
Leidėjų žodis 


Vincas Maciūnas (1909-2003) — Vytauto Didžiojo universiteto auklėtinis ir dėstytojas, 
Vilniaus universiteto docentas ir bibliotekos direktorius, nuo 1944-ųjų išeivis Vokietijoje, nuo 
1949-ųjų - Jungtinėse Amerikos Valstijose, ilgametis Pensilvanijos universiteto bibliotekos Fi- 
ladelfijoje darbuotojas, išeivijos kultūrinės ir visuomeninės veiklos dalyvis - daugumos lietuvių 
literatūros istorija besidominčių ar net ją tyrinėjančių sąmonėje iki šiol buvo autorius vienos 
knygos — 1939 m. išleistos ir 1997-aisiais pakartotos studijos Lituanistinis sąjūdis XIX amžiaus 
pradžioje, kuri daro garbę lietuvių literatūros ir kultūros istoriografijai. Tačiau per šešis mokslinės 
veiklos dešimtmečius Maciūnas yra parašęs studijų ir straipsnių, ne tik pagilinančių bei praple- 
čiančių pagrindinę jo tyrimų sritį - XIX amžiaus lietuvių literatūros istoriją (ypač atkreiptinas 
dėmesys į darbus apie Antaną Strazdą, Simoną Stanevičių, Motiejų Valančių, Antaną Baranauską), 
bet ir tariančių svarų žodį apie mūsų senąją literatūrą (darbai apie Kristijoną Donelaitį, Liudviką 
Rėzą, Kristijoną Milkų) bei XX amžiaus svarbiausias figūras - Joną Basanavičių, Žemaitę, Vaiž- 
gantą, Adomą Jakštą, Vincą Krėvę, brolius Vaclovą ir Mykolą Biržiškas. Taip pat reikšmingi ir 
memuarinio pobūdžio Maciūno tekstai, nes juose prisimenamų žmonių gyvenimas yra pateikiami 
sodriame istoriniame bei kultūriniame fone. 

Nuolat dirbdamas įvairiausius darbus ir neužmiršdamas nebaigtųjų (studijų apie XIX am- 
žiaus lietuvių poeziją, Baranauską, išsamaus Krėvės laiškų leidinio ir kt.), Maciūnas pats nespėjo 
parengti savo rinktinių raštų leidinio, apie kurį yra užsiminęs 1978 m. atsakinėdamas į Akiračių 
klausimus: „Esu ne vieno raginamas parengti spaudai savo paties straipsnių atranką, kokius du 
tomus. Žinoma, straipsnius reiktų paredaguoti, kai kur papildyti nauja medžiaga, tad vis ati- 
dėlioju, nes labiau norisi rašyti ką nors naujo.“ Ankstesnių darbų patvarkymams trukdė ne tik 
laiko stygius, bet ir pastaraisiais gyvenimo metais užklupusios sveikatos bėdos. 

Į Lietuvių literatūros ir tautosakos instituto leidžiamus Vinco Maciūno Rinktinius raštus su- 
telkti reikšmingiausi šio tyrėjo įvairaus pobūdžio darbai apie senąją, XIX ir XX amžiaus lietuvių 
literatūros ir kultūros istoriją. 

Kai kuriomis temomis (apie Vilniaus universitetą, Krėvę ir kt.) Maciūnas yra rašęs ir kalbėjęs 
(per minėjimus, kitokius renginius, radiją) ne kartą, dažniausiai savo tekstus paredaguodamas, 
pritaikydamas prie progos ir pan. Į leidinį įdėti tie, kurie arba vėliausi, arba išsamiausi (kiti aprašyti 
bibliografinėse pastabose). Recenzijų skyrius sudarytas atsižvelgiant į jų pobūdį: imamos recenzijos 
apie grožinės literatūros kūrinius, kuriuose vaizduojamas paties mokslininko tyrinėtas laikotarpis, 
apie studijas ir rinkinius, vienaip ar kitaip susijusius su jo tyrinėta sritimi (jei apie tai autorius 
plačiau nešneka savo kituose rašiniuose); taip pat į juose duodamų vertinimų išsamumą. 


Šiuo Vinco Maciūno Rinktinių raštų leidiniu siekiama ne tik atiduoti pagarbą vienam iški- 
liausią mūsų literatūros ir kultūros tyrėjų. Turima vilties, kad iš įvairiausių leidinių vienon knygon 
sukaupti svarbiausieji jų autoriaus darbai taps skaitomesni (net didžiosios bibliotekos turi toli 
gražu ne visus Vokietijoje ar JAV ėjusios periodikos komplektus) ir įžiebs naujų požiūrių tiek į 
XIX, tiek į XX amžiaus literatūros bei kultūros istorijos reiškinius. 

Liaudies daina ir literatūra 


Paprastai liaudies daina laikoma individualiosios poezijos antiteze. Liaudies daina esan- 
ti kolektyvios kūrybos padaras. Tačiau, giliau pasvarsčius, kyla abejojimų, kaip gali kolektyvas 
kurti. Pažiūrėkim, kaip šiandien tas klausimas yra sprendžiamas. 


Ta proga reikia pabrėžti, kad vad. liaudies lyrika prancūzuose nebuvo išdava kažkokios mistiškos visos 
liaudies kūrybos. Liaudies lyriką sukūrė pavieniai anonimiški poetai, išėję iš liaudies ir nenustoję intymiš- 
kiausių su ja ryšių. Liaudies kūryba, liaudies lyrika reikia suprasti poezija, skirta liaudžiai, suprantama ir 
artima jos širdžiai, o ne pačios liaudies, viso kolektyvo sukurra.! 


Tos pačios pastabos tiktų ne tik prancūzų, bet ir kitų tautų liaudies dainai. 


„„ romantikų bei mitologų prasimanymas, kad epas gali būti visos tautos kūrybos vaisius, nūdien apskritai 
yra anachronizmas. Vokiečiai Herderis, broliai Grimmai, Uhlandas įvedė ir pagrindė terminus Volkssage, 
Volksepos, Volkslied - liaudies padavimas, epas, daina - ir daugiausia tuo klaidino. Šios sąvokos ir darė 
labai žymios įrakos mokslui. Jos grūmojosenąsias didžias figūras rūkais paleisti. Dingo Homeras, Buddha, 
Mozė, jų vietą užėmė jų tautos [= Volk, liaudis]. Esą, jei Nibelungų giesmė, Beovulfas, Rolando giesmė, 
sagos, pasakos mus pasiekė, nežymėdamos kūrėjo vardo, tai esą tai atsitikę todėl, kad jas tauta sukūrusi. 
Tačiau rūkai veikiai išsisklaidė ir mokslininkai ėmė nagrinėti, kaip tauta, kaipo tokia, gali pagaminti eiles, 
sukaupti mintį, sukurti veikalą tam tikru menišku planu. Tai padaryti gali tik pavieni asmens. Kiekvienas 
meno veikalas, didis ar mažas, yra kūrinys pavienio asmens, kuris giliai jautė, kūrinį savy išugdė, konkre- 
čiomis formomis išliejo. Kiti jo kūrinį „priėmė“, perdirbinėjo jo formą ir turinį, net jo esmę pakeitė, bet vis 
dėlto pagrinde glūdėjo sąmoninga asmens kūryba.? 


Taigi šiandien galima drąsiai tvirtinti, kad liaudies kūryba yra individuali kūryba, ne kolektyvi. 
Eisim toliau. 

Tai, kad liaudies dainų kūrėjai nėra žinomi, o vadinamosios individualiosios kūrybos (palik- 
sim įprastinę terminologiją) autorių pavardės žinomos, yra visai neesminis skirtumas, ir iš to 
pasidaryti išvados apie kolektyvią liaudies kūrybą būtų labai jau sunku. Bet tam yra ir rimtesnio 
pagrindo, būtent, tai, kad liaudies dainos yra beasmeniška kūryba, kad jose nėra (tikriau pasakius, 
nebuvo) vietos individualybei. Nors įvairių jausmų dainose skalė ir labai plati (pvz., toks Sipovs- 
kis savo rusų literatūros vadovėly mėgina išvardinti įvairius jausmų niuansus, užtinkamus rusų 
liaudies dainose, ir randa, kad tuo atžvilgiu nė vieno poeto kūryba nesanti tokia plati), nors ir 


1 V. Dubas, Prancūzų literatūros istorija, t. I, Kaunas, 1929, p. 108-109. 
2 B. Sruoga, „Bilinų aiškinimo teorijų apžvalga“, Humanitarinių mokslų fakulteto raštai, kn. II, 1927, p. 31-32. | 


labai gausios yra poetinės dainų priemonės, bet tos dainos tokios panašios, giminingos, jų min- 
tys tokios vienodos, jų poetika tokia tradicinga, kad jos visos atrodo išdainuotos vieno kūrėjo, 
kurs yra visa tauta, liaudis. 

Tai galima paaiškinti pačiu liaudies dainų kūrimo procesu. 


Vienodas gyvenimo būdas, gyvenimo paprastumas sudarė liaudyj [tautoj, v zarode) visišką pasaulėžiūros 
tapatybę. [...] Liaudies dainius, išsiskirdamas iš masės talentų, bet intelektualiniu ir moraliniu atžvilgiu 
stovėdamas vienoj lygmėj su ja, galėjo sukurti tik tai, kas buvo prieinama liaudies supratimui, ir todėl jo 
kūryba vadinos beasmeniška.3 


Yra dar svarbesnių priežasčių, kliudančių pasireikšti individualybei liaudies dainoj. Daina iš- 
silaiko eidama iš lūpų į lūpas. Ji tampa bendra visos liaudies nuosavybė. Jei dainoj yra stipriai 
pasireiškusių individualių pradų, prašokančių masės intelektualinį lygmenį, neatitinkančią jos pa- 
saulėžiūros, žodžiu tariant, jai svetimų, net ir nesuprantamų, - tokia daina yra arba pamirštama, 
tai yra nedainuojama, arba saviškai dainininkų perdirbama, nušlifuojant jos individualumus. Tą 
patį galima pastebėti ir dėl liaudies dainų formos. Jei dainius pavartojo kokią neįprastą dainose 
poetinę priemonę, tai ji dainininkų yra pakeičiama pagal iš seno susidariusias tradicijas. Pvz., 
dainose mergelė yra palyginama su lelija, rūta, uogele, liepa, geguže, žuvele ir t.t.*, ir kitokiems 
palyginimams būtų sunku dainose išsilaikyti. Taigi visa individualybės liaudiės dainose tragedija 
yra ta, kad liaudies dainius negali išsaugoti savo kūrinių neliečiamumo. 

Liaudis toj dainų atrankoj vaizduojamasi pasyvia: kas atitinka jos dvasią - ji priima, kas neati- 
tinka — atmeta, nelyginant vandens paviršiuj neišsilaiko daiktai, sunkesni už vandenį. Ber ilgainiui 
platėja jos pasaulėžiūros horizontai, didėja jos domėjimosi sritys. Liaudies daina gyvena naują 
kūrybos fazę. Labai žymios, tiesiog lemiančios įtakos liaudies dainoms į įgauna knyginė poezija. 
Ligi tol liaudies daina rutuliojos savarankiškai ir susidarė savo poetiką, visai nepriklausomą nuo 
knyginės poezijos. Tradicija nustatė tam tikras poetines formules (pastovius epitetus, palygini- 
mus, ypatingas paralelistines formas ir t.t.) ir liaudies dainius naudojosi jomis, reikšdamas savo 
jausmą. Dėl rašto literatūros įtakos įsigali nauji pasisakymo būdai. Knyginė poezija ne tik griauna 
senąją liaudies poetiką, bet dažnai net išstumia liaudies dainas. Taip „dabar vakaruose, daugelyj 
vietų, liaudis pamiršo savo dainas, gyvena romansais ir knygine lyrika“.š Tas pats ir Lietuvoj. 
Populiarių seniau raudų beveik nebegirdėti, senoviškos giesmės sutartinės plačiau tėra giedamos 
Biržų-Vabalninko-Papilio apylinkėse“, net senosios dainos mažiau bedainuojamos. Dažniau jau 
išgirsi naujovišką dainušką ir liaudies pasiskolytą dainą iš knyginės poezijos. 

Literatūros įtaka lietuvių liaudies dainoms ėmė reikštis žymiau XIX amžiųj. XIX a. buvo daug 
įvykių, sujudinusių visą Lietuvos visuomenę - Napoleono žygis (1812), piRšTNĖji (1831) ir antrieji 
(1863) lenkmečiai, baudžiavos panaikinimas (1861) ir t.t. 


1794 metų dainos yra kuriamos senųjų dainų pavyzdžiu, Prancūzmečių dainos jau gauna rašto įtakos, 1831 
(krakosmečių) ir ypačiai 1863 m. įspūdžiai retai tesireiškia senobiniu dainų būdu, dažniausiai ne valstiečių, 
tik bajorų ir kunigų šviesuomenės ar bent jiems artimų žmonių kuriamomis dainomis-eilėmis.? 


V. Sipovskij, Istorija russkoj slovesnosti, d. I, 1-as leid., Sankt Peterburg, 1906, p. 6. 


Žr. Dr. R. von der Meulen Rz., Gamtos prilyginimai lietuvių dainose ir raudose, iš vokiečių k. vertė M. Biržiška, 
Vilnius, 1919. 


V. Sipovskij, min. veik., p. 115. 
Žr. M. Biržiška, Dainos keliais, Vilnius, 1921, p. 29. 
M. Biržiška, Dainų istorijos vadovėlis, Kaunas, 1925, p. 31. 


“ 


Tos dainos, sukurtos bajorų, raginančių žmones sukilti prieš rusus, pagal literatūrinius pa- 
vyzdžius arba tiesiog verstos iš lenkų kalbos, labai skyrės nuo senųjų liaudies dainų. Daug tokių 
dainų duoda prof. Mykolas Biržiška savo veikale Dainų atsiminimai iš Lietuvos istorijos. Pvz., 
„Dabar lenkai nė prapuolė, kol žemaičiai gyvi...“ (sekimas „Jeszcze Polska nie zginęla“), „Kelkit, 
vyrai, kelkit, narsūs...“ ir t.t. 

Kylant žmonių raštingumui, ypač po baudžiavos panaikinimo, literatūros įtaka liaudies dai- 
noms stiprėjo. Susidaro savotiškas liaudies dainiaus tipas. Tai daugiausia pusintelingenčiai, kokią 
mokyklą ėję ir neišėję ar šiaip kur pramokę skaityti ir įpratę dėstyti eilėraščius pagal išskaitytus 
pavyzdžius. Suprantamas todėl jų dainų poetinių priemonių banalumas, rimų menkumas ir ritmi- 
kos ydos. Tie naujieji dainiai dažnai ir žinomi, nors ir neplačiai. Įdomūs šiuo atžvilgiu yra Jono 
Norkaus išleistose Didžiojo karo laikų lietuvių dainose Petro Būtėno prierašai prie kai kurių jo 
užrašytų dainų. Pvz., dainą „Kur mūsų nameliai biednų siratėlių“? „padainavo Jonas Grūzdas 
Vaškų valsč. Pasvalio aps. Rudzionių sodž. apie 60 metų amž., Skebotiškio „narodnają“ baigęs“; 
o daina „Prie Vendžendžių sodžiaus galo“? „Kazio Arcimavičiaus apie 35 m. siuvėjo sudėta“. 
Panašus reiškinys ir kitur pastebimas. Štai kaip charakterizuoja naujuosius rusų liaudies dainius 
Zeleninas: tai „paprasti kaimo bernai, neretai žemdirbiai, beveik visi jie raštingi ir daugelis iš jų 
apgula savo eilėraščių sąsiuviniais vietinių laikraščių redakcijas“.'? 

Knyga, įeidama į liaudies gyvenimą, įneša jos dainų repertuaran įvairių poetų eilėraščių. Jau 
nuo Aušros, Varpo, Tėvynės sargo ir kitų liaudis ima susipažinti su mūsų poetų kūriniais (paskai- 
tykim Žemaitės vaizdelį „Rudens vakaras“). Knyginė poezija patenka liaudin ir per inteligen- 
tus, kurie nebėra taip atskilę nuo liaudies, kaip seniau bajorų šviesuomenė. Ypač mokykla yra 
svarbus faktorius, ruošiąs kelią literatūrai į liaudį. Štai kai kurios mūsų poetų dainos, liaudies 
dainuojamos: Valiūno „Birūta“, Baranausko „Sudiev, Lietuva“, „Giedu dainelę“, „Nu Lietuva, 
nu Dauguva“, Vištelio „Op! op! kas ten? Nemunėli!“, Ksavero Sakalausko-Vanagėlio „Kur ban- 
guoja Nemunėlis“, Maironio „Eina garsas nuo rubežiaus“, „Už Raseinių ant Dubysos“, „Lietuva 
brangi“, „Miškas ūžia“ ir t.t. Kai kurių, pvz., Strazdo, Vienažindžio, berods visos dainos yra 
liaudžiai žinomos. Ypač mielai pasiskolinami iš literatūros įvairūs romansai. Mat dainininkams 
itin patinka sentimentali romansų erotika. Tie romansai daugiausia verstiniai. Paimkime vieną 
pavyzdį iš 1910 m. išleisto rinkinio Biržiečių dainos: 


Eik čionai, graži mergaitė, 
Plauk kraštan, pririšk laivelę, 
Mesk vilnis, palik tą jūrą, 
Pakalbėsim valandėlę. 

Aš nenoriu tau tikėt, 

Nes nemoki tu mylėt. (2 X 2) 


Glausk štai galvą prie krūtinės, 
Nebijok, nors tu ir viena, 

Man tikėk, šaltai jog jūrai 

Tu įsitiki kasdieną. 

Aš nenoriu tau tikėt, 

Nes nemoki tu mylėt. (2 X 2) 


š J. Norkus, Didžiojo karo laikų lietuvių dainos, Kaunas, 1927, p. 98-100. 
? Ten pat, p. 100-102. 
10 V. Sipovskij, min. veik., p. 116. 


Man jausmai taip pat kaip vilnys 
Tai atbunda, tai užmiega, 

Ant širdies bent mano dugno 
Meilės liepsna visad gaudžia. 

Kaip tau tinkamas sakyk, 

Aš sau plaukiu, sveikas lik. (2 X 2) 


Ir, tai tarusi, nuslinko, 
Osujairlaimė mano, 

Apie ją dainuot, svajoti 

Visą amžių teišmanau. 

Kur aš einu, girdžiu tik: 

Aš sau plaukiu, sveikas lik! (2 x 2) 


Ši daina yrą perdirbimas Heinricho Heinės (1797-1856), žymaus žydų kilmės vokiečių rašy- 
tojo, vieno eilėraščio, paprastai laikomo vienu iš jo lyrikos perlų. Štai jis: 


Du schėnes Fischermždchen, 

Treibe den Kahn ans Land; 

Komm zu mir und setze dich nieder, 
Wir kosen Hand in Hand. 


Leg an mein Herz dein Kėpfchen, 
Und fiūrchte mich nicht zu sehr, 
Vertraust du dich doch sorglos 
Taglich dem wilden Meer. 


Mein Herz gleicht ganz dem Meere, 
Har Sturm und Ebb' und Elur, 
Und manche sch6ne Perle 
In seiner Tiefe cuht. 
Buch der Lieder 


Berods ši daina liaudin pateko per Margalį. Žinoma, daugelio tokių romansų originalo lengvai 
nesurasim, O ypač sunku bus susekti, kas juos išvertė ir paleido į žmones. Be to, daugumas iš jų 
banalūs, menkos vertės ir toli gražu neprilygsta cituotajam pavyzdžiui, pvz., kad ir rusų romanso 
„Ach, začem eta noč““ vertimas. Iš čia mes matome, kad visokie sprendimai iš liaudies dainuoja- 
mųjų dainų apie tautos dvasią gali būti dažnai labai klaidingi. 

Dėl naujųjų liaudies dainų motyvų sunku kas tiksliau pasakyti. Motyvai nėra gal toks esminis 
dalykas. Jie nuolat keičias. Naujos gadynės - nauji ir domėjimosi objektai, kyla naujos sąvokos 
ir t.t. Naujose dainose gal daugiau aprašomojo elemento. Paimkime, pvz., iš Norkaus rinkinio 
dainas, aprašančias vokiečių okupacijos vargus. Naujose dainose daug rasime įvairių vietovardžių 
ir asmenvardžių. Senosios dainos perdėm lyrinės. Žinoma, ir jos buvo surištos su savo laiko svar- 
biais istorijos įvykiais; tačiau išdilus jiems iš žmonių atminties išnyko jie ir liaudies dainose, pvz., 
senosiose dainose mes neužtinkame nei Gedimino, nei Algirdo, nei net Vytauto vardų. 

Įdomiau bus pažvelgti į naujųjų dainų poetiką. Čia literatūros įtaka labai žymi. Senieji poetiniai 
įvaizdžiai dainose nyksta, o įsigali kiti, dažnai iš knyginės poezijos paimti. Paimkime pavyzdžių: 

Užaugau Pasvaly, 
apleidžiau miestelį, 
išėjau mandravot, 
sau laimės paieškot. 


Iš namų eidamas, 
gailingai verkdamas, 
parpuolęs ant kelių, 
bučiavau kryželį. 


Krutėjau pamaži 

į miestą Panevėžį, 
vakzale sustojau, 

po miestą vaikščiojau. 


Į vagoną sėdau, 
rankas susinėriau, 
į dangų žiūrėjau, 
tėvynės gailėjau. 


Mašina sujudo, 
širdelė nuliūdo, - 
greitai aš pamačiau 
ponystę vokiečio. 


Hamburge sustojau, 

po miestą vaikščiojau, 
ten rūbus sau radau 
Amerikos mado [ir t.t.].!! 


Palyginkime tą išeivio Amerikon dainą su klasinėmis mūsų liaudies dainomis, pvz., „Ant kalno 
karklai siūbavo“, „Bijūnėlis žalias“, „Ko liūdi, putinėli“, „Anksti rytą rytmetėlį saulelė tekėjo“ ir 
t.t. Koks skirtumas! Kur yra cituotajam pavyzdy švelnūs senieji epitetai (mergelė lelijėlė, berneli 
dobilėli, močiutė sengalvėlė ir t.t.), kur yra grakščios paralelistinės formos (putinėlis - bernužė- 
lis - mergužėlė) ir t.t.; atvirkščiai, kiek daug jame sąvokų, kurios senosiose dainose skambėtų 
kaip nesuderinami prozaizmai, pvz., vakzalas, vagonas, mašina sujudo ir t.t. Cituotasis pavyz- 
dys - bespalvis kelionės Amerikon aprašymas; jame nėra jokio subtilesnio jausmo, kuriuo tokios 
charakteringos senosios mūsų dainos. 

Arba toks posmas: 


"Tas karas beprotis išplėšė mūs brolius 
Ir geria mūs kraują kasdieną, 
Kankina ir žudo mūs jaunuosius 

Ir visą žmoniją šiandieną [ir t.t.].'2 


Rodos, nebėra reikalo duoti kokių nors pastabų prie šito posmo. 
Iš literatūros liaudies daina bus pasisavinusi eilėgalių rimavimą. Paimkime pavyzdžių iš senųjų 
mūsų dainų: 
Aušrinė svotbą kėlė; 


perkūns pro vartus jojo, 
žalią ąžuolą parmušė. 


" M. Biržiška, Dainų atsiminimai iš Lietuvos istorijos, Vilnius, 1920, p. 109-110. 
12 J. Norkus, min. veik., p. 31. 

Ąžuolo kraujas varvėdams 
apšlakstė mano drabužius, 
apšlakstė vainikėlį [ir t.t.].!? 


Bijūnėlis žalias, 
bijūnėlis gražus, 
bijūnėlio 

žali lapai, 
geltoni žiedeliai. 


Iš šaknelių rausiu, 

į kvietkelį dėsiu, 

o aš savo 

bijūnėlį 

su savimi vešiu (ir t.t.J.“* 


Kad aš jojau 
per žalią girelę, 
pasilaužiau 
putino šakelę; 


ne tiek yra 

putino uogelių, 

kiek ant manęs 

neviernų žodelių (ir t.t.J.!5 


Iš šių pavyzdžių matom, kad „liaudies poetas rimais nesirūpina. Išeina rimai patys savai- 
me - gerai, neišeina — dar geriau. Tendencijos galūnes rimuoti čionai nėra. Pagaliau, ar jau reikia 
laikyti dainą rimuota, jei kartais eilių galūnės atitinka viena kitą - dėl lietuvių kalboje neaprė- 
piamo deminutyvų skaičiaus.“!* Visai kas kita su naujosiomis dainomis. Ir tokie mūsų liaudies 
dainų žinovai kaip prof. Niemi ir Sabaliauskas sako, kad naujosios dainos, be kitų požymių, turi 
„aiškų norą rimus išlaikyti“.!" Tai matome cituotoj dainoj „Užaugau Pasvaly“, pvz., kelių — kryže- 
li, bamaži - Panevėžį, sustojau - vaikščiojau, pamačiau (tarmiškai pamačio) - vokiečio ir t.t. Dar 


vienas pavyzdys: 


Štai ir ateina Kaizeris Prūsų, 
Ketin sutrinti galybę rusų, 
Oi ruse, ruse, ruseli mūsų, 
Kodėl pradėjai karą su prūsu? 


Jau jis apskelbė Didįjį karą, 
Nor išnaikinti Rusijos carą. 
Rusijos caras, kaip dažinojo, 
Kaizerio keršto jis neatbojo. 


M. Biržiška, Lietuvių dainos, Vilnius, 1916, p. 12. 
A. Juška, Lietuviškos svotbinės dainos ..., Petropylė, 1883, p. 208. 
Ten pat, p. 21. 


B, Sruoga, Dainų poetikos etiudai, Kaunas, 1927, p. 26. 
R.A. Niemi, A. Sabaliauskas, Lietuvių dainos ir giesmės šiaur-rytinėje Lietuvoje, [Helsinkis-Ryga, 1912], p. 91. 


Į visas šalis telegrapavo, 

Tuoj visus vyrus mobilizavo, 

Visus sušaukė mus į Suvalkus, 

Po trijų dienų ant prūso traukė [ir t.r.]." 


Dar sustokim kiek prie liaudies dainų ritmikos klausimo. Ar jambai, ar chorėjai, ar kitos kurios 
pėdos labiausiai mūsų dainų mėgstamos? - Tačiau „ar tikslu liaudies poezijai taikyti individualio- 
sios poezijos metriką? Netelpančias į jos rėmus eiles laužyti ir darytinai įvairyti? Laužyti galvą 
bepramanant naujus pavadinimus naujoms metrinėms kombinacijoms? Metrikos taisyklės - indi- 
vidualiosios kūrybos produktas; liaudis, kurdama savo dainas, nežino nei jambų, nei daktilių ir 
nei metrinės, nei toninės, nei silabinės eiliavimo sistemos. Jeigu liaudies poezijoje yra ritmas, tai 
jis yra visai kitokio pobūdžio negu individualinės poezijos kūriniuose.“!* Liaudies dainos ritmas 
eina iš jos melodijos, o melodijos akcentai gali ir nesutapti su žodžių kirčiais. Pagaliau dainuojant 
net sunku nustatyti kirčius. Reikia pastebėti, „jog kad ir ne visos dabar dainuojamos dainos, bent 
daugelis jų, kad ir darbo visai jos nemini, bus gimusios prie darbo. [...] Kartais jos tebėra pasilai- 
kiusios darbo ritmą, ne kartą betgi ir ritmas, darbo nebepriklausydamas, yra jau atsimainęs.“?0 
Taip turime verptines, girnines, eitines, jotines ir kitokio ritmo dainas. 

Toninio eiliavimo literatūrinė poezija, įeidama į liaudies repertuarą, daro įtakos liaudies dai- 
noms ir ritmo atžvilgiu. Taip dainuškose įsigali literatūriškai toniška eilėdara (tas pats pastebima 
ir rusų naujosiose dainose, vadinamosiose „častuškose“). 

Baigiant reikia pastebėti, kad mes gyvenam pereinamąją gadynę. Tebeveikia dar senosios 
liaudies dainų tradicijos, nors įsigali ir naujos. Kai kas spėlioja, kad tipiškoji liaudies daina išnyk- 
sianti, kai liaudies dainiai ims vartoti savo dainoms raštą. Bet tai dar ateities klausimas. Viena 
tik aišku, kad mūsų senosios gražiosios liaudies dainos sparčiai nyksta. 


[1932] 


18 J. Norkus, min. veik., p. 56. 
5 B. Sruoga, Dainų poetikos etiudai, p. 28. 
20 M. Biržiška, Dainos keliais, p. 39. 


Naujojo literatūros mokslo srovės Vokietijoj 


XIX amžiaus pozityvizmas ir gamtos mokslų suklestėjimas negalėjo nepadaryti įtakos 
jaunam literatūros mokslui. Atmesdamas visokias metafizines premisas, pozityvizmas reikalavo 
tik iš empirinių faktų nustatinėti reiškinių dėsningumą. Materialistinis amžius paneigė ir dva- 
sios reiškinių savarankiškumą. Dvasios gyvenimas aiškinamas iš fizinės ir socialinės aplinkos 
(garsioji milieu teorija). Dvasios reiškinių sritin iš gamtos mokslų perkeliamas griežto priežastin- 
gumo dėsnis, kursai evoliucijos sąvoką supranta kaip neišvengiamą, nenutraukiamą priežasčių 
ir padarinių grandinę. Literatūros moksle tą materialistiškai gamtamokslinį galvojimo būdą 
pritaikė Vokietijoj Wilhelmas Schereris (1841-1886), kuris literatūrą aiškino, kaip ir garsusis 
prancūzas Hippolyte'as Taine'as (1828-1893), iš kūrėjo gyvenimo sąlygų. Literatūros mokslas, 
vadovaudamasis garsiąja Schererio formule Ererbt, Erlebt, Erlernt (paveldėta, išgyventa, išmokta), 
turėjo išaiškinti, kodėl literatūros kūrinys išėjo kaip tik toks, koks jis yra. Rašytojo pranokėjų 
gyvenimo tyrinėjimas turėjo padėti nušviesti rašytojo paveldėtus polinkius (paveldėjimo sąvoka 
buvo tuokart labai madinga; prisiminkim kad ir Zola romanų ciklą Les Rougon-Macguart). Dar 
daugiau dėmesio kreipiama į paties rašytojo gyvenimą. Literatūros veikale ieškoma autoriaus 
gyvenimo atsispindėjimo. Nusileidžiama net iki smulkių „pletkelių“ knaisiojimo iš rašytojo gy- 
venimo. Stengiamasi taip pat nustatyti, kurie autoriaus pažįstami ar giminės galėjo būti modeliu 
vaizduojamiems veikale asmenims. Biografizmas klesti. Itin svarbus trečiasis Schererio formulės 
punktas- Erlernt. Uoliai lyginta veikalai tarpusavy, ieškota rašytojo šaltinių, reminiscencijų iš kitų 
autorių, motyvų pasiskolinimų ir šiaip įtakų vieno rašytojo kitam. Pozityvistinis faktų garbinimas 
pasireiškė stropiu rankiojimu įvairių dokumentų ir faktų, bent šiek tiek rašytoją liečiančių. Laiškų 
nuotrupos, dienoraščio ištraukos, laikraščių pastabos, eilėraščių fragmentai ir t.t. buvo rankiojami 
ir spausdinami su vienoda meile ir pagarba. Nieko nebuvo nevertingo. Štai, pvz., viename Goethės 
draugijos metrašty šalia įvairių dokumentų išspausdintas ir Goethės skalbinių sąrašas. 

Ilgainiui tačiau pasigirsta balsų, nepatenkintų esamąja literatūros mokslo būkle. Nepasitenki- 
nama materialistiškai mechanistinių literatūros reiškinių aiškinimu ir negyvos medžiagos, dažnai 
mažai reikšmingų smulkmenų, krovimu. Ilgimasi dvasios. Akylesnieji pozityvistai ir patys paste- 
bėdavo tuos negerumus. Štai Erichas Schmidtas dar 1880 m. barė tuos mokslininkus, kurie „meno 
kūrinius kaip lavonus pjausto“. Nepasitenkinama ir pozityvistiniu biografizmu, kuriam daugiau 
rūpi tos sąlygos, kuriomis sukurtas literatūros veikalas, negu to veikalo esmė. Nepasitenkinama ir 
tuščiu svetimų įtakų rašytojui konstatavimu. Juk svarbiau esą ne tai, kas pasiskolinta iš kitur, bet 
kas naujo iš to padaryta meno kūrėjo rankose. Štai, pvz., „vienas puikus Schillerio žinovas — vienoj 
Schillerio charakteristikos nuotrupoj - dėl savo didžiulio apsiskaitymo nagrinėdamas “Plėšikus* 
nurodė tiek daug veikalų, kuriuose jau anksčiau buvo tų pačių motyvų kaip ir “Plėšikuos", jog šis 

genialus kūrinys, staigus galingas kūrybinės jėgos prasiveržimas atrodo esąs vargingai sudaryta 
mozaika iš didelės daugybės senų ir naujų kūrinių“.! Mokslininkų erudicija ir nepaprastas darbš- 
tumas dažnai buvo sunaudojami bergždžiam išviršinių faktų konstatavimui. Štai kaip vienas 
literatūros istorikas nagrinėjo garsiojo vokiečių rašytojo Heinricho von Kleisto kūrybą: „Pirmojo 
veikalo [Der zerbrochene Krug] 1000 eilučių priskaitau 77 minėtos rūšies ydas [nerūpestinga 
eilėdara]; būtent, randame 13 keturpėdžių, 22 šešiapėdes eilutes ir 39 kitokius nusižengimus 
normaliam skiemenų skaičiui (tarp šių ypač išsiskiria 605 ir 963 eilutės), be to, 24 stambesnės 
kirčiavimo ydos. [...] Pirmame 1000 eilučių [ampbitryo] priskaitau [...] 8 keturpėdes eilutes ir 
14 kitos rūšies anomalijų, iš kurių 7 kilo dėl sunkumo įsprausti į eiles amfitriono vardą“ ir t.t.2 
„Tikrai vykęs būdas prieiti prie Kleisto dvasios ir kūrybos ir apskritai prie jo esmės“, - ironizuoja 
Sarnetzkis. Žinoma, negalima nematyti Schererio mokyklos nuopelnų (kruopšti teksto kritika, 
įvairių neaiškių vietų išaiškinimas, rūpestingai parengti pilni kurio nors rašytojo raštų rinkiniai, 
rašytojų laiškų leidimai ir t.t.). Štai kaip rašo Emilis Ermatingeris, vienas iš dabartinio vokiečių 
literatūros mokslo šulų: „Mes negalime atsidėkoti Schereriui ir jo mokyklai už tai, kad jis padėjo 
ir tebededa tvirtą pagrindą, ant kurio galima statyti literatūros mokslą kaip dvasios tyrimą. Jei jie 
to nebūtų padarę, visi mūsų darbai apie rašytojus ir jų kūrinius būtų šiandien tik žaidimas muilo 
burbulais.“3 Taigi matome, kad Schererio mokyklos darbas buvo labai svarbus, bet juo nebuvo 
galima pasitenkinti, nes tai tebuvo parengiamasis laipsnis, kuriuo turėjo remtis tolesnis literatūros 
mokslas. Pozityvistinės Schererio mokyklos ribas peržengti naujajam vokiečių literatūros mokslui 
daug padėjo garsusis vokiečių filosofas Wilhelmas Dilthey (1833-1911). Tarp literatų itin pa- 
garsėjo jo veikalas Das Erlebnis und die Dichbtung (1906). Apskritai Diltheyaus įtaka naujajam 
vokiečių literatūros mokslui labai didelė. Jis davė pradžią dvasios istoriškajai pakraipai, įvairiais 
atspalviais besireiškiančiai dabartiniame vokiečių literatūros moksle. Tokie literatūros mokslo 
šulai kaip Rudolfas Ungeras, Oskaras Walzelis ir kt. dėkingai vadina Diltheyų savo mokytoju. 
Diltheyus nurodė kelią nuo analizuojančio aprašinėjimo į dvasinį aiškinimą, nuo išviršinės is- 
torinių įvykių eigos stebėjimo į plačią sintezę; jis nustatė įvairias išgyvenimo formas ir asmenybių 
tipus. Diltheyus skiria tris pasaulėžiūrų tipus: 1) dvasios reiškinius iš fizinio pasaulio aiškinantį 
materializmą bei gamtos pažinimu paremtą pozityvizmą; Demokritas, Lukrecijus, enciklopedis- 
tai, Comte'as ir kt. yra to tipo atstovai; 2) objektyvųjį idealizmą, kurs mato dvasinį pradą imanen- 
tiškai gamtoj beglūdintį; įvairios panteistinės pasaulėžiūros; iš to tipo atstovų galime pažymėti 
Heraklitą, Spinozą, Leibnizą, Shaftesbury, Goethę, Hegelį ir kt.; 3) laisvės idealizmą, skelbiantį 
dvasios transcendentiškumą ir nepareinamumą nuo fizinio pasaulio; šiam tipui atstovauja Plato- 
nas, Kantas, Fichte, Carlyle ir kt.; čia priklauso ir krikščionybės pasaulėžiūra. Reikia pastebėti, 
kad tie pasaulėžiūrų tipai nėra grynai psichologiniai, kaip, pvz., Richardo Mūller-Freienfelso 
tipai“, bet istoriškąja indukcija paremti filosofinio mąstymo galimumai. Sitas Diltheyaus tipų 
mokslas tinka ne tik filosofijai, bet ir menui. Štai, pvz., Diltheyaus mokinys Hermannas Nohlis 
įrodinėja, kad pagrindiniai stiliaus skirtumai, pvz., tarp Velasguezo, Rafaelio ir Michelangelo 
pareina nuo tų skirtingų menininko santykiavimų su pasauliu, tai yra nuo jų pasaulėžiūrų? 


1 O. Walzel, Der Dichter und das Wort, Berlin, 1927, p. 6. 

2  Cic. iš D.H. Sarnetzki, „Die Lirerarurwissenschaft und die Dichtung und Kritik des Tages“. Straipsnis E. Erma- 
tingerio išleistam rinkiny Pbilosopbie der Literaiurwissenschaft, Berlin, 1930, p. 454455. 

3 Cit. iš H. Maync, Die Entwicklung der deutscben Literaturwissenscbaft: Rektorais rede, Berlin, 1927, p. 32. 

+ Žr. jo Persūnlichkeit und Weltanschauung, 2-as pat. leid., Leipzig, 1923. 

5  H. Nohl, Die Weltauschauungen der Malerei, Jena, 1908, Typiscbe Kunststile in Dichtung und Musik, Jena, 
1915. 

Diltheyus griežtai skyrė gamtos ir dvasios mokslus. Pažinimui gamtos moksluos jis priešpastato 
„supratimą“, išgyvenimu paremtą, dvasios moksluos. Supratimas čia jau nėra vien racionalus 
procesas, o daugiau ar mažiau giminingas intuicijai. 

Taip buvo padarytas plyšys, pro kurį literatūros mokslan šalia senosios mokyklos sauso ob- 
jektyvumo pradėjo smelktis subjektyvizmas. Senosios mokyklos tikslai, kaip jau matėme, buvo 
dokumentų ar istorinių faktų radimas, jų kritiškas vertinimas, aprašymas ir grupavimas. Medžia- 
gos ekstensyvumas ir objektyvus aprašinėjimas charakterizuoja senąją pakraipą. Naujoji kryptis 
yra subjektyviai aiškinanti. Ji nebeaprašinėja sausai objektyviai išviršinių faktų, o aiškina kūrinio 
esmę, laikotarpio dvasią ir t.t. Ta naujoji srovė kai kurių vykusiai pavadinta ekspresionistiniu lite- 
ratūros mokslu, nes jame pastebimos tos pačios tendencijos kaip ir ekspresionistiniam mene: žings- 
nis nuo neidealizuoto tikrovės reiškinių aprašinėjimo (natūralizmas) ir nuo bandymo užfiksuoti 
momentinius įspūdžius (impresionizmas) į daiktų esmės, idėjos suvokimą (ekspresionizmas). Mat 
iš viso perversmų gadynės nenorinčios tik reprodukuoti, o bandančios būti produktyvios.“ Štai, 
pvz., senosios pakraipos literatūros istorikas Albertas Bielschowsky rašo Goethės biografiją tokią, 
kaip jam leidžia turimoji biografinė medžiaga. Tuo tarpu toks Friedrichas Gundolfas (1880-1931) 
nenori atpasakoti išviršinių Goethės gyvenimo ir jo veiklos faktų, o nori jį intuityviai suprasti ir 
aiškinti. Ne istoriškąjį, empiriškąjį Goethę nori mums atvaizduoti Gundolfas, bet Goethę sim- 
bolį, idėją, tai, kas amžina Goethėje ir nepareina nuo kintančių istorijos faktų. „Tai nėra Goethe, 
koks jis gyveno, bet Goethe, kokį jį Gundolfas išgyveno“? 

Toks subjektyvumas yra visai sąmoningai skelbiamas. Štai, pvz., Emilis Ermatingeris reika- 
lauja vertinti istoriją „pagal tikrai didžias dabarties idėjas“.? Paneigiamas istorijos objektyvumas. 
„Istorija niekada negalinti būti tolygi praeities rekonstrukcijai“, - sako Ernstas Bertramas, kurs 
savo Nietzschės monografiją pavadino „mitologijos bandymu“? 

Tokias tendencijas literatūros moksle galima būtų paaiškinti kaip kraštutinę reakciją į senosios 
mokyklos siaurą intelektualizmą, pozityvistinį pedantiškumą, dvasinio prado paneigimą ir ap- 
skritai į minties plokštumą ir paviršutiniškumą. Betgi tokio literatūros mokslo susubjektyvinimo 
pavojai taip pat aiškūs. Deja, jų ir neišvengė daugelis senosios pozityvistinės mokyklos priešų. Harry 
Mayncas juos vykusiai apibūdina kaip mokslo menininkus, o ne meno mokslininkus. Zinoma, 
tokio Gundolfo ar Bertramo veikalai yra didelės mokslinės vertės, bet daugelis smulkesnių vardų, 
tos naujosios tendencijos pagautų, sąmoningai ar nesąmoningai stengiasi gražiai skambančiomis, 
bet tuščiomis frazėmis, patetišku, mėšlungiškai sukraipytu ekspresionistiniu stilium pridengti 
savo menką erudiciją. 

Savaime suprantama, kad ta subjektyvioji, dėl Gundolfo įtakos susidariusi pakraipa negalėjo 
patenkinti literatūros mokslininkų daugumos. Štai, pvz., Rudolfas Ungeras, vienas iš vokiečių idea- 
listinio literatūros mokslo vadų, griežtai pasisako prieš tą savavališką istorijos stilizavimą, kuris 
Iš poezijos istorijos daro istorijos poeziją. Naujajam vokiečių literatūros mokslui labai svarbiame 
veikale Hamann und die Aufklūrung (1911) Ungeras, su didžiule erudicija išanalizuodamas ir 
nušviesdamas vokiečių šviečiamosios gadynės sroves sroveles, jų bendrą kryptį, jų racionalistiškai 
prancūziškus ir sensualistiškai angliškus komponentus, įvairius pietizmo atspalvius, nupiešia 


* Plg. O. Koischwicz, Die Revolution in der deutschen Literaturwissenschaft, Berlin, 1926, p. 15. 

7 Er. Gundolf, Goethe, Berlin, 1918. 

* R. Hžne, „Neue Wege in der deutschen Literaturwissenschaft“, Schweizerische Rundschau, 1927. 
* E. Ermaringer, Das dichteriscbe Kunstwerk, Leipzig-Berlin, 1923, p. VL. 

10 E, Bertram, Nietzsche: Versuch einer Mytbologie, Berlin, 1922. 

tikrai gyvo, tebepulsuojančio vokiečių dvasios gyvenimo paveikslą apie 1750 metus. Ungeras yra 
vienas iš žymiausių atstovų dvasios istoriškosios (Geistesgeschichte) srovės literatūros moksle. 
Pozityvistinė mokykla buvo linkusi dvasios reiškinius mechanistiškai aiškinti ir vadinamąsias 
įtakas ir aplinką laikė skatinamaisiais evoliucijos veiksniais, o šios naujosios pakraipos manymu, 
meno ir apskritai kultūros raida pareinanti nuo dvasios atmainų. Dvasios istorija yra Ungerui 
specifiškas dvasios pasaulio traktavimo būdas, kuris atskiras dvasios sritis laiko tam tikro - laiko, 
tautos, geografiškai ar kaip kitaip sąlygoto - kultūrinio vieneto bendros dvasios pasireiškimu.!! 
Taigi nagrinėjant literatūros kūrinius reikia atsižvelgti į bendrą to laiko dvasią ir jos pasireiškimą 
kitose dvasios gyvenimo srityse - filosofijoj ir religijoj. Literatūra Ungerui, kaip ir Diltheyui, yra 
gyvenimo prasmės aiškintoja. Literatūra suprasminanti gyvenimą formuodama tai, kas gyvenime 
yra atsitiktina, vienkartiška, sunarpliota, indiferentiška. Į literatūros istoriją Ungeras žiūri kaip 
į problemų istoriją.'2 Tik nereikia tų problemų suprasti siaurai intelektualistiškai, kaip teorinių 
refleksijų. Jos susijusios su visu žmogumi; ne tik intelektu, bet ir jausmais, valia, fantazija. Ungeras 
nustato keturias tų problemų grupes: likimas, santykis su dievybe (religinės problemos), santykis 
su gamta (gamtos jausmas, meilė, mirtis), socialinės ir kultūrinės sferos problemos (valstybė, 
visuomenė, auklėjimas, profesija ir t.t.). Atskirų tų problemų istorinės raidos tyrinėjimas esąs 
būtinas parengiamasis darbas sintetinei pasaulėžiūros istorijai. 

Ungero veikalai stovi pusiaukely tarp literatūros ir filosofijos istorijos. Apskritai ta dvasios 
istoriškoji srovė itin domisi filosofinėmis literatūros kūrimo premisomis. Atrodo, lyg literatūros 
istorikas teturįs rūpintis rašytojo pasaulėžiūrą ir jos atsispindėjimu literatūros kūriny. Literatūros 
kūrinys padaromas tiktai rašytojo pasaulėžiūros liudijimu ar tam tikro laiko dvasios istorine 
iliustracija. Tada literatūros istorijai turėtų būti vienodai svarbūs ir genialieji, ir menkaverčiai 
literatūros kūriniai, nes ir pastarieji parodo rašytojo pasaulėžiūrą ir reiškia gadynės dvasią. Litera- 
tūros istorikas turėtų taip pat teisę savo objekto sritin įtraukti šalia poezijos filosofų pasisakymus, 
žurnalistiką ir t.t. Tačiau literatūros kūrinys yra kažkas daugiau negu paprastas pasaulėžiūros 
pareiškimas. Jei literatūros kūrinys nagrinėjamas tik pasaulėžiūros atžvilgiu, apleidžiama tai, 
kas sudaro kaip tik specifišką literatūrinio veikalo požymį, jo esmę, būtent tai, kas literatūros 
veikalą padaro meno kūriniu. 

Reikalą žiūrėti į literatūrą kaip į meną itin pabrėžia vienas iš žymiausių dabartinių vokiečių 
literatūros mokslininkų Oskaras Walzelis. Jis akcentuoja reikalą ištirti meniškąją literatūros 
kūrinio formą, todėl priskiriamas prie formalistinės estetinės pakraipos, nors ir nėra tik forma- 
listas. Iš jo veikalų čia paminėtini jo straipsnių rinkinys Das Wortkunstwerk (1926; pats rinkinio 
pavadinimas puikiai charakterizuoja Walzelio srovę) ir Gebalt und Gestalt im Kunstwerk des 
Dicbters (1923). Tą didelės erudicijos ir gilaus meno supratimo veikalą charakterizuoja trys svar- 
bieji dalykai: 1) pasmerkimas gamtamokslinių metodų literatūros moksle, kurie norėjo nustatyti 
griežtą priežastinį sąryšį tarp veikalo ir aplinkos, 2) reikalavimas ištyrinėti literatūros kūrinio 
formą, 3) tarpusavis menų nušvietimas (wecbselseitige Erbellung der Kūnste), ty. vieno meno 
kategorijų pritaikymas tyrinėjant kitą meno rūšį; pvz., į lireratūros mokslą perkeltos kategorijos, 
Wėlfflino nustatytos vaizduojamajam menui. 

Poezija esanti žodžio menas. Poeto priemonė - žodis, taip kaip muziko — — garsas, tapytojo — spal- 
vos, skulptoriaus - akmuo, medis ar metalas. Žodis turįs dvejopą jėgą. Visų pirma jis išreiškiąs 


"t R. Unger, „Literaturgeschichte und Geistesgeschichre“, Gesammelte Studien, t. I, 1929. 
12 R. Unger, Literaturgeschichte als Problemgescbichte, Berlin, 1924, 

sąvokas. Toji žodžio jėga reiškiasi kasdieniniam gyvenime, moksle, taip pat ir poezijoj. Tačiau 
kaip mažai tesiskirtų išraiška poezijoj nuo išraiškos moksle ar šiaip kasdieniniam gyvenime, jei 
poezija nepasinaudotų dar ir kita žodžio jėga, kuri ir padaranti poeziją menu. Ji duodanti žodžiui 
skambėjimą, kaip muzikoj; metaforiškomis priemonėmis ji sukelianti mumyse snaudžiančius vaidi- 
nius ir t.t. Tai ir esanti tikro meno esmė, kad jis leidžia išgyventi tai, ko negalima išsakyti grynų 
sąvokų kalba. Taigi, apsiribodami poezijos nagrinėjime tik tuo, kas yra sąvokomis išreikšta, mes 
praleisime didelę, net svarbesnę dalį to, kas yra tame kūriny pasakyta. Tiems savo tvirtinimams 
įrodyti Walzelis mėgsta panagrinėti Goethės eilėraštį „Auf dem See“. Pacituokim jį: 


Und fische Nahrung, neues Blut 
Saug! ich aus freier Welt; 

Wie ist Natur so hold und gur, 
Die mich am Busen hdlt! 

Die Welle wieget unsern Kahn 
Im Ruderrakt hinauf, 

Und Berge, wolkig himmelan, 
Begegnen unserm Lauf. 


Aug), mein Aug", was sinkst du nieder? 
Goldne Tržume, kommt ihr wieder? 
Weg, du Traum! so gold du bist: 

Hier auch Lieb' und Leben ist. 


Auf der Welle blinken 
Tausend schwebende Sterne, 
Weiche Nebel trinken 

Rings die tūrmende Ferne; 
Morgenwind umflūgelt 

Die beschattete Bucht, 

Und im See bespiegelt 

Sich die reifende Frucht. 


Daugumas Goethės lyrikos tyrinėtojų pasitenkindavo nurodę, kad šiame eilėrašty Goethe 
išreiškęs savo skausmingą Lili Schonemann pasiilgimą; net ir gražioje Šveicarijos gamtoje, prie 
Ciuricho ežero, Goethe neįstengęs savo mylimosios pamiršti, nors ir buvo galutinai nutraukęs su 
ja santykius. Taigi eilėraštis jiems tebuvo Goethės gyvenimo epizodo iliustracija, stipraus Goethės 
jausmo liudijimas. Ir daugiau nieko. Walzelis stengiasi nustatyti kūrinėlio mintį, analizuodamas 
formaliuosius eilėraščio elementus (lygindamas eilėraščio dalių ritmą, gamtos aprašymo nuo- 
taikos atmainas ir t.t.). Eilėraštis trijų dalių. Pirmoje ir trečioje duodami gamtos vaizdeliai. Viduri- 
niame ketureilyje parodomas išvidinis žmogaus persilaužimas: kyla skausmingas buvusios laimės 
prisiminimas, kurs tačiau ryžtingai atmetamas. „Weg, du Traum! so gold du bist“ - sąvokų kalba 
išreiškiamas valios pasiryžimas. Tačiau visai ne sąvokiniu būdu parodomas poeto santykiavimo 
su gyvenimu ir gamta pasikeitimas po to valios pasiryžimo. Ta permaina matyti tik iš nevienokio 
gamtos vaizdavimo būdo eilėraščio pradžioj ir pabaigoj: iš pradžių dinamiškas pasitenkinimo 
gamtos grožyje išgyvenimas, pabaigoj - tam tikro didingumo atspalvį įgavęs gamtos jausmas. 
Tą permainą paryškina ir ritmo pasikeitimas: ekspansyvus pirmos dalies ritmas (tai pabrėžia 
ir vyriškieji rimai) trečioj daly sušvelnėja, įgauna savotiškos liūliuojančios harmonijos. Jausmo 
pagilėjimą parodo ir asmeniškos formos pirmoj daly pasikeitimas neasmeniška trečioj daly. Taigi 


14 


eilėraščio mintis ešanti ši: kas parodo pakankamai pasiryžimo nugalėti skausmingai gražaus at- 
siminimo žmogų silpninančią įtaką, tam atsiskleidžia gilesnė gyvenimo ir gamtos prasmė. 

Taigi matom, koks svarbus yra kūrinio formos nagrinėjimas pilnesniam veikalo supratimui. 
Reikia ištirti ne tik ritmo, įvairių figūrų ir tropų, bet ir gramatinių kategorijų estetinę vertę. Pvz., 
svarbu žodžių atranka, žodžių derinimai (ar mėgstami vieni pagrindiniai sakiniai, ar konstruo- 
jami ilgi periodai), veiksmažodžių formos (ar aktyvinės, ar pasyvinės, ir t.t.); svarbu, ar labiau 
mėgstami daiktavardžiai, ar veiksmažodžiai, ar vienaskaita, ar daugiskaita daugiau vartojama; 
svarbu, ar pasakojama pirmojo asmens vardu, ar vartojama beasmenė forma ir t.t. Štai, pvz., yra 
pastebėta, kad impresionistinio stiliaus kūriniuose vengiamas verbum finitum, o labiau mėgs- 
tamos vardinės veiksmažodžių formos ir daiktavardžiai; mieliau vartojamos ir pasyvinės veiks- 
mažodžio formos. Tai duodasi gražiai susieti su bendru receptyviniu impresionizmo pasyvumu. 
"Tuo tarpu ekspresionistinio stiliaus kūriniuose kaip tik atvirkščiai — itin mėgstamos aktyvinės 
veiksmažodžių formos, net daiktavardžiai veiksmažodinami. Tai vėl puikiai charakterizuoja eks- 
presionizmą, kurs pasyvaus impresionistiško stebėjimo vieton stato aktyvų kūrimą.“ 

Jau iš pastarųjų pavyzdžių matyti, kad Walzelis nepasitenkina gramatinių kategorijų ar šiaip 
stilistinių ypatumų meniškos funkcijos konstatavimu, bet nori parodyti, kokia dvasios laikysena 
(Geisteshaliung) pasirenka tas gramatines kategorijas, tuos stilistinius bruožus. Jis nelieka siauras 
formalistas analitikas ir taip pat siekia platesnės sintezės, nustatydamas tris poezijos tipus: klasi- 
kinį rimties ir taisyklingumo tipą, barokinį patetiškos akimirkos ir nepabaigiamo judėjimo tipą 
(riedu tipai imti iš Wolfflino) ir vadinamąjį organiškąjį tipą, kuriame labiausiai susiję tarpusavy 
veikalo turinys ir forma. 

Jau porą kartų teko paminėti garsaus meno istoriko Heinricho Wėlfflino vardą. Labai didelės 
įtakos naujiesiems literatūrinio stiliaus tyrinėjimams turėjo jo veikalas Kunstgeschichtliche Grund- 
begriffe (1915; veikalas sulaukė daugelio leidimų), kuriame Wėlfflinas nustatė penkias poras 
esminių renesanso ir baroko meno stiliaus skirtumų: 1) Das Lineare - das Malerischbe, 2) Flūche - 
Tiefe, 3) geschblosseneoffene Form, 4) Vielbeit - Einheit, 5) Klarbeit - Unklarbeit. 1) Klasikinis 
renesansinio meno stilius yra linijinis, barokinio - tapybinis; tas skirtumas itin aiškus darosi 
lyginant, pvz., Rafaelio ir Rembrandto paveikslus; pirmasis ryškiais kontūrais apibrėžia figūras, 
antrasis neskiria objektų griežtomis linijomis vienas nuo kito ir suvokia pasaulį tapybiškai; jo 
paveikslai sprendžia šviesos ir spalvų problemą; 2) renesansinio meno vaizdavimas plokštuminis, 
barokinio giluminis; 3) renesansinį meną charakterizuoja uždara forma, barokiniam mene forma 
daros laisva, tektoniškas griežtumas nyksta, taisyklės silpnėja; 4) barokinis menas palyginti su 
renesansiniu pasižymi didesniu elementų vieningumu; klasikiniam mene atskiros dalys, nors 
ir sudaro vienumą, bet palieka kartu ir savarankiškos, tebeturi savitą gyvenimą; barokiniame 
mene itin pabrėžiamas vienas kuris motyvas; vieningumas renesansiniam mene eina iš atskirų, 
savarankiškų dalių harmonijos, o barokiniame - iš subordinacijos vienai daliai kitų; 5) klasikinis 
periodas ištobulino absoliutaus aiškumo idealą, XVII a. baroko mene tas absoliutus aiškumas 
nebėra vaizdavimo tikslas. Tuose renesanso ir baroko meno stiliaus skirtumuose Wėlfflinas 
matė diametraliai priešingus būdus matyti daiktų pasaulį, dvejopą pasaulėžiūrą tiesiogine to 
žodžio prasme. 


B Žr. O. Walzel, Von Wesen der Dichtung, Leipzig, 1928 ir kitur. 
4 Plg. O. Walzel, „Wesensziūge des deutschen Impressionismus“, Zeitschrift fūr deutsche Bildung, 1930, nr. 4; 
L. Thon, Die Sprache des deutschen Impressionismus, Muenchen, 1928. 

Tos vaizduojamojo meno stiliaus kategorijos imta taikyti ir žodžio meno kūriniams. Štai, pvz., 
Walzelis Shakespeare'o dramų kompoziciją aiškina pasigaudamas Wėlfflino nustatytų barokiniam 
menui kategorijų. Didelės įtakos turėjo Wėlfflinas ir Fritzui Strichui, kurs savo knygoj Deuische 
Klasik und Rommautik oder Vollendung und Unendlicbkeit: Ein Vergleicb (1922, 2-as papild. leid. 
1928), pasinaudodamas Wėlfflino kategorijomis, stengiasi apibūdinti romantiškąjį ir klasiškąjį 
stilių. Strichas eina toliau už Wėlffliną; jis nori išvesti formos priešingumus iš dvasinių premisų, iš 
žmogaus dvasioj glūdinčios antitezės. Žmogaus dvasia siekianti amžinybės. Tai esąs visos žmonių 
kultūros ir meno pagrindas. O amžinybės idėja galinti būti dvejopai realizuota: užbaigta tobulybe 
ar nepabaigiamumu. Nuo to žmogaus dvasios dvipoliškumo pareinąs stiliaus dvejopumas, kurs 
istorijoj nuolat kartojas. Pirmąjį charakterizuojąs aiškumas, ramybė, vieningumas, kuris suskirsty- 
tas tobulai užbaigtomis dalimis, plastiškumas ir t.t.; antrąjį - tamsumas, nuolatinis judėjimas ir 
keitimasis, vieningumas, kuriame atskiros dalys vienumon susiliejusios teka, muzikalumas ir t.t. 
(tai, kaip matome, yra daugiau ar mažiau Wėlfflino kategorijos). Metafizinės Stricho konstruk- 
cijos buvo daugelio kritikuotos, bet ir ne jose glūdi Stricho veikalo svarba. Jo vertė nepaprastai 
subriliame tų dviejų stilių palyginime, puikiame kalbos, ritmo, rimų išnagrinėjime. 

Strichas nesitenkina, kaip matėm, vadinamąja žemąja stiliaus matematika, o ieško aukštesnių 
sąvokų, charakterizuojančių atskirus stilius (ir Walzelis to reikalauja iš stiliaus nagrinėtojų). Iš 
tokių aukštosios stiliaus matematikos bandymų reikėtų dar paminėti Wilhelmo Schneiderio 
Ausdrukswerte der deutschen Sprache (1931), kuris, nekurdamas ypatingų metafizinių teorijų 
kaip Strichas, sumaniai ir giliai nagrinėja žodžių tarpusavio santykius su apsakomuoju objektu, 
su visa kalba ir su autorium ir mėgina nustatyti tam tikras bendras kategorijas, apibūdinančias 
atskirus stilius (pvz., lakoniškas-platus, abstraktus-konkretus, ramus-įjudintas, aukštas-žemas, 
paprastas-įmantrus, švelnus-šiurkštus, plastiškas-muzikalus, objektyvus-subjektyvus ir t.t). 

Kalbant apie stiliaus tyrinėjimą Vokierijoj negalima pamiršti tokio stambaus vardo kaip Karo- 
lis Vossleris, kurio pagarsėjusi knygutė Positivismus und Idealismus in der Sprachbwissenschaft 
(1904) davė pradžią idealistinės filologijos mokyklai. Kritikuodamas pozityvistinį kalbos mokslą 
Vossleris sako, kad kalbos mokslo uždavinys esąs ne koks kitas, o tik parodyt, kad dvasia yra 
vienintelė visų kalbos formų veikiančioji priežastis. Vossleris itin pabrėžia kalbos laisvą kūrybinį 
momentą. Kalba esanti dvasios išraiška, todėl, pvz., istorinės kalbos atmainos pareinančios ne 
nuo tariamųjų pastovių ir su aklu būtinumu veikiančių fonetikos dėsnių, o nuo dvasios kitimų 
istorijoj. Savo veikale Frankreicbs Kultur im Spiegel seiner Spracbentwicklung (1913, 2-as leid. 
1921) Vossleris bando viduramžių ir naujosios Prancūzijos kalbos raidą paaiškinti iš politinių ir 
kultūrinių atmainų. 

Paimkim vieną pavyzdį, kuris mums padės geriau suprasti pagrindinę idealistinės filologijos 
tezę (kalba - dvasios išraiška). Žinome, pvz., kad prancūzų kalboj sakinio veiksnys visada 
stovi prieš papildinį. Kaipgi tą griežtai nusistovėjusią tvarką paaiškinti? Žinome, kad senojoj 
prancūzų kalboj buvo dviejų linksnių (vardininko ir galininko) sistema, kuri ilgainiui išnyko, nes 
vardininkas ir galininkas imta fleksiškai nebeskirti vienas nuo antro. Taigi atrodo, kad minėtoji 
žodžių tvarka nusistovėjo dėl reikalo skirti veiksnį nuo papildinio. O Vossleris čia mato prancūzų 
dvasios pasireiškimą, būtent, to racionalizmo ir griežtų taisyklių nustatinėjimo manijos, kuri 
pasireiškė Prancūzijoj apie 1600 m. Prieš pirmąjį aiškinimą kalba jau tas faktas, kad giminingos 


“Žr. E. Lerch, „Nationenkunde durch Stilistik“, Pbilologisch-pbilosopbische Studien: Festscbrift fr Eduard Wechs- 
sler zum 19. Oktober 1929, Jena, 1929. 

prancūziškajai italų ir ispanų kalbos, nors ir nerodo čia jokio formų skirtumo, neturi griežtai 
nustatytos žodžių tvarkos. Ir vokiečių kalboj yra galima inversija, nors tik vyriškoj giminėj daro- 
mas skirtumas tarp vardininko ir galininko. Charakteringa taip pat yra ir tai, kad bent porą 
šimtų metų po dviejų linksnių sistemos išnykimo prancūzų kalboj žodžių tvarka tebebuvo laisva 
(plg. Rabelais). Ir tik XVII a. galutinai nusistovi ta taisyklė. Taigi atrodo, kad tarp tos žodžių 
tvarkos ir dviejų linksnių sistemos išnykimo nėra tiesioginio sąryšio, o ta griežtoji taisyklė kilo 
daug vėliau dėl perdėtos netikslaus supratimo baimės, charakteringos racionalistinės dvasios 
įsigalėjimui tuometinėj Prancūzijoj. 

Vossleris nurodo reikalą estetiškai kalbą traktuoti, t.y. interpretuoti kalbinės išraiškos formų 
„prasmę“, lyginant tas formas su atitinkama tų formų pagrinde glūdinčia psichine intuicija. 

"Tuo keliu eina ir Leo Spitzeris (Stilstudien, 1928). Jis stengiasi iš kalbos stilistinių savybių 
nušviesti rašytojo sielos paslaptis. Štai, pvz., savo studijoj Zu Charles Pžguys Stil (in der Festschrift 
fūšr Walzel, 1924) iš Pėguy stiliaus savybių, rūpestingai ir kruopščiai analizuodamas žodžių at- 
ranką, metaforines konstrukcijas, gramatikos ir ypač sintaksinius ypatingumus, ritmo savybes, 
nupiešia visą Pėguy asmenybę, kaip padarą susikirtimų tarp jo naivaus misticizmo ir jo nugalėto 
intelektualizmo, tarp jo poeto ir polemisto charakterio, tarp jo veržimosi gyventi ir tiesos siekimo. 
Spitzeris prieina išvadą, kad Pėguy stilius esąs tasai stilius, kurį turėjo turėti, bet neturi garsusis 
prancūzų filosofas Henri Bergsonas. Bet čia tuoj kyla abejonių. Jei Bergsono stilius ne bergsoniš- 
kas, tai, matyt, stilius nėra jau tokia „biologinė būtinybė“ ir sąryšis tarp sielos išgyvenimų bei 
išraiškos niuansų nėra toks glaudus, kad iš pastarųjų galima būtų taip lengvai spręsti apie pir- 
muosius.'* Taigi stiliaus tyrinėtojas turįs, anot Winklerio, pasirinkti kitą kelią, būtent, nagrinėti 
stiliaus priemonių veikimą, o ne užsiiminėti problemišku autoriaus sielos išgyvenimų aiškinimu 
iš kalbos duomenų. Moderniškoji dvasios istoriškoji literatūros mokslo srovė - Rudolfo Ungero, 
Herberto Cysarzo, Friedricho Gundolfo, Emilio Ermatingerio ir kt. atstovaujama - daugiau ar 
mažiau ignoruoja socialinio momento svarbą literatūrai. Ji žiūri į meno kūrinį kaip į izoliuotą nuo 
socialinio gyvenimo, kaip į savotišką organizmą, kuris gali būti suprastas ar tik pats iš savęs, ar iš 
palyginimo su kitais'meno kūriniais, ar apskritai iš imanentinių dvasios gyvenimo dėsnių. Štai, 
pvz., Vossleris savo veikale apie Dantę sako: „Mokslas ir vaizduojamasis menas gali ir privalo 
augti iš riebios ūkiškos dirvos. Bet poezija yra gėlė, kuri ir tarp uolų ir ledų, šalčiuos ir audrose 
linksmai auga.-Valstybės ir karų istorija tiek teturi poezijai svarbos, kiek pripildo tautų jausmus 
ir fantazija.“ Žinoma, tokios pažiūros negalėjo patenkinti tų, kurie matė sąryšį tarp literatūros 
ir socialinio gyvenimo ir jautė reikalą tą sąryšį aiškinti. Kūrybinis procesas esąs didis, vien protu 
nesuvokiamas stebuklas, bet mes galime tyrinėti bendras sąlygas, kuriomis sukurtas literatūros 
veikalas, ir tas su socialiniu gyvenimu susijusias jėgas, kurios su priverčiama galia stumia poetą 
tam tikra kryptim.'? Stengiamasi nustatyti meno ir kūrėjo sąryšis su klase, profesija, luomu, su 
politiniu gyvenimu ir ypač su ūkio raida. Daugiau ar mažiau paneigiamas poezijos autonomiš- 
kumas; poezija padaroma visuomenės gyvenimo funkcija. 

Iš sociologinio metodo šalininkų Vokietijoj paminėtinas Levinas L. Schūckingas, kuris savo 
veikale Die Soziologie der literarischen Geschmacksbildung (1923, 2-as papild. leid. 1931; yra to 
veikalo rusiškas vertimas 1928 metų) duoda daug atskirų labai įdomių pastabų dėl literatūros 
pareinamumo nuo realaus socialinio gyvenimo. Štai, pvz., viena smulkmena, vaizdingai parodanti 


6 Plg. E. Winkler, „Die neuen Wege und Aufgaben der Scilistik“, Die neueren Spracben, t. XXXIII, 1925. 
" Ą.Kleinberg, Die deutsche Dichtung in ibrem sozialen, zeit- und geistesgeschichtlichen Bedingungen, Berlin, 1927, 
p.3. 

išviršinių faktų reikšmę: Dickenso ir Thackerayaus laiku Anglijoj buvo susidariusi taisyklė, kad 
romanas turįs būti trijų tomų; anglų rašytojos Charlottės Brontė vėliau pagarsėjęs romanas The 
Professor svarbiausia todėl buvęs publikos atmestas, kad teturėjo vieną tomą; tuo tarpu 1894 m. 
didžiosios anglų bibliotekos pareiškė, kad jos nebeimsiančios tokių didelių romanų; ir ką gi mes 
matom: 1894 m. dar buvo išleista 184 tokios trijų tomų apysakos, o 1897 m. jau vos keturios. 
Schiickingas iškelia ir faktais pailiustruoja reklamos, propagandos, mecenatų, leidėjų ir t.t. svarbą, 
publikos ir kritikos reikšmę, atskirų socialinių luomų įraką literatūros kūrybai i ir t.t. Nagrinė- 
jant literatūrą izoliuotai nuo realaus gyvenimo, negalima esą išvengti įvairių klaidų. Štai, pvz., 
Schiickingas kritikuoja laiko dvasios sąvoką. Nesą vientisos laiko dvasios, o ištisa „laiko dvasių“ 
aibė vienu laiku pareinamai nuo įvairių socialinio gyvenimo grupių ir klasių. Literatūrinis skonis 
istorijoj kinta, nes keičiasi to skonio nešiotojų tipai, t.y. iškyla naujas socialinis sluoksnis. Pvz., 
žlugus riteriškajai viduramžių visuomenei, žūva ir jų idealus įkūnijanti poezija; miesčioniškieji 
XVIII a. anglų romanai remiasi buržuazija, kuri lig tol dėl puritoniško vienašališkumo buvo menui 
svetima ir t.t. Socialinio momento svarbą literatūros moksle pabrėžia dar Samuelis Lublinski 
(+1910), Wilhelmas Dibelius, Paulius Merkeris, Friedrichas Brūgemannas; bet reikia pasakyti, 
kad sociologinis metodas vokiečių literatūros moksle nelabiausiai išaugęs. 

Palyginti vienišas su savo originaliu genties istorijos metodu stovi vokiečių literatūros moksle 
Josefas Nadleris.'8 Pagrindinė jo metodo sąvoka - gentis. Gentis - tai daugiau nebeskaidomas 
fiziškai dvasinis vienetas. Genties charakteris susidarąs iš pirminės dispozicijos ir landšafto vei- 
kimo (čia Nadleris skiria lygumų, aukštųjų kalnų, didžiųjų upių, pajūrio ir t.t. gentis). Genties 
charakteris esąs labai pastovus. Kūrėjams, reprezentuojantiems gentį, net ir šimtmečių atskirtą, 
būdingi visada tie patys genties charakterio pagrindiniai bruožai. Kūrybinė atskirų genčių veikla 
skiriasi: vienos gentys daugiau linkusios į poeziją, kitos į mokslą, vėl kitos į religinį gyvenimą ar 
misticizmą. Literatūrinė hegemonija istorijos raidoj atitenkanti tai vienai, tai kitai genčiai. Taigi 
genčių klajonės, mišinys, iškilimas sąlygojąs literatūrinę evoliuciją. Štai, pvz., Nadleris nori ro- 
mantizmą paaiškinti kaip dvasios pasireiškimą naujųjų rytinių vokiečių genčių, slavų gyventose 
vietose susikūrusių. Slavų kraujo įtaka esą galima paaiškinti muzikiniai polinkiai, tokie svarbūs 
romantiškajam stiliui. 

Tačiau daug kas kėlė abejojimų. Kritikuoja tokį romantizmo aiškinimą ir žinomas germanistas 
Julius Petersenas: „Jei būtų nustatytas dėsnis: Rytų žmogus yra romantiškas žmogus, o Vakarų 
žmogus negali būti tikras romantikas, tai reikėtų padaryti išvadą, kad griežčiausi romantizmo 
priešai, kaip Kotzebue ir Merkelis, taip pat ir „Jaunosios Vokietijos“ vadai Gutzkowas ir Laube, 
kurie irgi iš Rytų kilę, buvo romantikai.“ Iš Rytų kilusios ir tokios neromantiškos asmenybės, 
kaip Opitzas, Gotschedas, Lessingas ir kt.!? Neturi būti taip pat pamiršta tai, kad romantizmas 
nėra kažkas visai naujo; romantizmui dirva buvusi paruošta. Svarbu čia ir Anglijos įtaka. Taigi: 
„Kaip saulės ir vėjo jėgos negali būti suimtos vienoj apylinkėj, nors ir yra itin saulėtų ir vėjuotų 
vietų, taip ir kurio nors dvasinio sąjūdžio negalima lokalizuoti gentyje ar landšafte.“20 

Dar galima paminėti Juliaus Wiegando veikalą Geschichte der deutschen Dichbtung: Nachb Ge- 
danken, Stoffen und Formen in forigesetzten Lūngs- und Ouerschnitten dargestellt (1922, 2-as 
leid. 1928). Wiegandas duoda čia sistemiškai sutvarkytą atskirų vokiečių literatūros fazių cha- 
rakteristiką, išeidamas ne iš kūrėjų ir jų biografijų, taip pat ne iš kultūros ir jos atmainų, bet iš 


1 J. Nadler, Literaturgeschbicbte der deutschen Stūmme und Landschaften, 3 t., Regensburg, 1912-1918. 
» J. Petersen, Die Wesensbestimmung der deutschen Romantik, Leipzig, 1926, P- 18. 
2 Ten par, p. 28. 

pačių veikalų. Jo tikslas - istorija be vardų. Be patoso, be kokių nors metafizinių prielaidų šaltai, 
kaip koks botanikas, jis aprašo ir katalogizuoja literatūros faktus. Literatūros veikalo medžiaga, 
turinys, forma ir veikimas - sąvokos, kurios nustato gaires Wiegando keliui. Atskiri literatūriniai 
fenomenai labai tiksliai (gamtamoksliškai) aprašomi, tačiau jo istorijoj pasigendame organiškos 
literatūrinės raidos vientisumo. Jo veikale vėl atgijusi pozityvistinė dvasia.?! 

Tokia maždaug yra naujojo vokiečių literatūros mokslo apžvalga. Ji nepretenduoja į visišką 
pilnumą, o tik pažymi kai kuriuos svarbesnius vardus ir ryškesnes literatūros mokslo tendenci- 
jas. Norintiems daugiau vardų ir veikalų pavadinimų galima nurodyti nedidelę sistemingai su- 
tvarkytą Oskaro Bendos informacinio pobūdžio knygutę Der gegenwūrtige Stand der deutschen 
literaturwissenschaft (1928). Reikia pasakyti, kad Vokietijoj labai mėgstama nagrinėti literatūros 
mokslo metodologijos ir kitokie panašūs klausimai. Kartais taip ir atrodo, kad vokiečiams, kaip 
ir Gundolfas pastebėjo, literatūros mokslas tapęs svarbesnis už pačią literatūrą. 


[1932] 


* Pig. W. Mahrholz, Literargeschichte und Literaturwissenschaft, Berlin, 1923. 

Trumpa lietuvių tautinės sąmonės raida 


Iš seno įpratome didžiuotis Lietuvos garbinga praeitim, gėrėtis didžiais kunigaikščių žygiais, 
minėti tuos laikus, kada didelė ir galinga Lietuvos valstybė plytėjo nuo Baltijos iki Juodųjų jūrių. Bet 
kodėl gi ta pati lietuvių tauta vėliau taip sunyko, jog lietuvių kalba beskambėjo vos vargingo baudžiau- 
ninko pirkioj? Ogi todėl, kad nebuvo kreipta tinkamo dėmesio į tautinės lietuvių kultūros kūrimą; 
todėl, kad Lietuvos valdantysis sluoksnis (bajorija), parodęs daug energijos karo žygiuose, neparodė 
tautinio atsparumo. Galima pasakyti, kad lietuvių tautos energija buvo sunaudota didžiulės valstybės 
organizavimui ir nuolatiniams karams su vakarų ir rytų priešais ir jos nebepriteko tautinės kultūros 
kūrimui. Tuo tarpu priėmus krikščionybę senoji pagoniškoji kultūra nebeteko savo pagrindo. Tad 
skolintasi svetima kultūra, jos nesuvirškinant, nesuderinant su savo tautiškaisiais pradais. Taigi tos 
didelės valstybės sukūrimas ir išlaikymas pareikalavo iš iš lietuvių tautos didelės aukos; toji auka buvo 
vadovaujančiojo sluoksnio nutautimas. Čia ir prasidėjo tasai nelaimingasis lietuvių tautai skilimas 
tarp aukštesniojo luomo ir pilkosios liaudies, kuri liko ištikima lietuvių tautinei tradicijai ir kalbai. 

Išvykdami valdyti rusiškų (gudiškų) žemių, lietuvių kunigaikščiai vesdavo rusų kunigaikšty- 
tes, priimdavo pravoslavų tikybą ir visai surusėdavo. Skverbėsi gudų kalba ir Lietuvon. Nuka- 
riaudami didžiulius gudų (rusų) plotus, lietuviai dar neturėjo ištobulintos savo rašto kalbos, be 
kurios valstybė juk negalėjo išsiversti: didysis kunigaikštis turėjo savo raštinę, susirašinėjo su sau 
priklausomais kunigaikščiais ar su kitomis valstybėmis. Taigi Lietuva dėl valstybinio intereso 
buvo priversta priimti oficialia valstybės kalba užkariautosios gudų (rusų) tautos raštų kalbą. 
Tai buvo bažnytinė slavų kalba, kuri buvo tuo laiku literatūrinė ir valstybinė kalba beveik visoje 
Rytų Europoj, panašiai kaip lotynų kalba Vakaruose. Ją vartojo ne tik rusų kraštai, bet ir serbai, 
bulgarai, moldavai (dabartiniai rumunai); pastarieji juk net ne slavai. Tai buvo mirusioji raštų 
kalba, kaip ir lotynų. Kiekvienoj šaly į ją įsibraudavo šnekamosios kalbos elementų. Lietuvoj ją 
veikė vis labiau įsigalinti lenkų kalba; be to, daug ir lietuviškų žodžių įsiskverbė ton raštų kalbon. 
Tasai tad mišinys, kuris pastebimai skyrės, pvz., nuo Maskvos rusų rašto kalbos, imtas vadinti 

„lietuviška“ kalba, kuri oficialiuose raštuose (pvz., teismų aktuose ir t.t.) buvo vartojama iki pat 
XVII amžiaus. Tąja kalba buvo parašytas ir Lietuvos Statutas. 

Rusų istorikai iš to fakto, kad Lietuvos valstybinė kalba buvo gudų kalba ir kad valstybės te- 
ritorijos didžiąją dalį sudarė gudų (rusų) gyvenami plotai, darė išvadą, kad Didžiojoj Lietuvos 
Kunigaikštijoj lietuviškas elementas buvo labai silpnas ir kad tai buvo grynai rusiška valstybė. 
Todėl jos kitaip ir nevadindavo, kaip Vakarų Rusijos valstybė. Tačiau tai nėra teisinga. Nors gudų 
(rusų) gyvenamosios žemės Didžiojoj Kunigaikštijoj ploto atžvilgiu kelis kartus viršijo tikrąją 
Lietuvą, tačiau pastaroji buvo daug tirščiau gyvenama. Lietuviškasis gaivalas valstybėj vyravo 
ir turėjo, be abejo, vadovaujamą vaidmenį. Ir ta slavų kalba buvo iš pradžių vartojama tik oficia- 

liuose raštuose. Ilgainiui tačiau ji nupratino mūsų valdantįjį luomą nuo gimtosios lietuvių kalbos 
ir parengė dirvą lenkų kalbai, su kuria turėjo (ypač vėliau) daug panašumo. 

Lenkų kultūrai ir kalbai atsidarė platūs vartai Lietuvon nuo to laiko, kai Jogaila vedė lenkų kara- 
laitę Jadvygą, apkrikštijo Lietuvą ir sudarė Krėvoj uniją su Lenkija. Lenkų kunigai, vykdami krikš- 
tyti lietuvių, vežė Lietuvon lenkų kultūrą ir, nemokėdami lietuviškai, skleidė lenkų kalbą. Susirišusi 
unijomis su lenkais, Lietuva suėjo į vis glaudesnius santykius su tuo savo pietų kaimynu. Lietuvos 
diduomenė, nuolat bendraudama su lenkų ponais, vis labiau pasiduodavo lenkų kultūros įtakai. Lie- 
tuvos bajorija, išsikovodama sau teisių ir privilegijų, kurias turėjo lenkų šlėkta, savinos drauge lenkų 
papročius ir kalbą. Ypač bendrieji lietuvių ir lenkų seimai artino ir vienodino Lietuvos ir Lenkijos 
aukštesnįjį luomą. Lenkų kalba tampa kultūringumo žyme ne tik tikrosios Lietuvos, bet ir Gudijos 
bajorijoj. XVI a. pabaigoje Žemaičių kanaunininkas Daukša rašo: „... po teisybės, retas kuris iš mūsų, 
ypač prakilnesniųjų, nemoka lenkų kalbos.“ Taigi maždaug XVII a. Lietuvos aukštesnysis luomas 
jau yra sulenkėjęs. Gal tik smulkioji Žemaičių bajorija nepamiršo savo gimtosios kalbos. 

Lietuvių kalba, aplinkybių vejama iš gyvenimo, rodė tam tikro atsparumo ir sulaukdavo uolių 
gynėjų. Antai ketvirtasis iš eilės Vilniaus vyskupas Motiejus (f 1453) reikalauja iš kunigų mokytis 
lietuviškai ir sa žmonėmis kalbėti jų gimtąja kalba. Nemokančių lietuviškai jis nenorėdavęs šven- 
tinti į kunigus ir skirti į parapijas. Ir savo politinėj veikloj vysk. Motiejus pasižymėjo kaip karštas 
Lietuvos patriotas. Štai, pvz., jis reikalavo iš unijos akto išmesti žodžius, įžeidžiančius Lietuvos 
suverenumą. Vis dėlto sunku tvirtinti, kad grynai tautiniai motyvai — noras sukurti tautinę lietu- 
vių kultūrą - paskatino jį susirūpinti lietuvių kalba. Greičiausiai čia bus nulėmę religiniai intere- 
sai - juk Lietuvos plarieji sluoksniai negalėjo suprasti lenkiškai skelbiamo Kristaus mokslo. 

Vyskupo Motiejaus įpėdiniai, deja, nebesirūpino taip uoliai lietuvių kalba. Pasireiškia net 
aiškiai polonizacinės tendencijos. Antai XVI a. pradžioj Vilniaus vyskupas Jonas, norėdamas 
paskleisti Lietuvos žmonėse lenkų kalbą, įsako mokytojams aiškinti mokiniams evangelijas ne 
tik lietuviškai, bet ir lenkiškai. 

Dėl to dvasininkijos nemokėjimo lietuviškai dar XVI a. lietuvių liaudis buvo pusiau pagoniška. 

Netrukus tačiau gyvas reikalas prispyrė katalikų dvasininkiją susirūpinti lietuvių kalba. XVI a. 
antroj pusėj Lietuvą užlieja reformacijos banga. Supasaulietėjusios katalikų kunigijos nesirūpinimas 
savo pareigomis lengvino reformacijos įsigalėjimą. Stai kaip vysk. Valančius savo Žemaičių vyskupys- 
tėj, cituodamas ano laiko rašytoją Roizijų, charakterizuoja Žemaičių vyskupą Jurgį Petkevičių: 


Wiskupą Pietkiewiczę retaj tegalieje kas matiti bažniczio, retesnej dar miszes laikant, raszra szwęnta nie 
lirieti nedasilitieje. Mediokle jem terupieje: nu auszras lig brieksztant po laukus su szunimis skrajoje. Aj! 
Kad tejp but jeszkojęs dąngaus kaip medes pauksztiu, pranokies but ir Powilą apasztolą.! 


Ne geresni buvo ir kiti Žemaičių kunigai. Valančius šitaip rašo: 


Wiskupuj tejp bemediojęnt ir belajgąnt, kanauninkaj i aną nie skiersi newejziedamis, senu sawa paprotiu, 
baros tarp sawęs ir woz kam betikieje. Atwikusis isz Prusu netikielu kunegaj, skielbe po wisas puses naui 
Kalwina ir Lutere mokslą. Balsa ju wisupirmu paklausiusis nemokiti musu kunegaj: wieni tebibudamis tarsi 
katalikajs, pares wede; kiti tapusis kalwinajs arba lurerejs, igawa moteris; kiti pametusis kunegistę giwena 
it szejpjau žmones; kiti ant gala pawirtusis į netikielu kunegus, tosi patiosi bažnicziosi, katru lig szioleij 
buwa klebonajs, iszsimane apsakinieti naui Kalwinu rikieimą. Nelaimings papiktinims tejp buwa didis, jog 
Žemajtiusi wisa pro wisu, septini kataliku kunigaj belika.? 


"  [M. Valančiaus], Žemajtiu Wiskupiste, Wilniuj, 1848, t. I, p. 96-97. 
2 Ten par, p. 97. 

Tuo tarpu Žemaičių žmonės, nekvaršindami sau galvos dėl mažai suprantamų krikščionių tarpusa- 
vio ginčų, buvo net susikūrę Šatrijoj šventąją ugnį ir vėl bepradedą garbinti senuosius dievus. 

Nusigando Lietuvos katalikų vadovai. Šaukias galingojo Jėzuitų ordino pagalbos, kursai, 
1569 m. atsikėlęs Lietuvon, ima į savo rankas krašto švietimą, steigia 1579 m. Vilniuj akademiją 
ir smarkiai bei sėkmingai kovoja su protestantais. Teko griebtis ir lietuvių kalbos, nes juk tai buvo 
vienintelė priemonė prieiti prie plačiųjų Lietuvos sluoksnių. 

Tuo laiku iškyla labai šviesi didelio Lietuvos patrioto Žemaičių vyskupo Merkelio Giedraičio 
(vysk. 1577-1609) asmenybė. Kovodamas su reformacija, jis atkreipia reikiamą dėmesį į lietuvių 
kalbą; susirūpina parengti lietuviškai mokančių kunigų. Ne tik religiniai motyvai skatino tą lie- 
tuvybės mylėtoją rūpintis lietuvių kalba: atrodo, kad jis galvojo ir apie lietuvių tautinės kultūros 
kūrimą. Visų pirma jis nori kurti lietuvių literatūrą. Bažnyčios reikalai ir kultūrinis Lietuvos 
lygmuo sąlygojo tos literatūros pobūdį - tai turėjo būti verstinė religinė literatūra, Tokiu būdu 
atsiranda pirmosios lietuviškos knygos Didžiojoj Lietuvoj (protestantai Mažojoj Lietuvoj pirmą 
lietuvišką knygą išspausdino 1547 m.; tai Mažvydo Katekizmas). Pirmą vietą tarp jų užima Mer- 
kelio Giedraičio uolaus bendradarbio kanauninko Mikalojaus Daukšos iš lenkų kalbos išversta 
Wujeko postilė (ty. pamokslų, aiškinančių Šventąjį Raštą, rinkinys), išleista 1599 m. Labai yra 
įdomi prie tos knygos pridėtoji Daukšos prakalba, iš kurios aiškiai matom Giedraičio tautinę 
programą (Daukša tebuvęs Giedraičio valios vykdytojas). Prakalboj Daukša nurodo, kad „dauge- 
lis iki šiai dienai tebegyvena tamsybėje, sunkiuose prasižengimuose ir stabmeldžių prietaruose“, 
nes buvusi paniekinta gimtoji lietuvių kalba. „Kaipgi liaudis supras, — rašo Daukša, - kas gera 
ir išganinga, jei tas, kuris turi ją mokyti, jos kalbos visiškai nemoka arba net ja bjaurisi! Kaipgi 
klausys ir įtikės, kaip sako šventas Povilas, jei nėra kas moko? Ką gi darys, jei nesupranta moky- 
tojo?“ Tai matydamas, Daukša ir išvertęs tą pamokslų knygą lietuviams. Betgi šalia to religinio 
akstino veikė jį ir lietuvių kalbos meilė. Tai matom iš šių prakalbos žodžių: 


Pagalios kad ir neturėtume kitos pagalbos ir naudos iš knygų, išverstų į lietuvių kalbą, gana man bus, jei 
šiuo kad ir mažu savo veikalėliu, raip manau ir geidžiu, duosiu pradžią ir paraginimą savuosiesiems pvylėti 
tėvų kalbą, jos laikytis ir ją išplatinti. Juk tatai mums ir visiems Didžiosios Lietuvos Kunigaikšrijos gyvento- 
jams, kaip sakyta, labai turėtų rūpėti. 


Ir visa ta Daukšos prakalba yra karštas raginimas neniekinti gimtosios lietuvių kalbos, ją my- 
lėti ir branginti. Ta prakalba - tai stipriausias lietuvių tautinės sąmonės pasireiškimas senojoj Lie- 
tuvoj. Verta tad pacituoti ilgesnę charakteringą ištrauką, kurios mintys atrodo lyg imtos iš tautos 
atgimimo laikų. 


Žinau, kaip visos tautos gerbia, myli ir brangina veikalus, tėvų kalba rašytus, ir todėl, manau, visos tautos 
verčiasi knygas iš kirų kalbų į savas. 

Tiktai mūsų lietuvių tauta, besimokydama lenkų kalbos ir ją vartodama, taip yra paniekinusi, apleidusi, kuo- 
ne išsižadėjusi savos kalbos, jog kiekvienas tai mato, ber ar gerai padariusi, vargu bau kas ją pagirs už tai. 

Kurgi yra, sakau, pasaulyje tauta tokia prasta ir niekinga, kuri neturėtų šių trijų savų ir lyg įgimtų dalykų: 
tėvų žemės, papročių ir kalbos? Visų amžių žmonės kalbėjo savo prigimta kalba, visados rūpinosi ją užlai- 
kyti, skleisti, tobulinti ir gražinti. Nėra tautos tokios menkos, nėra žemės sklypo tokio mažo, kur nebūtų 
vartojama sava kalba. Tąja kalba yra rašomi paprastai visi įstatymai. Jąja leidžiama tautos istorija, seni ir 
nauji savo ir svetimų tautų veikalai. Jąja aptariami visi valstybės reikalai. Jąja, pagalios, gražiai ir padoriai 
yra atliekami visi reikalai bažnyčioje, taryboje, namie. 

Pati gamta visus to moko, nes kiekvienas jau iš motinos gauna palinkimo prie savo kalbos, ją vartoti, 
laikyti ir išplatinti. Tatai galime pastebėri ne tik pas žmones, bet ir pas neišmintingus gyvulius. Kas per ste- 
buklas būtų tarp gyvulių, jeigu varnas imtų čiulbėti kaip lakštingala, o lakštingala krankti kaip varnas, ožys 

kriokti kaip liūtas, o liūtas bliauti kaip ožys! Dėl tokių savo būdo atmainų pražūtų tokių įvairių gyvulių 
ypatybės, lygu pats jųjų asmuo ir prigimimas. Jeigu toksai gyvulių pakrikimas tokį jiems padarytų sumiši- 
mą, galima suprasti, kokis sumišimas ir netvarka kyla žmonėse, kai viena tauta, visiškai paniekinusi savo 
tėvų kalbą, taip yra pamilusi kitos tautos kalbą, lyg būtų ne savo krašto ir kalbos žmonės, pamiršdama, jog 
Dievas ir gamta liepia jai savą kalbą vartoti. 

Ne žemės derlumu, ne drabužių įvairumu, ne šalies gražumu, ne miestų ir pilių tvirtumu gyvuoja tauta, 
bet labiau išlaikymu ir vartojimu savo kalbos, kuri didina ir išlaiko bendrumą, santaiką ir brolišką meilę. 
Gimtoji kalba yra bendras meilės ryšys, vienybės motina, pilietiškumo tėvas, valstybės sargas. Sunaikink 
kalbą - sunaikinsi santaiką, vienybę ir dorovę. Sunaikink kalbą, nugriausi saulę nuo dangaus, sumaišysi 
pasaulio tvarką, atimsi gyvybę ir garbę.) 


Taigi matome, kad Daukšos (ir Merkelio Giedraičio) mintys dar ir šiandien nenustojo savo 
reikšmės. Visa tai liudija gilų Giedraičio lietuviškumo supratimą. Norėdamas žadinti aukštesnių- 
jų sluoksnių patriotizmą, Giedraitis ryžtasi duoti jiems Lietuvos istoriją. Tuo tikslu pasikviečia 
istoriką lenką Motiejų Strijkowskį) ir, norėdamas jį materialiai aprūpinti, skiria, nors ir pasaulie- 
tį, Žemaičių kanauninku. 1582 m. išspausdinama Strijkovskio Kronika, kurioj Lietuvos praeitis 
gana aukštinama. 

Ir kaip politinis veikėjas Merkelis Giedraitis pasirodo Lietuvos patriotas, ginąs Lietuvos ku- 
nigaikštijos politinę nepriklausomybę nuo lenkų. 

Nors ir trūksta medžiagos nušviesti klausimui, kiek pavyko Giedraičiui palenkti Lietuvos di- 
duomenę lietuvių tautinės kultūros darbui, vis dėlto turim pagrindo manyti, kad jis maža teturėjo 
sekėjų. Po jo mirties visai tas sąjūdis greit išgaišo. Iki pat XIX a. niekas taip plačiai ir giliai kaip 
Giedraitis nebejudino tautinės kultūros ir lietuvių kalbos klausimo. XVII a. pirmoj pusėj paminė- 
tinas dar Vilniaus jėzuitas Konstantinas Sirvydas, išleidęs lietuvių kalbos žodyną ir parašęs labai 
gražia kalba dvi pamokslų knygas. Kelias lietuviškas knygas XVII a. parašė jėzuitas Jaknavičius. 
Tačiau lietuvių raštija, nebegaivinama Giedraičio ir Daukšos idealų, tolydžio menkėja. Itin tamsus 
tuo atžvilgiu yra XVIII amžius.“ Kad ir išeidavo viena kita lietuviška knyga, betgi jų rašytojams 
visai nerūpėjo kurti lietuvišką literatūrą, tobulinti lietuvių kalbą. Tautinės lietuvių kultūros min- 
tis buvo jiems visai svetima. Beliko tik religinis interesas: reikėjo juk duoti žmonėms maldaknygę 
ar sutaisyti giesmyną. Todėl visai nesirūpinta lietuvių kalbos dailumu (Daukša ir Sirvydas rašė 
labai gražia kalba). Kad tik skaitytojas šiaip taip suprastų mintį, tuo ir pasitenkinta. Tokiu tad 
būdu mūsų knygų kalba pasidarė bjaurus lietuvių ir lenkų kalbų mišinys. 

Taigi matom, kad Merkelio Giedraičio pradėtasis darbas (kurti tautinę kultūrą) greit buvo 
pamirštas ir visai apleistas; kartu buvo nulemtas ir galutinis bajorijos sulenkėjimas. 

Nors Lietuvos bajorija, apskritai imant, anksti neteko lietuvių kalbos, bet ji ir toliau laikė save 
lietuviška. Tik ta lietuvybės sąvoka dabar praplatėjo. Ji reiškė priklausomybę Lietuvos valstybei. 
Taigi grynai tautinė (etninė) sąvoka buvo pakeista valstybine. Lietuvos bajorija, nors ir lenkiška 
savo kalba, iš dalies papročiais, tebejuto esanti skirtinga nuo lenkų. Politiniai nesutarimai aštrino 
tą skirtingumo jautrumą. Jogaila jau 1385 m. sudarė Krėvos uniją, pagal kurią Lietuva turėjo būti 
prijungta prie Lenkijos. Tačiau tai neįvyko, nes Lietuva priešinos lenkų pretenzijoms. Vytautas 


3 Daukšos prakalba rašyta lenkiškai. Lieruviškąjį vertimą cituoju iš prof. Mykolo Biržiškos Rinktinių mūsų senovės 
raštų (Kaunas, 1927, p. 28-29). 

+ Negalima būtų to pasakyti apie Mažąją Lietuvą. Ten tuo laiku gyveno žymiausias mūsų senosios literatūros 
poetas Kristijonas Donelaitis. Ir kiti pastoriai gyvai domėjosi lietuvių kalba, rašė žodynus ir gramatikas, rengė 
ne tik religines knygas, ber ir svieriškus eilėraščius rašinėjo. Tačiau Mažosios Lietuvos gyvenimas bėgo skirtinga 
vaga kaip Didžiosios. Taigi jis reikėtų ir atskirai panagrinėti. 


net buvo pasiryžęs karūnuotis Lietuvos karalium ir tuo būdu visai nutraukti unijos ryšius su len- 
kais. Todėl ir lenkai visokiais būdais pasistengė sutrukdyti tą Vytauto sumanymą. Po Vytauto 
mirties energingas kunigaikštis Švitrigaila karštai kirtos su lenkais. Vis dėlto Lietuva, gyvenimo 
aplinkybių spiriama, buvo priversta kartkartėmis nusileidinėti lenkams. Taigi po Krėvos unijos 
pasirašyta dar kelios unijos su lenkais. Ypač priešinosi lenkams didieji Lietuvos ponai, bijodami, 
kad, visai susijungus su Lenkija, jie neteks politinės reikšmės. 

Didelis smūgis Lietuvos savarankiškumui buvo Liublino unija (1569). Nors Lietuvos didikai 
smarkiai priešinos, pagaliau net suklaupę su ašaromis prašydami karalių, betgi buvo priversti nu- 
silenkti dėl daugelio priežasčių (pvz., dėl Maskvos pavojaus). Unijos aktan įrašoma, kad „Lenkų 
Karalystė ir Didžioji Lietuvos Kunigaikštystė yra vienas nedalijamas ir neskirtingas kūnas, o taip 
pat ne skirtinga, bet viena bendra respublika, kuri iš dviejų valstybių ir tautų susiliejo ir susijungė į 
vieną visuomenę. Kad tas abi tautas amžinai valdytų viena galva, vienas ponas, vienas bendras kara- 
lius, bendrai lenkų ir Lietuvos išrinktas.“ Daug istorikų (ypač lenkų) po Liublino unijos nebematė 
skirtingos Lietuvos valstybės, todėl savarankiškos Lietuvos istoriją baigia 1569 metais, o toliau vieną 
bendrą Lenkijos istoriją bemato. Tačiau tai nėra tikslu, nes ir po Liublino unijos neišnyko Lietuvos 
skirtingumas. Vienas istorikas (prof. Koneczny) šitaip apibūdina tą Lietuvos savarankiškumą: 


Dėl susijungimo su Lenkija nepaliovė gyvavus Lietuvos valstybė. Lietuva turėjo iki pat paskutiniojo Lietuvos 
ir Lenkijos padalijimo 1795 metais savo atskirą kariuomenę, atskirą valstybės iždą, atskirus ministerius. 
Niekada joks valdininkas iš Lenkų Karalystės nėjo pareigų Didžiojoj Lietuvos Kunigaikštijoj! Niekada 
nė grašis iš Lietuvos mokesčių neįplaukdavo į Lenkijos iždą! Nė vienas Lietuvos kareivis niekada nebuvo 
komanduojamas Lenkijos kariuomenės karininko! Lietuva valdėsi ir teisė iki galo pagal nuosavą Lietuvos 
Statutą, o Lenkijos teisė jai nieko nereiškė.3 


Lietuvos Statutas (įstatymų rinkinys; I laida 1529, II- 1566, III - 1588 m.) į lenkus žiūrėjo kaip 
į svetimšalius, kuriems draudė įsigyti Lietuvoj žemę ar užiminėti kokias valdžios vietas. Liublino 
unijos $ 14 reikalavo pakeisti tą nenaudingą lenkams Statuto nuostatą. Tačiau ir trečioji Statuto 
laida, išėjusi jau po Liublino unijos, lenkų atžvilgiu paliko tokia pat. Jeigu kartais buvo mėgina- 
ma koks Lenkijos pilietis karaliaus valdininku skirti, Lietuvos bajorija smarkiai priešinos. Vienas 
iš didžiausių lenkų priešų XVII a. buvo Lietuvos hetmonas Jonušas Radvila, kurs, susidėjęs su 
švedais, užpuolusiais Lietuvą ir Lenkiją, norėjo visai atskirti nuo Lenkijos. 

Taigi Liublino unija neįskiepijo tarp lietuvių ir lenkų bajorų tos „broliškos meilės“, apie kurią 
kalba unijos aktas. Išliko, kaip matėm, valstybinis Lietuvos skirtingumas; ir tik XVIII a. padaryta 
žymesnių pastangų jį panaikinti. 

XVIII a. visiška valstybinė anarchija, bajorų savivalė, karaliaus valdžios menkumas labai 
susilpnino jungtinę Lietuvos ir Lenkijos respubliką. Visa valdžia priklausė bendram Lietuvos ir 
Lenkijos bajorų seimui; betgi jis maža ką tegalėjo padaryti, nes kiekvienas atstovas, pasinaudo- 
damas vadinamąja liberum veto teise (seimas negalėdavo ko nors nutarti, jei užprotestuodavo 
bent vienas seimo dalyvis), galėjo išdraskyti seimą. Tuo naudojosi kaimyninės valstybės, kurios, 
papirkdamos bajorus, kišosi į Respublikos vidaus reikalus, ardė seimus ir griovė pačią valstybę. 
Bajorų dauguma buvo taip demoralizuota, jog stebėdavos, jei atsirasdavo kartais toks idealistas, 
kurs nenorėjo už pinigus parduoti valstybės reikalų. Toje netvarkoje bajorai matė savo „aukso 
laisvių“ šaltinį. Netgi gyrėsi ta anarchija. Populiari buvo patarlė: „Lenkija laikosi netvarka.“ 
Taigi valstybei grėsė pražūtis. Antai 1772 m. kaimyninės valstybės - Rusija, Austrija, Prūsi- 


* E Koneczny, Tadeusz Košciuszko: Na setną rocznicę zgonu naczelnika. Czyny-Duch, 2-as leid., Poznan, 1922, p. 13. 

ja, - pasinaudodamos respublikos silpnumu, tarpusavyje susitarusios, atsiplėšė po gerą Respub- 
likos teritorijos gabalą. 

Suprantama, kad buvo žmonių, aiškiai supratusių valstybės silpnumo priežastis ir susirūpinu- 
sių ją gelbėti. Stengtasi naikinti anarchiją ir stiprinti valdžią. Valstybės dvilypumas taip pat buvo 
viena iš valdžios silpnumo priežasčių. Todėl ir jis stengtasi naikinti. Iki XVIII a. antros pusės ne- 
buvo Respublikoje nė vieno organo, nė vieno valdininko, kurio kompetencija būtų apėmusi abi 
valstybes. 1775 m. steigiama vadinamoji Edukacinė komisija (dabar pasakytumėm - švietimo 
ministerija), kuriai priklausė mokyklų reikalai abiejose valstybėse. 1774 m. steigiama Nuolati- 
nioji taryba, irgi bendra abiem valstybėm. Radikaliausias bandymas reformuoti ir sustiprinti 
griūvančią Respubliką buvo 1791 m. gegužės 5-osios konstitucija (jos paskelbimo diena ir dabar 
yra Lenkijoj tautos šventė). Ta konstitucija radikaliai naikino valstybinį dvilypumą. Tačiau ji gy- 
venime nebuvo įvykdyta. 1792 m. jai pasipriešino Targovicos konfederacija. Be to, netrukus ir 
pati Respublika buvo kaimynų išdraskyta (1795). 

"Taigi matom, kad Lietuva iki pat galo nesusiliejo su Lenkija į vieną valstybinį kūną, kaip skelbė 
Liublino unijos aktas. Tokiu būdu noras išlaikyti savo valstybinį skirtingumą visą laiką daugiau ar 
mažiau skyrė Lietuvos bajoriją nuo lenkų ir sudarė Lietuvos bajorijos patriotizmo pagrindą. Tasai 
patriotizmas buvo politinio, valstybinio, o ne tautinio, etninio pobūdžio. Prieš lenkų kalbą ir apskritai 
prieš lenkiškos kultūros įtaką Lietuvos bajorija nekilo. Tačiau ilgainiui dilo ir tas politinis antago- 
nizmas, bent nebeteko to aštrumo, kokį turėjo, pvz., XVI amžiuje. Ypač XVIII a. antrosios pusės 
valstybinės reformos stengės tą separatizmą niveliuoti, o valstybės draskymas, bendra kova su rusais 
labiau artino Lietuvos ir Lenkijos bajorų visuomenę ir vienodino jų politinius reikalus. Vis dėlto 
išliko skirtinga lietuviška sąmonė, nors jau seniai netekusi lietuviško apvalkalo. Pailiustruosime 
tai Tado Kosciuškos pavyzdžiu. Kosciuška buvo paskutiniojo karo su rusais dėl Respublikos nepri- 
klausomybės vyriausiasis vadas. Lenkai jį laiko vienu iš didžiausių patriotų, kuriuos žino jų istorija. 
"Tačiau dar 1789 m., paskirtas generolu Lenkijos kariuomenėn, Kosciuška nerimsta ir rašo: 


Grąžinkite mane Lietuvon; negi išsižadate manęs ir manote, kad aš nesugebėsiu jums tarnauti? Kas gi aš 
esu? Argi ne lietuvis, jūsų tautietis, jūsų išrinktas? Kam aš turiu būti dėkingas, jei ne jums? Ką turiu ginti, 
jei ne jus ir save patį? Jei tai jūsų nepalenks kreiptis į seimą, kad mane grąžintų, rai aš, dievaži, ką blogo 
sau padarysiu! Piktumas mane ima: iš Lietuvos būdamas, kad karūnai [t.y. Lenkijai] tarnaučiau, kai jūs ir 
trijų generolų neturite.“ 


Taigi matome, kaip stipriai tebeveikė istorinė Lietuvos tradicija. Antra vertus, būtų klaidinga 
tą Lietuvos bajorijos lietuviškumą aiškinti dabartine prasme. Jai lietuvybė ir lenkybė nebuvo vie- 
na kitai griežtai priešingos sąvokos, kaip mums dabar. Kilę iš Lietuvos (plačia istorine prasme) 
bajorai vadino save lietuviais, betgi kalbėdami lenkiškai, skaitydami lenkiškas knygas, mokyda- 
miesi lenkiškose mokyklose ir t.t., jie laikė save lenkais. Tokiu būdu susidarė garsioji formulė, 
apibūdinanti jų tautiškumą - gente lituanus, natione polonus (kilimo lietuvis, tautybės lenkas). 
Tokios rūšies lietuviu buvo ir minėtasis Kosciuška. 

Panašiai reikia prieiti ir prie didžiojo lenkiškai rašiusio poeto Adomo Mickevičiaus (1798- 
1855). Jis buvo kilęs iš Lietuvos (Naugarduko), tad Lietuva buvo jo gimtasis kraštas, ir jis pats 
save lietuviu vadina. Pažymėtina, kad, vadindamas Lietuvą savo tėvyne, Mickevičius niekada nėra 
vadinęs lietuvių kalbos savąja. Galimas tačiau dalykas, kad jis buvo kiek pramokęs lietuviškai; 
yra išlikusios jo ranka užrašytos lietuviškų dainų nuotrupos. Savo garsiąją poemą Ponas Tadas, 
ištrėmime tėvynės išsiilgęs, pradeda jausmingu kreipimusi į Lietuvą: 


“ F. Koneczny, min. veik., p. 201. 

Lietuva, mano tėvyne, esi kaip sveikata; kiek tave branginti reikia, tik tas supras, kurs tavęs neteko; štai 
tavo grožį visame puikume matau ir aprašinėju, nes ilgiuosi tavęs. 


Panašiai ir Kudirka pradeda dabartinį mūsų himną - „Lietuva, Tėvyne mūsų“. Tačiau labai 
skirtingą prasmę įdeda į tuos posakius jų kūrėjai. Kudirkos Lietuva Mickevičiui tolima. Lietuvių 
tautinio atbudimo, Lietuvos prisikėlimo mintis jam svetima. 

Jo lietuvybę gražiai apibūdina posakis iš prakalbos prie Konrado Valenrodo: „Lietuva yra jau 
visa praeityje.“ Lietuvos praeitis - puikus šaltinis Mickevičiaus poezijai. Gražinoj ir Konrade Va- 
lenrode jis labai įspūdingai nupiešė Lietuvos praeities grožį ir nesvajodamas apie jos atgaivinimą. 
Mickevičiaus pažiūros į lietuvių ir lenkų santykius yra tradicinės bajorų pažiūros, kuriose jau 
aiškus lenkiško patriotizmo momentas (XIX a. pradžioje po valstybės žuvimo, po kovų su rusais 
smarkiai pakilo lenkiška patriotinė nuotaika, atsiliepusi ir Lietuvos bajoruose). Antai tokios tra- 
dicinės lenkiškos buvo Mickevičiaus pažiūros į Lietuvos uniją su lenkais. Jis rašo vienoj vietoj: 
„Lietuva susijungė su Lenkija kaip vyras su žmona, dvi sielos viename kūne. Ir nėra buvę prieš 
tai tokio tautų susijungimo.“ Norėdamas taikyti besivaidijančius Prancūzijoj lietuvių ir lenkų emi- 
grantus po 1830-1831 m. sukilimo, Mickevičius savo Lenkų keleivių knygose rašo: „Lietuvis ir 
mozūras yra broliai; argi ginčijas broliai dėl to, kad vienas turi Vladislovo vardą, kitas - Vytauto? 
Pavardė jų yra ta pati, lenkų pavardė.“ Ir politinė lietuvių ir lenkų vienybė buvo Mickevičiaus 
idealas. Peikdamas kitas tautas, kurios ginčijas dėl žemės gabalo ar jūros, Mickevičius nurodo, 
kad jos turinčios taip sutikti, kaip lietuviai ir lenkai. „Argi ginčijas, — rašo jis, - lietuvis su len- 
ku dėl Nemuno sienų ir dėl Gardino, ir dėl Balstogės.“ Deja, pats gyvenimas vėliau atsakė į tai 
skaudžia ironija. . 

Ta mickevičinė ideologija vis labiau įsigalėjo Lietuvos bajorijoj. Mickevičiaus autoritetas irgi 
bus suvaidinęs čia tam tikrą vaidmenį. Aišku, kad įsitikinę tos ideologijos atstovai nesuprato ir 
negalėjo suprasti atgimstančios naujosios Lietuvos. Jogailos jungtuvės su Jadvyga, o ypač Liublino 
unija jiems atrodė amžiams surišusi Lietuvą su Lenkija. Taigi susipratusiųjų lietuvių griežtas at- 
siskyrimas nuo lenkų atrodė jiems nusikaltimas istorinei tradicijai. Lietuvių tautiniame atbudime 
jie ėmė įžiūrėti savo pikčiausių priešų rusų intrigą prieš lenkus. Jiems buvo pikta, kad kažkoks 
jiems nesuprantamas lietuviškas separatizmas tik silpninąs bendrąjį frontą prieš rusus. 

Sulenkėjusios bajorijos daugumos pažiūras į lietuvių kalbą gražiai charakterizuoja šie Leono 
Potockio žodžiai (1869): „Yra fanatiškų lietuvybės mylėtojų, kurie tą savo kalbos meilę net iki 
tokio laipsnio iškelia, jog kyla prieš rašančius lenkiškai, ir tvirtina, kad už keliasdešimt metų 
lietuvių kalba nugalės lenkų kalbą ir tik ja Lietuvoj skaitys ir kalbės. - Atsakysiu į tai, kad be 
reikalo svajoja apie negalimus dalykus.“ Lietuvių kalba „buvo, yra ir paliks tik liaudies kalba“". 
Potockis pripažįsta galimybę šviesti liaudį jos gimtąją kalba. Atsirasdavo tačiau ir tokių, kurie 
net čia įžiūrėdavo pavojų lenkams nujausdami, kad apšviesta lietuvių liaudis galinti susiprasti 
lenkams nepageidaujama linkme. Buvo ir tokių, kurie pasinaudodami savo padėtim, atvirai 
persekiojo lietuvių kalbą. Štai, pvz., Seinų vyskupas Paulius Straszyūskis labai nemėgęs lietuvių 
kalbos. „Ta jo neapykanta žmonių kalbai tokio laipsnio siekė, jog stengėsi visose bažnyčiose 
panaikinti pamokslus ir išpažintis lietuvių kalba, nuo amžių ta kalba atlikinėjamus“, — rašo 
Aleksandras Potujanskis Kelionėse po Augustavo guberniją (1859), žmogus, kurio lenkai jokiu 
būdu nebūtų galėję apšaukti „lirvomanu“.3 XIX a. antroj pusėj, kai lietuvių tautinis sąjūdis 

[L. Potocki], Pamigtniki pana Kamertona, Poznaū, 1869, d. III, p. 236. 
|] 


A. Polujanski, Wędrėwki po gubernji Augustowskidj w celu naukowym odbyte, Warszawa, 1859, p. 288. 

"sustiprėjo, paaštrėjo ir lietuvių-lenkų kova, kuri pasireiškė ne tik atkaklia polemika, bet ir 


muštynėmis Vilniaus vyskupijos bažnyčiose dėl lietuvių kalbos. Bet visa tai jau išeina iš šio 
rašinio ribų. 

Vis dėlto, nors Mickevičiaus ir panašių į jį ideologija buvo nepriimtina atgimstančiai Lietuvai, 
negalima tvirtinti, kad Mickevičius nebūtų jokios reikšmės turėjęs mūsų tautinės sąmonės istori- 
joje. Jo veikalai, kuriuose jis iškėlė Lietuvos praeities grožį, parodė senųjų lietuvių savo tėvynės 
meilę, piešė galingos ir savarankiškos Lietuvos laikus, žavėjo bundančios Lietuvos veikėjus, ku- 
rie rado čia dvasinio peno savo tautinei sąmonei stiprinti. Lietuvis ir lenkas, skaitydami, pvz., 
Konradą Valenrodą, skirtingai ji vertino. Lenką labiausiai veikė politinė veikalo mintis — reikia 
visomis išgalėmis kovoti su tėvynės priešu, o lietuvis visų pirma matė veikale savo gimtosios seno- 
vės išaukštinimą. Tad suprantama, kad aušrininkai, patys garbindami mūsų praeitį, Mickevičių 
laikė savu poetu, tikru lietuviu. 

Be Mickevičiaus, buvo ir daugiau lenkiškai rašiusiųjų, kurie savo veikaluose aukštino Lietuvą 
irjos praeitį, pvz., Juozas Kraševskis. Antai jo poema Vytuolio rauda, kuri vaizdavo tariamą lietu- 
vių pagonišką mitologiją, buvo lietuvių entuziastingai sutikta. Ir vėliau Andrius Vištalius Aušroj 
tos poemos svarbą lietuvių tautai lygino su Šventojo Rašto reikšme žydams. Tuo tarpu Lenkijoj 
ta poema neturėjo beveik jokio pasisekimo. Čia ji buvo svetima. 

XVIII a. besibaigiant ir XIX a. prasidedant, tamsu ir nyku buvo lietuviškos dvasios gyvenime. 
Valdantysis krašto sluoksnis buvo nutolęs nuo tautinės lietuvių tradicijos, pamiršęs savo protėvių 
kalbą. Tiesa, tie daugiau ar mažiau sulenkėję bajorai dar vadino save lietuviais. Betgi menkas 
buvo tas jų lietuviškumas. Lietuvio vardas pamažu gaišo, virsdamas istoriškai geografine sąvoka 
(lietuvis = Didžiosios Lietuvos Kunigaikštijos gyventojas, nebūtinai ir etniškai lietuvis). Surasta 
ir keista, mūsų akimis žiūrint, formulė: tie bajorai vadino save lietuviško kilimo lenkų tautybės 
žmonėmis (panašiai vėliau ir Juozas Pilsudskis laikė save lietuviu, nes buvo iš Lietuvos kilęs). 
Taip, jų kraujas gal dar ir liko lietuviškas, bet dvasia darėsi vis daugiau lenkiška. Lietuvių kalba, 
iš diduomenės rūmų išvyta, prisiglaudė baudžiauninko šiaudinėje pastogėje. Taigi beveik tik vie- 
na pati liaudis, sunkių baudžiavų prislėgta, beliko tautos gyvybės palaikytoja. 

Tai nusi ilpusiai lietuvybei pavojus dar padidėjo, nes tuo laiku smarkiau siūbteli nutautinimo 
banga: germanizacija (vokietinimas) Mažojoje Lietuvoje, polonizacija (Ilenkinimas) Didžiojoje. 

Mažojoje Lietuvoje vokiškas gaivalas tolydžio stiprėjo (antai po didžiojo maro metų smarkiai 
praretėjus gyventojų, priplūdo daug kolonistų iš visų Vokietijos kampų). Drauge stiprėjo vokiš- 
kumo įtaka ir plito vokiečių kalba tame grynai lietuviškame krašte. Jau XVIII a. antroje pusėje 
didysis Mažosios Lietuvos dainius Kristijonas Donelaitis dejavo: „Ak, kur dingor jūs, lietuviškos 
gadynėlės, / Kaip dar prūsai vokiškai kalbėt nemokėjo.“ Tam maldingam pastoriui ypač buvo 
skaudu matyti, kad lietuviai, pasiduodami vokiečių įtakai, ir moraliai smunka. „Mes lietuvninkai, 
pirm to nepažindami svietą, dingojom vis, - rašo Donelaitis, — ... kad vokiečiai tik vogt ir keikt 
nesigėdi“, o dabar jau ir tarp lietuvių vienas kitas atsirandąs, kurs „Lietuvai ir lietuvininkams 


"mums gėdą padaro“. Taip tad lietuvių skaičius pamažu tirpo, nors dar XVIII a. pabaigoje plačiai 


kalbėta lietuviškai ten, kur dabar vieni lietuviški vietovardžiai beliudija buvus čia seniau lietuvišką 
kraštą (tiesa, pastaraisiais laikais ir tie vietovardžiai atkakliai vokietinami, kad būtų išnaikinta 
paskutinė lietuviškumo žymė). XIX a. pradžioje Prūsijoje keliama mintis, kad reikia pagreitinti tą 
natūralų, vokiečių manymu, lietuvių tautos nykimo procesą. Valdžios organai darė planus, kaip 


“ išnaikinti lietuvių kalbą per mokyklas, motyvuodami, kad lietuvių kalba esanti kliūtis krašto kul- 


tūriniam kilimui. Tiems planams pritarė patsai Prūsijos karalius. Tiesa, pasigirsdavo ir protesto 
balsų. Žinomasis lietuvių kalbininkas ir dainų rinkėjas Liudas Rėza rašė, kad pati mintis atimti 

tautai kalbą, kurią ji gavusi iš paties Dievo, esanti nekilni ir daranti gėdą išlavintam žmogui. Jis 
net siūlė įvesti lietuvių kalbą kaip dėstomą dalyką Tilžės, Įsruties ir Gumbinės gimnazijose. Dar 
karščiau gynė lietuvių kalbą kitas pastorius (Zigfridas Ostermejeris, nors pats kilimo vokietis). 
Anot jo, kalba esanti tautos šventenybė, jos neatimama nuosavybė. Taigi kalbos atėmimas esąs 
toks pat neteisingas darbas, kaip ir kiekvienas plėšimas ar vogimas. Būtų pageidautina, rašė jis, 
kad tie, kurie gauna Lietuvoje prieglobstį, išmoktų patys lietuviškai. Jiems tačiau esą maloniau 
naudotis Lietuvos pajamomis, valgyti lietuvišką duoną ir, nesimokant lietuviškai, niekinti lietuvių 
kalbą ir norėti, kad lietuvių tauta ir jos kalba būtų išnaikintos. „Bet tiems ponams galima būtų 
teisingai pasakyti: jei jums šita kalba ir tauta nepatinka, ko jūs čia atsikraustote; mes galime ir 
be jūsų apsieiti, jūs tik sumaiščių pridarote!“ Deja, tie paskiri balsai už lietuvių kalbą nepaveikė 
Prūsų valdžios nusistatymo, kurį nulėmė praktiški politiniai bei valstybiniai išskaičiavimai. Ma- 
žosios Lietuvos germanizacija tolydžio stiprėjo. 

Buvo nurodyta, kad iki XIX a. Lietuvos bajorija jau buvo daugiau ar mažiau sulenkėjusi. Da- 
bar tas tam tikru atžvilgiu savaiminis Lietuvos aukštesniojo luomo lenkėjimas virto sąmoningu 
lenkiškos dvasios skiepijimu Lietuvos visuomenėje. Kovos dėl nepriklausomybės, o vėliau gobšių 
kaimynų išdraskytos valstybės prisiminimai smarkiai kėlė lenkų patriotinę nuotaiką. Lenkų pat- 
riotai iškėlė šūkį: žuvo valstybė, bet neleiskime žūti ir tautai. Susirūpinta stiprinti tautos atsparu- 
mą keliant krašte kultūrą, kuriant tautinę literatūrą, žadinant tautos ambiciją laisvos ir galingos 
praeities vaizdais ir ypač skiepijant lenkų kalbos meilę. Kai kurie lenkų visuomenės šulai (pvz., 
Hugo Kotiatajus) suprato, kad viena iš buvusios Lietuvos-Lenkijos jungtinės valstybės silpnumo 
priežasčių buvo jos nevieningumas tautiniu atžvilgiu. Reikėjo, jų manymu, stengtis gudų ir ukrai- 
niečių kalbas sulieti su lenkų kalba, o neslavišką lietuvių kalbą ir visai išnaikinti. Ta pakilusioji 
lenkybės banga užliejo ir Lietuvą. Lenkiška dvasia vyravo Lietuvos kultūros židinyje - Vilniaus 
universitete, kur buvo susispietę daug karštų lenkų patriotų veikėjų. Tą lenkišką dvasią universi- 
tetas galėjo skleisti visame krašte, nes visos Lietuvos mokyklos buvo pavestos jo priežiūrai. Caras 
Aleksandras buvo suteikęs Vilniaus universitetui plačią veikimo laisvę, ir rusų valdžia, bent iš 
pradžių, nevaržė lenkų patriotų tvarkomo švietimo darbo Lietuvoje. Taigi Lietuvos mokyklos 
turėjo uždavinį ne tik šviesti jaunąją kartą, bet ir išauklėti ją tikrais lenkais. Tiesa, lenkų istorikai 
įrodinėja, kad tada neturėta polonizacinių tikslų. Bet juk tos mokyklos kokį, pvz., kiek aplenkintą 
Žemaičių šlėktelę ar ir visai lietuvišką valstietį ne tik išmokydavo lenkų kalbos, bet ir įskiepydavo 
tos kalbos meilę, dėstydavo jam Lenkijos istoriją, kaip jo gimtojo krašto istoriją, įkvėpdavo jam 
lenkišką patriotizmą. Argi tai ne lenkinimas? 

Taigi matėme, kad XIX a. pradžioj tiek Mažojoje, tiek Didžiojoje Lietuvoje sustiprėjo lietuvy- 
bės slopinimas. Lietuvių tautos likimas atrodė liūdnas. Juk lietuviškai kalbant tegirdėta tamsius 
ir nuskurdusius valstiečius. Nebuvo ir lietuviškos literatūros, be negausių religinių knygelių. Inte- 
ligentiškasis krašto elementas jau seniai buvo pasiėmęs svetimą kalbą. Taigi galvota, kad, kultūrai 
kylant, lietuviškai kalbančiųjų vis mažės, ko! pagaliau visai išnyks. Atrodė, kad lietuvių tauta 
nebeteko gyvybinės jėgos. Svetimtaučiai mokslininkai jau skelbė, kad lietuvių tauta mirštanti, ir 
todėl ragino, kol dar ne vėlu, tyrinėti lietuvių kalbą, rinkti lietuviškas dainas, padavimus, kad 
mokslui būtų galima išsaugoti tie svarbūs dalykai, kurie veikiai jau visai išnyksią. 

Tačiau ne taip jau lengva numarinti tautą. Lietuvių tautos gyvybė ruseno it kibirkštėlė, bet, 
panorus ją užpūsti, ji ne užgeso, o skaisčiau suliepsnojo. Tiesa, didžioji vadovaujančiojo luomo 
dalis buvo jau žuvusi lietuvių tautai. Betgi dar ne visa ir bajorija. Ir štai toje bajorijos dalyje XIX a. 
pradžioje, ligi tol tylėjęs, garsiau prabyla lietuviškos sąmonės balsas. Prisidėjo ir vienas kitas vals- 
tiečių kilimo šviesuolis. Mažiausiai nutolę nuo lietuvių tautos kamieno buvo žemaičių bajorai. 

Dar nebuvo jie (žinoma, čia nekalbama apie visus) pamiršę ir savo gimtosios lietuvių kalbos. 
Vienas lenkų vienuolis (Baginskis), keliavęs XVIII a. pabaigoje po Žemaičių kraštą, rašė, kad že- 
maičiai taip mylį savo kalbą, jog labai nemėgstą to, kurs jos nemokąs, o patys, tik kai gerai išgerią 
degtinės, šiaip taip krevezoją lenkiškai. Smulki ir neturtinga Žemaičių šlėkta nekuo ir tesiskyrė 
nuo valstiečių, kurie čia buvo laisvesni ir turtingesni kaip kitose Lietuvos dalyse. Tai veikė visą 
Žemaičių bajoriją ir darė ją demokratiškesnę. Kaip minėta, valstiečių būklė buvo čia geresnė kaip 
kitur, todėl ir iš to grynai lietuviško luomo vienas kitas galėjo išeiti ne tik vidurinįjį, bet ir aukštąjį 
mokslą (pvz., Daukantas). Visos tos sąlygos bus prisidėjusios prie to, kad XIX a. pradžioje visoje 
Lietuvoje pastebimas kultūrinis pakilimas gavo Zemaičiuose tam tikro lietuviško kultūrinio sąjū- 
džio pobūdį. Atsirado čia žmonių, kurie tyrinėjo savo kraštą, domėjosi jo istorija, gėrėjosi savosios 
istorijos garbingais vaizdais ir didžiavosi savo prosenių garsiais žygiais, rūpinosi lietuvių kalba, 
stengėsi ją tobulinti bei dailinti, kėlė gimtosios kalbos meilę ir smerkė jos paniekinimą, rašinėjo 

ta kalba eilėraščius ir juos siuntinėjo vieni kitiems. Tokiu būdu natūralus konservatyvios Žemai- 
čių šlėktos, atsilikusios nuo poniškos kultūros, prisirišimas prie gimtosios kalbos vis labiau virsta 
XIX a. pradžioje sąmoninga ir skelbiama lietuvių kalbos meile. Antai Poška rašė, kad „prigimto 
liežuvio nemokėti gėda“, kitąsyk net piktai sušunka: „Lietuviai ir žemaičiai, ar galvijai esme? 
Argi tėviškos kalbos niekad nebmokėsme?“ Ryškėjo ir tautinis jausmas. Pvz., Valiūnas rašė Poš- 
kai: „Mes [...] savo keliu bėkim ir, jog gimėm žemaičiais, neišsižadėkim.“ Tą žemaičių patriotinį 
sąjūdį sintetiškai atvaizduoja to laiko žemaičių poeto Simano Stanevičiaus žinomasis eilėraštis 
„Šlovė žemaičių“. Prisimena ten laikus, kada tauta „užmiršo kalbą savo ir užmiršo kuomi buvo“. 
Tačiau „ką amžiai pagadino, čėsas yra sutaisyti“. Taigi „šlovė visus sujudino gera tėviškei dary- 

1“. Sukrunta žemaičiai. „Tarp žemaičių vis atgijo garbė tėvų ir liežuvis.“ Prisimena savo tautos 
praeities garbę, kreipiasi į Rimgaudą, Mindaugą, Gediminą, Kęstutį („„Sveiks, Rimgaude, mūsų 
tėve!“ ir t.t.). „Buvot ligšiol užmiršime dėl daugumo neprietelių, štai žemaičių surinkime šlovė 
jūsų prisikėlė.“ Jų garbė „linksmin mumis nūnai“. Tokiu būdu „šviesi saulė užtekėjo“, o „šimta- 
balsis garsas“ paskelbė, kad „Lietuvos senos giminės pražuvime sveikos liko“. 

Tiesa, tikro tautinio atgimimo dar nebuvo, bet jau pastebima naujų reiškinių. Senosios Lie- 
tuvos lietuviškumas, kaip aukščiau nurodžiau, reiškėsi tik kaip politinis, valstybinis separatiz- 
mas nuo lenkų; o XIX a. pradžioj jis jau imamas kelti į kitą plotmę - jau akcentuojamos tautinio 
skirtingumo žymės: tie žemaičių bajorai lietuvių kalbą skelbia savo gimtąja kalba. Taigi čia buvo 
lietuvių tautinio atgimimo priešaušris. 

Iš tų žemaičių literatų paminėtini Dionizas Poška, Antanas Klementas, vysk. Juozas Arnulfas 
Giedraitis, Silvestras Valiūnas (žinomosios „Birutės“ dainos autorius), Leonas Uvainis ir kt.; prie 
jų pridėsime dar kelis jaunesniosios kartos Vilniaus universiteto studentus žemaičius, kaip antai 
- Simaną Stanevičių, Kiprijoną Nezabitauskį, Simaną Daukantą. Skyrium trumpai apibūdinsime 
vysk. Giedraitį ir Pošką, kurie yra to žemaičių sąjūdžio lyg ir vadai. 

Kaip prieš 500 metų Žemaičių vysk. Merkelis Giedraitis buvo.lietuviškos dvasios gaivintojas, 
taip dabar jo bendrapavardis vysk. Juozas Arnulfas Giedraitis (1754-1838) savo aukšta visuome- 
nine padėtimi bei autoritetu suteikė tam Žemaičių literatūriniam sąjūdžiui tam tikro svorio. Bio- 
grafų liudijimu, Giedraitis laisvalaikį saunaudodavęs lietuvių literatūrai. Rašinėjo lietuviškai eiles, 
susirašinėjo lietuviškai su Poška (tai itin pabrėžtina, nes korespondencijoje lietuvių literatai tada ir 
vėliau, pvz., net toks Valančius, vartojo lenkų kalbą). Antanas Klementas atsiųsdavo jam lietuviškų 
vardinių sveikinimų, nes, „kayp Wiskupu Žiemayciu, tayp prider musiszkay aduoti Donie tikra, 
bet ne iau Linkiszkay“. Mylėdamas gimtąją kalbą, Giedraitis susirūpina dailinti ir valyti lietavių 
religinių raštų kalbą, kurioje knibždėte knibždėjo aibė lenkiškų žodžių su lietuviškomis galūnėmis. 

Kokia buvo toji kalba, vaizdžiai parodo vienos anais laikais populiarios knygos antraštė: Broma 
Atwerta ing Wiecznasti, Par Atminima paskutiniu dayktu. Su spasabays Disponawojmu mirsztan- 
ciu, ant Sčiesliwa smercia. Su spasabays ratawojma dusiu Ciščiu Kientenciu. Teypogi apie kitus 
Artykulus Wieros Szwętos, su trumpays pamokstays ir priklodais, isz pavožniu Autboriu iszrinktays. 
Giedraitis (rodos, kitų kunigų padedamas) išverčia dailia lietuvių kalba Šventojo Rašto Naująjį 
Testamentą. Dar iškeltini Giedraičio nuopelnai Žemaičių krašto švietime. Jo rūpesčiu beveik 
prie kiekvienos bažnyčios buvo įsteigtos parapinės mokyklos. Tuo atžvilgiu Žemaičiai viršijo 
kitas Lietuvos dalis. ; 

Dionizas Poška (1757-1830) buvo anuo laiku plačiai žinomas kaip Žemaičių krašto ir jo isto- 
rijos tyrinėtojas, geras lietuvių poetas ir didelis lietuvių kalbos žinovas. Žemaičių bajorams labai 
imponuodavo tuo, kad korespondavo su kai kuriais Vilniaus profesoriais ir kitais mokslo vyrais, 
kuriuos kartais informuodavo apie lietuvių kalbą bei literatūrą, suteikdavo žinių apie Zemaičių 
kraštą. Rašė daug eilėraščių, iš kurių ir dabar, pvz., gerai žinomas tebėra Žemaičių ir Lietuvos 
mužikas, kur Poška ryškiais bruožais piešia lietuvio baudžiauninko vargą. Buvo didelis Žemaičių 
patriotas ir smarkiai sielojosi dėl lieruvių kalbos paniekinimo. Antai viename savo eilėraštyje pa- 
sipiktinęs rašė: „.. liežuviu prigimtu visi kalbėti gėdis: svečiopai jau žiaverno, kitaip pasirėdęs, 
okiti didžiai juokias iš kalbos tėviškos, nenori girdėti mūsų lietuviškos.“ Labai domėjosi gimtojo 
krašto istorija ir pyko, kad įvairūs nedraugingi lietuviams svetimtaučiai istorikai šmeižia senovės 
lietuvius, vadindami juos barbarais, plėšikais ir t.t. Visoje Lietuvoje išgarsėjo Poškos Baublys (al- 
tana iš nukirsto labai storo ąžuolo išpuvusio kelmo), kuriame Poška krovė su dideliu atsidėjimu 
ir meile renkamus senus šarvus ir kitokius didžios lietuvių praeities paminklus. Baublys tapo lyg 
ir simboliu to žemaičių patriotinio sąjūdžio. 

Įdomu pažymėti, kad tuo metu kitose Lietuvos dalyse nepastebime tokio lietuviško sąjūdžio 
kaip Žemaičiuose. Ten randame nebent vieną kirą vienišą literatą. Rytų Lietuvoje išgarsėjo bau- 
džiaunininko sūnus kun. Antanas Strazdas (1763-1833). Kam nėra žinomos jo dainelės, kas nėra 
girdėjęs gausių anekdotų apie Strazdo išdaigas? Ir dabar gyvai vaizduojamės tą „mužikų dainių“, 
vilkintį nuščiurusią sutaną, dirbantį paprasto valstiečio darbus lauke, dainuojantį jam linksmas ir 
liūdnas dainas, tikrą prastų žmonių bičiulį, nemėgstantį jų skriaudėjų ponų ir erzinantį bajoriją ir 
ponišką dvasininkiją savo elgesiu ir kalbomis, kuriose dažnai griežtai papeikdavo ir pajuokdavo 
ponus. Strazdas - tai lyg lietuviškos prispaustos liaudies protesto balsas prieš lenkišką ponybę. 

Numalšinus 1830-1831 m. sukilimą, Lietuva sulaukė rusų represijų: kraštas buvo politiškai 
suvaržytas, daug konfiskuotų žemių atiduota rusų atėjūnams, uždarytas Vilniaus universitetas ir 
taip suduotas smūgis krašto kultūriniam kilimui. Vis dėlto visa tai negalėjo sulaikyti bekylančios 
lietuviškos dvasios. Atsirasdavo vis daugiau žmonių, kurie rūpinosi lietuvių kalba ir literatūra. 
Darbuojasi tautiečių naudai Daukantas, Valančius, Pabrėža, Aleknavičius, Tatarė, Manes Ake- 
laitis ir daug kitų. 

Lietuviškoji sąmonė reiškėsi XIX amžiuje visų pirma idealizavimu viso to, kas sava, Nėkiviė: 
ka, taigi gimtosios kalbos branginimu, lietuviškų dainų grožio iškėlimu, savo krašto ir jo žmonių 
meile (ji vertė rūpintis ir šviesti liaudį), ypač savo tautos istorijos aukštinimu. 

Jau pačioje XIX a. pradžioje atsiranda vyras, kurs stengėsi įrodyti didelį lietuvių kalbos grožį, 
taigi tos kalbos, kuri tuo laiku kaip „mužikų kalba“ buvo ignoruojama. Tai buvo kun. Ksaveras 
Baužas (Bohušas, 1746-1823), kilęs iš Ukmergės apskrities. Varšuvos mokslo žmonėms jis paskai- 
tė savo išgarsėjusį referatą (išspausdintą 1808 ir 1810 m.), kuriame labai išgyrė lietuvių kalbą. 
Anor Baužo, labai apsirinka tie, kurie laiko lietuvių kalbą mužikiška ir neturtinga. Lietuvių kalba 
turinti pakankamai savų žodžių visoms materialinio ir dvasinio gyvenimo sritims, kai kuriais 

atžvilgiais ji net turtingesnė už vokiečių ir lenkų kalbas. Lietuvių kalba gerai tinkanti ir kilnios 
poezijos vaizdams piešti, nes yra graži, skambi, raiški. Savo tobulumu lietuvių kalba prilygstanti 
lotynų ir graikų kalboms (anuo laiku jos laikytos kalbų tobulumo pavyzdžiu). Lietuvių kalba jau 
senų senovėje buvusi išdailinta ir turėjusi didelę literatūrą. 

Baužo rašinys, nors moksliniu atžvilgiu ir labai silpnas, turėjo didelės įtakos lietuvių patrio- 
tams, nes ne vieną išmokė ne tik branginti savo gimtąją kalbą, bet ir ja didžiuotis. Antai toksai 
Poška labai gerbė Baužą. Tolydžio atsiranda ir daugiau lietuvių kalbos mylėtojų ir aukštintojų. 
Pvz., žinomasis mūsų tautosakininkas kun. Liudas Jucevičius (1813-1846) poetiškai lygina lietu- 
vių kalbą su senovės lietuvių gyvenimu. Lietuvių kalba esanti „skardi ir laukinė, kaip aidas anų 
miškų, kuriuose gimė; drąsi, kaip anie didvyriai, kurie išėję iš traškančių girių savo rago skardu 
gąsdino gudrius kaimynus vokiečius ir kėlė baimę tolimose Perekopo ordų sodybose; tranki, kaip 
anie pašnekesiai prie uždegto ugniakūro nugalėjus priešą“.? Savo gimtosios kalbos meile ypač 
pasižymėjo žinomasis mūsų istorikas ir liaudies švietėjas Simanas Daukantas (1793-1864). Jis, 
sako, net buvo pasižadėjęs tik lietuviškai rašyti, ir tikrai tarp jo gausių knygelių nerandame nė 
vienos lenkiškos. Anot Daukanto, „galime didžiuotis ir girtis, jog nė viena kalba šioje pasaulėje 
nėra taip aiški, kaip mūsoji“.!? Kitame savo veikale Daukantas rašo, kad kalba „yra visų didžiau- 
sioji žmogaus privilegija, kurios nė koksai kraugerys negali jam išplėšti, negut vienkartu tiktai su 
jo gyvybe“." Kitas mūsų liaudies švietėjas Mikalojus Akelaitis (1829-1887) rašo: 


Mūsų, lietuvių, kalbančių gimtąja kalba, yra apie pustrečio milijono, taigi daugiau kaip graikų, gyvenančių 
Eladoje, ir beveik tiek par, kiek danų ir portugalų, kurie turi savo lireratūrą. Argi mes, lietuviai, atsisakysi- 
me savojo žodžio? ir tuo būdu laisvu noru pasidarysime tautinę savižudybę... Mums reikia iškelti lietuvių 
kalbą, ištraukti iš paniekinimo tą kalbą, kuri turi sanskrito didumą, lotynų kalbos galybę, graikų gražumą 
ir italų skambumą.!č 


Gražiai kreipiasi tuo pačiu reikalu į savo skaitytoją ir kalbininkas Jonas Juška (Juškevičius) 
(1815-1886): 


Dabar tikrai aš tamstai minavoju, tikras Lietuvi, jog nereiktų užmiršti savo tėvų kalbos; nes kiekvienam 
žmogui prigimta kalba turi būti meilinga ir brangi. Prie to dar mūsų kalba yra raip gaudi, valinga ir bagora, 
taip didžiai ori liežuvių moksle ir reikalinga dėl pažinimo tikro būdo mūsų senovės ir veikalų mūsų prabo- 
čių; o ir bute kasdieną be savo kalbos negali apsieiti. Iš šių priežasčių neturi niekinti savo kalbos, vėlydamas 
šnekėti ir skaityti kokioj norints kitoj kalboje bile tik ne savo. 


XIX amžiuje konstatuojama didelė lietuvių kalbos svarba kalbų mokslui. Pasaulinio garso moksli- 
ninkai (Franzas Boppas, Augustas Friedrichas Pottas, Augustas Schleicheris ir kt.) susidomi lietuvių 
kalba, iškelia jos senoviškumą, jos formų tobulumą, jos skambumą. Susidomi lietuvių kalba ir rusų 
mokslas (pvz., Petrapilio mokslo akademija). Suprantama, visa tai skatino lietuvių kalbos mylėto- 
jus dar labiau branginti savo gimtąją kalbą ir ja didžiuotis. Antai kun. Ambraziejus Kašarauskas 
(1821-1880) skundžiasi, kad sulenkėjusi Lietuvos šviesuomenė niekina ir nesidomi lietuvių kalba, 


>  [L. Jucewicz], Litwa pod względem starožytnycb zabytkėw, obyczajėw i zwyczajow, Wilno, 1846, p. 5. 

10 S. Daukantas, Būdas ..., Kaunas, 1935, p. 8. 

"S. Daukantas, Darbay senujų Lituwiu yr Žemaycziu, 1822, spaudai paruošė Vc. ir M. Biržiškai, Kaunas, 1929, 
p.2. 

2 Teka Wileūska, 1858, nr. 3, p. 379-380. 

5 J. Juszka, Kalbos Lžuviszko Lėžuv'o ..., Peterburge, 1861, p. 56. 

lyg tai būtų kokia kalmukų ar totorių kalba; ir menkas bajorėlis griebiasi, nors ir blogai mokėdamas, 
lenkų kalbos, kad tik nekalbėtų lietuviškai. Ir kas gi neturėtų žiūrėti su širdgėla į tokią tuštybę? 


Sverimtaučiai iš svetimų kraštų tyčia arvažiuoja Lietuvon, kad pamatytų pagarbią, seną ir nuostabią lietuvių 
tautą, kad pažintų jos kalbą, tūkstančių metų atžymėtą; pas mus atvirkščiai: Lietuvos širdyje, pačiame jos 
tautybės židinyje, gėdimės ar veikiau nenorime žinoti to, ką turime. Tikrai ne kartą tenka raudonuoti, kad 
Į...] svetimšaliai mums akis atveria ir parodo, ką turime, tarytum tik jie vieni galėjo pajausti ir suprasti tai, 
kas pas mus yra gražu ir gera.“ 


Anot Kašarausko, lietuvių kalba esanti senesnė, tobulesnė ir gražesnė už visas kitas kalbas. 
Kitų tautų kalbose net pavardėse girdime lietuvių kalbos garsus, pvz., italai rašą Antonelli vietoj 
mūsiškio Antanėlis, vokiečių Mūller esąs mūsiškis Mylius, lietuviškos esančios graikų pavardės 
Zaimis, Kairis, net kinų Lao-tse, Koung-tseu ir kt. - tai mūsų Laucius, Kuncius, ir t.t., it t.t. Zino- 
ma, visi tie išvedžiojimai moksliniu atžvilgiu beverčiai, tačiau jie įdomūs kaip perdėto gimtosios 
kalbos garbinimo pavyzdys. Panašių dalykų rasime ir pas Daukantą, ir pas aušrininkus Vištalių, 
Basanavičių ir kt., kurie iš kalbos duomenų mėgo naiviai spėlioti apie didžią ir garbingą lietuvių 
tautos giliąją senovę. Kaip žinome, gimtosios kalbos meilė ir aukštinimas buvo vienas iš pagrin- 
dinių Aušros, taigi atgimstančios Lietuvos, pasaulėžiūros punktų, kurį puikiai išreiškė aušrinin- 
kas Vištalius, rašydamas apie lietuvių kalbą: „Aš ją randu už gražių gražiausiąją, už bagočiausiąją 
ir senų seniausiąją už visas gyvąsias kalbas.“ Taigi galėjom įsitikinti, kad šis Aušros programos 
punktas brendo nuo pat XIX a. pradžios. 

Nors ir nestigo Lietuvos ir jos kalbos mylėtojų, didelė Lietuvos šviesuomenės dalis buvo jau 
visai sulenkėjusi ir tam lietuviškam sąjūdžiui svetima. Unijos idėjomis tebegyveną matė lietuviš- 
kosios sąmonės kilime pavojingą separatizmą, silpninantį jėgas kovoje su rusais. Šnairuota ir į 
lietuvių kalbos kėlimą. 

Kun. Ambraziejus Pabrėža (1771-1849), rašydamas savo „augminyčią“ (botaniką), skundės 
prakalboje: „Prie tų visų vargų reikėjo dar nekurių asabų šiderstvos ištūrėti, kaipo būčiau niekų 
darbą ėmęs, kurį kožnas norintis gali aplam rasti liežuvyje lenkiškame, norint tas liežuvis po vi- 
sam jau baigias mūsų žemėje.“ Tokiu būdu patriotiškųjų lietuvių literatų uždavinys buvo parodyti, 
kad lietuvių kalba nėra jau tokia prasta, kad ji tinkama ne tik liaudžiai skiriamai maldaknygei, 
bet ir mokslo raštams bei poezijai. Antai Daukantas vieną iš priežasčių, kodėl jis rašė savo Dar- 
bus senųjų lietuvių ir žemaičių, šitaip apibūdina: „Norėjau vėl mano raštu parodyti neprietėliams 
Lietuvos ir Žemaičių kalbos, jog kiekvienas norįs gali rašyti lietuviškai, jei turi spėką, lygia dalia 
kaip ir kita išdailinta jau kalba.“ Tą norą atsikirsti lietuvių kalbos niekintojams juto ir gimnazistas 
Vincas Pietaris, vėlesnysis Algimanto autorius. Savo atsiminimuose jis rašo: 


Būnant man trečioje klasėje, inspektorius mūsų mokintuvės, Al. Langry, kaipo karštas aplenkintojas, ant 
lekcijos aiškino sykį mumis gražumą lenkiškosios kalbos ir bjaurumą lietuviškosios. „Ji taip elgeriška, - sakė 
jisai, - jog iki šiam laikui neturi nei jokios gramatikos...“ Atsimenu aš ir šiandien šituosius jo žodžius iš tar- 
po kitų. Klausau aš ir misliju: jeigu tiesa, kad ji neturi gramatikos, tai aš tą gramatiką susratysiu. Ir kad tu 
nemistum, jeigu aš tau int nosį jąja neindursiu.5 


Adomo Jakšto liudijimu, panašiai skaudžiai turėjo pajausti lietuvių kalbos pažeminimą ir žino- 
masis mūsų poetas Antanas Baranauskas (1835-1902). Kartą, Baranauskui dar Varnių seminarijoje 


* Pismo zbiorowe wileūskie, 1859, p. 164-165. 
5 V. Pietaris, Iš mano atsiminimų, Chicago, I!l., 1905, p. 39. 

tebeklierikaujant, iškalbos profesorius kun. Gabševičius, paskaitęs Pon4 Tadą ir išgyręs lenkų 
kalbos grožį, ėmęs bjauriai tyčiotis iš lietuviškosios, kad ji, girdi, gera tik piemenims ir tamsiems 
ūkininkams, kad ja negalima išreikšti jokių aukštesnių minčių, kad ji poezijai visai netinkanti 
ir t.t. Baranauskui toji lekcija lyg peilis širdin įsmegusi. Jame atsiradęs gyvas noras atsistoti ir 
garsiai visiems girdint viešai prabilti: „Kun. Profesoriau! Tamsta begėdiškai meluoji arba kalbi, 
ko visai neišmanai.“ Auditorijoje Baranauskas susivaldęs; pasiryžęs tačiau įrodyti, kad lietuvių 
kalba tinkanti giliausiai poezijai ir nenurimęs, kol neparašęs tą pačią vasarą Anykščių šilelio 
pirmos dalies, to lietuvių priešaušrinės literatūros šedevro.'6 Be to, Baranauskas daug nusipelnė 
lietuvių kalbai kaip jos žinovas bei tyrinėtojas. Deja, reikia priminti, kad juo tolyn, juo labyn 
stiprėjo Baranausko lenkiškoji nuotaika. Jis smarkiai kritikavo Aušrą ir naująjį lietuvišką sąjūdį. 
Temperamentingasai Juozas Tumas-Vaižgantas 1901 m. viešai apibūdina vysk. Baranauską kaip 
lietuvių kultūros renegatą. Nors Baranauskas ir nutolo nuo lietuviškojo sąjūdžio, jo poezija pali- 
ko ir toliau lietuvių nuosavybė. Ir toliau Anykščių šilelis žavėjo savo poetiškumu, „Sudiev, Lieru- 
va“ ir „Neramumas“ kėlė krašto meilę, o „Nu Lietuva, nu Dauguva“ žadino revoliucinę dvasią, 
taip aiškiai pareikšdama didžiausią draudimo gadynės Lietuvos sopulį („Anei rašto, anei druko 
/ Mums turėt'neduoda. / Tegul, sako, bus Lietuva / Ir tamsi, ir juoda“), taip griežtai skelbdama 
kovos pasiryžimą („Kad tu, gude, nesulauktum - ne taip, kaip tu nori, bus...“), taip įsitikinusiai 
pranašaudama laimėjimą („Neįveiksi - mums ant širdies / Trupės tavo peiliai, / Sutirps ledai ant 
krūtinės, / Tu pats teksi eilei“), taip puikiai išdainuodama nelaisvės skausmą („Ne taip staugia 
platus plentas, / Gniaužtas diližonais, / Kaip vaitoja mūsų žemė / Po svetimais ponais“). Kas pa- 
rašė tokius posmus, tikrai vertas kovojančios už laisvę tautos dainiaus vardo. 

Negausi tebuvo priešaušrinės gadynės lietuviškoji poezija, tačiau tauta turėjo didelį liaudies poezi- 
jos lobį. Ilgus amžius tautosaka buvo niekinama; nematyta jos grožio. Antai Kristijonas Donelaitis, 
būdamas dievobaimingas pastorius, piktinosi, kad lietuviai per vestuves prisivalgę ir prisigėrę 
„poterių, kaip krikščionims reik, skaityt užsimiršo, ir kaip kiaulės almono - tik gėda sakyti - kiau- 
liškas dainas dainuot ir žviegt užsimanė“. Vis dėlto tie Mažosios Lietuvos pastoriai, rengdami 
religines knygeles ir tyrinėdami lietuvių kalbą, gavo stebėti, net ir rinkti lietuvių dainas, nes jose 
rasdavo gerų taisyklingos lietuvių kalbos pavyzdžių. Vienas toks pastorius (Pilypas Ruigys arba 
Ruhigas) savo rašinyje apie lietuvių kalbą (1745) išspausdino tris liaudies dainas. Reikia pastebėti, 
kad tuo laiku Vakarų Europoje (Anglijoje, Vokietijoje) buvo kilęs didelis susidomėjimas liaudies 
kūryba. Ir štai garsūs vokiečių literatai (Lessingas, Herderis) susižavėjo Ruigio išspausdintomis 
lietuvių dainelėmis ir labai išgyrė jų grožį. Tada ir Mažosios Lietuvos pastoriai ir kiti šviesuoliai, 
ligi tol niekinusieji lietuvių liaudies dainas, vis labiau ima jausti jų grožį. Iš jų pažymėtinas Kuršių 
nerijos žvejo sūnus kun. Liudas Rėza (1777-1840), išleidęs 1825 m. pirmąjį didesnį lietuviškų 
dainų rinkinį. Pats būdamas poetiškos sielos žmogus, Rėza giliai atjautė lietuviškų dainų grožį 
ir iškėlė jų paprastą natūralumą, jausmo švelnumą ir nuoširdumą, moralinį skaistumą, rimtą jų 
liūdesį bei švelnią melancholiją, jų formos grakštumą. Didžiojoje Lietuvoje dainas rinko Stane- 
vičius, Jucevičius, Daukantas, o ypač broliai Juškos ir dar daug kitų. Liaudies dainų grožis, kurį 
pripažino ir svetimtaučiai mokslo vyrai, skatino lietuvius didžiuotis savo tauros kūryba ir tikrai 
prisidėjo prie lietuviškos dvasios kėlimo. 

Ypač svarbus veiksnys tautinės sąmonės kėlime buvo gimtojo krašto istorijos pažinimas. Istorija 
rodė, kokia laisva, didi ir galinga buvo lietuvių tauta senovėje; taigi dabar niekinamas lietuvio vardas 
esąs garbingas ir juo galima didžiuotis. Daukantas šitaip vaizduoja tą garbingąją Lietuvos senovę: 


“6 Gabija, Krokuva, 1907, p. 24-25. 


33 


Rymoti reik veizint i lietuvius ir žemaičius tų laikų: vieni patys pagonys, nuo visų pusių apsiausti krikščio- 
nimis, nuo kurių daugiaus nė per 500 merų savo liuosybę gynė ir niekaip nepasidavė po tiek nuopuolių 
ir nuteriojimų, noris nuo visos Europos kareivių kariaujami, vienok nepergalimi. Aiškiai gali Lietuvą ir 
Žemaičius palyginti į aną uolą, viduryje jūros esančią, ant kurios noris siaur [= siaučia] įsiutusios vilnys, 
norėdamos aną pragare jūros pagramzdinti, vienok visų narsesniai aną užgavusios pates [= pačios] skysta 
ir nyksta, taip ir būriai kryžeivių ir kitų kryžnešių puolė ant Lietuvių Žemaičių, idant juos apkrikštytų ir jų 
žemę užimtų, nes [= bet] pirmiaus patys užvirto, nekaip Lietuvius Žemaičius pergalėjo.!7 


Kitoje vietoje su gailesiu prisimena: 


Kokia šiandien gadynė tapo? Kas tikėtų, jog Lietuvis Žemaitis šiandien išjuoktas ir nuo visų paniektas pirm 
500 metų būtų buvęs taip garbingas vyras, jei raštai to nedarodytų.!* 


Savosios istorijos pažinimas prisidėjo ir prie tautinės diferenciacijos. Tiesa, istorija rodė glau- 
džius Lietuvos ir Lenkijos ryšius, betgi taip pat parodė, kokią žalą lietuvių tautai padarė unija su 
lenkais. Antai populiarusis Lietuvos istorikas Teodoras Narbutas (1784-1864), laikęs save lietu- 
viu, nors ir lenkiškai rašė, labai neigiamai vertino lenkų vaidmenį Lietuvos istorijoje: 


Lietuva būtų galėjusi tikėtis amžinai gyvuosianti ir mes patys savo akimis tai tikrai būtume regėję, jeigu 
nebūtų susijungusi su kitos genties tauta, kuri, amžinos anarchijos apimta, pati žūdama, savo našta ir griu- 
vimu prislėgė ir sujungras su ja tautas. 


Labai didelio įspūdžio lietuvių šviesuomenei darė lenko Juozo Kraševskio (1812-1887) poema 
Vytauto kovos, kur aprašomas mirštančio Vytauto pranašavimas, kad lenkų siurbėlė iščiulpsianti 
iš Lietuvos tikėjimą ir kalbą, tėvų papročius; Lietuva liksianti tik išblyškęs šešėlis, be jėgos ir gy- 
vybės; turėsianti gyventi supančiota, sužeista, bejėgė ir sumindžiota. Dar didesnį lenkų nemėgi- 
mą, tiesiog neapykantą, randame Daukanto istoriniuose raštuose. Anot Daukanto, lenkai 


įsiveržusys į Lietuvą norėjo lietuvius būtinai paniekti ir vergais savo padaryti; ir taip išlepino jų diduomenę, 
kuri neb goda, neb garbe, neb didybe ir stiprybe savo ūkės, kaip senovėje, kad rūpinos, nes [= bet] tiktai ska- 
niai valgyti ir nieko nedirbti už didybę ir godą sau turėjo... Kas Lietuvoje lenkiškai nekalbėjo, tas ne žmogus 
bebuvo, nes [= bet] vergu to, kurs lenkiškai kalbėjo; kaipogi lenkai, įsiveržusys į Lietuvą, piktino lietuvių 
diduomenę savo darbais ir rėdė savo daba, kaip jei lenkuose; ir taip, kaip jei lenkų žemėje nebleido Lietuvoj 
artojui pagal lietuvio būdo namų savo beparduoti ir kokį norint tinkamą sau amatą įsiimti ir versties, bet 
laikė it jautį ant sieto pririšrą vienoje vietoje it mėšlui minti, taip ir šį vieną dirvą arti ne dėl savęs, ber dėl 
svetimo, ką šiandien žodžiai patys rodo, pavynastis, lažas, donis yra lenkiški žodžiai, ne lietuviški. 


Taigi tautiniam antagonizmui Daukantas deda ir socialinį pagrindą. 

Suprasta istorijos reikšmė tautinės sąmonės ir apskritai patriotizmo auklėjime. Antai žinoma- 
sis Lietuvos archeologas grafas Konstantinas Tiškevičius rašė: „... tegu kiekviena lietuvė motina 
tuoj po poterių išmokymo, vedžiodama už rankos mažą vaikelį, parodo jam su pasididžiavimu, 
kur yra pagoniškos žinyčios vieta, kur buvo Šventaragio slėnis, kur yra Gedimino mūrų liekanos“ 
ir t.t.?? Daukantas prakalboje prie savo Darbų senųjų lietuvių ir žemaičių pasisako: „... aš ne dėl 
mokytų vyrų ir galvočių, bet dėl tų motinų rašiau, kurios geb savo vaikams darbus jų prabočių 


W S. Daukantas, Darbay ..., p. 164. 

18 Ten par, p. 142, 

1 S. Daukantas, Būdas ...., p. 301-304. 

20 K. Tyszkiewicz, Wilija i jej brzegi, Drezno, 1871, p. 7. 

pasakoti, o be raštų daug kartų apsirink.“ Daukantui ne tiek rūpi sausai moksliškai ištyrinėti 
Lietuvos senovę, kiek parodyti gimtojo krašto praeities garbę ir grožį. Ir Valančius pateikia liau- 
džiai istorinių vaizdelių savo Antano Tretininko pasakojimuose. 

Tą pačią mintį apie savosios istorijos auklėjamąją reikšmę turėjo ir atgimstančios Lietuvos 
vadas Jonas Basanavičius, pasirinkdamas pirmojo Aušros numerio prakalbai tokį charakteringą 
motto: „Homines historiarum ignari semper sunt pueri - Žmones nusidawimū nepažinstantie- 
jie wis yra waikai.“ Tą pačią mintį turėjo vėliau ir Vincas Kudirka, rašydamas mūsų dabartinio 
himno žodžius: „Iš praeities tavo sūnūs te stiprybę semia.“ 

Taigi galėjome konstatuoti, kad tokie svarbūs Aušros pasaulėžiūros punktai (gimtosios kalbos 
meilė bei aukštinimas ir „stiprybės sėmimas iš praeities“) brendo jau nuo pat XIX a. pradžios. Ta 
yra XIX amžiaus priešaušrinės gadynės reikšmė lietuviškos sąmonės istorijoje. 

Dar liko nepaminėta viena labai svarbi, nors kukli tautinio darbo sritis, būtent: liaudies švie- 
timas. Tiesa, dauguma tų liaudies švietėjų neturėjo savo darbuotėje aiškių tautinių tikslų, kokius 
kėlė sau, pvz., Daukantas. Jiems (pvz., Valančiui, Akelaičiui, Ivinskiui) visų pirma rūpėjo išlaikyti 
liaudį religingą bei dorą, dėstyti jai populiariai mokslo dalykus, suteikti kaimiečiui praktiniame 
gyvenime naudingų žinių, pvz., apie žemės darbą, gyvulių auginimą ir t.t. Iki XIX a. lietuviškąją 
raštiją sudarė tik religinės knygos, o dabar vis daugiau buvo spausdinama liaudžiai pasiskaityti 
pasaulietiško turinio knygelių: mokslo populiarizacijų ir didaktinės beletristikos. Visa tai kėlė 
lietuviškos liaudies intelektualinį lygį, kartu dėjo pagrindą vėlesniam tautiniam atgimimui. Trum- 
pai apibūdinsime kai kuriuos žymesniuosius liaudies švietėjus. 

Laurynas Ivinskis (1808-1881) ypač išgarsėjo savo „ūkiškais kalendoriais“, kurių išleido 
kelioliką. Jo kalendoriai buvo labai mėgstami ir turiningi. Ivinskis norėjo net ir laikraštį leisti 
liaudžiai. 

Kretingos vienuolis kun, Jurgis Pabrėža (1771-1849) parašė kelias religines knygeles ir bora- 
niką (išsp. vos 1900). Pastaruoju reikalu norėjo ne tiek mokslui, kiek savo mylimiesiems žemaičių 
kaimiečiams patarnauti. „Oi, kaip tai būtų labai gerai, - rašo Pabrėža, - kad Žemaičių ūkininkai 
pažintų bent įvaiskesnes augimes, o dar ne abejotinai, ale tikrai. Tuokart galėtų sugadlyviausias 
prie kokio vartojimo dėl savęs rinkti ir ant reikalo kavoti, o vodijančių sergėtis. Ta tatai destis, ta 
buvo priežastis, jog pradėjau gauti žemaitiškame liežuvyje parašyti augminyčią.“ 

Paminėtini dar suvalkietis kun. Antanas Tatarė (1805-1889), kurio Pamokslai išminties ir tei- 
sybės paplito žmonėse, ir Merkinės klebonas Kajetonas Aleknavičius, parašęs gerą elementorių ir 
savo eiliuotų pamokymų bei dainelių rinkinį Pasakos, pritikimai, veselios ir giesmės. 

Visus juos tiek savo užsidegimu dirbti tautiečių naudai, tiek literatūrinės veiklos rezultatais 
viršija Simanas Daukantas. Mus stebina tyras Daukanto idealizmas. Neieškodamas laimės šei- 
myniniame gyvenime, nekraudamas turto, nesistengdamas gauti geresnės tarnybos, jis tenkinos 
menka vietele archyve Petrapilyje ir čia gadino savo sveikatą, nes čia jis galėjo rasti daug medžia- 
gos taip jo pamėgtai Lietuvos istorijai. Leisime Daukantui pačiam save charakterizuoti: 


Tas, katras nori kokios norint tautos reikalus aprašyti, turi būti vyras aukšto mokslo ir turtingas, kad galė- 
tų perveizdėti garsias knyginyčias ir vietas, kuriose yra laikomi dokumentai. Nes [= bet] dar sunkiaus yra 
aprašyti veikalus lietuvių tautos, kurioje nėra nei knyginyčių įsteigtų, nei surinktų dokumentų, kurie tuom 
tarpu kas dieną įvairiais pragumais gaišta [...]. Norins visko to man dejuojant ir stokojant, vienok meilė 
ir gailestis taip garbingos lietuvių tautos gundina ir skatina mane vargo pelę negurti [= neabejoti] savo 
ryžimuose; jei neatbūtinai tobulai lietuvių veikalus išguldyti, tai bent vieną jų dalį dėl užlaikymo pačios jų 
kalbos parašyti. Bet skaugus mano likimas ir to man neleidžia atlikti kaip reikiant: kaipogi sunku yra netur- 
čiui ką noris gera padaryti savo vientaučiams, veltui jis trumpins savo poilsį, veltui nešiosis knygų ryšinėlį, 
laipiodamas iš vieno čiukuro į kirą vis vildamos bene gaus pragumo pažvelgti, ką tenai rašo apie lietuvių 

tautą, kad tuom tarpu alkis ir nuogis skarins jį dieną ir naktį kitą darbą sunkiai dirbti; kas piktesni vargai, 
rūpesčiai ir sunkūs darbai ilgainiui ir geležinę jo sveikatą suvirin, o pražilęs ką benuveiksi?*! 


Daukantas per visą savo amžių rašė lietuvių istoriją, betgi iš jo kelių istorijos veikalų, jam gyvam 
tebesant, išspausdintas vos vienas Būdas senovės lietuvių ir žemaičių (1935 m. išleistas naujas jo 
leidimas). Be to, Daukantas išleido liaudžiai daug knygelių apie tabokos auginimą, apie sodus, 
apie bites, apynius ir t.t. Įdomu pažymėti, kad Daukantas, atsisakydamas autoriaus garbės, savo 
knygeles pasirašydavo į įvairiais slapyvardžiais (Einaras, Šauklys, Laukys ir t.t.), norėdamas tuo 
parodyti, kad lietuvių rašytojų yra daug. Po jo mirties jo antkapyje buvo įrašyti šie teisingi žo- 
džiai: „Jis par sava giwenima it vargo pelle be palaubos trusieje vienutinej žemajtiszkaj rasziti 
delej naudos vientautiu.“ 

Turbūt neapsiriksime pasakę, kad Motiejus Valančius (1801-1875) iš visų Žemaičių vyskupų 
bus daugiausia nusipelnęs lietuvių tautai. Tas didelės energijos, stiprios valios ir šviesaus proto 
vyskupas itin rūpinosi liaudimi, iš kurios jis ir pats buvo kilęs (Valančius pirmasis lietuvių vysku- 
pas ne bajoras). Rūpindamasis liaudies švietimu, spyrė kunigus steigti parapines mokyklas. Labai 
plačiu mastu buvo pradėjęs sėkmingai varyti krašto blaivinimo darbą, jog net beveik buvo atgrė- 
sęs žmones nuo degtinės. Labai gražia ir vaizdinga lietuvių kalba prirašė liaudžiai daug religinio 
ir pasaulietiško turinio knygelių, iš kurių pažymėsime Paaugusių žmonių knygelę, Palangos Juzę 
ir kt. Su Mikalojum Akelaičiu buvo sutaręs leisti liaudžiai lietuvių kalba laikraštį, tačiau negavo 
valdžios leidimo. 

XIX a. antrajai pusei prasidėjus, pažymėtini du įvykiai, turėję didžiulės reikšmės lietuvių tauti- 
nio budimo istorijoje. Tai - baudžiavų panaikinimas ir spaudos draudimas. Suteikus valstiečiams 
laisvę, gerėjo jų ekonominė būklė ir vis didėjo iš lietuviškos liaudies kilusių inteligentų skaičius. 
Juk beveik visi svarbesnieji atgimstančios Lietuvos vadai buvo valstiečių kilimo žmonės, kaip 
antai Jonas Basanavičius, Vincas Kudirka, Jonas Mačiulis-Maironis, Juozas Tumas-Vaižgantas, 
Petras Vileišis ir kt. Deja, netrukus po baudžiavos panaikinimo Lietuvą ištiko skaudus smūgis. 
Nepasisekus 1863 metų sukilimui, kraštas sulaukia sunkių represijų. Vilniaus generalguberna- 
torius Muravjovas dėl savo žiaurumo net gavo Koriko vardą. Kad ateityje panašūs sukilimai ne- 
pasikartorų, kad būtų išnaikintos kokios nors svajonės apie nepriklausomybę, valdžia pasiryžta 
kaip galima greičiau paversti Lietuvą grynai rusišku kraštu, ir tam tikslui pasiekti nesivaržė su 
priemonėmis. Kraštą atidavė valdininkams rusifikatoriams, o vietos gyventojų prie valdymo ne- 
prileido. Konfiskuotas žemes dalijo rusų kolonistams. Varžė Katalikų Bažnyčią ir stengėsi žmones 
pritraukti pravoslavijon. Ypatingą dėmesį atkreipė į mokyklas, kurias pavertė valstybinėmis ir 
rusiškomis mokyklomis, o privačias mokyklas griežtai uždraudė; visokios slaptos mokyklos, mo- 
kymas namie buvo persekiojamas. Mokytojais galėjo būti tik tikrieji rusai. Lietuviams greičiau 
surusinti griebtasi dar vienos priemonės: pradėta spausdinti lietuviškos knygos rusų raidėmis, 
kad lietuviai greičiau priprastų prie rusų rašto, o vėliau ir prie kalbos. Muravjovas tikėjosi, kad 
russkija pismena okončat to, čto načato russkim mečom - rusų rašmenys pabaigs tai, kas pradėta 
rusų kardu. 1864 m. rusiškomis raidėmis spausdinami lietuviški elementoriai, kurie Muravjovo 
įsakymu turėjo būti vartojami mokyklose. Tačiau rusų raidėmis spausdintos knygos neįstengė 
konkuruoti su senomis lietuviškomis, todėl buvo visai uždrausta spausdinti lietuviškos knygos lo- 
tyniškomis raidėmis. Draudimas paskelbtas jau kito generalgubernatoriaus - Kaufmano 1865 m. 
Taip ir prasidėjo lietuvių knygos kryžiaus kelias. Spaudos draudimas labai pasunkino lietuvių 


2 S. Daukantas, Pasakojimai apie veikalus lietuvių tautos senovėje ..., Bitėnai, 1893 [tikr. 1899], p. 3. 

literatūros augimo sąlygas, nes lietuviškoji knyga turėjo būti per keliasdešimt metų užsienyje 
spausdinama, kontrabanda Lietuvon gabenama, čia atimama ir naikinama, o jos platintojai per- 
sekiojami. Žinoma, visa tai stabdė kultūrinį Lietuvos kilimą. Tačiau, antra vertus, toji kova su 
rusų valdžia stiprino lietuvių tautinį susipratimą. Be to, lietuviškieji laikraščiai, spausdinami už- 
sienyje ir išvengdami rusų cenzūros, galėjo daug griežčiau ir aiškiau svarstyti santykių su rusais 
klausimus ir kitokius tautos reikalus. 

Iškilus samanymui spausdinti lietuviškas knygas rusų raidėmis, lietuvių veikėjai iš karto ne- 
siorientavo dėl to pavojaus lietuvių tautai. Antai Ivinskis perrašinėjo lietuviškus tekstus rusų 
raidėmis, o Valančius buvo iš pradžių sutikęs duoti aprobatą tokioms knygoms. Tačiau supratęs 
valdžios rusifikacinius tikslus Valančius susigriebė, atsisakė duoti toliau savo aprobatas ir pra- 
dėjo kovą su rusų raidėmis ir iš viso su valdžios rusifikacine politika. 1867-1869 m. Valančius 
leido anonimiškai išspausdinti Prūsuose keletą savo politinių brošiūrų (Szniakiesis katalika su 
nekataliku, Wargaj Bažniczes Katalikų Letuwoj ir Žemajcziusi, Parspieimas ir kt.), kuriose labai 
drąsiai puola ir diskredituoja rusų valdžią, ragina jos neklausyti, būtent, neleisti vaikų į rusiškas 
mokyklas, neimti rusiškomis raidėmis knygų, priešintis pravoslavijos propagandai ir t.t. Anot 
prof. Vaclovo Biržiškos, „tos knygutės, kad ir lietė tikybos klausimus, bet faktiškai buvo grynai 
politinio turinio ir jose pirmąkart buvo surašyta savaranki lietuvių politinė programa, kuria 
vadovautasi ligi pat Aušros" laikų.“?? Pateiksime kelias charakteringesnes ištraukas iš tų Valan- 
čiaus brošiūrų (jas surinko ir iš naujo išspausdino doc. Juozas Tumas-Vaižgantas - Maskoliams 
katalikus persekiojant): 


Lietuvos ir Žemaičių žmonės lenkų valdžioje parbuvo į tris šimtus metų, tačiau lenkiškai neišmoko, mes 
mylėjo savo kalbą, kuri yra graži. Šioje gadynėje maskoliai išsimanė per nevalią mokinti jų vaikus masko- 
liškai, o tai dėl to, idant galėtų Lietuvos žemę vadinti Rossija arba Maskolija, paskui maskolines knygas 
jiems duoti, įsakyti, kad bažnyčiose maskoliškai melstųsi ir galop perversti į maskolių tikėjimą. Todėl, 
katalikai, nesiskubinkite išmokti maskoliškai; klausiantiems ko maskoliškai, atsakykite: nesuprantu. Juk 
jei kurs iš jūsų nuvažiuotų į Maskoliją, negalėtų reikalauti, idant maskoliai ten lietuviškai atsakytų, bet 
reikėtų ten maskoliškai šnekėti. Dabar maskoliai, atėję į Lietuvos žemę, į svetimą kraštą, kaip gal reika- 
lauti, kad dėl jų tos šalies žmonės mokytųsi maskoliškai? Tegu! patys išsimoko lietuviškai, tuokart galės 
ūturiuoti su lietuviais. 

Žmonės turi geriau mokėti štruopas, nekaip leisti savo vaikus į maskolių mokyklas. Nes maskoliai ne 
to nori, kad vaikus ko gera išmokytumėt, bet kad nuo pat jaunystės jie pagestų, pasidarytų girtuokliai ir 
paleistuviai. O paskiau, kaipo žmones nedorus, pasileidusius, veikiau į savo tikėjimą perverstų.?* 

Jūsų taip pat nelaimingoje gadynėje maskoliai išspausdino Vilniuje lietuviškai maskoliškomis raidėmis: 
Aukso Altorių, Evangeliją, iš sakyklos skairomą, ir kitas knygeles... Katalikai, nors pažintumėt maskolių 
raides, vienok niekuomet nepirkite tokių knygų, nei skaitykite, nes galite suklysti tikėjime. Jeigu kas pirko, 
tegu sudegina. 25 

Nors slaptu mokykite savo vaikus lietuviško rašto iš senų jūsų knygų. Tegul kiekvienas vaikas turi knygas, 
lotyniškomis raidėmis spausdincas. Kad tos būtų ir brangios (Tilžėj pigiai perkamos yra), tačiau pirkite, 
duokite vaikams ir liepkite iš jų melstis lig gyvos galvos.2* 

Katalikai, neartinkitės nė prie vieno maskoliaus; nebuvokite pas juos, nei gerkite, nei valgykite drauge.?? 


2 V. Biržiška, Kaip buvo uždrausta ir atkovota lietuvių spauda: Prieinamai atpasakotas draudžiamasis laikas, Kau- 
nas, 1929, p. 50. 

23 M. Valančius, Maskoliams katalikus persekiojant, Kaunas, 1929, p. 82-83. 

4 Ten pat, p. 48. 

5. Ten pat, p. 78. 

26 Ten pat, p. 79. 

27 Ten pat. 

Valančiaus drąsa ypač iškeltina, prisiminus tas žiaurias rusų represijas numalšinus 1863 metų 
sukilimą. 

Kova dėl lietuviškos spaudos, lietuvių inteligentijos stiprėjimas, Aušros, Varpo ir kitų laikraš- 
čių pasirodymas - visa tai priklauso jau naujam mūsų tautinio atgimimo etapui, kurio šiame 
straipsnyje neliesiu. 

Baigdamas noriu padaryti pagrindinių straipsnio minčių santrauką. 

Suėjus Lietuvai į artimus santykius su slaviškomis tautomis (gudais ir ypač vėliau lenkais), jos 
valdantysis luomas nutauto. Vysk. Merkelio Giedraičio pastangos kelti gimtosios kalbos reikšmę 
nuėjo niekais. Vis dėlto Lietuvos bajorija, nors lenkiška savo kalba, iš dalies ir papročiais, ir to- 
liau laikė save lietuviška. Lietuviškasis jos patriotizmas reiškėsi pastangomis išlaikyti valstybinį 
Lietuvos skirtingumą, kurs net ir Liublino unijos nebuvo galutinai panaikintas. Taigi lietuvybės 
sąvoka pakitėjo. Iš grynai tautinės (etninės) sąvokos ji virto, pasakytume, valstybine, t.y. reiškė 
priklausomybę Lietuvos valstybei (lietuvis - Didžiosios Lietuvos Kunigaikštijos gyventojas). To- 
kiu būdu ilgainiui susidarė žinomoji formulė gente lituanus, natione polonus, kuria Lietuvos ba- 
jorai apibūdindavo savo tautybę. Tokios lenkiškos ideologijos buvo ir garsusis poetas Adomas 
Mickevičius. 

Tikrai lietuviška beliko beveik viena tik liaudis. Betgi ir jos lietuvybei ė ėmė grėsti pavojus, nes 
XIX a. pradžioje pakilo smarkesnė nutautinimo banga: germanizacija Mažojoje ir polonizacija 
Didžiojoje Lietuvoje. Mokslo žmonės jau skelbė, kad lietuvių tauta miršta, ir ragino tyrinėti lie- 
tuvių kalbą, rinkti dainas, kol visai tai dar neišnykę. 

Tačiau jau pačioje XIX a. pradžioje pastebėsime giedresnių prošvaisčių. Žemaičių bajorai, 
kurie dar nebuvo pamiršę lietuviškai, ima domėtis gimtąja kalba, ragina ją mylėti, rašinėja ta 
kalba eilėraščius. Kyla vadinamasis Žemaičių literatūrinis sąjūdis, kurio žymesnieji atstovai buvo 
Dionizas Poška, vysk. Juozas Arnulfas Giedraitis, Simanas Stanevičius ir kt. Nauja čia buvo tai, 
kad imta akcentuoti tautinio lietuvių skirtingumo nuo lenkų žymės (gimtoji kalba); o anksčiau, 
kaip matėme, lietuviškasis patriotizmas buvo politinio, valstybinio, o ne tautinio, etninio pobū- 
džio. Ir iš viso XIX a. lietuviškoji sąmonė reiškėsi visų pirma idealizavimu viso to, kas sava, lie- 
tuviška, - taigi stengtasi kelti meilę savo gimtajai kalbai, gėrėtasi lietuvių kalbos ir dainų grožiu, 
didžiuotasi garbinga Lietuvos praeitimi. Ir taip brendo Aušros ideologija. 

Didelės reikšmės turėjo liaudies švietimas. Nors dauguma liaudies švietėjų ir neturėjo aiškių 
tautinių tikslų, betgi lietuviškosios liaudies intelektualinio lygio pakėlimas davė pagrindą jos 
tautiniam atgimimui. Baudžiavas panaikinus, pagerėjo liaudies ekonominė būklė ir vis daugiau 
ėmė atsirasti lietuviškos inteligentijos. Deja, po nepavykusio 1863 m. sukilimo rusų valdžia žiau- 
riomis represijomis politiškai ir kultūriškai suvaržė Lietuvą. Lietuviams buvo uždrausta spauda. 
Tai pasunkino kultūrinį krašto kilimą, bet neįstengė sulaikyti lietuviškos dvasios budimo. 


[1936] 

Tautinis auklėjimas ir istorija 


Savojo krašto praeities pažinimas ir idealizavimas buvo svarbus mūsų tautinio atgimimo 
veiksnys. Gimtojo krašto istorijoje ieškota peno tautinei sąmonei, didžiais protėvių žygiais kelta 
tautinė ambicija, stengtasi įkvėpti ne tik meilė, bet ir pagarba lietuvio vardui. Tai buvo, kaip žinome, 
vienas iš pagrindinių Aušros programos punktų. „Homines historiarum ignari semper sunt pue- 
ri“, skelbė Basanavičiaus pasirinktasis motto. Tad ir susirūpinta supažindinti tautą su jos praeitimi. 
Žinoma, Aušros ideologija buvo pamažu kuriama. Taigi jau daug anksčiau imta suprasti gimtojo 
krašto istorijos reikšmė tiek platesnei visuomenei, tiek tautiniam priaugančiosios kartos auklėjimui. 
Čia šios ideologijos pradų ieškosime tautų budimo gadynėje, t.y. XIX amžiaus pradžioje. 

Visų pirma reikės susipažinti su kai kuriomis to laiko lenkiškoje istoriografijoje vyravusiomis 
idėjomis (mat dėl žinomų priežasčių tarp Lietuvos ir Lenkijos būta stiprių kultūrinių ryšių). Tai 
istoriografijai labai ryškų antspaudą uždėjo politiniai įvykiai. Jungtinė valstybė neteko nepri- 
klausomybės, tačiau šviesūs patriotai, jau XVIII a. suskatę reformomis gelbėti žūvančią valstybę, 
nenuleido bejėgiškai rankų. Nors valstybė ir žuvo, bet susirūpinta gelbėti nuo pražūties tautą. 
Griebtasi ypač kultūrinio darbo. Stengtasi kelti lenkų kalbos meilę, kurti tautinę literatūrą, tirti 
gimtojo krašto istoriją ir pažinti savo kraštą. Tuos tikslus turėjo, pvz., 1800 m. Varšuvoje įsteig- 
toji Mokslo bičiulių draugija. Taigi kultūrinis darbas laikyta patriotine pareiga, nes jo vyriausias 
tikslas buvo tautos gyvybė, gerovė ir garbė. 

Pastebėsime, kad tų pačių minčių būta ir Lietuvoje. Antai Daukantas rašė: 


Taygy kad mėkstas yr gudribe gymynes ira imžyna yr wysū didži4use garbė, dielkogy Lituwey yr Žemaytey 
ne gal stengty, idant dasiktum tą laypta szwisibes, ant kurio yszsykiele kytas gymynes? užwys, jog kikwina 
gal pelnity garbe, ne tyktay winu kardū, bet yr pacziu mėkstu.! 


Tasai patriotinis kultūrinio darbo pobūdis ypač ryškus ano laiko istoriografijoje. Gimtojo kraš- 
to istorija turėjo būti tėvynės bei tautos meilės mokykla ir moralinės paguodos šaltinis dabarties 
priespaudoje. Nežinomas 1813 metų kraštotyrinės anketos autorius rašė: „Nelaimingai tautai 
niekas labiau netinka, kaip tyrinėti krašto istoriją. Kur ieškoti paguodos, kur pasisemti patvarumo 
dabartinėse nelaimėse, jeigu ne buvusio spindėjimo prisiminimuose.“? Anot to laiko lenkų istoriko 
Surovieckio, tik neverti sūnūs gali pamiršti savo tėvų garbę; jų garbė esanti mūsų pačių garbė, ir 
mes teisingai galime jais didžiuotis. XVIII a. pabaigos didžiojo lenkų istoriko vysk. Adomo Naruše- 
vičiaus tikslas buvo „parodyti, kokie garbingi buvo protėviai, kokia galinga buvo tauta, kokia, taigi, 


* S. Daukantas, Darbay senuju Lituwiu yr Žemaycziu, 1822, spaudai paruošė Ve. ir M. Biržiškai, Kaunas, 1929, p. 3, 
2 Przewodnik naukowy i literacki, Lwėw, 1904, t. I, p. 562. 

nupuolus ji yra dabar ir kaip iš tokio nuopuolio pakilti reikia ir galima“.* Taigi lenkų istoriografijoje 
ryškėjo mintis, kad gimtoji krašto istorija yra reikšminga visuomenės auklėjimui. 

Tas pačias pažiūras į gimtojo krašto praeitį randame ir lietuvių literatų raštuose. Kreipkimės į 
Daukantą, kuris tuo laiku (t.y. prieš 1830 m.) buvo parašęs savo Darbus senuju Lituwiu yr Žemay- 
cziu (vienas Darbų nuorašas turi 1822 m. darą). Kaip lenkų istorikai (pvz., Tomaszas Šwigckis), 
taip ir Daukantas dažnai sugretina didžią lietuvių tautos praeitį ir skurdžią dabartį: 


Kikwinas, sakau, neatsydiwises, jog Lituwey, Žemaytey, Prusay, Letay, turiejusys pažyne su Karthagynio- 
nymys, kariawusys daugiaus ne 300 metu kruwynay su Gothays, waldžiusys ant gala 14 metu paty Rima 
buweyne pasaulės, szendina patys tape swetymu waldomys yr nu wysu neapweyzamys?“ 


Taigi „cze ira wyita Lietuwiuj Žemajcziuj pažwelkty on sawa uke tu dyinu yr rimoty ont jos 
dydiby“.3 

Istorija duodanti daug tėvynės meilės pavyzdžių. Antai pasakodamas, kaip Kęstutis pateko 
kryžiuočių nelaisvėn, Daukantas priduria: „Skajtitos klaus už ka, už ta, jog luosu norieje giwenty, 
jog tiewajnys sawa nenorieje paduoty neprietelems.“* 

Suprantant auklėjamąją istorijos reikšmę, ne kartą buvo pabrėžiamas reikalas pažinti savo krašto 
praeitį; be to, susirūpinta supažindinti su gimtojo krašto istorija platesniąją visuomenę ir ypač 
priaugančiąją kartą. Didelis lenkų patriotas vysk. Janas Pawtas Woroniczius rašė Hugo Kollątajui, 
kad senosios (nepriklausomosios) tėvynės atminimą sustiprinti būsimosiose kartose esąs dabar 
jo troškimas, ilgesys, paguoda ir atpildas kentėjime.? Žymus lenkų visuomenininkas Stanislawas 
Sraszicas dar 1785 m. (Uwagi nad žyciem Jana Zamojskiego) rašė, kad kiekvienas pilietis turįs 
pažinti savojo krašto istoriją; pirmoji knyga, kurią vaikas ima į rankas, turinti būti jo tėvynės isto- 
rija; vaikas esąs nejautrus ir kurčias asirų ar medų likimui, bet pasakojimai apie protėvių ir tėvų 
žygius bus jam visada malonūs. Julijanas Niemcewiczius, norėdamas supopuliarinti savo krašto 
istoriją, eilėmis surašė svarbesniuosius lenkų istorijos momentus ( (Špiewy bistoryczne, išsp. 1816). 
Jis pasisako būsiąs laimingas, jei jo giesmės, jaunimo niūniuojamos, gerų motinų kartojamos vai- 
kams, įstengs perkelti į būsimąsias kartas tą krašto meilę, tą drąsumą, kuriais kadaise garsėjęs 
lenkas. Ir tikrai tos nedidelės literatūrinės vertės, bet karšto patriotinio jausmo pilnos dainos 
buvo labai mėgstamos ir greit susilaukė pakartotinių leidimų. Maždaug tuo pačiu metu Izabelė 
Cartoriskienė parašė liaudžiai didaktinę apysakaitę (Pielgrzym w Dobromilu, išsp. 1818-1819), 
kurioje senelis, gyvai primenąs vėlesnįjį mūsų Valančiaus Antaną Tretininką, moko vaikus, duo- 
da jiems visokių patarimų; be to, kartais papasakoja ką nors iš lenkų istorijos, iškeldamas lenkų 
narsumą ir tėvynės meilę. Kiyedė buvo labai populiari, daug kartų perspausdinama. 

Lenkų pavyzdys skatino ir lietuvių literatus. Antai Poška labai norėjo, kad kas nors, sekdamas Čar- 
toriskienės knygute, parašytų lietuviškai trumpą Lietuvos istoriją parapinių mokyklų mokiniams.š 


M. Sokolnicki, „Polska myšsl historyczna“, Bibljoteka Warszawska, 1905, t. HI, p. 213. 

S. Daukantas, Darbay...., p. 15. 

Ten pat, p. 203. 

Ten pat, p. 161. 

H. Kollątaja korrespondencja z T. Czackim, Krakow, 1844, t. IV, p. 175, 

Žinia iš Poškos rankraščio Pszczėtka w Baublu; rankr. yra Lenkų mokslo akademijos bibliotekoje Krokuvoje. Spe- 
cialiai vaikams Lietuvos istorija išspausdinta (lenkiškai) tik 1836 m. Tai kun. Liudo Jucevičiaus, mūsų žinomojo 
folklorininko, Historya litewska dla dzieci. Tai mažo formato 60 p. knygutė, katekizminiais klausimais-atsakymais 
surašyta. Iš pradžių paliečiami legendiniai laikai: lietuvių kilmė iš herulių, Vaidievutis, Palemonas... Istorija baigia- 
ma Žygimantu Augustu. Tai tradicinė lenkiška pažiūra, po Liublino unijos nebemačiusi skirtingos Lietuvos. 

Žinojo Poška ir Niemcewicziaus Istorinės giesmes. Ten pat (rankraštyje Pszczo/ka) Poška tikisi: 
„galatsiras koks žemaitis ar lietuvis, kuris žemaičių ir lietuvių kaimiečiams patenkinti išdrįs mūsų 
Lietuvos istoriją (Niemcewicziaus giesmių pavyzdžiu) sueiliuoti dainomis, kurios (vietoje netiku- 
sių) gali būti naudingos liaudies apšvietai“. Ir tikrai turime žinių, kad Poška rašė Lietuvos istoriją 
eilėmis (apie tai praneša Simano Stanevičius laiške istorikui Teodorui Narbutui 1836 IV 16). Kiek 
Poška parašė tų istorinių dainų, mes nežinome. Yra išlikęs tik vienas tos rūšies Poškos eilėraštis; 
tai „Sena Dayna Historini Žiemaycziu“ apie kryžioką Gerardą Rudą, žemaičių sudegintą dievų 
garbei. Poškos žodyne prie žodžio „Gėra Giedymina“ (Gedimino kalnas) pacituota dar vieno 
istorinio eilėraščio antraštė: „Wladislowas Mastinis Karalas Leku numyre Metuse 1333 Dayna 
Historini“. To paties pobūdžio yra ir garsioji Silvestro Valiūno „Birutė“. Pastaroji tikrai atliko jai 
skirtą uždavinį populiarinti žmonėse gimtojo krašto istoriją: žmonės ją taip pamėgo, jog vėlesnieji 
tautosakos rinkėjai (pvz., Juškevičius) ją užrašinėjo kartu su liaudies dainomis. 

Auklėjamąją istorijos reikšmę supranta ir Daukantas. Norėdamas lietuviškąją liaudį supažin- 
dinti su tautos praeitimi, jis rašo Lietuvos istoriją lietuviškai. Daukantas sako: „... asz ne diel 
mokitu wiru yr galwocziu, bet diel tu motinu rasziau, kurios geb sawa waykams darbus ju bocziu 
prabocziu pasakoty, o be rasztu daug kartu apsyrynk.“? Rašydamas liaudžiai, Daukantas sąmo- 
ningai populiarina istoriją! ir jos dėstymą įvelka į dailų, pusiau beletristinį rūbą. Ir štai dabar 
Daukanto istorijos veikalai literatui galbūt įdomesni kaip istorikui, kuris Daukantu dėl jo moks- 
linio nekritiškumo nelabai tegali pasitikėti. 

Kaip jau minėta, Daukantas mėgsta sugretinti šviesią praeitį ir liūdną dabartį. Tačiau Lietuvą 
prislėgė ne tik politinė nelaisvė, dėl kurios, pvz., dejavo lenkų istorikai. Lietuvių liaudį (ji bemaž 
viena beliko tikrai lietuviška) dar labiau prispaudė baudžiava. Ir tokiam vargingam valstiečiui 
Daukantas savo Darbuose piešia laimingus senus laikus: 


„.. Letuwej Žiamajtej ytgus omžius laimingay giwena, patis sau dyrbdamis, wiresniby diel sawis skyrdamis, 
nežynojy ne taža, ne pawinastiu ne doniu, luosy nu wysa buwa, dyina ary ar medžioiy, nakti tarp graksztiu 
žmonu ylsieiy, niekas iu saldžiu walondu negaiszyna, skaudy balsa wagoriu, deszymtyniku, szaltižiu, launi- 
ku, szyrdyis ju negyldy... V 


Tas šviesus praeities vaizdas turėjo parodyti skaitytojui valstiečiui, kad seniau žmonės buvo 
laisvi, kad baudžiavos ne nuo amžių yra, kad tai nėra paties Dievo nustatyta nepakeičiama visuo- 
meninės santvarkos forma. Baudžiava tik vėliau įvesta. Tai Lietuvos nedraugų darbas, kurie „kylty 
ju jeme niekynty, kantribe žadays ramdity, senu dinu užtaykymus naykynty, naujus diety, tayp 
maž pamažu tautyndama anus nu jų ukes, wysu pyrmu yszpliesze jems luosibe, paskuy wergus 
jau gelžyneys apkatusy, galžudems pamete“.!? Ypač aiškių aliuzijų į baudžiavą Darbų skaitytojas 
valstietis būtų galėjęs rasti Krivių Krivaičio kalboje, kurioje jis ragina lietuvius narsiai gintis nuo 
užpuolikų vokiečių, kuriems rūpi „jums luosyby iszplieszty ir amžynay apwergty“, ir piešia būsi- 
mą nelaimę ryškiais bruožais, charakteringais Daukanto meto baudžiavai: 


Linkies iums miliety artyma sawa it pati sawi, wyinog patis gers iusa kruwynas aszaras ir kruwyna prakaita, 
noris wyina Dyiwa garbinsir wyinos wieros bus. - Jus dyina ir nakti dyrbdamys nepakakinset turtu ir gieribiu 
tyims kraugierems, kuriu kalbos ne supraset, sakau, kapus tiewu sawa iszarset, lyiknus szwentus iszkerset, 


> S. Daukantas, Darbay ..., p. 6. 

10 Plg. Z. Ivinskis, „Simanas Daukantas ir Lietuvos istorija“, Naujoji Romuva, 1936, nr. 11, p. 247-250. 
1 S. Daukantas, Darbay ..., p. 40; išskirta cituojant. 

2 Ten par, p. 4. 


41 


wersmes balas iszdžiowinset, nie tep iu gobieima neatsotyset. Bet dar, kad tas netaimas iums daris, Žyips 
kentiety, džiugindanyis antru gimwenymu ir tardamis iog už ius patius bus tenay laimyngesnejs, wyinog patis 
an to ontra giwenyma neatbos. Jusu wargaj, aszaras szyrdis ju nesugraudins. Szimtus tukstontes metu iems 
wergauset, o ne kokios nu iu pagoudas nesulaukset. Panyiks anyi jusu bocziu prabocziu iszmintinga tykie- 
iyma, istatimus ir apsycimus, nebleis raszijty skaitijty iusu kalbu, ongala iszplieszusis iums tou paskutyny 
priwylyiy [t.y. privilegiją] paskaitis iumis patius tarp sawa giwoliu, dowynos, maynis, pardawos wens kytam 
it bestyies ir tartumi ont dydesnes apjoukas wadyns dar iumis sawa brolejs krykszczionyszkajs.8 


Tai tikrai karštas agitacinis atsišaukimas palyginti su retorišku Poškos „Mužiku“. Tokiais ryš- 
kiais žodžiais, tokiu skaudžiu sarkazmu Daukantas nori įsąmoninti savo skaitytoją — valstietį, 
kaip baudžiava yra neteisinga. Tai itin krinta mums į akis, nes šiaip to laiko liaudžiai skiriamose 
didaktinėse knygelėse kaip tik buvo nuolat pabrėžiama, kad viena iš pagrindinių valstiečio do- 
rybių yra nuoširdus paklusnumas ponui ir uolus pildymas savo luomo pareigų.“ Antai minėtoje 
populiarioje Čartoriskienės knygelėje Piligrimas Dobromiliuje skaitytojui kalama į galvą: „Geras 
ir padorus kaimietis turi būti savo ponui paklusnus, ištikimas ir savo prievoles, o reikalui esant, 
ir visokius patarnavimus noriai atlikti.“ Lietuvos mokyklų vizitatorius Jonas Chodzka, vyras 
išsilavinęs ir labai susirūpinęs liaudies švietimu, savo pradžios mokyklos projekte dėsto panašias 
mintis.“ Kaimiečiams mokiniams reiktų, anot Chodzkos, išaiškinti luomų skirtumus, iš kurių 
kiekviena visuomenė būtinai turi susidėti; reiktų įskiepyti „nuoširdų prisirišimą prie luomo, ku- 
riame gimė“; tegu jie „ne tik neįgyja noro pakeisti luomą, bet tegu net išmoksta didžiuotis tuo, kad 
gimė artojais“, Žinoma, tiek Chodzkos, tiek Čartoriskienės (kitų nebecituosime) lūpomis byloja 
dvarininkų luomo interesai. Daukantas, pats kilęs iš valstiečių ir tos klasės reikalus pirmiausia 
matydamas, nenorėjo ir negalėjo būti bajorijos idealų reiškėjas. 

Dar labiau rūpėjo Daukantui istorijos pavyzdžiais ugdyti tautinę lietuvių sąmonę. Istorija ro- 
danti, kad lietuvio vardas esąs garbingas; jo nėra ko gėdytis ir išsižadėti. Taip pat neteisingai esanti 
paniekinta graži ir turtinga lietuvių kalba. Visa tai yra gerai žinomi dalykai", todėl čia jų nebe- 
kartosime. Tik priminsime, kad Daukantas jau ir Darbuose (taigi dar Vilniaus universiteto metu) 
lygiai aiškiai, kaip ir vėliau ir kaip galbūt nė vienas kitas to laiko lietuvių literatas, jautė ne tik 
politinės, bet dar daugiau kultūrinės lietuvių ir lenkų diferenciacijos reikalą. Pasakodamas, kaip 
lenkai sukliudė Vytauto karūnaciją, ir pateikdamas didžiojo Vytauto karūnacijos priešo vyskupo 
Olesnickio kalbą, Daukantas gailisi, kad niekas šitaip neatsikirtęs Olesnickiui: 


Norem bendrajs ne wergajs Lanku bury... Tyisa jog prisyiky Lietuwey Žemaytey ysz wyina turietyis yr gintyis 
nu nepritelu, nes [= bet] neprisyiky on to, jog nebibus daugiaus Letuweys nes Lankays, jog kalbies, raszis 
lankyszkay ne lietuwyszkaj, jog yszsyžadies Leruwey sawa istatimu, sawa apsyejymu, o riedyses pagai lankys- 
zku, ne, ne onr to Letuwey neprisyiky. Kaipogi ysesyžadiety sawa kalbos, sawa istatimu sawa apsyejymu, o 
priimty i ju wyita swelymus, ligey ira, kaip jey swetymam pasyimty jo wergu buty. Nie wyina raszta Lankaj 
neparodis kuremy Letuwey butum sawi wergajs Lankams užrasziusis [...]. Esam lousy yr tokeys norem bou- 
ty [-..]. Galem su Lankays bendristo giwenty yr ysz wyina nu nepritelu gintyis, nes kažryi sau kaip tinkamis 
uky sawa riedity yr katryi kalbieti, raszity, mokityis kalbu sawa bocziu prabocziu.l8 


5 Ten par, p. 57-58. 

Panašus nesutapimas su ta bendrąja liaudžiai skirtos literatūros pakraipa yra ir „Mužikėlio giesmė“, pridėta prie 
lietuviškojo Jono iš Svisločės vertimo (1823). 

I. Czartoryska, Pielgrzym w Dobromilu, czyli Nauki wiejskie, Warszawa, t. UI, 1821, p. 213. 

16 Pig. Dzieje Dobroczynnosci, t. I, 1820, p. 315-326. 

Tai gražiai išdėstė Juozas Ambrazevičius savo įdomiame straipsnyje „Simanas Daukantas lietuvių tautinės sąmo- 
nės evoliucijoje“ (Židinys, 1936, nr. 2). 

S. Daukantas, Darbay ..., p. 211. 

Taigi, arčiau susipažinę su Darbais, matome, kad Daukantui jau tada ne tiek rūpėjo objektyviai 
tyrinėti Lietuvos praeitį, kiek mokyti skaitytoją istorijos pavyzdžiais. Daukantas tomis pažiūromis 
į auklėjamąją istorijos reikšmę yra tikras savo laiko sūnus. Kitų to laiko lietuvių literatų nenagri- 
nėsime, nes apie juos ir medžiagos mažiau teturime. 

Kyla dar vienas įdomus klausimas - gimtojo krašto istorija ir mokykla. 

1773 m., likvidavus Jėzuitų ordiną, įsteigtoji Edukacinė komisija reformavo Lietuvoje ir Lenkijo- 
je pasenusį, nuo gyvenimo ir mokslo pažangos atsilikusį jėzuitų švietimą. Mokykla turinti parengti 
kraštui gerus piliečius, o ne gyvenimui netinkamus „lotynininkus“. Mokslas grindžiamas lenkų 
kalba, ta kalba ir vadovėliai leidžiami. Atkreiptas dėmesys į realiuosius mokslus, į krašto geografiją, 
teisę ir istoriją (žinoma, lenkų). Nustatyta, kad istorijos mokytojas „pirmą vietą duotų lenkų istorijai, 
po to pereitų prie istorijos valstybių, turinčių ryšių su mūsų kraštu dėl kaimynystės, dėl interesų ir 
dėl valdžios panašumo“. XVIII a. mokyklų reformas trukdė karai dėl nepriklausomybės. XIX a. 
pradžioje Lietuvoje susidarė labai palankios sąlygos krašto švietimo darbui, nes liberališkas caras 
Aleksandras I leido tuos reikalus autonomiškai tvarkyti. Vilniaus universitetas greitai pasiekė aukštą 
lygmenį. Tobulėjo ir mokyklos. Vis dėlto nesugebėtra iš karto (pvz., dėl universiteto parengtų moky- 
tojų trūkumo) sutvarkyti mokyklas pagal Edukacinės komisijos nužymėtas gaires. Akylesnieji protai 
prikišdavo tai mokyklai nutolimą nuo gyvenimo, pasigesdavo ir tinkamo gimtojo krašto istorijos 
dėstymo. Antai Vilniaus prof. Ignas Onacevičius (tiesa, jo plunksna buvo itin aštri ir griežta) šitaip 
rašo kunigaikščiui Čartoriskiui (1822 VI 8) apie Lietuvos mokyklas: 


Dabar mokosi vaikai atmintinai Irkutsko gubernijos miestelius, o nežino, kuriame paviete gyvena; mokosi 
ne kartą trečioje klasėje estetikos, o šeštoje nemoka paprasto laiško parašyti; kankinasi spręsdami algebros 
uždavinius, o nemoka iškeisti asignacinių rublių į sidabrinius; vargina pirštus, skaičiuodami skiemenis, 
ieškodami cezūros, o nemoka kelių eilučių be gramatikos klaidų parašyti; klaidžioja be naudos po Asiriją, 
Persiją, Egiptą, o po savo tėvų kapus vaikšto nežinodami apie jų darbus, tarytum to žinojimo nustelbimu 
norėta jiems išplėšti geresnės būties troškimą ir liūduos nelaimės pažinimą, į kurią mus negailestingai įstūmė 
likimas; mokiniai samprotauja apie amfiktionus, areopagą, archontus, diktatorius, tribūnus nežinodami, 
kas yra žemasis žemės teismas, iždo rūmai, prokuroras...20 


Kaip jau buvo nurodyta, gimtojo krašto istorija lenkiškos Lietuvos mokyklų vadovybės buvo 
laikoma Lenkų istorija. Ilgainiui, kylant susidomėjimui Lietuvos istorija ir ypač augant lieruviškam 
patriotizmui, atsirasdavo nepatenkintų, kad mokyklose apleidžiama Lietuvos istorija. Tuo laiku 
istorijos vadovėlis mokykloms buvo jėzuito Wagos Historya Ksiąžąt i Krėlėw polskich. Istorikas Jo- 
kimas Lelevelis, 1818 m. Vilniuje spausdindamas pataisytą to vadovėlio leidimą, rašė prakalboje, 
kad jis pridėjęs „šiek tiek daugiau apie Lietuvą, apie kliūtis jos unijai su Lenkija, apie priežastis, ku- 
rios po ilgo vilkinimo privertė uniją sudaryti“. Vis dėlto Lietuvos praeities mylėtojai nepasitenkino 
tuo Lietuvos istorijos trupučiu. 1824 m., leisdamas Wagos vadovėlį iš naujo, Lelevelis vėl papildė jį 
žiniomis iš Lietuvos istorijos; prakalboje jis rašo: „Lenkiją ir Rusiją taip pat domina Lietuvos istorija, 
apie kurią pamiršo Waga. Buvau teisingai kelių piliečių pabartas, kad Teodoras Waga ir 1818 metais 
[kaip matėm, tai buvo pataisytas Lelevelio leidimas] į Lietuvos istoriją neatkreipė reikiamo dėmesio. 
Pridėjau todėl ją [t.y. Lietuvos istoriją] atitinkamai trumpumui: gal per trumpai.“ Tų nepatenkintųjų 
tarpe buvo ir Dionizas Poška. Jo rankraštyje Pszcz6lka w Baublu skaitome: „Tiesa, turime kunigo Wa- 
gos Lenkijos istoriją, mokykloms 1818 metais išleistą, in octavo, apimančią iki 400 puslapių ir gana 


5 J.Lukaszewicz, Historya sekė! w Koronie i w Wielkim Ksiestwie Litewskiem, x. II, Poznan, 1850, p. 347. 
20 Iš rankraščio Čartoryskių bibliotekoje Krokuvoje, 

išsamią. Bet toje knygoje visa mūsų Lietuvos istorija sutalpinta trijuose puslapiuose (ir tai dar stambiu 
šriftu); parašyta ji tokiu lakonišku stilium, kaip rubricelėse visur rašomas Elenchus Mortuorum et 
Defunctorum Sacerdotum.“ Reikia priminti, kad Poška korespondavo su Leleveliu. Be to, turime 
žinių, kad Poška siuntė Leleveliui savo istorinius rašinius.?! Kas daugiau, be Poškos, peikė Lelevelį 
dėl Lietuvos istorijos apleidimo 1818 m. leidime, nežinome. Turbūt ir Kajetonas Nezabitauskis, pats 
uoliai domėjęsis lituanistika ir, kaip matyti, tarpininkavęs tarp Poškos ir Lelevelio. 

Taip atrodė istorijos vadovėlių reikalas. Dabar pažiūrėsime, kiek to laiko mokyklose buvo dės- 
toma Lietuvos istorija. Deja, dabar sunkiai prieinamos tų mokyklų programos. Jos būdavo spausdi- 
namos pasibaigus mokslo metams parodyti, ko buvo mokoma tais metais kurioje nors mokykloje. 
Man pasisekė peržiūrėti Vilniaus mokslo apygardos (jai priklausė 8 lietuvių, gudų ir ukrainiečių 
gubernijos) 52 aštuoniolikos mokyklų programas iš 1800-1825 m. laikotarpio. Bendroji istori- 
jos programa buvo maždaug tokia: III klasėje — senovės istorija (asirų, medų, persų, egiptiečių), 
IV - graikų, V- romėnų, VI - Rusijos, Lenkijos ir kai kur Lietuvos istorija. Tačiau Lietuvos isto- 
rija atskirai retai kur tepažymėta. Peržiūrėtose programose ji rasta tik Telšių (1818/19, 1819/20, 
1820/21, 1822/23) ir Naugarduko (1818/19, 1821/22, 1822/23; tačiau jos nėra 1820/21 programoj) 
mokyklose. Be to, Kražių gimnazijos palyginti detalioje lenkų istorijos programoje (1820/21) pa- 
žymėta, kad mokyta ir „lietuvių kunigaikščių pradžia ir valdžia, Vlad. Jogailos sėdimas į Lenkijos 
sostą“; tiek tepaminėta Lietuvos istorijos. Kitose Kražių gimnazijos programose (peržiūrėta 11 
programų iš 1805—1823 m.) Lietuvos istorija nepažymėta. Taip pat nerasta Lietuvos istorijos keliose 
peržiūrėtose Vilniaus, Raseinių, Žemaičių Kalvarijos, Kolainių, Kėdainių, Troškūnų, Padubysio, 
Dotnuvos, Gardino ir gudų ar ukrainiečių gubernijų mokyklų programose. Plačiausia Lietuvos isto- 
rijos programa rasta Telšių gimnazijos laipsnio mokykloje 1822/23 m. m. (toje programoje Lietuvos 
istorijai paskirta 13 eilučių, Lenkijos - 18 eil., Rusijos — 12 eil.). Lietuvos istorijos programa ten 
buvo tokia: „Abejotina kilmė iš herulių ar alanų - Vaidievutis kuria visuomenę — Palemono atvy- 
kimas - Valdžia jo ir jo įpėdinių Kūno - Živibunto - Kukavaičio - Utenio - Rimgaudo - Lietuvos 
karaliaus Mindaugo -Treiniotos- Valstininko - Šventaragio - Germanto —Giligino, Romunto - Na- 
rimunto, brolio Giedriaus, kunigaikščių Giedraičių protėvio - Traidenio - Lauro (Liutauro?) — Vy- 
tenio —- Gedimino - Jaunučio - Algirdo - Jogailos — Kazimiero Skirgailos - Vytauto - Boleslovo 
Švitrigailos — Kazimiero Jogailaičio - Aleksandro - Zigmanto I - Zigmanto II - Augusto I - taip 
pat Lietuvos veikalai jų viešpatavimo metu.“ Telšių mokyklos istorijos mokytojas buvo kun. Timo- 
tiejus Vencenavičius. Kitų metų programos ne tokios detalios. Pagal tradicinę lenkišką pažiūrą, 
Lietuvos istorija buvo einama skyrium tik ligi Liublino unijos arba net (rodos, net dažniau) tik iki 
Jogailos ir Vytauto (pvz., Kražių 1820/21 m. m. ir Naugarduko mokyklų programos). 

Matome taigi, kad Lietuvos istorija mokyklų programose retai kur tepaminėta. Turbūt nekiek 
jos ir dėstyta. Reikia priminti, kad tada Lietuvos mokyklų vadovybė buvo karštų lenkų patriotų 
(kaip, pvz., Vilniaus mokslo apygardos kuratoriaus kunigaikščio Adomo Čartoriskio) rankose. 
Per mokyklas stengtasi stiprinti lenkišką dvasią; o viena iš priemonių tam buvo Lenkų istorijos 
dėstymas mokiniams, kaip gimtojo krašto istorijos.2 Tiesa, kai kurie iš lietuvių praeities mylėtojų 
tarpo buvo tuo nepatenkinti, bet į jų norus neatsižvelgta, 


2 Plg. mano str. „Šis tas apie Pošką“, Vairas, 1935, nr. 11, p. 283 (RR, p. 913-920). 

2 Antai 1823 m. Kražių gimnazijos viešo pasirodymo (mokslo metus baigiant) programoje skairome: „Pasakodami Len- 
kijos istoriją, tos klasės [rt-y. VI) mokiniai ne tik išvardins visas svarbesnes krašto konstitucijas ir traktatus su kitomis 
tautomis, bet, šalia to, apsakys tėvynės meile, uolumu viešajai gerovei, narsumu ir mokslu išgarsėjusius lenkus.“ Tokioje 
par Telšių mokyklos 1807 m. programoj Lenkų istorija vadinama gimtąja, o Lietuvos istorijos visai nėra. 

Mesim dar trumpą žvilgsnį į vėlesnius laikus. Vėliau Lietuvos lenkinimas per istoriją dar su- 
stiprėjo. Štai kaip charakterizuoja Lietuvos bajorų auklėjimą Gabrielius Landsbergis-Žemkalnis, 
kuris ir pats buvęs panašiai auklėjamas: 


Šalia pirmųjų poterių vaikas, dar nepažįstąs raidžių, buvo mokomas iš paveikslėlių pažinti lenkų karalius 
ir didvyrius. Iš atminties vaikas mokomas tiems paveikslėliams pritaikytų eilėraščių. Be to, lietuviui vaikui 
buvo pasakojama apie priešistorinius lenkų laikus [...]. Suprantama, viskas parodoma iš gražiausios pusės, 
šviesiausiomis dorovės ir vyriškumo spalvomis, taip, kad jautri vaiko širdelė pradeda jausti pagarbą ir susi- 
žavėjimą kilniadvasiais ir narsiais lenkų karaliais; žodžiu, lietuvių vaikas pradeda jaustis lenkų vaiku.2? 


Panašiai, kaip anksčiau Poška, piktinas ir Landsbergis, kad lenkų istorijos vadovėlyje, iš kurio 
mokėsi Lietuvos bajorų jaunimas, Lietuvai buvo skirta tik I 14 puslapio iš 300. 

Žinoma, buvo gimtojo krašto ir jo praeities mylėtojų, kurie buvo tuo nepatenkinti. Pvz., kaž- 
koks korespondentas i iš Kražių rašo*“, kad reikia daugiau prisiminti ir rūpintis savo tėvų žeme; 
kokio nori, tegu turi mums gražumo ir patraukiamumo artimai su mumis susirišusios kaimynės, 
mūsų mielos sesutės (suprask, Lenkija), tačiau galėtų nepykti, jei mes daugiau apie motiną, apie 
nuosavą šalį, o kiek mažiau apie tolimesnes seseris kalbėtume. Labai gražiai tuo pačiu reikalu rašė 
ir žinomasis archeologas Konstantinas Tiškevičius: 


Jeigu gražus yra dalykas svetimų kraštų lankymas, tai geras savojo krašto pažinimas yra būtina kiekvieno 
žmogaus pareiga; 0 jo nepažins gerai, jei neišaugs nuo pat mažens toje pažiūroje. Motinoms tenka atsa- 
komybė už tą mūsų auklėjimo dalį, tegu kiekviena lietuvė motina tuoj po poterių išmokymo, vedžiodama 
už rankos mažą vaikutį, nurodinėja su pasididžiavimu, kur yra pagoniškos žinyčios (zm/cz) vieta, kur buvo 
Šventaragio slėnis, kur yra Gedimino mūrų liekanos ar kur pirmieji šv. tikėjimo apsakinėtojai rado kanki- 
nių mirtį ir t.t. 


Savo šalį „mylėti širdimi, mylėti ją mintimi, mylėti veiksmu - tai yra tikro ir doro piliečio pareiga. 
Kad ją pamylėtų - reikia pažinti jos istorijos lobį, prigimties turtus, reikia gerai pažinti liaudies 
gyvenimą, ištirti jos charakterį, širdį.“2> Suprantama, kad tokių pažiūrų Lietuvos bajorija gėrė- 
josi Narbuto, Kraševskio istorijos veikalais ir Mickevičiaus, Kraševskio, Kondratavičiaus ir kitų 
poezijos raštais apie Lietuvos praeitį. 

"Tas pačias pažiūras turėjo ir lietuvių liaudies švietėjai, susirūpinę ir platesnius sluoksnius su- 
pažindinti su gimtojo krašto istorija; priminsime kad ir Motiejaus Valančiaus Antano Tretininko 
pasakojimus, Mikalojaus Akelaičio Kvestorių. Akelaitis, dėstydamas laiške Kraševskiui (1859 II 17) 
liaudies bibliotekėlės leidimo programą, rašo: „Tautos istorija turi būti kiekvieno individo lūpose, 
o tada tauta bus nemirtinga.“ Vėliau tą mintį turėjo Aušra, o Vincas Kudirka parašė dar ir dabar 
kartojamus žodžius - „iš praeities tavo sūnūs te stiprybę semia“. 


[1937] 


23 Cir. iš V. Maknicko monografijos apie Landsbergį (Darbai ir dienos, kn. V, 1936, p. 9). 
* Gazeta Warszawska, 1858, nr. 83. 
5 K. Tyszkiewicz, Wilija i jej brzegi, Drezno, 1871, p. 7. 

Kardas ir knyga mūsų tautos istorinėje lemtyje 


Mūsų tautos istorija graži ir įdomi. Ir tai ne vienu atžvilgiu, o daugeliu. Didingu savo senovės 
grožiu ji vilioja poetą. Iš tikrųjų ji verta „Tacito plunksnos ir Homero lyros“, kaip teigė vokiečių ra- 
šytojas ir istorikas Augustas von Kotzebue. Ypač meno veikaluose išryškėja poetiškas mūsų istorijos 
žavesys. Prisiminkime tik Mickevičiaus narsiąją Gražiną ir tėvynei pasiaukojantį Konradą Valenro- 
dą; Krėvės maištingąjį Šarūną ir niaurųjį Skirgailą; Pietario riteriškai taurų Algimantą ir kt. 

Mokslininkas istorikas vėlgi nepagailės triūso tyrinėti mūsų praeitį. Tai ir ne nuostabu. Kaipgi 
galima neatkreipti į ją deramo dėmesio! Juk Didžioji Lietuvos Kunigaikštija buvo svarbus, tiesiog 
lemiamas veiksnys Rytų Europos istorijoje. 

Pagaliau savosios istorijos pažinimas yra mums patiems svarbus kaip tautinio auklėjimo prie- 
monė. Graži Gedimino sapno legenda, įspūdingas padavimas apie Pilėnų karžygius, tauri nenuils- 
tančio tėvynės kovotojo Kęstučio asmenybė, populiariojoje dainoje apdainuoto jo susitikimo su 
Birute idilė („Čia skamba po kaimus Birutės daina“), drąsios moters pasiaukojimo pareikalavęs 
Vytauto išvadavimas iš Krėvos kalėjimo - visa tai nuo pat mažens rėžte įsirėžė mūsų sąmonėn, 
ugdė tautinį jausmą, kėlė ir stiprino tėvynės meilę. Tad ir himne giedame: „Iš praeities tavo sū- 
nūs te stiprybę semia.“ Ypač aušrininkai savosios istorijos pažinimu grindė tautinį susipratimą. 
Basanavičius pirmajame Aušros numeryje rašė: 


Jei kožnas geras ir patogus sūnus godoja savo tėvus ir tėvų tėvus, tai ir mes, lietuviai šios gadynės, turime 
sekti pavyzdį gerų sūnų senovės Lietuvos. Todėlei pirmių pirmiausiai turime pažinti jųjų senovišką gyveni- 
mą, būdą, dabą [= kultūrą] ir tikybą, jųjų darbus ir rūpesčius, nes, jų gyvenimą pažinę, pažinsime geriau 
juos, o juos pažinę, ir patys pasižinsime. 


Ne be reikalo jau iš seno sakoma, kad istorija yra gyvenimo mokytoja - magistra vitae, anot 
Cicerono. Tačiau istorijoje juk viskas kinta. Laikui bėgant kinta žmonių papročiai, kinta kultūra, 
kinta visuomeninio sugyvenimo formos, kinta valstybių santvarkos ir jų santykiai... O vis dėlto 
patsai žmogus iš esmės lieka tas pats kaip ir prieš šimtą ar tūkstantį metų. Jis lygiai taip pat myli 
ir nekenčia, aukojasi ir pavydi, gailisi ir pyksta, džiūgauja ir liūdi, kovoja ir nusivilia... Todėl nežiū- 
rint visų regimų atmainų istorija dažnai kartojasi. Kartais taip ir atrodo: paimk ir perstatyk kokio 
istorinio įvykio datas, pakeisk senoviškus vardus naujais, - ir nustebę pamatysime, kad tai lyg iš 
dabarties imtas atsitikimas. Tokiu būdu istorijos pažinimas gali mus pamokyti. Iš istorijos faktų ne 
kartą galime padaryti išvadų dabarčiai, o net ir ateičiai. Istorija parodys tas kryptis, kuriomis eina 
tauta ar net ir visa Žmonija; ji persergės mus ir nuo klaidų, kurios buvo ne kartą padarytos. 

Štai, pvz., jau kiek metų rugsėjo 8 dieną iškilmingai paminime Vytauto pasiryžimą vainikuotis 
Lietuvos karaliumi. Nestinga ta proga gausių prakalbų bei straipsnių, kuriuose su pasididžiavimu 

keliama mūsų senovės garbė ir kurių pagrindinė mintis gali būti išreikšta šiais Daukanto žodžiais: 
„Tos dienos dėl lietuvių ir žemaičių yra saulė, žibanti pusdienyj.“ O tačiau ta proga turėtų iškilti ir 
kitas, galbūt net pagrindinis mūsų istorijos klausimas: kodėl Lietuva, pasiekusi senovėje įsidėmėti- 
nos galybės, ilgainiui taip sumenko, suskurdo? Vytauto karūnacijos nesėkmė lyg ryškus simbolis 
pažymi tą tragišką mūsų tautos istorinio iškilimo ir vėlesnio sunykimo kelią. 

Kodėl gi taip įvyko? Atsakymas trumpas ir paprastas. Senovės Lietuvos galybės pagrindas 
buvo vienpusiškas. Tai buvo paviršinė, politinė galybė, o iš vidaus tauta nebuvo sustiprinta. Ji 
negavo aukštesnės tautinės kultūros, todėl jos valdantysis luomas ilgainiui nutauto ir tapo sveti- 
mas pačiam tautos kamienui, kurį besudarė bemaž viena liaudis, sunkių baudžiavų nuvarginta, 
tamsi ir negalėjusi tada vaidinti svaresnio vaidmens valstybiniame gyvenime. 

Žinomasis mūsų rašytojas Julijonas Lindė-Dobilas nurodė du lietuviško charakterio skirtingus 
savumus, pasireiškusius istorijoje. Jiems atstovauja: entuziastingas karžygys, sukūręs politinę galy- 
bę, bet ilgainiui pačią tautą sužlugdęs, ir ramusis artojėlis, kuris, anam karžygiui subankrutavus, 
išgelbėjo tautą, išlaikydamas ir sunkiaisiais priespaudos laikais po šiaudine pastoge gimtąją kalbą, 
tautinius papročius, tautos dainas; žodžiu tariant, tautos dvasios esmę išsaugojęs. Dobilas todėl 
primygtinai ir ragino ugdyti tą artojėlišką dvasią. O tas kuklusis artojėlis buvo Dobilui ramaus, 
bet patvaraus kultūros darbo simbolis. Dobilo riesa. Tačiau antra vertus, argi anų senovės kar- 
žygių darbas, sukūręs milžinišką politinę galybę, bus buvęs toks nereikalingas, beprasmis ir net 
žalingas tautos likimui? Argi mūsų kunigaikščiai tebuvo paprasti svetimų žemių užgrobėjai? Ar 
ir pats Vytautas tebus buvęs veržlus imperialistas, besirūpinęs tik, kaip čia išplėsti savo valstybę 
nuo jūros ligi jūros? Gal geriau būtų jis sau sėdėjęs Vilniuje ar Trakuose ir daugiau kreipęs dėme- 
sio į vidinę savo tautos gerovę ir jos kultūros ugdymą, negu žygiavęs į tolimas rusų sritis ar liejęs 
kraują,-nuošaliose stepėse su totoriais besikaudamas. 

Bet ne! Tas politinės galybės siekimas turėjo savo didelę istorinę prasmę. Tai buvo kai kas daugiau 
kaip paprastas valdovo išdidumas, kaip tuščias noras pasigirti savo valstybės platumu ir galia. Tai 
buvo žūtbūtinės kovos dėl pačios tautos likimo apraiška. Galingas buvo likiminis lietuvių priešas. 
Tai kryžiuočių ordinas, sukūręs puikiai organizuotą ir stiprią valstybę, o be to, visos Europos riterių 
nepaliaujamai padedamas. Tik didelė ir galinga valstybė galėjo atsilaikyti tokio priešo puolama. 
Štai kur yra Lietuvos kunigaikščių ir ypač Vytauto politinės galybės siekimų istorinė prasmė. 
Juk, pvz., Žalgirio mūšis toli gražu nebuvo eilinės lietuvių ir kryžiuočių kautynės, kurių jau ir 
anksčiau buvo tiek ir tiek. Tai buvo lemiamas Rytų ir Vakarų susirėmimas, kuriame laimėjusiai 
pusei vadovavo lietuviai - Jogaila ir ypač Vytautas. 

Kai kas betgi gali čia pakišti kaimyninės latvių tautos pavyzdį. Tai kas iš to, kad latviai buvo jau 
XIII a. vokiečių kardininkų ordino pavergti. Štai nors jie vos pastaraisiais laikais tebuvo atgavę nepri- 
klausomybę, bet ir 700 metų kęsdami svetimųjų jungą ne tik kad neišnyko kaip tauta, bet ilgainiui 
netgi gavo geresnes už mus kultūrinio darbo sąlygas (pvz., nepatyrė, nebent latgaliečius išskyrus, 
tokio žiauraus spaudos draudimo, kaip mes), todėl galėjo anksčiau už mus kultūriškai arkusti. 

Betgi nereikia pamiršti, kad Lietuva sulaikė vokiečių ekspansiją į Rytus, kad Lietuva, įsiter- 
pusi pleištu tarp kryžiuočių ir kardininkų valdomųjų žemių, neleido joms susijungti. O kad tai 
buvo labai svarbu kryžiuočiams, rodo, pvz., jų atstovo Romoje 1421 m. pranešimas didžiajam 
magistrui, kad Vytautas norįs gauti Klaipėdos pilį, bet kad ordinas jokiu būdu negalįs to leisti, 
nes tada Livonija ir Prūsija būtų perskirtos (Lieffland und Pruszeland geteilt und von enander 
gescheidit). Tačiau kad ir negavęs Klaipėdos, kad ir tik siauru ruožu tarp Palangos ir Šventosios 
įsistiprinęs pajūryje įstengė Vytautas galutinai nukirsti pagrindinę gyvybinę arteriją, be kurios 
kardininkų ordinas negalėjo stiprėti, nepajėgė kolonizuoti vokiečiais savo pavergto krašto ir 

tuo būdu išnaikinti vietinių tautų. Jeigu ne tai, latviai, taip pat, žinoma, ir patys lietuviai kažin 
ar būtų išvengę liūdno senųjų prūsų likimo, XVII a. kaip tauta išnykusių ir vos savo vardą bepa- 
likusių. Galime pasakyti drauge su Basanavičium: „Jei Lietuva iki šiai dienai gyva dar liko, tuo 
mes kalti esame stiprybei mūsų garbingų prosenių bei pražilusiems mūsų piliakalniams.“ | 

Taigi Lietuva atliko svarbų istorinį uždavinį pačiame bepriešgyniaujančių Rytų ir Vakarų pa- 
saulių slenkstyje. Savo kūnu Lietuva ryžtingai sulaikė vokiečių veržimąsi į Rytus, padarė neper- 
žengiamą užtvarą jų „Drang nach Osten“. Rašė Daukantas: 


Aiškiai gal Lietuvą ir Žemaičius palyginti į aną uolą, viduryj jūros esančią, ant kurios noris siaut įsiutusios 
vilnys, norėdamos aną pragare jūros pagramzdinti, vienok, visų narsesniai aną užgavusios, pačios skęsta ir 
nyksta, taip ir būriai kryžeivių ir kirų kryžnešių puolė ant lietuvių ir žemaičių, idant juos apkrikštytų ir jų 
žemę užimtų, nes [= bet] pirmiau patys užvirto, nekaip lietuvius žemaičius pergalėjo. 


Svarbu yra dar priminti, kad ta riba, kurios vokiečiai ištisus šimtmečius ligi pat pastarųjų laikų 
neįstengė pastūmėti į Rytus, buvo jau Vytauto kardu nubrėžta. 

Svarbus istorinis Lietuvos vaidmuo ir Rytų erdvėje, kurion iš Azijos buvo įsiveržę karingieji 
totoriai. Jie lengvai pavergė daugelį slaviškų žemių, ir jų antplūdis ėmė grėsti Europai, kaip ka- 
daise Atilos vadovaujamų hunų. Ir vėl kaip prieš kryžiuočių ordiną, taip ir prieš totorius stojo 
Lietuva. Suburdama savo valdžion slavų plotus ir tuo gelbėdama juos nuo alinančio totorių jungo, 
Lietuva užkirto totoriams kelią į Vakarus. Ypač Vytautas. Tiesa, jis kartą pralaimėjo svarbų mūšį 
su totoriais prie Vorsklos upės, bet tai nepakirto jo autoriteto totorių tarpe. Jo viršenybė buvo 
pripažįstama. Jis netgi skirdavo totoriams chanus. 

Poetas Jonas Aistis savo eilėraštyje puikiai vienu sakiniu susintetina tą neramųjį Lietuvos li- 


kimą istorijos sūkuriuose: „Tu vis buvai ant vieškelio, ant kelio didžio...“ Todėl Lietuvos vaidmuo 
buvo svarbus Europai: 


Ir ėjo priešai, ir jie tavo kūną mindė: 
Tekėjo kraujas upėm, ne lašais, 

Ak tujen tąsyk savo veidą sopulingą 
Aukšrai iškėlusi nešei. 

Tu šiandie lygiai priešų apsupta, varguole, 
Kantri širdie, po pilka rudine! 

Tai andai tu Europą nuo mongolų 
Apgynei nuoga krūtine. 


Štai kur glūdi senosios Lietuvos galybės istorinė prasmė. Jei sakoma, kad didžios yra tos tautos, 
kurios ne šiaip sau gyvuoja, o vykdo kurią nors svarbią istorinę misiją, — tada lietuvių tauta ne- 
abejotinai didi tauta. Toji galybė ir norėta pažymėti ano meto supratimu aukščiausiu ženklu - ka- 
raliaus vainiku. Jo Vytautas siekė, Daukanto žodžiais, „ieškodamas tos garbės ne dėl savęs, bet 
dėl Lietuvos ūkės“. 

Betgi toje didžiausios galybės valandoje jau slypėjo ir būsimos nesėkmės ženklai. Kaip žino- 
me, Vytautui nepasisekė vainikuotis Lietuvos karaliumi ir tuo bent formaliai sutraukyti unijos 
su Lenkija ryšį. Po Vytauto mirties Lietuvos galybė tolydžio silpo. Be to, dėl kas kartą glaudesnių 
unijų su lenkais plėtėsi nutautimas, ilgainiui atėmęs lietuvių tautai vadovaujantį ir apšviestąjį 
luomą, tuo padarydamas jai didelį nuostolį, nes ilgiems laikams ją suskurdino. Ne kartą todėl 
buvo kaltinamas anasai lietuvių tautinis neatsparumas, nepašykštėta piktų žodžių bajorijai, o 
ypač unijų pradininkui Jogailai. 

Vis dėlto nereiktų pamiršti, kad kaltinant istoriją reikia būti labai atsargiems. Neturime teisės 
pasmerkti praeitį, vertindami ją pagal savo gadynės pažiūras, kurios juk yra pakitusios. Anais lai- 
kais, pvz., niekas nesuprato reikalo kelti sąmoningą tautiškumą, paremtą savo tautinės kultūros 
ugdymu. Tautiniai sąjūdžiai jau žymiai vėlesnių laikų padaras. Negalima taigi to reikalauti nei 
iš Vytauto, nei iš kitų ano meto mūsų valstybės vyrų. Vyko tada tik natūrali aukštesnės kultūros 
įtaka, palengva suvirškinanti žemesnę. Štai, pvz., pačiais ankstyvaisiais viduramžiais Galiją (da- 
bartinę Prancūziją) nukariavo germanų tauta frankai ir įkūrė čia savo valstybę. Ir ką gi? Ilgainiui 
jie prisiėmė nukariautųjų kalbą, ir dabartiniai prancūzai yra jau grynai romaniška tauta, beturinti 
tik seną germanišką frankų vardą. 

Panašiai ėmė rutuliotis kultūriniai santykiai ir senojoje Lietuvoje. Ir čia ėmė brautis svetima 
kultūra. Tad vėl kyla klausimas: kodėl gi lietuvių tauta neišugdė savo aukštesnės kultūros, ku- 
rios nebūtų stelbusi svetimoji. Gal gabumų stigo? Bet ne! Iš snaudžiančių girių, iš neįžengiamų 
pelkynų istorijos švieson staiga iškilusi, lietuvių tauta ne tik sukūrė kaimynų nuostabai didžią 
ir galingą valstybę, bet ir sugebėjo ją išlaikyti, parodydama nemaža organizacinės išminties ir 
pasigėrėtinos valstybinės tolerancijos. Bet, deja, tai šauniai valstybei sukurti ir išlaikyti žmonių 
“ skaičiumi ne didžiausią lietuvių tautą išeikvojo savo kūrybinę energiją ir jos nebepriteko dar ir 
savai aukštesnei kultūrai išugdyti. Teko tad ją skolintis iš svetur, nesuvirškinant ir nesuderinant 
su savais tautiniais pradais. - 

Didelė ir gerai organizuota valstybė, kokia buvo senovės Lietuva, jau nebegalėjo išsiversti be raš- 
to dokumentų, betvarkydama sudėtingą vidaus gyvenimą ir santykius su užsieniais. Deja, senoji 
pagoniška Lietuva dar neturėjo savo sukurtos rašto kalbos. Stigo tad ir raštingų žmonių. O delsti 
nebuvo galima. Pats reikalas spyrė imti rašto mokančius žmones ten, kur jų buvo, taigi slaviškose 
žemėse, kurios sudarė žymią Didžiosios Lietuvos Kunigaikštijos teritorijos dalį. Ir taip cerkvinė 
slavų kalba tapo ligi pat XVII a. galo oficialių valstybės raštų kalba. Ta slaviška kalba lengvino 
kelią lenkų kalbai, taip pat slaviškai, kuriai vartus Lietuvon plačiai atidarė unijos, iš Lenkijos 
atėjusi krikščionybė ir dėl to vis glaudėjantys santykiai su lenkais. Ypač XVI a. mūsų bajorija, 
siekdama tų pačių bajoriškų teisių valstybėje, artėjo su lenkų šlėkta, o drauge su tuo lenkų kalba 
ir papročiai sklido Lietuvoje. Didysis mūsų patriotas rašytojas Mikalojus Daukša XVI a. pabaigoje 
konstatavo, kad „retai kas pas mus, ypač iš kilmingesniųjų, nemokėtų lenkiškai“. 

Tiesa, lietuviškas patriotizmas senojoje Lietuvoje dėl to neišgaišo. Ypač mūsų diduomenė prie- 
šinos politinėms lenkų užmačioms ir kietai gynė Lietuvos savarankumą. Antai Jonušas Radvila 
1634 m. vieno ginčo metu įtūžęs grasino: ateisiąs laikas, kada lenkai Lietuvoje būsią išmėtyti 
pro langus. Tačiau nei jis, nei kiti ir neketino mesti lenkų kalbos ar iš viso atsisakyti lenkiškos 
bajorų kultūros, Taip buvo lietuvių kalba atstumta nuo mokslo veikalų, nuo literatūros kūrinių, 
nuo valstybės raštų ir apskritai nuo aukštesnio kultūrinio gyvenimo. Tik liaudis - tas kuklusis 
artojėlis — nemnetė savo tėvų kalbos ir toliau sekė lietuviškas pasakas, dainavo lietuviškas dainas, 
lietuviškomis patarlėmis tautos išmintį reiškė. 

Vis dėlto ir lietuvių kalbai buvo lemta patekti spaudon. Šiemet sueina 400 metų nuo pirmosios 
mūsų knygos pasirodymo. Toji sukaktis mums labai svarbi, bene bus svarbesnė, pvz., už Vytauto 
nesėkmingos karūnacijos iškilmingą minėjimą. Kažin ar anas kuklutis Mažvydo katekizmas neta- 
po tautai reikšmingesnis faktas už Vytauto negautąjį karaliaus vainiką. Pirmaisiais savo prakalbos 
žodžiais — „Broliai, seserys, imkit mane ir skaitykit, o tatai skaitydami permanykit“ — Mažvydas 
labai prasmingai pradeda mūsų literatūrą ir atskleidžia lemiamai svarbų mūsų kultūros istorijos 
lapą. Tiesa, mūsų pirmoji knyga —tik menkutis katekizmas, prie kurio pridėti keturi elementoriaus 
“ puslapėliai ir 11 giesmių. Ir dar ligi pat XIX a. lietuviška knyga buvo bemaž išimtinai religinė. 

Bergi tos šiaip jau neįspūdingos knygelės, visi tie giesmynai, maldaknygės, pamokslų rinkiniai ir 
t.t. atliko labai svarbų tautinės kultūros darbą - išmokė mūsų žmones skaityti, taigi padėjo pagrin- 
dą ne tik lietuvių tautinės kultūros ugdymui, bet ir iš viso įgalino vėlesnįjį tautinį atgimimą. 

Dėl ano nelemto mūsų šviesuomenės patekimo svetimos kultūros įtakon lietuviškoji literatūra 
ligi pat naujųjų laikų bemaž negalėjo pakilti aukščiau liaudinių skaitymėlių lygio. Kur čia, atrodo, 
jai ir lygintis su turtingomis kitų tautų literatūromis? Antai kai rusų literatūra pagrįstai jau di- 
džiavosi Puškinu, Lermontovu, Gogoliu, kai joje ėmė jau reikštis Tolstojus ir Dostojevskis, veikiai 
susilaukę pasaulinio garso, - tuo metu lietuvių literatūra gavo tenkintis Ivinskio kalendoriais, 
Daukanto populiarinėmis knygutėmis, Valančiaus didaktiniais apsakymėliais. Tai tiesa. Betgi yra 
tr antroji medalio pusė. Juk anie visi garsieji rašytojai tebuvo prieinami nedidelei rusų tautos da- 
liai, o tautos masė skendėjo tamsybėje. O lietuviškoji kukli knyga tarnavo visų pirma platiesiems 
savo tautos sluoksniams. Pagarba jai. 

Lietuvių raštija ne tik daug nusipelnė tautos švietimui, ji dar ir kėlė bei stiprino tautinį atsparumą 
lemiamu atveju. Štai, pvz., spaudos draudimo metu nedidučiai ir persekiojami laikraščiai taip su- 
brandino mūsų visuomenę, jog ji galėjo 1905 m. į Didįjį Vilniaus seimą pasiųsti porą tūkstančių 
atstovų. Galėtume dar priminti Kudirkos, Maironio, Vaižganto ir kitų mūsų rašytojų reikšmę 
mūsų tautinės sąmonės augimui. 

Senovės valstybinė galybė lietuvių tautą kad ir išgelbėjo nuo galimo pražuvimo, bet ilgainiui 
negalėjo jos išgelbėti nuo sumenkėjimo. Tai padarė ir tautinį atgimimą pagrindė tik kultūrinis 
veikimas, ypač lietuviškoji knyga. Ginklu sukurta galybė gali būti ginklo ir sugriauta, o dvasinės 
vertybės išlieka nesunaikinamos, kelia tautos vardą ir suteikia jai garbingą vietą kitų tautų tarpe. 
Tad tiesiog testamentiškai skamba šie Daukanto žodžiai: 


„„ noris pačios giminės išgaišra, vienok jų raštai palikta, o anuose jų amžina garbė užrašyta, kurios nieko- 
kia galybė šios pasaulės negal išnaikinti. Dėl to gi linksminas dar šiandien šviesus grekas, jog yra mokytoju 
pasaulės, o didžiuojas stiprūs rymionys, jog parašė įstatymus visam svietui. Taigi kad mokslas ir gudrybė 
giminės yra amžina ir visų didžiausia garbė, dėl ko gi lietuviai ir žemaičiai negal stengti, idant dasiektų tą 


laiptą šviesybės, ant kurio išsikėlė kitos giminės? Užvis, jog kiekviena gal pelnyti garbę ne tiktai vienu kar- 
du, bet ir pačiu mokslu. 


[1947] 

Mūsų literatūra tautos tarnyboje 


Ir tapau savosios, lietuviškos visuomenės tarnas... 
Vaižgantas 


Mūsų literatūra nuėjo ne tokį jau trumpą keturių šimtų metų kelią. Vis dėlto nedrąsu 
būtų ją lyginti su kitų senos kultūros tautų turtingomis literatūromis. Nerasime pas mus plačiai 
visame pasaulyje išgarsėjusių rašytojų. Nerasime į visas kultūrines kalbas išverstų veikalų, tapusių 
jau visos žmonijos nuosavybe. Tačiau ne kūrybinių sugebėjimų stoka - juk mūsų liaudies daino- 
se randame tiek puikiausios poezijos pavyzdžių, - o nelemtos istorinio likimo sąlygos sukliudė 
mūsų literatūrai plačiau suklestėti. Veikli ir neabejotinai gabi lietuvių tauta, ryžtingai organi- 
zuodama tokią stiprią valstybę pačiame bepriešgyniaujančių Rytų ir Vakarų pasaulių slenkstyje, 
atliko svarbią istorinę misiją. Betgi tam dideliam uždaviniui vykdyti ji išeikvojo savo kūrybinę 
energiją, kurios, deja, nebepriteko dar ir savą aukštesnę kultūrą išugdyti. Tai buvo mums didžiai 
pragaištinga tautiniu atžvilgiu. Vadovaujančiam Lietuvos luomui nutautus, o svetimai kalbai ta- 
pus valstybine ir apskritai kultūros kalba senojoje Lietuvoje, lietuvių literatūra, žinoma, negalėjo 
išaugti platesniu mastu. Ji buvo priversta ilgą laiką apsiriboti siaura religinės raštijos ir kuklių 
liaudies knygelių sritimi. Vėliau, kai atgimstančios tautos kūrybinė galia būtų, be abejo, netrukusi 
pasireikšti ir literatūroje, kietas smūgis ištiko mūsų raštiją: normalų mūsų literatūros plėtojimąsi 
kelioms dešimtims metų sustabdė brutalusis spaudos draudimas. Tiesa, kova dėl spaudos grūdino 
visuomenę ir buvo tikra jos tautinio ir net politinio sąmoningumo mokykla. Betgi antra vertus, 
sunku būtų ir reikalauti kokių ypatingų literatūrinių vertybių iš to laiko, kada tik slaptai galima 
buvo platinti tuos nedidučius Prūsuose spausdinamus laikraščius ar plonytes knygeles, kada rei- 
kėjo kaupti visas pastangas gelbstint bebundančios tautos patį likimą, kada vėl, kaip kadaise, 
teko kovai eikvoti tautos kūrybinę energiją. 

Vis dėlto mūsų literatūra, kad ir nepasiekusi kokių ypač stambių kūrybinių laimėjimų, nusi- 
pelno mūsų meilės ir pagarbos ypač dėl tam tikro tauraus bruožo, lydėjusio ją per visą sunkųjį 
jos istorijos kelią. Ji visą laiką buvo, vaizdžiai tariant, aktyvioje tautos tarnyboje. Mūsų rašytojai 
niekuomet neišleido iš akių savo tautos ir visaomenės reikalų. Jiems nerūpėjo tik visai žmonijai 
bendrųjų, tegu ir labai aukštų bei kilnių, minčių reiškimas; dar labiau svetima buvo jiems ir abst- 
rakčioji grynojo meno kūryba; o jau anaiptol nebuvo literatūra jiems kokia tuščia laisvalaikio 
pramoga ar juoba tik pelno šaltinis; juk iš savo kūrybos mūsų rašytojas dar negalėjo net pragy- 
venti. Mūsų istorijoje nėra turtingų bei galingų mecenatų, kurie kitose tautose ne tik paremdavo 
materialiai, bet ir padėdavo iškilti ne vienam rašytojui. Ne turtais apdovanoto ir laurų vainiku 
pagerbto poeto tipas būdingas mūsų literatūros istorijai, o daukantinė darbo ir vargo pelė. Pa- 
žvelgę istorijon matysime, kad pas mus net ir mažas kuklių sugebėjimų rašytojo darbas paprastai 
buvo dirbamas kaip didi pareiga savo visuomenei ir tautai. Ir tikrai labai retos kurios kitos tautos 
istorijoje rašytojo sąvoka taip artimai būtų susijusi su patrioto visuomenininko sąvoka. 

Vienas iš ryškiausių šiuo atžvilgiu pavyzdžių mūsų literatūroje bus buvęs, be abejo, Vaižgantas. 
1932 m. atsakydamas į Naujosios Romuvos literatūrinę anketą, kurioje, be kitų, buvo ir klausi- 
mas: „Kodėl Tamsta rašai?“, jis labai būdingai pasisakė: 


Ir tapau savosios, lietuviškos visuomenės tarnas; ne, dar daugiau - jos vergas, dėl jos merų metais nebema- 
tąs, kaip skaisti saulutė šviečia ir džiugina. Kur tik kas man liepė eiti, ėjau, neatsiklausdamas, kas jį įgaliojo 
man liepti: bet tik visuomenės labui. Ėjau dirbau be atodairos, laiku nesumetęs, ar aš tam kvalifikuotas. 
Liepė būti kunigu, kad galėčiau likti savo krašte, esu, nesiskundžiu ir nusikunigavęs nesijaučiu. Liepė būti 
žurnalistu, buvau. Liepė būti politikos veikėju, diplomatu, revoliucionierium, tik ne anarchistu (buvau kvies- 
tas vieno tilto sprogdinti), buvau. Liepė profesoriauti, profesoriavau pačioje aukštojoje mokslo įstaigoje. Jei 
būrų liepę važiuoti į Anglų karalių, turbūt būč važiavęs savo gėdai, remokėdamas tarptautinės konversacijos: 
„varlė mušė paprūdėj trprukšnumėj“, su ta viena tauškalio Kaušakio kvalifikacija. Nei rašyt, nei skaityt, o 
visur vežiojo karaliautų - kalbėtų ir rašytų. , 

Niekas ir iš liepėjų nepaklausė, ar gana turiu tinkamo pasiruošimo, kaip nesiklausiau ir aš pats savęs. 
Kai numirsiu, jūs mane iškimškire ir pastarykite universiteto zoologijos salėje, o varinėje lentelėje, kaip 
Radvilo šernui, parašykite: „Naš postriel viezdie pospiel“ [Mūsų vijurkas visur suspėjo], vadinas, kokiais 
„veikėjais“ teko Lietuvai pradžioje savo pakirdimo verstis. 

Ot, ir tasai nelemtas rašymas. Liepta — rašau. Atsiųskite kurį žingeidą, aš jam įrodysiu, jog 9090 mano 
raštų yra man, taip sakant, iš gerklės ištraukta: parašyk tą, parašyk tam galui. Vadinas, ne aš savo raštus 
paleidžiu kam suprovokuoti, bet mano raštų tuo ar kitu laiku buvo reikalauta. 


Peržvelgę mūsų raštijos istoriją matysime, kad tas visuomeninis bruožas, toks ryškus Vaižganto 
rašto veikloje, yra daugiau ar mažiau nesvetimas ir kitiems mūsų rašytojams. 


... lietuvinikump ir žemaičiump. 
Martynas Mažvydas 


Mūsų literatūros angoje stovi kuklus Karaliaučiaus studento, vėlesniojo Ragainės kuni- 
go Martyno Mažvydo katekizmas. Neįspūdinga taigi pati mūsų raštijos pradžia. Kai kas net ir 
visą mūsų senąją raštiją ironiškai suniekina katekizminės literatūros vardu. O vis dėlto nederėtų 
pamiršti, kad ir kitų Europos tautų dabar tokios turtingos literatūros prasidėjo lygiai tokiais pat 
religiniais raštais. Be to, Mažvydas neabejotinai nusivokė, kad jo katekizmas nėra tik paprasta 
eilinė religinė knygutė, bet kad tai buvo pirmoji lietuvių knyga, taigi reikšmingas mūsų kultūros 
įvykis, ne vieno jau seniai laukta naujiena: 


Makslo širo tėvai jūsų trakšdavo turėti, 
Ale to negalėjo nė vienu būdu gauti. 
Regėti to narėjo savo akimis, 

Taip ir išgirsti savo ausimis. 

Jau nu ką tėvai niekada neregėjo, 

Nu šitai vis jūsump atėjo. 


Jau ir grynai išviršinės žymės rodo, su kokiu mostu buvo ta pirmoji knyga leidžiama. Štai kuklus 
katekizmėlis, prie kurio pridėta kiek giesmių ir dar keturi puslapiukai elementoriaus, turi porą 
prakalbų, aiškinančių lotyniškai ir lietuviškai leidinio reikšmę visai Lietuvai. Skambiu lolynišku 
ketureiliu, adresuotu Ad Magnum Ducatum Lituaniae (Didžiajai Lietuvos Kunigaikštijai), auto- 
rius kreipiasi į garsingąją Lietuvą (Lituania clara), skirdamas jai savo knygą. Paskui eina ilgoka 

lotyniška prakalba, kurią yra parašęs pats to meto Karaliaučiaus universiteto rektorius Fridrichas 
Staphylus, mokėjęs lietuviškai. Savo paties prakalbą Mažvydas net sueiliuoja: 


Broliai, seserys, | imkit mane ir skaitykit... 


Tuos mūsų pirmosios knygos žodžius galėtume įrašyti kaip prasmingą motto visai mūsų literatū- 
rai ligi pat pastarųjų dienų. 

Mažvydo knygos toli gražu nebuvo atsitiktinis vieno asmens iniciatyvos padaras, kaip ir pats 
Mažvydas nebuvo mūsų pirmasis rašytojas. Jau pora metų prieš Mažvydo katekizmo išspausdinimą 
mirė pirmieji žinomi lietuvių rašytojai, žymieji Karaliaučiaus universiteto profesoriai Stanislovas 
Rapolionis ir Abraomas Kulvietis, kurių kelios giesmės pateko į Mažvydo knygas. Turėjo Mažvydas 
dar ir kitų talkininkų bendradarbių. Ilgainiui atsirado Mažojoje Lietuvoje ir daugiau rašytojų, 
kuriems rūpėjo žmonių religinis švietimas lietuviškąja knyga. Adomo Šimelpenigio eiliuotos pra- 
kalbos prie 1755 m. Šventojo Rašto leidimo žodžiais betariant, tokios knygos labai reikalingos, 


Nes be to tu, Lietuva, 
Pasiliktumbei akla. 
Susipraskis, ko tau reik, 
Jei tau Dievs knygas įteik. 
Meldžiu, neužmerk akis, 
Meilyk pasinaudotis 

Šito brangio žiburio, 
Danguna tau šviečiančio. 


Ir Šimelpenigis, panašiai ir kiti autoriai kreipėsi ne į kokią abstrakčią tikinčiųjų bendruomenę, 
O į savo žmones, lietuvius, turėjo galvoje savąjį kraštą, Lietuvą, kurios garbė ir nauda jiems labai 
rūpėjo. Mažvydas, kaip matėme, vadino ją garsingąja; Bretkūnas, Šimelpenigis ir kiti - mieląja. 
Antai Bretkūno postilėje (1591) Tandariė tokius posakius: „Tu, mano miela Lietuva, dabokis ... 
arba „Pamesk gi, miela Lietuva, melstisi aitvarą, žemėpačius “ Ciruotosios Šimelpenigio prakal- 
bos net pati antraštė - „Lietuvos nepakentė nepagyręs“ — iodo autoriaus patriotinį nusiteikimą. 

Nors pagrindinis jų visų rašto veiklos tikslas buvo grynai religinis, bet nesvetimas dažnam 
iš jų buvo ir platesnis lietuviškasis reikalas, pvz., lietuvių kalbos kėlimas, kad ji prilygtų kitas 
kultūrines kalbas. Antai prakalboje prie Žemčiūgos teologiškos 1600 m. kun. Zacharijas Blotnas 
(Zacbarias Blotbno Lietuwos klibons Tilszeie) rašo, kad ta knyga esanti didžiai vertinga, nors 
„dėliai sunkybės žodžių, mūsų lietuviškame liežuvy nepriprastų, nekuriosa vietosa kaip pareitisi 
negalėjo taip guldoma būti“; jis tikisi „iki dienai galės pagerinamas būti, kur mažu savo čėsu nūn 
mums stokojančių žodžių vietoj kiti pagal dienišką paprotį rasisi, prieg ko ir šis mūsų lietuviška- 
sis liežuvis lig kitais liežuviais šlovnu stosisi“; juk ir kitos kalbos tą patį yra išgyvenusios: „Kadgi 
ir kitosu liežuviosu taip buvus pavaizdos išrodo; vaizdėk tiktai Daktaro Lutheraus pirmąją ir 
paskiausiąją vokiškai perguldytąją Bibliją; čia pirmoji tau bus jau kaip naktis, o paskiausioji toji 
vietoj kaip diena“, - ir, susirūpinęs lietuvių kalbos „šlovnumu“, Blotnas reiškia tikrai patriotinį 
pageidavimą: „Jeng ant to ir mūsų lietuviškasis liežuvis ateit galėtų.“ 

Taigi tiems rašytojams rūpėjo ne tik Dievo, bet ir Lietuvos garbė. Jie juto, kad savo raštais nu- 
sipelno ne tik Dievui, bet ir Lietuvai. Prisiminęs vieną tokių vyrų, kurie darbavos Lietuvos raštijai 
ir švietimui, Šimelpenigis gražiai išreiškė ne tik savo vieno mintį: 


Bus paminklas jo garbės, 
Kol tik Lietuva stovės. 

Ne žemės derlingumu, ne drabužių įvairumu, ne šalies 
malonumu, ne miestų bei pilių stiprumu gyvuoja tauta, bet 
labiausiai išlaikymu ir vartojimu savo kalbos, kuri didina ir 
laiko visuomenę, jos santaiką ir brolišką meilę. 

Mikalojus Daukša 


Didžiojoje Lietuvoje lietuviškos knygos pasirodė keliasdešimt metų vėliau kaip Ma- 
žojoje. Reformacijos banga, užliejusi visą kraštą, sudarė rimtą grėsmę Lietuvos katalikybei. 
Gelbėdama savo jau besilpstančias pozicijas, Katalikų Bažnyčia buvo priversta labiau susirū- 
pinti lietuvių kalba. Mat, ligi tol neatkreipus deramo dėmesio į lietuvių kalbą ir tiesiog sto- 
kojant pakankamai lietuviškai mokančių kunigų, plačiosios masės iš viso menkai dar tebuvo 
sukrikščionintos, 

Bet tos siaurai religinio gyvenimo aplinkybės buvo gal daugiau tik skatinamasis akstinas, tik 
pati artimoji tiesioginė priežastis lietuviškoms knygoms atsirasti. O šiaip jau pagrindinė sąlyga, 
išugdžiusi mūsų raštiją, buvo aukštas XVI a. Lietuvos kultūros lygis. Pasididžiavimo vertas Lietu- 
vos Statutas, moderni aniems laikams agrarinės politikos atžvilgiu valakų reforma, savas istorinės 
tradicijas Lietuvos visuomenėje ugdžiusi ir gražiai klestėjusi metraštija, visuomenines negeroves 
įžvalgiai kėlusi ir valstybės politines teises sumaniai gynusi publicistika, pirmųjų spaustuvių stei- 
gimas Vilniuje ir provincijos didikų rezidencijose, stiprūs kultūriniai ryšiai su Vakarais, mūsų 
jaunimo veržimasis į užsienio universitetus ir pagaliau savosios akademijos atidarymas Vilniu- 
je— tai keli faktai, rodą kultūrinių interesų gyvumą XVI a. 

Štai tuo laiku, kūrybinei minčiai vaisingai besireiškiant įvairiose visuomeninio ir kultūrinio 
gyvenimo srityse, išaugo ir lietuvių raštija. Ji pasirodė verta anos šviesiosios gadynės. Paimkime, 
pvz., Žemaičių kanauninko Mikalojaus Daukšos iš lenkų kalbos išverstąją postilę (evangelijas 
aiškinančių pamokslų knygą). Ji daro tikrai kultūringo leidinio įspūdį. Jos graži ir tauri kalba su 
tokiu rūpestingumu ir nusimanymu tobulinta, kad ir šiandien yra neišsenkamas lobynas lituanis- 
tams kalbininkams. Ne be reikalo jos autorius vadintas mokslo vyru (vir doctus). 

XVI amžius - ne tik kultūrinio pakilimo gadynė. Pastebime tada ir stiprų patriotinį sąjūdį. 
Politiniai Liublino unijos laikų ginčai su lenkais perėjo ir į plunksnos kovą. Antai Vilniaus miesto 
vaitas Augustinas Rotundas savo rašinyje (1564) gabiai gynė Lietuvos tezes. Tiesa, tas patriotiz- 
mas ypač reiškėsi ne tautinėje, bet valstybinėje plotmėje, būtent, kaip kova dėl Lietuvos valstybi- 
nio savarankumo. O tačiau prof. Augustinas Voldemaras, tyrinėdamas tą laikotarpį, įtikinamai 
iškėlė ir tam tikrą patriotiškai tautinę srovelę, atsirėmusią etniškais lietuvių pradais. Jau XVI a. 
viduryje Mykolas Lietuvis - ir ne tik jis vienas - smerkė gudišką Lietuvos oficialių raštų kalbą 
kaip mūsų priešų kalbą ir reikalavo vartoti lotynų kalbą. Pastaroji nebuvo jam tik bendrasis huma- 
nizmo kultūros dalykas, bet ir opus tautinis reikalas, nes jis pagal populiarią ano meto pažiūrą 
laikė lietuvius tiesioginiais romėnų įpėdiniais. Betgi šalia tų patriotų lotynininkų buvo žmonių, 
susirūpinusių jau ir lietuvių kalba. Jie spietėsi apie Žemaičių vyskupą Merkelį Giedraitį. 

Tos tautiškai patriotinės tendencijos ypač ryškios garsiojoje lenkiškoje Daukšos prakalboje prie 
posrilės. Daukšai lietuvių kalba nėra tik tinkama priemonė skelbti Dievo žodį plačiuose Lietuvos 
sluoksniuose, bet jam tai ir gimtoji kalba, kuri buvo jau stumiama vis labiau beįsigalinčios lenkų 
kalbos ir kurios išlaikymo svarbą tautai jis taip iškalbingai įrodinėjo, drauge smerkdamas tuos, 
kurie paniekino savo gimtąją kalbą. 

Tai ir buvo vienas iš pagrindinių Daukšos tikslų leidžiant postilę. Jam buvo svarbus ne tik grynai 
religinis uždavinys - skleisti Kristaus mokslą lietuviškai kalbančioje gyventojų masėje, bet gal ne ma- 
žiau rūpėjo duoti savo darbu pavyzdį, kaip reikia mylėti ir gerbti gimtąją kalbą. Štai kaip jis rašė: 


Pagaliau jei aš ir jūs visi neturėtumėm iš tų lietuviškai verstų knygų kitokios pagalbos ir naudos, pakaks 
man ir to, kad tuo nors ir mažu savo darbu duosiu, kaip manau ir geidžiu, mūsiškiams progą ir paskatinimą 
mylėti, išlaikyti ir ugdyti gimtąją kalbą, nes tai mums, visiems D.L.K. [Didžiosios Lietuvos Kunigaikštijos] 
gyventojams, yra, kaip sakyta, labai svarbu. 


Kultūrinio gyvenimo sąlygos, jau pat pradžioje suminėtos, vertė mūsų rašytojus apsiriboti reli- 
ginių raštų sritimi, bet tai anaiptol nemažino jų patriotinio užsimojimo. Noras patarnauti tėvynei 
įkvėpė jų darbą. Štai ir Daukša pasisako, kad mintis versti garsiąją Wujeko postilę jam atėjusi 
besvarstant, „kuo galėčiau patarnauti savo gimtajam kraštui ir jam kaip nors galėčiau padėti“. 
Taigi ir Didžiosios Lietuvos raštija nuo pat pradžios tvirtai atsistojo tautos tarnybon. 

[Žemaičiuose] beveik visi kaimiečiai yra raštingi, 
bažnyčiose meldžiasi iš knygų. 
Kolumnb, Pamietnik opisom podrožy, t. I, 1828, p. 209 


Daukša ir Sirvydas - tai, be abejo, stambiausi vardai mūsų senojoje Didžiosios Lietuvos 
raštijoje. Dėl gražios senoviškos kalbos jų raštai ir šiandien kalbininkų labai vertinami. Ilgainiui 
tačiau lietuviškoji knyga sumenko, o jos kalba suprastėjo. Tiesa, gal neteisinga būtų tuos laikus 
vadinti visiško Didžiosios Lietuvos raštijos nuskurdimo gadyne, kaip kad seniau buvo mūsų litera- 
tūros istorikų pasakoma, bet antra vertus, negalima ginčyti, kad daugumos XVIII a. Didžiosios 
Lietuvos leidinių kalba buvo, vaizdžiu Vaižganto pasakymu, prišiukšlinta barbarizmų aibės 
ir dažnai išvirsdavo kažkokiu bjauriu žargonu. Štai, pvz., kaip skamba mūsų populiariausios 
XVIII a. knygos antraštė: Broma atverta ing viečnasiį. Par aiminimą paskutinių daiktų. Su spasa- 
bais disbonavojimo mirštančių ant ščėslyvo smerčio. Su spasabais ratavojimo dūšių, čyščiuj kentan- 
čių. Taipogi apie kitus artikulus vieros šventos su trumpais pamokslais ir priklodais, iš pavožnių 
autorių išrinktais. Par kunigą Mykolą Olševskį... O vis dėlto toji knyga susilaukė ne mažiau kaip 
dvidešimties leidimų, kol pagaliau vysk. Valančius uždraudė ją bespausdinti, nes ji tik prietarus 
žmonėse skleidusi. Ne geresnės bent kalbiniu atžvilgiu buvo ir kitos ano meto knygelės: Altorius 
duchaunas, Balsas širdies, Knyga Juozapo apie visokias broctvas ir t.t. Kur joms ir besilyginti su 
puikiomis Daukšos ar Sirvydo knygomis! 

O tačiau ir jų reikšmės negalime nuneigti. Pirmosios mūsų knygos buvo dar labai negausios. 
Be to, jos - pvz., tokia Sirvydo pamokslų knyga - buvo skiriamos ne plačioms masėms, kurioms 
knyga buvo dėl nemokėjimo skaityti neprieinama ir todėl dar nereikalinga, bet kunigams, kad 
padėtų jiems pastoracijos darbe. Visai kitokį vaizdą matome XVIII a. Mūsų bibliografija rodo 
tokį spartų lietuviškų knygų skaičiaus didėjimą, kad mes esame priversti konstatuoti savotišką 
nuostabų persilaužimą mūsų raštijoje. Ypač pagausėjo leidinių antroje XVIII a. pusėje, kada Di- 
džiojoje Lietuvoje vieneriems metams tenka vidutiniškai po pustrečios knygos, o XVII a. vos 
viena knyga keleriems metams. 

Taigi lietuviškos knygos pareikalavimas smarkiai išaugo. Spaustuvės, jį tenkindamos ir, žino- 
ma, suinteresuotos pelnu, dažnai savo iniciatyva perspausdinėjo senesnius leidinius ir dėl savo 

nerūpestingumo dar labiau gadino kalbą. Tačiau kad ir kaip ten būtų, tos knygos - visokios mal- 
daknygės, giesmynai, elementorius, taigi jau masinio vartojimo knygos - plačiai sklido liaudyje 
ir neabejotinai kėlė jos raštingumą. Ir štai, pvz., nemažai liudijimų randame pas įvairius XIX a. 
pradžios atsiminimų autorius, kad tada Lietuvoje, bent Žemaičiuose, retą valstietį galima buvo 
pastebėti bažnyčioje be maldaknygės. | 

Taigi didysis tų kad ir negrynos kalbos, o dažnai ir menkučio turinio religinių knygelių nuo- 
pelnas mūsų tautai yra tas, kad jos išmokė mūsų liaudį skaityti ir tuo plačiau pravėrė jai vartus 
į kultūrinę pažangą. 

Ojūs vargdieniai, jūs vyžoti nabagai. 
Kristijonas Donelaitis 


Tuo metu, kai susmulkėjusioje Didžiosios Lietuvos raštijoje viešpatavo Broma atverta ing 
viečnastį, Mažojoje Lietuvoje iškilo mūsų senosios literatūros pažiba - Kristijonas Donelaitis. 
Tai mūsų pirmasis jau tikrai europinio masto rašytojas. Net ir svetimieji tai jau yra pastebėję. An- 
tai kalbininkas Aleksandras Aleksandrovas, nagrinėdamas Donelaičio kalbą, jo kūrinio grožiu 
susižavėjęs, pažymi (1886): „Jei Donelaitis būtų savo kūrinius rašęs viena iš kultūrinių kalbų, jis 
būtų visų pripažintas didžiųjų dainių eilėje vienu iš pirmųjų.“ Ir iš tiesų Donelaitis būtų galėjęs 
atsistoti ano meto naujųjų literatūros kelių ieškotojų eilėn, jei jo kūriniai būtų buvę žinomi ir kitoms 
tautoms. Tikra literatūrine naujove būtų padvelkęs ryžtingas Donelaičio atsisakymas nuo įpras- 
tųjų pseudoklasicistinių stiliaus šablonų gamtos aprašymuose; gaiviu šviežumu būtų atšokę nuo 
madingų tada saldučių kaimo idilių sentimentalaus dirbtinumo stiprūs realistiniai nepagražinto 
būrų gyvenimo vaizdai; na, pagaliau pati eilėdaros forma, skambieji Donelaičio hegzametrai 
būtų stebinę savo originalumu. 

Betgi ir turėdamas tokį stiprų talentą, ir neabejotiną literatūrinę nuovoką Donelaitis anaiptol 
nesirūpino siekti tik grynai meninių tikslų. Visų pirma jis turėjo prieš akis vyžotą lietuvį būrą 
ir jo gyvenimo opiuosius reikalus. Didaktinis elementas kyšote kyšo iš jo veikalų. Aprašydamas 
sunkius būro vargus, reiškė jam savo nuoširdžią užuojautą; matydamas jo didelį skurdą, davinėjo 
jam naudingų ūkinių ir kitokių praktinių patarimų; nenutylėdamas tačiau ir jo ydų, nors tėviš- 
kai, bet stačiokišku kaimo stiliumi neiškentė jo nepabaręs. Skaitydami Metus taip ir juntame, 
kad Donelaitis visą laiką lyg ir kalba su baudžiavos prislėgtu būru, ir guodžia, moko, bara... Čia 
į juos švelnutėliai, su šilta meile kreipiasi: 


Ak, lietuvninkai, širdingi mano broleliai ... 
Ojūs vargdieniai, jūs vyžoti nabagai .., 


Čia vėl prabyla rūpestingo pamokslininko tonu: 


Tu, niekings žmogau, mokykis čia pasikakint.... 
Ak, broleliai, ak, išbuskim irgi pajuskim ... 


Kartais tačiau net ir visai piktai šūkteri: 


Tu, nenaudėli, kam spardai kumelio šonus ... 
Eik, žioply, eik sėt kiekvieną sėjamą daiktą... 

Kai kas net mano, kad Donelaitis savo pasakėčias skaitydavęs parapijiečiams pamokslo vietoje. 

Rūpėjo Donelaičiui ir bendresnis lietuvybės reikalas. Jis matė, kad dėl gausių vokiečių kolo- 
nistų atėjūnų įtakos viežlybieji būrai ėmė nutausti. Ir ilgėjosi Donelaitis nuoširdžiai tų senųjų 
gadynių, kada lietuviai, svetimų įtakų neužkrėsti, laikėsi gražių savųjų papročių: 


Ak, kur dingot jūs, barzdotos mūsų gadynės, 
Kaip lietuvninkės dar vokiškai nesirėdė 
Ir dar vokiškus žodžius ištart negalėjo! 


Liūdna darėsi Donelaičiui, kad, suartėjus su vokiečiais, nyko senoji lietuvių dora: 


Daug tarp mūsų yra, kurie, durnai prisiriję, 
Vokiškas dainas dainuor ir keikt pasipratin 
Ir kaip vokiečiai kasdien į karčemą bėga. 


Susirūpinęs dainius prašo: 


Ak, lietuvninkai, širdingi mano broleliai, 
Ben nesilyginkim akliems šio svieto bedieviams. 


Taip savo kūriniais Donelaitis, jo paties vieno laiško draugui žodžiais betariant, „lietuviškai 
švepluodams, Lietuvą gyrė“. 

Taigi savo didžiuoju talentu Donelaitis stengėsi patarnauti mūsų žmoneliams ir net iš viso stovėti 
tautos gyvybės sargyboje. 


.. ką amžiai pagadino, 
Čėsas yra sutaisyti. 
Simanas Stanevičius 


XIX amžiaus pradžia - tai svarbi ir įvairiopai įdomi mūsų kultūros istorijos gadynė. 
Iškilo daug naujų pažymėtinų reiškinių. Visų pirma — tai su Vilniaus universiteto suklestėjimu 
susijusi sparti viso krašto kultūrinė pažanga. Kitas būdingas dalykas — tautinio budimo daigai, 
besireiškią ypač vis didėjančiu gimtosios kalbos meilės kėlimu, ros kalbos ugdymu, nagrinėjimu, 
aukštinimu... Visa tai netruko atsiliepti ir mūsų raštijoje. Šalia religinių raštų matome jau ir tikrą, 
pasaulietinės mūsų poezijos užuomazgą. Atsiranda būrys poetų, ypač iš Žemaičių bajorų tarpo, 
kurie lietuviškai rašinėjo eiles: pašaipias satyras, sąmojingas epigramas, visokius poetinius laiš- 
kus, saldutes idiles, retoriškas pseudoklasicistines odes ir t.t. Į tą poetų būrį įėjo populiarusis 
Baublio savininkas Dionizas Poška, žinomasis mokslo ir literatūros mėgėjas Žemaičių vyskupas 
Juozas Arnulfas Giedraitis, „Birutės“ dainos autorius Silvestras Valiūnas, Telšių pavieto teisėjas 
Antanas Jackus Klementas ir kt. Menkučiai literatūriniu požiūriu buvo tų eilėraštukų dauguma, 
kalba labai dar neišdailinta, dažnai net ir nesklandi, stilius šlubuojąs. O vis dėlto tų rašytojų 
užsimojimai buvo dideli ir pagarbos verti. Tuo laiku, kai visą mūsų raštiją dar sudarė bemaž tik 
vienos labai jau paprastutės religinės knygelės, kai ir pati lietuvių kalba buvo niekinama kaip 
netikusi mužikų kalba, tuo laiku anie rašytojai stengėsi sukurti lietuvišką lireratūrą, kad galėtų 

įrodyti, jog lietuvių kalba tinkama ne tik liaudžiai skiriamai maldaknygei, bet ir šviesuomenės 
poezijai ar mokslo veikalams. Antai Simano Stanevičiaus ir Donelaičio pasakėčių leidėjas (išsp. 
1829) rašė prakalboje: 


Rados vienok vyrai, kurie neužmiršdamys ir neniekindamys prigimtos savo žemaitiškos kalbos, bandė ir 
joj rašyti pasakas ir tame daikte juk paskutiniais nepasiliko; nesang jie dar darodė, jog lygiai tai yra taip 
gražiai ir dailiai gal žemaitiškoj kalboj ką nors rašyti ir aukštas giesmes ir dainas dainiuoti, kaip kitose, jau 
išdailintose kalbose. 


Panašiai ir Daukantas, dar Vilniuje rašydamas savo pirmąją Lietuvos istoriją, Darbus senųjų lie- 
tuvių ir žemaičių, pasisakė: „Norėjau vėl muna raštu parodyti neprieteliams Lietuvos ir žemaičių 
kalbos, jog kiekvienas norįs gal rašyti lietuviškai, jei tur spėką, lygia dalia, kaip ir kita išdailinta 
jau kalba.“ Poška, siųsdamas Giedraičiui ištaisytus pastarojo raštus, nurodo tai daręs „ant paaukš- 
tinimo mūsų kalbos skaistybės“. Net ir paprastutes knygeles liaudžiai rengiant prieš akis stovėjo 
tas pats svarbus tautinis uždavinys - išlaikyti ir ugdyti savo gimtąją kalbą. Antai studentas Kaje- 
tonas Nezabitauskis, 1824 m. leisdamas pirmąjį mūsų iliustruotą elementorių, rašė: 


Žinau, jog nebūsiu liuosas nuo papeikimo, ir gal ne vienas iš skaitytojų baus mane už ką norint, bet vien 
kartu tegul toks neužmiršt ben tikrą mano norą užlaikymo nug prapulties ir užmiršimo vardų ir pavardžių 
tame liežuvy taip daugel sutvėrimų, atsirandančių ant mūsų prigimtos žemės. 


Tyčia buvo parinkta daugėliau mūsų ano meto rašytojų pasisakymų, kad matytume, jog gilus 
patriotinis jausmas įkvėpė jų darbą. Tiesa, antra vertus, rasime ir tokių pasisakymų, kurie lyg 
rodytų, kad jie, pvz., į savo eilėraščius rimtai nežiūrėjo. Antai Poška jaunystę praleidęs varguose 
ir darbuose, nieko nežinodamas nei apie Homerą, nei apie Vergilijų, Horacijų, Krasickį ir kitus 
poetus, o ir dabar rašąs ne tam, kad savo vardą garsintų, o senatvėje apluošęs norįs šiaip sau pažais- 
ti. Tačiau tai tebus buvus pseudoklasikų maniera atsiliepti apie poeziją tariamai jos nevertinant, 
tik kaip apie malonią laisvalaikio pramogą. Panašiai, pvz., rusų pseudoklasikas Vasilijus Tredja- 
kovskis poeziją lygino su desertu, duodamu stalan po sočių pietų, o Gavriilas Deržavinas - su 
skaniu limonadu karštą vasarą. Mūsų tipingasis pseudoklasikas Poška lenkiškame laiške vienam 
bičiuliui humoristiškai apibūdina savo literatūrinės darbuotės metų laikus: pavasarį apie savo 
eilėraščius mąstąs, vasarą juos ant popieriaus drebiąs, rudenį truputį pataisąs, žiemą jais krosnį 
kūrenąs; šią žiemą jam neteksią sėdėti šaltoje troboje, nes krosniai turįs pakankamai medžiagos. 
Žinoma, nėra jokio reikalo tuo tikėti. Anie visi poetai ir poetėliai ne tik nenaikino taip jau lengvai 
savo raštų, bet kaip tik priešingai - jais džiaugėsi, gyrėsi, vienas kitam siuntinėjo (pvz., Klemen- 
tas vysk. Giedraičiui vardinių proga). Rūpestingai saugodami savo kūrybą, ją dailiai surašinėjo 
į knygas, kurių ne viena išsiliko įvairių bibliotekų rankraštynuose: buvusioje Vilniaus Lietuvių 
mokslo draugijos bibliotekoje trys stori Klemento raštų tomai (ne visi!), Krokuvos Lenkų mokslo 
akademijos bibliotekoje Poškos įvairių užrašų ir eilių knyga Pszcz6/ka w Baublu (Bitelė Baublyje), 
Vytauto Didžiojo universiteto bibliotekoje gražiai oda įrišta knyga su kun. Antano Savickio dai- 
liai surašytais eilėraščiais. Spaudon patekti tiems kūriniams buvo tada sunku, nes tokia lektūra 
nebūtų turėjusi pakankamai skaitytojų, taigi ir leidėjo negalėjo rasti. Vis dėlto buvo stengiamasi 
ir anomis mūsų knygai nelengvomis sąlygomis kai ką išspausdinti. Antai kažkoks J. J. W. Lituwys 
no Szwentos Upes kraszta 1829 m. išleido Simano Stanevičiaus ir Donelaičio pasakėčias. Stane- 
vičius, ragindamas Pošką rašyti lietuviškas eiles mirusiam carui Aleksandrui I pagerbti, ketina 
jas, tarpininkaujant Vilniaus universiteto profesoriui Jonui Loboikai, išspausdinti kuriame nors 
Vilniaus laikraštyje. Kajetonas Nezabitauskis, 1829 m. Varšuvos laikraštyje paskelbdamas vieną 


58 


Poškos istorijos rašinį, drauge įdėjo ir Poškos lietuvišką odę, skirtą lietuvių kalbos išaukštintojui 
kun. Bohušui ir istorikui Jokimui Leleveliui. Studentas Emerikas Stanevičius, skelbdamas vie- 
name Vilniaus laikraštyje lietuvių dainas (1819-1822), į įterpė ir aiškiai neliaudiškų eilėraščių. 
Žemaitiškų kantičkų leidėjas kun. Vincas Valmikas buvo užsimojęs spausdinti (1824) kun. Ra- 
polo Aleknavičiaus ir Antano Strazdo dainas. Valmikui netgi teko aštriai susikirsti su Vilniaus 
cenzūros komitetu, draudusiu spausdinti Strazdo poeziją kaip netinkamą ir ypač nereikalingai 
užkabinančią kai kuriuos žinomus Lietuvoje dvarininkus. Valmikas nenusileisdamas skundėsi 
net Petrapiliui, įrodinėdamas draudimo neteisingumą, ir sulaukė iš ten palankaus sprendimo. 
Deja, dėl medžiagos trūkumo ta įdomioji mūsų spaudos byla lieka ne visiškai teišaiškinta; šiaip 
ar taip, anas leidinys spaudos nebeišvydo. 

XIX a. pradžios gyvas literatūrinis sąjūdis, kaip matėme, buvo susijęs ir su bendru lietuviškos 
dvasios kilimu. Ir štai tuo laiku, kai lietuvių kalba dar daugelio buvo niekinama; kai ja besidomį 
ir ją vertiną svetimieji mokslo žmonės skelbė, kad lietuvių kalba nykstanti, o pati tauta mirštanti; 
kai Mažojoje Lietuvoje kaskart gausėjo šiurkštūs vokietininkų balsai, reikalavę griežčiau slopinti 
lietuvybę, o Didžiojoje stiprėjo jau ir sąmoningas lenkinimas, grėsęs užpūsti berusenančią tauti- 
nės dvasios kibirkštį, - tuo laiku kaip galingas tautos gyvatos himnas nuskambėjo entuziastingi 
Vilniaus studento Simano Stanevičiaus žodžiai: 


Veizdėk, sviete nusiminęs, 
Kas ten šiaurėj atsitiko, 
Lietuvos senos giminės 
Pražuvime sveikos liko. 


... aš ne dėl mokytų vyrų ir galvočių ... 
Simanas Daukantas 


Deja, nors ir nestigo, kaip matėme, patriotinio užsimojimo, nors netrūko stiprių talentų, 
kaip Simanas Stanevičius, vėliau Antanas Baranauskas ir kiti, nors ir buvo paskirų neabejotinai 
vertingų veikalų, vis dėlto mūsų grožinė literatūra ligi pat naujųjų poaušrinių laikų liko dar užuo- 
mazgos stadijoje. Mat mūsų šviesuomenė tebebuvo dar didelėje lenkų kultūros įtakoje ir jos kad 
ir dažnai neginčytiną lietuvišką patriotizmą tenkino Mickevičiaus, Kraševskio, Kondratavičiaus 
ir kitų lenkiškos kalbos, bet, pasakytume, lietuviško turinio raštai. 

Lietuviškos knygos bemaž išimtinis pareikalautojas buvo liaudis. Tad gausėjančiam mūsų ra- 
šytojų būriui iškilo didelė patriotinė pareiga lietuviška knyga šviesti liaudį, duoti jai populiaria 
forma žemės ūkio ir kitokių žinių, didaktinių apysakaičių, pradžiamokslių ir šiaip jau vadovėlinio 
pobūdžio knygučių. Bent taip stengtasi patarnauti baudžiavos spaudžiamiems mūsų žmonėms. 
Ne tiek moksliniai tikslai, kiek žmonių nauda visų pirma rūpėjo ir mūsų žinomajam gamtininkui 
Pabrėžai, kuris savo botanikos pratarmėje rašo: 


..„ dūmojau sau: oi, kaip tai būtų labai gerai, kad žemaičių ūkininkai pažintų bent įvaiskesnes augymėes, o dar ne 
abejotingai, ale tikrai! Tuokart galėtų sugadlyviausias prie kokio vartojimo dėl savęs rinkti ir ant reikalo kavoti, 
o vodijančių sergėtis. Ta tatai destis, ta buvo priežastis, jog pradėjau geisti žemaitiškame liežuvyje parašyti aug- 
minyčią, kurioje galėtų kiekvienas pramokti pažinti ir daeiti augymes, apygardoje savo pašalio augančiąsias. 

Valerijonas Ažukalnis-Zagurskis spaudai parengto, bet neišspausdinto įvairių savo originalių ir 
verstinių eilėraščių (1838-1856) rinkinio prakalboje jausmingai kreipiasi į skaitytojus: 


Lietuvninkai, broliai mano! Atanešu jums kalbą tėvų mūsų, taip ilgai ažumirštą, šaukiu - eikite visi vaikai 
Lietuvos, eikite paklausyti išguldytų raštų, giesmių ir pasakų rašytojų mūsų, jums nepažintų, eikite pa- 
klausyti tų žodžių, katrie gali jums apšviesti aušra žinios, o maž ir, paliekant [= palikdami) da širdžios [= 
širdyse] jūsų, pabudins norą ant mokslo... 


Štai tokios idėjos išugdė gana gausią mūsų didaktinę raštiją. Galime, pvz., suminėti kuklųjį 
Lauryną lvinskį su savo populiariaisiais kalendoriais, Kajeroną Aleknavičių su skambiomis dai- 
nuškomis, Juozą Silvestrą Dovydaitį su pamėgtuoju Šiaulėniškiu Seneliu, darbštųjį Daukantą, 
centrinę mūsų priešaušrio figūrą Valančių, įvairių leidėjo sumanymų pilną Mikalojų Akelaitį ir 
kitus. Visi jie kaip savo rašto veiklos motto galėtų pasirinkti Kajetono Nezabitauskio elemento- 
riaus dedikaciją skaitytojui: 


Teikies tą mano darbą priimti meilingai, 
Nes tavo tiktai gero aš troškau širdingai. 


Nestigo tų mūsų rašytojų tarpe tyro idealizmo vyrų, giliai jautusių savo pareigą tautai. Štai toks 
Daukantas, nesukrovęs turto, nepatyręs šeimos laimės, nepadaręs nors ir su aukštuoju mokslu 
kokios karjeros, netausodamas pairusios sveikatos, net nesiekdamas rašytojo garbės (dangstėsi 
įvairiais slapyvardžiais: tegu atrodo, kad daug yra lietuvių rašytojų), visą amžių dirbo plušo, ra- 
šydamas mūsų žmonėms knygeles. 

Nors toji raštija buvo skiriama liaudžiai, vis dėlto buvo joje knygų, toli viršijančių paprastų 
liaudies skaitymėlių lygį. Tai Daukanto Būdas senovės lietuvių (1845), Valančiaus Žemaičių vys- 
kupystė, nespausdintieji Pabrėžos raštai... Žinoma, ne vienam lenkiškos kultūros ž žmogui atrodė, 
kad tokie veikalai buvo visai nereikalingi lietuviui skaitytojui, kuriam, jų manymu, turėjo pakakti 
grynai liaudinių knygelių. Antai Valančius susilaukė priekaištų, kad tokį svarbų krašto istorijai 
veikalą parašęs mokslo žmonių daugumai neprieinama kalba. Pabrėža botanikos pratarmėje at- 
virai pasisako: „„.. reikėjo dar nekurių asabų šiderstvos ištūrėti, kaip būčiau nieko darbą ėmęs, 
kurį kožnas norintis gali aplam rasti liežuvyje lenkiškame“, nors, prideda jis atsikirsdamas, „len- 
kiškas liežuvis suvisam baigiasi mūsų žemėje“. Kaip netiesioginį atsakymą į panašius priekaištus 
galime pacituoti šiuos Daukanto žodžius: „Taigi, kad mokslas ir gudrybė giminės yra amžina ir visu 
didžiausia garbė, dėl ko gi lietuviai ir žemaičiai negal stengti, idant dasiektum tą laiprą šviesybės, 
ant kurio išsikėlė kitos giminės? užvis, jog kiekviena gal pelnyti garbę ne tiktai vienu kardu, bet 
ir pačiu mokslu.“ Ir taip mūsų susipratusių šviesuolių veikloje reiškėsi tendencija, kurią Baranaus- 
kas gražiai formuluvo savo „Pasikalbėjime giesmininko su Lietuva“: 


Viso svieto mokslus lieruviams paduosiu ... 


Kaip žinome, Daukanto istorijos veikalams moksliniu atžvilgiu galima daug kas prikišti. Kar- 
tais net nuostabu, kad taip nemoksliškai galėjo rašyti akademinio išsilavinimo istorikas. Betgi 
iš jo laiškų Teodorui Narbutui galime aiškiai matyti - tai gražiai parodė prof. Zenonas Ivinskis 
Naujojoje Romuvoje (1936), — kad Daukantas daug geriau orientavos istorijos problemose, me- 
todo klausimuose ir žinojo daug daugiau šaltinių, negu tai būtų galima spręsti iš jo veikalų. Mat 
Daukantas sąmoningai populiarino savo veikalus, sgmoningai nenaudojo viso mokslinio aparato: 
„> aš ne dėl mokytų vyrų ir galvočių, bet dėl tų motinų rašiau, kurios geb savo vaikams darbus 

jų bočių prabočių pasakoti, o be raštų daug kartų apsirink.“ Daukantui nerūpėjo tik gryna ob- 
jektyviojo mokslo kūryba. Jam istorija nebuvo vienų istorikų mokslininkų dalykas, kurie užsida- 
rę ramiuose kabinetuose ir apsikrovę knygomis, senomis kronikomis, dokumentų rinkiniais ir 
pageltusiais pergamentais nori visai šaltai ir objektyviai tik patirti, kaipgi ten senovėje iš tikrųjų 
yra buvę (wie es eigentlich gewesen, kaip apibrėžė istorijos mokslo uždavinį garsusis istorikas 
Leopoldas von Ranke). Daukantui istorija - gyvas visuomenės reikalas, tikras tautinio auklėjimo 
pagrindas. Jis norėjo kelti lietuvių tautinę savigarbą piešdamas didingo grožio senovės paveiks- 
lus. Taip Daukanto istorija tampa graži herojinė poema apie Lietuvos praeitį. Senasis Daukantas 
savo naiviai nekritiškais veikalais negali mūsų pamokyti moksliško istorijos tyrinėjimo, bet iš jo 
galime pasimokyti tėvynės meilės ir, kas dar svarbiau šiandien, to begalinio pasitikėjimo Lietuvos 
likimu, kurį jam kėlė žvilgsnis mūsų istorijon: 


Rymoti reik, veizint į lietuvius ir žemaičius tų laikų; vieni patys, pagonys, nuo visų pusių apsiausti krikščio- 
nimis, nuo kurių daugiaus ne par 300 metų savo liuosybę gynė ir niekaip nepasidavė po tiek nuopuolių ir 
nuteriojimų, noris nuo visos Europos kareivių kariaujamys, vienok niekuomet nepergalemys. Aiškiai gal 
"Lietuvą ir Žemaičius palyginti į aną uolą, vidury jūros esančią, ant kurios noris siaut įsiutusios vilnys, no- 
rėdamos aną pragare jūros pagramzdyti, visų narsesniai aną užgavusios pačios skęsta ir nyksta... (Darbai 
senųjų lietuvių ir žemaičių). 


Reiškiu, giedu, linksminu, 

Smūtną žmogų raminu, 

Tiešydamas gražioms giesmelėms. 
Antanas Strazdas 


Viena iš orginaliausių ir įdomiausių mūsų literatūros istorijos asmenybių yra, be abejo, 
Antanas Strazdas. Lyginant su tyliu ir kuone baugščiu Daukantu, buvo jis tikras triukšmingas 
padauža. Tai liudija ne tik gausūs ir tebegyvi anekdotai apie jį, bet ir autentiška medžiaga, rasta 
Vilniaus konsistorijos archyve. Buvo tai bohemiška natūra. Nevertino jis ypatingai turto, kuris 
daugumai sudaro juk pagrindinį gyvenimo tikslą; nesiekė aukštesnės karjeros, o gyveno ir labai 
jau nekunigiškai savo privačioje trobelėje, augino savo du vaikus, pats žemę dirbo, žmonėms 
religinius patarnavimus dykai teikė, su kaimynais vaidijos, net ir susimušdavo, nevengė ir stikle- 
lio; visu savo elgesiu, suprantama, šokiravo dvasinę vyresnybę, kuri ne kartą jį tardė, baudė, o į 
senatvę buvo ne tik uždraudusi mišias laikyti, bet dar uždariusi į Pažaislio vienuolyną, iš kur jis 
po metų pabėgo. Gražiai tad apibūdino jį vienas anoniminis jo dainų nurašinėtojas: „... nebuvo 
anas sutvertas tapt kunigu, ir nors visi jį mylėjo ir galėjo turėt dideles plebanijas, nemažus pinigus 
ir ineit vyresnybėn kunigų, anas to viso atsižadėjo, bet tik turėt spakainumą [...] savo rankom 
dirbo lauką [...] ir daugesnio negeidė.“ 

Tas linksmas šposautojas, dažnai ir kandus pašaipininkas, kuriam ir nuolatiniai dvasinės vy- 
resnybės šnairavimai ir net bausmės nieko nereiškė, atrodo, vargu ar bus ką rimtai vertinęs ir 
branginęs; taip pat ir savo linksmas ar liūdnas daineles, kurias jis dosniai leido į žmones. O bet- 
gi literatūrą jis labai brangino, tiesiog mylėjo. Kai savo garsiojoje eksplikacijoje - pasiaiškinime 
konsistorijai!, atsakydamas į visokius tardymo klausimus, užsimena tarp kito apie savo poeziją 


1 Išsp. Lietuvių tautoje, kn. 1, d. 2, 1908, p. 260-263. 

ir religines knygeles, tuoj pat ironiškas ir net skaudžiai sarkastiškas rašto pobūdis pasikeičia šiltu 
ir kuone lyrišku tonu: 


... visą laisvą laiką skiriu literatūrai. Ji rodo tikrą tiesos kelią ir pasaldina vargus, patirtus šioje ašarų pakal- 
nėje; ji man suteikia viltį pasiekti kada nors atlyginimą už visas skriaudas ir paniekinimus, kuriuos tenka 
man patirti, kad ir dėl šito paries Jūsų įsakymo, idant gaudytų ir ieškotų manęs trijų dekanatų dekanai, 


Bet ne tik savo vargingą gyvenimą nori jis pasaldinti literatūra; nori jis patarnauti ir mūsų žmo- 
nėms: „Literatūra išmoko mylėt artimą, apšviečia tamsybėje skęstančius, todėl aš ir išverčiau į 
lietuvių kalbą Bellarmino katekizmą ir išleidau šv. giesmes.“ 


Užtrauksme naują giesmę, broliai ... 
Maironis 


Nepavykus 1863 m. sukilimui, Lietuva sulaukė žiaurių represijų, kurių tikslas buvo ne 
tik kartuvėmis ir gausiais ištrėmimais nubausti pasipriešinti išdrįsusį kraštą, bet ir jau galutinai 
išnaikinti bet kurį norą ateityje maištauti ar iš viso nepaklusti rusų valdžiai. Pradedama beato- 
dairinė rusinimo politika: Lietuvon keliami rusai kolonistai, į valdžios įstaigas siunčiami rusai 
valdininkai; mokyklos — ne tik aukštesnės, bet ir pradinės - griežtai surusinamos, o privatus „da- 
raktorių“ mokymas persekiojamas; atvirai proteguojama stačiatikybė, o įvairių priekabių varžy- 
mų susilaukia Katalikų Bažnyčia, kaip vienintelė Lietuvoje institucija, dėl savo didžiulės įtakos 
krašte galinti efektyviai trukdyti rusintojų užmačias; pagaliau buvo barbariškai uždrausta spau- 
da, nes, anot Miliutino, „rusų rašmenys pabaigs tai, kas pradėta rusų kardo“. 

Sukilimas buvo numalšintas, betgi pasipriešinimo dvasia anaiptol nebuvo palaužta. Kai nugalė- 
ti ginklo kovotojai nutraukė nesėkmingą kovą, pakėlė ginklą plunksnos darbininkai. To naujojo 
dvasinio maišto numalšinti rusų administracija jau nebejįstengė - „nebeužtvenksi upės bėgimo“. 

Netrukus po spaudos uždraudimo, nors dar tebegyvas Muravjovo Koriko žiaurumų atmi- 
nimas, Prūsuose buvo slaptai išspausdintos Valančiaus agitacinės brošiūros Broliai katalikai, 
Perspėjimas, Vargai Bažnyčios katalikų ir kt., kuriose liaudžiai prieinama forma demaskuota ru- 
sifikacinė politika, karštai raginta jai priešintis ir nurodyti būdai. Dėl tų brošiūrų iškilo pirmoji 
draužiamojo meto lietuvių spaudos byla, dėl kurios nukentėjo būrys mūsų spaudos platintojų. 
„Tos knygutės, kad ir lietė tikybinius klausimus, bet faktiškai buvo grynai politinio turinio ir 
jose pirmąkart buvo surašyta savaranki lietuvių politinė programa, kuria vadovautasi ligi pat 
Aušros laikų.“? 

Aušra davė jau grynai tautinę programą. Tiesa, ir prieš tai buvo entuziastingų lietuvybės 
garbintojų, kurie gyrė senoviškos lietuvių kalbos tobulumą, poetiškais žodžiais mokėjo iškelti 
lietuvių dainų grožį, o ypač gėrėjosi ir net didžiavosi šaunia Lietuvos istorija. Betgi daugelio iš 
jų, pvz., populiaraus lenkiškai rašiusio Lietuvos poeto Liudo Kondratavičiaus, lietuvybė buvo, 
pasakytume, platoniška, t.y. pasitenkinanti svajingu lietuvybės poetizavimu ir nedaranti kokių 
nors konkrečių visuomeninių ar tautinių išvadų dabarčiai. Net ir artimai susijusiems su lietuviš- 
kąja literatūra žmonėms dar vis buvo sunku dėl stiprios unijinių tradicijų įtakos aiškiai tautiškai 


2 V. Biržiška, Kaip buvo uždrausta ir atkovota lietuvių spauda, Kaunas, 1929, p. 30. 

apsispręsti, arba, vaizdžiai sakant, išvesti griežtą demarkacijos liniją tarp lietuvybės ir lenkybės. 
Antai žymusis mūsų priešaušrio poetas ir patriotas Antanas Baranauskas, Aušros sulaukęs, jos 
tautinių siekimų ne tik neįvertino, bet ir pasmerkė. 

Aušros didžioji reikšmė buvo ta, kad čia pirmąkart viešai kolektyviame „Lietuvos mylėtojų“ 
leidinyje buvo pareikšta, kad mes esame lietuviai ir todėl negalime būti drauge dar ir lenkai ar 
kurie kiti; kad mes esame tokia pat tauta, kaip ir kitos, ir turime tokias pat teises. „Juk ir mes 
esame tokie pat žmonės, kaip ir mūsų kaimynai, ir norime visomis teisybėmis, prigulinčiomis 
visai žmogystei [= žmonijai], lygiai su mūsų kaimynais naudoti“? 

Taip aiškiai keldama klausimą, Aušra ne vienam svyruojančiam padėjo tautiškai apsispręsti, 
paskatino jį pasiryžti tautos darbui. Prisimename tuos patetiškus Kudirkos žodžius, kuriais jis 
piešė Aušros jam padarytą įspūdį, nulėmusį tolesnę jo viso gyvenimo linkmę. Kudirka jau buvo 
girdėjęs apie lietuvių veikimą, ir „gana tankiai pradėjo skraidyti po mano galvą mislys apie Lie- 
tuvą, lietuvius, lietuvystę, širdis vienok ant tų mislių neatsiliepdavo“. Aušra jam atvėrusi akis: 
„Pajutau save didžiu, galingu: pasijutau lietuviu esąs... Ta valanda antrojo užgimimo per daug 
yra svarbi mano gyvenime, kad galėčiau ją užmiršti.“ Panašiai iškilmingais žodžiais vaizdavo Auš- 
ros įtaką ir mūsų rašomosios kalbos tėvas Jonas Jablonskis: „Basanavičiaus "Aušra" - jos mintys, 
kalba ir žodžiai, - kaip perkūnas trenkė pasirodžiusi mūsų tarpe ir tuoj išblaškė visus abejojimus 
ir svyravimus. Man toji naujojo mūsų gyvenimo pradžia, tos naujosios mūsų evangelijos žodis, 
mūsų pačių raštu išreikštas, didžiausią padarė įspūdį ir aiškiai pa mane, kaip ir mano 
draugus, į naująjį darbo kelią.“ 

Šis skatinamasis Aušros vaidmuo ir yra pagrindinė jos reikšmė, nes šiaip jau kuklia pernelyg 
apimtimi ji nebūtų galėjusi užimponuoti ypač šviesuomenei, pripratusiai prie daug stambesnių 
ir turiningesnių svetimų laikraščių ar žurnalų. Kuklūs dar tebebuvo ir Aušros siekimai: „Atiduo- 
kite mums mūsų litaras, mokslavietę, raštą, sūdą mūsų kalboje, kaip atidavėte latviams, mūsų 
broliams.“* Tačiau Aušra dar ne tiek reikalauja, kiek nuolankiai prašo. Griežtai reikalauti gali 
betgi tik tas, kuris jaučiasi esąs stiprus. Taigi reikia sustiprėti. Aušrininkai gerai suprato, kad 
nutautimas mus ypač silpnina: „Lietuva pamažėliu nyksta, nes nyksta jos kalba!“ Reikia tam 
užkirsti kelią. Be to, reikia išmokyti didžiuotis lietuvio vardu, parodant „veikalus mūsų garbingų 
sentėvių“. Tai rūpėjo anaiptol ne vienam tik Basanavičiui. Šliūpas rašė: 


Daugybė mūsų žmonių nežino ištisinės istorijos savo tautos. Toki nežinė lietuviams daug pikto atgabena, ir 
dėl ko? Dėl to, kad vieni mislija, jog lietuviai buvę tamsi, vangi ir negarsi tauta, prie kurios geram žmogui 
gėda esą prisiskaityti ...5 

Gaivinti kalbą, ją mylėti, ja didžiuoriesi - tai šventoji aušrininkų pareiga. Prisiminti senovės dejų, pra- 
eities laikus idealizuoti ir gerbti - tai kita užduotis. [...] Senovės liekanų rinkimas čion prisigretina, k.a. 
pasakų, mįslių, dainų ir t.t.? 


"Tos mintys kiaurai persunkė ir ano meto mūsų poeziją. Nestigo joje jausmingų patriotinių 
raginimų dirbti tautai, gausu buvo didžios senovės reminiscensijų, gimtosios kalbos karštos meilės 
(plg. Silvestro Gimžausko: „Spjaučiau ant to aukso, prasmeg jisai suvis, / Man už jį brangesnis 


Aušra, 1883, nr. 1, p. 4. 

Aušra, 1884, nr. 1/3, p. 91. 

Aušra, 1883, nr. 1, p. 4. 

Aušra, 1883, nr. 8/10, p. 221. 

J. Šliūpas, Aušra: Paskaita laikraštininkų kursuose ..., Kaunas, 1923, p. 15-17. 

prigimtas liežuvis“), gėrėjimosi savuoju kraštu (plg. Prano Vaičaičio: „Gražu, gražu mūs Lietu- 
voj!“), šviesių ateities vilčių... Žodžiu tariant, viskas ad maiorem Lituaniae gloriam. Aušros ir 
vėlesnė draudimo meto poezija dažnai tėra eiliuota patriotinė publicistika, kurios pagrindinis 
tikslas buvo tautinės sąmonės gaivinimas. Pilna joje patriotinių šūkių, tiek daug todėl liepiamųjų 
ir geidžiamųjų formų: „Į darbą, broliai, vyrs į vyrą...“ (Maironis), „Numesk, tėvyne, rūbą seną“ 
(Maironis), „Budinkit miegančius brolius tėvynėje, / Nūn teprakrapšto akis“ (Jakštas), „Drąsiau, 
be abejonės, baimės“ (Vaičaitis). „Tekėk, saule, šviesk ir šildyk, tirpdyk ledus, sniegą. / Prikelk 
mūsų žemę šventą iš taip ilgo miego“ (Miglovara) ir t.t. Visai tai patriotinei poezijai geriausias 
motto galėtų būti Kudirkos eilėraščio žodžiai (irgi liepiamoji nuosaka!): „Kelkite! Kelkite! Kelki- 
te!“ Gal netir pačiam Maironiui kūryba buvo ne tik poetinio pašaukimo, bet ne mažiau ir patrio- 
tinės pareigos dalykas. O ką bekalbėti apie daugybę mažesniųjų! Pirmajame spausdintame Jakšto 
eilėraštyje, „Giesmėje prasčiokėlio, nemokančio rašyti“ (1884), randame šias dvi eilutes: 


Aš, kad pluksnelę laikyt mokėčiau, 

Vien dėl tėvynės tiktai krurėčiau3 
Taigi, kas sugebėjo rašyti — ar turėjo poetinį talentą ar ne, tai buvo antraeilis dalykas, - tas ir 
„krutėjo“ dėl tėvynės, rašė. Juk tai buvo garbinga pareiga. Labai būdingai tuo atžvilgiu rašė auš- 
rininkas Stanislovas Raila savo straipsnelyje „Į darbą, kas lietuvis“: „... kas kiek išgali, tas turi 
šiandien žinoti tiktai apie vieną savo privalumą - imtiesi dirbinėti apie mūsų rašėjystę, o galime 
jam pažadėti, jog toks darbas jam atneš daugiau garbės, negu mūsų seneliai jos gavo ant lauko 
mūšių“? Vyraujant tokiai pažiūrai, nenuostabu, kad jau Aušros laikais susirado nemažas poetų 
būrys. Jonas Mačys-Kėkštas dėl to rašė: „Iš tikrųjų įstabu matyti, kaip kuone visi dabarnykščiai 
lietuvninkai griebiasi už eilių. Tur būci, kiekvienas iš eilėraščių laiko sau per reikmenę pradėti 
savo trūsą plote tėvyniškumo rašymu eilučių.“!? Tegu daugumos jų eilėraštukai yra elementariai 
silpni, betgi turime nepamiršti, kad jų autoriams visų pirma rūpėjo ne tiek meno kūryba, kiek 
tarnyba tautai. Todėl ir jų reikšmė ne meno mastu dažnai ir tenka vertinti. 

Aušros tonas rusų valdžios atžvilgiu, kaip matėme, buvo labai taikus, bemaž baugštus. Ji dar 
ne tik nedrįso atvirai pulti valdžios, bet atsargiai vengė viso, kas galėtų mesti šešėlį jų lojalumui. 
Smarkesnis tuo atžvilgiu redaktorius Šliūpas buvo už kai kuriuos mažmožius griežtai subartas 
kitų aušrininkų: „... rašyti taip, kaip tu ten parašei —nors tai ir teisybė - tai gali rašyti tiktai kūdikis, 
nieko nesuprantantis.“*! Betgi nežiūrint to rodomojo lojalumo, pats aušrininkų darbas iš esmės 
priešinosi valdžios politikai, draudžiančiai spaudą; taigi turėjo būti nelegalus ir slepiamas. Tai 
jau buvo kova, kuri kaskart griežtėjo. 

Visa tai atsispindėjo ir literatūroje. Senesniajai mūsų raštijai būdingas tam tikras, pasakytume, 
filantropinis bruožas, t.y. noras padėti lietuviška knyga mūsų vargstančiai ir taip reikalingai ap- 
švietos liaudžiai, - o draudimo meto literatūroje ypač išryškėja kovos momentas: „Į kovą stokim 
milžinais“ (Maironis). Buvo užtraukta „nauja giesmė“. 

Kova grūdino ir stiprino visuomenę. Ji juto savo augančias jėgas ir jos balsas santykiuose su 
valdžia griežtėjo. Sugretinkime, pvz., dvi būdingas ištraukas iš Aušros ir Varpo. Savo pirmajame 


Aušra, 1884, nr. 5/6, p. 165-166. [Deja, ten išsp. šio eilėraščio tekste tokių eilučių nėra. Cic. iš A. Jakštas, Lyrika, 
Kaunas, 1930, p. 82. - Sud. pasi.) 

? Aušra, 1883, nr. 6, p. 157. 

W Aušra, 1885, nr. 9, p. 258. 

! Iš P, Vileišio 1884 I 28 laiško. 

numeryje pranešdama skaitytojams apie caro Aleksandro III vainikavimą, Aušra nusižeminusio 
valdinio tonu rašė, kad „pradžiugino tasai balsas visus, taipogi ir lietuviai turi viltį, kad šviesiau- 
sias ciecorius per savo karūnavonę sugrąžins valnastį lietuviams spausdinti lietuviškas knygas lie- 
tuviškais raštais“. Tuo tarpu varpininkui Kudirkai tas pats caras jau nebe maloningasis ciesorius, 
o žiaurus kraugerys: „Veltui dairysimės po pasaulę - neužtiksime jau niekur tokių nežmoniškų 
faktų, kaip Kražiuose. Toks atsitikimas galimas tiktai po priegloba sosto, ant kurio sėdėjo Ivan 
Groznyj. Zilųjų gadynių garsūs Neronai, gėdinkitės prieš Baltąjį carą - jis pralenkė jus!“12 

Taigi kiekvienas sąmoningas draudimo meto lietuvių veikėjas įprato žiūrėti į save ne kaip į 
nuolankų ir lojalų prašytoją, ber kaip į kovotoją dėl teisingo tautos reikalo. Todėl ir į spaudos 
leidimą anaiptol nebuvo žiūrima kaip į maloningą grąžinimą, o kaip į laimėtą kovą. Ypač ryškiai 
tą mūsų visuomeninės minties pažangą rodo Didysis Vilniaus seimas. Apie Aušrą dar spietėsi vos 
labai nedidelis „Lietuvos mylėtojais“ pasivadinusiųjų būrelis, o štai po poros dešimčių metų Vil- 
niaus Seiman susirinko pora tūkstančių dalyvių. Aušra, kaip matėme, dar baugščiai saugojosi, 
kad nebūtų įtarta nelojalumu, o Vilniun 1905 m. suvažiavę Lietuvos atstovai nepabūgo viešai 
deklaruoti autonomijos reikalavimo. Tame mūsų visuomeninės sąmonės brendimo kelyje plunks- 

„nos darbininkų vaidmuo buvo lemiamai svarbus. 

„. literatūra pasidaro gyvas židinys, aplink kurį spiečiasi visa 
tauta. Arimkime iš tautos literatūrą, išbraukime žymiausius 
jos rašytojus - ir iš rautos pasiliks griaučiai. 

Vincas Mykolaitis-Putinas 


Rusų valdžia neįstengė nuslopinti lietuvių tautinio sąjūdžio. Ji nepajėgė priversti mesti kovo- 
jančią plunksną, kaip kad 1863 m. palyginti lengvai galėjo išmušti iš kovojančios rankos ginklą. 
Ilgainiui jai pačiai pasidarė visai aišku, kad gėdingasis spaudos draudimas savo tikslo negali pa- 
siekti. Draudimas buvo atšauktas. Ir štai anie visi mūsų rašytojai rašytojėliai, radaktoriai, leidėjai 
ir gausūs, dažniausiai anoniminiai spaudos platintojai knygnešiai nugalėjo caro valdžią. Tauta 
pabudo. Tai įspūdingai parodo Didysis Vilniaus seimas. Lietuviškoji visuomenė pastebimai išau- 
go. Praėjo vienų tik raginimų atbusti ir tautiškai susiprasti gadynė. Atėjo našaus kūrybinio darbo 
metas. O jo buvo tiek daug, nes visose srityse buvo dėl nelemtų istorinių bei politinių sąlygų tiek 
atsilikta. Rūpintasi kelti tiek ekonominis, tiek ypač kultūrinis krašto lygis („Paimkim arklą, kny- 
gą, lyrą“). Iškyla tikras organizacinis įkarštis. Dygte dygsta reikšmingos mūsų ekonominiame 
gyvenime vartotojų bendrovės, žemės ūkio draugijos... Išauga spauda. Šalia bendrųjų, atsiranda 
ir specialių laikraščių - žemės ūkio, kooperacijos, sveikatos ir medicinos, mokytojų, bitininkų ir 
t.t.; be to, ir jau nežemo lygio kultūros, mokslo ir literatūros žurnalų (Draugija, Lietuvių tauta, 
Visuomienė, Vaivorykštė...). Rūpinantis krašto švietimo kėlimu, steigiamos daug nusipelniusios 
švietimo draugijos („Žiburys“, „Saulė“, „Vilniaus aušra“, Marijampolėje „Šviesa“, Šiauliuose „Var- 
pas“...). Daugėjant mūsų inteligentinių pajėgų, atsirado reikalas suburti mūsų mokslo mėgėjus: 
Vilniuje įsteigiama Lietuvių mokslo draugija, nemaža nusipelniusi mūsų mokslo tradicijas kuriant. 


2 Varpas, 1894, nr. 2, p. 28. 

Praeityje atidavusi ne vieną stambų talentą svetimiesiems, dabar lietuvių tauta dėl savo augančio 
kultūrinio organizuotumo jau pasilaiko juos sau. Ir štai, pvz., Mikalojus Konstantinas Čiurlio- 
nis, įsitraukęs į Lietuvių dailės draugijos organizavimą ir aktyviai dalyvaudamas jos rengiamose 
dailės parodose, nesulenkėjo ir nesurusėjo nežiūrint didelio pasisekimo Varšuvoje ir Petrapilyje. 
Iškyla ir savų kompozitorių. Nemažos reikšmės visuomenei turėjo ir gausūs chorai, kurie ne tik 
kėlė patriotinės nuotaikas, bet šiaip ar taip plėtė ir muzikinę kultūrą pas mus. Paminėti reikia 
ir įvairių miestų teatro trupes, ne kartą prašokančias mėgėjišką lygi i ir davusias ne vieną pajėgą 
mūsų vėlesniam profesionalų meno teatrui. Žodžiu tariant, įvairiose mokslo ir meno srityse ne- 
stigo užsimojimų, jau organizuoto darbo ir neabejotinų laimėjimų. . 

Savaime suprantama, kad tas kūrybinis gyvumas negalėjo nepasireikšti ir literatūroje. Jau 
nebesitenkinama mūsų senesniąja literatūra, kuri tikusi nebent tik kokiam užkampiui kaip Bal- 
bieriškis.!* Dabar gi užsimota pakelti mūsų literatūrą iš elementaraus liaudies skaitymėlių lygio. 
Literatūra turinti teikti pakankamai dvasinio peno jau ir literatūriškai išlavintam inteligentui, 
kad jis nesiimtų lietuviškos knygos tik iš tam tikro patriotinės pareigos jausmo, kad ji prilygtų jo 
svetimomis kalbomis skaitomiems veikalams. Visų pirma tad susirūpino mūsų rašytojai praturtin- 
ti ją gilesnėmis psichologinėmis, filosofinėmis, socialinėmis problemomis. Antai Krėvės Šarūnui 
svarbu ne koks nors Aušrai būdingas karžygiškos senovės išaukštinimas, o įdomi niauriai valingos 
asmenybės vaidmens valstybės susivienijimui problema. Krėvės realistinių apysakaičių pagrindinė 
literatūrinė vertė yra jau ne tikroviški kaimo būties vaizdai, kaip, pvz., dar pas Žemaitę, - o su 
nemažu psichologiniu įžvalgumu parodyti įvairūs kaimo žmogaus sielos vingiai. Daug gilios psi- 
chologinės analizės randame Dobilo Blžde, kur autorius ne tiek piešė pačią 1905 m. revoliuciją 
Lietuvoje, o parodė, kaip gandai apie ją ir kai kurie jos reiškiniai iš pagrindų sukrėtė užkampio 
bažnytkaimio viršaičio Bajoriūno dvasią: autorius drauge nagrinėjo ir svarbų lietuviškojo charak- 
terio klausimą. Galima suminėti ir Vydūno Probočių šešėlius, Amžiną ugnį ir kitus jo veikalus, 
kurie dėl savo originalios problematikos reikalauja išlavinto skaitytojo. 

Siekiama ir stilistinių laimėjimų. Gana meninio analfabetizmo! Žemaitės „Rudens vakaro“ 
veikėjai galėjo grožėtis aušrininko Miglovaros eilėraščiu, bet jis juk negalėjo patenkinti su turtin- 
gesnėmis svetimomis literatūromis susipažinusio skaitytojo meninio skonio. Ir savo literatūroje jis 
norėjo turėti panašios vertės veikalų, kokius skaitė kitomis kalbomis. Ne kartą todėl buvo keliami 
tokie reikalavimai: „gaminkite mums tokių dailės veikalų, kurie duotų vien aistetikos pasigėrėji- 
mo“.“ Nebepatenkino ir klasiškai taisyklingoji Maironio poezija. Imta dairytis į Europos literatū- 
ras, kurių modernieji krypsniai (simbolizmas, impresionizmas...) rado atgarsio ir pas mus. 

Kitokia darėsi pažiūra ir į literatūros uždavinį. Senesniosios mūsų literatūros tikslas buvo 
beveik perdėm didaktinis, nukeliąs pačią literatūrą savotiškon pritaikomojo meno plormėn. Va- 
lančius savo Paaugusių žmonių knygele norėjo apšviesti, pamokyti, taip pat ir įspėti, sudrausti 
skaitytoją; Aušros poetas savo eilėraščiais tenorėjo kelti tautinį susipratimą, o štai XX a. pradžios 
naujieji rašytojai liepė nereikalauti „iš dailės duoklės pilietiškumui ir moralei“.5 Labai būdingai, 
pvz., rašo anksti mirusio poeto Edmundo Steponaičio raštų (1912) leidėjas: „Steponaitis buvo 
vienas iš pirmųjų mūsų jaunųjų rašytojų, kurie duoda nūn pradžią grynos literatūros srovės, kurių 
visų pirmiausias tikslas jau nebe vien žadinimas tautos, visuomenės sąmonės, bet ir gaivinimas, 
tvėrimas pačios dailiosios mūsų raštijos.“ 


5 J. Herbačiauskas, Erškėčių vainikas, Krokuva, 1908, p. 48. 
w Vaivorykštė, kn. I, 1913, p. 204. 
5  Pirmasai baras, 1915, p. 202. 

Betgi būtų labai klaidinga padaryti iš to išvadą, kad mūsų literatūra nusigręžė nuo tautos rei- 
kalų, tapdama jiems abejinga. Mūsų rašytojų patriotizmas anaiptol neišblėso, tik jie jau aiškiai 
atskiria patriotinę publicistiką nuo literatūrinės kūrybos.-Literatūra atskleidžianti žmogaus sielą, 
todėl veikalą galima vertinti „vien tik sielos atvėrimo galingumu“.!6 

Literatūros tautiškumo supratimas pagilinamas. Tautinė literatūra tai anaiptol ne ta, kuri tik 
išdėsto patriotinę programą ir pilna skambių patriotinių šūkių, bet ta, kurioje atsispindi tautos 
dvasia ir kuri reiškiama tautiniu stiliumi. Štai, pvz., Marija Pečkauskaitė-Šatrijos Ragana rašė: 


... tautos siela tikriausiai apsireiškia dailėje. [...] Tautiškumas tai lyg kokia žymė, išspausra ant veikalo, visai 
nežiūrint to, ką tas veikalas vaidina. Tai kaži kas, kas yra tik tos tautos dvasioje, o jokioje kitoje nėra. Mūsų 
tautiško artisto veikale mūsų dvasia atras kažką gimtinį ir kolorite, ir piešinyje, ir idėjoje. Lietuviška dvasia 
turi apkvėpti visą veikalą. , 


Toks „tipiškas lietuvių dvasios išreiškėjas, nors visiškai savuoju jį pavadinti ir neturime teisės“, 
esąs, anot Pečkauskaitės, Adomas Mickevičius.! To paries, tik temperamentingiau reikalavo 
Juozapas Herbačiauskas: „Neišdžiūvo ir niekados neišdžius tas mūsų tautybės šaltinis, iš kurio 
yra pasemtos Lietuvos dainos, mitai, legendos! [...] Taigi ssmkim iš to gyvo šaltinio visas mūsų 
meniškas spėkas ir tverkim. dar gražesnę, dar galingesnę Naujos Lietuvos legendą.“ Atkreipras 
dėmesys į dainas kaip į meno kūrybos šaltinį: „... dainos, tai tarytum brangaus marmuro uolos, 
ir laukia tik genijaus, kuris mokės iš jų pasigaminti nemirštančių veikalų“ (Čiurlionis). 

"Tokios mintys buvo ne tik teoriniuose kritikos straipsniuose svarstomos, bet ir taikomos lite- 
ratūrinėje kūryboje. Tuo laiku pasirodė ir Vinco Krėvės Dainavos šalies senų žmonių padavimai, 
tas gražiausias tautosakinio stiliaus žiedas mūsų literatūroje. 

Greta su tuo lietuviško stiliaus ieškojimu reikia pažymėti ir pastangas praskleisti lieruviškos 
dvasios pradus literatūroje vaizduojamuose žmonėse. Prisiminkime, pvz., stačiai etniškuosius lie- 
tuvių tipus Vaižganto raštuose arba tas lietuviško artojėlio būdingąsias dvasios savybes, kurias 
parodė Dobilas savo Bajoriūne. 

Ir taip kaskart vis labiau aiškėjo mintis, kad tik tokia literatūra, kuri tvirtai atsiremia į savąją 
tautą, bus stipri, originali ir galės duoti vertingą įnašą į pasaulinę literatūrą. Tai buvo iš esmės ta 
pati patriorinė mintis, įkvėpusi ir XIX a. pradžios mūsų poetus, kurie, kaip matėme, ambicingai 
stengėsi parodyti, kad kitų niekinamoji lietuvių kalba tinkanti kilnios poezijos vaizdams. Štai ir 
XX a. pradžios mūsų rašytojai užsimojo parodyti, kad mūsų literatūra nebėra jau siaura, pasaky- 
tume, parapinė raštijėlė, ir norėjo duoti, nors ir ne visada pajėgdami, jau visuotinių literatūrinių 
vertybių. Ne vienam iš jų švietė ateityje graži svajonė, kuri jau ir Baranauskui buvo pasivaidinusi 
(plg. jo „Pasikalbėjimą giesmininko su Lietuva“): 


Ir augs giesmininkai, karštos meilės pilni... 
Ir eis mūsų skardas per visą pasaulį. 


Susikūrus nepriklausomai Lietuvos valstybei, išaugo perspektyvos literatūrinei kūrybai, kaip 
ir visam kultūriniam gyvenimui. Bet, deja, pirmaisiais nepriklausomybės laikais šalia sparčios 
krašto pažangos visose srityse pastebime daug nesklandumų literatūros gyvenime. Ne kartą atvi- 
rai buvo skundžiamasi netgi knygos krize: knygos neperkamos, visuomenė nesidominti lietuviška 
knyga. Nemaža kaltinimų teko ir valstybei: 


16 Ten pat. 
7 „Mintys apie dailę“, Viltis, 1910, nr. 66. 

Nebėra visuomenės, kuriai toji kūryba būtų nūn reikalinga. O ir valstybė, įsižiūrėjusi išimtinai į politiką ir 
ekonomiką, jau kelinti metai beveik visiškai nusigręžusi nuo kultūros, jei ir paveda jai kiek savo dėmesio ir 
rūpesčio, tai tik grynai materialiai ir išviršinei kultūrai, ber toli gražu ne tikrajai dvasios kultūrai, tai kultūrai, 
kurios žygiai turi ne tos vienos dienos pobūdžio, ber pasilieka amžiams. [...] Jokios paramos ir akcijos knygos 
skaitymui ir platinimui bei rašytojų kūrybinės produkcijos palaikymui ir paraginimui nėra nė žymės." 


Reikia tai tačiau suprasti. Juk kraštas buvo tiek metų svetimųjų ekonomiškai išnaudojamas ir 
kultūriškai slegiamas. Tad atkovojus nepriklausomybę buvo darbo tiek ir tiek. Reikėjo visų pirma 
organizuoti patį valstybės aparatą, vykdyti gausias statybas, tiesti kelius, rūpintis žemės ūkio ge- 
rinimu, pramonės ir prekybos išugdymu - žodžiu tariant, pakelti svetimųjų nuskurdinto krašto 
ekonominį lygį. Visa tai, žinoma, buvo labai svarbu, bet ne kartą ir pervertinta dvasinės kultūros 
reikalų nenaudon. Šių pastarųjų pagrindinę reikšmę nuolat iškeldami, mūsų rašytojai (žinoma, ne 
tik jie vieni) didžiai nusipelnė tautai. Juk ne pagamintos materialios gėrybės, o tik sukurtos minties 
ir meno vertybės įprasmina ir pačios tautos, kaip savaiminio vieneto, egzistenciją. Grožinė litera- 
tūra - būtina tautos kultūros pilnatvei. Tai jos gražusis žiedas. „Juk kiekvienam suprantama, kad 
literatūra nėra vien pramogos dalykas, bet didelėmis dvasios pastangomis sukrautas tautos lobynas“ 
(Vincas Mykolaitis-Putinas). Ir dar daugiau. Literatūra taip pat yra gyvybinis tautos reikalas. Nau- 
josios Romuvos 1935 m. surengtame Lietuvos kultūros kongrese Mykolaitis-Putinas įtikinėjo: 


Mes manome, kad šiandie lietuvių tautai savos dvasinės kultūros - mokslo, meno ir lireratūros reikalas yra 
toks par būtinas, kaip duonos kąsnis. Kai mes nugirstame iš mūsų kaimynų, o ypač iš priešų, kad mes esame 
tauta, kuri netuci savo literatūros, arba teturi ją labai menką, tai tokis priekaištas skamba ne tik panieka, 
bet ir grasinimu mus nužudyti. Kai gyvenąs Lietuvoj sverimtautis arba klaipėdieris nenori mokytis lieruvių 
kalbos, nes lietuviškai, girdi, nesą ko skaityti, tai mes suprantame, kad literatūros reikšmė nėra menkesnė 
už ber kurį kitą gyvybingą dabarties reikalą." 


Sunkiesiems okupacijos laikams atėjus, lireratūra — tas reikšmingasis tautos atsparumo palaiky- 
tojas — buvo suvaržyta. Antai toks Maironis, nors jau seniai miręs, buvo persekiojamas lyg koks 
aktyvus rezistencinio sąjūdžio kovotojas. Taip, jis buvo okupantui pavojingas, nes stiprino pasi- 
priešinimo dvasią. Galėjo cenzorius iš vargais negalais leistų spausdinti Pavasario balsų išbraukti 
populiariąją dainą „Kur lygūs laukai“, ji vis tiek buvo ir viešuose koncertuose demonstratyviai 
dainuojama, ir kėlė tas pačias nuotaikas, kurias Vaižganto Pragiedruliuose taip puikiai suprato 
tardytojas, girdėdamas jaunimą traukiant žinomąją Baranausko dainą: „Vyrai, tai maištas! To- 
kiuo jausmu dykai nedainuojama.“ 

Atėjo jau kitokios krizės laikai lietuviškai knygai: neleido svetimieji, o pati visuomenė ne tik 
nebuvo abejinga knygai, o tiesiog juto lietuviškos knygos alkį. Knyga jai pasidarė būtina. Tai tau- 
tos dvasinis turtas, jokio priešo nesunaikinamas. Dar senasis Poška prieš šimtą su viršum metų 
tą tiesą priminė: 


Jau prapuolė rymionys, grekai suvarginti, 
Ber dar gyvens per amžius Homers ir Virgilis. 


Toji mintis ypač reikšminga darosi tremtyje. Netekome tėvynės. Betgi tėvynė tai nėra tik gim- 
tasis kraštas, tėvų pastogė, tėviškės laukai ir girios, kaimai ar miestai, kur augome... Yra dar ir 


i Židinys, 1927, nr. 2, p. 110. 
Ww Naujoji Romuva, 1935, nr. 10/11, p. 226, 

dvasinis momentas. Tai tam tikra dvasinė atmosfera, kurią sudaro gimtoji kalba, tautiniai papro- 
čiai, minties ir meno kūryba... Literatūra padės tremtiniui išlaikyti bent tą dvasinę tėvynę. 

Gyvendami tremtyje, turime geresnę progą arčiau susipažinti su kitų tautų kultūra. Ryškiau 
gal ne vienam iškils svetimųjų literatūrų senumas ir turtingumas palyginti su mūsiške, neturinčia 
pasaulinio garso vardų. O vis dėlto rasime ir išoriškai skurdesnėje mūsų literatūroje tokių mums 
vertybių, kurių veltui ieškotume anose turtingosiose. Mes išvysime čia savo gimtąjį kraštą, ku- 
riame augome, vargome ir linksminomės ir kuris dabar mums liko kaip graži nepasiekiama sva- 
jonė; išgirsime ošiant savąsias girias, pilna krūtine atsikvėpsime gimtųjų laukų oro; matysime 
sruvenant platųjį Nemuną ir vingiuojant srauniąją Dubysą; vaikštinėsime savųjų miestų gatvėmis, 
užeisime lietuviško kaimo šiaudinėn pastogėn; vėl pajusime, kuo sielojosi mūsų krašto žmonės, 
ko siekė ir dėl ko kovojo, kuo džiaugėsi ir dėl ko liūdo, kaip gyveno ir kaip mirė... Ir galėsime 
nuoširdžiai pakartoti tuos elementariai paprastučius žodžius, kuriuos 1887 m. parašė Mužiks 
(slapyvardis): 


O, lietuviška knygele, 
Kaip maloni man tu esi... 


[1948] 

Rašytojai apie kalbą 


Nėr tėvynės be liežuvio: 
Kiekviens širą gal suprasti. 
Atimk kalbą nuo lietuvio, 
Tai Lietuvos jau ir nesti! 
Silvestras Gimžauskas, 1881 


Visa mūsų istorija išimtiniu ryškumu rodo, kokios lemiamos reikšmės pačiai tautos gy- 
vybei turi gimtoji kalba. Kai dėl istorinių aplinkybių senojoje Lietuvoje buvo smarkiai įsigalėju- 
si svetima lenkų kalba, dažnam jau atrodė, kad, nykstant lietuvių kalbai, ir pati tauta palengva 
miršta. Anot Simano Stanevičiaus (1823), 


Daugel metų sviets rokavo, 
Mūsų žemė kaip pražuvo, 
Kaip užmiršo kalbą savo 
Ir užmiršo, kuomi buvo. 


Tačiau ji nežuvo. XIX a. vis stiprėdamas brendo mūsų tautinis atgimimas. Bet kaip tik tuo 
metu naujas pavojus iškilo lietuvių kalbai ir tautai. Tai rusų valdžios užsimojimas brutaliomis 
priemonėmis surusinti mūsų šalį. Slavų grėsmė Didžiajai Lietuvai ėjo greta su dar atkaklesniu ir 
apgalvotai metodišku vokietinimu, kuris kaip vėžys iš seno ėdė Mažąją Lietuvą. 

Ir širų nuolatinių pavojų lietuvių kalbai akivaizdoje išryškėja svarbus mūsų literatūros, kaip 
gimtosios kalbos stiprintojos ir palaikytojos, vaidmuo. Tą savo tautinį uždavinį suprasdami, mūsų 
rašytojai ne kartą karštais žodžiais kėlė gimtosios kalbos reikšmę. Tie žodžiai ir mums dabar ne 


mažiau svarbūs, nes tremties Lietuvai, po platųjį pasaulį išsklaidytai, gimtosios kalbos netekimo 
ir tautinės mirties pavojus grasyte graso. 


Mikalojus Daukša 


XVI a. Lietuva, nors jau seniai apkrikštyta, tebebuvo iš tikrųjų pusiau pagoniška. „O dėl 
ko gi? -rašė Žemaičių kanauninkas Mikalojus Daukša. - Tik dėl gimtosios kalbos apleidimo, dėl 
gimtosios šnekos paniekinimo. Kaipgi liaudis supras, kas yra gera ir išmintinga, jei tas, kuris turi 
ją mokyti, jos kalbos nemoka arba ja bjaurisi... Bijokimės ir baiminkimės, o savo tautos kalbos 
neniekinkime, ypač tie, kurie žmonių sieloms tarnaujame, nes dėl jos Banielšioi mos ir apleidimo, 
mes ir mūsų giminė paterikamej į tokį pavojų.“ Kaip matyti iš Tarkvinijaus Pekulo (Peculus) Že- 
maičių vyskupijos 1579 m. vizitacijos aprašymo", be Daukšos ten tebuvę vos du lietuviai kunigai; 
o kiti buvę lenkai, kurių daugelis mažai temokėję lietuviškai. Susirūpinus katalikybės padėtimi 


* Plg. Archivum pbilologicum, t. IV, 1933, p. 68-77. 

Lietuvoje, gyvas reikalas privertė daugiau dėmesio atkreipti i ir į lietuvių kalbą. Atsiranda lietuviš- 
kų religinių knygų jau Didžiojoje Lietuvoje. „Štai kas tikrai labiausiai mane paragino ir prispyrė 
išversti šias knygas į mūsų tėvų kalbą“, - pasisakė Daukša prakalboje prie savo postilės, t.y. evan- 
gelijas aiškinančių pamokslų knygos (1599). 

Tačiau ne tik bažnytiniai reikalai paskatino Daukšą atsidėti lietuvių raštijai, bet taip pat ir 
didelė gimtosios kalbos meilė; kalbos, kurią jis taip puikiai mokėjo, jog jo postilė ligi šiol yra 
tikras lobynas mūsų kalbos tyrinėtojams. 


Pagaliau, kad ir neturėtume kitos pagalbos ir naudos iš knygų, išverstų į lietuvių kalbą, gana man bus, jei 
tuo kad ir mažu savo veikalėliu, taip manau ir geidžiu, duosiu pradžią ir paraginsiu savuosius mylėti tėvų 
kalbą ir ją išplatinti. Juk tai mums, visiems Didžiosios Lietuvos Kunigaikštijos gyventojams, kaip sakyta, 
labiau turėtų rūpėti. 


Su neslepiama širdgėla matė Daukša, kad lietuvių kalba buvo ne tik bažnytinėje srityje ap- 
leista, bet išstumta ir iš valstybinio bei platesnio kultūrinio gyvenimo. Juk nelietuviškai buvo 
rašomi įstatymai, nelietuviškai sudaromi dokumentai, nelietuviškai leidžiami mokslo ir litera- 
tūros veikalai. Todėl savo postilės prakalboje Daukša karštais žodžiais kėlė gimtosios kalbos 
išlaikymo svarbą. Tai lyg koks aistringas atsišaukimas į aukštesnįjį mūsų visuomenės sluoksnį, 
tada jau atsižadantį ar ir išsižadėjusį lietuvių kalbos. Todėl ir pati jam skirtoji prakalba rašyta 
lenkiškai. Skaitant ją taip atrodo, kad tai ne tolimo XVI amžiaus, o mūsų tautinio atgimimo 
laikų žodžiai: 


Žinau, kaip visos tautos gerbia, myli ir brangina veikalus, tėvų kalba rašytus, ir todėl, manau, verčiasi 
knygas iš kitų kalbų į savas. Tiktai mūsų lietuvių tauta, besimokydama lenkų kalbos ir ją varcodama, taip 
yra paniekinusi, apleidusi, kuone išsižadėjusi savo kalbos, jog kiekvienas rai mato, bet ar gerai padariusi, 
vargu bau kas ją pagirs už tai! Kurgi yra, sakau, pasaulyje tauta rokia prasta ir niekinga, kuri neturėtų 
šių trijų savų ir lyg įgimtų dalykų: tėvų žemės, papročių ir kalbos? Visų amžių žmonės kalbėjo savo pri- 
gimta kalba, visados rūpinosi ją užlaikyti, skleisti, tobulinti ir gražinti. Nėra rautos tokios menkos, nėra 
žemės sklypo tokio mažo, kur nebūtų vartojama sava kalba. Tąja kalba yra rašomi paprasrai visi įstatymai. 
Jąja leidžiama tautos istorija, seni ir nauji, savo ir svetimųjų tautų veikalai. Jąja aptariami visi valstybės 
reikalai. Jąja, pagaliau, gražiai ir padoriai yra atliekami visi reikalai bažnyčioje, tarnyboje, namie... Ne 
žemės derlumu, ne drabužių įvairumu, ne šalies gražumu, ne miestų ir pilių tvirtumu gyvuoja tauta, bet 
labiau išlaikymu ir vartojimu savo kalbos, kuri didina ir išlaiko bendrumą, santaiką ir brolišką meilę. 
Gimtoji kalba yra bendras meilės ryšys, vienybės motina, pilietiškumo tėvas, valstybės sargas. Sunaikink 
kalbą - sunaikinsi santaiką, vienybę ir dorovę. 


Kristijonas Donelaitis 


XVIII a. baisus maras nusiaubė Mažąją Lietuvą. Tai buvo kartu ir didelis smūgis krašto 
lietuvybei, nes į praretėjusių gyventojų tarpą prigūžėjo daugybė svetimtaučių kolonistų. Valdžios 
palaikomi, jie ne tik atmiešė krašto lietuviškąjį elementą, bet ir ėmė jį stelbti. Vokietinimas stiprė- 
jo, ypač kai ir valdžia ėmė jį vis griežčiau palaikyti. Antai Donelaičiui klebonaujant Tolminkiemyje 
dar ketvirtadalis jo parapijiečių tebebuvo lietuviai, bet vėliau ten lietuvybė užgeso. Ilgainiui vos 
vieni išlikę lietuviški vietovardžiai beliudijo apie ištisų sričių buvusį lietuviškumą. 

Ir štai toji slopinamoji lietuvybė, lyg protestuodama, išskleidė savo nuostabų žiedą - Kristijono 
Donelaičio poeziją. Tiesa, XVIII a. ja galėjo gėrėtis tik siauras Donelaičio draugų ir kitų lietuviško- 
jo rašto mėgėjų būrelis, kuriame plito Donelaičio poezijos nuorašai... Betgi XIX a. išspausdinta, ji 

buvo jau daugeliui prieinama ir žavėjo ne tik lietuvius, bet ir jų kalba besidominčius svetimtaučius. 
Garsusis XIX a. vokiečių kalbininkas Augustas Schleicheris apie Donelaitį šitaip rašė: „Skaityda- 
mas šį meistrišką kūrinį nuoširdžiai apgailestauju, kad žūva tokia kalba, neturėdama literatūros, 
kuri formos tobulumu būtų galėjusi rungtyniauti su graikų, romėnų ir indų veikalais.“ 

Graži kalba, puikūs gamtos, būrų gyvenimo vaizdai iškėlė Donelaičio veikalą į mūsų poezijos 
šedevrus. Tačiau Donelaitis buvo ne tik didelis poetas; jis buvo ir didelis lietuvybės mylėtojas. 
Kaip vėliau ir kitas didelis Mažosios Lietuvos sūnus Vydūnas. Donelaitis suragina lietuvininkus 
(Ak, lietuvininkai, širdingi mano broleliai) neišsižadėti lietuviškų papročių, nepasiduoti pragaištin- 
gai svetimųjų įtakai, tvirtai laikytis tėvų kalbos. Nemeluotai giliu liūdesiu suskamba Donelaičio 
apgailestavimas: 


Ak, kur dingot jūs, barzdotos mūsų gadynės, . 
Kaip lieruvininkės dar vokiškai nesirėdė 
Ir dar vokiškus žodžius ištart negalėjo! 


Simanas Daukantas 


XIX a. vis daugiau radosi žmonių, susirūpinusių gimtosios kalbos gaivinimu. Tautinio 
atgimimo banga, pakilusi visoje Europoje, palietė ir Lietuvą. Jau pačioje to amžiaus pradžioje 
matome tam tikrą lietuvišką literatūrinį sąjūdį žemaičių bajorų tarpe. Jie siuntinėjo vienas kitam 
lietuviškus eilėraščius, tyrinėjo krašto istoriją, rašinėjo lietuvių kalbos žodynus ar gramatikas, 
ragino neniekinti savo tėvų kalbos. Dionizas Poška netgi piktokai šūkteli: 


Lietuviai ir žemaičiai, ar galvijai esme, 
Argi tėviškos kalbos niekad nebmokėsme? 


Pasireiškė ir vilniškių studentų būrelis, kuris ryžosi, Stanevičiaus giesmės žodžiais betariant, 
pataisyti, „ką amžiai pagadino“. Jų tarpe buvo ir kuklusis Simanas Daukantas, bene karščiausias 
mūsų priešaušrio patriotas. Pasakojama, kad jis kartą dar bestudentaudamas Vilniuje girdėjęs, 
kaip kaimiečiai skundęsi nesupratę lenkiško pamokslo, ir todėl ryžęsis per visą savo amžių tik 
lietuviškai rašyti. Ir tikrai tarp jo gausių spausdintų ir rankraščiais išlikusių knygelių nėra nė 
vienos lenkiškos. To savo pasiryžimo jis kietai laikėsi. Antai Mikalojus Akelaitis 1858 V 3 (tada 
jis gyveno drauge su Daukantu) rašė Adomui Honoriui Kirkorui, leidusiam Vilniuje lenkišką žur- 
nalą Teka Wilenska, kad Daukantas nieko nežadąs tam žurnalui. „Tai yra žmogus, - paaiškina 
Akelaitis, - kuris davė žodį tik lietuviškai rašysiąs.“? 

Ir kodėl jis turėjo rašyti nelietuviškai, jei, anot jo, „kas yra linksmesnio žmogui, jei ne kal- 
ba, kurią išmokęs nuo tėvų, motinų, namie augdamas, apreiškei paskui geidimą ar linkėjimą 
bendrui arba savo mėgiamajai? Kas yra meilingesnio žmogui vargdieniui, noris irose tėvonies 
savo ilsančiam, jei ne minavoti tas nelaimes, galžudes ir vargus praėjusius ta pačia kalba, kuria 
jų bočiai, anas kentėdamis, guodės“.3 Senovės Lietuvos galybei ir garbei sunykus, viena tik kal- 
ba „it žalia bruknelė, nuo speigų apšarmojusi, iki šiai dienai tebežaliuoja, kaipo ženklas viso 


2 Tauta ir žodis, kn. II, 1925, p. 302. 
3 Darbai senuju Lituwiu yr Žemaycziu, 1822, spaudai paruošė Ve. ir M. Biržiškai, Kaunas, 1929, p. 20-21. 

to buvusio“. Ir džiaugiasi Daukantas, kad mūsų liaudis parodė tiek sveiko prisirišimo prie savo 
gimtosios kalbos ir ją išlaikė. 


«+ tą prasenovę mūsų kalbos ne raštai mūsų kunigų užlaikė per tūkstančius metų iki šiai dienai; nes [= 
bet] mūsų išmintingos kalnėnų ir žemaičių motinos savo apkerpėjusiuos tarp girių nameliuose, kuriuos dar 
ir šiandien, išleisdamos savo vaiką į svietą ir, įduodamos jam laimos ženklą, sako: „Mirk, vaikeli, ar doru 
žmogumi būk ir namų savo neužmiršk!“ Tos, sakau, užlaikė mūsų senovės kalbą, kurią mes šiandien, jų vaikai, 
galime didžiuotis ir girtis, jog nė viena kalba šioje pasaulėje nėra taip aiški kaip mūsoji.5 


Antanas Baranauskas 


XIX a. antrajai pusei jau prasidėjus, Varnių seminarijoje artimai draugavo trys klierikai: 
Pranas Viksva, Klemensas Kairys ir Antanas Baranauskas. Jie svajojo apie lietuvių literatūros auk- 
so gadynę, siuntinėjo (kai jau išsiskyrė) vienas kitam eilėraščius ar šiaip laiškus, geisdami „Tavo 
rankos" sudėt širdies naštą draugiškoj kalboj apie gimties kraštą“ (Baranauskas Kairiui); pagir- 
dami, „kad myli Lietos [= Lietuvos] gryną liežuvį“ (Kairys Viksvai); ragindami: „neblokšk kan- 
klių lietuviškų rūsčiai, bo kas gi skambint taip kaip Tu galėtų ir Lietos natą taip lengvai intspėtų“ 
(Baranauskas Kairiui); pareikšdami: „užmojau nuog šio laiko ne kita kokia kalba su Tavimi ir 
draugininkais Tavo, jei juos turi, kalbėtis, kaipo tiktai ta, kuria kalbėjo mūsų tėvai ir prabočiai, 
mūsų Utenesai [Uteniai], Mindovsai [Mindaugai] ir Vitoldai [Vytautai]“ (Viksva Baranauskui); 
linkėdami „susiskambint kankliais mūsų žemės garso, idant Lietuva iš ilgo ir skerso iš Tavo gies- 
mės dangiškų pravėjų pažintų darbus senolių ir tėvų“ (Baranauskas Kairiui). 

Iš to būrelio, jų pačių triumviratu vadinto, talentingasis ir daug žadėjęs Kairys, rusų ištrrem- 
tas, jaunas mirė nuo džiovos. Viksva, be vienos tikybinės lietuviškos knygutės, šiaip jau niekuo 
nepasireiškė. Užtat tretysis narys aukštai iškilo raštijoje, dar klieriku duodamas Anykščių šilelį, 
tą mūsų senosios poezijos puošmeną. Kaip autorius pats vėliau pasisakė, Axykščių šilelį parašyti 
jį paskatino įžeistas tautinės savigarbos jausmas, vienam seminarijos profesoriui per pamoką pa- 
niekinamai pasisakius apie lietuvių kalbą. Patriotinė jaunojo Baranausko nuotaika dar ryškiau 
iškilo jo Kelionėje Peterburkan (ar Gromatoje iš Peterburko). 

„Nėrašalies baltam sviete prieš Lietuvos žemę“, tikino tenai poetas. Deja, vėliau Baranauskas nebe- 
suprato Aušros sukelto sąjūdžio ir priešiškai jį vertino, susilaukdamas karčių žodžių iš lietuvių patriotų. 
Bergi jo „Nu, Lietuva, nu, Dauguva“ su savo garsiuoju posmu „Kad tu, gude, nesulauktum!“ virto 
draudimo gadynės lietuviams kovos giesme, tikra lietuviška marseljete, kaip ją pavadino Vaižgantas. 

Baranauskas garsėjo ne tik kaip poetas, bet ir kaip didelis lietuvių kalbos žinovas. Jis buvo pir- 
masis lietuvių kalbos dėstytojas Kauno kunigų seminarijoje. Jį vertino ir žymūs lingvistai, kurie tada 
domėjosi lietuvių kalba. Ypač pasireiškė jis kaip lietuvių tarmių tyrinėtojas. Jo tarmių paskirstymo 
pagrindiniai dėsniai ligi šiol tebegalioja. 

Laiške savo draugui vokiečių kalbininkui Hugo Weberiui (1876) Baranauskas labai gražiais 
žodžiais iškėlė gimtosios kalbos brangumą: 

Pirmieji tiesos spinduliai mano prote lietuviškai praspindo; pirmieji širdies jausmai lietuviški man krūtinę 
sukaitino, sudrebino. Mane motutė lietuviškai supdama lyliavo, auklėtoja lietuviškai pasakas sakydavo. 
Pirmosios dainos lietuviškai man širdin kliudė. 


*+ Būdas senovės lietuvių, Plymouth, Pa., 1892, p. V. 
5 Ten par, p. V-VI. 

Priešaušris 


XIX a. vis daugėjo lietuvių kalbos mylėtojų. Jų pasisakymai apie gimtąją kalbą skambėjo 
kaip karšti atsišaukimai į Lietuvos visuomenę, buvo aistringa patriotinė agitacija. Tai jie dėjo pa- 
grindus Aušros tautinei programai. Ne be reikalo tad pasakoma, kad, pvz., toksai Daukantas —tai 
aušrininkas dar prieš Aušrą. O panašaus daukantiško nusistatymo lietuvių būta tada ir daugiau. 
Dažnas jų tačiau svariau nepasireiškė ir nebuvo plačiau žinomas, pvz., žemaitis Andrius Ugians- 
kis, tolimosios Kazanės universiteto profesorius. Arba vėl toks Edvardas Jokūbas Daukša, karštas 
lietuvisir tiesiog fanariškai nekentęs rusų valdžios, kuris savo viename lietuviškame eilėraštyje (deja, 
jis savo poezijos nebuvo išspausdinęs) aniems laikams neįprastai aiškiai tautiškai apsisprendė: 


... mes visi čia broliai, 

Ne gudai, ne maskoliai, 

Ne vokiečiai, ne lenkai, 

Ber tikri lieruvninkai, 

Mes lietuviškai mąstome 

Ir lieruviškai mes jaučiam, 
Lietuvių kalba kalbam 

Ir kaip lietuvninkai dirbam. 


Žinomojo mūsų dainų rinkėjo kun. Antano Juškos (Juškevičiaus) brolis Jonas prašyte prašė 
(1861): 


Dabar ciktai aš tamsrai minavoju, tikras lietuvi, jog nereiktų užmiršti savo tėvų kalbos, nes kiekvienam 
žmogui prigimta kalba tur būr meilinga ir brangi. Prie to dar mūsų kalba yra taip gaudi, valinga ir bagora, 
taip didžiai ori liežuvių moksle ir reikalinga dėl pažinimo tikro būdo mūsų senovės ir veikalų mūsų prabo- 
čių; o ir bute kasdieną be savo kalbos negali apsieiti. Iš šių priežasčių neturi niekinti savo kalbos, velydamas 
šnekėti ir skaityti kokioj norints kitoj kalboje, bile tik ne savo. 


Mūsų kalbos mylėtojai savo mintis tada paprastai gaudavo dėstyti lenkiškai, nes juk svarbiau- 
siai kreipėsi į šviesuomenę, lenkų kultūrinei įtakai pasidavusią. Štai, pvz., žinomasis mūsų liaudies 
švietėjas Mikalojus Akelaitis Vilniaus lenkiškame žurnale Teka Wileūska (1857) karščiavosi: 


Argi mes, lietuviai, išsižadėsi me savo žodžio ir tuo būdu savo noru padarysime tautinę savižudybę?.. Mums 
teikia pakelti lietuvių kalbą, ištraukti iš paniekinimo tą kalbą, kuri turi sanskrito didybę, lotynų galią, grai- 
kų grožį ir italų dainiškumą. 


Jau tikras lietuvių kalbos garbintojas, nenusileidžiąs tuo atžvilgiu Andriui Vištaliui ir kitiems 
aušrininkams, buvo kun. Ambraziejus Kašarauskas. Jis neabejotinai bus sustiprinęs ir klieriko 


Baranausko lietuviškąjį nusiteikimą. Rašė Kašarauskas vilniškiame almanache Pismo zbiorowe 
wilenskie (1859): 


Jei kiekviena rauta, nors ir nedaug pretenzijų į garbę turinti, turi teisę palikti būsimoms kartoms savo kalbą, ' 
vartodama ją kaip paties Dievo skirtą, literatūroje, tai ką gi bekalbėti apie lietuvių kalbą, kuri, palyginti su 
anomis, yra ne nykštukas, bet tikras milžinas; kuri drąsiai gali būti pavadinta visų kalbų, kiek tik jų mums 
žinoma, sanskritu. s 


Piktinasi Kašarauskas, kad koks nors bajorėlis šiaip taip krevezoja lenkiškai, kad tik ne lietuviš- 


kai, 0 tuo tarpu svetimšaliai mokslininkai važiuoja Lietuvon, kad pamatytų kilnią lietuvių tautą 
ir išgirstų jos senovinę kalbą: juk 

«« lietuvių kalba, būdama viena iš seniausių ir tobuliausių, yra artimiausia pirmykštei kalbai, o tuo pačiu 
yra tarytum šventa, ritualinė, pagrindinė kitoms. [...] Net ir pačios klasikinės, taip senovėje garsėjusios, 
taip šiandien garbinamos lotynų ir graikų kalbos, mažiau tėra vertos už lietuvių kalbą, kaip rodo jų neko- 
kia tobula santvarka, 


Aušra 


: Pasklaidžius pageltusius Aušros lakštus, dabar ne vienam būtų gal tiesiog sunku suprasti, 
kaip galėjo tas nedidutis ir kuklios išvaizdos bei turinio laikraštėlis turėti tokios didelės reikšmės 
mūsų tautinio atgimimo istorijoje. Mat Aušra buvo, galima sakyti, pirmoji vieša mūsų tautinio 
savaimingumo deklaracija, nelyginant Vasario 16-osios aktas buvo mūsų valstybinio nepriklau- 
somumo viešas paskelbimas. Pagrindinė Aušros mintis turbūt buvo pareikšta šiais tikrai dekla- 
ratyvinio pobūdžio žodžiais iš pirmo numerio prakalbos: „Juk ir mes esame tokie pat žmonės, 
kaip ir mūsų kaimynai, ir norime visomis teisybėmis [= teisėmis], prigulinčiomis visai žmogystei 
[= žmonijai], lygiai su mūsų kaimynais naudoti.“ Taigi ir lietuviai tokia pat tauta kaip ir kitos 
ir turi teisę į savo gimtąją kalbą ir savąją kultūrą. „Atiduokite mums mūsų litaras, mokslavietę, 
raštą, sūdą mūsų kalboje, kaip kad atidavėte latviams, mūsų broliams“, - reikalavo rusų valdžios 
Vieversys (Mečislovas Davainis-Silvestraitis) vienoje savo korespondencijoje.“ 

Kad aušrininkai patys gerai suprato savotišką deklaratyvinę Aušros sąjūdžio reikšmę, gražiai 
rodo, pvz., šie J. A. V. Lietuvio (Andriaus Vištaliaus) žodžiai: 


Tuomi tarpu ant didžiausio svietui nusidyvijimo apšauktoji už niekam jau nevertą ir negalinčią pasilikti tarp 
kitų giminių ir genčių, lietuviškoji gentė atsiliepė garsingu balsu taip, kad ir visi svečiai išgirdo, nenorinti 
mirti, bet norinti gyventi [pabraukta Aušroje) ant svieto nesutirpusi svetimuose jovaluosę ir sverimuose gaiva- 
luose. Iš priežasties pakilo tarp mūsų ponų susiedų nemenkas klyksmas. Atsiliepė jis Petrapilėje, Maskvoje, 
Varšuvoje, Krokuvoje ir Berlyne...? 


Toks garsiai nuaidėjęs lietuvių tautos balsas ir buvo Aušra. Išgirdo jį svetimieji, bet dar labiau 
jis sujudino savuosius, sustiprindamas dar svyravusius. Jaunystėje lietuvybe! atšalęs Vincas Kudir- 
ka sakosi, kad Aušros paveiktas „pajutau save didžiu, galingu: pasijutau lietuviu esąs“. Iš pradžių 
dar svyravęs Jonas Jablonskis Aušros buvęs aiškiai pastūmėtas lietuvybės kelin: „Basanavičiaus 
"Aušra? - jos mintys, kalba, žodžiai, kaip perkūnas trenkė pasirodžiusi mūsų tarpe ir tuoj išblaškė 
visus... abejojimus ar svyravimus.“? 

Aušros programa buvo, kaip žinome, išdėstyta Jono Basanavičiaus rašytoje pirmojo numerio 
„Priekalboje“. Čia visų pirma keliama gimtosios kalbos reikšmė tautai ir liūdnai konstatuojama: 
„Lietuva pamažėliu nyksta, nes nyksta jos kalba.“ Tą pačią mintį Basanavičius jau ne kartą buvo 
kėlęs Mažosios Lietuvos laikraščiuose dar prieš Aušrą. Tilžiškiame Naujajame keleivyje Basanavi- 
čius perserginėjo: „... kaip kiekvienas gyvas kūnas, dvasiai išėjus, tapsta mirusiu, taip ir žmogus, 
pametęs savo prigimtą kalbą, amžinai numiršta dėl savo tautos“?; kitame to laikraščio numeryje 
priminė: „Jei kalba mūsų išliks gyva, išliks ir Lietuva.“!9 


“ Aušra, 1884, nr. 1/3, p. 91. 

7? Aušra, 1884, nr. 7/8, p. 237. 

8 Jablonskio raštai, t. I, Kaunas, 1932, p. 282. 
> Naujasis keleivis, 1880, nr. 17. 

10 Naujasis keleivis, 1882, nr. 16. 

Tad svarbiausias aušrininkų uždavinys ir buvo sulaikyti lietuvių kalbos nykimą, ją gaivinti, 
ugdyti, kelti jos meilę ir smerkti jos niekinimą. Vištalius prakalboje prie Kraševskio Vytolio rau- 
dos vertimo (1882) prašyte prašo: 


Mielas skaitytojau! Mylėkite, kovokit ir ginkit savo senąjį ir šventąjį pratkų (= prosenių] padavimą - kalbą 
iš visų sylų kaip įmanydami šr kaip įgalėdami, nes tai yra Jūsų brangiausis skarbas, nuo paties Dievo duotas, 
oir vienintelis ir paskiausysis Jūsų dviašmenis ginklas! Jeigu pavėlysit jį sau išplėšti ir nužavinti, išnyksit ir 
Jūs patys su juomi drauge iš šios pasaulės. 


Jis tvirtai tiki, kad „neabejotinai susimils ir vėlek Viešpats Dievas ant pakainiųjų lietuvininkų 
ir juos su kalba kada nors išaukštins. Tikėkimės.“ 
Miglovara (Juozas Miliauskas) tvirtai pareiškia: 


Mes geidžiame visi ant visados palikti ruomi, kuomi Dievas sutvėrė: ne lenkais, ne rusais, ne vokiečiais, 
ber lietuviais; norime visada kalbėti tarp savęs tokia kalba, kokią mums davė prigimimas, kokią mumis 
išmokino mūsų motinos, norime rąja kalba ir smerčio valandoje laiminti savo kūdikius." 


Greta su ta didele gimtosios kalbos meile ėjo ir karštas jos garbinimas, neretai naivus jos iš- 
kėlimas aukščiau už visas kitas kalbas. Tuo ypač Vištalius pasižymėjo. Pirmame Aušros numeryje 
jis išspausdino ilgoką eilėraštį, skirtą lietuvių kalbai: 


Obrangi lietuviškoji 
Šventa kalba prigimtoji! 

Už žemčiūgus tu brangesnė 
Ir už viską meilingesnė. 

Tu esi tarp daugio šimtų 
Kalbų sviete da garbinta 

Ir seniausia, ir gražiausia, 
Turtingiausia ir švelniausia. 


Reikia čia priminti, kad ir svetimtaučiai mokslininkai dėl didelės lietuvių kalbos svarbos ly- 
ginamajam kalbų mokslui nepašykštėdavo pagyrimų mūsų kalbai. Žinomasis Elisėe Reclus savo 
monumentaliame bendrosios geografijos veikale (1880) rašė: „Jei tautos vertė žmonijoje būtų 
matuojama jos kalbos grožiu, žemaičiai ir lietuviai būtų pirmoje eilėje tarp Europos gyventojų.“ 
Suprantama, kad tokie pasisakymai buvo labai mieli aušrininkams. Štai, pvz., Basanavičius, savo 
straipsnelyje suminėjęs Schleicherio lituanistinius darbus ir pacitavęs jo giriamus atsiliepimus 
apie lietuvių kalbą, rašė: „Argi nebūtų malonu, kad ne tik svetimi mokinti vyrai, bet ir patys mūsų 
laiko lietuviai lenktų galvas prieš patogią, šulnią, dailią, neišpasakytinai seną lietuvišką savo 
garbingų protėvių kalbą.“!2 


Panašiai ir Mikalojus Akelaitis svetimųjų pavyzdžiu moko lietuvius mylėti ir vertinti savąją 
kalbą: 


Daugume kalbų randasi žodžiai, kuriuos mokyti vyrai neįveikia suprasti be lietuviškos kalbos. Vienas masko- 
lius, mokintojas prie visuotinos Maskvos mokstinyčius [t.y. Maskvos universiteto], ištarė: „Tokiam vilkalbiui 
[t-y. filologui], kuris nemoka lietuviškai, neprideri vadinties tikru kalbžiniu. - Tyra tiesa. Lietuviška kalba 


"i Aušra, 1884, nr. 10/11, p. 333. 
1 Aušra, 1885, nr. 2/3, p. 43. 

yra seniausia Europoje: todėl kiekvienas vilkalbis, geisdamas pažinti jaunas Europos kalbas, turi sveikinti 
mūsų senukę, galvą prieš ją nulenkdamas. Lietuviška kalba esanti seniausia Europoje, suprantama, lietuvių 
tauta liksianti vyriausia! 


Aušrininkų karščiavimasis giriant lietuvių kalbą yra visai suprantamas atsimenant, kad dar 
ne vienas Lietuvoje su pašaipa ar net su piktumu žiūrėjo į nereikalingas, jo manymu, pastangas 
kelti ir ugdyti tą prastų mužikėlių kalbą. M. D. korespondencijoje iš Panevėžio aprašo ir pasmer- 
kia tokius lietuvių kalbos niekintojus: 


« kitsai, surinkęs kelius rublelius, pradeda pirkti zamšines pirštinėles, lazdelę, kepurę (kepelušą); o tai vis 
turint, jau reikia ir ponu vadinties, nenorėti nei tėvo, nei morinos, nei brolių, nei seserų bepažinti, idant tik 
nereiktų mužikiškai, lietuviškai prakalbėti. Ui bėdžiau, kad tu žinotum, jog prie visų Auropos universitetų 
jau krasės [= katedros] dėl lietuvių kalbos mokslo įtaisė!!? 


Trumputėje korespondencijėlėje Basanavičius praneša, kad „lietuviška kalba ir šį pavasario semestrą 
(pusmetį) kaip ir kitais semestrais taps Vokietijos universitetuose daugiur vietose mokinama“!, 
būtent, Berlyne, Leipzige, Karaliaučiuje ir t.t. 

Nelengvas buvo aušrininkų uždavinys. Bet jie tikėjo šviesia lietuvių tautos ir jos kalbos ar- 
eitimi. Jai ir dirbo. Visų aušrininkų giliausią norą išreiškė Basanavičius dar 1882 m. Lietuviš- 
koje ceitungoje rašytais žodžiais, kurie labai vykusiai buvo parinkti jo antkapiui Vilniaus Rasų 
kapinėse: 


Kada jau mes į dulkes pavirsime, jei lietuviškoji kalba bus tvirta pasidariusi, jei per mūsų darbus Lietuvos 
dvasia atsikvošės, tąsyk mums ir kapuose bus lengviau, smagiau ilsėtis... 


Jonas Jablonskis 


Gimtosios kalbos išgarbinimu ir jos meilės sužadinimu dar toli gražu nebuvo išspręstas 
lietuvių kalbos gaivinimo uždavinys. Labai svarbu buvo ištobulinti lietuvių kalbą, iškelti ją iš 
paprastos liaudinės kalbos lygmens į lanksčią kultūros kalbą, ne blogiau tinkamą literatūrai, 
mokslui ir viešajam kultūringos visuomenės gyvenimui už mūsų kaimynų kalbas, kurias mūsų 
šviesuomenė per mokyklą ir raštiją buvo pasisavinusi. Pavartę Aušros lapus ryškiai pastebime, 
kokia dar nesklandžia lietuvių kalba dėstė Aušros rašytojai savo mintis, kokioje stiprioje tebebuvo 
svetimų kalbų įtakoje, kaip sunkiai ieškojo tinkamų lietuviškų žodžių įvairioms kultūrinio gyve- 
nimo sąvokoms, kaip nelengvai kovojo su nenusistovėjusios rašybos keblumais. Tai visai supran- 
tama, nes dar neturėjome nei gausios visų sričių raštijos, nei lietuviškų aukštesniųjų mokyklų, 
nei net tinkamų lietuvių kalbos vadovėlių. Nenuostabu, kad ir didieji lietuvių kalbos mylėtojai 
ne visada apsieidavo be svetimos kalbos. Šviesus patriotas ir didysis lietuvių spaudos rėmėjas Pet- 
ras Vileišis iš pradžių rašydavo Basanavičiui lenkiškai ir teisinosi (1877 III 16), kad nemokąs taip 
gerai lietuviškai kaip jis, Basanavičius. Energingas aušrininkas Jonas Šliūpas, vėliau daugybės 
lietuviškų straipsnių ir knygų autorius, kai tebebuvo gimnazistas, su savo broliu rusiškai susi- 
rašinėjo. Labai būdingai atsako savo „Gromatų skardinėje“ Aušros redakcija vienam prenume- 
ratoriui: „Tamstos gromata atėjo su 2 rubliam. "Aušra" už pusę metų bus pristatyta. - Kodėl ne 


5 Aušra, 1886, nr. 3, p. 95. 

lietuviškai Tamsta rašei?““ Ten pat kitam: „Kodėl lietuvis negal lietuviškai rašyti? Kam reikia 
su viengenčiais svetimoje kalboje susinešti? Ar mūsoji tokia svetima mums pastojo?“ Žinoma, 
tie Aušros prenumeratoriai negalėjo juk vengti lietuvių kalbos dėl to, kad būtų ją niekinę; jiems, 
matyt, dar nelengva buvo sklandžiai lietuviškai rašyti. Tokių kalbinių sunkumų turėjo iš pradžių 
ir toks žymus mūsų rašytojas, kaip Maironis. Dar St. Garnio slapyvardžiu 1895 m. spausdintos 
savo poemos Tarp skausmų į garbę pratarmėje tiems, kuriems jo veikalo „rūbai pasirodys dar 
šiurkštūs ir stori“, jis atsako: 


Bet neužmirškite, broliai, jog einu keliu visai nauju ir neišmintu, jog letuviškas liežuvis ypatingai poezijoje 
visai dar neišdirbtas, ir ant vieno sakinio reikia ne kartą rymoti ilgomis valandomis, iki išrandi atsakantį 
išsireiškimą mislies [= minries]. 


Reikia džiaugtis, kad kaip tik tuo metu, kai mūsų bendrinė rašomoji kalba su nemažais sun- 
kumais formavosi, jos raidai gaires nusmaigstė ir net pačius pagrindus dėjo Jonas Jablonskis, gyvo 
gimtosios kalbos jausmo vyras, be to, ir rimto filologinio pasirengimo, kurio tada taip stigo ki- 
tiems mūsų tautinio atgimimo laikų autoriams. Jablonskis rūpestingai išvalė lietuvių rašomąją 
kalbą nuo išsikerojusių svetimybių žodyne ir sintaksėje, nustatinėjo taisyklingas kalbos lytis, su- 
kūrė daugybę vykusių naujadarų ir tuo nepaprastai praturtino mūsų kalbą kultūrinio gyvenimo 
reikalams, sutvarkė rašybos dalykus. 


Jei nebūrų buvę Jablonskio, - sąmoningai rašo Petras Jonikas, - greičiausia, kaip „Aušros“ ir „Varpo“ laikais, 
iršiandien dar, pvz., tūli rėdikai (redaktoriai) įvairiose rėdybose (gub.) rebeišdavinėtų (leistų) gazietas arba 
laikraščius, talpintų (dėtų, spausdintų) jose raštų peržvalgas (apžvalgas), o jų sandarbininkai (bendradar- 
biai), raštininkai ar rašėjai su rašikais skambintų tėvyniškais varpais motiniškoje (lietuviškoje) kalboje ir 
taip darbuotųsi ant tėvyniškos dirvos dėl geresnės ateitinės savo viengenčių.5 


Jablonskio nuopelnai mūsų rašomosios kalbos raidoje yra tokie reikšmingi, kad jis visų vadi- 
namas lietuvių rašomosios kalbos tėvu. Jo rūpinimasis gimtąja kalba ir dabar turi šviesti mums 
didžiu pavyzdžiu, ir testamentiškai teskamba mums šie jo žodžiai, 1915 m. Vaire spausdinti: 


Kalba yra žmogaus gyvybės atspindulys. Kalboje taura pasisako kas esanti, ko verta. Tautos kalboje yra iš- 
dėta visa jos prigimtis - istorija, būdo ypatybės, siela, dvasia. Tautos dainų kalba - neišskaitoma galybė. 
Ji žmogaus širdį veria, gaivina, žmogų į aukštybės kelia, ir klausomės jos - nemurmėdami, grožėdamies. 
Kalba yra žmonių minties padaras, bet ji yra ir padargas įrankis žmogaus mintims reikšti. Kalba yra visų 
didysis tautos, jos pačios pasistatytasis, paminklas. Patys mes, būdami tautos vaikai, savo motinos paminklo 
negriaukime! Tvorele jį aptverkime ir tiems, kur žemę knisa, jo bjaurinti neleiskime. Tausokime jį - gerb- 
kime, branginkime, puoškime, vainikuokime! Ir visa tat darykime ne žodžiais, kiek darbu savo. To juk ir 
Dievas - ketvirtuoju savo įsakymu - iš mūsų reikalauja. 


[1952] 


M Aušra, 1884, nr. 9, p. 324, 
5 Literatūra: Lietuvių literatūros, meno ir mokslo metraštis, kn. I, Chicago, 1950, p. 146. 
6 Jablonskio raštai, t. IV, Kaunas, 1935, p. 190. 

Mažoji ir Didžioji Lietuva mūsų raštų istorijoje 


Lietuvą kurdamas Dievas 
Josios pusiau nedalino. 
Adomas Jakštas 


"Ten, kur sraunus Nemunas skuba mėlynojon Baltijon, žiloje senovėje, Simano Daukanto 
žodžiais betariant, „visas kraštas viena giria niūksojo“. 


O giriose su laumėm raganom, 
Vilkolakiais, undinėm ir smakais 
Seneliai rąsyk šventą ugnį degino; 
Kvepėjo laime ir sakais. 


Jokia nepėržengiama siena neskyrė tada Lietuvos nuo Prūsų, kurių gyvenimas, anot poeto 
Jono Aleksandravičiaus, buvo jauki idilė gamtos prieglobstyje: 


Taip slinko rudenys ir vasaros, 
Taip bėgo metų daugelis šimtų - 
Gyveno jie be kraujo ir be ašarų 
Šlamėjime šilų šventų. 


Deja, ta gražioji idilė buvo sudrumsta: 


Ir niekieno nebeužklystami 
Ilgai gyveno taip vienų vieni, 
Kol neatėjo vyrai nepažįstami, 
Kardais ir kryžium nešini. 


Ir štai ko pats Dievas nebuvo padalinęs, tai piktas kryžiuotis buvo užsimojęs perkirsti kardu. 
Tarytum gilios žaizdos randas vientisą seniau kraštą perskyrė ginklu nubrėžta riba. Ją įspūdingu 
savo poetinio žodžio ryškumu pavaizdavo Adomas Mickevičius Konrade Valenrode; tai lyg koks 
sustingęs gyvasis paveikslas: 


Nemuns lietuvį nuo kryžioko dalo. 
Šiapus lieruviai, subėgę ant mūšio, 
Meškiniuose rūbuose, su kepturėms lūšio, 
Kilpinėm rankoj ir pilnu saidoku 

Budriai daboja ant žingsnių kryžiokų. 
Anoj vėl pusėj ant žirgo pas srovę 
Ginkluots kryžiokas nekrutėdams stovi, 

Lig pirmai progai užpuolimo vengia, 
Kalba ražančių ir šautuvą rengia! 


Ilgainiui taigi dvi Lietuvos dalys atsidūrė dviejų valdžių globoje, dviejų skirtingų kultūrų įta- 
koje. Dažnai jos būdavo net ir sąmoningai viena nuo kitos tolinamos. 
O vis dėlto ir ana griežtoji riba tebuvo, anot Mickevičiaus, dirbtinis žmogaus padaras: 


Nė vienas šiandie, nors kažkaip galingas, 
Nedrįsta peržengt ribos pražūtingos. 
Tik vainikuota apynio šakelė, 
Patraukta Prūsų žilvičio gražybe, 
Be jokios baimės pratiesia rankelę 
Ir, persiritus per srovės gilybę 
olių viršūnėmis ir šakomis karklyno, 
Savo mieliausią karštai apkabina. 
Tik po senobei lakštingėlės Kauno 
Dar Prūsuos savo seseris aplanko. 


Panašiai negalėjo nutraukti toji riba ir perskirtos tautos dvasinio bendrumo. Tai labai gražiai 
parodo kad ir paviršutiniškas žvilgsnis į mūsų raštijos 400 metų istorinį kelią. Negalėdami trum- 
pame straipsnyje to dalyko smulkiau išnagrinėti, pasitenkinsime keliais ryškesniais faktais, ypač 
iš senesnės gadynės. į 

Gražų kultūrinį Mažosios ir Didžiosios Lietuvos bendravimą matome jau pačioje mūsų rašti- 
jos pradžioje. Pirmoji lietuviška knyga buvo spausdinta Karaliaučiuje, betgi jos autorius Marty- 
nas Mažvydas buvo kilęs iš Didžiosios Lietuvos. Iš ten pat buvo atvykę ir kiti pirmieji lietuvių 
rašytojai, kurių verstos giesmės randamos Mažvydo knygose: Stanislovas Rapolionis, Abraomas 
Kulvietis, Jurgis Zablockis, Baltramiejus Vilentas, Aleksandras Rodūnionis ir kiti. Mat ne vienam 
protestantizmą priėmusiam lietuvių kultūrininkui Mažojoje Lietuvoje susidarė geresnės darbo 
ir gyvenimo sąlygos. Antai mūsų žymusis humanistas, pirmosios faktiškai, kad ir trumpalaikės, 
Lietuvos aukštosios mokyklos Vilniuje steigėjas (1539 ar 1540 m.), Abraomas Kulvietis savo glo- 
bėjai Žygimanto Augusto motinai Bonai skirtame rašte, spausdintame 1543 m., tarp kitko nuro- 
dė, kad daug mokytų lietuvių dėl persekiojimo turėję bėgti ir ieškoti prieglaudos Karaliaučiuje 
pas kunigaikštį Albrechtą ar ir kitur; ir pats Kulvietis, jei nebegalėsiąs dirbti Bonos globojamas, 
priimsiąs Albrechto siūlomą vedėjo vietą steigiamoje aukštojoje mokykloje, nors jam ir kitiems 
esą skaudu tarnauti svetimiems, kada galėtų būti naudingi saviesiems.2 Tačiau atvykę Mažojon 
Lietuvon ir radę čia tokius pat lietuvius, tamsoje ir priespaudoje beskurstančius ir taip reikalingus 
kultūrinių pajėgų, daugumas taip ir liko čia darbuotis tų savo tautiečių naudai. Nepamiršo tačiau 
ir paliktos Didžiosios Lietuvos. Antai Mažvydo katekizmas lotynišku ketureiliu dedikuojamas Ad 
Magnum Ducatum Lituaniae (Didžiajai Lietuvos Kunigaikštijai). Taip pat ir lietuviška prakalba 
autorius kreipiasi ne tik į vietos žmones, bet ir į visus lietuvius (lietuvnikump ir žemaičiump), 
meiliai juos vadindamas broliais ir seserimis. 

Tų Didžiosios Lietuvos išeivių Mažojoje Lietuvoje išleistieji raštai, kurie neabejotinai turėjo 
plisti ir visoje Lietuvoje, buvo šalia kitų aplinkybių vienas iš svarbių akstinų Didžiosios Lietuvos 
katalikams susirūpinti savąja knyga. Juoba kad abiejų Lietuvos dalių kultūrininkų tarpe nestigo 


i 
2 


Stanislovo Dagilio vertimas, 1910. 
Pig. V. Biržiška, „Abromas Kulvietis“, Pėdsakai, 1946, nr. 2, p. 14. 

tr asmeninio kontakto. Antai XVI a. pabaigos katalikų raštijos įkvėpėjas, Daukšos globėjas vysk. 
Merkelis Giedraitis dar studentaudamas Vakarų Europoje turėjo artimų ryšių su Jurgiu Zabloc- 
kiu, Abraomo Kulviečio draugu ir vienu iš pirmųjų mūsų rašytojų. 

Pirmieji Mažosios Lietuvos rašytojai, kaip jau minėta, buvo kilę iš Didžiosios. Pirmasis reikš- 
mingas vietos žmogus Mažosios Lietuvos raštijoje buvo Jonas Bretkūnas, šalia Daukšos žymiau- 
sias mūsų XVI a. rašytojas. Ilgainiui Mažoji Lietuva išsiugdė savųjų rašytojų, nebegaudama jų iš 
Didžiosios, nusilpus joje protestantizmui, kurs ir buvo anos savotiškos kultūrinės ekspansijos į 
Vakarus įkvėpėjas. 

Pasukusi savarankišku keliu, Mažosios Lietuvos raštija tolydžio augo, o jos rašytojų skaičius 
didėjo. Reikia pastebėti, kad Mažojoje Lietuvoje lietuviškas gaivalas buvo tada toks stiprus, jog 
dažnai ne vienas vokiečių kilimo kunigas ar net ir visos jų šeimos sulietuvėdavo, pamėgdavo lie- 
tuvių kalbą ir kartais nemaža nusipelnydavo lietuvių raštų ir apskritai kultūros srityje. Ryškiu 
pavyzdžiu galima nurodyti iš Saksonijos XVIII a. pradžios išeivio odininko kilusią Mažosios Lie- 
tuvos kunigų Ostermejerių šeimą, kurios trijų kartų penki nariai reikšmingai, ypač Gotfridas 
Ostermejeris (1716-1800), pasirodė mūsų XVIII a. ir XIX a. pradžios raštijoje. Kokių patriotų 
iškildavo iš tų sulietuvėjusių kunigų tarpo, rodo Zigfridas Ostermejeris, kuris 1817 m. išspaus- 
dintoje brošiūroje Ar patartina išstumti lietuvių kalbą ir lietuvius sulieti su vokiečiais nepaprastai 
karštai puolė vokietininkų ketinimus. Anot jo, kiekviena kalba esanti Dievo dovana tautai, jos 
neatimama nuosavybė; kėsinimasis atimti tautai jos kalbą - tai tikras plėšimas, tai didžiausio 
pasipiktinimo vertas despotizmas (die empėrendste Tyrannei und die schreiendste Despotie); 
būtų pagaliau pageidautina, kad tie, kurie gauna Lietuvoje prieglaudą, išmoktų lietuviškai, 
jiems tačiau esą maloniau naudotis Lietuvos pajamomis, valgyti lietuvišką duoną ir, nesimokant 
lietuviškai, niekinti lietuvių kalbą ir reikalauti, kad lietuvių tauta ir jos kalba būtų išnaikintos; 
„bet tiems ponams, - rašo toliau Zigfridas Ostermejeris, - būtų galima teisingai pasakyti: jei 
jums šita kalba ir tauta nepatinka, ko jūs čia atsikraustote; mes ir be jūsų apsieiti galime, jūs 
tik sumaiščių pridarote“. 

Mažosios Lietuvos raštijos istorijoje ypač pažymėtinas yra XVIII amžius. Jau vienas Donelaičio 
vardas kiek sveria! Buvo tuo metu čia ir daugiau, tegu ir ne tokių talentingų, rašytojų, pasireišku- 
sių ne tik religinėmis giesmėmis, bet ir pasaulietine poezija (Kristijono Milkaus PiIkainis, Adomo 
Šimelpenigio eilėraščiai ir t.t.). Gražiai klestėjo ir religinė raštija, susilaukusi pagaliau spausdinto 
Šventojo Rašto. Netrūko jai ir gausių giesmynų, dėl kurių, pvz., tarp Gotfrido Ostermejerio ir 
Milkų iškilo įdomi, nes jau ir tikrai literatūrinė polemika, liudijanti Mažosios Lietuvos kunigų 
gyvą rūpinimąsi lietuvių raštija ir kalba. Tą patį rodė įvairūs lietuvių kalbos tyrinėjimai (pvz. 
Ruigio Betracbtung der litauischen Sprache su pagarsėjusiais liaudies dainų tekstais), gausios gra- 
matikos ir žodynai, kurių vienam (Kristijono Milkaus, 1800) prakalbą parašė garsusis filosofas 
Immanuelis Kantas, kai kieno spėjimu pats buvęs lietuvių kilmės. 

XVIII amžių galima būtų pavadinti Mažosios Lietuvos raštijos aukso gadyne. Nors Didžioji 
Lietuva ir viršijo spaudinių kiekiu, bet tiek savo raštų kokybe, tiek apskritai literatūrinių interesų 
platumu bei paties literatūrinio gyvenimo intensyvumu, taip pat ir reikšme mūsų raštijos istorijoje 
Mažoji Lietuva XVIII a. aiškiai pranešė Didžiąją. Pastaroji greitai netgi pajuto anos įtaką. 

Kaip žinome, XIX a. pradžioje, vadinamojoje senojo Vilniaus universiteto gadynėje, Didžio- 
joje Lietuvoje pastebimas didelis kultūrinis pakilimas, drauge besiplečiąs lietuvių literatūrinis 
sąjūdis, o netgi ir iš viso lietuviškos dvasios atgijimas, gražiausiai pareikštas Vilniaus studento 
Simano Stanevičiaus entuziastinga „Šlove žemaičių“. To lituanistinio sąjūdžio svarbiausias požy- 
mis buvo tolydžio stiprėjąs domėjimasis lietuvių kalba, rūpinimasis jos tobulinimu, valymu nuo 

išsikerojusių svetimybių, noras aukštinti tos dažno šviesuolio paniekintos mužikų kalbos grožį ir 
garbę, pastangos skiepyti gimtosios kalbos meilę. Užsimojus geriau ištirti savąją kalbą ir nesiten- 
kinant senuoju Sirvydo žodynu ir reta jėzuitų 1737 m. gramatika (1829 m. Stanevičiaus pataisyta 
ir perspausdinta), imta rašyti visa eilė gramatikų ir žodynų. 

Tam savo dažnai bemaž pionieriškam darbui paramos beieškant, dažno akys krypo į Mažąją 
Lietuvą. Tai darė, pvz., ir kun. Ksaveras Bohušas (dažnai ir Baužu vadinamas), kurio veikalas 
apie lietuvių kalbą (1808), nors moksliniu atžvilgiu ir menkas, labai buvo išpopuliarėjęs, nes ne- 
paprastu lietuvių kalbos išaukštinimu maloniai glostė mūsų literatų tautinę ambiciją ir kaitino 
patriotinius jausmus. Ir štai pats Bohušas pasisako, kad, negavęs savo krašte rašomam veikalui 
reikalingų žinių apie lietuvių kalbą, parsisiųsdinęs iš Karaliaučiaus lietuvių kalbos žodyną bei 
gramatiką ir iš jų mokęsis prieš rašydamas savo tyrinėjimą. Ir tikrai savo rašinyje Bohušas remia- 
si pavyzdžiais, gausiai imtais iš Ruigio žinomojo veikalo ir žodyno. Panašiai ir Dionizas Poška, 
žodyną rašydamas, be kitko, naudojos Milkaus žodynu. To paties Milkaus gramatiką, kaip liudi- 
jama, vertęs žinomasis Žemaičių lietuviškojo sąjūdžio globėjas vysk. Juozas Arnulfas Giedraitis. 
Gerai buvo žinomi Mažosios Lietuvos raštai ir Vilniaus studentams lietuvių literatams. Kajetonas 
Nezabitauskis daug jų išskaičiavo savo sudarytoje lietuvių bibliografijėlėje, o jo kolega Simanas 
„ Sranevičius juos labai išgyrė: 

Juk ligszioley tayp destys ir su wysays lirawyszkays rasztays, jog ti kuri Karalaucziuje, Tylžie, Klaypiedo, 
Gumbynie yszeina, toly giaresny ira, ne kaip musu maldu arba gismiu knigas Vyjlniuje spausdamas. Ani 


pryligst sodnams, kur medey ranka žmogaus po tisuma yr patogei suswadynty ira toliges ir myszkama par 
sawy augantyms be sarga yr be jokia prydaboyma. 


Toliau jis nurodo, kad reikia rūpintis gerinti mūsų raštų kalbą, „o darbume yr gražume darba 
jymty paweyksla nu Lituwynynku Prusu“. 

Buvo bandomas užmegzti ir asmeninis kontaktas su Mažąja Lietuva. Antai Jurgis Plateris 
buvo nuvykęs Karaliaučiun ir ten pasipažino su Rėza, kurio suteiktomis žiniomis ir patarimais 
pasinaudodamas tyrinėjo lietuvių kalbos gramatiką. Dėl tų visų faktų aš tariausi galįs pavadinti 
atitinkamą savo knygos apie XIX a. pradžios lituanistinį sąjūdį skyrių - „Mažoji Lietuva moko 
Didžiąją“. 

Dar kartą reikia prisiminti šioje vietoje Donelaitį. XIX a. pradžios mūsų patriotiškieji literatai 
(Poška ir kt.) savo kūryba norėjo, tarp kitko, parodyti, kad lietuvių kalba nėra tik prastų muži- 
kų kalba, kad ji tinkama ne tik kokiai maldaknygei ar elementoriui, bet ir tauriai šviesuomenės 
poezijai. Donelaičio raštai, 1818 m. Rėzos išspausdinti, sužavėjo juos, patvirtindami tokią jiems 
mielą mintį, kokių meno viršūnių gali pasiekti lietuvių kalba, daugelio taip nevertinama... Antai 
Daukantas po kelerių metų rašė: 


„kas tur prora iraukso plunksna Omera [t.y. Homero] ar Wirgile [t.y. Vergilijaus], tas sakau sau norėdamas 
tau gal gudrej gudresnej raszyti toj kalboj. Tou teysiby pagirtas dayniu Donelaitis darodi sawa garbingo 
Daynie metu layka. 


Ne mažiau džiaugės juo ir anoniminis Stanevičiaus ir Donelaičio pasakėčių leidėjas (išsp. 1829): 


... ani sawa rasztys parwyrtina kad žemaytyszkoj kalboj, tayp kaip senu dinu Grekonay yr Rymionys sawa 
kalbose, eylas piedoms tai ira mieronis galeme raszity. Tokiu miru ira Kryžžas Donelaytys. 


Žinoma, Donelaičio reikšmė nesibaigė tuo įspūdžiu XIX a. pradžios mūsų literatams. Jis iš 
viso užėmė vieną iš pirmųjų vietų mūsų literatūros istorijoje. 

Kalbant apie XIX a. pradžią, negalima pamiršti ir Neringos žvejo sūnaus Liudo Rėzos, vieno iš 
reikšmingiausių vyrų, kuriuos yra davusi mūsų raštijos istorijai Mažoji Lietuva. Ypač svarbus yra 
tas vardas susidomėjimo liaudies daina istorijoje. Ir iš viso pastaruoju atžvilgiu Didžioji Lietuva 
buvo žymiai pasivėlinusi lyginant su Mažąja, kur jau pačioje XVIII a. pradžioje ar net ir XVII a. 
pabaigoje kai kurie kunigai rankiojo dainas, tiesa, dar tik kalbos reikalui. Vienam iš jų (Pilypui 
Ruigiui) išspausdinus tris dainas ir jomis susižavėjus žymiajam vokiečių rašytojui Lessingui, o ki- 
tam (Herderiui) įsidėjus kelias dainas į savo garsųjį dainų rinkinį, Mažosios Lietuvos visuomenė 
į XVIII a. pabaigą jau kaskart drąsiau įvertina dainų grožį. Tuo tarpu Didžiojoje Lietuvoje apie 
dainas dar visai tylima; nebent koks pamokslininkas jas kartais suniekina; pvz, vieno 1794 m. 
katekizmo rankraštyje skaitome tokį klausimą: „Ku iszmanay apie tus, kurie giedzia [= gieda] 
giesmes svietiszkas? [Atsakymas:] Yr sawi pati yr klausunčius ing prapuolima, prazuwima yr 
nebezpieczensrwa induoda.“? 

Ir tik, XIX a. bestiprėjant Vilniuje romantinėms nuotaikoms, jaunoji karta ėmė suprasti lie- 
tuvių liaudies dainos vertę. Rėzos įtaka čia irgi bus buvus reikšminga. Jo vardas buvo Vilniuje 
žinomas; pvz., vienas Vilniaus laikraštis 1817 m. pranešė, kad Karaliaučiaus universiteto prof. 
Rėza, žinomas Šventojo Rašto vertimų istorijos autorius, esąs surinkęs Prūsuose daug senoviškų 
liaudies dainų ir ketinąs tuo tikslu atvykti į Žemaičius ir Lietuvą; jis jau Vilniuje laiškais teiravę- 
sis reikalingų žinių. Ypač išgarsėjo Rėza savo 1825 m. išspausdintu dainų rinkiniu, kuris ilgai 
buvo pagrindinis ir net vienintelis žinių apie lietuvių dainas šaltinis. Iš jo buvo ne tik dainos ci- 
tuojamos, bet ir jo pateiktoji dainų charakteristika išpopuliarėjo. Pats romantiškai žavėdamasis 
dainomis ir giliai poetiškai įsijautęs į jų grožį, Rėza kėlė pagrindines mūsų dainų savybes: pa- 
prastutį natūralumą, reiškiamo jausmo švelnumą ir nuoširdumą, moralinį skaistumą ir nešvarių 
dviprasmybių vengimą. Ypač prigijo Rėzos mintis apie dainų aukštą dorovingumą, kurią kartojo 
tada daugumas rašiusių apie mūsų dainas. Iš daugelio priminsime tik Adomą Mickevičių, kurs 
slavų literatūros paskaitose (1842-1843) Paryžiaus universitete šitaip kalbėjo: lietuvių tautos 
garbei esą reikia pastebėti, kad 


labai turtingame jos dainų rinkinyje [t.y. Rėzos] nėra nė vienos ne tik begėdiškos, bet net nepadorios. 
Lietuvių kalboje nėra nepadorių, netaurių posakių. Toji kalba, turinti savyje kažką šventa, kunigiška, jų 
nepakenčia, negali jų pasisavinti, jei jų ir yra, tai jie paskolinti iš slavų ir niekados nevartojami padorioje 
lietuvių šeimoje. 


Po Rėzos Mažosios Lietuvos vaidmuo bendrajame mūsų literatūros gyvenime ėmė mažėti. Mat 
ekspansyviojo germanizmo banga kas kartą labiau stelbė lietuvybę. Daugelyje vietų, kur dar taip 
neseniai plačiai skambėjo Donelaičio būrų kalba, begirdėti buvo vokiečiai. Vis dėlto ir apmenkęs 
lietuviškasis medis duodavo dar gajų atžalų lietuviškajai raštijai ir apskritai mūsų kultūrai. Tautinia- 
me atgimime Mažosios Lietuvos sūnų vaidmuo toli gražu nebuvo nereikšmingas. Paimkime, pvz., 
kad ir Aušrą. Daug buvo ketinimų steigti pirmąjį tautinį lietuvių laikraštį, bet jie buvo įvykdyti tik 
įsijungus į tas pastangas ir Mažajai Lietuvai. Antai judrusis ir energingas studentas Jonas Šliūpas 
veltui davinėjo prašymus leisti lietuviškus laikraščius Vilniuje ir Petrapilyje; be rezultatų likda- 
vo ir užsienyje gyvenančio dr. Jono Basanavičiaus pasitarimai su bulgarų ir čekų knygininkais 
leidėjais; taip pat ir 1863 m. sukilimo emigrantas Andrius Vištalius negalėjo realizuoti minties 
leisti lietuvišką laikraštį, nors ir drąsinamas lietuviams palankaus lenkų rašytojo Kraševskio, 


3 Plg. V. Biržiška, Lietuvių bibliografija, d. I, papildymai IV, Kaunas, 1939, p. DXVIII-DXIX. 

išspausdinusio savo spaustuvėje Drezdene Vištaliaus lietuviškai išverstą Vytolio raudą. Ir tik kai 
patogiausioje anų laikų sąlygomis tokiam laikraščiui leisti vietoję, t.y. Mažojoje Lietuvoje, susira- 
do tinkamas atsidėjęs žmogus - Jurgis Mikšas, - galėjo Ragainėje pasirodyti iš spaudos pirmasis 
Aušros numeris. 

Žinoma, dar ir daug kitų Mažosios Lietuvos patriotų nemaža nusipelnė mūsų draudimo meto 
spaudai; kaip pavyzdį paminėsime tik vieną šviesų, nors platesnei visuomenei dabar mažiau teži- 
nomą Mortos Zauniūtės asmenį. 

Negalime dar neiškelti žymiojo Mažosios Lietuvos sūnaus Vydūno. Jo raštai, jo pasaulėžiūra ir 
apskritai visas jo gyvenimo būdas ir tebėra ne vienam, ypač jaunuoliui, reikšmingas išgyvenimas, 
kai kam net lemiamas susidarant savąją pasaulėžiūrą. Nediskutuodami pačios Vydūno pasaulė- 
žiūros, dėl kurios gali būti įvairių nuomonių, iškelsime tik vieną jo svarbią mintį - glaudų susie- 
jimą žmogaus dorovės ir tautiškumo išlaikymo reikalo. Tai reikšmingas tautinės pasaulėžiūros 
papildymas ir praturtinimas. Įdomu dar čia pastebėti, kad toji mintis kaip tik Mažajai Lietuvai 
būdinga. Antai jau ir senasis Donelaitis guodėsi, kad lietuviai nutausdami ir moraliai smunka, 
todėl nuoširdžiai gailėjosi senųjų, arba, kaip jis rašė, - barzdotų lietuviškų gadynių. Vėlėliau taip 
pat ir Rėza panašiai svarstė: 


„. Teikia bijoti, kad vokiečių papročių ir ypač žemos kareiviškos dvasios įtakoje ir anasai lietuvių liaudies 
dainos skaistumas ir nekaltumas jei ir ne visai išnyks, tai bent gaus didelį smūgį. 


Negalima pamiršti ir draminių Vydūno veikalų, kurie, kad ir ne visų vienodai vertinami, yra 
savo originalumu ir idėjingumu žymus įnašas į mūsų naująją literatūrą. 

Baigiant nors trumpai dar reikia priminti tą faktą, kad nepriklausomojoje Lietuvoje įsteigus 
kasmetinę valstybinę literatūros premiją, pirmoji teko Mažosios Lietuvos dukrai Ievai Simonai- 
tytei už Aukštujų Simonių likimą, romaną iš Mažosios Lietuvos gyvenimo. 


[1947] 

Mūsų literatūros raidos etapai 


Periodizavimo pagrindai 


Mūsų spausdintos knygos istorija baigia ketvirtąjį šimtmetį. Per tą ilgą laiką daug svarbių 
atmainų įvyko mūsų tautos gyvenime, o tai, savaime suprantama, turėjo atsiliepti ir literatūrai. 
Ilgainiui kito ir pats rašymo būdas, ir literatūros vaidmuo visuomenės gyvenime, pagaliau ir pačių 
rašytojų literatūros uždavinio supratimas. Tad mūsų literatūros raidą - žinoma, imant stambiais 
bruožais - galima paskirstyti į keturis etapus: 1) XVI-XVIII a. lietuviškoji raštija tarnavo bemaž 
išimtinai tik religiniams reikalams; 2) tolimesnio laikotarpio ligi spaudos draudimo ar net ligi 
pat Aušros mūsų literatūrai derėtų didaktinės raštijos vardas, nes jos svarbiausias uždavinys - liau- 
dies švietimas; 3) nuo Aušros maždaug ligi spaudos atkovojimo vyrauja patriotinė literatūra, 
kurios pagrindinė mintis - tautos žadinimas, tėvynės meilės kėlimas ir pan; 4) pagaliau naująjį 
mūsų literatūros etapą (prasidėjusį jau prieš Pirmąjį pasaulinį karą) galėtume turbūt pavadinti 
meniniu; literatūra puoselėjama kaip savaiminė meno vertybė; ji nebepajungiama išimtinai tų ar 
kitų visuomeninių reikalų tarnybai, nors, antra vertus, glaudus ryšys su visuomenės gyvenimo 
bangavimais toli gražu nenutraukiamas. 

Zinoma, tais periodais skirstoma žiūrint tik pačių būdingųjų atskiro literatūros laikotarpio 
požymių, svarbiausių tendencijų, vyraujančio literatūros tipo, todėl paskiri reiškiniai gali ir ne- 
įtilpti į šito skirstymo rėmus. Antai religinės raštijos periode randame, nors nedaug, ir kitokio 
pobūdžio raštų, jų tarpe ir žymiausią mūsų senosios poezijos veikalą — Donelaičio Metus, tiesa, 
vėliau teišspausdintus. Didaktiniame periode religinės knygos tebeviršija skaičiumi kiras, betgi 
nebe jos, vaizdžiai sakant, guli pirmoje mūsų to meto literatūros lentynoje, nebe jos yra būdingos 
tam laikui, o liaudies šviečiamoji raštija. Kita vertus, tame didaktiniame laikotarpyje yra ir gry- 
nųjų lyrikų, pvz., intymiųjų išgyvenimų dainius Vienažindys ir kt. Trečiąjį periodą pavadinome 
patriotiniu, bet tai visai nereiškia, kad jau ir anksčiau, o ypač vėliau nebūtų buvę patriotinės poe- 
zijos; tik vėl: ne ji davė anų kitų periodų literatūrai dominuojantį bruožą, antra vertus, nestinga 
šiame periode ir didaktinės raštijos; antai liaudies švietėjo Ivinskio ir kt. tradicijas garbingai tęsė 
savo gausiomis populiariosiomis knygutėmis Petras Vileišis-Neris. Aukštos meninės vertės kūri- 
nių turime ir ankstesniuose perioduose, ne tik meniniu pavadintame ketvirtajame, betgi tada 
rašytojo intencijos kurti grynąjį meną buvo labai sporadiškas reiškinys. 

Taigi toks skirstymas periodais yra schematiškas ir kaip toks neišvengiamai turi žaloti tikre- 
nybę. Užtat schema visada akivaizdžiai parodo tam tikrą raidos linkmę, kuri daros neryški tik- 
rovės faktų įvairenybėje. Tas suskirstymas aiškiai rodo, kaip mūsų literatūra, iš pradžių tenkinusi 
tik tam tikrą visuomenės interesų sritį, įgyja vis platėjantį vaidmenį tautos gyvenime ir tampa 
pagaliau būtina, savareikšme tautos kultūros gyvenimo sudėtine dalimi. 


85 


Religijos tarnyboje 


Pavartę bibliografijos lakštus, pirmuose mūsų literatūros amžiuose rasime bemaž vienus 
tik giesmynus, katekizmus, pamokslų ir evangelijų rinkinius ir kitokias religinio turinio knygas. 
Tačiau tai nereiškia, kad lietuvių tauta būtų buvusi tokio žemo kultūros lygio, jog jos dvasinius 
reikalus būtų patenkinusi tik maldaknygė, o kitokios literatūros ji nebūtų pasigedusi. Lietuvių 
tautai nestigo rašto žmonių, netrūko šviesuolių, ėjusių mokslus užsienio universitetuose, o vėliau 
ir savojoje Vilniaus akademijoje; kai kas iš jų net į profesorius išeidavo. Deja, jie savo mokslo, 
meno, publicistikos veikalus rašė svetimomis kalbomis. Antai Lietuvos Statutas, tas didysis mūsų 
tautos teisinio subrendimo paminklas, rašytas gudų kalba, tada oficialia Didžiosios Kunigaikštijos 
kalba. Aštrios plunksnos ir įžvalgios minties mūsų XVI a. publicistas Mykolas Lietuvis rašė Žy- 
gimantui Augustui memorandumą dėl visuomeninių negerovių lotyniškai, laikydamas tą kalbą, 
kaip ir kiti patriotai, lietuvių tikrąja protėvių kalba. XVII a. savo lotyniškąja poezija, kurioje ir 
Lietuvą su jos giriomis aprašinėjo, visoje Europoje išgarsėjo, net susilaukdamas naujojo Horaci- 
jaus vardo, Vilniaus akademijos profesorius, ankstyvesnis Kražių kolegijos mokytojas Motiejus 
Sarbievijus. Ta pačia kalba kitas Vilniaus profesorius Albertas Vijūkas-Kojelavičius parašė savo 
žinomąją Lietuvos istoriją. Dar labiau paplito mūsų šviesuomenėje dėl žinomųjų istorinių aplin- 
kybių lenkų kalba. Mikalojaus Daukšos balsas, XVI a. pabaigoje karštai kėlęs didelę gimtosios 
kalbos reikšmę tautai, nuaidėjo be didesnio atgarsio. Kaip Didžiojoje Lietuvoje lenkų, taip Ma- 
žojoje vokiečių kalba tapo šviesuomenės kalba. 

Vis dėlto šiaip jau skurdžioje lietuviškoje religinėje raštijoje buvo ir palyginti stambių vardų. 
Mažojoje Lietuvoje iškeltinas yra Jonas Bretkūnas, kuris jau XVI a. besibaigiant išvertė Šventąjį 
Raštą, tuo rodydamas, kad lietuvių kalba jau buvo subrendusi būti literatūros kalba. Didžiojoje 
Lietuvoje ypač minėtini Mikalojus Daukša ir Konstantinas Širvydas, kurių raštų tauri ir graži 
kalba ir šiandien tebėra tikras lobynas kalbininkams. 

Deja, ilgainiui mūsų raštija sumenko. XVIII a. - tai Bromos atvertos ing viečnastį ir kitų pana- 
šiai prišiukšlintos kalbos raštų gadynė. Betgi lietuviška knyga auga skaičiumi. Pirmiau dar tokios 
retos lietuviškos knygos buvo skiriamos daugiau tik kunigams, kad padėtų jiems pastoracijos dar- 
be, o dabar knyga daros pamažu masinio vartojimo dalykas. Ji plinta žmonėse. Antai keli XIX a. 
pradžios atsiminimų autoriai rašo, kad Lietuvoje, bent Žemaičiuose, retą valstietę buvo galima 
pamatyti bažnyčioje be maldaknygės. Tad senoji lietuvių religinė knyga be christianizacijos darbo 
atliko dar ir kitą svarbų uždavinį - išmokė mūsų liaudį skaityti. 


Liaudį šviečiant 


Jau XVIII a. pabaigoje, o ypač XIX amžiuje pakyla pavergtose Europos tautose tautinio 
atgimimo banga. Imama karštai kelti gimtosios kalbos meilę, stengiamasi išlaikyti ir išugdyti savą, 
tautinę kultūrą, didžiuojamasi savo tautos garbinga istorija... Analoginis sąjūdis pastebimas tuo 
laiku ir Lietuvoje, o ypač žemaičių krašte, kur be bendrojo lituanistinio sąjūdžio matome ir gražią 
lietuviškos pasaulietinės poezijos užuomazgą. Deja, tai buvo dar per silpnas daigas išaugti lietuvių 
tautinius idealus puoselėjančiai literatūrai, nes mūsų bajorišką visuomenę per stipriai tebeveikė 
unijinės tradicijos. Jos daugumo patriotizmą tenkino Mickevičiaus, Kraševskio, Kondratavičiaus 
ir kitų lenkiški raštai savo išgražintos lietuvių istorijos vaizdais. 

Ne per gausiausiam lietuvių literatų būreliui iškyla kitas svarbus uždavinys - šviesti liaudį. 
Antai Daukantas patriotine dvasia parašytą istorijos veikalą - Darbus senųjų lietuvių ir žemaičių 
skiria, kaip jis pats prakalboje pasisako, „ne dėl mokytų vyrų ir galvočių, bet dėl tų motinų [...], 
kurios geb savo vaikams darbus jų bočių ir prabočių pasakoti“. Ne visi mūsų liaudies švietėjai 
taip aiškiai kaip Daukantas suprato savo darbo tautinę reikšmę. Jų daugumas gal tenorėjo nors 
tuo būdu padėti vargstančiam ir tamsoje skendinčiam valstiečiui. Vis dėlto savo kukliu darbu jie 
kad ir nejučiomis vykdė svarbų tautinį uždavinį - išlaikyti liaudį lietuvišką ir tuo dėti pagrindą 
jos vėlesniam tautiniam atgimimui. 

Jau trečiame XIX a. dešimtmetyje keli Vilniaus studentai patriotai (Stanevičius, Nezabitauskis) 
parengė liaudžiai kelias lietuviškas knygeles. Vėliau uoliai dirbo šioje srityje Daukantas, Ivinskis, 
Aleknavičius, Valančius, Dovydaitis, Akelaitis ir kt. Jų raštai ne tik teikė mūsų liaudžiai praktinių 
ūkio ir kitokių žinių ar dorovinių pasiskaitymų, bet atliko taip pat ir dar didesnį tautinio kultū- 
rinimo darbą - pripratino žmones prie lietuviškos knygos. 


Tėvynę žadinant 


Mūsų pamažu jau bebundančią tautą ištiko kietas smūgis. Nepavykęs 1863 m. sukilimas 
užtraukė žiaurias represijas, kurių tikslas buvo ne tik nubausti pasipriešinti išdrįsusį kraštą, bet 
ir su šaknimis išrauti ateityje galimo neklusnumo daigus. Pradedama beatodairinė rusifikacijos 
politika. Visos tos gausios represinės priemonės gal ne vieną baugino, net palaužė, betgi daugumą 
tik grūdino kovai. Užsispyrusio priešinimosi nuotaika kaitino visuomenę. 

"Tautinis atsparumas tvirtėjo ne tik santykiuose su rusais, bet ir lenkų atžvilgiu. Mat unijinės 
tradicijos ne tik nebuvo šventos, bet tiesiog svetimos mūsų valstiečių sūnums, kurių vis daugiau, 
1861 m. panaikinus baudžiavą, išeidavo mokslus. Antai visi svarbieji tautinio atgimimo veikėjai 
buvo valstiečių kilimo. Patriotinės tautinio atgimimo nuotaikos netruko pasireikšti ir literatū- 
roje. Nežiūrint spaudos draudimo, sutelktinėmis jėgomis sušvinta Aušra, o paskui ir kiti laikraš- 
čiai. Norima parodyti, kad tauta ne tik tebėra gyva, kad ji ne tik nesirengia mirti, bet kaip tik 
priešingai - jaunatviškai veržiasi gyventi kaip pilnateisis narys kitų tautų šeimoje. „Juk ir mes 
esame tokie pat žmonės, kaip ir mūsų kaimynai, ir norime visomis teisybėmis, prigulinčiomis 
visai žmogystei, lygiai sa mūsų kaimynais naudotis“! Visų pirma pasigesta kultūros teisių: savų 
mokyklų, savos spaudos, savos kalbos viešajame gyvenime. Juk grėsė didelis nutautimo pavojus, 
kurio procesą reikėjo sustabdyti. Visa tai atsispindi mūsų literatūroje, kurios pagrindiniai motyvai 
darosi gimtosios kalbos aukštinimas ir jos meilės skiepijimas, tautinės savigarbos kėlimas garbin- 
gos istorijos paveikslais, Lietuvos gamtos grožio vaizdavimas, šaukimas į tautinį darbą, šviesios 
ateities vilčių nurodymas dabarties tamsoje ir t.t. Aušros ir vėlesnioji draudimo meto poezija dažnai 
tėra patriotinė publicistika. Jai motto galima būtų įrašyti Kudirkos eilėraščio žodžius: „Kelkite! 
Kelkite! Kelkite!“ Patys būdingieji to laikotarpio rašytojai - Kudirka su Maironiu. Tiesa, jie vir- 
šija ir literatūriniu išsilavinimu, ir ypač talentu visą eilę meniškai nepajėgių rašytojėlių, kuriems 
jų kūryba buvo ne poetinio pašaukimo, o tik patriotinės pareigos dalykas. Betgi ir Maironiui 
su Kudirka tautos ir visuomenės reikalai buvo pagrindinis jų neabejotinai talentingos kūrybos 
akstinas. Tad to laikotarpio didžioji reikšmė buvo ne meno srityje, bet ta, kad ji susiejo literatūrą 
su gyvybiniais tautos siekimais. 


! Aušra, 1883, nr. 1, p. 4. 

Meno kūryba 


Tautos žadintojų pastangos nenueina niekais. Spauda atkovojama, o savarankiško valdy- 
mosi noras tautos organizuotai pareiškiamas Didžiajame Vilniaus seime. Sustiprėja laikraštija, 
kuriamos mokslo, meno ir kitokios draugijos, steigiamos teatro trupės, rengiamos dailės parodos 
ir t.t. Lietuviškosios šviesuomenės smarkiai padaugėja. Jau praeina vienų tik raginimų tautiškai 
susiprasti gadynė ir prasideda našaus kultūros darbo laikas. O darbo tiek daug, nes visose srityse 
taip atsilikta. 

Ir vėl reiškiasi literatūroje ta naujoji dvasia. Nebepasitenkinama draudimo meto literatūra, 
kuri, pvz., kai kieno suniekinama agitatoriškai moralinės raštijėlės varduž arba dėl savo meni- 
nio elementarumo teskiriama nebent kokio Balbieriškio literatūriniam lygiui*. Norima prilygti 
Europos literatūrai ir pasiekti jos aktualiąsias tendencijas ir moderniąsias sroves. Šalia meninio 
realizmo (Biliūnas) ir net natūralizmo pasireiškimų (Bitė, Jasiukaitis...), atsispindi mūsų naujųjų 
rašytojų kūryboje simbolistinės (Gustaitis ir kt.), impresionistinės (Šeinius) ir kitokios neoroman- 
tinės tendencijos. Siekiama pagilinti literatūrą. Ji turi sudominti ne tik kaimietį, bet teikti pakan- 
kamai dvasinio peno ir literatūriškai išlavintam šviesuoliui, kad tas neskaitytų mūsų literatūros 
veikalų su didesniu ar mažesniu nuoboduliu tik iš savotiškos patriotinės pareigos. Norima tad 
praturtinti literatūrą psichologinėmis, istoriosofinėmis, filosofinėmis problemomis (plg. Dobilo 
Blūdą, Krėvės Šarūną, Vydūno draminius veikalus ir t.t.). Pagilinamas ir literatūros tautiškumo 
supratimas. Tautinė literatūra ne ta, kuri tik patriotinius šūkius kelia, o ta, kuri reiškiama tauti- 
niu stiliumi (čia, pvz., galime priminti tokio stiliaus ieškojimą Krėvės Dainavos šalis padavimuo- 
se) ir praskleidžia dar tautinę dvasią vaizduojamuose žmonėse, pvz., Dobilo Blūdas, Vaižganto 
Pragiedruliai ir kt. Ieškoma ir naujų literatūrinių formų. Antai poezijoje stengiamasi atsikratyti 
visagalės Maironio įtakos ir net kovoti su ja. Putinas, Sruoga, Kirša duoda gaires mūsų simbolis- 
tinei lyrikai. Iškeltinas ir Keturių vėjų futuristinis eksperimentas, irgi kaip Europos literatūrinių 
srovių atspindys. 

Dėl vietos stokos nenagrinėsime plačiau nepriklausomųjų laikų literatūros ir jos neabejotinų, 
ypač lyrikoje, meninių laimėjimų. Pažymėsime tik, kad literatūros vaidmuo visuomenės gyvenime 
tolydžio augo. Iš pradžių mūsų literatų buvo dar ne kartą skundžiamasi dėl publikos abejingumo 
literatūros meno reikalams, padejuojamna net dėl knygos krizės, bet ilgainiui dalykai pakito. Antai, 
vokiečių okupacijos laikais knygų leidimui bemaž sustojus, visuomenė pajuto formalų lietuviškos 
knygos alkį. Knyga jau buvo pasidariusi visuomenei reikalinga. Taip ilgainiui mūsų literatūra įgyja 
tokį pat svarbų vaidmenį visuomenės gyvenime, kaip ir kitose senos kultūros tautose. 


[1947] 


2 


L. Gira, „Literatūros pašnekos“ Vaivorykštė, 1913, ka. I, p. 203. 
3 


J. Herbačiauskas, Erškėčių vainikas, Krokuva, 1908, p. 48. 

SENOJI LITERATŪRA 


Mykolas Lietuvis - XVI amžiaus Lietuvos patriotas 


Lietuva, pasiekusi Vytautui valdant didžiausios politinės galybės Rytų Europoje, ilgainiui 
ėmė silpnėti. Vis glaudesni ryšiai su bajoriškąja Lenkija ir drauge su tuo bajoriškųjų laisvių tolydi- 
nis įsigalėjimas iš vidaus klibino stipraus absoliutinio kunigaikščio valdomos valstybės pagrindus. 
Be to, iškilo ir išorinis pavojus - bestiprėjanti Maskva. Nusikratęs XV a. totorių jungo ir sukūręs 
didelę bei stiprią valstybę, didysis Maskvos kunigaikštis pasiskelbė visų pravoslavų vieninteliu 
valdovu, o Maskva turėjo būti viso pravoslaviškojo pasaulio centru. Sujungęs savo valdžioje kitų 
rusų kunigaikščių valdomas žemes, Maskvos kunigaikštis godžiai ėmė žiūrėti ir į tas rusų gyve- 
narnas šritis, kurios priklausė Lietuvai. Ir štai 1493 m. prasidėjo dėl jų ilgi ir Lietuvą i išvarginę 
karai. Be to, Maskva kiršino prieš Lietuvą Krymo totorius; taigi prie Maskvos pavojaus prisidėjo 
dar totorių pavojus iš pietų. Karai su Maskva buvo Lietuvai didžiai nuostolingi. Bajorija labai 
nerangiai ėjo karan, nenorėdavo mokėti mokesčių, todėl kartais net ir šaunūs Lietuvos kariuo- 
menės laimėjimai negalėjo laiduoti Lietuvai patvaresnės ramybės. Ir štai Žygimantui Augustui 
sėdus sostan, Lietuva jau buvo netekusi nemažos dalies savo rytinių sričių, o Maskvos pavojus 
vis dar tebegrėsė. 

Tokiu tad metu vieno (o gal ir visos grupės, kaip mano prof. Ignas Jonynas) Lietuvos patrioto 
buvo lotyniškai parašytas tam tikras lygi ir memorandumas Žygimantui Augustui, kuriame buvo 
įsakmiai keliamas Maskvos pavojus ir vaizdžiai piešiamos Lietuvos silpnumo priežastys dėl ba- 
joriškosios visuomenės moralinio nuopuolio bei dėl patriotizmo stokos. 

To rašto autorius vėlesnėms kartoms žinomas kaip Michalo Lituanus, t.y. Mykolas Lietuvis. Iš 
rašinio teksto matyti, kad jo autorius ilgą laiką yra gyvenęs Kryme, naudojęsis ten visiška laisve ir 
net galėjęs, atrodo, lankytis chano rūmuose, nes pasakoja tuometinio chano intymaus gyvenimo 
smulkmenas. Todėl manoma, kad tai bus buvęs vienas iš tų diplomatinių agentų, kuriuos siuntinėjo 
Lietuva Kryman, ir būtent, Mykolas Tiškevičius. 

Mykolo Lietuvio veikalas rašytas apie 1550 m., betgi spaudon pateko vos 1615 m. Jį drauge su 
Jono Lasicijaus veikalu apie Žemaičių dievus išspausdino Bazelyje Grasseris antrašte: Michalonis 


1 Plg. Vladimiro Antonovičiaus pastabas prie Mykolo Lietuvio rašto rusiško vertimo Memuary otnosiaščiesia k isto- 
riijužnoj Rusi. Vypusk I, Kiev, 1890, p. 1-6.- Kad Tiškevičius buvo kalbamojo veikalo autorius, rašo ir žinomasis 
Lietuvos istorikas prof. Marvejus Liubavskis savo straipsnyje „Kro byl Michajlo Litvin, napisavšij k polovine XVI 
v. traktat “O nravach tatar, litovcev i moskvitian"“, Rossijskaja Associacija Naučno-issledovatelskicb Instituto 
Obščesivennych Nauk. Institut Istorii. Učemye Zapiski, Maskva, 1929, p. 49-54, Tiškevičiaus autoryste suabejoja 
prof. Jonas Lappo; plg. 1588 metų Lietuvos Statutas, t. I: Tyrinėjimas, d. 2, Kaunas, 1936, p. 333. 

Lituani De moribus tartarorum, lituanorum et moschorum fragmina decem, t.y. apie totorių, lie- 
tuvių ir maskviečių papročius dešimt fragmentų. Išspausdinęs pirmąjį fragmentą leidėjas padarė 
pastabą, kad kitos Mykolo Lietuvio veikalo knygos, t.y. skyriai, esančios pilnos nusiskundimų dėl 
savo tautiečių papročių sugedimo; tai esąs pikčiausias tautos priešas ir autorius nurodąs karaliui 
priemones, kaip kovoti su juo; leidėjas praleisdamas tuos skundus pateikiąs tik tai, kas istorijai pri- 
klausą. Taigi Grasseris ištisai išspausdino tik pirmąjį ir devintąjį fragmentus, o kitų santraukas. 

Mykolo Lietuvio veikalas mums įdomus ne tik kaip ano meto politinių sąlygų išdava, bet ir 
kaip Lietuvos XVI a. lotyniškos raštijos paminklas. Neapsiriksime pasakę, kad XVI a. vienas iš 
įdomiausių mūsų istorijoje. Tai įvairių politinių, kultūrinių, religinių sąjūdžių laikas, įvairiose sri- 
tyse pastūmėjęs Lietuvos gyvenimą pirmyn naujais keliais. Pakanka bent konspektyviai priminti 
kai kuriuos svarbesniuosius Lieruvos kultūrinio gyvenimo reiškinius, pvz., Žygimantui Augustui 
Vilniuje įsikūrus, sužydusį Lietuvoje humanizmą ir apskritai suintensyvėjusį kultūrinį gyvenimą; 
mūsų visuomenės teisinės bei valstybinės sąmonės subrendimą, iškalbingai parodytą Lietuvos tei- 
sės kodifikacija Lietuvos Statutuose; norą įsigilinti į savo valstybės istorines tradicijas, ryškėjantį 
Lietuvos metraščių išaugimu ir išpopuliarėjimu, taip pat Rotundo ir Strijkovskio istorijos darbais; 
valstybinės išminties parodymą modernia aniems laikams valakų reforma; sustiprėjus; norą siekti 
aukštesnės kultūros, pasireiškusį ne tik gausesnėmis kelionėmis į Europos universitetus, bet ir 
vietinių mokyklų reikalavimu, davusiu mums Vilniaus akademiją; religinio gyvenimo sūkurius, 
pasireiškusius ne tik katalikų ir reformatų disputais bei gausia tikybine polemine raštija, bet ir 
davusius pradžią lietuviškajai raštijai. Kultūriniam lygiui kylant, savo mintims įrodinėti ir teisei 
ginti griebiamasi ne tik ginklo, bet ir publicisto plunksnos. Štai, pvz., 1564 m. lenkiškai išspaus- 
dinamas Lenko pasikalbėjimas su lietuviu, kuriame vienas Lietuvos patriotas - manoma, kad tai 
buvo mokytasis Vilniaus vaitas Augustinas Rotundas - karštai atremia lenkų pretenzijas į Lietuvą. 
Mykolo Lietuvio veikalas irgi XVI a. Lietuvos patriotinės publicistikos paminklas, tik jis kitus 
taip pat aktualius ano meto Lietuvos visuomenės reikalus kėlė. Jis iškelia Lietuvos visuomeninio 
gyvenimo negeroves, kurios esančios tiesiog pražūtingos didelio Lietuvai gresiančio išorinio 
pavojaus akivaizdoje. Jis smerkia mūsų visuomenės išlepimą, senoviškojo karingumo išnykimą, 
girtavimą ir prabangos pamėgimą, religinį abejingumą, savanaudiškumą teismo dalykuose ar 
valdžios vietų dalijime ir t.t. Visas tas mūsų visuomenės ydas jis nuolat sugretina su pavyzdžiu 
rodomomis Lietuvos priešų maskviečių ir totorių dorybėmis. Kadangi Mykolui Lietuviui rūpėjo 
ne tiek istorinė tiesa, kiek tam tikros publicistinės minties iškėlimas ir įrodinėjimas, todėl jo vei- 
kale XVI a. Lietuvos visuomenės paveikslas piešiamas tyčia sutirštintas juodais dažais. Yra ten 
sąmoningo perdėjimo ir šaržavimo. Pasitaiko tad ir prieštaravimų. Visa tai reikia turėti galvoje, 
skaitant tą veikalą. 

Susipažinsime su jo turiniu. Pirmame fragmente, kurį Grasseris išspausdino ištisą, Mykolas - 
Lietuvis pasakoja apie Perekopo totorių gyvenimą. Rašo, kaip jie įsigalėjo Tauridėje, t.y. dabarti- 
niame Kryme, pavergę ankstyvesniuosius gyventojus graikus ir privertę mokėti pagalvinius mo- 
kesčius. Kadaise Lietuvos kunigaikščiai skyrė jiems chanus. Štai ir dabar valdą amžinos atminties 
Vytauto atsiųstojo Trakų apylinkėse gimusio Hadži Girėjo? ainiai, kurie tačiau, užuot buvę dėkingi 
už iškėlimą, sudarą Lietuvai dabar tiek rūpesčio. Totorių taip išdaugėję Tauridėje, kad jie gali 
pasiųsti karan net ligi trisdešimt tūkstančių žmonių kariuomenę. Totoriai betgi blogai ginkluoti. 
Skydų ir iečių visai nepažįsta, šarvus retas teturi. Daug betgi turi arklių, kuriuos nuolat keisdami 


* Faktiškai tačiau Hadži Girėjas chanu tapo 1443 m., taigi jau po Vytauto mirties. Vytautas buvo davęs prieglaudą 


jo mocinai, chano brolio našlei, ir pars Hadži Girėjas yra gimęs, rodos, Trakuose. 

ir nenuvargindami gali labai greitai užpulti arba pasprukti nuo persekiojančio priešo. Kare pasi- 
žymi sugebėjimu kantriai pakelti alkį, troškulį, nemigą, šaltį ir kitus sunkumus. Kariauja totoriai 
klastingai. Atviroje tačiau kovoje lietuviai sumuša kad ir daug didesnį totorių skaičių; pvz., prie 
Klecko devyni tūkstančiai lietuvių karių nukovė dvidešimt septynis tūkstančius totorių.? 

Totorių gyvenimas primityvus, kaip aukso gadynės patriarchų. Jie yra klajokliai piemens, neturį 
nekilnojamo turto. Nors ir laukiniai, jie labai vertina nuosaikumą ir santūrumą. Jie yra blaivūs, 
nes jiems draudžiama gerti vynas. Nėra pas tuos barbarus tokių, kurie dūstų prabangoje, bet- 
gi nėra ir tokių, kurie žūtų nuo šalčio ar bado. Nėra elgetaujančių, kaip nėra apgavikų, vagių, 
galvažudžių, priesaikos laužytojų. Teisėjų pareigas eina dvasininkai. Jų teismui priklauso tiek 
prastuomenė, tiek ir didikai, nes visiems yra tie patys įstatymai, išskyrus valdovą. Toji lygybė 
ir paviršinai išlaikoma: visi vienodai vilki ir valgo. Netgi lazdomis baudžiamas tas, kurs stengtųsi 
drabužiais ar juosta, ar kepure, ar šukuosena išsiskirti iš kitų. Svečiui, net ir nežinomam keleiviui, 
dykai duodamas valgis ir nakvynė. 

Kitais atžvilgiais totoriai mažiau civilizuoti; antai jie laiko moteris uždarytas ir apkrauna jas 
darbu. Kiekvienas turi po keturias žmonas ir dar šalia kiekvienos žmonos po dešimt meilužių. 
Žmonų neištikimybė baudžiama mirtimi. 

Kadangi tie barbarai užvis labiau vertina karingumą, todėl vengia lepinimosi ir prabangos; 
nuo pat vaikystės ligi žilos senatvės jie nuolat ant arklio. Jodinėja raiti ir nepripažįsta vežimų, 
tausodami arklius. 

Totorių gyvenimas žiaurus ir neištaigingas, išskyrus tik patį valdovą, kurs puošias aukso dra- 
bužiais, klausosi muzikos, turi puikius sodus, kelia šaunias ir turtingas puotas svečiams, betgi 
pats, norėdamas parodyti panieką turtams, vartoja tik medinius ar molinius indus. 

Totoriai turi daug vergų, kuriuos pardavinėja ir kitoms šalims. Su vergais labai žiauriai elgia- 
si; vergės dažnai meilužėmis daro, kartais ir veda. Štai, pvz., ir dabartinis chanas Sahib Girėjas 
vedęs krikščionę. Daug vergų yra iš Lietuvos. Vienas žydas, muitų rinkėjas, matydamas varomas 
iš Lietuvos vergų minias, klausęs, ar pas mus dar bėra likę žmonių. Pats Mykolas Lietuvis sutikęs 
vieną savo pažįstamą tautietį vergą“, gabenamą parduoti į kitas šalis, kurs papasakojo apie nelai- 
mingą vergų likimą ir įspėjo, kad jo laisvieji tautiečiai susilauksią tokios pat dalios, jei nemesią 
savo pražūtingų blogų papročių. Toliau jis pridūręs Mykolui Lietuviui: „Jei tu nors kiek tebeturi 
tėvynės meilės, ištikimybės valdovui ar bent Dievo baimės, tu privalai atidengti valdovui ir tiems, 
kuriuos tai liečia, visą gresiančio pavojaus didumą, kaip tu jį dabar supratai, matydamas tą būklę, 
kurioje čia yra mūsų žmonės.“ 

Antrame fragmente autorius nurodo, kad maskviečių ir totorių jėgos esančios žymiai mažes- 
nės už lietuvių, betgi jie viršija lietuvius veiklumu, nuosaikumu, santūrumu, drąsumu ir kitomis 
dorybėmis, kurios grindžia valstybės galybę. 

Lietuviai gauną iš Trakijos turkų blogus arklius, nes įstatymas jiems draudžia parduoti krikš- 
čionims gerus. Mūsų proseniai tenkindavosi namie išsiaugintais žirgais, bet buvo visada pasirengę 
karo žygiui, turėdami tvarkingai paruoštus ginklus. Dabar lietuvių didžiūnės važinėjančios į baž- 
nyčią ar į pokylius karietomis po šešis ar aštuonis arklius, tuo tarpu nebaudžiamas skitas išsivaro 
surištų tiek pat žmonių. O totorių ir karalienei neleidžiama kinkyti arklį vežiman. 


3 Aleksandrui viešpataujant, totoriai nusiaubė pietinius kunigaikštystės plotus, buvo pasiekę net Lydą, kol pagaliau 
1506 m. prie Klecko juos smarkiai sumušė Mykolo Glinskio vadovaujama Lietuvos kariuomenė. 

* Galtai tik tam tikra stilistinė priemonė, turinti suteikti autoriaus išvedžiojimams daugiau įtikinamumo bei su- 
gestyvumo. 

Totorių ir maskviečių drabužiai paprasti; mes gi stengiamės vilkėti įvairiais ir brangiais rū- 
bais. Maskviečiai, turėdami daug sabalų ir kitų kailinių žvėrių, jų kailių nenešioja, o už auksą 
parduoda išlepintiems lietuviams. 

Trečiame fragmente piktais žodžiais autorius smerkia lietuvius už girtavimą, rodydamas jiems 
pavyzdžiu kukliais bei paprastais valgiais besitenkinančius maskviečius ir vyno nevartojančius, 
o tik pieną ir šulinio vandenį tegeriančius totorius ir turkus. Ir mūsų proseniai vengę užsienie- 
tiškų valgių ir gėrimų. Blaivūs ir santūrūs jie garbės ieškojo visų pirma karo žygiuose, o sau 
malonumo ginkluose ir ten, kur reikėjo drąsumo ir tvirtumo. Jie ne tik atmušdavo kaimyninių 
tautų užpuolimus, betgi net išplėtė savo sienas nuo vienos jūros ligi kitos, ir priešai juos vadino 
„Narsiąja Lietuva“. O dabar Lietuvos miestuose pačios gausiausios įmonės tai bravarai ir vyno 
daryklos. Lietuviai imasi su savim alaus ir degtinės ir į karo žygius vykdami, ir net susivažiuo- 
dami dalyvauti pamaldose. Jie taip pripratę prie tų gėrimų namie, kad žygio metu pasitaikius 
išgerti vandens, suserga ir miršta nuo viduriavimo. Valstiečiai, apleidę ūkį, smuklėse girtauja, 
žiūrėdami mokytųjų meškų šokių. Išeikvoję viską, griebiasi pagaliau plėšikavimo ir vagystės. Ir 
todėl kiekvienoje Lietuvos srityje už tuos nusikaltimus per mėnesį daugiau nuteisiama mirti žmo- 
nių kaip per visą šimtą ar du šimtus metų pas totorius ar maskviečius, kur girtavimas uždraustas 
ir baudžiamas pinigais ir lazdomis. Pas mus taip įsigalėjęs girtavimas, kad ir diena pradedama 
degtine; dar gulėdami lovoje jau šaukia „Vyno, vyno!“ Geria tuos nuodos pas mus ir vyrai, ir 
moterys, ir jaunuoliai; apsvaigę darosi nebetinkami kuriam nors darbui. 

Maskviečiai blaivūs, todėl jų miestai garsėja savo amatininkais, kurie už savo dirbinius gauna 
mūsų auksą. 

Seniau maskviečiai buvo Užvolgio totorių pavergti, betgi didysis kunigaikštis Jonas, dabarti- 
nio Jono Vasiljevičiaus senelis, išnaikinęs smukles ir pripratinęs žmones prie blaivybės, išvadavo 
savo tautą iš jų jungo.? Plėsdamas savo valstybę, jis atplėšė iš Lietuvos Naugardo Sievorsko ir kitas 
sritis. Jo sūnus Vosylius, padedamas klastingojo Mykolo Glinskio“, 1514 m. atėmė iš mūsų sustip- 
rintą Smolensko miestą. Vosyliaus sūnus, dabar viešpataująs, totoriams, kurių yra buvęs, niekuo 
nenusileidžia, nes irgi rūpinas tautos blaivumu. Ne minkštais audeklais ir blizgančiu auksu, o 
geležimi jis gina laisvę. Savo valdinius jis laiko visada ginkluotus ir nuolat aprūpina pilis įgulomis. 
Jis nemaldauja taikos, o, kaip ir mūsų didysis Vytautas, jėgą jėga atremia, sugebėjimą sugebėjimu, 
totorių blaivumui ir santūrumui priešpastato savo tautos blaivumą ir santūrumą. 

Pasmerkęs lietuvius, gal ir perdėtai, už besaikį girtavimą, ketvirtame fragmente autorius vėl 
iškelia vieną lietuvių blogybę - netikusią teismų tvarką, čia vėl pavyzdžiu rodydamas totorius. Pas 
totorius tuojau grąžinamas priteistasis turtas, o pas mus niekuo nekaltas ieškovas turi sumokėti 
teisėjui dešimtąją savo ieškinio dalį. Didžiausia mūsų teismų blogybė, kad teisėjas ir jo tarnau- 
tojai, imdami iš besibylinėjančių didelius mokesčius, į teismo darbą žiūri kaip į savo asmeninio 
pasipelnymo šaltinį. Įžeidimo-ir smurto bylose teisėjas gauna iš kaltinamojo kaip pabaudą tokią 
pat sumą, kokią priteisia nukentėjusiam. Dėl to teisėjai ir už menkniekius skiria dideles bausmes 
ir pataikauja netgi aiškiems šmeižtams. Bausmė už nužudymą skiriama ne pagal Dievo įstatymą, 
reikalaujantį kraujo už kraują, bet pakeičiama pinigine bauda, žinoma, su dešimtąja dalimi tei- 
sėjo naudai. Teisėjas ima dešimtinę ir už sutarčių tvirtinimą. Kriminalinėse bylose jis gauna ne 
dešimtinę, betgi viską, kas bus iš vagies ar plėšiko paimta. Dar blogai, kad vagis teisiamas ne tos 


5 


Maskvos didysis kunigaikštis Jonas III (1462-1505) išsivadavo iš totorių jungo 1480 m. Tuo metu, kai Mykolas 
Lietuvis rašė savo veikalą, Maskvoje viešpatavo Jono III anūkas Jonas IV Žiaurusis (1533-1504), 


* Tas pars Glinskis, kuris sumušė totorius prie Klecko 1506 m., bet paskiau perbėgo Maskvon ir ėjo prieš Lietuvą. 

srities teisėjo, kurioje buvo nutvertas, betgi savo paties pono, kuriam neretai nešė vogtus daik- 
tus. Pas maskviečius ir totorius didžiūnų valdinius teisė blaivus ir visiems žinomas valdininkas, 
o mūsiškiai teisia paskirai, girti, be tarpininkų ir liudytojų; taigi gali teisti kaip nori. Teisėjas ir 
iš nekaltai kalinamo gauna mokestį. Be teisėjo, dar ir jo tarnai bei raštininkas gauna dešimtines 
už savo patarnavimus, todėl bylos tyčia vilkinamos. 

Apeliacija praktiškai negalima, nes gresia didelės baudos, jei ji bus atmesta. Dar kartą pasmer- 
kęs teisėjų savanaudiškumą, dėl kurio teisės ieškojimas pas mus nesąs galimas, autorius šaukiasi 
į Žygimantą Augustą: „Štai, šviesiausias valdove, kokia teisdarystė Tavo paveldėtoje valstybėje, 
štai kaip šventu įstatymu apsaugota piliečių nuosavybė.“ Toliau ironiškai pastebi: „Maskviečiai 
giriasi, kad pasiskolino iš mūsų Vytauto įstatymus, kuriuos mes patys pametėme.“ 

Penktame fragmente autorius rašo apie lietuvių kilmę iš romėnų. Toji teorija, kaip žinome, jau 
daug anksčiau buvo susidariusi. Antai jau XV a. lenkų kronikininkas Jonas Dlugošas rašė, kad, 
sprendžiant iš kalbos ir religinių panašumų, lietuviai yra kilę iš romėnų, kurie buvo pabėgę iš tė- 
vynės Marijaus ir Sulos ar vėliau Julijaus Cezario ir Pompėjo tarpusavio kovų metu. Nepalankus 
Lietuvai Dlugošas nebus patsai tos teorijos sugalvojęs, o tik pakartojęs jau paplitusią pažiūrą. 
Prof. Ignas Jonynas spėlioja, kad ji bus galėjus atsirasti dar XIV a., Vytautui esant ordino žemėse; 
tada galėjęs kam nors kristi akin lietuvių kalbos panašumas į lotynų kalbą ir drauge mintis, kad ji 
kilusi iš pastarosios.' Dr. Konstantinas Avižonis, abejodamas šiuo spėjimu, mano, kad toji teorija 
bus sukurta XV a. pirmoje pusėje užsienyje mokslus ėjusių ir su lotynų kalba susipažinusių lietu- 
vių.š Nesigilinant tačiau į šios teorijos atsiradimo datos klausimą mums šiuo tarpu tėra svarbu 
pažymėti, kad ji buvo XVI a. labai populiari. Tuo metu sudarytoje platesnėje Lietuvos metraščių 
redakcijoje pasakojama apie romėnų kunigaikštį Palemoną, kurs su šeima ir penkiais šimtais 
bajorų pabėgęs nuo žiauriojo Nerono, jūromis atplaukęs ligi Nemuno, toliau pasiekęs Dubysą ir 
ten įsikūręs; jis ir davęs pradžią Lietuvos kunigaikščių dinastijai. Toji teorija kėlė mūsų bajorijos 
tautinę ambiciją ir buvo jai paranki ginčuose su lenkais: šiems prikišant lietuviams žemą kilmę, 
jie atsikirsdavo esą garbingos romėnų bajorijos ainiai. Antai plačiojoje metraščių redakcijoje, 
vadinamojoje Bychovco kronikoje, rašoma, kad dar Vytauto laikais lietuvių bajorija į pasiūlymą 
priimti lenkų herbus tariamai šitaip atsakiusi: lenkai buvę ne bajorai, todėl ir galėję priimti čekų 
herbus, betgi mes esame sena Romos bajorija, turime savo prosenių herbus ir mums nėra reikalo 
priimti svetimus.? Ta tariamąja lietuvių kilme didžiuojas, polemizuodamas su lenkų publicistu, ir 
Lenko pasikalbėjimo su lietuviu autorius.!? Toji teorija miela ir Mykolui Lietuviui, kurs piktinas 
rusiškais raštais (kaip žinome, tai buvo tada oficiali Lietuvos valstybės kalba); juose nieko nesą, 
kas keltų didvyriškumą; be to, toji kalba esanti svetima mums, lietuviams, kadangi mes esame 
kilę iš itališko kraujo. Taigi Mykolui Lietuviui lotynų kalba nebuvo kaip kitiems humanistams 
tik tobula mokslo ar meno kalba, bet dar ir grynai tautinis reikalas. Cia Mykolas Lietuvis buvo 
ne vienas. Antai ir kitas Lietuvos patriotas prakalboje prie II Statuto lotyniško vertimo 1576 m. 


7 Plg. jo straipsnį „Vytauto ženklas“, Vairas, 1930, nr. 6, p. 216. 

* Plg. K. Avižonis, Lietuvių kilimo iš romėnų teorija XV ir XVI a. (atspaudas iš Mūsų praeities, t. II), Kaunas, 1939, 

?  „.. Lachowe ne byla szlachta, ale byli ludy prostyi, ani meli herbow swoich, y welikimi dary toho dochodyli w Cze- 
chow, beruczy tak welikii skarby ot nich y herbow swoich iž žyczyli, y szlachtoiu ich poczynili, y w herby swojich 
pryniali, ale my szlachta staraja Rymskaja, kotoryi predki naszy, z tymi herby swoimi zaszli do tych panstw, y 
ich wžywali, a tak my teper ich majėm, y ich wžywajem jako swoich, a czerez nich nepotrebujem žadnych innych 
herbow nowych, alesia deržym srarych swoich, szto nam predki naszy zostawili“ (Pomniki do dziejėw Litewskich. 
[...] Zebrane przez Teodora Narbutta, Wilno, 1846, p. 43-44), 

0 Rozmowa polaka z litwinem, wydal J. Korzeniowski, Krakėw, 1890, p. 67. 

(manoma, kad tai jau minėtasis Rotundas) tikisi, kad lotynų kalba sužydėsianti Lietuvoje; ji lietu- 
viams daug tinkamesnė kaip „ta negarsi ir barbariška, bendra su amžinu ir nuolatiniu priešininku 
Maskva“; lotynų kalbą reiktų įvesti ne tik viešame, bet ir privačiame gyvenime; lietuvių kalba, 
kurią tebevartoja kaimiečiai, tai sudarkyta mūsų senoji grynoji lotynų kalba, prie kurios ir rei- 
kia grįžti.!! Lietuvos visuomenė pasigesdavo lotyniškos mokyklos; antai 1568 m. Gardino seime 
bajorija reikalavo steigti Kaune ar Vilniuje kolegiją. Ir Mykolas Lietuvis savo veikalo penktame 
fragmente iškelia tokios mokyklos stoką Lietuvoje. 

Toliau šiame fragmente autorius stengiasi pagrįsti romėniškos lietuvių kilmės teoriją nuro- 
dydamas, kad kai kurie pagoniškieji lietuvių ir senovės romėnų papročiai buvę panašūs, pvz., 
numirėlių deginimas, būrimai ir pranašavimai. Eskulapo kultą primenąs žalčių gerbimas, miškų 
garbinimas, šventoji ugnis.!? Toliau autorius pateikia 74 lotyniškus žodžius, kurie tą patį reiškia 
ir lietuvių kalboje, būtent: ignis (ugnis), a2r (oras), mensis (mėnuo), dies (diena), ros (rasa), aurora 
(aušra), deus (Dievas), vir (vyras), nasus (nosis), ovis (avis), rota (ratas), jugum (jungas), primus 
(pirmas), septem (septyni), sede (sėdėk), aratum (artų), tractus (trauktas) ir t.t. 

Mūsų protėviai bus atvykę į šį kraštą, pasiųsti iš Romos į kolonijas ginti sienų nuo skitų. Pa- 
tikimesnė tačiau esanti kita nuomonė, kad romėnai čia atklydo, kai prie Julijaus Cezario jų be- 
plaukiantį Britanijon laivyną audra išsklaidė. Tada mūsų protėvių laivai buvę vilnių atnešti prie 
to kranto, kur dabar yra Žemaičių Platelių pilis (!). Čia jie išlipę ir įsikūrę. Slinkdami tolyn, jie 
pavergę jotvingius, paskui roksolanus, arba rutėnus, kurie kaip ir maskviečiai buvo tada totorių 
pavergti. Totorių valdininkus, vadinamuosius baskakus, lietuvių prosenoliai išvijo iš rusų pilių. 
Ilgainiui mūsų protėviai italai ėmė vadintis litalais ir pagaliau liruanais", t.y. lietuviais. Savo įgimto 
narsumo dėka jie išvadavo ir rusų sritis iš totorių jungo ir išplėtė savo valstybę nuo Baltijos jūros 
ligi Juodosios (Pontus Euxinus). Toliau paėmė savo valdžion visas sritis ir pilis šiapus Možaisko. 
Savo narsumu išplėtę valdomąsias žemes, jie gavo apsikrikštijusiam savo kunigaikščiui Mindaugui 
karaliaus karūną. Tačiau po jo mirties vėl metę krikščionybę, kol kaimyninė lenkų tauta pasiū- 
lė Jogailai grįžti krikščionybėn ir karaliaus sostą paimti. Toliau Mykolas Lietuvis labai piktais 
žodžiais atsiliepia apie Lietuvon iš kitų kraštų plaukti ėmusius žydus, vadindamas juos gudria, 
klastinga ir apgaulia tauta. 

Šeštame fragmente autorius rašo, kad totoriai pranešą mus ne tik nuosaikumu, bet ir artimo 
meile. Jie tarpusavyje solidarūs ir padeda vienas kitam. Jie teisingi yra ir su vergais, kurie pas juos 
visada tik svetimšaliai, įsigyti per karą ar pirkti; jie nelaiko jų vergijoje ilgiau negu septynerius 
metus, kaip ir Biblija reikalauja. O mes, anot autoriaus, be termino laikome vergijoje tos pačios, 
kaip ir mes patys, tautybės ir tikybos žmones, pavergtus ne kare, bet dėl skurdo ar santuokos 
su verge. Mes juos kankiname ir žudome dėl atsitiktinių įtarimų be teisėto teismo. Pas totorius 
ir maskviečius nė vienam valdininkui, išskyrus vyriausius teisėjus sostinėse, neleidžiama žudyti 
Žmogaus net ir aiškaus nusikaltimo atveju; o pas mus visuose kaimuose daromi mirties sprendi- 
mai. Mes renkame mokesčius tik iš savo valdinių, o turtingieji žemvaldžiai, turį daug pajamų, 
jų nemoka. 

Septintame fragmente autorius giria totorių poligamiją, kuri stiprinanti tautą. Totoriai neieško 
didelių kraičių ar nuotakos grožio ir kilmingumo. Net aukšti valdininkai dažnai veda verges. Pas 


" Plg. J. Jakubovskis, Tautybių santykiai Lietuvoje prieš Liublino uniją, vertė J. Jablonskytė-Petkevičienė, Kaunas, 1921, 
p. 63-64. 


12 Tuos romėniškos teorijos argumentus jau buvo iškėlęs ir Dlugošas. 
5 Taip lietuvių tautos vardą išvedžiojo ir Dlugošas. 

mus kaip tik priešingai. Todėl pas mus moterys rūpinasi ne tiek savo dora, kiek turtu ir grožiu; 
netgi dažo sau veidą. Totoriai, kaip ir senovės izraelitai, turi paprotį pirkti sau žmonas. Ir pas mus 
kadaise mokėdavo nuotakos tėvams sulygtą kainą, kurią žemaičiai vadina kriena (Krien0).'* Dabar 
gi, rašo autorius, mes patys parsiduodame žmonoms už kraitį ir daromės jų vergais, ieškodami 
kilmingos giminės. Nei totoriai, nei maskviečiai neduoda moterims valios. O pas mus moterys 
dažnai viešpatauja ant vyrų, valdydamos kaimus, miestus ar net sritis. Ypač blogai, kad moterys 
kartais valdo pasienio pilis. Autorius nurodo, kad Žygimanto Augusto proseniai visai teisingai 
neleisdavo moterims paveldėti pasienio tvirtovių, arba tada skirdavo joms vyrus, pasižymėjusius 
ne savo kilme, bet pralietu krauju karo lauke. 

Aštuntame fragmente autorius prisimena mūsų protėvių karingumą. Ligi šiol jų kariavimo 
pėdsakai išlikę Maskvijoje, Tauridėje ir kitur. Dar ir dabar Gedimino ir Vytauto vardais yra ten 
vadinami kai kurie sutvirtinimai, kalvos, keliai, šuliniai, tiltai ir t.t. Tada mūsų jaunimas netrū- 
nijo bedykinėdamas, bet uoliai lavinos karo mene pagal savo protėvių romėnų pavyzdį. Ne kartą 
jie Velykų šventėms pasiekdavo Maskvą ir ten darydavo sutartis su nusileidusiu priešu.!š Dabar 
gi mums patiems yra baisus Maskvos kunigaikštis. Mūsų priešai totoriai, smerkdami mūsų nerū- 
pestingumą, pašiepia mus, susnūdusius po puotavimų, šia patarle: „Tu miegi, Jonai, o aš turiu 
darbuotis, tave rišdamas.“ Dabar mūsų karių daugiau žūva smuklėse nuo muštynių kaip nuo 
priešo, taip dažnai teriojančio mūsų tėvynę. Mūsų jaunimas turėtų užsigrūdinti stepėse, bekovo- 
damas su priešu. 

Devintame fragmente rašoma apie netinkamą valdžios vietų skirstymą Lietuvoje, kur vienas 
asmuo užimąs po dešimtį vietų. Maskvos kunigaikštis atsargiai skirsto vaivadystes tiems, kurie 
gerai buvo atlikę kurį nors jiems pavestą valstybinį uždavinį. Jis neapmoka jiems iš anksto išlaidų 
tam, kad jie geriau stengtųsi užsitarnauti. Pas mus atvirkščiai: kur nors siunčiamasis tuoj gauna 
žymią sumą, nors vėliau ir grįžtų nieko neatlikęs. Maskvoje tik valstybiniai kurjeriai turi teisę 
naudotis pastotėmis. Pas mus gi, anot autoriaus, Jūsų Didybės kanceliarija dosniai dalijanti tą 
teisę netgi privačių asmenų turtui pervežti. Todėl tad, stingant laisvų pastočių, dažnai mūsų ne- 
pasiekia iš pasienio žinia apie priešo užpuolimą. 

Pas mus daug yra perbėgėlių iš Maskvos, kurie užsiima šnipinėjimu. Tokie šnipai pas totorius 
atiduodami vergijon, Livonijoje žudomi, nors maskviečiai neatėmę iš jų nė vienos srities ir net 
turi sudarę su jais amžiną taiką. Jei mes būtume sekę tuo pavyzdžiu, nebūtume netekę Sieversko 
srities. Maskviečiai - klastinga tauta. Jų perbėgėlių tarpe buvo vienas dvasininkas, kurs, slapta 
gaudamas iš karališkosios kanceliarijos sutarčių, sprendimų ir protokolų nuorašus, juos persiųs- 
davo savo kunigaikščiui. Kai 1529 m. Vilnius išdegė, tie landūs žmonės netruko tai pranešti savo 
kunigaikščiui. Tada Šv. Stanislovo katedroje, padengtoje švinu ir auksuotais kupolais, išpuoštoje 


w Apie rą nuotakos pirkimo mokestį plg. J. Baldauskas, Pirktinės vestuvės (atspaudas iš Mūsų tautosakos, t. X), Kau- 
nas, 1936, p. 65 ir t.t. 

15 Bychovco kronikoje yra užrašytas toks pasakojimas. Didysis Maskvos kunigaikšris Dimitrijus atsiuntęs Algirdui 
ugnies ir kalaviją, kaip ženklą, kad rudenį arvyksiąs Lietuvon kariauti. Algirdas uždegęs kempinę ir padavęs 
pasiuntiniui, liepdamas pasakyti savo valdovui, kad Lietuvoje turima savos ugnies ir kad Algirdas pars, jo ne- 
laukdamas, ateisiąs jo pasveikinti su velykiniu kiaušiniu ir savo ietį į Maskvos mūrus atremsiąs. Ir tikrai Velykų 
rytą, Maskvos kunigaikščiui beeinant iš cerkvės, prie Maskvos mūrų pasirodęs Algirdas su didele kariuomene. 
Maskvos kunigaikštis labai išsigandęs ir, dideles dovanas siūlydamas, prašęs Algirdą nuraminti savo pyktį ir 
neišvaryti jo iš Maskvos. Algirdas jo pasigailėjęs, priėmęs gausias aukso, sidabro, žemčiūgų, sabalų ir kitokių 
brangių kailių dovanas ir grįžęs atgal. Vis dėlto, kad liktų to žygio atminimas, jog lietuviai prie Maskvos stovėjo, 
Algirdas prijojęs ir savo ietį į Maskvos mūrus atrėmęs. 

daugeliu aukso ir sidabro indų ir brangių akmenų, sudegė trys šimtai senovinių vėliavų, gautų 
įvairių pergalių metu iš rusų, vokiečių ir kitų tautų; drauge sudegė ir dvylika naujų vėliavų, pa- 
kabintų po pergalės ties Orša 1514 m., kada buvo užmušta ir nelaisvėn paimta aštuoniasdešimt 
tūkstančių žmonių.!* 

Gudrus Maskvos kunigaikštis pažadėjo dovanas pabėgėliams, jeigu jie grįžtų, nors tai būtų 
ir nereikšmingi žmonės; vergui pažadėjo laisvę, prastam žmogui - bajorystę, neturtėliui - skolų 
panaikinimą, nusikaltėliui - atleidimą nuo teismo atsakomybės. Toliau autorius plačiai aprašo 
Kijevo miesto ir srities turtingumą nurodydamas, kad Maskvos kunigaikštis labai nori jį užval- 
dyti, skelbdamasis Kijevo kunigaikščio Vladimiro įpėdiniu. 

Dešimtame fragmente autorius pasakoja apie religinius dalykus ir papročius. XVI a., kaip žino- 
me, buvo didelių religinių sąjūdžių amžius. Ir Lietuvoje siūbteli protestantizmo banga. Supranta- 
ma, kad labai suaktualėjo bažnytinių santykių kritika bei polemika dėl religinių dalykų. Atkreip- 
tas dėmesys ir į dvasininkų supasaulėjimą bei jų dorinį nupuolimą." 

Totoriai, turkai ir kiti saracėnai turi bendrą religiją, primenančią žydų ir Nestoro hereziją: 
jie garbina vieną Dievą, Kristų pripažįsta tik šventu pranašu. Tą religiją išplatinęs vienas gudrus 
arabas, pasiskelbęs Viešpaties pranašu ir įtikinęs kitus pagonis arabus. Toji religija, kurią ginklu 
platinti jie laiko savo pareiga, yra tokia paika, kad aukščiausia gėrybe laiko tuos juslinius smagu- 
mus, kuriais džiaugsis palaimintieji pomirtiniame gyvenime. Vis dėlto, nors ir skendėdami to- 
kioje gyvuliškoje klaidatikystėje, jie didžiuojasi, kad viršija mus Dievo bei artimo meile. Mus, 
krikščionis, dėl mūsų kraštutinio apsileidimo tikybiniuose dalykuose, taip pat dėl neteisybių ir 
skriaudų, kurias mes darome vienas kitam, jie smerkia ir pajuokia, kad mes tik nešiojame Kristaus 
vardą, o nevykdome jo įsakymų. 

Jie visada rūpinasi savo tikybos išplatinimu, kiekvieną dieną pradeda ir baigia malda, nesu- 
versdami savo maldų tik dvasininkams. Laikydami šventa tą žemę, kur jie bendrauja su Dievu, 
jie nevartoja savo maldyklose jokių suolų atsisėsti. Su malda jie sieja ir pasninką. Jie juokiasi iš 
mūsų pasninkų, nesujungtų nei su alkiu, nei su troškuliu, nei su pelenais, nei su mąstymu apie 
dieviškus dalykus, nei su budėjimu, nei su malda. Jie dosnūs dalydami išmaldą ir neleidžia niekam 
iš savųjų elgetauti ar žūti nuo bado ar šalčio. Dieviškųjų paslapčių tyrinėjimą jie laiko šventva- 
gyste. Jie piktinas mumis, kad mes net per puotas svarstome Dievo paslaptis ir visur kartojame 
Dievo vardą. Totoriai smerkia mūsų bažnyčias už suolus jose, už altorius, už paveikslus, už Dievo 
vaizdavimą seniu, už aistrą keliančių gražių moterų piešimą. Juokiasi iš mūsų, kad per pamaldas 


1 Maskviečius sumušusiai Lietuvos kariuomenei tada vadovavo Lietuvos hetmonas kunigaikštis Konstantinas 


Ostrogiškis. 

Antai vysk. Motiejus Valančius rašo: „... didžiunaj [...] pradieje waldę bažniczes szwęntos, alkinimos arba posti- 
ninkus ir be moteristę-pejkti ir už nieka turieti. Tas pats nutika ir mokitam musu Wiskupuj Jurgiuj. Pasilpnines 
karaliku tikieima szirdie sawa, pradrisa mažne wisus dalikus tam tikieimuj prigulęntius pejkri. Todie! niebiszkiele 
newejziedams kąn sznek o wiskupistę neprietelej to tikieima isz Prusu arwiki, kąn dara jo waldej paduoti kunigaj? 
Kas destis su bažnicziomis kataliku? giwendams Alsediusi par kiauras dienas medioje. Sztai žodej tami daliki 
Rojziusza "Wiskupą Pietkiewiezę retaj regalieje kas matiti bažniczio, retesnej dar miszes tajkąnt, raszta szwęnta 
nie litieri nedasilitieje. Mediokle jem terupieje: nu auszras lig briekszrąnt po taukus su szunimis skrajoje. Aj! kad 
tejp bur jeszkojes dangaus kajp medes pauksztiu, panokies but ir Powitą Apasztotą? Wiskupuj tejp bemediojęnt 
ir belajgąnt: kanaunikaj i aną nie skiersi nowejziedamis, senu sawa paprociu baros tarp sawęs ir woz kam beti- 
kieje“ (Žemajtiu Wiskupiste, t. I, Vilnius, 1848, p. 96-97). Daug menkos ano meto kunigų doros pavyzdžių yra 
pateikęs Juozas Purickis savo disertacijoje Die Glaubensspaltung in Litauen im XVI. Jabrbundert bis zur Ankunft 
der Jesuiten im Jabre 1569, Freiburg, 1919. 


98 


smaginame savo ausį dūdomis bei vargonais, nustelbiančiais maldos žodžius. Totorių dvasininkai 
nėra šykštūs ir nėra garbėtroškos, nesistengia įsigyti dvarų ir nesikiša į pasaulietiškus reikalus. 
Mūsų dvasininkus smerkia ne tik pagonys, bet ir mūsų kaimynai rusai už tai, kad jie geria vyną, 
valgo mėsą ir neveda žmonų. Senovėje, kaip rodąs Šventasis Raštas, dvasininkai būdavo vedę. 
Dabar gi jie gyveną tik tariamame celibate, laikydami meilužės. Mes suverčiame jiems mus pa- 
čius varginančią pareigą garbinti Dievą; betgi jie labiau erzina Dievą savo nedorais papročiais, 
kaip išprašo jo malonės. Tą pareigą jie dargi paveda nerūpestingiems vikarams, o patys skendi 
prabangoje, dykinėja, puotauja, puošniai rengiasi, rūpinasi gauti aukštas dvasines vietas, nors ir 
nesulaukę deramo amžiaus ir savo sugebėjimų neišbandę. Jie nebesitenkina kaip seniau ne tik 
dešimtinė, bet ir pajamomis už jungtuves, krikštą ir t.t. Jie įsigyja dvarus, stengias valdyti kelias 
bažnyčias, nors tai žalinga visuomenei ir priešinga sveikam protui ir teisei. 
Dešimtasis fragmentas, o drauge ir visas Mykolo Lietuvio veikalas baigiamas šiais žodžiais: 


Ber aš nenoriu užsitraukti dvasininkų, kurių mes turime klausyti, neapykantos; aš jau ir be to paliečiau daug 
visuomeninių sluoksnių. Pakaks, kad aš nurodžiau sąlygas, kurias paraisę laimingiau gyvensime Jūsų Kara- 
liškos Didybės garbei, o ypač Dievo garbei. 


Susipažinę su Mykolo Lietuvio veikalo turiniu matome, kad jame nupieštasis XVI a. Lietuvos 
visuomenės papročių paveikslas yra vienašališkai neigiamas. Betgi tai juk ir nėra istorijos veikalas, 
o tik publicisto rašinys. Autorius, kaip jau aukščiau minėta, tyčia tirštino dažus. Vis dėlto reikia 
pasakyti, kad jis teisingai įžiūrėjo Lietuvos vidinio silpnėjimo priežastis bajoriškosios visuomenės 
doriniame menkėjime, vis didėjančiame jos savanaudiškume ir apskritai sveiko patriotizmo sto- 
koje. Dėl to, kaip žinome, bajoriškoji Lietuvos ir Lenkijos respublika XVIII a. galutinai pakriko 
ir, netekusi atsparumo, buvo kaimynų išsidalyta. 

Baigiant dar kiek bibliografijos. Mykolo Lietuvio veikalo santrauka, kaip jau aukščiau minė- 
ta, buvo išspausdinta 1615 m. Kiek vėliau Elzevyrų leidykla perspausdino ketvirtojo ir penktojo 
fragmento ištraukas iš Grasserio spausdinio savo leidinyje Respublica sive status regni Poloniae, 
Lituaniae, Prussiae, Livoniae etc. diversorum autorum (1627). XIX a. pradžioje, kilus Vilniuje 
didesniam susidomėjimui Lietuvos istorija, buvęs Vilniaus universiteto auklėtinis Leonas Ro- 
galskis ketino spausdinti, kaip rašė 1827 IX 17 Jokimui Leleveliui, Mykolo Lietuvio veikalo 
lenkišką vertimą.!'* Vėliau tuo veikalu susidomėjo rusų istorikai. Ir štai 1854 m. Mykolo Lie- 
tuvio veikalo rusiškas vertimas drauge su lotyniškuoju originalu buvo išspausdintas Kalačovo 
Maskvoje leidžiamame žurnale Archiv istoriko-juridičeskich svedenij, o 1890 m. naujas rusiškas 
vertimas - Vladimiro Antonovičiaus Kijeve redaguojamame rinkinyje Memuary otnosiaščiesia 
kistorii južnoj Rusi. Vypusk I. 


[1946] 


1 Plg. V. Maciūnas, Lituanistinis sąjūdis XIX amžiaus pradžioje, Kaunas, 1939, p. 315. 

Mūsų pirmoji pasaulietinė grožinės literatūros knyga 


Visi mes, ypač šiais sukaktuviniais literatūros metais, gerai žinome, kad pirmoji, dar prieš 
keturis šimtus metų išspausdinta lietuviška knyga yra Martyno Mažvydo katekizmas. Zinome 
taip pat, kad ir Mažvydo, ir kitos mūsų senosios knygos ilgą laiką buvo išimtinai religinio turinio: 
maldaknygės, giesmynai, pamokslų rinkiniai, Šv. Rašto vertimai ir t.t. Tačiau į klausimą, kuri gi 
yra mūsų pirmoji pasaulietinė grožinės literatūros knyga, jau toli gražu ne kiekvienas beatsakytų. 
Ir nenuostabu: toji bemaž prieš pustrečio šimto metų išspausdinta knyga yra tokia retenybė pasida- 
riusi, kad bibliografai težino vos vieną vienintelį jos egzempliorių, užsilikusį (reikia manyti, ir šian- 
dien tebesantį) Čartoriskių muziejaus bibliotekoje Krokuvoje. Tai dešimt Ezopo pasakėčių, kurias 
Jonas Šulcas, tada dar tik baigęs Karaliaučiuje studijas ir laukęs paskyrimo kunigu arba, ano meto 
terminologija, šventos tarnybos kandidatas (saneti ministerii candidatus), išvertė ir Karaliaučiuje 
1706 m. išspausdino antrašte: Die Fabuln Aezopi zum Versuch nach dem Principio Lithvanicae 
Linguae - Littauisch vertirei von Johann Schultzen, S. Minist. Cand. Konigsberg, 1706. 

Suprantama, kad tos kuklios pasakėčios, tegu ir grynesne lietuvių kalba išverstos už dažną ano 
meto knygą, nesudaro kokios nors įsidėmėtinos literatūrinės vertybės ir neduoda pagrindo nuo- 
dugnesniam literatūriniam nagrinėjimui. Ir tik kalbos mokslo reikalui buvo po poros šimtų metų 
specialiniame kalbotyros žurnale perspausdinta viena pasakėčia!, o dar po šimtmečio ketvirčio buvo 
perspausdintos ir visos 10 pasakėčių (mūsų universiteto leistame Archivum Philologicum, 1935). 

Vis dėlto ir literatūros istoriką turi sudominti klausimas, kodėl gi anuo religinės knygos vieš- 
patavimo metu kai kam parūpo versti nieko bendro su Bažnyčios reikalais neturinčias pasa- 
kėčias ir net jas išleisti atskira knygele, kad ji būtų savotiškas unikumas tarp įprastinių ano meto 
maldaknygių ir katekizmų. Jau pačioje knygelės antraštėje nurodyta, kad vertimas, tai savotiškas 
bandymas, kuriame atsižvelgiama į kažkokį lietuvių kalbos pagrindą (Versucb nach dem Prin- 
cipio Litvanicae Linguae). Taigi toji knygelė anaiptol nebuvo koks atsitiktinis reiškinys, nesusijęs 
su kuriomis nors kad ir plačiau nežinomomis mūsų senosios raštijos gyvenimo tendencijomis. 
Kad geriau išryškėtų mintis, paskatinusi Joną Šulcą versti pasakėčias, reikės iškelti kai kuriuos 
būdingus Mažosios Lietuvos senosios raštijos istorijos bruožus. 

Mažoji Lietuva priklausė valstybei, kurią galima būtų buvę pavadinti tipiškai policine, nes čia 
valdžia su pedanto globėjo rūpestingumu kišosi gausiais įsakymais (donelaitiškai „urdeliais“) ir į - 
kasdieninį savo valdinių gyvenimą nepamiršdama, pvz., įgrasyti, kad ūkininkai žiemą nesunau- 


1 Zeitschrift fūr vergleichende Sprachforschung, 1910; iš ten ją pakartojo prof. M. Biržiška savo Rinktiniuose mūsų 
senovės raštuose (Kaunas, 1927, p. 210-212). ' 

dotų kurui savo tvorų, kad naikintų varnas, kad „isz iszdikummo ubbagauiantieji korawoiami ir 
pri darbo prilaikomi“ būtų ir t.t., ir t.t. Ne veltui ir Donelaitis įspėjo neatsargius būrus: 


Žinot visi, kokį mes urdelį turim, 
Ir kaip vyriausybė tą ketina pakarti, 
Kurs kaip kietsprandis šaltyšiaus žodį paniekins. 


Skrupulingoji valdžia ne tik nenuleido savo budrios akies nuo kasdieninių reikalų, bet stengėsi 
savo rankose laikyti taip pat visą bažnytinį ir apskritai kultūrinį gyvenimą. Jos išimtinėje žinioje 
ilgą laiką buvo ir knygų leidimas. Taigi ir lietuviškosios Mažvydo, Vilento, Bretkūno ir kt. knygos 
buvo išspausdintos valdžios leidimu ir lėšomis, o jas taupi valdžia skyrė labai šykštėdamos. Todėl 
dažnas lietuviškas rankraštis taip ir likdavo neišspausdintas, sukeldamas jų autoriams kartumo ir 
net nusivylimo. Antai Zacharijas Blotnas Žemčiūgos teologiškos 1600 m. prakalboje skundės: „.. ir 
lietuwischkamme lieszuwie nun teipoieg daug suraschita turrime, tiktai tiek bereik iag druka- 
wodint nepagalim.“ Dėl tos pat priežasties nebuvo išspausdintas ir toks kapitalinis veikalas kaip 
Jono Bretkūno Šv. Rašto vertimas, kurs būtų, be abejojimo, labai iškėlęs mūsų senąją raštiją. Prof. 
Jurgis Gerulis rašo: „Berods Bretkūnas vis toliau dėl spausdinimo rūpinos. Dar 1602 m. ercikiui 
pranešė, jog vėl visą Bibliją peržiūrėjęs. Neilgai trukus vargšas pasimirė, biurokratai laimėjo.“? 

Taip nedosniai skiriant lėšas lietuviškoms knygoms leisti, Mažosios Lietuvos raštija negalėjo 
sparčiau augti kiekybiškai; užtat juo labiau buvo tada susirūpinta leidžiamųjų raštų kokybe. Si- 
manas Stanevičius, vienas iš veikliausių XIX a. pradžios literatūrinio sąjūdžio dalyvių, vaizdžiai 
sulygino Mažosios Lietuvos knygas su Didžiosios Lietuvos leidiniais (suprantama, turėdamas 
galvoje ne Daukšos ar Sirvydo, bet vėlesnius raštus): „Ani pryligst sodnams, kur medey ranka 
žmogaus po tisuma gi patogey suswadynti ira; o szios toliges ir myszkams par sawy augantyms 
be sarga yr be jokia prydabojyma.“ 

Senosios Mažosios Lietuvos knygos, parengtos kurio nors kunigo vieno ar dažnai ir kitiems talki- 
ninkaujant, būdavo kitų kunigų, net ir visos komisijos peržiūrimos ir ištaisomos. Antai ir Bretkūnas, 
„visą Šv. Raštą išvertęs, valdžios prašė, kad komisiją paskirtų, kuri vertimą peržiūrėtų ir tas vietas 
ištaisyti padėtų, kur jis dėl žodžių trūkumo arba dėl reikšmės abejojęs. Šitie lietuviškos kalbos žino- 
vai, vadinasi kunigai Vaišnoras, Gedkantas, Musa ir Masalskis, ir konsistorija ilgus metus šen ir ten 
svyravo, prašė, kad Bretkūnas pats dar sykį penkias Mozės knygas ištaisytų. Bretkūnas ištaisė...“3 

Suprantama, kad taip kolektyviai dirbant ar taisinėjant raštų kalbą turėdavo kilti nesutarimų 
dėlvieno ar kito kalbos dalyko, o tai savo ruožtu vertė labiau domėtis pačia lietuvių kalba. Vienas 
toks jau net principinio, galima sakyti, pobūdžio kalbinis ginčas tarp Mažosios Lietuvos kunigų 
iškilo pačioje XVIII a. pradžioje, būtent 1702 m., kaip liudija Pilypas Ruigys (Ruhig). To grynai 
filologinio ginčo esmė buvo tokia. Gumbinės kunigas Mykolas Mėrlinas (1641-1708), kilimo 
vokietis, bet ilgai bekunigaudamas lietuviškose srityse išmoko lietuviškai ir karštai kėlė mintį, 
kad reikia gryninti bažnytinę lietuvių kalbą, kurioje per ilgą laiką buvo įsigalėję daug svetimybių. 
Kai kas tvirtinąs, kad, pvz., tie ar kiti lenkiški žodžiai jau esą įsigalėję lietuvių kalboje; bet iš 
tikrųjų, paklausus pačius lietuvius, iš šimtų nė vienas neatsirasiąs, kurs juos suprastų, nors gal 
ir kartoja kaip papūga ar kaip vienuolės lotyniškas psalmes (so wird unter bunderten nicht einer 
wissen, sondern sie binreden wie der Papagay oder die Nonnen den lateinischen Psalter). Reikia 


2 J. Gerullis, Senieji lietuvių skaitymai ..., Kaunas, 1927, p. 175. 
3 Ten pat, p. 96. 

taip pat saugotis, kad lietuvių kalba nebūtų ir germanizmų pagadinta (durcb die Germanizmos 
corrumpiret). Apskritai reikia vengti liaudžiai nesuprantamų žodžių ir sąvokų. Pvz., kunigai be 
reikalo tik kankiną žmones, vartodami jiems nesuprantamus žodžius, kaip Zokons ar Zokon's 
prigimtasis; gal kokie du lietuviai ir suprasią tą žodį, bet tūkstantis — ne; taigi geriau — - Moize- 
szaus Žodis, Moizeszaus Žodzei, Moizeszaus Prisakimai. Panašiai vietoj evangelijos geriau sakyti 
Malonės Jėzaus žodis, Malonės Dievo žodis; vietoj Szwenta Weczere, kurios žmonės ir ištarti 
nesugeba, reikia sakyti tikrai lietuviškai Pon0 Jezaus wakarine. Reikia vengti ir mažai suprantamų 
naujadarų (ficta ant nova vocabula). Taigi, kad bažnytinė kalba būtų kiekvienam gerai supran- 
tama, ji turinti remtis kasdienine šnekamąja žmonių kalba (aufden usum und tūglichen Gebrauch). 
Su liaudimi (cum vulgo) reikia kalbėti jos pačios kalba. Kai vyriausiasis rūmų pamokslininkas 
Friedrichas Deutschas 1704 m. vizituodamas Gumbinės bažnyčią jo paklausęs, iš kur taip gerai 
išmokęs lietuviškai, Mėrlinas parodęs į susirinkusius bažnyčion parapijiečius ir pasakęs, kad tai 
jie buvę ir jo žodynas, ir gramatika. 

Įrodinėdamas bažnytinės kalbos reformos būtinumą, Mėrlinas 1705 VI 16 įteikė minėtajam | 
Deutschui savo rašinį apie lietuvių kalbos pataisymo reikalą (An Lithbvanicae Linguae Reformatio 
sit necessaria), o 1706 m. Karaliaučiuje išspausdino kitą rašinį apie lietuvių kalbos, skiriamos 
šnekėti su liaudimi, principus, kviesdamas visos Lietuvos (tai buvo oficialus rytinės, lietuviškos 
Prūsų dalies pavadinimas) kunigus juos apsvarstyti (Zur woblmeinenden Vereinigung und Ein- 
miūtbigen Bedencken ūber das PRINCIPIUM PRIMARIUM, in Lingva Litvanica, In den Worten: 
LOGUENDUM CUM VULGO, entbalten Invitire biemit freundlichst alle Herren Ambts-Briider 
als respective geneigte gonnere und gute Freunde in ganiz Littauen Deroselben allerseits Sebuldig- 
ster Diener M. Mėrlin. P. Gumb.). Čia autorius karštai reikalavo, kaip jau anksčiau nurodėme, 
lietuvių kalbos mokytis iš pačios liaudies ir ragino žymėtis jos kalbos savotiškumus, užrašinėti 
dainas, rankioti priežodžius. Antai priežodžiuose randame daug tinkamesnių žodžių (vocabula 
domestica et usu probatissima), todėl, pvz., labai vertingas esąs priežodžių rinkinys, kurį turįs 
kun. Perkūnas. 

M6rlino mintys ir rašiniai sukėlė, kaip atrodo, gana gyvas diskusijas. M6rlinui pritarė jau minėta- 
sis vyr. rūmų pamokslininkas Deutschas. Gyrė jį savo prakalboje, Mėrlino knygos įdėtoje, ir kun. 
Jonas Berendas (1667-1737), žinomas XVIII a. lietuvių religinių raštų autorius. Mėrlino veikalą jis 
skaitęs su pasitenkinimu, nes kalbėti su žmonėmis jiems nesuprantama kalba esąs toks pat bergždžias 
darbas, kaip ir grūsti piestoje vandenį (aguam in mortario tundimus. Si enim vel aetatem pistillo 
tundas aguam, nibil aliud erit guam agua). M6rlinas stengęsis grąžinti lietuvių kalbai senovinį 
puikumą (pristinum nitorem), nes gausūs iš svetimų kalbų skolinami žodžiai darą iš lietuvių kalbos 
savotišką mišinį ir žudą geros senosios kalbos puošnumą (Zierlichkeit der guten alten Sprache). 

Betgi susilaukė M6rlinas ir kritikos. Antai, anot Ruigio (Betracbtung, p. 3—4), su M6rlino 
rašiniais polemizavo taip pat raštu (widersprachen denen Schriften Mėrlini schbriftlicb) Valtar- 
kiemio kunigas, vėlesnis Įsruties vyskupas Jokūbas Perkūnas (1665-1710) ir Nemerkiemio kuni- 
gas Jonas Keimelis; pastarasis netgi iškėlė labai įdomų ir anam laikui originalų pasiūlymą steigti 
tam tikrą lietuvių filologinę draugiją (societatem lituanico pbilologicam). 

Tame XVIII a. pradžios kalbos puristų sąjūdyje gal galima būtų įžiūrėti tam tikro panašumo 
su Didžiosios Lietuvos katalikų kunigų pastangomis jau XX a. pradžioje pagaliau iššluoti iš baž- 
nytinės kalbos visokias peklas, čyščius, griekus, rokundas sumenės ir kitokias įsisenėjusias kalbos 
šiukšles, Ir tada taip pat konservatyvi senoji kunigų karta ne tik su skepticizmu, bet dažnai ir su 
aiškiu nepasitenkinimu žiūrėjo į jų darbą, teikdama toms jau nuo amžių įprastinėms bažnytinėje 
praktikoje ir raštuose svetimybėms bemaž neliečiamos liturginės reikšmės. 

Panašiai sukėlė polemiką ir Mėrlino keltosios mintys. Be to, atrodo, kad ir jis daugiau šalininkų 
susilaukė jaunimo tarpe. Jų žinome bent du, kurie ir raštais pasireiškė kaip Mėrlino talkininkai, 
būtent, Jonas Šulcas ir ypač Pilypas Ruigys (Ruhig, 1675-1749). Vienas iš veikliausių darbininkų 
lietuvių raštijoje pirmojoje XVIII a. pusėje, dabar šiaip jau plačiau žinomas savo garsiuoju ty- 
rinėjimu apie lietuvių kalbą (Betracbtung der Littauischen Sprache in ibrem Ursprunge, Wesen und 
Eigenscbaften, aus vielen Scribenten und eigener Erfabrung mit Fleif ausgestellt), kuriame jis kėlė 
lietuvių kalbos tobulumą ir paskelbė tris dainas, atkreipusias Lessingo dėmesį į lietuvių liaudies 
poeziją. Nors tas veikalas buvo išspausdintas tik 1747 m. (kad ir su 1745 m. data), bet parašytas 
buvo jau prieš kokius 40 metų. Tada Ruigys Karaliaučiuje belaukiąs paskyrimo kur lietuviškos 
parapijos kunigu (candidatus ministerii Litbvanici) būdavęs ano tebetrunkančio kalbinio ginčo 
metu (i wdbrendem Streite) dažnai pakviečiamas pas vyriausią rūmų pamokslininką Deutschą, 
kuris, kaip matėme, pritarė M6rlino mintims ir kuris Ruigio klausinėdavęs apie įvairius ginči- 
jamus kalbos dalykus (wegen einiger vorkommenden speciellen Streitfragen in der littauischen 
Sprache), o pagaliau pavedęs (aufgelegt) Ruigiui ne tik daugiau pasilavinti lietuvių kalboje, bet 
ir apie ją rašyti (Betrachiung, p. 4). Tai Ruigys ir padaręs, pasinaudodamas ir privačiomis, ir vie- 
šomis bibliotekomis. Betgi 1708 m. paskirtas kunigu dėl daugelio darbų ir rūpesčių turėjęs savo 
rašinį atidėti šalin ir tik žymiai vėliau, kitų paskatintas, jis išvertęs iš lotynų kalbos vokiškai ir 
atidavęs spaudon. 

Karštu Mėrlino šalininku Ruigys pasireiškė dar tebestudentaudamas savo vokišku, šlovinančiu 
Gumbinę (ten kunigavo Mėrlinas) eilėraščiu, pridėtu prie Šulco pasakėčių vertimo („Ich studier- 
te eben damals zu Kėnigsberg und machte mich fiir Herrn M6rlinum partheyrisch durch eine 
Gratulation, so unter zehen Littauischen Fabeln gedruckt wurde, allwo den Fleif desselben rih- 
mele...“, Betrachbtung, p. 4). 

Taip ir norisi sugretinti tą entuziastingą Karaliaučiaus studento eilėraštį su daugiau kaip 
šimtmečiu vėlesne Vilniaus studento Simano Stanevičiaus „Žemaičių šlove“, tuo tikru tautos 
gyvatos himnu, kuriame su jaunuolišku įsikarščiavimu ir įsitikinimu keliama „garbie tiewu yr 
liežuwys“. Tiesa, Stanevičiaus „Žemaičių šlovėje“ yra nepalyginti ryškesnis tautinis momentas, 
bet vis dėlto tarp abiejų eilėraščių yra neabejotinų analogijų, ypač tas jaunuoliškai entuziastinis 
tonas. Stanevičius, minėdamas tą laiką, kada mūsų žemė „užmyrsza katba sawa yr užmyrsza 
kumy buwa“, šaukia: „ka amžey pagadyna, cziesas ira sutaysity“, taip ir Ruigys, pagyręs savo 
draugą vertėją (Hochwebrter Freund) už gerą kalbą, kreipiasi į Lietuvą, vadindamas ją mylimąja 
tėvyne, ir ragina ją džiaugtis, kad jos kalboje nebebus Babelio, t.y. jos kalba būsianti gryna, ir jai 
nebereiksią svetimybių, arba, anot jo, vokiškų ir lenkiškų skudurų: | 


O Litauen... 
Kein Babel sol! hinfort in deiner Sprach regieren, 
erkenn's und freue dich, geliebres Vaterland! 
Du solt hinfiiro Dich mir eignem Schmucke zieren, 
dem keine deutsche Kapp noch poln'scher Lapp bekannt. 


Toliau Ruigys išdėsto Mėrlino pažiūrų esmę: miglotai (ebelicht) tesuprasdama pamokslų 
kalbą (cantzel-Sprach), lietuvių liaudis menkai tenusivokianti apie tikėjimą, todėl Gumbinė (t.y. 
Mėrlinas) prabilęs į ją jos pačios šneka (Drum red't Gumbinnen Dich mit eig'ner Mundart an). 

Kaip Stanevičius aukština Vilnių, vadindamas jį šauniu miestu, senu mokslų gyvenimu, kurį 
apsėdę žemaičiai rodo savo „tykra sutaryma“ ir ryžtasi „giara tiewiszkey darity“, taip Ruigys 
šlovina Gumbinę, lygindamas ją su žinomaisiais kitų tautų kultūros centrais: Gumbinė (t.y. 

Mėrlinas) jau raštu ir darbu įrodžiusi, kokios naudos teikianti gryna kalba; Gumbinė būsianti 
garbinama kaip Orleanas ir būsianti mūsų lietuviškoji Roma, Atėnai, Breslavas: 


Gumbinnen hat uns schon durch Schrift und That gewiesen 
was eine reine Sprach vor Nutzen bringer ein: 
Gumbinnen wird gewif wie Orleans bepriesen 
und unser Littausch Rom, Arhen und Breflau seyn. 


Toks pat uolus Mėrlino šalininkas kaip Ruigys buvo ir pastarojo draugas Jonas Šulcas. Tuo 
laiku jis irgi buvo „šventosios tarnybos kandidatas“. Šiaip jau biografinių žinių apie jį maža. 
Manoma, kad jis gimęs apie 1684 m. Katnavoje, 1707 m. paskirtas lietuvių kunigu į Nybūdžius, 
1709-1710 m. buvo Lazdynų kunigu, 1710 m. buvo keturias savaites lietuvių kunigu Tilžėje, tais 
pat metais, rodos, jis ir mirė (žinios iš prof. Vaclovo Biržiškos nespausdinto mūsų senųjų rašytojų 
biografijų ir bibliografijų rinkinio A/eksandrynas). 

Aplinkybes, kuriomis jis ėmėsi pasakėčių vertimo, gana išsamiai paaiškina pats Šulcas savo 
knygelės prakalboje, rašytoje Karnavoje 1706 V 10. Šulcas sakosi, kad, mokslą baigęs, jis ketinęs 
kunigauti kur nors vokiškoje parapijoje, nes toji lietuvių kalba, kokia ji esanti knygose, atrodžiusi 
jam tokia keista ir pripainiota (seltsam und verwirret), kad jis tik pasibjaurėjimą (einen Abschbeu 
und Ekel) ja turėjęs. Bet kai jis, būdamas Gumbinėje, tarp kitko pasipasakojęs ir tą priežastį, 
kodėl jis nenorįs likti lietuviškoje srityje, Gumbinės kunigas (t.y. M6rlinas) davęs jam paskaityti 
savo rašinį apie lietuvių kalbos reformos reikalingumą, kurį jis 1705 VI 16 buvo įteikęs vyr. 
rūmų pamokslininkui Deutschui, pararęs apsvarstyti ir likti vis dėlto Lietuvoje (bleibet docb ja 
in Littauen). Tada ir atsivėrusios Šulcui akys, o ypač, kai Įsruties vyskupo įsakytas gavęs spaudai 
perrašyti M6rlino kitą veikalą, jau pirm minėtąjį Principium Primarium in Litbvanica Lingui. 
Dabar, garbė Dievui, Šulcas jau žinąs, koks skirtumas esąs tarp knyginės lietuvių kalbos ir tos 
kalbos, kuri su dideliu vargu surankiota iš pačių lietuvių posakių (was mit grofer Mūbe und 
Fleife aus den rechten Littauischen Redens-arten und Idiotismis verstūndiger Littauen zusam- 
men gelesen und colligiret wird). Tas pats kunigas (t.y. Mėrlinas) Šulcą raginęs, nepraleidžiant nė 
vienos progos, užrašinėti viską, kas būtų įsidėmėtina lietuvių kalboje; ypačiai Šulcas turįs uoliai 
rinkti dainas, apie kurias M6rlinas rašęs ir savo veikale (:2 sonderbeit icb solle die Dainas der 
Littauischen Magde, welche $ 34 des Principii commendiret werden, fleifig colligiren). Tai Šulcas 
daręs ir jau gerokai (ei1 gut Theil) pririnkęs. 

Pastaroji Šulco prakalbos vieta yra mums labai įdomi, nes parodo, kad jau visu šimtu metų 
anksčiau už Liudą Rėzą ir jo talkininkus uoliai rinko dainas, kad ir plačiau nesigarsindami, M6r- 
linas, Šulcas, Ruigys, o be abejo, ir dar kiti. Žinoma, tie senieji dainų rinkėjai labai dar skyrėsi 
nuo Rėzos, kuris Herderio ir apskritai romantizmo gadynės veikiamas jau aukštai vertino dainų 
poetinį grožį ir jų didelę reikšmę tautos dvasiai pažinti. Anie kunigai dainų grožio dar nesuprato. 
Juk ir jaunesnis už juos Donelaitis, tas didysis lietuviško žodžio meisteris, nesidrovėjo liaudies 
dainų šiurkščiai pavadinti kiauliškomis: 

Poterių kaip krikščionims reik skaityt užsimiršo. 


Kiauliškas dainas dainuot ir žviegt užsimanė. 


Ne dainų grožis paskatino anuos pirmuosius (pridėkime: pirmuosius žinomus) dainų rinkėjus 
užrašinėti dainas, tik dainų reikšmė, norint geriau pažinti lietuvių kalbą. Pats jų vadas Mėrlinas 
savo veikale (Principium primarium...) sakosi dainas minįs, kad iš jų pasimokytume kalbos, o 
ne tam, kad tas kvailystes (Narrenpossen) imtume dainuoti. Jis jau prieš 30 metų kalbos reikalui 

klausęsis dainų. Panašiai ir Ruigys, kaip žinoma, atsiprašinėjo skaitytoją, kad skelbiąs tokius 
niekus (Eitelkeiten); o tarp tų „niekų“ buvo juk ir išgarsėjusi vėliau „Aš atsisakiau savo močiutei“, 
kuria ne tik kiti, bet ir pats Goethe žavėjosi ir kurios vertimą įsidėjo į vieną savo veikalą (Die 
Fischberin). Tuo tarpu Ruigys teisinos: tokiose dainose ir iš lietuvių moterų (vox Litauischen 
Weibspersonen) galime mes patirti daug gražių lietuviškų posakių. Taip par ir Šulcas dainose 
rado daug gerų lietuviškų žodžių, kurių nė pusės nebuvo matęs knygose; o jei ir matęs, tai ne 
savo deramoje vietoje vartojamų. 

Įdomu nurodyti, kad panašiai tik dėl kalbos dalykų domėtasi ir kitur. Antai čekų slavistikos 
tėvas Josefas Dobrovskis, jau žymiai vėliau, jau ir romantinėje gadynėje, betgi būdamas senesnės 
kartos žmogus, niekaip negalėjo suprasti, kodėl visi taip entuziastingai žavėjosi rada dar neseniai 
paskelbtomis serbų dainomis; juk tai tebuvusios paprastos dainuškos; jau įdomesnės būtų rusų 
dainos, kurios bent tebeturinčios vienaskaitos trečiajame asmenyje senovišką galūnės formą. Taigi 
filologinis interesas apskritai būdingas priešromantiniam domėjimosi daina etapui. 

Taigi anas kalbos puristų sąjūdis yra reikšmingas ir susidomėjimo mūsų tautosaka istorijoje. 
Tiesa, jie dar labai vienašališkai tevertino dainas, bet, kaip matyti, jau daugiau ar mažiau sis- 
temingai jas rinko. Taigi daina jiems tebebuvo dėmesio visai nevertas dalykas, kurį nebent kaip 
savotišką kuriozą galima būtų papasakoti smalsiam klausytojui, norinčiam išgirsti kokių nepa- 
prastų įvairenybių. Panašiai, pvz., Duisburgo profesorius Jonas Arnoldas Brandas, keliavęs per 
Lietuvą ir kitus kraštus ir pateikęs įvairių žinių apie juos savo 1702 m. išspausdintame kelionės 
aprašyme, davė ten pat lietuviškų žodžių žodynėlį, vienos nelabai liaudiškos dainos porą eilučių 
ir dviejų lietuviškų raudų fragmentus, pirmąsias spaudon patekusias mūsų dainas. 

Kaip dainas rinkti, taip ir Ezopo pasakėčias versti Šulcui mintį davė taip pat Mėrlinas. Po to, 
jis pataręs versti padedanė kalbą gerai mokantiems lietuviams gumbiniečiams: tekintojui Mar- 
tynui Springeriui, patabeliui (savotiškas parapijos pareigūnas) Skinkių Albui, Serbentų Albui, pa- 
kamorei (prisiminkime Donelaičio pakamores!) Vengrui ir kt. (mt Hžlffe der gantz guten und in 
dieser Sprache wolerfabrnen Littauen mit Nabmen Martin Springler, Dreber, Skinkiu Albas Patabel, 
Serbentu Albas, Pakullu Albas, Wengras Packmobr, zu denen sich finden: Annull, auch Packmobr, 
Christian Schwartz, Pridskuziant Doiczys, Merczu Doiczys, Isaku Milkus, Jizapužiantait Isaks). 

Savo darbu Šulcas norėjęs parodyti, kad Ezopo pasakėčias galima išversti grynais ir tikrais lie- 
tuviškais žodžiais, kuriuos ir paprastas lietuvis suprasiąs (mit puren, echbten und guten Littauscben 
Worten, die auch ein gemeiner Littau verstebet). Taigi tokia turinti būti ir bažnytinė kalba. 

Taigi 1706 m. Karaliaučiuje išspausdintoji knygelė Die Fabuln Aesopi buvo savotiška jaunų 
M6rlino šalininkų literatūrinė demonstracija: Ruigys savo eilėraščiu gyrė M6orlino nuopelnus 
lietuvių kalbai, o Šulcas savo vertimu norėjo įrodyti, kad Mėrlino mintys, išdėstytos jo veikale 
Principium primarium... teisingos (um nur eine Probe zu tbun: ob das Principium primarium 
in Litbvanica Lingua, unlūngst ausgegangen, zulūnglich und richtig sey oder nicht). Taigi čia ir 
turim atsakymą į mūsų straipsnio pradžioje iškeltą klausimą, kuriam galui prireikė tada versti 
tas religinei raštijai visai nereikalingas pasakėčias. 

Spausdindamas 10 pasakėčių, Šulcas sakosi tik pradžią padaręs (ich babe den Anfang gemacbt). 
Jis prašo skaitytojus jam pranešti pastebėtas vertimo klaidas, kad jis galėtų tais nurodymais pasi- 
naudoti, kai su Dievo pagalba leisiąs sekančias 10 pasakėčių. Tačiau daugiau pasakėčių Šulcas 
nebeišleido. Tiesą sakant, tai ir nebebuvo jau reikalinga, nes pagrindinis tikslas - pademonstruoti 
už Mėrliną - buvo pasiektas jau ir 1706 m. išleistąja knygele. 

Mėrlino ir jo šalininkų sukeltasis kalbinis sąjūdis anaiptol nebus buvęs tik trumpas ir mažai 
reikšmingas epizodas. XVIII a. tolydžio augo Mažojoj Lietuvoj domėjimasis lietuvių kalba, 

pasireiškęs palyginti gausiais žodynais, gramatikomis, o net ir šiaip jau kalbiniais tyrinėjimais: 
drauge didėjo lietuvių autorių ir knygų skaičius; stiprėjo ir brendo lietuvybės jausmas. Ne kartą su 
tam tikru pasididžiavimu pasivadinama lietuviu, Antai ir Gotfridas Ostermejeris savo lietuviškų 
giesmynų istorijoje dažną autorių pagiria, pavadindamas geru lietuviu (ein trefflicher Litauer, 
geliebt von seiner Gemeinde; ein guter Litauer, aber ein schlechter Dichter). Ne vienas iš jų drauge 
su Donelaičiu ilgėjosi senųjų „lietuviškų gadynių“. Ne kartą aptinkame jų raštuose kreipinį „miela 
Lietuva“. Panašiai kaip Ruigys 1706 m. Gumbinę, taip po 50 metų Adomas Šimelpenigis „Lie- 
tuvos nepakentė nepagyręs“: tokia būdinga antrašte yra įdėta jo eiliuota prakalba prie 1755 m. 
lietuviško Šv. Rašto leidimo. 2 

Atrodo, kad ir dainų rinkimo darbas nebus nutrūkęs nuo Mėrlino laikų iki pat Rėzos. Štai, 
pvz., turime išlikusias rankraštyje 7 dainas (Einige Dainos in Bittenen gesammelt), kurias bus, 
rodos, minėtasis Šimelpenigis surašęs. Reikia dar priminti Jokūbą Brodovskį (11744), kuris savo 
neišspausdintame žodyne pateikė kaip kalbos pavyzdžius daugybę iš gyvosios kalbos imtų pa- 
tarlių, kaip to ir reikalavo Mėrlinas. 

XVIII a. pradžioje Šulco Ezopas buvo dar nedrąsus ir toks vienišas pasaulietinės literatūros 
bandymas, o vėliau turime visą eilę autorių, rašiusių ne tik giesmes, bet jau ir kitokio pobūdžio 
eilėraščius; čia galima paminėti, pvz., Šimelpenigio apie vargingąjį Karaliaučiaus Studentą, Kristi- 
jono Milkaus apie Pilkainį, jo ir Jono Fridricho Hertelio verstas Gellerto pasakėčias, Šimelpenigio 
epigramas, Jokūbo Šerniaus „Geddejimo Giesme“. Tie eilėraščiai, pvz., epigramos, buvo vieno 
kitam siuntinėjami ar šiaip jau plito nuorašais, pvz., ir Donelaičio kūriniai; todėl galima kalbėti 
apie tam tikrą literatūrinio gyvenimo užuomazgą ir net įžiūrėti panašaus literatūrinio bendravimo 
kaip XIX a. pradžioje Žemaičių bajorų tarpe. 

Panašiai kaip M6rlino laikais buvo iškilęs nuomonių skirtumas kalbos klausimais, taip vėliau 
besiplėtojant literatūriniam gyvenimui iškilo jau visai literatūrinio pobūdžio diskusijos, pvz., 
garsusis Milkų ir Ostermejerio ginčas dėl giesmynų, pasireiškęs spausdintais poleminiais rašiniais 
ir davęs pirmąją lietuvių poetiką (Kurze Anleitung zur Littauischen Poesie), 16 puslapių skyrių 
Kristijono Milkaus gramatikoje - Anfangsgrūnde einer littauischen Sprach-Lebre (1800). 

Pagaliau negalima užmiršti didžiosios XVIII amžiaus dovanos mūsų literatūrai - Tolmink- 
iemio dainiaus, kuris savo skambiais hegzametrais daug geriau už Joną Šulcą įrodė Mėrlino 
mintį kad ir visai apie ją negalvodamas, -jog ir aukštos meno vertės veikalas gali būti parašytas 
tokia kalba, kurią, anot Šulco, ir „ein gemeiner Littau verstehet“. 

Savaime suprantama, nėra reikalo pervertinti Mėrlino ir jo šalininkų vaidmens ir, pvz., tvir- 
tinti, kad tai jis išjudinęs visą taip gražiai suklestėjusį XVIII a. literatūrinį gyvenimą, bet, antra 
vertus, negalima nuneigti, kad tai buvo reikšminga grandis Mažosios Lietuvos kultūros ir raštijos 
raidoje. 

Nagrinėjant aną XVIII a. pradžios kalbos puristų sąjūdį, dar viena mintis gal ir ne naujai 
iškyla, bet neabejotinai sustiprėja, būtent, reikalas reviduoti visuomenėje gana įsigalėjusią daugiau 
ar mažiau neigiamą pažiūrą į mūsų senąją raštiją. Negalima į ją ironiškai numoti ranka kaip į 
siaurai katekizminę literatūrą, kurią sudarančios kelių dievobaimingų kunigų parašytos kelios 
religinės knygelės, neturinčios ne tik jokios literatūrinės reikšmės, bet ir glaudesnio ryšio su ano 
meto Lietuvos platesniais kultūrinio ar visuomeninio gyvenimo reikalais. Bet jau, pvz., ir tas šiaip 
jau smulkus faktas, kad kun. Keimelis, kritikuodamas Mėrliną, siūlė steigti lietuvių filologinę 
draugiją, rodo Mažosios Lietuvos kunigų visuomenės kultūrinių interesų nežemą lygį, taip pat ir 
tai, kad turėjo būti jau didesnis skaičius lietuvių raštija ir kalba susirūpinusių žmonių, nes dviem 
ar trim žmonėms juk nesteigsi draugijos. 

Kad mūsų senoji raštija toli gražu nėra vos kelių autorių darbas, dar gražiau parodo pernai 
išleistasis prof. Vaclovo Biržiškos Lietuvių rašytojų kalendorius. Kaip iš plikų skaičių kurios nors 
valstybės biudžete galime gražiai išskaityti ir krašto ekonominį pajėgumą, ir pagal skiriamų sąmatų 
dydžius net krašto politinio, kultūrinio, karinio ir kt. gyvenimo tendencijas, tai ir tame kalendo- 
riuje pateikiamos sausos datos ir trumputės žinios apie rašytojus nedviprasmiškai parodo senosios 
Lietuvos kultūrinį pajėgumą, kokio arčiau su mūsų raštijos istorija nesusipažinęs žmogus tikrai 
nebūtų laukęs. Štai, pvz., gimusių ligi 1750 m., t.y. per patį seniausią ir neturtingiausią mūsų raštijos 
periodą, kalendoriuje sužymėta daugiau kaip pusantro šimto mūsų autorių. Tegu jų daugumas ir 
nepasireiškė kuo nors stambesniu mūsų raštijoje, bet, šiaip ar taip, jie ne tik mokėjo lietuviškai, 
betir jautė reikalą prisidėti prie lietuvių raštijos kūrimo. Be to, nors istorijoj gyvenimo aplinkybės, 
išstūmusios lietuvių kalbą iš valstybinio ir aukštesnio kultūros gyvenimo, teskyrė spausdintai lietu- 
viškai knygai vos tik siaurą religinę sritį, bet iš užsilikusių, kad ir labai negausių rankraščių, o net ir 
spausdintų nuotrupų bei šiaip aptinkamų Žž žinių galima nujausti, kad lietuvių kalbai nebuvo sverimas 
ir platesnis literatūrinis gyvenimas. Štai, pvz., turime keletą spausdintų lietuviškų panegirikų ir 
sveikinimų į įvairiems didikams, kaip antai: Vilniun 1589 m. apsilankiusio karaliaus Žygimanto 
įvairiomis kalbomis sveikinimų rinkinėlyje yra ir du lietuviški hegzametriniai eilėraštukai, pirmieji 
žinomi lietuviški hegzarnetrai, taigi daugiau kaip pusantro šimto metų prieš Donelaitį. Arba dar iš 
daugelio tik vienas smulkus kalendoriuje pateikiamas, nespecialistams visai ir nežinomas, faktelis: 
viename XVII a. albumėlyje tarp įvairių įrašų Fridricho Gedkanto, - rodos, pagarsėjusio Lietuvos ir 
Lenkijos karo inžinieriaus, - 1634 VI 1 datos lietuviško eilėraščio eilutę (Ne wissi medzei Artojems 
priduoti) su natomis. Taigi ir inteligentiniams sluoksniams lietuvių kalba nebuvo svetima. Antai 
ir Pilypas Ruigys pasakoja, kad jaunystėje lankydamasis Didžiojoje Lietuvoje girdėjo dainą „O 
apwyneli zallukieli“ priskiriant garbingam Kauno burmistrui (eizem ansebnlichen Būrgermeister 
in Kauen, - Betrachbtung, p. 79). Arba štai pačioje mūsų raštijos pradžioje šalia Mažvydo ir net 
prieš jį matome kelis Karaliaučiaus universiteto profesorius: aukštai vertinamą teologą Stanislovą 
Rapolionį, žymųjį Lietuvos humanistą Abraomą Kulvietį, turbūt ir teisių fakulteto dekaną Kristo- 
forą Joną (prof. Vaclovo Biržiškos spėjimu, Mažvydo giesmyne žinomą Jono Kyrtoforo pavarde); 
mokėjo lietuviškai ir pats rektorius Fridrichas Staphylus, parašęs Mažvydo karekizmui lotynišką 
prakalbą. Galima dar paminėti kad ir garsioji Mikalojaus Daukšos Postilės prakalba, taip aukštai 
kelianti gimtosios kalbos reikšmę tautos gyvenime, buvo ne tik jo vieno ir jo globėjo didžiojo 
Lietuvos patrioto Žemaičių vyskupo Merkelio Giedraičio, bet neabejotinai ir viso patriotų būrio, 
apie kurį, deja, tikslesnių žinių stingame, pažiūrų išraiška. 

Tokiu būdu jau ir iš tų kelių aukščiau pateiktų pavyzdžių matome, kad lietuviškas kultūrinis 
gyvenimas turėjo būti pilnesnis ir intensyvesnis, negu tai iškildavo aikštėn ne per gausiais relig- 
iniais raštais. M6rliniškis sąjūdis, davęs mums tarp kitko ir pirmąją pasaulietinę grožinės litera- 
tūros knygą, irgi yra vienas iš tokių, pasakytume, užkulisyje pulsuojančio lietuviškos minties 
gyvenimo epizodų. 

Baigiant cituojame Šulco vertimui pailiustruoti vieną pasakėčią: 


WILK'S IR GĖRWE. 


Kaulas Wilko Kakle buwo stojiasi. Todel jis Gėrwę už Algą samde, jeib Snapą y jo Nasrus ikiszusi Kaulą iš 
Kaklo išrrūuktu. Tai ilgu Kaklu Gėrwe beweik galejo prisiekt" ir ištriukt'. Ber jei Algės praszant Wilk's jūkesi, 
Dantis rodidams, ir sake: Ar ne ganna Algės turri, sawo Galwą iš Wilko Nasrū sweiką ištriukusi? 

Tas Žodis rawę bara: jey Wargūse išlaikyt's sawo Išlaikytojui ne dekuj ne sakysi. 


[1947] 

Pilypo Ruigio rankraštis anų laikų rėmuose 


Vieną vakarą 


Buvo 1975 metų vasara. Pavakarieniavęs ir tingiai pasidribinęs patogioje kėdėje, skaičiau laik- 
raštį pusiau snūduriuodamas. Įkyriai sučirškė skambutis. Nelabai patenkintas priėjau prie telefono. 

- Čia Kazys Varnelis, iš Čikagos. Jūs manęs nepažįstat... 

- Taip, nesame pažįstami, - pertraukiau, — tačiau gerai žinau, kad Jūs ne tik sėkmingas daili- 
ninkas, bet ir didelis knygos mylėtojas; taigi, kaip sakoma, mano idėjos brolis. 

Kątoliau išgirdau, mane gerokai sujaudino. Net klestelėjau kėdėn. Esanti proga atpirkti viename 
Londono aukcione parduotą Pilypo Ruigio seną lotynišką rankraštį apie lietuvių kalbą, tad norįs 
išgirsti ir mano nuomonę. Negalėjau susilaikyti neatpylęs trumpos paskaitėlės apie Ruigį ir apie jo 
daugiau kaip prieš 200 metų dingusį rankraštį. Tiesa, visai nereikalingos, nes mano pašnekovas 
buvo su dalyku gerai susipažinęs, tik jam reikėjo patarimo ar, tiksliau, pritarimo. Jutau, kad tas aist- 
ringas senųjų knygų kolekcionierius jau beveik buvo padaręs savo sprendimą, tik dar norėjo kitų 
padrąsinimo, nes rankraščio kaina buvo gana sūri. Savo nuomonę trumpai drūtai suformulavau: 

- Jei turėčiau pakankamai pinigų, pirkčiau... 

Netrukus Ruigio rankraštis (Meletema [tai graikiškas žodis] e re ipsa, Gūnibus variis, atgue 
experientia, sistens Linguam Lituanicam... [Tyrinėjimas, pristatąs lietuvių kalbą, pasiremiant pa- 
čiu dalyku, įvairiais autoriais ir patyrimu]) jau buvo Čikagoje pas Varnelį, kurio nuostabų knygų 
rinkinį po kelių mėnesių turėjau malonią progą pirmą kartą pamatyti. Vartydamas įrištą Ruigio 
rankraštį, jutau maždaug tokį pat džiugų šiurpulį, kaip prieš keturiasdešimt metų Lenkų mokslo 
akademijos bibliorekoje Krokuvoje skaitydamas mūsų literatūros istorikų ir bibliografų tada dar 
neaptiktą Dionizo Poškos rankraštinį tomą Pszcz6!ka w Baublu (Bitelė Baublyje) ar vėliau Vilniaus 
valstybiniame archyve ir universiteto bibliotekos rankraštyne suradęs kokį įdomų Antano Strazdo 
biografijos dokumentą ar net vieną kitą jo paties aštroką raštą dvasinei vyresnybei. 

Kazio Varnelio pirkinys pradžiugino lituanistus. Ne tik susirado seniai dingęs reikšmingas rank- 
raštis, bet ir nebuvo pavydžiai paslėptas privačios bibliotekos spintoje, o tapo prieinamas mokslo 
žmonėms. Jau keturios rankraščio nuotraukos yra viešose bibliotekose: Pensilvanijos universiteto 
ir trijose Vilniaus bibliotekose (Vilniaus universiteto, Akademijos ir Respublikinėje). 


Ruigys svarsto apie kalbą 
Pilypas Ruigys (Ruhig, 1675-1749) - vienas iš stambiųjų XVIII a. Mažosios Lietuvos rašti- 


jos vardų: giesmių rašytojas, uolus Biblijos vertimo talkininkas, lietuvių kalbos žodyno autorius, 
o labiausiai išgarsėjęs savo veikalu Lietuvių kalbos, jos kilmės, esmės ir savybių tyrinėjimas (gal 

Svarstymas - Betrachtung der Littauischben Sprache in ibrem Ursprunge, Wesen und Eigenschaften), 
išleistu drauge su žodynu 1747 m., nors Betrachbtungo antraštėje ir pažymėta 1745 m. data. 

Ruigio Belrachbtungas - tai pirmas toks išsamus gimtosios lietuvių kalbos išaukštinimas mūsų 
raštijoje. Tame pat amžiuje, kai Donelaitis anam metui nelauktai sklandžiais hegzametrais atsklei- 
dė kad ir liaudiškai šiurkštokos, bet sodrios ir lanksčios kalbos grožį, Ruigys to paties siekė savo 
filologiniu svarstymu (Betrachbtungu). Jau pačios kai kurių veikalo skyrių antraštės tai akivaizdžiai 
rodo, pvz., „Apie lietuvių kalbos turtingumą ir tobulumą“, „Apie lietuvių kalbos grakštumą ir 
malonumą“ (Zierlichkeit und Annehmlichkeit). Lietuvių kalba visai nepagrįstai esanti niekina- 
ma, kaip iš kitų kalbų sulopyta (vox andern zusammen geflicket). Ji turinti pakankamai savų 
žodžių ir galinti išsiversti be skolinių iš lenkų ir vokiečių kalbų. Štai kur lenkas skolinasi žodžius 
iš vokiečių, lietuvis turįs originalius, pvz., gintarą lenkas vadina bursztyn iš vokiško Bernstein. 
Lietuvių kalba esanti labai žodinga; pvz., lietuvis sako: vyras žilas, arklys širmas, sermėga pil- 
ka, žirniai raini ar būri, o vokietis teturįs vieną žodį grau. Kai kam gal nepatiksią, kad Ruigys 
pripažįstąs tai niekinamai kalbai dailumą, o vis dėlto ji turinti paveldėjus kiek graikų kalbos 
žavumo. Graikų kalba buvo tada laikoma tobuliausia iš kalbų!, o kad lietuvių kalba kilusi iš 
graikų, reikia, anot Ruigio, ne tiek įrodyti, kiek paaiškinti. Ruigys ir surašė apie 400 graikiš- 
kų žodžių, kurių atitikmenis rado lietuvių kalboje. Deminutyvų ir gausesnis balsių vartojimas 
darąs lietuvių kalbą malonesnę už šiurkščias ir dažnas trijų priebalsių samplaikas (viele herbe 
triconsonantes) lenkų kalboje. 

Savo keliamoms teigiamoms lietuvių kalbos savybėms pailiustruoti Ruigys pateikė geroką pluoš- 
tą priežodžių, patarlių, mįslių, šiaip jau retų lietuviškų žodžių bei posakių ir, kas įdomiausia, pa- 
citavo tris liaudies dainas: „Anksti rytą rytužį saulužė tekėjo“, „Aš turėjau žirgužėlį“ ir „Aš atsi- 
sakiau savo močiutei“. Dar nebuvo atėję visuotinio žavėjimosi liaudies kūryba laikai, ir Ruigys 
kukliai atsiprašinėjo skaitytojo: 


Nebūtų man derėję pateikti tokius niekniekius, jei nebūtų žinoma, kad daug kalbos idiomatinių (t.y. bū- 
dingųjų, specifinių] savybių galima pacirti iš tokių odžių [t.y. dainų] ir iš lietuvių moterų, kurios mažai 
tesueina su vokiečiais. 


Ruigio dainos betgi neišvengė atidžios akies tų, kurie liaudies poeziją jau buvo pradėję kitaip 
vertinti. Zymusis ano meto rašytojas Gottholdas Ephraimas Lessingas viename iš savo Laiškų, 
liečiančių naujausią literatūrą (1759) rašė: 


Neseniai varčiau Ruigio žodyną ir Svarstymų (Betrachbtungen) apie šią kalbą gale užtikau čia tinkančią rete- 
nybę, kuri mane be galo pradžiugino [vnendlich vergnuegte): kelias lietuvių dainas [einige litauische Dainos 
oder Liederchen], tokias, kaip jas paprastos mergaitės ten pat dainuoja, Koks natūralus sąmojis! [Welch ein 
naiver Witz!] Koks žavus paprastumas! 


Dviejų dainų („Anksti rytą“ ir „Aš atsisakiau“) vertimus Lessingas pacitavo savo skaitytojams. 
Jis netgi apgailestavo: „Dievotasis vyras [t.y. Ruigys] atsiprašo, kad pateikė tokius niekniekius. 
Manęs jis būtų turėjęs atsiprašyti, kad daugiau jų nepateikė.“ Taigi Ruigys, kad ir pats to nenuma- 
nydamas, pravėrė lietuvių „dainų skrynelę“, kurią vėliau jau plačiai atidarė Liudvikas Rėza. 
Imi ir pagalvoji: kažin ar Ruigys taip jau nevertino dainų, kaip kad parašė, taikydamasis prie 
vyraujančios laiko dvasios. Kodėl gi jis pasirinko ne šiaip kokią eilinę dainušką, o vieną iš gražiausių 


“  Žr., pvz., Danieliaus Jenischo veikalą Philosopbischb kritiscbe Vergleichung und Wūrdigung von vierzebn ūltern 
und neuern Sprachen Europens, Berlin, 1796. 

dainų „Anksti rytą“ ar tokį subtiliai lyrišką nuotakos atsisveikinimą su savo namais ir jaunystė 
„Aš atsisakiau“. Šia pastarąja susižavėjo Goethe ir įsidėjo (imdamas iš Herderio) savo muzikinėn 
dramon (anot Mykolo Biržiškos, dainodramėn; Singspiel) Die Fischerin (Žvejė, 1782). 

Prie savo pateiktųjų dainų Ruigys pridėjo tokią pastabą: „Tos dainos, atrodo, kilusios iš Di- 
džiosios Lietuvos, nes savo jaunystėje [Rėza rašo, kad Ruigys buvęs Didžiojoje Lietuvoje 1698 m.] 
esu ten matęs [matyt, skaitęs] vieną - O apynėli žaliukėli, kuri buvo priskiriama vienam įžymiam 
Kauno burmistrui.“ Gal su tuo garbiuoju burmistruž Ruigys ir pats pasipažino, o linksmesniais 
momentais kartu su juo, ko gero, užtraukdavo aną žalio apynėlio dainą, drauge patraukdami ir 
saldaus alučio su balra putele. Pagaliau - kas čia dabar žino, kaip ten buvo. 

Savo buvimą Didžiojoje Lietuvoje prisimindamas, Ruigys dar rašė: 


Prieš penkiasdešimt merų Didžiojoje Lietuvoje buvo daug bajorų, kurie kalbėjo tiktai lietuviškai, ir kil- 
mingos Kauno moterys tiktai lietuviškai [icbts als litauiscb) sa ypatingu mandagumu šnekėjo, viena kitą 
pagerbdamos žodžiais, kurie čia [r-y. Mažojoje Lietuvoje] nėra vartojami, pvz., Tamista. 


Nenuostabu, kad šauniajam burmistrui lietuvių kalba galėjo būti nesvetima. Visi tie įspūdžiai ir 
patyrimai turėjo jaunajam Ruigiui stiprinti respektą lietuvių kalbai, kurią tyrinėti Ruigį gal bus 
paraginęs jau jo tėvas irgi kun. Pilypas, domėjęsis lietuvių kalba.? 

Ruigio Betrachtungas buvo, kaip ir pats autorius nurodė, vertimas jo anksčiau lotyniškai 
parašyto veikalo, kurio nuorašas dabar ir susirado. Neduodami čia detalaus abiejų tekstų su- 
lyginimo, nurodysime tik trejetą skirtumų. Štai Betrachtunge nėra lietuviško dedikacinio eilė- 
raščio Davidui Wilkinsui (apie jį vėliau). Kadangi pasaulietinio pobūdžio eilėraščių ano meto 
lietuvių literatūroje labai maža, tai jau vien ir dėl to anas Ruigio eiliuotas kreipimasis yra mums 
įdomus. 

14-ame lotyniško nuorašo (taip pat ir Betrachtungo) skyriuje Ruigys saminėjo senuosius lie- 


tuvių autorius Mažvydą, Vilentą ir kt., betgi Betrachtunge tą vietą išleido. Apie Mažvydą ten taip 
rašyta: 


Aišku, Ragainės lietuvių kunigo Mosvidijaus katekizmas su Šventomis giesmėmis ir elementorium Didžiosios 
Lietuvos dialektu išspausdintas 1547 m., kaip daktaras Beh[...?] pratarmėje prie Bitnerio N. Test[amento] 
pastebėjo, neturi už save senesnės tos rūšies knygos. 


Lietuvos mokslų akademijos išleistame kolektyviniame veikale Senoji lietuviška knyga 
rašoma, kad pagal Mažvydo pusbrolio Baltramiejaus Vilento liudijimą „pradedant jau G. Os- 
termejeriu (Erste litauische Liedergeschichbte, 1793) ir L. Rėza (Geschichte der litauischen 
Bibel, 1816) imtinai ligi šių dienų Martynas Mažvydas visų neabejotinai laikomas pirmosios 
lietuviškos knygos autorium“.* Matėm betgi, kad Ruigys taip rašė apie Mažvydą jau daug 
anksčiau už Ostermejerį. 

Ir dar vienas skirtumas. Beirachtunge buvo pakeista viena iš trijų dainų: vietoj šiaip sau dainos 
„Šelmiai lenkai į krygę jojo, / Mano brolelį drauge viliojo“ įdėta gražioji „Anksti rytą rytužį“. 
Ir tikėk tu Ruigio kukliu pasiteisinimu, karn jis skelbiąs tokius niekniekius, atseit dainas. Beje, 
lotyniškame tekste to nereikalingo atsiprašinėjimo nė nebuvo. 


Tai, rodos, bus buvęs Jokūbas Preisas-Panonijus - žr. V. Biržiška, Aleksandrynas, t. I, Čikaga, 1960, p. 332-333. 
3 Žr. V. Biržiška, Aleksandrynas, t. Il, Čikaga, 1963, p. 20. 
* Senoji lietuviška knyga, Vilnius, 1947, p. 23. 


110 


Urdelių tvanas 


Savosios kalbos aukštinimu ir jos neslepiama meile, kur galima įžvelgti tam tikras lietu- 
viško patriotizmo apraiškas, Ruigio Betrachtungas yra vienas iš įdomiausių XVIII a. Mažosios 
Lietuvos raštijos veikalų, kuriam lygaus veltui ieškotume ano meto Didžiojoje Lietuvoje. Tai bus 
buvęs padaras skirtingų kultūrinių aplinkybių, kurias savo rėžtu bus daugiau mažiau nulėmęs 
skirtingas valstybinio gyvenimo kelias. Didžioji Lietuva, unija susirišusi su Lenkija, buvo tipin- 
ga bajoriška valstybė, kur kiekvienas net ir nuskuręs kiauraklynis šlėktelė išsišiepęs gynė savojo 
luomo „aukso laisves“, nors dėl to bejėgiškon anarchijon buvo stumiama kadaise stipri valstybė. 
Ir dar didžiavosi, kad Polska nierządem stoi (Lenkija laikosi netvarka). Tikra palaida bala buvo 
Didžioji Lietuva, lyginant ją su vokiškąja Prūsija, kuriai priklausė Mažoji Lietuva. Vis labiau įsi- 
galint prūsiškajam absoliutizmui, pagrindinis valstybės idealas darosi Ordnung (tvarka), o su tuo 
savaime siejosi Verordnung (įsakymas, potvarkis), kurį Donelaitis vadino žrdeliu: 


Žinot juk visi, kokį mes ūrdelį turim, 
Ir kaip vyriausybė tą ketina pakarti, 
Kurs, kaip kietsprandis, šalryšiaus žodį paniekins. 


Ir pasipylė ūrdelis po ūrdelio ant vargšų būrų galvos, smulkmeniškai reglamentuodami - su- 
kaustydami visą jų kasdieninį gyvenimą. Štai buvo draudžiama malti girnomis namie javus, o 
nurodyta vežti paskirtam malūnininkui; draudžiama pjaustyti jaunus ąžuolėlius botkočiams; 
draudžiama pirkti užsieninę druską; vėlgi baudžiami tie, kurie nepirktų „druskos padabotojų“ 
nustatyto vietinės druskos kiekio; įsakoma, jog „nė viens šioje karalystėje daugiau vyžas ant savo 
kojų, norint bile kas būtų, bet kurpes šioje žemėje darytąsias turėtų“; draudžiama per vestuves ir 
kitokius pokylius (prie svodbų bei kitų čėsnių) šaudyti, nes „tankiai daug prigadų, ugnies bėda bei 
žudymas žmonių atsirado“ (Donelaičio Dočį, kurio bernas, bešaudydamas varnas, „supleškino 
trobas“, Pričkus bara: „Ar negana pons amtstrots [= viršininkas] mus, kaip tėvs pamokindams, / 
Draudęs yr su pūčkomis ant padvarijų [= kiemų] šaudyt“); draudžiama būrams, atvykusiems 
su reikalais miestan, ilgai čia užsibūti („kad būrai [...] neilgiaus pasiliktų, kaip tik iki vieno zie- 
gurio [= laikrodžio, t.y. valandos] popiet“), kad neprisigertų (nelyginant Donelaičio nenaudėlis 
Plaučiūnas, kuris, nuvykęs Karaliaučiun dalgio pirktis, ne tik jo nenupirko, „bet ir kuinpalaikį 
taip jau pas Miką pragėręs, / Pėsčias po dviejų nedėlių vos parsibastė“); įspėja, kad girti iš miesto 
begrįždami per greitai nevarytų arklių ir jų nenualsintų (barasi ir Donelaitis: „Jok pamaži, žiop- 
ly! nemušk be reikalo kuiną! / Juk, girdi, rytoj reikės į girią važiuoti“); liepia naikinti žvirblius 
ir varnas, nes „šitieji iškadingi paukščiai daugsinasi [= dauginasi] ir taip žemės kaip daržų vai- 
siams didę iškadą padaro“ (Donelaičio Dočys, „kaip būrui reik, sugavęs dvylika žvirblių, galvas 
nusuktas kasmets“ atiduoda valdžiai); įsakoma, kad „nieks savo šunims be branktų neduotų po 
girias ir laukus bėginėt“; draudžiama be leidimo vežti į miestus malkas, žvėrieną, žvėrių odas ir 
ten pardavinėti; draudžiama karaliaus giriose medžioti; draudžiama elgetauti; buvo „labai už- 
drausta, kad netekėjusios moteriškės ir mergos, neviežlybu būdu nėščios pastojusios, savo žyvato 
vaisių nieku būdu nepažeistų“; įspėjama neklausyti „maskoliškosios ciecorienės“ viliojimų „nuo 
tikrojo žemės viešpačio“ į maskolišką karalystę, nes „ne vienam negal nežinoma būti, po kokiu 
prispaudimu ir didžios prievartos gyvatininkai [= gyventojai] maskoliškos karalystės yra ir kaip 
veikiai jie skaudžiausias koravones ir dėl menko nusižengimo kalėjimą Siberijoj sulaukti gal“; 
įsako, kad tas, kuris „į Lenkų žemę“ bėga, „be jokios malonės ir užtrukinimo provos po trumpų 
darytų klausinėjimų [...] kaip tikras vagis į galgį [= kartuves] tur būti pakartas ir su savo veidu 


111 


į tą kampą, kur jisai bėgo arba bėgti ketino, taisytas būti sau ant vertai užpelnytos koravonės ir 
kitiems ant pabaidymo paveikslo“. Ir dar visokie įsakai dėl pasiutusių šunų naikinimo, dėl miškų 
gaisrų gesinimo, dėl arklių vagystės, dėl audeklų gaminimo, dėl skiepijimo nuo raupų, dėl lai- 
dojimo tvarkos, dėl šeimynos samdymo, dėl pabėgusių kareivių gaudymo („miesčionys ir būrai 
tuojaus ant arklių tur užsimesti, per bertainį stundo [= valandos] su varpais ant lermo skambint, 
kelius apstatyti ir bėgūną suieškoti“; beje, įsakai dėl kareivių bėgūnų gaudymo buvo kartojami 
ir kartojami: ne pyragai buvo vargšams lietuvininkams Prūsijos kariškame pragare), dėl ganyklų 
padalijimo sklypais, dėl priemonių saugotis nuo maro, dėl karaliui įteikiamų skundų tvarkos ir 
t.t., ir t.t. Ir visur tik draudžiama, draudžiama, draudžiama ar įsakoma, įsakoma, įsakoma... 

Kad to ar kito įsako nežinojimu nebūtų teisinamasi, kiekviename įsake pridedama maždaug 
tokia formulė: 


O jeib ne viens save užtartų arba sakytų, jog tatai nežinojęs, tada mūsų maloningiausias paliepimas bei 
valia esti, jog ši atvira gromata tuojau visur vokiškoj, lenkiškoj bei lieruviškoj kalboj išspaustose paspalito- 
se [= įprastinėse] vietose būrų prisegta. Ant ko kiekvienas priderančiai žinos daboti. Koktai su karališku 
mūsų pečvietimi [= antspaudu] pastiprinom. 


Taigi valdžia buvo lyg drausmingas prūsų puskarininkis (panašus į Čechovo unterį Prišibejevą) 
ar griežta auklė su rūsčiu žodžiu lūpose ir skaudžia rykšte rankoje. Ne kartą tiesiogine to žodžio 
prasme. Štai 1724 VIII 1 įsake paskelbta: „Jei kas su vyžomis ing miestą ateitų, tas pats tuojau per 
budelį [...] tur ant s[...]nės [beje, tokių sodrių žodžių nevengė ir Donelaitis] plaktas būti.“ 

Tos drausmingosios Prūsų karaliaus įsakų dvasios atošvaitų galima įžvelgti Donelaičio pamoky- 
muose ir pabarimuose, kurių tiek gausu Meiuose. Beje, juk jis, kaip ir kiti kunigai, gavo ne kartą 
tuos ūrdelius skelbti parapijiečiams „nuog kozelnyčios“ bažnyčioje, o kai kuriuos ner ir pats buvo 
išvertęs lietuviškai. j 

Konstantinas Jablonskis su Povilu Pakarkliu paskelbė daugiau kaip šimtą tokių lietuviškų įsa- 
kų.? Dauguma jų yra iš XVIII amžiaus. Bet jau ir XVI a. buvo lietuviškų valdžios raštų. Štai yra 
išlikę du kunigaikščio Jurgio Eridricho 1578 m. raštai Ragainės ir Tilžės apskričių bažnyčioms. 
Jis liepė „graudenti ir tikrai pasakyti, idant po tam kiekvienas tankiai bažnyčion eitų“; taip pat 
„idant daugiaus kiekviens nuog meldimo balvonų alba stabų, atstotų, žolinėjimus alba žynavimus 
atmestų, šventą nedėlią ir kitas šventes nabožnai švęstų“. Dar ten rašo: „... ištyrėm mes, jog lietuv- 
nikai [...] kartais ing Žemaičius bažnyčion eit ir tenai pagal popiežišką būdą bei pajunkimą duost 
oleju teptisi ir venčiavotisi. [-..] prisakoma drūtai, idant ne vienas svetimų bažnyčių neužeitųsi, 
[...] bet kiekvienas tospi bažnyčiospi, kuriospi paskirtas yra, [...] tesilaiko“. Taip pat įsako, kad 
bažnyčias vizituojantiems vyskupams „skribelė [lot. scriba, raštininkas] alba kamarninkas, alba 
kits, kursai tam tikras būtų, bei lietuviškai mokąs iš viežlybų vyrų tur būti priskirtas“. 


Sykštūs biurokratai, bet gera knyga 
Prūsų valdžia ne tik įsakinėjo naikinti žvirblius, nepjaustyti 4žuoliukų ar pirkti nustatytą 


druskos kiekį, bet kišosi ir į religinio lietuvių gyvenimo reikalus. Matė taip pat, kad kraštas lie- 
tuviškas, tad į jį reikėjo lietuviškai kreiptis. Paskutiniam Kryžiuočių ordino magistrui priėmus 


5 Prūsijos valdžios gromatos, pagraudenimai ir apsakymai lietuviams valstiečiams, Vilnius, 1960. 


112 


Liuterio mokslą, ilgainiui iškilo ir lietuviškų religinių knygų reikalas; Juk reikėjo lietuviškų 
katekizmų, giesmynų ir kitokių maldos knygų. Valdžia tuo susirūpino. Baltramiejaus Vilento 
Katekizmo (1579) lotyniškoje pratarmėje skaitome: 


Tarp daugelio mūsų geriausiojo ir garbingiausiojo nepamirštamo kunigaikščio Albrechto Vyresniojo rūpes- 
čio paminklų liko ainiams šis nepaskutinės, žinoma, vertės, bet amžinai minėtinas atminimas, kad jisai 
pirmutinis įsakė savo valstybėje rašyti, mokyti ir spauda (:ypis] platinti lietuvių kalbą, kuri prieš tai nebuvo 
jokios literatūros veikalais garsi ir pasižymėjusi. Šiam reikalui jis pasinaudojo darbu vieno mano pusbrolio, 
kuriam savo lėšomis leido išeit mokslus, amžiną atilsį Martyno Mažvydo [Mosvidii|, Ragainės klebono. Šis 
tad pirmasis parodė, kaip rašyti gimtąja kalba, ir išspausdino katekizmo pradus su šventomis giesmėmis. 
[...Į garbingiausiasis kunigaikštis paragino triūsti ne tiktai šitą mano giminaitį, bet ir kitus. 


Yra išlikusi 1570 m. sąskaita, kad už lietuvišką giesmyną 1570 m. lietuvių kunigui (tai buvo Vi- 
lentas, 1570 m. išleidęs Mažvydo giesmyno antrąją dalį) sumokėta 53 šilingai už popierių ir triūsą.“ 
Paskelbė Jurgis Gerulis ir dar keturias tokias sąskaitas iš Karaliaučiaus valstybinio archyvo? 

Betgi iš pacituotų pataikaujančiai pagarbių Vilento žodžių (o kaip kitaip būtų rašęs valstybės 
valdovui eilinis parapijos kunigas anais laikais) ir archyve rastų valdžios sąskaitų už lietuviškas 
knygas anaiptol nereikia daryti išvadų, kad Prūsų valdžia taip jau labai būtų buvusi susirūpinusi 
lietuvių raštijos ugdymu. Veikiau ji valdžiai buvo toks pat, pasakytume, bėdos reikalas, kaip ir 
anksčiau minėtieji lietuviškai spausdinti žrdeliai. Valdžiai buvo svarbu, kad krašto gyventojai lie- 
tuviai suprastų ir vykdytų jos potvarkius, bet jai taip pat rūpėjo, kad žmonės laikytųsi Liuterio 
reformuotojo krikščionių mokslo, kurį buvo priėmęs kryžiuočių magistras, tapdamas pasaulieti- 
niu valdovu. Lietuviškoms knygoms valdžia visai nebuvo dosni. Štai Zacharijas Blotnas Simano 
Vaišnoro išverstos Žemčiūgos teologiškos (1600) pratarmėje užsimena, „jog ir lietuviškame lie- 
žuvyj nūn taipogi daug surašyta turime, tiktai tiek bereik, jog drukavodint nepagalim“. Kaipgi 
galėsi, jei valdžia nedavė pakankamai lėšų. 

"Tuo klausimu įdomios medžiagos duoda ilgokas Jono Bretkūno susirašinėjimas su valdžia, kurį 
paskelbė Viktoras Falkenhahnas.3 Skaitome ten, pvz., kad kunigaikštis Jurgis Fridrichas sutiko su 
savo patarėjų siūlymu išleisti Bretkūno postilę (Šventąjį Raštą aiškinančius pamokslus), tik 300 
guldenų suma esanti per didelė: reiktų spausdinti su mažiausiomis išlaidomis — mit ringsien un- 
kosten.? Toji postilė ir buvo išleista, betgi žymiai svarbesnis Bretkūno veikalas, Biblijos vertimas, 
dėl kurio jis buvo vėliau vadinamas Lietuvos Liuteriu, ir po ilgo susirašinėjimo nebuvo išspaus- 
dintas, nors rankraštis buvo valdžios nupirktas. Jurgis Gerulis, pats kilęs iš Mažosios Lietuvos 
ir gerai perpratęs prūsišką valdžios dvasią, šitaip trumpai drūtai apibūdino Bretkūno nesėkmes 
su Biblija: „Bretkūnas vis toliau dėl spausdinimo rūpinos. Dar 1602 m. ercikiui pranešė, jog 
vėl visą Bibliją peržiūrėjęs. Neilgai trukus vargšas pasimirė, biurokratai laimėjo.“!? Daugiau 
kaip šimtas metų dar turėjo praeiti, kol Karaliaučiuje 1735 m. buvo išspausdintas pirmas visos 
Biblijos vertimas. 

O gal čia buvo ir kai kas daugiau negu tik įprastinis biurokratų šykštumas ir reikalo vilkini- 
mas? Vaclovas Biržiška samprotavo: 


6 J. Gerullis, Senieji lietuviški skaitymai ..., Kaunas, 1927, p. 18. 

7 Žr. Archivum pbilologicum, t. V, 1935, p. 99-100. 

8 Žr. V. Falkenhahn, Der Ūbersetzer der litauischen Bibel Johannes Bretke und seine Helfer, Konigsberg-Berlin, 
1941, p. 98-116, 417-444, 

* Ten par, p. 100-101. 

10 J. Gerullis, min. veik., p. 97. 

Daug patikimesnė priežastis atrodo politinė: nors bažnyčios oficialinė literatūra ir toliau buvo spausdina- 
ma lietuviškai, bet valdžios sferose nusistatoma jos ribų neplėsti, nes po truputį pradeda atgyti dar senieji 
kryžiuočių planai greičiau germanizuoti visus lietuvius, o šiam tikslui įgyvendinti lietuviškos biblijos išspaus- 
dinimas būtų galėjęs sudaryti rimtą kliūtį." 


Kad Biržiškos samprotavimas buvo ne be pagrindo, rodytų ir Ruigio žodyno pratarmės užuo- 
mina apie kai kieno siūlymą, „kad lietuvių jaunimas krikščionybės ir skaitymo būtų mokomas 
vokiškai. Tai, beje, sutinka, - rašė toliau Ruigys, — su buvusio magistro von Feuchtwangeno įsa- 
kymu, bet ne su mūsų Išganytojo tvarka.“ Tokį projektą buvo iškėlęs konsistorijos narys Jonas 
Henrikas Lysius [Lizijus], 1718 m. atvykęs Mažojon Lietuvon mokyklų tvarkymo reikalais. Jis 
abejojo, ar būsią galima surasti reikalingą lietuviškai mokančių mokytojų skaičių ir pakankamai 
lietuviškų knygų; netgi iš viso ar apsimoka leisti knygas šiai „mažai žemelei“; geriau lietuvių jau- 
nimas teišmokstąs „vokiškai suprasti ir kalbėti“.!2 Vietos kunigams užprotestavus, anas projektas 
atkrito, bent tam kartui. 

Lietuviškoji įtampa prieš vokiečius buvo gana stipri, kaip galima spręsti kad ir iš jos atspin- 
džių Donelaičio Metuose. Ypač erzino lietuvius toji panieka, kurios jiems neslėpė vokiečiai. Pyko 
Donelaitis, kad „vokiečiai lietuvninką per drimelį [= žioplį] laiko“. Panašiai piktinosi ir Adomas 
Šimelpenigis (eiliuotoje prakalboje prie 1755 m. Biblijos vertimo): 


Rods rūlasis vokietis, 
Didiai pasipūtęsis, 
Pastatydamas zūbus, 
Niekina lietuvninkus — 
Tar: „Kas yra lietuvninkas? 
Argi Dievs ir jo bojąs?“ 
Todėl jie taip neverti, 

Vos per kiaulę laikomi. 


Neperdėjo Šimelpenigis. Štai Prūsų sosto įpėdinis Fridrichas (nuo 1740 m. karalius, žinomas 
istorijoje Fridricho Didžiojo vardu) 1739 VIII 8 rašė savo draugui Christianui Ernstui Jordanui iš 
karališkųjų arklidžių Trakėnuose: „Jei Jūs būtumėt čia, aš duočiau Jums pasirinkti tarp gražiau- 
sios lietuvių merginos ir geriausios mano kumelės. Nesupyk, Gerbiamasis, nes čia, kaime [bier 
zu Lande], mergina tik tuo skiriasi nuo kumelės, kad eina dviem, o ana keturiom kojom.“ Tad 
ir lietuviuose kartu su vokiečių nemėgimu įsižiebdavo neslepiama panieka jiems. Ruigys Betracb- 
tunge cituoja populiarų tada priežodį: „Štai jau vokietis išmanys, kaip lietuvninks“, o Donelaitis 
vokiečius vadina glžpokais (t.y. kvailokais). 

Teisingai pasakoma, kad nėra to blogo, kur nebūtų ir bent šiek tiek gero. Valdžios biurokratai, 
šykštėdami lietuviškai raštijai pinigų, drauge buvo suinteresuoti, kad ji būtų tinkamai parengia- 
ma: juk kam eikvoti lėšas lietuviškoms knygoms, jei dėl blogos kalbos jos bus netinkamos ar net 
gerai nesuprantamos tų, kuriems jos skiriamos. Tad jei knygos leidžiamos, jos turi būti geros. Turi 
juk būti Ordnung! Ir taip savaime iškilo knygų geros lietuvių kalbos reikalas. 

Štai kunigaikštis (ar ercikis) Fridrichas Vilhelmas 1673 m. rašė (tą jo raštą Ruigys citavo savo 
žodyno pratarmėje) Įsruties vyskupui S. Mūlleriui: lietuvių bažnyčiose ir mokyklose, kaip jam 


n V. Biržiška, Senyjų lietuviškų knygų istorija, t. I, Chicago, 1953, p. 140. 
12 L. Gineitis, Kristijonas Donelaitis ir jo epocha, Vilnius, 1964, p. 51. 
5 F. Tetzner, Die Slaven in Deutschland, Braunschweig, 1902, p. 44. 

(ty. kunigaikščiui) pranešta, esąs kalbos sąmyšis (Verwirrung der Sprache), nes kiekvienas kunigas 
skaitąs Biblijos tekstus ar verčiąs maldas bei giesmes kaip išmanąs ir tik klaidinąs klausytojus; 
todėl jis pasirūpinęs, kad Biblija ir kitos bažnytinės knygos būtų verstos gryniausia lietuvių kalba 
(nach dem reinsten dialecto ins Litauische ūbersetzt) ir tokį paliepimą davęs Katinavos kunigui 
Teofiliui Šuleui, kuris visų pirma turįs parengti vokiečių-lotynų-lietuvių kalbų žodyną. Beje, 
Šulcas tais pačiais metais pasimirė, nespėjęs atlikti įsakyto darbo. 

Panašiai ir Danielius Kleinas savo lotyniškai parašytos lietuvių kalbos gramatikos (1653) pra- 
tarmėje minėjo valdžios potvarkį, „kad gerai mokantieji lietuvių kalbą kunigai rašytų ir leistų 
knygas, kurios būtų tinkami vadovai šios kalbos besimokantiems ir iš kurių jie tikrai ir tvirtai 
išmoktų kalbą, o ją išmokę galėtų vėliau sėkmingai skelbti paprastiems žmonėms Dievo žodį“. 


Rašančiųjų talka 


Nebuvo tada kokių didelių lietuvių kalbos žinovų. Jau 1545 m. pasimirė du garsūs naujai 
įsteigto Karaliaučius universiteto profesoriai lietuviai Stanistovas Rapolionis (Rapagelanus) ir Ab- 
raomas Kulvietis (Culvensis), kurie darbavosi ir lietuvių raštijoje, tik nebespėjo ką išspausdinti, 
neilgai tepagyvenę Karaliaučiuje. Tiek juodu, tiek pirmosios lietuviškos knygos parengėjas Marty- 
nas Mažvydas, jo pusbrolis Baltramiejus Vilentas ir dar kai kurie kiti buvo atsikėlę iš Didžiosios 
Lietuvos. Juos kvietęs ir globojęs kunigaikštis Albrechtas buvo suinteresuotas tokiais ryšiais, nes 
norėjo savo politinę įtaką išplėsti ir į Didžiąją Lietuvą, kur tada stipriai reiškėsi reformacija, net 
ir pats Žygimantas Augustas jon linko.! Ilgainiui ryšys su Didžiąja Lietuva, kai šioje įsigalėjo 
katalikiškoji kontrreformacija, nutrūko ar bent labai nusilpo, kunigai jau bebuvo vietos žmonės, 
daugiausia vokiečiai, nemokėję ar mažai tepramokę lietuviškai. Ligi pat XVI a. pabaigos (kai 
kur ir dar vėliau) jiems teko naudotis vadinamaisiais t/kais (vertėjais), kurie bažnyčiose i iš greti- 
mos mažesnės sakyklos pasakiniui versdavo kunigo pamokslą.“ Žinoma, mažai mokyti tulkai 
patys ne visada suprasdavo kunigo žodžius, ypač reiškiančius abstrakčias sąvokas, ir ne kartą 
nesąmones pasakydavo. Antai evangeliją aiškinančiam kunigui paminėjus Kretos salą, tulkas 
supratęs, kad tai Kroete (vokiškai rupūžė) ir taip išvertęs žmonėms.'* Labguvos parapijoje Jonas 
Bretkūnas, čia 1563 m. paskirtas kunigu, pirmasis (kaip teigė Gotfridas Ostermejeris) lietuviš- 
kai be vertėjo sakė pamokslus! Jį iškėlus Karaliaučiun, parapijiečiai prašė paskirti jiems kitą 
lietuviškai mokantį kunigą. 

Bretkūno pavyzdys rodo, kad atsirasdavo kunigų, palyginti gerai mokančių lietuviškai. Jiems 
ir tekdavo rengti lietuviškas knygas. Nelengvas tai buvo darbas. Štai, pvz., Liudas Rėza savo Lie- 
tuviškos Biblijos istorijoje (1816), vertindamas Bretkūno Biblijos vertimą, pabrėžia jo užsimojimo 
sunkumą: „Kas išdrįstų imtis darbo, kuriam nėra jokių pagalbinių priemonių, jokių paruošiamųjų 
darbų, net jokio žodyno ir gramatikos ir pačiam reikia kurtis kalbą ir visur darytis kelią.“!8 Kiti 


4 Plg. W. Hubatsch, Albrecht von Brandenburg-Ansbachb, Deutschbordens-Hochmeister und Herzog in Preussen, 
“ Heidelberg, 1960, p. 162-163. 
15 J. Bertoleit, „Die Reformation unter den preusischen Litauern“, Jabrbuch der Synodalkommission und des Vereins 
. fūr ostpreussiscbe Kirchengeschbichte, 1932, p. 71. 
16 T. Lepner, Der Preuscbe Littauer, Danzig, 1744 Įcašyta betgi dar 1690), p. 128. 
V J. Gerullis, Senoji lietuviški skaitymai ..., p. 87. 
Iš Cit, iš J. Lebedys, Lituanistikos baruose, Vilnius, 1972, «. I, p. 90. 

lietuviškų knygų rašytojai, menkiau už Bretkūną mokėję kalbą, dar daugiau turėjo justi savo 
darbo sunkumą. Ir taip savaime iškilo kolektyvinio darbo reikalas. Panašiai ir žemdirbys būras 
kviesdavosi kaimynus talkon, nevaliodamas pats vienas atlikti kokio didesnio darbo savo ūkyje. 

Turėjo tokių talkininkų ir Bretkūnas, versdamas Bibliją. Viktoras Falkenhahnas, aukščiau 
minėtame veikale išnagrinėjęs Bretkūno rankraštyje esančius pataisymus, nustatė kelis Bretkū- 
no padėjėjus. Tai buvo kunigai Danielius Gallus (Gaidys), Fiodoras Masalskis, Jonas Hopfneris, 
Jonas Bylaukis, Zacharijas Blotnasir kiti. 1590 ir 1592 m. kunigaikščio įsakymu Ragainėn buvo su- 
kviestos specialios kunigų konferencijos Bretkūno Postilės ir Biblijos rankraščiams patikrinti. 

Bretkūno Biblija nebuvo išspausdinta. Tik jos dalį (psalmyną) 1625 m. išleido Jonas Rėza, 
perredagavęs Bretkūno tekstą su kelių kunigų talka: Psalteras Dovydo [...] per K. Joną Rėzą, 
dabar šitu čėsu lietuvininkų pleboną Karaliaučiuje, su pilnaste atnaujintas bei nuog nekurių ant 
to priskirtų Instrutėnų, Tilžiškių ir Ragainės valsčių lietuvninkų plebonų kiekunta [šiek tiek] per- 
veizdėtas bei per maloningą įsakymą [...) Churfuersto [kurfiurstas, lot. elektorius, buvo vienas 
iš kunigaikščių, turėjusių teisę rinkti Vokietijos imperatorių] [...] lietuvninkams žmonėms ant 
naudos atvirai išspaustas. Psalmyno pratarmėje Karaliaučiaus prof. Johannas Behmas išvardijo 
tuos septynis kunigus, kuriems buvo nusiųstas Rėzos parengtas veikalas, kad peržiūrėtų ir kad 
„psalmynas galėtų išeiti gera ir gryna kalba“ (ix guter und reiner Sprache). Lygindami Rėzos Psal- 
myną su Bretkūno Biblijos tekstu, pastebėsime ne mažiau kaip 1200 skirtumų: buvo pašalinti kai 
kurie Bretkūno archaizmai ir naujadarai, ištaisomos Bretkūno tekste pasitaikančios žemaitybės, 
vietomis sūrandamas tikslesnis ar ekspresyvesnis posakis, stengiamasi, kaip atrodo, taikytis prie 
didesnio skaitytojų skaičiaus; tų skirtumų sugretinimas, apskritai imant, išeina betgi Psalmyno 
nenaudai, nes pats Rėza neprilygo Bretkūnui lietuvių kalbos mokėjimu.!? 

Panašiu būdu - kolektyviai buvo tikrinamos ir taisomos taip pat kitos lietuviškos knygos. Pvz., 
Danielius Kleinas Gramatikos (1653) pratarmėje, skirtoje kunigaikščiui, rašo: 


„lietuvių kalbos gramatiką ir bažnytinių giesmių knygelę, apvalęs nuo gausių klaidų |...) įreikiau Jūsų Švie- 
siausios Didenybės aukščiausiai valdžiai Prūsijos kunigaikštystėje ir nuolankiausiai išdėsčiau savo troškimą, 
kad šitos knygelės būrų pavestos puikiai lietuvių kalbą mokančių kunigų cenzūrai, o po to atiduotos į spaudą. 
Sis mano prašymas buvo maloningai patenkintas. Tilžėje, autoriaus namuose, buvo paskirtas susirinkimas, 
kuriame mokyti, turintieji reikiamą nuovoką vyrai peržiūrėjo du mano ką tik parašytus darbelius. Tyrinėjo 
jie ne šiaip sau, atmestinai, bet atidžiai, su dideliu dėmesiu, o kur tik reikėjo, teisingai pamokė, kartu su 
manimi turėdami prieš akis bažnyčių ir mokslo jaunuomenės naudą ir reikalus. [...) Todėl vyriausieji ponai 
patarėjai Jūsų Aukščiausios Šviesybės vardu atsakė man, menkam žmogui, maloningai pavesdami viešai 
paskelbri šiuos du darbelius. 


Kleinui padėjo įsrutiečiai kunigai Kristupas Sapūnas ir Jonas Kleinas, ragainiečiai Jonas Hur- 
telijus ir Fridrichas Pretorijus, klaipėdiečiai Jonas Lemanas ir Vilhelmas Martinijus. Anot Kleino, 
tai buvo geri lietuvių kalbos žinovai (viri linguae lituanicae peritissimi). Pats Kleinas buvo ne tik 
geras lietuvių kalbos žinovas, bet ir didelis jos mylėtojas, kaip matome kad ir iš šių jo pratarmės 
žodžių: „Kodėl ir mums neišdailinti šios kalbos, kurią daugelis laiko barbariška ir netvarkinga, 
išradingomis taisyklėmis, kad nuvalytume rą purvą, kuriuo taip ilgai ji buvo aptaškyta, ir ji džiu- 
gintų mus visus savo blizgėjimu.“ 

Paties Kleino ir jo talkininkų nusimanymas ir rūpestingumas padarė jo gramatikas (be loty- 
niškai parašytos gramatikos, Kleinas 1654 m. išleido ir jos vokišką santrauką) tikrai vertingais 


* V. Žulys, „Jonas Rėza“, Mūsų kalba, 1976, nr. 5, p. 51-52. 

veikalais. Kalbininkai Tamara Buchienė ir Jonas Palionis įvade prie fotografuotinio Kleino gra- 
matikos leidimo (1957) rašo: 


D. Kleino gramatikos buvo įtakingos vėlesniosioms, XVIII a. Rytų Prūsijoje išspausdintoms lietuvių kalbos 
gramatikoms. [...] D. Kleino gramarikų įtaka neapsiribojo vien Rytų Prūsija: ji reiškėsi ir Didžiosios Lietu- 
vos kunigaikštijoje. [...] D. Kleino gramatinės sistemos pagrindai nenustojo reikšmės ir vėliau, kai lietuvių 
kalba buvo pradėta tyrinėti lyginamuoju istoriniu metodu. [...] Taigi D. Kleino teisingai nustatyti dėsniai 
išliko gramatikose net per 300 metų. 


Kolektyviai rengtos ar bent tikrintos knygos išėjo tobulesnės, negu autorius pats vienas būtų 
įstengęs padaryti. Ir taip Mažoji Lietuva savo raštijos kalbiniu lygiu ilgainiui kur kas viršijo Di- 
džiąją, kur po Mikalojaus Daukšos ir Konstantino Sirvydo laikų knyginė kalba ėmė pastebimai 
smukti, ypač XVIII amžiuje, kada dominavo Broma atverta ing viečnastį, pusiau lenkišku žargonu 
prišiukšlinta, betgi susilaukusi daugelio leidimų. 

Visa tai netruko pastebėti gimtosios kalbos gaivinimu ir dailinimu susirūpinę XIX a. pradžios 
Didžiosios Lietuvos literatai. Simanas Stanevičius pratarmėje prie Trumpo pamokymo kalbos lie- 
tuviškos arba žemaitiškos (1829) čia žavėdamasis pavydėjo, čia vėl pykdamas smerkė: 


Juk lig šiolei taip destis [= dedasi] ir su visais lietuviškais raštais, jog rie, kurie Karaliaučiuje, Tilžėje, Klai- 
pėdoje ir Gumbinėje išeina, toli geresni yra nekaip mūsų maldų arba giesmių knygos, Vilniuje spaudžiamos. 
Anie prilygsta sodnams, kur medžiai ranka žmogaus po tiesuma ir patogiai susodinti yra; o šios tolygios 
yra miškams, per save augantiems be sargo ir be jokio pridabojimo. Nėra ko tame dalyke stebėtis, kadangi 
mumus rodos, jog be jokio pasirūpinimo gana gerai lieruvišką kalbą mokėti galime ir jog niekas mokytas 
negali atsirasti, kursai lietuviškus raštus skaityti ir anuos peikti ar girti prasimanytų; rašome taigi taip, kaip 
mokame, idant tik nuo avių savo, apie kurių išganymą rūpinamės, suprantami būtumėm. Ta yra priežastis, 
dėl kurios kalba lietuviška Žemaičiuose, o dar didžiau Lietuvoje taip nupuolė, jog nė su puikiu ir išmintingų 
raštu, nei gražia ir taikia iškalba pasigirti negalime. Jei taigi norime šelpti savo kalbą, surasti jos pamestus 
ir užmirštus žodžius, reik mums rūpestingai ieškoti senovės lietuviškų raštų, o darbume ir gražume darbo 
imti paveikslą nuo lietuvininkų prūsų. 


Tą Mažosios Lietuvos raštijos pranašumą ir įtaką turėdamas galvoje, aš savo disertacijos Litua- 
nistinis sąjūdis XIX amžiaus pradžioje (1939) vieną skyrelį ir pavadinau „Mažoji Lietuva moko 
Didžiąją“. 

Tų mokytojų tarpe buvo ir Ruigys. Jo Betrachtungas ir žodynas (drauge su jo sūnaus Povilo 
gramatika ir Konstantino Sirvydo žodynu) buvo pagrindiniai kalbiniai šaltiniai kun. Ksaverui 
Bohušui (ar Bagužiui), 1806 m. paskaičiusiam Varšuvos mokslo bičiulių draugijos susirinkime 
pranešimą apie lietuvių kalbą. Bohušo veikalas, 1796 m. išspausdintas atskira knyga ir 1810 m. 
dar pakartotas draugijos metraštyje, greitai išpopuliarėjo. Anot lenkų kalbininko Jano Kartowi- 
cziaus, „daugiau kaip pusę amžiaus buvo rašantiems apie lietuvių kalbą svarbiausia ir neįtariamos 
kompetencijos lingvistinė medžiaga“.?? Kadangi Bohušas labai aukštino lietuvių kalbą, jo veikalas 
buvo itin pamėgtas ir vertintas patriotiškai nusiteikusių lietuvių literatų. Dionizas Poška Bohu- 
šui (drauge ir Vilniaus universiteto prof. istorikui Jokimui Leleveliui) skyrė iškilmingą lietuvišką 
odę, labai išgyrusią abiejų nuopelnus. Bohušas gausiai naudojosi Betrachtungo išvadomis ir ten 
pateiktais lietuvių kalbos pavyzdžiais. Tad jo veikalo puslapiuose Ruigys iškalbingai prabilo ir 
Didžiosios Lietuvos žmonėms, atseit juos mokė. 


2 Cir. iš V. Maciūnas, „Bohušo veikalas apie lietuvių kalbą“, Archivum philologicumn, t. VI, 1937, p. 84-85 (RR, p. 347). 

Nėra namų be dūmų 


Nėra namų be dūmų. Taip ir anas kolektyvinis darbas rengiant lietuviškas knygas turėjo 
savo nesklandumų. Laikas bėga ir keičias, bet žmogus lieka toks pat. Kaip ir dabar, taip ir tada 
buvo jis ir smulkmeniškai ambicingas, ir priekabus, ir pavydus, ir dar visokių ydų ydelių turėjo. 
Jablonskiniais laikais mūsų kalbininkai tarpusavyje ar su literatais ne kartą susiginčydavo dėl 
vieno kito kalbos dalyko, išvadindavo kits kitą blusininkais ar kitaip, net ir susipykdavo. Taip ir 
anais tolimais laikais pažeistos ambicijos netrukdavo įsiliepsnoti. Prisidėdavo ir konkurencijos 
motyvai, o kur įsimaišo pinigas, ten nuotaikos dar labiau įkaista. Už spausdinamas knygas valdžia 
pamokėdavo. Tai ir šiaip jau buvo naudinga karjerai, gaunant geresnę parapiją ir pan. Stai Baltra- 
miejus Vilentas Katekizmo pratarmėje vylėsi iš kunigaikščio Albrechto materialinės pagalbos: 


Dabar gi turiu didelę viltį padėjęs Jūsų gailestingume ir dosnume ir visiškai laukiu savo neturtui pagalbos. 
Man tenka maitinti gana didelę šeimą, nes turiu daug vaikų, gimusių iš pirmos ir šios dabartinės žmonos; 
reikia juos auklėti, kai kuriuos leisti į mokslus, o esant čia šiais laikais visų daiktų tokiam brangymečiui, 
patsai dalykas primena, ir ne tiktai aš skundžiuosi. 


" Panašiai ir Bretkūnas, kaip matyti iš Viktoro Falkenhahno veikale paskelbto susirašinėjimo, 
ne kartą kreipėsi į kunigaikštį paramos, primindamas ir savo darbus lietuvių raštijoje.?! 

Ginčai dėl lietuviškų leidinių, matyt, dažnokai iškildavo, nes autoriai kartais net iš anksto 
bandydavo apsidrausti nuo nepalankios kritikos. Pvz., Vilentas jau cituotoje Katekizmo pratar- 
mėje priminė: „Iš tikro šitasai išdėstymas yra aprobuotas visų tą kalbą geriausiai mokančių ir 
nusimanančių apie mūsų tyresnį mokslą, kas ir pasirodys geriau įsigilinusiam.“ 

Vėlgi kartais autorius išankstiniu priešpuoliu stengėsi suniekinti savo eventualius priekabius 
kritikus. Pvz., Danielius Kleinas Gramatikos pratarmėje įspėjo skaitytoją: 


Tačiau pikta linkinčių pavydo ir šmeižto išvengti negalime. Yra tokių, kurie, pasisavinę cenzoriaus lazdelę, 
neapgalvotai sprendžia apie mūsų darbus; nors patys ir nesupranta, ber išdidžiai niekina ir atmeta. Juk 
paprastai nežinojimą lydi panieka, kaip pavydą dorybė. Kiti taip išpuiksra, jog, vos pro pirštus pažvelgę į 
mūsų darbus, turinčius visos kolegijos pritarimą, sako juos esant klaidingai sudarytus ir ydingus. Bet pei- 
kiantieji ir kandieji turi prigimtą norą žemais nuodais įgelti aukštą dalyką. Tokie jau yra ir tie žmonės, jog 
niekuomet nesijaučia tokie laimingi, kaip tada, kai jie gali įžeisti gerą vardą. Pavydusis, ką darai! [...| Todėl 
tu blaškaisi, tūpčiodamas vietoje, viską draskydamas, šmeiždamas ir iš visko tyčiodamasis. Tu visada slepies, 
lyg kirstukas, ir neiškeli į dienos šviesą nieko, kas būtų verta garbės. 


Simanas Vaišnoras Zemčiūgos teologiškos (1600) pratarmėje (lietuviškoje) itin plačiai sampro- 
tavo apie kritikus, nurodydamas keturias jų rūšis ir karčiai smerkė priekabiuosius: 


Ketveriopi tada yra sūdžios, kurie svetimą darbą žino ir mok sūdyti. Pirmieji yra nekurie išmintingi, nobažni 
[= pamaldūs) ir tikri vyrai, kurie apie tokį darbą pirma nesūdija, nera [= negu] kad gerai tą yra perveizdėję: 
tame, kas tikra ir naudinga yra, giria, o kas nedailiai ir nepermanytinai yra padėta, lengvybe savo pataiso 
[...] bei ant gerosios pusės perguldo. [Tokie ieško] krikščioniškosios vienybės bei pakajaus. Antrieji sūdžios 
alba skaitytojai yra staigūs bei greiti, kurie, [...] nieko neapdūmoję, tuojau burna savo tauzija, tuojau nusū- 
dij ir nusmerkia, [...] peikia ir sūdija jie tatai, ką jie vos pro tvorą yra išvydę alba vos paragavę. [...] Trerieji 
sūdžios yra, kurie atvirai, norint ir gerai yra kalbėta alba daryta, apverčia ir kreivai išmano, nei nor nieko už 
gera laikyti, tiktai ką jie patys padaro. [...| Ketvirtieji yra nekurie namiškiai, kurie [...] pasalomis nekenčia nei 


2 Plg. ir V. Biržiška, Aleksandrynas, t. I, p. 163. 

velija. Atvirai čiusra [= tarytum) jie nekalba, bet pagal jų piktąjį būdą vis pigiai paniekin ir, kas krikščioniš- 
kai yra padaryta, tatai anys kitaip apverčia bei už blogą daiktą papeikia, užkliudo, numažin ir užpakalyje, 
kur tiktai primano, toktai [= tai] nieku verčia. Tokie žmonės dabar randasi ir tarp pažįstamųjų, tarp drau- 
gų, tarp kolegų, kurie vienos religijos ir išpažinimo yra. Tie kalba su savo artimuoju prieteliškai, mielai ir 
saldžiai, o tačiau neprietelystę laiko širdyje savo. 


Ar bereikia aiškesnio pasisakymo apie aną neprietelystę tarp kolegų, kuri kurstė ne kartą išky- 
lančius nesutarimus, net polemikas dėl lietuviškų raštų. Skaitai kadaise Vaišnoro ir Kleino rašytus 
žodžius, ir dar kartą pagalvoji: prabėga šimtmečiai, mainos laikai, tik žmogus nekinta. 

Bet ir vėl: nėra to blogo, kur nebūtų ir gero. Autoriai, nesijausdami saugūs nuo aštrios kriti- 
kos, tuo labiau rūpindavosi gerai parengti knygas, ir tai prisidėjo prie Mažosios Lietuvos raštijos 
tobulėjimo. Kartais kaip tokių ginčų pasėkme atsirasdavo vienas kitas svarbus veikalas. 

Stai XVIII a. antroje pusėje iškilo smarki ilgametė polemika tarp Trempų kunigo Gotfrido Oster- 
mejerio ir Pilkalnio kantoriaus (parapijos chorvedžio ir mokytojo) Kristijono Milkaus. Ostermejeris 
1780 m. išleido giesmyną (su 1781 m. data), kurin sudėjo, be savo ir kitų, taip pat ir kun. Petro 
Milkaus giesmes, jas perredagavęs. Tai nepatiko šio sūnums, ir Kristijonas Milkus 1782 m. išspaus- 
dino pastabas apie Ostermejerio giesmyną, kur išskaičiavo apie pusketvirto šimto Ostermejerio 
klaidų. Beje, čia gal ne tiek lėmė įžeistoji Milkų šeimos ambicija, kiek konkurencijos motyvai. 
Mat Kristijonas Milkus su talkininkais pats rengė naują giesmyną. Žinoma, Ostermejeris nenu- 
tylėjo neatsikirtęs spausdintu atsakymu. Milkus toliau puolė. Iš viso dešimties merų laikotarpiu 
buvo išspausdinta bent dešimt tokių poleminių raštų. Ginčą aštrino ir asmeniški užsipuolimai. 
Štai Milkus, kuriam lietuvių kalba buvo gimtoji, abejojo vokiečio Ostermejerio, kuris „prieš 25 
metus galbūt vargu ar girdėjo lietuviškai kalbant“, sugebėjimu perredaguoti giesmyną. Į tą ginčą 
įsitraukė ir kiti kunigai, palaikydami vieną ar kitą pusę. Taip jau dažnai atsitinka, kad trečias pa- 
sinaudoja, dviem susipešus. Ostermejerio Giesmynas, konsistorijos pripažintas netinkamu, nuėjo 
makulatūron. To paties likimo susilaukė ir Kristijono Milkaus Giesmynas, išspausdintas po ilgo 
vilkinimo vos 1806 m. Tuo tarpu išpopuliarėjo vadinamųjų surinkimininkų sakytojo (pamokslinin- 
ko) Kristijono Mertikaičio Giesmynas, išspausdintas 1800 m. ir sulaukęs daugelio leidimų. 

Vis dėlto Milkaus ir Ostermejerio lireratūrinės ir kalbinės imtynės nebuvo be naudos lietuvių 
raštijai. Jos ne tik dar labiau paskatino rūpintis knyginės lietuvių kalbos gerumu, bet jų tiesioginis 
rezultatas buvo ir Ostermejerio Pirmoji lietuvių giesmynų istorija (1793) - pirmasis išsamus tos rūšies 
veikalas mūsų literatūros istorijoje. Žinoma, nemaža ten vietos Ostermejeris skyrė savo giesmyno 
gynimui nuo Milkaus kritikos. Su ta polemika galime jungti ir Kristijono Milkaus Lietuvių kalbos 
mokslo pradmenis (1800). Jis perredagavo senąją Povilo Ruigio gramatiką (1747) ir pridėjo platoką 
skyrių apie lietuvių poeziją (Kurze Anleitung zur litauischen Poesie), kur nagrinėjo lietuvių eilėdaros, 
rimų ir kitus lietuvių poezijos klausimus, iliustracijai, be kitų pavyzdžių, pirmą kartą paciruodamas 
dvi Donelaičio ištraukas. Tasai Milkaus ir panašus skyrelis (Von der Prosodie) Ostermejerio grama- 
tikoje (1791) - tai pirmosios lietuvių poetikos. Žinoma, ir Ostermejeris, ir Milkus nepraleido ten 
progos pabaksnoti vienas kitam dėl giesmynų, tuo pratęsdami savo polemiką. 


Skardus balsas iš Gumbinės 
Tiesioginis vieno kalbinio ginčo rezultatas buvo ir Pilypo Ruigio Betrachbtungas. Apie tą 


ginčą (Streit) trumpai užsiminė pats Ruigys savo Betrachiunge ir žodyno įvade. Jis kilęs 1702 m. 
tarp kelių kunigų dėl klausimo, kokia lietuvių kalba reikia kalbėti su liaudimi (cum valgo). Jurgis 

Lebedys mano, kad tas ginčas iškilęs ryšium su 1701 m. išspausdintu Naujojo Testamento verti- 
mu, kuriuo anaiptol ne visi buvo patenkinti.2? Pagrindinis tos kalbinės diskusijos dalyvis buvo 
Gumbinės kunigas Mykolas Mėrlinas (Morlinus), kuris savo pažiūras išdėstė 1706 m. Karaliau- 
čiuje išleistoje knygelėje Pagrindinis lietuvių kalbos principas (Principium primarium in lingua 
litbuanica).?3 Nors pats vokietis, Mėrlinas, ilgai gyvendamas Mažojoje Lietuvoje, lankęsis dar 
ir Didžiojoje, buvo gerai išmokęs lietuviškai. Kai vyr. rūmų pamokslininkas (Oberbofprediger) 
Friedrichas Deutschas, 1704 m. vizituodamas Gumbinės bažnyčią, liepęs paskaityti iš naujai 
išspausdinto Naujojo Testamento, žmonės sakė, kad nesupranta. Beje, tai patvirtintų Jurgio Le- 
bedžio prielaidą, kad Ruigio minėtas Mėrlino ir kitų ginčas dėl lietuvių kalbos ir kilęs ryšium su 
1701 m. išleistu Naujojo Testamento vertimu. Deutschui nusistebėjus, iš kur Mėrlinas taip gerai 
išmokęs lietuviškai, tasai atsakęs, kad niekada nežiūrėjęs kokion gramatikon nei vartęs žodyno. 
ir žodynas. Beje, čia iš dalies gal dar atsirūgo senoji tulkų tradicija, bet jau padvelkė ir tolimuo- 
ju Jonu Jablonskiu, kuris po poros šimtų metų ragino mokytis iš žmonių kalbos, t.y. iš liaudies 
šnekamosios kalbos. 

Su paprastais žmonėmis, anot M6rlino, reikia liaudiškai (populariter, vulgariter, vocabulis do- 
mesticis) kalbėtis; kitaip jie nesuprasią. Neteisingai esą teigiama, kad tie ar kiti lenkiški žodžiai 
€s3 vartosenos priimti (154 recepta). Jei paklaustume, ką jie reiškia, tai „iš šimto nė vienas jų 
nežinos, o tik tars kaip papūga ar vienuolės lotyniškas psalmes“. Su lietuviais reikia ir grynai 
lieruviškai kalbėti. Štai kunigai be reikalo kamuoja žmones žodžiu zokons. Jei kokie du lietuviai 
tą žodį ir suprasią, tai šimtas ir tūkstantis — ne. Tad geriau sakyti: Moižiešiaus žodis, Moižiešiaus 
prisakymas. Mėrlinas taip pat nesakąs šventa večerė, o Pono Jėzaus vakarienė. 

Lietuvių kalba ne kartą esanti sugadinta germanizmų (durch die Germanismos corrumpiret). 
Mat lietuviai linkę sekti vokiečiais, kaip kad vokiečiai prancūzais. Todėl reikia tikros vartosenos 
ieškoti iš geriausių galvų (bei den besten und accuratesten Koepfen). Reikia iš žmonių rankioti įvai- 
rius idiomatinius posakius, kurių nerasime gramatikose; taip pat ir priežodžius. Nereikia niekinti 
ir dainų (Dainas der litauischen Maegde). Žinoma, ne tam, kad tas kvailystes (ar Narenpossen; 
Ruigys, kaip jau matėme, dainas kiek švelniau pavadino niekniekiais, Eitelkeiten), dainuotume, 
bet kad ten yra gerų ir tinkamų žodžių. 

Ruigys Betrachtunge minėjo, kad du kunigai, Valtarkiemio Jokūbas Perkūnas ir Nemirkiemio 
Jonas Keimelis, raštu oponavę Mėrlinui, Deja, jų raštai mums nėra žinomi. Abejotina, kad Perkū- 
nas būtų prieštaravęs M6rlino pagrindiniam reikalavimui kalbėtis su žmonėmis kasdiene liaudies 
kalba. Juk pats Mėrlinas rašė, kad Perkūnas turėjęs vertingą lietuviškų priežodžių rinkinį; taigi 
domėjosi liaudies kalba. Ruigys užsiminė apie Perkūno priekaištą, kad M6rlinas pats netinkamai 
kalbėjęs su liaudimi (dass Morlinus nicht cum vulgo rede). Ir pats Mėrlinas savo rašte prisipažino, 
kad kažkoks priešas jam prikaišiojęs: lietuvių kalba nesanti Mėrlino gimtoji, tad jos ir nemokąs. 

Kitas oponentas, kun. Keimelis, pasiūlęs steigti lietuvių filologinę draugiją (societatem Ii- 
tuano-pbilologicam). Kadangi berengiant vieną ar kitą knygą ar ją išspausdinus nuolat iškilda- 
vo nesutarimų, net ir ginčų, Keimeliui, matyt, kilo mintis, kad būtų gera turėti kokį pastovų 
sambūrį, kuris nagrinėtų įvairius kalbinius lietuvių raštijos klausimus. Jo siūlymas buvo betgi 


22 J. Lebedys, Smulkioji lietuvių tautosaka XVII-XVIII a., Vilnius, 1956, p. 13. 


» Žr. P. Jonikas, „Mažosios Lieruvos bažnytinės kalbos reformos projektas 18 a. pradžioje“, Archivuni pbilologi- 
cum, t. VI, 1937, p. 74-83. 

per ankstyvas, ir tik daugiau kaip po pusantro šimto metų (1879) Tilžėje buvo įsteigta Lietuvių 
literatūros draugija (Litauische Literarische Gesellschaft), kad tyrinėtų išmirštančios, jos manymu, 
lietuvių tautos kalbą, raštiją, papročius, tautosaką. 

Karštų šalininkų Mėrlinas susilaukė iš jaunųjų tarpo. Vienas iš tokių buvo Jonas Šulcas 
(16842—1710). Jis buvo ketinęs, kaip pats pasisakė, mokslus baigęs kunigauti kur nors vokiškoje 
parapijoje, nes lietuvių kalba, kokia ji buvusi knygose, atrodžiusi keista ir supainiota (wwnderlich, 
seltsam und verwirret), kad jis jautęs tikrą pasibjaurėjimą ja (Abscheu und Ekel). Tik Gumbinės, 
kur jis buvo nuvykęs, kunigas labai raginęs jį likti lietuviškose vietose. Kai jis perskaitęs M6rlino 
raštą vyr. rūmų pamokslininkui Deutschui apie lietuvių kalbos reformos reikalą (An lithuanicae 
linguae reformatio sit necessaria, 1705), Šulcui atsivėrusios akys. O dar daugiau, kai Įsruties vys- 
kupo įsakymu perrašinėjęs spaudai M6rlino veikalą (Principium primarium...). „Dabar, dėkui 
Dievui, žinau, - rašė Sulcas, - koks yra skirtumas tarp lietuvių kalbos, kokią turime knygose, 
ir tos, kuri su dideliu vargu ir triūsu yra surankiota iš tikrų lietuviškų posakių ir iš išmaningųjų 
lietuvių idiomų.“ Mėrlinas raginęs jį užrašinėti viską, kas tik savotiška lietuvių kalboje. Ypač 
pararęs rinkti dainas, ir Šulcas jau gerokai jų prisirinkęs. Be to, Mėrlinas jam pataręs lietuviškai 
versti Ezopo pasakėčias su pagalba gerai šią kalbą mokančių lietuvių iš Gumbinės apylinkių. Jų ir 
pavardes Šulcas išminėjo. Šulcas norėjęs parodyti, kad Ezopo pasakėčias galima išversti „grynais, 
tikrais ir gerais lietuviškais žodžiais, kuriuos ir paprastas lietuvis supranta“. Visa tai rašė Šulcas 
įvade prie dešimties Ezopo pasakėčių vertimo, išspausdinto Karaliaučiuje 1706 m.?* 

Toks pat didelis Merlino šalininkas buvo ir Šulco draugas Pilypas Ruigys, tuo metu studijavęs 
Karaliaučiuje. Jis rašė Betrachtunge, kad pasisakęs (machte mich parthbeyrisch) už Mėrliną eiliuo- 
tu sveikinimu (Graiulation), pridėtu prie dešimties lietuviškų pasakėčių (t.y. Šulco Ezopo), kur 
išgyręs Morlino triūsą: „Gumbinė bus tikrai garbinama kaip Orleanas, ir bus mūsų lietuviška 
Roma, Atėnai ir Breslavas“ (beje, Breslave ką tik, 1702 m., buvo įsteigtas universitetas). Džiūgau- 
damas gyrė Ruigys Mėrlino pastangas gryninti lietuvišką raštų kalbą: „Nuo šiol jokio Babelio 
[t.y. kalbų sąmyšio] nebebus tavo kalboje. Žinok ir džiaukis, mylima tėvyne! Imk dabintis nuosa- 
vais papuošalais, kuriems nežinoma nei vokiška kepuraitė [Kapp], nei lenkiški skudurai [Lapp]“ 
Šiuose entuziastiškuose Karaliaučiaus studento Ruigio žodžiuose lyg nugirstame visu šimtmečiu 
vėlesnįjį Vilniaus studentą Simaną Stanevičių, šlovinusį „Vilnių, šaunų miestą“, kur „atgiję garbė 
tėvų ir liežuvis“. 

Minėjo dar Ruigys, kad ano kalbinio ginčo metu buvęs dažnai kviečiamas pas vyr. rūmų pa- 
mokslininką Deutschą, kuris klausinėjęs apie vieną ar kitą ginčo iškeltą lietuvių kalbos klausimą. 
Pagaliau Ruigiui buvę paskirta pasilavinti ta kalba ir ką nors apie ją parašyti (w1d eiwas davon 
schreiben). Tam reikalui Ruigys pasinaudojęs viešosiomis ir privačiomis bibliorekomis. 

Štai kokia buvo Ruigio Betrachtungo genezė. Jo veikale ryškiai atsispindėjo Mūrlino pažiūros į 
gryną ir gerą lietuvių kalbą, Ruigys tvirtino, kad toji kalba turinti daug nuosavų žodžių, posakių 
ir tvarkingą sandarą; taigi ji išliktų kalba, jei ir išmestume iš jos kelis lenkų ar vokiečių kalboms 
giminingus žodžius; daug mažiau išsilaikytų olandų kalba be vokiečių ar prancūzų kalba be lo- 
tynų.35 Kaip ir Šulcas, taip ir Ruigys bus iš Mėrlino išmokęs vertinti priežodžius ir dainas; tad 
jų ir įsidėjo savo veikalan. 


* Žr. V. Maciūnas, „J. Šulco Ezopas“, Archivum pbilologicum, t. V, 1935, ir „Mūsų pirmoji pasaulietinės grožinės 
literatūros knyga“, Aidai, nr. 4, 1947 (RR, p. 100-107). 

5 P. Ruhig, Betracbtung der Litauischen Sprache in ibrem Ursprunge, Wesen und Eigenschaften, Kėnigsberg, 1745, 
p. 67. 

Datos klausimas 


Savo tyrinėjimą Ruigys buvo parašęs lotyniškai. Štai tasai lotyniškas tekstas dabar ir susira- 
do. Iškyla jo datos klausimas. Juk be jos knyga ar rankraštis tai lyg žmogus be gimimo metrikos. 
Anais laikais dara kartais būdavo kaip nors įmantriai paslepiama, kad bibliografams dabar tenka 
net ir gerokai pasukti galvą lyg kokiam kontržvalgybos agentui, dešifruojančiam nukniauktą slaptą 
priešo dokumentą. Ruigio rankraštyje data nesunkiai dešifruojama. Ji gana permatomai paslėpta 
dviejuose sakiniuose - po antrašte ir po dedikaciniu lietuvišku eilėraščiu. Štai tie abu sakiniai: 
1) Anno, guo lituanus gaudens, nactus fuit Biblia prima (Metais, kuriais lietuvis džiaugdamasis 
gavo pirmąją Bibliją) ir 2) Arno, guo (en!) exiverunt [geresni už mane lotynininkai sako, kad turėtų 
būti: exivit] Lituanica biblia tandem (Metais, kuriais (štai!) pagaliau išėjo lietuviška biblija). - Kaip 
žinome, pirmas pilnas lietuviškas Biblijos vertimas buvo išspausdintas Karaliaučiuje 1735 m. 

Cituotuose lotyniškuose sakiniuose kai kurios raidės parašytos didžiosiomis, būtent: 1) V, L, 
I, V, V, V, D, C, V, V, I, I, L, I, I, Mir 2) V, X, I, V, V, L, I, V, I, C, I, L, I, D, M. Tas raides galima 
laikyti romėniškais skaitmenimis, kuriuos pakeitę įprastiniais gauname: 1) 5, 50, 1, 5, 5, 5, 500, 
100, 5, 5, 1, 1,50, 1,1, 1000 ir 2) 5, 10, 1, 5, 5, 50, 1, 5, 1, 100, 1, 50, 1, 500, 1000. Abiejų eilučių 
skaičius sudėję, gausime tą pačią sumą: 1735, o tai kaip tik ir yra Biblijos išspausdinimo data. 

Savaime kyla klausimas, kaipgi tai pasidarė: Ruigio veikalas rašytas dar studentavimo Kara- 
liaučiuje laikais, o turimojo rankraščio data yra daugiau kaip ketvirtadaliu šimtmečio vėlesnė. 
Mėginsime ieškoti atsakymo, pasiremdami tomis žinių nuotrupomis, kurias pats Ruigys pateikė 
Betrachbtunge ir žodyno įvade. 1708 m. Ruigys buvęs paskirtas kunigo pareigoms, ir jo rašinys tu- 
rėjęs būti atidėtas (meiner Schrift ein Stillschweigen aufgelegt). Nukeltas Valtarkiemin, ne per toli 
į pietryčius nuo Gumbinės (kur tais pačiais 1708 m. mirė Mėrlinas), Ruigys nenustojęs rūpintis 
lietuvių kalbos reikalais ir dar 1709 m. ketinęs išleisti savo svarstymus apie kalbą (Betracbtung 
oder Beurteilung der litauischen Sprache). Dėl įvairių priežasčių negalėdamas išspausdinti savo 
rašinio, Ruigys nutaręs „parengti lietuvių žodyną, kurio reikalingumą kuo toliau, tuo labiau ma- 
tau“. Tuo tikslu jis užsirašinėjęs retus lietuviškus žodžius, posakius, priežodžius, taip pat prašęs kai 
kuriuos savo kaimynus kunigus tai daryti. 1723 m. jis drauge su kitais kunigais buvęs pritrauktas 
prie Naujojo, vėliau ir prie Senojo Testamento vertimo. Kai 1733 m. tas darbas buvęs baigtas, 
jis ėmęs rengti žodyną. Kai kurie jam palankūs kilmingi asmenys (etliche vornebme Goenner) 
patarę jam išleisti seniau parašytus svarstymus apie lietuvių kalbą, išvertus juos vokiškai. Tai jis 
padaręs ir išleidęs drauge su žodynu bei sūnaus Povilo gramatika. 

Maryt, apie 1735 m. susidarė galimybė (o gal net ir kas nors pasiūlė) išspausdinti veikalą Ang- 
lijoje. Suprantama, tam reikalui vokiečių kalba netiko, ir teko siųsti lotyniškai, taigi tarptautine 
tada mokslo kalba parašytą tekstą. 

Tituliniame rankraščio lape sakinys su paslėpta data yra keliais lengvais brūkšniais perbrauk- 
tas. Valerija Vilnonytė daro įdomią prielaidą, kad čia „autorius įrašą su data yra išbraukęs ir įrašęs 
po dedikacijos tikriausiai tais sumetimais, kad ji nebūtų palaikyta viso rankraščio data“.?6 Kažin? 
Tai galima ir kiraip, gal paprasčiau, aiškinti: sakinys su data buvo išbrauktas, nes tituliniame 
lape juk pažymima kurio nors leidinio spaudos data. Ir greičiau tai galėjo padaryti pats Davidas 
Wilkinsas, kuris buvo ketinęs Ruigio veikalą išspausdinti. Juk kodėl Ruigys būtų įrašęs aną saki- 
nį su data, kad tuoj pat jį vėl išbrauktų. Nenorėtume taip pat sutikti su Vilnonytės sugestija, kad 


26 Literatūra ir menas, 1977 1 15, nr. 3. 

"Ruigys savo lotynišką tyrinėjimą išvertęs vokiškai ir išleidęs, „kai nebeliko vilties, kad veikalas 
pasirodys spaudoje“. Ruigys pats rašė, kad jam iš Karaliaučiaus buvę patarta išversti vokiškai. Be 
to, tolimoje Anglijoje išspausdintoji knyga vis tiek būtų buvus vietiniams skaitytojams nelengvai 
pasiekiama, taip pat dėl lotynų kalbos ir sunkiau prieinama. Ir dar: Betracbtuvgo, nors jis ir iš- 
leistas 1747 m. drauge su žodynu, tituliniame lape yra pažymėta 1745 m. data, o tik tais metais 
mirė Wilkinsas, nebeišleidęs Ruigio veikalo. Kas gi buvo tasai David Wilkins? 


Klaipėdos Vilkas 


Mažojoje Lietuvoje buvo anais laikais daug vilkų: kurie žiemos speigimečiu, anot Donelai- 
čio, „tralalaudami staugė“. Buvo ir Vilkų, kurie, kaip ir Donelaičio būrai, ramiai pureno gimtąją 
žemę, kad turėtų kasdieninės duonelės, o kai kurie iš jų buvo įšokę (Valančiaus žodžiu tariant) 
į kunigus. Tokie suvokietindavo savo pavardę į Wilke ar panašiai (plg. Milkus - Mielcke), o kai 
kas, kaip ir Donelaitis-Donalitius, ano laiko papročiu susilotynindavo į Wilkius (tark: Vilki- -us). 
Vienas iš tokių Vilkų netgi pateko lietuviškon poezijon. Tiesa, ne kažin kokia tai buvo poezija, 
bet vis šiaip taip sueiliuota. Mat Papelkių klebonas Adomas Šimelpenigis, 1760 VII 30 išleisdamas 
dukrą už savo įpėdinio Papelkiuose, nutarė tą džiaugsmingą įvykį įamžinti lietuvišku eilėraščiu 
„Ant svotbos čėstningo [= garbingo] pono Jurgio Kristupo Vilkio [Wielkio], Papelkių klebono, 
su jumprova [=mergina: Jungfrau] Katryna Rale...“. Pajuokavo ten ir iš žento pavardės: „Ar tin- 
ka vilkui avį duoti? Vargu! Po tam ją kąstų jis. [-..Bergi] Nėr vilkas jis, kur avis vajoja. Bet Vilkis 
vardas jo yra.“ Kitas Vilkas pats patrepeno lietuviškos poezijos prieškambaryje. Tai Loebenich- 
to (Karaliaučiaus miesto dalies) mokyklos prorektorius Kristupas Vilkas (Wilkau), kuris savo 
kolegos mokytojo 1640 m. vestuvių proga išspausdintą išgertuvių eilėraštį prikaišiojo lietuviškų 
žodžių ir posakių (rašyba pataisoma): sakyk, alaus, labas ryts, sveiks, važiuok į spykerę (Speicher, 
svirnas), Dievas užmok, tu gausi manip pyvo ir gerą pusrytį ir kt.?? 

Aukščiausiai iš visų Vilkų iškilo Dovydas (David Wilke), gimęs 1685 m. Klaipėdoje ir 
1700-1704 m. studijavęs Karaliaučiuje. Nebuvo jis tingus namisėda, jo neviliojo jaukiai rami 
namų židinio šiluma kuriame nors Mažosios Lietuvos užkaborio bažnytkaimyje. Senas lietuvių 
priežodis, gerai žinomas ir Mažojoje Lietuvoje (jį, pvz., randame Trempų mokytojo Jokūbo Bro- 
dovskio rankraštiniame XVIII a. pirmos pusės žodyne; yra ir Ruigio veikale) apie vilkus sako: 
„Bėga vilkas - tunka vilkas, guli vilkas - džiūsta vilkas.“ Ir nutarė Dovydas Vilkas, Karaliaučiuje 
mokslus baigęs, pabėgioti po Europą, kur tokių keliaujančių studiozų nestigo. Pagyveno Danci- 
ge, pabuvo Berlyne, nusitrenkė Romon, kur Vatikano ir Barberinių bibliotekose studijavo ir žy- 
mėjosi orientinius rankraščius. Beje, jau Karaliaučiuje buvo pasireiškęs gabumais kalboms. Štai 
savo draugą diakoną Stuermerį per vestuves pasveikino dvylika kalbų (hebrajiškai, chaldėjiškai, 
siriškai, žydiškai, graikiškai, itališkai, angliškai, prancūziškai, lenkiškai, lietuviškai, lotyniškai 
ir vokiškai) sueiliuotais linkėjimais.?* Beje, Adolfas Rogge neminėjo, kad tie daugiakalbiai svei- 
kinimai būtų buvę 1704 m. išspausdinti, kaip rašo Vaclovas Biržiška.?? 


27 Žr. F. W. Neumann, „Litauische Gelegenheitsgedichre aus dem 17. Jahrhundert“, Archivum pbilologicum, x. V, 
1935, p. 131-133. 

2 A. Rogge, „Schartenrisse aus dem kirchlichen Leben der Provinz Preussen“, Altpreusische Monatssebrift, t. XV, 
1878, p. 566-567. 

> V. Biržiška, Aleksandrynas, t. II, p. 39. 

Pagyveno Vilkas ir kitame dideliame kultūros centre, Paryžiuje, kur dar padidino savo moksli- 
nį bagažą. Pagaliau nusibaladojo Anglijon ir jau pastoviai įsikūrė, pasivadinęs Davidu Wilkinsu. 
Tai buvo žinoma čia pavardė, kurią dar ne per seniai buvo išgarsinęs John Wilkins (1614-1672), 
didžiai mokytas vyskupas ir matematikas. 1711 m. Dovydas buvo įšventintas anglikonų kunigu 
ir ėmė kilti kaip ant mielių. Tiesa, belipdamas garbės kopėčiomis, iš pradžių buvo parklupęs ant 
pirmojo kopėčių skersinio, kai Cambridge'o universitetas nesuteikė jam daktaro laipsnio. Tačiau 
nesugriuvo ir kopė aukštyn. Netrukus (1717) gavo daktaro laipsnį kitame garsiame universitete, 
Oxforde, kur 1724 m. dėstė arabų kalbą. Anksčiau, 1715-1718 m., buvo žinomosios Lambetho 
bibliotekos vedėjas ir sutvarkė jos knygų bei rankraščių katalogą. Lambetho rūmai buvo oficia- 
lioji Canterburio arkivyskupo, taigi Anglikonų Bažnyčios primo, rezidencija Londone. Įsiteikęs 
arkivyskupui W. Wake'ui (1719 m. buvo paskirtas jo kapelionu), Dovydas vis kopė aukštyn, šalia 
kitų atžymėjimų 1720 m. paskirtas Canterburio kanauninku ir 1724 Suffolko arkidiakonu. Gar- 
sėjo Dovydas ir mokslo srityje gana gausiais spausdintais darbais. Anot žymiosios XVIII a. en- 
ciklopedijos Grosses vollstaendiges Universal-Lexicon (žinomojo knygininko Johanno Heinricho 
Zedlerio išleistos), nė viena tauta nebuvo išleidusi tokio svarbaus veikalo, kaip Davido Wilkinso 
Concilia Magnae Britanniae et Hiberniae (1737). 1725 m. Dovydas vedė Thomo, 5-ojo lordo 
Fairfaxo, dukterį Margaretą ir tuo būdu galutinai įlindo Anglijos diduomenėn. Autoritetingame 
Johno Bernardo Burkės geneologijos veikale, nuo 1326 m. sulaukusiame jau 105 leidimų (Burke's 
Peerage and baronetage, 1975) Fairfaxai vadinami baronais (tai žemiausias anglų diduomenės 
laipsnis). Bet nesukime sau galvos dėl painios anglų titulijos. Juk kaip pavadinsi, nepagadinsi. 

Lamberho bibliotekos rankraštyne ligi šiol tebesaugomas didelis rinkinys Dovydo susirašinė- 
jimo su arkivysk, Wake'u, su kitais vyskupais, su visokiais dideliais ponais ir nemažais poneliais.?0 
Aukštai britų karaliaus žemėje iškilo tolimosios Klaipėdos Vilkas. Tokio plika ranka nepaimsi. Jo 
garbės aidas buvo išgirstas ir gimtajame krašte. Juo buvo didžiuojamasi kaip „tikru prūsų tautos 
papuošalu Anglijoje“ — ei1e wabre Zierde der preussiscben Nation in Engellando?! 


Dovydas ir Pilypas 


Žinia apie Anglijoje išgarsėjusį klaipėdiškį pasiekė ir Ruigį, kuris savo Betrachtunge su- 
minėjo jo pavardę. Gal kartais dar Karaliaučiuje buvo pasipažinęs su dešimčia metų jaunesniu 
Dovydu, bet apie tai tik spėlioti galime. Po tiek ilgų metų nebūtų drįsęs trukdyti savo garsaus 
tautiečio. Atsirado betgi geras tarpininkas, jaunesnysis Dovydo brolis Vilhelmas. Nebuvo ir jis 
pėsčias: štai 1710 m. Wittenberge, toje liuteronų Mekoje, buvo įsigijęs teologijos daktaratą. Vė- 
liau ramiai kunigavo gimtojoje Klaipėdoje, niekuo ypatingu nepasireikšdamas ir bent lietuvių 
raštijoje nežinomas: Vaclovas Biržiška Vilhelmą Vilką tepamini kaip Dovydo brolį.32 

Per savo brolį pats Dovydas pasiekė Pilypą. Nors ir labai patogiai įsikūręs Anglijoje, nepamir- 
šo garbusis Canterburio kanauninkas savo gražiosios tėviškės prie Baltijos jūrų. Jau taip yra, 
kad — vilku gimęs, miškan ir žiūri. Sužinojęs apie Ruigio veikalą, Dovydas panoro jį išleisti. Savo 


30 


Žr. E. G. W. Bill, A catalogue of manuscripts in Lambetb Library, 1972, p. 82-85. 


Cir.iš D. H. Arnoldts Ausfuebrliche und mit Urkunden versebene Historie der Koenigsberger Universitaet, Koenigs- 
berg, t. II, 1746, p. 446. 


32 V, Biržiška, Aleksandrynas, t. II, p. 39. 

siunčiamąjį rankraštį Ruigys pradėjo eiliuota dedikacija „Ad Dr. Da. Wilkins gui hunc Meletema 
imprimendum curare dignatus est“ (Dr. D. Wilkinsui, kuris sutiko rūpintis šios Meletemos [t.y. 
Tyrinėjimo] išspausdinimu). Pats dedikacinis eilėraštis lietuviškas, ir jame Ruigys šitaip paaiškina 
savo veikalo siuntimo aplinkybes (rašyba pataisoma): 


„„aš, lietuvninkų liežuvį apdūmodams, 
seniai jo gimtinę ir garbę aprašiau. 
Aukštasis Kunige, tai drukavoti duodams, 
taip žemėj tolimoj, aš to nemišslijau, 
Kaip andai par mane Tavo Brolis matė, 
ir Tau tai priminė, ir Tu to pamilai. 
Ar tiks ar nejtiks, siunčiu. ... 


Dedikaciją Ruigys pradeda kreipiniu - Aukštasis Vyskupe. Pastarasis žodis rankraštyje suskliaus- - 
tas ir virš kita ranka įrašyta: Kunige; mat Dovydas nebuvo vyskupas. Rašė Pilypas: 


Aukštasis Vyskupe, lietuvišką liežuvį 
Kitiems liežuviams jau dabar sulygini. 


Čia turėjo galvoje Dovydo 1715 m. išleisrąjį J. Chamberlayne'o veikalą Oratio Dominica in 
diversas omnium fere [terrae] gentium linguas versa, kur buvo pateiktas „Tėve mūsų“ įvairiausio- 
mis kalbomis, taip pat ir lietuvių. Betracbtunge rašydamas, kad nesipriešintų, jei kas slavų kalbą 
laikytų ne lietuvių kalbos motina, o tik seserimi, Ruigys nurodė, kad tokią išvadą galima pada- 
ryti iš „Tėve mūsų“, kurį ponas Wilkinsas Anglijoje išspausdinęs šimtu kalbų (faktiškai ten buvo 
daug daugiau).3> Taigi Ruigys bus siuntęs nepataisytą seną tekstą, rašytą, kada-dar ir negalėjo 
žinoti apie 1715 m. išspausdintą Chamberlayne'o ir Wilkinso Oratio Dominica. Be to, dedika- 
cijoje užsiminė, kad, lietuvininkų liežuvį apdūmodamas (apdūmojimas ir yra Betracbtungas), 
seniai jo garbę aprašęs. 

Pasidžiaugęs, kad „lietuvninks visą tur jau Raštą Šventąjį“, kreipėsi į Dovydą: 


Tu Raštą Šventąjį visais liežuviais svieto, 
Kur saulė užteka [t.y. Ryrų kalbomis], išspausti jau davei. 
Dabar [...] ir mūs užsigeidei. 


Anglijoje Wilkinsas buvo žinomas kaip orientinių kalbų specialistas, daugiau mažiau mokėjęs 
hebrajiškai, chaldėjiškai, kopriškai, aramėjiškai. Prie Chamberlayne'o Oratio Dominica buvo pri- 
dėjęs tyrinėjimą apie koptų kalbą, o 1716 m. išleido koptišką Naujojo Testamento vertimą. 

Džiaugdamasis rašė Ruigys apie lietuviškumo pažangą: 


Ik šiolei rets koksai mokėjo iš knygelių 
Maldelę, giesmę sau bešvęsdams paskaityti. 
Šuilokų [= mokinių] pilna jau, lietuviškų vaikelių, 
Mergelės pradeda taip jau įsitaisyti. 
Jau davė drukavor dabar karalius Prūsų, 
Lieruvninks visą jau tur Raštą Šventą. 


Iš to būsią „daugiau naudos“, 


35 P Ruhig, Betracbtung...., p. 15. 


Kaip kad Walton's senais liežuviais davė. 
Tenai liežuviuose į Rytus kalbamuose. 


Beje, čia minimas vysk. Brianas Waltonas 1654-1657 m. Londone išleido Biblia Sacra Polyglotta 
septyniomis orientinėmis ir graikų bei lotynų kalbomis. 

Savo dedikaciją Ruigys užbaigia prašymu: „Jei darbs to neverts [t.y. nevertas būti išspausdin- 
tas], man vėl persiųsk čionai.“ Bet atimk iš žąsies avižas ar iš vilko aviną! Taip ir Vilkas-Wilkinsas 
negrąžino Ruigiui rankraščio, nors jo ir neišspausdino. 


Ruigys keliauja 


Po Dovydo mirties (1745) jo knygos gavo prieglaudą lordų Fairfaxų rinkiniuose, sukaup- 
tuose Leedso pilies (Kento grafijoje) bibliotekoje.3* Toje pilyje gyveno Dovydo svainis Robertas, 
7-asis lordas Fairfaxas, kuris ir bus nupirkęs didžiąją Dovydo Wilkinso rankraščių dalį.3* Reikia 
manyti, kad ir Ruigio rankraštis ramiai atsigulė tenykštės bibliotekos lentynoje, dengiamas vis 
storesnio dulkių sluoksnio ir nebent vaiduoklių pavartomas, nes kurgi rasi Anglijoje seną grafų 
ar baronų pilį, kurioje gūdžią naktį nesivaidentų. 

Nebuvo Fairfaxai dideli turtuoliai. Wilkinsienės motina net gavo išparduoti šeimos dvarus 
Jorkšire, kad padengtų vyro įsiskolinimus. Dovydo kitas svainis Thomas, 6-asis lordas Fairfa- 
xas, ieškodamas geresnio gyvenimo, emigravo Amerikon. Ir surado, čia labai pralobdamas, kai 
paveldėjo iš savo senelio (motinos tėvo) Thomas Culpeperio, buvusio kolonijinio Virginijos guber- 
natoriaus, daugiau kaip 5 milijonus akrų žemės. Čia 1748 m. jo dvarus matavo vėliau išgarsėjęs 
Jurgis Washingtonas, gavęs už savo darbą 550 akrų ir per Thomo Fairfaxo protekciją paskirtas 
apskrities matininku. 

Likę Anglijoje Fairfaxai buvo viena iš nusigyvenančių diduomenės šeimų (a declining noble 
family, anot The Encyclopedia Americana*“), kuriems ir toliau teko išsipardalioti. Buvo parduo- 
tas ir Ruigio rankraštis, kuris po Dovydo Wilkinso mirties tikriausiai buvo patekęs į Fairfaxų 
rinkinius. 

Kada Ruigys iškeliavo iš ramios užuovėjos Leedso pilaitėje, nežinia. Galima betgi visai tiksliai 
nustatyti, kad 1836 m. jam naują pastogę suteikė didysis anglų bibliofilas Thomas Phillippsas 
(1792-1872). Buvo tai aistringas kolekcionierius, uoliai supirkinėjęs retas knygas ir visokių kalbų 
rankraščius įvairiuose Europos kraštuose. Anglijoje svarbiausias jo tiekėjas buvo apsukrus knygų 
pirklys Thomas Thorpe'as (1791-1851). Iš jo Phillippsas 1836 m. nupirko net 1647 rankraščius, 
kuriuos įtraukė savo rankraščių rinkinin kaip nr. 8539-10185.37 Tame 1836 m. pirkinyje buvo ir 
Ruigio rankraštis, nes Sotheby firmos 1975 m. aukciono kataloge nurodyta, kad tai Phillippso 
kolekcijos rankraštis nr. 9514, nupirktas iš Thorpe'o. 

Visą savo amžių rinkdamas knygas bei rankraščius, Phillippsas sudarė pažymėtiną kolekciją, 
vieną iš turtingiausių privačių bibliotekų Europoje, kurioje buvo apie 60 000 vienetų, tarp jų beveik 
24 000 rankraščių. Nieko betgi nėra amžino. Mirė Phillippsas, o jo įpėdiniai nebeturėjo to bib- 


A. N. L. Munby, The formation of the Phillipps Library up to tbe year 1840, 1954, p. 45, 
Žr. The dictionary of National biograpby, t. XXI, Oxford, perspausdinta 1937-1938, p. 261. 
3 The Encyclopedia Americana, +. X, 1976, p. 837. 


A. N. L. Munby, The catalogues of manuscripts 6 printed books of Sir Thomas Phillipps, 1951, p. 1. 

liofilinio įkarščio ir į tėvo ar senelio rinkinius pažiūrėjo kaip į patogų pajamų šaltinį. Prasidėjo 
grandiozinis kolekcijos išpardavinėjimas, tikra licitacija. Anot patarlės, ką tėvelis sudėjo dūsau- 
damas, tą sūnelis praleido klykaudamas. 

Pardavinėta betgi gudriai dalimis, kad dideliais kiekiais užvertus rinką nebūtų nereikalingai 
numuštos kainos. Elgėsi ne taip, kaip neretas iš mūsų ponų bajorų, kurie dėl Paryžiaus ar net ir 
dėl Varšuvos prabangos be atodairos išpardavinėjo kirto paveldėtus miškus, nekvaršindami sau 
galvos dėl to, kad jų įpėdiniai prieis kada nors liepto galą, kaip Antano Vienuolio Put-Putarleckis 
ar Jono Marcinkevičiaus Benjaminas Kordušas. Phillippso gyvenimo ir jo bibliotekos tyrinėtojo 
A.N.L. Munby apskaičiavimu?*, nuo 1886 m. buvo parduota knygų ir rankraščių už 400 000 
svarų. Graži sumelė, ypač prisimenant, kad karališkasis svaras tada dar nebuvo toks nusmukęs. 
Vien Sorheby š< Co. firma (ligi 1924 m. Sorheby, Wilkinson 8 Hodge) ligi Pirmojo pasaulinio 
karo surengė šešiolika Phillippso kolekcijos aukcionų, parduodama 18 876 vienetus už 72 277 
svarus.3? O dar ir vėliau daug aukcionų skelbė. Ilgainiui priėjo laikas ir Ruigiui. Daugiau kaip su 
pusantro šimto kitų Phillipso kolekcijos (Bibliotheca Phillippica) rankraščių jis buvo parduotas 
1975 VII 8 aukcione. Ir, beveik pustrečio šimto metų paviešėjęs britų karūnos žemėje, Ruigys 
emigravo Amerikon ir apsigyveno Čikagoje pas Alsėdžių dievadirbio Kazimiero Varnelio sūnų. 


[1977] 


38 Žr. jo The dispersal of the Pbillipps Library, 1960, p. ix. 
* A. N. L. Munby, The dispersal of the Phillipps Library, p. 55. 


Kristijono Donelaičio Metai 


Nepalankios istorinės aplinkybės, dėl kurių lietuvių kalbai ilgus laikus buvo lemta būti 
bemaž tik paprastos liaudies kalba, sukliudė suklestėti ir mūsų senajai literatūrai. Ji nesuvaidino 
to reikšmingo vaidmens tautos kultūros gyvenime kaip svetur, taip pat ir ateinančioms kartoms 
nepaliko įsidėmėtinų estetinių vertybių. Dažnas mūsų senąją raštiją ironiškai suniekina katekiz- 
minės literatūros vardu. Tiesa, religinė knyga joje vyravo. Vis dėlto ir ten turime veikalą, kuriuo 
ir senų literatūrų tautos galėtų didžiuotis. Tai Kristijono Donelaičio Metai. 

Tą mintį jau seniai patys svetimtaučiai buvo iškėlę. Antai Aleksandras Aleksandrovas, rašy- 
damas apie Donelaičio kalbą (Sprachliches aus dem Nationaldicbter Litauens Donalitius, 1: Zur 
Semasiologie, Dorpat, 1886), pastebi: „Jei Donelaitis būtų savo kūrinius rašęs viena iš kultūrinių 
kalbų, jis būtų visų pripažintas didžiųjų dainių eilėje vienu iš pirmųjų.“ Prūsų rašytojas Ludwigas 
Passarge, spausdindamas 1894 m. Donelaičio Metų vokišką vertimą, šiuos Aleksandrovo žodžius 
ima kaip motto savo įžangos žodžiui, kur jis labai iškelia Donelaičio kūrinį. 

Donelaičio Metai daugeliu atžvilgių yra didelės vertės veikalas: ir gražiais gamtos paveikslais, 
ir ryškiais būrų gyvenimo vaizdais, ir apskritai savo originaliu stiliumi, net eilėdara. Kurdamas 
Donelaitis rėmėsi antikinės literatūros, kurią gerai pažino, pavyzdžiais, o gal nujautė ir kai ku- 
rias savo laiko naujoviškas literatūrines tendencijas. Tuo metu, kai Europos literatūrose gamtos 
vaizdavimas dar nedrąsiai stiprino savo vaidmenį poezijoje (čia galima priminti, pvz., anglą 
Thomsoną, apdainavusį metų laikus), Donelaitis davė tikrai puikių nusivokiančio menininko 
plunksna pieštų tėviškės gamtos paveikslų. Štai kad ir šis gabaliukas: 


Ant žiemos narsai jau vėl rūstaudami grįžta, 
Ir šiaurys pasišiaušęs vėl mus atlekia gandint. 
Vei, kaip ant ežerų visur langai pasidaro, 
Lygiai kaip antai stiklorius įdeda stiklą. 


Tikt dyvai žiūrėt, kaipo barzdoti pušynai 
Su savo kuodais garbanotais visur pasirodo 
Ir nei puderuoti ponačiai stov įsirėmę. 


Atsisako Donelaitis tradicinių gamtos aprašymuose švelnių zefyrų ar atšiaurių borėjų, nerasime 
ir raudonskruosčių - ar kurių nors kitokių - aurorų, grakščios antikinės nimfos neskardena savo 
dainomis jo miškų. Jo žmones, kaip ir mus, žiemą gandina mūsų krašto šiaurys; mūsiška saulelė 
atkopdama budina svietą lyg rūpestingas gaspadorius įmigusią šeimyną; pavasariais krūmuose 
poniškas sermėgas paniekinusi ir prastai, „nei žvirblis būriškas“, apsirengusi lakštingala „savo 
šūkteri šūtką“, saldžiu balsu kinkyt, paplakt, nuvažiuot išbudindama Jurgį. 

Dar vienas dalykas iškelia Donelaičio Metų literatūrinę vertę. Ano meto poetai buvo įpratę 
savo idilėse vaizduoti literarūriškai išdailintą, pasaldintą, taigi falsifikuotą kaimo gyvenimą. Tai 
buvo literatūrinė mada, savotiškas bajoriškas visuomenės maskaradas: tose dirbtinėse idilėse 
vaizduojami valstiečiai tebuvo persirengę galantiški aristokratinio salono žmonės, kurie iš nuobo- 
dulio ir persisotinimo rafinuotu gyvenimu ieškojo tame susentimentalintame paprastume pajvai- 
rinimo ir naujos pramogos. Tai buvo savotiški bekraujai idealizuoti žmonių pavidalai. Tuo tarpu 
didžiojo realisto Donelaičio būrai - tai valstiečiai su kūnu ir krauju. Jie nedūsauja manieringai 
ir sentimentaliai nesižavi suliteratūrintomis gamtos grožybėmis, o rūsčiai dejuoja dėl baudžiavų 
vargo ir savo prakaitu gausiai laisto tėviškės dirvą: 


Ak, kas tai darbai, kuriuos atlikt triūsinėjom! 
Lytus mums daugsyk, taip dirbant, nugarą prausė 
Ir rūls tvankas įžarstyts daug kepino kiaušę. 

Mes besidovydami daugsyk kruopas nedarytas 

Ir plutas menkas blogai kramtydami valgom. 
Tankiai mes tvanke prastai maišydami skinkį 

Ir vandens malkus išsemdami gėrėm. 

Prakaito taip daug nuo veido mums nulašėjo, 
Kad per nosį teškančios vis rirosi srovės. 

Ak, mes bėdžiai, ak, visur didžiai prisivargom! 


Pažymėtinas yra Donelaičio veikalas ir savo literatūrine forma. Sekant antikiniais pavyzdžiais, 
jis buvo sueiliuotas hegzametru. Tad ir šiuo atžvilgiu Donelaitis buvo, pasakytume, naujovinin- 
kas. Antai garsusis ano meto vokiečių poetas Klopstockas gal net kiek vėliau įvedė hegzametrą 
vokiečių literatūron. 

Taigi, kaip matėme, Donelaitis nėjo išmintais literatūros keliais, kaip daugumas antros eilės 
rašytojų. Ne, jis buvo tikrai pajėgus kūrėjas, sugebėjęs rasti savo originalų žodį, nenuvalkiotą 
formą, ryškų vaizdą. Deja, Donelaičio Metais pasigrožėti tada tegalėjo siauras poeto draugų, 
Prūsų pastorių, būrelis, kuriam Donelaitis davinėjo savo rankraščius. Platesni sluoksniai su 
Metais tegavo susipažinti jau daug metų praslinkus po jų autoriaus mirties. Juos išspausdino 
1818 m. mūsų dainų rinkėjas Liudas Gediminas Rėza. Tada tie literatūriniai Metų privalumai, 
kurie Donelaičio laikais būtų galėję suteikti jų autoriui naujų literatūros kelių ieškotojo vardą, 
po gausių XVIII a. pabaigos ir XIX a. pradžios Europos literatūrų laimėjimų jau nebegalėjo 
turėti tos novatoriškos reikšmės. Donelaičio Metus besklaidė bemaž vieni kalbininkai (tarp jų ir 
garsusis Schleicheris), ieškodami turtingoje ir puošnioje Donelaičio kalboje savo filologiniams 
tyrinėjimams reikalingų pavyzdžių, o ta pačia proga ir kukliai pasidžiaugdami dėl Donelaičio 
Metų teikiamo estetinio pasigėrėjimo. 

Užtat patriotiškai nusiteikusius lietuvių literatus Donelaičio kūriniai iš karto žavėte sužavėjo, 
nes parodė, kokių meno viršūnių gali pasiekti lietuvių kalba, aukštesniųjų luomų anuo metu taip 
paniekinta. Antai Daukantas savo jaunystės veikale - Darbuose senųjų lietuvių ir žemaičių en- 
tuziastingai rašė: „„.. kas tur protą ir aukso plunksną Omero [= Homero] ar Virgilio, tas, sakau, 
ką norėdamas, tą gal gudriai gudresniai rašyti toj kalboj. Tą teisybę pagirtas dainius Donelaitis 
darodė savo garbingoj dainoj 'Metų laikai".“ 

Ir tikrai ano meto menkutėje mūsų poezijoje, tarp nesklandžiai silabiškai sueiliuotų religinių 
giesmių, Donelaičio drąsiai užsimota ir, reikia pripažinti, ištesėti skambūs hegzametrai sužiba 
kaip pirmos eilės literatūrinė žvaigždė. Be to, savo vaizdinga puošnia kalba, kad ir nevengiančia 
įprastinių svetimybių, Donelaičio kūriniai teigiamai išsiskiria iš savo meto lietuvių raštijos, kurią 

beveik išimtinai sudarė religinės knygelės, parašytos literatūriškai menkaverte, ne tik kad nesklan- 
džia, bet dažnai net ir, pasakytume, prišiukšlinta kalba. Taigi Donelaitis negalėjo atsiremti mūsų 
literatūros dar neišdirbta tradicija, o gavo pasikliauti vien savo paties talentu ir laužti pirmuosius 
ledus, kurdamas puošnų literatūrinį stilių. 

Bet ne tik dailus stilius sudaro Donelaičio veikalo reikšmę literatūrai. Niekas tada neįstengė 
ir nepasirūpino duoti tokių plastiškų, ryškių kaimo gyvenimo vaizdų, kaip Donelaitis. Jis 
su didele tikrovės meile ir menininko įgudusia ranka nupiešė lietuviškos gamtos fone mūsų 
baudžiauninkų gyvenimą su jų sunkiais vargais, nepabaigiamais darbais ir negausiomis pra- 
mogomis. ' 

Vertingi yra Donelaičio Metai ir ištisa vykusiai apibūdintų būrų tipų galerija. Kaip jau minėta, 
tai nėra išidealizuoti saldžių literatūrinių ano meto idilių žmonės. Realistui Donelaičiui buvo 
įdomus ir meniškai vertingas pilnutinis gyvenimas, su šviesiais momentais ir tamsiomis dėmėmis. 
Todėl šalia išmintingojo Lauro, dorojo Selmo, praktiško ir gražiai kalbančio Pričkaus sutinkame 
Metuose tinginį Slunkių, girtuoklį Plaučiūną, linksmą Enskį, nenaudėlį Dočį. Tiesa, Metai nėra 
koks psichologinis romanas, tad čia ir negalime ieškoti išsamių psichologinių analizių. Bet juk 
tai ir nereikalinga didaktinei poemai. Donelaičio tipai, kad ir nesudėtingi, net schematiški, vis 
dėlto ryškiai ir psichologiškai taikliai apibūdinti. Štai, pvz., Slunkių visą permatome pasiklausę 
jo savotiškos tinginystę teisinančios filosofijos: 


Ak, kad būr ilgiau žiema pas mus pasilikus 

Ir kad vis miegot mums būtų sviete paskirta! 
Juk dar čėso yr, ir mes atliksime darbus. 

Žinom juk, kad ratas sens, pamaži besisukdams, 
Tą daug sykių apgauna, kur vis ritasi šokdams, 
O kiek sykių sutrūksta jis, permier besisukdams. 


Įdomūs yra mums Metai ir savo idėjiniu turiniu, kurs yra ne tik iš autoriaus pasaulėžiūros 
išaugęs, betgi ir labai artimai susijęs su ano meto Prūsų Lietuvos religinio, socialinio ir tautinio 
gyvenimo problemomis. 

Su ano meto tikybine raštija Donelaičio Metus artina panaši religinė ideologija. Kaip ir dau- 
gumas mūsų ano meto autorių, Donelaitis buvo pamaldus kunigas, kuriam visų pirma rūpėjo 
Dievo garbė ir parapijiečių dora. Taigi Metuose visa gamta garbina Dievą, nuo kurio „žegnojančios 
rankelės“, Donelaičio žodžiais betariant, visa žmonių sėkmė priklauso: 


Gervins, ik debesų juodų dyvinai kopinėdams 

Ir nei verkdams irgi dejuodams, skambina dangų, 
Ber tai ne verksmai, kad jis taip skambina šaukdams, 
Ne, jis nori pamokyrt, kaip Dievo didė galybė 

Tr paukštelių balsuos yr didžiai stebuklinga. 


Šis pasaulis esąs niekingas, nevertas prisirišti. Suskamba salomoniškasis vanitas vanitatum 
motyvas: 


Ak, tariu, kaip visai niekings mūsų veikalas amžio! 


Taigi matai, kaip žmogaus trumpintėlis amžius 
Žydinčioms ir krintančioms prilygsta žolelėms. 

Jei gyvenimas yra jau toks niekingas, tai neverta taip labai prisirišti prie žemiškų gėrybių ir 
ypatingai sielotis dėl kokių nepriteklių, o kukliai tenkintis tuo, ką Dievas skiria. To ir pati gamta 
mus pamoko: 


Tu, niekings žmogau, mokykis čia pasikakint, 
Kad tau kartais tropijas skūpai prisivalgyt; 

Į paukščius žiūrėk, viens prastą kirminą kremta, 
O kitsai, stokodams grūdo, gnybia žolelę. 


Visos tos mintys nebuvo naujos ar originalios. Jau iš seno jos buvo ir dabar tebėra visų tautų 
religinėje raštijoje. Kai ką betgi galima susieti ir su tam tikromis Donelaičio meto tendencijomis. 
Tuo laiku ir Prūsų Lietuvą buvo pasiekęs vadinamasis pietizmo sąjūdis, čia ilgainiui žinomaisiais 
surinkimininkais pasireiškęs. Pietistai nesitenkino bažnytiniu pamaldumu, o norėjo persunkti 
krikščioniškos atgailos ir santūrumo dvasia visą kasdienį gyvenimą. Norėdami labiau įtikti Die- 
vui, jie stengėsi lyg ir užgniaužti šio gyvenimo džiaugsmą, paneigdami tabaką, svaigalus, viso- 
kias pramogas, kaip teatras, šokiai, kortos, net nuo garsaus ir linksmo juoko susilaikydami. 
Donelaitis, tiesa, neužsimena apie tą naująjį sąjūdį, bet jo mokslu ir jis persiėmęs. Antai jis 
piktinas, kad „komedijos apjakino poną“, nekaltas linksmo vandeniu laistymosi paprotys per 
rugiapjūtės nuobaigas jam tik smerktina raspusta, ponų prabanga ir įmantrūs valgiai bei vynas 
jam didžiausią pasipiktinimą sukelia, betgi ir būrų svietiškas dainas, tas mūsų gražiąsias liaudies 
dainas, jis nesivaržydamas vadina kiaulišku bliovimu. Metuose randame ištisą kaimiškų vestuvių 
epizodą. Betgi viskas, kas vėliau dažną, net tokį prozos žmogų kaip Valančius, žavėjo vestuviniuo- 
se papročiuose, kur klestėjo gražiosios dainos, kur skambėjo sveikas juokas ir blizgėjo kvieslio 
oracijoje, svorų pašaipose, piršlio korimo apeigose liaudies gyvas sąmojis, kur apskritai tebetryško 
gyvenimo džiaugsmas, kurio dar nebuvo pajėgęs galutinai nustelbti kasdienis baudžiauninko 
vargas, - visa tai anaiptol nežavėjo Donelaičio. Jis čia tematė smerktiną darkymąsi ir girtavimą, 
girdėjo nešvankų bliovimą: 


Štai visi svoteliai su pasimėgimu valgė 

Ir, tirštų malkelių jau dosniai prisisiurbę, 
Poterių, kaip krikščionims reik, skaityt užsimiršę, 
Kiauliškas dainas dainuot ir žviegt užsimanė. 
Stepas nuo riebių kumelių daug pamelavo, 

O Enskys savo poniškus išgarbino jaučius, 

Ar kitaip, glūpas šutkas taisydami, juokės. 
Lauras su pirštu dambrelį skambino pūsdams, 
O Jokūbs strūnas įrempdams čirškino smuiką, 
Ale Dočys, per daug prisiėdęs bei prisisiurbęs, 
Nei koks žakas lenkiškas po suolu nupuolė. 


Donelaičio idealas - blaivas, taupus, pamaldus, lietuviškų tradicijų laikąsis ir madų nesivaikąs, 
darbštus ir išmintingai gaspadoriaująs būras. Todėl tad Metuose tiek gausu įvairių pamokslininko 
pabarimų dėl girtavimo, tingėjimo, nepamaldumo: 


Ak, broleliai, ak, išbuskim irgi pajuskim, 
Kaip visur išsižioję peklos plyšta bedugniai 
Ir kaip pekliškas razbaininkas mūsų gadynę 
Su savo mokslais velniškais sudukina svietą 
Vogt, klastuot, išplėšt ir su gvoltu pasisavint, 

Šelmystes pramanyt, kekšaur bei Dievą paniekint 
Ir, kas dar daugiau yr pramonių, pramanyti. 

Tai visa viera baisingos mūsų gadynės, 

Ak, katrul jau čėsas mūsų nelabs nusibastė! 


Nestinga ten ir grynai gaspadoriškų patarimų: nurodymų, ką sėti lauke ar sodinti darže; 
įspėjimų atsargiai žiemos metu su ugnimi elgtis, persergėjimų nesuvalgyti visų rudens gėrybių 
apsiryjant, o protingai pasilikti pakankamai atsargų alkanam pavasariui. Dažnas iš Donelaičio 
patarimų gyvai primena tuos įsakymus (donelaitiškai urdelius), kuriais rūpestinga Prūsų valdžia 
nuolat kišos į kasdienį būrų gyvenimą ir jį tvarkė: 


Todėl nemiršėk kasdien į kaminą žvilgtert 

Ir kytriai krapštyt, kad suodžių kas pasidarė. 

O stuboj nevalia ant kakalio sukrauti skiedras. 
Šiukštu čia džiovint ar džiaut bent pagalį vieną. 
Žinot juk visi, kokį mes urdelį turim 

Ir kaip vyriausybė tą ketina pakarti, 

Kurs kaip kietsprandis šaltyšiaus žodį paniekins. 


———————————————— 


Ak, jau skubinkitės ben veik stubas pasišildyt 
Ir gaspadoriškai stones galvijų paprovyt, 
Kad, minau, niekas, nei paršiuks turėts nesušaltų. 


Kas tau kalts? Kam vis, sulaukęs rudenį riebų, 
Taip vis nesvietiškai sugramdai savo zopostą, 
Kad prieš Mertyną tikt vos paršiuks pasiliekti? 
Čėdyk, neprieteliau, kol riebų šutini puodą... 


Kai kas netgi mano, kad Donelaitis, panašiai kaip jau anksčiau vienas norvegų rašytojas 
kunigas, savo poezijos fragmentus skaitydavęs parapijiečiams pamokslo vietoje. Dabar mums 
toks pseudopoetinis elementas būtų labai įkyrus poezijos veikale. Betgi tada vyravo senoji dar 
Horacijaus pažiūra, kad poezijos uždavinys esąs maišyti malonumą su nauda. Taigi pamokomasis 
elementas buvo mėgstamas poezijoje. Prisiminkime, pvz., kad ir žinomąsias kito romėnų rašy- 
tojo, Vergilijaus, Georgikas - didaktinę poemą apie žemės ūkį, kuri buvo ir Donelaičio Metams 
sektinas pavyzdys. Be to, Donelaitis su neabejotina menininko nuovoka daugumą tų pamokymų 
sudėliojo į savo išmintingojo Pričkaus ir kitų viežlybųjų būrų lūpas, susiedamas tuos patarimus su 
jų sakytojų įvairiais charakteriais, tuo sudramindamas tą didaktiką. Apskritai visi tie patarimai, 
pateikti vaizdžiu, kaimiškai stačiokišku stiliumi, todėl puikiai derinasi su viso veikalo gaspa- 
dorišku koloritu. Prisimeni čia ir kitą mūsų senosios raštijos atstovą — Valančių, kurio didaktines 
knygeles į lireratūrines vertybes iškelia taip pat jų raiškus liaudiškas stilius. 

Akylai stebėdamas ir plačiai vaizduodamas lietuvių būrų gyvenimą, Donelaitis negalėjo ne- 
matyti aktualiųjų to meto socialinių ir tautinių problemų. Jos suteikia Metams didesnio svorio, 
nors jų sprendimas dabar ir ne visai mus tepatenkina. 

Donelaitis matė didį baudžiauninkų vargą, mokėjo jį savo ryškiu žodžiu pavaizduoti, neslėpė 
savo šiltos simpatijos tiems jo vadinamiesiems „vyžotiems nabagams“. Tiesa, jis matė, kad kartais 
patys būrai padaugina išgerti, dažnas iš jų ir dirbti pritingi ar neišmintingai esti netaupus. Vis 
dėlto jis matė ir negalėjo to nutylėti, kad dėl būrų skurdo yra kalti ir ištaigoje gyveną ponai, kurie 
Metuose ne kartą piktai pavadinami nusvilusiais ponpalaikiais, išputėliais pilvočiais ir panašiai. 

Vieno būro, Dočio, lūpomis Donelaitis sviedžia drąsų aniems laikams kaltinimą ponams. Dočys, 
kurio tarnas padegė trobas bešaudydamas savo šeimininkui varnas, teisme pats puola: 


Juk jūs, ponai, mus, būrus, jau taip nustekenot, 
Kad paskiau mums ėst reiks žiurkes irgi pelėdas. 


Vienas iš šaltyšių, tai visa girdėdamas, piktinos, „kad savavalnikai, drausmės neatbodami 
ponų“, sau ir artimui biednam iškadą padaro, vis dėlto karčiai priduria: 


Rods, žėlėk Dieve, mūs viešpatys maloningi 
Būrą, vis pinigų daugiau norėdami, lupa. 

Kad Dočys porelę varnų kepr nusišauja 

Ar čerpėj nešvankią jų sau šutina mėsą, 

Rods, negražu girdėr ir būrui didelė gėda. 

Ale ką veiks žmogus stokodams ir badu mirdams. 
Dėl bėdos juk kartais daug dyvų nusiduoda. 


Deja, tokios, rodos, nuoseklios iš to socialinės išvados, kad baudžiavų tvarką reikia naikinti, 
Metų autorius nepadaro. Netgi priešingai: toji visuomeninė santvarka esanti paties Dievo duota. 
Juo ir reikia pasikliauti šios žemės varguose: 


„Tič, - tarė Selmas, - ne per daug dėl to nusiminkim, 
Juk be Dievo sviete nieks negal nusiduoti. 

Ponai žemės šios negal be jo ponavoti, 

O mes, būrai, vėl be jo negalime vargti. 

Kožnas tur, kaip Dievs jam skyręs yr, pasikakint: 
Tas, kurs užgimdams aukštai, kaip pons, atsisėdo, 
Mislyt tur, kad jį tenai miels Dievs pasodino; 

O tasai, kurs užgimdams būru prasidėjo, 

Gėdėtis vyželių būriškų neprivalo, 

Kad tikt viežlybai, kaip reik, arliekt savo darbus 
Ir labiau, kad jis širdingai bijosi Dievo. 


Taigi socialinę problemą Donelaitis kelia ir sprendžia grynai etinėje plotmėje, ne socialinėje. 
Įgrasina ponus būti gerus, gailestingus baudžiauninkams, o būrams pataria būti darbštiems, 
klusniems, sąžiningai atlikinėti prievoles ir protingai taikytis su savo likimu, nes 


Dumplės yr naudingas daikts į kaminą pūsti, 
Bet prieš vėjus pūst dar jos niekad nederėjo. 


Kaip į socialinę, taip ir į tautinę problemą Donelaitis žiūri ne visuomenininko, bet moralisto 
akimis. Tautinis savitumas jam nėra savaiminė vertybė, kurią reikia išlaikyti ir ugdyti. Jis svarbus 
jam tiek, kiek nuo jo išlaikymo parėjo žmonių dorovė. Donelaitis ilgisi tų „barzdotų gadynių“, 
kada dar lietuviai, svetimų įtakų nepaliesti ir svetimų madų nesivaikydami, laikėsi sveikos tautinės 
tradicijos, papročių ir kalbos: 


Ak, kur dingot jūs, barzdotos mūsų gadynės, 
Kaip lietuvninkės dar vokiškai nesirėdė 
Ir dar vokiškus žodžius ištart negalėjo! 

Ak, kur dingot jūs, lietuviškos gadynėlės, 

Kaip dar prūsai vokiškai kalbėt nemokėjo 

Ir nei kurpių, nei sopagų dar nepažino, 

Bet vyžas, kaip būrams reik, nešiodami gyrės... 


Aiškiai matome, kas rūpėjo Donelaičiui. Deja, XVIII amžiuje Donelaičio tėvynės tautinis 
veidas nebebuvo vientisai lietuviškas. Po didžiojo 1708-1714 metų maro čia liko vos Vi gyven- 
tojų dalis. Valdžia susirūpino kolonizuoti ištuštėjusį kraštą. Iš vakarų patraukė būriai ateivių: 
vokiečių, šveicarų, net prancūzų. Vyko čion savo krašte dėl tikybos persekiojami žmonės, dar 
daugiau vyko suviliotų gero gyvenimo pažadais: valdžia rėmė kolonistus, atleisdama juos nuo 
mokesčių ir kitokių lengvatų teikdama. Proteguojamieji ateiviai į vietinius gyventojus lietuvius, 
begyvenančius savo uždarą gyvenimą ir bent materialine kultūra atsilikusius, žiūrėjo iš aukšto, 
net ir niekino juos. Tad Donelaitis, kaip krašto autochtonų atstovas, pakelia piktą balsą prieš 
tuos nepageidaujamus atėjūnus: 


Vokiečiai lietuvninką per drimelį laiko, 

O prancūzpalaikiai, į jį žiūrėdami, šypsos. 
Šypsos, rods, o tikt mūsų šauną garbina duoną 
Ir dešras rūkintas su pasimėgimu valgo. 

O štai jau lašinių lietuviškų prisiėdę 

Ir mūs alų su gvolru jau sugėrę, 

Viežlybus lieruvninkus išpeikt nesigėdi. 

Tu, prancūziškas žioply, su šveisteriu storu 

Ir kas dar daugiau susibastėt Lietuvą vargint, 
Kas jums liepė mus ir žmones mūsų paniekint? 
Ar negalėjot ten pasilikt, kur jus nuperėjo 

Ir varles bei rupuižes jus ėst pamokino? 


Ir labai graudinosi Donelaitis, kad dėl tų gausėjančių atėjūnų įtakos lietuviai, deja, vis labiau 
metė savo senus geruosius papročius: 


Bet kaip sviets po tam didžiuotis jau prasimanė 
Ir lietuvninkai su vokiečiais susimaišė, 

Štai ir viežlybums tuojau į nieką pavirto 

Taip, kad klapai vyžų, viežlybai padarytų, 

O mergaitės krosytų marginių nekenčia. | 
Klapai, kaip ponačiai, su puikiais sopagačiais, 
O nenaudėlės mergaitės su kedelaičiais 

Lyg jumprovos pasirodyt jau nesigėdi. 

Taip lietuvninkai savo viežlybumą pražaidė. 


Pikčiausia betgi buvo Donelaičiui, kad lietuviai, nusižiūrėję į vokiečius, ir doroviškai ėmę smukti: 


Ale nepyk, gaidau, kad žodį dar pasakysiu. 
Tarp lietuvninkų daugsyk tūls randasi smirdas, 
Kurs, lietuviškai kalbėdams ir šokinėdams, 
Lyg kaip tikras vokietis mums gėdą padaro. 
Daug tarp mūsų yra, kurie, durnai prisiriję, 
Vokiškas dainas dainuot ir keikt pasipratin 

Ir kaip vokiečiai kasdien į karčemą bėga. 

Viežlybasis Donelaičio Pričkus, primindamas Krizo pavyzdį (jo trobas sudegino neatsargiai 
bepypkiuodamas Dočys), įspėja: 


Nes kas naktyj jam, žėlėk Dieve, pasidarė, 

Tai mums per pietus kasdien dar gal nusiduoti, 
Kad mes, kaip tūls vokietis, prastodami Dievą, 
Selmystes padaryt, klastuot ir vogt nesiliausim. 


Taigi Donelaitis, panašiai kaip vėliau Vydūnas, smerkė nutautimą, nes, jo įsitikinimu, drauge 
su nutautimu ėjo ir dorinis smukimas. Apskritai visa, kas sava, kas lietuviška, yra jam miela. 
Antai jis rašo vienam savo draugui: 


Aš pasidžiaugdams perskaičiau tavo gromarą šulną, 
Taip lietuvninkui lietuvninks atrašą siųsdams, 
tr lietuviškai švepluodams Lietuvą gyrė. 


Ir štai iš už 200 metų uždangos Donelaitis, Pričkaus lūpomis sveikindamas vasaros darbus 
pradedančius būrus, simboliškai siunčia ir šių dienų baudžiavą vargstantiems lietuviams geresnio 
likimo linkėjimus: 

Taip, Dieve, duok kožnam, kurs mūsų Lietuvą garbin 
Ir, lieruviškai kalbėdams baudžiavą seka, 

Tam, Dieve, duok sulaukt kas mets pavasarį sveiką, 
Ogi pabaigus tą, po tam ir vasarą linksmą. 


[1946] 

Žvilgsnis į Donelaitį po dviejų šimtų metų" 


Kalbant apie Donelaitį, prisimena vienas aštrialiežuvio prancūzo Voltaire'o sąmojis. „Ko- 
dėl visi taip garbina Dantės Dieviškąją komediją?“ - iškėlė jis kartą tokį klausimą ir pats tuoj pat 
atsakė: „Ogi todėl, kad dabar niekas jos neskaito.“ Čia yra nemaža įžvalgiai pastebėtos tiesos. 
Per tuos kelis šimtus metų, kurie skyrė Dantę nuo Voltaire'o, o dar labiau nuo mūsų dienų, daug 
kas ryškiai pakito žmonijos kultūros gyvenime. Tiesa, amžinai išlieka žmonijoje tas pats pakilus 
žavėjimasis grožiu, tas pats aistrus laimės ir džiaugsmo troškimas, ta pati slogi kančios ir mirties 
baimė, toks pat nuskaidrinantis meilės jausmas ar gniuždanti neapykanta, tas pats taurus pasiau- 
kojimo ryžtas ir taip pat skaudžiai deginąs keršto siekimas. Visa tai šiandien tebejaučiame pana- 
šiai, kaip jautė mūsų protėviai prieš kelis šimtus ar net tūkstančius metų. Betgi žymiai pakito daug 
pažiūrų pažiūrėlių į gyvenimą, pakito žmonių savitarpio santykiai, technika ir apskritai paviršinis 
žmonių gyvenimas, taip pat meninė raiška ir literatūrinis stilius. Taigi eilinis literatūros mėgėjas, 
dabar atsivertęs Dantės veikalo puslapius, ras nemaža neaiškių ar net ir visai nebesuprantamų 
dalykų ar sąvokų, į daugelį ten pavaizduotų situacijų jis nebenorės ar net nebesugebės įsijausti. 
Dantės stilius jam irgi atrodys neįprastas ar net nuobodus. 

Panašūs klausimai gali iškilti ir dažnam dabartiniam Donelaičio kūrinių skaitytojui. Donelai- 
čio vaizduotasis būrų gyvenimas ne vienam atrodys tolimai svetimas ir neįdomus, jo keltosios 
mintys nebeaktualios, pati jo kūrinių kalba, pilna nebevartojamų ir dažnam gal nesuprantamų 
svetimybių, keista ir nepatraukli; pagaliau ir pats jo eiliavimas dabar toks neįprastas. Ir gali ne 
vienam šmėkštelti mintis, kad mūsų literatai ir istorikai perdėtai iškelia Donelaičio svarbą ir 
vertę dėl šiaip jau suprantamo jų lietuviško patriotizmo: juk reikia parodyti, kad senojoje, dar 
XVIII a., lietuvių literatūroje buvo kai kas daugiau kaip paprastos maldaknygės, nesudėtingi 
giesmynai ir kitokie neaukšto literatūrinio lygio religiniai raštai. 

Tokiems, suabejojusiems savaisiais, galima būtų pateikti visą eilę kitataučių nuomonių, labai 
palankių Donelaičiui. Antai jaunas rusų kalbininkas Aleksandras Aleksandrovas 1886 m. Tartu 
(tada Dorpato) mieste išspausdintoje disertacijoje, kurioje nagrinėjo Donelaičio kalbą, susižavė- 
jęs jo poezija, šitaip tvirtino: „Jei Donelaitis būtų savo kūrinius rašęs viena iš kultūrinių kalbų, 
jis būtų visų pripažintas didžiųjų dainių eilėje vienu iš pirmųjų.“ Žinoma, tas jaunas kalbininkas 
nėra koks neginčytinas autoritetas literatūros vertinimo klausimais. Betgi antra vertus, jis, kaip 
kitatautis, nebuvo juk suinteresuotas specialiai aukštinti lietuvių poetą, ir į jo nuomonę galime 
žiūrėti kaip į nešališko liudininko pareiškimą. Ne vienas galės pagalvoti: matyt, Donelaičio 


* Sukaktuvinė paskaita Filadelfijoje 1964 IV 12. 

poezija yra tikrai vertinga, jei ne tik savieji, bet ir kitataučiai ją taip iškelia. Toliau savaime kyla 
klausimas, o kuo gi Donelaitis yra toks vertingas? 

Meskim trumpą žvilgsnį į literatūros istoriko darbą. Rašytojų yra buvę daug - ne vienas šim- 
tas, net ne vienas tūkstantis. Bet toli gražu ne visi jie išlieka ateičiai. Dažnai net ir labai pamėgri 
rašytojai ilgainiui pamirštami ir užleidžia literatūros istorijos puslapiuose vietą rašytojams, kurie 
savo laiku nebuvo spėję plačiau išgarsėti. Taigi literatūros istorikas daro atranką. Kuriais gi kri- 
terijais jis vadovaujasi? 

Sia proga suminėsime dvi rašytojų grupes: novatorius, ar naujovininkus, veržliai beieškan- 
čius naujų kelių, ir epigonus, ar palikuonis, tingiai trepsenančius kitų seniau išmintais parogiais 
takais. Literatūros istorikui visų pirma rūpi tie rašytojai, kurie savo kūryba buvo davę ką naujo 
literatūrai, pvz., sugebėjo ne tik giliai, bet ir naujai pažvelgti į žmogų ir iškelti naujas psichologi- 
nes, filosofines, socialines problemas; surado išliekančių stilistinių naujovių, atsiplėšdami nuo iš 
seniau vyravusio literatūrinio šablono. Žinoma, anaiptol ne visi naujovių ieškotojai išlieka. Čia 
irgi nulemia talentas; be to, sugebėjimas įsijausti ir atspėti naujai besiformuojančios literatūrinės 
gadynės dvasią. Žodžių tariant, išlieka tie rašytojai, kuriais ir remiasi visa literatūros raida. Štai, 
pvz., XIX a. pabaigoje mūsų literatūroje gaiviu šviežumu iškilo Maironio poezija. Ji ir dabar nėra 
nustojusi savo aukštos meno vertės. Bet jei kas šiais laikais imtų rašyti grynai maironiškai, vargu 
ar besulauktų didesnio dėmesio, o į literatūros istorijos puslapius tai tikrai nepatektų. 

Grįžkime prie Donelaičio. Žinoma, lietuvių literatūros mastu imant, jis būrų buvęs novato- 
rius, kad ir ką būtų rašęs, nes mūsų raštija buvo anuo laiku tikrai skurdi. Bergi Donelaitį galime 
priskirti prie novatorių visos Europos XVIII a. literatūros mastu. 

Ką gi vaizdavo Donelaitis savo poezijoje? Ogi pilną sunkių darbų, kieto vargo ir negausių pra- 
mogų baudžiauninkų gyvenimą metų laikotarpiais besikeičiančios gamtos fone. Tiesa, nei kai- 
mo žmogus, nei gamtos vaizdai patys savaime nebuvo kokia išskirtinė literatūros naujovė. Betgi 
literatūroje svarbu ne tik ir net ne tiek kas joje vaizduojama, o kaip vaizduojama. Čia ir iškyla 
Donelaičio reikšmė. 

Gamta -—viena iš amžinųjų literatūros temų. XVIII a. literatūroje gamtos pamėgimą dar sustip- 
rino sodų ar parkų mada. Ne tik karaliai ir kunigaikščiai, bet ir šiaip jau aristokratai lenktyniau- 
dami rūpinos užveisti savo dvaruose puošnius parkus. Iš pradžių vyravo prancūzų stilius, kurio 
žymiausias pavyzdys - Versalio parkas, suplanuotas kaip taisyklingas bei simetriškas geometrinis 
brėži nys. Vėliau atėjo anglų sodo stilius, kuriam rūpėjo sudaryti neliestos, vadinamosios „laukinės 
gamtos“ įspūdį, vengiant tiesių alėjų, kvadratinių ar kitokios taisyklingos formos aikščių, lygiai 
nukarpytų gyvatvorių ir t.t. Žinoma, buvo ir daug maišyto stiliaus parkų. Nestigo ir literatūroje 
tokių parkų aprašymų. Iš jų ypač išgarsėjo jau porą metų po Donelaičio mirties išspausdintas 
prancūzo Jacgues'o Delille'o veikalas Les jardins (Sodai). Galantiški kavalieriai net nepatingėda- 
vo nueiti į nuobodžias botanikos profesorių paskaitas, kad paskui salono pašnekesiuose galėtų 
pamandrauti madingais botanikos terminais. Ypač sustiprino gamtos pamėgimą literatūroje gar- 
susis Donelaičio amžininkas Rousseau savo šūkiu „atgal į gamtą“ ir puikiais Sveicarijos vaizdais 
savo veikale Naujoji Eloiza. Buvo taip pat rašytojų, apdainavusių, kaip ir Donelaitis, visas ketu- 
rias metų dalis; pvz., anglas Jamesas Thomsonas, kurio veikalas The Seasons jau 1745 m. buvo 
išverstas vokiškai ir būtų galėjęs būti prieinamas Donelaičiui; prancūzas Jeanas Franšois de Saint 
Lambert'as, ir net lenkė Elžbieta Družbacka. 

Gamta buvo didelis estetinio pasigrožėjimo objektas, taip pat šaltinis bei proga įvairioms re- 
tleksijoms bei savo jausmų analizei. Dažnai tai buvo lygi ir tam tikras atostogaujančio miestiečio 
požiūris į gamtą, kurioje jis ieškojo dvasinės atgaivos ir poilsio. Štai žinomasis idilių autorius 

vokietis Johannas Heinrichas Vossas rašė: „Ihr Staedter, sucht ihr Freude, / So kommt aufs Land 
hinaus!“ (Jūs, miestiečiai, ieškote džiaugsmo? / Tai išeikite kaiman!). 

Visai kirokia Donelaičio gamta. Į ją autorius žiūri akimis baudžiauninko, spirginančios saulės 
atokaitoje prie javų palinkusio, su šakėmis mėšlą lauke bekratančio ar per pažliugusį purvą rudens 
darganoje pono grūdus miestan bevežančio. Donelaitis atsisako gamtos aprašymuose tradicinių 
švelnių zefyrų ar atšiaurių borėjų (tai graikiški pietų ir šiaurės vėjų vardai), nerasime pas jį ir rau- 
donskruosčių aurorų (lotyniškas aušros vardas, populiarus tada poezijoje), grakščios antikinės 
nimfos neskardena savo dainomis jo miškų. Jo žmones, kaip ir mus, žiemą gandina mūsų krašto 
šiaurys; mūsiška saulelė atkopdama budina svietą, lyg rūpestingas gaspadorius įmigusią šeimyną; 
pavasariais krūmuose poniškas sermėgas, anot Donelaičio, paniekinusi ir paprastai „nei žvirblis 
būriškas“ apsirengusi lakštingala „vis dailiaus ir šlovingiaus savo šūkteri šūtką“, kinkyt, paplakt, 
nuvažiuot išbudindama Jurgį. Donelaičio gamta šiurkšti, kaip ir jo vaizduojamųjų būrų gyveni- 
mas. Betgi tie vaizdai mus stebina savo išraiškos stiprumu: 


Žemė su visais pašaliais įmurusi verkia, 
Kad mūsų ratai jos išplautą nugarą drasko. 


Ant, žiemos narsai jau vėl rūstaudami grįžta, 
Ir šiaurys pasišiaušęs vėl mus atlekia gandint. 


(beje, pasikartojąs garsas „Šš“ vaizdžiai imituoja žvarbaus vėjo pūtimą) 


Ant, laukus žiemys jau taip nugandino bardams, 
Kad ir balos, ir klampynės pradeda rauktis, 

Ir purvynai jų teškėt ir šliurpt pasiliauja. 

Kelias, kad jį mėgina trenkt šokinėdami ratai, 
Nei koks būbnas įtemptas, dėl pašalo trinka 
Taip, kad garsas jo toli galvoj atsiliepia. 


Panašiai kaip savo gamtos aprašymais, išsiskyrė Donelaitis iš savo amžiaus literatūros ir 
kaimo bei jo žmonių vaizdavimu. Ano meto literatūra buvo aristokratų ir miestiečių rašoma 
ir tiems patiems sluoksniams skiriama. Valstietis buvo joje tik svečias, ir buvo vaizduojamas 
taip, kaip jį matė ir norėjo matyti anie kiti luomai. Prancūzų aristokratų buvo mėgstama pra- 
moga - persirengus kaimiečiais ir piemnenėliais, saloniškai šnekučiuoti ir galantiškai flirtuoti 
ar dūsauti savo puikiuose soduose. Bernard'as Le Bovier de Fontenelle'is reikalavo iš idilių 
vaizduoti ne tikrą kaimietį, stačioką ir neišlavintą, o sąmojingą ir galantišką kaimiečiu per- 
sirengusį aristokratą. Vėliau idilėn atėjo kitoks dirbtinumas. Išpopuliarėjo Rousseau mintis, 
kad civilizacija ir visuomenės gyvenimas sugadinęs žmogų, kurį gamta sukūrusi gerą, laisvą ir 
laimingą. Drauge ateina ir kaimo žmogaus, kaip artimo gamtai, idealizacija. Donelaičio amži- 
ninko šveicaro Salomono Gessnerio populiariose tada idilėse vaizduojamas savotiškas aukso 
amžius, kuriame viešpatavo dora, laimė, gailestingumas, žodžiu tariant, dvasinis skaidrumas, 
lyg kokiame bibliniame rojuje. 

Nėra ko ir sakyti, kad Donelaičio būrai kaip dangus ir žemė skyrėsi nuo anų sentimentalių 
dūsautojų ar kaimiečiais persirengusių galantiškų aristokratinio salono žmonių, kurie iš nuobo- 
dulio ar persisotinimo rafinuotu gyvenimu ieškojo tame pasaldintame paprastume sau naujos 
pramogos. Tai buvo bekraujai, idealizuoti žmonių pavidalai. Tuo tarpu didžiojo realisto Donelai- 
čio būrai - tai kaimiečiai su kūnu ir krauju. Jie nedūsauja manieringai ir sentimentaliai nesižavi 

suliteratūrintomis gamtos grožybėmis, o rūsčiai dejuoja dėl baudžiavų vargo ir savo prakaitu 
gausiai laisto tėviškės dirvą: 


Ak! kas tai darbai, kurius atlikt triūsinėjom. 

Lytus mums daugsyk, taip dirbant, nugarą prausė, 

Ir tūls tvankas įžarstyts daug kepino kiaušę. 

Mes besidovydami daugsyk kruopas nedarytas 
„Ir pluras menkas blogai kramtydami valgėm. 

Tankiai mes tvanke, prastai maišydami skinkį 

Ir vandens malkus iš klano ssmdami, gėrėm. 

Prakaito taip daug nuo veido mums nu lašėjo, 

Kad per nosį teškančios vis ritos srovės. 

Ak, mes bėdžiai, ak, visur didiai prisivargom! 


Skaitant Donelaičio Metus, jo Pričkai, Selmai, Krizai ir kiti Vyžlaukio būrai nemeluotu ryškumu 
įstringa mūsų sąmonėn, lyg jie tebegyventų greta mūsų. 
„ Tas įsidėmėtinas anuo laiku Donelaičio realizmas neliko nepastebėtas ir kitataučių literatų. 
Šrai 1869 m. žinomame Londono žurnale The Saturday Review išspausdintame straipsnyje apie 
Donelaitį nurodoma, kad XVIII a. anglų poetas George'as Crabbe'as, nors atsisakęs pagražintai 
idilinio kaimo vaizdavimo, vis dėlto nepasiekiąs Donelaičio stipraus realizmo, kurį straipsnio 
autorius sugretino su senąja olandų tapyba. 

Dar ryškiau tuo klausimu pasisakė iš Rytprūsių kilęs vokiečių literatas Ludwigas Passarge, 
kuris 1894 m. išleido Donelaičio kūrybos vertimą. Knygos įvade jis rašė: 


Reikia beveik stebuklu pavadinti tai, kad antroje XVIII amžiaus pusėje, kai Lessingo, Schillerio, Goethės 
ir Kanto vardai nuošalioje Lietuvoje turbūt dar buvo visai nežinomi, tuo meru, kai tokio Gessnerio idilė- 
mis žavėtasi ir nebent koks Hagedornas ar Halleris kiek pranašavo naujus laikus, - toks ryškus realistinis 
kūrinys kaip Metai iš viso buvo galimas. 


Ta mintis jau ir pačių lietuvių buvo pastebėta. Štai Šliūpo Lietuviškuose raštuose ir raštininkuose 
(1890) skaitome: 


Tame tai ir svarba yra Donelaičio, kad jis laikėsi gyvenimiškų atsitikimų, ir tokiu būdu jis mums paliko gyvą vaizdą 
numaliavojęs iš baudžiavų gadynės; kas taip gi parėmytina yra ir kas nurodo ant savistovumo pažvalgų Donelai- 
čio, yra tai ta aplinkybė, kad jis dėl savo eposo sutvėrimo neturėjo modelio tarp kirų tautų, nėsą pašalinių tautų 
poetai, k.a. Klopštokas Vokietijoje, skraidė toli toli nuo žemės paskendę į negalimas ir nebūtinas svajones. 


Dar vienas dalykas iškeltinas kalbant apie Donelaičio novatoriškumą, būtent jo naujoji eilė- 
daros forma. Kaip žinome, savo kūrinius Donelaitis rašė hegzametru. Antikinėje poezijoje tai 
buvo labai populiari eilėdaros rūšis, vadinamasis herojinis metras, kuriuo buvo sukurti Homero 
veikalai, Vergilijaus Eneida ir kiti herojiniai epai. Vėliau hegzametras išnyko, kaip išnyko ir visa 
antikinė eilėdara. Mat viduramžinėje lotynų kalboje dingo skirtumas tarp ilgųjų ir trumpųjų 
skiemenų, kurių tam tikru besikaitaliojimu ir buvo paremtas antikinis eiliavimas. Įsigalėjo reči- 
tatyvinis skaitymas, kuris ir dabar girdimas bažnytinėse apeigose. Ne skiemenų ilgumas ir trum- 
pumas, o jų vienodas skaičius buvo dedamas eiliavimo pagrindan. Atsirado silabinė (skiemeninė) 
eilėdara, kuri lietuvių literatūroje buvo dar ir XIX a. (pvz., ja parašytas Baranausko Anykščių 
šilelis). Ilgainiui naujose kalbose įsigalėjo vadinamasis toninis (garsinis) eiliavimas, paremtas tam 
tikru kirčiuotų ir nekirčiuotų skiemenų suskirstymu eilutėje. 

XVIII a. kai kurie rašytojai bandė sugrąžinti poezijon hegzametrą. Jų tarpe vienas pirmųjų 
buvo ir Donelaitis, šalia vokiečių poeto Klopstocko, 1748 m. išleidusio savo išgarsėjusią poemą 
Messias. Tiesa, tai nebuvo antikinis skiemenų ilgumu ar trampumu, o jų kirčiuotumu paremtas 
hegzametras. Betgi Donelaitis taip meistriškai jį panaudojo, kad jo veikalai ligi šiol yra geriausi 
hegzametro pavyzdžiai lietuvių literatūroje. Ir vėl iškyla Donelaičio didybė, ypač prisimenant, 
kad visą rašytinę lietuvių poeziją tada sudarė ne per sklandžiai sueiliuotos giesmės ir vienas kitas 
pasaulietinio pobūdžio eilėraštis. 

Po šių kelių pastabų apie Donelaičio poeziją, rodos, reiktų sutikti su kalbininko Aleksandro- 
vo nuomone, kad Donelaitis būtų galėjęs įsirikiuoti didžiųjų dainių eilėn. Bet kai kam vėl gali 
kilti abejojimų. Tiesa, XVIII a. Donelaičio raštai nebuvo spausdinti ne tik svetimomis kalbomis, 
bet net ir lietuviškai. Tik nedideliame Donelaičio draugų būrelyje sklido jo poezijos nuorašai. 
Tačiau 1818 m. Liudas Rėza iš tų rankraščių išspausdino (tiesa, kiek patrumpintus) Donelaičio 
Metus, pridėdamas vokišką vertimą ir tuo padarydamas jo poeziją prieinamą ir lietuviškai ne- 
mokantiems. Žinomame ano meto laikraštyje Jenaiscbe Allgemeine Literatur Zeitung buvo netgi 
įdėta palanki Rėzos leidinio recenzija, bet Donelaičio poezija didesnio susidomėjimo nebesukėlė. 
Tai visai nenuostabu. Mat jau buvo praėjęs jos laikas. Po gausių ir stambių XVIII a. pabaigos ir 
XIX a. pradžios laimėjimų vokiečių, anglų, prancūzų ir kitose literatūrose Donelaičio kūryba 
nebeteko savo novatorinės svarbos, išlikdama beveik tik kalbininkų dėmesio ribose. 1865 m. jo 
poeziją išleido garsusis lingvistas Augustas Schleicheris, o po kelerių metų naują leidimą parūpino 
Karaliaučiaus universiteto kalbininkas Georgas Heinrichas Ferdinandas Nesselmannas. 

Kitaip Donelaičio kūrybą vertino lietuvių literatai. Jiems Donelaitis buvo ne tik literatūrinio 
pasigrožėjimo, bet draugę ir patriotinio pasididžiavimo dalykas, taip pat padrąsinimas kurti lie- 
tuviškąją literatūrą. Anot Simano Stanevičiaus, atsirado vyrų, kurie įrodė, kad 


... taip gražiai ir dailiai gali žemaitiškoj kalboj ką nors rašyti ir aukštas giesmes ir dainas dainuoti, kaip ir ki- 
tose jau išdailintose kalbose, Negana to, dar anie savo raštais patvirtino, kad mes žemaitiškoj kalboj, taip 
kaip senų dienų grikonai ir rymionys savo kalbose, eiles pėdomis, tai yra mieromis, galime rašyti. Tokiu 
vyru yra Krizas Donelaitis. 


Tą patį tvirtino ir kitas vilniškis studentas, Simanas Daukantas: 


Kas tur protą ir aukso plunksną Omero ar Virgilio, tas, sakau, ką norėdamas, tą gali gudriai gudresniai 
rašyti toj kalboj. Tą teisybę pagirtas dainis Donelaitis darodė savo garbingoj dainėj „Metų laikai“. 


Po keliasdešimties metų (1902) panašiai rašė ir Maironis: 
Vienok ir XVIII amžius ne visai buvo bergždžias: jame gimė, pargyveno ir rašė mūsų didžiausis poėta, ku- 


rio vardu ir darbais lietuviai ir šiandieną gali teisingai ir drąsiai didžiuotis prieš visas apšviestas Europos 
tautas. Tai buvo Kristijonas Donelaitis ... 


Gražių žodžių rado Donelaičiui ir Jonas Šliūpas. Savo 1890 m. išspausdintoje knygoje Lietu- 
viškieji raštai ir raštininkai jis neabejojo: 


Kada Lietuvos vaikai pakils iš miego, be abejonės, jie Donelaičiui pastatys paminklą; nesakau akmenį, bet 
raštišką, kuris ir jo vardui galės padaryti garbę, o ir Lietuvai naudą atnešti. Iktuolaik apie pagarbinimą savo 
didžių pranokėjų lietuviai nei mislyri negalėjo, patys apie jų dydį ir darbus nieko nežinodami. Kada šviesos 
gausas tvokstels ant Lietuvos, tada ir Lietuvos darbininkai taps paguodojami. 


Tą Šliūpo linkėjimą vykdydami, mes su pagarba ir minime šiais sukaktuviniais metais Donelaitį. 

Akylai stebėdamas ir plačiai vaizduodamas lietuvių būrų gyvenimą, Donelaitis negalėjo ne- 
matyti ano meto aktualiųjų socialinių ir tautinių problemų. Jos teikia Metams didesnio svorio, 
nors Donelaičio sprendimas mus dabar ne visai tepatenkina. 

Donelaitis matė didelį baudžiauninkų vargą, mokėjo jį savo ryškiu žodžiu pavaizduoti ir ne- 
slėpė savo šiltos simpatijos tiems jo vadinamiems „vyžotiems nabagams“: 


Ojūs vargdienėliai, jūs vyžoti nabagai! 

Jūs baudžiauninkai, bernai ir kaimenų kerdžiai! 
Ir kas dar daugiaus yr stenančių nabagėlių, 
Ramdykite ben ašaras irgi paliaukite verkę! 


Tiesa, Donelaitis matė, kad kartais patys būrai padaugina išgerti, kai kas ir dirbti pritingi ar 
esti neišmintingai netaupus. Tokius Donelaitis Pričkaus ar kurio kito „viežlybo“ būro lūpomis 
subara šiurkščiu gaspadorišku žodžiu (sakoma, kad Donelaitis gal skaitydavęs savo poemos ga- 
balus per pamokslus): 


Eik, žioply! tu juk kasmets dėl ėdesių skundies. 
Kas tav kalts? Kam vis, sulaukes rudenį riebų, 
Taip nesvietiškai sugramdai savo zoposrą, 

Kad prieš Mertynę tikt vos paršiuks pasiliekti? 
Čėdyk, neprieteliau, kol riebų šutini puodą, 

Tai tav kūdą nereiks prisikaist, kad vasara grįžta. 


Vis dėlto Donelaitis aiškiai matė ir to negalėjo nutylėti, kad dėl būrų skurdo daugiausia kalti 
ištaigoje begyveną ponai, kuriuos ne kartą piktai pavadina nusvilusiais ponpalaikiais, išputėliais 
pilvočiais ir panašiai. Vieno būro, Dočio, lūpomis Donelaitis sviedžia drąsų aniems laikams 
kaltinimą ponams. Dočys, kurio tarnas padegė trobą bešaudydamas savo šeimininkui varnas, 
teisme pats puola: 


Juk jūs, ponai! mus, būrus, jau taip nustekenot, 
Kad paskiaus mums ėst reiks žiurkes irgi pelėdas. 


Vienas iš šalryšių, girdėdamas Dočio žodžius, piktinosi, „Kad savavalnykai, drausmės n'atbo- 
dami ponų, / Sau ir artimui biednam iškadą padaro“, betgi drauge ir karčiai priduria: 


Rods, žėlėk Dieve! mūs viešpatys maloningi 
Būrą, vis pinigų daugiau norėdami, lupa. 

Kad Dočys porelę varnų kept nusišauja 

Ar čerpėj nešvankią jų sau šutina mėsą, 

Rods, negražu girdėt ir būrui didelė gėda. 

Ale ką veiks žmogus stokodams ir badu mirdams? 
Dėl bėdos juk karrais daug dyvų nusiduoda. 


Tačiau tokios, rodos, nuoseklios iš to viso socialinės išvados, kad baudžiavų tvarką reikia nai- 
kinti, Metų autorius taip ir nepadaro. Netgi priešingai: toji visuomeninė santvarka esanti paties 
Dievo duota - Juo reikia ir pasikliauti šios žemės varguose. 


Tič, - tarė Selmas, - ne per daug dėl to nusiminkim! 


Juk be Dievo sviete nieks negal nusiduoti. 
Ponai žemės šios negal be jo ponavoti, 

O mes, būrai, vėl be jo negaliine vargti. 

Kožnas tur, kaip Dievs jam skyręs yr, pasikakint. 
Tas, kurs užgimdams aukšrai kaip pons atsisėdo, 
Mišslyt tur, kad jį tenai miels Dievs pasodino; 

O tasai, kurs užgimdams būru prasidėjo, 
Gėdėtis vyželių būriškų neprivalo, 

Kad rik viežlybai, kaip reik atlikt savo darbus, 

Ir labiaus, kad jis širdingai bijosi Dievo. 


Taigi socialinę problemą Donelaitis kelia ir sprendžia grynai moralinėje plotmėje, ne sociali- 
nėje. Jis ragina ponus, kad būtų geri ir gailestingi baudžiauninkams, o būrams nurodo būti darbš- 
tiems, klusniems, sąžiningai atlikinėti prievoles ir duoda praktišką patarimą - protingai taikytis 
su savo likimu, nes . 


Dumplės yr naudingas daikts į kaminą pūsti, 
Bet prieš vėjus pūst dar jos niekados nederėjo. 


Betgi skaitytojas gali ir pats iš autoriaus pateiktos veikale gyvenimo medžiagos darytis išva- 
das, kurios nebūtinai turi sutapti su autoriaus sprendimu. Štai ir Donelaitis pateikia tiek ryškios 
medžiagos, rodančios baudžiavinės tvarkos neteisingumą ir žiaurumą, jog skaitytojas nė nemano 
sutikti, kad tokia socialinė santvarka paties Dievo duota ir nekeistina. 

Kita svarbi problema, kurios Donelaitis taip pat negalėjo nematyti savo laikų gyvenime ir palietė 
savo raštuose, buvo lietuvių tautinė problema. Donelaičio gimtasis kraštas iš seno buvo lietuviš- 
kas. Bet ilgainiui gyventojų sudėtis ėmė keistis. Lemiamos reikšmės turėjo XVIII a. pradžioje Ma- 
žąją Lietuvą nusiaubęs baisus maras. Išmirė tada bent pusė vietos lietuvių. Ištisi kaimai ištuštėjo. 
Prūsų karalius ėmė traukti iš Vakarų kolonistus, teikdamas jiems įvairių mokestinių ir kitokių 
lengvatų. Jausdamies privilegijuoti, ateiviai iš aukšto žiūrėjo į vietinius valdžios užguitus lietuvius 
baudžiauninkus, tebegyvenusius savo uždarą gyvenimą ir bent materialine kultūra atsilikusius. 
Tad Donelaitis, kaip krašto autochtonų atstovas, Lauro lūpomis kėlė piktą balsą prieš tuos nepa- 
geidaujamus ir įžūlius atėjūnus: 


Vokiečiai lieruvninką per drimelį laiko, 

O prancūzpalaikiai, į jį žiūrėdami, šypsos. 
Šypsos, rods, o tikt mūsų šauną garbina duoną 
Ir dešras rūkintas su pasimėgimu valgo. 

O štai, jau lašinių lietuviškų prisiėdę 

Ir mūs alų su gvoltu jau visą sugėrę, 

Viežlybus lietuvninkus išpeikt nesigėdi. 

Tu, prancūziškas žioply! su šveisteriu storu 

Ir kas dar daugiaus susibastėt Lietuvą vargint, 
Kas jums liepė mus ir žmones mūsų paniekint? 
Ar negalėjot ten pasilikt, kur jus nuperėjo 

Ir varles bei rupuižes jus ėst pamokino? 


Šie Donelaičio žodžiai aiškiai rodo, kad anuo metu buvo susidariusi tikra tautinė įtampa Mažojoje . 
Lietuvoje. Bet antra vertus, vyko ir tautinė asimiliacija, Donelaitis nuoširdžiai liūsta, kad dėl atėjūnų 
įtakos lietuviai ėmė mesti savo senuosius papročius, net drabužius ir visą savo gyvenimo būdą: 


Ber kaip sviets poram didžiuotis jau prasimanė, 
Ir lieruvninkai su vokiečiais susimaišė, 

Štai, ir viežlybums tuojaus į nieką pavirto, 
Taip, kad klapai vyžų, viežlybai padarytų, 

O mergaitės krosytų marginių nekenčia. 
Klapai, kaip ponaičiai, su puikiais sopagaičiais, 
O nenaudėlės mergaitės su kedelaičiais, 

Lyg kaip jumprovos, pasirodyt jau nesigėdi. 
Taip lietuvninkai savo viežlybumą pražaidė, 


Pikčiausia buvo Donelaičiui, kad lietuviai, besimaišydami su kitataučiais, ir doroviškai ėmė 
smukti. Tai būdingas visuomeninis faktas. Sakysim, Amerikos sociologai yra pastebėję, kad tos 
etninės grupės Amerikoje, kurios yra labiau išlaikiusios bendruomeninio gyvenimo ryšius, duo- 
da mažesnį nusikaltėlių procentą. Ta proga buvo, rodos, duotas ir Čikagos lietuvių pavyzdys. 
Suprantama, kad, atsipalaiduodamas nuo savo grupės, paskiras individas atsipalaiduoja nuo jos 
tradicijų ir kitų jos moralinių varžtų, tad darosi mažiau atsparus blogiui. Skundėsi Donelaitis: 


Mes, lietuvninkai, pirm to nepažindami svietą, 
Dingojom vis, kad tik šveisteris ir prancūzas 
Žmones su svetimais savo mokslais moka supainiot 
Ir kad vokiečiai tikt vogt ir keikt nesigėdi. 

O šrai tarp lietuvninkų taip jau nusiduoda, 

Kad lietuviškas tūls smirdas irgi bedievis 

Lietuvai ir lietuvninkams mums gėdą padaro. 


Arba kitoj vietoj: 


Ale nepyk, gaidau! kad žodį dar pasakysiu. 
Tarp lietuvninkų daugsyk tūls randasi smirdas, 
Kurs, lietuviškai kalbėdams ir šokinėdams, 
Lyg kaip tikras vokieris mums gėdą padaro. 
Daug tarp mūs yra, kurie, durnai prisiriję, 
Vokiškas dainas dainuot ir keikt pasipratin 

Ir kaip vokiečiai kasdien į karčemą bėga. 


Įdomu, kad tą tautybės išlaikymo ir dorovės sąsają lietuviuose įžvelgė ir kiti Mažosios Lietuvos 
autoriai. Antai Rėza aukštai kėlė lietuvių liaudies dainų, kurių rinkinį 1825 m. išleido, moralinį 
lygį. Rašė jis: 

Pažymėtina, jog dainose vyrauja skaisti dorovė, pagarba moralumui ir padorumui. Nerasime nė vienos, net 


mažos, dainos, kurioje nepadoriomis užuominomis būtų peržengtos padorumo ir kuklumo ribos. Priešingai, 
jose dažnai maryti aukštas moralinis jautrumas, kuris rodo tautos būdo taurumą. 


Ir labai nuogąstavo Rėza, kad bendraujant su vokiečiais toji lietuvių dora nekristų. „Taigi reikia 
bijoti, - rašė jis, — kad dėl vokiečių dorovės ir ypač žemos kareiviškos dvasios įtakos ir anasai lietu- 
vių liaudies dainos skaistumas, jei ir ne visai išnyks, tai bent gaus didelį smūgį.“ Galime priminti 
ir garsųjį filosofą Kantą (manoma, kad jis savo kilme daugiau ar mažiau susijęs su lietuviais). 
Kristijono Milkaus žodynan (1800) įdėtoje pratarmėje Kantas labai pabrėžė reikalą išlaikyti lie- 
tuvių kalbą, nes nuo jos turėjo, jo manymu, priklausyti ir gerųjų lietuvio charakterio savybių, 
kurias Kantas ten pat iškėlė, išlaikymas. . 

Toji mintis ypač Vydūnui buvo artima. Viename autobiografiniame straipsnyje jis rašė: „Vaikas 
būdamas ir pastebėjęs, kaip doriškai silpninami yra lietuviai vokiečių, kaip jiems apreiškiama 

panieka, pasiryžau savo amžių tam skirt, kad lietuviai galėtų jaustis garbės vertais žmonėmis.“ 
Kitoje vietoje Vydūnas pabrėžė, „kad žmogus, pertraukdamas sąryšį su savo kilme, savo tėvais- 
protėviais, gadina dorovę ir intelektą, trukdina savo dvasios-sielos tarpimą, praleidžia veltui 
savo amžių“. 

Taigi nuo Donelaičio ligi Vydūno ėjo ta pati mintis, kad tautybės išlaikymas grindžia žmogaus 
moralę. Čia mažiau pabrėžiamas (ar net visai praleidžiamas) politinis momentas. Vydūnas tvirti- 
no: „Dar svarbiau, negu politikinė, yra dvasios gyvenimo nepriklausomybė.“ Donelaičio raštuose 
visai nerasime net užuominų apie lietuvių politinį savarankumą, nerasime kokio pasididžiavimo 
(tokio būdingo Didžiosios Lietuvos patriotiškiesiems XIX a. literatams ir net Donelaičio jaunes- 
niojo amžininko Kristijonas Milkaus Pilkaimio poemoje pastebimo) Lietuvos istorijos garbe ar 
kunigaikščių šauniais karo žygiais. Betgi jis buvo ne mažiau nuoširdus savo tautos mylėtojas, kai 
ilgėjosi tų, anot jo, barzdotų gadynių, kai lietuviai, dar svetimų įtakų nepaliesti ir svetimų madų 
nesivaikydami, laikėsi sveikos tautinės tradicijos, papročių ir kalbos: 


Ak! kur dingor jūs, barzdotos mūsų gadynės, 
Kaip lietuvninkės dar vokiškai nesirėdė 
Ir dar vokiškus žodžius ištart negalėjo. 


Arba: 


Ak, kur dingot jūs, lietuviškos gadynėlės, 
Kai dar Prūsai vokiškai kalbėt nemokėjo. 


Ir dabar, kai mes patys nuogąstaudami žiūrime į mūsų jaunosios kartos nutautėjimą šiame 
krašte, cituotieji Donelaičio žodžiai suskamba degančiu aktualumu. 


Praėjo daug metų nuo tų laikų, kai ramiame Tolminkiemyje klebonavo Donelaitis ir skam- 
biais hegzametrais aprašinėjo lietuvių būrų gyvenimą. Seniai nustojo Tolminkiemyje skambėjusi 
lietuvių kalba. Ją ilgainiui išstūmė vokiečių kalba, o dabar ten gyvena rusai. Ir pats Tolminkie- 
mio vardas išnyko. Jau prieš karą vokietinant Rytprūsių vietovardžius jis buvo sutrumpintas į 
Tolimingen, o po karo pavadintas grynai rusiškai: iš pradžių Iljinskoje, o dabar - Čistyje Prudy. 
Betgi Donelaičio poezija mums amžinai bylos, kad ta žemė, kurią prakaituodami arė Donelaičio 
Pričkai, Selmai, Laurai ir kiti Vyžlaukio būrai, yra tikroji lietuvių tautos žemė. Sunkią baudžiavą | 
kentė Vyžlaukio būrai. Dabar dar sunkesnė baudžiava prislėgė lietuvių tautą. Ir štai iš už poros 
šimtų metų uždangos kaip viltingas linkėjimas suskamba lietuviams šie Donelaičio žodžiai: 

Taip Dieve duok kožnam, kurs mūsų Lietuvą garbin 

Ir, lietuviškai kalbėdams, baudžiavą seka, 

Tam Dieve duok! sulaukt kasmets pavasarį sveiką, 

Ogi pabaigus tą, potam ir vasarą linksmą. 


[1964] 

Pirmoji lietuvių poetika 


XVIII amžius - lietuvių raštijos ir apskritai lietuviškos minties stiprėjimo gadynė Done- 
laičio tėvynėje. Kas kartą vis labiau imama rūpintis lietuvių kalba. Prie Karaliaučiaus ir Hallės 
universitetų steigiami tam tikri seminarai, kur dėstoma lietuvių kalba ir rengiami kunigai lietu- 
viškoms parapijoms. Pasirodo visa eilė lietuvių kalbos gramatikų (Povilo Ruigio-Ruhigo 1747, 
Gotfrido Ostermejerio 1791, Kristijono Milkaus 1800) ir žodynų (Friedricho Haacko 1730, 
Pilypo Ruigio 1747, Milkaus 1800). Pastarajame žodyne yra garsiojo Immanuelio Kanto prakal- 
ba - faktas, kad domėjimasis lietuvių kalba siekė jau ir platesnius sluoksnius, ne tik Mažosios 
Lietuvos kunigus. Paminėtinas yra ir Pilypo Ruigio rašinys apie lietuvių kalbą (Beirachbtung der 
Littauischen Sprache, 1745), kur autorius lygina lietuvių kalbą su graikų ir kitomis kalbomis, 
kelia lietuvių kalbos senumą, žodingumą ir malonų skambumą, cituoja tris liaudies dainas, taip 
sužavėjusias Lessingą. 

Padidėjęs rūpinimasis kalba turėjo pasekmių ir raštijai. Štai, pvz., jau pat XVIII a. pradžioje, 
kaip ginčo dėl lietuvių bažnytinės kalbos grynumo padarinys, pasirodė pirmoji lietuviška pasau- 
lieriškos beletristikos knyga - Jono Šulco verstų dešimt Ezopo pasakėčių (1706). Toliau vis augo 
mūsų pasaulietiškoji poezija, nors, deja, be nereikšmingų išimčių, tada dar neįstengusi pasiekti 
spaudos. Šalia Christiano F. Gellerto pasakėčių vertimų, šalia Adomo Šimelpenigio įvairių eilė- 
raščių, Jokūbo Šerniaus „Gedėjimo giesmės“, Kristijono Milkaus Pilkainio poemos iškyla kaip 
pirmojo dydžio žvaigždė mūsų literatūros horizonte Kristijonas Donelaitis. 

Pasaulietiškos lietuvių poezijos išaugimui bus, be abejo, atsiliepęs to meto mūsų religinės po- 
ezijos stiprėjimas. Pasirodo visa eilė naujų giesmynų, kuriuose bendradarbiavo daug Mažosios 
Lietuvos kunigų, rašydami ar versdami naujas giesmes ir taisydami senąsias. Panašiai kaip XVIII a. 
pradžioje buvo iškilęs Mykolo M6rlino šalininkų ir priešų ginčas dėl bažnytinės kalbos grynu- 
mo, XVIII a. antroje pusėje kilo tikras literatūrinis ginčas dėl giesmynų, net ir spaudą pasiekęs. 
Apie tą ginčą plačiai, nors ir vienašališkai, informuoja Gotfridas Ostermejeris savo lietuviškų 
giesmynų istorijoje (1793). Buvo taip. Beruošdamas naują giesmyną, Ostermejeris kritikavo ir 
ištaisė Petro Milkaus giesmes. Šio sūnus Kristijonas, įsižeidęs dėl to, iškritikavo Ostermejerio 
giesmyną (1781), nurodydamas 348 jo klaidas. Milkaus rašinys pasklido kunigų tarpe. Osterme- 
jeris atsakė, Milkus vėl atsikirto ir t.t. Milkus buvo prikišęs Ostermejeriui ne tik kalbos klaidas, 
bet ir poetikos ydas, pvz., netikusius rimus, blogą skandavimą ir t.t. 

Anksčiau apibūdintoji kulrūrinė atmosfera ir ypač anasai Gotfrido Ostermejerio ir Kristijono 
Milkaus ginčas davė mūsų pirmąją poetiką, jeigu taip galime pavadinti pastabas apie mūsų ei- 
liavimą, esančias Milkaus gramatikos (1800) šešiolikos puslapių skyriuje, pavadintame „Kurze 
Anleitung zur littauschen [= litauischen] Poesie“. Susipažinsime su to skyriaus turiniu. 

Lietuvių poezija reikalaujanti (1) labai gero kalbos mokėjimo, (2) kai kurių poetinių taisyklių 
žinojimo ir (3) ypač poetinio talento. Poetas turįs geriau pažinti kalbą už prozininką, nes jį varžo 
skandavimas. Niekada negalima iš vokiečių ar kitų kalbų paimtų grožybių pažodžiui lietuviškai 
pateikti, nes lietuvių kalba ne tiek jau daug panašumų turinti su vokiečių. Be to, poetas turįs taip 
aiškiai rašyti, kad jį ir paprasčiausias lietuvis suprastų. Tuo atžvilgiu lietuvių kalba pranešanti 
kitas kalbas: ir kilniausi posakiai joje yra suprantami paprastam žmogui, nes juk imti iš jo kas- 
dienės kalbos. Iliustracijai Milkus cituoja dvi ištraukas iš Donelaičio Metų: 5 eilutes iš rudens 
aprašymo (Az! Saulėlė wėl ni mus" atstodama rittass" ...) ir 13 eilučių žiemos vaizdo (Ant! Zie- 
mūs Narsai jau wėl rustaudami gryssta ...). Šitos ištraukos yra pirmieji mums žinomi Donelaičio 
poezijos spausdinti tekstai. 

Poetinės taisyklės nusakančios metrą ir jo rūšis, rimus ir išraišką. Sudėsčius žodžius taip, kad 
ilgi ir trumpi skiemenys tam tikru būdu kaitaliotųs, gaunamas vadinamasis metras; iš to kyląs 
skandavimas. Būtinai reikia skiemenis taip tvarkyti, kad jie būtų tariami kaip ir kasdienėje kalbo- 
je. Lietuviai kalba ypač akuratiškai ir kirtį deda tiksliau ant reikiamų skiemenų negu vokiečiai, 
todėl lietuviški eilėraščiai reikalauja rūpestingesnio skandavimo. Lietuviui būtų visai nepakenčia- 
ma, jei jis būtų priverstas trumpus skiemenis tarti ilgai ir atvirkščiai. Tokių klaidų daug randame 
Ostermejerio giesmyne (1781). Pvz., Ostermejeris skanduojąs amzžnassis vietoj amžinassis, mūrini 
vietoj marint. Arba: spaudžiūnit griekūi, gundūnt welnui vietoj spūudžiant griėkui, gundūnt wėlnui 
ir t.t. Tuo tarpu lietuvių kalboje daug lengviau yra teisingai skanduoti; reikia tik kartais pakeisti 
žodžių tvarką sakinyje. Pvz., Ostermejeris turėjo vietoje Szi Zvžigžde parašyti Žvaigždė Ssi, ir 
skandavimas būtų buvęs teisingas. 

Metro yra įvairios rūšys. Vokiečių ir lietuvių eiliavime paprastai pasitaiko tik trys: (1) jambinė 
pėda, kai pirmasis skiemuo trumpas, o antras ilgas, pvz., Ak Diėve kėkie sielwartai, (2) trochėji- 
nė - pirmas skiemuo ilgas, antras trumpas, pvz., Jėzus gyws ir Kūn's ssissdi..., (3) daktilinė, kai po 
ilgo skiemens eina du trumpi, pvz., Didėlis Prūrūkė mūno Dussėle; kartais eiliuojant kaitaliojasi 
trochėjinės ir daktilinės pėdos. Reikia pastebėti, Milkus netiksliai apibūdino lietuvišką metriką; 
joje lemia ne skiemenų ilgumas bei trumpumas, o dėsningas kirčiuotų skiemenų kaitaliojimasis. 

Jei eilutėje per daug atsiranda skiemenų, galima esą padaryti eliziją. 1) Pvz., pirmos links- 
niuotės daiktavardžių vardininke galima išmesti galūnės po balsį 2: Pon's, Diew's. Taip pat ir su 
būdvardžiais ir dalyviais: ger“s, laupsinnam's. Tačiau negalima to a išmesti, jei dėl to pasidarytų 
sunkus ištarimas, pvz., neleistina trumpinti guž's, silpni's. 2) Galima numesti galūnės e veiksmažo- 
džių daugiskaitos I ir II asmenims, pvz., mylim, jėsskosit, o vienaskaitos trečiam asmeniui a, pvz., 
laupsin" Negalima trumpinti, jei dėl to bus sunku tarti, pvz., netinka sakyt baubj“, blizg' Negalima 
daryti elizijos trečios asmenuotės veiksmažodžiuose, pvz., negalima sakyti /aik? vietoj laiko. Tad 
Ostermejeris blogai rašo: mano jėssk' Prapėlimo. 

Dažnai pasitaiko, kad eilutėje trūksta skiemenų. Blogi poetai tas vietas užkiša ar kokiu lopo- 
muoju žodeliu (Flickwort), kuris iš tikrųjų visai nereikalingas ten, ar dirbtinai skiemenis ištęsia. 
Tiesa, toksai ištęsimas lietuvių kalboje yra kartais leistinas, būtent, daiktavardžių ar būdvardžių 
naudininke (mielimui, gerriemus, Kudikiemus) it veiksmažodžių liepiamojoje nuosakoje (mylėki 
vietoj mylėk). Seniau taip ir buvo kalbama, bet dabar tos formos nebevartojamos, todėl ir poetas 
turi jų vengti. 

Jei eilutė turi daugiau kaip keturias pėdas, jos viduryje daroma cezūra. Pvz., Mokykmi Pon | 
taw pamėgst darryti. Reikia rūpestingai žiūrėti, kad cezūra sutaptų su žodžio pabaiga ir nebūtų 
žodžio viduryje. Blogos tad cezūros šiose eilutėse: Drangnumis ir Ne | wiernum's bey Wėidmnai- 
nystė; arba Dik wissam' Wei | kale man apdumoti. 

Rimuoti yra įprasta tiek lietuvių, tiek ir vokiečių giesmėse. Rimai teikia poezijai grakštumo ir 
palengvina ją įsiminti. Rimai yra vyriški ir moteriški. Vyriški yra vienskiemeniai: dawei - pelne, 
Mannę - didelę, Wargai -czonay. Moteriški - dviskiemeniai: kentėjei - norėjei; užstoja - kawoja; 
swietą - mylėtą. Maloniausi yra tiksliai suderinti rimai. Ostermejerio rimai: g7s - mus, wissa- 
me - Duktė, dawė - nė, draudęs - sugaudęs, atlėisk - nussweisk yra tokie blogi, jog tariant vargu 
begirdimi; rimą nustato klausa, o ne parašytos raidės. 

Be blogų, yra dar ir negryni rimai, būtent, kai (1) prieš rimuojamą balsį stovi tas pats priebal- 
sis, pvz., Ostermejerio giesmyne: jo - Juddijo, Tyczawimo - Slidimo; (2) jei gale yra ne tas pats 
priebalsis ar balsis, pvz., apdžvano! - passidid, prassided' - kėt; arba jei žodžių visai negalima 
rimuoti: sweika - laiko (pavyzdžiai vėl imti iš Ostermejerio giesmyno). 

Gerame rime prieš rimuojamą balsį turi būti kitas priebalsis. Negaliu todėl rimuoti, - rašo Mil- 
kus, - gė74 - passigėra, Wieszpatį - patį. Betgi rimai bus geri, jei prieš rimuojamąjį balsį bus vienur 
vienas priebalsis, kitur du, kurių vienas tas pats; pvz., geri rimai bus: Joti - kloti, rauja — Kraują, 
Skėtą - kėtą, stėn' - ten, tos - pastos, klaus - laus, trys - rys. Kas lietuvių kalbą gerai moka, tam 
rimavimas didelių sunkenybių nesudarysiąs. 

Menkiausia poetų ar eilėkalių priemonė visada buvo deminutyvai. Antai giesmyne nuolat ri- 
muojama: Liežuvėlis, Balsėlis, Tewėlis, Pauksstelis, Krikssczonėlis, Akkėlis, Auselis. Tiesa, negalima 
neigti, kad lietuviai kasdienėje kalboje vartoja daug mažybinių daiktavardžių. Sunkiai prispausta 
tauta jų griebiasi kaip pataikaujamų žodžių arba rodydama savo nusižeminimą prieš kitus. To- 
dėl taurus ir be pataikavimų kalbąs lietuvis niekada jų nevartoja. Anas savo kunigą užkalbina: 
Kunnigėl; o šis sako: Kunnige, Kunnig's. Anas sako: s4 Diewelu, Džnėlę, o šis - s4 Diewu, Dina. 
Kai kurie tokie deminutyvai yra juokingi, o Dievui taikomi darosi net nepadorūs. Netinka, pvz., 
Išganytojo vadinti: Auksizmėlis, Baltutėlis, Saldutėlis, o ypač netinkami yra Jėzaus pavadinimai 
kalėdinėse giesmėse: Waikėlis, Bernėlis, Jezulėlis, Jezulis, Broluttis, Kudikėlis, Sunelis. Tai veikiau 
bus niekinimas, kaip pagarba. Žinoma, negalima esą tvirtinti, kad kartais tinkamoje vietoje ne- 
būtų galima pavartoti kokio deminutyvo. Tačiau niekada, Milkaus manymu, negalima jų vartoti 
kalbant apie Dievą arba norint, jų pagalba surimuoti eilutes; tuo menkas poetas parodys visą savo 
silpnybę. Galima tačiau deminutyvą rimuoti su kitokiu žodžiu, ne deminutyvu. 

Lietuvių kalba poezijoje turinti būti gryna ir tokia, kokią lietuvis kasdien vartoja. Todėl 
(1) negalima imti žodžių iš svetimų kalbų, pvz., Ostermejeris giesmyne rašo: mes bittum miserni 
arba su PrissimertimA zartoti; taigi nereikalingai ima vieną žodį iš lotynų, kitą iš vokiečių kalbos. 
2) Reikia vartoti įprastus žodžius. Ostermejeris negerai daro, vietoj įprastųjų apskelbt, įkiuwom 
rašydamas apskreibt, įškdarykawom. Randame Ostermejerio giesmyne ir visai nesuprantamų 
žodžių: Jo Baimėje immokis. 3) Negalima ir gramatikai nusikalsti, kaip kad daro Ostermejeris: 
į Szirdį manajį (reikėtų manaję), Dik sawimi nussitikkėt, kai Diewo wiernojo (reikėtų Diewė 
wiernojA). 4) Reikia vengti pasenusių žodžių, kaip - byloti, todringi, passiduksėti. 5) Niekada 
nevartoti neaiškių, mistiškų posakių. Pvz., vokiškas sakinys Brich die Nacht der finstern Hėblen 
yra nesuprantamas paprastam vokiečiui, o juo labiau bus nesuprantamas lietuviui, Ostermejerio 
pažodžiui šitaip išverstas: Naktį laussk tamsu Dobėlū. 6) Reikia vengti visokių germanizmų; jie 
yra lietuviui nesuprantami, nes jo kalba taip maža panašumų turi su vokiečių kalba. 7) Nereikia 
versti istorinių giesmių, nes jos nesukelia jokio pamaldumo. 8) Verčiant reikia pasirinkti gerus 
vokiškus originalus, pvz., Gellerto, Sturmo ir kt. giesmes. 

Baigdamas savo pastabas, Milkus išvardija kai kuriuos geresniuosius lietuvių giesmių rašyto- 
jus. Neabejotinai geriausi esą Švabas ir Šimelpenigis. Neblogai kai kurias giesmes išvertęs Šuste- 
ris, Geros esančios ir Milkaus velionio tėvo giesmės (dėl jų, kaip aukščiau matėme, ir buvo kilęs 

visas ginčas tarp Milkaus ir Ostermejerio). Gerų giesmių yra davęs ir Kleinas. Jis buvęs pirmasis, 
kurs supratęs eiliavimo meną ir laikęsis taisyklių, o jo pirmtakai nebuvę net eilėkaliai (Reimen- 
schmiede). Pabaigoj Milkus pacituoja porą savo kūrybos pavyzdžių: vienos giesmės (kam Dussia 
nori smutna buti) ir Gellerto eilėraščio „Der Drescher“ (Ansai kullik's su Spragilu) vertimus. 


[1941] 

Pamirštas Donelaičio gadynės poetas 


Tikru milžinu iškyla XVIII a. mūsų perdėm religinėje raštijoje Donelaitis. Jo puikioji poezi- 
ja - maloni staigmena tarp literatūriškai neįdomių maldaknygių, sausų katekizmų, ne didžiausios 
literatūrinės vertės giesmynų. Dar daugiau. Savo vienišumu Donelaičio kūryba daro savotiško 
literatūrinio stebuklo įspūdį. Betgi arčiau įsižiūrėję į Donelaičio gadynę matome, kad jis anaiptol 
nebuvo jau toks vienišas, kad buvo XVIII a. Mažojoje Lietuvoje ir daugiau mūsų rašytojų, kurie, 
kaip ir Donelaitis, domėjosi pasaulietine poezija ir ją kūrė. Tiesa, savo talentais jie nė iš tolo ne- 
prilygo Tolminkiemio dainiui, ir jų menkutės poezijos negausios išlikusios nuotrupos - Adomo 
Šimelpenigio, Jokūbo Šerniaus ir kt. eilėraščiai - dabar vienus mūsų senosios literatūros specia- 
listus tedomina. O vis dėlto jos aiškiai rodo, kad XVIII a. Mažojoje Lietuvoje, šalia pagyvėjusio 
rūpinimosi lietuvių religine raštija, būta ir neginčijamo intereso lietuvių pasaulietinei poezijai, 
kuris neabejotinai bus ir Donelaitį pastūmėjęs šion sritin. Suprantama, kad ne vienas iš to daugelio 
Mažosios Lietuvos šviesuolių, kurie aktyviai talkininkavo rengiant giesmynus ir kitus religinius 
raštus, ne tik pamėgo lietuvių kalbą, bet ir galėjo pajusti norą išbandyti jos tinkamumą ir kitoje, 
nebe tik religinėje, raštijos srityje. Štai vienas pavyzdys. Gumbinės kunigui Mykolui Mėrlinui sukė- 
lus sąjūdį, siekusį gryninti bažnytinę lietuvių kalbą nuo įsikerojusių j joje svetimybių, uolus M6ėrlino 
šalininkas Jonas Šulcas, norėdamas parodyti Mėrlino teigimų teisingumą, 1706 m. išspausdino 
gražia ir gryna kalba išvertęs dešimtį Ezopo pasakėčių, taigi jau nereliginės literatūros dalyką. 

Anų antraeilių, lyginant juos su Donelaičiu, XVIII a. Mažosios Lietuvos poetų tarpe yra Pil- 
kainio kantorius (taigi vargoninkas ir kartu mokytojas) Kristijonas Gotlibas Milkus (Mielcke), 
gimęs apie 1736, miręs po 1806 m. Jis daugiausia pagarsėjo, išleidęs 1800 m. stambų lietuviškai 
vokišką ir vokiškai lietuvišką žodyną, kuriam prakalbą, be kitų, parašė ir žymusis Karaliaučiaus fi- 
losofas Immanuelis Kantas. Milkus labai papildė senesnįjį Pilypo Ruigio (Ruhigo) žodyną (1747). 
Milkaus žodynas buvo žinomas ne tik Mažojoje Lietuvoje, bet buvo ir Didžiosios Lietuvos mūsų 
rašytojų vertinamas. Be žodyno, tais pačiais 1800 m. Milkus išleido ir lietuvių kalbos gramatiką, 
perdirbdamas ir papildydamas senesniąją Povilo Ruigio (Ruhigo) gramatiką (1747). 

Savotiškai buvo pagarsėjęs Milkus ir ginču dėl giesmynų su kun. Gotfridu Ostermejeriu (Oster- 
meyeriu), savo 1781 m. išspausdintan giesmynan įsidėjusiu Kristijono Milkaus tėvo kun. Petro 
Milkaus giesmių, kurias gerokai ištaisė. Tai nepatiko Kristijonui Milkui, ir jis smarkiai išpeikė 
Ostermejerio giesmyną. Ostermejeris neliko neatsikirtęs. Besiginčijančiųjų buvo išspausdintos 
tuo reikalu kelios poleminės brošiūros. Tai, galima sakyti, buvo mūsų pirmoji literatūrinė pole- 
mika, nes buvo diskutuojama ir giesmių eilėdaros klausimais. Toji polemika pakirto pasitikėjimą 
Ostermejerio giesmynu, kuris nepaplito ir buvo parduotas makulatūrai. Bergi panašaus likimo 
susilaukė ir paties Kristijono Milkaus 1806 m. išspausdintasis giesmynas. 

Anos polemikos atgarsių randame ir Kristijono Milkaus gramatikos skyrelyje, pavadintame 
„Kurze Anleitung zur litauischen Poesie“, kurį galime laikyti pirmąja lietuvių poetika ir kur Mil- 
kus tolydžio nurodinėjo Ostermejerio giesmyno klaidas. Nagrinėdamas lietuviškos metrikos, 
rimavimo ir kitus klausimus, Milkus parodė neblogą nuovoką toje srityje. Įdomu taip pat pažy- 
mėti, kad, savo samprotavimus lietuvių poezijos pavyzdžiais iliustruodamas, Milkus pacitavo 
dvi ištraukas iš Donelaičio Metų, kurie tik po 18 metų buvo Liudo Rėzos išspausdinti. Milkus ir 
pats rašė ne tik giesmes, bet ir pasaulietinius eilėraščius. Ten pat jis citavo ir savo verstą Gellerto 
eilėraštį „Der Drescher“: Ansai kuliks su spragilu per žiemą prisivargi turėjo... 


Tarp Liudo Rėzos rankraščių Karaliaučiaus valstybiniame archyve susirado ilgokas Kristi- 
jono Milkaus eilėraštis Pi/kainis, kurį Rėzai buvo atsiuntęs vienas iš jo dainų rinkinio talkininkų 
kun. Jonas Gotfridas Jordanas. Pilkainį išspausdino prof. Vaclovas Biržiška „Nežinomuosiuose 
senuose lietuviškuose tekstuose“!, o kiek vėliau pakartojo prof. Mykolas Biržiška Rėzos dainų 
trečiojo leidimo antrojoje dalyje.2 Eilėraščio autoriumi rankraštyje nurodytas Mielcke. Cantor 
in Pillkallnen. 

Pilkainyje Milkus duoda trumpą to miestelio istoriją. Pradeda tais laikais, „kaip kunigaikščiai 
pagonų šim' kampe valdžią dar turėjo“. Tada „viens viešpačių sau kapines ant aukšto kalno čion 
padarė, ir vis užpildęs ten žemės tą kalną dar aukščiau užvarė“; todėl žmonės „tą vietą Pilkalnus 
vadino, bet vardą šį iškreipę vėl po čėso Pilkainį pramino“. Šalia kapinių stovėjęs šventasis pušy- 
nas („pušyne girtina“), kur dievaičiams („ant apierų nelabų“) buvo aukojami galvijai, taip pat 
„degė nepaliautinai ugnis pašventinta balvonams“. „O kartais ir neprietelius sugautus ant ugnies 
uždėjo, ir juos skaudžiai numūčytus į dievų garbę supleškėjo.“ 

Žinią apie tokias žmonių aukas Milkus bus paėmęs ar tiesiog, ar veikiau per kokį tarpinin- 
ką (gal Kristupą Hartknochą>) iš Petro Dusburgiečio, kuris savo Prūsų žemės kronikoje aprašė 
atsitikimą, kaip prūsai, atsidėkodami dievams už pergalę, sudegino su visais ginklais Sambijos 
viršininką Gerardą Rudą. Tą faktą minėjo ir populiarusis XVI a. kronikininkas Motiejus Strij- 
kovskis, o vėliau Dionizas Poška parašė „Seną dainą historinę žemaičių“ apie tai, kaip žemaičiai 
sumušė Henriko vadovaujamus kryžiuočius, „o idant Perkūnasas būtų pagarbintas, Gerards Ruda 
su arkliu gyvas sudegintas“. 

Kad galėtų gintis nuo prūsų, mozūrų kunigaikštis (ercikis) parsikvietęs kryžiuočius (kryželnin- 
kus). Nors prūsai ir narsiai kovoję, bet negalėję atsispirti, nes „kryželninkai kas mets nuo vokiečių 
pagalbos gavo“. Prūsus nukariavus, lietuviai (t.y. Mažosios Lietuvos) dar penkiasdešimt metų 
kariavę su kryžiuočiais. „Paskiaus neteko jau sylos, nesvietiškų vargų papjauti, pasidavė po jų 
valdžios, paliovę jau toliau kariauti.“ Kryžiuočiai „sunkiausią baudžiavą šviežiems padonams tuoj 
uždėjo“. „Prieg tam uždraudė jiems labai, kad nieks negarbintų balvonų.“ Tačiau nors ir liepė, 
kad „priimtų zokaną krikščionų“, bet „tikt šešias per Lietuvą bažnyčias jie pabudavojo, ir apie 
mokslą dievišką lietuvininkai nedaug žinojo“. 


Tauta ir žodis, kn. VII, 1931, p. 275-283 ir atspaudas, p. 27-35. 
2 L. Rėza, Dainos, d. II, Kaunas, 1937, p. 101-103 
3  Žr.jo žinomąjį veikalą Alt- und Neues Preussen, 1684, p. 157. 

Nesitenkindami tuo, ką nukariavo, kryžiuočiai puolė ir didįjį Lietuvos kunigaikštį („prieš 
etmoną didįjį ėjo“), bet pralaimėjo. Ilgainiui net buvo priversti, „kad vis karalių lenkišką už 
savo viešpatį laikytų“. Kai ordinas „Albą brandenburgišką“ „sau įsidėjo per valdoną“, tai iš pra- 
džių bandė nusikratyti anos priklausomybės, tačiau „karaliui lenkiškam nemitęs pasilenkt turė- 
jo“, —t-y. Zygimantui, kuriam 1525 m. turėjo prisiekti ištikimybę. Kaip žinome, prie Albrechto 
kryžiuočių ordinas ir nustojo gyvavęs, nes Albrechtas tapo pasaulietiniu valdovu, taigi nebe 
vienuoliu, priėmęs Liuterio mokslą, kurį ir visame krašte uoliai skleidė. Tuos jo nuopelnus kelia 
Milkus: „Lietuvoj jis ypačiai bažnyčias davė budavoti, jeib jo padonai davadniai Dievopi būrų 
nuvadžioti.“ Tada buvo ir Pilkainis „būt bažnyčkaimiu nuo Albo ercikio paskirtas“. Bažnyčią 
„čia ant kapų pagoniškų“ po dvylikos metų jau „kits viešpats“ pastatydino. Po penkiasdešimt 
metų, viesului sugriovus senąją bažnyčią, „antrą skerskryžiais į kiemo [t.y. kaimo] vidurį pa- 
kūrė, dabintą abrozais dailiais jai aukštą varpnyčią pridūrė“. „Po šimto metų Pilkainis didesnę 
šlovę apturėjo, karalius nesa antrasis iš kiemo miestą kurt pradėjo.“ „Iš dešimts valsčių Lietu- 
vos sujudo kitus gaspadorius, kad trauktų medžią iš girios.“ „Širaipo dvidešimt butai karaliaus 
kaštais budavoti, šviežiems miesčionims būtinai menkus už pinigus parduoti.“ Pastačius rotušę, 
„Iš kiemo miestas jau pastojo“. Po trisdešimt metų buvo pastatyta vėl nauja bažnyčia, nes senoji 
„jau iš savęs kone sugriuvo“. 

Miestas augo: „daugiaus kaip šimts dailių butų tiesiai į eiles sustatytų, daugiaus kaip tūkstan- 
tis žmonių kas mets čia randas surašytų“. Paskiau dar buvo pastatyti vėjo ir vandens malūnai, o 
taip pat ir nauja, puikesnė rotušė. „Taip tarpsta miests šviežintelis po atsarga karalių mūsų; rods, 
mažas, bet dailumu jis tikt pereit miestus Naujų Prūsų“ (per paskutinįjį Lietuvos padalijimą Už- 
nemunė buvo pasigrobta Prūsijos ir drauge su Rytprūsių dalimi buvo sujungta į administracinį 
vienetą, vadinamuosius Naujuosius Rytprūsius - Newostpreussen). 

Gale Milkus kreipiasi į Viešpatį, apsaugojusį Pilkainį nuo žudančio maskolių kardo, prašyda- 
mas, kad Jis globotų visus gyventojus; be to, prašo paraginti „parapijonus, kad pasielgtųs nobaž- 
niaus už čia gyvenusius pagonus“, nes taip darydami „dangaus išganymą atseksim“. 


Kaip matėme, Milkaus Pilkainio turinys — tai trumpas to miesto istorijos aprašymas pla- 
tesnės krašto istorijos fone. Tokia vietinė istorija Prūsijoje buvo visada ir ligi pat pastarųjų laikų 
mėgstama. Įvairių žurnalų straipsniais ar net atskiromis mažesnėmis knygelėmis Prūsijos (taigi 
ir Mažosios Lietuvos) kunigai ir kiti šviesuoliai skelbdavo savo parapijos, bažnyčios, mokyklos, 
giminės, miesto, apskrities ir t.t. istorijas. Vargu ar kurio nors bent kiek reikšmingesnio Mažosios 
Lietuvos miestelio istorija nebuvo patyrinėta ir kur nors išspausdinta. Tokių istorijų ypač daug 
buvo jau XIX a. skelbiama, bet randame jų ir XVIII amžiuje. Pvz., pasklaidę XVIII a. pirmoje 
pusėje trumpą laiką ėjusį žurnalą Erlaeutertes Preussen aptinkame Karaliaučiaus senamiesčio 
parapinės bažnyčios istoriją, trumpą Karaliaučiaus akademijos istoriją, Tilžės ir Vėluvos miestų 
aprašymus, Karaliaučiaus priemiesčio Lėbo (Lėbenicht) istorijos bruožus ir t.t. Panašių rašinių 
buvo ir daugiau. Taigi į šituos raštijos rėmus įsiterpia ir Milkaus Pilkainis. Tik jis ryškiai išsiskyrė 
iš kitų analogiškų raštų, būdamas parašytas lietuviškai ir dargi sueiliuotas. Būdingas Milkaus 
Pilkainio bruožas - jo lietuviška nuotaika. Reikia pažymėti, kad tokios lietuviškos nuotaikos iš 
viso gana ryškiai pastebimos Mažojoje Lietuvoje XVIII amžiuje. Gyvas literatūrinis veikimas tas 
nuotaikas Mažosios Lietuvos kunigų tarpe tik stiprino. Ir štai šalia praktinio reikalo domėtis 

lietuvių kalba, nes reikėjo gaminti žmonėms religinių knygų ir apskritai vartoti lietuvių kalbą 
bažnytiniame gyvenime, iškilo ir tam tikras tautinis motyvas: lietuvybės meilė. Tai pastebėjo ir 
pašaliniai žmonės. Antai Danielis Jenischas rašė savo prakalboje prie Milkaus žodyno, kad šalia 
mokslinio intereso, kuris skatinęs žodyno leidėją, esąs dar ir savotiškas tautinis interesas, kuris 
turįs būti šventas kiekvienam mažosios tautos patriotui (Ausser dem wissenschaftlichben Interes- 
se, welches den Herausgeber eines litauischen Woerterbuchs bestimmen kann, gibt es noch ein 
eigentuemlicbes Nationalinteresse, welches jedem Patrioten unter dem kleinen Voelkchen beilig 
sein muss). Ir tikrai. Jei paskaitysime, pvz., žinomąjį Pilypo Ruigio (Ruhigo) lietuvių kalbos 
tyrinėjimą Betrachtung der Littauischen Sprache (1745 m. data pažymėtą, tačiau faktiškai 1747 
išspausdintą), aiškiai matysime autoriaus ne tik mokslinį norą išnagrinėti lietuvių kalbos ypaty- 
bes, bet ir patrioto rūpestį išaukštinti tą kalbą, parodyti jos grožį, turtingumą, skambumą. Toji 
lietuvių kalbos meilė atsispindėjo ir Donelaičio Metuose, kur autorius ne kartą reiškė savo liūdesį 
dėl lietuvių nutautėjimo. Ta pati nuotaika ryški ir Šventojo Rašto 1755 m. vertimo įvadan įdėram 
Adomo Šimelpenigio eilėraštyje, kuriame Lietuva vadinama mieląja ir kurio netgi pati antraštė 
yra labai būdinga: „Lietuvos nepakentė nepagyręs“. Gotfridas Ostermejeris savo knygoje apie lie- 
tuvių giesmynų istoriją (1793) dažną autorių pagiria pavadindamas jį geru lietuviu (e:21 trefflicher 
Litauer; ein guter Litauer, aber ein schlechter Dichter...). Ta lietuviška nuotaika buvo tokia stipri, 
jog dažnai ne vienas vokiečių kilimo kunigas ar net visos jų šeimos sulietuvėdavo, pamėgdavo 
lietuvių kalbą ir kartais nemažai nusipelnydavo lietuvių rašto ir apskritai kultūros srityje. Ryškiu 
pavyzdžiu galime nurodyti iš Saksonijos odininko Baltazaro Ostermeyerio kilusią Mažosios Lie- 
tuvos kunigų šeimą, kurios trijų kartų penki nariai reikšmingai, ypač su Milkum dėl giesmynų 
polemizavęs Gotfridas (1716-1800), pasirodė mūsų raštijoje. 

Lietuviško pasididžiavimo pagrindą sudarė nusivokimas, kad lietuviai — senieji krašto gyvento- 
jai, autochtonai, taigi tikrieji krašto šeimininkai. Gotfridas Ostermejeris viename savo straipsnyje 
(1795) neabejodamas rašė, kad lietuviai - pagrindinė krašto tauta (Die Litauer sind die Hauptna- 
tion, des Landes Eingeborene). Milkus Pilkainyje apie lietuvius kalba kaip apie „pirmuosius susie- 
dus šios žemės“. Karaliaučiaus profesorius Johannas Gotliebas Kreutzfeldas, viename almanache 
(1775) pateikdamas vokiečių literatūros Prūsijoje istorijos apybraižą, pažymėjo, kad prūsų kalbai 
jau praeitame (t.y. XVII) amžiuje išnykus, lietuviškos dainos esančios vieninteliai tautiniai Prūsų 
krašto dalykai (die einzigen Nationalstuecke unsres Landes). 

Suprantama, kad tokios pažiūros turėjo kelti lietuvių tautinę savigarbą santykiaujant su vo- 
kiečiais: mes tikrieji šeimininkai, o jūs- atėjūnai! Tai leido su tam tikru išdidumu žiūrėti į vokie- 
čius. Pilypas Ruigys savo Betrachbtunge citavo lietuvišką patarlę: „Štai jau vokietis išmanys kai 
lietuvninks!“ Panašiai ir Donelaitis paironizuoja: vokiečiai glūpoki. Ir kaipgi nepyksi todėl, kad 
atėjūnas vokietis dar drįsta pats niekinti lietuvius. Juoba kad ir pars Dievas, anot Šimelpenigio, 
lygiai rūpinąsis ir vokiečių taip nevertinamais lietuviais: 


Rods cūlas vokietis, 
Didžiai pasipūtęs, 
Pastatydamas zūbus, 
Niekina lietuvninkus. 


Tar: „Kas yr Lietuvninkas? 
Argi Dievs ir jo bojąs?“ 
Todėl jie caip neverti, 

Vos per kiaulę laikomi. 

Ale vardui Viešpaties 
Turim tarti ant garbės, 
Jį minėjus visados 
Peikiamosios Lietuvos. 


Donelaitis ir visai piktai bara atėjūnus, kurie niekina tikruosius krašto šeimininkus lietuvius: 


Vokiečiai lietuvninką per drimelį laiko, 

O prancūzpalaikiai, į jį žiūrėdami, šypsos. 
Šypsos rods, o tikt mūsų šauną garbina duoną 
Ir dešras rūkytas su pasimėgimu valgo. 

O štai, jau lašinių lieruviškų prisiėdę 

Ir mūs' alų su gvoltu jau visą sugėrę, 
Viežlybus lietuvninkus išpeikt nesigėdi. 

Tu, prancūziškas žioply, su šveisteriu storu 

Ir dar kas daugiau susibasrėt Lietuvą vargint, 
Kas jums liepė mus ir žmones mūsų paniekint? 
Ar negalėjor ten pasilikti, kur jus nuperėjo 

Ir varles bei rupuižes jus ėst pamokino? 


Vėliau taip pat griežtai, kaip ir Donelaitis, smerkė atėjūnus Gotfrido Ostermejerio sūnus Zigfri- 
das (pats atėjūno vaikaitis!) savo vokiškoje knygelėje Ar patartina išnaikinti lietuvių kalbą? (1817). 
Anot jo, būtų pageidautina, kad tie, kurie gauna Lietuvoje prieglobstį, išmoktų lietuviškai; jiems 
tačiau esą maloniau naudotis Lietuvos pajamomis, valgyti lietuvišką duoną ir, nesimokant lietu- 
viškai, niekinti lietuvių kalbą ir reikalauti, kad lietuvių tauta ir jos kalba būtų išnaikintos; „bet 
tiems ponams būtų galima teisingai pasakyti, - rašo toliau Zigfridas Ostermejeris, — jei jums šita 
kalba ir tauta nepatinka, ko jūs čia atsikraustote; mes ir be jūsų galime apsieiti, jūs tik sumaiščių 
pridarote“. 

"Tos lietuviškos nuotaikos turėjo veikti pažiūras į krašto istoriją, ypač į kryžiuočių ordiną, 
Prūsijos nukariautoją ir tikrąjį krašto vokietybės pionierių. Bus čia neabejorinai atsiliepęs ir pa- 
čios to meto vokiečių istoriografijos neigiamas nusistatymas kryžiuočių ordino atžvilgiu. Mat 
1701 m. krašto hercogas karūnavosi Prūsijos karaliumi. Tas karaliaus titulas teisiškai tvirtino 
visišką valstybės suverenumą. Reikėjo tą suverenumą dar ir istoriškai pagrįsti. Kryžiuočių ordinas 
nebuvo suverenus, nes buvo priklausomas nuo imperatoriaus ir popiežiaus. Suvereni pasiskelbusi 
Prūsijos karalystė nenorėjo savo istorinės tradicijos pradėti nesuvereniu ordinu ir todėl ją siejo 
su niekieno nepriklausiusiais senaisiais prūsais, kurių pagaliau ir vardą turėjo paėmus. Ir štai į 
senuosius prūsus imta žiūrėti ne tik kaip į krašto autochtonus, bet ir kaip į savo protėvius. Todėl 
rašant apie kryžiuočių kovas su prūsais simpatijos jau buvo pastarųjų pusėje. Anot XVIII a. Prūsi- 
jos istoriko Ludwigo von Baczko, senieji šališki rašytojai vaizdavę prūsus kaip pusvelnius, todėl 
esanti maloni tėvynės istorijos mylėtojo pareiga sunaikinti tuos šmeižtus apie savo protėvius; kad 
prūsai dažnai sukildavę prieš pavergėjus, jie buvę apšaukti neištikimais; kad jie, neįstengdami 
nugalėti stipresnio priešo, puldinėdavę naktį ir iš pasalų, jie buvę pasmerkti kaip klastingi; jei jie 
ir buvę žiaurūs belaisviams, betgi vokiečių ordinas pirmasis žiauriai pasielgęs su belaisviais. Kitas 
ano meto Prūsijos rašytojas Ludwigas Ernstas Borowskis piktinosi (1793): „Ordinas, norėdamas 
įdiegti krikščionybę [...], kariavo, arba, teisingiau pasakius, žudė per 33 metus; tai metai, kurie 
mano tėvynės metraščiuose niekuo daugiau kaip krauju turi būti atžymėti.“ Humaniškasis Her- 
deris baisėjosi: „Žmoniją ima šiurpas dėl to kraujo, kuris čia buvo pralietas ilguose karuose, kol 
senieji prūsai buvo beveik visai išnaikinti, o kuršiai ir latviai pateko vergijon, po kurios jungu dar 

dabar tebekenčia.“ Kitoje vietoje, gražiai apibūdinęs prūsus kaip švelnią ir gailestingą tautą, kuri 
tik priversta turėjus tapti karinga, Herderis rašo, kad niekada nėra buvę žiauresnių karų, kaip 
Prūsijoje, už laisvę, kalbą, žemę. Vėliau, jau XIX a. pradžioje, ordino elgesį labai tamsiai vaizdavo 
Augustas von Kotzebue savo keturiatomėje Prūsijos istorijoje, kuri plačiai buvo žinoma ir Didžiojo- 
je Lietuvoje ir, pvz., tokio Daukanto nuolat cituojama. Žodžiu tariant, ano meto istorijografijoje 
neigiamas ar net ir piktesnis žodis apie ordiną buvo dažnas. XVIII a. Prūsų istorikas Gotfriedas 
Lengnichas, nemėgdamas ordino, savo knygos antraštėje tyčia pažymi, kad ji išspausdinta „Tan- 
nenberge, kur Vladislovas Jogaila sumušė ordiną“. 

Neslepia ordino neapykantos ir Milkus, kuris Pi/kainyje kryžiuočių antplūdį Prūsijon sarkas- 
tiškai palygina su išalkusių kuosų būriais: 


Kaipo užėjus darganai 
nenaudos kuosos susirenka, 
į kiemus nulekioj greitai, 
kad girioj peno jau netenka; 
taip išsižioję vokiečiai 
iš visų pašalių suėjo, 
draug po kryželninkais skaudžiai 
su prūsais muštis prasidėjo. 


Apgailestauja Milkus, kad 


Nelygi buvo kova ši: 
kryželninkai visi šarvoti, 
kytriai kariaut žinodami, 
galėjo tankiai juos valioti. 


Malonu tačiau jam yra iškelti prūsų narsumą: 


Bet prūsai drąsūs beesą, 

" ne vienąkart juos vėl apniko, 
kad pulką šį bijotiną 
ant plynų laukų kur sutiko. 


Nors ir liūdna autoriui, kad prūsai negalėjo atsilaikyti, užtat tikrai džiaugiasi jis, kad vokiečiai 
neįstengė taip lengvai įveikti lietuvių. Jis pasigėrėdamas vadina lietuvius šauniais, o minėdamas 
plėšriuosius užpuolikus, kaip jau matėme iš anksčiau pateiktos ištraukos, ne be paniekos pasako: 
išsižioję vokiečiai. 

Ale šaunius lietuvninkus 
ikšiol niekaip įveikt galėjo, 


jie vieni prieš neprietelius 
nepergalėtinai stovėjo, 


Vis dėlto ilgainiui „turėjo jų bernais pastoti“ ir lietuviai (aišku, tik Mažosios Lietuvos lietuviai). 
Tačiau ordino pastangos nukariaut ir Didžiąją Lietuvą buvo bergždžios. Autoriaus simpatijos aiš- 
kiai ne ordino pusėje, kuris apgaulingai norėjęs paveržti Lietuvos kunigaikščio žemes: 


Bet vis papratę jau kariaut, 
prieš etmoną didįjį ėjo 

ir kunigaikštį šį prigaur 

bei jam žemes išveržt norėjo. 
Bet etmons Didžios Lietuvos 
kryželninkams daug vargo darė, 
ne vienąkart išmušęs juos 

į savo žemę vėl nuvarė. 


Jogailai (Milkus rašo: Jagellui) valdant, kryžiuočiai buvę visai sumušti. (Įdomu, kad Milkus 
Vytauto visai nemini.) Patenkintas vokiečių pralaimėjimu, autorius neiškenčia nepaironizavęs: 


Taip ponai šie pamankštyti 
turėjo su pakajum būti... 


Būdamas uolus protestantas, Milkus nemėgo ordino dar ir dėl to, kad pastarasis buvo katali- 
kiškas. Nors ordinas nukariautiesiems 


ir liepė, kad prisiektinai 

priimtų zokaną krikščionių, 

bec katilikų [= katalikų] pramonės [= prasimanymai] 
ir jų pamokslai pramanyti 

gerais krikščionimis užties 

juos negalėjo padaryti. 


Juoba kad 


priegtam valdonai žemės šios 
ant savo tikt naudos žiūrėjo 

ir dėl vieros krikščioniškos 

iš tikro jiems niekad nerūpėjo. 


Todėl ir Milkaus pažiūros į „valdonus žemės šios“ griežtai pakinta, kai „viešpats išmintings“ 
Albas (t.y. Albrechtas) 


.. paiką zokaną 

kryželninkų tuojaus prastojo 
ir mokslą evangelišką 
žmonėms čystai įbrukt ieškojo. 


Taigi, Albu pradedant, Prūsijos valdovai darosi Milkui tikraisiais krašto globėjais. 


XX 


Milkaus Pilkainis - savotiška didaktinė poemėlė. Apie kokią nors didesnę poetinę jos 
vertę sunku kalbėti, nes tai, galima sakyti, tik istorijos straipsnelis, kad ir sueiliuoras. Vis dėlto 
vietomis randame ir poetinio stiliaus bandymų, būtent, išplėtotų palyginimų, pvz., 


Kaip bitės per pavasarį, 


kad šiluma pradest atvirsti, 
bekrauja medų saldųjį, 

daug dirbančias visur išgirsti; 

nekenčia pataikojančias, 

kožnam paskirtą darbą duoda, 

tranus papjauja tinginius, 

ir ant rudens bedarbių gloda.? 
Taip nei prispyrė-tyčiomis 

stelioti žmonės dirbt turėjo... 


Cituotoji vieta savo nuotaika lyg ir primena Donelaitį. Tokie ilgi palyginimai yra iš viso tipin- 
ga epinio stiliaus priemonė, glaudžiai susijusi su būdingąja klasikinio epo, pvz., Homero poemų, 
savybe, vad. epiniu ramumu, kuris, jei jau ieškosime antitezių, toks svetimas naujųjų laikų eks- 
presionistinės poezijos nervingai kapotam ar mėšlungiškai traukomam stiliui. Epikas neskuba, 
o plačiai ir skonėdamasis detalėmis aprašinėja viršinį gyvenimą. Žmonių gyvenimo įvykius jis 
mėgsta sugretinti su ištisais gamtos vaizdeliais. Tokių ilgų epinių palyginimų daug, pvz., Iliadoje: 
kaip patvinusi upė po gausingo lietaus krinta nuo snieguotų kalnų, versdama pakeliui 4žuolus ir 
raudama pušis, taip ir šviesusis Ajantas, puolęs lauke, sumaišė, kapodamas ir žirgus, ir žmones; 
kaip gausiai krinta snieguolės, Dzeusui beriant sniegą ir juo viską uždengiant, taip tankiai laksto 
danajų ir trojėnų strėlės ir akmens; kaip žiemą pajutusių paukščių baisūs būriai rudenį susirenka 
Asijo laukuose, taip achajų didvyriai, išėję iš palapinių ir laivų, užplūdo pakalnę (panašiai ir Mil- 
kus vokiečių antplūdį lygina su kuosų būriais rudenį); karių minia užplūsta ir kaip nesuskaitomi 
bičių spiečiai, kurie pavasario dieną užgula gėles (Milkus, kaip matėme, namus statančius žmones 
palygina su bitėmis, pavasarį darbščiai bekraunančiomis medų); kaip išsigandę piemenys ir šunes 
traukiasi nuo baisaus liūto, draskančio gražiausią bandos karvę, taip priešai nedrįsta prisiartinti 
prie narsiojo Menelajo, ir t.t. 

Kelis tokius ištęstus palyginimus randame ir Milkaus Pilkainyje. Jie kartais nuostabiai panašūs 
į Iliados palyginimus. Štai, pvz., Milkus rašo: 


Kaip gaspadorius su bernais, 
į aužuolyną nuvažiavę 
ir kirviais su patenkintais [= parekintais?] 
sroriausią medį kirst pagavę, 
vis kerta persikeistinai, 
per sykį sykį arkartoja, 
ir raipo dirbę nuolatai, 
aukšta viršūnė jau linguoja, 
storiausias aužuols padreba 
ir, šen ir ten dar svyrinėjęs, 
braškėdams jau pasideda, 
paskiausiai dar atsidūsėjęs: 
taipo ir žmonės Lietuvos, 
neprietelių visur valioti, 
nemitę bei tikt iš bėdos 
turėjo jų bernai pastoti. 


Iliadoje kaip tik ne kartą pasitaiko palyginimas, kad didvyris krinta kaip dailidės pakirstas 
medis: 


* Milkausžodyne: „gloda, es ist nicht mehr da (wird mit Missfallen und Verachtung gesagt). Kad ir tawes jau gloda 


butu, dass du auch verschwinden moechtest.“ 

Tuoj jis pargriuvo į dulkes, kaip milžinas ąžuolas girioj, 
Topolis ar ilgastiebė puikioji pušis kada virsta, 

Kai kalnuose kerta vyrai dailidės su kirviais galąstais 
Laivui jūriniam kad būtų sienojas skersinis dailusis, — 
Taip jisai ištisas prie pat žirgų ir vežimo pargriuvo...5 


Štai dar ir kita Pilkainio ištrauka: 


Kaip kad sukilsta umaras [= viesulas] 
ir viesulai be galo dūksta, 
kad grauj perkūns baisėtinas, 
jog visi gyvoliai pabūgsta, 
kad pasilenkia žagarai, 
o eglės storos pradest virsti, 
bet pušys lūžta bei beržai, 
buk žmonių rankomis pakirsti, 
tad nieks negandin aužuolo, 
jisai šakas visur išplėtęs, 
ir jo liemuo nepadreba, 
dides šaknis giliai išskėtęs; 
taipo lietuvninkai visi 
nepasibūgę susistojo, 
per metų penktą dešimtį 
dar su kryželninkais kovojo. 


Vėtros, triukšmingai laužančios girios medžius, motyvas Iliados palyginimuose taip pat pasi- 


taiko: 


Tartum kur kovoje susitinka Rytys ir Vakaris, 
Ima kalnų daubose jie daužyti suaugusį mišką, 

" Epušes, guobas, taipogi ir vyšnių medžius stangiažievius, 
Kai širie medžiai suskanta šakom kitas kirą daužyti, 
Ūžesį kelia jie baisų ir lūžta, ir griūna ant žemės, 

Taip ir trojėnai, achajai čia puolė ir žudė viens kirą...“ 


Kaip Milkaus PiIkainyje, taip ir Iliadoje galingas ąžuolas, šaknis plačiai išleidęs, nepasiduoda 


viesulams: 


Jiedu stovėjo, kaip ąžuolu du, kur ant kalno užaugę, 
Aukštas iškėlę viršūnes, nei audrai, nei vėjui nesilenk, 
Savo suleidę šaknis ir plačiai po žeme jas išskleidę. 
Taip tat ir jiedu stovėjo, jėgom įsitikinę rankų, 

Laukė tvirti, kolei Asijas puls juos galingas atlėkęs.? 


Žinoma, aukščiau cituotos Pilkainio ir Iliados palyginimų panašybės dar nerodo, kad tuos 
palyginimus Milkus būtinai iš Ilijados bus pasiskolinęs. Panašių palyginimų nestinga ir kituose 


klasikiniuose epuose. Štai, pvz., ištrauka iš Homero sekėjo Vergilijaus Eneidos: 


3 XVI giesmė, 464—468 eil., Pranciškaus Žadeikio vertimas. 


“ XVI giesmė, 746-751 eil., Pranciškaus Žadeikio vertimas. 
7 XII giesmė, 127-131 eil., Jeronimo Ralio vertimas. 

Alpių tartum kalnais žiemių audringi Borėjai, 
švilpdami čia iš šen, čia iš ten tarp savęs susivaržo 
Ąžuolą drūtą išraut, Daugiametį kamieną sukrėtus, 
Braška šakos aukštai ir žemę lapais nukloja. 

Styri pats ant uolų ir kiek viršūne padangėn, 

Tiek šaknim Tartaro gilaus pragarmėn nusidriekia, 
Taip rauda iš vienur ir kitur mūsų didvyrį plaka, 
Bet krūtinė tvirtai skausmus sopulingus atlaiko, 
Nepasiduoda dvasia, ir ašaros veltui terieda.* 


Cituotieji pavyzdžiai rodo, kad tam tikru, tegu ir siauru, būdu Milkaus Pilkainiui bus turėjęs 
įtakos klasikinis epas. Taigi ir šiuo atžvilgiu Donelaitis, kurio veikalo ryšys su antikine poezija 
labai aiškus, irgi nėra vienišas XVIII a. Mažosios Lietuvos literatūroje. 


Artimas Milkaus Pilkainis Donelaičio poezijai dar ir savo liaudiška ar, pasakytume, tam 
tikra gaspadoriška nuotaika. Štai, pvz., Pilkainio epiniuose palyginimuose, taip primenančiuose 
klasikinius pavyzdžius, nėra, kaip ir būrų dainiaus Donelaičio kūryboje, nei kokių antikinių bo- 
rėjų ar zefyrų, nei nimfų, nei aurorų ir t.t. Viskas čia mūsiška, kaimiška. Čia gaspadorius su bernais 
išgaląstais kirviais kerta ąžuolą, čia bitės medų krauna, čia ūmus viesulas verčia girios medžius 
ir gyvulius gąsdina, čia išalkusios kuosos apninka kaimus... Toks pat, kaip galėjome matyti iš 
aukščiau duotų ištraukų, yra ir Milkaus pasakojimas apie istorijos įvykius, kuris savo blaivia 
gaspadoriška nuotaika, nepažįstančia kokio nors poetinio jaudinimosi, romantiškai besižavint 
didingais praeities vaizdais, gal kiek primena, kad ir be to ryškaus liaudiško vaizdingumo, nebent 
Valančiaus Antano Tretininko pasakojimo istorijos paveikslėlius. 

Atrodo, kad Milkus visai sąmoningai bus vadovavęsis savo kūryboje ta mintimi, kurią jau prieš 
keliasdešimt metų buvo iškėlęs lietuvių bažnytinės kalbos grynintojas Gumbinės kun. Mykolas 
Mėrlinas. Rašyti reikia „grynais, tikrais ir gerais lietuviškais žodžiais, kuriuos ir paprastas lie- 
tuvis supranta“ (mit puren, echten und guten litauischen Worten, die auch ein gemeiner Litauer 
verstehet), - tvirtino Mėrlino šalininkas Jonas Šulcas, Ezopo pasakėčių vertėjas (1706). Tą pačią 
mintį vėliau gražiai išreiškė savo kūryba Donelaitis, o Milkus savo poetikoje iš lietuvių poeto rei- 
kalaute reikalavo, kad jis turi „... visada taip aiškiai rašyti, jog ir paprasčiausias lietuvis suprastų. 
Tuo atžvilgiu lietuvių kalba praneša kitas. Net ir kilniausi posakiai yra suprantami paprastam 
žmogui, nes jie kaip tik imti iš kalbos, kuria jis kasdieną šneka“ (... muss er doch jederzeit so 
deutlich zu scbreiben wissen, dass ibn auch der geringste Litauer verstebet. In diesem Fall bat die 
litauische Sprache vor andern einen grossen Vorzug. Auch die erbabendsten Ausdruecke sind dem 
gemeinen Mann verstaendlich, weil sie eben aus der Sprache genommen sind, die er taeglich im 
Munde fuebret). Pagrįsdamas savo mintį, Milkus citavo ištraukas i iš Donelaičio poezijos; būtų 
galėjęs čia ir savo Pilkainį pacituoti. 


[1951] 


* IVgiesmė, 441-449 eil., Antano Rukšos vertimas, 

Liudas Rėza mūsų kultūros istorijoje 
Dviejų šimtų metų gimimo sukaktį minint 


Daug metų prabėgo nuo tų laikų, kada gyveno ir rašė Liudas Rėza. Daug kas iki neatpažįs- 
tamumo pasikeitė. Kitokios dabar pažiūros į įvairius gyvenimo klausimus; kitokie visuomeniniai 
reikalai; kitokios tautinės ir valstybinės problemos. Ir pagalvoji: tegul sau istorikai, jei tai jiems 
taip patinka, kapstosi praeityje. Mums ji nebeaktuali, neįdomi, tad ir nesvarbi. Bet štai apsikrauni 
knygų šūsnimis ir imi gilintis į senus laikus. Nustembi, kiek daug buvo ir tada minčių, kurios mus 
ligi šiol tebekvaršina; kiek daug siekimų, kurie ir dabar mus žadina; kiek daug troškimų, kurie ir 
šiandien mus degina. Ir staiga pajunti, kaip tolimoji praeitis priartėja, darosi sava. 


Nuo Karvaičių ligi Karaliaučiaus 


Savo kantatoje „Mažajai Lietuvai“ Adomas Jakštas pakiliai eiliavo: „Lietuvą kurdamas Die- 
vas / Josios pusiau nedalino.“ Nuo senų senovės prūsai, lietuviai ir kitos aisčių gentys prisiglaudė 
Pabalrijyje, kuris tada viena, sunkiai įžengiama giria niūksojo. Jono Aisčio žodžiais tariant, 


O giriose su laumėm raganom, 
Vilkolakiais, undinėm ir. smakais, 
Seneliai tąsyk šventą ugnį degino; 
Kvepėjo laime ir sakais. 


Deja, ta laimingoji idilė buvo šiurkščiai nutraukta: 


Ir niekieno nebeužklystami, 
Ilgai gyveno taip vienų vieni, 
Kol neatėjo vyrai nepažįstami, 
Kardais ir kryžium nešini. 


Kietas vokiečio kardas nukariavo prūsus, taip pat pavergė lietuvių tautos dalį, kuri ilgainiui gavo 
Mažosios Lietuvos vardą. 

Nors ji ir buvo atkirsta nuo viso tautos kūno, betgi jos kultūriniai ryšiai anaiptol nenutrūko. 
Štai pirmoji lietuviška knyga buvo išspausdinta Karaliaučiuje iš Didžiosios Lietuvos Mažojon atsi- 
kėlusio Martyno Mažvydo. Ir žymiai vėliau, beveik po pusketvirto šimto metų, pirmasis tautinės 
minties laikraštis Aušra vargu ar būtų galėjęs patogiai išeidinėti Ragainėje ir Tilžėje, jei nebūtų 
atėję talkon Mažosios Lietuvos vyrai Jurgis Mikšas ir Martynas Jankus. 

Žvelgiant į Mažosios Lietuvos įnašą bendrojon lietuvių kultūron, itin iškyla keturi vardai, 
po vieną šimtmečiui: XVI-XVII a. sankryžoje Jonas Bretkūnas, XVIII a. Kristijonas Donelaitis, 
XIX a. pradžioje Liudas Rėza, XX a. Vydūnas. Šiemet kaip tik ir minime vieno iš tų keturių 
Mažosios Lietuvos didžiųjų, Liudo Rėzos, 200-ąsias gimimo metines. 

Gimė Rėza 1776 I 9 viename iš gražiausių Lietuvos kampelių, Kuršių nerijoje, kurią seniau 
buvome įpratę vadinti Kuršių Neringa. Našlaičiu pačioje vaikystėje tapusio Liuduko laukė eili- 
nis neturtingo nerijos žvejo gyvenimas. Būtų sau begaudęs plekšnes bei ungurius ir savo daina 
skardenęs ramiais pavakariais nutilusias marias: 

Išbėgo išbėgo 
Iš Rusnės kiemo 
Du jaunu žvejytėliu. 


Jie leido leido 
Plonus tinklelius 
Padumo vidurėly.! 


Jo paties vardas būtų buvęs žinomas tik artimiesiems kaimynams, o ilgainiui visai išnykęs, pana- 
šiai kaip lekiančio kopų smėlio buvo užpustytas jo gimtasis Karvaičių kaimas. Rėzos gyvenimo 
aplinkybės betgi taip susidėstė, kad jis galėjo atvykti Karaliaučiun ir ne tik baigti universitetą 
(čia studijavo teologiją), bet ilgainiui dargi tapti jo žinomu ir gerbiamu profesorium, kelis kartus 
net jo prorektorium, arba faktinuoju rektorium, nes nominaliu rektorium buvo laikomas pats 
Prūsų sosto įpėdinis. , 

Stai tos palankios sąlygos (žinoma, jo paties triūsu pasiektos) leido Rėzai didžiai nusipelnyti 
lietuvių kultūrai, kad ir dabar jo vardą su pagarba tebeminime. 


Nevartokime germanizmų 


Pagrindinė lietuviško kultūrinio reiškimosi sritis buvo tada raštija, kuri dėl ano meto ap- 
linkybių buvo beveik išimtinai religinio (bažnytinio) pobūdžio. Lietuviškos knygos Mažojoje 
Lietuvoje buvo paprastai leidžiamos valdžios lėšomis, o jų buvo šykštokai skiriama, Zacharijas 
Blotnas jau 1600 m. skundėsi, kad „lietuviškame liežuvyje nūn taipogi daug surašyta turime, 
tiktai tiek bereik, jog drukavodint nepagalim“. Todėl rūpintasi, kad išleidžiamos lietuviškos kny- 
gos būtų kuo geriau parengtos. Ištisos kunigų komisijos peržiūrinėjo ir tikrino biblijos vertimus, 
giesmynus ir kitas knygas. Nenuostabu, kad jos kalbiniu atžvilgiu toli viršijo Didžiosios Lietuvos 
leidinius, kai šviesioji Daukšos ir Sirvydo gadynė buvo čia jau seniai praėjusi. Simanas Stanevičius 
apgailestaudamas ir ne be tam tikro suprantamo pavydo konstatavo: 

Juk ligšiolei taip destis [= dedasi] ir su visais lietuviškais raštais, jog tie, kurie Karaliaučiuje, Tilžėje, Klaipė- 

doje ir Gumbinėje išeina, toli geresni yra nekaip mūsų maldų arba giesmių knygos, Vilniuje spaudžiamos. 

Anie prilygst sodnams, kur medžiai ranka žmogaus po tiesuma ir patogiai susodinti yra; o šios tolygios yr 

miškams, per save augantiems be sargo ir be jo jokio pridabojimo. 


Pararęs mokytis geros kalbos iš senųjų Daukšos ir Sirvydo knygų, Stanevičius priduria: 


L L. Rėza, Lietuvių liaudies dainos, r. I, Vilnius, 1958, p. 111. 

Antrą vietą duodame raštams lietuvininkų prūsų, tarp kurių pasirodo mokslingas vyras D. L. J. Rėza. 
Knygos, per jį išduotos ir vertos, idant nuo visų lietuvininkų skaitomos ir mylimos būrų, yra Visas Šventas 
Raštas ir Keturios dalys metų Donelaičio.ž 


Išgarsėjęs lietuvių kalbos žinovu, Rėza buvo paskirtas lietuvių seminaro prie Karaliaučiaus 
universiteto vedėju. Jis labai rūpinosi nauju lietuvišku biblijos leidimu ir jam vadovaujant buvo 
išspausdinti jų net du: 1816 m. ir 1824 m. Rėza taip pat išleido tuos abu vertimus liečiančias Filolo- 
gines kritines pastabas (1816 ir 1824), kur su nemaža erudicija, pasiremdamas įvairiomis kalbomis 
(jų tarpe hebrajų), nagrinėjo vertimo tikslumą, taip pat davė vertingų svarstymų apie vertimų 
lietuviškąją kalbą, pasisakydamas prieš įvairias žodyno ir sintaksės svetimybes, ypač prieš germa- 
nizmus. Sakysime, vietoje „ercikio“, kuris esąs germanizmas, reikia vartoti tikrą lietuvišką žodį 
„kunigaikštis“. Vietoje „šlektok“ (vokiškai schlacbten - skersti, pjauti) reikia rašyti „papjauk“. 
„Lietuvių kalba, - rašė Rėza, — yra tokia turtinga kasdienio gyvenimo žodžių ir tokia tinkama 
net aukštesniems, moksliniams posakiams, kad jai nėra reikalo ieškotis priebėgos svetimose kal- 
bose.“ Pasakymas „ant vaktos būdami“ tesąs suprantamas tik puslietuviams vokiečių pasienyje, 
tadjo vietoje reikia tikrai lietuviškai pasakyti „ant sargos pastatyti“. Rėzai neaišku, kodėl rašoma 
„nūnai“ (vokiškai 717), jei turime grynai lietuvišką „dabar“. Kam vartoti svetimą žodį „korūna“, 
jei yra savas ir taurus žodis „vainikas“. Lietuvių žvejų kalbai nesąs įprastas pasakymas „irkis į gi- 
lumą“; pamario ir pajūrio žvejai šiuo atveju pasakytų „aukštyn bėgti ant marių“. Vietoje vokiško 
„krygininko“ jau Jonas Bretkūnas turėjęs tikrai lietuvišką „kariauninką“. 

Bretkūną Rėza didžiai vertino ir apie jį savo Lietuvių biblijos istorijoje (1816) taip rašė: 


.„. jis nėra vergiškas sekėjas, bet atsižvelgia į lietuvių kalbos dvasią, nenutoldamas nuo originalo. Kira reikš- 
minga šio [t.y. Bretkūno] vertimo ypatybė yra lietuviškas išraiškos grynumas. Autorių galima pagirti, kad 
jis išvengė gausių germanizmų, kurie nuo XVIII amžiaus įsimaišė į mūsų kalbą ir kurių pilnas yra taip pat 
spausdintasis vertimas. 


Tad, anot Rėzos, senajam rankraštiniam Bretkūno vertimui „reiktų daugeliu atžvilgių pripažinti 
pirmenybę prieš vėlesnį vertimą, išspausdintą 1735 m.“. 

Iš tų pacituotų kelių giriamųjų žodžių matyti, kas ir pačiam Rėzai buvo svarbu leidžiant naują 
biblijos vertimą: nevartokime germanizmų! Rėzos įnašas lietuvių rašomosios kalbos ugdyman 
yra svarus. 


Metų krikštatėvis 


Rėzai rūpėjo ne tik religinė lietuvių raštija. Jis pats buvo poetas, išleidęs dvi savo vokiš- 
kos poezijos knygeles (Prutena, 1809 ir 1825), skelbęs kai kuriuos eilėraščius dar ir periodikoje, 
o lietuviškojo seminaro šimtametę sukaktį paminėjo lietuvišku hegzametru „Simtus jau metus 
saulelė tekėjo ir leidos“. 

Gerai žinojo Rėza ir apie Donelaičio hegzametrus, kurie nuorašais sklido Mažosios Lietuvos 
kunigų tarpe. Suprasdamas didelę Donelaičio poezijos vertę, Rėza ryžos ją išspausdinti drauge 
su vokišku vertimu. Tai ir padarė 1818 m., kiek patrumpindamas Donelaičio tekstą ir duodamas 
jam Metų (Das Jab7) antraštę, kuri tuoj pat ir prigijo. Taigi Rėza buvo ne tik pirmasis Donelaičio 


1 Trumpas pamokymas kalbos lietuviškos arba žemaitiškos ..., Vilnius, 1829, p. IV. 

veikalo leidėjas, bet drauge ir jo krikšto tėvas. Beje, jis ir sulotynintąją autoriaus pavardę (Donali- 
tius) atlietuvino į Donaleitį (dabar rašome: Donelaitis), susilaukdamas iš naują Donelaičio raštų 
leidimą (1869) parengusio Karaliaučiaus universiteto prof. Georgo Nesselmanno priekaišto, kad 
dėl savo susižavėjimo lietuviškumu (aus eiz1er gewissen Scbwaermerei fuer Litauertum) savavališ- 
kai iškreipęs paties autoriaus vartotąją pavardę, kad ji lietuviškai skambėtų. 

Įvadiniame žodyje Rėza aukštino Donelaičio veikalą: 


Jei ir negalima šio poetinio lietuvių mūzos kūrinio lyginti su Homero, Vergilijaus ir Horacijaus šedevrais, 
turėjusiais poveikio pasaulio kultūrai, tai jį drąsiai galima priskirti prie neoklasikinės literatūros pamin- 
klų - slavų, germanų, keltų tautų originalių kūrinių, turinčių pastovios reikšmės toms tautoms. 


Itin pabrėžė Rėza Donelaičio originalumą: 


Juo labiau mūsų poetu reikia stebėtis, kad jis, neturėdamas jokio pavyzdžio, vien savo talento jėga tegalėjo 
iškilti ir pats turėjo prasiskinti sau kelią. 


Atkreipė Rėza dėmesį ir į Donelaičio eiliavimo tobulumą: 


Graikiškoji hegzametrinė eilėdara yra vienintelis svetimas varžtas, kurį poetas uždėjo savo kūriniui. Bet 
kadangi joje poetas jaučiasi laisvas ir nevaržomas, tai ji tapo jo rankose tarytum gėlių juosta, kuria jis grakš- 
čiai apjuosė lietuviškąją išraišką. [...] Turbūt jokia iš naujųjų Europos kalbų negalima taip tobulai atkurti 
hegzametro bei kitų graikiškos eilėdaros formų, kaip lietuvių kalba, [...] Pažymėtina, kad Donelaitis pirma- 
sis pabandė įvesti hegzametrą į lietuvių poeziją ir kad, Klopstockui dar nesukūrus savo „Mesiados“, mūsų 
lietuvis jau labai sėkmingai rašė šia eilėdara. 


Lietuviams Donelaičio veikalas turįs išskirtinę vertę „ir tuo, kad tai nesenstantis kalbos pa- 
minklas“. Donelaitis 


... stebina kalbos žinovus išraiškos dailumu, jėga ir žodingumu [(Zierlicbkeit, Kraft und Wortfuelle). [-- 
Jo kalba išsilieja galingu srautu, kurio nesulaiko jokia šiurkšti elizija, joks nelankstus žodis, ir nejučiomis 
pagauna skaitytoją. [...] Viskas grynai lietuviškai mąstyta ir išreikšta, taip kad žinovui lieka tik džiaugtis. 
Autoriui labai sekasi kūrti naujus žodžius ir posakius, kuriais jis praturtina kalbą. Jo išraiška todėl kur kas 
turtingesnė už esamų žodynų kalbos lobį; iš jo turės labai daug naudos leksikografai ir gramatikai. 


Rėzos įvadas, kaip galėjome įsitikinti iš kelių pateiktų ištraukų, nebuvo tik įprastinis skaitytojo 
supažindinimas su jam ligi tol gal net negirdėtu autorium, bet drauge ir patriotinė propaganda 
už lietuvį rašytoją. Rėza ne toks, kaip vėlesnieji Donelaičio raštų leidėjai Augustas Schleicheris ir 
Georgas Nesselmannas, kuriems rūpėjo (gal net terūpėjo) moksliniai kalbotyros dalykai. Rėzos 
intencijas rodo baigiamieji įvado žodžiai: „Tepriima jį [t.y. Donelaičio veikalą] žinovai tėvynėje 
atlaidžiai, Lietuvos draugai palankiai, o mokslo pasaulis, kaip pirmąjį lietuvių tautinio poeto . 
bandymą, teisingai įvertindamas.“ 

Galėjo pasidžiaugti Rėza, nes jo leidinys susilaukė nemažo atgarsio. Rėza įvedė Donelaitį lietuvių 
lireratūron. Jo raštai buvo ne kartą leidžiami, ištraukomis persispausdinami, į įvairias kalbas verčia- 
mi, kalbiniu ir literatūriniu atžvilgiu nagrinėjami ir labai palankiai vertinami. Iš daugelio pacituosi- 
me rusų kalbininką Aleksandrą Aleksandrovą, kuris savo disertacijoje apie Donelaičio kalbą (1886) 
tvirtino: „Jei Donelaitis būtų savo kūrinius rašęs viena iš kultūrinių kalbų, jis būtų visų pripažintas 
didžiųjų dainių eilėje vienu iš pirmųjų.“ Rėza būtų mielai pasirašęs po tais žodžiais. 

Jaunieji Didžiosios Lietuvos literatai Rėzos leidinį sutiko tiesiog entuziastiškai. Vilniaus uni- 
versiteto studentas Simanas Daukantas džiūgavo: 

Gražumas ir dailumas kalbos Letuwiu Žamaitiu roda aiszkiej, iog ana [...] tejp iszdailinta ira buwusi kyta 
karta, iog szenden dar kas tur prota ir auksa plunksna Omera ar Wirgili [= Homero ar Vergilijaus], tas, 
sakau, kou noredamas tou gal gudrej gudresnej raszyti toj katboj. Tou teysiby pagirtas daynis Donelaitis 
darodi sawa garbingo Daynie metu layka. 


Panašiai rašė ir Simanas Stanevičius, persispaudindamas Donelaičio pasakėčias (1829), kurias 
Rėza buvo paskelbęs drauge su Ezopo pasakėčių vertimu (1824). 

Rėzos išleistasis Donelaitis iš karto nustelbė kitus, tegu ir mažesnio talento, lietuvių rašytojus. 
Netgi jau XIX a. artėjant į pabaigą Parplis (Jurgis Mikšas) dar guodėsi Aušroje: 


Prūsų Lietuvoj yra klaidinga žinia išsiplatinusi ir vokiškuose raštuose, ypačiai konversacijos žodynuose 
(enciklopedijose), priimta, jog lietuviai neturį nei jokios rašliavos, arba literatūros, ir jog mūsų vienintelis 
dainininkas tesąs Donelaitis. Nesuprantamę, iš kur didžioji nežinia tame dalyke galėjo acsirasti. Mes turim 
šauną skaitlių giesmininkų ir dainininkų.? 


Donelaičio populiarumas nuo Rėzos laikų nebeatslūgo. Maironis, 1923 IX 23 pradėdamas 
universitete skaityti lietuvių literatūros kursą, šitaip kalbėjo: „Kaip Italuose Dante, taip mūsuo- 
se Donelaitis ne tik pradeda literatūrą, bet iškart užima joje labai žymią vietą, gal net žymiausią 
iki šiolei vietą“? Donelaičio Metai — vienas iš daugiausia leidimų susilaukusių lietuvių literatūros 
veikalų. 

Donelaičio poezija — tai didelė Rėzos dovana mūsų literatūrai: jei ne Rėza, Donelaičio ran- 
kraščiai ilgainiui gal būtų ir visai dingę. Vėlgi, jei ne Donelaitis, kas gi bebūtų iš senosios lietuvių 
literatūros. 


Dainų skrynelė 


Labiausiai betgi išgarsėjo Rėza ne dviem biblijos leidimais ir ne Donelaičiu, o dainomis. 
Domėjimasis liaudies poezija buvo tada pagavęs visą Europą. Visur buvo leidžiami liaudies dainų 
rinkiniai, iš kurių itin buvo žinomas Herderio leidinys, po jo mirties pavadintas Stimmen der Voel- 
ker in Liedern (Tautų balsai dainose). Rousseau, Herderio ir kt. idėjoms veikiant nuolat buvo pa- 
brėžiama dirbtinumo (civilizacijos) ir natūralumo (gamtos) priešprieša. Literatūroje anemiškai ir 
nusibostančiai knyginei poezijai buvo priešpastatoma pilna gyvybės, poetikos taisyklių taisyklėlių 
nesuvaržyta ir laisvai nuoširdų jausmą išliejanti liaudies daina. Anot Herderio, „lietuvė mergina, 
atsisveikindama su viskuo iš savo namų, yra didesnė poetė už juokingą fabrikuotoją kokios atsi- 
sveikinimo kalbos“. Ta lietuvės nuotakos daina jau Lessingas buvo susižavėjęs, aptikęs ją Pilypo 
Ruigio knygoje, kuris ten betgi atsiprašinėjo skaitytojo: „Nederėtų man dėti tokių niekniekių, 
jei nebūtų žinoma, kad daug kalbos ypatybių galima patirti iš tokių dainų.“ Ir didysis Donelaitis 
taip pat dar niekino dainas. Bet laikai pasikeitė, ir Rėza jau buvo entuziastiškas lietuvių dainų 
grožio skelbėjas. Jis net ištaisė Donelaičio šiurkštų pasisakymą apie dainas. Pamaldusis Tolmin- 
kiemio klebonas piktinosi įsikaušusiais būrais, kurie 

Poterių, kaip krikščionims reik, skaityt užsimiršo 


Ir kaip kiaulės almono (tik gėda sakyti) 
Kiauliškas dainas dainuot ir žviegt užsimanė. 


Aušra, 1883, nr. 6, p. 181-182. 
* Naujoji Romuva, 1932, ne. 39, p. 818. 

Rėzai tai buvo tiesiog neleistinas piktžodžiavimas, ir jis visai išmetė antrąją eilutę, o trečiąją nu- 
donelaitino, pašalindamas iš jos kiaulišką žviegimą: 


Svietiškas dainas dainuot dabar užsimanė. 


Jau pastabose prie savo pirmojo vokiškos poezijos rinkinėlio (Prutena, 1809) Rėza aukštai kėlė 
dainų grožį: 


Deminutyvų gausumas [-..] suteikia lieruviškosioms dainoms tą nenusakomą žavumą, tą malonų, švelnų ir 
meilų skambėjimą, kuris užburia kiekvieną širdį. Jas skairant atrodo, tartum būtum persikėlęs į vaikišką, 
skaistų Arkadijos piemenų pasaulį. [...] Greta šio naivumo stebina lietuviškųjų dainų elegantiškumas ir 
grakštumas, kone tolygus graikiškajam gracingumui ir kultūrai. Jokio neestetiško vaizdo, jokio posakio, 
kuris pažeistų gerą skonį. [...] Tai dažnai papildo drąsus lyrinis polėkis ir jausmų ugnis, darniai besikeičią 
su anuo jaudinančiu paprastumu.3 


Vokiečių raštijoje netrūko tada palankių atsiliepimų (Lessingo, Herderio ir kt.) apie lietuvių 
dainas, betgi pačių dainų dar vos viena kita tebuvo paskelbta. Tad Rėza laikė savo uždaviniu 
išleisti dainų rinkinį. Tačiau samanyti yra lengviau kaip įvykdyti. Aukštų miesto namų suspaus- 
tos siauros vokiško Karaliaučiaus gatvės — tai juk ne erdvus gimtosios Kuršių nerijos pamarys, 
kuris aidėte aidėjo lietuviškomis dainomis. Teko ieškoti talkininkų pagalbos. Savo atsišaukime 
„Lietuvių lireratūros mėgėjams“ (1817 XII 23) Rėza įtikinėjo ir prašė: 


Tikrai nusipelno nedidelės tautinės dainos, kad būtų surinktos ir, skoningai išvertus į vokiečių kalbą, pa- 
teiktos platesnei literatūrinei visuomenei. Būtų labai gaila, kad šie tautos dvasios žiedai [beje, tai tikrai 
herderiškas pasakymas], palaipsniui nykstant kalbai, turėtų žūti. Prieš dešimt metų ėmiau tas dainas rinkti 
ir tuo pat ritmu versti. Bet teturiu bičiulių dėka tik nedidelę dalį šių lietuviškosios mūzos kūrinių. Todėl 
mano antrasis prašymas [pirmasis buvo prenumeratos rinkimu paremti Donelaičio veikalo išleidimą] kil- 
niesiems lietuvių literatūros bičiuliams, kad jie užrašytų tokias dainas iš liaudies lūpų ir teiktųsi persiųsti 
jas man vertimui ir publikavimui.5 


Iš Mažosios Lietuvos kunigų sulaukęs pageidautos talkos, Rėza 1825 m. išleido rinkinį Dainos, 
oder litthbauische Volkslieder. Kaip ir Donelaičio Metų leidinyje, taip ir čia Rėza savo pridėtame 
straipsnyje nesiriboja informacijų apie dainas pateikimu, bet drauge ir karštai propaguoja jų gro- 
žį. Visų pirma iškelia dainų tikrą natūralumą, jų nevaržomą paprastumą, dėl kurio „jos iš pirmo 
žvilgsnio jau pasirodo kaip iš pačios liaudies kilę kūriniai. [...] Kita savita lietuvių liaudies dainų 
žymė yra jausmo švelnumas ir nuoširdumas. Daugybė deminutyvų [...] lietuvių dainoms suteikia 
tokį malonų žavesį, tokį mielą švelnumą ir patrauklumą, kuris užburia širdį.“ Toliau nurodo Rėza, 
kad „dainose vyrauja skaisti dorovė, pagarba moralumui ir padorumui. [...] jose dažnai matyti 
aukštas moralinis jautrumas, kuris rodo tautos būdo taurumą.“ 

Dar viena lietuvių dainų savybė - „sukauptas skausmas, švelni melancholija gaubia šias dainas 
palaimingu liūdesio šydu“. Tai Rėza gretina su tada labai išpopuliarėjusių senovės škotų bardo 
Ossiano giesmių (faktiškai Mackphersono literatūrinės falsifikacijos) nuotaika. Iš lietuvių dainų 

„dvelkia švelnus elegiškas tonas, ir jis sklinda ne iš nesutramdomos, bet iš skaisčios, nekaltos, 
mylimo asmens skausmingai besiilginčios širdies“. 


5 L. Rėza, Lietuvių liaudies dainos, r. Il, Vilnius, 1964, p. 330. 
* Ten pat, p. 335. 

Rėzos duotasis entuziastingas dainų apibūdinimas tuoj pat prigijo. Štai Daukantas savo Dai- 
nų žemaičių (1846) įvade rašė: „Kas nor tarp raštininkų žinoti būdą ir privalumus tų dainų, tas 
teperskaito pratarmę viršiau minavotų dainų, nuo Rėzos apskelbtųjų, tenai ras jų gražybę ir 
privalumus aiškiai išguldytus.“ Ir kiti apie dainas rašiusieji daugiau mažiau pakartodavo Rėzos 
mintis. Tolimą Rėzos atgarsį galima įžvelgti ir Vinco Mykolaičio net po šimtmečio rašytuose žo- 
džiuose: „... tautosakos poezija visur patraukia paprastumu [plg. Rėzos: Scblicbte Natuerlichbkeit), 
nuoširdumu [Inpigkeit der Empfindungen), švelnumu [Zartbeit] ir aukštu moraliu skaidrumu 
[reine Sittlichkeit], kuris pasireiškia tiek motyvų ir vaizdų pasirinkimu, tiek paries dainininko 
išvidiniu nusiteikimu“? 2 

Vilius Kalvaitis Prūsijos lietuvių dainose (1905) yra užrašęs tokią (jos variantų yra ir kitur): 
„Aš atrakinsiu dainų skrynelę, / Paleisiu ant liustelio [t.y. laisvėn].“ Lyginant su stambiais Antano 
Juškos ir kitais dainynais, Rėza ne per daugiausia „paleido ant liustelio“ dainų — nepilną šimtą. 
Jo knyga betgi buvo didžiulis paskatinimas vėlesniesiems dainų rinkėjams ir skelbėjams. Rėza 
atrakino dainų skrynelę. 


Lietuvių kultūros šauklys 


Jei reiktų labai trumpai apibūdinti minėtuosius keturis Mažosios Lietuvos didžiuosius, 
pasakytume, kad Jonas Brerkūnas yra, kaip jau Rėza jį pavadino, „mūsų tautos Liuteris“, nes pirma- 
sis gražia lietuvių kalba išvertė Šventąjį Raštą. Donelaitis - tai derlingą lietuvišką žemelę gausiai 
savo prakaitu laisčiusių darbščiųjų Tolminkiemio būrų dainius, kurio šedevrą, parafrazuodami 
senojo Hesiodo epo antraštę, pavadintume „darbais ir vargais“. Vydūnas — išminčius iš Tilžės, 
kurstęs Amžinąją ugnį, kuri šildė ir švietė Probočių šešėliams. Apie Rėzą tiktų pasakyti, kad tai 
buvo lietuvių kultūros ambasadorius. Tiesa, sparnuotasis žodis apie mūsų kultūrinę ambasado- 
rystę užsienyje, kažkieno paleistas dar Vokietijoje DP laikais, ilgainiui įgavo tam tikro pašaipaus 
atspalvio, nes ne kartą buvo gal ir ne visai tinkamai ir ne visai tinkama proga „ambasadoriauta“. 
Tad geriau pavadinkime Rėzą grynai lietuviškai - mūsų kultūros šaukliu, panašiai, kaip Juozas 


. Eretas savo monografijoje (1970) pavadino temperamentingąjį Kazį Pakštą tautiniu šaukliu. 


Rėzos laikais besiformuojant moderniajam kalbotyros mokslui ir visuotinai iškilus susidomėji- 
mui liaudies poezija, taip pat įvairių tautų tautelių papročiais, kūryba bei apskritai jų gyvenimu, 
nuolat prisireikdavo žinių ir apie lietuvių kalbą, dainas ir apie pačią tautą. Kvalifikuočiausiu 
tokių žinių šaltiniu buvo tada laikomas Karaliaučius su jo universiteto profesorium Rėza. Antai 
jaunas rusų slavistas Petras Preisas lietuvių kalbos studijuoti atvyko Karaliaučiun, nes, kaip jis 
pats rašė 1839 m., „kitoms kalboms studijuoti medžiagos užtenka visur; lietuvių kalbai — niekur, 
išskyrus Karaliaučių“. Rėzą jis apibūdino kaip „neabejotinai žymiausią lietuvių kalbos specialistą 
Europoje“.3 

1822 m. Vilniaus universiteto bibliotekininkas Kazimieras Kontrimas įteikė universiteto 
vadovybei platoką raštą, kad būtų įsteigta lietuvių kalbos katedra. Reikalą argumentuodamas, 
be kitko, nurodė: „Prūsuose, būtent Karaliaučiaus akademijoje [universitete], jau keli šimtme- 
čiai yra lietuvių kalbos katedra ir tos kalbos iš pareigos mokosi visi dvasininkai, kurie ruošiasi 


7. Mūsų tautosaka, t. I, 1930, p. 7. 
* Cir, iš A. Jovaišas, Liudvikas Rėza, Vilnius, 1969, p. 55. 

į klebonus, taip pat tie iš pasauliečių, kurie rengiasi būti policijos valdininkais ir teisėjais, būtent 
kriminaliniais“ Lietuvių kalbos lektorium Kontrimas siūlė Žemaičių dvarininką Leoną Uvainį, 
mokėjusį daugelį kalbų ir besidomėjusį lietuvių senybėmis. Tuo tikslu jis buvęs nuvykęs Vokietijon. 
Kantrimas nerašė kur, bet kurgi kitur galėjo Uvainis važiuoti, kaip ne per tolimam nuo Zemai- 
tijos Karaliaučiun, ir ten kreiptis, aišku, į Rėzą. Jei universitetui netiktų Uvainio kandidatūra, 
Kontrimas siūlė tuo atveju „pasikviesti kokį mokytą vokietį iš Karaliaučiaus“? Beje, lenkiškosios 
kultūros vilniečiams Rėza buvo vokietis. Štai Adomas Mickevičius prierašuose prie Gražinos 
(1823) paminėjęs, kad Rėza išleido Donelaičio poemą apie keturis metų laikus, reiškė padėką 
„garbingajam vyrui, kuris, nors ir svetimtautis [1], sugėdina tautiečius, mažai tesirūpinančius 
savo tėvynės istorija“. 

Nors Kontrimo siūlytoji lietuvių kalbos katedra ir nebuvo įsteigta, universitetas parodė susido- 
mėjimą tuo dalyku. 1825 m. švietimo ministrui pasiteiravus dėl universiteto statuto peržiūrėjimo 
ir papildymo, Literatūros ir laisvųjų menų fakultetas savo posėdžio protokole penktu paragrafu 
šitaip įrašė lietuvių kalbos katedros reikalą: 


5. lietuvių kalbos paskaitos (alga 1400 rb.) svarbios ir filologiniu požiūriu, ir todėl, kad didžioji Vilniaus ir 
gretimų gubernijų dalis kalba šia kalba, o kunigai ja dėsto krikščionišką mokslą, sako pamokslus, klauso 
išpažinčių ir laiko pamaldas. Fakultetas, būdamas už šių paskaitų įvedimą, pasekė Tartu ir Karaliaučiaus 
universitetų pavyzdžiu. Pirmajame jų dėstoma estų ir latvių kalbos, o pastarajame - lietuvių kalba.!? 


Tiesiog buvo nepatogu garsiajam Vilniaus universitetui: Karaliaučiuje dėstoma lietuvių kalba, o 
Vilniuje, pačioje Lietuvos sostinėje, - ne. Kad lietuvių kalbos seminarui prie Karaliaučiaus uni- 
versiteto vadovauja prof. Rėza, aišku, nebuvo paslaptis. 

Rėzos vardas ir jo leidiniai buvo plačiai žinomi. Zymusis vokiečių germanistas Jacobas Grim- 
mas palankiai rašė apie Rėzą: 


„+ praėjusioje kartoje yra iškilęs puikus poetas Donelaitis; jo kūrybos išleidimu pasižymėjo ponas profesorius 
Rėza iš Karaliaučiaus. [...] Šis mokslininkas, kuriam turime dėkoti ir už gilią lietuviškosios biblijos analizę 
(Karaliaučius, 1816), turėtų netrukus įvykdyti savo pažadą ir paskelbti lietuvių liaudies dainų.!! 


Kai išėjo Rėzos dainiynas, Grimmas jį recenzavo.!? Apie Rėzos išleistąjį Donelaitį platokai rašė 
kitas žurnalas.!* Tai buvo labai autoritetingi leidiniai visoje Vokietijoje, kuriuos prof. Juozas Ere- 
tas šitaip apibūdino: 


Žurnalas, kuriame pasirodė [Donelaičio Metų] kritika, priklausė prie pačių stambiausių savo rūšies. Jis beveik 
tik recenzijas dėdavo, vertindamas visus žymesniuosius mokslo veikalus. Išeidamas Goethės valdomojoje Jeno- 
je, remiamas specialistų, žurnalas „Jenaische Allgemeine Literatur-zeitung“ kartu su tokiais kolegomis, kaip 
„Leipziger Lireraturzeitung“, „Goettingische Gelehrte Anzeigen“ ir t.t., plačiai formavo mokslininkų opiniją. 
Būri šių organų recenzuojamam buvo laikoma garbe. Ne vienas autorius mieliau sutiko būti jų peikiamas negu 
nutylimas, kas reikštų, kad net dėmesio nevertas,“ 


Paminėjo Rėzos darbus ir kai kurie kiti vokiečių periodiniai leidiniai. 


? S. Pigon, Zdawnego Wilna ..., Wilno, 1929, p. 26-28, 

? V. Merkys, Simonas Daukantas, Vilnius, 1972, p. 64, 

* Cic. iš A. Jovaišas, Liudvikas Rėza, p. 45. 

2 Goettingische Gelebrte Anzeigen, 1826, nr. 104. 

3 Jenaische Allgemeine Literatur-Zeitung, 1818, nr. 152, 

4 J. Eretas, „Rėzos santykiai su Goethe“, Athenaeum, t. IX, nr. 2, 1938, p. 19. 

Eikime į kitus kraštus. Čekijoje Rėzos dainynas ne tik buvo žinomas, bet į jau 1827 m. Fran- 
tišekas Čelakovskis jį (beveik visą) išvertė čekiškai. Laiške draugui Jozefui Vladistimilui Kama- 
rytui jis rašė apie savo susižavėjimą dainomis, kuriame pasigirsta ir Rėzos minčių apie dainas 
atgarsiai: 


mais, o tavo AL klaidžiodamos purpurais išdabintuose šileliuose ir Nekas dar labiau tave linksmina. 10 
pat švelnumą, jautrumą ir malonumą turi ir lietuvių liaudies dainos. Iš tikro malonu jomis užsiimti.l5 


Čelakovskis buvo pradėjęs versti ir Donelaitį. 

Varšuvos Mokslo bičiulių draugijos susirinkime žinomasis lenkų žodynininkas Samuelis Bogu- 
milas Linde paskaitė pranešimą apie Rėzos Lietuviškosios biblijos istoriją ir jo išleistus Donelaičio 
Metus. Kiek vėliau visa tai buvo išspausdinta draugijos metraštyje. Savo knygas draugijai buvo 
atsiuntęs pats Rėza. Yra žinių, kad draugija buvo pavedusi Walentui Majewskiui išversti Donelai- 
čio Metų ištraukas. Lenkų romantizmo pirmtakas Kazimierzas Brodziūskis, pabrėždamas, kad 
lenkams, ilgus amžius su lietuviais susijungusiems, esanti didesnė pareiga kaip kokiems svetim- 
šaliams (toks svetimšalis, aišku, Brodziūskiui buvo ir Rėza) domėtis lietuvių dainomis, išvertė 
(1822) Rėzos straipsnį apie dainas (iš Beitraege zur Kunde Preussens, 1818). Rėzos dainų rinkinys 
buvo gerai žinomas Lenkijoje ir ilgai buvo pagrindinis žinių apie lietuvių dainas šaltinis. 

Latvijoje, kur dominavo vokiečių kultūra ir kur Karaliaučiaus darbai buvo gerai žinomi, Rėza 
1819 m. buvo išrinktas Kuršo literatūros ir meno draugijos (Kurlaendische Gesellschaft fuer Lite- 
ratu? und Kunst) garbės nariu. Jo išleisto Donelaičio ištraukų latviškai išvertė ir 1822-1823 m. 
paskelbė Karolis Watsonas. 

Slinkdami tolyn šiaurėn į Estiją, buvusią taip pat vokiečių kultūros orbitoje, nurodysime, kad 
1822 m. Rėza buvo kviečiamas Tartu universitetan, bet atsisakė, norėdamas likti Karaliaučiuje. 

Iš Rusijos, kaip jau pirma buvo nurodyta, pas Rėzą lietuvių kalbos studijuoti buvo nuvykęs 
Petras Preisas, kuris labai aukštai vertino Rėzą kaip liruanistą. Rėzą minėjo jau ir Petras Keppenas 
savo veikale apie lietuvių kilmę, kalbą ir literatūrą (1827). 

Suprantama, kad itin domėtasi Rėzos darbais Didžiojoje Lietuvoje. Mūsų literatams jis nebuvo 
koks svetimtautis, kaip, pvz., ir tokiam Adomui Mickevičiui. Leisdamas (1829) savo pasakėčias ir 
pridėdamas Rėzos paskelbtąsias Donelaičio, Simanas Stanevičius vadino Rėzą garbingu ir didžiai 
mokytu vyru. Rėza buvo ir asmeninį kontaktą užmezgęs su Didžiąja Lietuva. Vilniaus laikraštis 
Dziennik Wilenski 1817 m. pranešė, kad Karaliaučiaus universiteto profesorius Liudas Rėza, 
biblijos vertėjas ir lietuviškos biblijos istorijos autorius, esąs surinkęs Prūsuose daug senoviškų 
liaudies dainų ir ketinąs tuo tikslu atvykti į Žemaičius ir Lietuvą; jis jau teiravęsis laiškais Vilniu- 
je reikalingų jam žinių.'* Jaunas lituanistikos mėgėjas Jurgis Plateris (kaip rašyta jo nekrologe"?) 
buvo nuvykęs Karaliaučiun, ten gerai pasipažinęs su garsiuoju lietuvių filologu Rėza, kurio moks- 
liniais patarimais pasinaudojęs užsiimdamas lietuvių kalbos gramatikos tyrinėjimu. Neabejotinai 
bus susipažinęs su Rėza ir Simanas Stanevičius, kuris kartu su savo jaunesniuoju draugu Plateriu 
1830-1831 m. viešėjo Karaliaučiuje.!š Galima manyti, kad ir lietuvių kalbos lektorium Vilniaus 
universitetui siūlytasis Leonas Uvainis buvo susitikęs su Rėza. 


iš Cir. iš V. Martinek, „Lietuva dailiojoj čekų literatūroj“, Naujoji Romuva, 1935, nr. 4, p. 80. 
16 V. Maciūnas, Lituanistinis sąjūdis XIX amžiaus pradžioje, Kaunas, 1939, p. 273. 

7 Kurjer Litewski, 1836, nr. 35. 

8 A. Jovaišas, Liudvikas Rėza, p. 48-49, 

Apžvelgę tuos iš įvairių kraštų pateiktuosius duomenis galime pagrįstai pasakyti, kad anuo 
laiku nė vienas lituanistas nebuvo taip plačiai žinomas kaip Rėza. 

Kalbant apie Rėzos kultūrinę „ambasadorystę“ reikia pabrėžti, kad jis nebuvo tik šiaip jau pa- 
syvus informatorius, teikęs lituanistinių Ž žinių, jei kas jo pasiteiraudavo. Ne kartą jis buvo ir labai 
aktyvus lietuvių kultūros propaguotojas, tikras šauklys. Štai jau minėtame 1817 m. atsišaukime, 
prašydamas siųsti jam lietuvių liaudies dainų, Rėza karštai įtikinėjo: 


Kilnūs šio darbo talkininkai tikrai pelnytų savo krašto ir užsienio padėką ir apgintų lietuvių tautą nuo (viešai 
daromų) apkaltinimų, kad jos kalba neturi nieko savito ir literatūrai reikšmingo. Su džiugia viltimi laukiu, 
kad mano čia išreikštus norus kuo greičiau įgyvendintų kilnūs lietuvių kalbos ir poezijos bičiuliai. 


Siųsdamas ką tik išleistąjį Donelaitį J. G. Scheffneriui (nereikšmingam vokiečių poetui, bet įta- 
kingam Karaliaučiuje žmogui, kurio draugų tarpe buvo tokios garsenybės kaip Herderis, „šiaurės 
magas“ Johannas Georgas Hamannas, Kantas), Rėza kiek ironizuodamas aiškinosi: 


Užkierėję graikai [t.y. klasikinės poezijos gerbėjai] tikriausiai pyks, kad lietuvių valstiečių dainą [t-y. Done- 

laičio Metus] laikau klasikiniu veikalu ir kad esu taip giliai nugrimzdęs barbarybėn, jog propaguoju lietuvių 

kalbą ir lireratūrą. Ber, sykį pradėjęs, aš eisiu barbarybės keliu, o kam negalima patarti, tam negalima padėti. 

Aš guodžiuosi dar tuo, kad galbūt vienas vienintelis vokietis lietuviškuoju hegzametru džiaugsis - tai ponas 

von Humnboldras, kuris, ką nors išmokęs, ne taip greit pamiršta; nes dar 1814 m. jis man pasakė Paryžiuje: ' 
„Nemanykit, kad aš lietuvių kalbą užmiršau; priešingai, dar ir šiandien esu toks par nuoširdus šio savito 

idiomo [= kalbos, šnektos] mylėtojas, kaip 1809 metais.“!? 


Wilhelmas Humboldtas buvo tada vienas iš įtakingiausių žmonių Vokietijoje: garsus kalbinin- 
kas, žymus valstybininkas, Prūsijos švietimo vadovas ir reformatorius, Berlyno universiteto stei- 
gėjas, Prūsijos diplomatinis atstovas užsienyje. Įvadiniame straipsnyje prie Donelaičio Metų Rėza 
prisiminė, kad Humboldtas dar 1809 m., lankydamasis Karaliaučiuje ir pamilęs lietuvių kalbą, 
raginęs Rėzą leisti Donelaitį. Tad savo leidinį Rėza vokišku giriamuoju eilėraščiu ir dedikavo 
Humboldtui, pažįstančiam tautą, „kuri žydi prie šventojo Nemuno“. 

Siekė Rėza ir dar aukščiau. Vokietijos kultūrinio gyvenimo zenite tada ryškiai švietė Goethės 
vardas. Iš visos Europos kultūrinių piligrimų minios (žinoma, jų tarpe netrūko ir kultūrinių sno- 
bų, nes audiencija pas Goethę buvo didelio prestižo reikalas) plūdo Veimaran lankyti Goethės 
(1829 m. čia buvo atpiligrimavęs ir Adomas Mickevičius), kaip maldingieji mahometonai šventojo 
Kaabos akmens pagerbti. Ir prie Kaabos prieiti buvo turbūt lengviau kaip prie Goethės. Betgi 
atkaklusis Rėza ryžos gauti palankų Goethės žodį savo leidžiamajam dainų rinkiniui. Žinoma, 
sunku buvo pasiekti laiko neištenkantį, gausių lankytojų atakuojamą ir sekretorių bei padėjėjų 
ginamuoju mūru apsitvėrusį visagalį Veimaro hercogystės ministrą. Rėzai padėjo tarpininkas. Tai 
buvo Jenos (priklaususios Veimaro hercogystei) universiteto anglų kalbos lektorius Abrahamas 
Penzelis. Vietos žurnale (Jenaiscbe Allgemeine Literatur-Zeitung) jis recenzavo Donelaičio Metus, 
kuriuos pats Rėza buvo tam žurnalui nusiuntęs. Laiške Scheffneriui (1819 X 2) Penzelis teiravosi, 
ar Rėza būsiąs patenkintas recenzija, ir prašė paskatinti Rėzą, kad jam atsiųstų lituanikos. Sekan- 
čiame laiške (1818 XII 14) Penzelis jau prašė padėkoti Rėzai už knygas, kurių parinkimu esąs labai 
patenkintas. Rėza ir bus paprašęs Penzelį, kad patarpininkautų pas Goerhę. 1818 XII 5 Penzelis 
parašė Goethei: Karaliaučiaus universiteto prof. Rėza, naujausios lietuviškos biblijos leidėjas, 
esąs surinkęs nemaža lietuvių liaudies dainų ir dar ketinąs tą rinkinį padidinti, nuvykęs Rusijos 


19 L. Rėza, Lietuvių liaudies dainos, t. WI, p. 355. 

Lietuvon; Rėza esąs įsitikinęs, kad Goethe ne tik pažįstąs lietuvių dainas, bet ir jas vertinąs; 
Goethės pratarmė labai palengvintų dainų leidėjo suradimą. Goethe ilgai nenudelsė su atsaky- 
mu (1818 XII 22): jis visada domėjęsis liaudies dainomis, todėl jam miela buvo išgirsti žinią apie 
Penzelio draugo (t.y. Rėzos) užsimojimą; jei rinkinys jau būtų buvęs paruoštas spaudai, Goethe 
būtų mielai jį parekomendavęs; prašė pranešti, kai reikalas bus pribrendęs. 

Goethės laiško nuorašą Penzelis persiuntė (1819 I 24) Rėzai. Netrukus betgi pats pasimirė, 
ir Rėzos ryšys su Goethe nutrūko. Tačiau ne per ilgam. 1820 X 14 Rėza pats parašė Goethei ir 
drauge nusiuntė 89 dainų (su vokiškais vertimais) rinkinio rankraštį, reikšdamas 


„. širdingiausią pageidavimą, kad Jūsų Ekscelencija maloningai ir draugiškai teiktutės apdovanoti šį kuklų 
šiaurės padangės gėlių rinkinį pritariamuoju žodžiu, arba įžanga, kuri leidinėlį rekomenduotų. [...] Tiesa, 
kadaise pagyrė lietuvių liaudies dainas Lessingas ir Herderis, bet jų žodžiai, atrodo, pamažu užsimiršta. 
Taip pat Jenischas ir nemirtingasis Kantas giriamai atsiliepia apie dainas Milkaus lietuvių kalbos žodyno 
pratarmėje, tačiau tik tarp kitko ir tokioje vietoje, kuri nelengvai tegali būti matoma platesnei lireratūrinei 
publikai. Todėl šiems šiaurės svečiams reikalinga ir pageidautina, kad jie būtų įvesdinti į vokiečių mokslo 
pasaulį tokio vyro rankos, kurį Vokietija tikrai be pataikavimo pavadino poerų kunigaikščiu ir savo lite- 
ratūros hercogu. Būčiau nepaprastai laimingas, jeigu man pavyktų įgyti Jūsų Ekscelencijos palankumą i ir 
pagalbą šiam seniai mano puoselėjamam rinkiniui.20 


Labai užimtas Goethe Rėzai neatsakė, bet iš kai kurių jo užuominų matyti, kad tą Rėzos ran- 
kraštį jis gavo. 

Po kelerių metų išleidęs Dainas (1825), Rėza per švietimo pareigūną Berlyne Ludwigą Nicolovi- 
jų (kilusį iš Rytprūsių) pasiuntė knygą Goethei, taip pat parašė ir laišką (1826 III 20) prašydamas, 
kad „Jūsų Aukštybė mestute draugišką žvilgsnį į šiuos paprastus lietuvių liaudies mūzos kūrinius“. 
Neatsakė Goethe Rėzai ir į tą laišką (bent toks atsakymas nėra žinomas), tačiau ne tik atkreipė 
dėmesį į Rėzos knygą, bet ir parašė dvi recenzijas: vieną trumputę (Goethės žurnale Ueber Kunst 
und Altertum, 1828), kitą ilgesnę, kuri buvo išspausdinta (1833) pomirtiniame Goethės raštų 


„rinkinyje. Rėza neabejotinai bus paskaitęs tą palankų atsiliepimą ir galėjęs pasidžiaugti tokiu Vokie- 


tijoje labiausiai vertintu pripažinimu. Paties Goethės! Rėzos užsispyrimas laimėjo. 


„Lietuvininkais mes esam gimę“ 


Kristijono Milkaus žodyno (1800) pratarmėje Berlyno pamokslininkas ir meno akade- 
mijos profesorius Danielius Jenischas priminė: „Šalia mokslinio intereso, kuris gali paskatinti 
lietuviško žodyno leidėją, yra dar savotiškas tautinis intersas [eigentuemliches National-Interesse], 
kuris kiekvienam patriotui mažoje tautelėje turi būti šventas.“ Tas pats tautinis interesas brangus 
buvo ir Rėzai, kai jis rašė savo 1817 m. atsišaukime: „Mano norui šį veikalą [Donelaičio Metus], 
teikiantį garbės lietuvių tautai ir laikytiną išliekančiu tautinės literatūros paminklu, pakelti iš 
užmaršties ir parodyti taip pat užsienio publikai pritars kiekvienas, kam rūpi mūsų tėvynės gar- 
bė ir dvasinė gerovė“ 

Dėl istorinių aplinkybių taip jau susidarė, kad lietuvių kultūriniai reikalai nuolat buvo susiję 
su tautiniais siekimais. Štai, pvz., vienas iš pačių pirmųjų mūsų rašytojų Mikalojus Daukša savo 
postilės (1599) lenkišką „prakalbą į malonųjį skaitytoją“ baigdamas pasisako: 


20 Ten pat, p. 359. 

Pagaliau, kad ir negautum kitos paramos ir naudos iš tų knygų, išverstų į lietuvių kalbą, gana man bus, jog šiuo, 
nors ir mažu savo darbeliu, - kaip manau ir geidžiu, - duosiu pradžią ir paskatinsiu mūsiškius mylėti gimtąją 
kalbą, jos laikytis ir ją ugdyti. Juk tatai mums ir visiems Lietuvos Didžiosios Kunigaikštystės gyventojams, 
kaip sakyta, labai turėtų rūpėti. 


Taigi ir Daukšai, pirma cituotaisiais Jenischo žodžiais betariant, buvo šventas tam tikras tau- 
tinis interesas. 

Mažosios Lietuvos lietuvių raštijos aukso gadyne reiktų laikyti XVIII amžių. Ir ne tik dėl Done- 
laičio. Ruigiai (tėvas ir sūnus), broliai Milkai, Jonas Šulcas, Adomas Šimelpenigis, Jokūbas Bro- 
dovskis, Gotfridas Ostermejecis ir daug kitų uoliai darbavosi rengdami lietuvių kalbos žodynus, 
rašydami gramatikas, aukštindami lietuvių kalbos grožį, polemizuodami dėl giesmynų lietuvių 
kalbos ir eiliavimo tobulumo, sudarinėdami giesmynus, sukurdami vieną kitą ir pasaulietinį ei- 
lėraštį, pagaliau išspausdindami Šventojo Rašto lietuvišką leidimą, ir dar ne vieną. Jų darbą gau- 
bė ram tikra lietuviškumo meilė, veikusi net ir jų konfratrus vokiečius, iš kurių tarpo ne vienas 
gerokai aplietuvėjo, netgi ir sulietuvėjo. Štai kad ir kunigų Ostermejerių šeima, kurios trijų kar- 
tų penki nariai svariai pasireiškė mūsų raštijoje. Toksai Zigfridas Ostermejeris labai patriotiškai 
smerkė (1814) germanizacines užmačias: kalbos atėmimas tautai esanti didžiausio pasipiktini- 
mo vertas despotizmas (die empoerendsie Tyrannei und die schreiendste Despotie); kurie gauna 
prieglaudą Lietuvoje, turėtų išmokti lietuviškai, betgi jiems maloniau valgyti lietuvišką duoną, o 
niekinti lietuvių kalbą ir dargi reikalauti, kad lietuvių tauta ir kalba būtų išnaikintos; „bet tiems 
ponams būtų galima teisingai pasakyti: jei jums šita kalba ir tauta nepatinka, ko jūs čia atsikraus- 
tėt; mes ir be jūsų galime apsieiti, jūs tik sumaiščių pridarote“.?' Ir tai rašė į Rytprūsius atsikėlusio 
Saksonijos odininko Baltazaro Ostermeyerio anūkas! 

Itin minėtinas Zigfrido Ostermejerio tėvas Gotfridas, daug rašęs Prūsijos istorijos klausimais, 
parengęs lietuvių kalbos gramatiką, išspausdinęs giesmyną, išleidęs lietuvių giesmynų istoriją 
(1793), kurioje dažną kunigą, lietuvių giesmių autorių, apibūdino: „puikus lietuvis, savo parapijos 
mylimas“; „geras lietuvis, bet blogas poetas“ (beje, pastaroji charakteristika gal ir dabar, beveik 
po poros šimtų metų, kai kam tiktų). 

As būtų dar spėjęs apibūdinti Rėzą, Gotfridas Ostermejeris būtų neabejotinai parašęs, kad 

ai „puikus lietuvis“. Išaugęs lietuviškose XVIII a. Mažosios Lietuvos kunigų tradicijose, Rėza 
ne tik neslėpė savo lietuviškos kilmės, bet ją visur pabrėžė. Štai savo autobiografijoje, 1810 m. 
įteiktoje universitetui, pažymėjo, kad jis yra e gente lšthuana. Ilgainiui net ėmė pasirašinėti Liudu 
Gediminu (Ludwig Jedemin), nors iš tikrųjų jo antrasis krikšto vardas buvo Martynas. 

Panašiai kaip ir Zigfridas Ostermejeris, Rėza labai piktinos stiprėjančiomis germanizatorių 
pastangomis slopinti ir net išnaikinti lietuvių kalbą. Štai, pvz., 1802 m. mokyklų komisija pasiū- 
lė karaliui „lietuvių kalbai panaikinti planus, kurių Jo Didenybė norėjo“, nes kalbų dvilypumas 
kliudąs mokslo pažangai.2? Pačioje Rėzos pašonėje anoniminis Jenaischbe Literaiur-Zeitung ko- 
respondentas iš Gumbinės tvirtino, kad Prūsuose vartojamos mozūrų ir lietuvių kalbos tik truk- 


dančios švietimo darbą, todėl krašto kultūrai būtų pageidautinas jų išstūmimas — Verdraengung 
durch die deutsche Spracbe.23 


2 V. Maciūnas, Lituanistinis sąjūdis XIX amžiaus pradžioje, p. 131. 

2 V. Misiukevičius, „Klaipėdoje vykdomas nutautinimas per mokyklą ir bažnyčią“, Naujoji Romuva, 1935, nr. 1, 
p. 14. 

3 Jenaische Literatur-Zeitung, 1814, nr. 59. Žr. V. Maciūnas, Lituanistinis sąjūdis XIX amžiaus pradžioje, p. 130. 

Tokią įžūlią korespondenciją paskaitęs, Rėza negalėjo nutylėti ir savo Lietuviškosios biblijos 
istorijoje (1816) karštai ėmėsi ginti lietuvių kalbos teises: 


Reikia norėti, kad mūsų giliai gerbiama krašto valdžia [...] kilniai susirūpintų didžiausia lietuvių brangenybe, jos 
kalba, mokyklose Lietuvoje! Tautos aukštesnis lavinimas ir dvasinis kilninimas gali būti įgyvendinti tik gimtąja 
kalba, nes ji yra tartum vartai, pro kuriuos visos didžios ir vaisingos idėjos pasiekia tautos sielą. Tvirtinimas, 
kurį mes skaitėme viešojoje spaudoje [čia Rėza nurodo aną korespondenciją iš Gumbinės], kad patartina ir esąs 
laikas išstumti lietuvių kalbą, rodo menką žmogaus psichologijos pažinimą. Tai reikštų uždaryti duris visoms 
vertingoms žinioms ir užmušti tautos charakterį, jeigu jos nesulaužomą nuosavybę (kurią jai davė Dievas), 
jos kalbą, būtų norima išplėšti, [...] Pati mintis yra tokia žema ir taip neverta humaniškai išauklėro žmogaus, 
kad visiškai nenusipelno tolesnio atrėmimo. Jei kalbėsime apie lietuvių kalbos seminarą Karaliaučiuje, tai jis 
yra įstaiga, iš kurios išėjo tokie puikūs vyrai, kaip Donalitius, Ruigis (Ruhig], Milkus [Mielcke] ir kt., kurie 
buvo savo tautos pažiba, ir todėl kaip taurus protėvių palikimas nusipelno būti išsaugoras savo paskirčiai. [...] 
Betgi niekada nebus pateisintas pirminis lieruvių kalbos seminaro Karaliaučiuje tikslas, jeigu lietuvių kalba 
nebus Lietuvoje - Tilžėje, Gumbinėje, Įsrutyje ir kitose vietose - įvesta į gimnazijas ir mokyklas kaip dėstoma- 
sis dalykas greta kitų mokslų ir ypač jeigu nebus atsižvelgta į lietuvių kalbos mokėjimą per universitetinius ir 
tarnybinius egzaminus. Šis klausimas yra pirmaeilės svarbos. [...] Iš sverimtaučių, kurie nemyli liaudies kalbos 
ir nuo kurių nusigręžia tautos širdis, maža ko tegalima tikėtis dvasiniam liaudies auklėjimui. Krašto istorija 
rodo, kad visa, kas iki šiol padaryta tikram lietuvių dvasiniam lavinimui iz jų literatūrai, yra nuveikta to krašto 
žmonių - Mažvydo, Vilento, Bretkės [Brerkūno], Donelaičio, Milkaus ir kitų.?* 


Tų kitų tarpan mes įrašytume ir patį Rėzą. 

Deja, nei Rėza, nei kiti patriotai negalėjo sulaikyti iš vakarų atslenkančio vokiško potvynio, 
kuris skandino krašto lietuvybę, panašiai kaip vakaris vėjas kopų smiltimis pamažu užpylė Rėzos 
Karvaičius. Tolminkiemio laukuose, kur dar taip neseniai Donelaičio viežlybasis Pričkus mokė ir 
sveikino (Sveiks, svieteli margs!) į vasaros darbus susirinkusius būrus, nutilo lietuvių kalba. Vis 
labiau blėso Donelaičio, Milkaus, Rėzos krašte ir lietuviškoji dvasia. Stai Rėzos mokinys Pričkus 
Kuršaitis, kad ir daug nusipelnęs lietuvių kalbotyrai savo žodynu ir gramatika, jau nebeturėjo 
tiek karštos lietuviškos dvasios kaip jo mokytojas. Vis dėlto lietuvybė Mažojoje Lietuvoje anaip- 
tol dar nebuvo nustelbta, nors jos plotas siaurėjo. | 

Dar prieš sušvintant Ragainėje Aušrai iš Lietuviškos ceitungos skilčių garsiai nuskambėjo įrai- 
gūs žodžiai „Lietuvninkais mes esam gimę“. Tas lietuvius pamilusio vokiečio Jurgio Sauerweino 
eilėraštis taip išpopuliarėjo net ir Didžiojoje Lietuvoje, kad ilgainiui, ypač gavęs prieš Pirmąjį karą 
įspūdingai Stasio Šimkaus sukomponuotą melodiją, beveik buvo benustelbiąs Kudirkos himną. 
Ir nenuostabu. Pradiniai to eilėraščio žodžiai — tai tikrai vykusiai suformuluotas šūkis, taikliai 
pagavęs visą XIX a. tautinio sąjūdžio esmę, kurią sudarė konstatavimas - Lietuvninkais mes esa- 
me gimę — ir reikalavimas - Lietuvninkais mes turim būt. 


„Lietuvninkais mes turim būt“ 

Jei yra koks kategoriškas reikalavimas, tuoj pat iškyla ir skeptiškas paklausimas: o kodėl? 
Taigi kodėl reikia būti lietuvininkais? Juk tada lietuviškai tekalbėjo bemaž vieni vyžoti bei klam- 
pėti būrai mužikėliai, o kas tik iškildavo aukščiau pilkosios liaudies sociališkai, kultūriškai ar 
ekonomiškai, savaime virsdavo lenkais Didžiojoje Lietuvoje ar vokiečiais Mažojoje. Vyraujant 


* Cit. iš A. Jovaišas, Liudvikas Rėza, p. 170-171. 

luominei santvarkai, juk nebuvo nei naudos, nei garbės priklausyti mažiau teisių ir ekonominių 
galimybių turinčiam žemesniajam luomui. Daug kas tiesiog gėdijos savo mužikiškos kilmės. To- 
dėl mūsų dar negausūs tada lietuvybės mylėtojai laikė savo patriotiniu uždaviniu parodyti, kad 
ne tik nėra gėda prisipažinti lietuviu, o dargi garbė. Pagalbon atėjo istorija. „Užmiršome, kuomi 
mes senovėje buvome, - apgailestavo Aušra. - Mūsų tad ypatingiausias ir didžiausias rūpestis 
bus duoti pažinti mūsų broliams Lietuvoj nusidavimų senovės gadynės ir veikalų mūsų garbingų 
sentėvių. “25 Tai kas, kad dabar lietuviai prispausti ir niekinami, betgi ar ne jų protėviai kadaise 
prie Žalgirio sutriuškino kryžiuočių ordino galybę; ar ne jie po plačias Ukrainos stepes gainiojo 
nuožmiuosius totorius, kurių bijojo Europa; ar ne jų narsieji kunigaikščiai trupino ietis į storus 
Maskvos mūrus, už kurių slėpėsi nusigandę kniaziai. Vėlgi, išponėjusios bajorijos niekinamoji 
lietuvių kalba yra graži, turtinga, mokslo žmonių aukštai vertinama, universitetuose studijuoja- 
ma. Be to, ji tokia senoviška, kad kitos kalbos yra iš jos kilusios. 

Ir įvairūs patriotiškai nusiteikę kunigai, gydytojai, mokytojai, teisininkai, valdininkai, net ir 
šiaip jau mažamoksliai darėsi istorikais, etnografais, archeologais, archyvininkais, filologais ir, 
nors neturėdami mokslinio pasirengimo bei nenusivokdami apie istorijos ir filologijos metodus, 
uoliai vartė istorijos veikalus, archeologijos tyrinėjimus, kronikas ir senų dokumentų rinkinius, 
tautosakos leidinius, rankiodami savo tyrinėjimams įrodomąją medžiagą ir regzdami ne kartą 
fantastiškiausius filologinius išvedžiojimus. Štai, pvz., Aušroje skaitome tokį skelbimą: 


Ar rojuje lieruviškai kalbėjo? Pirmoje Sekminių šventėje [...] ant penkių ziegoriaus Bruožis, liekorius [= 
gydytojas], Tilžėje gyvenąs, lietuviškais žodžiais parodys pagal senovės raštus ir iš kalbų sulyginimo, kad 
„rojaus“ kalba lietuviška buvusi. Įleidimo ženklai [...] gali ir jau dabar būti pasteliuojami [= užsakomi] per 
gromatą, nusiunčiant šešis trečiokus.?* 


Panašiai aušrininkas Andrius Vištelis-Višreliauskas eilėmis garbino lietuvių kalbą: 


Tu danguje karaliauji, 
Liaupsint Pramžių nepaliauji, 
Skambėdama tarp šventųjų 
Jau nuog amžių amžinųjų. 


Mūsų pratkų [= protėvių] gimdytojai, 
Rytų žemės gyventojai, 

Tavo žodžiais kalbėdavo, 

Pirmneng čionai atkeliavo (ir t.t.]27 


Tokias mintis ir kitur dėstė. 


Pasigirsdavo, beje, ir blaivesnių balsų prieš anokias filologijas. Jonas Jablonskis, rimto univer- 
sitetinio išsilavinimo kalbininkas ir reiklus gimnazijos klasikinių kalbų mokytojas, nesusilaikė 
nepasibaręs lyg ant blogai namų darbą parašiusio mokinio: 


„A. J. Vlišteliauska]s priguli prie tų mūsų kalbininkų, kurie lietuvišką kalbą turi už motiną visų kalbų, už 
Adomo ir Ievos kalbą. Visas tokis „mokslas“ nesušildys lietuvių, jis tiktai garbę mums plėšia akyse mokslo 
žmonių, todėl metas jau būtų ir pabaigti su tokiu mokslu.2* 


t 


Aušra, 1883, nr. 1, p. 6, „Priekalba“, 

* Aušra, 1885, nr. 4/5, p. 144, 

7 Aušra, 1883, nr. 1, p. 10-11, 

* Varpas, 1894, nr. 1, p. 10; pasirašė: P. V. 

Tie višteliauskinio tipo rašėjai ne tik nebuvo moksliškai pajėgūs; jie net ir nesuprato, kad kiek- 
vieno tikro mokslininko uždavinys yra mokslinės tiesos ieškojimas. Žinoma, jiems atrodė, kad 
jie atskleidžia mokslinę tiesą; betgi iš tikrųjų svarbiausias dalykas jiems buvo darbuotis pagal savo 
kuklias išgales didesnei Lietuvos garbei, ad majorem Lituaniae gloriam. Joną Basanavičių, ku- 
ris savo mokytumu, be abejo, toli viršijo įvairius višteliauskus, Antanas Smetona gražiu žodžiu 
taikliai apibūdino: „[Basanavičius] ieškojo lietuvių prosenovės Mažojoj Azijoj, kad galėtų rasti 
Lietuvą Neries ir Nemuno pakrantėse prie Baltijos jūrų.“?? Jiems visiems tada labiausiai rūpėjo 
ne tolimos senovės laikai, ne kokie trakai, frygai ar getai, o dabarties lietuvis, dabarties Lietuva; 
jiems rūpėjo, kad lietuviai surastų save savo pačių krašte. 

Kitoks argumentas, kodėl reikia būti „lietuvininkais“, jau seniau buvo iškilęs Mažojoje Lietuvo- 
je. Atsivertę Donelaitį nerasime vėlesniesiems aušrininkams būdingo Lietuvos praeities garbinimo, 
didžiavimosi šauniais mūsų kunigaikščių karo žygiais, lietuvių kalbos grožio ir jos senoviškumo 
aukštinimo. Rasime betgi panašų liūdesį dėl lietuvių kalbos nykimo. Basanavičius pirmojo Auš- 
ros (1883) numerio „Priekalboje“ liūdnai konstatavo: „Lietuva pamažėliu nyksta, nes nyksta jos 
kalba“, o Donelaitis nuoširdžiai gailėjosi: „Ak, kur dingot jūs, lietuviškos gadynėlės, / Kaip dar 
prūsai vokiškai kalbėt nemokėjo.“ Basanavičius liūdėjo, kad nyksta Lietuva, o Donelaitis, kad, 
lietuviams vokietėjant, nyksta senoji lietuvių dora: kai „lietuvninkai su vokiečiais susimaišė, / 
Štai ir viežlybums tuojaus į nieką pavirto“. Kaipgi neliūdėsi, kad 


Tarp lietuvninkų daugsyk tūls randasi smirdas, 
Kurs, lietuviškai kalbėdams ir šokinėdams, 
Lyg kaip tikras vokietis, mums gėdą padaro. 
Daug tarp mūs yra, kurie, durnai prisiriję, 
Vokiškas dainas dainuot ir keikt pasipratin 

Ir kaip vokiečiai kasdien į karčemą bėga. 


Toji tautinio ir moralinio pradų sąsajos mintis Mažojoje Lietuvoje buvo gaji. Po pusantro šimt- 
mečio ji ataidi pas Vydūną, kuris viename autobiografiniame fragmente šitaip pasisakė: 


Matau, kad žmonės, pertraukdami sąryšį su savo kilme, savo tėvais — protėviais, gadina savo dorovę ir intelek- 
tą, trukdina savo dvasios-sielos rarpimą, praleidia velrui savo amžių. O aš norėtiau supratimą sužadinti, kad 
to nepadarytų. Pats lietuviškumo išlaikymas yra antros eilės dalykas. Jis yra forma. O man rūpi esmė.?? 


Vydūnui esmė buvo tai, kad lietuviai ugdytų savyje žmoniškumą: 


Tautiškumo gyvėjimo kelias veda į žmoniškumo stiprėjimą. O tatai yra gyvenimo prasmė. Kur ji išvysta, 
kur jos gyvenama, ten tauta tikrai atsigauna. Ir taip yra tvirtinamas jos gyvenimas, jos apsauga ir jos reikš- 
mė žmonijai. Kiekviena tauta turi tam tikrą pašaukimą. Lietuviams reikia savąjį surasti, suradus jį suprasti 
ir juo gyventi.?! 


Grįžtame į Rėzos laikus. Daug poveikio tada turėjo Rousseau iškeltoji mintis apie gamtos ir 
civilizacijos priešpriešą: civilizacija sugadinusi žmogų, kurį gamta sukūrusi gerą, laisvą, laimingą. 
Susidarė savotiška primityviųjų, su gamta artimo ryšio nenutraukusių tautų idealizacija. Visoje 
Vokietijoje labai žinomas Herderis įtikinėjo: 


2 A. Smetona, Pasakyta, parašyta, Kaunas, 1935, p. 179. 
30 „Tikrasis Vydūnas“, Naujas žodis, 1928, nr. 1, p. 3. 
a Vydūnas, „Ištautėjimas ir atsigavimas“, Naujoji Romuva, 1934, nr. 1, p. 3. 

Žiūrėkite į anas laukines gentis, kaip jos nelaukiniškai sugyvena! Ten niekas kitam nepavydi, ten kiekvienas 
taikoje įsigyja ir savo naudoja, Laukinis yra tikresnė būtybė [ei wahreres Wesen), kaip civilizuotasis šešėlis.32 


Tokia dora ir civilizacijos nepagadinta tauta buvę senieji prūsai, kuriuos populiarus tada rašy- 
tojas ir istorikas Augustas von Kotzebue šitaip apibūdino: 


Jie nebuvo pasiekę aukšto laipsnio kultūroje, kuri skleidžia apšvierą, bet žudo dorą (plg. Rousseau!), tačiau 
kas galėtų juos pravardžiuoti laukiniais? Argi tikėjimas ir prietarai, tiktai kitokių formų, nebuvo jiems ben- 
dri su krikščionimis? Pastarieji viršijo dirbtinėmis [in erkuenstelien] dorybėmis, anie [t.y. prūsai] stipria 
prigimtimi [i kraeftiger Natur]. Kad jie nesipriešindami negalėjo suprasti, jog vienas žmogus Romoje turįs 
teisę juos kam nors dovanoti, buvo jų neišmanymas; kad jie savo dievus, savo nuosavybę gynė - jų nusikal- 
timas; kad jie už plėšikišką užpuolimą kruvinai keršijo - jų piktadarybė.33 


Pasiekė tos idėjos ir Vilnių, kur studentas Simanas Daukantas (jo Darbuose senųjų lietuvių Kot- 
zebue buvo ne kartą cituotas) didžiavosi savo protėviais: „Taip lietuviai žemaičiai, pagonimis 
būdami, giriose gyvendami, drąsūs karėj, liuosi namuose, daugiau turėjo dorybės ne kaip jų susie- 
dai krikščionys.“ 

Į lietuvius žiūrėta kaip į anų idealizuotųjų prūsų tiesioginius įpėdinius. Vėl cituojame Herderį: 


„. vargu galėtų būti švelnesnis vaizdavimo būdas kalboje ir poezijoje, kaip jų palikuonių, vadinamųjų lietu- 
vių ir latvių: jų dainos yra idilės, išdainuojamos vienatoninėmis švelniomis melodijomis; medžių ir laukų 
poezija buvo jų religija ir namų gyvenimo būdas. Jų kalba pilna maloninių deminutyvų; jų charakteris yra 
subtilus, taurus, švelnus.?* 


Tokie visų aukštai vertinto Herderio žodžiai Rėzai turėjo skambėti kaip žavi muzika. Panašių 
palankių pasisakymų nestigo tada vokiškoje Rytprūsių raštijoje. Ludwigas Baczko, Friedrichas 
Samuelis Bockas, Ludwigas Gervais, K. E. Nanke ir kt. gražiai paminėdavo lietuvius. Dažnas jų 
taip pat pabrėždavo neigiamą vokiečių įtaką lietuvių dorai. Danielius Jenischas pratarmėje prie 
Kristijono Milkaus žodyno (1800) nurodo, kad lietuviai esą labai prisirišę prie savo kalbos; tai ne 
tik atleistina, bet dar ir pagarbos verta, nes nesugadinti tos mažos tautelės papročiai bent iš dalies 
priklausą nuo ano jų patriotizmo; lietuvis turįs visas paprastai ir atsiskyrusiai gyvenančių tautų 
dorybes ir maža jų ydų (vėl plg. Rousseau ar Herderį). Kitoje žodyno pratarmėje C. F. Heilsber- 
gas rašė: „Kas turėjo progą stebėti neigiamą vokiečių papročių ir kalbos įtaką lietuviams, kurie 
gyvena pasienyje ar netoli nuo miestų, tas bus įtikintas, kad lietuvis drauge su savo kalba netektų 
ir savo tautiškumo [Nationalbeit]. Dėl tos priežasties, atrodo, būtų naudinga palikti lietuviui jo 
kalbą.“ Toms mintims pritarė Immanuelis Kantas savo pratarmėje, pavadintoje „Nachschrift eines 
Freundes“ (Draugo prierašas). Kanto žodis buvo itin svarus Rėzai, kuris Karaliaučiaus universi- 
tete buvo klausęs to savo mylimo profesoriaus paskaitų, o vėliau savo daktarinėje disertacijoje 
nagrinėjo kai kuriuos Kanto filosofijos klausimus. 

Tokiu būdu jau Donelaičio mintis apie senosios lietuvių doros ir jų tradicinio lietuviškumo 
išlaikymo ryšį gavo nemažą atramą ir kitataučių raštuose. Suprantama, kad Rėza savo raštuose 
nepašykštėjo pagyrimų mylimajai lietuvių tautai. Štai, pvz., ištrauka iš prierašų prie jo poezijos 
rinkinio Prutena (t. I, 1809): 


32 Cir. iš V. Maciūnas, Lituanistinis sąjūdis XIX amžiaus pradžioje, p. 245. 
3 A. Kotzebue, Preussens aeltere Geschichte, t. I, Riga, 1808, p. 89. 
3 Cir. iš I. Skrupskelis, Lietuviai XVIII amžiaus vokiečių literatūroje, Roma, 1967, p. 71. 

Lietuviai, palyginti su paprastais vokiečiais Prūsijoje, yra žymiai aukštesnės kultūros. Tai parodo ne tik jų 
samprotavimai pokalbyje, kalbos ir posakių tikslumas ir apskritai mandagios manieros, bet taip par dailės 
dirbiniai, kuriuos jie padaro. Lietuvaitės sugeba į savo juostas ir kaspinus jausti prasmingiausių posakių, 
kuriuos vokietaitės dažnai vos paskaito. [...] Tokio gabumo menui ir nagingumo darbe priežasčių reikia 
ieškoti galbūt ankstesnėje tautos civilizacijoje, kai, valdoma savo didžiųjų kunigaikščių, ji kadaise buvo 
politiškai savarankiška. Šio savarankiško charakterio lietuvis nėra pracadęs. Jis įpratęs kalbėti su savo virši- 
ninku ne kitaip, kaip su lygiu. Į savo Dievą, kaip ir į savo karalių ir kaimyną, jis kreipiasi žodžiu tu, o savo 
viršininkui, kaip sąžiningumo ir pasitikėjimo ženklą, paduoda ranką.33 


Beje, jau Kantas Milkaus žodyno pratarmėje buvo rašęs, kad lietuviui tolimas pataikūniškumas 
(Kriechberei), jis jaučiąs savo vertę ir su viršininku kalbąs kaip su lygiu. 

Apie lietuvius ir jų būdą Rėza pasisako taip pat prierašuose prie Donelaičio Metų. Pvz., ko- 
mentuodamas Donelaičio eilutę „Taip lietuvninkai savo viežlybumą pražaidė“, Rėza rašo: 


Tarp kitko, čia pareikštoji mintis yra labai teisinga ir patyrimo patvirtinta, kad lietuvių dora dėl susimaišy- 
mo su vokiečiais, prancūzais ir kitais prašalaičiais [Fremdlinge] pablogėjo. 


Prie Donelaičio eilučių „Į bažnyčią vos išgirst ką kyšteria galvas, / O paskui tuo žaist ir šokt į 
karčemą bėga“ Rėza pastebi: 


Keliaujant nuo vieno Lietuvos galo ligi kito matysime, kad užeigos namai iki menkiausio kaimo smuklės 
yra vokiečių alaus ir degtinės pardavėjų rankose. Čia dievobaimingas ir paprastas lietuvis dažniausiai ir 
gauna savo vokišką išsilavinimą. Krinta akin nepaprastas skirtumas lietuviškuose kaimuose. Čia visi, jauni 
ir seni, sekmadieniais plūsta bažnyčion, o vakaras praleidžiamas kartojant pamokslą. (...] Betgi vokiečių 
gyvenamuose miestuose ir net miesteliuose bažnyčios sekmadieniais yra tuščios, o užeigos namai iki pat 
vidunakčio pripildyti. 


Ypač žavėjosi Rėza dainų moraliniu tyrumu, bet drauge ir nuogąstavo dėl jo išlikimo, neigia- 
mai vokiečių įtakai lietuviams bestiprėjant: 


... regime, didžiai džiaugdamiesi ir maloniai stebėdamiesi, kad tose liaudies dainose vyrauja tyra moralė 
ir taurus jautrumas dorovei. Nerasime nė vienos dainelės, kurioje amoraliomis užuominomis būtų peržen- 
giamos dorovės ir kuklumo ribos. [...] Šis dvasinis tyrumas ne tik patvirtina kuriančios sielos nekaltumą, 
bet ir pareikia garbingą liudijimą dorybingai tautos mąstysenai. [...] Todėl reikia labai bijoti, kad vokiškų 
papročių, būtent, žemos kareiviškos moralės įtaka nesuduotų jeigu ir ne galutinio, tai bergi labai sunkaus 
smūgio ir lietuvių liaudies dainų tyrumui bei nekaltumui.?5 


Skaitai susirūpinusio Rėzos jautrius žodžius, pagalvoji apie dabartį ir susimąstai... 


[1976] 


5 L. Rėza, Lietuvių liaudies dainos, t. II, p. 330-331. 
36 Ten pat, p. 340-341. 

Keturi Mažosios Lietuvos didieji 


„„nudalint gyvybės gali, kurs pats tikrai bus gyvas. 
Vydūnas 


Mažoji Lietuva, kaip ne tokia gausi tautos dalis, o be to, ilgainiui dar žymiai aptirpusi 
svetimos tautos naudai, negali savo indėliu bendrojon lietuvių raštijon prilygti Didžiajai. Tačiau 
praeityje, susiklosčius palankesnėms aplinkybėms, Mažosios Lietuvos raštija ne kartą net pir- 
mavo. Antai pirmoji lietuviška knyga, nors ir Didžiosios Lietuvos sūnaus Mažvydo parengta, 
pasirodė Mažojoje. Čia pat 1706 m. išspausdinta ir pirmoji lietuvių pasaulietinė grožinės litera- 
tūros knyga — Jono Šulco verstos Ezopo pasakėčios. Mažosios Lietuvos leidinys yra ir pirmasis 
lietuvių elementorius Skaitytinės (1708), jeigu pirmuoju elementoriumi nelaikytume Mažvydo 
katekizman įdėto „Pigaus ir trumpo mokslo skaityti ir rašyti“. Iš Mažosios Lietuvos mūsų lite- 
ratūra susilaukė ir pirmo jau tikrai stambaus poeto - Kristijono Donelaičio. Mažosios Lietuvos 
rašytojai taip pat pirmieji ėmė diskutuoti ir nagrinėti eilėdaros klausimus, todėl čia turime ir 
pirmąją lietuvių poetiką - Kristijono Milkaus gramatikos (1800) skyrelį „Kurze Anleitung zur 
litauischen Poesie“. Mažojoje Lietuvoje žymiai anksčiau kaip Didžiojoje imta domėtis ir daino- 
mis; čia ne tik viena kita daina buvo paskelbiama, bet pasirodė ir pirmasis svarbus Liudo Rėzos 
dainų rinkinys (1825). Nors pirmasis lietuvių kalbos žodynas (Konstantino Sirvydo, 1629) išėjo 
Didžiojoje Lietuvoje, bet užtat pirmąją spausdintą lietuvių gramatiką (Danieliaus Kleino, 1653) 
turime Mažojoje. Įdomu pažymėti, kad ir lietuvių žemės ūkio literatūra prasideda Mažojoje Lie- 
tuvoje Donelaičio iš vokiečių kalbos laisvai išversta 1769 m. brošiūra apie ganyklų pasidalijimo 
naudą. Dar reikia priminti, kad Mažojoje Lietuvoje pasirodė ne tik pirmasis lietuvių periodinis 
leidinys - Natanelio Fridricho Ostermejerio jau 1823 m. leistieji Nusidavimai Dievo karalystės, 
bet 1845 m. ir pirmasis jau tikras laikraštis - žinomojo kalbininko Fridricho Kuršaičio redaguota- 
sis Keleivis. Pagaliau savotiškai būdingas šioje pirmųjų eilėje ir tas faktas, kad pirmąją valstybinę 
lietuvių literatūros premiją gavo Mažosios Lietuvos dukra Ieva Simonaitytė už Aukštujų Šimonių 
likimą, romaną iš Mažosios Lietuvos gyvenimo. 

Ne kartą tai buvo daugiau kaip paprastas chronologinis pirmumas. Buvo gadynių, kada Ma- 
žosios Lietuvos raštija neabejotinai viršijo savo lygiu Didžiosios. Ypač XVIII amžiuje. Ir tai ne tik 
dėl Donelaičio. Tuo metu, kai Didžiosios Lietuvos rašytojų tarpe neturėjome stambesnių vardų, 
nors pačių knygų skaičius tada jau buvo smarkiai pašokęs, kai joje garsėjo vėliau Valančiaus dėl 
jos prietaringumo uždrausta spausdinti Broma atverta ing viečnastį, kai šios ir daugumos kitų 
knygų kalba buvo nerūpestingai prišiukšlinta svetimybėmis, - tuo pat metu Mažosios Lietuvos 
raštija gyveno savo aukso gadynę. Lietuvių kalba buvo čia nemažai rūpinamasi. Buvo karštai dis- 
kutuojama dėl bažnytinės lietuvių kalbos gryninimo, pagalvota net steigti tam tikslui filologinę 
draugiją (societatem lituanico bbilologicam); parašyta keletas gramatikų ir žodynų; parodyta ne 
tik praktinio, bet ir tam tikro teorinio, mokslinio intereso lietuvių kalbai - svarstytas lietuvių 

kalbos kilmės klausimas, lyginta su kitomis kalbomis, nagrinėtos kalbos savybės (pvz., Pilypo 
Ruigio dėl įdėtųjų dainų išgarsėjęs Betrachtung der litauischen Sprache, 1745, faktiškai 1747, 
Gotfrido Ostermejerio Gedanken von den alten Bewobnern des Landes Preufen, 1780); susido- 
mėta liaudies dainomis, iš pradžių tik kalbos reikalui, o vėliau įvertintas ir jų grožis; sutelktinėmis 
jėgomis parengta gražios kalbos religinių knygų; skiriant daug dėmesio leidžiamųjų giesmynų 
tobulumui, buvo net smarkiai pasiginčyta lietuvių eilėdaros klausimais (pvz., žinomoji Gotfrido 
Ostermejerio ir Milkų polemika); nesiribodami religine sritimi, Mažosios Lietuvos rašytojai 
davė ir pasaulietinės poezijos — šalia Donelaičio, kad ir neprilygdami jo talentu, stojo Adomas 
Šimelpenigis, Kristijonas Milkus ir kt. 

Tuo metu Mažoji Lietuva ne tik viršijo Didžiąją savo literatūrinių interesų ir užsimojimų 
platumu, bet netrukus ėmė pastarajai daryti aiškios įtakos. Ir štai XIX a. pradžios Didžiosios 
Lietuvos rašytojai, susirūpinę ugdyti ir tobulinti lietuviškų knygų kalbą ir rašydami gana gausias 
gramatikas bei žodynus, ne kartą gavo mokytis iš Mažosios Lietuvos, į kurios raštiją žiūrėjo su 
pavydu, jei ne su mokinio pagarba mokytojui. Bene geriausias iš jų gimtosios kalbos žinovas Sima- 
nas Stanevičius pripažino, kad „ligszioley tayp destys yr su wysays lituwyszkays rasztays, jog ti 
kuri Karalaucziuje, Tylžie, Klaypiedo, Gumbynie yszeina, toly giaresny ira, ne kayp musu maldu 
arba gismiu knigas Wyjlniuje spaudamas“. Todėl jis ir ragina „darbume yr gražume darba jymty 
paweyksta nu Lituwynynku Prusu“. Tą Stanevičiaus patarimą ne vienas jau ir anksčiau vykdė. 
Antai kun. Ksavero Baužo (Bohušo) veikalas, dėl patriotiško lietuvių kalbos išaukštinimo labai 
Špopuliarėjęs mūsų visuomenėje, daugybę pavyzdžių ėmė, o vietomis net vergiškai sekė Ruigio 
tyrinėjimą. Žemaičių lietuviškojo sąjūdžio šulas Poška, savo žodyną rengdamas, be kitko, nau- 
dojosi ir Milkaus žodynu. Vysk. Giedraičio gražia kalba išverstam Naujajam Įstatymui, anot to 
paties Stanevičiaus, „prawedy kiala“ 1701 m. karaliaučinis leidinys. 

Galima būtų dar ir kitais pavyzdžiais parodyti, kaip Mažoji Lietuva tada mokė Didžiąją. Vis 
dėlto ilgainiui ji neteko to pirmaujančio vaidmens ir netgi atsiliko nuo Didžiosios, šiai XIX a. 
tautiškai bundant ir drauge suskatus sparčiau ugdyti savąją literatūrą. Svarbiausia betg! priežas- 
tis galbūt buvo ta, kad suaktyvėjusi germanizacija kaskart vis labiau stelbė lietuvybę Mažojoje 
Lietuvoje, nors čia ir nestigo vyrų, išdrįsusių pakelti balsą prieš vokietininkų užmačias ar bent 
viltingai pasvajojusių apie galimą lietuvybės iškilimą ateityje. Antai Augustas Krauzė (Krause) 
savo knygelėje apie Lietuvą (1834) pranašingai rašė: 


Atrodo, lyg mūsų lietuvių kalba anaiprol nėra kultūrai netinkanti, nes Donelaičio Merai, daugybė dainų 
ir ypačiai Jesajos pranašo vertimas lietuvių Šventajame Rašte rodo, jog ir lietuvių kalba tinka vis labiau 
kilti, ir jei lietuvių tauta kada nors virstų nepriklausoma, toji kalba, be abejo, pasiektų tokį par išsilavinimo 
laipsnį, kaip graikų kalba kart yra pasiekusi. Dabar nelemta jai širokio gražaus likimo pasiekti. Ne? Ne? 
Dėl ko gi ne? Graikams teko daugiau kaip pusę tūkstančio metų būti prislėgtiems, ir štai kyla nauja graikų 
karalystė. Kodėl gi negali būti, jog štai kartunta pakyla iš dulkių nauja lietuvių karalystė, visos tos pačios 
kalbos giminės jungiasi į vieną, naują tautą ir, priešakyje turėdamos išmintingą kunigaikštį, gyvena naują 
tautos gyvenimą, įgyja naują garsą. 


Mažosios Lietuvos įnašas bendrojon lietuvių literatūron — kad ir neprilygo ji Didžiosios - yra 
labai reikšmingas. Ji davė visą eilę stambių vardų, iš kurių čia trumpai iškelsime keturius didžiuo- 
sius, po vieną keturiems mūsų raštijos gyvavimo šimtmečiams: Joną Bretkūną XVI ir XVII a. 
sąvartoje, Kristijoną Donelaitį XVIII a., Liudą Rėzą XIX a. ir Vydūną XX a. Jie ne tik didieji 
Mažosios Lietuvos literatūros šulai, bet ir visos lietuvių raštijos padangėje švyti tarp pirmojo dy- 
džio žvaigždžių. 

Kaip žinome, pirmieji mūsų rašytojai, kad ir Mažojoje Lietuvoje veikę ir leidę savo pa- 
rengtas knygas, buvo čion atvykę iš Didžiosios. Pirmasis ir jau toks reikšmingas vietos žmogus 
Mažosios Lietuvos raštijoje buvo Jonas Bretkūnas (1535 ar 1536-1602). Dėl jo tautinės kilmės 
būta nesutarimų. Kai kurie tyrinėtojai jį laikė vokiečiu. Taip buvo linkęs manyti ir Jurgis Geru- 
lis!, kurs betgi turėjo pripažinti, kad Bretkūnas „tačiau savo vertimuose, kad ir su visokiais ne- 
taisyklingumais, neretai taip gražiai kalbos dvasią nujaučia, kaip tiktai žmogus, kurs iš mažens 
lietuviškai moka. Nežinau, kaip tai aiškinti.“ Štai kur raktas į Bretkūno kilmės klausimą. Vėliau 
paaiškėjo, kad bent Bretkūno motina bus buvusi ne vokietė, o prūsė. 

Savo puikiu lietuvių kalbos mokėjimu, dideliu pajėgumu valdyti plunksną ir darbo užsimojimu 
bei rezultatais Bretkūnas iš karto praaugo kitus savo amžininkus rašytojus ir nebent tik Didžiosios 
Lietuvos katalikų rašytojas Mikalojus Daukša jam nenusileidžia. Bretkūnas davė pirmą stambią 
mūsų raštijos knygą - tūkstanties puslapių pamokslų rinkinį Postilla tatai esti Trumpas ir Prastas 
Ischguldimas Euangeliu (1591). Pagrindinis jo veikalas - tai, deja, neišspausdintasis Sventojo 
Rašto vertimas, kurį Gerulis gražiai ir tiksliai pavadino milžino darbu. Ir tikrai neeilinis žmogus 
tegalėjo duoti tokį stambų dalyką raštijai, nedrąsiai pirmuosius savo žingsnius tepradedančiai ir 
dar nespėjusiai išugdyti reikšmingesnių rašto kalbos tradicijų. Tai buvo sunkus pionieriškas dar- 
bas. Reikia pažymėti, kad ir kitoms, daug senesnėms ir turtingesnėms už lietuvių literatūroms 
Šventojo Rašto vertimas būdavo tiesiog kertinis akmuo ar bent labai reikšmingas raštijos įvykis. 
Antai vos keliasdešimt metų anksčiau už Bretkūną, bet tame pat šimtmetyje Liuterio padarytasis 
Šventojo Rašto vertimas buvo epochinės reikšmės veikalas vokiečių naujosios literatūrinės kalbos 
istorijoje. Bretkūnas ir buvo vėliau kai kieno pavadintas lietuviškuoju Liuteriu. Deja, Bretkūno 
vertimas, likęs rankraščiu, negalėjo turėti tiek reikšmės mūsų raštijos raidai, kiek neabejotinai 
būtų turėjęs išspausdintas. 

Tas monumentalusis mūsų senosios raštijos veikalas vaizdžiai rodė, kad lietuvių kalba jau 
neabejotinai buvo tapusi literatūros kalba ir kad „musu lietuwischkassis lieKuwis lig kittais liešu- 
weis schlownu stosisi“, kaip Žemčiūgos teologiškos (1600) pratarmėje pageidavo Tilžės klebonas 
Zacharijas Blotnas ir ko siekė taip pat ir kiti mūsų rašytojai. 


* 
* 
* 


Kad lietuviškas liežuvis ne mažiau šlovnas kaip kiti, dar daugiau už Bretkūną parodė 
Tolminkiemio klebonas Kristijonas Donelaitis (1714-1780), duodamas mums tokios poeti- 
nės vertės kūrinį, kuriuo būtų galėjusios didžiuotis ir turtingesnės už lietuvių literatūros. 
Tai darė ne tik neginčytinai didelis Donelaičio talentas, bet ir jo geras antikinės literatūros 
pažinimas, kurios pavyzdžiai išmokė Donelaitį suvokti vaizduojamo gyvenimo grožį. Bet 
geriau leiskime kalbėti svetimiesiems liudytojams, kurie juk nėra suinteresuoti pervertinti 
mūsų literatūros. 


Štai, pvz., Ludwigas Passarge, 1894 m. išleidęs vokišką Donelaičio kūrinių vertimą, rašo: 


'1 Plg. J. Gerullis, Senieji lietuvių skaitymai ..., Kaunas, 1927. 


178 


Per Donelaičio kūrybą, nežiūrint viso moderniai krikščioniško jos pobūdžio, eina antikinė Hesiodo ir Teok- 
rito dvasia su visu jos paprastumu ir natūralumu. Ji nieko neturi dirbrinio, išpūsto ar tamsaus. Nieko nėra 
parafrazuojama, kiekvienas daiktas vadinamas savo tikruoju vardu. Atrodo, tarytum antikinis hegzamerras, 
kurį Donelaitis išdrįso pavartoti Vokietijoje dar prieš pirmųjų Klopstocko „Mesiados giesmių“ pasirodymą 
(1748), nustatė jo vaizdavimo paprastumą ir aiškumą. 


Ir tikrai nerasime jo kūryboje įmantrių pseudoklasikinio stiliaus puošmenų ar elegantiškos salonų 
kalbos dailybių. Nerado jis reikalo šabloniškai kreiptis į mūzą įkvėpimo, jo gamtos aprašymuose 
ateinančios dienos nepranašauja raudonskruostės ar raudonpirštės auroros, mūsų vėjų nepakeičia 
antikiniai borėjai ar zefyrai. Donelaičio kalba ryški ir vaizdinga, bet drauge ir šiurkšti. Jis nebijo ir 
nevengia kaimietiškos kalbos vulgarumų. Ir pats kaimo gyvenimas anaiptol nėra taip šabloniškai 
falsifikuojamas, kaip populiariose ano meto sentimentalinėse idilėse. Donelaičio būrai — tai ne 
anų dirbtinių idilių kaimiečiais persirengę galantiški aristokratai ar šiaip sentimentalūs dūsauto- 
jai dėl suliteratūrintų gamtos grožybių ar meilės nesėkmių (plg. net ir mūsiškio Klemento kad 
ir vėliau rašytas „sielankas“). Donelaičio kūrinys anon grakščių idilių gadynėn įėjo kaip storais 
trinyčiais apsivilkęs ir dailių manierų nepažįstąs vargo ir darbo baudžiauninkas ir atsisėdo tarp 
šilko drabužiais pasidabinusių, rinktiniais kvepalais išsikvipinusių ir pagal visas sudėtingo etiketo 
taisykles vienas kitam besilankstančių aristokratų. Donelaičio raštai padvelkė kažkokiu nelauktu 
šviežumu ir stipriu originalumu. Bet tegu jau cituotasis Passarge vėl kalba: 


Reikia beveik stebuklu pavadinti tai, kad antroje XVIII amžiaus pusėje, kai Lessingo, Schillerio, Goethės, 
Kanto vardai nuošalioje Lietuvoje turbūt dar buvo visai nežinomi, tuo metu, kada tokio Gessnerio idilėmis 
žavėtasi ir nebent koks Hagedornas ar Halleris kiek pranašavo naujus laikus, - toks ryškus realistinis kūri- 
nys kaip Metai iš viso buvo galimas. Tiesa, Thomsonas jau buvo tada parašęs savo Metų laikus, bet dar labai 
abejotina, ar Donelaitis tą veikalą iš viso buvo pažinęs. 


Taip Donelaitis smarkiai iškyla ir mūsų pačių akyse. Tai anaiptol nebuvo tik užkampio klebo- 
nas, čia baręs, čia guodęs savo parapijiečius, bet jis ir didelis kūrėjas, nujautęs naujuosius literatū- 
ros kelius, netgi tikras novatorius tiek eilėdara, tiek stiliumi, tiek gyvenimo vaizdavimo būdu. Gal 
todėl ir nebus perdėjęs kitas svetimas liudytojas Donelaičio byloje, rusų kalbininkas Aleksandras 
Aleksandrovas, kuris 1886 m. rašydamas apie Donelaičio kalbą tikino: „Jei Donelaitis būrų savo 
kūrinius rašęs viena iš kultūrinių kalbų, jis būtų visų pripažintas didžiųjų dainių eilėje vienu iš 
pirmųjų.“ 

Deja, Donelaičio Metai buvo vos 1818 m. išspausdinti ir todėl po gausių ir stambių XVIII a. 
pabaigos ir XIX a. pradžios literatūrinių laimėjimų jau nebegalėjo užimponuoti savo naujovišku- 
mu. Vis dėlto lietuviškai visuomenei tai buvo džiugi dovana, sužavėjusi ir maloniai nustebinusi, 
parodydama, kokio aukšto meno veikalai prieinami tada daugelio niekinamai lietuvių kalbai. 
Antai Daukantas džiūgavo: 


... kas tur prota ir auksa plunksna Omera ar Wirgile, tas sakau kou noredamas tou gal gudrej gudresnej 
raszyti toj kalboj. Tou teysiby pagirtas daynis Donelaitis darodi sawa garbingo Daynie „Metu layka“. 


Ir vėliau, lietuvių literatūrai išaugus, Donelaitis nenustojo savo reikšmės. Jo kūriniai tapo kla- 
sikiniais, ir nė viena mūsų literatūros chrestomatija nebegali be jo išsiversti. 

Donelaitis, kad ir sukūręs pažymėrinų lireratūrinių vertybių, liko bent savo laiku ir ypač 
svetimiesiems nežinomas. Jiems lietuvių kultūrą jau platesniu mastu parodyti buvo lemta Nerin- 
gos žvejo sūnui Liudui Rėzai (1776-1840). Jam tai ir lengviau buvo, nes jis nebuvo koks nors 
tolimo užkampio eilinis kunigas, neturįs nė ryšių su aukštesniu kultūros pasauliu, o gerbiamas 
Karaliaučiaus profesorius. Ir jo pasirengimas, ir pagaliau pačios pareigos (jis buvo Karaliaučiaus 
universiteto lietuvių seminaro vedėjas) leido, o net ir vertė atsidėti lituanistikos darbui. Jis ne 
tik lietuvių religinės literatūros rašytojas, išspausdinęs naują Šventojo Rašto vertimą, bet ir rim- 
tas filologas, išleidęs vokiškai Filologines kritines pastabas prie lietuvių biblijos (1816-1824) ir 
vertingą Lietuvių biblijos istoriją (1816). Didelis jo nuopelnas - Donelaičio raštų išleidimas. La- 
biausiai betgi jis išgarsėjo savo dainynu (1825), kuris virto klasiškuoju mūsų dainynu ir pagrindu 
daugeliui vėlesniųjų dainų rinkinių, o jo pateiktasis dainų apibūdinimas ilgai visus mokė pažinti 
ir vertinti lietuvių dainas. Žinomasis mūsų dainų tyrinėtojas suomių prof. Augustas Robertas 
Niemi nurodo, kad „Rėzos paduota lietuvių dainų charakteristika pasidarė visoms paskesnėms 
kaip ir pagrindu, taip teisingai ji buvo apibrėžta“. 

Rėzą būtume galėję vaizdžiai pavadinti lietuvių kultūros ambasadoriumi Europai, nes jis 
plačiai garsėjo kaip lituanistinių dalykų žinovas. Antai jo pavardė ne kartą figūravo vokiečių 
spaudoje. Pvz., Jenaiscbe Allgemeine Literatur Zeitung 1818 nr. 58 įdėjo Rėzos Lietuvių biblijos 
istorijos recenziją, kurią parašė, rodos, Berlyno teologijos prof. W.M..L. de Wette. To paties laik- 
raščio nr. 152 Jenos universiteto anglų kalbos lektorius Abrahamas Jakobas Penzelis palankiai 
įvertino Rėzos parengtą Donelaičio Metų leidimą. Gėttingscbe Gelebrte Anzeigen 1816 m. recen- 
zavo Rėzos Filologines kritines pastabas prie lietuvių biblijos, o 1826 VII 1 išspausdino garsiojo 
germanisto Jacobo Grimmo platų atsiliepimą apie Rėzos dainas: Leipziger Literatur Zeitung (1824, 
nr. 75) paskelbė Rėzos lietuvišką hegzametrinį eilėraštį „Šimtus jau metus saulelė tekėjo ir leidos“, 
autoriaus skaitytą švenčiant Karaliaučiaus universiteto lietuvių seminaro šimto metų sukaktį. To 
paties laikraščio 1827 m. nr. 278 įdėtas Rėzos dainų paminėjimas. Turėjo Rėza ir asmeninių ryšių 
su įvairiais žymiais vokiečių žmonėmis, net ano meto garsenybėmis. Pvz., garsusis Wilhelmas 
Humboldtas 1809 m. kaip Vidaus reikalų ministerijos Švietimo skyriaus viršininkas pasipažino 
su Rėza ir jį ragino išleisti Donelaitį. Ir vėliau tie santykiai nenutrūko; pvz., 1814 m. jis rašė Rėzai 
tebesąs nuostabiosios lietuvių kalbos mylėtojas. Minėtajam Penzeliui tarpininkaujant, Rėza ėmė 
susirašinėti ir su pačiu Goethe savo leidžiamo dainyno reikalais, kurio vienas rankraštis tebėra 
Goethės ir Schillerio muziejuje Veimare; išėjus Rėzos dainų rinkiniui, Goethe apie jį išspausdino 
porą atsiliepimų (1825 ir 1827). 

Kadangi anuo laiku visoje Europoje buvo labai pakilęs domėjimasis liaudies kūryba, Rėzos 
dainynas irgi plačiau pagarsėjo. Buvo, pvz., jis žinomas ir Čekuose. Čekų poetas Františekas 
Ladislavas Celakovskis, jau anksčiau iš Rėzos leidinio susidomėjęs Donelaičiu ir jį ketinęs versti, 
1827 m. išleido čekišką Rėzos dainų vertimą. Įdomu pabrėžti, kad ir jo žavėjimasis dainomis labai 
primena Rėzą (o jie abu - Herderį). Rėzai itin mielas buvo dainų švelnumas: 


... savotiška lietuvių liaudies dainų žymė yra jausmo švelnumas ir nuoširdumas. Daugybė mažybinių ga- 
Iūnių [-..] duoda lietuviškoms dainoms tą malonų žavingumą, rą minkštą švelnų patraukiantį būdą, kuris 
užburia širdį. 


O štai kaip rašė apie dainas Celakovskis savo draugui Kamarytui: 


180 


Tu džiaugiesi, vaikščiodamas krintančiais obelaičių žiedais, tu tenkiniesi švelnaus pavasario vėjelio glamonė- 
jimais, o tavo akys, klaidžiodamos purpurais išdabintuose šileliuose ir lankose, dar labiau tave linksmina. 
Tokį patį švelnumą, jautrumą ir malonumą turi savyje ir lietuvių liaudies dainos. Iš tikro malonu jomis 
užsiimti. 


Tokiu tad būdu Rėzos rinkinys platino ir už Lietuvos ribų jos dainų grožio supratimą, arba, mo- 
derniu terminu kalbant, varė lietuvių kultūrinę propagandą. 

Buvo žinomas Rėzos vardas ir Lenkuose. Čia žymus filologas Samuelis Bogumilas Linde plačiai 
referavo apie Rėzos Donelaičio poezijos leidinį ir Lietuvių biblijos istoriją Varšuvos Mokslo bičiu- 
lių draugijos metraštyje (1820). Poetas Kazimierzas Brodzinskis, karštas herderininkas ir didelis 
liaudies poezijos gerbėjas, išvertė Rėzos straipsnį apie lietuvių dainas ir išspausdino 1822 m. vie- 
name Varšuvos laikraštyje. Daugiausia supažindino su Rėzos dainomis Lenkijos ir ypač lenkiškai 
skaitančią Lietuvos visuomenę populiarusis lenkų rašytojas Juozas Ignas Kraševskis. 1844 m. 
savo žurnale, ėjusiame Vilniuje, jis paskelbė, vėliau pakartotą mūsų visuomenėje išgarsėjusiame 
jo veikale Litwa, straipsnį, kuriame, pasirėmęs Rėza, su dideliu palankumu, netgi su meile labai 
gražiai aprašė mūsų dainas. 

Žinomas buvo Rėza ir toliau į rytus. 1822 m. Tartu mokslo apyskidos3 švietimo globėjo buvo 
kviečiamas Tartu universiteto profesoriumi. Petrapilietis Petras Keppenas savo tyrinėjime apie 
lietuviškųjų (dabar pasakytume - baltų ar aisčių) tautų kilmę, kalbą ir literatūrą (1827) mini 
Rėzą. Vėliau jaunas rusų kalbininkas Petras Preisas, komandiruotas užsienin studijų, buvo ir Ka- 
raliaučiuje pas Rėzą, apie kurį rašė savo oficialiame studijų raporte švietimo ministrui 1840 m. 

Vilniaus ir apskritai Lietuvos kultūriniams sluoksniams Rėzos vardas taip pat nebuvo sveti- 
mas, juo labiau kad, kaip jau buvo minėta, XIX a. pradžioje Didžiosios Lietuvos rašytojai, susi- 
rūpinę apleistos gimtosios kalbos ugdymu, ne kartą kreipė akis į Mažąją Lietuvą, kurios raštus 
labai vertino ir iš kurių stengėsi pasimokyti. Pvz., Stanevičius rašė apie Rėzą: 


Knigas par ji yszdutas yr wertas, idant nu wysu Lirawynynku skaytomas yr milymas butu, ira Wysas szwen- 
tas Rasztas yr kiatures dalys meru Donaleyczia... 


Buvo ir asmeniškas kontaktas su Rėza užmegztas. Jaunesnis Simano Stanevičiaus kolega Jurgis 
Plateris, studijavęs Vilniuje ir taip pat domėjęsis lituanistika, buvo nuvykęs Karaliaučiun pas Rėzą 
ir pasinaudojo jo patarimais kalbiniams tyrinėjimams. Bet jau anksčiau pats Rėza buvo ketinęs 
apsilankyti Didžiojoje Lietuvoje. 1817 m. Vilniaus laikraštis Dziennik Wileūski pranešė, kad Ka- 
raliaučiaus universiteto prof. Rėza, biblijos vertėjas ir jos lietuviškųjų vertimų istorijos autorius, 
surinkęs Prūsuose daug senoviškų dainų ir ketinąs tuo tikslu atvykti į Žemaičius ir Lietuvą; jis 
jau Vilniuje teiravęsis laiškais reikalingų žinių. 

Ir Didžiojoje Lietuvoje Rėza labiausiai išgarsėjo kaip dainų rinkėjas ir tyrinėtojas. Mat tuo 
laiku Vilniaus jaunimas, nugalėjęs senosios racionalistų pseudoklasikų kartos panieką liaudies 
kūrybai, su visu jaunuolišku romantizmo entuziazmu puolėsi prie tautosakos, džiaugėsi jos grožiu, 
tautosakos motyvus savo kūrybojo naudojo (Mickevičius ir kt.), rinko ir skelbė dainas Vilniaus 
laikraščiuose, o vėliau ir atskirais leidiniais. Rėzos dainynas jiems buvo itin reikšmingas dar ir dėl 
to, kad tai nebuvo tik rimto filologo, dainų poetiniam grožiui abejingo, rinkinys. Mat Rėza, dėl 
Herderio idėjų įtakos išmokęs vertinti liaudies poeziją, buvo tiesiog pamilęs lietuviškąją dainą ir 
labai subtiliai sugebėjo pajusti jos grožį, iškeldamas jos paprastutį narūralumą, jausmų švelnumą 
ir nuoširdumą, skaistų dorumą, rimtą liūdesį ir švelnią melancholiją. Tas gražus dainų apibūdi- 
nimas plačiai prigijo. Daukantas savo dainyne (1846) rašė: 

Kas nor tarp rasztininku žinoti buda ir priwalumus tu dajniu, tas teparskajto pratarmę wirsziaus minawotu 
dajniu nu Rezas apskelbtuiu, tinaj ras ju gražybę ir priwahumus ajszkej iszgolditus ... 


Bet ir žymiai vėliau mūsų dainos ne kartą grynai rėziškai apibūdinamos. Pvz., Vincas Myko- 
laitis-Putinas savo straipsnyje „Tautosakos reikšmė“ rašė: 


... tautosakos poezija visus patraukia paprastumu, nuoširdumu, švelnumu ir aukštu moraliu skaidrumu, 
kuris pasireiškia tiek motyvų ir vaizdų pasirinkimu, tiek ir pačio dainininko išvidiniu nusiteikimu.* 


Taigi čia mes randame Rėzos - schlichte Natūrlichbkeit, Zartbeit und Innigkeit der Empfindungen, 
reine Sitilicbkeit. 

Savaime suprantama, kad Mažosios Lietuvos sūnus Rėza, taip plačiai išgarsėjęs, buvo savo 
krašte centrinė lietuviškosios visuomenės figūra. Ir tai ne tik dėl autoritetingo mokytumo. Gal 
dar labiau dėl savo didelio prisirišimo prie lietuvybės. Jis karštai gynė lietuvių kalbą nuo įžūlių 
vokietininkų pasikėsinimų. Atsikirsdamas Rėza rašė, kad tautos aukštesnis išlavinimas ir dvasinis 
dorinimas galimas tik jos kalba; norėti paglemžti tautai jos kalbą, tą neatimamą nuosavybę, iš 
paties Dievo gautą, - tai uždaryti jai duris geresnėms žinioms ir pražudyti jos charakterį; pagaliau 
ta mintis tokia nekilni ir neverta išlavinto žmogaus, kad net nereikią įrodinėti jos netinkamumo. 
Rėza ne tik reikalavo išlaikyti Karaliaučiaus universitete lietuvių seminarą, bet dar siūlė įvesti 
lietuvių kalbą, kaip atskirą mokslo dalyką, į Tilžės, Gumbinės, Įsruties ir kt. gimnazijas bei mo- 
kyklas. Rėzos lietuvišką patriotizmą gražiai būdina ir tas faktas, kad jis ilgainiui ėmė pasirašinėti 
Liudu Gediminu Rėza, nors tebuvo krikštytas Martynu Liudu. 


Sąmojingasis Voltaire'as kartą davė klausimą, kodėl visi taip garbina Dantės Dievišką- 
ją komediją, ir tuoj pats atsakė: ogi todėl, kad jos niekas neskaito. Gal kiek panašiai yra ir su 
Vydūnu. Daugumas jo neskaito, nes ir nesupranta; daug kas ir paskaitydami jo neįvertina, net 
nevertina, o vis dėlto jis daugumą traukia kaip kokia sunkiai suvokiama mįslė, už kurios jausti 
glūdint gilesnę prasmę. Tai žymia dalimi pareina ir nuo pačios Vydūno filosofijos pobūdžio. Ji 
kaip tik ir nėra tokia, kuri kruopščiai surenka galimai visus reikiamus argumentus ir jais logiškai 
pagrindžia įrodinėjamąsias mintis. Jis net neįrodinėja, o skelbia. Skelbia kaip išminčius, paregėjęs 
didžią gyvenimo paslaptį. Savo leistame Šaltinyje Vydūnas rašė: 


Teosofija, aukščiausia išmintis ir teisybės išpažinimas, nėra joks mokslas, kurs iš raštų išmokamas kokiais 


išrodymais, - ji yra teisybės pasireiškimas viduje ir jos pačios išpažinimas. [...] Tikroji tikyba, tikrasis žino- 
jimas arba teosofija nėra joks mokslas, bet dvasiškas, dieviškas gyvastis žmoguje. [...] Dieviška išmintis yra 
visados žmogaus artybėje ir laukia, kad ji jame apsireikšti galėtų. 


Anot prof. Vosyliaus Sezemano, Vydūno veikalai priklauso prie tokių, kurie „liudyte liudija, 
kad filosofija ne tik abstraktus mokslas, turįs suvesti visą žmonijos žinojimą į sisteminę vienybę, 
bet kartu pasiima patenkinti esmingiausią žmogaus reikalą, t.y. išaiškinti gyvenimo prasmę ir 


2 Mūsų tautosaka, t. I, 1930, p. 7. 

paskirtį“.? Taigi pati pradinė sąlyga norint įvertinti Vydūną (žinoma, ir kitus gyvenimo prasmės 
praskleidėjus) yra turėjimas noro iš viso ieškoti anos prasmės. Kas nejaučia reikalo kvaršinti sau 
galvos tokiais vadinamaisiais nerealiais klausimais, tas Vydūną iš anksto paneigs, net ir nepasi- 
stengęs įsigilinti į jo veikalų mintis. 

Vydūnas nesiriboja vienu kuriuo atskiru filosofijos klausimu. Jis ne tik ir ne tiek nori filoso- 
fine mintimi išspręsti būties problemas (čia jo filosofija gal mažiausiai originali ir labiausiai kri- 
tikos pažeidžiama, pvz., jo septyniasferė visatos sąrangą), bet ir nustatyti (jam tai ir svarbiausia) 
žmogaus elgsenos gaires; taigi duoti visą pasaulėžiūrą, liečiančią tiek dvasią, tiek ir, rodos, taip 
svetimus išminčiai dalykus, kaip kūno priežiūrą, valgį, miegą ir t.t. Vydūnas ir pats skrupulingai 
laikosi to, ko moko kitus. Tai ir sudaro visuomenėje galbūt ir pagrindinį žavesį jo nekasdiene as- 
menybe, būtent, tas visiškas jo minties, jo kūrybos ir jo asmeninio gyvenimo sutapimas. Jis pats 
yra gyvas pavyzdys, o kartu ir svarbiausias jo viso mokslo argumentas, Tai daugiausia patraukia 
ypač jaunimą, kurio tarpe susirado ne vienas vydūnininkas. 

Pagrindinis Vydūno mokslo klausimas yra pats žmogus, jo esmė ir paskirtis. Tas klausimas kas 
kartą labiau rūpina šviesiuosius protus, ieškančius išeities iš šių dienų didžiųjų žmonijos sutemų. 
Ne vienam ateina mintis, ar tik ne pačiame žmoguje glūdi svarbioji dabarties negerovių priežastis. 
Taip žvelgiant, Vydūno mintis ugdyti tyrąjį žmoniškumą įgyja naujos prasmės. 

Vydūnas ne tik filosofas. Jis ir gausus grožinės literatūros kūrėjas. Kaip daugeliui Vydūno filo- 
sofija atrodo „keista“, taip ne vienam ir jo grožinė kūryba yra nepriimtina. Dažnas pasigenda jo 
dramose gyvybe alsuojančių scenų, dažnas neranda gyvų žmonių, žmonių su kūnu ir krauju, o 
vietoj jų kažkokius lyg šešėlius, kartojančius vydūniškas mintis. Tai žymia dalimi tiesa, bet vertin- 
dami Vydūną, kad ir nesiekdami jo veikalų būtinai iškelti į lireratūros viršūnes, turime įsidėmėti, 
kad negalima realistine apysaka ir psichologine drama apriboti visų kūrybos galimumų. Juk šalia 
kuone dokumentuotai tikroviškų kokio Zola romanų ar giliai psichologiškų kokio Dostojevskio 
veikalų turi savo prasmės ir kukli bei pilna logiškų nesąmonių pasakėlė arba taip pat gyvenimiškai 
nepagrindžiama mistiko vizija. Taip ir Vydūno kūryba savo idėjingumu ir originalumu gražiai 
praturtino mūsų literatūrą. Sofija Čiurlionienė lietuvių literatūros istorijos konspekte (1918) 
rašė: „Tikroji meno literatūra teprasideda poeto teosofo Vydūno veikalais ir didelio mato lyriku 
Krėve.“ Vaižgantas, kad ir santūriau, bet vis tiek aukštai vertina: 


Vydūno kūryba - mūsų tautos kūryba. Kas kita, ar pakankamai vykusi, ar sumaninga struktūra, ar pasku- 
tinių dienų aukštumo kalba. Jei visos tos sąlygos būtų išlaikytos, Vydūnu gėrėtųsi pasaulis, kai dabar mes 
patys juo tesinaudojame. Ir naudojamės pasididžiuodami.* 


Kalbant apie Vydūną, nejučiomis prisimena Čiurlionis, kurio paveikslus kai kas irgi pasmerkė, 
nerasdamas lengvai suprantamų realistinių gamtos vaizdų ar portretų. Antai Jakštas, vertindamas 
jo kūrinius, tiesiog piktinosi: 


P-ui Čiurlioniui, matyt, rūpėjo vien paveikslų daugumas, jų keistumas, nepaprastumas, simboliškumas, 
kažkokio viršmeno ieškojimas, o ne grožio kūrimas. Tikro, gyvo, neiškraipyto, proto suprantamo ir akims 
malonaus [tar ir svarbu Jakštui!] grožio p. Č-nis, matyt, tiesiog nemėgsta. [...] Č-nis ne vaizduoja gamtą, 
bet tik ją kaip įmanydamas kraipo, darko ir tol nesitenkina, kol visą jai Dievo duotąjį grožį galutinai užtri- 
na, panaikina, pašalina. 


Naujoji Romuva, 1937, nr. 6, p. 131. 
* Vaižganto raštai, t. XIII, Kaunas, 1929, p. 116. 

Tuo tarpu jaunesnei už Jakštą kartai Čiurlionis buvo didelis ir naujas kūrėjas. Pvz., toks Sruo- 
ga Bare 1915 m. džiaugėsi: 


Čiurlionis - dieviškas pranašas naujų neapčiuopiamų pasaulių, kupinų naujo džiaugsmo, naujos laimės, 
naujos gyvybės, pirmas pradėjo pinti Jaunosios Lietuvos savitą vainiką. Jis atėjo kaip degąs mereoras nuo 
tolimų mitų, pasakų pasaulio, nuo žilų dainų melodijų ir puošė vainiką visų gražiausiu žiedu. 


Čiurlionis, kaip ir Vydūnas, siekė gilesnės gyvenimo paslapties, nesirenkindamas paviršinio 
gyvenimo, tegu ir kiek sudvasinto ar, teisingiau, supsichologinto, kopijavimu. Būdinga vėl, kad 
jie maždaug vienu laiku iškilo mūsų tautos kultūrai. Tauta jau buvo pabudusi. Jau nebereikėjo 
jos bežadinti, Maironio gadynė jau buvo praėjusi, ir jau buvo laikas iškelti gilesnes tautos gyve- 
nimo problemas. Štai tuo metu Mažoji Lietuva atnaujino savo įnašą bendrojon tautos kultūron, 
duodama jai Vydūną. 

Savotišką Vydūno ir Čiurlionio vaidmens mūsų kultūroje giminingumą iškėlė Stasys Šalkaus- 
kis. Nurodydamas lietuvių tautai Rytų ir Vakarų kultūrų sintezės kelią, tos sintezės skelbėjais jis 
laikė Čiurlionį tapyboje ir Vydūną dramoje. 


Trumpai apibūdinome keturius didžiuosius Mažosios Lietuvos sūnus. Gyveno jie visi įvai- 
riose gadynėse, įvairiai ir pasireiškė tautos raštijoje: vienas visų pirma kaip Šventojo Rašto pirmasis 
vertėjas, kitas kaip stambiausias mūsų senosios ir vienas iš stambiausių visos mūsų poezijos kūrėjų, 
trečias kaip dainų rinkėjas ir jų grožio išgarsintojas, ketvirtas kaip gilus mąstytojas. Skirtingi dalykai 
jiems rūpėjo, ir jie patys, rodos, tokie skirtingi. Betar negalima būtų įžiūrėti jų vieno bendro bruožo, 
būtent, moralinio ir tautinio pradų susiejimo savotiškon priklausomybėn vienas nuo kito. 

Apie Bretkūną, žinoma, mažiausiai ką tegalėtume šiuo atžvilgiu pasakyti, nes ir žinių stingame 
jo ryškesnei charakteristikai. Galime tik priminti, kad savo išlikusiuose lotyniškuose Prūsų istorijos 
fragmentuose jis labai palankiai charakterizavo savo prosenių prūsų tautą: jie buvę kuklūs, valgyje 
ir gėrime santūrūs, švelnūs, paprasti, vaišingi. Be to, galime nurodyti, kad, mokydamas žmones, jis 
į juos nesikreipia kaip į kokią betautę tikinčiųjų bendruomenę (plg. ir Valančiaus ganytojiškų laiškų 
kreipinius: aveles savo meilingai sveikina, vaikai mano...), o jam rūpi kaip tik liežuvių dorinimas. 
Pvz., savo postilėje (taigi pamokslų rinkinyje) kreipiasi į žmones: „Tu mana miela Lietuwa gerai 
dabokes...“; „Pameskigi miela Lietuwa, melstissi kaukus, Aitwarą, Schemepaczius...“ 

Donelaičio raštuose čia keliamasis bruožas jau labai aiškiai išreikštas. Donelaitis labai norėjo, 
kad išsilaikytų jau besilpstanti krašte lietuvybė. Betgi tautinis savitumas jam nėra savaiminė ver- 
tybė, kurią reikėtų dėl jos pačios išlaikyti ir ugdyti. Antai tokį svarbų tautinės kultūros dalyką 
kaip liaudies dainas jis šiurkščiai pasmerkė. Jis pyko, kad jo vaizduojamieji būrai per vestuves 
„kiauliškas dainas dainuot ir žviegt užsimanė“. Lietuvybė jam buvo svarbi todėl, kad nuo jos 
išlikimo parėjo, kaip jis buvo tvirtai įsitikinęs, ir žmonių dorovė, kuri buvo ėmusi smukti dėl 
vokiečių kolonistų papročių įtakos: 

Ber kaip sviets po tam didžiuotis jau prasimanė 

Ir lietuvninkai su vokiečiais susimaišė, 


Štai ir viežlybums tuojau į nieką pavirto... 


Arba: 

Daug tarp mūsų yra, kurie durnai prisiriję 
Vokiškas dainas dainuot ir keikt pasipratin 
Ir kaip vokiečiai kasdien į karčemą bėga. 


Ir todėl Donelaitis tikrai nuoširdžiai ilgėjosi tų laikų, kada dar lietuviai, svetimų įtakų nepaliesti 
ir svetimų madų nesivaikydami, laikėsi sveikos tautinės tradicijos, papročių ir kalbos: 


Ak, kur dingot jūs, barzdotos mūsų gadynės, 
Kaip lietuvninkės dar vokiškai nesirėdė 
Ir dar vokiškus žodžius ištart negalėjo. 


Štai kur yra Donelaičio lietuviško patriotizmo pagrindas. 

Įdomu pažymėti, kad toji donelaitiška mintis vėliau buvo ir kitų pabrėžiama. Nebeminėdami 
daugelio kitų, nurodysime tik garsųjį filosofą Immanuelį Kantą, kuris pratarmėje prie Kristijo- 
no Milkaus lietuvių kalbos žodyno (1800) kėlė reikalą išlaikyti lietuvių kalbą, nes nuo to turėjo 
priklausyti ir gerųjų lietuvio charakterio savybių išlikimas. 

Mintis apie gražų lietuvių tautos būdą buvo artima ir Rėzai. Tik, priešingai Donelaičiui, jam 
lietuviška daina jau nebebuvo smerktina blogybė, o „yra tautai pats vidinis sielos žiedas“. Kaip ir 
anksčiau jo tikrasis mokytojas Herderis, Rėza rašė, kad dainose puikiausiai atsispindi visas tautos 
charakteris, jos jausmai, dora, mintis. Daina praskleidžianti intymiausias tautos širdies paslaptis 
ir daugiau pasakanti apie tautą kaip daugiatomis kurio nors krašto papročių aprašymas. Lietuvių 
dainose atsispindinti aukšta tautos dora. Rašo Rėza: 


Pažymėtina, jog skaisti dora, gerbimas, kas padoru ir tinka, vyrauja dainose. Nerasime nė vienos dainelės, 
kurioje nepadoriais užsiminimais būtų peržengtos doros ir gėdingumo ribos. Dažniausiai ten randame do- 
rinio skaistumo bruožų, kurie laiduoja taurų tautos nusistatymą. [...] Meilė čia nėra paleistuviška aistra, 
bet tasai rimtas, šventas gamtos jausmas, kuris leidžia nepagedusiam žmogui manyti, kad kažko aukštesnio 
ir dieviško glūdi šiame nuostabiame sielos linkime. [(...] Iš jų [t.y. dainų] dvelkia švelnus elegiškas tonas, ir 
jis kyla ne iš ištvirkusios, bet iš skaisčios, nekaltos, savo mylimo objekto skaudžiai pasiilgusios širdies... Koks 
vidinis skausmas ir ilgesys jose reiškiasi! Čia niekur nėra kalbos apie bučkį, rankos paspaudimą, slaptus 
žvilgsnius ir kitus meilės išreiškimus, kuriuos leidžia kitų tautų išdailinta šnekamoji kalba; niekur nėra my- 
limosios grožio ir žavingumų aprašymo. Pati meilė vos turi pavadinimą; ji tebėra toji šventa, neapsakoma 
gamtos paslaptis, kurią nekaltai jaučią neišdrįsta ištarti. 


Taip išidealizuodamas lietuvius, Rėza, panašiai kaip anksčiau Donelaitis, bijojo, kad lietuviai 
nenutaustų ir dėl to dora nekristų: 


Taigi reikia bijoti, kad vokiečių dorovės [Sit:e] ir ypač žemos kareiviškos dvasios įtakoje ir anasai lietuvių 
liaudies dainos skaistumas jei ir ne visai išnyks, tai bent gaus didelį smūgį. 


Doros problema yra kertinė ir Vydūno moksle. Svarbi jam yra ir tautinė problema, bet ji sub- 
ordinuota pirmajai. Mūsų tautinio atgimimo veikėjams, Vydūno amžininkams, lietuvybė buvo 
savaiminė, neįrodoma ir net neįrodinėtina vertybė: „Lietuviais esame mes gimę, lietuviais norime 
ir būt!“ Tuo tarpu Vydūnas rašo: 


Aš iš lietuvių tautos laukiu, kad ji vykintų žmogaus ir tautos gyvenimo prasmę, tai esti, kad ji siektų aukš- 
tesnio, tobulesnio žmoniškumo [...] visa to, kas kelia lietuvių tautą ant aukštesnio žmoniškumo kultūros 
laipsnio. [...] Pats lieruviškumo išlaikymas yra antros eilės dalykas. Jis yra forma. O man rūpi esmė.3 


3 Cit, iš Vaižganto raštai, t. XIII, p. 100. 

Tautiškumas yra dėl to labai svarbus, „kad žmogus, pertraukdamas sąryšį su savo kilme, savo 
tėvais-protėviais, gadina savo dorovę ir intelektą, trukdina savo dvasios-sielos tarpimą, praleidžia 
veltui savo amžių“. . 

Pasiduodančiam kryžiuočių įtakai Mantvydui probočių šešėliai kalba: 


Tu - medis be šaknų. Tu persiskyręs 
Su bočių tėvyne - esi negyvas. 


Nutautimo ir iš jo išplaukiančio moralinio nuskurdimo problemą Vydūnas ne tik savo raš- 
tuose nagrinėjo. Kaip jis pasisako autobiografijoje, toji problema ir jį patį pastūmėjusi susiprasti 
lietuviu: 


Vaikas būdamas ir pastebėjęs, kaip doriškai silpninami yra lietuviai vokiečių, kaip jiems yra apreiškiama 
panieka, pasiryžau savo amžių tam skirt, kad lietuviai galėtų jaustis garbės vertais žmonėmis. - 


Tautiškumo prasmė - padėti išugdyti tyrąjį žmoniškumą. Todėl tikrai vydūniškai jis rašo au- 
tobiografijoje, „jog dar svarbiau, negu politikinė, yra dvasios gyvenimo nepriklausomybė“. Štai 
ir Probočių šešėliuose Tautvydos patriotiškieji lūkesčiai reiškiasi ne kokiu nors konkrečių tautos 
kultūrinių ir politinių laimėjimų siekimu, o žmoniškumo pasiilgimu: 


Taip Lietuvoj naujai prašvis 
Tėvynės meilė, tikras žmoniškumas, 
Žmonių širdy šventa ugnis... 

Tai šventajai ugnelei 

Neduoki niekuomet užgest širdy... 


Ir istorijoje - ne taip, kaip kokie aušrininkai, - Vydūnas negarbina narsiųjų kunigaikščių ir jų 
šaunių karo žygių, o ieško tautos doros pasireiškimo: 


Kad mūsų probočių tikyba taip jau būtų žema arba net kvaila buvusi, su tuo negaliu sutikti. Nebūtų lietuvių 
dora pasirodžiusi tokiais gražiais paveikslais, kaip tai iš istorijos ir dainų [plg. Rėzą! - V. M.) yra matyti. 


Taigi keturi didieji Mažosios Lietuvos sūnūs ne tik davė lietuvių kultūrai stambių vertybių, 
bet ir rūpinosi jai dėti dorinį pagrindą. 


[1948] 

XIX AMŽIAUS LITERATŪRA: 
LIAUDĮ ŠVIEČIANTI 
IR TĖVYNĘ ŽADINANTI 


Vilniaus senojo universiteto studentų gyvenimo nuotrupos 


Šį kartą tebus mums leista pasidomėti kad ir ne esminiais, bet įdomiais dalykais ir papasa- 
koti kelias palaidas nuotrupas iš senosios Vilniaus akademijos ir universiteto studentų kasdienio 
gyvenimo. Buvo jame ir peiktinų dalykų, betgi buvo ir šviesių bruožų, todėl nereikia per daug 
apibendrinti tų daugiau neigiamų, betgi labai gyvenimiškai spalvingų studentų gyvenimo smuik- 
menų, kurios bus čia primintos, 

Jėzuitai įsteigė akademiją, svarbiausia norėdami stiprinti katalikybę ir nugalėti paplitusį Lietu- 
voje protestantizmą. Deja, ilgainiui toji kova išsigimė į tuščius disputus ir net į gatvės muštynes, 
kuriose uoliai dalyvaudavo akademijos studentai. Apdaužydavo kartais kokį pastorių gatvėje, ap- 
sisvaidydavo akmenimis su protestantų jaunimu. Betgi būdavo ir blogesnių įvykių. Antai 1682 IV 2 
rytą būrys studentų ir šiaip jau miestiečių jaunimo, apsiginklavę kirviais, kūjais, vėzdais, užpuo- 
lė protestantų bažnyčią, esančią Vilniuje už Trakų vartų (mat 1640 m. seimas buvo uždraudęs 
protestantams turėti savo bažnyčias miesto viduryje). Per ištisas dvi dienas toji įdūkusi minia 
daužė griovė trobesius, išgrobstė archyvus, net kapinėse rūsius su grabais išvartė. Kilo didelis pa- 
sipiktinimas ir karalius paskyrė komisiją šiai bylai nagrinėti. Protestantai skundėsi teismui, kad 
akademijos rektorius ir miesto prefektas, kuriuos protestantai prašė sudrausti siaučiančią minią, 
tik nusijuokę. Akademijos atstovas vėl aiškinosi, kad studentus galįs teisti tik pačios akademijos 
teismas. Į tai vis dėlto nebuvo atsižvelgta ir du studentai bei du šiaip miestiečiai buvo nuteisti mir- 
ti; be to, vienuoliai pranciškonai turėjo protestantams grąžinti iš jų bažnyčios pagrobtus varpus. 
Kol karalius sprendimą patvirtino, nuteistiesiems studentams buvo sudarytos sąlygos pabėgti. 

Didelės studentų riaušės buvo ir 1644 II 8, per užgavėnes. Tuo metu karalius ir daug ponybės 
žiūrėjo vaidinimą ir klausės deklamacijų akademijos rūmuose. Prie akademijos vartų buvo pristo- 
jusių daugybė karietų. Studentai, negalėdami praeiti, pradėjo landžioti pro karietas ir susivaidijo 
su vežėjais, kurie juos botagais nuvijo. Tada šie, prisirinkę plytgalių, ėmė atakuoti savo priešą, kai 
ką sužeidė, išdaužė karietų langus, pabaidė arklius, žodžiu tariant, pakėlė didelį triukšmą, kol 
atskubėjusi sargyba daug triukšmadarių sulaikė ir uždarė pilies kalėjime. Įdomu pastebėti, kad 
suimtieji buvę dar, vaizdžiai kalbant, blozni - vos turėję ne daugiau kaip po 15 metų. Naktį suim- 
tųjų draugai, nugirdę sargybinius, paleido suimtuosius, su kuriais drauge pabėgo ir kirų kalinių. 
Dalykas grėsė tapti rimtas. Speciali komisija pradėjo tardymą. Tuo tarpu mieste pasklido gandai, 
kad Rūdninkų priemiestyje jau statomos kartuvės nusikaltusiems studentams. Ir iš tikrųjų ten 
pastebėta sukrautų sienojų kažkokiai statybai. Buvo kalbama, kad kurią nors dieną kariuomenė 
apsupsianti akademiją ir sulaikysianti visus studentus, iš kurių kas dešimtas pakibsiąs kartuvėse. 
Studentai negi lauks. Ir štai III 4 vos švintant prie Rūdninkų vartų susirinko šautuvais, kardais 
ir kitaip ginkluota studentų minia, kuri, sugiedojusi šventą giesmę, per Aušros Vartų priemiestį 

patraukė šalin iš miesto. Užmiestyje ant kalno, kur buvo kariami nuteistieji plėšikai, studentai 
pastatė kartuves, pakabino jose tardymo komisijos narių pavardes ir prikalė prie stulpo protes- 
tą prieš tariamą slaptą studentų nuteisimą. Atskubėjęs rektorius neįstengė suraminti studentų 
tr prikalbinti grįžti, o vienas profesorius vos nebuvo nušautas. Tada buvo pasiųstas generolas 
Osinskis su būriu kareivių. Jis pavijo studentus, apsistojusius kryžkelėje į Lydą, Naugardėlį ir 
Ašmeną ir benorinčius skirstytis kas sau namo, ir iš visų pusių apsupo. Studentai norėjo pabėgti, 
bet visur užkliuvo kareivius, kurie juos apšaudė, tiesa, tuščiais šoviniais. Pataikęs ramesnę valan- 
dėlę (studentai ligi tol iš viso nešaudė), generolas su būreliu kareivių prisiartino ir ėmė įkalbinėti 
jaunuolius apsigalvoti, mesti ginklus ir grįžti žadėdamas, kad karalius dovanosiąs kaltę. Staiga 
betgi pasipylė šūviai, ir generolas krito negyvas; taip pat žuvo aštuoniolika jo būrio kareivių ir 
dvidešimt šeši buvo sužeisti. Kilo suirutė. Įpykę kareiviai norėjo durtuvais pulti studentus, betgi, 
suirus jų eilėms, daug studentų išlakstė. Tuo tarpu atvyko karaliaus pasiuntinys su karaliaus įsa- 
kymu susilaikyti nuo kraujo praliejimo. Kaip toji byla pasibaigė, nežinome. 

Šitos j jaunų bajoraičių išdaigos neturi mūsų labai stebinti. Juk ir jų tėveliai, ponai bajorai, sei- 
meliuose ar šiaip susikivirčiję tuoj griebdavo kalaviją, kuris nuolat prie juostos kybojo. Ta gin- 
kluotų jaunuolių palaidą, triukšminga minia argi neprimena šūkaujančios sukiršintų ir kiek ap- 
sikaušusių bajorų gaujos, traukiančios daryti teisybės Soplicų dvaran Mickevičiaus Pone Tade? 

Praėjo senosios akademijos laikai. Žuvo ir pati valstybė, savavaliaujančių ir linksmai ūžiančių 
bajorų nusilpninta. Akademija, nors ir įvairių smūgių sulaukusi, išliko, pakeitusi savo vardą Vil- 
niaus imperatoriškojo universiteto vardu. Palankios XIX a. pradžios sąlygos leido universitetui kas 
kartą tobulėti ir iškilti kaip pirmaeiliam mokslo židiniui. Toji kūrybinė bekylančio universiteto 
dvasia veikė ir studentiją. Kuriasi garsioji filomatų-filaretų draugija, kuri skiepijo akademiniam 
jaunimui mokslo meilę, žadino aukštos doros idealus, ugdė pareigos jausmą dirbti savo krašto 
gerovei. Tai vienas iš šviesiausių lapų Vilniaus studentijos istorijoje. Betgi gyvas žmogus juk nėra 
kokia bekraujė abstrakcija, sausas moralės idealų įkūnijimas, o yra žmogelis su kasdienėmis silp- 
nybėmis ir smulkiomis ydomis. Štai, pvz., atsiverčiame 1875-1878 m. Teisių fakulteto studentų 
elgesio knygą (esančią Vilniaus kuratorijos archyvo dokumentų tarpe Krokuvoje Čartoriskių 
muziejaus bibliotekoje). Mūsų laikų studentai tikrai nustebtų, jei juos imtų kas bausti taip, kaip 
ano meto Vilniaus studiozus ir dar už tokius nusikaltimus. Dabar studentas, praleidęs paskaitą, 
nebent gali turėti kokių sunkumų gaudamas užskaitą iš piktesnio profesoriaus, o anuo metu už 
tai tekdavo karceryje patupėti. Štai, pvz., 1827 III 2 studentas A. Bulhakas neatėjo į rusų teisės 
paskaitą, o su savo draugais kambaryje dykiniavo ir pypkę rūkė; už tai buvo nubaustas 18 val. 
arešto. Studentai turėjo taigi būtinai lankyti paskaitas ir auditorijoje ramiai sėdėti. Pvz., toks 
J. Krukauskas už nuolatinį plepėjimą per paskaitą buvo areštuotas 8 val. Reikėjo ne tik paskai- 
tas lankyti, bet ir bažnyčioj pamaldų nepraleisti. J. Aleksandravičius, 1828 V 3 neatėjęs į mišias, 
atsėdėjo 16 val. arešte, o J. Boguckis, praleidęs pamaldas per Velykas, buvo nubaustas 48 val. 
Minėtasis Bulhakas už kalbėjimą per mišias užsidirbo 24 val., o T. Lesnevičius, atsisėdęs be lei- 
dimo universiteto bažnyčioje suolan, gavo S val. 

Vadinamosios universiteto policijos valdininkai žiūrėdavo, kad studentai dėvėtų nustatytą 
uniformą. Antai vėl tasai neklaužada Bulhakas buvo įspėtas dėl kepurės su ilgu „kazirku“, o 
A. Očapovskis už dėvėjimą uždraustų drabužių, kaip spalvotų kelnių, liemenės ir kaklaryšio, 
taip pat neuniforminės kepurės buvo nubaustas, kaip ir pridera už tokį baisų nusikaltimą, vi- 
somis 48 valandomis. 2 

Buvo kontroliuojamos ir studentų pramogos. Štai Z. Neliubavičius žaidė biliardą — gavo 
24 val., S. Patkovskis nuėjo į teatrą be leidimo - 24 val., Bulhakas su kitais draugais vieno studento 

kambaryje gėrė, šoko, pypkavo - 45 val.; A. Očapovskis buvo maskarade su kauke - 2 dienas; 
Ig. Sadauskas už lošimą kortomis išbuvo areštuotas net 5 dienas. Halko (Galkus?) „už atsivedimą 
į savo kambarį ištvirkusių moterų ir užsidarymą su jomis“ gavo 10 val. arešto, o Lesnevičius už 
panašų „nepadorų pasilinksminimą“, kaip rašoma elgesio knygoje, gavo vos 5 valandas. 

Labiausiai buvo baudžiamas studentų neklusnumas, parodytas vyriausybei. Už tai dažnai bū- 
davo šalinami iš universiteto, nors paprastai visada po kelių dienų atsiprašę buvo grąžinami. Taip 
atsitiko R. Bagdanavičiui, kurs ironiškai atsiliepė apie vyresnybės nustatytą tvarką; B. Zavišai už 
įžūlų elgesį su universiteto policijos valdininku; vėl vienam studentui, pabėgusiam iš karcerio; 
J. Krukauskui, kurs tyčia apipylė rašalu dažytą suolą salėje. 

Paprastos bausmės buvo įspėjimas arba areštas. Pasitaikydavo ir įvairesnių. Pvz., A. Giedrai- 
čiui už ėjimą teatran be bilieto ir už šiurkštų elgesį su tvarkdariu, neleidusiu jo be bilieto, buvo 
uždrausta 4 dienas eiti į paskaitas; vėliau už kažkokią šunybę tam tvarkdariui jis turėjo atbūti 
vienuolyne 8 dienų rekolekcijas. J. Rimaševskiui už paskaitos praleidimą paskirta salėj vieta sė- 
dėti prie pat durų; vėl vienas studentas už išdykavimą per paskaitas turėjo išklausyti dvejas mišias 
universiteto bažnyčioj drauge su gimnazistais. ' 

Tokia tad drausmė buvo senajame Vilniaus universitete. 


[1940] 

Kelios mintys vienos sukakties proga 
Vilniaus universiteto bibliotekai keturi šimtai metų 


Šiemet suėjo ištisi 400 metų nuo Vilniaus universiteto bibliotekos įsteigimo. Tai tikrai 
minėjimo verta proga. Knyga užima itin garbingą vietą mūsų istorijoje. Tai juk ji daugiausia gai- 
vino XIX a. beatbundančią lietuvių tautą. Juk tai Auš7a ir kiti laikraščiai, taip pat iš Prūsų slaptai 
gabenta draudžiamoji lietuviška knyga uždegė lietuvius atkaklion kovon su rusų valdžios prie- 
spauda ir stiprino tautoje laisvės troškimą, ilgainiui susilaukusį valstybinės nepriklausomybės. 
Ir dabar lietuviškoji knyga ir laikraštis yra ryškioji mūsų tautinės gyvybės žymė išeivijoje. Tad 
pagarba knygai iš seno būdinga mūsų tautai. Jos nejaučia nebent tie, kuriems vienintelė vertinga 
knyga - tai banko santaupų knygelė. 

Sena Vilniaus universiteto biblioteka. Jau ketvirtą savo amžiaus šimtmetį pabaigė. Ji mums lei- 
džia pagrįstai didžiuotis senomis mūsų tautos kultūrinėmis tradicijomis. Įsteigta ji XVI amžiuje. 
Tai įdomus ir svarbus amžius mūsų istorijoje. Betgi bent platesnėje visuomenėje jis nepopuliarus, 
neminimas, gal net ir nemėgstamas. Mat tame amžiuje įvyko Liublino unija, glaudžiai sujungusi 
Lietuvą su Lenkija. Ir mes negalime lengvai pamiršti, kaip labai lenkų kultūrinė įtaka nusilpnino 
lietuvių tautą, atimdama jai beveik visą aukštesnįjį kultūrinį ir valdantį sluoksnį. 

Kita priežastis, kuri daro tą XVI a. daugeliui mūsų nepatrauklų, yra ryškus ano meto Lietuvos 
silpnėjimas bekylančios agresyvios Maskvos nuolatinėje grėsmėje. Jei, anot himno, iš praeities 
semiamės stiprybės, tad ir mūsų žvilgsnis mieliau krypsta į senesnius laikus, kai išmintingasis 
Gediminas rūpestingai dėjo valstybinės galybės pagrindus, kai kietasis Algirdas savo ietį trupi- 
no į Maskvos Kremliaus mūrus ir drąsusis Kęstutis narsiai grūmėsi su kryžiuočiais, kai didysis 
Vytautas su Jogaila ties Žalgiriu sutramdė karingąjį Vokiečių ordiną. 

Betgi valstybinė ar juoba militarinė galybė dar anaiptol ne viskas tautos istorijoje. Žinome daug 
pavyzdžių, kai iškildavo garsūs vadai, karu nusiaubdavo didžiulius plotus, sukurdavo galingas 
imperijas, kurios betgi greitai išnykdavo, dažnai net reikšmingos žymės nepalikdamos. Tuo tarpu 
maža, bet didžiai kultūringa senovės Graikija, nors anksti svetimųjų pavergta, ligi šiol skaisčiai 
tebešviečia iš žmonijos istorijos puslapių. 

Taip ir XVI amžius, nors neimponuoja mums savo menkėjančia valstybine galia, yra betgi mi- 
nėtinas savo reikšmingu kultūriniu iškilimu. Aukštą ano meto Lietuvos teisinę sąmonę iškalbingai 
liudija Lietuvos Statutas, puikus savo laikui teisių kodifikacijos pavyzdys. Suklestėjusi metraštija 
ir politinės publicistikos raštai rodo patriotiškai valstybinį Lietuvos visuomenės subrendimą. 
Vadinamoji valakų reforma, kad ir įtvirtinusi baudžiavinę tvarką, antra vertus, modernino že- 
mės ūkį ir kėlė jo našumą. Stiprėjo Lietuvoje pramonė ir prekyba. Augo miestai, ypač Vilnius, 
puošiamas puikiais vakarietiškais architektūros rūmais. Vis daugiau Lietuvos jaunimo važiavo 
studijuoti Vakarų Europos universitetuose, o antroje amžiaus pusėje iš Vakarų atsikviesti jėzuitai 

Vilniuje įsteigė akademiją. Steigiamos pirmosios spaustuvės Lietuvoje, kuriose į amžiaus galą buvo 
spausdinamos ir lietuviškos knygos. Iškyla vienas iš pačių žymiųjų mūsų senosios raštijos auto- 
rių - kanauninkas Mikalojus Daukša. Gausėja Lietuvoje knygų ir atsiranda nemažos asmeninės 
bibliotekos. Tikras humanistinės kultūros žiedas buvo Žygimanto Augusto biblioteka, pasiekusi 
net 4000 tomų, o aniems laikams, kai ir pati spauda dar ne per seniausiai tebuvo išrasta, buvo 
tai įspūdingas skaičius. 

XVI amžiui būdingas ne tik tas bendras kultūrinis kilimas, bet drauge ir nuolat stiprėję Lie- 
tuvos ryšiai su Vakarais. Galima vaizdžiai pasakyti, kad anuo laiku Lietuva galutinai atsikreipė 
veidu į Vakarus, o Rytams atsuko nugarą. Tiesa, tai leido Lietuvoje stiprėti lenkų kultūrai, taip 
pat juk vakarietiškai, betgi išugdė tvirtą atsparumą rusiškoms įtakoms. Tad nors militariškai 
Maskva ilgainiui perbloškė Lietuvą, jos rusifikacinės pastangos, kad ir su dideliu brutalumu 
vykdomos (plg. spaudos uždraudimą), atsimušė į kietą sieną. Ir dabar Lietuva sėkmingai tebesi- 
priešina rusiškos dvasios plitimui. 

Štai toks buvo XVI amžius, kurį savo pradžia siekia Vilniaus universiteto biblioteka. Jos įstei- 
gimo data - 1570 metai. Tada Vilniaus jėzuitų kolegija, kuri kiek vėliau pakelta į akademiją, 
dovanų gavo tais metais mirusio Vilniaus pavyskupio Jurgio Albinaus neblogą biblioteką. Betgi 
tikrąjį jos pagrindą sudarė Žygimanto Augusto 1571 m. testamentu užrašyta didžioji jo bibliote- 
kos dalis - pustrečio tūkstančio tomų. Buvo ir daugiau dovanų, iš kurių itin vertinga buvo XVI a. 
gauta Sapiegų biblioteka. Bibliotekai augti nemažai kliudė dažni Vilniaus miesto gaisrai. Daug 
knygų taip pat dingo įvairių ir kitokių sąmyšių laikais. 

Itin palankus bibliotekai buvo trumpas laikotarpis XIX a. pradžioje. Tai buvo trumpas atlydys 
rūsčioje rusiškoje žiemoje, kurion pateko Lietuva XVIII a. pabaigoje. Mat aclydžių būta ir carinėje 
Rusijoje, ne tik dabartinėje komunistinėje po Stalino mirties. Bet tie atlydžiai kaip visada trum- 
pi. Ir štai vadinamasis Vilniaus imperatoriškasis universitetas, puikiai pradėjęs klestėti, sulaukė 
trečiame XIX a. dešimtmetyje varžymų ir net persekiojimų. Daug studentų (jų tarpe Adomas 
Mickevičius) buvo nuteisti kalėjimu ar ištrėmimu iš Lietuvos, eilė profesorių išvaryta iš universi- 
teto. Ir pats universitetas po numalšinto 1831 m. Lietuvos sukilimo uždarytas, o po dešimtmečio 
likviduotos ir palikusios Dvasinė ir Medicinos akademijos. Vilnius liko be aukštosios mokyklos. 
Liko ir be didelės centrinės bibliotekos, nes universiteto bibliorekos didžioji dalis buvo išdalinta 
įvairioms Rusijos bibliotekoms. 

Po įvairių nelabai sėkmingų pastangų tik po 1863 m. sukilimo buvo įsteigta Vilniaus biblio- 
teka, gavusi universitetinės bibliotekos likučius ir įvairių uždarytų vienuolynų bei konfiskuotų 
dvarų bibliotekas. Derinantis prie valdžios rusifikacinės politikos, stengtasi itin gausinti rusiškų 
knygų skaičių. Prieš pirmąjį karą Vilniaus viešoji biblioteka buvo ketvirtoji pagal savo dydį visoje 
Rusijos imperijoje. 

Po karo biblioteka atiteko lenkų įsteigtam Stepono Batoro universitetui, taigi vėl tapo univer- 
sitetine, betgi jos tolesnį augimą ir tobulėjimą gerokai trukdė lėšų stoka. Lietuviškomis knygomis 
ji nesidomėjo. 

Kai Lietuva atgavo Vilnių, biblioteką perėmė lietuviškasis Vilniaus universitetas. Suprantama, 
kad sunkios karo meto sąlygos buvo bibliotekai labai nepalankios. 

Po karo biblioteka buvo gausiai papildyta rusiškomis sovietinėmis knygomis ir smarkiai išaugo 
savo dydžiu. Betgi to padidėjimo akivaizdoje dar ryškiau juntamas Vakarų pasaulio knygų trūku- 
mas. Viename Vilniaus universiteto bibliotekos aprašyme-vadove (1958) nurodoma: „Užsienio spau- 
dinių įsigijimas pagal Aukštojo mokslo ministerijos išskirtą bibliotekai aukso valiutos limitą.“ Tą 
sovietinės kanceliarijos žargoną atpasakojus paprastais žodžiais išeitų, kad tokių knygų įsigijimas 

priklauso nuo to, kiek Maskva (mat Aukštojo mokslo ministerija yra Maskvoje) skiria užsienio 
valiutos. O ji skiria jos labai labai šykščiai, ypač vadinamosioms sąjunginėms respublikoms. 

Reikia pasakyti, kad biblioteka nestokojo kvalifikuoto personalo, kuris nuoširdžiai rūpinosi 
bibliotekos tobulinimu ir gausinimu. Ypač stengtasi didinti lietuviškų leidinių rinkinius. Jų visur 
ieškota. Vienoje Ukrainos bibliotekoje buvo aptiktas Mažvydo katekizmas, kuris mainais už kitas 
knygas gautas bibliotekai. Dabar tai vienintelis žinomas pirmosios lietuviškos knygos egzemplio- 
rius, nes Karaliaučiuje buvęs egzempliorius karo metu yra dingęs. 

Stengtasi atgauti ir senosios bibliotekos knygas, kurios po universiteto uždarymo atsidūrė įvai- 
riose Rusijos bibliotekose. Tokių knygų pavyko surasti ir atgauti net keliolika tūkstančių. 

Didžioji Vilniaus universiteto bibliotekos bėda ir gėda — tai visoms sovietinėms bibliotekoms 
būdingi vadinamieji spec. fondai. Į juos įtraukiamos komunistiniam režimui netinkamos knygos, 
jų tarpe ir dabartiniai mūsų išeivijos leidiniai. Spec. fonde esančiomis knygomis pasinaudoti gali- 
ma tik gavus specialų leidimą. Tokius leidimus duoda (ar jų neduoda) netgi ne vietinės valdžios, o 
Maskvos įstaigos, sutrumpintai vadinamos Glavlit (t.y. Vyriausioji literatūros ir leidyklų valdyba) 
valdininkai. Pasitaiko net ir tokių kuriozų. Štai gauna kas paskaityti kurį nors išeivijoje išleistos 
Lietuvių enciklopedijos straipsnį. Ant kito puslapio betgi randa uždėtą popieriaus lakštą, kad 
galėtų paskaityti tik tą straipsnį, kuriam gautas leidimas, ir viso tomo nevartytų. Tai atrodo lyg 
koks pašaipus politinis anekdotas, tačiau žmonės, kurie ne tik lankėsi Vilniuje, bet ir turėjo retą 
progą arčiau pažinti universiteto veiklą, tai pasakojo kaip tikrą tiesą. Pasakojo jie taip pat, kad 
bibliotekos spec. fonde esą bent keli Vaclovo Biržiškos Aleksandryno egzemplioriai, nepasiekę 
savo tikrųjų adresų. Lietuvių raštijos istorikams, prašantiems, kad Aleksaxdryno gavimas nebūtų 
varžomas, nes tose mūsų senųjų rašytojų biografijose ir bibliografijose juk nieko politikiško nesą, 
atsakyta, kad toji knyga juk esanti išleista Lietuvių bendruomenės Kultūros fondo, o tai esanti 
antikomunistinė organizacija. 

Kam teko seniau studijuoti Vokietijoje, gerai tebeprisimena, kad Hitleriui atėjus valdžion, tuoj 
pat bibliotekose nebebuvo be specialių leidimų išduodamos įvairios nacių režimui nepageidauja- 
mos knygos. Visai panašiai, kaip dabar Lietuvoje. Tikėkimės, kad ilgainiui Vilniaus universiteto 
bibliotekai bus nuimti tie varžtai. Laisvo mokslinio tyrinėjimo, o drauge ir kultūrinės pažangos 
sąlyga. 


[1970] 

Vilniaus universiteto keturių šimtų metų sukaktį minint 


Rašydamas apie senus dalykus, imi ir pagalvoji, ar beverta kvaršinti sau galvą tolima ir 
ne tokia tolima praeitimi, kai štai dabartis yra pilna rūpesčių bei lūkesčių, kai žvelgi ateirin tai 
su šviesia viltimi, tai su neraminančiu nuogąstavimu. O vis dėlto juk ir himne giedame, kad iš 
praeities ssmiamės stiprybės. Žvelgdami atgal, ne tik geriau suprantame ilgametį mūsų tautos 
istorinį kelią, bet ir randame dalykų, pagrįstai keliančių mūsų pasididžiavimą. Vienas iš jų yra 
senasis Vilniaus universitetas. 

Ne tiek daug tautų turi tokį seną kultūros židinį, kurio istorija siekia jau 400 metų. Militarinė 
galybė gali laikinai iškelti paskiras tautas, sukurti didžiules imperijas, gąsdinti tr pavergti kitas 
valstybes, bet tik laikinai. Be gilesnių pėdsakų subyrėjo hunų Atilos ar mongolų Džingischano 
galybės, palikdamos tik negausius, nors ir klaikius žiaurumo atminimus. Ir mes dabar tik apgailes- 
tauti galime, kad istorinės aplinkybės neleido šauniais karo žygiais pasireiškusiems Gediminams, 
Algirdams, Kęstučiams, Vytautams padėti tvirtus pagrindus mūsų tautinės kultūros ugdymui. 
Neabejojame, kad tada tautos istorinis kelias būtų nuėjęs palankesne mums linkme ir svetimos 
kultūros slopinanti įtaka nebūtų mūsų ilgam užgožusi. 

Gerai suprato tai jaunas Vilniaus universiteto studentas Simanas Daukantas, kuris savo pir- 
mame istorijos veikale, rašytame prieš pusantro šimto metų, tvirtino: 


„. noris pačios giminės [dabar pasakytume: tautos] išgaišra, vienok jų rašrai palieka, o anuose jų amžina 
garbė užrašyta, kurios nė kokia galybė šio pasaulio negali išnaikinti. Dėl to gi linksminas dar šiandien 
šviesus grekas [= graikas], jog yra mokytoju pasaulio, o didžiuojas stiprus rymionis, jog parašė įstatymus 
visam svietui! Taigi, kad mokslas ir gudrybė giminės [= tautos] yra amžina ir visų didžiausia garbė, dėl ko 
gi lietuviai ir žemaičiai negal stengti, idant dasiektų tą laiprą šviesybės, ant kurio išsikėlė kitos giminės? 
Užvis jog kiekvienas gal pelnyti garbę ne tiktai vienu kardu, bet ir pačiu mokslu. 


Ta pati mokslo reikšmės tautai mintis pasigirsta karštuose temperamentingojo Kazio Pakšto žo- 
džiuose daugiau kaip po šimtmečio: 


Mūsų visų šūkis turėtų būti išlaikyti savo tautos šviesą, neleisti užgesinti Lietuvos žiburius. Savas universitetas 
daugiau kaip vėliava ir himnas simbolizuoja gyvą, kuriančią ir kovojančią taurą. 


Net nuostabu, kaip gerai visa tai suprato įvairūs lietuvių tautos priešai. Štai po 1831 m. sukilimo 
rusų valdžia tuoj pat uždarė Vilniaus universitetą ir neleido jo atkurti, kol tik carai valdė Lietuvą. 

Ne geresnis buvo ir kitas okupantas. 1915 m. užėmę Lietuvą, vokiečiai tuoj paskelbė išsamų 
įsakymą „Pagrindinės linijos mokykliniams reikalams tvarkyti“. Domėjosi jie betgi tik pradžios 
mokyklomis. Juk okupacinei valdžiai buvo svarbu, kad Lietuvos ūkininkai būtų šviesesni ir 

tuo pačiu jų darbas našesnis bei ekonomiškai naudingesnis Vokietijai. Lietuvos gimnazijomis 
vokiečiai nesirūpino, nors ir nedraudė patiems lietuviams jas steigti. Tačiau aukštasis mokslas 
anuo įsakymu buvo įsakmiai neleistas: „Mokyklos ir mokslo kursai, vadinami universitetais, 
yra uždrausti.“ Suprato, kad patriotinės šviesuomenės vadovaujama tauta bus tik mažiau klusni 
ir atsparesnė okupanto valiai. Taip pat ir antrosios okupacijos metu, kai vokiečiams nepavyko 
suorganizuoti lietuviškų SS dalinių, 1943 III 17 buvo brutaliai uždaryti Lietuvos universitetai ir 
kitos aukštosios mokyklos, o rytojaus dieną spaudoje buvo paskelbta: 


Pašaukrųjų registracijos vykdymas Lietuvoje dėl tam tikrų intelektualinių'sluoksnių įtakos buvo neigiamai 
paveiktas. [...] Todėl nuo Lietuvių legiono steigimo atsisakoma. [...] Kad būtų apsaugota sveikai galvojanti 
lietuvių tautos dauguma nuo pragaištingos tam tikrų intelektualinių sluoksnių įtakos ir būtų užtikrintas 
tolimesnis darbo prievolės vykdymas, Reicho komisaras Rytų kraštui įsakė vykdyti šias priemones: 1. Uni- 
versitetas su visais skyriais tuojau uždaromas. [...] 


Minint Vilniaus universiteto 400 metų sukaktį, dera bent trumpai susipažinti su XVI amžium, 
kada buvo įsteigtas universitetas. Šiaip jau nekokį vardą turi mūsuose tasai amžius. Mat tai Liub- 
lino unijos amžius, o su ja mūsų sąmonėje tuoj siejasi senosios Lietuvos valstybinis silpnėjimas ir 
aukštesniojo luomo sulenkėjimas, skaudžiai atsiliepęs lietuvių tautinės kultūros raidai. Tad mūsų 
žvilgsnis drauge su Maironiu krypsta į tuos šaunius valstybinės galybės laikus, kai „Vytautas didis 
garsiai viešpatavo, ties Žalgiriu mušė kryžiuočių pulkus“. 

O tačiau ir aname XVI amžiuje turime daug kuo pagrįstai pasididžiuoti. Tiesa, nelabai impo- 
nuoja jis savo valstybine galia, yra betgi minėtinas savo reikšmingu kultūriniu iškilimu. Štai aukštą 
Lietuvos teisinę sąmonę iškalbingai liudija tame amžiuje pasirodžiusios trys Lietuvos Statuto laidos. 
Tai buvo puikus aniems laikams teisės kodifikacijos pavyzdys. Ar ne mūsų dienų kalba skamba, 
pvz., šie Lietuvos pakanclerio Leono Sapiegos žodžiai Statuto III laidos prakalboje: „... jeigu doram 
žmogui nėra nieko malonesnio kaip saugiai savo tėvynėje gyventi, nesibijoti, kad jo gerą vardą 
kas nors suterš arba jo kūną ir sveikatą sužalos, ar jo nuosavybę pažeis, už tai ne kam kitam, o tik 
teisynui jis turi būti dėkingas, nes, nuo bet kokio pasikėsinimo saugomas teisės, sau ramiai gyvena.“ 
Statutas galiojo Lietuvoje iki pat 1840 metų, kai buvo rusų valdžios panaikintas. 

Minėtina yra ir vadinamoji valakų reforma, išmatavusi ir valakais (tai buvo žemės sklypas 
apie 20 hektarų) padalinusi valdomąsias žemes, įvedusi modernią anuo metu trilaukę sėjomainos 
sistemą ir nors įtvirtinusi baudžiavą, bet labai pakėlusi krašto ekonomiką. Augančiuose miestuose 
vystėsi prekyba ir amatai. 

Valstybinę sąmonę Lietuvos visuomenėje (žinoma, bajoriškoje) ugdė XVI a. suklestėjusi met- 
raštija. Jau ir tada, kaip dabar, mokėta semtis stiprybės iš praeities. Bajorija gėrėjosi ir patriotiškai 
didžiavosi metraščių padavimais apie Gedimino sapną ir Vilniaus įkūrimą, apie romantišką 
Kęstučio ir Birutės susitikimą Palangoje, apie Romos išeivio Palemono atkeliavimą ir įsikūrimą 
Lietuvoje, apie Algirdo ieties atrėmimą į Maskvos Kremliaus mūrus pergalės ženklan ir t.t. Lie- 
tuvos praeities garbę kėlė ir tuo pačiu lietuvišką patriotizmą stiprino ir Motiejaus Strijkovskio 
istorija, lenkiškai išspausdinta Karaliaučiuje 1582 m. 

Beje, metraščiai buvo rašyti Lietuvos oficialiuose raštuose jau iš seniau įsigalėjusia slavų kance- 
liarine kalba, kuri buvo paplitusi Rytų Europoje kaip raštų kalba. Kaskart tačiau vis daugiau 
pasigirsdavo balsų prieš tą kalbą. Mykolas Tiškevičius ar, kaip dabar argumentuotai įrodinėja 
lenkų istorikas Jerzis Ochmanskis, Didžiosios Lietuvos Kunigaikštijos kanceliarijos lotyniškųjų 
dokumentų skyriaus sekretorius Vaclovas Mikolajavičius (sulietuvinkime jį sau Mykolaičiu ar Mi- 
kalojūnu), Mykolo Lietuvio (Michalo Lituanus) slapyvardžiu prisidengęs, savo lotyniškame rašte 

apie totorių, lietuvių ir maskvėnų papročius įtikinėjo: „Rusų kalba svetima mums, lietuviams, t.y. 
italams, kilusiems iš italų kraujo.“ Čia jis turėjo galvoje populiariąją Palemono legendą. 

Taip pat ir didžiai mokytas Vilniaus vaitas (dabar pasakytume: burmistras) Augustinas Ro- 
tundas įvade prie Lietuvos Statuto lotyniško vertimo (1566) tvirtino, kad lietuvių kalba tesanti 
pagadinta lotynų kalba, ir reiškė viltį, kad Lietuvoje įsigalėsianti mūsų protėvių lotyniškoji kalba, 
kuri Lietuvai daug tinkamesnė kaip rusų kalba, anot jo, „ta negarsi ir barbariška, bendra su am- 
žinu ir nuolatiniu priešu Maskva“. Tos mintys plito Lietuvos visuomenėje, kuri kartas nuo karto 
pareikalaudavo lotyniškųjų mokyklų. 

Lotynų kalbos populiarėjimas buvo akivaizdus vakarietiškos kultūros stiprėjimo Lietuvoje 
ženklas. Ryšius su Vakarais mezgė ir dideli būriai Lietuvos jaunimo, vykstančio į Europos uni- 
versitetus. Ilgainiui iškilo nemaža mokslo vyrų. Štai, pvz., du žymūs tada įsteigto Karaliaučiaus 
universiteto profesoriai Stanislovas Rapagelanus ir Abraomas Culvensis buvo lietuviai Rapolionis 
ir Kulvietis, atvykę iš Didžiosios Lietuvos. Kulvietis prieš tai jau buvo įsteigęs Vilniuje aukštes- 
niąją mokyklą. 

Ryšiai su Vakarais, o konkrečiau su Iralija, artėjo per Žygimanto Augusto motiną, italų kuni- 
gaikštytę Boną. Vakarų kultūra sparčiai sruvėjo Lietuvon. Jos veikiamas Žygimantas Augustas 
Vilniuje įsitaisė didelę 4000 tomų biblioteką. Kai pati spauda buvo dar tik XV amžiuje įsteigta, ir 
knygos tebebuvo retos ir brangios, tokia stambi biblioteka buvo itin pažymėtina. Vėliau ji didžiąja 
dalimi atiteko Vilniaus akademijai. 

Vilniuje ir kitur steigiantis spaustuvėms, augo Lietuvoje spausdinamų knygų skaičius. Į amžiaus 
pabaigą pasirodė pirmosios Vilniuje spausdintos lietuviškos knygos, iš kurių žymiausia buvo Mi- 
kalojaus Daukšos postilė. 

Pasiekė XVI amžiuje Lietuvą ir Vakarų religinio gyvenimo bangavimai; iš pradžių reformacija, 
paskui kontrreformacija. Tad ir čia taip pat būta religinių nesutarimų bei vaidų, betgi nieko nė iš 
tolo panašaus nebuvo į prancūzų Baltramiejaus naktį, kai 1572 m. Paryžiuje buvo išskersta apie 
2000 hugenotų (reformatų), o visoje Prancūzijoje iki 20 000. Svetimi buvo Lietuvai ir ginkluotų 
religinių konfliktų Vokietijoje žiaurumai. Toks tolerancijos laipsnis palankiai atesruoja ano mero 
Lietuvos dvasinę kultūrą. 

Ryškusis išviršinis Vakarų įtakos ženklas buvo puiki Vilniaus architektūra. Žygimantas Au- 
gustas puošė Vilnių renesansiniais pastatais, o vėliau garsėjo Vilniaus barokas. Ir tapo Vilnius 
„ tikrai vakarietiškų miestu Rytų Europoje. 

Nors Didžiajai Lietuvos Kunigaikštijai priklausė didžiuliai stačiatikių slavų gyvenami plotai, 
nors kanceliarinė slavų kalba jau buvo įėjusi į oficialius Lietuvos raštus, betgi XVI amžiuje Lie- 
tuva, prieš tai žvilgčiojusi į Rytus, jau galutinai atsigręžė į Vakarus. Tiesa, tai tam tikru atžvilgiu 
prisidėjo prie Lietuvos lenkėjimo, nes Lenkija buvo vienas iš reikšmingųjų vakarietiškos kultūros 
laidininkų Lietuvon, ypač per Katalikų Bažnyčią. Nereikia betgi pamiršti ir kito dalyko. Lemia- 
mas XVI amžiaus posūkis į Vakarus labai užgrūdino lietuvių atsparumą rytietiškos rusų kultūros 
įtakai. Kas susiklosto šimtmečiais, to taip lengvai nenuslopinsi net ir brutaliomis priemonėmis. Ir 
kai Lietuva pateko carų valdžion, beatodairinė rusifikacijos politika Lietuvoje buvo visai nesėk- 
minga. Giliai buvo įstrigusi tautos sąmonėn mintis, jau XVI amžiuje ano Vilniaus burmistro 
pareikšta, kad rusų kalba — tai amžino ir nuolatinio Lietuvos priešo Maskvos kalba. 

Kad ir prabėgom apžvelgę XVI amžių, matome ryškų kultūrinių interesų augimą Lietuvoje. 
Buvo jau pribrendęs reikalas turėti vakarietišką aukštąją mokyklą Vilniuje. To ir visuomenė pagei- 
davo. 1569 m. Lietuvon atkviesti jėzuitai netruko įsteigti Vilniuje kolegiją, kuri po dešimtmečio 
buvo pakelta į akademiją. Taip 1579 m. ir prasidėjo Vilniaus universiteto istorija. 

Beje, su universiteto steigimu siejami ir 1578 metai. Antai jau pernai, taigi 1978 m., Varšuvoje 
buvo iškilmingai paminėta Vilniaus universiteto 400 metų sukaktis. Katra gi data yra tikroji? Privi- 
legiją Vilniaus kolegijai pakelti į akademiją karalius Steponas Batoras pasirašė Lvove 1578 VII 8. 
Betgi Lietuva, nors susirišusi unija su lenkais ir turinti bendrą valdovą, stropiai saugojo savo 
valstybinį savarankiškumą. Joks oficialus karaliaus aktas negaliojo Lietuvoje be Didžiosios Lie- 
tuvos Kunigaikštijos antspaudo, kurį turėjo Lietuvos kancleris ir pakancleris. Prie ano 1578 m. 
karaliaus dokumento Lietuvos antspaudas nebuvo dėl kai kurių priežasčių pridėtas, todėl anas 
dokumentas Lietuvoje negaliojo. Naują privilegiją Steponas Batoras pasirašė Vilniuje 1579 IV 1. 
Po derybų ir net tam tikro spaudimo Lietuvos pakancleris Eustachijus Valavičius (vėliau pakeltas 
kancleriu) pridėjo Lietuvos antspaudą, ir karaliaus dokumentas buvo įteisintas. 

Senasis Vilniaus universitetas gyvavo maždaug pustrečio šimto metų, pirmuosius du šimtus 
metų kaip jėzuitų akademija; oficialusis vardas: Academia et Universitas Vilnensis. Akademija 
tuoj tapo intelektualiniu Lietuvos centru. Ji turėjo daug žymių profesorių, jų tarpe nemaža sve- 
timtaučių. Dėstomoji kalba, kaip ir kitur Europoje, buvo lotynų. Iš savųjų profesorių mums itin 
reikšmingi (XVII amžiuje) lietuvių kalbos žodyno autorius Konstantinas Sirvydas ir Albertas 
Vijūkas-Kojelavičius, lotyniškai išleidę du tomus Lietuvos istorijos. Studentų akademijoje būdavo 
kasmet apie 800. Akademijoje buvo du fakultetai: filosofijos ir teologijos. Vėliau (1641 m.) jė- 
zuitai išsirūpino iš karaliaus leidimą dar teisės ir medicinos fakultetams. Pastarasis betgi nebuvo 
įsteigtas, nes bajorijai medicina buvo prastas ir netinkamas amatas. 

Ilgainiui akademijos lygis ėmė smukti. Cia ypač atsiliepė bendras kultūrinis nuopuolis Lie- 
tuvoje, panašiai kaip ir Lenkijoje, kuris siejosi su bajoriškųjų laisvių išpaikintos visuomenės 
demoralizacija ir vis didėjančiu valstybės pakrikimu. Seimelių rietenos, kvailai atkaklus bylinėji- 
masis teisme su kaimynu dėl kokio žemės sklypelio, kruvinos peštynės dėl įžeistos bajoriškos 
fanaberijos, triukšmingos medžioklės ir girtos puotos — visa tai sudarė bajoriškojo gyvenimo 
esmę. Tasai gyvenimo idealas XVIII a. saksų dinastijos gadynėje buvo reiškiamas populiariąja 
lenkų patarle: Jak za krėla Sasa, jedz, pij i popuszczaj pasa (laisvai išvertus lietuviškai: Prie Saksų 
karaliaus, pilvui, gerklei duok valios). Aišku, kultūriniai interesai tokioje visuomenėje gaišo. 
Tad ir Vilniaus akademija, pakankamai negaudama gaivinančio akstino iš kultūriškai inertinės 
visuomenės, suskurdo. Gausiems Vakarų Europos XVII ir XVIII a. mokslo laimėjimams buvo 
sunku prasiskverbti į Vilniaus akademijos mūrus. 

Jungtinė Respublika buvo jau merdintis ligonis. Politinė anarchija, ekonominis valstybės 
nuskurdimas, militarinis bejėgiškumas, kultūrinis nuopuolis, sveiko patriotizmo stoka visuo- 
menėje - visa tai lėmė neišvengiamą pražūtį. Ir dar ironiškai ramintasi: Polska nierzgdem stoi 
(Lenkija laikosi netvarka). Rusų kariuomenė nevaržomai šeimininkavo krašte. Godūs kaimynai 
seniai tykojo grobį. Ir štai 1772 m. įvyko pirmasis beirstančios respublikos pasidalinimas. 

Gresiąs mirtinas pavojus atvėrė ne vienam patriotui akis. Vis labiau buvo keliamos skubių re- 
formų mintys. Suprasta, kad reikia stiprinti valstybę politiškai, kelti nualintą kraštą ekonomiškai 
ir gaivinti visuomenę morališkai, keliant jos kultūrinį lygį. Susirūpinta ir švietimo reforma. Betgi 
mokyklos nepriklausė nuo valdžios, kuri ir lėšų joms nebūtų turėjusi. Kaip tik tuo laiku popiežius 
visame pasaulyje uždarė jėzuitų ordiną (1773 m.). Tais pačiais metais, Lietuvos pakancleriui Jo- 
kimui Chrepravičiui pasiūlius, Lietuvos-Lenkijos seimas įsteigė Tautinės edukacijos komisiją (tai 
buvo pirmoji švietimo ministerija Europoje). Gavusi panaikinto ordino turtus, Komisija galėjo 
tvarkyti ir prižiūrėti mokyklas. Naujosios mokyklos uždavinys buvo parengti ne gyvenimui sve- 
timą „lotynininką“, o gerą pilietį, pažįstantį savo kraštą ir jautrų opiesiems jo reikalams. Tad 
daug dėmesio kreipra mokykloje į krašto geografiją, istoriją ir teisę. Sustiprinti taip pat ir realieji 

mokslai, kurie buvo gana apleisti jėzuitų mokykloje. Į mokyklas įvedama gimtoji kalba; deja, tai 
buvo lenkų kalba. 

1781 m. Edukacinė komisija reformavo Vilniaus akademiją, dabar pavadintą Vyriausiąja Di- 
džiosios Lietuvos Kunigaikštijos mokykla (Schola Princeps Magni Ducatus Lituaniae), o po to, 
kai rusai netrukus užėmė Lietuvą, - Vyriausiąja Vilniaus mokykla (Schola Princeps Vilnensis). 
Nauja pažangi mokslo dvasia padvelkė susenusion Vilniaus akademijon, betgi ji negalėjo taip 
greitai atsigauti po ilgamečio nuopuolio. Trukdė ir neramūs valstybės žuvimo laikai, nes ginklams 
žvangant mūzos tyli. 

XIX a. gyvenimas aprimo, ir sąlygos universitetui pagerėjo. 1801 m. sostan sėdo liberaliai 
išauklėtas jaunas caras Aleksandras I, palankus švietimo reikalams. 1802 m. buvo įsteigta švietimo 
ministerija ir visa Rusijos imperija padalinta į 6 mokslo apygardas, kuriose mokyklų priežiūra 
buvo pavesta vietos universitetams. Vilniaus mokslo apygardai buvo priskirtos 8 gubernijos, se- 
niau priklausiusios Didžiajai Lietuvos Kunigaikštijai. Caro patvirtintas Vilniaus imperatoriškojo 
universiteto (toks buvo naujasis vardas) statutas leido jam gana savarankiškai ir nevaržomai plė- 
totis bei sparčiai tobulėti. Netrukus Vilniaus universitetas pasiekė savo klestėjimo viršūnę. Jis 
aiškiai viršijo kitus Rusijos universitetus, prilygdamas geriems Europos universitetams. Jo garsas 
plačiai pasklido. Rusų poetas Aleksandras Poležajevas viename savo 1825 m. eilėraštyje gretino 
Vilnių, kaip tikrąjį studentų miestą, su Gėttingenu ir Oxfordu. Vilnius palaikė glaudžius ryšius 
su Europos universitetais, siuntė savo žmones į Vakarus pasitobulinti. Taikliu Vilniaus univer- 
siteto istorijos tyrinėtojo Ludwiko Janowskio pasakymu, „nebuvo Europoje minties, srovės, kuri 
stipriau ar silpniau nebūtų atsiliepusi Vilniuje“. Štai, pvz., Vilniaus universitete buvo dėstomos 
fiziokratinė ir vėliau Adamo Smitho doktrinos, taigi paskutinysis tada ekonomikos mokslo žo- 
dis. Ignas Danilavičius viename savo rašinyje išdėstė modernios tada istorinės teisės mokyklos 
pagrindines mintis. Nuo Danilavičiaus, anot Augustino Janulaičio, ir prasidedąs mokslinis Lie- 
tuvos istorijos tyrinėjimas. Nestigo Vilniui ir daugiau puikių profesorių, tiek vietinių, tiek ir 
užsieniečių. Čia profesoriavo žymiausias XIX amžiaus pirmosios pusės lenkų istorikas Jokimas 
Lelevelis, kurio paskaitos sutraukdavo šimtus klausytojų. Didelis klasikinės filologijos žinovas ir 
geras profesorius buvo vokietis Ernestas Groddeckas. Štai jo buvęs studentas Adomas Mickevičius 
net ir po ilgos pertraukos nuo studijų metų sugebėjo sėkmingai dėstyti lotynų kalbą ir literatūrą 
Lozanos (Lausanne) universitete Šveicarijoje. Garsėjo biologas ir chemikas Andrius Sniadeckis, 
kurio veikalas apie organinių kūnų teoriją buvo tuoj pat išverstas į vokiečių ir prancūzų kalbas. 
Vokiečiai tėvas ir sūnus Frankai aukštai iškėlė Vilniaus medicinos fakulteto vardą visoje Rusijoje 
ir užsienyje. Čia suminėjome tik keletą vardų iliustracijai. 

Vilniaus universitete itin buvo puoselėjami gamtos ir realieji mokslai. Prof. Stanislovas Jun- 
dzilas didžiai nusipelnė, rinkdamas ir tyrinėdamas Lietuvos augmeniją. Jo pastangomis Vilniaus 
botanikos sodas tapo vienu iš puikiausių Europoje ir turėjo daugiau kaip 6500 augalų rūšių. 
Taip pat vienas iš turtingiausių buvo ir Vilniaus universiteto mineralogijos rinkinys, turėjęs 
apie 20 000 vienetų. Pažymėtinas yra ir 60-ties meteorologinio stebėjimo stočių tinklas, bene 
didžiausias tuo metu visame pasaulyje, suorganizuotas Vilniaus universiteto prie mokyklų ir jo 
prižiūrimas. Rusų mokslo akademija ir švietimo ministerija, labai įvertindama Vilniaus univer- 
siteto darbą, rekomendavo tokias meteorologines stotis steigti prie visos Rusijos mokyklų. 

XIX amžiaus pradžia mūsų kultūros istorijoje įdomi ne tik aukštu moksliniu Vilniaus univer- 
siteto iškilimu, bet ir tuo pat metu pasireiškusiu lietuvišku literatūriniu sąjūdžiu. XVIII amžiuje, 
kai Mažojoje Lietuvoje savo nemirtingus hegzametrus kūrė Donelaitis, Didžiojoje buvo tikri mūsų 
raštijos nuopuolio laikai. Joje vyravo tokie leidiniai, kaip garsioji Broma atverta ing viečnastį, 

kurios kalba buvo taip prišiukšlinta lenkiškais skoliniais, kad dabar sunkiai besuprantama len- 
kiškai nemokantiems. Betgi XIX amžiaus pradžioje susirado nemaža literatų, ypač Žemaičiuo- 
se, kurie norėjo parodyti, kad, Simano Stanevičiaus žodžiais betariant, „taip gražiai ir dailiai 
gal žemaitiškoj kalboj ką nors rašyti ir aukštas giesmes ar dainas dainuoti, kaip ir kitose jau 
išdailintose kalbose“. Dionizas Poška, Antanas Klementas, pats Žemaičių vyskupas kunigaikštis 
Juozas Arnulfas Giedraitis, Silvestras Valiūnas, Simanas Stanevičius, Aukštaičiuose Antanas 
Strazdas (čia tik žinomesnius vardus suminėjome) lietuviškai rašė eiliuotus laiškus, satyras, epi- 
gramas, pasakėčias, istorines dainas, odes, idiles. Rūpindamiesi savo gimtąja kalba, tas pats Poška, 
Leonas Uvainis, Kiprijonas ir Kajetonas Nezabitauskiai, Aleksandras Butkevičius, Stanevičius, 
Jurgis Plateris ir dar kiti tyrinėjo lietuvių kalbą, sudarinėjo jos žodynus, rašė gramatikas. Vienas 
kitas, pvz., Simanas ir Emerikas Stanevičiai (ne broliai), rinko lietuvių liaudies dainas. Vėlgi 
dažnas domėjosi Lietuvos istorija ir stengėsi kelti jos garbę. Tą lietuviškąjį patriotizmą savotiškai 
simbolizavo Poškos Baublys, pirmasis mūsų senienų muziejėlis, pagarsėjęs ir už Lietuvos ribų. Jis 
buvo aprašytas Vilniaus ir Varšuvos spaudoje, o Mickevičius prisiminė jį savo Pone Tade. 

Suminėjome keletą vardų. Ne visus juos dabar ir žinome. Tik viena žinome, kad lietuviška- 
sis ano meto sąjūdis buvo aiškus ir stiprus. Reiškėsi pirmieji lietuvių tautinio atgimimo daigai. 
Studentas Daukantas tvirtino: „... kas yra linksmesniai žmogui, jei ne kalba, kurią išmokęs nuo 
tėvų, motinų, namie augdamas“, o žinomosios Birutės dainos autorius Valiūnas ragino: „Mes 
[-.-] savo keliu bėkim ir, jog gimėm žemaičiais, neišsižadėkim.“ 

Savaime ateina mintis, ar tasai mūsų tautinis priešaušris nebuvo tada suklestėjusio Vilniaus 
universiteto įtakos tiesioginis padarinys. Taip betgi nebuvo. Senoji lotyniškoji jėzuitų akademija 
apskritai buvo kosmopolitinio pobūdžio, o Vilniaus universitete vis labiau stiprinosi lenkų pa- 
triotinė dvasia. Ta linkme jau ėjo visa Edukacinės komisijos XVIII amžiuje pravesta švietimo 
reforma. Žuvus galingų kaimynų pasidalintai valstybei, susirūpinta gelbėti nuo pražūties tautą; 
beje, ano meto valstybininkams rai buvo lenkų tauta. Vilniaus universitetas, vadovaujamas tokių 
lenkų patriotų kaip rektorius Jonas Sniadeckis ir Vilniaus mokslo apygardos globėjas kunigaikštis 
Adomas Kazimieras Čartoriskis, buvo tapęs, pačių lenkų istorikų teigimu, to meto lenkų intelek- 
tualine sostine. Žymusis lenkų veikėjas Hugo Kottatajus rašė Sniadeckiui: „Jeigu Vilniuje nebūtų 
sužibusi šviesa, tai gal būtų visai užgesusi lenkams ir jų kalbai.“ Aišku, kad tokiai institucijai 
negalėjo rūpėti lietuvių kalbos gaivinimas ar juoba lietuvių tautinės sąmonės žadinimas. Bergi 
netiesioginis Vilniaus universiteto poveikis yra neabejotinas. Juk anas lietuviškas sąjūdis buvo 
galimas tik kultūrinių interesų turinčioje visuomenėje, o Vilniaus universiteto dėka kultūrinis 
lygis visoje Lietuvoje sparčiai pakilo. 

Reikia dar pažymėti, kad Vilniuje buvo profesorių, kurie daugiau mažiau domėjosi lietuvių 
kalba, o kai kurie netgi patys ją mokėjo. Stai, pvz., matematikos profesorius žemaitis Zacharijas 
Nemčevskis parašė prancūzų geografo Conrado Malte-Bruno veikalui apie Lenkiją (1807) straips- 
nį apie lietuvių kalbą. To paties Nemčevskio iniciatyva 1810 XI 15 mokslinėje universiteto sesijoje 
buvo paskaityti Poškos lietuviški eilėraščiai. Palanki tų profesorių, kurie suprato lietuviškai, 
nuomonė buvo įtraukta posėdžio protokolan, o jo nuorašas nusiųstas Poškai. Suprantama, kokį 
didelį įspūdį turėjo tai padaryti Poškai, o drauge pakelti respektą lietuvių kalbai tiek jo, tiek jo 
draugų literatų akyse. 

Vilniaus universiteto bibliotekininkas ir populiarus Vilniaus veikėjas Kazimieras Kontrimas 
buvo įteikęs raštu siūlymą steigti universitete lietuvių kalbos kated rą, lektorium rekomenduodamas 
žemaičių bajorą Leoną Uvainį, apie kurį ir Vilniuje žinota kaip apie rimtą lietuvių kalbos tyrinėtoją. 
Artimus ryšius su Žemaičių literatais užmezgė rusų kalbos ir literatūros profesorius ukrainietis Jonas 

Loboika, kuris 1823 m. nuvykęs Žemaitijon aplankė Pošką, Uvainį, kan. Kiprijoną Nezabitauskį ir 
kitus, ragindamas domėtis lietuvių kalba ir krašto istorija. Poška susirašinėjo ir su žymiuoju istoriku 
prof. Jokimu Leleveliu. Pastarojo žodžius, kad visiems yra galima tyrinėti tautas istoriškai, betgi 
kalbos tobulumus ir ypatybes tirti dera patiems tautiečiams, Poška pasižymėjo kaip motto vienam 
savo rašiniui. Tai buvo aiškus paskatinimas lietuviams patiems tyrinėti savo gimtąją kalbą. 

Tuos kelis pavyzdžius suminėję matome, kad lietuvių literatai Žemaičiuose turėjo paskati- 
nančių ryšių su Vilniaus universiteto profesoriais. Dar daugiau jų turėjo Vilniaus studentai, besi- 
domintieji lietuvių kalba. Trečiame XIX a. dešimtmetyje jų susidaro gražus būrelis. Veikliausias 
iš jų buvo Simanas Stanevičius, ligi šiol į chrestomatijas tebededamų pasakėčių „Arklys ir meška“ 
ir „Aitvarai“ autorius. Jis buvo plačių lituanistinių interesų. Rašė ne tik lietuvišką poeziją, bet 
ir tyrinėjo kalbą, perspausdino vieną seną gramatiką, taip pat Mikalojaus Daukšos postilės iš- 
traukas ir Donelaičio pasakėčias, užrašinėjo dainas ir išleido parinktai gražių dainų rinkinį. Jo 
artimas kolega Kajetonas Nezabitauskis išleido pirmą iliustruotą lietuvišką elementorių, prie 
kurio pridėjo lietuviškų leidinių sąrašą, tuo būdu tapdamas vienu iš pirmųjų mūsų bibliografų. 
Domėjosi lietuvių bibliografija ir jaunutis grafiukas Jurgis Plateris. Yra išlikęs jo lietuviškas 
rankraštis apie XVII a. Londone išspausdintą lietuvišką bibliją. Tyrinėjo jis, neabejotinai savo 
korepetitoriaus Simano Stanevičiaus paskatintas, lietuvių kalbą ir tikėjosi, kad „kalba lietuviška 
jau jau kaip žolynas pavasarėje žaliuoti iš naujo pradės“. Tebegyveno Vilniuje už juos vyresnis 
Simanas Daukantas, 1822 m. lietuviškai rašęs savo pirmąjį Lietuvos istorijos veikalą, kurį dabar 
skaitome lyg kokią herojinę poemą apie garbingą gimtojo krašto senovę. Su jais ryšius palaikė, 
nors pats ne studentas, Vilniaus katedros vicekantorius kun. Vincas Valmikas, drebinęs katedros 
skliautus savo fenomenaliu bosu. Jis ne tik buvo didelis lietuvybės mylėtojas, bet ir atkakliai ko- 
vojo (deja, nesėkmingai) su cenzūra, kad išspausdintų Strazdo ir Slavikų klebono kun. Rapolo 
Aleknavičiaus lietuvišką poeziją, o taip pat bEžijOnŲ vienuolio kun. Aleksandro Butkevičiaus 
lietuvių kalbos gramatiką. 

Čia nurodėme tik svarbesniuosius Iietisviškėis dalykais besidomėjusius studėničės: Jų buvo 
daugiau, i ir jų visų lietuviškas nuotaikas geriausiai išreiškė Stanevičius savo eilėraštyje „ Šlovė 
žemaičių“. Pacituosiu kelis posmus: 


Mačiau Vilnių, šauną miestą, 
Seną mokslų gyvenimą, 

Nuo žemaičių beapsėstą, 

Ir jų tikrą sutarimą. 


Šlovė visus sujudino 

Gera tėviškei daryti, 

Ir, ką amžiai pagadino, 
ėsas yra sutaisyti. 


Daugel metų sviets rokavo, 
Mūsų žemė kaip pražuvo, 
Kaip užmiršo kalbą savo 

Ir užmiršo, kuomi buvo. 


Tarp žemaičių vis atgijo 
Garbė tėvų ir liežuvis, 
Meilė tarp jų išsiliejo, 
Prasidžiugo ir lietuvis. 

Sveiks, Ringaude, mūsų tėve! 
Sveiks, Mindauge, karaliūnai! 
Garbę jūsų skelbdink, Dieve, 
Kuri linksmin mumis nūnai. 


Sveiks būk, senas Gediminas! 
Sveiks, Algirde galingiausias! 
Sveiks, Keisturai minėtinas, 
Iš žemaičių ko stipriausias! 


Buvot ligšiol užmiršime 
Dėl daugumo neprietelių, 
Štai žemaičių surinkime 
Šlovė jūsų prisikėlė. 


Išsamiau tos giesmės nekomentuodami, ribosimės keliomis pastabomis. Daugeliui tada atrodė, 
kad lietuvių kalba, bevartojama bemaž tik liaudies, jau nykstanti ir mirštanti. Anot Stanevičiaus, 
„sviets rokavo, mūsų žemė kaip pražuvo, kaip užmiršo kalbą savo“. Tai užgavo Stanevičiaus lie- 
tuviškąjį patriotizmą, ir jis karštai ragino: „Ką amžiai pagadino, čėsas yra sutaisyti.“ Jis labai 
džiaugėsi matydamas, kad „tarp žemaičių vis atgijo garbė tėvų ir liežuvis“. Ne jis vienas tai matė. 
Lygiai džiaugėsi jo kolega Nezabitauskis (savo elementoriuje): „... tame palaimintame dėl mokslo | 
laike atsirand daugel garbingų vyrų visose šalyse Žemaičių, trokštančių šelpti prigimtą liežuvį ir 
išliuosuoti aną iš to užmiršimo ir paniekinimo, kuriame lig šiolei buvo.“ 

Padrąsintas to „garbės tėvų ir liežuvio“ atgijimo, Stanevičius baigia iškilmingu ir tautinio pa- 
sitikėjimo bei išdidumo kupinu posmu: 


Veizėk, sviete nusiminęs, 
Kas ten šiaurėj atsitiko, — 
Lietuvos senos giminės 
Pražuvime sveikos liko. 


Patraukia mūsų dėmesį viena įdomi smulkmena. Prie „Šlovės žemaičių“ pažymėta parašymo 
data: 1823 m. rugpjūčio 3 d. Prie kitų toje knygelėje spausdintų Stanevičiaus eilėraščių datų nėra, 
ir apskritai tokios tikslios datos retai tenurodomos. Savaime ateina mintis, kurią jau prof. Vaclovas 
Biržiška buvo iškėlęs, ar tik nebus tą dieną įsteigta žemaičių studentų kuopelė, o ta proga Stane- 
vičius ir bus parašęs „Šlovę žemaičių“. Rašė Stanevičius, kad karaliūno Mindaugo ir kitų, dėl 
daugumo neprietelių užmirštųjų šlovė prisikėlusi „žemaičių surinkime“. Stanevičiaus amžininkų 
Daukanto ir Valančiaus raštuose žodis surinkimas vartojamas vietoj dabartinio susirinkimas. 
Stanevičius galėjo pavartoti tą žodį ir sambūrio ar net draugijos prasme. „Šlovė žemaičių“ gal 
ir galėjo būti tokio žemaičių surinkimo, arba susirinkimo daina. Štai Vilniaus studentų filaretų 
draugijos daina buvo Adomo Mickevičiaus „Odė jaunystei“, kurios recitavimu, susiėmus rankomis 
ir sustojus ratu, buvo baigiami filaretų susirinkimai. 

Aušrininkas Mečislovas Davainis-Silvestraitis Vienybėje lietuvninkų (1892, nr. 37) užsimi- 
nė girdėjęs pasakojant, kad Vilniaus universitete Daukanto laikais buvusi lietuviška studentų 
draugija, kuri dariusi susirinkimus, o jos nariai rašę lietuviškai eiles ir noveles. Betgi apie ją tik 
spėlioti galime, nes bent kol kas tikrų duomenų neturime. Kaip ten bebūtų, lietuviškoji studentų 
veikla ir universiteto profesorių ryšiai su Žemaičių literatais leidžia mums Vilniaus universitetą 
daugiau mažiau susieti su XIX amžiaus pradžios lietuviškuoju sąjūdžiu, 

Gražiai suklestėjusio Vilniaus universiteto padangė, deja, ėmė niauktis. Ponapoleoniniais 
Šventosios sąjungos laikais Europoje, o juoba Rusijoje, stiprėjo reakcinė dvasia. Valdžia su įtarin- 
gumu ėmė žiūrėti į universitetus, kaip revoliucinės dvasios židinius, o tuo labiau į Vilniaus univer- 
sitetą, nes jautė čia teberusenant netektos nepriklausomybės atgaivinimo viltis. 1823 m. susekus 
slaptą patriotinę studentų filomatų-filaretų draugiją, buvo ne tik nubausta nemaža studentų ir 
atleisti keli rusų valdžiai įtartini profesoriai, bet ir pats universitetas buvo vis labiau varžomas. 
Lemiamas smūgis jį ištiko po 1831 m. sukilimo, kuriame dalyvavo daug studentų. 1832 m. caras 
uždarė universitetą. Liko iš atitinkamų universiteto skyrių suorganizuotos Medicinos-chirurgi- 
jos ir Dvasinė akademijos. Betgi neilgai: 1842 m. Vilnius ir jų neteko. Taip ir pasibaigė senojo 
Vilniaus universiteto istorija. 

Netekęs savojo Vilniaus universiteto, Lietuvos jaunimas buvo priverstas ieškoti aukštojo moks- 
lo kitur. Daugelis vyko Maskvon, kur nuo Vilniaus universiteto uždarymo ligi Didžiojo karo yra 
studijavę apie 2000 iš Lietuvos, tarp jų žymieji aušrininkai: Jonas Basanavičius, Jonas Šliūpas, 
Jonas Jablonskis, Pranas Mašiotas ir kt. Nemaža studijavo Petrapilio (pvz., Petras Vileišis), Tar- 
tu, Kijevo, Varšuvos (pvz., Vincas Kudirka) ir kituose universitetuose. Visą tą laiką betgi buvo 
labai pasigendama universiteto Vilniuje. Deja, visi sumanymai ir bandymai jį atkurti buvo ne- 
sėkmingi. 1858 m. caras, lankydamasis Vilniuje, net nepriėmė bajorų prašymo. Po dešimties 
metų Vilniaus generalgubernatorius Baranovas savo ataskaitoje rašė: „... universitetą įsteigti aš 
nelaikau galimu dėl politinės krašto padėties.“ Po 1905 m. revoliucijos politinė padėtis palengvėjo, 
lietuvių kultūrinis ir visuomeninis gyvenimas sparčiai augo ir plėtojos, lietuviškoje laikrašrijoje 
buvo tolydžio keliamas ir Vilniaus universiteto klausimas; tuo reikalu rašė Maironis, Augustinas 
Janulaitis, Antanas Smetona ir kiti. Bet ir dabar Vilniaus universiteto steigimo norai atsimušdavo 
į kietą sieną. Štai ir prieš pat rusų valdžios galą Lietuvoje švietimo ministras 1913 m. atsakydamas 
Dūmoje (t.y. Rusijos cariniame parlamente) į paklausimus, pareiškė, kad jis neigiamai žiūrįs į 
provincijos universitetus, tad ir Vilniaus universiteto steigimas atidėtinas. 

Po Didžiojo karo organizuojantis nepriklausomai valstybei, savasis universitetas buvo vienas iš 
svarbiųjų rūpesčių. Tad jau 1918 XII 5 Valstybės taryba priėmė Vilniaus universiteto statutą, kurio 
pirmame straipsnyje buvo paskelbta: „Vilniaus universitetas atgaivinamas nuo 1919 m. sausio 1 d. 
Jis yra mokslo ir mokymo įstaiga ir 1832 m. uždarytojo Vilniaus universiteto turto paveldėtojas.“ 

Deja, greitai netekome Vilniaus, ir ten lenkai įsteigė savąjį Stepono Batoro universitetą, svetimą 
lietuvių tautinėms aspiracijoms. Lietuviams teko steigti savo universitetą Kaune. Iš pradžių, 
1920-1921 m., veikė Aukštieji kursai, tam tikras universiteto pakaitalas. 1922 II 13 posėdyje mi- 
nistrų kabinetas priėmė tokį nutarimą: „Ministrų kabinetas, vaduodamasis [= vadovaudamasis] 
Vilniaus universiteto įsteigimo įstatymu ir turėdamas omenyje Steigiamajame Seime svarstomąjį 
projektą ir universiteto atidengimo klausimo pribrendimą ir reikalingumą, nutarė 1922 metų 
vasario mėn. 16 dieną atidengti universitetą Kaune.“ 

Taigi į naująjį universitetą žiūrėta kaip į senojo Vilniaus universiteto tiesioginį įpėdinį, kurio 
negalėta turėti Vilniuje dėl politinių aplinkybių. Todėl ir dabar, minėdami Vilniaus universiteto 
steigimo 400 metų sukaktį, nepraleidžiame ir Kaune veikusio universiteto. Jis mums itin svar- 
bus ir artimas, nes tai buvo vienas iš pačių žymiųjų nepriklausomam valstybiniam gyvenimui 
prisikėlusios lietuvių tautos laimėjimų. 

Numatytą 1922 metų vasario 16 dieną universitetas buvo iškilmingai atidarytas, o kovo 6 d. 
oficialiai pradėtas pirmasis mokslo semestras. 1930 m. įstatymu jam duotas Vytauto Didžiojo 
universiteto vardas, nes tais metais buvo minima Vytauto 500 metų mirties sukaktis. Beje, paties 
universiteto senato komisijos nuomonė buvo kitokia: 

Vytautas nėra turėjęs jokių nuopelnų nei universitetą kuriant, nei apskritai Lietuvos mokslui; net atvirkščiai, 
tuo atžvilgiu būtų jam galima rimtai prikišti, kad tuo laiku, kada Jogaila kūrė Krokuvos universitetą lenkams, 
Vytautas nieko panašaus Lietuvai nesukūrė. Jei norime duoti universitetui kokį šefą, rai daug jam būtų artesni 
ir tinkamesni vardai pirmųjų lietuvių mokslininkų - Simano Daukanto ir dr. Jono Basanavičiaus. 


Universiteto suorganizavimas pareikalavo didelių pastangų, nes jį teko kurti, galima sakyti, 
visai iš nieko. Visko trūko: stigo mokslo personalo, stokojo mokslo priemonių, pagaliau net ir 
tinkamų patalpų buvo sunku rasti nedideliame ligi to! provincijos mieste. Vyresnieji gerai tebe- 
prisimename paskaitų klausymo vargus ir stumdymąsi prisikimšusiose koridoriuose. Ilgainiui, 
parodžius ryžto ir įdėjus nemaža darbo bei lėšų, pavyko sudaryti pakankamas universiteto darbui 
- sąlygas. Buvo pastatyti puikūs Fizikos-chemijos instituto ir kiti rūmai, įrengtos laboratorijos ir 
mokslo kabinetai, suorganizuota nemaža biblioteka, pasižymėjusi turtingiausiu lietuviškų leidinių 
rinkiniu. Žinoma, tam reikėjo daug lėšų, o jų kaip tik labai labai stigo ilgos svetimųjų okupaci- 
jos nualintai ir po Didžiojo karo vargų atsistatančiai Lietuvai. Tad suprantama pasididžiavimo 
gaida girdėjosi rektoriaus Vinco Čepinskio kalboje per universiteto dešimtmečio iškilmes: „Kiti 
daug turtingesni universitetai, kaip, pvz., Briuselio universitetas, gavo statybai lėšų iš tam tikrų 
Amerikos visuomenės organizacijų ir iš atskirų Amerikos turtuolių fondų didelių subsidijų. 
Pvz., minėtas Belgijos universitetas gavo apie 5 milijonus dolerių. Mums niekas nepadeda. Mes 
gyvename mūsų visuomenės, mūsų tautos lėšomis; ir man čia malonu priminti, kad dabartinis 
ministeris pirmininkas, kalbėdamas vieną kartą su manim apie dabartinę universiteto statybą, 
išsitarė: „Darome, ką galime, ir darysime, ką galėsime, - neubagausime.“ 

Nelengva buvo sukomplektuoti profesūrą, nes savo universiteto Lietuva jau seniai nebeturėjo. 
Bet štai po karo Lietuvon grįžo vienas kitas jau profesoriavęs Rusijos universitetuose, pvz., Kazi- 
mieras Būga, Augustinas Voldemaras, chemikas Jonas Šimkus (pirmasis rektorius) ir kt. Buvo 
pakviestas vienas kitas užsienietis, iš kurių ne vienas nemažai nusipelnė Lietuvos mokslui, o kai 
kas ilgainiui visai sulietuvėjo, pvz., Juozas Eretas. Keletas jau mokslo tyrinėjimais pasireiškusių 
lituanistų atėjo iš Lietuvių mokslo draugijos narių tarpo, pvz., Mykolas Biržiška, Augustinas 
Janulaitis. Dėstė universitete mūsų žymieji rašytojai: Vincas Krėvė, Maironis, Juozas Tumas- 
Vaižgantas, Vincas Mykolaitis-Putinas, Balys Sruoga. Buvo įtraukti profesūron iškilesnieji mūsų 
mokslo žmonės ir įvairių profesijų specialistai, pvz., teisininkai Mykolas Romeris, Petras Leonas 
ir Antanas Kriščiukaitis, ekonomistai Vladas Jurgutis ir Albinas Rimka, mūsų rašomosios kalbos 
pagrindinis kūrėjas Jonas Jablonskis, bibliografas Vaclovas Biržiška, Kilosolas Stasys Šalkauskis, 
medikas Petras Avižonis, fizikas Vincas Čepinskis, zoologas Tadas Ivanauskas ir kiti. Jų tarpe 
buvo daug jau iš seniau pasireiškusių visuomeninėje veikloje, kurie į darbą, kad ir nelengvą, uni- 


versitete žiūrėjo kaip į naują visuomeninę patriotinę pareigą. Vasario 16-osios akto signataras 
inž. Steponas Kairys taip pasisakė: 


Kas mane 1923 m. paskatino imtis darbo universitete? Mane džiugino pats Lietuvos universiteto kūrimo 
faktas. Supratau, kad mūsų naujai atsikuriančioje valstybėje [...] mūsų laukia sunkiai aprėpiami dirvonai, 
reikalingi paruoštų specialistų darbininkų, kurių beveik neturime. (...] Man neleido atsisakyti pareigos 
jausmas savajam kraštui. Norėjau įmanomai padėti ir mūsų jaunimui, nes jutau, kad galėsiu.! 


Ilgainiui universitetas išsiaugino jaunąją profesūros kartą, kuriai buvo duota galimybė pagilinti 
specialybės studijas užsienio universitetuose. 


! Lietuvos universitetas, 1579-1803-1922, red. P. Čepėnas, Chicago, 1972, p. 712-713, 

Universitetas laidavo kultūrinę nepriklausomybę lietuvių tautai, taip ilgai svetimų kultūrų 
įtakos vergiamai. Jis (drauge su kitomis aukštosiomis mokyklomis) parengė Lietuvai daug in- 
žinierių, gydytojų, gamtininkų, mokytojų, teisininkų, ekonomistų ir kitų akademinio išsilavinimo 
žmonių, be kurių pats kultūriškai ir ekonomiškai pajėgios valstybės egzistavimas nebūtų buvęs 
įmanomas. I 

Universiteto reikšmę tautai prof. Stasys Salkauskis iškilmingame Vytauto Didžiojo universiteto 
tarybos posėdyje 1940 II 16 apibūdino šiais gražiais žodžiais: 


Be universiteto pagalbos tautos susipratimas negali pasiekti aukščiausio laipsnio. Mūsų liaudis garbingai ap- 
saugojo ir mums perteikė mūsų nuostabią kalbą, pozityvius mūsų tautinio pobūdžio bruožus, mūsų būdingą 
tautinį meną, bet vis dėlto mūsų tauta be universitetiškai išsilavinusios, tautiškai susipratusios inteligentijos 
neįstengė ir negalėjo sukurti visuotinai reikšmingos tautinės civilizacijos. Tokia civilizacija nesukuriama 
be tautinės akademijos, curinčios ilgų ir gilių tradicijų tautos gyvenime. Taigi pilnam kultūriniam tautos 
išsivystymui ir klestėjimui yra reikalingas aukštojo mokslo židinys.2 


Lietuvai 1939 m. rudenį atgavus Vilnių ir keliantis ten įvairioms įstaigoms, susirūpinta per- 
kelti iš Kauno ir universitetą, kurs juk ir buvo įsteigtas kaip senojo Vilniaus universiteto įpėdinis. 
Pradžiai buvo perkelti du fakultetai: Humanitarinių mokslų ir Teisių. Lietuviškasis Vilniaus uni- 
versitetas su tais dviem fakultetais pradėjo darbą 1940 m. sausio mėn. Rektorium buvo išrinktas 
Mykolas Biržiška, buvęs ilgametis Vilniui vaduoti sąjungos pirmininkas. Vėliau nukėlus Vilniun 
Matematikos-gamtos mokslų fakultetą, o Teisių fakultetą padalinus į Teisių ir Ekonomikos fa- 
kultetus, Vilniaus universitetas 1940 m. rudens semestrą pradėjo jau su keturiais fakultetais. 
1942 m. prisidėjo dar du fakultetai: Medicinos ir Miškų mokslo. Tuo būdu Lietuva turėjo tada du 
universitetus: Vilniuje su šešiais fakultetais ir Kaune su penkiais (teologijos, filosofijos, medicinos, 
statybos ir technologijos). 1943 m. keršydami už nepasisekimą suorganizuoti lietuvių legioną, 
vokiečiai uždarė universitetus. Tačiau jie, kiek jau buvo galima, tęsė darbą: vykdė egzaminus, 
išdavinėjo diplomus, o kai kur ir paskaitos buvo skaitomos. 

Po karo Kauno universitetas buvo 1950 m. pertvarkytas į Politechnikos ir Medicinos institutus. 
Vilniaus universitetas 1955 m. pavadintas Vinco Kapsuko universitetu. Tiek pats universiteto 
vardas, tiek jį suvaržiusi ideologija svetimi mums, išaugusiems nepriklausomos Lietuvos tradici- 
„jose. O vis dėlto universitete, ypač jo studentijoje, neišblėso lietuviškoji dvasia. Toji pati dvasia, 
kurią prieš pusantro šimto metų Vilniaus studentas Simanas Stanevičius savo giesmėje skelbė su 
nesvyruojančiu įsitikinimu: „Lietuvos senos giminės pražuvime sveikos liko.“ Tai palaiko mumyse 
šviesias ateities viltis. 


[1979] 


2 Židinys, 1940, nt. 2, p. 176-177. 

Lietuviškieji dalykai Vilniaus šubravcų satyroje 


XIX a. pradžioje Lietuvoje buvo paplitusi masonų organizacija. Savotiška masonų atskala 
buvo vadinamoji Nenaudėlių draugija (Towarzystwo Szubrawcėw) Vilniuje, kurią sudarė keli pro- 
fesoriai ir kai kurie žinomi Vilniuje asmenys. Draugija susispietė apie visuomenės satyros laikraštį 
Wiadomošci Brukowe, kurio dar 1816 m. buvo pasirodę keli numeriai ir kuris nuo 1817 m. ėmė 
nuolat eiti. To laikraščio iš viso išėjo 287 numeriai..1822 m. laikraštis buvo valdžios uždraustas 
(paskutinis numeris išėjo VI 3) ir šubravcų draugija likvidavosi. Draugija susiorganizavo 1817 II 11. 
Tais pat metais priimtas šubravcų kodeksas, kuris vėliau buvo papildytas ir 1819 m. išspausdintas 
(Tygodnik Wilenski, t. VII ir tolesni). Draugijos santvarkoje buvo daug masoniško apeigingumo 
reminiscencijų. Svarbiausias draugijos tikslas buvo pasitelkiant satyrą kovoti su įvairiomis Lietu- 
vos visuomenės ydomis. Savo satyrose jie aštriai pašiepdavo obskurantizmą bei prietaringumą, 
tuo laiku madingą mesmerizmą, bajorų tuščią didžiavimąsi titulais, dykaduoniavimą, mokslo 
nemėgimą, girtavimą, pamėgimą bylinėtis ir t.t.; ypač smarkiai jie puolė baudžiauninkų spaudimą 
bei išnaudojimą. Draugija buvo šiaip jau lenkiško patriotinio pobūdžio. Wiadomosci Brukowe ne 
kartą pašiepdavo prancūziškumo madą aukštesniuose sluoksniuose, lenkų kalbos niekinimą ir . 
nesidomėjimą lenkų literatūra. Antra vertus, tie blaivių pažiūrų racionalistai ironiškai žiūrėjo į 
nekritišką aukštinimą viso to, kas yra sava. Antai šubravcų kodekse šalia kitų ydų, su kuriomis šu- 
bravcai kovoja, pažymėta ir „blogai suprasta tautiškumo meilė, pasireiškianti tuo, kad nekritiškai 
giriama viskas, kas sava ir sena, ir laikoma tautos šmeižimu visuomenės ydų iškėlimas“. 

Kaip žinome, tuo laiku pradėjo kilti, kad ir ne plačiai, savotiškas lietuviškas patriotizmas, 
pasireiškęs savosios praeities ir ypač gimtosios kalbos garbinimu. Šubravcams lietuviškieji dalykai 
nebuvo visai svetimi. Jų tarpe buvo žmonių, kurie tais dalykais domėjosi, pvz., Lietuvos istorikas 
Mykolas Balinskis, prof. Zacharijas Nemčevskis, kuris informavo Conradą Malte-Bruną! apie 
lietuvių kalbą; Kazimieras Kontrimas, kuris 1822 m. pasiųstame Vilniaus mokslo apygardos 
globėjui memorandume dėstė reikalą steigti Vilniaus universitete lietuvių kalbos katedrą; rodos, ir 
Adomas Rogalskis?, kurs vertė Jono Lasickio raštą apie žemaičių dievus (išsp. Dziennik Wilenski, 
1823, t. I) ir kurio brolis Leonas (gal taip pat šubravcas?) išspausdino porą lietuvių liaudies dainų 
(Tygodnik Wilenski, 1819 ir 1820), o vėliau vertė Petro Kėppeno rašinį apie lietuviškų tautų kilmę, 
kalbą ir literatūrą; galime pagaliau spėti, kad ir Silvestras Valiūnas bus buvęs šubravcas.* 


1!  C, Malte-Brun, Tableau de la Pologne ancienne et moderne, Paris, 1807. 

3 H. Mošcicki, J. Bieliūski, „Szubrawcy w Wilnie“, 1910, Biblioteka Warszawska, 1911, t. II, p. 171. 

3 Taip spėja J. Bielinski, Szubrawcy w Wilnie (1817-1822), Wilno, 1910, p. 75. 

* AntaiL. Jucevičius (Przyslowia ludu litewskiego, Wilno, 1840, p. 15) spėjo, kad Valiūno plunksnos yra šubravciško 
stiliaus eilėraštis „W imieniu przešwietney Kontubernii Palemoūskiey od jednego z cztonkow tego towarzystwa 

Wiadomošci Brukowe 101 numeryje įdėtame satyriniame lietuviška antrašte straipsnyje „Apey 
iszkalba sudyne mokstas“ cituojama daug to laiko lenkiškos spaudos straipsnių, kuriuose buvo 
liečiami lietuvių tautos praeities ir kalbos dalykai; taigi autorius (Michato Brensztejno manymu, 
tai bus buvęs Balinskis) akylai stebėjo, ką spauda rašė apie lietuviškus dalykus. 

Kiekvienas šubravcas gaudavo tam tikrą slapyvardį. Šubravcų kodeksas numatė, kad „tokiems 
vardams imami žodžiai, kuriais mitologiniais laikais mūsų proseniai senovės lietuviai žymėjo 

garbinamas būtybes ar asmenis, gerbiamus dėl jų padėties ar gerų privalumų“. "Tuos mitologinius 
la yvaidžiųs (pvz., Gulbi, Warpu, Goniglis, Dzidzis Lado ir t.t.) ėmė iš Strijkovskio kronikos“; 
kai ką gal ėmė ir iš Lasickio De diis Samogittarrum.? Štai Mykolas Balinskis vadinosi Auszlavwis, 
Jokūbas Šimkevičius — Perkunas, Kazimieras Kontrimas - Poklus, Andrius Sniadeckis - Sot- 
waros, Jonas Chodzka - Wayzgantos ir t.t. Tokių slapyvardžių pasirinkimą šubravcų kodeksas 
taip motyvavo: 


Kiekvienas šubravcas pasistengs bent per vienerius metus surasti, kad ir kitų padedamas, ber būtinai pats per- 
skaityti kronikose ar istorikų aprašytą istorinį padavimą apie tą būtybę ar asmenį, kurio vardu pasivadino, 
turėdamas galvoje ne tik apsišvietimą krašto dalykuose, bet ir kilnų tikslą dalyvauti sudarant lietuvių tautos 
mitologinę istoriją, kuri ilgainiui šubravcų draugijos darbu, rūpesčiu ir lėšomis galėtų su iliustracijomis 
pasirodyti tautiečiams ir mokslo pasauliui. 


Tiesą sakant, kiek naivus atrodo tik toksai paraginimas: 


Dėl to dalyko parodytas ypatingas uolumas ir stropumas, tarp kitų, gali iš draugijos susilaukti arpildo, kad 
tai parodžiusio šubravco veido bruožai bus įdėti atvaizdan tos būtybės ar asmenų, kurios vardą jis pasiėmė 
ir apie kurį sėkmingai rinko žinias istorijoje. Tuo būdu, išreiškiant grynai mitologines savybes, bus palikti 
dėkingiems ainiams ir stropių bei uolių šubravcų atvaizdai. 


Taigi šubravcams (žinoma, bent daliai) buvo nesvetimas Lietuvos praeities pamėgimas, net 
meilė. Wiadomošci Brukowe 1820 m. 166 nr. įdėtame straipsnelyje „Nowinki z pod strzechy 
szebaramiczney“, be kitko, skaitome: „Labiausiai to žiūri, ar kada nors jiems [t.y. šubravcams] 
nepavyks iš senovės pilių bokštų ištraukti lietuvių mitologinių palaikų, kurie būtų labai naudingi 
krašto istorijai. Tai yra ligi šiol nepatenkintas pažadas, kurio čia Žemaičiuose pasiilgę laukia.“ Štai 
dar viena ištrauka iš Wiadomošci Brukowe (1817, nr. 15), kur matyti net tam tikras gėrėjimasis 
ta Lietuvos senove: 


... nusileidau žemėn Veliuonoje ir atsidūriau vadinamame Pilies kalne. Atsiminęs, kad narsiausiasis iš seno- 
vės lietuvių kunigaikščių, Gediminas, kovodamas toje vietoje su pietų tautomis, plūstančiomis šios žemės 
pavergti, žuvo nuo šaunamojo ginklo, keikiau paraką ir jo išradėją. Tačiau mane džiugino ra mintis, kad 
lietuviai ir tuomet turėjo didelės doros ir drąsių žmonių. 


Taigi lietuviškasis XIX a. pradžios sąjūdis buvo šubravcams daugiau ar mažiau pažįstamas. 
"Tačiau tiems blaiviems bei skeptiškiems Švietimo amžiaus racionalistams (nesuprato jie, pvz., 


przeciwko prospektowi dziela pod tytutem Pijaūstwo, przy Kuryerze litewskim przez Jakėba Szymkiewicza ogto- 
szonemu, Oswiadczenie“ (Dziennik WileAski, 1817, t. VI, p. 384-392), Iš kitur žinome, kad Valiūnas rašė lietu- 
viškai satyrą apie tą pačią Palemono Kontuberniją. Plg. taip par J. Bieliūski, Szubrawcy w Wilnie, p. 189-192. 

5 M. Brensztejn, Dionizy Paszkiewicz, Wilno, 1934, p. 22. 

* M. Stryjkowski, Kronika ... (1846), r. I, p. 144-146. Ir Wiadomosci Brukowe (1818, p. 75) mini, nors ir ironizuo- 
damos, Strijkovskį kaip lietuvių mitologijos šaltinį. 

7 Plg. H. Mošcicki, min. veik., p. 171. 

ir naujojo romantizmo) buvo svetimas kai kurių tokių Lietuvos praeities mėgėjų entuziazmas 
ir dažnai diletantiškai naiviomis formomis besireiškiąs senovės ir lietuvių kalbos aukštinimas. 
Šubravcai savo satyrose dažnai iš tokių dalykų pasišaipydavo, tačiau nepuldavo taip smarkiai, 
kaip kad, pvz., valstiečių spaudimo ir kitų visuomenės ydų. 

XIX a. pradžios ypač Žemaičių bajorų besireiškiantį lietuvišką patriotizmą lygi ir simbolizavo 
visoje Lietuvoje i išgarsėjęs Poškos Baublys. Šubravcai ne kartą užkabindavo tą „visur pagarsėjusį 
ąžuolinį muziejų“. Antai jau minėtame Wiadomošci Brukowe straipsnyje „Apey iszkalba sudyne 
mokslas“ komiškai iškilmingu stilium kreipiamasi į Baublį: „O, šimtą kartų garbingesnis už 
pranašinguosius Jupiteriui pašvęstuosius Dodonos ąžuolus...“ ir t.t.; paliečiamas ir jo „Sargas 
Kawotois ir Uszkotois“ (t.y. Poška). 

Ypač juokinga atrodė šubravcams kun. Ksavero Bohušo* mintis apie tariamąją senovės lietuvių 
literatūrą. Ir tikrai Bohušo išvadžiojimai buvo naivūs. Išaukštinęs lietuvių kalbą, Bohušas daro 
išvadą: kalba, kuri galinti piešti tokius aukštus poetinius vaizdus, kuri nenusileidžianti lotynų 
kalbai nei metru, nei rišlumu, nei ryškumu, nei muzikalumu, būtinai turėjusi būti mokytų žmonių 
kalba. Iš Bohušo pacituotųjų „laimingai išlikusiųjų“ Ovidijaus ir Vergilijaus poezijos lietuviškųjų 
vertimų nuotrupų galima esą spėti, kad ne tik tiedu, bet ir kiti klasikiniai autoriai buvę išversti 
lietuvių kalbon. Galimas dalykas, kad ir originalių veikalų buvo rankraščiais. Kodėl gi ta senoji 
lietuvių literatūra neišlikusi? Mat nebuvę tada dar spaustuvių, o rankraščius sunaikinęs laikas. 
Ko kandys ir pelės nesugraužusios, tai sunaikinę nepaliaujami karai. Kituose kraštuose ne vienas 
rankraštis išlikęs paslėptas nuo priešo ugnies kalnų olose. Lietuvis literatas negalėjęs rasti tokių 
slėptuvių savo rankraščiams. Jei autoriui pavykdavę pabėgti iš degančių namų miškan, tai jis galėjęs 
paslėpti savo rankraščius kur nors išpuvusin medin, kur jie sutrūnydavę ir būdavę kirminų suėsti. 
Taigi mokytų lietuvių prieš Mindaugo viešpatavimą buvimas nesąs tik spėliojimas, o neabejotina 
išvada iš lietuvių kalbos duomenų. 

Bohušo išvadžiojimai susilaukė griežtų priekaištų. Jokimas Lelevelis, 1809 m. kritikuodamas 
Bohušo veikalą, pažymėjo, kad rašyti taip apie tariamąją senovės lietuvių literatūrą yra „statyti 
save pajuokon ir pasityčiojimams“. Kiek vėliau tas pats Lelevelis rašė: „... norėjo iš mūsų pasityčioti 
Rašytojas, skelbdamas didelį skaičių Lietuvių mokslininkų darbų, rašytų maždaug Mindaugo ar 
dar senesniais laikais, sutrūnijusiuose medžiuose kirminams ir supūti paliktų“ (Tygodnik Wilenski, 
1816, t. I, p. 17). Įdomu pastebėti, kad jaunoji romantiškos dvasios karta kitaip žiūrėjo į Bohušo 
mintį. Antai Adomas Mickevičius prieraše prie Gražinos teigė: „Taigi nereikia laikyti juokingais 
Korzebue ir Bohušo tvirtinimų, kad lietuvių literatūra buvo turtinga epine ir istorine poezija, 
nors tos rūšies ligi mūsų laikų maža kas išliko.“ 

Šubravcai, kuriems toksai romantiškas žavėjimasis senove buvo svetimas, visai pritarė Lele- 
veliui ir dažnai pasijuokdavo iš Bohušo samprotavimų. Pvz., Wiadomošci Brukowe 1818 m. 75 nr. 
rašo, komiškai remdamosi tariamai rastu senovės lietuvišku rankraščiu: „Poklus niekados nebuvo 
dievaitis, o mitologijos autorius, profesorius Kernavėje Algirdo laikais, vėliau Krėvoje, galiausiai 
Vytauto mokytojas ir bičiulis, jo bibliotekos Vilniaus aukštutinėje pilyje prižiūrėtojas.“ 

Reikia pasakyti, kad mintis apie senus lietuviškus rankraščius šubravcams būdavo gera sti- 
listinė priemonė jų satyroms, kurias dažnai pateikdavo kelionių po įvairias nesamas šalis ar 
tariamai rastų senų rankraščių, pamestų laiškų ir t.t. forma. Antai Wiadomošci Brukowe 1818 m. 
75 nr. įdėtas straipsnis „Skrzynia želazna z manuskryptami“ (Geležinė dėžė su rankraščiais). Toje 
dėžėje esą buvę daug ir lietuviškų rankraščių, pvz., tariamojo karaliaus Mingailos istoriografo 


5 O poczatkach narodu i įęzyka litewskiego: Rozprawa przez Xawiera Bobusza, Warszawa, 1808. 

Ušplausio veikalas apie lietuvių tautos pradžią. „Jis parašė labai įdomų veikalą apie karaliaus 
Mingailos kelionę po visą lietuvių žemę. Pradžioje Autorius taip sako: gausingi skundai iš visų 
provincijų apie neteisėtumus, plėšimus ir neteisingumus paragino JM karalių Mingailą išvykti 
kelionėn, kad savo akimis įsitikintų ir bloga pašalintų“ ir t.t. Toliau straipsnio autorius, ta senove 
prisidengdamas, pašiepia savo laiko bajoriją. 

Be to, savo ložės iškilmių kalbas (tai masoniškų ceremonijų reminiscencijos) šubravcai pateik- 
davo, pasijuokdami iš Bohušo išvadžiojimų, kaip vertimus iš lietuviškosios drevių literatūros. Štai 
toks charakteringas pavyzdys: „Šubravco Pono Gulbi, antrojo laipsnio Dignitoriaus Vitainiko, 
kalba, sakyta priimant naują narį šubravcų draugijon (5-asis drevės ritinys. Žodiškas vertimas 
iš lietuvių kalbos)“ (Tygodnik Wilenski, 1819, t. VIII, p. 270; panašiai - Wiadomošci Brukowe, 
1818, nr. 75 ir kt.). Prie vienų tokių eilių yra toks prierašas: „Vid. Codd. Mss. bibl. Baublinianae. 
Vol. XLV. p. 245 seg. Cronicon. Arenarii, Herulor. Vol. XXI. p. 2, 467 in fol. Jaswoynie 1987, 
ant. Chr.“ (Tygodnik Wilenski, 1819, t. VIII, p. 31). 

Kartais, lyg norėdami savo satyroms duoti, pasakytume, tam tikrą lietuvišką koloritą, 
šubravcai prikaišioja į savo straipsnius komiškai lietuviškų vardų; kartais taip ir pasirašo. Pvz., 
vieną satyrą Wiadomošci Brukowe 1819 m. 121 nr. pasirašo —- Dziemian Kirs-pirs-pilwas. 1818 
listop. 18 w Gierkliniu u P. Gierszona; kitą Wiadomošci Brukowe, 1821, nr. 226 pasirašo — 
Szepetulis, niebospolity urzgdnik powiatowy; vėl kitą - Sweczpuūscynis, borucznik odstawny 
(Wiadomošci Brukowe, 1821, nr. 229). Wiadomošci Brukowe 1821 m. 221, 239 ir 244 nr. yra 
įdėta satyra „Opisanie publicznych i prywatnych bibliotek w miastreczku Persztelach w parafii 
Taworayskiey“; čia minimas „nauczyciel parafialny uczony Jodas“, daržininkas J. Pan Kaskitas, 
knygininkas Wydury, „Budasa, Gaydysa i Kurkla, bogatych mieszczan persztelskich“ bibliotekos, 
audėjas Giežumby. Kitame straipsnyje minimas miestas Puros-Mieros (1820, nr. 171), oratorius 
Burbulis (1821, nr. 226) ir t.t. Šubravcai kartais pasišaipo iš lietuvių netaisyklingos lenkų kalbos, 
ją pamėgdžiodami (Wiadomošci Brukowe, 1819, nr. 112; 1820, nr. 171)? 

Toliau cituojame 5 straipsnių, kuriuose šubravcai pasišaipo iš lietuviškųjų dalykų, turinio san- 
traukas, o įdomesnių vietų — vertimus (santraukos pažymimos laužtiniais skliausteliais). 


I 


Pono Gulbi!?, šubravcų draugijos antrojo laipsnio vitainiko, kalba, pasakyta iškilmingai 
priimant naują narį 
Komentaras 


[Iš p. Bentkovskio žurnalo (t. IX, p. 476)'' žinoma, kad gilioje senovėje būta daugybės lietuvių mokslininkų, 
kurių veikalai buvo suslėpti, kaip nurodo Varšuvos draugijos metraščiai (t. VI, p. 286)'2, medžių drevėse. 
Atrodė, kad tie turtai buvo kirminų suėsti ar supuvo. Ber štai praeitą rudenį Kražantės pakrantėje kertant 


 " Žiniaiš prof. M. Biržiškos straipsnio apie S. Stanevičiaus pasakėčią „Arklys ir meška“ (Lietuviškoji enciklopedija, 
t. I, p. 1097). 


10 Šubravoo Igno Šidlovskio slapyvardis. . 
UN Pamietnik Warszawski, 1817, r. IX, p. 466-476: Bohusz, „Odpowiedž Na odezwę Bezimiennego w Dzienniku 


Wilefūskim na miesiąc Wrzesief umieszczoną (o początkach narodu litewskiego)“ rašo: „-.. galiu tikrai tvirtinti, 
kad Lietuva nuo neatmenamų laikų turėjo pakankamai mokytų vyrų, nes tokia išlavinta kalba gali būti tik mokytų 
žmonių kūrinys“ (p. 476). 

2 Roczniki Warszauwskiego Towarzystuwa Przyjaci6b Nauk, 1810, t. VI, p. 145-355; čia išspausdinta Bohušo rozprawa. 

liniją per girią, rasta viename nukirstame ąžuole 34 didesni ir 41 mažesnis ritinys, surašyti sunkiai paskai- 
tomu raštu, Vieną ricinį pavyko išvynioti ir perskaityti. Tai yra, rodos, Kęstučio laikų nuorašas. Originalas 
turėjo būti daug senesnis. Nenorėdamas būti toks kaip pinskiečiai, kurie balose randa laivus, o laikraščių 
redaktoriams apie tai nepraneša“, skubu pasiųsti į Dziemnik Wilenski žinią apie tą radinį, kuris bus tikrai 
svarbus lietuvio Bohušo, mozūro Lelevelio"“, švedo Tunmanno“ ir prūso Rėzos!“ tyrinėjimams, taip pat galės 
praturtinti baublio rinkinius. Kitus ritinius pasistengsime išvynioti ir perskaityti, o po to visus atiduosime 
Kražių mokyklos bibliotekai; gal koks nors filologas ras ką nors panašaus į sanskritą. Tie dreviniai scholiastai 
rodo, kad šubravcai labai nekentę vadinamųjų Kaulinikas ir Girtuokle, t.y. žmonių, kurie be darbo ieškojo 
naudos iš kitų. Ponas Linde, kurs savo žodyne palikdavo neišverstus lietuviškus žodžius, pvz., gierey"", imtą 
iš Potockio, nevisiškai paaiškina ir žodį szubrawiec, matyt, nežinodamas, kad tas lenkiškas pavadinimas, 
galbūt Kaulinikasėw ir Girtuoklėw rūpesčiu, lenkų kalbon įvestas kita prasme.) 

Rašiau Ariogaloje 1817 m. gruodžio 10 d. 

Zywibund Mingaylo, vertėjas ir leidėjas. 


Dziennik Wilenski, 1817, t. VI, p. 595-597. 


Geležinė dėžė su rankraščiais 


[Vienoje Lietuvos vietoje buvo rasta geležinė dėžė giliai žemėse paslėpta su seniausiais, ligi tol nežinomais 
rankraščiais. Jau žinome iš daugelio veikalų, kad gilioje senovėje Lietuvoje žydėjo mokslas ir menas. O 
tasai radinys duos naujos šviesos lietuvių istorijai. Tačiau bijau, kad iš to nekiltų mokslinio ginčo. Dziernik 
susikivirčys su Tygodniku, o tas užkabins Pamigtniką'*. Po ilgo darbo visus rankraščius suskirsčiau į tris 
grupes: lietuviškus bei žemairiškus, kurie yra seniausi, lenkiškus ir lotyniškus.] Pirmasis iš eilės autorius, 
Uszplausis, karaliaus Mingailos istoriografas, rašė apie lieruvių tautos pradžią ir apie visą šito karaliaus 
viešpatavimą. 4 tomai in guarto. Dar neperskaičiau to veikalo, betgi iš daugybės išnašų ir prierašų tenka 
spręsti, kad rai turėjo būti didelės erudicijos vyras. Jis aprašė ir karaliaus Mingailos kelionę po visą lietuvių 
kraštą. [Pasinaudojęs tariamu kelionės aprašymu, satyros autorius pašiepia savo laiko visuomenės ydas.] 
Antras iš eilės - Szwapluk, šambelionas. Šis tikrasis žmonių bičiulis parašė statistiškai politiškai moralinį 
veikalą apie valstybės vidaus santvarką. Vienas tomas in guarto. Ragina dvarininkus panaikinti baudžiavas 
[čia ir toliau aiški aliuzija į dabartį]. Trečias - Terlampis, filosofijos magistras, rašė apie pagonių bažnyčias 


Dziennik Wilenski, 1817, t. VI, p. 506 išnašoje nurodoma, kad jau seniau 18 mylių nuo Pinsko išdžiūvusioje nuo 
sausros baloje rastas gražiai išpjausrinėtas laivo pryšakys; deja, nesą, kas tą dalyką ištirtų ir praneštų apie tai. 
J. Lelevelis, kuris tuo laiku dėstė istoriją Vilniaus universitete, jau 1808 m. buvo išleidęs knygutę Rzwt oka na 
dawnošč litewskich narodėw i związki ich z berulami; 1809 m. parašė Bohušo veikalo kritiką. 

Švedų mokslininkas J. Thunmannas (1746-1778) parašė „Ūber den Ursprung der alten lettischen Vėlker“ (savo 
veikale Untersuchungen ūber die alte Geschichte einiger nordischen Vėlker, Berlin, 1772); ten duoda apsčiai lie- 
tuvių kalbos pavyzdžių. Apie tą veikalą Lietuvos šviesuomenei pranešė Y. O. „O począatku narodu litewskiego 
rozmaite dochodzenia“ (Dziennik Wilenski, 1817, t. VI). Lelevelis mini kirą Thunmanno veikalą viename savo 
straipsnyje (Tygodnik Wiletski, 1816, t. II, p. 352). Turbūt iš jo apie Thunmanną sužinojo Teodoras Narbutas 
(Tygodnik Wilenski, 1817, p. 274). 

Apie Rėzos darbus lituanistikos srityje Vilniaus šviesuomenė jau galėjo žinoti, nes Rėza ketino atvykti Didžiojon 
Lietuvon dainų parankioti ir tuo reikalu kreipės laiškais į Vilnių (Dziennik Wiletski, 1817, t. VI, p. 505-506). 
Slownik języka Polskiego przez H. B. S. Linde, 1808, t. II, p. 701: „Gierey, gerey, n. p. Lecz nie * gerey, gdy chodzi 
herbowny o kiiu. Pot. Pocz. 65“. 

Čia turbūt turima galvoje minėtasis Y. O. straipsnis „O poczatku narodu lirewskiego ...“ (Dziennik Wilenski, 
1817, t. VI), kur daroma tam tikrų priekaištų Bohušui. Pastarasis atsako „Odpowiedž na odezwę Bezimiennego“ 
(Pamiętnik Warszawski, 1817, t. IX). Čia Bohušas atsikerta ir Leleveliui, kurs buvo jį pašiepęs jo veikalo kritikoje, 
obe to, dar gnybtelėjęs viename straipsnyje (Tygodnik Wileūski, 1816, t. I). 

ir kunigus. Vienas tomas i folio. (...] Du tomai lietuvių mitologijos, parašyti Pokluso. Metai pagal krikščionių 
erą padėti 1384. Lietuvių kronikininkai paliko mums klaidingų žinių apie dievaičius, būtenr Strijkovskis daug 
žmonių pavertė dievais, o dievaičius praleido. Pasirėmęs autoriaus autoritetu, drąsiai galiu kai kurias klaidas 
nurodyti, pvz., Poklus niekados nebuvo dievaitis, o mitologijos autorius, profesorius Kernavėje Algirdo laikais, 
vėliau Krėvoje, galiausiai Vytauto mokytojas ir bičiulis, jo bibliotekos Vilniaus aukštutinėje pilyje prižiūrėtojas. 
[Jo veikalas - vienintelis lietuvių mitologijos šaltinis.] Kitas - Gurcbo nebuvo ner pusdievis, o tik vadinamasis 
dieviškas poetas, nes dažniausiai rašinėjo Prokorimos garbei. Parstukis, Gulbi, Upinis buvo tik dvasios, saugo- 
jusios paneles. !...] Buvo dar vienas dievaitis - Miluynas, apie kurį niekas, be Pokluso, nėra rašęs. 


Wiadomošci Brukowe, 1818, nr. 75. 


III 


Apey iszkalba sudyne mokslas 
(O wymowie sądowey traktai) 
pažodinis vertimas iš lietuviškų drevinių ritinių 


[Redakcija praneša gavusi iš savo Žemaičių korespondento rankraštį apie teismo iškalbą. Negalėdama jo 
greitai išspausdinti, redakcija čia dedanti vertėjo] 


Prakalbą. 

O šimtą kartų garbingesnis už pranašinguosius, Jupiteriui pašvęstuosius Dodonos ąžuolus! Mokytosios 
lietuvių senovės brangių paminklų sandėli! O kadaise buvęs mūsų narsiųjų protėvių, įsmeigusių nugalė- 
tojų vėliavas išdidžiuose, kadaise pasaulį valdžiusio Kapitolijaus mūruose, nemirtingų žygių liudytojau!!! 
[Išnašoje: Rzut oka na dawnošė litewskich narodėw etc. w Wilnie 1818 in 8vo arba Dziennik Wilen., t. VI, 
p. 331 ir t.t.!?] Būk pasveikintas, Baubly! [Išnašoje: Tas pats Dziernik Wilex., t. VI, p. 502 ir t.t.29] Ne su 
tokiu susigraudinimu tikratikis mahometonas apžiūri Didžiojo Pranašo lopšį ar grabą, su kokiu aš matau 
tavo vidų, pilną mūsų didybės garbingų palaikų... Tos ginklų nuolaužos, ant kurių dar romėnų kraujas te- 
beraudonuoja*!; tie šarvai ir skydai, į kuriuos bergždžiai trupėjo išdidžių it sumoreriškėjusių pasaulio ponų 
nepajėgios ietys; tos burės, lynai, irklai ir inkarai, liūdnos mūsų laivynų liekanos, dėl kurių nusiminęs 
Pinsko okeanas virto laivininkystei netinkamomis pelkėmis [išnašoje: Ten pat, p. 59622]; o ypač tos krūvos 
citinių, iš kurių oratoriai, poetai, istorikai, filosofai byloja nustebintiems ainiams (išnašoje: Ten pat, p. 595 
ir t. t., arba Parnigtnik Warsz., t. IX, p. 496. Dirto Roczniki Warsz., 286. Dicto Tygodnik Wilen., p. 354, t. II 
ir t.t. 23], negalimu išreikšti jausmu pripildo mano sielą! Čia puikybė ir nusižeminimas kovoja tarpusavy 
dėl pirmenybės mano širdyje, ir, deja, drauge ten turi likti. Kelia mane mano kilmės garbingumas; verčia 
rausti ir nužemina negalėjimas, nesakau, prisilyginti, bergi net prisiartinti prie tos didybės, kurios šiandie 
gamta ne tik ąžuolams, bet ir žmonėms, deja, jau nebeduoda!! O jūs, ženklai, kuriuos marydami rinkos 
mūsų drąsieji kariai, kai ėjo versti pasaulio sosto ar kapoti pagonių išdidžių sprandų, Jūs, sakau, Krivulės 


Tai yra Lelevelio rašinys, tik jis išspausdintas ne 1818, bet 1808, kiras straipsnis - tai jau minėtasis Y. G. „O 
poczatku....“, / 
Ten trumpai užsimenama apie Baublį. 

Tuo laiku herulius, kurių vadas Odoakras buvo Romą užkariavęs, beveik visi laikė lietuvių protėviais. 

Turbūt Dziennik Wileūski p. 506, kur yra žinutė apie Pinsko pelkėse rastą laivo liekaną. Be to, T. Narbutas 
rašė (Tygodnik WileAski, 1817, t. III, p. 262), kad pirmaisiais krikščionių eros amžiais Baltijos jūra pro Isrutį ir 
Balstogės lygumą siekusi net Pinsko pelkių; taigi iki pat Dniepro ir Pripetės galėję plaukioti net jūrų laivai, taip 
galima išaiškinti ir mislę dėl rasto Pinsko pelkėse laivo inkaro, apie kurį ir Surovieckis minėjęs. 

Pamigtnik Warszawski - Bohušo „Odpowiedž ...“, Roczniki - Bohušo rozprawa, Tygodnik Wilesski, 1816, t. II, 
p. 352 - yra J. Lelevelio straipsnis „Winulska stowiafiszczyzna“, kur tarp kitko cituojama lietuvių pagoniškoji 
maldelė, kurią išskaitęs iš senų runiškų užrašų J. Thunmannas. 

[Wici)! arba veikiau senovės lietuvių telegrafai [išnašoje: Tygodnik Wileii., nr. 1222*], kurių liekanas taip 
pat čia matau sudėtas; kodėl negaliu jūsų grąžinti į pirmykštę padėtį? Paskelbtumėre tolimiausiems žemės 
rutulio gyventojams ir mano jausmus, ir mano pagarbą, kuriuos tau teikiu, Baubly! O kodėl neturiu bent 
tavo balso! [išnašoje: Visam pasauliui yra žinoma, kad kol medžiai galėjo kalbėti, mūsų Baublys atsiliepdavo 
lyg ir baubiančiu buliaus balsu: iš to kai kurie filologai išveda jo pavadinimą. Dziennik Wilenski, t.p. 503 
t.t.25]. Sužinotų pasaulis, kas tai yra jausti savo vertybę! i 

„Taip kalbėjau ar, teisingiau paštu, šūkavau, pirmą kartą lankydamas visur išgarsėjusį ąžuolinį mu- 
ir Uskotois" 26 Tai pavyzdingas savo profesijos žmogus! Neraukia jis kaktos, marydainass savo kaimynus ar 
smalsius keliautojus, kurie iš tolimų kraštų atvyksta apžiūrėti, o kartais net pastudijuoti lietuvių senybių; 
o tuo labiau nieko neišvaro, bet nuolat ir vienodai mandagus mokytus ir nemokytus, turtingus ir vargšus, 
jaunus ir senus, vyrus ir moteris su dėkinga šypsena įpareigojančiu būdu priima, įveda į Baublį ir, duodamas 
pažinti ic mažiausią smulkmeną, aiškina apie ją, prisitaikydamas prie savo klausytojo žinių ir supratimo; taip 
labai, jog kiekvienas, jei ne su didesniu apšvietimu ir platesnėmis dalyko žiniomis, tai neabejotinai su didesniu 
pasitenkinimu savimi ir mokslo žmonėmis, apleidžia šį lietuvių garbės būstą, garbindamas nesulyginamąjį 
Poną Uszkotoisa; jei būtų daugiau į jį panašių, gamtos turtai, žmogaus pramonės ir proto išradimai, dailiojo 
meno skoningi pavyzdžiai galbūt plačiau būtų žinomi. Bet tiek to. 

Tasai gi P. Sargas Kawotois ir Uszkotois, kai pabaigęs savo kreipimąsi atvėsau nuo pirmojo susijaudinimo, 
aiškino man išeilės, ką kiekviena liekana reiškia. Čia pirmąkart sužinojau, kad metalo, medžio ar marmuro 
gabaliukas, ant kurio krito įrarimas, kad jam prieš keliolika šimtmečių žmogaus ranka suteikė tam tikrą 
formą, gali pasakyti viską apie įpročius, papročius, palinkimus, ydas, apeigas, religiją, prietarus ir t.t. tos 
tautos, kuri įrarta tuo, kad ji, kai išbadėjęs laikas viską rijo, tuos trupinius, jam beveik iš dantų ištrauktus, 
mūsų apšvietai išlaikė. Čia išmokau, kaip žiūrint į tas smalingo Saturno išėdas galima atspėti, ką mąstė 
ir rašė autorius, kurio veikalų ritiniai iš dalies sutrūnijo ar visai žuvo, o tokiu būdu lyg ir grąžinti juos ai- 
niams. Norėdamas tai įrodyti, gerbiamasis konservatorius parodė man jo parašytus priedus prie kronikos, 
nušviečiančios seniausiąją lietuvių tautos pradžią [išnašoje: Neseniai rastas vienoje drevėje originalus ritinys; 
palyginau jį su priedais: panašumas kaip kumščio į akį. Pagailėk, Dieve, darbo.). Čia įsitikinau, kad, kol 
nebuvome Lietuvoje, turėjome būti kur nors kitur, t.y. Indijoje [lenkų kalbos žodžių žaidimas: byč gdzie 
indziej t.j. w Indyach; išnašoje: žiūrėk Cwiczenia naukowe, nr. VI27]. Galutinai mane tuo įtikino lyginamoji 
žemaičių, lietuvių ir sanskrito kalbų lentelė [išnašoje: Pamigtnik Warszawski, t. VIII, p. 348 arba kur kitur?]. 


Tygodnik Wilenski, 1818,t. VI, p. 129-134 yra T. Narbuto straipsnis „O Wiciach“ (iš ciklo „Badanie starožytnošci 
lirewskich“).- Kai valdovas norėjęs šaukti žmones karan ar įspėti apie įsibrovusį priešą, liepdavęs statyti aukštose 
ir atvirose vietose tam tikrus telegrafus (Tellegrafy) ant krivulių (p. 129-130). 

Ten Baublio vardas išvedamas iš žodžio baubti. 

T.y. Poška. Uszkotois — vietoj - Ieszkotois. 

Cwiczenia naukowe, 1818, t. II (ne VI) išspausdintas L. Dolęgos Chodakowskio rašinys „O stowiaūszczyznie przed 
chrzešcijanstwem“ (Apie slaviją prieš krikščionybę). Chodakowskis ten rašo apie slavų padermę (nasz r6d): „dar neži- 
nomas laikas ir priežastys, dėl kurių ji apleido Indijos (Izdowego stanvu) kaimynystę, kaip ilgai buvo tame dideliame 
kelyje, kol įžengė Europon“ (cit. iš Fr. Rawita Gawronski, Zoryan Dolgga Chodakowski, Lwow, 1898, p. 191). 
Pamiętnik Warszawski, t. VIII, p. 348 apie sanskritą nieko nerašo. Satyros autorius galbūt turėjo galvoje Pamięt- 
nik Warszawski, 1815, t. III, kur yra trumpas anoniminis straipsniukas „O powinowactwie iezykėw Slowians- 
kich z językiem sanskrydafskim czyli starožytnym Indyyskim“; ten pat pateikti 23 sanskriciški žodžiai ir jų 
atitikmenys rusų ir lenkų kalbose (iš C.G. Antono veikalo). Apie rą Pamigtnik Warszawski straipsnį užsimena 
Tygodnik Wilenski, 1816, r. I, p. 12-16. - Pamigtnik Warszawski t. V, 1816, išspausdino „Rzecz o pierwszeūstwie, 
doskonalošci i obfitošci igzyka Samos-krytu [...] przez M. A. L. Chezy [-..] Przektadania W. S. Majewskiego“. 
Visuose tuose straipsniuose apie lietuvių kalbą nė neužsimenama. 1816 m. spaudoje pasirodė to paties Majewskio 
knygutė O slawianacb i ich pobratymcacb. Częšč I: Rozprawy o języku sanskrytskim. Nors Majewskis rašė tik apie 
slavų kalbas ir nelygino sanskrito su lietuvių kaiba, betgi Lietuvoje ne vienam galėjo kilti mintis apie tų kalbų 
panašumą (kuri kiek vėliau ypač iškėlė P. Bohlenas). Antai Poška rašė Leleveliui (1826 XI 29): „Tamsta labai 
teisingai įžiūri mūsų lietuviškuosius į lotynų panašius žodžius kilus iš indiškojo sanskrito. Prisipažinsiu Tamstai, 
kad, skaitydamas p. Majewskio rašinį apie sanskrito kalbą, buvau nustebintas to panašumo, tačiau nedrįsau to 
paskelbti, nes bijojau literatų riksmo“ (M. Brensztejn, Dionizy Paszkiewicz, p. 82). 

Čia pagaliau radau tą neįkainojamąjį traktatą apey iszkalba, kurio pirmą dalį apie advokatus ir teismo dalyką 
pažodžiui išverstą nutariau išspausdinti greta su originaliu tekstu skaitančios publikos naudai; suprantu, 
kad jau laikas eiti prie dalyko, apie kurį toje pratarmėje kalbama, tai yra paminėti ką apie išverstą veikalą 
ir truputį plačiau pakalbėti apie vertėjo gerąsias savybes. 

Tačiau iš pradžių reikia žinoti, kad ritiniai, Baublyje sudėti, ne mažiau tvarkingai, kaip kartais knygos 
viešose bibliotekose, su tuo tiktai skirtumu, kad čia vietoje spintų yra statinės. 

Tam tikslui išmušta joms vienas dugnas. Statinės sudėtos eilėmis viena ant kitos iki pat Baublio lubų. 
Jose yra sudėti ritiniai pagal jų mokslo turinį. Nepaklausiau, kodėl P. Uszkotois vartoja ne spintas, 0 statines. 
Atrodo, kad priežastis būsianti ta, kad statinės esančios savo pavidalu panašios į dreves, tuo turinčios 
priminti šių nuopelną išsaugojus iki pat mūsų laikų brangų mūsų protėvių išminties palikimą. Dar pa- 
tikimiau atrodo, kad tuo būdu norėjo pripratinti savo tautiečius žemaičius vartyti mokslinius rankraščius, 
nes jie jau yra įpratę dažnai žvilgtelėti į statines, ieškodami jose rūpesčių nuraminimo. P. Sargas Kawotois 
žr Uszkotois paaiškino, kad dabar daug kertant miškų beveik kasdien jo rinkinys prarurtinamas drevėse 
randamais rankraščių ritiniais. Reikia jau pagalvoti apie naują knygyną ar, teisingiau, ritinyną. Kol susiras 
kitas nors ir mažesnis Baublys, ne tokius svarbius rankraščius P. Uszkotois atidedąs į šalį ar siunčiąs Kražių?? 
ir Troškūnų mokyklos bibliotekoms. Vienas toks ritinys buvo medicininio turinio. Ta proga paklaustas dėl 
savo pažiūrų į medicinos mokslą, P. Sargas Kawotois ir Uszkotois stebisi, ar klausėjas nežinąs, kokius gy- 
dymo stebuklus daro visokie Augustinukai, Antanukai, aiškiaregiai ir magnetistai ir kiti, kurie dažniausiai 
ir skaityti nemoka. Čia ir toliau jis sako tas mintis, kurias šubravcai smarkiai pašiepdavo. Antai didelio 
pasipiktinimo Vilniaus šviesuomenėje buvo sukėlusi Pamiginik Magnetyczny Wilenski 1816 m. paskelbta 
kvaila žinia apie tokį stebuklingą daktarą Anraną iš Naugardėlio. P. Sargas (t-y. Poška) vaizduojamas kaip 
tik šių pašiepiamųjų pažiūrų skelbėju. - Po to pasikalbėjimo satyros autorius padėkojęs, ABasveikanięs I ir 
išvažiavęs su minėtu rankraščiu apie advokatus, kurį išvertęs ir išspaudinsiąs.į 

Usztarytois Mokitinis 

Vertėjas 

Rašiau Josvainiuose 1818 m. spalio mėn. 10 d. 
(patsai veikalas savo laiku pasirodys)*?. 


Wiadomošci Brukowe, 1818, nr. 101. 


IV 
Naujausioji kelionė į Babiloną 


Yra žinoma, ypač „Kurjer Litewski“ skaitytojams, kad kažkoks anglas, vardu Ritch, keliaudamas po Aziją, 
rado praeitais metais Babilono bokštą. Ponas Giark-Alaus, Žemaičių dvarininkas ir didelis antikvaras, atsi- 
tiktinai gavo to laikraščio numerį, kuriame buvo toji svarbi žinia, ir atsitiktinai ją paskaitė, nes nebuvo pratęs 
skaityti ir skaitymą laikė dalyku, tinkamu tik bežemiams bajorams. Betgi jam minėtoji žinia taip susuko 
galvą, jog keturias valandas nei gerti, nei miegoti negalėjo. Būdamas didelis antikvaras, atsiminė, kad jo 
tautiečiai kilę iš Babilono: Žemiaytis, tos tautos protėvis, buvo iš motinos pusės Tereferuso, vieno iš Jafero 
vaikaičių, tetos švogeris ir Babilono bokšte turėjo aukštą vietą; mat nuomojo butą penkiasdešimt antrame 
to bokšto aukšte ir ten gėrė sau porterį. Bet kai Babilone susimaišė kalbos, porterio vietoje jam padavė 
acto, kurio staiga išsiurbęs porą gorčių taip smarkiai užspringo, jog vos nenumirė nuo kosulio. Supykęs dėl 


2 Poška labai rūpinosi Kražių mokykla, kurioje ir patsai buvo mokęsis. Antai savo testamentu užrašė jai savo nu- 


30 


mizmatikos ir medalių rinkimus, taip pat šarvų ir knygų dalį. - Dziennik Wilenski, 1817, t. VI, p. 502 anoniminis 
korespondentas, užsiminęs, kad Poška uoliai renka įvairias senienas Baublyje, rašo: „Savininkas nurarė jį atiduoti 
ar Kražių mokyklai, ar Vilniaus universitetui...“ 

Čia žadėtasis straipsnis Wiadomošsci Brukowe nebuvo išspausdintas. 

tų nevykusių juokų, suriko užsirūstinęs: Tegul jus velniai ima! Tuojau paliko Babiloną ir, nuvykęs į šiaurės 
vakarų šalį*!, nutaria įsikurti tokioje vietoje, kur būtų lengvas porterio, kurį nepaprastai mėgo, privežimas.*2 
Taip giliai sumanytą pasiryžimą, žinoma, kaip puikiai įvykdė. [Tačiau romėnai užpuolė jo kraštą ir visą 
porterio atsargą išgėrė; tų baisių kovų su romėnais dėl porterio smulkmenos, žinomos iš knygos, turinčios 
antraštę: apie lietuvių tautą ir kalbą, taip pat iš daugelio Vilniaus laikraščių.) 

Grįžkime prie mokyto Giark-Atauso. Tasai didelis vyras, traukiamas kilnaus užsikarščiavimo dėl tėvynės 
garbės, nutarė tuojau keliauti į Babiloną manydamas, ar nerasiąs ten kokių nors lietuvių tautos palaikų, 
kuriais galėtų praturtinti garsųjį žemaičių muziejų. Jo kelionę apvainikavo geras rezultatas. Rado Babiloną 
toje pačioje vietoje, kurioje stovėjo ir seniau, o Babilono bokšrą šviežiai atnaujintą ir geltona spalva dažytą. 
Penkiasdešimt antrame jo aukšte rado labai svarbų mūsų senovei palaiką, tai yra tamsioje kertelėje į sieną 
įkištą paries Žemaičio [Žemiaytisa) medinį šaukštą, su kuriuo jis valgė lig šiol garsų šiupinį [Szupienie), 
ir tą neįkainojamą lobį parvežęs tėvynėn padovanojo Baubliui. [Neseniai išleido žemaitiškai savo kelionės 


aprašymą. Duodamoje tariamoje ištraukoje satyros autorius pašiepia savo laiko visuomenę dėl populiaraus 
tada mesmerizmo ir t.t.]. 


Wiadomošci Brukowe, 1819, nr. 125, 


V 


Pone Vilniaus Tygodniko Redaktoriau! 


[Negaišinsiu Tamstos, plačiai kalbėdamas apie lietuvių tautos senovę ir apie jų didelę literatūrą, išlikusią 
ąžuolų drevėse: apie tai žino visų laikraščių redaktoriai. Todėl siunčiu Tamstai be jokio įvado vertimus iš 
Baublio ritinių, daug kalbų eilėmis ir proza. Vienus dalykus pats išverčiau, kitus gavau iš savo bičiulio - 
mokslo pasauliui jau žinomo Ariogalos filologo Živibundo Mingailos. To darbo imtis skatino mane noras 
patarnauti savo tautiečiams lietuviams jų protėvių mokslo reikalais.) Josvainiai, 1818 metų sausio 5 d. 


Usztarytois Mokitinis. 


P.S. Beveik prieš 3 mėnesius Wiadomosšci Brukowe redakcijai pasiunčiau traktarą apie teismo iškalbą (Apey 
iszkatba sudyne mokslas), ligi šiol išspausdinta tik prakalba 101 numeryje. Bet, malonus geradary, kreipkis 
įredakciją ir paprašyk spausdinti pačius dialogus. Nes jau turiu parengęs aprašymą didelių auskarų, kuriuos 
man paskolino Ponas Sargas Kawotois yr Uszkotois. Auskarai, kaip rašo P. Sargas, atkasti senuose lietuvių 
kapuose. Vėliau galbūt bus rasta ir kaukolė. [Gal pasiseks padaryti išvadą apie galvas, kurias tokie auskarai 
puošė. Apie viską paskubėsiu Tamstai pranešti.]?? 


Tygodnik Wilenski, 1819, t. VII, p. 18-20. 


Išaiškinti klausimui, kaip reagavo į šubravcų pašaipas to laiko Žemaičių literatai, o ypač patsai 


Dionizas Poška, kurį šubravcai, kaip matėme, ne kartą bakstelėdavo savo pašaipia plunksna, šiek 
tiek medžiagos duoda Poškos įvairių išrašų ir originalių raštų sąsiuvinis Pszcz6žka w Baublu — 
Bitelė Baublyje (rankraštis yra lenkų Mokslo akademijos bibliotekoje Krokuvoje, nr. 1835). 


31 
32 

Tai turbūt aliuzija į legendą apie Palemono atvykimą Lietuvon. 

Galbūc tai aliuzija į Bohušo teigimą, kad senovėje lietuviškos giminės iš užsienių gabendavusios gotų alų, kaip 
šiais laikais anglų porterį (Rozprawa ..., p. 56). 

Galimas dalykas, kad satyros autorius pats buvo matęs Baublio senienų rinkinį, kuriame, vėlesniu K. Nezabi- 
tauskio liudijimu, buvo „metalinis auskaras, ant kurio yra užkabintas vilko ar meškos dantis“ (Dziennik Wileski, 
1823, r. II, p. 158). 

Savo straipsnyje apie Baublį (Dziennik Warszawski, 1826, t. IV, p. 37-46) Poška rašo, kad į 
Barzdžius atvykdavę daug žmonių Baublio pasižiūrėti. Kartą atsilankiusios „tokios ponios ir panelės, 
kurias mes didžiūnėmis [grardesami] vadiname“. Viešnios, nematydamos čia nei aukso blizgesio, nei 
sidabro, nei kitokių žaisliukų, o tiktai surūdijusius šarvus bei ginklus iš Žemaičių pilakalnių, pasi- 
juokusios iš Poškos rinkinio. Nespausdintoje Baublio aprašymo dalyje (nesutrumpintas straipsnis 
yra minėtame rankraštyje Pszcz6lka w Baublu, p. 207—218) Poška rašo, kad toms viešnioms išvykus 
supykęs ant durų parašė tokį eilėraštį. Jį patsai Poška kitoje vietoje šitaip vertė lietuviškai: 


Wajstini prota ira po tu stogu, 

Gal palingsminti su numanu žmogu, 
Iszmintingas ir mokitas atras ka matiti, 
Bet jau durnius ateis - netur ka daryti?“ 


Posakį wmysžu apteka (proto vaistinė) Poška ne pats išgalvojęs, ber matęs graikiškomis rai- 
dėmis ant bibliotekos užrašytą pas savo kaimyną didelį literatūros mėgėją L. U. (Leoną Uvainį). 
Atvėsęs nuo to susijaudinimo, pataisydamas savo netikusi pasikarščiavimą, Poška parašęs ąžuolo 
viduje mandagesnį įspėjimą (lenkišką 4 posmų eilėraštį); jo santrauka: Ateivi! gerbk kaimišką 
būstą, tą amžinąjį ąžuolą, tą gamtos stebuklą; man bus naudinga, jei jis išvengs tavo cenzūros; 
jei esi kritikas, tai spręsk griežtai, bet atidžiai; pasiteisindamas pasakysiu, kad juk ne viskas 
visiems patinka; žinok, jei girsi ar išjuoksi, kad čia sau pramogos ieškojau. Kitoje vietoje Poška 
išrašė 6 eilutes iš Kochanowskio, kuris peikia protėvių ginklų paniekinimą, ir prideda dvi savo 
pasiteisinamąsias eilutes: 


Dėl tos priežasties, tautiečiai! senų ginklų likučius 
Rūpestingai surankiojau amžinam atminimui. 


Kadangi Poška pirmojo įrašo ant durų, neturėdamas arti dažytojo, neužtepęs, tasai jo neat- 
sargumas tapęs jo persekiojimo priežastimi. Buvę pasistengta, kad vilniškėse Gatvės žiniose buvęs 
iškoneveiktas ir pats Poška, ir jo Baublys ir iki soties iš jų pasijuokta. Argi kas iš literatų užsistojęs 
už juos, klausia Poška. Kažkoks Ponas B. P. (rankraštyje tos raidės užbrauktos) parašęs eilėmis 
Baublio apgynimą ir paštu atsiuntęs Poškai. Eilėraštis paplitęs nuorašais. Neteisingai nuskriaus- 
tųjų bičiuliai norėję, kad būtų išspausdintas kuriam nors laikraštyje, bet šubravcai neprileidę. 
Viešai išjuodintas ir patsai Poška, nors ir negabia savo plunksna norėjęs proza ar eilėmis ką nors 
parašyti ir pasiteisinti prieš visuomenę dėl šmeižto, bet nuo to ketinimo jį sulaikęs jo kaimynas 
ponas J. R. Poškai adresuotu laišku 1818 XII 30. 

Tame pačiame rankraštyje (Pszczėtka w ės: p. 88-89) cituojamas Juozo Rodzievičiaus 
minėtojo laiško lenkiškas nuorašas: 


Mano gerbiamas bičiuli! 

Gal neprenumeruoji vilniškių Gatvės žinių, o gal ir neskaitei 101 numerio, kurį gavau su praeitu paštu. Nieko 
ten nerasi nei mokslui, nei papročių pataisymui; tiktai Tavęs ir Tavo Baublio paskvilį, iš vienų neteisybių 
sudurstytą. Norėjau atrašyti į tą nevykusią satyrą, bet paklausiau Naruševičiaus patarimo, kurs savo pik- 
tiesiems kritikams davė tokį atsakymą: 


Jeigu iš manęs tyčiotųsi Maronas, Ciceronas ar Katonas, 
Tada galėčiau gėdytis ar pykti dėl to. 


3 M. Brensztejn, min, veik., p. 54, 

Bet jei pusgalviai rašo paskvilius be kaltės, 
Leidžiu durniams plepėti kasdien tris valandas. 


Ten par (Pszczolka, p. 89) yra išrašytas minėtasis eilėraštis „Obrona Baublisa“ (Baublio apgy- 
nimas). Jo santrauka: be reikalo šubravcai savo įprastu stilium neprotingai juokiasi iš Baublio ir 
net skelbia jį girtuokliavimo būstu; ir taip doras ir teisus pilietis, renkąs senienas tautiečių pra- 
mogai, tapo šubravcų kalvės ietims taikiniu, nes jo darbas paskelbtas tuštybe; taip pat ir statinės 
Baubliui nereikalingos (matėme, kad šubravcų satyrikas rašė, jog Baublio rankraščių ritiniai 
sudėlioti į statines); jis nesipučiąs puikybėn, gerbiąs kitus ir savo garbę saugąs; o jeigu kas dėl 
gatvinio palinkimo piktai dūrė jam peiliu, tai galima ramiai atsakyti, kad nuo Pasaulio pradžios 
varnos karkia. 

Kai kurių įdomių smulkmenų mums rūpimuoju klausimu teikia ir Poškos rašytas Aleksui 
Puzyrevskiui laiškas 1822 m. (jo nuorašas - Pszcz6žka, p. 120—123).35 Ten Poška, tarp kitko, 
pacituoja tokį eilėraštį lenkiškai: 


Apšaukra, kad žemaitiškos eilės vertos būti nušvilptos, 
kad jau mirusia kalba nevykusiai išreikštos, 

kad poezijos dvasios neturi nė pėdsako, 

kad į rimus nepanašios, be prasmės, be tvarkos... 


Šalia yra Poškos prierašas: „žiūrėk Brukowe Wiadomošci Wilefskie 1818 m. nr. 101“ Tačiau 
tame numeryje (čia yra pirma cituotasis straipsnis „Apey iszka!ba sudyne mokslas“) to laiko 
lietuviškoji poezija nepuolama. Tik Wiadomošci Brukowe 1819 m. 143 nr. prikiša to laiko že- 
maičiams menką poezijos nuovoką: 


... Noriu pasibarti su žemaičiais dėl jų tokio mažo patraukimo į poeziją. Tiesa, jie turėjo seniau poemų, hegza- 
metrais [išnašoje: žiūrėk Roczniki (ten, kaip žinome, yra Bohušo rašinys)) rašytų, gražesnių už graikiškąsias, 
kaip tai visiems yra žinoma; betgi dabar jiems tikrai mielesnis yra vežėjas, vežąs į Rygą ir Klaipėdą linus ir 
kviečius, negu didžiausias lyrikas poeras. Gal tik senajam Orfėjui duotų pas save prieglaudą, nes jis savo 
dainavimu, kaip sakoma, vesdavęs paskui save miškus, ir taip su jo kanklių pagalba galima būtų be vežimų 
parduodamų medžių pristatyti kur tik nori. 


Tame pat laiške Puzyrevskiui Poška sakosi norėjęs patsai atsakyti į šubravcų paskvilį, bet nuo 
to žygio jį sulaikęs Naruševičiaus atsakymas kritikams: „Jei iš manęs tyčiotųs Maronas“ (ir 
t.t.). 

Taigi iš pateiktosios medžiagos matome, kad į šubravcų satyras ne tik jų tiesiogiai paliesta- 
sis Poška norėjo reaguoti, bet jomis piktinosi ir kiti Žemaičių bajorai: juk šubravcų pašieptasis 
Baublys buvo Žemaičių lietuviškojo patriotizmo lyg ir simbolis. Deja, neturėdami medžiagos, 
nežinome, kaip žiūrėjo į šubravcų anas pašaipas kiti to laiko lietuvių literatai, pvz., Valiūnas, 
Daukantas, Stanevičius ir kt. Šiaip ar taip, minėtosios šubravcų satyros ir jų atgarsis Žemaičiuose 
yra įdomus epizodas susidomėjimo lietuviškaisiais dalykais istorijoje. 


3 M. Brensztejnas matęs akmens lentą, kurioje Poška, be kirko, buvo išrėžęs ir rą eilėraštį, su antrašte: Respons 
Szubr“ Wilen" na Numer 101 R“ 1818 (min. veik., p. 62). Nors eilėraščio autorium nurodytas Naruševičius, 
tačiau nei pats Brensztejnas, nei jo prašytieji lenkų literatūros istorikai neradę jo tarp Naruševičiaus raštų (ten 
pat, p. 94). 

36 Laiškas išsp. Mūsų senovėje, t. Il, 1937, nr. 1, p. 138-141. 


216 


Priedas 


Kadangi cituotoji ištrauka iš Poškos straipsnio apie Baublį, Rodzievičiaus laiškas Poškai ir B. P. 
„Obrona Baublisa“ lig šiol dar nebuvo spausdinti, todėl čia duodamas ir jų lenkiškasis originalas. 


1 


Gdy wyjechaly [...] poruszony na Drzwiach z Podworza napisalem: 


Wieyski Domek Zabawy, umystu apreka 
Pewnie može ucieszyč Rozsądnego czleka — 
Rozumny i uczony ma co do widzenia, 

ale w Calku Glupiemu nic tu do czynienia.?? 


(Prieraše: Ten wyraz umystu apteka: nie jest to z gtowy moiey wymyslony, ale widziatem u L. U. sonsiada 
moiego wielkiego amatora Literatury na Bibliotece Greckiemi Literami napisany). 


Na Faciacie zaš Dachu taką dalem Inskrypcią — 
Charka mala, szczupla, ciasna, 
Iednak mila, kiedy wlasna.?* 


W Požnieyszym Czasie: gdy ochtonęlem z gniewu, Poprawuiąc moią niedorzeczną Porywczošė, Grzeczniey- 
szą Przestrogę Drugą w Strzedzinie Debu Skreslitem — 


Przychodniu! Szanuy wieyski Przybytek, 
Ten Dab odwieczny, ten Cud Natury, 

a dla mnie Będzie caly užytek, 

Iesli uniknie Twoiey Cenzury - 


Wreszcie Ieželiš - Krytyk zbyt srogi 
isatyrycznym Poglądasz okiem, 

wowczas Przyszedlszy w tey chatki Progi 
Sądž naysurowiey, lecz Bacznym wzrokiem. 


Na mą obronę to tylko Powiem: 

Co w Przypowiešciach Ilest napisano: 
Co Insi Chwalą, my Glupstwem zowiem, 
Nie wszystko wszystkim Iest podobano. 


Ale Co we wnąatrz w tey Charce widzisz 
može moy sposob myslenia stawič, 

a czy Pochwalisz? czy tež wyszydzisz? 
wiedz to, iž Siebie chcialem zabawič. 


Takož w Innym mieyscu szešč wierszow Jana Kochanowskiego, 2 moią Exkuzą w Dwuch wierszykach 
dolączoną, napisatem — 


37 Tą ketureilį (su kai kuriais skirtumais) cituoja M. Brensztejn, min, veik., p. 54-55. 
8 Tą dvieilį, tik kiek skirtingą, cituoja ir M. Brensztejn, min. veik., p. 51. 

„Dalekoščie się od swych Przodkow odstrzelili, 

„a Prawiešcie na Nice Polskę wywrėcili — 
„Skowališcie oycowskie Granaty na Plugi, 

„a z koncerza luž dawno w kuchni Rožen dlugi — 
„w Przylbicach kwoczki Siedzą, albo owies mierzą, 
„kiedy obrok wožnice na Noc konion bierzą — 

ž Tey Przyczyny Ziomkowie! Broni Starey Szczątki 
Troskliwie pozbieratem, dla wieczney Pamiatki. 


Lecz že Pierwszey Inskrypcyi na Drzwiach Napisaney (niemaiąc w Blizkošci malarza) nie zamazalem, ta to 
wiec moia nieostrožnoščbyla zrzėdlem moiego Przesladowania; i wielu na się obruszytem - lakož posrarano 
się oto, že w Brukowych wiadomošciach Wileiskich w Roku 1818. w Numerku 101. i mnie i mo:ego Baublisa 
wylaiano, oraz do sytošci našmiano się — ujo! sig w prawdzie za Nas obudwuch ktos z literatow [užbraukyta: 
Pan B. P.) i napisal Pod Tytulem obrona Baublisa na Przeciw Brukowym wiadomošciom wileūskim w Nu- 
merku 101 Roku 1818 umieszczonym [užbraukyta: napisane Przez B. P.] ktorą do mnie Pocztą przystano —w 
takiey Trešci - (NB. obacz wyzey na stronicy 89).*? Ta obrona w Rekopismie rozeszla się wprawdzie - Lecz 
Przyjaciele niewinnie skrzywdzonych, Žądali ažeby w Pismie lakim Periodycznym byla umieszczona, ale 
Szubrawcy Niedopušcili. Publicznym Pismem Drukowanym i rozafiszowanym oczerniony, chcialem i Ja (acz 
nieudolnym moim Piėrem) Prozą czy wierszem coš napisač i Przed Publicznošcią z Porwarzy usprawiedliwič 
się - Lecz od tego zamysiu wstrzymal mnie Sonsiad moy Pan J. R. Listem swoim po Datą Ru 1818 Xbra 
30 do mnie adresowanym, w slowach...“ (Pszczolka w Baublu, p. 216-217) 


Ž 


List Wielm. Jozefa Rodziewicza Sędziego Gran. Prtu Rosien. do mnie pisany 
Ru 1818 X bra 30. 


Szanowny moy Przyjacielu! 
može nieprenumeruiesz Brukowych wiadomošci wilenskich, a može i Nieczytaleš Numerku 101, ktėry z 
Przesztey Poczty otrzymatem — Nic w Nim Nienaydziesz ani do Nauki, ani do Poprawy obyczaiow; tylko 
Paszkwil na Twoiego Baublisa i ciebie z Samych Fal!szow sklecony - Chcialem odpisač na rą niezgrabną 
Satyrę ale us!uchatem Rady Naruszewicza ktėry swoim zoilom taki da! Respons - 

Gdyby Drwit ze mnie Maro, Cicero, czy Kato, 

Wtenczas mog! bym się wstydzič albo gniewač za to - 

Lecz že Pul-gtowki Piszą Paszkwile bez winy 

Pozwalam gtupcom Gwarzyč co dzief trzy Godziny. (Pszczėžka w Baublu, p. 88-89) 


3 


Obrona Baublisa: Na Przeciw Brukowym Wiadomošciom w Numerku 100. 
Roku 1818 umieszczonym napisana przez B: P: i pocztą przystana 


Prožno Szubrawcow Rzesze Stylem zwyklym sobie, 
w Bezrosądnym z Baublisa žartuie sposobie, 
a w Karceniu wad Ludzkich unioslszy się zbytkiem, 


3 Tai reiškia, kad Pszcz6tka w Baublu p. 89 yra išrašyta toji „Obrona Baublisa“. 

czyni go dla opoiow, z Domystu Przybytkiem — 
Ząb Czasu wieki Trawiąc Baublisa niestrawit, 

ale z Trzezwych Nikomu tego Nieobjawit, 

aby Pod Stražą Cnoty, obywatel Prawy, 

za Zbiory starožytne dla Ziomkow zabawy, 

Przez male z kužni szubrawskiey wyrzucone groty, 
zostai Celem Igrzyska, pod Haslem Pustoty - 

lak niepotrzebne migdzy uczonemi Sprzeczki, 

tak Rownie Baublisowi mniey przydarne Beczki. 
Nieciągnie on Pedantskiey z Pism Brukowych trešci, 
w Innym Rodzaiu Nektar dla Przychodniow miešci 
Nie nadyma Go žadna uczonnošci Pycha, 

Ni otacza Pomroka Namietnošci Licha, 

ma Swoy Sposob widzenia Rzeczy, Prosty, Iasny, 
Szanuie Cudzy Honor, o Srrzeže Swoy wlasny 

a že się komuš zdato z Brukowey sktonnošci 
uderzyč go Sztylerem wyuzdaney ztošci, 
oboigtnošė z lirošcią odrąd Go Bespieczą, 

wszak od Początku Swiata wrony zawsze skrzeczą. 
(Pszczėtka w Baublu; p. 89) 


[1937] 

Adomas Mickevičius lietuvių literatūroje 


I 


Dvi tautos susiduria prie abiem artimo Adomo Mickevičiaus vardo. Lenkams tai vienas 
iš pačių žymiųjų, gal net ir pats žymiausias jų literatūros rašytojas, taip pat ir didelis patriotinės 
minties ugdytojas, kurio kūnas ilgainiui buvo priglaustas istorinėje jų tautos šventovėje - karališ- 
koje Krokuvos Vavelio pilyje. Bet ir lietuviams Mickevičiaus vardas anaiptol nėra svetimas. Kilęs 
iš Didžiosios Lietuvos Kunigaikštijai priklausiusio krašto (beje, dar XVII a. Mickevičiai tebegy- 
venę grynai lietuviškoje Rodūnės parapijoje, iš kur nusikėlė prie netolimo Naugarduko!), Vilniuje 
(kur mokėsi) ir Kaune (kur mokytojavo) brandinęs savo kūrybines jėgas, Gražinoje ir Konrade 
Valenrode romantiškai išaukštinęs didžią Lietuvos praeitį, Vėlinių antrojoje dalyje poetiškai pa- 
vaizdavęs liaudies papročių kertelę ir parodęs klaikų Lietuvos baudžiauninkų vargą, o trečiojoje 
dalyje iškėlęs skaudžią nuo rusų valdžios nukentėjusių Vilniaus studentų filomatų-filaretų dalią, 
Pone Tade su didžiule talento jėga nupiešęs margaspalvį ano meto Lietuvos bajorijos gyvenimą, 
davęs nepamirštamo grožio gimtosios šalies gamtos vaizdų, Lietuvą savo tėvyne vadinęs ir išreiš- 
kęs nemeluotai didelį netektos tėvynės ilgesį - tasai Mickevičius visada buvo mūsų visuomenės 
labai mėgstamas, plačiai skaitomas, o tautinio atgimimo gadynėje savo veikalais kaitino ne vieno 
lietuvio patriotinius jausmus. 

Nenuostabu, kad jis susilaukė daugiau lietuvių vertėjų negu kuris kitas mums svetima kalba 
rašęs autorius. Galime išvardinti daugiau kaip pusšimtį mūsų literatų, kurie yra vertę vieną ar kitą 
Mickevičiaus veikalą, bent jo nuotrupą. Bene daugiausia kartų yra versta žinomoji Vilijos giesmė 
iš Konrado Valenrodo; ją yra vertę (ar atskirai, ar drauge su visu Konradu Valenrodu) Valerijonas 
Ažukalnis-Zagurskis, Mikalojus Godlevskis, Edvardas Jokūbas Daukša, Juozas Brazaitis, Stanis- 
lovas Dagilis, Jonas Mačys-Kėkštas, Vincas Kudirka, Maironis, Vincas Mykolaitis-Putinas. 

Tasai domėjimasis Mickevičiumi nebuvo koks trumpalaikis vienos kurios gadynės reiškinys, 
todėl Mickevičiaus veikalų lietuviškų vertimų ir iš viso paties Mickevičiaus vertinimo apžvalga 
vaizdžiai rodo ir daugiau kaip šimtmečio įvairuojančias mūsų literatūrinio ir apskritai visuome- 
ninio gyvenimo tendencijas. 


II 


Pirmąją Mickevičiaus veikalų lietuviškųjų vertimų apžvalgą davė Juozas Adomaitis savo 
straipsnyje „Mickiewicz w literaturze litewskiej“, kurį įprastiniu Budrio slapyvardžiu 1885 m. 


1! Plg. M. Biržiška, Mūsų raštų istorija, d. I, 2-as leid., Kaunas, 1925, p. 47. 

paskelbė Petrapilio lenkiškame žurnale Kraj (straipsnis buvo pakartotas Mickevičiaus sukakčiai 
skirtoje kolektyvinėje knygoje, Petrapilyje 1898). Jo apžvalga nepilna ir netiksli, betgi pateikta 
ir labai įdomių žinių apie kai kuriuos spaudon nepatekusius vertimus, akivaizdžiai rodančius Mic- 
kevičiaus populiarumą lietuviškoje visuomenėje. Adomaitis-Budrys rašė, kad prieš porą metų 
girdėjęs vieną iš buvusiųjų Karaliaučiaus studentų (deja, nenurodo ką; gal Edvardą Jokūbą Dauk- 
šą?) deklamuojant puikiai išverstą Mickevičiaus „Redutą“ ir „Farysą“. Eilę smulkesnių dalykų, 
Moniuškos harmonizuotų, turį Lietuvos miestų dainos rateliai; girdėjęs, kad jie turį ir visą Vėlinių 
vertimą. Kal kas net esą liaudin patekę: Ukmergės apskrityje esą Mickevičiaus baladžių vertimų. 
Vilijos giesmė (Neris tai muso upelu moti) įgijusi jau liaudies dainos pobūdį. Suvalkijoje liaudis 
dainuojanti ištrauką iš Vėlinių (Bajsi ir tamsi naktele —t.y.: Cicho wsędzie ...). Aišku, dabar sunku 
spręsti, kiek visa tai tikra, nes minimi vertimai nėra išlikę, o ir pačios žinios apie juos nėra kitų 
šaltinių paliudytos. 

Vėliau kiek bibliografinių žinių apie Mickevičiaus lietuviškuosius vertimus pateikdavo jo veika- 
lų vertėjai, pvz., Jonas Žilius ir kt. Randame jų ir pas lenkų autorius. Pvz., Ludwikas Stolarzewi- 
czius savo knygoje Bibliografja pism Mickiewicza (1924) nurodo 6 lietuviškus vertimus; tai labai 
nedaug, ypač kad jis nežino ir tokių stambių, kaip Gražinos ar Konrado Valenrodo, vertimų. 

Plačią ir kruopščiai surankiotą bibliografiją parūpino Michatas Brensztejnas.? Autorius žymėjo 
ne tik stambiuosius dalykus, bet ir smulkmenas, išmėtytas įvairioje lietuvių periodikoje. Betgi ir 
jo bibliografiją galime papildyti, ypač vėliau aptikus naujos rankraštinės medžiagos. Kai ką reik- 
tų ir pataisyti. Antai Brensztejnas nurodo, kad Vilijos giesmę esąs išvertęs Antanas Macijauskas, 
išspausdintą A. Geležninko slapyvardžiu 1905 m. išleistoje savo knygelėje Jaunikaičiams dienos. 
Faktiškai betgi ten yra įdėtas kiek pataisytas Dagilio vertimas, imtas išjo 1891 m. Lietuviško šiupinio. 
Remdamasis Adomaičiu-Budriu, Brensztejnas spėja, kad 1885 m. buvęs spausdinamas Dagilėlio 
(anot jo, tai kun. Morkis!) Pono Tado vertimas, nors Budrys aiškiai rašė apie Dagilį. 


III 


Pirmasis mums žinomas Mickevičiaus vertėjas lietuvių kalbon buvo Simanas Daukantas, 
tada dar Vilniaus universiteto studentas. Ir kas įdomiausia - jis ir žinote nežinojo, kad išvertė 
Adomo Mickevičiaus, savo universitetinio kolegos, veikalėlį. 

Buvo taip. Vilniuje ir visoje Lietuvoje ėmė reikštis kaskart stiprėjantis domėjimasis gimtojo 
krašto istorija, kurį Motiejus Valančius su įprastiniu savo humoru taip apibūdino (Žemaičių vys- 
kupystės įžangoje): 


Mūsų gadynės žmonės, tarsi pritrūkusys kuo bedžiaugries, dideliai pamėgo senovės dalykuose. Kan išvy- 
dusys mokyti vyrai už kits kito suniko rankioti jau sutrenėjusius senų dienų raštus; o ką norint dasekusys, 
išsimanė rašyti naujas kningas ir visų visiems žmonėms, it kan lig šiolei nežinoma, gailinti. 


To sąjūdžio pagautas studentas Daukantas ne tik pamėgo praeitį, bet ir ėmė rankioti medžiagą 
savo rašomiems Darbams senovės lietuvių ir žemaičių, kurių pratarmė pažymėta 1822 m. data 
(pats rankraštis teišvydo spaudą po šimtmečio - 1929). Ypač ieškojo Daukantas to, kas patriotiš- 
kai keltų Lietuvos istorijos garbę ir grožį. Ir štai jo dėmesį patraukė Vilniaus laikraštyje Tygodnik 


2 "M. Brensztejn, „Bibliografja utworėw Mickiewicza przetožonych na język litewski , Žrodla mocy, 1927, nr. 1; 
yra ir atspaudas. 

Wilenski 1819 m. išspausdinta „Živilė. Apysakaitė iš Lietuvos i istorijos. Ištrauka iš senoviškų len- 
kiškų rankraščių, redakcijai p. S. F. Ž.. suteiktų“. Pasakojimas apie Naugarduko kunigaikštytę 
Živilę, kuri taip karštai mylėjo tėvynę, jog nesvyruodama nužudė su Lietuvos priešais susidėjusį 
savo mylimąjį, sužavėjo Daukantą. „Aiškiai išpažįstu skaitytojui, jog skaičiau darbus grekų ir 
romanų ir kitų giminių, vienok nė kokioj giminėj taip garbingos mergaitės neradau“, — pastebi 
Daukantas savo Darbuose, įsidėjęs tos apysakaitės vertimą. 

Daukantas neabejojo, kad tai tikrai iš senų kronikų paimtas pasakojimas. Iš tiesų betgi istoriniai 
šaltiniai nieko nežino apie Živilę. Tai buvo studento Adomo Mickevičiaus kūrinėlis, jo 1819 I 24 
paskaitytas slaptos studentų filomatų draugijos susirinkime, o paskui išspausdintas tarytum ko- 
kia ištrauka iš senų rankraščių. Tai buvo madinga tada stilistinė priemonė (prancūziškai pastiche 
vadinama), kurią, pvz., net ir Vilniaus spaudoje panaudodavo vadinamieji šubravcai (buvo tokia 
draugija, savotiška masonų atskala), savo visuomenines satyras kartais skelbdami (tiesa, tam 
tikram komiškam įspūdžiui sukelti) lyg kokias ištraukas iš tariamai senoviškų lietuviškų rankraš- 
čių, rastų medžio drevėje ar kitur. Kad savo apysakaitės autentiškumo įspūdį sustiprintų, Micke- 
vičius ne tik rašė archaizuota lenkų kalba, bet dar ir nurodė, kad rankraštį redakcijai tariamai 
atsiuntęs p. S. F. Ž. Mat tuo metu Vilniaus universiteto prof. Simanas Žukovskis knaisiojosi po 
įvairius archyvus ir kartkartėmis kitame laikraštyje (Dziennik Wilenski) skelbdavo kokią ištrauką 
iš senoviškų šaltinių. Visa tai ir suklaidino Daukantą. Vėlesnėje savo istorijos redakcijoje, dviem 
tomais 1893-1897 m. Amerikoje išspausdintoje, Daukantas pasakojimo apie Živilę šaltiniu netgi 
nurodo Teodorą Narbutą. Daukantas vėl suklydo. Mat Narbutas tame laikraštyje buvo kaip tik 
anuo laiku spausdinęs kelis straipsnelius iš Lietuvos istorijos. 

Daukantui padarius pradžią, pasakojimas apie Živilę prigijo lietuvių literatūroje. Šatrijos 
Ragana jį įsidėjo į savo populiariuosius Lietuvos istorijos septynius paveikslus (1905) ir į Vincą 
Stonį (1906). Mažosios Lietuvos patriotas Jonas Elijošaitis (1886-1915), Tilžėje 1907 m. leistame 
laikraštėlyje Tėvynės balsas (jo išėjo tik 2 numeriai) davė apysaką „Živilė, duktė Naujapilės kuni- 
gaikščio Korijoto“, pridėdamas tokį prierašą: „Šis nusidavimas apie tragišką galą tėvynės išdavėjo 
yra atsitikęs senovės laike, ale jis pritinka ir mūsų dabartinės laikui, ir gal pagraudenimas būti 
mūsų šiandieniškiems tėvynės išdavėjams ir išgamoms, kurie, išsižadėdami savo kalbos ir tautiš- 
kumo, kovojo prieš savo giminės brolius.“3 Pateko Živilė ir „mūsų dramon: Vincas Nagornoskis 
(1869-1939) 1905 m. Amerikoje išleido 5 veiksmų tragediją Živilė, duktė Karijoto, 1931 m. vilnie- 
tis teatralas Juozas Kanopka išleido Živilę, keturių veiksmų dramą pagal vieną lietuvių padavimą 
(?), o pastaraisiais laikais Živilę mums priminė to vardo dramoje Antanas Škėma.“ 

Ne vienas dar ir šiandien pasakojimą apie Živilę laiko mūsų tikra istorine legenda. 


IV 


Pirmasis spausdintas lietuviškas vertimas iš Mickevičiaus veikalų pasirodė tolimojoje 
Prancūzijoje, kur susispietė nemaža Lietuvos ir Lenkijos politinių emigrantų po pralaimėto 
1830-1831 m. sukilimo. 1824 m. ištremtas iš Lietuvos ir 1829 m. gavęs progą iš Rusijos išvykti 


3 Probočių Anūkas [Ansas Bruožis], Mažosios Lietuvos buvusiejie rašytojai ir žymesniejie lietuvių kalbos mylėtojai, 


Tilžė, 1920, p. 121. 
* Aidai, nr. 11-13, 1948. 

į Vakarus, Mickevičius, nors pats aktyviai ir nedalyvavęs sukilime, dabar visa galva pasinėrė į 
visuomeninį emigrantų gyvenimą, kartu skaudžiai atjausdamas visas jo negeroves. O tasai gyve- 
nimas buvo nepavydėtinas. Materialiniai pragyvenimo sunkumai ne kartą siejosi ir su moraliniu 
palūžimu. Emigrantų tarpe buvo daug savitarpio nesutarimų, įvairių grupių ir atskirų asmenų 
rietenų bei intrigų. Be to, atsijus nuo savojo krašto, nepritapus prie prancūzų visuomenės ir 
nematant realios išeities iš savo vargų, dažnam vaidenosi tam tikras mesianistinis misticizmas: 
kaip Kristus kadaise kentėjęs už žmoniją jos išganymui, taip ir lenkų tauta dabar kenčianti už 
kitų tautų nuodėmes. Tas nuotaikas reiškė ir Mickevičius, kuris jau nuo Petrapilio, o ypač nuo 
Romos laikų vis labiau krypo mistikon. Ir štai jis sumanė parašyti savotišką evangeliją savo tau- 
tiečiams tremtiniams, kuri guostų juos tautos prisikėlimo viltimi ir rodytų aukštus moralinius 
idealus kasdieniame gyvenime. Taip kilo jų garsiosios bibliniu stiliumi parašytos Ksiegi narodų 
i pielgrzymstwa polskiego (Lenkų tautos ir piligrimų knygos), anonimiškai 1832 m. Paryžiuje 
išspausdintos. 

Knygų pasisekimas buvo labai didelis: keturių leidimų 10 000 egzempliorių buvo bematant 
išgraibstyti. 1833 m. pasirodė Knygų vertimai į vokiečių, prancūzų ir anglų kalbas. Lietuviai emigran- 
tai, kentę bendrą su lenkais išeivių vargą, irgi žavėjosi Knygomis ir pasirūpino versti jas lietuviškai. 
Karolio Estreicherio lenkų bibliografijoje nurodoma, kad 1836 m. Kazimiero Vilčinskio buvo 
ant atskirų lakštelių išspausdinti lietuviški Knygų ištraukų vertimai. Vienoje iš tokių brošiūrėlių 
(be datos ir be vertėjo pažymėjimo) buvo duotos baigiamosios Knygų ištraukos: „Litania Pakie- 
lawinga. Malda Pakielawinga“.* Taip pat be datos ir be vertėjo pavardės buvęs Paryžiaus Lenkų 
bibliotekoje ištisas lietuviškas Knygų vertimas, kurį mini Stanistawas Pigonis savo monografijoje 
O Ksiggach narodn i pielgrzymstwa polskiego A. Mickiewicza (1911, p. 151). Anot Adomo Micke- 
vičiaus sūnaus Vladislovo, lietuviškas Kygų vertimas buvęs išspausdintas Paryžiuje 1833 metais.“ 
Pigonis datą spėja atsargiau: 1832; jį kartoja ir Brensztejnas. 

Kas visa tai vertė, nežinome (yra ir daugiau panašių lietuviškų tekstų, kurių vertėjai nenuro- 
dyti?). Iš 1831 m. emigrantų, palikusių daug lietuviškų rankraščių, žinome tik kun. Kiprijoną 
Nezabitauskį (1778-1837; pasak Augustino Janulaičio, tikroji jo tėvų valstiečių pavardė buvusi 
Zabiris). Paryžiaus Lenkų bibliotekoje buvo gerokas pluoštas jo originalių lietuviškų eilėraščiųs, 
taip pat ir stambokų vertimų: Iszguldimas Prieguliejimu Teisibiuos ir De Lamennais Paroles d'un 
croyant (Tikinčiojo žodžiai) vertimas. Tiedu veikalai savo pobūdžiu ir stiliumi turi nemaža ben- 
dro su Mickevičiaus Knygomis. Įdomu čia dar pažymėti, kad Nezabitauskis savo eilėraščius dedi- 
kuoja „Juomilastai Aduomui Mickiewicziai Szhuowingam yr Muokintam Eiluotojui Ležuwieja 
Lenkiszkamia, Bendrui musu Letuwijninkui“. Tai pirmas lietuviškas panegirikas Mickevičiui 
(rašyba netaisoma): 


Daug ir Eiluotuju, kur truoksztt tawi sekte. 

Ir dar nuor muokstumu už Tamsta pratekte; [...] 
Wargszai! biat neturia, nuog Diewuo dawimuo! 
Eilawimu sawuo, Szyrdies užgawimuo, 

Kaip Jusu Milasta: kan tiktai paraszai? 
Ruduoss, jog maluonei parskaitity praszai. 


Iš Krokuvos Lenkų akademijos bibliotekos egzemplioriaus persp. Mūsų senovėje, t. II, 1938, nr. 3. 

W. Mickiewicz, Žywot Adama Mickiewicza, 2-as leid., Poznaū, 1931, p. 218. 

Plg. V. Maciūnas, „1831 m. sukilimo emigrantų lietuviškieji tekstai“, Mūsų senovė, t. II, 1938, nr. 3, p. 462-471. 
Persp. A. Janulaitis Tautoje ir žodyje, kn. VI, 1930, p. 354-410. 

Negalėdamas išspausdinti savo eilėraščių (Meilicziow yszspaustij, niaturiu Mamuonas!), Ne- 
zabitauskis prašo Mickevičių užtarimo: 


«« Jei Tamstai patink, gali liept yszspausty [-.-] 
Už tąn giaruo Anuo, wijsad diekawuosiu! 
Ir juo Prierialista, Szyrdiej užkawuosiu ... 


Kadangi Nezabitauskis buvo toks didelis Mickevičiaus gerbėjas, labai galimas dalykas, kad jis 
ir bus išvertęs Mickevičiaus Knygas. Betgi konkretesnių duomenų neturint Knygų vertėjo lietuvių 
kalbon klausimas lieka atviras. 

Mickevičiaus Knygos buvo specifinių emigracijos sąlygų padaras ir Lietuvoje didesnio dėme- 
sio nesulaukė. Nėra žinoma, kad kas nors Lietuvoje būtų bandęs Knygas versti. Ir tik 1919 m. 
Amerikos lietuvių (taigi emigrantų!) žurnale Moksleivis buvo išspausdintas J. K. Tautmylos (kun. 
Juozo Karaliaus) Knygų vertimas. : 


V 


Lenkų kalba buvo ano meto Lietuvos šviesuomenei sava. Tad ir Mickevičius, kuris vis la- 
biau garsėjo lenkų literatūroje, buvo Lietuvoje gerai žinomas. Kaip kilęs iš Lietuvos ir Lietuvą savo 
raštuose vaizdavęs, jis buvo juoba artimas Lietuvos visuomenei. Iškeltinas dar vienas veiksnys. 
XIX amžiuje ir Lietuvą palietė tautinių sąjūdžių banga. Kaip kituose kraštuose, taip ir Lietuvoje 
tas sąjūdis reiškėsi patriotiniu didžiavimusi savojo krašto istorija, domėjimusi savosios liaudies 
kūryba, susirūpinimu gimtąja kalba ir pastangomis išugdyti savo tautinę literatūrą. Suprantama, 
kad Mickevičiaus veikalai, ypač Konradas Valenrodas ar Gražina, pilni romantinio žavėjimosi 
Lietuvos senove, turėjo būti ypatingai pamėgti. Ne vieną traukė ir tie raštai, kuriuose Mickevi- 
čius atskleidė liaudies legendų poetiškąjį grožį. Ir mūsų literatai, besistengdami paturtinti savąją 
lireratūrą originaliais ar verstiniais veikalais, ne kartą savo vertimams rinkosi Mickevičių. 

Pirmuosius Lietuvoje spausdintus lietuviškus vertimus iš Mickevičiaus kūrybos davė Liudas 
Adomas Jucevičius (1813-1846). Visą savo jaunuolišką literatūrinį entuziazmą jis skyrė lituanisti- 
kai, tiesiog aistringai pamilęs Lietuvos kraštą, jo praeitį, žmones, jų kalbą, o ypač folklorą. Šalia 
gana gausių lenkiškai rašytų savo lituanistinių straipsnių ir knygų, Jucevičius 1837 m. Vilniuje 
išleido nedidelę lietuviškų vertimų iš lenkų poezijos knygelę (Wyjgtki z nowoczesnych poetėw 
polskicb. Thumaczone na język litewski). Iš penkių ten pateiktų dalykų trys buvo Mickevičiaus: 
„Trins Budrisaj“, „Switezine“ ir „Aptankimas“ (tai 46 eilučių ištrauka iš Vėlinių IV dalies: Ne senej 
aplankiau namus mana motinos ...). 

Ne viskas betgi, ką Jucevičius buvo vertęs iš Mickevičiaus, pateko spaudon. Antai 1841 II 20 
jis teiravosi Juozo Igno Kraševskio (laiškai Krokuvos universiteto bibliotekos Rankraščių sky- - 
riuje), ar jis neįdėtų į savo redaguojamąjį žurnalą Athenaeum iš lenkų kalbos lietuviškai verstos 
poezijos: Jucevičius galėtų atsiųsti kelių Mickevičiaus eilėraščių ir kokios ištraukos iš Kraševskio 
Vytolio raudos vertimus. Jau 1839 IX 20 Jucevičius buvo rašęs Kraševskiui, kad esąs išvertęs 
Konradą Valenrodą. 

Tie Jucevičiaus vertimai nebuvo išspausdinti, o jų rankraščiai dingo. Tai buvo dažno mūsų 
rašytojo dalia. Lietuviškos knygos skaitytojų didžiąją dalį sudarė liaudis, kuri tenkinosi malda- 
knyge, kalendoriumi ir kitomis populiarinio pobūdžio knygelėmis. Ir tų pačių palyginti nedaug 
tebuvo išleidžiama. Aukštesnio lygio veikalams buvo bemaž neįmanoma surasti leidėją. Tokie 

dalykai kaip Valančiaus Žemaičių vyskupystė ar Daukanto Būdas retos išimtys mūsų ano meto 
raštijoje. Štai jų amžininko Pabrėžos bent keliolika rankraščių spaudos neišvydo. Vieno botani- 
kos rankraščio pratarmėje Pabrėža skundžiasi: „... reikėjo dar nekurių asabų šiderstvas ištūrėti, 
kaip būčiau nieko darbą ėmęs, kurį kožnas norintis gali rasti liežuvyje lenkiškame.“ Bergi nestigo 
gimtosios kalbos mylėtojų, kurie rašė lietuviškai, nors ir neturėdami daug vilties, kad jų raštai 
bus kada nors išspausdinti. Jie ir sudarė tą mūsų, pasakytume, savotišką „pogrindinę“ literatūrą, 
kuri, kad ir valdžios nedraudžiama spausdinti (tiesa, Strazdo eilėraščių rinkinys buvo nepraleistas 
Vilniaus cenzūros komiteto), tegalėjo plisti rankraščiais siauresniame ar platesniame lietuviškos 
visuomenės ratelyje. Ne visi tokie rankraščiai mums ir bėra žinomi, o daug ir iš viso dingo, betgi 
jie vaizdžiai rodo, kad lietuviškasis literatūrinis gyvenimas buvo daug įvairesnis ir turtingesnis, 
kaip kad galima būtų spręsti iš negausios ir skurdžios spausdintos Daukanto ir Valančiaus laikų 
mūsų raštijos. Anų rankraščių tarpe buvo nemaža ir Mickevičiaus kūrybos vertimų. 

Besklaidydami XIX a. mūsų poetų rankraštinį palikimą, susiduriame su rytų aukštaičio Vale- 
rijono Ažukalnio (Zagurskio, 1820-1874) vardu. Vilniaus Lietuvių mokslo draugijos bibliotekoje 
buvo išlikęs jo poezijos rankraštis Pisma Litewskie W. Zagėrskiego (Ažukalnisa) od roku 1838 do 
roku 1855 (Lietuviška antraštė: Rasztej tikras runkas ir siekioimey 1855). Savo eilėraščius Ažukal- 
nis buvo norėjęs ir išleisti, nes rankraštis pasirašytas Viktoro Aramavičiaus, ėjusio lietuviškų 
knygų cenzoriaus pareigas Vilniuje 1855-1865 m. Be originalių Ažukalnio eilėraščių, ten buvo 
ir vertimų „tu wiru Letuwas, kurie nog užgimima nie mokiedami katbas sawa senelu, palika ra- 
szitojeys linkiszkeys“. Suprantama, kad tų „wiru Letuwas“ tarpe negalėjo trūkti Mickevičiaus. 
Yra ten išverstos dvi Mickevičiaus baladės: „Switezine“ ir „Sugrižimas Tiewa“; be to, „Pradžia 
pana Tadeusza“ (22 eil.) ir dvi giesmės iš Konrado Valenrodo: „Wilija upiu Lietuwas Motina“? ir 
„Kas mana dusus suskeyta ir girdi“ (Ktož me westchbnienia, kto me Izy policzy). Laisvas Mickevi- 
čiaus (nors jo pavardė ir nenurodyta) „Panicz i dziewczyna“ vertimas yra Ažukalnio „Jaunikis 
ir Mergiele (sekioimas)“. 

Kun. Antanas Valentas savo 1858 m. laiške kun. Ambraziejui Kašarauskiui rašė, kad Ažukal- 
nis vertęs Pon4 Tadą, vertimo jis betgi nesąs matęs.!? Gal tai tos 22 Pono Tado pradžios eilutės, 
kurios yra minėtame Ažukalnio rankraštyje? 

Kartas nuo karto susirasdavo panašių senų lietuviškų rankraščių kur nors provincijos klebo- 
nijos apdulkėjusioje lentynoje ar dvaro pastogėje, ar net ir ūkininko pirkioje. Štai, pvz., Stasys 
Šimkus, berinkdamas liaudies melodijas, aptiko pas vieną Skirsnemunės ūkininką nemaža lietuviš- 
kų rankraščių (paskui perduotų Vytauto Didžiojo universiteto bibliotekai), kurių tarpe buvo ir 
Konrado Valenrodo vertimas, atliktas Mikalojaus Godlevskio (1818-1890). Jis kiek bendradar- 
biavęs yra mūsų spaudoje (pvz., Vienybėje lietuvninkų), kai ką net jau ir anksčiau spausdinęs, pvz., 
Ivinskio 1862 m. kalendoriuje yra jo: „Lajkas ir darbaj wisu metu, atsiunsta nuog M. G.“ Apie 
jo Konrado Valenrodo vertimo datą galime spręsti iš Mečislovo Davainio-Silvestravičiaus žinutės 
Aušroje: „Netoli Skirsnemunio gyvena tėviškainis p. Godlevskis, daktaru vadinamas, kursai jau 
pirm dvidešimt metų perdėjo iš senoves karių lietuvių su kryžiokais giesmę Mickaus "Konradas 
Valenrodas'.“!' Tai seniausias mums žinomas Konrado Valenrodo ištiso vertimo išlikęs rankraštis. 
Iliustracijai pateikiame jo ištrauką (rašyba netaisoma): 


* Kiek pataisytas vertimas išsp. be vertėjo pavardės Vienybėje lietuvninkų, 1890, nr. 3, p. 9. 
9 Lituanica [...] ks. A. Kossarzewskiego - rankraštis buvo Kauno kunigų seminarijos bibliotekoje. 
N Aušra, 1885, nr. 2/3, p. 61. 

Szymras miatu bajgies, kaip zokons križioku 

Kraujos pagonijes sziaurines brajdi; 

Jau mus brolej Prussaj galwa nulenkie newalen iszoku 
Arba žemes atsižadeje su duszie i girie skrajdi: 
Wokieczej jos begant, kaip tik grejti wijos 

Riszo muczijo, iki pat groniczes Lietuwos. 

Niamunas skirie Lietuwius no neprietelu: 

Po wienaj pusej žib Bažnicziu boksztas, 

Ir užie goiej giwenimaj diewelu: 

Po antraj pusej ant kalna pastatitas 

Križius, žime wokiecziu, o wirszus uždengts dangumi. 
O ruszczej ant Lietuwos isipletes szona 

Rodos jog wisas žemes Palemono 

Nor apimt isz wirszaus ir paglemžti po sawimi ... 


1926 m. Mykolas Biržiška priminė Tautoje ir žodyje' kitą visai pamirštą, daugumui ligi tol 
ir negirdėtą XIX a. lietuvių poetą Edvardą Jokūbą Daukšą (1830 - apie 1890), kilusį iš Biržų ap- 
skrities ir studijavusį Maskvos, Tartu ir Karaliaučiaus universitetuose. Vilniaus Lietuvių mokslo 
draugijos bibliotekoje buvo išlikęs Daukšos lietuviškų ir lenkiškų eilėraščių rinkinys (greta su 
kitokiais raštais). Iš ten matom Daukšą buvus su daukantiniu aiškumu apsisprendusį lietuvį patrio- 
tą, gimtosios kalbos ir istorijos mylėtoją. Rankraštyje buvo dviejų ištraukų iš Konrado Valenrodo 
vertimai: 1857 m. — Vilijos giesmė (Neris gimditoji upealu musu) ir tais pačiais ar 1858 m. - 14 
poemos pradžios eilučių (Kajp brajdit kravjuj pusnakt'us pradejo Kriz'okaj, šimtas meatu jav iš- 
ejo ...). Be to, ir kai kuriems originaliems Daukšos eilėraščiams Mickevičius bus turėjęs įtakos. 

Juliaus Anusavičiaus (1832-1907), 1863 m. sukilimo dalyvio ir tremtinio, grįžusio Lietuvon 
vos 1891 m., bene daugiausia buvo išlikusios rankraštinės poezijos (apie 20 000 eilučių), kurių 
dalį paskelbė Juozas Tumas? ir Vaclovas Biržiška.“ Rašinėti eiles Anusavičius bus pradėjęs apie 
1850 m. Jo rankraščių tarpe buvo ir Konrado Valenrodo pradžios 60 eilučių vertimas. 

Vilniaus Lietuvių mokslo draugijos bibliotekoje tarp įvairių Daukanto palikimo rankraščių teko ma- 
tyti nežinomo vertėjo (pažymėta: Jaunc Žemaytys) „Žibakie“ (tai Mickevičiaus „Przedwiosnek“). 

Zinoma, turėjo būti ir daugiau vertimų, nes Mickevičius buvo lietuvių labai branginamas. Įdomų 
tuo atžvilgiu dalyką randame Jono Koncevičiaus 1908 m., Mykolui Biržiškai paprašius, surašy- 
tuose atsiminimuose apie lietuvių studentų gyvenimą Maskvoje praeito amžiaus septintajame 
dešimtmetyje.!5 Koncevičius ten rašė apie ano laiko Maskvos studentų būrelį, kuris rūpinosi 
lietuvių kalba, svajojo apie lietuvybės prisikėlimą (Atamenu Enriką Bukauską, kitąkart Maskvo- 
je kalbėjusį „Po 50 metų būsint Kaune lietuviška opera“), rengė lietuviškas knygas, leido ranka 
rašytą laikraštuką su motto „Kol saula užtekės, rasa akis išės“ ir t.t. Jų veikloje iškilo ir Mickevi- 
čiaus vardas. Koncevičius rašo: 


Tada buvo nutarta per nedėlią nedėlios dienoj susirinkti pas darbuojančiusius lietuviškai. Tame susirinkime 
atsirado krūvelė apie 20 ypatų. Vėlios minskiečiai daugiausia kalbėjo ir karštai išsireiškė, reikia visą gudiš- 
kumą-lenkiškumą atmesti ir nusitverti lietuviškumo, o tai visus mokslų raštus apskelbti lietuviškai, mūsų . 
poetas, o ypačiai Mickevičių, išversti ir išspausdinti lietuviškai ... 


2 Tauta ir žodis, kn. IV, p. 283-300. 

3 Labai vertinęs ilgą Anusavičiaus idilę „Viena pavasario diena“, plg. Vaižganto raštai, t. XI, Kaunas, 1929, p. 183. 
4 Mūsų senovė, 1937-1940. 

5 M. Biržiška, Iš mūsų kultūros ir literatūros istorijos, kn. Il, Kaunas, 1938, 

Panašus studentų ratelis, kuriam vadovavo Petras Vileišis, veikė aštuntajame dešimtmetyje 
Petrapilyje. 1875-1876 m. jų buvo leidžiamas ranka rašytas laikraštukas Kalvis-melagis, apie kurį 
Juozas Brazaitis (1850-1926) rašė Juozui Tumui: „... mes rašėm, kas ką norėjom. Buvo ir politinių 
straipsnių, ir javų kainų, iš oro pagautų. Kažin kas buvo pamėginęs versti "Pan Tadeusz". Rašinėjau 
ir aš. Iš Mickevičiaus išverčiau “Wilija naszych strumieni rodzica'. Aš tą vertimą tebeatmenu ...“!6 


VI 


Kalbant apie Mickevičiaus įtaką mūsų literatūrai, tenka paliesti ir vieną iš pačių stambiųjų 
mūsų senesniosios poezijos vardų, būtent Antaną Baranauską. Jo Anykščių šilelio ir pati kilmė 
savotiškai susijusi su Mickevičiaus Pomu Tadu. Adomas Jakštas apie šį reikalą taip rašė: 


Buvo tai 1857-1858 mokslo metuose. Dvasiškąją iškalbą išguldinėjo tuomer Varnių seminarijoje kun. An- 
tanas [turėtų būti: Andrius, plg. Lietuvių enciklopedija, +. VI, p. 450] Gabšys (Gabszewicz). [...] Ateidamas 
ant lekcijų, atsinešdavo tai Mickevičių, tai Krasinskį, tai Slovackį... Ant vienos iš tokių lekcijų kun. Gabšys, 
perskaitęs iš „Pano Tadeusz'o“ Lietuvos girių aprašymą, ėmė girti poeriškus to veikalo grožius, paskui nuo 
poemos nukreipė šneką į lenkų kalbą, pradėjo plačiai aiškinti, kaip ji graži, turtinga, daliai skambanti ir t.t. 
[-..] Iškėlęs į padanges lenkų kalbą, ėmė bjauriai tyčioris iš lietuviškosios, kad ji, girdi, gera tik piemenims ir 
tamsiems ūkininkams, kad joje negalima išreikšti jokių aukštesnių minčių, kad ji poezijai visai netinkanti ir 
t.t., ir t.t. (...] Kaip patiko ta lekcija kitiems klierikams, nėra žinios. Ber A. Baronui ji stačiai lyg peiliu širdin 
įsmego. Jame atsirado gyvas noras atsistoti ir garsiai, visiems girdžiant, viešai prabilti: „Kun. profesoriau! 
Tamsta begėdiškai meluoji, arba kalbi, ko visai neišmanai!“ [...] užmiršti jo žodžių, išniekinančių lietuvių 
kalbą, niekaip negalėjo. Tatai nenurimo tolei, kolei tą pačią vasarą 1858 m., namo parvažiavęs, neparašė 
„Anykščių šilelio“ pirmosios dalies, o sekančią vasarą - antrosios. [...] Aukščiau paduotuosius faktus sura- 
šiau čia taip, kaip pats am. at. vysk. Baronas man pasakojo." 


Ir tikrai Pon0 Tado gamtos vaizdų įtaka Anykščių šileliui labai ryški. To neslėpė nė pats Bara- 
nauskas, vienoje savo poemos dalyje tiesiog ir rašydamas: „kaip Mickevičius sako“. Prieraše prie 
tos vietos Baranauskas primena: „Lietuvnikas Adomas Mickevičius, lenkų giesmininkas, gražiai 
aprašė mūsų miškų grybus giesmėj “Pan Tadeusz'.“ 

Poną Tadą Baranauskas labai mėgęs. Jo buvusio ilgamečio sekretoriaus kun. (vėliau prel.) Juo- 
zo Laukaičio atsiminimuose, dr. Juozapo Stakausko surašytuose (nespausdintuose), teko skaityti, 
kad Baranauskas Pon4 Tadą visą atmintinai mokėjęs. Pacitavus eilutę iš bet kurios Pono Tado 
vietos, Baranauskas toliau atmintinai deklamuodavęs. 

Adomaičio-Budrio tvirtinimu, Baranauskas netgi buvęs išvertęs Po14 Tadą lietuviškai. Aukš- 


čiau minėtame straipsnyje apie Mickevičių lietuvių literatūroje Budrys taip rašė: 


Baranauskas išvertė „Poną Tadą“. Negaliu čia smulkmeniškai išnagrinėti to vertimo; pagaliau vertėjas, kaip 
vienas iš geriausių lietuvių poetų, yra žinomas besidomintiems lietuvių literacūra. [...] Norintiems arčiau 
pažinti ir įvertinti „Pono Tado“ vertimą čia cituoju įžanginę ištrauką [rašyba netaisoma]: 

Tevine Lietuva! tu kajp sveikata! 

Kajp tovi reik brangit tas tik pamara, 

Kursaj jos netenka. Dar matau garbinga “ 


16 Vertimas išsp. J. Tumas, Lietuvių literatūros paskaitos: Draudžiamasis laikotarpis: Aušrininkų grupė ..., Kaunas, 
1924, p. 342. 

" „Kas įkvėpė A. Baronui 'Anykščių šilelį'“, Gabija: Rinktinė knyga, paaukota Lietuvos dainiaus vyskupo Antano 
Baranausko atminimui, Krokuva, 1907, p. 24-25. 

Grožybe tova, ir giedu iszsilges. 
Szwenta Marya ką gini Częstachova, 
Auszros turi vartus po sparnu sova; 
Ka gini Lietuva ir josios žmones, — 
Sveikata gražynaj man isz malones, 


Toliau Adomaitis-Budrys prideda: „Ketino versti 'Poną Tadą' ir Silvestravičius [t.y. Mečislovas 
Davainis-Silvestravičius], bet ar išvertė - nežinau. Atrodo, kad šalia Baranausko puikaus [wybor- 
nego0] vertimo kitas vertimas nebereikalingas.“ 

Kada Baranauskas bus vertęs Po14 Tadą, ar dar tada, kai su seminarijos draugais Klemensu 
Kairiu ir Pranu Viksva svajojo apie lietuvių literatūros aukso gadynę ir rašė savo svarbiuosius poezi- 
jos kūrinius, ar vėliau, kai dėstė lietuvių kalbą Kauno kunigų seminarijoje, - nežinome. 

Deja, ne tik nėra išlikęs to vertimo rankraštis, betgi be Adomaičio-Budrio apie tą vertimą kiti net 
neužsimena, pvz., Juozas Tumas ir Mykolas Biržiška, kurie savo rašiniuose apie Baranauską buvo 
surinkę apie jį labai išsamios medžiagos. Neįtraukė to vertimo ir Vaclovas Biržiška savo Lietuvių 
bibliografijon. Galima būtų netgi suabejoti Budrio pateiktosios žinios tikrumu, kaip jau 1898 m. 
Tėvynėje paabejota: „Nekuriame lenkiškame laikrašty [...] teko skaityti, būk kun. Baranauskas 
(dabar vyskupas) yra išvertęs 'Poną Tadą), net kelios eilutės pradžios vertimo buvo patalpintos, 
netikiu vienok, kad tas būtų teisybė, iš “Pono Tado" yra į lietuvišką versta vien tik pradžia“! 

Panašiai kaip Baranauskas, liūdėjo ir dažnas kitas ano meto lietuvis patriotas dėl lietuvių kal- 
bos paniekinimo. Liudas Adomas Jucevičius, savo vertimų knygelėje pateikdamas ir lietuvių rašti- 
jos apžvalgėlę, skundėsi, kad Lietuvos poetai nelietuviškai rašą (Dzisiejsi nawet litewscy wajdeloci, 
niestety! nie po litewsku piszą). Ne vienas ilgėjosi stambaus vardo lietuvių poezijoje, tokio, kaip 
Mickevičius. Pacituosime didelio lietuvybės mylėtojo ir žodyno sudarinėtojo žemaičio Andriaus 
Ugianskio, gyvenimo nublokšto tolimon Kazanėn (čia mokytojavo, vėliau profesoriavo) žodžius 
iš jo lenkiško 1859 X 1 laiško Valančiui (Valančius nepanoro su juo susirašinėti lietuviškai, kaip 
Ugianskis buvo pradėjęs): 


Šiandien stebint lietuvių kalbą, galime geriau suprasti ir Homero kalbos nuostabų grožį; lengva daryti išva- 
dą, kad ir graikų kalba iki Homero per daug amžių turėjo tobulėti liaudies lūpose, taip pat reikia spręsti, 
kad ir lietuvių tauta ir jos kalba turi būti labai sena. [...] Tegu tik Dievas mums greičiau duoda lietuvišką 
Homerą [...] buvo juo A. Mickevičius, bet gaila, labai gaila, kad, vadindamasis lietuviu, neparašė savo 
veikalų lietuviškai; tada mūsų literatūra ne kiekybe, bet savo veikalų verte būtų atsistojus vienon eilėn su 
pirmomis pasaulyje [...] o tai kažkaip keistai ir atrodo: turinys visai lieruviškas, o kalba lenkų, primenanti 
mums mūsų fizinę ir moralinę pražūtį.!? 


VII 


Nors jau ir anksčiau būta paskirų lietuvių kalbos mylėtojų, betgi tikrasis lietuvių tautinis 
atgimimas pasireiškė tik antroje XIX a. pusėje, kada po baudžiavų panaikinimo ilgainiui page- 
rėjo ekonominė liaudies būklė ir iš jos tarpo iškilo gausėjanti lietuviška inteligentija. Liaudies 
kilimo buvo ir Jonas Basanavičius, ir Jonas Šliūpas, ir Vincas Kudirka, ir Petras Vileišis, ir Jonas 


Iš Tėvynė, 1898, nr. 12, p. 391. 
» V. Biržiška, „Nežinomi senieji lietuviški tekstai“, Tauta iz žodis, kn. VII, 1931, p. 336 (vertimas į lietuvių kalbą 
V. Maciūno). 

Mačiulis-Maironis, ir Juozas Tumas-Vaižgantas, ir kiti stambieji tautinio atgimimo vadai. O liau- 
džiai buvo svetimos tos istorinės unijinės tradicijos, kuriose augo lietuvių bajorija ir kurios buvo 
šventos Mickevičiui. Lenkų tautos ir piligrimų knygose Mickevičius su religiniu patosu rašė apie 
Lietuvos ir Lenkijos uniją: „Ir apdovanojo juos [t.y. lenkus] Dievas, nes didelė tauta, Lietuva, susi- 
jungė su Lenkija, kaip vyras su žmona, dvi sielos viename kūne. Ir nėra prieš tai niekada buvę tokio 
tautų susijungimo.“ Todėl Mickevičius, kad ir laikydamas save lietuviškos kilmės, kultūriškai ir 
politiškai jautėsi lenku. „Lietuvis ir mozūras yra broliai, - rašė jis ten pat. - Argi ginčijasi broliai, 
kad vienas turi Vladislovo, o kitas Vytauto vardą? Jų pavardė yra ta pati: lenkų pavardė.“ 

Tokios pažiūros buvo visai nepriimtinos tautiškai susiprantantiems lietuviams. Jie nebegalėjo 
tuo pačiu metu vadintis lietuviais ir laikyti save lenkais. Labai būdingai, pvz., rašė Andrius Viš- 
teliauskas, vienas iš Aušros steigėjų: 


... daugiausia pradėjau drąsiai gaivinti dvasia savo genties nuo 1864 m., atvažiavęs į Paryžių. Ten mane len- 
kai užrašė kaipo lenką, o aš protestavau ir sakiau, kad aš ne lenkas, bet lietuvis. Vienas grovas prisispyręs 
mane klausė daugiau negu 20 sykių, ar aš lenkas, aš atsakiau vis, kad ne lenkas, bet lietuvis, ir užklausiau, 
ar jis lietuvis; atsakė man — kad ne! Taigi aš patvirtinau, kad ir aš negaliu būti niekados lenku, būdamas 
lietuvininku.20 


Panašiai rašė Aušroje ir Miglovara (Juozas Miliauskas): „... mes geidžiame visi ant visados pa- 
likti tuomi, kuomi mumis Dievas sutvėrė: ne lenkais, ne rusais, ne vokiečiais, bet lietuviais.“2! 

Betgi nors Mickevičiaus tautiniai ir politiniai idealai buvo svetimi pasidarę lietuvių patriotams, 
jo raštai, kuriuose taip gražiai buvo aprašyta Lietuva ir jos praeitis, buvo jiems ir toliaus brangūs. 
Kun. Antanas Milukas, gausiai reiškęsis Amerikos lietuvių raštijoje, taip vertino Mickevičių: 


„Mickevičius, sekdamas madą ir reikalavimus ano laiko, rašė lenkiškai, nors mislis ir įralpa raštų, labiau- 
siai kol neišvažiavo į užrubežį, visur yra gryna lietuviškai tautiška. [...] Konrad Wallenrod, Gražina, Diedai 
[t.y. Vėlinės) ir Ponas Tadas yra taip prakilniai tautiški, taip karštai lietuviški, jog prakilnesnių negalime 
laukti nuo karščiausio lietuvio tėvynainio. Iki šiol ir da ilgus metus tie veikalai, ypač gi Gražina ir Konradas 
Wallenrod'as originale ar išversti gaivins rautišką dvasią lietuviškose krūtinėse.2 


Visai tokias pat mintis randame J. J. (Jono Jonilos, t.y. Jono Žiliaus) ir P. Trup. (Tomo Ast- 
ramsko) straipsnyje apie Mickevičių: 


Kuom Adomas Mickevičius yra dėl mūsų, dėl lietuvių? Taipgi dideliu dainiumi, kurs rašė nors svetimoj 
dėl mūs? kalboje, vienok mokėjo karštai o teisingai aprašyti, apdainuoti mūs" tėvynę Lietuvą, kuri buvo ir 
jo tėvynė. Da daugiau, mokėjo apdainuoti garbingas valandas mūsų praeities ir tuom pat uždegti mumyse 
meilę dėl tėvynės. Kurs iš lietuvių gali skaityti su šalta širdžia tokius Mickevičiaus veikalus, kaip Gražina, 
Konradas Valenrodas?23 


Jautė tai ir Jonas Basanavičius, kuris savo autobiografijoje prisimena, kad dar trečiojoje gimna- 
zijos klasėje susipažinęs su Mickevičiaus poezija, ir prideda: „Konradą Wallenrodą' ir Syrokomlės 
“Margier" daugybę kartų skaičiau, ir kuone viską iš atminties atkartoti buvau išmokęs.“?* Dzūkas 
(Jonas Radziukynas) rašė: 


20. J Šliūpas, Lietuviszkiejie rasztai ir rasztininkai, Tilžė, 1890, p. 138. 
21 Aušra, 1884, nr. 9. 

2 Lietuviškas albumas, 2-as leid., Shenandoah, Pa., 1900. 

3 Tėvynė, 1898, nr. 12. 

* Lietuvių tauta, kn. V, 1935, p. 20. 

A. Mickevičius išauklėtas lenkiškoje dvasioje ir išmokintas lenkiškoje mokykloje (iš mažens klioštoriuj, nes 
lietuviškų mokyklų nebuvo) per liet. išgamas zokoninkus domininkonus Novogrudke, kaip visi tos gadynės 
Lietuvos bajorai. Ber Mickevičius turėjo mokėti ir lietuviškai, nes pažinojo gerai lietuvių būdą, dainas, le- 
gendas ir mitus; mes tą visi matome jo raštuose. [...] Apdainuoja stebuklingai puošdamas numylėtą tėvynę 
Lietuvą, ko nei jokis poetas prieš jį nebuvo atlikęs. 


Anot Jono Šliūpo, Mickevičius, Kraševskis ir kt., „būdami bajorais, sulenkėjusiais lietuviais, jau- 
tė lietuviškai ir mislijo, norint rašė lenkiškai“.** Aušrininkas Mečislovas Davainis-Silvestravičius 
šitaip kėlė lenkų rašytojų, kaip Mickevičius ir kt., reikšmę: „Aš taip pat esu bajoras, Zemaičiuose 
gimęs, ir tų pačių lenkų autorių, su simpatija apie Lietuvą rašiusių įtakoje, pasidariau vienas iš 
lietuvių sąjūdžio šalininkų “27 

Daug galima būtų pacituoti panašių pasisakymų, ryškiai apibūdinančių mūsų tautinio atgimi- 
mo veikėjų ir rašytojų pažiūras į Mickevičių. Su kokiu karštumu būdavo keliamas Mickevičiaus 
lietuviškumas, matome kad ir iš Petro Vileišio straipsnio „Už ką mes lenkams turime būti dėkingi 
ar nedėkingi“. Lietuviai ne tik politiškai sustiprinę, anot Vileišio, lenkus, išgelbėdami juos kovoje 
su kryžiuočiais, bet ir 


mes juos ir dvasiškai sušelpėme. Kuom Lenkija kuo labiausiai puošėsi? Adomu Mickiewicz'iu. O šis kas gi 
buvo? Lietuvis, tikras lietuvis. Jegut kironiškai būtų buvę, tai nebūtų jis šaukęs: „Litwo, ojczyzno moja“. 
Lietuva, tėvyne mano. Tą vardą priminęs, apie kitus lietuvius, lenkiškai rašiusius, drąsiai jau galiu užtylėti, 
nes užtenka pridurti vieną vardą to dvasios milžino, to garsiausio giesmininko, idant suprasti, kokią dvasišką 
dovaną Lenkija nuo Lietuvos yra apturėjusi, vietoj jos nė krislo neduodama... Toliau jie [t.y. lenkai] sako, būk 
tai mes skaitome jų knygas ir laikraščius — ir tokiu būdu naudojamės iš anų civilizacijos. Dieve mieliausis. 
Bent sykį gi nustokime niekus pliauškę ir juokus provyti. Lenkiška rašliava taip pat lenkams priguli, kaip 
ir mums. Kas gi daugiausia ir drūčiausiai ją stūmė pirmyn, kad ne mūsų Adomas? Teisybė, jis, kaip ir visi, 

.sulenkuotas buvo, bet save už lietuvį laikė ir Lietuva jį užaugino. Lietuvos miškai meilingai jam ūžė, kada 
pilnas mislių jis ten rymodavo. Nemunas ir Neris jam savo vilnimis blizgavo, kada, savo krašto nelaimėmis 
suspausras, nežinojo, kame palinksminimo ieškoti, Kauno slėnis savo kvietkomis it gardžiais kvepėjimais 
jį linksmino, kada jis ten vienas nuliūdęs tik su savo mislimis glėbavosi. Mickiewiczius, mūsų Adomas - tai 
tikras Lietuvos sūnus, jos tikras kūnas ir kraujas.28 


Panašiai ir Jonas Basanavičius, polemizuodamas Aušroje su Dziennik Poznažski, nurodžiusiu, 
kad tai lenkai išaukštinę Lietuvos pamirštąją praeitį, atsikirto: 


Bet kas, klausiame, sudėjo tas dainas apie Lietuvos senovę, kurios apgarsino Europoje vardą lenkiškos poe- 
zijos? Atsakymas trumpas: lietuviai! Adomas Mickevičius, L. Kondratavičius, J. L. Kraševskis, T. Le- 
nartavičius, Kotkis (Chodžko), Adinčius (Odyniec), Asnikis ir daugel menkesnių dainių turi lietuviškas, ne 
lenkiškas pravardes, yra lietuviai, paeina iš Lietuvos ir jų gyslose teka lietuviškas kraujas. Jei jie rašė nelietu- 
viškai apie savo mylimos Lietuvos praeitinę, rai tame nusikaltus lenkiška įrekmė ant Lietuvos veikalų.?? 


Visi tokie pasisakymai ilgainiui taip apsupo Mickevičiaus vardą tikro lietuviškumo skraiste . 
ir patriotine pagarba, kad ir ligi šių dienų ją tebejaučia ne kartą net ir tie, kurie patys nėra arčiau 
susipažinę su Mickevičiaus kūryba, gal net nėra ir skaitę jo raštų. 


5 Vienybė lietuvninkų, 1898, nr. 51. 
6 Aušra, 1984, nr. 1/3, p. 70. 

7 Kurjer Litewski, 1906, nr. 157. 

28 Varpas, 1892, nr. 3, p. 34-35. 

2 Aušra, 1883, nr. 7, p. 188-139. 

VIII 


Vyraujant tokioms pažiūroms į Mickevičių, turėjo atsirasti dar daugiau Mickevičiaus ver- 
tėjų iš gausėjančių mūsų rašytojų tarpo. Jie jau turėjo geresnių galimybių išspausdinti savo raštus, 
kaip kad priešaušrio rašytojai, nes didėjo lietuviškos knygos pareikalavimas, o mūsų augančioji 
periodika davė savo puslapiuose vietos ir literatūrinei medžiagai. 

Pačioje Aušroje vertimų iš Mickevičiaus nėra. Betgi aušrininkai yra išspausdinę ne vieną verti- 
mą kituose laikraščiuose ar knygelėse. Štai 1884 m. buvo išspausdintas Stanislovo Dagilio (1843-1915) 
vertimų rinkinėlis Lietuwiszkas sziupinis isz svetimų skanskeniu ant naudos broliams lietuwiams 
pataisitas. Pirma laida (t.y. pirma dalis). Neturėjęs didesnio originalaus poeto talento, bet paly- 
ginti neblogas aniems laikams įvairių svetimų autorių vertėjas, Dagilis davė toje savo knygelėje 
Mickevičiaus „Trijų Budrių“ vertimą. 1906 m. išspausdintoje antrame tos knygutės leidime 
randame dar ir Pon0 Tado pradžios (22 eil.) ir dviejų ištraukų iš Konrado Valenrodo (Vilijos 
giesmės ir Alpuharos) vertimus. 1891 m. išėjo antra Lietuwiszko sziupinio dalis, kur buvo įdėtas 
Konrado Valenrodo dalies vertimas (trys giesmės iki „Puotos“). Konradą Valenrodą Dagilis, kaip 
pats pasisakė??, pradėjęs versti jau 1882 metais. 1910 m. Dagilis perspausdino vertimą, jį kiek 
pataisydamas ir užbaigdamas. 

Originali Dagilio poemėlė Joninės Parovėjos karčemoje (Lietuwiszkas sziupinis, 1884) savo 
pradžia (Valgo, geria, dega pypkos, / Rėkia, karčema net plyšta, | Trenkia šokiai ...) kiek primena 
Mickevičiaus baladę „Ponia Tvardauskienė“. 

Pirmasis mūsų periodikoje randamas Mickevičiaus vertimas bus buvęs Andriaus Višteliausko 
(Vištaliaus, 1837-1916), įprastiniu J. A. V. Lietuvio slapyvardžiu pasirašytas, fragmentas: „Atlužis 
isz "Kunrado Wallenrodo'. Bylos istoriszkos Adomo Mickiewicziaus. Giesme Waidalioto“.?! 

Višteliauskas yra palikęs ir pirmąjį mums žinomą vertimą iš Krymo sonetų (Višteliauskas so- 
netą vadina varpeliu), kurio rankraštis buvo Krokuvos universiteto bibliotekoje.?? Vertimas kaip 
anam laikui tikrai sklandus ir jį čia cituojame, netaisydami rašybos: 


KRYMO VARPELIS. KLONIS AKERMANO. 


Užplaukiau ant placibes asz sausuju juriu, 
Wežims kaip eldžia niaria žatumo grožibej. 
Wilnij piewu užencziu yr kwietku daugibej' 
Aplenkdams wysas salas karielines žiuriu. 


Jau tiamsta, o niekur kialo ne kurhano: 

Ant dangaus žwaigždžiu jeszkau, roditoju taka. 
Isz tolo debesis žwilg — tian auszcine tiaka... 

Tai Dniestruppe twisk, rai žyb lampa Akermanu. 


Stokim!.. Kaip tyku!... girdžiu kur gerwes traukiasi; 
Kuriu akis sakalo nedasiektu laukia: 
Girdžiu kur peteliszke ant žoles supasi. 


3 Draugija, 1912, nr. 63, p. 249. 
3 Išsp. Nemuno sarge, 1886, nr. 26. 
2 Persp. V. Maciūnas, „Krokuvos bibliotekose pasirausus“, Vairas, 1935, nr. 6 (RR, p. 907-912). 

Kur žalcis slidapilwis per žolina plaukia. 
Tam tykume teip statau insilgusia ausi, 
Kad girdecz in Lietuwos balsa (wažuokim) nieks neszaukia! 


Vyturio slapyvardžiu 1884 m. Ragainėje išspausdintoje Tėwynainiu giesmėje aušrininkas 
Mečislovas Davainis-Silvestravičius (Silvestraitis, 1847-1919) Lietuvą vadina „didžio Mickaus 
gimdytoja“. Ten pat, kaip priedas, yra ir du vertimai iš Mickevičiaus: 1) Isz giesmiu žordo Byrono 
pagaliszguldyma Adomo Mickaus (tai Child Haroldo graudus atsisveikinimas su gimtuoju kraštu) 
ir 2) Abejone Adomo Mickaus (tai „Niepewnošc“). Knygutės gale pažymėta: 21 gegužio 1878. 
Antrajame 1905 m. leidime tų vertimų jau nebėra. 

1886 m. išspausdintame (su kontrafakcine 1861 m. data) įvairių autorių poezijos rinkinėlyje 
Byrutės dainos randame Davainio-Silvestravičiaus verstus „Tris Budrius“. Vertė jis ir Konradą 
Valenrodą. 1883 XI 9/21 jis rašė kalbininkui Janui Kartowicziui, kad jau išvertęs bemaž pusę 
poemos; „Vaidilos pasakojimą“ hegzamertrais sueiliavęs jo paprašytas Jurgis Mikšas (1862-1903), 
kuriam jis davęs prozinį tos dalies vertimą. Su laišku atsiuntė Karlowicziui savojo vertimą 69 
ir Mikšo — 15 eilučių. Vertimas taip ir liko nespausdintas (laiškas su vertimų fragmentais buvo 
Vilniaus Lenkų mokslo bičiulių draugijos bibliotekoje). 

Anot Adomaičio-Budrio, Davainis-Silvestravičius ketinęs versti ir Pox4 Tadą. Ar jis vertė, 
nežinia. Betgi dvi Pom0 Tado giesmes buvo išvertęs kitas aušrininkas, Kazimieras Bukaveckas- 
Bukavietis (1855-1940), jų tačiau neišspausdino.33 1885 ar 1886 m. jis išvertė Konrado Valenro- 
do dalį, baigdamas „Alpuhara“ ir praleidęs Vaidilos pasakojimą.3* Vertimą jis pasiuntė 1898 m. 
Tėvynės redakcijai Amerikon; čia jo vertimu pasinaudojo Jonas Žilius. Garsas Amerikos lietuvių 
išspausdino Bukavecko (betgi nenurodydamas pavardės) iš Mickaus (!) verstą baladę „Baltas kar- 
žigys“ (tai Mickevičiaus „Ucieczka“); tais pat metais baladė išleista atskira brošiūrėle — atspaudu, 
0 1906 m. pasirodė jos antrasis leidimas. 

Vertė Mickevičių ir Aušros poetas Petras Arminas-Trupinėlis (1853-1885). Lietuviškas Aušros 
kalendorius ant metų 1885 įdėjo jo „Sugrįžimą tėvo“; nežinia tik, kodėl pažymėta: pagal vokiszka 
parasze P. Trupinėlis, nors tai populiarusis Mickevičiaus „Powrot taty“. Dar yra išvertęs „Tris 
Budrius“.3* Dėl ankstyvos mirties Arminas nebepabaigė Gražinos (jis rašė: Gražioji) vertimo, 
kurio paliko 165 eilutes.37 

Kun. Simanas Norkus (Narkevičius, 1841-1913), kuris Aušroje 1883 m. išspausdino Kondra- 
tavičiaus Margirio vertimą, gal bus vertęs ir Gražiną. Apie tai girdėjęs Adomaitis-Budrys (podobno 
istnieje przeklad „Gražyny“ Narkiewicza), betgi pats vertimas nėra išlikęs. 

Daugeliau Mickevičiaus vertimų yra davęs Vincas Kudirka. Iš smulkesnių dalykų: sonetą 
„Nemunui“, baladę „Ponia Tvardauskienė“ ir „Viliją“. Tie vertimai buvo pakartoti jo Laisvose 
valandose (1899) ir vėliau jo raštų rinkinyje. Iš stambesnių dalykų: „Vaidilos apysaka“ iš Kon- 
rado Valenrodo * ir Vėlinių trečioji dalis*?. Pastarasis vertimas išėjo ir atskira knygute: Vėlines. 


3 Plg. Aušra, 1885, nr. 10/11, p. 359; Tėvynė, 1898, p. 391. 

* Žr. Jr. Jonas, Vertimai iš Mickevičiaus, t. II, Plymouth, Pa., 1899, p. 7. 
5 Garsas Amerikos lietuvių, 1897, nr. 3/4. 

36 Varpas, 1892, nr. 6 ir Armino raštai, Tilžė, 1893 ir Vilnius, 1907. 

7 Varpas, 1903, nr. 4/5 ir Armino raštai, 1907. 

3 Varpas, 1889, nr. 3, nr. 7; 1896, nr. 2. 

3 Kudirkos raštai, Tilžė, 1909, t. IV, p. 235-246. 

*0 Varpas, 1899, nr. 1-6. 

Parašė A. Mickevičius, vertė Kapsas. Pasveikinimui dienos 24 gruodžio 1898 (Tilžė, 1900). Taip 
tad ir lietuviai norėjo pažymėti Mickevičiaus gimimo 100 metų sukaktį. Vėliau tas vertimas 
pakartotas Kudirkos raštų IV tome. Vertimas nepilnas. Kudirka išvertė tik I, VII ir VIII scenas, 
dalį pastarosios irgi praleisdamas. Taigi Kudirka paliko nevertęs scenų su fantastika, vizijomis, 
improvizacijomis, o davė Vilniaus kalėjimo, Varšuvos baliaus ir senatoriaus rūmų vaizdus, kur 
Lietuvos jaunimo kančios ir Novosilcevo žiaurumas buvo ryškiai nupiešti. Tai ir buvo svarbu 
Kudirkai, tam griežtajam kovotojui su rusų valdžia. Vienybės lietuvninkų korespondentas taip 
rašo apie Kudirkos vertimą: 


Kaip Mickevičiaus visi poetiški raštai yra semti iš Lietuvos dejų, taip ir šitasai, Vėlinės, kur jis dramatiškai 
aprašė nedorus pasielgimus caro tarnų Lietuvoje, kurio nekaltai gyventojus terioja ir kemša į kalinius. Dr. Ku- 
dirka, norėdamas ir lietuviams parodyti bjaurius pasielgimus caro tarnų, išvertė tąjį veikalą į lietuvišką kalbą, 
kad lietuviai galėtų ant teatro užvedant pamatyti tuos darbus, juos išjuokti ir paniekinti.*! 


Iš smulkesniųjų vertimų, be abejo, žymiausias buvo Maironio „Vilijos“ vertimas, išspausdin- 
tas Zemaičių ir Lietuvos apžvalgoje“? Keli smulkesni dalykai buvo išspausdinti ir Tėvynės sarge. 
1899 m. „Vilkas ir szuva. Sakmė“; ten pat nurodyta, kad tai imta „iš raštų a. a. kun. Ant. Bortke- 
vičiaus“.3 Betgi Juozas Tumas parodė, kadtą pasakėčią vertė kun. Vincas Šliogeris (1833-1913), 
kuris, jau 60 metų amžiaus būdamas, susipažino su lietuviškuoju sąjūdžiu, pats ėmė kai ką lietu- 
viškai eiliuoti ir savo eiles įrašė kun. Bortkevičiaus poezijos sąsiuvinin.“* Randame Tėvynės sarge 
ir du Mickevičiaus humoristikos dalykus, išverstus Mažeikos (slapyvardis?): „Blusa ir rabinas“ 
ir „Skusta-kirpta“.“ 

Tėvynės sarge išsp. mūsų populiariojo poeto Margalio (Juozo Šnapščio, 1877-1921) eilėraštis 
„Įjaunuomenę. Oda“.* Tai žinomosios Mickevičiaus „Odės jaunystei“ laisvas sekimas, nors Mar- 
galis ir nemini Mickevičiaus pavardės. Mėgino Margalis versti jau taip daugelio verstąjį Konradą 
Valenrodą, išspausdindamas Žinyčioje 120 poemos vertimo eilučių.47 Nors gale pažymėta: bus 
toliau, bet daugiau nebebuvo spausdinta. Vėliau Margalis dar išvertė XIV Krymo sonetą“ ir 
pluoštą Mickevičiaus aforizmų.*? 


IX 


Nedideli dėl nepalankių spaudos draudimo sąlygų lietuvių laikraščiai negalėjo duo- 
ti daug vietos Mickevičiaus veikalų lietuviškiems vertimams. Kas kita buvo Amerikoje, kur 
laisvai leidžiama lietuviškoji periodika buvo nemažos apimties ir galėjo dėti ir stambesnius 
originalinius ar verstinius veikalus. Štai, pvz., Vienybėje lietuvninkų buvo išspausdinti „Diedai 
(Strijai, senuoliai, ainiai). Veikalas poeto Adomo Mickevyčios. Perguldė iš lenkiško Aleksandras 


* Vienybė lietuvninkų, 1900, nr. 40. 

2 Žemaičių ir Lietuvos apžvalga, 1891, nr. 10, o vėliau kartota ir taisyta Pavasario balsuose. 
S Tėvynės sargas, 1899, nr. 4. 

* Plg. Vaižganto raštai, t. XIII, Kaunas, 1929, p. 292. 

4 Tėvynės sargas, 1901, nr. 1 ir 1902, nr. 1. 

*4 Tėvynės sargas, 1900, nr. 4/5. 

? Žinyčia, 1900, nr. 2ir 3. 

*  Margalis, Volungė ir vieversėlis, Kaunas, 1907. 

* Draugija, 1922, nr. 9/10. 

Gužutis“.3? Tai mūsų pirmojo dramaturgo Aleksandro Fromo (1822-1900) išverstos Vėlinių I, II 
ir IV dalys. Fromo rankraščių (Vytauto Didžiojo universiteto bibliotekoje) tarpe buvo jo drama 
Aldona, kuriai medžiaga imta iš Konrado Valenrodo. 

Bene daugiausia Mickevičiaus vertimų bus išspausdinęs Jonas Žilius (Žilinskas, 1870-1931), 
rašęs Jr. Jono ir kt. slapyvardžiais. Jo išspausdinta: Diedai (Vėlinių II dalis)*!, Gražina“? ir ne 
visas (baigiamas Vilijos giesme) Konradas Valenrodas.3* Tie dalykai buvo 1899 m. išleisti dviem 
knygelėmis, pavadintomis Vertimai iš Mickevičiaus. Tuos vertimus, pataisęs ir Konradą Valenrodą 
užbaigęs, Žilius perspausdino Jono Jonilos slapyvardžiu išleistose savo knygelėse Veikalai, veika- 
lėliai ir vertimai eilėmis (1912). Versdamas Konradą Valenrodą, Žilius, kaip pats tiksliai eilutėmis 
nurodo, naudojosi Bukavecko ir Dagilio vertimais. „Vaidilos apysaką“ paėmė Kudirkos, kuris ją 
atsiuntė Tėvynės redakcijai kaip tik tuo laiku, pastebi Žilius, kai jis pradėjęs pats versti „Vaidilos 
apysaką“; prierašuose ir pacituoja savo vertimo 22 eilutes. Veikaluose, veikalėliuose randame dar 
dviejų Mickevičiaus baladžių vertimus: „Švitėžis“ ir „Švitėžytė“; pastarasis vertimas ne visas, tik 
14 posmų. 

Keletą stambesnių ir smulkesnių vertimų yra paskelbusi ir Viezybė lietuvninkų. Be jau minėto 
Fromo-Gužučio Vėlinių vertimo, čia dar randame: Juozo Andziulaičio-Kalnėno (1860-1916) 
verstą „Živilę““, kažkokio Praszcziokelio isz Birjagalio - „Žibutę“ ir „Alpuharą““, Jono Merkevi- 
čiaus (1 1900) Gražiną““, Jono Mačio-Kėkšto (1867-1902) „Viliją“?; pastarasis vertimas pakartotas 
Mačio-Kėkšto Eilėse (1910), kur yra dar ir Konrado Valenrodo pradžios 8 eilučių vertimas. 

Kai ką aptinkame ir kituose Amerikos lietuvių laikraščiuose. Garse Amerikos lietuvių, be jau 
minėto Bukavecko vertimo „Baltas karžigys“, yra dar Jono Montvilos (1873-1910) „Živilė“98; 
Žvaigždėje P. Branduko (Petro Tumasonio, 1875-1947) „Daina versta isz Mickevycziaus- -Bai- 
rono“??. Vienas dalykas betgi netiksliai priskirtas Mickevičiui. Tai Saulėje nežinomo vertėjo 
„Karilė. Lietuwiszka apisaka. Pagal Adomo Mickevicziaus“?. Iš tikrųjų tačiau „Karilė“, kurią 
anonimiškai kaip ir „Živilę“ išspausdino Tygodnik Wileski, nebuvo Mickevičiaus kūrinys, kaip 
daugelio buvo manoma. Stanistawas Pigonis, griežtai atmesdamas Mickevičiaus autorystę, spėja, 
kad tos Boccaccio novelės sekimas esąs Mykolo Balinskio, vėliau pasireiškusio Lietuvos istorijos 
veikalais, plunksnos darbas.*! 

Iš aukščiau pateiktųjų duomenų matome, kad XIX a. jau buvo lietuviškai išversti žymes- 
nieji Mickevičiaus veikalai, kai kurie net ne vieną kartą. Bet dar nebuvo ištisai išverstas, bent 
vertimas nėra išlikęs, pats stambiausias Mickevičiaus veikalas - Ponas Tadas. O ne vienas jo 
pasigedo mūsų raštijoje. Dzūkas (Jonas Radziukynas) savo sukaktuviniame straipsnyje apie 
Mickevičių suminėjęs, kad Ponas Tadas išverstas į daugelį kalbų, reiškė tokį pageidavimą: „Dėl 


0 Vienybė lietuvninkų, 1894, nr. 36-44, 46-52 ir 1895, nr. 1-11. 
31 Tėvynė, 1898, nr. 6-10. 

32 Tėvynė, 1899, nr. 1-9. 

3 Tėvynė, 1899, nr. 11-12. 

4 Vienybė lietuvninkų, 1890, nr. 12-13. 

5 | Vienybė lietuvninkų, 1896, nr. 29 ir 40. 

5 Vienybė lietuvninkų, 1898, nr. 12-23. 

37 Vienybė lietuvninkų, 1901, nr. 21, 

38 Garsas Amerikos lietuvių, 1893, nr. 37-38. 

» Žvaigždė, 1902, nr. 16. 

60 Saulė, 1904, nr. 92. 

«a S. Pigon, Dwie zagadki bibljograficzene, Krakow, 1931, 

lietuvių ji [t.y. Pono Tado poema] tur neaprubežiuotą vertę, o lietuviškai jos neturime. Užduotė 
vertimo “Pan Tadeusz' guli ant pečių 'Dr[augijos] Tėvynės Mylėtojų" arba *Susiv[ienijimo Lfietu- 
vių] A[merikoje]'. Katrie pirmesni?““2 

Kaip savotišką Pono Tado populiarumo lietuvių visuomenėje faktą galime nurodyti tai, kad 
trečiąjį Susivienijimo visų draugysčių katalikiškų Amerikoje „seimą atidarant, pirmusyk sugiedota 
*naradavas himnas", kuris, pasak kun. Miluko, buvęs Seinų klierikų nuo Petro Kriaučiūno laikų 
dainuojamos poeto Adomo Mickevičiaus eilės iš veikalo “Ponas Tadas': Tėvyne Lietuva ...“3 


X 


Iš pradžių daugiau ar mažiau vientisas lietuvių patriotinis sąjūdis XIX a. besibaigiant pasi- 
skirstė ryškiomis visuomeninėmis srovėmis. Ėmė jau organizuotai reikštis ir Lietuvių socialistinis 
sajūdis. Suprantama, kad pastarajam buvo svetimas kunigaikštiškos senovės iškėlimas Mickevi- 
čiaus Gražimoje ar bajoriškos Lietuvos idealizavimas Pone Tade. Bet ir šios srovės žmonės rado 
Mickevičiaus kūryboje kai ko sau brangaus ir artimo. Jaunas ir energingas lietuvių socialdemo- 
kratų veikėjas Augustinas Janulaitis (1878-1950) A. J. Daubaro slapyvardžiu išspausdintos savo 
knygelės Adomas Mickevyčia (1798-1855). Jo gyvenimas, raštai ir darbai (Plymouth, Pa., 1902) 
pratarmėje rašė: „Ir mums, Lietuvos darbininkams, akyva susipažinti su Mickevyčios darbais, 
nes jis kovojo prieš carą, ponus ir kunigus, slegiančius mus.““* Aišku, kad autorius ypač iškelia vi- 
suomeninių, o ne apskritai patriotinių Mickevičiaus kūrybos elementų svarbą. Pvz., jis stebisi: 


... keista klotis „Vėlinių“ mūsų rašliavoje: Gužutis nėra išvertęs visų gražiausios III dalies, kurią yra išvertęs 
Kudirka ir tai tik mažą jų dalelę. O Jr. Jonas sako net: „Ta cik dalis [t.y. II] ir tinka dėl mūs, kaipo dėl lietu- 
vių, kitos dalys ir išverstos, bent dabartiniame laike, neturėtų dėl mūs didės vertės“ (Tėvynė, 1898, p. 206). 
Aukščiau dar ten pat pasakyta: „Rasite čion aprašymą mūsų senoviško tikėjimo“. Tarytum mums dabar ir 
terūpi senovės tikėjimas, o ne prispaudimas, ne kova už laisvę, už būvį, už duonos kąsnį? O kovą prieš carą, 
prieš jo valdžią rasime aprašytą tik III dalyje.“ 


Todėl autorius, Konrado Valenrodo turinį trumpai teatpasakojęs, o Gražiną ir Poną Tadą (nors 
tai, anot jo, garsiausias Mickevičiaus raštas) tesuminėjęs, gana daug ištraukų duoda iš Vėlinių III 
dalies. Duoda kiek ištraukų ir iš Kudirkos neišversto satyrinio Vėlinių III dalies priedo. 

Mickevičius, anot autoriaus, „veržėsi į socializmą, jame viename ieškojo išganymo visų 
prispaustųjų, nuliūdusiųjų ir pavargusiųjų; visur jis kariaudavo už jų reikalus, o savo raštuose 
platino socializmą. Mickevičiaus laikraštyje “Tribune des Peuples' randame karštai platinamas 
ir išguldomas socialistiškas pažiūras.“ Todėl autorius palyginti gausiai paberia ištraukų iš Mic- 
kevičiaus publicistikos norėdamas parodyti, kad Mickevičius buvo šovinizmo ir klerikalizmo 
priešas ir socialistinio sąjūdžio šalininkas. Savo brošiūrą baigdamas, autorius pereina į publicis- 
tinį agitacinį toną: 


2 Vienybė lietuvninkų, 1893, nr. 51. 

9 Juozas Širvydas, 1875-1935: Biografijos bruožai, red. Vyt. Širvydas, Cleveland, Ohio, 1941, p. 146-147. 

6 A. J. Daubaras, Adomas Mickevyčia (1798-1855): Jo gyvenimas, raštai ir darbai, Plymouth, Pa., 1902, p. 4. 
6 Ten pat, p. 7-8. 

Ten pat, p. 37. 

Taigi Mickevyčia nebuvo karalių, kunigų ir ponų poetu (dainium): buvo tai apgynėjas darbininkų ir varg- 
dienių. Ir jį galima pavadinti socialistu, nors daugelyje dalykų jis skiriasi nuo dabarrinių socialistų pažiūrų. 
Jo užpelnai dideli, jo darbai atnešė gausius vaisius. Ir šventė pastatymo paminklo 24 gruodžio 1898 m. -tai 
ne ponų, kunigų ir kitų atžagareivių šventė, nes jie slankiojo ir žeminos prieš šio svieto valdonus, - bet dac- 
bininkų, prispaustų, prislėgrų. Ir mes, Lietuvos darbininkai, turime minėti jo dainas, kurios apsako mūsų 
nelaimes ir vargus, ir nurodo, nors ir svetimoje kalboje, kelią į ateitį. Gal tėvynės mylėtojai išvers ir išleis 
jas mūsų kalboje, kad būrų daugumui suprantamos.5? 


Tačiau ano meto mūsų socialistinėje spaudoje daugiau vertimų iš Mickevičiaus neaptinkame. 
Tai suprantama, nes toji spauda buvo negausi ir jai buvo daug kitų aktualesnių klausimų, kaip 
Mickevičiaus veikalų vertimai. 


XI 


Su XX amžiumi prasideda lietuvių tautai naujas svarbus laikotarpis. XIX a. tautinis at- 
gimimas subrandino tautą ir paskatino ją pasijusti stipria. Tą jausmą itin kėlė iškovotas spaudos 
draudimo panaikinimas, o ryškus tautos pasitikėjimo savo jėgomis ženklas buvo toks gausus da- 
lyvių 1905 m. Didysis Vilniaus seimas, drąsiai pareikalavęs iš rusų valdžios Lietuvai autonomijos. 
Panašus didelis kūrybinis pakilimas pasireiškė ne tik politinėje srityje, bet ir visame kultūriniame 
lietuvių gyvenime. Ir čia nestinga platesnių užsimojimų. Ryžtingai panorėta pasivyti kultūriniu at- 
žvilgiu kitas tautas, nuo kurių buvo tiek atsilikta dėl nepalankių visuomeninių ir politinių sąlygų, 
ilgai slėgusių lietuvių tautą. Suprantama, kad tos naujosios linkmės turėjo paveikti ir literatūrą. 
Talentingi ir literatūriškai išsilavinę jaunosios kartos rašytojai, nesitenkindami gana elementaria 
mūsų senesniąja literatūra, kai kieno liaudies skaitymėliais pavadinama, susirūpino kelti ją į kitų 
kultūringųjų tautų lygį. Be to, literatūrai skiriami nauji pagrindiniai uždaviniai: jau ne patriotinis 
tautos žadinimas ar juoba liaudies švietimas, o visų pirma - meno kūryba. „Gaminkite mums 
tokių dailės veikalų, kurie duotų vien aistetikos pasigėrėjimo“,*š — kreiptasi į rašytojus mūsų pir- 
majame grynai literatūriniame žurnale Vaivorykštė. 

Tos naujosios mintys atsiliepė ir mūsų santykiams su Mickevičiaus kūryba. Tiesa, ir tada dar 
tebevyravo tradicinė mūsų patriotų pažiūra į Mickevičių, kurią, pvz., reiškė žymusis ano meto 
mūsų publicistas Antanas Smetona: 


„Mickevičiaus, Norbuto ir kitų Lietuvos bajorų lietuviai, žinoma, neatsisakys, nes negalės išmesti jų iš savo 
istorijos. Ar jų raštai pirma nežadino ir dabar nežadina mūsų iš miego? Ar nerodo jie lietuviams jų prakilnios se- 
novės? Niekas gražiau nėra jos apdainavęs, kaip Mickevičius savo „Konrade Valenrode“ ar „Gražinoje“.*? 


Betgi ne vieną iš mūsų naujųjų rašytojų tada jau traukė nebe tiek Mickevičiaus raštų lietuvišku- 
mas, kiek jų meninė vertė. Štai Motiejus Gustaitis (1870-1927), didelės estetinės kultūros poetas, 
susidomi ne Konradu Valenrodu ar Gražina, prie kurių taip linko mūsų senesniosios kartos vertė- 
jai, o Krymo sonetais, apie juos rašo Friburgo universitetui disertaciją, kurią lietuviškai išverstą 
spausdino Draugijoje ir Vaivorykštėje. Dar Tėvynės sarge išspausdinęs pirmojo soneto („Akermano 


67 Ten par, p. 40. 
8 Vaivorykštė, 1913, nr. 1, p. 204. 
8 Viltis, 1910, nr. 51; žr. Smetonos raštai, t. IV, Kaunas, 1930, p. 183. 

stepai“)"“, o paskiau Draugijoje keturių pirmųjų"! ir keturioliktojo soneto"2 vertimus, Gustaitis 
1909 m. visų Krymo sonetų vertimą drauge su lenkiškais originalais išleido dailia knygele, Kas 
jam buvo svarbiausia tuose sonetuose, rodo šie jo prakalbos žodžiai: 


Vienas iš poetiškiausių A. Mickevičiaus veikalų yra Krymo Sonetai. Jau patsai tų Sonetų išsiplėtimas visose 
Europos literatūrose ir daugybė prilankiųjų jiems recenzijų išvirš liudija aukštą anų aisterikos vertę. Tai vi- 
suotinajai simpatijai atliepia pasiganėdinimo jausmas, kurisai skaitytoją žavi, kaip kirados taip ir šiandien. 
Kame gi tvyro ypatingas šių Sonetų grožis? Grožis yra ne kas kita, kaip pavienių dalių bei narių harmoniška 
sandermė. Tokią harmoniją turi Krymo Sonetai. 


Vis dėlto iš Gustaičio vertimų dvelkia jo galvotinis estetizmas, toks priešingas aistriam Mickevi- 
čiaus jausmingumui. 

Kiti Gustaičio vertimai: „Giesmė jaunystei“?, „Farys““, „Vienumai“ (Mickevičiaus „Do samot- 
nošči“)", Vėlinės. Dalis II (1926). Vertė Gustaitis ir Vėlinių III dalį (ne viso vertimo mašinraštis buvo 
Vytauto Didžiojo universiteto bibliotekoje). Dar primintinas Gustaičio sonetas „Bachčisarai““, pa- 
rašytas Mickevičiaus Krymo sonetų įtakoje (yra net to paties pavadinimo Mickevičiaus sonetas). 

Be Gustaičio, naujų vertimų iš Mickevičiaus anuo prieškariniu laikotarpiu nedaug terandame 
mūsų spaudoje: Kleopas Jurgelionis išvertė IV Krymo sonetą „Audra“7?, Kostas Stiklius Pozo Tado 
pradžios 15 eilučių?s, Konstantinas Šakenis - „Švitezytę“"?, Jurgis Milančius (?) - „Neris“*?, Ado- 
mas Juodasai (Lastas) - „Nemunui““!, Paparonis (Antanas Šmulkštys) - „Vaikelių maldą“ („Po- 
wrot taty“)*?, Karolis Vairas (Račkauskas) - „Vado mirtis“*?, Jonas Boleslovas Smelstorius - tris 
ištraukas iš Pono Tado ir kelius smulkesnius dalykus**. Žinoma, periodikoje susirastų turbūt ir 
daugiau vertimų. Visa tai tik smulkesnieji dalykai. Keli stambesni vertimai buvo perspausdinti 
iš senesniųjų, būtent, jau pirma minėtieji Kudirkos (jo raštuose), Dagilio (jo Lietuviškų šiupinių 
antrosiose laidose) ir Žiliaus (Jono Jonilos Veikaluose, veikalėliuose). 


XII 


Jaunoji XX a. mūsų menininkų ir rašytojų karta suprato, kad jų įnašas į pasaulinį kultū- 
ros lobyną bus tik tada vertingas, jei jie sugebės duoti ką nors naujo, dar kitų neišsakyto. Tad 
kelta reikalas išugdyti originalų tautinį stilių ir meno kūrinyje išreikšti tai, kas būdinga lietuvių 


0 Tėvynės sargas, 1903, nr. 11/12. 

A Draugija, 1907, nr. 9. 

"2 Draugija, 1907, nr. 11. 

3 Ateitis, 1911, nr. 3. 

* Vaivorykštė, 1913, nr. 3. 

* Draugija, 1922, nr. 5/6. 

" Draugija, 1908, nr. 24. 

7 Lietuvių laikraštis, 1904, nr. 2. 

* K. Stiklelis, Lietuva, tėvyne mano, Tilžė, 1907. 

> Viltis, 1909, nr. 109. 

8 Lietuvos Žvajgždutė, parinko ir sutajse Jurgis Dzukelis, Vilnius, 1908. Neaišku, ar tai naujas Milančiaus, ar kieno 
nors senas vertimas. 

3 Aušrinė, 1910, nr. 6. 

82 Vaivorykštė, 1913, nr. 1. 

3 Tėvynė, 1909, nr. 1 ir jo rinkinyje Eilėmis ir proza, Chicago, Ill., 1909. 

4 Sielos balsai: Eilės, dainos ir baladės, So. Boston, 1913. 

tautos dvasiai. Gyvas ir impulsyvus Vaižgantas, ne be reikalo visuomenės nuotaikos barometru 
pavadintas, tuos naujuosius reikalavimus gražiai suformulavo savo sveikinamojoje kalboje estų 
teatro atidarymo iškilmėse Taline 1923 m.: 


Pabalrijos aisčių tautos ir seniau kai ką davė civilizuorajam pasauliui — gintarą. Juo puošdavosi savo sostus 
Rymo ir Bizantijos imperatoriai. Šiandieną gintaro mes veik jau nebeduodame. Ir pats jis atpigo. Bet galime 
ir vėl pradėti duoti, tik jau kur kas brangesnių daiktų — savotiškų tautinių dvasių apsireiškimus literatūroje 
ir menuose: pasakoje, dainoje, muzikoje. architektūroje ir k. Tai jau nebe gintarai, bet gryni perlai.*5 


Bene ryškiausias tokių siekimų vaisius mūsų literatūroje buvo Krėvės Dainavos šalies senų žmonių 
padavimai. 

Pastangos giliau pažvelgti į tautos dvasią ir duoti lietuvių literatūrai ryškų tautinį atspalvį vėlgi 
ir pažiūroms į Mickevičių atsiliepė: Mickevičius esąs lietuviams svarbus ir artimas visų pirma 
ne dėl to, kad gražiai aprašinėjo Lietuvą ir jos Istoriją, o dėl to, kad jo kūryboje esanti išreikšta 
lietuvių tautos dvasia. 

Gana plačiai pasisakė tuo klausimu Marija Pečkauskaitė savo straipsnyje „Mintys apie dai- 
Ię“.*5 Savo raštuose atskleidusi ramų, dvasinės pusiausvyros išlygintą ir švelnios melancholijos 
nuspalvintą būdą, Pečkauskaitė ramybę ir saiką iškėlė kaip pagrindinius lietuvio būdo bruožus. 
Tas lietuviškąsias savybes Pečkauskaitė randa atsispindėjusias ir Mickevičiaus kūryboje; ir tai ne 
tik tuose veikaluose, kur vaizduojama Lietuva, bet, pvz., ir Krymo sonetuose, kurių pats turinys 
esąs mums svetimas. Bet leiskime kalbėti pačiai autorei: 


„„ tautos siela tikriausiai apsireiškia dailėje. [...] Tautiškumas tai lyg kokia žymė, išspausta ant veikalo, visai 
nežiūrint to, ką tas veikalas vaidina. Tai kažikas, kas yra tik tos tautos dvasioje, o jokioj kitoj nėra. Mūsų 
tautiško artisto veikale mūsų dvasia atras kažką gimtinį ir kolorire, ir piešime, ir idėjoje. Lieruviška dvasia 
turi apkvėpti visą veikalą [...]. Kokia gi yra ta mūsų tautos dvasia? [...] matau didelį panašumą į mūsų gamtą. 
[-..] Prisižiūrėkime mūsų gamtai. Nėra joje tų kalnų milžinų, debesius draskančių, didelių, galingų, prieš 
kurių majesrotą žmogus nusižemina ir ant veido puola; nėra tamsių bedugnių, paslaptingų ir baisių, prie 
kurių drebėdamas artinasi žmogus, nedrįsdamas pažvelgti į jų gelmes; nėra nei tų bekraščių, beribių lygu- 
mų - daubų, kur žmogaus akis nesuranda kliūties ir, nieko nevaržoma, rodos, apima visą pasaulį; nei galingų 
upių, griaunančių visus pylimus ir užtvankas. Mūsų gamta -tai ramybė ir saikas. Jokio milžiniškumo, jokio 
smarkumo, jokio perdėjimo, jokios kraštenybės. Nei labai šaukiančių varsų, nei per šviesių saulės spindulių, 
nei oro kataklizmų, nei augmenų turtingumo ir per didelio jų tarpimo: vienu žodžiu - nieko labai, nieko per 
daug. Ir viskas tarsi uždengta plonu lengvučiu, balsvai pilku ūku. Štai mūsų gamta. Tą pat galima pasakyti 
ir apie lietuvių būdą: ramybė ir saikas. Jokio smarkumo, jokių labai stiprių geidulių, jokios pozos. 

Tik tenemano kas, kad, taip sakydama, tvirtinu, būk lietuviai nemoka giliai jausti. Visai ne. Lietuvis 
jaučia giliai, tik patylomis. Jei jis nuliūdęs ir nelaimingas, tai nešauks visam pasauliui apie savo vargus, nesi- 
draskys, plaukų sau neraus ir rankų nelaužys; jei linksmas - tai nepasileis džiaugties taip, kad žemė drebėtų 
ir kibirkštys iš akių birtų. Jis ir džiaugiasi, ir verkia, ir myli, ir neapkenčia ramiai. Jis tarsi į viską žiūri iš 
aukšto, taip sakant, sub specie aeterniraris. O tas, kurs taip Žiūri, žinoma, aiškiai mato, kad čia nėra ko nei 
labai nusiminti, nei per daug džiaugties, nes visas pasaulis ir žmogus su visais savo jausmais ir geismais yra 
tik menki, nykstantieji šešėliai. Nuo tos pasaulėžvalgos paeina rezignacija, kuri lyg tas mūsų laukų balsvas 
ūkas - apsupa lietuvio dvasią [...]. 

Kadangi mūsų dailė dar tokia jaunutė ir artistų turime dar taip nedaug, tai sunku spręsti, kaip apsireikš 
ta mūsų dvasia dailėje. Bet yra vienas tipiškas lietuvių dvasios išreiškėjas, nors visiškai savuoju jį pavadinti ir 
neturime teisės. Tas išreiškėjas — tai Mickevičius. Ar jis ima siužetą iš lietuvių gyvenimo kaip „Valenrode“, 
„Gražinoj“ ir poemoje „Pan Tadeusz“, ar visai svetimus, kaip „Firys“, ar tai savo lyriškose eilėse, - visur 


“Vaižgantas, Aplink Baltiją, Vilnius, 1919, p. 60. 
8 Viltis, 1910, nr. 64-67. 

yra kiaurai lietuviškas. Visuose jo veikaluose randame tas ypatybes, kurias bandydama aptarti lietuvių dva- 
sią nurodžiau kaipo tos dvasios svarbiausias žymes. Taigi niekur nieko efektui, jokios pozos, jokio žodžių 
ūžimo; viskas, rodos, išreikšta taip paprastai, taip nedaugeliu žodžių. Ir nežiūrint to, kokia jausmų gilybė, 
kokia neapsakoma išreiškimo pajėga!.. 

[...] norėčiau pabandyti parodyti nors trumpai tas tautiškos dvasios žymes Mickevičiaus poezijoje. 
Tam tikslui imsiu ne „Valenrodą“, ne „Gražiną“ ir ne kitus veikalus su lietuvišku turiniu. Paimsiu „Krymo 
sonetus“. Turinys visai mums svetimas. Kaipgi čia gali, rodos, apsireikšti tautiškumas? O vis dėlto apsireiš- 
kia. Iš tų svetimų mums reginių, iš rų orientališkų paveikslų žiūri artima, sava lietuviška poeto siela. Štai, 
pavyzdžiui, XV sonetas: 


Pasimelsk, leisk pavadį, arsigręžk, varguoli, 

Čia jojiks arklio kojoms skiria savo protą. 

Bingus arklys! Matai, kaip žvalgo skrodės plotą? 
Klaupia, kilst! Išsitiesęs davė tonpus šuolį. — Ir kabo. 


- Pasimelsk, leisk pavadį, atsigręžk! - Kaip tai lietuviška! Rezignacija, pasidavimas likimui, atsidavimas 
Dievo valiai. Taip tegali pasakyti tiktai lietuvis. Nekenčia jis frazų, neieško efekto. Esu tikra, kad tikras lenkas, 
sakysime, niekados taip neparašytų. Jis pasakytų nieko nebijąs, drąsiai žiūrįs pavojui į akis ir jį nuveiksiąs. 

Ypač lietuviškas yra dar to pat soneto galas: 


Mirza, aš dirstelėjau! Per pasaulio skylę 
Mačiau... miręs apreikšiu, ką esmi regėjęs. 
Žmonių kalba negali tatai išgiedoti. 


Be galo lietuviškas yra čia tas užtylėjimas aukščiausio intempimo valandoje, ras pasakymas, kad žodžiai negali 
išreikšti to, ką dainius yra regėjęs. Ir jei vėl lyginsimne lietuvį su lenku, tai turėsime pripažinti, kad lenkas čia 
niekados nenutylėtų. Jis aprašytų gal labai gražiai ir graudingai, ką jis ten yra regėjęs. Lietuvis gi - tyli. 


Pečkauskaitė psichologiškai bandė spręsti Mickevičiaus lieruviškumo problemą, o Stasys 
Šalkauskis perkėlė ją istoriosofinėn plotmėn. Savo veikaluose Sur les confins de deux mondes 
(Dviejų pasaulių pariby, 1919) ir Lietuvių tauta ir jos ugdymas (1938) Šalkauskis kėlė mintį, kad 
lietuvių tauta, būdama dviejų skirtingų pasaulių (pasyviųjų Rytų, gyvenančių visų pirma instink- 
tu, jausmu, fantazija, intuicija, - ir aktyviųjų Vakarų, besistengiančių gyvenimą tvarkyti protu ir 
valia*?) sankryžoje, turinti savo kultūroje derinti rytietiškuosius ir vakarietiškuosius pradus. Pir- 
muoju lietuvių kultūros laikotarpiu (ligi 1569) pasireiškusi rytietiškųjų pradų persvara. Tai tezė. 
Antruoju laikotarpiu (1569-1883) su lenkų įtaka iškylanti vakarietiškųjų persvara. Tai antitezė. 
Nuo tautinio atgimimo laikų (maždaug nuo Aušros laikų) prasidedąs naujas laikotarpis - abiejų 
pradų sintezė. Tos naujosios gadynės ryškiaisiais atstovais L dknik Mikalojų Konstantiną 
Čiurlionį, Vydūną ir kt., antrosios gadynės būdingiausiu reiškėju Šalkauskis laiko Adomą Micke- 
vičių: „Mickevičius, kurio genijus yra iš tikrųjų lietuviškosios dvasios žiedas, yra iki šiai dienai 
skaidriausioji žvaigždė jų civilizacijoje.“?8 

Karštai kėlė Mickevičiaus svarbą lieruviams Juozapas Albinas Herbačiauskas (1876-1944), 
kuris savo triukšmingo ir pilno paradoksinių sugretinimų stiliaus rašiniuose ne kartą aštriai ir 
taikliai paliesdavo svarbias mūsų literatūros ir visuomenės gyvenimo problemas. Savo straips- 
nyje „Kova prieš Adomo Mickevičiaus genijaus diktatūrą“?? Herbačiauskas su įprastiniu 


37 Plg. Lietuvių tauta ir jos ugdymas, Kaunas, 1938, p. 19. 
8 Ten par, p. 39. 
»  Gaisai, 1930, nr. 4 ir 5. 

temperamentingumu (tačiau skaitytojus daugiau sudominančiu negu įtikinančiu) kelia ne tiek 
psichologinį ar istoriosofinį, kiek savotišką politinį mickevičinės problemos mūsuose atžvilgį. 
Jis piktinas ir ironizuoja: 


Nemalonu ir koktu aiškinti Lietuvos jaunajai kartai, kad A. Mickevičius savo kūrybos dvasia, savo būdu 
ir charakteriu artimesnis mums (buvo ir bus), negu lenkams. Reikia būti visišku ignorantu, reikia nežinoti 
mūsų tautos psichologijos, kad tos teisybės nenorėti suprasti. 


Toliau rašo: 


Lenkas Massonius [...] išaiškino, kad Mickevičius suskaldė lenkų sielą, įnešdamas į Lenkijos kultūrą Lietu- 
vos dvasią! Lenkai pripažįsta Mickevičių lietuviu", tik mūsų inteligentijos dauguma (gal klystu?) kratosi 
nuo jo! Tikras kuriozas! Kad A. Mickevičius rašė tik lenkiškai ir tik Lenkiją garbino! Menkas argumentas 
jį neigti! Lenkiją Mickevičius labai keisrai apibūdino, kaipo trijų taurų federaciją! Jis gerbė ir Lietuvos, 
ir Ukrainos nepriklausomybės teises (prašau: skaitykit kun. Petro („Vėlinės“) žodžius: „na crzech stoi ko- 
ronach, a sam bez korony“ [ant trijų karūnų stovi, o pars be karūnos)! A. Mickevičiaus Lenkija — rai ne 
lenkų supremacija — imperializmas (dabartinė Lenkija) — anaiptol! Tai trijų tautų laisva geravalė brolybė! 
Mickevičiaus Lenkija neįžeidžia Lietuvos garbės!.. Garsus Conrad'as (Korzeniovskis) rašė tik angliškai, 
tačiau jis pats save laikė lenku. Anglai tuo nepasipiktino... Jeigu A. Mickevičius ne lietuvis, tai ne lietuviai 
ir Milošas, ir Baltrušaitis! [...] Byronas, Anglijos lordas, kovojo už Graikijos nepriklausomybę (kaip tuo 
pačiu laiku Mickevičius kovojo už Lenkijos nepriklausomybę). Ar už rai galima vadinti Byroną graiku? 
Anaiptol! A. Mickevičiaus pasaulėžiūra prieinamesnė lietuviams negu gryniems lenkams (mozūrams). Len- 
kų endekai [t.y. nacionalistai demokratai] priėmė Dmovskio pasaulėžiūrą (tautinį egoizmą); Mickevičius 
jiems svetimas (altruistas jis!). A. Mickevičiaus kūryba - tai mūsų tautinės idėjos šalrinis!.. Sulietuvinkim 
A. Mickevičių, o mūsų tautinė idėja veikiai susikurs. A. Mickevičius - Lietuvos žemės Prometėjus! (...] 
Be Mickevičiaus kūrybos mes akli! Mūsų garbingus veteranus išauklėjo Mickevičius ir jie mokėjo mylėti 
tėvynę, O tie, kuriuos išauklėjo Dostojevskio „Biesy“, nihilizuoja mūsų kultūros darbą, mūsų nepriklau- 
somybės idėją. Mickevičius nė vieno lietuvio nenurautino (Kudirka, Čiurlionis liudija). Dostojevskis daug 
lietuvių užnuodijo. 


*2 Lenkų filosofas Marinas Massonius savo straipsnyje „Rozdwojenie myšli polskiej“ (W maszychb sprawach, t. 3, 
Warszawa, 1902) nurodinėjo, kad lietuviškasis pradas, kuris lenkų kultūros istorijoje ilgą laiką nuo par unijos 
buvęs pasyvus bei nekūrybingas, XIX a. pradžios romantizmo gadynėje taip iškilęs, kad turėjęs esmingos įtakos 
lenkų kultūrai, netgi nulėmęs pačios lenkų dvasios pakitėjimą. Mickevičius ir buvęs svarbiausias to lietuviškojo 
prado reiškėjas. 

Kad nagrinėjant Lietuvos lenkiškai rašiusių autorių kūrybą reikia nepamiršti jų skirtingo nuo lenkų etninio pagrindo, 
priminė ir Marjanas Zdziechowskis, buvęs Vilniaus universiteto rektorius, savo knygelėje apie Liudą Kondratavi- 
čių (1924). Tą pačią mintį dėstė ir lenkų literatūros istorikas Gabrielis Korbutas savo straipsnyje „Regjonalizm 
Mickiewicza“ (Szkice i drobiazgi bistoryczno-literackie, Warszawa, 1935). Lenkų romantizmo lopšys buvusi ne 
tikroji Lenkija, o Lietuva, t.y. Didžiajai Lietuvos Kunigaikštijai priklausę kraštai. Svarbieji lenkų romantizmo 
atstovai buvę vadinamieji „lietuviai“ ir „ukrainiečiai“: Mickevičius, Zaleskis, Malčeskis, Goščinskis, Slovackis. 
Grynai lenkiškas rai buvęs pseudoklasicizmas. Toks Kozmianas ar Sniadeckis smarkiai puolė romantizmą todėl, 
kad impulsyvų jausmingumą, įsibėgėjusią vaizduotę jie laikė lenkų dvasiai svetima ir žalinga. Kozmianas nemė- 
gęs, netgi tiesiog neapkentęs Mickevičiaus, nes jutęs jo kūryboje kažką svetima tikram lenkiškumui - jo „lietu- 
viškumą“. Ne mažiau aistringai puolęs ir Mickevičius Varšuvos recenzentus ir kritikus, jusdamas kaip „lietuvis“ 
savo skirtingumą nuo „mozūrų“. Mickevičius juk buvo kilęs ne iš ateivių lenkų giminės, o iš vietinės lietuviškai 
gudiškos bajorijos, kuri kad ir iš seno sulenkėjusi, t.y. priėmusi lenkų kultūrą ir kalbą, savo psichiką išlaikiusi 
savą, skirtingą, „lietuvišką“ — panašiai kaip bretonų ar provansalų rašytojai prancūzų literatūroje. Mickevičius 
buvęs charakteringas Lietuvos bajorijos atstovas, kurią antropologiškai apibūdino Julianas Talko-Hryncewiczius. 
Nebuvęs Mickevičius tikro lenko tipas nei fiziškai, nei psichiškai. Tą savo lietuviškumą Mickevičius buvęs aiškiai 
įsisąmoninęs, tad Mickevičių giminės neskyręs prie vadinamosios „Dobrinės“ ar mozūrų bajorijos (kaip matyti 
kad ir iš Pono Tado), o kaip tik mėgęs remtis Motiejum Strijkovskiu, kuris savo Lietuvos kronikoje Mickevičius 

Mintis apie dvasinį Mickevičiaus artimumą lietuviams plačiai prigijo ir dažnai buvo kartojama 
be kokių nors įrodinėjimų kaip savaime suprantamas dalykas. Sakysime, toks Dobilas (Julijonas 
Lindė), kuris savo psichologiniame 1905 m. revoliucijos romane Blūdas sprendė lietuviškojo cha- 
rakterio problemą, viename savo straipsnyje teigė apie Mickevičių, kad jis „iškelia lietuvių dvasią 
iki tų aukštybių, kad kažin ar bepasiseks kada kokiam mūsų genijui jį šiuo atžvilgiu pralenkti“?! 
Arba štai recenzuojant Mykolo Biržiškos sudarytąją Mickevičiaus raštų antologiją tvirtinama, 
kad „svarbiausias dalykas, tai jo [t.y. Mickevičiaus] gryniausioji lietuvių siela, kuri apsireiškia 
kuone visose jo dainose. Tai verčia mus laikyti jį savo poetu ir, be abejo, didžiausiu. Juk ne viena 
kalba žmogaus tautybę nustato.“?2 


XIII 


Po Pirmojo pasaulinio karo Lietuvai išsikovojus nepriklausomybę ir galint jau laisvai tvar- 
kyti savąsias mokyklas, Mickevičiaus raštai buvo įtraukti mokslo programon. Savo vadovėlyje 
Mykolas Biržiška, didelis Mickevičiaus kūrybos gerbėjas, palyginti plačiai rašė apie Mickevičių. 
Jo „kūriniai kalbos atžvilgiu yra, žinoma, lenkų literatūros veikalai, bet savo turiniu, kilme ir 
mūsų tautos sielos supratimu jie yra mūsų tautos ir krašto padarai, kurie kilniausiai iškelią aikštėn 
Lietuvos šviesuomenės meilę savo praeičiai ir kraštui“.3 

Vis mažiau kam bemokant Lietuvoje lenkiškai, Biržiška pasirūpino išleisti lietuviškųjų vertimų 
antologiją Iš Mickevičiaus raštų (1919, 2-as leid. 1927). Įdėjęs Dagilio, Kudirkos, Armino ir kt. 
senesniuosius vertimus, Biržiška kai kuriuos trūkstamus dalykus išsivertė pats: baladę „Roman- 
tiškumas“ (tik 1927 m. leid.), eilėraštį „Mano paminklas“ (1927) ir kelias ištraukas iš Vėlinių: 
Konrado improvizaciją, kun. Petro regėjimą, I dalies fragmentą ir iš III dalies priedo: „Kelią 
Rusijon“ ir „Draugams maskoliams“. Antrojo leidimo svarbiausias papildymas buvo Pono Tado 
ištraukos. Mat 1924 m. lietuvių raštija pagaliau susilaukė net dviejų iš karto Pozo Tado vertimų: 
Konstantino Šakenio ir Antano Valaičio. 3 

Iš kitų vertimų, be pirmiau jau minėtos Gustaičio Vėlinių II dalies, spaudoje tepasirodė mažes- 
niųjų dalykų vertimai; jų tarpe: V. Bekaukio „Varpeliai ir varpas“““, Fausto Kiršos „Baidarai“, 
Dano Pumpučio „Kur vandenys platūs“ („Nad wodą wielką i czystą“)*“ ir kt. Paminėtina viena 
įdomi smulkmena. Literatūros naujienose (1936, nr. 9) buvo paskelbtas literatūrinis konkursas, 


yra suminėjęs tarp Lieruvos bajorų. Mickevičius visada lietuviu vadinęsis, savąją „Lietuvą“ aistringai buvęs pa- 
milęs. Jam „Lenkija“ buvusi abstrakcija, idealas, kuris egzistavęs tik svajonėse. Tikrosios Lenkijos jis nepažinęs 
ir nesiilgėjęs, o tik konkrečiąją Lietuvą mylėjęs. Ją ir apdainavęs savo veikaluose. Tik ištyrus Lietuvos bajoriją 
būsią galima suprasti ir tiksliau apibūdinti individualią Mickevičiaus psichiką. Esą nuostabu, kad Mickevičiaus 
biografai net nebandę nušviesti jo psichikos iš etninio požiūrio. Svarstydami apie Mickevičiaus psichiką turime 
atsiminti, kad jis buvęs „gente Lichuanus“, o tik „natione Polonus“. „Ir tai teikia lenkų kultūrai garbės, - baigia 
straipsnį Korbutas, - kad mokėjo taip asimiliuoti sverimus rasinius pradus, kad paturtino jie tą kultūrą, o rasiškai 
svetimos asmenybės tapo lenkais.“ 

*1 Lietuvos aidas, 1932, nr. 87. 

2 Knygos, 1922, nr. 1. 

5 Mūsų raštų istorija, d. I, 2-as leid., p. 47. 

* Lietuvos kelias (Vilnius), 1924, nr. 25. 

* Baras, 1925, nr. 1. 

* Vilniaus balsas, 1940, nr. 29, 

kur reikėjo įspėti vieno anonimiškai išspausdinto eilėraščio autorių: tai buvo Kazio Binkio verstas 
Mickevičiaus eilėraštis „Alpėse“ („Do ***. Na Alpach w Spluegen“). 

Po Antrojo pasaulinio karo Lietuvoje yra taip pat pasirodę naujų vertimų, iš kurių paminėsime 
Vinco Mykolaičio-Putino Konrado Valenrodo vertimą, perspausdintą Amerikoje 1953 m. 


XIV 


Malonūs patriotiniams jausmams Lietuvos ir jos istorijos vaizdai Mickevičiaus raštuose, 
mintis apie jo veikaluose išreikštą lietuvių tautos dvasią, ilgametė pagarbos Mickevičiaus var- 
dui tradicija, gana gausūs Mickevičiaus raštų vertimai ir straipsniai apie jį (kai kurios būdingos 
antraštės: „Mickevičiaus lietuviškumas“, „Kas riša Mickevičių su Lietuva“ ir t.t.), Mickevičiaus 
kūrybos įtraukimas į mokyklų programas - visa tai padarė Mickevičiaus vardą plačiai žinomą 
mūsų visuomenėje. Savotiškas Mickevičiaus įtakos ženklas - tai paplitę mūsuose Živilės ir ypač 
Gražinos vardai. Dažnas (gal net daugumas) juos laiko tikrai senoviškais lietuviškais vardais, 
pamiršdami ar net ir visai nežinodami, kad Mickevičius tuos vardus ne tik vartojo savo veika- 
Juose, bet kad jis pats juos ir sugalvojo. Živilės vardą Mickevičius gal bus sudaręs pagal kronisto 
Motiejaus Strijkovskio minimą lietuvių dievaitės Zizilės vardą, o Gražina pakeitė ankstyvesniųjų 
poemos redakcijų Kariną. 

Betgi nežiūrint to didelio Mickevičiaus vardo išgarsėjimo Lietuvoje, jo raštų tiesioginė įtaka lie- 
tuvių literatūrai, ypač naujajai, yra nereikšminga. Be Anykščių šilelio, dar XIX a. viduryje rašyto, 
nerasime turbūt nė vieno tikrai žymaus lietuvių literatūros veikalo, kuris būtų ryškiai paveiktas 
Mickevičiaus kūrybos. Mickevičius tai lyg tas gerbiamas klasikas, kurio vardas gerai visiems ži- 
nomas ir dažnai minimas, kurio raštai nagrinėjami mokyklose, bet iš kurio nebesimokoma kuriant 
naująją literatūrą. Aukščiau cituorasis Herbačiauskas piktinosi, kad lietuvių inteligentija kratosi, 
„anot jo, Mickevičiaus. Griežtai paneigė Mickevičiaus svarbą mums Jonas Aistis (tada dar Jonas 
Kossu-Aleksandravičius) savo straipsnyje „Cztery kroki wolnej Litwy“ (Keturi laisvosios Lietuvos 
žingsniai), kuris buvo išspausdintas Lietuvai skirtame lenkų literatūrinio laikraščio Wiadormošci 
Literackie numeryje. Pateikiame būdingesnes straipsnio ištraukas: 


Mickevičius pateko į mūsų literatūrą taip, kaip kartais parenka raštas ne ten, kur reikia, kanceliarijon; ateis 
revizijos laikas ir jį išsiųsime su pirma proga. Aiškinta mums mokyklose, kad Mickevičius gyveno Lietuvoje 
ir rašė apie ją; betgi Lietuvoje buvo gyvenęs ir Honorė de Balzac, o nerašė tik todėl, kad sirgo. Naudojamės 
svetimais vardais, tuo tarpu kai nėra reikalingas mums nei Mickevičius, nei Baltrušaitis. Baltrušaitis tiek, 
kiek rašė rusiškai. Turime gi Donelaitį, Valančių, Krėvę, Maironį, Binkį [-..]. Kai dėl Mickevičiaus - apsiri- 
kome, nes jis parašė: „Lietuva, tėvyne mano“. Nežinojome, kad tai tik poetinė figūra ir nieko daugiau. Jeigu 
gi Lietuva būrų buvus jo tėvynė — būtų vaikščiojęs dzūkų klumpėmis, perkeliavęs Lietuvą išilgai Nemuno 
ir likęs rankraščiuose kaip Donelaitis - betgi būtų buvęs savas. [...] Bajoriškos kultūros neturėjome [...). 
Mūsų taura pabudo be bajorijos. Per tuos keturius šimtus metų augome ir sukūrėme ką ne ką. Kas yra, tas 
yra, - galbūt svetimai akiai maža, - bet mums atrodo daug. Mūsų kultūros gija gal plona, gal neturtinga, bet 
padaryta mūsų rankomis. Niekieno neprašome malonės, niekam nesame skolingi padėkos. [...] Jeigu kada 
savo literatūroje skaitote [čia Aistis kreipiasi į lenkus] apie lietuvį, arvaizduotą su didžiausiu gal saldumu, - ne- 
manykite, kad taip iš tikrųjų yra. Jis nėra net panašus, Gal tai mūsų bajorija, kuri svetimos kultūros dėka 
neteko charakteringųjų tautos daugumos bruožų, gal malajai - bet tai ne mes. Nedarome dėl to priekaišto 
tiems gerbiamiems rašytojams, nes jie negalėjo būti kitoki: išaugo svetimoje kultūroje ir lietuvio neperpra- 
to. Negalėjo prieiti prie lietuviškos dvasios, nuo kurios juos skyrė aplinka, skyrė tabu. [...] Lietuvis atrodė 
jiems kažkas nepaprasto, bet kas gi būtent - nežinojo; nesuprato lietuvio ir nepajautė jo... Tokia buvo laiko 
dvasia: atkurti ką neįprasto. Lietuva tokia kaip tik ir buvo: turėjo gražią praeitį, bet neturėjo „dabarties“. 

Analogiškai žiūrėjo Byronas į Graikiją, kuri irgi turėjo praeitį, bet neturėjo dabarties. Buvo tai bendra lai- 
ko dvasia - romantizmas. Ir tikėkite, kad Mickevičiaus „Lietuva, tėvyne mano...“ yra tokia par frazė, kaip 
„Ich bin in Arkadien geboren“ įvairių Michelių, nors jie buvo gimę ne Arkadijoje, o Bavarijoje ar kur nors 
prie senojo Reino. Ką gi - malonu, kad Mickevičiui Lieruva buvo ra pasakiškoji Arkadija. [...] Ir reikia pa- 
brėžti, kad Mickevičius mums mažiau artimas kaip kiti lenkų rašytojai, kurie apie Lietuvą visai nėra rašę. 
Konradas, Gražina, tai tipai visai vakarietiški, net ne lenkiški. Ponas Tadas - mūsų bajoraicis, bergi lenkų 
kultūros. Jie mums tiek tėra suprantami, kiek koks nors prancūzų markizas ar arabų šeikas.?7 


Būdinga, kad prieš tą griežtą pasisakymą Mickevičiaus lietuviškumą ėmėsi ginti lenkas. Vil- 
niaus laikraštyje Przegląd Wilefski Liudvikas Abramavičius (Abramowicz) išvedžiojo: 


P, Kossu-Aleksandravičius skundžiasi Mickevičium, kad šis kūręs tipus lietuviškus tik pagal pavadinimą, 
kad Konradas Valenrodas, Gražina esą vakarietiški ripai, o Ponas Tadas esąs lenkiškos kultūros bajoras. 
Tačiau reikia atsiminti, jog tokia buvo laiko dvasia ir romantizmas visur buvo tolimas nuo realybės. Jei 
Mickevičius būtų ir lietuviškai rašęs, tai vis tiek turbūt Gražina maža tebūtų turėjusi pagoniškos lietuvaitės 
bruožų. O jei „Pone Tade“ buvo vaizduojama lenkiškos kultūros bajorija, tai taip pat nėra Mickevičiaus 
kaltė, bet istorijos, kuri kaip tik tokius bajorus sukūrė. Galima būti Mickevičiaus įvedimo į lietuviškąjį Par- 
nasą priešininku dėl to, kad lenkiškai jis rašė, tačiau jokiu būdu ne dėl to, kad jis neva esąs buvęs svetimas 
Lietuvai. Tikrai maža bendra jis teturėjo su Lietuvos liaudimi, su etnografine Lietuva. Ber Mickevičiaus 
laikų Lietuva apėmė plotus nuo Palangos ligi Pripetės, ir nebuvo tai frazė, ber nuoširdus tikėjimas, kad 
Mickevičius šaukė „Lietuva, mano tėvyne“. Lietuva — tai visų pirma istorinis geografinis plotas ir Mickevi- 
čius, apdainuodamas „miškingų kalvų ir žaliųjų lankų žemės“ grožybes, turėjo pilną teisę laikyti Lietuvą 
gimtiniu kraštu, savo tėvyne.?8 


Buvo pacituoti du pasisakymai dėl Mickevičiaus ryšio su Lietuva. Jie tokie priešingi, nes tai 
dviejų skirtingų gadynių balsai. Pastarajame pasisakyme girdėti senosios, mickevičinės, nebesu- 
grąžinamos, bet kai kam tebemielos Lietuvos aidas, o pirmajame su kovingu ryškumu prabyla 
naujoji Lietuva, besibodinti lenkiškai bajoriška praeities kultūra ir su meile kelianti savo kad dar 
ir kuklius kultūrinius laimėjimus ir išdidžiai atsisakanti to, kuo reiktų dalytis su kitais („Nie- 
kieno neprašome malonės“, - rašė Aistis). Neginčytina, kad naujųjų laikų Lietuvai Mickevičius 
nebeturi tiek svarbos, kiek yra turėjęs mūsų senesniosioms kartoms; betgi taip pat neginčytina, 
kad rašytojas, taip ilgai žavėjęs savo raštais mūsų visuomenę, ne kartą net formavęs jos pažiūras, 
davęs jai ligi šiol mūsuose tebegyvų literatūrinių personažų (pvz., Gražiną), taip mielai jos skai- 
tytas (o ne vieno ir tebeskaitomas) ir daug kartų verstas lietuviškai, - nebūtų reikšmingai įėjęs 
mūsų kultūrinio ir apskritai visuomeninio gyvenimo istorijon. 


[1955] 


7 Wiadomošci Literackie, 1934, nr. 12. 
8 Przegląd Wilenski, 1934, nr. 7/8. 

Živilės legenda 


Jei kas mūsų teirautųsi apie būdingąsias Lietuvos istorines legendas, papasakotume, kaip 
Gediminas sapnavo geležinį vilką ir paskui Vilniaus miestą įkūrė, kaip Kęstutis Palangoje pasi- 
grobė gražiąją vaidilutę Birutę, kaip laisvę už viską labiau mylįs Pilėnų kunigaikštis Margiris su 
visa įgula žuvo, kad tik neturėtų vergauti kryžiuočiams. Ne vienas gal prisimintų ir kunigaikšty- 
tę Živilę, kuri nesvyruodama nužudė savo mylimąjį, kai jis susidėjo su tėvynės priešais. Živilės 
vardas išpopuliarėjęs Lietuvoje, ir ne kartą tėvai jį parenka savo dukrelėms. 

Deja, turbūt ne viena dabartinė Živilė nusivils išgirdusi, kad Živilės vardas anaiptol nėra isto- 
rinis, kaip kad, pvz., Birutės. Nei senieji Lietuvos metraščiai, nei populiarusis XVI a. Lietuvos 
istorikas Strijkovskis, nei kurie kiti mūsų istorinių padavimų šaltiniai ničnieko neužsimena apie 
Živilės legendą. Iš kur tad ji yra imta? 

Ji buvo išspausdinta (lenkiškai) 1819 m. Vilniaus laikraštyje Tygodnik Wileiski (t. VII, p. 113-121), 
ir jos antraštė buvo tokia: Živilė. Apysakaitė iš Lietuvos istorijos. Ištrauka iš senoviškų lenkiškų 
rankraščių, redakcijai p. S. F. Ž. suteiktų. Apysakaitės Živilė, Naugarduko kunigaikščio Karijoto 
duktė, yra kalinama ir net nuteista mirti, nes pamilusi nekunigaikštingos kilmės karžygį Porajų, 
neišduoda jo vardo savo griežtajam tėvui. Tuo tarpu Porajus sumuša rusus ir ta proga paprašo 
Karijoto leisti už jo savo dukterį. Karijotas tačiau nesutinka, kad kunigaikščio duktė būtų jo val- 
dinio žmona. Tada Porajus susitaria su rusais ir jėga išvaduoja savo mylimąją. Betgi sužinojusi, kad 
Porajus yra susidėjęs su priešais, Živilė jį kardu nužudo. Rusai išvejami iš pilies, o Živilė miršta 
prie tėvo kojų ir palaidojama palei Mindaugo kalną. Seneliai ir dabar tebekartoja Živilės vardą 
vaikams. Toks apysakaitės turinys. 

Minėjome, kad Živilės legendos senieji raštai nemini, o tačiau antraštėje aiškiai pažymėta, kad 
tai „ištrauka iš senoviškų lenkiškų rankraščių“. Tad kaip čia iš tikrųjų yra? Galgi Zivilės legenda 
tikrai yra senoviška, tik anie senieji rankraščiai, iš kurių ji paimta, yra laikui bėgant dingę? Jų 
betgi visai ir nėra buvę, nes apysakaitę apie Živilę sukūrė ir išspausdino tada dar jaunas Vilniaus 
universiteto studentas Adomas Mickevičius. 1819 I 24 jis tą apysakaitę paskaitė mažam savo 
artimųjų draugų, studentų filomatų draugijos narių, būreliui, o vėliau ir išspausdino minėtame 
Vilniaus laikraštyje. 

Bet kodėl gi tas klaidinimas su tariamai senoviškais rankraščiais? Mat tuo laiku, smarkiai 
išaugus domėjimuisi istorija, buvo visur uoliai ieškoma visokių senų rankraščių ir senosios po- 
ezijos kūrinių. Nesurandant kartais ir falsifikuoti nevengta. Antai Vaclavas Hanka 1817 m. pa- 
skelbė tariamai XIII a. čekų poezijos dalykų, kurių pergamentinį rankraštį jis „radęs“ vienos 
bažnyčios pastogėje. Paskiau jis „rado“ dar senesnio čekų epo nuotrupą. Ši tariamai senoviška 
čekų poezija labai kėlė patriotinę čekų nuotaiką, ir tik po ilgos polemikos čekų mokslo vyrai 

(būsimasis prezidentas Masarykas ir kiti) galutinai įrodė, kad tai tebuvo paties Hankos kūryba. 
Panašių falsifikatorių buvo ir Lietuvoje. Tai visų pirma — mūsų populiarusis istorikas Teodoras 
Narbutas. Norėdamas parodyti Lietuvos istoriją kuo turtingesnę ir įdomesnę, jis išgalvojo ne tik 
atskirų faktų, padavimų, senovės radinių, bet nesivaržydavo sufalsifikuoti ir ištisų tariamai seno- 
viškų rankraščių, kurių originalų, žinoma, niekam nerodė, nes ir neturėjo. Taip, pvz., jis suklas- 
tojo kryžiuočių ordino nario grafo Kyburgo 1397 m. kelionės Lietuvon aprašymą, kuriuo, deja, 
dar ir dabar kai kas nekritiškai patiki, pasiskaitęs Basanavičiaus parūpintą jo lietuvišką vertimą 
(spausdintą Amerikoje 1900 m.). 

Savo apysakaitės senoviškumo įspūdžiui pastiprinti Mickevičius ne tik stengėsi rašyti archai- 
zuota lenkų kalba, bet dar ir antraštėje pažymėjo, kad anuos tariamuosius senus rankraščius re- 
dakcijai atsiyntęs p. S. F. Ž. Tos slapyraidės buvo visai sąmoningai pasirinktos. Mat tuo laiku 
prof. Simanas F. Žukovskis rausėsi po archyvus ir kartkartėmis spausdino senųjų šaltinių ištrau- 
kas kitame Vilniaus laikraštyje Dziennik Wilenski (1815-1817). Mickevičius betgi nesirengė at- 
kakliai klastoti istorijos, kaip kad čekų Hanka ar vėliau mūsiškis Narbutas. Mickevičiui tai buvo 
visų pirma žaisminga stilistinė priemonė, kuri ir kitur buvo mėgstama. 

Vis dėlto Mickevičius suklaidino savo moksladraugį Simaną Daukantą, kuris, patikėjęs Živi- 
lės legendos autentiškumu, ją išvertė lietuviškai (tuo tapdamas pirmuoju Mickevičiaus kūrinių 
vertėju lietuvių kalbon) ir įsidėjo į savo pirmąjį Lietuvos istorijos veikalą - Darbus senųjų lietuvių 
ir žemaičių, kurių rankraštis, pratarmėje pažymėtas 1822 m. data, ilgai išbuvo užsimetęs ir vos 
1927 m.-tebuvo išspausdintas. Uoliai rankiodamas viską, kas kėlė Lietuvos senovės garbę ir grožį, 
Daukantas susižavėjo pasakojimu apie Živilę: 


Taip tada ne tiktai vieni vyriškiai savo kantrybe ir narsybe gynė Lietuvos ūkį, bet ir motriškosios lygia dalia 
jos neprietelius savo dorybe ir drąsybe graudino, Aiškiai išpažįstu skaitytojui, jog skaičiau darus grekų ir 
romanų ir kitų giminių, vienok niekokioj giminėj taip garbingos mergaitės neradau. 


Daukantas nežinojo, kad tai jo kolegos rašinys. Savo plačioje Lietuvos istorijoje (1893-1897 m. 
Amerikoje dviem storais tomais išspausdintoje) Daukantas Zivilės legendos šaltiniu netgi klai- 
dingai nurodė Narbutą. 

Ilgainiui Živilės legenda Lietuvoje vis labiau populiarėjo. K. (t.y. Juozas Andziulaitis-Kalnėnas) 
jos vertimą išspausdino Amerikos Vienybėj lietuvninkų (1890, nr. 12-13) pažymėdamas, kad tai 
„apsakas Adomo Mickevičiaus“. Šatrijos Ragana tą legendą atpasakojo savo žinomuose Lietuvos 
istorijos apsakymėliuose, taip pat įsidėjo ir į Vincą Stonį. 1905 m. Amerikoje išleista Vinco Na- 
gornoskio Živilė, duktė Karijoto. Tragedija penkiuose aktuose. Pastaraisiais laikais Živilę mūsų 
visuomenei priminė Antanas Škėma to vardo savo drama. 

Nors ir literatūros vadovėliuose nurodoma, kad Živilė - tai Mickevičiaus kūrinys, bet dar 
daug kas bent patį Živilės vardą laiko senovišku. Tačiau ne tik Živilės legenda yra Mickevičiaus 
sukurta, bet ir jos vardas yra jo išgalvotas, ar, tiksliau, tai yra, kaip rodo tekstų sugretinimas, 
kiek iškreiptas dievaitės Zizilės vardas, kurį mini Strijkovskis. 


[1951] 

Adomo Mickevičiaus vertėjų į lietuvių kalbą bibliografija 


Pirmą, gana paviršutinišką ir nelabai tikslią, Mickevičiaus veikalų lietuviškų vertimų ap- 
žvalgą davė Juozas Adomaitis (1859-1922), 1885 m. parašęs straipsnį „Mickiewicz w literature 
litewskiej“ ir savo įprastiniu Budrio slapyvardžiu tais pat metais jį išspausdinęs Petrapilio len- 
kiškame žurnale Kraj (nr. 46). Straipsnis buvo perspausdintas sukaktuvinėje rinktinėje knygoje 
Ksiąžka zbiorowa ku uczczeniu pamięci Adama Mickiewicza w stulenią rocznicę urodzin boety 
(Petersburg, 1898, p. 129—133). 

Šiek tiek bibliografinių žinių kartais buvo duodama prie kai kurių Mickevičiaus vertimų, pvz., 
Jono Žiliaus, ir įvairiuose straipsneliuose apie Mickevičių. 

Ludwikas Stolarzewiczius savo knygoje Bibliografija Mickiewicza (Vilnius, 1924, p. 165-166) 
žymėdamas lietuviškus vertimus, pateikė vos 6 bibliografines pozicijas; nieko jis nežinojo, pvz., 
net apie stambiuosius Gražinos, Konrado Valenrodo ar Vėlinių vertimus. Jį kiek papildė savo re- 
cenzijoje (Baras, 1925, kn. I, p. 80-81) Vaclovas Biržiška, kuris jau ir kiek anksčiau buvo davęs 
kai kurių bibliografinių žinių, recenzuodamas Mykolo Biržiškos parengtąją Mickevičiaus raštų 
chrestomatiją mokykloms (Knygos, 1933, nr. 1, p. 25-26). 

Plačią, kruopščiai surankiotą Mickevičiaus veikalų lietuviškų vertimų bibliografiją davė Mi- 
chalas Brensztejnas („Bibliografija utworow Mickiewicza przeložonych na język litewski“, Zrėdža 
Moc), Vilnius, 1927, nr. 1, p. 69-79; yra ir atskiras atspaudas). Vis dėlto ir jo bibliografiją galima 
papildyti, ypač radus naujos rankraštinės medžiagos. Yra ten ir kurių netikslumų, net apsirikimų. 
Antai Brensztejnas nurodo, kad Draugijoje 1908 m. 21-24 nr. buvo išspausdinti nepažymėto vertė- 
jo Krymo sonetai; iš tikrųjų ten buvo išspausdintas Motiejaus Gustaičio rašinys (disertacijos dalis) 
apie Mickevičiaus Krymo sonetus. Kitoje vietoje Brensztejnas nurodo, kad „Vilijos giesmę“ yra 
vertęs ir Antanas Macijauskas, kuri išspausdinta A. Geležninko slapyvardžiu išleistoje knygelėje 
Jaunikaičiams dienos (Ryga, 1905, p. 16-17); faktiškai ten yra įdėtas kiek pataisytas Stanislovo 
Dagilio vertimas iš jo lietuviško Šiupizio (II, 1891). Be reikalo vėl Brensztejnas į atskirą biblio- 
grafinę poziciją išskiria nenurodyto vertėjo „Vilijos giesmės“ vertimą (Tėvynės balsai. Iš Ad. Mic.), 
įdėtą į knygutę Visoki skaitymėliai, visiems pritinkantįs. Sutaisė J. A., A. Mic. ir kitie (Tilžėje, 
1908, p. 6); ten įdėtas vos poroje vietų kiek pataisytas Žiliaus vertimas (plg. Ir. Jonas, Vertimai 
iš Mickevičiaus, II: Konradas Valenrodas, 1899 [1900], p. 24). Vėl vienoje vietoje, remdamasis 
Adomaičiu-Budriu, Brensztejnas spėjamai nurodo, kad 1885 m. buvęs spausdinamas Dagilėlio 
(arba, anot jo, kun. Morkio!) Pono Tado vertimas, nors Budrys aiškiai rašė apie Dagilį. 

Žemiau pateikiamoji bibliografija yra sutvarkyta pagal vertėjus. Tuo būdu yra išvengiama tam 
tikro paralelumo su Brensztejno darbu, kuris savo bibliografiją sutvarkė pagal atitinkamus Micke- 
vičiaus kūrinius. Be to, bibliografijos suskirstymas pagal vertėjus turi ir kitą reikšmę. Tada daug 

vaizdžiau matome Mickevičiaus populiarumą Lietuvoje, kurį rodo toks didelis jo vertėjų skaičius. 
"Taip pat toks sutvarkymas yra ir literatūros istorijai svarbus: mes matome, kas iš mūsų literatų 
domėjosi Mickevičiaus kūriniais jau daugiau kaip per šimtą metų (Daukantas jau prieš 1830 m. 
išvertė Mickevičiaus „Živilę“), kartu lengviau galime tą domėjimąsi Mickevičium susieti su mūsų 
literatūrinio bei apskritai kultūrinio gyvenimo sąlygomis, besikeičiančiomis laikui bėgant. 
Pateikiamoji bibliografija, žinoma, nėra be trūkumų. Įvairūs smulkesnieji vertimai galėjo būti 
praleisti, nes ne visa, ypač nepriklausomosios Lietuvos spauda ir visokie eilėraščių rinkiniai, buvo 
galima peržiūrėti, rengiant šią bibliografiją. Vis dėlto ir iš pateiktųjų bibliografinių duomenų iš- 
ryškėjo svarbus Mickevičiaus vaidmuo mūsų literatūroje bent ligi nepriklausomybės laikų. 


ANDZIULAITIS-KALNĖNAS, JUOZAS (1864-1916) 
K. Zivila, „Apsakas Adomo Mickevicziaus“, Vienybė lietuvninkų, 1890, nr. 12-13. 


ANUSAVIČIUS, JULIUS (1825-1907) 
Konrado Valenrodo įžangos vertimo 60 eilučių (lenk. originalo 52 eil.), rankraštis VDUB. 


ARMINAS, PETRAS (P. Trupinėlis, 1853-1885) 

„Gražioji“ [Gražinos pradžios 165 eil.], Varpas, 1903, nr. 4/5, p. 135-138; Petro Armino Raštai, 
31907, p. 38-43; M. Biržiška, Iš Adomo Mickevičiaus raštų, 1919, p. 25-29, 21927, p. 15-18. 

„Sugrįžimas tėvo. Pagal vokiszką [1] paraszė P. Trupinėlis“, Lietuviszkas Auszros Kalendorius 

ant metų 18835, Bitėnai, [1884], p. 39-41; Petro Armino Raštai, 1907, p. 45-47; M. Biržiška, Iš 
Adomo Mickevičiaus raštų, 1919, p. 15-19, 

„Trys Budriai“, Varpas, 1892, nr. 6, p. 81-82; Petro Armino Rasztai, 1893, p. 33-34; 31907, 
p. 43-44: M. Biržiška, Iš Adomo Mickevičiaus raštų, 1919, p. 9, 11; 21929, p. 171-172. 


AŽUKALNIS-ZAGURSKIS, VALERIJONAS (1816-1874) 

+ Jo eilėraščių rinkinyje Rasztai tikros rankos, iszguldymai ir sekiojimai, paraszė W. Ažukalnis 
(V. Biržiška, Lietuvių bibliografija, nr. 1090), kurio yra keli nuorašai (Lietuvių mokslo draugi- 
jos - Pisma Litewskie W. Zagorskiego (Ažukalnisa) od roku 1838 do roku 1856; kiro nuorašo 
fotokopija VDUB, nr. C 108) yra šie vertimai: 

„Giesmė“ (kas mana dusus suskeyta ir girdi) [Ištrauka iš Konrado Valenrodo — Ktėz me west- 
chnienia, kto me tzy policzy?], fotokopija, p. 113-116. 

„Jaunikis ir Mergiete“ (sekiojimas) [„Paniz i dziewczyna“ laisvas vertimas], fotokopija, 
p. 42-47; išsp. Vaižganto raštai, t. XI, 1929, p. 87-89, 

„Pradzia pana Tadeusza“ [22 eil.], fotokopija, p. 116117. (Kun. Valento liudijimu, 1858 m. 
buvo išvertęs žymesnę Pono Tado dalį.) 

„Sugrįžimas Tiewa“, fotokopija, p. 107-111. 

„Switežine“, fotokopija, p. 20-100; kitas tos baladės vertimo nuorašas, datuotas 1855 m., yra 
buvęs Vilniaus Lenkų mokslo mėgėjų draugijos bibliotekoje, nr. 1014. 

6) „Wilija“, fotokopija, p. 112-113; išsp. Vaižganto raštai, t. XI, 1929, p. 90-91; su nedidelė- 
mis atmainomis tas vertimas išsp. ir Vienybėje lietuvninkų, 1890, nr. 3. 


BARANAUSKAS, ANTANAS (1835-1902) 

Anot Juozo Adomaičio-Budrio, buvo išvertęs Po14 Tadą. Rankraštis dingęs. Budrys cituoja 
vertimo pradžios 8 eil. (Ksigžka zbiorowa ku uczczeniu pamięci Adama Mickiewicza w stuletnią 
rocznicę urodzin poety, 1898, p. 132). 

BEKAUKIS, V. 

„Varpeliai ir varpas (iš A. Mickevičiaus)“, Milda: Vytauto Didžiojo gimnazijos mokinių litera- 
tūros mėgėjų almanachas, Vilnius, 1924, p. 139; taip pat - Lietuvos kelias, Vilnius, 1924, nr. 25 
(plg. Brensztejną). 


BINKIS, KAZYS (1893-1942) 
Alpėse [Do ***. Alpach u Spliūgen], Literatūros naujienos, 1936, nr. 9. 


BIRŽIŠKA, MYKOLAS (*1882) 

Iš Adomo Mickevičiaus raštų, mokykloms parinko M. Biržiška, Vilnius, 1919; Kaunas, 21927. 
Šalia įvairių vertėjų darbų yra ten ir paties Biržiškos vertimų: 

„Epilogas“ [iš Pono Tado), Vilnietis, 1921, nr. 13, ir klaidų atitaisymas nr. 14 [pavadinta: Pon0 
Tado įžanga); Iš Adomo Mickevičiaus raštų,?1927, p. 270-273. 

„Iš A. Mickevičiaus Pono Tado“ [pradžios 22 eilutės], Vilnius, 1921, nr. 204(218); Iš Adomo 
Mickevičiaus raštų,*1927, p. 173-174. 

„Mano Paminklas“ [„Wizyta Pana Franciszka Grzymaly“], Vilnius, 1921, nr. 218(232); Iš Ado- 
mo Mickevičiaus raštų,*1927 p. 274. 

„Romantiškumas (Baladė)“, Iš Adomo Mickevičiaus raštų,*1927, p.8-10. 

Vėlinių I dalis [turinio atpasakojimas ir II fragmento kelių ištraukų eiliuotas vertimas], Iš Ado- 
mo Mickevičiaus raštų, 21927, p. 33-36. 

Vėlinių III dalis: „II scena. Improvizacija“, Straž Litwy, 1921, nr. 55; Iš Adomo Mickevičiaus 
raštų, 1919, p. 153—167; 21927, p. 82-90; „V. scena. Kun. Petro kamarėlė“,Iš Adomo Mickevičiaus 
rašių, 1919, p. 169-173; 21927, p. 91-94; „IX scena. Vėlinių naktis“ [dalis], Iš Adomo Mickevi- 
čiaus raštų, 1919, p. 199-203; ?1927, p. 111-114; „Kelias Rusijon“, Iš Adomo Mickevičiaus raštų, 
1919, p. 203-211; *1927, p. 114-118; „Draugams Maskoliams“, Iš Adomo Mickevičiaus raštų, 
1919, p. 211-213; 21927, p. 119-120 


BRAZAITIS, JUOZAS (1850-1926) 
„Vilijos“ vertimas rankraštiniame Petrapilio lietuvių studentų būrelio laikraštyje Kalvis 
melagis 1875 ar 1876 m. Paties Brazaičio iš atminties senąja rašyba surašytą vertimo tekstą 


išsp. J. Tumas, Lietuvių literatūros paskaitos: Draudžiamasis laikas: Aušrininkų grupė, 1924, 
p. 142-143, 


BUKAVECKAS, KAZYS (K. Bukavietis, 1855-1940) 

„Baltas karžygis“ („Ucieczka“], Garsas Amerikos lietuvių, 1897, nr. 3/4 ir tais pat metais atskira 
knygutė, 21906. 

Konrado Valenrodo vertimas be „Vaidilos apysakos“ ir baigiant „Alpuhara“, parengtas apie 
1885-1886 m. (plg Jr. Jonas [= J. Žilius], Vertimai iš Mickevičiaus, II, 1899, p. 7). 1898 m. buvo 
atsiųstas Tėvynės redakcijai; Žilius iš ten savo vertimams ir įdėjo šias eilutes: Įžangos 712, 14, 
16-22, 47-53; I skyriaus 85-89, 97—103; II skyriaus 5, 6, 11-18, 52, 53, 109-120; III skyriaus 
36, 37, 59, 60, 131, 161, 162, 197, 198; IV skyriaus — 146, 147, 149-151 (plg. Jonas Jonila, Veika- 
lai, veikalėliai ir vertimai eilėmis, WI, p. 39 ir 121). 

Pono Tado 2 giesmės (plg. J. J- ir P. Trup., „Ad. Mickevyczius“, Tėvynė, 1898, p. 391; Aušra, 
1885, nr. 10/11, p. 359; rankraštis dingęs). 

DAGILIS, STANISLOVAS (1843-1915) 

„Iš Pono Tadeušo“ [pradžios 22 eil.], Lietuviškas šiupinys, I, 21906, p. 23. Juozo Adomaičio- 
Budrio 1885 m. liudijimu, buvęs tuo laiku spausdinamas Dagilio Pox0 Tado vertimas (?). 

Konradas Valenrodas [3 giesmės], Lietuviszkas sziupimys, II, 1891; visas vertimas -21910; vers- 
ti pradėta 1882 m. Be to, dar „Vilija“, Lietuviškas šiupinys, I, 21906, p. 50-51; „Alpuhara“ - ten 
pat, p. 31-33. Ištraukos: M. Biržiška, Iš Adomo Mickevičiaus raštų, 1919, p. 51-81, 93-—111, 217; 
21927, p. 126-134, 135-147, 156170. 

„Tris Budriai“, Lietuviszkas sziupinis, I, 1884, p. 10-11; 21906, p. 33-35; M. Biržiška, Iš Ado- 
mo Mickevičiaus raštų, 1919, p. 214-215. 


DAMBRAUSKAS, ALEKSANDRAS (Adomas Jakštas, 1860-1938) 
„Iš Mickevičiaus“ [„Ządza nesmiertelnosci“ iš „Zdania i Uwagi“], A. Jakšto Lirika, Kaunas, 
1930, p. 269. 


DAUKANTAS, SIMANAS (1793-1864) 

Išvertė „Živilę“ - Darbay senuju Lituwiu yr Žemaycziu" 1822, spaudai paruošė Ve. ir M. Bir- 
žiškai, 1939, p. 130-132; Lietuvos istorija, t. II, 1897, p. 1-5. Kad vertė Mickevičių, Daukantas 
nežinojo. Lietuvos istorijoje jis net klaidingai nurodo ėmęs apsakymą iš Narbuto straipsnio. 


DAUKŠA, EDUARDAS JOKŪBAS (1836-apie 1890) 

„Kajp brajditi kravjuj pusnakt'us pradejo“ [Konrado Valenrodo pradžios 14 eil. vertimas] (1857 
ar 1858 m.), išsp. M. Biržiška, „Jokūbas Daukša“, Tauta ir žodis, t. IV, 1926, p. 295; pakartota — Iš 
mūsų kultūros ir literatūros istorijos, t. II, 1938, p. 133. 

„N'eris gimditoji upealu musu“ [„Vilijos giesmė“ iš Konrado Valenrodo) (1857 m.), išsp. Tauta 
ir žodis, t. IV, p. 294-295: Iš mūsų kultūros ir literatūros istorijos, t. II, p. 132-133. | 


DAVAINIS-SILVESTRAITIS, MEČISLOVAS (Vyturys, 1849-1919) 

„Abejonė“ (1878 V 21), Tewynainiu giesme, 1884, p. 23-24 

„Isz giesmiu lordo Byrono pagal iszguldyma Adomo Mickaus“, Tewynainiu giesme, p. 20—22 

„Iris Budriai“, Byrutės dainos, 1886, p. 29-32. 

„Kunrads Valenrods, Adomo Mickaus (Mickievičes)“ [pradžios 69 eil.], vertimo tekstas išrašy- 
tas Davainio-Silvestraičio 1883 XI 19/21 laiške Janui Karlowicziui; rankraštis buvusioj Vilniaus 
Lenkų mokslo mėgėjų bibliotekoj, nr. 914 

Juozo Adomaičio-Budrio 1885 m. liudijimu, Davainis-Silvestraitis ketinęs versti Pom4 Tadą. 


FROMAS, ALEKSANDRAS (Aleksandras Gužutis, 1822-1900) 

„Diedai (Strijai, senuoliai, ainiai). Veikalas poeto Adomo Mickevyczios. Perguldė isz lenkiszko 
Aleksandras Gužutis“, Vienybė lietuvninkų, 1894 (Vėlinių I dalis), nr. 36-39; (Vėlinių II dalis), 
nr. 40-44, 46-48; (Vėlinių IV dalis), nr. 49-52 ir 1895, nr. 1-11. 

Aldona: Drama keturiose permainose pagal poemos Mickeviczes „Konradas Valenrodas; ran- 
kraštis VDUB, nr. D 150. 


GODLEVSKIS, MIKALOJUS PRANAS (1818-1890) 


Konradas Walenrodas. Isz Darbun Lietuwos ir Prusu. Pasaka Chistoriczna. Lenkiszkaj paraszė 
žinowas mūsų Adomas Mickiewicze, rankraštis VDUB, nr. D 860; vertimas atliktas apie 1865 m. 

(plg. Aušra, 1885, nr. 2/3 p. 61). Dvi ištraukas (19 eil. iš to rankraščio dabartine rašyba) išsp. 
F. Kirša, „Užmiršti žmonės“, Naujoji Romuva, 1935, nr. 8, p. 174-175, „Vilijos giesmė“ (netaisy- 
ta rašyba) — ten pat, p. 175. 

Antras nuorašas: Konradas Walenrodas. Passaka Istories. Isz Deju Lietuvos ir Prussies isz Ado- 
mo Mickaus Tlumoczita, rankraštis VDUB, nr. D 860, trūksta pabaigos; nuorašas vėlesnis už 
pirmąjį, kiek pataisytas ir švariai perrašytas. 

Trečias nuorašas: Konradas Walenrods. Passaka Istoriczna. Isz Darbun Lietuvos ir Priusu. Len- 
kiszkaj paraszė Lietuwos žinovas arba Dojnorius A. Mickiewicze, rankraštis, dabar dingęs, seniau 
buvo Lietuvių mokslo draugija, nr. 43V. Vertėju pažymėtas Morkus Guzdawa (kataloge Jono Ba- 
sanavičiaus prirašyta - Godlevskis), Rankraštis buvo gautas 1909 m. iš Tilžės lietuvių „Birutės“ 
draugijos, kuriai rankraštį buvo paaukojęs Davainis-Silvestraitis. 


GUSTAITIS, MOTIEJUS (1870-1927) 

„Farys“, Vaivorykštė, 1913, nr. 3, p. 545-550, 

„Giesmė jaunistai“, Ateitis, 1911, nr. 3, p. 65-67; M. Biržiška, Iš Adomo Mickevičiaus raštų, 
1919, p. 5, 7; 21927, p. 5-7. 

Krimo sonetai, Vilnius, 1909. Atskiri sonetai: I ismano stepai“), Tėvynės sargas 1903, 
nr. 11/12, p. 66; I („Akermato tyrimė“), Draugija, 1907, nr. 9, p. 3; M. Biržiška, Iš Adomo Mic- 
kevičiaus raštų 1919, p. 11, 13;21927, p. 121-122; II („Marių tyla“), Draugija, 1907, nr. 9, p. 3-4; 
II („Mareivystė“), Draugija, 1907, nr. 9, p. 4; IV („Audra“), Draugija, 1907, nr. 9, p. 4-5; X 
(„Baidarai“), M. Biržiška, Iš Adomo Mickevičiaus raštų, 1919, p. 13;21927, p. 122-123, XIV („Pi- 
ligrimas“), Draugija, 1907, nr. 11, p. 252—253, M. Biržiška, Iš Adomo Mickevičiaus raštų, 1919, 
p. 15; 21927, p. 124; XVIII („Ajudahas“), M. Biržiška, Iš Adomo Mickevičiaus raštų,1919, p. 15; 
21927, p. 124-125. 

„Vėlinės. Dalis II“, Lietuva, 1925, nr. 285-288; atskira knyga - 1926. 

Vėlinių III dalies nepilnas mašinėle rašytas vertimas, VDU bibliotekos Rankraščių skyriuje, 
nr. D 793. 


INČIŪRA, KAZYS (*1906) 

Gražina, libretas Jurgio Karnavičiaus operai, 1933; nespausdintas. (Siužetas pagal to pat pa- 
vadinimo Mickevičiaus poemą; plg. Vikt. Meirūnas, „Lietuviška opera “Gražina"“, Vairas, 1933, 
t. VII, nr. 3, p. 345—-347.) 


JAUNC ŽEMAYTYS 
„Žibakie. Pierwiosnek p. Ada Mickiewicza“, rankraštis Lietuvių mokslo draugija, nr. 50 XII 2, 
tarp Daukanto palikimo rankraščių. 


JANULAITIS, AUGUSTINAS (A.J. Daubaras, *1878) 

A.J. Daubaro slapyvardžiu išleistoje knygelėje Adomas Mickevyčia (1798-1855): Jo gyvenimas, 
raštai ir darbai (Plymouth, 1902) yra įdėti šie paties autoriaus, nes vertėjas nepažymėtas, Micke- 
vičiaus raštų ištraukų vertimai: 

Iš Vėlinių III dalies: iš III scenos 135-148 eil. (Kuo gi aš kaltas ...), p. 19-20; iš „Pomnik Piot- 
ra Wielkiego“ 66-68 eil. (Saulė laisvės jau greit užtekės ...), p. 20; iš „Przeglad wojska“ 155-159 
eil. (Gendrolius į ugnį drąsiu eina žingsniu ...), p. 19. 

Iš publicistinio straipsnio „Chlopi“ (Tribune des peuples, 1849 V 1-2), p. 25, 31-32, 33-35, 36. 

JUCEVIČIUS, LIUDAS ADOMAS (1813-1846) 

„Aptankimas“ (Ne senej aplankiau namus mana motinos ..., 45 eil.; Vėlinių IV dalies frag- 
mentas, 790-835 eil.), Wyjgtki z vowoczesnych poetėw polskich Humaczone na jezyk litewski, 
Vilnius, 1837, p. 49-52. 

„Switezine. Ballada“, Wyjątki ..., p. 39-48. 

„Trins Budrisaj. Ballada lietuviszka“, Wyjgtki ..., p. 33-38. 

Konrado Valenrodo vertimas. - Rankraštis dingęs; 1839 IX 20 Jucevičius rašo Juozui Kraševs- 
kiui: „Przetožytem juž Konrada“ (Krokuvos universiteto biblioteka, Kraševskio korespondencijos 
II ser., I tomas). 


JURGELIONIS, KLEOPAS (Kalėdų Kaukė, *1886) 

„Audra“ [IV Krymo sonetas], Lietuvių laikraštis, 1904, nr. 2, p. 15; Laisvoji mintis, 1912, 
nr. 26-27 (plg. Brensztejną); M. Biržiška, Iš Adomo Mickevičiaus raštų, 1919, p. 13;21927, p. 22; 
Gludi-liudi, Chicago, 1916, p. 85. 


KANOPKA, JUOZAS (J. Bajoraitis, *1904) 
Zivilė (keturių veiksmų drama pagal vieną lietuvių padavimą), Vilnius, 1931. Siužetas skolin- 
tas iš Mickevičiaus to pat pavadinimo apsakymėlio. 


KIRŠA, FAUSTAS (*1891) 
„Baidarai“ [X Krymo sonetas], Baras, 1925, kn. I, p. 52. 


KUDIRKA, VINCAS (1858-1899) 

„Nemunui“, Varpas, 1889, nr. 3, p. 34; V. Kapsas, Laisvos valandos, 1899, p. 21; Vinco Kudir- 
kos raštai, 1909, t. I, p. 209-210; M. Biržiška, Iš Adomo Mickevičiaus raštų, 1919, p. 11, 21927, 
p. 14. 

„Ponia Tvardauskienė“, Varpas, 1889, nr. 7, p. 99-100; Laisvos valandos, 1899, p. 23-27; Vinco 
Kudirkos raštai, t. I, p. 211-214; M. Biržiška, Iš Adomo Mickevičiaus raštų, 1919, p. 19-25. 

„Vaidilos apysaka“ [Iš Konrado Valenrodo] - Vinco Kudirkos raštai, t. IV, p. 235-246; M. Bir- 
žiška, Iš Adomo Mickevičiaus raštų, 1919, p. 81-91; 21927, p. 147-156 (palygintas su Dagilio ver- 
timu). Vertimo rankraštis 1899 m. buvo atsiųstas Tėvynės redakcijai (plg. Jonas Jonila, Veikalai, 
veikalėliai ir vertimai eilėmis, II, p. 120). 

Vėlinės [III dalies I, VII ir VIII scenos], Varpas, 1899, nr. 1-6. Taip pat ir atskira knygutė: 
Vėlinės. Parašė A. Mickevičius, vertė Varpas. Pasveikinimui dienos 24 gruodžio 1898 m., Tilžė- 
je, 1900. 

Be to dar - Vinco Kudirkos raštai, t. IV, p. 249-317. Ištraukos: M. Biržiška, Iš Adomo Mickevi- 
čiaus raštų, 1919, p. 137153, 173—179, 179-199; 21927, p. 55-81, 94-98, 99-106, 106—111. 

„Vilija“, Varpas, 1896, nr. 2, p. 14; Laisvos valandos, 1899, p. 22; Vinco Kudirkos raštai, +. I, 
p. 20; M. Biržiška, Iš Adomo Mickevičiaus raštų, 1919, p. 216. 


LASTAS, ADOMAS (Adomas Juodasis, *1887) 
„Nemunui“, Aušrinė, 1910, nr. 6, p. 4-5. 


MAČYS-KĖKŠTAS, JONAS (1867-1902) 
„Kryžiokų gadynė“ [Konrado Valenrodo pradžios 8 eil.], Mačio-Kėkšto Eilės, 1910, p. 77. 

„Vylija“, Vienybė lietuvninkų, 1901, nr. 21; Mačio-Kėkšto Eilės, p. 76-77; M. Biržiška, Iš Ado- 
mo Mickevičiaus raštų, 1919, p. 216-217. 


MAČIULIS, JONAS (Maironis, 1862-1932) 
„Vilija“, Žemaičių ir Lietuvos apžvalga, 1891, nr. 10; vėliau daug kartų perspausdinta Mairo- 


nio Pavasario balsuose ir kitur; M. Biržiška, Iš Adomo Mickevičiaus raštų, 1919, p. 215; "1927, 
p. 134-135. 


MAŽEIKA 
„Blusa ir rabinas“, Tėvynės sargas, 1901, nr. 1 B, p. 40-41. 


„Skusta-kirpta“, Tėvynės sargas, 1902, nr. 1 B, p. 28-29; Naudingi skaitymėliai, 1903, 
p. 6-77. 


MERKEVIČIUS, JONAS (11900) 


„Gražina. Lietuviszka apsaka. Parasze Adomas Mickevyczia. Vertė Jonas Mrk.“, Vienybė lie- 
tuvninkų, 1893, nr. 12-23. 


MIKŠAS, JURGIS (1862-1903) 

„Pasaka Vajdelioto“ — hegzametru sueiliuota iš Mečislovo Davainio-Silvestraičio prozinio verti- 
mo; vertimo teksto 15 eilučių yra Davainio-Silvestraičio 1883 XI 9/21 laiške Janui Kartowicziui, 
buvusioje Vilniaus Lenkų mokslų mėgėjų bibliotekoje, nr. 914. 


MILANČIUS, JURGIS (VJ.V-Dzųkelis, *1869) 
„Neris (yš Mickęvičos)“, Lietuvos žvajgždutė 1908 m.: Septyni Dajktaj dzykinej ir varšavinej. 
Parinko ir sutajsė Jurgis Dzykelis. Vievjo vajstininko lejdinys antras, Vilniuje, 1908, p. 9. 


MONTVILA, JONAS (1873-1910) 


„Zyvila. Mickevicziaus apsakymas isz Lietuvos veikalų“, Garsas Amerikos lietuvių, 1898, 
nr. 37-38. 


NAGORNOSKIS, VINCAS (1869-1939) 


Živilė, duktė Karijoto: Istoriška tragedija 5-e aktuose, Plymouth, Pa., 1905. (Siužetas skolintas 
iš Mickevičiaus to pat pavadinimo apsakymėlio.) 


NORKUS, SIMANAS (1842-1913) 


Juozas Adomaitis-Budrys 1885 m. rašo girdėjęs, kad Norkus išvertęs Gražiną (plg. Ksigžka 
zbiorowa ..., p. 131). 


PEČKAUSKAITĖ, MARIJA (Šatrijos Ragana, 1877-1930) 
„Živilė“ [laisvas atpasakojimas], Lietuvos senovės septyni paveikslai, 1905, p. 16-24; kiek skir- 


tingas atpasakojimas, pakeitus ir Živilės vardą į Gyvilę, Karijoto į Kariuotį, Parajaus į Pareivį, — 
Vincas Stonis, Vilnius, 1906, p. 57-65. 


„Gražina, narsioji kunigaikštienė“ [laisvas turinio atpasakojimas], Lietuvos senovės septyni 
paveikslai, p. 28-39. 

PRASZCZIOKELIS ISZ BIRJAGALIO 
„Balada (Alpubara)“, Vienybė lietuvninkų, 1896, nr. 40. 
„Žibutė“ [„Pierwiosnek“], Vienybė lietuvninkų, 1896, nr. 29. 


PUMPUTIS, DANAS (*1913) 
„Kur vandenys platūs“ [„Nad wogą wielką į czystą“], Vilniaus balsas, 1940, nr. 279 (352); 
Prawda Wilenska, 1940, nr. 85. 


RAČKAUSKAS, VLADAS KAROLIS (K. Vairas, *1882) 
„Vado mirtis“, Tėvynė, 1909, nr. 1, p. 14-15; V. K. Račkauskas (K. Vairas), Eilėmis ir proza, 
Chicago, 1909, p. 40-42. 


STIKLIUS, KOSTAS (K. Stiklelis, *1880) 
„Iš Adomo Mickevičiaus“ [Poxz0 Tado pradžios 15 eil.], Lietuva Tėvynė mano: Eilėmis parašė 
K. Stiklelis, Tilžėje, 1907, p. 6. 


ŠAKENIS, KOSTAS (*1881) 

Ponas Tadas arba ginklu į savo teisę. 1811 ir 1812 metų Lietuvos bajorų nuotykiai, eilėmis pa- 
rašyti dvylikoje knygų, Kaunas, 1924. Ištraukos: Vairas, 1923, nr. 6, 8, 9; VI-XII knygų ištraukos 
(1353 eil.): M. Biržiška, Iš Adomo Mickevičiaus raštų, 21927, p. 221-269. 

„Švitezytė“, Viltis, 1909, nr. 109; pataisyta - M. Biržiška, Iš Adomo Mickevičiaus raštų, "1927, 
p. 10-14. 


ŠIMKUS, JONAS (Nėlis, *1906) 
„Alpuhara (Balada). Iš "Konrado Valenrodo"“, Naujas šodis, 1927, nr. 17/18, p. 10-11. 


ŠLIOGERIS, VINCAS (1832-1913) 

„Vilkas ir szuwa. Sakmė: Pagal Ad. Mickevyczių, liuosesniai“, Tėvynės sargas, 1899, nr. 4, 
p. 26-27; Vaižganto raštai, t. XIII, p. 202. (Nors Tėvynės sarge nurodyta, kad eilėraštis imtas „iš 
raštų a.a. Bortkevičiaus“, bet Juozas Tumas parodė, kad tai Sliogerio darbas.) 


ŠMULKŠTYS, ANTANAS (Paparonis, *1886) 
„Vaikelių malda“ [„Powrėt taty“], Vaivorykštė, 1913, nr. 1, p. 183—-186. 


ŠNAPŠTYS, JUOZAS (Margalis, 1877-1921) 
„Gražios mintys“ [Mickevičiaus aforizmų pluoštas], Draugija, 1922, nr. 9/10, p. 367- 368. 
„Į jaunuomenę. Oda“ [„Oda do mlodosci“ laisvas sekimas], Tėvynės sargas, 1900, nr. 4/5, 
p. 12-14; pataisytas — Volungė ir vieversėlis: Eilės, Kaunas, 1907, p. 4-5. 
„Keleivis“ [XIV Krymo sonetas], Volungė ir vieversėlis, p. 44. 
„Konradas Valenrodas“ [pradžios 120 eil.], Žinyčia, 1900, nr. 2, p. 76-77; nr. 3, p. 45-44. 


TAUTMYLA, J.K. (J. Čepukaitis?, 1870-1923) 

„Mūsų tautos gyvenimo kelias, arba Knygos lietuvių tautos“ [toliau kita paantraštė: Lietuviš- 
kos keleivystės knygos; Ksiggi narodu i pielgrzymstwa polskiego], Moksleivis: Amerikos lietuvių 
Rymo katalikų susivienijimo organas, 1919. 

TUMASONIS, PETRAS (P. Brandukas, *1875) 


„Daina versta isz Mickevycziaus - Bairono“ [„Požegnanie Czajld Harolda. Z Lorda Byrona“], 
Žvaigždė, 1902, nr. 16, p. 246. , 


URBONAVIČIUS, KAZYS (Jonas Kmitas, *1874) 
„Tėčio sugrįžimas“, Jono Kmito Eilės, Boston, [1921], p. 166-168. 


VALAITIS, ANTANAS (*1890) 

Ponas Tadas, arba paskutinis užpuolimas Lietuvoje, d. I-II, Kaunas, 1924, Vertimo ištraukos: 
Atspindžiai, 1922, nr. 12/14, 14/15; I-V knygų ištraukos (1317 eil.) - M. Biržiška, Iš Adomo Mic- 
kevičiaus raštų, "1927, p. 174—220. 


VIŠTALIUS-VIŠTELIAUSKAS, JONAS ANDRIUS (J.V.V. Lietuvis, 1837-1912) 

„Atlužis isz 'Kunrado Wallenrodo'. Bylos istoriszkos Adomo Mickewicziaus. Giesmė Vaida- 
lioto“ [100 eil., originale - 92], Nemuno sargas, 1886, nr. 27, p. 114. 

„Krymo varpelis. Klonis Akermano“ [I Krymo sonetas], tekstas laiške Juozapui Kraševskiui 
apie 1880 m. (Krokuvos universiteto bibliotekos Rankraščių skyrius, nr. 4664 I; fotokopija 
VDUB nr. C133; išsp. V. Maciūnas, „Krokuvos bibliotekose pasirausus“, Vairas, 1935, nr. 6, 
p. 177 (RR, p. 914)) 


ZOBARSKAS, STEPAS (*1911) : 
Narsioji kunigaikštienė: Ad. Mickevičiaus „Gražinos“ poemos metmenys, Kaunas, 1931 („Ūki- 
ninko skaitymai“, nr. 14). į 


ŽILIUS-ŽILINSKAS, JONAS (Jr. Jonas, Jonas Jonila, 1870-1932) 

„Diedai“ [Vėlinių II dalis], Tėvynė, 1898, nr. 6-10; Ir. Jonas, Vertimai iš Mickevycziaus: Diedai 
ir Gražina, I, 1899, p. 1—-31; Jonas Jonila, Veikalai, veikalėliai ir vertimai eilėmis, 1, p. 135-167; 
M. Biržiška, Iš Adomo Mickevičiaus raštų, 1919, p. 115-135; 21927, p. 41-53 (palyginta su Gus- 
taičio vertimu). 

„Gražina“, Tėvynė, 1899, nr. 1-9; Ir. Jonas, Vertimai iš Mickevycziaus, I, p. 1—-61; Jonas Jonila, 
Veikalai ..., I, p. 123-181; ištraukos: M. Biržiška, Iš Adomo Mickevičiaus raštų, 1919, p. 29-51; 
21927, p. 18-32. 

„Konradas Valenrodas“ [nepilnas vertimas, baigiama „Vilijos giesme“], Tėvynė, 1899, nr. 11— 
12; Jr. Jonas, Vertimai iš Mickevičiaus: Konradas Valenrodas, Il, 1899 [1900]. 

„Konradas Valenrodas“ [pilnas ir pataisytas vertimas], Jonas Jonila, Veikalai ..., II, p. 33—122. 
Verčiant pasinaudota Kazio Bukavecko-Bukaviečio ir Stanislovo Dagilio vertimais (plg. Jonas 
Jonila, Veikalai ..., II, p. 121). 

„Švitėžis“, Jonas Jonila, Veikalai ..., I, p. 121-128. 

„Švitėžytė“ [tik 14 posmų], Jonas Jonila, Veikalai ..., I, p. 128-131. 


NEŽINOMI VERTĖJAI 

„Litania Pakielawinga. Malda Pakielawinga“ [baigiamosios ištraukos iš Ksiegi narodu i piel- 
grzymstwa polskiego, išsp. apie 1833-1836 m. Paryžiuje; persp. V. Maciūnas, „1831 m. sukilimo 
emigrantų lietuviški spaudiniai“, Mūsų senovė, t. III, nr. 3, 1938, p. 469—-471. Tuo pat metu buvęs 
išspausdintas ir visas Ksiggi marodu ... vertimas (plg. Wt. Mickiewicz, Žywot Adama Mickiewicza, 

21931, t. II, p. 218; St. Pigoū, O Ksiegach narodu i pielgrzymstwa polskiego A. Mickiewicza, 
1911, p. 151). Galimas dalykas, kad vertėjas bus buvęs kun. Kiprijonas Nezabitauskis-Zabitis 
(1779-1837), rašęs emigracijoje lietuviškų eilėraščių ir juos dedikavęs Mickevičiui. 

Juozas Adomaitis-Budrys 1885 m. rašė, kad prieš porą metų girdėjęs kažkokį buvusį Karaliau- 
čiaus universiteto studentą deklamuojant gražiai lietuviškai išverstus Mickevičiaus „Farysa“ ir 
„Reduta“ („Reduta Ordona“) (plg. Ksigžka zbiorowa ..., p. 131-132). Gal tai ir galėjo būt Eduardas 
Jokūbas Daukša, 1858-1862 m. studijavęs Karaliaučiuje, didelis Mickevičiaus kūrybos mėgėjas, 
palikęs rankraščiuose porą Mickevičiaus vertimų nuotrupų. Tiesa, po sukilimo jis buvo ištremtas 
Sibiran, bet 1884 m. jau grįžo Lietuvon. 

Adomaitis-Budrys dar nurodė, kad kai kurių Lietuvos miestų dainos rateliai turi keletą smul- 
kesnių dalykų, Moniuškos suharmonizuotų, vertimų; turi jie, rodos, vėl ištisą Vėlinių vertimą 
(Ksigąžka zbiorowa ..., p. 132). Kai kurie vertimai net liaudin patekę. Antai Ukmergės apskrityje 
esą Mickevičiaus baladžių vertimų, o „Vilijos giesmę“ (Neris tai 2m2uso upelu moti) net įgijusi liau- 
dies dainos pobūdį; Suvalkijoje panemuniais liaudis dainuojanti laisvai verstas ištraukas iš Vėlinių, 
pvz., „Bajsi ir tamsi naktele“ [„Cicho wezędzie!.. gtucho wszędzie!..“] (ten pat, p. 129-130). 

Petrapilio studentų laikraštėlin Kalvis melagis 1875 ar 1876 m. buvusi įdėta Pono Tado verti- 
mo ištrauka (plg. J. Tumas, Lietuvių literatūros paskaitos: Draudžiamasis laikotarpis: Aušrininkų 
grupė, 1924, p. 142). 

Kažkoks „tautinės dailės rėmėjas“ 1918 m. išvertęs Amilcarės Ponchielli operos I Lituani lib- 
retą, parašytą itališkai Antonio Ghislanzoni 1886 m. pagal Mickevičiaus Konradą Valenrodą 
(plg. Vilnietis, 1921, nr. 12). 


[Apie 1943] 

Vytolio raudos autoriaus mirties sukaktį minint 


Kas Grikonams Odissejasu Ilijada, Rimijonams Enejida, Zidams 
senasis testamentas, krikszczionims naujasis testamentas - tai 
mums, kaip Lieruwiams, szita giesme Witolorauda ....! 


Dėl žinomųjų istorinių aplinkybių lenkėjant mūsų bajoriškajai visuomenei, lenkų kalba 
buvo tapusi senojoje Lietuvoje kultūros kalba. Tačiau tam tikras lietuviškas patriotizmas neužblė- 
so. Nestigo, pvz., ir rašytojų, kurie kad ir lėnkiškuose savo veikaluose reiškė nemeluotą prisiriši- 
mą prie savo tėvynės Lietuvos, nuoširdžiai jos ilgėjosi netekę, su šilta meile vaizdavo jos gamtą ir 
jos žmonių gyvenimą, gėrėjosi didinga Lietuvos istorija, idealizavo lietuvių liaudį ir aukštai kėlė 
jos dainų grožį, net ir apie lietuvių kalbą, nors jos dažnai nekiek temokėdami, pasisakydavo su 
aiškia simpatija. Todėl nenuostabu, kad atgimstančios Lietuvos veikėjai žavėjosi ir net stiprino 
savo tautinį nusistatymą jų — tokio Adomo Mickevičiaus, Teodoro Narbuto, Liudo Kondraravi- 
čiaus-Syrokomlės ir kt. - raštais. Anot Jono Šliūpo, „tie tai vyrai, būdami bajorais, sulenkėjusiais 
lietuviais, jautė lietuviškai ir mislijo, norint rašė lenkiškai“.2 Šių vyrų tarpe vieną iš pirmųjų vietų 
užima Juozas Ignas Kraševskis (1812-1887), nuo kurio mirties š[ių, t.y. 1947] m. kovo 19 d. suėjo 
60 metų. Apie jį rašė Petras Vileišis: 


Patys lenkai sako, kad Kraševskis tik per atsitikimą Varšuvoj užgimė, o tikra jo vieta gimtinės - Lietuva tu- 
rėjo būti, kurioje jis jaunystę praleido, mokinosi ir į vyrą išaugo. Tai taip pat, norint sulenkuoras, bet visgi 
lietuvis buvo, nes kas gi kitas „Vytolio raudą“ ir kas „Kunigą“ būtų galėjęs parašyti?? 


Žinoma, būtų netikslu ir neteisinga nusavinti iš lenkų Kraševskį, kurs gausia ir įvairia rašto 
veikla turėjo savo laiku nepaprastai didelės reikšmės lenkų visuomenei. Tiesa, nebuvo tai koks 
genijus, nustatąs naujas literatūrines sroves ar kuriąs tautai idealus ir valingai ją kreipiąs naujais 
keliais. Jis buvo visų pirma reikšmingas tuo, kad glaudžiai suaugo su visuomene, atspėjo jos rei- 
kalus ir stengėsi ją pačią kelti morališkai, atskleisti jos ydas, kelti kultūrinius interesus, lyginti 
luominius nesklandumus, rodyti krikščioniškos meilės idealus. 

Labiausiai mus stebina Kraševskis savo nepaprastu darbštumu ir raštų gausumu, viršydamas 
tuo atžvilgiu pasaulinėje literatūroje išgarsėjusius ispanų dramaturgą Lope de Vega ir prancūzų 
populiarųjį romanistą Dumas. Gražiu vieno kritiko pasakymu, Kraševskis esąs daugiau prirašęs, 
kaip gal ne vienas kitas literatas per visą savo amžių perskaitęs. Antai bibliografai priskaičiuoja 
395 Kraševskio veikalus, sudarančius 641 tomą. Be to, dar daugybė jo atskirų straipsnių ir dides- 
nių rašinių buvo išbarstyta periodikoje. Vienų apysakų jis yra prirašęs 232. Betgi Kraševskis buvo 


1 Aušra, 1883, nr. 1, p. 18. 
2 Aušra, 1884, nr. 1/3, p. 70. 
3 Varpas, 1892, nr. 3, p. 34-35. 

ne tik apysakininkas ir poetas. Jis dar buvo ir labai gausus literatūros kritikas bei recenzentas, 
akylas publicistas, kruopštus archyvų knisėjas ir istorikas, ir etnografas, ir vertėjas, ir literatūros 
veikalų leidėjas, ir žinomo laikraščio bei žurnalo redaktorius... Dar reikia priminti ir jo gausią 
privačią korespondenciją. Antai Krokuvos universiteto bibliotekos rankraščių skyriuje yra 101 
storokas tomas laiškų, kuriuos net keli tūkstančiai asmenų yra rašę Kraševskiui, kurs visiems 
patsai atsakinėjo. 

Kraševskio darbingumas buvo tiesiog neįtikimas. Net ir blogiausios gyvenimo sąlygos jo ne- 
palauždavo. Antai 1883 m., taigi jau 70 metų amžiaus sulaukęs, Kraševskis, kurs po 1863 m. su- 
kilimo turėjo išvykti iš savo krašto ir gyveno Drezdene, buvo vokiečių valdžios apkaltintas šni- 
pinėjimu ir nuteistas kalėti. Dar tebetardomas kalėjime per 17 dienų parašė dviejų tomų apysaką, 
kitą pradėjo, o be to, išvertė dar penkias romėnų rašytojo Plauto komedijas. Metus išsėdėjęs ka- 
lėjime, nors ir labai sunykęs sveikata, Kraševskis parašė vienuolika apysakų. 

Nenagrinėdami visos gausios Kraševskio kūrybos, kuri žymiąja dalimi lenkų raštijos istorijai 
tėra įdomi, turime iškelti bent svarbiausius jo veikalus, skirtus Lietuvai. Kilęs iš Gardino srity- 
je įsikūrusių mozūrų bajorų giminės, studijavęs Vilniaus universitete, tik nespėjęs jo baigti dėl 
uždarymo, o paskui kelerius metus gyvenęs Lietuvos gudų krašte, Kraševskis buvo su Lietuvos 
gyvenimu artimai suaugęs ir tik vėliau, iš Lietuvos išsikėlęs, nuo jos reikalų ilgainiui ėmė tolti. 

Senojo Vilniaus universiteto laikais pasireiškęs ir vis stiprėjęs domėjimasis Lietuvos istorija 
pagavo ir buvusį to universiteto auklėtinį Kraševskį. Dar Vilniuje tebegyvendamas pradėjęs uo- 
liai knaisiotis miesto ir vienuolynų archyvuose ir surinkęs daug medžiagos, davė Kraševskis savo 
mylimam Vilniui gražią dovaną - vertingą keturių tomų Vilniaus istorijos ligi 1750 metų veikalą 
(1840-1842), kurio pirmąjį jau išspausdintą (1838) tomą, kritikos supeiktą, autorius sunaikino 
ir iš naujo parašė. 

Pamilęs Lietuvos kraštą ir įsigilinęs į jos istoriją, Kraševskis davė dar reikšmingesnį mūsų visuo- 
menei veikalą Litwa (Lietuva, 1847-1850), kurio pirmajame tome yra žinių apie lietuvių kalbą, 
mitologiją, senovės gyvenimo būdą, papročius, dainas, padavimus, o antrasis pasakojo Lietuvos 
istoriją ligi Vytauto; šiam Kraševskis skyrė visą knygą Lietuva Vytauto metu (1850). Šie mėgsta- 
mo rašytojo lengva plunksna su poetiniu polėkiu parašyti veikalai populiarino Lietuvos istoriją 
mūsų plačiojoje visuomenėje, kuriai devyniatomis Narbuto istorijos veikalas buvo per stambus 
ir per sunkus. Kraševskio Lietuva buvo anuo laiku lyg savotiška enciklopedija žinių apie Lietuvą, 
davusi galimybės mūsų aplenkėjusiai šviesuomenei geriau pažinti lietuvių tautą; ir ne tik pažinti, 
betir labiau ją ir jos liaudies kultūrą vertinti, o dažnai net ir pamilti, užsikrėtus ta aiškia simpatija 
lietuvybei, kuri tryško iš Kraševskio veikalo. Štai, pvz., pagrindiniai lietuvių tautinio charakterio 
bruožai, anot Kraševskio, yra „stipriai išsivystęs religinis jausmas, gilus nuosaikumas, prisirišimas 
prie savosios žemės, papročiu kaip ir pas slavus virtęs vaišingumas, didesnis betgi kaip pas slavus 
papročių skaistumas, ypač dainose pasireiškęs švelnumas, didelė šeimos meilė“. Kad lietuvių tauta 
senovėje anaiptol nebuvo žiauri, kaip ją neteisingai vaizduoja kai kurie kronikininkai, rodančios, 
anot Kraševskio, jau ir lietuvių dainos, kur visai nėra tos karingos dvasios ar kraujo pamėgimo 
kaip senųjų germanų giesmėse. Naudodamasis žinomuoju Rėzos dainų rinkiniu, Kraševskis pla- 
čiai ir su dideliu susižavėjimu rašė apie lietuvių dainas, norėdamas mūsų šviesuomenei parodyti 
nuostabųjį jų grožį. Aukštino jis, kaip ir kiti ano meto Lietuvos mylėtojai, ir lietuvių kalbą, kuri 
esanti, anot jo, „labai graži, turtinga ir senoviška“, tuo neabejotinai mokydamas mūsų bajoriją 
labiau vertinti jos paniekintąją „mužikų“ kalbą. Jau ir anksčiau viename savo straipsnyje buvo. 
Kraševskis pareiškęs viltį, kad Lietuva susilauksianti poeto, kurs jau Donelaičio kalba uždainuo- 
siąs apie Lietuvą (Studja literackie, 1842). 

Taigi Kraševskio veikalas kėlė ir stiprino aplenkėjusios visuomenės lietuviškus patriotinius 
jausmus. Antai Lietuvos istorijos apysakų autorė žemaičių bajorė Stanislava Medekšaitė-Paškevi- 
čienė savo atsiminimuose rašė, kad ji skaičiusi Kraševskio Litwa su užsidegimu: „Tai atvėrė man 
akis ir parodė, kas esu. Su pasididžiavimu pakėliau galvą dėkodama Dievui, kad esu lietuvaitė, 
kilusi iš kilnios Gediminų giminės“ 

Taip pamėgęs Lietuvos praeitį, Kraševskis ją piešia ir savo poezijos veikaluose. Be kelių smul- 
kesnių istorinių giesmių, ypač išgarsėjo jo Anafielas (tuo keistu vardu neva vadinęsis, anot Nar- 
buto, lietuvių mitologijoje paslaptingasis vėlių kalnas), kurį sudarė trys eilėmis rašyti veikalai: 
Vytolio rauda (lenkiškame originale paliktas lietuviškas vardas: Witolorauda; 1840), Mindaugas 
(1842) ir Vytauto kovos (1844). 

Lietuvos visuomenėje ypač išpopuliarėjo Vytolio rauda - poema apie padavimų pusdievio 
Vytolio žygius ir legendinę lietuvių tautos pradžią. Kad istoriškai ir visai neteisingos, bet užtat 
nepaprastai turtingos ir poetiškai įdomios lietuvių mitologijos vaizdai, gausios įterptos dainos, 
raudos, padavimai (pvz., pasaka apie Eglę, žalčių karalienę) žavėjo lietuvį skaitytoją. Mūsų entu- 
ziastingasis tautosakininkas kun. Liudas Jucevičius rašė (1841) Kraševskiui: 


Tave Lietuvoje už tą poemą net į padanges kelia, taip neapsakomai ji patiko. Su kokiu susidomėjimu, su . 
kokiu džiaugsmu ją visi pas mus skaito, nelengvai tegalėsi įsivaizduoti. Galbūt Valuinėje [ten tuo laiku gy- 
veno Kraševskis] ji buvo šaltai, abejingai sutikta: nenuostabu, juk tai ne valuiniškas dalykas. Bet Lietuvoje 

- visai kas kira, Čia Vytolio rauda tapo populiariu veikalu; čia ner tie, kurie, be kalendoriaus, nieko gyvenime 
neskaitė, dabar žavėte žavisi Tavo poema. 


Kitame laiške piktai net asilais subaręs tuos, anot jo, senos datos žmones, ypač iš kunigų tarpo, 
kurie apgailestauja, kad poemos turinys esąs mažos reikšmės, Jucevičius užtikrina Kraševskį, 
kad žmonės su šio amžiaus sąvokomis, lietuviai „su entuziazmu apie Tamstos veikalą kalba kaip 
apie tikrai tautinį kūrinį“. Dar ir vėliau vienas iš Aušros kūrėjų Jurgis Mikšas, recenzuodamas 
Andriaus Vištaliaus lietuvišką Vytolio raudos vertimą, poemos reikšmę lietuviams entuziastiškai 
gretino su Homero epų reikšme graikams ir Naujojo Testamento reikšme krikščionims. Mikšas 
linki, kad toji poema „atšalusiuose Lietuvos vaikuose uždegtų meilę dėlei mūsų garbingosios 
pracitinės [=pracities]. [...] Nei vienos kitos knygos nebūtų, rasi, tokios vertos rasti Lietuvoj mei- 
lingas širdis ir priimamos būti in kerčią lyg koks mylimas svečias kaip ši Vytolio rauda.“* 

Populiari buvo ir Vytauto kovų poema, kuria Kraševskis pareiškė savo didelę pagarbą ir tikrą 
nuostabą galingai Vytauto asmenybei. Jau ir anksčiau viename straipsnyje“ Kraševskis Vytautą 
kėlė į milžinus, prilygstančius homeriškojo pasaulio didvyriams. Toliau ten rašė: 


Jeigu kada lietuviška epopėja galės būti parašyta, Vytautas turi joje karaliauti, be jo nėra lietuviškos epopė- 
jos. [...] Jis turi viską, kas dera didvyriui: galingą mintį, tvirtą ranką, stiprią širdį, didžią savigarbą. [...] Jo 
gyvenimas, jo kovos, net ir jo išdavystės, - kas tai per paveikslai!.. Yra tai epopėja, drama, yra tai istorija ir 
romanas; tos kelios dešimtys jo gyvenimo metų yra neišbaigiama medžiaga poetams. 


Suprantama tad, kad ir Vytauto kovos turėjo kaitinti patriotinius savąja istorija besididžiuo- 
jančio lietuvio jausmus. Itin jam turėjo būti mielas tas ryžtingas Lietuvos savarankiškumo ir 
galybės troškimas, kurį reiškė poemoje jau mirties patale begulįs Vytautas, kai lenkai sutrukdė 


* Litwa, 1911, nr. 16, p. 237. 
5 Aušra, 1883, nr. 1, p. 19. 
„O historyi Litwy“, Tygodnik Petersburgski, 1838, nr. 19, p. 103. 

jam karūnuotis Lietuvos karaliumi. Vytautas įspūdingai pranašauja: jis norėjęs padaryti Lietuvą 
laisvą ir galingą, o dabar regis, kaip lenkų siurbėlė, prikibusi prie Lietuvos kūno, iščiulpsianti 
tėvų papročius, tikėjimą, kalbą, ir liksianti Lietuva supančiota, sužeista, bejėgė. 

Žuvusios didžios mūsų praeities pasiilgimas poemoje suskamba tiesiog Aušros tonais. Štai, 
pvz, pati Vytauto kovų pradžia: „Ko aš klaidžioju dvasia po gimtąją žemę, kapus kasinėdamas, 
ir ieškau juose užgesusio gyvenimo...“ Vėl kitoje poemos vietoje vaidila žiūri į Šventaragio slėnį 
Vilniuje, „kur miega senų didžiavyrių kaulai“ (įdomu, kad lenkiškame tekste paliktas lietuviš- 
kas žodis: Kosci starych didziawirow). Gyvai prisimeni Maironio norą prikelti nors vieną senelį 
iš kapų milžinų arba Maironio tėviškės peizažą, kur apleistos pilys griūva ir kur milžinų kaulai 
pūva; o net ir Baranausko ketinimą: „Prikelsiu senobę iš amžino miego, atgaivinsiu drąsius kau- 
lus iš senelių kapo, atgys didžiavyriai iš milžinų vaislės...“ 

Ilgainiui nutolęs nuo Lietuvos, Kraševskis į amžiaus galą duoda gražią Lietuvos istorijos apy- 
saką Kunigas (1881), vaizduojančią garsųjį Pilėnų gynimą, kurį jau anksčiau buvo apdainavęs 
Liudas Kondratavičius. Kraševskio Kunigas davė medžiagą daug kartų vaidintai Marcelino Šikš- 
nio-Šiaulėniškio patriotinei dramai Pilėnų kunigaikštis. 

Kraševskis ne tik žavėjo mūsų patriotus savo veikalais, bet ne vienas rašytojas su juo ir asme- 
ninį kontaktą palaikė. Pvz., apie 1840 m. su juo korespondavo Liudas Jucevičius; apie 1860 m. 
su juo susirašinėjo mūsų liaudies švietėjas Mikalojus Akelaitis, susilaukęs Kraševskio pritarimo 
savo darbui ir paramos; apie 1880 m. su juo buvo susiartinęs Andrius Vištalius, kurio lietuviškąjį 
Vytolio raudos vertimą Kraševskis išspausdino Drezdene savo lėšomis (1881). Kraševskis netgi ra- 
ginęs Vištalių, vieną iš Aušros iniciatorių, leisti lietuvišką laikraštį. Kraševskio rodomas lietuviams 
palankumas stiprino aušrininkams mintį, kad ir lietuviai susilauksią tokio masto savo poeto: 


Argi nekelsis iš brolių mūsų 
(Kaip tar' Krašiauskis, kaimynas mūsų) 
Kurs Duonelaičio šneka prakalbtų...? 


[1947] 


" Aušra, 1884, nr. 7/8, p. 240. 

Vilniaus universitetas ir lietuviškasis 
XIX amžiaus pradžios sąjūdis 


Tautinei sąmonei bundant 


XIX amžiaus pradžioje iškilęs lieruviškasis sąjūdis yra kažkas naujo mūsų kultūros ir 
literatūros istorijoje. Tai ypač ryšku, lyginant su XVIII amžium. Kai Mažojoje Lietuvoje savo 
nuostabius hegzametrus rašė Donelaitis, Didžiosios Lietuvos raštijoje dominavo Broma atverta 
ing viečnastį, parašyta tokia prišiukšlinta kalba, kad dabar būtų sunkiai suprantama tiems, kurie 
nemoka lenkiškai. 

Nauji vėjai papūtė XIX amžiaus pradžioje. Atsirado nemaža literatų ivpač Žemaičiuose), 
kurie panoro įrodyti, kad, anot Vilniaus studento Simano Stanevičiaus, „taip gražiai ir dailiai 
gali žemaitiškoj kalboj ką nors rašyti ir aukštas giesmes ir dainas dainuoti, kaip ir kitose jau iš- 
dailintose kalbose“. Dionizas Poška, Antanas Klementas, pats Žemaičių vyskupas kunigaikštis 
Juozas Arnulfas Giedraitis, Silvestras Valiūnas, kun. Antanas Savickis, kažkoks mums šiaip jau 
nežinomas Šimkevičius ir dar nemaža kitų siuntinėjo vieni kitiems eiliuotus lietuviškus laiškus, 
reiškė sąmojį lietuviškomis epigramomis, bakšnojo visuomenę satyromis, moralizavo pasakėčio- 
mis, rašė iškilmingas odes ar saldutes idiles, minėjo garsią praeitį istorinėmis dainomis. Buvo 
verčiami svetimi poetai, nevengta ir klasikinių autorių. Nesiribojant eilėraščiais, imtasi ir moks- 
lo. Studentas Simanas Daukantas parašė stambų istorijos veikalą (savo pirmąjį) Darbus senųjų 
lietuvių ir žemaičių, o aisttingasis gamtininkas kun. Jurgis Ambraziejus Pabrėža atsidėjo ypač 
botanikai (tik dalis jo didžiulio rankraščio buvo išspausdinta 1900 m.), tapdamas pirmuoju 
mūsų botanikos terminijos kūrėju.ž Aišku, nebuvo tai lengva, ir jis nusiskundė: „Bet oi kaip tai 
vargus daiktas išduoti veikalą tokioje kalboje, kurioje niekas iš žemaičių ligi šiol anei mislyti 
nepamislijo tame daikte rašyti. Čion išpuola man prisipažinti, jog įkritau [...] į duobę, iš kurios 


S. Stanevičius, Raštai, Vilnius, 1967, p. 35. 

Nors Pabrėža sakosi rašęs, „kad žemaičių ūkininkai pažintų bent įvaiskesnes [= ryškesnes] augimes, o dar neabe- 
jotinai, ale tikrai! Tuokart galėtų sugadlyviausias [= tinkamiausias) prie kokio vartojimo dėl savęs rinkti ir ant 
reikalo kavoti [= laikyti, tausoti), o vodijančių [= kenksmingų] sergėtis. Tai ta buvo priežastis, jog pradėjau geisti 
žemaitiškame liežuvyje parašyti augminyčią“, - betgi, kaip nurodo prof. Jonas Dagys, Pabrėžos „Taisliusaugumi- 
nis" nėra skirtas platiems visuomenės sluoksniams, o 'žemaičių ūkininkai! ir dabar tos knygos nesuprastų, nekalbant 
jau apie anų laikų baudžiauninkus. Tai yra specialus, grynai mokslinis, o ne mokslo populiarinimo veikalas; jis 
galėjo tikti vadovu aukštajai mokyklai“ (J. Dagys, „J. Pabrėžos gyvenimas ir darbai“, kolektyvinėje knygoje Jurgis 
Pabrėža (1771-1849), Vilnius, 1972, p. 16). Tą patį galima būtų pasakyti ir apie Daukanto Darbus senųjų lietuvių 
ir žemaičių. Nors autorius ir sakosi: „„.. aš ne dėl mokytų vyrų ir galvočių, bet dėl tų motinų rašiau, kurios geba 
savo vaikams darbus jų bočių prabočių pasakoti, o be raštų daug kartų apsirinka“ (S. Daukantas, Raštai, Vilnius, 
1976,t. I, p. 39), - betgi jo veikalas mažamokslei kaimietei motinai aiškiai būtų buvęs per sunkus. 

nemieruotai sunku išsiristi.“? Rūpėjo Pabrėžai ir medicininė lietuvių terminija. Savo 1827 m. 
rankraštyje Promyczek, zwiastujący tablicę chor6b (Spindulėlis, skelbiąs ligų lentelę) Pabrėža prie 
1685 lotyniškų ir lenkiškų ligų pavadinimų pridėjo (nors ir ne prie visų) lietuviškus, tikėdamasis 
paskatinsiąs mokytuosius žemaičius turtinti literatūrinių išsireiškimų taip dar stokojančią gimtą- 
ją kalbą, o drauge ir stebėdamasis, kad mūsų kraštas, turįs tiek daug moksle patyrusių tautiečių 
daktarų ir magistrų, neturįs beveik nė vieno savosios kalbos turtintojo, išskyrus vienintelį Pošką, 
besidarbuojantį prie žodyno.“ 

Betgi tai nėra teisinga. Daug kas tada rūpinosi gimtosios lietuvių kalbos dailinimu, jos žodyno 
turtinimu, jos valymu nuo įvairiausių barbarizmų ir apskritai kalbos ugdymu. Supraro Daukantas 
(ir ne tik jis), kad lietuviai savo kalbą, „idant išplėštų iš nasrų visa ryjančio laiko ir pastatytų šalip 
kalbų mokytų, turi aną šiandien dailinti“.3 Ne tik Poška, bet ir jo draugas Leonas Uvainis, kan. Kip- 
rijonas ir jo brolis studentas Kajetonas Nezabitauskiai, Simanas Stanevičius, Jurgis Plateris, kun. 
Dominikas Mogėnas, kun. Aleksandras Butkevičius, kun. Dominikas Sutkevičius, kun. Kalikstas 
Kasakauskis ir kiti užsiiminėjo lietuvių kalbos tyrinėjimu, rašė gramatikas, sudarinėjo žodynus. 

XIX amžiaus pradžios lietuviškasis sąjūdis - tai pirmieji mūsų tautinio atgimimo daigai. 
Taikliu Renė Johannet pasakymu, „nežinome tautinio atgimimo, kuris nebūtų prasidėjęs kalbos 
renesansu“, o kova dėl savosios kalbos esąs pirmasis šaukimas prie ginklų (appel aux arms).S 
Sielojimasis gimtąja kalba kaip tik ir yra itin būdingas lietuviškajam XIX a. pradžios sąjūdžiui. 
Poška nuoširdžiai piktinosi, kad „kiti didžiai juokias iš kalbos tėviškos ir nenori girdėti mūsų 
lietuviškos“, o Valiūnas jam pritarė: „Mes dėl balso pūstburnių savo keliu bėkim / Ir, jog gimėm 
žemaičiais, neišsižadėkim.“ Taip pat ir Daukantas su tokiu pat įsitikinimu tvirtino: „Kaipogi gimi- 
nė [t.y. tauta] viso gali nustoti - turtų, namų, pačios tėvainės [= tėvynės], bet kalba jos visuomet 
su ja paliks: kentės vargus, vergystė novys, bet kalbos savo niekuomet neužmirš.“7 

Panašus rūpinimasis gimtąja kalba pastebimas ir kaimyniniuose kraštuose jau XVIII a. antroje 
pusėje. Vokiečiai subruzdo prieš prancūzų literatūros įtaką ir prieš prancūzų kalbos įsigalėjimą 
aukštuosiuose sluoksniuose. Prisimenu, kaip vokietis gidas, vedžiodamas turistus po dailiuosius 
Sans-Souci karalių rūmus Potsdame, ne be kartėlio rodė Fridricho Didžiojo biblioteką, kurioje 
nebuvo nė vienos vokiškos knygos, tik prancūziškos. Karštai ragino Johannas Gottfriedas Her- 
deris: „Rede deutsch, o du Deutscher!“ (Vokieti, kalbėk vokiškai!). Napoleono žygiai politiškai 
įkaitino, o romantinė filosofija teoretiškai grindė vokiečių nacionalizmą. Ugningu patriotizmu 
garsėjo filosofo Johanno Gottliebo Fichtės Reden an die deutsche Nation. 

Čekuose, kuriems kaip ir lietuviams grėsė nutautimas, stiprėjo reakcija prieš germanizacinę Juo- 
zapo II politiką, aistringai buvo propaguojama gimtosios čekų kalbos meilė, iškovota čekų kalbos 
katedra Prahos universitete (1792), čekų literatūroje klestėjo patriotiniai motyvai, labai didžiuo- 
tasi tautosaka, o Vaclavas Hanka net sufalsifikavo tariamai senovės čekų poezijos veikalus. 

Patriotinė banga siūbtelėjo ir Lenkijoje. Jau XVIII a. giliai persmelkė mintis: žuvo valstybė, 
neleiskime žūti tautai! Žymusis veikėjas Hugo Koltatajus priminė jau seniau Jeano Jacgues'o Rous- 
seau lenkams siūlytą receptą: „Lenkai, jei jūs nepajėgsite atsispirti priešams, kad jūsų neprarytų, 
stenkitės, kad jūsų negalėtų suvirškinti.“* Tad ir stengtasi grūdinti tautos atsparumą, keliant krašte 


(J.] A. Pabrėža, Botanika, arba Taislius auguminis, Shenandoah, Pa., 1900, p. 9-10. 
V. Biržiška, Lietuvių bibliografija, Kaunas, d. 4, +. 1, 1935; papildymai, sklr. CCLV. 
S. Daukantas, Raštai, t. I, p. 36. | 

R. Johannet, Le principe des nationalitės, nouv. ėd., Paris, 1923, p. 390-391. 

S. Daukantas, Raštai, t. I, p. 65. 

A. Briickner, Dzieje kultury polskiej, Krakow, 1931, t. III, p. 365. 

kultūrą, žadinant tautinę savigarbą didingos praeities vaizdavimu, o labiausiai — propagavimu 
gimtosios lenkų kalbos, kuriai ėmė netgi grėsti pavojus, kai Prūsijai aritekusioj Respublikos dalyj 
pradėti germanizaciniai planai.? 1804 m. Varšuvos mokslo bičiulių draugijos posėdyje įtikinėjo 
lenkų kalbos gramatikos autorius Onufras Kopezynskis: kol gyvuosianti lenkų kalba, tol neiš- 
nyksiąs ir lenkų vardas.'? Panašiai ir Stanislawas Staszicas, atidarydamas 1811 m. tos draugijos 
posėdį, įrodinėjo gimtosios kalbos svarbą: kol ją „su pagarba ir be sugadinimo išlaikysime, tol bet 
kurio likimo ištikta tauta gali tik nupulti, bet ne pražūti“."' Tos pat nuomonės buvo ir Vilniaus 
universiteto rektorius Jonas Sniadeckis: „tautiškumas laikosi kalba“.!2 

Tokios lenkų pastangos kelti tautinę gimtosios kalbos reikšmę ne kartą buvo tikras paskati- 
nimas lietuviams panašiai rūpintis savąja lietuvių kalba. Giliai liūdėjo Sniadeckis dėl lenkų kal- 
bos darkymo: „Mielas Dieve, pasakiau sau, karčiai atsidusęs, argi reikėjo nelaimingai ir tiekos 
skausmų ištiktai tautai dar tos paskutinės nelaimės, jog net gimtoji kalba, ta vienintelė jos garbės 
liekana, būtų laidojama ir naikinama.“ Tie universiteto rektoriaus žodžiai gal ne vieną lietuvį 
paragino susimąstyti apie likimą savo gimtosios lietuvių kalbos, kuri buvo tada dar daugiau „lai- 
dojama ir naikinama“. 

Švietimo amžius, pripažindamas tik bendrąsias visiems žmonėms prigimtas teises ir savybes, ne- 
buvo atkreipęs dėmesio į tautines skirtybes. Pagal žinomąją Diderot ir d'Alemberto enciklopediją 
(t. 21, 1778), „tauta yra žymus kiekis gyventojų, įsikūrusių tam tikroje krašto srityje, apribotų tam 
tikromis sienomis ir priklausančių vienai valdžiai“. Kas kartą betgi vis labiau ryškėjo mintis, kad 
tautos skiriasi tarpusavyje daug labiau, kaip tik teritorija ir valdžia. Kiekviena tauta esanti toks pat 
individas kitų tautų tarpe, kaip ir atskiras asmuo tarp kitų asmenų. Herderis gal ryškiausiai suprato 
tautą kaip organinį vienetą. Pagrindiniai tautiniai skirtumai - kalba, papročiai, charakteris, menas, 
literatūra, visa mąstysena, socialinės ir valstybinės tradicijos - visa tai bręsta tautoje savarankiškai 
ilgus šimtmečius pagal skirtingą tautos dvasią (Volksgeist, Volksseele). Kiekviena tauta turinti teisę 
į savo skirtingą kultūrą. Ypač į savo gimtąją kalbą. Smerkdamas germanizacinę austrų Juozapo II 
politiką, Herderis, kurio žodis buvo tada plačiai girdimas ir klausomas, rašė: 


Argi turi kuri nors tauta, netgi neišprususi tauta, ką nors mielesnio, kaip savo tėvų kalba? Joje glūdi visas 
tradicijų, istorijos, religijos ir gyvenimo principų minties lobynas, visa jos širdis ir siela. Tokiai tautai jos kal- 
bą acimti ar niekinti - tai reiškia atimti jos vienintelę nemirštamą nuosavybę, vaikų nuo tėvų paveldimą.!* 


Prūsijos ministras Friedrichas Leopoldas von Schroetreris 1803 X 31 rarpžinybiniame rašte tvirtino: „Negalima 
abejori dėl to, kad vokiečių kalba netrukus padarys pažangą [t.y. įsigalės] senosios Lenkijos provincijose, prijung- 
tose prie Prūsijos ir Austrijos. [...] Galima laikyti tikru, kad už 30 ar 40 metų nebus tose provincijose šiek tiek 
išlavinto žmogaus, kuris negalėtų kalbėti vokiškai. [...] Tos provincijos turi tapti vokiškomis. Toks yra valdžios 
tikslas. [Diese Provinzen missen deutsch werden, dies ist das Ziel der Regierung.) [...] Man neatrodo tai negalima, 
kad po kelių generacijų lenkų kalba arba visai išnyks ar gal bus savo sesers, rusų kalbos, praryta [verschlungen 
sein wird). Dėl panašių įvykių, dėl kurių žlugo lenkų valstybė, užgeso hebrajų ir lotynų kalbos, o iš gyvųjų visai 
išnyko senųjų prūsų ir didžiąja dalimi - vendų ir lieruvių. Toks par likimas, jei nepasikeis politinė padėtis, laukia 
ir lenkų kalbos...“ (A. Kraushar, Towarzysiwo Warszawskie Przyjaci6t Nauk, 1800-1832: Monografia bistoryczna, 
t. I, Krakėw, 1900, p. 51-53). 

„pėki języka, pory i imienia polskiego“ (Roczniki Towarzystwa Warszawskiego Przyjaci6! Nauk, t. V, Warszawa, 
1807, p. 191). 

A. Zieliūski, Narod i narodowosc w polskiej literaturze i publicystyce lat 1825-1831, Wroctaw, 1969, p. 149, 

12 Ten pat. 

3 J. Sniadecki, Pisma rozmaite, Wilno, 1818, t. III, p. 9. 

J.G. Herder, „Briefe zur Befėrderung der Humanitūt. Erste Sammlung. Riga, 1793“, Herders Sūmmtlichbe Werke, 
hrsg. von B. Suphan, t. XVII, Berlin, 1881, p. 58. 

Tą pačią mintį pareiškė germanistas Jakobas Grimmas danų kalbininko Rasmuso Rasko 
islandų kalbos gramatikos recenzijoje (1812), kad kiekviena individualybė turinti būti šventai 
saugoma, taigi ir kalboje; ir mažiausia, labiausiai paniekinta kalba turinti būti palikta sau pačiai 
ir savo prigimčiai, neturinti kęsti jokios prievartos.'5 

Deja, tokios prievartos nevengta ir paties Herderio tėvynėje. Štai 1802 m. mokyklų komisija 
pateikė Prūsų karaliui „gerai apsvarstytus pasiūlymus, kurių Jo Didybė pageidavo, kaip palaips- 
niui išnaikinti lietuvių kalbą, nes kalbų dvilypumas Prūsuose esąs kliūtis mokslo pažangumui“.!6 
Nemaža atgarsio sulaukė įtakingo vokiečių žurnalo Jenaischbe Literatur Zeitung (1814, nr. 59) ano- 
-niminė korespondencija iš Gumbinės, kad lietuvių ir mozūrų kalbos, kurios Prūsuose vartojamos 
nedidelės žmonių krūvelės, tik trukdančios švietimo darbą, ir būtų pageidautina, kad vokiečių 
kalba jas išstumtų (Verdrūngung durchb die deutsche Sprache)." Neiškentė didelis lietuvybės my- 
lėtojas Karaliaučiaus universiteto prof. Liudas Rėza ir savo veikale Gescbicbte der litauischen 
Bibel (Lietuvių biblijos istorija, 1816) tikrai herderiškai atsakė anam anoniminiam Gumbinės 
korespondentui: 


Reikia norėti, kad mūsų giliai gerbiama krašto valdžia [...] kilniai susirūpintų didžiausia lietuvių brangeny- 
be, jos kalba, mokyklose Lietuvoje! Tautos aukštesnis lavinimas ir dvasinis kilninimas gali būti įgyvendinti 
tik gimtąja kalba, nes ji yra tartum vartai, pro kuriuos visos didžios ir vaisingos idėjos pasiekia tautos sielą. 
Tvirtinimas [...], kad parartina ir esąs laikas išstumti lietuvių kalbą, rodo menką žmogaus psichologijos 
pažinimą. Tai reikštų uždaryti duris visoms vertingoms žinioms ir užmušti tautos charakterį, jeigu jos nesu- 
laužomą nuosavybę (kurią jai davė Dievas), jos kalbą, būtų norima išplėšti. [...] Pati mintis yra tokia žema 
ir neverta humaniškai išauklėto žmogaus, kad visiškai nenusipelno tolesnio atrėmimo.'š 


Dar smarkiau už Rėzą reagavo lietuvių kalbos gramatikos ir lietuvių giesmynų istorijos auto- 
riaus Gotfrido Ostermejerio sūnus Zigfridas, išleidęs net specialią brošiūrą Ist es anzuratben die 
littauische Sprache zu verdrūngen und die Litthauer mit den Deutschen zu verschmelzen (Ar pa- 
tartina išstumti lietuvių kalbą ir lietuvius sulieti su vokiečiais, 1817): kalba esanti Dievo dova- 
na tautai per gamtą, jos neatimama nuosavybė, todėl kiekviena tauta ją laikanti šventenybe, ly- 
gios vertės su religija ir gyvybe; kalbos atėmimas toks pat neteisingas, kaip ir kiekvienas plėšimas 
ar vogimas; tai būtų didžiausio pasipiktinimo verta tironija (die emporendste Tyrannei und die 
schreiendste Despotie)."? 

Galime dar pacituoti teisės istoriką Tadą Čackį (Czacki), Varšuvos mokslo bičiulių draugijos 
narį, kuris savo veikale apie lietuvių ir lenkų teises (1801) rašė: „... kalba yra tautos nuosavybė, 
ir niekas neturi užmiršti savo tėvų kalbos.“?? 

Vilniuje gimtosios lietuvių kalbos teises panašiais argumentais 1822 m. karštai gynė Simanas 
Daukantas: 


„. kas yra linksmesnio žmogui, jei ne kalba, kurią išmokęs nuo tėvų, motinų, namie augdamas, apreiškia 
paskui geidimą ar linkėjimą bendrui arba savo mėgiamajai? Kas yra meilingesniu žmogui vargdieniui, no- 
ris irose tėvomės [= griuvėsiuose tėvynės] savo ilsinčiam, jei ne minavoti tas nelaimes, galžudes ir vargus 


5 W. Scherer, Jakob Grimm, Berlin, 1885, p. 156. 

6 I, Skrupskelis, Lietuviai XVIII amžiaus vokiečių literatūroje, Roma, 1967, p. 23. 
! V. Maciūnas, Lituanistinis sąjūdis XIX amžiaus pradžioje, Kaunas, 1939, p. 130. 
1 A. Jovaišas, Liudvikas Rėza, Vilnius, 1969, p. 170. 

* V. Maciūnas, Lituanistinis sąjūdis ..., p. 131. 

20 T. Czacki, O litewskich i polskicb prawach, Krakow, 1861, p. 63. 

praėjusius ta pačia kalba, kuria jų bočiai prabočiai, anas kentėdami, guodės? [...] Ant galo kalba atskiria 
pačias gimines [t.y. tautas] vienas nuo antrų, dėl to gi yra visų didžiausia žmogaus privilija (= privilegija), 
kurios nė koksai kraugerys negali jam išplėšti, negut vien kartu su gyvybe.?! 


Palyginkime aukščiau cituotus Herderio žodžius, smerkiančius pasikėsinimą atimti kuriai nors 
tautai jos gimtąją kalbą, nes tai esanti jos nemirštama nuosavybė. 

Kažin ar jaunam studentui buvo pažįstamas anas Herderio veikalas, bet Rėzos knygą Dau- 
kantas turbūt bus skaitęs, kaip ją, pasiskolintą iš universiteto bibliotekos, skaitė Kajetonas Ne- 
zabitauskis2? ir kiti. Herderio, Daukanto ir kitų cituotųjų autorių minčių apie gimtosios kalbos 
išlaikymo svarbą panašumas neabejotinai parodo, kad lietuviškasis XIX a. pradžios sąjūdis su 
jam būdinguoju lietuvių kalbos gaivinimu ir jos teisių gynimu nebuvo koks išimtinis reiškinys, 
jis gražiai derėjo su bendruoju Europos dvasinio gyvenimo fonu. Svarbiausias Lietuvos ryšys su 
Vakarų kultūra ir didysis jos laidininkas tada buvo Vilniaus universitetas. 


Vilniaus universitetas XIX amžiaus pradžioje 


XVI a. svarbiausiu kultūros židiniu Lietuvai nušvitusi Vilniaus jėzuitų akademija ilgainiui 
gerokai nusmuko. Skaudžiai atsiliepė XVIII a. bendras kultūros nuopuolis ir valstybinė Respub- 
likos dezintegracija. Betgi tas mirtinas pavojus valstybei paskatino patriotus gelbėti kraštą įvai- 
riomis reformomis. Itin svarbi buvo švietimo reforma, kurią pravedė 1773 m. įsteigtoji Tautinės 
edukacijos komisija, ta pirmoji švietimo ministerija Europoje. Ji pertvarkė ir senąją Vilniaus aka- 
demiją, suteikdama jai stiprų impulsą atsigauti ir tobulėti. Deja, vis dar kliudė neramūs valstybės 
žuvimo laikai, o ginklams žvangant mūzos tyli. 

Ilgainiui gyvenimas aprimo, ir sąlygos universitetui pagerėjo. 1801 m. sostan sėdo liberaliai 
išauklėtas caras Aleksandras I, palankus švietimo reikalams. 1802 m. buvo įsteigta Švietimo mi- 
nisterija, o visa Rusijos imperija padalyta į šešias mokslo apygardas. Vilniaus mokslo apygardai 
buvo priskirtos aštuonios gubernijos, seniau priklausiusios Didžiajai Lietuvos Kunigaikštijai. 
Jos globėju paskirtas vietos žmogus, kunigaikštis Adomas Čartoriskis, kuriam krašto švietimas 
buvo labai arti prie širdies. Caro 1803 m. patvirtintas Vilniaus imperatoriškojo universiteto (toks 
buvo naujasis vardas) statutas leido universitetui gana savarankiškai ir mažai varžomam plėto- 
tis ir tobulėti. Jis netruko pasiekti savo klestėjimo viršūnę. Anot Vilniaus universiteto istorijos 
žinomojo tyrinėtojo Ludwiko Janowskio, „Vilnius intelektualiniu atžvilgiu viršijo visą Lenkiją“ 
ir tapo Lietuvos Atėnais.23 Kitas istorikas teigė, kad „kultūrinis Vilniaus atgimimas [...] pagavo 
savo įtakon beveik visą senąją Respubliką“. 

Vilniaus universitetas toli pranešė dar negausius tada Rusijos universitetus, prilygdamas žy- 
miems Vakarų universitetams. Tokia nuomonė buvo plačiai pasklidusi, ir pvz., rusų poetas Ale- 
ksandras Poležajevas savo satyrinėje poemoje Saška (Aleksiukas, 1825) apie nemokšą, bet užtat 
šaunų pramogautoją Maskvos studentą lygino Vilnių, kaip tikrųjų studentų miestą, su Gėttingenu 


2 S. Daukantas, Raštai, t. I, p. 65. 

22 V. Žukas, Lietuvių bibliografijos istorija iki 1940, Vilnius, 1976, p. 30. 

5 L. Janowski, W promieniach Wilna i Krzemienca, Wilno, 1923, p. 5, 7. 

2 L. Kurdybacha, „Wplyw kultury wileūskiej na Lwėw w początku XIX w.“, Ateneum Wileūskie, t. XI, 1936, 
p. 185. 

ir Oxfordu, drauge liūdnai apgailestaudamas, kada gi jo „kvailoji tėvynė“, garsėjanti savo ožiško- 
mis barzdomis, pagaliau atsigausianti iš laukinumo ir nusimesianti niekingųjų budelių jungą. 25 

Vilnius palaikė glaudžius ryšius su Europos universitetais, siuntė savo žmones į Vakarus pasi- 
tobulinti. Anot to paties Janowskio, „nebuvo Europoje minties, srovės, kuri stipriau ar silpniau 
nebūtų arsiliepusi Vilniuje“. Štai, pvz., Vilniuje buvo dėstomos fiziokratų ir vėliau Adamo Smitho 
doktrinos, taigi paskutinysis ekdnomikos mokslo žodis.? Vėlgi prof. Ignas Danilavičius priede 
prie savo straipsnio apie Lietuvos Statutą išdėstė modernios tada istorinės teisės mokyklos pa- 
grindinės mintis.?š Tai tik pora pavyzdžių. 

Pagrindinė Vilniaus universiteto iškilimo priežastis buvo jo puiki Šokis kurioje nestigo 
Europos masto mokslo vyrų. Garsėjo čia chemikas ir biologas Andrius Sniadeckis, kurio veika- 
las apie organinių kūnų teoriją buvo tuoj pat išverstas į vokiečių ir prancūzų kalbas. Į žymiausio 
XIX a. pirmosios pusės lenkų istoriko Jokimo Lelevelio (Lelewel) paskaitas susirinkdavo po 
kelis šimtus klausytojų. Nuo prof. Igno Danilavičiaus, anot Augustino Janulaičio, „ir prasideda 
mokslinis Lietuvos praeities tyrinėjimas“.2? Mums svarbus prof. Ignas Onacevičius, su didele 
Lietuvos istorijos mėile ją dėstęs savo gausiems klausytojams, tarp jų ir Daukantui. Stanislovas 


ž O rodiny priamych studentov - 
Gėttingen, Vil'no i Oksford! 
U vas ne možet brat' patentov 
Durak, altynnik ili skoc; 
U vas student jest" muž počtennyj, 
A ne paršivyj, ne sopliak, 
Ne poluznaika prosveščennyj 
I nes červoncami durak! 
U vas talanty v uvaženji, 
Ne rektor duchom vašim pravit - 
Prirodnyj um vam kažer put, 
I on vam čin i čest' dostavit, 
A ne „nel'zia li kak-nibud'!“ 
Aty, kozlinymi bradami 
Liš' preslovutaja zemlia, 
Umy gnetuščaja cepiami, 
Otčizna glupaja moja! 
Kogda tebe nastanet vremia 
Očnur'sia v dikosti svojej, 
Kogda ty svergneš' s sebia bremia 
Svoich prezrennych palačei? 


(A.l. Poležajev, Polnoe sobranie stichotvorenij, Leningrad, 1939, p. 8-9). Poležajevas, kurio poema sklido ran- 

kraščiais, buvo priverstas savo kūrinį perskaityti carui Mikalojui I, Tolstojaus dėl žiaurumo pramintam Palkinu 

(atseit Lazdamušiu), kuris pasipiktinęs liepė atiduoti poetą į kareivius. Tai buvo itin žiauri bausmė, ir Poležajevas, 

kariuomenėje dar papildomai persekiotas, susirgo džiova ir jaunas mirė, 

L. Janowski, W promieniach ..., p. 129. 

2? P. Padalskis, „Fiziokratai Lietuvoje“, Ekonomika, 1937, nr. 1, p. 1-28; P. Padalskis, „Pirmoji ūkio doktrina Lie- 
tuvoje“, Židinys, 1938, nr. 7, p. 75-86. 

* [I. Danitowicz], „Opisanie bibliograficzne dorąd znanych exemplarzy Statutu Lirewskiego...“, Dziennik Wilenski, 
1823, t, I-IIL 

2 A. Janulaitis, Igras Danilavičius, Lietuvos bei jos teisės istorikas, Kaunas, 1932, p. 198. 

Jundzilas didžiai nusipelnė, rinkdamas ir tyrinėdamas Lietuvos augmeniją, o jo rūpesčiu pertvar- 
kytas Vilniaus botanikos sodas, turėjęs daugiau kaip 6500 augalų rūšių, buvo vienas iš puikiausių 
Europoje.*? Prie Vilniaus mokslo apygardos mokyklų Vilniaus universiteto iniciatyva įsteigtų ir 
jo prižiūrimų 60-ties meteorologinio stebėjimo stočių tinklas buvo tada stambiausias pasaulyje 
ir Rusų mokslo akademijos bei Švietimo ministerijos buvo keliamas sektinu pavyzdžiu visoms 
Rusijos mokykloms.?! Gilus klasikinės filologijos žinovas ir geras jos dėstytojas buvo Ernestas 
Groddeckas, kurio studentas Adomas Mickevičius net ir po ilgos pertraukos nuo studijų meto 
galėjo sėkmingai dėstyti lotynų kalbą ir literatūrą Lozanos universitete Šveicarijoje. Vokiečiai 
Jonas ir Juozas Frankai (tėvas ir sūnus) aukštai iškėlė Vilniaus medicinos fakulteto vardą visoje 
Rusijoje ir užsienyje. Tai tik keli vardai, suminėti iliustracijai. 

Nors Vilniaus mokslo apygardai priklausė aštuonios gubernijos, betgi daugiau kaip 40 nuo- 
šimčių studentų buvo iš Vilniaus gubernijos, kuriai priklausė taip pat Kaunas ir Žemaitija. Taigi 
tikrojoje Lietuvoje labiausiai buvo jaučiama kultūrinė universiteto įtaka. Daugiausia, žinoma, pa- 
čiame Vilniaus mieste, kurio judrus kultūrinis gyvenimas ir suklestėjusi laikraštija (lenkiška) buvo 
universiteto žmonių skatinama ir veikiama. Šablonišką posakį vartojant galima būtų pasakyti, 
kad Vilniaus universitetas uždėjo ryškų savo antspaudą visam Lietuvos kultūriniam gyvenimui. 
Ne vienam tad kyla mintis, kad anas lietuviškasis sąjūdis gal ir bus buvęs tiesioginis Vilniaus uni- 
versiteto įtakos padarinys. Tai iš dalies lyg ir sugestionuotų prof. Mykolo Biržiškos veikalo apie 
aną laikotarpį pati antraštė: Lietuvių literatūra Vilniaus universiteto metu. 

Vilniaus universitetas betgi nebuvo koks nors sąmoningas anuo metu besireiškusio lietuviško 
sąjūdžio skatintojas. Senoji jėzuitų akademija buvo lotyniška ir joje vyravo apskritai kosmopoli- 
tinė dvasia, o nuo Edukacinės komisijos laikų joje vis labiau stiprinosi lenkų kalba. Tiesa, garsusis 
Vilniaus astronomas Martynas Počobutas, ilgai rektoriavęs (1780-1799) akademijoje, po refor- 
mos jau pavadintoje Vyriausiąja mokykla, tebebuvo didelis lotynų kalbos šalininkas ir buvo įsi- 
tikinęs, kad lenkų kalba netinkariti nei būti dėstomąja mokslo kalba, nei aukštesnio lygio veika- 
lams. Varšuvos mokslo bičiulių draugijos raginamas bendradarbiauti, jis atsisakė, o vienam savo 
draugui rašė, kad nepritaria tai draugijai, nes 


... tegul daro, ką nori, o kalbos neišlaikys. [...] Didelės ir labai mokytos graikų ir lotynų kalbos, o netgi ir 
mūsų lietuviškoji, ilgainiui nupuolė. [...] Prispausdinsime naujų knygų, persispausdinsime senas, visa tai 
brangiai kaštuos. O kas toliau? Patys jas skaitysime, jas girsime ir jomis didžiuosimės, o užsienyje niekas 
nei jų, nei mūsų nei žinos, nei vertins. Kas žino mūsų Gurnickius, Skargas, Kochanovskius, Naruševičius, 
Krasickius ir t.r.? O Sarbievskį visi užsieniečiai vertina greta su Horacijum. Jis daugiau sureikė garbės tautai 
kaip visi mūsiškiai prieš jį ir po jo. Ne lenkų kalbą išlaikyti, o veikiau reikia gaivinti pas mus jau nupuolusią 
lotynų kalbą ir surasti gabių vertėjų, kurie rai, kas yra gražaus ir rinktinio lenkų kalba, išverstų į lotynų ar 
į kurią kirą didelę ir plačiai vyraujančią kalbą.?? 


Nors ir vėliau užsieniečiai profesoriai, kurių Vilniaus universitete būta nemaža, buvo nepa- 
lankiai nusistatę prieš lenkų kalbą, universitete vis labiau įsigalėjo lenkiška patriotinė dvasia, 
palaikoma tokių įtakingų vadovaujančių asmenų, kaip Vilniaus mokslo apygardos globėjas Ado- 
mas Čartoriskis33, rektorius (1807-1815) Jonas Sniadeckis ir kiti. 1811 VI 30 kalbėdamas per 


3 Vilniaus universiteto istorija, 1803-1940, Vilnius, 1977, p. 53. 

3 Ten pat, p. 47. 

3 M. Baliūski, Dawna akademia wilenska, Petersburg, 1862, p. 379. 

Žr. S. Pigon, Księcia Adama Czartoryskiego troski o język i literaturę polską, Wilno, 1931. 

universiteto mokslo metų pabaigtuves, Sniadeckis karštai įtikinėjo, kad gimtosios kalbos (tai jam 
buvo lenkų kalba) tobulinimas ir turtinimas turįs būti svarbiausias visų mokslų uždavinys, nes 
gimtoji kalba esanti tikriausia krašto apšvietos rodyklė ir matas: kuri tauta turinti geriau išlavintą 
kalbą, ta ir kultūroje esanti toliau pažengusi.** Kaip aukštai rada vertinta Vilniaus svarba lenkiškai 
dvasiai, vaizdžiai parodo šie žymiojo lenkų veikėjo Hugo KoHątajaus laiško Sniadeckiui žodžiai: 
„Jeigu Vilniuje šviesa nebūtų sužibusi, tai gal visai būtų užgesusi lenkams ir jų kalbai.“ Lenkišką 
patriotinę dvasią skleidė studentijoje populiarusis prof. Jokimas Lelevelis. Vilniaus laikraštyje 
Tygodnik Wilenski jis rašė, kad po Jogailos ir Jadvygos vedybų „dvi broliškos tautos, Lietuva ir 
Lenkija, kaip vienintelis istorijoje pavyzdys, amžinai surištos, drauge į vieną kūną sujungtos ir 
netį vieną tautą sulietos“.** Tą pačią mintį, netgi su tam tikru religiniu atspalviu, vėliau pakartojo 
buvęs Lelevelio studentas ir didelis jo gerbėjas Adomas Mickevičius bibliniu stiliumi parašytame ir 
savotiška evangelija Lietuvos ir Lenkijos sukilimo emigrantams tapusiame veikale Ksiegi narodu 
i pielgrzymstwa polskiego (Lenkų tautos ir piligrimų knygos, 1832): „... ir apdovanojo juos [t.y. 
lenkus] Dievas, nes didi tauta, Lietuva, susijungė su Lenkija, kaip vyras su žmona, dvi sielos vie- 
name kūne. Ir nebuvo niekada prieš tai tokio susijungimo.“ Ir dar pastiprino mintį: „Lietuvis ir 
mozūras yra broliai; argi ginčijas broliai dėl to, kad vienas turi Vladislovo, kitas Vytauto vardą? 
Jų pavardė yra ta pati, lenko pavardė.“ 

Suprantama, kad lenkiška universiteto dvasia veikė Vilniaus studentiją. Įtakingosios filomatų 
ir filaretų draugijos (tarp jos steigėjų buvo ir Mickevičius) pagrindinis tikslas, kaip filomatas Ig- 
nas Domeika, vėliau emigracijoje išgarsėjęs Cilės mokslininkas geologas, rašė savo atsiminimuo- 
se, buvo „krašto gerovė, senoji Lenkija, lenkų tautiškumo ir charakterio išlaikymas“.?7 Čia dar 
įdomu nurodyti, kad filomatų sudarytoje kraštotyros anketoje, išskaičiuojant įvairias tautybes 
(lenkus, vokiečius, rusus, totorius, žydus, karaimus ir čigonus), apie lietuvius visai neužsiminta, 
nors ir žinota, kad jų kalba skirtinga. Pvz., filomatas Dionizas Chlevinskis, 1820 IV 16 draugijos 
susirinkime kalbėdamas žinių apie mokyklas rinkimo reikalu, sakė, kad Lietuvos ir Zemaičių, 
ypač artimesnėse prie Baltijos jūros apskrityse, liaudis esanti turtingesnė kaip kitur ir galinti 
savo vaikus gausiau leisti į mokyklas; to mokyklinio jaunimo kalba esanti lietuvių, o lenkų kal- 
ba svetima.3* 


Lietuvių kalbos vargai mokykloje ir visuomenėje 


Kadangi mokslo apygardos mokyklų priežiūra buvo pavesta universitetui, jam teko per 
savo skirtuosius vizitatorius susidurti su lietuvių kalbos problema, nes daug mokinių nemokėjo 
pakankamai lenkiškai, ypač Žemaičiuose, kur mokyklos daug gausiau, kaip kitur, buvo lanko- 
“ mos valstiečių. Pagal vizitatoriaus Jono Chodzkos duomenis, trijose Žemaičių (Telšių, Raseinių, 
Šiaulių) ir gretimoje Upytės (vėliau Panevėžio) apskrityse iš 4680 viešųjų mokyklų mokinių net 


* J.Sniadecki, Pisa rozmaite, t. II, 1818, p. 105-106. 

35 A. Kraushar, Towarzystwo Warszawskie Przyjaci6ė Nauk, Krakow, t. I, 1900, p. 150. 

36 [J. Lelewel], „Wiadomošė o narodach litewskich“, Tygoduik Wilenski, 1817, t. IV, p. 134. 

H. Mošcicki, Z filareckiego šwiata, Warszawa, 1924, p. 83. 

38 2. język tej mtodziežy [...] jest litewski, polski zaš jest obcy“ (Archiwum Filomatėw, U: Materjaty do bistorji 
Towarzysiwa Filomatėu, t. I, Krakėw, 1921, p. 259). 

2427 buvo valstiečių luomo, taigi daugiau kaip pusė; likusiose septyniose Vilniaus gubernijos 
apskrityse buvo 2484 mokiniai, iš kurių vos 284 valstiečiai.3? 

Savo 1822 m. mokyklų vizitacijos raporte Chodzka pabrėžia išskirtinį Žemaičių valstiečių 
raštingumą: 


..- prie kiekvienos parapijos bažnyčios ir net prie kai kurių filijų yra parapinės mokyklos; be to, beveik kiek- 
vienas kaimas išlaiko mokytoją, kuris vaikus moko skaityti gimtąja kalba. Kitose Lietuvos apskrityse labai 
retas dalykas yra pamatyti bažnyčioje iš knygelės besimeldžiantį kaimietį, o čia retenybė pastebėti tokį, 
kuris nemokėrų melstis iš maldaknygės." 


Tą patį pastebėjo ir kiti. Štai Tadas Bulgarinas, prisimindamas savo kelionę į Palangą, rašė, 
kad Žemaičiuose „... beveik visi kaimiečiai yra raštingi, bažnyčiose meldžiasi iš knygų. P J 
Turtingesnieji leidžia savo vaikus ne tik į apskritines mokyklas ir gimnazijas, bet netgi į Vilniaus 
universitetą. Daugybė parapinių kunigų Žemaičiuose yra valstiečių luomo“! 

Gerai pažinęs savo gimtąją Žemaitiją Vladimiras Gadonas, sukilimo metu Telšių laikinosios 
vyriausybės pirmininkas, Prancūzijoje (kur emigravo) išleistoje Žemaičių kunigaikštijos statisti- 
koje ne be tam tikro pasididžiavimo prisiminė išskirtinį žemaičių valstiečių raštingumą ir gausią 
iš liaudies kilusią šviesuomenę: 


Dažnai galima matyti lietuviškai rašytas priešjungtuvines sutartis, testamentus, pasižadėjimus ir panašius 

'aktus, kuriuos žemaičių valstiečiai tarpusavy sudarinėja. (...] Prieš išleidžiant įstatymus, uždarančius aukš- 
tesniąsias mokyklas valstiečiui, žemaičių kaimiečiai galėjo apskritinėse mokyklose ir gimnazijose, o taip 
pat ir universitete gauti naudingų žinių; ir matėme iš žemaičių liaudies išėjusią gausią Vilniaus ir Livonijos 
diecezijų kunigiją, puikius gydytojus ir įvairių mokyklų mokytojus, taip pat ir mokslo žmones, kurie tapo 
net universiteto garbe; matėme matematiką dėstantį kun. Norvaišą, padedantį Jonui Sniadeckiui Zachariją 
Nemčevskį, girdėjome kun. kanauninką Skidelį ir dabartinį Vilniaus vyskupą Andrių Klongevičių, garbingai 
dėsčiusius teologijos kursus; srebėjomės artistišku Smuglevičiaus teptuku, garbinome Hanuševičių.*2 


Reikia dar pažymėti, kad Žemaičiuose net ir bajorija dar "plačiai tebekalbėjo lietuviškai. Lenkų 
dominikonas Kantas Bagiūskis, apie 1780 m. keliavęs per Žemaičius, rašė, kad čia smulkus šlėk- 
telė nuo valstiečio tik bajoriškuoju kardu tesiskiriąs, o savąją lietuvių kalbą taip mylįs, kad labai 
nemėgstąs lietuviškai nemokančių ir tik degtinės išsigėręs šiaip taip pakrevezojąs lenkiškai.“ 

Jei kas suabejotų svetimšalio keleivio įspūdžiais, tą turėtų įtikinti vietos žmogus Maurikis 
Karpis, Žemaičių atstovas vadinamajame Ketverių metų seime Varšuvoje (1788-1792). Kriti- 
kuodamas slapto balsavimo seime projektą, j jis stebėjosi, kaipgi galėsią pabraukinėti kandidatų 
pavardes tie, kurie nemoka skaityti; apie Žemaičių bajoriją jis galįs drąsiai tvirtinti, kad jos tik 
trečioji dalis galinti pasigirti mokėjimu skaityti bei rašyti, „betgi ir iš tos žymi dalis tiktai gimtąja 
žemaičių kalba spausdintą raštą paviršutiniškai paskaito“** 


39 
40 


V. Maciūnas, Lituanistinis sąjūdis ..., p. 78. 

Ten par, p. 76. 

Ten par, p. 78. 

42 W. Gadon, Statystyka Xigstwa Žmudzkiego, Vie (Meurthe), 1839, p. 35, 71. 

„Język žmudzki ni sioje ni toje [...] Jednak go tak Zmudzini kochają, iž cale nie lubią kto go nie umie - i lubo 
žmudzin wędrujący umie po polsku mėwię, tai się Zz tym dotąd, pėki w humor dobry nie wnidzie; ale jak gor- 
zalki razy z dziesięc się napije, wtenczas po polsku trem brem bredzi“. (M. Biržiška, Lietuvių literatūra Vilniaus 
universiteto metu, Vilnius, 1921, p. 6). 

“4 [M. Karp), Obraz seymikow, Warszawa, 1791, p. 48. 

Dar ir žymiai vėliau aušrininkas Mečislovas Davainis-Silvestraitis prisimindamas savo vaikys- 
tės metus rašė, kad tada žemaičių bajorija ar dėl savo atsparesnio charakterio, ar dėl mažesnės 
lenkų įtakos, ar dėl inercijos iš anksčiau „-.. laikėsi jei ir ne visai, tai bent iš dalies lietuvių kalbos. 
[...] Jei norėta pratarti širdin, kalbėta lietuviškai; jei norėta užimponuoti, kalbėta lenkiškai.“ 

Nenuostabu, kad vizitatoriai dažnai nusiskųsdavo dėl prasto lenkų kalbos mokėjimo mokyk- 
lose. Jonas Chodzka 1822 m. Kražių gimnazijos vizitacijos raporte pabrėžė, kad gramatikos 
mokytojas ne tik turįs išmokyti gramatikos taisyklių, bet ir praktiškai įpratinti gerai ištarti ir 
sklandžiai kalbėti lenkiškai, „nes žemaičių krašte daug yra mokinių, kurie ar visai nemoka, ar 
klaidingai kalba lenkiškai“. Jonas Korvin-Kosakovskis, 1806 m. vizituodamas Žemaičių Kal- 
varijos mokyklą, rašė raporte: „Ta žemaičių krašto gilumos dalis, kur kone visi mokiniai ateina 
į mokyklas, nemokėdami lenkų kalbos, sudaro sunkumą, kurį ne taip lengva nugalėti“, o po 
keliolikos metų (1822) ir kitas tos pačios mokyklos vizitatorius pastebėjo, kad mokiniai ne tik 
blogai taria lenkiškai, bet stengiasi netarti galūnių, nes jų gerai nežino; „maldas ir poterius jie 
kasdien kalba, bet dažniausiai žemaitiškai, tik iš prievartos - lenkiškai“ (z ProauS po polsku) ?7 
Nusiskundė ir vizitatorius prof. Ignas Reška (1811): 


Daug vargo sudaro mokytojams įpratinti pradedančius mokinius švariai tarti lenkiškai, mokiniai nesugeba 
reikšti savo minčių aiškiai, nes, nemokant kalbos, stinga žodžių. Šią ydą galima pastebėti visose žemaičių 
mokyklose. [...] Tokia yra savosios [atseit ienkų!) kalbos meilė! 


Net ir bajorai, kurie nebuvo lankę viešųjų mokyklų, arba visai nemoką lenkiškai, arba vos iš kelių 
ištartų žodžių macyti, kad jie iš mažens yra kalbėję lietuviškai.** Piktinosi rektorius Jonas Snia- 
deckis, kad lituanizmai „bjauriai apkrečia mūsų kalbą ir daro ją kitoms provincijoms daugeliu 
atžvilgių nesuprantamą“.*? 

Buvo todėl siūloma, kad prie apskritinių mokyklų būtų steigiamos pradinės parengiamosios 
mokyklos, kurios gerai išmokytų vaikus lenkiškai. „Jei kur reikalinga parengiamoji klasė, tai tik- 
riausiai jos reikia Žemaičiuose, nes krašto kalba yra žemaičių, o pamokos vyksta lenkiškai“, 
rašė prof. Jonas Znoska apie Kražių mokyklą 1823-1824 m.39 

Nesivaržyta imtis ir griežtesnių mokyklinės drausmės priemonių prieš lietuvių kalbą. Pvz., 
prof. kun. Juozas Mickevičius, 1808 m. lankydamas Kalvarijos mokyklą, pagyrė kaip naudingą 
ir patvirtino čia praktikuotą draudimą mokiniams net tarpusavyje kalbėtis žemaitiškai, kad grei- 
čiau gerai išmoktų lenkų kalbą; specialūs cenzoriai sekdavo mokinius ir pranešdavo mokyklos 
vyresnybei apie kalbančius lietuviškai, kurie būdavo viešai sugėdinami.3! 


5 M.D.S. [M. Dowojna-Sylwestrowicz], „Wspomnienia osobiste“, Litwa, 1911, nr. 14, p. 203. 

* „jakož w kraju Zmudzkim wielu j[est] uczniėw, ktėrzy albo nic albo blędnie mowią po polsku“ (V. Maciūnas, 
Lituanistinis sąjūdis ..., p. 77). 

“7 M. Lukšienė, Lietuvos švietimo istorijos bruožai XIX a. pirmojoje pusėje, Kaunas, 1970, p. 105. 

4 Ten par, p. 140. 

* Ten pat, p. 142. 

3 Ten par, p. 140. 

3 „W Xiedze obrad domowych znalaz!szy pod dniem 4 listopada w Roku 1806 požyteczną ustawę na sessyi Zgro- 
madzenia uchwaloną, služącą do latwieyszego i prędszego naucženia się igzyka polskiego, a zakazuiącą uczniom 
užywania igzyka Zmuydzkiego w obcowaniu między sobą gdziekolwiek pod karą zawstydzenia publicznego 
w szkole každego, ktėryby od wyznaczonych censorėw doniesiony i przekonany o niedopelnieniu tey ustawy 
zostal; iako požyteczną i opėznieniu postępku w naukach dzielnie zaradzaiąca porwierdzilem i dla zachowania 
powszechnego w tey szkole nadal w Xigdze zalecen umiešcilem“ (išrašas iš Juozo Mickevičiaus 1808 XII 13 mo- 
kyklų vizitacijos raporto — Vilniaus valstybinis archyvas, Mokyklų kuratorijos raštai, nr. 43, 1808). 

Kun. Juozas Čiulda, Daukanto kartos žmogus ir Vilniaus universitete drauge klausęs kai ku- 
rių tų pačių profesorių, 1854 m. piktinosi (be abejo, ir savo paties mokyklinius metus Žemaičių 
Kalvarijoje prisimindamas) lietuvių kalbos gramatikos lenkiško rankraščio pratarmėje: 


Mažą berniuką, atiduotą net į parapinę mokyklėlę, verčia, grasindami bausme (nota linguae) Įliaudies 
sulietuvinta į metelizga; tai buvo tam tikras pašiepimo ir papeikimo ženklas, prisegamas ar užkabinamas 
mokykloje draudžiama lietuvių kalba prabilusiems mokiniams], atsisakyti tėvų kalbos; visą mokslą ir lavi- 
nimąsi gaudamas svetima, lig tol negirdėta kalba, ilgainiui tampa pirma abejingas, o paskiau atvirai ima 
bjaurėtis tąja kalba, kuria jautri motina, pamaldi žemaitė, jį išmokė pirmųjų žodžių, kuria kūdikiu būdamas 
pirmąsyk pabandė kalbėti. Taip ir pradeda gėdintis savo rėvų ir šeimos, gėdintis savo giminės, luomo ir tė- 
vynės. Nenori didžiai nerausdamas prisipažinti tiesą, jog yra žemaitis, bet prisiplaka prie svetimos tautos, 
melagingai vadindamasis tikru lenku iš prigimimo.3? 


Taigi lietuvių kalba, nors Žemaičiuose, anot prof. Znoskos, krašto kalba, buvo tik nereikalin- 
ga ir šalintina kliūtis gerai išmokti lenkiškai. Tokią pažiūrą akivaizdžiai parodo vieno lietuviško 
vadovėlio sulaikymas. Buvo taip. Kražių gimnazijos matematikos mokytojui Adomui Dambraus- 
kui (1818 m. baigusiam Vilniaus universiteto Fizikos-matematikos fakultetą) 1830 m. iš Vilniaus 
buvo pavesta įvertinti lietuvišką aritmetikos vadovėlio rankraštį, parengtą kun. Stanevičiaus. 
Prof. Vaclovo Biržiškos manymu, tai turėjo būti kun. Jeronimas Stanevičius, gimęs 1793 m. 
Raseinių apskrityje, po studijų Vilniaus universitete dėstęs Kolainių karmelitų gimnazijoje, 
vėliau Lietuvos karmelitų provincijolas. Pasisakydamas prieš tą lietuvišką vadovėlį, Dambraus- 
kas, tarp kitko, rašė: 


„„ mokslinio veikalo rašymas žemaičių kalba yra nereikalingas. (...] žemaičių kalbos įvedimas [į mokyklas] 
yra priešingas valstiečių gerovei ir norui; be to, jis yra priešingas ir bendram mokslo planui, priimtam mūsų 
mokslo apygardoje; taigi kaimo vaikai, iš parapinių mokyklų arvykdami į apskričių mokyklas, negalės pasi- 
naudoti mokslu, dėsromu lenkų kalba, jei nieko lenkiškai nemoka. Ir nieko mokslas iš to nelaimės, jei jam 
dėstyti vietoje visuotinės krašto kalbos [t.y. lenkų], garsiųjų autorių ištobulintos, pavartosime provincijų dia- 
lektus, skirtingus kiekvienoje gubernijoje ir net apskrityje, išsilaikančius žemame kulrūros laipsnyje. Kadangi 
minėtasis veikalas dėl anksčiau nurodytųjų priežasčių yra netinkamas, tai pripažįstu jį nenaudingu.** 


Labai gaila, kad Stanevičiaus rankraštis nėra išlikęs, bent ligi šiol dar neaptiktas. Tai būtų pir- 
masis ilgas lietuviškas matematikos tekstas, todėl įdomus lietuvių mokslinės terminijos istorijai. 
Jis gražiai derintųsi su XIX a. pradžios mūsų literatų pastangomis tobulinti ir turtinti gimtąją 
lietuvių kalbą. 

Stanevičiaus veikaliukas anaiptol nebuvo koks vienišas išimtinis reiškinys. Buvo tada ir kitų, 
kuriems ne mažiau rūpėjo lietuviška mokykla ir lietuviški vadovėliai. Štai turime laimingai išlikusį 
geografijos vadovėlio rankraštį, Kretingos vienuolio Jurgio Ambraziejaus Pabrėžos parengrą tarp 
1825 ir 1830 m.?* Nelengva laužti pirmuosius ledus, todėl ir Pabrėža jautėsi (kartojant jau pirma 
cituotus žodžius iš jo botanikos) įkritęs „į duobę, iš kurios nemieruotai sunku buvo išsiristi“. 
Štai jo geografinės terminologijos pluoštelis: ankštybė jūrinė (sąsiauris), aplinkuma (apylinkė), 
Balsganoji ar Balsvoji jūra (Baltijos jūra), daugiuvaldis (daugumos valdžia, respublika), didjūris 
(vandenynas), kulšė jūrinė (jūros įlanka), /abmarė (salynas, archipelagas), nausodis (kolonija), 


32 V. Jurgutis, „Juozo Čiuldos gramatikos "Pratarmė"“, Krygotyra, t. IV(XI), Vilnius, 1974, p. 160. 

3 V. Biržiška, „Iš lietuvių spaudos istorijos“, Žingsniai, Stade/Elbe, 1947, nr. 11, p. 14-15. 

34 J. Tarvydas, „J. Pabrėža - pirmojo lietuviško geografijos vadovėlio autorius“, kolektyvinėje knygoje Jurgis Pabrė- 
ža, p. 55-62. 

pietbrūkšmis (pusiaujas), pirtis (kurortas), ponystė (valstybė, lenk.: pažstwo), pūstolaukis (dyku- 
ma), Stonai Suvieningintieji (Jungtinės Amerikos Valstijos), svietrijikliai (žmogėdros), Tarpžeminė 
jūra (Viduržemio jūra), vienvaldinis rėdas (monarchija), žemynšūksnis (krioklys), žemiuraštis arba 
geograpija (geografija). 

Pabrėžos rankraštis, deja, nebuvo išspausdintas. Gal koks nors archyvų knislius dar užeis se- 
name popieryne ano Dambrausko bendraminčio raštą, kad lietuviškas geografijos vadovėlis esąs 
priešingas pačios liaudies gerovei, taip pat ir bendram mokyklų planui, todėl nespausdintinas. 

Mokykliniu vadovėliu taikė savo parengtą lietuvių kalbos gramatiką kun. Aleksandras Butke- 
vičius ir rašė jos leidimu besirūpinančiam kun. Vincentui Valmikui: „Ji nepaprastai reikalinga 
žemaičių ir lietuvių apskrityse tiems, kurių ta kalba yra gimtoji, taip pat parapijų mokiniams 
bei seminarijų auklėtiniams.“ Gramatiką Butkevičius buvo jau 1811 m. parašęs, bet ją pražu- 
dė prof. Juozas Mickevičius, kuriam Butkevičius buvo patikėjęs rankraštį. 1823 m. jis iš naujo 
parašė gramatiką ir davė Valmikui, kad ją išspausdintų.35 Deja, jo gramatika užkliuvo Vilniaus 
cenzūros komitete (beje, buvusiam universiteto žinioje), panašiai kaip ir Antano Strazdo ir Sla- 
vikų klebono Rapolo Aleknavičiaus lietuviški eilėraščiai, nors Valmikas kelerius metus dėl jų 
išspausdinimo atkakliai kovojo, bombarduodamas skundais ne tik Vilniaus cenzūros komitetą, 
bet ir aukštesnes instancijas Petrapilyje, kurios pagaliau nerado pagrindo neleisti spausdinti 
Strazdo eilėraščių. Švietimo ministras 1828 VI 14 rašė Vilniaus mokslo apygardos globėjui (tada 
jau Nikolajui Novosilcevui): 


Ryšium su Vilniaus gubernijos Ukmergės apskrities Kamajų klebonijos kunigo Antano Drazdausko skundu 
prieš Vilniaus cenzūros komitetą Vyriausiasis cenzūros komitetas, peržiūrėjęs rankraštį, [..-] pranešė man, 
kad, jo nuomone, šie eilėraščiai negali būti uždrausti todėl, kad juose nėra nei naudos, nei malonumo (beje, 
tai buvo vienas iš Vilniaus cenzūros komiteto pretekstų drausti Strazdo poezijos spausdinimą], nes Aukš- 
čiausiai [t.y. caro įsakymu] 1826 m. birželio 10 d. patvirtintu cenzūros statutu ($ 1) leidžiami tokios rūšies 
leidiniai, jeigu jie blogiausiu arveju nežalingi. Atskirai dėl žemaitiškų dainų Vyriausiasis cenzūros komiteras 
mano, kad, išskyrus Vilniaus cenzūros komiteto pažymėtąsias vietas, nėra jokios kliūties joms praleisti. Ly- 
giai taip pat ir lenkiška dedikacija Žemaičių vyskupui kunigaikščiui Giedraičiui, nors ir turi keletą grubių 
kalbos klaidų, pastebėtų Vilniaus cenzūros, bet dėl to nedraustina remiantis statutu, pagal kurį ($154 ir 
155) šios klaidos turi būti duotos ištaisyti pačiam autoriui. Šiaipgi joje nėra jokių asmenis įžeidžiančių pasa- 
kymų ir atsiliepimų [rai buvo kitas Vilniaus cenzūros komiteto preteksras], dėt kurių ten minimi asmenys 
galėtų įsižeisti, ir būdama parašyta pastoraliniu bei romantiniu stiliumi, neturi nieko priešingo cenzūros 
taisyklėms ir todėl, Vyriausiojo cenzūros komiteto nuomone, gali būri patvirtinta spausdinti.37 


Iš tos keblios padėties Vilniaus cenzūros komitetas buvo patogiai išgelbėtas, kai nebebuvo kam 
rūpintis Strazdo poezijos leidimu, nes ne be ryšio su ta cenzūros byla Valmikas buvo 1827 m. 
pašalintas iš Vilniaus“, o Strazdas 1828 m. uždarytas Pažaislio vienuolyne. 


5 A. Kaupuž ir I. Lukšaitė, „A. Butkevičiaus gramarikos byla“, Kalbotyra, t. V, Vilnius, 1962, p. 148. 

3 Savo 1825 X 20 skunde Vilniaus cenzūros komitetui rašė Valmikas: „Kunigas Aleksandras Butkevičius, Lietuvos 
provincijos bazilijonas, mūsų tautietis, dar 1811 m. švelniausia lietuvių-žemaičių kalba buvo parašęs [w žagod- 
nieyszym języku Litewsko-Žmudzkim napisat byt] lietuviškai lenkišką gramatiką ir apie ją pranešęs daugeliui 
mokytų profesorių ir Vilniaus cenzūros komireto narių, iš kurių gavo sutikimą ją spausdinti. Po to tą gramaciką, 
kad ją įteiktų spausdinti, patikėjo Jo Malonybei kun. Mickevičiui, Žemaičių kanauninkui, Vilniaus universitero 
rektoriaus pavaduotojui, kuris ne tik ligi galo reikalo neprivedė, bet ir rankraštį amžinai pametė. Sužinojęs tą, 
kun. Butkevičius, visada degantis noru padacyti paslaugą mano krašto žmonėms, antrą kartą ją parašė 1823 m. 
ir patikėjo jos rankraštį man, kad greičiau būtų išspausdinta“ (A. Kaupuž ir I. Lukšaitė, p. 138). 

37 V. Vanagas, „Nauja archyvinė medžiaga apie A. Strazdą“, Literatūra ir kalba, t. V, Vilnius, 1962, p. 457. 

3" V. Maciūnas, „Kunigų Strazdo ir Valmiko kova su Vilniaus cenzūra“, RR, p. 369. 

Jau po universiteto uždarymo mokslo apygardos kuratorius Gžegožas Kartaševskis teiravosi, 
ar buvo universiteto aprobuotų lietuviškų elementorių, katekizmų, maldų rinkinių ir kaip mo- 
kytojai buvę paruošiami mokyti lietuviškai. Dar tebeveikusio senojo mokyklų komiteto vedėjas 
prof. Mykolas Polinskis 1834 V 3 atsakė, kad universitetas jokių atskirų potvarkių dėl lietuviškų 
mokyklų nėra davęs ir jokių lietuviškų knygų nėra aprobavęs.3? 

Mokyklų direktorius Kajetonas Krasovskis 1834 V 10 šitaip paaiškino Kartaševskiui apie lie- 
tuvių mokytojų paruošimą: 


Atskiros mokyklos žemaičių parapinių mokyklų mokytojams paruošti nebuvo, tikrai renkant auklėtinius 
į buvusią Parapinių mokyklų mokytojų ir vargonininkų seminariją paprastai būdavo priimama kelėtas as- 
menų, gerai mokančių vietos kalbą. Baigę kursą, jie ir būdavo ten siunčiami. Kiti lietuvių kilmės mokytojai 
atsirasdavo vietoje ir mokė ne daugiau, kaip skaityti ir katekizmo.“ ' 


Taigi lietuviško švietimo tebuvo pats minimumas. Tai derinosi su kitų švietimo vadovų pažiūro- 
mis į liaudies mokymą. Anot žymaus Lietuvos veikėjo ir mokyklų vizitatoriaus Jono Chodzkos, 
„ūkininkų vaikams parapinė mokykla turi būti mokslo pradžia ir pabaiga“.*! Liaudžiai skirtoje 
savo apysakaitėje (cituojame iš lietuviško vertimo Jonas iš Svisločės, 1823) jis rašė: 


Gana, man rodos, dėl prasčiokėlio mokėti skaityti ir biškį [rik biškį!] rašyti, pažinti Viešpatį Dievą ir tikėjimą, 
kuriame užgimė. [...] Pažinti taipogi, dėl ko iš tų pačių žmonių vieni yra karaliais, kiti ponais, kiti bajorais, 
o kiti prastais artojais ir dėl ko žmogus vienas kito turi klausyt. [...] Man rodos, jog prasčiokėliams nerei- 
kėtų geisti išsimokyti didesnio mokslo ir vyresnybei nereiktų daleisti dėl jų mokytis, nes per didį mokslą 
apleistų gaspadorystę ir ant nieko gero neišeirų.“? 


Ponai ne kartą ir jėga sukliudydavo tiems prasčiokėliams siekti „didesnio mokslo“. Skaitome 
viename 1803 m. archyviniame dokumente: 


Žemaitijoje, kur valstietis yra pasiturįs, ne tik nereikia raginti leisti į mokyklas, o jis pats siunčia vaikus į 
apskritines mokyklas Į[szkoly powiatowe]. Ne tik niekas jam to neliepė, bet priešingai, ponai tai draudžia 
ir visokiais būdais trukdo. Jo Mylista Zubovas šiemet vieną naktį pagrobė iš Telšių keliolika mokinių, kaip 
savo šiauliečius baudžiauninkus. Tasai kunigaikštis išsiuntinėjo mokykloms įspėjimą, kad jo baudžiauninkų 
nepriiminėtų. Vargšai baudžiauninkai patyliukais ir pramanytomis pavardėmis mokyklose slapstosi.*? 


1810 II 8 Dotnuvos mokykla rašė universitetui, kad yra šaukiama teisman ir kaltinama, kam 
slėpusi pabėgusį ir Vaitkevičium (Wojrkiewicz) pasivadinusį baudžiauninką Vaitkeliūną, kuris 
dabar esąs dingęs.“ 

Kaip visiems valstiečiams, taip ir valstiečių kilmės mokiniams itin bauginanti grėsmė buvo 
dvidešimt penkerius metus trunkanti tarnyba Rusijos kariuomenėje, užimtoje Lietuvoje įvedus 
rekrutų prievolę; rekrutų parinkimas buvo pavestas dvarininkams, ir valstiečiai jautėsi labai ne- 
saugūs. 1810 XI 25 Kalvarijos mokyklos garbės prižiūrėtojas [dozorca bonorowy], vieną mokinį 


» M. Lukšienė, Lietuvos švietimo istorijos bruožai, p. 219. 

6 Ten pat, p. 220. 

8 V. Maciūnas, Lituanistinis sąjūdis ..., p. 90-91. 

Lietuvių literatūros istorijos chrestomatija: Feodalizmo epocha, redagavo K. Korsakasir J. Lebedys, Vilnius, 1957, 
p. 339-440. 

6 Z. Jabloūska-Erdmanowa, Ošwiecenie i romantyzm w stowaržyszeniach mtodziežy wilenskiej na początku XIX 
w., Wilno, 1931, p. 173. 

* M. Lukšienė, Lietuvos švietimo istorijos bruožai, p. 410. 

pagrobus į rekrutus, rašė universitetui: „Išsigandę mokiniai, būtent tie, kuriuos likimas gimimu 
nuskriaudė [atseit valstiečiai], saugiai mokydamiesi šviesiausio Universiteto globoje, prašo per 
mane valdybą, kad apsaugotų jų tolesnį mokymąsi.“ Pasienyje gyveną, ne kartą ir užsienin pa- 
bėgdavo, norėdami i išvengti kareiviavimo. Štai vienas vizitatorius 1810 m. pranešė universitetui: 
„Kretingoje keli šviesiausio grafo Platerio, Švėkšnos dvaro savininko, valstiečiai ėjo į mokyklą, 
vieni - tėvų lėšomis, kiti - savo brolių. [...] Grafas atsiuntė į Kretingą ekonomą su žmonėmis, 
kad juos pagautų į rekrutus. Šie, atrodo, savo giminių perspėti, pabėgo į užsienį.“““ Būdavo ir 
tokių atsitikimų, kad mokiniai susibūrę atsiimdavo į rekrutus pagrobtąjį savo draugą. J. Kelpša 
savo atsiminimuose, rašytuose ištrėmime po 1863 m. sukilimo, pasakojo, kad dar prieš 1820 m. 
Ganipravo dvarininkas Ivanavičius paėmęs į rekrutus savo valstietį Baracevičių, Kražių gim- 
nazijos antrosios klasės mokinį. Keli šimtai jo draugų nužygiavo į Ganipravą, apsupo rūmus 
ir, išreikalavę imtinį, triumfuodami grįžo į Kražius. Anot Kelpšos, tai buvęs įspėjimas, „kad 
dvarininkai neimtų į rekrutus savo žmonių, kurie mokėsi mokyklose“.*7 

Susilaukė valstiečiai kliūčių ir siekdami aukštojo mokslo. 1813 m. švietimo ministras įsa- 
kė universitetui nepriimti tikraisiais studentais be bajorystės įrodomųjų dokumentų. Tuo 
pasipiktinęs rektorius Sniadeckis kreipėsi į mokslo apygardos globėją Čartoriskį, vadinda- 
mas švietimo ministrą grafą Razumovskį didžiausiu laisvės priešu ir prašydamas tuo reika- 
lu pasikalbėti su pačiu caru.“* Nieko iš to neišėjo, ir 1819 m. įstatymas uždraudė suteikti 
mokslo laipsnius „mokestinių luomų asmenims tol, kol jie nebus atleisti iš atitinkamo luo- 
mo įstatymų numatyta tvarka“.*? Todėl, pvz., Daukantas gavo „susikombinuoti“ bajorystės 
dokumentus. 

Kad parapinės mokyklos riboto švietimo liaudžiai pakanka, manė ir Poška. Viename savo ran- 
kraštyje (esančiame Augustino Janulaičio palikime) po kai kurių pastabų apie Nezabitauskio bičių 
knygelę (1823) ir Šeduvos klebono Juozo Rupeikos 1823 m. išleistą Chodzkos Jono iš Svisločės 
vertimą (kurį būtų reikėję pavadinti Juozapu iš Šeduvos) Poška pasisako apskritai apie liaudies 
švietimą (cituojame, kaip tą rankraščio vietą atpasakoja Meilė Lukšienė): 


Lietuvišką pradinę mokyklą laikydamas savaime suprantamu dalyku, jis [t.y. Poška] pasitenkintų, jei valstie- 
tis joje išmoktų skaityti, rašyti ir šiek tiek skaičiuoti, o išėjęs gautų štai tokią lietuvišką bibliotekėlę: elemen- 
torių, tikybos vadovėlį, maldaknyges (tik jų kalbą būtina peržiūrėti), apie doro žmogaus pareigas - atseit, 
dorovės vadovėlį, agronominių knygelių apie kai kurias naujoves (bites, sodus, apynius, bulves); botanikos 
knygelę apie vaistinguosius augalus [turbūt Pabrėžą prisimena], apie žmonių ir gyvulių sveikatą, apie girtuok- 
liavimo žalą [beje, čia tikras būsimosios Daukanto, Lauryno Ivinskio ir kitų lieruviškos rašto veiklos planas]. 
Kaimo žmogaus bibliotekoje turi būti lieruvių kalbos gramatika ir žodynas. Lietuvių kalbos gramatikos 
pagrindų reikia išmokyti, sako D. Poška, parapinėje mokykloje [matyt, čia prisimena vadovybės nepalan- 
kumą lietuvių kalbai mokyklose], tačiau kiekvienas toliau besimokantis, ypač kerinantis būti dvasininku, 
privalo tobulai mokėti lietuvių kalbą.?? 


6 Ten pat, p. 412. 

86 Ten pat, p. 410. 

57 V. B-ka [Biržiška], „Ištraukos iš J. Kelpšos atsiminimų“, Mūsų senovė, t. III, 1940, nr. 1, p. 65-66. 

“V. Maciūnas, Lituanistinis sąjūdis ..., p. 90. 

8 V. Merkys, Simonas Daukantas, Vilnius, 1972, p. 84. 

"“ M. Lukšienė, „Augustinas Janulaitis ir literatūra“, Pergalė, 1978, nr. 11, p. 143-144, Čia minimą Poškos ran- 
kraštį (Poškos 1824 m. laiško prof. Jonui Loboikai nebaigtą nuorašą) Meilė Lukšienė paskelbė savo vėlesniame 
straipsnyje „Iš Augustino Janulaičio archivalijų“ (Literatūra, t. XXII (1), 1980, kuriuo nebegalėjau pasinaudori, 
nes mano rašinys jau buvo parengtas spaudai. 

Liaudies švietimo apribojimas atspindi tą patį luominį požiūrį ar, jei norite, luominį interesą, 
kuris su kandžia ironija atskleidžiamas Poškos Mužiko Žemaičių ir Lietuvos pabaigoje. Kai muži- 
kas po tokio ryškaus ir iškalbingo jo vargų atvaizdavimo prašo rašyti carui, kad jo padėtis būtų 
palengvinta, sulaukia šaltai abejingo atsakymo: 


Ant kieno aš vežimo ir arklių važiuoju, 

Pagal jo norą visad giesmelę dainuoju: 

Nes bajorui ant ponų pikts žodis nedoru, 

Atstanke [= pagaliau?), teisiai kalbant, taip rašyt neliuosu, 
Tegul Viešpats Dievas susimyl ant jūsų. 


Tokia pigi, kartais net veidmainiška užuojauta dėl valstiečių vargo aštriai pašiepiama Poškos 
dvieilyje: 


Kada kas pjaun vištytį, merki akį, 
O vargdienius mužikus kasdien rykštėmis plaki. 


Viename Vilniaus laikraštyje Jonas Chodzka įrodinėjo aukštesniajam luomui, kad pačių dvari- 
ninkų ir viso krašto gerovė ne tik nesipriešina liaudies švietimui, bet gerai suprastas savasis interesas 
dargi reikalaująs pakelti valstiečius iš skurdo ir tamsos, įskiepyti jų vaikuose visuomenines do- 
rybes, nurodyti su kitais luomais jungiančius nesutraukomus ryšius, pagaliau sužadinti nuoširdų 
prisirišimą prie luomo, kuriame gimė: tegul jie mokyklose ne tik neįgyja noro pakeisti luomą, 
betgi net išmoksta didžiuotis, kad yra gimę žemdirbiais.?! 

Tą patį „nuoširdų prisirišimą prie savo luomo“ ir klusnumą ponams skatino ir daug kartų 
XVIII a. ir XIX a. pradžioje perspausdintasis lietuviškas elementorius: 


Slūgos, būkit paslušniais visame ponams kūniškiems, ne tiktai geriems, tikiems, bet ir prikliems, su baime ir 
strioku ščyrybėj širdies jūsų, bijodamies Dievo ką nors darot, iš širdies darykit kaipo Ponui, o ne žmonėms, 
tikėdami, jog nuo Pono atimsit algą tėvišką.?2 


Taigi luominis motyvas vyravo pažiūrose į liaudies švietimą, taip pat ir į lietuvių kalbą. Atseit 
tegu sau mužikėliai kalba lietuviškai, tegu turi savo lietuviškas religines ar šiaip jau populiarias 
knygeles, o kas iš liaudies iškils kultūriškai bei ekonomiškai, savaime įsijungs lenkiškon visuome- 
nėn. Ilgainiui betgi ir tose nekaltose lietuviškose knygelėse imta įžiūrėti eventualų pavojų krašto 
lenkiškumui. Apie XIX a. vidurį tokių pasisakymų būdavo Vilniaus spaudoje. Pvz., laikraščio 
Kurjer Wilenski (1860, nr. 24) bendradarbis karščiavosi: „Visados stosime, kiek pajėgsime, prieš 
tuos, kurie, neva gindami lietuvių kalbą, svies nesantaikos kaulą tarp brolių...“?3 

Panašią nepalankią, netgi tam tikro įtaringumo paspalvintą pažiūrą į lietuvių raštiją 1934 m. 
aptikau Krokuvos universiteto bibliotekoje esančiame didžiuliame Juozui Kraševskiui rašytų laiš- 
kų rinkinyje. Kažkoks A.J. z1ad Niemna (A. J. iš panemunės), nors ir pritarė liaudies švietimo 
minčiai, bet ir įspėjo, kad liaudis tai baltas lakštas, ir 


" J. Chodžko, „O szkolach parafialnych i wieyskich“, Dzieje Dobroczynnošci Krajowey i Zagraniczney, Wilno, 
1820, t. I, p. 316-319. 

72 Mokslas skaytima raszta lietuwiszka diet mažu wayku, Wilniuy, 1796, p. [27]. 

5 M. Biržiška, Iš mūsų kultūros ir literatūros istorijos, t. 1, Kaunas, 1931, p. 340, 

.„„ Mūsų uždavinys tame lakšte įbrėžti gerų lenkų vardą, todėl pažadinimas gyvenimui naujų tarmių [t.y. kal- 
by), kurios niekada neturėjo savo literatūros ir intelektualinio gyvenimo, yra visiškai priešingas tam tikslui, 
nes ką gi skaitys savo tarme, jei ir mokės? Pagiryje [1a Polesiu), Volynėje, Ukrainoje, Žemaicijoje, žodžiu, 
beveik kiekvienoje provincijoje yra kitokia tarmė, - argi kiekvienai provincijai kursime atskirą literatūrą? 
Tai negalima ir nesiderina su Lenkijos nauda [z interesem Polski), nes areityje gali joje sukelti tokių sąmyšių, 
kokie dabar yra Galicijoje (ten būta net kruvinų susirėmimų tarp lenkų ir ukrainiečių. [...] Šiurpas ima dėl 
ateities matant, kad ir Lietuvoje žadina gyvenimui tą elementą ne tokiu būdu, kad jis, busdamas iš letargo, 
pasijustų lenku. Privalome stengtis sujungti visus tautiškumo atspalvius į vieną ir vieningą taucą, o visus 
buvusius nesutarimus naikinti. Elementoriaus parašymas iš tikro atrodo mažas dalykas, kuris nedaug gali 
turėti įtakos, betgi tai vis tiek yra sėklelė, iš kurios gali išaugti piktžolės, kurias vėliau reikės išrauti. [...] iš 
arti pažindami lietuvių liaudį esame įsicikinę, kad su ja turime labai apdairiai elgtis ir daug darbo padėti, 
kad ją pakreiptume į gerą kelią." 


Taigi A. J. paprastą lietuvišką elementorių laikė sėkla, iš kurios galėjo išaugti nepageidaujamos 
piktžolės. Tiesa, A. J. laiškas rašytas, kai Vilniaus universiteto jau senokai nebebuvo, betgi jau ir 
universiteto laikais buvo tokių, kurie įžvelgė reikalą „sujungti [kaip rašė A. J.] visus tautiškumo 
atspalvius į vieną ir vieningą tautą“, t.y. į lenkų tautą. Įtakingasis lenkų veikėjas ir publicistas Hugo 
Kottąatajus (1750-1812), artimas rektoriaus Jono Sniadeckio draugas, savo veikale (išspausdin- 
tame jau po autoriaus mirties) Sian oswiecenia w Polsce w ostatnicb latach panowania Augusta 
III (Apšvietos padėtis Lenkijoje paskutiniaisiais Augusto III valdymo metais) teigė, kad svarbi 
žuvusios Respublikos nusilpimo priežastis buvęs jos daugiatautiškumas, dėl kurio ji negalėjusi 
sudaryti vieningo valstybinio kūno; valdžios buvusi klaida, kad ji nesistengusi mažinti paskirų 
dialektų skirtingumų, o neslaviškas kalbas (taigi ir lietuvių!) turėjusi naikinti (wytepiač). Jau bent 
kai kurių lenkų politinės minties vadų buvo suprasta polonizacijos reikšmė." 

Turėjo būti tokių ir Lietuvoje. Štai buvęs Vilniaus studentas teisininkas žemaitis Aleksandras 
Varkulevičius, 1831 m. sukilimo emigrantas, 1844 m. Prancūzijoje išleistoje savo knygelėje Cwiazd- 
ka na Žmudzi (Kūčios Žemaitijoje) įtikinėjo, kad būsimoje nepriklausomoje Lenkijoje, kuri ap- 
imsianti ir Lietuvą, „Žemaičių ir lietuvių kalbos turėsiančios išnykti, nes tik viena lenkų kalba 
galėsianti gyvuoti“.76 

Ne toks griežtas, bet vis tiek nepalankumo lietuvių kalbai pavyzdys buvo artimame Vilniaus 
universiteto sferoms laikraštyje Tygodnik Wilenski (IV, 1817) išspausdintas B. Zytosieyskio 
(pseudonimas) straipsniukas „Literatiškai pilietinis projektas“. Visą kraštą nuo Krokuvos iki Ra- 
seinių (taigi Lietuva ir Lenkija vienas kraštas, kaip ir Varkulevičiui) apėmęs kalbos gryninimo 
bei valymo nuo svetimžodžių įkarštis. Nuostabu tačiau, kad niekas neiškėlęs projekto sulenkinti 
įvairių luomų žmonių pavardes, kilusias iš svetimų kalbų. Reiktų, pvz., vokiškas pavardes Berg 
ir Freytag pakeisti Gėrskiu ir Piatkowskiu, prancūziškąją La Roche - Skalskiu, itališkas Bianchi 
ir Negri - Bialowskiu ir Czarnockiu ir t.t. Nustebsime, kad autorius reikalauja lenkinti ne tik 
tokias atėjūnų, bet ir nuo amžių savo krašte gyvenusių lietuvių pavardes (atseit irgi iš svetimų 
kalbų kilusias): Jonaitį reiktų pavadinti Janowskiu, Žvirblį - Wrėblewskiu, Baltūnį - Bialeckiu, 


* V. Mc. [Maciūnas], „A.J. laiškas J. Kraševskiui“, Mūsų senovė, . II, 1938, nr. 3, p. 500-501. 

5 „Rząd takową rėžnicę mėw powinien byle ile možnošci žmniejszaę, wielorakie dialekty do siebie zbližaę, języki 
nieslowiafiskie wytępiaę, žeby každy mowit po polsku z potrzeby związku z rządem, choę mėg!" zostaę przy sweį 
dawniej mowie przez nalėg lub uprzedzenie“ (C. Bobiūiska, Szkice o idelogach polskiego Ošwiecenia: Kollątaj i 
Staszic, Wroclaw, 1952, p. 59). 

“ V. Biržiška, „Iš lietuvių spaudos istorijos“, Žingsniai, 1947, nr. 11, p. 15. Apie Aleksandrą Varkulevičių žr. A. Kau- 
puža, „Ar buvo XIX a. pradžioje išleistas A. A. Varkulevičiaus lietuviškai-lenkiškai-lotyniškas žodynas?“, Lite- 
ratūra, t. IX, 1966, p. 287-290. 

Užupį - Zarzeckiu ir t.t., o jei kartais negalima būtų išversti lenkiškai, tai tokią pavardę reikia 
bent aplenkinti, pvz., Sakutį pakeisti į Sakutowicz.?7 Galima būtų į tokį siūlymą žiūrėti kaip į 
savotišką humorą, bet bent lietuviškųjų pavardžių atveju tai buvo neabejotina polonizacijos ap- 
raiška, nes ir praktiškai vykdyta. 

Žinoma, toli gražu ne visi buvo taip karingai prieš lietuvių kalbą nusiteikę, kaip pirma cituota- 
sis Varkulevičius. Betgi jų daugumai lietuvių kalba buvo svetima ir nerūpėjo. Nenuostabu, kad ir 
Vilniaus universitetui nerūpėjo lietuvių kalbos gaivinimas, ar juoba lietuviškos tautinės sąmonės 
kėlimas. Tačiau netiesioginė Vilniaus universiteto įtaka lietuviškajam XIX a. pradžios sąjūdžiui 
buvo reikšminga. Juk tasai susirūpinimas lietuvių kalba ir raštija, taip pat susidomėjimas savo 
kraštu ir jo istorija yra galimas tik kultūrinių interesų turinčioje visuomenėje, o krašto kultūrinis 
pakilimas buvo stipriai Vilniaus universiteto paveiktas. Tiesa, Lietuvos istorija buvo savas teikalas 
visiems Lietuvos, tegu ir plačia istorine prasme, gyventojams, taigi ir pačiam universitetui, kuris 
išaugino daug uolių Lietuvos praeities tyrinėtojų. Istorikas Mykolas Balinskis, buvęs Vilniaus 
universiteto auklėtinis, 1834 II 26 rašė Kraševskiui: „Viskas, kas liečia lietuvių tautos istoriją, 
beveik visų apleistą, yra labai pageidautina. Darbuotis dėl jos aiškinimo ir medžiagos rinkimo 
laikau pilietine pareiga [poczytuję za obowigzek obywatelski| “78 


Mokslo dėmesys lietuvių kalbai 


Lietuvių kalba anaiptol nesulaukė tiek dėmesio kiek istorija, bet ir čia reiškė tam tikras 
mokslinis atžvilgis. XIX a. pirmoje pusėje sukurta lyginamoji kalbotyra teikė lietuvių kalbai dėl 
jos senoviškumo daug reikšmės tyrinėjant indoeuropiečių kalbų šeimą. Betgi jau ir daug anksčiau 
domėtasi tautų kilmės ir giminystės klausimais, o tam reikalui gausiai naudotasi kalbiniais argu- 
mentais. Anot Theodoro Benfey, senasis kalbų mokslas buvęs visų pirma etnologijos tarnaitė ir 
bemaž neturėjęs kito tikslo, kaip įrodinėti įvairių tautų giminystę ar negiminystę.?? Žinomasis 
XVIII a. vokiečių istorikas Augustas Schlėzeris, tyrinėdamas, kurios tautos yra gyvenusios Šiaurės 
Rytų Europoje, sakosi žiūrėjęs, kurios kalbos dabar čia vartojamos: „... nesikreipiu į jokius istori- 
kus ar kelionių aprašinėtojus, bet tyrinėju tas kalbas patsai iš esamų kalbamokslių, žodynų, taip 
pat iš Sventojo Rašto vertimų ir t.t.“*? Taip pat darė ir mūsiškis Gotfridas Ostermejeris, rašydamas 
apie senuosius Prūsijos gyventojus: „Su kalbų pagalba aš darau išvadas apie tai, kurios tautos visų 
pirma tame krašte įsikūrė, iš kur jos atvyko, kurias sritis jos užėmė ir ten išsilaikė.“*! 

Tą populiarią tada moksle mintį pasigavo ir studentas Simanas Daukantas: „Linkėti dar reikia, 
idant ta (t.y. lietuvių] kalba aiškiai būtų išguldyta dėl aiškesnio pažinimo atmainų giminių [t.y. 
tautų) vidutinių amžių [= viduramžių], be kurios negalės niekuomet aiškiai jų suprasti.“32 

Kai lyginamosios kalbotyros metodai dar nebuvo moksliškai ištobulinti, kalbų lyginimas daž- 
nai tebuvo paviršutiniškas, net fantastiškas kartais etimologizavimas. Pvz., Daukantas pasiėmė 


7 V. Maciūnas, „Lietuvybė XIX a. pradžioje“, Vairas, 1936, nr. 2, p. 173. 

* V. Maciūnas, Lituanistinis sąjūdis ..., p. 176. 

* T. Benfey, Geschichte der Sprachwissenschaft und orientalischben Pbilologie in Deutschland, Mūnchen, 1869, 
„330. 

80 AL. Schlėzer, Allgemeine nordische Geschichte, Halle, 1771, p. 291. 

G. Ostermeyer, Gedanken von den alten Bewobnern des Landes Preussen, Konigsberg, 1780, p. IV. 

2 S. Daukantas, Raštai, t. I, p. 64. 

iš Teodoro Narbuto straipsnio „Domniemanie o dawnych lirwinach“ (Spėliojimas apie senovės 
lietuvius, Tygodnik Wilenski, 1817, t. III) naivų žemaičių miestų vardų aiškinimą: 


Vandeneiviai, išeidami iš jūros, plaukė Nemunu pagal iki upei Dubysai; išvydę ten bažnyčią, tarė iš džiaugs- 
mo: „Še, radom!“ Kurią vietovę praminė paskui Seredžiumi. Plaukdami toliau Dubysa, norėjo atsiilsėti šėtre 
ant skardžio ir tarė „Čia kiškim ženklus“, - tai yra žymės karūnėlę; nuo to laiko vietovė, arba miestelis, tapo 
vadinamas Čekiške. Plaukdami dar toliau, rado dideles ir tamsias girias, o nebgalėdami bestengti, tarė: „E! 
yra galas!“ Kuri vietovė iki šiai dienai vadinasi Ariogala. Bet, nebgalėdami ne medėmis bestengti, pasakė: 
„Ber ir galas.“ Kuri vietovė šiandie tebesivadina Betygala.*? 


Panašių etimologizavimų ir nevykusių lyginimų su kitomis kalbomis, kokių ligi šiol teberandame 
įvairių diletantų raštuose, nemaža buvo jau ir iš seniau. Lietuvių kalba buvo lyginama su lotynų, 
graikų, slavų, gotų, suomių, net su hebrajų kalbomis. Visa tai nebeturi mokslinės vertės, betgi 
tada ne vienam buvo akivaizdus lietuvių kalbos mokslinės svarbos pripažinimas.3* 

Savo rašinyje Rozmyslania wiešniaka rolnika (Kaimiečio artojo mąstymai) Dionizas Poška pa- 
sisakė: 


Kiekvienas sąmoningas žmogus [-..] visų pirma trokšta žinoti savo tėvynės, savo tautos, krašto istoriją. 
[...] Taigi aš, kaimietis artojas ir grynas žemaitis, eidamas savo protėvių keliu, pirmiausia stengiausi pa- 
žinti ir išmokti [...] savo gimtąją lietuvių kalbą, o vėliau skaičiau kai kuriuos senesnius ir vėlesnius lenkų 
istorikus.“ 


Tame Poškos rašinyje yra daug įvairių etimologizavimų. 

Tam tikras lituanistikos centras tada buvo Karaliaučius, kurio profesorius Liudas Rėza plačiai 
garsėjo kaip tų dalykų specialistas. Jo veikalai buvo ne kartą minimi spaudoje ir recenzuojami. 
Pvz., gražiai jį paminėjo žymusis germanistas Jakobas Grimmas: 


... praėjusioje kartoje yra iškilęs puikus poeras Donelaitis; jo kūrybos išleidimu pasižymėjo ponas profesorius 
Rėza iš Karaliaučiaus. [...] Šis mokslininkas, kuriam turime dėkoti ir už gilią lieruviškosios biblijos analizę 
(Karaliaučius, 1816), turėtų netrukus įvykdyti savo pažadą ir paskelbti lietuvių liaudies dainų.** 


Vėliau recenzavo Grimmas Rėzos dainyną. Varšuvoje apie Rėzos veikalus rašė lenkų žodyninin- 
kas Samuelis Bogumitas Linde. 

Susidomėjo lietuvių kalba ir Varšuvos mokslo bičiulių draugija (Towarzystwo Warszawskie 
Przyjaci6! Nauk). Jos pirmininkas vysk. Janas Albertrandi, 1803 VI 5 draugijos posėdyje nuro- 
dęs, kad tautų kilmę galima tyrinėti ne tik iš senųjų autorių liudijimų, nes tautų giminystę ir jų 
išsišakojimus gali gerai paaiškinti kalbos ir išlikę negyvieji paminklai, toliau kalbėjo: „Tai buvo 
mūsų draugijai paskata ieškoti tikslesnių žinių apie kalbą tautos, taip ilgai, taip glaudžiai su mu- 
mis sujungtos, kad vieną bendrą su mumis pripažino tėvynę, nors ir buvo skirtingos kilmės.“*? O 
kurgi kitur galėjo kreiptis draugija, kaip ne į Vilniaus universitetą, kuris 1803 II 17 raštu pranešė, 
kad pagal išgales atsakysiąs į tą pagirtiną pasiteiravimą ir įpareigojęs kelis savo narius parankioti 


3 Ten pat, p. 47. 

34 V. Maciūnas, Lituanistinis sąjūdis ..., p. 100-127 (skyrius „Lietuvių kalbos mokslinės svarbos suprarimas“), 
* D. Poška, Raštai, Vilnius, 1959, p. 263. 

* A. Jovaišas, Liudvikas Rėza, p. 45. 

*7 V. Maciūnas, „Bohušo veikalas apie lietuvių kalbą“, Archivum philologicum, t. VI, 1937, p. 86 (RR, p. 348). 

žinių apie lietuvių kalbą.** Universiteto komisiją sudarė profesoriai Pilypas Nerijus Golianskis 
(Golanski), Simanas Malevskis, Juozas Mickevičius (tas pats, kuris 1808 m. patvirtino Kalvarijos 
mokyklos draudimą mokiniams kalbėtis lietuviškai) ir Mykolas Šulcas (Szulc), kurie kartu su Var- 
šuvos draugijos nariu Lietuvos teisės istoriku Tadu Čackiu 1804 XII 4 surašė 27 punktų raportą 
apie lietuvių kalbą.3? 

Galbūt su anuo Varšuvos draugijos pasiteiravimu reiktų sieti universiteto įsakymą mokykloms, 
apie kurį užsimena Moriejus Valančius Žemaičių vyskupystėje: „Metuose 1803 per šviesiausią 
ciesorių Aleksandrą I atnaujinta visuotinė Vilniaus mokslinyčia (uniwersytet) pradėjo Žemaičių 
mokslinyčioms laidyti įvairius įstatymus ir įsakė: [-..] 3. Kad rankiotų žinias apie senovės darbus 
ir liežuvį žemaičių.“?? . 

Atrodo, kad universiteto įsakymas ir buvo tuoj pat vykdomas. Štai vizitatorius Vincentas Matu- 
sevičius 1804 m. pavedė Kėdainių, Raseinių, Kražių ir Padubysio vidurinių mokyklų mokytojams 
„stropiai rinkti visas smulkmenas, kurios galėtų nušviesti žemaičių kalbos pradžią ir jos savybes, 
[...] pastabas, raštus, dainas ir t.t., tąja kalba surinktas, siųsti universitetui“.?? 1805 m. ir Golians- 
kis (vienas iš anos profesorių komisijos narių) ragino mokytojus įsijungti į šį darbą.?? 

Beje, ana komisija, sudėta dargi ne iš kalbininkų, stokojo kvalifikacijų autoritetingai pasisa- 
kyti apie lietuvių kalbą. Antai Juozas Mickevičius, vėliau gavęs Aleksandro Butkevičiaus lietuvių 
kalbos gramatiką, 1811 IV 22 laiške kun. Vincentui Valmikui, kuris rūpinosi tos gramatikos 
išleidimu, prisipažino: „Aš apgailestauju, kad jos [t.y. lietuvių kalbos] nemoku ir todėl negaliu 
prisidėti prie jos tobulinimo.“?3 Ne didesni lietuvių kalbos žinovai turėjo būti ir kiti komisijos 
nariai, kilę iš Lietuvos gudų krašto ar net iš Lenkijos atvykę. Nenuostabu, kad anas raportas 
Varšuvos mokslo draugijai nebuvo koks sistemingas lietuvių kalbos apibūdinimas, o šiaip jau pa- 
laidas įvairių pastabų apie lietuvių kalbą rinkinys, kuris ir negalėjo patenkinti draugijos. Todėl 
ji pavedė savo naujam nariui kun. Pranciškui Ksaverui Bohušui (Bohusz), 1804 m. atsikėlusiam 
Varšuvon iš Lietuvos, parengti pranešimą apie lietuvių kalbą. Lietuvoje Bohušas buvo aktyviai 
dalyvavęs visuomeniniame ir politiniame gyvenime, pvz., dalyvavo ruošiant Jokūbo Jasinskio 
sukilimą (sukilimo akte siūlė paskelbti valstiečių laisvę), buvo rusų suimtas ir vos išvengė ištrėmi- 
mo Sibiran. 1803 m. buvo paskirtas generaliniu Lietuvos mokyklų vizitatorium. Rūpindamasis 
lietuvių liaudies švietimu, jis 1803 m. siūlė universitetui įsteigti Žemaitijoje didelį (200 mokinių) 
našlaityną - internatą neturtingiesiems. Vizitacijos akte rašė: „Sprendžiant iš lietuvių charakterio, 


„Wezwanie to do Uniwersytetu do pomocy w wyšwieceniu wlasnošci Įgzyka Lirewskiego przez JWWMšė Pana 
Dobr. w lmieniu Towarzystwa uczynione przyięte zostalo na Sessyi onego Z tym uczuciem iakie iest skurkiem 
wysokiego szacunku tak dla Męžėw wybranych. Towarzystwo to skladaiacych, iakotez dla prądy Ich gorliwey na 
rozszerzenia šwiatla i zachowania pamiątek Narodowych poswigconey. Mimo wigc zatrudnien iakie z powodu 
nowego urządzenia Szkė! Kraiowych przybyty, Uniwersytet chcac ile možnošci odpowiedzieę temu chlubnemu 
dla niego wezwaniu, zobowiąza! kilku cztonkėw swoich, ktėrzyby stosownie do pytan, przez JWWMšė Pana 
Dobrodžieja wyszczegėlnionych, ządane wiadomošci i uwagi zebrali i utožyli o Języku Lirewskim. (...] Podpisano 
X. Naruszewicz Sekre: Uniwer. Wil. dnia 17 Feb. 1803. Wilno“ (mano pasidarytas išrašas iš Vilniaus universiteto 
bibliotekos rankraštyno). 

Raportą iš rankraščio paskelbė Pranas Augustaitis, Pierwiastki litewskie we wczesnym romantyzmie polskim, 
Krakow, 1911, p. 44-46. Yra ir lietuviškas to veikalo vertimas: Lietuvybės elementai lenkų romantizme (Vil- 
nius, 1921). 

9 M. Valančius, Raštai, Vilnius, 1972, r. II, p. 250-251. 

"1 J. Lebedys, Simonas Stanevičius, Vilnius, 1955, p. 53. 

2 M. Lukšienė, Lietuvos švietimo istorijos bruožai, p. 139. 

* A. Kaupuž ir I. Lukšaitė, „A. Butkevičiaus gramatikos byla“, p. 135. 

tokia įstaiga duotų gerų vaisių, o visa Žemaitija už greitą ir visuotinį apšvietimą būtų dėkinga Vil- 
niaus universiteto globai.“?* Bohušas buvo gimęs Ukmergės apskrities Vaisgenių kaime ir turbūt 
buvo nebajoriškos kilmės, nes jo tėvas buvo paprastas sodininkas.“ Taigi Bohušas jau iš mažens 
bus mokėjęs lietuviškai, tik to mokėjimo nepakako Varšuvos draugijos pavestam darbui. Tad 
pasitelkė įvairias reikalingas knygas: Konstantino Sirvydo ir Pilypo Ruigio žodynus, žinomąjį 
Ruigio lietuvių kalbos tyrinėjimą (Beiracbtung der litauischen Sprache) ir dar kitų autorių veikalų. 
Savo pranešimą apie lietuvių kalbą Bohušas paskaitė 1806 m. draugijos susirinkime. 1808 m. jo 
rašinys buvo išleistas atskira knyga, o 1810 m. paskelbtas draugijos metraštyje. Kadangi tai buvo 
pirmoji stambesnė knyga apie lietuvių kalbą, parašyta lenkiškai, ji sulaukė nemaža dėmesio Lie- 
tuvos bei Lenkijos šviesuomenėje. Anot Jano Kartowicziaus, „Bohušo veikalas daugiau kaip pusę 
šimtmečio buvo rašantiesiems apie Lietuvą pagrindine ir neįtariamos kompetencijos lingvistinė 
medžiaga“ 26 Ypač veikė Bohušo veikalas lietuvius tokiu dideliu jų gimtosios kalbos išaukštinimu, 
jos grožio, turtingumo ir senoviškumo iškėlimu. 
Savo veikale Bohušas kreipėsi į Vilniaus universitetą: 


„„drįstu siūlyti imperatoriniam Vilniaus universitetui, kurio garbės nariu būti laikau sau laime, kad tai, ką 
Keltų akademija Prancūzijoje daro dėl jau žuvusios keltų kalbos, Universitetas savo tautos garbei dėl dar 
nežuvusios lietuvių kalbos padarytų [...] iš asmenų, žinomų savo krašto meile ir kiek mokančių lietuviškai, 
sudarydamas draugiją, kuri užsiimtų žodžių, priežodžių, padavimų, senovės paminklų rinkimu ir kuri f.-.] 
rūpintųsi leisti knygas liaudžiai ir klebonams, dar iki šiol lietuviškai labai daugelyje vietų krikščionių tikė- 
jimą aiškinantiems, ir tuo būdu lietuvių kalbą nuo greito žuvimo išgelbėtų.?? 


Deja, universitetas neatkreipė dėmesio į Bohušo norą. Pagaliau tai juk tebuvo šiaip jau nieko 
neįpareigojantis pageidavimas, o ne koks formalus siūlymas. Tokį padarė populiarusis Vilniaus 
visuomenininkas ir universiteto bibliotekininkas Kazimieras Kontrimas 1822 m. raštu, raginan- 
Čiu steigti universitete lietuvių kalbos katedrą.?* Ta kalba esanti liaudies plačiai vartojama. Be to, 
tokios galingos kadaise tautos kalba reikalinga įvairiems senosios lietuvių, lenkų, prūsų, rusų ir 
totorių istorijos klausimams paaiškinti. Karaliaučiaus akademija jau seniai turi lietuvių kalbos 
karedrą, o Dorpato (Tartu) universitete yra estų ir latvių kalbų lektoriai, nors tomis kalbomis 
daug mažiau žmonių kalba kaip lietuviškai. Visuomenė seniai pageidauja lietuvių kalbos mokymo 
Vilniaus universitete. Tam didelių lėšų nereiktų, nes galima būtų lektorium pakviesti neturtingą 
Raseinių dvarininką Leoną Uvainį. Jis susipažinęs su senosiomis kalbomis (hebrajų, graikų ir 
lotynų), o iš naujųjų - ispanų ir rusų, taip pat neblogai moka prancūziškai ir vokiškai. Irin domi- 
si lietuvių senienomis ir tuo reikalu yra atlikęs kelionę Vokietijon, tirdamas herulių pėdsakus. 
Turi tinkamą biblioteką ir nuolat darbuojasi prie etimologinio lietuvių kalbos žodyno. Yra tikras 
eruditas. Nors jau nebejaunas, bet sveikas ir stiprus, o darbą ir mokslą nepaprastai mylįs. Lietu- 
vių kalbos pratybos būtų privalomos visiems Vyriausios seminarijos (ji buvo prie universiteto) 
klierikams iš Žemaičių diecezijos, galėtų lankyti ir Vilniaus seminarijos klierikai; taip pat ir kai 
kurie kandidatai iš mokytojų seminarijos. Pasinaudotų tuo mokslu ir tie, kurie numato valdinin- 


* M. Lukšienė, Lietuvos švietimo istorijos bruožai, p. 421. 

35 V. Biržiška, Aleksandrynas: Senųjų lietuvių rašytojų, rašiusių prieš 1865 m., biografijos, bibliografijos ir biobib- 
liografijos, t. II, Čikaga, 1963, p. 162. 

* J. Kartowicz, „O języku litewskim“, Rozprawy i sprawozdania z posiedzefi Wydzialu Filologicznego Akademji 
Umiejętnošsei, t. 1, Krakėw, 1875, p. 141. 

"7 X. Bohusz, O początkacb narodu i języka litewskiego rozprawa, Warszawa, 1808, p. 4-5. 

“S. Pigof, Zdawnego Wilna, Wilno, 1929, p. 26-28. 

kauti apskrityse, kur vyrauja lietuvių kalba; taip pat naudinga tai būtų ir giliau tyrinėjantiems 
Šiaurės tautų istoriją. Uvainis turėtų galimybę ir paskatinimą baigti savo literatinius darbus ir 
išleisti etimologinį žodyną. Lietuvių kalbos mokymui universitete būtinai reikia erudito, nes 
kitaip dalykas taptų pajuokos ir paniekos vertas. Be Uvainio, nieko kito tinkamo tikrai nėra iš 
lenkų (taigi Kontrimui žemaitis Uvainis tik gente samogita, o natione polonus). Jeigu Uvainis 
nepatiktų, geriau būtų tada projektą atidėti ar pasikviesti kokį mokytą vokietį iš Karaliaučiaus; 
bet tai daug brangiau kainuotų. 

Nors katedra ir nebuvo įsteigta, betgi universitetas, kaip rodo ne per seniai paskelbta nauja 
archyvinė medžiaga, ir toliau tuo domėjosi. 1825 m. švietimo ministrui pasiteiravus dėl 1803 m. 
universiteto statuto eventualaus papildymo ar pataisymo, Literatūros ir laisvųjų menų fakulte- 
tas 1825 IX 20 posėdyje pasisakė už lietuvių kalbos katedrą: „Lietuvių kalbos paskaitos (alga 
1400 rb.) svarbios ir filologiniu požiūriu, ir todėl, kad didžioji Vilniaus ir gretimųjų gubernijų 

" dalis kalba šia kalba“; toliau panašiai argumentuojama, kaip 1822 m. Kontrimo rašte. Lietuvių 
kalba siūlyta šalia kitų kalbų 1828 m. Švietimo ministerijai pasiųstame Vilniaus mokslo apygardos 
kuratoriaus naujame universiteto statuto projekte.?? Reikalą biurokratišku tempu besvacstant, Lie- 
tuvą sukrėtė sukilimas, ir universitetas buvo uždarytas, nebesulaukęs lietuvių kalbos katedros. 

Reikia nurodyti, kad Vilniaus universitete nebuvo ir polonistikos katedros (rusų kalbos ir lite- 
ratūros katedros, aišku, negalėjo nebūti caro patvirtintame universitete). Buvo rasta išeitis: len- 
kų kalbos ir literatūros dalykai buvo prijungti prie retorikos ir poezijos kurso. Juos keletą metų 
dėstė vėliau išgarsėjusio lenkų rašytojo Juliaus Slovackio tėvas Euzebijus, o nuo 1818 m. Leonas 
Borovskis. Geras Vakarų literatūros žinovas, jis supažindino savo studentus su naujomis lireratū- 
ros srovėmis ir skatino domėjimąsi tautosaka. Jei būtume uolesni, gal galėtume rasti, Borovskio 
manymu, senoviškų pasakojimų, religinių giesmių ir istorinių padavimų, kurie būtų verti lyginti 
su gražiosiomis anglų baladėmis ir trubadūrų poezija.'9? Abejojo tuo jo studentas Adomas Mic- 
kevičius (pastabose prie Gražinos, 1823), nes Prūsuose 


„+ kryžiuočiai, grasindami mirties bausme pareigūnams ir visiems, kurie turėjo ryšių su vyresnybe, draudė 
vartoti lietuvių kalbą; išnaikino mūsų krašte kartu su čigonais ir žydais vaidilas - lietuvių bardus, kurie 
patys žinojo savo tautos žygius ir sugebėjo apdainuori. O Lietuvoje, įvedus krikščionybę ir lenkų kalbą, 
senieji dvasininkai ir gimtoji kalba buvo paniekinta ir užmiršta, Nuo tol liaudis, pavergta ir pririšta prie 
žemės, nebevartodama ginklo, pamiršo ir karių dainas, išlaikė tik labiau tinkamas dabartinei savo padėčiai 
raudas ir lyrines dainas. Jei skamba dar kur istorinė ir herojinė poezija, tai tik visiškai slapta namuose arba 
per apeigas, susijusias iš seno su prietarais. 


Dar skepriškesnis buvo kitas Borovskio studentas Simanas Stanevičius: 


Tikėtisi, idant būtų dainos nuo karžygių senovės lietuvių ir žemaičių, kurias dainavo vaideliotai, mūsų 
žemės vyresnieji ir dainininkai, yra tuščia dingstis. [...] Mažne be abejojimo galiu sakyti, jog visos šian- 
dien randamos žemaičių dainos nėra ankstyvesnės už paskutiniąsias kares švedų su lenkais pradžioj 
XVIII amžiaus.!?! 


Lietuvių kalbai prof. Borovskis, atrodo, nebuvo palankus. Jis buvo vienas iš tų cenzorių, kuris 


sukliudė Strazdo poeziją išleisti. Strazdas savo 1824 m. skunde universitetui dėl cenzūros komiteto 


> V. Merkys, Simonas Daukantas, p. 63-64. 
0 (L. Borowski], Uwagi nad poezyją i wymową, Wilno, 1820, p. 83-84. 
101 S. Stanevičius, Raštai, p. 139-140. 

kaltino ir Borovskį, „kuris irgi išjuokdamas ir cenzūros nepasirašydamas, ir taip pat nenurodyda- 
mas teisinio pagrindo, delsia iki šiol“. Dar prikišo Strazdas cenzoriams, kad „jie nemoka gimtosios 
kalbos, kurią puikiausiai turėtų mokėti“,'02 

Buvo universitete ir tokių, kurie ne tik mokėjo lietuviškai, bet ir ta kalba domėjosi bei rūpi- 
nosi. Štai matematikos profesorius vainutiškis žemaitis Zacharijas Nemčevskis (Niemczewski), 
gilindamas savo studijas Paryžiuje ir ten susipažinęs su prancūzų geografu Conradu Malte-Brunu, 
parašė jo veikalui Tableau de la Pologne (Lenkijos paveikslas, 1807) du skyrius apie Lietuvą ir 
apie lietuvių kalbą, ten pateikdamas trumpą prancūzų-lietuvių kalbų žodynėlį ir linksniavimo 
bei asmenavimo pagrindus. 1811 m. jis parašė palankią nuomonę apie kun. Aleksandro Butkevi- 
čiaus ketintą išleisti gramatiką: 


Atidžiai perskaičiau Jo Malonybės Kun. A. Butkevičiaus parašytą žemaitiškai-lietuviškos kalbos gramatiką, 
kurioje trumpai, aiškiai ir tiksliai yra išdėstytos tos kalbos svarbiausios taisyklės. Manau, kad ją paskelbti 
spaudoje būrų naudinga tiems, kurie norėtų tiksliai pažinti žemaičių-lietuvių kalbą ir tiems, kurie kerintų 
aprašyti lietuvių tautos pradžią. Reikėtų linkėti, kad autorius, kuris taip iš pagrindų moka lietuvių kalbą, 
imtųsi rašyti pačios žemaičių-lietuvių kalbos gramatiką lenkams, kad, visus pagrindinius jos dialektus tar- 
pusavy palyginęs, išrinktų iš jų tai, kas gali būti tinkamiausio žmogaus minčiai išreikšti.!93 


Lietuviškai mokąs Nemčevskis ne tik buvo paprašytas pareikšti savo nuomonę apie Butkevičiaus 
gramatiką, bet ir pasirašė cenzūros leidimą Antano Strazdo išverstam Himnui apie Š. Jackų 
(1816).104 

Nemčevskio iniciatyva 1810 XI 15 mokslinėje universiteto sesijoje buvo paskaityti Dionizo 
Poškos lietuviški eilėraščiai (daugiausia lotynų ir lenkų poetų vertimai), Nemčevskio gauti per 
Kauno mokyklos vedėją Simaną Laurinavičių. Norėta pasiklausyti, kaip harmoningai lietuviška 
poezija skambanti. Protokole įrašyta: „Profesoriai, kuriems ši kalba buvo žinoma [tarp jų, aišku, 
buvo ir Nemčevskis], tvirtino, kad autorius daugelyje vietų gan vykusiai išreiškęs poetų klasikų 
mintis.“ Buvo nutarta prie autoriui grąžinamos jo kūrybos pridėti ir universiteto sesijos protokolo 
ištrauką.'9 Be abejo, tai turėjo ne tik paglostyti paties Poškos autorinę savimeilę, bet ir pakelti 
lietuvių kalbos ir poezijos vertę jo draugų akyse. 

Ir kiti mokslo žmonės paskatindavo lietuvius vertinti ir tyrinėti savo gimtąją kalbą. Štai Jo- 
kimas Lelevelis, būsimasis Vilniaus profesorius, 1808 m. rašydamas gana populiariu tada lietu- 
vių ir herulių giminystės klausimu ir nurodydamas, kad apie tą giminystę galima galutinai tik 
iš lietuvių kalbos duomenų spręsti, reiškė viltį: „Kad tas malonus smalsumas būtų tautiečiams 
akstinas iškelti nupuolusią ir nykstančią kalbą.“'?* "Ten samprotaudamas apie lotyniškuosius 
pėdsakus lietuvių kalboje, Lelevelis ėmė ir suabejojo: „Galbūt tačiau ir klystu, nemokėdamas 
tos kalbos.!?? 1816 m. recenzuodamas Alojzo Orchowskio veikalą apie lenkų tautos pradžią, Le- 
levelis pastebėjo, kad veikalas esąs tuo svarbesnis, nes autorius mokąs taip pat ir lietuviškai.!03 
Bohušo veikalo recenzijoje šalia aštrios jo kai kurių istorinių išvedžiojimų kritikos Lelevelis rado 


102 Lietuvių literatūros istorijos chrestomatija, p. 308. Lenkiškas Strazdo skundo originalas: V. Vanagas, Antanas 
Strazdas, Vilnius, 1968. p. 323-325. 

13 A. Kaupuž ir L. Lukšairė, „A. Burkevičiaus gramatikos byla,“ p. 136. 

104 Lietuvos TSR bibliografija, ser. A: Knygos lietuvių kalba, t. 1: 1547-1861, Vilnius, 1960, p. 378. 

“5 M. Lukšienė, Lietuvos švietimo istorijos bruožai, p. 93. 

06 J.Lelewel, Rzut oka na dawnosė litewskicb tarodoB izwiązki ich z berulami, Wilno, 1808, p. 9. 

107 Ten pat, p. 45. 

w Tygodnik Wilenski, 1816, t. I, p. 210. 

reikalo pabrėžti: „... nieko negaliu prikišti jo gimtosios kalbos pagyrimams. Tai yra iš tikrųjų 
tobula kalba, tokia pati kaip slaviškos ir teisingai gali būti lyginama su graikų.“'9? Todėl Lelevelis 
ir pareiškė lietuviams savo pageidavimą: „Kadgi tai paskatintų lietuvius tobuliau pažinti nuosavą 
kalbą. Visi gali tautas istoriškai tyrinėti, betgi nagrinėti jos tobulumus bei ypatybes ir giminingu- 
mą su kitomis kalbomis dera patiems tautiečiams.“!'* Pastarasis sakinys („Visi gali...“) taip įstrigo 
Poškai mintin, kad jį paėmė kaip motto savo rašiniui Rozmyslania wiešniaka rolnika (Kaimiečio 
artojo mąstymai; beje, 1829 m. išspausdintame pataisytame tekste to motto nėra). 
Tą pačią mintį mielai pasigavo ir kiti, tarp jų ir studentas Daukantas. Aiškiai piktindamasis, 
jis rašė: 
Vienok yra ir tokių mokytų, kurie stigavoja, jog lietuvių kalba būk esanti sąmėžiniu visokių kalbų [pavyz- 
džiui, XVIII a. švedų mokslininkas J. Thunmannas tvirtino, kad lietuviai „yra slavai, sumišę su suomiais ir 
gorais“!''], ber rie vyrai tą stigavoja, patys nemokėdami gerai tos kalbos, bet perskaitę nekuriuos išguldymus 
iš vokiškos arba lenkiškos kalbos, kuriuose radę tikrai kelis žodžius svetimus, ir dėl tų kelių žodžių vadina Lie- 
tuvos kalbą nuošlavomis visokių kalbų. Vienok tų vyrų stigavojimas nieko nedarodys, gaila tiktai yra veizint 
įjų raštus, jog anie kitose žiniose per daug didžiais, o toje didžiai mažais vyrais rodos. Jei anie patys mokėtų 
tą kalbą, kitaip sakytų ir dar dyvytųsi iš to, jog ana lig šio laiko taip gražia, taip teisinga perbuvo.!!? 


Džiaugdamasis Lelevelio ir Bohušo darbais, Poška 1810 m. lietuviškai parašė jiems skirtą iškil- 
mingą odę, kurioje ragino: „... žemaičiai, pažinkit išmintingas knygas, / Kurias rašė mozūras ir 
mūsų kunigas.“ Tos ir dar kitos „išmintingos knygos“ labai stiprino lietuviškąjį XIX a. pradžios 
sąjūdį, nes autoritetingai diegė mintį, kad lietuvių kalba svarbi mokslui ir kad ją tyrinėti reikia 
visų pirma tiems, kurie ją moka; taigi, patiems lietuviams. 


Lietuvos istorija: praeities garbė ir grožis 


Be rūpinimosi gimtąja kalba, lietuviškajam XIX a. pradžios sąjūdžiui būdingas ir vis stiprė- 
jantis domėjimasis savo krašto istorija. Čia ir Vilniaus universiteto vaidmuo yra reikšmingas. Tie- 
sa, universitete, ypač rektoriaujant matematikui bei astronomui Jonui Sniadeckiui (1807-1815), 
buvo aiškiai proteguojami gamtos ir tikslieji mokslai. Jis netgi įrodinėjo Vilniaus apygardos 
kuratoriui, kad istorijos mokslas svarbus tik gimnazijoje, o universitetui jis nebereikalingas.!"? Jo 
brolis prof. Andrius Sniadeckis Vilniaus satyriniame laikraštyje Wiadomošci Brukowe (Gatvės 
žinios) 1818 m. pasišaipė iš istorijos reikšmės: jei nebūtų istorijos, 


... žmonės nežinotų, kad prieš du ar tris tūkstančius merų taip pat apgaudinėjo, užmušinėjo ir plėšikavo, 
kaip ir dabar; kad save laikė apšviestais, o kitus barbarais. [..-] Kai kurie labai mokyti žmonės įrodė, kad 
be istorijos nieko negalima būtų mokėti, nieko pradėti; kad net batsiuviams ji tikrai reikalinga. Ir tiesa, 
senovės žmonės taip pat vieni kitiems siūdavo batus, kaip ir mes dabar.!"* 


J. Lelewel, Wzmianka o naydawnieyszycb dzieiopisachb polskich i uwagi nad rozprawą JW JX Bobusza, Warszawa, 

1809, p. 52. 

Ten par, p. 56. 

"V V. Maciūnas, Lituanistinis sąjūdis ..., p. 117. 

Už S. Daukantas, Raštai, t. I, p. 64. 

1 T.E. Modelski, „Sprawa powotania J. Lelewela na katedrę historji w Wilnie“, Ateneum Wilesskie, t. VI, 1929, 
. 170. 

14 V Maciūnas, Lituanistinis sąjūdis ..., p. 192. 

Tame vadinamųjų Vilniaus Nenaudėlių draugijos (Towarzystwo Szubrawcėw) laikraštyje buvo 
pašiepta Bohušo mintis apie gilios senovės turtingą lietuvių literatūrą, taip pat pabakšnotas Poškos 
Baublys, dėl ko piktinos ir pats Poška, ir kiti Žemaičių bajorai, kuriems Baublys buvo savotiškas 
Žemaičių lietuviškojo patriotizmo simbolis.!!š 

Ištisą dešimtmetį Istorijos katedra neturėjo dėstytojo, kol pagaliau 1815 m. buvo pakvies- 
tas Jokimas Lelevelis, buvęs Vilniaus universiteto auklėtinis. Nors neilgai dėstė (1815-1818, 
1822-1824), bet dėl savo gabumų ir puikios iškalbos aukštai pakėlė istorijos mokslą Vilniuje. 
Adomas Mickevičius jam pagerbti 1822 m. skyrė ilgą entuziastingą eilėraštį, o Mickevičiaus kole- 
ga filomatas Jonas Cečotas (Czeczot) rašė: kai Lelevelis „pradėjo kalbėti, užtemdė Sniadeckius ir 
viską, kas yra pasaulyje“.!'* Be Lelevelio, didžiai nusipelnė istorijos mokslui Vilniaus universitete 
mylimasis Daukanto profesorius Ignas Onacevičius, gilusis Lietuvos teisės istorikas Ignas Dani- 
lavičius ir po jo universitete dėstęs Juozas Jaroševičius. 

Domėjimasis savojo krašto istorija jau buvo pasidaręs platus kultūrinis ir visuomeninis reiški- 
nys, o ne tik kelių universiteto profesorių reikalas. Respublikai merdint ir žlugus, istorija netruko 
tapti pagrindine visuomenės patriotinio stiprinimo priemone. XVIII a. pabaigos didžiojo lenkų 
istoriko vysk. Adomo Naruševičiaus tikslas buvo „parodyti, kokie garbingi buvo protėviai, ko- 
kia galinga buvo tauta, kokia taigi nupuolus ji yra dabar ir kaip iš tokio nuopuolio pakilti reikia 
ir galima“.!? Julianas Niemcewiczius, norėdamas supopuliarinti savo krašto istoriją, eilėmis 
surašė svarbesniuosius lenkų istorijos momentus (Spiewy bistoryczne, 1816). Jis pasisakė būsiąs 
laimingas, jei jo giesmės, jaunimo niūniuojamos (prie giesmių buvo pridėtos natos), gerų moti- 
nų kartojamos vaikams, įstengsiančios įkvėpti būsimoms kartoms tą krašto meilę, tą drąsumą, 
kuriais kadaise garsėjęs lenkas. Tą patį troškimą turėjo ir mūsų Daukantas: „... dėl tų motinų 
rašiau, kurios geba savo vaikams darbus jų bočių prabočių pasakoti.“*!š Pageidavo Poška: „... gal 
atsiras koks žemaitis ir lietuvis, kuris išdrįs žemaičių ir lietuvių kaimiečių reikalui tą pačią mūsų 


NS V. Maciūnas, „Lietuviškieji dalykai Vilniaus šubraveų satyroje“, Mūsų sezovė, t. II, nr. 1 ir 2, 1937-1938 (RR, 
p. 206-219). Kad „šubravcai“ visai nesuprato prasidedančio lietuvių tautinio atgimimo, taikliai nurodė Z. Skwar- 
czyfskis: „Kaip beveik visur tautinių sąjūdžių pradžioje, taip ir Lietuvoje jos senybėmis domėjosi mėgėjai, sto- 
kojusieji mokytumo ir kritiškumo diletanrai. Tad nesunkiai būdavo juokingų pretenzijų, nepaprastų teorijų, 
archeologinių apsirikimų ir misrifikacijų. Tyčiojosi iš jų “šubraveai" [r.y. Wiadomošci Brukowe bendradarbiai), 
savo pašaipų taikiniu imdami Dionizą Paškevičių, atradėją šimtamečio ąžuolo Baublio, kurio didžiuliame išpu- 
vusiame viduje įsteigė lietuvišką senienų muziejų. [...] Nenujautė, neturėdami glaudesnių ryšių su lietuvių liau- 
dimi, kokį vaidmenį, formuojant dabartinį lietuvių tautiškumą, vėliau suvaidino mėgėjiški istoriniai bandymai 
Paškevičių ir Narbutų, visai sulenkėjusių bajorų [čia reiktų padaryti ypač dėl Poškos tam tikrų rezervų, nes jie 
vis dėlto išsiskyrė iš bajoriškosios daugumos), skatinamų nesuinteresuoros meilės savo kraštui ir genčiai, iš ku- 
rios išaugo“ (Z. Skwarczyūski, Kazimierz Kontrym. Towarzystwo Szubrawcow, Lodz, 1961, p. 167). Panašiai ir 
Vincas Kudirka, kai dar buvo kiaurai sulenkėjęs gimnazistas, Basanavičių laikė „komediantu“. Dar net po šimto 
metų buvęs Vilniaus Stepono Batoro universiteto profesorius Konradas Gėrskis su atlaidžiai ironiška šypsena 
Dionizą Pošką, „fanatišką Lietuvos praeities mylėtoją“, vadino pusiau jaudinančia, pusiau komiška asmenybe, 
ojo entuziazmą laikė jaunuolišku, netgi vaikišku: „Dionizy Paszkiewicz, poeta piszacy po polsku i po litewsku 
(recte po žmudzku), fanatyczny milošnik przeszlošci Lirwy, zbieracz starožytnošci, figura na poty komiczna i 
niezwykle na swoje czasy popularna. Aczkolwiek w latach, gdy budzą się wspomniane zainteresowania litewską 
przeszlošcią i językiem, Paszkiewicz nie jest zgola mtodzikiem (...], entuzjam jego dla modnych dociekai jest naw- 
skroš mlodzienczy, abu nie rzec - dziecinny“ (K. Gėrski, Z bistorii i teoriš literatury, Warszawa, 1959, p. 92). 

W6 Archiwum Filomatėw, I: Korespondencja, 1315-1823, wydal J. Czubek, Krakow, 1913, t. IV, p. 107. 

"7 M. Sokolnicki, „Polska myšl historyczna“, Biblioteka Warszawska, 1905, t. III, p. 213. 

"8 S, Daukantas, Raštai, t. I, p. 39. 

istoriją (sekdamas Niemcevičiaus giesmėmis) eilėmis sudėti.“!!? Ir ne tik pageidavo, bet ir pats, 
kaip minėjo Simanas Stanevičius 1836 IV 16 laiške Teodorui Narbutui, „rašė rimuotomis eilėmis 
žemaitiškai Lietuvos istoriją“.'2? Kiek tokių eilių Poška buvo parašęs, nežinome. Yra išlikusi tik 
jo „sena daina istorinė žemaičių“ apie kryžiuotį Gerardą Rudą, žemaičių gyvą sudegintą, „idant 
Perkūnas būtų pagarbintas“. Iš tokių ano meto Lietuvos istorijos giesmių labiausiai išpopuliarėjo 
Silvestro Valiūno Birutės daina. Rašė Maironis: „Čia skamba po kaimus Birutės daina.“ 

Liaudyje lenkų istoriją stengėsi populiarinti Izabelė Čartoriskienė savo didaktine apysakaite 
Pielgrzym w Dobromilu (Piligrimas Dobromiliuje, 1818), susilaukusia daugelio leidimų. Ji buvo 
gerai žinoma Poškai: „... gal kas nors Dobromiliaus piligrimo pavyzdžiu parašys tokią sutrumpin- 
tą Lietuvos istoriją ta pačia [t.y. lietuvių] kalba jaunimui mokytis parapinėse mokyklose.“!?! To 
paties pageidavo ir Jono Chodzkos populiariosios liaudinės apysakaitės Jonas iš Svisločės (1823) 
vertėjas (lenkiškame originale tų žodžių nėra): 


O kartais gal atsirastų tarp lietuvių ir žemaičių tokie meilininkai žmonystės, kurie dar keletą knygelių: 
vieną dėl maldos, antrą dėl giedojimo gražių dainų, dėl trumpo pažinimo mūsų žemės istorijos, lygiai kaip 
palgrimas Dobromiliuje mužikėlių lenkų vaikus mokė, tai idant lietuvių ir žemaičių prasčiokėlių vaikus 
istorijos lietuvių ir žemaičių trumpitėliai pamokytų.!22 


Mintis, kad jau iš mažens turi būti mokomasi savojo krašto istorijos, buvo visuotinai prigijusi. 
Dar XVIII a. pabaigoje Edukacinė komisija savo instrukcijose reikalavo, kad istorijos mokytojas 
„pirmą vietą duotų lenkų istorijai, po to pereitų prie istorijos valstybių, turinčių ryšių su mūsų 
kraštu dėl kaimynystės, dėl interesų ir dėl valdžios panašumo“.!23 Tai taikyta, žinoma, ir Lietuvos 
mokykloms, kurias, kaip jau minėta, prižiūrėjo Vilniaus universitetas. Peržiūrėtame pusšimtyje 
(tiek man buvo pavykę) mokyklų programų iš 1800-1825 m. laikotarpio (jos buvo spausdina- 
mos.mokslo metų pabaigoje, kad parodytų, ko buvo toje ar kitoje mokykloje mokoma) Lietuvos 
istorija labai retai kur tepažymėta VI klasėje šalia Rusijos ir Lenkijos istorijos. Telšių mokyklos 
1807 m. programoje Lenkijos istorija vadinama gimtąja, o Lietuvos istorijos visai nėra. Betgi tos 
pačios mokyklos 1823 m. programoje Lietuvos istorija jau įtraukta ir palyginti ne visai menkai. 
Matyt, tai priklausė nuo mokytojo ar ir nuo kitų vietos sąlygų. Ir štai Kražių gimnazijos palyginti 
gana detalioje lenkų istorijos programoje Lietuvos istorijos tėra: „Lietuvių kunigaikščių pradžia 
ir valdžia, Vlad. Jogailos sėdimas į Lenkijos sostą“; tai ir viskas. Vėlgi 1823 m. Kražių gimnazijos 
mokslo metų pabaigos viešojo pasirodymo programoje skaitome: „Pasakodami Lenkijos istoriją, 
tos [VIĮ] klasės mokiniai ne tik išvardins visas svarbesnes krašto konstitucijas ir traktatus su ki- 
tomis tautomis, bet šalia to papasakos apie lenkus, išgarsėjusius tėvynės meile, uolumu viešajai 
gerovei, narsumu ir mokslų.“!24 


15 D. Poška, Raštai, p. 329. 

120 S. Stanevičius, Raštai, p. 419. 

"1 D. Poška, Raštai, p. 329. 

122 Lietuvių literatūros istorijos chrestomatija, p. 341. 

123 J. Lukaszewicz, Historya szk64 w Koronie i w Wielkiem Księstwie Litewskiem, Poznan, 1850, t. II, p. 347. 

124 V. Maciūnas, „Tautinis auklėjimas ir istorija“, Židinys, 1938, nr. 2, p. 190 (RR, p. 44). Dar ilgai Lenkijos istorija 
skiepijo Žemaičių bajoraičiams lenkišką patriotizmą. „Apie Lietuvos istoriją tada dar nė kalbos nebuvo“, - rašo 
savo jaunų dienų prisiminimuose Mečislovas Davainis-Silvestraitis (*1849). Jis pats mokęsis iš kun. Stanevičiaus 
istorijos vadovėlio rankraščio, sudaryto kaimynų Kačanauskų vaikams. „Ten buvo kalbama apie Lenkiją kaip apie 
savąjį kraštą, o apie Lietuvą kaip apie svetimą krašrą, prijungtą prie Lenkijos. Kai mokiaus tos istorijos, maniau, 
kad esame atvykėliai iš Lenkijos“ (M. D. S., „Wspomnienia osobiste“, Litwa, 1911, nr. 14, p. 206). 

Lenkiškos patriotinės dvasios buvo ir mokyklose naudojamas Teodoro Wagos vadovėlis His- 
toria ksiąžąt i krėolėw polskich (Lenkų kunigaikščių ir karalių istorija). 1818 m. Lelevelis parengė 
naują to vadovėlio leidimą Vilniuje ir, kaip nurodė pratarmėje, pridėjo šiek tiek daugiau žinių apie 
Lietuvą. To betgi nepakako Lietuvos istorijos mylėtojams. Todėl 1824 m. leidimą Lelevelis vėl pa- 
pildė ir rašė pratarmėje: „Lenkiją ir Rusiją taip pat domina Lietuvos istorija, apie kurią pamiršo 
Waga. Buvau teisingai kelių piliečių subartas, kad Teodoras Waga ir 1818 m. į Lietuvos istoriją 
neatkreipė reikiamo dėmesio. Todėl ją pridėjau atitinkamai trumpai; gal per trumpai“.!25 

Tarp tų nepatenkintųjų buvo ir Poška: 


„turime kunigo Wagos Lenkijos istoriją, 1818 merais išleistą, 400 puslapių apimties im octavo ir gana 
tikslią, bet toje knygoje visa mūsų Lietuvos istorija trijuose puslapėliuose sutalpinra, ir dar tokiu stambiu 
šriftu ir tokiu lakonišku srilium, kaip paprastai rubricelėse rašomas Elenchus mortuorum et defunctorum 
sacerdotun: [mirusiųjų kunigų sąrašas]. Man atrodo, kad mes, lietuviai ir žemaičiai, esame verti geresnės 
istorijos ir nesame nusipelnę tokios literatų paniekos.!26 


1824 III 14 gerai pažįstamas studentas Kajetonas Nezabitauskis pranešė Poškai, kad netrukus 
išeisiąs naujas Wagos leidimas, kur būsią jau daugiau parašyta apie Lietuvą ir Žemaitiją, ir ragino 
kuo greičiau siųsti savo rašinius, kurie galėtų būti naudingi tai istorijai.'27 

1824 V 4 atsakydamas Nezabitauskiui, Poška šitaip rašė apie naują Wagos leidimą: 


Lietuvos istorijai, tiesa, turiu jau pasidaręs ištraukų iš kai kurių autorių, buvau pradėjęs rašyti atskiras mintis 
bei pastabas dėl kai kurių autorių, bet tik nuotrupomis, iš kurių vėliau nelyginant kailinius iš gabalų žadė- 
jau durstyti, Ber tai plati sritis, reikalaujanti ilgo laiko, ir nežinau, kas iš to išeis. Kai parvažiuosi atostogų į 
Žemaičius, Tau parodysiu tas nuotrupas ir savo samprotavimų apmatus, taip pat savo nuomonę apie mūsų 
lietuvių ir žemaičių tautos kilmę ir mums giminingus kraštus [tai Poškos Rozmyslania wiešniaka]; trumpai 
mintis suglaudęs, galėsi ponui Leleveliui pranešti, grįžęs iš atostogų. Bet jei ponas Lelevelis žada greitu lai- 
ku išleisti naują kun. Wagos knygos leidimą su pakankamesniu Lietuvos ir Žemaičių istorijos aprašymu, 
tai netrukdau jo pagirtino sumanymo nė vienos valandos — lai mano šnekalo nelaukia, nes jis veikiausiai 
niekam nebus tikęs. [...] Tad, mielas Bičiuli, atsiprašyk už mane poną Lelevelį, kad nedarau pagal Jūsų 
norą, bet ne iš tingėjimo. [...] Taigi teikis šitai pareikšti p. Leleveliui: jis, leisdamas kunigo Wagos istoriją 
su mūsų istorijos priedu, kai prieis iki senosios religijos aprašymo, tegu mūsų dievų neatiminėja, nes mes 
skųsimės Perkūnui.!2š 


Apsigalvojęs Poška vis dėlro nutarė savo rašinius nusiųsti Leleveliui. Rašė nedaruotame 
(1824 m.) laiške: 


„„ žinomi yra mokslo pasauliui Didžiai Maloningo Dauggalio Pono išsamūs darbai apie lietuvių giminių 
kilmę [---], kuriuos mano tautiečiai žemaičiai, kaip graikai Homero Iliadą, atmintinai mokydamiesi, su 
ilgesiu laukia galo, t.y. pačios Lietuvos istorijos. (...] mano įsitikinimu, kiekvienas ne tik Lietuvos ar Žemai-. 
čių ber kurios provincijos ar apskrities, bet ir bet kurio lietuvių giminių gyvenamo užkampio pilietis [..-] 
turi pareigą, ką pastebėjęs įdomesnio ir istorijai reikalingo, Tamstai, tikram mūsų Geradariui, pranešti. 
Todėl aš šiuo reikalu Šviesiajam Dauggaliui Loboikai, profesoriui, tris pluoštus po kelis lapus nuobodaus 
šnekalo nusiunčiau, kartu prašydamas, kad jis, kaip tikras mano bičiulis, peržvelgęs tuos rašrpalaikius, jei 
ras ką nors tinkamo, [Jums perduotų.) [...] yra labai svarbus klausimas, iki šiolei literatų neišspręstas: iš 
kur į lietuvių kalbą yra patekę daug lotyniškų žodžių? [...] Vieni mano, kad tos žodžių priemaišos yra tiktai 


125 T. Waga, Historya ksiąžąt i krėlėw polskich, Wilno, 1824, p. 5. 
126 D. Poška, Raštai, p. 265-267. 

27 Ten pat, p. 664. 

128 Ten pat, p. 549-553. 

atsitiktinės, o antri teigia, kad mūsų pirmatakai heruliai, arba geruliai, iš šviesesnio romėnų krašto į savo 
tėvynę grįždami, yra parsinešę lotyniškų žodžių ir juos, pagal lietuvišką ištarimą pakeitę, mūsų paveldui 
palikę. Tad štai, Didžiai Maloningo Dauggalio Pono šiokiai tokiai informacijai pridedu rinkinį kai kurių 
lotyniškų žodžių, panašių į lietuviškuosius, greitosiomis surašytą.'?? 


Prie laiško Poška pridėjo 674 lotyniškų žodžių sąrašą su lenkišku ir lietuvišku vertimu. Beje, pana- 
šiai žiūrėjo ir pats Lelevelis: herulius galima laikyti lietuviais; lietuvių kalba stebinanti klausytoją 
įvairiais lotyniškais posakiais, lyg lietuviai būtų kada nors viešėję romėnų žemėje.!30 


"Tuo tarpu (1824 m.) Lelevelis buvo priverstas palikti Vilnių, tad ir susirašinėjimas su juo su- 


šlubavo, bent sulėtėjo. 1826 IX 29 Poška rašė Leleveliui: 


..„ savo atsakymą į laišką, rašytą iš Vilniaus (kuris Vilniuje daugiau kaip metus išgulėjo), Tamstos nurody- 
mu, išsiunčiau per Zavadzkį, Vilniaus spaustuvininką, ir tuoj gavau raštelį, kad Tamstos rankas pasiekė. 
Taigi akivaizdžiai matote, Pone, kaip sunku susirašinėti per užuomaršas. Rašai [...], kad Dauggalis Loboi- 
ka neatidavė mano vieno rašinio apie Herodoto minimas upes, apie nomadus ir mūsų 202145 ar numus ir 
t.t. [rai, beje, Poškos Rozmyšslania), tad tik kai kurias nuotrupas išrašęs siunčiu. [...] prieš kelerius metus 
parašiau straipsnelį „Apie senovės pagoniškas religines apeigas Lietuvos ir Žemaičių kunigaikšrijose“, 
kurio yra šeši lapai, rašyti smulkiai ir glausta rašysena. Jį persiunčiau Dauggaliui Loboikai 1824 m. ir 
prašiau perduoti Didžiai Maloningam Dauggaliui Ponui Geradariui, bet nežinau, ar jis tai padarė. [...] 
Jei Dauggalis Loboika Tamstai jo neatidavė ir iš jo negalėsi gauti, rai aš pasistengsiu kokiu nors būdu 
perrašyti ir į Varšuvą nusiųsti.!?! 


Kaip labai rūpinosi Lelevelis Poškos siųstais rašiniais, rodo jo 1825 XII 4 laiškas prof. Ona- 


cevičiui: 


... tikrai suspausta širdimi šiomis dienomis gavau atidarytą Dionizo Paškevičiaus siuntinį [expedycyg], nors 
datuota yra prieš metus ir kažkur ten Vilniuje nederamai užsigulėjo. Turiu įtarimą, kad pas Loboiką [...], ir 
negaliu iš jo patirti, ar mano laiškas, Dionizui Paškevičiui per jį siųstas, yra Dionizą pasiekęs.!?2 


Kad Lelevelis vertino Poškos rašinius, bent jų dalį, rodo paties Poškos 1826 XI 29 laiškas Le- 


leveliui: 


Mano Geradari! Niekad negeidžiau ir nesitikėjau, kad mano menkas rašinėlis viešoje spaudoje būtų paskelb- 
tas [tai bus buvęs Poškos rašinys apie Baublį, išspausdintas Varšuvos laikraštyje Dziennik Warszawski, 1826, 
ir redakcijos gerokai patrumpintas*33]. Prisipažinsiu Tamstai tikrai, kad man kailis drebėjo, pagalvojus apie 
aštrias recenzijas, bet jei Didžiai Maloningas Ponas Dauggalis savo aukštu išmanymu esi nusprendęs, kad 
kai kurios nuotrupos yra vertos viešumos akies, tad facite guod vobis libet, o mane tik tas vien apdraudžia 
ir guodžia, kad turėsiu mokslo pasauliui žinomą gynėją.V* 


Tas pats Dziennik Warszawski 1829 m. išspausdino Poškos rašinį „Rozmyšlania wiešniaka 


rolnika“ su Kajetono Nezabitauskio, tada jau gyvenusio Varšuvoje, pastabomis. Spausdintasis 
tekstas skiriasi nuo rankraštinio.95 Yra ir straipsnio atspaudas. 


123 Ten pat, p. 555-559. 

Iš platokai cituotų Poškos laiškų ištraukų matome, kad jo ryšiai su Leleveliu buvo gana artimi 
pasidarę. Deja, turime išlikusius tik du Poškos laiškus Leleveliui, o Lelevelio laiškų Poškai bent 
kol kas nėra rastų ir paskelbtų. 

Poška, kaip matyti iš jo 1824 m. laiško (jau pirma cituoto), pageidavo ir tikėjosi susilaukti 
iš Lelevelio Lietuvos istorijos. Deja, Lelevelio atleidimas 1824 m. iš universiteto ir išsikėlimas 
Varšuvon tai sutrukdė, nes jo susirinktoji medžiaga Lietuvos istorijai liko Vilniuje ir nebebu- 
vo jam prieinama, kai jis po sukilimo emigravo užsienin. Paryžiuje 1839 m. išleistame veikale 
Dzieje Litwy i Rusi (Lietuvos ir Rusios istorija) Lelevelis pasisako apie savo domėjimąsi Lietuvos 
istorija: 


Šioje trumpoje lietuvių ir rusų istorijos apybraižoje skaitytojas ras didžiąja dalimi pakartota tai, ką pirmą 
kartą spausdinau 1824 metais Teodoro Wagos lenkų istorijos vilniškiame leidime; taip par tai, ką savo isto- 
rijos kursuose universitete dėsčiau. Jeigu būčiau turėjęs savo pastabas, kurias susirinkau tada ir vėliau, kai 
ieškojau lietuvių įstatymų leidybos (prawodawstwa litewskiego] paminklų ir savo likimo draugo [juodu abu 
buvo atleisti iš universiteto, iškilus filomatų ir filaretų bylai] ir bičiulio Igno Danilavičiaus veikalą rengiau 
spaudai: tikrai būčiau galėjęs kai kuriuos tos istorijos dalykus išsamiau išnagrinėti.36 


Vis dėlto mozūrui (kaip jį vadino Poška) Leleveliui Lietuvos istorija ner ir Vilniaus laikais ne- 
buvo toks svarbiausias dalykas, kaip kitam istorikui profesoriui - iš Valkavisko apskrities (ne per 
toli nuo Gardino) kilusiam Ignui Onacevičiui, kuriam Lietuvos (ar, tiksliau, Didžiosios Lietuvos 
Kunigaikštijos) istorija buvo sava. Štai 1822 VI 8 jis rašė Vilniaus mokslo apygardos globėjui apie 
Lietuvos mokyklas: „Dabar mokosi vaikai atmintinai Irkutsko gubernijos miestelius, o nežino, 
kurioje apskrityje gyvena; [...] klaidžioja be naudos po Asiriją, Persiją, Egiptą, o po savo tėvų 
kapus vaikšto, nežinodami apie jų darbus.“!37 

Tas pats apgailestavimas dėl savosios praeities pamiršimo ataidi ir Onacevičiaus studento 
Daukanto Darbuose senųjų lietuvių ir žemaičių: „O rūsta diena! Kas galėtų tikėti, idant žmogus 
galėtų užmiršti taip didžiai palaikus savo tėvaines [= tėvynės]! Tas pilis, ant kurių irų ne kartą 
prašaleitis pavargęs ilsėdamos apsiverkia, atminęs drąsybę ir kantrybę tų vyrų, kurie velijos užsi- 
rausti irose tų rūmų nekaip vergais tapti.“?š 

Tiek istorijos paskaitose (1818-1821), tiek ir statistikos kurse (kai 1822 m. istorijos katedron 
grįžo iš Varšuvos Lelevelis) Onacevičius, kiek jau galėjo, dėstė ir Lietuvos istoriją, su romantišku 
mostu vaizduodamas jos poetiškai gražią praeitį. Rašo Ludwikas Janowskis: „Pagal jo mokinių 
informaciją, gyvai piešė senovės girių paveikslus, patriarchalinį lietuvių gyvenimą, jų dievų senąjį 
pasaulį, vaidilų giesmes ir t.t. Iš senų kronikų išrankiodavo herojinius žygius, o išskaičiuodamas 
ginamąsias pilis, įpindavo jų istorijon liaudies padavimus.“*** 

Suprantama, kad tai turėjo veikti jo studentus, ypač į romantinę poeziją linkusius. Adomo 
Mickevičiaus prierašuose prie Gražinos skaitome: 


Esu girdėjęs iš p. Onacevičiaus, pažįstančio tautos istoriją, kad Volynės kronininko rankraštyje esąs pami- 
nėtas garsus kažin kokio lietuvių miesto moterų žygis, kurios, vyrams išėjus į karą, pačios gynė miestą, bet, 
negalėdamos priešams atsispirti, mieliau pasirinko savo noru mirtį negu nelaisvę. 


06 J. Lelewel, Dzioje Litwy i Rusi až do unii z Polską w Lublinie 1569 zawartej, opracowal J. Ochmaūski, Warszawa, 
1969, p. 41. 

3? V. Maciūnas, Lituanistinis sąjūdis ..., p. 212-213. 

38 S. Daukantas, Raštai, t. I, p. 72. 

59 L. Janowski, W promieniachb Wilna i Krzemienca, p. 101. 

Taip pat ir kitas Onacevičiaus studentas, Jonas Gvalbertas Styčinskis, savo istorinės apysakos 
apie Mindaugą (Mendog, krėl litewski, 1825) prakalboje dėkoja Onacevičiui už pastabas, kurio- 
mis pasinaudojęs.'*0 

Istorinių motyvų literatūroje pamėgimas buvo veikiamas ir Vakarų romantinės srovės. Štai 
anglo Walterio Scorto istoriniai romanai buvo Lietuvoje plačiai skaitomi (apie juos tolydžio už- 
simenama filomatų korespondencijoje) ir turėjo nemaža įtakos. Pvz., Mickevičiaus Gražinos epi- 
logas rašytas Scotto stilium. Bene žymiausias Scotto atspindys buvo Lietuvos visuomenėje labai 
išpopuliarėjęs kauniečio Felikso Bernatavičiaus romanas Pojata, c6rka Lezdejki, albo Litwini w 
XIV wieku (Pojara, Lizdeikos duktė, arba Lietuviai XIV amžiuje, 1826). 

Rašė Mickevičiui jo draugas Antanas Odyniecas (1828 VIII 31): „Perskaičiau Voigro Prūsijos 
istorijos antrąjį tomą. [...] Nepamenu, kad būčiau kokį romaną skaitęs su didesniu malonumu.“!*! 
Apie tą bemaž visuotinį susidomėjimą istorija užsiminė Žemaičių vyskupystės pratarmėje Va- 
lančius jam būdingu pašaipiu stilium: „Mūsų gadynės žmonės, tarsi pritrūkę kuo besidžiaugti, 
dideliai pamėgo senovės dalykuose.“**2 

Tasai domėjimasis istorija paprastai buvo susijęs, ypač plačioje visuomenėje, su tam tikra ten- 
dencija aukštinti savojo krašto praeitį. Cia paminėtinas ir įtakingasis prof. Onacevičius. 1842 
III 6/18 laiške Juozui Kraševskiui (studijavusiam Vilniuje jau po to, kai iš ten buvo pašalintas 
Onacevičius) davė kai kurių kritiškų pastabų dėl Kraševskio Vilniaus miesto istorijos. Pasaka 
esąs tvirtinimas, kad Gediminas ir Algirdas persekioję krikščionis; jie bausdavę už šnipinėjimą ir 
nusikaltimus, bet niekados už religiją, nes buvę tolerantingi. „Myliu Gediminą, Kęstutį, Algirdą 
1r Vytautą, nes jie sudaro Lietuvos didybę ir garbę, mažas ydas didžiomis vertybėmis atlygino.“ 
Kraševskis su skriauda Vytautui didinęs jo ydas, o nutylįs daug gerų jo savybių; mažos jo ydos 
blankstančios prieš didžiausio anų laikų didvyrio didybę.!*3 

Betgi ir pats Kraševskis labai aukštino Vytautą: 


«„ įžengia scenon gražiausia, didžiausia didvyrio asmenybė, šviečianti Lietuvos istorijoje, didelė, milžiniška 
Vytauto asmenybė! [...] jeigu kada nors galės būti parašyta lieruvių epopėja, Vytautas turi joje viešparauti, 
be jo nėra lietuvių epopėjos. [-..] Turi jis viską, ko reikia didvyriui: galingą mintį, stiprią ranką, tvirtą širdį, 
didžią savigarbą. [...] Yra tai epopėja, drama, yra tai istorija ir romanas, tie keliasdešimt jo gyvenimo metų 
yra neišsemiama medžiaga poetams.'** 


Kraševskis pats Vytautą aukštinančią poemą Witoldowe boje (Vytauto kovos, 1844) parašė. 
Anot Adomo Mickevičiaus (prierašuose prie Gražinos), „Vytautas, Kęstučio sūnus, vienas iš 
didžiausių vyrų, kuriuos Lietuva yra pagimdžiusi“. Jo draugas Jonas Čečotas, rašydamas Mic- 
kevičiui (1823 II 1) apie filaretų literatų būrelį, pastebi: „Tokių poetų apsuptas, norėčiau kaip 
Vytautas išlėkti visiems virš galvų.“' Gera atrama taip garbinant Vytautą buvo senasis Motiejus 
Strijkovskis, kurio XVI a. rašytoji kronika buvo vienas iš pagrindinių šaltinių Lietuvos istorijos 
mylėtojams XIX a. pradžioje. Anot Strijkovskio, Vytautas garsiais triumfais viršijęs romėnų het- 
monus ir graikų, trojėnų, persų viešpačius; savo vardą išgarsinęs visame pasaulyje; totorių carus 


40 V. Maciūnas, Lituanistinis sąjūdis ..., p. 199. 

141 Ten pat, p. 219. 

“2 M. Valančius, Raštai, t. II, p. 23. 

43 V. Maciūnas, Litanistinis sąjūdis ..., p. 198-199. 

44 J. I. Kraszewski, „O historji Litwy“, Tygodnik Peterburski, 1836, nr. 18, p. 102—103. 
“5 Archbiwum filomatėw, I: Korespondencja, t. V, p. 32. 

nuversdavęs ir kitus pastatydavęs; totorių caras su orda jam tarnavęs; savo valstybę išplėtęs nuo 
Juodosios iki Vokiečių jūros; Lietuva žydėjusi laime ir garbe; Vytauto garbė nemirtinga; jis rite- 
rio garbės siektinas pavyzdys.“ 

Daukantas, garbindamas Vytautą, pasitelkė žinomąjį rusų istoriką Nikolajų Karamziną ir jį 
citavo: „Su anuo [t.y. Vytautu] garbė lietuvių tautos įspindo ir užsileido, ant laimės gudų, kurie 
aiškiai būt prapuolę ant amžių, jei Vytauto karšinčiai būt turėję jo protą ir norą garbės.“!*7 

Studentas Antanas Boleslovas Hlebovičius, kuriam patarimais padėjo prof. Onacevičius, iš- 
leido visą monografijėlę apie Vytautą (1821). Prof. Lelevelis, universiteto tarybos, svarsčiusios 
Hlebovičiaus prašymą lėšų istorijos studijoms, pavestas, tą darbą š šitaip įvertino: „Čia neatsižvel- 
giama į amžių, kuriame Vytautas gyveno, nei į laiko padėtį. Čia Vytautas taip traktuojamas, kad 
jis atrodo Lietuvos didvyriu.“148 

Pamilęs Lietuvos istoriją, Hlebovičius didžiavosi jos garbe ir galybe: 


Lietuva, kadaise viešpataujant minėtiniems ir pasaulio istorijoje nenustelbtiems Lietuvos didvyriams Gedimi- 
nui, Algirdui, Kęstučiui, Vytautui ir kitiems, Rusijai kniazius, totoriams chanus [plg. Maironio: „... Algirdas 
didus / Net kanus baudė ir gudus“], šiandie tik atminimą beiškelia, matant palaikus, liudijančius, kokioje 
laimingoje buvo padėtyje. Ber amžiai, rengią taucoms nuopuolį, nenorėdami, kad mes būtume tos didvyrių 
žemės [plg. Kudirkos: „tu didvyrių žemė“!] garbės dalyviai, lėmė mums tik minėti jų žygius, kurių atmini- 
mo nei pavydas, nei laikas negalės ištrinti.? 


Tuose Hlebovičiaus žodžiuose, sugretinančiuose didžią Lietuvos praeitį su skurdžia dabartimi, 
taip ir girdime būsimuosius aušrininkus. Vis dėlto yra esminis skirtumas. Aušrininkai gaivino 
tautinę lietuvių dvasią garbingos praeities vaizdais, o Hlebovičiams ir kitiems tokiems Lietuvos 
senovė buvo bemaž tik tam tikro romantinio pasigrožėjimo objektas, ir jų pažiūras geriausiai ati- 
tinka šie Mickevičiaus Konrado Valenrodo pratarmės žodžiai: 


Lietuva - tai įdomus pavyzdys tautos, kuri po didžiulių savo laimėjimų išnyko, kaip upelis po per gausaus 
potvynio nuslūgsta ir plaukia jau siauresne negu pirmiau vaga. (...] Lietuva jau yra visa praeityje. Jos istorija 
šiuo atžvilgiu duoda dėkingos poezijai medžiagos, nes poetas, apdainuojąs ano meto įvykius, gali rūpintis 
tik pačiu istoriniu objektu, pagilinimu dalyko ir menine išraiška. [... Toliau Mickevičius pridėjo dvi eilutes 
iš Schillerio poezijos:] „Kas privalo atgyti dainoje, / Turi žūti tikrovėje.“ 


Ir dar vienas skirtumas: aušrininkai daugiau kaip senovės grožį akcentavo gimtosios lietuvių 
kalbos reikšmę tautai. Eiliavo aušrininkas kun. Silvestras Gimžauskas: 


Nėr tėvynės be liežuvio, 
Kiekviens šitą gal suprasti; 
Atimk kalbą nuo lietuvio, 
Tai Lietuvos taip ir nesti. 


"Tuo tarpu Hlebovičiams, Onacevičiams, Mickevičiams ir kitiems, kad ir labai besigėrėjusiems 
Lietuvos senovės grožiu, lietuvių kalba nerūpėjo, daugumai buvo ner ir visai svetima. Tuo jie 
skyrėsi ir nuo tuo pačiu laiku besireiškusių mūsų patriotiškųjų literatų, kurie istorijoje ieškojo 


46 M. Stryjkowski, Kronika polska, litewska, žmėdzka i wszystkiej Rusi, wyd. nowe, Warszawa, 1846, t. II, 
p. 75-176. 

47 S. Daukantas, Raštai, t. I, p. 398. 

5 V. Maciūnas, Lituanistinis sąjūdis ..., p. 233. 

4? Ten par, p. 233-234, 

argumentų gimtosios lietuvių kalbos išlaikymui ir jos gaivinimui. Šrai Poška savo žinomajame 
eilėraštyje kreipiasi į Bohušą ir Lelevelį: 


Tarkit, dėl ko gi kalbų svetimųjų ieško, 
Dėl ko anie nekalba tikrai lietuviškai, 
Juk lietuvių liežuviu kalbėjo jų diedai, - 
Ar aniems savo tėvų ir motinos gėda? 


Tikrai, sakau, Odoakrs, Keistuts ir Olgerda 
Svečiopai nekalbėjo, nebent kur išgirdo; 
Taipogi Mendogs, Vitolds, Jogėls Vladislava 
Visados lietuvišku liežuviu bylavo. 


Onacevičius buvo stiprus ryšys tarp Vilniaus universiteto ir tada besireiškusio susidomėjimo 
Lietuvos istorija. Kiek jis turėjo tiesioginių santykių su žemaičių lietuviškojo sąjūdžio dalyviais, 
sunku pasakyti dėl medžiagos stokos. Betgi apie Pošką, centrinę to sąjūdžio figūrą, Onacevičius 
gerai žinojo. Štai peikdamas Lietuvos bajoriją dėl nepakankamo rūpinimosi rinkti svarbias Lietu- 
vos istorijai knygas, Onacevičius pastebi, kad Poška ir grafas Adomas Chreptavičius sudaro tuo 
atžvilgiu išimtį.'*? Onacevičius rekomendavo Pošką rusų mokslininkui Petrui Keppenui (vokiškai 
pasirašinėjusiam Kėppenu) kaip lietuvių kalbos ir raštijos žinovą. Rašė Leleveliui (1825 X 23): 
„Keppenas rašė [rektoriui] Pelikanui, prašydamas žinių apie lietuvius ir latvius, apie jų kalbas, 
ar kas nors nesirūpina tos tautos literatūra — man pavesta visa tai atlikti.“5! Keppenas gavo žinių 
iš Poškos ir jomis pasinaudojo. 


Prof. Jonas Loboika ir Žemaičių lituanistai 


Iš Vilniaus universiteto profesorių glaudžiausius ryšius su Žemaičių literatais bus turėjęs 
ukrainietis Jonas Loboika, nuo 1821 m. dėstęs universitete rusų kalbą ir literatūrą. Nors ir nepa- 
sižymėjęs dideliu mokytumu bei nepasireiškęs svarbiais mokslo darbais, judrus ir landus Loboika 
užmezgė ryšius ir susirašinėjo su daugeliu žinomų mokslo žmonių, tarp kurių buvo tokie žymūs 
kalbininkai kaip serbas Vukas Stefanovičius Karadžičius ir danas Rasmusas Christianas Raskas.!32 
Suėjęs į pažintį su garsiuoju rusų mokslo mecenatu ir vėliau jo vardu pavadinto muziejaus steigėju 
grafu Nikolajum Rumiancevu, Loboika senienomis ir apskritai istorija besidominčiam Rumian- 
cevui iš Vilniaus reguliariai pranešinėjo apie krašto praeities paminklus, taip pat apie lietuvių 
kalba ir jos raštija besidominčius. Štai Vilniaus laikraštis Dziennik Wileūski (1822) išspausdino 
Rumiancevo laiško Loboikai ištrauka. Ragindamas Loboiką rinkti senovės dokumentus, ypač 
kreipė dėmesį į Algirdo ir Vytauto laikus, kuriuos vadino didvyriška Lietuvos šaunios istorijos 
epocha. Laiško prieraše laikraščio redakcija skatino visus, kurie turi ar yra girdėję apie kokius 
senus rankraščius ir dokumentus, atsiųsti ar bent pranešti apie juos universiteto rektoriui, ar prof. 
Loboikai ar laikraščio redakcijai.'33 


150 Ten pat, p. 199. 

51 Ten pat. 

12 A. Kaupuž, „Vklad I.N. Loboiko v razvitie russko-pol'sko-litovskich kul'cucnych sviazei v pervoi četverti XIX 
veka“, Kalbotyra, t. VII, 1963, p. 60. 

153 V, Maciūnas, Lituanistinis sąjūdis ..., p. 219-220, 234. 

Prieš keliolika metų iš Leningrado ir Maskvos rankraštynų paskelbtasis nemažas pluoštas 
1822-1825 m. Loboikos laiškų Rumiancevui (ir Rumiancevo Loboikai), Kiprijonui Nezabitaus- 
kiui, Dionizui Poškai ir Leonui Uvainiui teikia labai įdomios medžiagos ano meto lietuviškajam 
sąjūdžiui nušviesti.5* Pvz., įdomiai ir naujai iškyla Veliuonos klebonas kan. Kiprijonas Nezabi- 
tauskis — kaip aktyvus ano sąjūdžio dalyvis šalia Poškos ir kitų. 

Apie jį patyręs turbūt iš jo brolio studento Kajetono Nezabitauskio, Loboika ėmė susirašinėti. 
1823 (originale klaidinga 1822 metų dara) II 12 jam rašė: 


Jūsų vasario 25 dieną datuotas laiškas įtikina mane, kad aš Dauggalio Pono Geradario asmenyje randu sau 
labai geistiną pažintį [...] pareiškiu, kad su malonumu norėčiau pasinaudoti gerbiamo Pono Geradario asme- 
nišku dalyvavimu ir pažintimi, keliaujant po kraštą, kuris pasižymi lietuvių kalbos paminklų gausumu. Tuo 
būdu įgyčiau įvairių žinių, kuriomis, Ponui Geradariui padedant praturtėjęs, turėčiau galimybę, būdamas 
atostogų metu Maskvoje ir Peterburge, patenkinti Jo Šviesybės grafo Rumiancevo, valstybės kanclerio, ir 
abiejų sostinių mokslininkų žinojimo troškimą. 


Intriguojančiai įdomi yra ši Loboikos laiško užuomina: „Delsiau atsakyti, turėdamas viltį, 
kad atsišauki mo lietuvių kalba spausdinimas greitu laiku bus baigtas.“ Turbūt su tuo ketinamu 
išspausdinti Kiprijono Nezabitauskio rašytu atsišaukimu galima sieti kitą to paties laiško užuo- 
miną: „O gal mums pasiseks šiuo reikalu sukelti pačių žemaičių tarpe susidomėjimą.“ Tokio at- 
sišaukimo mūsų bibliografija nežino. Matyt, jis ir nebuvo išspausdintas. Gal tą atsišaukimą bus 
turėjęs galvoje Loboika, kitame laiške (turbūt 1823 V) rašydamas: 


Pirmą kartą bandydami atspausdinti ką nors žemaičių kalba, sutikome tą kliūtį, kad universitetas nepaskyrė 
cenzoriaus žemaitiškiems raštams peržiūrėti. Greitu laiku įteiksiu universiteto tarybai pasiūlymą tuo reikalu. 
Kadangi, svarstant knygų cenzūros klausimą, daug buvo kalbėta apie raštus hebrajų kalba ir tam reikalui 
išrinkti du cenzoriai, tuo labiau užsitarnauja valdžios globos žemaičių kalba. 


Apie cenzūros reikalą Loboika užsimena ir laiške Poškai (1823 V): „Dabar pajutau cenzūros reikalingu- 
mą lietuviškoms arba žemaitiškoms knygoms. Tikiuos, kad ši kliūtis greitu laiku bus pašalinta.“ 

Anas neišspausdintasis (bent nieko apie tai nežinome) lietuviškas Kiprijono Nezabitauskio 
atsišaukimas, matyt, bus užkliuvęs Vilniaus cenzūroje panašiai, kaip ir Butkevičiaus gramatika 
su Strazdo poezija. 1824 VI 19 rašte-skunde universiteto vadovybei Strazdas taip pat reikalavo 
„paskirti naujus lietuvių kalbos cenzorius“.!55 Dar atkakliau (nors irgi nesėkmingai) kovojo dėl 
Butkevičiaus gramatikos kun. Valmikas. 1826 II 21 jis pasiuntė Petrapilin Švietimo departamen- 
tui skundą, kur, be kitko, rašė: 


„ nunešiau man patikėtą gramatiką 1824 m. balandžio pirmomis dienomis Vilniaus cenzūros komiteto 
piesiniai: Dauggaliui Ponui profesoriui Reškai [ram pačiam, kuris, 1811 m. viziruodamas Žemaičių 
mokyklas, skundės, kad mokiniai nemoka pakankamai lenkiškai], kuris [...] tą pačią dieną nusiuntė ją per 
raportuojantį [r.y. Valmiką] buvusiam profesoriui Šviesiausiam Dauggaliui Mykolui Bobrovskiui, tuo metu cen- 
zūros komiteto sekretoriui, vien tik įrašyti į žurnalą ir pateikti Vilniaus komiteto sesijoje. Jis vos tik 1824 m. 
gegužės 26 d. atidavė gramatiką cenzūrai Dauggaliui Ponui prof. Leonui Borovskiui, o raportuojančiam 


14 A. Kaupuž, „Nekotorye dopolnitel'nye svedenija o litovskich dejateliach kul'tury načala XIX veka v pis'mach 
prof. russkoi slovenosti Vilenskogo universitera I.N. Loboiko“, Literatūra, t. VI, 1963, p. 207-231; A. Kaupu- 
ža, „XIX a. pradžios Lietuvos kultūros veikėjai pagal prof. I.N. Loboikos susirašinėjimą su N.P. Rumiancevu, 
muziejaus steigėju“, Literatūra, t. X, 1967, p. 165-198. Iš tų rašinių šiame straipsnyje cituojamos Loboikos ir 
Rumiancevo laiškų ištraukos. 

55 Lietuvių literatūros istorijos chrestomatija, p. 309, 

pranešė apie tai 1824 m. gegužės 29 d. [...] Iš to rašto išryškėja apsileidimas ir nejautrumas [opieszatosė i 
nieczulosč] abiejų cenzorių, kurie, nemokėdami lietuvių kalbos, net gramatikos neperskaitė, kuo įtikina ir jų 
rankraštis. Vis dėlto, nors nieko kalbos ir skonio požiūriu peiktino nepastebėjo, visus rankraščius subraukė. 
Pralaikę gramatiką kelias savaites, nepaisant raportuojančio griežčiausių reikalavimų pasirašyti cenzūrą, 
pasiuntė ją prof. Simanui Žukovskiui, kuris lygiai vienerius metus penkis mėnesius ir 9 dienas išlaikė ją pas 
save, nei skaitydamas veikalo, nei cenzūros nepasirašydamas. [...] Po tokio cenzoriaus Žukovskio neveiklu- 
mo, raportuojantysis [...] trečią kartą pateikė Komitetui skundą 1825 m. liepos 17 d. N32, prašydamas vėl 
leisti spausdinti gramatiką su visais jos priedais, kam ligi šiol dar neduora formalios rezoliucijos, išskyrus 
tą, kad nepadoriais žodžiais [Įwyrazami nieprzyzwoitemi) raportuojantį įžeidinėjo sekretorius Norbertas 
Jurgevičius. [-..] O vis dėlto cenzūros komiteto valdyba 1825 m. gruodžio mėnesį raportavo Departamentui, 
kad neva leista gramatiką spausdinti. Todėl kuo maloniausiai prašau Švietimo departamentą arba Vyriau- 
siąją mokyklų valdybą: [...] 2. Paskirti naujus, bešališkus ir mokančius lietuvių žemaičių kalbą cenzorius, 
būtent: kun. Niedzvieckį, diecezinės seminarijos kanclerį ir regensą, kun. Bagdonavičių, kunigų misionierių 
bendruomenės superiorą, kun. Liaudanskį, misionierių spaustuvės prefektą, kun. Baukevičių, diecezinės 
seminarijos profesorių, kun. Giniotą, Žemaičių kanauninką, ir kun. Vizgirdą, dvasinį deputarą ir Šv. Jono 
mansionarijų. [...] 4. Paskubinti ko greičiausiai tos gramatikos spausdinimą [...] 5. Nubausti teisiškai buvu- 
sius cenzorius.!36 


Valmiko siūlytiems kandidatams į lietuviškų knygų cenzorius turėjo būti nesvetimi lietuvių 
raštijos reikalai. Kun. J. Liaudanskis (Lewdanski) vadovavo Vilniaus misionierių spaustuvei, 
spausdinusiai lietuviškas knygas (1814 m. čia buvo išspausdintos Strazdo Giesmės svietiškos ir 
šventos). Kun. Jonas Niedzvieckis buvo Vilniaus vyskupijos cenzorius ir jo pavardę matome ne 
vienoje lietuviškoje knygoje, tarp jų Roberto Bellarmino katekizme Pamokslas krikščioniškas, 
Strazdo išverstame ir 1818 m. išleistame. Apie kan. Juozą Giniotą 1834 IV 2 rašė Žemaičių vys- 
kupui nominatui Simanui Mykolui Giedraičiui Daukantas, prašydamas jo (Daukanto) sudarytą 
lietuviškos maldaknygės rankraštį pavesti peržiūrėti (tai ir buvo padaryta) Giniotui drauge su 
Jurgiu Pabrėža, „kaip geriausiai žinantiems šią kalbą“.'7 Daukanto rinkiniui Dainės žemaičių 
(1846) Giniotas, kaip pats Daukantas rašė, suteikė daug pararlių.5š Iš Valmiko siūlytųjų itin pa- 
minėtinas kun. Kazimieras Vizgirda, lietuviškų religinių raštų autorius. 

Nepavyko Valmikui savo kandidatų įpiršti į cenzorius, ir tik 1828 125 tokiu cenzorium buvo pa- 
skirtas buvęs mokytojas Vilniaus universiteto filosofijos daktaras (1793) žemaitis Juozas Volodzka**?, 
gerai mokėjęs lietuviškai (1828 m. buvo netgi parengęs spaudai lietuvišką maldaknygę). 1827 X 19 
jis įreikė Vilniaus cenzūros komitetui prašymą paskirti jį specialiu (be atlyginimo) cenzorium lietu- 
viškoms knygoms. Negalėdamas teisintis etatų stoka, nes Volodzka neprašė už darbą atlyginimo, 
Vilniaus cenzūros komitetas 1828 I 8 raštu stengėsi nesėkmingai įtikinti mokslo apygardos globėją 
(tada Nikolajų Novosilcevą), kad tokio naujo cenzoriaus nereikia, nes net trys cenzūros komiteto 
nariai moka lietuviškai. Matyt, Volodzka jau ir anksčiau buvo atsiklausiamas dėl lietuviškų knygų 
cenzūros, nes štai Kiprijono Nezabitauskio knygelės apie bites cenzūros leidimą lietuviškai nemo- 
kėjęs prof. Ignas Reška 1823 m. pasirašė sutinkamai su Volodzkos nuomone.!6? 

Senyvas (*1763) ir pasiturįs!'“! Volodzka pats nebus veržęsis į cenzoriaus vietą, dargi neapmo- 
kamą. Greičiausiai jį bus skatinę Vilniuje susispietę lietuvių literatai, ypač Simanas Stanevičius, 


156 A. Kaupuž ir I. Lukšaitė, „A. Butkevičiaus gramatikos byla“, p. 130-134, 

57 S. Daukantas, Raštai, t. Il, p. 715. 

158 Ten pat, p. 782. 

159 Apie Volodzką: V. Biržiška, Aleksandrynas, t. II, p. 282-284; J. Lebedys, Simonas Stanevičius, p. 156-158. 

60 Lietuvos TSR bibliografija, p. 288. 

6! Valančius rašė Žemaičių vyskupystėje, kad Volodzka paskyręs Kražių „mokslinyčiai“ 3175 rb., o Vainuto „moks- 
linyčėlei“ (Volodzka buvo vainutiškis) 4500 (M. Valančius, Raštai, t. II, p. 252, 269). 

kurio kelioms knygelėms Volodzka tuoj pat ir davė cenzūros leidimus, vienai iš jų (Stanevičiaus 
ir Donelaičio eilėraščių knygai Šešios pasakos ..., 1829) pasirašydamas leidimą netgi lietuviškai 
(tai buvo vienintelis atvejis Vilniaus cenzūros komiteto istorijoje): „Daleysta ira spausti szi raszta, 
idant po iszspaudima penkias jo knigas atnesztas butu ing Komiteta Cenzuros. Metuose 1829 
Mienesey sausia 20 dienoy. Cenzorus Josephas Wolodzko, Daktaras Filozofios, Zemaytis.“ Po 
poros mėnesių Volodzka mirė, ir kitos, taip pat 1829 m. išspausdintos, Stanevičiaus knygos (Dai- 
mos žemaičių), aprobatą davė vėl senasis cenzorius prof. Leonas Borovskis. 

Stabtelėjome prie to kovos dėl lietuviškų leidinių cenzūros epizodo. Mat kiekviena kova grū- 
dina ko nors siekiančių dvasią, šiuo atveju, lietuvių sąmoningumą, kartu įvairino ir stiprino lie- 
tuviškąjį XIX a. pradžios sąjūdį. 

Grįžtame prie Loboikos susirašinėjimo su Kiprijonu Nezabitauskiu apie planuotąją kelionę 
Žemaitijon. 1823 IV rašė Loboika: 


Dauggalis Ponas [Mykolas] Chlevinskis [Raseinių apskrities mokyklų globėjas), norėdamas, kad numatytą 
trumpą kelionę kuo daugiausia išnaudočiau, teikėsi man duoti instrukciją, kurios nuorašą Dauggalio Kunigo 
Kanauninko žiniai pridedu. Išvykimo iš Vilniaus dieną paskiriu balandžio 14, o grįžimo - būtinai balandžio 30. 
Neseniai gavau laišką iš Vienos nuo vieno mano bičiulio [turbūt Vuko Stefanovičiaus Karadžičiaus, žinomojo 
serbų kalbininko, su kuriuo susirašinėjo), kuris taip pat pateikia kelis lietuvių kalbą liečiančius klansimus. Taigi, 
kada turėsiu garbę asmeniškai susipažinti su Lieruvos mokslininkais. [...] tada ieškosime progos pasikalbėti. 


Savo kelionėje Loboika aplankė Kiprijoną Nezabitauskį, Pošką ir Leoną Uvainį, kurį Kazimieras 
Kontrimas buvo 1822 m. siūlęs universitetui lietuvių kalbos lektorium. Grįžęs iš kelionės, parašė 
Uvainiui porą laiškų, kurių antrame (turbūt 1823 VI) skaitome: „... Chlevinskis įteikė man Daug. 
Pono Gerad. veikalą apie lietuvių kalbą ir etimologiją. Man atrodo, kad tai yra tas pats veikalas, 
kurį Dauggalis Ponas Geradaris skaitėte man, pas Jus būnant. Panaudosime jį atitinkamai.“ Uvainis 
savo mokytumu labai užimponavo Loboikai, kuris rašė Rumiancevui (1824 III 30): jei Rumian- 
cevui, kuris globojo tada leidžiamą suomių kalbos žodyną, atrodytų moksliškai įdomu palyginti 
suomių ir lietuvių kalbas (kalbininkas Andersas Johanas Sjėgrenas, su kuriuo Loboika kadaise 
peržiū rinėjo Pilypo Ruigio žodyną, nurodęs daug panašių žodžių tose kalbose), atsirastų daug 
norinčių tuo užsiimti. „Iš jų aš atiduočiau pirmenybę senajam Uvainiui, gyvenančiam pačiame 
Žemaitijos centre savo mažame dvare, labai geram filologui i ir lingvistui.“ 

Susitiko kelionėje ir su kitais litnanistikos mėgėjais, jų tarpe su mūsų kultūros istorikams nepa- 
žįstamu Einiku,!*? apie kurį rašė laiške Kiprijonui Nezabitauskiui: „Ponas Einikas papasakojo man 
du žemaičių liaudies padavimus, kuriuos surašytus pridėjau prie savo medžiagos. Papasakojau 
juos kelių profesorių draugijai, kurios tarpe buvo ir Lelevelis. Buvau išklausytas su pasitenkini- 
mu.“ Užsiminė ir laiške Uvainiui (1823 V): „Ponas Einikas pasižadėjo rinkti liaudies padavimus 
ir dainas.“ Štai vėl vienas lietuviškojo sąjūdžio dalyvis. 

Apie savo kelionę platokai informavo grafą Rumiancevą (1824 I 14). Seredžiuje prie Nemuno 
Loboikai buvęs parodytas Palemono, o Veliuonoj Gedimino kapas. Prie tos pačios upės esanti pui- 
ki riterių pilis, dabar priklausanti generolui Gelgaudui. Krašte labai daug vadinamųjų milžinkapių 
(žemaitiškai: milžyniu kapay), kuriuose nuolat iškasama ginklų, šarvų ir kitų metalinių daiktų. 
Pas dvarininką Paškevičių (t.y. Pošką) matęs tokių iškasenų rinkinį. Tie kapinynai esą panašūs į 


12 Apie Einiką lig šiol žinojome tik iš trumpos F. M. Sobieszczafiskio užuominos lenkų enciklopedijoje (Encyklope- 
dia Powszechna Orgelbranda, t. XXVI, 1867), kad po Uvainio (kurį klaidingai vadina Jonu, ne Leonu) mirties 
jo veikalo apie Lietuvos numizmatiką rankraštis buvo dvarininko Einiko nuosavybė. 

skandinaviškus ir tuo atžvilgiu Loboika juos aprašęs laikraštyje Dziennik Wilenski (1823), pridėda- 
mas sąrašą daiktų, matytų pas Pošką (beje, tai buvo studento Kajetono Nezabitauskio sudarytas 
sąrašas). Norėdamas tais dalykais sudominti žmones, toliau rašė: 


Radau Žemaitijoje ne daugiau kaip tris mokslininkus, mėgstančius užsiimti istorijos tyrinėjimais. Tai Paškevi- 
čius, Uvainis ir kun. Nezabitauskis. Beje, iš dvasininkų ir dvarininkų daug yra tobulai suprantančių lietuviškai, 
ir išleidimas tautinio žurnalo [izdanie narodnogo žurnala) turėtų skaitytojų ir rašytojų. [Labai galimas dalykas, 
kad apie tai buvo kalbėta Loboikos kelionės po Žemaitiją metu. Tai labai įdomi ir bene pirmoji iš viso užuomina 
apie lietuvišką laikraštį, metanti naujos šviesos į visą XIX a. pradžios lietuviškąjį sąjūdį.] Dvasininkai pamokslus 
sako lietuviškai; riek jie, tiek ir vietos dvarininkai santykiuose su liaudimi vartoja rą kalbą, net ir pats velionis 
grafas Zubovas, turėjęs didelius dvarus Žemaitijoje [...], kalbėjo ta kalba. [...] Liaudis tebeprisimena daugybę 
pasakų, dainų ir patarlių, kurių dar niekas nerinko. [...] Aš pateikiau kun. Nezabitauskiui 28 klausimus, lie- 
čiančius liaudies gyvenimo būdą ir jos istorinius prisiminimus; į visa tai atsakė man labai patenkinamai. P-nas 
Paškevičius davė man storą sąsiuvinį savo istorinių pastabų ir tyrinėjimų [tai Poškos Rozmyslania). lr vieną, ir 
kirą praeitą rugpjūrį įteikiau Petrapilyje p-nui Bulgarinui, kad išspausdintų Šiaurės archyve ĮSevernyj archiv). 
[-..] P-nas Paškevičius mėgsta rašyti eiles žemaitiškai ir garsėja geriausiu poetu. Jo eilėraščiai galėtų sudaryti 
knygutę. Beje, ir kiti rašo pagirtinai. Žemaičių dvasinė seminarija Alsėdžiuose ir vyskupas Giedraitis galėtų 
itin daug padėti lietuvių istorijos ir kalbos sėkmei; betgi niekas apie tai negalvoja. [Loboikai nebuvo žinoma, 
kad vysk. Giedraitis kaip tik labai domėjosi lietuvių kalba ir raštija]. Nuo to laiko, kai Jūsų Šviesybė (t.y. grafas 
Rumiancevas] malonėjote atkreipti aukštą dėmesį į šį dalyką, patys lietuviai pajuto jam savo pagarbą [čia Loboi- 
ka aiškiai perdeda, pataikaudamas savo kilmingajam globėjui]; nuo to laiko ėmė rodytis ta kalba pasaulietinės 
knygos, ko anksčiau niekada nebuvo, nes perspausdindavo tik senas lietuviškas maldaknyges. [...] Aš jau buvau 
pranešęs Jūsų Šviesybei, kad kanauninkas Nezabitauskis rengiasi sudaryti lietuvių kalbos žodyną. 


Loboika ne tik informavo Rumiancevą apie Žemaičių literatus, bet ir pastariesiems rašė ar susitikęs 
pasakojo apie didelį Rumiancevo susidomėjimą Lietuvos istorija ir lietuvių kalba. Suprantama, kad 
tokio žymaus žmogaus rusų imperijoje dėmesys Lietuvai labai skatinamai turėjo veikti mūsų literatus. 
Knygelės apie bites lietuviško vertimo (1823) Kiprijono Nezabitauskio pasirašytoje (Loboikos išvers- 
toje) prancūziškoje prakalboje aukštai keliami Rumiancevo nuopelnai lietuvių kalbai: 


Jūsų dosnumas siekia ir lietuvių bei žemaičių kalbą, kuri šiandie patraukia garbingiausių filologų dėmesį. 
Šitoji kalba paskaitys Jūsų Ekscelenciją per savo pirmąjį atstatytoją [Restaurateur) ir ateisiančios kartos bus 
užtat tikrai Jums dėkingos. Todėl leiskite man paskirti Jums šį mažą darbelį, parašytą žemaičių kalba, tokia- 
me garsingame laikmetyje; šis darbelis turi reikšti mano giliausią Jums pagarbą ir be galo didelį dėkingumą; 
yra tai išreiškimas jausmų visų Žemaičių gyventojų už Jūsų maloningą rūpinimąsi gelbėjimu nuo prapulries 
ir platinimą šios senoviškos kalbos, už pavedimą šito triūso daugeliui kalbininkų, tarp kurių mes skaitome 
ir tokį vyrą, kaip prof. Loboika.'93 


Siųsdamas Rumiancevui knygelę apie bites!“*, Loboika rašė (1823 XII 23): 


Kanauninkas Kiprijonas Nezabitauskis [...] drįso dedikuoti Jūsų aukštam vardui žemaičių tarme jo parašytą 
veikaliuką apie bitininkystę. [...] Nezabirauskis, paskatintas žymiojo mokslų labdario didžiai vertingo dėme- 
sio, dabar užsiima lietuvių kalbos žodyno sudarinėjimu. Jis bus labai laimingas, jei Jūsų Šviesybė teiksitės 
pagerbti jį patį pranešimu apie nuoširdžiausios dovanos gavimą. [...] Tris egzempliorius skiriu Kopenhagos 
universiteto bibliotekai, rame skaičiuje ir profesoriui Raskui. Ši naujiena bus jiems labai įdomi. [-..] Aš 
norėčiau, kad vienas egzempliorius būtų nusiųstas Paryžiun žurnalo Revue encyclopėdigue leidėjams. Kelis 
egzempliorius siunčiu dabar pat Karaliaučiun. 


163 J. Jablonskis, Raštai, red. J. Balčikonis, Kaunas, t. I, 1932, p. 40-41. 
“3 Tos knygelės vertėju yra pasirašęs kan. Kiprijonas Nezabitauskis, bergi jo brolis Kajetonas vėliau teigė, kad rai 
jis išvertė; žr. išnašą nr. 194. 

Rumiancevas neužtruko atsakyti (1824 I 11); 


Esu nustebintas ir nudžiugintas arsiuntimu knygos, išspausdintos žemaičių kalba ir man p. kanauninko 
Nezabitauskio dedikuotos. Prašau Jus [...] nuo manęs jam įteikti čia pridėrą laišką ir dvi knygas. [...] Jei- 
gu p. Lelevelis ir Jūs sprendžiate, kad p. Nezabitauskis kaip mokytas vyras yra pajėgus sudaryti lietuvių 
kalbos žodyną, aš pasirengęs būčiau aiškintis dėl dalyvavimo išlaidose, kurias man reiktų prisiimti, jei 
veikalas bus man dedikuotas. [...] Mielai norėdamas padaryti paslaugą p. kanauninkui Nezabitovičiui 
[!], aš pavedžiau [...] iš jo per Jus gautą paketą pasiųsti Kopenhagon, taip par vieną egzempliorių žurnalo 
Revue encyclopėdigue leidėjams. 


Džiaugėsi Rumiancevas (1824 IV 15): „Neslėpsiu nuo Jūsų [Loboikos], kad labai noriu lietuvių 
ir žemaičių žodynų pasirodymo ir su dėkingumu priimčiau, jei tie žodynai būtų mano vardui 
dedikuoti.“ 

Ne mažiau laukė lietuvių kalbos žodyno ir kalbininkas Rasmusas Christianas Raskas 
(1787-1832), kuriam buvo nusiųsta Nezabitauskio knygelė apie bites. 1824 X 1 laiške Rumian- 
cevas pranešė Loboikai: k 


Rašo man mokslininkas Raskas, kiek jis norėtų matyti žemaičių žodyno išleidimą. Prisimenu, Jūs man žadėjo- 
te, kad ras kunigas, kuriam rašiau [beje, jau 1824 I 11 buvo prašęs Loboiką perduoti laišką Nezabitauskiui|, 
tokiu veikalu užsiima. Prašau persiųsti jam laiško, kurį gavau iš p. Rasko, išrašą, kurį čia pridedu. 


Danų kalbininkas Raskas buvo vienas iš pradininkų lyginamosios kalbotyros, kurios tėvu pa- 
prastai vadinamas vokiečių kalbininkas Franzas Boppas, savo 1816 m. epochiniame veikale paly- 
ginęs sanskrito asmenavimo sistemą su graikų, lotynų, persų ir germanų kalbomis ir konstaravęs 
tų kalbų giminingumą. Panašiai nauju lyginamuoju metodu ir Raskas savo veikale Undersogelse 
om det gamle Nordiske eller Islandske Sprogs Oprindelse (Senovės šiaurinės, arba islandų kalbos 
kilmės tyrinėjimas), išleistame 1818 m., bet parašytame jau 1814 m. (taigi dar prieš Boppo vei- 
kalo išspausdinimą), įrodinėjo islandų kalbos giminingumą ne tik su germanų, bet ir su graikų, 
lotynų, slavų ir baltų kalbomis. Pastarąsias kalbas Raskas vadino, kaip ir dažnas kitas anuo laiku, 
lettisk (latvių) ir joms priskyrė senųjų prūsų, lietuvių ir latvių kalbas. XVIII a. švedų istorikas 
Johannas Thunmannas manė, kad lietuviai „yra slavai, sumišę su suomiais ir gotais“!9*, o Raskas 
teigė, kad lettisk kalbos visai skirtingos nuo suomių, bet giminingos su germanų ir slavų, tik už 
jas senesnės. Taigi Raskas, anot danų kalbininko Holgerio Pederseno (rašiusio, beje, ir apie lietu- 
vių kalbą), „pirmasis iš naujojo laiko kalbininkų nurodė tikrąją vietą baltų kalboms ir suvokė tą 
nepaprastą senoviškumą, būdingą ypač lietuvių kalbai“.'6 Ir tikrai, Boppas juk tik vėliau įtraukė 
lietuvių kalbą į savo kapitalinį lyginamosios gramatikos veikalą (1832-1852). Rašydamas apie 
lietuvių kalbą, Raskas naudojosi Pilypo Ruigio žodynu ir jo sūnaus Povilo gramatika (abu veikalai 
išspausdinti 1747 m.). Skaitė ir kartu išspausdintą Ruigio lietuvių kalbos tyrinėjimą (Betrachbtung 
der Littauischen Sprache), iš kurio pacitavo šį sakinį: „Kad lietuvių kalba kilusi iš graikų, ne tiek 
reikia įrodyti, kiek paaiškinti.“ Rasko knygoje buvo visas skyrius, kur nagrinėtos /ettisk kalbos 
ir pateikta apsčiai lietuvių kalbos pavyzdžių. žo 

1818 m. Raskas atvyko Petrapilin, kur išgyveno beveik metus. Čia studijavo rusų ir orienti- 
nes kalbas, susipažino su Rumiancevu; turbūt ir su Loboika, tuo metu gyvenusiu Petrapilyje. 


“65 I. Thunmann, Untersuchbungen ūber die alte Geschichte einiger nordischen Vėlker, Berlin, 1772, p. 9. 
6 R. Rask, Ausgewdblte Abbandlungen, hrsg. von L. Hjelmslev, mit einer Einleitung von H. Pedersen, Kopenhagen, 
t. I, 1932, p. XXIX. 

1819 m. išvyko Persijon ir Indijon, iš kur po intensyvių kalbos ir raštijos studijų 1823 V 5 grįžo 
Danijon, parveždamas daug orientinių rankraščių Kopenhagos universiteto bibliotekai, kur jau 
nuo 1813 m. buvo darbavęsis. 1825 m. paskirtas literatūros profesorium, o 1828 m. pakviestas 
Rytų kalbų katedron. Petrapilyje užmegztus ryšius palaikydamas, susirašinėjo sa Rumiancevu, 
taip pat ir su Loboika, per kuriuos gavo Nezabitauskio knygelę apie bites ir žinią apie Nezabitaus- 
kio rašomą lietuvių kalbos žodyną. Reikia tikėtis, kad jo laiškas Rumiancevui, kurio išrašas buvo 
nusiųstas Kiprijonui Nezabitauskiui, yra išlikęs Rumiancevo archyve ir eventualiai bus paskelbtas. 
Suprantama, kad tolimosios Danijos profesoriaus, garsaus mokslininko ir daugelio mokslo drau- 
gijų bei akademijų (tarp jų ir rusų) nario laiškas turėjo labai paskatinti Kiprijoną Nezabitauskį ir 
jo pažįstamus Žemaičių lituanistus mėgėjus dar labiau vertinti savo gimtąją kalbą ir ją tyrinėti. 

Neabejosime, kad ir Poška, kuris jau iš seno darbavosi „ant paaukštinimo mūsų kalbos skais- 
tybės“ (taip jis rašė savo lietuviškame 1809 m. laiške vysk. Juozui Arnulfui Giedraičiui!*?), bus 
buvęs paskatintas atsidėti žodyno rašymui. Išlikusiame Poškos žodyno (nebaigto) rankraštyje 
nurodyta, kad jis pradėtas rašyti 1825 III 8. Turbūt tada jis tik pradėjo perrašinėti jau iš seniau 
rinktą žodyno medžiagą, nes sunkiai būtų patikima, kad senas žmogus per penkerius metus ligi 
mirties būtų įstengęs parašyti tokį stambų (daugiau kaip 2000 p. rankraščio) žodyną. 

Apie Poškos rašomą žodyną Loboika pranešė Rumiancevui 1825 III 29 laiške: 


.„ leiskite atkreipti Jūsų dėmesį į lieruvių žemaičių žodyną, kuris iš seno yra Jūsų pageidavimo objektas. Tam 
darbui atlikti susirado du mokslininkai iš pirmaeilių tos tarmės žinovų. Pirmasis iš jų yra kanauninkas Neza- 
birauskis, dedikavęs Jums šia tarme rašytą veikalą apie bites, kitas - Dionizas Paškevičius. [...] Nezabitauskis 
jau atsiuntė man dalį savo sudaryto žodyno nuo A ligi J. [...] Jis bus labai pilnas, bet be frazeologijos ir tik su 
lenkišku vertimu. Be abejo, man teks būti jo redaktorium. Aš parašysiu gerą pratarmę. [...] aš turiu nurodyti 
žodžių panašumą su graikiškais, lotyniškais, vokiškais ir slaviškais arba rusiškais, nes Nezabitauskis nesugeba 
to padaryti. [...] Nezabitauskis ribojasi tik žodžiais, esančiais dabar apyvartoje; senoviškų jis neima, vargu 
ar galėtų ir paaiškinti juos. Jis neturi filologinio pobūdžio, net negalima, rodos, iš jo reikalauti duoti lotyniš- 
kus žodžių paaiškinimus, nors beveik būtina. Betgi iš jo greičiausiai galima laukti darbo baigimo. Jis tobulai 
moka šią tarmę, (...) turi daug laisvo laiko [...]. Paškevičius kur kas mokytesnis už jį, bet jis savo prakaitu turi 
užsidirbti duoną. Jo darbas negali raip greitai eiti. [...] Bergi Paškevičius taip par pasirengęs užsiimti tuo darbu 
ir tuo tikslu prašo jam atsiųsti lorynų-rusų ir lotynų-lenkų žodynus. Lotyniškai Paškevičius moka puikiai. Aš 
manau, kad galima būtų abu užimti naudingai šiuo būdu: tegul kanauninkas Nezabitauskis tęsia savo žodyną, 
kaip pradėjo, aprašydamas žemaičių kalbą dabartinėje jos padėtyje ir tik su lenkišku vertimu. Tegul Paškevičius 
rašo lotynų-žemaičių-rusų-lenkų žodyną, kaip jis pats to nori. Tuo būdu jis bus lyginamojo žodyno rūšis. Juo 
galės naudotis visų Europos šalių mokytieji ir filologiniuose, ir istoriniuose tyrinėjimuose. 


Dėl tų žodynų Rumiancevas taip atrašė (1825 IV 14): 


Be abejo, ir toliau tebenoriu savo lėšomis išleisti lietuvių žemaičių žodyną. [...) Neabejoju, kad pirmenybę 
reikia duoti p. Paškevičiaus žodynui. [-.-] Būkite mano vardu tokio žodyno prižiūrėtoju ir redaktorium pagal 
Jūsų laiške duotas taisykles ir planą. O kad tas būtų naudingas visiems mokytiesiems, griežtai laikykitės 
taisyklės, kad kiekvienas žodis turėtų lotynišką paaiškinimą. Jei p. Nezabitauskis laiko, kad pradėjo savo 
panašų darbą mano paskatintas ir man įsiteikdamas, — nors to, rodos, negalima būtų pasakyti, - nieko kito 
negalima daryti, kaip spausdinti ir jo veikalą; tik vėliau ir galimai sumažinus išlaidas. 


1825 IX 19 Loboika pranešė Rumiancevui, kad rugpjūčio mėnesį buvęs nuvažiavęs Žemaitijon, 
norėdamas taip pat pamatyti Poškos žodyną. „Neturėdamas vaikų ir pavedęs giminaičiui savo 
nedidelio ūkio valdymą, jis [t.y. Poška] visai atsidėjo tam darbui [t.y. žodyno rašymui].“ 


“7 D. Poška, Raštai, p. 438. 

Dar labiau kaip Poškos žodynu susidomėjo Rumiancevas, aistringas senienų rinkėjas, Poškos 
rinkiniu, kurį Loboika aprašė 1824 I 14 laiške, ir nedelsdamas klausė (1824 I 22): „Prašau pasi- 
teirauti, ar neparduos p. Paškevičius ten kapinynuose surinktų senovinių daiktų; tokiu atveju at- 
siųskite man jų sąrašą su kainų nurodymu.“ Apie tai sužinojęs, Poška rašė Loboikai (1824 IV): 


Nemažai mane džiugina tai, kad Šviesusis Dauggalis grafas Rumiancevas, valstybės kancleris [rai buvo aukš- 
čiausias rusų valstybinės tarnybos laipsnis, kurin Rumiancevas, tada užsienio reikalų ministras, buvo pakel- 
tas 1809 m.) nori mano menkas senienas, iš vadinamųjų milžinkapių surinktas, savo kabinete turėti. Noriai 
perleidžiu jas visas, kurios tik pono Kajetono Nezabitauskio Vilniaus laikraštyje [w Pamigtmiku Wileiskim; 
čia Poška suklydo, turėjo būti: w Dzienniku Wilenskim) išspausdintame sąraše nuo nr. 1 ligi nr. 15 yra pa- 
žymėtos, ir dargi visai be jokios pretenzijos. Man visas atlyginimas bus tasai pasitenkinimas, kad žemaičio 
kaimiečio artojo nors menki senienų rinkiniai bus gerbiamojo pono kabinete ir valstybės sostinėje.!8š 


Loboika 1825 III 2 pranešė Rumiancevui apie tą Poškos dovaną, ir Rumiancevas tuoj pat (1825 

III 17) atsakė, kad esąs sujaudintas Poškos parodytu jam palankumu, prašė dovanojamų senienų 
sąrašų ir klausė, kuo jis galėtų Poškai atsiteisti. Loboika 1825 III 29 pasiuntė sąrašą, o dėl even- 
tualios dovanėlės sugestijavo kokią tabokinę, tik ji turėtų būti nemaža, nes „Paškevičius tokio 
milžiniško ūgio, kad nei iškasamieji šalmai, nei šarvai jam netinka. Jis turi dideliausią rašalinę, 
kalakuto plunksną [taigi įprastinė žąsies plunksna buvo jam per maža) ir viską didelių matmenų.“ 
Negaišdamas (1825 IV 14) Rumiancevas prašė Loboiką, kad padėkotų Poškai už labai įdomią 
(preliubopytnyj) dovaną ir ją persiųstų Petrapilin Aleksandro Vostokovo (tai buvo žymus rusų sla- 
vistas) vardu, kad tas peržiūrėtų ir saugotų, kol Rumiancevas parvyksiąs Petrapilin. Rašydamas 
apie tai Vostokovui (1825 IV 21), Rumiancevas pasidžiaugė: „kokią svarbią man dovaną daro 
p. Paškevičius“.'*? 1825 X 19 Loboika pranešė, kad buvo nuvažiavęs pas Pošką, sudėjo senienas į 
dvi medines dėžes ir parsivežė jas Vilniun, iš kur būsią patogiau persiųsti Petrapilin. 1825 X 17 
Rumiancevas dėkojo už pažadą greitai senienas atsiųsti; jam būtų gaila, jei jų nesulauktų. Jų Ru- 
miancevas taip ir nebesulaukė, nes netrukus (1826 I 3) pasimirė. Savo 1830 m. testamente Poška 
prašė ir įpareigojo (zajmocniej proszę i obowiązuję) Loboiką atiduoti pas jį (Loboiką) esančius „se- 
noviškus rinkinius įvairių ginklų, šarvų ir kitokių riteriškų smulkmenų“ Vilniaus universitetui."? 


Žemaičiai rūpinasi gimtąja kalba 


Besklaidydami ano meto korespondenciją, labai įdomių žinių apie Žemaičių literatų rūpini- 
mąsi lietuvių kalbos tobulinimu aptinkame Poškos 1823 IV (diena nepažymėta) laiške Loboikai. 
Nurodęs, kad lenkams Onufro Kopczyūskio gramatika duodanti tarimo ir rašybos taisykles, 
Poška apgailestavo, kad 


J... mes, lietuviai ir žemaičiai, nei tikslaus žodyno, nei gramatikos neturėdami, kiekviename savo krašto 
kampe tą patį žodį vis kitaip tariame ir rašome. [...] trys yra lietuvių kalbos tarimo [226wienia], arba pro- 
nunciacijos, tarmės iškyla prieš mokytus literatus, pažįstančius mūsų kalbos dvasią, ir laukia sprendimo 
arba nuomonės pareiškimo, kuri iš jų geresnė ir turi būti pavyzdinė lietuvių kalbos žodynui. Pirmoji iš jų, 
t.y. lietuvių tarmė, kimšte prikimšta 4a, že skiemenų [-..], mano nuomone, niekad negali būti pavyzdinė, nes 


168 Ten pat, p. 467. 
169 V. Maciūnas, Lituanistinis sąjūdis ..., p. 313. 
70 M. Brensztejn, Dionizy Paszkiewicz, p. 40. 

ji rėžia ausį ir klausyti nemaloni, kaip antai, mergiala, paniala, kumiala ir x.t. Antroji, Pakuršės ir Paprūsės 
tarmė, taip pat, mano išmanymu, negali būti pavyzdinė, nes ištariant tuos pačius lieruviškus žodžius - »:er- 
giale, paniale, kumiale ir t.t., reikia labai išsižioti, kas vėl ne tik klausančiam, bet ir žiūrinčiam į kalbantį 
sukelia tam tikrą argrėsį ir pasibjaurėjimą. Trečioji, Žemaičių kunigaikštijos vidurio tarmė, yra geriausia 
ir turi būti pavyzdinė, nes tų pačių žodžių - »zergiele [mergelė], panelė, kumelė ir t.t. - tarimu yra panaši į 
lotynų, net į prancūzų kalbą. [...] taip kalba pats Žemaičių vidurys [...], kurio centre yra Viduklės miestelis 
(pavadintas nuo lietuviško žodžio vidus), teisingą lietuvių kalbos tarmę, pasieniuose nesudarkytą, išlaikęs. 
Jei kas man prieštarautų, tai tegu šviesusis Vilniaus universitetas kam nors paveda tai išspręsti arba tam 
reikalui tegu įsteigia kelių pažįstančių mūsų kalbą asmenų komitetą Kražiuose, o mes, žemaičiai, ne tik 
keliese, bet ir keliolika galime stori ginti mūsų kalbos pronunciacijos. [...] noriu kai ką pasakyti apie mūsų 
lietuvių kalbos gramatiškumą, kuris egzistuoja Žemaičių kunigaikštijos viduryje ir gali būti pavyzdžiu ne 
tik žodynui, bet ir gramatikai, kuri turi išeiti.!7! 


Kadangi XIX a. pradžioje besireiškiančių lietuvių literatų dauguma buvo žemaičiai, tad ne 
vieno buvo linkstama žemaičių tarmę padaryti lietuvių rašomąja kalba. Ypač karštas tuo atžvil- 
giu žemaitis buvo Jurgis Pabrėža. 1838 X 9 laiške kun. Jonui Gintilai jis patarė, kad žemaitišką 
Naująjį Testamentą taisyti duotų Kražių gimnazijos kapelionui Motiejui Valančiui, nes jis 


««„ kilimo žemaitis ir ne toks, kurį vadintume gudu ar prūsoku [tuos du žodžius lenkiškame laiške įrašė lietu- 
viškai], o tikrai mūsų tarmės, visiškai besiskiriančios nuo lietuvių; tik nežinau, ar laikosi tikrai žemaitiškos 
rašybos. [Pats Pabrėža savo rašybą derino prie gimtosios kretingiškių žemaičių tarmės.) [..,) Iš visos širdies 
betgi linkėčiau nekibinti kunigų iš artimesnių prie Lietuvos dekanarų, nes jie yra visai apsikrėtę lietuvių 
tarme ir taip atkaklūs bei užsispyrę savo tarime ir rašyme, jiems taip atrodo, kad lietuvių kalba ne tik rašyti 
ir kalbėti, bet net ir alsuoti turi pati tikroji Žemaitija. Tegul Lietuva būna Lietuva, maišytieji maišytais, o 
žemaičiai žemnaičiais.!? 


Savo botanikos (Taislius auguminis) rankraščio pratarmėje Pabrėža nurodo (jo rašyba netaiso- 
ma): „Kayp weykala ton rasziau ne dieley Lyitė6wyniku (kėryi gal sau tolyi 6z moni geresnius py- 
szorius atrasty) ale diel tikruuju Zemaytiu, pri koriuė nier myszyny niejoky kalbos lyit66wiszkos: 
teyp yr kalbo tykray zemaytiszkė rupinaus parasziitv“!"* 

Svarstė tarmės klausimą ir Antanas Klementas 1810 m. eiliuotame laiške Juozui Arnulfui 
Giedraičiui, rašytame lietuviškai, nes „kaip vyskupui Žemaičių, taip prider mūsiškai / Atduoti 
donį tikrą, bet ne jau lenkiškai“. 


Tai yra žinioj visiems, jog kiekvienas savo 
Gir pusę rą, kur gimęs, kur tėviškę gavo. 

Dėl to nenoriu, sakau, Telšių kalbą peikti, 
Dar trokštu šlovę anai priderančią teikti. 
Nuo Varnių Telšiai esą netoli padėti, 

Abu viduj Žemaičių, — jog taip šnek, girdėti. 
Iš to paskuito [= taigi] prigul reisybę pažinti, 
Kad kalbą mūsiškę reik tikrąja vadinti. 


Vis dėlto Klementas pripažįsta, kad 
171 D. Poška, Raštai, p. 477-481. 
72 Z. Jonikaitė, „Apie J. Pabrėžos botanikos veikalų rašybą“, kolektyvinėje knygoje Jurgis Pabrėža, p. 62-65. 


173 „J. Pabrėžos laiškai kun. J. Ginrilai“, pateikė K. Sendzikas, Mūsų senovė, t. II, nr. 4, 1939, p. 662-663. 
14 K. Šaulys, „Kun. Jurgis Ambraziejus Pabrėžas ir jo raštai“, Draugija, t. XIV, ne. 53, 1911, p. 27. 

... senų dienų kalba žemaitiška mūsų 
Jau nuo pagadinimo nepaliko liuosa. 


Netrūko ir tokių, kurie nesiribojo savo tarme ar net siaura patarme, o žiūrėjo platesnio pa- 
grindo bendrinei lietuvių rašto kalbai. Pvz., Birutės dainos autorius Silvestras Valiūnas, kuris ne 
tik gerai mokėjo savo gimtąją kalbą, bet dar ir buvo gavęs rimtą filologinį pasirengimą Vilniaus 
universitete, kur 1811-1812 m. kaip pasižymėjęs gabumais galėjo lankyti garsiojo antikinių kal- 
bų ir literatūrų profesoriaus Ernesto Groddecko seminarą (vėliau jį lankė Adomas Mickevičius 
ir Simanas Daukantas).' Tiesiog kaip atsakymas į pirma cituotus Poškos išvedžiojimus apie 
Viduklės tarmę skamba šie Valiūno 1826 II 10 eiliuoto laiško Poškai žodžiai: 


Rašydamas plačios kalbos žodinį protingą, 
Nepamesk tikros žinios kelio išmintingo! 
Nevilkis, jog tikt tikra kalba to pasviečio, 

Kur tavo dienas saulė pirmąkart apšvietė, 

Kad Viduklė nuog vidaus Žemaičių praminta, 
Kad ir kalba tos vienos šalies negadinta. 
Girdėdams jūsų žodžius, nuog lenkų pavogtus, 
Ne kartą ligi žarnų Telšių pliumpis juoktųs. 


Toliau primena: 


„kad lietuvis ir žemaitis rastų 
Visus žodžius toj knygoj ir radęs suprastų. 


Taip pat įspėja, kad 


Veizd ant tavęs ne tiktai Viduklės pasaulis, 
Trakai, Telšiai, Vilkmergė, rudsermėgis Šiaulis, 
Taipogi latviai, prūsai it užnemuniškiai. 


Bendrinės lietuvių kalbos reikalą matė ir kun. Kalikstas Kasakauskis. Savo gramatikos (1832) 
pratarmėje jis pasisakė norįs, kad ji galėtų „tarnauti lygiai žemaičiams kaip ir lietuviams“, todėl 
turėjęs taikytis „prie jau visuotinai pas mus priimto kalbėjimo būdo“; jis jautė, kad neišvengs kriti- 
kos tų, kurie atkakliai laikosi žemaičių tarmės!?“ (beje,-pats Kasakauskis buvo žemaitis iš Šilalės). 

Gera lietuvių raštų kalba labai rūpinosi Simanas Stanevičius, ragindamas pasinaudoti ilgame- 
čiu mūsų raštijos patyrimu ir parodydamas tikrai pažymėtiną jaunam studentui nuovoką apie 
senąsias lietuvių knygas, apie kurias juk negalėjo nei universiteto auditorijoje iš profesoriaus 
girdėti, nei pasiskaityti kokiame mūsų raštijos istorijos vadovėlyje, nes tokio iš viso dar nė nebu- 
vo. Pratarmėje prie Trumpo pamokymo kalbos lietuviškos arba žemaitiškos (1829) Stanevičius 
karčiai apgailestavo, kad 


... kalba lieruviška Žemaičiuose, o dar didžiaus Lietuvoje taip nupuolė, jog nė jokiu puikiu ir išmintingu 
raštu, nei gražia ir taikia [= taiklia] iškalba pasigirti negalime. Jei taigi norime šelpti savo kalbą, surasti 
jos pamestus ir užmirštus žodžius, mums reik rūpestingai ieškoti senovės lietuviškų raštų. [...] rodės mums 


US R. Mikšytė, Silvestras Valiūnas, Vilnius, 1978, p. 32-33. 
"6 P. Jonikas, „Lietuvių bendrinės rašomosios kalbos idėja priešaušrio metu“, Archivum philologicum, t. VI, 1937, 
p. 45-46. 

ne pro šalį būsiant minėti čionai geriausias knygas lietuviškas, iš kurių mokytis kalbos galime: o tos juo 
senesnės, tuo vertesnės yra. Pirmiausią vietą ir didžiausią vertę duodame Sakymams Daukšos |...]. ĮŠis Sta- 
nevičiaus sprendimas ligi šiol tebegalioja.] Po Daukšos nemažos vertės yra raštai kunigo Sirvydo [...J. Antrą 
vierą duodame raštams lietuvininkų Prūsų, tarp kurių pasirodo mokslingas vyras D. L. G. Rėza, Knygos, 
perjį išduotos ir vertos, idant nuo visų lietuvininkų skaitomos ir mylimos būtų, yra Visas Šventas Raštas ir 
Keturios dalys metų Donelaičio [...). Antras minėtinas vyras ir kalbos lietuviškos tikras žinovas yra K. Got. 
Mielcke [Milkus]. |...] Trečią vietą palikome raštams žemaičių kalvininkų, tarp kurių yra Raštas Šventas 
S. B. Chilinskio [-..] 1660, kurio viena tiktai mums pažįstama knyga randas bibliotekoje, arba surinkime kny- 
gų, ciesoriškos akademijos Vilniaus [beje, tai žinojo ne tik Sranevičius: bibliorekos įrašų knygoje pažymėta, 
kad 1825 II 25 tą knygą skolinosi Daukantas"??) [...] ir Knyga nobažnystės [...] spausta Kėdainiuose, miestely 
Žemaičių, metuose 1653 ix 4-to. Jei taigi norime pažinti visą platybę ir visorimą (= visuotinį] apgimimą 
[= prigimtį] kalbos lietuviškos, nuo skaitymo tų knygų, ne viename amžiuje ir tūlose šalyse žemės rašytų, 
pradėti mums reikia. |...) Paminėtos taigi knygos yra dėl mūsų kaip girios kokios arba medžiai liemeningi, 
kur kožnas reikalui savo tam tikrą medžiagą rasti ir pagal savo tikslą rūmą suręsti galės.!š 


Prieraše prie anksčiau cituoto laiško Loboikai, kuriame gyrė Viduklės tarmę, Poška nurodė 


Šiam komitetui (taip man rodos) pirmininku pats tinkamiausias galėtų būri Šviesusis Dauggalis [Mykolas] 
Chlevinskis, vizitatorius [tas pars, kuris 1823 m. davė Loboikai kelionės Žemaitijon instrukciją, o paskiau 
jam įreikė Leono Uvainio veikalą apie lietuvių kalbą], o arbitrais - Dauggalis Leonas Uvainis, buv. Raseinių 
pilies teismo raštininkas [Uvainiui skirtame lieruviškame eilėraštyje Poška jį vadino raštorium gradiškojo 
Raseinių pavieto sūdo] ponas Romualdas Kondratas, ribų teisėjas, k. kanauninkas Nezabitauskis arba jo 
brolis Kajetonas, ponas [Ignas] Daujotas, Kražių [gimnazijos] prefektas, (Kražių gimnazijos] profesorius 
Vincentas Hurčinas ir t.t. 


Žinoma, nebuvo galima laukti, kad tuolaikinis Vilniaus universitetas būtų susirūpinęs nusta- 
tyti, kaip to buvo pageidavęs Poška, kuri čia žemaičių patarmė geriausia ir tam tikslui net suda- 
rinėjęs specialų komitetą. O vis dėlto toks komitetas, atrodo, pačių žemaičių literatų iniciatyva, 
buvo susidaręs, kaip galima spręsti iš lietuvių kalbos gramatikos (dėl kurios išleidimo kovėsi su 
cenzūra kun. Vincentas Valmikas) autoriaus kun. Aleksandro Butkevičiaus 1825 VI 27 laiško 
-atsakymo į ano lietuvių žemaičių kalbos komiteto pageidavimus („Odpowiedę X. Butkiewicza 
na žyczenia Przešwietnego Komitetu Litewsko-Zmudzkiego Języka“).!? 

Į komiteto pageidavimą, „kad Lietuviškai-žemaitiškoje gramatikoje (Kalbrėda) būtų lengviau 
suprantami žodžiai, turėtų būti kai kurie iš jų tiksliau išversti iš lenkų kalbos į lietuvių-žemaičių 
kalbą“, Butkevičius atsakė negalįs to greitai padaryti, „net ir žodžių, kurie siunčiami apibrėžti 
pieštuku“ (taigi, Komitetas rankraštį atidžiai peržiūrėjo), nes skaudžiai susižeidęs koją ir dabar 
gydąsis. Kai kuriuos žodžius betgi paaiškina. Toliau rašė: 


Pasiduodu teisingai Šviesiausio Komiteto išminčiai, vis dėlto prisiraikydamas šiame reikale visiškai prie Jo 
skonio ir valios. Be to, turiu užtikrinti Šviesiausią Komitetą, kad, norėdamas paremti nusilpusius protus 
Įdla wsparcia oslabionych umystow), kad suprastų gramatiką, o kartu ir joje esančius tėvų kalbos, lieruviš- 
kus-žemairiškus, žodžius, baigiu rašyti įžanginį žodį prie tos gramatikos, pradėjau taip pat rašyti ir lietuvių- 
žemaičių-lenkų kalbų žodyną, pritaikytą tai gramatikai. [...] Kad kalbant ir rašant lietuviškai-žemaitiškai 
nebūtų vartojama nosinių balsių 4, ę, o vietoje šių pridedant prie o, e priebalsį >. Toks pat visai ir mano buvo 
pageidavimas, ber dėl įprastinės nuo daugelio amžių lietuvių kalboje 4, ę vartosenos nedrįsau jų iš mano 


V? J. Lebedys, Simonas Stanevičius, p. 175. 
V* S. Stanevičius, Raštai, p. 507-508. 
179 A, Kaupuž ir I. Lukšaitė, „A. Butkevičiaus gramatikos byla“, p. 140-143, 

gramatikos pašalinti [...]; bet lig tik šiandien Šviesiausio Komiteto matau tokią teisingą čia valią, tučtuojau 
su tuo sutinku, o kartu laikau sau garbe užtikrinti, kad tų 4, ę nosinių lietuvių-žemaičių kalboje iš pradžių 
nėra buvę, negalima, antra vertus, jų laikyti tikrai lietuviškais, o turbūt tik pasiskolintais iš sverimų kalbų, 
kadangi jokia gramatika to neparemia, 


Dar rašė; 


Nėra reikalo visada ir visur sekti kunigu Sirvydu. Niekados ir niekur nieko nesekiau ir neseku negrynai 
lietuviškos-žemaitiškos kilmės, taip pat nebūtinai reikalingais žodžiais, kad nepadaryčiau gėdos lietuvių- 
žemaičių kalbai, kuri yra pati gana tobula ir kuri, ner trūkdama ligi šiol tam tikrų savų žodžių, lengvai jų 
gali turėti tikrai savų, pavyzdžiui: vietoj epocha - Tarpimetie arba Tarp'mete, vietoj era - Pradęmetie arba 
Pradžiosmete, vietoj filosofija - Prot'miyla arba Protimeyle ir t.t. [...| Tokie atsakymai į Šviesiausio Lietuvių- 
žemaičių kalbos komiteto pageidavimus. 


Poška (turbūt ir kiti) per daug tikėjosi iš universiteto. Savo Kaimiečio artojo mąstymų (Roz- 
myšlania ...) įvade Poška rašė: „O šviesusis Vilniaus universitetas, Lietuvos sostinėje esantis, 
mokytame savo profesorių ir emeritų būryje tikrai ras arba lietuvių, arba lenkų, galinčių tiek 
parašyti Lietuvos istoriją, tiek sudaryti žodyną ir gramatiką.“'3? Skaitė tuos žodžius universiteto 
žmogus Loboika, dar neseniai per kažkokį Jasinskį gavęs iš Poškos Mąstymus (dėkojo už juos Poš- 
kai 1823 VI) ir šliukštelėjo šalto vandens ant per didelių lūkesčių tuo atžvilgiu iš universiteto, 
laiške kan. Nezabirauskiui pranešdamas, kad gavo iš Poškos „mokslišką laišką“ su pastabomis, 
„kurios lietė įvairius Lietuvos istorijos klausimus. [...] Kai kurios šių žinių yra mums visiškai nau- 
jos ir netikėtos. Pirmoji sąlyga Lietuvos istorijos pažangai yra žodyno ir gramatikos sudarymas, 
cituojant Pono Lelevelio žodžius: viskas... Dauggalis Ponas Paškevičius stengiasi paskatinimais 
palenkti tam Vilniaus universitetą, tačiau veltui tektų to reikalauti iš universiteto.“ 

Žinoma, Poškai ir kitiems Žemaičių literatams Vilnius buvo tolimas, ir tik retai kuris nors iš 
jų ten apsilankydavo (1824 IV Poška rašė Loboikai: „Prieš keletą metų važiuodamas į Vilnių, ap- 
lankiau Kernavę ...“!*!), tad jiems ir negalėjo būti gerai pažįstami universiteto užmojai, įvairūs jo 
siekimai, pati jo dvasia. Jų sąlytis su universitetu daugiausia ribojosi atsitiktine korespondencija 
su vienu kitu profesoriumi. Suprantama, kad ji buvo labai vertinama, tiesiog branginama. Ne 
tik savo vieno jausmus bus reiškęs Poška, rašydamas Loboikai (1824 IV): „Visi Tavo laiškai, drau- 
ge su laiškais kitų bičiulių, mokytų literatų, su kuriais turėjau laimės susirašinėti, yra pagarbiai 
sudėti tam tyčia gražiai padirbtoje trijų knygų pavidalo skrynutėje, mano bibliotekėlėje, ir taip 
saugomi, kaip bajorystės patentai.“'82 Ir dabar tokia išlikusi Poškos ir kitų korespondencija yra 
labai svarbus, kartais net vienintelis ano meto lietuvių kultūros istorijos šaltinis. 


Vilniaus studentų būrelis 


Kitoks ryšys su universitetu buvo studentijos, kurioje irgi buvo žmonių, daugiau ar mažiau 
paveiktų lietuviškojo XIX a. pradžios sąjūdžio. Studentams universitetas buvo savas, akivaizdžiai 
jaučiamas ir paskaitų auditorijose, ir susitikimuose su profesoriais, ir savitarpiame studentų ben- 
dravime, pagaliau ir visoje Vilniaus kultūrinėje atmosferoje, stipriai veikiamoje universiteto. Tuo 


180 D. Poška, Raštai, p. 171. 
11 Ten par, p. 495, 
182 Ten pat, p. 469, 

metu savo viršūnę pasiekęs ir išskirtine profesūra pasižymėjęs Vilniaus universitetas sulaukė ir 
iškilios studentijos. Štai dar ilgai po universiteto uždarymo lenkų kultūriniame ir visuomeniniame 
gyvenime svariai, net ir vadovaujamai reiškėsi buvę Vilniaus universiteto auklėtiniai. Prisiminki- 
me bent du literatūros žymūnus - Adomą Mickevičių ir Julių Slovackį. Ir mūsų pouniversitetiniais 
laikais reikšmingiausiai pasirodė Daukantas ir Valančius, buvę Vilniaus studentai. 

Vilniaus studentijoje, ypač trečiame XIX amžiaus dešimtmetyje, susirado veiklių lietuvybės 
mylėtojų būrelis. Prie jo, panašiai kaip ir prie Žemaičių literatų, iš Vilniaus profesūros arčiau- 
siai bus priėjęs paslankusis Loboika. Atvykęs Vilniun profesoriauti, Loboika buvo ketinęs rašyti 
veikalą apie lietuvių tautą ir kalbą, kurį pažadėjo išleisti Rumiancevas. 1822 XII 8 pranešdamas 
Rumiancevui, kad prie to veikalo panorėjęs prisidėti prof. Lelevelis, Loboika toliau rašė: 


Vienas iš žemaičių, mūsų universiteto studentas, patyręs apie tą sąjungą [t.y. Lelevelio ir Loboikos] ir žy- 
miausio imperijos kanclerio [Rumiancevo] dėmesį lietuvių kalbai ir tautai, atėjo, nepažįstamas, pareikšti 
man tuos ugningus jausmus, kuriais ta žinia sužavėjo jo sielą. Jis išvardijo man daugelį savo draugų, kurie, 
padrąsinti pirmojo iš valstybės didžiūnų pagarbos pavyzdžio, nesigėdi dabar vadintis lietuviais ir žemaičiais 
ir davė vienas kitam žodį užsiiminėti savo kalba ir raštija. 


Žinoma, nėra reikalo manyti, kad tik Loboikos paraginti jie taip „sulietuvėjo“; jie jau buvo dau- 
giau ar mažiau įsijungę į lietuviškąjį ano meto sąjūdį. Antra vertus, profesoriaus Loboikos ir grafo 
Rumiancevo autoritetas jiems turėjo juk imponuoti. 

Susieidamas su lietuviais studentais, Loboika ne kartą painformuodavo apie juos Rumiancevą. 
Štai rašė 1822 X 8: „... pradėsiu mokytis lietuviškai; pasikviesiu j jaunus mokytus lietuvius ir kar- 
tą per savaitę paskirsiu savo namuose laiką pokalbiams apie tą dalyką“. —- 1824 1 22: „Du mūsų 
universiteto studentai, [Kajetonas] Nezabitauskis ir [Simanas] Stanevičius, kilimo žemaičiai, rodo 
daug uolumo savo gimtajai kalbai ir rengiasi tapti rašytojais toje srityje. Pastarasis teikia daugiau 
vilčių ir užsiima filologiniu tos kalbos tarmių lyginimu. Aš esu įsitikinęs, kad universitetas mielai 
jiems suteiks galimybių keliauti Prūsijon tolesniam pasitobulinimui, jei tik nusipelnys jo dėmesio.“ 
1824 IV 24: „Studentas Nezabitauskis neseniai išleido žemaitišką elementorių Naujas mokslas 
skaitymo dėl mažų vaikų Žemaičių ir Lietuvos, 1824, išspausdintą Vilniaus kunigų misionierių 
lėšomis 4000 egzempliorių skaičiumi. [Beje, elementorius buvo dedikuotas prof. Loboikai.!3?] 
Šio elementoriaus gale suminėta visa lietuvių literatūra, siekianti iki 70 veikalų. [...] Įdomumo 
dėlei siunčiu Jūsų Šviesybei penkis egzempliorius. Aš patariau jam ir Stanevičiui užsiimti rinkimu 
lietuviškų dainų ir naujų žemaitiškų eilėraščių, kuriuos galima būtų išspausdinti su pažodiniu 
lenkišku ar rusišku vertimu.“ 1825 III 29: „[Kanauninkas] Nezabitauskis man jau atsiuntė jo 
sudarytąjį žodyną nuo A ligi J, kurį dabar peržiūrinėju, padedamas studentų ir klierikų žemai- 
čių.“ Kad studentai padėdavo Loboikai skaityti lietuviškus tekstus, matyti ir iš Loboikos 1823 V 
laiško Poškai: „Ponas Emerikas Stanevičius buvo labai patenkintas, gavęs laišką iš D[auggalio] 
Pono [t.y. Poškos]. Jis dar nebuvo pas mane Jūsų eilėraščių perskaityti.“ Čia galima pacituoti ir 
1826 II 7 Simano Stanevičiaus laišką Poškai, kad caro Aleksandro mirties proga ką nors lietuviš- 
kai eilėmis ar proza parašytų: „... būtų galima, susitarus su maloninguoju profesorium Loboika, 
Kurjeryje [Kurjer Litewski — Vilniaus laikraštis] atspausdinti.“!8* 


3 „Jašnie Wielmožnemu Janowi Loboykowi, Professorowi Uniwersytetu Wilefiskiego i Kawalerowi, W dowėd na- 
yglębszego szacunku i upowaženia sktada K...N...Zmudzin.“ 
184 S. Stanevičius, Raštai, p. 415. Paragintas Poška parašė ilgoką (44 eilučių) „Raudą (Elegiją) po gailingo smerčio 
Aleksandro Pirmo, Imperatoriaus visos Rosijos“. 

Siųsdamas Rumiancevui Nezabitauskio knygelę apie bites, Loboika rašė (1823 XII 23): „Tai 
buvo spausdinta mano išvykimo Petrapilin metu, todėl atsirado kai kurių netikslumų.“ Kadangi 
pats Loboika lietuviškai nemokėjo, apie tuos netikslumus turėjo jį painformuoti kuris nors studen- 
tas, padedąs jam lietuvių kalbos dalykuose. Tai bus buvęs Simanas Stanevičius. Prof. Augustino 
Janulaičio palikime yra vienas lakštas su Stanevičiaus pastabomis (paries autoriaus pasirašytas), 
kur nurodytos įvairios spaudos klaidos anoje knygelėje; anot Stanevičiaus, „neįmanoma, kad Vil- 
niaus spaustuvininkai, nemokantys lietuviškai, galėtų ką nors šia kalba be klaidų išspausdinti; 
todėl būtina pataisyti“.!85 

Simaną Stanevičių, savo mokslumu pasižymėjusį jau Kražių gimnazijoje, ir Vilniuje studijavusį 
1822-1826 m., o po to dar bent ligi 1829 m. pabaigos gyvenusį Vilniuje, Loboika gerai pažino 
ir aiškiai mėgo. Apie jį, kaip jau buvo pirmiau cituota, ne kartą užsimindavo laiškuose Rumian- 
cevui ir daugiau vertino už šiaip jau irgi veiklų studentą Nezabirauskį. Stanevičiaus pasakėčios, 
ligi šiol tebededamos į mokyklines chrestomatijas, akivaizdžiai rodo, kaip puikiai jis mokėjo savo 
gimtąją kalbą, o kaip labai ir nuovokiai jis rūpinosi jos tobulinimu, rodo taip pat jau cituotos 
ištraukos iš pratarmės prie Trumpo pamokymo kalbos lietuviškos arba žemaitiškos (tai Stanevi- 
čiaus 1829 m. perspausdinta lotyniškoji 1737 m. gramatika Universitas linguarum Lituaniae). 
Norėdamas pateikti gražios lietuvių kalbos pavyzdžių, Stanevičius 1823 m. išleido dvi knygeles 
Daukšos postilės (1599) ištraukų drauge su garsiąja Daukšos prakalba, aukštai kėlusia gimtosios 
lietuvių kalbos reikšmę. Tiesa, leidėjas nepasirašęs, bet netenka abejoti, kad tai buvo Simanas 
Stanevičius, kuris pratarmėje prie anos gramatikos pageidavo: „Verta tikrai, idant dėl kalbos ir 
krikščioniško pamokslo [Daukšos knyga] iš naujo spausdinta būtų.“ Be to, viename išlikusiame 
Daukšos postilės egzemplioriuje yra įvairių Stanevičiaus ranka padarytų įrašų. 

Sename anoniminiame rankraštyje apie Simaną Stanevičių nurodoma!“, kad Platerio bibliote- 
koje, 1842 m. pervežtoje į Gedminaičius (netoli nuo Švėkšnos), buvęs Stanevičiaus lietuvių-lenkų 
kalbų žodynas, paties autoriaus perrašytas ligi raidės L. Apie Stanevičiaus žodyną užsiminė jo 
artimas universiteto draugas Pranas Zatorskis.!?7 

Veikiamas bemaž visuotinio tada domėjimosi tautosaka, Stanevičius 1829 m. išleido trisdešimt 
itin gražių liaudies dainų ir atskira knygele jų melodijas (išsp. kažkodėl tik 1833 m. Rygoje, nors 
jau 1829 m. buvo gautas Vilniaus cenzūros leidimas). Stanevičiaus dainų leidinį net ir priekabusis 
Georgas Nesselmannas labai vertino. 

Domėjosi Stanevičius taip pat Lietuvos istorija ir buvo itin kritiškas, kaip matyti iš jo lietuvių 
mitologijos rankraščio. Vėliau istorijos klausimais susirašinėjo su Teodoru Narbutu ir Mykolu 
Balinskiu. Pastarasis savo istorijos veikale (1850) dėkojo Stanevičiui už „vertingiausias žinias ir 
paaiškinimus apie Žemaičių kraštą, kurių mums teikė su retu nuoširdžiausiu paslaugumu kiek- 
vieną kartą, kai kreipėmės, ir už kuriuos viešai jam savo dėkingumą pareiškiame“.!8 

Veikliai domėjosi lietuviškais dalykais ir Kajetonas Nezabitauskis, mokęsis Žemaičių Kalvarijo- 
je, o paskiau Kauno gimnazijoje, Vilniuje studijavęs 1821-1824 m., o 1825 m. išsikėlęs Varšuvon. 
Judrus ir paslaugus Nezabitauskis padėjo Loboikai, kai tas 1823 m. važinėjo Žemaitijon lankyti 
Poškos ir kitų literatų. Po tos kelionės Nezabitauskis aprašė Baublio rinkinius Vilniaus spaudoje 


“5 M. Lukšienė, „A. Janulaitis ir literatūra“, p. 143. Šį Sranevičiaus rankraštį Lukšienė paskelbė 1980 m. Žr. išnašą 


nr. 70. 

Rankraštis paskelbtas: V. Maciūnas, Lituanistinis sąjūdis ..., p. 315. 
F. Zatorski, Witold nad Worsktą, Warszawa, 1844, p. VIII. 

J. Lebedys, Simonas Stanevičius, p. 202. 


= 

(Dziennik Wileūski, 1823). Vėlgi ne kartą tarpininkavo tarp Poškos ir Lelevelio. Poška laiškuose 
vadino Nezabitauskį bičiuliu, o 1830 m. testamentu jam pavedė savo lietuviškus rankraščius. 

1824 m. Nezabitauskis išleido lietuvišką iliustruotą elementorių, pridėdamas prie jo keliasde- 
šimt patarlių ir „Surinkimą visokių raštų lietuviškų, žemaitiškų ir prūsiškai-lietuviškų, taipogi 
kitų raštininkų, duodančių žinią apie tą liežuvį, [...] nuo senovės laikų ligi šiolei išspaustų“. Anot 
Vlado Žuko, „tai yra pirmas pilnos suvestinės lietuviškų knygų bibliografijos bandymas“.'8? Tas 
pionieriškas darbas buvo labai nelengvas jaunam studentui, nors jis ir labai stengėsi surašyti lie- 
tuviškus leidinius, „kuriuos tiktai žinoti, regėti ir anuos skaityti galėjau“. Nenuostabu, kad tas 
bibliografinis sąrašas buvo labai nepilnas: jame buvo sužymėtos 73 lietuviškos knygos (tarp jų keli 
rankraščiai), taigi maždaug penktoji dalis leidinių, kuriuos suregistravo vėlesnieji bibliografai.!?9 
Platesniems mokslo sluoksniams savo bibliografiją Nezabitauskis padarė lengviau prieinamą, pa- 
skelbdamas kiek papildytą jos lenkišką vertimą laikraštyje Dziennik Wilenski (1824). 

Jau iš seno spausdintasis lietuviškas elementorius Mokslas skaitymo rašto lietuviško iki 1824 m. 
buvo sulaukęs daugiau kaip 20 leidimų. Betgi Nezabitauskis, pagautas bendrosios tendencijos 
tobulinti lietuvių kalbą, panoro duoti Lietuvos vaikams gera ir gryna kalba parengtą elemento- 
rių. Rašė 1853 II 1 Daukantui: „Stengiausi kiekvieną žodį rašyti liaudies kalba, taigi imti viską 
iš jos kalbos; suprantama, atmesdamas kai kuriuos makaronizmus, ar lenkiškus iš ponų, ar pa- 
sieniuose iš vokiečių bei kitų kaimynų įsimaišiusius.“!?! Elementorių labai išgyrė Poška 1824 V 
laiške Nezabitauskiui: 


Užišleistą (o man atsiųstą) puikų elementorių priklauso nemirtinga visų tautiečių padėka, nes jis, be paraika- 
vimo kalbant, tikrai puikus: jo ir stilius, kaip kaimiečiams, visai tinkamas, suprantamas ir į širdį prašnekąs, 
ir ortografija be jokio priekaišto, ir mūsų kalbos gramatiškumas labai geras ir pavyzdingas. [...] Kiek tų 
knygų arspausdinra, užtikrinu, kad nė vienos per metus nepaliks pas spaustuvės vedėją, jei tik Žemaičius 
pasiektų - kam tik parodžiau, kiekvienas trokšta įsigyti.!?2 


Informuodamas lenkų literatūros istoriką Michatą Wiszniewskį apie savo literatūrinius dar- 
bus, Nezabitauskis (gyvendamas Varšuvoje, jis gana veikliai reiškėsi lenkų raštijoje) 1842 V 1 rašė, 
kad visas 3000 egzempliorių leidimas buvęs išparduotas per 10 mėnesių.!? Anot Loboikos (rašė 
1824 IV 24 Rumiancevui), to elementoriaus buvę išspausdinta 4000 egzempliorių. 

Minėtame laiške Wiszniewskiui Nezabitauskis rašė, kad jis iš Kristoforo Kluko veikalo išvertęs 
1823 m. išleistą knygelę apie bites (Surinkimas dasekimų per mokintus žmones [...) apie bites), už 
kurią gavęs giriamąjį laišką iš kanclerio Rumiancevo (aukščiau buvo nurodyta, kad tą knygelę 
Loboika buvo nusiuntęs Rumiancevui), kad rašąs kalba, taip stokojančia literatūros. Knygelę iš- 
leidęs savo brolio Veliuonos klebono vardu, norėdamas atsidėkoti už materialinę paramą studijų 
Vilniaus universitete metu.!?* Sunku dabar nuspręsti, katras iš Nezabitauskių (o galir abu kartu?) 
išvertė aną knygelę, pagaliau tai ir ne taip svarbu. 

V. Žukas, Lietuvių bibliografijos istorija (iki 1940), Vilnius, 1976, p. 29. 

Ten pat, p. 30. 

V. Mc. [MaciūnasĮ „Kajetono Nezabitauskio laiškai“, Mūsų senovė, t. III, 1940, nr. 1, p. 147. 

132 D. Poška, Raštai, p. 545-547. 

13 V, Mc. [Maciūnas], „Kajetono Nezabitauskio laiškai“, p. 140. 

„Miedzy przedmiotami litewsko-žmudzkich prac moich [...], o ktėrych obszernie [...] w lišcie tym wspomnialem, 
opušcilem jeszcze o iednej malej ksiąžeczce, ktora w Wilnie w iezyku litewskim [...] w r. 1823 drukowalem przed 
ukofczeniem kursėw akademickich, a ktėrą tą pracę w zupetnošci Bratu mojemu przerodniemu X. Pralatowi 
Miūskiemu Proboszczowi wielofiskiemu odstąpilem i, pragnąc iemu okazaę wdzigcznošę za niektėre materyalne 

Varšuvos laikraštis Kurjer Polski (1830, nr. 64), pranešdamas, kad Kajetonas Nezabitauskis 
rašąs trijų dalių Lietuvos ir Žemaitijos istoriją, tikėjosi naudingo veikalo, „nes ponas Nezabi- 
tauskis, kaip lietuvių kalbos gramatikos autorius ir iš seno užsiimąs lietuviškai lenkiško žodyno 
sudarymu, galės pasisemti savo veikalui medžiagos iš lietuviškų raštų, taip par iš liaudies dainų 
ir pasakojimų“. Siųsdamas tą laikraščio iškarpą Wiszniewskiui (1842 V 1), Nezabitauskis vadino 
Lietuvos istoriją ir žodyną mieliausiu jam dalyku, taip pat ir gramatiką, „kurią, rusų valstybės 
kancleriui pavedus, parengiau, atlikdamas [...] 1823/4 m. Vilniaus akademijos lėšomis kelionę po 
Žemaitiją ir Lietuvą tarmių skirtumo tyrinėti“, Nezabitauskio istorijos ir gramatikos rankraščiai 
nėra išlikę (bent ligi šiol neaptikti). Jo žodyno rankraštį mačiau 1934 m. Varšuvos universiteto 
bibliotekoje (signatūra — N 1201); tai - Zodininkas Letuwiszkaj-Zemajtiszkas yr Lenkiszkaj ysz- 
rožitas.?5 Pridėtoje lenkiškoje antraštėje nurodyta, kad tai pirmasis tomas (nuo A ligi I) ir kad 
autorius yra Kajetonas Nezabitauskis. Dar pažymėta, kad žodynas pradėtas Vilniuje 1823 m., 
kancleriui Rumiancevui pavedus (zaczęty w Wilnie w r. 1823-cim z polecenia Kanclerza Paūstwa 
Hr. Romanzoff). Įrišto tomo gale buvo pridėti 12 p. su K raidės žodžiais iš antrosios žodyno da- 
lies. Ką bendro tas žodynas turėjo su Kiprijono Nezabitauskio žodynu, kurį 1825 m. su studentų 
pagalba peržiūrinėjo Loboika, nežinome, nes pastarasis žodynas yra dingęs. 

Lietuviškajin sąjūdin buvo įsitraukęs ir Jurgis Plateris, Švėkšnos grafo sūnus (vietos žmonės 
Platerius vadino Plioteriais), 1823 m. iš Kražių persikėlęs Vilniaus gimnazijon ir 1825-1828 m. 
studijavęs universitete. Jau Kražių gimnazijoje užsimezgusi draugystė su beveik 11 metų vyresniu 
Simanu Stanevičium, kuris čia buvo jo korepetitorius, nenutrūko Vilniuje ir vėliau iki pat anksty- 
vos (11836) Platerio mirties.'?* Rašė Stanevičius istorikui Teodorui Narbutui (1836 IV 16), kad 
Plateris, „tik baigęs vaiko metus, nepaprastai pamėgęs lietuvių kalbą ir lietuvių tautos istoriją, 
surinko žymų šios srities veikalų skaičių [daugiau kaip 3000'*7] savo bibliotekon“,*?* kurią vėliau 
pats Stanevičius ir tvarkė. Stanevičius (turbūt neapsiriksime, pavadinę jį Platerio mentorium) ir 
bus pastūmėjęs savo jaunesnįjį draugą lietuvių raštijon. 

Yra išlikęs (ir 1964 m. paskelbras!??) Jurgio Platerio lietuviškas 20 puslapių rankraštis Trumpa 
žinia apie tą išdavimą lietuviškos Biblijos Londone. Tai įdomi ir vertinga bibliografinė studijėlė apie 
Samuelio Boguslavo Chilinskio vertimą, kuris buvo spausdinamas 1660-1662 m. Londone, bet, 
nutraukus leidimą, pateko makulatūron, ir tik trys žinomi egzemplioriai nebaigtos knygos buvo 
išlikę; vienas buvo tada Vilniaus universiteto bibliotekoje. Plateris rašė, kad, būdamas antrametis 
studentas, skaitęs Rėzos veikale (Lietuvių biblijos istorijoje) „trumpintėlę tiktai žinią apie mūsų 
Londonišką Bibliją, taip retą ir svarbią knygą dėl lietuviškų mokslų [-..] po dvejų merų, būtent 


jego dla mnie pomoce w ciągu odbywanego kursu w Uniwer. Wilen. šwiadczone, pod iego imieniem wydatem 
w druku ksiąžkę [...] przetožona przežemnie w chwilach wolnych z dziel K. K[lu]ka dla gospodarzy Zmudzkich 
lubiących ten przedmi6t o Pszczolach - pod tyt. apey Bytes, za ktėre to dzielko otrzymalem wtenczas list chlubny 
od Kanclerza Romanzoffa z podziegkowaniem za podiętą tę pracę, pracę w iezyku zbyt ubogim w literaturę - a 
trzeba wiedzieę že to byt przez umilowanie stawny i zagorzaly w 6wczas filolog“ (V. Mc., „Kajerono Nezabitaus- 
kio laiškai“, p. 144). 

55 V. Mc. [Maciūnas], „Kajetono Nezabitauskio laiškai“, p. 142. 

96 Jau pirma cituorame anoniminiame rankraštyje nurodoma: „Tam (t.y. Kražiuose] się zawiązal stosunek przyjaz- 

ny, ktory ukoriczyl się juž šmiercią na przėd Jerzego hr. Platera, zatem Staniewicza“ (V. Maciūnas, Lituanistinis 

sąjūdis ..., p. 315. 

Taip nurodyta aname anoniminiame rankraštyje apie Sranevičių. 

68 S. Stanevičius, Raštai, p. 421. 

5? V. Jurgutis ir V. Žukas, „J. Plioterio darbas “Trumpa žinia apei ta iszdawima lietuwiszkos Biblijos Londone““, 
Bibliotekininkystės ir bibliografijos klausimai, t. UI, 1964, p. 193-203. 

1829 mėnesėje birželio bebūdamas dar Vilniuje, pasitaisiau reikalingus išrašus iš Londoniškos 
Biblijos, top galop, idant žinią apie ją padauginčiau ir praplatinčiau, Taigi, mano miel's Skaityto- 
jau, ką ketinau ištaisyti, tą ant sekančiųjų lakštų po tavo akimis turi.“ Kaip pats Plateris nurodė, 
tas rašinys buvo ištaisytas ir pabaigtas (pabengtas) 1831 III 19 Karaliaučiuje. Beje, kaip Platerio 
nekrologe (Kurjer Litewski, 1835, nr. 35) rašoma, Plateris buvo nuvykęs Rygon ir Karaliaučiun; 
ten susidraugavęs (zebrat zažytošė) „su garsiuoju lietuvių filologu p. Rėza“, kuris jam maloniai 
suteikęs žinių ir patarimų. Jais Plateris pasinaudojęs, moksliškai užsiimdamas gramatika lietuvių 
kalbos, kurios etimologiją iš esmės ištyręs ir išdėstęs gausiose ir sumaningai parengtose lentelėse. 
"Tų darbų vaisius buvęs ir jo traktatas apie lietuvių kalbos prozodiją ir melodingumą (o iloczasie 
i špiewnošci). Ieškodamas patarimų dėl lietuvių kalbos gramatikos ir žodyno rašymo, Plateris 
laišku kreipėsi ir į Pošką.*9? 

Drauge su Plateriu Karaliaučiuje 1830-1831 m. viešėjo ir Stanevičius. Kaip matyti iš Kara- 
liaučiaus universiteto bibliotekos skaitytojų žurnalo, jie abu tuo metu skolinosi lietuviškas ir li- 
tuanistines knygas.?' Stanevičius galbūt jau anksčiau buvo užmezgęs ryšius su Rėza, kurį labai 
pagarbiai minėjo pratarmėje prie Trumpo pamokymo. 

Toje pratarmėje Stanevičius karštai ragino, kad, norint „šelpti savo kalbą“, reikia rūpestingai 
ieškoti dabar jau pamirštų žodžių senuose raštuose. Lygiai rūpėjo tai ir Plateriui: 


Apie labai didę verčią tos knygos [Londone spausdintos Biblijos] dėl mokslų ir kalbos lietuviškos būtų tai 
per daug čia ką kalbėci; gana pasakyti, jogei arsirandasi daug užmirštų, o tikrųjų žodžių lietuviškų, kurie, 
viliuos, jog keldamiesi kaip iš numirusių raštuose tėviškės vyrų pamažu sugrįš atgal į savo senąjį tėviškės 
gardą, o kalba lietuviška jau jau kaip žolynas pavasarėje žaliuoti iš naujo pradės. 


Yra išlikęs ir kitas daug didesnis (200 p.) nebaigtas Platerio rankraštis Materyažy do bistoryi 
literatury języka litewskiego (Lietuvių kalbos literatūros istorijos medžiaga). Svarbiausia yra pir- 
moji rankraščio dalis - gausi ir vertinga medžiaga lietuvių bibliografijai. Rašo bibliografas Vladas 
Zukas: | 


Iki šiol lietuvių bibliografijos istorijoje buvo manoma, kad tiriamąjį momentą į bibliografiją įnešęs M. Stan- 
kevičius [1856-1892], tačiau šiuo metu, radus J. Plioterio rankraščius, pirmuoju lietuvių bibliografu-tyrinė- 
toju tenka laikyti J. Plioterį. Aišku, paskelbti tos srities J. Plioterio darbai būtų turėję didelės mokslinės ir 
kultūrinės reikšmės. Lietuvių bibliografijai jie būtų nubrėžę naujus kelius, pagilinę ir praplėtę jos metodiką, 
suteikę jai gilesnį mokslinį tiriamąjį pagrindą ...202 


Tikrai apgailestauti reikia, kad dar 26 metų nebesulaukusį Platerį pakirto mirtis, ir jis nespėjo 
savo darbo užbaigti, kurį būtų galėjęs ir pats savo lėšomis išleisti, kaip kad išleido Stanevičiaus 
dainų melodijas (1833). Reikia manyti, kad jis būtų galėjęs išleisti ir daugiau to pobūdžio lietuviš- 
kų knygų. O lietuvių raštijai, ypač iškilusiai virš liaudinių knygelių lygio, taip buvo sunku patekti 
spaudon dėl mecenatų trūkumo. Plateris buvo tikrai baltas varnas tiek plačioje Platerių giminėje, 
tiek ir apskritai to meto turtingesniajame Lietuvos luome. 

Artimas Simano Stanevičiaus draugas buvo Pranas Zatorskis, studijavęs 1823-1826 m., o 
pirmaisiais metais netgi viename bute gyvenęs su Stanevičium. Sueidamas taip pat ir su kitais 
studentais lietuvių literatais, Zatorskis savo raštuose davė vertingų užuominų apie Stanevičiaus, 


200 V. Maciūnas, Lituanistinis sąjūdis ..., p. 316. 
201 A, Jovaišas, Liudvikas Rėza, p. 48. 
202 V, Žukas, Lietuvių bibliografijos istorija, p. 55. 

Platerio, Daukanto ir ypač Nezabitauskio lituanistinius darbus. Jei Zatorskis ir rašė ką lietuviškai, 
tokių jo raštų neturime išlikusių. Savo lenkiškoje poezijoje jis naudojo Lietuvos istorijos motyvus. 
Zatorskis pats pasisakė (1844), kad prieš keliolika metų naudojęsis lietuvišku Daukanto Lietuvos 
ir Žemaitijos istorijos rankraščiu, rašydamas istorines giesmes (dumy historycane) apie kunigaikš- 
čius Erdvilą, Rimgaudą, Mindaugą, Živibuntą ir kt.203 Dvi tokias giesmes, apie Živibuntą ir Poja- 
tą, Zatorskis įdėjo savo 1833 m. lenkiškos poezijos rinkinin. Lenkiškai dar parašė poemėlę apie 
nesėkmingą Vytauto žygį prie Vorsklos ir pridėjo 66 dainų iš Rėzos rinkinio vertimus (1844). 

Lietuvių tautosaka domėjosi ir naujamiestietis (Upytės aps.) Emerikas Stanevičius. Pradėjęs 
mokslą Dotnuvoje, jis vėliau persikėlė Vilniaus gimnazijon, o nuo 1820 m. studijavo universite- 
te, 1823-1824 m. klausydamas tų pačių paskaitų kaip ir Simanas Stanevičius. Kaip aktyvus fi- 
laretas, buvo 1823-1824 m. suimtas ir kalintas ryšium su studentų filaretų byla. Buvo 1831 m. 
sukilimo dalyvis, po to emigrantas, Kaip jau aukščiau minėta, Emerikas Stanevičius buvo vienas 
iš tų studentų, kurie padėjo prof. Loboikai skaityti lietuviškus tekstus, ir kad jis (kaip Loboika 
rašė Poškai) buvęs patenkintas gautu iš Poškos laišku. Poška, informuodamas Petrą Keppeną apie 
lietuvių rašytojus, tarp jų minėjo ir Emeriką Stanevičių.20* 

Dar gimnazistas būdamas, jau bendradarbiavo spaudoje ir 1819-1822 m. laikraštyje Tygodnik 
Wilenski paskelbė 15 lietuviškų dainų su lenkiškais vertimais. Kai kurios iš jų (pvz. „Po tavo nuo 
mūsų atsitolinimo“) aiškiai nėra liaudies, o parašytos mums nežinomų autorių. Gal kartais paties 
Emeriko Stanevičiaus? 

Bemaž visuotiniam susidomėjimui tautosaka kylant, neliko nepastebėtos ir Emeriko Stanevi- 
čiaus lietuviškos dainos. Žinomas lenkų literatūros kritikas Maurycis Mochnackis Varšuvos laik- 
raštyje (Dziennik Warszawski, 1825) apgailestavo, kad „tas tautietis [t.y. Emerikas Stanevičius], 
uolus lietuvių senovės paminklų, padavimų ir pasakų tyrinėtojas, turįs tiek priemonių ir gabu- 
mų, neskelbia savo tolimesnio darbo“.295 Franciszekas Maksymilianas Sobieszczaūskis trumpoj 
apybraižoj apie Stanevičių (Encyklopedya Powszechna Orgelbranda, +. XXIII, 1866) rašė, kad jis 
palikęs lietuviškų raštų. Jų nežinome. 

Dvi dainas (vienos tik 3 eilutės lietuviško teksto) su lenkiškais vertimais išspausdino tame 
pačiame laikraštyje (Tygodnik Wilenski, 1819-1820) Vilniaus gimnazistas Leonas Rogalskis. 
1822 m. įstojęs universitetan, nesiliovė domėjęsis lituanistika. 1827 IX 17 rašė prof. Leleve- 
liui, kad užsimojęs leisti Lietuvos paminklų (Pamigtniki litewskie) du tomelius, vėliau gal dar 
porą. Pirman tomelin ketino dėti Petro Keppeno Apie lietuvių tautų kilmę, jų kalbą ir literatūrą 
(1827), Jono Lasickio mitologiją (De diis samagitarum), Mykolo Lietuvio De moribus tartaro- 
rum, lituanorum et moschorum ir Rėzos rašinį apie lietuvių dainas.29 Nieko iš to sumanymo 
neišėjo, tik išspausdino lenkiškai verstą Keppeno veikalą (Dziennik Wilenski, 1828), jį patrum- 
pinęs, bet skyrių „Žemaičių literatūra“ reikšmingai papildęs ir patikslinęs, pasinaudodamas 
ir Kajetono Nezabitauskio bibliografiniu sąrašu. Rogalskis giriamai atsiliepė apie Stanevičių 
ir Nezabitauskį, kad jie, būdami Vilniaus universiteto studentais, „aktyviai rūpinosi gimtąja 
kalba ir būtent jų uolumo bei pastangų dėka lietuviai sulaukė kelių naudingų veikalų, išleistų 
1823 ir 1824 metais“.297 | 


203 F. Zatorski, Witold nad Worsklą, p. VIII. 

204 V. Žukas, Lietuvių bibliografijos istorija, p. 36. 

205 F. Augustaitis, Pierwiastki litewskie we wczesnym romantyzmie polskim, p. 62. 
206 V. Maciūnas, Lituanistinis sąjūdis ..., p. 314-315. 

27 V. Žukas, Lietuvių bibliografijos istorija, p. 36. 

Lietuvių literatų darbai buvo Rogalskiui gerai žinomi, bet jų patriotinės lietuviškos nuotai- 
kos jam, gimusiam lenkiškos įtakos užgožtame Vilniuje, bus buvusios svetimos. Antai jau vėliau, 
rašydamas lenkų enciklopedijai platų straipsnį apie Lietuvą, ironiškai vadino lietuvių rašytojus 
„užkietėjusiais provincinių svajonių šalininkais“.208 

Tipingiausias tokių „provincinių svajonių šalininkas“ Vilniaus studentijoje buvo Simanas Dau- 
kantas. 1814 m. su maišeliu ant kukšteros ir dešimčia rublių kišenėje iš tolimos Žemaitijos pėsčias 
atžygiavęs Vilniun mokslo ieškoti, Daukantas baigė Vilniaus gimnaziją ir 1816 m. įstojo univer- 
sitetan, kurį 1821 m. baigė teisių kandidato ir 1822 m. magistro laipsniu. Universiteto diplomą 
dėl kai kurių priežasčių galėjo atsiimti tik 1825 m. Tada susirado tarnybą Rygoje, iš kur 1835 m. 
persikėlė Petrapilin. 

Rimtas ir mokslus studentas Daukantas bus atkreipęs į save įtakingos tada studentų filomatų 
ir filaretų draugijos dėmesį. 1823 m. iškilus tos slaptos draugijos bylai, tardymo metu pas filoma- 
tą Teodorą Lozinskį rastame iškilesniųjų studentų (turbūt kandidatų į filaretus) sąraše buvo ir 
Daukanto pavardė. Betgi Daukantui buvo nepakeliui su ta lenkiškai patriotine organizacija. Jis 
buvo ir visą gyvenimą išliko grynos lietuvio valstiečio dvasios žmogus. Nors ir buvo „susibajori- 
nęs“, kad galėtų baigti universitetą ir gauti diplomą, bet bajorija jam visą laiką buvo ir socialiniu, 
ir tautiniu atžvilgiu svetima ir nemėgstama; netgi daugiau kaip nemėgstama. 

Štai Daukanto žodžiuose, įdėtuose į lūpas krivių krivaičio, raginusio lietuvius gintis nuo už- 
puolikų vokiečių, girdime ryškias aliuzijas į paties Daukanto laikų baudžiavą: 


Atėjo jau žmonės, vadinami krikščionys, kurie, norėdami jums liuosybę išplėšti ir amžinai apvergti, visaip 
jus vilios. [...] Linkės jums mylėti artimą savo it patį save, vienok patys gers jūsų kruvinas ašaras ir kruviną 
prakaitą, noris vieną Dievą garbins ir vienos vieros bus. Jūs, dieną ir naktį dirbdami, nepakakinsit turtų ir 
gėrybių tiems kraugeriams, kurių kalbos nesuprasit. [.:.) Ber dar, kad tas nelaimes jums darys, lieps kentėti, 
džiugindami antru gyvenimu ir tardami, jog už jus pačius bus ten laimingesniais, vienok patys ant to antro 
gyvenimo neatbos. Jūsų vargai, ašaros širdies jų nesugraudins. Šimtus, tūkstančius merų jiems vergausit, 
o nė kokios nuo jų paguodos nesulauksit. Panieks apie jūsų bočių prabočių išmintingą tikėjimą, įstatymus 
ir apsiėjimus, nebleis rašyti, skaityti jūsų kalba, ant galo, išplėšę jums tą paskutinę priviliją [= privilegiją], 
paskaitys jus pačius tarp savo gyvulių, dovanos, mainys, pardavos viens kitam ir bestijas ir, tartum ant di- 
desnės apjuokos, vadins dar jus savo broliais krikščioniškais.29? 


Palyginti su Poškos suliteratūrintu mužiko vargų aprašinėjimu („rašalas tai buvo“, pasakytume 
iš Jono Aisčio eilėraščio paskolintais žodžiais), ciruotieji Daukanto sakiniai skamba lyg ugningas 
atsišaukimas. 

Ne mažiau skaudino Daukantą lietuvių kalbos paniekinimas ir lenkų kalbos įsigalėjimas Lietu- 
voje. Jis gailėjosi, kad vyskupui Olesnickiui, sukliudžiusiam Vytautui „Lietuvos karūna apsimauti“ 
ir jam prikišusiam priesaikos laužymą, niekas taip neatsakęs: 


Norim bendrais, ne vergais lenkų būri. Neteisingai vyskupas Krokuvos nori laimės lenkų, o prapulties 
Lietuvos, ir nori tą darodyti priesiekomis. Tiesa, jog prisiekė lietuviai žemaičiai iš vieno turėtis ir gintis 
nuo neprietelių, nes [= bet] neprisiekė ant to, jog nebebus lietuviais, nes [= bet) lenkais, jog kalbės, rašys 
lenkiškai, ne lietuviškai, jog išsižadės lietuviai savo įstatymų, savo apsiėjimų, o rėdysis [= tvarkysis, valdy- 
sis] pagal lenkiškus; ne, ne, anr to lietuviai neprisiekė. Kaipogi išsižadėti savo kalbos, savo įstatymų, savo 
apsiėjimų, o priimti į jų vietą svetimus yra, kaip jei svetimam pasiimti jo vergu būti. Nė vieno rašto lenkai 
neparodys, kuriame lietuviai būtų save vergais lenkams užrašę, 


208 Encyklopedya Powszechna Orgelbranda, t. XVII, Warszawa, 1864, p. 209, 
209 S. Daukantas, Raštai, t. I, p. 127-128. 

Ir skaudu buvo Daukantui, kad 


„+ lenkai, būdami rėdytojais [= valdytojais], tapo mokytais, gudriais, išdailino savo kalbą, kurioj skaito 
ir rašo iki šiai dienai, ir yra tauta, žinoma visam pasauliui; lietuviai tuo tarpu, prisuokti [= priversti] kitoj 
kalboj rašyti ir skaityti, savo kalbos nebgalėjo dailinti, kuri, kad būt išdailinta, puikesnė būt esanti už pa- 
čių lenkų kalbą; pati tauta, neturėdama nė kokio mokslo savo kalboj, pati tamsybėj nieko nežinanti, nuo 
visų paniekta ir užmiršta, taip jog šiandien vos patys mokyti težino, kame dar argaliai [= liekanos] tos taip 
garbingos tautos senovėj.2!9 


Tie vyresniojo kolegos su tautinio šauklio įkarščiu rašyti žodžiai turėjo jaudinte jaudinti Sra- 
nevičius, Nezabitauskius, Platerius ir kitus jaunesniuosius, kurie ir patys didžiai sielojosi gimtosios 
kalbos reikalais. Cituotosios Daukanto ištraukos imtos iš jo Darbų senovės lietuvių ir žemaičių, 
kurių „pratarime“ skaitome: „Rašyta metuose 1822“. Tai pirmoji veikalo dalis, baigta Vytauto 
mirtimi. „Antrame pluokšte“ tos knygos Daukantas žadėjo aprašyti laikus „iki antro susinėrimo 
su lenkais“?! (t.y. iki Liublino unijos). Tos antrosios dalies Daukantas Vilniuje nebeparašė. Nėra 
išlikęs nė pirmosios dalies originalo rankraštis, tik du jo nuorašai, kurių vienas yra buvęs Jurgio 
Platerio bibliotekoje ir tik 1929 m. Vaclovo ir Mykolo Biržiškų išspausdintas. Nuorašas buvo da- 
rytas kelių asmenų, tarp kurių buvo Dionizas Poška ir Simanas Stanevičius (tekste yra D. P. ir S. S. 
inicialais pasirašytų pataisų). 

„Kritiškasis Stanevičius taip apibūdino Daukanto Darbus laiške Teodorui Narbutui (1836 IX 10): 
„Žemaitiškasis Lietuvos istorijos rankraštis [...] nieko naujo neduoda, nes autorius atrodo dau- 
giau oratorius, negu nuodugnus istorijos ir geografijos tyrinėtojas.“?'2 Jau kelerius metus istoriją 
studijavęs, Igno Danilavičiaus, Igno Onacevičiaus ir kitų profesorių paskaitų klausęs, Daukantas 
gerai nusivokė apie istorijos mokslo reikalavimus. Betgi rašant Darbus jam visų pirma rūpėjo 
ne tiek grynai moksliniai, kiek visuomeniniai patriotiniai tikslai. Darbų pratarmėje jis iš anksto 
atsakė į numatomus priekaištus: „Atsakau mano kernotojams [= peikėjams, niekintojams], jog 
aš ne dėl mokytų vyrų ir galvočių, bet dėl tų motinų rašiau, kurios geba savo vaikams darbus jų 
bočių prabočių pasakoti, o be raštų daug kartų apsirinka.“29 

Taikliai pastebėjo Vaclovas Biržiška įvade prie 1929 m. spausdinamų Darbą, kad tas veikalas, 
„žinoma, negali būti vertinamas kaipo istorijos darbas, bet tik kaipo literarūros“. Tad ir Pranas 
Zatorskis mielai naudojosi Darbais, rašydamas istorines giesmes apie lietuvių kunigaikščius. 

Ir tikrai — savo pakiliai emocine kalba, vaizdingai beletristiniu stilium Daukanto Darbai yra lyg 
kokia herojinė poema apie didžią ir garbingą Lietuvos senovę. Su pasigėrėjimu ir neslepiamu ilgesiu 
(plg. Maironio: „Dienos praeities garsingos, / Kur pradingote...“) žvelgė Daukantas istorijon: 


Čia yra vieta lietuviui, žemaičiui pažvelgti ant savo ūkės (= valstybės] tų dienų ir rymoti ant jos didybės. 
Buvo diena, kad Vilnius, buveinė [= sostinė] Lietuvos, žymę [= antspaudą] iki jūrų Adrijos, Juodosios, 
Kaspijos leido, o atėmė atsakus nuo jūros Baltijos ir upės Dono. Tos dienos dėl lietuvių, žemaičių yra saulė, 
žibanti pusdieny [...]. Ne mano plunksnos reikia aprašyti galybę ir didybę Lietuvos tų laikų; rasi kuomet 
tuomet pagimdys bent viena motina tokį sūnų, kursai, pasigailęs savo pamintos tautos, surašys paminklui 
jos tuos aukso metus!ž“ 


20 Ten pat, p. 393—-395, 

21 Ten par, p. 398. 

22 S. Stanevičius, Raštai, p. 425. 

23 S. Daukantas, Raštai, t. I, p. 39-40. 
24 Ten pat, p. 380-381. 

Štai kas rūpėjo Daukantui ir štai kuo žavėjo jis tuos savo skaitytojus, kuriems Lietuvos senovė 
taip pat buvo kaip saulė pusdieny. 

Daukantui dar neišsikėlus iš Vilniaus, čia atvyko jo būsimasis artimas bendradarbis Motiejus 
Valančius, kuris 1824-1828 m. mokėsi Vilniaus vyriausiojoje kunigų seminarijoje, klausydamas 
klierikams privalomų teologijos ir kitų kursų universitete. Neturime žinių, ar jie tada buvo susi- 
tikę. Taip pat stokojame žinių apie Valančiaus ryšius su kitais studentais lietuvių literatais ir iš 
viso apie jo lietuvišką veiklą tuo metu Vilniuje. Lietuvių raštijos reikalai nebus buvę jam svetimi, 
nes štai jo pavardė šalia Simano Sranevičiaus, kun. Vincento Valmiko ir kt. buvo kun. Antano 
Savickio 1825 m. išverstos Tomo Kempiečio knygos apie Kristaus sekimą prenumeratorių sąra- 
še; Valančius užsisakė du egzempliorius.25 Kadangi Valančiaus raštų kalba nuostabiai graži ir 
turtinga, O jis pats taip gerai pažino gimtąjį kraštą ir jo istoriją, netenka abejoti, kad jau Vilniaus 
studentavimo laikais lietuviškieji dalykai jam turėjo rūpėti. 

Drauge su Daukantu kai kurių tų pačių kursų universitete klausė Juozas Čiulda, seniau lankęs 
irgi Žemaičių Kalvarijos mokyklą, o 1818-1822 m. mokęsis Vilniaus vyriausiojoje kunigų semi- 
narijoje. Yra išlikęs jo 1854 m. lenkiškas rankraštis apie lietuvių (antraštėje: žemaičių) kalbos 
gramatines taisykles.2“ Lietuvių kalbos tyrinėjimu Čiulda jau iš seniau užsiiminėjo (gal jau ir 
Vilniuje buvo pradėjęs domėtis), nes štai citavo Poškos epigramas iš jo žodyno, kuris buvo pas 

" kažkokį kaunietį Jurgevičių, o Kaune Čiulda gyveno 1823-1827 m. Čiulda buvo didelis gimtosios 
kalbos mylėtojas, kėlęs jos senumą, vertę mokslui ir piktinęsis, kad ji vadinama tik prastuomenės 
kalba (językiem wylgcznie gminu). 

1825 m. Vilniun atvyko kun. Kalikstas Kasakauskis ir 1826-1831 m. studijavo universitete, 
kurį baigė teologijos magistro laipsniu. Domėjęsis lietuvių kalba ir 1832 m. išspausdinęs Vilniuje 
jos gramatiką (cenzūros leista 1831 m.), Kasakauskis bus turėjęs ryšių su vilniškiais lietuvių litera- 
tais, nors tikslesnių žinių apie tai ir stingame. Kaip ir daugelis kitų ano meto lituanistų mėgėjų, 
Kasakauskis, sekdamas Bohušu, didžiavosi savo gramatikoje, kad lietuviškai „kadaise kalbėjo 
Odoakras, Kęstutis, Mindaugas, Vytautas, Vladislovas ir visa Jogailaičių giminė“. 

Iš kražiečių Simano Stanevičiaus universitetinių kolegų reiktų paminėti Kiprijoną Protasevičių, 
vėliau sekretoriavusį pas Jurgį Platerį, kai tas buvo Raseinių apskrities maršalka (bajorvedys). 
Protasevičius 1829 m. įteikė cenzoriui Juozui Volodzkai Stanevičiaus pasakėčių rankraštį?!?, kuris 
ir buvo tais pačiais metais išspausdintas. Ar pats Protasevičius buvo ką nors davęs mūsų raštijai, 
neturime žinių. 

Kitas Simano Stanevičiaus draugas Adolfas Pšeciševskis, kaip teigė jo Kražių gimnazijos klasės 
draugas Pranas Zatorskis, 1829 m. išleido savo lėšomis (buvo turtingas dvarininkaitis) Stanevi- 
čiaus parengtą dainų rinkinį. Liudas Jucevičius vadino Pšeciševskį „šviesiu tėvynės dalykų žinovu 
ir mėgėju“ ir dedikavo jam savo vertimų iš lenkų poezijos rinkinį (1837),218 

Iš Kražių gimnazijos Vilniun atvyko kiek už Stanevičių j jaunesnis Ignas Bušinskis, jau tikantroje 
XIX a. pusėje išleidęs kelias knygeles apie žemaičių kraštą: apie Šiluvos bažnyčios istoriją (1859), 
apie Dubysą (1871), Kražius (1872; juos vadino „Žemaičių švietimo lopšiu“), Nevėžį (1873) ir 
Raseinių apskritį (1874). Monografijose apie Kražius ir Raseinių apskritį palankiai prisiminė 
savo buvusį kolegą Simaną Stanevičių. 


25 V, Biržiška, Vyskupo Motiejaus Valančiaus biografijos bruožai, Brooklyn, 1952, p. 12-13. 
26 Žr. išnašą nr. 52. 

27 J. Lebedys, Simonas Stanevičius, p. 158. 

2š Ten pat, p. 149, 

Lietuvių raštija buvo arti prie širdies kun. Kazimierui Vizgirdai, gyvenusiam Vilniuje nuo 1822 
iki 1825 (ar 1827), kuris 1810-1812 m. buvo mokęsis Vilniaus vyriausiojoje kunigų seminarijoje 
su Silvestru Valiūnu. 1823 m. Vizgirda gera kalba išleido kišeninio formato iliustruotą Bibliją dėl 
vaikų lenkiškai ir lietuviškai. Beje, ir Kajetonas Nezabitauskis leido vaikams iliustruotą elementorių. 
Vizgirda bus turėjęs ryšių su studentais žemaičiais Vilniuje. Štai Nezabitauskis, įtraukdamas biblio- 
grafinian sąrašan prie savo elementoriaus Vizgirdos parengtą Gyvaią Išganytojaus..., nurodė: „bus 
išspaustas 1824 m. Drukarfnioj] pas Ulič(ios] S. Jono po N. 431 Wil[niuje]“. Knyga, rodos, nebuvo 
išspausdinta. Jau buvo minėta, kad kun. Vincentas Valmikas savo 1825 VII 17 rašte Vilniaus cen- 
zūros komitetui, šalia kitų kandidatų į lietuviškų leidinių cenzorius, siūlė ir kun. Vizgirdą. 

Kun. Vincentui Valmikui (ar Vilmikui), gyvenusiam Vilniuje 1818-1827 m., lietuvių raštijos 
reikalai buvo itin arti prie širdies.2!? Buvo tai tikrai spalvinga asmenybė. Įdomi, kaip ir Strazdas, su 
kuriuo artimai bendravo. Nors buvo paprasto Šaukėnų parapijos Kryklių kaimo valstiečio sūnus, 
Valmikas, susikombinavęs (kaip ir dažnas anuo metu) reikiamus dokumentus, dėjosi bajoru iš seno- 
viškos kryžiuočių kilimo giminės (starožytnego krzyžackiego pochodzenia) ir įmantriai pasirašinėda- 
vo- Vincentas Martinijonas Janavičius iš Valmusų Valmikas; kartais dar pridėdavo: arba Vilmikas. 
1825 m. net buvo iškėlęs bylą Telšių advokatui V. Bagdonavičiui, neigusiam jo bajorystę. 

Iki 40 metų savo amžiaus kunigavęs Vygrių vyskupijoje (nuo 1818 m. pavadintoje Seinų arba 
Augustavo), bet neiškilęs (galbūt dėl savo neramaus ir neklusnaus būdo) iš vikarų, buvo pakvies- 
tas Vilniaus katedron vikaru; turbūt dėl savo stebėtinai galingo basso profundo, kuriuo drebino 
Lauryno Stuokos-Gucevičiaus architektūrinio šedevro skliautus. 1822 m. buvo paskirtas vicekan- 
torium, bet viceprelatu, nors juo ir pasirašinėjo, nebuvo. Dėl savo kovingumo sudarydavo dvasinei 
vyresnybei nemalonumų. Pvz., bylinėjosi su Vilniaus policija, kuri padariusi jo bute nuostolių, kai 
įsiveržusi ieškojo jo brolio Kazimiero (bene pabėgusio nuo savo dvarininko); savo ruožtu policijos 
viršininkas skundė Valmiką teismui dėl įžeidimo (byla buvo numarinta 1829 m.). Ilgai bylinėjosi 
Valmikas ir su Kryklių kaimo savininku, norėjusiu sugrąžinti baudžiavon Valmiko pobrolį (t.y. 
ne vieno tėvo brolį) Juozą Vabalą-Vaitkevičių (1832 m., rodos, ir susigrąžino). Betgi daugiausia 
įkyrėjo savo vyresnybei ilgamete ir atkaklia kova dėl Strazdo poezijos ir Butkevičiaus gramatikos 
leidimo.2?? Įlgainiui taip įsipyko, kad 1827 m. buvo išgrūstas iš Vilniaus.?2! 


29 V. Biržiška, Aleksandrynas, t. II, p. 357-363. 

20 Vilniaus vicedekanas Justinas Venglevskis (Weglewski) 1827 VI 4 raportavo Vilniaus Romos Karalikų konsistori- 
jai, kad pranešė kun. Valmikui konsistorijos įsakymą daugiau nebevarginti aukštesnių valdžios įstaigų beprasmiais 
skundais ant Vilniaus cenzūros komiceto. - „Ukaz z Wileūskiego Rzymsko-Katolickiego Konsystorza w roku teraz 
idącym [1827] Maja 27 dnia za N. 857 dany, ažeby X. Walmik Wikaryusz Katedry Wileriskiey niewažyt się nadal 
niedorzecznemi pismami utrudzaę wtadze wyžsze, jak to uczynil przez skargi na Komitet Cenzury Wileūskiey do 
Departymenta [!] Narodowego ošwiecenia i Giėwnego Rządu Szkė! zanoszone, wspomnianemu X. Walmikowi 
objawilem...“ (Iš dokumentų apie Valmiką nuorašų, pasidarytų Vilniaus univecsiteto bibliotekos rankraštyne). 

221 Vicedekanas Venglevskis 1827 IX 20 raportavo Vilniaus vyskupijos oficiolui Mikuckiui, kad pranešė Valmikui 
[Petrapilio] R. Katalikų dvasinės kolegijos įsakymą išvykti iš Vilniaus diecezijos į Augustavo (wzgtędem wystania 
X. Wilmika [!] z Dyecezyi Wileriskiey do Augusrowskiey). Prie raporto prijungtas Valmiko parvirtinamasis raš- 
telis: „Nižey podpisany czynie wiadomo ninieyszym Rewersem, W]Jmc. Xiedzu Węeglewskiemu Wice-Dziekanu 
Wileūskiemu w tem, iž Ukaz Collegium 1-g0o Departamentu za N. 1447 Dnia 14 Wrzešnia nastaly z względem 
wyjazdu mego do Dyecezyi Augustowskiey obiawit. Dat. 1827 r. 7bra [Seprembra] 20 dnia. - Vice Pratar Kapituly 
mnieyszey Podkantor i Wikar. Katedry Wilef. X. Wincenty Martynian Janowicz, 2 Walmusėw Walmik.“ Valmikas 
dar prašėsi grąžinamas Vilniun, bet Vilniaus Katedros kapitula 1828 V 12 pranešė oficiolui Mikuckiui neturinti 
pagrindo pageidauti, kad R. Katalikų kolegijos pašalintasis Valmikas grįžtų. - „Kapitula gdy znayduie w aktach 
swoich, ze JX Wilmik [1] przez R.K.D. Kollegium za potwierdzeniem J. W. Ministra zarządzaiacego sprawami ob- 
cych wyznan ztego placu | Dyecezyl tuteyszey zostat oddalony, przeto jako tym sposobem oddalonego i iuž mieysce 
Jego w Katedrze Wileū. przez podobnie zdątnego zajętem zostalo, Kapitula niema powodu žądania powrotu.“ 

Lietuvių raštijon Valmikas tvirtai įkėlė koją 1820 m. viena iš pačių populiariųjų anais laikais 
knygų - Kantičkomis žemaitiškomis???, sulaukusiomis daugelio leidimų. Paskiau perredagavęs 
jas leido pats Valančius. Beveik pusę giesmių Valmikas paėmė iš senojo Balso širdies, pridėda- 
mas savo paties, Strazdo („Pulkim ant kelių“ ir kt.), Bonaventūro Gailevičiaus ir kitų autorių 
ar vertėjų giesmių. 

1820 m. leidimo antraštėje Valmikas pasirašo dar tik „vikarijušu katedros Vilniaus“, o 1826 m. 
leidime (1823 ir 1825 m. leidimų antraštės nežinomos, nes bibliografai nėra jų aprašę de visu) 
Valmikas išskaičiuoja visus savo tikrus ir tariamus titulus, juos netgi sulietuvindamas: „... par 
rupesten yr inkrowan kunigo Wincento Marliniono isz Walmusu Walmiko arba Wilmiko, zie- 
maycio, Pusprakieluno [= viceprelato], Pagiedoyniko [= vicekantoriaus] yr Wietyniko [= vikaro] 
Bazniczios Sostingos [=katedros] Wyskupiios Wilniaus.“ 

Pusprakeliūno, pagiedojininko ir vietininko bažnyčios sostingos Valmiko noras lietuviškai išsi- 
versti lotyniškus pavadinimus? sutampa su vilniškių studentų ir kitų gimtosios kalbos mylėtojų 
(pvz., Pabrėžos) pastangomis turtinti lietuvių kalbą moksliniais ir šiaip jau kultūriniais terminais. 
Su lietuvybe besidominčiais vilniškiais studentais Valmikas bus neabejotinai suėjęs. Stai Kajetonas 
Nezabitauskis savo bibliografijoje (prie elementoriaus) nurodė: „Dainos arba dainuškos, sudėtos 
per k. Drazdauską ir k. Rapolą Olechnavyčią [Aleknavičių] bus išduotos per kunigą V. M. Valmi- 
ką.“ Tai sužinoti Nezabitauskis bus galėjęs iš paties Valmiko, nes jo elementorius buvo baigtas jau 
1823 m. (cenzūros leidimas duotas 1823 XI 12), o Strazdo dainų rankraštis buvo įteiktas cenzūrai 
tik 1824 m. gegužės mėnesį. 

Beje, Strazdo Giesmių svietiškų ir šventų 1814 m. leidimo Nezabitauskis nežinojo ir jo nebu- 
vo įtraukęs savo bibliografijon. Mat Strazdo Giesmės buvo 1814 m. išspausdintos „drukarnioj 
kunigu misionorių“ be cenzūros leidimo ir labai mažu tiražu, kuris, kaip 1819 m. konsistorijai 
rašė spaustuvės prefektas kun. Pranciškus Petrauskas (Piotrowski), beveik visas buvo sunaikintas, 
1818 m. karinei valdžiai jėga užėmus spaustuvės patalpas.22* 

Nežinojo Strazdo giesmių 1814 m. leidimo ir Daukantas, kuris savo Dainių žemaičių (1846) 
pratarmėje rašė: „Girdėjau, buk kunigas Strazdelis (Drozdowski) apskelbęs lietuviškas dainas 
tarp metu 1824-29, bet man jų neteko regėti.“25 Apie tai Daukantas bus galėjęs paskaityti Ne- 
zabitauskio elementoriuje ar girdėti iš Valmiko. 

Labai galimas daiktas, kad Strazdas, Valmikui tarpininkaujant, buvo susitikęs su vilniečiais 
studentais, kai atsilankydavo Vilniun, o čia buvo ne kartą atvažiavęs savo poezijos leidimo rei- 
kalais. 1827 VIII 28 skųsdamasis Vidaus reikalų ministerijai, kad Vilniaus cenzūros komitetas 
nei grąžinąs, nei cenzūruojąs jau 1824 m. gegužės pirmomis dienomis įteiktų giesmių, Straz- 
das rašė: „... buvau priverstas pats atvykti keliasdešimt mylių trečią kartą į Vilnių ir paduoti 
skundą.“226 


22? Vaclovas Biržiška apsiriko spėdamas, kad pirmasis tų kantičkų leidimas buvo 1819 m. Vilniuje išspausdintos 

Giesmės nobažnos, kurių nebuvo turėjęs savo rankose ir apie jas žinojo tik iš antraštės. Tai buvo nedidelė 8 gies- 

mių knygelė, o Kantičkose žemaitiškose buvo 200 giesmių. Atrodo, kad 1820 m. leidimas bus buvęs pirmasis, 

nors antraštėje ir nurodyta „naujai išdrukavoras“. Tai turbūt bus užuomina, kad čia giesmės buvo imtos (atseit, 

naujai išspausdintos) iš senesnių giesmynų. (žr. Lietuvos TSR bibliografija, x. I, p. 109, 439—440). 

Pusprakeliūną Valmikas bus pasidaręs iš Sirvydo žodyne randamo prakelišuo, kuris ten aiškinamas kaip 

przeložony, praefectus, praeses, praepositus, superior. 

224 V. Maciūnas, Pluoštas dokumentų apie Antaną Strazdą, p. 29-30 (RR, p. 392-393); V. Vanagas, Antanas Straz- 
das, p. 136. 

225 S. Daukantas, Raštai, t. I, p. 660. 

226 V. Vanagas, „Nauja archyvinė medžiaga apie A. Strazdą“, p. 446. 

Seniau buvo linkstama žiūrėti į Strazdą kaip į paprastą liaudies dainių, mažai tepaveiktą kny- 
ginės mokytųjų literatūros ir tolimą ano meto tautinėms bei socialinėms ideologijoms. Kadaise 
(dar prieš Pirmąjį karą) rašė apie Strazdą Mykolas Biržiška: 


Tai buvo toks pat prastuolis, kaip ir tie vargo žmonės, kuriuos jis taip mylėjo. Jo lietuviškumas buvo toks pat 
įgimtas, kaip ir jųjų. Kad jis būtų sau statęsis platesnius tautinius tikslus, nei žinomieji jo gyvenimo faktai, 
nei jo dainos nerodo. Tuo jis skyrėsi nuo žemaičių lireratūrininkų ...227 


Vėliau surastoji medžiaga betgi aiškiai parodė, kad Strazdo lietuviškumas kaip tik buvo visai 
sąmoningas, o jo poezija anaiptol nebuvo tokia savaime dainuojančios sielos apraiška, apie kokią 
skaitome Goethės eilėraštyje: 


Ich singe, wie ein Vogel singt, 

Der in den Zweigen wohnet. 

Das Lied, das aus der Kehle dringt, 
Ist Lohn, der reichlich lohnet. 


(Dainuoju, kaip dainuoja paukštis, kuris gyvena šakose. Daina, kuri veržiasi iš gerklės, yra atpil- 
das, kuris gausiai atlygina.) Kaip labai Strazdas vertino lietuvišką poeziją, akivaizdžiai rodo jo 
atkakli kova su Vilniaus cenzūra. Jo 1827 VIII 15 skundo Vilniaus cenzūros komitetui lietuviškai 
patriotinius argumentus būtų galėjęs rašyti ir Poška, Valiūnas, Stanevičius, Nezabitauskis ar kuris 
kitas ano meto mūsų gimtosios kalbos mylėtojas: 


Kai lietuvių ir žemaičių tauta buvo žinoma 2500 metų prieš Viešpaties Kristaus gimimą ir 259 metrais po jo 
gimimo, letai [dabar pasakytume baltai ar aisčiai) ir heruliai (rada daug kas herulius laikė lietuviais, pvz., 
Bogušas, prof. Onacevičius, Poška, Narbutas ir kt.], taip pat agatirai [kad jie buvo lietuviai, rašė Bohušas??*] 
naudojosi ir kalbėjo lietuvių kalba; šalia ro ir Odoakras, narsus lieruvių vadas, kuris nukariavo visą Italiją ir 
viešpatavo 14 metų Ryme apie 470 metus, taip pac vartojo gimtąją kalbą [rašė Valiūnas: „... kada viešpatavo 
žemaitis ant Rymo“]. Pagaliau Mindaugas, Kęstutis, Vytautas ir Vladislovas Jogaila, kuris, Lietuvą ir visą Že- 
maitiją atversdamas į krikščionišką tikėjimą, ta kalba kalbėjo. [Bohušo posakis, kad Lieruvos kunigaikščiai 
lietuviškai kalbėjo, greitai ir plačiai prigijo.] Tatrai paliudija įvairūs autoriai ir lieruvių bei žemaičių tauta, 
iki šios dienos gyvuojanti. Dėl to, norėdamas išsaugoti atminimą apie tokią seną tautą ir lietuvių-žemaičių 
kalbą, kad ir netobulu savo darbu, sudėjau lietuviškai moralines giesmes ...22? 


Taigi, susitikęs Vilniuje su studentais, Strazdas galėjo turėti daug bendros kalbos apie lietuvių 
tautos senumą, pasididžiuoti giminyste su kadaise Rymą valdžiusiais heruliais, pabėdoti dėl 
gimtosios kalbos niekinimo, pasiguosti dėl Vilniaus cenzūros nepalankumo lietuviškiems leidi- 
niams, pasikalbėti apie visiems opų lietuviškų mokyklinių vadovėlių reikalą, kuris Strazdui jau iš 
seniau bus rūpėjęs. Štai 1811 m. buvo atsisakyta sumanymo, kurį buvo iškėlęs Vilniaus vyskupas 
Jeronimas Strojnovskis, išleisti lietuviškai mokyklinį Roberto Bellarmino katekizmą, nes nebu- 
vo surasta vertėjo.23? Galbūt tai paveikė Strazdą, kad jis 1818 m. išleido to katekizmo lietuvišką 
vertimą. Savo garsiojoje 1819 m. eksplikacijoje Strazdas pabrėžė, kaip labai jis tą katekizmą 


27 M. Biržiška, Lietuvių literatūra Vilniaus universiteto metu, Vilnius, 1921 (perspausdinta iš Visuomenės, 1910-1911), 
p. 64-65. 

28 X. Bohusz, O początkach narodu i języka litewskiego rozprawa, p. 43. 

222 V. Vanagas, „Nauja archyvinė medžiaga apie A. Strazdą“, p. 445-446. 

20 V. Vanagas, Antanas Strazdas, p. 139. 

vertino: „Literatūra išmokė mylėti artimą, apšvietė tamsybėse paskendusius. Tai jos nuopelnas, 
kad išverčiau į lietuvių kalbą Bellarmino katekizmą, išleidau šventas giesmes ir himnus.“23! 

Kad Strazdas buvo susitikęs su vilniečiais studentais, rodytų ir toks faktas, kuris negalėjo būti 
tik šiaip jau atsitiktinis sutapimas. 1824 VI 19 skunde universitetui priekaištavo cenzoriams, 
kad „jie nemoka gimtosios kalbos, kurią puikiausiai turėtų mokėti, kaip perspėja eiliuotojas 
[Franciszekas] Dmochowskis šiais žodžiais [toliau cituoja jo ketureilį]“.2?2 Kaip tik to paties 
lenkiško eilėraščio dvi paskutines eilutes Nezabitauskis įsidėjo savo elementoriaus (1824) ryš- 
kion vieton (antroje antraštinio lapo pusėje), atseit lyg motto visai knygelei. Poška žodyne 
jas taip sulietuvino: „Garbink tėvišką kalbą ir anos kalbrėdą [t.y. gramatiką], / Nes prigimto 
liežuvio nemokėti gėda.“ 

Ir vėl susiduriame su Poška, ta centrine XIX a. pradžios lietuviškojo sąjūdžio figūra. Vladi- 
miras Gadonas, buvęs Telšių apskrities maršalka, Prancūzijos emigracijoje pagarbiai prisiminė 
Pošką: „Garbė tam nusipelniusiam vyrui! O kad daugiau panašių į jį vyrų turėtų Žemaitija! 
Tikrai tada tas kraštas nebūtų ligi šiol taip mažai tautiečių pažįstamas ir kone pamirštas.“233 Ge- 
rai žinojo Pošką ir vilniečiai studentai, o ne vienas iš jų daugiau ar mažiau su juo susirašinėjo; 
pvz., Kajetonas Nezabitauskis, Simanas Stanevičius, Emerikas Stanevičius, Jurgis Plateris. Sta- 
nevičiaus Šešių pasakų (1829) pratarmėje rašoma: „Garsingas per visus Žemaičius ir garbingas, 
kaipogi mokytas vyras, Dionizas Paškevyčia, kurio plunksna daug visokiose eilėse pažįstama 
visiems yra ...“23* 

Matė Stanevičius ir jo kolegos, kad jų būrelis tėra dalis plataus lietuviško sąjūdžio. „Tame lai- 
ke, kuriame daugumas žemaičių, - rašė Stanevičius Truzmpo pamokymo kalbos lietuviškos (1829) 
pratarmėje, - vieni iš meilės kalbos tėviškės, kiti iš noro viską žinoti, mokosi, skaito ir rašo lietu- 
viškai ...“235 Tą patį sąjūdį jausmingiau apibūdino-Nezabitauskis savo elementoriuje (1824): 


... tame palaimintame dėl mokslo laike arsirand daugel garbingų vyrų visose šalyse Žemaičių, trokštančių 
šelpti prigimrą liežuvį ir išliuosuoti aną iš to užmiršimo ir paniekinimo, kuriame lig šiolei buvo; iš kurių 
skaitliaus žinomi man yra: Dionizas Paškevyčia, Leonas Uvainis, [Juozas] Kobeckis, [Silvestras] Valinavyčia 
[Valiūnas] ir daug kitų, apie kuriuos kitame laike (kaip dasižinosiu) danešiu [...], o mokslo rankos raštai 
dabar ištartų raštinikų (turim viltį), jog kuomet norint bus svietui apreikšti. 


„Šlovė žemaičių“ 


Ne tik siauro žemaičių studentų būrelio, bet ir viso sąjūdžio lietuviškas nuotaikas geriau- 
siai išreiškė Simano Stanevičiaus odė ( ar kaip j jis rašė aukšta daina) „Šlovė ž žemaičių“ - Tai tipingas 
programinis eilėraštis, garsiai skelbęs patriotinės veiklos tikslą, „ką amžiai pagadino, čėsas yra 
sutaisyti“, ir papunkčiui dėstęs pačią programą: gaivinti gimtąją kalbą, stiprinti tautinę dvasią 
didžios praeities prisiminimais, kelti šviesias tautos ateities viltis. Taip ir atrodo, kad skaitome 
Maironį ar kurį kitą aušrininką. 

Itin skaudu buvo Stanevičiui, kad jau 


31 Lietuvių literatūros istorijos chrestomatija, p. 307. 

232 Ten pat, p. 308. 

233 VW, Gadon, Statystyka Xięstua Zmudnego, Vie (Meurthe), 1839, p. 90. 
234 S, Stanevičius, Raštai, p. 43. ' 

285 Ten pat, p. 307. 

Daugel metų sviets rokavo, 
Mūsų žemė kaip pražuvo, 
Kaip užmiršo kalbą savo 

Ir užmiršo kuomi buvo. 


„Taip „rokavo“ ne tik svetimieji, bet ir savieji. Ksaveras Bohušas (anot Poškos, „mūsų kunigas“), 
kuris taip aukštino lietuvių kalbos vertę ir grožį, ne be tam tikro liūdesio konstatavo: 


Lietuvių tauta, tiek kartų netekdama ir atgaudama savo suverenumą [samowladnosė), neprarado, tiesa, 
savo vardo, tačiau kalba, kuria kalbėjo Odoakras, Kęstutis, Mindaugas, Vytautas, Vladislovas ir visa mielo 
prisiminimo Jogailaičių giminė, kasdien smulkėja ir gęsta. Liaudis [lwd pospolity) yra priversta mokytis 
lenkiškai, kad ją suprastų jos ponas, kuris jau nemoka lietuviškai. Taigi, nors kaime savitarpyje kalbasi 
lietuviškai, st ponu ar ekonomu dvare yra priversti kalbėti lenkiškai; iš tų dviejų kalbų sudaro trečią, kuri 
nėra nei lenkiška, nei lietuviška.23* 


Todėl Bohušas ir siūlė, kaip jau buvo pirma cituota, Vilniaus universitetui steigti draugiją, kuri rū- 
pintųsi rinkti lietuvių kalbos žodžius, patarles ir t.t., kad tuo būdu išgelbėtų lietuvių kalbą nuo jau 
artimos pražūties. Jokimas Lelevelis priminė, kad Bohušas vertas padėkos „už parodymą grožio 
kalbos, jau einančios nuopuolin ir visiškon pražūtin“.27 Vėlgi Tadas Čackis 1811 m. rašė Poškai, 
kad „lietuvių kalba yra viena iš tų kalbų, kurias nykstančios tautos dar turi išlaikiusios“23, o Poš- 
ka savo lietuviškame eiliuotame laiške jam dėkojo: „Tu viens, turėdams tikrą malonę tėvišką, / 
Pradžios lietuvių kalbos prapuolusios ieškai.“ 

Ne vienam taip autoritetingai pranašaujant lietuvių kalbos pražūtį, tuo labiau turėjo džiaug- 
tis Stanevičius, kad „tarp žemaičių vis atgijo / Garbė tėvų ir liežuvis“. Džiaugėsi Stanevičius ir 
atgijusia „tėvų garbe“: 


Sveiks, Ringaude, mūsų tėve! 
Sveiks, Mindauge, karaliūnai! 
Garbę jūsų skelbdink, Dieve, 
Kuri linksmin mumis nūnai. 


Dar sveikino savo aukštoj dainoj Stanevičius seną Gediminą, galingiausią Algirdą, o ypač minė- 
tinas buvo jam Kęstutis, „iš žemaičių ko stipriausias“. 
Ne tik „linksmino“ Stanevičių Lietuvos garbės ir galybės prisiminimas, bet taip pat kėlė švie- 

sias ateities viltis: : 

Šviesi saulė užtekėjo, 

Letų nušvito pašaliai, 

Rankas ant akių uždėję, 

Išsisklaidė neprieteliai. 


Dvejopi buvo „neprieteliai“. Visų pirma tie, kurie ne tik „užmiršo kalbą savo“, bet dargi ją 
niekino ir slopino. Tie, kurie draudė mokiniams šnekėtis mokyklose gimtąja lietuvių kalba. 
Tie, kurie sukliudė išleisti Strazdo dainas, Butkevičiaus gramatiką, kun. Stanevičiaus lietuvišką 
aritmetikos vadovėlį. Tie, kurių užmačioms Daukantas priešinosi savo Darbais senųjų lietuvių ir 


26 X. Bohusz, O boczątkach ..., p. 4-5. 
37 J. Lelewel, Wzmianka o dawniejszych dzieiopisachb polskicb ..., p. 56. 
38 D. Poška, Raštai, p. 595. 

žemaičių: „Norėjau vėl mano raštu parodyti neprieteliams Lietuvos ir Žemaičių kalbos, jog kiek- 
vienas norįs gali rašyti lietuviškai, jei turi spėko, lygia dalia kaip ir kita išdailinta jau kalba.“23? 
Tie, kurie pašiepė lietuviškai botaniką rašantį Pabrėžą: „... reikėjo dar nekurių asabų šiderstvas 
išturėti, kaip būčiau nieko darbą dirbęs, kurį kožnas norintis gali aplam rasti liežuvyje lenkiška- 
me.“?40 Tie, dėl kurių skundėsi Poška eiliuotame laiške Čackiui: 


Nes liežuviu prigimtu visi kalbėt gėdis, 
Svečiopai jau ževernoj [= plepa], kitaip pasirėdę, 
O kiti didžiai juokias iš kalbos tėviškos 

Ir nenori girdėri mūsų lietuviškos. 


Buvo taip pat ir politiniai „neprieteliai“, kurie pavergė Lietuvą drauge su Lenkija. Po šimtmečio 
išspausdintasis filomatų archyvas (laiškai, poezija, kalbos, įstatai ir kitokie raštai) aiškiai rodo, 
kad Vilniaus studentijoje nepriklausomybės mintis buvo gyva. Filaretas Stanislovas Makovieckis 
įtikinėjo (1821): „... jaunimo subūrimas į vieną kuopą būtinai reikalingas, kad progai pasitaikius, 
pasiduodami broliškas rankas, jungdami delną su delnu, galėtume pajudinti mūsų tėvynę ir atsta- 
tyti mūsų senąjį būvį.“2*! Emerikas Stanevičius, taip pat aktyvus filaretas, rašė (1822): 


Matyt, tokia yra šiandien laiko dvasia, kad viskas siekia laisvės. Graikai, per tiek amžių nugramzdinti sunkio- 
je nelaisvėje, atrodė netekę laisvės jausmo; atrodė, kad graikų jau visai nebėra, kai graikai atgijo [čia turėta 
galvoje graikų sukilimą 1821 m.]. Tačiau mūsų jungas yra per daug naujas, kad jo sankumo nejaustume. 
Tokią didžią žinome protėvių garbę, tokį mielą turime jų laisvės paveikslą, kad jos būtinai turime ilgėtis. 
Taigi reikia berti būsimo atgimimo sėklą, stropiai ją prižiūrėti ir rūpestingai saugoti nuo rūsčių šiaurės vėjų. 
Reikia pradėti, nes kas nedrįsta pradėti, tas nieko ir nepadarys.2*? 


Kaip ir Emerikas Stanevičius, to paties jungo sunkumą jautė jo bendrapavardis Simanas ir 
savo pasakėčioje „Arklys ir meška“ jį alegoriškai (juk reikėjo privengti cenzūros) priminė meškos 
(ty. Žemaitijos) pasiguodimu arkliui (Lietuvai): „Štai ir dabar vienokia mus laimė sutiko: / Man 
lenciūgas ant kaklo, tau pančiai paliko.“ 

Skelbdamas Vilniaus spaudoje lietuvių dainas, Emerikas Stanevičius jų tarpan įkišo („turbūt 
naudodamasis cenzoriaus žioplumu“, anot Mykolo Biržiškos?“*) politinį nežinomo autoriaus 
eilėraštį iš Napoleono žygio per Lietuvą Rusijon laikų“““, raginantį dėtis su prancūzais ir su jų 
pagalba atgauti laisvę: „Berneliai, berneliai, kur jūsų valnastis? / Eikit pas prancūzą tenai aną 
rasti...“ (Tygodnik Wilenski, 1820). 

Siekiamoji laisvė jiems visiems vaidenosi kaip šviesi saulė. Artimas Mickevičiaus draugas fi- 
lomatas Jonas Čečotas savo eilėraštyje (1823) su ilgesiu svajojo: „O tu, žeme nelaimingoji! Kur 
dabar tavo gynėjai? Kada gi tavo derlioji dirva išvys laisvės saulę.“?45 Patekančios saulės laukimu 
baigiama ir žinomoji Mickevičiaus „Odė jaunystei“: 


25 S. Daukantas, Raštai, t. I, p. 39-40. 

240 (J.] A. Pabrėža, Botanika, p. 10. 

21 A. Lucki, Towarzyztwo filomatėw, Krakow, 1924, p. 265. 

*2 A. Witkowska, Wybėr pism filomatėw: Konspiracje studenckie w Wilnie, 1817-1823, Wroclaw, 1959, p. 234-235. 
“3 M. Biržiška, Dainų atsiminimai iš Lietuvos istorijos, Vilnius, 1920, p. 61. 

Iš lieruvių rašytojų Napoleono žygyje dalyvavo Silvestras Valiūnas, kuris su kitais studentais įstojo Napoleono 
1812 VII 17 įsakymu suformuoran lietuvių gvardijos 3-jin lengvosios kavalerijos pulkan (R. Mikšytė, Silvestras 
Valiūnas, Vilnius, 1978, p. 45). Neturime jokių duomenų, kad aną eilėraštį galėtumėm priskirti Valiūnui. Pats 
Emerikas Stanevičius nebūtų galėjęs jo parašyti, nes Napoleono žygio metu tebuvo 12 metų amžiaus. 

245 Archiwum Filomatėw, UI: Poezya filomatėw, wydat J. Czubek, Krakow, 1922, t. I, p. 98. 

Ir dūžta jau danga ledinė, 
Ir prietarai tamsieji sutrupės, 
Sveika būk, laisvės tu aušrine! 
Išganymo greit saulė patekės. 
Vertė Eugenijus Matuzevičius 


„Odė jaunystei“ - tai entuziastingas himnas jaunatvės veržiumui ir nesutraukomiems draugys- 
tės ryšiams, o drauge aitrus siauro savanaudiškumo pasmerkimas. Betgi priekabiajam cenzoriui 
per daug įtartina turėjo pasirodyti ana laukiamoji laisvės aušrinė. Tą kartą jis neužsižiopsojo 
kaip dėl Emeriko Stanevičiaus dainos apie valnastį pas prancūzą, ir 1820 m. Mickevičiaus pa- 
rašytoji „Odė jaunystei“ nebuvo Vilniuje išspausdinta. Tik 1827 m. tolimame ir rusų valdžiai 
nepriklausiusiame Lvove ji buvo įsidėta vienan poezijos rinkinin. Kai politinė įtampa labai su- 
stiprėjo, sukilimui bręstant, ji labai išpopuliarėjo. Anot Wiktoro Weintraubo, „eilėraštis buvo 
suprantamas kaip savos rūšies Aux arms, citoyens! Kai karas [su rusais] iškilo, kaspinai su jos 
citatomis padengė Varšuvos namų fasadus. Ji [„Odė jaunystei“] buvo vienas iš pačių populiariųjų 
Mickevičiaus eilėraščių“.2*6 

Stanevičiaus aukštos dainos šviesi saulė, dėl kurios patekėjimo „išsisklaidė neprieteliai“, mums, 
įpratusiems prie tautinio atgimimo laikų poetų dažnų saulės ir ypač tekančios saulės įvaizdžių, 
savaime siejasi su tautinio prisikėlimo viltimis. Tą įspūdį sustiprina tvirtu įsitikinimu suskambąs 
baigiamasis posmas: 


Veizdėk, sviete nusiminęs! 
Kas ten šiaurėj atsitiko, 
Lietuvos senos giminės 
Pražuvimę sveikos liko. 


Itin įstringa tasai „pražuvime sveikos liko“, savo nesvyruojančiu pasitikėjimu primenąs vėlesnįjį 
Baranausko iššūkį: „Kad tu, gude, nesulauktum!“ Ta mintis - išlikti sveikam pražuvime - buvo 
tada persmelkusi visą lenkų kultūrinį ir visuomeninį gyvenimą, pasireikšdama nuolatinėmis 
pastangomis tiek ginklu argauti valstybinę nepriklausomybę, tiek gimtosios kalbos puoselėjimu 
bei apskritai kultūrine veikla išlaikyti tautos gyvybę. „Žuvo tėvynė, bet nežus tauta po skaisčių 
žiburiu tokių šviesių vyrų“, - rašė Wawrzyniecas Surowieckis (1809), vertindamas Varšuvos 
mokslo bičiulių draugijos vaidmenį.?*7 Panašių pasisakymų dėl tautos gyvybės išsaugojimo nuo 
pražūties galėtume daug pacituoti. Ta pati mintis buvo artima ir Vilniaus filomatams bei filare- 
tams, besirūpinantiems puoselėti lenkų kalbą ir tautines tradicijas, kad, anot Anupro Petraške- 
vičiaus (Pietraszkiewicz), išsklaidytas tautiškumo liekanas išsaugotume nuo galutinės pražūties 
(ostatecznej zaguby).243 

Tą nepražuvimo šūkį girdime Jėzefo Wybickio kariškoje dainoje „Jeszcze Polska nie umarta 
[vėliau pataisyta: nie zginiela], / Kiedy my žyjemy“ (Dar Lenkija nenumirė [nepražuvo] / Kolei 
mes gyvenam), skirtoje generolo Jano Henryko Daąbrowskio 1797 m. Italijoje suorganizuotam 
lenkų legionui, padėjusiam Napoleonui kovoti ten su austrais. Plačiai išpopuliarėjusi Dąbrowskio 
mazurkos (Mazurek Daąbrowskiego) vardu toji daina tapo 1918 m. nepriklausomybę atgavusios 
Lenkijos valstybiniu himnu ir ligi šiol tebėra. 


6 W. Weintraub, The poetry of Mickiewicz, S. Gravenhage, 1954, p. 28. 
“7 V. Maciūnas, Lituanistinis sąjūdis .-., p. 35. 
28 Arcbiwum Filomatėw, II: Materyaly, t. I, p. 199. 

Daina pasklido ir Lietuvoje. Jos atspindžiai ryškūs, pvz., tokioje Napoleono žygio metų daino- 
je: „Marš, Dambrauski, į Lenkus, / Palik Valakus menkus.“?*? Taip pat yra žinomas jos lietuviškas 
sekimas: „Giesmė žemaičių Telšių pavieto vainos metu 1831“ („Dabar lenkai neprapuolė, / Kol 
žemaičiai gyvi“),250 | 

Tas nuolatinis nepražuvo (ar neprapuolė) kartojosi lyg Beethoveno penktojoje („likimo“) sim- 
fonijoje įraigūs likimo dunksenimai. Girdime jį įraše, kurį Stanevičius padarė Mikalojaus Dauk- 
šos postilės (1599) egzemplioriuje: „Kurs mane rašė, jau seniai supuvo, / Ale jo vardas lig šiol 
nepražuvo.“?*! Ataidi tas nepražuvimo motyvas ir „Šlovę žemaičių“ užsklendžiančioje eilutėje: 
„Pražuvime sveikos liko.“ . 

Akin krinta, kad prie „Šlovės žemaičių“ yra padėta tiksli data: „M. 1823 d. 3 rugpjūčio“. Kiti 
Stanevičiaus eitėraščiai toje knygelėje nedatuoti, ir iš viso tokios tikslios datos ne taip jau daž- 
nos poezijos rinkiniuose. Matyt, autorius bus norėjęs savo aukšta daina pažymėti kokį nors jam 
reikšmingą įvykį, susijusį su ana data. Gal kokį svarbų žemaičių studentų būrelio susirinkimą ar 
net kuopelės įsteigimą? Pirmasis apie tokios studentų kuopelės buvimo galimybę rašė Mykolas 
Biržiška, pacitavęs Žalčio (Mečislovo Davainio-Silvestraičio) nugirstą ir Vienybėje lietuvninkų 
(1892, nr. 37) paskelbtą gandą: „Girdėjau pasakojančius, kad Daukanto laike tarp Vilniaus uni- 
versiteto studentų pirm 1831 m. buvo lietuviškoji draugystė. Rašė jie lietuviškai noveles, eiles, 
darė susirinkimus.“ Kadangi 1823-1824 m. Vilniuje pastebima pagyvėjusi lietuvių rašto veikla, 
Mykolas Biržiška manė, kad „Žalčio suteiktoji žinia apie “draugystę? nebepasirodys mums iš 

piršto išlaužta.“232 

Vaclovas Biržiška iš bibliografinių duomenų darė išvadą, „kad anas ratelis organizuotai veikė 
tik 1822-1823, o gal ir 1824 m.“?53 Vėliau jau nebeabejojo: 


Vilniuje nedideliame tautiškai susipratusių lietuvių studentų būrelyje jis [t.y. Stanevičius] greitai virto jų 
intelektualiniu vadovu ir, sprendžiant iš jo ano laiko raštų, jų tarpe vaidino panašų vaidmenį, kokį filaretų- 
filomatų tarpe tuo laiku vaidino Tomas Zanasir Adomas Mickevičius. Beveik tikra, kad čia buvo susidariusi 
atskira lietuvių studentų ir gal ne studentų kuopelė, ir bene šio būrelio įkurruvėms Stanevičius 1823 m. 
rugpjūčio 3 d. parašė pirmąjį Vilniaus lietuvių studentų himną.25* 


Deja, tikrų duomenų stokodami, apie tokią studentų kuopelę galime tik daugiau mažiau pati- 
kimai spėlioti, gretindami į įvairius ano laiko faktus ir svarstydami aplinkybes. Skaitome „Šlovėje 
žemaičių“: „Štai žemaičių surinkime / Šlovė jūsų prisikėlė.“ Suėję į „žemaičių surinkimą“, Stanevi- 
čius ir jo draugai galėjo pasikalbėti apie tėvų garbės ir prigimto liežuvio atgijimą; padiskutuoti, 
kaip čia reiktų atitaisyti, ką amžiai yra pagadinę; pasidžiaugti Lietuvos senų giminių (t.y. tautos) 
išlikimu, nors sviets daugel metų rokavo, kad mūsų žemė jau pražuvusi; pasvajoti apie šviesios 
saulės patekėjimą Lietuvai. 

Progų susieiti lietuviškais reikalais ateidavo ir iš šalies. Sakysime, prof. Loboika, kaip jau 
aukščiau cituota, 1822 XII 22 rašė Rumiancevui, kad kartą per savaitę pas save pasikviesiąs 
„jaunus mokytus lietuvius“ pokalbiams, norėdamas mokytis lietuviškai. Apie savo susitikimus 
su lietuviais studentais ir savo paskatinimus, kad jie domėtųsi lietuvių kalba bei raštija, Loboika 


4 M. Biržiška, Dainų atsiminimai ..., p. 61. 


250 Ten pat, p. 67, 129. 

21 J. Lebedys, Simonas Stanevičius, p. 166. 

22 M. Biržiška, Lietuvių literatūra Vilniaus universiteto metu, p. S7. 
23 V. Biržiška, Lietuvių knygos augimo etapai, Kaunas, 1930, p. 24. 
“4 V. Biržiška, Aleksandrynas, r. III, p. 55-56. 

ne kartą užsimindavo laiškuose Rumiancevui. Štai 1825 III 26 rašė, kad drauge su studentais ir 
klierikais peržiūrinėjąs kan. Nezabitauskio atsiųstąjį žodyną. 

1823 metai buvo itin judrūs lietuviškoje rašto veikloje, Studentas Kajetonas Nezabitauskis pa- 
rašė elementorių (išsp. 1824) ir važinėjo po Žemaitiją su Loboika, lankiusiu Žemaičių literatus, 
o grįžęs aprašė Poškos Baublio rinkinius Vilniaus spaudoje. Tais pat metais išspausdinta kan. 
Kiprijono (o gal ir studento Kajetono?) Nezabitauskio versta knygelė apie bites. Simanas Stane- 
vičius išleido knygelės apie valgio darymą iš Islandijos kerpių ir Charles'io Franšois Lhomond'o 
šventosios istorijos vertimus. Jam priskiriamos ir dvi anonimiškai 1823 m. išleistos Mikalojaus 
Daukšos postilės ištraukų knygelės. 1823 m. dar išėjo Jono Chodzkos apysakaitės Jonas iš Svislo- 
čės lietuviškas vertimas ir kun. Kazimiero Vizgirdos Biblija dėl vaikų. Daukantas 1823 m. turbūt 
teberašė savo Darbus senųjų lietuvių ir žemaičių, nors jų pratarmė ir pažymėta 1822 m. data. 
"Kun. Vincentas Valmikas išspausdino antrą savo Kantičkų žemaitiškų leidimą it rūpinos Strazdo 
bei kun. Rapolo Aleknavičiaus poezijos išleidimu. Pastarasis 1823 VII 7 rašė Valmikui; 


Siunčiu Tamstai pageidaujant keletą pamaldžių ritmų (kilka rytmėw pobožmycb) lietuvių kalba ir taip par dar 
pasaulietinių tekstų spaudai. [...] Čia pateikti dievobaimingi ritmai iš tomelio antrašte Darželis naujes ir «.t., 
36 lankų [arkuszėw 36), apimančių įvairias pamaldas ir karūnkėles lietuvių kalba. Pasaulietinės — iš comelio, 
antrašte Saujele Melodyes Giesmiu patogiey swietyszku ir t.t., iš kurio taip pat kelis tekstus pateikiau. Laisvęs- 
niu metu [...] galėsiu ištisai minėtus tomelius pareikti spaudai per Dauggalio Pono Geradario asmenį.** 


Beje, su Slavikų klebonu Aleknavičium Valmikas galėjo susipažinti, kai 1818 m. vikaravo neto- 
limuose Sintautuose. 1823 m. Valmikas rūpinosi išleisti ir kun. Butkevičiaus gramatiką, kurią 
autorius 1823 VII 2 pakartotinai perrašė ir Valmikui atsiuntė, kad būtų kuo greičiau išspausdinta 
(do rychlejszego wydrukowania).258 

1823 m. lietuvių kalba ir raštija karštai susidomėjo jaunutis Jurgis Plateris, kuris šitaip pasisa- 
kė savo studijėlėje apie Londone išleistą Bibliją: 


Metuose 1826/27 man beesant jau mokytiniu antrųjų merų Akademijos Vilniaus, nusidavė pirmąjį sykį skai- 
tyti raštą: Geschichte der littbauischben Bibel, iš tos knygos, kuri yra knygų surinkime Akademijos Vilniaus, 
nuo paties rašytojo (t.y. Rėzos] dovanomis atsiųsta. Negaliu tylėjime užlaikyti, kiek iš to rašto džiaugsmo 
datyriau, kaipo mylėtojas lietuviškų bylų [= reikalų, dalykų] ir mokslų; o vienkartu kiek žinios ir apsipaži- 
nimo su tėviškės bylomis įgijau, kurios jau tuo kartu nuo keturių merų (Plateris 1823 m. kaip tik ir atsikėlė 
Vilniun) man labai brangios ir trokštamos buvo.*? 


Vaizduojamės anuos 1823 metus: sėdi anksti intelektualiai subrendęs trylikametis grafiukas 
„žemaičių surinkime“, įdėmiai klausosi savo buvusio korepetitoriaus jausmingai deklamuojamos 
„Šlovės žemaičių“ ir dedasi širdin žodžius „Šlovė visus sujudino / Gera tėviškei daryti“, kuriais 
vėliau, kiek parafrazuotais, užbaigė ar, kaip jis pats būtų pasakęs, užrakino??* savo rašinį apie 
Chilinskio Bibliją: „Lietuviškoms byloms testi [= teesie] ant gero!“ 

Kalbant apie eventualią studentų žemaičių draugijėlę reikia priminti, kad organizacinis gy- 
venimas to meto Lietuvoje, o ypač Vilniuje, buvo labai aktyvus. Steigėsi įvairios visuomeninės, 


55 A. Kaupuž ir I. Lukšaitė, „A, Butkevičiaus gramatikos byla“, p. 144. 

256 Ten pat, p. 131. 

27 J. Jurgutis ir V. Žukas, „J. Plioterio darbas ..“, p. 196. 

25 Baigdamas to savo darbo vieną skyrių, Plateris rašė: „Ir ruomi mano aprašymą tos Biblijos užrakinu“ (lenkiškai 
būtų: zamykam). 

labdaros, mokslo draugijos, plačiai veikė masonų ložės, ir ne tik Vilniuje (pvz., Palemono ložė 
Raseiniuose 1820 m. turėjo 78 narius), o Vilniaus studentijoje ypač įtakingi buvo filomatai ir 
filaretai. Adomo Mickevičiaus ir jo kelių draugų 1817 m. įsteigtoji slapta filomatų (t.y. mokslo 
mylėtojų) draugija iš pradžių buvo bemaž tik tam tikra saviauklos ir savitarpio lavinimosi kuopelė, 
vėliau į savo tikslus įtraukusi plačius visuomeninius ir net politinius tikslus. Norėdami savo įtaką 
plačiai paskleisti studentijoje, filomatai organizavo kitas jų pačių kontroliuojamas gausingesnes 
studentų draugijas, iš kurių itin pagarsėjo filaretai (ty. doros mylėtojai), sutraukę daugiau kaip 
pusantro šimto narių, taigi, žymią Vilniaus studentijos dalį. Įtaringoji rusų valdžia, susekusi slaprą 
studentų veiklą, 1823 m. iškėlė bylą, Mickevičiaus įamžintą Vėlinių trečiąja dalimi. 20 nuteistų 
studentų (tarp jų ir Mickevičius) buvo ištremti iš Lietuvos Rusijon, trys dar ir kalėjimu nubausti, 
o universitetas smarkiai suvaržytas, paskyrus mokslo apygardos globėju pagrindinį bylos judin- 
toją Novosilcevą. 

Iš lietuvių literatų filaretuose be Emeriko Stanevičiaus kitų nežinome, betgi filomatų ir filaretų 
įtaką drauge su visa Vilniaus studentija neabejotinai turėjo pajusti ir žemaičių būrelis. Filomatų 
draugijos tikslas, kaip jį nusakė 1819 m. įstatai, buvo skiepyti lenkų jaunime (taigi Lietuvos jau- 
nimas jiems buvo lenkų jaunimas!) moralės jausmus, palaikyti tėvynės meilę, žadinti polinkius 
į mokslą, padėti savitarpine pagalba lavintis moksle, stiprinti pagal išgales tautos apšvietą ir tuo 
būdu darbuotis krašto gerovei ir naudai.23? 

Taigi filomatai ragino šviestis ir kitus šviesti. Štai jie, kaip Pranas Malevskis rašė Mickevičiui 
(1821 VI 23), nupirko Chodzkos lenkiškos didaktinės apysakaitės apie Joną iš Svisločės (1821) 
100 egzempliorių, kad paskleistų valstiečiuose.29? Vėlgi išsirašė iš Vokietijos įvairių vadovėlių ir 
buvo užsimoję juos versti lenkiškai, norėdami užpildyti Lietuvos mokyklose jaučiamą gerų vado- 
vėlių spragą. 

Panašiai mokykliniais vadovėliais, tik jau lietuviškais, buvo susirūpinęs studentų žemaičių 
būrelis. Simanas Stanevičius 1823 m. išleido Historiją šventą. Tai buvo jo išverstas Paryžiaus 
universiteto profesoriaus Charles'io Franšois Lhomond'o vadovėlis Epitome bistoriae sacrae, 
kuris Prancūzijoje buvo vartojamas pradiniam lotynų kalbos mokslui?*!, o pats Stanevičius juo 
naudojosi, būdamas Kražių gimnazijos antroje klasėje. Vadovėlinį Stanevičiaus knygelės pobūdį 
paryškina i ir prie jos pridėtasis 319 lietuviškų žodžių rinkinėlis, išverstas lenkiškai. Žinojo Stane- 
vičius, kad toli gražu ne visi pakankamai bemoka lietuviškai. Todėl jis 1827 m. parengė ir 1829 
m. išleido kiek pataisytą lotyniškos 1737 m. lietuvių kalbos gramatikos leidimą. Lietuvių kalbos 
reikalai pradinėse mokyklose labai rūpėjo Kajetonui Nezabitauskiui, 1824 m. išleidusiam elemen- 
torių. Nors lietuviški elementoriai jau iš seno buvo leidžiami Vilniuje, bet Nezabitauskis nebuvo 
patenkintas jų prasta kalba. Universitetui pripažinus Chodzkos apysakaitę tinkama pradinėms 
mokykloms skaitinių knyga?“?, 1823 m. buvo išleistas jos lietuviškas vertimas Jonas iš Svisločės, 
krominikas vendravojąs [= keliaująs]. Nors vertėju nurodomas (taip ir jis pats pasirašo knyge- 


23 Arcbiwum filomatėw, WI: Materjaly, t. II, p. 1-2. 

260 Archiwum Filomatėw, III: Korespondencja, t. III, p. 357. 

261 Varšuvos laikraščio Dziennik Warszawski bendradarbis J. Z.. apie tą vadovėlį taip rašė: „Na dopelnienie pochwaly 
pomienionego dzielka przytoczyę mi nalezy, že w kraju tak ošwieconym jak jest Franeja, znalazto ono zaraz bar- 
dzo dobrze przyjęcie i zaczę, o byę do nauki początkowej języka laciūskiego užywane. U nas nawet zalety jego 
zwrocily na siebie uwagę znawcow: jakož w r 1811 wyszlo ze stownikiem w drukarni Zawadzkiego, a Komisja 
Ošwiecenia nie wahala się pomiešcię go w liczbie dziet wyborowych, ktėre bibliotekę szkoly wojewėdzkiej skladaę 
powinny“ (Dziennik Warszawski, 1829, t. XVII, p. 271-272). 

262 M. Lukšienė, Lietuvos švietimo istorijos bruožai, p. 347. 

lės dedikacijoje kunigaikščiui Adomui Kazimierui Čartoriskiui) Šeduvos klebonas kun. Juozas 
Rupeika, bet greičiausiai jis tedavė lėšų išleisti knygai, kurią bus išvertęs kuris nors studentas 
(Vaclovas Biržiška manė, kad gal Simanas Stanevičius**?), nes pats Rupeika stokojęs ir gabumo, 
ir išsilavinimo.29* Lietuviškų skaitinių knygele Simanas Daukantas laikė savo 1824 m. išverstas 
Pasakas Fedro (išsp. tik 1846), kurių pratarmėje rašė: 


„.. žemaičiai senovės pasakas geba pasakoti ir jomis mokyti savo jaunuomenę [...]. Aš, norėdamas, idant jie 
ne vien ką pasakoti, bet ir skaityti turėtų, išguldžiau lietuviškai rymionų pasakas [...], kurias brangu žinoti 
ne vien paaugusiems, bet ir mažiesiems, tarp kurių rasi rasis ir tokių bernelių, kurie, gindami aveles ganyti, 
kiš į antį tą mano mažą knygelę ir tenai, ant akmenėlio sėdę, skaitys.26 


Beje, Fedro pasakėčios buvo lotyniškų skaitinių knyga mokyklose, taigi ir Daukantas dar mokyk- 
los suole su jomis buvo susipažinęs. 

Be vadovėlinio pobūdžio veikaliukų, buvo užsimota leisti ir populiarias knygeles ūkininkams. 
1823 m. išėjo knygelė apie bites, kurios pratarmėje vertėjas taip kreipėsi į skaitytojus: 


„„ brangūs mano ūkininkai [t.y. ūkininke], šventoj dienoj po mišių parėjęs iš bažnyčios ing baudžiavą neini, 
bet arba miegi, arba po kaimą vaišinies, arba strielbelę paėmęs po girias baldais; atidėk tada rą valandą 
ant skaitymo tos knygelės, o neužrūstinsi Dievo ir jo prisakymų neperžengsi, ir daugel dėl savęs apie bites 
mokslo ir žinių uždarbingų apturėsi.26 


Kajetonas Nezabitauskis savo elementoriuje užsiminė: „Ant galo dar aš jums, broliai žemaičiai 
[rašo: Žemaitei] prižadu su padėjimu Viešpaties Dievo parašyti apie daržus vaisinius (arba sod- 
nus).“ Deja, nebeparašė, išsikėlęs Varšuvon, kai baigė universitetą. Tik Daukantas, ir tolimame 
Petrapilyje ilgus metus gyvendamas, nepadėjo šalin lietuviškos plunksnos ir uoliai rengė bei leido 
žemės ūkio populiarizacijos ir kitokias knygeles. 

Dairydamies ir kitokių paralelių studentų Žž žemaičių ir filomatų- filaretų veikloje, dar stabte- 
lėkime prie „Šlovės žemaičių“. Kyla mintis, o gal ji buvo tokia par „žemaičių surinkimų“ daina, 
kaip kad filaretų pamėgtoji Mickevičiaus „Odė jaunystei“? Filaretas Karolis Kačkovskis savo 
atsiminimuose (1878) pasakojo, kad „Ode jaunystei“ paprastai baigdavęsi filaretų susirinkimai: 
„Šusiėmę už rankų ir sudarę vieną ratą, rečituodavome ją choru, ir kiekviena strofa elektrindavo 
mus iki gilumos, stiprindama tikėjimą bendro darbo galybe, žmonijos pažangos jėga, geresnio 
likimo būtinybe ateityje.“267 

Tam tikra sugestija tokiai praktikai buvo pačioje „Odėje jaunystei“: „Petys petin! Mes žemės 
rutulį apjuosim / Gyvąja rankų grandine.“ Tose dviejose eilutėse pasigirsta masoniškieji atgar- 
siai, kaip ir iš viso masoniškųjų įvaizdžių apstu Mickevičiaus odėje.29* Grandinė buvo masonams 


283 V. Biržiška, Aleksandrynas, t. II, p. 354. 

264 Taip apibūdino Rupeiką kun. Tomas Dobševičius savo atsiminimuose (T. Dobszewicz, Wspomnienia z czasėw, 
kt6re przežytem, Krakow, 1883, p. 138). Dar neigiamiau apie Rupeiką atsiliepė Valančius savo pasrabose, Juozo 
Tumo išverstose iš lenkų kalbos: „... nė vieno loryniško žodžio nesuprato ir visiškai nemokėjo skaityti. Dėl to 
giedodamas mišias gi tik mikčiojo ir taip balsą laužė, jog žodžio nebuvo galima suprasti“ (M. Valančius, Pastabos 
pačiam sau, Kaunas, 1929, p. 46). 

25 S, Daukantas, Raštai, t. I, p. 663. 

26 A. Janulaitis, Kiprijonas Juozas Zabitis-Nezabitauskas, Žemaičių rašytojas ir politikos veikėjas, Kaunas, 1931, 
p. 68. 

267 J. Lebedys, Simonas Stanevičius, p. 219. 

288 I. Chrzanowski, Chleb macierzysty „Ody do mtodošei“, Krakow, *1924. 

broliškos santarvės simbolis, ir iškilmingose sueigose masonai ne kartą, imdamiesi už rankų ir 
sudarydami gyvą grandinę, dainuodavo vad. grandinines giesmes (špiewy taftcuchowe). 

Kad „Šlovė žemaičių“ būtų buvusi tokia „žemaičių surinkimų“ grandininė giesmė, jokių ž žinių 
ir net užuominų neturime. Reikia betgi nurodyti, kad Stanevičiaus odė, paskirstyta trumpais ir 
taisyklingais ketureiliais, galėjo būti lengvai dainuojama. Su muzika siejama ir „Odė jaunystei“.29? 
Dainos skambėdavo filomatų sueigose. Iš jų labai mėgstama buvo Mickevičiaus iš Kauno 1819 m. 
Prano Malevskio vardinių proga atsiųstoji „Hej, radošcią oczy blysną“ (Ei, džiaugsmu sužybsi 
akys). Malevskis rašė Mickevičiui (1819 XII 12): „Tavo dainelė 2 su muzika skamba visų lūpo- 
se.“279 Dėl eilučių skiemeninės sandaros panašumo (-—-—--—-- /-) tos dainos melodija lengvai 
galėjo būti pritaikyta „Šlovei ž žemaičių“: Žinoma, galėjo būti paimta ir kitos kurios populiarios 
filaretų dainos melodija, jei iš viso „Šlovė ž žemaičių“ buvo dainuojama. 

Tikras dalykas yra tai, kad tiek „Odė jaunystei“, tiek ir „Šlovė žemaičių“ savo nuotaika yra 
jaunimo, ar, tiksliau, - jaunosios ano meto kartos kūriniai. Nors abu eilėraščiai savo retoriškai 
iškilminga forma gerai atitiko įprastinius pseudoklasinės odės reikalavimus??!, tačiau jaunatviš- 
kame jų polėkyje jaučiame padvelkus naują romantinę dvasią. Argi būrų galėjęs blaivaus prota- 
vimo visagalybei pamaldžiai besilenkiąs racionalistas pseudoklasikas drauge su „Odės jaunysrei“ 
autorium entuziastingai šaukti: 


Žvelk ten, kur nepasieks akis, 
Laužk tai, ko nepajėgs ir protas! 
Jaunyste, aras tu sparnuotas, 
Ir nieks tavęs nesulaikys! 
Vertė Eugenijus Matuzevičius 


Toks pat jaunatviškas entuziazmas, tiesiog iracionalus tikėjimas tautos ateitimi trykšta iš 
„Šlovės žemaičių“. Juk realias aplinkybes šaltai apsvarstančio proto argumentai, paremti ir 
mokslo žmonių pesimistiškais pasisakymais apie lietuvių kalbos likimą, rodos, nesugriaunamai 
lėmė lietuvių kalbai ir pačiai tautai mirtį. Sugretinkim „Šlovę žemaičių“ su Poškos ode (1810), 
skirta Bohušui ir Leleveliui pagerbti. Abejur panašios patriotinės mintys, panašus žavėji masis 
praeities garbe ir gimtosios kalbos meilės kėlimas. Betgi ryškiai skiriasi nuotaika, visai kitoks 
patosas. Kaip ir visoje savo kūryboje, taip ir šioje odėje Poška, tipingas mūsų pseudoklasikas, 
lieka daugiau refleksijos, atsargaus svarstymo žmogus, o ne koks entuziastingas atgimstančios 
lietuvybės šauklys. Senasis Poška tyliai džiaugiasi, kad iš žymių asmenų tarpo nors ir retkar- 
čiais atsiranda lietuvybės draugų („-.. reta gera diena [...], kurioj girdžiu, jog yra dar [...] mei- 
lininkai tėvystės [...]. Dabarčion linksmas esmi, [-..] nes [-..] apturėjau knygas suvisu tokias, 
kokių aš norėjau“ [t.y. Bohušo ir Lelevelio|), o jaunuolis Stanevičius džiūgaute džiūgauja dėl 
marinamosios lietuvių tautos gajumo. Poška kukliai prašo („mokykit lietuvių pasauly“, „tar- 
kit, dėl ko gi kalbų svetimųjų ieško“, „sakykit, teužlaiko meilę ir vienybę“), o Stanevičius su 
nesvyruojančiu įsitikinimu skelbia, kad lietuvių tauta pražuvime sveika liko. Poška santūriai 
viliasi („Tuos mano visus žodžius kiekviens tegu laiko“), o Stanevičius įspūdingai pranašauja 
Lietuvai šviesią saulę patekant. Ir taip himno iškilmingumu suskamba „Šlovė žemaičių“ kaip 
galinga tautos gyvatos giesmė. 


269 S. Zetowski, „Odę do mlodošci Mickiewicz wyspiewal“, Ruch literacki, 1934, nr. 5. 
20 Arcbiwum Filomatėw, UI: Korespondencja, t. I, p. 359, 
21 S. Dobrzycki, „Klasycyzm w “Odzie do mlodošci"“, Pamiętnik Literacki, Warszawa, 1903. 

Spausdindamas 1898 m. Varpe būsimąjį Lietuvos himną, Kudirka jį pavadino „tautiška gies- 
me“, Ir „Šlovę žemaičių“ galime pavadinti Vilniaus studentų žemaičių tautiška giesme. Ir ne tik 
žemaičių! Kai „tarp žemaičių vis atgijo garbė tėvų ir liežuvis, [...] prasidžiugo ir lietuvis“. 

„Šlovė žemaičių“ išreiškė ne tik paties Stanevičiaus asmeniškas, bet ir visos grupės patriotines 
nuotaikas ir mintis, todėl ji užima ryškią vietą mūsų tautinės sąmonės istorijoje. Mintimi nukylam 
į XVI a. pabaigą, kada Mikalojus Daukša postilės prakalboje karštai įrodinėjo gimtosios kalbos 
reikšmę tautai: „Ne žemės derlumu, ne drabužių skirtingumu, ne šalies gražumu, ne miestų ir 
pilių tvirtumu gyvuoja tautos, bet daugiausia išlaikydamos ir vartodamos savo kalbą.“ Daukša 
nepeikė kitų kalbų vartojimo, ypač lenkų kalbos, kuri po susijungimo su lenkų valstybe tapusi, 
anot Daukšos, „lyg ir gimtąja. Aš tiktai smerkiu mūsų gimtosios lietuvių kalbos apleidimą, kone 
išsižadėjimą ir bodėjimąsi ja.“ Deja, gilus Daukšos skundas reikšmingo atgarsio nesulaukė, ir 
lietuvių kalba sparčiai nyko aukštuosiuose Lietuvos sluoksniuose, likdama bemaž tik liaudies 
kalba (pasak Daukanto, ją „ne raštai užlaikė, bet motinos, ant kurių kaulų seniai jau spindi saulė 
su žvaigždėmis“???), 

Neišnyko lietuvių kalba, nemirė tauta, ir štai XIX a. pradžioje Stanevičius su draugais džiūga- 
vo, kad „Lietuvos senos giminės pražuvime sveikos liko“. Tautinis lietuvių atgijimas nenutrūko, 
ir po šešiasdešimt metų Basanavičius Aušros pratarmėje ryžtingai pareiškė: „Juk ir mes esame 
tokie pat žmonės, kaip ir mūsų kaimynai, ir norime visomis teisybėmis [= teisėmis], prigulin- 
čiomis visai žmogystei [= žmonijai), lygiai sa mūsų kaimynais naudotis.“ Viena iš pagrindinių 
kiekvienos tautos „teisybių“ yra teisė turėti savo nepriklausomą valstybę. Praėjo 35 metai nuo 
Basanavičiaus ano pareiškimo, ir mes susilaukėme Vasario 16-osios akto. 

Pavadinkime tuos nevienodo ilgio laikotarpius keturiais lietuvių tautinės sąmonės raidos laip- 
tais ir pažymėkime juos keturiomis įsimintinomis datomis: 1599, 1823, 1883 ir 1918. Pirmasis 
ir ilgiausias laiptas - tai tautinės sąmonės merdėjimo laikai, o su antruoju prasidėjo jau nebenu- 
trūkęs lietuvių tautinis atgijimas, palydėtas garsiai nuskambėjusios Vilniaus studentų žemaičių 
aukštos dainos. 


[1979] 


22 S. Daukantas, Raštai, t. I, p. 65. 


323 


Iš susidomėjimo lietuvių kalba istorijos 
Varšuvos mokslo bičiulių draugija, Vilniaus universitetas, 
XVIII amžiaus poetas Jurevičius 


Lyginamoji kalbotyra, pripažinusi didelę mokslinę vertę lietuvių kalbai, susikūrė XIX a. 
pradžioje. Betgi jau seniai mokslo žmonės buvo atkreipę dėmesį į pasaulio kalbų įvairybę, jas 
stebėjo ir aprašinėjo, rengė jų žodynus ir gramatikas, leido poliglotinius rinkinius bei žodynus, 
įtraukdami į juos ir lietuvių kalbą!, taip pat lygino kalbas tarpusavyje, stengdamiesi nustatyti jų 
giminystę ir ieškodami, kur tautos bus senovėje gyvenusios. Įtakingas Europoje XVII-XVIII a. 
vokiečių mąstytojas Gottfriedas Wilhelmas Leibnizas tikino, kad kalbų lyginimas esąs labai nau- 
dingas tautų kilmei išaiškinti (21b:! majorem ad antiguas populorum origines indagandas lucem 
praebere guam collationem linguarum) 2 

Suprantama, kol dar nebuvo sukurti moksliniai kalbų lyginimo metodai, tokie paskirų kalbų 
sugretinimai dažnai būdavo labai nepagrįsti, paviršutiniški, o ne kartą tiesiog fantastiški. Antai 
Severinas Goebelis, įrodinėdamas, kad prūsai ir lietuviai esą kilę iš žydų, 1567 m. tikino, kad 
prūsai vienoje senoje raudoje kartoję jeru, jerw, atseit minėję Jeruzolimą.3 

Vėl kiti giminiavo lietuvius su kadaise Romą nukariavusiais heruliais, aptikę Wolfgango La- 
ziaus veikale De gentium aliguot migrationibus... (1557) tariamai herulišką (iš tikrųjų latvišką) 
Tėve mūsų. Albertas Kojelavičius, paskaitęs tą maldą, pastebėjo panašumą į lietuvių kalbą (Hamc 
cumattentius legerem, eandem omnino magna parte esse deprebendi, cum illa guam inter Litvanos 
ac Lotavos, usus bodie retinet).“ Ypač XIX a. pradžioje plačiai kalbėta apie herulių lietuviškumą. 


t Štai J. Chamberlayne'as 1715 m. Amsterdame išleido su plačia lotyniška Davido Wilkinso (Anglijon nusidanginu- 


sio klaipėdiečio Dovydo Vilko) prakalba Tėve 254 maldos vertimų į daugybę pasaulio kalbų rinkinį, kuriame 
taip pat buvo lietuviškas, latviškas ir prūsiškas tekstai. Tą rinkinį mini Pilypas Ruigys savo veikale Betrachtung 
der litauischen Sprache (17AS, faktiškai 1747), kurio pirmykštį lotyniškį veikalo rankraštį anasai Wilkinsas buvo 
ketinęs Anglijoje išleisti. Poliglotinį rinkinį vėliau sudarinėjo (tik nebeišleido) Ludwigas Christianas Backmeiste- 
ris, 1773 m. prašęs mokslo žmones atsiųsti jo pateiktų pavyzdžių vertimus į įvairias kalbas. Lietuviškus tekstus jis 
gavo iš Mažosios Lieruvos kunigo Cipelio (Zippel). Juos išspausdino Piotras Simonas Pallas carienės Kotrynos II 
rūpesčiu išleistame veikale Sravnitelmyje slovari vsech jazykov i narečij, 1786-1789 (V. Biržiška, Aleksandrynas: Senųjų 
lietuvių rašytojų, rašiusių prieš 1865 m. biografijos, bibliografijos ir biobibliografijos, Čikaga, 1963, t. II, p. 152). 

2 O. Schrader, Spracbvergleichung und Urgescbichte, Jena, 3 Aufl., 1907, p. It. 

M. Biržiška, Lietuvių dainų literatūros istorija, Vilnius, 1919, p. 23. Pilypas Ruigys nurodė dar kitą autorių, 

kuris rašė, kad jaunystėje girdėjęs keliaujančius latvius dainavus jeru, jeru, masco lo; taigi minėjus Jeruzolimą 

ir Damaską. Ruigys manė, kad tai galėjusi būti iškraipyta lieruviška išgertuvių daina „Gėriau, gėriau, pasilinks- 

minojau“ arba rusų pagyrimas „Giriu giriu maskolį“ (P. Ruhig, Betracbtung der Littauische Sprache in ibrem 

Ursprunge, Wesen und Eigenscbaften, Koenigsberg, 1745, p. 9), vėlgi Bohušas aiškino, kad anas senasis autorius 

dėl nemokėjimo lietuviškai nesupratęs smuklėje nugirstos lietuvių valstiečių dainos: „Gėriau, gėriau, šalin mas- 

koliai“ (X. Bohusz, O początkach narodu i języka litewskiego rozprawa, Warszawa, 1808, p. 101). 

* Historiae Litvanae pars prior, Dantisci, 1650, p. 6. 

Laziaus „heruliškąjį“ Tėve mūsų persispausdino Pranciškus Ksaveras Bohušas, o iš jo į savo D2+- 
bus senųjų lietuvių ir žemaičių įsidėjo Vilniaus studentas Simanas Daukantas.3 Vėlgi Silvestras 
Valiūnas savo eiliuotame laiške Dionizui Poškai ne be tam tikro pasididžiavimo minėjo laikus, 
„kada viešpatavo žemaitis ant Rymo“. 

Dar labiau pasklido lietuvių romėniško kilimo teorija, susijusi su tariamo Romos išeivio 
Palemono legenda, minima jau Lietuvos metraščiuose. Ją kartojo Motiejus Strijkovskis, Alber- 
tas Kojelavičius ir kt. Nors XVIII a. istorikas Augustas Ludwigas Schl6zeris ją išvadino kvai- 
lystėmis (gelebrte Torbeiten), ji ir toliau buvo populiari, ypač Lietuvos visuomenėje. Ji buvo 
grindžiama ir kalbiniais argumentais. Dar XVI amžiuje Mykolas Lietuvis (Michalo Lituanus) 
parankiojo keliasdešimt lotyniškų žodžių, panašių į lietuviškus. Taip įsigalėjo mintis, kad 
lietuvių kalboje esą daug lotynų kalbos pėdsakų. XVIII a. lenkų istorikas Adomas Naruševi- 
čius (Naruszewicz) spėliojo, kad lietuviai esą kilę iš alanų, mokėjusių lotyniškai; su jais galėję 
Lietuvon ir tikrų romėnų atklysti. Tokį spėliojimą patvirtinanti „daugybė lotyniškų žodžių 
lietuvių kalboje“? 

Panašumas į lotynų kalbą kėlė tam tikrą respektą šiaip jau mažai žinomai lietuvių kalbai, 
nes tada lotynų ir graikų kalbos buvo laikomos kalbų tobulumo pavyzdžiu. Berlyno akademijos 
skelbtąjį konkursą kalbos idealui nustatyti ir pagal jį įvertinti Europos kalbas laimėjęs Danielis 
Jenischas savo konkursiniame darbe (1796) minėjo lietuvių kalbą, iškeldamas jos vaizdingumą 
(gliickliche Bildsamkeit) ir ypač malonų skambumą, kurį jautęs girdėdamas lietuviškai kalbant 
ir kuris taip labai skyręsis nuo vokiečių kalbos (den abstechenden Woblklang der litauischen 
Sprache, gegen die deutsche gcbalten, empfand ich schon als Knabe). Dar labiau aukštino lietuvių 
kalbą Jenischas prakalboje prie Kristijono Milkaus žodyno (1800): kad ir neturtinga kultūros ir 
filosofijos sąvokų, lietuvių kalba savo struktūros savybėmis, primenančiomis graikų ir iš dalies 
lotynų kalbos tobulybes, galinti sukelti pavydą vokiečiui (Neid-einflėssen kėnnten) dėl jo kalbos 
nerangių artikelių, perkrovimo padedamaisiais veiksmažodžiais, dalyvių trūkumo. 

Taigi lietuvių kalba buvo gretinama taip pat ir su graikų. Johannas Behmas pratarmėje prie 
Jono Rėzos psalmyno (Psalieras Dovydo, 1625) įrodinėdamas, kad lietuvių kalba esanti maišyta 
ir kilusi iš graikų bei lotynų kalbų, pateikė panašiai skambančią lietuvišką patarlę: Dewas dawe 
dantes, Dewas dos ir donos. Ją vėliau kartojo daugelis rašiusių apie lietuvių ir graikų kalbų pa- 
našumą: Chistophas Hartknochas, Teodoras Lepneris, Danielis Jenischas ir kt. Pilypas Ruigys, 
surašęs beveik 400 graikiškų žodžių, kurių atitikmenis rado lietuvių kalboje, teigė: ne tiek įrodyti 
reikia, kad lietuvių kalba kilusi iš graikų, kiek paaiškinti.? 

Buvo siejama lietuvių kalba ir su slavų kalbomis, paplitusiomis visoje Rytų Europoje. Jau XV a. 
įžymusis humanistas Enėjas Silvijus Piccolomini (vėlesnysis popiežius Pijus II) rašė, kad lietuvių 
kalba esanti slaviška (Sermo gentis Scblavonicus est). Vėliau tokią pažiūrą itin stiprino faktas, 


5. eruliai buvo giminės Lietuvos. Kaipogi yra užrašyta malda “Tėve mūsų? tų erulių kalboj, kurie apsigyveno 
Meklenburgijoj. Malda ta rodo aiškiai, jog visi eruliai kalbėjo lietuviškai; o tą “Tėve mūsų" dėl pastiprinimo tos 
teisybės norintiems viską žinoti žmonėms čia šalip priliepsiu su visomis šakomis Lietuvos kalbos, o tokiu būdu 
kiekvienas skaitytojas parsai galės pamatyti“ (S. Daukantas, Raštai, Vilnius, 1976, t. I, p. 53). 

“ A. L. von Schlėzer, Gescbicbte von Littauen als einem eigenen Grossfūrstenthume, Halle, 1785, p. 4. 

7 A. Naruszewicz, Historia narodu polskiego, Warszawa, 1824, t. 1, d, 1, p. 125. 

* D. Jenisch, Pbilosopbiscb kritische Vergleichung und Wūrdigung von vierzebn ūltern und neuern Sprachen Euro- 
pens, Berlin, 1796, p. 112, 491. 

* P. Ruhig, Betracbtung..., p. 16. 

10 Scriptores rerum prussicarum, Leipzig, IV, 1870, p. 238. 

kad senųjų lietuviškų knygų kalba buvo tiesiog prišiukšlinta slavybių. Antai Pilypas Ruigys, sutik- 
damas, kad lietuvių kalba esanti slaviškųjų sesuo, gretino su lenkiškais lietuviškus žodžius, tarp 
kurių buvo daug tokių slavybių kaip abrozas, bagotas, čėsas, kytrybė ir t.t. Dar aiškiau pasisakė 
lietuvių kalbos gramatikos ir giesmyno autorius Gotfridas Ostermejeris: „Lietuvių kalba turi 
visas tikrai slaviško [ecbtslaviscben]) dialekto žymes.“!' Iš gausių kitų galime paminėti žymųjį 
čekų kalbininką Josefą Dobrovskį, kuris rašė: „Nė viena kalba visoje Europoje nėra tokia artima 
slaviškajai, kaip senovės prūsų, latvių ir lietuvių kalbos.“!? Ne visi su tuo sutiko. Anot Bohušo, 
įrodinėti tokį aiškų dalyką, jog lietuvių kalba skiriasi nuo slavų, būtų tas pats, kaip mėginti vidu- 
dienį saulę apšviesti žiburiu ar žvake.B 

Kadangi lietuvių kalba buvo siejama su įvairiomis kalbomis, ne vienam galėjo pasirodyti, kad 
ji yra kitų kalbų mišinys. XVIII a. istorikas Johannas Erichas Thunmannas tvirtino, esą lietuviai 
yra „Slavai, sumišę su suomiais ir gotais“.!“ Jis manė, kad trys ketvirtadaliai lietuvių kalbos žodžių 
esą slavų kilmės, o suomiškų ir gotiškų skolinių jis rado po šimtą. Kadangi Thunmannas buvo 
žinomas ano meto mokslininkas, jo nuomonė apie lietuvių kalbą buvo ir kai kurių kitų pom, 
pvz., žymiojo rusų istoriko Nikolajaus Karamzino. 

Tokią nuomonę kritikavo Gotfridas Ostermejeris. Thunmannas visai neteisingai manąs, kad 
jūrininkystės žodžiai lietuvių kalboje esą suomiškos kilmės; kas nueitų pas lietuvį žveją ir jo 
paklausytų, išgirstų grynai lietuviškus laivininkystės ir žvejybos dalykų pavadinimus.“ Vėliau 
studentas Daukantas piktinosi tokiais mokslininkais, kurie, patys nemokėdami lietuviškai, „sti- 
gavoja [= tvirtina, įrodinėja], jog lietuvių kalba būk esanti sąmėžiniu visokių kalbų, [... ir] vadina 
ją nuošlavomis visokių kalbų“! 

Buvo ir tokių, kuriais Daukantas nebūtų turėjęs piktintis, nes jie laikė lietuvių kalbą savaimin- 
ga ir neišvedžiojo jos iš kitų kalbų. Štai Augustas Ludwigas Schlėzeris manė, kad lietuvių kalba 
nieko bendro neturinti nei su gotų, nei su suomių kalbomis, o jos panašumų su slavų kalbomis 
ne tiek jau daug, kad ją galima būtų laikyti slaviška.!? Lietuvių kalbą savaiminga laikė ir Janas 
Potockis, kuris savo veikale Essay sur Vhbistoire universelle et recherches sur celle de la Sarmatie 
(1789-1792) visas Europos kalbas skirstė į keturias pagrindines grupes (langues-mėres): keltų, 
germanų, slavų ir lietuvių. Peržiūrėtame Friedricho Wilhelmo Haacko žodyne (1730) Potockis 
iš 6040 žodžių rado tik apie 30 lotyniškų skolinių, vieną graikišką ir 200-300 slaviškų.!? Vėliau 
lietuvių kalbos savaimingumą ir turtingumą karštai gynė Bohušas: jei pašalintume iš jos lenkiškus 
ir vokiškus skolinius, ji vis tiek liktų turtinga kalba; o kas gi būtų, atėmus iš prancūzų kalbos loty- 
niškus žodžius, iš olandų - vokiškus, iš anglų — saksiškus, daniškus ir prancūziškus? Tos kalbos 
neatlaikytų ir sunyktų.!? Beje, šis Bohušo teigimas imtas iš Ruigio veikalo,?? kuris buvo plačiai 
skaitomas ir kitų, rašiusių tada apie lietuvių kalbą. 


G. Ostermeyer, Gedanken von den alten Bewobnern des Landes Preussen, Konigsberg-Leipzig, 1780, p. 7. 
J- Karlowicz, „O języku lirewskim“, Rozprawy i sprawozdania z posiedzieni wydialu filologicznego Akadejii Umie- 
jetnosci, Krakėv, t. II, 1875, p. 212. 

5 X. Bohusz, O poczatkach ..., p. 96. 

J. Thunmann, Untersuchungen ūber die alte Geschichte einiger nordischen Vėlker, Berlin, 1772, p. 9. 

1 G. Ostermeyer, Gedanken ..., p. 88. 

* S. Daukantas, Raštai, t. I, p. 64. 

17 A. L. Schlūzer, Geschichte von Littauen ..., p. 13. 

** A. Brūckner, Jana br. Potockiego prace i zaslugi naukowe, Warszawa, 1904, p. 50-52. 

* X. Bohusz, O początkacb..., p. 154. 

2 P. Ruhig, Betrachbtung ..., p. 67. 

Taigi nestigo mokslinėje raštijoje įvairių įvairiausių nuomonių apie lietuvių kalbą. Pacituosime 
dar įžymųjį Respublikos žlugimo laikų veikėją ir publicistą Hugo Ko!lątajų, kuris rašė: 


Žemaičių kunigaikštija turi nuosavą kalbą, nepanašią nė į vieną Europoje. Vaivadijos, sudarančios tikrąją 
pirmykštę Lietuvą, ligi šiol išlaikė lietuvių kalbą, kuri yra senosios skitiškos mišinys su slaviškąja; Kurše ir 
Infliantuose šneka kalba, sudaryta iš žemaitiškos ir vokiškos.2! 


Tiesiog gėda turėjo būti dėl tokio nenusivokimo apie kalbą savo artimų kaimynų, ilgus amžius 
greta gyvenusių toje pat Respublikoje! 

Nenuostabu, kad lietuvių kalba susidomėjo 1800 m. įsteigtoji Varšuvos mokslo bičiulių drau- 
gija (Towarzystwo Warszawskie Przyjaci6! Nauk). Jos pirmininkas vysk. Janas Albertrandi taip 
kalbėjo 1803 VI 5 posėdyje: 


Ne tik sekant senovės rašytojų pėdomis mums leista tyrinėri tautų pradžią ir kilmę, ber ne mažiau kalba ir 
jos išlikę nebylūs paminklai tinka parodyti jų (r-y- tautų] pradžią, išsišakojimą ir giminystę. [..-] Tai buvo 
paskatinimas mūsų Draugijai ieškoti tikslesnių žinių apie kalbą tautos, taip glaudžiai su mumis sujungtos, 
kad vieną bendrą su mumis pripažino tėvynę, nors ir būdama skirtingos kilmės.22 


Kurgi kitur galėjo tuo reikalu kreiptis Varšuvos draugija, jei ne į Vilniaus universitetą, tuo metu 
vyriausiąja mokykla vadintą. 

Tų dviejų institucijų susirašinėjimo lietuvių kalbos reikalu penki laiškai (faktiškai jų nuorašai 
senojo Vilniaus universiteto siunčiamųjų ir gaunamųjų raštų knygoj) buvo jau seniai aptikti Vil- 
niaus universiteto bibliotekos rankraštyne (Depozyt XX. Czaroryskich, nr. 37): keturi Varšuvos 
draugijos 1802-1803 m. raštai ir Vilniaus universiteto atsakymas. Jie spausdinami šio straipsnio 
prieduose. Beje, vieną raštą (vysk. Jono Kosakovskio 1802 XII 27/1803 I 8) aš jau 1934 m. buvau 
radęs Krokuvos universiteto bibliotekoje ir 1939 m. paskelbęs.2* 

Pirmąjį (1802 V 29) draugijos pasiteiravimą apie lietuvių kalbą yra pasirašęs Lietuvos teisės 
istorikas Tadas Čackis (Czacki), pavadavęs tuo metu iš Varšuvos išvykusį pirmininką. Rašė Čac- 
kis, kad pakankamai nežinome, kaip labai lietuvių kalba skiriasi nuo žemaičių, ar tos kalbos vi- 
siškai skirtingos, ar giminingos. Draugija prašanti atsiųsti 200-300 lietuviškų ir žemaitiškų žo- 
džių, paimtų iš kasdieninės vartosenos, pvz., savaitės dienų, mėnesių, žemės ūkio įnagių, galvijų 
ir laukinių žvėrių (ypač taurų, lūšių, sabalų ir elnių), lanko, strėlinės, strėlių, šalmo, iečių, šarvų 
pavadinimus. Prašė taip pat pranešti apie nepažįstamus rašmenis, kurie gali susirasti ant akmenų 
ar kitose vietose ir pagal tradiciją yra laikomi žemaitiškais ar lietuviškais. 

Beje, senoviškų lietuvių raidžių klausimas domino ir patį Čackį. Savo veikale apie lietuvių ir 
lenkų teises (1801) jis rašė, kad lietuviai ir žemaičiai tebevartoja savo kalbą, bet jų knygos spaus- 
dinamos „mūsų abėcėle“ (125221 abecadtom); tikrų lietuviškų ir žemaitiškų rašmenų nesą rasta. 
Betgi kitoje veikalo vietoje Čackis užsiminė, kad istorikas Adomas Naruševičius jam sakęs apie 
Žemaitijoje prie Ariogalos aptiktą antkapį su runų raidėmis.25 Čackis sakėsi taip pat girdėjęs iš 


2! H. Kollątaj, Stan oswiecenia w Polsce w ostainich latachb panowania Augusta III, Warszawa, 1905, p. 24. 

2 Roczniki Towarzystwa Warszawskiego Przyjaciėt Nauk, Warszawa, 1803, t. II, p. 269-270, 

B V. Maciūnas, Lituanistinis sąjūdis XIX amžiaus pradžioje, Kaunas, 1939, p. 308. 

* T. Czacki, O litewskich i polskich prawacb, Krakėw, 1861, t. L, p. 54. 

2 Ten pat, p. 18. Tą žinią iš Čackio mielai citavo Daukantas Darbų senovės lietuvių ir žemaičių išnašoje: „Atmena- 
mai dar buvo iškasę ties Ariogala kūlį ketvirtainišką, ant kurio buvo runų rašytinės išraubtos, kurį kūlį vyskupas 
Naruševičius patsai sakęs regėjęs“ (S. Daukantas, Raštai, t. I, p. 46). 

karaliaus Stanislovo Augusto, kad jo pirmtako Augusto III laikais prie Šventosios upės buvę rasti 
trys iš kaulo padaryti trimitai, ant kurių buvę išraižyti į raides panašūs ženklai.25 

Domėjosi Cackis ir pačia lietuvių kalba. Antai vėliau susirašinėjo su Dionizu Poška, kuris savo 
eiliuotame lietuviškame laiške gyrė jį, kad „pradžios lietuvių kalbos prapuolusios ieškai“, ir tikė- 
josi, kad „šlovės dievaitė, kaip mūsų Bogušo, / Ant Tavo garbios galvos dės vainikų krušą“. Savo 
1826 IX 26 laiške prof. Jokimui Leleveliui Poška citavo Čackio 1811 VIII 15 laiško pasisakymą 
apie lietuvių kalbą: „... ta kalba yra stipri, rišli [zw/ez4y] ir turi savyje tikrų turtų [ma prawdziwe 
bogactwa) [...] tos kalbos azijinė kilmė yra akivaizdi.“ , 

Aname eiliuotame laiške Poška dar minėjo, kad Cackis Žemaičiuose teiravęsis Sirvydo žo- 
dyno, nes „Turėdams visoms kalboms pažintę apšviesrą, / Nori ir mūsų kalbos raštą pažymėti.“ 
Lietuviškomis knygomis Čackis jau iš seniau domėjosi ir rūpinosi jų įsigyti. Štai 1802 m. grįž- 
damas iš Prūsijos, kur buvo gavęs karaliaus leidimą pasinaudoti mokslo reikalui Karaliaučiaus 
archyvais, Čackis parsivežė kelias lietuviškas knygas: evangelijas, psalmes, giesmyną, postilę, 
gramatiką ir žodyną (apie tai pranešė 1802 VII 21 laišku lenkų žodynininkui Samueliui Bogu- 
mižui Lindei).2š į 

Draugijos 1802 XII 2 posėdyje Čackis referavo apie Kristijono Milkaus lietuvių kalbos 
žodyną (1800) ir Gotfrido Ostermejerio gramatiką (1791), iškeldamas lietuvių kalbos tyrinėji- 
mo svarbą. Jo siūlymu Vilniaus vyskupas Jonas Kosakovskis, ką tik (1802) išrinktas draugijos 
nariu ir tuo metu viešėjęs Varšuvoje, buvo paprašytas, kad tuo dalyku sudomintų Vilniaus 
universitetą.2? 

Po poros savaičių (1802 XII 16) draugijos pirmininkas Albertrandi pasiuntė tuo reikalu raštą 
Vilniaus universitetui. Kiekvienos kalbos išnagrinėjimas esąs ir sprendimas apie ją kalbančios 
tautos ryšius su kita tauta, taip pat apie išsireiškimų gausą ar stoką augančių ar subrendusių 
visuomenių kalboje. Lietuvių tauta ir jos kalba seniau buvo plačiai išsišakojusi, o šiandien išliko 
tikrajame Lietuvos ir Žemaitijos židinyje. Pirmieji Europoje [Lietuvos istorikas Albertas] Kojelavi- 
čius ir savo žodyne Konstantinas Sirvydas, mokyti vyrai ir Vilniaus akademijos nariai (cztonki 
Waszey szkoly), rašė apie tą kalbą. Pirmasis, ėmęs Tacitą pavyzdžiu, gal ne per kritiškai (zbyt 
lekko) pateikė svetimųjų nuomones, dėl kelių žodžių bendrumo palygindamas herulių kalbą su 
lietuvių. Antrasis žiūrėjo tik kasdieninės vartosenos, kad lenkas ir lietuvis galėtų vienas kitą su- 
prasti. Svetimšaliai vėliau mus pralenkė, kai Būttneris?? ir Rūdigeris?! atkreipė dėmesį į kalbų 


26 T. Czacki, O litewskich i polskich prawach, p. 54. 

D. Poška, Raštai, Vilnius, 1959, p. 595. 

„Littewskie Ewangelie, Psalmy etc. od 1600 r. drukowane, rėwnie Kancional, Postille, Grammatyka, i Dykcio- 

narz Littewski, są zapelnieniem niedostatku w tey mierze moiey biblioteki“ (V. Maciūnas, „Bohušo veikalas apie 

lieruvių kalbą“, Archivum philologicumn, t. VI, 1937, p. 86 (RR, p. 348)). 

„Następnie przedstawi! stownik litewski Mielckego į gramatykę tegoz języka Osternagera [t.y. Ostermeyera|, 

podnosząc waznošė badarfi w tym przedmiocie. Na jego wniosek uproszonym zosta! biskup wileūski Kossakows- 

ki, by zainteresowal owym przedmiotem Szkolę glėwną wileūską“ (A. Kraushar, Towarzystwo Warszawskie 

Przyjaci6l Nauk, 1800-1832, Krakow, 1900, t. I, p. 226). 

Christian Wilhelm Būttner (1716-1801), gamtininkas, bet labiau pasižymėjęs kalbų, jų kilmės ir giminystės ty- 

rinėjimais; davęs daug straipsnių apie įvairias mažai žinomas kalbas 1787-1789 m. Petrapilyje išleistam poliglo- 

tiniam žodynui. 

3  fohann Christian Rūdiger (1751-1822), Hallės universiteto kameralistinių (to meto ekonominių) mokslų pro- 
fesorius, pasižymėjęs ir kaip lingvistas savo veikalu Grundriss einer Geschichte der menschlichen Sprache nach 
allen bekannten Mund- und Schbriftarten (1781) ir kalbiniu žurnalu Neuester Zuwachs der teutschen, fremden und 
allgemeinen Sprachkunde (1782-1796). | 


y 

kilmę ir šaltinius. Ostermejeris,?2 Thunmannas?3, Milkus?“ padėjo ypatingų pastangų, kad tos 
kalbos nagrinėjimas ir mokymasis būtų lengvesnis. Tame darbe padėjo Kantas“, žmogus, kuris 
atsistojo šalia Platono. Draugijos trečiasis skyrius [istorijos, literatūros ir kalbų] išdėstė Lietuvos 
senovės ir lietuvių kalbos tyrinėjimo reikalą. Skyriaus pateiktų ir draugijos priimtų klausimų 
nuorašas persiunčiamas [deja, jis bent kol kas dar neaptiktas] universitetui su prašymu paremti 
draugijos užsimojimus. Draugijos narys ir universiteto kancleris (Wasz Kanclerz)* Vilniaus vysk. 
Kosakovskis plačiau išdėstys tą prašymą. 

Savo raštą Vilniaus universitetui Kosakovskis pasiuntė 1802 XII 13/25. Kadangi draugijos tiks- 
las — išsaugoti kalbą ir tautos paminklus, tad jos dėmesio vertos kalbos tautų, su Lenkija sujung- 
tų ir kadaise vienoje valdžioje buvusių. Ypač kad svetimšaliai mokslininkai duoda tautiečiams 
čia pavyzdį, vokiškai išleisdami lietuvių kalbos žodyną. Tą veikalą persiųsdama, draugija prašo 
jį peržiūrėti ir pateikti savo nuomonę drauge su lietuvių kalbos taisyklėmis. Draugija taip pat 
pageidauja surinkti lenkiškas ir lietuviškas dainas - moralines, religines ir istorines (moralne, 
nabožne ir bistoryczne), kurios gali būti išlikusios žmonėse ir senuose raštuose??: be to, garsiąsias 


32 Gotfridas Ostermejeris (Ostermeyer, 1716-1800), lietuviško giesmyno (1781), gramatikos (1791), lietuviškų gies- 
mynų istorijos (1793) ir kitų raštų autorius. 

3 Johann Erich Thunmann (1746-1778), vokiškai savo veikalus leidęs švedų istorikas. Rašinyje Ūberden Ursprung 
deralten Preussen und der ūbrigen lettischber Volker (1772) Thunmannas svarstė apie lietuvių kalbą, laikydamas ją 
slavų, gotų ir suomių kalbų mišiniu. Vėl kitame rašinyje, Versuchte Erklūrung einer alten Preussischen Aufschrift 
(1772), XVI a. kronininko Simano Grunau pareiktąjį tariamos Videvuro vėliavos įrašą širaip išskaitė: „Diew 
Korg supyk su pustitoieis, uztik szus“ (Gott Korchel ziūrne mir den Verbeeren und tue ibnen Boses), ir nagrinėjo 
įrašo prasmę. Ant Šiaurės Vokietijoje rasto dievaičio stabo jis vėlgi išskairė maldelę: „Perkun. Dewaite. Ne. Mu- 
seis un Man“ (Perkun Gėttchen, schblage nicht auf mich) (V. Maciūnas, Lituanistinis sąjūdis ..., p. 171). Apie tuos 
Thunmanno maldų išskaitymus užsiminė Daukantas savo Darbuose senųjų lietuvių ir žemaičių: lietuviai turėję 
„Savo raštą, vadinamą runų raštu, šiandien suvisu užmirštą, kuriame vienok garsus vyras moksle Tunmanas ne 
kelis žodžius lietuviškus, bet visas maldas, tenai pirm tūkstančio rasi metų rašytas, išskaito ir rodo, jog tas raštas 
buvo senovėj tikruoju raštu senųjų lietuvių ir prūsų“ (S. Daukantas, Raštai, r. I, p. 45-46). 

* Kristijonas Gotlibas Milkus (Mielcke, 1732-1807), lietuviškų eilėraščių ir giesmių autorius, 1800 m. išleidęs lie- 
tuvių kalbos žodyną ir gramatiką. 

3 Kantas tik pridėjo palankią lietuviams ir jų kalbai prakalbą (Nachschbrift eines Freundes) prie Milkaus žodyno. 

3 Tai buvo daugiau tik tam tikras garbės titulas (J. Bieliūski, Uziwersytet Wilenski, Krakow, t. III, 1900, p. 1). 

37 XVIII amžiuje iškilęs didelis susidomėjimas tautosaka neaplenkė ir lietuvių dainų. jas labai išgyrė Lessingas, ap- 
tikęs jų trejetą Ruigio Betrachbtunge. Palankių joms žodžių skyrė įrakingasis tada Herderis ne vienoje savo plačiai 
skaitomų raštų vietoje. Gražiai apie jas atsiliepė prakalbose prie Milkaus žodyno, kurį draugijai referavo Čackis, 
Danielis Jenischas ir C. F. Heilsbergas. Visuotinį domėjimąsi liaudies poezija stiprino bekyląs romantizmas, kuris 
XIX a. pradžioje įsigalėjo ir lenkų literatūroje, ypač Vilniuje. Ber dar 1819 m. laikraštyje Dziennik Wilenski Vilniaus 
universiteto rektorius Jonas Sniadeckis piktinosi, kad jaunieji poetai rašą apie laumes ir įvairius vaiduoklius: „Argi tos 
nesąmonės ir plepalai, iškelti iš tamsybių ir prietarų amžių, gali dominti išlavintus žmones?“ (P. Chmielowski, Dzieje 
krytyki literackiej w Polsce, Warszawa, 1902, p. 143). Iš seniau betgi jau buvo keliama mintis, kad dainos ir apskritai 
tautosaka yra svarbus tautų istorijos šaltinis. Štai lenkų klasikinės (ar, senuoju terminu tariant, pseudoklasikinės) 
poezijos šulas Ignas Krasickis nurodė, kad istorikui būtų labai naudingas senoviškų dainų rinkinys (Dziela Įgn. Krasic- 
kiego, Warszawa, 1878, t. IV, p. 11). Vėlgi arkivysk. Stanislovas Siestšencevičius-Bohušas (Siestrzencewicz-Bohus2), 
savo istorijos veikaluose ne kartą lietęs ir lietuvių senienas bei kalbą (beje, jį ne kartą citavo Daukantas savo Būde 
ir Pasakojimuose apie veikalus lietuvių tautos senovėje), 1814 m. minėjo, kad jau prieš keliasdešimt metų Adomas 
Kazimieras Čartoriskis jį raginęs iš dainų (x pieniw krajowych) ar iš kitų šaltinių rinkti padavimus apie Lietuvos 
pradžią (V. A, Erancev, Polskoje slavianovedenije konca XVIII i pervoi četverti XIX v., Praga Čečskaja, 1906, p. 70). 
Tadas Čackis sakėsi ieškojęs teisės istorijos šaltinių „mūsų kaimiečių dainose“; apie lietuvių dainas jį informavęs 
Matas Neliubavičius (T. Czacki, O litewskich i polskich prawacbh, r. I, p. 22, 88, 292). Vėliau ir studentas Daukantas, 
kartodamastą visuotinai prigijusią mintį, rašė: „Lygia dalia senų dienų dainos gali daug atminimų ir palaikų senovės 
rodyti, kurias dar šiandien, noris retai, bet daugioj vietoj tebdainuoja“ (S. Daukantas, Raštai, t. I, p. 39). 

lietuviškas eiles, jėzuito Jurevičiaus parašytas pagal lotynų poezijos.pavyzdžius. Visa tai prašė 
atsiųsti drauge su lenkišku vertimu. 

Netrukus (1802 XII 27/1803 I 8) Kosakovskis pasiuntė universitetui pakartotinį raštą, prašyda- 
mas paskirti iš savo tarpo du ar tris asmenis, kurie visų pirma surinktų senoviškas lietuvių dainas 
ir jas pažodžiui lenkiškai išverstų; be to, draugijos nusiųstus lietuvių kalbos žodyną ir gramatiką 
išnagrinėtų, ypač sintaksės ir rašybos atžvilgiu, ir savo pastabas atsiųstų. Kadangi dar neišspręstas 
klausimas, ar senovės lietuviai yra turėję savo rašmenis, taip pat runų raides, kurias pateikia Lu- 
kas Davidas ir Grunau, o iš jų Bayeris?* ir Petrapilio akademijos metraščiai, buvo vartojamos tik 
šiaurės ateivių, ar buvo tikrai tautinės (wlašciwie narodowe), todėl prašo paieškoti ir pasiteirauti, 
ar kur nors Lietuvoje nėra užsilikusių tokių rašmenų; jei kur nors susirastų, prašo juos nupiešti, o 
ant akmenų ar lentelėse esančius surinkti. Draugija dar gavusi žinių, kad Naugarduke esančiame 
Mindaugo kalnelyje buvęs rastas akmeninis ketursienis (czworogran kamienny), o jame geležinis 
karstas, kuriame palaidotas kūnas su šarvais, karūna, skeptru ir raižyta lentele. Visa tai prašė 
ištirti ir aprašyti. 

Kosakovskiui 1803 II 17 atsakė universiteto sekretorius Kazimieras Naruševičius pranešda- 
mas, kad abu jo raštai buvę skaityti 1803 I 29 universiteto sesijoje, kur taip pat buvo pristatyta 
Ostermejerio gramatika ir Milkaus žodynas. Nors ir labai užimtas naujuoju krašto mokyklų per- 
tvarkymu, universitetas norįs, kiek galės, prisidėti prie tokio pagirtino pakvietimo ir įpareigojęs 
kelis savo narius pagal atsiųstus klausimus parinkti žinių apie lietuvių kalbą. 

1803 IV 26 draugijos posėdyje buvo perskaitytas Kosakovskio laiškas, kad Vilniaus universi- 
tetas jau tyrinėjąs lietuvių kalbą.?? Apie universiteto sudarytąją komisiją ir jos darbo rezultatus 
žinome iš Tado Čackio 1804 XII 20 bendrame komisijos posėdyje Vilniuje surašytų 27 pastabų, 
kurias iš Čartoriskių muziejaus (Krokuvoje) rankraštyno paskelbė 1911 m. Pranas Augustaitis 
savo daktarinėje disertacijoje apie lietuvybės elementus ankstyvajame lenkų romantizme.“? Aną 
Vilniaus profesorių komisiją sudarė Fizikos-matemarikos skyriaus dekanas kun. Juozas Mickevi- 
čius (1740-1817), literatūros ir retorikos dėstytojas (taigi vienintelis filologas komisijoje) Pilypas 
Nerijus Golianskis (Golaūski, 1753-1824), teisininkas ir ekonomistas, vėlesnysis universiteto 
rektorius Simanas Malevskis (1759-1832) ir architektas Mykolas Šulcas (Szulc, 1769-1812). 

Per menkai jie visi nusivokė apie lietuvių kalbą, ir jų palaidos pastabos negalėjo patenkinti Var- 
šuvos draugijos. Todėl ji pavedė savo naujam nariui, 1804 m. iš Lietuvos Varšuvon nusikėlusiam 
kun. Pranciškui Ksaverui Bohušui (Bogušui, vėliau ne kartą lietuvintam į Baužą, Bagužą ar Bagu- 
žį; 1746-1820), parengti išsamesnį pranešimą apie lietuvių kalbą. Jis tai ir padarė 1806 XII 12 
viešame draugijos posėdyje.“ Bohušo referatas buvo 1808 m. išleistas atskira knyga, o 1810 m. 
pakartotinai paskelbtas draugijos metraštyje Roczniki Towarzystwa Krėlewskiego Warszawskiego 
Przyjaci6t Nauk. 


3 Gorrlieb Siegfried Bayer (1694-1738), didžiai mokytas istorikas ir kalbininkas (ypač orientalistas), Rusų moks- 


lo akademijos narys (daug vokiečių buvo tada prigužėję Petrapilin). Karaliaučiuje gimusiam ir čia universitetą 
baigusiam Bayeriui nebuvo svetimi ir vietos istorijos reikalai: jis bendradarbiavo tokiuose Prūsijos leidiniuose 
kaip Erleuterties Preussen, Acta Borussica, Das Gelebrte Preussen. Savo rašinyje „Vecus inscriptio Prussica“ (Com- 
mentarii Academiae Scientiarum Irmperialis Petropolitanae, r. I, 1729) jis nagrinėjo tariamąjį seną prūsišką įrašą, 
randamą XVI a. kronininkų Simano Grunau ir Luko Davido veikaluose (F. Babinger, Gottlieb Siegfried Bayer 
(1694-1738): Ein Beitrag zur Geschichte der morgenlūndischen Studien im 18. Jabrbundert. Mūnchen, 1915). 

* A. Kraushar, Towarzystwo Warszawskie Pryjaci6t Nauk, t. I, p. 234. 

* Fr. Augustajtis, Pierwiastki litewskie we wczesnym romantyzmie polskim, Krakow, 1911, p. 44-45. 

1 X. Bohusz, O paczgtkacb...., p. 5. 

Bohušo veikalas buvo pirmoji ir ne visai maža lenkiškai parašyta knyga apie lietuvių kalbą, 
todėl sulaukė lenkiškoje visuomenėje didelio dėmesio. Ypač patiko ji Lietuvos žmonėms tuo ne- 
paprastu lietuvių kalbos senoviškumo, grožio ir turtingumo išaukštinimu. Palankiai atsiliepė 
apie ją įtakingasis vokiečių literatūros žurnalas Leipziger Literatur Zeitung (1813, nr. 181): dėl 

"autoriaus didelio apsiskaitymo, pagrindinio šaltsinių išstudijavimo ir rūpestingo kritiškumo tai 
neabejotinai vienas iš svarbiausių naujosios lenkų raštijos veikalų.*2 

Buvo žinoma Bohušo knyga ir kitur, už savo krašto ribų. Petrapilio žurnale Ulej (1811, nr. 4-6) 
buvo išspausdintas jos ištraukos rusiškas Vasilijaus Anastasevičiaus vertimas. Prancūzijoje 1809 m. 
Bohušo veikalo vertimą parūpino Jeanas Pierre'as Gascas (faktiškai tik suredagavo emigranto 
Bronislovo Bucevičiaus prancūzišką vertimą).“? Vaclovas Biržiška minėjo, žinios šaltinio nenuro- 
dydamas, kad Prūsijos valstybinėje bibliotekoje buvo vokiškas Bohušo knygos vertimas Abband- 
lungen ūber den Ursprung der litauischen Nation und ibre Sprache.“ 

Bohušo veikalas buvo tiesioginis Varšuvos draugijos susidomėjimo lietuvių kalba ir susirašinė- 
jimo tuo reikalu su Vilniaus universitetu rezultatas. 

Ryšium su anuo Varšuvos draugijos ir Vilniaus universiteto susirašinėjimu iškyla dar viena pro- 
blema: o kas gi buvo anas vysk. Kosakovskio 1802 XII 13/25 rašte minėtasis lietuvių poetas jėzui- 
tas Jurevičius, kurio raštų neturime ir nieko daugiau apie jį nežinome. Vaclovas Biržiška manė, kad 
tai bus buvęs Tadas Jurevičius.“ Beje, jėzuitų tarpe būta ne vieno Jurevičiaus. Rašė Biržiška: 


Lietuvos jėzuitų sąrašai tarp XVII-XVIII a. Vilniaus akademikų be Tado Jurevičiaus mini dar šiuos Jurevi- 
čius: Mykolą, kuris toje pačioje Akademijoje 1747.1II.12 gavo bakalauro laipsnį; Dominiką, kuris bakalauro 
I. gavo 1730.XII.10; Andrių, kuris 1689 m. gavo magistro laipsnį; Baltramiejų, gavusį 1684 m. magistro 
laipsnį; Stanislovą, kuris 1745 m. gavo magistro laipsnį, 1753 m. buvo Vilniaus akademijos matematikos 
profesorium, po 1754 m. buvo Vilniaus jėzuitų superioru, o paskiau Varšuvoj superioru. Be Tado, iš jų visų 
gal tik vienas Stanislovas bus buvęs aukščiau kiek iškilęs, bet ir jis, matematikas, greičiausiai su poezija nič- 
nieko bendro nebus turėjęs.“ 


Pagal Vaclovo Biržiškos surankiotus duomenis, Tadas Jurevičius buvo gimęs apie 1740 m. Poloc- 
ko vaivadijoje (greičiausiai jos lietuviškoje dalyje, apie Daugpilį), studijavo Vilniaus akademijoje, 
kur 1772 II 17 gavo filosofijos ir laisvųjų menų daktaro, o vėliau dar ir teologijos daktaro laipsnį. 
Bestudijuodamas mokytojavo aštuonerius metus jėzuitų mokyklose, gal ir Kražiuose.*? Popiežiui 


+ „Das Msp. [Manuskript] dieser Abhandlung wurde 1806 in einer 6ffentlichen Sirzung der K.G.d.F.d.W. [Kėnigli- 
chen Gesellschaft der Freunde der Wissenschaften] zu Warschau vorgelesen; 1808 aber des allgemeinen Beyfalls 
wegen gedruckt. Der Beweis fiir den aborigenischen Charakter der lirauischen Nation und Sprache ist mit Hūlfe 
der Geschichte und Sprachforschung von dem VĮ[erfasser] trefflich durchgefūhrt. Grosse Belesenheit, grūndliches 
Ouallenstudium und sorgsame Kritik zeichnen jenes Werk aus, das unstreitig zu den wichtigsten Erscheinungen 
der neueren poln[ischen] Literatur geh6rt.“ 

* Vertimo rankraštį Paryžiaus Nacionalinėje bibliotekoje 1939 m. aptiko ir jį su komentarais paskelbė A. Prioulr, 
„Une version franšaise de la Dissertation sur Vorigine de la Nation et de la langue Lithuanienne, par I'abbė X. Bo- 
husz“, Archivum pbilologicum, t. VIII, 1939, p. 83-181. 

* V. Biržiška, Aleksandrynas, t. II, p. 165. 

* V. Biržiška, „Nežinomas 18 a. poetas T. Jurevičius“, Žingsniai, Stadde/Elbe, 1947, nr. 10, p. 15-19; taip pat V. Bir- 
žiška, Aleksandrynas, t. II, p. 147-150. 

* V. Biržiška, Aleksandrynas, t. II, p. 148. Biržiška pažymėjo, kad visos žinios apie „akademikus Jurevičius mano 
paimtos iš Mykolo Biržiškos padarytų plačių ištraukų iš Laurea acadeznica ir kitų Vilniaus universiteto oficialinių 
dokumentų rinkinių“ („Nežinomas 18 a. poetas T. Jurevičius“, p. 16). 

“7 „Kur jis mokytojavo, dar nepavyko susekti, bet visai galimas daiktas, kad, be kitų vietų, bus dirbęs ir Kražiuose“ 
(V. Biržiška, „Nežinomas 18 a. poetas T. Jurevičius“, p. 17). 

1773 m. panaikinus Jėzuitų ordiną, Tadas Jurevičius buvo paskirtas Gardino dominikonų gim- 
nazijos filosofijos mokytoju, o 1781 m. tapo jos direktorium. Paskirtas atstatydinto karaliaus 
Stanislovo Poniatovskio kapelionu ir nuodėmklausiu, drauge su juo 1797 m. išvyko Petrapilin, 
kur gyveno iki jo mirties 1798 m. Grįžęs Lietuvon, buvo Vilniaus kapitulos išrinktas aktualiuoju 
kanauninku. 1800 m. paskirtas augustijonų vienuolynų vizitatorium. Mirė 1806 XII 8, greičiau- 
siai Vilniuje. 

Naujų duomenų iš Jėzuitų archyvo Romoje (Archivum Romanum Societatis Iesu) mano pa- 
prašyti parankiojo Grigaliaus universiteto (Pontificia Universitas Gregoriana) profesoriai Antanas 
Liuima ir Paulius Rabikauskas, kuriems esu labai dėkingas už malonią paslaugą.“? Buvo patiks- 
linta Tado Jurevičiaus gimimo data (1741 X 30) ir surasta, kad jis tikrai buvo mokytojavęs Kražių 
kolegijoje. Taip pat išaiškinta, kad Vaclovo Biržiškos minimi Mykolas, Dominikas, Andrius ir 
Baltramiejus Jurevičiai Vilniaus akademijoje studijavo kaip pasauliečiai ar kaip kitų ordinų vie- 
nuoliai; jėzuitų sąrašuose jų nėra. Svarbiausia - naujieji duomenys mus verčia atmesti prielaidą, 
kad Tadas Jurevičius bus buvęs anas nežinomasis lietuvių poetas. Mat kruopščioje jėzuitų doku- 
mentacijoje buvo nurodoma, kurias kalbas mokėjo jėzuitų kolegijų mokytojai. Ir štai Kražių ko- 
legijos 1776 (panašiai ir 1770) m. kataloge įrašyta, kad gudų tautybės (Natione Rutbenus) Tadas 
Jurevičius mokėjęs lenkiškai ir lotyniškai; apie lietuvių kalbos mokėjimą visai neužsiminta.“? Tuo 
tarpu tos pačios Kražių kolegijos 1749 m. kataloge skaitome, kad žemaitis (Samogita) Stanislovas 
Jurevičius, be lenkų ir lotynų kalbų, tobulai (perfecte) mokėjęs lietuviškai.?? 

Tasai Stanislovas Jurevičius gimė 1713 III 25. Įstojęs 1731 m. Jėzuitų ordinan, 1733-1734 m. 
dėstė Pašiaušės (25 km į piervakarius nuo Šiaulių) kolegijos žemiausioje klasėje (buvo prof. infi- 
mae), o kitais - 1734/1735 mokslo metais buvo Žadiškių (ar Žodiškio; Švenčionių, vėliau Vilei- 
kos aps.) kolegijoje (Collegium Zodziscence) sintaksės ir gramatikos mokytojas. 1735-1738 m. 
Vilniaus akademijoje studijavo filosofiją. 1738-1740 m. Pašiaušės kolegijoje dėstė retoriką ir po- 
etiką. 1740-1744 m. Vilniaus akademijoje studijavo teologiją, o 1745-1746 m. Vilniaus kolegijoje 
dėstė poetiką ir geometriją. 1746-1747 m. Kražių kolegijoje retorikos mokytojas, o 1747-1750 m. 
lietuviškų pamokslų sakytojas sekmadieniais, taip pat ir bibliotekininkas. 1750-1754 m. Varšu- 
vos kolegijoje dėstė matematiką. 1754-1755 m. buvo Vidžių misijos (Missio Vidzensis), priklau- 
siusios Alūkstos (latv. Ilūkstės) rezidencijai ir 1754 m. oficialiai atidarytos, pirmasis viršininkas. 
Nuo 1755 m. rudens Kražių kolegijoje dėstė matematiką, buvo bibliotekos prefektas, lietuviškų 
ir lenkiškų pamokslų sakytojas. 1760-1762 ir 1765-1766 m. jį randame, kaip rodo dokumentai, 


+ Man rašyti Antano Liuimos laiškai 1970 III 13, 1970 V 1, 1971 IX 6 ir Pauliaus Rabikausko - 1983 VI 23, 1983 VI 29. 
* 1š1766 m. Kražių kolegijos katalogo: „Taddaeus Jurewicz natione Rurhenus natus 1741 30 8bris [octobris] vale- 
tudinis bonae. Societatem ingressus 1757 die 5 8bris Studuir extra Societatem ad Rhetoricam inclusive, audivit 
eandem in Socierate annis 2, Philosophiam 3. Docuit grammaticam anno 1, Humaniora docer anno 2. Callet 
linguam Latinam et Polonicam. Est Ingenii, Judicii, prudenriae bonae, experientiae mediocris, Profectus in Lit- 
teris boni. Complexionis Melancholico-Sanguineae. Valet ad docenda Humaniora et Contionandum“ (Jėzuitų 
archyvas Romoje, Lith. t. 32, fol. 15r). 

Iš 1749 m. Kražių kolegijos karalogo: „P. Stanislaus Jurewicz Samogita. Valetudinis mediocris. Natus 1713 die 
25 Martii. Ingressus Societatem Anno 1731 die 26 octobris. Sruduit extra Societatem in scholis nostris ad Rhe- 
toricam inclusive. In Societate audivit Philosophiam an. 3bus, Theol. Schol. an 4. Docuit Grammaticam an. 3. 
Humaniora an. 3. Agic Concionatorem et Praefectum inferiorum Scholarum an. 2. Fecit professionem 4 votorum 
an. 1749 die 2 februarii. Est AA LL et Philosophiae Magister. Callet scientiam geometricam, praeter linguam po- 
lonicam et larinam, lituanicam perfecte. Est ingenii, iudicii, prudentiae, experientiae et profectus in litteris boni. 
Valet ad docenda speculativa, munia Ministri, Praefecti spiritus, Concionandum, Missiones, successu temporis 
valebit ad regimen“ (Jėzuitų archyvas Romoje, Lirh. t. 28, fol. 23v). 

Varnių jėzuitų rezidencijoje, greičiausiai bus čia buvęs ir lietuviškų pamokslų sakytojas. 1768 m. 
Kražių kolegijos dvarų prižiūrėtojas. 1769-1770 m. Pašiaušės kolegijoje pamokslų sakytojas, kla- 
sių ir bibliotekos prefektas. Čia ir mirė 1770 II 12. 

Stanislovo Jurevičiaus gyvenimo apybraižą pateikia ir Lenkų mokslų akademijos išleistasis 
biografinis žodynas?!, pabrėždamas jo sėkmingą pedagoginę veiklą, 1751-1754 m. dėstant mate- 
matiką Varšuvos jėzuitų kolegijoje (Collegium Nobilium). Nurodoma taip pat, kad jis mokytoja- 
vęs ir Kražiuose, bet apie jo darbą Pašiaušės ir Žadiškių kolegijose neminima. Taip pat neminima, 
kad jis buvo Kražiuose lietuviškų pamokslų sakytojas ir gerai mokėjęs lietuviškai. 

Stanislovą Jurevičių bus minėjęs ir Valančius, kai rašė Žemaičių vyskupystėje, kad per Žemai- 
čių vyskupo Antano Tiškevičiaus laidotuves 1762 m. „sakymus trys kunigai teigė - Giecus, pra- 
lotas, Jurevyčia, jėzavitas, skelbėjas Dievo žodžio, ir Kupscis, perdėtinis Kalvarijos klioštoriaus, 
dominikonas“.32 

Stanislovui Jurevičiui nebus buvusi svetima lietuviškoji religinė raštija. Knygelės Jezus, Maria, 
Jozapas Szwentas antrame (1824) leidime nurodoma, kad ankstyvesnįjį („„seney iszpausta“) leidi- 
mą (bibliografai jo dar nėra de visu aprašę) tikrino jėzuitas Stanislovas Jurevičius, 0 imprimatur 
pasirašė Žemaičių vyskupas Jonas (Lopacinskis) Alsėdžiuose 1768 XI 8 (Librum [...] conscrip- 
tum legi [...] Stanislaus Jurewicz Soc. Jesu mp. Imprimatur Joannes Episcopus Samogit. mp. Dat. 
Olsiadis [...] Anno Domini 1768 D. 8va Mensis 9bris) 33 

Atrodo, kad Stanislovas Jurevičius, žemaitis, visa generacija vyresnis už Tadą Jurevičių, lie- 
tuviškų pamokslų sakytojas, lietuviškai perfecte mokėjęs ir bent vienai lietuviškai religinei kny- 
gai pasirašęs aprobatą, ilgus metus šalia matematikos dėstęs retoriką ir poetiką ir bus buvęs anas 
vysk. Kosakovskio minėtasis lietuvių poetas. Jei tas autorius būtų buvęs Tadas Jurevičius, vysk. 
Kosakovskis juk būtų ir parašęs jam, gerai pažįstamam savo vyskupijos kanauninkui. Toji aplin- 
kybė ir pačiam Vaclovui Biržiškai buvo sukėlusi tam tikrų abejonių dėl Tado Jurevičiaus autorys- 
tės: „Tik ne visai aišku, kodėl, galėdamas dėl Jurevičiaus eilėraščių kreiptis tiesiogiai į patį dar 
gyvą autorių, jis tuo reikalu rašė rektoriui.“?* 

Ano nežinomo lietuvių poeto jėzuito Jurevičiaus problemą sukomplikuoja tai, kad Lietuvos 
jėzuitų tarpe XVIII a. pradžioje susirado dar du Jurevičiai, Antanas ir Jonas, dėstę kolegijose re- 
toriką ir poetiką, mokėję lietuviškai ir sakę lietuviškus pamokslus. 

Vienas iš jų, Antanas Jurevičius, žemaitis (kaip rašoma dokumentuose), gimęs 1692 HI 22 (nu- 
rodomos ir kitos datos: 1692 VI 13 ir 1693 I 24), į jėzuitus įstojęs 1713 m., 1714-1716 m. mo- 
kytojavo Kaune, 1716-1717 m. Kražiuose dėstė sintaksę ir gramatiką, 1717-1720 m. Polocko 
kolegijoje klausė filosofijos, 1720-1721 m. Mstislavlyje (Gudijoje) ir 1721-1722 m. Pinske dėstė 
retoriką ir poetiką, 1722-1726 m. Pinsko kolegijoje klausė teologijos ir 1726-1727 m. Kauno ko- 
legijoje dėstė retoriką ir poetiką. 1729-1730 m. atlikęs terciatą (tai Jėzuitų ordino nariams skirti 
tretieji bandymo metai) Nesvyžiuje, 1730 m. pradžioje atsikėlė į Kražius ir čia greičiausiai dėstė 
retoriką. 1730 m. atvyko Karaliaučiun ir iki 1732 m. buvo Braunsbergo kolegijai priklausiusioje 
misijoje (Missio Regiomontana) lenkų ir lietuvių pamokslininku. 1732 m. jis jau įrašytas Kauno 
kolegijoje kaip Kėdainių misionierius ir misijos dvarų prižiūrėtojas (missionarius Kieydanensis et 
procurator). Mirė 1733 V 3 Kaune ar Kėdainiuose. 


3 Polski stownik biograficzny, Wroclaw, 1964-1965, t. XI, p. 335. 
32: M. Valančius, Raštai, Vilnius, 1972, t. II, p. 167. 

> V. Biržiška, Lietuvių bibliografija, Kaunas, 1926, t. II, p. 142. 

“4 V. Biržiška, „Nežinomas 18 a. poetas T. Jurevičius“, p. 18. 

Antrasis iš jų, Jonas Jurevičius, irgi Samogita, gimęs 1687 I 28 ir 1707 m. įstojęs į jėzuitus, 
1709-1711 m. mokytojavo Drohičino (Gudijoje) kolegijoje, 1711-1714 m. Vilniaus akademijoje 
studijavo filosofiją, 1714-1716 m. Kražių kolegijoje dėstė sintaksę ir gramatiką, 1716-1720 m. 
Vilniaus akademijoje studijavo teologiją, 1720-1721 m. Kauno kolegijoje dėstė retoriką ir poeti- 
ką, 1721-1722 m. Kražių kolegijai priklausiusioje Tilžės misijoje lietuvių pamokslininkas (con- 
cionator lituanicus). Po to 1722-1728 m. dirbo Mintaujos rezidencijoje daugiausia kaip lietuvių 
pamokslininkas, išskyrus 1723-1724 m., kada atliko terciatą Nesvyžiuje. Nuo 1728 m. vėl Tilžėje 
kaip misionierius, 1733-1734 m. misijos viršininkas. 1734 m. perkeltas į Kražių kolegiją; čia ir 
mirė 1734 X 15. 

1730 m. Kražių kolegijos kataloge įrašyta, kad Antanas ir Jonas Jurevičiai moka lietuviškai, 
Antanas netgi perfecte.33 Tad anuo vysk. Kosakovskio paminėtu lietuvių poetu galėjo būti ne 
tik Stanislovas, bet ir Antanas ar Jonas Jurevičiai. Deja, šiuo tarpu stingame duomenų, kad aną 
poeto Jurevičiaus problemą neginčytinai išspręstume. 

Jurevičiaus lietuviškos poezijos nežinome. Kadangi vysk. Kosakovskis buvo prašęs Varšuvos 
draugijai atsiųsti Jurevičiaus lietuviškas eiles, rašytas pagal lotynų poezijos pavyzdžius, Vaclovas 
Biržiška manė, kad Bohušo veikale cituojami Vergilijaus Eneidos (4 eil.) ir Ovidijaus Metamor- 
fozių (30 eil.) ištraukų lietuviški vertimai ir yra Jurevičiaus eilėraščiai, kuriuos Bohušas bus 
galėjęs gauti iš Kosakovskio.3* Beje, Bohušas pateikia tas ištraukas ne kaip savo paties verstas: 
„Iš Vergilijaus ir Ovidijaus vertimų nuotrupų, laimingai išlikusių ir mano čia nusirašytų, atro- 
do, yra didelė galimybė, kad abu tie poetai ir kiti klasikiniai autoriai turėjo seniai būti išversti 
į lietuvių kalbą.“*7 Apie Jurevičių Bohušas visai neužsimena, net ir 1808 VII 2 laiške Adomui 
Kazimierui Čartoriskiui, kuriam skundėsi, kad sunku gauti rašomam veikalui reikalingos me- 
džiagos: būdamas mokyklų vizitatorium, skersai ir išilgai išvažinėjęs Lietuvą, bet neaptikęs 
kokio rankraščio ar lietuviško dokumento, nors jų visur teiravęsis; rengdamasis rašyti savo 
veikalą, jis kreipęsis į visus Lietuvoje, iš kurių tikėjęsis gauti kokių nors informacijų; rašęs ne 
universitetui ir ne kapituloms, iš kurių nieko nesitikėjęs, bet tiems, kurie buvę laikomi geriau- 
siai mokančiais lietuviškai: keliems klebonams, Kėdainių senjorui, Kauno miestiečiams (beje, 
Kauno kolegijoje Bohušas buvo seniau mokytojavęs), Vilniaus pijorams, Telšių bernardinams ir 
t.t.; deja, niekas jam net neatrašęs, vienas tik maršalka Lachnickis, Bohušo seserėnas, atsiuntęs 
lietuvišką religinę knygelę.33 

Pačiam Bohušui, gimusiam Ukmergės apskrities Vaisgenių kaime, lietuvių kalba jau nuo mažens 
nebus buvusi svetima, tačiau jis ne per geriausiai tebus mokėjęs lietuviškai. Kauno jėzuitų kolegijos 


5 „P. Antonius Jurewicz, Samogita, natus 1692 Februarii 22. Valerudinis bonae. Socieratem ingressus est 1713 Iulii 


25. Studuit extra Societarem ad Rhetoricam inciusive. In Socierate audivir Philosophiam annis 3, Theologiam 
Scholasticam an. 4. Docuit Grammaticam an. 3. Rhetoricam cum Poesi an. 5. Solam Rhetoricam anno medio. 
Missionarium egit an, 1. Nondum est in gradu, negue in litteris ullum habet gradum. Praeter Latinam ac Polo- 
nicam, callet Liruanicam perfecte“ (Jėzuitų archyvas Romoje, Lith. 24, fol. 10r). 
„P. Ioannes Jurewicz, Samogita, natus 28 lanuarii 1687. Valetudinis bonae. Societatem ingressus est 22 Iulii 1707. 
Studuit extra Societatem ad Rhetoricam inclusive. In Societate audivit Philosophiam annis 3, Theologiam Scho- 
lasticam an. 4. Docuit Grammaticam an. 4, Rhetoricam una et Poesim an. 1. Ėgir Concionatorem er Missiona- 
rium an. 10. Professionem 4 votorum fecit 15 Augusti 1724. Praeter Polonicam et Latinam callet Liruanicam“ 
(Jėzuitų archyvas Romoje, Lith. 24, fol. 10v). 

3 V. Biržiška, Aleksandrynas, t. II, p. 148-149. 

37 X. Bohusz, O poczgtkachb ..., p. 196. 

5 V, Maciūnas, Lituanistinis sąjūdis ..., p. 309. 

1767 m. kataloge įrašyta, kad jis mokėjęs lietuviškai imperfecte.?? Ilgai gyvendamas Vilniuje ir ne- 
mažai keliaudamas Europoje, bus ir daugiau primiršęs. Aukščiau cituotame savo 1808 m. laiške 
Cartoriskiui Bohušas užsiminė, kad, prieš pradėdamas rašyti savo veikalą, iš Karaliaučiaus įsigijęs 
gramatiką bei žodyną ir visą ketvirtį metų mokęsis lietuviškai. Ne geriausiai teišmoko, kaip galima 
spręsti iš jo veikalo.*! Ir jo veikalan įdėtieji Vergilijaus ir Ovidijaus ištraukų vertimai, kad ir kieno jie 
būtų, labai jau menki, ne kartą tiesiog nesuprantami, nepalyginus su originalu ar gerais vertimais.*2 
Kadangi Bohušas tik imperfecte mokėjo lietuviškai, atrodo nepatikima Liudo Jucevičiaus pateikta 
žinia, kad Bohušas išvertęs Vergilijaus Georgikas, kurių rankraštį iš įpėdinių įsigijęs Poška, o po 
šio mirties pats Jucevičius“3, Vaclovas Biržiška ir tą vertimą buvo linkęs priskirti Jurevičiui.“ 
Versti klasikinius autorius lietuviškai galėjo tada ne tik Jurevičius, bet ir kuris kitas mūsų litera- 
tas, kurio dabar gal nė vardo nežinome, kaip nežinojome ir Jurevičiaus. Mokyklose lotynų kalba 
buvo stipriai dėstoma, tad ir lotynų literatūra buvo daugeliui nesvetima. Štai Vilniaus universiteto 
prof. Jonas Loboika, 1825 III 29 pranešdamas žinomajam mokslo mecenatui grafui Nikolajui 
Rumiancevui apie Poškos žodyną, pabrėžė, kad Poška puikiai mokąs lotyniškai.5* Poška yra ir 
vertęs iš lotynų kalbos. Pvz., Vilniaus universiteto 1810 XI 15 mokslinėje sesijoje buvo paskai- 
tytos prof. Zacharijo Nemčevskio parūpintos Poškos poezijos ištraukos, daugiausia vertimai iš 
lotynų ir lenkų kalbų.“ Prie savo Mužiko Žemaičių ir Lietuvos Poška kaip motto pridėjo keturias 


* Iš 1767 m. Kauno kolegijos katalogo: „Xaverius Bohusz, Lituanus, valerudinis bonae, natus 1746 1 januarii. In- 
gressus Societatem 1761 26 7bris [septembris] Sruduit extra Societarem usgue ad Rhetoricain inclusive. In Socie- 
tate audivit Philosophiam a. 3. Nunc docet Grammaticam a. 2. Callet linguam Lacinam, Polonicam et Gallicam. 
Iam vero Germanicam, Lituanicam et Iralicam imperfecte. Est ingenit et iudiciiboni, prudentiae et experientiae 
similis, Profectus in Literis boni. Complexionis sanguineo-cholericae. Valet ad docendam Grammaticam, Huma- 
niora, Linguam Gallicam aut audiendam Theologiam“ (Jėzuitų archyvas Romoje, Lith. t. 32, fol. 11v). 

0... Z trudnošcią dostatem w Krėievcu Grammatyke i Stownik Litewski i przez caty kwartal jįęzyku wprzėd uc- 
zylem się Lirewskiego“ (V. Maciūnas, Lituanistinis sąjūdis ..., p. 309). 

«V. Maciūnas, „Bohušo veikalas apie lietuvių kalbą“, p. 96-99 (RR, p. 354-356). 

*2 Štai, pvz., dvi Eneidos eilutės (IV, 584-585) Bohušo veikale (p. 179): „Jau pirma ant žiames, naujas barstieie 

swiesibe / Titanas, raudona ausztra, gulima pametis.“ Tos pačios eilutės, verstos Antano Rukšos: „Jau ir Aušra 
apibėrė žemes spinduliais pirmutiniais, / Guolį Titono kilnaus palikus rausvai geltonuojant“ (Enejidė, Boston, 
1966, p. 75). 
Ai Metamorfozių eilutės (I, 1-4) Bohušo veikale (p. 181-183): „Giwenimas saulis buwa, auksztevs pakietta 
stebeymis, / Swiesu zybuati auksu, grazey lipsnoiu ligu pyropu. / Kieno Elefanto kauleis, auksztus wirszunis den- 
gioja / Sidabraney dwejapi swiesi blizgoiosi duries...“ ir Antano Dambrausko verstos: „Sauliaus rūmai aukšti su 
remiančiom dangų kolonom / Žalvario degė liepsnom ir auksu žėrėjo iš tolo. / Jų iškilius skliautus drambliakaulis 
baltas dabino, / O sidabrinė šviesa tviskėjo iš dvivėrių durų“ (Metamorfozės, Vilnius, 1979, p. 35). 

6 Savo rankraštyje Wiadomosci biograficzne i literackie o uczonych Zmudzinach, kurio nuorašą, pasiskolintą iš 
Michalo Brensztejno, skaičiau 1934 m. Vilniuje, Jucevičius nurodė, kad „zostawit jeszcze Bohusz w rękopišmie 
przektad litewski “"Ziemiaristwa" Wirgiliusza“. Taigi Georgikas, o ne Bukolikas, kaip rašoma 1975 m. išspausdin- 
tame lietuviškame Jucevičiaus veikalo vertime: „... paliko dar Bohušas Vergilijaus 'Bukolikų" vertimą“ (L. Jucevi- 
čius, Mokyti žemaičiai, Vilnius, 1975, p. 38). Ta pati klaida palikusi ir knygoje Lietuvių rašytojai: Bibliografinis 
žodynas, Vilnius, 1979, t. I, p. 225. Aną Jucevičiaus rankraščio ištrauką buvau pateikęs jau 1937 m. savo straips- 
nyje apie Bohušą („„Bohušo veikalas apie lietuvių kalbą“, p. 99). Beje, ir Encyklopedia Powszechna Orgelbranda 
(Warszawa, 1860, t. III, p. 906) buvo jau nurodžiusi, kad Bohušas vertęs Vergilijaus Georgikas (Ziemiaūstwo). 

“V. Biržiška, „Nežinomas 18 a. poetas T. Jurevičius“, p. 19; betgi Aleksaudryne tas veikalas jau vadinamas dvejo- 
pai: Georgikomis (t. II, p. 149) ir Bukolikomis («. II, p. 166). 

ss „Paškevič po latyni znajer prevoschodno“ (A. Kaupuža, „XIX a. pradžios Lietuvos kultūros veikėjai pagal prof. 
I.N. Lobojkos susirašinėjimą su N.P. Rumiancevu, muziejaus steigėju“, Literatūra, t. X, 1967, p. 192). 

“ M. Lukšienė, Lietuvos švietimo istorijos bruožai XIX a. pirmojoje pusėje, Kaunas, 1970, p. 93. 

lietuviškai verstas eilutes iš Vergilijaus Eneidos. Gal bus ir visą Eneidą išvertęs, nes Jucevičius 
rašė (1841) girdėjęs, kad vertimo rankraštis yra Poškos šeimos nuosavybė.*7 Kažkoks panevėžietis 
Jonas Šekeris (Jan Szekier) 1844 X 30 rašė nežinomam adresatui turįs Poškos ištrauką iš Ovidi- 
jaus ir žadėjo ją nusiųsti.“* Adomas Jakštas sakėsi matęs kelis puslapius Poškos verstų Ovidijaus 
Amores fragmentų.“? Aišku, kaip Poška, taip ir ne vienas kitas galėjo versti lotyniškąją poeziją, 
ir nėra reikalo visa tai būtinai priskirti Jurevičiui. Lygiai kaip nėra pagrindo Jurevičiui priskirti 
Bohušo veikale cituojamą eilėraštį apie karalaitę Vandą (Wanda buva graža merga, Lanku Kara- 
layte), kaip buvo linkęs Vaclovas Biržiška.? 

Iškilus ligi tol nežinotam poeto vardui, drauge atsiranda noras ieškoti jo kūrinių, išlikusių ano- 
niminių eilėraščių tarpe. Mykolas Biržiška spėliojo, ar Jurevičius nebus parašęs populiariosios 
dainos „Išaušt pavasaris, tai linksmos dienos“, o netgi ir kito XIX a. pradžios eilėraščio „Po tavo 
nuo mūsų atsitolinimo“.?! Atsargusis Mykolas Biržiška betgi apsidraudžia: „Visa tai, žinoma, spė- 
liojimai ir spėliojimėliai, kurių kai kas gal ir pasitvirtins.“?2 

Daug kategoriškiau sprendė Vaclovas Biržiška: 


Mykolas Biržiška [....] daro visai patikimą hipotezę, ar tik nebūtų Jurevičius parašęs ir aną pagarsėjusį jau 
XIX pradžioje eilėraštį „Išaušt pavasaris, tai linksmos dienos, Iš beržo tek sula kaip krikštolas vienas“, kurį 
pirmą kartą buvo paskelbęs kaipo liaudies dainą Emerikas Stanevičius Vilniaus žurnale „Tygodnik Wileūski“ 
IX 1820 m." ir kuris vėliau žmonių lūpose tiek pakitėjo, kad yra žinoma bent dešimt jo variantų." 


Žvalgėsi Vaclovas Biržiška Jurevičiaus eilėraščių ir kitur. Jis manė, kad vysk. Juozapo [turi būti: 
Jono!] Kosakovskio 1802 m. prašymas atsiųsti Jurevičiaus eilėraščius buvęs patenkintas. Be to, 
jis sieja tai su Varšuvos draugijos pirmininko Jano Paweto Woronicziaus pranešimu 1814 XII 21 
posėdyje (toliau Biržiška cituoja Aleksandero Krausharo veikalą"*) „apie Juozapo Kosakovskio 
lietuviškus eilėraščius, kuriuose jis išgiria lietuvių tautą ir ypač Vilniaus Vyriausiąją mokyklą, ir 
taip pat dainą apie Enriko Valois išrinkimą karaliumi“ ir daro išvadą: „... tai, matyti, buvo ne 
paties Kosakovskio eilėraščiai, bet tarp jo rankraščių išsilikę ir, jam mirus, surasti nepasirašyti 
Jurevičiaus eilėraščiai.“ 

Cia supainioti trys Kosakovskiai: 1) Livonijos vysk. Juozapas Kosakovskis, miręs (Varšuvoje 
sukilėlių pakartas) 1794 m., taigi nieko bendro neturėjęs su 1800 m. įsteigtąja Varšuvos draugija; 


L. Jucewicz, „Pisarze w narodowym języku litewskim, II: Dionizy Paszkiewicz“, Pišmiennichwo krajowe, War- 

szawa, 1841, p. 173; L. A. Jucevičius, Raštai, Vilnius, 1959, p. 562. 

[M. Davainis-Silvestraitis), Medega S. Daukanto bijografijai, Shenandoah, Pa., 1898, p. 83. 

A. Jakšras, „Kelios pastabos dėl Vaižganto biografijos“, Židinys, 1934, nr. 7, p. 25. 

* V. Biržiška, Aleksandrynas, t. II, p. 148. J 

" Taseilėraštis kaip lietuvių liaudies daina buvo Emeriko Stanevičiaus drauge su lenkišku vertimu paskelbtas laik- 
raštyje Tygodnik WileAski, 1820, t. X, p. 14-15. 

"2 M. Biržiška, „Žinia apie poetą Jurevičių“, Lietuvis, Dorverden, 1945 XI 1, nr. 15. 

"2 Vaclovas Biržiška apsiriko, nes Emeriko Stanevičiaus Vilniaus laikraštyje 1820 m. paskelbrasis ir anas ilgasis ei- 
lėraštis teturi panašias dvi pradines eilutes, o šiaip jau yra visai skirtingi dalykai. Tą pačią klaidą jau 1934 m. buvo 
padaręs Liudas Gira, tvirtindamas, kad aną ilgąją dainą yra paskelbęs Emerikas Stanevičius (L. Gira, „Lietuviškos 
eilėdaros kūrimosi raida“, Darbai ir dienos, t. III, 1934, p. 208). Iš Giros tą klaidą pakartojo Vincas Mykolaitis 
(Naujoji lietuvių literatūra, Kaunas, 1936, p. 32-33). 

*“ V. Biržiška, „Nežinomas 18 a. poetas T. Jurevičius“, p. 16, panašiai - Aleksandrynas, t. II, p. 149-150. 

* A. Kraushar, Towarzystwo Warszawskie Przyjaci6ž Nauk, t. II, d. 2, p. 88. 

“* V. Biržiška, „Nežinomas 18 a. poetas T. Jurevičius“, p. 16; panašiai Aleksandrynas, t. II, p. 148; bet čia rašoma 

ne Juozapas Kosakovskis, o tik J. Kosakovskis. 

2) Vilniaus vysk. Jonas Kosakovskis, miręs 1808 m., kuris ir prašė Vilniaus universitetą atsiųsti 
Varšuvai Jurevičiaus eilėraščius; 3) jo brolis Juozapas Kosakovskis (1757-1829), literatas ir poli- 
tinis bei švietimo veikėjas (1795 m. įėjęs Vilniaus edukacinėn komisijon, vėliau Vilniaus guberni- 
jos mokyklų direktorius), apie kurį ir kalbėjo 1814 m. Varšuvos draugijos pirm. Woroniczius. Ir 
dar apsiriko Vaclovas Biržiška. Juozapo Kosakovskio Spiewy litewskie — tai jo paties lenkiškos 
poezijos rinkinio antraštė, o ne kokie nors Jurevičiaus ar kurio kito lietuviški eilėraščiai.?7 Juoza- 
pas Kosakovskis, gimęs Krokuvoje, nors vėliau ir atsikėlęs Vilniun, tikrai nebus tiek pramokęs 
lietuviškai, kad ner būtų galėjęs lietuviškai rašyti poeziją. 

Baigiant svarstymus apie Jurevičių reikia konstatuoti, kad dar nieko tikro apie jo lietuviš- 
kus eilėraščius nežinome, nors ir buvo daryta, anot Mykolo Biržiškos, įvairių spėliojimų bei 
spėliojimėlių. . 


[1986] 


Priedai 


I 


Varšuvos mokslo bičiulių draugijos ir Vilniaus universiteto susirašinėjimas 
lietuvių kalbos klausimais 1802-1803 metais 
Iš Vilniaus universiteto bibliotekos rankraštyno 


1 


List Zgromadzenia Przyjaci6! Nauk Warszawskiego do JW Stroynowskiego, Rektora Uniwersytetu i Czton- 
ka Swoiego pisany. 

Zgromadzenie Przyjaci6t Nauk ma honor JWW/Ms Panu Dobrodz. przestač przedrukowaną Naukę oby- 
czaiowa, poprawione Tablice porėwnania miar i wag Francuzkich z Poiskiemi i Lirewskiemi, Obserwacyą 
o nowym planecie Cerery i opisanie przymiotėw i požytkėw Cibory Rošliny czyli Migdalkėw ziemnych. 
Rocznik zaš wszystkich czynnošci Zgromadzenia, przestanym będzie, iak Druk Jego skoficzonym zostanie. 
Wzywa Zgromadzenie JWWMS Pana Dobrodzieja, abyšs będąc na Czele Uczonych Męžow, raczyt następuią- 
cą pomoc Zgromadzeniu uczynič. 

1. Niewiemy doscarecznie iak daleko Język Litewski od Žmudzkiego się rėžni i czyli to są zupelnie 
oddzielne czy spokrewnione Dyalekty. Žyczytoby sobie Zgromadzenie, aby zupelnym brzmieniem mogto 
mieč 200 lub 300 stėw przystanych Litewskich i Žmudzkich, prosi tylko Zgromadzenie, aby te stowa byty 
wzięte Zz powszechnego užycia, iako to Dni Tygodniowych, Miesięcy, Narzędzi rolniczych. Bydla i dzikie- 
go Zwierza, szczegulniej Zubrėw, Rysiėw, Soboli i Renėw, rėwnie Luka, Saydaka, Strzal, Szyszaka, Kopii, 
Pancerza, wiadomošč po Litewsku i po Žmudzku potrzebna. 

2. Ježeli iest iaka wiadomošč o charakterach nieznaiomych, ktėre na kamieniach lub innych mieyscach 
mogtyby się znalešė, a podanie, czyli Tradycya twierdzi, že to są Žmudzkie i Lirewskie Charaktery, prosi 
Zgromadzenie o uwiadomienie. 

3. Dzieto Jm Pana Czackiego o Litewskich i Polskich Prawach ma bydę powtėrnie wydane. Gdy Zgroma- 
dzenie tę księgę przysposabia za swoię, a w tak wažney materyi mogace bydę blędy, mogą znaczne szkody 
przynosič, Zgromadzenie na žądanie Samego Autora w Imie Milošci Nauk, uprasza JWWMSs Pana Dob- 
rodzieja i Wszystkich w. Akademii Wilefskiey Uczonych Męžėw, aby raczyli dadę naysurowszč krytykę. 
Zgromadzenie dzielące swoich 


"7 Polski slownik biograficzny, t. XIV, Wroclaw, 1969, p. 274. 


337 


Czlonkėw pragnie doyrzale iuž owoce przysztym pokoleniom przynosič. 

Te są celnieysze progby, ktėre Zgromadzenie JWWMSs Panu Dobrodziejowi przesyla, pochlebia sobie 
že Kolledzy w Vilnie będący pozwolą, abyšmy Ich Dziela oddali Užytkowi Ziomkėw. 

Milo mi iest Imieniem Zgromadzenia wyznač Mię Zz winnym powaženiem, 2 ktėrym mam honor zostawač. 


JWWMS Pana Dobrodzieja Naynižszym Slugą 
T. Czacki zastępuiący niebędącego w Warszawie Prezesa 


29 Maja 1802. Warszawa 
No 1189 


2 


Od Jašnie Wielmožnego Albertrandego Biskupa Zenopolitaūskiego, Prezydenra Towarzystwa Przyjaciėl 
Nauk. 

Przešwietna Szkoto Glėwna. 

Uczone Towarzystwa maią ieden cel, a Zgromadzenie Przyjaci6! Nauk na iedney bedąc od Naddziadėw zosta- 
wioney Ziemi z slawnemi Szkolami Wileriską ir Krakowską, Ich wzywa pomocy, a swoią ofiaruie, 

Rozbiėr každego igzyka iesr sądem o pokrewienšrwie mowiącego nim Ludu zinnym Narodem, obtirošci lub 
niedostarku wyobražef, w dzieciūistwie, w wzrošcie i w doyrzalošci będących spoteczeristw. Lud Litewski i Jego 
język dawniey byly obszerniey rozgalęzione. Dziš w pokrewnych Braciach Lirrowach, i w siedlisku wlašciwym 
Litwy i Žmudzi zachowuie się. Pierwsi w Europie Koialowicz, za Jana Kazimierza krėtko, Konstantyn Szyrwid 
za Jana III. w slowniku, obydwa Czlonki Waszey Szkoly, Uczeni Męžowie, mėwili o tym igzyku. 

Pierwszy Tacyta biorąc za wzor može zbyt lekko w badaniu prawd i ich przyczyn cudze mniemania 
wystawil, gdy Herulėw igzyk z Lirewskim dla wspėlnicrwa kilku stėw porėwnal. Drugi szuka! tylko po- 
spolitego užytku dla Polaka i Litwina, aby w zwykley rozumieli siį mowie. Cudzoziemcy nas w tey mier- 
ze požniey wyprzedzili, i kiedy Būrtner i Rūdiger zwrėcili oko na dzieie i zrz6dla wszystkich iezykėw, 
Ostermeyer, Thu[n]mann, MĮi]elcke szczegėlnieysze pošwiecili starania, aby rozbi6r rego ięzyka i Jego 
nauka byly larwieyszemi. Kant, 6w Cztowiek, ktėry staną! obok Ptatona, aby podiug iednych šwiat uczyl! 
a podiug drugich šmialem wywrėceniem opiniėw wiekow šwiat zadziwi!, pomagal do tey pracy. Wydzial 
trzeci przetožy! potrzebę badania o Starožytnošciach w Litwie i o igzyku Lirewskim. Podane przez tenže 
Wydzia!, a od Zgromadzenia przyigte zagadnienia, mam honor w wypisie przestač. Uczeni Męžowie, udziel- 
cie naszym zamiarom wsparcia. Chcieycie pošwigcič częšč trudu waszego, kiedy My nasz czas i Waszemu 
pošwiecemy wezwaniu. Kollega nasz a Wasz Kanclerz JX Kanclerz Kossakowski Biskup Wileūski wspėlną 
porrzebę i naszą proebę obszerniey wystawi. 

Dla mnie iest rzeczą pochlebną wykonywuiąc zlecenie Zgromadzenia niešč wyznanie winnego uszano- 
wania z ktėrym mam honor zostawač. 


Przešwierney Szkoty Glėwney 

Naynižszy zawsze obowiązany Sluga 

Jan Albertrandi Bisk. Zenopo [litaūski], Prezyduiący 
16. Grudnia 1802 2 Warszawy 


3 


Od Wilenskiego Biskupa, Kanclerza Uniwersytetu i Kawalera Kossakowskiego 
Do Uniwersyteru Wilenskiego. 


W Imieniu Towarzystwa Przyjaciė! Nauk, udaię się do Was, Uczeni Męžowie, ktėrych podobny cel prac 
uczonych šcisley ztymže Towarzystwem iednoczy. Rozszerzenie šwiatta i zachowanie języka oraz pamiątek 
Narodowych szczegėlnym iest Towarzystwa zamiarem, okolo ktėrego pracuiąc, rozumie že i pobraty mskie 
iezyki Narodėw z Polską potączonych i pod iednym Rzędem i prawem niegdys žyiących, warte są uwagi 

i wiadomošci, tem wigcey, že obcy Uczeni przyklad w tey mierze Kraiowym daią, kiedy w Niemieckim 
igzyku stownik Litewski utožyli. Posyta Wam, Uczeni Mgžowie, Towarzystwo to dzielo, i przezemnie prusi 
ažebyšcie ie uwažnie przeyželi i zprawidtami igzyka Litewskiego zniostszy zdanie swoie o nim dali. Pragnie 
takže Towarzystwo zebrač piešni Polskie i Lirewskie, moralne. Nabožne i historyczne, iakie migdzy Ludem 
iw dawnych pismach zachowač się mogly, oraz skawnych wierszy Litewskich przez JX Jurewicza Jezuitę na 
wzėr poezyi Lacinskiey napisanych, w czem takže Uniwersytetu Litewskiego o pomodę uprasza, žadaiąc 
ažeby z ttėmaczeniem Lireralnem na polski iezyk, tak piešni, iako i wiersze žądane przeslač raczyt a tym 
sposobem stal się uczestnikien požyteczney dla potomnošci pracy a następnie i stawy. 


J. Kossakowski BW, K-AW. 
z Warszawy dnia 25/13 grudnia 1802. 


4 


Od Wileūskiego Biskupa, Kanclerza Uniwersytetu i Kawalera Kossakowskiego 
Do Wileūskiego Uniwersytetu. 


Powtėrną stosownie do pierwszey w Imieniu Zgromadzenia Przyjaci6! Nauk progbę do przešwierney 
Akademii zanoszę. Uznawszy to Zgromadzenie potrzebę uczynienia rozbiėr Języka Litewskiego t badania 
srarožytnošci w Narodzie Litewskim, žąda od was Uczeni Męžowie, abyšcie Zgrona swego dwėch albo 
trzech Czlonkėw wyznaczyli ktėrzy naprzėd zbiorą starožytne piešni Litewskie i na Polski iezyk stowo w 
slowo wyložą. Troiaki iest ich gatunek, powažne, wesole i pošmiertne. Powtėre, przeslanego do Akademii 
od Zgromadzenia Stownika i Grammatyki Litt uczynią rozbiėr szczegėlniey względem skladni igzyka, pi- 
sowni i uwagi swoie przeszlą. Potrzecie, gdy ieszcze nie iest rozwiązane zagadnienie, czyli i iaki charakter 
mieli dawni Litwini, i czyli tyiko Runiczne litery, iakie w Dawidzie Lukaszie i Grunowie a z nich w Baierze 
i rocznikach Akademii Petersburskiey znayduią się, są tylko od pėknocnych przybyszėw užywane, lub są 
wlašciwie Narodowe, zechcą poszukači opytač się, czyli podobne charaktery znayduią się w Litwie, i iešliby 
się gdzie pokazaty, odrysowač, a iešli byč može kamienie i tablice zebrač. Poczwarte, Ma Towarzystwo uboc- 
zną wiadomošč že w Nowogrėdku byl wzgėrek Mędogowy i že w nim znaleziono Czworogran kamienny a 
wnim Trumnę želazną, w ktėrey Osoba w Zbroi ubrana z Koroną, berlem i tablicą rytą, pochowaną zostala, 
zechcą Uczeni Męžowie, dowiedzieč się o rem wszystkiem i rzecz calą opisač. Popiate, prosi Zgromadzenie 
o przyslanie na moie ręce tych wszystkich opisow i przy nich o Grammatykę Grecką iako iest užywana w 
Akademii, do przeyrzenia. 
J. Kossakowski BW, K.A NW. 


z Warszawy dnia 27 Grud. 1802/8 stycznia 1803 


S 


Do JW Biskupa Wilenskiego od Uniwersytetu 
Monseigneur, 


Pisma dwa JWWMšė Pana Dobr. iedno pod datą 25/13 Grudnia, drugie 27 Grudnia 1802/8 Stycznia 1803 
Roku Czytane byly na Sessyi Uniwersytetu dnia 29 Januar. 1803 Rokui oraz na teyže Sessyi ztožone zostaly 
Grammatyka przez Ostermeyer i Dykcionarz przez Mielcke Lirewskiego Języka, przestane dla Uniwersytetu 
od Towarzystwa Przyjaci6! Nauk. 

Wezwanie to do Uniwersytetu do pomocy w wyšwieceniu wtasnosci Języka Lirewskiego przez JW WMsšč 
Pana Dobr. w Imieniu Towarzystwa uczynione przyigte zostato na Sessyi onego Z tym uczuciem iakie iest 
skutkiem wysokiego szacunku tak dla Męžėw wybranych Towarzysrwo to skladaiących, iakotež dla pra- 
cy Ich gorliwey na rozszerzenie šwiatta i zachowanie pamiątek Narodowych poswigconey. Mimo wigc 

15 
16 
17 
18 


19 
20 


zatrudnieri iakie z powodu nowego urządzenia Szkėl Kraiowych przybyty Uniwersytet chcąc ile možnošci 
odpowiedzieč temu chlubnemu dla niego wezwaniu zobowiazal kilku cztonkėw swoich, ktėrzyby stosow- 
nie do pytani przez JW WMSė Pana Dobrodzieja wyszczegėlnionych žądane wiadomošei i uwagi zebrali i 
utožyli o Języku Litewskim. 

O iakowym postanawieniu Uniwersytetu z poruczenia Onego J W W/Mšė Panu Dobr. [prirašyta pieštu- 
ku: iako Cztonkowi Tego Szanoewnego Towarzystwa] donosząc mam honor zostawač z naypowinnieyszym 
respektem. 


Jašnie Wielmžnego WW/Mšė Pana Dobrodzieja Naynižszym Slugą 
Podpisano: X. Naruszewicz Sekre. Uniwer. Wil. 


dnia 17 Febr. 1803. Wilno. 


II 


Vilniaus universiteto profesorių komisijos 1804 XII 20 posėdžio svarstymai apie lietuvių 
kalbą, surašyti Tado Čackio ir iš Čartoriskių muziejaus (Krokuvoje) rankraščio (Czac- 
kiego wazne autografy, nr. 3773) paskelbti Prano Augustaičio (Pierwiastki litewskie we 
wczesnym romantyzmie bolskim, Krakow, 1911, p. 44-46) 


O Littm igzyku. 


W. Wilnie Depuracia ztožona z x. Mickiewicza, Golaūskiego, Malewskiego i Szulca na žądanie Warsz: To- 
warzystwa 20 Grudnja 1804 R: zemną będąc okazala. 

Wszystkie wyrazy pierwszych potrzeb są jedne w Žmudzkim, Littewskim i Lottewskim igzykach. 

Język Littewski i Žmudzki rozciąga się w catej Žmudzi i Pruss Xiątcych na pėlnoc do granicy Kurlandzkiey 
na wschod do granicy Wwdztw Ndzk-o i Miūsk-o. 

Język Litt: byl rozciągleyszy, gdyž w Now-m są mjasta i wsie nazwisk Littewskich, Wolk-o i Grodz pttw 
mieszkaūcy mėwią w częšci po Litt. 

Lottewski, Kurlandzki, czyli Infl: igzyk rozciąga się w Kurlandii, w częšci Inflant, i w częšci Pruss. 
Fryderyk Stender Neue Vollstūndige Letcische Grammarick ed: 1761 R: Lot-i igzyk nazywa siostrą Litrews- 
kiego. 

Szyrwid Dict: Litt: Pol: 1642 R: okazuie zloto auxas srebro sidabras miedz varys lecz otėw od ruskiego 
sviniec nazwano swinas a želazo gyelezys albo gyalazys. Dowod tedy že te dwa kruszce ostatnie z innego 
przeszly iezyka, rėwnie cine cina. 

Wyrazu na cnotę, występku i prawa niemasz. Sądzič, iedno, co sprawiedliwošč wymierzyč. 

Wszystko, co Religia užyczyla wyobražen, oba daly igzyki. 

Rzemieslnikow i rzemios! wtašciwych nie ma nazwisk. 

Pisač a rysowač iedno Raschity, czytač a liczyč iedno skaytit. 

Lwa, tygrysa nie ma, lecz wielbląd Kupranugaris. 

Pszczola Bite. Udzielali sobie pszczoly na znak przyiazni, i naywiekszy przyjaciel zowie się Biczulis i taki 
daiacy dar, ktucič się nie mogą. Szyrwid nazywa przyjaciela p. 250 pryiatulus. 

Przysiega prysega. W Melcke, lecz w Szyrwidzie p. 256 Sjekymas. 

Mila Myle lecz rachowano na stuch ryku bydla, lub szczekania psow, i taka odleglošč zwala się Szauki- 
mas. 

Męszczyzna Pats, žona paty. 

Naywyžszy Wiesz Pats. 

Diews Bog Niebo Dangus pieklo Pragaras. Na Diabla wiele iest nazwisk, co dowodzi Bostwa. 

Bron luk Kilpinis. Strzala Szaudiklas. Krzywa szabla Lynktynys, gdyž te stowo znaczy krzywe. Inna bron od 
Polakow. 

Oranie od Rusinow. 

Zač piauty, sierp piautuwas, kosa Dalgis, Siekiera Kirwis, snop zboža piedas. 

26 


27 


zbože jawai ziarno grudas Pszenjca Kwieciey, Zyto Ruggiey od Roggen, Owies Advas, Jęczmjen Miesey groch, 
bob, hreczka wašciwych nazwisk nie maja. 

Urzędu nazwiska nie maią. Krol u Lottewczykow Koenigs, a Xigcia Lees Kungs a Litwin nazywa Kunigas a 
Xiąžę Kunigayksztysz gdyž Kunigas iest Pan. Lottewczyk dodaie Pan božnicy baznic Kungs. Analogia Xię- 
dzai Xigcia, Chlop z Russk: Muzyka. 

Maią wyrazy na czary, widziadla. 

Lottewczyk nazywa Leyszycz, a Litwin Lenkas. Szyrwid Lynkas. 

Zlorzeczen mato maią. Chcąc naywickszą okazač wzgardę, mėwią byl Rusin Gudas. Zachowany iest stary 


. wiersz; 


Perkunas dievaitis 

Ne rnuszk žemaitis 

muszk guda 

Kayp szuni ruda 
po polsku: 

Božku Perkunasie nie biy zmudzina 

Jak w psa szarego uderz russina. 
Kiedy kto umrze, iest oplakany koleią od kobier, wyliczaią Jego cnotę. Kiedy kladkę položą maią za ustugę 
dla umarlego, i wyrabią znak podobny do zatrudnjenja umartego. Nayuroczystszy dzien S: Jana w tenczas 
skaczą przez ogien. 
Rzeki, miasta, wsie zawsze znaczą. Ponarskie gory nad Neris Rzeczką niedaleko Wilna. Miedniki od puszczy. 
Wilkomergis Wi!komierz od obleczenja dziewki. Po Dubissie nad Dubissą Eyragulos iest Koniec Meyszagalaz 
Koniec woru od figury takiey, Beyszagaltaz znaczy szpetny Koniec, i w tem miejscu iest zla droga. Niewiezis 
rzeka znaczy niema rakow, i w tey częsci nie ma. Poniewiezis od rzeki Czeriwydzis. Tu zaiąc. 

Epizodas iš vilniečių ir žemaičių literatų santykių istorijos“ 


Šia reta proga, susivienijant vilniečiams literatams su visos Lietuvos literatais, aš noriu 
trumpai papasakoti vieną epizodą iš mūsų istorijos apie savotišką vilniečių ir žemaičių literatų 
susidūrimą. 

Buvo tai seniai. Dar prieš šimtą su viršum metų. Tai vadinamoji senojo Vilniaus universiteto 
gadynė. Universitetas tada uždėjo ryškų antspaudą visos Lietuvos kultūriniam gyvenimui. Įsteig- 
tas dar XVI a. pabaigoje, universitetas XIX a. pradžioje pasiekė savo klestėjimo viršūnę. Jis vir- 
. šijo kitas to meto Rusų imperijos aukštąsias mokyklas ir prilygo geresniesiems Vakarų Europos 
universitetams. Nebuvo naujos minties ar srovės Europos kultūriniame gyvenime, kuri nebūtų 
atsispindėjusi ir Vilniuje. Patys lenkai pripažįsta, kad Vilnius tada savo moksliniu lygiu viršijo 
tiek Varšuvą, tiek ir Krokuvą. 

Kylant visame krašte kultūrai, brendo Lietuvos visuomenė ir jungėsi į įvairias draugijas. Antai 
Vilniuje steigiama Labdaros draugija, Draugija neturtingiems mokiniams šelpti, Medicinos drau- 
gija ir kt. Visoje Lietuvoje paplito pusiau slapta masonų organizacija, kurios šešios ložės buvo Vil- 
niuje, o po vieną - Raseiniuose, Gardine ir kitur. Kaip savotiška masonų atskala Vilniuje įsisteigė 
vadinamųjų Nenaudėlių draugija (Towarzysrwo szubrawcėw). Tą draugiją sudarė keli profesoriai 
ir kai kurie kiti žinomi Vilniaus visuomenės veikėjai. Patsai draugijos vardas ir ta forma, kuria 
buvo surašytas jos statutas ir atliekami susirinkimai, buvo komiško, nelabai rimto pobūdžio, vis 
dėlto jos tikslas buvo rimtas ir svarbus. Draugija buvo pasiryžusi aštria satyra, kartais tikrai gelian- 
čiu sarkazmu plakti savo laiko Lietuvos bajoriškosios visuomenės ydas - jos tamsumą, girtuoklia- 
vimą, prietaringumą, palinkimą bylinėtis, dykaduoniavimą, tuščią gyrimąsi bajoriškais titulais, 
o ypač baudžiauninkų išnaudojimą. Tuo tikslu šubravcai leido savaitinį laikraštuką Wiadormošci 
Brukowe (Gatvės žinios), kur dėjo savo satyras. Tai tokia buvo bendrais bruožais oji Vilniaus 
literatų draugija, iš kurios tarpo, kaip vėliau matysime, kilo konfliktas su žemaičiais! 

To meto Lietuvos kultūros centras, aišku, buvo Vilnius. Čia buvo universitetas, čia spausdi- 
namos knygos, laikraščiai. Vis dėlto buvo ir mažesnių kultūrinių centrų provincijoje. Antai Že- 
maičiuose irgi buvo savotiškas kultūrinis sąjūdis. Žinoma, Žemaičiai neprilygo Vilniui moksliniu 
atžvilgiu: nebuvo čia mokytų profesorių, nebuvo garsių literatų; betgi vienu atžvilgiu Žemaičiai 
tada viršijo Vilnių, būtent, savo lietuviškumu. 


* Paskaita, skaityta Lietuvių rašytojų draugijos literatūros vakare Vilniuje 1939 XII 9. 

! Plačiau apie tai rašiau savo straipsnyje „Lietuviškieji dalykai Vilniaus šubravcų saryroje“ (Mžsų senovė, t. II, 
1937-1938 nr. 1-2, (žr. RR, p. 206-219)) ir disertacijoje Lituanistinis sąjūdis XIX amžiaus pradžioje (Darbai 
tr dienos, t. VIII, 1939). į 

Tarp žemaičių vis atgijo 
garbė tėvų ir liežuvis - 


ne be reikalo rašė tada Simanas Stanevičius. Ir tikrai. Tada daug susirado Žemaičiuose literatų, 
kurie rašė lietuvišką poeziją, tyrinėjo ir tobulino lietuvių kalbą, domėjosi savo kraštu ir jo istorija, 
rūpinosi lietuviškų knygų leidimu. Dionizas Poška, Antanas Klementas, Leonas Uvainis, Jonas 
Kobeckis, Vladimiras Gadonas, kun. Antanas Savickis, kun. Juozas Varkolevičius, Silvestras 
Valiūnas, Kajetonas ir kun. Kiprijonas Nezabitauskiai, kun. Bonaventūras Gailevičius, kun. Ka- 
zimieras Vizgirda, grafas Jurgis Plateris, Simanas Stanevičius ir dar eilė kitų - visa tai rodo, kaip 
stipriai buvo pasireiškęs anuo metu lietuviškasis sąjūdis Žemaičiuose. Jis ypač išryškėja, jei paly- 
ginsime XIX a. pradžios ir XVIII a. Lietuvos kultūros gyvenimą. XVIII a. - tai tikri lietuviškos 
dvasios ir apskritai kultūros nuopuolio laikai. Mūsų literatūra buvo visai sumenkus — viena kita 
religinė knygutė, parašyta nerūpestingai, labai bloga kalba, dėl gausybės barbarizmų ne visados 
mūsų valstiečiui net lengvai suprantama - tai ir viskas. XIX a. kaip tik matome reakciją prieš 
tą nusmukimą. Mūsų rašytojai pasišauna sukurti lietuvišką poeziją, parodyti, kad tuo atžvilgiu 
lietuvių kalba gali prilygti kitoms kultūrinėms kalboms. Daukantas, pvz., rašė: 


Taygy kad mokslas yr gudribe gymynes ira amžyna yr wysu didžiause garbe, dielkogi Lituwey yr Žemaytey 
ne gal stengty, idant dasiktum ta taypta szwisibes, ant kurio yszsykiele kytas gymynes? užwys, jog kikwina 
gal pelnity garbe, ne tiktay winu kardu, bet yr pacziu mokslu.2 


Tad XVIII a. pakako maldaknygių ir giesmynų, o XIX a. literatai ne tik imituoja lenkų poetus, 
bet ir siekia poezijos viršūnių. Pvz., Poška verčia Vergilijaus Eneidą, Ovidijų; Giedraitis - Tor- 
guato Tasso poeziją. 

Mūsų literatus skatino darban didelė savo gimtosios kalbos meilė. Kaipgi galima niekinti lie- 
tuvių kalbą ar jos gėdytis! Juk ji tokia graži, juk ja ir mūsų garbingieji kunigaikščiai kalbėjo! Poška 
kartą piktai šūkteri: 


Lietuviai ir žemaičiai, ar galvijai esme, 
Argi tėviškos kalbos niekad nebmokėsme. 


O Daukantas šitaip reiškė savo meilę lietuvių kalbai: 


„.. kas ira linksmesnij žmogovy iey ne katba, kuren iszmokis nuo tiewu, motinu numi augdamas; apreiszkai 
paskou geidyma ar linkieima bendruy arba sawa miegamaiy? Kas ira meilingesniu žmogouy wargdyniui 
noris ijrosy tiewomys savo ylsantem iey ne mynawoty tas nelaimas, galžudes ir wargus praeiusius, ta paty 
katba kury ir boczey anas kyntiedamies goudies.? 


Jei mes kalbame apie ano meto Vilniaus literatūrinį gyvenimą, tai mes ir Žemaičiuose galime 
"rasti literatūrinio gyvenimo užuomazgą. Anie gausūs žemaičių literatai nerašė užsidarę, neslėpė 
savo raštų nuo kitų, bet kaip tik priešingai, jie bendravo tarpusavy, siuntinėjo vieni kitiems savo 
poezijos bandymus, tarėsi dėl kalbos dalykų, pvz., lietuvių kalbos žodyno sudarymo reikalais ir 
t.t. Patsai Žemaičių vyskupas kunigaikštis Juozas Arnulfas Giedraitis domėjosi lietuvių literatūra, 
vertė Šventąjį Raštą, rašinėjo lietuviškas eiles, jas siuntė kitiems literatams, iš jų taip pat gaudavo 


* S. Daukantas, Darbay senuju Lituwiu yr Žemaycziu, 1822, spaudai paruošė Ve. ir M. Biržiškai, Kaunas, 1929, p. 3. 
3 Ten pat, p. 20-21. 

lietuviškos poezijos dalykų. Savo aukšta visuomenine padėtimi jis suteikė visam tam žemaičių 
lietuviškajam sąjūdžiui tam tikro moralinio svorio. 

Centrinė to sąjūdžio figūra buvo Dionizas Poška. Žemaičiuose jis garsėjo kaip didelis poetas, ge- 
ras lietuvių kalbos žinovas ir rimtas Lietuvos istorijos tyrinėtojas. Plačiai buvo žinomas ir jo Baublys, 
kurį jis buvo pasidaręs iš storo ažuolo ir kur rinko piliakalniuose randamus senus šarvus ir kitokius 
archeologinius dalykus. Žinomas buvo Baublys ir Vilniuje, kur apie jį buvo rašyta laikraščiuose. 

Apskritai reikia pažymėti, kad tuo metu smarkiai kilo domėjimasis Lietuva, jos istorija, kalba, 
tautosaka. Vilnius kaip tik ir buvo svarbus to lituanistinio sąjūdžio centras. Vilniaus mokslas, pub- 
licistika, dailioji literatūra, kad ir lenkiškai rašyta, buvo glaudžiai suaugusi su Lietuva. Vilniaus 
laikraščiuose buvo svarstomi ne tolimos Lenkijos, o vietiniai Lietuvos socialiniai, kultūriniai, 
ekonominiai klausimai. Randame juose visą eilę straipsnių iš Lietuvos istorijos; spausdino jie ir 
lietuvių liaudies dainas. Taip pat ir dailioji literatūra, romantizmo pakreipta istorijon, pamėgo 
temas iš Lietuvos praeities, kuri juk buvo vilniečiams jų gimtojo krašto praeitis. Štai kad ir didysis 
Mickevičius, kaip visi žinome, žavėjosi Lietuvos herojine senove. Neužmiršo Lietuvos ir Vilniaus 
mokslas. Universitetas nemaža pasidarbavo Lietuvos kraštui ir jo praeičiai pažinti. Prof. Loboika 
davinėjo studentams statistinius darbelius apie Lietuvą. Prof. Ignas Danilavičius dėjo rimtą moks- 
linį pagrindą Lietuvos istoriografijai. Prof. Ignas Onacevičius, patsai tiesiog įsimylėjęs Lietuvos 
istoriją, tą meilę skiepijo savo gausiems klausytojams, jų tarpe ir Simanui Daukantui. 

Pamilęs Lietuvos istoriją, Vilnius nuo lietuvių kalbos buvo jau daugiau ar mažiau nutolęs. Vis 
dėlto netrūko ir čia žmonių, supratusių lietuvių kalbos vertę. Pvz., universiteto bibliotekininkas, 
populiarus Vilniaus visuomenininkas Kazimieras Kontrimas įteikė (1822) universiteto vadovybei 
memorandumą, reikalaudamas įsteigti Vilniaus universitete lietuvių kalbos katedrą; lietuvių kal- 
ba esanti svarbi mokslui; Karaliaučiaus universitete ji jau seniai esanti dėstoma. Įdomu, kad jis 
lietuvių kalbos lektoriumi siūlė žemaitį Leoną Uvainį, Poškos kaimyną ir bičiulį. Deja, Vilniaus 
universiteto lenkiškieji vadovai neišklausė Kontrimo balso. 

Susidomėjo lietuvių kalba net ir tolimoji Varšuva. Varšuvos Mokslo bičiulių draugijos prašo- 
ma Vilniaus universiteto profesorių tam tikra komisija parankiojo kiek žinių apie lietuvių kalbą. 
Kiek vėliau draugijos narys kunigas Bohušas, kilęs iš Ukmergės apskrities, paskaitė referatą apie 
lietuvių tautos ir kalbos kilmę, išspausdintą 1808 m. Daug yra toje knygoje nemoksliškų išve- 
džiojimų, betgi labai įdomus yra jos karštas lietuvių kalbos išgyrimas. Lietuvių kalba esanti labai 
graži. Apsirinka tie, kurie ją laiko skurdžia: ji esanti kai kuriais atžvilgiais net turtingesnė už lenkų 
ir vokiečių kalbas. Tobula savo sintakse ir gramatika, ji prilygstanti graikų ir lotynų kalboms. 
Tasai dabar tik liaudies kalbos tobulumas, be abejo, rodąs, kad lietuviai jau gilioje senovėje, dar 
Mindaugo laikais ir anksčiau, yra turėję turtingą originalią ir verstinę literatūrą. Negailestingas 
laikas, nuolatiniai karai su gaisrais ją sunaikinę. Lietuvis literatas, nuo priešo miške pasislėpęs, 
nebent kur medžio drevėje paslėpdavęs savo rankraščius, o ten juos kirmėlės sugraužusios. Kai 
kas pašiepė tuos naivius samprotavimus, bet daug kas ir patikėjo. Antai ir Mickevičius tvirtino, 
kad toji Bohušo mintis apie senovės lietuvių literatūrą visai nesanti juokinga. Ypač brangino Bo- 
hušą žemaičių literatai už tą didelį lietuvių kalbos išaukštinimą. 

Čia apibūdintoji bendroji savotiškai lietuviška atmosfera nebuvo svetima ir šubravcams. 
Štai, pvz., jų draugijos narių tarpe buvo Lietuvos istorikas Mykolas Balinskis; buvo čia ir 
Kontrimas, reikalavęs lietuvių kalbos katedros universitete; žemaitis matematikos profeso- 
rius Zacharijas Nemčevskis, kurs informavo vieną prancūzų geografą apie lietuvių kalbą; 
Leonas Rogalskis, spausdinęs lietuvių dainas Vilniaus laikraštyje; rodos, draugijai priklausė 
ir Birutės dainos autorius Silvestras Valiūnas. 

Dar įdomi smulkmena. Tie šubravcai pasirinkdavo savo pseudonimais lietuvių dievaičių 
vardus, kurių jie rado pas Strijkovskį ir kitus autorius. Antai vienas pasivadino Perkūnu, kitas 
Poklium, trečias Vaižgantu ir t.t. Visa tai rodo jų domėjimąsi Lietuvos istorija. Vis dėlto šubrav- 
cams, tiems blaiviems racionalistams, buvo svetimas nekritiškas žavėjimasis senove. Juokinga 
jiems atrodė, pvz., Bohušo mintis apie senovės lietuvių raštiją. Todėl savo Gatvės žinių satyrose ją 
ne kartą pašiepdavo. Stai vieną sykį praneša apie tariamai rastą žemėse geležinę dėžę su lietuviš- 
kais rankraščiais, kurių tarpe buvęs Kernavės profesoriaus Pokliaus, Algirdo laikais gyvenusio, 
dviejų tomų veikalas apie lietuvių mitologiją. 

Užkabino šubravcai savo satyroje ir Pošką su jo garsiuoju Baubliu. Įdomu, kad tai satyrai buvo 
duota lietuviška antraštė „Apey iszkatba sudyne mokslas“. Autorius pasirašo lietuvišku pseudo- 
nimu Usztarytois Mokitinis; kai kas mano, kad tai mūsų istorikas Balinskis. Viena aišku, kad auto- 
rius gerai pažino savo meto literatūrą lituanistiniais klausimais, nes nuolat daro aliuzijas į įvai- 
rius straipsnius apie Lietuvos istoriją ir kalbą. Šita satyra pateikiama taip, lyg tai būtų vertimas 
iš senovinio lietuviško rankraščio, rasto kažkur medžio drevėje Žemaičiuose. Tai buvo šubrav- 
cų mėgstamas būdas pasišaipyti iš Bohušo samprotavimų. Satyroje komiškai iškilmingu stilium 
kreipiamasi į Baublį: 


O šimtą kartų garbingesnis už pranašinguosius, Jupiteriui pašvęstuosius Dodonos ąžuolus! Mokytosios lie- 
tuvių senovės brangių paminklų sandėli ir liudytojau nemirtingų žygių mūsų protėvių, kurie kadaise buvo 
iškėlę nugalėtojų vėliavas ant išdidžių, kadaise pasaulį valdžiusio Kapitolijaus mūrų! [Čia daroma aliuzija į 
populiarų ano meto manymą, kad heruliai, kurie V a. nukariavo Romą, buvo lietuviai.] Būk pasveikintas, 
Baubly! Tikratikis mahometonas ne su tokiu susijaudinimu apžiūri Didžiojo Pranašo lopšį ar grabą, su 
kokiu aš matau tavo vidų, pilną mūsų praeities didybės garbingų palaikų. Tos ginklų nuolaužos, ant kurių 
teberaudonuoja romėnų kraujas, tie šarvai ir skydai, į kuriuos bergždžiai trupėjo išdidžių, bet sumoterėju- 
sių pasaulio viešpačių [suprask: romėnų) nepajėgios ietys; tos burės, lynai, irklai ir inkarai, liūdnos mūsų 
laivyno liekanos, kurio netekęs Pinsko okeanas iš nusiminimo virto laivininkystei netinkamais pelkynais; 
o ypačtos krūvos rankraščių ritinių, iš kurių oratoriai, poetai, istorikai, filosofai byloja nustebintiems pali- 
kuonims, neišreiškiamu jausmu pripildo mano sielą. 


Autorius norėtų Baublio garbę paskelbti visam pasauliui, deja, neturįs Baublio balso. Čia pat 
jis paaiškina, kad Baublio vardas kilęs iš žodžio baubti dar tais laikais, kada medžiai galėję kal- 
bėti. Toliau paliečiamas ir patsai Poška. Autorius rašo: 


Taip kalbėjau arba, teisingiau pasakius, šūkavau, pirmą kartą lankydamas visur išgarsėjusį 4žuolinį muzie- 
jų. Jo prižiūrėtojas, ar veikiau jame esančių retenybių konservatorius yra mokytasis P. Sargas Kawotois ir 
Uszkotois [turbūt korektūros klaida vietoje Ieszkotois]. Tai pavyzdingas savo profesijos žmogus. Neraukia 
jis kaktos, matydamas savo kaimynus ar smalsius keliautojus, kurie iš tolimų kraštų atvyksta apžiūrėti, o 
kartais net pastudijuoti lietuvių senybių; o juo labiau nieko neišvaro, bet visada vienodai mandagus moky- 
tus ir nemokytus, turtingus ir vargšus, jaunus ir senus, vyrus ir moteris su dėkinga šypsena priima, įveda į 
Baublį ir kiekvieną smulkmeną aiškina, prisitaikydamas prie savo klausytojo žinių ir supratimo... 


Satyros autoriui P. Sargas Kawotois ir Uszkotois (t.y. Poška) aprodęs savo muziejų. Tarp kit- 
ko, jis parodęs jo paties rašytus paaiškinimus prie kronikos, nušviečiančios seniausiąją Lietuvos 
istoriją. Čia autorius buvo įtikintas, kad lietuviai, prieš atsikeldami Lietuvon, gyvenę Indijoje. 

“ Tai ypač įrodžiusi lyginamoji lietuvių ir sanskrito kalbų lentelė. Baublio rankraščiai esą sudėti ne 
į spintas, bet į statines, iš kurių išmuštas vienas dugnas. Mat tos statinės primenančios medžių 


* Ty. apie teismo iškalbą, - Wiadomošci Brukowe, 1818, nr. 101, p. 179182. 

dreves, kuriose rankraščiai buvę rasti. Be to, P. Uszkotois, matyt, tuo norėjęs pripratinti savo 
tautiečius žemaičius vartyti mokslinius rankraščius, nes jie jau esą įpratę statinaitėse ieškoti 
savo rūpesčių nuraminimo. Na, ir t.t. 

Tai tokia buvo satyra, kurioje buvo pašieptas, kad ir neskaudžiai, Poška, Suprantama, jis įsižei- 
dė. Tačiau ir kitiems žemaičiams nepatiko toji satyra, nes pašieptasis Baublys lyg ir buvo simbolis 
jų žemaitiško patriotizmo, kurį išreiškė kad ir Valiūnas, rašydamas Poškai: 


Mes [...] savo keliu bėkim, 
Ir, jog gimėm žemaičiais, neišsižadėkim. 


Deja, mes per maža teturime medžiagos tam žemaičių reagavimui į šubravcų satyrą nušviesti. 
Šiek tiek jos randame išlikusiuose Poškos rankraščiuose. Poška šitaip aiškina šubravcų pykčio 
priežastį. Kartą Baublį atlankiusios ponios ir panelės iš aristokratijos. Viešnios, nematydamos 
čia blizgančio aukso ir sidabro, o tik surūdijusius šarvus iš Žemaičių piliakalnių, pasijuokusios 
iš Poškos muziejaus. Poška sipykėsi ir, viešnioms išvykus, ant Baublio durų užrašęs eiles, kurias 
jis pats lietuviškai šitaip vertė: 

Wajstini prota ira po tu stogu, 
Gal palingsminti sa numanu žmogu, 


Iszmintringas ir mokitas atras ka matiti, 
Bet jau durnius areis — netur ka daryti, 


Dėl to eilėraščio ir buvę pasistengta, kad Poška ir jo Baublys būtų iškoneveikti Gatvės žinio- 
se. Poška norėjęs eilėmis ar proza atsikirsti šubravcams, bet nutaręs, kad neverta. Kaip sakėme, 
pasipiktino ir kiti žemaičiai. Antai Poškos bičiulis Radzevičius laišku pranešė skaitęs Gatvės ži- 
niose neteisingą paskvilį ant Poškos ir Baublio, norėjęs atsakyti, bet - tegul pusgalviai sau plepa. 
Kažkoks B. P. atsiuntęs Poškai eilėmis surašytą Baublio apgynimą, kur šubraveus išvadina kran- 
kiančiomis varnomis. Eilėraštis paplitęs nuorašais. Poškos bičiuliai norėję jį išspausdinti kuriame 
nors Vilniaus laikraštyje, betgi šubravcai sukliudę. 

Tuo ir pasibaigė tasai konfliktas. Poškos vardui jis nė kiek nepakenkė. Poška liko gerbiamas ne 
tik Žemaičiuose, bet ir Vilniuje. Štai jis koresponduoja su prof. Leleveliu ir siunčia jam savo isto- 
rijos rašinius. Prof. Onacevičius rekomenduoja jį rusų filologui Keppenui, kaip galintį geriausiai 
painformuoti apie lietuvių kalbą ir literatūrą. Prof. Loboika bent du kartu buvo aplankęs Pošką 
Zemaičiuose ir viešai dėkojo Vilniaus laikraštyje už suteiktas žinias apie Lietuvos praeitį. Per jį 
Poška siuntė senų ginklų rinkinį dovanų žinomajam rusų mokslo mecenatui grafui Rumiance- 
vui. Garsėjo ir Poškos Baublys, aprašytas Vilniaus ir net Varšuvos laikraščiuose. Vėliau Adomas 
Mickevičius įamžino jį savo Pone Tade. Ir patys šubravcai tą nedidelį kivirčą pamiršo. Antai 
šubravcas Ignas Chodzka, žinomasis Lietuvos paveikslų ir padavimų autorius, 1824 m. su savo 
draugais aplankė Pošką ir Baublyje, maloniai šnekučiuodamas su šeimininku ir apžiūrinėdamas 
jo rinkinius, girkšnojo arbatą.? 

Vis dėlto tasai epizodas, kad ir ne labai reikšmingas, yra mums įdomus ir svarbus. Jis parodo, 
kaip smarkiai kilo tada lietuviškoji mintis. Į ją galima buvo skeptiškai žiūrėti, ją galima buvo pašiepti 
ar net smerkti, bet jos jau nebebuvo galima nepastebėti ar ignoruoti. 


[1939] 


5 Plg. išnašą Igno Chodzkos apysakairėje „Žegota z Milanowa Milanowski“ (Podania litewskie: Serija draga, Wilno, 
1854, p. 169). 

Bohušo veikalas apie lietuvių kalbą 


Reikšmė 


Kun. Ksavero Pr. M. Bohušo! O począikach narodu i języka litewskiego rozprawa nors ir 
neturįs mokslinės vertės, bet savo laiku buvęs reikšmingas veikalas. Lenkų mokslo anuomet labai 
maža tenusivokta apie lietuvių kalbą. Antai toks Hugo Kollątajus manė, kad 


... księstwo žmudzkie ma wlasną mowę, do žadnej w Europie niepodobną. Wojew6dztwa skladające praw- 
dziwą początkową Litwę, zachowaly dotąd mowę lirewską, ktėra jest mieszaniną dawnej scytyjskiej Z sio- 
wiaūską; w Kurlandyi i Inflantach mėwią językiem, utworzonym z žmudzkiego i niemieckiego.2 


Tad suprantama, kad Bohušo veikalu, kuriame pirmąkart lenkiškai plačiau nagrinėjamos 
lietuvių kalbos ypatybės ir giminystė su kitomis kalbomis, labai susidomėta. Stanislovas Siest- 
šencevičius-Bohušas, Teodoras Narbutas, Juozas Jaroševičius, Juozas Ignas Kraševskis ir kiti, 
apie Lietuvą rašiusieji ir labai menkai ar net ir visai nemokėjusieji lietuviškai, pasitikėjo Bohušo 
autoritetu. Pvz., Narbutas vadina Bohušą zmakomity znawca językowm.3 Taigi, anot dr. Jano 
Kartowicziaus, „rozprawa Bohusza pė! wieku przeszlo stužyla piszącym o Litwie za gtowny i 
niepodejrzanėj kompetencyi materyjai lingwistyczny“.* 

Ypač brangino Bohušo veikalą patriotiškai nusiteikusieji lietuvių literatai, nors jie ir pastebė- 
davo vieną kitą Bohušo klaidą. Mat Bohušas savo veikale pirmasis taip karštai stengėsi įrodyti, 
kad lietuvių kalba yra graži, turtinga, tobula. Kad lietuvių kalba tinka poezijai, kad ja galima 
išreikšti visas sielos būsenas ir jausmus, anot Liudo Jucevičiaus, „dowiėd! tego gruntownie nieo- 
szacowany milošnik rzeczy ojczystych š. p. [-..] ks. Ksawery Bohusz“.3 Kitoje vietoje Jucevičius 


'! Bohušo pavardė įvairiai lietuvinama. Dažniausiai rašoma Baužas (Mykolas Biržiška ir kt.). Tasai lietuvinimas 
paremtas Liudo Jucevičiaus išvedžiojimu apie lietuviškų pavardžių lenkėjimą, kur rašoma, kad Bauža virtęs 
Bohušu (Pišmiennictwo krajowe, Warszawa, 1841, p. 174). Maironis irgi rašė Bauža (Maironio raštai, t. IV, 
Kaunas, 1926, p. 225). Juozas Tumas-Vaižgantas rašo: „Šita pavardė yra tariama: Boguša, kaip Rimša, Virpša, o 
ne Bauža; šia pavarde kita giminė vadinas“ (Vaižganto raštai, t. XI, Kaunas, 1929, p. 39). Dar kiti rašo: Bagužas 
(pvz., St. Jurjevičius, Apšvieta, 1893, nr. 13; A. Janulaitis, J. Danilavičius, Kaunas, 1932, p. 29 ir kt.), Bagužis (V. 
Biržiška, Lietuvių knygos augimo etapai, Kaunas, 1930, p. 23). Be minėtųjų, dar yra žinomos pavardės Baužys, 
Bagušis... 

iame straipsnyje paliksiu nesulietuvintą ir Ruhigo pavardę, kuris paprastai vadinamas Rūgiu, kitų - Ruigiu. 

2  H. Kollataj, Stan ošwiecenia w Polsce w ostatnich latacb panowania Augusta III, Warszawa, 1905, p. 24. 

3 T. Narbutt, Dzioje starožytne narodu litewskiego, Wilno, 1837, t. II, p. 275. 

* Dr. J. Kartowicz, „O języku lirewskim“, Rozprawy i sprawozdania z bosiedzesi wydziatu filologicznego Akademji 
Umiejętnošci, W Krakowie, 1875, t. II, p. 141. 

5  Ludwik z Pokiewia, Litwa pod względem starožytnych zabytkėw, obyczajėw i zwyczajėw, Wilno, 1846, p. $. 

šitaip vertina Bohušo veikalą: „To dzielo jest wažne pod względem filologicznym oraz historycz- 
nym i sprawiedliwie cenione.“* Poška rašo, kad Bohušas (ir Jokimas Lelevelis?) „dla napisania 
Historyi Litewskiey iak węgielne kamiene na fundamenta poznosili i potožyli“.* Bohušo veikalas 
ne vieną išmokė vertinti savo gimtąją kalbą, paskatino ja domėtis, ją tyrinėti. Ir tikrai lietuvių 
kalba nepaliaujamai buvo branginama nuo Bohušo iki pat Aušros. 

Mokslinės vertės, kaip jau minėta, Bohušo veikalėlis neturi. Boppui, Schleicheriui, Nesselman- 
nui ir kitiems jis neturėjo jokios įtakos. 


Genezė 


Akstinas parašyti tą veikalą kilo iš lenkų mokslo sferų, iš varšuviškės Mokslo bičiulių 
draugijos (Towarzystwo Przyjaci6t Nauk), kuri itin rūpinosi savo krašto istorija. Ji susidomėjo 
ir lietuvių kalba. Draugijos pirmininkas istorikas vysk. Janas Albertrandi 1803 VI 5 draugijos 
posėdyje kalbėjo: 


Nie samemi tylko postępuiąc šladami pisarzow starožytnych pozwolono nam dochodzič początkėw i 
pochodzenia Narodow, ale niemniey igzyki i pozostale ich nieme pamiarniki zdarne są okazač onych pier- 
wiastki, rozgalęzienie i powinowactwo... Powodern to bylo Towarzystwu naszemu do szukania dokladniey- 
szey wiadomošci o igzyku wtasnym Narodu, tak dlugo, tak šcisle z nami spoionego, iž mimo odmiennošė 
swego pochodzenia, iednę Zz nami spėlną uznawal oyczyznę.? 


Konkrečių žygių šiuo reikalu draugija darė jau 1802 m. Tais metais draugijos nariui Lietuvos 
teisės istorikui Tadui Čackiui buvo išrūpintas Prūsų karaliaus leidimas pasinaudoti mokslo reika- 
lams Karaliaučiaus archyvais. Grįžęs iš Prūsų, Cackis parsivežė ir kelias lietuviškas knygas. „Lit- 
tewskie Ewangelie, Psalmy etc. od 1600 r. drukowane, rownie Kancionat, Postille, Grammatyka, 
i Dykcionarz Littewski, są zape!nieniem niedostatku w tey mierze moiey biblioteki“, — rašė Čackis 
1802 VIII 21 lenkų kalbininkui Samueliui Bogustawui Lindei.!? Aleksanderas Krausharas rašo, 
kad Čackis 1802 XII 2 privačiame draugijos posėdyje „przedstawit stownik lirewski Mielckego 
i grammatykę tegož języka Osternagera [t.y. Ostermeyera] podnosząc wažnošč badafi w tym 
przedmiocie. Na jego wniosek uproszonym zosta! biskup wileūski Kossakowski, by zainteresowa! 
owym przedmiotem Szkotę Giowną Wileūską“." Vysk. Kosakovskis tuojau kreipėsi į Vilniaus 
universitetą, nes jau 1803 I 8 (senuoju stiliumi 1802 XII 27) siuntė Universitetui pakartotinį 
laišką'2: „Powtorną stosownie do pierwszey w imieniu Zgromadzenia Przyjaci6! Nauk prošbę do 
Przeswietney Akademij zanoszę.“ Draugija prašanti „was uczeni Męžowie, abyšcie Zz grona swego 
dwoch albo trzech cztonkow wyznaczyli, ktėrzy [...] przestanego do Akademij od Zgromadzenia 
Slownika y Grammatyki Litt. uczynią rozbior, szczegolniey względem skladni igzyka, pisowni, 


* Ks. L. A. Jucewicz, Wiadomošei Biograficzne i Literackie o uczonych Žmudzinacb. Rankraštis buvo Vilianove prie 
Varšuvos (naudojausi p. M. Brensztejno nuorašu). 

7 J. Lelewel, Rzut oka na dawnosė litewskich narodėw, W Wilnie, 1808. 

* Iš D. Poškos rankraščio Pszczėtka w Baublu, Lenkų Mokslo akademijos Krokuvoje biblioteka, nr. 1835, 
p. 154. 

?  Roczniki Towarzystwa Warszawskiego Preyjaci6t Nauk, 1803, t. II, p. 269-270. 

1 Rankraštis, Jogailaičių universiteto biblioreka (toliau - JUB) Krokuvoje, nr. 3468, p. 54. 

Uu A. Kraushar, Towarzystwo Warszawskie Prayjacidt Nauk, Krakėw-Warszawa, 1900, t. I, p. 226. 

12 Laiškas yra įvairių buv. Vilniaus universiteto aktų rinkinyje, JUB, nr. 976, L. 

y uwagi Swoie przeszlą“; be to, prašo rinkti lietuviškas dainas ir aiškintis, ar senieji lietuviai 
turėjo savo raštą ir kokį. 1803 VI 26 draugijos posėdyje paskaitytas Kosakovskio pranešimas, 
kad „Uniwersytet Wileūski pracuje nad wyjašnieniem języku litewskiego“."? Vilniaus profesorių 
lietuvių kalbos tyrinėjimų rezultatus, Čackio surašytus, paskelbė Pranas Augustaitis.“ Ten skai- 
tome: „W Wilnie Deputacia ztožona z x. Mickiewicza, Golaūskiego, Malewskiego i Szulca na 
žadanie Warsz. Towarzystwa 20 Grudnia 1804 R: zemną będąc okazala.“ Tačiau tie tyrinėjimai 
nei gilūs, nei dideli, todėl jų rezultatais vargu ar galėjo pasitenkinti Varšuvos mokslo draugija. 
Tuo laiku Varšuvon persikėlė iš Lietuvos kun. Ksaveras Bohušas, Vilniaus universiteto garbės 
narys, buvęs Vilniaus, Gardino ir Minsko gubernijų mokyklų vizitatorius 1803 m.!, ir įstojo į 
Mokslo draugiją. Jo pavardę randame tarp 1804 X 21 draugijos posėdyje pasiūlytų kandidatų"; 
1807 m. jis.pakeltas į aktyviuosius narius." Turėdama tokį narį iš tikrosios Lietuvos (Bohušas 
gimęs Ukmergės apskrityje), draugija jam ir pavedė paskaityti referatą apie lietuvių kalbą. Bohušas 
pats sako, kad jis „dopelni! wolę Przezacnego Towarzystwa Warszawskiego, obowigzuiącego 
mnie pisač w tey materyi“.!* Jis jau ir anksčiau domėjosi tais dalykais. Kunigaikščiui Adomui 
Kazimierui Čartoriskiui jis rašo (1808 VII 2): 


Ja przed kilka laty będąc Wizytatorem szkė! we trzech guberniach, przeiezdzaiąc za tym w zdtuž i w szerz 
calą Lirwę juž narenczas ciekawie wszendzie wybadywalem się, czy gdzie jakiego nie znaydę monumentu? 
jakiego Rekopismu, jakiego nakoniec Dokumentu Lirewskiego.!* 


Savo referatą Bohušas paskaitė draugijos posėdyje 1806 XII 12.29 Rašinys buvo išspaudintas 
draugijos metraštyje (Roczniki Towarzystwa Warszawskiego Przyjaci6t Nauk) 1810 m. ir atskira 
knygute 1808 m. Spausdindamas Bohušas pataisė ir papildė savo referatą, nes, pvz., cituoja 1807 m. 
išėjusį Conrado Malte-Bruno veikalą Tableau de la Pologne ancienne et moderne. 


Šaltiniai 


Ieškant šaltinių, iš kurių Bohušas ėmė pavyzdžius ir žinias apie lietuvių kalbą, mums daug 
padės jau minėtas jo laiškas Čartoriskiui. Ten skaitome: „... wszelkiey pozbawiony pomocy, pos- 
taralem się, i Zz trudnošcią dostalem w Krėlewcu Grammatykę i Stownik Litewski, i przez caly 
kwartatjęzyku wprzėd uczylem się Litewskiego, nim do pisania Rosprawy przystąpitem.“ Prūsuo- 
se jau buvo išleista visa eilė lietuvių kalbos žodynų ir gramatikų. Tad kuriais iš jų bus pasinaudojęs 
Bohušas? Savo veikale Bohušas pažymi, kad lietuvių kalbos gramatiką rašė „Klein, Szulc, Hauke 
[t.y. Haack], Ruhig; tego ostatniego Grammatyka wydrukowana R. 1747 w Krolewcu zdaie mi 
się naydokladnieysza“.?! Taigi Bohušas bus turėjęs Ruhigo gramatiką. Apie tris ankstyvesniąsias 
Bohušas galėjo sužinoti kad ir iš Ruhigo, kurs gramatikos pratarmėje pasisako pasinaudojęs tuo, 


5 A. Kraushar, min. veik., t. I, p. 234. 

5 Dr. Fr. Augustaitis, Pierwiastki litewskie we wczesnym romantyzmie polskim, Krakow, 1911, p. 44-46. 
1 Plg. Vilniaus Kurator. archyvas, rankr. nr. 76, Čartoriskių biblioteka Krokuvoje. 

A. Kraushar, min. veik., t. I, p. 271. 

"7 A. Kraushar, min. veik., t. II, p. 87. 

O początkach naroda i języka litewskiego rozprawa, p. 5. 

Laiškas yra K. Čartoriskio korespondencijos rinkinio I tome Čartoriskių muziejaus vad. namų archyve. 
* M. Biržiška, Iš mūsų kultūros ir literatūros istorijos, t. I, Kaunas, 1931, p. 154. 

O początkacb naroda i języka litewskiego rozprawa, p. 146. 

ką radęs „in den drey bisherigen Grammaticken, als Kleinii, Schulizii und Haacki“. Vėlesniųjų 
Gotfriedo Ostermeyerio ir Christiano Gotfriedo Mielckės gramatikų jie nemini; matyt, nebus 
jų ir turėjęs. Kad Bohušas nesinaudojo Mielckės gramatika, rodytų ir tas dalykas: Mielcke ci- 
tuoja porą ištraukų iš Donelaičio hegzametrų, o Bohušas nieko apie Donelaitį nežino, nors ir 
rinko pavyzdžius, norėdamas įrodyti lietuvių kalbos tinkamumą kilniai poezijai bei klasikiniams 
metrams. Kad Bohušas turėjo paties Ruhigo žodyną, o ne Mielckės pataisytąją to žodyno laidą 
(1800), rodytų ši smulkmena: Bohušas rašo: Astronom — Zwigždinnikas (p. 144); kaip tik ta 
pati korektūros klaida yra Ruhigo žodyne: Žwigzdininkas — ein Sternseber; Mielckės žodyne 
tos klaidos nėra. Be to, prakalbose prie Mielckės žodyno Jenischas, Heilsbergas ir Kantas giria 
lietuvių tautą ir jos kalbą; atrodo, kad Bohušas, kuriam kaip tik labai rūpėjo išaukštinti lietuvių - 
kalbą, būtų juos bent paminėjęs, jei būtų turėjęs Mielckės žodyną. Ypač daug Bohušas pasinaudojo, 
kaip paskiau pamatysime, Ruhigo Betracbtunzgu. Daug žodžių Bohušas ėmė ir iš Sirvydo žodyno. 
Ar jis yra naudojęsis 1737 m. Universitas linguarum Litvaniae, iš jo veikalo nematyti. 

Taigi svarbiausieji Bohušo šaltiniai, iš kurių jis ėmė pavyzdžius ir žinias apie lietuvių kalbą, 
buvo šie: 1) Philipp Ruhig, Littauiscb-Deutsches und Deutschb-Littauischbes Lexicon, Konigsberg, 
1747; 2) Philipp Ruhig, Betrachbtung der Liitauischen Sprache in ibrem Ursprunge Wesen und 
Eigenscbaften, Kėnigsberg, 1745; 3) Paul Friedrich Ruhig, Anfangsgrūnde einer Littauischen 
Grammatick, K6nigsberg, 1747 ir 4) C. Szyrwid, Dictionarium trium linguarun in usum Studio- 
sae Iuventutis [...] editum (kuris leidimas, nesiimu spręsti; šiame straipsnyje naudojausi 1713 m. 
leidimu). 


Kiek naudotasi šaltiniais? 


Suradę svarbiausius Bohušo šaltinius, patyrinėkime, kiek jis jais naudojosi. 

Bohušo veikalo yra trys dalys. Pirmoje dalyje jis, remdamasis senaisiais kronikininkais ir 
naujesniaisiais autoriais, svarsto, kokios tautos yra kadaise gyvenusios toje šalyje, kur dabar Lie- 
tuva. Savo samprotavimus jis grindžia ir kalbiniais argumentais. Tačiau tai tėra anuomet madingi 
naivūs etimologizavimai, pvz.: „Polonga od Pa langey, znaczy po okna; Morze natenczas po okna 
mieszkaūcom przybywalo“ (p. 63). Arba: „Kurlandya po Lacinie Curonia, od stowa Litewskiego 
Koryonis, co znaczy czžowiek woienny“ (p. 60) [Sirvydas: Woyna - Karione, Žolnierz - Kariauto- 
ias, karieywis, žolnierstwo - karione). Savo rašinio 13 puslapyje Bohušas cituoja dainelę: Perkū- 
nas Diewditis, / Ne muszk Zemidytis, / Bet muszk Gudu, / Keip szuniu rudu. Iš kur dainelė imta, 
Bohušas nenurodo. Pažymėsime, kad tą pačią dainelę jau buvo užrašiusi pirma minėtoji Vilniaus 
profesorių komisija, Varšuvos mokslo draugijos prašytoji patyrinėti lietuvių kalbą. 

Antroje dalyje Bohušas nagrinėja klausimą, ar lietuvių kalba yra pirmykštė, ar iš kitų kalbų 
kilusi. Panašūs klausimai buvo anais laikais gana mėgstami: ir lietuvių kalba lyginta su lotynų, 
graikų, slavų, net žydų kalbomis. Tokių išvedžiojimų apžvalgą yra davęs Ruhigas Betrachbiunge. 
Juo daugiausia ir naudojosi Bohušas, nors ir kitokių išvadų darydamas. 66 puslapyje rašo: „Ruhig 
Pastor Istemburski w Sktadni, i w Etymologii igzyka Litewskiego chcial koniecznie znalešė nie- 
tylko podobiefstwo, ale tež samošė z iezykiem Greckim.“ Ruhigas buvo pateikęs kelis šimtus 
graikų ir lietuvių kalbos žodžių tariamųjų atitikmenų (Betracbtung, p. 21-40). Bohušas, pacitavęs 
iš ten keliolika pavyzdžių, nesutinka su Ruhigu: vieni bus veikiau kilę iš lenkų kalbos, kiti vėl 
nepanašūs į graikų žodžius. 

Jau iš seno (plg. Mykolą Lietuvį) buvo įprasta lietuvių kalbą lyginti su lotynų. Bohušas irgi 
duoda 24 lietuviškus žodžius, panašius į lotyniškuosius (p. 72-73; septyniolika iš tų žodžių ran- 
dame Betrachtungo p. 56-57). Betgi Bohušas nesutinka, kad lietuvių kalba būtų kilusi iš lorynų 
kalbos; netiki ir Palemono legenda. 

Nesutinka Bohušas ir su tais, kurie lietuvius giminiuoja su slavais. Antai Ruhigas rašė: „Wenn 
aber jemand die Sclavonische Sprache nur fūr eine Schwester, und nicht fūr eine Mutter der 
Littauischen erkennen wollte, so will mich nicht darūber streiten.“22 Lietuvių ir slavų kalbų 
skirtingumui parodyti Bohušas pacituoja lenkiškai, čekiškai, ilyriškai ir lietuviškai eilutę iš 113 
psalmės: Ni Saukės usztekeijmas ik Nusileydimas, gūrbingas Wardas Wiėszpalies (p. 97; pavyzdys 
iš Betrachtungo p. 13-14). 98 puslapyje Bohušas duoda dešimt lietuviškų žodžių, skolintų iš lenkų 
kalbos (visus juos, išskyrus Ponas - Pax, kurį Bohušas galėjo imti iš Ruhigo žodyno, randame 
Betrachtungo p. 47-50, kur Ruhigas surašo apie šimtą lietuviškų ir lenkiškų žodžių atitikmenų). 
Tačiau žodžių skoliniai, kurių pasitaiko kaimyninėse kalbose, dar neįrodą kalbos kilmės. Antai 
lenkų kalboje daug lotyniškų žodžių, o juk niekas netvirtins, kad lenkų kalba būtų kilusi iš lo- 
tynų. Toliau (p. 100) cituoja lotynišką ir vokišką sakinį, kurių kiekvienas žodis panašiai skamba 
(ima iš Betracbtungo p. 18-19). 

XVI a. buvo populiari pažiūra, kad lietuviai kilę iš žydų. Mar vienoje lietuviškoje ar latviškoje 
dainelėje tariamai girdėta minint Jeruzolimą ir Damaską. Apie tai rašė ir tą pažiūrą kritikavo Bo- 
hušui žinomas Kristupas Hartknochas, taip pat ir Ruhigas (Betracbtung, p. 8-9). Pasijuokia iš tos 
teorijos ir Bohušas, savaip dešifruodamas aną dainelę: Gieriau, Gieriau, szalin Maskolev (p. 101; 
Ruhigas: Gieriau, gičriau, pasilinksminnojau arba Girriu, girriu Maskolu - Betrachtung, p. 9). 

Lietuviai giminiuota su heruliais. Svarbiausias argumentas buvo kai kurių senųjų autorių 
paskelbtas tariamai heruliškas „Tėve mūsų“, kurio panašumą į lietuvių ir latvių kalbą jau Ko- 
jelavičius buvo pastebėjęs. Iš tų senųjų rašytojų (pvz., iš Hartknocho) tuos „Tėve mūsų“ tekstus 
persispausdino Bohušas (p. 108-112). Lietuvišką tekstą ima iš kokios maldaknygės („iak się 
lirwin modli“). 

Palyginęs lietuvių kalbą su kitomis, Bohušas konstatuoja, „že igzyk Litewski nie pochodzi od 
žadnego Zz wyzey wspomnionych“ (p. 102) ir kad „iezyk Litewski iest pierwotny“ (p. 104). 

Trečioje veikalo dalyje, pavadintoje „Igzyk Litewski, uwažany w sobie samym“, Bohušas nag- 
rinėja lietuvių kalbos ypatybes, stengdamasis įrodyti jos grožį bei tobulumą. 

Lietuvių kalba nesanti neturtinga. Tik menkai temoką lietuviškai pamokslininkai prie kelių 
lietuviškų žodžių pridedą keliolika lenkiškų makaronizmų: Myslas, Sumnienias, Zmystas ir t.t. 
(p. 114-115), Tų barbarizmų Bohušas galėjo lengvai prisirankioti iš to laiko lietuvių religinių 
raštų. Antai minėtame laiške Čartoriskiui Bohušas rašo gavęs iš vieno giminaičio „ksiąžeczkę 
Litewską przez iednego Plebana nie dawno wydaną, a zatym makaronizmėw Polskich petniu- 
senką o nauce chrzešcianskiey“. 

Pažindami ar gaudami iš kitų tautų kokius daiktus, žmonės ir jų pavadinimus skolinasi. Taip 
lietuviai paėmę iš rusų kalbos žodžius szožkas, zemczugas ir t.t., iš lenkų - brokas, kapusta, 
petruszkas ir t.t.; savi žodžiai esą: kwieczies, žirnas, rugie ir t.t. (p. 116—117; žodžiai iš Sirvydo ir 
Ruhigo žodynų, tik su klaidomis). 

Norėdamas parodyti, kad lietuvių kalba yra turtinga, Bohušas duoda (p. 119-145) ilgoką žo- 
dynėlį: išverčia 587 lenkiškus žodžius lietuviškai (594 žodžiai). Žodžius ima iš Sirvydo ir Ruhigo 
žodynų. Tiesa, tai ne visada lengva atsekti, nes Bohušo veikale pilna didžių korektūros klaidų, 


2 Betrachbtung..., p. 15. 

kartais net visai iškreipiančių žodį. Pvz., jis rašo: ostroga - Pimbime (Sirvydas: Pintinas, Ruhigas: 
Pentinnas), Pycha - Gudimas (Ruhigas: Garbės Gidas, Gidummas - der Ebrgeitz), Kotodziey - 
Reytadalis (Sirvydas: Ratadaylis), Lichwiarz - Nimas |!| (Ruhigas: Wucber - Nūmas, Palūkanos; 
Wucberer-Nimininkas), Tyraūstwo - Gieytuma (Sirvydas: Tyraniste, gayluma), Obrada - Nantinga 
(Sirvydas: Naudinga) ir t.t. Be to, tą ieškojimą apsunkina dar ir tai, kad Sirvydo žodynas yra lenkiškai 
lietuviškas, o Bohušas dažnai kitaip verčia negu Sirvydas, net reikšmę pakeičia. Pvz., jis rašo: Rzecz- 
pospolita - Bindriste (Širvydas: Spolecznošė - Draugiste, byndriste; o Rzeczpospolita - Wisotime), 
Szata - Drobe (Sirvydas: Ploino - Drobe, Szata - Rubas), Kopalnie - Kantiney (Širvydas: Minera, 
ruda, kopane rzeczy w ziemi, kruszce - Kastiney, ižkasamiey dayktay žeme)) ir t.t. 

Iš 594 Bohušo parinktų žodžių 476 randame Sirvydo žodyne. Iš likusiųjų, Sirvydo žodyne 
neaptiktų žodžių, 97 randame Ruhigo žodyne. Ir tik 21 žodžio man nepavyko aptikti tuose 
žodynuose. Tai šie žodžiai: 1) Niewolnica - Roba [|| (Širvydas: Netayswa, belayswe), 2) Mosięž- 
nik - Skaystuwadaris (Širvydas: Kuris dirba iž skaystawario ku), 3) Stolarz - Skomidaylis (Sir- 
vydas: Staludaylis. Stot - Skomia), 4) Szmelcarz —- Indegimis (Sirvydas: Smelcmistrzį - Mokus 
indegint), 5) Wexlarz - Keytis (Ruhigas: Keičiu - ich wechbsele Geld), 6) Lennik - Gieradestnikas 
[2] (gal Sirvydo: Dobroczynnosė - Gieradeiste, Dobrodziey - Gieradeia), 7) Czochbracz weltny - 
Karsžynikas (Ruhigas: Karszu —ich kūmmne Wolle), 8) Gąbka - Pimbis (Sirvydas: Gebka - Kimpine 
minkszta, reta, Ruhigas: Kempinnis, Mielcke: Pintis - Feuer-Schwamm), 9) Plotno domowe - Na- 
metis [?] (plg. Bohušo: Plotino kupne - Pametis, Sirvydas: Bawelnica, bawelnianka — Panametis 
medžiawilninis), 10) Kotek drewniany - Gerube (? Mielcke: Gerwėlė - das Holz am obersten 
Ouirdelstein, wo man den Stock binein steckt), 11) Rozbicie okretu - Swirimas Eldios (Sirvydas: 
Rozbicie nawy - Eldios sukulimas, Ruhigas: Akruto Sudaužimas - Schiffbruch), 12) Potwarz - Su- 
guldimas (Sirvydas: Apmelawimas), 13) Glupi - Dukas (Ruhigas: Dikstu, -škau - ich tolle, Pus- 
Dukis - ein Halbtoller, Mielcke: Dūka, -kos - ein unverstūndiger, dummer), 14) Rospusiny - Pa- 
taystowas (Širvydas: Rospusiny - Patodis, Nierządnik - Pakeyda, Nierządnici - Paleystuwe), 15) 
Rzetelny - Aprayszkius (Sirvydas: Weykingas), 16) Chwalebny — Garbus (Sirvydas ir Ruhigas: 
garbingas), 17) Wstrzemiežliwy - Mestus (Sirvydas: Nusituris), 18) Disputa - Kieytimas (Ruhigas: 
Disputiren - Disputeroju, abbejodami susiszneka, į abbi szali gincžiju), 19) Gniewliwy - Rustin- 
gas (Širvydas ir Ruhigas: Rustus), 20) Plejady - Šietinas (Ruhigas: [Dangaus] Setas), 21) Božek 
gor - Kenkams[?). 

Tuo žodžių rinkiniu Bohušas norėjo parodyti, kad lietuvių kalbai nestinga žodžių materialinio 
ir dvasinio gyvenimo sąvokoms. Taigi parankiojo žodžių iš įvairių gyvenimo sričių: karo, pakink- 
tų, amatų, žemės ūkio terminų, drabužių, valgių, gyvulių, paukščių, augalų pavadinimų, ab- 
strakčių sąvokų. Lietuvių kalbos turtingumą ypač turėjo parodyti žodžiai „do wyraženia dzialaūi 
duszy, cnot, wad, namietnošci, charakteru“ ir „do wyraženia nauk, kunsztėw, Mitologii“. Čia 
randame, pvz., tokių žodžių: /estestwo - Butibe (Ruhigas), Natura - Prygintis (Ruhigas: Prigimtis), 
Natcbnienie - Ikwapas (Širvydas), Namietnošč — Gieydulis (Sirvydas), Chbytry - Wiltawilis (Sir- 
vydas), Zywiot - Pirmaprade (Sirvydas), Przestwor - Erdwibe (Sirvydas), Filozofia - Pratomeyle 
(Širvydas), Fantazya - Waidadare (Sirvydas: Zinkladare, waydadare, galibe), Zdrada - Wilius (Sir- 
vydas), Wychowanie - Užugis (Sirvydas) ir t.t. Įškreipęs savo šaltiniuose randamų žodžių reikšmę, 
Bohušas duoda lietuviškų literatūros terminų: Poema - Iždumoymas (Ruhigas: Iszdumoju - ich 
erdenke, erdichte, Dichten — Dumėjimas), Satyra - Papeyka (Sirvydas: Ganienie - Papeyka). 
Panašiai Bohušas elgias ir su senovės lietuvių mitologiniais vardais, imtais iš Ruhigo žodyno: 
lowisz - Perkunas (Ruhigas: der Donnergott der Heyden), Apollo - Jauczubobis (Ruhigas: der 
Hirtengott der Heyden). 

Davęs tą beveik 600 žodžių rinkinį, Bohušas pastebi: „Ten, choč szczuply Slowniczek dostate- 
czny iest do zawstydzenia tych, ktėrzy język Litewski zowią językiem chtopskim, ubogim, bez 
prawidla, bez poloru“ (p. 145-146). Lietuvių kalbos ne tik žodynas turtingas, bet ir sintaksė 
esanti tobula, „catkiem taž sama, iak w Greckim iezyku, wzorzie wszystkich innych ięzykėw“ 
(p. 146). Toliau Bohušas dėsto (p. 146—148) tuos tariamuosius lietuvių ir graikų kalbų panašu- 
mus. Lietuvių kalba, kaip ir graikų, nevartojanti skirčių ir neturinti padedamųjų veiksmažodžių 
(tą pat rašo Ruhigas Betracbtunge p. 41). Lietuviški ir graikiški skaitmenų pavadinimai visai 
tokie patys (plg. Betrachtungo p. 42). Esamojo laiko daugiskaitos antrojo asmens veiksmažodžių 
galūnė graikų kalboje yra Ate, Ete; tas pats ir lietuvių kalboje: Dūdate, Kielete (ca pati mintis ir 
pavyzdžiai - Betrachtungo p. 43). Kaip graikų, taip ir lietuvių kalboje deminutyvai turi keliolika 
galūnių, pvz., Brolis, Brolelis, Brolutis... (10 mažybinių formų pacituota; Betrachtung, p. 147). 
Visos žinomos Europos kalbos teturinčios vienaskaitą ir daugiskaitą; lietuvių ir graikų kalbos 
turinčios ir dviskaitą (Betracbtungo p. 42). Duoda kelis pavyzdžius: Ponu (znaczy dway tylko 
Panowie), Diewu, Ponam, Diewam (tų dviejų daiktavardžių linksniavimo paradigmos - Ruhigo 
gramatikoje p. 24); Ieszkodawdowa - szukališmy oba (to veiksmažodžio asmenavimo paradig- 
ma - Ruhigo gramatikoje p. 98); mylimi ėswa — iestešmy oba kochani (plg. Ruhigo gramatikoje 
p. 91); Eykiwa - idžmy oba, Eykita (Betracbtungo p. 42). 

Lietuvių kalbos rašyba esanti be galo sunki. „Nie ma igzyka, ktėryby tyle potrzebowa! ak- 
centėw. Samogtoska A ma cztery akcenta a, 4, ą, 2, 2, samogloska E ma ich pieč e, ė, ę, ė, ė, ė“ 
(p. 149; Ruhigo gramatikoje p. 3). „Ta w pisowni dokladnošė tym est nieodbitsza, že tež same 
imiona, tylko inaczey akcentowane, inną rzecz znaczą“; pvz., Wėras — stary, Woras - paiąk; 
Wagis- čwiek drewniany, Wagis - ztodziey ir t.t. (visus tuos pavyzdžius ima, tik netiksliai, iš Be- 
trachtungo p. 80-81 ir 83; nėra ten tik pavyzdžio vagis; tačiau jį Bohušas galėjo susirasti Ruhigo 
žodyne, p. 169). 

Anot Bohušo, kalba dar nesanti turtinga, jei turinti vienam daiktui pavadinti daug žodžių; 
pvz., arabų kalba turinti po kelis šimtus liūto, gyvatės, kalavijo, medaus pavadinimų (p. 151; 
Betrachtungo p. 69-70). Kalba turtinga tada, kai turinti daiktų „wprawdzie podobnych, a iednak 
rožnych“ skirtingų pavadinimų. Tokia esanti ir lietuvių kalba. Tuo atžvilgiu ji „obfitszy iest od Nie- 
mieckiego i czasem od Polskiego“ (p. 152). Tai Bohušas nori įrodyti lietuvių kalbos pavyzdžiais. 
Antai vokietis sako ir apie žmogų, ir arklį, ir rūbą, ir žirnį grau; lietuvis turįs keturis atskirus 
žodžius tam reikalui: zillas, szirmas, pilka, rainus. Lietuvis sakąs: šienas stambus, medis storas, 
audeklas kiltas; vokietis teturįs vieną žodį grob. Lietuvis sakąs: kumelinga, werszinga, parszinga; 
vokietis ir čia turi tik vieną žodį trėchtig. „Kon dzielny po litewsku Zyrgis, koū wypracowany 
kuinas“ (visi tie pavyzdžiai imti iš Betrachbiungo p. 70-71). Vokietis klausia wieviel? Lietuvis čia 
turįs skirtingą žodį gyviems ir negyviems daiktams. Jis klausia: kielets waiku? Kielets arklu?, o 
apie negyvus: kieli, kiek, keipdaug; pvz., wiele zboža? - Kiek Rugieys? (Betrachtungo p. 71 ir 
Ruhigo žodyno p. 58; ten nėra tik pavyzdžio kiek Rugiėys). 

Lenkas dažnai esąs priverstas skolintis žodžių iš vokiečių kalbos, o lietuvis turįs savų 
(p. 153), pvz., Bursztyn - Gintaras, Cegta - Plita, Celnik - Muytininks (Betrachbtungo p. 65), Gar- 
barza - Odzius (Ruhigo žodyno p. 98). 

Lietuvis sakąs: veidą prausiu, rankas mazgoiu, skalbinius skalbiu; lenkas ir vokietis turi tik 
vieną žodį myję, ich wasche (p. 153; Betrachtungo p. 71). 


2 Juos iškritikuoja J. Karlowicz, min. veik., p. 156-158. 

Lenkai visus rankos pirštus vienaip vadina, lietuvis turįs atskirus pirštų pavadinimus: Niksztis, 
Smagiris, Widutinas, Ziedinis, Galinis (p. 153-154; Sirvydo p. 239-240), 

Iš viso to esą galima įsitikinti, kad lietuvių kalba tobula. Jei ir išmestume iš jos lenkiškus ir 
vokiškus skolinius, ji vis tiek liktų turtinga kalba. O kas gi liktų iš prancūzų kalbos, atėmus iš 
jos lotyniškus žodžius, iš olandų atėmus vokiškus ir t.t. (p. 154; tas palyginimas iš Betrachtungo 
p. 67)? Tokia tobula, lanksti kalba negalėjusi būti barbarų kalba. Ji buvusi išdailinta jau tada, 
kada prancūzų ir vokiečių kalbos dar nebuvo tokios. Todėl lietuvis žiūrėjęs į vokietį su tam tikra 
panieka; populiari buvusi patarlė: Sztay! jau Wokietis iszmanis, kai Lettiuwnikas (p. 155; patarlė 
iš Betrachbiungo p. 74). 

Toliau Bohušas duoda ilgesnių lietuviškų tekstų. 156-157 puslapiuose duoda dvi ištraukas 
iš kažkokios religinės knygos. 160-166 puslapiuose cituoja tris liaudies dainas (Betrachtungo 
p. 75-78). 168-172 puslapiuose išrašo nežinia iš kur imtą dainą apie karalaitę Vandą (jos 
variantų yra vėlesniuose dainų rinkiniuose, pvz., Basanavičiaus Ožkabalių dainose nr. 407). 
176-177 puslapiuose Bohušas pateikia vieną lietuvišką sakinį (Didele dargana buwa, kad Wana- 
gas wisztu pagawa), vieną greitakalbę (Gires Gierwe giruri gira giera giroy gieroie - Chwalili się 
žurawie krzycząc, že dobry kwas w lesie pili) ir vieną patarlę (Beda tau, beda tau jodu, kažbeja 
katilas podu). Minėtuose Bohušo šaltiniuose tų pavyzdžių neaptikau. Bohušas manė, kad lietu- 
viai gilioje senovėje bus turėję savo literatūrą. Deja, laikas sunaikinęs tuos rankraščius. Vis dėlro 
Bohušas cituoja porą „laimingai išlikusių“ (!) ištraukų iš Vergilijaus Ezeidos (4 eil.) ir Ovidijaus 
Metamorfozių (30 eil.) lietuviškus vertimus (ar tai paties Bohušo darbas, ar imta iš kitur, nežinia). 
Samprotavimais apie tos tariamosios lietuvių raštijos išnykimą ir lietuvių kalbos paniekinimo 
priežastis Bohušas ir baigia savo veikalą. 


Menkas lietuvių kalbos mokėjimas 


Galėjome įsitikinti, kad Bohušo lietuvių kalbos savybių nagrinėjimas yra labai neorigi- 
nalus: ne tik daugelį minčių ima iš Ruhigo Betracbtungo, bet ir beveik visus jo lietuvių kalbos 
pavyzdžius randame minėtuose šaltiniuose. Tad visai pagrįstai kyla klausimas, ar Bohušas mokėjo 
dorai lietuviškai. Jau Janas Karlowiczius, panagrinėjęs gausias Bohušo klaidas, konstatavo: „Blędy 
te šwiadczą, iž autor bardzo niedokladnie, po wierzchu tylko znal język, o ktėrym szeroce w 
obec uczonych męžow Warszawy się rozwodzil.“** 

Įdomu čia prisiminti jau pirma cituotąją Bohušo laiško Čartoriskiui vietą: Bohušas, prieš 
rašydamas savo veikalą, išsirašęs iš Prūsų lietuvių kalbos gramatiką bei žodyną ir ištisą metų 
ketvirtį mokęsis lietuviškai. Kitoje to paties laiško vietoje Bohušas rašo: „... piosneczkę, ktėrą 
špiewali nasi Przodkowie tafcuiąc okoto jakiegoš Božka. Trumpa kaielis, trum szarmonielis, to 
iest krėtkie nožki, a reszty nie rozumiem, co znaczy szarmonielis?“ 

Lietuvių literatai jau iš karto pastebėjo Bohušo lietuvių kalbos dalykų netikslumus. Poška rašo, 
kad Bohušo cituojamoje dainoje „Wanda buwa graža merga tanku karalayte“ yra klaidų: turėtų 
būti - graži, lenkų; be to, karatajte lenkiškai yra krėlewna, o ne krėlowa, kaip verčia Bohušas. 
Toliau Poška pastebi: „Ktėre to uchybienia Bohusza, P. Kajetan Niezabitowski moj ziomek, jako 


* J. Karlowicz, min. veik., p. 165. 

doskonale znający język litewsko-žmudzki, obszerniejszemi uwagami krytycznemi objašnič i 
liczne pomytki sprostowač nie omieszka.“25 

Mykolas Balinskis primena laišku Kraševskiui (1846 VIII 24)2*, kad pastarojo Lietuvos istorijos 
rankraštyje yra daug klaidų lietuvių kalbos pavyzdžiuose. Tai nurodąs Kajetonas Nezabitauskis, 
kuris apsiimąs tuos dalykus ištaisyti. Balinskis ten rašo: „Podobniež na str. 84. znane wszystkie 
przystowie litewskie powszechnie dawniej na Žmudzi przytaczane: Perkune Diewaite i t.d. jest 
zupelnie przeksztalcone co do gramatyki. Bohusz i inni ktėrzy je podali do druku, przekręcili 
text prawdziwy bo rzeczywišcie języka nieznali.“ 

Nezabitauskio kolega Simanas Stanevičius taip pat pastebi Bohušo nenusivokimą lietuvių 
kalbos dalykuose. Jis rašo, kad Bohušas „znajdując w stowniku Mielckego [pirma jau buvom 
konstatavę, kad Bohušas turbūt bus turėjęs ne Mielckės, bet Ruhigo žodyną] pod niemieckim 
wyrazem comet, wyrazy litewskie žwaigzde įdegėta (gwiazda ogoniasta), przymiotnik įdegita 
[= wodeguota] wziąt za rzeczownik i za osobny wyraz, ktėry jakimbądž sposobem przerobiony 
na 4degita, w pomienionėm dziele [t.y. Bohušo veikale] między innemi wyrazami litewskiemi 
wydrukowany zostai.“27 

Tokių dalykų Bohušo veikale ir daugiau rastume. Tiesa, kartais tai tik korektūros klaidos. 
Tačiau šių tiek daug, kad visą atsakomybę už tai negalėtume suversti Varšuvos spaustuvininkams. 
Be to, yra dalykų, kurių net negalime išaiškinti kaip korektūros klaidų. Jie aiškiai rodo autoriaus 
nenusimanymą, vietomis tiesiog nemokėjimą lietuviškai. 

63 puslapyje Bohušas šitaip etimologizuoja: „Kretynga od Krotos okręt. Ztamtąd snač, pierwszy 
raz postrzežono okręt.“ Tasai Krotos čia nėra tik korektūros klaida, nes jį randame ir Bohušo žo- 
dynėlyje: Okręt - Krotos (p. 133; Ruhigas: Akrutas, Ekrutas, Sirvydas: Okręt — Eldija dide). 

Bohušas rašo: Szklanka — Stiklėras (p. 129). Čia Bohušo ne tik nenusivokimas, bet ir neap- 
dairumas, nes Ruhigo žodyne, iš kurio Bohušas tą žodį ima, randame: Stiklorus - ein Glaser; 
Sirvydas rašo: Sklarz - Stiklinikas, Sklenica - Stikline. 

Arba štai pavyzdys, panašus į Stanevičiaus duotąjį. Bohušas: Koncerz - Badoma (p. 120); o 
Sirvydas: Koūcerz - Badoma gielažis kareywiu. Taigi Bohušas, pasitenkindamas vienu pirmuoju 
Sirvydo vertimo žodžiu, lenkišką daiktavardį verčia lietuvišku dalyviu. 

Kitoje vietoje (p. 135) Bohušas iš tarminių to paties žodžio skirtybių padaro skirtingus žodžius: 
Wiecznošė - Amžis, Wiek - Umžis. Pirmą žodį Bohušas randa Ruhigo, antrą - rytiečio Sirvydo 
žodyne. Čia dar pastebėsime, kad Sirvydas žodį wmžis verčia ir wiecznošč, ir wiek. 

Bohušas: Gwiazda - Zwigždas (p. 145). Tai vėl nėra tik korektūros klaida, nes ten pat ran- 
dame: Astronom - Zwigždinnikas (p. 144). Pastarąjį žodį Bohušas ima iš Ruhigo žodyno, kur 
tas žodis išspausdintas su ta pačia klaida. Pagal jį Bohušas bus susidaręs ir Zwigždas. Jei Bohušas 
būtų buvęs akylesnis, būtų lengvai pastebėjęs, kad Ruhigo žodyne tai tebuvo korektūros klaida, 
nes Ruhigas rašo: Zwaigžde, Žwaigždetas, Žwaigždukas (der Sterngott der Heyden), o vokiškai 
lietuviškoje žodyno dalyje teisingai parašo ir Sternseber - Žwaigždininkas. Sirvydas: Zwayzde, 
Zwayzdinikas. 


* Rozmyšlania wiešniaka rolnika (Dionizego Paszkiewicza bylego Pisarza P. R.) o Narodzie i įgzyku Litewsko- 
Žmudzkim, W Warszawie, 1829, p. 47-48. 

* Laiškas Kraševskio korespondencijos rinkinio III serijos 2 tome, JUB Krokuvoje. 

7 Wyjašnienie Mythologii Litewskiej zawartej w dzielach Hartknocba, Stryjkowskiego, Lasickiego, tudziež w stow- 
nikach litewskich Szyrwida, Rubiga i Mielckego. Przez Szymona Staniewicza Kolleg-Sekretarza, Rankraštis Lietuvių 
mokslo draugijos Vilniuje bibliotekoje. 

Kitą kartą Bohušas vėl suklysta su astronominėmis sąvokomis, kurias ima iš Ruhigo žodyno. 
Bohušas: Capella - Tikutis, Koza na niebie - Naszeiowalgis (p. 145). Ruhigas: Neszėja Walgio -das 
Gestirn Capella, Tikkuttis - die Himmelsziege; sonst Perkino Ožys. Taigi Bohušas ne tik sukeičia 
žodžius, bet dar paukštį priskiria prie dangaus kūnų. 

"Tarp pavyzdžių, kad daug vienodai rašomų lietuviškų žodžių tik akcentu skirias, randame: 
Kaule - šwinia, Kailė - Košė (p. 149). Tuo tarpu Ruhigas (Betrachbtungo p. 83; iš ten Bohušas 
ima tuos pavyzdžius) aiškiai rašo: Kaule - įm Knocben. Taigi Bohušas vietininko lytį palaikė 
vardininku, kurį būtų lengvai galėjęs rasti Ruhigo ar Sirvydo žodynuose (Ruhigas: Kaulas, 
Sirvydas: Kautas). 

Iš visų tų pavyzdžių galima įsitikinti, kad Bohušas menkai tebus mokėjęs lietuviškai. Tad 
reikia labai paabejori, kad Ovidijaus ir Vergilijaus poezijos nuotrupos, Bohušo veikale cituoja- 
mos, būtų paties Bohušo verstos, kaip kad, pvz., mano Teodoras Narbutas (u4amek Przemian 
Owidyusza Xiegi II, w. 1-30, ttomaczony przez X. Bobusza?š). Mykolas Biržiška spėlioja, kad Bo- 
hušas „pasižino su žymiausiais lietuvių kalbos žinovais ir literatūros mėgėjais, turbūt su vyskupu 
Giedraičiu, Poška ir kitais; bene jie tiktai bus aprūpinę jį anais senaisiais" vertimais“.?? Deja, tai 
tik spėliojimas, ir mes neturime duomenų jam pagrįsti, o Bohušo laiškas Čartoriskiui (Bohušas 
ten skundžiasi iš niekur negavęs paramos ir jo prašomų žinių apie lietuvių kalbą) net verčia mus 
abejoti tuo spėliojimu. 

Turime žinių, kad Bohušas vertė Vergilijaus Georgikas.39 Liudas Jucevičius rašo: „Nadto 
zostawil jeszcze Bohusz w rekopišmie Przeklad litewski “Ziemiaūstwa* Wirgiliusza, ktėry od 
sukcessorow nabyt Dyonizy Paszkiewicz, a po jego šmierci to dzieto stalo się wlasnošcią moją.“?! 
Jei Bohušas vertė Vergilijaus Georgikas, galėjo ir anas ištraukas iš Eneidos ir Metamorfozių išversti. 
Deja, visa tai negali išsklaidyti abejonių. Bohušo veikalo nagrinėjimas nerodo, kad jo autorius 
būtų tiek mokėjęs lietuviškai, kiek būtų reikalavę iš vertėjo anie, kad ir neidealūs, vertimai. 


[1937] 


T. Narbutt, Dzieje starožytne narodu litewskiego, t. I, Wilno, 1837, p. 468. 
Iš mūsų kultūros ir literatūros istorijos, t. I, Kaunas, 1931, p. 155. 

Plg. Encyklopedia Powszechna Orgelbranda, t. II, Warszawa, 1860, p. 906. 
Wiadomošci Biograficzne i Literackie o uczonych Žmudzinach. 

Kunigų Strazdo ir Valmiko kova su Vilniaus cenzūra 


Kajetono Nezabitauskio Šidatgioja liecuvių bibliografijėlėje, įdėtoje jo 1824 m. išspausdin- 
tan elementoriun Naujas mokslas skaytima diel mažū waykū Žemaycziu yr Lietuwos, skaitome 
šias žinias apie porą spaudai parengtų, bet taip ir neišspausdintų rankraščių: 

Daynas arba Dayniuszkas sudietas par K. Drazdawska, yr K. Rappota Olechnawiczia - bus 
yszduotas par Kun. W. M. Wilmika P. W. K. W. Wilniuje Drukar: K. K. Bazyljonu. 

Tarmrieda (gramatyka) Lenkiszkay-Letuwiszka paraszita par kun. A. Butkiewiczia Bazylion. 
dar Rankas-Raszte. 

Ligi šiol gavus tenkintis šia lakoniška bibliografine pastaba, dabar jau pavyko Vilniaus bib- 
liotekų ir archyvų lobyne aptikti kiek daugiau žinių apie minėtųjų rankraščių likimą, taip pat ir 
naujų duomenų apie jų ligi tol mums mažai težinomą leidėją. 

Kun. Vincas Valmikas ar Vilmikas! gimęs apie 1779 m. (1827 m. buvo 47 m. amžiaus) Šiau- 
lių apskrities Šaukėnų parapijos, turbūt Kryklių kaime, kur pagal 1795 m. valstiečių surašymą 
gyveno jo tėvas valstietis Jonas Valmikas su savo sūnumis Vincu ir kt. 1795-1800 m. mokėsi 
Kražiuose karmelitų laikomoje mokykloje. 1800 VII 1 įstojo Tytuvėnuose į Bernardinų ordiną. 
1807 III 28 buvo įšventintas kunigu Slanime. 1810 VI 6 buvo, kaip jis pats sakėsi, metropolito 
Siestšencevičiaus atleistas nuo vienuolio įžadų. Būdamas Vygrių diecezijoje, gavęs 1817 I 17 iš 
popiežiaus sekuliarizaciją. Atvykęs Vilniun, buvo 1818 m. paskirtas katedros vikaru, o 1822 m. 
ten pat viceprelatu ir pakantoriu (arba, kaip jis pats 1826 m. savo išleistųjų žemaitiškų kantičkų 
antraštėje rašo - pagiedojininku). 

Kun. Valmikas buvo kilęs iš valstiečių, nors vėliau ir dėjosi bajoru iš senoviškos kryžiuočių 
kilimo giminės ir pasirašinėdavo V. M. iš Valmusų Valmikų. Kitų betgi dokumentuose ar tarny- 
biniuose raštuose buvo vadinamas tik Valmiku ar Vilmiku. Taip ir rubricelėse. Ir tik 1826 m. 
rubricelėse jis pavadintas Wilmik de Walmis Vincentius Martinianus. 

Panorėjęs ir savo brolius išvaduoti iš pono valdžios, įklimpo į ilgą bylą su Kryklių kaimo savi- 
ninku Bagdonavičium, savo skundais vargindamas ne tik Šiaulių žemės teismą, bet ir gubernijos 
valdybai ramybės neduodamas. Ir Vilniaus Romos Katalikų konsistorijai buvo su juo vargo. Su- 
sidomėta pagaliau, kaip jis buvo išvykęs į vadinamąją Lenkų Karalystę, kaip iš ten atsikėlė, kaip 


! Pavardė įvairiuose dokumentuose ir įrašuose nevienodai rašoma, dažniau betgi pirmąja lytimi. Jis pats pasira- 
šydavo Vincu Martinijonu iš Valmusų Valmiku. Kartais tačiau ir abi lytis pavartodavo, pvz., viename teismo 
rašte pasirašo Wincenty Martynian z Walmusow Walmik alias Wilmik (Kurjer litewski, 1828, nr. 83, dodatek). 
1826 m. žemaitiškų kantičkų antraštėje skaitome, kad jos yra išleistos „per [...] kuniga Wincenta Martiniona iž 
Walmusu Walmiko arba Wilmiko“. 

metė vienuolio luomą, ar turėjo visus tam leidimus ir t.t. Nors Valmikas ir labai atkakliai įrodinėjo 
savo teises, betgi Petrapilio Romos Katalikų dvasinė kolegija savo 1827 IX 5 sprendimu liepė jį 
išvaryti atgal į Augustavo dieceziją. Mirė kun. Valmikas 1836 VIII 21. 

Lietuvių raštijoje Valmikas žinomas kaip populiariųjų žemaitiškų kantičkų leidėjas. 1819 m. 
išėjo jo Giesmes nobažnos, kurių, rodos, trečiasis leidimas", pavadintas Kantyczka Žemaytyszka 
arba giesmes nobažnos pasirodė 1823 m. Vėliau kantičkos buvo spausdinamos 1826, 1831, 1834, 
1837, 1840, 1844 ir 1850 m. Toliau, nuo 1855 m., buvo taisomos ir spausdinamos giesmių šventų 
antrašte. 

Leisdamas savo giesmyną, Valmikas atsirėmė senuoju Balsu širdies, betgi šalia kitų yra įdėjęs 
ir savo paties giesmių, pvz., „Giesmie apey szwenta Wincenta Ferreriusza patrona dydziausiu 
Grieszninku sudieta par kuniga Wincenta isz Walmusu Walmika“.3 Galimas dalykas, kad jo 
plunksnos darbas bus ir Pranciškaus Karpinskio populiariosios giesmės „Kiedy ranne wsta- 
je zorze“ vertimas-perdirbimas*, nes pratarmėje Valmikas prašo atsiųsti jam įvairių giesmių, 
ypač vertimų iš lenkiškų kantičkų; „o tabiausey giesmeles sudietos par rupesten Franciszkaus 
Karpinska metuose 1795“. 

Kun. Valmikas nebuvo tik eilinis religinės literatūros gamintojas, bet jis bus pritapęs ir prie 
ano lietuvių rašytojų būrelio, veikusio Vilniuje apie 1823-1824 m. ir kurio lietuviškąją nuotaiką 
pagavo Simanas Stanevičius savo „Žemaičių šlovėje“. Štai jis ne tik leidžia tuo metu savo kantič- 
kas, bet stengiasi išspausdinti ir kitų mūsų rašytojų veikalus: Strazdo bei Rapolo Aleknavičiaus 
dainas ir kun. Aleksandro Butkevičiaus gramatiką. Paskui gi su dideliu atkaklumu kovoja su 
cenzūra dėl jų išleidimo. 

Dabar susipažinsime bendrais bruožais su ano meto cenzūros santvarka, statutu ir prakti- 
ka.3 XIX a. Rusijoje labai šviesiai prasidėjo. Liberaliai išauklėtas jaunasis caras Aleksandras I, 
1801 m. sėdęs sostan, tuojau susirūpino krašto švietimu, organizavo Švietimo ministeriją ir prie 
jos Vyriausiąją mokyklų valdybą, steigė naujus ir reformavo senus universitetus ir t.t. Padvelkė 
liberali dvasia, visi lengviau atsiduso, jausdami silpstant ligtolinius kultūrinio gyvenimo varžtus. 
Susirūpinta ir cenzūra. 1802 II 9 ukazu panaikintos įvairios buvusios cenzūros įstaigos, o pati 
cenzūra pavesta civiliniams gubernatoriams, kurie tam reikalui turėjo naudotis mokyklų direk- 
toriais. Taip norėta cenzūrą atimti iš mažamokslių valdininkų ir atiduoti į kompetentingesnių 
švietimo srities darbuotojų rankas. 1803 I 26 ukazu cenzūra pavesta universitetams. Tai buvo 
patvirtinta ir įvairių universitetų starutuose. Štai Vilniaus universiteto 1803 IV 4 patvirtinimo 
akte skaitome: „Universitetas privalo turėti savo cenzūrą peržiūrėti akademiniams veikalams, 
taip pat ir kitoms mokslo bei literatūros knygoms bei kūriniams, spausdinamiems jo spaustuvėje 
arba jo išsirašomiems savo naudojimui iš užsienio. [...] Jo žiniai priklauso ir visų jo apygardos 
spaustuvių cenzūra.“ Vilniaus universiteto statuto (1803 V 18) $ 15 nurodoma, kad universi- 
tetas bendrame posėdyje kasmet renka iš kiekvieno skyriaus po vieną aktualų ar išsitarnavusį 
profesorių cenzorium. 


Plg. V. Biržiška, Lietuvių bibliografija, d. I, Kaunas, 1926, nr. 550. 

Cic. iš 1831 m. leidimo. 

„Kada auszra jau užteka“, 1831 m. leidimo p. 591. 

M. J. Suchomlinov, Izsledovanija i statji po russkoj literature i prosveščeniju, t. I, S. Peterburg, 1889; A. M. Skabi- 
čevskij, Očerki russkoj cenzury (1700-1863 g.), S. Peterburg, 1892; VI. Rozenbergo ir V. Jakuškino str. knygoje 
Russkaja pečat' i cenzura o prošlom i nastojaščem, Moskva, 1905; „Ustav o cenzure [1804 VII 9]“, Polnoe sobranie 
zakonov Rossijskoj Imperii, t. 28, p. 439—-444; „Ustav o cenzure [1826 VI 10]“, Polnoe sobranie zakonos, rink. II, 
t. 1, 1830, p. 550-571. 

Tuo pat metu Vyriausioji mokyklų valdyba rengė cenzūros statutą. Petrapilio mokslo apygardos 
globėjas Novosilcevas, vėliau taip negarbingai pasireiškęs Vilniaus filomarų-filaretų byloje, siūlė 
danų pavyzdžiu prevencinę cenzūrą pakeisti švelnia baudžiamąja. Tačiau daugumos pasisakyta 
už prevencinę cenzūrą, nors ir pripažinta, kad ji gali būti itin galinga, jei koks bailus ar įtaringas 
cenzorius bijos praleisti mintis, pasižyminčias naujoviškumu ar drąsumu.“ Taigi 1804 VII 9 pa- 
tvirtintasis cenzūros statutas išėjo labai liberalus, nes ir oficialieji sluoksniai cenzūrą laikė liūdna 
būtinybe? 

1804 m. cenzūros statutas numatė cenzūros komitetus, renkamus iš profesorių ar magistrų 
ir esančius tiesioginėje universiteto žinioje ($ 4). Kilus komitete abejojimams, jis turėjo kreiptis 
per mokslo apygardos globėją į Vyriausiąją mokyklų valdybą ($ 14). Į ją galėjo kreiptis su skun- 
dais ir leidėjai ar autoriai, nepatenkinti cenzūros komiteto sprendimu ($ 40). Cenzūros tikslas 
esąs pateikti visuomenei tinkamas tikrajam švietimui ir dorovės ugdymui knygas, o priešingas 
tam sulaikyti ($ 2). Todėl be cenzūros negalinti išeiti nė viena knyga ($ 3). Cenzoriai turi žiūrėti, 
kad nebūtų išspausdinta knygų, kuriose būtų kas „priešinga tikybai, valdžiai, dorovei ir kurio 
nors piliečio asmens garbei“ ($ 15). Toliau cenzoriams rekomenduojama būti nuolaidiems ir ne- 
šališkiems; be to, dviprasmiškas vietas aiškinti cenzūruojamam veikalui palankia prasme ($ 21). 
Kuklus ir išmintingas tikėjimo, žmonijos, įstatymdavystės, valstybės valdymo ir panašių dalykų 
svarstymas ne tik neturįs būti draudžiamas, bet naudojasi visiška spausdinimo laisve švietimo 
pažangai ($ 22). Tam tikru disonansu statute skamba tik $ 19: „Jei į cenzūrą bus atsiųstas ran- 
kraštis, pilnas minčių ir posakių, aiškiai paneigiančių Dievo buvimą, kylančių prieš tikėjimą ir 
tėvynės įstatymus, įžeidžiančių aukščiausiąją valdžią, ar visiškai priešingas visuomenės santvarkos 
ir ramybės dvasiai, tada komitetas tuojau praneša vyriausybei apie tokį rankraštį, kad ji surastų 
autorių ir pasielgtų su juo pagal įstatymus.“ 

Tačiau tas liberaliais posakiais išpuoštas statutas praktikoje neapsaugojo spaudos nuo asmeni- 
nės nuožiūros cenzorių, kurie, kas kartą augant bendrai reakcinei dvasiai valdžios sluoksniuose 
ypač po Napoleono karų, darėsi vis įtaringesni ir net smulkmeniškai priekabingi. Tokio buka- 
pročio pedanto cenzoriaus tikras įkūnijimas buvo savo laiku išgarsėjęs Aleksandras Krasovskis, 
labai ilgai cenzoriavęs, kurs kartą, pvz., uždraudė spausdinti straipsnį apie grybų žalingumą 
motyvuodamas tuo, kad „grybai - stačiatikių pasninko valgis ir rašyti apie jų žalingumą reiškia 
griauti tikėjimą ir platinti netikėjimą“.š 

Nors cenzūra buvo atiduota Švietimo ministerijos organams, bergi 1811 m. įsteigus Policijos 
ministeriją jai irgi buvo pavestos tam tikros cenzūrinės funkcijos. Ji turėjo žiūrėti ne tik kad knygų 
rinkoje nekursuotų necenzūruotų leidinių, bet persekioti net ir cenzūros praleistas knygas, jei jos 
pasirodytų žalingos bendrai tvarkai ir ramybei.? Dėl to viso spaudos sąlygos tik pasunkėjo. Pvz., 
viena smulkmena: policijos ministras išsistengė, kad būtų neleidžiamos spausdinti kritikos apie 
imperatoriškojo teatro artistus. 

Dar įtariau buvo žiūrima į politinių dalykų svarstymus. Padarius taiką su Napoleonu, 1808 m. 
buvo įsakyta cenzūrai žiūrėti, kad spaudoje nepasirodytų nieko, kas galėtų įžeisti Napoleoną ir 
Prancūziją. Paskiau aplinkraščiu buvo tiesiog įsakyta nepraleisti bet kokių politinius klausimus 
nagrinėjančių straipsnių. Taigi paprastu aplinkraščiu buvo faktiškai panaikintas liberalusis cenzūros 


M. J. Suchomlinov, Izsledovanija i statji ... , p. 413. 
Ten pat, p. 398. 
Ten par, p. 182. 
Ten par, p. 116. 

statuto $ 22.!9 Štai, pvz., cenzūra uždraudė spausdinti vieną netgi monarchistinės dvasios rašinį 
apie konstitucijas, kad visuomenėje nekeltų visokių nereikalingų politinių diskusijų. 

Ypač jautriai buvo reaguojama į rašinius, kur buvo paliečiami baudžiavos klausimai. Pvz., ištisą 
pasipiktinimo audrą sukėlė buvusio Vilniaus universiteto rektoriaus brolio žinomo ekonomisto 
Valerijono Stroinovskio veikalo Apie dvarininkų sutartis su valstiečiais rusiškas vertimas. Prieš vertė- 
ją netimtasi tarnybinių sankcijų. 1820 m. Maskvos universiteto prof. Čerepanovas buvo pašalintas 
iš cenzorių, o drauge ir iš dekanų, už tai, kad praleido viename žurnale straipsnį, kur, be kitko, 
rašoma, kad dėl Rusijos gerovės ir švietimo pažangos reikia duoti daugiau laisvės valstiečiams. 

Susilaukdavo pabarimų ir Vilniaus cenzoriai, kaip antai, gavo įspėjimą prof. Ernestas Grodde- 
kas, 1813 m. praleidęs vieną masonišką knygą, ir kun. Pilypas Golianskis, 1818 m. leidęs spaus- 
dinti brošiūrą Svarstymas, ar visiems be išimties galima skaityti Šv. Rašto knygas, spausdinamas 
liaudies kalba, nes tuo pakenkęs valdžios proteguojamai Biblijos draugijai." 

Reakcinei dvasiai valdžios sferose vis stiprėjant, 1804 m. cenzūros statutas faktiškai nustojo 
veikęs. Jau nuo 1820 m. buvo rengiamas naujas statuto projektas, kuris buvo baigtas 1823 m. Jame 
buvo numatyta cenzūros pareigas atimti iš universitetų ir pavesti specialiai sudarytiems komite- 
tams. Mat tuo metu buvo prasidėję dideli universitetų (Kazanės, Petrapilio ir kitų) persekiojimai, 
liberalių profesorių atleidimai ir t.t. Tasai cenzūros statuto projektas, kiek pataisytas ir perdirbtas, 
buvo pagaliau 1826 VI 10 caro Mikalojaus I patvirtintas. 

Naujasis statutas buvo nepalyginti griežtesnis ir ilgesnis už 1804 m. statutą (vienas turėjo tik 
47 paragrafus, o kitas 230). Jame gana smulkmeniškai buvo nurodoma, kas turėjo būti cenzūros 
sekama ir draudžiama. Ypač akylai turėjo cenzūra žiūrėti, kad pro ją nepralįstų kas nors priešinga 
religijai ir valdžiai, būtent, kas griautų apreikštąjį tikėjimą ($ 159), mažintų pagarbą Stačiatikių 
Bažnyčiai ir jos hierarchams ($ 160, 161), kas rodytų autorių esant valdinio pareigų imperatoriui 
griovėją (tada autorius turi būti sulaikytas ir nubaustas) ($ 165), kas mažintų valdžios autoritetą 
($ 167), kas silpnintų nuolankumą ir ištikimumą valdžiai ir įstatymams ($ 167), kas neigtų mo- 
narchinį valdymo būdą ($ 168), kas įžeistų Rusijai draugingas valstybes ($ 170) ir t.t. Turi būti 
draudžiami spausdinti visokie svarstymai apie valdymo reformas, apie luomų privilegijų pakeiti- 
mus, kol tai dar nėra valdžios aprobuota ($ 169). Toliau nurodoma, ko cenzorius turi žiūrėti dai- 
liosios literatūros, istorijos, geografijos, filosofijos, teisės mokslo ir kt. veikaluose. Pvz., cenzorius 
turi žiūrėti, kokia dvasia parašytas istorijos veikalas. Antai griežčiausiai turėtų būti uždrausta 
istorijos knyga, kurioje nors ir netiesiogiai stengiamasi pateisinti visokius sukilėlius prieš teisėtą 
valdžią ($ 178) ar jie parodomi kaip aukos dėl visuomenės gerovės ($ 179). Prieš filosofiją dar 
griežčiau pasisakyta, būtent: „Be mokyklinių logikos ir filosofijos knygų, reikalingų jaunimui, 
kiti šios rūšies veikalai, kupini naujųjų laikų bergždžių ir žalingų gudravimų, visai neturi būti 
spausdinami“ ($ 186). Leidžiant medicinos knygas reikia itin žiūrėti, kad laisvamanybė negalėtų 
jomis pasinaudoti, silpnindama lengvatikiuose švenčiausias žmogaus tiesas, pvz., tikėjimą sielos 
nemarumu ir t.t. ($ 193). 

1826 m. statutas cenzūros funkcijas atėmė iš universitetų. Pagal jį cenzūros komiteto nariai 
nebebuvo universiteto renkami, o mokslo apygardos globėjui, kurio žiniai jie buvo pavesti, prista- 
čius, švietimo ministro skiriami. Tokie cenzūros komitetai numatyti tik trys: Maskvoje, Vilniuje 
ir Tartu (Dorpate). Kiekvienas turėjo po tris cenzorius ir sekretorių. Petrapilyje buvo Vyriau- 
siasis cenzūros komitetas, kurs buvo tiesiog subordinuotas švietimo ministrui. Nepatenkintas 


10 Russkaja pečat' i cenzura ..., p. 30. 
“ M. J. Suchomlinov, Izsledovanija i statji ..., p. 422-423. 

cenzoriaus sprendimu autorius ar leidėjas galėjo skųstis cenzūros komitetui. Iš ten jo skundas su 
pridėtu rankraščiu turėjo būti nusiųstas ministrui ir jo sprendžiamas, prieš tai išnagrinėjus bylą 
Vyriausiajame cenzūros komitete ($ 79). 

1828 m. cenzūros statutas vėl buvo žymiai pakeistas ir kiek sušvelnintas. Betgi tolesnių cen- 
zūros istorijos etapų čia nebeliesime, nes tai išeitų iš šio rašinio ribų. 

Strazdo eilėraščiai Vilniaus cenzūros komitetui buvo įteikti formaliai dar tebeveikiant 1804 
m. cenzūros statutui. 1824 IX 16 Strazdo rankraštis buvo 18 puslapių ir susidėjo iš dviejų dalių, 
būtent: iš lenkiškos eiliuotos dedikacijos Žemaičių vyskupui Juozui Arnulfui Giedraičiui - „De- 
dykacya J. O. X. J6zefowi Giedroyciowi Biskupowi księstwa Žmuydzkiego i Kawalerowi rėžnych 
orderėw, Arye pasterskie“ ir lietuviškų dainų - „Giesmes Swiatyszkas ir szwintas“. 

Kaip žinome, ta pačia antrašte Strazdas jau 1814 m. buvo išspausdinęs savo 9 dainas ir 2 gies- 
mes. 1824 m. rankraštis turėjo tuos pačius eilėraščius kaip ir 1814 m. leidimas, nes Strazdas 
vėliau prie savo skundo cenzūros komitetui rankraščio vietoje pridėjo 1814 m. savo knygutę, 
kuri ir buvo cenzūros komiteto sulaikyta, kaip spausdinta be cenzūros leidimo ir kaip turinti tas 
pačias dainas (poeliku zakliučaet teže samye pesni), kurios buvusios ir uždraustame rankraštyje 
(plg. žemiau spausdinamąjį Vilniaus cenzūros komiteto 1827 XI 10 raštą globėjui). 

1814 m. Strazdas savo knygutę dedikavo (trumpai lenkiškai) kunigaikščiui Gasparui Giedrai- 
čiui, Žemaičių kanauninkui, kurio palankumą Strazdas patyręs dar tebebūdamas seminarijoje. 
1824 metais savo kūrinėlius (arye pasterskie) Strazdas lenkiškomis eilėmis dedikuoja vysk. Juozui 
Arnulfui Giedraičiui, žinomajam XIX a. pradžios žemaičių lietuviškojo sąjūdžio dalyviui ir rė- 
mėjui, kuriam savo lietuviškus eilėraščius skyrė Poška, Klementas, Antanas Savickis ir kt., kartu 
ir pats įsitraukdamas į tą sąjūdį. 

Vilniaus cenzūros komitetas, savo posėdyje 1824 IX 30 apsvarstęs Strazdo rankraštį, nutarė 
uždrausti jį spausdinti ir pagal statuto $ 18 sulaikyti komitete. Apie Strazdo lenkiškąją dedikaciją 
referavo prof. Borovskis,'2 o apie lietuviškus eilėraščius kun. Giniotis.B 

Strazdas, Valmiko raginamas, ryžosi nenusileisti ir kreipėsi su skundu į Vilniaus cenzūros ko- 
mitetą ir aukštesnes cenzūros instancijas. Iš to kilo nemažas atitinkamų įstaigų susirašinėjimas, 
apie kurį sužinome iš minėtųjų rankraščių, saugomų Lietuvos mokslo akademijoje Vilniuje. Tie 
rankraščiai priklausė Vilniaus mokslo apygardos globėjo raštinei, todėl juose randame Vilniaus 
cenzūros komiteto ir švietimo ministro (jis pasirašydavo Vyriausiojo cenzūros komiteto raštus) 
raštų originalus, o globėjo raštų tik juodraščius, nes pagal statutą vietinių cenzūros komitetų su- 
sirašinėjimas su Petrapiliu ėjo per globėją. Nėra todėl tuose rankraščiuose Strazdo ir Valmiko 
skundų ir pačių uždraustųjų spausdinti rankraščių, nes juos globėjas, kaip tarpininkas, persiųs- 
davo su savo raštu iš komiteto ministrui ir atgal. 

1827 VIII 15 Strazdas drauge su Valmiku kreipėsi į Vilniaus cenzūros komitetą teiraudamasis, 
ar 1824 m. įteiktasis Strazdo dainų rankraštis cenzūros aprobuotas; jei ne, prašė jį aprobuoti ir 
grąžinti jam spausdinti. Cenzorius Jurgevičius pranešė, kad prašomasis rankraštis 1824 IX 30 
cenzūros komiteto posėdyje pripažintas draustinu spausdinti dėl kalbos grynumui, skoniui ir iš- 


2 Leonas Borovskis (1784-1846), gudų kilmės Vilniaus universiteto literatūros profesorius (1816 adjunktas, 1821 
ekstraordinarinis prof., 1824 ordinarinis prof.). 

5 Kun. Juozas Giniotis (1784-1864), 1817 baigęs Vilniaus vyriausiąją seminariją įšventintas kunigu, 1823 teologi- 
jos magistras, 1813 Eržvilko vikaras, 1822-1826 Vilniaus vyriausiosios seminarijos prefektas, 1825 Žemaičių 
kanauninkas, 1843 oficiolas. Lituanistikos dalykai jam nebuvo svetimi, pvz., jis yra davęs lietuvių liaudies dainų 
Daukanto 1846 m. rinkiniui (Lietuviškoji enciklopedija, t. IX, Kaunas, 1941, p. 3). 

minčiai priešingų posakių; pats rankraštis pagal 1804 m. cenzūros statuto $ 18 buvęs sulaikytas 
komitete ir negalįs būti grąžintas; jei Strazdas norįs gauti leidimą spausdinti savo veikalą, turįs 
vėl pateikti jo rankraštį. Strazdas su tuo sutikęs, betgi Valmikas vis tiek reikalavo, kad rankraštis 
būtų grąžintas autoriui, kaip šio nuosavybė, priešingu atveju ketino skųstis aukštesnei instancijai; 
be to, reikalavo raštiškos rezoliucijos ant Strazdo prašymo. Cenzūros komitetas 1827 VIII 17 
posėdyje nutarė grąžinti Strazdo prašymą, nes nebuvo iš naujo pridėti rankraščiai, o pridėtasis 
spausdintasis egzempliorius (1814 m. knygelė), kaip be cenzūros leidimo išleistas, buvo sulaiky- 
tas. Strazdas skundėsi cenzūros komitetui prie Vidaus reikalų ministerijos. Šis skundą perdavė 
Vyriausiajam cenzūros komitetui (pagal priklausomumą), kurs 1827 X 7 kreipėsi į Vilniaus 
mokslo apygardos globėją, prašydamas pareikalauti iš Vilniaus cenzūros komiteto pasiaiškinimo 
ir pastarąjį su Strazdo skundu ir rankraščiais persiųsti Petrapilin. Gavęs globėjo raštą, Vilniaus 
cenzūros komitetas vėl peržiūrėjo Strazdo rankraštį ir vėl nutarė uždrausti jį spausdinti. Mat Strazdo 
lenkiškas dedikacinis eilėraštis neteikiąs skaitytojui nei naudos, nei net malonumo; taigi neturįs 
nieko, kas reikalautina iš kiekvienos spausdintos knygos. Be to, ten įžeidžiama daugelio žmonių 
garbė, pvz., Raubos, Šimanskio, pulkininko Ozemblos ir kitų, kurie ten minimi, nurodant net 
jų gyvenamąsias vietas, ir kurie turbūt visai nenorėtų figūruoti tokiame veikale. Be to, pats tu- 
rinys esąs alegoriškas ir todėl galįs duoti pagrindo įvairioms aliuzijoms, o tai esą caro įsakymu 
uždrausta. Taip pat ir lietuviškas rankraštis Giesmes Swiatiszkas ir szwintas neteikiąs nei naudos, 
nei malonumo; be to, ten esą vietų, žeminančių tautinę garbę, pvz., kad lietuviai esą kerštingi 
ir panašiai. Dėl tų priežasčių abu rankraščiai (ir lenkiška dedikacija, ir lietuviški eilėraščiai) esą 
draustini pagal statuto $ 164.“ 

Globėjas, pranešdamas švietimo ministrui Vilniaus cenzūros komiteto pasiaiškinimus, sutin- 
ka, kad Srrazdo lenkiškoje dedikacijoje tikrai nesą nieko naudingo nei malonaus, vietomis net ir 
prasmės nesą. Vis dėlto jis nesutinka, kad Strazdo eilėraščio alegoriškumas priklausytų draustinų 
politinių aliuzijų rūšiai. Apie lietuviškus eilėraščius globėjas savo nuomonės negalėjo turėti tos 
kalbos nemokėdamas. 

Švietimo ministras 1828 VI 14 atsakė globėjui, kad, Vyriausiojo cenzūros komiteto manymu, 
Strazdo eilėraščių negalima esą drausti dėl tos priežasties, kad juose nesą nei naudos, nei malonu- 
mo, nes pagal 1826 m. cenzūros statuto $ 1 tokie veikalai yra leidžiami, jei jie yra bent nežalingi.* 
Taip pat, Vyriausiojo cenzūros komiteto manymu, nėra pagrindo drausti Strazdo lietuviškųjų 
eilėraščių, išmetus Vilniaus cenzūros komiteto pažymėtas vietas. Jei dedikacijoje Giedraičiui ir 
yra stambių kalbos klaidų, tai pagal statuto $ 154 ir 155 jas reikia duoti ištaisyti pačiam autoriui.!* 
Pagaliau čia nieko nesą tokio, dėl ko ten minimieji asmens galėtų jaustis įžeisti. Taigi čia nieko 
nesą priešingo cenzūros nuostatams ir rankraštis galįs būti spausdinamas, jei vysk. Giedraitis, 
kuriam dedikacija skirta, duosiąs tam savo sutikimą. 


“ 1826 m. cenzūros statuto $ 164: „Taip pat draudžiamas kiekvienas literatūros ir dailės veikalas, priešingas ge- 


riems papročiams, padorumui ar tautinei ir asmeninei garbei.“ 

Statuto $ 1: „Cenzūros įsteigimo tikslas yra tas, kad literatūros, mokslo ir dailės veikalams, leidžiant juos pasau- 

lin knygų spausdinimo, graviravimo ir litografijos būdu, būtų duota naudinga ar bent nežalinga tėvynės gerovei 

kryptis.“ 

16 Sraruto $ 154: „Veikalai ir rankraščiai tėvynės kalba, kuriuose aiškiai nusižengiama rusų kalbos taisyklėms ir 
grynumui arba kurie pilni gramatikos klaidų, neleidžiami spausdinti be tinkamo iš autorių ar vertėjų pusės pa- 
taisymo.“ $ 155: „Ši taisyklė galioja ir svetimomis kalbomis spausdinamų knygų ir rankraščių atžvilgiu, jei jie yra 
pilni stambių klaidų ir nusižengimų kalbos taisyklėms.“ 


t 


362 


Cituojamoje cenzūros raštų knygoje yra ir nepasirašyta 1828 VI 27 pastaba (zapiska), matvt, 
tuometinio Vilniaus universiteto rektoriaus prof. Vaclovo Pelikano, nes prieš tai ton knygon įdė- 
tame švietimo ministro rašte globėjui yra prirašyta: „prie šio prijungiamas p. rektoriaus raštas“. 
Rektorius, šiame globėjui skirtame rašte atpasakojęs Vyriausiojo cenzūros komiteto 1828 VI 14 
rašto turinį, dar kartą formuluoja, kodėl Vilniaus cenzūros komitetas uždraudė Strazdo rankraštį 
spausdinti, būtent, 1) kad minėtas kūrinys neteiktų nei naudos, nei malonumo, be to, be reikalo 
sumaišo pasaulietiškas dainas su šventomis giesmėmis; 2) kad Šimanskis, Ozembla, Rauba, Anci- 
piravičius ir kiti turbūt nenorėtų būti minimi tokiame netikusiame veikale; 3) jei Giedraičio, tai - 
irjų sutikimo, reiktų pasiklausti prieš spausdinant; 4) toks beprasmiškas veikalas, gavęs cenzūros 
aprobatą, būtų blogas pavyzdys kitiems. 

Vilniaus cenzūros komiteto užsispyrime žūtbūt nepraleisti spaudon Strazdo eilėraščių tur- 
būt galime įžiūrėti vilniškių aferų nesimpariją Strazdui. Juk jis ne kartą gavo teisintis dvasinei 
vyresnybei, rašyti jai kandžiai ironiškas eksplikacijas ir pakelti visą eilę persekiojimų. Ir štai 
tolimasis Vyriausiasis cenzūros komitetas Petrapilyje į visą tą cenzūros bylą neutraliai žiūrė- 
jęs, nieko draustino nerado Strazdo rankraštyje, nepripažino Vilniaus cenzūros komiteto ar- 
gumentavimo pakankamu ir jį sugriovė. Tikrai Vilniaus cenzūros komiteto argumentavimas 
tėra nelabai vykęs išsisukinėjimas, turįs pridengti aiškų nusistatymą prieš Strazdą. Štai mes 
pažįstame Strazdą kaip didelį lietuviškos liaudies draugą, o Vilniaus cenzūros komitetas imasi 
neva ginti nuo jo užsipuolimų lietuvių tautinę garbę: mat Strazdas vadinąs lietuvius kerštin- 
gais ir t.t. Cia aiškus medžiojimas draustinumo argumentų, stengimasis kaip nors rasti vietų 
rankraštyje, kurios nors ir grynai formaliai atrodytų numatytos cenzūros nuostatuose; mat 
cenzūros statato $ 164 draudė įžeisti tautinę ar asmeninę garbę. Nežinia, kur Strazdas vadino 
lietuvius kerštingais. Iš visų 1814 m. spausdintų jo dainų (o tos pačios dainos buvo ir 1824 m. 
rankraštyje) tik vienoje „Gegužėlėje“ Vilniaus cenzūros komitetas turbūt būtų galėjęs rasti ta- 
riamą lietuvių tautinės garbės nuplėšimą: 


Ale ant jums žiūrėdama, 

Jūsų piktą apsėjimą 

Giedu visuomet verkdama. 
Gailysta man didi ima, 

Kodėl tarp jum tankios zvodos, 
Nors razumni esat žmonės? 
Usravičnos barnės, zdrodos 
Neturit tarp sau malonės. 


Betgi čia ir patsai bukaprotis rusų cenzorius Krasovskis nieko draustino nebūtų įžiūrėjęs. 
Žinome, kad Strazdas gyvenime neretai susikirsdavo su ponija, ne vieną skaudžiai įgeldamas ir 
nustatydamas prieš save. Tat ar nebus Raubos ir kitų ponų paminėjimas eilėraščiuose svarbiau- 
sia jų uždraudimo priežastis? Vis dėlto Vyriausiasis cenzūros komitetas neįžvelgė, kad Strazdo 
eilėraščiuose paminėti asmenys galėtų dėl to įsižeisti. 

Nors Vyriausiasis cenzūros komitetas ir leido rankraštį spausdinti, betgi jis spaudos ir nebeiš- 
vydo. Mat Strazdo draugas Valmikas buvo išvarytas iš Vilniaus Augustavo diecezijon, o Strazdui 
pačiam Vilnius buvo sunku pasiekti. 

Be Strazdo dainų, Valmikas turėjo dar ir kitą konfliktą su cenzūra. 1824 IV Valmikas įteikė 
Vilniaus cenzūros komitetui arčiau šiuo tarpu mums nežinomo kun. Aleksandro Butkevičiaus lietu- 
vių kalbos gramatikos rankraštį Kalbrieda Lietuwiskay Lenkiszka Ležuwie mieleyšnieme Zemayciu. 
Rankraštis iš karto buvo pasiųstas prof. Leonui Borovskiui, o paskiau prof. Zurovskio peržiūrėta 

ir 1825 XII 7 leista spausdinti, išbraukus „netinkamus“ pavyzdžius, imtus iš Onufro Kopczyūskio 
lenkų kalbos gramatikos. Toji gramatika buvo labai populiari, bet dėl gausių patriotinių posakių 
(pvz., saldu mirti už tėvynę ir t.t.), filaretų-filomatų bylai iškilus, buvo 1824 m. uždrausta vartoti 
kaip vadovėlis." Užsigulėjus rankraščiui pas cenzorių, Valmikas kelis kartus skundėsi Petrapilin, 
net reikalaudamas spausdinimą trukdančius Vilniaus cenzūros komiteto tarnautojus nubausti, 
sulaikant jiems atlyginimo mokėjimą. Dėl to skundo Valmikas buvo Petrapilio Romos katalikų 
Dvasinės kolegijos net įspėtas, kad be reikalo nevargintų valdžios savo skundais, o jei turi preten- 
zijų Vilniaus cenzūros komitetui, kreiptis į Vyriausiąjį cenzūros komitetą Petrapilyje. Matyt, ir 
ten Valmikas skundės, nes 1827 XII 2 pareikalauta Vilniaus cenzūros komiteto pasiaiškinti. Šis 
1828 I 19 atsako rankraštį grąžinąs Valmikui, su kuriuo tačiau dabar negalima esą susisiekti, nes 
jis pašalintas į Augustavo dieceziją. Taip ir tas antrasis Valmiko rūpintasis leidinys nebeišvydo 
spaudos ir kažkur užsimetė. 


Priedai 


A 


Iš rankraščio nr. 389 (Lietuvos mokslo akademija, buvusioji Vilniaus lenkų mokslo draugija) 


Vilenskij Universitet. Mesiačnyja donesienija soveta i Cenzurna- 
go komiteta vypiskami iz žurnala Cenzurnago komiteta s 17 
Aprelia 1824 goda. 


Vypis iz Zurnala Cenzurnago komiteta pri Imperatorskom Vilenskom Universitete za 
sentiabr' mesiac 1824 goda. 


Zaglavie rukopisi napečatannoj knigi ili sočinenija 

37. Giesmes Swietiszkas. Rukopis, Stichi na litovskom dialekte, s posviaščeniem srichami polskimi. 

Čislo stranic 

18 

Kogda predstavleno v komitet cenzurnyj 

Predstavleno 16 sentiabria. 

Prozvanie cenzora, kotoryj razsmatrival rukopis ili nepečatannuju knigu 

Razsmatrivano v zasedanii komiteta, Posviaščenie razsmatrival professor Borovskij, o Litovskich sti- 
chach položil mnenie ksenz prefekt Ginijat. 

Prozvanie i imia izdatelia ili avtora est li izvesten 

Ksenz Antonij Jezierža Drozdovskij. 

Vsia li rukopis odobrena ili s nekotorymi iskliučenijami 

Zapreščeno pečatat i po sile Ustava $ 18 opredeleno zaderžat v Komitete rukopis; avtoru že o tom dat 
znat' za raspiskoju, 

Kogda obratno otdano 

Sratskij Sovetnik, Cenzurnago komiteta člen 
Ignatij Reška 


17 S. Pigon, „Występne ksiąžki“, Z dawnego Wilna, Wilno, 1929, p. 67-69. 

B 
Iš rankraščio nr. 388 


Vilenskij Universitet. O učreždenii Cenzurnago Komiteta i opredelenii v onyj činovnikov. 
Nač. 12 sentiabria 1824. 

Wilenski Uniwersytet o ustanowieniu Komitetu Cenzury i przeznaczeniu do niey urzęd- 
nikow. Tu znayduią się i užalenia autorėw na cenzurny komitet. 


Vyriausiojo cenzūros komiteto 1827 X 7 raštas nr. 329 Vilniaus mokslo apygardos globėjui 
(originalas) 


Ministerstvo Narodnago Prosveščenija. 
Glavnyj Cenzurnyj Komitet. 

S. Peterburg 7 oktiabria 1827 N 329 

O žalobe ksendza Drozdovskago. 


Gospodinu Popečiteliu Vilenskago Učebnago Okruga. 


Cenzurnyj Komitet Ministerstva vnutrennich del preprovadil v glavnyj Cenzurnyj Komitet pristannuju v on- 
nyj žalobu Vilenskoj Gubernii Velikomirskago poveta. Plebanii Komajskoj Ksendza Antonija Drozdovskago 
na Cenzora Vilenskago Cenzurnago Komiteta Jurgeviča. Poeliku že na osnovanii $ 79** Ustava o Cenzure 
žaloby izdatelej na Cenzurnye Komitety dolžny postupat' črez G. G. Popečirelej Učebnych Okrugov vmeste 
srukopisju i objasneniem Komiteta: to imeja čest" prepovadit' pri sem k Vašemu Vysokoprevoschoditelstvu 
pomianutuju žalobu G. Drozdovskago, s priloženiem pri onoj, pokornejše prošu vas, Milostivyj Gosudar", 
istrebovat' po onoj objasnenie Vilenskago Cenzurnago Komiteta, a takže i rukopisi G. Drozdovskago, dos- 
tavit' mnie onye, s vozvraščeniem i samoj žaloby. 


Ministr Narodnago Prosveščenija 
A. Šiškov 
Predsedatel' Glavnago Cenzurnago Komitera 


Inžiner General Lejtenant 
[parašas neišskaitomas) 


II 
Globėjo 1827 X 26 raštas nr. 1295 Vilniaus cenzūros komitetui (juodraštis) 


Atpasakojęs ministro ano rašto turinį, globėjas rašo: 
v sledstvie sego preprovaždaja pomianutuju žalobu s priloženiem pri onoj v Vilenskoj cenzurnyj Komitet, 


predlagaju predstavit' mne po soderžanii onoj nadležaščee objasnenie, pri čem prislat" mne i rukopis G. Droz- 
dovskago vmeste s ego prošeniem dlia dostavlenija v sego [...] g. Ministru. 

II 


Vilniaus cenzūros komiteto 1827 XI 10 raštas nr. 100 globėjui (originalas) 
Gospodinu Popečiteliu Vilenskago Učebnago Okruga. 


Vsledstvie predpisanija Vašego Vysokoprevoschoditelstva ot 26-g0 prošlago oktiabria za Nt1295, o dos- 
tavlenii objasnenija po žalobe ksendza Antonija Drozdovskago na cenzora Jurgeviča, Vilenskij Cenzurnyj 
Komitet čest' imeet Vašemu Vysokoprivoschoditelstvu donesti sledujuščee: 

Označennyj ksendz Drozdovskij vmesre s byvšem Vikariem Vilenskoj Kafedralnoj cerkvi ksenzem Marti- 
nijanom Vilmikom podal donesenie v seį komiter ot 15-g0 prošlago avgusta želaja, daby predstavlennyja im 
v 1824 godu v prežnij Cenzurnyj Komitet dve rukopisi,- odnu pod zaglaviem: Dedykacya J. O. X. Jėžefowi 
Giedroyciowi Biskupowi Księstwa Zmuydzkiego i Kawalerowi rėžmych orderėw. Arye pasterskie a druguju 
pod zaglaviem Giesmes Swiatyszkas ir szwintas, estli one uže odobreny, emu vozvratit' dlia napečatanija, 
eželi že neodobreny, čtoby tot čas odobrit" į emu vozvratit". Pri sem predstavil ekzempliar knižki napeča- 
tannoj 1814 goda v Vilne bez odobrenija Cenzury. 

Cenzor Jurgevič priniav takovoe ego ksendza Drozdovskago prošenie i sdelav vypravku po delam Cenzur- 
nago Komirera objavil emu, čto trebujemyja im rukopisi razsmotreny uže prežnim Cenzurnym komitetom 
v polnom ego sobranii 30-go senriabria 1824-g0 goda i zapreščeny k napečataniju, po pričinė - vyraženij 
protivnych čistote jazyka, vkusu i razsudku, a na osnovanii $ 18-g0 prežniago ustava o cenzure uderžany 
v komicete, pročital emu takovoe opredelenie onago komitera i upomianutyj paragraf ustava: objaviv pri 
tom, čto po sim povodam označennyja rukopisi vozvraščeny byt' ne mogut, no čto eželiby želal prositel' 
imet pozvolenie na napečatanie svoego sočinenija, to sleduet emu predsravit' vnov rukopisi onago na 
razsmotrenie nynešnemu komitetu na čto ksendz Drozdovskij i soglasilsia, no ksendz Vilmik nastaival, 
čtoby označennyja rukopisi kak sobstvennost' sočinirelia byli emu vozvraščeny, i čto, eželi ne budet' udov- 
letvoreno ego želaniju, žalovatsia budet vyšnemu načalstvu, pri tom žela! pismennoj na prošenie ksendza 
Drozdovskago rezoliucii. 

Cenzurnyj Komiter v zasedanii 17-g0 prošlago Avgusta, razsmatrev takovoe ksendza Drozdovskago pro- 
šenie opredelil, vozvratit' onoe z nadpisju, po tomu čto nebylo vnov' priložennych pri onom upomianutych 
rukopisej, a ymesto onych napečatannyj ekzempliar pod zaglaviem: Giesmes Swiatiszkas, kotoryj poeliku 
zakliučaet teže samye pesni, kotorye nachodiatsia v zapreščennoj rukopisi i napečatan bez odobrenija Cen- 
zury; to i zaderžan v Komirete. 

Nyne Komitet rozsmatrev v nov? označennyja rukopisi, našol čto pisannaja na polskom jazyke pod zag- 
laviem Dedykacya i pr. 1) ne sootvetstvujet obščej celi, kotoroj vse pečatnyja knigi dolžny otnositsia; ibo 
ne zakliučat v sebe ni polzy, ni daže prijatnosti. 2) oskorbliaet ličnuju čest mnogich liudej, kotorych avror 
imenuet, označaja mesto ich žitelstva, kak na pr. polkovnika Ozembly, G. G. Rouby, Šimanskago i t. d. koto- 
rye v takom sočinenii verojatno neželaliby byt" pomeščeny; na konec soderžanie sego stichotvorenija est 
allegoričeskie i možet dat povod k alliuzii, čto Vysočajše zapreščeno. Ravnym obrazom i v drugoj rukopisi 
na žmudskom jazyke pod zaglaviem Giesmes Swiatiszkas ir Szwintas krome togo, čto v onoj net ni polzy ni 
prijatnosti, no naprotiv zakliučajutsia mesta protivnyja česti narodnoj kak napz.: Litovcy sur zlobny liudi i 
t. p. Po semu obe sie rukopisi na osnovanii 164 $ ustava o cenzure podležat zapreščeniju. 

Čto že kasaetsia do žaloby ksendza Drozdovskago izjasnennoj v ego prošenii, to vyše izložennoe objas- 
nenie dokazyvaet onoj nespravedlivost'. 

Takovoe objasnenie Vilenskij cenzurnyj komitet čest' imeet predstavit' na blagousmotrenie Vašemu Vy- 
sokoprevoschoditelstvu vmeste s prošeniem ksendza Drozdovskago i upomianutymi v onoj rukopisiami, a 
takže s označennym napečatannym ekzempliarom. 


Predsedatel Adam Povstanskij 
Sekretar Micbajlo Vasiljev 

IV 
Globėjo 1827 XI raštas švietimo ministrui (juodraštis) 


Atsakydamas į švietimo ministro (Vyriausiojo cenzūros komiteto) 1827 X 7 raštą 
nr. 329, globėjas atpasakoja Vilniaus cenzūros komiteto 1827 XI 10 d. rašto nr. 100 turinį. 
Toliau rašo: 


Zasim zakliučaet Vilenskij Cenzurnyj Komiet, čto žaloba ksenza Drozdovskago est" nespravedliva. Pri ta- 
kovom objasnenii Vilenskij cenzurnyj Komiret predstavil mne i upomianutye v prošenii G. Drozdovskago 
rukopisi, a takže označennyj Ekzempliar Litovskich ili žmudzkich stichotvorenij. 

Ja po razsmotrenii polskoj rukopisi u sego preprovoždaemoj, ne vchodia v protčem v suždenie o po- 
etičeskom dostoinstve sego stichotvorenija, nachožu tolko, čto soderžanie onogo [išbraukta: možet byt" 
neskolko zanimatelno po mestnym sootnošenijam i dlia osob v onom nazvannych, v protčem ono konečno]| 
ne zakliučaet v sebe nerokmo ničego poleznago ili prijatnago [išbraukta: dlia vsech voobšče čiratelej], no 
nekotoryje mesta ne imejut daže smysla. Čto kasaetsia do allegorii ili alliuzii, kororuju Vilenskij Cenzurnyj 
Komitet nachodit v sem stichotvorenii i po povodu kotoroj priznaet onoe takže podležaščim zapreščeniju, 
to ja somnevajus [vietoj išbraukto: to ja polagaju), čto by allegorija ili alliuzija, kotoraja v upomianutom sti- 
chotvorenii (išbraukta: v koem stichi Selskago žitelia upodobliajutsia pastuškam] prinadležala [ištaisyta iš: 
ne prinadležit] k tem nepozvolitelnym alliuzijam, v razsuždenii koich po Vysočajšemu poveleniju predpisano 
v predloženii Vašego Vysokoprevoschoditelstva ot 13-go sentiabria za nr. 1377 čtoby cenzura smorrela s 
bolšeju osmotritelnostju na alliuzii v stichach, pomeščaemych v publičnych listkach, kotoroj smysl v polici- 
českom otnošenii možet podat' povod k različnym nelepym razsuždenijam i tolkam. 

Predavaja vse sii obstojatelstva v sobstvennoe blagorazsmotrenie Vašego Vysokoprevoschoditelstva, 
obiazyvajus ešče prisovokupit', čto ja o litovskich ili žmudskich stichorvorenijach, takže u sego preprovož- 
daemych, po neznanii sego jazyka, sobstvennogo zakliučenija sdelar" ne mogu [vietoj išbraukto: nikakogo 
suždenija imet' ne mogu]. Dostavlennoe mne ot Vašego Vysokoprevoschoditelstva podlinnoe prošenie 
ksenza Drozdovskago imeju čest' u sego vozvratit'. 


V 
Vyriausiojo cenzūros komiteto 1827 XII 2 raštas nr. 444 globėjui (originalas) 


Gospodinu Popečiteliu Vilenskago Učebnago Okruga. 


Cenzurnyj Komitet Ministerstva vnutrennich del preprovodil v Glavnyj Cenzurnyj Komitet prislannuju v 
onnyj žalobu Vice Pralata Vilenskoj kafedry Sviaščennika Vikentija Martinijana Janoviča iz Valmov Valmu- 
sov Valmika, na byvšij Vilenskij Cenzurnyj Komiter. 

Poeliku že na osnovanii $ 79 Usrava o Cenzure žaloby izdatelej na Cenzurnye komitety dolžny postupar" 
črez Gospod Popečitelejį Učebnych okrugov vmeste s rukopisju i objasneniem komitera, to imėja čest' pre- 
provodit' pri sem k Vašemu Vysoko prevoschodirelstvu pomianutuju žalobu G. Janoviča, pokorniejše prošu 
Vas, Milostivoj Gosudar' moj, istrebovat" ot Vilenskago Cenzurnago komitera, nadležaščija objasnenija po 
onoj žalobe iz del byvšago Cenzurnago Komiteta, a takže i rukopis A. Butkeviča bude onaja v Komitere 
nachoditsia, i dostavit' mne onyja s vozvraščeniem i samoj žaloby. 


Ministr Narodnago Prosveščenija A. Šiškov 


Predsedatel 
Inžiner General Lejtenant [parašas neišskaitomas] 

VI 
Globėjo 1827 XII 18 raštas nr. 1798 Vilniaus cenzūros komitetui (juodraštis) 


Globėjas atpasakoja ministro 1827 XII 2 rašto nr. 444 turinį ir prašo, siunčiant paaiški- 
nimą, grąžinti ir čia pridedamąjį skundą. 


VII 


Vilniaus cenzūros komiteto 1828 I 19 raštas nr. 28 globėjui (originalas) 
Gospodinu popečiteliu Vilenskago Učebnago Okruga 


Vsledstvie predpisanija Vašego Vysokoprevoschoditelstva or 18 Dekabria istekšago goda za nr. 1798, o dostavlenii 
objasnenija na priložennoe pri onom prošenie Vice Prelata menšago kapitula, Vice Kantora i Vikarija Vilenskoj 
Kafedry Sviaščennika Vikentija Martinijana iz Valmov Valmika, v kotorom žaluetsia na byvšij Cenzurnyj ko- 
mitet, čto sej perederžai u sebia značitelnoe vremia predstavlennuju im dlia odobrenija rukopis pod zaglaviem 
Grammatyka Litewsko Polska, a na glavnoe učilišč pravlenie, budtoby emu ne vozvratilo preprovoždennych im 
v onoe pri žalobe 27 listov priloženij; Vilenskij Cenzurnyj Komitet čest' imeet donesti sledujuščee: 

1) Iz del prežniago komiteta okazalos!, čto označennyj Sviaščennik Valmik predsravil rukopis pod zag- 
laviem: Kalbrieda Lietuviszkay Lenkiszka Ležuwie mieleyšnieme Žemayciu sočinennuju sviaščennikom 
Aleksandrom Butkevičem na 168 stranicach v četvertuju doliu lista, kotoraja po razsmotrenii byvšim Cen- 
zorom Žukovskim i izkliučenii im nepriličnych primerov počerpnutych iz polskoj Grammatiki sviaščenika 
Kopčinskago. 7-g0 Dekabria 1825 goda pečatat' dozvolena i vozvraščena emuže sviaščenniku Valmiku. 
Skolko že vremeni označennaja rukopis ostavalas' u Cenzora, o tom za nepredstavleniem onoj Valmikom 
pri prošenii v Komitet, ne izvestno. 

2) Ne dovolstvujas' upomianutyj Valmik takovym pozvoleniem na napečatanie onoj rukopisi, vošel v 
Cenzurnyj Komitet s prošeniem ot 17-go Dekabria togože 1825 goda želaja, daby vyšeskazannaja rukopis' 
vrorično byla razsmotrena, no kak onoj do sele ne predstavil v Komitet, to i nevozmožno bylo udovletvorit 
želaniju prositelia. 

Pričem komitet čest' imeet preprovodit" obratno prošenie Sviaščennika Valmika i vmeste Vašemų Vysoko- 
prevoschoditelstvu donesti čto on ukazom Rimsko-kataličeskoj Duchovnoj kollegii iz 1-g0 Deparramenta or 
S-go Sentiabria 1827 goda (koego kopija u sego prilagaetsia) udalion v Avgustovskuju Eparchiju čto v Carstve 
polskom, a po tomu i nevozmožno bylo imet' ot nego objasnenija gde nachoditsia upomianuraja im rukopis. 


Predsedare! Vilenskago cenzurnago komiteta 
Adam Povstanskij 
Sekretar Michailo Vasiljev 


VIII 
Globėjo 1828 II 16 raštas nr. 125 švietimo ministrui (juodraštis) 


Globėjas atpasakoja Vilniaus cenzūros komiteto 1828 I 19 rašto turinį ir pareiškia, kad 
jam komiteto pasiaiškinimas atrodo patenkinamas. 

„IX 
Vyriausiojo cenzūros komiteto 1828 IV 18 raštas nr. 312 globėjui (originalas) 


Soglasno izložennomu v predstavlenii vašego vysokoprevoschoditelstva ot 16 fevralia sego goda za N 125, 
objasneniju Vilenskago Cenzurnago Komiteta na sčet žaloby Sviaščennika Janoviča, ja pokornejše prošu 
vas Milostivyj Gosudar' moj, sdelat' nadležaščee rasporiaženie, o objavlenii sviaščenniku Janoviču pričin, 
po kotorym prosba ego ne mogla byt? udovletvorena. 


Ministr Narodnago Prosveščenija A. Šiškov 
Predsedatel Inžiner General Lejtenant 
[parašas neišskaitomas) 


X 
Globėjo 1828 V 9 raštas nr. 654 Vilniaus Cenzūros komitetui (juodraštis) 


Globėjas atpasakoja švietimo ministro 1828 IV 18 rašto turinį ir prašo painformuoti apie 
tai kun. Janavičių (t.y. Valmiką). 


XI 
Vyriausiojo cenzūros komiteto 1828 VI 14 raštas nr. 398 globėjui (originalas) 


Ministerstvo Narodnago Prosveščenija 

Glavnyj Cenzurnyj Komitet 

VS. Peterburge 14-go Ijunia 1828 N 398 

Otvet na N 1537 

[pieštuku prirašyta: k semu prisovokupliaetsia zapiska G. Rektora] 


Gospodinu Popečiteliu Vilenskago Učebnago Okruga. 


Vsledstvie žaloby na vilenskij Cenzurnyj Komiter Vilenskoj Gubernii Vilkomirskago Povera Plebanii Komajs- 
koj ot ksendza Antonija Drozdovskago, Glavnyj Cenzurnyj Komiter po razsmotrenii rukopisi: Dedykacya 
J. O. X. Jos. Giedrojciowi na Polskom jazyke i Giesmes Swiatyszkas na Litovskom ili Žmudskom, predscavil 
mne, čto po mneniju onago, sii stichotvorenija ne mogut podležat' zapreščeniju po toj pričine, čto o nich ne 
zakliučaetsia ni polza ni prijatnost', ibo Vysočajše utverždennym v 10 den Ijunia 1826 goda Ustavom o Cenzure 
($ 1) dopuskajutsia takogo roda izdanija kol" skoro oni po krajnej mere bezvredny. V razsuždenii Žmudzkich 
pesnej v osobennosti, Glavnoj Cenzurnoj Komitet nachodit, čto za iskliučeniem zamečennych vilenskim Cen- 
zurnym Komitetom mest, ne nastoit nikakogo prepiatstvija k propusku onych. Ravnym obrazom i posviaščenie 
Episkopu Samogitskomu kniaziu Gedrojciu, chotia i soderžit v sebe nekotoryja grubyja ošibki protiv jazyka i 
smysla, zamečennyja vilenskoj Cenzuroju, no po semu ne podvergaetsia 2apreščeniju Ustavom po kotoromu ($ 
154ir 155) sii ošibki dolžno predosravir' ispravit' samomu sočiniteliu. Vpročem že ono ne zakliučaer' v sebe ni 
kakich obidnych do ličnosti otnosiaščichsia vyraženij i otzyvov, koimi upominaemyja v onom osoby mogliby 
oskorbitsia i, buduči napisano v Pastušeskom i Romantičeskom rode, ne soderžit v sebe ničego protivnago pra- 
vilam Cenzury, i potomu po mneniju Glavnago Cenzurnago Komiteta možet byt' udobreno k napečataniju, 
esli tolko Episkop Kniaz Gedrojė k koemu ono otnositsia predvaritelno izjavit svoe na to soglasie, 

Utverdiv rakovoe zakliučenie Glavnago Cenzurnago komiteta pokorniejše prošu Vaše Vysokoprivoscho- 
ditelstvo predložit' o rom Vilenskomu Cenzurnomu Komitetu, prilagaja pri sem i samyja rukopisi stichot- 
vorenija ksendza Drozdovskago. 

Ministr Narodnago Prosveščenija 
General or infanterii kniaz Liven 
Predsedatel Inžiner General Lejtenant 
[parašas neišskaitomas) 

XII 


Rektoriaus pastabos (nuorašas) 
[prirašyta: 27 ljunia 1828] 
Zapiska 


Na ornošenie G. Ministra Narodnago Prosveščenija ot 14 Ijunia sego 1828 goda za N 398 k Ego Vysokopre- 
voschoditelstvu Gospodinu Popečiteliu Vilenskago Učebnago okruga. 

Po žalobe ksendza Antonija Drozdovskago koego sočinenije pod zaglaviem Dedykacya J. O. X. Jos. 
Giedroyciowi i Giesmes Swiatiszkas Vilenskij Cenzurnyj Komiter zapretil k izdaniju v svet, Glavnyj cenzur- 
nyj komitet položil mnienie svoe, čto onoe ne zakliučaja v sebe ni polzy ni daže prijatnosti na osnovanii 
$ 1 Ustava o Cenzure Vysočajše v 10 den Ijunia 1826 goda utverždennago za iskliučeniem nekotorych 
mest soderžajuščich grubye ošibki protivu jazyka i smysla ne podvergaetsia zapreščeniju i čto onoe ne 
zakliučaet ni kakich obidnych do ličnosti ornosiaščichsia vyraženij i buduči napisano v pasrušeskom i 
romantičeskom rode ne soderžit v sebe ničego protivnago pravilam cenzury a potom i možet byt" odob- 
reny k napečaraniju. 

Vilenskij cenzurnyj komitet razsmatrivaja sie sočinenie preispolnennoe grubymi ošibkami kak protivu 
jazyka tak i smysla prederživajas $ 1 ustava o Cenzure 1826 goda vysočajše utverždennago zapretil pečatat" 
onoe po sledujuščim povodam. 

1. Čto ono v celom svoego sostave nezakliučaet polzy i naprotiv buduči napisano vo mnogich mestach 
bez smysla mešaet ešče sviaščennyja pesni s svetskimi. 

2. Čro imianuer lica, kororyja možeby ne želali byt pomeščeny v stol' durnom sočinenii, kak naprimer 
Ozembly, Rouba, Ancyporoviča, Šimanskago i pr. 

3. Čro eželi predpisyvaetsia sprosit pozvolenija kniazia Gedrojcia, poželaet li on posviaščenija sebe 
označennoj rukopisi, to sleduet sprosit" i pročich lic, kotoryje poimianovany v sem sočinenii. 

4. Čto stol' bezsmyslennoe sočinenie imeja odobrenie cenzury, služiloby primerom dlia drugich a pose- 
mu pričinialoby vred dlia podražatelej. 


C 


Iš Vilniaus Romos katalikų konsistorijos archyvo 


Ukazy R. K. D. Kollegii 1822, 1823, 1824, 1825 i 1826 g. Nr. 19 


Ukaz Ego imperatorskago Veličestva Samoderžca vserossijskago, Rimsko Katoličeskoj Duchovnoj Kollegii 
iz 19 Departamenta, Vilenskoj Rimsko Katoličeskoj Duchovnoj Konsistorii. 


Po ukazu Ego imperatorskago Veličestva, sej Departament slušav predloženie Ego Vysokoprevoschodi- 
telstva G. Ministra Narodnago Prosveščenija Glavnoupravliajuščago Duchovnymi delami inostrannych 
ispovedanij v koem izjasniaja: čto nazyvajuščij sebia viceprelatom i podkantorom Vilenskoj kafedry, Vi- 
kentij Valmik v prislannom na imia Departamenta narodnago prosveščenija ot 21*e fevralia 1826*2 goda 
prošenii izjesnial, čto v aprele mesiace 1824 goda predsravil on predsedaceliu Vilenskago cenzurnago 
komireta profesoru Reške rukopis' sočinennoj Ksenzom Butkevičem litovsko polskoj grammatiki čto v 
mae mesiace togože goda rukopis' sija peredana byla dlia razsmotrenija professoru Leonu Bobrovskomu 
[klaidingai vietoj: Borovskomu] a ot nego spustia neskol'ko nedel' perešla v ruki k profesoru Žurovsko- 
mu, kotoryj proderžav bolee polutora goda, razrešil k napečataniju za iskliučeniem vvedenija i drugich 
pribavlenij sostavliajuščich šest' listov da dvuch listkov vziatych iz pečatnago bukvaria, čto prositel" tri 

raza obraščalsia v cenzurnyj Komitet o dozvolenii napečarat' grammatiku so vsemi pribavlenijami, no po 
izjasneniju Ego nepoluči!l zakonnago rešenija, krome oskorbitelnych otzyvov or Sekretaria Jurgeviča. 10 
semu ksenz Valmik prosil 1* ostanovit proizvodstvo žalovanie vsem členam cenzurnago Komiteta i sekre- 
tariu Jurgeviču do rešenija sego dela. 2“, naznačit" drugich bezpristrastnych cenzorov poimenovannych v 
prošenii 37 voznagradit' emu izderžki po perepiske v tečenii dvuch let 4“, dozvolit' nemedlenno napečatat' 
Grammatiku; 57 prežnych cenzorov i po vychode sej knigi podvergnut' zakonnomu nakazaniju; 67 vydat' 
kopiju z rezoliucii kakaja posleduet, vozvrativ emu i priloženija predstavlennyja pri prošenii i 79 pošliny za 
gerbovuju bumagu otnest"' na sčet cenzorov. Prošenie sie kak pisannoe v meste s priloženijami na prostoj 
bumage po sile ukaza pravitelstvujuščago senata 4“ Dekabria 1821*€ goda ostavleno bez dejstvija, Ksenz 
Valmik obraščalsia v Departament narodnago prosveščenija ešče s dvumia prošenijami ot 208* Junia į 1482 
oktiabria 1826** goda poromu že predmetu kotoryja po prežnej pričine ostavleny bez proizvodstva. Nyne 
v prislannom v nov? prošenii Valmik prosit podvergnut" kogo sleduet vzyskaniju za samovlastnoe budto 
odvraščenie emu raporta ego ot 27*“ jenvaria sego goda za No 78 s protivozakonnoju nadpisju, okakom 
raporte ego Departamentu prosveščenija vo vsia neizvestno, iz posledniago prošenija Valmika prilagaema- 
go pri predloženii kollegija uvidet netol'ko neosnovatelnost" ego trebovanij i nesobliudenie predpisannago 
zakonami poriadka v razsuždenii podači žalob no vmeste ukoritelnyja i derzkija vyraženija. Po ssmu Ego 
Vysokoprevoschoditelstvo predlagaet Kollegii predpisar' komu sleduer, zapretit' Sviaščenniku Valmiku, 
daby on neosmelivalsia vpred' nedelnymi žalobami i predstavlenijami zatrudniat' načalstvo. A esli on imeet 
osnovatel'nuju pričinu byt" nedovolnym dejstvijami členov Vilenskago cenzurnago komiteta, to ot nego za- 
visit obraritsia o tom s pros'boju v glavnyj cenzurnyj Komitet, razsmotreniju koego takovyja dela podležat. 
Prikazali: s propisaniem onago predloženija, i s priloženiem kopii prašenija Sviaščennika Valmika, poslat' 
v onuju Konsistoriju ukaz, predpisav onoj, zapretit' pomianutomu sviaščenniku Valmiku, čtob on vpred' 
neutruždal nedel'nymi žalobami i predstavlenijami načalstvo, pod opaseniem neminuemago postuplenija s 
nim po vsej strogosti zakonov, i v tom obiazat' ego podpiskoju; v pročem imet' onaja Konsistorija objavir" 
Emu Valmiku, čto esli on imeet osnovate!'nuju pričinu byt" nedovol'nym dejstvijami čienov Vilenskago 
cenzurnago Komiteta, to o tom možet obratitsia s pros'boju v Glavnyj cenzurnyj Komitet; o čem k svede- 
niju donesti Ego Vysokoprevoschoditelstvu G. Ministru narodnago prosveščenija, Glavnoupravliajuščemu 
Duchovnymi delami inostrannych ispovedanij i Kavaleru. 


Maja 17 dnia 18278 goda. 
Assessor Prelat Mat/ij Kopalinskij. 


D 


Vilniaus Romos katalikų konsistorijos archyvas. Personalinės kunigų bylos 


Dzieto 

za Ukazem Rzymsko katolickiego duchownego Kollegium 1. Departamentu po przedioženiu JW-go Mi- 
nistra Szyszkowa o zobowiązanie Rewersem Wikaryusza katedry wilefskiey X. Walmika ižby niewažyt 
się utrudzač wyžszych wladz swemi petitami iak to uczynit skaržąc się na Komitet Cenzury Wileūskiey o 
zatrzymanie daney do teyže Cenzury Grammatyki Litewsko Polskiey przez X. Burkiewicza uložoney. — 


weszto 25 maia 1827. 

II 


Do 

Rzymsko-Karolickiego Wileūskiego Konsystorze 
od 

Nižey podpisanego 


— Raport 


Ukaz z Wilefskiego Rzymsko-Katolickiego Konsystorza wroku teraz idącym Maja 27 dnia za N. 857 dany, 
ažeby X. Walmik Wikaryusz Katedry Wilenskiey niewažyt się nadal niedorzecznemi pismami utrudzač wladze 
wyžsze, jak to uczynil przez skargi na Komiter Cenzury Wileūskiey do Departymenta Narodowego ošwie- 
cenia i Glėwnego Rządu Szkė! zanoszone, wspomnianemu X. Walmikowi objawilem, a następnie jaki od 
tegož X. Walmika otrzymalem Rewers, taki przy ninieyszym Raporcie mam honor w przešwietnym 
Konsystorzu zložyč. — 

X. Justyn Weglewski vice 

Dziekan Wilenski 
N. 49. 
1827 roku 
Czerwca4 d. 


III 


Nižey podpisany daię ninieyszy Rewers vice Dziekanowi Wileūskiemu WJX-dzu Justynowi Weglewskie- 
mu, wtem: iž obiawil Ukaz Konsystorza Rzymsko Katolickiego Duchownego 1-g0 Departamentu Maia 
17-g0 dnia za N-m 836 Nastaiy przez ktėry Duchowne Kolegium w stosownošė przetoženia JW. Ministra 
Narodowego Ošwiecenia Glėwno Zarządzaiącego Duchownemi Dzielami Obcych wyznan i Kawalera, 
aby nieutrudzač wyžsze wladze skargami na Komitet Cenzury Wilenskiey lecz aby udawač się z prošbą do 
Gl6ownego Cenzury Komitetu. W czen ninieyszy Rewers wlasnoręcznie podpisuię. 

Vice Pralar Kapituty mnieyszey, 

Podkantor i Wikaryusz Katedry Wileūskiey, 

Wincenty-Martynian Janowicz, 


2 Walmow Walmusow Walmik 
1827 r. 


Junii 3-0 dnia. 


[1944] 

Naujoji dokumentinė medžiaga apie Antaną Strazdą“ 


Pastarojo karo metu man pavyko Vilniaus valstybiniame archyve ir bibliorekų rankrašty- 
nuose surasti gana daug naujos dokumentinės medžiagos apie Strazdą, kurią išsamiai aprašinėju 
Aidų žurnale.! Dabartiniame savo pranešime noriu kad ir trumpai papasakoti apie tas problemas 
ir darbo aplinkybes, su kuriomis teko susidurti ieškant medžiagos apie Strazdą. Žodžiu tariant, 
duoti tam tikrą literatūros istoriko darbo izside story. 


L 


Laikotarpis, kuriam priklausė Strazdas, yra svarbus ir įdomus mūsų istorijoje. Ta XVIII ir 
XIX a. sąvarta buvo ir tikra lietuvių tautos istorijos sąvarta. Nepriklausomybės netekimas ryškiai 
užbaigė ilgą senosios Lietuvos istorijos periodą. Kitaip ima klostytis politiniai krašto reikalai. 
Nauji daigai pastebimi ir visose Lietuvos gyvenimo srityse. Bręsta socialinių santykių atmainos. 
Tiesa, baudžiava tebėra nepanaikinta, iš dalies net sustiprinama rusų valdžios, betgi ryškiai auga 
ir stiprėja antibaudžiavinės tendencijos Lietuvos visuomenėje. Bręsta ir pati visuomenė, daryda- 
masi jautresnė kultūriniams bei socialiniams interesams ir besiburdama į įvairias organizacijas, iš 
kurių ryškiausios tada buvo Vilniaus studentijoje filomatai-filaretai, o šiaip jau Lietuvos šviesuo- 
menėje - masonų ložės. Sparčiai kyla kultūrinė pažanga, skatinama gražiai veikiančio Vilniaus 
universiteto ir jo prižiūrimų Lietuvos mokyklų. Kultūriniams interesams stiprėjant, reiškiasi 
visuomenėje didesnis domėjimasis savo kraštu, jo žmonių gyvenimu, Lietuvos istorija, lietuvių 
kalba, taigi —- vadinamasis lituanistinis sąjūdis. Lietuvių raštija taip pat nebesitenkina Bromomis at- 
vertomis ing viečnastį ir panašiais veikalais, o gausėja bei įvairėja ir vardais, ir kūriniais. Drauge su 
visu tuo ryškėja lietuvių tautinis jausmas, ir jau galime įžiūrėti tautinio atgimimo užuomazgą. 

XIX a. pradžioje iškilo tikras lietuviškas sąjūdis, kuriame pastebime tris pagrindines kiekvie- 
no sąjūdžio sąlygas: 

1) Visų pirma - didesnį dalyvaujančių veikėjų skaičių. Vienas ar du žmonės sąjūdžio dar ne- 
sudarys. XIX a. pradžioje žinome jau keliasdešimt asmenų, daugiau ar mažiau besirūpinusių 
lietuviškaisiais dalykais. Sakysime, lietuvių kalbos žodynus bei gramatikas rašė ar šiaip jau lietu- 
vių kalbos tyrinėjimu domėjosi Dionizas Poška, Leonas Uvainis, Zacharijas Nemčevskis, vysk. 


. 


Pranešimas, skaitytas Lituaniscikos instituto suvažiavime 1964 V 2. R 
„Pluoštas dokumentų apie Antaną Strazdą“ - Aidai, 1963, nr. 8-10 ir 1964, nr. 5-6 (Žr. RR p. 383-437). 

Juozas Arnulfas Giedraitis, Dominikas Sutkevičius, Aleksandras Butkevičius, Jurgis Ambraziejus 
Pabrėža, Kajetonas Nezabitauskis, Simanas Daukantas, Simanas Stanevičius, Jurgis Plateris. Ir 
čia dar anaiptol ne visi suminėti. O kiek dar buvo tokių, kurie domėjosi istorija, rinko dainas, 
rašė lietuviškas eiles, kėlė savo gimtojo krašto meilę! 

2) Antra būdinga kurio nors naujo sąjūdžio žymė yra ta, kad jo dalyvius jungia tam tikri 
bendri kultūriniai interesai, bendros idėjos, kurios išsiskiria iš buvusio laikotarpio inertiškumo, 
taigi turi tam tikro naujumo, originalumo; be to, jos paprastai skelbiamos su tam tikru uolumu, 
kartais net entuziastiškai. Antai Poška, susirūpinęs lietuvių kalbos gaivinimu, šiurkštokai, bet 
nuoširdžiai piktindamasis, rikteli: 


Lietuviai ir žemaičiai, ar galvijai esme? 
Argi tėviškos kalbos niekad nebmokėsme? 


Kai Vilniaus „šubravcai“ (tai buvo savotiška masonų atžala, kultivavusi visuomeninę satyrą) 
savo laikraštyje pasišaipė iš Poškos ir jo Baublio, pasipiktino ne tik pats Poška, bet ir jo draugai 
(vienas iš jų atsiuntė Poškai lenkiškomis eilėmis surašytą Baublio apgynimą), nes Baublys lyg ir 
simbolizavo jų žemaitiškąjį patriotizmą. O jau tikras to patriotinio sąjūdžio, ypač jaunojoje kar- 
toje, himnas buvo entuziastiškoji Simano Stanevičiaus „Šlovė žemaičių“. 

3) Iškeltinas ir trečias dalykas: kurio nors sąjūdžio narių tarpe vyksta bendravimas, savitarpis 
paskatinimas, domėjimasis vienas kito veikla. Taip ir XIX a. pradžios mūsų literatai siuntinėda-. 
vo vieni kitiems savo eilėraščius, klausinėjo patarimų, ragindavo ką nors rašyti, džiaugės kits kito 
darbais. Sakysime, Silvestras Valiūnas siuntė Poškai eiliuotą lietuvišką laišką žodyno reikalu, 
Poška taisė vysk. Giedraičio lietuvišką eilėraštį, Antanas Klementas lietuviškomis eilėmis sveiki- 
no vysk. Giedraitį vardinių proga, Plateris prašė Poškos patarimų dėl lietuvių kalbos gramatikos 
ir žodyno, Stanevičius ragino Pošką rašyti lietuviškas eiles caro Aleksandro mirties proga, kun. 
Vincentas Valmikas rūpinosi išspausdinti kun. Aleksandro Butkevičiaus gramatiką ir talkino 
Strazdui kovoje su cenzūra. Panašių savitarpio bendravimo pavyzdžių ir daugiau galima būtų 
nurodyti. Paminėsiu vieną įdomų organizuotų lituanistinių pastangų bandymą. 

Dionizas Poška 1824 metų laiške Vilniaus universiteto prof. Jonui Loboikai, girdamas Viduk- 
lės tarmę kaip geriausią, šitaip rašė (versta iš lenkų kalbos): „Jei man kas prieštarautų, tai tegu 
šviesusis Vilniaus universitetas kam nors paveda tai išnagrinėti arba tam reikalui tegu įsteigia 
kelių pažįstančių mūsų kalbos dvasią asmenų komitetą Kražiuose.“ Tokio komiteto pirmininku 
Poška siūlė vizitatorių Chlevinskį, nariais Leoną Uvainį, teisėją Romualdą Kondratą, kan. Kipri- 
joną Nezabitauskį ar jo brolį Kajetoną ir dar kelis. Galimas dalykas, kad toks komitetas ir buvo 
sudarytas. Antai kun. Aleksandras Butkevičius, 1825 VI 27 aiškindamasis dėl savo lietuvių kalbos 
gramatikos, įsakmiai nurodė, kad tas jo laiškas buvo atsakymas į lietuvių žemaičių kalbos komi- 
teto pageidavimus - Odpowiedž X. Butkiewicza na žyczenia Przewietnego Komitetu Litewsko- 
Žmudzkiego jezyka.3 Deja, daugiau žinių apie aną kalbinį komitetą bent iki šiol neturime. 

Galima priminti dar ir kitą istorikų dėmesį stipriai intriguojantį ano meto bendradarbiavimo 
lietuviškoje veikloje pavyzdį. Aušrininkas Mečislovas Davainis-Silvestraitis sakėsi girdėjęs „pasa- 
kojančius, kad Daukanto laike tarpe Vilniaus universiteto studentų prieš 1831 m. buvo lietuviškoji 
draugystė. Rašė jie lietuviškai noveles, eiles, darė susirinkimus.“ Jokių konkrečių duomenų apie 


2 D. Poška, Raštai, Vilnius, 1959, p. 481. 
3 Kalbotyra, t. V, 1962, p. 141. 
* Vienybė lietuvninkų, 1892, nr. 37, p. 438. 

panašią studentų organizaciją neturime, betgi studentų Daukanto, Stanevičiaus, Nezabitauskio 
ir kitų lietuviškoje rašto veikloje apie 1823 m. pastebime tam tikrą organizuotumą. Gal ir buvo 
tai kokia lietuvių raštija ir Lietuvos istorija besirūpinanti vilniškių kuopelė, kuriai galėjo būti 
taikyti šie Stanevičiaus „Šlovės žemaičių“ žodžiai: „Štai žemaičių surinkime šlovė jūsų [t.y. Rim- 
gaudo, Mindaugo, Gedimino ir kt.] prisikėlė.“ Visa tai betgi tėra spėliojimas, kuriam literatūros 
istorikas dar turi ieškoti įrodomosios medžiagos. 

Žinių trūkumas ir yra pagrindinis ano įdomiojo XIX a. pradžios laikotarpio tyrinėjimo sunku- 
mas. Spaudon labai maža tada lietuviškų dalykų tepatekdavo. Betgi antra vertus, lietuviškoji veikla 
buvo tada daug gyvesnė, kaip tai galima būtų spręsti tik iš jos nuotrupų spaudoje. Tad pirmiausias 
to laikotarpio tyrinėtojo uždavinys yra surasti kuo daugiau rankraštinės medžiagos: poezijos ar 
kitokių veikalų tekstų, ano meto veikėjų savitarpio korespondencijos, atsiminimų fragmentų, šiaip 
jau užrašų (visokių vadinamųjų silva rerum) ir dokumentų. Žinoma, daug tokios rankraštinės me- 
džiagos j jau nebesugrąžinamai žuvo, bet nemaža dar slypi įvairiuose archyvuose, bibliotekose ar 
net privačiose rankose ir tebelaukia laimingo radėjo. 

Sakysime, apie tokį Pošką palyginti gana daug žinome. Jo raštų 1959 m. buvo paskelbtas sto- 
rokas tomas, Bet literatūros istorikas dar daug ko pasigenda. Antai Poška buvo viena iš centrinių 
ano sąjūdžio asmenybių ir palaikė ryšius su kitais literatais. Betgi jo laiškų vos kelis teturime. 
Teodoras Narbutas minėjo, kad savo istorijoje naudojęsis Poškos rankraščiu Kalendarz obywa- 
telski czyli sbominki D. Paszkiewicza. Tas Poškos rašinys yra dingęs. Stanevičiaus 1836 m. laiške 
Narbutui randame užuominą, kad Poška rimuotomis eilėmis rašęs Lietuvos istoriją. Turime 
betgi tik vieną Poškos eilėraštuką apie dievams žemaičių sudegintą kryžiuotį Gerardą Rudą. Yra 
žinių, kad Poška vertęs Vergilijaus Exeidą, Ovidijaus Amores, Igno Krasickio Modna žona, bet 
tų vertimų rankraščių neturime. 

Simano Stanevičiaus, puikaus lietuvių kalbos žinovo ir talentingo poeto, težinome šešias 
pasakėčias i ir vieną odę, nors netektų abejoti, kad jis ir daugiau yra rašęs. Antai Mečislovas Da- 
vainis-Silvestraitis Aleksandro Fromo-Gužučio nekrologe minėjo, kad Stanevičius „skaitė jam 
[t.y. Fromui] nekurias-savo eiles [...]. Ponai bajorai ir kiti lenkai skaitė tada [t.y. 1834—1835 m.] 
Stanevyčią už sublūdusį, kad anas lietuvystę platino ir per naktis,knygas skaitė.“ Ir kito gabaus po- 
eto, Silvestro Valiūno, teturime porą lietuviškų eilėraščių. Vėlgi visos eilės lietuvių poezijoje tada 
besireiškusių autorių vos pavardes težinome, pvz., informuodamas Petrą Koppeną apie lietuvių 
literatūrą, Poška rašytojų tarpe, kurių veikalai, nors neišspausdinti, bet esą žinomi tautiečiams, 
išvardino dabar mums nežinomus Šiaulių apskrities teisėją Juozą Savickį ir Skaudvilės kleboną 
Juozą Varkolevičių. Jucevičius, beje, minėjo, kad pastarasis buvęs parašęs komišką poemą Šveisk, 
boba, ridiką. Kartais vėl - yra išlikusių eilėraščių, kurių autorių tik pavardes težinome; pvz., 
Aušroje (1886, nr. 2) buvo iš rankraščio paskelbtas arčiau mums nežinomo klajūno Šimkevičiaus 
įdomus eiliuotas laiškas Poškai. Kai 1822 m. buvo iškeltas sumanymas įsteigti Vilniaus univer- 
sitete Lietuvių kalbos katedrą, jos lektorium buvo siūlytas lietuvių kalba besidomįs žemaičių 
bajoras Leonas Uvainis, kurio darbai nėra išlikę ir apie kurį žinių labai maža teturime, nors 
savo laiku jis turėjo būti gana populiarus, nes net apysakon pateko: jis kad ir trumpai pami- ' 
nimas, bet ryškiai apibūdinamas Igno Chodzkos Podania litewskie ciklo apysakoje „Žegota z 
Milanowa Milanowski“. 


Plačiau šiuo klausimu rašiau straipsnyje „Tautos gyvatos giesmė“ - Aidai, 1950, nr. 8 (RR, p. 445-466). 
* Varpas, 1901, nr. 6, p. 72. 

Keli čia pateiktieji pavyzdžiai, kurių eilę dar galėtume ilgai pratęsti, akivaizdžiai rodo, kiek 
daug spragų ir trūkumų sutinka XIX a. pradžios laikotarpio tyrinėtojas. Itin įdomi jam yra viena 
problema, dar galutinai neišaiškinta taip pat dėl turimos medžiagos nepakankamumo. Poška, 
Stanevičius, Daukantas, Nezabitauskiai ir daugumas kitų XIX a. pradžios mūsų veikėjų bei ra- 
šytojų buvo žemaičiai. Savo „Šlovėje žemaičių“ sintetiškai apžvelgdamas ano meto lietuviškąjį 
patriotinį sąjūdį, Stanevičius rašė: „Tarp Žemaičių vis atgijo garbė tėvų ir liežuvis.“ Betgi tuoj 
pat jis priduria: „Prasidžiugo ir lietuvis.“ Taigi buvo ir aukštaičių (anot jo, lietuvių), kuriems tie 
patys dalykai, kaip ir žemaičiams, bus rūpėję. Štai juk vienas iš lituanistinio sąjūdžio pradininkų, 
kun. Ksaveras Bohušas, buvo aukštaitis - ukmergietis. Turime žinių, kad lietuviškas eiles rašė 
Darsūniškio klebonas Miedzogorskis, Slavikų klebonas Rapolas Aleknavičius, o iš visų aukštaičių 
ano meto mūsų raštijoje labiausiai iškilo Antanas Strazdas. Tad labai yra įdomu, kiek jis derinasi 
į bendrąjį XIX a. pradžios lietuvių kultūrinio gyvenimo paveikslą. Betgi jau ir pačiu savo asme- 
nybės ryškumu bei originalumu, tokiu vienkartiniu mūsų literatūroje, Strazdas savaime traukė 
istoriko tyrinėtojo dėmesį. 

Deja, nežiūrint tokio didelio Strazdo populiarumo, tikrų žinių apie jį turėta labai labai ne- 
daug. Pirmąją trumpą Strazdo apybraižą davė kun. Liudas Jucevičius 1841 m. lenkų žurnale 
Pimiennictwo krajowe.? Tikslių biografinių duomenų ten beveik nėra. Net ir Strazdo mirties data 
nurodyta klaidinga: 1834, o ne 1833 metai. Betgi bent kai kurie Strazdo charakteristikos bruožai 
pateikti ryškūs ir įdomūs, nors vietomis ir jucevičiškai suromantinti, pvz.: Strazdą visą gyveni- 
mą persekiojęs kažkoks žiaurus fatalizmas; Strazdas su baironišku sarkazmu atsiliepdavęs apie 
nedėkingąjį pasaulį. Beje, čia pasigirsta gal ir asmeninė Jucevičiaus gaida, nes tuos dalykus jis ir 
pats savo gyvenime buvo karčiai patyręs. Kiek vėliau žinomasis aukštaičių krašto švietėjas kun. 
Jonas Katelė paskelbė straipsnį apie Strazdą?, pateikdamas jau kiek daugiau duomenų: gimimo 
bei mirties datas ir kai kurių kitų biografinių žinių. Katelė buvo didelis Strazdo gerbėjas, tad ir 
apibūdino jį su šilta simpatija; nurodė, kad Strazdas buvo daugelio jo nekentusių žmonių perse- 
kiojamas, betgi nieko tiksliau ir konkrečiau apie tai nepapasakojo. Dar vėliau Lietuvių tautoje 
(t. I, 1910) medžiagos apie Strazdą paskelbė Jonas Basanavičius. Beje, dokumentų ten buvo tik 
du: Mykolo Rėmerio Kriaunų bažnyčios knygose surastoji Strazdo krikšto metrika ir 1819 m. 
Strazdo „eksplikacija“, t-y. pasiaiškinimas bažnytinės vyresnybės pateiktais klausimais. Toji ekspli- 
kacija ryškiai parodė Strazdo aštrų sąmojį ir drąsią laikyseną, betgi liko neaiškios tos aplinkybės, 
kodėl jis tada buvo tardomas. Ten pat Lietuvių tautoje Basanavičius dar paskelbė keliasdešimt 
anekdotinio pobūdžio pasakojimų apie Strazdą, kuriuos iš žmonių lūpų surašė Rėmeris, Liudvi- 
ka Didžiulienė ir kiti. Iš tų pasakojimų iškyla ryškus Strazdo vaizdas — skurdžiai gyvenusio, bet 
linksmo žmogaus, didelio paprastųjų žmonių bičiulio, labai nekentusio baudžiauninkus engusių 
ponų ir juos, kaip ir išponėjusią kunigiją, šokiravusio savo aštriais žodžiais, kaimietiška laikyse- 
na ir ne kartą grubiomis išdaigomis. Betgi visa tai buvo tik pasakojimai, užrašyti jau daugeliui 
metų praėjus po Strazdo mirties, o ne kokia dokumentinė medžiaga. Tad ir darėsi neaišku, kur 
čia buvo tikrovė, o kur tik gražus prasimanymas. Ir pats Strazdas ilgainiui pasidarė savotiškas 
legendinis asmuo. Jonas Aistis (tada Kossu-Aleksandravičius), rašydamas Strazdo 100 metų mir- 
ties sukakties proga, netgi tvirtino: 


Straipsnis perspausdintas Lietuvių tautoje (t. I, 1910), o jo lietuviškas vertimas Jucevičiaus raštuose (1959). 
s Tygodnik Powszechny, 1877, nr. 30; lietuviškas straipsnio vertimas išspausdintas Aušroje, 1883, nr. 8/10, 
p. 242-248. 

Mes niekuomet negalėsime parašyti Strazdelio biografijos, kaip prancūzai negali parašyti Pranciškaus Vi- 
jono, nes ir mūsiškio, ir prancūzo gyvenimai yra tarp realybės ir legendos. Galime susilaukt iš Strazdelio 
gyvenimo tik romano, kaip susilaukė Vijonas, Abiejų jų gyvenimas nustojęs realybės.? 


Suprantama, kad toks rašytojas turėjo intriguoti literatūros istoriką. Bet naujos medžiagos 
apie Strazdą vis nebuvo. Juozas Petrulis, rašęs diplominį darbą apie Strazdą ir drauge su Kostu 
Korsaku 1938 m. parengęs platų Strazdo poezijos leidinį, naujų biografinių žinių labai nedaug 
tesugebėjo rasti. 

Didesnės galimybės susidarė literatūros istorikui, kai atgavome Vilnių su jo turtingais biblio- 
tekų rankraštynais ir archyvais. Čia ir ryžausi paieškoti medžiagos apie Strazdą, kad iš anksto ir 
nesitikėdamas ką ypatinga rasiąs. 


Mano pirmasis laimikis buvo Lenkų mokslo bičiulių draugijos bibliotekos rankraščių 
rinkinyje aptikta Vilniaus cenzūros komiteto byla dėl Strazdo 1824 m. ketinto išleisti poezijos 
rinkinio. Ta byla išaiškino mįslę, kuri jau iš seniau rūpėjo mūsų bibliografams. Mat savo 1824 m. 
elementoriun įdėtame lietuviškų leidinių sąraše Kajetonas Nezabitauskis paminėjo, kad „Dainos 
arba dainuškos, sudėtos per k. Drazdauską ir k. Rapolą Olechnavičią bus išduotos per kunigą 
V. M. Vilmiką [...] Vilniuje Drukar. k.k. Bazilijonų.“ Surasrąją bylą trumpai arpasakojau Vilniaus 
laikraštyje Naujoji Lietuva (1943, nr. 273), o pačius dokumentus su plačiu įvadu, parengtus 
spaudai, ketinau paskelbti prof. Vaclovo Biržiškos 60-mečio (1944) sukaktuviniame leidiny- 
je Bibliotbeca Lituana, kurio dėl karo sąlygų, deja, nebespėta išspausdinti. Teko patirti, kad 
tas mano straipsnis („Kunigų Strazdo ir Valmiko kova su Vilniaus cenzūra“*) buvęs Centrinėje 
valstybės bibliotekoje Kaune. Dabar po karo Vilniaus, Petrapilio ir Minsko archyvuose buvo 
aptikti ir paskelbti kai kurie nauji Strazdo cenzūros bylos dokumentai!*; beje, tų dokumentų 
dalis yra tie patys, kurių kiti nuorašai mano jau buvo anksčiau rasti. 


Ieškojau medžiagos ir Vilniaus universiteto bibliotekoje. Didelė jos rankraštyno dalis buvo 
sukataloguota dar tada, kai universiteto biblioteka tebebuvo Vilniaus viešoji biblioteka. Tasai 
katalogas buvo ir išspausdintas penkiuose tomuose: Opisanije rukopisnago otdielenija Vilenskoj 
Publičnoj Biblioteki. Kadangi tas katalogas mūsų istorikams buvo gerai žinomas, tad ir nesitikėjau 
jame rasti Strazdo pavardės. Žinoma, ir neradau. Betgi peržiūrinėdamas vieną mane kataloge 
sudominusį rankraštį netikėtai pamačiau, kad tai ištisa Strazdo byla. Ji iškilo, kai evangelikų vice- 
senjoras Mykolas Ceraskis, sinodo pavestas, pasiskundė Vilniaus katalikų Bažnyčios vyresnybei, 
kad Strazdo 1814 m. išspausdintan poezijos rinkinėlin įdėtasis eilėraštis „Pagrabas Palšio“ esąs 
neleistinas evangelikų įžeidimas. Byla užtruko daugiau kaip porą metų, buvo prirašyta nemaža 


* Naujoji Romuva, 1933, nr. 120, p. 364. 
* Zr. RR, p. 357-372. 
10 Plg. V. Vanagas, „Nauja archyvinė medžiaga apie A. Strazdą“, Literatūra ir kalba, t. V, Vilnius, 1961. 

popieriaus, o rezultatas - Strazdas buvo nubaustas trimis dienomis rekolekcijų, kurias atliko Ka- 
majų klebonijoje. Iš tos bylos paaiškėjo aplinkybės, kodėl Strazdas turėjo rašyti aną įdomiąją savo 
„eksplikaciją“, kurią gautą iš kun. Katelės buvo išspausdinęs Basanavičius Lietuvių tautoje. Mat 
ryšium su ta byla bažnytinė vyresnybė apskritai susidomėjo Strazdo gyvenimu ir paliepė dekanams 
jį iškvosti. Paaiškėjo taip pat anksčiau sunkiai suprantamas konsistorijos kreipimasis net į kelis 
dekanus, kad ištardytų Strazdą (jo paties eksplikacijos žodžiais betariant, „kad gaudytų mane 
trijų dekanatų klebonai ir pristatytų dekanui“). Priežastis paprasta: neturėta tikrų Žž žinių, kur jis 
gyvena, nes jis tada nėjo kunigo pareigų kur prie parapijos, o ūkininkavo girioje netoli Šimonių. 

Taip pat galima buvo nustatyti tikslią „eksplikacijos“ datą, kuri pačiame dokumente nepažymėta: 

Strazdas ją įteikė 1819 IX 6 Kamajuose Obelių dekanui kun. Jonui Valentinavičiui. 

„Kadįtą Strazdo bylą, nors ir įtrauktą spausdintan katalogan, mūsų istorikai neatkreipė dėme- 
sio, galima paaiškinti tam tikru kataloguotojo nerūpestingumu. Pamatęs, kad byloje yra katalikų 
ir evangelikų pareigūnų susirašinėjimas dėl kažkokio ginčo, kataloguotojas, bylos neįsiskaitęs, 
trumpai pažymėjo kataloge, kad tai byla dėl reformato perėjimo katalikų tikybon (bumagi po 
dielu ob obraščeniji reformata v r. katoličeskoje ispoviedanije). Mat panašių bylų tada nestigo. 


Suradus tą antrąją Strazdo bylą darėsi aišku, kad nenuorama Strazdas turėjo ir daugiau 
pėdsakų palikti Vilniaus vyskupijos archyvo dokumentuose. Karo metu tas archyvas atsidūrė 
Vilniaus valstybiniame archyve ir tapo prieinamas mūsų istorikams. Čia aptikau Strazdo bylą su 
bajorėliu Harasimavičium, kuris jį 1824 m. apskundė dėl samušimo. Mat Motiejus Harasimavi- 
čius, kuris saugojęs Kamajų klebono sodą, kartą iš ten išvaręs slyvų pasiraškyti įsibrovusį Strazdo 
augintinį (vėlesnėse bylose jis jau Strazdo sūnumi vadinamas). Tada Strazdas su lazda įpuolęs kle- 
bonijon ir kruvinai sumušęs Harasimavičių, kad net lazda į gabalus sutrūkusi. Nesitenkindamas 
tuo, Strazdas sekmadienį iš ambonos Harasimavičių dar viešai ir iškeikęs. Prie teismo neprieita 
abiem šalims susitaikius; betgi dekanas, vyskupijos pavestas, išklausinėjo Strazdą ir kelis prisaik- 
dintus liudininkus apie Strazdo gyvenimą ir elgseną. Tas 1825 m. dekano raportas - pirmaeilė 
medžiaga Strazdo biografijai ir charakteristikai. Apie ją trumpai painformavau Vilniaus radijo 
paskaitoje 1944 III 9, o plačiau ją atpasakojau minėtame Aidų straipsnyje. Tas dekano raportas 
(beje, nepilnas ir nelabai tiksliai išverstas) buvo išspausdintas ir 1952 m. Strazdo raštų leidime. 

Tai nebuvo vienintelė Strazdo muštynių byla. Buvau radęs dar ir kitą. 1806 m. Karsakiškyje 
kunigaujantį Strazdą kartą sumušė dvarininkas Petraševskis. Tada Strazdas patykojęs jį pašovė ir 
dar šautuvo buože apdaužė. Kuo ta byla baigės, nepamenu, nes nespėjau jos nusirašyti. Toji byla, 
kaip matyti iš Vytauto Vanago straipsnio apie Strazdą Pergalės žurnale (1964, nr. 6), nedingo ir 
yra dabar žinoma. 


+++ 


Kaip byla su Harasimavičium nebuvo vienintelė Strazdo muštynių byla, taip ir 1825 m. 
raportas nebuvo vienintelis dekano raportas apie Strazdą. Vilniaus universiteto bibliotekos ran- 
kraštyne aptikau Obelių dekanato 1828 m. vizitacijos bylą, kurioje buvo dekano raportas ir apie 
Strazdą. Jis žymiai nepalankesnis Strazdui už 1825 m. raportą, kad ir to paties dekano rašytas. 

Strazdas čia piktai smerkiamas. Jis skurdžiai gyvenąs savo lūšnelėje, kaip koks kaimietis, su mo- 
terimi. Drauge gyvenąs mažas vaikas ir vaikinas, o visi supranta, kad tai paties Strazdo vaikai. 
Jokio kunigiško ženklo Strazdo drabužiuose ir jo bute nesą. Su kaimynais dažnai susivaidijąs ir 
net susimušąs. Mišias laikydamas darąs gausių klaidų (dekanas jas raporte ir išskaičiuoja). Kad 
nebebūtų papiktinimo, dekanas siūlė Strazdą visam amžiui uždaryti vienuolyne. 

Suradus tokį intriguojantį Strazdo biografijos dokumentą dar labiau parūpo išsiaiškinti, 
kaipgi toliau klostėsi Strazdo gyvenimas. Teko pasirausti Vilniaus valstybinio archyvo bylose. 
Otai nebuvo paprastas dalykas. Mat Vilniaus vyskupijos archyvas nebuvo čia nei sukataloguo- 
tas, net nei tvarkingai į lentynas sudėliotas. Teko orientuotis pagal bylų nugarėlėse įrašytas 
datas ar kokius kitus atžymėjimus. Ieškojimą smarkiai kliudė ir tai, kad pristigus tuščių lentynų 
nemaža bylų dalis buvo viena ant kitos sukrautos kampuose ir net laiptų aikštelėse. Be to, ir 
pats darbas visai nekūrenamose patalpose buvo varginas. Bylų teko peržiūrėti tikrai daug, ir 
tik vienur kitur užtinkant kokį raštą, liečiantį Strazdą. Žinoma, daug tokių dokumentų liko 
archyve mano neaptiktų, bet ir iš surastųjų susidarė gana pilnas Strazdo gyvenimo paskutinio 
penkmečio vaizdas. 

"Taigi po ano nepalankaus raporto Strazdas buvo suspenduotas nuo mišių laikymo bei sakra- 
mentų administravimo ir ištremtas Pažaislio vienuolynan. Jo turtas Kamajuose buvo surašytas ir 
pavestas vietos klebono priežiūrai. Iš to sąrašo galima aiškiai matyti, koks skurdžius buvo Straz- 
das. Labai būdingas sąraše dalykas - tai indų ir kitokių reikmenų komplektas, kuris neabejotinai 
buvo naminis bravariukas. Tai, beje, nieko nuostabaus, nes, Mikalojaus Katkaus liudijimu jo 
Balanos gadynėje", anuo metu daug kas turėjęs namie bravariukus. Pažaislyje Strazdas nerimo. 
Rašė vyskupui prašymus, o nesulaukdamas palankaus atsakymo po metų paprasčiausiai pabėgo 
iš vienuolyno ir grįžo į Kamajus. Vyskupas iš karto buvo supykęs, bet vėliau leido Strazdui gyventi 
Kamajuose ir net nuėmė suspendavimą, kai dekanas pareiškė palankią nuomonę išegzaminavęs 
Strazdą. Paskutinieji keleri Strazdo gyvenimo metai buvo labai skurdūs. Strazdas rašė vyskupui, 
buvo net ir Vilniun pas vyskupą nuvykęs, bet tai jo skurdo nepalengvino. Neradęs vietos kurioje 
nors klebonijoje ar vienuolyne, ligų kamuojamas Strazdas, Jucevičiaus žodžiais betariant, „kaip 
elgeta užbaigė savo gyvenimo kelią“. Paskutinis dokumentas - tai dekano pranešimas, kad Straz- 
das mirė 1833 IV 11 ir palaidotas Kamajų parapijos kapinėse. 


Kelerius metus beieškant medžiagos apie Strazdą, susirinko netoli šimto įvairių dokumen- 
tų. Jų nuorašus laimingai galėjau atsivežti čia, išskyrus tik Strazdo cenzūros bylą, kurios nuorašai, 
kaip jau pirma minėjau, liko Lietuvoje. Antrinius visų dokumentų nuorašus taip pat palikau Lie- 
- tuvoje — Vilniaus universiteto bibliotekos direktoriaus (tas pareigas man tada teko eiti) bico 
stalčiuose. Neabejoju, kad jie buvo bibliotekoje vėliau ir rasti. 

Su nusirašyta medžiaga daviau susipažinti prof. Vaclovui Biržiškai, kuris tuos Strazdo gyveni- 
mo dokumentus suregistravo, neišvengdamas, deja, vietomis klaidų, savo Aleksandryne.! Pvz., 
ten klaidingai nurodoma, kad 1819 VII 10 Subačiuje rašytas Strazdo pasiaiškinimas - tai buvusi 


u Mūsų tautosaka, t. IV, 1931, p. 82. 
2 Aleksandrynas, r. I, Chicago, 1963, p. 258-264. 

žinomoji Strazdo „eksplikacija“, Basanavičiaus išspausdintoji Lietuvių tautoje, nors tai buvo visai 
kitas, daug trumpesnis Strazdo raštas, — pasiaiškinimas dėl eilėraščio „Pagrabas Palšio“.!3 


Po karo Lietuvoje taip pat buvo aptikta daug medžiagos apie Strazdą. Kai kas jau ir pa- 
skelbta, apie kitą rastąją medžiagą yra užuominų Vytauto Vanago ir kitų straipsniuose. Kai kurie 
dalykai man nebuvo žinomi, bet nemaža dalis yra mano jau anksčiau surastieji dokumentai. 

120 metų Strazdo mirties sukakties proga Kostas Korsakas Tiesoje (1953 IV 23) paskelbė straips- 
nį „Nauji duomenys apie Strazdą“, kur, tarp kitko, šitaip rašė: 


Buržuaziniai istorikai, norėdami nuslėpti nuolatinius Strazdo persekiojimus, kuriuos jis patyrė iš bažnytinės 
vyriausybės, netyrinėjo archyvų ir neieškojo ten žinių apie Strazdą. Tiktai tarybiniai literatūros istorikai 
ėmėsi tirti archyvus, ieškodami žinių apie Strazdą, ir jau atskleidė nemaža naujų duomenų, ryškiai nušvie- 
čiančių mums įžymiojo poeto asmenybę ir jo vargingą gyvenimo kelią. 


Toliau Korsakas trumpai papasakojo apie Strazdo bylą dėl eilėraščio „Pagrabas Palšio“, dekano 
1828 m. raportą ir kai kuriuos dokumentus ryšium su Strazdo ištrėmimu Pažaislin. Taigi Kor- 
sako čia suminėta naujoji Strazdo gyvenimo medžiaga yra ta pati, kurią aš jau buvau anksčiau 
aptikęs ir nusirašęs. 

Atrodo, kad Korsako minėtoji kaip naujai rasta medžiaga bus buvę mano paliktieji antriniai 
nuorašai, kurių tarpe galėjo būti įsimaišę kai kurie archyvui nespėti sugrąžinti originalai. Stai 
Vilniaus universiteto bibliotekos direktorius Levas Vladimirovas straipsnyje apie Strazdo su- 
kaktuvinę parodą, išspausdintame tame pačiame, kaip ir Korsako straipsnis, Tiesos numeryje, 
rašė: „Parodoje yra eksponuota eilė dokumentų, atrastų visai neseniai Vlilniaus] V[alstybinio] 
Ulniversiteto] bibliotekos rankraštyne. Šiuo atžvilgiu ypatingai įdomi A. Strazdo byla su šlėkta 
Harasimavičium.“ Kaip matyti iš Vilniaus universiteto rankraščių skyriaus vedėjos Janinos Gu- 
tauskienės pranešimo (Tiesa, 1951 IX 19), toji byla buvusi rasta 1951 m. Betgi, kiek pamenu, 
tą bylą buvau radęs ne Vilniaus universiteto bibliotekoje, o Valstybiniame archyve. Matyt, tos 
bylos originalas drauge su visais antriniais nuorašais mano bus buvęs paliktas bibliotekoje, kur 
ir buvo vėliau rastas. 


Pagaliau ar ten buvo pasinaudota mano nuorašais, ar patys dokumentai buvo sovietinių 
istorikų bei bibliotekininkų naujai rasti, tai pačiam dalykui, t.y. Strazdo asmens aiškinimui, nėra 
svarbu. Čia svarbiausias klausimas yra tai, ką gi naujo pateikia Strazdo biografijai ir charakteris- 
tikai archyvuose ir bibliotekų rankraštynuose surastoji medžiaga. 

1) Visų pirma ji duoda naujų faktų Strazdo biografijai: pvz., sužinome vietas (kad ir ne visas), 
kur ir kada Strazdas gyveno; patiriame, kad Strazdas turėjo bylą dėl eilėraščio „Pagrabas Palšio“, 
kad 1828 m. buvo uždarytas vienuolynan, kad buvo suspenduotas nuo kunigo pareigų ir t.t. 


5 Ten pat, p. 259, dokumentas nr. 14. 

2) Iškelia Strazdo gimimo datos problemą, nes pagal paties Strazdo dekanui nurodytąjį amžių 
išeitų, kad Strazdas turėjo būti gimęs 1756 ar 1757, o ne 1763 m., kaip rašė kun. Katelė ir kaip 
rodo Mykolo Romerio surastoji Strazdo krikšto metrika. 1763 m. datos tenka betgi ir toliau 
laikytis, o dėl tų datų prieštaravimo galima būtų spėlioti, kad tai gal nesutarimas tarp tikrosios 
Strazdo gimimo datos ir jo tariamos bajorystės dokumente (kuris, beje, nėra mums žinomas) 
žymėtosios datos; mat Strazdas, nors buvo valstiečių kilmės, pasirašinėjo Jeziežos herbo Droz- 
dovskiu (Jezierza Drozdowski). Tokių dalykų pastebime ir pas kitus ano meto mūsų rašytojus; 
pvz., Daukanto amžius, nurodytas Vilniaus universiteto studentų įrašų knygoje, nesutinka su 
metrika, bet sutampa su tariamosios jo bajorystės dokumente pateiktąja data. 

Vaclovas Biržiška savo Aleksandryne“ teigia Strazdą gimus 1759 m., nors anksčiau visur nu- 
rodydavo jau iš seniau priimtąją 1763 m. datą. Jis bus čia suklaidintas Vlado Abramavičiaus!3, 
kuris klaidingai priskyrė Rėmerio rastąją Strazdo krikšto metriką 1759 metams, gerai neįsiskaitęs 
į Basanavičiaus rašinį Lietuvių tautoje ir apsirikęs. 

3) Susidaro tam tikrų neaiškumų ir dėl Strazdo kilmės vietos. Strazdas pasisakė esąs žemaitis. 
Vis dėlto tuo tikėti nėra pagrindo, nes kiti duomenys tai paneigia. Pvz., Obelių dekanas, taigi ge- 
rai turėjęs pažinti Strazdą asmuo, savo 1828 m. raporte paminėjo, kad Strazdas esąs iš to dekana- 
to žemos ir neturtingos giminės; atseit, valstiečių kilmės. Matyt, Strazdas bus savo žemaitiškąją 
kilmę dėl tam tikrų sumetimų prasimanęs. Gal kad greičiau būtų išleistas į Žemaičius iš Pažaislio 
vienuolyno, kur buvo dvasinės vyresnybės nutarimu uždarytas? 

4) Kyla taip pat klausimas, ar naujoji medžiaga patvirtina tuos anekdotinius pasakojimus apie 
Strazdą, kurių ilgainiui gana gausiai prisirinko ir kurių tikrumu galima daugiau ar mažiau abejoti. 
Antai Juozas Povilonis savo straipsnyje „Sužalotas poeto veidas“ jais netikėjo: 


Tik peržiūrėkime geriau Strazdeliui priskiriamus anekdotus, ir tuojau pamatysime, kad daugumas kilę kle- 
bonijose ir dvaruose. Ten galėjo rinktis tik diduomenė, tai netenka abejoti, kad ciniškieji ar necenzūriškieji 
anekdotai iš ten buvo išnešami ne lietuviškos liaudies, tik pačių dvarininkų ir jiems tarnavusių kunigų; ir 
ne pagarbai bei meilei sukelti, bet paversti jį vulgariu juokdariu žmonių akyse ir šviesesnėn draugijon ne- 
tinkančiu žmogum.!ė 


Reikia betgi pasakyti, kad Strazdo vaizdas, kurį buvome iš anų anekdotinių pasakojimų susidarę, 
naujosios medžiagos anaiptol nesugriaunamas, o dar tik papildomas, paryškinamas ir ne kartą 
patvirtinamas dokumentuose paliudytais faktais. 

S) Antra vertus, ta naujoji medžiaga rodo, kad Strazdas anaiptol nebuvo koks primityvus, kad 
ir talentingas, liaudies dainius, kaip dažno buvo manoma, o išlavintas ir sąmoningas žmogus. 
Mykolas Biržiška, remdamasis anksčiau apie Strazdą turėtomis žiniomis, taip buvo rašęs: 


Tai buvo toks pats prastuolis, kaip ir tie vargo žmonės, kuriuos jis taip mylėjo. Jo lieruviškumas buvo toks 
pat įgimtas kaip ir jųjų. Kad jis būrų sau statęsis platesnius tautinius tikslus, nei žinomieji jo gyvenimo bruo- 
žai, nei dainos nerodo. Tuo jis skiriasi nuo žemaičių literatūrininkų.! 


Betgi naujoji medžiaga, ypač jo atkaklią kovą su cenzūra liečianti, kaip tik rodo Strazdą buvus 
ne mažiau už ano meto žemaičių literatus sąmoningą lietuvį patriotą. 


5 Ten par, p. 251, 258. 

5 Pergalė, 1949, nr. 3, p. 77. 

* Varpai, 1943, p. 218. 

" M. Biržiška, Lietuvių literatūra Vilniaus universiteto metu, Vilnius, 1921 p. 64-65. 

6) Nebuvo Strazdas koks vienišas ano meto mūsų kultūrinio gyvenimo reiškinys. Jis palaikė 
artimus ryšius su kun. Vincentu Valmiku, aktyviai (ypač savo kova su cenzūra dėl lietuviškų lei- 
dinių) besireiškusiu lietuvių raštijos gyvenime. Savo rinkinį, kurį buvo norėjęs išleisti 1824 m., 
Strazdas buvo dedikavęs vysk. Giedraičiui, žinomajam lietuviško sąjūdžio globėjui, kuriam dauge- 
lis ano meto lietuvių rašytojų siuntinėjo savo eilėraščius. Gal turėjo Strazdas ryšių ir su Vilniaus 
studentais, nes štai Kajetonas Nezabitauskis žinojo apie Strazdo ketintąjį išleisti poezijos rinkinį. 
Visa tai daugiau ar mažiau įjungia Strazdą į XIX a. pradžios lietuviškąjį sąjūdį. Vis dėlto Strazdo 
biografijoje lieka dar daug spragų, tad dar naujos medžiagos apie Strazdą labai laukiame. 


[1966] 

Pluoštas dokumentų apie Antaną Strazdą 


Kiekvienoje tautoje iškyla žmonių, kurie savo asmenybės ryškumu bei originalumu taip 
sugeba patraukti amžininkų dėmesį, jog giliai įsirėžia tautiečių atmintin. Mielai kartojami apie 
juos įvairūs spalvingi pasakojimai, dosniai jiems priskiriami visokie sąmojingi anekdotai, net 
ištisos legendos sukuriamos. Ilgainiui sunku darosi atskirti, kur čia tikrovė, o kur tik gražus 
prasimanymas. 

Pas mus panašiai yra išgarsėjęs kun. Antanas Strazdas, žmonėse išlikęs maloniniu Strazdelio 
vardu. Jo dainos plačiai pasklido Lietuvoje ir pateko į tautosakos rinkinius, o nemažą pluoštą 
pasakojimų apie Strazdą, jo gyventose apylinkėse Mykolo Rėmerio, Liudvikos Didžiulienės ir 
kitų surašytų, Jonas Basanavičius paskelbė Lietuvių tautoje (t. I, 1910, p. 530-549). Iš jų gyvai 
vaizduojamės tą baudžiauninkų dainių, vilkintį nučiurusia sutana ar net paprasta kaimiška rudi- 
ne ir dirbantį valstiečio darbus lauke, dainuojantį jam linksmas ir liūdnas daineles, tikrą prastų 
žmonių bičiulį, nekenčiantį jų skriaudėjų ponų ir nepagailintį jiems aštrių žodžių, savo elgesiu 
(pasakota, kad jis atvirai nesilaikęs celibato) ir grubiomis ne kartą išdaigomis šokiruojantį bajoriją 
ir ponišką kunigiją, tad jos nemėgstamą bei persekiojamą. Jau ir anksčiau keletą panašių Strazdo 
būdo bruožų buvo pateikę kun. Liudas Jucevičius (1841) ir kun. Jonas Katelė (1877), o ypač pa- 
ryškino Strazdo charakteristiką jo 1819 m. pasiaiškinimas („eksplikacija“) dvasinei vyresnybei, 
paskelbtas taip pat Basanavičiaus Lietuvių tautoje (t. I, p. 260-263). Tačiau tikrų biografinių 
duomenų nedaug teturint Strazdas ilgainiui pasidarė kuone legendiniu asmeniu. Jonas Aistis 
(rada dar Kossu-Aleksandravičius) netgi tvirtino: 


Mes niekuomer negalėsime parašyti Strazdelio biografijos, kaip prancūzai negali parašyti Pranciškaus Vi- 
jono, nes ir mūsiškio, ir prancūzo gyvenimai yra tarp realybės ir legendos. Galima susilaukr iš Strazdelio 
gyvenimo tik romano, kaip susilaukė Vijonas. Abiejų jų gyvenimas nustojęs realybės.! 


Imta nebepasitikėti ir išlikusiais pasakojimais apie Strazdą. Juozas Povilonis rašė: 


Tik peržiūrėkime geriau Strazdeliui priskiriamus anekdotus, ir tuojau pamatysime, kad daugumas jų kilę kle- 
bonijose ir.dvaruose. Ten galėjo rinktis tik diduomenė, rai netenka abejoti, kad ciniškieji ar necenzūriškieji 
anekdotai iš ten buvo išnešami ne lietuviškos liaudies, tik pačių dvarininkų ir jiems tarnavusių kunigų; ir ne 
pagarbai bei meilei sukelti, bet paversti jį vulgariu juokdariu žmonių akyse ir šviesesnėn draugijon netinkančiu 
žmogum. [...] Žinanttų laikų lietuvių prisirišimą ir pagarbą prie jų reikalais besirūpinančio kunigo, aišku, kad 
bet koks Ant. Strazdelio nepadorus gyvenimas būtų atstūmęs visus ir sugriovęs juo pasirikėjimą.? 


! J. Kossu-Aleksandravičius, „Antanas Strazdelis“, Naujoji Romuva, 1933, nr. 120, p. 364. 
2 J. Povilonis, „Sužalotas poeto veidas“, Varpai, 1943, p. 218. 

Suprantama, kad toks intriguojantis asmuo turėjo traukti ir literatūros istorikų dėmesį. Deja, 
naujos medžiagos apie Strazdą vis stigo. Juozui Petruliui, 1938 m. drauge su Kostu Korsaku pa- 
rengusiam platų Strazdo poezijos leidimą, vos vieną kitą naują Strazdo biografijos smulkmeną 
tepavyko rasti. Daugiau galimybių susidarė, atgavus Lietuvai Vilnių su jo turtingais rankraštynais. 
Ir štai per keletą metų Vilniaus bibliotekose ir Valstybiniame archyve besiknaisiojant šio straipsnio 
autoriui pavyko rasti geroką pluoštą dokumentinės medžiagos apie Strazdą, kuri, Aisčio žodžius 
parafrazuojant, grąžina Strazdą iš legendos realybėn. 

Tos medžiagos antrieji nuorašai ir bent kai kurie Vilniaus valstybiniam archyvui grąžinti nebe- 
spėti originalai buvo, 1944 m. išvykstant iš Lietuvos, palikti Vilniaus universiteto bibliotekoje, jos 
direktoriaus rašomojo stalo stalčiuose, ir, reikia manyti, buvo ten vėliau rasti. Tačiau Kostas Kor- 
sakas straipsnyje „Nauji duomenys apie Strazdą“? rašė: „Buržuaziniai istorikai, norėdami nuslėpti 
nuolatinius Strazdo persekiojimus, kuriuos jis patyrė iš bažnytinės vyriausybės, netyrinėjo archy- 
vų ir neieškojo ten žinių apie Strazdą. Tiktai tarybiniai literatūros istorikai ėmėsi tirti archyvus, 
ieškodami žinių apie Strazdą, ir jau atskleidė nemaža naujų duomenų.“ Betgi ta naujoji medžiaga, 
kurią Korsakas trumpai apibūdino savo straipsnyje (byla dėl eilėraščio „Pagrabas Palšio“, 1828 m. 
dekano raportas apie Strazdą ir kt.), yra ta pati, kuri jau 1940-1944 m. buvo Vilniuje rasta ir 
nurašyta. Taip pat jau tada buvo rasta ir Strazdo byla su Motiejum Harasimavičium, kuri buvo 
išstatyta Vilniaus universiteto bibliotekos 1953 m. surengtoje sukaktuvinėje Strazdo parodoje ir 
kuri buvusi neseniai surasta Vilniaus universiteto bibliotekos rankraštyne.* Įdomu, kad ta byla 
pirmiau buvo ne Vilniaus universiteto bibliotekoje, bet Vilniaus valstybiniame archyve, kur įi ir 
buvo dar prieš 1944 m. surasta. Galimas dalykas, kad 1944 m. ne tik tos bylos nuorašas, bet ir 
pats originalas, nebespėtas archyvui grąžinti, buvo drauge su visais Strazdo dokumentų antrai- 
siais nuorašais paliktas Vilniaus universiteto bibliotekoje ir ten vėliau rastas. 

Ne visa prieš 1944-uosius rastoji medžiaga apie Strazdą buvo jau tada spėta nurašyti, pvz., 
Strazdo muštynių byla (iš pirmojo XIX a. dešimtmečio) su vienu bajoru, kai dar buvo Karsakiš- 
kyje. Antra vertus, po 1944 m. buvo rasta ir visai naujos, anksčiau nežinotos Strazdo biografinės 
medžiagos, kaip tai matyti iš Vytauto Vanago ir kitų straipsnių sovietinėje lietuvių spaudoje. 

1940-1944 m. rastosios medžiagos didžioji dalis yra suregistruota Vaclovo Biržiškos Aleksan- 


dryne (r. II, 1963, p. 258-264), sutrauktai pateikiant paskirų dokumentų turinį. Čia juos plačiau 
atpasakosimė. 


*7+5+ 


Visų pirma buvusios Lenkų mokslo bičiulių draugijos bibliotekos rankraštyne buvo aptikta 
Vilniaus cenzūros komiteto byla ryšium su 1824 m. ketintu išleisti Strazdo poezijos rinkiniu. Tos 
bylos suradimas išaiškino mįslę, kurią literatūros istorikams buvo sudaręs Kajetonas Nezabitaus- 
kis, savo 1824 m. elementoriun įdėtame bibliografiniame sąraše nurodydamas, kad Daynas arba 
Daynuszkas sudetas par k. Drazdawska yr k. Rapota Olechnawiczia bus yszduotas par kuniga 
W.M. Vilmika PW.K.W. Wilniuje Drukar. K. K. Bazylionu. Rastoji byla buvo trumpai atpasakota 
spaudoje, o patys dokumentai buvo jau parengti spaudai ir skirti 1944 m. numatytam, bet dėl 


3 Tiesa, 1953 IV 23, nr. 96. 
+ L, Vladimirovas, „Paroda A, Strazdui atminti“, Tiesa, 1953 IV 23, nr. 96. 
s V. Maciūnas, „Strazdo dainos Vilniaus cenzūroje“, Naujoji Lietuva, 1943 XI 21, nr. 273. 

karo sąlygų nebeišleistam Vaclovo Biržiškos 60-mečio sukaktuviniam leidiniui Bibliotbeca Litua- 
na.“ Tie dokumentai Biržiškos Aleksandryne sužymėti kaip kun. Vincento Valmiko dokumentai 
nr. 2, 10-19 (t. II, p. 360—361) ir kai kurie buvo pakartoti kaip Strazdo dokumentai nr. 37-40 
(p. 261). Tų dokumentų nuorašų šio straipsnio autorius prie savęs, deja, neturi. 

Po karo rasta ir daugiau medžiagos iš Strazdo bylos su cenzūra. Pvz., Strazdo 1824 VI 19 
skundas Vilniaus universiteto vadovybei dėl Vilniaus cenzūros komiteto. To skundo lietuviškas 
vertimas 1951 m. buvo paskelbtas Literatūroje ir mene", o paskui perspausdintas Strazdo raštų 
1952 m. leidime ir kitur. Vėliau Vilniaus, Petrapilio ir Minsko archyvuose buvo rasta dar ir dau- 
giau tos bylos dokumentųs; tų dokumentų dalis buvo tie patys, kurių kiti nuorašai buvo dar karo 
metu rasti buvusios Vilniaus Lenkų mokslo bičiulių draugijos bibliotekoje. 

Trumpai sutraukiant, Strazdo byla su cenzūra buvo tokia. 1824 m. Strazdas įteikė Vilniaus cenzū- 
ros komitetui savo rankraščius: lenkišką Giesmę Rygos miestui pagerbti (Kant na bochwalę miasta 
Rygi), vysk. Juozui Arnulfui Giedraičiui dedikuotus lenkiškus eilėraščius (Arye pasterskie) ir lietu- 
viškos poezijos rinkinį (Giesmes svietiškas ir šventas; ta pačia antrašte Strazdo poezijos rinkinėlis 
buvo išspausdintas jau 1814 m.). Cenzūrai neleidžiant spausdinti (išspausdinta buvo tik lenkiškoji 
Giesmė Rygos miestui pagerbti, gavusi cenzoriaus prof. Leono Borovskio 1824 VI 29 leidimą?) ir 
atmetus pakartotinai įteiktą rankraštį, Strazdas 1827 VIII 28 pasiuntė skundą Petrapilin. Po ilges- 
nio biurokratinio tarpįstaiginio susirašinėjimo Vyriausiasis cenzūros komitetas 1828 m. nerado 
pagrindo uždrausti Strazdo rankraštį spausdinti. Vis dėlto jis nebebuvo išspausdintas ir dingo. 


+++ 


Vilniaus universiteto bibliotekos rankraščių skyriuje buvo rasta evangelikų iškelta byla ryšium 
su Strazdo vienu eilėraščiu. Įdomu, kad ta byla taip ilgai nebuvo mūsų istorikų aptikta, nors ji buvo 
įtraukta dar XIX a. pabaigoje spausdintan Vilniaus viešosios bibliotekos, kurią paskui perėmė vėliau 
įkurtasis Vilniaus universitetas, rankraščių katalogan"" ir pažymėta senovišku bibliotekos numeriu: B 
salė, 54 spinta, nr. 96. Betgi mūsų istorikai, nors jiems tas katalogas ir buvo gerai žinomas, neatkreipė 
įaną bylą dėmesio. Mat nerūpestingas kataloguotojas, nepasistengęs artimiau susipažinti su byla ir 
pamatęs, kad tai kažkoks evangelikų skundas Katalikų Bažnyčios vyresnybei, trumpai drūtai parašė, 
kad tai byla dėl reformato perėjimo katalikų tikybon (Bumnagi po dielu ob obraščeniji reformata v. r. 
katoličeskoe ispoviedanije, 1819 g.), o tokių bylų tada neretai pasitaikydavo. 

Toje byloje yra 28 raštai; daugiausia (net 10) Upytės dekano. Paties Strazdo yra du raštai (vienas 
trumputis). Vilniaus konsistorijos (t-y. diecezinės įstaigos, kuriai priklausė bažnytiniai teisminiai 
reikalai) raštų byloje nėra, bet jų datos ir turiniai pateikiami dekanų raportuose. Visi tie raštai, 
išskyrus trumpą Strazdo 1819 VI 9 raštelį ir dvi ištraukas iš evangelikų sinodo aktų (faktiškai tai 
tebuvo priedai prie kitų raštų), Biržiškos Aleksandryne sužymėti kaip Strazdo dokumentai nr. 3, 
5-28. Dokumentas nr. 4 ten netiksliai įtrauktas, nes paties to rašto byloje nėra, o jis tik paminėtas 


*  Manostraipsnio „Kunigų Strazdo ir Valmiko kova su Vilniaus cenzūra“ mašinraštis dabar, kiek teko patirti, yra Kau- 
no centrinėje valstybinėje bibliotekoje, tad prieinamas Lietuvoje gyvenantiems istorikams (žr. RR, p. 357-372). 
Literatūra ir menas, 1951 III 4, nc. 10. 

* Žr. V. Vanagas, „Nauja archyvinė medžiaga apie A. Strazdą“, Literatūra ir kalba, t. V, Vilnius, 1961, p. 435-464. 
* Plg. Lietuvių tauta, t. I, 1910, p. 363. 

" Obpisanije rukopisnago otdielenija Vilenskoj Publičnoj Biblioteki, Vilna, vypusk II, 1897, p. 6. 

Ceraskio 1819 II 23 rašte. Be to, įsibrovusios ten yra ir datų klaidos: nr. 12 turi būti ne 1819 VI 1, 
bet VII 1, ir nr. 18 — ne 1819 X 18, bet X 3. Taip pat klaidingai nurodyta, kad nr. 14 (Strazdo 
1819 VII 10 pasiaiškinimas) Aesanaviaass išspausdintas Lietuvių tautoje: ten buvo paskaDOS 
visai kitas Strazdo pasiaiškinimas, kurio šioje byloje nėra. 

Byla buvo tokia. Evangelikų reformatų vicesenjoras Mykolas Ceraskis, sinodo pavestas, 
1818 IX 17 iš Biržų pasiuntė skundą Vilniaus vyskupijos oficiolui prel. Jonui Civinskiui, kad 
1814 m. be cenzūros leidimo pas kun. misionierius išspausdintoje Strazdo (Ceraskis, žinoma, 
rašo: kun. Antano Drozdovskio) knygelėje esąs užgaulus (bažbigcy y szkodliwy) paskvilis antrašte 
„Palšio mirtis“ („Šmierč Palszia“), kurį Ceraskis pridedąs prie savo laiško. Lietuviškąjį originalą 
Ceraskis pasilaikęs. Civinskis galėtų, jei jam dėl nuorašo tikrumo kiltų abejonių, Strazdo knygelę 
visur rasti, nes ji paskleista tarp žmonių, kurie pritaikę gaidą gana dažnai dainuoja (... wszędzie 
znalešč možesz, bo rozrzucone miedzy ludem po wszystkich nayduie sią Domach, ktorą dobraw- 
szy do niey Notę došė często spiewaią), arba galėtų ir minėtoje spaustuvėje gauti. Ceraskis tikįs, 
kad nuskaustieji evangelikai gausią pilną satisfakciją ir apsaugojimą nuo katalikų kunigų tokių 
išsišokimų, laužančių krašto įstatymus ir paneigiančių toleranciją. 

Gavęs Civinskio 1818 X 2 raštą, kad tuo reikalu kreiptųsi į Vilniaus konsistoriją, Ceraskis 
1819 II 23 parašė konsistorijai, drauge pasiųsdamas Strazdo knygelę (mam szczęšcie dopiero 
przestač sam Autentyk tey uszczypliwey xiąžeczki w ięzyku litewskim drukowaney 1814), eilėraš- 
čio apie Palšio mirtį lenkišką vertimą ir ištrauką iš Izabelinoje (Valkavisko aps.) 1818 VII 5 ir to- 
lesnių posėdžiavusio sinodo aktų, kurioje Ceraskiui nurodoma parašyti skundą Vilniaus diece- 
zijos administratoriui, kad katalikų kunigai kenkią evangelikų parapijoms, traukdami žmones į 
savo tikybą ir skleisdami evangelikus šmeižiančius raštus. 

Kad būtų aiškiau, kodėl evangelikai pasijuto įžeisti, žemiau pateikiamas anas Strazdo eilėraš- 
tis, pataisius rašybą ir fonetines tarmybes. 


PAGRABAS PALŠIO 


Numirė Palšis, nujojo!!, 
Kurs po bažnyčias lekiojo, 
Duok, Dieve, pakajų, 
Šiokį tokį rojų 
Tam Palšiui. 


Žino tai langai ir kertys, 
Kurioms lekiojo jo čvertys, 
Kaip sidabrą nešė 
Ir šventuosius pešė 
Tas Palšis. 


Numirė Palšis, negyvas. 
Bet kaip jis mirė, tai dyvas. 
Kas buvo, tai buvo, - 
Bambizas pražuvo 
Ant amžių. 


"1 Vėlesniuose Strazdo poezijos leidimuose (Juozo Gabrio, 1914; Juozo Petrulio, 1938; A. Rimkūno, 1952): mugo- 
jo. Tik Leono Gineičio leidime (1957): nujojo. 1814 m. originale (ir Antano Miluko perspausdinime 1902) yra 
tarminė lytis: nujaja. 

Jau dabar Palšis po sūdu. 
Kad jo nekorė, tai cūdu. 
Ne taip didis cūdas, 
Kaip ledokas būdas - 
Vagystės. 


Bėkit, bambizai, ant grabą, 
Apverkit Palšį nelabą, 
Šaukdami verkite, 
Rankomis plokite: 
O, vei mir! O, vei mir! 


Kazimieras Moigis, 1845 X 20 siųsdamas Simanui Daukantui šį Strazdo eilėraštį, davė jam 
antraštę: „Palšis — bažnyčių vagis - bambizas“.!? Basanavičiaus yra paskelbtas toks Didžiulienės 
užrašytas pasakojimas: 


Strazdelis gerai gyvenęs su kalvinų kunigu Palšiu. Kartą jiedviem bešnekant, Palšis sakąs Strazdeliui: „Žmo- 
nės kalba, kad tu puikias kalbas laikąs už numirusius; labai norėčiau girdėti.“ - „Labai lengva, -taręs Strazde- 
lis, - eik bažnyčion, grabe arsigulk, o aš, pavadinęs žmonių, tau kalbą pasakysiu.“ Taip ir padaręs. Žmonėms 
atėjus, grabą aukštai pastačius, žvakes uždegus, kunigas S. užgiedojęs „Reguiem“. Palšis akis armerkęs; 
pamatęs, kas aplink dedas, taip baisiai nusigandęs, kad tuojau miręs - negalėjęs nei kalbos beužgirsti.! 


To anekdoto variante, taip pat Didžiulienės užrašytame, nurodoma, kad Palšis gyvenęs Papilyje. 
Taigi pats Palšis turbūt nebus Strazdo pramanytas; gal tik Palšio pavardė pagal vadinamąjį liau- 
dies etimologijos paprotį bus žmonių kiek iškreipta. 

Ceraskio pradėtoji byla riedėjo toliau, ir dėl jos buvo sugadinta nemaža popieriaus. 1819 III 15 
konsistorija parašė Upytės dekanui kun. Kazimierui Pikturnai, kad Strazdas per dvi savaites pa- 
siaiškintų dėl išspausdinto eilėraščio apie Palšio mirtį. Dekanas tą reikalavimą III 31 persiuntė 
Strazdui. Tuo tarpu Ceraskis IV 17 vėl parašė Vilniun, prašydamas atsakymo į savo skundą, nes 
turįs pranešti sinodui. Tada konsistorija V 21 liepė Upytės dekanui pranešti Ceraskiui, kad Straz- 
dui paskirtas kitas terminas įteikti pasiaiškinimui, kurio ligi šiol neatsiuntęs. Tas konsistorijos 
raštas prasilenkė su Upytės dekano V 20 raportu (Vilniuje gautu V 28), kuriame jis pranešė gavęs 
Strazdo pasiaiškinimą ir jį pasiuntęs drauge su savo šiuo raštu. Matyt, dekano atsiųstasis Strazdo 
pasiaiškinimas kiek užsigulėjo kanceliarijoje, nes VI 4 konsistorija vėl parašė dekanui Pikturnai, 
kad pareikalautų iš Strazdo pasiaiškinimo, kurio neįteikęs jau 6 savaites, ir paimtų iš jo reversą 
(t.y. patvirtinimo bei pasižadėjimo raštelį). Bet jau po kelių dienų, VI 9, konsistorija persiuntė at- 
gal dekanui Strazdo pasiaiškinimą, įsakydama jį grąžinti Strazdui, išieškoti iš jo du rublius ir dvi 
kapeikas variu už nepanaudojimą žyminio popieriaus tam pasiaiškinimui (za nieberbowy paper 
užyty po tey Explikacyi), pabaudą nusiųsti Upytės iždinei ir apie visa tai pranešti Ceraskiui. Beje, 
žyminio popieriaus, nustatyta didesne kaina iš valdžios perkamo, naudojimas susirašinėjime su 
valdžios įstaigomis buvo tam tikra valstybinių mokesčių rūšis. Žyminio popieriaus vartojimas, 
paplitęs XVII a. visoje Vakarų Europoje, Rusijoje buvo įvestas 1699 m. caro Petro I įsakymu, ir 
tik jau žymiai vėliau, 1874 m. įstatymu, įvesti žyminiai ženklai. Taigi reikalavimas, kad Strazdas 
savo „eksplikaciją“ rašytų ant žyminio popieriaus, nebuvo koks konsistorijos užsispyrimas, o 
valdžios nuostatas, ir konsistorija privalėjo jo laikytis. 


12 Medega S. Daukanto biografijai, 1898, p. 35. 
5 Lietuvių tauta, t. I, 1910, p. 543. 

Atsakydamas konsistorijai, dekanas Pikturna VI 17 pranešė painformavęs, kaip buvo įsakyta, 
Ceraskį, taip pat pasiuntęs įsakymą Strazdui. Betgi tas kunigas esąs be pareigų, neturįs nuola- 
tinės gyvenamosios vietos ir daugiausia gyvenąs Ukmergės apskrityje, todėl dekanas nesitikįs, 
kad būtų greitai surastas (Do X. Drozdowskiego zalecenie rowniež postane zostato, lecz gdy ten 
Kaptan obowigzkiem nigdzie niezajęty, nawet statey lokacyi žadney niema, dotego w Powiecie 
Wilkomirskim nayczęšciey przebywa, dlatego niespodziewam się žeby mogt bydz rychto znalezio- 
ny, dla powrocenia Explikacyi i uzyskania wskazanycb poszlinow). 

1819 VII 1 dekanas Pikturna pranešė konsistorijai, kad „eksplikacija“ buvusi grąžinta Strazdui 
sutikus jį pravažiuojantį netoli Kupiškio; iš Strazdo dekanas paėmęs reversą, kurį pridėjo prie savo 
raporto. Tame nerūpestingai ant popieriaus gabalo pabrėžtame ir ne visai išskairtomame VI 19 
raštelyje Strazdas nurodė važiuojąs į Subatą (Kurše) gydytis, kur užtruksiąs; su tikrai strazdiška 
pašaipa pridėjo, kad evangelikai tegul būna kantrūs, nes marškiniai artimesni už švarką (palai- 
dinį), mielesne sveikata kaip... (neišskaitoma) (R-ku 1819 Junij 19. Na wyiezdzie do Subocza- 
Niemieckiego do Dunina na Kuracio - doszta Rekwizycia - iak džugo mam zabawic Doktor Į...) 
mnie išč zabrania. An: Drozdowski. B niech będą przeto Ewangelisci Cierpliwi bo bližsza koszula 
aniželi Kaftan - milsze zdrowie iak ...). 

Tame pačiame VII 1 raporte (konsistorijos gautame VII 8) dekanas nurodė, kad Strazdas 
reikalauto mokesčio nenusiuntęs, ir dėl jo nesą vilties, nes be pareigų ir pastovios vietos esantį 
sunku ir rasti, o juo labiau priversti; nebent per Ukmergės teismą, nes toje apskrityje dažniausiai 
laikąsis; nors Strazdas ir nepriklausąs Upytės dekanatui, bet dekanas laikąs savo pareiga pranešti 
Šviesiausiajam teismui (t.y. konsistorijai), kad Strazdas, kaip girdėti, gyvenąs ne pagal savo pašau- 
kimą; dekanas girdėjęs, kad jis įšventintas Žemaičių diecezijoje, bet nežinąs, ar Strazdas turįs 
dimisiją ir admisiją (t-y. oficialų išleidimą iš vienos diecezijos ir priėmimą kiton), net ar kasmet 
gaunąs aprobatą (leidimą). Dekanas manąs, kad konsistorija turėtų Strazdą pasišaukti, ištardyti, 
pasiųsti į tinkamus namus, kad išklausytų priminimo apie pašaukimo pareigas ir dvasinių pamo- 
kymų, ir tuo būdu tą besivalkiojantį kunigą grąžinti į pareigos kelią. (Lecz sądzonycb poszlinow 
X. Drozdowski nieodeslai, i niema nadziei uzyskania dlatego, že bez žadnego obowiązku i lokacyi 
zostaigcego, iak trudno wynalešė, tem bardziey zmusič; chyba przez Sąd Nižszy Wilkomirski, w 
ktėrym powiecie nayczęšciey przebywa, przynaglony bydz može. Lubo pomieniony nieraz Droz- 
dowski nie w moim Dekanacie liczy się, z powodu iednak toczącego się interesu, poczytuie sobie 
za obowiązek doniešč Sądowi przešwietnemu, že nietylko iest bez mieysca i lokacyi ale nawet iak 
styszę i nieodpowiednie powotaniu swoiemu žycie prowadzi; styszatem že iest w Dyecezyi Žmudz- 
kiey wyšwiecony, ale niewiem czy ma dimissę i admissę, nawet czy uzyskuie approbatę corocznie; 
dla zachowania dobrego borządku wypadaloby ižby raczyt Sąd przešwietmy, mocą praw osobišcie 
przed sobą przywotač, wyexaminowač, dla brzypomnienia obowigzkow stanu i wysluchania Uwag 
Duchbownych do domu przyzwoitego odestač, a tem sposobem tego kaplana walęsającego się na 
drogę powinnošci powrocič.) 

Pagaliau Strazdas 1819 VII 10 Subačiuje parašė pasiaiškinimą dėl eilėraščio apie Palšį. Jį, be 
jokio paaiškinamojo laiško iš Krinčino drauge su kitais raštais gautą (bez žadnego pisma do Mnie 
z Kryniczyna przy innych expedycyach nadestane), dekanas Pikturna VI 13 pasiuntė konsistorijai. 
Iš tikrųjų tai nebuvo koks Strazdo pasiaiškinimas, o tik sąmojingas ir ironizuojantis pasišaipymas 
iš jį skundžiančių ir tardančių. Rašydamas dainelę „Pagrabas Palšio“, Strazdas nė nemanęs liesti 
evangelikų reformatų tikybos, o tik duoti nekaltą pramogą lietuvių liaudžiai, kuri, iš pagoniškųjų 
laikų padavimo minėdama kažkokį nedorą, bažnyčios papuošalus vaginėjus; dievaitės Palados 
bonzą kunigą, pagal savo papratimą iškreipti žodžius bonzą pavadinusi bambizu ir davusi jam 

Palšio vardą, imdama jį iš pačios dievaitės. Ne kartą šį pasakojimą girdėdamas, Strazdas sugalvr- 
jęs parašyti dainelę, niekinančią aną šventvagį; tad turėjęs taikytis prie prastuomenės kalbėjimo 
būdo ir vartoti jai žinomus pasakymus. Kiekvieną dainelės žodį apsvarstydamas, Strazdas neradęs 
nė vieno, užgaunančio evangelikus. Jei Strazdas aiškinęsis dėl žodžių bambizai ir Palšis, tai tik 
manydamas, kad nebent jie, kaip visoje dainelėje ypatingesni, galį įžeisti evangelikus. Senovės 
istorija patvirtinanti, kad pavadinimas bonza esąs paimtas iš evangelijoje aprašyto Belzebubo, o 
jei taip yra, tai toks protėvis nedidelę garbę teikiąs evangelikams, nes Belzebubo religija nesanti 
tautų teisės toleruojama. 


Do Konsystorza Rzymsko-Katolickiego Wileūskiego od Xiedza Antoniego Drozdowskiego 

T!6maczenie się. 

Piosenką pod tytutem „Pagrabas Palszia“ pisząc nigdy niemiatem w mysli dorknięcia Religii Ewange- 
likow Reformatow: jedyny tylko w tem byt m6y zamiar, przystužyč się ku niewinney rozrywce prostocie 
Litewskiey, ktėra Tradycyą od Pogaūisrwa pochodzącą przypominając jakiegoš niegodziwego ze sklonnošcią 
okradywania Ozdob Košcielnych Bonzy Kaptana Bogini Pallady, o przez zwyczayną sobie przywarę przeis- 
toczenia stėw, Bonzy nazywa Bombizem; Imie zaš biorąc od samey Bogini, daje mu Palszis. - Nieraz przero 
przysluchany tey prostakow litewskich Historyi, postanowilem dla nich napisač piosenkę Zz pogardą rze- 
czonego Swietokradzcy Wierszem; co dopelniając, musialem stosowač się do sposobu mėwienia prostory 
y umiescič wyrazy jey znajome - w Rzeczy samey každe stowo wzmienione, piosenki zosobna rozwažając, 
žadnego niežnayduję krzywdzącego, ani nawet zdaleka tykającego się Religii Ewangelikėw. - I Gdy z tych 
dwėch „Bombyzy, y Palszia“ daje Zwierzchnošci ttomaczenie się, to tylko samym domystem, bo chyba one 
jako w caley piosence szczegulnieysze, a samey prostocie znajome, Ewangelikėw obražač mogą. 

Datt Roku 1819 M-ca Julii 10 Dnia z Subocza — 

X. Antoni Drozdowski 


N.B. Dzieje starožytne poswiadczają, že te Nazwisko Bonza wziete jest od Beelzebuba w Ewangelii 
opisanego — a Ježeli tak iest, więc nie wielki przynosi honor dla Ewangelistow odzywač się do takowego 
Proroplasty; Ile že Religia Beelzebuba nie jest tolerowaną Prawem Narodow. 


Strazdo bėdos nesibaigė. VII 8 (taigi tą pačią dieną, kai gavo dekano Pikturnos VII 1 raportą 
su nepalankiu Strazdo apibūdinimu, konsistorija liepė dekanui (kaip matyti iš jo VII 22 raporto 
konsistorijai), pranešti Strazdui, kad tuoj pat pasirinktų vietą prie kurios nors bažnyčios ir imtų- 
si dvasinio luomo pareigų (ižby natychmiast obral mieysce przy iakimkolwiek Košciele i zająt się 
postugą wlašciwą duchownemu stanowi). 

Netrukus, VII 25, konsistorija išsiuntinėjo Upytės, Obelių, Ukmergės ir Kupiškio dekanams 
raštus, kad įsakytų klebonams Strazdą, kai jis kur nors tuose dekanatuose pasirodysiąs, pristaty- 
ti savo dekanui, kad jis jį ištardytų. Kaip matyti iš Ukmergės dekano kun. Antano Zeimevičiaus 
VIII 11 raporto iš Siesikų, patvirtinančio konsistorijos įsakymo gavimą, Strazdo ištardymui 
buvo nurodyti penki punktai, būtent: 1) iš kur kilęs, kur mokėsi, ar buvo dvasinėje seminarijoje, 
kurioje diecezijoje ir kieno įšventintas į kunigus; 2) pareikalauti, kad visa tai įrodytų raštais, 
ypač kad pateiktų dimisiją ir admisiją; 3) surinkti tiksliausias žinias apie jo elgesį; 4) išieškoti iš 
jo du rublius ir dvi kapeikas variu ir nusiųsti Upytės dekanui, kad įteiktų Upytės apskrities iždi- 
nei; 5) įsakyti Strazdui, kad parašytų pasiaiškinimą ant žyminio popieriaus dėl jo išspausdinto 
eilėraščio apie Palšio mirtį. Tai yra tie patys klausimai (kiek patrumpinti), surašyti ir žinomojoje 
Strazdo „eksplikacijoje“, kurią jau seniau Lietuvių tautoje yra išspausdinęs Basanavičius.“ Taigi 


4 Lietuviškas jos vertimas pateiktas Lietuvos mokslų akademijos 1957 m. išleistoje Lietuvių literatūros istorijos 
cbrestomatijoje, p. 306-308; iš ten čia ir imamos tos „eksplikacijos“ citatos, 

šią bylą radus, paaiškėjo aplinkybės, pirmiau nežinotos, kodėl Strazdas turėjo aną „eksplikaciją“ 
rašyti. Taip pat paaiškėjo pirma keistokai atrodęs reikalavimas, kad Strazdą gaudytų (jo paties 
eksplikacijos žodžiais betariant) kelių dekanatų klebonai. Priežastis paprasta: nežinota, kur jis 
gyvena, tik žinota, kad jis nuolat keliavęs tų dekanatų ribose. 

Patvirtindamas konsistorijos įsakymo gavimą, dekanas Pikturna VIII 15 raporte nurodė neži- 
nąs, kur Strazdas šiuo tarpu esąs, todėl negalįs į pateiktuosius konsistorijos klausimus atsakyti; 
tik dėl dviejų pastarųjų klausimų paaiškino, kad reikalaujamą mokestį Strazdas jau yra įmokėjęs, 
taip pat parašęs ir pakartotinį pasiaiškinimą dėl eilėraščio apie Palšį, kurį dekanas VII 13 per- 
siuntęs Vilniun (tai pirma cituotasis Strazdo 1819 VII 10 pasiaiškinimas). Todėl aišku, kad savo 
„eksplikacijoje“ Strazdas į du pastaruosius klausimus šitaip atsakė: 


4. Kadangi turime Kristaus įsakymą: „atiduok ciesoriaus, kas yra ciesoriaus“, todėl, gavęs žinią, kad Upytės 
iždinėn reikia įmokėti 2 rb. ir tiek pat kapeikų, nė kiek nedelsdamas liepos mėn. 8 d. juos įreikiau Upytės 
dekanui kun. Pikturnai į rankas. Ar tuos pinigus jis įmokėjo, ar ne, man nežinoma. 

5. Kun. Antanas Drozdovskis raštu aiškinosi konsistorijai, kuriuo tikslu jis išspausdino eiles apie Palšio 
mirtį, todėl kito aiškinimo nesugebės pateikti. 


Kad konsistorija pakartotinai reikalavo Strazdo pasiaiškinimo dėl eilių apie Palšio mirtį, galima 
vėl paaiškinti dek. Pikturnos ir konsistorijos.raštų prasilenkimu. Dek. Pikturnos VII 13 raštas su 
pridėtuoju Strazdo pasiaiškinimu buvo (kaip rodo kanceliarijos pažymėjimas ant dekano rašto) Vil- 
niuje gautas VII 23, bet svarstytas VII 26, taigi jau vienai dienai praėjus po to, kai buvo parašytas 
konsistorijos įsakymas dekanams ištardyti Strazdą. (Beje, Lietuvių tautoje spausdintame Strazdo 
„eksplikacijos“ tekste konsistorijos įsakymas netiksliai datuotas: VII 23; turi būti VII 25.) 

Ukmergės dekanas, gavęs konsistorijos įsakymą, pasiklausė savo klebonų, bet iš jų patyrė, 
kad jų parapijose Strazdo niekada nėra buvę ir nesą, Apie tai dekanas ir pranešė konsistorijai 
savo IX 9 raportu. 

Su Strazdu susitiko tik Obelių dekanas Kamajų klebonas kun. Jonas Valentinavičius, apie tai X 3 
pranešęs konsistorijai. Kai Strazdas atvykęs į atlaidus Kamajų bažnyčion, kur dažnai atlikdavęs 
dvasinius patarnavimus, dekanas tuojau jam parodęs konsistorijos įsakymą. Perskaitęs jį, Straz- 
das apsipylęs ašaromis, sakydamas, kad esąs evangelikų vicesenjoro nekaltai persekiojamas (po 
przeczytaniu ktorego zalal się žzami, mowiąc: iž niewinie jest przesladowanym przez Vice-Seniora 
Kosšciotėw Ewangelicznych). Jis tuomet paprašęs įsakymo nuorašo ir žadėjęs vėliau duoti pasiaiš- 
kinimą. Dekanas gi nurodęs, kad parašytą pasiaiškinimą Strazdas nusiųstų Kupiškio dekanui ir 
pats asmeniškai pas jį nuvyktų, kaip gyvenąs tame dekanate. Bet tai nebuvę galima, nes Kupiškio 
dekanas kun. Smolskis, kuris drauge esąs ir Vilniaus katedros kanauninkas, nereziduojąs savo 
dekanate, todėl Strazdas negalėjęs su juo pasimatyti nei savo „eksplikacijos“ jam įteikti. Tuomet 
IX 6 Strazdas pakartotinai atvykęs pas dek. Valentinavičių ir paaiškinęs, kad reikalaujamą 2 
rublių 2 kapeikų mokestį VII 8 įteikęs Upytės dekanui; be to, sakęs, kad būdamas įšventintas 
Žemaičių diecezijoje, iš ten gavęs dimisiją, kurios nuorašą įteikęs persiųsti diecezijos vyresnybei. 
Admisijos rašto neturėjęs, tik buvę įtraukta į diecezijos aktus ir duodamos aprobatos išpažinčių 
klausyti šion diecezijon persikeliantiems kunigams. Pagaliau įteikdamas užantspauduotą „ekspli- 
kaciją“ pareiškęs, kad ten surašyta viskas, ko teiravosi konsistorija. (Iž będąc wyswigconym na 
Kaplaistwo w Dyecezyi Žmudzkiey, uzyskalz tamtąd Dymissę, kt6rey Kopią ztožytdla przeslania 
do Zwierzchnošci Dyecezalney. Autentyk dal tylko mi do przeczytania co się tycze Admissy tey 
nie mial na Pismie, lecz tylko zaciggano w Acta Dyecezalne, i dawano Approbaty, do stuchbania 
Spowiedzi Kaplanom przenoszącym się do Dyecezyi tuteyszey. Nakoniec skladaigc Explikacyą 


390 


opieczętowaną, ošwiadczybiž wszystko w niey jest umieszczono 0 co tylko Przešwietny Konsystorz 
zapyluie w swoim Ukazie.) Strazdo „eksplikaciją“ drauge su dimisijos nuorašu dekanas su šiuo X 3 
raportu persiuntė konsistorijai. 

Strazdo dimisija yra dokumentinis įrodymas, kad Strazdas yra tikrai persikėlęs iš Žemaičių die- 
cezijos. Ji išduota Varšuvoje gyvenusio Žemaičių vyskupo Stepono Jono Giedraičio 1790 IX 15. 
Žemiau pateikiame jos tekstą iš dek. Valentinavičiaus patvirtinto nuorašo: 


Stephanus Joannes Dux Giedroyč Dei et Apostolicae Sedis Graria Episcopus Samogitiensis Ordinum Agui- 
lae Albae et S-cti Sranislai Egues. 

Universis et singulis guorum interest et interesse poterit, significamus er ad noritiam indubitatam deduci- 
mus, guod annuendo petitioni Adm. Rdni Dni Antonii Drozdowski Presbyteri Diocesis nostrae Samogirien- 
sis ad nos factae, guatenus se ad aliam Diocesim transferre possit, facultarem Nostram Ordinar. concessimus, 
Eumą. ex Diocesi Nostra Samogitien. dimissimus, prosit per Praesentis hujusmodi facultatem damus, ac 
Eum dimittimus - Atestantes Ipsum Actu esse Praesbyterum riti Ordinatum nullisą. Ecclesiasticis Censuris, 
guantum scimus inodatum. In guorum Fidem Datt Varsaviae Die 15 Mensis 7 br. Anno 1790. 

Srephanus Dux Eppus. 

Ludovicus Korzeniewski Can. 

Livon: Notarius Curiae suae Celosrudinis, 

Iž kopia takowey Dimissy 2gadza się z autentykiem swiadczę Dziekan Abelski Kanonik Smolen. X. J. 
Walentynowicz. 


Čia aprašomojoje byloje Strazdo „eksplikacijos“ nėra, betgi jos tekstas mums žinomas, nes 
buvo Basanavičiaus išspausdintas iš kun. Jono Katelės turėto nuorašo. Iš dekano Valentinavičiaus 
raporto galima gana tiksliai nustatyti jos datą, kuri ligi tol nebuvo žinoma, nes pačioje „ekspli- 
kacijoje“ nepažymėta. Ją Strazdas įteikė dekanui Valentinavičiui 1819 IX 6, taigi ji rašyta kiek 
anksčiau. Be to, dekano raporte įdomus yra nurodymas, kad Strazdas „eksplikaciją“ jam įteikęs 
užantspauduotą. Jei dekanas būtų ją skaitęs, kažin ar būtų siuntęs ją Vilniun ir gal būtų pareikala- 
vęs, kad Strazdas ją naujai parašytų. Mat sąmojingoje ir ironizuojančioje Strazdo „eksplikacijoje“ 
yra aštrių bakstelėjimų pačiai konsistorijai. Ten, pvz., Strazdas rašė: 


Pildžiau pareigas, kaip dera pašaukimui, bet nežinau, ar tie mano darbai yra įrašyti gyvenimo knygose. 
Sunkius klausimus, Šviesiausia Konsistorija, duodi išspręsti, - ką būtent kun. Drozdovskis bloga ar gera 
padarė. „Durus hic est sermo“ [Kieta yra ši kalba], - linkėčiau Jai, kad tai paliktų Aukščiausiajam Teisėjui, 
kuris svarstys tiek prelatų, tiek ir eilinių dvasininkų darbus. 


Toji „eksplikacija“ nepatenkino konsistorijos, nes vėl buvo parašyta ant paprasto popieriaus. 
Todėl IX 10 konsistorija pavedė Kupiškio dekanui kun. Smolskiui išreikalauti iš Strazdo pasiaiš- 
kinimą ant žyminio popieriaus, drauge grąžindama aną jai netinkamą „eksplikaciją“. Štai todėl 
tos „eksplikacijos“ ir nėra byloje. Savo 1819 XII 29 raporte iš Svėdasų dekanas Smolskis rašė, 
kad konsistorija jam tos „eksplikacijos“ vis dėlto negrąžinusi. Toliau dekanas pranešė užtrukęs 
su raportu negalėdamas greitomis sužinoti, kur Strazdas turįs savo pastovią gyvenamąją vietą, 
nes nuolat iš vienos vietos kilojąsis kiton. Dabar dekanas sužinojęs, kad Strazdas esąs dvaro ka- 
pelionu Pelyšiuose, Subačiaus parapijoje pas poną Durasevičių, Ukmergės apskriries ribų (ežių) 
teisėją. Dekanas pasikvietęs Strazdą pas save ir liepęs parašyti „eksplikaciją“ pagal konsistorijos 
nurodymus. Ją ir siunčiąs su šiuo raportu, o taip pat dar Strazdo dimisiją iš Žemaičių diecezijos 
ir pasiaiškinimą dėl Palšio, parašytą ant žyminio popieriaus. (Nie mając zatem takowey Explika- 
cyi z Konsystorza Sobie nadeslaney —A nadewszystko nie mogąc naprędce wywiedzieč sie gdzieby 
Xigdz Drozdowski pewną i lokalną miat Rezydencyą: bo prawie ustawicznie z mieysca na Mieysce 

przenasza się szukając sobie lokalney Rezydencyi: Musialem až dotąd przeciggnąc się z brzystawie- 
niem Mojego Rapportu. Teraz pewnie dowiedziawszy się, že X-dz Drozdowski zająt się Kapellanią 
Nadworną w Peliszacb w Parafij Subockiej u W]Pana Durasewicza Sędziego Granicz. Wilkomie- 
r0 - Sprowadzitem Jego do Siebie na danie Explikacyi wedtug Zalecenia Konsystor-o Kitėorą tu do 
tegož Rapportu Autbentycznie przytączam razem z Dymissą Jegož į Dyecezyi Žmudzkiey - Takže 
i Explikacyą w Interessie Palszia na Papierze berbowym napisaną Konsystorzowi Dostawuje.) By- 
loje tos antrą kartą rašytos Strazdo „eksplikacijos“ nėra ir jos tekstas nežinomas. 

Ir taip Ceraskio skundu pradėtoji byla ilgainiui išaugo ir net nuėjo kita kryptimi, konsisto- 
rijai iš viso susidomėjus Strazdo gyvenimu. Bergi Ceraskis nekantravo, nes jau daugiau kaip 
metai praėjo nuo jo pirmojo rašto eilėraščio apie Palšį bylos reikalu. Tad 1819 X 14 jis vėl rašė 
konsistorijai. Kun. Pikturnos VI 14 raštas nedavęs jokios satisfakcijos, nes tik pranešęs apie 
pabaudą Strazdui už nepanaudojimą prašymui žyminio popieriaus. Biržų sinodas buvęs nuste- 
bintas tokiu pranešimu ir pavedęs Ceraskiui iš naujo pateikti skundą tiek dėl Strazdo už visoje 
Upytės apskrityje paskleisrą paskvilį prieš evangelikų tikybą, tiek ir už jo išspausdinimą kun. 
misionierių spaustuvėje be cenzūros ir vyresnybės leidimo. Drauge Ceraskis ir pagrasino: jei ne- 
būsią tinkamos satisfakcijos, turėsiąs kreiptis tuo reikalu į dvasinių reikalų ministrą. Prie savo 
rašto Ceraskis pridėjo atitinkamą ištrauką (datuotą 1819 VII 26) iš Biržuose posėdžiavusio 
evangelikų reformatų sinodo aktų. 

1820 III 13 konsistorija išsiuntinėjo raštus Kupiškio, Obelių, Ukmergės ir Upytės dekanams, 
kad konsistorijos sprendimu Strazdas nubaustas trimis dienomis rekolekcijų, kurias turįs atlik- 
ti savo dekano būstinėje ir jo priežiūroje. Štai Ukmergės dekano kun. Antano Žeimevičiaus 
1820 III 20 raporto, konsistorijos įsakymo gavimą patvirtinančio, ištrauka: 


Ukaz Jego Imperatorskiej Mošci z Wileūskiego Rzymsko Katolickiego Duchownego Konsystorza za N 416. 
roku 1820. Marca 13 dnia darowany z wypisaniem postanowienia Sądowego Tegož Konsystorza w sprawie za 
doniesieniem X-a Michala Ceraskiego vice Seniora Ewanielickich Kosciolow Reformowanych o postąpienie 
prawne z X-m Antonim Drozdowskim za wydanie i rozrzucenie w druku wierszami Ksiąžeczki krzywdzącey 
Religią Ewanielicką - Aby tenže Xiądz Drozdowski, mając wyrokiem Sądu Konsystorza wskazane sobie trzy 
dni Rekollekcyi, wraz po ogloszeniu jemu tego wyroku rozpoczą! i odprawit w rezydencyi Dziekana Swego, 
i pod dozorem iego takowe Rekollekcye. Otrzymalem dnia 15 Msca Marca roku teraz idącego... 


Upytės dekanas Pikturna apie tokį konsistorijos sprendimą pranešė Ceraskiui, kuris tai patvirtino 
savo 1820 III 29 raštu. Rekolekcijas Strazdas atliko Kamajų klebonijoje, atvykęs ten 1820 IV 26, ir 
gavo dekano Valentinavičiaus atitinkamą pažymėjimą. (Dziekan Abelski Kanonik Smolenski Inff. 
Pleban Komayski daię ninieysze moje urzgdowe Swiadectwo WJX-u Antoniemu Drozdowskiemnu. 
Ižw skutek Dekretu Konsystorza Wileūskiego Rzymsko-Katolickiego pod datą 13 Marca R-ku 1820 
za N 417 danego, przybywszy do Plebanii Komayskiey w Miesigącu Aprylu dnia 26 roku idącego 
przykladnie odbyl trzydniową Rekolekcyg - Datt 1820 roku Apryla 29 dnia - Dziekan Abelski X. 
Jan Walentynowicz.) Konsistorijai, kad Strazdas atliko įsakytąsias rekolekcijas, pranešė Kupiškio 
dekanas Raguvos klebonas Jurgis Zubavičius 1820 VI 14 raportu. 

Ar tuo sprendimu evangelikai pasitenkino, nežinia. Gal taip; bent toje byloje susirašinėjimo 
daugiau nebėra. 

Beje, dar 1819 VIII 8 konsistorija pareikalavo iš kun. misionierių spaustuvės Strazdo eilių 
originalo su cenzūros leidimu. Spaustuvės vedėjas kun. Pranciškus Petrauskas (Piotrowski) 
VIII 16 pranešė, kad negalėjęs rasti originalo, kuris bus žuvęs 1818 IX 13, valdžiai prievarta už- 
ėmus patalpas, kada ne tik žuvę svarbūs originalai, bet ir spausdinti veikalai vieni žuvę, kiti buvę 
sugadinti: 

Raportuię -iž po scistym i pilnym szukaniu rzeczonego originalu znalešč niemogtem, ktėry iak naypewniey 
wnosząc, zaginąč musiat w R-ku 1818 Seprembra 13 Dnia wczasie zaboru gwaltownego przez rząd pomiesz- 
kai, gdzie nietylko originaly wielce wažne, ale tež dziela drukowane z tychže originalow, z naywigkszą 
szkodą, iedne poginęly, drugie podefektowane zostaly; między ktėremi, original na smierė Palszia razem 
zcenzurą, w tey nieszczęsliwey dla nas kolej, zaginąč musial. 


Vytautas Vanagas savo straipsnyje! rašo, kad konsistorija 1819 X 20 padariusi tokį sprendimą: 
„Kun. Antanas Drozdovskis nubaustas trijų dienų rekolekcijomis, o jo spausdintą ir išplatintą kū- 
rinį, kur tik šis pasirodytų, įsakyta atiminėti ir deginti. Vilniaus misionierių spaustuvei, Vilniaus 
Labdarybės draugijos naudai, uždėta 50 rb. asignacijomis bauda už tai, kad tą kun. Drozdovskio 
raštą išspausdino be cenzūros.“ Deja, to dokumento, iš kurio pateikta ana ištrauka, čia aprašy- 
toje byloje nėra. Kada ir kur rastas tas dokumentas, Vanago straipsnyje nėra nurodyta. Kai ku- 
rių neaiškumų betgi kelia ten nurodytoji konsistorijos sprendimo data, nes pranešimą apie Strazdo 
nubaudimą trijų dienų rekolekcijomis konsistorija išsiuntinėjo dekanams žymiai vėliau, 1820 II 13, 
o Strazdas tas rekolekcijas atliko dar vėliau - 1820 IV 29. 

Ilgainiui toji Strazdo byla su evangelikais buvo pamiršta. Jos tam tikra reminiscencija gal yra 
kun. Juozapo Leikaus užrašytas pasakojimas: 


Vieną kartą buvęs viešas disputas su bambizais. Kunigai, nepasitikėdami savimi, pasikvietę kun. S., prieš 
kurį kalvinai negalėję atsiturėti. Plačiau apie tuos disputus, kaip buvau nuo žmonių girdėjęs, pamiršau, taip 
pat ir vietą (ar Papilyje ar Pandėlyje).!6 


Vilniaus valstybiniame archyve, kuriam buvo perduotas Vilniaus vyskupijos archyvas, buvo 
aptikta bajoro Motiejaus Harasimavičiaus 1824-1825 m. byla su Strazdu dėl sumušimo ir iš- 
keikimo: „Dzieto za prošbą Szlachcica Macieja Harasimowicza przeciwko Xiedzu Antoniemu 
Drozdowskiemu o ukaranie go za pobicie i rzucenie klątwy. Weszlo 1824 7-bra [seprembra] 30 
dnia. Skoūczone 3 Julij 1825.“ Rastoji byla tada nebuvo paskelbta spaudoje, tik trumpai atpasakota 
Vilniaus radijo paskaitoje 1944 III 9, Biržiškos Aleksandryne (t. II, p. 260) toji byla sužymėta kaip 
Strazdo dokumentai nr. 29-33. Tik čia neįtrauktas prie nr. 29 pridėtasis atskiras liudijimas. Be to, 
nr. 33 turėtų būti datuotas ne 1825 VI 25, kada Strazdo tardymas tebuvo pradėtas, o 1825 VI 28, 
kada tardymo protokolas su dekano lydraščiu pasiųstas konsistorijai. 

Bylą iškėlė Harasimavičius, apskųsdamas Strazdą Vilniaus konsistorijai. Skundą už beraštį 
Harasimavičių surašė bajoras Jurgis Milevičius. Rašte nurodyta, kad Harasimavičius, kuris tar- 
navęs pas Vilniaus deputatą (seimelio rinktąjį tribunolo narį) Kazimierą Valentinavičių, būdamas 
drauge su juo Kamajų klebonijoje pas kan. Valentinavičių, gavęs įsakymą saugoti sodą. 1824 VIII 
30 pastebėjęs, kad Strazdo augintinis ar giminaitis (wychowaniec czyli krewny X-a Antoniego 
Drozdowskiego) įsibrovęs sodan ir laužęs slyvas, Harasimavičius liepęs jam pasitraukti. Sužinojęs 
apie tai Strazdas su lazda įpuolęs klebonijon, pataikęs Harasimavičiui galvon, parmušęs jį žemėn 
ir negailestingai tvodamas sužalojęs ir ligą įvaręs (... poinformowany o tym X Drozdowski rządząc 
się bezprzyktadną arbitralnošcią, z Kijem wpadt do Plebanij, y ugodziwszy proszącego w glowę, 
obalit go na ziemię, gdzie ležącego niemilosiernie bijąc pozadawat rany y siniaki tak dalece, že 
przyprawibo chorobę). Jausdamas skriaudą, Harasimavičius pakvietęs Ukmergės apskrities šauklį 
(wožnego Powiatu wilkomierskiego), kuris, dalyvaujant bajorams Mykolui Dambrauskui ir Jonui 
Valentinavičiui, atlikęs obdukciją (teisminę apžiūrą). Nesitenkindamas sumušimu, Strazdas VIII 31 


5 Literatūra ir menas, 1963 VI 8, nr. 23. 
6 Lietuvių tauta, t. L, p. 542. 


393 


dar išdrįsęs ir iškeikti Harasimavičių iš ambonos po evangelijos perskaitymo (... a nieprzestając 
natym, nadužyt powolania Kaplanskiego y publicznie z ambony po przeczytaniu Ewangelij Swię- 
tey w Dniu 31 Sierpnia proszącego publicznie wyklinač powažyt się). Toks Strazdo pasielgimas 
nusipelnęs dvigubos bausmės: ir pagal pasaulietinius, ir pagal dvasinius įstatymus, nes drįsęs ne- 
kaltai mušti bajorą ir dar piktnaudžiavęs kunigo pareigomis, mesdamas prakeikimą; tad prašo 
Strazdą bausti pagal Lietuvos Statuto vienuoliktojo skyriaus pirmąjį ir antrąjį paragrafus; be to, 
atskirai dar nubausti ir pagal dvasinius įstatymus. 

„ Prie skundo pridėtas Ukmergės apskrities šauklio Mykolo Maciejovskio ir skunde minėtų liu- 
dininkų pasirašytas liudijimas, kuriame patvirtinama, kad Strazdas Harasimavičių sumušęs ir 
dar po evangelijos iš sakyklos iškeikęs: 


„„ wpada do Plebanii Xiądz Antoni Drozdowski 2 Kiiem wielkim w Raz mu w glowę tak mocno Uderzy až 
Upadl na Ziemię Maciey Harasimowicz: Porem niemilosier. Bil ile SiHmu Stawalo až Kiy na Kilka Szmatow 
pokruszyl się Gdzie Ja Będąc wezwany y z Stroną Szlachty w tym Samym Dniu znaki Bojau Domierzonego 
przez Xiędza Drozdowskiego oglądalem toies na Glowie Guz wielki Krwią zasinialy twarz Rozbira y Krwią 
zapiekla rakož. Koszula wszytska we Krwi, Ramie Prawey Reki zapuchle Y Krwią zasiniale. Anawet y tey 
Stanciy wktorey zrobi! Akcyią podtoga Byla Krwią z Broczona. Niedošė tego w Niedzielę to jest Augusta 
31. Po Ewangielii S: z Ambony Przed Calym ludem onego wyklinai. 


Vilniaus konsistorija 1824 X 19 raštu nr. 1615, pasirašytu asesoriaus Vilniaus kanauninko 
kun. Jono Lesnevičiaus ir sekretoriaus Vincento Srefanovskio, pavedė Obelių dekanui kun. 
Stanevičiui nedelsiant nuvykti į Kamajus, pareikalauti iš Strazdo pasiaiškinimo ir drauge su 
Ukmergės žemesniojo teismo nariu atlikti formalų Strazdo pasielgimo su Harasimavičium tar- 
dymą. Po to dekanas turėjo iš Kamajų parapijoje gyvenančių prisaikdintų liudininkų tiksliai 
ištirti: 1) kokio elgesio yra Strazdas, 2) kaip seniai ir kieno leidimu gyvena Kamajuose ir kuo 
užsiima, 3) ar yra vietinio klebono pakviestas parapijos patarnavimams ir su juo susitaręs, ar 
gyvena be pareigų, 4) iš kokių lėšų Kamajuose pragyvena, jei neturi jokių pareigų ir neatlieka 
dvasinių patarnavimų, 5) dėl kurių priežasčių neužsiima jo luomui ir kunigo pašaukimui dera- 
momis pareigomis, 6) ar turi aprobatą išpažintims klausyti, ar laiko kasmetinius egzaminus pas 
vietos dekaną, ar atlieka kasmetines rekolekcijas ir kokius turi to viso įrodymus, 7) ar, gyven- 
damas Kamajuose ir važinėdamas po įvairias parapijas, savavališkai, kaip nepaskirtas kurion 
nors vieton, neatlikinėja dvasinių patarnavimų, ar nerenka gausesnių obligacijų (įsipareigojimų 
pamaldoms), ar pasiimtąsias prievoles tiksliai atlieka ir kurioje bažnyčioje, 8) apskritai kokio 
yra gyvenimo ir papročių. 


... ma JX. Dziekan uczynič dokladne wybadanie ze šwiadkow zaprzysięgtych i w obrębach parafii Koma- 
yskiey zamieszkalych, w rem mianowicie 1-0 jakich iest obyczaiow X. Drozdowski 2-0 iak dawno i za 
czyiem pozwoleniem mieszka w Komajach, oraz czem się zatrudnia - 3-0 czy przez mieyscowego plebana 
iest do postug parafialnych wezwanym i umowionym, lub tež bez žadnego tytutu i obowiązku przebywa. 
4-o z jakiego funduszu utrzymuie się w Komaiach ieželi niema žadnego obowiązku i niesprawuie postug 
dochownych. 5-o dla iakich przyczyn nie zatrudnia się obowiązkami wtasciwemi Jego stanowi i powotaniu 
kaptanskiemu? 6-0 czy ma approbatę pro excipiendis confessionibus - niemniey czy zdaie každoroczny 
Examen przed Dziekanem mieyscowym i czy odbywa przeznaczone przez zwierzchnošė každoroczne 
Čwiczenia czyli Rekollekcye duchowne podiug przepisu Concilii Tridentini i na to wszystko iakie ma za- 
soby przešwiadczenia i dowody - 7-0 z przyczyny pobytu swoiego w Komaiach lub przeiazdu po rėžnych 
parafiach tenže X. Drozdowski iako do pewnego mieysca nieapplikowany czy niewdaie się w samowolne 
sprawowanie duchownych poslug, pobieranie w znaczney liczbie obligacy6w? i takowe przyięte obowiązki 
czy akuratnie odbywa i w jakim Košciele i 8-0 iakiego w ogėlnosci sprawowania się žycia i obyczaiow iest 
pomieniony nieraz X. Drozdowski? 

Matome, kad pasikartojo tai, kas jau buvo prieš 6 metus, kai ryšium su evangelikų skundu 
dėl Strazdo eilėraščio konsistorija buvo susidomėjusi Strazdo gyvenimu bei elgesiu ir 1819 VII 25 
raštu Kupiškio, Obelių, Ukmergės ir Upytės dekanams įsakiusi ištardyti Strazdą. Matyt, ana byla 
nuskendo kanceliarijos popierių gausoje ir buvo ilgainiui pamiršta; tad, po kelerių metų iškilus 
naujai Strazdo bylai; jis vėl nutarta ištardyti. 

Dekanui užtrukus ir nieko nedarant, Harasimavičius 1825 II 13 pasiuntė konsistorijai pakarto- 
tinį skundą, surašytą to paties Milevičiaus, prašydamas įsakyti Obelių dekanui atlikti nurodytąjį 
tardymą; be to, reversu įpareigoti Strazdą ramiai laikytis Harasimavičiaus atžvilgiu (dla zabez- 
pieczenia zaš catošci zdrowia proszącego, obowigzač X-a Drozdowskiego Rewersem wzglgdem 
spokoynego y przykladnego zachowania się). Konsistorijos 1825 II 28 raštu paragintas, dekanas 
IV 4 teisinosi užtrukęs, nes tardymui paskirtasis žemesniojo teismo narys pasitraukęs iš pareigų, 
o naujai paskirtasis esąs ligi šiol užimtas plėšikų gaudymu ir įvairiuose miesteliuose kalinamų 
įrartųjų tardymu, todėl neturėjęs laiko ir nežinia, kada turėsiąs, Harasimavičiaus bylai; pats vie- 
nas dekanas negalėjęs tardyti, nes būtų sulaužęs duotuosius nurodymus. 

Pagaliau 1825 VI 25 Obelių dekanas kun. Jonas Stanevičius su Ukmergės žemesniojo žemės 
teismo nariu Adomu Mackevičium atvyko į Kamajus atlikti tardymo. Betgi reikalas atkrito 
šalims pareiškus, kad VI 24 susitaikiusios. (Wezwane Strony proceduigce do stawania podaty 
formalne Doniesienie, že na dniu 24 tegož Czerwca dobrowolnie zrobity między sobą ugodę, pre- 
tensyą umorzyty, i na zawsze wzaiemnie siebie zakwietowaly, prosząc abyšmy nie przystępowali 
do Sledztwa, lecz Sądom deleguigcym respektive o nastaley ugodzie odraportowali.) Tad kitą 
dieną jau vienas dekanas ėmė klausinėti liudininkus apie Strazdo gyvenimą pagal konsistorijos 
nurodytuosius 8 punktus. Visų pirma apklausinėjo patį Strazdą. Visa tai dekanas pranešė kon- 
sistorijai 1825 VI 28 iš Dusetų (jis buvo Dusetų klebonas), drauge pasiųsdamas apklausinėjimo 
duomenis. 

Labai įdomus ir svarbus Strazdo biografijai yra byloje esąs atsakymas jį tardžiusiam dekanui. 
Strazdas buvęs įšventintas kunigu Žemaičių diecezijoje, Varniuose. Ten gyvenęs penkerius metus. 
Po to su dimisija persikėlęs Vilniaus diecezijon ir jau 35-ti metai, kaip čia formaliai priimtas. 
Dokumentus apie tai prieš S metus atidavęs ryšium su byla su kalvinais (tai byla dėl eilėraščio „Pa- 
grabas Palšio“). Esąs 68 metų amžiaus. Atvykęs Vilniaus diecezijon, iš pradžių buvęs septynerius 
metus kamendorium Kupiškyje; paskui ketverius metus Anykščiuose, ketverius metus Subačiaus 
filijoje Karsakiškyje; penkerius metus be pareigų gyvenęs Uoginių akalicoje (t.y. smulkių bajorėlių 
kaime), Vabalninko parapijoje, ir su klebono leidimu laikydavęs pamaldas Uoginių koplyčioje. 
Vėliau buvęs dvejus metus kamendorium Panevėžyje ir metus Pandėlyje. Po to Penionių girioje, 
Kupiškio parapijoje, pirkęs iš valstiečio trobą ir, rodos, penkerius metus ūkininkavęs. Pramogai 
rašinėjęs lietuviškas ir lenkiškas eiles. Pamaldų dažnai eidavęs į į Šimonių filijos bažnyčią, nes 
buvo arti. Kelerius pastaruosius gyvenimo prie Šimonių metus iš tos girios nuvažiuodavęs padėti 
į Kamajus ir maždaug po mėnesį išbūdavęs Kamajų klebonijoje. Pagaliau nusižiūrėjęs Kamajų 
miestelyje namelius, juos nusipirkęs už 90 sidabro rublių, ir vasarą jau ketvirti metai baigias, 
kaip persikėlęs į Kamajus. Daugiau kaip 2 metus čia gyvenęs, kan. Valentinavičiui klebonau- 
jant, nebūdamas kamendorium, bet klebonui pageidaujant dažnai padėdavęs bažnyčioje. Cia 
persikėlęs pirmaisiais metais ilgai sirgęs geltlige. 1824 I 1 Kamajų bažnyčios administratoriaus 
kun. Bankausko paprašytas, priėmęs Kamajų kamendoriaus pareigas ir 1824 I 1 bei 1825 I 1 
gavęs aprobatas būti Kamajų kamendorium. Dabar, prieš keturias savaites, kun. Bankauskas 
priėmęs kitą kamendorių ir Strazdas vėl esąs laisvas nuo pareigų. Pragyvenęs Kamajuose prieš 
priimdamas kamendoriaus pareigas ir dabar pragyvenąs 1) iš nedidelės seniau surinktos atsargos, 

siekiančios kelių šimtų sidabro rublių, kuriuos išdavęs įvairiems netikriems skolininkams; tad 
daug žuvę ir dabar tebežūvą, o likučius baigiąs pats išleisti; 2) kartais gaunąs už mišias, pvz., 
šiemet Daujėnuose per Sekmines gavęs 30 mišių, o vėliau Paringyje 15; 3) gaunąs čia iš žmonių 
po sklypą dirvos ir sėjąs javus; antai praeitą rudenį pasėjęs pustrečio pūro rugių; 4) dosnūs 
parapijiečiai kartkartėmis duodą po sieką javų už mišias. Iš tų pajamų Strazdas ir gyvenąs 
skurdžiai be patogumų toje vėlyvoje senatvėje. Dekaninius egzaminus laikęs keturis maždaug 
prieš 14 metų pas a.a. Upytės dekaną kun. Emalinavičių, nes tada reikalauta egzaminų; dabar 
jų nereikalaujama, todėl niekas jų nelaikąs, taip pat ir Strazdas nelaikąs. Rekolekcijas 1823 m. 
atlikęs, o 1824 m. ne, bet greitai važiuosiąs vienuolynan ir atliksiąs: seniau Upytės dekanate jas 
reguliariai atlikdavęs. Iš Kamajų nedaug vietų teaplankąs; per atlaidus paprastai nuvažiuojąs į 
artimiausias Jūžintų, Rokiškio ir Panemunėlio bažnyčias; ten paprastai klausąs išpažinčių, kaip 
ir kiti kunigai; kartais mišių gaunąs. Obligacijas atliekąs Kamajų bažnyčioje, beveik kasdieną 
mišias laikąs ir, sveikas būdamas, niekada mišių nepraleidžiąs. Tą savo pareiškimą Strazdas ir 
pasirašė. 


Odpowiedž X. Drozdowskiego. 


Wyswigcilem się na Kaplana w Dyecezyi Žmudzkiey w Worniach, tam mieszkalem lat 5 porem za Di- 
missą przeszedlem do Diecezyi Wileūskiey i przyięty bytem formalnie lat temu 35-ty pisma w tey rzeczy 
oddalem do Officyum rok temu 5-ty, 2 powodu sprawy z Kalwinami. Wieku mam lat 68. Przybywszy do 
tey Dyecezyi bylem naprzėd w Kupiszkach komendarzem lat 7. Pėžniey w Oniksztach lat 4. W Korsakisz- 
kach Filii Subockiey lat 4. W Ogincach okolicy ležących w Parafii Wobolnickiey lat 5 mieszkalem bez 
obowiązku, i w Kaplicy Oginskiey za Consensem Plebana nabožeūsrwo miewatem. W teyže Wobolnickiey 
Parafii przy Filii Dyle zwaney mieszkatem w obowiązku filialisty lat 5. Pėžniey bylem komendarzem w 
Poniewiežu lat 2. Porem w Ponedelu bytem Komendarzem rok 1. Poczem kupiiem od Chlopa charę w Pa- 
rafii Kupiskiey w Puszczy Pieniaūskiey i gospodarkę utrzymywatem lat podobno 5. Bawilem się pisaniem 
wiersz6w Litewskich i Polskich že blisko byto często do košciola filialnego Szymanskiego chodzitem dla | 
nabožefstwa. Z tego lasu dla pomocy doieždžalem do Komay i po miesiącu mniey wigcey w Plebanii Ko- 
mayskiey bawilem w ostatnich latach mieszkania pod Szymancami. Wreszcie upatrzywszy w Miasteczku 
Komaiach domek kupilem go za Rubli sr. 90 i przeniostem się tu do Komay latem temu rok 4-ty koūczy 
się. Lat dwie z gėrą mieszkalem tu za rządem košciola przez W JX. kanonika Walentynowicza bez tytutu 
komendarza, lecz na iego žądanie często w kosciele pomagalem: rok pierwszy tu przeniėsszy się choro- 
walem dtugo na žėltaczkę. W roku zaš 1824 Januarii 1 zaproszony od JX-o Bankowskiego Administratora 
kosciota Komayskiego przyiątem obowiązek komendarza Komayskiego, i approbaty iedną 1824 Januar. 
1. 2-gą 1825 Januar. 1 zyskatem i mam na komendarza Komayskiego. Teraz JX. Bankowski od czterech 
tygodni przyiąt Drugiego Komendarza, i Ja znowu wolny od obowiązkėw. Utrzymywatem się w Komajach 
przed przyigciem obowiązku Komendarza i teraz utrzymuię się: 1-0 z malego zapasu dawniey zebranego, 
wynoszącego do kilkuset rubli srebrnych, ktėre w rėžne ręce i niepewne rozdalem, i wiele zginęlo i teraz 
ginie: i resztę koniczę expensowač. 2-0 Niekiedy dostaię Jalmužnę na Msze, tego roku dostalem na Zielone 
Swiątki w Dowianach na Mszy 30. a požniey w Paryndze na Mszy 15. 3-tio dostaię tu po kawalku roli od 
ludzi i sieję zbože, i przesztey Jesieni žyto posialem pur 255 4-to — Parafianie tu hoyni niekiedy po sieku 
zboža dają na Msze. Z.tych dochodėw ubogie žycie bez wygėd pędzę w tey pėžney starošci. Examina przed 
Dziekanem lat temu okoto 14 zdawatem cztery š. p. X-u Emalinowiczowi Dziekanowi Upitskiemu, bo w 
tenczas wymagano examinow: teraz nie wymagaią, nikt examinow nie zdaie i ja nie zdaię. Rekollekcye w 
roku 1823 odbylem, zaš w r. 1824 opušcitem, lecz w krėtce poiadę do klasztoru i odbędę i dawniey w Upits- 

"kim Dekanacie regularnie odbywatem. Z Komay nie wiele mieysc odwiedzam, zwyczaynie na festa bywam 
w Južyntach i Rakiszkach i Poniemunku kosciotėw naybližszych, tam spowiedzi zwyczaynie stucham iak 
i drudzy Kaptani: i czasem na Msze dostaię. Obligacye spelniam w kosciele Komayskim, prawie co dziefi 
Mszę odprawuię i zdrowy będąc nigdy Mszy nie opuszczam. 

Takie moie wyznanie wlasno Ręko podpisuię 

/-/ X. Antoni Drozdowski 

Paskiau dekanas apklausinėjo keturis liudininkus: Kamajų vargonininką Antaną Jackevičių 
ir tris Kamajų bažnyčios brolijos vyresniuosius (starszych z bractwa kosciota Komayskiego) Jurgį 
Merkį, Justiną Kazlauską ir Pranciškų Mėginį. 1825 VI 27 liudininkai prisiekė ir pasirašė priesai- 
kos formulę (beje, pastarieji trys kaip neraštingi padėjo savo ranka po tris kryžiukus), kad nieko 
nenuslėps, apie Strazdą klausinėjami (Przysiggam Bogu Wszechmogącemu ič o cokolwiek pytany 
będąc w teražnieyszym examinie względem X-a Drozdowskiego niczego nie zataię, ale co wien 
odpowiem rzetelnie: tak mi Bože dopomGž i wszyscy Šwieci). 

Vargonininkas Jackevičius pareiškė, kad pažinęs Strazdą, rodos, prieš ketverius metus. Kol 
dar nebuvo Kamajuose pirkęs namų, Strazdas per žiemą Jackevičiaus namuose, viename su juo 
kambaryje, gyvenęs po savaitę ir po keletą dienų; važinėdavęs į Panemunėlį ir Jūžintus, o dau- 
giau kur, Jackevičius nežinąs; kelias dienas užtrukęs, vėl pas Jackevičių sugrįždavęs. Taip trukę 
ligi šv. Kazimiero, kol Strazdas nusipirkęs namelius ir ten persikėlęs. Strazdo girto netekę ma- 
tyti; taip pat netekę pastebėti ko nors papiktinančio ar nepadoraus. Buvęs tada Strazdas pas jį 
pats vienas, tik turėjęs arklį ir jodavęs raitas. Sveikas būdamas, visada eidavęs bažnyčion mišių. 
Kol gyvenęs pas Jackevičių, Strazdas dažnai eidavęs pietų klebonijon, dekano Valentinavičiaus 
kviečiamas. Kai Strazdas pirkęs iš žydo namelius ir ten persikėlęs, dekanas buvęs nepatenkintas. 
Jackevičius nežinąs, kodėl dekanas nepasikvietęs Strazdo kamendorium. Betgi sekmadieniais ir 
šventadieniais Strazdas kartais padėdavęs bažnyčioje klausyti išpažinčių. Velykinės išpažinties 
klausyti prašomas padėjęs kartą Kamajuose, o kitais metais Rokiškyje, Jūžintuose (Jackevičius 
gerai neprisimenąs) ir Pandėlyje. Ar imąs nuo ko už mišias, Jackevičius nežinąs. Po parapiją elge- 
taudamas nevažinėjąs, nebent kas ką nors pažadąs; tada nuvažiuojąs pasiimti. 1824 nuo sausio 
mėn. buvęs kamendorium Kamajuose. Dabar prieš kelias savaites administratorius kun. Bankaus- 
kas priėmęs kamendorium kun. Baukevičių. Prieš paimdamas kamendoriaus pareigas, Strazdas 
gyvenęs iš to, kad už velykinę išpažintį atsiveždavęs po kelis pūrus javų; be to, parapijiečiai atnešą 
po duonos kepalą, kartais paršiuką, žąsį, gal ir ką nors daugiau. Dabar Strazdas turįs du arklius 
ir dvi karves. Pernai Strazdas važinėjęs į rekolekcijas. Daugiau Jackevičius nežinąs. 


„„„ Antoni Jackiewicz Organista powiedzial: Poznalem X-a Drozdowskiego temu podobno lat 4. Wprzėd 
niželi w Komaiach domek kupi! X. Drozdowski przez zimę w moim domie w iedney ze mną Izbie po ty- 
godniu i po dni kilka mieszkat i wyieždža! do Poniemunku, Do Južynt, wigcey nie wiem dokad, a kilka 
dni zabawiwszy znowu do mnie powracal, to trwalo až do S. Kazimierza, pėki domek sobie kupil i ram się 
przeniost. Pijanego niezdarzyto się widzieč, zgorszenia i nie przystoynosci po Xiedzu nie widzialem, wtedy 
byt u mnie sam ieden, tylko miat konia i konno ieždzil. Do kosciota na Mszą kiedy byt zdrėw zawsze cho- 
dzit. - Pėki mieszka! u mnie X. Drozdowski często chodzi! na obiad do Plebanii, Dziekan Walentynowicz 
zapraszat: gdy kupil domek od Žyda i tam się przeniės! X. Dziekan byt niekontent z X. Drozdowskiego, 
dla czego nie užyt X. Dziekan na Komendarza, tego nie wiem. Jednak w niedziele i dni swigte bywato X. 
Drozdowski pomaga w Kosciele spowiadač. Wielkanocnej Spowiedzi pomagal proszony raz w Komaiach 
ainnelata w Rakiszkach, Južyntach, dobrze niepamigtam, i w Ponedelu. Czy zbiera na Msze od kogo nie 
wiem. Po Parafii žebruiac nie ieždzi, - chyba kto jaką rzecz obiecuie, to poiedzie przyiąč. W R-ku 1824 od 
Januarii byt Komendarzem w Komaiach: przed kilku tygodniami teraz X. Administrator Bankowski X. Bow- 
kiewicza przyią!za Komendarza. Przed obowiązkiem Komendarza žyl X. Drozdowski z tego, že za Spowiedz 
wielkanocną bywalo przywiezie sobie po kilka purow zboža: i Parafianie po bulce Chleba, niekiedy prosię, 
gęš, može i co więcey przynoszą mu i daią. Ma teraz X. Drozdowski koni 2 i krowy 2. W roku przesztym 
X. Drozdowski iezdzi! na Rekollekcyje. Wigcey nie wiem. Takowe wyznanie reką wlasną podpisal. 
/-/ Antoni Jackiewicz. 


Toliau byloje surašyti labai santūrūs trijų kitų liudininkų parodymai. Visi jie nurodė, kad Strazdas 
Kamajuose gyvenąs ketvirtus metus, bet ar turįs kieno leidimą, jie nežiną. Suprantama, kad apie 

Strazdo aprobatas, egzaminus ar rekolekcijas jie taip pat nieko nežinojo. Liudininkas Merkys beveik 
į visus aštuonis klausimus atsakė: nežinau, nėgirdėjau; pvz., apie Strazdą jis negirdėjęs nei gera, nei 
bloga (Obyczajėw i spraw Xiedza Drozdowskiego zgola niewiem i nie skyszatem ani dobrze ani žle). 
Bergi tai sunkiai patikima. Veikiausiai tai tebus nenoras liudyti, nes dekanas minėjo, kad visi tie 
liudininkai gyvenę arti Kamajų ir kaip brolijų nariai dažnai susitikdavę su Kamajų kunigais ir viską 
gerai turėję žinoti. Įdomesni, kad ir taip pat santūrūs, kai kurie kitų dviejų liudininkų parodymai. 
Kazlauskas sakėsi apie Strazdo elgesį nežinąs, bet pamokslus jis gražiai sakąs (14 nauce pieknie uczy); 
tik žmonės nusiskundžią dėl išpažinčių pas Strazdą, nes dažnai nuo konfesionalo pavarąs, garsiai 
aprėkinąs ir neperžegnojąs; pačiam Kazlauskui betgi to nenutikę, kai ėjęs pas Strazdą išpažinties. 
Panašiai ir Mėginis užsiminė, kad žmonės skundžiasi išpažinties pas Strazdą sunkumais, nors jis 
pats to ir nepatyręs. Kazlauskas sakė girdėjęs iš dekano Valentinavičiaus (beje, jis buvo tada Kamajų 
klebonas), kad buvęs labai nepatenkintas Strazdu ir nenorėjęs įleisti bažnyčion dėl to, kad Strazdas 
miestelyje pasiimdavęs parapijiečių nešamas bažnyčiai aukas - teliuką, paršiuką ir panašiai. „Betgi 
susipykdavo ir susitaikydavo“, - pridūrė Kazlauskas (... sžysza4em od Dziekana Walentynowicza, 
že barzo Dziekan bylz X-a Drozdowskiego nie kontent, i do Kosciola nie chciat go wpuszczač za to, 
že kiedy Parafianie przynosili do Kosciola ofiary, iako ciele, prosie, i tym podobne X. Drozdowski 
przyymowat w Miasteczku i do siebie zabieral. Ale gniewali się i godzili się z sobą). Panašiai paliu- 
dijo ir Mėginis, kuris nieko bloga apie Strazdą nematęs ir negirdėjęs. Tik girdėjęs priekaištaujant 
Strazdui, kad jis iš suaukotos bažnyčiai per Visus Šventus duonos pasiimąs kepalą ir parsinešąs 
namo sakydamas, kad ir jis dirbąs bažnyčioje. Betgi, Mėginio manymu, tai esą visai teisinga ir joks 
nusikaltimas. (Nic zžego w iego postepkach nie widzialem i nie styszalem. Slyszatem: že narzekają 
na iego, iž na wszystkie Šwieta z offiarowanego chleba do kosciola on wežmie bulkę i zaniesie do 
swego domu, mėwiąc iz i On pracuie w košciele, ale mnie się zdaie, že to iest stuszno, i nie možna 
mieč za występek.) Anot Kazlausko, Strazdas gyvenąs iš parapijiečių išmaldos, kurie po siekelį javų 
jam už mišias atvežą. (Žyie X. Drozdowski z Jažmužny od Parafian, po sieczku zboža iemu do domu 
przywozili na Msze.) Tą patį teigė ir Mėginis: Strazdas gyvenąs iš parapiečių malonės, kurie jam 
atvežą javų ir kitokių dalykų, taip pat iš savo ankstyvesnių uždarbių. (Žyie X. Drozdowski z taski 
Parafian, kt6orzy mu przywožą zboža i inne rzeczy, oraz z dawnieyszych swoich zarobkėw.) Mėginis 
nežinąs, kodėl Strazdas neįsipareigojąs būti nuolatiniu kamendorium, betgi esąs klusnus ir sukalba- 
mas; bažnyčioje mielai atliekąs patarnavimus ir nereikalaująs atlyginimo, pakanka tik jį paprašyti. 
(Nie wiem czemu nie obowigzuie się bydž ciągle Komendarzem: ale iest postuszmy i dogodny, i w 
kosciele w Parafti ochoczo dopelnia poslugi i nie wymaga nagrody, dosyč aby iego poprosič.) Kazlaus- 
kas sakė, kad Strazdas mišias laikąs dažnai; jos kartais esančios labai trumpos (Msze czasem barzo 
krėtkie). Taip pat ir Mėginis: Strazdas Kamajuose mišias dažnai laikąs, pamokslus labai gražiai 
sakąs (Nauki pieknie barzo mowi). Merkys dar paminėjo, kad Strazdas kamendoriaudamas buvęs 
klusnus ir pareigas atlikdavęs (Jak by! komendarzem to byt postuszny pelnil powinnosė). 

Raporto gale dekanas surašė savo paties įspūdžius, apsilankius Strazdo namuose. Ne tik netur- 
tingumas, bet tikras skurdas ten iš visko matyti. Gyvenamieji kambariai visai prasti, be grindų, 
ankšti, su duonkepe krosnim (dūmams išleisti betgi esąs kaminas), tamsūs ir nešvarūs; ten kartu 
telpa antys, vištos, triušiai, šunelis ir paršiukas. Artimame atskirame kambaryje gyvenanti vienin- 
telė tarnaitė - senyvo amžiaus šeimininkė, iš paprastojo luomo. Strazdo drabužiai menki ir lova 
visai paprasta. Patsai betgi visada linksmas; sakęs, kad dabar turį iš spaudos išeiti jo eilėraščiai. 
Vis dėlto dėl savo luomo ir senyvo amžiaus, be to, smarkiai nusilpęs, Strazdas esąs vertas, kad 
savo dienų likutį galėtų baigti didesniame patogume; tad jam teisingai galėtų būti paskirta kokia 
rami altarija. Jau baigus tardymą, pas dekaną atėję pasiskųsti dėl Strazdo trys asmenys: siuvėjas, 

kuriam Strazdas trejus metus nesumokėjęs priklausančių dviejų rublių, o skolą priminusį dar 
primušęs; smuklininkas, kuriam už gėrimus nesumokėjęs dvylikos auksinų ir nenorįs mokėti; 
moteris, kuriai Strazdas prieš metus paėmęs sermėgą ir skarelę, o užsiminusią apie tai kelis kar- 
tus sumušęs ir neatiduodąs. Strazdas nors ir nenuginčijęs tų skolų, betgi visaip išsisukinėjęs nuo 
grąžinimo, pasirodydamas labai sunkus ir nemalonus. Dekanui ir daugiau buvę pasakora panašių 
atsitikimų, ypač apie Strazdo muštynes"?, betgi vienus dekanas dabar suraikęs, kitus pats laikas 
ištrynęs ir to nesą ko bekelti. Apie tai dekanas rašąs konsistorijai, kad parodytų Strazdo charak- 
terį ir elgesio būdą: nežiūrint senyvo amžiaus, Strazdas esąs gyvas, drąsus ir staigus. 


Bytem sam w domku gdzie mieszka X. Drozdowski, nie ubėstwo tylko, lecz prawdziwa nędza na wszystkim 
się wydaie. Stancye mieszkalne zupelnie ordynaryine, bez podlogi, ciasne, z piecem piekarnianym, wszakže 
na wypuszczenie dymu iest komin, ciemne i brudne, tam razem kaczki, kury, krėliki, piesek i prosię mieszczą 
się, iedyna sluga gospodynia podesziego wieku, stanu pospolitego w blizkiey osobney stancyi mieszka: ubo- 
gie odzienie i I6žko zupelnie ordynaryine. Sam iednak zawsze wesoly: powiadal že teraz drukowane iego 
wierszem dzielko ma wychodzič. Wszakže stan Jego, podeszty wiek tem samem oslabiony mocno fizycznie 
moralnie, godzien iest, aby resztę dni swoich przy wigkszey wygodzie mog! skonczyč, do czego stusznieby 
šaka Altarya spokoyna mogia bydž przeznaczoną. 

Gdy skonczytem examina, przyszly trzy osoby skarzyč się na Xa Drozdowskiego. Skarzyt sie krawiec: 
iz od 3ch lat nie zaplaci! mu naležnych Rubli 2 i upominaiącego się pobil. Szynkarz že za trunki naležnych 
zi. 12 nie chce placič: Kobita, že iey siermiegę i chustkę od roku zgrabit, upominaiącą się kilka razy pobiti 
nie oddaie. Lubo nie przeczyt zupelnie tych naležnosci, užywal iednak wybiegow do uchylenia się od satys- 
fakcyi: okaza! się barzo trudnym i cale przykrym. Wiele podobnych zdarzeū, zwlaszcza co do bicia przez 
X. Drozdowskiego domierzonych mnie opowiadano: lecz inne teraz zaspokoitem, inne sam czas zatarti o 
tosprawy nie ma. Piszę to, dla okazania Przeswiernemu Konsystorzowi charakteru i sposobu postępowania 
JX. Drozdowskiego: iest on mimo wiek podeszly, žywy, šmiaty i zapalczywy. 

/-/ Kanon. Brz. Dziekan Abelski X. Staniewicz. 


Tasai dekano raportas (beje, nepilnas ir netiksliai išverstas) buvo išspausdintas Strazdo raštų 
1952 m. leidime (p. 140—145), o anksčiau tos ištraukos jau buvusios paskelbtos Literatūroje ir mene. 
Pranešdama apie tų rankraščių radimą, Vilniaus universiteto bibliotekos rankraščių skyriaus vedėja 
Janina Gutauskienė juos vadino Strazdo byla su dvarininku Motiejum Harasimavičium.? Dvarinin- 
ku Harasimavičių vadina ir A. Rimkūnas įvadiniame straipsnyje prie Strazdo raštų 1952 m. leidimo. 
Tačiau iš pačios bylos matyti, kad Harasimavičius tebuvo paprastas pas poną tarnaująs bajorėlis 
(bent bajoru vadinęsis), kuris ne tik dvaro, bet gal ir nuosavo žemės sklypo nebus turėjęs. Be to, 
ir bylos iškilimas aiškinamas ne taip, kaip rodo dokumentai, o kitokie šaltiniai neminimi. Leonas 
Gineitis įvadiniame straipsnyje prie Strazdo raštų 1957 m. leidimo rašo, kad Strazdui „šlėkta Hara- 
simovičius iškėlė bylą dėl žemės sklypelio, kurį poetas savo rankomis dirbo“. Panašiai ir Lietuvos 
mokslų akademijos išleistoje Lieiuvių literatūros istorijoje nurodoma, kad „1824-1825 m. Strazdas 
bylinėjosi su bajoru Harasimovičium dėl šio kėsinimosi į poeto dirbamą žemės sklypą. Už tai buvo 


17 Šio rašinio autorius šalia kitų Strazdo gyvenimo dokumentų buvo aprikęs dar vieną Strazdo muštynių bylą iš 
ankstyvesnių laikų, tik nebespėjo jos, deja, nusirašyti ir paliko Vilniaus universiteto bibliotekoje. Ji nedingo, ir 
Vytautas Vanagas ją trumpai šitaip atpasakojo savo straipsnyje: „... kanigaujant Karsakiškyje, 1806 m. pavasarį 
jį sumušė vietos bažnyrėlės koliatorius I. Perraševskis. A. Strazdas apsiskundė Upytės pavieto teismui ir konsis- 
torijai. Bet byla buvo vilkinama. Nesitikėdamas sulaukti teisingo sprendimo, A. Strazdas satisfakciją pasidarė 
pats: patykojęs jis pašovė I. Petraševskį iš medžioklinio šautuvo, apdaužė buože ir iš Karsakiškio tą pačią dieną 
pasitraukė“ („A. Strazdo asmenybės ir pažiūrų bruožai“, Pergalė, 1963, nr. 6, p. 141). 

6 Literatūra ir menas, 1951 KX 19, nr. 38. 

W Tiesa, 1951 IX 19, nr. 221. 

įskųstas bažnytinei vyresnybei, ir Obelių dekanas jos pavedimu poetą vėl tardė.“29 Betgi Strazdas 
buvo įskųstas dėl muštynių ir iš bylos visai nematyti, kad Harasimavičius būtų kėlęs kokių pretenzijų 
į Strazdo dirbamąjį žemės sklypą. Be to, galimas dalykas, kad Harasimavičius net nebus pastoviai 
gyvenęs Kamajuose, nes savo skunde mini, kad tik viešėjęs sa savo ponu Kamajų klebonijoje. 

Dekano raportas - tai pirmaeilė medžiaga Strazdo biografijai ir charakteristikai. Įdomu, kad 
ji ne tik negriauna tradicinio iš žmonėse išlikusių pasakojimų ir iš jau anksčiau Lietuvių tautoje 
paskelbtosios „eksplikacijos“ susidaryto Strazdo asmens vaizdo, bet dar daug kur jį autentiškais 
liudijimais patvirtina. Iš raporto dar ryškiau kaip iš žmonių pasakojimų matome, kaip skurdžiai 
Strazdas gyveno, nesiskirdamas nuo neturtingųjų valstiečių ir jų šelpiamas aukomis už religinius 
patarnavimus, už kuriuos jis pats atlyginimo nereikalaudavęs. Pastaruoju liudininko Mėginio pa- 
rodymu patvirtinamas paties Strazdo pasisakymas 1819 m. „eksplikacijoje“, kad jis atliekąs „visa 
tą, ką atlieka visi uolūs dvasininkai, tai yra: dvasinį patarnavimą artimui, skelbia Dievo žodį, ad- 
ministruoja šv. sakramentus. Tik toks skirtumas, kad viską atlieku gratuite [dykai], nes šventoje 
evangelijoje pasakyta: “Gratis accepistis, gratis date' [Dykai gavote, dykai ir duokite].“ 

Pasakojimai apie Strazdo iškalbingumą patvirtinami net dviejų liudininkų pabrėžtu nurodymu, 
kad Strazdas labai gražiai sakęs pamokslus. Būdingos ir tokios smulkmenos, kurios minimos taip 
patir žmonių pasakojimuose, kad Strazdo mišios ne kartą būdavusios labai trumpos. Pasakojimai 
apie Strazdo nesutarimus su kitais kunigais dėl parapijiečių aukų derinasi su panašiais Kazlausko 
ir Mėginio parodymais. Taip pat patvirtinamas Strazdo būdo staigumas ir nenuolaidumas. 

Viename sename (Basanavičiaus manymu, 1830-1840 m.) iš Lauryno Ivinskio palikimo Vilniaus 
Lietuvių mokslo draugijos bibliotekai atitekusiame Strazdo eilių rankraštyje Strazdas taip apibūdinamas: 
nors „galėjo turėt dideles plebonijas, nemažus pinigus ir ineit vyresnybėn kunigų, anas to viso atsiža- 
dėjo“.2! Panašiai ir iš raporto susidarome įspūdį, kad Strazdas turto labai nė nevertino, bet, kaip pats 
dekanas pastebėjo, irskursdamas vis tiek buvo linksmas. Ypač jis džiaugęsis savo poezija, kurios 1825 m. 
laukė (taip ir nebesulaukė!) išeinant iš spaudos. Su šiuo dekano liudijimu vėl gražiai derinasi anie jautrūs 
žodžiai, kuriais Strazdas savo 1819 m. „eksplikacijoje“ kėlė literatūros svarbą: „ji pasaldina kartybes, ku- 
rių patiriu šioje ašarų pakalnėje...“ Ten pat Strazdas rašė, kad, beūkininkaudamas prie Šimonių, „likusį 
nuo minėtų darbų laiką skiriu literatūrai“; tą patį jis tvirtino ir savo 1825 m. pasiaiškinime dekanui. 

Mykolas Rėmeris Astravo kaime buvo užrašęs žmonių pasakojimą, kad Strazdas, gyvendamas 
Kamajuose, turėjęs augintinį ir nesigynęs, kad tai jo sūnus.* Taip pat ir Liudvika Didžiulienė iš 
Indrioniškio ūkininkų buvo užrašiusi pasakojimus, kad Strazdas turėjęs sūnų, „kuris buvęs labai 
pasileidęs, pradėjęs vogti“.23 Tai ir bus tas pats vaikinas, dėl kurio noro pasiraškyti Kamajų klebo- 
nijos sode slyvų ir iškilo visa Strazdo byla. Jis čia vadinamas Strazdo „augintiniu ar giminaičiu“, 
betgi vėlesniame (1828) raporte dekanas rašė, kad visi tą vaikiną laiką Strazdo sūnumi. 

1825 m. raporte dar kartą patvirtinamas faktas, kad Strazdas kelerius metus ūkininkavo netoli 
Šimonių. Apie tai Strazdas pats buvo rašęs 1819 m. „eksplikacijoje“, o Didžiulienė buvo užrašiusi iš 
žmonių, kad Strazdas gyvenęs Inkliūzuose arti Šimonių.“ Taip pat ir aukščiau minėtame sename 
rankraštyje teigta, kad Strazdas „sau aprinko vietą tarp Šimonių miškų, Vilkamergės pavieto, ten 
savo rankom dirbo lauką, statė trobas...“23 


20 Lietuvių literatūros istorija, t. I, Vilnius, 1957, p. 398. 
2 Lietuvių tauta, t. I, p. 535. 

22 Ten par, p. 537. 

23 Ten par, p. 542. 

24 Ten par. 

5 Ten pat, p. 535. 

Savo pasiaiškinime dekanui Strazdas nurodė, kad buvęs išventintas kunigu Žemaičių diecezi- 
joje (Varniuose), ten gyvenęs penkerius metus. Kadangi leidimą išsikelti iš Žemaičių diecezijos 
jis gavo 1790 m., tad kunigu įšventintas apie 1785-uosius. Tą datą patvirtina ir jo 1819 m. „eks- 
plikacija“, kurioje rašė jau kunigavęs 34 metus. Taigi, iš tų duomenų sprendžiant, būtų netikslus 
Vytauto Vanago teigimas, kad Strazdas baigęs seminariją, „baigdamas trečiąją dešimtį“*6; Strazdas 


"tuo metu bus turėjęs dar tik apie 22 metus amžiaus. 


Strazdas nesako, ką jis veikė penkerius metus Žemaičiuose, betgi ar tik ne jis minimas kun. 
Jokūbo Jaksos 1789 m. mokyklų vizitacijos protokole (Wypisy z protokotėw wizyt szkol [...] 
odbytych przez k. Jakuba Jaksę w czasie od 11/V do 13/VII 1879 r). Rašydamas apie Kražių mo- 
kyklą, vizitatorius pažymėjo, kad vizitacijų protokolo knyga buvusi rasta netvarkoje, nes pernai 
pašalintasis antros klasės mokytojas kun. Drozdovskis išplėšęs kelis lapus, kur buvo pasmerktas 
jo netinkamas elgesys (Xigga Protokolu wizyt generalnych nie w zupelnym stanie swoim znale- 
ziona iest, gdyž chytrošė odsądzonego w przeszhym Roku Professora Klassy II JX Drozdowskiego, 
znalazta sbosob dla zagladzenia sladu wcale nie przyktadnych swoich czynnošči z gorszeniem 
popelnianych do wydarcia kart kilku na ktėrych wyražony byt Dekret w sprawie zaszley, z tegož 
Protokotu). Siemet nebebuvę jokių nesusipratimų, kurie būtų reikalavę vizitatoriaus įsikišimo, 
nes pernai buvusi pašalinta pagrindinė tų nesantaikų priežastis, t.y. kun. Drozdovskis, kuris dėl 
savo polinkių ir temperamento nekenčiąs ramybės, o mėgstąs vaidus ir barnius (/X. Drozdowski, 
zuloženia swego i temperamentu nie cierpigcy nigdy bokoiu, a kochaigcy się w zwadach, klotniach 
i poburzeniu). Savo neramiu būdu tasai Kražių mokytojas kun. Drozdovskis labai primintų ne- 
nuoramą Strazdą, kuris 1790 m. išsikėlė iš Žemaičių vyskupijos, taigi kaip tik netrukus po to, 
kai anas Drozdovskis buvo atleistas iš Kražių mokyklos. 

Savo pasiaiškinime dekanui Strazdas suminėjo vietas ir metus, kiek kurioje vietoje išbuvęs. Jo 
nurodytuosius metus sudėję gausime, kad jis turėjo būti tada (1825) išgyvenęs Vilniaus vyskupijoje 
apie 37 metus. Taigi Strazdas bus nurodęs metus nors apytikriai, bet gana tiksliai, nes iš tikrųjų 
jis buvo Vilniaus vyskupijoje išgyvenęs 35 metus ir kelis mėnesius (leidimą išvykti iš Žemaičių 
diecezijos jis gavo 1790-ųjų rudenį). Juozas Petrulis biografinėje Strazdo apybraižoje?? 1938 m. 
Strazdo raštų leidime buvo nurodęs kiek skirtingas vietas ir metus: 


Mano surinkromis žiniomis, jis atsitiktinai ėjo kunigo pareigas (krikštijo) Viešintose 1798 m. sausio m. 20 d. 
ir apie tą parį laiką Anykščiuose. Nuo 1798 m. galo iki 1801 m. kovo m. jis buvo Kupiškio bažnyčios vikaru. 
Iš čia jis buvo perkelras į Skapiškį, kur išbuvęs iki 1801 m. galo, buvo perkeltas į Šimonis. Čia jis išbuvo 2 
metus. [Išnašoje: Nežinia, kuo remdamasis inž. K. Šakenis rvirtina, kad A. Strazdas „1803 mesais ir vėliau 
klebonavo“ Diliuose (žiūr. „Vabalninkas ir jo apylinkė praeity“, Kaunas, 1935 m., 22 p.)] Kauno Metropolijos 
archyve mano [t.y. J. Petrulio] surinktomis žiniomis, A. Strazdas kunigavo 1802 ir 1803 metais Šimonyse, 
ojau 1804 m. Karsakiškyje.] Nuo 1804 m. pradžios iki 1806 m. galo Strazdas buvo Karsakiškio kapelionu 
(gal paprastu tos filijos kunigu?). Iš Karsakiškio jis, matyt, dažnai lankydavosi Subačiuje, Vabalninke ir 
kitose gretimose parapijose bei filijose. 1811 m. Strazdas kunigavo mažoje Dilių filijoje, priklausiusioje Va- 
balninko parapijai. Gal jis čia išbuvo 1810, 1811 ir 1812 metus, nes dažnai lankydavosi Vabalninke? 1814 
rudenį jo gyventa ar dažniau lankytasi Šimonyse. 1816 m. gale Strazdas gyveno Kamajuose. 1819-1820 
metais (o gal ir vėliau?) jis gyveno mažame Šimonių apylinkės Inkliūzų kaimelyje. (..-] Kada jis persikėlė į 
Kamajus, paskutinę savo gyvenamąją vietą, tikrų žinių nėra.? 


26 „A. Strazdo asmenybės ir pažiūrų bruožai“, Pergalė, 1963, nr. 6, p. 143. : 

7 Panašiai ir savo ankstyvesniame straipsnyje „XIX amž. pradžios žemaičių sąjūdis ir A. Strazdas“, Židinys, 1933, 
nr. 11, p. 383. 

28 A. Strazdas, Pasaulinės ir dvasinės giesmės, spaudai paruošė J. Petrulis ir K. Korsakas, Kaunas, 1938, p. 15-16. 

Taigi Petrulis nurodo Viešintas, Skapiškį ir Šimonis, kurių nemini Strazdas, bet nenurodo Uogi- 
nių, Panevėžio ir Pandėlio, kur Strazdas sakosi gyvenęs. 

Petrulis negalėjo nustatyti, kuriais metais Strazdas galutinai apsigyveno Kamajuose. Iš bylos 
su Harasimavičium duomenų galima spręsti, kad Strazdas bus atsikėlęs į Kamajus 1821 metų 
vasarą, nes 1825 VI 26 savo pasiaiškinime dekanui sakėsi tą vasarą jau ketvirtus metus baigiąs 
Kamajuose, Tai patvirtina ir liudininkų parodymai. Vargonininkas Jackevičius dar paliudijo, kad 
Strazdas pirmąją žiemą gyvenęs pas jį ligi šv. Kazimiero (taigi ligi 1822 III 4), kada išsikėlęs į nu- 
sipirktuosius namelius. 

Prieš apsigyvendamas Kamajuose, Strazdas apie 5 metus, kaip sakėsi, ūkininkavęs Penionių 
girioje netoli Šimonių. Betgi Kupiškio dekanas 1819 XII 29 pranešime konsistorijai rašė, kad 
Strazdas gyvenąs Pelyšiuose, Subačiaus parapijoje, ten eidamas dvaro kapeliono pareigas. Matyt, 
Pelyšiuose bus apsigyvenęs kada nors po to, kai konsistorija 1819 VII 8 raštu Upytės dekanui 
įsakė pranešti Strazdui, kad pasirinktų vietą prie kurios nors bažnyčios ir imtųsi dvasinio luomo 
pareigų. Ar Pelyšiuose Strazdas išgyveno ligi įsikūrimo Kamajuose, nežinia. Galimas dalykas, 
kad Pelyšiuose tik laikinai buvo apsistojęs, kad patenkintų konsistorijos įsakymą, ir paskiau vėl 
sugrįžo savo ūkelin prie Šimonių, nes 1825 m. dekanui duorame parodyme jis visai neminėjo, 
kad būtų Pelyšiuose gyvenęs. 

Panašiai jau buvo prieš keletą metų, kai 1816 I Šimonių filialistas kun. Petras Valevskis gavo 
iš vyskupijos raštą su įsakymu Strazdui, „kad nustotų gyvenęs netinkamai kaip juodadarbis, 
pasislėpęs miško užkampyje nuo dvasinės vyresnybės akių, o tuoj pat imtųsi savo pašaukimo 
pareigų, pasišvęsdamas parapijos patarnavimui ir padėdamas klebonui, reikalaujančiam pagal- 
bininko“.?? 1816 IV 25 kun. Valevskis jau pranešė, kad Strazdas apsigyvenęs Kamajuose.?? Kad 
1816 m. Strazdas gyveno Kamajuose, buvo nustatęs ir Petrulis. Bergi Strazdas tada tik laikinai 
bus gyvenęs Kamajuose, nes savo „eksplikacijoje“, Obelių dekanui įteiktoje 1819 IX 6, rašė, kad 
ūkininkaująs netoli Šimonių. 

Pagrindinė Strazdo biografijos problema, iškylanti ryšium su 1825 m. dekano raportu, tai Straz- 
do pasiaiškinime pateikti duomenys, kurie prieštarauja nustatytajai Strazdo 1763 metų gimimo 
datai. Dar 1877 m. laikraštyje Tygodnik Powszechny paskelbtoje Strazdo biografijos apybraižoje?! 
kun. Jonas Katelė rašė, kad Strazdas gimęs 1763 VI 4. Tuos pačius metus rodo ir Strazdo krikšto 
metrika, kurią Kriaunų bažnyčios knygose surado Mykolas Rėmeris ir nurašęs 1908 m. nusiuntė 
Basanavičiui, paskelbusiam ją Lietuvių tautoje: „12 Junij Baptisatus est Infans Antonius Filius Jo- 
annis Strazdas et Zophiae Consortis Eius L. C. [t.y. /aboriosae conditionis]. Patrini fuere Jacobus 
Joachimovicz cum Iuzowa de Bachdaniszki.“?2 (Birželio 12 buvo pakrikštytas kūdikis Antanas, 
dirbančiųjų luomo Jono Strazdo ir jo žmonos Sofijos sūnus. Krikšto tėvais buvo Jokūbas Jakima- 
vičius su Juziene iš Bagdoniškio.) 

Beje, 1763 m. data suabejojo Vladas Abramavičius: „M. R6meris sakosi suradęs A. Strazdo 
krikšto užrašą Kriaunų bažnyčios 1759 m. metrikų knygoje, o J. Basanavičius, besiremdamas tuo 
dokumentu, skelbia A. Strazdą gimus 1763 m. Kuriais pagaliau metais gimęs poetas?“?* Abrama- 
vičius betgi aiškiai apsiriko, gerai neįsiskaitęs į Basanavičiaus straipsnį: Romeris nurašė Strazdo 


2 V. Vanagas, „Dokumentai kalba“, Literatūra ir menas, 1963 VI 8, nr. 23. 
30 Ten pat. 

3 Jos lietuviškas vertimas išspausdintas Aušroje, 1883, nr. 8/10, p. 242-248. 
2 Lietuvių tauta, t. I, p. 530. 

33 „Antanas Strazdas naujų faktų šviesoje“, Pergalė, 1949, nr. 3, p. 77. 

metriką ne iš 1759 metų knygos (tais metais ji tik buvo pradėta: inceptus scribi Anno Domini 
1759), o iš apimančios 1759-1788 metus. Metrika, kaip pats Romeris savo laiške Basanavičiui 
nurodė, buvusi knygoje pažymėta nr. 421 ir įrašyta 1763. Abramavičius bus suklaidinęs Vaclovą 
Biržišką, kuris, anksčiau žymėjęs 1763 Strazdo gimimo metus*“, savo Aleksandryne (t. II, p. 251, 
258) Romerio rastąją metriką jau klaidingai datuoja 1759 VI 12. 

1763 m. datai prieštarauja paties Strazdo pasisakymas dekanui, kad jis 1825 m. buvęs 68 metų 
amžiaus; taigi turėjo būti gimęs 1756 ar 1757. Pastaroji data (1757) Strazdo raštų 1952 m. leidi- 
me jau ir buvo laikoma tikrąja Strazdo gimimo data, o 1957 m. Lietuvoje kai kieno buvo ketinta 
minėti Strazdo 200 metų gimimo sukaktį. Apie tai rašė Kostas Korsakas laiške Tiesos redakcijai 
nurodydamas, kad.Strazdo gimimo data laikytini 1763 metai. 

Yra dar ir kitokių duomenų dėl Strazdo gimimo datos. Savo 1819 m. „eksplikacijoje“ Straz- 
das pasisakė esąs septyniasdešimtmetis senis, taigi gimęs apie 1749-uosius. Čia Strazdas aiškiai 
norėjo save pasendinti, kad jo rašto kartėlis būtų dar ryškesnis (tokį senį dar persekiojate!). 
Savo „eksplikacijoje“ į klausimą, iš kur kilęs ir kur jaunystėje mokęsis, Strazdas atsakė, kad Au- 
gustui III viešpataujant mokslus ėjęs Kurše. Kadangi Augustas III mirė 1763 m., Strazdas turėjo 
būti žymiai anksčiau gimęs, jei jam viešpataujant jau mokęsis. Bet įsiskaičius į Lietuvių tautoje 
paskelbtą „eksplikacijos“ tekstą atrodo, kad bespausdinant ten bus praleistas žodis „gimęs“; tad 
atitinkama „eksplikacijos“ vieta taip turėtų skambėti: „X. Antoni Drozdowski [urodzony] za pa- 
nowania Augusta III w kraju do Krolestwa Polskiego naležącym, zostającym dziš pod Rządem 
szczęsliwie nam panującego Naylaskawszego Monarchy Aleksandra I-go [,] w mtodošci swojey 
odbywa! nauki w Xiestwie Kurlandzkiem.“ (Kun. Antanas Drozdovskis, [gimęs] Augustui III 
viešpataujant Lenkijos Karalystei priklausančiame krašte, o šiandie esančiame laimingai mums 
viešpataujančio Maloningiausio Monarcho Aleksandro I valdžioje, savo jaunystėje mokslus ėjo 
Kuršo Kunigaikštystėje.) Tokiu atveju Strazdo atsakymas neprieštarauja jo gimimo 1763 metų 
datai, nes Augustas III mirė tų pačių metų rudenį (X 5). 

1962 m. buvo paskelbta žinutė apie tris naujai surastus dokumentus (Strazdo 1824 m. rašytą tar- 
nybos lapą, 1827 XII 27 Obelių dekano pranešimą vyskupui apie dekanato kunigus ir 1832 XI 15 
Kupiškio dekano raportą), kuriuose pažymėtas Strazdo amžius (68, 72 ir 77 metai) rodytų, kad 
Strazdas turėjo būti gimęs 1754 ar 1755 m.3* į 

Vėl skirtingai Strazdo amžius nurodomas Vilniaus diecezijos direktorijose, kurias cituoja Vac- 
lovas Biržiška Lietuvių bibliografijoje (I dalies papildymai, nr. 279): 1823 — Strazdas buvęs 72 
metų amžiaus (taigi gimęs 1750 ar 1751), 1824 — 66 m. (taigi gimęs 1757 ar 1758). 

Panašiai prieštaraujančių duomenų dėl gimimo datos pasitaiko ir kitų ano meto mūsų rašytojų 
biografijose. Sakysime, sprendžiant iš Dionizo Poškos 1830 m. mirties metrikos, kurioje nurody- 
ta, kad jis miręs 73 metų amžiaus, išeitų, kad jis gimęs 1756 ar 1757. Betgi pagal vieną valdinį 
bajorų sąrašą 1816 XII 11 Poška buvęs 50 metų, atseit gimęs 1766 m.3? Panašiai yra ir su Kiprijo- 
nu Nezabitauskiu. Jo krikšto metrika, paskelbta Augustino Janulaičio?*, rodo jį gimus 1779 m., 
betgi 1831 XII 7 rusų policijos tardomas dėl dalyvavimo sukilime jis pasisakė esąs 58 metų; 
atseit gimęs 1773. Po jo mirties Prancūzijoje (ten jis buvo emigravęs) spausdintame jo portrete, 


3. Pvz., Bibliografijos žiniose, 1933, nt. 2, p. 79; Lietuvių rašytojų kalendoriuje, Tūbingen,1946, p. 42, 185, 186, 256. 
35 „Dėl poeto A. Strazdo gimimo datos“, Tiesa, 1957 III 21, nc. 68. 

* D. Būtėnas, „Kada gimė Antanas Strazdas?“, Švyturys, 1962, nr. 11, p. 24. 

7 M. Brensztejn, Dionizy Paszkiewicz, 1934, p. 90. 

3 Tauta ir žodis, t. V, 1928, p. 443. 

kuriame nurodyta jį buvus lenkų mokyklos Nancy mieste direktorium, pažymėtos jo gimimo ir 
mirties datos: 1774-1837. Čia nurodytoji Nezabitauskio gimimo data bus, matyt, imta iš kokių 
nors jo dokumentų, nors ji ir nesutinka su krikšto metrikos data. Gal tai galima būtų paaiškinti 
tuo, kad Nezabitauskis, kuris buvo valstiečių kilmės (metrikoje vadinamas Zabitovskiu), vėliau 
susibajorindamas Nezabitauskiu ir net pridėdamas prie pavardės herbo „Lubicz“ pavadinimą 
(beje, tokio herbo buvo bajorų Niezabitowskių giminė Lenkijoje), bus bajorystės dokumentuose 
pakeitęs ir savo tikrąją gimimo datą. Kad tada taip būdavo, patvirtina ir Simano Daukanto atvejis. 
Antai Daukanto amžius, pažymėtas Vilniaus universiteto studentų įrašų knygose (1816 —- 19 metų, 
1817 - 20 metų; atseit gimęs 1796 ar 1797), prieštarauja jo gimimo metrikai (1793), bet visai 
sutinka su jo tariamosios bajorystės dokumente nurodyta Daukanto krikšto data - 1796.37 

Daukanto pavyzdys akivaizdžiai rodo, kad susibajorinant būdavo kartais pakeičiama gimimo 
data. Gal panašiai bus pasielgęs ir Strazdas, kuris, nors ir valstiečių kilmės, pasirašinėjo Jeziežos 
herbo Drozdovskiu (jezierza Drozdowski). Kaip ten bebūtų, Strazdą tenka laikyti gimusiu 1763, 
nors tam tikri neaiškumai dėl jo gimimo datos dar lieka neišspręsti. 

Aptikęs Strazdo bylą su Harasimavičium neabejojau, kad nenuorama, Strazdas, daręs tiek 
rūpesčių dvasinei vyresnybei, turėjo būti dar ne kartą paminėtas Vilniaus vyskupijos raštuose, 
kurie Antrojo pasaulinio karo metu buvo perduoti Vilniaus valstybiniam archyvui ir, nors dar 
netvarkingai sukrauti atliekamose lentynose ar kampuose ir net laiptų aikštelėse, buvo daugiau 
ar mažiau prieinami istorikams. Peržiūrėjęs daugybę bylų, iš jų išrankiojau paskirus Strazdą lie- 
čiančius dokumentus, teikiančius naujų duomenų paskutiniam Strazdo gyvenimo penkmečiui. 
Vieną bylą iš to laikotarpio aptikau Vilniaus universiteto bibliotekoje (rankraštis B, 54/199); tai 
1828 m. Obelių dekanato vizitacijos aktai (Akta Wizyty Dekanatu Abelskiego Roku 1828 odpra- 
wioney), kur buvo ir labai įdomus dekano raportas apie Strazdą. Tų 1828-1833 m. dokumentų 
nuorašai (išskyrus vieną kitą) yra suregistruoti Biržiškos Aleksandryne (t. II, 1963, p. 261-264), 
kaip Strazdo dokumentai nr. 41, 42, 44-70. 

1828 V 15 Obelių dekanas Jonas Stanevičius (tas pats, kuris jau 1825 m. buvo tardęs Strazdą) 
iš Dusetų (jis buvo Dusetų klebonas) pasiuntė Katalikų Bažnyčios Rusijoje metropolitui arkivys- 
kupui Ciecišovskiui raportą, kuris davė pagrindą 1828 V 31 (tai dekano raporto gavimo data) 
sudarytai bylai „apie nepavyzdingą kun. Drozdovskio elgesį ir jo suspendavimą“ (Dzieto 0 niep- 
rzykladnem posiepowaniu X. Drozdowskiego i o zasuspendowaniu onego, zaczęlo się z raportu 
WJX. Jana Staniewicza Wizytatora Dekanatu Abelskiego, - z dnia 31 Maia 1828). Savo raporte 
dekanas rašė, kad metropolito pavedimu vizituodamas Kamajų parapijos bažnyčią tiksliai ištar- 
dęs Kamajų miestelyje be pareigų gyvenantį ir gero vardo neturintį Strazdą (dekanas, žinoma, jį 
vadina Drozdovskiu), 72 metų amžiaus ir 39 m. kunigystės (pagal tai išeitų, kad Strazdas turėjo - 
būti gimęs 1755 ar 1756, o kunigu įšventintas 1788 ar 1789 m.). Tardant paaiškėję: 

1) Strazdas turįs dvejus namelius tame miestelyje, nuomojąs ketvirtį valako žemės, ją dirbąs 
ir turįs menką ūkį. Gyvenąs vienoje tamsioje 8 žingsnių pločio pirkelėje (piekarenka —- kaimo 
trobų pagrindinis kambarys su duonos kepamąja krosnimi; arba ir menka dūminė trobelė be 
kamino; beje, savo 1825 m. raporte apie Strazdą dekanas rašė, kad Strazdas gyvenąs menkoje | 
pirkelėje, kuri betgi turinti kaminą) be priemenės su rekruto (t.y. ilgametei kariuomenės tarnybai 
paimtojo) žmona, turinčia apie 40 metų, ir su vaikščioti pradedančiu vaiku, kurį kunigas nešio- 
jąs ir glamonėjąs net ir kieme; visi suprantą, kad tai jo paties vaikas. Drauge gyvenąs vaikinas 
Pranciškus, Strazdo išaugintas ir turįs apie 20 metų, kurį Strazdas mylįs ir kurį visi jo sūnumi 


* Žr. Lietuviškoji enciklopedija, r. VI, Kaunas, 1937, sklr. 139. 

laiką (tai bus tas pats vaikinas, kuris minimas Strazdo 1824-1825 m. byloje su Harasimavičium 
ir apie kurį žmonėse buvo išlikę nekokie atsiminimai. Antai Didžiulienė buvo šitaip užrašiusi: 
„Mickūnaitis Justinas, Zebelynės ūkininkas, 65 metų, pasakojo, jo tėvas buvęs Zebelynės kaimo 
"desėtnyku", tada varę areštantą, supančiotą geležiniais, ir sakę, kad tai kun. Strazdelio sūnus“? 
Jokio kunigiško ženklo nei Strazdo bute, nei jo naminiuose drabužiuose nesą. (Yra užrašytas 
toks žmonių pasakojimas: „Nuvažiavus Strazdui Kupiškin ne kunigų rūbais, kaip dažniausiai 
jis vilkėdavo, dekanas pradėjęs jam prikaišioti, kodėl jis nevilkįs kunigų rūbais. Kun. S. suradęs 
dekano čemarą ir apsivilkęs.“*!) 

2) Strazdas su įvairiais žmonėmis susivaidijąs ir po metus bei daugiau nesusitaikąs (panašiai 
dekanas buvo jau 1825 m. rašęs). Dabar Strazdas esąs apskųstas žemesniajame žemės teisme, ir 
anksčiau būdavęs, Kamajų ekonomas (urėdas) Karpuška (beje, Lietuvių tautoje yra paskelbtas 
Rėmerio užrašytas pasakojimas, kad per Kamajų dvaro administratoriaus Karpuškos laidotuves 
Strazdas išdrožęs smarkų pamokslą, išdėdamas Karpuškos žiaurumą ir žmonėms darytas skriau- 
das*2) dekanui skundęsis, kad nuolat sprendžiąs žydų bylas su Strazdu ir jo sūnumi; ir galo nesą. 
Dabar Strazdas buvęs vaito Trojeckio apskųstas už ožkos sumušimą ir skandinimą upėje; žydo 
Maušos - kad neatiduodąs 20 rublių, pasiskolintų pagal kortelę be datos ir parašo; bajoro Antano 
Čarkausko už jo motinos sumušimą; Šaausiės skundęsis ir žemesniajam teismui. Dekanas labai 
stengęsis tuos ginčus baigti sutaikymu, bet Strazdas nepaklausęs. Į vaidus jį paskatinąs vaikinas 
Pranciškus, kurį mylįs ir kurio klausąs, taip pat ir dažnas pasigėrimas. 

3) Kamajų bažnyčioje nebuvęs ir su vietos klebonu Vrublevskiu nesimatęs beveik dvejus metus, 
nes klebonas priekaištavęs, kad Strazdas nepadėjęs atlikti jubiliejinių pamaldų. Todėl klebonas, 
apie Strazdą atsiklaustas, nieko dekano nepainformavęs, nors gyveną tik per 200 žingsnių. 

4) Strazdas važinėjąs į bažnyčias, kur esti iškilmingos pamaldos (t.y. atlaidai; beje, žmonių 
pasakojimuose, paskelbtuose Lietuvių tautoje, ne kartą užsimenama apie Strazdo važinėjimą po 
atlaidus ir jo įvairius nuotykius), klausąs ten išpažinčių, imąs aukas už mišias ir jas laikąs. Taip 
pat apsiimąs klausyti velykinių išpažinčių. Per praeitas Velykas tuo būdu padėjęs Panemunėlio 
klebonui Jackevičiui, kuris dabar Kamajuose dekanui sakęs, kad Strazdas blogai klausąs išpažin- 
čių, staiga pavarąs, net neišklausęs penitento; tad žmonės nepatenkinti (panašiai sakė ir 1825 m. 
dekano klausinėti liudininkai). Žinodamas prastą nuomonę apie Strazdą, dekanas 1827 X 28 
rašęs Vilniaus diecezijos administratoriui, kad dėl netvarkingumo gyvenime ir blogo vardo ne- 
reiktų Strazdui duoti aprobatos. Betgi aprobata buvusi atsiųsta. 

5) Įžymi ir nusipelnusi ponia Siesickienė, kai dekanas ją dabar aplankęs, pasakojusi, kad jai 
laikant prie krikšto kūdikį Strazdas praleidęs maldas ir apeigas, pakrikštijęs vandeniu ir šv. alie- 
jais patepęs; kai paklaususi, kodėl nesukalbėjęs „Tikiu Dievą“ ir „Tėve mūsų“, atsakęs: „Namie 
sukalbėsi.“ Toji pati ponia, 1827 m. per Šv. Jurgio atlaidus pakviesta Jūžintų klebonijon pietų, 
girdėjusi, kaip Strazdas ir jaunas Obelių kamendorius kun. Juozas Savickas prie stalo taip susi- 
ginčiję, prikaišiodami vienas kitam juodžiausius darbus, kad ji nuėjusi nuo stalo, negalėdama 
pakęsti. Dabar ji apie tai papasakojusi dekano ola o apskritai esanti blogiausios nuomonės 
apie Strazdą. 

6) Jau pirmiau minėtasis Karpuška, išmintingas ir gerbiamas ž Žmogus, pasakojęs, kad 1827 m. 
per Šv. Jurgį Strazdas papusryčiavęs pas jį Litviniškių palivarke ir išvažiavęs į Jūžintus, į atlaidus. 


3 Lietuvių tauta, t. I, p. 543. 
* Ten par, p. 541. 
2 Ten par, p. 539. 

Pusryčius padavinėjęs Karpuškos tarnas bajoras Mykolas Vitkevičius, kuris paskui nuvažiavęs į 
Jūžintus ir matęs Strazdą mišias laikanrį. Padekaniai Panemunėlio klebonas Jackevičius ir Rokiš- 
kio klebonas Eisimantas pasakoję, kad Strazdas per greit mišias atlaikąs: prieinąs prie altoriaus 
ir nueinąs. (Yra užrašytas pasakojimas apie Strazdą, kad jis pagreitintai laikydavęs mišias, jas 
pradėdamas jau zakristijoje.**) Dekanas davęs Strazdui laikyti mišias. Iš arti stebėjęs Strazdo 
laikytas mišias dekanas savo raporte gana smulkiai surašė, kurias mišių dalis Strazdas praleido 
ar per greitai ir netinkamai paskaitė ar atliko. Toliau nurodė, kad Strazdas buvo išsiblaškęs, pa- 
šnekesio tonu arkalbėjęs balsu sakomąsias mišių dalis, kalbėjęs patarnautojui — „Kur akiniai“, 
„Pernešk mišiolą“, nors tam nebuvę reikalo. Auką žegnodamas, neišlaikęs reikiamo kartų skai- 
čiaus. Mišias laikęs 16 minučių. Kunigai pasakoję, kad prie vizitatoriaus mišias tvarkingai laikęs. 
Dekanas įspėjęs Strazdą dėl netvarkingumo ir liepęs atlaikyti kitas mišias. Šviesias mišias laikęs 
30 minučių. Kanono pradžioje buvo peršokęs prie „Hanc igitur“; susigriebęs ir grįžęs prie „Me- 
mento“. „Domine non sum dignus“ pradėjęs ir nebaigęs; likusią dalį laikydamas buvęs išsiblaškęs. 
Nusisukęs nuo altoriaus, pirštais suspaudęs nosį valęs ir metęs bažnyčion. Apskritai veidmainiškai, 
tik dėl akių ir atlyginimo tą Švenčiausią Auką atliekąs. Todėl dekanas ir drįsęs metropolito vardu 
suspenduoti Strazdą nuo mišių laikymo i ir sakramentų administravimo ligi metropolito naujo 
potvarkio tuo reikalu. Strazdas kilęs iš šio dekanato neturtingos ir žemos giminės (taigi iš valstie- 
čių), įsišventinęs Žemaičių diecezijoje; raštais parodęs, kad Vilniaus diecezijon formaliai atvykęs 
1791 m. Dimisijos ir admisijos Strazdas nepateikęs. (Betgi dimisijos iš Žemaičių diecezijos raštą, 
datuotą 1790 IX 15, Strazdas buvo jau 1819 m. pateikęs ryšium su byla dėl eilėraščio „Pagrabas 
Palšio“.) Strazdas turįs palinkimą į lietuvių poeziją; esąs rašęs ir spausdinęs paprastas pasaulietiškas 
daineles. Gyvenimą praleidęs ne pagal pašaukimą. Apie 10 metų gyvenęs troboje su darbininkais 
vidury miško ir dykvietėje žemę dirbęs; iš to ir iš elgetavimo pragyvenęs. Kartais trumpai būdavęs 
prie filijų ar koplyčių. Jau keliolika metų gyvenąs Kamajuose prie buvusio dekano, kuriam ir bažny- 
čioje padėdavęs. Dėl to dekanas ir nelaukęs didelių ydų. Nuo 1823 m. dekanas tyrinėjęs 4 Strazdo 
bylas; iš trijų Strazdas susilaukęs papeikimo. Dekaninių vizitacijų metu Strazdas išvažiuodavęs iš 
miestelio. Dabar dekanas jį specialiai ištardęs ir surinkęs šias žinias. Dekano manymu, Strazdą, 
kad būrų pašalintas papiktinimas ir jis pats grąžintas tvarkingan gyveniman, reiktų visam laikui 
uždaryti vienuolynan. Strazdas turįs namelius ir šiek tiek gyvų pinigų, kuriuos taupąs Pranciškui 
ir apie tai pasisakąs patikimiesiems. Strazdą reiktų iš dalies jo paries, iš dalies kad ir klebonų sudė- 
tinėmis lėšomis laikyti vienuolyne ar invalidų (paliegėlių) namuose, bet griežtoje priežiūroje. Nuo 
Strazdo pasklidusi čia dvasiškių tarpe demoralizacija dėl palaido gyvenimo ir moterų: tiek metų 
netvarkingai gyvenąs nenubaustas ir tuo paskatinąs jaunuosius prie netvarkos. 


Do Biskupa Luckiego i Žytomirskiego N. Arcy Biskupa Metropolity Rzymsko Katolickich w Rossyi 
Kosciolow, cztonka Honorowego Cesarskiego Wileūskiego Uniwersytetu i Towarzystwa Warszawskiego 
Przyiaci6t Nauk Orderėw Alexandra Newskiego Komandora, Orla bialego i S. Stanislawa Kawalera Jašnie 
Wielmožnego Cieciszowskiego. 

Od Wizyratora Dekanatu Abelskiego Rapport. 


W skutek Zalecenia JW-o Pana wizytuiąc Kosciol Parafialny Komayski, w Dekanacie Abelskim 
položony, X-a Antoniego Drozdowskiego w Miasteczku Komaiach bez obowiązku mieszkaiacego, lat wieku 
72. Kaplanstwa 39, že dobrey stawy nie ma, scisle examinowatem sposob žycia, z czego się odkryto. 1-o X. 
Drozdowski ma dwa domki w tym miasteczku, ziemi 1/4 wloki arenduie, uprawia, ma nędzną gospodarkę, 
i mieszka teraz w iedney piekarence bez sieni na 8 krokow obszerney, ciemney z kobietą rekrutką okolo lat 


8 Lietuvių tauta, t. I, p. 547. 

40 mającą z dzieckiem chodzič poczynającym, ktėrego Xiądz nosi i piesci nawet po dziedzincu, a wszyscy 
rozuinieją, že to iego wlasne: oraz z chtopcem Franciszkiem przez Xiędza wychowanym lat do 20 maiacym, 
ktėrego kocha a wszyscy za syna iego uwažaią. Žadnego znaku Kaptariskiego ani w iego mieszkaniu, ani 
w odzieniu domowym niema. 2-0 Po roku i wigcey w klėtniach z rėžnemi bez poiednania zostaie: teraz do 
Sądu Nižszego Ziemskiego iest oskaržony i wprzėd bywal. Ekonom Komayski Karpuszko utyskiwal prze- 
demną, že ciągle sprawy sądzi między Žydami Xiędzem Drozdowskim i Jego synem, i korica nie ma. Teraz 
skarzony byl przedemną przez Kluczw6yta Troieckiego o topienie w rzece i zbicie kozy. Przez žyda Mowszę 
o požyczenie rubli 20 za karteczką bez daty i podpisu, že nie oplaca. Przez Slach-ca Antoniego Czarkowskie- 
g0, 0 pobicie iego matki, za co i do Sądu Nižszego skarzyl. Usilnie staralem się spory przez ugodę skoriczyč, 
ale Xiądz nie ustuchal. Chtopiec Franciszek, ktėrego kocha i stucha, oraz częste upijanie się sklaniają go 
do ktėtni. 3-tio w kosciele Komayskim nie byt i z X-m Plebanem mieyscowym Wrėblewskim nie widzia! 
się blisko lat dwuch, z powodu, že X. Pleban wymowi!, iž naboženstwa Jubileuszowego nie pomagal odby- 
wač. Srąd Pleban pytany o X-u Drozdowskim nic mię nie poinformowal, chociaž na 200 krokow oddaleni 
mieszkali. 4-to X. Drozdowski iezdzi do kosciolkow gdzie uroczyste naboženstwa, tam spowiada, na Msze 
jalmužnę bierze, i Msze odprawuie. Naymuie się takož do stuchania Spowiedzi wielkanocney. Przesztey wiel- 
kiey nocy pomaga!spowiadač w tym Dekanacie X. Jackiewiczowi Plebanowi Poniemunskiemu, ktėry teraz 
w Komaiach mnie mėwit, že nie dobrze spowiada, nagle odprawuie bez rozpoznania, a nawet wystuchania 
Penitenta: i ludzie nie kontenci ziego spowiedzi. Ogolnie wiedząc ztą opinią X-a Drozdowskiego, roku 1827 
Sbra 28 pisalem do JW-a Administratora Dyecezyi Wileūskiey, že dla nieregularnošci žycia i ztey opinii 
nie naležatoby dač approbaty. Jednak approbatę przystano. 5-to Znakomita Dama weteranka Siesicka przy 
odwiedzeniu iey teraz mėwila: že do Chrztu trzymala dziecie, X. Drozdowski opuscit modlitwy i ceremo- 
nie, wodą ochrzciti Olejami SS. namascit. Gdy się spytata: czemu Wierzę w Boga i Oycze nasz nie mėwit: 
odpowiedziat: že w domu zmėwisz. Taž Dama r. 1827 w czasie festu na S. Jerzy proszona, byla na obiedzie 
w Plebanii Južyntskiey, X. Pleban nie siedziat u stotu: X. Drozdowski i mlody X. Jozef Sawicki komendarz 
Abelski /:teraz w Giedroyciach:/ u stotu poktėcili się, ieden drugiemu nayczarnieysze akcye wyrzucali, nie 
mogąc wyražona Dama zniešč, wstala od stotu. Teraz o tem mėwila, na prozbę moją, a w ogulnošci o X-u 
Drozdowskim powiedziata, že opinii naygorszey. 6-to Wyžey spomniany Karpuszko cztowiek rozsądny i 
dobrze uwažany, mėwit: že w roku 1827 w dzien S. Jerzego X. Drozdowski byl u niego w folwarku Lirwinisz- 
kach, ziad! sniadanie i poiecha! do Južynt na fest. Michal Witkiewicz Szlachcic služący Karpuszki podawai 
sniadanie, potem poiechat do Južynt i widziat X-a Drozdowskiego Ms2ą odprawuiacego. X. Jackiewicz 
Pleban Poniemunski, i X. Eysymont Pleban Rakiski Poddziekani mėwili: že X. Drozdowski zbyt prędko 
Mszą odprawuie. Przystąpi do Oltarza i odchodzi. Teraz zobowiązalem, aby Mszą odprawil; stuchatem 
Mszy žalobney z bliska: zabawit na wyszukaniu i odczyraniu Oratiow początkowych i koicowych, prędzey 
odbytIekcyą, Ewangelią ofertorium i Prefacyą: kanon nagle przebiegl: zacząl od show: Haec dona: Memento 
spomniat, Communicantes opuscit, Hanc igitur... zmėwil, žegnania opuscit. Consekracyą uczynit. Unde 
et memores zaczą! i do memento przeskoczyt. Ipsis Domine et omnibus in X-sto guiescentibus zmowil, 
Nobis Ouogue peccatoribus opuscit do per Ipsum... przeskoczyl. Pater noster i następne zmėwil, Domine 
non sum dignus poczynal i nie koficzyt. Rozproszony, tonem rozmowy, częsci Mszy glosne, odmawial, do 
stužącego gadal, gdzie okulary, przenies mszal, chociaž tego nie bylo potrzeby; w žegnaniu Offiary liczby 
"krzyžėw nie zachowat. Odprawil tę Mszą przez minut 16. Kaptani mėwili, že przy Wizytarorze regularnie 
Mszą odprawit, Przestrzegiem X-a Drozdowskiego o nie regularnošci, i drugą odprawič obowiązalem. 
Odprawi! Mszą swiattą przez minut 30. Od początku kanonu by! przeskoczyl do Hanc igitur, postrzegt się 
i Wrėcit do Memento. Domine non sum dignus poczyna! i nie konczyl: reszrą odprawit 2 roztargnieniem. 
Nos odwrėciwszy się od Okarza scisnąwszy palcami uciera! i rzucal na kosciot. W ogulnosci obtudnie, dla 
oka tyko i jatmužny tą Nayswietszą Offiarę sprawuie: Tem przenikniony odwažytem się w Imieniu JW-o 
Pana suspendowač X-a Drozdowskiego od sprawowania Offiary i administrowania Sakramentow do nowego 
w tey rzeczy postanowienia JW-o Pana. X. Drozdowski rodem z tego Dekanatu familii ubogiey i nizkiey, 
wyswiecilsię w Dyecezyi Žmuydzkiey: w pismach wyraža, iž formalnie przyszed! do Dyecezyi Wilenskiey r. 
1791. Dymissy ani admissy nie zložyt. Ma sktonnošė do poezyi lirewskiey, pisat i drukowat piosnki swieckie 
ordynaryine. Žycie przepędzit nie podiug powotania. Lat okolo 10 mieszkat w chacie z czeladzią w šrod lasu 
na pustoszy rolę uprawial, z niey i žebraniny žycie utrzymywat. Czasem krėtko przy filiach lub kaplicach. 
Juž lat kilkanascie w Komaiach obok zesztego Dziekana, ktėremu i w kosciele pomagat. Srąd wielkich wad 
nie spodziewalem się. Od roku 1823 4 sprawy iego rozpoznawalem, z nich 3 naganę mu przyniosty. W 
czasie wizyt Dziekanskich wiele trudow w Kosciele i Plebanii naydywalem, a X. Drozdowski wyieždža! z 

Miasteczka. Teraz przez szczegulny examen wiadomošė wyražoną zebratem. Zdaie się, že dla zniesienia 
zgorszen i przywrocenie do žycia regularnego naležatoby X-a Drozdowskiego za klauzurą osadzič na zawsze. 
Ma domki i cokolwiek gorowych pieniędzy, te oszczędza dla Franciszka, z tem przed zaufanemi orwiera 
się. Częscią z iego funduszu, częscia chocby ze skladek, do ktėrych zobowiązač Plebanow, utrzymač go w 
klasztorze, lub w domu Inwalidėw, ale pod scistym dozorem. Od X-a Drozdowskiego tu rozlalo się między 
Duchownemi, co do wolnosci žycia i kobiet, zgorszenie: tyle lat žyie nie regularnie, i osmiela mlodych do 
nie regularnošci, nie będąc powsciągnionym. - 

/-/ Wizytator delegowany X Jan Staniewicz Dziekan Abelski 

N 142 

R-u 1828 Maja 15 

Dusiaty. 


1828 VI 5 metropolitas Ciecišovskis, siųsdamas Vilniaus sufraganui Andriui Klongevičiui, 
kuris 1828 IV 23 buvo paskirtas Vilniaus diecezijos administratorium, įvairius generalinę vi- 
zitaciją liečiančius raštus, jų tarpe persiuntė ir Obelių dekano raportą apie Strazdą. Savo rašte 
metropolitas nurodė, kad Strazdo elgesys, kuris buvęs taip ilgai kenčiamas, reikalingas staigaus 
gydymo. Strazdą reikia kad ir su policijos pagalba tuojau paimti ir patalpinti saugion vieton, 
kur jis būtų uoliai sergimas ir išlaikomas jo turto sąskaita, Tuojau pat tiksliai ištirti, ar tikrai 
Strazdas, kaip praneša vizitatorius, įšventintas Žemaičių diecezijoje, išsikėlęs iš ten be dimisijos 
ir be admisijos pasilikęs Vilniaus diecezijoje. Tai patikrinus, Strazdą su sargyba išsiųsti Žemaičių 
diecezijos vyresnybei. Kun. prelatą oficiolą, buvusį administratorių, raštu paklausti, kodėl Straz- 
das taip ilgai buvo kenčiamas Vilniaus diecezijoje, kodėl buvo įtraukiamas Vilniaus dvasiškijos 
katalogan (sąrašan), kodėl buvo paskirtas Kamajų bažnyčios vikaru, kodėl jam šiemet išduota 
aprobata išpažintims klausyti, neatsižvelgiant į dekano raportą apie Strazdo negarbingumą. To- 
liau metropolitas nurodė, kad jo rašte minėtais atvejais (be Strazdo, buvo ten nurodyti ir kiti, 
pvz., alkoholikas kun. Lapinskas) gali prireikti policijos pagalbos. Metropolitas jau V 25 buvo 
prašęs Vilniaus ir Gardino karo gubernatorių įsakyti policijai, kad prireikus neatsisakytų padėti. 
Kadangi metropolitas nežinąs, ar gubernatorius j jo prašymą patenkinęs, tegul Klongevičius apie 
tai pasiteiraująs ir nuo savęs dar primenąs. 


Jašnie Wielm. Im. X. Nom. Biskupowi Suffraganowi Wilenskiemu, Zarządzaiącemu Dyecezyą i Kawalero- 
wi Andrzejowi Klągiewiczowi. 


Posylam J W. ImčPanu papiery do Wizyty G[e]n[era]lney naležące: [...] 2) Rapport WJX-a Staniewicza 
Wizytarora Dekanatu Abelskiego o X-u Drozdowskim. Postępowanie Jego podobne iest we wszystkim 
X.X. Woložynskim, i tak dhugo iak i tamtym cierpiane, nagtego potrzebuie lekarstwa. Proszę go, chočby Zz 
pomocą Policyi wziąč zaraz i osadzič w mieyscu bezpiecznym pod pilną stražą, opatrzywszy Jego utrzymy- 
wanie się na rachunck Jego maiątku. Natychmiast examinowač šcišle, czyli tak iest, iak WJX. Wizytator 
donosi, že on ordynowany w Žmuydzkiey Dyecezyi, wyszed! ztamrąd bez Dymissy, zostaiw Wilefskiey bez 
admissy, a sprawdziwszy to wyprawič go pod Stražą do Zwierzchnošci Duchowney Žmuydzkiey Dyecezyi 
przy Urzędowym pišmie Zz wypisaniem rapportu Wizytarorskiego. Bylego zaš Administratora WJX. Pretata 
Officyata zapytač na pišmie: za co go cierpiano tak dhugo w Dyecezyi? mieszczono w Katalogu Duchowienst- 
wa Wileūskiego? mianowano Wikaryuszem Komayskiego Košciola? i pomimo Rapportu Dziekana o Jego 
niegodnošci wydano na rok treraznieyszy approbatę do sluchania Spowiedzi... Poniewaž wyexekwowanie 
wszystkich powyžszych dyspozycyi može potrebowač pomocy Ziemskiey policyi, a mnie niewiadomo ieszcze 
czyli JW. Woienny Gubernator Wilenski i Grodzienski raczyl uczynič zadosyč moiey rekwizycyi o rozkaz 
Policyom nieodmawiania oney, ktėra to rekwizycya z wypisaniem Imiennego ukazu poslana dnia 25, maia 
2 N. 657. Zechce wigc JW.N.Suffragan o tem się dowiedzieč, i od siebie dopomnieč się Iey. 

R-u 1828 d. 5. Czerwca w Lucku 

/-/ X. Cieciszowski 

Gavęs aukščiau cituotąjį metropolito Ciecišovskio raštą, Klongevičius 1828 VI 20 parašė 
Ukmergės dekanui Siesikų klebonui kan. Antanui Žeimevičiui, kad pastaroji vizitacija pateikusi 
metropolitui ypač du apgailėtinus atvejus - vieną Ukmergės, o kitą Obelių dekanate (Wizyta teraz- 
nieysza zaniosta Į W. Metropolicie między wielu zdarzeniami zasmucaigcemi Košci6t nasz S-ty, dwa 
szczegolnie, iedno z Dekanatu Wm. Pana, drugie z abelskiego). Tai buvęs Kavarsko klebonas kun. 
Martijonas Lapinskas, chroniškas ir nepasitaisąs alkoholikas (wtopiony w nalogu piiaūstwa ležy 
bez poprawy), jau 1824 XII 5 konsistorijos teismo nuteistas metinėmis rekolekcijomis Pažaislio 
kamaldulių vienuolyne, bet ligi šiol dar ten nenugabentas. Kitas — tai kun. Antanas Drozdovskis, 
gyvenąs Kamajuose nuosavoje trobelėje su rekruto žmona, turįs žemės gabalą ir gyvenąs kaip 
kaimietis, o pikčiausia, kad esąs neišpasakytas vaidinininkas ir didelis papiktintojas. Kunigaująs 
jau 40 metų. Važinėjąs į atlaidus po įvairias bažnyčias, nerūpestingai klausąs išpažinčių ir teikiąs 
išrišimus, renkąs stipendijas už mišias ir jas laikąs, bet laikyti nemokąs: sumaišąs ir trumpinąs 
kanoną, kartais laikęs mišias, pavalgęs pusryčius. Tad ir jį, pagal metropolito sprendimą suspen- 
davus nuo visų kunigo pareigų, Klongevičius pavedąs dekanui nugabenti, kaip ir kun. Lapinską, 
Pažaislio vienuolynan. Tegul dekanas kuo greičiau pasiunčiąs išmintingą kunigą į Kamajus, kad 
ten su policijos pagalba ir dalyvaujant vietos klebonui Macevičiui paimtų Strazdą, surašytų visus 
jo popierius ir daiktus, jo namelius prie liudininkų įkainotų ir visą turtą pagal reversą (raštelį) 
atiduotų minėto klebono priežiūron; taip pat, kad surašytų pretenzijas, jei kas nors jų turėtų 
Strazdui ar Strazdas turėtų kam nors; jeigu tai pareikalautų daugiau laiko, pavesti jų surašymą 
vietos klebonui drauge su Kamajų dvaro pareigūnais. Patį Strazdą atvežti Ukmergėn ir iš ten drau- 
ge su kun. Lapinsku išsiųsti Pažaislin, kur negalės laikyti mišių nei jokių dvasinių patarnavimų 
atlikinėti, o aprobatos raštą, iš jo atėmus, atsiųsti Klongevičiui. Surašant turtą žiūrėti, ar nuosavų 
Strazdo lėšų pakaks jo išlaikymui Pažaislyje. Viso turto sąrašą atsiųsti Klongevičiui. Kad neiškil- 
tų kokio pasipriešinimo ar kitokių nemalonių įvykių vietoje ar kelionėje, Klongevičius kreipęsis 
į Vilniaus civilinio gubernatoriaus pavaduotoją prašydamas policijos pagalbos, jei jos prireiktų, 
vykdant instrukcijas dėl minėtų kunigų išgabenimo Pažaislin. Suprantama, visa tai reikia laikyti 
paslaptyje, kad anie kunigai, iš anksto patyrę, nepasislėptų ar neišsigalvotų kokios sunkios ligos. 
Prie savo rašto Klongevičius pridedąs ir raštą Pažaislio vienuolynui. 


Do WJX. Kanonika Žeymiewicza Dziekana Wilkomierskiego. 


„„ Drugi Kapitan X. Antoni Drozdowski w Dekanacie Abelskim w miasteczku Komajach mieszka w 
chalupie wlasney z Žoną rekruta, ma tam i drugi domek sw6y, trzyma kawal gruntu, žyie iak wiešniak, aro 
naygorzey že niezmiernie ktėtliwy, i gorszyciel wielki. - Jest kaplanem od lat 40. Iezdzi na uroczystošci do 
r6žnych košciolėw, spowiada i absolwuie bez uwagi, zbiera stipendia na msze, i odprawuie, ale odprawowač 
nie umie - Kanon miesza i obcina, niekiedy celebrowa! zjadiszy šniadanie. I tego Zwoli JW. Metropolity su- 
spenduiąc od wszelkich obowiązkėw Kaptaūskich do Eremu požayskiego, razem iak i Lapiūiskiego odwiešč 
zalecam, wiec iak nayrychley poszliy WMPan roztropnego Kaptana do Komay, tam za pomocą policyi, w 
obesnošci JX. Macewicza mieyscowego plebana, kaž wziąč X. Drozdowskiego; wszystkie jego papiery i 
rzeczy spisač, domki iego przy zebranych šwiadkach ocenič, i calą wtasnošė pod dozėr pomienionego ple- 
bana oddač za rewersem; spisač takže pretensye, iešliby czyie byty do X. Drozdowskiego, i wzaiemne, albo 
iešliby to diužszego czasu potrzebowalo, spisanie mieyscowemu plebanowi wespėt z officyalistami Dworu 
Komayskiego poruczyč, asamego X. Drozdowskiego przywiešė do Witkomierza i stamtąd razem 2 Xiędzem 
Lapiūskim do Požayšcia na osadzenie wystač, gdzie ani Mszy mieč, ani žadney postugi duchowney sprawo- 
wač nie będzię, ktėremu i aprobatę z rąk odebrawszy mnie przystač - przy spisaniu wtasnošci uwažač, czy 
wiasny fundusz X. Drozdowskiego na utrzymanie w Eremie, wystarczy; regestr spisaney wszelkiey wtasnošci 
do mnie dostawič; ažeby zaš w caley tey czynnošci niedošwiadczyč oporu, i innych przykrych zdarzen na 
mieyscu i w drodze, uczynilem kommunikacyą do JW-o Marcinkiewicza Žaby zastępuiącego teraz mieysce 
Cywilnego Gubernatora Wilenskiego, o danie zalecenia Sądowi Nižszemu Ziemskiemu Witkomierskiemu, 

względem przeznaczenia Czlonka do assystowania tak samemu WMPanu, iako i przeznaczonemu od 
WMPana Kaplanowi do wziecia i zaprowadzenia dwėch pomienionych Kaplanėw do Požayšcia, oraz 
do ocenienia i zabespieczenia ich wlasnošci wediug wyražoney Instrukcyi. - Samo przez się rozumie, že 
trzeba zachowac Sekret až do przybycia na mieysce mieszkania obu tych Xiežy, ažeby wczešniey wiedząc, 
nieschronili się lub niezmyšslili obložney choroby. - Pismo do Eremu zaniešė się maiące wespol z Xiežmi 
na pokutę idącymi, tu przylączam, iak i przez ktėrego Kaplana wszystko to WMPan wykonasz, raportu 
czekač będę. 


1828 VI 20 rašte Pažaislio vienuolyno priorui kun. Romualdui Zubavičiui Klongevičius davė 
nurodymus dėl kun. Lapinsko ir Strazdo atgailos. Suspenduoti nuo mišių laikymo, išpažinčių 
klausymo ir visokių dvasinių patarnavimų atlikinėjimo, jie turį klausyti mišių ir atlikinėti rekolek- 
cijas per visus metus su tam tikromis pertraukomis, pvz., po tris dienas per savaitę, vadovaujant 
šviesiam ir dievotam vienuoliui. Negalima jiems turėti ryšių su asmenimis vienuolyne, galinčiais 
juos dar labiau gadinti ar kuriuos jie galėtų gadinti; taip pat su asmenimis už vienuolyno, kad nie- 
kas nepristatinėtų jiems gėralų ar nepadėtų pabėgti. Jų išlaikymui už kiekvieną iš diecezijos kasos 
tam tikrais terminais bus duodama po 60 sidabro rublių. Klongevičius prašo tėviškai rūpintis jų 
kūno bei sielos sveikata ir periodiškai siuntinėti Klongevičiui raportus apie juos. 


Do J. Xigdza Romualda Zubowicza przeora Erema požayskiego XX. Kamaldulow. 


Dway kaplani Swieccy ieden Expleban Kowarski X. Martynian Eapiūski zostaiący w nieszczešliwym 
nalogu piaūsrwa, drugi X. Antoni Drozdowski wielki gorszyciel w žyciu domowem, ktėry i Msze SS. wažyt 
się odprawowač 2 opuszczeniem lub poniechaniem Kanonu, Skazani są z woli JW-o Metropolity na pokutę 
do Eremu. - pokuta Ich ma bydz taka: Suspendowani od Mszy SS. od sluchania spowiedzi i od wszeikich 
posiug duchownych powinni shuchač Mszy S. odprawowač rekollekcye przez caly rok zpewnemi przerwa- 
mi czasu np. po trzy dni w tydzien, pod dyrekcyą ošwieconego i pobožnego Zakonnika. - Spowiedz rakže 
przynaymniey w wielkie uroczystošci odprawowač, niewolno Im mieč Związkėw, ani wewnątrz Zz osoba- 
mi, mogącemi Ich psuč bardziey lub psuč się od nich, ani zewnąatrz: aby kto niedostarczal 1m trunkėw, lub 
nieularwit ucieczki, - Na Ich utrzymanie z Kassy Dyecezalney w pewnych terminach za odezwaniem się 
Klasztoru, będzie dawana pensya po rubli srebr. szeščdziesiąt za každego. - Zalecam przyiąė Ich, oycowskie 
o ich zdrowie ciala y duszy mieč staranie w nadzieie nagrody od Boga, dawač o nich w pewnym przeciągu 
czasu raporta do mnie, i to wszystko czynič, co WMPan z wlasney uwagi za przyzwoite osądzisz. - 


1828 VI 20, taigi tą pačią dieną, kai rašė Ukmergės dekanui ir Pažaislio vienuolyno priorui, 
Klongevičius pasiuntė raštą ir Vilniaus civilinio gubernatoriaus pareigas einančiam Marcinkevi- 
čiui Žabai, prašydamas įsakyti žemesniajam Ukmergės žemės teismui, kad skirtų policijos pagal- 
bą, jei jos prireiktų Ukmergės dekanui, gabenant dvasinės vyresnybės nutarimu kun. Lapinską 
ir Strazdą Pažaislio vienuolynan. Tas Klongevičiaus raštas, kaip ir dar kitų jo raštų apie Strazdą, 
buvo rastas Vilniaus vyskupo išsiunčiamųjų raštų nuorašų knygoje. To rašto originalas buvo 
1958 m. rastas Lietuvos TSR centrinio valstybinio istorinio archyvo (taip jis dabar vadinamas) Vil- 
niaus civilinio gubernatoriaus fondo slaptame skyriuje. *4 Ten pat buvo rastas ir Marcinkevičiaus 
Žabos 1828 VI 20 atitinkamas įsakymas žemesniajam Ukmergės žemės teismui, kad Ukmergės 
dekano pareikalavimas būtų be atidėliojimų įvykdytas (predpisyvaju vostrebovanija Vilkomirskogo 
dekana kanonika Žeimeviča k semu predmetu otnosiaščiesia ispolnitį vo vsei točnosti bez maleišego 
otlagateljstva). Ištisai tiedu dokumentai buvo paskelbti Vytauto Vanago, pridėjus ir Marcinkevi- 
čiaus Žabos pranešimo Klongevičiui, kad išsiuntė įsakymą Ukmergėn, nuorašą.“ 


“ D. Būtėnas, „Nauji dokumentai apie Strazdą“, Švyturys, 1958, nr. 7, p. 14. 
* Literatūra ir kalba, x. V, Vilnius, 1961, p. 461464. 

Komentuodamas tuos dokumentus, Domas Būtėnas rašė: „Iš rastosios medžiagos aiškėja sude- 
rintos dvasinės ir pasaulinės vyresnybių pastangos, persekiojant joms nepalankų poetą.“ Panašiai 
ir Vytautas Vanagas: „Visas šis susirašinėjimas rodo, kaip glaudžiai katalikų bažnyčios vyresnybė 
bendradarbiavo su carine administracija bei policija, kai reikėdavo susidoroti su abiem pusėm 
nepageidaujamais asmenimis.“** Kalbant apie tą pabrėžiamąjį „bendradarbiavimą“, reiktų labai 
suabejoti, ar civilinei valdžiai Strazdas (panašiai kaip ir chroniškas alkoholikas Lapinskas) bus 
iš viso kuo nors rūpėjęs. Jokių duomenų neturime, kad Strazdas būtų buvęs jos tardomas ar per- 
sekiojamas, nors šiaip jau rusų valdžia Lietuvoje buvo labai griežta ten, kur įžiūrėdavo bet kokį 
pavojų, pvz., sudarydama ištisą Vilniaus studentų filomatų-filaretų bylą ar net ir gimnazistus 
skaudžiai nubausdama, tuo pat metu pasireiškus tam tikram politinio, nors ne kartą ir gana vai- 
kiško pobūdžio bruzdėjimui Kėdainių, Kražių ir kitose Lietuvos mokyklose. Rusų valdžia Strazdo 
nebus laikius nei svarbiu, nei jai pavojingu. Pagaliau iš tolesnio susirašinėjimo Strazdo ištrėmimo 
Pažaislin reikalu matyti, kad nei jo turtą Kamajuose surašant, nei jį patį Pažaislin vežant policijos 
atstovo nebuvo, Jo nė nereikėjo. 

Įsakęs Ukmergės dekanui, kad Strazdas ir Lapinskas būtų išvežti Pažaislin, ir parašęs Vilniaus 
civiliniam gubernatoriui dėl policijos pagalbos, Klongevičius apie tai 1828 VI 28 pranešė met- 
ropolitui Ciecišovskiui. Savo raporte Klongevičius nurodė, kad Strazdas negalėjęs būti išsiųstas 
Žemaičių diecezijon, nes jau beveik 40 metų kaip kunigaująs ir gyvenąs be pertraukos Vilniaus 
diecezijoje, kurioje gimęs ir buvęs seminarijoje, o Žemaičiuose tik į įsišventinęs. Žemaičių diece- 
zija jo nepažinusi, ir pats laiko ilgumas padaręs jį savą Vilniaus diecezijoje. „Žemaičių vyskupas 
labai nuliūstų, - rašė Klongevičius savo raporte, - jei jam tokį vėjavaikį primestume.“ Jei dimisi- 
jos raštas ir nesusirastų, reikia tačiau manyti, kad nebuvę be reikiamų formalumų Strazdui leista 
grįžti gimtojon diecezijon i iš Žemaičių, nes anuo metu Vilniaus diecezijoje buvę laikomasi didelės 
tvarkos. Pagaliau čia svarbu ne kas kita, kaip atvesti žmogų susimąstyman ir atgailon. „Pas mus 
nusikalto, pas mus tegu ir atgailauja“, - rašė toliau Klongevičius pažymėdamas, kad „mes patys“ 
(taigi Vilniaus diecezijos vyresnybė) kalti, kad Strazdo nusižengimai beveik pusamžį nusitęsę. 


Wyslanie X. Drozdowskiego do Dyecezyi Žmudzkiey, mieysca mieč nie moglo, dla tego že czterdziešci lat 
blizko, iak iest kaplanem i zostaie bez przerwy w Dyecezyi Wileūskiey, w ktėrey urodzony, w ktėrey byt wSemi- 
naryum,atylko wyšwigcitsię na Žmudzi. Dyecezya Žmudzka nieznala go, i sama dtugošė czasu przyswoila go 
do Wileūskiey. Biskup Žmudzki mocnoby się zasmuci! gdybyšmy takiego niesratka lemu narzucili. Chociažby 
dymissa na pišmie nieznaydowala się, trzeba wnosič že nie bez formalnošci naležney przyigty na powrėt do 
Oyczystey Dyecezyi ze Žmudzkiey; bo w one czasy wielki w Dyecezyi Wileūskiey byt zachowany porządek; 
wszakže nie idzie o nic wigcey, iak o przyprowadzenie czlowieka do reflexyi i pokury; u nas grzeszyt, u nas 
niech i pokutuie, ile že my sami winni, nadto przedžužonych bo blizko pėtwiecznych iego wykroczef. 


Galimas dalykas, kad Klongevičius bus jau ir anksčiau apie Strazdą žinojęs. Gimęs 1767 
(ar net 1765) m., jis buvo Strazdo kartos žmogus. Ligi 1788-ųjų jis mokėsi Alūkstoje, kur mo- 
kėsi, kaip nurodo kun. Jonas Katelė, ir Strazdas (ir pats Strazdas rašė, kad jis mokęsis Kurše). 
1789-1797 m. Klongevičius mokytojavo Kražiuose, taigi toje pačioje mokykloje, iš kurios visai 
neseniai (1788) buvo atleistas Strazdas, jei pirmiau cituotame mokyklų vizitatoriaus kun. Jak- 
sos protokole minimą pašalintąjį Kražių mokytoją kun. Drozdovskį laikysime (o tam, atrodo, 
turime pagrindą) Strazdu. Paskiau įsišventinęs kunigu Klongevičius 1802-1808 m. ėjo įvairias 
pareigas (į pabaigą buvo sekretorius) Vilniaus diecezijos konsistorijoje, taigi turėjo susidurti su 
įvairiomis disciplinarinėmis kunigų bylomis, tarp jų ir su Strazdo, kuris 1806 m. turėjo muštynių 


* Ten pat, p. 460. 

bylą su Karsakiškio bažnyčios koliatorium Perraševskiu. Kelerius metus (ligi 1822) Klongevičius 
ėjo Vilniaus cenzūros komiteto pirmininko pareigas, tad gal ir vėliau cenzūros komiteto reikalai 
jam nebus buvę nežinomi ir jis gal bus girdėjęs apie ilgokai užtrukusią Strazdo kovą su cenzūra. 
Pagaliau ir lietuvių raštijos reikalai jam nebus buvę svetimi: bibliografai jam priskiria 1825 m. 
(taigi kaip tik tuo metu, kai vyko Strazdo cenzūros byla) išleistą knygelę Pavynastės krikščioniš- 
kos arba katekizmas, o kun. Antano Savickio poezijos rinkinio rankraštyje tarp kitų jo „satyrų“ 
yra „Satyra dešimta arba prisikalbėjims prie vyskupo Klongevičės, metuose 1829 rašyta“, kurioje 
Klongevičius lietuvinamas „Klągiu“. 

Tuo tarpu vyko tolesni pasirengimai išvežti Strazdą Pažaislin. Gavęs Klongevičiaus raštą kunigų 
Lapinsko ir Strazdo reikalu, Ukmergės dekanas 1828 VI 23 parašė Ukmergės vicedekanui Kavarsko 
klebonui kun. Dionizui Antanevičiui, kuris 1828 VI 28 atsakydamas pranešė, kad nuvažiuosiąs į Ka- 
majus vykdyti vyskupo potvarkio, kai susižinos su Ukmergės žemesniuoju žemės teismu, ir kad kun. 
Lapinskas jau VI 3 išvažiavęs Pažaislin. Į Kamajus Antanevičius nuvyko VII 6 ir ten prie liudininkų 
surašė Strazdo turtą, kurio sąrašas buvo pridėtas prie dekano Žeimevičiaus 1828 VII 19 raporto 
Klongevičiui. Menkas buvo Strazdo turtelis. Popierių jokių Strazdas neturėjo, išskyrus brevijorių ir 
lotynišką Šv. Raštą. Turėjo du namelius ir svirnelį Rokiškio grafystės dvaro sklype, papuvusius bei 
apnykusius, prieš 30 metų be pamatų statytus, kurie buvo įvertinti 18 rublių. Iš gyvulių Strazdas 
turėjo seną bėrą arklį (4 rub.), žalmargę karvę (2 rub.) ir seną kiaulę su 3 paršiukais (1 rub.); be to, 
3 vištas (15 kapeikų) ir antį su 10 ančiukų (20 kap.). Dar sąraše randame du senus kubilus (Kublėw 
starych dwoparowych dwa. Dokumento nuoraše ar net ir pačiame jo originale čia gal bus įsibrovusi 
klaida, parašius dw6parowychb - vietoj dw6purowych, t.y. dviejų pūrų talpos), du duonkubiliukus, 
rėtį, geldą, kibirą ir girnas (iš viso 1 rub. 4 kap.). 

Cia surašytasis daiktų komplektas (beje, jis sąrašan įtrauktas kaip vienetas, o ne kaip paskiri 
daiktai; kiti Strazdo turėtieji indai ar baldai visai nebuvo įrašyti, matyt, kaip beverčiai) bus bu- 
vęs Strazdo naminis bravoriukas. Panašių dalykų randame senuose Lietuvos dvarų inventoriuo- 
se; pvz., Gaurės ir Gaurelių dvarų, Telšių vls., 1632 I 14 inventoriuje skaitome: „... w sieniach 
browarz, w ktorym browarze kocio! stary wielki, koryto jedne stare piwne y kubel jeden stary“ 
(priemenėje bravoras, kuriame senas didelis katilas, vienas senas alaus lovys ir vienas senas ku- 
bilas).*7 Kupiškėnuose buvo šie „alui gaminti naudojami indai - rėčka, kubilas, kubiliukas, 
vieno, dviejų, trijų kibirų talpos statinaitės, kibirai, koštuvas, mentė ir t.t.“** Buvo reikalingos 
ir girnos, nes „išdžiuvusį salyklą mala maltuvėje girnomis“. Istorikas dr. Konstantinas Avižo- 
nis 1963 VIII 15 laišku atsiuntė tokį paaiškinimą tuo reikalu: 


Kas dėl A. Strazdo 1828 m. Kamajuose turėto turto sąrašo, tai jame minimi „kublėw starych dwėparowych 
dwa, dziežulki dwie, przetak 1, wiadro 1, žarna iedne“ buvo įvairūs indai ir reikmenys svaigiesiems gėrimams 
naminiu būdu pasigaminti. Tuo metu Aukštaičių ūkiuose buvo įprasta alų, vyną ir kitokius svaigiuosius gė- 
rimus gamintis namie savo šeimos bei namų reikalams, ypačiai įvairioms vaišėms ir šventėms. Tas paprotys 
įvairiose Aukšraičių vietose išliko iki vėliausių laikų. Skaitant XVI-XVII a. dvarų turtų inventorius, ne kartą 
užeinama dvarų bravorėlių aprašymų. Alus ar naminis vynas, kartais ir stipresni gėrimai buvo pasigaminami 
ir klebonijos vaišių bei kitiems reikalams. Taigi šiuo atžvilgiu A. Strazdas, matyti, neišsiskyrė iš kitų aukš- 
taičių, laikydamasis jiems įprasto būdo įvairioms šventėms atšvęsti bei svečiams pamylėti. 


Mikalojus Katkus apie anuos laikus taip rašo: 


? Lietuvos inventoriai XVII a., sudarė K. Jablonskis ir M. Jučas, Vilnius, 1962, p. 116. 
* E. Dulaitienė-Glemžaitė, Kupiškėnų senovė, Vilnius, 1958, p. 138. 
“9 Ten pat, p. 137. 

Pradžioje XIX amžiaus degtinės varymas buvo visai palaidas. Kas tik norėjo, tas ir turėjo savo namuose bravarašr 
degtinės. Šiandien dar ne viename svirne senovės karališkių kaimuose stovi dideli kubilai, šešių pūrų talpos, miltų 
pilami. Paklausus, iš kur tie kubilai, šeimininkas atsakys: „Senovės broginiai. Čia buvo bravariukas“.*? 


Kad Strazdas mėgdavęs išgerti, užsimenama žmonių pasakojimuose.*! Taip pat ir dekanas savo 
1828 V 15 raporte nurodė, kad Strazdą prie vaidų paskatinąs jo dažnas nusigėrimas. Vis dėlto koks 
nors ypatingas girtuoklis Strazdas anaiptol nebus buvęs. Antai Klongevičius savo 1828 VI 20 raštu 
Ukmergės dekanui pranešdamas apie nutarimą Strazdą uždaryti Pažaislio vienuolyne ir nurody- 
damas jo įvairius nusikaltimus, neprikiša ir net neužsimena apie Strazdo girtuokliavimą. 

Surašytasis Strazdo turtas buvo įvertintas tik 26 rub. 39 kap. Taigi Strazdas buvo tikras skur- 
džius. Tuos pinigus ligi vyskupo tolesnio potvarkio globoti paėmė Kamajų klebonas Ignas Mace- 
vičius, kuris tai-ir patvirtino savo parašu. Turtą surašant, dalyvavo ir pasirašė keturi liudininkai: 
Motiejus Adomavičius, Kazimieras Daugėla, Donatas Trojeckis ir Rokiškio grafystės kasininkas 
Justinas Karpavičius. Pirmieji du liudininkai, kad ir taip pat bajorai, dėl neraštingumo padėjo 
vietoj parašo po tris kryžiukus. 


W skutek Zalecenia W]X-a Kanonika Kollegiaty Brzeskiej Dziekana Wilkomierskiego, Proboszcza Siesickie- 
go Antoniego Žeymiewicza mnie X-u Plebanowi Kowarskiemu v. Dziekanowi Depurarowi Duchownemu 
Dekanaru Wilkomierskiego Dyonizemu Antoniewiczowi za N 103. Czerwca 23 dnia R-u 1828 wydane- 
go. - Roku tegož 1828 Julij 6 dnia do Miasteczka Komay zjechalem i wszelką wtasnošė JX-a Antoniego 
Drozdowskiego przy šwiadkach spisalem wnastępnym sposobie. 
srebrem 
Rubb. Kop. 

Papierėw žadnych JX. Antoni Drozdowski niema oprėcz 
Ksiąg Duchownych jakoto: Brewiarza Diurnalika i pismo 
S. in 4-to minori w języku Laciūskim. 
Domki ma dwa i Swironek na placu dwornym 
Hrabstwa Rakiskiego bez žadnego innego zabudowania, 
nadgnile, zruynowane, od lat gėro 30 postawione bez 
podmurowania wartujące 
Kon gniady stary ieden 
Krowa ryžo pstrokata 
Swinia stara ruda z troyga prosiąrami 
Kury trzy 15 
Kaczka z 10-ciu kaczęrami - 20 
Kublėw starych dwėparowych [2] dwa, 
dziežulki dwie, przerak 1. Neculka 1. Wiadro 1. 
Žarna iedne | 1 4 

Takową wiasnošė JX-a Antoniego Drozdowskiego wynoszącą na Rubli Srebr. Dwadziešcia szesč i kop. 
Trzydziešcia dziewięč N. Rubli sr. 26. kop. 39. pod m6y dozor z rąk delegowanego WJX. Antoniewicza 
przyiąlem do czasu dalszego postanowienia JW. Nominata Biskupa Sufragana Wilefūskiego Rządzacego 
Dyecezy4 Wileūską orderu S-tey Anny 2-giey Klassy Kawalera Klągiewicza wdowod czego wlasną reką 
przy šwiadkach podpisuię się. — 

/-/ X. Ignacy Macewicz Pleban Komayski 

Przytomni tey czynnošci za šwiadkėw podpisališmy się. 

jako nieumieigtni pisma trzema krzyžykami Szlachcic Maciey Adamowicz /-/ x x x 

Szlachcic Kazimierz Dowgialto /-/ x x x 

Szlachcic /-/ Donart Troiecki 

/-/ Justyn Karpowicz Hrabscwa Rokiskiego Kassier. 


Ina 


3 M. Katkus, „Balanos gadynė“, Mūsų tautosaka, t. IV, 1931, p. 82. 
a Plg. Lietuvių tauta, t. I, p. 543. 

Vežamas Pažaislin, Strazdas 1828 VII 9 iš Ukmergės pasiuntė Klongevičiui skundą: 


1828 metų liepos mėn. 6 dieną 9 val. iš ryto į Kamajus atvykęs Ukmergės dekanato vicedekanas ir dvasinis 
deputatas Kavarsko klebonas kun. Dionizas Antanevičius vyresnybės jam duotu pavedimu pareikalavo 
Kamajų klebonijon mane, šalia tos klebonijos gyvenantį, kur drauge su vietos klebonu kun. Macevičium, 
altaristu Bankausku ir keturiais pasauliečiais liudininkais surašė, įkainojo ir vietos klebono priežiūron 
pagal reversą atidavė visą mano nuosavybę. Paskui mane tuoj pat paėmė ir veža pas Pažaislio tėvus kamal- 
dulius atgailauti. Su didžiausiu nusižeminimu paklusnus vyresnybei, suvargintas keturiasdešimtmetinės be 
priekaišto - absit gloriari [anaiptol nesigiriu. Plg. Mihi autem absit gloriari, nisi in cruce Domini nostris 
Iesu Christi (Galat. 6:14) - Saugok, Dieve, kad kuo nors girčiaus kaip tik mūsų Jėzaus Kristaus kryžiumi 
(Juozapo Skvirecko vertimas)] savo pašaukimo darbuotės, nesijaučiąs kaip nors nusižengęs, be tardymo ir 
nuosprendžio, artimesnis mirčiai kaip gyvenimui - šaukiuos į dangų keršto Dovydo žodžiais: Averte mala 
inimicis meis, et in verirate tua disperse illos [Psalm, 53:7. Vulgatoje ne „disperse“ (išblaškyk), bet „disper- 
de“ (sunaikink). Naujajame 1945 lotyniškame psalmių vertime: Retorgue maluni in adversarios meos, et 
pro fidelitate tua destrue illos. - Nukreipk pikta į mano priešininkus ir dėl savo ištikimybės sunaikink juos 
(Skvirecko vertimas)]. Važiuoju pas TT. Kamaldulius be policijos palydos ir pagalbos. Neturėdamas jokių 
lėšų pragyvenimui, verksmingu balsu šaukiuos į Šviesiausiąjį Poną ir savo Ganytoją: Frange Esurienti panem 
tuum [Laužk alkstančiam tavo duoną - Ješajo pranašystė 58:7 (Skvirecko vertimas)]. 


Do Jašnie Wielmožnego Jmšė Xiędza Nominata Biskupa Sufragana Wilefiskiego, Rządzącego Dyecezyą 
Wileūską Orderu S. Anny 2 Klassy Kawalera Klągiewicza 

Od X-a Antoniego Drozdowskiego Literatury Litewskiego Języka Cztonka 

Raport. 

Roku 1828-0 teraznieyszego Mca Lipca dnia 6 o godzinie 9-tey zrana Przybyly do Komay WJX. Dyoni- 
zy Antoniewicz Pleban Kowarski vice Dziekan i Deputar Duchowny Dekanatu Wilkomierskiego - wskutek 
przy poruczenia Sobie, od zwierzchnošci danego zapotrzebowat mnie do Plebanij Komayskiey obok ztąž 
Plebanią mieszkaiącego - gdzie tącznie z Plebanem tamecznym WJX. Macewiczem, Altarystą Bankowskim, 
i czterma cywilnemi šwiadkami spisal, otaxowalt - i pod dozor mieyscowego Plebana oddal za Rewersem 
wszelką moią wtasnošč. Poczem natychmiast mnie z sobą zabral - i wiezie do Požayscia OO. Kamaldulow 
na pokutę, - Ulegiy z naywickszą pokorę Zwierzchnošci. Skolatany czterdziestoletnią pracą powolania 
moiego, absit gloriari: / nienaganną, niepoczuwaiacy się do žadnego występku, bez sledztwa, opinii i Dek- 
retu - bližszy šmierci iak žycia - wolam o pomstę do nieba slowy Dawida /: Averte mala inimicis meis, et 
in veritate tua disperse illos: / Jadę do, OO. Kamaldulow bez žadnej assysrencyi lab pomocy Policyi - Nie 
maiący žadnego funduszu do žycia / : placzliwym gtosem wolam do Jašnie Wielmožnego Pana i Pasterza 
moiego Frange Esurienti panem tuum. 

R-u 1828 Lipca 9-0. /-/ X. Antoni Drozdowski 

z Wilkomierza, 


(Raštas rašytas ne Strazdo ranka, jo tik parašas.) 

Savo skundą Klongevičiui Strazdas labai įdomiai ir visai neįprastai pasirašė „literatūros lietuvių 
kalba nariu“, tuo juk negalėdamas tikėtis kokio didesnio palankumo savo bylai, bet norėdamas, 
matyt, pabrėžti tai, ką laikė savo gyvenime ir veikloje reikšmingiausiu. Taip jau ir 1819 m. „eks- 
plikacijoje“, atšakiai ir net pašaipiai atsakydamas konsistorijai į įvairius kaltinamo pobūdžio klau- 
simus, švelniai prabyla apie literatūros reikšmę žmonių gyvenime ir primena savo literatūrinius 
darbus. 1825 m. Obelių dekanas savo aukščiau cituotame raporte minėjo, kad Strazdas, nors ir 
dideliame skurde gyvendamas, buvęs linksmas ir kalbėjęs apie netrukus iš spaudos išeiti turėjusį 
jo poezijos veikaliuką. Ypačiai gi toji kieto atkaklumo kelerių metų kova su nepalankiu jam Vil- 
niaus cenzūros komitetu dėl poezijos rinkinio išspausdinimo akivaizdžiai rodo didelį Strazdo 
lietuvių literatūros vertinimą ir jos meilę. Tad negalime sutikti su ta nuomone apie Strazdą, kurią 
seniau buvo pareiškęs Mykolas Biržiška, pasirėmęs tada turėtąja medžiaga: „Tai buvo toks pats 
prastuolis, kaip ir tie vargo žmonės, kuriuos jis taip mylėjo. Jo lietuviškumas buvo toks pat įgimtas 

kaip ir jųjų. Kad jis būtų sau statęsis platesnius tautinius tikslus, nei žinomieji jo gyvenimo faktai, 
nei jo dainos nerodo. Tuo jis skyrėsi nuo žemaičių literatūrininkų.“?? Betgi naujoji medžiaga, ypač 
Strazdo skundų raštai ryšium su cenzūros trukdymu išleisti jo poezijos knygelę, akivaizdžiai rodo, 
kad Strazdo lietuviškumas buvo nė kiek ne mažiau sąmoningas kaip ano meto žemaičių literatų. 
Štai, pvz., ištrauka iš Strazdo 1827 VIII 15 skundo Vilniaus cenzūros komitetui: 


Kadį jau lietuvių ir žemaičių tauta buvo žinoma 2500 metų prieš Viešpaties Kristaus gimimą ir 259 metais 
po Jo gimimo letai [/ettowie] ir heruliai bei agatirsai naudojosi ir kalbėjo lietuvių kalba; kad šalia to narsus 
lietuvių vadas Odoakras, kuris nukariavo visą Italiją ir viešparavo 14 metų Romoje, 470 metais taip pat 
vartojo gimtąją kalbą; kad pagaliau Mindaugas, Kęstutis, Vytautas ir Vladislovas Jogaila, kuris, Lietuvą ir 
visą Žemaitiją atversdamas krikščionių tikybon, irgi ta kalba kalbėjo ir šv. tikėjimo dalykų mokė (rai liudija 
įvairūs autoriai ir ligi šios dienos tebegyvuojanti lietuvių bei žemaičių tauta), - tad, norėdamas išsaugoti 
tokios senovinės tautos ir lietuvių-žemaičių kalbos [języka Lit:0-Žmudzkiego) atminimą, nors ir nerobulu 
savo darbu sudėsčiau lietuviškas moralines dainas [Moralne spiewy litewskie) ir pastoralines arijas [Arye Pas- 
terskie) lenkų kalba, kurias 1824 m. pirmomis gegužės dienomis įteikiau Vilniaus cenzūros komitetui...3? 


Iš pateiktosios citatos aiškiai matyti, kad Strazdas turėjo tokius pat tautinius tikslus kaip ir 
Dionizas Poška, Kajetonas Nezabitauskis, Simanas Stanevičius ir kiti ano laiko patriotiškieji lite- 
ratai. Sakysim, argi ne gyvai primena Strazdo žodžiai šį posmelį iš Poškos odės, skirtos Bohušui 
ir Leleveliui: 


Tikrai, sakau, Odoakrs, Keistuts ir Olgerda 
Svečiopai nekalbėjo, nebent kur išgirdo, 
Taipogi Mendogs, Vitolds, Jogiels Vladislava 
Visados lietuvišku liežuviu bylavo. 


Panašiais žodžiais lietuvių kalbos garbę kėlė ir kiti anų laikų gimtosios kalbos mylėtojai, 
pradedant kun. Bohušu, kuris bene pirmasis paskelbė, kad lietuvių kalba tai toji, „kuria kalbė- 
jo Odoakras, Kęstutis, Mindaugas, Vytautas, Vladislovas ir visa saldaus atminimo Jogailaičių 
giminė“. Taigi ir Strazdas neabejotinai atstovavo anam lietuviškam XIX a. pradžios sąjūdžiui, 
kurį Kajetonas Nezabitauskis šitaip buvo apibūdinęs savo 1824 m. elementoriuje: „„.. tame pa- 
laimintame dėl mokslo laike atsirand daugel garbingų vyrų visosė šalyse žemaičių, trokštančių 
šelpti prigimtą liežuvį ir išliuosuoti aną iš to užmiršimo ir paniekinimo, kuriame ligi šiolei buvo.“ 
Pvz., Poška skundėsi Tadui Čackiui skirtoje lietuviškoje „gromatoje“, kad „liežuviu prigimtu visi 
kalbėt gėdis“ ir „svečiopai jau ževerno[ja]“, „o kiti didžiai juokias iš kalbos tėviškos ir nenori girdė- 
ti mūsų lietuviškos“. Toks pat patriotas buvo tuo atžvilgiu ir Strazdas. Gal dar griežtesnis. Antai 
1824 VI 19 skųsdamasis Vilniaus universiteto vadovybei ant vilniškio cenzūros komiteto Straz- 
das aitriai prikaišiojo, kad „jie nemoka gimtosios kalbos, kurią puikiausiai turėtų mokėti, kaip 
perspėja eiliuotojas Dmochovskis šiais žodžiais: O užvis labiausiai kalbą gerbk gimtinę, / Nes 
josios nemokėti — gėda paskutinė. / Gerai, kad svetimas kalbas žinai ir moki, / Bet visų pirma 
savąją gerai žinoki.“?* Labai įdomu, kad Kajetonas Nezabitauskis savo 1824 m. elementoriaus vir- 
šelio antrame puslapyje šalia kitų patriotinių eilėraščių ištraukų citavo ano lenkiško ketureilio 
(iš Dmochovskio „Sztuka rymorwėrcza“) pirmąsias dvi eilutes, kurias Poška savo žodyne šitaip 
sulietuvino: „Garbink tėvišką kalbą ir anos kalbrėdą, / Nes prigimto liežuvio nemokėti gėda.“ 


32 Lietuvių literatūra Vilniaus universiteto metu, Vilnius, 1921, p. 64-65. 
33 To rašto lenkiškas originalas paskelbtas Lizeratūroje ir kalboje, t. V, Vilnius, 1961, p. 443. 
* Lietuvių literatūros istorijos chrestomatija, Vilnius, 1957, p. 308. 

Toks citatų sutapimas patvirtintų mintį, kad Strazdas bus turėjęs ryšių su ano meto žemaičių 
lietuviškuoju sąjūdžiu. Labai būdinga, kad 1824 m. cenzūros komitetui įteiktąsias „pastoralines 
arijas“ (Arye pasterskie) Strazdas buvo dedikavęs Žemaičių vyskupui Juozui Arnulfui Giedraičiui, 
kuris ne tik pats domėjosi lietuvių literatūra ir kai ką rašinėjo, bet savo autoritetingumu buvo tik- 
ras žemaičių lietuviškojo literatūrinio sąjūdžio globėjas. Poška su juo korespondavo lietuviškai, 
kun. Antanas Savickis, Antanas Klementas ir kt. siuntinėjo jam savo lietuviškus eilėraščius. Kad ir 
Strazdas nebuvo nežinomas žemaičių literatams rodytų tai, kad Nezabitauskio elementoriun (išsp. 
1824, bet dar 1823 m. parengtan, nes gavusin cenzoriaus kun. Golianskio leidimą jau 1823 XI 12) 
įdėtame lietuviškų leidinių sąraše buvo paminėtos kaip turinčios išeiti iš spaudos Strazdo dainos, 
nors jų rankraštį Strazdas tik 1824 V įteikė cenzūros komitetui. Galima netgi spėlioti, kad Straz- 
dui, kuris savo skundus ant Vilniaus cenzūros komiteto 1824 m. Vilniaus universiteto vadovybei 
ir 1827 m. pačiam švietimo ministrui rašė atvykęs Vilniun, bus padėję ir kiti tuo laiku Vilniuje 
gyvenę lietuvių literatai, ne tik uolusis jo talkininkas kovoje su cenzūra kun. Vincentas Valmikas, 
Giesmių nobažnų (1819) ir jų naujos laidos Kantičkų žemaitiškų (1823) leidėjas. 

Strazdo kaip sąmoningo lietuvio vaizdas išliko ir žmonių atsiminimuose. Liudas Jucevičius 
savo straipsnyje apie Strazdą (1841) rašė, kad jis „kalbėjo su visais ne kitaip, tik lietuviškai, net 
su įžymiausiais asmenimis, jei tik žinojo, kad jie tą kalbą moka“.3 Kun. Juozapas Leikus, kuris 
sakėsi esąs „kun. Strazdo ainis“, iš savo motinos girdėjęs šitaip pasakojant apie Strazdą: 


Kun. Antanas turėjo vieną seserį, kuri pragyveno tame pačiame kieme Astrave, Pas jos vaikus kartais atsilanky- 
davo kun. S., su seserim nelabai suteikė, rurbūt kad nieko jai neduodavo ir visuomet žadindavo juose lietuvių 
dvasią, ragindamas juos mokytis lieruviškai; mano bobutė ir motina gerai mokėjo lietuviškai skaityc.3* 


Šioje vietoje tenka dar nurodyti vieną užuominą apie Strazdą, ligi šiol, rodos, nepastebėtą apie 
Strazdą rašiusių. Jonas Šliūpas Lietuvos Mylėtojo slapyvardžiu išleistoje knygoje Lietuviškiejie 
raštai ir raštininkai, cituodamas „vieno iš mūsų stambiųjų raštininkų“ kn. V. (tai bus buvęs kun. 
Silvestras Gimžauskas, kuris pasirašinėjo Vargomačiu) Vilniaus diecezijos vyresnybei skirtą lo- 
tynišką raštą, kuriame smarkiai peikiamas kunigų nemokėjimas lietuviškai ir nesirūpinimas ta 
kalba (Exormis audacia, sine scientia linguae litbuanicae in Litbuaniam proficisci, ibigue non in 
emolumentum, sed in detrimentum Ecclesiae operari! — ir t.t.), rašo: „Taipgi primenu čion, kad 
beveik lygų rasztą jam pirma kn. Drazdauskas Vilniun nusiuntė, tik gailu, kad man tekstas dabar 
nėra po ranka.“*? Toks Strazdo raštas ligi šiol nėra žinomas, nebent tai būtų Strazdo 1819 m. 
„eksplikacija“, kurią buvo turėjęs kun. Katelė ir kuri paskui buvo Basanavičiaus išspausdinta Lie- 
tuvių tautoje. Anoje „eksplikacijoje“ betgi Strazdas nieko nerašė apie lietuvių kalbos niekinimą 
ar persekiojimą Vilniaus diecezijoje, tad Šliūpas gal bus minėjęs kurį kitą Strazdo raštą. 

Dėl Strazdo pasiųsto Vilniaus diecezijos administratoriui Klongevičiui skundo, kuris Vilniuje 
buvo gautas VII 12, nutarimas jį uždaryti Pažaislio vienuolyne, žinoma, nebuvo nei sustabdy- 
tas, nei pakeistas. VII 17 rašydamas Ukmergės dekanui kun. Lapinsko reikalu, Klongevičius 
tik pasiteiravo, ar Strazdas jau nugabentas vienuolynan, nes dar neturįs apie tai raporto (O X. 
Drozdowskim, czy iuž przeniesiony do Eremu, nie mam raportu). Tas Klongevičiaus raštas betgi 
prasilenkė su Ukmergės dekano VII 19 raportu, kad vicedekanas kun. Antanevičius VII 6 prie 
liudininkų surašęs bei įkainojęs Strazdo turtą ir atidavęs Kamajų klebono Macevičiaus priežiūron, 


5 LA. Jucevičius, Raštai, Vilnius, 1959, p. 560. 
56 Lietuvių tauta, t. I, p. 540. 
37 Lietuviškiejie raštai ir raštininkai ..., Tilžė, 1890, p. 220. 

o patį Strazdą savo lėšomis VII 10 nuvežęs Pažaislin (... a samego X. Drozdowskiego w dniu 10. 
tegož samego miesigca Lipca wlasnym swoim kosztem z Komay do Požayšcia o mil 20 do Eremu 
Požayskiego OO. Kameldutėw dostawil). Prie savo raporto dekanas pridėjo kun. Antanevičiaus 
sudarytąjį Strazdo turto sąrašą ir Pažaislio vienuolyno viršininko pavaduotojo kun. Emeriko 
Burbos VII 10 raštelį, kad Strazdas atgabentas vienuolynan. 


W Skutek Ukazu J Wo Metropolity za No 373 WJ Xiądz Dyonizy Antoniewicz Pleban Kowarski v. Dziekan y 
Deputtat Powiatu Wilkomierskiego WJXiędza Antoniego Drozdowskiego do Eremu Naszego Dostawit. 
Datr. 1828 Julii 10 Dnia - Zastępca X. Przeora 
/-/ X. Emeryk Burba 
Magister N.EM, 


Kad Strazdas buvo ištremtas vienuolynan, daug stebėtis netenka, paskaičius dekano raportą 
apie jį. Betgi susipažinę su viso Obelių dekanato 1828 m. vizitacijos raportais, matysime, kad 
dekanas ne mažiau blogybių (neleistinų santykių su moterimis, girtuokliavimo, godumo, net 
muštynių) priskyrė daugeliui kitų kunigų, o kai kuriuos iš jų dar blogiau kaip Strazdą apibūdino. 
Štai Obelių klebonas P. Klimčickis, anot dekano, neturėjęs ne tik kunigiškos, bet net ir krikščio- 
niškos dvasios. (Co do obyczaiėw, Kaplanskiego ducha zgola niema, nawet i Chrzescianskiego; 
stąd wolnošė bez granic. Pacierzy žadnych nie mėwi, do Košciota nie chodzi iešli zysk iaki nie po- 
woduie.) Nepavyzdingi buvo ir Kamajų kunigai, taigi Strazdo kaimynai. Klebonas Vrublevskis 
(tas pats, kuris buvo, kaip dekanas rašė savo 1828 m. raporte apie Strazdą, susipykęs su Strazdu, 
su juo nesueidavęs ir todėl apie jį nieko negalėjęs dekano painformuoti) buvęs godus ir suktas; 
be to, gyvenęs su moterimi, atsivežta iš Mozūrų; dekano įsakytas tą moterį pašalinti, drauge su 
ja išsikėlęs į Užnerio dekanarą (w Dekanat Zawileyski). Alraristas kun. Bankauskas (kai jis buvo 
Kamajų bažnyčios administratorius, Strazdas kurį laiką pas jį vikaravo) turėjęs daug bylų, net 
konsistorijoje išgarsėjusių, dėl nepadorių santykių su moterimis (X. Altarysta Batkowski po wielu 
sprawacb glošnych až w Konsystorzu, i na mieyscu umorzonych o nie przyzwoite zwigzki z kobie- 
tami, iakie od lat 4i w Komaiach byly; teraz regularnie postępuie i unika podobnych zwigzkėw). 
Salų kapelionas kun. Adomas Pileckis Kamajų smuklėje 1827 m. rudenį sumušęs Jūžintų pirklį 
žydą Mendelį, kuris apskundęs jį Ukmergės teismui; dekanui tarpininkaujant, kun. Pileckis su- 
mokėjęs žydui 30 rublių, ir jiedu susitaikę. Taigi ir Strazdo muštynių su Harasimavičium byla 
nebuvo koks nepaprastas anuo metu įvykis. 

Vienu atžvilgiu Strazdas betgi teigiamai išsiskyrė iš daugelio kitų kunigų, būtent, savo dides- 
niu mokytumu, kurį aiškiai rodo ne tik jo literatūriniai polinkiai, bet ir išlikę jo raštai Vilniaus 
vyskupijos vyresnybei — stilingi, sąmojingi, pridėlioti raiklių lotyniškų Šv. Rašto citatų. Obelių 
dekanato 1828 m. vizitacijos raportuose tik apie Papilio kleboną F. ans rašoma, kad jis 
laisvai (z žatwošscią) kalbėjęs lotyniškai, o daugeliui kitų stigę didesnio mokslo. Štai, pvz., Kama- 
jų klebonas Macevičius buvęs doras, pamaldus, išmintingas ir gabus, betgi maža teturįs mokslo, 
nes ūkio darbai kliudę (... iest przykladny z obyczaidw i bobožnošci, iest pracowity, roztropny 
į wielkiey zdolnošci do Nauki, szkoda, že mato iey posiada, a zatrudnienia gospodarskie są DrZe- 
szkodą). Čedasų klebonas J. Jusevičius neturįs viešai pastebimų ydų ir apskritai gerai vertinamas, 
betgi mažo mokslo, tiksliai parašyti nesugebąs, metrikas ir kitas bažnytines knygas netvarkingai 
laikąs, mėgstąs medžioti ir tuo daug laiko sugaištąs. (Pleban Czadoski X. Jan Jusewicz [...] nie ma 
wad otwartych i dobrze iest w ogulnošci uwažany. Nauki iest maley, dokladnie napisač nie može. 
[...] Metryki i inne akta nie dokladnie utrzymuie; a rožnych Zalecen i ustanowief Rządu Duchow- 
nego w Xiegę nie zapisywal; ledwo kilka ma zapisanych [...] Polowač lubi, tem wiele czasu tracil.) 

Ypač blogai buvo dekano apibūdintas Jūžintų klebonas Jokimas Kiselevičius. Kunigiško mokslo 
jis neturįs, nes lotyniškai visai nesuprantąs; jokios kasdieninės maldelės net ir konsekracijos mi- 
šiose, nesuprantąs; Dominus Vobiscum išvertęs, o daugiau nieko. Mišiose darąs klaidas. Dekanui 
skaitęs savo paties parengtą lietuvišką pamokslą, kuris buvęs taip storžieviškai parašytas, lyg koks 
prastas žmogus stačiokiškai kalbėtų. Betgi jei gaunąs gražiai parašytą pamokslą, labai gražiai jį 
pasakąs, nes turįs iškalbos dovaną. (Nauki kaplanskiey zgota nie ma. Lacinskiego bowiem języka 
zupelnie nie rozumie. Žadney modlitewki codzienney nie rozumie, formy konsekracyi we mszy nie 
rozumie. Dominus Vobiscum, wytlumaczyt Pan z tąbą. Wigcey žadney rzeczy nie wyttumaczyt. 
[...] We Mszy pomylki czyni co do akcyow, žegnania, a chociaž uczytem i pokazywatem, nie trafi 
potem. [...] Naukę swoiey roboty czytal po litewsku; iest napisana nayordynarnieyszym sposobem, 
tak gdyby prosty cztowiek rubaszną prowadzil rozmowę. Wszakže kiedy dobrze napisaną naukę 
dostanie, bardzo dobrze z Ambony mėwi; ma dar wymowy.) Be to, dekanas savo raporte platokai 
aprašė klebono santykius su moterimis, piktinusius visą parapiją. 

Iš tų kelių aukščiau pateiktų pavyzdžių matome, kad Strazdas nė kiek ne blogiau buvo dekano 
atestuotas už ne vieną kirą Obelių dekanato kunigą. Strazdo reikalą dvasinės vyresnybės akyse 
betgi blogino du dalykai. Visų pirma tai, kad Strazdas jau ir išoriškai buvo atsiskyręs nuo savo 
luomo: neturėjo jokių pareigų parapijoje ir gyveno ne klebonijoje su kitais kunigais, bet privačiuo- 
se nameliuose su moterimi kaip koks pasaulietis, net ir kunigiškų drabužių nevilkėdamas. Toks 
Strazdo gyvenimo būdas jau iš seno kreipė dvasinės vyresnybės dėmesį ir ją pykino. Antai 1816 I 
vyskupija buvo įsakiusi (kaip jau pirma buvo cituota), kad Strazdas „nustotų gyvenęs netinkamai 
kaip juodadarbis, pasislėpęs nuo dvasinės vyresnybės akių, o tuoj pat imtųsi savo pašaukimo pa- 
reigų“. Vėliau, iškilus bylai dėl eilėraščio „Pagrabas Palšio“, vyskupija 1819 VII 8 įsakė, kad Straz- 
das, kuris tada ūkininkavo Penionių girioje, pasirinktų vietą prie kurios nors bažnyčios ir imtųsi 
dvasinio luomo pareigų. Panašiai ir 1828 VI 20 Klongevičius, pranešdamas Ukmergės dekanui 
apie nutarimą Strazdą ištremti Pažaislin, piktinosi, kad Strazdas gyvenąs nuosavoje trobelėje su 
rekruto žmona ir dirbąs žemę kaip koks kaimietis (žyie iak wiešniak). 

Dar labiau bus Strazdas įsipykęs savo būdo nenuolaidumu, nesivaržymu aštriais žodžiais, lin- 
kimu pašiepti. Kun. Liudas Jucevičius, gerai galėjęs žinoti apie Strazdą, nes 1840 m., taigi vos 
keleriems metams tepraėjus nuo Strazdo mirties, paskirtas vikaru gretimon su Kamajais Svėda- 
sų parapijon, 1841 m. viename lenkų žurnale išspausdintoje Strazdo apybraižoje priminė, kad 
Strazdas „dideliausią turėjo satyros pamėgimą ir itin dažnai teisingai, bet skaudžiai užliesdavo 
asmenį, ir už tai daug kas nemėgdavo, vengdavo jo“.?* Ten pat Jucevičius dar teigė, kad Strazdas, 
„jei būtų turėjęs lankstesnį nugarkaulį, jei būtų prašęs ir nors vieną kartą veidmainiškai pasiže- 
minęs, kaip daro daug kas pasaulyje, gal ir būtų buvęs geriau aprūpintas“. Kitas didelis Strazdo 
gerbėjas, kun. Jonas Katelė, rašęs apie Strazdą kiek vėliau“?, bet dar atminimui apie Strazdą gy- 
vam tebesant, jį šitaip apibūdino: 


«+. jis turėjo būdą visa vardu šaukti, iš tos priežasties čia ir ten kam norint išpažinta teisybė parraukė prieš 
jį daugel neapkenčiančių žmonių, o kaip kožnas savo protu einantis, nepasiduodantis pralekiančioms dū- 
moms, bet vieną sykį paskirtu tikru keliu žengiantis, turėjo sutikti su kerštu ir visokiais geiduliais, skersai 
kelio stovinčiais.*? 


3 LA. Jucevičius, Raštai, p. 560. 
3 Tygodnik Powszechny, 1877, lietuviškas vertimas - Aušra, 1883, nr. 8/10, p. 242-248. 
« Cit. iš V. Bičiūnas, Kun. Jonas Katelė ir jo laikai, Kaunas, 1934, p. 294. 

Toks pat atkaklus ir aštraliežuvis vaizduojamas Strazdas ir iš žmonių lūpų užrašytuose pasako- 
jimuose. Antai Mykolui Rėmeriui du Astravo ir Kriūgiškio (viename iš tų kaimų gimė Strazdas) 
ūkininkai pasakoję, kad „kunigai nemėgę kun. Strazdo ir į jį žiūrėję iš aukšto, su paniekinimu, 
žodžiu sakant - nekęsdavę jo. Strazdas gi kunigams buvęs - “druska akyse', nes niekuomet 
nesitaikęs prie jų draugystės, nebuvęs jų kastos žmogus, nepaisant draugiškų su jais santykių, 
rėždavęs jiems tiesą į akis ir draugavęs kaip lygus su prastais žmonėmis. Strazdo asmuo varžęs 
kunigus, todėl nekęsdavę, jei jis į atlaidus arba šiaip kunigų susirinkimus atvykdavęs. Strazdas 
tačiau, nieko nepaisydamas, važinėjęs į atlaidus, ne kartą net tyčiomis, ir ten kunigams visokiu 
būdu įkyrėdavęs.“! Liudvika Didžiulienė užrašė tokį pasakojimą: Strazdas, vyskupo baramas, 
kad paprastais trinyčiais vilkėdamas niekinąs „kunigystės stoną“, atšovęs: „Kiek aš atsimenu, 
tai mūsų ganytojas Kristus neturėjo aukso lazdos nei violetų.““? Tai anekdotas, bet lygiai tokią 
pat drąsią vyresnybės pašaipą matome ir Strazdo 1819 m. „eksplikacijoje“, kur jis konsistorijai 
atsikerta, kad Aukščiausias Teisėjas „svarstys tiek prelatų, tiek ir eilinių dvasininkų darbus“. 
Vėlgi Strazdo 1819 m. rašytas pasiaiškinimas dėl eilėraščio „Pagrabas Palšio“ juk yra pasijuoki- 
mas iš jį tardžiusių. 

Kad Strazdo atšakumas galėjo prisidėti prie jo ištrėmimo Pažaislin, iš dalies galėtų rodyti 
Panemunio klebono B. Paplausko pavyzdys. Nors 1628 m. Obelių dekanato vizitacijos raporte 
dekanas jį labai nekaip apibūdino, prikišdamas, tarp kitko, neleistinus santykius su moterimis 
(su viena jis ir vaiką turėjęs), betgi drauge paminėjo, kad jis esąs švelnus bei lėtas ir visus nurody- 
mus be jokio pasipriešinimo priėmęs (Lagodny i powolny, wszystkie zalecenia bez žadnego oporu 
przyiąt). Tad gal dėl to dekanas ir pasitenkino siūlymu tik iškelti jį kiron vieton (Uwažaigc na 
zlą opinią w tem mieyscu, przez nie regularne z kobietami obcowanie zaciggnioną, naležaloby X. 
Poplawskiego przeniešč na inne mieysce). Strazdas toks nuolankus anaiptol nebuvo. 

Bergi Strazdas juk ir anksčiau buvo ne kitoks, kokį jį apibūdino dekanas 1828 m. raporte. 
Štai jau 1804 X 27 Vabalninko klebonas Antanas Emalinavičius savo raporte vyskupui siūlė 
Strazdą kaip „valkataujantį“ kunigą išsiųsti Žemaičių vyskupijon, iš kurios šis buvo atsikėlęs.“? 
1806 m. Strazdas susimušė su dvarininku Petraševskiu, o byla buvo pasiekusi Vilniaus konsistori- 
ją. 1807 IV 3 tas pats kun. Emalinavičius ir Upytės dekanas kun. Jonas Sarkevičius, pranešdami 
vyskupijai apie kunigų teologijos egzaminų rezultatus, Strazdą šitaip atestavo: 


... jau daug metų valkiojasi be jokių pareigų, nuolat kraustosi iš vietos į vietą, nesivežiodamas su savimi net 
brevijoriaus. Lankosi arlaiduose, be aprobatos klauso išpažinčių. Į Upytės dekanarą atsikraustė iš Ukmer- 
gės dekanato ir, kur tiktai buvo, niekur nieko gero, be demoralizacijos ir vaidų, nepaliko. Egzaminuoris 
neatvyko.“* 


Vilniaus vyskupas 1816 I rašė Šimonių filialistui kun. Petrui Valevskiui, kad „iš visur, iš dva- 
siškių ir pasauliečių, mane pasiekia žinios apie nepadorų kun. Antano Drozdovskio gyvenimą“, 
ir pavedė įsakyti Strazdui, kad „nustotų gyvenęs netinkamai, kaip juodadarbis, pasislėpęs miško 
užkampyje.“ Apie tą Strazdo gyvenimo laikotarpį vieno, jau anksčiau šiame rašinyje minėto, 
seno Strazdo dainų rankraščio įvade šitaip dėstoma: 


Lietuvių tauta, t. I, p. 536. 

2 Ten pat, p. 544. ž 

V. Vanagas, „A. Strazdas“, Švyturys, 1963, nr. 10, p. 12. 

“ V. Vanagas, „Kalba dokumentai“, Literatūra ir menas, 1963 VI 8, nr. 23. 
6 Ten par. 

„. aprynka sau wietu terp Szymaniu Myszku, Wilkamergies pawieto, ti sawam runkam dirba lauku, statia 
Trabas, giwena Szyltay gryczay, i Dougesnia niegieydia, ale ažu Matieryszki, gražiu sawa Gespadyni, su 
katru priugdia Strazdelu, buwa bartas, karatas no Biskupa, unt gala matunr, kad anas teysingas, niekam 
nienusidieda, nie ginia iam keyp pazdabaia giwintie.“s 


1818 m. Strazdui buvo iškelta byla dėl eilėraščio „Pagrabas Palšio“, dėl ko jis ne tik buvo 
nubaustas trijų dienų rekolekcijoms, bet ir turėjo aiškintis dėl savo gyvenimo. 1824 m. Harasi- 
mavičius apskundė Strazdą konsistorijai dėl muštynių. Ryšium su ta byla dekanui buvo pavesta 
pateikti raportą apie Strazdo gyvenimą, ištardžius jį patį ir prisaikdintus liudininkus. 1828 m. 
raporte dekanas minėjo, kad nuo 1823 m. jau tyrinėjo keturias Strazdo bylas, ir iš trijų Strazdas 
susilaukęs papeikimo. 

Savaime tad kyla klausimas, kodėl Strazdas tik 1828 m., jau sulaukęs senyvo amžiaus, o ne 
kada nors anksčiau buvo išsiųstas vienuolynan atgailauti. Ar čia pagaliau išseko dvasinės vyres- 
nybės kantrybė, ar ir kokie nors nauji dalykai prisidėjo? 

Labai įdomu sugretinti 1825 ir 1828 m. dekano raportus apie Strazdą. Vos treji metai skiria 
tuos raportus, rašytus dargi to paties dekano, bet jų nuotaika Strazdo atžvilgiu visai kitokia. 
1825 m. dekanas aiškiai stengėsi švelninti reikalą, gale netgi siūlydamas skirti Strazdui kokią ra-. 
mią altariją, kad neturėtų baigti gyvenimo tokiame dideliame skurde. To atlaidaus palankumo 
Strazdui nebėra 1828 m. raporte, kuriame Strazdas ne tik griežtai smerkiamas, bet ir siūloma 
jį visam amžiui uždaryti vienuolyne, kad nebebūtų papiktinimo. Per tuos trejus metus Strazdo 
gyvenimas išoriškai nepasikeitė, tik jis turėjo nemažą konfliktą su Vilniaus cenzūros komitetu. 
Dar 1824 V Strazdas įteikė Vilniaus cenzūrai savo lietuviškų ir lenkiškų eilių rankraštį. Cenzūra 
neleido spausdinti lietuviškų Strazdo eilių „dėl grubių žodžių, priešingų geram skoniui, ir sugre- 
tinimų, neatitinkančių valdžios dvasios, dainose Gegužėlė ir Giesmė apie revoliuciją 1812“, o 
lenkiškų - „dėl nesąmonių kalbos, skonio ir sveiko proto atžvilgiu“.“7 1824 VI 19 Strazdas parašė 
ant cenzūros komiteto skundą Vilniaus universiteto vadovybei (spaudos cenzūros reikalai Lietuvo- 
je buvo tada pavesti Vilniaus universitetui, kurio profesoriai buvo skiriami cenzūros komitetan), 
tarp kitko nurodydamas, kad „cenzorių pareiga ne tik paskubinti pasirašyti cenzūros leidimą, 
bet dar, jeigu jie mato būtinumą kai ką pataisyti, kiek įmanoma, palengvinti tai, nedelsiant ir 
nesityčiojant (kaip elgėsi su manimi). Tam patvirtinti, be priekaištų, kuriuos jie man darė savo 
butuose, pridedu nuorašą jų kritikos, kurioje, be grubių ir jų pareigoms netinkančių žodžių, tėra 
vien ambicija ir išsisukinėjimai, [byloją] prieš jų pareigas.“* 1824 IX 16 Strazdo rankraštis buvo 
pakartotinai įteiktas cenzūros komitetui, bet ir vėl nebuvo leistas spausdinti. Strazdas tikėjosi, 
kad jo eilėraščiai bus išspausdinti ir apie tai pasakojo 1825 m. jį tardžiusiam dekanui. Savo ran- 
kraščio likimu Strazdas susirūpino 1827 m., kada nuvyko Vilniun ir 1827 VIII 15 parašė skundą 
Vilniaus cenzūros komitetui, o 1827 VIII 28 Vidaus reikalų ministerijos cenzūros komitetui ir 
visai tokį pat skundą švietimo ministrui. Petrapilin siųstame skunde Strazdas, tarp kitko, rašė, 
kad „dabartinio Vilniaus komiteto narys Norbertas Jurgevičius, kaip matyti, nežinodamas nei 
savo padėties, nei cenzūros pareigos, nei visuotinės teisės, nei mano dvasiško luomo [...] ne tiktai 
nepagerbė, bet dar nepadoriais išsireiškimais išplūdo, apie ką liudytojus galiu nurodyti toje pačioje 
kanceliarijoje“.“? Žinant Strazdo būdą, netenka abejoti, kad jis neliko Jurgevičiui skolingas. 


š 


Lietuvių tauta, t. I, p. 535. 

Lietuvių literatūros istorijos chrestomatija, Vilnius, 1957, p. 309. 

8 Ten pat. 

9 V. Vanagas, „Nauja archyvinė medžiaga apie A. Strazdą“, Literatūra ir kalba, t. V, p. 447. 


a 

Žinoma, tokie aštresniais žodžiais susikirtimai galėjo tik stiprinti nepalankų nusistatymą Strazdn 
atžvilgiu. Pakartotinai (1824 IX 16) cenzūros komitetui įteikto Strazdo rankraščio lietuviškus eilė- 
raščius žiūrėjo kun. Juozas Giniotis, Vilniaus vyr. seminarijos prefektas. Taigi Strazdo konfliktas su 
cenzūra galėjo būti žinomas ir dvasinei vyresnybei, juoba kad pats Vilniaus vyskupijos administrato- 
rius dar neseniai (ligi 1822 m. vidurio) buvo ėjęs Vilniaus cenzūros komiteto pirmininko pareigas ir 
tada patyręs didelių nemalonumų iš rusų valdžios.?? 1822 m. policijos buvo sukonfiskuotas Vilniaus 
laikraščio Tygodnik Wilenski V 30 numeris su vienos prancūziškos knygos apie kelionę po Ispaniją 
vertimo ištrauka, kurioje rusų valdžios pareigūnai įžiūrėjo „labai užgaulią dvasiškijos ir bažnytinės 
vyresnybės pajuoką“. Caro įsakymu atsakingasis laikraščio redaktorius Aleksandras Žolkovskis 
buvo nubaustas vienu mėnesiu arešto. Klongevičius 1822 VIII 22 raštu Vilniaus mokslo apygardos 
kuratoriui kunigaikščiui Adomui Čartoriskiui aiškinosi leidęs anos apysakos vertimą spausdinti, 
neįžiūrėdamas ten nieko daugiau kaip nekaltą sąmojį. Toliau jis prašė kuratorių, jei prireiktų, už- 
tarimo, nes jis anaiptol nesąs nuolaidus, o kaip tik laikomas griežtu cenzorium. Ta proga išaiškėjo 
įvairūs kanceliariniai cenzūros komiteto apsileidimai, dėl kurių komiteto sekretorius buvo įspėtas, 
kad ateityje gaus pabaudas algos sąskaita. Pašalinimu iš cenzūros komiteto nesibaigė Klongevičiaus 
bėdos. Tuo laiku jis ėjo Vilniaus universiteto rektoriaus pavaduotojo pareigas, 1822 II pasitraukus 
pensijon rektoriui Simanui Malevskiui, ir galėjo turėti vilčių būti išrinktas rektorium. Švietimo 
ministras įsakė kuratoriui atleisti Klongevičių iš tų pareigų. Norėdamas sušvelninti nemalonumus, 
kuratorius pažymėjo savo rašte, kad Klongevičius atleidžiamas jo paties prašymu. 

Prisimenant visus tokius turėtus nemalonumus ir nuolat jaučiant įtaringos rusų valdžios priekabių 
grėsmę (beje, tuo metu Lietuvą dar sukrėtė įvairių gimnazijų mokinių ir studentų filomatų-filare- 
tų politinės bylos ir skaudus persekiojimas), suprantama, jog vilniškiams turėjo nepatikti tai, kad 
Strazdas skundėsi Petrapiliui, ir teko dėl tokio palyginti smulkaus vietinės cenzūros reikalo aiškintis 
aukštesnėms instancijoms. Labai būdinga, kad uolusis Strazdo talkininkas kovoje su cenzūra kun. 
Vincentas Valmikas, kuris ir pats skundėsi Petrapiliui dėl nėleidimo spausdinti kun. Aleksandro 
Butkevičiaus lietuvių kalbos gramatikos, buvo dėl to įspėtas. 1827 VI 4 Vilniaus vicedekanas kun. 
Justinas Venglevskis konsistorijai raportavo pranešęs Strazdui konsistorijos V 27 įsakymą, kad dau- 
giau nebedrįstų paikais raštais varginti aukštesnių valdžios įstaigų, kaip tai jis padaręs, skųsdamasis 
dėl Vilniaus cenzūros komiteto Švietimo departamentui ir Vyriausiajai mokyklų valdybai (... ažeby 
X. Walmik Wikaryusz Katedry Wilenskiey niewažyl się nadal niedorzecznemi pismami utrudzač 
wtadze wyžsze, jak to uczynit przez skargi na Komitet Cenzury Wilenskiey do Departamenta Na- 
rodowego ošwiecenia i Glėwnego Rzgdu Szkol zanoszone). Iš kun. Valmiko raštelio, pridėto prie 
Vilniaus vicedekano raporto ir patvirtinančio ano pranešimo gavimą, matyti, kad tai švietimo . 
ministras buvo pavedęs įspėti Valmiką, kad nesunkintų aukštesnių įstaigų skundais dėl Vilniaus 
cenzūros komiteto, o su savo prašymu kreiptųs į Vyriausiąjį cenzūros komitetą. 


Nižey podpisany daię ninieyszy Rewers vice Dziekanowi Wilenskiemu WJX-dzu Justynowi Weglewskie- 
mu, wtem: iž obiawi! Ukaz Konsystorza Rzymsko Katolickiego Duchownego 1-g0 Departamentu Maia 
17-o dnia za N-m 836 Nasraly przez ktėry Duchowne Kolegium w stosownošė przeloženia JW. Ministra 
Narodowego Ošwiecenia Giėwno Zarządzaiącego Duchownemi Dzietami Obcych wyznan i Kawalera, 
aby nieutrudzač wyžsze wiadze skargami na Komitet Cenzury Wilefskiey lecz aby udawač się z prošbą do 
Gliėwnego Cenzury Komitetu. W Czem ninieyszy Rewers wtasnorgcznie podpisuię. 

Vice Pretat Kapituly mnieyszey, Podkantor i Wikaryusz Katedry Wileūskiey, /-/ X. Wincenty-Martynian 
Janowicz, z Walmow Walmusow Walmik. 

1827 r. Junii 3-0 dnia. 


* Plg. S. Pigon, „Klopoty księdza cenzora“, Z dawnego Wilna, 1929, p. 29-42. 

Beje, tų pačių metų rudenį kun. Valmikas, prie kurio dvasinė vyresnybė turėjo ir daugiau 
priekabių, susilaukė nutarimo ištremti Augustavo vyskupijon, iš kurios jis buvo atsikėlęs Vilniun. 
Vicedekano pranešimą apie tai Valmikas patvirtino savo 1827 IX 20 rašteliu, pridėtu prie vice- 
dekano IX 20 raporto tuo reikalu Vilniaus vyskupijos oficiolui Mikuckiui (... czynię wiadomo 
ninieyszym Rewersem, W]mc. Xiedzu Weglewskiemu Wice-Dziekanu Wilenskiemu w tem, iž Ukaz 
Collegium 1-g0 Departamentu za N. 1447 Dnia 14 Wrzešnia nastaly z względem wyjazdu mego 
do Dyecezyi Augustowskiey obiawih).? 

Galėjo Vilniuje kilti mintis panašiu būdu atsikratyti ir Strazdo, kuris taip pat čia buvo gerokai 
įkyrėjęs. Tiesa, mes neturime kokių dokumentinių įrodymų (bent ligi šiol nėra tokių paskelbta), 
kad Strazdo kova su cenzūra būtų nulėmusi ar bent prisidėjusi prie nutarimo uždaryti jį vienuoly- 
ne, kaip buvo siūlęs savo 1828 V 15 raporte Obelių dekanas ir kaip 1828 VI 20 Klongevičius įsakė 
įvykdyti Ukmergės dekanui, betgi tokia išvada lyg ir pati peršasi gretinant aukščiau išdėstytus 
faktus. Kaip ten bebūtų, betgi Strazdo uždarymas Pažaislyje ir tuo pačiu atėmimas jam galimybės 
toliau bylinėtis su cenzūra išgelbėjo vilniškius iš nelabai malonios ir tikrai keblios padėties, kai 
Vilniaus mokslo apygardos kuratorius gavo švietimo ministro 1828 VI 14 raštą, kad Vyriausiasis 
cenzūros komitetas nepripažinęs Vilniaus cenzūros komiteto argumentų pakankamais ir neradęs 
pagrindo uždrausti spausdinti Strazdo eilėraščių. 


+++ 


Pranešdamas metropolitui Ciecišovskiui, kad įsakė Ukmergės dekanui Strazdą (ir kun. 
Lapinską) išvežti Pažaislio vienuolynan, Klongevičius savo 1828 VI 28 rašte dar pažadėjo rūpintis, 
kad jų laikymas vienuolyne nebūtų tik dėl akių, o griežtai prižiūrimas, ir apie tai informuosiąs 
Ciecišovskį (Będę dokladai starania, aby pobyt ich w Eremie nie na pozor, lecz rzeczywišcie byt 
šcišle strzežony. Iak to nasze staranie uda się, będę obowigzany doniešč wiernie IWPanu). Tad, 
trim mėnesiams nuo Strazdo uždarymo vienuolyne praėjus, Klongevičius IX 17 parašė Kauno al- 
taristui bei buvusiam dekanui (do dziekana wyslužonego) kanauninkui Pranciškui Sidaravičiui ir 
basųjų karmelitų ordino definitoriui kun. Liudvikui Garbovskiui, kad nuvyktų Pažaislin ir ištirtų, 
kaip vienuolyne laikomi 4 pasauliečiai kunigai (be Strazdo ir Lapinsko, ten dar buvo uždaryti du 
proto liga sirgę kunigai). Rašydamas apie Strazdą, Klongevičius nurodė, kad jis turįs daug ydų, 
o ypač tai, kad ar dėl nemokėjimo, ar gal dėl kažkokio įžūlumo mišias laikęs, praleisdamas ar 
pakeisdamas kanoną, ir esąs suspenduotas nuo mišių ir visų sakramentų administravimo. Pavedė 
ištirti, kaip Strazdas elgiąsis ir kaip su juo elgiamasi vienuolyne, kokį turįs butą ir patogumus. 
Jei tiesa, kaip pranešta, kad laikąs arklius ir žmogų, reikia įsakyti, kad parsiųstų į Kamajus ar 
kur nori, kad neapsunkintų vienuolyno, nes savo lėšų Strazdas neturįs, ir jų nėra iš kur paimti 
vienuolynui užmokėti. Strazdą reikia įspėti, kad susiprastų ir neužkietėtų nusikaltimuose prieš 
Viešpatį Teisėją. Kad būtų palenktas prie tikros atgailos, reikia jam duoti dažnus įspėjimus ir du 
kartus per metus kelių dienų rekolekcijas su atgailos sakramentu ir komunija. 


Poczwarte. Tamže z woli JW. Metropolity postany teraznieyszego lata X. Antoni Drozdowski wielu wadom 
podlegaizcy, a mianowicie tey, že nie umieiąc, czy tež przez iakąš zuchwalošė z opuszczaniem lub przemie- 
nianiem kanonu, Msze Swięte odprawowal. Ten suspeūdowany ode Mszy i od sprawowania wszystkich 


1 Cituotieji dokumentai apie kun. Valmiką iš rankraščių čia spausdinami pirmą kartą. 

Sakramentow. Wybadač się, iak zachowuie się, oraz iak z nim obchodzą się w Eremie, iakie ma mieszkanie 
i wygody. Ješli prawda, co donoszą, že utrzymuie przy sobie konie i cztowieka, to W WmPanowie przy so- 
bie rozkažecie odestac do Komay, lub gdzie chce, aby cigžaru nie przyczynič Klasztorowi, ile že iest on bez 
funduszu wlasnego, i niema skąd wziąč oplaty dla Klasztoru. Tego Kaplana iakie byto dotąd sprawowanie 
się, doniešč proszę, i Iemu dač przestrogi, aby się staral opamietač, i nie zatwardzal serca swego w przes- 
tępstwach przed Sędzią Bogiem. Dla skloniena go do prawdziwey pokuty, powinny bydž dawane częste 
przestrogi, i rekollekcye kilkudniowe ze dwa razy na rok, z doprowadzeniem do SS. Sakramentow pokury 
i Komunii. 


Sidaravičius su Garbovskiu, kiek užtrukę dėl pastarojo ligos, X 3 nuvyko Pažaislin ir X 5 
pasiuntė Klongevičiui išsamų pranešimą apie keturis ten uždarytus kunigus. Strazdui jie davę 
laikyti mišias ir patyrę, kad jis tikrai pamiršęs tiek mišiolo skaitymą, tiek įvairias apeigas, ar tai 
dėl savo senyvo amžiaus, nes sakėsi esąs 73 metų (taigi ir vėl paties Strazdo nurodytasis amžius 
nesutinka su jo 1763 metų gimimo data!), ar tai dėl ligos, kuria jau visus metus sirgdamas, mišių 
nelaikęs. Todėl pavedė kamalduliams, kad Strazdą pamokytų, ir mano, kad šiuo tarpu Strazdui 
dar negalima leisti laikyti mišių. Savo butu ir turimais patogumais Strazdas, kaip pats sakęsis, 
esąs visai patenkintas. Taip pat ir kamalduliai bei vienuolyne patarnaują pasauliečiai beveik visi 
vienbalsiai gyrę Strazdą, kad esąs visada blaivas, ramus, nuolankus, pamaldus; žodžiu tariant, 
ir vienuolynas Strazdu, ir jis savo buvimu ten esą patenkinti. Strazdas tikrai turėjęs trumpą laiką 
po savo atvykimo čia porą arklių ir žmogų, bet prieš šešias savaites jau parsiuntęs į Kamajus, 
kad nesudarytų nereikalingų išlaidų. Klongevičiaus nurodymu duodami Strazdui įspėjimus, kad 
nesukietintų savo širdies nusikaltimuose prieš Dievą, vizitatoriai radę Strazdą susigraudinusį, 
nusižeminusį ir visoms vyresnybės taisyklėms ir nurodymams paklusnų. Kad ir toliau eitų tuo 
pamaldumo ir nuolankumo keliu, vizitatoriai įpareigoję naujokų magistrą kun. Emeriką Burbą 
duoti Strazdui dažnus dvasinius persergėjimus ir du kartus per metus rekolekcijas. 


Po czwarte: W tymže Eremie Montis pacis z woli JW-o Metropolity i za zaleceniem J W-o Pana z dnia 20 
Czerwca teraznieyszego 1828-0 roku za N.373 WJX. Zubowiczowi Przeorowi tuteyszemu danem znaydu- 
iący się tu X. Antoni Drozdowski iakoby wielce wadom podpadaiacy a szczegėlnie mszą S. niedokladnie 
odprawuiący. Chcąc i my došledziė pomienionych wad iego wyznaczylišmy J XX. Przeora i Ex-Przeora, 
oraz Magistra Novitiorum i X. Korzeniewskiego, w obecnošci ktėrych i naszey došwiadczališmy azali 
aktualnie X. Drozdowski nieumie Mszy S. odprawowač? - Okazalo się isrotnie przez odprawowanie w 
obecnošci naszey Mszy Swietey, že czy ro dla wieku bardzo podeszlego, ktorego sobie JX. Drozdowski 
liczy lat 73, czyli tež dla choroby, ktėrą rok caly cierpiąc, Mszy S. nieodprawowal, atem samem tak czy- 
tač Mszal, jako tež Ceremonie per Rubrum przepisane licznie zachowywač przepomnial. Krėrego aby 
JJXX. Kamaldule do doskonalošci w tem doprowadzič posrarali się im przyporuczylišmy, a tym czasem 
pėki się w tem nie wydoskonali že niemože ieszcze Mszy S. odprawowač uwažamy. — Co się zaš tycze 
iego Zachowania się i z nim tu obchodzenia: iak Sam publicznie i prywatnie, przed nami wyznal, iž iest 
zupelnie kontent z mieszkania, i wygody, rėwniež i JJXX. Kamaldule i Osoby Swieckie w tym Klasztorze 
do uslug nayduiace się iednostėwnie prawie Wszyscy przyiemne pochwaly X-dzu Drozdowskiemu daią 
že iest zawsze trzezwy, cichy, pokorny, pobožny, slowem že Konwent z niego a on Z tuteyszego pobytu 
są nawzaiem zadowolnieni. - Rzecz pewna že X. Drozdowski przez krėtki czas po swoiem tu przybyciu 
trzyma! przy sobie parę Koni i Czlowieka, lecz te przed szešciu tygodniami, aby tu nie pomnažaly nie- 
potrzebnych wydatkėow, odesta! do Komay. - Wskutek i stosownie do zalecenia JW-o Pana daiąc my JX-u 
Drozdowskiemu zbawienne przestrogi ižby on niezarwardzal Serca swego w przestępstwach przed Bogiem 
znalezlišmy go skruszonego, upokorzonego i we wszystkim Prawidlom i Postanowieniom Zwierzchnošci 
nad sobą ulegtego, iednakowož dla poprowadzenia onego tąž drogą pobožnošci i pokory daley, za Dyrek- 
tora iemu JX. Emeryka Burbę Magistra Novitiorum tureyszego Eremu do dawania częstszych przestrėg 
Duchownych i Rekoliekcyi kilko-dniowych ze dwa razy na rok z doprowadzeniem do SS. Sakramentow 
Pokuty i Kommunii zobowiązališmy. 

Vis dėlto, nors vyskupijos paskirrieji vizitatoriai rado, kad Strazdas buvęs visiškai patenkintas 
savo buvimu vienuolyne, iš tikrųjų taip toli gražu nebuvo. Strazdas nerimo uždarytas vienuolyne 
ir 1829 V 12 pasiuntė Klongevičiui tokį raštą: 


1790 metų rugsėjo 15, turėdamas Vilniuje bylą, mirus mano a.a. tėvui, išvykau Vilniun. Man ten bebū- 
nant, iškilo revoliucija, dėl kurios mano grįžimas Žemaitijon buvo sukliudytas, nes magna persecutio facta 
est in sacerdoris [kilo didelis kunigų persekiojimas. Plg. Facta est auten: in illa die persecutio magua in 
ecclesia, guae erat Jerosolymis (Apaštalų darbai, 8:1) - Tą dieną prasidėjo didelis persekiojimas Bažnyčios 
Jeruzalėje (Skvirecko vertimas)], ir todėl buvau priverstas gauti iš Varšuvos nuo a.a. kunigaikščio Stepo- 
no [t.y. Žemaičių vyskupo kunigaikščio Srepono Jono Giedraičio, ilgą laiką gyvenusio Varšuvoje ir iš ten 
valdžiusio vyskupiją] dimissioralis [išleidimo iš diecezijos raštą], kurio nuorašą pridedu [ro dokumento 
nuorašą Strazdas jau buvo pateikęs anksčiau, ryšium su byla dėl eilėraščio „Pagrabas Palšio“. Kadangi 
dimisijos raštas daruotas 1790 IX 15, Strazdas turėjo būti jau anksčiau atvykęs Vilniun, jei jau būdamas 
Vilniuje, kaip rašo, buvęs priverstas išsirūpinti dimisiją iš Zemaičių diecezijos). 

Mensa provisionalis [išlaikymas] paskirta dabartinio oficiolo Šviesiai Dauggalio (Jašnie Wielmožnego] 
Gailevičiaus [Bonaventūro Gailevičiaus, 1752-1834, oficiolo nuo 1808] klebonijoje. 

Mano brolio testamentas toks: Šių merų kovo 1 dieną lenkų kariuomenės majoras Juozapas Droz- 
dovskis, Jūsų brolis, persiskyrė visos mūsų šeimos gailesčiui su šiuo pasauliu. Būdamas bevaikis, užrašė 
altarijai savo nuosavybę, kuri be judamojo turto siekia du tūkstančius sidabro talerių. Jo testamento 
patvarkymas toks. - Kunigas Antanas Drozdovskis, mano mieliausias brolis, tegul paima viso turto sa- 
vąją dalį, kuri jam priklauso, tai yra tūkstantį sidabro talerių be judamojo turto, kuris yra sąraše; juk ta 
altarija pagal prigimtinę teisę niekam kitam, tik jam priklauso. 

viesiausias [Jašnie Ošwiecony] kunigaikštis vyskupas [t.y. Zemaičių vyskupas Juozas Arnulfas Gied- 
raitis] dažnai prisimena, kodėl kunigas Drozdovskis negrįžrąs namo; argi tas toks ilgas misionieriavimas 
svetimoje diecezijoje tarp mažiau pažįstamų žmonių jam neįkyrėjęs? Argi ne geriau, namie sėdint ir dar 
naudojantis mano palankumu, darbuotis ir dauginti žemaičių kalbos literatūrą, negu svetimus kampus 
trinti ir dar be mažiausio atpildo. Jau seniai turi moralines daineles žemaičių kalba, o dabar gavo du eg- 
zempliorius žemaičių kalbon Jūsų išversto Berlamino [t.y. Bellarmino] katekizmo [Pamokslas krikszczio- 
niszkas isz wales Klemensa VIII Popiezaus Kuniga Roberta Bellarmina Societatis Jesu Kardynota Trumpay 
surinktas, o dabar isz Linkiszko unt Letuwiszku ležuvi par Kuniga Untanu Drazdowska isztlumoczitas. 
Wilniuy 1818]. Tarp kitų dainelių labiausiai mėgstu „Ey Diewe Diewulaytis.“ 

Darbavausi, kiek galėdamas, šioje Vilniaus diecezijoje, tad drąsiai galiu pasakyti su šventu Povilu: 
Argentum et aurum, aut vestem nullius concupivi, sicut ipsi scitis [Apaštalų darbai, 20:33-34; aš ne- 
geidžiau nė kieno sidabro, aukso ar drabužio, kaip Jūs patys žinore (Skvirecko vertimas)]. Buvo duotos 
man dvi klebonijos, buvau kviestas akademijon profesorium, bet marydamas, guod messis mulra messo- 
res autem pauci [plg. Tunc dicit discipulis suis: Messis guidem multa, operarii autem pauci (Evangelija 
pagal Marą, 9:37; pan. Evangelija pagal Luką, 10:2) - Tuomet jis kalbėjo savo mokytiniams: Pjūtis, 
tiesa, didelė, ber darbininkų maža (Skvirecko vertimas)), atsisakiau, ir todėl innocens et mundo corde 
[plg. Innocens manibus et mundo corde (Psalm. 23:4) - Tas, kurio rankos nekaltos ir širdis nesutepta 
(Skvirecko vertimas)] nesu Vilniaus diecezijai nė šilingo skolingas. Nuolarinės revoliucijos per daug 
ilgai tą mano buvimą užėmė; dabar gi gegužės laiku nusprendžiau atlikti jūros maudynės ir sutvarkyti 
reikalus, kurie man tenka. Dariau tai todėl, kad nebūtų pasakyta, jog atėjau į šią dieceziją kokių turtų 
ieškoti, - absit hoc a me [I Karalių knyga, 2:30 - Tebūna tai toli nuo manęs (Skvirecko vertimas)]. Non 
propter usum sed propter Jesum [ne dėl naudos, bet dėl Jėzaus] gyvenau. Mano uždavinys buvo - omnia 
ut stercora arbitrari ut tantum Christum lucrifaciam et prodessem fidelibus [viską mėšlu laikyti, kad 
tik Kristų laimėčiau ir tikintiesiems padėčiau. Plg. ... omnia detrimentum feci, et arbitror ut stercora, 
ut Christum lucrifaciam (Pilypiečiams 3:8) - išsižadėjau visa ko ir laikiau lyg mėšlu, kad laimėčiau 
Kristų (Skvirecko vertimas)]. 

Esu Šviesiai Dauggalio Pono Geradario žemiausias tarnas 

/-/ kun. Antanas Drozdovskis 

1829 m. gegužės 12 iš Pažaislio. 

Prie laiško pridėtas Strazdo prierašas, kad nuolankiai prašo atsiųsti leidimą vykti į Žemaitiją 
ir kad Varnių seminarijai esąs skolingas 150 sidabro talerių. 


Jašnie Wielmožny Panie Dobrodzieju. 


Roku 1790 Seprembra 15. maiąc proceder w Wilnie po š.p. Oycu moim wyjechalem na sprawę do Wil- 
na. Intraktu pobytu mego nastąpila Rewolucya, przez ktėrą zostal powrėt m6y na Žmuydž zatamowany, 
poniewaž magna persecutio Facta est in Sacerdotis: a zatym przymuszony zostalem uzyskač Dimissioralis 
z Warszawy od S. P. Xigcia Stefana, ktėrey kopię dolączam. - Mensa provisionalis Iokowana na Probust- 
wie žyiącego Jašnie Wgo Goylewicza teraznieyszego Officyala. - Testament Brata moiego, taki: Dnia 1go 
Marca Roku bležącego Jozeff Drozdowski Major Woysk Pols. Brat Pariski požegna! ten šwiac, žalem caley 
naszey Familij, Maiąrek swėy zapisal na Altaryą jako bezdzietny, ktėry prėcz Ruchomošci wynosi na dwa 
tysiące talarow Birych sr. - Dyspozycya testamentu Jego taka. - Xiądz Antoni Drozdowski Brat mėy nay- 
milszy niechay odbiera swoią Schedę calego Maiatku jaka mu się naležy, to jest tysiąc talarow Bitych sr. 
prėcz ruchomošci jaka się nayduie na Regestrze; wszakže ta Altarya prawem naturalnym nikomu Innemu 
Jak się jemu naležy. - Jašnie Oswiecony Xiąže Biskup często spomina, zaco niewraca się Xiądz Drozdowski 
do Domu czyž ta Missyonarka tak diuga nie naprzykrzyla się Onemu ile w obcey Dyecezyi migdzy mniey 
znaiomym narodem; czyžby nie lepiey w Domu siedząc pracowač i pomnažač literaturę Zmuydzkiego Ję- 
Zyka ato przy moich względach, niželi cudze kąty wycierač ato bez naymnieyszey Rekompensy; piosenki 
moralne w Žmuydzkim Języku, ktėre juž ma dawno a teraz Karechism Berlamina [!] na Zmuydazi Język przez 
Pana t!tumaczony dwa exemplarze dostal między innemi piosenkami lubię naywięcey Ey Diewe Diewulayris 
etc. - Pracowalem ile možnošci moiey w tey Dyecezyi Wileūskiey šmialo wigc mogę się odezwač z Swigtym 
Pawtem Argentum et Aurum, aut vestem nullius concupivi, sicut ipsi scitis. - Dawano dwie Plebanie wezwany 
bylem do Akademij na Professora, aže widzialem guod messis multa messores autem pauci rekuzowalem -a 
zatym innocens et mundo Corde w niczym w Dyecezyi Wilefskiey nie zawinitem ani szeląga. Rewolucye 
ciągle zaięly te moie pomieszkanie až nadto dlugo; teraz zaš w majowy czas postanowilem morską kąpiel 
odbyč i zalatwič interessa jakie są przedemną - czynilem to dlatego ažeby nie powiedziano že przysziem 
do tuteyszey Dyecezyi szukač niejakich bogacrw, - absit hoc a me non propter usum sed propter Jesum 
mieszkatem - moy przedmiot byt omnia ut stercora arbitrari ut tantum Christum lucrifaciam et prodessem 
Fidelibus. - Jestem Jašnie Wielmožnego Pana Dobrodzieja Naynižszym stugą. - 

/-/ X. Antoni Drozdowski 
Proszę naypokorniey JW. nadestač dla mnie Literas Passus na Žmuydž. Winien iestem do Seminarum 


Wornianskiego 150 Tall. sr. [...] rozliczyč. 
Roku 1829 Maja 12 z Požayscia. 


Cituotasis laiškas rašytas ne Strazdo ranka; jo tėra parašas ir trumpas prierašas. Kitam ra- 
šant pagal diktavimą ar net pagal laisvą pasakojimą, laiškan bus įsibrovę tam tikri stilistiniai 
nesklandumai. Šiaip jau laiškas duoda daug naujų ir įdomių duomenų Strazdo biografijai. Tik 
visa bėda ta, kad ne visada lengva pasakyti, kur čia tikri faktai, o kur Strazdo fantazavimas ar 
net ir patyčios; palyginkite laiške minimas jūros maudynes; o kad Strazdas dvasinei vyresnybei 
skirtuose raštuose nevengė tokios pašaipos, akivaizdžiai rodo, pvz., jo 1819 VII 19 pasiaiškini- 
mas dėl eilėraščio „Pagrabas Palšio“. 

Cituotasis 1828 V 12 raštas iškelia vėl naują Strazdo biografijos problemą, būtent, iš kurio gi 
krašto yra kilęs Strazdas. Tiesa, Liudas Jucevičius 1841 m. išspausdintoje Strazdo apybraižoje 
buvo užsiminęs, kad Strazdas kilęs iš Žemaičių, iš Telšių apskrities. Betgi šiaip jau (ypač Basana- 
vičiui paskelbus Kriaunų bažnyčios knygose Romerio surastą Strazdo krikšto metriką) nebuvo 
jokio abejojimo, kad Strazdas buvo tikras aukštaitis rytietis, gimęs kaimę prie Sartų ežero. Tačiau 
aukščiau cituotame rašte ne tik reiškiamas didelis Strazdo noras grįžti į Žemaičius, betir tolydžio 
pabrėžiami artimi Strazdo ryšiai su tuo kraštu. Pvz., ten rašoma, kad Žemaičių vyskupas dažnai 
užsimenąs, ko Strazdas negrįžtąs namo; negi jam neįkyrėjęs misionieriavimas svetimoje diecezijo- 
je ir tarp mažiau pažįstamų žmonių. Be to, laiške minimame eilėraštyje „Ey Diewe Diewulaytis“ 

Strazdas tvirtino esąs „tikras Žiamaytis isz moczias ir isz tiewa“. Šito eilėraščio, pavadinto „Du- 
ma X. Drozdowskiego, tęskniącego do oyczyzny“ (Kun. A. Drozdovskio, tėviškės besiilginčio, 
giesmė), tekstas buvo jau po Antrojo pasaulinio karo aptiktas Lietuvos mokslų akademijos bib- 
liotekos rankraštyne, vienoje asmeninėje Lietuvos archeologo Eustachijaus Tiškevičiaus byloje 
ir Vlado Abramavičiaus paskelbras Pergalėje.?? Eilėraščio faksimilė buvo įdėta Lietuvos mokslų 
akademijos 1957 m. išleiston Lietuvių literatūros istorijos chrestomatijon (p. 304). Buvo rastas 
dar ir kitas eilėraščio variantas su lietuviška antrašte - „Barnis Drazdausko ant lietuvių“. Žemiau 
pateikiame (dabartine rašyba) pirmąjį variantą: 


Ach Dieve Dievulaitis, 
Esmu rikras žemaitis 
Iš močios ir iš tėvo, 
Apsakysiu dėl Dievo. 


Apsakysiu rą visa, 

Ką kentėjau ir kęsiu; 
Apsakysiu kelelius, 
Visus mano vargelius. 


Akytės mano mielos, 

Kojos procauninkėlės, 
Priminkit visas vietas, 

Kaip kartus dėl man svietas. 


Devyniasdešimtuose metuos, 
Kaip esmi iš tos vietos, 
Lietuvon iš Žemaičių 

Ėjau su didžiu kraičiu; 


Su didžiu razumėliu, 

Su jauniausiu viekeliu, 

Su šviesiausiom akelėms, 
Su greičiausiom kojelėms. 


Ne vieną kartą išalkti, 
Ne vieną kart nušalti, 
Ne vienas buvo kartas — 
Sunkiai esmu nubartas. 


Ėjau aš po bažnyčias, 
Lietuvos kazalnyčias, 
Kaip bitelė siausdamas, 
Ant pakūtą vesdamas. 


Kaipo paukštelis čilbėjau, 
Apie Dievą kalbėjau, 


Kaip tikras apašralas, 
Tai mano giesmės galas. 


2 1949, nr. 3, p. 75; išspausdintas buvęs jau ir Tiesoje, 1948 IV 11, nr. 86. 

Lietuvoj pikti žmonės, 
Netur prie sau malonės, 
Nerur mielaširdystės, 

O labiausiai žmonystės. 


Sugrįšiu ing Žemaičius, 
Palikęs brangius kraičius, 
Palikęs jauną vieką, 

Visą mano patieką. 


'Šauksiuos ant Giedraitį, 

(Tėvą visų) žemaitį, 
auksiuosi ing tėviškę, 

Palikęs žvėris miške. 


Eilėraštyje minimi kai kurie neabejotini Strazdo biografijos faktai; pvz., kad 1790 m. jis at- 
vykęs „Lietuvon iš Žemaičių“, kad ne kartą buvęs „sunkiai nubartas“, kad ėjęs „po bažnyčias, 
Lietuvos kazalnyčias“ (t-y. sakyklas). Tačiau nepatikima, kad Strazdas buvęs „tikras žemaitis“; 
nebent susirastų kokie neginčijami jo žemaitiškos kilmės dokumentai. Tradicija neabejodama siejo 
Strazdą su kraštu prie Sartų ežero. 1908 VI 8/21 Mykolas Romeris rašė Jonui Basanavičiui: 


Kai gimimo vieta kun. A. Strazdo, tai, kaip priimta jau literatūroje, taip ir anot žmonių pasakojimu, nurodo- 
ma Astravo kaimas, kuris stovi palei Sartų ežerą. [...] Mano gi tėvas sako, jog kun. Antanas Strazdas buvęs 
gimęs ne Astrave, bet Kriūgiškio kaime, stovinčiame palei tą pat ežerą, netoli Astravo. Abu širuodu kaimu, 
Astravas ir Kriūgiškis, baudžiavos laikais priklausė Kriaunų dvarui; o šitas dvaras, kurs nūnai yra vokiečio 
Lisanderio rankose, 1865 m. buvo mūsų giminės savastis, ir kun. Ant. Strazdo gimimo laiku jį valdė mano 
prabočius Steponas Daminykas Roemeris. Mano tėvas, taip tvirtindamas apie kun. Strazdo gimimą Kriūgiš- 
kyje, remiasi mūsų giminės tradicija. [...] Astrave, kaip man Kriaunų kun. klebonas pasakojo, regis, esanti 
likusi ir pati tradicija apie vietą, kur stovėję Strazdo namai, kuriuose gimęs poetas.?? 


Sartų paežerėje ir vėliau tebegyveno artimieji Strazdo giminės palikuonys. Kitame laiške 
(1908 VIII 29 /IX 11) Rėmeris taip rašė Basanavičiui: 


Apie kun. Strazdo gimines man pasisekė iš surinktų smulkių žinių maždaug šioks išvedimas sutaisyri. Jo tėvas 
Jonas Strazdas buvęs Kriaunų dvaro valdytojo Roemerio baudžiauninkas, turėjęs tada ūkį Astravo kaime; 
jo žmona vadinusis Sofija. Jonas ir Sofija Strazdai turėję dvejetą vaikų; vyresnysis sūnus Antanas išėjęs kuni- 
guosna; duktė Marė ištekėjus už tų pačių Roemerių baudžiauninko Kazio Kauzanavičiaus, kurs apsigyvenęs 
buvo Kriūgiškio kaime, pusantro varsto nuo Strazdų gimtinės, [...] Jų tėvams mirus, dvarininkas Roemeris 
ant Strazdų ūkio pasodino kitą, svetimą šeimyną. Šiandien Astrave ant Strazdų ūkio ir sodybos gyvena Lei- 
kų giminė. [...] Marė Kauzanavičienė [...] antrą kartą ištekėjo už Muraškos. Iš Muraškos Marei gimė dvi 
dukteri [-..]. Vyresnysis pirmojo Marės vyro sūnus Andrius Kauzanavičius [...] mirė 1907 m., būdamas 90 
su viršum metų senelis. Jam mirus, gyvena ten [Kriūgiškyje] ir dabar jo sūnus Juozas Kauzanavičius."* 


Romerio surankiotos žinios apie Strazdų giminę akivaizdžiai prieštarautų teigimui, kad Strazdas 
būtų žemaitis, pats vienas atkilęs Rytų Lietuvon. 

Entuziastingas Strazdo gerbėjas ir žinių apie jį rankiotojas kun. Jonas Katelė, ilgametis Pa- 
nemunėlio parapijos (taigi artimos Strazdo tėviškei) klebonas, 1877 m. išspausdintoje Strazdo 


* Lietuvių tauta, t. I, p. 530-531. 
* Ten par, p. 533. 

apybraižoje nurodė Strazdą gimus 1763 VI 4 Astravo kaime, Kriaunų parapijoje. Vėliau Kriaunų 
bažnyčios knygose Romeris surado Strazdo krikšto metriką. 

Aiškinantis Strazdo kilmės klausimą, labai svarbi yra ano meto Obelių dekano (be abejo, gerai 
informuoto apie Strazdą asmenį) užuomina 1828 V 15 raporte, kad Strazdas esąs iš to dekanato 
neturtingos ir žemos kilmės (atseit valstiečių) giminės (X. Drozdowski rodem z tego Dekanatu 
familii ubogiey i nizkiey). Tad nėra pagrindo tikėti, kad Strazdas būtų buvęs Jeziežos herbo ba- 
joras (Kacpero Niesieckio ir Adamo Bonieckio herbynuose nurodoma, kad to herbo (Jezierza) 
Drozdovskių giminė gyvenusi Mozūruose). Taip pat ir tai, ką Strazdas rašė apie savo tariamąjį 
brolį Juozapą Drozdovskį, „lenkų kariuomenės majorą“, ir jo palikimą altarijai, kuri Strazdui 
turinti priklausyti, reikia laikyti Strazdo prasimanymu įtikinėjant vyskupiją, kad būtų išleistas 
iš Pažaislio vienuolyno Žemaitijon. 

Labai įdomu, kad pats Strazdas aiškiai vengė tiksliau nurodyti savo gimimo vietą. Antai 1819 m. 
„eksplikacijoje“ į įsakmų klausimą, „iš kur kilęs“, faktiškai neatsakė, nes nurodė savo kilmės vietą 
buvus „Augustui III viešpataujant Lenkijos Karalystei priklausančiame krašte, o šiandie esančiame 
laimingai mums viešpataujančio Maloningiausio Monarcho Aleksandro I valdžioje“; tai galėjo juk 
būti bet kuri Lietuvos vieta - tiek Zemaičiuose, tiek ir Aukštaičiuose. Toliau savo toje „eksplikacijo- 
je“ Strazdas suminėjo, kad „savo jaunystėje mokslus ėjo Kuršo Kunigaikštystėje“. Katelė tas Kuršo 
vietas tiksliau nurodė: Strazdas mokęsis pas jėzuitus Alūkstoje, o paskiau Krėslavos kunigų semina- 
rijoje. Jei Strazdas tikrai būtų gimęs ir augęs Žemaičiuose, būtų sunkiau patikima, kad jis pradinį 
mokslą būtų ėjęs kažkur tolimoje Alūkstoje, kuri betgi nuo Kriaunų parapijos ne per toliausia. 

Dar vienas dalykas iškyla ryšium su Strazdo 1829 V 12 raštu, būtent, jo santykių su Žemaičių 
vysk. Juozu Arnulfu Giedraičiu klausimas. Kaip žinome, vysk. Giedraitis ne tik domėjosi lietu- 
vių raštija ir pats kai ką rašinėjo, bet taip pat palaikė ryšius su kitais žemaičių literatais, savo 
asmens autoritetingumu (jis vyskupas ir kunigaikštis) teikdamas lieruviškajam sąjūdžiui nemažo 
svorio žemaičių bajorų akyse. Antanas Klementas 1810 m. siuntė jam lietuvišką eiliuotą sveiki- 
nimą vardinių proga, nes „kaip vyskupui Žemaičių, taip prider mūsiškai atduoti donį tikrą, bet 
ne jau lenkiškai“. Su Dionizu Poška Giedraitis, Simano Stanevičiaus liudijimu, ilgesnį laiką lie- 
tuviškai net korespondavęs. Kun. Antano Savickio eilių rinkinio rankraštyje yra du eilėraščiai, 
skirti Giedraičiui. Yra išlikęs ir Telšių apskrities teisėjo Jono Kobeckio humoristinis eilėraštukas 
Giedraičiui. 

Su šiuo Giedraičio apibūdinimu gražiai derintųsi ir Strazdo laiško užuomina, kad Giedraitis 
domėjęsis j jo dainomis ir raginęs grįžti į Žemaičius, kur galėtų „dauginti Ž žemaičių kalbos litera- 
tūrą“, naudodamasis Giedraičio palankumu. Nežinia tačiau, kiek čia galima pasitikėti Strazdu, 
kuriam juk rūpėjo pabrėžti savo ryšių su Žemaičių vyskupu artimumą, kad greičiau būtų išleistas 
iš vienuolyno. Kad ryšius su Giedraičiu Strazdas vis dėlto turėjo ar bent žinojo apie jo palankumą 
lietuvių raštijai, neabejotinai rodo tai, kad 1824 m. cenzūrai įteiktąsias „pastoralines arijas“ Straz- 
das buvo dedikavęs Giedraičiui (Dedykacya J.O.X. Jėzefowi Giedroyciowi Biskupowi Księstwa 
Zmuydzkiego i Kawalerowi rožnych orderėw. Arye pasterskie"“>). Beje, ir 1814 m. išspausdintas 

„Giesmes svietiškas ir šventas“ Strazdas buvo dedikavęs Giedraičiui, tik ne vyskupui Juozui Ar- 
nulfui, o kanauninkui Gasparui. 

Strazdo laiško, Vilniuje gauto 1829 V 14, paraštėje pieštuku pridėta pastaba, kad reikalas bū- 
siąs išspręstas, kai būsianti Pažaislyje vizitacija (Będzie wizyta w Požaysciu wtedy rostrzygnie się 
interes). Nesulaukdamas atsakymo, Strazdas 1829 VIII 5 vėl pasiuntė Klongevičiui raportą: 


* Plg. Literatūra ir kalba, t. V, p. 448. 

Š.m. liepos 10 baigiau skirrąsias rekolekcijas. Anksčiau rašiau Šviesiausiajam Ganytojui, bet pasekų nesu- 
laukiau. Kentėjimas mano toks didelis, kad visai nesiderina su mano amžium nei cum processu vitae meae 
Įsu mano gyvenimo eiga]. Akimis visai nusilpau, kad vos kelią prieš save temarau. Bijausi, kad netrukus 
nereiktų vadovo, nes neturiu jokių priemonių pagelbėti, ir taip oblivioni datus sum (plg. Oblivioni datus 
sun tanguam mortuus a corde (Psalm. 30:13); naujame Biblinio insrituto 1945 m. vertime: Oblivione excidi 
ex corde, guasi mortuus. - Užmiršimu aš iškritau iš širdies, kaip numirėlis (Skvirecko vertimas)Į, heu mihi 
[(Psalm. 119:5) - deja, man (Skvirecko vertimas)). Ir štai krikščionybės prieglobstyje non est gui eripiat 
negue salvum faciat [nėra, kas išlaisvintų ir išgelbėtų. Plg. Speravit in Domino, eripiat eum, salvum faciat 
eum, guoniam vilt eum (Psalm. 21:9); naujasis 1945 vertimas: Confidit in Domino: liberet eum, eripiat eum, 
si diligit eum. - Jis pasitikėjo Viešpačiu: tegu išlaisvina jį, teišgelbėja jį, jei jį myli (Skvirecko vertimas)|. Nu- 
blokštas svetiman kraštan guasi ignotus [tartum nežinomas], nematau nė dalelės savo padėties [turtelio?], 
įgyto sunkiu vargu ex sudore vultus [Plg. In sudore vultus tui vesceris pane (Pradžios knyga, 3:19) - Savo 
veido prakaite tu valgysi duoną (Skvirecko vertimas)]. Victum [pragyvenimą, maistą], tiesa, turiu, bet kai 
dėl amictum [aprangos], esu panašus į sektantus adamitus [tai jau šv. Augustino ir kitų minėta sekta, kuri, 
praktikuodama nuogumą, manė grįžti į pirmykštę nekaltybę rojuje]. Priorą turiu labai maloningą ir dorą, 
kurį teisingai galima pavadinti antru Tobijum. Nieko tad neprašau Jūsų Ganytojiškos Malonės, tik paliudi- 
jimo, kad buvau šioje diecezijoje, o nors ir keliais vilkčiaus elgetaudamas į savo dieceziją Žemaitijon. 


Sis laiškas rašytas ir pats parašas padėtas ne Strazdo ranka. Matyt, jis tikrai, kaip ten rašė, 
buvo labai nusilpęs akimis. 


Nominatowi Biskupowi Suffraganowi Wileūskiemu Rządzącemu Dyecezy4 Wileriską y Kawalerowi - Jašnie 
Wielmožnemu Imsci Xigdzu Jędrzejowi Klągiewiczowi - 


Xigdza Antoniego Drozdowskiego Rapport. - 

Julij 10 roku biežącego zakączylem wedle przeznaczenia rekollekcye. Pisalem uprzedniey do JWo Pas- 
terza, ale skutku nie odebratem. Cierpienie moie až do zbytku, tak, že ani z wiekiem, ani cum processu 
vitae meae wcale niezgadza się. Na oczy zupelnie upadlem, tak že ledwo drogę przed sobą widzę, Igkam 
się ažeby wkrėtce nie byla by potrzeba prowodyra, a zaš do zaradzenia onym nie nayduię žadnego srodka 
y tak oblivioni datus sum, heu mihi! Ato na tonie Chrzešcianskim non est gui eripiat negue gui salvum 
faciat, - oderwany iestem od znaiomych, przyjacio! y Dobrodziejėw moich. Zarzucony w obcy Kray guasi 
ignotus - cząstkę sytuacyiki moiey przez gorzką mękę ex sudore vultus zdobytey nie widzę. Vicrum wpraw- 
dzie mam, ale co ad amictum wychodzę na Adamitow Sektarzow. Przeora mam bardzo milošciwego y mo- 
ralnego, ktėrego sprawiedliwie možno nazwač drugim Tobiaszem. O nic tedy nie proszę Waszey Pasterskiey 
Mošci, jedno o pošwiadczenie, že bylem w tey Dyecezyi, a choč kolanami powlekę się žebruiąc do swoiey 
Dyecezyi na Žmuydė. 

Xiądz Antoni Drozdowski 

Dnia 5 Augusta 1829 r. 


Nesulaukdamas palankaus atsakymo ir į savo antrąjį raštą, Strazdas savavališkai pasišalino iš 
vienuolyno ir grįžo į Kamajus. 1829 IX 20 Klongevičius pranešė Obelių dekanui sužinojęs, kad 
Strazdas pasirodęs Kamajuose, nors Klongevičius ir nedavęs sutikimo išleisti jį iš vienuolyno. Te- 
gul dekanas paskelbiąs savo dekanate, kad Strazdui kaip suspenduotam niekur nebūtų leidžiama 
laikyti mišių ir administruoti sakramentų. Jeigu Strazdas persikeltų į kurį kitą dekanatą, tegul 
Obelių dekanas tada įspėja atitinkamus dekanus. Ligi tolesnio potvarkio Strazdas tegul sėdįs 
Kamajuose ir tegul vietos klebonas žiūrįs jo elgesio. 


Doszla mię wiadomošė že X. Antoni Drozdowski pokazat si w Komaiach. Ja nie datem pozwolenia uwolnič 
go Zeremu XX. Kamaldulow; znač že prywatnie wyiechal. Dopomnę się Ja u przetožonego, iak i czemu 
uwolnil: a tym czasem zalecam Wu WMPanu ogtosič w swoim Dekanacie, žeby ni ottarza ni sprawowania 
SS. Sakramentėw X. Drozdowskiemu nigdzie nie pozwalano iako suspendowanemu. Ješliby przeniėst się 
w inny krėry Dekanat w takim razie WWPan ostrzežesz Dziekanow. - Niechay siedzi w Komaiach do dal- 
szeg0 rozporządzenia, i niechay JX. Pleban mieyscowy ma oko nad iego postępowaniem. 

Parašė Klongevičius ir Pažaislio vienuolyno viršininkui kun. Zubavičiui (1829 IX 29), parei- 
kalaudamas kuo skubiausiai paaiškinti, kaip tai galėjo įvykti, kad Strazdo nebėra vienuolyne 
(Doszda do mnie wiadomošsč že X. Drozdowski nie iest iuž w Eremie. Jak się to stač moglo bez 
mego zezwolenia, WWPan iak nayrychley dasz explikacyą). 

Iš turimųjų dokumentų ne visai aišku, kuriam laikui Strazdas buvo išsiųstas Pažaislio vienuo- 
lynan. Obelių dekanas savo 1828 V 15 raporte metropolitui Ciecišovskiui siūlė Strazdą uždaryti 
vienuolyne visam laikui (12 zawsze). Klongevičius, 1828 VI 20 Ukmergės dekanui įsakydamas 
pristatyti kun. Lapinską ir Strazdą Pažaislio vienuolynan, pažymėjo, kad Lapinskas konsistorijos 
teismo buvęs nuteistas vieneriems metams (skazany byt na catoroczne rekollekcye), o termino, 
kuris buvo skirtas Strazdui, nenurodė. Betgi dekanas, 1828 VI 30 atsakydamas Klongevičiui, 
rašė gavęs jo įsakymą pristatyti Pažaislio vienuolynan kun. Lapinską ir Strazdą (taigi abu) meti- 
nei atgailai. 1828 IX 17 rašydamas kun. Sidaravičiui, kad ištirtų, kaip laikomi keturi Pažaislyje 
uždarytieji kunigai, Klongevičius nurodė, kad kun. Lapinskas nuteistas metinei atgailai (skazany 
na roczną pokutę), o apie Strazdą rašo tik tiek, kad jis metropolito sprendimu išsiųstas Pažaislin, 
bet vėl nenurodė, kuriam laikui. Pats Strazdas 1829 VIII 5 rašė, kad VII 10 jau užbaigęs skirtąsias 
rekolekcijas (Pažaislin jis buvo atgabentas 1828 VII 10). Betgi vėliau, Strazdui pabėgus iš Pažais- 
lio, Klongevičius rašė, kad nebuvo jam davęs leidimo išvykti; taigi Strazdas bus buvęs ne vieneriems 
metams Pažaislyje uždarytas. Pagaliau nesvarbu, kaip ten iš tikrųjų buvo, nes jau 1829 X 27 Klonge- 
vičius pranešė Obelių dekanui sutinkąs palikti Strazdą laisvą nuo gyvenimo vienuolyne tokiomis 
sąlygomis: 1) kad gyventų Kamajuose ir kasdien eitų bažnyčion mišių klausyti, 2) kad ramiai 
laikytųs, 3) kad padoriai, nors ir neturtingai, rengtųs ir padoriai gyventų be įtartinų žmonių 
draugystės. Jei Strazdas taip elgsis ir gaus gerą dekano ir vietos klebono liudijimą, Klongevičius 
žadėjo prisidėti tam tikra dalimi prie jo išlaikymo, skirdamas jam iš paliegusių kunigų fondo 
metinę pensiją. Ir toliau betgi neleido laikyti mišių ir administruoti sakramentų. 


X. Antoni Drozdowski samowolnie wyjechal z Požayšcia, nie otrzymawszy na to pozwolenia. Jednakže 
mogę ia zgodzič się na zostawienie Jego wolnym od Klasztornego pomieszkania pod następnemi warun- 
kami: 1. ažeby mieszkal w Komaiach, i do Košciota S. codziennie dla wysluchania mszy S. chodzil. 2. aby 
zachowal się spokoynie, i procederow nie tworzyl. 3. Aby przystoynie ubieral się choč ubogo, i przystoynie 
bez towarzysrwa podeyrzanych osob mieszka!. Ješli rak zachowa się, i na dobre šwiadectwo Dziekana i 
mieyscowego plebana zaslužy, ia z funduszu Kaplanėw Inwalidow w pomoc na iego utrzymanie pewną 


cząstkę w roczney pensyi przeznaczę. Mszy Šwietey odprawowač i šwietych Sakramentėw administrowač 
mocy nie daię. 


1830 [30 Obelių dekanas kun. Eisimantas pasiuntė Klongevičiui raportą apie Strazdą, kuris 
apsigyvenęs savo nameliuose, betgi esąs priverstas elgetauti, neturėdamas lėšų pragyvenimui. 
"Tad jis pats prašęs, kad vyskupas skirtų jam kokią paramą iš paliegusiųjų kunigų fondo. Kadangi 
sėdėjimas be darbo galįs būti dykinėjimo ir smerktinų polinkių priežastimi, Strazdas turėtų apsi- 
gyventi kur klebonijoje ir užsiimti bažnytiniu patarnavimu, nes sveikata ir jėgos jam dar tarnau- 
jančios. To ir pats Strazdas pageidaująs ir sakąs, kad susirastų kurį nors kleboną, kuris jį priimtų, 
jei tik vyskupas duotų sutikimą. Dekano nuomone, Strazdas turėtų parduoti savo namelius, kad 
neturėtų kur prisiglausti kokių nors savo fantastinių prasimanymų atveju. Vilniuje gauto raporto 
paraštėje pieštuku padėta būdinga pastaba: Ką su tuo daryti (co z tym robič!). Tikrai, Strazdas 
teikė nemaža galvosūkio vyskupijai. 


Postanowienie ĮWMC Pana względem pomieszkania Xiedza Antoniego Drozdowskiego roku 1829. 8bra 


27 d. Za N. 3454 dane we trzech punktach, przyiąiem one z poczty 2. 9bra, ktėre natychmiast Xiedzu 
Drozdowskiemu zakommunikowalem. Xiądz Drozdowski odebrawszy takowe dla Siebie postanowienie, 

osiad! wprawdzie w Komaiach Domku swoim, lecz niemaiąc funduszu utrzymania Siebie, musi žebrowač, 
Zz powodu tego, prosi! mnie o przedstawienie Jego do Laski Į Wo Pasterza o przeznaczenie iakiekolwiek dla 
Niego z funduszu Kaplanow Inwalidow na utrzymanie žycia. Siedzenie Jego w Domku bezczynnie, može 
bydž okazyą do prožnowania, i do nagannych sklonnošci, zdaie się, gdyby osiad! gdzie przy Plebanii, zaią! 
sie poslugą košcielną, ile potemu stužy zdrowie i sila, mielby tam przyzwoite mieszkanie, stot i wygodę i 
zakcydensow košcielnych, cokolwiekby przyszto na odziež czego i sam Xiądz Drozdowski žyczy, i mowi 
že znaydzie akcepracyą u ktėregokolwiek Plebana, gdzie sobie zechce, ieželyby na to JW. Pasterz zezwo- 
lit - gdyby i to Zezwolenie od J W. Pasterza otrzymal, trzebaby aby X. Drozdowski rozsta! się zswym Dom- 
kiem wyprzedaiac ony, gdyby w fantastycznych Jego czasyma uroieniach samowolnošci niebyt dla Niego 
schronieniem i przytutkiem. Obrachunek WJX. Macewicza Plebana Komayskiego z zawiadywania Xiędza 
Drozdowskiego ruchomostką i Interessami, sprawdzilem ony na mieyscu w Komaiach naocznie w obec- 
nošci Xiedza Drozdowskiego i Kredytorow Jego. Znalaztem zgodnošė obrachunku tak w przychodzie iak 
i rozchodzie. Obrachunek iako i opinią JX. Macewicza o Xiedzu Drozdowskim przy ninieyszym rapporcie 
mam honor Waszey Pasterskiey Mošci dostawič. 

/-/ Dziekan Abelski X. Antoni Eysymontt 

30 Stycznia 1830 roku Rakiszki. 


Prie savo raporto dekanas pridėjo Kamajų klebono kun. Igno Macevičiaus raštu pareikštą 
nuomonę apie Strazdą. Būdamas sveikas ir stiprus, Strazdas galėtų klebono priežiūroje atlikti 
patarnavimus parapijoje, o gyvendamas savo lūšnelėje tarp žydijos negalėtų išsilaikyti, ner jei ir 
gautų iš vyskupo paramą, ir būtų priverstas užsiimti elgetavimu, netinkamu dvasiniam luomui. 


Do Dziekana Abelskiego Proboszcza Rakiskiego Wielmožnego Xiedza Eysymontta 

Od Nižey podpisanego Rapport. 

Na žądanie WWMC Pana abym dal opinią o Xu Antonim Drozdowskim mieszkaiącym w miasteczku 
Komaiach dla przedstawienia JWu Biskupowi następnie odpowiadam: JX. Antoni Drozdowski zdrėw i 
czerštwy maiąc gorowy chleb i przyzwoite odzienie pod dozorem Plebana mėgtby spetniač poslugę w Parafii, 
ale mieszkai3c w Komaiach wswoiey chalupie między žydowsrwem; prowadzac taki sposėb žycia jak dorąd 
žyt X. Drozdowski chociažby i uzyskai od JWo Biskupa pensyą z domu Emerytalnego ta jemu niewystas- 
czy do utrzymania siebie domkėw i gospodarki i nie tylko niespelni obowiązku powolania swego, ale nie 
będzie mėg! utrzymač sig stosownie do swegu stanu, zmuszony będzie jak dorąd zaymowač się žebraniną 
nieprzyzwoitą Sranowi Duchownemu. Datt w Komajach r. 1830 Msca Stycznia 25 d. 

/-/ X. Ignacy Macewicz Pleban Komayski. 


Prie dekano raporto dar buvo pridėta Kamajų klebono 1830 I 25 apyskaita apie piniginius 
Strazdo reikalus. Mat Kamajų klebono priežiūrai buvo pavestas 1828 VII 6 Kamajuose surašytasis 
Strazdo turtas, kai Strazdas buvo tremiamas Pažaislin. Kaip matyti iš Klongevičiaus 1829 II 8 rašto 
Kamajų klebonui, pastarasis savo 1829 I 18 raporte išskaičiavo Strazdui priklausančius pinigus ir 
jo skolas kitiems — iš viso 33 rublius 50 kapeikų (beje, ar tai nebus klaida: vietoj 43 rub. 50 kap., 
kaip tai matyti iš toliau cituojamo kito rašto). Klongevičius paliepė apmokėti Strazdo skolas, o 
likusius pinigus laikyti iki tolesnio nurodymo. Iš Kamajų klebono 1830 I 25 apyskaitos matyti, 
kad Strazdo skolų buvo apmokėta 43 rub. 50 kap.: Budreikai 4 rub., Strazdo paimti už pažadėtą 
dispensos išrūpinimą, kurios betgi net nesistengęs gauti; Krukeliui už kalvystės darbus 4 rub. 10 
kap.; Čeponiui už namų taisymą 1 rub. 50 kap.; Maušai Mendelevičiui (gal tai tas pars smukli- 
ninkas, kuris jau 1825 m. skundėsi Strazdą tardžiusiam dekanui, kad Strazdas nesumokąs 12 auk- 
sinų už gėrimus?) — 20 rub.; paties Strazdo reikalams po jo sugrįžimo duota 5 rub. ir t.t. Pajamų 
buvo gauta 59 rub. 45 kap.: iš kun. Bankausko Strazdui priklausiusieji 43 rub., iš Strazdo turto 
licitacijos — 10 rub. 20 kap., iš Strazdo namelių nuomininkų — 6 rub. 25 kap. Tad iš viso buvo 
likę 15 rub. 95 kap., dėl kurių klebonas ir teiravosi, ar juos atiduoti Strazdui, ar laukti tolesnio 
nurodymo. Šie skaičiai vaizdžiai rodo Strazdo neturtą. 

Do Dziekana Abelskiego [...] Rapport. 


W Skutek Zalecenia JWo P. Biskupa Suffragana Wilefiskiego Rządz4cego Dyecezyą i Kawalera Klągie- 
wicza r. przeszlego Msca Lutego 8. dnia za N. 442 mnie danego, aby z zebranych pieniędzy z wyprzedažy 
žywio! JXa Drozdowskiego oraz z Aręgdy domkėw optaci! iego dlugi, 2 wzigciem kwietacyi od tych komu 
się będzie oplacač, wyplacitem następnym: 

Ruble Kopieyki 
1. Wincentemu Budreyce wziete pieniądze na uzyskanie 


dyspensy o ktorą nie staral się i nieuzyska! 4 
2. Ignacemu Krukielowi za robotę kowalską 4 10 
3, Wincentemu Czepaniowi za reparacyą 

domu i Skrzynię wzigtą u iego 1 50 
4. Andrzejowi Mariukowi za postawienie 

domku naležynch 2 15 
5. Žydowi Mowsie Mendelewiczowi za karteczkę 

X. Drozdowskiego 20 
6. Žydowi Boruchowi za robotę krawiecką i 50 
7. Za przerobienie pieca w domu 

JXa Drozdowskiego i iuszkę do tegož pieca 3 50 
8. Po powrocie |Xa Drozdowskiego na iego 

potrzeby dano 5 
9. Zadomki zaplacono placowego 1 80 

Wogėle wyexpensowano pieniędzy 43 50 


W przeciągu Administracyi mojey nad domkami ]Xa 
Drozdowskiego i sprzgtem, do wyplacenia dlugėw 
zebraiem pieniędze z zrzėdet nastp. 

1. Od JX. Baūkowskiego naležnych 


JXu Drozdowskiemu odebratem 43 
2. Z.Licytacyi publiczney žywio! 
JXa Drozdowskiego wziąlem 10 20 
3. Od Aredarzėw domkėw 
JXa Drozdowskiego wziąlem 6 25 
W ogėle zebralo się 59 45 


Takowy obrachunek skladam WW MMC Panu dla przeslania J Wu Biskupowi z zapytaniem czy pozostale 
u mnie Rubli Srebr. 15 i kop. 95. oddač JXu Drozdowskiemu czy tež czekač dalszego rozporządzenia. Datt 
w Komajach r. 1830 Msca Stycznia 25 dnia. — 

/-/ X. Ignacy Macewicz Pleban Komayski 


Cituoroje apyskaitoje nurodytoji kun. Bankausko skola Strazdui bus buvus, galimas dalykas, 
iš to laiko, kai Strazdas 1824 m. ir 1825-ųjų pradžioje ėjo Kamajų vikaro pareigas, pasikviestas 
kun. Bankausko, tada administravusio Kamajų parapiją. Bankauskui nemokant skolos, Strazdas 
buvo skundęsis vyskupijai. 1827 III 1 Vilniaus vyskupijos oficiolas Mikuckis liepė Obelių deka- 
nui Jonui Sranevičiui tą reikalą išaiškinti. Dekanas 1827 VI 11 pranešė, kad V 10 buvo pas save 
į Dusetas pasikvietęs Strazdą ir kun. Bankauską, kuris geruoju prižadėjęs sumokėti Strazdui 45 
rub. algos, 25 rub. sidabru už laikroduką (matyt, tai irgi buvo Strazdo skunde) ir duoti 6 pūrus 
rugių. Strazdas su tuo sutikęs. Atrodo, kad bent visos skolos Bankauskas Strazdui nebus sumokė- 
jęs ligi jo išvežimo vienuolynan, nes Kamajų klebonas vėliau dar išreikalavo iš jo 43 rub. Zemiau 
cituojame tą Obelių dekano 1827 VI 11 raportą oficiolui Mikuckiui: 

Zaleceniem JWWMS Pana r. 1827. Marca 1. za N.229 danem z powodu prožby JXa Antoniego Drozdow- 
skiego przeciw JX, Baikowskiemu b. Administratorowi Plebanii Komayskiey, o nie zaptacenie mu pensyi i 
dalsze pretensye, poruczonem mnie zostato na mieyscu rozpoznač tež pretensye, i iešliby przez kumbinacyą 
umorzony spėr niezostat, wtedy uzyskač obiasnienie od JX. Barikowskiego, i z prošbą JX. Drozdowskiego 
przy zaleceniu mnie przystaną JWWMė Panu odeslač. Odebrawszy to zalecenie dnia 13. Marca wezwalem 
strony sporzące aby stanęly u mnie w Dusiatach; w skutek czego przybyli w dniu 10. Maja do mnie i po 
rozpoznaniu wzaiemnych pretensyi JX. Baikowski dobrowolnie przyrzek! zaptacič pensyi Rubli srebr. 45. 
i za zegarek Rubli srebr. 25. oraz dač žyta purow 6, a JX. Drozdowski na tem dobrowolnie przestai. 


Dekano susirašinėjimui su vyskupija užtrunkant, Strazdas pats ryžosi energingiau veikti. Ir 
štai 1830 VII 17 Klongevičius pranešė Obelių dekanui, kad pas jį buvo atvykęs Strazdas be de- 
kano rašto, tad vyskupas nežinojęs, ką su juo daryti. Įspėjęs Strazdą, kad be reikalo atvažiavo, 
Klongevičius pažadėjo duoti šiokią tokią paramą iš invalidų kunigų fondo, jei Strazdas gausiąs iš 
dekano ir vietos klebono gerus liudijimus. Kad žinotų, ką su Strazdu daryti, Klongevičius prašė 
dekaną nuvažiuoti į Kamajus ir drauge su klebonu Macevičium išegzaminuoti Strazdą, ar moka 
mišių tvarką ir kunigo poterius. Tegul duoda jam atlaikyti sausas mišias (lot. missa sicca, netik- 
ros mišios, kuriose praleistos esminės dalys - aukojimas, konsekracija ir komunija); taip pat tegu 
ištiria, ar moka krikštyti, ar žino absoliucijos formą ir kitas maldas. Tegul jį išegzaminuoja iš 
teologijos, pateikdami įvairius atvejus, ypač liečiančius moterystės sakramentą, nepadorų gyveni- 
mą ir t.t. Jei rastų kokių trūkumų, tegu paskiria kitą terminą ir, vėl išegzaminavę, tegu teisingai 
praneša Klongevičiui, ką galima Strazdui leisti ir ko neleisti; be to, kur jis turi nuolat gyventi ir 
gal kuris klebonas ji galėtų priimti. Taip pat Klongevičius norįs žinoti, kaip Strazdas elgęsis po 
grįžimo iš Pažaislio ir kur gyvenąs. 


Stawitsię u mnie X. Antoni Drozdowski nieopatrzony žadnem pismem WW XPana, przeto niewiem co o nim 
mam trzymač. Napomniawszy že niepotrzebnie przyiechal, objawilem jemu že będę mėg! dač jakąkolwiek 
pomoc z funduszu Xięžy Inwalidėw, iešti od Dziekana i plebana mieyscowego będzie miai dobre šwiadec- 
two. I ažebym wiedzial co znim uczyniė, proszę WWMPana zjechač do Komajy, i spėlnie z JX. Macewiczem 
wyexaminowač X. Drozdowskiego względem obrządkėw mszy šwigtey i pacierzy kaplaūskich. - Kažcie 
iemu przed sobą msze suche de festo et pro defunctis odprawowač, rėwnie czy umie chrzcič, czy umie 
formę absolucyi i inne modlitwy. Wyexaminuycie go z Teologii przeprowadzaiąc przez rėžne przypadki a 
nadewszystko tyczące się Sakramentu malžeūstwa nierządnego žycia, restytucyi, natogėw i t. d. a ješti raz 

e znaydziecie iaki niedostatek, naznaczcie termin drugi, iznowu wyexaminowawszy i chcieycie W WMPano- 
wie dač mnie raportem sprawiedliwą opinią, z wyraženiem co možna jemu pozwolič, a czego niepozwolič. 
Razem i to: gdzie on ma mieszkač stale, czy ktėry pleban niechcialby go przyiąč na swoie utrzymanie, a ja 
z funduszu wyžey wspomnionego przeznaczylbym za to pewną oplatę. - Razem i to trzeba mi wiedzieč, 
iak X. Drozdowski sprawowal się od powrotu z Požayšcia, i gdzie przemieszkiwal. 


1830 VIII 28 Obelių dekanas ir Kamajų klebonas pasiuntė Klongevičiui savo bendrą raportą 
apie Strazdą. VIII 21 pasikvietę Strazdą Kamajų klebonijon, jiedu pateikę jam įvairius klausimus 
iš teologijos, ypač apie krikštą, atgailos ir moterystės sakramentus. Strazdas krikštyti mokąs, kad 
tik visada išlaikytų nustatytą formą; atsimenąs absoliucijos formą ir kitas maldas; apie santuokos 
kliūtis, nors ir ne visai, nepamiršęs ir į kitus klausimus nesąmonių nesakęs; mišių tvarką atsimenąs 
ir sausas mišias egzaminatorių akivaizdoje gerai atlaikęs. Jam pasakyta, kad neitų prie altoriaus 
nepasirengęs ir be akinių, be kurių negalįs gerai paskaityti. Kunigo poterių nekalbąs, tariamai dėl 
to, kad turįs silpnas akis ir negalįs ilgai skaityti. Savo pašaukimo ir luomo pareigas žinąs, kad tik 
norėtų jų laikytis ir elgtis, kaip dera pavyzdingam kunigui. Strazdui buvę pasakyta, kad mestų 
vėjavaikiškumą, kuris nesiderinąs su jo pašaukimu ir amžium, o skaitytų teologines ir kitokias 
dvasinio turinio knygas. Strazdas prižadėjęs sakydamas, kad visa tai jau praėję, kad daugiau taip 

nebesielgsiąs ir kad esąs laikas susimąstyti apie ateitį. Po sugrįžimo iš Pažaislio Strazdas ligi šiol 
gyvenąs savo nameliuose Kamajuose. Kasdien neateidavęs bažnyčion mišių išklausyti, nes, kaip 
sakęsis, dažnai būdavęs priverstas išvažiuoti pas savo geradarius paramos pragyvenimui. Po sugrį- 
žimo iš Pažaislio nepasireiškęs kokiomis kvailystėmis. Dabar susiradęs prieglaudą prie Antazavės 
parapijos bažnyčios. Antazavės klebonas kun. Kurmavičius raštu sutikęs Strazdą priimti, jei vys- 
kupas leisiąs. Jei vyskupas sutiktų panaikinti Strazdo suspendavimą ir leistų jam administruoti 
sakramentus, Strazdas galėtų padėti klebonui teikiant dvasinį patarnavimą parapijiečiams ir tuo 
būdu atsikratytų dykinėjimo ir valkatavimo. 


W Skutek Zalecenia JWo WMCPana roku 1830 Lipca 17 dnia za N. 2289 nam danego, względem wyexami- 
nowania X. Antroniego Drozdowskiego tak z Teologii, iako tež z odprawowania Mszy, oraz i osprawowaniu 
się Jego dania sprawiedliwey opinij, w celu spelnienia tego, Ziechalem do Komay dnia 21 Sierpnia gdzie 
zaprosiwszy X. Drozdowskiego do Plebanij, spėlnie 2 WJX. Macewiczem Plebanem, rėžne Mu zadawališmy 
pytaniaz Teologij, szczegulnie de Sacramentis Baptismi, poenitentiae et marrimonij i oinnych przypadkach 
teologicznych, pokazalo się z Examinu, že chrzcičumie, byleby tylko zawsze zachowy wa! formę do sprawo- 
wania chrztu przepisaną. Formę absolucyi pamigta i inne modlirwy. O przeszkodach do malžefsrwa choč 
nie tak porządnie, iednak nieprzepomnial, i na inne przez nas zadawane pytania z Teologij, odpowiadal 
na one nieodrzeczy. O obrządku Mszy pamięta, Msze suche w obecnošci naszey dobrze odprawoval. Zale- 
cališmy Jemu aby do Oltarza bez przygotowania, i bez okularėw nigdy niewychodzi!, bez pomocy ktėrych 
czytač doskonale niemože. Pacierze Kaplanskie niemowi, niby dlatego, že stabe ma oczy, i že dhugo czytač 
nie može. Obowiązki powolania swoiego i Stanu zna, aby tylko chcial one spelniač, i sprawowač się iak 
przynaležy na kaplana przykladnego. Mėwilišmy Jemu, aby porzuci! trzpioralsrwo, ktėre się niezgadza z 
Jego powotaniem i wiekiem, a zaią! się odczytywaniem Teologij i innych Ksiąg duchownych, przyrzekt mė- 
wiąc, že wszystko to minęlo, že więcey tego czynič niebędzie, i že iuž czas zastanawiač nad przyszlošcią. Od 
powrotu swoiego Zz Požayšcia mieszka dotąd w Domku swoim w Komajach, nieprzychodzit codziennie do 
Košciola dla wysluchania Mszy Swigtey, mėowit dla rego, že częsro-zmuszanym by! wyieždžač dla za0patrze- 
nia siebie od Dobrodziejow do Zycia. - Po powrocie swoim do Komay z Požayšcia nic tak niedorzecznego 
po sobie niepokazal. Obral teraz lokacyą przy Košciele parafialnym Antuzowskim - X. Kurmowicz Pleban 
Antuzowski akceptacyą Jego na chleb laskawy dal na pismie, kiedy to będzie zgadzač się z Wolą Waszey 
Pasterskiey Mošci, iakową akceptacyą przez X. Kurmowicza wydaną do ninieyszego rapportu zalączamy. 
Ježeliby podobalo Waszey Pasterskiey Mošci zniešč suspensę, a pozwolič X. Drozdowskiemu administra- 
cyą Sakramentow z przedpisaniem pelnienia obowiązkėw powolania swoiego z naležytem uszanowaniem 
i przykladnošcią otrzymawszy takową Laską od Waszey Pasterskiey Mošci, bylby pomocą dla Plebana w 
postudze duchowney dla parafian, uwolnitby się przez to od žycia prėžniackiego i wlėczenia się. - Datt. w 
Komajach 1830 roku Sierpnia 28 dnia. 
Dziekan Abelski /-/ Antoni Eysymontt 
/-/ X. Ignacy Macewicz Pleban Komajski 


Prie cituoto raporto buvo pridėtas Antazavės klebono Juozo Kurmavičiaus 1830 VIII 18 raš- 
telis dekanui, kad sutinka pas save priimti Strazdą: 


Ježeli będzie podobač Woli Zwierzchnošci dyecezalney—na žądanie JX. Antoniego Drozdowskiego pošwiad- 
czam ninieyszym pismem, iž wspomnionego JX. Drozdowskiego Emerito przyimuię do Siebie na Chleb 
laskawy - ktėry wedle možnošci si! swoich pomocą będzie poslugach duchownych wydaiąc takowe pismo 
wlasney reki podpisem srwierdzam. Datt. w Antuzowie Roku 1830 Sierpnia 18 dnia. 

/-/ X. Jozef Kurmowicz Pleban Antuzowski. 


Gavęs raportą apie Strazdą, Klongevičius 1830 IX 18 pranešė Obelių dekanui Eisimantui, kad 
leidžia Strazdui laikyti mišias ir administruoti sakramentus. Tegul dekanas tai pranešąs Strazdui 
žodžiu, o nuo naujų metų Strazdui gal būsianti duota aprobata raštu. Klongevičius sutinkąs, kad 
Antazavės klebonas priimtų pas save Strazdą, ir skirsiąs metams 30 rublių, pradedant tų pačių 

metų IX 29, kad tuo prisidėtų prie Strazdo išlaikymo; betgi su ta sąlyga, kad Antazavėje būtų *r 
antras vikaras, kaip turįs pakankamą atskirą fondą. Dekanas tegul prižiūrįs, kad Strazdas nevaži- 
nėtų po namus ir muges, kaip seniau įpratęs, ir kad padėtų darbuotis klebonui ir vikarui. Kadangi 
Strazdo regėjimas nusilpnėjęs, Klongevičius, pasinaudodamas apaštališkojo sosto suteikta teise, 
leidžiąs Strazdui skaityti trumpesnes kasdienes kunigo maldas. 


Polegaiąc na Šwiadecrwie WWMPana spėlnie z JX. Macewiczem plebanem Komayskim w pišmie 2 dnia 
28. augusta r. t. N.96. danem i podpisanem, ze JX. Antoni Drozdowski examinowany przez Panėw, okazal 
dostąteczną znajomošė Teologii, Mszą S. odprawowač umie, formę absolucyi pamięta i inne wiadomošci 
potrzebne Kaplanowi posiada. Pozwalam przez ninieysze JX. Drozdowskiemu odprawowač Msze SS. i 
inne Sakramenta administrowač, co Mu WWMPan ustnie objawisz, a od nowego roku može wyda się 
Jemu approbata na pismie. A poniewaž JX. Kurmowicz Pleban Anruzowski przez Submissyą swoią Z dnia 
18. augusta r.t. WWMPanu daną, zgadza się na przyiecie X. Drozdowskiego do Košciola swoiego; Ja na to 
zezwalam i w pomoc na utrzymanie tego Kaplana będę assygnowal dwiema ratami po rubli srebrnych 15. 
to iest po rub. 30 na rok, zacząwszy rok od 29. septemnbra teraznieyszego, z tym iednak warunkiem, že po- 
winien bydž w Antuzowie drugi Kommendarz, jako maiący na ro dostateczny udzielny fundusz, co YWM 
Pan JX. Kurmowiczowi spelnič zalecisz, i sam šcišle tego dopilnowač zechcesz, ažeby X. Drozdowski nie 
ježdzi! po domach i po jarmarkach, iak zwykt byt przedtem czyniė, ale ažeby mieysce pilnowal, i [...Jcze 
będzie mogl, ažeby JX. Plebanowi i wikaryuszowi pracowač pomagal. Ze względu že tenže Kaplan ma 
oslabiony wzrok przeto z mocy lask S. Stolicy Apostolskiey przez JOo Metropolitę naszego mnie udzieloney 
pozwalam, ažeby zamiast calego officium divinum iešli tego z kim drugim wespol odprawowač nie będzie 
mėog!, odmawia! horas minores, vesperas et completorium. 


Vis dėlto ir po to susirašinėjimo Strazdo padėtis nepasikeitė. Tad 1831 III 11 jis skųsdamasis 
rašė Klongevičiui. Dekano nurodymu jis apibėgęs keletą klebonų, bet visi atsisakę jį priimti saky- 
dami, kad neturį tam fondų. Antazavės klebonas Kurmavičius, tiesa, jį priėmęs, bet tos bažnyčios 
koliatorė ponia Platerienė nesutikusi, nes Antazavės fondo vos ištenką dviem kunigams. Dar 
Strazdas buvęs pas Kriaunų kleboną Šileiką, o po to nuvykęs pas Nemunėlio kleboną Jackevičių, 
kur kiek pagyvenęs, sunkiai susirgęs ir dabar tebesigydąs. Strazdui nieko kito nebelikę, kaip tik 
su šv. Povilu šaukti: Heu mibi, guia incolatus meus prolongatus [vargas man, nes mano apsigyvėe- 
nimas užsitęsė. Iš tikrųjų tai ne šv. Povilo, o psalmininko žodžiai: Heu mibi, guia incolatus meus 
prolongatus est; babitavi cum babitantibus Cedar (Psalm. 119:5). Beje, ta Vulgatoje iš hebrajų 
originalo netiksliai išverstoji vieta naujajame Biblinio Instituto 1945 m. išleistame vertime šitaip 
skamba: Hew mibi, guod dego in Mosoch, babito in tentoriis Cedar! - Deja man, kad aš pasilieku 
Mosoke, gyvenu Kedaro padangtėse (Skvirecko vertimas). Skvireckas taip komentuoja šią vietą: 
„+ psalmininkas dejuoja, kad jis priverstas pasilikti pas piktus sverimtaučius: Mosoke [...] ir Ke- 
dare [...]. Tiedvi tauti paminėti čia kaip baisių neprietelių pavyzdys, su kuriais joks sugyvenimas 
nėra galimas.“ Taigi Strazdas taikliai parinko Šv. Rašto citatą, norėdamas pabrėžti savo padėties 
nepakenčiamumą] - /aedei animam meam vita mea [žeidžia mano sielą mano gyvenimas; plg. 
Oui autem in me peccaverit, laedet animam suam (Patarlių 8:36) - Kas gi man nusideda, žeidžia 
savo sielą (Skvirecko vertimas)]. Tad Strazdas nuolankiai prašąs vyskupą žadėtosios pensijos, nes 
priėjęs prie kraštutinio skurdo. Laiškas, beje, rašytas paties Strazdo ranka. 


Do Jašnie Wielmožnego Klągiewicza Biskupa Chryzopolitafskiego 
Rzadzącego Dyecezią Wileūską Kawalera 8. Anny - 

Podlug zalecenia Eysmonta Dziekana Abelskiego obiegtem kilka Plebanow Szukaiąc przyięcia na chleb 
laskawy ale wszyscy odpowiedzieli že niemamy na to funduszu. X. Kurmowicz Pleban Antuzowski akcepto- 
wal mnie wprawdzie ale Pani Platerowa iako Kolatorka tego Košciota odpowiedziala: fundusz Antuzowski 
ledwo wystarcza na dw6ch Kaplanėw a zatym na trzeciego niezgadzam się. - Staką odprawą poiechalem 

do X.S. Szyleyki Plebana Krewienskiego, tam odpoczowszy udatem się do Poniemunia do X. Jackiewicza 
gdzie ponieiakim czasie przemieszkawszy zapadlem w cięszko chorobę y teraz zostaic w kuracyi. Aže niedos- 
talem Prorogary powickszylo chorobę moią, y tu poznalem Okropnošč Stanu moiegu — nic dla mnie zatym 
nie pozostaie iak tylko wolač z Swigtym Pawlem heu michi [!] guia incolatus meus prolongatus, - leder Į!] 
animam meam vita mea, proszę więc naypokorniey y naymilosciwiey Obdarzyč mnie Prorogatą choč na 
Krėrki Czas y Pensijko przyrzeczoną — poniewaž przyszlem do ostatniego ubostwa. 

/-/ X. Antoni Drozdowski Inwalid 

Ru 1831 Mar. 11. 


Betgi ir tasai skundas Strazdo vargo nepalengvino. Kupiškio dekano 1832 XI 15 raporte nu- 
rodoma, kad Strazdas tada gyvenęs Skapiškio vienuolyne."* Vytautas Vanagas savo straipsnyje 
„A. Strazdo asmenybės ir pažiūrų bruožai“ rašo: „1832 m. rudenį atvykęs į Vilniaus kuriją reika- 
lauti, kad ši grąžintų už išvaržytą jo turtą paimtus pinigus, A. Strazdas susikirto su pačiu vysku- 
pu, buvo nubaustas namų areštu ir pakartotinai suspenduotas.“?? Deja, dokumentas, iš kurio ta 
žinia imta, dar nėra paskelbtas, o mano 1941-1944 m. surastoje Strazdo gyvenimo medžiagoje 
tokio dokumento nebuvo. Vis dėlro Klongevičius teiravosi, ar kuris nors klebonas negalėtų Straz- 
do priimti. Kaip matyti iš Kupiškio dekano 1832 XII 17 raporto Klongevičiui, pastarasis Straz- 
do reikalu buvo kreipęsis 1832 XI 25 atsišaukimu į Kupiškio dekanato (galbūt ir į kaimyninių 
dekanatų) klebonus. Atsakydamas į tą raštą, Kupiškio dekanas pranešė, kad Svėdasų klebonas 
Juozas Ruseckas sutikęs priimti Strazdą, jei tas ramiai užsilaikysiąs. (Raporto paraštėje toje vie- 
toje pieštuku prirašyta: Dobrze [Gerail]). Apie tai dekanas pranešęs Strazdui, gyvenusiam Pelyšių 
kaime netoli Šimonių, o Šimonių filialistui kun. Reutui paliepęs, kad Strazdą nuvežtų į Svėdasus. 
Betgi kun. Reutas radęs Strazdą lovoje sergantį, tad tik aprūpinęs šv. sakramentais ir negalėjęs 
vežti į Svėdasus, kol tas nepasveiksiąs. 


W skutek Odezwy Jašnie Wielmožnego Pana z daty dnia 25 Listopada roku teraznieyszego N. 3388. XX. 
Plebanom tego Dekanatu obiawioney, WJX. Jozef Rusiecki Pleban Swiadoski ošwiadczyl ochotę przyiąč 
na mieszkanie X. Antoniego Drozdowskiego Inwalida z warunkiem aby zachowa! się spokoynie. O czem 
uwiadomitem X. Drozdowskiego we wsi Peliszach blisko Szymanc przebywaiącego, a JX. Reuttowi Filia- 
lišcie Szymanskiemu polecilem aby Go do Plebanii Swiadoskiey zawiozl, X. Reutt znalaziszy Go obložnie 
chorego oparrzyt SS. Sakramentami i przewozič do Swiadošė nie mog!, co uskuteczni po wyzdrowieniu 
chorego. O czem mam honor Jašnie Wielmožnemu Panu raportowač. 

Dziekan Kupiski /-/ X. Gasper Dulski 

N. 1478. roku 1832 Grudnia 17. Kupiszki. 


Į Svėdasus Strazdas taip ir nebeišsikėlė. 1833 II 7 Klongevičius rašė Kupiškio dekanui, kad 
Strazdui nesą jokios vietos (D/a Xigdza Drozdowskiego niema žadnego mieysca). Vienuolynai esą 
prigrūsti savo vienuolių, ne tik iš Lietuvos, bet ir iš Gudijos, Kijevo, Volynijos ir Padolės atsiųs- 
tų, ten vienuolynus panaikinus. Jei Palėvenės vienuolynas Strazdą priimtų, Klongevičius skirtų 
30 rub. per metus jam išlaikyti su sąlyga, kad neleistų valkiotis (bod warunkiem že nie wypuszczą 
i wloczyč się niepozwolą). 

Deja, Palėvenės vienuolynas, kaip Kupiškio dekanas 1833 II 25 pranešė Klongevičiui, nega- 
lėjęs Strazdo priimti dėl vietos stokos. Po to Klongevičius 1833 III 10 parašė Kupiškio dekanui, 
kad Strazdą, neturint pataisos namų ir nerandant vienuolyno, tenka palikti ten, kur jis dabar 
esąs. Kad nesivaldęs ir nesirūpinęs savo likimo niekingai nežūtų, tegul klebonas, kurio parapijoje 
Strazdas gyvena, iš artimo meilės juo pasirūpinąs, kiek galėsiąs. 


“6 Švyturys, 1962, nr. 11, p. 24. 
"7 Pergalė, 1963, nr. 6, p. 146. 

„Co do Xiedza Drozdowskiego, niemając domu poprawy, i nieznayduiac dla niego mieysca w klasztorze, 
przymuszeni jestešmy zostavič go, gdzie jest teraz. Nieuskromiony i niebacznny nakoniec i [0] los zbawienia 
swego, žeby marnie nie zginąl, pleban ten, w ktorego parafii on przebywa, niechay przez milošė bližniego 
dowiaduje się o nim: niech ma jakie može staranie. 


Taigi Strazdas buvo paliktas savo paties likimui. Tas aplinkybes ir bus turėjęs galvoje Liudas 
Jucevičius, 1841 m. rašydamas apie Strazdą: 


„„ buvo žmonių tokių beširdžių, tokių akmeninių, jog nė truputėlio nekreipė į jį dėmesio, o tuo tarpu jie 
būtų galėję padaryti jį laimingą, bet vyrui, vertam kuo gražiausios dalios, davė be jokios globos, lyg elgetai 
kokiam, didžiausiame skurde numirti.7ė 


1833 IV 11 Kupiškio dekanas Klongevičiui raportavo gavęs Svėdasų klebono J. Rusecko pra- 
nešimą, kad jis pro Svėdasus III 18 pravažiuojantį Strazdą pas save, nors ir besipriešinantį, sulai- 
kęs ir nesitikįs, kad galėtų iš Svėdasų išvažiuoti, nes ligotas ir amžiaus suvargintas gulįs lovoje ir 
negalįs savo jėgomis pasikelti. 


W)JX. Pleban Swiadoski Jėzef Rusiecki doniėst mi, iž X. Antoniego Drozdowskiego przez Swiadošcie 
przeieždžaiącego uplynionego miesiąca Marca 18 dnia chociaž opieraiącego się u siebie zatrzymai, i nie 
spodziewa się aby mog! ze Swiadošč wyiechač, bo chory i wiekiem skolatany ležy na ložku, i o swoiey mocy 
podniešč się nie može. * 


Vis dėlto Strazdas ištrūko iš Svėdasų ir netrukus pasimirė Kamajuose, kur buvo praleidęs dau- 
giausia savo klajūniško gyvenimo metų. 1833 IV 15 Obelių dekanas pranešė Klongevičiui: „Kun. 
Antanas Drozdovskis, invalidas, Kamajuose po ilgos ligos, šv. sakramentais aprūpintas, persikėlė 
amžinybėn balandžio 11 dieną. Jo kūnas vietinių ir atvykusių kunigų buvo palaidotas Kamajų 
parapijos kapinėse balandžio 13 dieną.“ 5 


Do JWo Biskupa Suffragana Wileūskiego, Rządzącego Dyecezyą i Kawalera Klągiewicza 

Od Dziekana Abelskiego Raport. 

X. Antoni Drozdowski Inwalid, w Komaiach po dhugiem cierpieniu, opatrzony SS. Sakramentami, prze- 
niėst się do Wiecznošci dnia 11 idącego Miesiaca Kwietnia. - Zwloki Jego przez mieyscowych Kapianow 
i przybylych - pogrzebiono na Cmęrarzu parafialnym Komayskim dnia 13 tegož Miesiąca Kwietnia - O 
czem ninieyszym raportuię. 

Dziekan Abelski /-/ X. Antoni Eysymontt 

N. 146, 15 Kwietnia Roku 1833. Rakiszki. 


[1963] 


"* LLA. Jucevičius, Raštai, p. 559. 

„Giesmės mužikėlio“ autoriaus ir vertėjo klausimu 


1823 metais Vilniuje išleistoje knygelėje Jorias iš Svisločės (tai lenkiškos Jono Chodzkos 
apysakaitės vertimas) buvo išspausdinta anoniminė „Giesmė mužikėlio“. Ji paprastai priskiria- 
ma Dionizui Poškai dėl turinio panašumo su jo Mužiku Žemaičių ir Lietuvos. Antai ir Lietuvos 
mokslų akademijos išleistoje Lietuvių literatūros istorijoje nurodoma, kad šio SAEIaBOS autorium 
iš tradicijos laikomas Poška.! 

"Tai nėra originalus eilėraštis. Rašydamas apie Dionizą Pošką Lietuvių sašikioiadiojs pažy- 
mėjau: „„„. ligi šiol nebuvo dar atkreiptas dėmesys į tai, kad Giesmė mužikėlio nėra originalinis 
kūrinys, o Fr. Sokoto Szahino eilėraščio Chtopek (iš jo rinkinio Muza polska, 1804) laisvas ver- 
timas.“? Žemiau pateikiame abu tekstus. 


CHLOPEK 


Ledwo jutrzenka roztoczy promienie, 

A prak brzask dzienny šwiatu zapowiada, 
Chtopek bydlęta do robory ženie, 

I twarde jarzmo na ich karki wklada. 


Wychodzi w pole, plodną niwę orze, 
Dlonią troskliwą rozsiewa nadzieje, 

Z mrokiem chudobę zapiera w oborze, 
I nieodpocznie, až kogut zapieje. 


Znie plenne ktosy, snopy swozi, mlėci, 
Podwaja prace na pafiskiej ustudze: 

Nie pewny czy się do swych dziatek wrėci, 
Plynie z tadunkiem na žlobiastej strudze. 


! Lietuvių literatūros istorija, t. I, Vilnius, 1957, p. 388. 

2 Lietuvių enciklopedija, t. XXIII, Boston, 1961, p. 346. Kad „Giesmė mužikėlio“ yra laisvas Szahino eilėraščio 
vertimas, aptikau jau seniai, dar rinkdamas medžiagą savo 1939 m. išspausdintai disertacijai Lituanistinis sąjūdis 
XIX amžiaus pradžioje, bet spaudoje apie tai užsiminiau tik pernai Lietuvių enciklopedijoje (+. XXIII, p. 346-347). 
Ne per seniai teko skaityti spaudoje žinutę, kad tuo klausimu pasirodysiąs Kosto Korsako straipsnis dabar leidžia- 
mame Literatūros ir kalbos VI tome. Ar Korsako dėmesys į rą dalyką buvo atkreiptas mano užuominos Lietuvių 
enciklopedijoje, ar Szahino eilėraštis buvo jo savarankiškai aptiktas, nesiimu, žinoma, spręsti. Tiek tenurodysiu, 
kad Lietuvos mokslų akademijos leidžiamos lietuvių literatūros istorijos (kurios redaktorius kaip tik ir yra Kor- 
sakas) pirmame tome (1957), kuriame kaip tik rašoma apie „Giesmę mužikėlio“, tas faktas dar nebuvo žinomas. 
Taip pat tai dar nežinoma ir pilname Dionizo Poškos raštų leidime, 1959 m. išleistame Vilniuje. 

Holender towar zabiera na szmagi, 
Daje za zborze wino i ostrygi, 
Azszyprem chlopek, gdy wraca się nagi, 
Pędzą go w drogę do handlownej Rygi. 

/ 
Znaglony grožnym dozorcy rozkazem, 
Nędzny, przestając na chleba kawale, 
Idzie do puszczy z hartownym želazem, 
Wyrabiač ktoce, klepki, albo bale. 


Wojenna postač lękliwego trwožy, 
Gdy na kraj sąsiad dobywa bulaty; 
Wziety z chudobą, po dlugiej podrėžy, 
Pieszo znędzialy powraca do chaty. 


Tam skolatany uwagą rozbiera: 

Že bydląt wyrok z jego porėwnany, 
Že karmi zbytek, sam w nędzy umiera, 
I tak zadane kuflem leczy rani. 


Ludzie są rėwni, wiek napisal zioty, 
Natura calec temu prawu dala, 
Duma przewrėtna zaostrzyla groty, 
I šwigre prawo ludzkošci zmazala.3 


GIESMĖ MUŽIKĖLIO 


Vos aušra užšvit, vištos praded karkti, 

O man, vargdieniui, reik dirbti, reik vargti! 
Šaukia urėdas, mojuodams kurėliu: 
„Pakinkyk, verge, jautį ar kumelę!“ 


Išeinu laukan, su prakaitu ariu, 
Vienok priveizda muša per nugarą, 
O naktį grįžtant kely akys klysta, 
Tąkart užmigsiu, kada gaidys gysta. 


Nor dešimt dienų nedėlioj baudžiavos, 
Nupjoviau rugius, vasarojį, pievas, 
Rūp pati, vaikai, naktį [ne]užmiegu, 
Rudeniop plaukiu anr eldžių ing Rygą. 


Prekėjai javus atėmė iš eldžių, 

Aš alkant duonos kąsnio prašau meldžiu; 
Grįžtu pusplikis, šaltyj gavau ligą - 

Vėl plauk tu, verge, su rąstais ing Rygą! 


Girdėt karionė, visi subauginti, 
Pasakė: „Verge, tėvystės reik ginti!“ 
O namie sėdėt viešpatinėj bepigu, 
Surišo mane, nuvežė ing Rygą. 


3 Muza polska, Franciszka Sokola Szabina, cztowieka utraconego wzroku, W Wilnie, 1804, p. 82-83. 

Aš su ašaroms sausą duoną ryju! 
Mano pražintė tokia, kaip galvijų! 
Ponas tur aukso ant kojų, ant pirštų, - 
Aš be skatiko gyvenu ir mirštu. 


Meluoj, kas sako, jogei žmonės lygūs! 
Bajors be prekės, mužiks didžiai pigus! 
Ką tada dirbti, kol sulauksma smertį? 
Viltyj gyvenant arielką reik gerti. 


Viešpatie Dieve! Viešparie ciesorių! 

Ar jau per amžių taip man bus nedoru? 
Tam vakar gerai, šiandien dar geresnilai], 
Argi man vienam kaskart bus piktesni[ai]?* 


Kaip matome, vertimas yra laisvas, o vietomis ir visai nutolęs nuo originalo. Be to, sociali- 
nė nuotaika lietuviškame tekste pagriežtinta. Čia mužikėlis kelis kartus pavadinamas vergu. 
Taip pat ir pono gerovės bei mužiko skurdo priešpastatymas žymiai ryškesnis: „Ponas tur 
aukso ant kojų, ant pirštų, - / Aš be skatiko gyvenu ir mirštu.“ „Giesmė mužikėlio“ paplito 
baudžiavos varginamųjų valstiečių tarpe. Antano Juškos lietuviškų dainų rinkinyje (1880) ji 
užrašyta (nr. 396) kaip „daina baudžiauninkų“. Jos atgarsių randame ir Niemio ir Sabaliaus- 
ko rinkinio dainoje: 


Gieda gaidelis ant šiukšlynėlio, 
Eina gaspadina keltų piemenėlio. 
Šaukia mani ponas, 

Runku mojuodamas, 

Pakinkyk, vergi, jautį ir kumalį. 
Aš nebijau pono urėdėlio... [ir t.r.]3 


Ano meto lenkų literatūroje ne kartą aštriais žodžiais buvo smerkiamas valstiečio išnaudoji- 
mas, reiškiama jam (tiesa, dažnai tik retoriška) užuojauta, ryškiai piešiamas jo skurdas. Tokios 
temos buvo neretos ir Vilniaus lenkiškoje raštijoje. Čia galėtume paminėti ne tik Adomo Micke- 
vičiaus Vėlinių antrąją dalį ar vadinamųjų Vilniaus šubravcų (niekšų) šaižias visuomenines saty- 
ras, bet ir bent keletą trečiaeilių poetų (o Szahinas kaip tik ir buvo toks trečiaeilis poetas), pvz., 
Henryką Biesiekierskį, Vladimirą Gadoną, Ignacą Stanistawą Lopaciūskį, Jędrzejų Swiderskį ir 
kt., kurie spausdino savo eilėraščius Vilniaus laikraščiuose ar net ir atskirais rinkinėliais juos iš- 
leisdavo. Netrūko socialinių motyvų ir lietuviškoje Poškos, Klemento, Strazdo poezijoje. 

Kas vertė „Giesmę muzikėlio“, nežinia. Mykolas Biržiška savo rašinyje „Iš D. Poškos raštų“ 
šiuo klausimu šitaip pasisakė: 


Giesmės autorius nėra žinomas. Turiniu tai susmarkintas Poškos Žemaičių ir Lietuvos mužikas [...], bet ar 
jis ją bus parašęs, tuo tarpu nežinome. Šiaip visai prileistina, kad jis tuo būdu perdirbo savo Mužiką, bet 
savo vardo neišdrįso paskelbti.5 


* Dionizo Poškos eilės, spaudai parengė V. Kamantauskas, Kaunas, 1926, p. 11-12; tas pats - D. Poška, Raštai, 


Vilnius, 1959, p. 22-25. 


5  R.A. Niemi, A. Sabaliauskas, Lietuvių dainos ir giesmės šiaur-rytinėje Lietuvoje, 1911, nr. 273. 
* Lietuvių tauta, t. II, sąs. 3, 1914, p. 344-345. 

To paties straipsnio kitoje vietoje Biržiška taip rašė: „Jau parengęs šį raštą spaudai, iš P. Krian- 
čiūno sužinojau, jog esamame pas jį Poškos eilių rankraštyje esanti ir Muž. giesmė kaipo Poš- 
kos įtraukta.“? Tad vėliau, Mūsų raštų istorijoje, Biržiška tą eilėraštį jau aiškiai priskyrė Poškai: 
„Baudžiauninkai pažino ir pamėgo kitą Poškos kūrinėlį - Mužikėlio giesmę, kurią bene Vilniaus 
studentai bus prikergę 1823 m. Jono iš Svisločės vertimui, neįvardiję autoriaus.“* 

„Giesmės mužikėlio“ priskyrimą Poškai (žinoma, tik kaip vertėjui) galėtų bent iš dalies įraigoti 
ir tai, kad prie to paties Jono iš Svisločės yra pridėtas (antraštiniame knygelės lape) ir jau tikrai 
Poškos verstas Ludwiko Osinskio ketureilis „Ai, Dieve, vis atėmei...“ (Kajetono Nezabitauskio 
elementoriuje, 1824, kur tas ketureilis irgi įdėtas, yra pažymėta, kad jis imtas „iš rankos-raštų 
garsingo vyro ir raštininko žemaičių Dionizo Paškevičės“). Čia dar reikia priminti, kad Szahino 
poezijos rinkinys buvo Poškai gerai žinomas, nes iš jo vertė du dalykus: „Dūmojimą ant senos pi- 
lies Vilniuje“ ir „Ant bažnyčios katedralnos Vilniuje, metuose 1801 šventintos“. Dar nurodysime, 
kad Poškos eilėraščių tarpe yra du, skirti carui Aleksandrui I: vienas - „Dėl užlaikymo dienų“, 
kitas- „Rauda po gailingo smerčio“. To pobūdžio yra ir Szahino be datos nurodymo išspausdintasis 
eilėraštis - „Do najjašniejszego Aleksandra I wiernopoddany“. Ar yra koks ryšys tarp tų Poškos ir 
Szahino eilėraščių, deja, nieko tikro pasakyti negalime, neturėdami Szahino eilėraščio teksto. 

Poškos žodyne prie žodžio grosz pacituotos dvi „Giesmės mužikėlio“ eilutės nurodant, kad tai 
imta iš Jono iš Svisločės.? Galima būtų manyti, kad Poškai nebūtų buvę reikalo nurodyti šaltinį, jei 
tai būrų buvęs jo paties verstas eilėraštis. Betgi antra vertus, pacitavęs savo paties verstą Osiaskio 
ketureilį, Poška vis tiek nurodo, kad tai imta iš Kajetono Nezabitauskio elementoriaus.!? 

Jonas iš Svisločės, kaip pačioje antraštėje pažymėta, „lietuvišku liežuviu išguldytas kaštu ir 
srorone Juozapo Rupeikio“, kuris ir lenkiškoje knygelės pratarmėje pasirašo vertėju (tžumac2). 
Bet vargu ar jis tektų laikyti vertėju, ypač prisiminus tą neigiamą jo charakteristiką, kurią yra 
davęs savo atsiminimuose kun. Tomas Dobševičius: Rupeika neturėjęs nei didesnių gabumų, nei 
aukštesnio išsilavinimo." Neigiamai yra pasisakęs apie Rupeiką ir vysk. Motiejus Valančius.* 
Gal tad bus išvertęs rą knygelę koks vilniškis studentas, o ji tebuvo išleista Rupeikos „kaštu ir 
storone“? Čia galėjo būti panašiai, kaip su knygele apie bites (1823), kurią stud. Kajeronas Neza- 
bitauskis (1842 V 1 laiške lenkų literatūros istorikui Michatui Wiszniewskiui) sakėsi pats išvertęs, 
bet išleidęs vyresniojo brolio kun. Kiprijono Nezabitauskio vardu, atsidėkodamas už materialinę 
paramą bestudentaujant.!* Čia dar priminsime, kad ra Jono Chodzkos didaktinė apysakaitė buvo 
Vilniaus studentų, liaudies švietimu besirūpinančių, vertinama. Antai 1821 m. studentai filomatai 
nupirko tos knygelės (lenkiškos) 100 egzempliorių, kad paskleistų tarp valstiečių." 

Vaclovas Biržiška manė, kad Joną iš Svisločės „greičiausiai išvertė S. Stanevičius“. Tokią pa- 
žiūrą akceptavo ir Mykolas Biržiška, kuris savo veikale Lietuvių tautos kelias, užsimindamas apie 
XIX a. pradžios Vilniaus studentų žemaičių būrelį, rašė: 


7 Tenpar, p. 354. 

* M. Biržiška, Mūsų raštų istorija, d. I, Kaunas, 1925, p. 69. 

* Lietuvių tauta, t. II, sąs. 3, p. 344. 

t Ten par. 

" T. Dobszewicz, Wspomnienia z czasow, ktore preežytem, Krakow, 1883, p. 138. 

2 M. Valančius, Pastabos pačiam sau, Kaunas, 1929, p. 46. 

5 Plg. V. Maciūnas, Lituanistinis sąjūdis XIX amžiaus pradžioje, Kaunas, 1939, p. 66. 

* Plg. ten pat, p. 61. 

15 V. Biržiška, Lietuvių rašytojų kalendorius, Tūbingen, 1946, p. 45; panašiai ir - Senųjų lietuviškų korygų istorija, 
t. Il, Chicago, 1957, p. 182. 

To būrelio nariai (Stanevičius?) gal bus prisidėję prie kun. Rupeikos vardu 1823 m. išleisto Chodzkos Jono 
iš Svisločės vertimo (gal net tiesiog jį visą išvertę, tik išleidę kun. Rupeikos vardu, kuris davė lėšų jai išleisti) 
Įišnašoje nurodyta, kad toji skliaustinė pastaba yra Vaclovo Biržiškos) [-..] Knygelės pabaigoje greičiausiai 
tų pat studentų (Stanevičiaus) bus sukurta gimininga Poškos Mužikui [...] Mužikėlio giesmė.!* 


Pasiremdamas iš Vaclovo Biržiškos gautomis informacijomis, aš ir pats buvau rašęs: „Galimas 
dalykas, kad Joną iš Svisločės bus vertęs S. Stanevičius (jis, rodos, buvo Rupeikos giminaitis, ku- 
rio motina buvo Stanevičiūtė).“!? Betgi tokią galimybę neigia Jurgis Lebedys savo monografijoje 
apie Stanevičių: 


Kai kieno spėjama, kad tas vertėjas buvo S. Stanevičius [išnašoje Lebedys nurodo Lietuvos mokslų akademijos 
Lietuvių kalbos ir literatūros institute esantį rankraštį Nežinomi senieji lietuvių raštai ir rašytojai, nutylėda- 
mas betgi jo autorių Vaclovą Biržišką), remiantis dar neįrodytais jo giminystės ryšiais su J. Rupeika. Bet, 
turint galvoje, kad S. Stanevičius iki 1822 m. pavasario gyveno Kražiuose, ši galimybė neatrodo reali.!* 


Kitas aktyviai tada reiškęsis lietuvių raštijoje studentas, Stanevičiaus draugas Kajetonas Ne- 
zabitauskis, nebus vertęs Jozxo iš Svisločės, nes, kaip tiksliai pastebėjo Lebedys“?, jis tikrai būtų 
apie tai pranešęs Michalui Wiszniewskiui, kurį aukščiau minėtame 1842 V 1 laiške smulkiai 
informavo apie savo literatūrinę veiklą. 

Betgi jei ir prileisime, kad Jonas iš Svisločės bus buvęs išverstas kurio nors vilniškio studento 
(nebūtinai Stanevičiaus), tai dar nereikštų, kad „Giesmė mužikėlio“ nebūtų galėjusi būti išversta 
Poškos, kuris ir kaip poetas buvo Vilniaus studentams lietuvių literatams gerai žinomas. Antai 
Stanevičius savo lenkišku 1826 II 7 laišku ragino Pošką parašyti mirusio caro Aleksandro I gar- 
bei lietuviškas eiles, nes „tikrai niekas be Tamstos neatsiras“??, o Nezabitauskis, kaip jau buvo 
aukščiau minėta, savo elementoriun įsidėjo Poškos verstą ketureilį. 

Kitokių duomenų neturint, reiktų panagrinėti „Giesmės mužikėlio“ kalbą ir pažiūrėti, ar iš 
to negalima būtų padaryti kokių išvadų apie autorių (ar, tiksliau, vertėją). Deja, dėl išsamesnių 
mūsų literatūrinės kalbos istorijos (ypač jos žodyno) tyrinėjimų stokos teks ribotis tik vienu kitu 
kalbiniu spėliojimu. Šrai, pvz., „Giesmėje mužikėlio“ yra žodis tėvystė (t.y. tėvynė). Ano meto ra- 
šytojai tai sąvokai, rodos, dažniausiai vartojo žodį tėviškė. Simanas Stanevičius rašė: „Šlovė visus 
sujudino gera tėviškei daryti“ („Šlovė žemaičių“, eil. 6), „Daugumas žemaičių, vieni iš meilės kalbos 
tėviškės, kiti iš noro viską žinoti, mokosi...“ (iš prakalbos prie 1829 gramatikos). Kajetono Nezabi- 
tauskio elementoriuje (1824) tarp keliasdešimt patarlių yra tokia: „Garbink Dievą, būk teisingas 
ir mylėk žėviškę.“ Silvestras Valiūnas eiliuotame laiške „Rašančiam lietuvišką žodinį“ (t.y. Poškai) 
nurodo, kad „latviai, prūsai ir užnemuniškiai [...] seniai mūsų nebprigul tėviškei“ (eil. 55-56). Si- 
manas Daukantas savo studentavimo laikų veikale Darbuose senųjų lietuvių ir žemaičių (išsp. tik 
1929) kartais parašo tėviškė (pvz., p. 4), bet šiaip jau vartoja žodį tėvainė: „Mirti kare už liuosybę 
ir tėvainę buvo visų didžiausia garbė lietuviams ir žemaičiams“ (p. 27; panašiai p. 16, 25 ir kt.). O 
Poška savo poezijoje nuosekliai vartoja žodį tėvystė (taigi tą patį, kuris yra ir „Giesmėje mužikėlio“): 
„viso gero tėvystės sarge rūpesningas“ („Mužikas Zemaičių ir Lietuvos“, eil. 11); „lygiai tu ir tėvys- 
tė tavo sutrupinta“ („Dūmojimas ant senos pilies Vilniuje“, eil. 26); „nuteriojęs tėvystę, suvytau, 


* M. Biržiška, Lietuvių tautos kelias, t. I, Los Angeles, 1952, p. 188. 
" Aidai, 1950, nr. 8, p. 359. 

! J. Lebedys, Simonas Stanevičius, Vilnius, 1955, p. 144. 

1 Ten par, p. 144. 

0 Mūsų senovė, t. II, nr. 1, 1937, p. 171. 

sudžiuvau“ („Bardžiuose kaip užgimiau ...“, eil. 4); „meilininkai tėvystės“ („Pas kunigą Ksaverą 
Bohušą ...“, eil. 4); „pražūn tėvystė“ („Užrašas Stanislovui Poniatauskiui“, eil. 1); „užmiršęs antį 
tėvystės“ („Užrašas Katilinai“, eil. 1); „.„„ bet dėl tėvystės saldžios, darbios dienos“ (iš žodyno?!). 

„Giesmėj mužikėlio“ tris kartus pavartotas žodis vergas, teikiąs ryškaus kartėlio ten reiškia- 
mam mužikėlio skundui. Su panašiu jausminiu atspalviu tą žodį (šiaip jau, rodos, retą mūsų ano 
meto raštijoje ir tik Daukanto Darbuose senųjų lietuvių ir žemaičių dažnai pasitaikantį aprašant 
lietuvių karus su priešais: vergas, vergauti, vergyba) aptinkame porą kartų Poškos eilėraščiuose. 
Antai jo žodyne (prie žodžio cham) yra toks dvieilis: 


Juk Adomas pirms tėvas vyriškių ir mergų, 
Dėl ko gi žmonės sakot, jog mužiks yr vergu??ž 


Prie anonimiškai XVIII a. pabaigoje Vilniuje išspausdinto Cblop polski (Lenkų valstietis), kurį iš 
dalies vertė ir iš dalies sekė, rašydamas savo Mužiką, yra toks motto iš Eneidos (II, eil. 143-144): 


„Oro: miserere laborum 
Tantorum, miserere animi non digna terentis.23 


Nusirašydamas Cblop polski (beje, jau antrašte - Chlop polski i litewski) savo įvairių užrašų kny- 
gon Pszczožka w Baublu (Bitelė Baublyje), Poška aną motto šitaip sulietuvino: 


Meldžiu tavęs: susimilk ant taip daugel vargų, 
Susimilk, o nevadink mužikėlio vergu!?* 


Prie Mužiko tas motto, laisvai išplėstas į ketureilį ir pataisytas, baigiamas: 
Susimilk ir nedūmok, jog mužiks yr vergu. 


Įdomu, kad Poška ir „Giesmės mužikėlio“ vertėjas šiuo atveju vienodai pasielgė, pavartodami 
žodį vergas, kurio nei vieno lotyniškame, nei kito lenkiškame originale visai nėra. 

Pažymėsime ir vieną sintaksės dalyką. Poška mėgsta padalyvines formas, kurių trys yra ir 
„Giesmėje mužikėlio“ (eil. 7, 14, 28). Tiesa, viena iš jų („Aš alkant duonos kąsnio prašau“) kels 
abejojimų, ar tai nebus paprasta korektūros klaida vietoje alkans. Taip toji vieta ir taisoma Lie- 
tuvos mokslų akademijos išleistoje Lietuvių literatūros istorijos chbrestomatijoje.?5 Bergi pilname 
Poškos raštų leidime (1959) palikta forma alkant, kad ir su pridėtu klaustuku. Ar nebus tiksliau 
pasielgęs Viktoras Kamantauskas*“, palikdamas tą alkant be klaustuko. Turbūt čia turėjo būti 
padalyvinė forma alkstant (vietoj vartotino alkdamas). Kaip tik labai būdinga, kad Poška dažnai 
pusdalyvio vietoje vartoja padalyvį: „Tu, pavasarį girdint [girdėdamas] paukščių giedojimą“ (Mu- 
- žikas, eil. 15; „Vienas antrą raginant, ttumpinant atilsį“ (Mužikas, eil. 32); „O raudojant ištariau: 
Dieve stebuklingas“ („Rauda po gailingo smerčio“, eil. 19); „O aš Jums, mokytojai, už tą mokslą 


2 Lietuvių tauta, t. II, sąs. 3, p. 342. 

22 Ten par, p. 331. 

5... maldauju tave, pasigailėki / Vargo sunkaus, pagailėk nekaltai mano kenčiančios sielos!“ (Antano Rukšos 
vertimas, Žingsniai, nr. 12, 1948, p. 2.) 

* Žr. D. Poška, Raštai, Vilnius, 1959, p. 610. 

Lietuvių literatūros istorijos chrestomatija, Vilnius, 1957, p. 342. 


2 Dionizo Poškos eilės, Kaunas, 1926. 

tiesų, Sakant: ne veltui gimėt, — vainikus uždėsiu“ („Pas kunigą Ksaverą Bohušą“, eil. 59-60); 
„Rašant tą žodininką, aš Linde sekiojau“ (iš žodyno); „Tėvs, matant durną vaiką, tankiai didžiai 
verkė“ (iš žodyno); „Vienas, būdas raštininkų ir tų, kurie giesta: Pirmas klyst ilgai rašant, antras 
giestant klysta“ (iš žodyno) ir t.t. 

Darydami aukščiau dėstytų samprotavimų santrauką nurodysime šiuos argumentus, paremian- 
čius mintį, kad „Giesmė mužikėlio“ galėjo būti išversta Poškos. 

1) Visų pirma - artimas turinio panašumas su Poškos Mužiku, kuris taip pat nėra visai origi- 
nalinis kūrinys, o anoniminio Chtop polski vertimas-sekimas. 

2) Prie Jono ir Svisločės yra pridėtas taip pat be autoriaus nurodymo ir tikrai Poškos verstas 
ketureilis. 

3) Jei Jono iš Svisločės vertimą priskirtume kuriam nors Vilniaus studentui, turėtume drauge 
priminti, kad Poška ir kaip poetas buvo lietuvių raštija besidomintiems Vilniaus studentams gerai 
žinomas ir jų vertinamas. 

4) Sename pas Petrą Kriaučiūną buvusiame Poškos eilių rankraštyje buvo (kaip mini Myko- 
las Biržiška) ir „Giesmė mužikėlio“. Matyt, rankraščio sudarytojas bus turėjęs kokių duomenų, 
priskirdamas tą eilėraštį Poškai. 

5) Poškai buvo gerai žinomas Szahino poezijos rinkinys, kuriame buvo ir eilėraštis „Chlopek“. 

6) Pereinant prie kalbinių įrodinėjimų, reiktų pažymėti, kad „Giesmėj mužikėlio“ esamas žodis 
tėvystė ne kurių kitų ano meto literatų, o kaip tik Poškos buvo nuosekliai vartojamas. 

7) Būdingas „Giesmei mužikėlio“ žodžių sugretinimas 2žikas-vergas randamas ir Poškos poezijoje. 

8) Poška labai dažnai padalyvį vartoja vietoj pusdalyvio, kaip tai kartą yra ir „Giesmėj mu- 
žikėlio“. 

Žinoma, visa tai tėra svarstymai ir daugiau ar mažiau pagrįsti spėliojimai. Tad tikrų duome- 
nų stokodami nieko tikro apie „Giesmės mužikėlio“ autorių (vertėją) bent šiuo tarpu negalime 
tvirtinti. Viena tik neabejotinai aišku, kad „Giesmė mužikėlio“ ne originalus kūrinys, o laisvas 
vertimas iš lenkų kalbos. 

Mūsų senesnieji poetai, versdami eilėraščius iš svetimų literatūrų, dažnai visai nenurodydavo, 
iš kur jie imti. Todėl dabar tai sunku beatsekti (ypač kai vertimai yra labai laisvi), ir tokie eilėraš- 
čiai ne kartą palaikomi originaliais. Pabaigoj, kad ir nukrypdamas nuo straipsnio temos, noriu 
pateikti porą pavyzdžių. Štai, pvz., Lietuvos mokslų akademijos išleistoje Lietuvių literatūros 
istorijoje apie Antaną Vienažindį taip rašoma: „Liaudies dainų reminiscencijos jam kartais davė 
progos sukurti visiškai originalią dainą, kaip “Žirgeliai sukinkyti", “"Pabalnokit man žirgelį"“?7 
Betgi pastarasis Vienažindžio eilėraštis anaiptol nėra originalus, o aiškus, nors gana laisvas ir 
dvigubai išplėstas (aštuoni posmai vietoj keturių) rusų poeto Aleksejaus Kolcovo „Senio dainos“ 
(„Piesnia starika“: „Osiedlaju konia, konia bystrova ...“) sekimas. Tame pat veikale nurodoma, 
kad aušrininkas Simanas Norkus šalia vertimų yra „parašęs keletą originalių eilėraščių ( Nemu- 
nas').“?* Ir vėl: čia paminėtasis Norkaus eilėraštis (beje, visai be tos antraštės „Nemunas“ išspaus- 
dintas Aušroje, 1884, nr. 7/8: „Troptais ir valtimis Nemunas apsėtas ...“; iš viso 20 eil.) yra Liudo 
Kondratavičiaus poemos Urodzony Jan Deborėg įvado „Przedšpiewek do litewskiego czytelnika“ 
eil. 29-42 („Cicho Niemen przebiega rodzinne siedziby ...“) laisvas vertimas. 


[1962] 


7 Lietuvių literatūros istorija, t. II, Vilnius, 1958, p. 60. 
28 Ten par, p. 124. 

Tautos gyvatos giesmė 


Kūrėjas ir kūrinys 


Vienas iš įdomiausių mūsų senosios poezijos kūrinių yra „Šlovė žemaičių“. Tai tikras mūsų 
XIX amžiaus pradžios patriotų himnas. Jo autorius buvo jaunas Vilniaus universiteto studentas 
Simanas Stanevičius (1799-1848). 

Tai buvo veikliausias ir gabiausias ano meto mūsų rašytojas ir lietuviškojo sąjūdžio dalyvis. 
Deja, apie jo gyvenimą žinių ne per daugiausia teturime. Jo biografijoje tebėra daug didelių spra- 
gų. Netgi jo gimimo ir mirties datos palyginti ne per seniai tepaaiškėjo mūsų raštijos istorikams. 
Ilgai būta įvairių klaidingų nuomonių apie Stanevičių. Antai jis buvo laikomas kunigu ar net va- 
dinamas profesoriumi, klaidingai supratus jo dainų rinkinio antraštės žodžius: „... išduotas per 
Simaną Sranevičių, mokslininką literatūros ir gražiųjų prityrimų“. 

Simanas Stanevičius gimė 1799 X 26 Viduklės parapijoje, Kanapėnuose. Mokėsi Kražių gim- 
nazijoje. Pasižymėjo gabumu. Per metinius gimnazijos pasirodymus mokslą baigiant būdavo 
drauge su kitais geraisiais mokiniais apdovanojamas ar įrašomas gimnazijos aukso knygon. Buvo 
paskirtas mokinių prižiūrėtoju (dozorca domowy) ir giriamas už pavyzdingumą. Gimnaziją pabaigė 
1821 m. Dėl lėšų stokos, kaip, tarp kitko, savo akte pažymėjo mokyklų vizitatorius, Stanevičius nega- 
lėjo vykti Vilniun studijuoti. Vis dėlto 1822 m. rudenį jau randame jį įsirašiusį Vilniaus universiteto 
Literatūros ir dailiųjų menų (arba, kaip jis pars rašė, Literatūros ir gražiųjų prityrimų) fakultetan. 
Baigęs mokslus, iš Vilniaus į Žemaičius tesugrįžo ne anksčiau kaip 1830 m., nes 1829 II 29 dar 
skolinosi, kaip iš bibliotekos įrašų knygos matyti, Daukšos postilę. Grįžęs į Žemaičius, savo amžių 
nugyveno pas grafus Platerius ir 1848 II 27 nuo džiovos mirė Stemplių dvare Svėkšnos parapijoje. 

Stanevičius buvo ypač susibičiuliavęs su Jurgiu Plateriu (1810-1836), kurio gražią lituanistinę 
biblioteką tvarkė ir vėliau pagal savininko testamentą paveldėjo. Dėl vyresnio ir jau pasireiškusio 
lituanistiniais darbais Stanevičiaus neabejotinos įtakos Plateris ir pats susidomėjo lietuvių kalba 
ir istorija; buvo netgi nuvažiavęs Karaliaučiun, kur susipažino su ano meto lituanistikos įžymybe 
Liudu Rėza. Labai galimas dalykas, kad Stanevičius bus parašęs gražų Platerio nekrologą (išsp. 
Kurjer Litewski, 1836), iškeliantį velionies taurų charakterį ir jo lituanistinius darbus. 

Kaip nurodoma viename sename anoniminiame rankraštyje apie Stanevičių, jis atvykęs Vil- 
niun draugę su Jurgiu ir Kazimieru Plateriais, drauge su jais ir grįžęs į Žemaičius. Neturtingasis 
Stanevičius, matyt, bus buvęs Plateriukų namų mokytoju, nes, jam įstojus universitetan, žymiai 
jaunesni už jį Plateriukai dar kelerius metus mokėsi Vilniaus gimnazijoje. 

Gyvendamas Vilniuje, Stanevičius labai veikliai reiškėsi mūsų raštijoje. Apie vėlesnį jo gyve- 
nimo laikotarpį ir darbus, likusius rankraščiais ir turbūt didžiąja dalimi dingusius, žinių, deja, 
nebedaug beturime. Ir labai gaila, nes Stanevičius viršijo daugumą kitų ano meto mūsų rašytojų 
savo išsilavinimu, blaiviu ir kritiškai moksliniu požiūriu į istorijos dalykus, savo dailia lietuvių 


445 


kalba, nemenku literatūriniu talentu ir estetiniu skoniu. Lietuvos istorikas Mykolas Balinskis statė 
(1846 m.) Stanevičių lietuvių rašytojų priešakin, o jau po jo minėjo Pošką, Strazdą ir kitus. 

Stanevičius pasireiškė įvairiose mūsų raštijos srityse. Platiems liaudies sluoksniams buvo skirta 
S.S. Žemaičio (t.y. Simano Stanevičiaus) iš lenkų kalbos versta ir 1823 m. Vilniuje išspausdinta kny- 
gelė Apey darima walge ysz kiarpu Islaudu pagal datirima Teodora Branderburga Aptiekoriaus Mo- 
bilawe. Šš dabar gal keistokai atrodanti knygelė buvo kilusi iš susirūpinimo rasti kokį nors sveika- 
tai nežalingą surogatą, kurį galima būtų primaišyti prie miltų kepant duoną, kai nederliaus metais 
stigdavo javų. Tas leidinukas buvo Vidaus reikalų ministerijos (Stanevičius rašo: par ministerium 
reykalu numyniu) platinama visoje Rusijoje. 1822 m. pasirodė jos lenkiškas vertimas, kurį Vilniaus 
generalgubernatorius liepė, pakankamą skaičių išspausdinus, išsiuntinėti Vilniaus ir Gardino gu- 
bernijų maršalkoms ir kunigams. Matyt, Stanevičius bus ir vertęs tą knygelę valdžios pavestas. 

Vadovėlinio pobūdžio dalykas buvo Charles'io Lhomond'o Historyja Szwenta ysz totinyszka 
liežuwia perdieta ant žemayteyszka par Symona Stanewicze Žemayty (išsp. 1823). Knygelės gale 
buvo pridėtas lietuviškas-lenkiškas žodynėlis. Įdomu pažymėti, kad Stanevičius pasirinko versti 
ne bet kokį, o žinomą vadovėlį, vartojamą Prancūzijos mokyklose, o Varšuvos švietimo komisijos 
priskirtą prie rinktinių knygų, kurios turėjo būti mokyklų bibliotekose. 

Kaip ir daugelis ano meto mūsų rašytojų, Stanevičius labai rūpinosi lietuvių kalba, ir jis ją tyri- 
nėjo. Deja, jo nebaigtas žodyno rankraštis (ligi L raidės) yra dingęs. Išliko jo ištaisyta sena jėzui- 
tų gramatika (Universitas linguarum Lituaniae), nes buvo 1829 m. išspausdinta: Trumpas pamo- 
kimas katbos lituwyszkos arba žemaytyszkos nuo nekurio nobažna ysz draugistes Jezaus kunyga 
totinyszkay paraszitas yr spaustas Wyjlniuj metusi 1737, dabarcziui atrastas yr ysznauja swietuy 
paroditas. Labai įdomi yra Stanevičiaus prakalba (1827 III 8), iš kurios matome, kad jis ne tik my- 
lėjo lietuvių kalbą ir norėjo ją ugdyti, bet ir aiškiai nusivokė, kaip tai reikia daryti. Nusiskundžia 
Stanevičius ano meto mūsų religinių knygų kalba: „Rašome taigi kaip mokame, idant tikt nuo 
avių savo, apie kurių išganymą rūpinamės, suprantami būtumbėm. Ta yra priežastis, dėl kurios 
kalba lietuviška Žemaičiuose, o dar labiau Lietuvoje taip nupuolė, jog niejokiu puikiu ir išmin- 
tingu raštu nei gražia ir taikia iškalba pasigirti negalime.“ Nurodo ir būdą kalbai gerinti: „Jei taigi 
norime šelpti savo kalbą, surasti jos pamestus ir užmirštus žodžius, reik mums rūpesningai ieškoti 
senovės lietuviškų raštų.“ Surašęs visą eilę mūsų senųjų ir „lietuvininkų Prūsų“ knygų, Stanevi- 
čius pažymi: „Paminėtos taigi knygos yra dėl mūsų kaip girios kokios arba medžiai [Stanevičius 
rašo: medei] liemeningi, kur kožnas reikalui savo tam tikrą medegą rasti ir pagal savo tikslą rūmą 
suręsti galėsi. “ Ypač iškelia Daukšą: „... pirmiausią vietą ir didžiausią verčią duodame sakymams 
Daukšo.“ Žinoma, dabar tai bėra paprasta vadovėlinė tiesa kiekvienam bent kiek susipažinusiam 
su mūsų raštijos istorija. Betgi Stanevičius nei mokykloje, nei universitete apie tai negirdėjo nei 
pagaliau negalėjo to sužinoti iš vadovėlių ar iš filologinių knygų. Jis pats turėjo tirti mūsų senuo- 
sius raštus ir savarankiškai daryti išvadas. Tai dar labiau išryškina to jauno studento didelę nuo- 
voką lietuvių kalbos dalykuose. Taip labai vertindamas Daukšą, Stanevičius jau 1823 m. buvo 
perspausdinęs Daukšos postilės ištraukas. 

Pasidavęs bendram lituanistiniam sąjūdžiui, Stanevičius negalėjo nesidomėti i ir Lietuvos praeitimi. 
Mykolas Balinskis savo žinomame Lietuvos istorijos veikale (1846) labai dėkojo Stanevičiui už „ver- 
tingiausias žinias ir paaiškinimus, liečiančius Žemaitiją, kuriuos mums teikė su retu ir karščiausiu 
paslaugumu“. Stanevičius susirašinėjo ir su populiariuoju mūsų istoriku Teodoru Narbutu. 

Ano meto mūsų istorijos mėgėjų dėmesį itin traukė lietuvių mitologija. Deja, dažniausiai buvo 
naiviai kartojamos tos nesamonės, kurios buvo gausiai randamos senuose Motiejaus Strijkovskio, 
Jono Lasickio, Kristupo Hartknocho ir kt. veikaluose. Stanevičius ėmėsi panagrinėti tuos šaltinius 

ir įvertinti jų patikimumą. Apie tai jis rašė ilgesnį tyrinėjimą. To veikalo, lenkiškai rašyto ne 
anksčiau kaip 1838 m., rankraštis buvo laimingai aptiktas ir atiduotas Vilniaus Lietuvių mokslo 
draugijos bibliotekai, kuri vėliau buvo pavesta Lietuvos mokslo akademijai. Tame veikale visu ryš- 
kumu iškyla blaivus mokslinis Stanevičiaus kritiškumas, kuris tuo nuostabesnis, kad anais laikais 
plačiai garsėjo Teodoro Narbuto turtingasis tariamųjų senovės lietuvių dievų ir dievukų Olim- 
pas, paskui Juozo Kraševskio Vytolio raudos dar daugiau išpopuliarintas. Stanevičius nepabijojo 
aštriai kritikuoti Narbutą. Jis prikišo Narbutui lietuvių kalbos nemokėjimą, iškraipymą ar net ir 
prasimanymą dievų vardų, kurių nežinojusi nė viena kronika. Narbuto cituotasis padavimas apie 
didvyrį Vytolfą esąs panašus į Tūkstančio ir vienos nakties pasakas. Netiki Stanevičius ir XVI a. 
Prūsijos kronikininko Simano Grunau suteikta žinia apie Romuvos šventyklą ir pagoniškųjų dievų 

trejybę; iš kur Grunau galėjęs žinoti apie dalykus, buvusius prieš 500 metų, jei kiti šaltiniai apie 
tai nieko nekalba? Daugiausia dievų surašęs Lasickis, bet ir daugiausia klaidų pridaręs. Jis papras- 
tus lietuvių kalbos žodžius, dažnai dar sudarkytus dėl kalbos nemokėjimo, laikęs dievų vardais. 

Antai, Breksta anaiptol ne deivės vardas, kaip rašęs Lasickis, o paprastas veiksmažodis - brėkšta. 

Įdomu pastebėti, kad vėliau Antonis Mierzyfskis panašiai kritikavo Lasickį. Kritiškai žiūrėjo 
Stanevičius ir į Daukantą; antai apie jo Darbus senųjų lietuvių ir žemaičių, kad ir neminėdamas 

nei autoriaus, nei antraštės, rašė Narbutui (1836 X 10), kad tas veikalas nieko naujo neduodąs, 

nes esąs daugiau retorinio negu mokslinio pobūdžio. 

Tokios pat kritiškos buvo Stanevičiaus pažiūros ir į dainas. Tuo metu, kai Daukantas rašė, kad 
„senų dienų dainos gal daug atminimų ir palaikų senovės rodyti, kurias dar šiandien noris retai, 
bet daugio vietų tebdainuoj“; kai Narbutas dažnai rėmės tariamai senoviškomis lietuvių dainomis, 
pvz., 1817 m. viename Vilniaus laikraštyje pasakodamas tariamą raseiniškių dainą apie senovės 
legendinių atėjūnų kelionę Nemunu ir Dubysa ir naiviai aiškindamas Seredžiaus, Cekiškio ir kitų 
padubysio miestelių vardų kilmę; kai visuotinai buvo skelbiama, kad dainos - svarbus istorijos 
šaltinis; kai Vilniaus universiteto literatūros profesorius Leonas Borovskis aiškino, kad, būdami 
uolesni, mes gal dar galėtume rasti senoviškų pasakojimų, religinių giesmių ir istorinių padavimų, 
kurie būtų verti lyginti su gražiomis anglų baladėmis ir trubadūrų poezija; kai lenkų romantikas 
Kazimierzas Brodziūskis svajojo apie galimumą rasti slavų Homerą ir slavišką Iliadą; kai visoje 
Europoje romantinės nuotaikos pagauti žmonės ieškojo žilos senovės poezijos, nebijodami net 
falsifikuoti, kaip, pvz., čekas Vaclavas Hanka, kuris 1817 m. paskelbė radęs vienos bažnyčios pa- 
stogėje tariamai XIII a. čekų poezijos rankraštį (vad. Kralovedrovsky rukopis); kai mūsiškis Rėza 
negalėjo atsispirti tai visuotinei pagundai sendinti dainas, - tuo laiku Stanevičius savo 1829 m. 
Vilniuje išspausdinto dainų rinkinio (Daynas Žemayciu surinktas yr yszdutas par Symona Stane- 
wicze Mokslynynka lyteraturas yr gražiuju prytirymu) prakalboje šaltai tvirtino: 

Tikėtisi, idant būtų dainos nuo karžygių senovės lieruvių ir žemaičių, kurias dainavo vaideliorai, mūsų že- 
mės vyresnieji ir dainininkai, yra tuščia dingstis. Vaikai, savo tėvų dainas atkartodami, vadin tai senovės 
dainomis ir nor jas užmiršti; ko taigi benorėti, idant dainos vaidetiotų, pirm 400 ir 500 metų dainuojamos, 
šiandie pažįstamos būrų? Mažne be abejojimo galiu sakyti, jog visos šiandien randamos žemaičių dainos 
nėr ankstybesnės už paskutiniąsias kares švedų su lenkais pradžioj XVIII amžiaus, kurios baisingu žemaičių 
žemės per badą ir marą ištrėmimu yra minėjamos. 


Spausdindamas žemaičių dainas (iš viso 30), Stanevičius padarė griežtą jų atranką; nepareko 
jo knygon „vienos iš jų dėl to, jog buvo per daug naujos ir svetimais žodžiais perpildytos; kitos 
dėl to, jog be rokundo ir bylos iš dviejų ir trijų dainų sudėtos rodėsi; kitos dėl statumo nieko su- 
maningo neturinčios“. Priekabusis Nesselmannas Stanevičiaus rinkinį labiau vertino už žinomąjį 
Rėzos dainyną. 

Kas labiausiai rūpėjo Stanevičiui, rodo šie jo prakalbos baigiamieji žodžiai: „... geistinas yra 
daiktas, idant visiškas gražesniųjų dainų žemaitiškų surinkimas ištiktas ir išspaustas būtų.“ Ir 
tikrai, visos jo rinkinio dainos yra labai gražios; tarp jų yra ir tokie mūsų liaudies poezijos perlai 
kaip „Aš padainuosiu dainų dainelę, / Aš - dainų bernužėlis“, „Ko liūdi, putinėli, ko liūdi? / Ko 
liūdi, žaliūkėli, ko liūdi?“ ir kt. 

Stanevičius pasirūpino, kad būtų išleistos ir jo rinkinio dainų melodijos. Jas užrašė Ferdinan- 
das Ivanavičius. Knygelė buvo išspausdinta Jurgio Platerio lėšomis Rygoje 1833 m.; Stanevičiaus 
prakalba rašyta Vilniuje jau 1829 XI 24, o cenzūros leidimas duotas 1829 XII 5. 

Pasireiškė Stanevičius ir savo originalia poezija. 1829 m. Vilniuje buvo išspausdintos Szeszes 
pasakas Symona Staneviczes Žemaycze Ir antra szeszes Kryžžia Donatayczia Lituwynynka Prusa. 
Knygelės prakalbą, kuri „raszita Wylkmergiej' M. 1828 Mienesiej Byrzela dinoj 27“, pasirašo 
»J.J.W. Lituwys nu Szwentos Upes kraszta“. Betgi dėl to leidėjo kyla rimtų abejonių. Nors jis pats 
ir vadina save ukmergiečiu, atseit aukštaičiu, arba, pagal ano meto terminologiją, - lietuviu, bet 
prakalboje kreipiasi tik į žemaičius: „Šitai, mieli žemaičiai [rašo: žemaitei], jums pasakas į rankas 
duodame...“ Be to, nuolat tik ir mini žemaičių žemę, žemaitišką kalbą, garbingus žemaičių rašti- 
ninkus; tvirtina „kaipo dar nebuvusys Žemaičiuose“, o pats rašo tikrai žemaitiškai. Tad nors jis 
ir sako, kad negalėjęs „iš niekur dasižinoti“, ar Stanevičius „daugiau tur surašytų pasakų? ar ir 
dabarčio vis rašo“, bet toji knygelė, kaip atrodo, nebus buvus išspausdinta be Stanevičiaus žinios, 
kuris tada tebegyveno Vilniuje ir 1829 m. spausdino kitas savo knygeles. Kyla netgi įtarimas, ar 

nebus pats Stanevičius prisidengęs anuo slapyvardžiu, juoba kad ir prakalba rašyta ta pačia Rasei- 
nių tarme (dyna, gysmė, visyms...) kaip ir kiti Stanevičiaus raštai. Be to, randame čia ir būdingą 
Stanevičiaus knygelių žymę - tikslią datą po prakalba. 

Knygelėje yra šešios Stanevičiaus pasakėčios: „Lapė ir juodvarnis“, „Lapė ir žąsys“, „Žmogus 
ir levas“, „Aitorai“ (aitvarai), „Arklys ir meška“, „Erelis, karalius paukščių, ir gudrybė karaliuko“. 
Savo dailia kalba Stanevičiaus pasakėčios toli viršija ne tik tokio Klemento, bet ir paties Poškos ir 
kitų ano meto mūsų poetų eilėraščius. Kaip tobuli savo žanro pavyzdžiai, Stanevičiaus pasakėčios 
(ypač „Aitorai“ ir „Arklys ir meška“) tebededamos į lietuvių literatūros chrestomatijas. Tiesa, da- 
bar pasakėčia jau lyg ir anachronizmu dvelkiąs žanras. Bergi klasicizmo laiku ji buvo populiari. 
Ją itin iškėlė prancūzas La Fontaine'as. Jis išplėtė lakoniškąją Ezopo ir Fedro pasakėčią, plačiau 
charakterizuodamas veikiančiuosius žvėris, įvesdamas papildomų veiksmo smulkmenų, duoda- 
mas vieną kitą gamtos bruožą, netgi paspalvindamas asmeninėmis refleksijomis ir nuotaikomis. 
Visa tai skyrė jį nuo Ezopo pasakėčių bekraujo didaktizmo. La Fontaine'o pasakėčios - tai lyg 
mažos dramelės, o Ezopo pasakėčios - tai, anot vieno prancūzų literatūros istoriko, nelyginant ge- 
ometrinis kurios nors moralinės tiesos įrodymas. Puikių lakoniškojo tipo pasakėčių davė XVIII a. 
lenkų rašytojas vysk. Ignas Krasickis, kurio veikalus jau mokykloje turėjo Stanevičius gerai pa- 
žinti. La Fontaine'o keliu ėjo rusų pasakėčios meisteris Ivanas Krylovas. Stanevičiaus pasakėčios 
taip pat lafonteninio tipo. Panašiai kaip La Fontaine'as, jis įvairina eilėdarą (pvz., „Aitoruose“), 
moka gyvai suregzti dialogą, duoti trumpų, bet ryškių charakteristikos bruožų, nupiešti gražų 
panoraminio pobūdžio gamtos vaizdą: 


Kur Nevėža nuo amžių pro Raudoną-Dvarą 
Čysrą vandenį savo ing Nemoną varo, 
Tenai, kad vasarvidžiu saulelė tekėjo, 
Juokės kalnai ir vilnys kaip auksas žibėjo. 


Štai jau tek skaisti saulė ir lankos jau švinra, 
Ir rasa nuo žolynų kaip sidabras krinta ... 

Tikrai tenka apgailestauti, kad tik septynis šioje knygelėje išspausdintus Stanevičiaus eilėraš- 
čius težinome. Nereiktų betgi abejoti, kad tokio aiškaus talento poetas ir daugiau bus rašęs poe- 
zijos. Aliuziją į tai randame ir pačioje knygelės prakalboje: „... kaipo dar jaunas [...] ir daugiaus 
galės išdūmoti ir surašyti.“ 2 

Šalia minėtųjų šešių pasakėčių yra išspausdinta dar ir žinomoji „Šlovė žemaičių“, kurią žemiau 
pacituojame originalo rašyba: 


SZLOWY ŽEMAYCZIU 
(Aukszta dayna) 


Macziau Wyjlniu szauna miesta, 
Sena mokstu giwenyma, 
Nu Žemaycziu be apiesta 
Yr ju tykra sutaryma. 


Szlowy wysus sujudyna 
Giara tiewiszkey darity, 

Yr ką amžey pagadyna 
Cziesas ira sutaysity. 


Daugel metu swiet's rokawa 
Musu žemy kayp pražuwa, 
Kayp užmyrsza kalba sawa 
Yr užmyrsza kumy buwa. 


Tarp Žemaycziu wys atgyja, 
Garbie tiewu yr ližuwys, 

Meyty tarp ju yszsylija. 
Prasydžiuga yr Lituwys. 


Sweyk's Ryngaudo musu tiewe! 
Sweyk's Mendauge karalunay! 
Garbe jusu skelbdynk Diewe, 
Kury lyjaksmyn' mumys nunay. 


Sweyk's buk senas Gedymynas! 
Sweyk's Algyrde galyngiausys! 

Sweyk's Keystutay mynietynas 
Ys2 Žemaycziu ką stypriausys! 


Buwot ligsziol užmyrszymo 
Dėl dauguma nepritelu, 

Sztay Žemaycziu surynkymo 
Sztowy jusu prysykiely. 


Prasydžiuga Lietu-szalys 
Yr [2 Ysz) giaruma sunu sawa, 
Nesang greytay ysz nawalys 
Pražuwyma yszwadawa. 


Szwisy sauly užtekieje, 
Lietu nuszwyta paszaley, 
Rankas ant akiu uždieję, 
Yszsyskaydy nepriteley. 

Szymtabalsys garsas lieky 

Yjlgus sparnus plasnodamas, 
Ne palaudamis szauky, rieky, 

Po pasauly skrajodamas: 


Weyzdiek swiete nusymynes! 
Kas ten' sziauriej' atsytyka, 

Lituwos senas gymynes 
Pražuwyme sweykas lyka. 


(M. 1823. d. 3 Rugpjuczia) 


Mačiau Vilnių, šauną miestą ... 


Stačiu pilies kalno šlaitu, praskleisdami sužėlusius krūmus, lipo aukštyn du vaikinai - vie- 
nas 24-erių, kitas 13 metų. Tai buvo du žemaičiai: studentas Simanas Stanevičius ir gimnazistas 
grafiukas Jurgis Plateris. Įkopė viršūnėn ir, atgavę kvapą, smalsiai apžiūrinėjo senos pilies griu- 
vėsius, kurie, saulės nušviesti, ryškiai raudonavo žalioje lapijoje. 

- Štai, Jurgi, — tarė iš lėto Stanevičius, — kur Gediminas sapnavo savo nuostabųjį sapną apie 
geležinį vilką. Štai pilis, kurią su baime ar pagarba minėjo ir piktasis Marienburgo kryžiuotis, ir 
klastingasis Maskvos rusas, ir žiaurusis Krymo totorius. Viskas jau praėjo. Nebėra galingųjų ku- 
nigaikščių, svetima jėga pavergė tėvynę. Betgi tie brangūs mums griuvėsiai primena mūsų krašto 
senovės garbę ir galybę. Paklausyk, kaip rašo Simanas Daukantas, iš kurio Darbų senovės lietuvių 
ir žemaičių pasižymėjau sau ne vieną gražią vietą, - ir, išsitraukęs iš kišenės užrašų sąsiuviniuką, 
Stanevičius ėmė pusiau deklamuodamas skaityti: - „Bet nei tokios, sakau, rūstos dienos neišdildė 
dar jų širdy praėjusių laimingų laikų: kaipogi tankiai šiandien dar lietuvis ir žemaitis, kruviną 
prakaitą nuo kaktos nubraukęs, tar, veizėdamas gailinga akia į iras šalip stovinčios savo pilies: 
“Šitai, ženklai liuosybės mano bočių prabočių!"“ 

Oštai dar paklausyk kelių posmų iš „Dūmojimo ant senos pilies Vilniuje“, kurį iš Vilniaus aklojo 
poeto Pranciškaus Šahino išsivertė ponas Dionizas Paškevičius, kurį dažniausiai Poška vadiname: 


Ir tu nelaimę junti, - griaun iš visų šonų — 
Sena pilie, gintuve, namai Jagelionų! 

Namai meilūs, kuriuos aš mačiau tikrai gerai, 
Prapuolė. Jau suvisu tobulybės nėra. 


Tu mums visad minėjai kiekvieną valandą, 
Kaip tąkart kalavijas kirto scitų sprandą, 
Kaipo drąsius kryžiokus anie pergalėjo, 
Kaip Pruts, Tyrs, Dunojus jų saitus dėvėjo. 


Čion ragavo pakajaus, sugrįžus iš karios, 
Didi vyrai, kareiviai, kurie buvo už marios. 
Čion žemairis, lietuvis draugystėj buvojo, 
Drauge giesmes pergalės garsingai giedojo. 


Pracitis žūva. Betgi ir dabartyje yra kuo pasididžiuoti. Kad ir ta didinga katedra, kuri štai po 
mūsų kojomis baltuoja. Kadaise, sako, čia yra buvusi pagonų maldykla garsiame Šventaragio slė- 
nyje. Dabartinė katedra buvo 1801 m. pašventinta. Tą įvykį Šahinas paminėjo gražiu eilėraščiu, 

kurį vėl išsivertė lietuviškai ponas Poška, taip pat ponas teisėjas Antanas Klementas, kuris neseniai 
pasimirė. Abu vertimu turiu nusirašęs savo knygelėje. Stai Klemento vertimo pradžia: 


Ten, kur Olgerds ir Keisruts Perkūną garbino, 
Kur afieravotojas sens ugnį degino 

Ir kruvina afiera kur baidė moteris, 

Regėjau garbę Dievo, kalbėdams poterius, 


O štai du paskutiniai Poškos vertimo posmai: 


Tu, šviesus keliautojau, jei toj vietoj būsi 
Ir prieš tą bažnyčią kada atsistosi, 

Per išmintį sakysi: Lietuvai nėr gėdos 
Savo ženklą statyti prie grekų pelėdos. 


Nušlovys tikrai tą mokyti vyrai, 

Kas ant pietų pražuvo, ta ant šiaurės yra, 
Ryms, Efezs, Praksitelis, Rafols ir Bernini 
Teisiai sakys, jog Vilniuj stebuklai amžini. 


- Ir tikrai, argi mūsų katedra savo grožiu neprilygsta graikų ar romėnų garsiųjų maldyklų! O 
statė juk ją ne kokie įgudę pietų kraštų meistrai, o mūsų žmogus Laurynas Stuoka-Gucevičius. 
Girdėjau netgi, kad jis kilęs iš paprastų baudžiauninkų. 

— Pasidairykime ir plačiau. Štai ten, kur iš stogų jūros kaip didžiulė stora velykinė žvakė 
stiebiasi Šv. Jono varpinė, yra Lietuvos smegenys - universitetas. Lukterk, greit ir tu galėsi ten 
semtis mokslo. Va ten toliau į kairę Šv. Kazimiero bažnyčia ant savo galingo kupolo išdidžiai 
kelia Lietuvos kunigaikščių karūną. Dar kairiau mūsų šventenybė - Aušros Vartai. Neišdrįso 
jų išgriauti rusas, ir jie tebesaugo mūsų šalį. O kiek gražių vartų buvo aukštame mūre, kuris 
supo visą miestą. Iš Smuglevičiaus piešinio matome, kaip įspūdingai atrodė Subačiaus vartai. 
Visa tai išgriovė rusas, kai tik pavergė Lietuvą. Nenori jis nieko palikti, kas primintų mums 
laisvės ir garbės dienas. Žiūrėk dar kairiau. Ten balti ir tokie grakščiai lieknučiai Misionie- 
rių bažnyčios bokštai, įsirėmę baltan debesėlin, prilaiko jį, beplūduriuojantį mėlynėje ties 
Rasų kapinėmis. Meskim žvilgsnį artyn. Antai, kaip kraujo dėmė tarp žalių medžių, raudona 
Šv. Onos bažnytėlė. Kaip įmantriai išraitytos šiaip jau neklusnios dailininko rankai plytos! 
Tai lyg puošnus medžio raižinys! Vilniečiai pasakoja, kad Napoleonas buvęs sužavėtas ja ir 
gailėjęsis, kad negalįs kaip dailaus žaisliuko nusinešti ant delno Paryžiun. Na, kaip tau visa 
tai patinka, Jurgi? 

— Nepaprastai! Kai dar vaikštinėjau kaimiškomis Kražių ar Švėkšnos gatvelėmis, net ir sap- 
nuote nesapnavau, kad tokio gražaus miesto esama! 

— Matai, koks šaunas mūsų Vilnius! 


... seną mokslų gyvenimą 


Nepriklausomybės netekus, kultūrinis darbas liko svarbiausia, dažnai bemaž vienintelė 
viešojo veikimo sritis. Tai tapo tiesiog patriotine pareiga. Antai Vilniaus universiteto rektorius 
prof. Jonas Sniadeckis 1809 IX 15 viešame universiteto posėdyje kalbėjo: 

Tautos nykdamos ir žūdamos paliktais išminties, švietimo ir talentų paminklais darosi nemirtingos. Žuvo Graikija 
nuo laimės įsiutintos ir plėšrios Romos smūgio, betgi dėl nepaprastų sąmojo, išminties ir talento vaisių nenustoja 
gyvavusi žmonių arminime kaip nuostabos dalykas ir kaip sekimo pavyzdys visiems amžiams ir tautons, 


Tą pačią mintį turėjo ir universiteto studentas Simanas Daukantas, kai rašė: 


Taigi, kad mokslas ir gudrybė giminės yra amžina ir visų didžiausia garbė, dėl ko gi lietuviai ir žemaičiai 
negal stengti, idant dasiektų rą laiptą šviesybės, ant kurio išsikėlė kitos giminės, 


Lietuvos kultūrinio veikimo centras buvo Vilniaus universitetas. Jis buvo didysis Vakarų kul- 
tūros laidininkas ir stiprusis ryšys su Vakarais. Anot žinomojo Vilniaus universiteto istorijos 
tyrinėtojo Ludwiko Janowskio, „nebuvo Europoje minties ar srovės, kuri stipriau ar silpniau 
nebūtų atsiliepusi Vilniuje“. Daug garsių profesorių puošė Vilniaus mokslo šventovę. Pačių Ignkų 
istorikų teigimu, Vilnius savo kultūriniu lygiu tuo laiku viršijęs tiek Varšuvą, tiek net Krokuvą. 
Vilniaus universitetas pranešė visos Rusijos universitetus, ir jo garsas sklido. Rusų poetas Poleža- 
jevas (1826 m.) gretino Vilnių su Gėttingenu ir Oxfordu. Universiteto žinioje buvo visos krašto 
mokyklos, iš kurių jaunimas plaukė Vilniun. Ilgainiui Vilniaus universiteto auklėtiniai užėmė 
vadovaujamas Lietuvos kultūrinio gyvenimo pozicijas. 

Vilniaus universiteto kultūrinėje atmosferoje stiprėjo Lietuvos mokslas, išaugo Vilniaus laik- 
raštija, brendo įvairios draugijos (pvz., garsieji filomatai ir filaretai); netgi švelnėjo pažiūros į vi- 
suomeninius santykius. Žinomasis Lietuvos teisės istorikas ir žymus ano meto švietimo veikėjas 
Tadas Čackis rašė: 


Tėvai ėmė prisiklausyti tų mokslų, kurie buvo teikiami jų sūnums, pradėjo derinti savo nuomones su vaikų reika- 
lavimais ir pagaliau ėmė gerbti tas knygas ir nuostatus, kuriems tik panieką buvo reiškę. Sumažėjo žiaurus ponų 
elgesys su valstiečiais. Viešoji nuomonė baudė pagarbos sumažinimu tą, kurio dar nedrįso paliesti teisė. 


Galima sakyti, Vilniaus universitetas uždėjo ryškų antspaudą visam Lietuvos gyvenimui. Ne 
be reikalo vėlesnieji mūsų istorikai anuos laikus pavadino Vilniaus universiteto gadyne. 

Didžiuojamasi savųjų universitetų senumu, nes tai ryškusis senos kultūros ženklas. Vilniaus 
universitetas taip pat nebuvo jaunas, nes nenutrūkstamai tęsė XVI a. antroje pusėje įsteigtos VII- 
niaus akademijos tradicijas. Vilniaus akademija, glaudžiai suaugusi su visa Lietuva, drauge išgy- 
veno šviesias ir tamsias jos likimo dienas ir darė Vilnių dar brangesnį Lietuvai. „Lietuwiu wysu 
džiawkes tu Motina Wylna“, - gražiai pareikštas tas lietuvių jausmas Vilniui vienoje 1729 m. Vil- 
niaus jėzuitų panegirikoje. 

Beklausydamas paskaitų senuose Vilniaus universiteto rūmuose, kur kadaise dėstė žinomasis 
Lietuvos istorikas Albertas Vijūkas-Kojelavičius, kur poetikos mokė garsusis ir net naujuoju Ho- 
racijum vadintas Motiejus Sarbievijus, kur profesoriavo gretimosios Šv. Jono bažnyčios lieruvių 
pamokslininkas ir mūsų senosios raštijos pažiba Konstantinas Sirvydas, - pagarbiai juto jaunasis 
Stanevičius, kad jis atvyko į „seną mokslų gyvenimą“. 


„nuo žemaičių beapsėstą 
Atvykęs Vilniun, Stanevičius galėjo su pasitenkinimu pastebėti, kad čia gyveno nemaža že- 


maičių, kurių būta ir pasižymėjusių vietos visuomeniniame bei kultūriniame gyvenime. Rado jų ir 
universitete, pvz., universiteto adjunktą ir bibliotekininką Kazimierą Kontrimą, žinomąjį Vilniaus 

visuomenininką, kuris rūpinosi lietuvių kalbos katedros steigimu universitete. Ne per seniai (1820 
m.) buvo miręs matematikos profesorius žemaitis Zacharijas Nemčevskis, kuris buvo domėjęsis 
lietuvių kalba ir teikęs apie ją žinių geografui Conradui Malte-Brunui, išsispausdinusiam Nem- 
čevskio pastabas savo knygoje Tableau de la Pologne (1807). Žemaitis buvo taip pat ir populiarus 
Vilniaus gydytojas Juozas Šimkevičius, Vilniaus masonų ir jų savotiškosios atskalos - „šubravcų“ 
veikėjas. Nemaža žemaičių buvo ir kunigų tarpe. Seminarijoje dėstė Jonas Krizostomas Gintila; 
katedros mūrus savo fenomenaliu (kaip rašo šaltiniai) bosu skardeno žemaitiškų kantičkų leidėjas 
kun. Vincentas Valmikas, Šaukėnų valsčiaus Kryklių kaimo baudžiauninko sūnus, nors pats jis 
kildinos save iš senos kryžiuočių giminės ir įmantriai vadinosi Vincentu Martinijonu iš Valmusų 
Valmiku arba Vilmiku. 

Zemaitis Vladimiras Gadonas savo lenkiškai rašytoje žemaičių kunigaikštystės statistikoje 
(išsp. 1839) rašė: 


Prieš išleidžiant įstatymus, uždarančius aukštesniąsias mokyklas valstiečiui, žemaičių kaimiečiai galėjo 
apskričių mokyklose ir gimnazijose, o taip pat ir universitete gauti naudingų žinių: ir matėme iš žemaičių 
liaudies išėjusią gausią Vilniaus ir Livonijos diecezijų kunigiją, puikius gydytojus ir įvairių mokyklų moky- 
tojus, taip pat ir mokslo žmones, kurie net tapo universiteto garbe; ir taip matėme matematiką dėstantį 
kun. Norvaišą, Jonui Sniadeckiui padedantį Zachariją Nemčevskį, girdėjome kun. kanauninką Skidelį ir 
dabartinį Vilniaus vysk. Andrių Klongevičių, garbingai dėsčiusius teologijos kursus; stebėjomės arcistišku 
Smuglevičiaus teptuku, garbinome Hanuševičių. 


Nemaža žemaičių buvo ir studentų tarpe. Antai 1822/23 m.m. (taigi pirmaisiais Stanevičiaus 
metais Vilniuje) studentų sąraše sužymėti 826 asmenys, tarp jų 58 atvykę iš Zemaičių. Prie pas- 
tarųjų dar reiktų pridėti bent 20 studentų klierikų, kurie, kaip sąraše nurodoma, elementarinį 
mokslą buvo išėję Žemaičiuose. Taigi ne mažiau kaip 78 studentai, arba 906 viso akademinio jau- 
nimo susirinko Vilniun iš Žemaičių. Buvo žemaičių ir Vilniaus gimnazijoje, kaip rodo Plateriukų 
pavyzdys. 

Sutikdamas daug žemaičių Vilniuje, Stanevičius ir galėjo su tam tikru pasididžiavimu rašyti 
apie Vilnių kaip „žemaičių beapsėstą“. 


.. ir jų tikrą sutarimą 


Vienybės lietuvninkų 1892 m. 37 nr. Žaltys (tai aušrininko Mečislovo Davainio-Silvestrai- 
čio slapyvardis) rašė: „Girdėjau pasakojančius, kad Daukanto laike tarpe Vilniaus universiteto 
studentų pirm 1831 m. buvo lietuviškoji draugystė. Rašė jie lietuviškai noveles, eiles, darė su- 
sirinkimus.“ Deja, tikrų žinių apie tokios vilniškių studentų draugijos buvimą neturime. Nėra 
likusių nei įstatų, nei susirinkimų protokolų, nei net užsiminimų apie ją jos eventualių narių ar 
bent amžininkų raštuose ir korespondencijoje. Bent ligi šio! mūsų raštijos istorikai to nežino. 
Nebent tiek, kad vienas anų laikų atsiminimų autorius rašė, jog atskirų provincijų studentai jautę 
tam tikrą skirtingumą; pvz., žemaičiai gyvenę ir noriai rinkęsi skyrium.! 

Vis dėlto labai galimas dalykas, kad toji Davainio-Silvestraičio žinutė nebus visai be pagrindo 
buvus. Štai kaip svarsto šitą klausimą prof. Vaclovas Biržiška: 


1 Plg. M. Biržiška, Iš mūsų kultūros ir literatūros istorijos, t. I, Kaunas, 1931, p. 217. 

1822 metais prasidėjo naujoji lietuvių knygos era, davusi jai plėsris visai nauja kryprimi. Kad ir stingame 
tuo klausimu dokumentinių įrodymų, vis dėlto iš išorinių ryšių, palaikomų tarp įvairių vėlesnių lietuvių 
rašytojų, įsigilinus į vėliau pasirodžiusių knygų turinį, tarime konstatuoti, kas apie tuos metus Vilniuje Vil- 
niaus universiteto lietuvių klasusytojų ir jiems artimų žmonių tarpe susidarė tam tikra literatūrinė grupė, 
kuri įtakoje bendrai tuo laiku Vilniaus universitete vyravusios dvasios pasiryžo eiti į liaudį su knyga, ir tai 
ne tik tokia, kokios pati liaudis reikalavo, bet ir tokia, kokia buvo reikalinga tai liaudžiai šviesti ir kultūrin- 
ti ir kurios ji visai dar nežinojo. Pasiryžta aprūpinti lietuviškais vadovėliais tiek parapinės, tiek aukštesnės 
mokyklos, o be to, duoti lietuvių tautai tokias knygas, kokias turi kitos tautos. O tai buvo svietiškos knygos. 
Bet nepamiršta ir tikybinių.? 


Bibliografiniai ir kiti duomenys traukia tyrinėtojo dėmesį ypač į 1822-1824 metus. 1822 m. 
data pažymėta Daukanto Darbų senovės lietuvių ir žemaičių pratarmė. Jau minėtasis Kazimieras 
Kontrimas 1822 m. savo rašte Vilniaus mokslo apygardos globėjui plačiai įrodinėjo reikalą steigti 
Vilniaus universitete lietuvių kalbos katedrą, siūlydamas lektoriumi žemaičių kalbininką Leoną 
Uvainį. Tais pačiais 1822 m. jau turėjo būti rengiama ne viena lietuviška knygutė, kurių 1823 m. 
jau daugokai pasirodė, ypač jei lyginsime su ankstybesniais metais. Štai Simanas Stanevičius tais 
metais išspausdino Daukšos postilės ištraukas, Lhomond'o šv. istoriją ir knygelę apie valgio dary- 
mą iš kerpių. Stanevičiaus draugas Kajetonas Nezabitauskis (Zabitis) 1823 m. išleido savo brolio 
kun. Kiprijono vardu knygelę apie bites su prancūziška prakalba, skirta kancleriui grafui Rumian- 
cevui ir keliančia pastarojo nuopelnus lietuvių kalbai: „Šis darbelis turi reikšti mano giliausią 
Jums pagarbą ir be galo didelį dėkingumą; yra tar išreiškimas jausmų visų Žemaičių gyventojų 
už Jūsų maloningą rūpinimąsi gelbėjimu nuo prapulries ir platinimą šitos senoviškos kalbos.“ Ru- 
miancevui pavedus, Nezabitauskis 1823 m. Vilniuje pradėjo rašyti lietuvių kalbos žodyną (zaczę!y 
w Wilnie w r. 1823cim z polecenia kanclerza Pansiwa Hro Romanzoff). Laiške (1842 m.) lenkų 
literatūros istorikui Michalui Wiszniewskiui Nezabitauskis rašė, kad 1823/24 m.m. važinėjęs po 
Žemaičius ir Lietuvą tarmių tyrinėti. Gal tai buvo tam tikras 1822 m. Kontrimo rašto kuratoriui 
dėl lietuvių kalbos katedros steigimo atgarsis, nes Nezabitauskis sakosi važinėjęs universiteto lėšo- 
mis. Pranešdamas ir platesnei visuomenei apie Žemaičių krašto įdomybes, Nezabitauskis 1823 m. 
laikraštyje Dziennik Wilenski aprašė Poškos Baublio senienų rinkinius. Ten pat Išspausdino savo 
straipsnį apie Žemaičių milžinkapius prof. Jonas Loboika, drauge su Nezabitauskiu važinėjęs po 
Žemaičius ir aplankęs Pošką. Loboika domėjosi lituanistika ir, kaip rašė 1824 m. Rumiancevui, 
ragino Stanevičių su Nezabitauskiu rinkti lietuviškas dainas ir naujuosius žemaičių eilėraščius. 

1823 m. buvo išspausdintas populiarios Jono Chodzkos didaktinės apysakaitės vertimas: Jonas 
iš Svisločės, kromininkas vendravojęs. Nors vertėju pasirašo Šeduvos klebonas Juozas Rupeika, 
bet kad jis būtų pats vertęs - tenka labai abejoti, ypač prisimenant, kaip neigiamai kun. Tomas 
Dobševičius ir pats Valančius charakterizavo Rupeikos išsilavinimą. Greičiausiai knygelė tebus 
išėjusi jo lėšomis („kaštu ir storone“), o ją bus išvertęs kuris nors vilniškis studentas, juoba kad 
ta knygelė buvo universiteto rekomenduojama parapinėms mokykloms, o studentai filomatai dar 
1821 m. buvo nutarę nupirkti 100 tos lenkiškos knygelės egzempliorių ir padalyti žmonėms. Gali- 
mas dalykas, kad Joną iš Svisločės bus vertęs Simanas Stanevičius (jis, rodos, buvo Rupeikos gimi- 
naitis, kurio motina buvo Stanevičiūtė), o vertėju pažymėjęs lėšas davusį Rupeiką, panašiai kaip 
jo draugas Kajetonas Nezabitauskis knygelę apie bites priskyrė savo broliui kunigui, norėdamas 
atsidėkoti, kaip rašė minėtame laiške Wiszniewskiui, už materialinę paramą studentaujant. 


2 V. Biržiška, Lietuvių knygos augimo etapai, Kaunas, 1930, p. 23-24. 

1823 m. dar buvo išspausdintos šios religinės knygelės: kun. Kazimiero Vizgirdos Biblija dėl 
vaikų (labai gražia kalba), kun. Vincento Valmiko Žemaitiškos kantičkos ir Svėdasų klebono 
Mykolo Smolskio Uvogos apie išganymą dūšios; pastaroji knygelė vargu ar turėjo artimesnių ry- 
šių su minimuoju lietuvių raštijos sąjūdžiu. 

1824 m. Daukantas išvertė Fedro pasakas (išsp. tik 1846), Stanevičius parašė politinę pasa- 
kėčią „Arklį ir mešką“ (išsp. 1829 m. drauge su kitomis pasakėčiomis), kun. Jurgis Tolovinskis 
katekizmą (nebuvo išsp.), kun. Kazimieras Vizgirda Gyvatą Išganytojaus (neišsp.), Kajetonas 
Nezabitauskis išspausdino pirmą iliustruotą lietuvių elementorių - Naują mokslą skaitymo dėl 
mažų vaikų Žemaičių ir Lietuvos, su $1 paveikslu. Elementoriaus penkis egzempliorius prof. Lo- 
boika nusiuntė Rumiancevui. Per 10 mėnesių buvę išpirkta 3000 egz. Nezabitauskis už jį gavęs 
iš valdžios pagyrimą ir brangų žiedą dovanų. Ketino jis dar rašyti knygelę apie sodus („Broliai 
žemaičiai, prižadu su padėjimu Viešpaties Dievo parašyti apie daržus vaisinius (arba sodnus)“, 
kaip rašo elementoriuj), bet, matyt, nebeparašė. Prie elementoriaus pridėjo lietuvių bibliografijėlę, 
kurią tais pat metais papildęs išspausdino Dziennik Wilenski laikraštyje. Savo bibliografijėlėje 
Nezabitauskis pranešė, kad kun. Valmikas (Vilmikas) ketinąs išspausdinti kun. Drazdausko 
(t.y. Strazdo) ir kun. Rapolo Aleknavičiaus dainas. Dėl Strazdo dainų išleidimo kun. Valmikas 
ilgai kirtosi su Vilniaus cenzūros komitetu, kol pagaliau buvo, šalia kitų priežasčių, dar ir dėl 
to išvarytas iš Vilniaus. Nepavyko jam išspausdinti ir arčiau mums nežinomo kun. Aleksandro 
Butkevičiaus lietuvių kalbos gramatikos, kurią minėjo savo bibliografijėlėje Nezabitauskis kaip 
dar tebebuvusią „rankos rašte“. 

Matome, kad 1823 ir 1824 metai mūsų raštijoje buvo itin gyvi. 1825 m. nebepasirodė Vilniu- 
je nė vienos naujos lietuviškos knygos. Tai labai ryškiai krinta į akis. Prof. Vaclovas Biržiška iš 
to norėtų daryti išvadą, „kad anas ratelis organizuotai veikė tik 1822-1823, o gal ir 1824 m.“ 
Kurios gi buvo priežastys, kad toji draugija, jei tokia tikrai buvo, sustabdė ar bent pristabdė savo 
veikimą? Gal iš dalies dėl to, kad energingasis Kajetonas Nezabitauskis, baigęs mokslus, 1825 m. 
išsikėlė į tolimą Varšuvą. O greičiausiai pabijota rusų valdžios, kuri persekiojo studentų draugijas 
ir kaip tik 1824 m. rudenį paskelbė griežtą sprendimą filomatų ir filaretų byloje, daug tos drau- 
gijos narių (tarp jų Adomą Mickevičių) nubausdama ištrėmimu iš tėvynės. Ir štai Stanevičius vos 
po kelerių metų pertraukos išleidžia kelias naujas knygeles (1829 m.). 

Veikliausi minimo būrelio nariai buvo Simanas Stanevičius ir Kajetonas Nezabitauskis. Rašė 
jau ir už juos vyresnis Simanas Daukantas, nors tik vėliau ėmė spausdinti savo gausias knygeles. 
Reikia skirti tam rateliui 1823 m. iš Kražių Vilniun atvažiavusį ir tuose pačiuose, kaip ir Stane- 
vičius, Kurkauskienės namuose Užupio gatvėje apsigyvenusį Praną Zatorskį, vėliau pasireiškusį 
lenkiška poezija iš Lietuvos istorijos ir dainų vertimais. Plateriukai, nors dar jauni, galėjo jau 
žinoti apie būrelio užsimojimus ir darbus. Turėjo priklausyti tam būreliui ir nenuorama kun. Vin- 
centas Valmikas, kuris kovojo su lenkiškuoju Vilniaus cenzūros komitetu dėl lietuviškų leidinių. 
Anot prof. Vaclovo Biržiškos, prie to būrelio turėjęs neabejotinai priklausyti ir Juozas Volodzka, 
„matyt, Valmiko įvestas į Vilniaus cenzūros komitetą, kad palengvintų praleidimą per cenzūrą 
lietuviškų knygų“.3 Iš ano laiko vilniškių studentų, kuriems nebuvo svetimi lituanistiniai dalykai, 
reikia dar suminėti Simano Stanevičiaus bendrapavardį (gal ir giminaitį?) Emeriką Stanevičių, fi- 
laretų draugijos narį, kuris 1819-1822 m. Tygodnik Wilenski laikraštyje išspausdino 15 lietuviškų 
dainų ir, anot jo biografo, yra palikęs lietuviškų raštų. Tame pačiame laikraštyje 1819-1820 m. 
porą dainų paskelbė ir studentas Leonas Rogalskis, kuris ir Lietuvos istorija domėjosi. Stingant 


3 V. Biržiška, Lietuvių rašytojų kalendorius, Tūbingen, 1946, p. 18. 

biografinių duomenų apie mūsų rašytojus, negalima tiksliau ir to ratelio apibūdinti. Atrodo, kad 
tuo laiku Vilniuje bus gyvenę ir su anuo būreliu turėję artimesnių ryšių 1823 metais Bibliją dėl 
vaikų išspausdinęs kun. Kazimieras Vizgirda, vėlesnės gramatikos autorius kun. Kalikstas Kasa- 
kauskis ir kt. 

Pagaliau kad ir kaip ten dėl tos draugijos būtų, viena aišku: atmosfera jai buvo visai pribren- 
dusi, juoba kad organizuotumo dvasia studentų tarpe buvo filomatų ir filaretų smarkiai išugdyta. 
Tam tikrą paraginimą mūsų studentai galėjo rasti ir kun. Ksavero Bohušo veikale (1808), kuris 
aukštai kėlė lietuvių kalbos grožį ir vertę, todėl buvo, nežiūrint gausių klaidų, lietuvių patriotų 
labai branginamas. Bohušas ten, tarp kitko, kėlė pageidavimą, kad Vilniaus universitetas įsteigtų 
tam tikrą draugiją, kuri rūpintųsi rinkti žodžius, patarles, padavimus, leistų knygeles liaudžiai ir 
kunigams, skelbiantiems Kristaus mokslą lietuviškose srityse, ir tuo būdu išgelbėtų lietuvių kalbą 
nuo žuvimo. Juk tai ir buvo ano studentų ratelio veiklos programa, būtent: noras duoti liaudžiai 
įvairių naudingų knygelių, noras iškelti lietuvių kalbą ir išsaugoti ją nuo žuvimo. Antai Kajetonas 
Nezabitauskis savo elementoriaus, kuriame, tarp kitko, buvo ir keliasdešimt lietuviškų patarlių 
įdėta, prakalboje rašo: 


Žinau, jog nebūsiu liuosas nuog papeikimo, ir gal ne vienas iš skaitytojų baus mane už ką norint; ber vien- 
kartu tegul toks neužmirš bent tikro mano noro: užlaikymo nuo prapulries ir užmiršimo vardų ir pavardžių 
tame liežuvy teip daugel survėrimų, atsirandančių ant mūsų prigimtos žemės. 


Kas rūpėjo to ratelio nariams, dar ryškiau rodo šis Jono iš Svisločės vertėjo (tų žodžių nėra 
lenkiškame Chodzkos originale) noras, kad „kartais gal atsirastum tarp lietuvių ir žemaičių tokie 
meilininkai žmonystės, kurie dar keletą knygelių: vieną dėl maldos, antrą dėl giedojimo gražių 
dainų, trečią dėl trumpo pažinimo mūsų žemės istorijos [...] idant lietuvių ir žemaičių prasčiokėlių 
vaikus istorijos lietuvių žemaičių trumpitėliai pamokytų“, parengtų. Daukantas savo Darbuose 
senovės lietuvių ir žemaičių kaip tik ir vykdo aną pageidavimą: „... aš ne dėl mokytų vyrų ir gal- 
vočių, bet dėl tų motinų rašiau, kurios geb savo vaikams darbus jų bočių prabočių pasakoti.“ 

Svarstant tos lietuvių literatūrinės draugijos buvimo klausimą, dar galima iškelti vieną įdomią 
smulkmeną, į kurią mano dėmesį atkreipė prof. Vaclovas Biržiška, būtent, kad po „Šlove žemai- 
čių“ padėta tiksli jos parašymo data, nors kitų savo eilėraščių nei Sranevičius, nei kiti ano meto 
mūsų rašytojai taip nedatavo. Gal tai ir bus buvusi anos draugijėlės steigimo data? Kiekvienu at- 
veju, „Slovė žemaičių“ yra tipingas programinis eilėraštis, iškeliąs patriotinį mūsų literatų veikimo 
tikslą (kg amžiai pagadino, čėsas yra sutaisyti!) ir papunkčiui dėstąs pačią programą: susirūpinimą 
kalba, istorijos aukštinimą, tikėjimą šviesia ateitimi. 


Daugel metų sviets rokavo ... 


1878 m. būrelis lietuvių kalba besidominčių žmonių, tarp kurių buvo tokie žinomi litua- 
nistai kaip profesoriai Adalbertas Bezzenbergeris ir Georgas Nesselmannas, paskelbė atsišaukimą, 
raginantį susirūpinti moksliniu lietuvių kalbos tyrinėjimu, nes „lietuvių kalba, viena iš svarbiausių 
kalbų mokslui, greitai eina pražūtin. Vienu metu pasiduodama vokiečių, lenkų, rusų ir latvių (!) 
kalbų įtakai, ji jau ilgai nepagyvens. Drauge su ja žus ir savotiškumas tautos, kuri ilgą laiką vieš- 
patavo Rytų Europoje; žus taip pat ir papročiai, padavimai, mitai, žus ir jos poezija“. Todėl esą 
svarbu bent mokslui išlaikyti tai, kas pagal natūralius gyvenimo raidos dėsnius turį išnykti. Tai 

ir buvo tais pat metais įsteigtos Lietuvių literatūrinės draugijos (Litauische Literarische Gesel- 
Ischaft) tikslas. 

Jei jau tokie lituanistikos autoritetai ir dargi pačiose Aušros išvakarėse buvo tvirtai įsitikinę, 
kad lietuvių tauta neišgelbstimai mirštanti, tai netenka ir stebėtis, kad XIX a. pradžioje, kada 
lietuvių kalbos likimas buvo dar tamsesnis, „sviets rokavo, mūsų žemė kaip pražuvo“. 

Atsiverskime Stanevičiui ir kitiems ano meto mūsų rašytojams labai gerai žinomą Kristijono 
Milkaus lietuvių kalbos žodyną (1800). Randame ten Jenischo, Heilsbergo ir garsiojo filosofo 
Kanto prakalbas, kuriose labai gražiai atsiliepiama apie tautą ir jos kalbą, bet, antra vertus, tie 
pagyrimai gaubiami, pasakytume, savotiškos nekrologinės nuotaikos. Tarytum jau stovima prie 
mirštančiojo, labai vertinamo ir apgailimo, lovos. Kantas rašo, kad lietuvių kalbą reiktų išlaikyti 
jau ir dėl to, kad nuo jos priklausąs ir taurus lietuvių charakteris. Panašiai rašė ir Heilsbergas. 
Kalbininkas Jenischas dėstė tas pačias mintis, kaip keliasdešimt metų vėliau Lietuvių literatūrinės 
draugijos steigėjai. Anot Jenischo, kalba esanti meniškiausias ir spalvingiausias žmogaus dvasios 
paveikslas; su išmirštančia kalba nebegražinamai žūvąs tautos portretas; mokslo draugijų užda- 
vinys turįs būti rūpintis tuo, kad nė viena tokių mirštančių kalbų neišnyktų, nepalikus surinktų 
rašto paminklų, padavimų, dainų ar bent pilno žodyno. Tokį pat raginimą kelia ir Liudo Rėzos 
filologinių kritinių pastabų apie lietuvių bibliją recenzentas (Gėttingische Gelebrte Anzeigen, 1816), 
“nes nebetoli esąs laikas, kada lietuvių kalba jau būsianti mirusiųjų tarpe. Tą savotišką gedulo nuo- 
taiką (tiesa, jau kiek vėliau, 1830 m.) poetiškai išreiškė žinomas kalbininkas Peteris Bohlenas. 
Prisimindamas melancholiškas lietuvių dainas jis pastebi, kad tame liūdesyje, su kuriuo lietuvaitė 
ima nuotakos vainiką ir gailisi jaunųjų dienelių, galima esą įžiūrėti tam tikro panašumo su pačios 
tautos, vis labiau artėjančios prie pražūties, likimu. 

Ner Bohušas, taip aukštinęs lietuvių kalbą ir tvirtinęs, kad ji turėjusi jau senų senovėje turtingą 
originalią ir verstinę literatūrą, - ir jis manė, kad lietuvių kalba jau žūvanti. Jokimas Lelevelis, 
būsimasis Vilniaus universiteto profesorius, šiaip jau griežtai kritikavęs Bohušo veikalą, gyrė jį už 
parodymą grožio kalbos, jau krypstančios visiškon pražūtin. Bohušo nekrologo rašytojas Juozas 
Kasakovskis nurodo, kad Bohušo veikalas esąs labai reikalingas, nes lietuvių kalba vis mažiau 
vartojama ir todėl dabar surinktos jos nuotrupos būsiančios taip pat minimos, kaip ir prūsų kal- 
bos liekanos. Tadas Čackis savo laiške (1811 m.) Poškai rašė, kad lietuvių kalba priklausanti prie 
tokių kalbų, kurias dar užlaiko jau gestančios tautos. Poška savo eiliuotame laiške Cackiui gyrė 
jį, kad, „turėdams malonę tėvišką, pradžios lietuvių kalbos prapuolusios ieškai“. 

Trumpai tariant, tada buvo labai paplitusi mintis, kurią galima būtų formuluoti Adomo Mic- 
kevičiaus Konrado Valenrodo prakalbos žodžiais: „Lietuva jau visa yra praeityje.“ 


Tarp žemaičių vis atgijo ... 


Lenkų vienuolis Kantas Bagiūskis, apie 1780 metus keliavęs per Žemaičius, rašė, kad 
smulkusis vietos bajoras, vos savo bajoriškuoju kardu tesiskiriąs nuo paprasto valstiečio, labai 
mylįs savąją kalbą, „labai nemėgsta, kai kas jos nemoka“, o lenkiškai šiaip taip pakrevezojąs tik 
gerokai degtinės išgėręs. Žemaičiuose taigi iš seno buvo susidaięs paprotys, kurį dar ir aušrininkas 
Mečislovas Davainis-Silvestraitis savo vaikystės lenkiškuose atsiminimuose užrašė: „Kai norėta 
prabilti širdžiai, kalbėta lietuviškai; kai norėta užimponuoti, kalbėta lenkiškai.“ 

Kad Žemaičių bajorija XVIII ir XIX amžių sąvartoje dar anaiptol nebuvo sulenkėjusi, paliudi- 
ja ir Maurikis Karpis, vadinamojo Ketverių metų seimo Žemaičių atstovas. Savo knygelėje apie 

seimelius (1791) užsimindamas, kad vos dalis Žemaičių bajorijos temokanti skaityti ir rašyti, jis 
priduria: „... betgi ir iš tos žymi dalis tiktai gimtąja žemaičių kalba spausdintą raštą paviršutiniš- 
kai paskaito.“ 

Ir štai tas natūralus konservatyvios Žemaičių bajorijos, atsilikusios nuo poniškos kultūros, pri- 
sirišimas prie savo gimtosios kalbos, apie kurį liudijo vienuolis Bagiūskis, XIX amžiaus pradžioje 
ėmė virsti jau sąmoninga ir skelbiama lietuvių kalbos meile. Rašė Daukantas: 


„» kas yra linksmesniai žmogui, jei ne kalba, kurią išmokęs nuo tėvų, motinų, namie augdamas, apreiškei 
paskui geidimą ar linkėjimą bendrui arba savo mėgiamajai? Kas yra meilingesnio žmogui vargdieniui, noris 
irose tėvonies savo ilstančiam [i!santes2], jei ne minavoti tas nelaimes, galžudes ir vargus praėjusius ta pačia 
kalba, kuria jų bočiai, anas kentėdamys, guodės. 


Kajetonas Nezabitauskis savo istorijos rankraštyje sielojasi, kad yra tokių, kurie vos tik pami- 
nėjus kelis žemaitiškus žodžius ar nuraustą, ar nusijuokią, o kiti jaučią pasibjaurėjimą, nors nė 
vienas protingas žmogus čia negalėsiąs rasti nieko juokingo ar bjauraus. Stanevičius perspausdi- 
no prie Daukšos postilės ištraukų ir jo garsiąją prakalbą, karštai raginančią neniekinti lietuvių 
kalbos, nes gimtoji kalba esanti tautos tvirtybės ir doros pagrindas. Taigi patriotiškojo Žemaičių 
kanauninko XVI a. pabaigoje pareikštos mintys apie lietuvių kalbą tampa XIX a. pradžioje vėl 
aktualios. „Prigimto liežuvio nemokėti gėda“, - skelbė Poška. 

Centrinė to lietuviškojo sąjūdžio figūra Žemaičiuose buvo Dionizas Poška, anot Stanevičiaus, 
„garsingas per visus Žemaičius ir garbingas kaipogi mokytas vyras“. Jis ne "ik siunčiojo lietu- 
viškus eilėraščius kitiems bajorams ir pats tokių gaudavo, bet susirašinėjo ir su žymiais mokslo 
žmonėmis, pvz., su kai kuriais Vilniaus universiteto profesoriais, ir juos informavo apie lietuvių 
kalbą ir kraštą. Savo mokytumu garsėjo ir Poškos bičiulis bei kaimynas Leonas Uvainis, „rašto- 
rius gradiškojo Raseinių pavieto sūdo“; jis netgi buvo siūlomas lietuvių kalbos lektorium Vilniaus 
universitetui. Prof. Loboika rašė Rumiancevui: jei jam būtų įdomus lietuvių kalbos palyginimas 
su suomių, Uvainis tai galėtų gerai padaryti. 

Nemaža moralinio svorio tam lietuviškajam sąjūdžiui Žemaičių bajorų akyse teikė savo 
aukšta visuomenine padėtimi Žemaičių vyskupas kunigaikštis Juozas Arnulfas Giedraitis, pats 
rašinėjęs lietuviškai ir mielai gaudavęs iš kitų lietuviškos poezijos. Antanas Klementas, iš pra- 
džių lenkiškai sveikinęs savo gerbiamąjį vyskupą, vėliau siuntinėjo lietuviškus savo eilėraščius, 
nes „kaip vyskupui Žemaičių, taip prider mūsiškai atiduoti donį tikrą, bet ne jau lenkiškai“. 
Panašiai ir kun. Antanas Savickis Giedraičiui siuntė savo eilėraščius „su pavinšavone vyskupo“. 
Su Poška Giedraitis netgi lietuviškai korespondavęs, o tai buvo labai nuostabus ir neįprastas 
aniems laikams dalykas. 

Be minėtųjų, dar ir daugiau galima nurodyti žemaičių, kuriems rūpėjo lietuvių kalba, raštija ar 
krašto istorijos dalykai. Tai - Birutės dainos autorius Silvestras Valiūnas, Vladimiras ir Mykolas 
Gadonai, Jonas Kobeckis, komiškosios poemos „Šveisk, boba, ridiką“ (jos tik antraštę žinome) 
autorius kun. Juozas Varkulevičius, kun. Dominikas Mogėnas, kun. Kiprijonas Nezabitauskis, 
pirmasis emigrantas mūsų poezijoje Šimkevičius, populiarusis pamokslininkas ir botanikas bei 
poetas kun. Jurgis Ambraziejus Pabrėža, dar visa eilė jau pirma suminėtų studentų ir t.t. Apie 
daugelį iš jų, deja, stingame žinių: apie vienus turime vieną kitą biografinę žinelę, kitų turime 
kokią poezijos nuotrupą, apie trečius težinome tiek, kad jie yra rašinėję lietuviškai. Neabejotinai 
buvo ir tokių ano meto mūsų rašytojų, apie kuriuos mes dabar nieko nežinome. Viena tik aišku, 
kad tada nemaža buvo susidomėjusių lietuvių kalbos dalyku. Vilniškiai studentai žinojo tai ir 
todėl nesijautė vieniši savo rūpesčiuose dėl lietuvių kalbos. Antai Kajetonas Nezabitauskis šitaip 

apibūdina aną gadynę: „Taipogi tame palaimintame dėl mokslo laike atsirand daugel garbingų 
vyrų visose šalyse Žemaičių, trokštančių šelpti prigimtą liežuvį ir išliuosuoti aną iš to užmiršimo 
ir paniekinimo, kuriame lig šiolei buvo.“ Panašiai rašė ir Stanevičius, perspausdindamas gramati- 
ką, kurią jis radęs „tame laike, kuriame daugumas žemaičių, vieni iš meilės kalbos tėviškės, kiti 
iš noro viską žinoti, mokosi, skaito ir rašo lietuviškai“. 


... prasidžiugo ir lietuvis 


J. J. V. Lietuvio nuo Šventos upės krašto slapyvardžiu prisidengęs Stanevičiaus pasakėčių 
leidėjas knygelės prakalboje rašė: „Gale pasakų Sim. Stanevičios Žem. rasite taipogi aukštą dai- 
ną po antraša: Šlovė žemaičių, nuo to paties raštininko rankos, kurią ir man, lietuviui, skaitant, 
saldu rodės ir teisingai, kaip ten parašyta yr', prasidžiugau.“ Šiais žodžiais (ar tik ne paties Stane- 
vičiaus!) bus norėta pabrėžti tautinio jausmo bendrumas tarp Žemaičių ir Lietuvos, kurių bendrą 
politinę nedalią Stanevičius priminė „Arklio ir meškos“ pasakėčioje: 


Tėvai mūsų nuo amžių sandoroj gyveno, 
Drauge gimė ir augo, ir drauge paseno. 

Šrai ir dabar vienokia mus laimė suriko: 
Man lenciūgas ant kaklo, tau pančiai paliko. 


Norėdami išvengti nesusipratimų, turime iš karto priminti, kad čia Žemaičių kraštas buvo 
suprantamas kaip tam tikras jau iš seno susidaręs administracinis Lietuvos vienetas, kurio ribos 
anaiptol nesutapo su žemaičių tarmės sritimi ir ją viršijo. Rytinė Žemaičių riba ėjo ten, „kur Ne- 
vėža pro Raudoną- -Dvarą čystą vandenį savo ing Nemoną varo“, taigi Nevėžio upe, ir nebetoli 
nuo Panevėžio suko į šiaurės vakarus, ties Kalviais siekdama Kuršą. Rusai, vesdami naujas admi- 
nistracines ribas, priskyrė prie Upytės apskrities Šeduvą, Smilgius ir kai kiiriios kitus seniau Že- 
maičiams priklausiusius miestelius. Žemaičių buvo trys apskritys, arba pavietai, kaip tada sakyta, 
būtent: Telšių, Šiaulių ir Raseinių. Žemaičių vyskupystė apėmė, be tų trijų apskričių, dar ir Upy- 
tės apskrities dalį iki Lėvens ir Mūšos, būtent: Šeduvos, Smilgių, Saločių, Linkuvos, Pašvitinio 
ir kt. parapijas.“ 

Tas tradicinis žemaičių krašto skirtingumas ir buvo pagrindas Žemaičių ir Lietuvos sąvokų 
dvilypumui, kurį ne sykį aptinkame ano meto rašytojuose. Antai Daukantas savo pirmąjį Lietu- 
vos istorijos veikalą pavadina Darbais senųjų lietuvių ir žemaičių; Valiūnas „Birutės“ dainoje mini 
Kęstutį, „kursai Žemaičius valdė ir Lietuvą“; Poška prašo Bohušo ir Lelevelio: „Meldžiu, drauskit 
lietuvius [...], kurie save aukštesniai už žemaičius stato.“ 

Kad ir anas dvilypumas anaiptol nereiškė tik tarminių skirtumų, vis dėlto visi svarbesnieji ano 
meto Žemaičių rašytojai buvo i ir siauresne, tarmine prasme žemaičiai, pvz., Daukantas, Sranevi- 
čius, Poška, Valiūnas ir kt. Ne Žemaičiuose anuo metu tokio gyvo lietuviško sąjūdžio nematome. 
Tačiau ir ten buvo žmonių, kuriems rūpėjo lietuvių kalbos reikalas. Štai, pvz., ir didysis lietuvių 
kalbos aukštintojas kun. Bohušas, kurį taip gyrė savo eilėraštyje Poška, buvo ukmergietis, taigi 
iš to pat krašto, iš kur ir tikrasis ar tariamasis Stanevičiaus pasakėčių leidėjas. Rytų Lietuvoje tuo 


* Plg. Vladimiro Gadono Statystyka Xiestuwa žmudzkiego (1839) ir kun. Stanislovo Čerskio Opis Žmudzkiej die- 
cezyi (1830). 

laiku garsėjo populiariausias mūsų senesniosios literatūros poetas Antanas Strazdas. Jis anaiptol 
nebuvo tik savotiškas vienišas reiškinys lietuvių raštijos gyvenime, o turėjo daugiau ar mažiau ryšių 
ir su bendruoju, Žemaičiuose stipriausiai besireiškiančiu lietuviškuoju sąjūdžiu; antai vienas neabe- 
jotinų to sąjūdžio dalyvių kun. Vincentas Valmikas uoliai rūpinosi leisti jo dainas. Naujai rastoji 
medžiaga verčia netgi rimtai kelti klausimą, ar Strazdas nebus tik savo kilme buvęs žemaitis. 

Kad ir labai šykščiai teturime žinių, vis dėlto iš kai kurių likusių nuotrupų galime spręsti, 
kad ir Aukštaičiuose būta tada lietuvių poetų. Stanislovas Moravskis savo atsiminimuose mini 
Darsūniškio kleboną, kun. Antaną Miedzogorskį (mirusį 1828 m.), kilusį, rodos, iš Ukmergės 
bajorų, kuris lotyniškai, lenkiškai ir lietuviškai rašinėjęs poeziją. Kai kurių kitų aukštaičių poe- 
tų, pvz., kun. Prano Savicko (apie 1778-1864) ir Ansgaro Rožėno (gimusio apie 1790), yra net 
išlikusių eilėraščių, nors ir kiek vėlesnių. Žodžiu tariant, galima sakyti, kad ne tik Žemaičiuose, 
bec ir „Lietuvoje“ buvo anuo laiku žmonių, kurie džiaugėsi lietuvių kalbos atgijimu, panašiai kaip 
džiaugėsi išgirdęs lietuvių kalbą tremtinys filaretas Kiprijonas Daškevičius, nors ir buvo kilęs net 
ne iš tikrosios Lietuvos, tik iš Lietuvos gudų krašto, iš tolimos Slanimo srities. 1828 II 24 jis rašė 
iš Maskvos: „„... kai išgirdau lietuviškai dainuojant, širdis sudrebėjo ir kvapo pritrūko krūtinėje. 
[...] Nors lietuviškai nesuprantu, bet širdis nujaučia, pažįsta, kas yra sava.“ 


Sveiks, Ringaude 


Drauge su lietuvių kalbos gaivinimo sąjūdžiu ėjo jau žymiai platesnę Lietuvos visuomenės 
dalį palietęs susidomėjimas gimtojo krašto istorija, 

Tai visų pirma buvo bendrasis Europos kultūros gyvenimo reiškinys, nes istorijos mokslas 
tada visur augo. Lietuvos istorijos mokslui didelės reikšmės turėjo Vilniaus universitetas. Tiesa, 
jis labiau kreipė dėmesį į vadinamuosius realiuosius mokslus. Tai buvo suprantama reakcija prieš 
senosios akademijos laikus, kada anie mokslai buvo apleisti. Vis dėlto kai kurie žymūs profeso- 
riai (Jokimas Lelevelis, Ignas Danilavičius, Juozas Jaroševičius, Ignas Onacevičius) aukštai iškėlė 
Vilniaus universitete istorijos mokslą. Nuo tokio Danilavičiaus, anot prof. Augustino Janulaičio, 
ir prasidedąs mokslinis Lietuvos praeities tyrinėjimas. Iškeltinas ir prof. Onacevičius, labiausiai 
dėl savo didelės meilės Lietuvos istorijai, kurią jis skiepijo gausiems klausytojams, tarp jų ir Dau- 
kantui, vėliau nukaršinusiam jį patį Petrapilyje.: 

Taigi didysis Vilniaus universiteto nuopelnas Lietuvos istoriografijai buvo tas, kad jis išauklėjo visą 
būrį vėliau pasireiškusių mūsų praeities tyrinėtojų. Ne vienas dar tebestudentaudamas gavo arčiau 
susidurti su Lietuvos istorija. Antai Daukantas dar Vilniuje rašė savo Darbus senųjų lietuvių ir žemai- 
čių; Kajetonas Nezabitauskis 1823 m. per viešuosius egzaminus skaitė rašinį apie lietuvių mitologiją; 
studentui Antanui Boleslovui Hlebavičiui, 1821 m. išspausdinusiam knygelę apie Vytautą ir rengusiam 
Algirdo ir Kęstučio gyvenimo aprašymą, universitetas 1822 m. skyrė 100 rublių dovanų. Stanevičius, 
studijuodamas literatūra, klausė ir istorijos paskaitų, kaip matyti iš studentų įrašų knygos. 

Domėjimąsi Lietuvos praeitimi kėlė ne tik mokslinis, bet ne mažiau ir literatūrinis veiksnys. 
Tuo metu Vilniuje dėl naujosios literatūrinės krypties kovojo jaunoji romantikų karta. Vienas iš 
pagrindinių romantinės pasaulėžiūros dalykų buvo poetiškas žavėjimasis senove, o ypač savojo 
krašto praeitimi. Lietuvos senovė su neįžengiamais šventaisiais miškais, su vaidilučių saugoma šven- 
tąja ugnimi, su vaidilų giesmėmis apie didvyrių žygius, o ypač tos karžygiškos kovos su geležimis 
apsikausčiusiais kryžiuočiais dėl tėvynės laisvės, — visa tai davė daug peno poetinei vaizduotei. 
Pamėgo Lietuvos istorijos motyvus savo poezijoje ir pats vilniškių romantikų vadas Adomas 

Mickevičius. Pažymėsime, kad ir artimas Stanevičiaus draugas Pranas Zatorskis pasireiškė, nors 
ir kiek vėliau, savo lenkiškąja poezija iš Lietuvos istorijos. Iš lietuvių poezijos plačiai išgarsėjo Sil- 
vestro Valiūno „Birutės“ daina, apie kurią žinomasis lenkų romantikas Kazimierzas Brodziūskis 

rašė Liudui Jucevičiui: „Jei jūsų poetas net nieko kito nebūtų parašęs, jau jis būtų vertas žymios 
vietos tarp XIX amžiaus literatūros garsenybių.“ 

Svarbiausias betgi veiksnys, taip plačiai kėlęs Lietuvos istorijos pamėgimą, buvo visuomeninis 
ar, tiksliau sakant, patriotinis. Netekusiam laisvės kraštui gražios ir didingos praeities minėjimas 
buvo moralinės paguodos šaltinis dabarties priespaudoje, tautinės ambicijos žadintojas ir šviesių 
ateities vilčių palaikytojas. Savosios istorijos tyrinėjimas buvo stačiai laikomas patriotine parei- 
ga. Atsirado todėl daug istorijos mėgėjų, kurie puolėsi tyrinėti Lietuvos praeitį ir apie ją rašinėti. 
„Mūsų gadynės žmonės, tarsi pritrūkusys kuo bedžiaugties, dideliai pamėgo senovės dalykuo- 
se“, - pastebėjo Valančius. Suprantama, kad šalia vertingų istorijos raštų dažnai būdavo labai 
menkų moksliškai, nes jų autoriams ne kartą stigdavo atitinkamo išsilavinimo. Nestigo betgi pa- 
triotinio entuziazmo. Pagauti patriotinio noro išaukštinti savo tautą, tie istorikai sąmoningai gra- 
žindavo praeitį, stengdavosi nematyti jos tamsumų, netgi kartais nepabijodavo (pvz., Teodoras 
Narbutas) ir sufalsifikuoti istoriją. 

Kas svarbiausiai rūpėjo tiems patriotiškiesiems istorijos mėgėjams, gražiai parodo šie Daukanto 
žodžiai: „Kas tikėtų, jog lietuvis žemaitis, šiandie išjuoktas ir nuo visų paneigtas, pirm 500 metų 
būtų buvęs taip garbingas vyras, jei raštai to nedarodytų!“ Taigi ir norėta savo raštais parodyti, 
kokia didingai puiki yra mūsų istorija. Senovės kunigaikščiai, kaip ryškieji senosios Lietuvos ga- 
lybės reprezentantai, buvo išaukštinti didvyrių didvyriais. „Myliu Gediminą, Algirdą ir Vytautą, 
nes jie sudaro Lietuvos didybę ir garbę“, - rašė prof. Onacevičius. Jo studentas Antanas Hleba- 
vičius savo monografijėlėje Vytautą nuolat vadina mūsų didvyriu, kukliai prisipažindamas, kad 
nesugebąs „atvaizduoti tokio didelio didvyrio žygių, kurie verti geriausios plunksnos“. Ten pat 
jis su pasididžiavimu rašo, kad „Lietuva, kadaise viešpataujant Lietuvos didvyriams Gediminui, 
Algirdui, Kęstučiui, Vytautui ir kitiems, Rusijai kniazius, totoriams chanus skyrė“. Augustas Ko- 
tzebue savo populiariojoje tada Prūsų istorijoje rašė, kad Vytautas suteikęs savo tėvynei garbę ir 
būtų galėjęs varžytis su senovės didvyriais. Mūsų senuosius kunigaikščius taip pat labai aukštino 
ir XVI amžiaus kronikininkas Motiejus Strijkovskis, kurio veikalas buvo pagrindinis mūsų nag- 
rinėjamo meto Lietuvos istorikų šaltinis. Anot jo, Vytautas savo garbe viršijęs romėnų, graikų, 
persų karžygius; jam viešpataujant, Lietuva žydėjusi laime ir garbe; jis pats buvęs riterio garbės 
pavyzdys. Kęstutis - tai „nesugriaunamas Lietuvos mūras ir stiprus bokštas prieš vokiečių puo- 
limus, Lietuvos ir Žemaičių Achilas, Hektoras, Ajaksas, Odisėjas i ir Heraklis“. Kitoje vėl vietoje 
Stryjkovskis, prisimindamas seniau buvusias plačias Lietuvos sienas iki Naugardo ir t.t., ragina 
atkeršyti priešams ir ištraukti iš tamsybės nemirtingą garbę tėvų, kurie Maskvą, kada norėjo, 
priversdavo jiems nusilenkti; ragina atsiminti narsius savo valdovus Mindaugą, Narimantą, Vyte- 
nį, Gediminą, Algirdą, - trupinusį savo ietį į Maskvos mūrus, - Kęstutį, kuris mušė kryžiuočius, 
lenkus bei mozūrus, - Jogailą, Vytautą... Tiesiog pamiršti, kad tai dar XVI amžiuje rašyti žodžiai, 
ir mintimi nukyli į Aušros laikus. Tai ta pati senovės garbe didžiavimosi dvasia, kurią jaučiame 
ir Maironyje: „Čia Vytautas didis garsiai viešpatavo...“, „Iš kur dar Algirdas didus / Net kanus 
baudė ir gudus...“ ir t.t. 

Panašiai ir Stanevičius, norėdamas iškelti Lietuvos senovės garsą, primena kunigaikščius, ku- 
rių garbė „linksmin' mumis nūnai“. Įdomu, tarp kitko, pažymėti, kad Stanevičius neužsimena 
apie Vytautą, kuris visų buvo labiausiai keliamas. Stanevičiui maloniausias bus buvęs Kęstutis, 
„iš žemaičių kuo stipriausias“. 

Sviesi saulė užtekėjo ... 


Augustinas Voldemaras, kritikuodamas Antano Aleknos Lietuvos istorijos vadovėlį, rašė: 


Aš taipgi negalėčiau sutikti su autoriumi ir su kitais rašytojais, kad J.A. Giedraitis, Poška, Strazdas ir t.t. 
reiškia mūsų atgijimo aušrą. Jie dar visi priguli saulėlydžiui, o ne aušrai. Tai dar paskuriniai spinduliai seno- 
sios Lietuvos, iš kurių dargi net negalima matyti, ar bus apskritai naujoji Lietuva. 


Betgi tas teigimas nėra tikslus. Tiesa, sunku būtų buvę tada atspėti, kokia bus naujoji Lietuva, 
tačiau dabar, žiūrint iš daugiau kaip šimto metų perspektyvos, yra visai aišku, kad tai jau buvo 
pradžia naujos gadynės, priklausiusios nebe saulėlydžiui, o pirmutiniams naujosios Lietuvos 
spinduliams. Senojoje Lietuvoje dėl gerai žinomų istorinių aplinkybių lietuvybės sąvoka buvo 
įgavusi valstybinę, o ne etninę prasmę; lietuvio ir Didžiosios Lietuvos Kunigaikštijos gyvento- 
jo piliečio sąvokos buvo tapusios lygiareikšmės. Lietuviškasis bajorijos patriotizmas senojoje 
Lietuvoje reiškėsi stipriomis pastangomis išlaikyti valstybinį Lietuvos savarankiškumą, kurį vis 
labiau silpnino unijų saitai. Mūsų bajorai kartais net grasino lenkams išmėtysią juos pro langus 
iš Lietuvos (Jonušas Radvila), bet toli gražu nerodė to priešinimosi svetimai lenkų kalbai ir kul- 
tūrai, kuri vis labiau brovėsi Lietuvon. Daukšos balsas — tai tik retas anam laikui lieruviškumo 
blykstelėjimas, neįstengęs sulaikyti bajorijos lenkėjimo. Ilgainiui dėl stiprėjančios unijinės dvasios 
įtakos lietuvybės sąvoka daug kam beliko tik tam tikras stipresnis ar silpnesnis istorinės tradici- 
jos prisiminimas, pvz., kad ir Adomui Mickevičiui, kuris šiaip jau ir politiškai, ir kultūriškai, ir 
savo kalba jautėsi lenkas. 

Ir štai XIX a. pradžioje mūsų rašytojai patriotiškai jau aiškiai akcentuoja lietuvių kalbą, rą 
ryškųjį tautinio skirtingumo ženklą. Karštai buvo skelbiama gimtosios kalbos meilė, stengtasi 
sukurti savą literatūrą ir parodyti, kad lietuvių kalba literatūrai ne blogiau tinka kaip kitos kul- 
tūrinės kalbos, kad ji yra daili, tobula, turtinga. Visa tai buvo juk nauja mūsų kultūros istorijos 
eigoje ir aiškiai rodė jau ir tautinio atgimimo tegu dar ir pačius pirmuosius daigus, nes, gražiu 
prancūzo Renė Johannet pasakymu, nėra tautinio atgimimo, kuris nebūtų prasidėjęs kalbiniu 
renesansu. Būdinga, kad tuo metu ir kitos tautos ima labai kelti savo gimtąsias kalbas, kuone 
garbinti jas. Garsusis Herderis, kurio idėjų įtaka XVIII ir XIX amžių sąvartoje buvo labai reikš- 
minga ne tik vokiečiams, rašė: 


Argi turi kuri tauta, netgi nekultūringa, ką mielesnio už savo rėvų kalbą? Joje glūdi jos visas dvasinis tradi- 
cijų, isrorijos, religijos ir gyvenimo dėsnių lobynas, visa jos širdis ir siela. Tokiai tautai jos kalbą atimti arba 
niekinti reiškia atimti jos vienintelę nemirštamą nuosavybę, kuri nuo tėvų pereina vaikams. 


Kreipdamasis į vokiečius, Herderis karštai ragino juos gerbti ir mylėti savąją kalbą. „Vokie- 
ti, kalbėk vokiškai!“ (Rede deutsch, o du Deutscher!), - šaukė jis viename savo eilėraštyje. Dar 
ryškesnis gimtosios kalbos svarbos iškėlimas pastebimas tuo laiku svetimųjų pavergtose tautose 
(pvz., čekuose, lenkuose), nes su savosios kalbos išlaikymu čia siejosi ir pačios tautos gyvybės 
išlaikymas. Taigi ir lietuvių tautinis sąjūdis, pasireiškęs visų pirma gimtosios kalbos gaivinimu, 
nebuvo kokia išimtis ir gražiai derėjo prie bendrojo Europos dvasinio gyvenimo fono. 

Įsižiūrėję į XIX amžių galime pastebėti, kad lietuvių tautinis atgimimas vis stiprėdamas ėjo 
nepertraukiama gija nuo pat to amžiaus pradžios. Lemiamai jis pasireiškė, kai socialinis veiksnys 
jį stipriai parėmė. Ir štai Aušra buvo, galima sakyti, pirma tautinė deklaracija, padaryta jaunosios 
lietuvių šviesuomenės kartos, kilusios iš liaudies ir dėl to jau įstengusios galutinai nutraukti uni- 
jinės tradicijos ryšį, kuris ilgai prilaikė lietuvių tautinį atbudimą. Betgi, aukštai keldami lietuvių 

kalbą, garbindami istoriją, gėrėdamiesi tautosaka, aušrininkai turėjo savo pirmtakų jau ir XIX a. 
pradžioje. Ir todėl priešinga aukščiau cituotam Augustino Voldemaro teigimui yra prof. Vaclovo 
Biržiškos pažiūra į XIX amžiaus pradžią: „Ne 'Aušros' laikais, bet anuomet prasidėjo lietuvių 
atgimimas, kuris kai kuriais atžvilgiais pasirodė per ankstyvas ir dėl to nedavė tokių rezultatų, 
kaip 'Aušra'.“ A 

Įsiskaitę į Stanevičiaus „Šlovę žemaičių“ mes pajuntame bemaž tą pačią dvasią, kuri įkvėpė ir 
mūsų tautos atgimimo dainiaus Maironio-poeziją: tas pats gimtosios kalbos iškėlimas, tas pars 
pasididžiavimas praeities garbe, tas pats kvietimas į tautinį darbą („... ką amžiai pagadino, čėsas 
yra sutaisyti“), tas pats liūdnos dabarties konstatavimas ir pagaliau tas pats iracionalus tikėjimas 
šviesia tautos ateitimi. Maironis nakties apgaubtam Vilniui skelbė: „Žiūrėk, rytuose aušra jau 
teka, [...) laikai juk mainos“, o Stanevičius prieš kokią 80 metų tame pačiame Vilniuje piešė gražų 
ateities vaizdą, kaip „šviesi saulė užtekėjo...“ 

Tas „Šlovės žemaičių“ tautinės nuotaikos mums artimumas buvo gražiai iškeltas Vilniaus uni- 
versiteto rektoriaus prof. Mykolo Biržiškos kalboje (1940 II 8) perimant universitetą: 


Tačiau ir senieji idealai, kurie švietė pirmiesiems sveikų lietuviškųjų Vilniaus universiteto tradicijų skelbė- 
jams, prieš 100 metų brangūs Vilniaus žemaičiams, tebūnie ir dabar jaunimo suprantami ir gyvendinami, 
Štai kaip juos 1823 m. rugpjūčio 3/15 d. išreiškė studentas Simanas Stanevičius savo „Žemaičių šlovėje“, 
skambančioje mums šiandie srebėtina pranašystės giesme, ypač suprantama mūsų metu, - 


ir kalba buvo baigta ištisai pacitavus Stanevičiaus eilėraštį. 


... išsiskaidė neprieteliai 


Neprietelius buvo pavergęs Lietuvą. Jo leteną ypač jaunimas juto ir svajojo, kad Lietuvai 
šviesi saulė užrekėtų, o jos neprieteliai išsisklaidytų. Antai studentas Jonas Cečotas, filomatas 
ir artimas Adomo Mickevičiaus draugas, 1823 m. savo eilėraštyje patriotiškai ilgėjosi: „O tu, 
žeme nelaimingoji! Kur dabar tavo gynėjai? Kada gi tavo derlioji dirva išvys laisvės saulę?“ Tuo 
gi tarpu sulaukta skaudžių persekiojimų iš caro, to „vaikų nugalėtojo“ (zwycigzey nad dziatwą), 
kaip jį dėl to vėliau sarkastiškai pavadino Mickevičius. Kaip tik 1823 m. brutalios bausmės ištiko 
Kauno, Kražių, Kėdainių, Panevėžio mokyklinį jaunimą. Ypač išgarsėjo tais pat metais iškilusi 
studentų filomatų ir filaretų byla, jos dalyvio Mickevičiaus vėliau įamžinta Vėlizių trečioje dalyje. 
Mat savo įtaringa šnipo uosle rusų valdžia juto, kad šita slapta studentų draugija, rūpindamasi 
savitarpiu lavinimusi ir saviaukla, drauge puoselėjo ir patriotines viltis, taip nepageidaujamas 
virškinančio grobuonio ramiam saugumui. Antai filaretas Emerikas Stanevičius, vėlesnis 1831 m. 
sukilimo dalyvis, nurodinėjo, kad nereikia ribotis tik moksline veikla. „Tokia jau, matyt, - sakė 
jis toliau, — yra laiko dvasia, kad viskas siekia laisvės [...] mūsų jungas yra per daug šviežias, kad 
jo sunkumo nejaustume.“ Juto tą neprietelių jungą ir Simanas Stanevičius, kurio pasakėčioje Že- 
maičių meška guodėsi Lietuvos arkliui: „Man lenciūgas ant kaklo, tau pančiai paliko.“ 

Bet dar ir daugiau neprietelių turėjo lietuvių tauta. Tai ne tik tie, kurie ją politiškai pavergė, bet 
taip pat ir tie, kurie niekino ar net spaudė jos gimtąją kalbą. Rūsčios žinios ateidavo ir iš Mažosios 
- Lietuvos, kurios raštus dėl jų gražios lietuvių kalbos Stanevičius laikė pavyzdiniais. Ne kartą ten 


5 V. Biržiška, Lietuvių knygų augimo etapai, p. 25. 

pasigirsdavo pikti balsai, kad lietuvių kalbą reikia išnaikinti. Karštai užsistojo už lietuvių kalbą 
Liudas Rėza ir ypač Zigfridas Ostermejeris, kuris 1817 m. savo brošiūroje nurodinėjo, kad kalbos 
atėmimas esąs toks pat neteisingas, kaip ir kiekvienas vogimas; tai būtų didžiausio pasipiktinimo 
vertas despotizmas (die empėorendsie Tyrannei und schreiendste Despotie). 

Didžiojoje Lietuvoje tuo tarpu stiprėjo lenkinimo banga. Žymusis XVIII ir XIX amžių sąvar- 
tos lenkų veikėjas Hugo KoHątajus viename savo veikale (tiesa, išspausdintame jau vėliau, po jo 
mirties) įrodinėjo, kad viena iš svarbiųjų žuvusios Respublikos silpnumo priežasčių buvo jos kal- 
binis įvairumas, kliudęs išugdyti politiškai stiprų vienalytį tautinį kūną; slaviškas šnektas reikėję 
sulieti su lenkų kalba, o svetimas (t.y. lietuvių kalbą) išnaikinti (wytgpic). Kad kiti taip ciniškai ir 
aiškiai tos minties nepareiškė, tai dar nesako, kad ji būtų jiems svetima buvusi. Ypač tiems lenkų 
patriotams, kurių rankose buvo Lietuvos krašto švietimo reikalai.“ Vilniaus universitetą ir mo- 
kyklas jie siekė padaryti tikrais lenkiškos dvasios židiniais. Ne be reikalo tas pats Kotątajus rašė 
Vilniaus universiteto rektoriui [Jonui Sniadeckiui: „Jeigu Vilniuje šviesa nebūtų sužibusi, tai gal 
ir iš viso būtų užgesusi lenkams ir jų kalbai.“ 

Švietimo vadovybės nedraugingumu lietuvių kalbai greičiausiai ir reiktų paaiškinti, pvz., 
lietuvių kalbos katedros neįsteigimą, nors jos reikalavimas buvo 1822 m. visai rimtai pagrįstas. 
To nedraugingumo lietuvių kalbai pasireiškimų aptinkame ypač mokyklų vizitatorių raportuo- 
se, nors archyvinė medžiaga dar ir ne daugiausia teištirta. Štai vienas vizitatorius 1824 m. savo 
raporte universitetui, kurio žinioje buvo visos krašto mokyklos, praneša, kad radęs, jog Šipilių 
(?, w Šypelach) pradinėje mokykloje mokyta tik lietuviškai, tad įsakęs būtinai visus mokyti len- 
kiškai, o lietuviškai tik tuos, kurių tėvai patys to panorėtų. Ėjo lenkinimas, kaip to buvo norėjęs 
KolHatajus. Mokyklų vizitatorius Jonas Chodzka pyko, Kražių gimnazijoje 1821 m. (tada ją kaip 
tik baigė Simanas Stanevičius) radęs daug mokinių, per maža apsipratusių (oswojomzych) su lenkų 
kalba. Jonas Kasakovskis, 1806 m. vizituodamas Žemaičių Kalvarijos mokyklą, skundėsi, kad 
„bemaž visi mokiniai ateina mokyklon, lenkų kalbos nemokėdami“. Toje mokykloje buvo ir 
griebtasi drastiškų priemonių prieš lietuvių kalbą. Antai prof. kun. Juozas Mickevičius pagyrė 
kaip naudingą ir 1808 XII 13 per savo vizitaciją patvirtino Kalvarijos mokykloje praktikuotą 
draudimą mokiniams net tarpusavyje bet kada kalbėtis žemaitiškai, kad greičiau išmoktų lenkiš- 
kai; specialūs cenzoriai sekdavo mokinius ir pranešdavo mokyklos vyresnybei apie kalbančius 
lietuviškai, kurie būdavo viešai sugėdinami.? 

Didelis rūpestis ėmė lietuvybės mylėtojus, galvojant apie lietuvių kalbos, o drauge ir pačios 
tautos likimą. Savo veikale apie lietuvių kalbą kun. Bohušas priminė: „Ta yra tiesa, kad, norint 
tautą sunaikinti, reikia jai atimti kalbą.“ Tą pačią mintį, tik karštesniais žodžiais kėlė ir Daukan- 

s: „Kalba atskir pačias gimines vienas nuo antrų: dėl to gi yra didžiausia privilėja [= privilegija], 
kurios nekoksai kraugerys negal jam išplėšti, negut vienu kartu tiktai su jo gyvybe.“ 

Liūdna ir pikta buvo mūsų patriotams, kad Lietuvoje dažnas šviesuolis ar šiaip bajoras niekino 
lietuvių kalbą ir jos gėdijos kaip „mužikiškos“. Poška guodėsi Čackiui, kad 


* Plg. S. Pigof, Ksigcia Adama Czartoryskiego troski o język i literaturą polską, Wilno, 1931. 


7  Išmokyklų kuratorijos raštų, nr. 43 (1808), Vilniaus valstybinis archyvas. Originalo ištrauka: „W Xiedze obrad 
domowych znalazlszy pod dniem 4“ Listopada w Roku 1806 požyteczną ustawę na sessyi Zgromadzienia uchwa- 
loną, služącą do latwieyszego i prędszego nauczenia się ięzyka polskiego, a zakazuiącą uczniom užywania igzyka 
Žmuydzkiego w obcowaniu między sobą gdziekolwiek pod karą zawstydzenia publicznego w szkole každego, 
ktoryby od wyznaczonych censorow doniesiony i przekonany o niedopelnieniu tey ustawy zostal; jako požytecz- 
no i opoznieniu postępku w naukach dzielnie zaradziącą potwierdzilem i dla zachowania powszechnego w rey 
skole nadal w Xigdze zalecen umiescilem.“ 

„ liežuviu prigimtu visi kalbėt gėdis, 
Svečiopai jau žiaverno, kitaip pasirėdę, 
O kiti didžiai juokias iš kalbos tėviškos 
Ir nenori girdėti mūsų lietuviškos. 


Bet norint apsaugoti lietuvybę nepakako drauge su Valiūnu užsispirti: „Mes dėl balso pust- 
burnių savo keliu bėkim ir, jog gimėm žemaičiais, neišsižadėkim“, o reikėjo drauge su tuo pačiu 
Valiūnu „gelbėt žemaičių liežuvį per raštą“. Reikėjo ugdyti kalbą, kurti literatūrą, stengtis suly- 
ginti ją su kitomis kultūrinėmis kalbomis ir tuo būdu įveikti lietuvių kalbos priešus. Tai ir buvo 
didysis patriotinis akstinas, įkvėpęs Stanevičiaus ir kitų jo plunksnos draugų literatūrinę veiklą. 
„Norėjau vėl mano raštu parodyti neprieteliams Lietuvos ir Žemaičių kalbos, jog kiekvienas norįs 
gal rašyti lietuviškai, jei tur spėką, lygia dalia kaip ir kita išdailinta jau kalba“, - rašė Daukantas 
Darbų pratarmėje. Neabejota, kad tada ir lietuvių kalbos neprieteliai turės išsisklaidyti, „rankas 
ant akių uždėję“. 


Šimtabalsis garsas lėkė 


„Šlovę žemaičių“ Stanevičius pavadino aukšta daina. Pagal įprastinę poetikos vadovėlio 
terminologiją bus tai odė. Tas poezijos žanras buvo anuo metu labai populiarus, paties poezijos 
įstatymų leidėjo Boileau kanonizuotas. XIX a. pradžios lenkų poezija knibždėte knibždėjo odžių, 
ir lenkų literatūros istorikai ne be pagrindo aną pamėgimą pavadino odomanija. Anot prof. Jozefo 
Kallenbacho, odė buvo kiekvieno save gerbiančio,-o ypač pradedančio poeto svajonė. Antai ir 
mūsiškis Strazdas šalia savo populiariųjų lietuviškų liaudiškų dainelių sudėstė iškilmingą lenkišką 
odę Rygos miesto garbei. Dabar, tiesa, tų odžių daugumas jau visai pamirštos, ir nebent Adomo 
Mickevičiaus „Odė jaunystei“ tebežavi skaitytoją. 

Iš odės reikalauta svarbaus objekto: didvyrių pagerbimo, žavėjimosi ir stebėjimosi gamtos gai- 
valais (audra, jūra, saulė...), moralinių vertybių aukštinimo, o drauge iškilmingo, nekasdieniško 
stiliaus, pilno retoriškų sušukimų, kreipimosi formų, epitetų. Grandiozinių vaizdų sukaupimas, 
sąmoningai nenuoseklus minties šokinėjimas, net nutraukimai (beawu desordre, kaip rašė Boi- 
leau) — visa tai turėjo rodyti autoriaus tikrą ar tariamą jaudinimąsi, apie didžius dalykus rašant. 
Vilniaus universiteto iškalbos profesorius Pilypas Nerijus Golianskis savo poetikos vadovėlyje, 
sulaukusiame trijų leidimų ir mažiausiai per 30 metų vartotame visose Lietuvos mokyklose, apie 
odes šitaip rašė: 


Jos turi reikšti didelius, sraigius ir gaivalingus širdies jausmus; jose turi atsispindėti kažkokia nepaprasta 
jėga, panaši į greitą potvynio vandenį ar viesulingai išsiveržiančią ugnį. Aukštu laipsniu turi pasirodyti 
nusistebėjimas, džiaugsmas, liūdesys, dėkingumas, pagarba. Odė negali būti labai ilga, nes negalima ilgai 
išlaikyti dvasinio įtempimo, ir pagaunąs entuziazmas po tam tikro laiko taip par silpsta.š 


Stanevičiaus „Šlovė žemaičių“ gerai atitinka tuos pseudoklasikinės odės reikalavimus. Jos 
objektas yra svarbus, o stilius retoriškai iškilmingas. Taip ir tinka pilnai patoso deklaracijai, kad 
uždegtų klausytojo jausmus, paveiktų jo dvasią. Daug čia retoriškų sušukimų, reikalavimų, ragi- 
nimų, konstatavimų: „Mačiau Vilnių, šauną miestą“, „Ką amžiai pagadino, čėsas yra sutaisyti“, 


* PN. Golaūski, O wymowie i poezyi, 3 leid., Wilno, 1808, p. 507. 


465 


„Sveiks, Ringaude, mūsų tėve“, „Garbę jūsų skelbdink, Dieve“, „Štai žemaičių surinkime šlovė jūsų 
prisikėlė“, „Veizdėk, sviete nusiminęs“. Randame „Šlovėje žemaičių“ pseudoklasinės odės mėgs- 
tamą abstrakčių sąvokų suasmeninimą ar sualegorinimą: „Šimtabalsis garsas lėkė, ilgus sparnus 
plasnodamas, nepaliaudams šaukė, rėkė ...“ Pagaliau ir epitetas šimtabalsis yra būdingas pseudokla- 
sikinei poezijai, kuri mėgo tokius sudurtinius epitetus, kaip avksasparnis, auksaskruostis ir t.t. 

Vis dėlto, nors „Šlovės žemaičių“ forma ir pseudoklasikinė, galima jausti joje jau padvelkus roman- 
tinę dvasią. Sugretinkime ją su Mickevičiaus „Ode jaunystei“, kuri, anot lenkų literatūros istoriko 
Stanistawo Dobrzyckio, savo forma galėtų būti tipingas pseudoklasikinės odės pavyzdys. Tačiau 
jos dvasia, tasai jaunatviškas entuziazmas jau romantiškas. Argi būtų galėjęs blaivus racionalistas 
pseudoklasikas drauge su „Odės jaunystei“ autoriumi entuziastingai šaukti: „Ten siek, kur žvilgis 
nepasiekia; laužk tai, ko protas nesulaužo“; tas, kuris pamaldžiai lenkėsi šalto proto visagalybei! 
Mickevičiaus odė - tai gaivalingas jausmo, širdies, vaizduotės ir apskritai iracionaliųjų žmogaus 
dvasios pradų triumfas prieš sušablonėjusį, egoizmo kiautan susitraukusį racionalizmą. 

Toks jaunatviškas entuziazmas, tiesiog iracionalus tikėjimas tautos ateitimi trykšta iš „Šlovės 
žemaičių“. Juk blaivūs, realias aplinkybes šaltai apsvarstančio proto argumentai, paremti ir moks- 
lo žmonių pesimistiškais pasisakymais apie lietuvių kalbos likimą, rodos, nesugriaunamai lėmė 
lietuvių tautai mirtį. 

Dar sugretinkime „Šlovę žemaičių“ su Dionizo Poškos ode Ksaverui Bohušui ir Jokimui Leleve- 
liui pagerbti („Pas kunigą Xawera Bohusza Lietuwi yr Jokima Leleweli mozura - rasztas ziemay- 
tczia metuse 1810“). Abejur panašios patriotinės mintys, panašus žavėjimasis praeities garbe ir 
gimtosios kalbos meilės kėlimas. Betgi ryškiai skiriasi nuotaika, visai kitoks patosas. Kaip ir visoje 
savo kūryboje, taip ir šioje odėje tipingasis mūsų pseudoklasikas Poška lieka daugiau refleksijos, 
protavimų Žmogus, 0 ne entuziaztingas atgimstančios lietuvybės skelbėjas. Ir štai —- senyvasis 
Poška tyliai džiaugiasi, kad atsiranda ir žymių lietuvybės draugų („Mūsų verksmo valandoj reta 
gera diena, o man ta yra linksmi, ta yr tiktai viena, kurioj girdžiu, jog yra dar žmonės teisingi, 
meilininkai tėvystės, o dar išmintingi“), o jaunuolis Stanevičius džiūgaute džiūgauja dėl marina- 
mosios lietuvių tautos gajumo. Poška svarsto ir įrodinėja (,„...mokykit lietuvių pasaulį“; „Tarkit, 
dėl ko gi kalbų svetimųjų ieško“, nors „Mendogs, Vitolds, Jagiels Vladislava visados lietuvišku 
liežuviu bylavo“; „Sakykit, teužlaiko meilę ir vienybę“), o Stanevičius su nesvyruojančiu įsitikini- 
mu skelbia: „Lietuvos senos giminės pražuvime sveikos liko!“ Poška kukliai viliasi („Tuos mano 
žodžius kiekviens tegu laiko...“), o Stanevičius įspūdingai pranašauja Lietuvai saulę patekant. 

Ir štai himno iškilmingumu suskambėjo Stanevičiaus „Šlovė žemaičių“ - kaip galinga tautos 
gyvatos giesmė. 


[1950] 

Pirmasis emigrantas mūsų poezijoje 


Jau iš seno ne vienas lietuvis išvykdavo iš savo krašto į platųjį pasaulį. Vieni iš jų ieškojo 
„ten gera, kur mūsų nėra“, kiti dėl susidėsčiusių aplinkybių turėjo bėgti ar tiesiog buvo ištremti iš 
savo tėvynės. Rusų XVIII a. pabaigoje pagrobta Lietuva nenurimo nuolankiai po svetimųjų jun- 
gu ir nuolat maištavo. Žiaurūs sukilimų malšinimai, atkaklus politinio veikimo prieš caro valdžią 
persekiojimas, spaudos draudimo gadynė su savo gausiomis bylomis, nekenčiamos karinės prievolės 
svetimoje kariuomenėje vengimas - visa tai ne vieną lietuvį padarė tremtiniu ar emigrantu. 
Suprantama, kad sunkioji išeivio dalia atsispindėjo ir mūsų poezijoje. Liūdnai niūniavo jis Ba- 
ranausko „Sudieu, Lietuva, man linksma buvo gyvent tavo šalelėj“, o sugebąs valdyti plunksną 
ir pats sueiliuodavo savo išgyvenimus, išliedavo tėvynės ilgesį, aprašydavo kietus vargus svečioje 
žemėje. Stai, pvz., galėtume suminėti platesnei visuomenei nežinomą mūsų poetą Julių Anusevi- 
čių (1832-1907), kuris tremtyje po 1863 m. sukilimo yra prirašęs daugybę lietuviškų eilėraščių. 
Atšiauriame Sibire jis drauge su kitais tremtiniais liūdėjo, nes „maž mūsų begaus tėvynę išvysti“, 
ir su mickevičiniu ilgesiu minėjo savo netektąją tėviškę: 


Mieliausia upe! Tatula skaisti! 
Laukai, geltonais kviečiais užberti! 
Kas gi tikėjos, jog reiks jum apleisti, 
Turos, Obijos vandenį gerti. 


Lietuvos išeivių vargus vaizdavo jau keliasdešimt metų anksčiau 1831 m. sukilimo emigrantas 
kun. Kiprijonas Zabitis-Nezabitauskis (1779-1837), rašydamas apie „po subruzdimo, metuose 1830 
ir 1831 daryto, svečiose žemėse vargstančius“. „Giesmėj gedaujančių brolių, likusių tėviškėje, tų 
vargstančiųjų po svietą“ ir kituose eilėraščiuose, randamuose jo rankraštyje Eilavimas liežuvieje lie- 
tuviškai žemaitiškame ... dėl ūkininkų žemaičių ir lietuvninkų, metuose 1835 sudėtas Prancūzijoje. 

Betgi irjis nebuvo pirmasis mūsų emigracijos poetas. Bene pirmasis tokio turinio eilėraštis bus 
buvęs mums arčiau nežinomo Šimkevičiaus eiliuotas laiškas Poškai, pirmą kartą išspausdintas 
Aušros 1886 m. antrajame numeryje, bet parašytas apie 1830 m., nes tais metais mirė Poška. 

Dabar niekas savo draugams ar nepažįstamiems nerašinėja eiliuotų laiškų, juoba niekam ne- 
ateis galvon mintis sueiliuoti patarimų — pvz., apie žodyno rašymą, kaip padarė Birutės dainos 
autorius Silvestras Valiūnas, kreipdamasis į Pošką. Tada tokie laiškai buvo poetikos pripažinta 
poezijos rūšis, Tokių poetinių laiškų būta jau klasikinėje literatūroje. Antai senovės romėnų po- 
etas Horacijus ne tik apsčiai tokių laiškų yra parašęs, bet tokio eiliuoto laiško forma net ištisai 
išdėstė savo pažiūras į poezijos dėsnius ir poetikos taisykles. Vėliau prancūzų klasikai ir juos ar- 
timai seką lenkų pseudoklasikai, t.y. XVIII a. pabaigos ir XIX a. pačios pradžios lenkų poetai, 


467 


tokius laiškus irgi mėgo. Anot vieno lenkų literatūros istoriko, nebuvo anuo metu lenkų poeto, 
kuris nebūtų rašęs tų vadinamųjų poetinių laiškų. Jų turinys buvo įvairus: pasveikinimai ir linkė- 
jimai, visokie patarimai, pasakojimas apie savo gyvenimo įvykius, įvairios mintys, net ir mokslo 
klausimų svarstymas - pvz., XVIII a. lenkų poeto vysk. Krasickio eiliuotas laiškas kitam poetui 
ir istorikui vysk. Naruševičiui apie istorijos rašymą. 

Tokius laiškus rašinėjo ir XIX a. pradžios žemaičių poetai, savo kūryboje sekdami gerai pa- 
žįstamais iš mokyklų ir kt. lenkų literatūros pavyzdžiais. Štai, pvz., Poška rašo eiliuotą laišką 
žinomam Lietuvos teisės istorikui Tadui Čackiui, sveikina vardinių proga savo bičiulį žemaičių 
kalbininką Leoną Uvainį, siunčia linkėjimus Mykolui Zaleskiui, eiliuotu laišku praneša vysk. 
Giedraičiui apie jo poezijos pataisymą; kun. Antanas Savickis siuntinėja sueiliavęs laiškus Vilniaus 
vysk. Andriui Benediktui Klongevičiui-Klungiui, Žemaičių vyskupystės oficiolui kun. Bonavertū- 
rui Gailevičiui, ne kartą ir geresnės parapijos meilydamas; Antanas Klementas panašiame laiške 
vysk. Giedraičiui kėlė Sirvydo žodyno reikšmę; Silvestras Valiūnas, kaip jau minėjome, patarinėjo 
Poškai, kaip rašyti žodyną i ir t.t. 

Tokios rūšies yra ir Šimkevičiaus laiškas, arba, anot Aušros, „Gromata Szymkiewiczios pry Dyoni- 
za Poszkiewiczios“. Čia autorius, kaip matyti, geras Poškos pažįstamas, lengvu humoristiniu stiliumi 
aprašo savo klajūno bėdas, sugretindamas j jas su Poškos ramaus gyvenimo maloniais patogumais. 

Tas Šimkevičiaus laiškas Poškai nėra jo vienintelis, nes jis prašo „dovanoti, kad aš jau ne tan- 
kiau prie Jūsų rašydavau“. Suprantama, kad bastantis po pasaulį ne taip jau ir lengva buvo palai- 
kyti dažnesnį susirašinėjimą su Lietuvoje likusiais draugais. Tą laišką rašo iš tolimos Danijos: 


Sėdėdamas ant Danijos karalystės krašto, 
Sveikinu šimtą kartų Jums per savo rašrą. 


Kartu nepamirštama pareikšti Poškai savo pagarbos: 


Mano širdie, garbingi Jūs esat visados, 
Kaip tik Jums pažinau nuo pirmos valandos. 


Dionizas Poška buvo, kaip žinome, viena iš centrinių XIX a. pradžios lietuviškojo sąjūdžio figū- 
rų. Jis buvo gerbiamas dėl savo mokytumo, palyginti su šiaip jau žemaičių bajorais, dėl nusimany- 
mo lietuvių kalbos dalykuose; plačiai garsėjo savo Baubliu, Vilniaus ir net Varšuvos laikraščiuose 
aprašytu. Korespondavo jis su Vilniaus universiteto profesoriais ir buvo universiteto rekomen- 
duotas filologui Kėppenui, gavusiam iš Poškos žinių apie lietuvių kalbą ir raštiją. Ne be reikalo 
Stanevičiaus ir Donelaičio pasakėčių leidėjas rašė, kad Poška „garsingas per visus Žemaičius ir 
garbingas, kaipogi mokytas vyras“, o Valiūnas šlovino jį dėl jo rūpinimosi gimtąja kalba: 


Priereliau šalies savo, Dievo ir artimo, 

Tėvų kalbos ir viso seno papratimo! 

Tu, kursai jau skęstantį nuog prapulties krašto 
Nori gelbėt žemaičių liežuvį per raštą. 


Už tai ir Šimkevičius garbina Pošką, nes 
Ir tai yra tiesa, 
Jog ans [t.y. Poška] ved į šviesą 


Kalbą, strajų mūsų, 
Zemaičių ir Prūsų. 

Šimkevičius ne tik kelia Poškos nuopelnus, bet ir prisimena, gal net ne be pavydo, jo sotų ir na- 
rūpestingą gyvenimą: 


Šaukiu po šimtą kartų: Poškus yr laimingas, 
Kavos atsigėręs ir dešrų pasičdęs, 
Kepurę pasikreipęs, dvare atsisėdęs, 
Užsidegęs pypkę, 

Atsisegęs lipkę, 

Susikeitęs kojas, 

Rašo nedūmojęs 

Gražias pasakėles, 

Dainas ir giesmeles, 

Galvos nekasydams, 

Plunksnos nekramtydams... 


"Tas Poškos gyvenimo apibūdinimas yra kilęs ne tik iš noro priešprieša pabrėžti savo klajūniško 
gyvenimo vargus. Atrodo, kad čia bus su pastabiu humoru pagautas pamėgimas pasilepinti dva- 
rininko ramaus gyvenimo teikiamais patogumais, tam tikras sibaritinis bruožas, kuris bus buvęs 
nesvetimas Poškai. Štai kaip pats Poška aprašinėja jaukias valandas savo sode: 


O aš užūksmyj sėdint ant sosto velėnų, 

Arba kningelę skaitau, ar pypkę deginu, 

Ar pokaityj po galvos pasidėjęs kningą, 

Ką norint bedūmodamas, did skaniai užmingu. 


Nuo to patogiai jaukaus gyvenimo vaizdo paties Šimkevičiaus varginąs bastymasis, skurdas, alkis 
griežtu kontrastu atsimuša: 


Štai man vargšui keliaut reik didelį kelią, 
Susirišęs tik kelius grašius ing mazgelį, 

Po pažasties kepurę kartais pasitraukęs, 

Sausą bulvelę valgyt kailį nusismaukęs, 

Ant plynų šiaudų blogo karčemo nakvoti, 

Kietai rangytis, šlapiais rūbais užsikloti. 

O kad į šviežią šalį aš ant šėpio [= laivo] plaukiu, 
Poterauju, dūsauju ir pri Divo šaukiu, 

Kaip praded šturmai jūres iš dugno maišyti 

Ir po kruvinas bangas šėpį jau vartyti. 


Žinoma, turtuoliui kelionė tik maloni pramoga, o skurdžiui Šimkevičiui tikras vargas: 


Bepigu, sakau, vaikams tų ponų didžiųjų, 

Kurie keliaudami tur mašnas raudonųjų, 

Tie švilpauj, viešėdami po miestus karalių, 
Tenai linksmai uliavoj, šokdami ant balių, 
Paskui grįžt namo, daugel tenai išmokę 

Ir tėvo raudonuosius su mergoms prašokę, 
Kuriuos tėvas nug žmonių su pastaranka rinko, 
Vienam droždams per kuprą, o kiram per kinką. 


Pastarosiose dviejose eilutėse Šimkevičius satyriko plunksna baksteli baudžiavinę santvarką, kurią 
smerkė ir Poška savo Mužike Žemaičių ir Lietuvos, taip pat ir kai kuriomis epigramomis. 

Baigdamas savo eilėraštį, Šimkevičius dar pareiškia viltį: 


Rasit, kada mudu suseisme Barzdžių daržely, 
Tai, sakau, bus linksma valandėlė - 

Ten abudu po klevo šešėliu sėdėsma 

Ir, aluką gerdami, viens antram plepėsma. 


Būdamas Lietuvoje, Šimkevičius bus neabejotinai lankęsis pas Pošką Barzdžiuose ir bus, matyt, 
buvęs vienas iš tų Poškos bičiulių, kuriuos tas mini savo eilėraštyje „Mano darželis“: 


Ar kartais, kada ateis prietelius, susiedas, 
Sėdint rokuojam savo visus vargus, bėdas. 

O pirmu žodžiu sakant, valandos nelaukiam, 
Šalto alaus indelį, ir gerą, ištraukiam. 


Tasai klevas, kurio šešėlyje Šimkevičius tikisi su Poška dar pasėdėti ir alučio išmaukti, bus, 
matyt, tas pats klevas, apie kurį Poškos „Mano darželyje“ skaitome: 


Toliaus yr klevas, mano ranka pasvadintas, 
Dabar jau pusklėbinis, par mane augintas; 
Ant atminties svadinau tuos metuos ties troba, 
Jauną pačią parvedęs - o dabar jau boba. 


Ant to gi klevo vardai parašyti yra, 

Kurie mūsų namuose stojos moters, vyrai, 
Kada kas pačią vedė, gal tuojaus žinoti, 

Ir ne reikals metrikų Varniuose ieškori. 


Kas toks buvo Šimkevičius, deja, nežinome. Vieną vienintelę žinelę, atrodo, neabejotinai apie 
jį randame 1831 m. sukilimo tremtinio Rufino Petravičiaus atsiminimuose, išspausdintuose Poz- 
nanėje 1861 m. Jis rašo, kad 1846 m. pabėgęs i iš Sibiro per Petrapilį, Rygą ir Palangą į Prūsus, Ka- 
raliaučiuje buvo susipažinęs su žemaičiu Šimkevičium, ten valdininkavusiu, kuris buvęs žemaičių 
poetas ir, kaip jis sakęsis Petravičiui, buvo prirašęs daug eilėraščių. 

Kada ir kodėl Šimkevičius išvyko i iš Lietuvos, neaišku. Kodėl j jis turi „po svietą valkiotis kas 
dieną“, jis nerašo, nes Poška tai ir be to gerai turėjo žinoti. Šimkevičius tik užsimena: 


Ką gal daryti, kad mūsų tokia dalis: 
Pradėjus reik klajoti po svetimas šalis. 


Gal jis buvo įpainiotas į kokią politinę bylą, gal pasitraukė iš Lietuvos drauge su bėgančia Napole- 
ono armija, gal net dar anksčiau, pvz., po 1794 m. nesėkmingojo paskutinio bandymo apginti 
Lietuvos nepriklausomybę nuo rusų. 

1794 m. dažno Lietuvos veikėjo gyvenime buvo reikšminga data. Pasirodo, kad tai buvo le- 
miami metai ir pamaldžiajam vienuoliui Pabrėžai, mūsų žinomajam botanikui. Tai paaiškėjo iš 
ne per seniai aptikto jo vieno laiško. Prieš kelerius metus prof. Mykolas Biržiška, bevartydamas 
Vilniaus universiteto bibliotekoje vieną rankraštinę knygą, pastebėjo, kad jos apdaruose (įrišime) 
buvo kažkoks prirašytas lakštas. Išardžius pasirodė, kad tai Pabrėžos laiškas, kuriame Pabrėža, 
tada dar jaunas Vilniaus aukštosios mokyklos Medicinos fakulteto studentas, atsisveikina su 
tėvais, kaip atrodo, prieš įstodamas į 1794 m. sukilimą. Tačiau jei jis ir buvo sukilėlių eilėse, tai 
tik trumpai, nes jau tais pačiais metais įstojo į Varnių dvasinę seminariją. Galimas dalykas, kad 

taip darydamas jis norėjo, kaip mano prof. Vaclovas Biržiška, paslėpti savo dalyvavimo sukilime 
pėdsakus. Pabuvęs pasauliečiu kunigu, jis 1816 m. įstojo į Kretingos bernardinų vienuolyną. 
Šimkevičius gailisi nestojęs į vienuolyną, nes tada nebūtų reikėję trankytis po pasaulį: 


Bepročiu pats save pavadinau, 

Kodėl nepalikau aš jau bernardinų, 

Arba karmelitu, 

Arba kokiu kitu, 

Šešėliuose klioštorių būčia begyvenąs, 
Kūną savo bežyvijąs ir dūšią beganąs, 

Su strikiu pilvą savo tris kartus susirišęs, 
Rožančių po juostos su kryžiu pasikišęs. 
Pulke brolių mūruose, pakol galva gyva, 
Gobturu užsigobęs begarbinąs Dievą, 
Ten skaniai pasivalgęs, skaniai atsigėręs, 
Bažnyčio pasimeldęs, knygas nusitvėręs, 
Gulėčia savo cieliuj, pilvą pasistatęs, 
Užtraukdamas tabokos, iš rago pasikratęs, 
Nekaip dabar po svietą valkiotis kasdieną 
Ir per miescus keliauti be reikalo vieno. 


Tame vienuolių patogaus gyvenimo aprašyme yra pora bruožų, kaip tik vienuoliui Pabrėžai 
būdingų. Jis juk, „knygas nusitvėręs“, tik skaitė, tik rašė, o be to, atrodo, bus mielai ir tabokos 
užtraukęs, nes yra parašęs savotišką odę pypkei: 


Nieks mon didybės didžių vyresnybės, 

Kuriems paklepčiai [= pataikūnai] atem jų aštrybes, 
Nėr mon ponystų ir ton neniekinų. 

Vienok aš linksmas pypką sau kūrinu. 

Sumnenė [= sąžinė] čysta niekad nesmutnijas, 

Ana nebijos, kad kilst perkūnijos, 

Neboju nieko, tabukėlę trindams, 

Stoviu atvožniai [= drąsiai], pypką sukūrindams (ir t.t.]. 


Galimas tad dalykas, kad Šimkevičiaus laiške tikrai yra aliuzijų į Pabrėžą, juoba kad žemaičių 
literatų, besidominčių lietuvių kalba, nebuvo tada per gausu, ir jie kits kitą daugiau ar mažiau 
pažino, bent žinojo. Antai Pabrėža savo viename 1827 m. rankraštyje giria Pošką, kad jis rūpiną- 
sis gimtosios kalbos turtinimu. Vis dėlto dėl žinių trūkumo sunku daryti iš Šimkevičiaus laiško 
kokių griežtesnių išvadų. Ypač dėl Šimkevičiaus išvykimo iš Lietuvos datos. Ryšiai su Poška labiau 
lyg ir rodytų į XIX a. pradžią, kada Poška plačiau pasireiškė kaip lietuvių rašytojas ir kada jo pa- 
sisodintasis klevas buvo jau išaugęs, ir jo paunksmėje Poška su Šimkevičium galėjo, alų gerdami, 
šnekučiuoti (žinoma, jei tai tas pats klevas, kurį mini Šimkevičius). Šiaip ar taip, Šimkevičiaus, 
to pirmojo emigranto mūsų poezijoje, asmuo tebėra miglos apgaubtas. 


[1948] 

Lietuvių kalba Žemaičių bajorijoje XIX amžiaus viduryje 


Mečislovas Davainis-Silvestraitis savo vaikystės dienų atsiminimuose (išsp. Litwa, 1911, 
nr. 14, p. 202-210) pateikia įdomių ž žinių apie lietuvių kalbos vartojimą to meto Žemaičių bajo- 
rijoje. Patsai Davainis-Silvestraitis gimęs 1849 m. Žieveliškių dvare Raseinių parapijoje. Katrą 
kalbą, lietuvių ar lenkų, pirmiau išmoko, jis nebeprisimenąs. Tada manęs, kad kiekvienas luomas 
turįs savo kalbą: ponai - lenkų, valstiečiai - lietuvių. Valstiečiams kai kur net buvę draudžiama 
kalbėti lenkiškai. Davainis-Silvestraitis girdėjęs, kad valstiečiai net buvę mušami už tai, kad su 
bajorais išdrįsdavę kalbėti ponų kalba. Vis dėlto tada net ir turtingesnioji bajorija, ar dėl kietes- 
nio charakterio, ar dėl mažesnės lenkų įtakos, ar dėl praeitų laikų inercijos, jei ne visiškai, tai 
bent iš dalies laikėsi lietuvių kalbos. Šnekanr dažnai maišyta lietuvių kalba su lenkų. Kalbant 
lenkiškai, dažnai stigdavo techniškų žodžių, ypač iš žemės ūkio; juos pakeisdavo lietuviškais. 
Dažnai kalbon įmaišydavo lietuviškų priežodžių. Jei norėta prabilti širdin, kalbėta lietuviškai; 
jei norėta paimponuoti, kalbėta lenkiškai. Netolimoje Kalnujų bažnyčioje Davainis-Silvestraitis 
girdėdavęs lietuviškus pamokslus. Išimtiniais atvejais, pvz., suvažiavus daugiau ponų, būdavo 
lenkiškai skaitomos evangelijos, o per kurio nors pono laidotuves sakomas lenkiškas pamoks- 
las. Davainio-Silvestraičio motina mokėjusi lietuvių liaudies dainų, taip pat ir Birutės dainą, 
plačiai žinomą bajorijoje. Ji buvo dainuojama choru, fortepijonui pritariant, kaip ir patriotinės 
lenkų dainos. 

Davainio-Silvestraičio senelė Kotryna dažnai kalbėdavusi lietuviškai su savo vaikais: Davai- 
nio-Silvestraičio tėvu Juozapotu, dėde Karoliu ir tera Lenkauskiene. Dėdės Karolio žmonos 
Julijos Vairkevičiūtės giminei lietuvių kalba nebuvo svetima. 7-8 metų amžiaus viešėdamas 
Pryšmančiuose pas senelę, Davainis-Silvestraitis matė vieną Karolienės laišką, rašytą iš Kijevo 
anytai lietuviškai (kiti laiškai būdavę lenkiški). Matyt, ji norėjusi įsiteikti anytai, kuri mėgo 
lietuvių kalbą. Dėdė Karolis patarinėjo Davainio-Silvestraičio tėvui per gyventojų surašymą 
užsirašyti nei lietuvių, nei lenkų, o žemaičių tautybės, nes po 1863 m. į lenkus kreivai valdžios 
žiūrėta. Davainio-Silvestraičio motina buvusi lenkų patriotė. Ir Davainis-Silvestraitis buvo taip 
auklėjamas. Vėliau Kraševskio, Jucevičiaus, Narbuto ir kt. veikalai apie Lietuvą, kai kurios Mic- 
kevičiaus, Syrokomlės poezijos padėjusios Davainiui-Silvestraičiui tautiškai susiprasti. 

Davainio-Silvestraičio senelė visada turėjusi namie Ivinskio kalendorių, Valančiaus, Juzu- 
mavičiaus ir kt. knygučių, kurių ji pirkdavusi Šiluvoje per atlaidus. Dažnai ji sakydavusi, kad 
visa, kas žemaitiška, jai esą mieliausia. Paaugusiam Davainiui-Silvestraičiui ji duodavusi balsu 
paskaityti lietuviškų kalendorių ir knygučių. Maldaknygę vis dėlto turėjusi lenkišką. Pažinusi 
Dionizą Pošką ir pasakodavusi apie jį. Atvykus į Pryšmančius svečiams, kalbėtasi lenkiškai, bet- 

gi tolydžio buvo pereinama į lietuvių kalbą. Su Lenkauskiais (žentu ir dukterimi) ir jų vaikais 
paprastai kalbėdavo lietuviškai. 

Lietuvių kalba buvo vartojama ir politiniais tikslais: tai, pvz., rodo lenkų patriotinių dainų 
vertimai („Dieve, kurs lenkus...“). Lietuviškai bajorai rašydavo kartais visokius paskvilius. Štai, 
pvz., apie 1880 m. buvo surengta Tautušiuose (pakeliui iš Raseinių į Baisogalą) gegužinė, kuri 
buvo pašiepta lietuviškame eilėraštyje „Tautušių večerinka“, kurį vėliau išspausdino Martynas Jan- 
kus savo rinkinyje. Mečislovas Pšeciševskis (Przeciszewski) apie 1870 m. buvo lietuviškai parašęs 
satyrines eiles apie dar prieš 1830 m. įvykusį Pšeciševskių konfliktą su Romeriais. Pšeciševskiui 
pavėdus, Davainis-Silvestraitis eilėraštį pasiuntė į Tilžę ir jis ten buvo išsp. 1885 m. vardu Pyrtys. 
Davainis-Silvestraitis dar prisimena, kad, keleriems metams po sukilimo praėjus, su šeima važia- 
vęs aplankyti giminių Lenkauskių Kurklių parapijon. Svečių sulaukus, ten kelias dienas trukusios 
vaišės, per kurias vietinė bajorija daugiausia lietuviškai kalbėjo ir tarp savęs, ir su svečiais. 


[1939] 

Andrius Ugianskis 


Plačioji Rusija buvo ne vieno XIX amžiaus lietuvio tautybės kapas. Nublokštas kur į tolimą 
Rusiją, jis buvo pavergiamas naujos aplinkos, dažnai nutraukdavo artimesnius ryšius su gimtuoju 
kraštu ir tuo būdu žūdavo tautai. Dažniausiai taip atsitikdavo priešaušrio gadynėje, kai Lietuvoje 
tautos sąmonė nebuvo taip aiškiai nušvitusi, kai tautinis sąjūdis dar nebuvo taip stipriai pasireiškęs, 
kad būtų galėjęs gaivinti ir nutolusius tautiečius. Tačiau jau ir tada jų tarpe atsirasdavo tokių, kurie 
ir po keliasdešimt toli Rusijoje išgyventų metų nepamiršdavo esą lietuviai, kuriems nostalgija kaitino 
gimtojo krašto meilę, ir kuriems, deja, susidėjusios gyvenimo aplinkybės neleido aktyviau prisidėti 
prie lietuvių literatūros gyvenimo ir iš viso prie tautinio darbo. Toks buvo ir Andrius Ugianskis, 
Kazanės universiteto profesorius. Jau ir anksčiau apie jį turėjome šiek tiek žinių, bet tik atradus jo 
laiškus Valančiui buvo galima pilniau pažinti tą įdomų asmenį.' Ugianskis gimęs 1816 m. Kurtuvėnų 
ar Šaukėnų parapijoj. Anot Vienybės lietuvninkų korespondento, jis buvęs bajoras. Mokėsi Kražių 
gimnazijoje, kai ten mokytojavo Valančius. 1841 m. dėl mums nežinomų priežasčių atsidūrė tolimoj 
Rusijoj. 1845 m. baigė Kazanės universitetą ir buvo paskirtas Simbirsko, o vėliau (1849 XII 23) Ka- 
zanės gimnazijos vyresniuoju graikų kalbos mokytoju. 1850 XI 2 gavo graikų literatūros magistro 
laipsnį. 1861 II 17 prikomandiruotas prie Kazanės universiteto graikų literatūros katedros, o tų 
pačių metų VII 17 paskirtas einančiu ekstraordinarinio profesoriaus pareigas. Kelerius metus buvo 
istorijos filologijos fakulteto sekretorius. Kolegų ir studentų buvęs mylimas dėl savo tiesumo ir būdo 
gerumo. Kazanėje gyvendamas, rašė lietuvių kalbos žodyną. Žodžius rinkti pradėjo, rodos, 1856 m. 
(V). Tuo reikalu susirašinėjo su Motiejum Valančium ir Laurynu Ivinskiu. Rūpindamasis savo žodynu, 
Ugianskis norėjo nuvažiuoti į Karaliaučių, ten susipažinti su Kuršaičiu ir pasirankioti medžiagos savo 
darbui. 1865 IX 29 prašo fakultetą komandiruoti į užsienį. Ar buvo išvykęs, nežinome. Nurodoma, 
kad 1869 m. išspausdinęs straipsnį „Apie lietuvių kalbos savybes“.2 Mirė Ugianskis 1870 X 7. 


'  Žiniųapie Ugianskį patiekia: Biografičeskij slovar" profesorovi prepodavatelej imperatorskogo Kazanskago universiteta, 
1904,t. I, p. 180; Eduardas Volteris-Mitteiluugen Litauische literariscbe Gesellschaft (MLLG),«. UI, 1893, p. 452-455; 
Vienybė Lietuvninkų, 1892, nr. 43 ir 44. Vienybėje Lietuvninkų, 1892, nr. 27, p. 320-322 išspausdintas Ugianskio laiš- | 
ko Laurynui Ivinskiui (1861 1 26) lietuviškas vertimas. Iš čia laiško ištrauką persispausdino Volteris (MLLG, t. III). Yra 
žinomi Ugianskio penki laiškai Valančiui: 1858 II 28, 1858 IV 14, 1859 V 11, 1859 X 1, 1860 VII 25. Pirmasis rašytas 
lietuviškai, kiti - lenkiškai. Jie yra Kauno konsistorijos archyve. II, II ir IV laiškus išspausdino prof. Vaclovas Biržiš- 
ka Tautos ir žodžio VIII kn., p. 326-336. Iš jo gavau ir I bei V laiško nuorašus. Toliau straipsnyje žymėsiu romėnišku 
skaitmeniu tą laišką Valančiui, iš kurio imta kokia žinia ar citata. Ciruodamas laišką Ivinskiui, sudabartinu rašybą 
ir kalbą, nes tas laiškas rašytas lenkiškai, o lietuviškai verstas Vierzybės lietuvninkų korespondento. 

2  Biografičeckij slovar“ (iš čia ir Vaclovas Biržiška pakartoja rą žinią - Lietuvių bibliografija, d. III, nr. 1686) nuro- 
do, kad straipsnį išspausdino Žurnal ministerstva narodnovo prosvieščenija, 1869. Ten tačiau to straipsnio nėra. 
Kur jis išspausdintas, nepavyko susekti. 

Ugianskis - lietuvis 


Lietuviškoji sąmonė priešaušrio gadynėje charakteringai reiškėsi lietuvių kalbos ir praei- 
ties garbinimu, kuris Aušros metu dar sustiprėjo. Savo pažiūromis į lietuvių kalba ir istoriją, šalia 
Daukanto ir kitų, Ugianskis yra Aušros pirmtakas. 

Pradedant Baužu, ne kartą buvo pabrėžiamas lietuvių kalbos grožis, jos turtingumas, tobulu- 
mas, prilygstąs net lotynų ir graikų kalboms, tiems, pagal ano laiko pažiūrą, kalbos tobulumo 
pavyzdžiams. Antai Simanas Daukantas mano, „jog nė viena kalba šioje pasaulėje nėra taip aiški, 
kaip mūsoji“.3 Apie XIX a. vidurį ypač kun. Ambraziejus Kašarauskas išaukštino lietuvių kalbą. 
Ji esanti senoviškesnė net už senąją indų kalbą, tobulesnė už graikų ir lotynų kalbas; ją „drąsiai 
galima vadinti visų kalbų, kiek tik jų žinome, sanskritu“.* Maždaug tuo pačiu laiku Mikalojus 
Akelaitis rašo, kad lietuvių kalba „turi sanskrito didumą, lotynų k. galybę, graikų gražumą ir italų 
skambumą“.5 Net nemoką lietuviškai, ar tik šiek tiek pramokę, Lietuvos istorikai kelia lietuvių 
kalbos grožį, pvz., Teodoras Narbutas, Juozas Kraševskis ir kt. 

XIX a. gimęs lyginamasis kalbų mokslas įtraukia ir lietuvių kalbą savo tyrinėjimo sritin (Fran- 
zas Boppas, Augustas Pottas ir kt.). Pastebimas lietuvių kalbos senumas. Antai Portas manė, kad 
lietuvių ir ypač prūsų kalbos formos yra seniausios iš visų gyvų indoeuropiškų kalbų.“ Augustas 
Schleicheris pažymi, kad lietuvių kalba labai senoviška fonetikos atžvilgiu.? Tasai ligi tol beveik 
nežinomos kalbos senoviškumas stebino ir žavėjo vokiečių mokslininkus. Labai gražiai charak- 
terizuoja vienas vokietis tą jų nuotaiką: 


Jie turėjo pasijusti lyg proaciškoje aplinkoje, kai jie staiga radosi tautoje, kurios skambi kalba, dainos, pa- 
žiūros, kurios būdas ir veiksena buvo tokie, tarytum ji dar neseniai buvo palikusi arišką taurų lopšį Azijoje. 
Jautrios sielos turėjo gauti panašią istorinę nuoraiką, kaip įžengdamos į Pompėją; kiekviename žingsnyje, 
namuose, kieme ir lauke buvo sutinkama indogermaniška idilė.* 


Schleicheris prakalboje prie savo lietuvių kalbos gramatikos pasisako, kad malonumas išgirsti 
puikias (berrlich) tos kalbos formas gyvoje kalboje padėjęs jam pakelti įvairius sunkumus ir kliūtis. 
„Aš jutaus panašiai kaip didelis augalų mėgėjas arba medžiotojas, kuris savo varginančią kelionę 
per krūmus ir pelkes pamiršta, pamatęs retą žolę arba nukautą žvėrį.“? Skaitydamas Kristijono 
Donelaičio? Metus, kuriuos vadina Meisterwerk, Schleicheris gailisi, kad „nyksta tokia kalba, ne- 
turėdama literatūros, kuri formų tobulumu galėtų varžytis su graikų, romėnų ir indų veikalais“." 
(Čia pastebėsime, kad Ugianskis turėjo tas Schleicherio knygas.) 

Taigi vokiečių mokslo vyrų atsiliepimai apie lietuvių kalbą perėmė jau iš seniau lietuvių literatų 
tarpe populiarų gimtosios kalbos aukštinimą. Tad ir Ugianskio pažiūros į lietuvių kalbą darosi 
tame fone visai suprantamos. Štai ištrauka iš laiško Valančiui: 


S. Daukantas, Būdas senovės lietuvių kalnėnų ir žemaičių, Kaunas, 1935, p. 8. 
K.A.K., „Znaczenie języka litewskiego“, Pismo zbiorowe wilenskie, 1859, p. 164. 
Teka Wilenska, 1858, nr. 3, p. 380. 

J. Karlowicz, O języku litewskim, Krakow, 1875, p. 212. 

Handbucb der litauischen Sprache, t. I, Prag, 1856, p. V. 

Dr. R. Lėbell, Ūber litauische Volkspoesie, Oppenheim Ostern, 1884, p. 3-4. 
Handbuch ..., t. I, p. V. 

0 Plg. Archivum pbilologicum, t. V, 1935, p. 213215. 

u Handbucb..., t. II, 1857, p. VIII. 

„. Peikia stebėtis, kad mūsų kalba per kelis amžius ištvėrė beveik be jokių permainų; tai liudija XVI! ir XVIII a. 
rašyti veikalai [...J. Tuo tarpu visos kitos Europos kalbos per rą laiką labai pasikeitė! [...]. Aš manau, kad be kitų 
to priežasčių galima laikyti mūsų kalbos tobulumą, gražumą ir turtingumą; lietuvis jokioje svetimoje kalboje 
negalėjo rasti tokių gražių, rikslių, vaizdžių frazių, kaip savo kalboje, ir dėl to mylėjo savo kalbą labiau už visas 
kitas, [...) Stropiai tyrinėjant lietuvių kalba ir lyginant ją su kitomis, ne kartą reikia stebėtis, kaip galėjo kalba 
paprastų žmonių lūpose pasiekti tokio aukšto tobulumo, perviršydama ne kartą pačią graikų kalbą"? [.. Jeigu 
kalba, filologų nuomone, yra tikras tautos dvasios išminties paveikslas, tai iš to kyla labai giriama išvada apie 
lietuvius. Žiūrint į šiandieninę lietuvių kalbą, lengviau galima suprasti nuostabiai puikią Homero kalbą: iš to 
lengva spręsti, kad graikų kalba per daugelį amžių turėjo tobulėri liaudies lūpose, o taip par, kad lietuvių taura 
ir jos kalba turi būti labai senoviškos [...] kad mums Dievas tik duotų greičiau lietuvišką Homerą“ (IV). 


Įdomios taip pat yra Ugianskio pažiūros į Lietuvos istoriją; jose pastebime daukantiškos len- 
kų neapykantos. Apskritai XIX a. Lietuvos istoriografijoje gana ryškiai suskamba antilenkiška 
gaida. Antai ir toks Poška, šiaip nereiškęs didelio antagonizmo lenkams, pažymi: „Lietuviai 
kadaise rašydavo įvairius aktus savo kalba, tačiau vėliau lenkai jiems tai užgynė.“"5 Populiarusis 
Lietuvos istorikas Teodoras Narbutas, kurio veikalus apie Lietuvą Ugianskis skaitęs (II), piktino 
tikruosius lenkus kaip nemalonaus jiems lietuviško separatizmo reiškėjas. Štai kaip j jis nusako 
unijos su lenkais padarinius Lietuvai: „Lietuva būtų galėjusi tikėtis amžinai gyvuosianti ir mes 
patys savo akimis tai tikrai būtume regėję, jeigu nebūtų susijungusi su kitos genties tauta, kuri, 
amžinos anarchijos apimta, pati žūdama, savo našta ir griuvimu prislėgė ir sujungtas su ja tau- 
tas.“!5 Juozas Kraševskis labai pagarsėjusioje Lietuvoje poemoje Vytauto kovos įspūdingai aprašo 
mirštančio Vytauto pranašavimą, kad lenkų siurbėlė iščiulpsianti iš Lietuvos tikėjimą ir kalbą, 
tėvų papročius. Lietuva liksianti tik išblyškęs šešėlis, be jėgos ir gyvybės; turėsianti gyventi su- 
pančiota, sužeista, bejėgė ir sumindžiota. 

Ypač daug to antilenkiškumo Daukanto istoriniuose raštuose. Antai Bžde Daukantas rašė, kad 
lenkai „įsiveržusys į Lietuvą norėjo lietuvius būtinai paniekti ir vergais savo padaryti“. Ugians- 
kiui Būdas nuostabiai patikęs (V). 

Reikia dar pažymėti, kad tuo laiku Lietuvos praeitimi vis labiau susidomi rusų istorikai, kurie 
itin nepalankiai vertino lenkų rolę Didžiosios Lietuvos Kunigaikštijos, anot jų, Vakarų Rusijos 
valstybės, istorijoje. 

Ugianskio pažiūras tuo klausimu labai vaizdžiai parodo ši ištrauka iš jo laiško Valančiui: 


Zinome, kad nuo XII a. svetimšaliai plūdo į Lietuvą; po ilgo priešinimosi tiems visiems smarkiems, kruvi- 
niems užpuolimams turėjo vargšai lietuviai paskęsti įnirtusiose miniose svetimų tautų, kurios viską jiems 


Kašarauskas rašo: vokiečiai saką, kad tik lietuvių kalba galinti pasigirti pirminiu grynumu, kad tik ji „iš visų 
gyvų indoeuropiškų kalbų per šimtmečius mažiausiai pasikeitė“ (Pismo zbiorowe Wilenskie, p. 167). 

Panašiai kėlė problemą jau Baužas. Tas mužikų kalbos tobulumas parodąs, anot jo, kad ji buvusi jau senovėje 
išdailinta. Baužas tvirtai įsitikinęs, kad Lietuva gilioje senovėje turėjo savo literatų, kurių raštai, deja, neišlikę. 
Taip par ir Narbutui lietuvių kalbos tobulumas įrodąs senųjų lietuvių aukštą kultūrą. Neabejoja tuo Daukantas, 
Kraševskis (Litwa, t. I, Warszawa, 1847, p. 247), Mickevičius (prierašuose prie Gražinos), Leonas Rogalskis (En- 
cyklopedia powszechna, t. XVII, Warszawa, 1864, p. 205), Kašarauskas ir daug kitų. 

XIXa. lietuvių kalbos mylėtojai ne kartą pabrėždavo, kad lietuvių kalba tinka aukštai poezijai ir šiaip literatūrai. 
Antai Daukantas rašo: „Kas tur prota ir auksa plunksna Omera ar Wirgili tas sakau kou noredams tou gat gudrej 
gudresnej raszyti toj kalboj“ (Darbay senuju Lituwiu yr Žemaycziu, 1822, spaudai paruošė Ve. ir M. Biržiškai, 
Kaunas, 1929, p. 20). 

5 Rozmyslania ..., p. 37. 

16 Dzieje starožytne narodu litewskiego, t. IV, Wilno, 1838, p. 30. 

17 S. Daukantas, Būdas ..., p. 301-302. 

išplėšė: laisvę, turtą, tikybą, įpročius, papročius [...] daug pastangų ir žiaurių begėdiškų priemonių griebtasi, 
kad ir pačią lietuvių kalbą išnaikintų; iš pradžių vokiečiai persekiojo fiziškai savo begėdiškais įsakymais, 
o vėliau dar pikčiau lenkai persekiojo moraliai niekindami, stebėdamies ir geliamai išjuokdami mūsų kal- 
bą [-.. lenkų kalba primena] mums mūsų fizinę ir moralinę pražūtį (...] šiandie jau patys rusai visai drąsiai 
rašo: jeigu veidmainiški, apsukrūs, gudrūs hipokritiški lenkai nebūtų pavilioję pas save mūsų Jogailos, tai 
nėra jokios abejonės, kad šiandie Rusijos plote būtų egzistavus Lietuvos imperija“ [...) atrodo netgi, kad jau 
tada lenkai numatė būsimą Lietuvos didybę, o iš baimės ir gal iš pavydo griebės visų priemonių, kad tam 
sutrukdytų, ir baigė tuo, kad ir patys žuvo ir mus pražudė. [...] Atsimenu ir šiandie geriausiai, kaip Tamsta, 
dėstydamas paskaitoj apie reformacijos brovimasi Lenkijon ir Lietuvon, nors netiesioginai, teikeis paminė- 


ti apie lenkų intrigas, pinamas Lietuvos pražūčiai, ir kaip jie išdavikiškai Lietuvos gynėjus, pav., Radvilas, 
persekiojo ir net nuodijo [...) nors tada Lietuva nebegalėjo atsistoti tokiame savo galybės aukštume, kokiame 
buvo prie Vytauto, kuriam taip pat išdavikiškai paveržė karūną ir į grabą įvarė. (V) 


Iš čia matome, kad Ugianskis buvo aiškiai susipratęs lietuvis. Laikas, kada gyveno Ugianskis, 
tai pereinamoji lietuvių tautos sąmonėjimo epocha; žingsnis nuo tautinės sąmonės miego iki pilno 
prabudimo; epocha, kurioje brendo Aušros ideologija. Kaip kiekvienoje pereinamoje gadynėje, taip 
ir čia pastebima tam tikra sąvokų painiava - senosios tradicijos surizgę su naujų reiškinių prana- 
šais. Vis aiškiau kristalizuojasi lietuviška tautinė sąmonė, tačiau tebeveikia tradicinė pažiūra gente 
lituanus, natione polonus. Nors ir branginama gimtoji kalba, garbinama Lietuvos praeitis, tačiau 
ne visada mokama justi griežtą lietuvio ir lenko antitezę. Antai Antanui Baranauskui, tipingam tos 
pereinamosios gadynės lietuviui, buvo nesuprantamas ir nepriimtinas Aušros griežtas atsiskyrimas 
nuo lenkų; todėl jis ir pasmerkė naująją lietuvių srovę. Valančiui rūpėjo liaudies dorovinis ir religinis 
auklėjimas; jis nestato tautinės problemos tokioj plotmėj kaip Aušra. Taip pat ir Ivinskio su Akelaičiu 
literatinės darbuotės tikslas - lietuvių liaudies dorovinimas ir švietimas. Pastarasis politiniu atžvil- 
giu buvo aiškus lenkų patriotas; Lietuvos ir Lenkijos unija jam šventas dalykas. Buvo tačiau ir rada 
aiškių, pasakytume, moderniškų lietuvių!?, pvz., Daukantas. Šalia jo pastatysime ir Ugianskį. 

Lietuvybės pagrindą Ugianskis gavo šeimoje. „Mano a.a. motina buvo tikra lietuvaitė, visada 
namie mėgdavo kalbėti lietuviškai ir man ligmirtinį palikimą, savo kalbą, paliko“ (III). Panašiai 
ir Baranauskas rašė Hugo Weberiui: „Manę motutė lietuwiszkai supdama lylawo, auklėtoja 
lietuwiszkai pasakas sakydawo. Pirmosios dainos lietuwiszkai man szirdin kludė.“ Baranauską 
aplenkino lenkiškoji mokykla; tačiau ji tik užgrūdino Ugianskio lietuvybę: 


Atsimenu dar ir dabar su skausmu, kaip mokyklose lenkai mokytojai žemino ir koliojo mus dažnai, vadin- 
dami juodais žemaičiais, ir tai dėl to, kad nemokėjome taisyklingai lenkiškai kalbėri ir rašyti [...] tačiau mes 
į tokius mokytojus žiūrėjome kaip į savo priešus, ir niekada neketinome mesti savo kalbos į...] ir tuo pačiu 
jurome, kad mes ne lenkai. (IV) 


Kazanės kolegų liudijimu, Ugianskis nuolat pabrėždavęs, kad tarp lenkiškų ponų ir lietuvių ne- 
turėtų būti jokio solidarumo.?? Arba štai kaip įdomiai anuo laiku vertina jis Adomą Mickevičių: 


Gaila, labai gaila, kad jis, vadindamas save lietuviu, neparašė savo veikalų lietuviškai; tada mūsų literatūra 
ne kiekybe, bet savo veikalų vertybe atsistotų vienon eilėn su pirmomis pasaulyje [...] o tai kažkaip keista at- 
rodo! turinys visai lietuviškas, kalba gi lenkiška, primenanti mums mūsų fizinę ir moralinę pražūtį. (IV) 


** Antai Karamzinas rašė, kad su Vytautu „suspindo ir užgeso lietuvių tautos garbė Rusijos laimei, kuri būrų be 
abejojimo amžinai pražuvus, jeigu Vytauto įpėdiniai būtų turėję jo protą ir garbėtrošką“ (Istorija gosudarsiva 
rosijskago, t. V, Sanktpeterburg, 1817, p. 244). 

“ Gal čia būtų galima paminėti ir Jokūbą Daukšą, apie kurį rašė prof. Mykolas Biržiška Tautos ir žodžio IV kn., 
1926, p. 283-300. 

2 MLLG,c. III, p. 453, 

Vienybės lietuvninkų korespondentas nurodo, kad Ugianskis „pas gimines iš Kazaniaus rašy- 
davo lietuviškai laiškus, kurie piktindavo akis ir ausis ano laiko ponpalaikiams“.! Taigi ir savo 
pirmąjį laišką Valančiui Ugianskis rašo lietuviškai. IV laiške Valančiui (Ilenkiškame) skaitome šią 
labai įdomią vietą: 


„. drįstu prašyti Tamstos, kad man teiktumeis leisti toliau rašyti Tamstai laiškus lietuviškai; taip par drįstu 
maldauti Tamstos, kad ir Pats teiktumeis kada nors man parašyti lietuviškai, duodamas man patarimų ir 
persergėjimų dabartiniame mano filologiniame darbe; tai man suteiks neišpasakyto malonumo, o taip pat 
ir naudos, nes be abejojimo ar žodį kokį sugausiu, ar išsireiškimą ir rašybą, tiksliausiai piešiančius mūsų 
kalbos reikšmę ir garsus [...] atvirai prisipažinsiu, kad nuo savo vaikystės niekada nejutau draugiškų jaus- 
mų nei lenkams, nei jų kalbai ir todėl pirmąjį kartą rašiau Tamstai lietuviškai, kaip mokėjau; tačiau gavęs 
atsakymą lenkiškai, jau nebedrįsau daugiau rašyti. (IV) 


Matyt, Valančius nesutiko su tuo nuoširdžiu Ugianskio prašymu, nes ir penktasis Ugianskio laiš- 
kas rašytas lenkiškai.22 

Nemėgdamas lenkų, Ugianskis nebuvo ir rusofilas. Viename jo laiške randame labai nepalan- 
kų atsiliepimą apie rusų valdžią ir net apie patį carą: 


Labai malonu girdėti, kad dorieji žemaičiai, mano tautiečiai, pagaliau atsisakė nuo tiek jiems pražūtingos 
degrinėlės [...]. Duok Dieve, kad raip amžinai liktų! tačiau vargšai apsiriks, laukdami už tai malonių iš val- | 
džios, kuri aiškiai pati prisideda prie didesnio išplatinimo to ir kitokio ištvirkimo. [...] Nabasztiks Mikalojis 
lubiedawo sakiti: „Kuo daugiaus niuna padonijej gers ir paleįstuwaus, tuo lengwiaus bus man jejs walditi, 
kaip bandą be prota ir iszminties“ (Tą sakinį apie carą Ugianskis įrašė lietuviškai dėl atsargumo, matyt, 
privengdamas galimos cenzūros.] Būdama tokios makiaveliškos politikos, valdžia vargu ar maloniai žiūri 
į dorųjų žemaičių blaivybę. [...] daug protingiau būtų laukti sau arpildo namuose, aplink save, savyje pačia- 
me, savo tvirtoje sveikatoje, gražioje doroje, savo materialinės būklės pagerinime dėl savo blaivybės, kuria 
lyg emuliuoja [?] ir priešinas pragaištingiems valdžios ketinimams, kuri dėl savo pelno pasirengusi atiduoti 
pražūčiai dorovę, sveikatą, materialią laimę vargšės, to beveik nesuprantančios liaudies [...] būtų gera, kad 
gerbiamieji kunigai visa tai praneštų vargšei liaudžiai [...] bet truputį pavojinga [...] o noras emuliuoti [?) ir 
prieštarauti yra labai galingas akstinas ištverti kuriame nors kerinime, ypač jei tai daroma slaptai. (V) 


Ugianskis - žodyno rašytojas 


XIXa. lietuvių literatai suskato tyrinėti savo taip ilgai paniekintą kalbą. Rašo gramatikas, 
žodynus, kurių, tiesa, dauguma neišvydo spaudos. Kun. Ambraziejus Kašarauskas 1862 m. rašo?3, 


2 Vienybė lietuvninkų, 1892, nr. 44. 

2 Panašiai nutiko ir Mikalojui Akelaičiui. Rengdamas lietuvių kalbos žodyną ir negaudamas visų norimų knygų 
Varšuvoje, jis kreipiasi tuo reikalu į Valančių 1856 VIII 25 lietuviškai rašytu laišku. Tačiau kici jo laiškai Valančiui 
jau lenkiškai rašyti (žr. Tauta ir žodis, kn. III, 1925, p. 292-299). Prisiminkime, kad ir Daukanto koresponden- 
cija su Valančium lenkiška. Taigi Valančius aiškiai vengė lietuvių kalbos korespondencijoj. Tai įdomus dalykas 
Valančiaus charakteristikai. Tačiau nereikia pamiršti, kad tas pats Valančius lietuviškai rašė ne tik populiarias 
knygutes liaudžiai, bet ir rimrą mokslo veikalą - Žemaičių vyskupystę. Kun. Tomas Dobševičius savo arsimini- 
muose rašo, kad Valančius, būdamas Varnių seminarijos rektorius, „skiepijo aliumnų širdyse gimtosios kalbos 
meilę“ (Wspomnienia, Krakow, 1883, p. 169). Tą gimtosios kalbos meilę Valančius parodė, mielai padėdamas 
Akelaičiui ir Ugianskiui, berašanriems lieruvių kalbos žodynus. Taigi ir čia gal būtų galima su prof. Vaclovu Bir- 
žiška pavadinti Valančių „daugiaveidžiu“ (plg. Literatūros naujienos, 1935, nr. 11). 

3 K.A.K., „Rzeczo slownikach lirewskich“, Pismo zbiorowe wilenskie, 1862, p. 135-136. 


478 


kad lietuvių leksikografijos srityje darbuojas Simanas Daukantas, Kajetonas Nezabitauskis, prof. 
Jonas Juškevičius ir Ugianskis, Mikalojus Akelaitis, Laurynas Ivinskis, Kazimieras Daukša (Biržų 
parapijinės mokyklos mokytojas), kun. Mykolas Miežitavičius (Miežinis), Vincentas Prijalgauskas 
(Przyatgowski), kun. Antanas Juškevičius. Taigi ir Ugianskis nėra kokia išimtis, o tik tos nemažos 
lietuvių kalbos leksikografų eilės narys. 

Zodyną rašyti Ugianskį paskatino du dalykai - lietuvių kalbos vertės mokslui supratimas ir 
jo didelė gimtosios kalbos meilė. 

Tada jau ir Rusijoje domėtasi lietuvių kalba, nes mokslas buvo konstatavęs lietuvių kalbos 
didelį artimumą su slavų kalbomis. Ugianskis žino, kad 1853 m. Petrapilio akademija buvo pa- 
siuntusi Mikuckį patyrinėti lietuvių kalbą (V). Tikisi, kad ir jo žodyną akademija išleisianti (V). 
Yra girdėjęs, kad Petrapilio universitetas žadąs steigti lietuvių kalbos katedrą (V). Ir Kazanėje 
domėtasi lietuvių kalba. „Kazanės slavų kalbų prof. p. Grigorovič ir pats dabar mokosi lietuvių 
kalbos ir studentams pataria, tvirtindamas, kad be lietuvių kalbos žinojimo nebus galima gerai 
suprasti slaviškų kalbų“ (II). Po dvejų metų Ugianskis vėl rašo, kad Grigorovičius per paskaitas 
keliąs lietuvių kalbą į padanges; pats tačiau dar mažai teišmokęs tos kalbos iš Ugianskio. Nors 
Kazanės universitete ir nesą lietuvių kalbos katedros, pats jaunimas to norėtų; studentai filologai 
jau du kartu prašę Ugianskį, kad jis skaitytų jiems lietuvių kalbos paskaitas (V). 

Žino Ugianskis, kad ir užsienyje suprantama lietuvių kalbos reikšmė; žino, kad ją tyrinėja 
vokiečiai Augustas Schleicheris, Georgas Nesselmannas, Prūsų lietuvis Fridrichas Kuršaitis ir kt. 
Ugianskis pats turi jų veikalus apie lietuvių kalbą (I). 

Tačiau Ugianskis ne tik mokslo žmogus, bet ir geras lietuvis. Rašo Ivinskiui: „„.. privalome 
rūpintis, kad paliktumėm tobulesnį paminklą to, jog mes mylėjome savo gimtąją kalbą ir kiek ga- 
lėdami per savo gyvenimą darbavomės tame dalyke.“ Rengdamas žodyną, prašo Valančių padėti 
jam „šiame moksliniame ir drauge tautiniame reikale“ (V). 

Žvilgtelėkime, kaip Ugianskis rašė ir tvarkė savo žodyną. Jis rašo Ivinskiui, kad visi ligšioliniai 
žodynai, neišskiriant nė Nesselmanno, esą visai neturtingi žodžių ir klaidingai svetimtaučių su- 
daryti; taigi beveik viską reikią iš naujo perdirbti. Vis dėlto nors ir peikia Nesselmanno žodyną 
(1851), deda jį savo darbo pagrindan persirašydamas jį visą į korteles. Norėdamas jį papildyti, 
uoliai renka žodžius iš lietuviškų knygų. Sunkiai ir ne visas knygas tegaudamas per Kazanės uni- 
versiteto bibliotekos komisionierių Kūimmelį Rygoje, Ugianskis kreipiasi į Valančių: 


Asz Andriejus Ugianskis buwau kita karta Kražiunse mokicinis Tamstas, o dabar jau daugel mieru esu Ka- 
zaniuje mokitoju grekiszkos katbos; bet didelej gajlu man užmirszti savo tiewinę kalbą; o giwianancziam 
nu 1841 metų tejp gilej Maskolijo ir wiena žodi Žemajriszka neatsieina man girdieri; tiktaj turiedams ke- 
les knigeles tankej sau skajtinieju, Del togi dabar dręsu pas Tamstas rasziti: atsiunsk man savo knigą apej 
Žemajeziu wiskupistes. Antri jau miataj iszkau tą kniga ir Wilniuje, ir Rigo (pas Kimmeli) ir niekur ne galu 
rasti. Isz Tamstas knigos noriu asz pasimokiti tejsingaj rasziti, ir ne tajp, kajp Wokitej rasza. [Pasisako rašąs 
lietuvių kalbos žodyną] (I) 


Taip Ugianskis užmezgė korespondenciją su Valančium, kurs jam mielai padėjo siuntinėda- 
mas lietuviškas knygas, davinėdamas patarimus ir pats parinkdamas lietuviškų žodžių. (V laiške 
Ugianskis rašo gavęs iš viso 580 žodžių iš vyskupo.) Ivinskiui rašo, kad be Valančiaus „pagalbos 
aš būčiau beveik nieko negalėjęs padaryti“. Ugianskis gerbia Valančiaus autoritetą kalbos daly- 
kuose ir vadina vyskupą „gimtosios kalbos mylėtoju ir atgaivintoju“ (III). 

Valančius buvo Ugianskiui vienintelis padėjėjas. Ivinskiui jis rašo, kad ieškojęs bendradarbių, 
bet be vyskupo nė vieno neradęs. Rašydamas Valančiui ilgus laiškus, Ugianskis tikisi, kad jam 

.. bus atleista už per didelį plepumą; juk kiekvienam žinoma, kaip malonu yra kiekvienam žmogui pasidalyti 
savo jausmais, norais ir ketinimais su tokiu asmeniu, kurs moka viską suprasti ir atjausti [...]. Mano nelaimei, 
nebeturiu šiandie tokių asmenų Lietuvoje [...] turėjau brolį, kurs mėgo mokslus, bet jis jau nebegyvena |...) 
tiesa, dar turiu du broliu, bet tie žemės darbu užsiėmę ir negalvoja apie kokius mokslus. (11) 


Taigi labai nudžiugo Ugianskis, gavęs laišką iš Ivinskio, su kuriuo jau seniau norėjęs susipažinti. 
Deja, mes teturime tą vieną Ugianskio laišką Ivinskiui ir penkis laiškus Valančiui; nežinome, ar 
Ugianskis ir toliau su jais susirašinėjo. 

Į savo žodyną Ugianskis žiūri kaip į medžiagą, todėl nori jam duoti tokią antraštę: Surinkimas 
musu kalbos žodzis del busęnczio kanakuomet Lietuwiszko žodinio (V). Tas jo žodynas turėjo 
būti nemažas. Priskaitanr 33 478 žodžius iš Nesselmanno žodyno, Ugianskio rinkinyje buvo apie 
100 000 žodžių (V). Ugianskio rinkinys išėjęs didelis ir todėl, kad čia buvo žodžių pasikartojimų 
dėl skirtingos rašybos. Ugianskis ilgai galvojęs, ar ištaisyti rašybą, betgi pasiryžęs būti „paprastu 
kompiliatoriumi; o žodynas mano turi būti tikslus veidrodis to, kas šiandie yra tautos kalboje ir | 
mūsų ligšioliniuose raštuose“ (V). Juk ne visi suprasią, kad, pvz., anžulas, aužuots, aržutas ir t.t. 
reiškia tą patį daiktą (panašiai esą daroma ir graikų kalbos žodynuose, norint parodyti dialektų 
skirtumus). Be to, Ugianskis atskirai žymėjęs ir painesnes etimologines formas (pvz., jump ir 
kt.), kurios nelengva suprasti mažai temokančiam lietuviškai (V). Kitoje vietoje pažymi: „No- 
riu tik, kad mano žodynas būtų patogus kuo didžiausiam skaitytojų skaičiui“ (V). Nori „savo 
darbą atlikti kaip galima geriau“ (III). Rašydamas žodžius, Ugianskis pridedąs prie kiekvieno 
žodžio pirmą pavardės raidę to autoriaus, iš kurio žodis imtas; „prie sunkesnių ir rečiau vartoja- 
mų žodžių pažymiu veikalo puslapį ir net eilutę; tokiu būdu noriu sutvarkyti savo žodyną, kad 
kiekvienas norėdamas galėtų patikrinti ir įsitikinti, kas, kada ir kur vartojo tokius žodžius“ (III). 
Prie svarbesnių žodžių cituosiąs ryškesnes frazes, priežodžius, duosiąs etimologinių bei i istorinių 
paaiškinimų. Žodžių Ugianskis prisirankiojo tik iš knygų, nes didysis šaltinis - gyvoji žmonių 
kalba - jam buvo neprieinama. Valančiui skundžias, kad jam trūksta praktikos, kasdienės kalbos 
žodžių (V). Ne kartą rašo, kad norėtų važiuoti Lietuvon, kur galėtų pataisyti tą savo žodyno 
trūkumą. Sužinojęs iš Ivinskio laiško, kad ir šis rengia lietuvių kalbos žodyną, Ugianskis pataria 
jam rinkti kasdienės kalbos žodžius; tada siūlytų sujungti abu žodynus ir išleisti abiejų vardu; 

toks žodynas turėtų nemažos literatinės svarbos. 

Laiškuose Valančiui Ugianskis svarsto ir rašybos klausimą. „Kaip turiu elgtis su ortografija, 
rašydamas lietuviškus žodžius? tai yra tikras mixtum chaos [...] Beveik kiekvienas autorius vartoja 
savo ortografiją, dažnai net keistą ir nesuprantamą“ (III). Ypač jis nepatenkintas Nesselmanno 
rašyba, dėl kurios šio žodynas „tapo kažkokios fantastinės kalbos žodžių rinkiniu“ (V). Nessel- 
mannas savo žodyne ir dainyne ištaisęs Konstantino Sirvydo, Simano Sranevičiaus ir Simano 
Daukanto rašybą. „Nuostabus vokiečio drąsumas: pats mažai mokėdamas lietuvių kalbą drįso 
taisyti tikrus lietuvius ir savosios kalbos žinovus“ (IV). Vokiečiai, kurių ausis negalinti skirti e ir 
ie, išsigalvojo kažkokį „žydišką pabraukinėjimą“ (kreskowanie) (IV). Tai nereikalingas rašybos 
marginimas (III). Nelabai patenkintas Ugianskis ir uodegėlėmis. Tiesa, jis pats nėra nuoseklus. 
Antai kritikuoja rašančius dirpti, biekti, ruksztus (YV), nors prieš tai pats buvo rašęs: „Tuo tarpu 
šventai nutariu laikytis tos taisyklės: kaip tariama, taip reikia ir rašyti“ (III). Bet apskritai Ugians- 
kio pažiūra į rašybos reformą buvo labai sveika: „Reiktų, kad mūsų gerbiamieji autoriai kreiptųs 
viens į kitą ir susitartų vartoti vienodą rašybą“ (IV). 

Samprotaudamas apie rašybą, Ugianskis prasitaria: „Man atrodo, kad slavų alfabetas būtų 
patogesnis lietuviškiems žodžiams rašyti“ (III). Taigi Ugianskis pareiškė ta mintį anksčiau už Hil- 
ferdingą (Litva i Žmud? 1863). Pažymėtina, kad vienas iš žmonių, prisidėjusių prie sumanymo 

pritaikyti rusų raidyną lietuvių kalbai, Jonas Juškevičius, 1862 m. buvo Kazanėj kareivių mo- 
kyklos inspektorius (iki 1864 m.); taigi galėjo pasipažinti su Ugianskiu. Taip pat ir Ivinskis, iš 
pradžių talkininkavęs rašant lietuviškas knygas rusų raidėmis, susirašinėjo su Ugianskiu. Tačiau 
iš tų faktų, neturint tikrų žinių, žinoma, dar negalima daryti kokių nors griežtesnių aliuzijų. Be 
to, klaidinga, rodos, būtų manyti, kad Ugianskis buvo koks nors rusofilas. Anksčiau patiektoji 
citata iš laiško Valančiui rodo, kad Ugianskis rusų valdžiai nepašykštėjo aštrių žodžių. 

Charakteringos dar yra Ugianskio pažiūros į lietuvių literatūrinę tarmę. XIX a. pirmosios pu- 
sės ir vidurio lietuvių literatų dauguma buvo žemaičiai (Valančius, Daukantas, Ivinskis, Pabrėža 
ir kt.); taigi knygose vyravo žemaičių tarmė (tiesa, daugiau ar mažiau turinti aukštaitiškumų). 
Antai toks Antanas Klementas žemaičių kalbą vadina tikrąja. Pabrėža pažymi, kad rašąs tik že- 
maitiškai. Toks pat žemaitis buvo ir Ugianskis. Jis labai patenkintas Ivinskio kalendorių kalba, 
nes „lygiai tokia aš pats, gyvendamas šv. Žemaitijoje, namie kalbėjau“. Tačiau jam labai nepatiko 
kalendoriuje išspausdintas rytiečių tarmės Anykščių šilelis. Jis rašė Ivinskiui: 


Tamstos išleistų kalendorių prieduose prozinė dalis ir daug poezijos dalykėlių parašyti labai puikia lietuvių 
kalba žemaičių tarmės; ber kodėl Tamsta į taip puikų rinkinį dedi tokius dalykus, kaip, pvz., „Anykščių 
šilelis“ ir kitas to paties autoriaus eiles; yra tai in summo gradu negirdėti barbarizmai, ir pasakyk man 
Tamsta, ar yra Lietuvoje ar Žemaičiuose toks kampelis, kur taip bjauriai kalbėtų? Aš manau, kad tų eilių 
autorius yra ne lietuvis ir ne žemaitis ir net ne vokietis, bet koks nors maskolis, visai nernokąs lietuviškai 
ir nepažįstąs lietuvių kalbos ypatybių [...] pagaliau pats tų eilių turinys yra kažkokia nuožmi [? Vienybėje 
lietuvninkų nožmi] fantazija, kur vos tik rišasi mintys. Tokių žodžių aš nerenku į savo žodyną, laikau juos 
bjauriais makaronizmais ir visai netinkančiais mūsų kalbai. 


Savo žodyną Ugianskis ketinąs versti rusiškai, ne lenkiškai. Rusų kalbą dabar gerai moką ir 
lietuviai, ir lenkai. Be to, tikisi, kad tada žodyną bus galima išleisti valdžios lėšomis, kurių pats 
neturįs (III). Kitą kartą tai aiškiau motyvuoja savo neapykanta lenkams. Rašo Valančiui: 


Atrodo, kad tinkamiausia būtų versti lenkiškai, betgi iš savo įsitikinimo žinau, kad lenkai visai nesidomi 
mūsų kalba, dargi ją žemina ir niekina, vadindami ją mužikų kalba (...] patsai pažįstu tokius, kurie gėdisi 
kalbėti lietuviškai, nors ir moka tą kalbą [...] tai barbariškas supratimas apie mokslą! [...] dar šiandie arsime- 
nu su dideliu pasibjaurėjimu, kaip mane lenkai persekiodavo, išjuokdavo ir niekindavo dėl mano gimtosios 
kalbos... Taigi, tokiems ponams neketinu rašyti savo žodyno. 


Kitoje to paties laiško vietoje: 


Girdėjau, kad Petrapilyje projektuoja prie universiteto steigti lietuvių kalbos karedrą, o Vilniuje, Lietuvos 
sostinėje, tiek metų egzistavo universitetas, tačiau lietuvių kalbos katedros niekada nebuvo“? [...] štai aiškus 
įrodymas, kaip lenkai myli mūsų kalbą. (V) 


+++ X 


Matome, kad Ugianskis, nors ir ilgai gyveno „gilej Maskolijo“, kur „ir wiena žodi žemaj- 
tiszka neatsieina man girdieti“, nepamiršo nei savo kalbos, nei gimtojo krašto. Savo laiškuose 


* Reikia pastebėti, kad 1822 m. Vilniaus universiteto bibliotekininkas Kazimieras Kontrimas buvo įteikęs kuratoriui 
platų ir protingai pagrįstą memorialą dėl reikalo steigti lietuvių kalbos katedrą. Tačiau universiteto vadovybei, 
matyti, tas dalykas nerūpėjo. 

nuolat rašo norįs grįžti į Lietuvą. Antai Ivinskiui rašė, kad rūpinas perkeliamas į Lietuvą. Kazanės 
klimatas kenkiąs jo sveikatai. Dusyk jis jau buvęs prašomas užimti romėnų ar graikų literatūros 
katedrą universitete, bet jis vis atsisakęs, lūkuriuodamas iškėlimo į Lietuvą ar bent į Petrapilį. 
Prašo ir Ivinskį pranešti, ar nėra kur Lietuvoje lotynų kalbos mokytojo vietos. Ypač norėtų persi- 
kelti į Vilnių, bet ten nesą vietų. Valančiui rašo, kad dabar negalįs grįžti į Lietuvą, bet po 9 metų, 
kai bus laisvas nuo tarnybos ir materiališkai aprūpintas, įvykdysiąs tą norą, jei Dievas leis (V). 
Tačiau jam nebebuvo lemta grįžti į tėvynę. 

Jei Ugianskis būtų gyvenęs Lietuvoje, būtų, be abejojimo, pasireiškęs mūsų raštijoje. Juk jis, ir 
taip toli gyvendamas, nenutraukė moralinių ryšių su savo kraštu. Ir čia būdamas, gyvai domisi 
lietuvių raštija, džiaugiasi Ivinskio kalendoriais, kritikuoja Azykščių šilelį, Juozo Zelvavičiaus 
netikusias eiles ir t.t. Sužinojęs, kad Klaipėdoje ir Karaliaučiuje išeina lietuviški laikraščiai ir 
kalendorius, tuojau juos išsirašo. „Dorieji prūsai darbuojasi nemažai apie lietuvių kalbą, nori 
suteikti jai įprastą literatūrinę eigą [...] reikia stebėtis, kad ligi šiol mūsų Lietuvoje nepasirodo 
nieko panašaus; aš pats mielai prisidėčiau ir galėčiau ką nors parašyti“ (V). Taigi Rusija mums 
atėmė vėl vieną pajėgą iš negausios mūsų to laiko šviesuolių šeimos, 

Šito taip labai išsiilgusio savo krašto, taip mylėjusio savo gimtąją kalbą, taip aiškiai susipratu- 
sio lietuvio charakteristiką lyg liūdnu akordu, primenančiu vėlesnįjį Pietario likimą, baigsime 
Vienybės lietuvninkų korespondento žodžiais: 


Ant senatvės Kazaniuje apsivedė su maskalka ir paliko sūnų maskolių gyvulių daktarą, kuris gyven Novgo- 
rod-Volinske, vardas jo Jonas. Ans nemoka lietuviszkai ir per tat, norint ką isz gyvenimo jo tėvo dažinoti 
ir apie lieruviszką žodyną, kurį jo tėvas paraszė, reikia maskoliszkai raszyti.?5 


[1938] 


5 Vienybė lietuvninkų, 1892, nr. 43, p. 510. 

Mūsų senesniosios didaktinės beletristikos šablonas 


Mūsų raštija, religinių interesų pagimdyta, ilgus laikus buvo bemaž tik religinė. To jos 
bendrojo religinio pobūdžio negriauna negausūs kitokios rūšies mūsų senieji spaudiniai: kelios 
gramatikos bei žodynai, Prūsų valdžios kai kurių įsakymų lietuviški vertimai ir keli XVIII a. pa- 
baigoje pasirodę lietuviški politiniai atsišaukimai, raginą žmones imtis „už kierwio, už dalgio, 
už dzida, strietba yr wysokiu narędziu“ kovai su rusais. Taigi religiniu liaudies švietimu tesirū- 
pinta. Bet štai jau XVIII a. Europoje vis labiau kyla liaudies švietimo mintis ir ne dėl vienų tiktai 
religinių motyvų (sielos išganymas), bet dėl realių valstybės ir tautos gerovės tikslų. Be demokra- 
tinių Švietimo amžiaus idėjų, čia stipriai veikė ir ekonominės priežastys. Ekonomistai fiziokratai, 
skelbdami žemės ūkį esant valstybės gerovės pagrindą, kėlė ir valstiečių švietimo reikalą. Liau- 
dies švietimas esanti viena iš svarbiausiųjų valdovo pareigų (Ouesnay); valstybė, neparemta vi- 
suotiniu švietimu, esanti panaši į piramidę, kuri pastatyta viršūne žemyn (Baudeau).! Fiziokrarų 
idėjos turėjo įtakos ir Edukacinei komisijai, reformavusiai XVIII a. pabaigoje Lietuvos ir Lenki- 
jos mokyklas.ž Dėl to susirūpinimo liaudies švietimu atsiranda įvairiose Europos šalyse liaudžiai 
specialiai skirta literatūra; atsiranda ji Lenkuose, atsiranda ir Lietuvoje. Ir štai XIX a. trečiame 
dešimtmetyje pasirodo jau pasaulietiško pobūdžio lietuviškų knygučių. Čia buvo padaryta pra- 
džia ir mūsų didaktinei beletristikai. Suprantama, kad jos pagrindinis tikslas buvo mokyti žmo- 
nes. Tad grynai literatūrinis atžvilgis jos autoriams nebuvo svarbus. Literatūrinis originalumas, 
savo asmens kūrybinis pareiškimas jiems nerūpėjo, ir jie kukliai ėjo pramintu, šablonišku didak- 
tinių apysakaičių keliu. 

Ypač išpopuliarėjo vienas toksai šablonas. Apysakaitės centre - bet koks doras ir išmintingas 
vyras, kuris, susitikdamias su įvairiais žmonėmis, pagiria juos už gerus darbus, bara už ydas, pa- 
moko visokių ūkininko gyvenime naudingų dalykų ir t.t. Paprastai jis esti koks klajūnas, pvz., 
mugių pirklys - „kromelninkas“ (Jonas iš Svisločės), ar aukas po kaimus renkąs vienuolis (Ake- 
laičio kvestorius), ar visą kraštą išvaikščiojęs siuvėjas (Palangos Juzė), ar šiaip jau dievobaimingas 
senukas, po parapijas besilankąs (Šiaulėniškis Senelis, Gomalevskio seniukas). Mat toks klajūnas 
daugiau turi progų susieiti su įvairiais žmonėmis, matyti ir papasakoti įvairių atsitikimų ir t.t. Jis 
yra toji grandis, ant kurios autorius suvarsto savo pamokymus liaudžiai. 

Žinomiausi to didaktinės beletristikos tipo pavyzdžiai mūsų raštijoje yra Valančiaus Palangos 
Juzė ir Antano Tretininko pasakojimas. Tačiau ne Valančius įvedė tą apysakaičių šabloną mūsų 


' | W. Bobkowska, Nowe prądy w polskiem szkolnictwie ludowem w poczgtku XIX w., Krakow, 1928, p. 11. 
2 Plg. P. Padalskis, „Fiziokratai Lietuvoje“, Ekonomika, 1937, nr. 1, p. 1-28. 

raštijon. Jis nebuvo tuo atžvilgiu originalus. Jau ir prieš tai buvo ne viena tos rūšies apysakaitė; iš 
jų pirmoji - Jonas isz Swistoczes krominikas wędrawois. Tai buvo 1823 m. išspausdintas vertimas 
iš lenkų kalbos. Taigi tasai literatūrinis šablonas mūsų raštijon atėjo iš lenkų, kurie savo ruožtu 
jį pasiskolino iš prancūzų. Trumpai paseksime tą kelią. 

1818 m. Pierre'as Laurent'as de Jussieu išleido didaktinę apysakaitę Simon de Nantua ou le 
Marchand forain (Simanas iš Nantuos, arba Mugių prekiautojas), kuri tais pačiais metais Pary- 
žiuje laimėjo liaudžiai taikytos literatūros premiją. Knygutė išpopuliarėjo. 1819 m. Frantiszekas 
Skomorowskis išleido jos lenkišką vertimą Pax Maciej z Jędrychowa drelicharz jarmarkowy (Po- 
nas Motiejus iš Jendrichovo, mugių prekybininkas?); tiksliau sakant, tai buvo perdirbinys, nes ir 
pats veiksmas perkeliamas Lenkijon. Apysakaitės turinys šabloniškas. Ponas Motiejus, su savo 
prekėmis besitrankydamas po kraštą, įvairiomis progomis moko, bara ar giria žmones. Štai pama- 
to turguje, kaip mergina klausosi čigonės būrimų apie ateitį; čia puiki proga pabarti už tikėjimą 
burtais. Pastebėjęs begeriančius, dėsto blogas girtuokliavimo pasekmes ir pasakoja jiems apie 
kažkokį Joną, kurs girtuokliu tapęs pateko kalėjiman. Apsistojęs pas neturtingą ūkininką, kurio 
troba labai apleista ir nešvari, peikia jį, kad nežiūri švaros, tai kenkią sveikatai; neturtu čia nega- 
lima esą teisintis, nes švara nieko nekainuojanti. Keliaudamas aptikęs bedykinėjančius piemenis, 
pabara juos ir ragina tvertis kokio darbelio. Kartą vėl apsinakvojo Motiejus pas vieną ūkininką, 
kurio visa šeimyna kas naktį išgyvena didelę baimę, nes pas juos svirnan ateinąs nabašninkas 
kaimynas ir išsinešąs javų; mat jis supykęs, kad jie, būdami neturtingi, nedavę Mišioms už jo 
vėlę; Motiejus nusijuokia iš tų prietarų, pabara už tikėjimą vaiduokliais, o naktį patykojęs su šau- 
tuvu sugauna vagį, kurs buvo apsimetęs vaiduokliu (prisiminkime, kad apie panašų vaiduoklio 
demaskavimą skaitome Valančiaus Vaikų knygelėje). Toliau Motiejus aiškina, kad vaikų iš mažens 
nereikią gąsdinti velniukais ir kitokiomis baidyklėmis. Kitą kartą Motiejus pabara žmogų už 
arklio kankinimą, suniekina apkalbinėtojus ir t.t., ir t.t. Jau iš turinio santraukos matyti, kad čia 
yra šabloniška didaktika; beletristinio elemento tik tiek, kad visa tai dėstoma apysakaitės forma, 
įvedami įvairūs asmenys, jų dialogai ir t.t. 

Labiau išgarsėjo kitos dvi to paties tipo apysakaitės: Izabelės Čartoriskienės Pielgrzym w Dobro- 
milu (Piligrimas Dobromiliuje, 1818) ir Jono Chodzkos Paz Jan ze Šwisloczy, kramarz wędrujący 
(1821). Ypač ši pastaroji mums įdomi, nes buvo, kaip minėta, lietuviškai išversta. 

Jonas Chodzka (Chodžko, 1777-1851), gimęs Vilniaus gubernijoje (Vileikos ar Ašmenos apskr.), 
veikliai dalyvavo Lietuvos kultūriniame ir visuomeniniame gyvenime, gražiai beprogresuojan- 
čiame XIX a. pradžioje suklestėjus Vilniaus universitetui. Jis buvo Vilniaus labdaros draugijos 
pirmininkas, masonų ložių ir jų atskalos, vadinamųjų „šubravcų“ draugijos“, narys; be to, buvo 
Dysnos apskrities mokyklų globėjas, o vėliau (1822) universiteto paskirtas Lietuvos mokyklų vi- 
zitatorium. Taigi gerai pažino krašto švietimo reikalus. Vilniaus laikraščiuose rašė apie parapines 
mokyklas ir liaudies švietimą. Ten kėlė, tarp kitko, reikalą parengti liaudžiai pritaikytų knygų. Ir 
patsai griebiasi plunksnos, parašydamas 1821 m. minėtąją didaktinę apysakaitę. Ji labai išpopu- 
liarėjo, nes universitetas pripažino ją rekomenduotiną parapinių mokyklų mokiniams. Netrukus 
pasirodė i ir lietuviškas jos vertimas (1823). Vertėju pasirašo Šeduvos klebonas juozas Rupeika, 
kurs jau ankstėliau buvo įsteigęs Šeduvoje pavyzdingą pradžios mokyklą. Neabejodami, kad 
knygutė išleista jo „kasztu yr storony“, nebūsime tačiau visai tikri, kad jis pats yra vertęs, prisi- 


Drelich —tam tikro prasto storo audeklo rūšis. Apysakaitės ponas Motiejus jį pardavinėjo turguose. 
Apie „šubravcus“ plg. mano straipsnį „Lietuviškieji dalykai Vilniaus šubravcų satyroje“, Mžsų senovė, t. II, 1937, 
nr. 1 (RR, p. 206-219). 

mindami neigiamus atsiliepimus apie jo išsilavinimą ir būdą, kuriuos yra davę kun. Tomas 
Dobševičius* ir Valančius“. Tad kyla klausimas, kurio patikrinti, deja, dar negalime, ar nebus 
tik koks nors Vilniaus studentas tą knygutę išvertęs ir paskelbęs pavarde žmogaus, davusio lėšų 
knygai išleisti. Tuo laiku keli studentai žemaičiai labai aktyviai prisidėjo prie lietuvių raštijos 
kūrimo. Be to, pažymėsime, kad Vilniaus studentų Chodzkos veikalėlis buvo labai vertinamas; 
antai studentų filomatų draugija iš savo kuklių lėšų 1821 m. nupirko 100 tos knygos egzemplio- 
rių, kad paskleistų žmonėse. 

Lietuviškam Chodzkos apysakaitės vertimui pasirodžius, lietuvis skaitytojas susilaukė pirmo- 
sios jau pasaulietinio pobūdžio beletristinės knygos. Tiesą sakant, pirmoji tos rūšies knyga buvo 
jau 1706 m. Karaliaučiuje Jono Šulco išleistasis lietuviškas dešimties Ezopo pasakėčių vertimas; 
tačiau tai tebuvo savotiškas eksperimentas lietuvių kalbos savybėms pailiustruoti? ir iš viso labai 
reta knygelė, Didžiosios Lietuvos skaitytojui visai nežinoma. 

Jono isz Svisloczes konstrukcija šabloniška, neoriginali; planas visai toks pat, kaip ir minėtosios 
prancūzo de Jussieu apysakaitės. Išmintingas ir doras kromininkas Jonas keliauja su prekėmis po 
gudų miestelius ir įvairiomis progomis moko žmones: ragina, kad būtų geri, dori, dievobaimingi; 
paaiškina, kaip apynius sodinti ir prižiūrėti; pamoko, kokiais vaistais reikia gydytis, ir įrikinėja 
skiepijimosi nuo raupų svarba sveikatai; nurodo, kaip griovius kasti, kad laukus nusausintų; ra- 
gina mokyti vaikus, steigti mokyklėles; smerkia už prietaringumą ir pats demaskuoja tariamąjį 
vaiduoklį; bara už girtuokliavimą; perspėja žmones, kad saugotųs visokių apgavikų - čigonų, 
meškininkų, šundaktarių vengrų ir žydų, „kurie ira tikrays tranays isz swetima aula medu jedan- 
teys“ (p. 101). Visus tuos motyvus randame vėliau Valančiaus beletristikoje. 

Iliustracijai štai viena ištrauka iš Jono isz Swisloczes: 


„„„ meszkinikay eteia su meszkomis, pyrmaieme kierne. Eykiem ir mes pasižiureti (tare man Jonas) tims wi- 
lotoiams ir apgaudinetoiams wargdiniu artoju praszczokielu; nuejus atradom sralą ant kiema pasratita: 
gaspadine pridengie aną skotertia, o gaspadorius neszdams duonas kiepala, ir pleczka arietkas, su didelu 
nusižieminimu už praszinieie meszka ing namus sawus. Meszkinikas palgkies plieczka ir atsigieres kayp 
prigulent: raykie duona kure ir pats iede, ir meszka penieje. Teyp pasisilies wede meszka ing troba: ber ta 
atsispire ango ir ieyt nenorieio ing widu. Wienas tada praszcziokielis szalip musu stowiedams, su gaylėsių 
atsilipe; nelaiminti žmones, namay anu ira sužawieti; ir meszka widun ne eyna. Tuo tarpu gaspadoriay 
paieszkoie dowenu, idant meszka parprasziti. Gaspadinie isz kamaros isznesze ant bluda du kumpiu, ir 
dwideszimti kiausziniu: o gaspadorius prisz aną giera sietuwe mižiu pastate. Mieszkinikas tada ing ausi 
meszkay sznibždiedamas melde idant teyktumes tas dowenas priimti, ir vidun ieyti. Czie nebiszkientieje 
Jonas: stoięs priszays balsu nemažu suszuka ... (p. 64-65) 


Jonas isz Swistoczes paplito žmonėse. Jį gyrė mūsų liaudies švietėjai. Antai kun. Kajetono Alek- 
navičiaus elementoriuje (1846) skaitome: „... kniga Jono isz Swistocziaus užginie kialu mieszkini- 
kams, apiszwietie paystus aytiwaru, burtiniku, nuodniku“ (p. 29); toje knygoje „moksto gražaus 
ir juoko kiek reykia gana“ (p. 28). . 

1860 m. J. Warnelis (Mikalojus Akelaitis) išspausdino tos knygelės pataisytą laidą (dalį), 
išmesdamas iš antraštės lietuviui kaimiečiui nežinomą Svisločę ir apysakaitės veiksmą per- 
keldamas tikrojon Lietuvon (vietovardžiai - Šiauliai, Raseiniai, Čekiškė ir t.t.). Tai - Jonas 
iszmisloczius kromininkas. 


T. Dobszewicz, Wspomnienia, Krakėw, 1883, p. 138. 
M. Valančius, Pastabos pačiam sau, red. J. Tumas, Kaunas, 1929, p. 46. 
7 Žr. Archivum pbilologicum, kn. V, 1935, p. 134-135. 

Kaip minėta, Jonas isz Swisloczes praskynė kelią mūsų raštijoje to tipo apysakaitėms. 
Eidami chronologiškai tuo keliu, visų pirma iškelsime žinomojo Pasakų, pritikimų, veselių ir gies- 
ių autoriaus kun. Kajetono Aleknavičiaus elementorių - Elementarius arba lengwus mokslas 
skaytit Raszto Szwento. Lietuwiszkay del wayku Lietuwniku (1846, 71858). Tame elementoriuję 
yra įdėti 10 pasikalbėjimų (čia rašoma - kalbesių). Tai dialogine forma išdėstyti įvairūs pamoky- 
mai žmonėms. Taigi juos galima traktuoti kaip mūsų nagrinėjamojo tipo didaktinės apysakaitės 
užuomazgą. Pagrindinė figūra čia senis Kirpus, kurs, kalbėdamasis su kaimynais, duoda jiems 
įvairių patarimų bei pamokymų. Iliustracijai štai pirmojo „kalbesio“ pradžia: 


Galinis Petras. Sweyki giwi giaray susieday, rugiu eynat dabot? praszom palaukt, eysim kartu; pulki nieteyp 
bus ilgu. 

Susieday. Eynam kumay, eynam; praszom padiet draugiey. 

Galinis. Kayp dabojat wiray, ar giari rugiey? 

Kirpus senis. Wisokiu ira, kiano žiame giaray iszdirbra, czesi sieti, giari Ponuy Diewuy dekawor. Slaniuosi 
wisu nietiki. 

Galinis. Netiki: musu rami lauki paskiarsay dirwas rawo reykia, unduo rugius iszgulia, wasarojus ritay 
kadu diara. 

Kirpus. Tieysibi kumas kalbi, cze rawo reykia, bet praszau tawi darik ku nori, su susiedays musu? patis iszkast 
tingia, pasumdit gaylia skatiko ir teyp pracis wisu parnieka nucyna. 

Galinis. Kas daugiaus girdiet pas jums wiray; ar wisi sweyki? 

Spuogius. Niewisi mes sweyki; mano brolis Indrius wakar apsiergo. 

Kirpus. Kas jam tiko? 

Spuogius. Ponas Diewas žino; diejom klajmuy pometus, akmienis roycziojom, Indrius nuwargis arsigiere 
undienio szalto ir apsiergo: gal kas užmetie ligu. : 

Kirpus. Patsay sau ligu pasidarie; nuwargis umay puolo giert. (p. 23-24) 


Toliau Kirpus duoda sveikatos patarimų, pabara už prietaringumą. „Juokingi žmonies, - stebisi 
jis, - wisur ieszko ženklu, reykali klausia czigonus, ubagus; apsiergi wažiuoja pas burtinikus, 
babas ziniuonias: patumsi szwiesos ieszko“ (p. 26). Ypač ragina jis mokyti vaikus: „Kiek kartu 
asz jums wiray kalbejau, samdikite koki seni waykams mokit“ (p. 27). Ir štai Kirpaus prikalbinti 
vyrai nusamdo tam reikalui elgetaujantį senį Tamošių Pipirą. Toliau skaitome čia, kaip tasai se- 
nis moko vaikus rašto, poterių ir „wiezliwu apsiejmu“. Taip tad kaimo „daraktorius“ įeina mūsų 
literatūron dar prieš Valančiaus Antaną Tretininką. 

Įdomus yra dešimtasis „kalbesys“, kuriame tėvas aiškina vaikams, kaip Ponas Dievas „Ap- 
wieyzdoi savo dirwas musu waysieys, piewas kwietkays apredie: wisokias gieribes pa kojomis 
žmoniu papile“ (p. 63-64). Ir iš tos padėkos Apvaizdai kyla pagarba žemei, mus peninčiai: 
„ waykay dažnay nusipakarinkite priesz Ponu Dievu, wisa Galianti, wisur esanti, wisa žinanti, 
wisa wisiems duodanti; nulinki gatwas bucziuokit žiami Jo szwentu, wisokiomis Gieribemis del 
žmoniu naudos apreditu“ (p. 69). Čia itin ryškiai prisimeni Vaižganto Pragiedrulių Taučvienę, 
kuri vakarais, dėkodama apvaizdai „už visa gera per dieną patirta, puldavo žemėn kryžium, 
ją, kaip gyvą, apkabindama; ją karštai bučiuodama, visus žodžius tiesiog žemei sakydama: 
“Juoda žeme, šventa žeme! Aš tave nužemintai bučiuoju: tu mane nešioji, tu mane peni, tu 
mane linksmini..?“8 


* Vaižganto raštai, t. IX, Kaunas, 1926, p. 16. 

Iš eilės paminėsime dabar jau mažai kam bežinomą apysakaitę: Aplankimas seniuka, 
Diet brolu žemajcziu ir lietuviu par kunega Gomalewski kamendoriu bažniczes Išuksztas Apras- 
zitas ir ing spaustuwe paduotas. Dunaburge 1853. Toji knygelė dabar net ir literatūros istoriko 
pamiršta, ir visai be reikalo, nes ji jam turėtų būti daugiau ar mažiau įdomi tiek savo turiniu, 
o net ir savo forma: turinys - tai ano laiko rūpimųjų liaudies švietimo klausimų atspindys; o 
stiliuje pastebime liaudiško vaizdingumo pradų, kuriuos taip išryškino vėliau Valančius ir dėl 
kurių jis lig šiol tebevertinamas. Taigi kun. Petrą? Gomalevskį galima skirti prie Valančiaus kaip 
beletristo pirmtakų. Apysakaitės turinys šabloniškas, konstrukcija elementari. Prasideda ji gana 
nusisekusiu vaizdeliu: 


Buwa taj diena szwenta, diena dydžiu atpusku; sauly par diena žeme rajtidamos, jau wakarop tajstis pra- 
dieje, ir apszwišdama kalnus, myszkus ir lankas, labaj gražu dare akiwejzda; o Dangus nors taj rudenop 
buwa, wienok diel pagadliwa lajka buwa skajdrus. Pabažni žmoneles po Myszparu grinža isz bažniczes 
kožnas ing namus sawa. Berniuokaj ir margajtes pulkajs ejdamy ir linksmaj dudnodamy skubynos ing 
sodas sawa. (p. 5) 


Toliau aprašo, kaip doras ir blaivus ūkininkas Martynas, iš atlaidų grįždamas, pavėžina nepa- 
žįstamą senuką, kurs pas jį pasisvečiuoja keletą dienų. Tai savotiškas „piligrimas“, vaikščiojąs po 
įvairias bažnyčias. Žmogus išmintingas, daug svieto matęs, pamaldus, todėl nuolat moko, giria 
ar peikia žmones. Ir per tą trumpą laiką, kai jis viešėjo pas Martyną, pasitaiko ne viena proga jo 
pamokslams. Ir štai pagiria, kad prie stalo šventas giesmes gieda, ir pats padeda melstis; grįžusius 
iš bažnyčios pagiria, kad nunešė aukų bažnyčiai; Martynui pasiūlius išgerti stikliuką degtinės, 
seniukas gauna progą pakalbėti apie girtybę; naktį atsibaladoja girtas ir sunkiai sumuštas kaimy- 
nas, seniukas jį aplanko, o autorius turi puikią progą parodyti nuskurdusį prasigėrusio ūkininko 
gyvenimą: 


Oj nemandru cze seniuks atrada paveiksta! Budinkaj pakripusy, stogaj kiaucy, nes kaip nuplesze pavasare 
diet peralkusiu giwolu, tad ir lyg szio tajka dar tebier nesutajsiry. Swyrnas be jutrinos, be duriu, pusts; O 
troba paty kaip kiaulyninkas, brudna, prirukuse; ramsy; langaj suruky, szmotajs iszdaužity ir lentykiemys 
užkajszity. Dures sugruwuses, o po slenkszcze apstus purwinas, Widuj wajkaj brudny, nenuprausty, storajs 
juodajs ir nudryskusejs marszkynejs apwilkty, neiszszukuoty, pylwaj pliky. Motina paty juoda, su suwelrajs 
plaukajs biegioje isz kerczios ing kercze, kejįkdama braszkindama ir kažyką po noses burgiedama; o ligonys 
dejawa guliedamas ant suta prie pecziaus. (p. 41-42) 


Visas tas skurdo paveiksliukas lyg iš Žemaitės raštų imtas. Tai girtybės pasekmės, nes to girtuoklio 
tėvas buvo turtingas ūkininkas. Sumuštasis sunkiai serga ir miršta. Čia seniukui vėl puiki proga 
pakalbėti apie žmonių ydas, prirengti bemirštantį prie išpažinties, pamokyti, kaip reikia kunigą 
gražiai sutikti; sudrausti, kad per pakasynas negirtuokliautų ir t.t. 

Taip tad šabloniškai, elementariai sulipdyta visa apysakaitė. To seniuko pamokslai siauresni, 
pvz., už Jono iš Svisločės, nes bemaž išimtinai tik iš religinės ir moralinės srities. Jis nedavinėja 
platesnių patarimų apie žemės ūkį, apie sveikatos reikalus ir t.t., o tik ragina, kad būtų pamaldūs, 
dori, ir ypač bara už girtuokliavimą. 


* Savo Lietuvių bibliografijoje (II d. nr. 972) pažymėjęs Gomalevskį Antanu, Vaclovas Biržiška vėliau ištaiso jį bu- 
vus Petrą- plg. XXVII knygos mėgėjų metraštis, t. I, Kaunas, 1933, p. 166; taip pat Lietuvių bibliografijoje, d. V, 
priedai, p. CCLXXVIII. 

Charakteringos yra autoriaus pažiūros į socialinius santykius. Apie bet kokią jų reformą jis ne 
tik negalvoja, bet dar stengias žmonėms įkalbėti baudžiavinės santvarkos būtinumą: 


Diewas rejp mandrej pariedy ton swiera, jogej kanecznej rejkalingy ira Ponaj ir tarnaj, bagory ir ubagaj, 
o wysudydžiausej rejkalingy ukyninkai; ir dielto, kožnas ta stona kuremy užgyme pawinas miliety. [...] 
Storokeries idant jamsu blogajs darbajs neužpelnitumete ant korones, atyduokete dwaruj skolas, jej kokes 
užtraukiete, apmokieket czinsziu ir padotkus; nes isz anu žemes mintate. Diewas tejp pariedy idant juns 
ponams procewotumet, 0 ponaj idant jumsu reijkalus apwejzdietum. Klausikete ir szynawokete wysus par- 
dietojus ir wiresnius, kurie nuog Ciezoriaus ira pastanawity diet užtajkima pariedka. [...] Miliekite tejpogi 
jumsu Tiewa Ciezoriu, kursaj nuog Diewa ira pastatitas už waldimiera ir sudze žemyszka. [...| Nemyslikiete 
jog kytur gal buty geresnej, nekajpo tame kampe, kureme užgymiet, atminkete jog žmogus niekur czion 
ant swieta tykros szcziesties neatras ... (p. 88-90) 


Ir štai kai dorajam mūsų seniukui ponas buvo norėjęs „duoty walnasty“, seniukas atsisakė: „Kam 
man ta walnaste? Kam man ta bajoriste, kada Diewas man mužyku užgimtu dalejda“ (p. 86). 
Ir tikrai čia pateiktose ištraukose valdančiojo dvarininkų luomo interesai parodomi savo visoje 
nepagražintoje, egoistinėje nuogybėje. 

Rastume čia ir tos siauresnės visuomeninės klasės, kuriai priklausė apysakaitės autorius, inte- 
resų, kaip pasakytų socialinius veiksnius iškeliąs literatūros istorikas. Antai seniukas bara, kad 
žmonės nedaug aukų teduoda bažnyčiai: 


«+» duodamas afiera, pawinas iszskyrty kou geriausy, kou gražiausy, o dabar diet sawys pewnaj palyka na- 
muosy dydziuosius bakanus, o ing Bažnicze pagrandynuka arnesze. O dar ka sarmata ir kalbiety; macziau, 
jog kyty atnesze isz waszka padyrbtus werszius, arklus ir wysokius giwolus. Arba kojes rankas ipaty isz 
waszka nulipytas kurios ant pavejksla dydzes iszrody, o tuszt wydurej buwa; ir kad suspausy, tad isz dydze 
ant pawejksla arkle arba jaucze, ledwa trys latus waszka padarisy. Oho! pamislyjau sawiep: - jau žmones 
gudrus atsyrada; jau ir Pona Diewa nor apgaury... Oho! kad teip musu pusiej atnesztum kas ant afieras 


iszpustus jauczius arba arklus, tad kunegs prabaszczius su makaru iszwirum isz bažniczes, tokius afieras 
daritojus. (p. 24—25) 


Taigi seniukas piktinas ne dėl pagoniško papročio aukoti nulipinras vaškines figūras!“, bet dėl 
to, kad mažai teneša vaško. 

Arba štai seniukas kitoje vietoje vėl pyksta: „Jej Diewabajmingas Tiewas, arba koke nors bo- 
baly ir palyktum keleta rublu ant pagraba, tad sunus arba namyszkej duos kuneguj koke rublu, 
o kytus wysus pyningus suwadynys gętes ir susiedus pragers“ (p. 31-32). Taip ir atrodo, kad 
svarbioji jo pykčio priežastis ta, kad kunigui už pagrabą vos rublį teduoda. 

Autorius ne tik turiniu, bet ir pačia kalba taikosi prie liaudies. Iš čia stiliaus šiurkštumas, tam | 
tikras grubus vaizdingumas, kuriuo norima labiau paveikti mūsų žmogelį: 


... esate sutwierymu iszmintingu; o trotidamys par girtibe tą iszminty; jau nepadabny stojecies ing žmogu, 
bet ing stroszniausy bestyje. O ką dabar kalbiety apej dusze? Dusze sawa nustumate ing gituma Pektos, kur 
rejks wietoj orietkos gerty smala su sieru werdanty ir anoi par amžius degty. (p. 44) 


10 Įdomu pažymėti, kad tas paprotys labai senas. Antai jau 1578 m. Prūsų valdžios įsakymuose Tilžės ir Ragainės ap- 
skričių bažnyčioms liepiama kovoti su tuo žmonių pagonišku papročiu: „Mes priegram isztirem iog daug Kurschu 
ir Lietuwniku musų scha walschcziaus Ragaines ir Tilszes, didi Deiwiu arba stabu garbinaghima dara alba laika, 
atlankidami gaius, affierawodami bernelius waschka arba sanarius kokius isz waszka padaritus ir paweikslius 
bandikschczia [= gyvulio] kokia daranczius ir kitus szalineghimus (= žolinėjimus] alba szinawimus [= žyniavi- 
mas] bei burtawimus laikantis“ (J. Gerullis, Senieji lietuvių skaitymai, d. I, Kaunas, 1927, p. 62-63). 

Ši citata primena kokią ištrauką iš Bromos atvertos ing viečnastį ar Balso širdies. Rasime tačiau 
čia ir dalykų, daugiau ar mažiau primenančių Valančiaus liaudiškai vaizdingąjį stilių: panašius 
palyginimus, liaudiškas patarles, vaizdinguosius veiksmažodžius ir t.t. Pvz., 


1) laukiau tun arpusku musu bažniczeliej kajp gerwe giedros (p. 9; panašiai p. 127). 

2) boba [...] galy wežymuka susygunžusy kiuksoje (p. 11). 

3) Po pusiaunakcze kada dar wysy darzyniej ant sziena smarkej miegoje ir pasyniurniedamys knarke, ibyl- 
dieje itratieje ing kiema kažykas (p. 38). 

4) Susiedas sawies newalda, o su liežuviu utb kajp katakuts negal niesuprasty (p. 39). 

5) musu szaliej ledwa bajorelys tujaus puras kajp ežis (p. 83). 

6) berniuokaj ir mergaites juokies susyimdamy o ir tiewaj Martins su Krystina kajliej nerwieries (p. 72-73). 

7) [girti vestuvininkai] wieny ant arkle kajp be dwases lieke, kytas wežyme siediedamas ože balsu rieke, 
o kytas kajp parszas isztysas gulieje (p. 115-116). 

8) ant anu weseles wysy welnej matidamys anu griekus isz dziauksma tancewoje (p. 172). 

9) graudejsakidamas pamoksta su peklos armyjomys sumajsze tus wysus, kurie szwentomys dienomys po 
karczymas ger ulewo (p. 10). 


RR 


Žinomasis mūsų liaudies švietėjas Mikalojus Akelaitis, kuris 1860 m. išspausdino pataisytąjį 
Jono iš Svisločės leidimą, tais pat metais išleido ir savo originalią šios rūšies apysakaitę Kwestorius 
po Lietuwa wažinedamas žmonis bemokinąsis. 
Kwestoriaus pati pradžia labai primena vėliau rašytas Valančiaus apysakaites: 


Netoli Kauno gyweno wienas gaspadorius nebagotas, ala ir nepawargęs. Pars wisados blajwas o pati, 
žmona darbinike. Diewas dawe jiems nemaža wajku; keletas buwo jau numirusiu o gywos liko da trys 
dukteres ir du sunu. Jaunesnis wardu buvo Jonas o wiresnis Petras. Jonas isz mažu dienu dideliaj malonė- 
jo mokyriesi. (p. 5) 


Pasimokęs ketverius metus pas kleboną, Jonas pėsčias išeina Vilniun ir čia stoja bernardinų 
vienuolynan. Kartą sunkiai įsirgo. Senukas bernardinas, jį slaugydamas, trumpai jam papasakoja 
apie kai kuriuos lietuvių kunigaikščius; papasakoja, kuriose gubernijose lietuviai gyvena; išskai- 
čiuoja Lietuvos pavietus (apskritis), išvardija svarbesniąsias upes (taigi čia duodamas trumputis 
Lietuvos istorijos ir geografijos kaip ir konspektėlis ar bent keli bruožai). Pagijęs Jonas ryžtasi tapti 
kvestorium, nes „wažinedamas po swietą bemokinsiu wargdienelius“ (p. 33). Ir štai, pvz., duoda 
sveikatos patarimų, pabara už girtuokliavimą. Visa tai yra ir aukščiau minėtose knygutėse. Betgi 
Kwestoriuje yra šis tas ir nauja. Čia, be moralizavimų ir praktiškų pamokymų, yra ir populiariai 
dėstomų gamtos mokslo dalykų, pvz., apie elektrą, apie žaibus ir perkūniją, apie žvaigždes, apie 
Mėnulio fazes, apie Žemės sukimąsi ir t.t. 


- Jus tarete - sake Jonas - Perkuną esanti, kuris welnius muszans bewajkydamas juos in pragarą. 

- O kasgi taj yra, jej ne Perkunas diewajtis? - paktausė žmogeliaj. 

- Yra taj toksaj priwalimas wisu dajktu, lig magneso kursaj geleži sawimp traukia. Gintaras arba stiklas 
drutaj patrintas milu ar gelumbia, pritraukia sawimp szapelius, o po wažandaj wet atstume nuo sawęs. Jajgi 
dikcziaj patrinią gintarą arba sakus suglausime su parrintu stiklu, taj tarpu ju pasirodys mažas žajbelis, ir 
braszkes ... (p. 46-47) 


Dar vieną dalyką reikia Kwestoriuje paminėti. Būtent, aprašydamas rugiapjūtę, autorius pri- 
deda tautosakos dalykėlį - pjovėjų dainą: 


489 


Walo mano dalgelis, walo, walo 
Nepapustęs dalgelio, nepjausi szenelio, 
Walo mano dalgelis, walo, walo. 
Dalgeli trauksiu, wakarelio lauksiu. 
Walo mano dalgelis, walo, walo. (p. 58) 


Taigi šiuo atžvilgiu Kwestorius lyg ir būtų beeinąs ta kryptim, kaip ir vėlesnis Valančiaus Palangos 
Juzė, kurs grūste prigrūstas tautosakos dalykų. 


154++ 


Tais pačiais 1860 m. išėjo kun. Juozo Silvestro Dovydaičio apysakaitės Sziauleniszkis 
Senelis I dalis (1863), II dalis - 1861, III dalis - 1864, IV dalis, arba Siepon0 Raudnosio gyveni- 
mas, beišspausdinta dėl spaudos uždraudimo vos 1895 (kontrafakcine 1865 m. data). 1925 m. 
Dovydaičio raštus, perredagavęs ir pataisęs kalbą, išleido Tumas-Vaižgantas. 

Dovydaičio Šiaulėniškis Senelis vaikšto per parapijas, mokydamas ir pabardamas žmones, kaip 
ir Gomalevskio seniukas. Yra ir stilistinių panašumų tarp tų dviejų apysakaičių. Štai ar nepanaši 
į pirma cituotąją Gomalevskio knygelės pradžią toji ištrauka iš Šiaulėniškio Senelio: 


f 
Pagada graži, diena kajtri, tartum saule žemia ridinieja; kada nekada wejalis pusrelejes atgajwina ora ir 
wiel saulele kajtina spindiedama widuri dangaus. Žmones powisam traukia wisajs kielejs isz bažniczes na- 
mon ir sodžius, ne senoj apkurtes kaip pustine, pilnas žmoniu; wisur girdietis garsus sznekieimas, juokaj 
ir gesmes. (d. III, p. 5) 


Kaip ir Gomalevskio apysakaitėje, taip ir čia visi pamokslai žmonėms tik iš moralinės srities; 
praktinių nurodymų apie žemės ūkį ir šiaip jau gyvenimą (plg. Joną iš Svisločės) čia nerasi. Svar- 
biausias Dovydaičio rūpestis - žmonių blaivybė. Juk jis buvo vienas iš svarbiausių Valančiaus 
bendradarbių blaivybės akcijoje. Tad ir Šiaulėniškis Senelis nuolat bara žmones už degtinės gėri- 
mą, paskaito jiems vyskupo „gromatas“ (Dovydaičio apysakoje yra įdėta 17 Valančiaus ganytojo 
laiškų), papasakoja daug įvairių nelaimingų atsitikimų dėl girtybės. Senelis dažnai pabrėžia, kad 
tai ne prasimanymai, o tikri atsitikimai: 


Ar žinai tamsta Senel, tare ukinikas Petras, kas tamstaj tiek pripuodku apsake? Musiet szimta parapiju 
apejej? 

Kan cze tamsta kalbi szimta, ir dvideszimt neapejau; maž ne kožno parapijo gal iszgirstie kelis bajsius isz 
arietkos arsitikimus. Noredams visus apsakitie ir par tris nedeles nepabajgezio; dabar nekurius tik apsakiau, 
oir tajp ne maž susideje; daug kitu, apie kurius pats macziau arba ne nu peunu [= patikimu] asabu girdejau 
neminawoju; priwalgies lasziniu ne žiuret ne žiuri ant barszeziu, tajp ir asz tikru pripodku prisiklauses, 
isemislitu arba ne peunu ne apsakineju. (d. I, 1863, p. 51) 


Ir todėl pasakodamas Senelis nurodo parapiją, kur tai atsitiko, pavardes tų žmonių, o kartais 
pavardę kunigo, iš kurio tai girdėjo (kaipgi čia netikėsi, jei tai pats kunigas sakė!). Kaip žinome, 
ir Valančius panašiai stengės savo apysakaitėms suteikti tikrų faktų įspūdį. 

Gerti degtinę - nuodėmė, už kurią Dievas baudžia. Štai vienas ūkininkas parsivežęs degtinės 
butelį. Klebonui apskųstas, išsigynė: 


Kad man ležuwis ir gerkle surintu, jei asz geriau... Ne praeje dwi deni, o musu pijokas wisas pabala ir isz- 
bliszka. Rodies jam po koju žeme atsiwersent ant jo prariima už kejksmus ir prisiegoimus. Bajme suspaudė 

jam szirdi... Ant gata liga suspaustas atgula ant patata: sutino jam gerkle, kure rije užginta arielka, užjema 
jen tajp, jog žodžia ajszkej pasakitie ne galeje. Ležuwis sustinga ir kuolu atsistoje, pijoks iszwida korone 
Diewa, Maridams kad už watandos gal pekton nukristie, kur wietoj arielkos deganczia smala rejks gertie, 
nusiganda ir kunega szaukties pradeje. (d. I, p. 8) 


Tasai ir dar daug kitų Šiaulėniškio Senelio pasakojimų savo naiviu prietaringumu labai primena 
kad ir senąją Bromą atvertą ing viečnastį. Ir iš viso reikia pastebėti, kad mūsų religinė raštija, nuo 
XVIII a. jau platesniems sluoksniams skiriama, turėjo didesnės ar mažesnės įtakos mūsų didaktinei 
beletristikai net ir stiliaus atžvilgiu: randame čia panašų stiliaus šiurkštumą, grubų vaizdingumą 
(plg. aukščiau cituotą ištrauką iš Gomalevskio knygutės), net ir besiskverbiančius liaudies kalbos 
elementus. Štai palyginkime: 


Šiaulėniškis Senelis: karta parwažiawes isz turgaus pradeje alasawotie ir szumirie, wajkaj subegi kamarelen 
werke... Pribluznijes ir prikejkes apilsa ir nukrapina kletin, o pakrites ant lowos užmiga neparsižegnojes 
kajp giwulis koksaj. (d. I, p. 10) 

Broma: Buvo vienas pijonyčia, kursai kas dieną karčiamoje latravojo gėrė. Pati su vaikais badu mirė namuo- 
se... Parėjo vyras girtas prieš dieną, puola ant lovos ir užmigo, kaip bestija, be poterių neparsižegnojęs.!! 


Šalia to šiurkštumo, kurs juk nėra svetimas ir kasdienei kaimo žmonių kalbai, randame Do- 
vydaičio apysakaitėje ir būdingų tai kalbai vaizdingyjų stiliaus priemonių (plg. ir Valančių): 


1) ejdams namol isz karczemos krajpes į wisas szalis tartum žansiuku burti warinėdams (d. I, p. 10). 

2) Nieko ne buwa girdietis, wisi spakajnej giwenom, szmakszt ir panvina kajp wanduo tas nepakajus (d. Ill, p. 6). 

3) Jaunumene užmirszus sawa cnata, brajdžioj biauribiose kajp kiaules po lugus, maudos iki kakta užmir- 
szus ant Diewa ir pektos (d. III, p. 9). 

4) Da szkatos neja, o budawa kaj paims kniga, tai kaj žienius barsta (d. III, p. 18). 

5) Jaunas tiktaj medis lenkiemas linksta, o senas lužta; bo ne grįžta smajkszion rikszten kelmas suretejes, 
nej senas pauksztis kiauszinen!? (d. III, p. 32). 

6) Klausidamas tawa trateima pamislijau bene Rasejniu Magde argije (d. II, p. 35). 

7) Tankiai imdavo jį nagan už degtinę (Stepono Raudnosio gyvenimas, p. 16). 

8) Stepui nesisekė melstis bažnyčioje, laukė Mišių šv. galo, kaip mažas vaikas Velykų (Stepono Raudnosio 
gyvenimas, p. 21). 


Sugeba Dovydaitis kartais gana gyvai ir natūraliai supinti dialogą: 


[Klebonas.] ... juk musier atmenat tus brangius žodžius. 

- Kan cze armins durna galwa, atsilepe Nawikiene, tan karta iszgirsti, o po dienos, po kitos wiel iszlekia 
isz galwos. 

Klebonas. Szitaj turiu tau gromata pri sawies, galu jums parskajciti. Paklausikiet sa uwoga... (d. II, p. 13). 


+*+4 


Iš eilės prieiname prie Valančiaus. Čia mus domina jo Antano Tretininko pasakojimas ir 


Palangos Juzė. Kaip galėjome įsitikinti, Valančius nelabai tebuvo originalus. Kelias jam jau buvo 
parengtas. Tiek tų apysakaičių kompozicija, tiek atskiri motyvai, tiek įvairios stilistinės priemonės 


Cit. iš M. Biržiška, Rinktiniai mūsų senovės raštai, Kaunas, 1927, p. 84. 
2 Plg. Baranausko („Pasikalbėjimas giesmininko su Lietuva“, eil. 74-75): 


Kadai grįžo šmaikščion rykštėn kelmas suretėjęs? 
Kadai senas paukštis sugrįžo kiaušinin. 

ir pagaliau pati stiliaus linkmė į liaudiškąjį vaizdingumą — visa tai randama jau prieš Valančių. Be 
abejo, originalesnis yra Palangos Juzė. Toji knygelė ryškiai išsiskiria iš mūsų didaktinės beletris- 
tikos, betgi tik savo medžiaga, o ne forma. Čia Valančiui rūpėjo ne tiek pamokyti žmones, kiek 
raštu užfiksuoti mūsų folkloro dalykus. Prakalboje Valančius pasisako: 


Kaip viskas pasauly persimaino, taip persikeis ilgainiui ir žmonių papročiai. Tai numanydamas ėmiau ir 
surašiau ne vien mūsų laikų žmonių papročius, bet ir juokavimus, idant ateinančios giminės žinotų, kas 
tiko žemaičiams su lietuviais mūsų devynioliktojo amžiaus gale." 


Ieškodami pavyzdžių, į kuriuos galėjo nusižiūrėti Valančius, berašydamas Antano Tretininko 
pasakojimą, be anksčiau minėtųjų lietuviškų apysakaičių, iškelsime Izabelės Čartoriskienės Pielg- 
rzym w Dobromilu (Piligrimas Dobromiliuje, 1818). Toji knygelė labai išpopuliarėjo; tebebuvo 
plačiai žinoma ir tada, kai Valančius rašė savo apysakaites (iki 1861 m. išėjo jos 13 leidimų). 

Savo turiniu Pielgrzym w Dobromilu labai primena Antano Tretininko pasakojimą. Čia turime 
panašų kaimo vaikų „daraktorių“ išmintingą ir dorą vyrą Chwalibogą (Dievagarbį), kuris vai- 
kus moko ne tik rašto, bet įvairiomis progomis juos perspėja ar sudraudžia, paaiškina jiems ūkio 
dalykus, patriotine dvasia papasakoja Lenkijos istorijos epizodus. Tai buvo pirmoji (šalia Juliano 
Niemcewicziaus istorinių giesmių) populiariai išdėstyta Lenkijos istorija. Tai buvo viena iš jos 
populiarumo priežasčių, nes tuo laiku buvo labai keliama didelė savojo krašto istorijos svarba 
tautiniam auklėjimui.“ Tad ir mūsų literatai susirūpino lietuvių liaudžiai pateikti savosios istori- 
jos žinių. Antai lietuviškame Jono iš Svisločės vertime skaitome; 


..« O kartays gal atsirastum tarp letuviu ir žemaytciu toki meylininkay žmonistes (... kurie parašytų kny- 
gėlę ...] diel trumpa pažinima musu žiemes historios, ligiey kaypo palgrimas Dobromiluje mužikielu Igku 
waykus moki, tey idant letuwiu ir žiemaytciu praszcziokielu waykus historios letuwiu ir žiemaytciu trum- 
piteley pamokirum. (p. 126) 


Ir štai Daukantas savo istoriją kaip tik ir rašo „ne diel mokitu wiru yr galwocziu, bet diel tu 
motinu [...] kurios geb sawa waykams darbus jų bocziu prabocziu pasakoty“.5 Ir Laurynas Ivinskis 
savo kalendoriuose davė mūsų liaudžiai šiek tiek istorijos žinių. Truputį paliečia tą dalyką Akelai- 
tis Kwestoriuje. Tuo keliu eina ir Valančius, Antano Tretininko lūpomis papasakodamas keletą 
dalykų iš mūsų senovės kovų su kryžiuočiais, gudais. Tai buvo jau tikrai populiaraus Lietuvos 
istorijos dėstymo bandymas, nes Daukanto jau seniau išspausdintasis Būdas senovės lietuvių dėl 
savo sunkios kalbos žmonėse mažai tesiplatino. Taigi Antano Tretininko pasakojimą galima lyg 
ir laikyti lenkiškojo Pielgrzym w Dobromilu lietuviškąja paralele. 

Iškeldami Valančiaus pirmtakų darbus mes nemažiname Valančiaus reikšmės, o tik glaudžiau 
susiejame jį su gadyne, su mūsų raštijos istorija. 


[1938] 


5 Valančiaus raštai, red. J. Balčikonis, Kaunas, 1931, p. 249. 
* Plg. mano straipsnį „Tautinis auklėjimas ir istorija“ - Židinys, 1937, nr. 2 (RR, p. 39-45). 
5 Darbay senuju Lituwiu yr Žemaycziu, 1812, spaudai paruošė Vc. ir M. Biržiškai, Kaunas, 1929, p. 6. 

Motiejaus Valančiaus Giwenimu szwentuju Diewa stilius 


XIX amžiaus lietuvių liaudies švietėjų tarpe garbingą vietą šalia Simano Daukanto, Lau- 
ryno Ivinskio ir kt. užima vyskupas Motiejus Valančius. Mūsų liaudžiai jis prirašė daug religinio 
pobūdžio knygelių ir šiaip jau apsakymėlių. Norėdamas būti liaudžiai artimesnis ir prieinamesnis 
(nepamirškim, kad mes čia turim reikalo su tamsiais baudžiauninkais ar vos dar paleistais iš bau- 
džiavos kaimiečiais), Valančius taikėsi jos supratimui ir skoniui, galvojo tose knygutėse liaudies 
sąvokomis, kalbėjo jos kalba. Labai charakteringi šitokioms pažiūroms į literatūrą yra šie Valan- 
čiaus bendradarbio Mikalojaus Akelaičio žodžiai apie savo liaudžiai skiriamas knygutes, kuriuos 
randame jo laiške Kraševskiui (1859 II 17): 


Rašau apysakaites liaudies dvasioj. Išvedu scenon Laumę, Laimę, Perkūną, Aitvarą ir t.t. Keliauju su Dievu 
elgetos pavidale, užeinu su Kristumi į lietuvišką pirkią, nes ir Jis, pagal mūsų padavimus, buvo Žemaičiuo- 
se! Tu tik, Maloningas Brolau, gali justi, kiek čia poezijos! Koks nuostabus pasaulis! Kiek čia veiksnių ir 
priemonių paveikti dvasią žmogaus, dar neprisigėrusio dirbrinės civilizacijos! Aš čia nekreipiu dėmesio į 
istoriją, nežiūriu kritiškai — aš čia esu liaudis ir su ja kartu, pavyzdžiui, įvedu Kristų į karčemą, leidžiu apaš- 
talams gerti degtinę; man visai nerūpi tai, ar anuo laiku, kai gyveno Kristus, buvo degrinė - pakanka man 
to, kad liaudis taip pasakoja, o aš esu jos brolis ir bičiulis.! 


Kaip tik tokia dvasia parašyti ir Valančiaus Giwenimaj szwentuju Diewa, 1868 m. Tilžėj iš- 
spausdinti. Tai knygutei duotas ir kitas viršelis su 1860 metų kontrafakcine data. Be Giwenimų, 
Valančius yra išleidęs ir Žiwatus szwentuju (1858). Žiwatų išėjo daug leidimų; Giwenimų berods 
tėra žinomas vienas 1868 m. leidimas. Žiwataj savo stilium panašūs į Giwenimus. Betgi Giwe- 
nimų stilius ryškesnis už Žiwatų. (Toliau rašiny kalbėsime ir cituosime Giwenimus, prie citatos 
nurodydami tik puslapį). 

Taip ir atrodo, kad tų Giwenimų autorius ne didelės inteligencijos vyskupas, o koks nors senis 
žemaitis (panašus į kun. Juozo Silvestro Dovydaičio Šiaulėniškį Senelį), kurs niekuo nesiskyrė 
nuo kitų kaimiečių žemaičių, gal tik tuo, kad buvo daugiau svieto matęs ar besivalkiodamas po 
atlaidus daugiau kunigų pamokslų girdėjęs; gal ir paskaitydavęs iš kokio zakristijono gautą knygą 
(nepamirškim, kad tai buvo XIX a. antron pusėn vos persiritus). Beskaitydamas tuos šventųjų 
gyvenimus, taip ir matai apšepusį senį, atklydusį iš dievai žino kurios parapijos, kurs, priimtas 
nakvynėn, pasakoja vakare susirinkusiems gryčioj, kaip koks pustelninks žiogais ir žolelėmis 
mito, kaip jis maldomis ir pasninkais pelnė sau dangų, kaip pikti pagonys numūčijo šventąjį, kurs 


! Išrankraščio Jogailaičių universiteto bibliotekoje Krokuvoj. 

nesikloniojo jų balvonams. Žodžiu tariant, Valančius stengiasi pasakoti šventųjų gyvenimą, žiūrėda- 
mas pro žemaičio kaimiečio psichologinę prizmę, vartodamas jo kalbą, mėgindamas prilygti jo 
intelektualinį ir moralinį niveau. 


Pažiūrėkime, kokia yra Valančiaus Giwenimų kalba. Dažnai pasakome, kad Valančius 
vartoja kasdienę šnekamąją liaudies kalbą. Kažin ar visai taip yra? Šnekamoji kalba, apskritai 
imant, yra gana bespalvė, ryškesnių momentų joje maža. Šnekamajai kalbai daug vaizdingumo 
prideda pasakotojo gestai, mimika, balso intonacija... Šiaip jau žodinių vaizdingumo priemonių 
šnekamojoj kalboj ne daugiausia. Joje nerasim tokios gausybės palyginimų, ištiktukų, patarlių ir 
t.t., kaip Valančiaus Giwenimų kalboj. Antra vertus, tie gausūs Valančiaus palyginimai, priežo-. 
džiai ir šiaip įvairios jo kalbos konstrukcijos imtos iš liaudies kalbos. Taigi Valančius kondensuoja 
ryškesnius liaudies kalbos momentus. Jis ją stilizuoja. Kaip tik tokiame stilizavime, o ne papras- 
tame liaudies šnekamosios kalbos vartojime ir galima ieškoti kūrybinių pradų. 

1) Kiekvienos socialinės grupės, profesijos žodynas be bendrų visų kalbai turi dar savo spe- 
cifiškų ar itin mėgstamų žodžių. Mūsų liaudis - ūkininkai, todėl jos kalboj itin daug sąvokų, 
susijusių su žemės ūkiu. Šia prasme Valančiaus kalba yra tikrai liaudiška. Paimkime, pavyzdžiui, 
gausius Giwenimų palyginimus: 


Kunusju pagonis palika beklaksąntius smiltini it piedus rugius piaunąnt. (85) - Iwisa it wasarwidiu bimbataj 
Arianai ... (287) - ... raukies kajp szejmina siezdama pri putras be kankolu ... (236) —... iwajri pawargielej 
traukie pri jo trobeles it žąnsis i prudą. (251) - 


2) Dažnai nusišypsom girdėdami, kaip mūsų kaimiečiai iškreipia svetimus paskolytus žo- 
džius. Tokie iškreipti žodžiai — viena iš liaudies kalbos stilizacijos priemonių. Rasime jų ir 
Giwenimų kalboj: 


Assesoriu tuokart su kluczwajtejs nebuwa, nieks kwaszporru neklause. (220) 


3) Giwenimų kalboj rasim barbarizmų, pavyzdžiui, mūčelnikas, pūstelnikas, klioštorius, vie- 
ra (dažnai ir tikėjimas), pakūta, čystata, ubagas, susiedai, žalnierius, sūdžia ir t.t. Normatyvioji 
stilistika barbarizmų vartojimą laiko neleistina yda ir be pasigailėjimo veja juos iš rašomosios 
kalbos. Tačiau rašytojo tikslai kartais nesutinka su tais normatyviosios stilistikos reikalavimais. 
Barbarizmai dažnai esti vartojami kaip kalbos stilizavimo priemonė ir suteikia kalbai kolorito. 
Ir Valančiaus Giwenimų liaudiškumą paryškina tokie posakiai: 


... sakie: tikra korone Wieszpaties tas wedąms wajkas. (266) - ... nektausik to makloriaus galingas poni. 
(135) - Kan maczis pri ja melduses? (172) 


Kai kiti mūsų religinės literatūros autoriai vartoja barbarizmų aibę, mes visai nesistebim. 
Dauguma jų nekreipė dėmesio į savo raštų kalbą; rašė kaip mokėjo. Valančius gi pasipažino 
su kalbos puristu Daukantu ir pats rašė dailia, gryna kalba (pasiskaitykim tik jo Zemaičių 
vyskupystę). Pažiūrėję į Giwenimų barbarizmus pamatysim, kad jie gyvoj kalboj yra plačiai 
vartojami ir daugelis jų labiau žinomi už jų grynai lietuviškus ekvivalentus, kurių kartais gal 
ir nėra (bent Valančiaus laiku nebuvo). Be to, tų barbarizmų dauguma - įsisenėjusios religinės 

sąvokos: pakūta, zokonikas, mūčelnikas ir t.t. Vis dėlto Giwenimų kalba yra daug grynesnė už 
daugumos kitų to laiko religinių raštų kalbą. 

Nuo kitų tikybinių knygų Valančiaus Giwenimaj skirias ir savo žodingumu. Štai, pvz., pago- 
nys mūčelniką mušė, tvojo, pagaliais talžė, akmenimis pampijo, bizūnais čaižė, rykštėmis plakė, 
kailį išengė ar išdirbo, baisiai nudyžė, net išskambino kaulus. 

4) Svarbi liaudies kalbos stilizavimo priemonė - priežodžiai ir įvairūs kalbos idiomatizmai. Va- 
lančius gerai pažino gyvąją žmonių kalbą ir vartoja mūsų kalbai specifiškų posakių, pavyzdžiui: 


„„ budelej [...] tare „nu szęndien kitejp tawi imsma i naga“ (95) - ... Krescencius nuejes pri wiresnibes ikisza 
ležuwi, pranesze S. Justiną esąnt kataliku (158) —... eje n0ses tijsumu [= tiesumu] (200) - Tejp ibajdiras 
S. Purseus wisomis kieturiomis kabinos i dangu. (256) - ... ikiszi sawa kajli. (118) - ... ar nelajme cze tawi 
atnesze. (245) 


Giwenimų kalboj nemaža patarlių, Valančiaus imtų iš mūsų žmonių. Tai ypač sustiprina Va- 
lančiaus kalbos liaudišką pobūdį: 


Tare Ewetazius: nu regiesma kad dugna diesma. (142) —... supikies tare: ... palukiek asz jams parodisiu kur 
dingsr rudeni blezdingas. (172) - Ber S. Kutberras nenoriedamas kad ji už didi skajritu sakie: er kajp moku 
tejp szoku ... (268) 


Kai kurie palyginimai, dažnai ir plačiai vartojami, yra virtę mūsų liaudies priežodžiais. Rasime 
tokių ir Giwenimuose: 

„« wajkszczioje sustingies it basli prarijes (115) — .-. iszmoka gieraj skajtit it žirnius berti (64) — ... pagonis 

[...] wipsoje it gielželi radi (9) - Ko nuludaj it [-..] žiemę pardawes? (77) — ... pagonis, klokinieje it musmirių 


užsikandi. (125) 


Kaip žinome, Valančius ir pats kūrė patarles, ypač geografines. Yra tokių bandymų ir Giwe- 
niMUOSe: 


Po wisą Syrią paskida garsmas stebuklinga S. Makariaus, burejs pradieje sergantis pri jo wilkties it musu 
ubagaj i Kalwarije ar i Dowienus. (229) 


5) Rasime Giwenimuose pasakymų, gyvai primenančių kai kurias įprastines formules iš mūsų 
pasakų: 


[Šv. Julijonas] rižos westi turtingą ir jauną mergielę wardu Bazilissa. Prasidžiugi tiewaj padare kąn rejkignt 
ir pakiele gacznę parietką, bet asz ten nepasitikau. (8) 


Palyginkime su mėgstamąja mūsų pasakų pabaiga: „... ištaisė labai gražias veselijas. Ir aš ten 
buvau -visa ragavau. Alų midų gėriau“ ir t.t. Tik Giwezimų autorius negalėjo sakyti buvęs šv. Ju- 
lijono, prieš kelis šimtus metų gyvenusio, vestuvėse. Kitoj vietoj skaitome: 


Rimi giwenus ponas wardu Eutropius su sawa moteri Teodori turieje tris sunus, bet wisus iszmintingus. (38) 


Čia Valančius vėl prisimena mūsų pasakas, kuriose iš trijų sūnų vienas būtinai turi būti kvailas. 
Kartais ir pasakojimo pradžia primena mūsų pasakas: 


Ąnglios žiamiej giwena dewintami ąmžiej ne pliki žmones Jonas su Elzbieti. Nieka jams netruka, tecziau 
skajte sawi už nelajmingus dielto, jogei moteristiej budamu wajku neturieje. Meldies, ubagus malde ir ko 

nedirba bili tiktai Wieszpats duotu anuodum wajka. Ilgajniu wienok sulaukie sunaus kurem pri krikszta 
teka wardas Elpegus. (150) 


Palyginkim žinomąsias mūsų pasakas apie nykštuką: 


Senei, labai senei, kažikur pamiškėje buvo trobiukė; toje trobiukėje gyveno vyr's su moterę ir anie netu- 
rėjo vaikų: bet jie labai norėjo turėti vaikų. Teip anie ir parįs meldės ir visokias aukas darė - kaip neturi, 
taip neturi, nėks nė kur nepagelba! [... Pagaliau] jiems Dievas davė vaiką, tik tokią mažiuką, kaip nykšties 
galas.2 


6) Srilizuojant liaudies kalbą, svarbu ir sintaksės dalykas. Šnekamoji kalba paprastai yra trum- 
pų sakinių. Valančius taip pat nemėgsta ilgų sakinių. 

7) Jau iš duotųjų citatų galėjom matyti, kad Valančiaus Giwenimų kalba yra gyva ir vaizdinga. 
Savo vaizdingumu Valančiaus kalba irgi yra liaudiška, nes jo mėgstamosios kalbos vaizdingumo 
priemonės (palyginimai, ištiktukai...) imamos iš liaudies kalbos, bent kuriama liaudies kalbos 
dvasioj. 

a) Kaip ir mūsų žmonių kalboj, taip ir Valančiaus mėgstamiausia kalbos vaizdingumo priemo- 
nė - palyginimai. Giwenimuose jų tiek daug, jog rodos, kad Valančius nieko ir pasakyti negali, 
nepalyginęs su kuo nors. Jis nieku būdu nepasakys tiesiog: „įmetė šventąjį į vandenį“, o būtinai: 
„Swijde i upi it majlas szmotą“ (131). Pagonys, sugavę šventąjį, nebars jo paprastai: ko čia „iszlin- 
daj isz trobales“, bet pridės „it swirplis isz pecziaus pliszos“ (252). 

Daugelį tų Valančiaus palyginimų galima dažnai išgirsti mūsų žmonių kalboj: 


naujus karalikus it gribus rudini digstąnt... (140) 


Paprastas žmogelis nesakys, pvz., „pradžiugo, kaip gamta pavasario saulės spindulių paglos- 
tyta“ ar panašių „aukštųjų poezijų“. Sit kaip jis greičiau pasakys kartu su Valančium: 


Tuokart S. Monika atgije it musis nu pawasare saules arszildita, džiaugies ir wiel werkie isz linksmibes. (166) 


Valančiaus palyginimai yra konkretūs. Kaip ir liaudies kalboj, tokie palyginimai taikomi ir 
abstraktaus pobūdžio sąvokoms. Vargas, draugystė ir kt. vaizduojama kaip kažkas daiktiška: 


„. ikrita i wargus kajp i skruzdina (268) - Tomis mislomis ir alkanomis musiemis nebatsikratydamas... (241) 
-... szaukie [...] idant metaworumes ir nebrajditu po griekus it gąndraj po batas (244) - ejk broleli kąn dirb- 
siu nenuludes, matidams wedąms pritelistę sproksęnt it puslę prispausrą. (77) 


Taip mėgdamas palyginimus, Valančius dažnai juos ir kartoja. Daug sykių užtiksim tokius 
palyginimus: įsisuko it vilkai į avis, atako it katyčiai paūgterėję, katalikai buvo stiprūs it sukerbė- 
jusys ąžuolai... Kartais tie palyginimai tokie neryškūs ir įprasti, jog net nebejuntami kaip kalbos 
vaizdingumo priemonė. Yra betgi ir neįprastų, nelauktų ir todėl ryškių palyginimų: 


.» pagonis tejp baisiai ję sumusze, jogieį nebgalęntę bepaejti imete i wežimą kaip isztižusi skitandi (162) 
- Muezelnika (...] atriszi pagulde i degantis unglis ritinieje su szakiemis it swilinamą parszą (76) —... tami 
augumi ne pigu atsieje tajkiti czistarą dar moreristiej; tecziaus turiejos it girtas tworos. (50) 


2 Lietuviškos pasakos, surinko J. Basanavičius, d. II, Shenandoah, 1902, p. 139-140; panašiai d. I. 

Valančius vartoja palyginimus dvejopam reikalui. Visų pirma norėdamas ką nors ryškiau nu- 
sakyti, paaiškinti. Be to, kartais palyginimu Valančius, kaip ir mūsų žmonės, mėgsta ką pašiepti 
ar šiaip pajuokauti: 


„„ prikabina mažus diewajtius it rupužokus. (116) - Ko cerlojejs su sawa naui wieru, rieki dabar it oszka 
už ragus i turgu tęnsiama (155) - „Ko nuludaj ir seną moteri wedes (77) = ... nenorieje iszejti ir spiries it 
studentelis plakti wedamas. (65) 


b) Giwenimų kalbos vaizdingumą padidina Valančiaus, kaip ir liaudies kalbos, mielai varto- 
jami tam tikri vaizdingieji veiksmažodžiai, kurie nupiešia veiksmo vaizdą su įvairiais niuansais. 
Pvz., šv. Jonas, dar vaikas būdamas, įsinorėjęs stoti klioštoriun, susitarė su vienu zokoniku slapta 
pabėgti iš tėvų namų ir „tam atejus nieka nesakidamas iszkiutina isz namu“ (239). Iškiūtinti visai 
kas kita, kaip paprastai išeiti. Taip ir matom: vaikas atsargiai praveria duris ir pasieniu susirietęs, 
pamažu, kad kas nepastebėtų, kiūtina; ne bėga, ne eina, bet kiūtina. 

Turbūt daugiausia tokių vaizdžiųjų veiksmažodžių ir Valančiaus, ir mūsų žmonių kalboj -var- 
tojama vietoj paprastųjų: eiti, ateiti, atvykti, išvykti...: 


„„stirina szalęn (183) —... S. Jonas stapta isztwilina pustinion (225) - [Kipszukaj] ... spudina taukon raukida- 
mos... (26) - Kanutas [...] aisibelde su sawa žalnierejs i Ąnglią (2) - Taj pasaki dwilekoj iszkumibrina isz kloszto- 
riaus (222) —... S. Blažiejus suskuba iszplustieti isz miesta ... (104) =... Erciwiskupas liepe ejti Rimon. Sziuodu 
paklausiusiu ir durina. Atžirklojusiu skielbia popiežiuj ... (225) - S. Monika ir ten paskuo jo brazdieje. (166) 


c) Valančius, kaip ir mūsų žmonės, mėgsta ištiktukus. Vykusiai pavartoti ištiktukai paryškina 
vaizdą: 


Anuodum bebilant szmakszr Aniolelis nurupe ir padieje tarnams diewa paploti duonas. (253) 


Ramiai kalbas du pūstelnikai; tik štai nežinia iš kur ėmė ir pasirodo aniolėlis; staiga, netikėtai; 
tikrai šmakštelėjo. Ištiktukus Valančius ima iš liaudies kalbos: 


..- wilnis szloszt ąntpluduses ... (234) - ... muczelnikas bimt nukrita (59) -... szis szmaksz i burną o suželie- 
jės gurkszt prarije. (210) — ... plumt plumt sumere i ežera. (166) - Žalnierej sugrobi mergiele tujaus kauksz 
kauksz ir prikala it židaj Kristu Jezu pri Križiaus (144) - Beregięnt urwas S. Onupriaus bitdu bildu užgriuwa 
(204) — Kabauksz parwirta (188) - ... plust, plusr atliekie juodwarnis. (272) 


d) Vaizdas ryškesnis tampa, jei tie palyginimai, ištiktukai ir vaizdo veiksmažodžiai taip paren- 
kami, kad vienas pastiprina kito daromą įspūdį, pavyzdžiui, 


„„ daug meldies, skajte, apej Wieszpati mislije ir maž te walgie; todiel taj iszbleszkies it awižu grudas kiob- 
linieje po kliosztoriu. (65) 


Iš tikrųjų nuolatinių pasninkų ir maldų išvargintas, išblyškęs, kaip avižos grūdas, zokonikas po 
klioštorių kioblinėti tegali. 

e) Bet ir be šių vaizdingumo priemonių Valančiaus kalba yra ekspresyvi, nors ir paprasta. 
Piešdamas kokį vaizdą, rašytojas neišskaičiuoja visų jo požymių, o nurodo tik pačius ryškiausius 
(tai vadinamoji meniškoji sinekdocha). Vaizdas bus juo ryškesnis ir juo labiau veiks skaitytojo 
vaizduotę, juo tinkamesnės bus parinktos žymės. Valančiui kaip tik nerrūksta aštraus pastabumo 
ir taiklumo. Ypač ryškios žiaurios mūčelnikų kankinimo scenos. Ir paprastais žodžiais, konden- 
suodamas ryškius bruožus, Valančius sugeba duoti efektingą epiškos galios vaizdą: 

«+ tarnaj iszlejda alkanus lawus kurie ąnt seni suszoki, tujaus pawerte, sudraskie, wisą mejsą prarije woz 
stąmbiusius kaulus apgraužtus bepalika. (57) 


Tuos žiaurius paveikslus Valančius piešia visai šaltai, lyg tai būtų, sakysim, duonos raikymas ar 
kas panašaus. Valančius nesigriebia patoso ar kitų kokių ypatingų priemonių, kad labiau sujau- 
dintų skaitytoją, o paprasčiausiais žodžiais piešia kraupias scenas. Tačiau tas, sakytumėm, epiškas 
ramumas ir nepagražintas, tikslus vaizdavimo daiktiškumas duoda kaip tik stiprų vaizdą. Ir šiuo 
atžvilgiu Valančiaus kalba artėja prie liaudies šnekamosios kalbos: 


Kazokaj nuplesze tujaus jo drabužius, pliką pririsza pri diba ir bajsej plakie su bizunajs ir su rikszriemis. 
Atsineszi apcugas iszplesze su mejsu jo nagus, iszkrusza dantis, nu ranku nulupa kajli, nu nugaras dire kajle 
diržus, apipiowi kajli ant sprąndu, plaukuotą gahwos kajli užtraukie už akis, wisa jo makaule palika pliku 
plika - tolaus aridęngi akis, tas iszkrapszte. (39-40) 


£) Aprašinėdamas muštynes, Valančius dažnai pavartoja mūsų šnekamosios kalbos mėgstamą 
frazę — kaip davė... ir t.t. 


Iralikuj kajp drože lawas su uodigu par kignkles, tujaus tas brinkt iszwirta it papuwes stuobris. (139) 
=... žalnierius kajp sztawe S. Sabbaj su ręndielu par krutinę... (261) 


g) Kaip ir mūsų žmonės, Valančius, duodamas išviršines savo pasakojamųjų asmenų charak- 
teristikas, mėgsta pašaržuoti: 


Bejnąnt užpuole kruwa węlniu biauriu begata. Wiena buvo galwa didele it katilas ąnr ilgu kaklu it ąnt mijru 
pamauta, akis it torielkas, ležuwis isztises it nagine; kita dąntis buwa kumpi it szernu; kitu ausis nulinku- 
ses it kiaulu; kiti sudžiuwi it smertis, dar kiti pilwoti it erbuzaj. Wisu kojes ir rankas buwa naguotas, nagaj 
buwa užlenkti it wanagu; wisi buwa raguoti it ožej, dar kita girdi ragaj pazalatiti; wisa uodigas buwa ilgas 
it jautriu. Baugi ta kruwa brazdina su dantimis ir su nagajs bajsu buwo ir girdieti. (255) 


Na, velniai tikrai gogoliški. Čia šiurpas laksto po nugarą, čia veržias nesulaikomas juokas. 

h) Valančius ne tik pats pasakoja šventųjų gyvenimų įvykius, bet ir leidžia savo šventiesiems, pa- 
gonims ir t.t. pasikalbėti. Valančius neįdeda į jų lūpas kokių sausų šabloniškų katekizmiškų kalbų, 
todėl visas kurio nors šventojo gyvenimas stoja su ypatingu ryškumu ir gyvumu prieš mūsų akis: 


Suszuka wirszinikas: ar tejp! nu palauk diede asz rawi kitejp igrobsiu. Wajkaj imkier tąn iszdžiuwusi kriksz- 
czionu zokanika ir gieraj iszskąmbinkiet jam kautus. (123) 


Jei mes išmestumėm tuos įpykusio viršininko žodžius ir visą įvykį papasakotumėm savo žodžiais: 
viršininkas užpyko ir liepė išlupti šventąjį - pasakojimas netektų vaizdingumo. Ir mūsų žmonės 
atpasakoja paprastai kitų žodžius ne savo vardu, o paduoda juos autorizuotos kalbos pavidalu. 


II 


Valančius ne tik vartoja liaudies kalbą, bet ir stengiasi pačių šventųjų gyvenimus papasako- 
ti taip, kaip juos būtų galėjęs įsivaizduoti ir apsakyti jo laiko žemaitis kaimietis. Zinoma, mažai 
apšviestam kaimiečiui sunku būtų buvę įsivaizduoti kitoks gyvenimas, kaip tas, kurį jis pats matė. 
Tas pats gyvenimas, tie patys ir rūpesčiai, tie patys žemaičio gaspadoriaus gyvenimo reikalai: 

Prancuzu žiamieji, Burgundios kraszti, giwenus Krumusi wienkijmiej žmogus artojas, wardu Petrus, turieje 
moteri, du sunu, gan bandos, arklu, awiu, žąnsu, tu kurios nesirgdamas dejuo arba kiaulu, katę ir du szuniu. 
Namaj jo tejp buwa diewobajmingi jogiej sunu Lupicijanus su Romanu auga niemaniti nenumanidamu nieka 
pikta. Paugreriejes Lupicyanus gane bandą tiewa sawa, o Romanus neraguoczes. Abudu mileje giwolelus po 
waldi sawa esąntius, neplakie nej warinieje berejkala. Nu motinos iszmokusi skajciti par dienas duriniedamu 
ar plekszodamu: skajre kningas, gidura o wakarop kalbieje poterus. Nedieles dienoms užejus, kad galeje 
kielawa i bažniczę, dajlej pasimelde ir neužejįdamu nie ikokię karczemą, namon griža (218-219) ir t.t. 


Pakeitę žodžius „Prancūzų žemėj, Burgundijos krašte“ kitais, pvz., „Mosėdžio parapijoj, Šakalių 
sodoj“, šių šventųjų gyvenimą (bent pradžią) galėtumėm drąsiai dėti į Paaugusių žmonių knygelę. 
Liupicijanas ir Romanas tai tikrai valančiški dorų ūkininkų pavyzdžiai. 

Visai kitoks buvo šv. Kutbertas. Jis gyvai primena Vaikų kzygelės padaužas. Tai tikras Prancės 
Paukštvanagėlio brolis: 


Watandos nebuwa kurioj tiewams nebutu szirdies uždawes. Wiena diena iszkule tangą ar pieno puodą par- 
werte, kitoj ugni i pastogię nesze; kitoj susiedu wajkus sumusze ar giwoluj koję padauže; kitoj ąntlipes 3nc 
stogą nukritą ir kaktą sau pramusze ar i daržus kiaules sulejda. (266) Ir t.t. 


Dažnai net užsimirštame, kad skaitom šventųjų gyvenimus. Pvz., šv. Magrietė ar šv. Liudgar- 
da mums gyvai primena Paaugusių žmonių knygelės Agorą, susidėjusią su kareiviu Nikiporu, ar 
Petronę su jos priepuoliais. Šventųjų gyvenimai dažnai net iki smulkmenų primena mūsų kaimo 
žmonių gyvenimą. Šventieji net tokius par valgius valgo. Pvz., Belgijos gyventoja šv. Liudgarda 


„.« duoną su alu rewalgie, ber die! sitipnuma pihwva pradieje kartajs sriebri pupines, žirnines, morkines, sieci- 
nines, roputines ir batwinius be mejsos wirtus. (71) 


Įdomu, kad šv. Liudgarda, gyvenusi XII amžiuje, kartais ir roputinės užsrėbdavo (gyvai prisime- 
na žodžiai iš pirmiau cituotojo Akelaičio laiško: „man visai nerūpi, ar anuo laiku, kai gyveno 
Kristus, buvo degtinė; pakanka man to, kad liaudis taip pasakoja“). 

Pasiklausykime dar, kaip kalba Valančiaus vaizduojamieji asmenys. Visi tie įvairių kraštų, 
laikų ir luomų žmonės - galingi karaliai, maldingi zokonikai, įrūžę pagonys ir net patys šventie- 
ji - kalba lyg žemaitis kaimietis. 

Štai kaip tikrai lietuviškai trečiojo amžiaus Romos pagonys keikia atkaklų mūčelniką: 


[Žalnierej] ... puole ąnr S. Walenta: wienas dawe jam i sprandą ir sakie: „kad tu praszmurksztum, kad 
tu supleszkietumi [...] kiras dure jam po nosi ir sakie: kad tawi giltine pagautu, kad tu iszpąmprumi kajp 
erkie, kad tawi wilkaj sudraskitu. (136) - ... žalnierej tare, nu nu tok tu cze cygoni imsima ir tawi i naga, 
nebrauzisi daugiesni. (87) 

Ne geriau plūsta ir zokonikai savo griežtąjį viršininką: 
.. paragawi nej sziokie nej tokie wirala, sakie: ne meldamasis, nejau mes esma parsząj, kad su jowalu nori 
mumis penieti? Nuszitoms nuptakom bedirbdamis, o tu duodi mums jau galą; kad tu kajp nagine suruktu- 

mi. (221-222) 

O štai kaip padrąsina vienas mūčelnikas kitą, kančių išsigandusį: 


Kataliku kunegas Ananioszius wedamas drebieje: kąn pamates Puzykas amatniku pardietinis suszuka: Ana- 
niosziau seni žwilkteriek i dąngu o paregiesi szwiesibę; ko drebi kajp ožka szuni pamatiusi ... (149) 

Giwenirmų dialogas, nors ir neindividualizuotas, yra tačiau įvairus kitų atžvilgiu: jis derinamas 
su bendru pasakojimo fonu ir kalbančiojo nuotaika. Štai, pvz., užpykusių ant atkaklaus mūčel- 
niko pagonių kalba smarki ir keiksmų pilna. Visai kitokia yra ramių pūstelnikų kalba. - Vieną 
pūstelniką aplanko kitas; susėdę ramiai pasišneka, paklausinėja naujienų, padejuoja senatvę, 
Viskas kaip pas mus kaime, kai gaspadorių aplanko susiedas. Senesnysis vadina kaimyną — tu, o 
šis nepamiršta jam pasakyti - tamsta: 


«+ S. Powilas brabraksz atidare duris ir tare: aj taraj Ąntanas atejes pri manęs, kąn be wejki susiedali, pir- 
mą kartą ąmžiej sawa matau tawi, Ko noriedamas kielawaj pri manęs ir kąn pamatisi? Szitaj suskrabusi ir 

perkarszusi seni. Sieskis meldamasis pasznekieswa. Susiedus abudąm, klausinieje S. Powitas: kas tęn ąnt 
Šano girdieti? Kas ira ciecoriu? Ar itikieje pagonis i Kristu? Ar tebtekign kraui kataliku? ir tejp tolaus. 
S. Ąntanas didej stebiejos i S. Powitą... Wis taj regiedamas tare: oj tiewali asz pasenau; bet tamsta dar dides- 
nej. Atrsakie S. Powilas su padieimu Wieszpaties pargivenau daili ąmželi, turiu jau szimta trilektus metus; 
ilgiau nebipareksiu. (217-272) 


Giwenimų veikėjai šnekėdami kreipias vienas į kitą kaip ir mūsų žmonės: 
S. Powilas [...] tare [...] Sieskis »1eidamasis pasznekieswa. (272) S. Onupris [...] tare „ar žinaj kąn brolau...“ (209) 


Net angelas, nurodęs šv. Onuprui kelią, paklausia: „Ar supranti, tiewaj?“ (200). Charakte- 
ringai kreipiasi ir sūdžia į žalnierius, liepdamas kankinti šventąjį: 


Apmaudingas Pestus suszuka, wajkaj muszkiet tąn bezlepiczę par ausis ... (22) — Suszuka Waluzyanus (...) 
wiraj jemę suduokiet anaj sawotiszkaj. (173) 


Juk čia mūsų gaspadorius ragina savo šeimyną „išskambinti kaulus“ sugautam vagiliui. 
Rasime Giwenimuose įprastinių mūsų šnekamosios kalbos dialoginių formų: 


Sude: radgi tu esi kataliku? Szwęntas: kas ar asz? Sude: Tu, tu jug tawęs klausu. Szwęencas: kan dirbsiu ne- 
buwes, esmi. (75) 


Ne kartą aptiksim Giwenimų dialoguose mūsų šnekamosios kalbos mėgstamų pakartojimų: 


Szis iejes tare, tiewali iszdžiuwa mąn burna, bene turi undens? Puscelnikas atsakie turiu turiu, tuojaus duo- 
siu. (201) 


Mūsiški yra tokie pasikalbėjimai: 
(S. Onupris rare] meldamasis pabuk su mangm kokię walandą. Atsakie pustelnikas: gieraj gieraj pabusiu jug ir 
manęs ne moters su wajkajs lauk, nej rugiej birst, neturiu ko skubintijs, ar sze ar cze diena butoi (202) —... ar 


supranti tu wieje wotegieli? (232) 


Taigi Valančiaus Giwenimuose dialogas nėra toks sausas, šabloniškai katekizmiškas, kaip 
kiruose mūsų religiniuose raštuose. Pvz., Serafino Kušeliausko šv. Jonas, atsisveikindamas su 
vienuolynu, oratoriškai, lyg koks pamokslininkas, prabyla: 


Žinau, jog neprietelis noredamas mane isz czionaj isztraukti pagundina regeti gimditoju, wienok turiu wilti 
Diewuje, jog ir gimditojus pamatisiu, ir tenaj ano galwa namuose tiewo mana suminiosiu ir sutrinsiu.? 


3 Wisu metu giwenimaj szwentuju, d. I, Tilžė, 1889, p. 154. 

Valančiaus šv. Jonas, perdėtinio iš klioštoriaus namo išleistas, trumpai ir tikrai lietuviškai atkerta: 


acziu tau tieweli plauksiu bet ir tęn welniuj nepasiduosiu, gumba is gaus ne mana duszele. (241) 


Matom, kad Valančiaus pasakojamųjų asmenų dialoge yra nemaža humoro. Humoras - viena 
iš charakteringiausių ir vertingiausių Valančiaus talento savybių. Valančiaus humoras giedras, 
linksmas. Tai šiaip sau paštukavojimas, kad skaitytojas mieliau verstų Giwenimų puslapius. 

Net pasakodamas, kaip nedori pagonys mūčija kokį šventąjį, Valančius neiškenčia nepajuoka- 
vęs. Taiklūs ir sąmojingi mūčelnikų atsikirtimai dažnai išsklaido visą žiaurųjį vaizdą: : 


... užkajre didi karilą, pripilie tąn su aleju, dieje cieros, szwino ir kan tikr imanidamis. Iswadina i tąn wisku- 
pą, wirina par dieną ir nakti; tecziaus nesuwirina. Iszlipes senis tare „acziu jums wajkaj, bęn senus kaulus 
sawa iszildžiau“. (95) - Žalnierej sugrobi Izaaciu imurde i erszkieszius it szijną i reksti. Szwęntas pakol 
iszlinda susibrajže ir kates kibines ir tare: „szitaj nebereiks man bekasitijs; nes tij erszkietelej padorej mąn 
iszkase kajli“. (288) 


Kartais net sunku pasakyti, ar čia sakoma rimtai, ar juokais: 


Budamas tuo auksztu baznyczes S. wirszininku S. Ludgierus pradieje stebuklus dariti. Kažikumet žmones 
iszsigirdi aklą ubagą padorej giwenąnc, nuwede pas wiskupą ir tare „Jo milesrale tas ubagas dajlesnej eigas 
už bajora, gražesnej gijd už gaidi; atidarik jam akis.“ (248) 


Žmonės, atvedę aklą ubagą pas šventąjį, visai neturi net minties pašiepti neregį; kaip tik atvirkš- 
čiai, - jie nori jį išgirti. Tačiau palyginimas su gaidžiu - menkas pagyrimas. Tad kas čia juokias? 
Juokias pats Valančius. Jis, kaip jau sakyta, pasakodamas Giwenimus, apsimeta kaimiečiu, kurs 
toks naivus, paprastas, - ir rimtai suspaustos vyskupo lūpos iš lėto šiepias. 


III 


Skaitydamas Giwenimus taip ir jauti, kad juos pasakoja koks senis žemaitis. Jausdamas 
savo gyvenimo pabaigą, jis kiek ir pavydi šventiesiems: 


Bepigu jam buvo ne mirti, kad ir manis mirsztantis tokiej dąngaus swetej suriktu. (231) 


Tas senis nekenčia pagonių ir apskritai žmonių, kliudančių kuo nors šventiesiems. Jis džiau- 
gias, jei aniems kas nepasiseka ir šiurkščiai, net vulgariai, iš jų pasijuokia: 


Storasta parneszina kuną Simproniaus namon, miauzgie wisa giminie it kates žuwi maridamas o negauda- 
mas. (17) - Sunus ciecoriaus kabauksz pawirta ir beregignt mire. Wajpes ir blowe it karwe wersze užwis 
ciesoriene, bet nieka neb maczije. (188) 


Ir apskritai Giwenimų kalba šiurkšti. Dažnam puslapy rasim keiksmų: palūkėk tu, bezlepy- 
čia; gausi per makaulę; ar dar kirbėsi, kaip utėlė apikaklėj ir t.t. Nedaroma ceremonijų ir su 
šventaisiais: | 

... iszkiepe muczelniką it werszi. (99) - Cipe kiepdamis muczelnikaj ... (9) — ... muczelniku nors apswitusiu 


it zidu oszkas žijma, tecziaus giwu paliką. (132) — Tujaus szis pajemes kietweres ragies pagulde; kožnas po 
wieną zokaniką prirajszioje ir weže par miestą it parszus i turgą. (59) 

Dėl tokių pasakymų Valančiui kai kas padarė priekaištų (Alekna, Račkauskas). Anot Wisu 
metu giwenimu szwentuju leidėjo, Valančiaus (autoriaus jis nenurodo) Giwenimaj „tejp nepri- 
derentej sutajsiti, jogei ne tur sawėje ne joke swaruma, nej szwentenibes. Anie iszwejzd ant nie- 
kingu juokdaringu pasakelu. Skajtant tuos wadinamus giwenimus Szwentuju, wietoje ne kurio 
susigraudinima, arba apdumojima kancziu ir stebuklingu prajowu, darose juokaj isz ne kuriu ne 
iszmintingaj dadetu stambiu žodžiu.“ 

Kad ir kaip ten būtų, betgi Valančiaus Giwenimaj literatui įdomesni už visą eilę „priderentejs 
žodejs“ surašytų mūsų religinių knygų. 

Anasai senis, mūsų įsivaizduojamasai Giwenimų pasakotojas, ne visada aiškiai skiria utilitari- 
nio ir moralinio pobūdžio sąvokas. Tai jam dažnai per subtilus dalykas. Prisimenu tokį anekdo- 
tą. - Vienas dievobaimingas dėdė pasakoja man, kad kunigai renką senas markes (pašto ženklus) 
ir siunčią jas misionieriams. Šie už jas išperką nevalnikus. Mat neišmanėliai juodieji priimą senas 
markes už pinigus. Taigi, atvirai sakant, misionieriai apgaudinėja juodukus. Tą anekdotą gyvai 
primena epizodas iš šv. Epremo gyvenimo. - Gyvenęs anuo laiku mokytas netikėlis Apolinaris, 
kurs parašęs knygą, priešingą katalikų vierai. Šv. Epremas pasiskolijęs tą knygą ir suklijavęs jos 
lapus. Apolinaris buvo pašauktas katalikų kunigų disputan. „Netikielis ateje ir priesz wisus stir- 
weloje: bet kažiko nebatmindamas grobe už sawo kningą ir atrada it kluci sukibusi. Nie pats 
nebnumanydamas kas atsitiko, didej susigieda ir stirina laukon isz susirinkima“ (217). Tikrai, 
priemonės, kurių griebias šv. Epremas priešui nugalėti, nelabai džentelmeniškos ir nelabai de- 
rinas su šventojo vardu. Įdomu dar ir tai, kad šio epizodo nėra plačiajam Kušeliausko šventųjų 
gyvenimų leidiny. 


IV 


Taigi matom, kad Valančius labai įdomiai ir originaliai sustilizavo šventųjų gyvenimus. 
Jis labai vykusiai juos sulietuvino. Pats kilęs iš kaimo, Valančius turėjo galimumo gerai pažinti 
mūsų kaimo gyvenimą. Cia jam padėjo jo įgimtas pastabumas, o taip pat ir sąmoningos pastangos 
pažinti mūsų kaimo žmonių kalbos ir gyvenimo ypatumus: jis renka patarles, užrašinėja dainas, 
aprašo įvairius papročius ir t.t. Žiūrint grynai formaliu literatūriniu atžvilgiu, reikia pasakyti, kad 
Valančius tos stilizacijos nemotyvuoja (kaip, pvz., Dovydaitis, kurs Stepo Raudnosio gyvenimą 
pasakoja Siaulėniškio Senelio lūpomis). Įsivaizduokim, kad vienas iš Valančiaus šventųjų gyve- 
nimų yra įterptas epizodu į kaimo gyvenimo apysaką, įdėtas į kokio seno kaimiečio lūpas - visi 
gėrėtumės puikia pasakojimo stilizacija. 

Baigsime Sofijos Čiurlionienės žodžiais: 

Kodėl Valančius rašė šventųjų gyvenimus? Aišku, dievobaimingas kunigas norėjo tobulinti lieruvius katali- 

kus tikėjime. Bet skaitydamas užmiršti apie tai, vien junti, kad tai rašytojo darbas, kurs pastatė nemirštantį 

vainiką žemaičių tarmei, žemaičių būdui ir sąmonei. Ir todėl Valančiaus veikalai negali pelėti klebonijų kny- 

gynuose, kaip daug kirų pamokslų „meditacijų ir žyvatų“, ištraukiamų vien per pamokslus, arba dalijamų 


retkarčiais dievobaimingosioms pasiskaityti, — yra tai lietuvių literatūros augalai, ir turi rūpėti kiekvienam 
lieruviui, vis tiek, kokios jo pažiūros ir tikėjimas. 


[1935] 


+ S. Čiurlionienė, Lietuvoje, Vilnius, 1910, p. 36. 

Žvelgiant į Motiejų Valančių po šimto metų 


Norieczio po smerczia dar buti jums naudingu... 
Iš testamentinės Valančiaus gromatos 


Keli pasisakymai 


Kai 1901 m. buvo minima Valančiaus gimimo 100 metų sukaktis, Varpe ta proga buvo 
išspausdintas straipsnis, kurio ištraukų noriu čia pateikti: 


Šimer - šimtmetinės sukaktuvės nuo užgimimo garsaus mūs raštininko, žemaičių vyskupo Moriejaus III Va- 
lančiaus. Negalime praeit ir „Varpe“ visai neatsiliepę apie nuopelnus to vyro, kuris dar prieš 25-50 metų 
taip gausiai apdovanojo neturtingą mūs literatūrą ir daug prisidėjo prie užkirtimo kelio pravoslavijai Lie- 
tuvoje. [...] Dėl lietuviško klausimo dar niekam nesopėjo tuomet galvos; lietuviška literatūra vystykluose 
buvo. [...] Tokioje rai gadynėje atėjo ant svieto Valančius. Ber jis atsikratė nuo viešpataujančių tam laike 
pažiūrų ant lietuviškos kalbos ir pasidarė jos auklėtoju ir užtarėju. [...] Būdamas dievobaimingu kunigu 
ir dargi vyskupu, ir gyvendamas gadynėje persekiojimo karalikų, Valančius daugiausia rašė rikėji miškas 
knygas ir pirmiausiai rūpinosi apie sustiprinimą karalikystės. Pasibaigus 1863 m. maištui, gudų valdžia nu- 
sprendė apmaskolint mūsų kraštą. Kad lengviau tas jai eitų, tūkstančius lietuvių ištrėmė į Siberiją ir Gudiją, 
0 į jų vietą atgabeno kelis šimtus maskolių šeimynų. [-..] Maskolius-ateivius padarė ponais mūsų krašto, o 
lietuvius jų bernais; lieruviams-katalikams neleido net išpažint liuosai savo tikėjimo, uždraudė bažnyčias 
statyt, savaip Dievą garbint, varu pradėjo versti į pravoslaviją. [...] Pagaliau uždraudė lietuviams savaip 
knygas spausdinti ir ėmė brukte brukti jiems savo „graždanką“. Bet nežiūrint ant viso darbštumo maskolių 
valdžios ir jos apaštalų, nepasisekė jai įkūnyt savo troškimų, nepasisekė apmaskolint lietuvių. Stipriausiu 
faktorium iš lietuvių pusės buvo tikėjimas. Be abejonės, prisirišimas lietuvių prie savo tikėjimo ne viena 
diena ir ne vienais metais užaugo; bet nemažai prisidėjo prie sustiprinimo to tikėjimo ir Valančius. [...] 
Valančius pasiekė čia savo siekį - tikėjimišką, ber kartu atliko ir didį kultūrišką darbą, galbūc pars visai to 
nesuprasdamas: jis išmokino lietuvius skaityt, pripratino juos prie knygų su lotyniškom litarom, pas vieną 
kitą gal sukurstė ir prisrišimą prie tos knygos.! 


Nebūtų buvę reikalo varginti tomis ilgokomis seno Varpo ištraukomis, ypač kad tai mums 
visiems gerai žinomi ir ne kartą vadovėliuose, spaudoje ir kitur skaityti dalykai. Betgi ne vienam 
turbūt bus tikra staigmena patirti, kad to straipsnio autorius buvo ne kas kitas, o Vincas Kap- 
sukas, kuris jau tada buvo pasireiškęs kaip didelis kunigijos priešininkas. Beje, dabar Lietuvoje 
leidžiamame daugiatomiame Kapsuko raštų rinkinyje to straipsnio nėra, kaip ir kai kurių kitų 
iš ano ankstyvojo laikotarpio, kada Vincas Kapsukas tebebuvo, kaip vėliau jis pats savo pažiūras 
apibūdino, socialpatriotas. 


* Šio rašinio santrauka buvo paskaityta Lituanistikos instituto 1975 XI 10 Čikagoje surengtame vysk. Motiejaus 
Valančiaus mirties 100 metų minėjime. 1976 m. spausdinamas, šis rašinys tebūna skirtas Valančiaus gimimo 
175 m. sukakčiai (II 16/28) prisiminti. 

! Varpas, 1901, nr. 12, p. 133-134. 


303 


Ir kitas didelis kunigų neprietelius, Jonas Šliūpas, dar anksčiau buvo taip rašęs apie Valančių: 


„kada mes pažvelgiame į tą milžiną darbuose dėl tėvynės, kuris kurstė ugnį šviesos ir darbštumo, o vėl 
dirstelime į darbus mūsdieniškų kunigų, tai nuliūdę turime patėmyti, jog tiktai nedaugelis eina takais, Va- 
lančausko pramintais. [... Valančius] rūpi kiekvienam lietuviui, nežiūrint į jo tikybiškas pažvalgas.2 


Jei jau Šliūpas su Kapsuku taip palankiai atsiliepė apie Valančių, tai Juozas Tumas-Vaižgantas 
jį tiesiog aukštinte aukštino: „Lietuvos civilizacijos istorijoje matome tris visų žymiausias ypatas, 
kurioms savo energija, valios tvirtybe ir primaningumu pavyko saunorinčiai pakreipti draugijinį 
gyvenimą į patinkamą šalį“? Tie trys epochiniai asmenys, anot Tumo, buvo: Vytautas, vysk. 
Merkelis Giedraitis ir Valančius. 

Ir vėliau vienas iš pačių žymiųjų Valančiaus ir jo laikų tyrinėtojų Vaclovas Biržiška labai ver- 
tino Valančių tvirtindamas, kad „tuo laiku neturėjome kito asmens, kurį būtume galėję greta 
jo pastatyti. [-..] Jis liko centriniu visos mūsų XIX a. istorijos asmeniu“. Tad reikia laikyti tikru 
nesusipratimu, kad viename sukaktuviniame dr. Grigo Valančiaus straipsnyje apie vysk. Motiejų 
Valančių? Biržiška buvo šiurkščiai ir neteisingai apkaltintas, kad niekinęs Aainėmi ir tik po po- 
lemikos su Juozapu Srakausku tas savo neigiamas pažiūras pakeitęs. 


Valančinis antspaudas 


Anot Vaclovo Biržiškos, Valančius „visai Lietuvos XIX a. istorijai uždėjo savo valančinį 
antspaudą“.* Kad tai galėjo įvykti, nulėmė du dalykai: paties Valančiaus išskirtinė asmenybė 
ir tinkamos sąlygos jai pasireikšti, būtent, jo paskyrimas Žemaičių vyskupu. Juk jei Valančius 
būtų likęs kažkur Gudijoje Moziriaus kapelionu ar net, kaip paskiau, kad ir Petrapilio dvasinės 
akademijos profesorium, vargu ar dabar jį minėtume, kaip neminime daugelio pareigingų 
kapelionų ir mokytų teologų. Dabar vyskupo valdžia ribojasi bažnytine sritimi, ir jis tik kaip 
moralinis autoritetas gali daugiau mažiau paveikti platesnį visuomenės gyvenimą. Kitokios 
sąlygos buvo anuo metu Lietuvoje. Ji buvo svetimos valstybės pavergta, o lietuviškoji liaudis dar 
ir baudžiavos prispausta, tad žiūrėjo į savo vyskupą kaip į vadovą ir užtarytoją visuose reika- 
luose. Tikrai, jis buvo lyg koks, nors ir nerinktas, lietuvių tautos atstovas, su kuriuo skaitėsi ir 
okupacinė rusų valdžia. Naudodamasis tokia savo padėtimi, Valančius stengėsi dirbti Lietuvos 
gerovei ir uoliai gynė jos reikalus. 

Daug betgi turėjome vyskupų ir prieš Valančių, ir po jo, o tik nedaugelį iš jų. teprisimename 
geru žodžiu ar net iš viso bet kokiu žodžiu. Tačiau Valančiui vyskupo pareigos leido išsitiesti 
visu ūgiu. Buvo kam ir išsitiesti. Tai buvo šviesus protas, linkęs betgi ne į teorinius mokslo svars- 
tymus, 0 į taiklius praktinio gyvenimo sprendimus. Toliau, stipri buvo jo valia; betgi ne valia, 
kaip, pvz., tokio Antano Baranausko, nepalaužiamai užsispirti, o valia įsakyti, valdyti, tvarkyti. 
Buvo jis vėlgi nepaprasto darbštumo vyras, tačiau (ir tuo jis vėl skyrėsi nuo Baranausko) tas jo 


Lietuviškiejie raštai ir raštininkai, Tilžė, 1890, p. 52. 

„100-metinės sukaktuvės (1801-1901) Žemaičių Vyskupo Motiejaus III Valančiaus“, Žinyčia, 1901, nr. 3, p. 1. 
Vysk. Motiejaus Valančiaus biografijos bruožai, Brooklyn, 1951, p. 5-6. 

Draugas, 1975 III 18, nr. 57. 

Vysk. Motiejaus Valančiaus biografijos bruožai, p. S. 

asmeniškas darbingumas siejosi su dideliu sugebėjimu organizuoti darbą, įtraukiant jin kitus ir 
jiems vadovaujant. Pasižymėjo jis ir nuoširdžia savo krašto bei jo žmonių meile ir iš to natūraliai 
išplaukiančiu visuomeninės pareigos jausmu, dėl kurio jis nevengė grėsmingos asmeninės rizikos 
santykiuose su brutalia rusų administracija; taip pat nepaisė jis ir savo didžių sveikatos nega- 
lavimų, nemesdamas gausių ir varginančių darbų. 

Trumpai apžvelgsime pagrindines Valančiaus darbų sritis. Tvirta ranka ir tėvišku rūpestin- 
gumu jis valdė tada labai padidintą Žemaičių vyskupiją, apėmusią visą Kauno guberniją ir Kuršo 
katalikus. Anot Juozo Tumo, beveik nėra nė vieno vysk. Motiejaus bendralaikio kunigo, kurs 
nebūtų gavęs iš savo viršininko nors vienos gromatos ar kita ko, tiesiog jam adresuoto, dažnai 
manu propria [savo ranka]. Nes tai buvo viršininkas, kurio akis sekė bet kurį valdomą? 

Plačiausiai pagarsėjo Valančius blaivybės akcija, kurios sėkmingumą ryškiausiai parodo kad 
ir šie statistiniai duomenys: 1858 m. Kauno gubernijos bravoruose buvo pagaminti 1 033 534 
kibirai degtinės, 1859 m. gamyba krito per pusę (552 643), o sekančiais 1860 m. sumažėjo ligi 
129 194 kibirų.* Žinoma, drauge smarkiai sumažėjo dvarininkų, kurių daugumas savo dvaruose 
turėjo bravorus, pajamos, tiek ir degtinės mokesčiai, sudarę žymią dalį rusų biudžeto, kuris ne 
be pagrindo buvo vadinamas girtu. Tad jau 1860 m. Petrapilyje buvo svarstytas klausimas aną 
žalingą vyskupą ištremti iš Žemaičių? Nenuostabu, kad sukilimo malšintojas Muravjovas tuoj 
pat pasiskubino uždaryti blaivybės brolijas, kurioms, pvz., Kauno gubernijoje iš 827 730 karalikų 
priklausė net 700 256.!9 

Skaudu buvo senam vyskupui, kad, sugriovus jo taip sėkmingai vadovautą blaivybės akciją, 
girtavimas vėl ėmė kilti vyskupijoje. Savo paskutinėje (testamentinėje) gromatoje, kurios išliko 
jo paties ranka rašytas originalas, Valančius guodėsi: 


„„ apsirikau, nes daug iš jūsų, paniekinusys valią Viešpaties, paklausė velnio ir jo draugų. Nedori žmonės 
išsižadėjo prisiektos blaivystės, sugrįžo į seną paprotį. Dar turėjau viltį, jogei, seniems girtuokliams išmirus, 
jauna giminė, gerti nepratusi, nedaleis pragaišti blaivystei. Bet ir came dalyke apsirikau, nes jaunuomenė, 
matydama tėvus geriant, pradėjo ragauti arielkos ir įkrito į tą patį nelaimingą paprorį. Vos nedaug die- 
vobaimingų žmonių tebsitur blaivystės ir atmen, ką po priesieka Viešpačiui žadėjo. Meldžiu Kristaus Jėzaus, 
idant tą saujelę dorų žmonių užlaikytų ir padauginrų." 


Tasai nusivylimas Paaugusių žmonių knygelės apsakyme „Jurgis, nedoras ūkininkas“ netgi 
pratrūko nuosaikiam Valančiui neįprastu piktumu ant girtuoklių: „Nebnoriu jų vadinti nė 
avelėmis savo, bet praminsiu paršais, kurie paprastai geria paplavas vos nesprogdami, bile kas 
duotų.“ 

Reikia nurodyti, kad Valančius anaiptol ne pirmasis Lietuvoje iškėlė blaivybės mintį. Jau 1846 m. 
„zokonikas švento Dominiko“ kun. Simforijonas Mieleška išleido Knygelę apie žinias draugystės 
nusiturėjimo. Knygelė buvo išspausdinta Petrapilyje, gal netgi tarpininkaujant Simanui Daukan- 
tui, kurio gausios knygelės buvo kaip tik Petrapilyje (čia jis dirbo) spausdinamos, o jis pats su 
Mieleška gerai pasipažino. Mieleška be jokių apeliacijų konstatavo, kad „velnio žabanga yra 
prakeikta arielka. [...] Ana žmogui protą taip sumaišo, kad patsai nežino, ką daro, [...] Broliai, 
nebūkite girtuokliais, o jauskit, nes jūsų neprietelius velnias, kaipo levas rėkdamas - aplinkui 


" „Pakvietimas ant vysk. Valanč. jubiliejaus“, Tėvynės sargas, 1899, nr. 10, p. 53. 

3 V, Merkys, Razvitije promyšlennosti i formirovanije proletarijata Litvy v XIX v., Vilnius, 1969, p. 78. 

* Plg. M. Biržiška, Iš mūsų kultūros ir literatūros istorijos, t. I, Kaunas, 1931, p. 334. 

10 Ten par. 

1 K. Gieczys [GečysĮ, Bractwa trzežwosči w diecezji žmudzkiej w latach 1858-1864, Wilno, 1935, p. 215. 

vaikščio[ja] ieškodamas, kurį jisai prarytų.“ Velnias žmonėms kalbėjęs, kad arielka esanti svei- 
kas daiktas, o tuo tarpu „Amerikos žemėj, Bostono mieste 75 gydytojai savo raštuose pasako: 
Stiprūs gėrimai niekada žmogui neeina ant gero, pamažu rą pačią pragaištį padaro, kaipo kitos 
nuomaringos žolės. [...] Dar vienas gydytojas, vardu Kirkas, datirdamas žmogų, kuris iš girtybės 
buvo miręs, galvą perskėlęs, su šaukštu smegėnis išėmė. Jau nuo pačios tvaikos galėjo suprasti, 
jog tasai žmogus nuog prigėrimo buvo numiręs; bet dar aiškesni regėjo, kad ugnį arti prinešė: 
jo tie smegėnys taipo pat degė kaipo pati arielka“. Girtuokliavimas griaunąs ir visuomenės dorą. 
„Nau-Jorko mieste buvo kalinėj laikomi 690 vaikai už vagystę; iš anų buvo 400 tokių tėvų vaikai, 
kurie buvo girtavimui atsidavę.“ „Amerikonims buvo didis nuopuolis iš visų pusių nuog arielkos 
gėrimo, dėl to tad protingiems ir dievobaimingiems vyrams širdis gėlė. 1813-tuose metuose pir- 
miausiai susirinko anie ing Bostono miestą ir sutarė, kaip tą nelaimę galėtų atitolinti. [-..] Po to 
dar susirinko antrą kartą 1826 ing Bostono miestą ir įstatė Nusiturėjimo draugystę“ Netrukus 
tokios nusiturėjimo (blaivybės) draugijos ėmė steigtis „Vokietijos ir Žuvėdų žemėj“, „taipgi Angli- 
joj, Škocijoj ir Irlandijoj“. Ir savo skaitytojus Mieleška nuoširdžiai ragino: „Dėl ro gi datirkite ir 
tas žinias apie nusiturėjimo draugystę, o kurios yra geros, tų ir turėkitės ir gyvendami parodykite, 
kad jūs esate ne tiktai girdėtojais, bet ir išpildytojais.“ 

Tokių „išpildytojų“ ėmė rastis ir Lietuvoje dar prieš plačiąją Valančiaus blaivybės akciją. Va- 
lančius savo užrašuose nurodė, kad jau 1856 m. kunigai įvedę blaivybės broliją Užnemunėje. Tai 
pastebėjęs Jurbarko klebonas Mikalojus Kervelis įvedęs blaivybę savo parapijoje, o netrukus tai 
padaryta gretimose Skirsnemunės ir Gaurės parapijose. Pakeliui iš Kauno, kur buvo nuvažiavęs 
caro Aleksandro II sutikti, sustojęs Jurbarke ir Skirsnemunėje, Valančius dėkojo susirinkusiems 
žmonėms už blaivybę, o tų pačių metų vėlyvą rudenį (XI 11) savo rašte vyskupijos kunigams 
džiaugėsi ir vylėsi: „Su dideliu džiaugsmu atsižinojau, jog daugelyje parapijų žmonės apsiėmė 
visiškai neragauti degtinės. Pripažindamas tai Dievo malonei ir dvasiškijos uolumui, turiu vilties, 
jog visoje mano vyskupijoje avelės eis paskui duotą pavyzdį ir suteiks tuo pasigėrėjimą man ir 
džiaugsmą visam dangui.“ !* Tais pačiais metais Valančius parašė knygelę Apej brostvas [= brolijas) 
blaivystės arba nusiturėjimo, kurią 40 000 egz. tiražu išspausdino Vilniuje pas Adomą Zavadzkį, 
tik valdžia neleidusi pardavinėti.!3 

Taigi Valančius nebuvo blaivybės pradininkas, bet labai sėkmingas tos idėjos vykdytojas ir 
jo vardas nebeatskiriamai susijo su blaivybės sąjūdžiu Lietuvoje. Jo akcija kėlė susidomėjimą ir 
kitose vyskupijose, net ir pačioje Rusijoje. „Tik, - kaip taikliai pastebi Vaclovas Biržiška, - nei 
tose vyskupijose, nei Rusijoje neturėta savų Valančių“! 

Labai rūpindamasis liaudies švietimu, Valančius „sukūrė plačiausią parapinių mokyklų tinklą, 
kuris ligi to laiko, kai rusų administracija jį likvidavo, apėmė daugumą vyskupijos vaikų ir sudarė 
paties Valančiaus visai savarankiškai valdomą “švietimo ministeriją'“.I5 

Rūpinosi ir lietuviška liaudies raštija, tiek pats gausiai rašydamas, tiek kitus ragindamas. Ku- 
niguose vyravo įsitikinimas (ir pagrįstas), kad savo vyskupui geriausiai galima buvo įsiteikti, pa- 
rašius lietuvišką knygelę. Tų Valančiaus pastangų rezultatai netruko pasireikšti. Vaclovas Biržiška 
teigė, kad „per 14 metų, praėjusių nuo Valančiaus vyskupavimo ligi lietuvių spaudos uždraudimo, 
lietuviškosios katalikų religinės literatūros srityje buvo padaryta ne mažiau, kaip per praėjusius 


12 A. Alekna, Žemaičių vyskupas Motiejus Valančius, Kaunas, 1923, p. 85-86. 

5 Valančius, Pastabos pačiam sau, [išvertė ir išleido) J. Tumas, Kaunas, 1929, p. 126. 
* Vysk. Motiejaus Valančiaus biografijos bruožai, p. 55. 

5 V, Biržiška, Aleksandrynas, t. III, Chicago, 1965, p. 88. 

300 metų nuo pirmųjų lietuviškų knygų pasirodymo Didžiojoje Lietuvoje. Šiame balanse labai 
žymi vieta priklausė paties Valančiaus parašytoms knygoms ir knygutėms.“!6 

Tų knygelių reikšmę didino ir tai, kad jos buvo leidžiamos stambiais tiražais. Šrai Valančius 
rašė Vilniaus spaustuvininkui Adomui Zavadzkiui (1852 XI 30) dėl vienos savo knygutės: „Kaip 
nors turite D[auggalis] Pone pasirūpinti popieriaus ir išspausdinti ne mažiau, kaip 15,000, nes 
neabejotina, kad žmonės išgraibstys.“" Kitos Valančiaus knygutės, Žyvato Jėzaus Kristaus (1853), 
buvo išspausdinta net 45 000 egz. Valančiui labai rūpėjo, kad žmonės kuo daugiau skaitytų. Rašė 
(1954 V 22) Zavadzkiui: „Baigiau “Žyvatus šventųjų: [...] Atiduosiu D. Ponui be jokio atlyginimo. 
[...] Maža kaina rūpinuosi todėl, kad raštas plačiau paplistų.“!3 

Ir taip Valančiaus bei jo gausių talkininkų knygelės plačiai sklido kaime ir mokė žmones skai- 
tyti. Artimas Valančiaus bendradarbis prel. Jeronimas Račkauskis Valančiaus nekrologe!? rašė: 


Kaip antstebuklingo pamojimo, visa vyskupija pradėjo mokytis; galėjai matyti, kaip suaugę žmonės, mergaitės 
ir vaikinai, rodžiai imas už elementoriaus; kaip per kiaurą dieną dirbę, o labiausiai nedėliomis ir šventomis 
dienomis kits nuo kito mokinos skaityti. Pažadintam žmonių uolumui ir apsišvietimo norui darbštus vysku- 
pas stengės į pašalpą ateiti, be paliaubos išdavinėdamas maldaknyges, religiškas ir šiaip jau pamokinančias 
knygutes; patsai rašė ir kitus ragino, o visoje Lietuvoje žinoma Zavadzkio firma stengės sąžiniškai išpildyti 
Žemaičių vyskupo norus. Todėl trumpame laike atsirado didi daugybė knygų, žmonės skairyti pramoko; 
pagaliau pradėjo už nešlovę skaityti, kad jaunas žmogus to nemokėtų. [-..] Tikrai todėl galime pasakyti, jog 
vyskupas Valančius išmokė žemaičius skaityti ir iš knygų melstis. 


Račkauskis pirmasis pavartojo tą vėliau dažno kartotą posakį, kad Valančius išmokęs žmones 
skaityti. 

Labai pasunkėjo Valančiui darbas sukilimo laikais, kada jis pateko tarp kūjo ir priekalo. Ži- 
noma, jis negalėjo ir nenorėjo eiti su rusų valdžia, spaudusia tiek Bažnyčią, tiek ir visą kraštą. 
Antra vertus, jis netikėjo sukilimo sėkme ir negalėjo jam pritarti. Ir didžioji liaudies dalis skep- 
tiškai žiūrėjo į sukilimą, kuris jai atrodė esąs visų pirma bajorijos reikalas. Tas liaudies nuotaikas 
pagavo Valančius viename Antano Tretininko apsakymėlyje: „=. atėjo prie Mateušo lenkai ir iš- 
vedė Poviliuką nenorintį į mišką. Tėvai atsispirdami nenorėjo leisti, bet nieko negalėjo padaryti. 
Žadėjo tėvą pakarti, ir turėjo išleisti. Išvedę davė ginklus ir padarė žalnierium.“ 

Taip pat ir Palangos Juzė į sukilimą žiūrėjo kaip į svetimą lenkų bei maskolių reikalą ir rūpes- 
tingai stengėsi, kad nebūtų ton bėdon įmaišytas: 


Kas dieną galėjom girdėti čia lenkus susimušus su maskoliais, čia sugavus, į kalinį išvežus, čia kurį pakorus. 
Vis tai girdinc, šiurpulys ėmė, baugu buvo ir klausytis. Aš, nuėjęs į Karalių ūlyčią (= kaimą] pas Joną Karalių, 
ilgai tylomis siuvau. Ir į bažnyčią, gicdi, nuogastavom beeiti, kad sukilusieji į vargus neįtrauktų. Naujiems 
žalnieriams pradėjus Karalių ūlyčioj jautotis [= teirautis], aš šmakšt ištvylinau į Šeduvos parakviją. 


Valančiaus santykiai su bajorija jau ir anksčiau nebuvo be tam tikros trinties. Dažnas, savo 
bajoriškąją kilmę aukštai vertinęs, su nepasitikėjimu ar net iš dalies su panieka žiūrėjo į valstiečio 
sūnų, atsisėdusį vyskupo sostan, kuriame ligi tol buvo tik kilmingieji bajorai, net kunigaikščiai. 
Iš Valančiaus biografijos žinomas toks atsitikimėlis. Alkoholikas kun. Stanislovas Vaidila, ne 
kartą baustas, betgi taip pat ne kartą dailiai perrašinėjęs Valančiaus rankraščius, sykį vijęsis 


6 Ten par. 

" A. Tyla, „Motiejaus Valančiaus laiškai Adomui Zavadzkiui“, Literatūra, t. XI(1), 1969, p. 95. 
* Ten pat, p. 101. 

* Jo lietuviškas vertimas išsp. Tėvynės sarge, 1901, nr. 2/3, p. 5-19. 

bevažiuojantį Valančių ir šaukęs, kad sustotų: tada atidaręs karietos dureles ir pasakęs, kad norėjęs 
tik pažiūrėti, kaip čia mužiko sūnus važiuojąs karieta.?? . 

Anam laikui būdinga bajoriška panieka mužikų luomui pasireikšdavo betgi ne tik tokia stor- 
žieviška išdaiga. Aleksandras Dambrauskas-Adomas Jakštas viename straipsnyje minėjo, kad 
Valančius buvęs apšauktas chlopomanu (lenk. chžop - valstietis), apskųstas popiežiui ir gavęs 
du kartu Romoje aiškintis.2! Dar pikčiau pagrasino 1863 m. sukilėliai, nesusilaukę iš vyskupo 
norėto pritarimo. Per vienus iškilmingus pietus Valančiui buvo įteiktas eiliuotas laiškas maždaug 
tokio turinio: Mielas Motiejukai (Macku drogi), nešdinkis Maskvon ir ten apsivilk popo rūbais, 
nes čia tave pakars.?2 

Daug didesnės bausmių ir net ištrėmimo grėsmės sulaukė Valančius iš rusų valdžios. Jis pats 
savo užrašuose mini, kad 1863 m. rudenį Vilniuje prisiklausęs visokių grasinimų: „žadėjo man 
Kamčatką ir kartuves“.23 Kad tai nebuvo tik šiaip jau pagąsdinimas, parodė toks vėlesnis atsi- 
tikimas su Seinų vysk. Konstantinu Lubienskiu, kuris žavėjosi politine Valančiaus linija ir net 
buvo su juo slaptai susitikęs pasitarti Panemunėje. 1869 m. Lubienskis buvo suimtas, ištremtas 
Rusijon, o pakeliui mirė; plačiai tada kalbėta, kad buvo nunuodytas jį tremtin lydėjusio žandarų 
pulkininko Kušelevskio. 

Ištrėmimo pavojų nuolat juto ir Valančius. Petras Leonas papasakojo tokį epizodą, girdėtą iš 
savo vyresnio brolio kun. Silvestro, kuris 1869 m. su kitais Seinų seminariją baigusiais klierikais 
buvo nusiųstas Kaunan, kad Valančius juos įšventintų į kunigus, nes Seinuose tuo metu nebuvo 
vyskupo. 


Po įšventinimo jauni kunigai nuėjo vyskupo buran padėkoti ir atsisveikinti. Trumpame pasikalbėjime vysku- 
pas Valančius stiprino juos kovai už tikėjimą su rusų valdžios persekiojimais, drąsino nepaisyti asmeniškų 
nesmagunų, pasakęs, kad jo čemodanėlis esąs visuomet parengtas kelionei.2* 


Nebuvo Valančius valdžios malonių besirikįs lankstaus nugarkaulio karjeristas; nebuvo ir tik dėl 
savo kailio drebąs bailys, išsigandęs valdžios persekiojimų ar net ištrėmimo. Betgi kokia nauda 
būtų vyskupijai iš to, jei valdžia būtų jį pašalinusi ir, ko gero, jo vieton vyskupijos administrato- 
rium būtų įkišusi kokį savo pataikūną, koks, pvz., seniau buvo kun. Jonas Gintila, kuris, anot 
Valančiaus, „tapo tikras valdžios pakalikas; dėl to 1830 m. gavo Šv. Vladimiro [ordiną] 4 klasės. 
[Vėliau už kitą] savo pasišventimą gavo Šv. Onos 2 klasės ordiną. [...] Bet juo kilo aukštyn valdžios 
akyse ir bažnyčios laipsniuose, juo niekino jį visa katalikiškoji draugė ir matė jį pavojingą asmenį 
esant"“, o rusų valdžiai reikalaujant, kad Gintila būtų paskirtas vyskupu, popiežius užrašęs rezo- 
liuciją: „GintyHo nunguam episcopus“ (Gintila niekada nebus vyskupu).23 

Valančiui rūpėjo ne jo paties gerovė, o vyskupijos, kuriai jis ir stengėsi padėti kiek galėdamas 
anais sunkiais laikais. Štai savo užrašuose suminėjęs 106 po sukilimo persekiotus kunigus, prie 
Kelmės klebono Norberto Giedraičio pavardės pridėjo tokią pastabą: „už dalyvavimą sukilime 
sėdėjo kalėjime, paliuosavo jį generolas Muravjovas, vyskupui prašant, nes buvo tai tuo laiku, 
kada jį laikė geru“.?8 Vėl kitoje užrašų vietoje priminė, kad Kauno gubernatorius, Vilniaus gene- 


(T 
t 


J. Šaulys, „Kun. Stanislovas Vaidila“, Mūsų senovė, nr. 4/5, 1922, p. 626, 

2 Užgesę žiburiai, Kaunas, 1930, p. 211. 

2 Lenkiškas eilėraštuko originalas paskelbtas Tumo prie jo išverstų ir išleistų Valančiaus Pastabų, p. 145-146. 
2 Valančius, Pastabos pačiam sau, p. 58. 

*4 Lietuva, 1925 VI 2, nr. 120. 

2 Valančius, Pastabos pačiam sau, p. 53-54. 

26 Ten pat, p. 64. 


508 


ralgubernatoriaus Muravjovo sūnus, 1863-iųjų liepos mėn. tėvo pavedimu atsilankęs Varniuose, 
„pareikalavo iš manęs rašto, šaukiančio žmones, kad padėtų ginklus ir pasiduotų rusų valdžiai. 
Sutikau ir daviau tiek, kiek jau buvo davęs gubernijos bajorų vadas (marčelga) Daugirdas ir visi 
apskričių vadai (marčelgos). Dėl to provincijoje kaltino mane nepatriotiškumu. Tuo laiku tačiau 
kitaip pasielgti negalėjau.“?7 

Valančiui teko diplomatiškai laviruoti, atseit būti „daugiaveidžiu“, kad kiek galėdamas gelbėtų 
Bažnyčios ir viso krašto reikalus. Kadangi atvira kova buvo neįmanoma, Valančius nepabijojo 
Prūsuose slaptai išspausdinti kelias brošiūras, smarkiai nukreiptas prieš rusų valdžią ir jos poli- 
tiką Lietuvoje. Jos buvo platinamos Lietuvoje, ir dėl jų iškilo pirmoji didelė draudžiamosios 
lietuvių spaudos byla. Daugelis platintojų buvo skaudžiai nubausti. Buvo stipriai įtariamas ir pats 
Valančius, pas kurį net ir krata padaryta. Tomis plačiai liaudyje pasklidusiomis brošiūromis Va- 
lančius davė tikrą politinę programą santykių su rusų valdžia: vengti rusų ir su jais nesibičiuliauti, 
neimti rusiškomis raidėmis spausdintų knygų ir jas tiesiog deginti, mokyti vaikus iš senų loty- 
niškomis raidėmis spausdintų knygų, neleisti vaikų į rusiškas mokyklas. Parašytos valančiškai 
ryškiu ir įtaigiu stilium, tos knygelės smarkiai veikė skaitytojus, stiprindamos nuotaikas ne tik 
prieš rusų valdžią, bet ir apskritai prieš rusišką dvasią. 

Paklausė žmonės savo gerbiamo ir mylimo vyskupo, kuris 1869 m. Tilžėje išspausdintoje kny- 
gelėje Katalikų Bažnyčios vargai Lietuvoj ir Žemaičiuose juos mokė: 


Lieruvos ir Žemaičių žmonės Lenkų valdžioje parbuvo į tris šimtus merų, tačiau lenkiškai neišmoko, nes mylėjo 
savo kalbą, kuri yra graži. Šioje gadynėje maskoliai išsimanė per nevalią mokinti jų vaikus maskoliškai, 
o tai dėl to, idant galėrų Lietuvos žemę vadinti Rossija, arba Maskolija, paskui maskolines knygas jiems 
duoti, įsakyti, kad bažnyčiose maskoliškai melstųsi ir galop perversti į maskolių tikėjimą. Todėl, katalikai, 
nesiskubinkite išmokti maskoliškai; klausiantiems maskoliškai, arsakykite: nesuprantu. Juk jei kurs iš jūsų nu- 
važiuotų į Maskoliją, negalėtų reikalauti, idant maskoliai ten lieruviškai atsakytų, bec reikėtų ten maskoliškai 
šnekėti. Dabar maskoliai, atėję į Lietuvos žemę, į svetimą krašrą, kaip gal reikalauti, kad dėl jų tos šalies 
žmonės mokytųsi maskoliškai? Tegul patys išsimoko lietuviškai, tuokart galės ūturuoti su lietuviais.** 


Skundės vienas rusas mokytojas: „Ne kartą greičiau krauju atsikrenkši, kol įkalsi rusišką žodį 
žemaičio galvon.“?? 

"Tas rusifikacines anų laikų valdžios mokyklų tendencijas ir lietuvių pasipriešinimą, netgi tų 
mokyklų boikotavimą, ryškiai nušvietė Stasys Matulaitis savo veikale 1863 metai Lietuvoje, kurį 
1933 m. Minske išleido „Baltarusijos Mokslų Akademija. Lietuvių sektorius“. Pareikiame ilgėlesnę 
ištrauką iš tos labai retos knygos: 


Petersenas, komandiruoras Kauno gubernijon dvarų ūkio tyrinėti 1859 m., taipogi pabrėžia, kalbėdamas 
apie Rokiškio dvaro valstiečius, kad jie „moko savo vaikus namie ar Rokiškio mokykloj“. Kauno gub. ap- 
rašymo [Pamiatnaja knižka Kovenskoj guberniji za 1864 g.) sustatytojas, asmeniškai apvažiavęs X revizijos 
laiku, rašo, kad valstiečiai noriau leidžia vaikus ne į valdžios, bet į parapijų mokyklas, kur nereikia mokėti 
mokytojui ir apskrirai, anot jo, kad „moko geriau ir veltui“. Ber juodu kaipo valdžios atstovai nepažymi dar 
vieną priežastį, kad valstiečiai vengia tų mokyklų dar ir dėl to, kad ten juos mokino rusų kalboje, kas jiems 
visiškai nebuvo reikalinga. Aišku, kad jie verčiau atiduodavo vaikus į bažnytines mokyklas, kur mokino 
lietuviškai, arba samdėsi „daraktorių“ ir mokino vaikus namie. [...] žymus bažnytinių mokyklų augimas yra 
apsireiškimas reakcijos prieš priverstiną brukimą rusų kalbos į mokyklas. [...] Caro valdžia liudijo į liaudies 


27 Ten pat, p. 58. 
2 M. Valančius, Maskoliams katalikus persekiojant, surinko ir išleido J. Tumas, Kaunas, 1929, p. 82-83. 
3 I.I. Kornilov, Russkoje dielo v Sievero-Zapadnon: kraje, 1901, p. 217. 

mokyklų steigimą ir jų rusais mokytojais apsodinimą ne tiek kaipo į apšvietos platinimo, kiek rusifikacijos 
įrankį. Širai arvirai pasireiškė Vilniaus mokslo apskrities globėjo (popečirelia) rašte švietimo ministeriui 
(1861 m. 2.V/IX), kuriame šis išdėsto, kas reikia tam reikalui daryt: „Kad pagelbėti sustiprinti rusiškąjį 
elementą šiame krašte, reikia esą į atidaromas parapijų mokyklas skirti mokytojus iš velikorusų [didžia- 
rusių] gubernijų. Dabartinius gi mokytojus čiabuvius reikalinga būtų palengva, pasiliuosuojant vakansijoms, 
pakeisti rusais“. [...] Kad užkirtus kelią privačioms, o ypačiai bažnytinėms mokykloms, valdžia griebėsi 
slopinimo priemonių. Tų pačių 1862 m. pabaigoj Vilniaus generalgubernatorius išleido cirkuliarą gubernato- 
riams, kuriame įsako: 1) paliepti |...] visas mokyklas, lig šiol atidarytas be švietimo vyresnybės leidimo, jeigu 
tokios bus surastos, tučtuojau uždaryti [...] 2) neleisti atidaryti paviete jokių mokyklų be švietimo vyresnybės 
leidimo. Šito įsakymo vykinimas negalėjo nesukelti nepasirenkinimo valstiečiuose. (p. 171-172) 


Beje, už tą savo veikalą Stasys Matulaitis, kuris 1917 m. buvo priimtas komunistų partijon, 
gavo istorijos mokslų daktaro laipsnį ir buvo išrinktas Gudų mokslo akademijos tikruoju nariu. 
Gimęs 1866 m. (taigi Valančiui dar tebegyvenant) ir vertęsis Lietuvoje gydytojo praktika, o taip 
pat uoliai bendradarbiavęs Varpe (kurį laiką net jį redagavęs), gerai pažino XIX a. pabaigos Lietu- 
vos politinio ir visuomeninio gyvenimo sąlygas, tad anksčiau cituotieji jo žodžiai apie mokyklas 
yra ne tik istorinio tyrinėjimo išvados, bet didele dalimi kaip ir liudytojo parodymas. 

Galime pateikti ir kito anų laikų žmogaus, kun. Aleksandro Burbos (1854-1898), liudijimą: 


Alviena tauta pasaulėje turi savo mokslaines [...] ir Lietuva jas turėjo, ber maskolius jas visas panaikino, - 
o į jų vietą užvedė savo maskoliškas dėl sumaskolinimo ir supravoslavinimo mūsų tautos. Šiandien be- 


toje mokslainėje keletą metrų, bet nieko negalėjau išmokti, nesuprasdamas maskoliškos kalbos, pakol! tėvas 
nepasamdė dėl manęs mokytą lietuvį. Todėl ir ne dyvai, kad šiandien tos mokslainės yra jau pustuščios, 
nesą tėvai, aiškiai suprasdami nenaudingumą tų mokslainių, kada yra prispiriami į tą mokslainę leisti savo 
vaikus, tai užmoka učiteliui [mokytojui] ant metų rublį ir daugiau, idant vaikai būtų liuosi nuo kankinimo 
su maskoliška kalba.3? 


Valančiaus politinės brošiūros bus paveikusios tokį žmonių nusistatymą prieš rusiškąsias mo- 
kyklas. 

Baigdami kad ir probėgomis padarytą Valančiaus veiklos apžvalgą pakartosime Vaclovo Bir- 
žiškos žodžius, kad Valančius uždėjo savo antspaudą visam ano meto mūsų gyvenimui. 


Visuomenininko ir rašytojo dalia 


Metai bėga nesustabdomai, nesugrąžinamai. Drauge nesulaikomai kinta gyvenimo sąly- 
gos, iškyla nauji reikalai, ateina nauji žmonės su kitomis pažiūromis, idėjomis, tikslais, su skir- 
tingais veiklos būdais. Vyresniesiems nelengva susitaikyti su ta nepaliaujama kaita laiko tėkmėje. 
Jiems ne kartą pasirodo, kad jie yra nepakankamai įvertinti, nesuprasti, net nebereikalingi. 
Kadaise nuogąstavo Maironis: 


Jei po amžių kada skaudūs pančiai nukris 
Ir vaikams užtekės nusiblaivęs dangus, 
Mūsų kovos ir kančios, be ryto naktis 

Ar jiems besuprantamos bus? 


30 „Maskolių barbarybės. Sutrauka kun. Burbos kalbų, laikytų Baltimorėje 5 d., Philadelphijoje 7 d. gegužio“, 
Varpas, 1891, nr. 7, p. 111; imta iš Vienybės lietuvninkų. 


510 


Žinoma, suprasti tai ir vėliau gal nėra labai sunku, betgi daug kas iš to, kas pirma buvo bran- 
gu, kas jaudino, žavėjo ar net erzino ir skatino kovon, ilgainiui darosi nebeaktualu. Drauge ne- 
beįdomu, netgi svetima. Užmarštis ima pamažu dengti praeitį. Drauge pamirštami ir žmonės, 
aktyviai veikę, kovoję, net vadovavę visuomenei. Tiesa, patys žymieji vardai išlieka. Jie ir toliau 
pagarbiai minimi, apie juos rašoma, mokiniams jie pavyzdžiais nurodinėjami, jų portretai ka- 
binami mokyklose ir įstaigose, jų biustai statomi miestų aikštėse, jų vardais pavadinamos gatvės 
ar draugijos; kartkartėmis surengiami iškilmingi ar ir ne tokie iškilmingi jų sukakčių minėjimai, 
susikaupus ar net ir ne be tam tikro nuobodulio išklausomi paskaitininkų giriamieji žodžiai, - ir 
vėl grįžtama prie šios dienos reikalų ir rūpesčių, o praeities žymenybės ramiai paliekamos istorijai 
ir istorikams. Tokia jau yra neišvengiama visuomenininko dalia. 

Kitaip esti su rašytojais. Žinoma, daugelis antraeilių rašytojų pamirštami ir nebent bibliografų 
bėra minimi. Betgi stambieji autoriai ir apskritai kūrėjai išlieka. Pasakė kartą Levas Tolstojus 
dailininkui Leonidui Pasternakui: „Viskas pasaulyje praeis: valstybės dings ir sostai, ir milijonų 
kapitalai. Ir ne tik mūsų kaulai, bet ir mūsų anūkų ir proanūkių kaulai žemėje bus jau seniai su- 
trūniję. Tačiau jei mūsų kūriniuose yra nors vienintelis tikrojo meno grūdelis, tai jis liks gyventi 
per amžius amžinuosius.“ 

Tą pačią mintį, tik ne tokiais skambiais žodžiais, yra išreiškęs ir mūsų Jonas Basanavičius, 
1907 m. minėdamas Antaną Baranauską: „Vyskupo Baranausko vardas, kaipo toksai, jau ir da- 
bar užmirštin eina ir po tūlam laikui liks tik Seinų vyskupystės istorijoje ir (dulkių padengtas) 
archyve. Kaipo “Anykščių šilelio? autorius Ant. Baronas liks lietuvių literatūroje, iki ta literatūra 
bus literatūra vadinta ir iki Lietuvoje neperstos skambėję mūsų kalbos balsai.*?! 

Jei reiktų kuo trumpiausiai apibūdinti Valančių, bent aš pasakyčiau: Valančius - Palangos Juzės 
autorius. Tasai linksmas, žvalus, tikrai gūvus (kaip sakytų pats Valančius) ką nors papasakoti ne 
mažiau dailiai, kaip ir žemaitišką striupkę pasiūti, sugebąs Palangos siuvėjėlis iškopė iš Valančiaus 
knygelės puslapių ir apsigyveno mūsuose, panašiai kaip Donelaičio viežlybieji Krizas su Priėkum, 
Krėvės niaurusis Šarūnas su gyvastinguoju kerdžium Lapinu, šaunusis Pietario riteris Algimantas, 
nelaimingoji Juozapota iš Biliūno „Liūdnos pasakos“, svajingoji Šatrijos Raganos „senojo dvaro“ 
mamatė, gausūs Vaižganto kaimo žmonių „deimančiukai“, vargingo gyvenimo ir žmonių tam- 
sumo palaužta Žemaitės darbščioji Katrė (iš „Marčios“), neryžtingas, bet psichologiškai didžiai 
komplikuotas Mykolaičio-Putino Vasaris ir dar daugelis kitų, kurie tvirtai įsikūrė mūsų knygos 
mylėtojų dvasioje ir daro jų pačių mintis, jausmus, išgyvenimus turtingesnius. 


Motiejus ir Simanas 


Nedaug stambių vardų turi mūsų senoji literatūra. Ir stovi jie kažkaip vieniši, lyg kokie pi- 
liakalniai mūsų krašto plačiose lygumose. Toks yra Donelaitis, aukšrai iškilęs virš įvairių šimelpenigių 
ar milkų ir juos nustelbęs. Toks yra ir Baranauskas, lyg ištekinė Anykščių pušelė, išsišovusi savo 
žaliuojančia viršūne virš skurdžių medelių ir pažemiais išsikerojusių krūmų. Taip pat ir Strazdas 
kažkaip nepritampa prie gausokų jo meto žemaičių literatų. Betgi vos ištarus Valančiaus vardą, tuoj 
pat mintin ateina Simanas Daukantas. Jie mūsų raštijoje lyg kokie dvyniai. Tačiau tai ne vadinamieji 
identiški dvyniai, dėl savo panašumo sunkiai atskiriami. Ne. Tai daugeliu atžvilgiu itin skirtingos 
asmenybės, ir jų lyginamoji charakteristika meta ryškios šviesos pluoštą ant abiejų. 


x Gabija, 1907, p. 3. 

Neturime žinių, ar Valančius buvo susitikęs su Daukantu dar Vilniuje, kur atvyko studijuoti 
1824 m. rudenį, kai Daukantas dar ten tebebuvo. Suartėjo juodu jau tik Petrapilyje, kai čia 1842 m. 
buvo perkelta Vilniaus dvasinė akademija, kurioje Valančius profesoriavo. Daukantas Petrapilyje 
valdininkavo jau nuo 1835 m., o po poros metų pasistengė gauti vietelę senato (aukščiausio val- 
stybės teismo ir priežiūros organo) archyve prie ten sukrautos Lietuvos Metrikos, kad čia galėtų 
prieiti prie svarbių istorinių dokumentų, nes Lietuvos istoriją buvo dar nuo studentavimo Vilniuje 
laikų pamėgęs ir jau 1822 m. rašė savo pirmąjį istorijos veikalą - Darbus senovės lietuvių. 

Petrapilyje Valančius rado nedidelį būrelį lietuvių, nenutraukusių ryšio su savo gimtuoju kraš- 
tu, besidominčių jo istorija ir kalba. Be Daukanto, tam rateliui priklausė kun. Jonas Krizostomas 
Gintila, Antanas Gabonskis, Antanas Lendzevičius ir turbūt dar kiti, kurie kartkartėmis pas 
vieną ar kirą susitikinėdavo. Rašydamas Gintilai, kuris buvo caro paskirtas Žemaičių vyskupijos 
administratorium (nors popiežiaus ir nepatvirtintas) ir 1844 m. rudenį išvažiavo iš Petrapilio, 
guodėsi 1845 V 6 Gabonskis, kad Gintilos išvykimas ne vieną nuliūdinęs: „nebeturime kur 
susitikti“.?? Panašiai skundėsi ir Daukantas, 1845 V 27 lenkiškame laiške Gintilai įmaišydamas 
ir lietuviškus sakinius (jų rašybos čia netaisome): 


„. viskas apmirė, niekas taip giliai šito nejaučia, kaip aš ir ponas Antanas (t.y. Gabonskis]. Nebeturime pas 
ką susirinkti ir paviešėti, pasitabokawusiu ir Tamistas swekata paminavoiusiu eitnu numyt cile. Palikome 
vieni du, Lendzevičius vedė ir tuo pačiu išstojo iš mūsų draugijos, o blogiausia, kad pasenome, nežinia, ar 
parneszma sawa kujbynas [kuibinos — tam tikras apavas, naginės] į Žiamajtius.*? 


Bendravimas su tuo petrapiliečių būreliu neabejotinai stiprino Valančiaus lietuvišką nusitei- 
kimą. Tokiam Gintilai lietuviškieji dalykai jau iš seniau nebuvo svetimi. Antai jis susirašinėjo su 
Kretingos vienuoliu Ambraziejum Pabrėža (žinomuoju mūsų botaniku), kurio laiškuose buvo 
nuolat primaišoma lietuviškų žodžių, o net ir ištisos pastraipos buvo lietuviškai rašytos. Pvz., 
1835 III 20 laiške taip užsiminė apie Daukantą (citatoje komplikuotoji Pabrėžos rašyba suda- 
bartinama): 


Ukiniks Daukants reišbočij, kad negalėjau visiems jo geiduliams užgana padaryti [.-.]. Tuos išrašus, prijung- 
tus prie siuntinamųjų Įsiunčiamųjų] kningų, teiksis Šviesiausias Jomilesta ataduoti bastam (?] ūkininkui 
Perersburgo Daukantui. Tesuleid man rą kaltybę, jog taip jį vadinu, nes pats jis norįs vadinams, ir kitaip jį 
praminant, reiktų pasiduoti ant lojonės.** 


Gerai žinomas buvo Pabrėžai ir Valančius. Gintilai, ketinusiam naujai išleisti vysk. Juozo Ar- 
nulfo Giedraičio Naujojo Testamento vertimą, Pabrėža 1838 X 9 laiške vertimo taisytoju siūlė 
Kražių gimnazijos kapelioną Valančių, už kurį tam reikalui gabesnio nematęs jam žinomų kunigų 
tarpe; be to, jis esąs žemaitis; ne toks, kurį vadiname gudu ar prūsoku.33 

Kiek vėliau Pabrėža nusiuntė Valančiui savo parašytą veikaliuką Mokslas, rodąs ko reik, norint 
geru smerčiu numirti ir labai dėkojo (1845 X 3) už sutikimą peržiūrėti ir pataisyti. Mat Valančius 
ne tik pats geriau už jį sugebąs; be to, „turįs aplink save būrį žemaičių kunigų, kurie prigimtame 
dialekte, menu, turi būti žymiai išsitobulinę. [...] Kitaip šitas dialektas nepasieks prigulinčios 
tobulybės, ko tai visi seniai jau trokštam.“?* 


[ 
“o 


V. Merkys, Simonas Daukantas, Vilnius, 1972, p. 132. 

3 Ten pat. 

Mūsų senovė, t. I, 1938, nr. 3, p. 496-497, 

5 Mūsų senovė, t. II, 1939, nr. 4, p. 662. 

36 J. Tumo vertimas iš lenkų kalbos, paskelbtas Žizyčioje, 1902, nr. 2, p. 73-74. 

1845 XI 30 kun. Gintila pavedė Valančiui, tada jau Varnių seminarijos rektoriui, kreiptis į 
Petrapilio dvasinės akademijos rektorių Igną Eolovinškiji išsiuntinėjusį seminarijose dėstytinų 
dalykų programą, kad jis padarytų programoje pakeitimą, būtent, kad Žemaičių seminarijos 
klierikai pamokslus savo koplyčioje ir valgykloje rašytų ir skaitytų ne lenkiškai, bet lietu- 
viškai, kadangi tai yra vyskupijos gyventojų kalba. Holovinskis pažadėjo atsiųsti atitinkamą 
pataisymą.37 

Artimiausiai Petrapilyje Valančius, kaip atrodo, suėjo su Daukantu. Rašė Gintilai (1845 I 21): 
„Užmezgiau ryšius su pon. Simanu, darbuojamės junctis viribus žemaičių literatūroje, o gal ką nors 
ir nuveiksime.“** Kaip iš Daukanto 1846 IV 5 laiško užuominos matyti, Valančius apsilankydavo 
pas Daukantą. 

Valančius jau ir prieš atsikeldamas Petrapilin buvo domėjęsis istorija. Kapelionaudamas ir 
mokytojaudamas Kražių gimnazijoje (1834-1840), jis rašė tos mokyklos istoriją. Gimnazijos di- 
rektorius Bernhofas 1840 m. raporte pranešė: „Kražių gimnazijos užrašus vesti buvo įpareigotas 
buvęs tikybos mokytojas kun. Valančius [tekste, aišku, Volončevskis], kuris ir paruošė juos ligi 
1833 m. Bet kadangi M. Valančiaus darbas kai kuriais atžvilgiais neparenkinamas, jame yra pa- 
keistų faktų, net šališkų bei netinkamų samprotavimų, tai gimnazijos direktorius ketina pats 
trumpais bruožais jos istoriją pavaizduoti“? Kas ten buvo „šališka“ ir „netinkama“, direktoriaus 
nepaaiškinta. Matyt, buvo netinkama valdžiai, nes tos istorijos rašymas, kaip nurodyta 1842 m. 
mokyklos pranešime, buvo pavestas statistikos mokytojui Popovui, rusui. 

Valančiaus darbavimasis istorijos srityje buvo žinomas ir Liudui Jucevičiui, kuris savo Bio- 
grafinėse ir literatūrinėse žiniose apie mokytus žemaičius šitaip rašė apie Valančių: 


... šiuo metu adjunktas Romos katalikų Dvasinėje Vilniaus Akademijoje. Jau sukaupė daugybę medžiagos 
Žemaičių bažnyčios istorijos klausimais - labai įdomios, ligi šiol arba mažai kam arba visai niekam neži- 
nomos. Reikia tad iš visos širdies palinkėti, kad ją kuo greičiausiai parodytų visuomenei. Jo rankraščiais, 
kuriuos maloniai teikėsi mums duoti peržiūrėti, pasinaudojome, papildydami keliomis detalėmis religinių 
rašytojų biografijas.*? 


Valančiaus domėjimasis istorija turėjo labai sustiprėti Petrapilyje, susitikus čia su istorijos en- 
tuziastu Daukantu, kurį Valančius savo pastabose (Tumo išverstose) taip apibūdino: „Nuo pat 
mažens ir ligi senatvės p. Daukantas ypatingai karštai linko prie žemaitiškos kalbos. Visi mokslai, 
visokeriopos knygos, jei nerašė apie Žemaičius, jo akyse neturėjo jokios vertybės. Priešingai, bet 
koks tepliojimas apie Lietuvą, ypatingai žemaitiškai, į entuziazmą jį iškeldavo.“ 

Kad ir kiek pašaipiai (beje, tai Valančiaus stilius) apibūdintas čia Daukantas, bet tai nereiškia, 
kad Valančius (kad ir su tam tikrais rezervais dėl skirtingo požiūrio į istoriją) nebūtų vertinęs 
Daukanto tyrinėjimų, nes štai Žemaičių vyskupystėje jais ir pasinaudojo, keliose savo veikalo 
išnašose nurodydamas Daukanto istorijos rankraštį. Be to, savo užrašuose pažymėjo, kad Būdas 
esąs geriausias iš Daukanto veikalų.“ 

Netenka abejoti, kad susidraugavimas su Daukantu Petrapilyje bus sustiprinęs ir Valančiaus 
gimtosios lietuvių kalbos meilę bei pasiryžimą tik lietuviškai rašyti. Vėliau, kai juodu jau buvo 


"? A. Alekna, Žemaičių vyskupas Motiejus Valančius, p. 11. 

3 Lietuvos praeitis, t. I, 1940, nr. 1, p. 298. 

» M. Lukšienė, Lietuvos švietimo istorijos bruožai XIX a. pirmojoje pusėje, Vilnius, 1970, p. 403. 
*9 L. Jucevičius, Mokyti žemaičiai, [vertimas iš lenkų kalbos), Vilnius, 1976, p. 172-173. 

* Valančius, Pastabos pačiam sau, p. 129-130. 

42 Ten par, p. 131. 

apsipykę, Daukantas ne be tam tikro priekaišto priminė viename laiške paties Valančiaus žodžius 
kitiems, kad tai jis, Daukantas, prikalbėjęs Valančių rašyti lietuviškai.“ 

Valančius studijavo Vilniuje 1824-1828 m., bet nežinome, kiek jis buvo paveiktas XIX a. 
pradžios lietuviškojo sąjūdžio, kuris buvo pasiekęs bent kai kuriuos studentus žemaičius. Tumas 
mano, kad „Lietuvos ir lietuvybės dalykai jam tada dar tebestudentaujant visai nerūpėjo. Visas 
būsimas galimybes jis tebesinešiojo viduje.““* Taip pat nežinome, kad Valančius būtų ką nors 
rašęs lietuviškai, prieš atsikeldamas Petrapilin. Kražių gimnazijos istorija, kuri jam buvo pačios 
mokyklos pavesta ir kurią minėjo savo raporte gimnazijos direktorius Bernhofas, net ir negalėjo 
būti rašoma lietuviškai. 

Pirmoji lietuviška knyga, kurią išleido (kad ir neparašė) Valančius, buvo Konstantino Sirvydo 
pamokslų Purktai sakymų naujas leidimas (1845). Sedos klebono Leono Mantvydo pavardė kny- 
gutės antraštėje padėta tik dėl to, kad jis davęs lėšų. Ten pat savo užrašuose Valančius dar nurodo, 
kadtąknygą jis išleidęs Daukantui įkalbinėjant.“* Pirmasis žinomas Valančiaus lietuviškas rašinys 
yra litanijos apie šv. Peirą apaštalą vertimas, kuris nebuvo išspausdintas, nors ir gavęs 1847 II 1 
bažnytinę aprobatą.“ 

Tik 1848 m. buvo išspausdinta pirmoji Valančiaus knyga. Tai jo Žemaičių vyskupystė. Apie j jos 
išleidimą Valančius tuoj pat (1848 IV 23) pasiskubino pranešti Petrapilin Daukantui, drauge užsi- 
mindamas, kad ne vienas jam priekaištaująs, kam knygą parašęs ne lenkiškai.*7 Žinia apie tokio 
svarbaus lietuviško veikalo išspausdinimą buvo, be abejo, labai maloni Daukantui, didžiausiam, 
anot Valančiaus, priešui tų, kurie, galėdami rašyti žemaitiškai, nerašė.** Dar savo studentavimo 
laikų veikalo, Darbų senųjų lietuvių, pratarmėje Daukantas tikino: „Norėjau vėl mano raštu 
parodyti neprieteliams Lietuvos ir žemaičių kalbos, jog kiekvienas nors gal rašyti lietuviškai, jei 
tur spėką, lygia dalia, kaip ir kita išdailinta jau kalba.“ Tam savo ketinimui ištikimas, Daukantas 
visą amžių rašė knygas tik lietuviškai. Mikalojus Akelaitis 1858 V 14 laiške (tuo laiku jis gyveno su 
Daukantu pas Petrą Smuglevičių Svirlaukyje netoli Mintaujos) pranešė Teka Wilenska redaktoriui 
Adomui Honoriui Kirkorui, kad Daukantas jo leidiniui nieko nepažada, nes „tai žmogus, kuris 
davė žodį, kad tik lietuviškai rašysiąs“.“? Kaip jau buvo anksčiau cituota, ir Valančius teigė, kad 
kiekvienas, ypač žemaitiškas, raštas apie Lietuvą Daukantui entuziazmą sukeldavęs. Suprantama, 
kad toks lietuvybės entuziastas turėjo veikti ir Valančių, kad ir šaltakraujį, kaip jį apibūdino 
Tumas, pats tikrai karštakraujis.3? 

Petrapilio epizodas buvo svarbus, gal net lemiamas Valančiaus lietuviškos sąmonės stiprėjimo 
kelyje, todėl šiame rašinyje prie jo ilgiau apsistota. Petrapilyje Valančius betgi neilgai tepagy- 
veno. Po trejų metų, neatlaikydamas dėl nesveikatos blogo petrapilinio klimato, Valančius 
grįžo į Žemaičius. Jo draugystė su Daukantu anaiptol nenutrūko. Juodu susirašinėjo lietuviškų 
knygų reikalais. Valančius savo 1848 IV 23 laiške net pasvajojo apie Žemaitiškos akademijos 
steigimą.*' 


“S Aušra, 1883, nr. 8/10, p. 251. 

Valančius, Pastabos pačiam sau, p. 151. 

* Ten par, p. 131. 

* V. Biržiška, Aleksandrynas, t. III, p. 96. 

* Medega S. Daukanto bijografijai, Shenandoah, Pa., 1898, p. 79. 
* Valančius, Pastabos pačiam sau, p. 130. 

* Tauta ir žodis, kn. III, 1925, p. 302. 

5 Valančius, Pastabos pačiam sau, p. 152. 

31 Medega S. Daukanto bijografijai, p. 80. 

Vyskupu tapęs, Valančius parsikvietė pensijon išėjusį Daukantą į Varnius ir mokėjo čia jam 
algą, kad tas galėtų darbuotis savo krašte. Deja, ilgainiui jų geri santykiai ėmė gesti. 1855 III 4 
laiške spaustuvininkui Zavadzkiui užsiminė Valančius: „P[fonas] Daukantas, būdamas žmogus 
senas ir, be to, literatas, pasidarė toks keistas, kad ne kartą jo privataus gyvenimo įpročius turiu 
suvaldyti. [...] Bet ką padarysi, kas yra be ydos. Šiaip ž žmogus labai geras ir prie mokslo prisirišęs, 
todėl reikia jam dovanoti.“ Pagaliau jų santykiai tiek pairo, kad Daukantas išvažiavo iš Varnių, 
gyveno pas įvairius draugus ir amžių baigė pas savo artimą bičiulį Papilės kleboną Igną Vaišvilą 
(1809-1894). Kelias vėlesnio Daukanto ir Valančiaus piktoko susirašinėjimo nuotrupas paskelbė 
Jonas Šliūpas savo straipsnyje apie Daukantą (Aušra, 1883), metusias tam tikrą nepalankų šešėlį 
ant Valančiaus ir sukėlusias ypač kunigijos nepasirenkinimą Aušra. Pats Šliūpas vėliau (prieraše 
prie jo išleistos Vladislovo Dembskio knygutės Ar vyskupas Valančius nebuvo viliūgu lietuvystės, 
1901) apie tą savo straipsnį šitaip prisiminė: „Tas raštelis baisiai pykino kunigiją, ir nekurie, kaip 
klierikas [Juozas] Lideikis [1858-1898], išmetinėjo man melagystę, iki atvykę į mano namus 
nepersitikrino iš Daukanto ir vyskupo gromatų, kad mano teisybė rašyta.“ Buvo betgi dar ir 
kitas liudininkas, kun. Vaišvila, kuris Daukanto biografinę medžiagą rankiojusiam Mečislovui 
Davainiui-Silvestraičiui pasakojo: „Vienoje gromatoje vysk. Volončiauskas pas Daukantą rašė: "Ar 
tu girtas buvai, kad tą istoriją rašei'. Daug tokių gromarų vyskupas Volončiauskas per mane dėl 
atidavimo Daukantui rašė, kur buvo tokie ir kitokie žodžiai, bet tas gromatas sunaikinsiu.“33 

Gal tiksliausiai tų dviejų draugų susipykimą paaiškina Vaclovas Biržiška: 


Dėl skirtingo būdo ir padėties tarp Daukanto ir Valančiaus pradėjo kilti nesusipratimai, ir [-.. Daukantas] 
1855 m. visiškai paliko Varnius, Apie to išvykimo priežastis vėliau buvo nemaža rašyta, ir čia buvo išpučiama 
Valančiaus kalrė, nors čia buvo kalta vien abiejų senarvė.3* 

Buvo tai visai natūralus išsiskyrimas dviejų vienose sienose nesurelpančių stambių asmenybių. Neabejoju, 
jei Daukanto vietoje būtų buvęs Valančius, o Valančiaus - Daukantas, rezultatas būrų toks par buvęs.3 


Neseniai paaiškėjo dar viena aplinkybė, kuri gal bus galėjusi paveikti Daukanto išvykimą iš Var- 
nių. 1855 VII 14 Kauno gubernatorius kreipėsi į Vilniaus generalgubernatorių, kad būtų uždrausta 
pardavinėti lietuviška knyga, Būdas senovės lietuvių, ir pateikė keletą tos knygos ištraukų, tarp 
kurių buvo tokia: „Keliauk, vargali, laimingai į antrą gyvenimą, kuriame nebnovys tavęs daugiaus 
nei kraugerys vokytis, nei pasalus gudas, bet jau tenai abudu vergaus amžinai.“ Greitai susidarė 
visa byla tuo reikalu.** Aiškinantis dėl knygos autoriaus, gubernatorius IX 27 raportavo: „... turiu 
garbę pranešti, kad, kaip visi mano, knygoje pažymėtas rašytojo vardas Laukys yra išgalvotas, o 
ją parašė kažkoks Kontautas. Sakoma, kad jis ilgai gyveno Varnių m. pas vyskupą Volončevskį, 
užsiiminėdamas lietuvių senovės tyrinėjimu ir tik prieš trejetą mėnesių dėl pablogėjusios sveikatos 
persikėlė į Kuršą.“ Kažin ar Daukantas žinojo apie aną iškilusią bylą, bet gal žinia apie policijos 
pasiteiravimus kaip nors prasiskverbė ligi jo ir paskatino nebegrįžti į Varnius, kaip kad anksčiau 
buvo padaręs po 1852 m. „pabėgimo“. Pagaliau kad ir kaip ten būtų su anuo Valančiaus ir Dau- 
kanto susipykimu, tai tėra smulkus praeities epizodas, kuris nesumažina nei vieno, nei antro 
reikšmės mūsų tautos istorijoje. 


32 A. Tyla, „Motiejaus Valančiaus laiškai Adomui Zavadzkiui“, p. 103. 

35 Medega S. Daukanto bijografijai, p. 13. 

3 Aleksandrynas, t. III, p. 10. 

35 Vysk. Motiejaus Valančiaus biografijos bruožai, p. 66. 

6 Žr. V. Merkys, „Byla dėl S. Daukanto "Būdo"“, Kraštotyra, 1969, p. 54-61. 

Ateities žmogus ir dabarties vyras 


Rašydamas apie Daukantą Aušroje, Jonas Šliūpas rado labai taiklų žodį: „Ateities dvasią 
Daukantas atspėjo.“?? Iš tiesų Daukantas buvo tikras ateities žmogus. Kai Valančiaus vardas 
plačiai garsėjo, smulkus valdininkėlis Daukantas nedaug kam tebuvo žinomas, ypač kad jo gau- 
sios knygelės buvo įvairiais neatskleistais slapyvardžiais pridengtos; anot Valančiaus, Daukantas 
nebuvęs godus autoriaus garbės.? Daukanto kad ir karštai skelbtos pažiūros tautiniais klausimais 
nepasiekė tada platesnių Lietuvos sluoksnių. Net ir jo mirties aplinkybės buvo simboliškos: „Kaip 
p. M. D. Silvestraičiui pasakojo Papilės moterys [... ant Daukanto] budynių nebuvo jokio pono 
arba ponelio, tiktai vieni prasti žmonės jį apgiedojo ir palaidojo“??; aiškus dalykas, visai nesu- 
prasdami tautinių Daukanto troškimų, jų net ir nežinodami. Patsai Daukantas betgi suprato, bent 
nujautė savo vaidmenį tautos atgimimo kelyje. Pasakojo jo gerasis globėjas ir nukaršintojas kun. 
Vaišvila: „Sim. Daukantas kalbėdavo: “Aš dėl lietuvystės pamatus padedu", ir kad po jo smerties 
ieškos tų popierų, kurias jis parašė, todėl ir savo giminaičiui Kauneckiui liepė jas užlaikyti.“*? 

Atspėjo Daukantas. Nė pilnų dvidešimt metų nepraėjo nuo to laiko, kai kelios Papilės moterėlės 
sugiedojo paskutinį „Amžiną atilsį“ prie Daukanto grabo, aušrininkai naujai atrado Daukantą. 
Jonas Šliūpas, jau Aušroje aukštinęs Daukantą, savo Lietuviškuosiuose raštuose ir raštininkuose 
jo reikšmę šitaip apibūdino: 

Daukantas buvo pirmas raštininkas, kuris drąsiai ir atvirai pasistojo prieš politiką, nuo kelių amžių Lietuvoje 
įsikerėjusią: „Būde“ ir „Istorijoje“ jis visur lietuvių bajorus kapoja už pasvyrimą į lenkystę ir nurodo ateitį. 
Lietuvos, pasiremiančios ant savo tiktai tautiškų pajėgų. Dėl to Daukantas yra pirmas kelio praskynėjas dėl 
mūsų dienų troškimų ir ieškinių. [...] Berods žmonės ir apšviestūnai nenorėjo jį suprasti, o ir persekiojo jį 
visaip kaip; bet Daukantas nenusiminė, jis dirbo dėl ateities. Ir jo viltys pildosi: šiandien Lietuvos apšvies- 
tūnai pradeda jau vaikšrinėti jo praminrais takeliais, o ir jo darbus kamantinėti, minėti ir godoti.*! 


Panašiai rašė ir kiti mūsų tautinio atgimimo laikų veikėjai. Pranas Mašiotas: „Sugrąžinti 
lietuviams tautos vardą — tai buvo Daukanto idealas, kuriam jis tarnavo per visą pilną vargo 
ir sunkaus darbo gyvenimą. Šių dienų “litvomanai" eina taku, Daukanto pramintu.““ Stasys 
Matulaitis: „Užtai taip brangus mums Daukantas, užtai mes taip noriai jį minavojame, kad jis 
norėjo ir geidė to, ko norime ir geidžiame mes šiandien, eidami keliais, kuriuos su tokiu vargu 
jis pramynė. Eikime jo pėdomis, sekime jo paveikslą, dirbkime taip, kaip ir jis dirbo, ir mes, be 
abejonės, datirsime tai, ko taip troško Daukantas kelias dešimtis metų atgal, ko ir mes šiandien 
trokštame.“*3 | 

Daukanto Lietuvos istorija, Amerikoje 1893 ir 1897 m. dviem nemažais tomais išleista, buvo plačiai 
skaitoma ir vertinama („Iš tiesų mes galime didžiuotis prieš kitas tautas, turėdami tokį žemčiūgą“, - 
rašė Vienybė lietuvninkų 1893 m. 46 numeryje“*), iš jos buvo mokomasi pažinti savo tautos praeitį, o 
kai kurios Daukanto istorijos koncepcijos ligi šiol tebėra įsišaknijusios mūsų visuomenėje. 


37 Aušra, 1883, nr. 8/10, p. 253. 

5 Valančius, Pastabos pačiam sau, p. 130. 

5 Medega S. Daukanto bijografijai, p. 7. 

60 Ten pat, p. 13. 

| Lietuviškiejie raštai ir raštininkai, Tilžė, 1890, p. 38. 
2 Varpas, 1893, nr. 11, p. 161. 

6 Varpas, 1890, nr. 1, p. 4, 

** Cit. iš Medega S. Daukanto bijografijai, p. 122 

Daukantą pavadinome ateities žmogumi, o Valančius buvo tipingas dabarties (t.y. jo laikų) 
vyras. Kur čia ramiai poilsiaudamas mėgausies didžiais senovės vaizdais ar svajosi apie gražią 
ateitį, jei šiandien pat yra tiek ir tiek reikalų ir rūpesčių, o drauge tiek ir tiek darbo, kurio pa- 
reigingasis vyskupas ne tik nevengė, o ėmėsi jo su savo visu nuostabiuoju uolumu, kad net uždėjo 
(vėl kartojame Vaclovo Biržiškos žodžius) valančinį antspaudą visam laikotarpiui. 

Tuo laiku kukliai darbavosi mažai kam težinomas Daukantas, kurio vardas Aušros laikais 
netgi nustelbė Valančių. Mat Daukantas kūrė didingą Lietuvos viziją, kuri uždegė vėlesniuosius 
tautinio atgimimo veikėjus, pagaliau aiškiai (kaip ir Daukantas) supratusius ir karštai skelbu- 
sius: jei esi lietuvis, tai negali drauge būti dar ir lenkas ar kuris nors kitas, o tai toli gražu ne 
visiems buvo taip aišku; net ir tokiam Antanui Baranauskui. Ir dėl Valančiaus lietuviškumo 
sampratos buvo kadaise iškilusi polemika tarp Juozapo Stakausko ir Vaclovo Biržiškos. Pasta- 
rasis pabrėžė reikalą Valančių vertinti pagal ano meto gyvenimo sąlygas, nes „jis buvo grynas 
realistas ir niekados nemėgino būti kokiu ateities pranašu ir įspėti mūsų tautos ateities kelią“. 
Nesileisdami į platesnį tos išsamios ir įdomios polemikos nagrinėjimą, pacituosime tik kito 
Valančiaus tyrinėtojo, Antano Aleknos, lyg ir kompromisinę nuomonę: „Daukantas visą savo 
amžių buvo aiškus patriotas. Bet jis buvo daugiau idealistas, teoretikas, svajotojas ir praktikoje 
nedaug ką tegalėjo padaryti. Vyskupas Valančius turėjo daugiau energijos; jis buvo visuomenės 
veikėjas. Tačiau jo politinė tautinė ideologija ne taip aiški kaip Simano Daukanto.“ Įdomu, 
kad Stakauskas, rengdamas šį pomirtinį veikalo leidimą spaudai, toje vietoje nepridėjo kokios 
nors savo redakcinės pastabos. 

Tam tikros šviesos į šį klausimą meta vienas būdingas Valančiaus biografijos faktas. Į 
Mikalojaus Akelaičio (1856 IX 25) ir savo buvusio Kražių mokinio, o tada Kazanės gimna- 
zijos mokytojo (vėliau universiteto profesoriaus) Andriaus Ugianskio (1858 II 28) lietuviškus 
laiškus (beje, abu jie rašė Valančiui pirmą kartą) Valančius nedelsdamas atsakė, mielai 
nusiuntė jų kalbiniams tyrinėjimams reikalingų lietuviškų knygų ir patarimų nepašykštėjo, 
bet abiem atsakė lenkiškai, ir jų tolesnis susirašinėjimas buvo jau lenkiškas. Net ir po to, 
kai savo ketvirtame laiške (1859 X 1) Ugianskis įsakmiai prašė Valančių (kurį 1859 V 11 
laiške pagarbiai vadino „mūsų gimtosios kalbos mylėtoju ir atgaivintoju“) leisti susirašinėti 
lietuviškai: 


... drįstu prašyti Tamstos, kad man teiktumeis leisti toliau rašyti Tamsrai laiškus lietuviškai; taip par drįstu 
maldauti Tamstos, kad ir Pats teiktumeis kada nors man parašyti lietuviškai, duodamas man patarimų ir 
persergėjimų dabartiniame mano filologiniame darbe; tai man suteiks neišpasakyto malonumo, o taip pat ir 
naudos, nes be abejojimo ar žodį kokį sugausiu, ar išsireiškimą ir rašybą, tiksliausiai piešiančius mūsų kalbos 
reikšmę ir garsus [...] atvirai prisipažinsiu, kad nuo savo vaikystės niekada nejutau draugiškų jausmų nei 
lenkams, nei jų kalbai ir todėl pirmąjį kartą rašiau Tamstai lietuviškai, kaip mokėjau; tačiau gavęs arsakymą 
lenkiškai, jau nebedrįsau daugiau rašyti.“? 


Kažkaip savaime ateina mintin Antanas Baranauskas, kuris, sulaukęs Aušros ir nepalankiai 
nusiteikęs naujajam tautiniam sąjūdžiui, lietuviškai prakalbintas Seinų klieriko, demonstratyviai 
atsakinėjo lenkiškai, netgi papykęs. Valančius nepyko. Ne toks jau buvo jo būdas. Nebent at- 
laidžiai, gal kiek ir ironiškai šyptelėjo. Šviesuomenės tarpusavio santykiuose lietuvių kalba tada 


5 Vysk. Motiejaus Valančiaus biografijos bruožai, p. 6. 
“ A. Alekna, Katalikų Bažnyčia Lietuvoje, Kaunas, 1936, p. 141. 
$7  Cit. iš V. Maciūnas, „Andrius Ugianskis“, Židinys, 1936, nr. 5/6, p. 522 (RR, p. 478). 

dar nebuvo įprasta. Ir turbūt retai kas, kaip, pvz., Daukantas (vėl tas Daukantas!) su kun. Ignu 
Vaišvila, kaip šis liudijo, kalbėjęsi visados tik lietuviškai.“ Jakštas-Dambrauskas, kuris juk buvo 
iš vyresniųjų kunigų prisiklausęs pasakojimų apie Valančių, rašė, kad Valančius lietuvių kalbą 
„mielai vartodavo, šnekėdamas su kaimiečiais [taigi su kaimiečiais!], taip pat su savo senute 
motina, kurią prie savęs laikė ir kuri kitos kalbos nemokėjo, kaip tik lietuviškai“.“? Panašiai 
tvirtino ir Tumas: „Valančius buvo tradicijos žmogus, pats išauklėtas lenkiškose mokyklose. 
Savo reikalui jis iki gyvas būdamas vartojo lenkų kalbą taip pat privatinėje korespondencijoje 
su kunigais“? Būdinga, kad savo dienoraštinėms pastaboms (taigi, anot Tumo, „savo reika- 
lui“) jis telkėsi lenkų kalbą, nors Žemaičių vyskupystės autoriui juk nebūtų buvę sunku jas ir 
lietuviškai rašinėti. 

Vincas Kudirka, prisimindamas savo tautinį susipratimą (ar net atsivertimą), pasakojo, kad 
mintyse lenkiškai komediantu pavadinęs Basanavičių, kai tas, jų gimnazijon atsilankęs, kreipėsi 
į mokinius lietuviškai ir kėlė lietuvių kalbos gražumą. „Po tam (...] gavau nr. 1 Aušros. Žiūriu, 
ant pirmutinio puslapio stovi Basanavičius. Pranašas", pamislijau tada apie Basanavičių jau lie- 
tuviškai.“?! Ir Daukantas, kuris savo laiku daugeliui tebuvo savotiškas keistuolis (atseit komedian- 
tas), aušrininkams tapo jau pranašu, aušrininku dar prieš Aušrą. 

Valančius nebuvo toks „pranašas“, o tik uolus ir našus darbininkas. Daukantas tautinio są- 
jūdžio dalyvius uždegė savo žodžiu ir vaizdais, betgi Valančius savo darbu lietuvių visuomenėje 
daug kuo jį pagrindė. Gal Daukantas taip ir būtų likęs neišgirstas, kaip be atgarsio nuskambėjo 
XVI a. pabaigoje patriotiškojo Žemaičių kanauninko Mikalojaus Daukšos karštas šauksmas už 
gimtąją kalbą, nes tada dar nebuvo tinkamo visuomeninio pagrindo. Taigi dabar pripažįstame 
ir Daukanto, ir Valančiaus nuopelnus, nei vieno nenužemindami, nei kito neperaukštindami, o 
tik pakartodami Mikalojaus Akelaičio 1856 X 15-27 laiško Valančiui entuziastiškus žodžius, 
kad jie abu (Daukantas ir Valančius) — „tai Lietuvos žvaigždės“ 72 


Romantiko ir realisto žvilgsnis istorijon 


Zvelgdamas Lietuvos ateitin, Daukantas sėmėsi stiprybės iš praeities, betariant Kudirkos 
himno žodžiais, kuriuose neabejotinai ataidi paties Daukanto minčių atgarsiai. Dar studentavimo 
Vilniuje laikais žavėjosi Daukantas: 


Rymoti reik, veizinr į lietuvius ir žemaičius tų laikų: vieni patys pagonys, nuo visų pusių apsiausti krikščioni- 
mis, nuo kurių daugiaus ne per 300 metų savo liuosybę gynė ir niekaip nepasidavė po tiek nuopuolių ir 
nuteriojimų, noris nuo visos Europos kareivių kariaujamys, vienok niekuomet nepergalemys. Aiškiai gal 
Lietuvą ir Žemaičius palyginti į aną uolą, vidury jūros esančią, ant kurios nors siaur [= siaučia) įsiutusios 
vilnys, norėdamos aną pragare jūros pagramzdyti, vienok, visų narsesniai aną užgavusios, pačios skysta 
ir nyksta, taip ir būriai kryžeivių ir kitų kryžnešių puolė ant lietuvių žemaičių, idant juos apkrikštytų ir jų 
žemę užimtų, nes [= bet] pirmiaus patys užvirto, nekaip lietuvius žemaičius pergalėjo.?? 


“  Medega S. Daukanto bijografijai, p. 12. 

9 Užgesę žiburiai, p. 209. 

M. Valančius, Maskoliams katalikus persekiojant, p. 119. 
"V. Kudirka, Raštai, Tilžė, 1909, r. II, p. 213. 

"2 Tauta ir žodis, kn. III, p. 295. 

" S. Daukantas, Darbai ..., p. 164. 

Visai kitokia nuotaika padvelkia Valančiaus pasisakymas. Tiesa, ir Valančius buvo daugiau 
mažiau įsitraukęs anuo metu iškilusin domėjimosi istorija sąjūdin, betgi į jį žiūrėjo be daukantinio 
entuziazmo, o su būdingu kiek pašaipiu valančišku humoru: 


Mūsų gadynės žmonės, tarsi pritrūkusys kuo bedžiaugtis, dideliai pamėgo senovės dalykuose. Ką išvydusys, 
mokyti vyrai už kits kito suniko rankioti jau sutrenėjusius senų dienų raštus, o ko norint dasekusys, išsimanė 
rašyti naujas kningas ir visų visiems žmonėms, it ką lig šiolei nežinomo gailinti (= graudinti, jaudinti]. Lygia 
dalia ir aš elgdamos, perkračiau daug kningų, peržleberiojau nemaž jau supelėjusių ir sukandėjusių lakštų, 
pakolei sugrambiau daiktus, roj kningoj patalpintus."* 


Atseit įdomu ir gal naudinga patirti, kaip gyveno ir elgėsi seniau mūsų žmonės, bet ko gi čia dėl 
to besijaudinti ar karščiuotis! 

Tos dvi ištraukos geriau negu kokie nors aiškinimai nušviečia pagrindinį Daukanto i ir Valan- 
čiaus pažiūrų į istoriją, taip pat iš to išplaukiantį jų istorijos veikalų stiliaus skirtingumą. Daukanto 
kalba stipriai emocinė, banguojanti plačiais ir skambiais periodais, pilna romanriško žavėjimos 
senovės didingumu: 


+ liepsnos vilnimis voliojos, vylyčios totorių it sniegas dribo į pilis, o taranai, mūrus griaudami, it perkūnijos 
grūmėjo, vienok niekas lietuvių, žemaičių, pagezionių (t.y. pagudėnų, prūsų genties] nenugandino.?5 

.. ant pirmojo susirėmimo šalių ragotinės vien abiem pusėm traškėjo, iš kalavijų ugnys lėkė, o vyrai kaip 
ąžuolai virto, kraujai upeliais varvėjo, kūnų žmonių ir žirgų sumuštų šūsnys iš tolo riogsojo, vienok dar, 
sako, žinot negalėjo, katra katrą šalis pergalės, vos-ne-vos eilės gudų gurti pradėjo. 


Daukantas vaizdavo senovės lietuvių kovas lyg kokių herojinės poemos karžygių susirėmimą, 
o Valančius, kuriam toks ar kitoks jaudinimasis buvo svetimas, anas kovas aprašinėjo su humoru, 
lyg tai būtų buvusios apsikaušusių kaimo bernų muštynės. Štai jo Antanas Tretininkas pasakoja 
apie „karę ant kalno Girgždūtės“: 


Atėjus po pilim, prasidėjo baisi mūša. Vokiečiai stipravo, žemaičiai nepasidavė. Vokiečiams, su gelžies blė- 
komis apsidariusiems, neveiku buvo kabintis į kalną. Kuriam besikabinant, žemaitis kaip droš su bumbalu, 
prie lenciūgo bizūno prikabintu, ir berieta žemėn it kamuolys. 


Labai jau nekaržygiškai pasakoja Antanas Tretininkas ir kitą baralinę sceną: 


[Vokiečiai] numaustė savo gelžies kepures ir susėdo valgyti. Vos rai padarė, žemaičių tūkstantis šmurkš iš- 
puolė iš pilies it širšūnai iš drevės, beregint apsiautė visus vokiečius ir išpjovė ir žydai kalakutus Velykoms. 


Dar vienas Daukanto ir Valančiaus stiliaus sugretinimo pavyzdys. Vadovėliuose ir chresto- 
matijose kaip būdingas Daukanto stiliaus pavyzdys nuolat cituojamas iš Bždo senovės Lietuvos 
girių aprašymas, pilnas pakilios emocijos, prasidedąs (kaip ir Baranausko Anykščių šilelis) re- 
torišku klausimu („Kas aprašys kalnėnų ir žemaičių senovės girias...“), poetišku mostu vaizduojąs 
kažkokią didingą, neaprėpiamą girią, kuri „vienu lieknu it jūra niūksojo“, „į kurios tankmę ne 
vien gyvulys, bet ir žmogus negalėjo įlįsti“, nei saulės spindulys prasiskverbti, nei lietaus lašas 
net didžiausių darganų metu įtikšti. Nepaprasta tai buvo giria, bet juk nepaprasti buvo ir anų 


74 


Iš Žemaičių vyskupystės pratarmės. 
* S. Daukantas, Darbai ..., p. 98. 
* Ten pat, p. 50. 

senovės laikų žmonės! Ir prisimeni Nikolajų Gogolį, kuris su patosu vaizdavo gimtosios Ukrainos 
mylimąją upę: „Retas paukštis įstengs nuskrist ligi Dniepro vidurio. Šaunus! Nėra pasaulyje jam 
lygios upės!“ Nagi juk paprasta varna lengvai perskris skersai visą Dnieprą, ir dargi patenkintai 
kranksėdama. Betgi susižavėjusiam romantikui ir tikrovė kitokia. 

Visa tai svetima ir net būtų nesuprantama blaiviam realistui Valančiui. Ir jis Žemaičių vys- 
kupystėje aprašo, kad Žemaičių kunigaikštystė buvusi užgulta „tankiais miškais ir traškančiomis 
giriomis“, kuriose „visusis daugybė visokio gyvio“ (čia pat ir išskaičiuoja 16 rūšių), „o užvis 
nemieruota galybė bičių“; tad žemaičiai dar XVIII amžiuje „turėję pakaktinai miško, medės [= 
miško), paukščių, duonos ir medaus“. Ir viskas! Tik keliolika eilučių prieš Daukanto kelis pusla- 
pius. Bet juk to ir pakanka, nes ko gi čia daugiažodžiauti ar net tuščiažodžiauti. Tai ne gamta 
besižavinčio poeto, o praktiško gaspadoriaus žvilgsnis. 


Skirtinga kalba 


Daukantas ir Valančius studijavo Vilniuje tais laikais, kai, Simano Stanevičiaus „Šlovės 
žemaičių“ žodžiais betariant, „tarp žemaičių vis atgijo garbė tėvų ir liežuvis“. Susirado būrelis 
daugiausia žemaičių, kurie puolės domėtis istorija, kėlė „tėvų garbę“, rūpinosi gaivinti gimtąjį 
„liežuvį“ ir drauge su Jurgiu Plateriu tikėjosi, kad „kalba lietuviška jau jau kaip žolynas pavasarėje 
žaliuoti iš naujo pradės“ 7?, rašinėjo lietuviškai poeziją, sudarinėjo žodynus i ir gramatikas, rengė 
spaudai lietuviškas knygelės, Nelengva tai buvo, nes lietuvių rašomoji kalba buvo apleista ir tiesiog 
užteršta svetimybėmis. Stanevičius (pratarmėje prie 1829 m. perspausdintos 1737 m. gramatikos) 
liūdnai konstatavo, kad „kalba lietuviška Žemaičiuose, o dar didžiaus Lietuvoje, taip nupuolė, 
jog nė jokiu puikiu tr išmintingu raštu, nei gražia ir taikia iškalba pasigirti negalime“. Net ir ne 
kažin kaip lietuviškai mokėjęs Antanas Klementas piktinosi, kad „Lenkiškais žodžiais žemaičiai 
prikaišė / Ir taip jau tikrą kalbą suvisu sumaišė“, o Silvestras Valiūnas gyrė žodyną rašiusį Dio- 
nizą Pošką, kad parodęs, „kur tikri mūsų žemės, o kur vogti žodžiai“. Griebtasi senųjų raštų, 
kuriuose, anot Stanevičiaus, galima buvo „surasti jos pamestus ir užmirštus žodžius“, o Plateris 
tikėjosi, kad tokie užmiršti, bet tikri lietuviški žodžiai, „keldamiesi kaip iš numirusių raštuose 
tėviškės vyrų, pamažu sugrįš atgal į savo senąjį tėviškės gardą“. Suprato ir studentas Daukantas, 
kad lietuviai turi dailinti savo kalbą, „idant išplėštų iš nasrų vis rynančio laiko ir pastatytų šalip 
kalbų mokytų“.?š Kitoj vietoj rašė: 


Veizint į bažnyčios raštus tos kalbos, rodosi ji esanti didžiai juršta svetimais žodžiais, ber girdint dar šiandien 
lietuvį kalbant gali matyti, jog taip yra čysta ir derlinga, jog, ją apgrandžius nuo svetimų žodžių, kiekvienas, 
kas tur protą ir mokslą, tas gali šiandien dar visą pasaulį aukso žodžiais toje kalboje aprašyti." 


Tad jis rūpestingai ir „grandė“ visokias svetimybes, kad jo knygelių kalba būtų kuo grynesnė. 
Dalinosi tais rūpesčiais ir su Valančium. Štai 1846 IV 5 laiške*? džiaugėsi (Valančiaus) perspaus- 
dinta Sirvydo knyga (1845), nes ji būsianti pamokslininkams kalbos grynumo pavyzdžiu; ragina 


7 Cit, iš Bibliotekininkystės ir bibliografijos klausimai, <. II, Vilnius, 1962, p. 198. 
72 S. Daukantas, Darbai ...., p. 3. 

" S. Daukantas, Lietuvos istorija, t. I, Plymouth, Pa., 1893, p. 93. 

Mūsų senovė, nr. 4/5, 1922, p. 785-790., 

neuždelsti su Daukšos perspausdinimu ir skelbti prenumeratą; primena, kaip „lyginom kadaise pas 
mane [Petrapilyje] su mūsų šventuoju Raštu“ 1701 m. Karaliaučiuje išleistąjį ir labai gryna kalba, 
anot Daukanto, pasižymintį Naująjį Testamentą. Ne be reikalo tvirtino Jeronimas Račkauskis, 
kad dėl Daukanto įtakos atsiradę Valančiaus kalboje visokių purizmų ir naujadarų. 

Ovis dėlto Daukanto ir Valančiaus kalba labai skirtinga. Daukanto kalba dėl savo gausių seno- 
viškų žodžių, neįprastų naujadarų, netgi skolinių iš latvių kalbos?! dvelkė tam tikru dirbtinumu 
ir buvo skaitytojui sunki. Kajetonas Nezabitauskis, kadaise studijavęs Vilniuje tuo pat laiku kaip 
ir Daukantas, o paskiau išsikėlęs Varšuvon, 1853 II 1/13 laiške prisipažino Daukantui, kad jo 
Būde daugelio paskirų posakių ir net ištisų pastraipų visai nesupratęs; jam dėl to esanti gėda, nes 
jis juk ne tik gimęs Zemaičiuose, bet dargi esąs parengęs lyginamąją lietuvių kalbos gramatiką.32 
Varšuvos žurnale Biblioteka Warszawska (1860, nr. 2) recenzuodamas lenkiškąjį Valančiaus Že- 
maičių vyskupystės vertimą, Nezabitauskis užsiminė ir apie Daukanto kalbą, kuri esanti tokia 
senoviška, „tokia nesuprantama, prūsiškų bei latviškų makaronizmų prigrūsta ir visai nepanaši 
į šių dienų žemaičių liaudies kalbą, todėl beveik niekam neprieinama; taigi, nežiūrint nuoširdžių 
pastangų, nė vienas žemaitis, mokąs lenkiškai, nesugebėjo svarbių to autoriaus veikalų lenkiškai 
išversti“.5? Stačiokas Tumas taip ir kirto: Daukanto Būdas esąs „iš kategorijos tų, kuriuos išskaityti 
iki galo tik į delnus pasispjaudžius tegal“.3* 

Suprantama, kad paprastam liaudies žmogui Daukanto raštų kalba turėjo būti dar sunkesnė. 
Jautė tai ir pats Daukantas, betgi tikėjosi, kad skaitytojai „manęs nekemos ir, radusys neaiškų 
išguldymą ar svetimą žodį įbrauktą, man prabočys, kaipo tam, kuriam, per 30 metų klajojančiam 
svetimose tautose, buvo jau išdilę iš omenės tūli žodžiai tėvų kalbos, vienok negalėjo jis dar būtinai 
[= visai] nutausti savo namų ir norėjo kalbėti bei rašyti gražia lietuvių ir žemaičių kalba“.5 

Matė tai ir Valančius, kuris savo pastabose (Tumo išverstose) taip rašė apie Daukantą: „... visą 
savo amžių paskyrė žemaičių kalbai kelti ir kuopti ją nuo makaronizmų. Tam tikslui pradėjo 
rašyti rinktine kalba, senovine, šiandien Žemaičiuose nebevartojama, dėl to skaitytojams labai 
neskania.“** Visai kitokia buvo Valančiaus knygelių kalba: jis rašė tokia kalba, kokia pati liaudis 
kasdien šnekėjo, ir todėl skaitytojams buvo labai „skani“. Vėl pasirelkiame anų laikų liudininką 
Jeronimą Račkauskį, kuris taip apibūdino Valančių: 


... tai tikras liaudies raštininkas [= rašytojas) tikrojo to žodžio prasmėje. Ne tik žinojo žemaicišką kalbą, bet 
ir jos dvasią, sakinius, priežodžius ir visus žemaičių išsireiškimus, todėl visus jo veikalus žemaičiai godulingai 
skaito, nes girdi savo kalbą, savo išsireiškimus, patys save; stebėtinai didžiuojasi jie spausdintoje knygoje 
matydami tuos pačius sakinius arba priežodžius, kuriuos vartoja kasdieną.37 


Valančius ne tiek dairėsi po senas knygas (nors jas gerai žinojo ir apie jas kalbėjosi bei su- 
sirašinėjo su Daukantu), kiek įdėmiai stebėjo šnekamąją kalbą ir iš jos rankiojo būdingesnius 
posakius ar priežodžius. Netgi pasižymėdavo ką įdomesnio aptikęs, kad paskiau tai savo raštuose 
panaudotų. Štai jo liturginiuose kalendoriukuose (directorium) Valančiaus pasidarytų įrašų tarpe 


"plg. E. Fraenkel, „Letticismen in Daukantas Wortscharz“, Filologu biedribas raksti, t. XI, 1931. 
2 Mūsų senovė, t. III, nr. 1, 1940, p. 146. 

* Ten pat. 

8 Žinyčia, 1900, nr. 1, p. 135. 

3 Iš pratarmės prie K. Nepoto Gyvatų didžiųjų karvaidų senovės vertimo, 1846. 

3 Valančius, Pastabos pačiam sau, p. 130. 

* Tėvynės sargo 1901 m. vertimas. 

yra ir kalbinių, pvz., pabandyti - zaprobowač, pavaizdi vieta - dobry widok, atsitink žydui keliu 
keliauti; pakol tu iešmą padirbsi, vilks mėsą pagaus ir t.t.** 

Labai įdomi Valančiaus pažiūroms į savo raštų kalbą yra ši Dambrausko-Jakšto užuomina iš 
pasikalbėjimų su Baranausku: 


Kai sykį Baranauskas [...] atkreipė jo dėmesį į tai, kad kai kurie liaudies pasakymai ne visai tepritinka re- 
liginio turinio raštuose dėlei savo storžieviškumo, vysk. Motiejus su paprastu sau tiesumu atsakė: „Matai, 
tėveli, jie gal pranykti, jei nieks jų neužrašys.“*? 


Beje, labai valančiškas čia yra (tad ir citatos autentiškumą sustiprina) kreipinys „tėveli“: Valančius, 
kaip rašė Račkauskis, turėjęs įprotį visus lenkiškai vadinti ojcze ar ojczenku. 

Prel. Benediktas Smigelskis Žemaičių vyskupystės recenzijoje (jos vertimas iš lenkiško rank- 
raščio buvo paskelbtas 1911 m. Draugijoje) priekaištavo dėl veikale aptiktų šiurkštokų posakių: 
„Keisti išsireiškimai, netinkantys rimtesniems veikalams ir apie taip gerbtinus asmenis.“ Keletą 
tokių, jo manymu, netinkamų posakių ir pacitavo savo recenzijoje: „... pasenterėjęs jau vyskupas 
nebnorėjo niekur besivažinėti, nei juokuoti, vien topsojo nuliūdęs“; „Steponas kunigaikštis Gied- 
raitis [-..] spėriai įšoko į Vilniaus pralotus“; (kun. Palubinskis) „it perkūnui trenkus, nosį nuknabi- 
nęs išvažiavo į Vilnių“; „Lukoševyčia į pralotus įlindo“ ir t.t. Galėtume dar pridėti ir smagesnių 
pavyzdžių; antai aprašinėdamas parapijas, prideda ir tokią pastabą: „kunigas badu nestimpa“. 

Negalėjo to nepastebėti ir šiaip jau labai Valančiui palankus Račkauskis: „... kartais randame 
triviališkus, labai neestetiškus, iš šiurkštokos žmonių kalbos paimtus [posakius]; bet tai tik is- 
toriškuose ir būdiškuose [ne visai aišku, ką tuo žodžiu norėjo pasakyti Tėvynės sargo vertėjas] 
veikaluose, o ne tikybiškuose, kurie dievobaimingumą kelia.“ Ne visai taip. Tokių šiurkštokų 
posakių kaip tik netrūksta ir religiniuose Valančiaus raštuose, ypač jo šventųjų gyvenimuose. 
Pvz.: „iškepė mūčelniką it veršį“; „mūčelniką [...] paguldė į degančias anglis ir ritinėjo su šakėmis 
it svilinamą paršą“; „vaipės ir bliovė, it karvė veršio, ciesorienė“; „po vieną zokaniką priraišiojo 
ir vežė per miestą it paršus į turgų“ ir t.t. 

Visi tie posakiai betgi teikia Valančiaus raštams autentišką liaudinės kalbos koloritą, pilną ele- 
mentaraus ryškumo ir sveikai linksmo, kad ir nelabai subtilaus humoro. Štai dar keletas pavyzdžių 
iš šventųjų gyvenimų: „įviso it vasarvidžiu bimbalai arijonai“; „pavargėliai traukė prie jo trobelės 
it žąsys į prūdą“; „tikra koronė Viešpaties tas vedums [= mudviem] vaikas“; „šv. Pursėjus viso- 
mis keturiomis kabinos į dangų“; „išmoko gerai skaityti it žirnius berti“; „pagonys klokinėjo 
it musmirių užsikandę“; „ko nuliūdai it seną moterį vedęs“; „ko terliojais su savo nauja viera, 
rėki dabar it ožka už ragų į turgų tęsiama“; „žalnieriai, sugrobę mergelę, tuojau kaukš kaukš ir 
prikalė it žydai Kristų Jėzų prie kryžiaus“; „mūčelnikas bimt nukrito“; „spūdino laukan rauky- 
damos“; „iškumbrino iš klioštoriaus“; „vaikai, imkit tą išdžiūvusį krikščionių zokaniką ir gerai 
išskambinkit jam kaulus“; „velniui nepasiduosiu: gumbą jis gaus, ne mano dūšelę“; „ar nelaimė 
čia tave atnešė“; „nuėjęs prie vyresnybės, įkišo liežuvį“; „daugel buvo pagonų, kurie su ypatingu 
ploščiu apsivilkę vaikščiojo pasipūtę it kalakutai ir vadinos galvočiais, arba pilozopais“; „spyrės 
it studentėlis plakti vedamas“; „šis šmakš į burną, o suželėjęs gurkšt prarijo“ ir t.t. 

Labai gyvai ir įprastinėmis liaudies kalbos formulėmis sugeba Valančius suregzti dialogą. Štai 
vieną pūstelniką (atsiskyrėlį) aplanko kitas. Susėdę ramiai pasišneka, paklausinėja naujienų (kas 


* K. Sendzikas, „Vysk. M. Valančiaus pastabų žiupsnelis“, Mūsų senovė, t. III, nr. 1, 1940, p. 185. 
8 Užgesę žiburiai, p. 209. . 

girdėti?), pasiguodžia senatve. Visai panašiai kaip gimtajame Valančiaus Nasrėnų kaime, kai pas 
kurį nors gaspadorių laisvą sekmadienio popietę užeidavo kaimynas pypkių parūkyti ir pasikal- 
bėti. Senesnysis vadino kaimyną - tu, o pastarasis nepamiršdavo jam pasakyti - tamsta: 


Šv. Povilas brabrakš atidarė duris ir tarė: „Ai, tatai Antanas atėjęs prie manęs, ką beveiki susiedėli [= 
kaimynėli], pirmą kartą amžiuj savo matau tave. Ko norėdamas keliavai prie manęs ir ką pamatysi? Šitai 
suskrebusį ir perkaršusį senį. Sėskis, meldžiamasis, pašnekėsva.“ Susėdus abudum, klausinėjo šv. Povilas, 
kas ten ant žemės girdėti, kas yra ciesorium, ar įtikėjo pagonys į Kristų, ar tebrekin kraują karalikų, ir 
taip toliau. Šv. Antanas didžiai stebėjos į šv. Povilą [-..] Vis tai regėdamas, tarė: „Oi tėveli, aš pasenau, bet 
tamsta dar didesniai.“ Atsakė šv. Povilas: „Su padėjimu Viešpaties pergyvenau dailų amželį, turiu jau šimtą 
tryliktus metus: ilgiau nebepareksiu.“ . 


Tipingais liaudinės kalbos pavyzdžiais remiantis konstruoti ir tokie Valančiaus dialogai: 


„Meldžiamasis, pabūk su manim kokią valandą.“ Arsakė pūsrelnikas: „Gerai, gerai, pabūsiu, juk ir manęs nei 
moters su vaikais lauk, nei rugiai birst; neturiu ko skubintis, ar čia, ar čia diena būtoji.“ - Dar kiti, sugrobę 
Gordijų, traukė prie vyresniojo. Tas visų pirma klausė jo: „Kas tu esi?“ Šis arsakė: „Esmi Gordijus iš Cezarė- 
jos miesto, žalnierių perdėtinis.“ Tarė sūdžia: „Kame lig šiolei buvai?“ Šis: „Slapsčiaus kalnuose.“ - „Ką ten 
valgei?“ - „Et, valgiau ką radęs: uogas, obuolius, riešutus ir giles it kėkšras.“ Tarė sūdžia: „Ber ir esi it kėkšras 
pasišiaušęs. Ko atėjai į miestą?“ Šis: „Atėjau galvos padėti už Kristų.“ Sūdžia: „Tadgi tu esi karaliku?“ Šventas: 
„Kas, ar aš?“ Sūdžia: „Tu, tu, juk tavęs klausiu.“ Šventas: „Ką dirbsiu nebuvęs, esmi.“ Tarė sūdžia: „Oi, liaukis 
tai tauzyti, nes baisiai kailį savo įkiši.“ Šventas: „Geidžiu įkišti ne vien kailį, bet ir visą kūną.“ 


Rūpindamasis (panašiai kaip Daukantas) kalbos grynumu, Valančius stengėsi (bent Žemaičių 
vyskupystėje) kai kuriuos svetimus terminus lietuviškai nusakyti, skliausteliuose dėl aiškumo 
palikdamas originalinius žodžius, pvz., Pa2mokymo Draugystė (Komisja Edukacyjna), aukšta Vil- 
niaus mokslinyčia (u2iwersytet), aukštas mokslinyčių vyresnysis (kurator), pirmutinė mokslinyčia 
(nowiciat), sargas Lietuvos iždo (skarbzy litewski), popiežiaus pirmasis rašytojas (protonotarius), 
šventa draugystė bažnyčios įpročių (Sacra congregatio rituuum), Lietuviškas susirinkimas (Syn0d 
litewski) ir t.t. Kai kuriuos tokius terminus bent „suliaudindavo“: mandaburijos (prawo magde- 
burskie, Magdeburgo teisė), zakucijos (ty. egzekucijos). . 

Itin taikliai ir sąmojingai nukalė Valančius pakaitalą teatro sąvokai. Štai ištrauka iš jo knygelės 
Pradžia ir išsiplėtimas katalikų tikėjimo: 

Visuose didžiuose miestuose yra vypsosena (rear), į kurias diduomenė brėkštant (t.y. remstant) susirinkusi, 
vypso lig išvakarių. Tokia vypsosena metuose 303 buvo Ryme. Atėjo į aną pats ciesorius Deoklecianas ir 
daugybė veltėdžių. Tiems visiems matant, monininkai, įvairiai apsidarę, guviai guvesniai terliojos, o ste- 
bintys tuo džiaugės ir vypsojo. 2, 


Tokios vypsosenos buvo ištvirkinusios jaunystėje šv. Augustiną: 


... tėvas nuvežė jį Kartaginon. Tame mieste begyvendamas, dėl šokimo labai pašoko moksluose, ber lankydamas 
vakarais vypsosenas, juoba dar nekaip namuose pasileido. Oi, ar kartą ir mūsų jaunuomenei taip atsirink. 


XX a. pradžioje išpopuliarėję vadinamieji lietuviškieji vakarai, kurie buvo rengiami dau- 
gybėje miestelių ir net kaimų, pripratino liaudį prie vaidinimų, o Valančiaus laikais teatras 
dar buvo kaimo žmogui neprieinama ir kažkokia nesuprantama ponų pramoga, kuria tik per 
daug laisvalaikio turį veltėdžiai vypsodami džiaugės. Įdomu, kad ir kitas didysis mūsų lite- 
ratūros liaudininkas Donelaitis savo viežlybojo būro Selmo lūpomis reiškė panašias pažiūras apie 
dykaduonių ir, aišku, bedievių ponų pramogas: 

Giesmės nobažnos taip jau kaip poteriai mūsų 
Nepriereliams tokiems nei smarvė mėžinio smirdi. 
Lumper [toks kortų lošimas] ir kamėdigės |t.y. komedijos] apjekino poną. 


Maždaug tuo pačiu laiku, kai Valančius savo knygelėje rašė, kaip vypsosenos buvo ištvirkinu- 
sios jaunąjį Augustiną, būsimąjį vyskupą ir šventąjį, tolimoje Maskvoje Lietuvos studentų būrelis 
rūpinosi „garbe tėvų ir liežuviu“. Apie tai sužinome iš Jono Koncevičiaus (Istorijos-filologijos 
fakulteto studento 1858-1862 m.) atsiminimų fragmento, kuri Mykolas Biržiška paskelbė Auš- 
rinėje (1910, nr. 2), o vėliau pakartojo savo knygos Iš mūsų kultūros ir literatūros istorijos II tome 
(1938). Pats Koncevičius jau Maskvoje buvo pradėjęs „šį tą lietuviško braižyti“; netgi „leido [ranka 
rašė] lietuvišką raštelį [laikraštuką], paženklintą priežodžium (patarla): Kol saulė užtekės, rasa 
akis išės.“ Darbavosi ir kiti draugai: Pranas Lipštavičius parašė minerologiją (santrumpa buvo 
išspausdinta Aušroje 1883 m.), Leonas Daraškevičius geografiją, Juozas Savickas vieną pasaką. 
Prisidėjo dar trys ar keturi minskiečiai, kad ir nekalbą lietuviškai, „bet smarkiai karštūs [1] lie- 
tuviai“, kurie raginę „visą gudiškumą-lenkiškumą atmesti ir nusitverti lietuviškumo, o tai visus 
mokslų raštus apskelbti lietuviškai, mūsų poetus, o ypačiai Mickevičių, išversti ir išspausdinti 
lietuviškai“. Koncevičiaus draugas, Teisių fakulteto studentas Henrikas Bukauskas (po 1863 m. 
sukilimo išsikėlęs Stockholman, kur turėjo antikvariatą), netgi pranašavęs, kad „po 50 metų 
būsianti Kauno lietuviška opera“. 

Nedaug tesuklydo Bukauskas, vos 10 metų: maždaug po 60 metų Kauno teatrą skardeno Kip- 
ras Petrauskas, aukštai keldamas Traviatoje taurę linksmybės. 

Jeigu tokią pranašystę būtų išgirdęs Valančius, būtų pažvelgęs nustebintomis akimis ir su ne- 
slepiamu netikėjimu išspaudęs kelis žodžius: „Lieruviška opera? Čia? Kaune? Eik, eik sau! - ir, 
skeptiškai pakraipęs galvą, dar būtų pridėjęs: O kam gi mano geriesiems žemaitėliams iš viso 
reikalinga ta dainuojanti vypsosena?“ 

Įsiskaitę į Valančiaus raštus pajusime, kad jis ne tik rašė liaudies kalba, bet dar stengės pagauti, 
ir pagavo, liaudies mąstyseną, skonį, nuotaikas, pažiūras. Ir negali nesutikti su Sofija Čiurlioniene, 
kuri jau daugiau kaip prieš 60 metų tai pastebėjo: „Kodėl Valančius rašė šventųjų gyvenimus? 
Aišku, dievobaimingas kunigas norėjo tobulinti lietuvius katalikų tikėjime. Bet skaitydamas už- 
miršti apie tai, vien junti, kad tai rašytojo darbas, kurs pastatė nemirštantį vainiką žemaičių 
tarmei, žemaičių būdui ir sąmonei.“?? 

Tikras Valančiaus pažiūrų į gyvenimo vaizdavimą savo raštuose komentaras galėtų būti šis 
jo bendradarbio Mikalojaus Akelaičio 1859 II 17 laiško Juozui Kraševskiui pasisakymas (versta 
iš lenkų kalbos): 


Rašau apysakaites liaudies dvasioj. Išvedu scenon Laumę, Laimę, Perkūną, Aitvarą ir t.r. Keliauju su Dievu 
elgeros pavidale, užeinu su Kristumi į lietuvišką pirkią, nes ir Jis, pagal mūsų padavimus, buvo Žemaičiuo- 
se. Tu tik, Maloningas Brolau, gali justi, kiek čia poezijos! Koks nuostabus pasaulis! Kiek čia veiksnių ir 
priemonių paveikti dvasią žmogaus, dar neprisigėrusio dirbtinės civilizacijos! Aš čia nekreipiu dėmesio į 
istoriją, nežiūriu kritiškai — aš čia liaudis ir su ja kartu, pavyzdžiui, įvedu Kristų į karčemą, leidžiu apašta- 
lams gerti degtinę; man visai nerūpi tai, ar anuo laiku, kai gyveno Kristus, buvo degtinė - pakanka to, kad 
liaudis taip pasakoja, o aš esu jos brolis ir bičiulis.?! 


* Lietuvoje, Vilnius, 1910, p. 36. 
1 Cir. iš V, Maciūnas, „Motiejaus Valančiaus Giwenimu szwentuju Diewa stilius“, Vairas, 1935, nr. 7/8, p. 273-274 
ĮRR, p. 493). 

Oštai kaip Valančius rašo apie XII a. Belgijoje gyvenusią šv. Liudgardą, kuri bepasninkaudama 
„dėl silpnumo pilvo pradėjo kartais srėbti pupines, žirnines, morkines, sėtinines, roputines ir 
batvinius, be mėsos virtus“; taigi lygiai tuos pačius viralus, kuriuos Nasrėnuose ir pats Valančius 
buvo srėbęs. Kad ropučių (bulvių) tada dar niekas nežinojo Europoje, Valančiui visai nesvarbu. 
Taip kaip ir Akelaičiui. 

Grįžkim trumpam prie Daukanto. Dar Varpe Jonas Jablonskis, rašydamas A. Gerulaičio sla- 
pyvardžiu apie Daukantą, juto reikalą palyginti jo kalbą su Valančiaus ir tą skirtumą taikliai 
apibūdino: 


Gyvendamas daugiausia svetur tarp svetimų gaivalų, jis negalėjo rašyti taip laisvai ir lengvai, kaip kitas jo 
tautietis, kng. M. Valfančius]kis, kuris beveik visą savo amžių gyveno tarp savo žmonių. Jei Dfaukan]to 
kalboje kartais matyti nelaisvi ir nelengvi reiškiniai, gana sunkios ir parinktos konstrukcijos, tad vėl reikia 
pripažinti, kad iš jo raštų matyti ir didelis, nepaprasras žinovas savo prigimtinės kalbos, ne tik gyvosios, 
bet ir senoviškos.?? 


Tą Daukanto kalbos sunkumą pabrėžė ir Antanas Baranauskas savo laiške Aušros redakcijai: 


Daukanto kalba yra dėl ieškotojo purizmo ir dėl įraisymo budavonės pagal pavyzdį klasiškųjų kalbų ir pui- 
kiam mokslinčiui ir filologui nelengvai suprantama. Žmonės jo visai neišmano. [...] Nabaštininkas vysku- 
pas Volončevskis siuntė Daukanto knygas visiems kunigams dėl pardavimo žmonėms, ale beveik visur jos 
klebonijose pasilikusios, kadangi jų nieks nenorėjo pirkti.*? 


Kaip sunkiai plito Daukanto knygelės, rodo ir tas faktas, kad jo Abėcėlės lietuvių - kalnėnų ir 
žemaičių kalbos, 1842 m. išspausdintos 1500 egz. tiražu, dar 1920 m. Rietave aptikta keli šimtai 
neišparduotų egzempliorių.?* 

Visai kitaip buvo su Valančiaus knygelėmis, kurios ne kartą buvo tiesiog išgrobstomos. Ake- 
laitis rašė Kraševskiui (1860 VII 2), kad Valančiaus Istorijos šventos buvo per 3 mėnesius išpar- 
duota net 75 000 egz.“ Entuziastingasis Akelaitis perdeda, nes tos knygelės, kaip Valančius pars 
nurodė, buvo 1852 m. išspausdinta tik 10 000 egz. Antra vertus, knygelė buvo dar kelis kartus 
išleista. Šiaip ar taip, matome, kaip greitai ir lengvai plito Valančiaus knygos. 

Išlikusios Daukanto knygelės yra paprastai gana švarios, nenuskaitytos, kartais net neišpjaus- 
tytos, o Valančiaus - apčiurusios, nučiupinėtos, net taukuotos. Pats Valančius Paaugusių žmonių 
knygelės apsakymėlyje „Padorus ūkininkas“ šitaip vaizdavo (o drauge ir sugestijavo!) jo knygelių 
skaitymą: 


Rudens ir žiemos laike, vakarais mergelėms verpiant, Jonkė taipogi verpdama, giedojo, o paskui ją ir visa 
šeimyna. Apkyrėjus begiedant, Jūzupas skaitė visiems girdint Zyvarą Viešpaties Jėzaus, Žyvatus šventųjų, 
Pradžią ir kitas knygeles (beje, jos visos Valančiaus], kurių dang turėjo. 


Ir ateina mintin toks vaizdas, primenąs Žemaitės „Rudens vakarą“. Toks pat rudens vakaras. 
Erdvi kaimo pirkia pilna žmonių. Moterys plunksnas plėšo, verpia ar ką nors kita dirbinėja. Vyrai 
virves veja ar šiaip jau susėdę pypkes dūmia. Vaikai, patogiai užustalėn susigrūdę ir rankomis 


32 Varpas, 1893, nr. 11. 

* Beje, Baranauskas rašė Prūsuose leidžiamai Aušrai vokiškai; J. Mikšo lietuviškai išverstą laišką paskelbė Vincas 
Kapsukas 1924 m. Kibirkštyje, o Vaclovas Biržiška perspausdino Mūsų senovėje, kn. II, nr. 1, 1937. 

3 V. Biržiška, Aleksaudrynas, t. III, p. 14. 

* M. Biržiška, Iš mūsų kultūros ir literatūros istorijos, t. I, Kaunas, 1931, p. 334. 

smakrus parėmę, smalsiai spokso ir rūpestingai nosis krapšto. Kampe prie menkai tešviečiančios 
balanos ar žibalinės spingsulės pusamžis vyras užsikirsdamas pamažu skaito Valančiaus žyvatus 
šventųjų ar Paaugusių žmonių knygelę. Kartkartėmis pataiso besmilkstantį žibaluotą spingsulės 
knatą ar nugnybia rūkti pradėjusį balanos nuodėgulį, kad ugnis šviesiau įsiliepsnotų. Ir tais pačiais 
pirštais, jų net ir nenubraukęs į skvernus, sklaido knygelės lapus. Ir kur ji tau beišliks švari. 


„ne dėl mokytų vyrų ir galvočių 


Darbų senųjų lietuvių pratarmėje (1882) Daukantas pasisakė rašęs „ne dėl mokytų vyrų 
ir galvočių“. Tuos žodžius, kaip savo pastangų šūkį, būtų galėję kartoti ir kiti Daukanto ir Va- 
lančiaus laikų mūsų raštijos darbininkai. Priminsime, kad antrojoje XVIII a. pusėje Europoje kilo 
ir stiprėjo mintys apie liaudies švietimo reikalingumą. Cia veikė ne tik demokratinės Švietimo 
amžiaus idėjos, bet ir naujos ekonominio galvojimo pažiūros. Fiziokratai, skelbdami žemės ūkį 
esant valstybės gerovės pagrindu, kėlė ir valstiečių švietimo būtinumą. Tai esanti viena iš svarbiau- 
sių valdovo pareigų (Franšois Ouesnay); valstybė, neparemta visuotiniu švietimu, esanti panaši į 
piramidę, pastatytą viršūne žemyn (Nicolas Baudeau). Ignas Lachnickis, rašydamas apie Gardino 
apylinkių valstietį (Biografija valstiečio, gyvenančio prie Nemuno aukščiau Lososnos, Varšuva, 
1815) tvirtino, kad „liaudies švietimas dabartinėje epochoje tapo visuotinis valdžių reikalavimas, 
bendras mokytų žmonių balsas, pasakysime, amžiaus mada“. Atėjo toji „mada“ ir Lietuvon. Štai 
vysk. Juozas Arnulfas Giedraitis, 1809 m. vizituodamas savo vyskupiją, ragino klebonus steigti 
parapines mokyklas, o 1820 m. aplinkraščiu priminė, kad liaudies švietimas esanti pirmoji ku- 
nigų pareiga. Nebe reikalo Vilniaus Labdaros draugijos laikraštyje Dzieje Dobroczynnošci (1823) 
rašyta apie Žemaičių kraštą: „Visiems yra gi žinoma, kad ten mokėjimas skaityti liaudyje yra 
daugiau paplitęs kaip visose kitose Lietuvos provincijose.“?* Tad žemaičių studentų būrelis, kurių 
tarpe buvo atgijusi „garbė tėvų ir liežuvis“, susirūpino pagaminti žmonėms lietuviškų knygelių. 
1823-1824 m. jų buvo išleistos net kelios: Kajetono ir kun. Kiprijono Nezabitauskių, Simano 
Stanevičiaus, kun. Juozo Rupeikos (?), kun. Kazimiero Vizgirdos. Daukanto 1824 m. parengtasis 
Fedro pasakėčių vertimas buvo išspausdintas tik 1846 m., o jau 1822 m. rašyti (ar tik pradėti) 
Darbai senųjų lietuvių vos 1929 m. Kas kartą vis daugiau ateidavo lietuvių raštijos talkininkų: Lau- 
rynas Ivinskis su populiariaisiais kalendoriais, „dainuškininkas“ Kajetonas Aleknavičius, Petras 
Gomalevskis, Tadas ir Vincentas Juzumai, Jeronimas Račkauskis, Juozas Silvestras Doryaalės, 
Mikalojus Akelaitis ir dar kiti. 

Valančius lietuvių-raštijon atėjo vėlokai, jau penktąją dešimtį bebaigdamas. Prirašė tačiau labai 
daug, ypač prisimenant, kad galėjo rašyti tik atspėjamu laiku nuo gausių pareigų ir darbų, kurie 
nelengva našta slėgė to didžiai pareigingo, bet ne per stiprios sveikatos vyskupo pečius. Tumas, 
siūlydamas Valančiaus 100 metų gimimo sukakties proga išleisti jo raštų rinkinį, apskaičiavo, 
kad jų išeitų 10 tomų po 500 puslapių. 

Savo literatūros darbą pradėjo Valančius labai įspūdingai - stambiu Žemaičių vyskupystės 
veikalu (1848). Žymusis lenkų istorikas Stanistawas Smolka (pratarmėje prie lenkiško vertimo, 
1898) pabrėžė didelę mokslinę to veikalo svarbą, ypač kad daug tų šaltinių, kuriais naudojosi 
Valančius, esą dingę. Pati knyga betgi tesanti skirta liaudžiai, todėl nereikia piktintis kai kurių 


* Cir. iš V. Maciūnas, Lituanistinis sąjūdis XIX amžiaus pradžioje, Kaunas, 1939, p. 95. 

pasakymų naivumu. Ir tikrai: dažna Žemaičių vyskupystės vieta tiek savo liaudišku stilium, tiek 
didaktinių apsakymėlių nuotaika atrodo lyg ir imta iš Paaugusių žmonių knygelės. Sakysim, rašo 
Valančius: 


Metuose 1657 kana kas pradėjo pasakotis 28 d. lapkričio Ugioniuose maręs ties pat Šalteniu kybančią ant 
oro maliavonę, arba abrozdą, Motinos Dievo. Nieko netrukus mažne po visus Žemaičius žmonės pradėjo 
šnekėti [...], kas vien skaudančias akis nuplauna Ugionių šalteny, tuojau išgyna. Tikėdami tam, žlibieji žmo- 
nės iš visų pusių būriais pradėjo eiti į Ugionius. (...] Tiesą pasakius, visuomet taip nutinka su vargdieniais, 
kiekvienas iš jų veikiau tiki tokiems apsireiškimams, nekaip daiktams, nuo paries Dievo apskelbtiems ir 
Rašte Šventame užrašytiems. Spėriau sirgdami žadas į tokias vietas, nekaip važiuoja prie gydytojo. Taip 
vienok darydami, neišmintingai daro, 


Na, kaip sau norite, tokie patarimai juk nerašomi knygose, skirtose „mokytiems vyrams ir gal- 
vočiams“. Neabejojo ir Žemaičių vyskupystę recenzavęs prel. Benediktas Smigelskis, kad tas veika- 
las buvęs tik liaudžiai ir rašytas. Liaudžiai skyrė Valančius ir savo gausias religines knygeles. 

Pasaulietinė beletristika, nors jis ir turėjo aiškų beletristo talentą, Valančius netraukė. [ją žiūrėjo 
maždaug taip, kaip ir jo draugas Daukantas, kuris 1846 XII 6 rašė Maskvos studentui Vladimirui 
Andriejauskiui (Andžejevskiui), vėlesniam Varnių seminarijos gydytojui: „Prašau mokytis ir gilintis 
į savo dalyką, kurį pasirinkai, o laisvalaikiu skaityti naudingas istorijos knygas ar kelionių aprašy- 
mus, bet ne romanus, kurie nieko gero neduoda, tik gaišina laiką ir temdo jauną prorą.“?7 

Tas Maskvos studentėlis, kuriuo taip rūpinosi rimtasis Daukantas, ne tik jauną protą temdi- 
nančius romanus skaitė, bet ir kitokius nelabai rimtus dalykus išdarinėjo. Antai pakviestas pa- 
mokyti vieno pralobusio, bet šiaip jau tamsuolio Maskvos pirklio dukterį angliškai, tos kalbos 
nemokėdamas, ją mokė žemaitiškai. Ir dar teisinosi draugams, kuo gi žemaičių kalba esanti pras- 
tesnė už anglų.?? Ne be reikalo jo draugas H. Zubavičius viename 1849 m. laiške"? rašė apie jį, kad 
tai „tikriausis Žemaijtis“ (beje, tie žodžiai lenkiškame tekste įrašyti lietuviškai). Pabrėždavo savo 
„Žemaitiškumą“ ir kiti draugai, pvz., lietuvindami pavardes: Andrijauskis-Andžejevskis buvo 
jiems Andrulis, Zubavičius - Dančalis (t.y. Dantelis;- rusiškai 25 — dantis), o tokį Vrublevskį 
sumužikino paprastu Žvirbliu. Turėjo jie ir daugiau lietuviškų interesų. Antai Zubavičius aname 
laiške prašė savo adresatą (Liudviką Grajevskį): „Atsiųsk man žemaitiškas dainas, būsiu tau labai 
dėkingas.“ Andriejauskis domėjosi lieruviškomis knygomis. Štai Daukantas tame pačiame 1848 X 6 
laiške, kuriame ragino skaityti rimtas istorijos knygas, pranešė, kad pasiuntė po du egzempliorius | 
Nepoto veikalo ir Fedro pasakėčių vertimų (tai Daukanto knygos), ir prašė po 1 egz. perduoti 
Zubavičiui. Jeigu norėtų gauti Daukanto dainas žemaičių ir veikalą apie senovės lietuvių papročius 
(t.y. Bždą), tegul kreipiasi, kaip jau ir pirmiau buvo rašęs, į Telšių seminarijos Varniuose rektorių 
Valančių. Galėtų Daukantas taip pat parūpinti iš Karaliaučiaus Šv. Raštą ir Rėzos dainas. Dar pri- 
dėjo: „Jei kada reiktų žemaitiškų knygų, visada rašykite kun. Volončevskiui, kad atsiųstų visokios 
rūšies naujai išleistų žemaitiškų knygų.“ Štai kas buvo lietuviškų knygų platintojas! 

Beje, Andriejauskis galėjo pažinti Valančių dar mokydamasis Kražių gimnazijoje, kai ten mo- 
kytojavo Valančius. Ar parašė Valančiui, kaip jam patarė Daukantas, ir ar gavo iš jo knygų (kaip kad 
vėliau iš Valančiaus jų gavo Akelaitis ir Ugianskis), žinių neturime. Kad ir kaip ten būtų, tasai Andrie- 
jauskio epizodas meta tam tikrą naujos šviesos pluoštelį į Valančiaus laikus ir nergi į patį Valančių. 


7 Mūsų senovė, nr. 4/5, p. 779. 
8 Žr. A. Tyla, „Lietuvių Alma Mater Maskvoje“, Mokslas ir gyvenimas, 1974, nr. 6, p. 38. . 
* Išsp. Mūsų senovėje, t. II, 1938, nr. 2, p. 310-313; žr. dar paaiškinimus «. II, nr. 2, p. 498 ir nr. 4, p. 678-679. 

Jau perkopęs savo šešiasdešimtmerį, davė Valančius keturias beletristines knygeles, kuriomis 
daugiausia ir remias jo kaip rašytojo vardas. Tai Vaikų kmygelė (parašyta, kaip jis pats nurodė, 
1864 m.), Paaugusių žmonių knygelė (1865), Palangos Juzė (1869) ir Pasakojimas Antano Treti- 
ninko (1872; išspausdintas jau po Valančiaus mirties). 

Valančius nepriklausė „lakštingala negali nečiulbėti“ poerų-rašytojų kategorijai, tad būtų 
veikiausiai ir visai nepračiulbęs, jei nebūtų tam tikrai susidėsčiusios jo gyvenimo aplinkybės. 
Perkeltas iš Varnių Kaunan ir rusų administracijos sekamas bei varžomas, todėl ir nebegalėda- 
mas tuo pat plačiu mostu bevaryti savo darbo ir netgi lankyti vyskupijos (tai buvo jam 1865 m. 
uždrausta), taip pat besilpnėjančios sveikatos ir tolyn bežengiančios senatvės vis labiau pririštas 
prie namų, Valančius jau daugiau turėjo laiko. Tad ir galėjo jam kilti mintis užsiimti tokiais niek- 
niekiais kaip beletristika, o beletristinių užuomazgų jo religinėse knygelėse netrūko. Štai, pvz., 
gabaliukas iš šv. Pelikso kapucino gyvenimo: 


Ne per toli nuo Rymo, Valakų žemėj, vienoj sodoj gyveno prastas žmogelis, ynas (= tikras] plikis, bet die- 
vobaimingas, kurs, vedęs moterį, sulaukė sūnaus ir apkrikšridino jį Peliksu. Nuo kūdikystės motina išmokė 
vaikelį porerių ir prisakymų, rašto nemokė, nes nė pati nemokėjo, o į iškalą neturėjo kuo leisti. Peliksas, 
užkliudęs devintus metus amžiaus savo, jau ganė karveles tėvų savo [ir t.t]. 


Argi negalėjo tai būti Valančiui tikra literatūrinė pagunda (ar net provokacija) vietoj Rymo įrašyti, 
pvz., Viekšnių parakvijos Meškelių sodą ir regzti pasakojimą apie žemaitį Tamošių ar Lauryną. 

O štai ar ne Pruncės Paukštvanagio ar kurio kito Vaikų kmygelės nedorėlio prototipas buvo 
valančinis šv. Kutbertas vaikystėje: 


Valandos nebuvo, kurioj tėvams nebūtų širdies uždavęs. Vieną dieną iškūlė langą ar pieno puodą parvertė, 
kiroj ugnį į pastogę nešė, kitoj susiedų vaikus sumušė ar gyvoliui koją padaužė; kitoj, antlipęs ant stogo, 
nukrito ir kaktą sau pramušė ar į daržus kiaulęs suleido. 


Savo ganytojiškoje 1856 VIII 21 gromatoje graudeno Valančius: 


Su didžiausiu sopuliu širdies mano girdžiu, jogei daug vietose krikščionys karalikai prašo meškininkus, 
idant namus, butus ir gyvolius jų švęstų, o anie už piningus visokias su meška šventvagiškas daro ceremoni- 
jas, vadžioja po trobas, klėčias ir sraldus, po daržines ir jaujas, tą žvėrį rancindami ir pagal savo norą savo 
rėkindami, po tam jos kudlomis išpeštomis, sumaišiusys su plaukais gaspadorių, gaspadinių, smilko, o kas 
labiaus bedieviško, Dievo mūką, paveikslą nukryžiavoto Išganyrojaus mūsų siūlais apraišio[ja], burtas kaži 
kokias ant vandenio šnabžda, o vis tai, kaip sako, dėl nušalinimo ir atitolinimo ligų, nelaimių ir sužavėjimų. 
Ir yra tokie, kurie tam tiki!!00 


Ir štai ar ne tas pats besipiktinančio vyskupo susirūpinimas išsilieja visu Paaugusių žmonių kmy- 
gelės skyrium apie meškininkus? 

Viename Žemaičių vyskupystės skyrelyje Valančius aprašinėja visokius žemaičių burtus, prie- 
tarus ar šiaip jau papročius: 


Nuo senų gadynių lig mūsų amžiaus šv. Jono naktį jaunuomenė, vaikinai su mergikėmis, gebėjo susieiti į 
artimus beržynus ar ąžuolynus. Eidami nešės sudžiūvusius berželius, katrais per Dievo Kūną puošė namus 
savo. Atėję tais pačiais berželiais sukurdavo didžią ugnį. Tuo tarpu vienas antras vaikinas, kankles ar skripkas 
arsinešęs, pradėjo skambinti ir džiržginti. Linksmam tam balsui krūmeliuose arsiliepus, nė vieno kenklė 
nerimpčiojusi neliko, tūlyd visi apsukui ugnies šokti suniko [ir t.t.j. 


100 Mūsų senovė, t. II, 1937, nr. 1, p. 116-117. 

Štai gabalas tos etnografinės medžiagos, kuri užpildo Palangos Juzę. Ten irgi aprašoma, kaip 
Šv. Jono naktį jaunuomenė, „susirinko kopulioti, sukūrė ugnį ir parvedino skripkorių. Tiem grie- 
žiant, šoko susikibę, dainuodami dainas.“ 

Aukščiau pateiktos ištraukos vaizdžiai parodo, kokia natūrali buvo Valančiaus beletristikos 
raida iš jo ankstyvesniųjų raštų. Be to, savo beletristikai atramos Valančiaus galėjo gauti ir ano 
meto mūsų raštijoje. Rasime ten pavyzdžių, visai valančiškai atrodančių. Štai, pvz., knygelėje Jonas 
iš Svisločės skaitome epizodą apie meškininkus, kurie apgaudinėja prietaringus kaimiečius: 


“... atradom stalą, ant kiemo pastatytą: gaspadinė pridengė aną skorerte, o gaspadorius, nešdams duonos 
kepalą ir plėčką arielkos, su dideliu nusižeminimu užprašinėjo mešką ing namus savus. [...] ta atsispyrė 
ir eit nenorėjo ing vidų. [...] Tuo tarpu gaspadoriai paieškojo dovanų, idant mešką perprašyti. [...] Čia ne- 
beiškentėjo Jonas: stojęs priešais, balsu nemažu sušuko... 


Argi ne panašiai rašė ir Valančius po keturiasdešimt metų savo Paaugusių žmonių knygelėje? 

Pasklaidome ir kitas knygeles. Štai Kajetono Aleknavičiaus Elementoriuje (1846, 21858) yra 
10 „kalbesių“ (t.y. pasikalbėjimų), kur išmintingas senukas Kirpus duoda kaimynams įvairių pa- 
tarimų bei pamokymų. Tarp kitko, jis sakė: „Kiek kartų jums, vyrai, kalbėjau, samdykite kokį 
senį vaikams mokyti.“ Kaimynai ir nusamdė Tamošių Pipirą. Beje, ir savo dainuškose (Pasakos, 
pritikimai, veselios ir giesmės, 1861) eiliavo: 


Sūsirinkę daugis vyrų 
Pasisamdė sau Pipirą, 
Mokyt turi mūsų vaikus... 


Kaip matom, „kaimo daraktorius“ įėjo mūsų literatūron dar gerokai prieš Valančiaus Antaną 
Tretininką. 

Panašumų randame ir kitur. Argi ne valančiška yra Mikalojaus Akelaičio Kvestoriaus (1860) 
pradžia? 


Netoli Kauno gyveno vienas gaspadorius, nebagotas, ale ir nepavargęs. Pats visada blaivas, o pati - žmona 
darbininkė. Dievas davė jiems nemaža vaikų; keletas buvo jau numirusių, o gyvos liko trys dukterys ir du 
sūnu. Jaunesnis vardu buvo Jonas, o vyresnis Petras. Jonas iš mažų dienų dideliai malonėjo mokyriesi. 


Įstojęs į bernardinus, Jonas ryžos tapti kvestorium (vienuolyno aukų rinkėju), nes, „važinėdamas 
po svietą, bemokinsiu vargdienėlius“. Štai vėl kitas Antano Tretininko pirmtakas. 

Valančiaus ryšius su ano meto raštija svarstant, reikia paminėti dar vienas dalykas. Iš lenkų 
literatūros (o ten iš prancūzų) mūsų didaktinėn raštijon buvo atėjęs tam tikras liaudiškos apy- 
sakaitės tipas.!*! Jos centre - koks nors doras bei išmintingas senyvas vyras, kuris bevažinėdamas 
po kraštą (pvz., kromininkas Jonas iš Svisločės) ir susitikdamas su įvairiais žmonėmis duoda 
jiems visokių naudingų patarimų, papasakoja įdomių atsitikimų, pagiria už gerus darbus, o 
dažniau pabara už girtuoklystę, prietarus ar kitokias ydas. To pobūdžio buvo iš lenkų kalbos 
kun. Juozo Rupeikos (?) verstasis Jono Chodzkos Jonas iš Svisločės (1823), vėliau perdirbtas 
į Joną Išmisločių kromininką (1860), kun. Petro Gomalevskio Aplankymas seniuko (1853), 
Mikalojaus Akelaičio Kvestorius (1860), kun. Juozo Silvestro Dovydaičio Šiaulėniškis Senelis 


101 Plg. V. Maciūnas, „Mūsų senesniosios didaktinės beletristikos šablonas“, Židinys, 1938, nr. 5/6, p. 705-718 (RR, 
p. 483-492). 

(1861-1864). Prie jų savo konstrukcija artimai prisišlieja Valančiaus Palangos Juzė ir Pasakojimas 
Antano Tretininko. 

Labai populiari tokio tipo knygelė lenkų literatūroje (aišku, gerai žinoma ir Lietuvoje, kur 
tebevyravo lenkiškos kulrūros įtaka) buvo Izabelės Čartoriskienės Piligrimas Dobromiliuje (1818), 
sulaukęs ligi to laiko, kai Valančius ėmė rašyti savo apysakaites, net 13 leidimų. Čartoriskienės 
apysakaitėje veikia panašus į Valančiaus Antaną Tretininką kaimo vaikų daraktorius išmintingas 
ir doras Chvalibogas (Dievagarbis, taigi jau pats vardas jį charakterizuoja), kuris pamoko vaikus 
rašto, paaiškina žemės ūkio dalykus ir, kas įdomiausia, patriotiškai papasakoja Lenkijos istorijos 
epizodus. Tuo laiku ir Lenkijoje, ir Lietuvoje dažno buvo keliama savosios istorijos pažinimo 
reikšmė jaunimo auklėjimui. Žymusis lenkų visuomenininkas Stanislawas Staszicas dar 1785 m. 
įtikinėjo, kad kiekvienas pilietis turįs pažinti gimtojo krašto praeitį ir pirmoji knyga, kurią vai- 
kas ima į rankas, turinti būti jo tėvynės istorija. Julianas Niemcewiczius tikėjosi, kad jo Istorinės 
giesmės (1816), motinų niūniuojamos vaikams, įstengs įkvėpti jiems tėvų krašto meilę. Panašiai 
pasisakė ir Vilniaus studentas Daukantas savo Darbų senųjų lietuvių pratarmėje: „... dėl tų motinų 
rašiau, kurios geb savo vaikams darbus jų bočių prabočių pasakoti, o be raštų apsirink. “ Daukanto 
veikalas nebuvo tada išspausdintas: betgi vargu ar jis būtų buvęs kaimietei motinai ir įkandamas. 
Dionizas Poška pageidavo, kad kas nors, pasekdamas Čartoriskienės knygute, parašytų lietuviškai 
trumpą Lietuvos istoriją parapinių mokyklų vaikams.'?? Kiek vėliau Liudas Jucevičius išleido 
trumputę Lietuvos istoriją vaikams (1836), betgi lenkiškai. Panašiai kaip Poška, pageidavo ir Jox0 
iš Svisločės (1823) vertėjas (tų žodžių lenkiškame Chodzkos originale nėra): 


... O kartais gal atsirastų tarp lietuvių ir žemaičių tokie meilininkai žmonystės [...] kurie parengrų knygelę dėl 
trumpo pažinimo mūsų žemės istorijos, lygiai kaip palgrimas Dobromiliuje mužikėlių lenkų vaikus mokė, 
tai idant lietuvių ir žemaičių prasčiokėlių vaikus istorijos lietuvių ir žemaičių trumpitėliai pamokytų. 


Neatsirado tokių, ir tik Valančius tą mūsų raštijos spragą užpildė Pasakojimu Antano Tretininko. 

Šalia kitokių yra toje knygelėje ir keli istoriniai pasakojimai, daugiausia apie karą (anot Va- 
lančiaus, karę) su kryžiuočiais: „Karė ant kalno Girgždūtės“, „Karė pas Pilėnus“, „Karė Pakuršėj 
ties miestu Durbe“ ir kt. Kad ir be Daukanto stiliaus iškilmingumo, Valančius irgi mielai pabrėž- 
davo žemaičių narsumą ir laisvės meilę. Štai „karvaida Bučas, vyras diktas, narsus ir augalotas“, 
pamatęs neprietelius, šitaip į savuosius prabilo: 


Vyrai žemaičiai, še klausykit! Ar matot, kiek neprietelių susirinko anr galvų mūsų? Jų ragotinių niekas ne- 
veikia suskaityti! O ko anie atkeliavo? Ką mes pikto jiems padarėm? Susiėjo dėl to, kad mūsų turtus išplėštų, 
mūsų žemę užimtų, moteris su dukterimis mūsų gvalravotų, dievus mūsų paniektų, o pačius savo vergais 
padarytų! Jei nedaturėsim, sugursim ir neišmušim jų — pakliūsim į jų nagą! Vers mus į savo vierą: sakys 
reikiant artimą mylėti, patys nė truputėlio nemylėdami. Laistys mus su vandeniu, arba nenorinčius krikštys, 
o apkrikštiję apvers į savo bernus. [-..] Tokį tai gerą atneš mums tie atėjūnai! Todėl vienas iš vieno kibkim, 
turėkimės ir muškim neprietelius, nes šimtą kartų geriau yra mums numirti, kaip vokiečiams vergauti. 


Šiame Antano Tretininko pasakojime padvelkia Daukanto istorinių veikalų dvasia. Dau- 
kanto Būde senovės lietuvis mirdamas raminosi, kad aname pasaulyje „nebnovys tavęs dau- 
giaus nei kraugerys vokietis, nei pasalus gudas, bet jau tenai abudu vergaus amžinai“. Kaip jau 
aukščiau minėta, dėl tų (ir dar kitų) žodžių Kauno gubernatorius reikalavo uždrausti Bždą 
laisvai pardavinėti. 


02 Plg. V. Maciūnas, „Tautinis auklėjimas ir istorija“, Židinys, 1937, nr. 2, p. 184 (RR, p. 40-41). 

Šalia bemaž visuotinio dėmesio Lietuvos istorijai vis labiau reiškėsi susidomėjimas lietuvių 
tautosaka ir apskritai tautotyra. Plačiai net už Lietuvos ribų pagarsėjo Liudo Rėzos dainų rinkinys. 
Greta daugelio kitų vardų galime paminėti artimą Valančiaus draugą Daukantą, kuris ne tik rinko 
dainas (ir pasakas), bet ir išleido jų knygelę, taip pat savo Būde aprašinėjo lietuvių papročius. 
Neliko ir Valančius to sąjūdžio nepaliestas. Palangos Juzės pratarmėje jis rašė: 


Kaip viskas pasaulyj persimaino, taip persikeis ilgainiui ir žmonių papročiai. Ką aš namanydamas ėmiau 
ir surašiau ne vien papročius, bet ir juokavimus žmonių mūsų gadynės. O tai dėl to, idant atenčios [= atei- 
nančios) giminės žinotų, kas tiko žemaičiams su lietuviais gale mūsų devynioliktojo amžiaus. 


Toji apysakaitė grūste prigrūsta etnografinės medžiagos: čia ir dainos, ir įvairūs papročiai 
(vestuvių, laidotuvių, Kalėdų ir kitų švenčių), visokiausi šokiai ir žaidimai, paskirose parapijose 
įvairuojanti žmonių apranga ir būdingieji valgiai. Žodžiu tariant, tikras lobynas mūsų tauto- 
tyrininkams. 

Net stebies, kaip gerai jis pažino liaudies gyvenimą ir nieko nepamiršo nei kapelionaudamas 
svetimame Moziriuje, nei profesoriaudamas Vilniaus ir paskiau Petrapilio didmiesčiuose, nei vys- 
kupaudamas Varniuose ir Kaune. Lyg niekur nebūtų iš lietuviško kaimo išvykęs, o visą laiką gy- 
venęs su kaimo žmonėmis, dalinęsis jų vargais, rūpesčiais, džiaugsmais ir visa tai akylai stebėjęs. 

Daug kas pažino tautosaką ir stebėjo liaudies papročius, bet ne visi vienodai tai vertino. Toksai 
Jucevičius, ne kartą pavadinamas pirmuoju mūsų etnografu (beje, jis pasipažino su Valančium, kai 
tas profesoriavo Vilniuje, ir iš jo skolinosi, kaip jau aukščiau buvo nurodyta, istorinius užrašus), 
entuziastingai ragino: 


Nepasididžiuokime užeiti į mūsų dorų artojų dūminę pirkelę: tai tik pas juos vienus išsilaikė senovinis 
protėvių buities paprastumas, jų vienoda gyvensena ir šiandien tebėra tokia pat, kokia buvo prieš kelio- 
lika šimtmečių; ištirkime jų nuomones, jų liaudies dainas, apsakymus, atverkime tą sandoros skrynią, ir 
pamatysime, kaip daug rasime tiesų, kurių neregėjo iki šiolei mokslingųjų tyrėjų akys.!"? 


Visai kitokia dvasia padvelkia maldingojo bernardino Jurgio Pabrėžos (taip pat Valančiaus 
gero pažįstamo) pamoksluose. Kalbėdamas apie vestuvinius papročius, Kretingos Savonarola 
rūsčiai griaudėjo: 


Šalin nuo jaunųjų per cielą svorą visoki šokinėjimai! Šalin apsigėrimai, šalin blazgatijimai (= negražios kal- 
bos, keiksmai] ir kitos nepačyvastės [= nepadorumai|, kaip tai guldytuvės, keltuvės, martavimai, piršlių 
karstymai ir visos balamutnos [= paikos] mados vedlių, pasekėjų, stariųjų [= piršlių]! [...] Kad nieks baisių 
dainų nedainuotų, kad nieks pasakų begėdiškų nepasakotų.!?* 


Valančiaus pažiūros yra tarp tų dviejų kraštutinumų, betgi daug arčiau prie Jucevičiaus. Argi 
ne panaši mintis, kaip pastarajame aukščiau pateiktos Jucevičiaus citatos sakinyje, yra išreikšta 
ir priežodyje, kurį Valančius pasirinko savo Palangos Juzei kaip motto: „Tankiai su sermėga ap- 
sivilkusi vaikščioja tikra išmintis.“ 

Pabrėža savo pamoksluose piktinos vestuviniais papročiais („ale visas dumystes veselninkų 
trūdna [= sunku] apsakyti“), dainomis („dainas tokias dainuoja, kurios yra vertos prakeikimo“) ir 
apskritai pokalbiais vestuvių pramogos metu („turėdami širdis užrožytas [= užkrėstas] nečystata, 


15 L, Jucevičius, Raštai, Vilnius, 1959, p. 57. 
104 Cir, iš J. Tarvydas, „Etnografinė medžiaga Jurgio Pabrėžos pamoksluose“, Kraštotyra, Vilnius, 1971, p. 241- 
242. 

teplepa kalbas visų bjauriausias ir žodžius drabsto visų špėtniausius“), o tiesiog niršte niršta 
dėl šokių nepadorumo: „O ką besakyti apie tas padūkėles, kurios, viršutinį sijoną virš galvos 
susiraičiusios, šokinėja po trobos vidurį.“ Apie vieną šokį („vadinas tas tancius špokis“) kalbėjo: 
„-- pats biesas turėjo jį per kokį bezbažną [= bedievišką] žmogų išmislyti.“105 

"Toks Pabrėžos pyktis visai svetimas Valančiui. Penktajame vakare Palangos Juzė pasakojo 
savo namiškiams: „Po pietų tariau gaspadinei: 'Motinėle, ar neleistum mums pašokti? Aš turiu 
skripyčias [= smuiką]? Ta atsakė: “Nu gerai, spardykitės, ir mano dukterys to geidžia be galo?“ 
Valančius irgi būtų pasakęs: „Pasispardykit, o aš bežiūrėdamas skaniai pasijuoksiu, gal net aprašy- 
siu jūsų šokį savo knygelėse.“ Palangos Juzės pratarmėje Valančius tikėjosi, kad jo knygelių „užsi- 
liks kame nors bent viena, kurią atenčios giminės juokdamos skaitys“. Taigi skaitys juokdamos. 
Valančius - tai ne Pabrėža. 

Pagaliau kodėl gi žmonėms nepasijuokti: jak kaimiečio gyvenimas buvo toks nelinksmas, pil- 
nas vargų, rūpesčių, nepriteklių; kodėl gi bent trumpam neužsimiršti, neatsigauti. Savo dešimta- 
jame vakare pasakojo Juzė: 


.„„ aš skripyčias išrraukiau. Visi, pagaliau tėvas su motina, kaipo neseni, šokti pradėjo. Paskiau išsimankštinę 
sakė man ačiū ir tarė: „Et, šioj gadynėj nelaimingoj patys tiktai rūpesniai mus vargina, gražu bent per 
valandą jų neminėti.“ 


Savo paskutiniame vakare papasakojęs apie žaidimą, vadinamą veselę, Juzė pritarė: „Tas vei- 
kalas man patiko.“ Neabejotinai daug tokių linksmų liaudies žaidimų patiko ir Valančiui. Ano 
guviojo Palangos siuvėjėlio lūpomis jis pats ne kartą reiškė savo mintį ir pažiūras. 

Nepretendavo Valančius į mokytus etnografus: „Nusimanau ne viską [Palangos Juzėje) te- 
surašęs, bet turiu viltį atsirasiant mokytą vyrą, kurs, mano paveizdą sekdamas, surinks ir likusius 
dalykus“ (iš pratarmės). Valančius visų pirma buvo rašytojas. Jam ne tik (net ir ne tiek) rūpėjo 
užfiksuoti ateičiai etnografinę medžiagą, kiek nupiešti liaudies gyvenimą ryškiu teptuku, paska- 
nintą linksmo humoro ir šiaip ar taip turintį nemaža gyvastingo džiaugsmo: kodėl gi bent valandai 
nepamiršti visų bėdų ir rūpesčių! Ir taip šablono plėkais arsiduodančion anų laikų katekizminėn 
ir didaktinėn rašliavon su Valančiaus raštais gaivinančia banga šliūkštelėjo spalvingas liaudies 
gyvenimas. 

Suprantama, kad į liaudžiai skirtas knygeles skverbėsi ir liaudies kalba. Tad šen ir ten užeisime 
ryškiai liaudiško Valančiaus stiliaus atitikmenų; pvz., Gomalevskio Aplankyme seniuko: „laukiau 
tų atpūskų mūsų bažnytėlėj, kaip gervė giedros“, „boba [...] gale vežimuko suaigužusi kiūksojo“, 
„mūsų šalėj ledva bajorėlis, tuojau pučias kaip ežys“. „Berniokai ir mergaitės juokės susiimdami, 
o ir tėvai Martynas su Kristina kailyj netvėrės“, „ant anų veselės visi velniai, matydamys anų 
griekus, iš džiaugsmo tancevojo“; Dovydaičio Šiaulėniškiame Senelyje: „eidams namol iš karče- 
mos, kraipės į visas šalis, tartum Žasiūlų būrį varinėdams“, „jaunuomenė, užmiršus savo cnatą, 
braidžioj bjaurybėse, kaip kiaulės po lūgus“, „kai paims knygą, tai kaip žirnius barsto“, „klausy- 
damas tavo tratėjimo pamislijau, bene Raseinių Magdė atgijo“, „laukė mišių šv. galo, kaip mažas 
vaikas Velykų“, „tankiai imdavo jį nagan už degtinę“. 

Skaitai tas ir kitas knygeles ir matai, kokia daugybe siūlų siūlelių Valančius buvo susijęs su 
jomis. Valančius rašytojas nepraaugo savo laikų, tik toli viršijo kitus ano meto mūsų raštijos ga- 
mintojus. Ir kyla savaime klausimas, o kurgi glūdėjo Valančiaus literatūrinis talentas? Valančius 


105 Cit, iš J. Povilonis, „Žemaičių vestuvės k. Ambraziejaus pamoksluose“, Naujoji Romuva, 1939, nr. 48. 

pasižymėjo įgimtu gabaus pasakotojo talentu. Kaip ir Žemaitė, jis buvo tarsi vienas iš tų garsėjusių 
kaimo pasakorių (žinoma, skyrėsi savo išsilavinimu), kurių nestigo liaudyje ir kuriems nestigo 
smalsių klausytojų. Pradės toks jau apyžilis dėdė sekti pasaką, tai vaikų akys laimingais žiburiu- 
kais sušvinta. Ims vėlgi pasakoti apie tikrus gyvenimo atsitikimus, kokius karus (tradicinę vainą 
su turku), keliones, nepaprastus žmones ir tolimus nematytus miestus, tai ir vyresnieji įdėmiai 
suklūsta: „Kad jį kur šimts, kad jau pasakys, taip kaip gyvą ir matai“, - pagaliau iš lėto prarars, 
pritariamai linguodami galva ir pasikrapštę užausį. 

Kaip ir anas pasakorius, turi Valančius prieš akis konkretų klausytoją (ar skaitytoją), XIX a. 
vidurio mūsų kaimo žmogų, į kurį nuolat ir kreipias, jį pamokydamas, persergėdamas, pabar- 
damas, retkarčiais pagirdamas, stengdamasis sudominti ir prajuokinti ir, kas svarbiausia, var- 
todamas jo paties kasdienę kalbą. Ir dar stengiasi sudaryti įspūdį, kad pasakoja ne kokius nors 
nebūtus išmislus, o tikrių tikriausius atsitikimus. Lygiai kaip ir Dovydaičio Šiaulėniškis Senelis, 
kuris tvirtino nepasakojąs to, ko pats nematęs ar nuo pevnų asabų (patikimų asmenų) negirdėjęs: 
„privalgęs lašinių, nė žiūrėt nežiūri ant barščių, taip ir aš, tikrų pripotkų prisiklausęs, išmislytų 
arba nepevnų neapsakinėju“. 

Panašiai apsidraudžia ir Valančius: 


Metuose šiuose tuose anuose, kurių gerai nearmenu, regis, 1835, Pikelių parakvijoj, Ritinių dvare, buvo 
kalvis kuršininkas, vardu Krišis, arba Krištupas, turįs... Čia skaitytojui gal rodos mane išvesiant pasaką 
apie latvį, turintį du sūnu išmintingu, o tretįjį ne mulkį, ber ne rą ketu pareigti... („Trynė ir Vicentas“ iš 
Paaugusių žmonių knygelės). 


Kurgi Valančius seks pasakas, jei tiek yra svarbių ir įdomių tikrų atsitikimų! Palangos Juzės 
pratarmėje jis įtikinėja skaitytojus: „Vardai miestelių ir ulyčių, arba sodų, toj knygelėj priminavoti, 
taipgi vardai ir pavardės žmonių nėra išmislyti per raštininką, bet tikri.“ 

Kad, pvz., Paaugusių žmonių knygelės pasakojimas apie nedoros Agatės prietykius būtų dar 
patikimesnis, Valančius nesivaržo pateikti visai tikslią datą: „Rugpjūčio mėnesyj, 12 dienoj 1826 
metų, Agatė sėdo su vyresnėliu į paštą ir pakliuvo į Minską.“ 

Papasakojęs (Paaugusių žmonių knygelėje), kaip dievobaimingą Petrą Macių gvardijonas pri- 
ėmė („Nu, gerai, tebūna“) Kretingos vienuolynan, Valančius priduria: 


Bet, skaitytojau, rasi nori žinoti, kas tuokart buvo perdėtiniu klioštoriaus, arba gvardijonu? Perdėciniu 
buvo garsingas Skačkauskis, kurs, nežinau kame gimęs, įstojo į bernardinus, gyveno daugel klioštoriuose, 
kaipo nepaprastas galvočius po tris atvejus buvo provinciolu, skaitės už tėvą, arba galvą, visų bernardinų, 
Lietuvoj, Volynėj, Balrojoj Maskolijoj ir Žemaičiuose gyvenančių. 


Kaipgi netikėsi tokiu apsakymu, kur dalyvauja, kalba ir veikia toks garsus Kretingos gvar- 
dijonas! 


... it žalia bruknelė 


Jei kas kitataučiui literatūros kritikui pateiktų Valančiaus apysakaičių vertimus ir pasa- 
kytų, kad tai vieno iš žymiųjų lietuvių rašytojų veikalai, tasai nenorėtų patikėti. Juk, sakytų, tai tik 
paprastučiai didaktiniai apsakymėliai, kuriuose nėra nei įžvalgesnio psichologinio atskleidimo, 
nei gilesnių filosofinių ar socialinių problemų nagrinėjimo, nei pagaliau bent skaitytoją suintri- 
guojančios fabulos. „Kas gi čia literatūriškai vertingo?“ - paklaustų jis nuoširdžiai stebėdamasis. 

Nereiktų ir mums nustebti dėl tokio paklausimo, nes tam kritikui nebūtų prieinamas vertingiau- 
sias Valančiaus raštų dalykas - jų kalba. 

Yra prirašyta krūvos knygų, stirtos laikraščių, kalnai įstaiginių raštų. Susidaro stipri tendencija 
tam tikroms kalbinėms formulėms ar pasisakymo būdams sustingti, kartotis ir nutrinti originalų 
paskirų rašytojų stilių. Mažiau kalbą mokantiems ar mažiau į kalbinę išraišką dėmesio kreipian- 
tiems labai patogu ir lengva imti gatavus kalbinius šablonus. Ypač kai nėra laiko ir reikia labai 
skubėti. Ir štai dažnai supeikiame laikraštinę ar kanceliarinę kalbą, kartais ją net tam tikru 
žargonu pavadindami. Laikraštinė kalba žudo rašytojo stilių. Antai Jonas Jablonskis prikišo 
Zemaitei: 


Tamstos veikėjai, pasilikdami tie patys žmonės, jau ir kalba dabar nebe taip gražiai, nebe taip gyvai, kaip 
kitados: dabar liepi juos Tamsta kalbėti ir ne visai „žmoniškai“ — kaip rašo dabar nutolę nuo tikrojo žmonių 
gyvenimo, nuo gyvosios žmonių kalbos mūsų šių dienų laikraštininkai.!96 


Teisingai yra pasakęs Čechovas: „Jei autorius neturi stiliaus, jis niekuomet nebus rašytojas.“ 
Tad yra tikra atgaiva skaityti originalų, nusidėvėjusiais kalbiniais šablonais neužgožtą stilių tu- 
rintį rašytoją. Toks yra ir Valančius. Tik reikia, pvz., sugretinti jo Zyvažus šventųjų su šešių dalių 
Visų metų gyvenimais šventųjų (1889-1899, 21906), stambiu, bet nuobodžiai parašytu (išverstu) 
veikalu, kurio autorius-vertėjas betgi rado reikalo prikišti Valančiui, nors ir neminėdamas jo 
pavardės, kad jo šventųjų gyvenimai „taip nepriderančiai sutaisyti, jogei netur savyje nė jokio 
svarumo, net šventenybės. Anie išveizd ant niekingų juokdaringų pasakėlių. Skaitant tuos va- 
dinamus gyvenimus šventųjų, vietoje nekurio susigraudinimo, arba apdūmojimo kančių ir ste- 
buklingų prajovų, darosi juokai iš nekurių neišmintingai dadėtų stambių žodžių.“ Ką gi, šiandien, 
skaitydami aną didįjį veikalą, pajustume „nekurį susigraudinimą“ nebent dėl jo nuobodžios 
kalbos, o Valančiaus gyvenimus mielai skaitysime, anaiptol nesipiktindami, o tik jo šmaikščiu 
stilium pasiskonėdami. 

Kaip jau matėme iš įvairių aukščiau pateiktų Valančiaus raštų ištraukų, jis nesirenkina tik blan- 
kiu, kad ir tiksliu minties perteikimu ar įvykio atreferavimu, o stengiasi nupiešti ryškų vaizdą, 
kaupdamas palyginimus, gausiai vartodamas patarles, įvesdamas gyvą dialogą. Tie palyginimai 
ar kiti posakiai dažnai liaudiškai šiurkštoki, kad net šokiravo vieną kitą jo amžininką. Antra 
vertus, jo kalboje nėra ir kokio berniško burnojimosi, lygiai kaip ir Vaižganto, kuris irgi nevengė 
statesnio žodžio. Verti Valančiaus puslapius ir jauti jo tvirtą bei sodrų žodį, ryškų posakį, vyrišką 
pasisakymo būdą, kuriam svetimas koks nors minkštas suglebimas ar gležnas emocionalumas. 
Pajuto tai ir Vaclovas Biržiška, užsimindamas apie Valančiaus beletristines knygeles: „Visa tai 
buvo parašyta jau senatvės susilaukus, bet kaip tyčia tose knygutėse tos senatvės nuotaikos visai 
nejaučiama.“'97 

Sublyksi Valančiaus stilius ir humoru, kuris šiaip jau tėra nedažnas svečias mūsų literatūroje. 
Tiesa, dažnas rašytojas stengiasi mus prajuokinti. Betgi ne kartą matai jo pastangas ir nežinai, 
ar čia pataikaujant šyptelėti, ar nė kiek nesivaržant nusižiovauti. Valančiaus humoras gyvas, 
sveikai linksmas, liaudiškai šiurkštus. Jo ryškūs palyginimai savo nelauktumu ne kartą verčia 
mus nusišypsoti, net ir skaniai nusijuokti. Valančius aiškiai mėgsta juoką, ir jo humoras kar- 
tais giliau siekia, yra subtilesnis, kaip tik noras pasiekti komiško efekto. Štai aprašo Valančius 


106 Vairas, 1915, nr. 6, p. 91. 
W7 Aleksandrynas, t. III, p. 95. 


534 


šv. Liutgerą, pradėjusį garsėti stebuklais: „Kaži kuomet žmonės, išsigirdę aklą ubagą padoriai 
gyvenant, nuvedė aną pas vyskupą ir tarė: 'Jo Mylestale, tas ubagas dailesniai elgias už bajorą, 
gražesniai gied už gaidį: atidaryk jam akis?“ Žmonės, atvedę akląjį ubagą pas šventąjį, neturi 
nė minties pašiepti neregį; kaip tik atvirkščiai — nori jį pagirti. Betgi giedojimo palyginimas su 
gaidžiu — menkas pagyrimas. Tad kas gi čia juokias? Ogi pats Valančius. Pasakodamas šventųjų 
gyvenimus, Valančius pats lyg ir apsimeta kaimiečiu, kuris toks paprastas, ne kartą gal naivus, -ir 
rimtai suspaustos seno vyskupo lūpos iš lėto šiepias. 

Valančiaus humoras iškyla kartais ir ligi autoironijos, t.y. ligi lengvo pasišaipymo iš savo paties 
darbų. Štai kaip baigiamas devintasis Palangos Juzės vakaras: 


Taip ilgai man bepasakojant, pradėjo klausytojai garr-garr knarkri, ką aš regėdamas, cypt tyliai užgesiau 
žvakę ir ėjau gulti. Pakirdę kaži kuomet namiškiai lygia dalia sugulė. Tikiu ir skaitytojus knarksiant. Todėl 
tegul skaito negalintys kitaip užmigri. 


Dėl istorijos sąlygų lietuvių kalba ilgainiui išsilaikė beveik tik liaudyje. Tad tautinio atgimimo 
laikais stengiantis ugdyti literatūrinę kalbą akys savaime krypo liaudin. Ypač Jablonskis raginte 
ragino mokytis iš žmonių, kaip jis sakė, kalbos. Vėliau tai netgi tapo savotišku stabdžiu, nes šiaip 
ar taip elementari liaudies kalba nebuvo pakankama aukštesnio lygio kultūros ir mokslo kalbai. 
Literatai ne kartą aštrokai susikirsdavo su kalbininkais, vadindami juos blusininkais, reikalau- 
jančiais rašyti taip, kaip koks nors kaimo kerdžius kalbėjo. Antra vertus, negalima nepripažinti, 
kad liaudies kalba, mažiausiai svetimų kalbų įtakos paliesta, išliko gryniausia ir todėl buvo tikroji 
atrama tolesniam kalbos ugdymui. Kaip liaudies, taip ir Valančiaus kalboje rasime ne vieną po- 
sakį, dėl kurio negali nesusidaryti įspūdžio: taip pasakyti gali tik lietuvis. Tad Valančiaus raštai 
tapo lobynu kalbininkams, o taip pat gaiviu šaltiniu rašytojams. Vaižgantas, pats pasižymėjęs itin 
raiškia ir labai turtinga kalba, žavėjosi Valančiaus kalba Tėvynės sarge (1900): 


O kalba, kalba! Keletas vysk. Valančiaus vartojamų svetimų žodžių nepagadina žemaitiškos jo kalbos. Dėl 
lengvos v. Valančiaus kalbos žmonės griebre griebia skaityti jo raštus. Jis gi kitados „išmokė savo vyskupiją 
skaityti“; nepaliaus ir miręs mus mokęs grynai ir lengvai kalbėti ir rašyti, nes v. Valančiaus raštai, taip pa- 
saulinio, taip dvasinio turinio, yra tikras kalbos diementų lobynas.'9š 


Ateina mintin senojo Simano žodžiai Būdo senovės lietuvių pratarmėje, kad, žuvus didžiai 
Lietuvos praeičiai, „tiktai viena pati kalba, it žalia bruknelė, nuo speigų apšarmojusi, lig šiai 
dienai tebežaliuoja, kaip ženklas viso to buvusio“. Ir Valančiaus kalba anais žiemos speigų mūsų 
tautai laikais sužaliavo it bruknelė. Tebežaliuoja ji ir dabar. Skaitai Palangos Juzę ar kurią kitą 
vyskupo Motiejaus knygelę ir juste junti: Valančius tebėra gyvas, nors jau šimtas metų praėjo 
nuo jo mirties. 


(1976) 


108 Valančius, Pastabos pačiam sau, p. 163. 

Lietuvybės idėja priešaušrio gadynėj ir Antanas Baranauskas 


Krikščionybę priėmus, pagoniškoji lietuvių kultūra neteko savo pagrindo. Tuo tarpu be- 
veik nuolatiniam karui ir valstybės organizavimui bei ekspansijai sunaudojamos lietuvių tautos 
energijos nebepriteko kultūros kūrybai. Tad tiesiog skolyta svetima kultūra nebesuvirškinant 
jos, nebesuderinant su savo tautiškais pradais. Taip aukštesniuosiuose Lietuvos sluoksniuose 
sparčiai plito lenkybė.! Daukša jau 1599 m. sielojasi dėl lietuvių kalbos paniekinimo (prakalboj 
prie postilės). Ilgainiui lietuvių kalba beskambėjo skurdžiose artojų pirkelėse, o lietuvių tautos 
vardas gaišo, išvirsdamas bereikšme geografiškai istoriška sąvoka (lietuvis = Didžiosios Lietuvos 
Kunigaikštijos gyventojas, nebūtinai ir etniškai lietuvis). 

Lietuvių tauta esanti pasmerkta ž žūti, manė ir svetimtaučiai mokslininkai, atkreipę dėl to dėme- 
sį į lietuvių kalbą. Štai, pvz., vieno Rėzos veikalo recenzentas rašo, kad didžiai nusipelnytų tas, 
kas surinktų, sužymėtų visa, kas yra svarbiausia lietuvių kalbai, kol dar ši neįžengusi mirusiųjų 
tarpan; šis laikas jau esąs, recenzento manymu, nebetolimas.2 XIX a. pradžioj smarkiau siūbteli 
germanizacijos (Mažojoj Lietuvoj) ir polonizacijos (Didžiojoj) banga. Reformuotasis Vilniaus uni- 
versitetas ir jo Žinioje esančios visos krašto mokyklos tapo uolūs lenkiškos kultūros ir lenkiškos 
tautinės sąmonės skleidėjai Lietuvoj. 

Tačiau ne taip lengva numarinti tautą. Tautos gyvybė ruseno it kibirkštėlė; bet, panorėjus ją 
užpūsti, neužgeso, tik labiau suliepsnojo. Prasideda žinomasis žemaičių bajorų sąjūdis. Poška, 
Stanevičius, Nezabitauskis, Plateris, Daukantas ir daugelis kitų vis drąsiau pasisako €są lietuviai, 
kuria lietuviškąją literatūrą, studijuoja savo istoriją, saugo savo ) gimtąją kalbą nuo žuvimo. Dau- 
kantas 1822 m. rašo (rašybą pataisau): „Tebtur dar Lietuviai ir Žemaitei visų brangiausį palikimą 
savo bočių, tai yra: savo kalbą, kurią idant išplėštum iš nasrų vis rynančio [t.y. rijančio] laiko ir 
pastatytum šalip kalbų mokytų, tur aną šiandien dailinti.“3 Lietuvių tautinį atsigavimą Stanevi- 
čius susintetina savo garsiajam eilėraštyje „Žemaičių šlovė“: 


Daugel metų sviets rokavo, 
Mūsų žemė kaip pražuvo, 
Kaip užmiršo kalbą savo 
Ir užmiršo, kuomi buvo. 


* Pig. Mykolo Ršmerio studiją apie lietuvių tautinį atgimimą Litwa (Lwow, 1908). 
2  Gottingsche Gelebrte Anzeigen., 1816. 
3 S.Daukantas, Darbai senuju Lituwiu yr Žemaycziu. 1822, spaudai paruošė M. ir Ve. Biržiškai, Kaunas, 1929, 


p. 3. 

Betgi 


Tarp žemaičių vis atgijo 
Garbė tėvų ir liežuvis. 


Ir 


„Veizdėk, sviete, nusiminęs, 
Kas ten šiaurėj atsitiko: 
Lietuvos senos giminės 
Pražuvime sveikos liko!“ 


Pakilusioji tautinė energija pasireiškė ne politinėj plotmėj, bet kalbos ir praeities aukštini- 
me, tai yra ne tiesioginėj akcijoj, bet tautinės sąmonės grūdinime. (Prof. Vincas Mykolaitis 
taip pat mano, kad mūsų priešaušrio literatūros „reiškiamoji tautinė sąmonė ne tiek dinaminė, 
kiek statinė“ .*) 

Peno tautinei sąmonei tiekė garbinga praeitis, kada lietuvis Odoakras (heruliai buvo laikomi 
lietuviais) valdė Romą, kada narsusis Kęstutis grūmė kryžiokus, kada gudrusis Algirdas vergė 
gudus, kada didysis Vytautas kūrė plačiausią valstybę. Ta Lietuvos praeitimi didžiavos ir ją savo 
raštuose aukštino Poška, Narbutas, Kraševskis, Daukantas ir daugybė kitų. Mickevičius, Kraševs- 
kis, Kondratavičius garbino Lietuvos praeitį poezijoj. 

Atkreipra dėmesys ir į svarbiausią tautų gyvybės ženklą - kalbą. Pačioj XIX a. pradžioj uk- 
mergietis kun. Ksaveras Baužas referate apie lietuvių tautos ir kalbos kilmę, skaitytame 1806 m. 
Varšuvos mokslo draugijos susirinkime, išgiria lietuvių kalbą. Lietuvių kalba esanti labai graži, 
sena ir turtinga kalba. Ji esanti žodingesnė už vokiečių kalbą. Jos sintaksė tokia tobula kaip ir 
graikų kalbos. Ji gerai tinkanti poezijai kaip skambi kalba; Vergilijaus ir Ovidijaus hegzametrus 
lengva išversti lietuviškai. Lietuvių kalba - tai Odoakro, Mindaugo, Kęstučio, Vytauto kalba. Ir 
šiandien jos neteisingai gėdimasi. Baužo rašinys, pasklidęs Lietuvoj, tik stiprino lietuvių kalbos 
meilę. Daukantas vadina ją „brangiausiu palikimu savo bočių“. Poška pyksta ant jos niekintojų: 


Lietuviai ir žemaičiai, ar galvijai esme? 
Argi rėviškos kalbos niekad nebmokėsme? 


1822 m. lietuvių kalbos mylėtojai daro pastangų prie Vilniaus universiteto įsteigti lietuvių 
kalbos katedrą. Net lietuviškai nemokantieji Lietuvos mylėtojai aukština lietuvių kalbą. Pvz., 
Kraševskiui lietuvių kalba esanti „kuo gražiausia, sena ir turtinga“. Ja daug gražiau ir tiksliau 
galima esą išreikšti mintį, kaip tokia vokiečių kalba. Kaip gaila tad, kad tokia tobula kalba taip 
mažai žinoma ir vartojama? 

Turbūt labiausiai priešaušrio gadynėj lietuvių kalbą išgarbino kun. Ambraziejus Kašarauskas. 
Lietuvių kalba esanti senesnė net už senąją indų kalbą; tobulesnė už graikų ir lotynų kalbas. Ji 
artimiausia pirminei kalbai, taigi lyg pagrindas visoms kalboms. 

Nors ir nestigo Lietuvos ir jos kalbos mylėtojų, didelė tačiau bajorijos dalis buvo jau visai su- 
lenkėjusi ir tąm lietuviškajam sąjūdžiui svetima. Unijos idėjomis tebegyveną matė lietuviškosios 
sąmonės kilime pavojingą separatizmą, silpninantį jėgas kovoje su rusais. Štai toks Vitvickis net 


Židinys, 1929, nr. 11, p. 305. 
5 Litwa, 1847, r. I, p. 96. 

gerbiamam Adomui Mickevičiui prikaišioja, kam jis Po14 Tadą pradėjęs kreipimusi į Lietuvą: „Lie- 
tuva, mano tėvynė, esi kaip sveikata“.* Nepatinka lenkams ir lietuvių susidomėjimas savąja istorija. 
Tūlas recenzentas įžiūri tą patį žalingą separatizmą Narbuto Lietuvos istorijoj. Mat Narbutas, išaukš- 
tinęs Lietuvos praeitį savo devynių tomų veikale, pastebi: „Visa tai, sakau, žydėjo mūsų Lietuvoj 
prieš galutinį susijungimą su Lenkija.“? Ne be reikalo tad Daukantas rašo 1843 VI 29 Narbutui, kad 
lenkai „Lietuvos dokumentus slepia ir visokiais būdais stengias, kad Lietuvos istorijos nebūtų“.* 
Šnairuota ir į lietuvių kalbos kėlimą. Labai charakteringai rašo tuo klausimu Leonas Potockis: 


Yra fanatiškų lietuvybės mylėtojų, kurie tą savo meilę net iki tokio laipsnio iškelia, jog kyla prieš rašančius 
lenkiškai ir tvirtina, kad už keliasdešimt metų lietuvių kalba nugalės lenkų kalbą ir rik ja Lietuvoj skaitys 
ir kalbės. - Atsakysiu į rai, kad be reikalo svajoja apie negalimus dalykus. Lietuvių kalba buvo, yra ir paliks 
tik liaudies kalba.? 


Potockis pripažįsta galimumą ir reikalą šviesti liaudį jos kalba, o kiti net čia įžiūri pavojų lenky- 
bei, nes apšviesta lietuvių liaudis galinti susiprasti nepageidaujama lenkams linkme (taip rašo 
vienas anonimas Kraševskiui). 

Buvo ir tokių, kurie, pasinaudodami savo padėtim, atvirai persekiojo lietuvių kalbą. Kaip ži- 
nome, lietuvių kalbai ypač teko patirti skriaudų bažnyčioj. Štai, pvz., Seinų vyskupas Strašinskis 
nemėgęs lietuvių kalbos. „Ta jo neapykanta žmonių kalbai tokio laipsnio siekė, jog stengėsi visose 
bažnyčiose panaikinti pamokslus ir išpažintis lietuvių kalba nuo amžių atlikinėjamus.“!9 

Tačiau visi tie lenkų užsipuldinėjimai tik didino lieruvybės mylėtojų įkarštį. Šrai vienas žemai- 
tis patriotas nusiskundžia, kad maža domimasi Lietuva: 


Argi [...] mūsų šventa žemė nėra panaši į kitas? Argi mūsų žmonės skiriasi nuo viso pasaulio žmonių? [...] ar 
jų gilioji praeitis nėra įdomi ir pilna didvyriškų pavyzdžių? Ar ta nuo amžių išlikusi Pabaltijo žmonių kalba, 
ta savita senųjų indo-europiškųjų herulių kalba nėra turtinga, graži ir skambi tiems, kurie ją gerai moka... 
Tikrai jokiu būdu žemaičių žemė ir jos dorieji žmonės nepelno to, kad būtų pasmerkti tokiam letargiškam 
užmiršimui ir beveik paniekai!"! į 
Metais vėliau kun. Kašarauskas sielojasi, kad iki šiol gėdimasi lietuvių kalbos, kad net smulkus 
bajorėlis kalbąs nors ir blogiausiai lenkiškai, kad tik ne lietuviškai. Ir kaipgi nežiūrėti su širdgėla 
į tokią tuštybę? Kai svetimšaliai tyčia atvyksta Lietuvon, kad galėtų pažinti seną lietuvių tautą ir 
jos nuostabią kalbą, „pas mus - atvirkščiai, Lietuvos širdy, pačiam jos tautos židiny gėdimės ar 
veikiau nenorime žinoti, ką turime“.!? | 
Nebūtų galėjęs Kašarauskas to prikišti jaunajam Baranauskui. Augo poetas labai neturtingoj 
šeimoj, kur „nebuvo nė kalbos apie bet kokį palanaberavimą, dėjimąsi “ponais', dėstis, lenkais, 
pasisavinimą jų kalbos ar bent pertaisymą lenkų pavyzdžiu savo pavardės“. Patsai Baranauskas 
rašo 1876 m. Hugo Weberiui (rašybą pataisau): 


Wieczory pielgrzyma ..., 2-asis leid., t. I, Paryž, 1844, p. 79-80. 

Dzieje starožytne narodu litewskiego, t. IX, Wilno, 1841, p. 489. 

Žr. Mūsų senovė, t. IV-V, 1922, p. 722. 

Pamiętniki pana Kamertona, t. WI, Poznan, 1869, p. 236. 

“0 A. Polujanski, Wedrowki po gubernji Augustowskiej, Warszawa, 1859, p. 288. 

N Gazeta Warszawska, 1858, nr. 83. 

K.A.K., „Znaczenie języka Litewskiego we względzie naukowym“, Pismo Zbiorowe Wileūskie na rok 1859, Wilno, 
1859, d. I, p. 165. 

B J. Tumas, Lietuvių literatūros paskaitos. Draudžiamasis laikotarpis: Antanas Baranauskas, 1832-1902, Kaunas, 
1924, p. 15. 

Pirmieji tiesos spinduliai mano prote lietuviškai praspindo; pirmieji širdies jausmai lietuviškai man krūtinę 
sukaitino, sudrebino. Mane motutė lietuviškai supdama liūliavo, auklėtoja lietuviškai pasakas sakydavo. 
Pirmosios dainos lietuviškai man širdin kliudė. Vaikščiodamas mokslinyčion, ką tiktai nuo mokytojų ar 
rusiškai, ar lenkiškai girdėdavau, arba patsai po knygas skairydavau, vis tai savo tėveliams potam lietu- 
viškai apsakinėdavau. Lenkiškos kalbos ne veikiai išmokau; 17 metų turėdamas, dar netikusiai lenkiš- 
kai kalbėdavau. Seminarijoje ir po to akademijoje būdamas daugiau daiktų sau lietuviškai, ne lenkiškai 
užsirašydavau.!* 


Taigi iš mažens pamėgo Baranauskas tai, kas lietuviška. Mielai skambėjo jam lietuvių kalba, 
akį traukė lietuviškasis peizažas, brangūs buvo jam savo žmonės - lietuviai. Prisirišimas gi prie 
tėviškės natūralus ir stipriausias patriotizmo pagrindas. Todėl kai vėliau turi Baranauskas išva- 
žiuoti toliman Petrapilin, tikrai nuoširdžiai uždainuoja: 


Sudiev, Lietuva! man linksma buvo 

savo gyvent šalelėj. 

Širdį man skaudžia, skaudžia ir griaudžia 
sverimojon važiuojant. 


Nors jo bendrakeleivė „maskauka“ labai giria Petrapilio grožybes, 


man gi gražesnė Lietuvos Anykšta, 
gražesni mūsų trinytėliai stori; 
gražesnės mūsų, nors surūkę, gryčios, 
gražesnės mūsų medinės bažnyčios; 
gražiau už auksą dvasia šviečia širdys, 
vagysčių, mūšių čia niekur negirdi. 


Tas Baranausko gaivališkas prisirišimas prie viso, kas sava, virsta seminarijoj sąmoninga jau 
lietuvybės meilė. Ir Baranauską pagauna tas lietuviškasis sąjūdis, apie kurį pirmiau kalbėjome. 
Susidraugavęs su Klemensu Kairiu ir Pranu Viksva, drauge svajoja apie lietuviškąją poeziją, apie 
Lietuvos garsą, džiaugiasi lietuvių kalba. Taip viens kitą stiprino lietuvybėje. Tokius draugiškus 
pasikalbėjimus prisimena Baranauskas eilėraštyje Kairiui: 


Oi mėgsta, mėgsta man Tavo draugystė, 
oi trokštu, trokštu kasryr Tave išvysti, 
kasdien su Tavim pasivaikštinėti, 

keletą žodžių nuo Tavęs girdėti, 

į Tavo rankas sudėt širdies naštą 
draugiškoj kalboj apie gimties kraštą. 


Sveikindamas Kairį vardo dieną (1856), Baranauskas linki jam: 
... suskambint kankliais mūsų žemės garso, 
idant Lietuva iš ilgo ir skerso 
iš Tavo giesmės dangiškų prajėvų 


pažintų darbus senelių ir tėvų. 


Kairys vėl giria (1858) Viksvą, kad šis mylįs lietuvių kalbą: 


* M. B-ka, „A. Baranauskas“, Lietuviškoji enciklopedija, t. I, Kaunas, 1934, p. 1161-1162. 

Negaliu tylėr, Tavę[s] nepagyręs, 

Kad myli Lietos [= Lietuvos] gryną liežuvį. 
Da mūsų tūlas - da nenumiręs, 

Da tvirtos krūtys - širdys nepuvę. 


Kun. Viksva ima savo draugams laiškus rašyti lietuviškai (neįprasta aniems laikams, kada ir Dau- 
kantas su Valančium susirašinėjo lenkiškai). Štai 1858 I 5 rašo jis Baranauskui: 


Mielas Broli Lietuvi!.. užmojau nuog šio laiko ne kita kokia kalba su Tavimi ir drauginikais Tavo, jei turi 
juos, kalbėris, kaipo tikrai ta, kuria kalbėjo mūsų Tėvai ir prabočiai, mūsų Utenesai, Mindovsai ir Vitoldai 
[t-y. Uteniai, Mindaugai ir Vytaurai].!5 


Pamilęs lietuvių kalbą, Baranauskas įvertina pastangas, kirų padėtas tai kalbai išlaikyti. Štai 
sveikindamas vysk. Valančių vardo dieną (1858) sako: 


Žemaičiai, Lietuva po sparnu Tavo 
atgijo, pražydo ir vaisius gavo. 

Senuolių, prabočių puikus liežuvis, 
kad ne Tu gelbėjęs, būtų pražuvęs.!* 


Suprantaima, kad, taip brangindamas lietuvių kalbą, Baranauskas turėjo skaudžiai atjausti tos 
kalbos pažeminimus ir pajuokimus. Kartą, Baranauskui dar Varnių seminarijoj tebeklierikaujant, 
iškalbos profesorius kun. Gabševičius (1857/58 mokslo metais), paskaitęs Pong Tadą ir išgyręs 
lenkų kalbos grožį, „ėmė bjauriai tyčiotis iš lietuviškosios, kad ji, girdi, gera tik piemenims ir 
tamsiems ūkininkams, kad joje negalima išreikšti jokių aukštesnių minčių, kad ji poezijai visai 
netinkanti ir t.t. A. Baronui ji (ta lekcija) lyg peiliu širdin įsmego. Jame atsirado gyvas noras atsi- 
stoti ir garsiai visiems girdint viešai prabilti: "Kun. Profesoriau! Tamsta begėdiškai meluoji arba 
kalbi, ko visai neišmanai'.“ —- Auditorijoj Baranauskas susivaldęs; pasiryžęs tačiau įrodyti, kad 
lietuvių kalba tinkanti giliausiai poezijai ir nenurimęs, kol neparašęs tą pačią vasarą Anykščių 
šilelio pirmosios dalies.!? 

"Tais pačiais metais, kai Gabševičius taip nevykusiai Baranausko akyse pažemino lietuvių kal- 
bą, visos Lietuvos gerbiamas Kraševskis, recenzuodamas prancūziškus lietuvių dainų vertimus, 
šitaip sako: 


Čia galima įsitikinti, koks neribotas skirtumas tarp dviejų kalbų, senosios lietuvių kalbos, kuri tebeturi 
pirminių pasaulio kalbų spalvą ir jaunumą, jų be galo turtingas formas ir lankstumą, ir prancūzų kalbos 
[...] nebesugebančios jau lengvai prisiderinti ir atgauti amžinai netekto nuoširdumo. 


Lietuvybės autoritetu Baranauskui Varniuose ėjęs kun. Ambraziejus Kašarauskas“ vėliau (1859) 
išspausdintam straipsny apie lietuvių kalbos reikšmę, išaukštinęs lietuvių kalbą, sako: „Drąsiai ji 
gali būti vartojama visokių dalykų aprašymui, nors ir kilniausių ir poetiškiausių.“20 


5 Plg. ten pat, p. 1167. 

“ Pig. M. Biržiška, Barono gyvenimas ir raštai, Kaunas-Marijampolė, 1924, p. 34, 

"7 Tai papasakojo Adomas Jakštas Gabijoj (1907, p. 24-25) pažymėdamas: „Aukščiau paduotuosius faktus surašiau 
taip, kaip pats am. at. vysk. Baronas man pasakojo.“ 

“Teka Wileska, 1858, nr. 5. 

» Plg. Lietuviškoji enciklopedija, t. II, p. 1167. 

20 Pismo zbiorowe wiletskie, 1859, p. 175. 


540 


Baranauskas nebe pirmas ryžosi gyva kūryba sugriauti lietuvių kalbos niekintojų tvirtinimus. 
Jau XIX a. pradžios lietuvių patriotai, kurdami lietuviškąją literatūrą, norėjo įrodyti lietuvių kal- 
bos vertę. Štai, pvz., Daukantas, rašydamas 1877 m. Darbus senųjų lietuvių, sako: „Norėjau vėl 
mano raštu parodyti neprieteliams Lietuvos ir Žemaičių kalbos, jog kiekvienas norįs gali rašyti 
lietuviškai, jei turi spėka lygia dalia kaip ir kita išdailinta jau kalba“?! 

Tokiu tat būdu įžeista jauno klieriko tautinė ambicija davė mums mūsų priešaušrio literatū- 
ros šedevrą. Lietuvių literatūroj Baranausko talentas suspindėjo skaisčia žvaigžde. Deja, ji greit 
ir užgeso. Tiesioginės Baranausko pareigos, o ypač susidomėjimas iš pradžių filologija, o vėliau 
matematika atitraukė jį visai nuo poezijos. Keista metamorfozė įvyko ir tautinėje Baranausko 
sąmonėje. Juo tolyn, juo labyn stiprėjo Baranausko lenkiškoji nuotaika. Pagaliau tas, kurs klie- 
tiku būdamas taip giliai išgyveno lietuvių kalbos pažeminimą, pats kartą pasakęs: „Laikyčiau 
nuodėme bent žodžiu prisidėti prie lietuvių literatūros“?, o pasveikinusį jį lietuviškuoju pagar- 
bintu klieriką supykęs išvijo už durų ir pranešė seminarijai, kad ji atleistų tą „litvomaną“.* Be 
to, Baranauskas smarkiai kritikavo Aušrą ir naująjį lietuvių sambrūzdį, o tuo tarpu savo lėšomis 
atspausdintoj ir žmonėms veltui dalijamoj lieruviškoj brošiūroj kelia lenkų nuopelnus Lietuvai. 
Temperamentingasis Tumas 1901 m. viešai nucharakterizuoja Baranauską kaip lietuvių kultūros 
renegatą.?! 

Nors Baranauskas ir pasitraukė nuo lietuviškojo sąjūdžio, jo poezija paliko ir toliau lietuvių 
nuosavybe. Ir toliau Anykščių šilelis žavėjo savo poetiškumu, „Sudiev, Lietuva“ ir „Neramumas“ 
kėlė krašto meilę, o „Nu, Lietuva, nu, Dauguva“ žadino revoliucinę dvasią, taip aiškiai pareikš- 
dama didžiausią draudimo gadynės Lietuvos sopulį, taip griežtai skelbdama kovos pasiryžimą, 
taip įsitikinusiai pranašaudama laimėjimą: 


Neįveiksi: mums ant širdies 
trupės tavo peiliai, 

sutirps ledai ant krūtinės, 
tu pats teksi eilei! 

Apkrauk mokestim didžiausiom, 
dvasia nenupulsme, 

nors Cibirijon nubruk mus, 
ir ren neprapulsme. 

Drebėk ir tu, sūnau šiaurės, 
krūvon susirraukęs, 

pats krisdamas pražuviman 
mūsų neįtraukęs! 


Arba vėl puikiai išdainuoja nelaisvės skausmą: 


Ne taip staugia platus plentas, 
gniaužtas diližonais, 

kaip vaitoja mūsų žemė 

po svetimais ponais. 


21 Daukantas, Darbai ..., p. 6. 

2 Pig. Tumas, Antanas Baranauskas, p. 69. 
5 Ten pat, p. 71. 

* Ten pat, p. 80. 

Kas parašė tas dainas, tikrai vertas kovojančio už laisvę tautos dainiaus vardo?! Štai 1907 m. 
lietuvių literatų būrelis išleidžia Baranausko mirties 5 metų sukakčiai paminėti literatūrinį alma- 
nachą Gabija, pažymėdamas, kad tą rinkinį „aukoja Lietuvos dainiui - Krivės pasekėjui, tautiškos 
Dvasios Židinio Apgynėjui ir Globėjui“. 

Baigsime prof. Mykolaičio žodžiais: „Nekelsime čia tų šešėlių, kuriuos meta ant vyskupo Ba- 
ranausko nepalankus nusistatymas į naujosios Lietuvos idealus; mums Antanas Baranauskas tai 
didelis priešaušrinės gadynės poetas patriotas.“ 


[1935] 


„B Židinys, 1929, nr. 11, p. 308. 

Anykščių šilelio literatūrinė reikšmė 


1858 m. vasarą Varnių seminarijos klierikas Antanas Baranauskas, beatostogaudamas 
gimtuosiuose Anykščiuose, įtemptai darbavosi. Užsikniaubęs ant popieriaus lakšto tik rašė, brau- 
kė, taisė ir vėl rašė, o jo akys tolydžio pasitenkinimu sušvisdavo. Taip, jis juto, kad ištesės savo 
paketinimą. Dar ir dabar jis negalėjo nepykterėjęs prisiminti, kaip kartą tais pačiais metais per 
pamoką iškalbos profesorius Andrius Gabševičius, paskaitęs puikų Lietuvos girių aprašymą iš 
Adomo Mickevičiaus Pomo Tado ir ta proga labai išgyręs lenkų kalbos grožį, ėmė tyčiotis iš lie- 
tuvių kalbos, kad ji esanti gera tik piemenims ir tamsiems kaimiečiams, kad ja neišreikši jokių 
aukštesnių minčių, kad ji visai netinkama poezijai. Skaudžiai tuo įžeistas Baranauskas norėjo 
viešai klasėje atsikirsti, bet susivaldė; tik pasiryžo savo plunksna įrodyti, kokią didelę netiesą 
jo profesorius buvo paskelbęs apie lietuvių kalbą. Ir štai dabar, vykdydamas savo pasiryžimą, 
Baranauskas eilėmis aprašinėjo savo numylėtąjį Anykščių šilelį. Kitų metų vasarą, parvažiavęs į 
Anykščius atostogų jau iš Petrapilio dvasinės akademijos, Baranauskas parašė ir antrąją Anykščių 
šilelio dalį. Taip apie Anykščių šilelio parašymo priežastis 1907 m. literatūros almanache Gabija 
papasakojo Adomas Jakštas, kuris sakėsi tai girdėjęs iš paties Baranausko. 

Žinoma, nereikia manyti, kad to jauno klieriko tautinės ambicijos įžeidimo būtų pakakę lietuvių 
poezijos šedevrui sukurti. Labai būdingai užsiminė tuo reikalu pats Baranauskas 1880 VI 11/23 
prierašuose prie kalbininkui Hugo Weberiui siunčiamo Anykščių šilelio: 


„Liemuo liemenį plaka“ - širą aprašymą pušelių užgirdau pirmąkart nuo savo tėtelio metuose 1858. Širie žodžiai 
taip pasirodė gražūs, kad parūpo juos giesmėn įdėri. Iš to rūpesnio ir prasikalė diegas „Anykščių šilelio“. 


Taigi literatūrinis Baranausko pasirengimas Anykščių šileliui ne iš karto vyko. Pamažu kaupė- 
si medžiaga, rinkosi poetinės priemonės, ryškėjo atskiri stilistiniai bruožai, kol buvo sukurta 
visuma. Juk Baranauskas nebe pirmus metus buvo rašinėjęs poeziją. Jau nuo 1849 m. ne kartą 
sueiliuodavo savo lenkiškus laiškus tėvams. Mokydamasis Rumšiškių valsčiaus raštininkų mokyk- 
loje, Baranauskas nelabai sklandžiomis lenkiškomis eilėmis aprašė jam daug įspūdžio padariusį 
1851 m. Nemuno potvynį. Vėliau, raštininkaudamas įvairiuose Žemaičių valsčiuose, Baranauskas 
nebemetė poeto plunksnos, netgi ilgainiui labiau įgusdamas jau lengviau sueiliuodavo, ryškiau 
nupiešdavo vieną kitą gamtos vaizdą, netgi sugebėdavo subtiliau išreikšti savo jausmą. Ypač tuo 
pasižymi 1855 m. jo poezijos rankraštyje esąs lietuviškas eilėraštis „Saulėtekis“, kuriame galime 
nujausti būsimąjį Azykščių šilelio dainių ir jo nuotaiką: 


Kokia tada man ramybė apsiautė, 
Kokią saldybę dūšia mano jautė! 

Jau ir anksčiau parašęs vieną kitą lietuvišką eilėraštį, Varnių seminarijos laikais Baranauskas 
visai subrendo kaip lietuvių poetas. Čia jį žavėjo didysis lietuvių raštijos ugdytojas vyskupas 
Motiejus Valančius, kurį Baranauskas 1858 m. vardinių proga sveikino lietuvišku eilėraščiu, 
keldamas jo nuopelnus Lietuvai: 


Senolių, prabočių puikus liežuvis, 
Kad ne Tu gelbėjęs, būtų pražuvęs. 


Čia jį skatino domėtis lietuvių kalba ir tautosaka Varniuose tuo laiku gyvenęs didelis lituanistikos 
entuziastas kun. Ambraziejus Kašarauskas. Čia jo perėjimą lietuvių poezijon gal daugiausia nulė- 
mė artima draugystė su aukštesnio kurso klierikais Pranu Viksva ir anykštėnu Klemensu Kairiu. 
Išjų savitarpio korespondencijos ir kits kitam skiriamų eilėraščių (lenkiškų, bet jau ir lietuviškų) 
matyti, kad juos jungė ne tik bendros mintys apie savo pašaukimo idealus, bet ypač rūpinimasis 
lietuvių kalba ir literatūra. Šrai Baranauskas linkėjo Kairiui (1856 XI 23) „Suskambint kankliais 
mūsų žemės garso, / Idant Lietuva iš ilgo ir skerso, / Iš Tavo giesmės dangiškų prajėvų / Pažintų 
darbus senolių ir tėvų.“ Viksva 1857 I 5 rašė Baranauskui laišką lietuviškai (o tai buvo retas ir 
neįprastas anais laikais dalykas!), nes užmojęs nuo šio laiko ne kita kokia kalba su Baranausku 
ir jo draugais kalbėtis, „kaipo tiktai ta, kuria kalbėjo mūsų tėvai ir prabočiai, mūsų Utenesai, 
Mindovsai ir Vitoldai [t.y. Uteniai, Mindaugai ir Vytautai]“. Kairys 1858 m. iš Petrapilio Viks- 
vai siųstame eilėraštyje džiaugėsi: „Negaliu tylėt, Tav nepagyręs,/ Kad myli Lietos It y. Lietuvos] 
gryną liežuvį. / Da mūsų tūlas - da nenumiręs. / Da tvirtos krūtys širdys nepuvę: * Baranauskas 
ragino Kairį (1856 XI 30): „Ir neblokšk kanklių lietuviškų rūsčiai. Bo kas gi skambint taip kaip 
Tu galėtų ir Lietos natą taip lengvai įspėtų“, o Kairys gyrė (1858 V 31) Baranausko lietuviškąją 
poeziją, kuri dvelkianti paprastumu ir tautiškumu: tame pačiame laiške (lenkiškame) Kairys net- 
gi užsiminė apie ateisiantį lietuvių literatūros aukso amžių. 

Geriausias tų svajonių apie lietuvių literatūros aukso amžių įsikūnijimas ir buvo Baranausko 
Anykščių šilelis. Anas grubus prof. Gabševičiaus išsišokimas prieš lietuvių kalbą tebus buvęs vir- 
šinis paskatinimas, gal tik kiek pagreitinęs Anykščių šilelio sakūrimą ir nurodęs Baranauskui gerą 
literatūrinį pavyzdį - Pono Tado gamtos paveikslus, iš kurių Baranauskas pasiėmė ne vieną poeti- 
nį įvaizdį, kaip abiejų kūrinių sugretinimas akivaizdžiai parodo. To nė pats Baranauskas neslėpė. 
Aprašydamas Lietuvos miško grybų įvairybę, jis primena: „kaip Mickevičius sako“. 

Iš negausių lietuviškų literatūrinių pavyzdžių reiktų suminėti eilėraštį „Dienelė brėkšta ir aušra 
savo skaistų veidą rodo“, kurį 1858 m. vardinių proga iš Petrapilio atsiuntė Kairys, Baranausko ne 
tik brangintas, bet ir autoritetu laikytas. „Kad aš nors dešimtą dalį išmanyčiau apie lietuvių kalbą 
kaip kunigas Kairys, būčiau spakainas“, - vėlesniu kun. Dominyko Palionio-Pėžos liudijimu, kartą 
pasakęs važiuodamas iš seminarijos Baranauskas. Tas daug žadėjusio, bet jau 1864 m. Sibiro trem- 
tyje džiova mirusio jauno poeto eilėraštis savo stiliaus klasišku paprastumu, puikiu atbundančios 
rytmečio gamtos vaizdu ir šiltu jausmu („Lygiai ir miške, nors ūžia, braška, labai ramu, šviesu“) 
gyvai primena kiek vėliau tais pačiais metais parašyto Anykščių šilelio vaizdus ir nuotaikas. 

Anykščių šilelis buvo išspausdintas populiariuosiuose Lauryno Ivinskio kalendoriuose: pirmoji 
dalis (be parašo) 1860 m., antroji (Jurkšto Smalaūsio slapyvardžiu) 1861 m. Iš ten 1875 m. Anykščių 
šilelį persispausdino čekų kalbininkas Leopoldas Geitleris savo knygoje Litauische Studien. 1882 m. 
Anykščių šilelį dviem tekstais (tarminiu ir bendrine Baranausko rašyba) išspausdino knygelėje Ost- 
litauische Texte vokiečių kalbininkas Hugo Weberis, su kuriuo Baranauskas buvo artimai susidrau- 
gavęs ir gausiai susirašinėjo. Weberio paskelbtasis tekstas turi 342 eilutes (taigi 20 eilučių ilgesnis 
už Geitlerio išspausdintąjį) ir tapo pagrindu vėlesnėms gausioms Anykščių šilelio laidoms. 

Daug kartų ištisai ar ištraukomis spausdintas periodikoje (pirmą kartą ištisai - Viezybėje lietuv- 
ninkų 1892 m.), antologijose, vadovėliuose ir atskiromis knygelėmis, Anykščių šilelis tapo vienu 
iš populiariausių lietuvių poezijos veikalų, tikrai vertų gražiosios Anykščių gamtos, kurią visoje 
Lietuvoje išgarsino. Jame laimingai susijungė gerai mišką pažįstančio žmogaus pastabumas su 
šiltu gamtos jausmu ir didelio menininko sugebėjimu savo įspūdžiams ir jausmui suteikti aukštos 
estetinės vertės formą. 

Pradeda Anykščių šilelį Baranauskas plataus mosto dekoratyviu panoraminio pobūdžio paveiks- 
lu, persunktu elegiškos nuotaikos: „Kalnai kelmuoti, pakalnės nuplikę!“ Sugeba betgi pagauti ir 
smulkučius, vos suvokiamus bruoželius, vidunakčio tylumoje įsiklausydamas, kaip „jaunas lapelis 
ar žiedelis ant šakelės kraunas“, ir duodamas nuotaikingai intymų gamtos vaizdą. Baranauskas 
pastabiai aprašinėja, ką visais savo pojūčiais suvokia miške: 


Kur tik žiūri, vis gražu: žalia, liekna, gryna! 
Kur tik uostai, vis miela: giria nosį trina! 
Kur tik klausai, vis linksma: šlama, ūžia, siaudžia! 


Rasime Anykščių šilelyje stipraus, tiesiog tapybiško spalvingumo vaizdų, taiklios metaforos 
paryškintų, pvz., aprašant, „kai rudeniop lapeliai geltoni, raudoni, / Tartum krauju Marčiupio 
pakalnes aptraukia“ arba kaip pavasarį „kožna burbuolytė išsprogsta, suskyla, / Kai žiedų varške 
šakos obelų pražyla“ - žiedų tiek daug, jog atrodo, kad kažkokia balta balta masė šakas kibte 
apkibusi. 

Vis dėlto stipriausias Baranauskas yra ten, kur vaizduoja savo girdimuosius įspūdžius. Garsai 
ypatingai pagyvina peizažą. Spalvinga gali būti ir mirusi gamta, o gyvoji - aidi garsais garseliais. 
Toks yra ir Baranausko šilelis, kuriame „tartum kožnas lapelis čiulba, kliauga, šaukia“. Jautria 
ausimi įsiklauso Baranauskas į tą miško garsų įvairybę: vėjo papūstas lapelis jam šlama; kai koks 
žvėrelis per krūmus skuodžia, jis girdi treškant; genelis taukši, perkūno oželis mekena, gyvatė iš 
kelmo šnypščia, srauni Šventoji teškena, gagenančios paupyje žąsys kalbasi, kukuojanti gegutė 
čia verkia, čia juokias kvatojas. 

Akustiniai įspūdžiai emocingesni už regimuosius. Pastarieji visų pirma veikia vaizduotę, o 
akustiniai lyg muzika tiesiog žadina jausmą. Pajunta tai ir Baranauskas, įsiklausęs į harmoningą 
šilelio garsų mišinį: 

Lyg kad skripkuoja, juokias, gieda, verkia gailiai, 
Ė rie balsai visoki taip krūvon susiaudžia, 
Kad jų skyrium nežymu, - ė tik širdį griaudžia. 


Baranausko gamtovaizdis perdėm jausminis. Azrykščių šilelyje tolydžio susiduriame su būdingo- 
mis emocinio stiliaus priemonėmis. Štai, pvz., mėgstamieji Baranausko epitetai: ramus ūžimas, 
šventa medžių kalba, gaili rasa, gražus ramumėlis, nuskurdę pušelytės, meilingas atminimas... 
Švelnaus intymumo teikia ir gausiai vartojami, kaip ir mūsų dainose, mažybiniai (ar, tikriau, 
maloniniai) žodžiai: linksmutė stirna, liekna sedulėlė, pušelės tos nesurokuotos, minkštučiukai 
samanų patalai, žvaigždelės plevena, gegutėlė dairos, ašarėlės krinta... Stiprus jausmas prasiveržia 
ir dažnais retoriškais paklausimais („Kas jūsų grožei senobinei tiki?“) ar sušukimai („Ai būdavo, 
būdavo iš mūsų šilelio...“). 

Du priešingi jausmai kryžiuojasi Anykščių šilelyje: aštrus liūdesys, kad „visa prapuolė“, bet drau- 
ge ir galingas džiaugsmas, tiesiog tikra laimė prisiminus šilelio grožį, kuris „vat taip linksmina dū- 
šią, užu širdies tveria“, ir dėl tos laimės išgyvenimo širdin sruvenanti didelė dvasios ramybė - „lyg 

tarytum ramumas taip dūšion įslinko“. Tasai ramumas nuolat primenamas Anykščių šilelyje. Jau 
pačioje pradžioje dainius klausia, „kur ramus jūsų ūžimas nuo vėjo“; miško paukštelių jam „taip 
ramu klausytis“; ne tik jam, bet ir visiems būdavo iš šilelio „gražaus ramumėlio“. Taip ir Vaižgan- 
to Pragiedrulių Sauliukas, įsižiūrėjęs į gražų tėviškės gamtovaizdį, „neapsakomu pasigėrėjimu 
patraukė gimtinio oro, ir pilnai patenkintas, ištarė pats sau, tyliai, lyg vėjelio dvelkimas: - Ak, 
kaip čia ramu! - Mažas jo protelis nė nemokėjo visą Lietuvos malonumą kitaip išreikšti. Tik ki- 
taip jo ir neišreikši“, - priduria pats Vaižgantas. 

Iš to gamtos grožio išgyvenimo drauge su dvasine ramybe kyla ir kažkoks neišaiškinamas grau- 
dinąs ilgesys. Žmogus jaučia, kad jam kažkaip gera, ramu, graudu: 


Ėrtik junta dažniausiai, kad širdis neskaudžia, 
Ėtik pilna pajautų labai ramiai griaudžia. 


Iš tos graudinančios ramybės, anot Baranausko, „ašaros ir atsidusimas, iš to šventos pajautos, iš 
to giesmės imas“. 

Pažįsta rą savotišką ilgesį bei susigraudinimą, gamtos grožį išgyvenant, ir kiti poetai. Ramią, 
malonią vasaros naktį Maironis klausia savęs: „Ko man taip ilgu, ko man taip liūdna“; ant lygaus 
kelio dūmojančiam Putinui žvaigždės „taip spindi, net graudu, Dievuli mano“, o Aistis pavasa- 
rėjant pajunta, kaip „tas žemės kvapas širdį pakutena nečionykščio džiaugsmo nuostabia gėla“. 
Levas Tolstojus, aprašydamas savo dienyne puikią 1857 VII 4 naktį Šveicarijoje, prideda: „Ne 
pasitenkinimą kelia mano dvasioje gamtos grožis, o kažkokį saldų skausmą.“ 

Susižavėjimas gamta, toji dvasinė ramybė, bet drauge ir toks mielas kažko ilgesys tiesiog 
svaigina žmogų, verčia jį užsimiršti ir, anot Baranausko, „širdžiai apsalus“, lyg ištirpti tame visa 
apimančiame grožyje, susiliejant su visa gamta. Taip Vaižganto Pragiedrulių Napalys, eidamas 
žydinčia pieva, „nori apsibristi grožiu, kaip girtuoklis apsigeria alkoholiu. Ir jam rodės pats esąs 
viena dalele to Dievo bukieto“. Panašiai Reymonto Valstiečiuose Antanas Borina kartą „tarytum 
nutirpęs, įsižiūrėjęs į pasaulį ir visa siela įsiklausęs į jo atgarsius [...] skendėjo kažkame, kas dvelkė 
iš tų neaprėpiamų laukų, kas sotino jo sielą svaigiu ir visiškai neapsakomu saldumu. Jam atrodė, 
kad jis ritinėjasi drauge su vėju javais; atrodė, kad žvilga minkštutėle, drėgna žolių veja; kad čiur- 
lena upeliu per įkaitusį smėlį, pro šienapjūtės kvapo persunktas lankas [...]; čia vėl jis darėsi tarsi 
laukų ošimas, girių siūbavimas [...]. Jis jautė savo asmenį, bet drauge jautėsi esąs viskas...“ Tokį 
pat svaigų užsimiršimą gamtoje išgyvena ir Baranauskas: 


Paskum ilgai krūtinėj šilelis kvėpuoja; 
Atsidusus krūtinė lyg giria linguoja. 

Lyg tarytum ramumas taip dūšion įslinko, 
Kad ner dūšia, kaip varpa pribrendus, nulinko. 


Juntame visišką dainiaus susiliejimą su gamta. Rodos, nebėra skirtumo tarp alsuojančios krūtinės 
ir linguojančios girios, o ir pati dūšia linksta kaip pribrendusi varpa. 

Ir štai nejučiomis kyla dainiui religinė nuotaika. Aplinkui tiek pilna didingos ramybės ir grožio, 
kad junti kažką mistiška, nežemiška. Tai Dievybė. Ir visur gamtoje Ji glūdi. Taip Krėvės „Bedievy- 
je“ Karpis nesutinka, kad „Dievas gyvena danguje [...] ir iš aukšto niauriai žiūri į visa, kas dedasi 
čia žemėje. [...] Kam gi knygose pasakyta, kad Jisai yra visur, danguje ir žemėje. Zinote, [...] aš 
dažnai to nesuprantu, kaip tai: — visur! Bet štai kada aš vienas kur dirbu tokiu štai metu, gražių 
ir ramiu [mano išskirta, - V. M.], kaip dabar, man rodosi, kad suprantu. Man rodosi, kad Jisai, 
Švenčiausiasis, kaip vėjelis kokis, kaip oras. Dėl to taip lengva ir ramu, kad Jisai, žemę apglobęs, 

turi ją ir turi. Viskas tada nutyla...“ Lygiai ir Vaižganto Napalį, brendantį žydinčia pieva, ėmė 
noras pagarbiai nusiimti kepurę, lyg paties Dievo būstinėn įžengus. 

Tą Dievybės artimumą gamtai išgyvena ir Baranauskas. Vidunakčio glūdumoje jis įsiklauso, 
„kaip šakom šnibžda medžių kalba šventa“. Šilui rytmetyje pabudus, visi garseliai suplaukia į vieną 
galingą maldą Dievybei, dėl savo artimumo iškilminga rimtimi pripildančiai dainiaus širdį, kuris 
drauge su visa gamta lenkiasi Jai: 


Dėl to ir širdyj visos pajautos nutilsta, 
Ramum tykumu, malda dūšia dangun kilsta, 


Artimas susigyvenimas su gamta buvo Baranauskui ne tik jo asmeninė nuotaika, bet jam tai 
ir iš viso yra būdingoji lietuvių tautos savybė. Ne be reikalo tad „dažnai miške lietuvis, ko ver- 
kia, nežino“; jis tik junta, kad širdis „pilna pajautų labai ramiai griaudžia“. Anot Baranausko, 
„lietuviai su medžiais vis zgadoj gyvenę“, todėl „lietuvių dūšios [-..] plikuos plotuos, be miško, 
lyg tartum apkursta, tartum džiūsta nuo saulės ir palengvėl skursta“. Tos nuotaikos Baranauskas 
sėmėsi ne tik iš asmeninio įsijautimo, bet ir iš mūsų liaudies dvasinio lobyno - iš tautosakos, kur 
gamta gyvena tą patį gyvenimą kaip ir žmogus. Taip ir Baranauskui šilelio medžiai pilni žmo- 
giškos gyvybės: raudonai sužydę putinai jam krauju varva, epušės dreba nusigandusios, miškas 
kvėpuoja nelyginant žvėris, karklai miške pavėnę pamėgo, serbentai paliūnėmis prieglaudą gavo 
ir t.t. Kartais net ištisas mūsų pasakų motyvas (pvz., apie žaltienę, kuri „medžian gailysta virto“) 
skoningai įsipina aprašyman, suteikdamas jam tokio savo mums tautosakos žavesio. 

Baranauskas ne tik subtiliai pavaizdavo savo nuotaikas ir atskleidė intymią lietuvio sielos 
kertelę, bet ir patį šilelį iškelia simbolinėn plotmėn. Už konkrečių čia vaizduojamų reiškinių sly- 
pi ir platesnė prasmė, teikianti didesnio svorio visam veikalui. Ir štai liūdnas Baranausko šilelio 
likimas - tai visos Lietuvos dalia. Tą Anykščių šilelyje slypinčią mintį jautė, pvz., Vydūnas, kuris 
jaunystėje buvęs ligi gelmių sujaudintas tos poemos, nors jam ir atrodę, kad tai savotiškas laido- 
tuvių himnas Lietuvai. Tas miško ir Lietuvos sugretinimo motyvas vėliau iškilo Maironio poezi- 
joj („Miškas ūžia“). Taigi Baranauskas Anykščių šileliu pasireiškė ne tik kaip puikus lietuviškos 
gamtos vaizduotojas, bet ir gilus patriotas, liūdįs dėl skaudaus prispaustos tėvynės vargo: 


„«. toj pat galybė, ką miškus sugraužė, 
irdį, dūšią apgriuvo... ir giesmę nulaužė. 


[1961] 

Lietuviškoji „Marselietė“ 


Antanas Baranauskas daugiausia žinomas kaip Anykščių šilelio autorius. Seniau betgi be- 
veik populiaresnis mūsų žmonėse buvo kitas jo kūrinys, būtent Kelionė Petaburkan, arba Gromata 
iš Petaburko, kurios ne vienas posmas ir dabar dar pagauna skaitytoją. 

Kelionė Petaburkan — tai savotiška lyrinė poemėlė apie Baranausko kelionę, gausiai perpinta 
įvairiomis refleksijomis ir nuotaikomis, kilusiomis kelionės metu. Dar labiau kaip tas paviršinis 
ryšys tą 14 atskirų eilėraščių kūrinėlį vienumon jungia turinio giminingumas. Yra du pagrindi- 
niai motyvai, apie kuriuos sukasi tos dienos — tai Lietuva ir Katalikų Bažnyčia. Dėl jų autorius 
sielojasi ir niršta, jomis jis džiaugiasi. Ypač pirmoji tema išpopuliarino Kelionę. Su refleksijomis 
apie Lietuvą čia susijusi visa skalė jausmų: didelė savo tėviškės meilė, nuoširdus liūdesys palie- 
kant tėvynę, gilus skausmas dėl Lietuvos vargo, nepaprastas įtūžimas ant priešo ruso už daromas 
Lietuvai skriaudas, kietas užsispyrimas nepasiduoti jam, tvirtas tikėjimas pergale, grožėjimasis 
Lieruvos senovės didybe. 

Praėjo daug metų. Daug svarbių įvykių Lietuvos padangėje pamažu išdildė Baranausko vardą. 
Buvo pradedamas užmiršti jau ir Maironis, paliktas tik mokykloms ar oficialioms patriotinėms iš- 
kilmėms, per kurias trafaretiškai būdavo cituojamas vienas ar kitas jo eilėraštis. Betgi dainiai, kurie 
savo kūryboje buvo pagavę kovojančios tautos dvasią, kad ir primiršti kurį laiką, vėl iškyla lemia- 
momis tautos gyvenimo valandomis. Maironis vėl atgijo. Ir Baranausko ne vienas posmas, kad ir 
po tiek daug metų, vėl aktualiai suskambėjo. Ne vienas tremiamasis galėjo liūdnai su Baranausku 
užniūniuoti: „Kažin, ar grįšiu - gal ten supūsiu Žieminių Gudų pusėj.“ Ne vienas nejučiomis gniaužė 
kumštį ir pro sukąstas lūpas išspaudė ryžtingąjį Baranausko žodį — „Kad tu, gude, nesulauktum“. 

Baranauskas, nors pats ir buvo nusistatęs prieš naująją aušrininkų kartą ir jos siekimus, davė 
atgimstančiai Lietuvai kovos dainą, kurią temperamentingasis Vaižgantas pavadino Lietuvos 
marseliete. Tai Baranausko „Nu, Lietuva, nu, Dauguva“. 

Atsisveikindamas su Lietuva, poetas tame eilėraštyje iš pradžių su epiniu ramumu, bet ir su 
tam tikra pasididžiavimo gaida primena keliais bruožais mūsų praeities galybę: 

Plari, tyki, lyg senobėj 

Skardi šalis mūsų: 


Po šiuos plotus viešpatavo 
Ant giminės rusų. 


Bet, deja, laikai mainosi - kitą kartą Lietuvos valdytasis rusas pavergia Lietuvą: 


* Šįstraipsnį jau buvo įsidėjęs Literatūros metraštis su kalendorium 1942 metams. Deja, vokiečių okupacinė valdžia 
neleido jau išspausdinto metraščio platinti. Perspausdinant straipsnį, viena kira smulkmena buvo pataisyta. 

Šiandie rusai po maskoliais 
Maskoliškai rėdos, 
Lietuvos gi tikrus vaikus 
Didžios spaudžia bėdos. 


Visų pirma knieti autoriui toji kultūrinė jo tėvynės priespauda, kurios ryškų ir tokį teisingą vaiz- 
dą susintetina keliais paprastais žodžiais: 


Anei rašto, anei druko 
Mums turėt neduoda. 
Tegul, sako, bus Lietuva 
Ir tamsi, ir juoda. 


Tačiau tuo bejėgišku skundu autorius nesitenkina; jo pyktis kaupiasi, ir štai jo daina prasiveržia 
nepaprastu įnirtimu ant spaudėjo, tikrai kovotojišku ryžtingumu nenusilenkti jam, drąsiu tyčioji- 
mos iš visagalio priešo primenant, kad jis pirmiau pats žus, negu tą užsispyrimą sulaužys. Stilius 
nepuošnus, nėra įmantrios retorikos, dailinančios išraiškos formą, tačiau vėsinančios jausmą. 
Žodžiai paprasti, tačiau kieti kaip geležis ir smigte sminga širdin: 


Kad tu, gude, nesulauktum - 
Ne taip, kaip tu nori, 

Bus, kaip Dievas duos, 

Ne tavo priesakai nedori. 


Silpna trumpa tavo valdžia, 
Dievo provą laužai, 

Mygi spaudi mūsų šalį, 
Mūsų žmones gniaužai. 


Nori savo valdžios peiliu 
Mums širdis supjaustyt, 
Nori savo ledu šaltu 
Krūtines apkaustyt. 


Neįveiksi, sūnau šiaurės, 
Mūsų širdys tvirtos ... 
Neįveiksi - mums ant širdies 
Trupės tavo peiliai, 

Surirps ledai ant krūtinės, 
Tu pats teksi eilei. 


Apkrauk mokestrim didžiausiom, 
Dvasia nenupulsma, 

Nors Cibirijon nubruk mum", 

Ir te neprapulsma. 


Kitokia buvo kito ano meto didžiojo lietuvių tautos kovotojo vysk. Motiejaus Valančiaus takti- 
ka. Jo kova neturi tokio įnirtimo, betgi yra sąmoninga, planinga. Po nesėkmingo 1863 m. sukilimo 
maskoliams Lietuvoje siautėjant, Valančius slaptai išleido Prūsuose eilę lietuviškų politinių brošiū- 
rų, kuriose stengėsi suniekinti rusus ir atskleisti jų tikruosius tikslus Lietuvoje, taip pat nurodinėjo 
priemones, kaip kovoti su jais: neleisti vaikų į rusiškas valdžios mokyklas, patiems nesimokyti ir 

nekalbėti rusiškai, rusų raidėmis spausdintas lietuviškas knygas mesti ugnin, vengti maskolių drau- 
gystės ir t.t. O Baranauskas nenurodinėja kokių konkrečių kovos priemonių. Jis neapsvarsto jų šaltai, 
kaip koks strategas, bet visas virte verda prieštaravimo karščiu ir svaido įnirtusius žodžius. Valančius 
moko, kaip kovoti su maskoliais, Baranauskas - tik šaukia kovon. Panaši fanatiška, atkakli ir bekom- 
promisinė yra Vaduvų krašto aukštaičių Vaižganto Pragiedruliuose tautinė kova, išaugusi iš jų gaivališko 
prisirišimo prie savo gimtosios žemės. Vienas betgi dalykas sieja Valančių ir Baranauską: jiems abiem 
toje kovoje visų pirma rūpi ne tautinis laimėjimas, bet savojo katalikų tikėjimo išlaikymas: 


Ir visur nepamesma mes 
Vieros šventos Rymo, 

Ir visur su mum bus Dievas, 
Tėvas sutvėrimo. 


Iškėlęs kovą religinėn plormėn, poetas didingais apokaliptiškų vizijų posmais įsitikinęs pra- 
našauja priešo žlugimą: 


Pasbaigs giminių adyna, 
Sutrupės pasaulė. 

Svieto šviesa bus apremus, 
Ė tamsa, kaip saulė. 


Nupuls kalnai, ė slėneliai 
Išsikels aukštybėn; 
Visos galybės eis dulkėn, 
Silpnumas galybėn. 


Drebėk ir tu, sūnau šiaurės, 
Krūvon susitraukęs, 

Pats krisdamas pražuviman, 
Mūsų neįtrauksi. 


Tokie posmai buvo tikras paguodos šaltinis kovotojui, kuris, kovodamas su galingu priešu, 
bent artimoje ateityje negalėjo tikėtis laimėjimo. Tiesa, Baranauskui rusas turi žūti dėl to, kad jis 
klaidingo tikėjimo, kad „mes aldijoj Petro plaukiam, tu grekonų [t.y. stačiatikių] geldoj“. Tačiau | 
Aušros ir vėlesnės gadynės veikėjai įdėjo į tuos posmus kitą turinį, kuris jiems labiau rūpėjo, būtent, 
Baranausko dainoje jie matė šaukimą tautinėn kovon ir jos laimėjimo pranašavimą. Tai ir buvo 
šios dainos populiarumo priežastis. Anot Juozo Tumo-Vaižganto, Baranauskas „pats nesižinojo, 
kiek dvasios stiprybės bus lietuviams įpylęs ta viena savo giesme“ (citata iš Pragiedrulių!). 

Toliau tame eilėraštyje poeto pyktis ir įtūžimas virsta giliu skausmu, kylančiu iš jautraus įsi- 
klausymo į tautos skundą dėl svetimųjų uždėto jungo. Liaudies dainoms būdingos paralelinės 
stiliaus priemonės, gretinančios žmonių išgyvenimus su atitinkamais gamtos įvykiais, teikia šiems 
tolesniems posmams pačios liaudies skundo atspalvį. Paprastučiai žodžiai čia reiškiamąjį jausmą 
daro tokį švelnų ir intymų. Tai viena iš lyriškiausių vietų visoje Baranausko kūryboje. Ir apskritai 
mūsų literatūroje nedaug terasime posmų, taip puikiai išliejančių prispaustos tautos sielvartą: 


Ne taip skamba akmenėliai, 


Parkavom daužyti, 


1 Vaižganto raštai, t. VIII, Kaunas, 1926, p. 70. 

Kaip vaitoja mūsų broliai, 
Šiaurėn nuvaryti. 


Ne taip staugia platus plentas, 
Gniaužtas diližonais, 

Kaip vaitoja mūsų žemė 

Po svetimais ponais. 


Ne raip puola drėgnas rūkas, 
Kai dienelė švinta, 

Kaip gausingai mūsų brolių 
Ašarėlės krinta. 


Dažnas šios dainos posmas turėjo tiesiog krėste sukrėsti draudimo gadynės veikėją. Tikras 
paradoksas: Aušros piktas priešas Baranauskas savo prieš porą dešimtmečių rašyta daina geriau 
atitiko draudimo gadynės kovos dvasią už pačių aušrininkų poeziją, kurioje tiek daug buvo pla- 
toniško gėrėjimos Lietuvos senove, dažnai gana naivaus lietuvių kalbos išgarbinimo ir t.t. Štai, 
pvz., aušrininkas kun. Silvestras Gimžauskas, laimingai išsisukęs iš rusų žandarų, ieškojusių 
lietuviškų raštų platintojo, kitų kunigų perspėtas mesti lietuviškas knygas ir nepūsti prieš vėją, 
savo pasiryžimą ne kuriais kitais, o tik Baranausko žodžiais išreiškė užtraukdamas „Kad tu, 
gude, nesulauktum“.2 

Tikras tos Baranausko dainos entuziastas buvo Juozas Tumas-Vaižgantas. Pragiedruliuose 
jis nuolat primena tos jo vadinamosios „marselietės“ reikšmę draudžiamojo meto veikėjams. Ji 
nuolat ir dainuojama ryžtingaisiais momentais. Žandarams išvežant daktarą Gintautą, jaunimas 
užtraukia - „Kad tu, gude, nesulauktum“, ir niekas nedrįsta jų malšinti. 


Ilgai girdėjosi iš gatvės giesmė. Girdėjo ją vieros maskoliai valdininkai, policistai, žandarai. Tik niekas šį 
kartą nedrįso, krūtinę išpūtęs, išeiti garvėn ir riktelėri, kaip paprastai darydavo: - Skirstykitės, kalės vaikai! 
Ko čia grūdatės krūvoj, kaip mašalai? — Jautės pertempę kantrybės stygą; bereikia tik paliesti, ir ji trūks, 
pridarydama skaudžių jeibių. Ir apsimetė negirdį tos lietuvių spaudos draudimo „baronietės“, sulig „mar- 
selierės“ pavadinanr Baranausko giesmę.* 


Pragiedrulių dvarininkas Sviestavičius pajuto, kad toji daina —tai „pirmieji dundėjimai atūžian- 
čios revoliucijos griausmų, audros, turėsiančios nugriauti visus kankintojus su visais jų pabūklais: 
pjaunančiais peiliais ir šaldančiais ledais“.* Ne be reikalo ir rusas tardytojas, dainą išgirdęs, ste- 
bėjosi: „Vyrai, tai maištas! Tokiuo jausmu dykai nedainuojama.* 

Suprantama, kad ta lietuvių visuomenėje paplitusioji daina rusų administracijai turėjo itin 
nepatikti. Liudvika Didžiulienė savo atsiminimuose štai ką pasakoja: 


Atvažiuoja tas pats pristavas Ciolkevičius su visa gauja policistų krėst. (...] Nelaimei, nuvažiavę Zabelynių 
ulyčion Juozo Mickūnaičio krėstų (jis buvo irgi mūsų mokinys), ten cado Baranausko „Gromatą iš Petrapi- 
lės“. Ją nurvėręs, pristavas tuoj už ančio ir pro duris, nieko daugiau nebeieškodamas. Čia buvo geras kąsnis, 
nes jau treji metai, kaip tos poemos ieškojo. Apsgando Juozas, ė dar labiau Sr. Didžiulis. Rytojaus dieną 
nuvažiavęs Anykščiuos', dideliu vargu arpirko rankraštį už tris šimtus rublių.“ 


Spaudos laisvės ir Amerikos lietuvių organizuotės sukaktuvės, 2-as leid., Philadelphia, Pa., 1930, p. 192. 
Vaižganto raštai, t. VIII, p. 234. 

Ten pat, p. 71. 

Ten pat, p. 73. 

L. Didžiulienė-Žmona, Ką aš beatmenu, Kaunas, 1926, p. 165-166. 

5*++ 


Baranauskas Petrapilio dvasinėn akademijon važiavo 1858 m. rudenį. Tada jis bus parašęs 
ir savo Kelionę Petaburkan. Vis dėlto daina „Nu, Lietuva, nu, Dauguva“ taip gerai atitiko draudimo 
gadynės padėtį ir dvasią, jog jos parašymo data gali kelti tam tikrų abejojimų. Ypač dėl jos garsiojo 
posmo „Anei rašto, anei druko“, kuris sunku būtų sieti su neleidimu Akelaičiui ar Ivinskiui leisti 
lietuvišką laikrašrį.7 Juozas Tumas tuo klausimu rašė: 


Šira daina visados ir visiems darė įspūdį parašytos po 1863-64 m. nepavykusios revoliucijos ir prasidėjusios 
tikrai baisios reakcijos - suvaržymo Katalikų Bažnyčios, uždraudimo lietuviams spaudos, daugybės ištrėmi- 
mų, kontribucijos uždėjimo ir t.t.š 


Kad šita Baranausko daina buvo laikoma geru posukiliminės gadynės persekiojimo pavaizdavi- 
mu, rodo štai ir vienas draudimo meto leidinys. Visų metų šventųjų gyvenimų penktojoje dalyje, 
išspausdintoje 1892 m. su kontrafakcine 1859 metų data, prie šv. Rožės Viterbietės gyvenimo 
cituojami penkiolika Baranausko dainos posmų (4-9 ir 14-22) kaip iliustracija pasakojimo apie 
maskolių persekiojamos Lietuvos vargus: 


„„ katalikiszka Bažniczia ira tejp smarkiej sloginama ir warginama par atskalunus maskolus, kajp niekur 
kitur nerasi. Nes kur už menką daigtą sztriopawoja kunigus, kajp pas mus Lietuwoje? Kur niekuom nekal- 
tus kunigus gruda į klosztorius arba isztremia į tolimiausius sziaures plotus, kajp pas mus Lietuwoje? Kur 
plėszia žandarai isz rankų į bažniczią einant maldakniges su didžiu wargu įgiras!? 


Sakoma, kad sukilimo žinios įspūdžio pagautas Baranauskas, tuo metu Miinchene studijavęs, 
buvo griebęsis plunksnos. Jo moksladraugis, vėlesnysis vyskupas Pranas Albinas Symonas mini, kad 
Baranauskas rašęs lietuviškai kažkokį atsišaukimą, bet nebepasiuntęs spaudon, nes savo raštus sude- 
ginęs, nuodėmklausio įsakytas.'? Vis dėlto yra išlikę keli, galimas dalykas, Baranausko patriotiniai 
sukiliminiai eilėraščiai." Parašė Baranauskas 1863 m. ir savo graudingąjį „Neramumą“. 

Šiaip ar taip, neturime kokių konkrečių duomenų teigti, kad „Nu, Lietuva, nu, Dauguva“ būtų 
buvusi parašyta vėliau negu visa Kelionė Petaburkan, su kuria anoji daina gražiai sutampa švie- 
žiais kelionės prisiminimais. Baranauskas bus čia įsiklausęs ir pagavęs tą antirusišką nuotaiką 
Lietuvoje, kuri, vis stiprėdama po 1831 m. sukilimo, pasireiškė nauju 1863 m. maištu. 

Kad ir labai išpopuliarėjusi ir gausiais nuorašais beplintanti, Baranausko Kelionė Petaburkan vos po 
trisdešimties metų spaudą teišvydo. Ir tai tolimoje Amerikoje: Viezybė lietuvninkų, 1887 m. išspausdinu- 
si Baranausko „Sudieu, Lietuva“, 1889 m. nr. 48-52 išspausdino ir visą Gromatą iš Petrapilės. 1892 m. 
„Nu, Lietuva, nu Dauguva“ buvo išspausdinta šalia kitų Baranausko eilėraščių knygutėje Tėvyniszkos 
giesmes, iszduotos per K. Žalvarį. Tais pačiais metais ją įsidėjo Žemaičių ir Lietuvos apžvalga (nr. 12) ir 
kelioliką jos posmų, kaip jau minėta, pacitavo Visų metų šventųjų gyvenimai. 1904 m. išspausdintoje 
knygutėje Pasiskaityk, skriaudžiamas lietuvi buvo įdėti tos dainos trys posmai (4—6). 1912 m. išleistuose 
Baranausko raštuose „Nu, Lietuva, nu, Dauguva“ išspausdinta be cenzūros išbraukrų antirusiškų posmų 
(„Kad tu, gude, nesulauktum ...“ ir kt.). Vėliau toji daina buvo ne kartą spausdinta ir tebespausdina- 
ma - ištisai ar dalimis - įvairiuose vadovėliuose, chrestomatijose ir kitokiuose leidiniuose. 


[1954] 


7 Plg. M. Biržiška, „Dėliai L. Ivinskio "Aitvaro““, Iš mūsų kultūros ir literatūros istorijos, t. I, Kaunas, 1931, p. 345. 
š J. Tumas, Antanas Baranauskas, Kaunas, 1924, p. 49, 

* | Visų metų šventųjų gyvenimai, d. V, Vilnius, 1859, (iš tikrųjų: Tilžė, 1892), p. 44, 

10 Draugija, 1912, nr. 61, p. 5. . 

"M Išsp. Vaclovo Biržiškos Tautoje ir žodyje, kn. VII, 1931, p. 345-352. 

Keli Antano Baranausko charakteristikos bruožai 


Anykščių šilelio autorius, nuo kurio mirties š[ių, 1947,] m. lapkričio 26 d. sukaks 45 metai, 
neabejotinai yra pačių žymiųjų mūsų senesniosios literatūros vardų eilėje. Betgi Baranauskas ne 
tik poetas. Savo laiku jis buvo plačiai išgarsėjęs kaip lietuvių kalbininkas ir buvo tikras autoritetas 
toje srityje. Jis ir matematikos mėgėjas. Jis ir aukštas Lietuvos Bažnyčios pareigūnas - vyskupas. 
Jo asmenybė, kad ir ne visada patraukli ir simpatinga, yra stipri ir įdomi. 

Jo charakteristikos bruožai gražiai išryškėja sugretinus jį su kitais dviem minėtinais XIX a. 
lietuvių vyskupais: su Juozu Arnulfu Giedraičiu, amžiaus pradžios žemaičių lietuviškojo sąjūdžio 
dalyviu ir rėmėju, ir ypač su Motiejum Valančium. 

"Giedraitis savo gyvenimo būdu - tai dar senosios laisvos Respublikos magnatas. Savo pažiū- 
romis ir būdu - tai charakteringas ano meto liberalaus, supasaulėjusio ir Švietimo gadynės idėjų 
paliesto dvasininko tipas. Anot jo biografo kun. Tomo Dobševičiaus, ne nuopelnai ir ne pašau- 
kimas, bet giminystės ryšiai iškėlė jį į vyskupus. Nerodė tad didelio uolumo vyskupo pareigose. 
Mėgo puošnų gyvenimą, linksmą kompaniją, medžiokles ir kitas pramogas. Buvo visiems malo- 
nus, draugiškas, labai vaišingas; antai senųjų magnatų pavyzdžiu visiems laikė atvirą stalą. Tai 
buvo salono žmogus. Kita jo būdinga savybė —- mokslo pamėgimas. Patsai gyvenęs kurį laiką už- 
sienyje, persiėmė Sao amžiaus dvasia. Rūpinosi tad krašto kultūra, įsakinėjo kunigams steigti 
parapines mokyklas liaudžiai šviesti ir patsai ne vieną laisvalaikį skirdavo mokslui ir literatūrai. 
Domėjosi Lietuvos istorija, rašė lietuviškai eiles, korespondavo su Poška, vertė Šventąjį Raštą. Iš 
dalies lyg ir buvo XIX a. pradžios žemaičių lietuviškojo sąjūdžio moralinis globėjas. 

Taigi, trumpai apibūdinant, Giedraitis - simpatingas salono žmogus, aristokratas, bonvivanas, 
mokslo ir poezijos mecenatas ir visai ne pirmoje vietoje - kunigas. 

Diametraliai priešingi — Valančius ir Baranauskas. Tai visų pirma darbo ir pareigos žmonės. 
Giedraičio hedonizmas jiems svetimas. Tiesa, iškilmingumą mėgo tiek Valančius, tiek Baranaus- 
kas. Betgi bent pastarajam tai buvo visų pirma priemonė Katalikų Bažnyčios autoritetui pabrėžti; 
šiaip jau pats jis buvo asketas. 

Giedraitis ne tiek pats dirba, kiek mecenatauja magnato mostu. 

Valančius ne tik plačiai organizuoja kitų darbą, bet ir pats daugiau už kitus dirba (lietuvių 
raštijos srityje). 

Baranauskas - nesocialus žmogus, nemoka ir nesistengia darbo organizuoti, jo skatin- 
ti, bet užtat pats dirba su nepaprastu užsispyrimu ir ištverme (pvz., senatvėje paliegęs net 
klūpodamas verčia Šventąjį Raštą), nors dėl savo mėčiojimosi po įvairias sritis ir nepasiekė 
didesnių rezultatų. 

Skirdamiesi nuo Giedraičio, Valančius ir Baranauskas betgi labai skyrėsi ir tarpusavyje tiek 
savo veikla, tiek savo būdu. Valančius - praktikos žmogus, visuomenininkas, organizatorius, 
valdytojo tipas. Baranauskas - teorijos žmogus, mokslo vyras, poetas (bent jaunystėje), asketas. 

Abu jie neeilinių gabumų žmonės. Tai visų pirma proto žmonės; jų protas yra daugiau ar ma- 
žiau nustelbęs jausmų gyvenimą. Bet ir čia tuoj ryškus skirtumas tarp jųdviejų. 

Valingo racionalisto Valančiaus emocijų lyg ir nematyti. Jo raštuose nerasime jausmo pakili- 
mo, žavėjimosi kuo nors ir ryšium su tuo tam tikro patoso kalboje; o jau jokiu būdu nerasime 
kokio nors ilgėjimos, melancholijos, sentimentalumo. Antai savo Sventųjų gyvenimuose be jokio 
susigraudinimo su šaltu vaizdingumu aprašinėja „mūčelninkų kančias“, su gaspadorišku ramumu 
ir be jokio patoso rašo apie jų ištvermingumą ir drauge krikščionybės triumfavimą. Svetimas jam 
buvo ir Daukanto žavėjimasis Lietuvos senove. 

Kitoks yra Baranauskas. Atrodo, kokia čia emocija begali būti tame darbo ir pareigos užgrū- 
dintame žmogyuje, tame askezę praktikuojančiame vyskupe. Betgi askezė - tai jau sąmoninga kova 
su jausmais, kuriuos smerkia protas. Tai anaiptol nėra emocinio išgyvenimo stoka, tik jo sutram- 
dymas. Labai šiuo atžvilgiu būdingai rašė jis 1884 m. savo bičiuliui vokiečių kalbininkui Hugo 
Weberiui: „Ir aš kaip tas žolynėlis, terpu erškėčių ir dagilių išžėlęs, vargstu, kartais suvaitoju, 
dažniau savo skaudulį terpu keturių sienų nubraškinu.“ Baranausko išlikusiuose jaunystės die- 

noraščiuose ir ypač ankstyvesniuose, dar lenkiškuose eilėraščiuose rasime daug melancholijos, 
nusivylimo gyvenimu, skundų dėl savo liūdnos ir skurdžios dalios, geresnės ateities ir aukštesnio 
mokslo ilgėjimos; žodžiu tariant, rasime ne tik jausmingumo, bet ner ir sentimentalumo. Atsidė- 
jęs savo pareigoms, jis visa tai nuslopino. Jis negalėjo, kaip pats pareiškė Basanavičiui, suderinti 
kunigo pareigų ir savo poetinių polinkių. Tad, pvz., ir jo valia, skirtingai nuo Valančiaus, bus 
buvus daugiau emocinio pagrindo. 

Abu vyskupai buvo valios žmonės. Valančiaus valia - valia valdyti, įsakyti, reikalauti. Bara- 
nausko valia - valia pasiryžti, tai tiesiog nesulaužomas užsispyrimas. Juk ar ne tasai užsispyrimas 
padarė per trumpą laiką iš menkai mokyto ir užguito valsčiaus raštininkėlio dvasinės akademijos 
profesorių? Ar ne užsispyrimas vėliau įgalino jį, jokio matematinio išsilavinimo neturėjusį, jau 
senyvame amžiuje imti iš pat pradžių studijuoti matematiką? Tas pats užsispyrimas suteikė jam 
jėgų senatvėje, sveikatos netekus, po keliolika valandų kasdien versti Šventąjį Raštą. Pagaliau tas 
užsispyrimas virto kažkokiu keistu, tiesiog iracionaliu linkimu prieštarauti (pvz., kun. Laukaitis 
savo atsiminimuose pasakoja, kad norint įkalbėti vyskupą Baranauską skirti kur kokį nors kunigą, 
reikėdavę jį peikti, o girti kitus kandidatus; neretai todėl vyskupas Baranauskas būdavęs pavadi- 
namas ne tėvu, bet satrapu). Tad Valančius, griežtas, neperkalbamas, nes savo žygių tikslingumu 
įsitikinęs administratorius (pvz., dėl kunigų kilojimo), bus buvęs lyg ir absoliutinio valdovo tipas, 
o Baranauskas - kaprizingo despoto tipas. 

Abu vyskupai - turtingos, nekasdieniškos asmenybės. Jos nesiduoda apibūdinamos viena ku- 
ria nors sąvoka, nesiduoda įspraudžiamos į banalios charakteristikos rėmelius. Jos neturi eilinio 
žmogaus monotoniško vienodumo, o stebina mus ypatingu savo veiklos įvairiopu komplikuotu- 
mu, netgi prieštaravimais. 

Valančių prof. Vaclovas Biržiška kartą pavadino daugiaveidžiu.! Ir tikrai; daug tikrų ar tariamų 
prieštaravimų pastebėsime nagrinėdami Valančiaus santykius su rusų valdžia, apibūdindami jį 
kaip liaudies ir ponijos interesų derintoją, vertindami jį kaip lietuvį. Savo gausiais raštais užėmęs 


1 Literatūros naujienos, 1935, nr. 11. 

tokią reikšmingą vietą mūsų literatūroje ir nė vienos knygos neišleidęs lenkiškai, savo privačioje 
korespondencijoje betgi aiškiai vengė lietuvių kalbos; net ir tada, kai, pvz., toks Kazanės moky- 
tojas, vėlesnysis profesorius, žemaitis Andrius Ugianskis, lietuvių kalbos žodyno rašytojas, kores- 
ponduodamas su Valančium, buvo įsakmiai prašęs rašyti lietuviškai. Dėl Valančiaus lietuviško 
nusistatymo buvo netgi kilusi visa polemika tarp prof. Vaclovo Biržiškos ir dr. Juozapo Stakausko; 
abu jie rado argumentų savo tezei. 

Baranauską taip pat galime pavadinti daugiaveidžiu. Tik jis ne visuomenininkas, o teorijos, 
mokslo žmogus. Tad jo asmenybės prieštaraująs įvairiopumas itin pasireiškė jo intelektualinėje 
veikloje. Jaunasis Baranauskas buvo visų pirma poetas. Jo poetinis talentas betgi neilgam tesu- 
švito. Metęs poeziją, Baranauskas su visu savo pareiginguoju uolumu ir užsispyrimu ėmėsi filolo- 
gijos (mat jis gavo dėstyti Kauno kunigų seminarijoje lietuvių kalbą). Ir čia parodė neabejotinų 
gabumų, atkreipė dėmesį, korespondavo su akad. Schieffneriu, prof. Baudouinu de Courtenay, 
Fridrichu Kuršaičiu, Janu Karlowicziumi, Geitleriu, Hugo Weberiu, surinko daug gražios me- 
džiagos lietuvių kalbos tarmėms apibūdinti, rašė gramatiką. Ilgainiui tačiau jis atšalo filologijai. 
„Dieve duok, - rašė jis, - ir jauniesiems kunigams didesnį rūpestį apie knygas mokslo Bažnyčios 
šventos, nekaip apie svietiškas gramatikas ir filologijas.“? Ir nuo lietuvių tautinio judėjimo jis griež- 
tai atsiribojo, pasmerkdamas jį drauge su Aušra. Kartą jis net pasakęs: „Laikyčiau nuodėme 
bent žodžiu prisidėti prie lietuvių literatūros“? Metęs filologiją, Baranauskas vėl turėjo ko nors 
kito griebtis, nes organiškai nepakentė neveikimo. Ėmėsi matematikos, kad nedykaduoniautų 
ir nepaikintų proto. Čia vėl parodė didžiulį užsispyrimą, nes turėjo pradėti studijuoti nuo par 
elementarių vadovėlių. Su kokiu užsidegimu kibo Baranauskas į matematiką, rodo kad ir šie jo 
laiško Weberiui žodžiai: „Ištirdamas aprašytą teoriją ne vieną naktį nei bluosto nemigęs tom 
pačiom akim saulę sėdanr ir tekant regėjau, ne vieną dieną nei ryto, nei vakaro nejutau“ Bet ir 
matematika tebuvo jo laikina aistra. Ją dar greičiau metė kaip filologiją. Tapęs vyskupu, labiau 
susirūpina dvasiniais jam pavestos liaudies reikalais. Vėl ima rašyti giesmes, taip pat ir katekizmą. 
Su dideliu užsispyrimu ir jėgų įrempimu griebėsi versti Šventąjį Raštą; nežiūrėdamas nei savo se- 
natvės, nei pašlijusios sveikatos, dirbo kasdien po dešimt ir daugiau valandų; nuo ilgo sėdėjimo 
nuvargęs, rašydavo klūpodamas. 

"Tasai nepastovumas buvo tikra tos talentingos asmenybės tragedija. Dėl savo mėčiojimos Bara- 
nauskas nė vienoje srityje nedavė tiek, kiek būtų galėjęs pasiekti savo gabumais ir ypač tuo kietu užsi- 
spyrimu. Jo poezija - tai tik, nors ir gražiai pavykę, pradedančio ir savo talento pilnai nepareiškusio 
poeto bandymai. Filologijos srityje Baranausko pasiekti rezultatai taip pat neatitiko jo įdėtojo darbo 
ir gabumų. Antai nors ir rūpinos bendrine kalba, betgi didesnės įrakos mūsų rašomosios kalbos 
ir rašybos susidarymui, anot prof. Antano Salio, jis neturėjo*; Jablonskis išaugęs iš Jauniaus, ne iš 
Baranausko. Šventojo Rašto vertimas, kuriam tiek jėgų buvo padėta, liko nebaigtas, nespausdintas 
ir tik kalbininkams įdomus. O jau visai liūdnas dalykas - Baranausko matematika. Tai buvo visai 
nereikalingas, bemaž jokių rezultatų nedavęs milžiniškas žmogaus energijos įtempimas ir didelių 
gabumų tuščias eikvojimas. Tiesa, kai ką iš jo matematinių nagrinėjimų išspausdino Krokuvos len- 
kų mokslų akademija, betgi šalia to Baranauskas gaišo spręsdamas skritulio kvadratūros klausimą, 
netgi stengėsi apskaičiuoti, kiek žmonių gali tilpti pragare, kurį patalpino žemės viduryje. 


2 Paskutinis pamokslas wiena žemaicziu kuniga priesz smerti, 2-asis leid., Tilžė, 1895, p. 42. 

3 J. Tumas, Lietuvių literatūros paskaitos. Draudžiamasis laikotarpis: Antanas Baranauskas, 1832-1902, Kaunas, 
1924, p. 69. 

* Žr. Lietuviškoji enciklopedija, t. 1, Kaunas, 1934, p. 1182. 

Baranausko blaškymasis po įvairias intelektualinės veiklos sritis skiriasi nuo daugiau visuome- 
ninio pobūdžio Valančiaus daugiaveidiškumo. 

Valančius — tai įkūnytas diplomatas. Jo pagrindinis veikimo tikslas - Katalikų Bažnyčios 
klestėjimas jo vyskupijoje ir religiniai bei doriniai jo avijos reikalai — visada lieka tas pats. Betgi 
priemones ir savo antraeilius nusistatymus Valančius diplomatiškai keičia, prisitaikydamas prie 
reikalo. Antai iš pradžių simpatizavęs 1863 m. sukilimą rengusiam judėjimui, jis pasmerkė patį 
sukilimą, nes matė jo beviltiškumą. Jo išoriškai bičiuliški santykiai su Muravjovu gal ir nepalan- 
kiai mus nuteiktų Valančiaus atžvilgiu, bet nereikia pamiršti, kad taip jis galėjo išgelbėti ne vieną 
savo kunigą nuo Sibiro ar net nuo kartuvių. Išoriškai gal lojaliausias iš vyskupų, jis nekentė rusų 
valdžiai pataikaujančių kunigų ir juos griežtai tramdė. Be to, nors dar taip neseniai ir taip žiauriai 
buvo numalšintas krašto pasipriešinimas rusams, Valančius negalėjo bailiai sutikti su pragaištinga 
rusifikacine politika, todėl parašė visą eilę prieš rusus nukreiptų kurstomų knygelių ir jas slaptai 
spausdino Prūsuose, tuo parodydamas kelią draudimo meto nelegaliajai lietuvių knygai. 

Baranauskas - joks diplomatas. Jis nedangsto savo minties, o visu užsispyrimu ją pareiškia. 
Antai jis ir privačiame gyvenime buvo sunkiai sugyvenamas ir nesimpatingas (plg. kun. Laukai- 
čio atsiminimus). Su rusų administracija net ir ne pačiais svarbiausiais klausimais jis taip griežtai 
kirtosi, kad ši net stebėjosi. 

Valančiaus kova neturi tokio įnirtimo, betgi yra sąmoninga, planinga. Minėtos jo politinės 
brošiūros stengėsi diskredituoti rusų valdžią žmonių akyse, demaskavo jos tikslus Lietuvoje ir, 
kas svarbiausia, rodė priemones, kaip reikia kovoti: neleisti vaikų į rusiškas mokyklas, patiems 
nesimokyti ir nekalbėti rusiškai, rusų raidėmis spausdintas knygas mesti ugnin, su maskoliais 
nesidraugauti ir t.t. Tuo tarpu Kelionės Petaburkan dainius neapsvarsto šaltai lyg koks strategas 
konkrečių būdų bei priemonių, o visas virte verda neapsakoma neapykanta prispaudėjui ir svaido 
žodžius: „Kad tu, gude, nesulauktum.“ Valančius mokė, kaip kovoti; Baranauskas šaukė kovon. 
Ne be reikalo „Nu, Lietuva“ buvo plačiai dainuojama draudimo Laikais; o Vaižgantas ją gražiai 
pavadino lietuviškąja marseliete. 

Toje skirtingoje Valančiaus ir Baranausko kovos nuotaikoje gal galima būtų įžvelgti būdinguo- 
sius žemaičių ir aukštaičių dvasios bruožus, bent kaip jie yra išreikšti Vaižganto Pragiedruliuose. 
Žemaitis Valančius, blaivus ir praktiškas realistas, darniai pritaprų prie planingai dirbančių pozi- 
tyvistų Gondingos krašto veikėjų. Aukštaitis Baranauskas prisijungtų prie Vaduvų krašto žmonių, 
su savotišku iracionaliu emocingumu gaivališkai besiveržiančių kovon. 


[1947] 


556 


Kovotojas dėl Vilniaus krašto lietuvybės 


Dr. Jonas Basanavičius Aušros pirmojo numerio (1883) prakalboje rašė: 


... sunykimas mūsų tautos nusidavė ypačiai dėl to, jog daugumas lietuvių, parubežiuose su kicomis tautomis 
gyvenančių, pasisavino per ilgus amžius svetimas kalbas. [...] Lietuva pamažėli nyksta, nes nyksta jos kal- 
ba! Suskaityti visas priežastis, kurių dėl Lietuva susimažino ir taip baisiai sunaikinta tapo, būtų dabar per 
ilgai. Cia mes tik tiek paminėti turime, jog rasi didžiausia priežastis to viso pikro yra ta, kad apie lietuvių 
apšvietimą per lietuvišką kalbą tie, kuriems prigulėtų rai daryti, rūpintis nesirūpina. 


Širais Basanavičiaus žodžiais buvo nužymėta svarbiausioji mūsų tautos atgimimo veikėjų darbo sritis, 
būtent - pastangos skiepyti meilę gimtajai kalbai ir kovoti su ta kvaila panieka, kurią reiškė lietuvių 
kalbai mūsų aplenkėjusioji bajorija. Taigi daug nusipelnė mūsų tautos atgimimui tie žmonės, kurie 
raštais gaivino, tobulino lietuvių kalbą, kūrė lietuviškąją literatūrą. 

Ne visos Lietuvos dalys vienu laiku pasireiškė atgimstančios Lietuvos raštijoje. Visų pirma - že- 
maičiai. Čia rašė Dionizas Poška savo eiles jau XIX a. pradžioje, vėliau Simanas Daukantas spausdi- 
no gausias knygeles mūsų ūkininkams, Laurynas Ivinskis leido žmonių pamėgtuosius kalendorius, 
vysk. Valančius platino savo plačiai skaitomas knygeles. Pasirodo ir aukštaičiai: kunigai Antanas 
Strazdas, Kajetonas Aleknavičius, Antanas Baranauskas, Antanas Vienažindys paleidžia į žmones 
daugybę lietuviškų dainų, kuriomis skambėjo Aukštaičių (ir ne tik Aukštaičių) laukai. Vėliau ateina 
į mūsų raštijos dirvonus ir suvalkiečiai; čia galime suminėti tokius stambius mūsų spaudos draudi- 
mo gadynės vardus, kaip Jonas Basanavičius, Petras Kriaučiūnas, Vincas Kudirka, Vincas Pietaris 
ir kt. Aušros laikais jau visa Lietuva davė mūsų tautos veikėjų ir plunksnos darbininkų. Vilniaus 
krašte, deja, svetimoji įtaka dar stipriau tebeveikė. Vis dėlto ir jis buvo lietuviškojo sąjūdžio palies- 
tas ir davė, dar Aušrai nesušvitus, patriotų veikėjų. Iš jų iškelsime kun. Silvestrą Gimžauską, didelį 
kovotoją dėl Vilniaus krašto lietuvybės. 

Gimžauskas gimė 1844 m. Kirdeikių kaime, Linkmenų valsč., Švenčionių apskr. lietuvio ūkinin- 
ko šeimoje. Baigęs Daugpilio gimnazijos šeštąją klasę, 1867 m. įstojo Vilniaus kunigų seminarijon, 
betgi neramiais sukilimo laikais, jos nebaigęs, išstojo. Dirbo vaistinėje. 1875 m. važiavo Petrapilin 
provizoriaus laipsnio įsigyti, bet, įkalbėtas buvusio seminarijos draugo, o tuo metu jau Vilniaus semi- 
narijos rektoriaus Harasimavičiaus, vėl stojo seminarijon. 1876 m. Gimžauskas buvo įšvęstas kunigu 
ir išsiųstas pagilinti savo mokslo į Petrapilio dvasinę akademiją. Ten jis sustiprino savo lietuviškąjį nu- 
sistatymą, draugaudamas su tokiais karštais lietuviais, kaip Petras Kriaučiūnas ir Kazimieras Jaunius, 
vėliau išgarsėjęs lietuvių kalbininkas, Kazimiero Būgos mokytojas. Dėl silpnos sveikatos Gimžauskas 
metė akademiją ir kunigavo įvairiose Vilniaus vyskupijos parapijose: Žiežmariuose, Kietaviškėse, Val- 
kininkuose ir kitur. Sunkiai susirgęs, išvyko Varšuvon gydytis ir ten 1897 m. ligoninėje mirė. 

Aukštos doros ir gilaus pareigos jausmo kunigas Gimžauskas buvo paskirtas Merkinės de- 
kanu, vėliau pakeltas garbės kanauninku. Buvo jis ne tik geras kunigas, bet ir geras lietuvis. 
Sulenkėję kunigai per bažnyčią tada smarkiai lenkino ir visą kraštą. Gimžauskas stoja kovon 
su ta lenkų įtaka. Jis visur moko žmones lietuviškų poterių ir katekizmo, stengiasi įvedinėti 
lietuviškus pamokslus ir giesmes bažnyčioje, veikia savo pavyzdžiu ir kitus kunigus, ypač ta- 
pęs Merkinės dekanato dekanu. „Ir taip, - rašo Juozas Tumas-Vaižgantas, - per vieną žmogų, 
idėjinį kataliką ir idėjinį lietuvį, visa Trakų apskritis tapo lietuviškiausia visoje Vilniaus vysku- 
pijoje.“ Toliau: 


Tai pati pirmoji Vilniaus krašte skaisčiai patekėjusi aušros žvaigždė; pirmojo dydžio šviesulys. Jį macė iš 
tolo ir kirų vyskupijų lietuviai, laikė jį neįrariamu, niekuo nepaperkamu, jokių kompromisų nedarančiu nei 
su savąja dvasiškija, nei to tiek su rusiškąja pasauline vyriausybe dėl asmeninių reikalų, dėl karjeros, dėl 
turtingesnių klebonijų. 


Žinoma, Gimžauskui teko nukentėti nuo skersuojančios į lietuvių darbą vyresnybės. Antai jis 
skundžiasi savo laiške žinomajam Amerikos lietuvių veikėjui kun. Aleksandrui Burbai: „Audėjo- 
nis [t.y. Vilniaus vyskupas] lenkus grūda Lietuvon. ...Audėjon[is] didis priešas liet[uvių] k[albos]. 
Nelaimingi mes!“ Prisimena savo vargus ir eilėraštyje „Litvomano daina“: 


O, girdžiu, kaip ūžia pilki priešai mano 
Ir duoda man naują vardą litvomano. 
Mat norėtų jiejie ir tą padaryti, 

Kad Lietuvos kalbą graban uždaryti; 
Piktumas juos ima, kad už ją kariaunu, 
Tad ir lirvomano vardą už tai gaunu. 


Ir kunigai mūsų kenčia užpuolimą 

Už šventon bažnyčion kalbos įvedimą. 
Kad Kristaus jie mokslą liecuviškai sako, 
Tai ir jiems nuog jūsų litvomanas teko. 


Mes ne litvomanai, mes lietuvamyliai. 


„Litvomanas“ Gimžauskas ir patsai gauna nukentėti: bažnytinė vyresnybė, pirmiau jį išaukštinu- 
si, dabar, 1893 m., privertė jį išeiti altarijon. 

Pamilęs lietuvių kalbą, Gimžauskas pamilo ir lietuvišką knygą. „Su didžiausia nekantry- 
be, - rašo jis, - laukdavau tos dienos, kurioje “Aušra ateidavo pas mane. Perskaitydamas neatsi- 
džiaugdavau jos tėvyniška dvasia. Net šviesiau tarytum akelėse tapdavo, o kaipgi meilu ir saldu 
širdyje!“ Jis ir platino lietuviškas knygas. Jų būdavusi prikimšta jo klebonijos pastogė, per jį jos 
pasklisdavo žmonėse. 

Spaudą uždraudus, Vilniaus knygininkas Zavadzkis buvo gavęs leidimą išparduoti užsiliku- 
sias lietuviškas maldaknyges. Būdamas Vidiškių dvaro Švenčionių aps. kunigu, Gimžauskas pri- 
kalbino to dvaro savininką Kamienskį nupirkti žmonėms kelis šimtus lietuviškų maldaknygių 
ir kun. Želvavičiaus pasakų. Į pastarąsias knygeles Gimžauskas įdėdavo savo patriotinių eilių 
rinkinėlius - Ant naujų metų Lietuvai dovanėlę ir Lietuvos Bičiuolį. Jos atkreipė ir rusų žandarų 
akis. Dalykas buvo toks. Lietuvos Bičiuolin buvo įdėta juokinga „Žydų rauda“, kur buvo pajuo- 
kiami žydai. 


558 


Oi, negraži naujiena, 

Pamest gerti ketina! 

Ai, vai chover bim bam bam! 
Bus gal žydam po visam! (ir t.t.) 


Išgirdę žmones tą dainušką dainuojant, žydai papykę ir pasiskundę žandarams. Šie nusitvė- 
rę tų knygelių platintoją klausė, iš kur jis gavęs tą lietuvišką knygelę. Šis atsakė, kad iš Vidiškių 
kunigo. Betgi Vidiškiai oficialiai buvo vadinami Pšijazne, todėl žandarai manė, kad čia kalbama 
apie Vidžių kunigą, ir nupleškėjo ten daryti kratos ir ieškoti knygų. Žinoma, nerado, ir tuo kartu 
Gimžauskas išsisuko. 

Kitą kartą betgi Gimžauskas įkliuvo, dargi savo tikro brolio įskųstas! Jo brolis, girtuoklis ir 
ištvirkęs dykaduonis, nebegaudamas iš klebono pinigų, keršydamas pranešė žandarams, kad 
klebonas platinąs lietuviškas knygas ir patsai jas rašąs. Gimžauskas buvo tardomas ir liko įta- 
riamas policijos akyse, nors tam kartui ir išsiteisino. Dar buvo ir rusų popų įskųstas už tariamą 
pravoslavijos šmeižimą. Po to viso gubernatorius pareikalavo iškelti Gimžauską kiton parapijon 
su pažeminimu. Ir Valkininkų klebonas, o drauge ir Merkinės dekanato dekanas, turėjo išva- 
žiuoti į Giedraičius paprastu kamendorium. Vėliau, dar visai nesenas, buvo iš čia iškrapštytas 
altarijon. 

Gimžauskas ne tiktai platino lietuviškąją spaudą, bet ir patsai rašė. Gal tai net kiek ir keista, 
bet jis rašinėjo savo lietuviškas eiles net ant koplyčios sienų, ant šventoriaus mūro, prie šulinio ir 
kitur, kur žmonės jį galėjo paskaityti. Ką gi padarysi, kad sunkūs buvo laikai mūsų knygai. Ran- 
dame jo eilėraščių ir straipsnelių Aušroje ir kituose laikraščiuose. Be to, jis išleido kelias knygeles, 
iš kurių ypač paplito jo patriotinių eilių rinkinėliai Ant naujų metų Lietuvai dovanėlė, išspaus- 
dinta 1879 m., ir Lietuvos Bičiuolis (1881). Nors tos knygelės dar prieš Aušrą pasirodė, bet jos jau 
švietė Aušros dvasia. Iš jų tryško ta pati didelė Lietuvos meilė, prisirišimas prie gimtosios kalbos, 
pasididžiavimas Lietuvos senovės garbe ir galybe. Karštas kovotojas dėl lietuvių kalbos gyvenime, 
Gimžauskas ir savo poezijoje puolėsi ją ginti. Štai, pvz., „Litvomano dainoje“ jis klausia lietuvių 
kalbos priešų: 


Jei Kristus prisakė dėl artimo meilę, 
Tai ant kalbos mūsų kodėl ryjar seilę? 
Mums pavogt norėtut tą turtą brangiausią. 


Aušroje išspausdintame eilėraštyje Gimžauskas smerkia aplenkėjusią Nemenčinės parapiją: 
Kaipgi peiktas Nemenčinas, 
Kad prigimtos kalbos ginas! 
Ir vis viena, kas taip daro, 
Kaip iš namų močią varo. 
Kitame eilėraštyje puola gimtosios kalbos išsižadančius bajorus: 
Kolei vilkit dar milinę, 
Tai pažįstat ir Tėvynę; 
Kaip žiuponą tik įgijot, 


Lietuviškai kalbėt bijor. 


Ko gėdytis lietuvių kalbos, juk ja ir mūsų garbingieji kunigaikščiai kalbėjo! 

Dabartės trakėnų priminsiu aš šaliai, 
Kad tie mūsų tėvų pagirti karaliai, 
Karrie sostą savo Trakuose turėjo, 
Lietuviškai anys meldės ir šnekėjo. 


Gimžauskui lietuvių kalba - tai brangiausias turtas: 


Kad aukso man kalnus kas nors dovanotų 
Ir už tą tik kalbą atiduot reikėtų, 
Spjaučiau ant to aukso, prasmeg jisai suvis, 
Man už jį brangesnis prigimtas liežuvis. 


Kaip Aušra, taip jau anksčiau Gimžauskas lietuvių kalbą laikė svarbiausia lietuvių tautos išsi- 
laikymo sąlyga: 


Nėr tėvynės be liežuvio — 
Kiekviens šitą gal suprasti: 
Atimk kalbą nuo lietuvio, 
Tai Lietuvos jau ir nesti. 


Kaip ir visi aušrininkai, taip ir Gimžauskas kėlė lietuvių istorijos garbę. Štai jis sueiliuoja garsųjį 
padavimą apie didvyrišką Punios vado Margirio žuvimą kovoje su vokiečiais, didžiuojasi Vytauto 
pergale ties Žalgiriu, liūdi matydamas begriūvančias galingos senovėje Lydos pilies liekanas: 


Paveizdėjus ant tų mūrų, 
Kaipgi liūdna širdžiai mano! 
Nėr jau stogo, nėr jau durų, 
Žydai ožkas viduj gano. 

Juk tai pilis Gedimino, 

Juk tai jisai ją pastatė... [ir t.t.] 


Vėliau panašiai liūdėjo prie Trakų pilies griuvėsių Maironis, lygindamas garbingą praeitį ir 
tamsią dabartį. Gimžauskas su savo patriotine poezija yra tikras Maironio pirmtakas. Tiesa, jis 


nė iš tolo neprilygo Maironio savo nedideliu poetiniu talentu, betgi nenusileido savo didele Lie- 
tuvos, jos praeities ir ypač lietuvių kalbos meile. 


[1940] 

Šešiasdešimt metų Aušrai užgesus 


Kaip aušrai auštant nyksta anr žemės nakties tamsybės, o 
kad taip jau prašvistų ir Lietuvos dvasia. Toks mūsų troška- 
vimas ir noras. 

Aušra, 1883, nr. 1 


Dėl sukakties 


1886 m. nustojo ėjusi Aušra. Paprastai kokio neįvykdyto projekto ar nenusisekusio užsi- 
mojimo sukaktys nutylimos. Betgi Aušros sustojimas anaiptol nebuvo koks mūsų kultūrinio gy- 
venimo pralaimėtas žygis. Aušra nebebuvo atgaivinta visai ne dėl to, kad ji būtų buvusi per anks- 
tyva, kad mūsų tautiškai susipratusiai šviesuomenei savas laikraštis būtų nerūpėjęs ar kad ji pari 
būtų dar visai nepajėgi buvus, bet labiau dėl to, kad romantiškai tautinė ir per mažai konkreti 
Aušros programa nebetenkino mūsų visuomenės, kuri buvo spėjusi ne tik sustiprėti, bet ir dife- 
rencijuotis įvairiomis srovėmis, besiskiriančiomis savo pažiūra į taktiką santykiuose su rusų val- 
džia ar pasaulėžiūros klausimais ir t.t. Aušrai žlugus, netrukus pasirodė eilė naujų laikraščių — 
ir didesnių, ir labiau atitikusių visuomenės susigrupavimą. Aušra užgeso, nes brėško Rytas. Tad, 
nors jau kiek ir pavėluotai, derėtų pažymėti Aušros sukaktį. 


Laikraščiai prieš Auš74 


Dažnas, nesusipažinęs arčiau su mūsų raštijos istorija, Az:š7ą laiko pirmuoju lietuvišku 
laikraščiu. O iš tikrųjų mūsų laikraštijos istorija prasideda žymiai anksčiau. 

Dar prieš spaudos draudimą mūsų liaudies švietėjai projektavo leisti lietuviškus laikraščius: 
populiariųjų kalendorių leidėjas Laurynas Ivinskis rengė 1857 m. išleisti Ažtvarg, o po poros metų 
Mikalojus Akelaitis Pakeleivingą. Deja, abu negavo iš valdžios leidimo. 

Lietuviško laikraščio mintis buvo gyva ir bestiprėjančiuose po baudžiavos panaikinimo lietu- 
vių studentų būreliuose. Antai Petro Vileišio vadovaujami petrapiliečiai 1875-1876 m. išleido 
kokią dešimtį ar daugiau ranka rašyto Kalvio-melagio numerių; maskviečiai 1881-1882 m. leido 
hektografuotą Aušrą. 

Nepalyginti geriau sekės tuo atžvilgiu Mažajai Lietuvai: ji jau keliasdešimt metų prieš Aušros 
pasirodymą turėjo laikraštį. Tiesa, Nusidavimai apie Evangelijos praplatinimą, jau nuo 1832 m. 
Ferdinando Kelkio leisti, dar joks laikraštis, kaip mes jį suprantame. Jau tikrą laikraštį ėmė 
leisti nuo 1849 m. žinomas mūsų kalbininkas Fridrichas Kuršaitis. Tai Keleivis, konservatyvios 
pakraipos ir vokiečių valdžiai perdėm palankus laikraštis. Tautinės minties jis anaiptol nekė- 
lė. Pastaruoju atžvilgiu labiau minėtini Martyno Šerniaus nuo 1878 m. leidžiama Lietuviška 
ceitunga ir Adomo Einaro nuo 1880 m. - Naujasis Keleivis, kurie įsidėjo Basanavičiaus ir kitų 
mūsų patriotų kelis straipsnius ir tuo būdu lyg ir skatino leisti tautinės krypties laikraštį Di- 
džiajai Lietuvai. 

Pagaliau net ir tolimoje Amerikoje, kur ėmė gausėti lietuvių išeivių, keleri metai prieš Aušrą 
pasirodė, - tiesa, dar trumpalaikis ir didesnės reikšmės neturėjęs - lietuviškas laikraštis: 1879 m, 
Niujorke Mykolas Tvarauskas išleido keliolika Lietuviškos gazietos numerių. Šiaip j jau stambioji 
JAV lietuvių laikraštija, sunkiaisiais spaudos draudimo laikais nemaža svėrusi ir bendrajam lietu- 
vybės reikalui, išaugo jau Aušros laikais ir ypač dar kiek vėliau. 


Aušros iniciatoriai 


Kiekvieno iš mūsų sąmonėje su Aušra labiausiai susijęs yra Jono Basanavičiaus vardas. 
Taip, Basanavičius jau anksčiau, kad ir toli nuo Lietuvos gyvendamas, tarėsi su įvairiais už- 
sienio spaustuvininkais dėl lietuviško laikraščio spausdinimo. Pirmajame Aušros numeryje 
pažymėta, kad „laikraštis išleidžiamas per D-rą Basanavičių“; be to, ten pat randame ir jo 
rašytą „Priekalbą“, kurioje išdėstyta karštai patriotinė, bet politiškai nuosaiki Amšros pro- 
grama, taip atitinkanti paties Basanavičiaus būdą. Pagaliau Basanavičiaus žymiai daugiau už 
bet kurį kitą yra rašęs Aušroje: antai pirmaisiais metais jis vienas prirašė daugiau kaip V4 viso 
laikraščio. 

Šalia Basanavičiaus prie Aušros iniciatorių reikia priskairyti 1863 m. sukilimo emigrantą ir 
Italijos išsilaisvinimo kovų dalyvį Andrių Vištalių, žinomosios „Op! Op! Kas ten, Nemunėli?“ 
autorių, kurs susirašinėjo su Basanavičium ir projektuojamam laikraščiui siūlė Švitūno, Saulė- 
tekio, Ziburėlio, Žinyčios i ir kt. vardus. 

Naujojo laikraščio mintis buvo gyva ne tik paskirų išeivių, kaip Basanavičius ir Vištalius, gal- 
vose. Ir Lietuvoje likusių lietuvių tarpe tas reikalas buvo jau pribrendęs. 

Ypač veiklus buvo energingasis lietuviškojo darbo organizatorius studentas Jonas Šliūpas. Jo 
visur buvo pilna. Jis susitikinėjo, tarėsi, susirašinėjo su daugeliu žymesnių mūsų veikėjų. 1881 m. 
Kaune kalbėjo apie laikraštį su Antanu Baranausku, 1882 m. su Petru Vileišiu ir Jonu Spuduliu 
davė valdžiai oficialų prašymą leisti Vilniuje Mūsų amžiaus laikraštį; tais pat metais Petrapilyje, 
per lietuviams palankius profesorius priėjęs prie valdžios sferų, projektavo su Spuduliu leisti sa- 
vaitraštį Lietuvis; tai vėl kelia mintį agituoti žmones, kad caro karūnacijos proga duotų peticijas 
dėl knygų ir laikraščių spausdinimo; nepatingi nuvažiuoti Mažojon Lietuvon, o paskui 1882 X 26 
rašo vietos lietuvių veikėjui Jurgiui Mikšui, siūlydamas ten steigti projektuojamą draugiją ir jos 
laikraštį pavadinti Aušros vardu, „nes draugystė mūsoji turės būti ženklu pakilimo mūsų žmonių 
iš saldaus ir ilgo snaudulio“; jei tas vardas netiktų, rašo 1883 I 27, jis siūlytų laikraštį pavadinti 
Lietuviu, Kova už laisvę, darbą ir apšvietą ar kaip kitaip. 

Negalima neiškelti didelių nuopelnų, Aušrai švintant, ir Mažosios Lietuvos veikėjų, ant kurių 
pečių gulė didžioji techniškojo darbo dalis: iš pradžių Jurgio Mikšo, vėliau ir Martyno Jankaus. 
Lėšų pirmajai pradžiai sudėjo, be Višraliaus ir Basanavičiaus, dar ir Lietuviškos ceitungos leidėjas 
Martynas Sernius. 

Ir štai 1883 m. balandžio mėn. (laikraščio viršelyje pažymėta kovo mėn.) pasirodė pirmasis 
Aušros numeris, kurį prirašė Basanavičius, Šliūpas, Mikšas, Vištalius ir Silvestras Baltramaitis; 
be to, dar buvo įdėtas, be autoriaus žinios, Baranausko "Gieda dainelę“. 

Skaičiai ir pavardės 


Jei kas, neturėjęs Aušros savo rankose, o pripratęs prie dabartinių didelių dienraščių ar 
savaitraščių, gautų pavartyti Aušros komplektą, neabejotinai nusiviltų matydamas tą mūsų raš- 
tijos istorijoje išgarsintą laikraštį tesant mažo formato mėnesinuką, kurio išėjo tik 40 numerių 
(1883 - 10, 1884 ir 1885 po 12, 1886 - 6) ir tai dar sujungto dažnai po porą (kartą net 3) nume- 
rių į vieną sąsiuvinuką taip, kad iš viso Aušros tebuvo 29 plonytės knygelės. 

Aušros spausdinta po 1000 egzempliorių, kurių daugumas teko platinti per knygnešius ir kitus 
patriotus, - pvz., Petras Kriaučiūnas ir Juozas Miliauskas imdavo po 100 egz., - nes prenumera- 
torių nedaug tebuvo: 1883 - 69, 1884 - apie 300, 1885 - 250, 1886 - 175. 

Pradžioj Aušra buvo spausdinama Albano ir Kybelkos spaustuvėje Ragainėje, nuo 1883, nr. 6 — 
Mauderodės spaustuvėje Tilžėje, o iš ten nuo 1885 m. nr. 9 perkelta į nuosavą Mikšo spaustuvę 
taip pat Tilžėje. 

Dėl sunkių leidimo sąlygų prenumeratos kainą teko nuolat kelti: iš karto ji buvo 1 rublis, greit 
pakelta iki 2, 1884 - 4, 1886 - 6 rublių. Bet tai neišgelbėjo laikraščio, kuris sunkiai vertėsi, kol, 
bankrutavus Mikšo spaustuvei Tilžėje, visai sustojo ėjęs. 

Pradžioj Aušrą redagavo Basanavičius, o technišką darbą tvarkė ir atsakinguoju redaktoriumi 
pasirašė Mikšas. Pastarajam dėl tam tikrų asmeninio gyvenimo nesėkmių pasišalinus į Žemaičius, 
Basanavičius darbą pavedė Jankui. Betgi Basanavičius, toli gyvendamas, negalėjo atsidėti redagavi- 
mui, o Jankus vienas nesugebėjo, ir todėl, Basanavičiui pritariant, parsikvietė Šliūpą, kuris tuo metu 
gyveno Ženevoje, iš savo krašto turėjęs bėgti. Ir štai Aušros nr. 5 pasirašo „Iszdawikas ir redakto- 
ris J. Szliupas“. Kai jis buvo priverstas išvykti iš Prūsų, Avwšrg ėmė tvarkyti pars Jankus su grįžusiu 
Mikšu. Atsakinguoju redaktorium nuo 1884 m. nr. 4 pasirašė Jankus, nuo 1885 m. nr. 9 - Mikšas. 
Paskutiniuosius du Aušros numerius faktiškai suredagavo Juozas Andziulaitis-Kalnėnas. 

Aušra per visą savo gyvavimą turėjo daugiau kaip 70 pastovių ir atsitiktinių bendradarbių. 
Joje rašė: Mikalojus Akelaitis, Juozas Andziulaitis, Petras Arminas, Jonas Basanavičius, Silvestras 
Baltramaitis, Vilius Bruožis, kun. Aleksandras Burba, Stanislovas Dagilis, Mečislovas Davainis- 
Silvestraitis, Aleksandras Fromas-Gužutis, kun. Silvestras Gimžauskas, Martynas Jankus, Jurgis 
Mikšas, Juozas Miliauskas, kun. Simanas Norkus, Stanislovas Raila, Adomas Sketeris, Jonas Spu- 
dulis, Jonas ir Stasys Šliūpai, kun. Jonas Užupis-Šerenga, Andrius Vištalius, Petras Vileišis ir kr. 


Aušros programa 


Telkdama įvairių pažiūrų bendradarbius, Aušra neturėjo konkrečios pasaulėžiūrinės 
ir visuomeninės programos, o tenkinosi keldama bendrąją tėvynės ir tautos gaivinimo mintį. 
Aušrininkams buvo skaudu, kad jų laikų Lietuva buvo suvargus taip, „jog prilygsta tik šešėliui 
senosios mūsų Lietuvos“ (Basanavičius, „Priekalba“). Ir tikrai susipratusios šviesuomenės buvo 
labai negausu, o lietuviškoji liaudis tamsi, palikta be savųjų mokyklų, be spaudos... O „juk ir 
mes esame tokie pat žmonės ir norime visomis teisybėmis [= teisėmis], priklausančiomis visai 
žmogystei [= žmonijai], lygiai su mūsų kaimynais naudotis“ (Basanavičius, ten pat). Konstatuo- 
jamas gresiąs nutautimo pavojus: „Lietuva pamažėl nyksta, nes nyksta jos kalba.“ Todėl aušri- 
ninkų svarbiausias rūpestis buvo kelti tautinės savigarbos jausmą, įkvėpti mintį, kad lietuvio 
vardo ne tik nedera gėdytis, o juo dar ir didžiuotis reikia, o tam geriausiai tiko mūsų garbingos 
istorijos vaizdai; be to, rūpėjo skiepyti savo gimtosios kalbos meilę, juo labiau kad lietuvių 

kalba esanti gražesnė ir turtingesnė už kitas kalbas; taip pat norėta parodyti, kokie dideli dva- 
sios lobiai glūdi mūsų tautosakoje... 

Politinė Aušros linija buvo nuosaiki. Ji ir iš tolo nedrįso tokiu griežtu tonu pulti rusų valdžios, 
kaip, pvz., vėlesnieji Varpas ar Apžvalga, o tikėjos taikiu būdu daugiau laimėti. 


Aušros poezija 


Poezijos dalykų Aušroje buvo palyginti daug. Kartais tuo gausumu net patys aušrininkai 
stebėjos: „Iš tikrųjų, įstabu matyti, kaip kuone visi dabarnykščiai lietuvininkai griebias už eilių... 
Tur būti, kiekvienas iš eilėraščių laiko sau reikmene pradėti savo triūsą plote tėvyniškumo rašy- 
mu eilėraščių“ (Jonas Mačys-Kėkštas, 1885, nr. 9). Ir tikrai į poeziją jų ir žiūrėta kaip į geriausią 
progą pareikšti savo patriotinius jausmus ir mintis. Tad garbinta poezijoje mūsų garsioji praeitis, 
gėrėtasi šauniaisiais kunigaikščių žygiais, gretinta didingoji senovė su skurdžia dabartimi, vil- 
tingai tikėta šviesia ateitimi, raginta mylėti savo tėvynę ir tautą ir neniekinti gimtosios kalbos, 
aukštinta jos tobulumas, žavėtasi savojo krašto gamtos grožiu ir t.t. Egocentrinių ir socialinių 
motyvų Aušros poezijoje beveik nėra. 

Formos atžvilgiu Aušros poezija yra menka; tai dažnai tėra ne per sklandžiai sueiliuota patrio- 
tinė publicistika. 

Iš Aušros poetų žinomesni yra Andrius Vištalius-Lietuvis, Silvestras Gimžauskas-Vargomatis, 
Juozas Miliauskas-Miglovara, Petras Arminas-Trupinėlis, Dr. Jurgis Sauerweinas-Girėnas, Ksave- 
ras Sakalauskas-Vanagėlis, Liudmila Malinauskaitė (vėliau Šliūpienė)-Eglė ir kt. Iš mūsų stambiųjų 
poetų Aušroje po vieną pirmąjį savo eilėraštį išspausdino Vincas Kudirka, Adomas Jakštas ir Jonas 
Mačiulis-Maironis. Pastarasis dar Zvalionio slapyvardžiu išspausdino Aušroje (1885, nr. 7/8) savo 
žinomąjį „Lietuvos vargą“: ; 


Miškas ūžia, giria gaudžia, 
Vėjas žalią medį laužo, 
Nuliūdimas mane spaudžia, 
Kaip apcūgais širdį gniaužo. 


Svetimųjų laikysena 


Aušra ir drauge sustiprėjęs mūsų tautinis sąjūdis negalėjo išlikti mūsų kaimynų nepastebėti. 

Negalima nuneigti, kad lenkų spaudoje nebūtų buvę paskirų balsų, kurie suprato lietuvių sieki- 
mų teisingumą (pvz., kalbininkas Janas Kartowiczius laikraštyje Kraj 1883 m.), bet šiaip jau Aušra, 
griaunanti tradicinę unijinę pažiūrą - lenkams taip mielą, nes naudingą, - buvo nepalankiai sutik- 
ta. Gazeta Polska vos pasirodžius Aušrai puolė jos leidėjus, kad jie sėja neapykantą tarp lietuvių ir 
lenkų. Panašiai ir Dziennik Poznanski, su kuriuo Aušra net ir polemizavo. Nenorint suprasti lietu- 
vių tautinio atbudimo, kartais būdavo net piktų prasimanymų: pvz., laikraščio Kraj redaktorius 
tikinęs, jog aušrininkai gavę iš Bismarcko 50 000 markių kiršinti lietuviams prieš slavus. 

Pasitaikydavo mums palankių nuomonių ir rusų spaudoje, betgi, žinoma, jie negalėjo atsverti 
priešiško oficialiųjų sluoksnių nusistatymo. 

Vokiečiams Aušra, kaip ir apskritai visos tada Prūsuose spausdinamos lietuviškos knygos, 
buvo pelningas dalykas. Vis dėlto jie su tam tikru nerimu žiūrėjo, kad lojalieji vokiečiams Prūsų 

lieruviai nebūtų kartais užkrėsti lietuvių tautinio sąjūdžio idėjomis. Ir štai, vokietininkams įskun- 
dus, Aušros redaktorius Šliūpas buvo Prūsų policijos priverstas išvykti, Bet dar ir po to Tilsiter 
Zeitung, Tilsiter Tageblati ir kt. piktai rašė, kad aušrininkai esą pavojingi panslavistai, kad Mikšas 
susižinąs su Krokuva ir: Poznanės lenkų agitatoriais ir t.t. 

Nelengva buvo Aušrai. 


Srovių sūkuriuose 


Kadangi Aušra buvo pirmas tos rūšies reiškinys mūsų tautos gyvenime, ji sukėlė mūsų vi- 
suomenėje įvairių diskusijų, net ir nesutarimų. Žinoma, ne dėl jos patriotinės krypties, nes tuo 
atžvilgiu mūsų tautiškai susipratusioji visuomenė buvo vieninga, bet dėl taktikos supratimo, dėl 
pažiūros į dabarties aktualiuosius visuomenės reikalus, dėl pasaulėžiūrinių dalykų. 

Visų pirma prieš Aušrą nusistatė kunigija. Mat ligi tol pas mus vyravo religinė ar turiniu, ar 
bent pakraipa raštija, pačių kunigų arba jiems artimų žmonių rašoma ir leidžiama. O Aušra buvo 
jau pasauliečių ir pasaulietiška dvasia leidžiama, nors anaiptol prieš religiją niekur ji nėjo. Todėl 
tad kunigija, kad ir nebūdama laikraščiui iš anksto priešiška, iš pat pradžių žiūrėjo į Aušrą su tam 
tikru atsargumu. Taigi pakako vieno kito ne visai taktiško, o kartais net tiesiog tik neatsargaus 
pasakymo, - pvz., Mikšas savo recenzijoje rašė, kad Kraševskio Vytolio rauda, toji tariamosios 
lietuvių pagoniškosios mitologijos poema, turinti lietuviams būti taip pat svarbi, kaip krikščio- 
nims Šventasis Raštas, - kad anas slypįs Aušrai įtaringumas iškiltų atviru nepasitenkinimu. Ir štai 
prieš Aušrą pasisakė kun. Adomas Jakštas-Dambrauskas, kun. Lydeikis, kun. (vėlesnysis vysk.) 
Antanas Baranauskas, kun. Silvestras Gimžauskas... Pastarasis net išleido knygelę Priešaušris, 
kur polemizavo su Aušra. Kunigų nepasitikėjimas Aušra ypač padidėjo, kai jos redaktorium ėmė 
pasirašyti Šliūpas, kuris jau tada garsėjo kunigų tarpe kaip bedievis. 

Buvo nepatenkintų Az:š7a ir pasauliečių. Nors, kaip jau anksčiau buvo minėta, Aušra ir vengė 
politikos, vis dėlto kai kam ji rodės per radikali ir kai kuriais neatsargiais pasakymais galinti visai 
be reikalo supykinti valdžią ir tuo mums patiems tik pakenkti. Petras Vileišis ner siūlė Basanavi- 
čiui Aušrą likviduoti, o jos vietoje leisti konservatyvios pakraipos Lietuvą. 

Buvo vėl tokių, kuriems Aušra atrodė per nuolaidi rusų valdžiai. Antai Šliūpas dar 1883 VIII 
18 laiške Mikšui protestavo prieš Aušros nusižeminimus valdžiai; jis ragino „lygiai imti į nagą 
vokiečius, maskolius ir kitus pašalaičius, kurie mumis slogina“. Kritikavo Šliūpas ir bergždžią 
senovės galingųjų kunigaikščių ir jų karo žygių garbinimą, o reikalavo konkrečių tautos reikalų 
svastymo, ypač keldamas ekonominių veiksnių svarbą visuomenės gyvenime. Redaguodamas 
Aušrą, jis ir stengės ją pakreipti ta linkme. 

Taigi mūsų visuomenė bręsdama natūraliai skirstės įvairiomis grupėmis, kurioms vienos Auš- 
ros jau nebepakako. 


Aušros reikšmė 


Menkučio savo apimtimi Aušros mėnesinuko reikšmė tautai buvo didelė. Nelyginant maža 
kibirkštėlė gali įkurti didžiulį laužą. Aušra davė jau modernią lietuvybės sąvoką, pagrįstą gimtąja 
kalba ir savąja kultūra, taip pat padarydama griežtą diferenciaciją nuo kitų tautybių ir ypač ga- 
lutinai atsisakydama nuo visokių unijinės ideologijos liekanų, kurios dažnam mūsų priešaušrio 

veikėjui dar trukdė aiškiai apsispręsti lietuviu. Visi atsimename gražų Kudirkos pasisakymą, kokį 
didelį įspūdį padarė jam pirmąkart į rankas patekusi Aušra, grąžinusi jį lietuvių tautai. 

Ta skatinamoji Aušros reikšmė gražiai apibūdinama ir mūsų rašomosios kalbos tėvo Jono 
Jablonskio: 


Basanavičiaus „Aušra“, -jos mintys, kalba ir žodžiai, -kaip perkūnas trenkė pasirodžiusi mūsų tarpe ir tuoj 
išblaškė visus abejojimus ir svyravimus... Man toji naujojo mūsų gyvenimo pradžia, tas naujosios evangelijos 
žodis, mūsų pačių raštu išreikštas, didžiausią padarė įspūdį ir aiškiai pastūmėjo mane, kaip ir mano draugus, 
į naująjį darbo kelią. Jau visur, rodos, ypač Lietuvoj atsidūrus atostogomis, - tarp jaunųjų vargonininkų, 
mokytojų, kunigų ir kitų ro laiko krašto švyturėlių, - ėmėm visi drąsiai apie tą „Aušros“ evangeliją kalbėtis 
irjos išjudinti ir suraginti ką-ne-ką nauja daryti, svarstyti... 

Vėliau gyvenimo aplinkybės mane ir vieną kitą mano draugą vėl buvo kurį laiką iš vagos išvariusios, bet 
vis dėlto tas didysis J. Basanavičiaus „Aušros“ pastūmėjimas, padrąsinimas ir suraginimas buvo mums per 
visą mūsų amžių reikalingas, reikšmingas. 


[1946] 

Spaudos draudimo laikus prisimenant 


Žvelgdami į savosios tautos praeitį, mes paprastai sukaupiame dėmesį į tuos herojinius 
laikotarpius, iš kurių, himno žodžiais betariant, semiamės stiprybės. Vienas iš tokių prisimintinų 
mūsų istorijos periodų yra spaudos draudimo laikai. Tai ilgametės ir kietos kovos dėl savojo rašto 
laikai, pasibaigę šviesiu laimėjimu. 


Kodėl gi drausti raides? 


Dabar, kai jau šimtmetis praėjo nuo spaudos draudimo pradžios ir 60 metų nuo draudi- 
mo panaikinimo, kai mūsų tarpe jau labai nedaug bėra gyvų anos kovos dalyvių, ne vienam gal 
darosi sunkiai suprantama, kodėl gi rusų valdžia per 40 ilgų metų atkakliai draudė lietuviams 
spausdinti knygas tomis raidėmis, kurias jie jau iš seniau vartojo savo rašte. Visai aišku, kad buvo 
draudžiamos knygos, nukreiptos prieš rusų valdžią ar ner apskritai prieš rusus. Per daug netgi 
nesistebėtume, jei kietas okupantas būtų užsimojęs iš viso neleisti lietuvių kalbos į spausdintą 
raštą. Bet kodėl gi drausti tas ar kitas raides? Kodėl gi rusų valdžiai galėjo būti svarbu, kuriomis 
raidėmis lietuvė moterėlė skaitys bažnyčioje maldaknygę, kuriomis raidėmis spausdintą kalen- 
dorių vartys lietuvis ūkininkas ar elementorių jo vaikas. Pagaliau kodėl ir patiems lietuviams toks 
svarbus buvo pasidaręs išviršinis spaudos ženklas - raidė. Ar jiems ne vis tiek turėjo būti, kuriomis 
raidėmis skaitys sava lietuvių kalba spausdintas knygas? 

Nereikia todėl nustebti, kad pačioje pradžioje negausi tada lietuvių šviesuomenė neparo- 
dė aiškaus nusistatymo raidžių klausimu. Antai ir pats vysk. Valančius davė rusiškomis raidėmis 
spausdintoms lietuvių religinėms knygoms bažnytinę aprobatą, o jo rekomenduotasis žinomųjų 
lietuviškų kalendorių leidėjas Laurynas Ivinskis rusų raidėmis perrašinėjo valdžios spausdinamas 
lietuvių knygas. 


Valančius moko ir kursto 


Bet tai truko neilgai. Valančius greitai susigriebė ir išspausdino Prūsuose (žinoma, 
anonimiškai) kelias agitacines knygeles, smarkiai nukreiptas prieš rusų valdžią. Jos buvo slaptai 
platinamos Lietuvoje ir savo valančiškai šiurkštoku bei nevengiančiu aštrios pašaipos stiliumi 
buvo gerai pritaikytos liaudies supratimui ir skatino jos antirusiškas nuotaikas. Tose knygelėse 


567 


Valančius karštai ragino žmones nesibičiuliauti su rusais, vengti jų kalbos, neleisti vaikų į rusiškas 
mokyklas, o valdžios brukamas knygas tiesiog mesti krosnin. Knygelėje Vargai Bažnyčios katalikų 
Lietuvoje ir Žemaičiuose (1869) Valančius įtikinėjo žmones: 


Jūsų taip par nelaimingoje gadynėje maskoliai išspausdino Vilniuje lietuviškai maskoliškomis raidėmis Aukso 
Altorių, Evangeliją, iš sakyklos skaitomą, ir kitas knygeles. Bet spausdindami išmetė kai kuriuos katalikų 
šventuosius ir apleido maldeles už Šventąjį Tėvą su vyskupu; žodžiu sakant, pagadino tas knygas tikėjimo 
daiktuose. Todėl, katalikai, nors pažintumėt maskolių raides, vienok niekumer nepirkite tokių knygų nei 
skaitykite, nes galite suklysti tikėjime. Jeigu kurs pirko, tegu sudegina. 

Dar maskoliai išspausdino keletą knygelių suvisu maskoliškai, katalikų tikėjimui būtinai priešingų; tas 
antmeta jūsų vaikams, mokyklose esantiems, ir liepia skaityti. Jeigu vaikai, namo sugrįždami, parsivežtų, 
tėvai katalikai turi neskairydami jas sudeginti. Tad savo vaikus turi persergėti, idant, priversti tokias 4 
geles skaityti, niekumet jomis netikėtų ir žinotų esant pilnas melagystės, 

Maskoliai kas metai spausdina lieruviškai maskolinėmis raidėmis kalendorių. Regėjau jų vieną; pešišžio- 
je, rods, padėtas jūsų vyskupo parašas, tačiau tas kalendorius didžiau pridera maskoliams, kaip karalikams. 
Užvis pridurai to kalendoriaus pilni yra daiktų, priešingų katalikų tikėjimui. Turbūt vyskupui pasirašius 
pridėtų. Todėl, katalikai, niekumer nė vieno tokio kalendoriaus nepirkite nei skaitykite. Čia Tilžėj rašysiu 
karalikams kas merai kalendorių, kur jūsų nepapiktins. 

Kaip įmanydami turite saugoti savo vaikus nuo maskolių mokyklų, nes tos yra įstatytos jums perversti 
į maskolių tikėjimą. [-..] 

Nors slaptu mokykite savo vaikus lietuviško rašto iš senų jūsų knygų. Tegul kiekvienas vaikas turi kny- 
gas, lotyniškomis raidėmis spausdintas. Kad tos būrų ir brangios (Tilžėj pigiai perkamos yra), tačiau pirkite, 
duokite vaikams ir liepkite iš jų melstis lig gyvos galvos.! 


Šiais žodžiais Valančius trumpai, aiškiai ir įtikinamai suformulavo mūsų liaudies laikyseną spau- 
dos draudimo laikais. Prasidėjo ilga ir kieta lietuvių tautos kova su rusų valdžia dėl savojo rašto. 
Buvo suprasti tie rusų valdžios tikslai, kurių ji siekė, drausdama spaudą. Kurie tad buvo rusų valdžios 
tikslai, paskatinę ją griebtis negirdėto kituose kraštuose spaudos raidžių draudimo? 


Ko siekė valdžia? 


Kaip žinome, Lietuva rusų valdžion pateko XVIII a. pabaigoje. Siekdama prarastos nepri- 
klausomybės, Lietuva ne kartą ginklu bandė, deja, nesėkmingai numesti nekenčiamą rusų jungą. 
Ypač žiauriai buvo rusų užgniaužtas 1863 m. sukilimas, kurio malšintojas Vilniaus generalguber- 
natorius Muravjovas istorijon įėjo niekšingu Koriko vardu. Betgi rusų valdžios tikslas buvo ne 
tik kartuvėmis ir gausiais trėmimais nubausti pasipriešinti išdrįsusį kraštą. Jai rūpėjo galutinai 
išnaikinti bet kurį norą ateityje maištauti ar iš viso nepaklusti rusų valdžiai. Lietuva turėjo pasi- 
daryti grynai rusiškas kraštas. Buvo pradėta beatodairinė rusinimo politika: Lietuvon keliami 
rusai kolonistai ir jiems atiduotos iš sukilimo dalyvių atimtos žemės; į valdžios įstaigas skiriami 
tik rusai valdininkai; mokyklos - ne tik aukštesniosios, bet ir pradinės - griežtai surusinamos, o 
privatus vadinamųjų „daraktorių“ mokymas kaime uždraustas ir persekiojamas; atvirai remiama 
Lietuvoje pravoslavija, o įvairių priekabių varžymų susilaukė Katalikų Bažnyčia, kaip vienintelė 
Lietuvoje institucija, dėl savo didelės įtakos krašte galinti veiksmingai trukdyti rusintojų užmačias. 
Viena iš pagrindinių Lietuvos rusinimo priemonių buvo ir anas spaudos draudimas. Tikėtasi, kad 


1! M. Valančius, Maskoliams katalikus persekiojant, surinko ir išleido J. Tumas, Kaunas, 1929, p. 78-79. 

lietuviai, apsipratę su rusų raidėmis savo knygose, pripras ir prie rusų kalbos, pasiduos rusų įtakai 
ir patys ilgainiui taps rusais. Tai nėra kokia tik dabar mūsų pasidaryta išvada, nagrinėjant rusų 
politiką spaudos draudimo laikais. Puikiai matė ir suprato tai ir patys ano meto lietuvių veikėjai. 
Pvz., Varpo redakcija 1898 m. pirmojo numerio vedamajame straipsnyje „Sergėkimės maskolių 
mokyklų“ atskleidė savo skaitytojams rusų politinius tikslus, nurodydama, kad valdžia 


siuntinėja į mokyklas Lietuvoje visokias knygas, spausdintas lietuviška kalba, bet rusiškomis liraromis. Sie- 
kimas čia yra aiškus. Vaikai, gavę knygas nuo mokintojų, parsinešrų jas namo, iš pradžių patys tik skaitytų, 
o suaugusieji klausytų, ilgainiui gi ir suaugusieji įprastų skaityti. Tokiu būdu žmonės palengva priprastų 
prie rusiškų litarų, paskui gi ir prie rusiškos kalbos. 


Dar griežčiau pasisakė tuo klausimu Vincas Kudirka nepasirašytame (redakciniame) Varpo 
straipsnyje „Graždanka - slogutis civilizacijos“: 


Rusai atėmė nuo lietuvių lotynišką šriftą ir bruka jiems graždanką, o lietuviai nepriima tos neprašytos do- 
vanos. Ir niekad nepriims. Per daug aiškią prasmę suteikė graždankai Miliutinai su Muravjovais, įsakydami 
jai būti tarp lietuvių apaštalu pravoslavijos ir surusinimo. Negalėjo juk to neužrėmyti lietuviai. Ir šiandien 
juo labiau valdžia bruka lietuviams graždanką, juo labiau lietuviai numano, kad valdžiai rūpi ne apšvierimo 
dalykai, o tik ana graždankos pasiuntinystė „užbaigti tai, ką pradėjo rusų kardas“. 


Beje, Kudirka čia pacitavo veiklaus rusų valstybininko senatoriaus Miliutino žodžius, kuris 
įsitikinęs pranašavo, kad „rusų raidės pabaigs tai, kas buvo pradėta rusų kardo“. 


Spaudos draudimo chronologija 


Pati spaudos uždraudimo eiga buvo tokia. Jau 1864 m. pradžioje Muravjovas įsakė Lietu- 
vos pradžios mokyklų elementoriuose vartoti rusų raides. Tokie elementoriai ir buvo išspausdinti. 
Rusų raidėms negalint išlaikyti konkurencijos lietuviškuose raštuose su lotyniškomis, pastarosios 
buvo uždraustos. Tai padaręs, kaip sakoma, dar pats Muravjovas 1864 m. žodiniu įsakymu. 

Raštu tai paskelbė jau jo įpėdinis Vilniaus generalgubernatorius Kaufmanas 1865 m. Kad jo 
įsakymas galiotų ir Užnemunėje, Kaufmanas susitarė su Varšuvos generalgubernatorium, kuriam 
priklausė Suvalkų gubernija. Kad tas draudimas galiotų ir visoje Rusijoje, kur juk irgi galėjo būti 
spausdinamos lietuviškos knygos, vidaus reikalų ministras Valujevas tuo reikalu išleido aplinkraš- 
tį visiems gubernatoriams (1865 IX 13/23). Tai ir yra oficialioji spaudos uždraudimo data. Tas 
aplinkraštis betgi nelietė Vidaus reikalų ministerijai nepriklausančių įstaigų, pvz, Rusų mokslo 
akademijos, kuri 1865 m. lotyniškomis raidėmis išspausdino mokslinį Donelaičio raštų leidimą. 
Todėl 1866 m. buvo išrūpintas caro žodinis įsakymas, kad visos valdinės įstaigos lietuviškas 
knygas spausdintų rusiškomis raidėmis. Administracija betgi tą draudimą išplėtė visoms lietuviš- 
koms knygoms, netgi drausdama įgabenti užsienyje spausdintas lietuviškas knygas. Tuo tarpu 
(1871 m.) Lietuvoje buvo panaikinta karo padėtis. Kai kurie karo padėties įsakymai, naudingi 
rusų administracijai, buvo specialiai dar pakartoti, Tačiau spaudos draudimo įsakymas nebebuvo 
pakartotas. Taigi formaliai jis nustojo galiojęs. Vis dėlto administracija dar 25 metus savavališkai 
rėmėsi juo, drausdama ir persekiodama lietuviškas knygas. 


2 Varpas, 1897, nr. 6, p. 81. 

Višinskio ir Macijausko bylos 


Kad nebuvo įstatymo, draudžiančio lietuviams spausdinti, kaip jie nori, savo knygas, pa- 
rodė išgarsėjusios Prano Višinskio ir inž. Antano Macijausko spaudos bylos. Višinskio byla buvo 
tokia. 1900 m. Mintaujoje buvo rengiamas Dviejų Moterų (tuo slapyvardžiu prisidengė Žemai- 
tė ir Gabrielė Perkevičaitė-Bitė) komedijos Velnias spąstuose vaidinimas. Spektaklio skelbimai, 
Mintaujos policijai leidus, buvo išspausdinti lotyniškomis raidėmis. Keli skelbimai buvo iškabinti 
netolimame nuo Mintaujos Joniškyje, priklausiusiam jau betgi ne Kuršui, o Kauno gubernijai. 
Čia policija į nusižengimus spaudos draudimui jau nežiūrėjo pro pirštus. Tų skelbimų lipdytojas 
(vienas vietos batsiuvys) ir Višinskis, davęs jam tuos skelbimus, buvo patraukti teisman. Višins- 
kio advokatas tyčia davė teisėjui kyšį, kad Višinskio neišteisintų ir kad tuo būdu bylą būtų buvę 
galima perkelti į aukštesnes teismo instancijas. Byla pasiekė senatą, tai yra aukščiausiąjį Rusijos 
teismą, ir ten 1903 m. Višinskis buvo išteisintas. 

Panašiai nutiko ir inž. Macijauskui. 1900 m. jis Petrapilyje išspausdino Lietuvos ir Latvi- 
jos žemėlapį (Žemlapis Lietuviškai-Latviško krašto), kuriame vietovardžiai ir kitokie užrašai 
buvo pateikti lotyniškomis raidėmis. Petrapilio įstaigos, kurioms lietuvių spaudos draudimo 
reikalai buvo juk neaktualūs, nekreipė į leidinį dėmesio. Bet po aštuonių mėnesių apie že- 
mėlapį patyrė Vilniaus generalgubernatoriaus įstaiga. Jai pareikalavus, vyriausiasis spaudos 
valdybos viršininkas Šachovskojus įsakė policijai leidinį konfiskuoti. Iš Macijausko buvo at- 
imti 1185 žemėlapio egzemplioriai. Tada Macijauskas iškėlė senate bylą, reikalaudamas at- 
lyginti 1200 rublių nuostolio, nes konfiskavimas buvęs neteisėtas. 1902.m. senatas jo ieškinį 
patenkino. 

Taigi tiek Višinskio, tiek ir Macijausko bylose aukščiausias Rusijos teismas konstatavo, kad ne- 
buvo tokio įstatymo, kuris draustų lietuviams spaudą. Betgi, nežiūrėdama tokio aiškaus sprendimo, 
rusų administracija daugiau kaip metus dar draudė lietuvišką spaudą. Tad jei pačios administra- 
cijos viršūnės Lietuvoje rodė tiek sauvaliavimo, kiek daug jo buvo pas žemesniuosius pareigūnus 
ir eilinius žandarus. Visa tai ryškiai pavaizdavo Vincas Kudirka savo kandžiose satyrose. Vienoje 
iš jų („Cenzūros klausimu“) pasakojimą apie policijos persekioto ūkininko Klubo bėdas autorius 
baigia šiais karčiais žodžiais: 


Klubas, išsėdėjęs kalėjime aštuonis mėnesius, užstatęs kaucijai savo namus, tapo paleistas ir pavestas ypatin- 
gai policijos priežiūrai, iki nepasibaigs byla. Sugrįžo žmogus namo ir, išvydęs visą pragaištį apleistoje ūkėje, 
apsiverkė. Kam, vargše, pasiskųsi ir kas atlygins? 


Savotiškas rusų raidžių talkininkas 


Rusų valdžia uždraudė lietuviams jų įprastinę spaudą, kad priverstų priimti rusiškas 
raides. Tad jai pačiai teko ir pasirūpinti tokių knygų leidimu. Per visą draudžiamąjį laiką vos 
vieną lietuvišką knygą rusų raidėmis išspausdino ne valdžia, o privatus asmuo. Buvo tai jaunas 
Mintaujoje gyvenęs siuvėjas Kazimieras Lialis (Lelis), kuris samanė išleisti Lietuvos kriaučiams 
drapanų sukirpimo mokslą. Tiesą sakant, tai nebuvo kokia knyga, o tik braižinių rinkinys. 
Cenzūrai pareikalavus perrašyti rusų raidėmis (kiek gi ten to teksto ir tebuvo!), Lialis tai ir pa- 
darė. Leidinys buvo išspausdintas 1887 m. Anot prof. Vaclovo Biržiškos, Lialis perrašęs pagal 
cenzūros reikalavimą leidinį rusų raidėmis „nieko nežinodamas apie tai, kad lietuvių spauda yra 

uždrausta ir kad lietuviai jau patys užsienyje spausdina lietuviškomis raidėmis“.? Čia Biržiška bergi 
suklydo. Martyno Jankaus archyve, kurį pats Biržiška išspausdino Tautoje ir žodyje (kn. IV-VI, 
1926-1930), yra trys Lialio laiškai. Pirmame iš jų, rašytame 1887 II 25, taigi tais pačiais metais, 
kai buvo išspausdintas jo „drapanų sukirpimo mokslas“, Lialis savo gimtąja pušalotiškių tarme 
ir nelabai kokia rašyba (nedaug kas pagaliau tada ir mokėjo taisyklingiau parašyti lietuviškai) 
kreipėsi į Jankų su tokiu prašymu: 


Guodontis Pons Jankau! Praszo loskawe pajowiti man keliato žodžių apie Liatuwiszkus lajkraszczius ir kito- 
niszkus knigus, nes asz esmu didilais miletoijs Liaruwiszku rasztu, biat pas mums nera ni pamatiti, niarik, 
ko skaijtit, seniau buwo girdejes apej lajkraszti „Auszra“, kurio iszduoda Pons Mikszo, ir buwa nusiuntes 6 
rublis, biat nika niaesmu apturiejes. Tejpogi dabaros dagirdo, kad iszejna laįkrasztis „Garsas“, biat niažina, 
kiek kasztawoij ir kajp jes ira gaunamas, ir adresa teipiage niažino. Mialdžiu, Pons Jankuo, niepaželawot 
man kialiaro žodžiu ... 


Po pusmečio (IX 20) jis vėl rašė Jankui lietuviškos spaudos reikalu („Susimildamas praszom 
storotisi, kajp galent atsiusti del manes "Garso", nes asz esmu isz tamstos 4 numarus "Garso" 
apturiejes ...“). Matome taipgi, kad Lialis anaiptol nebuvo toks neinformuotas apie lietuviškus 
leidinius; bus todėl neabejotinai žinojęs ir apie lietuvių spaudos draudimą. Antra vertus, nėra 
jokio pagrindo manyti, kad jis, pavartodamas cenzūros nurodytąsias rusų raides, būtų norėjęs 
prisidėti prie rusų valdžios politinių tikslų vykdymo Lietuvoje. Vis dėlto tam tikra prasme jis 
buvo kolaborantas, jei pavartosime tą modernųjį terminą, nors ir neteikdami jam kokios piktai 
pasmerkiančios reikšmės. 


Ar verta priešintis rusų raidėms? 


Tokių kolaborantų, arba, kaip Vaclovas Biržiška juos savo viename straipsnyje pavadino, 
rusiškos raidės talkininkų buvo ir daugiau. Vieni, pavyzdžiui, iš pradžių nematė reikalo priešin- 
tis rusų raidėms, laikydami vienokias ar kitokias raides nesvarbiu išviršiniu (taigi ne esminiu) 
raštijos reikalu. Vėliau vienas kitas suabejojo atkaklaus priešinimosi rusų raidėms tikslingumu. 
Juk priėmus raides (ar čia taip svarbu, sakė, kurias raides vartosi!) būtų galima lengviau leisti 
lietuviškas knygas, greičiau išugdyti lietuvių raštiją, sparčiau kelti krašto švietimą. 

Taip, pavyzdžiui, galvojo aušrininkas Miglovara. Tuo slapyvardžiu buvo prisidengęs Juozas 
Miliauskas, karštas patriotas ir gana talentingas Aušros poetas. Dabar jo poezija, beje, yra jau 
pamiršta, o jo vardas daugiausia bus išlikęs todėl, kad buvo paminėtas vienoje iš žinomesniųjų 
Žemaitės apysakaičių „Rudens vakaras“. Tasai Miliauskas 1883 m. buvo pradėjęs leisti savotišką 
ranka rašytą žurnaliuką, kurio yra išlikęs 24 puslapių sąsiuvinis.* Matyt, tiek to žurnaliuko ir 
tebuvo, nes ir bendradarbių tesurado vos vieną Stanislovą Didžiulį, kuris rašė lietuviškai (paties 
Miliausko straipsneliai ten buvo lenkiški) ir tą žurnaliuką vadino Rašliavos pačiu. Viename iš 
savo straipsnių Miliauskas svarstė lietuvių raštijos raidžių klausimą. Jis manė, kad rusų valdžia 
niekada neleisianti lietuviams spausdinti raidėmis, tokiomis pat kaip lenkų. Tad jis ir tvirtino 
(čia cituojamas vertimas iš lenkų kalbos, pateiktas Mūsų sezovėje): 


* Aidai, 1954, nr. 4, p. 150. 
* Jį aprašė V. Biržiška Mūsų senovėje, t. U, nr. 1, 1937, p. 17-26. 

Ar norime, ar nenorime, mes turime susigyventi su ta mintimi darydami visa, ką pajėgsime savo tautos 
labui. Neturėdami to, kas mums uždrausta, naudokimės tuo, kuo galime pasinaudoti. Būtinam reikalui 
esant, lietuvių raštams greta lotynų raidyno galime lygiai tinkamai pritaikyti rusų raidyną (graždanką), 
ką faktiškai ir turime padaryti, atsižiūrėdami nenugalimų kliūčių, kurias užtinkame lietuvių raštijoje, rusų 
valdžiai uždraudus lotynų raides lietuvių spaudoje. Vienas tik mokslininkų netikras patriotizmas ir liaudies 
fanatizmas sulaikė rašančius nuo įvedimo rusų raidžių į lietuvių raštus. Liaudis jas priima, nes dažnai mato- 
me, kaip lietuviai savitarpyje susirašo lietuviškai graždanka, kurios pramoko pradžios mokyklose. Tie patys 
nesikrato skaityti graždanka spausdintas lietuvių knygas, ir tikrai galime laukti, kad laiko dvasia sulaužys 
tautos fanatizmą, o mums teks gėdytis, kad nesinaudojame palikta mums teise spausdinti, kuri savaime nėra 
kenksminga. Anaiptol, graždanka spausdintomis raidėmis galime daug padėti lieruvių liaudžiai šviestis, 
jos tautiškumui pakelti. Greičiausiai bergždžios bus mūsų pastangos išgauti iš valdžios leidimą spausdinti 
lietuvių knygas lotynų raidėmis: gal sueis dvidešimt merų, o tos jau lietuviams nebus reikalingos, nes jie vis 
labiau susigyvens su raidėmis, kurios mums yra leistos. 


Matome taipgi, kaip smarkiai tas eilinis Rygos policininkas, kuris tvirtai tikėjo valdžios ne- 
nugalimumu, apsiriko. Jis rašė, kad po 20 metų lietuviams lotyniškos raidės nebebūsiančios rei- 
kalingos, nes jie jau būsią susigyvenę su rusų raidėmis, o kaip tik po tų dvidešimties metų rusų 
valdžia buvo priversta lietuviams leisti spaudą. 

Miliauskas manė, kad priešinimasis rusų raidėms buvęs patiems lietuviams žalingas: 


Juo ilgiau tas pasipriešinimas užsitęs, be reikalo tautoje sudarydamas nuotaiką išeiti iš įstatymų ribų, ne- 
abejotinai juo sunkesnės susidarys aplinkybės šviesti lietuvių liaudį, nes dėl trūkumo knygų, dvasinės ir 
valdiškos cenzūros aprobuotų, lietuvių tautos švietimas visados bus panašus į lempos mirktelėjimus tamsioje 
naktyje. Tiesa, galime slaptais keliais teikti liaudžiai mažą skaičių knygų, bet švietimui augti yra reikalinga 
pilna laisvė, kurią nesunku išgauti, einant tik legaliu keliu. 


Miliauskas visai nenumatė, kaip labai išaugs nelegali lietuvių spauda ir kaip sėkmingai ji pla- 
tinsis Lietuvoje, priversdama ilgainiui rusų valdžią kapituliuoti. Tad teisingai atkirto Miliauskui 
tame pačiame Rašliavos pačte Didžiulis: 


Apie priėmimą mūsų rašliavoje „bukvų“ tai pagal mano matymą drąsiai tvirtinu, kad tas darbas nepasiseks 
ir apšvietimo lietuviams neatneš. Mūsų žmonės priprarę ir prisirišę visa širdžia ant savo literas, nelyginant 
kaip ant savo šventą vierą, niekados jų neišsižadės ir knygų, spausdintų „bukvomis“, nepriims. 


Pakluso tam daugumos nusistatymui ir pats Miliauskas. Jis, kaip pats rašė, buvo ketinęs išleisti savo 
eilėraščių rinkinį rusiškomis raidėmis, jei nepavyksią lotyniškomis; taip pat sudarinėjo rusų raidė- 
mis lietuvišką elementorių. Betgi jo nebeišleido, o jo poezijos rinkinys buvo 1884 m. išspausdintas 
Tilžėje, žinoma, lotyniškomis raidėmis. Vaclovas Biržiška taip apibūdino Miliauską: „Miliauskis, 
teoretiškas rusų raidžių šalininkas, praktikoje pasidavė bendrai lietuvių visuomenės drausmei ir ne 
tik nieko rusų raidėmis nespausdino, bet net virto vienu iš geriausiųjų "Aušros" platintojų.“ 


Kudirka smerkia „kolaborantus“ 
Buvo betgi ir tokių „kolaborantų“, kuriems Vincas Kudirka nepagailėjo aštriai pasmer- 


kiančių žodžių: 


5 Mūsų senovė, t. II, nr. 1, p. 23. 

Yra vėl ypatos, tamsios praeities ir da tamsesnės dabarties, kurios arba prigulėjo kitąsyk prie išdirbimo 
lietuviškų knygų su rusiškomis litaromis, arba tapo šiandien net mokintojais lietuviškos kalbos prie gimna- 
zijų. Tokiems žmonėms taipgi rūpi, kad užsilikrų graždanka lietuviškuose raštuosę, nes kartais galima čia 
pelnyti gardų kąsnelį. Jeigu ne viena iš tik ką minėtų ypatų, tai tikrai iš jų kategorijos patalpino rusiškam 
laikraštyje „Nedietia“ neva kalbą su vienu lietuviu, baigusiu Veiverių seminariją, kuris pasakęs: „Jeigu taip į 
vietą knygų su rusiškomis liraromis išleidžiamas būrų lietuviškas laikraštis, tegul ūkiškas, kuris talpintų net 
ir rusiškai naudingus straipsnelius, tai tikrai lietuviai priprastų greičiau ir prie rusiškų litarų, prie rusiškos 
kalbos. Kad lietuviai išeitų, - užbaigia korespondentas, - susitikti rusų kulrūrą, tai jiems reikia parodyti 
tame kokią reališką naudą“. Ne! taip lietuvis pasakyti negalėjo, tai tik korespondentas įdėjo savo intencijas 
į pramanyto lietuvio lūpas.“ 


Atpasakotasis Miliausko epizodas, taip pat ir pateiktoji Kudirkos straipsnio ištrauka vaizdžiai 
parodo, kad mūsų visuomenėje iškildavo įvairių nuomonių dėl laikysenos rusų raidžių atžvilgiu. Vis 
dėlto pati kova dėl savosios spaudos liko tiesi ir vieninga ligi pat laimėjimo. Galime netgi įžvelgti tam 
tikras paraleles su dabartimi. Mūsų naujosios išeivijos nusistatymas krašto okupacijos ir okupanto 
atžvilgiu buvo aiškus ir vieningas. Betgi metams po metų einant ir viltims silpnėjant, pradėta ne 
kartą ieškoti ir kitokių sprendimų vertinant susidėsčiusias aplinkybes. Ir štai mūsų spaudoje kart- 
kartėmis iškyla ir aštrokos polemikos vadinamojo kultūrinio bendradarbiavimo klausimu. 


Knygos rusų raidėmis 


Bet grįžkime į senuosius spaudos draudimo laikus. Rusų raidėmis iš viso buvo išspausdin- 
tos vos 58 knygelės. Tai juk nepaprastai maža keturioms dešimtims metų! Ir tos pačios nesklido 
žmonėse, nes niekas nenorėjo jų imti. Atsiųstos mokytojams rusams, kad jas pardavinėtų žmo- 
nėms, jos trūnijo sukrautos kur mokyklų pastogėse. Nebent koks mokytojas pats užmokėdavo už 
kelias knygas, kad vyriausybei parodytų savo uolumą. Jonas Barzdyla (Biliūnas) rašė Varpe, kad per 
visus 1899 m. lietuviškų knygų rusų raidėmis parduota vos už 1 rublį ir 7 kapeikas. „Mažas pelnas 
mūsų obrusiteliams“,' - ironizavo Biliūnas. Tos knygelės buvo nereikšmingos ir turiniu: tai elemen- 
toriai, viena kita tikybinė knygelė, koks kalendorius, vienos Puškino pasakos vertimas ir t.t. 

Tos biurokratinės raštijos menkumas tik dar labiau paryškina didelę draudžiamosios spaudos 
svarbą tautai. Nežiūrint tokių sunkių sąlygų, ji nežlugo, o kaskart sparčiau augo. Šalia tų niekieno 
neskaitomų 58 rusiškomis raidėmis knygelių įspūdingai išsirikiuoja kuone pusantro tūkstančio 
draudžiamųjų lietuviškų leidinių, čia neįskaitant Amerikoje tuo metu išleistų knygų. Valdžios 
brukamosios knygos buvo visų vengiamos, o draudžiamosios buvo mielas ir laukiamas svečias 
Lietuvos miesteliuose ir kaimuose, kur jos nešė šviesą ir kaitino patriotinius jausmus. 


Draudžiamoji raštija sparčiai auga 
Draudžiamoji lietuvių spauda persikėlė į Mažąją Lietuvą, kur jos nesiekė rusų valdžios ranka. 


Didysis lietuviškų knygų spaudos centras pasidarė Tilžė. Spausdinama buvo ir kitur. Iš pradžių buvo 
spausdinamos beveik tik religinės knygos. Ypač maldaknygės buvo didelio pareikalavimo prekė, 


Varpas, 1897, nr. 6, p. 82; Vinco Kudirkos raštai, Tilžė, 1909, t. III, p. 184. 
7 Varpas, 1901, nr. 9, p. 97. 

davusi nemaža pelno Prūsų spaustuvininkams. Ilgainiui betgi atsirado vis daugiau ir pasaulietinio 
pobūdžio knygų. Itin reikšminga mūsų raštijos ir apskritai mūsų tautos istorijos data - tai 1883 
metai, kada pasirodė pirmasis mūsų tautinės dvasios laikraštis Aušra. Ji neilgai ėjo; vos trejus ir 
pusę metų, bet jos pradėtas darbas buvo sėkmingas. Į jos vietą stojo eilė kitų laikraščių: Apžvalga, 
Tėvynės sargas, Varpas ir kt. Jie gyvai kėlė ir nagrinėjo visuomeninius, tautinius, politinius lietuvių 
reikalus ir taip ugdė bei brandino pačią tautą. Štai kaip, pvz., rašė Varpo redakcija vedamajame 
1896 m. pirmojo numerio straipsnyje: 


Įstojąs į naujus metus savo gyvenimo „Varpas“ ir toliau žengs savo keliu. Užduotis mūsų ginti ir mokinti nu- 
vargintus, paniekintus ir spaudžiamus Lietuvos žmones: aiškint ir rodyt jiems tuos kelius ir ginklus, kuriais 
galima pagerint savo būvį ir prirengti Lietuvai laimingesnę areitę. 

Tvirtai tikėdami, kad virs kada nors laikas, kada Lietuva pati valdys save, išsiliuosavus nuo svetimtaučių 
jungo, mes ypačiai arkreipsime akį ant to, idant lietuviai kiek įmanydami rūpintųsi apie savo reikalus, idant 
kur tik galėdami stengtųsi nuo rusų valdžios išgauti sau naujas tiesas, palaikyti ir praplatinti senas, idant 
nesiduorų ant kiekvieno žingsnio skriausti visokiems prispaudėjams. 

Abelnai „Varpas“ rūpinsis apsvarstyti visą Lietuvos gyvenimą ir reikalus. 

Lietuva priguli lietuviams ir jie privalo rūpintis apie save! 


Ir taip tad niūriu draudžiamuoju laikotarpiu visiškai pasireiškė tikrasis lietuvių tautinis 
atgimimas. Tai Basanavičiaus, Petro Kriaučiūno, Vinco Kudirkos, Petro Vileišio, Jono Šliūpo, 
kun. Gimžausko, Maironio, Tumo-Vaižganto, Dambrausko -Jakšto, Povilo Višinskio ir daugelio 
kitų mūsų didžiųjų patriotų energingos tautinės veiklos laikai. 

Su draudžiamuoju laikotarpiu siejama ir mūsų naujosios literatūros pradžia. Iš visos eilės po- 
etų patriotų, kaip Arminas, Vištalius, Kalnėnas, Miglovara, Gimžauskas, Vaičaitis ir kt., mūsų 
literatūros viršūnėn iškyla Maironis, savo išgarsėjusiais Pavasario balsais kėlęs mūsų praeities 
didybę ir garbę, įspūdingai piešęs tėvynės grožį ir nesvyruojančiu įsitikinimu skelbęs tėvynės 
prisikėlimo š šviesią viltį. Pasireiškia mūsų literatūroje stiprus Žemaitės talentas, Pietaris rašo 
pirmą didelį istorinį Lietuvos romaną, Kudirka mums duoda himną. 

Tų visų naujų ir tokių svarbių mūsų tautos ir literatūros gyvenimo reiškinių fone kaip skurdžiai 
nublykšta valdžios užsimojimas sukurti lietuviams raštijėlę rusų raidėmis! Taigi rusų pastangos 
negalėjo nuslopinti lietuvių raštijos, kuri rado sau saugią prieglaudą Mažojoje Lietuvoje. Betgi 
knygų ir laikraščių išspausdinimu darbas toli gražu nebuvo baigtas. Žymiai sunkesnis dalykas 
buvo jų pergabenimas per sieną ir slaptas platinimas Lietuvoje, kurioje siautėjo rusų žandarai. 
Tai ir yra didysis knygnešių nuopelnas, kad ilgainiui neliko Lietuvoje kampelio, kurio nebūtų 
pasiekusi draudžiamoji lietuviška knyga. Žinoma, dabar neįmanoma apskaičiuoti, kiek lietuviš- 
kų spaudinių buvo tada knygnešių išplatinta. Knygnešys Antanas Bataitis savo atsiminimuose 
pasakojo, kad Prūsų spaustuvininkai, iš kurių knygnešiai gabenosi knygas, tiesiog stebėdavęsi: 
„Ką jūs darote su tomis knygomis? Turbūt daržines prikrovę laikote?“ 

Koks didelis skaičius knygų buvo tada paskleistas, galime netiesiogiai spręsti iš rusų valdžios 
pateiktų statistinių duomenų apie pagautąsias knygas. Štai nuo 1891 ligi 1902 m., taigi per 12 
metų, vien tiktai pasienio muitinės konfiskavo net 173 259 egzempliorius lietuviškų draudžia- 
mųjų knygų. Suprantama, kad tai tebuvo dalis gabenamųjų Lietuvon knygų. Žymiai daugiau 
jų pateko į skaitytojų rankas. Taigi dėl knygnešių ryžtingo darbo Basanavičiaus, Kudirkos, 
Maironio, Tumo ir kitų žymiųjų mūsų tautos žadintojų balsas buvo girdėti visoje Lietuvoje, 
kad ir kaip stengėsi rusų valdžia jį užslopinti. 

Knygnešių nuopelnas 


Knygnešių darbas buvo toks sėkmingas ir dėl to, kad nebuvo palaidas, o vis geriau ir pla- 
čiau organizuojamas. Jau pačioje spaudos draudimo pradžioje buvo gana organizuotai platinamos 
Valančiaus knygelės, kuriomis jis nubrėžė mūsų liaudžiai aiškią politinę programą santykiuose 
su rusais. Deja, policija susekė platintojus. Taip iškilo pirmoji lietuvių spaudos byla, pasibaigusi 
kelių knygnešių ištrėmimu iš Lietuvos. Betgi nei toji, nei kitos vėlesnės spaudos bylos, pabaudos, 
kalėjimas ir ištrėmimai anaiptol nesustabdė spaudos platintojų darbo. Vieni slaptai nešdavo per 
valstybės sieną knygas, kiti jas vežiodavo po kraštą, vėl kiti priglausdavo savo namuose draudžia- 
mųjų knygų sandėlius, treti pardavinėjo skaitytojams. Tik taip sutartinai dirbant buvo įmanoma 
kova su rusų policija, kuri akylai stebėjo ir gaudė lieruviškas knygas. Sėkmingesniam darbui mūsų 
spaudos platintojai steigė slaptas draugijas: „Lietuvos motinėlę“, „Nemunėlį“ ir „Apaščios“ susi- 
vienijimą, „Atžalą“, Artojų draugystę ir kitas, iš kurių labiausiai pasižymėjo savo veikimo plačiu 
užsimojimu „Sietynas“, kelerius metus gražiai veikęs Suvalkijoje, kol buvo susektas ir likviduotas 
lietuvių persekiojimu išgarsėjusio žandarų viršininko Vonsiackio. 

Mūsų rašomosios kalbos tėvas Jonas Jablonskis, pats aušrininkas, vadino knygnešius tikraisiais 
Aušros kareiviais. Tai buvusi armija, be kurios ir pati Aušra lietuvių tautai nebūtų pradėjusi auš- 
ti. Tą knygnešių armiją sudarė visų tautos sluoksnių žmonės: šalia gydytojų, kunigų, teisininkų, 
vaistininkų, studentų, gimnazistų daugiausia buvo smulkių miestelio amatininkų, kaimo darbi- 
ninkų ir ūkininkų. Taigi tai buvo ne vieno kurio sluoksnio, o visos lietuvių tautos pasipriešinimas 
rusų priespaudai. 

Žinoma, tarp knygnešių, ypač tarp tų, kurie knygas nešė per sieną kaip ir įvairias nelegalias 
(neapmuitintas) prekes, buvo ir paprastų kontrabandininkų, suinteresuotų tik pelnu, betgi di- 
džioji knygnešių dauguma dirbo iš idėjos. Turto iš knygų jie nesusikrovė, o sveikatos ir laisvės 
ne vienas iš jų neteko. 

Iš tos daugybės knygnešių čia priminsime tik vieną, kuris savo energija, nesulaužoma ištverme, 
patriotiniu užsidegimu ir ypač savo darbo plačiu užsimojimu labiausiai išgarsėjo iš visų knygne- 
šių ir net buvo knygnešių karaliumi pavadintas. Tai Biržų apskrities kaimietis Jurgis Bielinis. 
Prasilavinęs ir pamėgęs lietuviškąją knygą, jis ryžos ir savo tautiečius aprūpinti draudžiamaisiais 
raštais. Sakoma, kad jis išplatinęs kuone pusę visų tada paskleistų knygų. Išvažinėjo jis visą Lieru- 
vą, organizuodamas knygų platintojus ir. pats knygas vežiodamas. Nebuvo nė karto rusų policijos 
pagautas, nors už jo išdavimą buvo skirta 500 rublių premija. Kartą žiemą turėjo kelis kilometrus 
basas ir vienmarškinis sprukti nuo gaudytojų. Neteko sveikatos, betgi ir toliau nemetė knygnešio 
darbo. Išleido ir savo paties laikraščio (Baltasis erelis) tris numerius. Savo straipsniuose ne kartą 
kėlė Lietuvos nepriklausomybės mintį. Jis sakydavo, kad nemirsiąs, kol maskoliai nebūsią išvyti 
iš Lietuvos. Tas jo karštas noras tikrai ir įvyko: jis mirė pačiose Lietuvos Nepriklausomybės išva- 
karėse, kai rusų jau nebebuvo Lietuvoje. 


Stiprėja nuotaikos prieš valdžią 


Ir taip sutelktinis lietuvių rašytojų ir knygnešių darbas sužlugdė nelemtąjį spaudos draudimą. 
Rusų valdžia pamatė, kad nepasiekė savo tikslo. Lietuviai ne tik nepriėmė brukamųjų rusų raidžių, 
bet plačiai išugdė kad ir uždraustą lietuvišką spaudą. Dar daugiau. Valdžia įsitikino, kad lietuviai dėl 
jos brutalios politikos ne tik nepalinko į rusus, ne tik nepasidavė rusų įtakai, bet tautiškai pabudo 

ir aiškiai nusistatė prieš rusus. Tas nuotaikas kaip tik stiprino lietuvių spauda, kuri buvo slaptai 
platinama ir todėl nepriklausoma nuo rusų cenzūros. Tad joje nestigo smarkių pasisakymų prieš 
rusų valdžią. Sakysime, Kudirka ryšium su Kražių skerdynėmis taip pliekė Varpe: 


Veltui dairysimės po pasaulę, neužriksime jau niekur tokių faktų kaip Kražiuose. Toks atsitikimas galima 
tiktai po priegloba sosto, ant kurio sėdėjo Ivan Groznyj. Žilųjų gadynių garsūs Neronai, gėdinkitės prieš 
Baltąjį Carą - jis pralenkė jus. 


Šalia knygų ir laikraščių buvo platinama ir nemaža griežtų politinių atsišaukimų. Štai 1893 m. 
Amerikos lietuvių atsišaukimo ištrauka: 


Mieli Broliai, kurie brangioje tėvynėje gyvendami turite nešti sunkų jungą svetimtaučių! 

Mes, Amerikos lietuviai, kurie dėlei visokių priežasčių turėjome palikti brangią tėvynę, čionai, toli nuo 
mūsų Motinos Lietuvos, nepamirštame apie Jus, mieli broliai, ir rūpinamės, kiek mūsų menkos pajėgos 
(sylos) pavelija, apie suteikimą šiokio tokio palengvinimo ir Jumis. Skaudu daros ant širdies, kad iš tolimos 
žemės prisižiūrime Jūsų padėjimui ir matome, kaip Jus spaudžia Jūsų priešai ir kaip daugumas iš Jūsų ne- 
nori pažinti savo padėjimo. 

Maskolius Jums nedaleidžia jūsų mislių išreikšti, nedaleidžia Jums spausdinti (drukavori) knygų ir 
laikraščių nei jų skaityti, norėdamas jus sulyginti su gyvuliais, kurie negali išreikšti žodžiais savo norų ir 
suprarimų, taip ir Jus tokiais nori padaryti Jūsų prispaudėjas, neleisdamas Jums viešai, arba publičnai, rai 
yra per knygas ir laikraščius išreikšti, ką Jūs mislijate, ko Jūs norite, žodžiu sakant, nori, idant Jūs tamsybėse 
be mokslo, be apšvietimo vaikščiorumėte, kad svieras apie Jus nežinotų, Jus už numirusius laikytų, o Jūsų 
priešai visaip galėtų Jus engti arba kankinti... Taigi, broliai, pasirodykite išmanančiais vyrais, vertais vardo 
lietuvių, krikščionių; griebkitės prie skaitymo knygų ir laikraščių lietuviškų. [...] 

Dėl visa ko, kas pas Jus tik pasidaro, tai praneškite tuojau mums į Ameriką, mes čia sunaudosime: 
žinodami, kur kokia nelaimė arba prispaudimas įvyko, ten mes pasirūpinsime apie palengvinimą. Mes gy- 
vename liuosybės žemėje: mes nesibijome jokių žandarų, nei policmonų, taigi galime daugiau pasirūpinti 
ir apie Jūsų pagelbėjimą. 


Draudimas darosi nenaudingas valdžiai 


Rusų valdžia vis labiau ėmė įsitikinti, kad, drausdama lietuvių spaudą ir nepajėgdama 
jos sunaikinti ar kontroliuoti savo cenzūra, tik kenkia savo pačios interesams Lietuvoje. Tokios 
mintys ne kartą buvo keliamos ir nagrinėjamos Maskvos ir Petrapilio rusų laikraščiuose, taip pat 
įvairių pareigūnų pranešimuose savo vyresnybei. Štai, pvz., kelios ištraukos iš Vilniaus generalgu- 
bernatoriaus kunigaikščio Sviatopolko-Mirskio raporto, kurio vertimas buvo paskelbtas Varpe 
(beje, Varpe rašoma: Maskolija, maskoliai, o ne Rusija, rusai): 


„„ pasirodžiusi XVI amžiuje lietuviška raštenybė savistoviai augo toj šalyj, kame gyvena daugiausia lietuvių. 
Maskolija, įgijusi rą šalį ir ėmusi ją valdyti, pilnai galėjo, laikydama lietuvių tautą savo globoje, ugdyti ją, 
nekenkdama bendriems viešpatystės reikalams. Ši gera proga ūmai pranyko, užgynus spausdinti lietuviškas 
knygas loryniškai-lieruviškomis raidėmis. [...] 

Priderėjo, rodos, suprasti, jog raidės nepermaino kalbos ir negali, rašant lotyniškomis raidėmis, sulen- 
kinti lietuvių, o rašant maskoliškomis - sumaskolinti. Ak, tauriškas žmonių ypatybes parodo ne vartojamos 
jų raidės, bet prigimtoji kalba. 

[-..] spaudos uždraudimas įvyko kaip tik pradėjus lietuvių rašliavai žymiai augti. Uždraudimas ro ūgio 
amžiaus pusėj. [-..] 

Maskoliškos raidės neprigijo lietuvių rašliavoj, nors vyresnybė visokiais būdais stengės nubaidyti juos 
nuo lotyniškai-lieruviškų raidžių ir brukte bruko valdžios lietuviškus raštus, išleidžiamus maskoliškomis 

raidėmis. Tie valdžios raštai, pigių pigiausiai pardavinėjami ir net dykai davinėjami, nesiplacino (...J. O 
užsieniuose spausdintos knygos, nors brangiai įperkamos, su dideliu pavojumi gabenamos, kur pakliūk ati- 
minėjamos, platinos Šiaurvakarių krašte dešimtimis tūkstančių, ir to platinimos nesuturėjo nei kalėjimai, 
nei baudimai pinigais. (...] 

Uždraudimas lotyniškai-lietuviškų raidžių galėjo išginti ir iš tiesų išginė lietuvišką spaudą iš Maskolijos, 
bet nestengė sunaikint jau įsigalėjusios tautiškos rašliavos [...). 

Negalima abejoti, jog leidus lotyniškai-lietuviškas raides Maskolijoj kils šiapus sienos lietuvių rašliava. Ši 
rašliava eis lenktyn su užsienine; ją galima prižiūrėti ir derinti su vyresnybės tikslais ir užmanymais. (...] 

Tokia rašliava, cenzūros prižiūrima, o drauge ir maskolių mokyklos, tikrai patrauks lietuvius nuo va- 
karų į rytus. Bijoris atgyjant lietuviams kokio nors pavojaus maskolių viešparystės reikalams visai nėra ko. 
Lietuviai netur nė istoriškos, nė kulrūriškos praeities. Taigi dėl to ateiris šios tautos, kuri nėra didelė, kuri 
priklauso mūsų viešpatystei, yra nutarta sutirpti Maskolijos gyventojų minioj. [-.-] 

Uždraudimas lotyniškai-lietuviškųjų raidžių ir įsigalėjimas užsieninės lietuviškos rašliavos neišpasaky- 
tai užkenkė viešpatystės reikalams, ber lietuviai tebėra dar visa širdimi atsidavę Maskolijai. Ar ir toliaus jie 
bus atsidavę, tai galutinai priderės nuo pačios vyresnybės. Idant jie būrų atsidavę, žinoma, nereikia varžyti 
jų ūgio, bet leisti jiems gyventi, kaip to reikalauja visuomenės gyvenimo įstatymai. Jeigu lieruvių spaudos 
klausimas pasiliks vyresnybės permanomas po senovei, tai aš tvirtai tikiu, jog ilgainiui visa tauta gali taip 
subruzti, kad pati vyresnybė turės nemažai vargo. 

Be to, turiu dar pasakyti, kad šiuo laiku nė pati vyresnybė, nė vietinė valdžia netur jokių įnagių kovoti 
su gabenamomis iš užsienių knygomis. Todėlei ši kova pasilieka be naudos ir tik erzina žmones. Į...) 

Mums reikia leisti lietuviams jųjų lotyniškai-lietuviškąsias raides dėl to, jog nė kokia galybė negal sutu- 
rėti vis kaskart didesnio lietuviškų knygų platinimos. [...] 

O ką apie maskoliškas raides, tai, man rodos, dėl jų lietuviškai kalbai, kaipo kalbai, vis tiek: jos neįvei- 
kė sutrikdymas lietuviškos rašliavos, kuri augs kaip augusi, tik pasikėlė iš Rytų — iš mūsų viešpatystės - į 
Vakarus - į Prūsus, kurie, kaip ir Amerika, pristato mūsų lietuviams knygų, aplenkusių Maskolijos vyriau- 
sybės cenzūrą. 

Iš viso to, kas pasakyta, aš manau, jog ne tik jau atėjo laikas paliuosuoti loryniškai-lieruviškas raides 
nuo visokių uždraudimų ir persekiojimų, bet būtinai reik tai padaryti, leidus Maskolijoj spausdinci tomis 
raidėmis lietuviškas knygas ir laikraščius, kokius tik kas nor.* 


Valdžia nusileidžia 


Tokios oficialiųjų pareigūnų nuomonės veikė valdžios laikyseną draudžiamųjų lietuviškų 


spaudinių atžvilgiu. Jau pro pirštus buvo žiūrima į lietuviškas maldaknyges ar kitas vadinamo 
nekalto turinio knygas, o visas dėmesys kreipiamas į lietuviškų laikraščių ir politinių atsišaukimų 
gaudymą ir persekiojimą, nes jų turinys ne kartą smarkiai buvo nukreiptas prieš valdžią. Patys 
lietuviai tai gerai pastebėjo. Antai Varpo redakciniame straipsnyje „Motyvai leidimo lietuviškos 
spaudos“ buvo taip rašoma: 

Yra visiems žinoma, kad policija neatiminėja nuo žmonių maldų ir kitokių dvasiškų knygų. Paskutiniam 
laike taipgi paliovė policija persekiojus nekaltos įtalpos knygas, jau ji nesidžiaugia radus tokias knygas ir 
tankiausiai jas palieka žmonėms pasiskaityti. Mūs prokurorai ir žandarai ir aukštesnioji jų valdžia sulig po- 
licijos departamento ir senato palengvina tokiu būdu sau darbą. Dabar didelė dalis lietuviškų knygų randas 
ypatingam padėjime: tos knygos de jure yra užgintos, bet de facto jos nėra užgintos, ir kiekvienas, jas įgijęs 
kokiu nors būdu, gali sau ramiai jas laikyti ir skaityti.? 


Varpas, 1903, nr. 4/S. 
Varpas, 1900, nr. 11. 

Tą pakitėjusią administracijos laikyseną ryškiai parodė leidimas 1900 m. išspausdinti loty- 
niškomis raidėmis atsišaukimą ryšium su Vilniaus lietuvių pastangomis, kad dvasinė vyresnybė 
jiems paskirtų Šv. Mikalojaus bažnyčią. Varpo korespondentas taip rašė: 


Nesutikimai ir vaidai Vilniaus lietuvių su savo vyskupu Zveravičium tapo pagalios patvirtintais išleistame 
neseniai Vilniuje atsišaukime. Yra tai pranešimas p. Donato Malinaucko, kuriame patilpo paduotas lietu- 
vių prašymas Vilniaus vyskupui, jo atsakymas ir trumpas atsišaukimas paties pranešėjo apie tą atsakymą. 
Visas tas pranešimas tapo atspaustas maskoliškai ir lietuviškai lietuviškomis raidėmis su daleidimu Vilniaus 
cenzūros. Tai pirmas nuo 65-tų merų atspaustas lapelis lietuviškai ir daleidus jį. Kaip girdėti, cenzūra la- 
bai gailėjusi ir net norėjusi panaikinti tą lapelį, bet buvo jau per vėlu - jis iš spaustuvės buvo jau atimtas ir 
išsiuntinėtas po Lietuvą.!? 


Varpo redakcija tą įvykį šitaip komentavo: 


Nėra abejonės, kad Vilniaus cenzūra gerai žinojo apie uždraudimą lietuviškos spaudos, ji žinojo apie tą už- 
draudimą, kuris buvo įvestas ne vien administratyvišku būdu, bet taipgi tapo „Aukščiausiai“ užtvirtintas. 
[-..] Tą apsiėjimą Vilniaus cenzūros mes laikome už apsireiškimą, turintį visuomenišką pobūdį ir liudijantį 
apie naują dvasią politikoje, kuri, kaip matyti, krypsta į mūsų pusę." 


Betgi cenzūros leidimas išspausdinti aną atsišaukimą dar nesudarė precedento. Administraci- 
ja ir toliau tebevykdė lietuvių spaudos persekiojimą, nors ir nebetikėjo nei jo sėkmingumu, nei, 
kas buvo dar svarbiau, jo naudingumu rusų valdžios tikslams Lietuvoje. Juk nelengva buvo val- 
džiai viešai prisipažinti pralaimėjus kovą. Vis dėlto kartą tai reikėjo padaryti. Ir štai 1904 IV 24 
(naujuoju stilium — V 7) buvo atšauktas lietuvių spaudos draudimas. Tai nebuvo koks valdžios 
malonės aktas, bet pralaimėtos kovos pripažinimas. Tai gerai matė lietuviai. Antai Varpas ryšium 
su spaudos grąžinimu rašė: 


Turėjo jau, rodosi, kiekvienam būti aišku ir suprantama, jog ne kokio gero mums linkėdama ir ne iš kokios 
geros širdies grąžins valdžia mums spaudą. O ir sugrąžino juk ji iš tikrųjų spaudą mums tik dėl to, kad 
susizgribo, jog be jos ji daugiau nustoja, negu pelno, - sugrąžino, nes buvo jau prie to paties gyvenimo 
prispirra,!2 . 


Reikšmė tautai 


Apžvelgus spaudos draudimo laikus, dar tenka trumpai priminti, kokios įtakos jie bus 
turėję mūsų tautos gyvenimui. Visų pirma labai aiški yra spaudos uždraudimo žala. Juk ketu- 
rioms dešimtims ilgų metų sustabdytas normalus mūsų raštijos augimas. Tiesa, ilgainiui atsirado 
daugiau lietuviškų knygų ir net laikraščių, bet visi jie buvo mažyčiai, nes taip vertė reikalas juos 
slaptai gabenti per sieną ir slaptai platinti. Jie kad ir kėlė patriotinę sąmonę ir pasipriešinimo 
rusams nuotaikas, bet negalėjo plačiai ugdyti visuomenės kultūros. Be to, spaudos draudimas 
faktiškai išvirto ir kiekvieno organizuoto lietuviško patriotinio darbo varžymu; o pogrindžio 
darbas tinka kovai, betgi vėl - ne plačiam kultūros ugdymui. 


10 Varpas, 1900, nr. 10, p. 118. 
1 Varpas, 1900, nr. 11, p. 121. 
2 Varpas, 1904, nr. 6, p. 81. 

Primintina tačiau ir tam tikra teigiama spaudos draudimo įtaka mūsų visuomenei. Kova dėl 
savosios spaudos buvo tas svarbus tautinis uždavinys, kuris brandino mūsų visuomenę, ją vienijo 
ir ugdė iš jos sąmoningą tautą. Tarkim, apie Aušrą buvo susispietęs dar labai nedidelis Lietuvos 
mylėtojais pasivadinusiųjų būrelis, o štai po poros dešimčių metų 1905 m. Vilniaus seime, pa- 
reikalavusiame Lietuvai autonomijos, jau dalyvavo apie porą tūkstančių žmonių. Šitoje tautos 
brendimo eigoje draudžiamosios mūsų spaudos darbuotojų nuopelnas buvo itin svarbus. 

Dar vienas dalykas iškeltinas. Ana ilgametė kova dėl savo spaudos stiprino meilę ir pagarbą 
savai lietuviškai knygai. Į rašytojo darbą buvo žiūrima kaip į didžią ir svarbią tautinę pareigą. 

Garbingos praeities prisiminimas ne tik kelia mūsų pasididžiavimą, bet drauge ir įpareigoja. 
"Tad ir dabartinės sukakties minėjimas tepaskatina mūsų meilę lietuviškai knygai, kuri jos yra 
dabar gal ne mažiau reikalinga kaip ir anais sunkiaisiais kovos dėl savojo rašto laikais. 


[1964] 

Lietuvos himno istorijos bruožai 


1898 m. Varpo lapkričio-gruodžio numeryje (nr. 6) buvo išspausdinta „Tautiška giesmė“ 
ten pat nurodant, kad „gaidą ir žodžius sudėstė V. K.“ (t.y. Vincas Kudirka). Tai giesmei ir buvo 
lemta ilgainiui tapti Lietuvos himnu. 

Tuo laiku plačiai ir stipriai įsisiūbavus lietuvių tautiniam atgimimui, jausta reikalas turėti 
savo „tautišką giesmę“, atseit himną. Dar prieš Aušrą Seinų kunigų seminarijos (kai ten mokėsi 
Petras Kriaučiūnas) lietuviai klierikai, anot Antano Miluko, sugiedodavę kaip savo tautinį himną 
pradines Adomo Mickevičiaus Pono Tado eilutes (Lietuva, mano tėvyne, tu esi kaip sveikata ...). 
Buvęs Seinų klierikas kun. Petras Abromaitis ir Amerikoje „mėgdavęs atsakančioje draugijoje to 
himno jausmingu giedojimu pasirodyti“. Tasai Mickevičiaus posmas buvo kaip „himnas naroda- 
vas [= tautinis] lietuviškas“ sugiedotas Mahanoy City (Pensilvanijos mieste, kur tada klebonavo 
Abromaitis) vykusio trečiojo Susivienijimo lietuviškų katalikiškų draugijų seimo metu.! 

Lietuvoje spaudos draudimo laikais buvo itin išpopuliarėjusi Antano Baranausko daina „Nu, 
Lietuva, nu, Dauguva“ (iš jo eilių rinkinėlio Kelionė Petaburkan, arba Gromata iš Petropilės) su 
žinomaisiais posmais „Anei rašto, anei druko mums turėt neduoda“ ir „Kad tu, gude, nesulauktum“. 
Tėvynės sargo redakcija rašė: „Tą visai Lietuvai žinomą dainą dręsame pavadinti mūsų “tautiška 
giesmė“, nes ji aiškiausiai ir pilnai perstato ir tikrą dabartinį mūsų tautos padėjimą, ir dvasią, kuri 
tikrų lietuvių širdyse tvyskia.“* Mažagetas (Jurgis Šaulys) savo straipsnyje „Ar turime tautišką 
giesmę?“ Žinyčioje abejojo, kad ana Baranausko daina tiktų būti tokia „tautiška giesmė“ ir reiškė 
viltį, kad jos susilauksime: „Mūsų Motina-Lietuva tiek jau turi sūnų, kurie taip gražiai sugeba 
Ją apdainuoti. Galgi pajus kurs iš jų tam tikrą įkvėpimą ir užganėdys seniai jaučiamą reikalą?..“? 
Redakcija (Žinyčią kaip ir Tėvynės sa7g4 tada redagavo Juozas Tumas-Vaižgantas) betgi pastebė- 
jo straipsnio prieraše, kad „mes visgi prisilaikome senosios tame dalyke nuomonės, jog iš visų 
dainų ir giesmių, kuriomis dainiai lig šiol mus apdovanojo, šita visų labiausiai pritinka, nes jau 
daug metų kelia mūsų drąsą ir viltį žadina; paveizdėt tik, su kokiu karščiu ją mūsų jaunuomenė 
dainuoja“. Vėliau savo Pragiedruliuose Vaižgantas aprašinėjo, su kokiu entuziazmu jaunimas tą 
giesmę dainavo ir kokį didelį gresiančio maišto įspūdį ji darė rusų valdininkams. Stebėjosi tardy- 
tojas: „Vyrai, tai maištas! tokiuo jausmu dykai nedainuojama.“ 

Toji Baranausko daina buvo tapusi rusų administracijai erzinančia rakštimi. Liuda Didžiulienė 
savo atsiminimuose iš spaudos draudimo laikų pasakoja: 


! Spaudos laisvės ir Amerikos lietuvių organizuotės sukaktuvės, 2-as leid., Philadelphia, Pa., 1930, p. 557-558. 
2 Tėvynės sargas, 1898, nr. 12, p. 3. 
3 Žinyčia, 1902, nr. 4/5, p. 52. 

Atvažiuoja tas pats pristavas [= nuovados viršininkas] Ciolkevičius su visa gauja policistų krėsti. [-..] Nelaimei, 
nuvažiavę Zabelynų ūlyčion [= sodžiunį Juozo Mickūnaičio krėstų (jis buvo irgi mūsų mokinys), ten rado 
Baranausko „Gromatą iš Petrapilės“. Ją nurvėręs, pristavas tuoj už ančio ir pro duris, nieko daugiau nebeieš- 
kodamas. Čia buvo geras kąsnis, nes jau treji metai, kaip tos poemos ieškojo. Apsgando Juozas, ė dar labiau 
St. Didžiulis. Rytojaus dieną nuvažiavęs Anykščiuos, dideliu vargu išpirko rankraštį už tris šimtus rublių.“ 


Taip pat ir pas poetą Praną Vaičaitį per kratą rastoji Baranausko daina „Nu, Lietuva“ žandarų 
protokole buvo pavadinta priešvalstybiniu kūriniu.5 

Suprantama todėl, kad Petrapilio labdaringoji lietuvių ir žemaičių draugystė, rengdama 1902 
metais vakarą ir norėdama, kad choras be kitų dalykų padainuotų ir Baranausko „Nu, Lietuva“, 
nesitikėjo gauti cenzūros leidimo. Buvo kreiptasi į Maironį, tada profesoriavusį Petrapilio dvasinė- 
je akademijoje, kad jis parašytų Baranausko dainos melodijai pritaikytas eiles, prie kurių nekibrų 
cenzūra. Maironis sutikęs ir po kelių dienų atnešęs vėliau išpopuliarėjus; eilėraštį „Eina garsas“. 

Algimanto autorius Vincas Pietaris jau po mirties išspausdintame straipsnyje „Padėjimas mūsų 
tautos XIX amžiuje“, prisimindamas lietuvių vargus rusų priespaudoje, ypač Muravjovo laikais, 
rašė: „Taip ir norisi man šūktelti: “Dievas galybių sa mumis! Dievas Jokūbo - apgynėjas mūsų!" 
Tautos turi savo himnus! Jeigu lietuviams duotų pasirinkti sau himną, aš patarčiau jiems rinktis 
šitą psalmę Dovydo.“7 

Pretendentų į himnus eilėn sėkmingai stojo ir Kudirkos „tautiška giesmė“, kurią pats Kudirka 
Kaziui Griniui pavadinęs lietuviškuoju „Bože, caria chrani“ (Dieve, saugok carą, - tai carinės 
Rusijos himnas).* Jau po metų Vargėla (Kazys Grinius) Kudirkos nekrologe? ją pavadina tautišku 
himnu, o po kelerių metų (1906) komp. Aleksandro Kačanausko buvo išleistas Lietuvių bymnas. 
Žodžiai ir meliodija V. Kudirkos. Fortepijonui priruošė A. Kačanovskis. Antraštė buvo pakartota 
prancūziškai. Be to, viršelyje buvo įdėtas vytis, teikiąs tam tikro himnui deramo oficialumo. Lei- 
dinį savo lėšomis Rygoje išspausdino žinomas kovotojas dėl lietuvių spaudos laisvės inž. Antanas 
Macijauskas. 

Kada toji Kudirkos giesmė buvo pirmą kartą viešai sudainuota, nežinia. Galbūt 1899 m. Pet- 
rapilyje. Tėvynės sarge skaitome: 


13 d. lapkričio ant Nevsko prospekto buvo arliktas koncertas ant naudos studenrų-lieruvių. [...] Pradžioje ir 
ant galo koncerto skaitlingas giesmininkų choras lenkų ir lieruvių po priežiūra Sasnauskio, lietuvio, išpildė 
du tautišku himnu: „Kur Šešupė teka, Kur Nemonas bėga“; antras pagal Dr. Kudirkos, patalpintas 6 Num. 
„Varpo“ 1898 metų. Tarpe tų dviejų himnų buvo dar atgiedota kelecas lietuviškų dainelių.!? 


Prie Kudirkos giesmės paplitimo bus prisidėjusi ir populiari mūsų chorų ir apskritai dainos 
mėgėjų tarpe Leono Eremino knygelė Dainos sutaisytos ant keturių balsų (išsp. Tilžėje 1902), 
kurioje buvo keliasdešimt choro dainų (daugiausia vokiečių ir kitų kompozitorių), pamėgtų ir 
greitai pasklidusių mūsuose, pvz., kad ir „Sveiki, broliai dainininkai“, kurią dažnas tikra lietuvių 
liaudies daina palaiko. Kudirkos „tautiška giesmė“ buvo pati pirmoji Eremino knygelėje. 


L. Didžiulienė-Žmona, Ką aš beatmenu, Kaunas, 1926, p. 165-166. 
R. Mikšytė, Antano Baranausko kūryba, Vilnius, 1964, p. 215. 

V. Zaborskaitė, Maironis, Vilnius, 1968, p. 266—267. 

Tėvynės sargas, 1903, nr. 11/12, p. 8. 

J. Būtėnas, Vincas Kudirka, Kaunas, 1937, p. 160. 

Varpas, 1899, nr. 6, p. 91. 

0 Tėvynės sargas, 1900, nr. 2/3, p. 87-88. 

Tais pačiais 1902 m. Kudirkos giesmė su natomis buvo išspausdinta Krokuvoje išleistoje Juliaus 
Schiekoppo pradinėje lietuvių kalbos gramatikoje (Gramatyka litewska poczgtkowa), ku rią iš 
vokiečių kalbos lenkiškai išvertė Juozas Januškevičius ir Antanas Macijauskas. 

Į Kudirkos giesmę mūsų patriotinės visuomenės dėmesį labai atkreipė vienas brutalus rusų po- 
licijos poelgis. Jai užkliuvo ant Kudirkos kapo 1902 X 24 pastatytame paminkle įrašytas antrasis 
jo himno posmas. Varpo korespondentas rašė: 


Naumiestis (Suv. gub.). Valdžia ir namirusiems neduoda ramiai gulėti. Štai 2 ir 3 kovo mėnesio vietinė Nau- 
miesčio policija nudraskė nuo paminklo a.a. Vinco Kudirkos lentutę su buvusiomis ant jos eilėmis, iškaltomis 
auksinėmis litaromis: Tegul saulė Lietuvoj [...J. Ant šios lentutės pasiliko tik užrašas, aukščiau padėtas, apie 
dieną daktaro gimimo ir myrio. Ši lentutė buvo iškalta iš to paties akmens, ir policija, nukirsdama paženklintas 
liraras, sugadino visą paminklą. Visą tą vietą, kame buvo minėtos eilutės, policija paliepė juodai nudažyri.!! 


„Dabar galima būtų tas parašas atnaujinti, - rašė 1910 m. Perkūnėlis (Bronius Prapuolenis), 
—bet visi sako, kad verčiau tasai barbariškas sudraskymas pasilieka tolimesnei atminčiai lietuvių, 
idant pažintų ir stebėtųsi, kokie kitąsyk buvę Lietuvoje laikai.“!2 

Tokių sumanymų atnaujinti įrašą būta. Kazys Mažonas prisimena: 


1907 metais (rada jis gyveno Naumiestyje] mažas būrelis mūsų neramių jaunuolių, mano geram draugui 
Karoliui Skirgailai sumanius, nutarėme sunaikintą paminkle užrašą atnaujinti, uždengianr sunaikintąją pa- 
minkle vietą bronzine plokšte, kurią lengva buvo Karaliaučiuj užsakius gauti su joje atlydintu tekstu. Tam 
reikalui buvome sumetę atitinkamą išlaidom pinigų sumą, bet buvome neoficialiai perspėri, kad tuo atveju 
gali atsitikti, kad ir visas paminklas gali būti pašalintas. Sudėtus pinigus sunaudojome bendram antkapio 
sutvarkymui ir pagražinimui.!3 


Spaudą atgavus ir lietuvių viešojo gyvenimo sąlygoms palengyvėjus, įnikta įvairiuose miestuose 
ir miesteliuose rengti vadinamuosius lietuviškuosius vakarus su vaidinimais ir choro dainomis. 
Pastarųjų tarpe ypač buvo pamėgta Kudirkos giesmė, tapusi tiesiog būtina programos dalimi. 
Nuopelną dėl to Antanas Garmus savo prisiminimuose skiria Griniams: 


Dr. K. Grinius ir Joana Griniuvienė sugalvojo per viešus susirinkimus [t.y. lietuviškuosius vakarus] giedoti 
V. Kudirkos „Lietuva, Tėvyne“, kaip himną. Neviešuose susirinkimuose buvo giedamas „Internacionalas“ 
ir kitos revoliucinės giesmės. Taip Grinių šeimos iniciatyva „Lietuva, Tėvyne“ pasidarė tautos himnu; jis 
visur ir visuomer buvo giedamas.“ 


Betgi tas himnas buvo giedotas ne tik Suvalkijoje ir Marijampolėje, kur tada gyveno Griniai, bet 
ir plačiai visoje Lietuvoje, kur Grinių įtaka i iš viso nebus nė siekusi. Štai Panevėžyje (1905 III 17) per 
lietuviškąjį vakarą „dainavo mergaičių ir vyrų choras, Panevėžio vargonininko p. Birmonto vedamas. 
Pirmiausia dainavo himną “Lietuva, kurį atkartojo keturis sykius. Matyti, kad visiems labai paliko.“5 
„Vilniaus kanklių“ 1906 XI 1 surengtame vakare: „Iš pradžios padainavo vyriškas choras, paskui 
maišytas, keletą puikių dainelių, tarp jų net tris kartus mūsų numylėtą “Lietuva, tėvyne mūsų'“!* 


u Varpas, 1903, nr. 4/5. 

12 Barbarizmas, apsireiškiąs užgynime rusų lietuviams spaudos per grafą Murawjową, 1910, p. 12. 
5 Iš 1969 iX laiško šio straipsnio autoriui. 

* A. Garmus, „Dr. K. Griniaus šeima 1905-1906 m“, Nemunas, 1950, nr. 2, p. 9. 

5 Vilniaus žinios, 1905, nr. 70. 

6 Vilniaus žinios, 1906, nr. 259. 

Giedant, ar tada tik dainuojant, Kudirkos giesmę imta ir atsistoti, tuo reiškiant jai pagarbą 
lyg jau himnui. Cituotame Kazio Mažono laiške randame dar šią informaciją: 


Vasaros pradžioj 1905 metų pirmam K. Naumiestyj, berods ir pirmam visoj Sudavijoj lietuviškam vakarui 
ruošėmės su ypatingu atsidėjimu ir kruopštumu, kurio programoj choras buvo pirmoj vietoj. [-..] Repetuo- 
jamų dainų repertuare buvo ir „Lietuva, tėvyne mūsų“, kuri savo turiniu, na, ir melodija ryškiai skyrėsi iš 
kitų dainų savo žodžių prasmingumu ir melodija, kuri daugiau panašėjo į jausmingą maldą. Ja buvo nutarta 
ir vakaro programą pradėti. Prieš par vakaro pradžią būreliui atsilankiusių jaunų lietuvių buvo pasakyta 
ir jie pakurstyti, kad bus giedamas lietuviškas himnas ir reiktų, kad jį giedant visi sustorų. Užgiedojus jį, 
didžiuma susirinkusios publikos triukšmingai sustojo, o su ja ir likusieji, vieni gal manydami, kad vakaras 
prasideda malda, kiti, manyčiau, iš mandagumo. [...| Nuo širo man atmintino vakaro kiekvienas sekantis 
juorni prasidėdavo ir bent mano atminime nebuvo atsitikimo, kad būtų himno išpildymo metu likęs nors 
vienas kėdėje sėdėti, neišskiriant ir kiekvieną kartą šiuose vakaruose atsilankiusių rusų pareigūnų, o kai 
kada ir paties apskrities viršininko, Naumiesčio aukščiausios figūros. 


Jonui Valaičiui „pirmą kartą Kudirkos giesmę, jau himnu vadinamą ir atsistojus giedamą, 
teko klausyti 1905 m. Grinių (daktaro ir žmonos) ruoštame vakare Marijampolėje: buvo choras 
ir vaidinta 'Amerika pirtyje*“.!7 

Ypač svarbus Kudirkos himno istorijoje buvo Didžiojo Vilniaus seimo išvakarių koncertas 
(1905 XI 20 / XII 3), nes ten apsilankė daugelis iš visos Lietuvos Vilniun suvažiavusių seimo 
atstovų, ir pats koncertas tapo lyg ir viso seimo dalimi. Tad ir Kudirkos giesmei skirtoji himnui 
derama pagarba įgavo tam tikro oficialumo. Skaitome Vilniaus žiniose: 


Prieš vaidinimą ir po vaidinimo choras, p. [Miko] Petrauskio vedamas, padainavo kelias tautiškas lietuviš- 
kas dainas. Rankų plojimai ir prašymai atkartoti tikrai tada nutilo, kaip choras pradėjo ir vėlei dainuoti. 
Tautiškąjį mūsų himną „Lietuva, tėvyne“ reikėjo tris kartus padainuoti. Visi salėje esantieji stari šitą mūsų 
himną išklausė.'* 


Atsistojimas, Kudirkos himną giedant, tapo visuotiniu papročiu lietuviškuose vakaruose. 
Apie tai skaitome gausiose korespondencijose. Pvz., Ukmergėje (1906 XI 19): „Himną “Lietuva, 
tėvyne mūsų" publika visus tris sykius išklausė stovėdama.“'? Tauragėje (1906 XI 22): „Dainą 
“Lietuva, tėvyne mūsų" publika išklausė sustojusi.“?? „Rugpjūčio 6 ir 7 d. Biržuose vietinės ugnia- 
gesių sargybos naudai pirmąsyk atliktas lietuviškas vakaras. [...] Pradedant teatrą, padainuotas 
lietuviškas himnas, kurį publika išklausė stovėdama.“?! Udrijoje (Suvalkų gub., 1908 VI 15): 
„Dainavo apie dešimtį dainų. Neužmirštas, žinoma, buvo ir Lietuvos himnas. Chorui pradėjus 
“Lietuva, tėvyne mūsų", visa publika, išskyrus pirmutinę eilę, kaip vienas žmogus arsistojo.“2* 
Rokiškyje (1908 IV 20): „Choras puikiai dainavo. Lieruvos himnas, prašant publikai, buvo 
dainuotas keletą kartų; laike dainavimo visi stovėjo.“?3 

Buvo reiškiamas nepasitenkinimas, net pasipiktinimas, jei kas neatsistodavo: 


"?. Iš 1969 VIII 29 laiško šio straipsnio autoriui. 
8 Vilniaus žinios, 1905, nr. 275. 

B Vilniaus žinios, 1906, nr. 58. 

2 Vilniaus žinios, 1906, nr. 268. 

2 Šaltinis, 1906, nr. 25. 

2 Vilniaus žinios, 1908, nr. 146. 

3 Vilniaus žinios, 1908, nr. 93. 

Vasario 18 d. [1907 m.] Ramygaloj buvo įrengtas „Lietuvių vakaras“. [...] Pradedant vakarą, vietinis choras 
padainavo „Lietuva, tėvyne mūsų“, kuri jau pažįstama ne tik lietuviams, bet ir svetimtaučiams. Laike gie- 
dojimo publika sustojo, išskyrus kelias dvarpones, kurias, matyt, menkai apeina tas viskas, kas taip brangu 
yra kiekvienam lieruviui.?* 


Žinoma, kai kurie neatsistodavo anaiptol ne dėl kokio nors noro pademonstruoti. Štai, pvz., 
Vilniaus žinių korespondentas rašo apie Kėdainiuose per Sekmines įvykusį vakarą: „Choras dai- 
navo himną ir šiaip žmonių dainas. Himną begiedant, ne visi atsistojo, nes ne visi suprato, ką 
jis reiškia.“25 

Ypač paprastam liaudies žmogui, atėjusiam pasižiūrėti vaidinimo ir pasiklausyti choro, ne 
kartą buvo ir nesuprantama, kodėl čia reikia stotis, kai viena daina dainuojama. Štai savo kores- 
pondencijoje apie 1908 VII 27 vakarą Rozalime rašė Žemaitė: 


Per himną „Lietuva, tėvyne mūsų“ sodiečiai nei vienas nesistojo, nors nekurie iš inteligentų ragino stotis, 
bet maža kas tepaklausė, - tik žiūrėjo vienas į kitą nežinodami, kam juos ragina stotis. Gaila, kad įrengėjai 
nepranešė balsu, jog reikia atsistoti. Geriausiai išpuolė tai padaryti choro vedėjui. Kitą sykį žmonės jau 
žinotų.2ė 


Toks raginimas betgi galėjo būti nepatogus, kai publikoje būdavo ir svetimtaučių. Štai Šaltinio 
korespondentas rašė apie „Žiburio“ draugijos vakarą Marijampolėje: 


„Lietuva, Tėvyne mūsų“ bedainuojant, kuris ten iš publikos suriko: Srokit! stokit! Visi sustojo. Dainavo šį 
„himną“ [korespondentas rašo: „inzną“ ] net keturis kartus. Tris kartus pagret, o paskutinis užbaigai. Nors 
ši daina labai puiki ir ilgainiui gal tapti tautiškuoju lietuvių himnu, bet visgi mes truputį nemandagiai pasi- 
elgėme, priversdami svetimraučius ner keturis kartus atsistot.27 


Sofija Čiurlionienė parašė net visą straipsniuką „Kaip žiūrėti į tautos gimno [= himno) daina- 
vimą“.2š Aštriaplunksnė rašytoja, kuri savo kritikos knygele Lietuvoje (1910) gerokai bakstelėjo 
mūsų visuomenei dėl nepakankamo domėjimosi ir rūpinimosi kultūros reikalais, randa smarkių 
žodžių ir dėl nepakankamai reikštos pagarbos himnui: 


Yra paprotys, surengus vakarą ar didesnę vakarušką su dainomis, dainuoti „Lietuva, tėvyne mūsų“, kaipo 
tautos himną. Yra paprotys, tą himną dainuojant, stovėti ir reikalauti, kad atkartotų. Prieš ketverius me- 
tus buvo tai naujiena. Žmonės, išgirdę tą himną, kilo šarpiai, stovėjo tyliai, ne vieno apsiašarojusios akys, 
žvelgdamos į kaimyną, švelniai klausė pasididžiuodamos: „Argi tikėjomės to sulauksią?“ - „Kas galėjo 
tikėtis!“ - skrido nuo kaimyno lūpų - „Kaip malonu...“ - „Dar kartą... dar kartą!“ maldavo publika, 
ir choras kartojo, ir visi klausė susigraudinę, šypsodami. Negalvojo niekas, koks yra tas himnas. [...) 
Visuomenė priėmė, ir kuomet jau buvo galima balsu pragysti - klausė, gėrėjos ir mokėjo susigraudinti. 
[-..] Paskui teko man kelerius metus prabūti užsienyje ir, vos pernai sugrįžus į Vilnių, nueiti į vakarą ir 
išgirsti „Lietuva, tėvyne mūsų“. Suskambėjo pirmi žodiai - žiūriu, kas rados?.. Vilniaus inteligentija ne- 
drąsiai, negundringai žvalgydamos, rairydamos, kilo palengva, keli demonstratyviškai pasiliko besėdį, 
o dauguma šypsojo, norėdami tuo nusišypsojimu pasakyti: „Tai niekai, tai toks tik paprotys...“ [...] Gal 
tik Vilniuje taip?.. Kur tau! - mačiau didelį lietuvių vakarą Petrapilyje, ir visa publika, išgirdus himną, 


4 Vilniaus žinios, 1907, nr. 45. 

5 Vilniaus žinios, 1908, nr. 125. 

6 Vilniaus žinios, 1908, nr. 176; cit. iš Žemaitės raštai, t. V, Vilnius, 1957, p. 574. 
7 Šaltinis, 1906, nr. 15. 

2 Viltis, 1909, nr. 18. 

kaip susitarusi, raitėsi, kraipės... net bjauru žiūrėti - ir matei žmogus, kaip 99-ms iš šimto nebebuvo tai jau 
tautos himnas, tik ot - viena programos dalis, per kurią, nežinia dėl ko, reikia keltis iš kėdės. Taigi, mano 
nuomone, tie, kuriems tas himnas nereikalingas, tegu nedainuoja jo; tie, kuriems tas himnas brangus, tegu 
nedainuoja ten, kur jis nereikalingas; kurie gi labai nori dainuoti, tegu atmena, jog galima vien ten, kur jis 
yra brangus, t.y. ne per didelius vakarus su mišriais svečiais, ber ankštame būrelyje savųjų. 


Na, taip blogai gal ir nebuvo, kaip čia rašo Čiurlionienė, iš viso linkusi savo kritikoje pasmar- 
kinti ir lyg iš aukšto žiūrinti į paprastąją visuomenę, kurios nuotaikas labiau bus pajautusi tokia 
pat paprasta Žemaitė, nors ji anaiptol nebuvo saldžiai sentimentali ir nepabijodavo kietesnio 
žodžio, jei matė tam reikalą. Apie himno daromą įspūdį ji taip rašė savo korespondencijoje: 


(Vilniaus „Kanklių“ vakareĮ būrys lietuvaičių užtraukė sutartinę, visas kambarys, kaip vienas žmogus, stojo 
stati, nes pragydo tautišką lietuvišką himną. Himno gaida sujudino ir sugraudino širdį, atsiminei neseniai 
pergyventą laiką, kuomet žmogus baimėje, paryliais šnibždėjo: „Lietuva, tėvyne mūsų“. Sykiu džiaugsmas 
šildė širdį, jog jau iškovojome nors tiek liuosybės, kad galima tuos žodžius viešai ir balsu dainuoti.?" 


Toksai atsistojimas, kuris buvo aukščiau daugeliu ištraukų iš ano meto spaudos pailiustruotas, 
buvo svarbus Kudirkos „tautiškos giesmės“ virtimo tautos himnu istorijoje. Kai nebuvo kokių sa- 
varankiškos lietuvių valdžios organų ar bent plačiai pripažintų visuomeninių institucijų, galėjusių 
autoritetingai paskelbti tą ar kitą giesmę himnu, pati visuomenė, pagerbdama Kudirkos giesmę 
atsistojimu, ją savaime patvirtino tautos himnu. 

Į tokią išskirtinę pagarbą netruko atkreipti savo įtaringą dėmesį rusų policija. Štai Ukmergėje 
1908 X2: 


Vakarui pasibaigus, policijos prižiūrėtojas (kvartalninkas) ir žandarų paapicieriai klausinėjo, kodėl daugu- 
mas publikos stovėjo laike dainavimo tautiško himno. Tačiau stovėjo ir kai kurie rusai. Kai kurie viršininkai 
laike himno demonstratyviškai išėjo iš salės, o kai kurie sėdėjo. Keletas rusų ir lenkų vaikėzų laike himno 
švilpė prie durų stovėdami. Ant rytojaus pav[ieto] viršininkas atsiuntė pas p. Valiukonį [choro vedėją, var- 
gonininką] policistą, nežinia dėl ko reikalaudamas iš jo himno turinio ir gaidų.*? 


Kavarske 1908 XI 29; 


P. anstolis norėjo dar prisikabinti ir sakėsi galįs išvaikyti vakarą už tatai, kad publika sustojo, uždainavus 
chorui „Lietuva, tėvyne mūsų“, betgi visgi to nepadarė, nes buvo jam paaiškinta, kad nei vienas iš įrengėjų 
nekvietė publikos sustoti per himną, o publika pagal savo norą gali atsistoti per kiekvieną dainą.*! 


Kadangi rusų policija mėgdavo išgerti ir būdavo nesunkiai paperkama, tekdavo ir tokių prie- 
monių griebtis. Mūsų spaudos veikėjas ir uolus Rygos lietuvių teatralas Liudas Jakavičius savo 
atsiminimuose vaizdingai aprašė vieną tokį atsitikimą: 


1914 metais balandžio mėn. 26 dieną rengėmės iškilmingai minėti lietuvių spaudos 10 metų sukaktuves. [...] 
į dainų programą buvo įrašytas ir Lietuvos himnas. Policijos cenzorius, nors ir draugiškas man buvo, bet, 
savo sprandą gelbėdamas, mūsų himno nepraleido nė už ką. Aš jam siūliau ir riebų kyšį ir geras vaišes, bet | 
jis niekaip nesutiko tos mano afišos su Lietuvos himnu patvirtinri. O aš labai norėjau, kad nors kartą mūsų 
himnas būtų viešai sugiedoras. [...] Einame pro restoraną „Belviu“. Kviečiu įeiti. [...] Kai grafinas buvo jau 


3 Vilniaus žinios, 1907, nr. 36; cit. iš Žemaitės raštai, t. V, p. 316. 
3 Vilniaus žinios, 1908, nr. 13. 
A Vilniaus žinios, 1909, nr. 58. 

pusiau nugertas, vėl pradėjau jį dėl tos savo afišos klibinti. Jis, nebegalėdamas manęs nusikratyti, pasakė: 
„Duok čia tą savo afišą, nebeturiu jėgų tau atsakyti. Tu jau išėjai kartą iš policijos priežiūros už savo prū- 
sines knygas, tai dabar vėl kankini mane su tais savo teatrais.“ Ir, paėmęs iš manęs afišą, čia pat pieštuku 
išbraukė Lietuvos himną ir parašė „Lietuva, tėvyne mūsų“ (Nacionalnaja piesnia) Tautiška daina. - „O, taip 
parašykite ir atneškite man rytoj, aš patvirtinsiu. Bet žiūrėkit ten, begiedant jums tą savo himną, publika 
atsistos. Tai budintis pristavo [nuovados viršininko] padėjėjas gali uždaryti jums vakarą. O ten vėl protoko- 
las ir visi velniai...“ Po to įbrukau jam į delną 25 rublius. [...] Bet dabar kilo naujas rūpestis: kaip sugiedoti 
scenoje Lietuvos himną? Juk negalima giedoti himną publikai sėdint, o atsistoti irgi negalima, nes policija 
gali uždaryti vakarą, iškelti man bylą. [...] Samaniau kviesti rą parį policijos cenzorių, [-..] kad jis atvyktų į 
tą mūsų vakarą ir mūsų sąskaiton su budinčiu pristavo padėjėju paviešėtų bufete, kol mes iškilmingai sceno- 
je sugiedosim Lietuvos himną. Policijos cenzorius mielai sutiko mums pagelbėti ir pasakė: „Būkit ramūs, 
viskas bus tvarkoje, tik žiūrėkit, kad iš jūsų pačių kas nors neįskųstų, nes juk nemažai turite savo asmeniškų 
priešų. [...]“ Pasakęs, kad nepradėtų himno ir dainų, kol aš neduosiu ženklo, skubiai nuėjau į buferą prie tų 
savo „svečių“, kur radau juos jau gerokai „įkaitusius“ [...]. Bet tvirtas buvo bescija rusas, negreit nusigėrė 
[-..] paprašiau leisti man tiems budintiems garadavikams [eiliniams miesto policininkams] duoti irgi pava- 
karieniauti, [...] Tuo tarpu paliepiau mūsų chorvedžiui p. J. Lukavičiui, kad duotų skambutį atidaryti sceną 
ir giedotų Lietuvos himną. Tai buvo pirmą kartą 1914 metais balandžio 26 dieną Rygoje „Zaislo“ draugijos 
choro viešai sugiedoras Lietuvos himnas, J. Lukavičiui diriguojant. Bet tai buvo ir paskutinis, nes kol rusų 
caro valdžia 1917 metais nežlugo, niekas daugiau nebeišdrįso Lietuvos himno viešai giedoti. Giedojome, 
žinoma, ir daugiau, ber tik ne viešai, o uždaruose šeimyniškuose vakarėliuose. Pradėjus chorui Lietuvos 
himną giedoti, visa publika kaip vienas atsistojo ir išklausė ramiai ir susikaupusi. [...] Pačiu laiku, kaip tik 
dainos buvo jau baigtos ir prasidėjo šokiai, mano „brangieji svečiai“ jau buvo „nusilesę“. Tai aš palydėjau 
juos iki vežiko, ir jie nuvažiavo namo.?? 


Beje, Jakavičius ne visai tiksliai beprisiminė, kad po jo surengto 1914 m. vakaro niekas Rygoje 
daugiau nebedrįsęs viešai giedoti lietuvių himno. Jis buvo, pvz., sugiedotas 1915 I 29 Rygos latvių 
teatro patalpose surengtame lietuvių vakare karan pašauktųjų šeimoms šelpti: 


Vakaro programa prasidėjo 8 Y4 val. rusų valstybės himnu, be kurio šiais laikais vakaruose nebegalima apsi- 
eiti. [...] Po to tas pats choras dar su geresniu pasisekimu padainavo lietuvių tautos himną. Publikai prašant 
(labai delnais plojant), abu himnu padainuota po tris kartus, ir publika per tą laiką stovėjo.* 


Kad Jakavičius turėjo papirkti rusų policiją apsidrausdamas nuo priekabių dėl himno, abejoti 
netenka. Tokių atsitikimų buvo ir daugiau. Štai, pvz., 1910 ar 1911 m. Kvėdarnos lietuviškame 
vakare vietos vargonininko Murelio vadovaujamam chorui giedant himną, visi sustojo. „Vos bai- 
gus dainuoti, pristavas pašaukė N. Murelį, uredninkui [eiliniam policininkui] pasakė areštuoti. 
Tuoj atsirado klebonas, pristavą nusivedė į kleboniją, vėliau į traktierių, antrą dieną dar girtą 
išvežė į jo pastovią vietą. Taip ir baigėsi tas reikalas be sunkesnių pasekmių.“?* 

Kartais net ir patys aukštieji rusų pareigūnai pareikšdavo savo nepasitenkinimą dėl lietuvių him- 
no. 1908 XII 27 Sančių (Kauno miesto dalies) „Saulės“ draugijos skyrius surengė vakarą. Maždaug 
po mėnesio „Saulės“ pirmininkas kun. Konstantinas Olšauskas gavo Kauno gubernatoriaus Veriov- 
kino, šiaip jau gana palankaus lietuviams žmogaus, įspėjimą, kur, tarp kitko, buvo rašoma: 


Petraukos metu orkestras pagrojo „Lietuva, tėvyne mūsų“. Tąją dainą susirinkusieji išklausė atsistoję ir 
palydėjo audringais aplodismentais. Bet kai orkestras pradėjo groti rusų tautos himną, tai pusė dalyvių 


32 Lietuvanis [L. Jakavičius], Atsiminirnai iš lietuvių spaudos draudimo laikų, Šiauliai, [1939], p. 234-238. 
3 Viltis, 1915, nr. 27. 
3 Iš Leopoldo Murelio, N. Murelio sūnaus, 1969 IX 16 laiško šio straipsnio autoriui. 


586 


ėmė vaikščioti po salę, o likusieji sėdėdami garsiai tarp savęs kalbėjosi. Į buvusio čia policijos valdininko 
klausimą, kodėl publika neparodė rusų himnui deramos pagarbos, buvę atsakyta, kad „jaunuomenė rusų 
himno nesupranta“. [...] Laikau savo pareiga atkreipti Jūsų, kaip „Saulės“ draugijos pirmininko, dėmesį, 
kad ateity panašūs reiškiniai draugijos įstaigų sienose nebepasikartorų.3 


Kazimieras Banaitis, rašydamas 1917 m. himno klausimu, užsiminė, kad himnas buvęs už- 
draustas („... jau keletą metų prieš karą, rusų valdžiai uždraudus Kudirkos himną ...***). Bergi iš 
turėtos šį straipsnį rašant medžiagos tokios išvados negalima būtų daryti. Kad ir teko kai kuriose 
korespondencijose iš atskirų Lietuvos vietovių skaityti apie susidūrimus su rusų policija dėl gie- 
damo himno, ypač dėl atsistojimo jį giedant, nepavyko betgi aptikti ano meto spaudoje žinios apie 
tai, kad Kudirkos himnas būtų buvęs oficialiai uždraustas. Anuos laikus prisimenantieji, kurių 
teirautasi, to irgi nepaliudijo. Dargi priešingai. Antai Kazys Mažonas rašė: 


Man bent neteko girdėti ar skaityti anų laikų spaudoje, kurią tada kruopščiau sekiau nei šiandien, kad 
himnas būtų buvęs kur uždraustas ar iš programos išbrauktas. Kaunijoj [-..] rusų administracija į lieruviš- 
kus viešus vakarus žiūrėdavo kiek griežčiau.?? 


Tai patvirtintų ir Mykolas Biržiška: 


Nemanau, kad būtų kur paskelbtas jo uždraudimas, nebenr de facto administracijos būdavo įspėjama, duo- 
dant leidimą kuriam vakarui ar minėjimui, kad nebūtų Kudirkos tautiška giesmė giedama; Kaune leidimus 
vakarams duodavo vicegubernatorius (paskiau bene buvo gubernatorius) Griazevas, rad ir tie įspėjimai sie- 
jama su juo. Vilniuje Griazevo valdžia neveikė, ber ir čia, kiek atsimenu, himno nebedainuota (turbūt irgi 
dėl vietos administracijos „įspėjimų“).?* 


Tasai Griazevas buvo lietuviams nepalankus. Kazimieras Oleka jį taip apibūdino: 


Atsimenu Kaune ruoštus draugijos „Daina“ vakarėlius. Himno giedojimas buvo varžomas. Dalykas toks, 
kad tie vakarėliai buvo ruošiami su gubernatoriaus leidimu. Vakarų rengėjai buvo laikomi arsakingais už 
tvarką. Dėl kontrolės beveik visuomet būdavo policijos atsrovas. Leidimus duodant, ypač Griazevo laikais, 
būdavo perspėjama, kad jokių išsišokimų prieš valdžią nebūtų. Griazevas, sėdėdamas savo biure tr pasira- 
šinėdamas leidimus, buvo griežtas. Beveik visada biure turėdavo prie stalo kojos pasistaręs konjako bonką 
ir tarnybos metu ją ištuštindavo. Išsigėręs būdavo atviresnis ir duodavo suprasri, kad lietuviški vakarėliai 
nėra pageidaujami.3? 


Jei jau iš pačių administracijos viršūnių lietuviškieji vakarai susilaukdavo trukdymų, ką jau 
bekalbėti apie eilinius rusų policijos pareigūnus ypač tolimesniuose provincijos miesteliuose, kur 
jiems ir sauvaliauti buvo lengviau. Ne vienas į tuos lietuviškuosius vakarus, ypač dar su himno 
giedojimu, žiūrėjo kaip į patogų pasipelnymo šaltinį. Tai ryškiai parodo kad ir aukščiau papasa- 
koti Rygos teatralo Jakavičiaus, ir Kvėdarnos vargonininko Murelio patyrimai. Tautotyrininkas 
Antanas Mažiulis iš savo tėvo, dalyvavusio rengiant lietuviškus vakarus Dusetose ir kitur, pasa- 
kojimų prisiminė būdingų pavyzdžių: 


35 P. Šležas, „Keli dokumentai iš netolimos praeities“, Naujoji Romuva, 1933, nr. 130/131, p. 590. 
38 Lietuvos aidas, 1917, nr. 34; panašiai ir 1917, nr. 25. 

37 Iš 1969 IX laiško šio straipsnio autoriui. 

* Iš 1961 VS laiško šio straipsnio autoriui. 

* 1š1965 VI 2 laiško šio straipsnio autoriui. 

Dusetiškiai leidimo Kauno gub. prašydavo tiesiog, o tepalui pinigus siųsdavo per gyd. Dom. Bukantą 
(toliau jie eidavo per gyd. R. Šliūpą ir dar kokį tai advokatą lietuvį iki gub. raštinės) ar kunigų keliais per 
kun. K. Olšauskį į gub. raštinę, nes kartais leidimo važiuodavo pars Dusetų klebonas Rudminas ar kuris 
vikaras. Kamajai, Duokiškis ir Svėdasai leidimų klabino per Kauno vysk. raštinės kun, Paulių Dogelį, anks- 
čiau buv. Panemunėlio vikarą, labai kun. kleb. J. Katelės mylimą ir gerbiamą. Mano tėvelis Duokiškio vaka- 
rams ir tuo keliu gaudavo, vieną kartą ir pats nuvažiavęs. Tepimas buvo iki 25 rublių, jei įrašoma Kudirkos 
ar Kačanausko „Tautiška giesmė“, Naujalio „Kur bėga Šešupė“, ar Sasnausko „Jau slavai sukilo“. Visų šių 
trijų lygiai nemėgo ir nubraukdavo, bet patepus buvo raštininkų praleidžiama, kiek vardus pakeitus ir taip 
pn. [...] L. himną su Dusetų Murelio choru be jokio leidimo giedojęs ir dirigavęs mano tėvelis apie 1906 m. 
Pačiaunės vienasėdyje per kun. Gruodžio primicijas, kas paskui Dusetų klebonui kaštavę tik pūrą avižų 
vietos uredninkui ir Jaskoniškių rusui Grimailai kvortinę.*? 


Visi tokie susidūrimai su nemėgstama rusų administracija darė Kudirkos himną lietuviams 
dar labiau brangintiną ir kėlė jo patriotinę reikšmę. Nenuostabu, kad jis populiarėjo ir plačiai 
sklido. Jau 1909 m. (taigi vos dešimtmečiui nuo Kudirkos išspausdinimo tepraėjus) Kudirkos raštų 
leidėjas Juozas Gabrys galėjo teigti, kad „mūsų tautiškas himnas "Lietuva, tėvyne mūsų? [...] šian- 
dien plačiai skamba Lietuvoje“.*! Tai pastebėjo ir patys rusai. Štai Aleksandras Nikolskis savo 
1908 m. brošiūroje K voprosu 0 sovremennom nacional 'nom vozroždenii litovcev (Prie klausimo 
apie dabartinį tautinį lietuvių atgimimą) rašė, kad „lietuvių mėgstama daina yra ne taip seniai 
sukurtasis lietuvių himnas [litovskij gimn]“, ir jį pacitavo lietuviškai ir rusiškai. 

Vis dėlto Kudirkos himnas ne visus lietuvius patenkino. Mykolas Biržiška, kuris anuo metu pats 
buvo aktyvus socialdemokratas, priminė: „Reikia žinoti, jog 1905-1907 m. kairėn nukrypęs mūsų 
jaunimas nelabai norėjo šį himną pripažinti, bent jį giedant atsistoti.““? Pastebėjo tai ir Vilniaus žinių 
korespondentas, rašydamas apie „Šviesos“ draugijos surengtą Kalvarijoje vakarą: „Dainuojant “Lie- 
tuva, tėvyne mūsų, visi atsistojo, išskiriant kai kurias ypatas (apie 3), kurios nė nemišslijo pasijudinti 
iš savo vietų, gal iš savo kosmopolitizmo, o skaito save pirmeiviais.“* Anot Kazimiero Olekos, 


Iki 1905 m. giedant „Lietuva, tėvyne mūsų“ mažai kur rekdavo išgirsti. Maskvoje, kur aš tais laikais studen- 
tavau, lietuvių studentų draugijos narių sueigose himno negiedodavo. Tai buvo laikai, kai mūsų jaunimui 
darė didelės įrakos rusų soc-revoliucionieriai. [...] Mūsų jaunimas ėjo išvien su rusų revoliucionieriais, turė- 
damas vilries sukelti revoliuciją ir tuom pačiu palengvinti Lietuvos būklę. Visur skambėdavo „otrečiomsia 
or starago mira“ [atsisakom nuo senojo sviero].** 


Panašiai rašė ir vėliau studijavęs Antanas Sugintas: „Petrapilyje studentaujant 1910-1917 m. 
nebeatsimenu, ar buvo giedamas himnas, nes daug buvo kairiųjų pažiūrų (soc. dem.), ir jie gal 
skeptiškai žiūrėjo į tai.“* Vis dėlto bent kitokių pažiūrų studentai Kudirkos himną giedodavo. 
Rašė Vladas Ingelevičius: 


Dėl himno, kiek pamenu, Perrapilyje, kur man teko studentauti, nebuvo jokių neaiškumų. Jau nuo 1908-9 mėtų 
mes savo vakaruose giedojome kaip himną „Lietuva, tėvyne mūsų“. Nepamenu, kad turėtumėm nesusipratimų 
su policija. Tai galėjo būti Vilniuje, Kaune ar kitose Lietuvos vietose. Petrapilį apleidau 1913 metų vasarą.“ 


* Iš 1963 V 14 laiško šio srraipsnio autoriui. 
* Kudirkos raštai, t. I, Tilžė, 1909, p. 75. 

42 Iš1961 VS laiško šio straipsnio autoriui. 
3 Vilniaus žinios, 1907, nr. 228. 

* Iš1965 V 12 laiško šio straipsnio autoriui. 
“ Iš 1969 X 4 laiško šio straipsnio autoriui. 
“ 151969 X4 laiško šio straipsnio autoriui. 

Pagaliau anaiptol ne visi kairieji skeptiškai (pavartojant Suginto žodį) žiūrėjo į himną. Jau 
cituotame savo laiške Kazys Mažonas rašė: „... neteko girdėti himno žodžius ar melodiją kriti- 
kuojant. Net toks aršus su mumis veikęs vasaromis marksistas Vincas Ambroziejus, kuris chore 
kartu su mumis entuziastingai traukdavo himną, garsiai pritardamas savo bosu.“ 

Buvo betgi ir tokių, kaip komunizman nuėjęs Zigmas Aleksa-Angarietis, kuris Kudirkos him- 
ną niekinamai smerkė: 


« jeigu tą himną dainuoja tautininkai, tai tame mes suprantame jų svajonių tikslą. Darbininkų gi lūpose 
tautiškas himnas skamba dalykų nesupratimu ir kokiu tai keistumu. Juk darbininkas negali šaukti visų 
tautiečių prie vienybės, kada jam prisieina vesti nuolatinę kovą su savo tautiečiais, ką priklauso prie priešin- 
gų kliasų. [...] Jeigu išgirstame Lietuvos himną nesusipratusių darbininkų burnoj, rai tame matome tik jų 
nesusipratimą. Bet daug keisčiau atrodo, kad šalia „Raudonosios vėliavos“ [Tironai siurbia mūsų kraują ..| 
atsiliepia „Lietuva, tėvyne mūsų“, kada net susipratusių darbininkų organizacijos savo „didvyriams“ garbę 
atiduoda. Greičiausia čia turim nesupratimo dalyką.*? 


Tam tikrų rezervų Kudirkos himnas susilaukė ir iš dešinės. Kan. Mykolas Vaitkus rašė: 


Jį, kaip raurinį himną, pirmiausia ir greitai priėmė pasauliečiai inteligentai; truputį svyruodama priėmė ir 
nedidelė iš pradžių dalis kunigijos, lietuviškai susipratusios ir patriociškai nusisračiusios. (...) Kunigams iš 
pradžių Kudirkos tekstas nepatiko dėl to, kad yra „areliginis“: nei Dievo, nei kokio kito švento dalyko nė 
kvapo, o mūsų tauta, ypač anais laikais, buvo dar giliai religinga. Ber pamažu, dėl šventos ramybės, ir kuni- 
gai, ypač jaunesnieji, nusileido ir ėmė ir patys savo būreliuose ir su kitais žmonėmis giedori.** 


Tai patvirtina ir prelato Mykolo Krupavičiaus prisiminimai: „Kunigų seminarijoj buvau 
1908-1913 m. Ten jau giedojom dabartinį himną, tik neprisimenu, kuriais metais pradėjom. Per- 
rapilio dvasinėj akademijoj buvau 1913-1917 m. Ten taip pat jį giedojom.“?? 

Religinio momento Kudirkos himne pasigedo ir slapyvardžiu „Buvusis pulko muzikantas“ pa- 
sirašiusis: „Ne visai mane patenkina ir Kudirkos žodžiai. Jie pakankamai išreiškia tėvynės meilę, 
bet jie nežadina brangių plačiajai lietuvių visuomenei tikybinių jausmų.“*? 

Lietuvos aido redakcija prieraše-įvade prie Kazimiero Banaičio straipsnio „Lietuvos himno rei- 
kalu““! primena, kad Adomas Jakštas, atsiliepdamas į aną „Buvusio pulko muzikanto“ straipsniuką 
(deja, nenurodo kur), statąs himno konkursui „būtiną reikalavimą, kad naujam himne būrų pami- 
nėtas Dievas, kaipo visų tautų Viešpats“. Taip pat primena, kad „M. D. [vėl nenurodo kur] ta proga 
daro tokią pastabą: “"Užgriuvo baisusis karas. [...] Norėtum melstis už tėvynę, tuojau užtraukti grau- 
dingos maldos giesmę, bet... Ir toliau autorius pažymi Kudirkos himne trūkstant maldos turinio. 
Tuo tarpu kitų tautų kaip tik himne esą kreipiamasi į Dievą (anglų, pirma rusų, lenkų).“ 

Tad jau ir prieš pirmąjį karą bandyta Kudirkos himną pataisyti. Korespondencijoje iš Garliavos 
skaitome: 


Čia ir dar vienur kitur Kudirkos himne, antrajame posme, vieton: Tegul dirba Tavo naudai Ir žmonių gėry- 
bei!, dainuoja: Tegu dirba Dievo garbei ir žmonių gėrybei! Rodos, sektinas būrų toks žodžių pakeitimas ir 
kitiems. Be abejo, mūsų himne turėtų būti šalia Lietuvos-tėvynės ir Dievas paminėtas. 


* Kova, 1909, nr. 31. 

* Iš 1963 XII 10 laiško šio straipsnio autoriui. 
* Iš 1964 XII 4 laiško šio straipsnio autoriui. 
3 Lietuvos aidas, 1917, nr. 20. 

3 Lietuvos aidas, 1917, nr. 33. 

32 Tėvynės sargas, 1918, nr. 21. 

Daugiausia vis dėlto užkliuvo himno melodija. Kudirka buvo aistringas muzikos mėgėjas. Ne 
tik gabiai smuikavo, bet ir harmonizavo liaudies dainas, komponavo valsus, polkas, mozurkas. 
Neturėjo betgi didesnio muzikinio išsilavinimo, tad jo kompozicijų vertė buvo nedidžiausia, o 
jo himno melodija nelabai originali. Apie tai ne kartą būdavo ir spaudoje užsiminta. Pvz., Vilties 
bendradarbis M. Š. apie himną šitaip rašė: 


Kai žodžiai, tai, man rodos, kad išmetus porą netikusių vietų, jie aplamai peri, kitur net puikūs. To visai 
negalima pasakyti apie muziką. Kaipo didis patriotas, Kudirka turėjo karštus jausmus, kuriuos išreiškė savo 
eilėse, bet, kaipo diletantas muzikoje, atsakančių tiems jausmams motyvų jau negalėjo sutverti arba surasti 
tarp tautiškųjų giesmių ir dainų ir turėjo pasiskolinti iš svetur. Būdamas profanas muzikoje, pats apie šį 
dalyką negaliu spręsti, bet remiuosi kitų, tatai išmanančių žmonių nurodymu..33 


Netruko išsitarti ir muzikai specialistai. Mikalojus Konstantinas Čiurlionis, gėrėdamasis mū- 
sų liaudies dainomis ir tikėdamasis, kad „ateis laikas, kuomet mūsų kompozitoriai atidarys tą 
užburtą viešpatiją ir, segmdami iš tų turtų savo įkvėpimą, atras širdyje seniai nejudintas stygas ir 
tuomet vis geriau suprasime save, nes bus tai tikra lietuvių tautos muzika“, drauge neigiamai pasi- 
sakė dėl mūsų naujųjų dainų: 


Daug blogiau yra su mūsų naujosiomis dainomis, kurios išaugo tarytum usnys rugiuose tarp tų senųjų, gražių- 
jų, ir platinasi jos labai, ir patinka. Pirmoje eilėje stovi mūsų tautiškas himnas, kurs, nuostabu, taip panašus 
pradžioje į „preobraženskago polka“ [tai 1687 m. Pamaskvės kaime Preobraženskoje įsteigtas pulkas, nuo 
1700-ųjų paankštintas į leibgvardijos pulkus] maršą, kad negirdėdamas žodžių [Družuo, bratey, piesniu 

u ...] neišskirsi. Prie tų dviejų melodijų galime pridėti dar trečią religiškos giesmės, giedamos Aušros Var- 
tuose ir per porą taktų nejusime skirtumo [Witaj, Pano, nieustanno ...]. Toliau tos melodijos nebepanašios. 
Bet ar ne svarbiausia yra pradžia? Juk žinomą dainą iš kelių pirmųjų gaidų pripažįstame! Labai gaila, kad 
mūsų himnas taip neoriginalinis ir priimtas be jokios kritikos. Šiandien tą klaidą labai sunku atitaisyti, nes 
buvo juk tas himnas giedamas pakelta širdžia. Naujas himnas turėtų būti be galo puikus, prakilnus, grynai 
lietuviškas, turėtų užhipnotizuoti minią, nes kitaip vietos sau neras.** 


Vis dėlto Kudirkos himnas, kurio melodiją Čiurlionis vėliau nupeikė, turėjo tam tikrą vaidme- 
nį paties Čiurlionio ir visos aplenkėjusios Čiurlionių šeimos atlietuvėjimo kelyje. Jo sesuo Jadvyga 
rašo, kad „apie 1905 metus Konstantinas pradėjo namie aiškiai politiškai konkretizuoti lietuvy- 
bės klausimą [...] skambino lietuviškas liaudies daineles, kurias vėliau mokė mus choru dainuoti. 
Tais laikais išmokė jis ir lietuvių tautišką himną “Lietuva, tėvyne mūsų'.“*3 

Panašiai kaip Čiurlionis rašė apie himną ir „Buvusis pulko muzikantas“: 


Kudirkos melodija, kaip yra žinoma, gyvai paimta iš Leibgvardijos Preobražensko pulko maršo, kurs man 
kariuomenėje dažnai atsitikdavo griežti, didžiuosius Rusijos kunigaikščius pasitinkant. Mūsų vakaruose 
girdint iš estrados tą tautinį lietuvių himną, pasidaro koktu ir nejauku. Būdavo, dairausi aplinkui ir žiūriu, 
bene atsirasiąs buvęs kareivis iš Preobražensko pulko ir nepradėsiąs drauge traukti: „Znajut turki nas i šve- 
dy i pro nas izviesten sviet ...“ [Pažįsta mus turkai ir švedai, ir pasaulis apie mus žino. Aš, būdamas kuklus 
muzikantas, tylėjau, tariaus pakelsią balsą už mane mūsų kompozitoriai. Nes nors ras maršas būtų pars ir 
dailus, bet mūsų himne jis visgi daro mums gėdos.*5 


“ 


3 Viltis, 1909, nr. 27. 

S. Čiurlionienė (Kymantaitė), Lietuvoje: Kritikos žvilgsnis į Lietuvos inteligentiją, Vilnius, 1910, p. 63, 75-76. 
5 J. Čiurlionytė, Atsiminimai apie M. K. Čiurlionį, Vilnius, 1970, p. 22-23, 

3 Lietuvos aidas, 1917, nr. 20. 

Nepatenkino Kudirkos himno melodija ir žinomojo mūsų kompozitoriaus Česlovo Sasnausko 
(kurio sukomponuotoji Maironio giesmė „Marija, Marija“ ligi šiol mūsuose plačiai skamba), nes 
„esanti sudurstyta iš lenkų ir rusų melodijų, o pirmykštė jo harmonizacija visai nevykusi“.37 Pa- 
rašęs dvi melodijas (lengvesnę ir sunkesnę) Maironio žodžiams „Kur bėga Šešupė“, Sasnauskas, 
kaip teigė Motiejus Gustaitis, „manė, kad visuomenė pasirinksianti katrą iš jų himnu. Patariau 
jiedvi išspausdinti kuriame laikraštyje, nes tuo būdu galės pasiekti platesnę visuomenę ir tikslą. 
Autorius sutiko [...] pasiunčiau jas į Tilžės “Žinyčią'; ten jos ir buvo išspausdintos [1902, nr. 4/5]. 
Visiems gerai žinoma, kaip netrukus tiedvi giesmės paplito skersai ir išilgai po Lietuvą: nebuvo choro, 
kurs jų nebūtų giedojęs, miesto ir kaimo, kur jos nebūtų skambėjusios. Tai populiariausios to laiko 
giesmės.“ Viena išjų (Ilengvesnioji) buvo sudainuota 1905 m. Vilniaus seimo išvakarių koncerte. Anot 
Gustaičio, „pavyko kuo puikiausiai, padarė didelio įspūdžio, ypač finalas "Apsaugok, Aukščiausias, 
tą mylimą šalį: maldingi žodžiai ir muzikos crescendo bangavimas žavėte žavėjo“. 

Vis dėlto tai Maironio-Sasnausko dainai nebuvo lemta tapti tautos himnu. Tik baigiamasis pos- 
mas jau žymiai vėliau, pačiose nepriklausomybės netekimo išvakarėse, buvo oficialiai paskelbtas 
bažnytiniu-tautiniu himnu: „Giesmė-himnas, giedoti bažnyčioje vietoje tautos himno. Maironio 
žodžiai, Sasnausko gaida: Apsaugok, Aukščiausias [ir t.r.] nr. 288. Approbatur, Kaunas, 31.1.1940. 
(sig.) J. Skvireckas, Archieppus KaunenĮ[sis]“.38 

Netapo himnu ir kitas Sasnausko suharmonizuotas Maironio eilėraštis „Jau slavai sukilo“ (su 
patriotines nuotaikas uždegančiu posmu: „Petys gi į petį, / Na, vyrai, kas galit, / Sustoję į darbą 
už mylimą šalį, / Prikelkite Lietuvą mūsų“), kurį karštai rekomendavo Čiurlionis: 


..» yra tai tikras himnas. Lengvame, rimtame ritme iškyla plati melodija, harmonizuota puikiai ir stipriai, 
ir nuo pradžios iki galo iškilmingo stiliaus. Yra tai, be abejojimo, tikro įkvėpimo veikalas, ir visa širdimi 
linkiu, kad išsiplatintų Lietuvoje, kad visų būtų giedamas ir arjaučiamas.3? 

, platintų j ų būtų 


Palankus buvo ir Juozo Naujalio sprendimas: „Abelnai įspūdį gerą daro, skamba viskas rimtai, 
kaip tik himnui pritinka.““9 
Mykolas Biržiška rašo, kad „Jau slavai sukilo“ pretendavo į himnus. 


Mūsų pabėgėliams 1918-1919 m. iš Rusijos grįžus, ji buvo giedama su visuotiniu sustojimu, bene iš Voronežo 
taip atvežtu, o gal ir iš Kauno ėjo toks „dukas“, kur skersavo į kudirkinę giesmę, kaip Dievo nemininčią.*! 


Kitoje vietoje prisimena, kaip toji Maironio-Sasnausko daina kaitino vilniečių jausmus, bol- 
ševikams laikinai užėmus Vilnių: 


[1919 m.] sausio 30 d. Adelės Nezabitauskaitės-Galaunienės koncertas virto savotiška demonstraciją, kai jai už- 
dainavus „Jau slavai sukilo“ publika pakilo iš vietų ir sustojo; šį karrą Maironis ėjo mums tautine marseliete.“? 


Maironio Pavasario balsų S-ame leidime (1920) yra eilėraštis (jo dar nebuvo ankstyvesniame 
1913 m. leidime) „Lietuvių gimnas“ (Pirmyn į kovą už tėvynę). Išlikęs korektūrinis to leidimo 


57 M. Gusraitis, „Iš mano santykių su Česlovu Sasnausku“, Lietuva, 1926, nr. 18. 

3 Draugija, 1940, nr. 3, oficialioji dalis, p. 19. 

5 Viltis, 1909, nr. 48; cit. iš J. Žilevičius, Česlovas Sasnauskas, 2-as leid., Brooklyn, 1953, p. 60. 

6 Vargonininkas, 1909, nr. 5; cit. iš Juozas Naujalis: Straipsniai, laiškai, dokumentai, Vilnius, 1968, p. 66. 
“Iš 1961 VS laiško šio straipsnio autoriui. 

2 M. Biržiška, Dėl mūsų sostinės, kn. I, London, 1960, p. 136. 

egzempliorius turi vokiečių karo cenzūros leidimą, datuotą 1918 XI 1: „Zum Druck freigegeben. 
Verftūgung: 2389 vom 1.11.18. A.B. - V. Wilpert, Leutnant.“ Pridėtas „Militar-Gouvernement 
Litauen. Presseabteilung“ antspaudas. Taigi anas eilėraštis parašytas ne vėliau kaip 1918 m. At- 
rodo, kad Maironis, Lietuvos valstybei organizuojantis, bus ketinęs jai duoti naują himną. Ne 
kartą spaudoje (o tarpusavio pokalbiuose, be abejo, ir dar dažniau) pasitaiką kritiški pasisakymai 
dėl Kudirkos himno, taip pat kai kurių siūlymas Maironio eilėraščius „Jau slavai sukilo“ ar „Kur 
bėga Šešupė“ priimti himnu, galėjo būti visuomenės aukštai vertinamam ir plačiai skairomam, 
deklamuojamam bei dainuojamam Maironiui ne tik paskatinimas, bet tiesiog iššūkis parašyti 
himną. Jame Maironis, kaip ir Kudirka savajame, sėmėsi stiprybės iš praeities: mini garbę tėvų, 
bočių-milžinų kapus, žemę numylėrą amžiais gynusius bočių bočius. Yra bergi kovingesnis už Kudir- 
ką, kurio himnui ir spaudoje buvo prikišta, kad „žodžiai yra per daug minkšti ir tyliai švelnūs. Jie 
taip pat per silpnai išreiškia nepriklausomybės jausmą, laisvės troškimą ir pasiryžimą ją ginti“.*? 
Maironis šaukia pirmyn į kovą, ragina atremti priešų žiaurumus, tikina, kad niekas nedrįs užpulti, 
nes „mūsų Vytį priešai žino“. Čia ne tik atsiliepė viltingas ir energingas Maironio (bent jaunojo) 
patriotinės poezijos pobūdis, bet ir ryžtingoji anų veikliųjų laikų dvasia, kai buvo dėta tiek daug 
pastangų nepriklausomybei atgauti ir valstybei atstatyti: „Palaimink, Viešpatie galingas, Lietuvių 
pastangas teisingas.“ Ir dar. Kudirkos himnui ne vienas buvo prikaišiojęs Dievo nepaminėjimą. 
Maironio himne kiekvienas iš keturių posmų baigiamas kreipimusi į Dievą palaimos ir pastip- 
rinimo. Vis dėlto tas himnas nepasiekė geresniųjų Maironio kūrinių lygio, nesulaukė didesnio 
atgarsio ir himnu netapo. Labai būdinga, kad 6-ame Pavasario balsų leidime (1927) buvo pakeista 
to eilėraščio antraštė: jis jau nebevadinamas „lietuvių himnu“, o tik pradiniais pirmosios eilutės 
žodžiais „Pirmyn į kovą“. 

Buvo ir mažiau reikšmingų pretendentų į himnus. Štai korespondencijoje apie 1918 VIII 18 
Kaune surengtą koncertą skaitome: 


Vakarą pradėjo ir užbaigė p. Naujalio choras. [...] P-nas Naujalis, kaip mums maros, labai tiktų himnams 
rašyti. Jo „Nauja dirva“ — tai puikiausias šių laikų lietuvių tautiškas himnas (giesmė) ir jį reiktų dažniau 
giedoti, nes čia ir žodžiai A. Jakšro turi gilią prasmę, ir muzika atsakanti ir rimta ir žadinanti dvasią.“* 


Kritikavo Kudirkos himną dėl jo melodijos neoriginalumo ir anuo metu energingai mūsų mu- 
zikiniame gyvenime besireiškęs komp. Mikas Petrauskas: 


Pirmoji himno dalis yra visai identiška [Alberto] Methfesselio dainai „Srudentų daina“. Tą dainą dainuoda- 
vo anais laikais Stowiansko choras, ir Kudirka ją galėjo girdėr. Antra dalis po įtaka muzikos iš Moniuškos 
operos „Halka“, „Po mieszporach“ [Po mišparų]. Kadangi Kudirkai, kaipo ne teoretikui ir ne specialistui, 
nebuvo galima būti verpere muzikalės literatūros, o patsai, būdamas jauslus, pasiduodąs įtakai, nesukontro- 
liuodavo įžymėtų savyje svetimų motyvų ir išliejo juos su prakilniais ir giliais žodžiais.“ 


Petrauskas sukomponavo Kudirkos žodžiams savo originalią melodiją, kai kur ir sugiedotą, 
bet plačiau nepasklidusią: korespondencijoje iš Pilviškių skaitome, kad ten 1918 VII 21 surengtas 
vakaras „prasidėjo ir užsibaigė Petrausko „Lietuvos himnu“.56 


6 K. Banaitis, Lietuvos aidas, 1917, nr. 33. 

Vienybė, 1918, nr. 32. 

Jaunoji Lietuva, 1915, nr. 1; cit. iš Vinco Kudirkos jubiliejinis varpas, Kaunas, 1924, p. 133-134. 
Dabartis, 1918, nr. 112. 

Panašiai neprigijo ir kitų dviejų mūsų muzikų (Petro Stankevičiaus ir Juozo Drijos-Visockio) 
Kudirkos himnui pritaikytos melodijos. Rimčiausias varžovas Kudirkos himnui prieš pirmąjį karą 
ir dar karo metais buvo „Lietuviais esame mes gimę“. Tai buvo dar 1884 m. Aušros kalendoriuje 
išspausdintasis didelio poligloto ir karšto lietuvių tautos draugo Jurgio Sauerweino eilėraštis „Jau- 
nųjų lietuvininkų giesmelė“ (Lietuvininkai mes esam gimę), tik kiek pataisytas ir sutrumpintas. 
Jis gerai pagavo patriotinės aušrininkų nuotaikas. Rašė Jonas Mačys-Kėkštas: „Aš tai pats, lygiai 
kaip ir kiti jaunieji lietuviai, [...] gėrėjomės paties Tamstos, p. S., pakeliančia dvasią giesmele“; ją 
Mačys priskyrė prie tų negausių eilių, kurios „pakrutino jausmus“.7 

Sauerweino eilėraštis buvo ne tik skaitomas, bet ir bent kartkartėmis sudainuojamas, pvz., 
1895 II 17 „Birutės“ draugijos dešimtmečio šventėje Tilžėje. Rašė Nauja lietuviška ceitunga: 


Ir iš maskoliškosios Lietuvos buvo mažas skaiclius atsiradęs, iš kurio reikia ypač dainininkus (5 moteres ir 
2 vyru) paminėti. [...] Tarp muzikališkų dalių dainavo dainorkos gražias ir visai ypaciškai skambančias dai- 
nas. [...] Po tam tapė jos užprašytos pranešti dainelę Girėno [ĮSauerweino slapyvardis) „Lieruvininkai mes 
esam gimę“, bet jos nepažino balso tos dainos, ale norėdamos mielai išpildyti prašymą, tarpe kelių minutų 
susitaisė ypatišką naują gaidą ir prašytąją dainą padainavo.“ 


„Birutės“ vienuolikos metų sukaktuvėse (1896 II 16) „choras giesmininkų padainavo 'Lietuvnin- 
kai mes esam gimę" (eilės D-ro Girėno, gaida p. V. Nocevyčiaus).“? 

Vincas Nacevičius (1875-1943), kuris jau 1892 m. su savo suorganizuotu Jurbarke choru 
buvo nuvykęs Tilžėn dalyvauti „Birutės“ šventėje, paskiau mokėsi Juozo Naujalio vargonininkų 
kursuose ir vargonininkavo Kaune. Taigi Sauerweino daina buvo žinoma ir Didžiojoje Lietuvoje. 
Stai Mintaujoje, kur gyveno ir mokėsi nemaža lietuvių, 1906 XI 26 surengtame lietuvių vakare, 
„dramai pasibaigus, choras, p. [Juozo] Gruodžio [vėliau iškilusio į mūsų žymiuosius kompozito- 
rius] vedamas, puikiai padainavo septynias tautiškas dainas. [...] Ypatingai savo meilia harmonija 
puikiai skambėjo ir ilgai skambės mūsų ausyse: Lietuvininkai mes esame gimę.“7? 

Kieno buvo toji dainos „meili harmonija“, nežinia. Galbūt Nacevičiaus? Melodija tam Sauer- 
weino eilėraščiui sukomponavo ir Tilžės kantorius (muzikos mokytojas ir chorvedys) vokietis 
Albertas Niemannas, kuris nuo 1909 m. buvo pakviestas vadovauti „Birutės“ chorui. Jo melodija 
buvo išspausdinta „Birutės“ leidinyje Lietuvių tėvynės dainos (Tilžė, 1911). Tame rinkinyje buvo 
daug liaudies dainų. Pratarmėje rašė (vardu „Birutės“) Jonas Vanagaitis: 


„.. tai daugiausia dainų balsai, imti iš žmonių, taip sakant, savastis visuomenės. Tas išmėtytas lietuvių tau- 
tos „perlas“ pritaisė lietuviams 4, kaip kurias tik 3 balsams gerbiamas „Birutės“ dirigentas pons kanteris 
A. Niemnanas iš Tilžės. Jisai tokiu būdu pasistatė sau neišdildomą paminklą lietuvių tautos gyvenime, už ką 
šioje vietoje išreiškiame savo padėką. 


Beje, knygelėje buvo išspausdintas ir Kudirkos „Hymnas“ dviem melodijoms: Kudirkos ir Nie- 
manno. Ž 

Labiausiai Sauerweino dainą išpopuliarino Stasio Šimkaus melodija, sakomponuota 1908 m. 
ir 1912 m. Petrapilyje išspausdinta. Kokį didelį įspūdį toji daina darė klausytojams, vaizdingai 
aprašė žinomasis teatralas (o tada ir choristas) Antanas Sutkus: 


*? Aušra, 1886, nr. 6, p. 161-162. 
“Nauja lietuviška ceitunga, 1895, nr. 16; cit. iš V. Jakelaitis, Liežuvos dainų šventės, Vilnius, 1970, p. 15. 


9 Varpas, 1896, nr. 3, p. 44. 
70 Vilniaus žinios, 1906, nr. 270. 

1910 metais prie „Dainos“ draugijos Kaune susiorganizavo slapta jaunimo kuopa. [... Jos] narių triūso ir 
užsispyrimo dėka ir įvyko pirmoji dainų šventė Kaune 1911 metais. [...] Dainavome J. Naujalio, T. Brazio, 
Čč. Sasnausko dainas, o daugiausia paties S. Šimkaus [jis ir dirigavo koncerte]. Bet ypač visus žavėjo nau- 
jai S. Šimkaus parašyta ir pirmą kartą šiame koncerte dainuojama daina „Lietuviais esame mes gimę“. |...) 
Anais laikais viešo vakaro, vaidinimo ar koncerto programą turėjo patvirtinti cenzorius. Nebuvo abejonių, 
kad tikruoju vardu ši daina  nepracis. Dėl to „Dainos“ draugija, - ji buvo arsakinga už koncertą, - samanė 
pagudrauti. |...] Naujoji S. Šimkaus daina į bendrąjį sąrašą buvo įtraukta kitu pavadinimu, tariamai eilinė 
liaudies daina „Kaip ąžuols drūts prie Nemunėlio“ ar „Kaip eglė kur prie Šešupėlio“ — po tiekos metų tikrai 
neprisimenu. Toks dainų sąrašas cenzorių patenkino, ir programa buvo patvirtinta. [...] Kai sudainavome 
dainą „Lietuviais esame mes gimę“, salė spontaniškai atgijo. Tai nebebuvo paprasti plojimai, o vientisas 
nenumaldomas galingas šauksmas „bis“ iš kelių šimtų krūtinių. [...] Antrą kartą daina skambėjo dar išdi- 
džiau, ryžtingiau, dar galingiau. Ir dabar tartum perkūnas po salę nuaidėjo entuziastingas „bis“. Po koncerto 
žmonės kalbėjo, jog ne vienam ištryškusi džiaugsmo ašara... Staiga iš pirmos parterio eilės pašoko miesto 
policmeisteris ir įsakmiai mostelėjo orkestrantams skirstytis [daina buvo atlikta drauge su kariniu dūdų 
orkestru]. Šie dingo iš scenos kaip vėjo nupūsti. Choro užnugaris ištuštėjo. Suūžė, sušnarėjo salė, netrukus 
žiūrovai pradėjo trepsenti ir švilpri. Protesto triukšmas gaivališkai rūstėjo ir virto grasinimu. Policmeisteris 
pakilo iš vietos ir, metęs piktą žvilgsnį į salę, tvirtu žingsniu išėjo. Publika jį nušvilpė?! 


Po daugelio metų pasakojo Šimkus XX amžiaus korespondentui: 


Tuose rūmuose [Kaune], kur gyvena prezidentai, prieš karą gyveno gubernatorius Griazevas. Jis uždraudė su 
Tamsta kalbančiam (tame judėjime šiek tiek dalyvaudavau) Kauno gubernijoj koncertuoti. Nuėjau klausti ko- 
dėl. - O todėl, kad jūsų dainos kursto žmones, - atsakė. Prašiau draudimą atšaukti. Leido man viešai diriguoti 
vien paskaitose, kaip iliustracijas, o „Lietuviais esame mes gimę“ visai uždraudė dainuoti savo gubernijoje, nes 
jam pranešę, kad ši daina esanti „chuže čem marseljeza“ (blogesnė net už marselietę). Vilniuje veikiantiems 
M. Petrauskui, J. Tallat-Kelpšai ir Kaune J. Naujaliui, rodos, pavykdavo nuo tos anaremos išsisukti.?2 


Karštas Šimkaus giesmės propaguotojas buvo jaunas muzikas Kazimieras V. Banaitis. Jis rašė 
1917 m.: 


Šitos eilės savo žadinamąja dvasia, savo prakilnumu, trumpumu ir aiškumu, man rodos, visiškai dera mūsų 
tautiniam himnui. O jeigu ir yra kokių netobulumų tekste, tai juos visiškai panaikina St. Šimkaus muzika, 
kuri yra nepaprastai nusisekusi ir atsako paskirtam tikslui. Visų pirma pamatinis motyvas yra grynai lie- 
tuviškas, paimtas iš visiems žinomos liaudies dainos „Eisim, broleliai, namo“. Panašiai prasideda ir viena 
mūsų gražiausių dainelių „Ant ežerėlio rymojau“. Toliau, gaida žodžių „Lietuviais norime“ primena pradžią 
iš liaudies dainos „Vai, varge, varge“. Vidurinė dalis gali kai kam pasirodyti turinti technikinio etiudėlio ar 
preliudijėlės pobūdžio. Bet daug teisingiau į ją žiūrėti kaip į puikų išdidaus ąžuolų šlamėjimo ir Nemuno 
liūliavimo pavaizdavimą. Siūbuojantis muzikos pobūdis čia aiškiai tam dera. [...] Žodžiu sakant, šitas Šim- 
kaus veikalas turi visas iškilmingumo, energijos ir drąsaus pasiryžimo žymes. Kas, klausydamas šią dainą, 
nejaučia jos galingos dvasios, jos karšto raginimo bei stiprinimo - „ras ne lietuvis“, Maironio žodžiais tariant! 
Rodos, L. Gira kadaise „Viltyje“ pavadino ją „užu širdies stveriančia daina“. Tai teisinga ir nenuostabu. Ji 
artima ir suprantama kiekvienam lieruviui: karalikui ir protestantui, inteligentui ir sodiečiui, mažam vaikui 
ir žilam seneliui. Tokią tautinę dainą ir tegalėjo parašyti St. Šimkus, kursai iš visų mūsų kompozitorių be- 
rods geriausiai pažįsta lietuvių liaudies muziką, arčiausiai stovi prie Lietuvos viešųjų reikalų ir veikliausiai 
dalyvauja visuomeniniame jos gyvenime. Prieš karą savo koncertais po visą Lietuvą, savo uoliu liaudies dai- 
nų platinimu jisai daug prisidėjo prie mūsų tautinės sąmonės kėlimo ir prie inteligenrijos artinimo į liaudį. 

Atsižvelgiant į nurodytąsias Šimkaus veikalo gerąsias puses, kyla klausimas, ar nevertėtų jis priimti tauti- 
niu lietuvių himnu. Taip padarę, turėtumėm vieną galingiausių Europoje himnų. Be to, tos dainos žodžiai 


" Cit. iš Stasys Šimkus: Straipsniai, dokumentai, laiškai, amžininkų atsiminimai, Vilnius, 1967, p. 447-454. 
2 XXamžius, 1936, nr. 144: cit. iš ten pat, p. 215. 


594 


niekuomet nepasens. Ar Lietuva bus pavergta, ar autonominė valstybė, ar monarchija, ar liuosa respublika, 
mes vis galėsime sau drąsiai dainuoti: Lietuviais esame mes gimę, Lietuviai norime ir būt!“? 


Taip pat ir vėliau jis karštai ragino: 


Šiais laikais kaip tik reiktų tas [Šimkaus] himnas kuo tankiausiai dainuoti, nes jis, būdamas galingas mūsų 
švenčiausių siekimų reiškėjas, kartu turi ir didžios jungiančios, vienijančios galios. Iš kiekvienos to bim- 
no melodijos dalelės trykšta vyriškas pasiryžimas, neperlaužiama valia, nenustelbiama tautinė dvasia. Šis 
Šimkaus veikalas tai tarsi kokia majestotinė grandiozinė laisvės apoteozė. Su juo gali lygintis nebent tik 
patriotinės Maironio eilės. Tokios gilios, galingos dvasios tautinių dainų retai teatrasime pas kurią nors 
Europos tautą." 


Nepriklausomybės išvakarėse ir valstybei besiorganizuojant, Šimkaus giesmė būdavo ne kartą 
sugiedama kaip himnas. Pvz., 1918 m. korespondencijoje iš Linkuvos skaitome: „... balandžio 
14 d. buvo daromos demonstracijos pasidžiaugimui dėlei Lietuvos nepriklausomybės gavimo. 
[...] Po pamaldų nuėjo per miestelį, dainuodami tautines dainas ir Lietuvos himną “Lietuvininkai 
mes esam gimę, lietuvininkai mes turim būti'.“7 Panemunyje (Rokiškio aps.) 1918 IV 1 „vakaras 
prasidėjo Lietuvos himnu “Lietuviai esame mes gimę". Suvaidino "Amerika pirtyje? [-..] padainavo 
apie 10 dainų ir pabaigoje pakartojo himną.“* 

Betgi dažniau, kaip matyti iš korespondencijų spaudoje, būdavo sugiedami abu himnai - Kudir- 
kos ir Simkaus. Tame pačiame Panemunyje 1918 V 26 vakare „dainos prasidėjo Kudirkos himnu 
“Lieruva, tėvyne mūsų", pabaigė Šimkaus himnu “Lietuviais esame mes gimę?“77 Skuodo pradeda- 
mosios mokyklos vakare Kalėdų antrąją dieną „vaidinti baigus, mokinių choras [-..] padainavo 
mūsų tautos himnus: “Lietuva, tėvyne mūsų" ir naująjį "Lietuviais esame mes gimę" ir dar keliolika 
dainų“.?* Panašiai ir Zapyškyje 1918 II 2 po vaidinimo „vietinio vargonininko P. Lemberio veda- 
mas choras padainavo eilę tautinių dainų, pradedant V. Kudirkos himnu “Lietuva, tėvyne mūsų? 
ir baigiant S. Šimkaus himnu “Lietuviais esame mes gimę"“.? 

Buvo net patariama: „Rengdami tad vakarus žiūrėkime, kad vaidintumėm kokį nors mūsų apy- 
linkėje dar nematytą gerą veikalą, kad gražiai padainuorumėm, o pirmiausia mūsų tautos himnus: 
“Lietuva, tėvyne mūsų! ir “Lietuviais esame mes gimę'“*? Daug kam galėjo netgi kilti klausimas, 
katras himnas turėtų būti tikrasis. Kazys Škirpa rašo: 


Prieš Pirmąjį pasaulinį karą, kuomet tebelankiau realinę mokyklą, Mintaujoje, [-..] prisimenu, jog vietinės lie- 
tuvių moksleivių kuopelės, vadinamo „racelio“, vadovybėje, kuri susidėdavo iš kelių vyr. klasės mokinių (prie 
kurių priklausiau ir aš pats) ne kartą pasvarstydavom klausimą, kokia iš dviejų tautinių dainų - ar Kudirkos 
„Lietuva, tėvyne mūsų“, ar Sauerweino „Lietuviais esame mes gimę“ laikytina lietuvių tautos himnu.?! 


Vis dėlto nugalėjo ir įsigalėjo Kudirkos himnas. Nors dar irgi ne per seniausiai tesukurtas, jis 
turėjo ilgesnę tradiciją ir jau buvo daugumos laikomas himnu. Žinomasis mūsų archeologas ir 


3 Lietuvos aidas, 1917, nr. 34. 

"* Lietuvos aidas, 1918, nr. 78. 

* Darbo balsas, 1918, nr. 18. 

** Tėvynės sargas, 1918, nr. 16. 

"7 Tėvynės sargas, 1918, nr. 24. 

"2 Lietuvos aidas, 1918, nr. 7. 

8 Lietuvos aidas, 1918, nr. 39. . 

30 Morkis, „Vakarų rengėjams“, Tėvynės sargas, 1918, nr. 25. 
“ Iš 1971 I7 laiško šio straipsnio autoriui. 

dailininkas Tadas Daugirdas, įsijungdamas į spaudos diskusijas himno klausimu ir atsakydamas 
į „Buvusio pulko muzikanto“ priekaištus Kudirkos himnui („rašau tą porą žodžių, norėdamas tą 
himną apginti“) šitaip argumentavo: 


Visos tautos yra priėmusios savo himnus paprastai tokioje valandoje, kai nebuvo laiko nei konkurso skelbti, 
nei sušaukti tam tikros komisijos, kuri atsiųstas konkursan dainas peržiūrėtų ir nuspręstų, kuri geresnė, At- 
ėjo tokia valanda, kad himnas buvo reikalingas, ir, koks atsirado, tokį ir priėmė, be jokios ekspertyzos. Vėl 
man rodos, kad naujas, nors ir būtų muzikos žvilgsniu kuo geriausias, dar neprigytų, kaip tatai ir niekas lig 
šiol nebuvo padaryta. Taigi manau, kad jei Kudirkos kompozicijoj kai kas ir yra ne visiškai lietuviška, arba 
jei pats muzikos veikalas yra ne per tobuliausias, bet jis jau yra priimtas ir kiekvienam lietuviui daro didelio 
įspūdžio. Kritikuoti, berods, yra lengva, bet juk ir saulėje yra dėmių: Duok Dieve, kad atsirastų geresnis; 
jisai gal ir bus priimtas. Bet konkursai, komisijos čia nepadės. Kaipo dailininkas suprantu, kad užsakymu 
negali niekas dailės dalykų tverti.š2 


Jaunuolišku karštumu atkirto Daugirdui Kazimieras V. Banaitis: 


Visų pirma negalima manyti, kad tautos himnas tai yra koks amžinas neatmainomas dalykas. [... Kudirkos] 
himnas gal ir pakankamas buvo, bet dabartiniam mūsų ūpui jisai nebeatsako. |...] Ir T. Daugirdo tvirtini- 
mas, jog Kudirkos himnas darąs kiekvienam lietuviui didelio įspūdžio, yra netikras. [...] Jeigu kitos tautos 
savo himnus priėmė be kritikos ir ekspertyzos, tai nenuostabu, kad vėlyvesnės kartos ir nepatenkintos jais. 
Ber mes neprivalome sekti svetimtaučių klaidomis. [...] Abejoti gi, kad galėtų atsirasti himnas, geresnis už 
senąjį, nėra ko. Juk ir dabar turime tinkamesnę ir ne mažiau pas mus prigijusią tautinę dainą, kaip antai 
St. Šimkaus „Lietuviais esame mes gimę“. [...] Kol kaslietuviams ne taip jau svarbu turėti oficialiai pripa- 
žintas himnas. Šią valandą jį gali pavaduoti Šimkaus daina.*? 


Po dvidešimt metų Banaitis betgi kapituliavo: 


Į šį senelio Daugirdo balsą aš atsiliepiau kitu straipsniu. [...] Bet... polemika lieka polemika, o gyvenimas 
eina savo keliu. Dabar, praėjus 20-čiai metų, turiu atvirai prisipažinti, kad senas, Vakarų Europos kultūroje 
auklėtas Tadas Daugirdas kur kas geriau numatė mūsų himno likimą negu mes, kai kurie jaunieji, tuomet 
dar tik bepradedą savo muzikalinę darbuotę. |...] joki samprotavimai nepajėgia pašalinti iš gyvenimo kartą 
jau prigijusį tautos himną. Jau 40 metų sukako, kai parašyra „Lieruva, tėvyne mūsų“, o ji skamba vis taip 
par gaivinančiai kaip anuomet.** 


Toje Kudirkos gimimo sukakties paskaitoje Banaitis šiltais žodžiais apibūdino Kudirkos himną: 


Tai yra nuostabiai gražus, kilnus Kudirkos testamentas lietuvių tautai. Mūsų himno muzika yra graži ir 
iškilminga, turinti savyje jausmo, spontaniškumo ir žymios sugestijos. Tiesa, ji nėra per daug savica ir turi 
panašumo su kai kuriomis svetimomis melodijomis. [...] Iškilę jau po Kudirkos kai kurie išmokslinti mūsų 
kompozitoriai (pvz., Naujalis, Sasnauskas, Mikas Petrauskas) mėgino sukurti kitas tautines giesmes, bet 
jos, deja, nepajėgė nustelbti Kudirkos himno ir neturėjo žymesnio pasisekimo. 


Keliantis Lietuvai į nepriklausomą gyvenimą, vis daugiau susidarydavo progų himnui, kuris 
plačiai skambėjo Lietuvoje, kaitindamas patriotinius jausmus. Štai korespondentas iš Šventybras- 
čio (Kėdainių aps.) rašo apie Kazokų kaime 1918 V 5 surengtą vakarėlį: „Uždainavus “Lietuva, 
tėvynę mūsų" nė nepajutome, kaip visa salė sustojo, išreikšdama pagarbą tai taip brangiai mūsų 


32 Lietuvos aidas, 1917, nr. 42. 
5 Lietuvos aidas, 1918, nr. 25. 
34 K. V. Banaitis. „Dr. Vincas Kudirka - muzikas“, Naujoji Romuva, 1939, nr. 6, p. 126. 

Lietuvai tėvynei, atgimusiai po taip ilgo vargų miegelio.“*3 Prastuolėlio slapyvardžiu prisidengęs 
korespondentas paprastais žodžiais aprašinėjo tą nepaprastą Kudirkos himno sukelrą įspūdį Plun- 
gės 1918 VI 24 vakaro publikai: 


Pagalios, kada užtraukė „Lietuva, tėvyne mūsų“, kurią labai gražiai padainavo, nors ir be gaidų, atsikėlė 
-iš vietų visa publika, kaip vienas žmogus, plojo ir ilgai šaukė „bravo“ ir „bis“. Prieš baigiant dainuoti, po 
žodžių: tegu saulė Lietuvos ir t.t., visi lošėjai, kurie turėjo pasislėpę po mažytę tautinę vėliavėlę, tuojau jas 
išsitraukė ir ėmė mojuoti. Publikos džiaugsmui nebebuvo galo, vieni plojo, kiti šaukė „bravo“, dargi užsi- 
klykdami, tretieji šaukė „bis“ be pertrūkio.** 


Kudirkos himnas turėjo suskambėti ir per Lietuvos nepriklausomybės paskelbimo iškilmes, 
kurias Lietuvos Taryba ketino surengti Vilniuje 1918 m. pavasarį ir į kurias kvietė atstovus iš vi- 
sos Lietuvos. Skairome Tėvynės sarge (1918 VI 21, nr. 24): „Šiomis dienomis p. J. Tallar-Kelpša, 
kun. prof. Teodoras Brazys ir p. J. Naujalis galutinai nustatė iškilmių muzikos-dainų programą 
ir tvarką. Kaipo himnas bus giedama Kudirkos “Lietuva, tėvyne mūsų'.“ Tos iškilmės po kelių 
atidėjimų, deja, taip ir nebejįvyko. Matyt, dėl vietos okupacinės valdžios trukdymų, nors, kaip 
rašė Tėvynės sargas, pati Vokietijos vyriausybė „pritarė ir pasižadėjo padėti lietuviams įrengti 
tautinę iškilmę Lietuvos nepriklausomybės paskelbimui paminėti“.37 

Anksčiau himnas buvo paprastai giedamas tik vadinamuosiuose lietuviškuose vakaruose, o 
dabar jis nuskambėdavo ir viešose politinėse demonstracijose, susirinkimuose ir suvažiavimuose. 
Štai jis ne kartą buvo sugiedotas triukšmingame ir net skilimu pasibaigusiame 1917 m. lietuvių 
seime Petrapilyje. Pvz., po komunizman linkusio atstovo Vlado Rekašiaus pranešimo „salėje 
kilo didžiausias triukšmas. Seimo nariai ėmė šaukti: šalin, lauk! Triukšmui aprimus, visi sustoję 
sugiedojo “Lietuva, tėvyne mūsų'. Giedant dirigavo ant kėdės pasilipęs soc. liaudininkas vidur. 
mok[yklos] mok[ytojas] L.“?3 

Prel. Mykolas Krupavičius, buvęs ano seimo dalyvis, nevengdamas jam būdingo šiurkštoko 
humoro, prisiminė: 


Petrapilio seime, kai buvo susiginčyta dėl Lietuvos nepriklausomybės rezoliucijos, sandariečiai, abi liaudinin- 
kų šakos, socialdemokratai ir karių frakcija, kuriai vadovavo Nagevičius-Nagius, iš salės išėjo, giedodami 
„Atsisakom nuo senojo svieto“, o pasilikusios frakcijos, prie kurių perėjo Nagevičius, du broliai Bukevičiai, 
vėliau mūsų armijos pulkininkai ir kažkas ketvirtas, giedojom Lietuvos (dabartinį) himną. Pradžioj jį už- 
traukė savo ožišku balsu Nagevičius. Ber nieks nesugebėjo prie jo balso prisitaikyti. Tuomet kun. B. Bumša, 
atsistojęs ant kėdės, iš naujo pradėjo diriguodamas giedori. Argiedojom darniai ir galingai.*? 


Buvo sugiedotas Kudirkos himnas ir svarbioje 1917 IX 18-22 Vilniaus konferencijoje, išrin- 
kusioje Lietuvos Tarybą. Konferencijos dalyvis Mykolas Biržiška rašė: „1917 m. Vilniaus lietu- 
vių konferencija baigėsi “Lietuva, tėvyne mūsų" (ją ir prieš tai Vilniuje vokiečių okupacijos metu 
giedodavome).“?? 

„[1918 m.] spalio 17 d. vakare pirmą kartą kareivinėse Vilniuje per vakarinį patikrinimą pra- 
skambėjo mūsų pirmųjų karių giedamas Lietuvos himnas.“?! 


8 Tėvynės sargas, 1918, nr. 21. 

* Dabartis, 1918, nr. 83. 

7 Tėvynės sargas, 1918, nr. 27. 

58 Lietuvių laikraštis, 1917, nr. 43. 

3 Iš 1964 XII 4 laiško šio straipsnio autoriui. 

* Iš 1961 V5 laiško šio straipsnio autoriui. 

*t Savanoris, 1919-1928, red. S. Butkus, Kaunas, 1929, p. 14. 

Tuo himnu buvo baigta ir antroji Lietuvos valstybės konferencija Kaune 1919 I 16-21. 

Himnas buvo giedamas ne tik pabrėžiant patriotinį momento iškilmingumą, bet ne kartą ir 
su ta pačia tautinį ryžtą grūdinančia nuotaika, su kuria Vaižganto Pragiedrulių jaunimas caro 
žandarų siautėjimo akivaizdoje kovingai traukė Baranausko dainos žodžius „Kad tu, gude, nesu- 
lauktum“. Štai 1919 IX 29 vokiečių Bermonto armijos reikalams buvo brutualiai užimti Šiaulių 
gimnazijos rūmai. 


Kitą dieną mokiniai atėjo į gimnaziją su knygomis pamokų. Kaip iš žemės išdygęs [žandarų ritmeisteris) von 
Platenas su keliais žandarais puolė vaikus stumdyti, mušti ir mėtyti lauk. Varomi pro vienas duris, mokiniai 
eidavo pro kitas ir, susispietę krūvon, pradėjo giedoti Lietuvos himną. Kaip pasiutęs bulius von Platenas 
su dar didesniu įniršimu puolė mokinius mušti, sukinėti rankas ir juos smaugti. Tą patį darė ir su juo buvę 
vokiečių žandarai. Kilo didžiausias klyksmas. (...] Praėjus valandai laiko, grįžta von Platenas su keliomis 
dešimtimis parinktų vokiečių kareivių, kurie durtuvų makštimis ėmė mušti vaikus. [...] Tuo būdu vokiečiai 
paėmė vienintelę Šiaulių gimnaziją, kur mokėsi apie 400 vaikų.? 


Visai panašiai įvyko ir Vilniuje 1921 m. Rašė savo autobiografijoje Jonas Basanavičius: 


Spalio 1 d. pavakare apie 5 val. buvau nuėjęs prie lietuvių gimnazijos Jurgio prospekte [lietuviams Vilnių atga- 
vus, tas prospektas buvo pavadintas Gedimino gave] N. 38, kurią buvo apstojus lenkų policija, neįsileisdama 
jon mokinių ir mokytojų, nes nuo šios dienos lenkų valdžia ją atima iš lietuvių, juos iš gimnazijos išvarydama. 
Tūlam laikui praėjus ir lietuvių mokiniams užgiedojus „Lietuva, tėvyne mūsų“, aplink susitelkę lenkai ėmė 
švilpti, mokinius mušti ir juos vaikyti; vienus kitus prospektu nusivyta katedros linkui; ne tik susirinkusioji 
publika, tarp jų daug universiteto studentų ir gimnazijos mokinių, mūsiškius daužė, bet ir patys milicijantai 
mušime dalyvavo: vienus kitus, ypač mergaites, sukruvinta; keli gimnazijos mokytojai areštuota ?3 


Galbūt iškilmingiausias ligtolinėje Kudirkos himno istorijoje momentas buvo pirmajame Stei- 
giamojo Seimo posėdyje (1920 V 15), kai Seimo pirmininkas Aleksandras Stulginskis, visiems 
atstovams sustojus, paskaitė šią deklaraciją: „Lietuvos Steigiamasis Seimas, reikšdamas Lietuvos 
žmonių valią, proklamuoja esant atstatytą Nepriklausomą Lietuvos valstybę, kaipo demokrarinę 
respubliką, etnologinėm sienom ir laisvą nuo visų valstybinių ryšių, kurie yra buvę su kitom vals- 
tybėm.“ Po to atstovai, taip pat stovėdami, sugiedojo himną. 

Tai buvo lyg ir oficialus Kudirkos giesmės patvirtinimas Lietuvos himnu. Šiaip jau kokio for- 
malaus patvirtinimo, rodos, nebuvo. Jo gal nė nereikėjo, nes „Lietuva, tėvyne mūsų“ jau buvo 
tapusi visuotinai pripažintu Lietuvos himnu. Anot Prano Dailidės, 


Lietuvos nepriklausomybės atstatymą paskelbus, Lietuvos Valstybės Tarybai nereikėjo laužyti galvos dėl 
valstybinio himno pasirinkimo. Gyvenimo praktikoje tas klausimas jau buvo išspręstas, ir tai pačios lietuvių 
tautos. Gal dėl to valstybės himno, kaip ir valstybės herbo klausimais pasigendame nuostatų ir Steigiamojo 
Seimo priimtoje konstitucijoje.?* 


Beje, dėl herbo Dailidė čia apsiriko, nes Steigiamojo Seimo priimtosios konstitucijos 7-ame straips- 
nyje aiškiai nurodyta, kad „Valstybės ženklas - baltas Vytis raudoname dugne“. Himnas betgi 
konstitucijoje visai nepaminėtas. 

Panašiai rašė ir Rapolas Skipitis, buvęs 1920-1922 m. vidaus reikalų ministras: „Kai dėl Ku- 
dirkos parašyto Lietuvos himno, tai man visai neteko girdėti, kad būtų koks oficialus aktas ar 


2 A. Birontas, Bermontininkams Lietuvą užpuolus ..., Kaunas, 1934, p. 179-180. 
3 Lietuvių tauta, t. V, 1935, p. 166—-167. 
** 1š1964 XI 28 laiško šio straipsnio autoriui. 

potvarkis himno reikalu.“ Pagaliau tai ir nebuvo svarbu, nes Kudirkos giesmė jau buvo tapusi 
neginčijamu valstybiniu himnu. 

Amerikos Lietuvoje, kur pirmojo karo metu buvo dėta daug pastangų, kad Lietuva atgautų 
nepriklausomybę, Kudirkos himnas ne kartą nuskambėdavo gausiuose susirinkimuose. Štai, pvz., 
ir didžiuliame lietuvių seime New Yorke 1918 III 13-14.9* Seimo protokole skaitome: „Virštūks- 
tantinė delegatų minia, Seimą atveriant, iškilmingai sugiedojo Lietuvos himną “Lietuva, tėvyne 
mūsų" ir Amerikos himną, vadovaujant lietuvių kompozitoriui St. Šimkui.“ Kai buvo perskaityta ir 
priimta Amerikos prezidentui siunčiamoji rezoliucija dėl Lietuvos nepriklausomybės, — skaitome 
toliau protokole, — „tūkstantinė minia sustojo ir galingai du kartu užgiedojo Lietuvos himną. Gie- 
dant himnus, nuo pagrindžių [= nuo scenos] į minią plevėsavo su didelėmis Amerikos ir Lietuvos 
vėliavomis lietuvis kareivis V. Vaškevičius ir lietuvis jūrininkas V. Zupkus. Visų širdyse kilo bega- 
linis džiaugsmas. Ilgai atkartojo žodžius: “Valio Neprigulminga, Laisva Lietuva'.“ 4-ame seimo 
posėdyje „po trumpų diskusijų vienbalsiai pripažinta laikinai vartoti jau daugumos vartojamas 
spalvas: žalią, baltą ir raudoną, horizontaliai suderintas. Pripažinus vėliavą, užgiedoti Lietuvos 
ir Amerikos himnai“. Paskiau seimas „atsistojimu pagerbė atmintį Lietuvos himno autoriaus 
Dr. V. Kudirkos, taipgi didelio Lietuvos kultūrnešio vyskupo Valančiaus bei visų veikėjų ir kovo- 
tojų už Lietuvos liuosybę“. Žinoma, ir Seimą uždarant „pilna entuziazmo minia sukilo salėje ir 
galingu balsu užtraukė Amerikos himną ir Lietuvos himną “Lietuva, tėvyne mūsų““. 

Komunistinėn kairėn palinkusi Amerikos lietuvių dalis, bent jai vadovaujantieji, aišku, neigia- 
mai vertino Kudirkos himną. Štai Moterų balso redakcija atsakė savo bendradarbiui Gardnerio 
Aniuolui: 


Korespondencijos apie tautininkų prakalbas nedėsime, nes joje nieko naudingo nėra. [...] Kad tautinė vėliava 
žemę siekė, visai nesvarbu. Ta vėliava sutepta dacbininkų krauju ir geriausia jai vieta būtų pečiuj. Nesvarbu 
taipgi, kad Amerikos lietuviai nemoka rautiškų himnų, nes iš tikrųjų gaila laiką eikvor, tuos himnus moki- 
nantis ar giedant. Naudos darbininkams iš tų himnų nėra nei už sudilusį grašį. Darbininkai privalo mokėt 
ir dainuot savo darbininkiškus himnus, o ne tautiškus.?7 


Nauja patriotizmo banga siūbtelėjo Amerikos lietuviuose, kai 1922 VII 28 Amerika de jure 
pripažino Lietuvos valstybę. Vėl plačiai suskambo Lietuvos himnas, neaplenkdamas nė bažnyčios. 
Korespondencijoje iš New Britain, Conn., rašė Viemzybė (1922 VIII 8): 


Pereitą nedėldienį vietos klebonas Edvardas Grikis savo bažnyčioje per visas trejas mišias vieroje „Pulkim ant 
kelių“ liepė giedoti Lietuvos himną „Lietuva, tėvynė mūsų“. Prie to buvo prie vargonų specialiai užkviesta 
triūbų muzika. Daugelis žmonių verkė susigraudinę. 


Lietuvos Respublikoje Kudirkos giesmė ne tik tapo oficialiu himnu, bet drauge ir ryškiuoju vals- 
tybinio suverenumo simboliu. Tad 1940 m. Lietuvos nepriklausomybės sutemoms atėjus Lietuvos 
himnas, iš pradžių dar toleruotas, buvo tolydžio šalinamas iš viešojo gyvenimo. Tai, pvz., palietė 
ir Lietuvos radiofoną, kurio kasdienės programos Kaune būdavo pradedamos Jono Dambrausko 
„Malda už tėvynę“ ir baigiamos himnu. Lietuvą okupavus, iš pradžių keitimų čia nedaryta. Betgi 
po rinkimų į vadinamąjį Liaudies seimą (1940 VII 14) įsakyta rytais radiofone nebegroti „Maldos 


* Iš 1966 I7 laiško šio straipsnio autoriui. 
Žr. Laisvėn bežengiant: Amerikos Lietuvių Visuotinio Seimo protokolas ir paveiksluotas aprašymas, tvarkė ir 
išleido Paulius Mulevičius, Brooklyn, 1918. 

37 Moterų balsas, 1920, nr. 11. 

už tėvynę“, o vietoj jos himną. 1941 VII 21, kai Liaudies seimas priėmė nutarimą įsijungti Sovie- 
tų Sąjungon, rytinę transliaciją pradedant, dar grotas himnas. Vakare himno nebegrota. Buvo 
įsakyta 22 val. perimti Kremliaus kurantus (bokšto varpų muziką), o pati radijo programa 24 
val. buvo baigta be nieko. Netrukus buvo įsakyta radiofono orkestrui ir „Dainos“ chorui pada- 
ryti Internacionalo įgrojimą lietuviškai. Ir taip buvo įvesta tokia tvarka: rytinė programa buvo 
pradedama be jokios simbolinės muzikinės įžangos, 22 val. perimami Maskvos kurantai, 24 val. 
programa baigiama Internacionalu.?5 

Kadangi Kauno radijas buvo plačiai klausomas visoje Lietuvoje, himno pašalinimas iš radi- 
jo programos buvo labai ryškiai pajustas. Iš viešojo gyvenimo išstumiamas, himnas vis labiau 
darėsi tautinės atsparos ženklu. Ypač tai išryškėjo visos Lietuvos mokytojų suvažiavime Kaune 
1940 VIII 14-15: 


Tuojau po Internacionalo, kurio visiškai niekas negiedojo, o grojo tik orkestras, kažin kuriame krašte būrę- 
lis mokytojų užtraukė „Lietuva, tėvyne mūsų“. Sraiga visi kaip vienas mokytojai atsistojo, ir himno žodžiai 

“ tvirtai aidėjo plačioje salėje. Atsistojo ir orkestras. Už stalo sėdįs prezidiumas pasijuto nepaprastoje padėtyje. 
[...] Iš pradžių vieni prezidiumo nariai stojosi, bet, lyg įkąsti, vėl sėdosi. Pamarę kitus stojant, vėl srojosi ir 
vėl sėdo. Pasijuto nesavame kailyje.?? 


Antanas Venclova, tada švietimo liaudies komisaras, taip anuos įvykius prisiminė: 


Į mokytojų suvažiavimą arba, kaip jį tada daug kas vadino, kongresą atvyko ne mažiau kaip 10 tūkstančių 
liaudies švietėjų, - kitaip sakant, beveik visi (ruo metu mokyklose iš viso dirbo 10 474 mokytojai). (...] Nau- 
josios santvarkos priešai savo minčių reikšti nedrįso. Tačiau, baigiantis suvažiavimui, jie rado būdą priminti, 
kad egzistuoja — sustoję sugiedojo buržuazinės Lietuvos himną. (...] Dabar sugiedotas himnas pažangesnie- 
siems mokytojams ir visiems naujosios Lietuvos kūrėjams priminė, kad senąjį pasaulį reikia nugalėti ne tik 
ekonomikoje ir kultūroje, bet ir žmonių galvose.!?? 


Vos porai savaičių po suvažiavimo praėjus, Švietimo komisariatas ir išsiuntinėjo (1940 VIII 31) 
Venclovos pasirašytą aplinkraštį, kuriame, tarp kitko, buvo nurodyta: „Senasis Tautos himnas ne- 
begiedamas. Lietuvos T.S.R. himnas yra Internacionalas.“!?! Panašiai ir komisarų tarybos pirmi- 
ninkas Mečislovas Gedvilas spalio revoliucijos minėjimo išvakarėse 1940 XI 6 pasakytoje kalboje 
įspėjo, kad „tautinė vėliava ir himnas buvo senojo režimo simboliai“. 

Suprantama taigi, kad 1941 VI 23, Raudonajai armijai dar skubiai tebesitraukiant iš Lietuvos, 
per partizanų užimtą Kauno radijo stotį tuoj pat pasigirdo Lietuvos himnas. Skambėjo jis tada 
Lietuvoje visur. Prof. George'as Matorė, prancūzų kalbos lektorius Pedagoginiame institute (o 
vėliau, ligi grįžimo Prancūzijon, Vilniaus universitete), kuris buvo suimtas ir kalintas Šiaulių ir 
Kauno kalėjimuose, anas dienas šitaip prisiminė: „Išlaužę vienukės duris kaliniai, prie kurių ir 
aš prisidėjau, tą 1941 m. birželio dieną užtraukė tautos himną “Lietuva, tėvyne mūsų. Šios išlais- 
vintųjų kalinių giesmės aš niekad nenustosiu girdėjęs savo širdyje.“!92 


* Informacija iš muziko Valterio Banaičio 1958 II 11 laiško šio straipsnio autoriui. 

* B. Vosylius, „Kaip pradž. mokykla pradėjo bolševikinius mokslo metus“, Lietuvių archyvas, t. I, Kaunas, 1942, 
p. 57-58. 

100 Vidudienio vėtra, Vilnius, 1969, p. 15-16. 

"A. Kučinskas, „Tarybiniai metai gimnazijose“, Lietuvių archyvas, t. III, Kaunas, 1942, p. 137. 

102 Lietuvos universitetas 1579-1803-1922, redagavo P. Čepėnas, Chicago, 1972, p. 722. 

Vienas okupantas pasitraukė, atėjo kitas, o himnas ir toliau liko toks pat tautinės atsparos, 
ne kartą ir tautinio protesto ženklas. Štai, pvz., kelios ištraukos iš Marijampolės žandarmerijos 
1942 V 13 raporto Kauno apygardos SS ir policijos vadui: 


1942 m. gegužės 9, 10, 11 ir 12 dienomis Marijampolės komendantūra paėmė darbo prievolei vežėjais 
vokiečių kariuomenės transporto tarnybai iš viso 580 jaunų vyrų. [...] Skirstant kareivinių kieme minėtus 
asmenis, į ten atėjo apie 3000-4000 žmonių, iš jų 2/3 moterų ir merginų, ir ėmė paimtiesiems šaukti: 
„Mes ne vokiečiai, nevykite į frontą“. [...] Tuo metu į kareivinių kiemą demonstracijai paremti atėjo dar 
apie 70 proc. Marijampolės mokytojų seminarijos ir gimnazijos mokinių. (...] Žmonės užtraukė lietuvių 
laisvės dainas bei lietuvių tautinį himną ir grėsmingai sustojo prieš kelis nepakankamai ginkluotus vietos 
komendantūros kareivius. Apvertė stalą, išmušė lango stiklą. [...] Galiausiai minia susibūrė gatvėje kolona 
žygiuoti į miestą. Ta kryptimi važiavusį su Wehrmachto [vokiečių kariuomenės] kareiviais sunkvežimį ap- 
mėtė akmenimis. [...] Kaip savotišką faktą reikia atžymėti, kad, giedant tautos himną, [lietuvių] policinin- 
kai atidavė pagarbą, o du jų verkė, I-osios lieruvių policinio bataliono Marijampolės kuopos kariai minios 
atžvilgiu laikėsi visiškai pasyviai.'9 


Aukščiau cituotais prof. Matorė žodžiais tariant, himnas skambėjo ir tebeskamba lietuvių 
širdyse. Ryškią užuominą į jį padarė ir Balys Sruoga, kai išsigelbėjęs iš Stutthofo koncentracinės 
stovyklos ir vos išvengęs mirties, 1945 m. viename suvažiavime Vilniuje kalbėjo: „Tiktai aš, pa- 
tyręs savo nedalioje tiek daug neteisybės, tiek daug klastos, norėčiau palinkėti, kad mums, besi- 
“ keliant į kūrybos žygius, būtų širdyse amžiams ugnimi įrašyta: Ir šviesa, ir tiesa mūs' žingsnius 
telydį.“104 

Mūsų širdyse Kudirkos giesmė tvirtai susijo su lietuvių tautos Šviesa ir Tiesa. 


[1974] 


15 Cir, iš Nacionalistų talka bitlerininkams, Vilnius, 1970, p. 91-92. 
“ B. Sruoga, Raštai, t. VI, Vilnius, 1957, p. 338. 

XX AMŽIAUS LITERATŪRA: MENĄ KURIANTI 


Dvidešimt penkeri metai nuo Žemaitės mirties 


Žemaitė pasakotoja 


Kai paskaitęs Žemaitės apsakymėlius įsižiūri į jos atvaizdą ir matai prieš save paprasta 
skarele ryšinčią moterėlę, nejučiomis prisimeni garsiuosius mūsų kaimo pasakorius - kokią iškal- 
bingą tetulę ar ką nors vaizdingai papasakoti sugebantį dėdę. Pradės jie pasakas sekti, tai smalsūs 
vaikai net liežuvius iškiša; o ims vėl pasakoti tikro gyvenimo atsitikimus, tai ir vyresnieji suklūs- 
ta. „Na ir pasakorius gi! - pratars pagaliau neiškentę. - Kad pasakys, tai kaip gyvą matai. Nei 
pridėti, nei atimti.“ 

Tokį štai natūralų pasakotojo talentą, panašiai kaip ir Valančius, turėjo Žemaitė. Jos 
apysakaitės - tai gabiai papasakoti įvairūs kaimo gyvenimo nuotykiai ir vaizdai. Čia, bent 
ankstyvesniuose, nejusti kokio nors suliteratūrinimo, pagaliau ir pačios autorės asmenybė 
nublanksta už pateiktųjų gyvenimo paveikslų. Tad labai prasmingai jos pirmojo apsakymo 
„Rudens vakaras“ redaktoriai parinko autorei Žemaitės slapyvardį: autorė lyg viena iš tų 
anoniminių liaudies pasakotojų, kurių lūpomis išlaikomi seni padavimai, nuolat įvairinamos 
pasakos, kitiems perteikiamos sakmės, pagaliau iš viso kuriamas vaizdingas liaudies pasa- 
kojamasis stilius. 


Dvi antitezės 


Žemaitės priešingybė - Lazdynų Pelėda. Ne tik ir gal ne tiek asmeninės nesėkmės, 
kiek skaitytosios knygos formavo jos pažiūras į tą gyvenimą, kurį ji vaizdavo savo raštuose. 
Lazdynų Pelėdos apysakose tiek daug knyginio sentimenralizmo. Ji sąmoningai tirština da- 
žus, piešia vienašališkai sutamsintus ar idealizuotus žmones, savavališkai kreipia įvykius ir 
veikėjų poelgius, kad skaitytojas būtų įtikintas autorės jau iš anksto turėtos tezės teisingumu. 
Autorė nuolat įrodinėja: ji ar giria, ar dažniausiai peikia, teisina ar paprastai kaltina, ir ap- 
skritai skundžias dėl šio gyvenimo ūkanų. Nelyginant pelėda gūdžią naktį verkauja apleisto 
sodo tankmėje. i 

Taigi Lazdynų Pelėda eina į gyvenimą per knygą, o Žemaitė atvirkščiai — iš gyvenimo į knygą. 
Juk tas skurdusis gyvenimas toks įdomus ir turiningas, kad visai nėra reikalo jį iškreipti ar ką ne- 
būta pramanyti; reikia tik sąžiningai pasakoti jo gausiai teikiamą medžiagą. Žemaitė ir pasakoja 
tai, ką matė, ką girdėjo, ką ir pati išgyveno. 

Gyvenimas ir kūryba 


Prisiminkime Žemaitės gyvenimą. Bajoraitė, nors ir neturtinga, bet pas gimines dvare ir 
šviesesnio gyvenimo mačiusi, išteka, nors ir atkalbinėjama, už neturtingo ir nemokyto valstiečio, 
susižavėjusi ne tiek jo gražumu, kiek pasipasakojimais, kėlusiais jos užuojautą tam nelaimingam 
baudžiauninko sūnui. Ištekėjusi tačiau iš karto, jos pačios žodžiais betariant, įkrito kaip muselė 
į išrūgas. Prasidėjo sunkus neturtingų kaimiečių gyvenimas su atsikvėpti neleidžiančiais darbų 
darbeliais, su nesibaigiančiais vargais ir rūpesčiais, su įkyriais nepritekliais... Skurdas slėgė, slo- 
pindamas kas buvo šviesesnio mintyje ir švelnesnio jausme. Nyko gražiosios jaunystės svajonės, 
seniau taip mėgtųjų knygų nebebuvo kada ir pavartyti, šeimoje pirmykštę meilę temdė neretas 
barnis ir piktas žodis, teko patirti žmonių godumą ir savanaudiškumą, teisme bylinėjantis su gi- 
minėmis dėl žemės... 

Argi ne tą patį gyvenimą matome ir Žemaitės raštuose; gyvenimą, kur tiek materialinio ir 
moralinio skurdo, o maža šviesesnių pragiedrulių, kur tiek daug šiurkštumo šeimos santykiuose, 
kur tiek daug prisirišimo prie materialinių gėrybių ir savanaudiškumo? Štai dvaro kambarinė jaut- 
ri ir dora mergina Zosė suviliota išteka už pagyrūno Topylio, šiurkštaus ir godaus tamsuolio, ir 
tikrai patenka „kaip muselė į išrūgas“. Arba vėl: tokia darbšti Driežų Katrė mirtinai nusikamuoja 
beplušdama ir besiriedama su tamsuoliais uošviais ir vyru. 


Tikrovės atspindžiai 


Nestinga Žemaitės raštuose ir visai konkrečių atsitikimų. Pvz., „Velnio vestuvėse, velnio 
ir laidotuvėse“ aprašyta nelaiminga Žemaitės svainio dalia. Žemaitė rašė Povilui Višinskiui, kad 
apsakymėlyje, „kur Tau siunčiu, galas yra tikra teisybė smerčio ir veselės Benedikto i ir elgimos 
Petronės. Perskaičiau savo namiškiams, sako, kam reikėjo vardus permainyti.“ 

Panašių Žemaitės pasisakymų, liudijančių tikrovės atsispindėjimą jos raštuose, rasime ir dau- 
giau jos laiškuose Višinskiui. Antai dr. Stasiui Matulaičiui suabejojus dėl vieno jos personažo iš 
„Tikrosios teisybės“ patikimumo, Žemaitė teisinasi Višinskiui: „Iš tikrutėlio atsitikimo parodžiau 
Antaną. Savo akimis mačiau [ir t.t.].“ Arba štai vėl vieno laiško ištrauka, gerai apibūdinanti Že- 
maitės kūrybinį metodą: „Tryfonienė būtinai mane kurstė surinkti šiokius tokius atsitikimus 
ir aprašyti grafo dvarą, o prie to prikibyti daktarą su jo locnais darbais ir žodeis ir duoti jam. 
Reiks pabandyti, tik bijau per daug prastai parodyti, o jau mano tokia mada.“ Nenuostabu tad, 
kad gal ne vienas būtų galėjęs save rasti Žemaitės raštuose: „Siuntu Jums, mano Vaikeliai, mažą 
veikalėlį ir savo gavėnės darbelį. [...] Kaip išsispausdins, bene paklius ir į mūsų apygardą, gal kas 
skaitydams ir save nužleibs.“ 


Kūrybinis pradas 


Dėlei to viso kai kas pavadina Žemaitę gyvenimo fotografuotoja, tuo lyg nuvertindamas 
jos kūrybinį pajėgumą. Tai nėra teisinga. Nors Žemaitė ir artimai laikosi tikrovės, tačiau jos ap- 
sakymėliai anaiptol nėra kokie blankūs kasdieniai pasakojimai apie matytus įvykius ar meninės 
vertės neturį kaimo gyvenimo reportažai. Žemaitė sugeba bent geresniuosius savo apsakymėlius 
sukomponuoti su neabejotina menininko nuovoka, atskiri vaizduojami įvykiai yra suprasminami 

ir kelia mums nemažai Žemaitės laikų mūsų kaimo gyvenimui svarbių visuomeninių ir moralinių 
problemų. Be to, Žemaitė su neginčijamu talentu nupiešia pilnus meninio sugestyvumo kaimo 
buities ir gamtos paveikslus, duoda gyvus kaimo žmonių tipus. Tiesa, ji neduoda literatūriškai 
subtilių psichologinių analizių, ji ir nebando knaisiotis po savo vaizduojamųjų žmonių vidų, o 
tenkinasi stambiais bruožais, aiškėjančiais tiek iš personažų išvaizdos apibūdinimo, tiek iš jų 
poelgių ir ypač iš autorės vykusiai rezgamų dialogų. Vis dėlto tie nekomplikuotos sielos tipai 
yra labai gyvi savo elementariu ryškumu. Prisiminkime, pvz., pinigo godų ir todėl nesugebėjusį 
sukurti laimingos šeimos Petrą Kurmelį, darbščiąją Katrę ir jos tinginį ir apkiautusį vyrą Vingį 
iš „Marčios“, piktą ir pavydų kerštautoją Gumbą iš „Kaip tu man, taip ir aš tau“ ir kt. 


Žmogaus meilė 


Tolstojus, rašydamas apie Maupassant'o kūrybą, pripažino nuostabiai tikslų autoriaus psi- 
chologinį pastabumą, ž žavėjosi jo puikiu meniniu stiliumi, bet pasigedo svarbiausio, jo manymu, 
dalyko - meilės ž žmogui. Zemaitei jos nestinga: meilės anaiptol ne vaizduojamoms ydoms, bet 
vaizduojamam žmogui. Tiesa, jis dažnai savanaudiškai kietas ir negailestingai šiurkštus, ir piktai 
apgaulingas, ir godus, ir dar daug kirų smerktinų ydų turi Žemaitės apsakymuose. Bet argi jis visada 
pagaliau ir kaltas: sunkus gyvenimas ir apšvietos stoka atbukina jo sielą; j jis pats vargsta ir kenčia; 
reikia tik jis suprasti. Žemaitė rašė kartą Višinskiui, „jog po lopų sermėgio karščiau kartais širdis 
muša, kaip po šilkų sajetu ir aiškiau parodo savo jausmą nejučiomis sermėgius kaip šilkinis, katras 
iš anksto skiria žodžius ir nudavimus ant pagražinimo įr apkaitinimo savo jausmų“. 


Žemaitė visuomeninkė 


Tąsavo meilę žmogui Žemaitė rodė ir įsitrraukdama į visuomeninį darbą, neabejotinai var- 
ginusį ją gilioje senatvėje. Ji norėjo būti visuomenei naudinga. Dalyvauja suvažiavimuose, skaito 
pranešimus, dirba prie laikraščio. 1914 m. nubaudus Lietuvos žinias už vieną straipsnį, Žemaitė, 
kaip pasirašanti atsakinguoju redaktorium, gavo porą savaičių kalėjimo. Žinoma, tai negalėjo ne- 
paveikti senutės sveikatos. 1915 m. Vilniaus lietuviams sumanius paminėti jos 70-mečio sukaktį, 
Zemaitė rašė Gabrielei Petkevičaitei: 


Mylima Panyt! Jau atirupėjau savo bausmę 2 savaiti tvirtovėje. Tuoj išėjus, sužinojau, kad rengiamas koks 
kvailas jubiliejus mano amžiaus 70 metų [...] skubu Tamstai parašyti, jog sėdėk ramiausiai namie, jei kito 
reikalo neturi, tai nelaidyk skatikų ant kelio dykai, nes aš to jubiliejaus nepriimu. O jei manęs neklausys —tai 
tą dieną tikrai susirgsiu, su lova manęs neneš. Juokai tik svieto! Kraujas liejasi, ašaros plūsta, o čia žmonės 
dykaduoniai užsiima tokiais kvailais niekais. Dabar ar laikas kokioms tai iškyloms, linksmybėms. Tegul 
verčiau užsiima rimtesniu darbu, tegul šluosto ašaras vargdienių, likusių be pastogių ir kąsnio duonos. 


Ir pati Žemaite aktyviai prisidėjo prie karo pabėgėlių šelpimo darbo; kurį laiką ėjo prieglaudos 
vedėjos pareigas ir t.t. 1916 m., nepabūgus kelionės vargo, su Bulotais išplaukė Amerikon. Čia 
savo paskaitomis prisidėjo prie aukų rinkimo „Žiburėliui“, bendradarbiavo Amerikos lietuvių 
laikraščiuose, dalyvavo draugijose. Vis dėlto visos jos mintys ir jausmai — Lietuvoje. Sveikinda- 
ma Steigiamąjį Seimą atidariusią savo seną bičiulę Gabrielę Petkevičaitę-Birę, Žemaitė ragino: 
„„.„ aukštai iškėlę teisybės vėliavą neškite — prispaustiems ant džiaugsmo...“ 1921 m. grįžusi 

Lietuvon nemeta visuomeninių rūpesčių. Pagaliau ir miršta plaučių uždegimu, peršalusi begrįž- 
dama Marijampolėn iš Kauno, kur buvo nuvykus irgi daugiau visuomeniniais reikalais. 


Literatūrinis išsilavinimas 


Žemaitė atėjo literatūron vėlai, jau penktąją dešimtį savo amžiaus baigdama. Vargingas 
kaimietės gyvenimas neleido jai įsigyti didesnio apsiskaitymo, bet antra vertus, neteisinga būtų 
ją laikyti paprasta, jokio literatūrinio išsilavinimo neturėjusia kaimo moterimi. Dar tebegyven- 
dama pas gimines dvare, jaunoji Žemaitė noriai skaitė Kraševskį ir kitus lenkų rašytojus. Kai 
Višinskio paraginta Žemaitė ėmė lietuviškai rašyti kaimo vaizdelius, naujai surastuoju talentu 
susidomėjo mūsų inteligentų būrelis. Dr. Stasys Matulaitis, Petras Avižonis, Jonas Jablonskis, 
Gabrielė Petkevičaitė ir kiti, ypač Povilas Višinskis, rūpinos Žemaitės talento ugdymu, taisė jos 
raštus, teikė kritinių patarimų, siuntė įvairių knygų, kurias ši godžiai skaitė. Žinoma, ne viskas 
jai buvo tose knygose prieinama. Antai ji rašė Višinskiui: 


Goerhės „Fausto“ niekaip nesuprantu, kad prie tokio mokyro žmogaus velns pristotų ir tep už nosies vadžio- 
ip nesuprantu, kad p y B pristorų 

tų. Kas do mįslė autoriaus, nepermanau. [...] Byrono Manfredą pavarčiau, ir ten vėl dvasios. Tai, muset, 

geniušų tokia fantazija. Pakelsiu ant lentynos: kaip parvažiuosi, pakalbėsma. 


Tuo tarpu prie širdies jai buvo jos talentui artimos realistinės apysakaitės, kur nebuvo anos 
„geniušų fantazijos“. Antai apie Powiešči prawdziwe Ostoja rašo: „Kelios apysakėlės neilgos, 


bet visos man labai patiko: rašo be jokio perdėjimo, “naturalnie?, norėčiau tep mokėti rašyti, 
ne kalti.“ 


Linkmė į realizmą 


Višinskio ir kitų patarinėjama ir pati vis daugiau apsiskaitydama, ima Žemaitė jau sąmo- 
ningai suvokti realistinę savo kūrybos kryptį. Antai patyrusi, kad jos „Tikroji teisybė“ Matulaičio 
ir kitų kritikuojama, rašo Višinskiui: „Tikroj teisybėj, rodos, tep teisingai rodžiau žmones, tep 
natūrališkai, pagaliau i ir žodžius tuos pačius rinkau, kokius beprisiminiau, o jums vis negerai, 
neteisingai, ne.. 

Nuvokia Ženaitėi ir savo talento ribas rašydama Višinskiui: „Neviliuos savo spėkoms parodyti 
jausmus ir norus tokių, kaip Tavo, jūsų procę ir pasišventimą neapims mano menka plunksnelė, 
bijau ir pradėti, bene bus geriau man po kumečius landyti; negalima išsikelti su gandrais, galima 
nukristi su varnom, O verčiau nekabinties nė sparnų, galima pasirokuoti ant žemės su varlelėms.“ 
Kai vėliau, tai pamiršusi, Žemaitė panoro vaizduoti jai mažai tepažįstamus žmones, akivaizdi 
tendencija iškreipė aprašomąjį gyvenimą, ir ji susilaukė griežtos Jono Jablonskio kritikos Vaire. 


Lektūros įtaka 


Lektūra ne tik padėjo Žemaitei labiau įsisąmoninti savo talento linkmę, bet ir padėjo me- 
niškai doroti gyvenimo medžiagą, netgi jai duodavo gatavų minčių ir vaizdų. Rašo Višinskiui: 

Daktarėlio [t-y. Stasio Matulaičio] knygutės labai nepakyrėjo, juo tankiau sklaidau, juo daugiau randu gražių 
šmotelių; mokėjo daktarėlis paskirti. Marija Konopnicka savo novelėse puikiai gamtą aprašo, galiu daug 
pasinaudoti. Ir su Vilkonskiu susirokuojam... Vienu žodžiu, iš visų gal naudotis, ir man labai gerai. Kartais, 
kap nepavykst koks šmotelis rašyti, pavartau po knygutes ir pavagiu kokį žodelį. Var gale mano Laimelės 
paskutinios yra iš Konopnickos „Dienovidžio saulės spinduliai kaži kur užlūžo, dabar nuoga plauk“... Jei 
tas šmotelis nepatiks, parašyk, daugiau nebevogsiu, nors nėra daug vogta ir ne žodis į žodį. 


Vis dėlto literatūrinė įtaka Žemaitei nėra žymi ir lemiama. Ji mus veikia kaip stiprus savaiminis 
talentas. Gražiai ją apibūdino Vaižgantas: „Žemaitė stambus nešlifuotas akmuo, kuris vertina- 
mas ne mėtomais spinduliais, tik svoriu. Žemaitė - asmuo, Žemaitė - rašytoja, Žemaitė - artistė 
sveria labai daug karatų.“ 


[1946] 

Žemaitė Amerikoje 
Ištraukos iš nespausdintų laiškų 


Amerikoje Žemaitė praleido ištisus penkerius metus. Atvyko ji 1916 m. pradžioje drauge 
su žinomuoju mūsų veikėju ir buvusiuoju Dūmos (Rusijos parlamento) nariu advokatu Andrium 
Bulotu ir jo žmona. Lietuvos šelpimo fondo rūpesčiu jie visi trys su prakalbomis aplankė daugybę 
Amerikos miestų, kuriuose buvo lietuvių kolonijos, rinkdami aukas karo niokojamai Lietuvai, ir 
tų aukų pririnko apie 50 000 dolerių. 1917 IV Bulotos išvyko atgal, o Žemaitė likosi Čikagoje, 
kur gyveno jos sūnus Antanas. 

Čia būdama, Žemaitė aktyviai įsijungė Amerikos lietuvių visuomeninin gyveniman, įstojo 
Lietuvių socialistų sąjungon ir Lietuvių moterų progresyvinian susivienijiman, ėjo skyriaus sekre- 
torės ir kitas pareigas, bendradarbiavo kairiosios pakraipos laikraščiuose (Naujienose, Moterų 
balse ir kt.), rašinėjo ne tik korespondencijas, bet ir beletristinius vaizdelius, kurie drauge su 
pluoštu jos čia rašytų laiškų buvo išspausdinti rašytojos raštų rinkiniuose. 

Susirado dar nenaudotas labai svarbus šaltinis Žemaitės gyvenimui, jos veiklai ir jos nuo- 
taikoms Amerikoje apibūdinti. Tai jos 22 laiškai Uršulei Daukantienei (anuo laiku dar Jokū- 
bauskaitei), Amerikos lietuvių veikėjai, žurnalistei ir literatei. Jau prieš Žemaitės atvykimą 
Amerikon Jokūbauskaitė, nors dar visai jaunučio amžiaus, energingai reiškėsi lietuviškoje 
veikloje. Drauge su keliomis kitomis veikėjomis 1914 m. ji steigė Amerikos lietuvių Romos ka- 
talikių moterų sąjungą, buvo pirmoji centro valdybos pirmininkė ir pirmoji sąjungos leidžiamo 
laikraščio Moterų dirva redaktorė (1916-1918). Bendradarbiavo ir kituose laikraščiuose, pa- 
sirašinėdama Fabijos Urciniškės (mat ji gimusi Kaltinėnų valsčiaus Urciniškių kaime), Girių 
Dukters ir Rutvilės slapyvardžiais. 

Redaguodama 1918-1919 m. Bostone leistąjį mėnesinį katalikių moterų laikraštį Aušrinė, 
Jokūbauskaitė pakvietė Žemaitę bendradarbiauti. Zemaitė atrašė (1918 XII 13): 


Laišką Tamstos apturėjau; ačiū už atmintį, bet nuo sandarbininkavimo „Aušrinėje“ turiu atsisakyti. Įvairios 
aplinkybės ir mano sveikata nedaleidžia daug naujo darbo užsiimti. Sykiu siunčiu Tamstai laišką su pakvie- 
timu prisidėti prie mūsų naujo sumanymo, susitvėrusio komiteto susižinojimo su Lietuva. 


„ Su tuo laišku betgi jų korespondencija anaiptol nenutrūko, ir jos nuolat susirašinėjo ligi pat 
Žemaitės išvykimo Lietuvon, o jų santykiai pasidarė itin artimi ir šilti. Savo pirmąjį laišką Ze- 
maitė pradėjo šaltu oficialiu kreipiniu „Gerbiama Drauge“ ir panašiai baigė - „Draugiškai, su 
pagarba J. Žymont-Zemaitė“, — o sekantį ilgą laišką (1919 I 13) pradeda „Gerbiama Drauge ir 
miela Dukryte“ ir baigia: „Su širdingu draugiškumu bučiuoju J. Zymont-Žemaitė“. Tolimesniuo- 
se laiškuose Žemaitė į savo adresatę kreipiasi tik „Miela mano Dukryte“, „Mieloji Mergele“, 
„Mano mylima Uršuliukas“, „Mano dukryte Uršuliukas“ ir t.t., o pasirašinėja: „Mylinti močiutė 

Žemaitė“, „Mylinti savo dukrytę J. Zymont-Zemaitė“, „Bučiuoju širdingiausiai, visuomet mylinti 
sena motušė Žemaitė“ ir panašiai. Reikšdama savo prieraišumą, Žemaitė net pereina į tautosakinį 
lyrizmą, tokį nebūdingą šiaip jau aštrokam jos stiliui: 


Guodžiojies, jog dienelė graži, o Tavo širdelė liūdna, skausmų suspausta. Kad pasiekčiau Tave, mano Mer- 
gele, galvelę priglausčiau, ašarėles nubučiuočiau, širdelę ramninčiau. Vienintelė, kaip paukštelis tarp dangaus 
tarp žemės, lygu lendrelė siūbuojanti, vilnių plakama! Giliai arjaučiu, suprantu ir užjaučiu tavo liūdesiams! 
Matušėlės paguoda ir meilė už jūrių marių nepasiekiama. Čia visur kieta, visur šalta, niekur prisiglausti, 
niekur pasiguosti... (1919 VI 26) 


Panašiu stilium rašo ilgesnį laiką nesulaukusi Uršuliuko laiško: 


Mėnesiai slenka, savaitės bėga, dienos lekia, o nuo mano Uršuliuko nė kokios žinelės... Kur dingo, kur 
prapuolė, ko nerodo nė balselio? Eisiu paieškoti, meiliai pakalbėci, pasiklausti, sužinoti, ar nelaimėj kur 
prapuolė, ar didžioj laimėj panėrė. Mylinti J. Žemaitė. (1919 XI 23) 


Kaip ir kiekvienas, ypač toks, kurio nuo pat jaunystės gyvenimas anaiptol nelepino, Žemaitė 
troško artimo žmogaus, su kusiuo galėtų intymiai draugauti, pasidalinti mintimis, nevaržomai 
išlieti jausmus, net ir pasiguosti kartais. Ir palinko senutė Žemaitė į jaunąją Uršulę: 


Simpatija traukia mane prie Tamscos. (1919 I 13) 
.. simpatija tarp mūsų visame kame. (1919 III 22) 


Gal kuomet pasi matysime, gal ne, bet mūsų širdys artimos, mintys vienokios, nocs simpatijomis susisiekia- 
me. (1919 VI 26) 
Mano širdis visuomet su Tavim ir mintis tankiai pas Tave, mano mylima Dukrele. (1921 VI 4) 


Kad kito artimo asmens Amerikoje Žemaitė nebus turėjusi, rodytų ir tokia laiško ištrauka: 


„„ laiškų asmeniškų maža terašau. Turiu vaikelį kariuomenėj, iš Vilniaus išbėgęs nuo kariuomenės, čia pa- 
kliuvęs. Su tuom tankiai rašinėjamos, ir su Tavim. Daugiau, apart sekrerorystės reikalų, nesirašinėju, nė 
man niekas neatrašo. (1919 VI 4) 


Susirašinėjimą su savo Uršuliuku Žemaitė labai brangino: „Pasilik sveika, mano dukryte mie- 
loji! Lauksiu greitai vėl nuo tavęs, o jei pas mane bus kas naujo, tuoj tau parašysiu...“ (1921 [4-5). 
Ir tuose dažnai išpažintinio pobūdžio laiškuose Žemaitė nuoširdžiai save atskleidžia. 

Toliau pateiksime ištraukas iš anų laiškų, kuriuos ištisai tikimės galėsią paskelbti Lituanistikos 
darbų III knygoje. Neliečiant būdingųjų Žemaitės kalbos savybių (ypač žodyno), pataisoma ci- 
tuojamų ištraukų rašyba ir skyryba. 

Jau antrajame laiške (1919 I 13) Žemaitė, su simparija žvelgdama į savo jaunos draugės litera- 
tūrinius polinkius, platokai pasisako apie savo asmenišką patyrimą plunksnos darbe: 


Kaip man pradėti rašyti paragino paveikslėliai „Bitės“, laike spaudos užgynimo užrubežyje spausdinti. O 
žodžiu mėginti rašyti vis ragino Povilas Višinskis, visiems žinomas veikėjas... Pradėjau mėginti ir iki šiol 
tebemėginu. Taip ir Tamsta sakais paraginta rašyti mano veikalėliais, tikiuosi, kad ir toliau nepamesi pamylė- 
to savo darbo. Įstojai į mano pėdas, mylima Mergaite! Varyk toliau mano darbą, ber būk pasirengusi ir tiek 
iškentėti dėl to darbo, kiek man teko nepakelti. Manau, jog ne sykį jau teko smūgis. Taip manau iš Tamstos 
išsitarimo: „Susierzinus dėl tos nelemtos Aušrinės.“ Ne tik suerzins, bet visus nervus ištampys... Pranašauju 
iš to, ką ant savo kailio patyriau. Nori grynai beparryviškai, bešališkai „Aušrinę“ vesti, nepermanau, kaip 
galėtų tą padaryti? Sakore: „Kas bus girtina, pagirsim, kas peikrina, neužtylėsim.“ Neužrylėti, reiškia 
papeikci. Papeikrasis priešais vėl ims jus peikti; išeis ginčai, kivirčiai, kaip ir partyviškuose laikraščiuose. 

Pararlė sako: su teisybe negausi nakvynės. Teisingiausiai, mandagiai, rodos, parašysi, vis atsiras priešgynė 
pusė. Ta po savam ant blogo išvers Jūsų žodžius, Iškelsi kokią neteisybę, daromą pirmeivių, tuoj paliksi „arža- 
garcive, fanarike“ apšaukta. Iškelsi nedorą darbelį katalikų, tuoj bedieve, atskalūne liksi. Gal būsi gudresnė, 
mokėsi prisitaikinti prie visų srovių ir partijų. Taip ir aš mėginau, bet man nepasisekė: krito smūgiai ant 
mano galvos iš visų pusių. Norint išvengti smūgių, tik tylėti ir užsimerkti. Manau, jog visuomet užsistosit už 

„prispaustus išnaudojamus mažuosius. Išnaudotojai mažųjų tuoj apšauks jūsų laikraštį partijiniu agitatorium. 
O neminėsit nė kokių svieto nedorumų, nematysit blogumų. Tuomet laikraštis bus palšas, pilkas, nė kokio 
įvairumo. O nuo laikraščio reikalaujama kovos su neteisybėinis. Kaipgi kovoti ir nieko nepaliesti? Žadare 
moterų klausimą ir judėjimą tik rišti. Argi moterų judėjimui visi pritaria, ar neturi priešų, su kuriais seniai 
moterys kovoja. Neišvengsit kritikos, užmetinėjimų, būsit priverstos aiškinries ir teisinties prieš neteisingus 
užpuolinėjimus, ir pati per save „Aušrinė“ paliks partyviška. Arsisakiau bendradarbiauti, nes jūsų „credo“ 
pasirodė man neįvykinamu gyvenime, labiau šiais laikais, kuomet visame sviete kova virte verda. Žmonių 
persitikrinimai visuomet skirtingi, kas vienam išrodo geru, kitam blogu ar juokingu; kiekvienas, gindamas 
savo nuomonę, įklimpa į kovą ir ginčus su kitokios nuomonės žmonėmis. Mažiausį, nekalčiausį, rodos, pa- 
rašyk vaizdelį - tuoj ims perkratinėti asmenis, lyginti: „Mane čia aprašo neteisingai“, arba „tą ir tą aprašo, 
išjuokia, negalima dovanoti...“ ir t.t., ir t.t. Dovanok Tamsta. Prirašiau devynias galybes, bet dar ne viskas, 
Turbūt dovanosi už atsisakymą „Aušrinei“ darbuoties... bet tik tam sykiui; paskui pamatysiu, kiek „Aušrinė“ 
links man prie širdies. Gal kuomet ir atsiųsiu kokį vaizdelį... Bet negarsinkit per bendradarbę, nes nenoriu 
gadinti jūsų renomos, nė autoriteto, Esu nustumta į bedievių, eretikų eiles už vaizdelius „Mano atminimai“, 
„Dvejos laidotuvės, dveji palaikai“, „Kunigų vargai“, „Apsiriko“ komed. Rodos, ir daugiau buvo priešingų 
tikėjimui. Jei skaitei tuos mano veikalėlius nors vieną, supranti, kas ir už kokią kalčią, pasmerkta likau į 
prakeikrų cicilikų eiles. Todėl mano vardas nepadarys garbės „Aušrinei“. 


Laiško prieraše pridėjo: „PS. Jei nori Tamsta, paimk iš „Naujos gadynės mano vaizdelį „Povilas 
Višinskis“. Įdėk į „Aušrinę“. Matau, veikėjus nori paminėti. Apie mane tylėk dar.“ 
Sekančiame laiške Žemaitė papasakoja apie savo pačios raštų leidimą: 


Mano raštai jau keletą metų prieš karę surinkti pirmijai, orenkami buvo naujesni. Taisė ir redagavo profeso- 
rius Jonas Jablonskis. Leidimui lėšas davė advokatas Petras Leonas. Buvo surokuota išleidinėri mažesniomis 
knygurėmis apie 100 puslapių paeiliui - senesnius pirma, kas kartą naujesnius. Išėjus kokioms 10 knygučių, 
sudėti į vieną tomą. Jau septynios knygutės buvo atspausdintos ir pardavinėjamos Vilniuje Šlapelio knygyne, 
aštunta dar spaustuvėje, kaip iškilo karė, ir viskas sugriuvo. Raštai surinktijai liko pas J. Jablonskį. Tikiuos, 
ten nepražus. Jei senis numirtų, vaikai, jau universiteto studentai, nesugaišins to rinkinio. Naujesnių liko 
Vilniuje. Žinoma, daug tur būt žus, bet yra mažvisi po laikraščius, galės surinkti. Daviau įgaliojimą Bulotai. 
Jei jis sugrįžo į Vilnių, pasirūpins mano raštais. Tikėjaus netrukus pamatyti bent tris tomus po 500 puslapių 
savo raštų. Čia trenkia karė, ir viltis griuvo. Kuomet aprims šalis, gal kas pasirūpins vėl tvarkyti pradėtą 
darbą, bet aš nebesitikiu savo akia pamatyri. (1919 III 22) 


Patyrusi, kad Uršulė Jokūbauskaitė ketino leisti virimo knygą, Žemaitė tam labai pritarė: 


Sveikinu su labai prakcišku darbu, taisymu reikalingos ir pageidaujamos knygos. Po teisybės lietuviškoje 
kalboje labai mažai kas terašė apie tokius reališkus dalykus „virimo, kepimo“, o tas mūsų moterėlėms rei- 
kia ir reikia! Mokytesnės turi kirose kalbose, rusiškų, lenkiškų ir kitų, o tikros lietuvės tik mažą Žmonos 
parašytą knygelę teturi, ir tos ne visos moterėlės tegali gauti, labiau čia, Amerike. (1919 VI 4) 


Sekančiame laiške Žemaitė papasakojo apie žinomąją Didžiulių šeimą: 


Ant valgių pagaminimo knygelės pasirašiusi „Žmona“ yra Didžiulienė, Lietuvos bajorė, nedidelės tėviškės 
savininkė. Visa šeimyna (3 dukt., 3 sūnūs) visi pirmeiviški kairieji. Du sūnai už politiškus prasikaltimus 
nuteisti buvo už caro, rodos, į katorgą. Tėvas kitokio persitikrinimo, bet pagal šeimynos likosi įmaišytas į 
polirišką marmalienę ir likosi ištremtas į „poseleniję“. Motina su dukteromis čia pat maišėsi, kiek galėdamos 
rėmė revoliuciją. Vyresnioji duktė Vandutė nutekėjo už garsiojo Kapsuko (Mickevičiaus), pabaigė dentis- 

teriją. Mažosios dvi mokytojavo liaudies mokyklose. Darbšti ir simpariška visa šeimyna, išėmus Vandutės 
vyrą... Su visais Lietuvoje pasižinome, nors nę arti gyvenome, (1919 VI 26) 


Trumpai aprašo ir savo pačios gyvenimą Lietuvoje: 


Nori žinoti, kame aš gimusi, augusi? Štai. Gimiau ir augau Plungės parapijoj arti filijos Šateikių šeimynoje 
neturtingų bajorų. Mokinaus privatiškuose namuose pas dėdiną su jos mergaitėmis, kurioms samdė „gu- 
vernantę“. Nutekėjus išėjau į Šiaulių pavietą. Aptekau gan plačiai po visas parapijas - Užvenčio, Pavandenės, 
Varnių, Laukuvos, Žarėnų... nes rendomis ėjome. Kur gavome ūkį, ten rendavojom. Geriau blogiau teko 
pavargti per 30 metų. Užaugus jau vaikams, teko žemės kąsnelis, nebereikėjo baldyties po svietą. Vyras 
mirė 1899. Ūkį pavedžiau vaikams. Kelerą metų gyvenau Kelmės parapijoj Graužikų dvarelyje. Paskui nusi- 
baladojau į Panevėžio pavietą, paskui į Vilnių... Kaltinėnus žinau, bet neesu buvusi. Buvau Raseiniuose, 
Airiogaloje, Šidlavoje, Tyravėnuose. Lygu sausą šaką vėjas nešioja mane po plačią žemaičių žemelę. Ne tiek 
pažįstu giliau, kiek prisižiūrėjau visokių vargų... Kuomet kas vargus išnaikins, gyvenimą pagerins, kaip 
socialistai žada, mano galva neišneša. (1919 [II 22) 


Nebūtų buvusi Žemaitė tokia visuomenininkė, jei ir čia, trumputėliai, lyg nenoromis, papa- 
sakojusi apie savo gyvenimą, nebūtų perėjusi į visuomenines bėdas. Asmeniški reikalai jai lyg 
antraeiliai, kurie kitiems neturėtų būti įdomūs. Tą mintį dėsto ir savo 1920 I 12 laiške: 


Labai man malonu ir džiaugiuosi, kad mano Uršuliukas vis ieško progos būti naudinga visuomenei, kiek 
išgalint prisidėti prie pagerinimo prispaustųjų būvio, prie tamsuolių apšvietos ir palengvinimo jiems vargo 
naštos... Iš savo vargo skirti gerovės valandėles ir atiduoti artimo meilei - pagirtinas siekis! Visuomet ir 
visur kupinai vargo. Visi vargstame, nors skirtingais, bet taip pat skaudžiais vargais; bet mažai kas teatjaučia 
svetimo arba artimo vargo. Vien tik savaisiais rūpindamos kamuojasi. 


Ir Amerikon Žemaitė atvyko ne ramiai pas sūnų pagyventi, o veikti, kitus raginti ir pati dar- 
buotis. Juk ir ta kelionė su Bulotomis po gausius Amerikos miestus, sakant prakalbas ir renkant 
Lietuvai aukas, tikrai turėjo būti varginga ypač jau nebejaunam žmogui. Štai, pvz., jų tvarkaraštis 
1916 IX 6 - X 15 laikotarpiu numatė net 28 aplankytinas vietas Illinojaus valstijoje. O tai juk 
tebuvo jų aukų rinkimo kelionės dalis. 

Apsistojusi Čikagoje, ji visa galva pasinėrė į visuomeninio gyvenimo verperą, kurį aprašo jai 
būdingu pašaipiu stilium: 


Pas mus, t.y. Chicagoje, gyvenimas virte verda, kaip sakoma: ožys ant ožio, gaidys ant gaidžio, visa vaina 
patvoriais. Taip ir čia kiekvienas kitokiu kailiu prisidengęs giriasi, o kitus niekina; kame teisybė, nė devyni 
piliozofai neišriš. Kas subata, kas nedėlia baliai, koncertai, teatrai bent keliose salėse sykiu, o tų prakalbų 
prakalbėlių, svarbių, garsių ir dar svarbesnių, tankiai nors ausis užsikimšk. (1919 V 3) 


Ausų betgi Žemaitė neužsikimšo ir pati aktyviai įsitraukė visuomeninėn veiklon. Skaityda- 
mas jos laiškus ne kartą tiesiog pamiršti, kad juos rašo jau septyniasdeši mtąjį savo gyvenimo 
slenkstį perkopęs žmogus, kuris šiaip jau visai natūraliai vis labiau šalinasi nuo aktyvios 
veiklos, vis labiau įsitraukia savajin kiautan ir vis labiau savo domėjimąsi riboja kraupiai ma- 
žėjančiais asmeninio gyvenimo metais. Žemaitei tebebuvo svetimas vienažindiškasis „man 
vis tiek pat“. Jai anaiptol nebuvo vis tiek pat, kas dėjosi lietuviškame visuomenės gyvenime. 
Ji tebesugebėjo karštai piktintis jo negerovėmis, tebemokėjo viltingai džiaugtis jo sėkmėmis. 
Taip ir jauti, kad kieto gyvenimo užgrūdinta ir kovinga Žemaitė kartais tam tikro pasitenki- 
nimo ar net savotiškos pramogos surasdavo anoje šiurkštokoje visuomeninės įtampos ir net 
kivirčų aplinkoje: 

Antanis išvažiavo į farmas pasiilsėti. Aš negalėjau, nors kvietė. Turėjau čia susirinkimą kuopos, kur sekre- 
toriauju; turėjome konferenciją progresisčių III rajono, kame iždininkauju; turėjau, turėjau savo džiabus 
pildyti. Pasakysi, kam užsiimi nereikalingai? Mat vis įvairumas; tenka daug ko išgirsti, daug pamatyti, 
patirti, o ir pasifaituoti, koliojimų pasiklausyti; vis dailiai, vis gražiai, kartais ir gardžiai pasijuokti, kaip 
tas baubas bolševizmas morerėlėms galvas samaišė; karščiuojasi, tik plėšosi, draskosi... Pas jus Usteryje ar 
egzistuoja bolševikai, ar turite vyčių armijas? Jei tų visų kraštutiniųjų kairių ir dešinių nėra, turbūt ir faitų 
neatsitinka? (1919 VI 26) 


Salia kovingumo tebeturėjo Žemaitė ir jaunatvišką pasitikėjimą galutine visuomeninio darbo 
sėkme: 


Bet mano dukryte! Ber nenuleiskime rankų, nenusiminkime... Reikia žinoti, jog reikia kovoti su gyvenimo 
aplinkybėmis. O kuomi jas pergalėti, jei ne savo darbais. Jei mūsų sąžinė gryna, nesibijokim nė kokių 
persekiojimų, nė užgauliojimų. Svietas ant to pasėras: kito darbus kritikuoti, o savo nematyti. Mes tik 
darbuokimos, tikėkime mokslui, mylėkime artimą ir turėkime viltį, jog ateis liuosesnės dienelės, geresni 
santykiai, brolybė, lygybė ir artimo meilė! Viskas progresuoja, viskas gerojon pusėn linksta; sulauksim ir 
mes, nors ne visi, nesulauksim senieji, sulauks mūsų jaunosios kartos, o mūsų priedermė jos naudai dirbti, 
veikti, kovoti... (1919 VI 26) 


Tiesa, žodžiai nelabai originalūs ir primena trafaretinės laikraštinės publicistikos ar agitacinės 
prakalbos ištraukas (tokio prisiklausyto ir prisiskaityto agitacinio stiliaus šablonų nestinga vėlesniuo- 
se Žemaitės raštuose). Vis dėlto jauti, kad senutė Žemaitė tvirtai tikėjo žodžiais, kuriuos čia rašė. 

Amžiaus besikraunanti našta bergi darė savo. Laiškuose ne kartą pasitaiko užuominų apie 
sunegalavimus: 


Vasario gale paguldė mane, ištįsojau lovoje dešimtį dienų, o išsivilkus iš lovos, iki šiol negaliu dar atsiraisyti, 
net abejoju, ar begalėsiu atgauti nors paskutinių metų sveikatą. Labai sunku kalbėti, nėra balso; rodos, 
kamštis gerklėje riogso. Pablogino mano ligą išlikęs skausmas. (1919 III 22) 

„„ mano sveikata kaži ko šlubuoja, tinginys apsėdo ar ant amžino poilsio šaukia? (1920 I 12) 

Mano sveikata ne per tvirta, (1920 XII 20) 


Vis dėlto skųstis, dejuoti - ne Žemaitės stilius. Savo negalavimus ji pridengia pašaipiu žodžiu, 
drauge reikšdama gaivalingą norą gyventi; betgi ne šiaip jau gyvuoti, saulėlydžio poilsyje ramiai 
leidžiant betrumpėjančius gyvenimo metus, o ir toliau veikti, rašyti, dalyvauti visuomeniniame 


darbe: 


Mano sveikata tik trašku brašku. Ko gi benorėti, prisigyvenau jau per viršų. Reikia pasitraukti, kitiems 
vietą atiduoti. Noriu tik savo kaulus parnešti Lietuvon. Bet dar ir ant šio svieto turiu nebaigtų reikalų... Tai 
šen, tai ten pasisukti, čia tai čia parašyti, su šiuo ar tuo pasimatyti... ir daug dar nepradėtų ir nepabaigtų 
reikalų... Mat negalima dar mirti. (1921 I 4) 


Nenuostabu, kad drauge su didėjančiu senatvės nuovargiu šalia idealistinio piktinimos visuo- 
meninėmis negerovėmis suskamba pesimistinė nusivylimo gaida: 


Ar jūs mokate tokią košę virti, kaip Chicagoje? Sukišus į puodą bolševikus, menševikus, socialpatriotus, 
buržujų uodegas, kairiuosius ir dešiniuosius, klerikalus ir tautininkus ir dar daugiau prismokų pridėjus, virti, 
kepti, maišyti, o išvirus nėra kam suvalgyti, nes per daug privirta. Vyrai sau verda, moterės, dar progresyvės, 
sau verda. Būtų labai juokinga košė, kad nebūtų skaudu. Tokia,tai pažanga, toks progresas, toks karštas 
darbas nuskriaustųjų darbininkų išliuosavimui iš kapitalo jungo! Laikraščiai, susirinkimai, prakalbos... 
visur net pavienių karštuolių ginčai, visur pridrabstyta tos košės. Skaudu ir liūdna! Pas mus sakoma, kad 
visa košė iš rytų kilna, Argi ryruose taip daug privirta? Net visa Amerika patvino, (1919 III 22) 

Tos pasiutusios polemikos, šmeižtai po laikraščius širdį pačdė. Simpatizavau ir rėmiau M[oterų] Balsą, 
bet, virtus jam bolševikiškam, vargu nepertrauksiu su juom ryšius. Kardas bešališkesnis ir seniai zirzia nuo 
manęs raštų, tai nekurius ir duodu talpinti, niekelius tiktai, nes ilgesnių parašyti kažkas nesiseka, per daug 
išsiblaškiusios minties Amerikoje nebesugaudau. (...) Pirma gegužės šventė darbininkų, rengėsi iškilmingai 
apvaikščioti. Raudonas vėliukas užgintas, tai progresistės savo kepures papuošė raudonomis šarfomis su 
aukštomis kokardomis, rengėsi gatvėmis maršuoti. Ant laimės ar nelaimės lytus nuo ryto iki vakaro pylė, 
nė parėdnių į gatves negalėjo iškišti, gal nevieno ar nevienos liko sveikata apsaugora. Svetainėje prakalbose 
girdėti aimanavimas: kapitalistų Dievas neleido mums maršuoti, užpylė lyraus... Nors negavo maršuoti, bet 
nosis nenuleido. Prakalbose aiškino ir tvirtino, jog kitą 1 gegužės apvaikščiosim kitaip, apvaikščiosim su 
džiaugsmu, jau nuvertę visus kapitalistus, visus buržujus pristatę prie darbo, pergalėję maršuosim 20-tais 
1 gegužio. Visa pramonė bus mūsų rankose, bus darbininkų diktatūra!.. Taip kalbėtojai užtikrino pub- 
liką, dabar jau ramiai lauksim kito gegužio pirmos, nes tuomet bus viskas o'rait! Gerai, kad žmonės moka 
cackomis bovytis, kaip lenkiškai sakoma: „cacanki obiecanki, a glupiemu radošč“ [tušti pažadai, o kvailiui 
džiaugsmas]. Prie pagerinimų ar palengvinimo skurdo ir vargų negalima dideliais šūkiais prišokti, daug 
laiko reikia praleisti, daug skausmo pakelti. (1919 V 3) 


Vis tik asmeniškus prietykius kišu Jums į galvą, dovanokit! Visuomeniški dalykai, politika, kuria reikėtų 
daugiau užsiimti ir interesuoties, taip pačdė iki gyvo kaulo, net nesinori nė paminėti. Kivirčiai, barniai, 
ginčai, nešvarios, nepamatuotos kritikos, po laikraščius užsivarinėjimai... Paėmus laikraštį, rodos, ir bijai 
susitikti su kokiu incidentu. „Laisvėje“ užėjau ir „Aušrinės“ kritiką, ne turinio, bet pranašavimą, kam 
„Aušrinė“ patarnaus; žodžiu, nustūmė „Aušrinę“ į klerikalų glėbį. Maž dėl to, kad redaktorė ta pati bu- 
vusi Moterų Dirvos vedėja. Tas man patinka, kad kritikai iš kalno žino, ka kas darys, ką šelps, ką rems, 
ką rašys, kaip elgsis, dar nematydami nė pradžios darbo. Tokie pranašavimai, užmetinėjimai ir išeina į 
barnius, šmeižtus, ginčus... Vienybėlės tos brangiosios, artimo meilės, nė su žvake ieškodamas, trupinėlio 
nerasi. Per tai veikėjams nupuldo dvasią, atima energiją. O tų trukdytojų daug didesnė armija, negu cikrų 
veikėjų, kurie galėtų atnešti visuomenei apšvietos ir supratimo. Kokiu būdu pagerinti savo būvį, nė aridos 
neatkreipia. Makalienė, tik kova tiek laikraščiuose, tiek susirinkimuose. Tu blogas, ans neišmanėlis, kitas 
nežinėlis. Aš, aš, aš tik geras, žinau ir išmanau tik aš! Sekite mane, aš geru keliu vedu... Prisižiūrėk iš šalies į 
tą kelį, pamatysi - tiesiai į pelkes... Tokia jau karinga dvasia užviešparavo dabar visą žmoniją turbūt visame 
pasaulėj! (1919 XII 1) ž 


Kad Žemaitė daugiau ar mažiau turėjo pagrindo taip neigiamai apibūdinti lietuvių laikraščius 
ir susirinkimus, rodytų keli iš ano meto spaudos parankioti pavyzdžiai. Štai Keleivis, polemizuo- 
damas su Draugu, taip rašė: 


Tas murzinas klerikalų organas da šlykščiau pliovoja. [...] Tai jau ne tik begėdžių, bet tiesiog idiorų blevyz- 
gos. [...] Mūsų klerikalai pradėjo eiti ner iš proto. [...] Trumpai sakant, klerikalai jaučia savo galą, ir dėl to 
taip siunta.! 


Savo ruožtu Keleivis buvo vanojamas į komunizmą nukrypusio Moterų balso: 


„. tie begėdžiai smalaviriai (jie save vadina socialistais) su didžiausiu uolumu ėmė reakcijai tarnauti. [...] 
Kadangi jie yra visai nusmukę nuo koto [...] „Keleivis“ pasiekė patį dugną niekšystės. [...] „Keleivis“ ir „Nau- 
jienos“ niekuo nesiskiria nuo klerikalų ir tautininkų geltonlapių, jei bent tuomi, kad pastarieji būna kiek 
švaresni už smalavirių šlamštus. [...] Ar tai ne Juda Iskarijotas „Keleivis“. Juk bjauresnio Judos nė pragare 
nerastum. 


Ne geriau pasitaikydavo ir susirinkimuose. Keleivyje skaitome tokią korespondenciją: 


' Keleivis, 1917, nr. 49, 
2 Moterų balsas, 1920, nr. 1. 

Binghamton, NX, Gegužės 18 d. vietiniai klerikalai ir tautininkai buvo sušaukę viešą susirinkimą, kuria- 
me buvo apkalbama tautininkų šaukiamasis Chicagoje seimas. Diskusijos buvo nepaprastai karštos ir visi 
argumentai buvo paremti tvirtais „faktais“. Vienas tautininkų „vadas“, norėdamas nuraminti savo priešą, 
pagrasino jam išmetimu iš svetainės. Bet tas nenuorama visai nenusigando. Tuojau atsistojo, nustvėrė rau- 
tininkų „vadą“ už krūtų ir pastatė jam prieš akis tvirtą fakrą - kumštį, užreikšdamas: Jei tu rup... mėginsi 
išmesti mane laukan, tai aš tau... Taip viskas ir nuėjo ant rudžio uodegos, - delegatai neišrinkti.? 


Triukšmingos buvo ir Keleivio korespondencijoje parašytos „diskusijos socialistų su tautinin- 
kais ir klerikalais“, įvykusios Elizabethe 1919 V 18: 


„Kalba vėl A. P. Stankevičius. [...] Publika pradėjo uit, kaip ant vilko. Pirmininkas rėkia: Nurilkit, būkit 
žmonės, duokit užbaigr kalbą. [...] Pagalios pirmininkas nuramino publiką ir davė užbaigt kalbėt. Publika 
vėl nerimauja. Srankevičius, nuėjęs į kirą ruimą, sako: Kas čia velnias pas jus per publika.“ 


Taigi, kaip rašė Žemaitė, „makalienė, tik kova tiek laikraščiuose, tiek susirinkimuose“. 

Žinoma, iš tų kelių citatų nereikia skubiai daryti plačių ir griežtų išvadų. Didelė, gal net di- 
džioji Amerikos lietuviškosios visuomenės dalis buvo paprasti darbininkai, kurie neturėjo progos 
įsigyti geresnio išsilavinimo mokyklose ir kurių tiek darbovietėse, tiek kasdieniame gyvenime 
nestigo ir šiurkštumų, ir grubesnės kalbos. Štai, pvz., Jono Šliūpo gausiose brošiūrose, taikantis 
prie skaitytojų, kalba ne kartą gana stačiokiška. Antra vertus, lietuvių išeivijos masė buvo plačiai 
įsitraukus visuomeninėn veiklon. Net ir mažesniuose miestuose, kur dabar lietuvio dažnai ir su 
žiburiu nebesurasi, veikė įvairių draugijų skyriai, būdavo dažni (tegu ne kartą ir kiek triukšmingi) 
susirinkimai, atsilankydavo paskaitininkai su prakalbomis ir aukų rinkėjai, ateidavo gausi lie- 
tuvių periodinė spauda. Karo ir pokario metais Amerikos lietuvių tikrai nemaža pasidarbuotra 
senosios tėvynės reikalui, surinkta daug lėšų, garsiai iškelta Lietuvos byla Amerikos valdžios 
sluoksniuose. Štai, pvz., ir Žemaitė aprašo, kaip jautriai buvo reaguota į iškilusį lenkų pavojų 
Lietuvos valstybei: 


Chicagoje daug veikiama pagelbai Lietuvos, renkamos aukos, rengiami vakarai, koncertai, baliai. Visas pel- 
nas skiriamas Lietuvos gelbėjimui. Draugijos, kliubai, kuopos susirinkimuose iš savo iždų skiria kiek išgali 
aukų; išnešami protestai, rezoliucijos prieš lenkus grobikus. Žmonės iš paskutinios aukauja pagelbėjimui 
išvaryti lenkus iš Vilniaus. Visi pinigai eina per Misijos [oficiali Lietuvos delegacija, kuriai vadovavo Jonas 
Vileišis] rankas. Vileišis turi tuoj siunrinėri, kam paskiria savas aukas. Aukaujama ginklams, kariuomenei, 
šauliams, Geležiniam Vilkui, partizanams, Raudonajam Kryžiui... Kaip kas išmano naudingiau, tokiam 
tikslui ir aukauja. Pamatysiu sugrįžusi, ar tenai žmonės taip rūpinasi savo išsigelbėjimu nuo lenkų, ar dar- 
buojasi, kaip čia? (1920 XII 29) 


Lietuviškosios visuomenės paramos susilaukė Amerikoje ir pati Žemaitė: 


Po teisybės, pakliuvus į Ameriką, negaliu rūgoti ant blogo likimo, tas mane neįveikė. Geri žmonės man 
prijaučia ir srengiasi kuo daugiau gero padaryti. LMPS-mo [Lietuvių moterų progresyvio susivienijimo] 
9-ta kuopa, kurioje sekretoriauju, surengė vakarą (koncertą) mano naudai. Visuomenė labai pritarė, riek 
publikos prisirinko, vos tik salėje besutilpo. Chorai „Birutės“ ir Moterų 9-tos kp. choras puikiausį koncertą 
išpildė. Visi buvo užganėdinti, o man pelno liko $232.00. Kad ne ta parama, būtų buvę trumpai. Sūnus 
mokinasi paskutinis jau metas; per penkerius mokslo merus išsisėmė jo sutaupyta mantra; prie to dar ir 
mane turėjo užlaikyti. (1919 XII 1) 


3 Keleivis, 1919, nr. 24, 
* Keleivis, 1919, nr. 26. 

nau o UTE III BN 


Pateiktose laiškų ištraukose matome būdingą Žemaitės stilių — ryškią liaudišką kalbą, kurioje 
tačiau pasitaiko ir laikraštinės publicistikos šablonų; jos žodis dažnai šiurkštokas, ne kartą ir 
pašaipiu humoru paspalvintas. Štai dar viena tokia ištrauka: 


Miela mano Mergyte! Kitą sykį giedojome giesmę „Kantičkose“ „Iš verksmo stojos linksmybė...“ Bet tas 
labai retai teatsitinka. Tankiausiai priešingai: iš linksmybės stojasi verksmas. Taip lygiai ir su jūsų linksmiu 
pasivažinėjimu. Laimė dar, kad užsibaigė susižeidimais! O kiek aprašoma užmušimų ant vietos ir ne po 
vieną žmogų. Aš ir bijausi tų makabylių, kaip jie gatvėmis laksto prasilenkdami, prasigindami, baugu iš 
šalies žiūrint. Jei man prisieina kuomet važiuoti, vis meldžiu važnyčios, kad nelėkrų per greitai. Kiek tų 
makabylių laksto Chicagoje, kad tiek centų turėčiau, manau, būčiau turtinga, bet keletą žmonių, girdė- 
jau, turėję nuosavus makabylius ir, susitrankę kaulus, išsižadėjo. Dabar nė surišęs juos niekas neišvadintų 
važiuoti. (1919 VI 4) 


Šyprelim, dabartiniais automobilių įsigalėjimo laikais aną ištrauką paskaitę. Taip pat sunku 
susilaikyti nešyptelėjus, kai 74 metų senutė rašo apie anglų kalbos pamokas: „... vaikščioju ant 
lekcijų angliškos kalbos. Pasijuok - mokinuosi angl., o byzi nemoku parašyti, fain mokinė“ 
(1919 VI 4). 

Žemaitė jautėsi turbūt panašiai, kaip po keliasdešimt metų Amerikoje atsidūręs kitas mūsų 
rašytojas, Krėvė, kuris guodėsi: „Mokinuosi anglų kalbos ir pykstu: kokiam velniui mokinuo- 
si“, o kitame laiške abejojo, ar jam pasiseksią kada nors išmokti „angliškai kalakutuoti“. Savo 
laiškuose Žemaitė kartais „pakalakutuoja“. Jos laiškus pamargina tokie žodžiai, kaip džiabas, 
frentas, persimufinau, subytino, nesitriobeliuok, singelis, pentas, fliuzė, o'rait, pasifaituoti ir t.t. 
Tiesa, paprastai tokius žodžius ji deda į kabutes, o fliuzę vienoje vietoje pašaipiai išverčia į pliurzę 
(„Sveikata mano tiek atsitaisė... “Pliurzė? nieko blogo ant toliau man nepadarė, perėjo lygu gais- 
ras ir dingo“ - 1919 V 3). Tokių žodžių nestinga ir Žemaitės vaizdeliuose iš Amerikos lietuvių 
gyvenimo, spausdintuose periodikoje ir vėliau jos raštų rinkiniuose. Kažkaip keista „Marčios“ 
ir „Petro Kurmelio“ autorės raštuose skaityti tokius „kalakutinius“ žodžius. Tačiau ne kitokią 
juk kalbą Žemaitė nuolat girdėjo susirinkimuose, prakalbose, o ypač kasdienio bendravimo 
pokalbiuose, taip pat skaitė spaudoje. Tai buvo visai natūralu amerikonėjančioje ar jau ir suame- 
rikonėjusioje lietuvių visuomenėje. 2 

Pati Žemaitė betgi neketino suamerikonėti ir, nors jau seno amžiaus, jautėsi tik laikinai Ame- 
rikoje gyvenanti. Jos širdyje galingai aidėjo nenutylantis balsas: namo! namo! Rašė 1921 Vi 17 
Lietuvon Bulotoms: 


Tik namo, namo! Nusibodo Amerika ir man nesveika. Gal būti, ir namie tiek tebus sveikatos, vis tiek ma- 
Ioniau su saviškiais. Nors ir čia turėjau daug prielankių draugų, bet vis jaučiuosi svetima, lig laikinai tik 
beviešint.3 


Kaip vėliau Krėvė nesiliovė svajojęs „grįžti Lietuvon ir ten atsigulti amžinam poilsiui šalia savo tėvų 
ir protėvių ant Subartonių kapinyno“ (1948 III 5), taip ir Žemaitė reiškė savo karštą norą „pamatyti 
Lietuvą ir savo kaulus parnešti į jos žemelę“ (1920 XII 29; panašiai ir kituose laiškuose). 

Labai ilgėjosi ir Lietuvoje likusių savo artimųjų: 


Sakai, jog primenu Jūsų motinėlę. O man primeni mano mergaites, likusias Lietuvoje per karę po vokiečiais. 
15-tais metais užėjo ant Lietuvos vokiečiai ir atkirto mane nuo namų. Tuomet buvau Vilniuje, o karė išsitiesė 


5 Žemaitė, Raštai, t. VI, Vilnius, 1957, p. 458. 

ant Lietuvos, ir mano mergaitės liko namie anopus karės. Nuo 15-to kovos mėnesio nė kokios žinios nė per 
paukštelį nebegavau ir nebegaunu, kas tenai dedasi, kas gyvas tebėra, kas miręs? Kitos tekėjusios, mažų 
vaikelių turėjo... ūkes, gyvolius... Širdis plyšta, kartais užmigti negaliu atsiminus... Koks likimas tenai juos 
paliečia? Čionai Amerike vieną sūnų beturiu. Yra ir kiras, seniai, jau 20 metų su viršum kaip Amerikoje, 
bet seniai ir prapuolė, nė kokios žinios nebeduoda. (1919 XII 1) 


Vėliau betgi jau galėjo susirašinėti su Lietuva: 


Beje, šiandien gavau iš Lietuvos laišką. Rašo: sodžiuje nejaučia nė kokios karės, nė vaikinų nešaukia į naują 
kariuomenę. Kurie tarnavo jau, tie ir tebetarnauja kariuomenėje, o kiti namie. Valdžia rekvizicijas daro, 
bet - sako - prieš vokiečių rekvizicijas buvusias dabar tik šešėlis. Gyventojai čia pavalgę ir apsidarę. Viskas 
bus gerai, kad tik parvažiuočiau laukia. Įmanyčiau visus savo mylimus vežties, ypač Tave, Dukryte. Bet 
„dūšia norėtų į dangų, bet griekai neleidžia“... (1921 I 7) 


Labai džiaugėsi, kad ir jos mylima Uršulytė rašė ketinanti važiuoti Lietuvon; patarė betgi luk- 
terti, kol pagerės pokario gyvenimas Lietuvoje: 


Nusidžiaugiau iš Tavo, Dukryte, parašymo, jog žadi kuomer nors grįžti į Lietuvą. Matau, kad moki ir nori 
naudingai dirbti ir veikti... Tokių žmonių kaip tik ir stokoja Lietuvoje, bent man taip rašo ir iš laikraščių matau. 
Ant galo ir iš patyrimo žinau, nes per tuos kelerius metus negalėjo labai atsimainyti ar kultūroje, apšvietoje 
pakilti... Toje sritėje kaip tik darbininkų ir trūksta. Visi ir visur tik dolerius, rublius gaudo, o pasišventimas 
labai, labai retai tepasirodo. Pas Tave, Dukryre, ta žvaigždelė žibėte žiba, taigi norėčiau, kad ji ir Lietuvoje 
sužibėrų. Kaip sugrįšiu Lietuvon, jei gyva ir sveika būsiu, rašinėsiu Tau, Dukryte, apie visą kultūros padėtį 
tenai, apie mokslo ir apšvietos stovį tarpe moterų ir mergaičių... Pamatysiu, kaip su pragyvenimu? Rašo visi ir 
parvažiavę iš Lietuvos pasakoja, jog labai sunkus prasimaitininmas miestuose. Valdininkai, mokytojai iš algų 
negali išmisti. Ūkininkams, prie žemės — lengviau. Jei situacija nepagerės, negaliu Tave, Dukryte, baudinti 
važiuoti. Parvažiavus badauti - neapsimoka. Jei nenumirsiu, susižinosim ir iš ten. (1921 I 4-5) 


Betgi pačios Žemaitės tokios žinios apie nelengvą gyvenimą Lietuvoje nė kiek neatbaidė. Dau- 
geliui jos pažįstamų, patogiai ir sočiai įsikūrusių pastoviam gyvenimui Amerikoje, atrodė net 
keista, kad toji senutė, vargo nepaisydama, taip smelkias grįžti Lietuvon: 


Kaslink apsigyvenimo vietos, kaip pabaigs Antanis, mažai teįdomauju, nė jis dar nieko neprojektuoja. Žada 
tik ieškoti geresnio oro kur arti ežero ar upės. Mano mintis vis tik skrija per vandenynus... Kam pasakiau, 
jog grįšiu į Lietuvą, tik nusišypso. Kon padarysi, jog viltimi daugiausia žmonės gyvena, o tuo tarpu šmakšt 
po velėnos. Ne, aš to nedarysiu! Girdėjau ar skaičiau, kad bando jau orlaiviais skristi per Atliantiką. Štai ir 
parlėksim namo... Verčiau oru lėkti, negu po žeme lįsti. (1919 III 22) 


Didžioji problema Žemaitei buvo, kas jai padės parvažiuoti Lietuvon, nes netvirtos sveikatos 
senutė viena nedrįso. Betgi pasitaikė labai gera proga: ją parvežti pažadėjo Jonas Vileišis. Apie 
tai Žemaitė 1920 II 25 vaizdingai parašė Aleksandrai Bulotienei Lietuvon: 

Po prakalbos nubėgau už scenos ir sugavau Vileišį. Sveikinasi, ir pirmas žodis: „Ko neparvažiuoji, ko negrįžti 
namo, taip mums reikalinga, taip laukiam...“ - „Tegul Lietuvos valdžia duoda man šėpkartę - sakau, - arba 
speciališką garlaivį parvažiuoti, o jei nori, kaip Tamsta grįši, paimk mane su savim...“ — „Na, gerai, - sako — 


laikau už žodžio, jei tik nori, parvažiuosim sykiu“...* 


Palankiai išsisprendė ir svarbus Žemaitei kelionės lėšų klausimas. 1920 VII 15-20 ji rašė Bu- 
lotoms: 


* Ten pat, p. 409. 

Mano mylimi Poniukai! „Naujienos“ gavo Jūsų telegramą, kad mane tuoj išvarytų namo. Ber aš jau pirmiau 
rengiausi važiuoti, ir pinigų kelionei turiu, Dar tebelaikau, kur išvažiuodami palikore, ir iš Šelpimo Fondo 
gavau pirmą šimtinę, o dabar, likviduojant Fondą, man paprašius, dar tris šimtus paskyrė kelionei į Lietuvą; 
tur būt, užteks, kaip žemaičiai sako, su atlenktais galais? 


Žemaitės išvažiavimas užtruko, nes Vileišis, turėdamas daug reikalų, gavo ne kartą atidėlioti 


kelionę: 


Dabar pasigirsiu, kad sausio gale ar vasaryje iškeliauju namo, Lietuvon. Seniai jau Vileišis buvo prižadėjęs 
grįždamas ir mane parsivežti. Žadėjo keliauti liepos mėn., paskui tikrai žadėjo spalio mėn. Negalėjo, 
užėjus suirutei ir karei Lietuvoje, buvo jam čia daug darbo su aukomis ir pinigiškais reikalais. Dabar 
jau laikraštyje praneša, jog Vileišis išvažiuoja Lietuvon sausio gale. Nusidžiaugiau ir tuoj rašau jam, kad 
manęs nepaliktų. Taigi tikiuosi netrukus, gal už poros mėn., pamatyti Lietuvą ir savo kaulus parnešti į 
jos žemelę. Galiu sakyti, kad tos laimės šalies, Amerikos, mano akys daugiau nebematys, mano sveikata 
taip diktuoja, (1920 XII 29) 


Po kiek laiko vėl rašė: „Nesikontrauju dėlei kelionės, vakar išleidau kirą laišką Vileišiui, bar- 


dama, ko man neduoda žinios, kuomet rengiasi keliauti“ (1921 I 7). 

Ir vėl teko kelionę atidėti: 


Iš šalies girdžiu, kad man teks apleisti Ameriką šio apriliaus mėn., bet aš dar galutinio pranešimo negavau, 
kuomet keliauti į NY (Niujorką). Burą jau paleidome, su sūnum persiskyrėm, nes užkėlė mums labai brangiai 
rendą. Sūnus pasiėmė sau kambarį, o aš savo manatkas susiėmusi, pasidėjau pas pažįstamus ligtaikinai, t.y. 
kol iškeliausiu. Kaip jau tikrai žinosiu, tuoj parašysiu. Kaip būsi liuosa, gal Tau pasiseks atbėgti NY mane 
išleisti? Kame NY apsistosiu, parašysiu. (1921 III 20) 


Po poros savaičių praneša savo naująjį adresą ir prašo ją aplankyti: 


«.. jau „persimufinau“ į kitą vietą. 25 bal. parvažiavau į Brooklyną, Chicagą ant visados apleidusi. Išplaukti 
į Lietuvą tikiuosi tik apie 24 mojaus, bent taip Vileišis tikisi, o aš be jo nė iš vietos! Mano Mažyte! Kaip 
Tavo sveikatėlė? Jei ta ne per daug Tave vargina ir kitos aplinkybės ne per daug kliudo, tikiuosi atvykti į 
Brooklyną iki 24 Mojaus. Anksčiau geriau, kad kartais nepavėluoti. Apsigyvenau ir iki kelionės būsiu pas 
gerus draugus p. Vizus, 317-84 Str. Brooklyn, N.Y. Gyvename labai puikioje vietoje tarpe medžių ir ža- 
lumynų su visais naminiais patogumais, prie to, esu labai mylima... Vis tik dar negaliu numiršti Chicagos 
draugų, su kuriais draugavau per ketverius merus. Norėčiau visus išvilioti į Lietuvą. Ber kliūtys kliūtelės 
painioja nevieną, lygu voras savo vortinklėmis. Kiekvienas tikisi išsipainioti ir lėkti namo (Lietuvon). O ar 
aš kuomet sulauksiu, klausimas. Jei negalėsi atvykti dabar pas mane, parašyk, aš irgi atsisveikinti pasisteng- 
siu per laiškelį arba ką nors pasiųsti atminčiai. Tuo tarpu pasilik sveika! Jei atvažiuorum kuomet, radusi 
butą, nerastum mūsų namie, nepabėk, ber palauk, nors ant gonkų atsisėdus. Dienomis mes vis namie su 
šeimininke darbe, vaikai mokykloje. Vakarais kartais išvažiuojam makabylium pasivažinėt, bet ne kasdien. 
Lauksiu tavo laiškelio. (1921 V.3) 


Sužinojusi, kad jos Uršuliukas susižeidė ir net atgulė, Žemaitė pati žada atlankyti ją Bostone: 


Perskaičius Jūsų nelaimingą atsitikimą, ner man plaukai stati stojo, per plaukelį būtų jau po mano Uršuliuko! 
Neparašei, kokios rūšies sužeidimas, kaulą sulaužė ar tik susidaužė? Užsimaniau aplankyti Jumis Bostone, jei 
tik galėsiu įvykinti savo užmanymą? Bėda, kad negaliu susirokuoti, viena nedrensu keliauti. Ieškosiu kokio 
kamrato, singelio, kurs galėtų ar norėtų būti palydovu. Jei tik gausiu kokį draugą šioje savaitėje, nežinau, 
kurią dieną prisisratysiu. (1921 V 14) 


Žemaitė, Raštai, <. VI, p. 439. 

Po kelių dienų vėl rašo: 


Turiu čia frentą chicagierį, kurs su mielu noru, dagi ir savo reikalais nori važiuoti į Bostoną. Jis turi laiką 
kiekvienoj savaitėj pėtnyčią, subarą ir panedėlį, utarniką, įskaičius nedėldienį, penkias dienas pagrečiui. 
Tarėmos važiuoti šią pėtnyčią, bet subaroje reikėtų argal grįžti, nes mano šeimininkės nedėlioje varduvės, 
žada būti svečių; man prasišalinti iš namo pusės būtų tiesiai kiaulystė, O pas Jus atlėkti, kaip ugnies pagavus, 
išbėgri, vėl Jūs pyksit. Tai susirokavom važiuoti kitą pėtnyčią, ir užtrukti Bostone visas penkias dienas. Todėl, 
mano Mažėlėle, miegok ramiai, „nesitriuobeliuok“ nė su kambariu, nė su viešbučiu dėl manęs. Bostonas 
platus, išsiteksim, ir mes ne taip stori. Su visu iš Amerikos iškeliauti, rodos, sulauksim dar birželio mėn. Bent 
taip man misijoj užreiškė. Paties Vileišio nesugaudžiau. Vašingtone organizuoja dar kažkokį suvažiavimą 
ant 31 mojaus; matyti, iki tol neiškeliausim, dar galiu ir Bostone pasportauti, (1921 V 18) 


Ir taip maždaug po pustrečių susirašinėjimo metų jiedvi pagaliau susitiko, Grįžusi iš Bostono, 
Zemaitė rašė: 


Bučkis Jums už gerą širdį ir atmintį mano gimimo dienos. Gimimo dieną man irgi duria į nosį klausimas: tiek 
metų praėjo, tiek amžiaus pragyvenau, šilto ir šalto patyriau, o ką gero nuveikiau? Nieko! nė sau, nė kiram. 
Parbėgo metai kaip šašėlis, nepalikdamas nė pėdsako. Prikiši man tuoj raštus... Mano Mergaite! Raštai nė 
dalelės tiek neužsipelnė, kiek Jūs apkainojate, daugiau yra Jūsų simpatijos, ne ko jie yra verti. Daugumas 
raštų rašyta be jokio tikslo ir be vilties jų prasiplatinimo... Ot taip sau: „ir aš galiu taip parašyti“. Dėl to 
man dabar ir sarmata rinkti neužpelnytą pagarbą, o Jūsų per daug gerą širdį, kokią parodei man per vaišes 
pas save, mano miela Uršuliukas, niekuomet neužmiršiu tų smagių valandėlių su Tavim praleistų. [...] Labai 
norėčiau kuomet dar su Tavim asmeniškai pasimatyti, bet ne pas tave, kur nors nuošaliai, arba pas mane. 
Gal dar sulauksiu tokios laimės, kaip kuomet sugrįši į Lieruvą? Norėjau vakar Tau parašyti, vis dar laukiau 
Vileišio. Užvakar buvau „Tėvynėje“, Vileišis nesugrįžo dar iš Vašingtono [Žemaitė rašo: Vacbiugtono). Vakar 
rytą telefonu klausiau misijos,- nesugrįžęs, vakare bus. Vakare klausiau, irgi dar nebuvo. Kaip sugrįš, manau, 
trumpu laiku iškeliausim, nes ir į jo vietą atstovas būk jau atvažiavęs. (1921 VI 4) 


Išvažiavimas vis artėjo: 


Man ner nusibodo tie atsisveikinimai, rie pokyliai, vakarienės ir viskas. Ant vileišinės vakarienės, teisybė, 
dr. Bagočius šaunią prakalbėlę pasakė, visus visus kalbėtojus „subytino“... Siunčiu Jums juodraštį į Naujienas 
paduotos vakarienės ir savo. Su paišeliu rašytas, sunku bus išskaityti. Prašei juodraščių, o perrašyti tingėjau. 
Oir to rašymo begalės. Šiandien jau penktą laišką braižau, ir vis atsakymai. Taip bombarduoja visi, ypač 
chicagiečiai. Siunčiu ir savo autobiograf. juodrašrį, kiek turėjau ant balto perrašyto. Pusės, rodos, dar nėra. 
Toliau iš Lieruvos atsiųsiu, o jei nesulauksi, žinok, kad jau po velėnos palindau. (1921 VII 2) 


Pagaliau jau galėjo rašyti: „Kaip skaitysi šiuos mano žodžius, jau aš tolyn supsiuos ant van- 
denėlio! Kaip bus malonu kuomet susieiti Lietuvoje, o to tikrai tikiuosi“ (1921 VII 5). 

Išplaukė Zemaitė 1921 VII 6. Laive dar parašė ilgą paskutinį laišką Uršulei. Aprašinėjo gy- 
venimo laive įspūdžius, taip pat ir jūrą: 


Trečia jau diena, bet niekas dar nežiaugčioja, nes laivas ne supa, tik pamažu krutina, sunku rašyti. Sakei man, 
Uršulyte, kitą sykį, kodėl aš niekur jūrių neaprašau? Dabar žiūrėdamas į jūres, manau, kaip reikia rokias 
didybes galybes aprašyti? Milžiniškas mūsų laivas, viename gale stovint, vos užmatyti antras. O žiūrėk įjūres! 
Rodos, menkas vabalėlis ant vandens paviršio spardos, putoja, ieško, nori kraštą priplaukti ir to neranda. 
Erdve, vandenų kalnais aplinkui jį apsupa, tas tik spardosi, plaukia ir aplink save daro vilnis irdamas, giliai 
įsmegęs vandenyje, net žymų kelią paskui savęs palieka. Toliau vanduo tykus, tik paviršėliais rukšlėjasi, 
raukosi, rodos, pyksta, kad tiek akių stebisi. Dar toliau susilieja su dangumi, žydruoja, mėlynuoja... Tyku, 
ramu... Balti debesėliai slankioja ar stovi aukštai ar žemai, negalima akimis išmieruoti. Milžiniškas laivas, 
rodos, vabalas, o ant jo žmonės, rodos, parazitai ant vabalo kūno. Kruta, juda, valgo ir miega. Grupelėmis 
grupuojasi pažįstami, artimi... Kur tik išgirsi, vis kitokia kalba. Lietuviškos mažiausiai - šeši žmonės, tik 

skaitliaus keturi dideli ir du maži. Mūsų grupelėj tik lietuviškai kalba. Nevienas pajdomauja, kas mes do 
tauta, kas do kalba. [...] Skaitau knygas, tingiu, nuobodauju, ilgu! Žiūriu į jūres, žiūriu, nė paukštelių dar 
nematyti. Tolyn dar kraštas. Kartais kokia žuvis pliaukštelėja, net vanduo aukščiau laivo iššoka. Kartais 
žiūrėdama pamatau iš vandens išsinėrus pažįstamus veidus, tai Mariukės, tai Elenos, Antanio, Uršuliuko, 
Poškaus, Grigaičio ir daug daug artimų ir mylimų, likus Amerikoje. Rodos, iš vandens iškišę galvas, tolyn 
ant horizonto stebitės į mane, tolyn tolyn atsitolinant į rytus, nes mūsų laivas tiesiai į rytus plaukia. Viename 
gale saulė teka, antrame leidžiasi. [...] Šiandien vilnys didesnės, toliau jūroje pasirodo baltos putos, tartum 
žąsys plaukioja, ber laivas nesupa: daugiau, matyti, giliai vandenyje įsirėžęs plaukia. (-..] pradėjo lyti. O 
jūra? Nuo ryto vilnys nemažos, toliau baltos putos plaukioja, pasirodo ir nyksta, rodosi ir nyksta, tartum 
baltų žąsų būriai plaukioja. Per lytų viskas išnyko, vilnys ir putos, tik pilka pilka visa apylenkė ir aukštai 
ir žemai, nė dangaus nė vandens; rodos, pilku maišu, kas apmovė. [...] Šį vakarą paims laiškus ir daugiau 
nebebus progos iš kelionės parašyti. [...] Dabar, užbaigusi laiškelį, eisiu žiūrėti į jūras, pamačius išsinėrus 
Tavo veidelį, nubučiuosiu, numyluosiu... Sako, šį vakarą jau pamatysim žemės pakraščius. Na, pasilik sveika! 
[--.] Sudiev! Mano Mergele! 


Tai buvo ir paskutinis sudiev. Nepraėjo nė pusmečio, ir Žemaitės nebebuvo. 


P.S. Širdingai dėkoju p. Uršulei Daukantienei už galimybę pasinaudoti Žemaitės laiškais ir 
kun. Vincui Valkavičiui už laiškų nuotraukų parūpinimą. 


[1971] 

Žemaitės autobiografinis fragmentas 


Pateko man į rankas senas pageltusio ir jau trupančio popieriaus Naujienų 1922 VII 13 
numeris. Jį besklaidant akis užkliuvo už straipsnio antraštės: „Ką sako pati Žemaitė apie save“. 
Tai buvo Žemaitės autobiografinis fragmentas. Vienas kitas dalykas man pasirodė lyg dar neskai- 
tytas anksčiau. Atsiverčiau išsamiausią Žemaitės raštų rinkinį, kurio šeši tomai buvo išleisti Vil- 
niuje 1956-1957 metais. Ano Naujienų fragmento ten neradau. Nemini jo ir B. Mituzienės savo 
kruopščiai sudarytoje Žemaitės bibliografijoje, išspausdintoje 6-ame raštų tome. Matyt, neturėta 
pilno Naujienų komplekto. Antai prie vaizdelio „Amerikos lietuvių gyvenimas“ (išsp. 4-ame 
tome pagal išlikusį rankraštį) redakcijos nurodoma: „Nesusekta, ar vaizdelis buvo išspausdintas 
kuriame Amerikos lietuvių laikraštyje.“ Tuo tarpu šis vaizdelis (tiesa, kita antrašte - „Svetur tarp 
savųjų“) jau buvo spausdintas Naujienose 1917 XII 7, 8, 10 ir 11. 

Aną Žemaitės autobiografinį fragmentą Naujienoms atsiuntė J. Sondeckis (dabartinis Keleivio 
redaktorius Jackus Sonda) drauge su paaiškinimu: 


Bevartydamas tėviškėj savo knygas ir įvairius popierius, užtikau nei įvairių okupantų, nei nelabųjų žiurkių 
nejudintą šią trumpą Žemaitės autobiografiją [.... Širos autobiografijos istorija tokia. 1915 m. pavasarį išėjo 
„Aušrinės“ (pažangiųjų moksleivių laikraštis) vieton almanachas „Aušrinės keliais“. Kirą tokį almanachą 
manoma buvo išleisti 1915 m. rudenį. Kadangi tais metais Žemaitei buvo sukakę 70 metų, tai široms sukak- 
tuvėms paminėti almanacho redakcijabuvo nutarusi kreipris į Žemaitę i ir prašyti jos parašyti almanachui 
savo biografiją, o M. Biržiška buvo prašytas parašyti straipsnį apie Žemaitės kūrybą. Žemaitė greit minėrą 
prašymą išpildė. Man, kaip redakcijos nariui, buvo šis raštelis įteiktas. Kadangi dėl įvairių priežasčių alma- 
nacho nebegalima buvo išleisti, tai šitas Žemaitės raštelis visą laiką gulėjo pas mane. 


Apie Žemaitės rankraščio likimą Jackus Sonda 1972 II 22 rašė šio straipsnio autoriui: 


1914 m. aušriniečių (tada taip vadinosi) konferencijoj buvau išrinktas į Aušrinės redakciją. Vėliau paaiškėjo, 
kad begalima išleisti tik almanachą, kuris buvo pavadintas Aušrinės keliais ir išleistas 1915 m. pavasarį. (...] 
Žemaitei 1915 m. sukako 70 m. Matyti, norėta kitame almanache apie ją parašyti arba kad ji pati apie save 
parašytų. Ji parašė, ir aš tą jos autobiografiją gavau. Ji buvo surašyta lapeliuose gal 7 colių ilgio ir 5 pločio 
(taip dabar man atrodo). Kiek tų lapelių buvo, dievai žino, bet sakyčiau, kad buvo gal pora dešimčių. [...] 
ras Žemaitės rašinys išliko sveikas per karą mano tėviškėj prie Žemaičių Kalvarijos (dabar Varduvos), vėliau 
aš jį atsivežiau į Šiaulius, kur pastoviai apsigyvenau, ir nebežinau kuriais metais atidaviau Aušros muziejui, 
ten jis buvo rodomas tarp kitų Žemaitės eksponatų. 


Žemaitė yra parašiusi savo turiniu ir apimtimi panašią autobiografinę apybraižą „Pirmieji 
mano žingsniai“ „ pirmą kartą išspausdinta Žemaitės raštuose 1914 m. Abi apybraižos prade- 
damos tais pačiais žodžiais: „Gimusi 1845 m. gegužio 31 dieną Plungės parapijoj, Bukuntiškės 

dvarely...“, o baigiamos panašiu Povilo Višinskio reikšmės Žemaitės gyvenime iškėlimu. Betgi 
teksto skirtumai yra per dideli, kad tas dvi apybraižas galima būtų laikyti tik redakciniais vari- 
antais, o ne savarakiškais rašiniais. | 

Cia pasakojama apie mums įdomiausią Žemaitės gyvenimo epizodą, būtent, kaip ji tapo lie- 
tuvių rašytoja. O tai, nežiūrint jos didelio talento, anaiptol nebuvo toks savaime suprantamas 
dalykas. Reikėjo ne tik tam tikro jos apsisprendimo, bet ir palankiai susidėsčiusių šiaip jau nelabai 
jai palankaus gyvenimo sąlygų. 

Augo Žemaitė aplenkėjusioje smulkių bajorėlių šeimoje: „Kalbėti lietuviškai ir draugauti su 
mužikais, nemokančiais lenkiškai, draudė ir gyniojo mus, labiausiai motinėlė.“ Vėliau dvare pas 
tėvo brolienę, su kurios vaikais Žemaitė turėjo progos mokytis (žinoma, tik lenkiškai), „apie 
Lietuvą, atskirą nuo lenkų, niekas nė nesapnavo“. Prisimena dar Žemaitė: „Lenkiškų knygų ne- 
trūko man skaityti.“ Tai ugdė jos polinkį literatūron, bet jos raštai vargu ar būtų mums dabar 
įdomūs ar netgi iš viso žinomi, panašiai kaip ir kitų provincijos literatų mėgėjų, kurių veikalai 
kartais patekdavo į lenkiškos spaudos skiltis. Pvz., tokia Karolina Praniauskaitė (1828-1859), 
savo laiku garsėjusi kaip zuzw/a Žmudzka (Žemaičių gegulė) ir kurios jautri lenkiška poezija buvo 
spausdinama Vilniaus periodikoje ir net atskiromis knygelėmis, greičiausiai būtų buvusi visai 
pamiršta, jei viename Lauryno Ivinskio kalendoriuje nebūtų buvęs išspausdintas ir taip išlikęs 
jos nedidelis „Žalčio motės“ (ištraukos iš Kraševskio Vytolio raudos) lietuviškas vertimas ir jei ji 
nebūtų pasipažinusi su Antanu Baranausku, tuo būdu patekdama jo biografijon. Vėlgi, kas dabar 
beprisimintų Antaną Klementą (1756-1823), jei jis be savo gausios (tiesa, ir menkos) lenkiškos 
poezijos nebūtų palikęs ir lietuviškų (kad ir taip pat nedidelės literatūrinės vertės) eilėraščių. 

Žemaitę lietuvių literatūrai išgelbėjo tai, kad ji, ištekėdama už valstiečio, nors ir aplenkėjusio, 
ir įkrisdama (jos pačios žodžiais betariant) „kaip muselė į išrūgas“, drauge iškrito iš patogiai so- 
čios ir saugios lenkiško dvaro aplinkos. Prasidėjo vargingas ir pilnas nuolatinio darbo neturtėlių 
valstiečių gyvenimas: „... niekur mums nesisekė, turbūt nemokėjome ūkininkauti. O man sunku 
ir ilgu buvo, kad neturėjau knygų pasiskaityti ir negavau žinių iš platesnio svieto.“ 

Taigi vedybos grąžino Žemaitę lietuviškai liaudžiai. Tiesa, „vaikus šnekinome lenkiškai, jiems 
prakutus mokinau skaityti ir rašyti lenkiškai, bet kadangi šeimyną, mergaites samdėm lietuvaites, 
tai ir mūsų vaikai geriau kalbėjo lietuviškai kaip lenkiškai“. 

Ir pati Žemaitė lietuvėjo toje grynai lietuviškoje kaimo aplinkoje. O kaimo žmonių ji ne tik 
nevengė, bet ir visai su jais sutapo. Iš senos Užvenčio (to valsčiaus Ušnėnų kaime ilgainiui apsigy- 
veno Žymantai) gyventojos K. Grėbelytės, kuri pasipažino ir sueidavo su ŽZemaite, yra užrašytas 
toks prisiminimas: „Žemaitė į bajorę nebuvo panaši, nieku nesiskyrė nuo paprastų kaimo moterų: 
nešiojo tokiais pat drabužiais, dalyvaudavo laidotuvėse, vestuvėse, krikštynose, buvo dainininkė 
ir giesmininkė. Su ja draugauti būdavo smagu, malonu“! 

Nenuostabu, kad Žemaitės lietuviškoji kalba, dar ir jos įgimto talento bei pastabumo dėka, 
tapo ilgainiui itin turtinga ir graži. Ne be reikalo ir pats Jonas Jablonskis, 1900 m. vasarodamas ir 
rašydamas lietuvių kalbos gramatiką Putvinskių dvare, kur tuo metu ir Žemaitė gyveno, godžiai 
teiravosi iš Žemaitės įvairių kalbinių dalykų. Rašė Antanas Smetona, tada ten pat viešėjęs: „Že- 
maitė buvo kaip ir gyvasis kalbos šaltinis: kur Jablonskis abejodavo sintaksėje ar etimologijoje, 
ten ieškodavo atsakymo žemaičių tarmėje.“2 


Literatūra ir kalba, +. XII, Vilnius, 1972, p. 251. 
2 A. Smetona, „Atsiminimų [apie Jablonskį] bruožai“, Kalba, 1930, nr. 2, p. 41. 

Betgi to puikaus lietuvių kalbos mokėjimo, neabejotino literatūrinio talento ir kaimo gyveni- 
mo gero pažinimo dar nepakako, kad Žemaitė taptų plačiai žinoma lietuvių rašytoja. Juk ne vieną 
liaudies talentą nustelbdavo, net jam pasireikšti neleisdamos, nepalankios gyvenimo sąlygos. 
Taip ir Žemaitės pasakotojos talentu pasigėrėti, jos sąmoju pasidžiaugti, jos gyvenimo patirtimi 
pasinaudoti tebūtų buvę skirta siauram kaimynų i ir giminių būreliui. Prisiminė pirma cituotoji 
Grėbelytė: „Žemaitė gerai sugyveno su žmonėmis. Ji rašydavo žmonėms laiškus, prašymus, skai- 
tydavo jų gautus laiškus.“ 

Tai štai kuo daugiau mažiau būtų ribojusis Žemaitės rašto veikla, jei jaunosios susipratusių 
lietuvių kartos veikėjai nebūtų suradę tos jau senyvos moters talento, raginę ją rašyti, padėję 
literatūriniais patarimais, rūpinęsi jos raštų paskelbimu spaudoje, net ir pinigiškai kartais ją 
paremdami. 

Iš to naujų draugų būrio Žemaitei svarbiausi buvo trys. Visų pirma tai Povilas Višinskis 
(1875-1906), Žymantų kaimynų Ušnėnų kaime sūnus, draugavęs su Žemaitės vaikais, iš Šiaulių 
(ten mokėsi gimnazijoje) parveždavęs Žemaitei lietuviškų knygų, skleidęs lietuviško susipra- 
timo dvasią ir ilgainiui paraginęs Žemaitę rašyti lietuviškai. Išvykęs universitetan studijuoti, 
dažnai susirašinėjo su Žemaite, stengėsi lavinti jos literatūrinę nuovoką, siuntinėjo knygų, 
davė patarimų, atspėjo ir nurodinėjo jos talento realistinę kryptį. Prisiminė Žemaitė, kaip ji 
parašiusi, Kraševskiu pasekdama, vieną apysaką, kaip Višinskio draugai ją išpeikę ir ji pradėjusi 

tada rašyti „iš galvos, iš atsiminimų“, t.y. nepamėgdžiodama skaitytų veikalų, o remdamos 
savo pačios patyrimu, stebėjimais, prisiminimais. Višinskiu ji visai | pasitikėjo: „--. atidaviau 
Višinskiui taisyti, kaip jis išmano, o kas nepatiks — išmesti.“ Višinskį Žemaitė visada su pagarba 
ir dėkingumu prisimindavo, o 1916 m. Bostone paskaita paminėjo jo mirties dešimtmetį (išsp. 
Naujojoje gadynėje, 1917). 

Kitas labai reikšmingas Žemaitės gyvenime asmuo buvo Gabrielė Perkevičaitė. Tai jos apsa- 
kymėliai, Varpe Bitės slapyvardžiu, paskatino Žemaitę pabandyti savo lietuvišką plunksną. 
Vėliau susipažinusi su Petkevičaite, Žemaitė drauge su ja Dviejų Moterų slapyvardžiu parašė 
kelias dramas. Itin suartėjo su Petkevičaite gyvendama kelerius metus Petkevičių dvare Puzi- 
niškyje. Idealistė ir visuomenininkė Petkevičaitė labai paveikė Žemaitės visuomeninių pažiūrų 
linkmę, taip pat ir jos literatūrinę kūrybą. Prisipažino Žemaitė, kad jos „patarimais rašydama 
daug pasinaudojau“. 

Su Zemaitės raštais labiausiai susijęs tai Jonas Jablonskis, kuris ilgus metus rūpestingai ir 
kantriai peržiūrėjo ir taisė mažamokslės rašytojos veikalų kalbą, lygino stilių. Žemaitė pavedė 
jam suredaguoti ir pirmąjį savo raštų leidimą (1914). 

Dar kelias pavardes mini Žemaitė šiame savo rašte: „Pas Višinskį vasarą atsilankydavo jo 
draugų - studentų. Čia pasižinojau su Avižoniu, Bukantu, Raliu, Matulaičiu, Sirutavičium ir kt.“ 
Kitoje vietoje dar rašė, kad Višinskis vasarą „su Vincu Kalniečių po Lietuvą vaikščiojo“. Tai buvo 
Petras Avižonis (1875-1939), vėlesnysis Lietuvos universiteto rektorius ir medicinos fakulteto 
profesorius; Domininkas Bukantas (1873-1919), gydytojas ir veiklus visuomenininkas; Jeroni- 
mas Ralys (1876-1921), gydytojas, Homero Odisėjos vertėjas; Stasys Matulaitis (1866-1956), 
jau tada baigęs medicinos mokslus (Žemaitė savo laiškuose jį vadindavo daktarėliu), varpininkas, 
vėliau tapęs komunistu; Vladas Sirutavičius (1877-1967), socialdemokratų veikėjas, inžinierius; 
Vincas Kalnietis (gimęs apie 1876), nepriklausomoje Lietuvoje ministrų kabineto juriskonsultas, 
vėliau Valstybės Tarybos narys, 1940 m. išvežtas Sibiran. 

Toliau perspausdiname Žemaitės rašinį. 

Gimusi 1845 m. gegužio 31 d. Plungės parapijoj, Bukontiškės dvarely (grapo Pliorerio). Tėvai - Antanas ir 
Julijona Beniuševičiai), bajorai. Namie buvo vartojama lenkų kalba. Skaityti tėvas mokino lenkiškai. Iki 10 
metų išmokau gerai skaityti ir po truputį rašyti. Kalbėri lietuviškai ir draugauti su mužikais, nemokančiais 
lenkiškai, draudė ir gyniojo mus, labiausiai motinėlė. 

Paskui (1856 m.) atsiėmė mane dėdina, tėvo brolienė, našlė, dvarponė. Ji savo vaikams samdė moky- 
tojų ir mane paėmė sykiu mokinti. Mokinaus kelerą metų, visa ko, kaip yra sakoma, po truputį palaižiau; 
lenkiškų knygų netrūko man skaicyti. 

Mokytojos buvo gabenamos iš Vilniaus vienuolyno, lietuviškai jos nesuprato nė žodžio. Apie Lietuvą, 
atskirą nuo lenkų, niekas nė nesapnavo. „Mes visi lenkai, broliai, vienos motinos vaikai, tik mūsų tarnai 
mužikai lietuviškai kalba“ - taip buvo mums aiškinama. Dėdinos tarnaitės, iš sodžiaus paimtos, nė žodžio 
lenkiškai nesuprato, bet buvo liepiamos kalbėti lenkiškai. 

Netrukus prasidėjo kaži kokie subruzdimai, negirdėtos naujienos — atliuosavo žmones nuo ponų, tuojau 
išgirdom, kad kilo „powstanie“ [sukilimas], lenkai po miškus su maskoliais šaudosi, nori nuo rusų valdžios 
atsiliuosuoti. Visoms Ienkėms morerims ir mergaitėms reikią sukilime dalyvauti. 

Pamišo ir mūsų mokslas, atsirado kiti darbai - nešioti, vežioti į miškus kovotojams maisto, siūti marški- 
nius, pešioti senus skurlius žaizdoms tvarstyti, pirštines nerti, kepures (konfederatkas) siūri. Mano dėdina 
tais metais visą savo naudą išdalijo sukilėliams į mišką, namie net nebeliko ko valgyti. 

Išėjau į kitą dvarą tarnauti. Porą merų pararnavusi, nutekėjau 1865 m. už vyresniojo dvaro miškų sargo 
[Lauryno Žymanto]. Mano vyras mužikiukas, mažas atimtas į dvarą, daug vargo matęs, nebenorėjo ponams 
betarnauti. Kibome į ūkį. Savo žemės neturėjova, todėl nuomojova didesnius ar mažesnius ūkius. 

Nuomodami perėjome keletą parapijų - Telšių, Varnių, Laukuvos, Pavandenės, Užvenčio, bet niekur 
mums nesisekė; tur būti, nemokėjome ūkininkauti. O man sunku ir ilgu buvo, kad neturėjau knygų pa- 
siskaityti ir negavau žinių iš platesnio svieto. Taip vargome keliolika metų. Vaikus šnekinome lenkiškai, 
jiems prakutus, mokinau skaityci ir rašyti lenkiškai, bet kadangi šeimyną, mergaites samdėme lietuvaites, 
tai ir mūsų vaikai geriau kalbėjo lietuviškai kaip lenkiškai. 

Paskui patekome pas vyro brolį į sodžių [į Ušnėnus Užvenčio valsčiuje], kame gyveno Višinskis. Tenai 
gavome nuosavios žemės šmotelį. Višinskis buvo artimiausias mūsų kaimynas, kaip sakoma, tvora tarpe; 
jo mažiausias vaikas Poviliukas jau buvo Šiaulių gimnazijos prirengiamojoj klasėj; parvežtas švenčių 
ar vasarą, vis su mūsų vaikais draugavo, šiokių tokių knygelių arnešdavo. Ėmiau jo prašyti, bene gautų 
kame Šiauliuose paskolinti ir man knygų paskaityti. Parvažiuodamas kitą sykį ir parvežė lenkišką knygą 
Ožeškienės (Eliza Orzeszkowa, 1841-1910, lenkų rašytoja realistė, gyvenusi Gardine ir garsėjusi ypač 
Lietuvos bajorijos gyvenimo apysakomis], kurią reikią paskaityti, kol jis grįš, nes turįs atgal nuvežti. Zi- 
noma, pasistengiau, perskaičiau - nuvežė; kirą kartą vėl porą knygų parvežė ir vėl nuvežė, taip jis dažnai 
vežiojo man vis lenkiškas knygas. Vėliau parvežė jis man lietuvišką knygelę - visų metų susiūtus „Aušros“ 
numerius. Mano buvo didžiausis nusistebėjimas, kad jau ir lietuviškų knygų, dargi laikraščių atsirado. 
Poviliukas sakė, kad ir daugiau kitokių yra, jų galima nuo kontrobandnešių nusipirkti. Išvažiuojant jam 
įbrukau kiek pinigų, kad nupirktų lietuviškų knygų. Vėl parvežė „Apžvalgos“ ir „Varpo“ po kelis nu- 
merius. Tai jam tokius raštus bevažiojant, pajuto jo tėvas, ėmė barti, drausti užsidėti su užgintais raštais, 
galįs iš gimnazijos išlėkti, ' 

Paskui gavau ir čia pat lietuviškų raštų nusipirkti, net į namus knygininkai atnešdavo. Laikraščiai vi- 
suomet būdavo jau seni. Vaikai taipgi pamėgo juos skaityti, nes lietuviškai jiems buvo lengviau skaityti. 
Vyras tik mus baugino ir barė, kas įkišim uodegą už draudžiamus raštus. 

Povilas, baigdamas gimnaziją, pradėjo mums aiškinti, kad mums lietuviams būtinai reik mesti lenkų 
kalbą ir visur ir su visais šnekėti lietuviškai; dejavo, kad lietuvių rašytojų labai maža, nėra raštų spausdinti, 
dagi laikraščiams trūksta medžiagos, daugiau rašo lenkiškai, lietuvių kalbos nemoka. 

— Randasi, - sako, - jau ir lietuvių rašytojų, bet labai maža, 

Parodė jis „Varpe“ Kudirkos raštus, Bitės apysakaites, na ir dar kiek... 

- Reik man, - sakau, - pamėginti rašyti. Kalbos moku, gal pataikyčiau, kaip čia? 

- Pamėgink, - sako Poviliukas, - pažiūrėsim, kaip išeis... 

Na, ir ėmiau rašytojus pamėgdžioti. Tai buvo, rodos, 1892 ar 1893 metais. Parvažiavus Povilui iš gimna- 
zijos, mano buvo jau didžiausias popieris prirašyras, nė pati nežinojau, kas do veikalas išėjo - apysaka ar kas. 


Mano rašyba buvo lenkiška, nes kitaip nemokėjau. Atidaviau tą rašinį Povilui, prašiau tik niekam nerodyti 
ir nesijuokti. Vasarą jis su Vincu Kalniečiu po Lieruvą vaikščiojo, sakėsi daug lietuvių atradę ir susipažinę. 

= Tamstos rankraštį, - sako, - palikau Bitei. Ji rado daug jai dar nepažįstamų lietuviškų žodžių, kuriuos 
išsirašinėja. 

Povilas išvažiavo į universitetą, išėjo visi metai, apie savo rankraštį aš jau ir primiršau. Parvažiavęs 
Povilas arnešė man kalendorių [Tikrasis Lietuvos ūkininkų kalendorius metams 1895. Vilniuje (iš tikrųjų: 
Tilžėje) 1894] ir sako: „Žiūrėk, čia save atrasi.“ Vartau, vartau, nieko nepermanau; tada jis atskleidęs parodė 
„Rudens vakarą“. Skaitau, pažinau savo, nusidžiaugiau. Skaitau viena ir visiems balsu; matau, kad mano 
raštas sutrumpintas. Klausiu, kodėl taip? 

— Nežinau, - sako, - ar per ilgas buvo, ar tas pats atkartota, ir išmetė. 

- Kadir sutrumpintas, bet įdėjo, - džiaugiuosi; - nors tiek prisidėjau prie rašliavos... Bėda, kad Resiiokis 
gerai rašyti. Mat reikėjo daug taisyti... 

- Nesibijok, - sako Povilas, - bus pataisyti ir išspausdinti, kurie tiks... 

Taip Višinskio raginama variau toliau. Parašiau gan ilgą apysaką pagal Kraševskio „Milijon posagu“ 
[Milijonas kraičio), bet išėjo niekai. Kai Povilas pradėjo studentams balsu skaityti, šie ėmė šaukti: „Gana, 
gana! Mesk šalin!“ Mėginau versti iš Prūso [Boleslaw Prus, 1847-1912, žymus lenkų rašytojas; tikroji 
pavardė - Aleksander Glowacki], taip pat niekai išėjo. Kilo man apmaudas. Argi, manau, nepataikinsiu 
parašyti, kas tikrų spausdinti... 

Pradėjau rašyti iš galvos, iš atsiminimų, vis atidaviau Povilui taisyti, kaip jis išmano, o kas nepariks 
- išmesti. 

Pas Višinskį vasarą atsilankydavo jo draugų studentų. Čia pasižinau su Avižoniu, Bukantu, Raliu, 
Matulaičiu, Sirutavičiu[m] ir kt. Buvo atsilankęs čia ir Jablonskis, lietuvių kalbą tyrinėdamas. Studentai 
dažnai kalbėjosi apie raštiją: vienam tas patiko mano raštuose, kitam kitas, vienas mėgo trumpus, bet tikrus 
vaizdelius, kiras ilgesnes, smulkiau aprašytas apysakaites. Povilas labai mėgo gamtos aprašymus. Aš visa rai 

girdėdama, tėmijaus ir savo raštuose mėginau viską priraikinti. 

Man tik nebuvo laiko prisėdus rašyti: ūkio darbai neleido. Vaikai raukėsi, kad aš gaištu, jiems daugiau 
darbo; vyras irgi barėsi, spjaudėsi: . 

- Pasenusi boba, o vėjai galvoj... neimsies verčiau darbo. 

Visas pasigavimas rašyti - šventadieniais ir vakarais, kaip visi sumigo. Daug popierio gadinti nebuvo iš 
ko, todėl nusipirkau didelę marmurinę lentelę [tai šiferio, arba skalūno, lentelė, kurioje buvo rašoma skalūno 
lazdute - rašikliu, vadinamu griferiu, ir kurios buvo tada plačiai vartojamos rašyti besimokančių vaikų], ant 
jos rašiau, nepasisekus užrryniau ir vėl rašiau: visą prirašius, perrašinėjau anr popierio. Pradėjo jau kaskart 
daugiau mano raštų sunaudoti, vis reikalavo daugiau. Atsisakinėjau neturinti laiko rašyti. Netikėtai karrą 
gavau iš pašto 15 rublių iš Petrapilio studentų, o Povilas rašo, kad už tuos pinigus samdyčiau darbui, o pati 
rašyčiau. Man kaip našta nukrito, nustojo visi bambėję už gaišimą, baidė tik papuolimu į cipę- Kartą atsiunčia 
man Avižonis 5 rub. (tai buvo, rodos, 1397 ar 98 m.) „ant kelio“, reikią man susipažinti su Bite, aiškina, 
kur ir kaip važiuoti. Važiavau pro Šiaulius, Panevėžį į Pasvalį, iš ten Avižonis mane nuvežė į Joniškėlį; taip 
susipažinau su Gabriele Petkevičaite, kurios patarimais rašydama daug pasinaudojau. 

1899 m. mirė mano vyras. 1901 m. mečiau ūkį vaikams, pati išėjau pas lietuvį dvarponį Putvinskį [Vla- 
das Putvinskis-Purvys, 1873-1939, nepriklausomoje Lietuvoje vienas iš Lietuvos Šaulių sąjungos steigėjų Ir 
pirmasis jos pirmininkas. Jo Graužikų dvare Žemaitė kelerius metus ėjo šeimininkės pareigas]. Ten daugiau 
laiko gavau rašyti. Gyvenau ten keletą metų, paskui Puziniškiuose [Puziniškyje] pas G. Petkevičaitę. Vėliau 
Vilniuje... 

Iš pradžios Višinskis, studentai tempė mane rašyti, paskui kiti geri žmonės ragino, kėlė ir patarimų davė, 
kartais pagyrė, o kartais ir papeikė mano raštus. Taip į įpratau vedama, nė šiandien nepasitikiu savim - labai 
mėgstu iš ištikimųjų išgirsti kokį gerą patarimą. 

Povilas Višinskis negana mane kėlė, tempė, bet ir daug kitų rašytojų prižadino. Kiek teko man žinoti, 
Šatrijos Ragana, Lazdynų Pelėda, Jovaras - visi buvome Višinskio surasti ir jo raginami priversti rašyti. O 
kiek dar man nežinomų jis surado? 


[1974] 

Trys deklaracijos ir trys generacijos“ 
Trejopas žvilgsnis į Joną Basanavičių 


Netrumpai gyveno Jonas Basanavičius. Kiek daugiau kaip 75 metus. Tasai laikotarpis — 
antroji XIX a. pusė ir pirmasis XX a. ketvirtis — itin svarbūs mūsų tautos gyvenime. Tuo metu 
mažai mokyta ir sunkios baudžiavos prispausta lietuvių liaudis ne tik subrendo į sąmoningą tautą, 
ne tik sėkmingai ugdė savą lietuvišką kultūrą, bet ir sukūrė nepriklausomą valstybę, kurią dar ir 
Basanavičius turėjo laimės išvysti. 

Buvo trys stambūs laiptai kelyje į tautos nepriklausomą gyvenimą. Pirmasis — tai 1883 m. pa- 
sirodžiusioji Aušra. Jos pirmojo numerio prakalboje skaitome šį reikšmingą sakinį: „Juk ir mes 
esame tokie pat žmonės, kaip ir mūsų kaimynai, ir norime visomis teisybėmis [= teisėmis], pri- 
gulinčiomis visai žmogystei [= žmonijai], lygiai su mūsų kaimynais naudotis.“ Tai juk buvo tikra 
mūsų tautinio savarankiškumo deklaracija. Aiškiai pajuto tai ir patys aušrininkai. Su tam tikru 
išdidžiu pasitikėjimu savo tautos ateitimi rašė Aušroje Andrius Višteliauskas: 


„„ lietuviškoji gentė atsiliepė garsingu balsu taip, kad ir visi pasviečiai išgirdo, nenorint mirti, bet norint 
gyventi ant svieto nesutirpusi svetimuose jovaluose ir svetimuose gaivaluose. Iš tos priežasties pakilo 
tarp mūsų ponų susiedų nemenkas klyksmas. Atsiliepė jie Petrapilėje, Maskvoje, Varšuvoje, Krokavoje ir 
Berlyne.! 


Aušros mestoji kibirkštis netruko įsiliepsnoti. Lieruvos mylėtojais pasivadinusių Aušros leidėjų 
būrelis dar nedidelis, o vos dvidešimčiai metų praslinkus jau 2000 sąmoningų lietuvių suplaukė 
į 1905 m. Vilniaus seimą, kuris savo rezoliucijoje drąsiai pareiškė: „Kadangi Lietuvos gyvento- 
jų reikalai pilnai gali būti užganėdinti tiktai prie tikros mūsų krašto autonomijos, [...] Lietuvių 
suvažiavimas nusprendė: Reikalauti Lietuvai autonomijos su seimu Vilniuje, išrinktu visuotiniu, 
lygiu, tiesiu ir slaptu balsavimu.“ Tai buvo ryžtinga krašto savarankiškumo deklaracija. 

Žingsnis į trečiąjį laiprą buvo dar trumpesnis. Praėjo dvylika metų, ir Lietuvos Taryba 
1918 II 16 paskelbė „atstatanti nepriklausomą, demokratiniais pamatais sutvarkytą Lietuvos 
valstybę su sostine Vilniuje“. . 

Visos tos trys deklaracijos - tautinio savaimingumo, krašto autonomijos ir valstybės nepriklau- 
somybės — buvo artimai susijusios su Basanavičiaus vardu. 

Žinoma, Basanavičiaus pėda anuose trijuose laiptuose buvo nevienodai stipriai įminta. 
Jauno ir energingo Basanavičiaus vaidmuo Aušroje buvo lemiamai svarbus. Jis buvo ne tik 


* Paskaita, skaityta Trečiojo mokslo ir kūrybos simpoziumo Istorijos sekcijoje 1977 XI 26 Čikagoje. 
1! Aušra, 1884, nr. 7/8, p. 237. 

pagrindinis jos iniciatorius, savo autoritetu spietęs apie save kitus, ne tik parašęs programinę 
Aušros pirmojo numerio prakalbą, bet buvo ir gausiausias jos bendradarbis, pirmaisiais metais 
užpildęs beveik trečdalį viso laikraščio. Ir ligi šio! Avšra mūsų sąmonėje tebėra labiausiai susi- 
jusi su Basanavičium. 

Vilniaus seime Basanavičius aktyviai dalyvavo: pasirašė spaudoje paskelbtą visuomenės kvie- 
timą seiman ir buvo vienas iš seimo pirmininkų. Jo vaidmuo betgi jau anaiptol nebebuvo toks 
lemiamas kaip Aušroje. Vis dėlto savo ramiu būdu, tolerantiškumu kitų pažiūroms ir visuomeniniu 
taktu Basanavičius daug prisidėjo, kad įkaitusios besiginčijančių grupių nuotaikos buvo apramin- 
tos ir seimas sėkmingai baigė savo darbą. 

Lietuvos Taryboje senyvo ir dargi labai pašlijusios sveikatos Basanavičiaus dalyvavimas buvo 
pasyvus, betgi dėl savo garbingo vardo jis buvo vienijantis faktorius ir buvo pakviestas pirminin- 
kauti istoriniam Lietuvos nepriklausomybės akto pasirašymui. 

Aušra, Vilniaus seimas ir Vasario 16-oji - tai drauge ir gairės, pagal kurias galime skirti tris 
kartas (generacijas), pasireiškusias mūsuose Basanavičiaus gyventuoju laikotarpiu. Pirmoji kar- 
ta —tai Aušros ir poaušrio žmonės; antroji - XX a. pradžioje iškilusi karta; trečioji - kuri subrendo 
jau nepriklausomaisiais laikais. Paprastai žmogus esti labiausiai žinomas savo amžininkų tarpe. 
Naujos kartos atneša naujas pažiūras, naujus tikslus, naujus visuomeninės veiklos būdus, taip pat 
ir naujus vardus. Basanavičius buvo betgi visoms trims kartoms ne tik gerai žinomas, bet ir labai 
jų, bent jau didžiosios daugumos, vertinamas, nors ir skirtingai. Pažvelkime, ką Basanavičius 

reiškė anoms trims kartoms. 


Didysis Žadintojas 


Bevartydamas gerokai aptrūnijusius ir iš senatvės jau betrupančius Aušros puslapėlius tie- 
siog negali nesuabejoti: argi tas menkutis dabarties mastu laikraštėlis tikrai bus turėjęs tokios 
lemiamos reikšmės mūsų tautiniam atgimimui, kaip mums tvirtina istorikai. Ar tik jie neperde- 
da, pagalvoji. Tad leiskim kalbėti patiems anų laikų žmonėms, kurie lyg įvykius matę liudininkai 
teisme mus gal labiau įtikins. Štai inž. Antanas Vilkutaitis, nujausdamas vėliau dėl Aušros reikš- 
mės iškilsiančias abejones, jau 1892 m. rašė: : 


Už kokių kelių dešimčių metų tyrinėtojas istorijos tautiško mūsų klausimo rasi šypsodamosi perskaitys 
tuos 24 lapelius 1 nr. „Aušros“ ir negalės nei suprasti, kaip tai tokis mažas laikraštėlis galėjo padaryti tokį 
subruzdimą ne tik tarpe lietuvių, bet net ir tarpe kaimynų, o vienok mes, kurie matėme šitą numerį, dar 
ką tik išėjusį, gerai atsimename, kiek džiaugsmo ir lelionės [= triumfo] buvo iš širų 24 lapelių, kiek vilties 
uždavė jie mūsų širdims, kiek sujudino meilės dėl savo tautos ir su kokiu pasitikėjimu žiūrėjome mes ant 
savo ateities. [-..] Pamenu gerai tą dieną, kada pateko man į rankas 1 nr. „Aušros“; buvau tada dar ką tik pa- 
baigęs gimnaziją ir dar tik rengiausi žengti į platesnį svierą. Kiek tai sykių perskaičiau tada tuos 24 lapelius 
ir kam tik jų nerodžiau ir neskaičiau, ar kas norėjo, ar ne, ir beveik užmiršau apie tuos šimtus ir tūkstančius 
milžiniškų rašliaviškų veikalų, kuriuos jau šimtus metų turi mūsų kaimynai i ir prieš kuriuos mūsų laikraštėlis 
turėjo išrodyti dar silpnesniu, nei ką tik užgimęs kūdikis prieš suaugusįjį vyrą. Ėjo metai po metų; mes vis 
dar negalėjome atsipeikėti nuo džiaugsmo, kurį padarė mums pirmasis mūsų laikaštis.Ž 


Smarkiai paveikė pirmasis Aušros numeris ir Praną Mašiotą, tada dar 19 metų jaunuolį: 


2  Cit. iš A. Milukas, „Aušros“ 40 m. sukaktuvėse, Philadelphia, 1923, p. 259-260. 

Ilgai, pamenu, varčiau rankose širą ploną sąsiuvėlį, apžiūrinėdamas iš visų pusių; tarytum nesikėsindamas 
pažiūrėt, kas viduje. Lietuviškas laikraštis! rokis nepaprastas, nelauktas daiktas! Čia žmogus bijaisi į savo 
draugą žodį ištarti lietuviškai, o šrai tau visas lietuviškas laikraštis, arvirai, stačiai kalbantis apie mūsų rei- 
kalus! [...] Perskaičiau sąsiuvą, padėjau į šalį, paskendau mintyse. Abejojimams, kokie galėjo rastis iki tolei, 
kelias tapo užkirstas: „ne tiktai reikia, bet ir galima rūpintis ir pasitikėti sutverti lietuvišką literatūrą, tą 
galybę, kuri subrendina tautiškus jausmus, duoda tautai lavintis, nevirstant į tarnus svetimų idealų“ - taip 
gali išreikšti mintis, kuriomis užsibaigė mano protavimas iš priežasties apturėjimo pirmutinio sąsiuvo 
„Aušros“? 


Ano meto Maskvos universiteto studentas Jonas Jablonskis dar ir po keliasdešimt metų jaus- 
mingais žodžiais prisiminė Aušros jam padarytą įspūdį: 


Basanavičiaus „Aušra“, — jos mintys, kalba ir žodžiai, - kaip perkūnas trenkė pasirodžiusi mūsų tarpe ir 
tuoj išblaškė visus... abejojimus ar svyravimus. Man toji naujojo mūsų gyvenimo pradžia, tas naujosios 
evangelijos žodis, mūsų pačių raštu išreikštas, didžiausią padarė įspūdį ir aiškiai pastūmėjo mane, kaip ir 
mano draugus, į naująjį gyvenimo kelią. Jau visur, rodos, ypač Lietuvoj atsidūrus atostogomis, - tarp jau- 
nųjų vargoninkų, mokytojų, kunigų ir kitų to laiko krašto švyturėlių, - ėmėm visi drąsiai apie tą „Aušros“ 
evangeliją kalbėtis ir, jos išjudinti-ir suraginti, ką-ne-ką naują daryti svarscyti.* 


Petras Matulaitis, Aušros pirmaisiais metais buvęs tik aštuoniolikmetis, minėdamas Aušros 
dešimtmečio sukaktį, rašė Pauliaus slapyvardžiu Varpe: 


„+. turime pripažinti, kad „Aušra“ buvo tikra užtekanti ant Lietuvos aušrinė; tai buvo elektriška srovė, kuri 
perbėgo per susilpnėjusias Lietuvos dirgsnis, padilgino ir atgaivino jas. (...] „Aušra“ - rasai mažas lapelis - per- 
bėgo per dirgsnis visos Lietuvos ir jos porenciališką energiją pavertė į kinetišką. Tai geras simptomas, nėsa 
tokia reakcija negalima yra numirusiame kūne. [-..] Pereis dešimts metų, gal lietuviai vėl naujas sukaktuves 
apvaikščios, bet prie kitokių sąlygų? Gal išsiblaivys miglotos padangės Lietuvos, gal despotizmui Maskolijos 
ateis galas. [...] Tegyvuoja Lieruva!!š 


Kokios didelės pagarbos susilaukė Aušra plačiuose atgimstančios Lietuvos sluoksniuose, rodo 
šis originalus Varpo redakcijos siūlymas Aušros dvidešimtmečio proga: 


... mes paduodame užmanymą švęsti „Aušros“ sukaktuves kas mets kovo mėnesį. [...] Tai būtų šventė rauriško 
lietuvių atgijimo. Parankiausia, rodos, būtų švęsti tą šventę pavasarį, kada atgyja gamta, juo kad tame laike 
pasirodė „Aušra“, [...] paminėjimą „Aušros“ išleidimo laikome už svarbią mūsų taurišką šventę.“ 


Taigi, jei ta mintis būtų buvus įvykdyta, dar prieš nepriklausomuosius laikus jau būtume turėję 
savo tautinę Aušros šventę. 

Dar daug galėtume pacituoti iš ano meto spaudos pasisakymų, akivaizdžiai rodančių, kaip 
entuziastingai mūsų jaunoji karta sutiko Aušrą. Juk ir pati Aušra buvo jaunimo kūrinys. Stai 
pirmaisiais Aušros gyvavimo metais Basanavičius, kurio be jo įspūdingos žilos barzdos dabar ir 
vaizduotis nebegalime, buvo 32 metų amžiaus. Kiti dar jaunesni: Sliūpas - 22 metų, jo būsimoji 
žmona Liudmila Malinauskaitė, rašiusi Eglės slapyvardžiu Aušroje, tebuvo 19 metų, Jurgis Mik- 
šas - 21, Jablonskis - 23, Martynas Jankus - 25, Ksaveras Sakalauskas-Vanagėlis - 20, Antanas 
Kriščiukaitis - 19, Maironis - 21, Juozas Andziulaitis-Kalnėnas - 19; tik Andrius Višteliauskas 


Varpas, 1893, nr. 3, p. 33. 

J. Jablonskis, „Pirmajam aušrininkui“, Iliustruotoji Lietuva, 1926, nr. 47, p. 377-378. 
Varpas, 1893, nr. 6, p. 87. 

Varpas, 1903, nr. 3, p. 111. 

buvo jau 46 metų (vaje, koks senas!). Aušros šūkis galėjo būti vėlesnieji Maironio dainos žodžiai: 
„Užtrauksme naują giesmę, broliai, kurią jaunimas tesupras.“ 

Jų visų tarpe aiškiai dominavo Basanavičius. Anot Jablonskio, „Aušros? armija buvo nedidelė. 
Tos armijos vadas ir širdis buvo išeivis dr. Basanavičius.“7 

Nenuostabu, kad Aušrai reikštoji pagarba buvo perkelta Basanavičiui. Pvz., Pranas Mašiotas, 
minėdamas Aušros dešimtmetį, neabejodamas skelbė: „Garbė pirmutinio atviro ir tvirto žingsnio 
ant kelio tautiško atgijimo priguli daktarui Basanavičiui.“* Mikalojus Katkus, studijavęs vienu 
metu su Basanavičium Maskvoje, vėliau taip rašė: 


Pasklido pirmas „Aušros“ numeris po visą lietuvių svietą, po Rusiją, Sibirą, Ameriką ir visur, elektrizuo- 
damas galvotesnius lietuvius. [...] Visa ta naujenybė, sukrėtusi lietuvių sielas, buvo surišta su Jono Basana- 
vičiaus vardu. [...] Basanavičiaus vaidmuo šioje kovoje prilygsta padegimui degtuku sukrauto sauso laužo. 
Tas degtukas - rai Basanavičiaus straipsnis pirmame „Aušros“ numeryje ir jo parašas.? 


Prisipažino jau 1893 m. Pranas Mašiotas, kad „Basanavičiaus prakalba padarė ant manęs di- 
delę įskvarbą“.'? 

Varpininkas Jonas Bulota atsiminimų apie savo draugą Vincą Kudirką fragmente taip rašė: 
„Basanavičius davė impulsą, stuktelėjo. O Kudirka atnaujino, organizavo ir išvystė Lietuvos pri- 
sikėlimą.“!' Ir dar kaip stuktelėjo! Visuose mūsų vadovėliuose cituojamas Kudirkos jausmingas 
pasisakymas, kaip stipriai jis buvęs Aušros paveiktas, susigraudinęs dėl savo sulenkėjimo, pasijutęs 
tvirtu lietuviu ir negalįs užmiršti, „kad už tą valandą esu kaltas Basanavičiui“? 

Kudirkos moksladraugis Jablonskis širdingais žodžiais dėkojo savo ir visos savo kartos vardu 
Basanavičiui, rašydamas jo septyniasdešimtpenkmečio proga: „-.. didysis J. Basanavičiaus Aušros" 
pastūmėjimas ir suraginimas buvo mums per visą mūsų amžių reikalingas, reikšmingas... Dėkui, 
be galo dėkui už tą suraginimą. Tau, pirmasis ir didysis aušrininke! Tu esi mus išbudinęs.“* 

Kudirkos, Jablonskio, Mašioto ir daugelio kitų mūsų veikėjų kartai Basanavičius buvo tautinės 
dvasios gaivintojas, Didysis Žadintojas. 


Patrauklus pavyzdys 


XX amžius atnešė Lietuvai įvairių atmainų. Keturiasdešimties metų kova dėl lotyniškųjų 
raidžių baigėsi laimėjimu, labai sustiprinusiu lietuviuose savo tautinių jėgų jutimą. 1905 m. re- 
voliucija, sudrebinusi absoliutinės caro valdžios pagrindus, palengvino ir Lietuvoje kultūrinio, 
visuomeninio ir net politinio veikimo sąlygas. Iškilo nauja ir jau gana gausi sąmoningų veikėjų 
karta. Jos nebereikėjo, kaip kadaise Aušros laikais, žadinti, o ji pati energingai stojo į visuomeninį 
lietuvišką darbą, kurio buvo tiek ir tiek. Dienos šūkiu skambėjo kitos Maironio dainos žodžiai: 
„Į darbą, broliai, vyrs į vyrą!“ 


? Jablonskio raštai, t. I, Kaunas, 1932, p. 248. 

* Varpas, 1893, nr. 3, p. 33. 

* M. Katkus, Raštai, Vilnius, 1965, p. 385-386. 

10 Varpas, 1893, nr. 3, p. 33. 

1 Varpas, Vinco Kudirkos jubiliejinis nr., 1924, p. 164. 
12 Varpas, 1893, nr. 3, p. 34. 

- 5 Iliustruotoji Lietuva, 1926, nr. 47, p. 378. 

"Tuo judriuoju laiku, 1905 metais, Basanavičius grįžo Lietuvon, apsigyveno Vilniuje ir tuoj 
pat įsijungė lietuviškon veiklon. Jo vardas buvo visiems gerai žinomas ir apgaubtas Pirmajam Auš- 
rininkui derama pagarba. Štai Vilniaus seimo dalyviai, Vinco Palukaičio paraginti, atsistojimu 
ir smarkiu plojimu pagerbė Basanavičių.“ Basanavičiaus žodis betgi jau nebebuvo toks svarus 
kaip kadaise. Aušros laikai buvo seniai praėję, o pats Basanavičius, praleidęs tiek metų užsienyje, 
buvo daugiau mažiau nutolęs nuo konkrečių kasdieninių lietuvių visuomenės ir ypač politikos 
reikalų. Jo nuomonės ne visada atitikdavo naująsias pažiūras ir siekimus. Štai Vilniaus seimas, 
susirūpinęs visų pirma aktualiaisiais socialiniais ir politiniais klausimais, nepriėmė Basanavičiaus 
siūlytos darbų programos, kuri būtų buvusi daugiau akademinis istorinių ir etninių lietuvių tau- 
tos problemų svarstymas. Vienas iš seimo pirmininkų, Antanas Smetona, prisimindamas seimo 
dvidešimtmetį rašė: „Dr. Basanavičius [...] turėjo prieš akis visų pirma lietuvių kultūros reikalus, 
one plačią kokią politiką. Bet laikas buvo revoliucijos metu ne ramiam kultūros darbui, o plačiai 
krašto politikos programai.“!5 Vis dėlto Basanavičius ne tik nepasitraukė iš seimo, bet ir toliau 
uoliai darbavosi jo prezidiume. Savo tikrai demokratišką dvasią Basanavičius atskleidė rašydamas 
Vilniaus žiniose apie seimo nutarimus: 


Per pirmąjį suvažiavimą Vilniuje lietuviai pasirodė iš poliriško aržvilgio kaip labai subrendusi tauta. Jos nuta- 
rimus, kuriuos ji pati išleido ir kuriais ji nori pagerinti savo policiškąjį būvį, galime kritikuoti, bet negalime 
nepripažinti, kad ji žino, ko jai mūsų laike reikalauti pridera.“ 


Anuo laiku, kai dėl ilgamečių politinio ir visuomeninio darbo tradicijų stokos mūsų politinių 
grupių darnus bendradarbiavimas dažnai buvo nelengvas, nuolat iškildavo nesutarimų ir karštų 
ginčų, Basanavičius švietė gražiu sektinu tolerancijos pavyzdžiu. Tokiu jį prisiminė tada Vilniuje 
darbavęsis ir Basanavičių gerai iš arti pažinęs Mykolas Biržiška: 


... Jis iš tikro pasirodė tikras europietis, Vakarų išauklėtas demokratas, kuris sugebėdavo savo pažiūras ir 
nusistatymą nulenkti daugumos nutarimui ir savo darbą derinti su vyraujančių nusistatymu, kad ir toliau 
jame pasireikšdamas sau būdingomis savybėmis.!? 


Dėl tokių būdo savybių Basanavičius buvo tikrai simpatinga ir patraukli asmenybė. Anot Juozo 
Tumo, „galėjai nesutikti su Basanavičiaus dalykų teoretizavimu, bet jokiu būdu negalėjai nepasi- 
duoti teigiamam jo širdies veiksmui“.!8 

Buvo Basanavičius ne tik tolerancijos, bet ir gražaus visuomeninio pareigingumo pavyzdys. 
Bevaikis našlys, o pragyvenimui aprūpintas Bulgarijoje ištarnauta pensija ir santaupomis, Basa- 
navičius visą savo laiką ir jėgas, kad ir labai silpstančias dėl nuolatinių negalavimų, skyrė lietuviš- 
kai veiklai, lyg ir nebetekdamas savo privataus gyvenimo. Antanas Smetona, vienas iš ano meto 
vadovaujančių Vilniaus lietuvių visuomenininkų, Basanavičių šitaip apibūdino: 


Tikrai Basanavičių pažinome, kada jis pargrįžo Lietuvon. Kiti jo amžiaus aušrininkai kažkodėl paliko 
mums tolesni. Mes juos mažiau tejautėme. Vieni blykstelėjo ir išnyko, kiti vien retkarčiais tešvystelėdavo 
mūsų akyse ir vėl dingdavo, savo kasdieniais ir šeimos reikalais susirūpinę. Basanavičius askera — visados 


5 J. Gabrys, „Didysis Vilniaus seimas ir jo reikšmė Lietuvai“, Naujoji Romuva, 1937, nr. 7, p. 155. 

1 Cit, iš M. Biržiška, Didysis Vilniaus seimas, atspaudas iš Lietuviškosios enciklopedijos, t. VI, Kaunas, 1937, p. 5. 
6 Vilniaus žinios, 1905, nr. 206. 

7 M. Biržiška, Lietuvių tautos kelias į naująjį gyvenimą, t. II, Los Angeles, 1953, p. 124. 

Iš J. Tumas, „Jono Basanavičiaus reikšmė“, Iliustruotoji Lietuva, 1926, nr. 47, p. 374. 

su mumis; atsidėjęs vien lietuvių reikalams, visur atspėja dirbti tautos darbą. Archeologija ir folkloras jo 
neužslėgė, jis gyveno visais tautos rūpesniais, aprėpdamas jos praeitį, derindamasis į dabartį ir gyvendamas 
ateičiai. Užsiėmęs mokslu, jis randa laiko uoliai dalyvauti visose lietuvių kultūros organizacijose, susisiekti 
su visomis srovėmis mūsų atgyjančiame politikos gyvenime. Vaikščioja į lietuvių vakarus nę tiek pramogos 
ieškodamas, kiek jausdamas pareigos palaikyti lietuvių viešumos gyvenimą. Ir svečiuose retai tesilanko, 
nes gaila jam laiko sugaišti. [...] Numetęs šalin visus asmens reikalus, jis nepailsdamas dirbo tautos darbą; 
įsimylėjęs Lieruvą, keldamas ir guldamas apie ją svajoja."? 


Basanavičius niekada nebuvo stiprios sveikatos. Amžiaus naštai vis labiau slegiant, įvairūs ne- 
galavimai jį labiau ir labiau vargino. Čia atsiliepė jo kūne likusi kulka nuo tų laikų, kai dar Bul- 
garijoje jis buvo politinio užpuoliko peršautas. Iš tokio paliegusio ir jau senyvo žmogaus niekas ir 
negalėjo reikalauti energingos, vadovaujančios veiklos; ypač sunkiaisiais karo laikais, kai veikė 
Lietuvos Taryba. Basanavičiaus laikyseną tuo metu Mykolas Biržiška taip apibūdina: 


... susirinkimuose, posėdžiuose ir net su vienu ar pora asmenų besucidamas ištisas valandas kantriai klau- 
sėsi, balsuojant rankos pakėlimu kieno nuomonę ar sumanymą palaikydavo, bet jokių savų nuomonių ne- 
tardavo ir savų sumanymų neiškeldavo, ir nieks iš jo šių nei laukdavo, nei reikalaudavo. Visą tą laikotarpį 
jo vaidmuo yra garbingas, bet pasingas. Kiekvienas iš kitur Vilniun atvykęs lietuvis būtinai jį aplankydavo 
savo pagarbos pareikšti, o vilniečiams jis buvo kasdieninės pagarbos senelis, - visur renkamas, visur gra- 
žiai sutinkamas.?? 


Panašiai prisiminė ir dr. Kazys Grinius: „Kaip Romoj būnant privalu aplankyti popiežių, taip 
atkeliavus į Vilnių lietuvių patriotui reikėdavo pamatyti Basanavičių. Tik socialdemokratai į Ba- 
sanavičių žiūrėdavo su tam tikra pašaipa, kaip į kokią senieną.“?! Toksai Vincas Kapsukas, kuris 
prieš 1905 m. pagarbiai susirašinėjo su Basanavičium rinkdamas medžiagą numatytai parašyti 
Aušros istorijai, ilgainiui jį pašaipiai vadino sukempėjusiu aušrininku.22 

Betgi tai buvo išimtys, o daugumai, Vaclovo Biržiškos žodžiais tariant, „kaip “moralinis lietu- 
vių prezidentas, jis [t.y. Basanavičius] stovėjo aukščiau už partijas ir visur buvo keliamas pirmon 
vieton, kai tuo ar kitu būdu reikėjo reprezentuoti lietuvių tautai“.?3 Tad ir istoriniame Lietuvos 
Tarybos 1918 II 16 posėdyje jis buvo pakviestas paskaityti nepriklausomybės deklaraciją, kurią 
pirmasis ir pasirašė. 

Vienoje srityje Basanavičius betgi neužsileido jaunesniesiems — tai lietuvių mokslo organizavi- 
mo darbe. Tas dalykas iš seno jam labai rūpėjo. Dar prieš Aušrą Klaipėdoje ėjusioje Lietuviškoje 
ceitungoje (1882) jaunatvišku karščiu jis ragino steigti „Lietuvišką mokslo draugystę“. Ta mintis 
ir toliau visą laiką liko brangi jo širdžiai. Bet tik 1907 m. pagaliau pavyko Vilniuje įsteigti, dau- 
giausia paties Basanavičiaus rūpesčiu, Lietuvių mokslo draugiją, spietusią lietuvių mokslininkus 
bei mokslo mėgėjus ir daug prisidėjusią prie mūsų mokslo tradicijų ugdymo. Basanavičius gerai 
suprato draugijos reikšmę ir, uždarydamas steigiamąjį susirinkimą, reiškė tvirtą viltį, kad ji ilgai- 
niui pavirsianti Lietuvių mokslo akademija.** 


19 A. Smetona, „Dėl d-ro J. Basanavičiaus 70 metų sukaktuvių“, Švietimo darbas, 1922, nr. 3/6, p. 263. 

2 M. Biržiška, „Mažmožiai dėl straipsnio apie Basanavičių“, Aidai, 1952, nr. 7, p. 336. 

2 K. Grinius, Atsiminimai ir mintys, x. II, Chicago, 1962, p. 221. 

2 V. Kapsukas, Raštai, t. X, Vilnius, 1971, p. 379. 

B Lietuvių enciklopedija, «. I, Boston, 1954, p. 245. 

2 D. Alseika, „Dakraras Basanavičius kaipo Lietuvių Mokslo draugijos įkūrėjas, vedėjas ir mokslininkas“, Lietuvių 
tauta, t. IV, sąs. 2, 1928, p. 165. 

Ant Basanavičiaus pečių gulė pagrindinė draugijos darbo našta. Jis buvo kasmet perrenka- 
mas pirmininkas, jos periodinio organo Lietuvių tauta redaktorius ir gausiausias bendradarbis. 
Dovanodamas savo asmeniškas kolekcijas ir knygas, Basanavičius padėjo pagrindą draugijos bib- 
liotekai ir muziejui, kuriuos pats ir prižiūrėjo. Jis tvarkė gausų draugijos susirašinėjimą su moks- 
lo įstaigomis ir paskirais mokslininkais, taip pat ir kitus reikalingus draugijos raštus. Danielius 
Alseika liudija, kad „visą tą korespondenciją rašė pats d-ras Basanavičius; per metus tekdavo jam 
prirašyti arti tūkstančio laiškų; be to, nuo kiekvieno laiško padarydavo nuorašą ir palikdavo 
Mokslo draugijoj“.2* Kitas Basanavičiaus darbo liudininkas, Mykolas Biržiška, todėl ir tvirtino: 
„„«« tikras jos [t.y. Mokslo draugijosĮ darbo įkvėpėjas ir vairuotojas buvo dr. Basanavičius, kuris 
ne be pagrindo ir nelabai tepagražindamas būtų galėjęs pasakyti: "Mokslo draugija — tai aš!" Taip 
"dr visuomenė į tat žiūrėjo.“2* 

Trumpai apžvelgę Basanavičiaus veiklą ir jo poveikį XX a. pirmame dvidešimtmetyje, gali- 
me jį apibūdinti kaip patrauklų lietuviško darbo ir visuomeninės pareigos pavyzdį. Taip ir ano 
meto dauguma į jį žiūrėjo. Petras Leonas vėliau, Basanavičiaus septyniasdešimtmečio proga, 
rašė: „... mes, kiek jaunesni už jį, nuo pat pradžios jo darbo tautiškoj dirvoj vis žiūrėjome į jį, vis 
sekėme, ką jis daro, imdami jį sau pavyzdžiu.“?? Vilniaus lietuvių veikėjas dr. Alseika per Basa- 
navičiaus laidotuves irgi kėlė jį kaip pavyzdį: „Mums, vilniečiams lietuviams, Basanavičius turi 
būti ypač brangus. Jis savo Vilniaus gyvenimo laikotarpy buvo gyvas pavyzdys žmogaus idealisto, 
kuris visuomenės ir tėvynės reikalus stato aukščiau savo asmeninių reikalų. [-..] Mes turime sekti 
mums duotą pavyzdį.“2 


Zavus simbolis 


Karui praėjus, Basanavičius liko lenkų užimtame Vilniuje. Nepriklausomoje Lietuvoje jis 
retai tepasirodydavo, ir čia užaugusioji naujoji karta jo nematė ir negavo susidurti su jo tauria 
asmenybe. Betgi jis anaiptol nebuvo užmirštas. Jo vardas ir toliau buvo gerai žinomas ir pagarbos 
apgaubtas, kaip Didžiojo Aušrininko ir Vasario 16-osios akto signataro. Susidarė net tam tikras jo 
kultas. Miestų gatvės buvo vadinamos jo vardu, viešose aikštėse buvo statomi jo biustai, mokyklų 
ir įstaigų sienose kabėjo jo atvaizdai, iš kurių žvelgė jo rimtos akys, o balta vilnijanti barzda ne 
vienam savaime priminė senovės vaidilą ar net patį krivių krivaitį. Tūkstančiai mokinių skaitė 
vadovėliuose apie Basanavičiaus gyvenimą ir jo nuopelnus lietuvių tautiniam atgimimui. Basa- 
navičiaus septyniasdešimtmetis buvo Kaune paminėtas kaip didžiulė tautinė šventė iškilmėmis 
Karo muziejuje, universitete, teatre. 

Bundančiai Lietuvai Basanavičius buvo didysis tautinės minties žadintojas; atbudusiai Lietu- 
vai jis švietė patraukliu tautinio darbo pavyzdžiu, o prisikėlusiai Lietuvai jis tapo žaviu tautinio 
atgimimo gadynės simboliu. Trims generacijoms atitiko trys Basanavičiaus vaidmenys: žadintojo, 
pavyzdžio ir simbolio. : 


2 Ten pat, p. 171. 

2 M. Biržiška, Lietuvių tautos kelias į naująjį gyvenimą, r. II, p. 184. 

7 P. Leonas, „D-ras Jonas Basanavičius - Vilniaus uola“, Iliustruotoji Lietuva, 1926, nr. 47, p. 378. 
2 Lietuvių tauta, t. IV, sąs. 2, p. 316. 

Basanavičiaus vaidmens simbolinę prasmę savotiškai pabrėžė pati jo mirtis - kaip tik 16 dieną. 
Rašė Naujo žodžio žurnalas: „Didžiu simboliu buvo Jo gyvenimas, didžiu simboliu buvo ir Jo 
mirtis. Ar mes aiškiai supratom jo gyvenimo prasmę, ar mes mokėsim įvertinti jo mirties paslap- 
tį? Bet vieną neabejodami sakome - Jis reikšmingai gyveno ir reikšmingai mirė.“ 2? 

Juozas Tumas-Vaižgantas, kalbėdamas Basanavičiaus laidotuvių dieną Vilniuje surengtoje 
akademijoje, bent dvyliką kartų pavartojo žodį simbolis. . 

Simbolinė Basanavičiaus asmenybės prasmė iškeliama ir jautriame Zidinio redaktoriaus Vinco 
Mykolaičio-Putino rašytame nekrologe: 


Vasario 16 d., kada lietuvių tauta šventė savo valstybės nepriklausomybės sukaktuves, Vilniuje mirė Jonas 
Basanavičius. Didelio žmogaus mirtis ir tautos džiaugsmas dėl jo žygio laimėjimų paverčia šitą dieną gilios ir 
gūdžios paslapties simboliu. (...] Basanavičius įspėjo Lietuvos milžinkapių paslaptį, nugirdo Prabočių kaulų 
balsą ir apreiškė jį naujam gyvenimui bundantiems. Jisai atsinešė pasaulin didę atmintį ir iš amžių išgrobė 
žavintį mitą apie garbę tų, kurie manė save vergais esant. Jisai, kaip šviesus Dangaus pranašas, savo tautai 
apreiškė prisikėlimo žinią - ir grįžo amžinai budėti savo žemės Prabočių kapuose.?? 


[1977] 


» Naujas žodis, 1927, nr. 3/4, p. 1. 
30 Židinys, 1927, nr. 2, p. 9. 

Dr. Jurgio Šaulio archyvas 


Dažnoje Amerikos universitetinėje ar viešojoje bibliotekoje rasime lietuviškų knygų; vie- 
noje mažiau, kitoje kiek daugiau. Betgi lietuviškų rankraščių rinkinys, ir dar toks stambus bei 
reikšmingas, tėra Pensilvanijos universiteto bibliotekoje Filadelfijoje. Tai dr. Jurgio Šaulio archy- 
vas, bibliotekos įsigytas 1952 m. iš Šaulio įpėdinių drauge su jo knygų rinkiniu. 

Archyvo medžiaga yra iš pirmųjų trijų ir pusės XX a. dešimtmečių, taigi iš labai svarbaus mūsų 
tautos istorijos laikotarpio, kada prieš Pirmąjį pasaulinį karą lietuvių visuomeninis ir kultūrinis 
gyvenimas sparčiai augo ir plėtojosi, kada karo metu buvo ryžtingai stengiamasi steigti nepriklau- 
somą valstybę, kada pokario metais ta naujoji valstybė organizavosi ir stiprėjo. Šaulio kruopščiai 
surinktoji ir išsaugotoji medžiaga yra dar ir dėlto svarbesnė, kad pats Šaulys nestovėjo nuošaliai 
nuo lietuvių kultūrinio ar visuomeninio gyvenimo srovių, bet kaip tik labai veikliai jose dalyvavo, 
o nepriklausomą valstybę organizuojant buvo drauge su kitais pačiose centrinėse vadovaujančiose 
pozicijose. Trumpai pateiksime pagrindinius Šaulio biografijos duomenis, nes tai geriau padės 
įžvelgti ir jo archyvo pobūdį bei apimtį. 

Jurgis ia gimė 1879 m. Švėkšnos valsčiuje. Mokėsi Palangos progimnazijoje, kur dalyvavo 
lietuvių moksleivių būrelyje ir skaitydavo iš Tilžės kontrabanda gaunamą lietuvių spaudą. Greitai 
ir pats ėmė joje bendradarbiauti, pirmąją savo korespondenciją iš moksleivių gyvenimo nusiųs- 
damas 1895 m. Amerikoje einančiai Vienybei lietuvninkų. Vėliau rašinėjo Tėvynės sarge ir ypač 
Varpe. Kelerius metus mokėsi Kauno kunigų seminarijoje, iš kurios buvo pašalintas tariamai dėl 
stokos pašaukimo, kai buvo nutvertas su draudžiama lietuviška literatūra. Savo atsiminimų frag- 
mente Šaulys nurodo, kad jau nuo 1900 m. buvo „pradėjęs aktyviai dalyvauti ir Vilniaus lietuvių 
atbudimo judėjime“! Ten pat Šaulys prisimena, kad 1902 m. drauge su dr. Kaziu Grinium ir Jonu 
Vileišiu dalyvavęs parenkant Vinco Kudirkos antkapio projektą, ir jo pasiūlymu paminkle buvo 
įrašyti himno žodžiai, netrukus rusų policijos išdaužyti. 1902 m. dalyvavo varpininkų pasitarime 
grafo Zubovo Dabikinės dvare ir buvo drauge su Kaziu Grinium, Povilu Višinskiu ir Jonu Vilei- 
šiu išrinktas komisijon Lietuvos demokratų partijos programos projektui sudaryti. Varpininkų 
pakviestas, Šaulys 1903 „m. anksti vasarą atvyko Tilžėn redaguoti Varpo ir Ūkininko, o tų pačių 
metų rudenį išvažiavo Šveicarijon. Studijuodamas ekonominius mokslus Berno universitete, 
Šaulys redagavo (ligi 1904 m. vasaros) Varpą, aktyviai dalyvavo lietuvių studentų veikloje, ben- 
dradarbiavo lietuvių spaudoje, susirašinėjo su kitais veikėjais, gyvai domėdamasis ir rūpinda- 
masis tuo, kas vyko Lietuvoje. Daktaro laipsniu baigęs Berno universitetą, Saulys nuo 1912 m. 


1! J. Šaulys, „Mano kelias varpininkų gretose“, Varpas, nr. 1, 1953, p. 42. 

apsigyveno Vilniuje ir veikliai įsitraukė į organizacinį lietuvių gyvenimą. 1914-1915 m. redagavo 
Lietuvos žinias, o vėliau (1917-1918) buvo Lietuvos aido redakcijos narys. Itin energingai Šaulys 
darbavosi karo metu, su ne per gausiu lietuvių inteligentų būreliu pasilikęs Vilniuje. Gerai mo- 
kėdamas vokiškai, Šaulys galėjo palaikyti reikalingus ryšius su vokiečių karine valdžia ir rengti 
įvairius lietuvių poliūnius memorandumus vokiečiams. Atsistatysimos Lietuvos valstybės reika- 
lais Šaulys 1917-1918 m. dalyvavo Berno ir Lozanos konferencijose. Išrinktas Lietuvos Tarybon, 
Šaulys buvo jos generalinis sekretorius ir pirmasis vicepirmininkas. Valstybei susiorganizavus, 
Šaulys buvo paskirtas pirmuoju Lietuvos pasiuntiniu Vokietijai (1918-1919). 1919 IV jis vadova- 
vo Lietuvos misijai Lenkijoje. Tais pačiais metais organizavo Lietuvos pasiuntinybę Šveicarijoje. 
1920 m. vadovavo Lietuvos delegacijai pirmojoje Pabaltijo užsienio ministrų konferencijoje Buldu- 
riuose, Latvijoje. 1921-1923 metais buvo Lietuvos charge d'affaires Romoj. 1923 m. apsigyveno 
Klaipėdoje ir čia buvo kelių laikraščių (Klaipėdos žinių, Memel-Zeitung ir gotiškomis raidėmis 
spausdinto Lietuvos keleivio) vyriausiasis redaktorius. 1925 m. grįžo diplomatinėn tarnybon. Iš 
pradžių padirbęs Užsienio reikalų ministerijos centre, 1927-1931 m. buvo Lietuvos pasiuntinys 
Vatikane, 1931 m. paskirtas pasiuntiniu Vokietijai (o drauge Vengrijai, Austrijai ir Šveicarijai), 
1938-1939 m. buvo pirmasis Lietuvos pasiuntinys Varšuvoje. Karui kilus, išvyko iš Lenkijos ir 
buvo Lietuvos įgaliotas ministras Šveicarijoj, kol 1946 m. Šveicarijos valdžia likvidavo Lietuvos 
pasiuntinybę. Sveicarijoj Šaulys ir mirė 1948 m. 

Įvairi visuomeninė veikla ir valstybinės pareigos neleido Šauliui atsidėti dalykams, į kuriuos 
labiausiai linko jo širdis, būtent, istorijos mokslui ir ypač proistorei. Jis ne tik pasipažino ir 
dažnokai susirašinėjo su žinomuoju Lietuvos piliakalnių tyrinėtoju Ludwiku Krzywickiu, bet 
yra vasaromis ir padėjęs archeologiniuose kasinėjimuose. Kai 1931 m. buvo rengiamas senovės 
paminklų apsaugos įstatymas, švietimo ministras kreipėsi į Šaulį pastabų ir patarimų, kaip į to 
dalyko žinovą. Šaulys rašė (1931 IV 27): „Tamstos kvietimą padėti Archeologijos komisijai pa- 
rengti atitinkamą arch. įstatymo projektą mielai priimu. Mūsų archeologijos ir proistorės dalykai 
man ne nuo šios dienos rūpi.“ 

Buvo Šaulys ir didelis bibliofilas, ypač rinkęs senas ir retas Lietuvos i istorijos knygas. Iš Len- 
kijos antikvariatų jas supirkinėti jam talkino Varšuvoje gyvenęs senas aušrininkas, dainos „Kur 
banguoja Nemunėlis“ autorius Ksaveras Sakalauskas-Vanagėlis, kurio laiškų gerokas pluoštas 
yra Šaulio archyve. 

Šaulys anaiptol buvo tada ne vienas, kuriam susidėjusios gyvenimo aplinkybės sutrukdė pasi- 
rinkti gal artimesnį jo polinkiams kelią. Tokia dalia buvo ir jo jaunesniojo kolegos Petro Klimo, 
kartu labai aktyviai veikusio Lietuvos Taryboje, o taip pat ir nemaža rašiusio. Kartą laiške Šauliui 
jis net užsiminė (1918 XII 17): „Man apskritai taip atrodo, kad aš slystu iš plataus politikos kelio 
ir vykstu į savo tikrąją kabineto sritį.“ Nenuvyko jis ton tikrojon savo sritin, o nuėjo kaip ir Šaulys 
diplomatijon, betgi nepamiršdamas, kiek laikas leido, savo pamėgtosios istorijos. Šaulys istorijos 
veikalų, kaip kad Klimas, nedavė, betgi jis paliko istorikams labai reikšmingą archyvą. 

Pensilvanijos universiteto biblioteka Šaulio archyvą įsigijo jau gana aptvarkytą chronologiškai 
ir dalykiškai. Detalesnių betgi aprašymų ir indekso nebuvo. Nėra jų dar ir ligi šiol. Visa archyvo 
medžiaga sudėta į 96 aplankus. Beje, nr. 51 ir 52 nėra: ten buvo asmeniniai Šaulio dokumentai, 
kuriuos pasilaikė jo šeima. 

Pirmuose šešiuose aplankuose yra įvairūs Sandoros raštai. Toji studentų draugijėlė, nors gana 
veikli savo metu, ligi šiol mūsų literatūroje beveik nežinoma; jos nemini ir Lietuvių enciklopedija. 
Plačiau ji aprašyta dar nespausdintoje Kosto Ostrausko Pensilvanijos universiteto disertacijoje A110- 
tated Edition of tbe Jonas Biliūnas Material i in the Šaulys Archives of the University of Pennsylvania 

Library (1958). Jau 1898 m. Zūriche buvo įsteigtas Susivienijimas lietuvių jaunuomenės užrubežyje, 
kuris 1903 ar 1904 m. pradžioje buvo perorganizuotas į Užsienių lietuvių jaunuomenės sandorą ir 
perkeltas į Berną. Pagal Sandoros įstatymus (t.y. įstatus), atnaujintus ir patvirtintus 1906 m., 


Sandoros tikslas yra jungti užsienio lietuvių jaunuomenę vienon organizacijon prirengimui darbininkų lie- 
tuvių dirvoje. Pasiekimui to tikslo Sandora: a) parsikviesdina lietuvių raštus ir įkuria centrališką knygyną; 
b) parsikviesdina literatūrą apie Lietuvą svetimose kalbose; c) įkuria jaunuomenės informuojamą biurą. 


Kad draugijos lietuviškumas būtų apdraustas, įstatai numatė: „Lietuviai, nemoką lietuviškai, 
gali būti tik kandidatais į kurios nors kuopos [t-y. draugijos skyriaus viename ar kitame univer- 
sitete] narius be balsavimo teisės.“ 

Draugija buvo įsisteigusi bibliotekėlę, kurios 1906 m. kataloge buvo apie 400 knygų ir apie 50 
periodinių leidinių. Vienas iš uoliausiųjų tos bibliotekos naudotojų buvo Jonas Biliūnas (yra išlikę 
knygų skolinimo užrašai). 1909 m. biblioteka buvo perduota Lietuvių mokslo draugijai Vilniuje. 
Sandoros archyve yra išlikęs Jono Basanavičiaus laiškas (1909 XII 4-17): 


Vakar dar kartą svarstyta klausimą apie Jūsų knygyno pavedimą M. Draugijai ir nutarta prašyti, idant 
siųstumėte vislab, ką turite, su visais draustais ir nedraustais atsišaukimais ir t.t. Tik „Sandoros“ archyvą, 
rodos, dar nereiktų siųsti, geriau palikus Tilžėje. 


Sandora teikdavo informacijas norintiems studijuoti užsienyje. Tokių žinių, pvz., teiravosi bū- 
simasis Lietuvos prezidentas Aleksandras Stulginskis ir vėlesnysis Lietuvos universiteto profeso- 
rius Pranas Dovydaitis. Pastarasis rašė 1907 VI 28: 


„„. pirmame mano laiške aš, apie užsienio mokyklas mažai ką žinodamas ir vengdamas naiviškumo, pasta- 
čiau niekam tikusius užklausimus, už ką atsiprašau, o dabar stengsiuos sekti Tamstų nurodymus. [-..) manau 
studijuoti jurisprudenciją. Taigi gal gerbiamasis Biuro praneštų apie tai plačiau, tai yra, sąlygas įstojimo, 
pragyvenimo ir t.t. 


Sandora yra turėjusi ligi 20 narių: jų tarpe buvo Jonas Biliūnas, Antanas Garmus, Pijus Grigai- 
tis, Augustinas Janulaitis, Veronika Janulairytė (vėlesnioji Alseikienė), Konstantinas Jasiukaitis, 
Antanas Lalis (Lelys), Vincas Mickevičius (Kapsukas), jo žmona Vanda Didžiulytė, Jurgis Šaulys 
ir kt. Pagrindinis visos draugijos judintojas buvo Šaulys, kuriam baigus mokslus ir apsigyvenus 
Vilniuje, 1912 m. likvidavosi ir Sandora. Jos archyvą išsaugojo Šaulys. 

Daug žinomesnis už Sandorą buvo tada „Žiburėlis“, dar XIX a. pabaigoje Gabrielės Petkevi- 
čaitės ir Jadvygos Juškytės iniciatyva įsteigtoji mokslus einančio jaunimo šalpos draugija, kurios 
tikslus Jovaras (Jonas Krikščiūnas) šitaip apibūdino savo kampuotai nukaltose eilutėse su kiek 
naivoku rimtumu konstatuodamas: 


Žib „Žiburėlis“, Lietuvai šviečia, 
Mylimus sūnus lavintis kviečia. 
Kelia mums jauną literatūrą, 
Rengia tėvynės aukštą kultūrą.? 
Kvietė lavintis „Žiburėlis“ ir „mylimą sūnų“ Šaulį, kuris naudojosi jo parama, o savo archyve 
išlaikė pluoštą vertingos medžiagos „Žiburėlio“ istorijai. 


2 Lietuva, 1910, nr. 6. 

Iš kitų ankstyvesniojo (prieškarinio) periodo aplankų Šaulio archyve dar minėtini du (nr. 16 
ir 17) su medžiaga iš 1914-1915 m. Lietuvos žinių redakcinio archyvo. Yra čia pluoštas laiškų 
(Jono Jablonskio, Petro Klimo, Vytauto Bičiūno, Gabrielės Petkevičaitės ir kt.). Rusiškai rašytame 
1915 V 25 laiške (lietuviškai dar nebuvo spėjusi pakankamai pramokti) Aleksandra Bulotienė 
karštai protestavo: 


Sužinojusi iš pasikalbėjimų su Žemaite apie jos nenorą matyti „Liet. Žin.“ N[umeryje] Šilingo st[raipsnį] 
jos jubiliejaus dieną [1915 VI 12 Žemaitei sukako 70 metų] aš, žinodama jos kuklumą ir iš pagarbos jos 
norams, leidau sau tai Jums nurodyti. Pasirodo, kad tą patį padarė mano vyras ir pati Žemaitė. Koksai Bi 
buvo mano nustebimas, kai šiandie sužinojau apie jos pokalbio su Jumis rezultatus. Kad Šilingo norai 
reiškia „Liet. Žin.“ redakcijai daugiau kaip Žemaitės norai, tai galbūt ir ne naujiena. Bet kad tiesioginis, 
kategoriškai pareikštas jubiliarės pageidavimas susilaukė tokio užgaulaus atsakymo, tai nusipelno ne tik 
nusistebėjimo, bet ir karšto protesto, nuo kurio susilaikyti manau neturinti teisės. Argi iš artimiausiųjų 
„Liet. Žin.“ bendradarbių nesusiranda norinčio jai skirti keleto šiltų ir nuoširdžių žodžių, kad prisireikė 
duoti paprastai netinkamai Šilingo žodinei ekvilibristikai, taip nesuderinamai su Žemaitės kūrybos dvasia 
ir asmenybe? Argi prisireikė tai dienai išsinuomoti „Vilties“ ar „Vairo“ (žr. „Vilties“ sausio m. numerius) 
bendradarbį, kaip pasisamdomi liokajai kviestiesiems pietums? O gal panorėta pasinaudoti Žemaitės jubi- 
liejum kaip proga pademonstruoti išgarbintąją „vienybę“? Kiekvienu atveju toks pasielgimas su Žemaitės 
prašymu netinka jos 70-mečio dieną ypač „Liet. Žin.“ redakcijai, kuriai ji nemaža yra pasidarbavusi ir tik 
prieš kelias dienas išėjo iš kalėjimo [kaip atsakingąja redaktore pasi rašanti ji gavo už vieną Lietuvos žiniose 
išspausdintą straipsnį porą savaičių kalėci]. Kai dėl Šilingo, jei jam būtina pareikšti pasauliui savo įspū- 
džius, jis visada gali tai sėkmingai padaryti „Vairo“ puslapiuose. Nenustoju vilties, kad Žemaitės norai 
nugalės kitus redakcijos narių sumetimus. 


Ar atšibvelgijai į Bulotienės laišką ir pačios Žemaitės pageidavimą, ar gal ir be to būtų tai buvę 
padaryta, po poros savaičių Lietuvos žiniose buvo išspausdinti apie Žemaitę du sukaktuviniai 
straipsniai, parašyti dviejų j jai artimų žmonių - Jurgio Šaulio (nr. 61) ir Gabrielės Petkevičaitės 
(nr. 62). Ar buvo taip pat ir Stasio Šilingo straipsnis ten išspausdintas, nepavyko, deja, susekti. 

Dar yra tuose Lietuvos žinių archyvo aplankuose Adomo Lasto eilėraščių ir visa eilė straips- 
nių (jų tarpe Antano Sutkaus „Teatras, artistas ir kritikas“). Redakcijos atmestųjų rašinių tarpe 
įdomiausias, be abejo, tai trumputis Žemaitės beletristinis reportažas apie karo pabėgėlių šalpą, 
ligi šiol dar nespausdintas ir netgi nežinomas bibliografams. 

Vertingi yra dešimt aplankų (nr. 18-27) su įvairia medžiaga apie Lietuvai vargingus, bet 
drauge ir viltis kėlusius Pirmojo pasaulinio karo ir sunkios vokiečių okupacijos laikus. Ran- 
dame čia susirašinėjimus su vokiškomis įstaigomis, įvairius memorandumus - Denkscbriftus, 
politinės padėties apžvalgas, raštus apie aktualius tada santykius su Vilniaus lenkais, taip pat 
krūvelę raštų iš Lietuvos aido archyvo. Pastarajame yra Juozo Tumo-Vaižganto (iš Stockholmo, 
kur buvo nuvykęs dalyvauti lietuvių konferencijoje) rašto „Generaliajam Lietuvos Sekretoriui 
Dr. Jurgiui Šauliui“ autografas. Jis yra Šaulio kiek pataisytas - pabraukytas, pridėta antraštė 
„Tautos Laisvės ištroškus“ ir prierašas: „Nuo Redakcijos. Straipsnis parašytas š.m. sausio 8 d., 
gavus autoriui žinią, kad tą dieną Lietuvos Taryba skelbianti Lietuvos nepriklausomybę.“ Beje, 
dėl susidėjusių sąlygų tą dieną Lietuvos Nepriklausomybės deklaracija nebuvo paskelbta, ir tai 
buvo padaryta tik II 16. Ar anas Vaižganto raštas buvo išspausdintas Lietuvos aide, nepavyko 
nustatyti. Išspausdintas jis buvo (ir be Šaulio pataisymų) paries Tumo knygelėje Tiesiant kelią 
Lietuvos Nepriklausomybei, 1916-1917 (Vilnius, 1919). Džiaugėsi Tumas: „Lietuva, vėl nebe- 
priklausoma, tai mano Saulė, duosianti man gyvybės ir ūpo. [...] Kam gi man reikia tos Laisvės? 
Ar aš žinau? Aš tesijaučiu be jos baigiąs vysti. Ir kam man teirautis? Argi teiraujas Augmuo, 
gerdamas Saulės šviesos?“ 

Tikra retenybė yra Šaulio archyvo du aplankai (nr. 26 ir 27) su 10-tos Vokiečių armijos (ji 
vykdė Lietuvos okupaciją) Soldatenrato (t.y. kareivių tarybos; jos tada porevoliuciniais laikais 
steigėsi kariuomenėje) protokolų knyga ir įvairiais raštais. Yra ten vertingos medžiagos okupacinės 
vokiečių kariuomenės santykiams su besiorganizuojančia Lietuvos valstybe nušviesti. Savotiška 
istorinė retenybė yra ir Lietuvos ir Baltgudi[j Jos (beje, ne Baltarusijos] komunistų partijos ant- 
spaudas ant rašto, kuriuo prašoma visų Rusijos įstaigų paramos vienam Maskvon vykstančiam 
vokiečių komunistinės spartakininkų grupės žmogui. 

Svarbiausia lietuvių institucija, tiesusi kelius nepriklausomybėn, buvo tada, be abejo, Lietuvos 
Taryba, kurios darbuose Šaulio vaidmuo buvo vienas iš pačių pagrindinių. Kadangi jos pilnas 
archyvas nėra, deja, išlikęs, todėl su jos veikla susijusių raštų pluoštas dviejuose Šaulio archyvo 
aplankuose (nr. 24 ir 25) yra itin brangus istorikams. 

Veikliai dalyvaudamas valstybės atkūrimo darbe, Šaulys buvo nuvykęs į tris konferencijas Švei- 
carijoje, ir jo archyve yra labai svarbūs Berno 1917 m. ir Lozanos 1918 m. konferencijų protokolai 
(31-mame aplanke). 

Gausios medžiagos iš ilgametės Šaulio diplomatinės veiklos yra sukaupta šešiolikoje aplankų 
(nr. 28-30, 32-42, 46-47). Čia yra daug įvairių dokumentų nuorašų, susirašinėjimų, pro memo- 
ria, notų, ministerijos instrukcijų (kartais su užrašu: slapta, visai slapta, ar net griežtai slapta) iš 
Šaulio vadovautų Lietuvos atstovybių Berlyne, Berne, Romoje, Vatikane; taip pat iš kai kurių di- 
plomatinių misijų ar konferencijų Varšuvoje, Latvijoje. Suprantama, kad tai yra pirmaeilė šaltinių 
medžiaga Lietuvos politinės i istorijos tyrinėtojams, ypač kai Lietuvos užsienio reikalų ministerijos 
archyvas nėra prieinamas. Vienas kitas istorikas jau ir yra pasinaudojęs Šaulio archyvu. Antai 
Alfredas Erichas Sennas (žinomojo kalbininko lituanisto sūnus) savo veikale The Emergence of 
Modern Lithuania (Columbia University Press, 1959) nurodo, kad Šaulio archyvas davė pagrindą 
jo tyrinėjimui, kuris be ano archyvo būtų buvęs beveik negalimas („The Šaulys Archives [...] form 
the foundation of this study. Without them, the undertaking would have been almost impossib- 
le“ —p. 241). Taip pat ir Marianas Dziewanowskis rašydamas veikalą Josepb Pilsudski, a European 
Federalist, 1918-1922 (Hoover Institution Press, 1969) naudojosi Šaulio archyvu, kuriame rado 
vertingos diplomatinės korespondencijos, liečiančios lietuvių-lenkų santykius 1919 m. („The Šau- 
lys Archives, at the University of Pennsylvania, contain some valuable diplomatic correspondence 
concerning Lithuanian-Polish relations in 1919“ - p. 355). Šiuo metu vienas lietuvis istorikas 
rengia studiją apie Lietuvos konkordatą (1927) pasiremdamas gausia medžiaga iš Šaulio archyvo: 
mat t Šaulys kaip tik tuo laiku buvo Lietuvos pasiuntinys Vatikane. 

Šalia valstybinių raštų pasitaiko Šaulio archyve i ir privačių ar bent pusiau privačių laiškų, atsklei- 
džiančių kai kuriuos įdomius Lietuvos gyvenimo užkulisius. Štai, pvz., Lietuvos atstovas Londone 
Tomas Naruševičius rašė Šauliui Romon 1921 III 21: 


Šį paketą siunčiu per mūsų garsų artistą Kiprą Petrauską. Turiu atkreipti aridą, kad p. Petrauską rusai labai 
sau savinasi ir kadangi jis silpnos valios žmogus, tai rusai turi labai didelę įtaką, todėl prisieina jį daboti, kad 
jis ne po rusų vardu figūruotų koncertuose ir teatruose, bet mūsų vardu. Turint tą omenyje, reikėtų daryti 
įjį įtaką ir dabori Iralijoj, kad jis mums negadintų vardo išstodamas ant scenos lralijoj po rusų vardu. 


Labai didelę, gal net didžiąją Šaulio archyvo dalį sudaro jo privatinė korespondencija, sudėta 
į 44 archyvo aplankus (nr. 53-96); be to, dar daug laiškų yra ir kituose aplankuose tarp įvairių 
raštų. Laiškus Šaulys labai rūpestingai rinko ir juos saugojo. Jis nenaikino jų net ir tada, kai jų 
autoriai įsakmiai to prašė. Pvz., Lazdynų Pelėda (Sofija Pšibiliauskienė) 1910 IV 28 rašė: „Ne- 
užmiršk deginti mano laiškus. Tau išvažiavus, paskui paklius koks kokiam kvailiui.“ Netrukus 

vėl priminė (1910 V 10): „Tu atvirai rašai, aš atvirai atsakau. Tik prašau, degink mano laiškus, 
nepamiršk.“ Šaulys bergi jos gausių ir ne kartą ilgų bei intymių laiškų nei degino, nei išmetė, ir 
juos (beveik 50) randame 59-tame archyvo aplanke. 

Šaulys rinko viską su kolekcionieriaus aistra. Rasime jo archyve todėl ir mažesnės vertės daly- 
kų, pvz., pluoštą telegramų, sveikinimų jo 1933 m. vedybų su Berlyno operos soliste Mafalda 
Salvatini proga. Jų tarpe yra betgi ir telegrama, kurią Šauliui, kaip Berlyno diplomatinio korpuso 
nariui, atsiuntė Reicbskanzler Adolf Hitler | 

Laiškus ir kitokią rankraštinę medžiagą Šaulys pradėjo rinkti anksti, jau nuo pat XX a. pra- 
džios. Lyg ir kiek neįprasta būtų buvę to laukti iš jauno studento, koks tada dar buvo Šaulys. 
Mintis, kad reikia rinkti ir saugoti korespondenciją, buvo betgi gyva aname prieškariniame 
laikotarpyje. Pvz., Liudas Gira savo redaguotame literatūros žurnale Vaivorykštėje paskelbė 
ištisą straipsnį „Saueokinis savo korespondenciją“. Tiesa, Gira rašė tą straipsnį, kai Šaulys jau 
rinko ir saugojo savo korespondenciją, tad ir nebus galėjęs paskatinti Šaulio tokiam darbui. Savo 
straipsnyje Gira betgi užsiminė, kad „vienas mano geras pažįstamas, rinkusis nuo pat pradžios 
savo viešojo veikimo visus gaunamus laiškus ir, surinkęs jų pundų pundus, sutvarkė visą savo 
didžiausią korespondenciją [-..] pagal jos turinį bei svarbiausiuosius korespondentus į skyrius, 
visa tai aptaisė į kelias knygas-tomus“.3 Taigi Šaulys anaiptol nebuvo vienišas ir bus galėjęs turėti 
paskatinančių pavyzdžių. 

Tiesioginę paskatą vertinti ir eventualiai rinkti rankraštinę medžiagą Šaulys galėjo gauti, kai 
1903 m. nuvyko Tilžėn redaguoti Varpo ir turėjo progą daugiau ar mažiau susipažinti su laikraščio 
archyvu. Susidomėjo Šaulys ir Aušros gadyne, apie kurią daug įdomių Jono Basanavičiaus, Jono 
Šliūpo ir kt. straipsnių paskelbė dar prieš Šauliui redagavimą perimant išleistasis Varpo numeris 
(1903, nr. 3), skirtas Aušros 20 metų sukakčiai. Jau Šaulio redaguotame Varpe yra toks „redak- 
cijos persergėjimas“ (1904, nr. 3): „Mes dar pernai buvome užmanę trečiąjį “V-po' numerį [...] 
pašvęsti kasmet "Aušros" laikams, norėdami tokiu būdu prisidėti prie greitesnio apšvietimo mūsų 
judėjimo pradžios.“ Tą visą Varpo numerį sudarė trys straipsniai, kuriems buvo duota bendra 
antraštė „Aušros gadynė“. Vieną iš jų („J. Šliūpo pasiuntinystė Varšuvoje“) parašė pats Šaulys, 
ojo draugas Vincas Mickevičius (dabar žinomas jau anais laikais pasirinktuoju Kapsuko pseu- 
donimu) davė du kitus: „Kelios naujos žinios iš "Aušros" gyvenimo“ ir „Jonas Mačys-Kėkštas“ 
(beje, abu tie straipsniai praleisti Kapsuko raštų rinkinyje, kurio I tome (1960) išspausdinti kiti 
1900-1905 m. Kapsuko rašiniai). 

Šaulys savo straipsnyje rašė apie Šliūpo 1884 m. kreipimąsi (beje, susilaukusį daug kritikos) 
į Varšuvos generalgubernatorių Gurkų lietuvių spaudos reikalais. Remdamasis Basanavičiaus 

Vienybėje lietuvninkų (1903, nr. 41) paskelbtu straipsniu ir pateikdamas ištraukų iš ten cituoto 
Pr[ano] Sm[ilgiaus] įdomaus 1884 m. laiško ir dar vieno dokumento, Šaulys akivaizdžiai galėjo 
įsitikinti, kokia svarbi gali būti rankraštinė medžiaga praeities, kad ir netolimos, tyrinėjimui. 

Dar daugiau tokia rankraštine medžiaga rašydamas apie Aušrą rėmėsi Kapsukas. Jis, tarp kit- 
ko, užsiminė apie Basanavičiaus ginčą su Jankum dėl paliktos korespondencijos, pateikdamas 
įdomių ištraukų iš Jankaus ir Basanavičiaus laiškų. Rašė 1903 II 18 Basanavičius: 


Pavedimas tos, taip svarbios, korespondencijos „Aušrai“ neženklina dovanojimą jos tau [Jankui]: aš pra- 
šau tuomet, kad ją pakavotum, idant man svetur bevažinėjant, kur nepražūtų. [...] aš paliekmi kitiems, 


3 Vaivorykštė, 1913, nr. 3, p. 586. 


640 


kurie po mano galvos „Aušros“ istoriją rašys, pas tave keliaut, idant iš korespondencijos naudotis, apie ką 
jiems pranešt ketinu, apgarsindamas šitą mūsų susirašymą, kad jie žinotų, kur „Aušros“ archyvas randasi. 


Basanavičius rašė ir Kapsukui. Tai matyti iš užuominos 1904 [ 24 Kapsuko laiške, kuriame 
jis Šaulį informavo apie savo kelionę pas Jankų ir apie Aušros archyvą: 


... panedėly išvažiuoju pas [...] Jankų. Mar, jau buvau pas jį su [Jonu] Vanagaičiu apsilankęs. Aš keliavau dėl 
„Aušros“ gadynės medegos, kadangi parkeliavęs jau radau nuo Basanavičiaus laiškelį, pavedantį man ją su- 

"tvarkyti. (Atsimeni da mano laišką B-iui šitame dalyke?). [Beje, su Basanavičium susirašinėjo ir Šaulys; yra 
išlikęs jam 1903 VIII 27 Basanavičiaus rašytas laiškas.] Nukeliavova. Gražiai priėmė, net nesitikėjau, kad 
taip meiliai priimtų. Pradėjova kalbėtis, atsiminti „senovę“, „Aušros“, „Varpo“ gadynę, Jankus pradėjo rodyti 
likusią pas jį medegą. Aš nusistebėjau: nesitikėjau, kad teip daug kas pas jį būtų likę neišmėtyta; tvarkos, tei- 
sybė, nėra, šis-tas apipuvę, bet vis-tik medegos yra labai daug. Laiškų yra nuo 1881 m., yra Basan[avičiaus], 
Burbos, Gimžausko, Bitės, Aišbės, Kudirkos ir daugelio, daugelio kitų laiškų, yra likę nesuvartori rašiniai ir 
šiek-tiek atspausdintų „Aušros“, o gal ir „Varpo“ rašinių... Aš užsidegiau bevartydamas tuos apdulkėjusius 
laiškus, užmiršau, kad aš kelionėje, tuoj klausiau, ar negalima būtų tuo pasinaudoti. Atsako, galima, tik iš 
namų niekam neduoda, ir aš nutariau pas jį panedėlį vėl važiuot, bus kas bus. (Žandaras gyvena tam pačiam 
sodžiuj, bet pas Jankus niekuomet nesilanko - bijosi). Važiuosiu, dirbsiu, kiek galėsiu, persirašinėsiu, kas 
pasirodys man svarbesniu. Man rodos, kad ir „Aušros“ gadynė truputį kitaip tuomer išsirodys (sprendžiu 
iš vieno B-iaus laiško, rašyto Jankui 1.83, kurį aš permečiau akia) - pažiūrėsim. Pirmiausia imsiuosi už Ku- 
dirkos, paskui už „Aušros“ gadynės. Gal kuomet pasiseks apie „Aušrą“ atskirą knygą išleisr.... 


Šaulys labai domėjosi tais Aušros gadynės tyrinėjimais ir ragino Kapsuką juos tęsti. Kapsukas 
jam rašė 1905 IV 5: „Tu užsimeni apie 'Aušrą'. Bet aš negaliu ten kreiptis, kadangi dabar ne moks- 
las man galvoj, o revoliucija; jai aš savo spėkas aukauju.“ Maždaug po poros metų (1907 II 24) 
Kapsukas rašė apie savo istorinius tyrinėjimus: 


Matai, materijalinis mano padėjimas yra gana blogas ir norėčiau iš Kudirkos biografijos šiek-tiek susikurt, 
juo kad ji jau beveik iki pusei pas mane visai apdirbta. Kas kita su medžiaga „Aušros“ gadynės istorijai - prie 
jos turbūt aš negreit galėsiu prieit, užtai, jei nori, galiu Tau ją pavesti. Atsimenu, vieną kartą Tu man apie tai 
buvai užsiminęs. Pavesti ją Tau apsiimu tiktai rokiomis sąlygomis: 1) kad Tu jos daugiau niekam nepavesi 
be mano žinios, 2) kad sunaudosi pirmeivių dvasioje, neprieštaraujant bendriems socialdemokratų pama- 
tams, 3) kad man bent kiek būtų atlyginta už tą darbą, kurį aš padėjau, rinkdamas tą medžiagą; koks tas 
atlyginimas turėtų būt, susitart galima bus toliau; žinoma, tas atlyginimas tegalimas tikt tuomet, kuomet 
Tu gausi šiokį ar tokį gonorarą už tą darbą. 


Šaulys betgi to darbo nesiėmė; matyt, ir laiko stokojo dėl studijų universitete ir įvairių visuo- 
meninių įsipareigojimų. Prie Aušros grįžo pats Kapsukas, tik jau po karo. Komunistinės pakrai- 
pos žurnaluose Kibirkštyje, Skarde ir Mūsų skarde 1924-1926 m. jis paskelbė eilę straipsnių (jie 
pakartoti jo raštų rinkinio X tome, 1971), juose cituodamas daug įdomių Basanavičiaus, Šliūpo, 
Petro Vileišio, Antano Vilkutaičio, Petro Armino, Petro Kriaučiūno ir kitų aušrininkų laiškų. 
Taip pat paaiškina, kaip pas jį susirado Aušros archyvo dalis: 


Aš buvau labai susiinteresavęs lietuvių argijimo istorija ir „Aušros“ gadyne. Norėdamas patirti, kad yra likę 
iš „Aušros“ archyvo pas Jankų, nuvykau 1904 m. pavasarį pas jį į Bitėnus. [...) jis leido man susipažinti su 
užsilikusia dar „Aušros“ archyvo dalim. Aš dirbau pas Jankų, skaitydamas įvairius aušrininkų laiškus, dary- 
damas iš jų ištraukas ir ištisai perrašinėdamas, apie mėnesį laiko. Vienok visko anaiptol negalėjau perrašyti. 
[-..] Numatydamas, kad pas Jankų jie galų gale visiškai pražus, aš nutariau paimti nuo jo bent svarbesniąją 
archyvo dalį. Jankužis, tarytum numanydamas, kad aš rengiuosi daryti pasikėsinimą į „Aušros“ archyvą, 
labai dabojo mane. Bet aš jau ir tuomet tiek buvau įgudęs slaptame darbe, kad jis nenudabojo, - ir svarbiau- 
sioji archyvo dalis buvo mano išvežta iš Bitėnų ir paslėpta saugioje vietoje. [-..] Kartu aš „eksproprijavau“ 

[ekspropriacija - priverstinis nusavinimas; Rusijos revoliucionieriai, pvz., Stalinas, revoliucinio sąjūdžio 
reikalams tada ne kartą „eksproprijuodavo“ transportuojamus valdžios iždo pinigus] nuo Jankaus gan grei- 
tai visus laiškus, kuriuos tik radau, iš pirmųjų „Varpo“ gyvavimo metų.* 


Deja, Kapsuko „eksproprijuotieji“ rankraščiai dingo“, o Jankus pas jį išlikusią archyvo dalį ati- 
davė universiteto Rašliavos muziejui, ir Vaclovas Biržiška iš ten apie keturis šimtus aušrininkų 
laiškų paskelbė Tautoje ir žodyje (t. IV-VI, 1926-1930). Reikia apgailestauti, kad Šaulys 1907 m. 
neperėmė iš Kapsuko Aušros gadynės tyrinėjimo ir Kapsuko turėtos (ir (ir Šauliui siūlytos) medžia- 
gos, kuri tikriausiai nebūtų dingus, o saugiai išlikus Saulio archyve, kaip ten išliko anuo metu 
veikusios studentų draugijos Sandoros rankraštinis archyvėlis. 

Jau tada pradėjo jaunasis Šaulys saugoti savo vis gausėjančią korespondenciją. Ilgainiui pas jį su- 
sirinko keli tūkstančiai laiškų. Jie sudėti į 45 aplankus (nr. 53-96); be to, laiškų yra ir kai kuriuose 
kituose aplankuose tarp ten sukauptų įvairių raštų ir dokumentų. Šešiolikoje aplankų (nr. 53-67) 
alfaberine pavardžių tvarka sudėta 40-ties asmenų laiškai, betgi tų pačių asmenų (pvz., Mykolo 
Biržiškos, Kapsuko, Petkevičaitės, Vaižganto ir kt.) laiškų yra ir kituose aplankuose. Vėlgi ne- 
aišku, kodėl kai kurių kitų, rodos, taip pat žinomų žmonių (pvz., Petro Klimo, Jurgio Savickio, 
Mykolo Sleževičiaus, Antano Smetonos, Igno Šeiniaus, Stasio Šilingo ir kt.) laiškai neišskirti iš 
kitų chronologine tvarka sudėtų į 29 aplankus (nr. 68-96). Pavardžių indekso nebuvimas labai 
apsunkina norimų laiškų ieškojimą, o ne kartą ir atskirų laiškų autorių identifikavimą. Kai kur 
net ir archyvą tvarkiusio apsirikta, pvz., prie Petro Narutavičiaus laiškų priskiriant du 1908 m. 
Konstantino Jasiukaičio laiškus (61-me aplanke). 

Šaulio korespondencijos rinkinys baigiamas 1935 m. Įdomu, kad ir Šaulio bibliotekos (jos pa- 
grindinę dalį, kurion buvo išskirta lituanica, taip pat įsigijo Pensilvanijos universiteto biblioteka) 
ribą sudaro maždaug 1936 m.; vėlesnių knygų labai nedaug. Pusketvirto dešimtmečio apimančios 
Šaulio korespondencijos svarbiausioji dalis yra prieškariniai ir Pirmojo pasaulinio karo metų laiš- 
kai, kada Šaulys buvo pačiame visuomeninių srovių sūkuryje ir vadovaujančiose politinėse pozi- 
cijose, rad ir jo korespondencijoje ryškiai atsispindi anų dienų gyvenimas. Vėliau Šaulys didžiąją 
savo gyvenimo dalį praleido jau užsienyje, daugiausia ribodamasis diplomatinio darbo sritimi ir 
vis labiau nutoldamas nuo Lietuvos visuomeninio ir kultūrinio gyvenimo aktualybių, kur kilo 
nauji vardai, naujos srovės, nauji reikalai. Bet ir šio vėlesnio laikotarpio korespondencijoje yra 
labai įdomių ir vertingų laiškų. 

Sklaidydami didžiulę Šaulio korespondenciją, susitiksime su daugeliu asmenų, jau tada ar 
vėliau iškilusių lietuvių literatūroje, moksle, laikraštijoje, visuomeninėje veikloje ar valstybinia- 
me gyvenime. Tai tikrai nemaža, pasakytume, lietuviškojo Wbo is Who dalis. Gausiau ar mažiau 
korespondavusių su Šauliu tarpe yra, pvz., šie rašytojai: Jurgis Baltrušaitis, Jonas Biliūnas, Sofija 
Čiurli ionienė- Kymantaitė, Aleksandras Dambrauskas- -Jakštas, Liudas Gira, Juoeapas Albinas Her- 
Pelėda (Sofija Pšibiliauskienė), Gabrielė Petkevičaitė-Bitė, Kazys Puida, Kešvašis Sakalauskas-Va- 
nagėlis, Jurgis Savickis, Balys Sruoga, Ignas Šeinius „Juozas Tumas-Vaižgantas, Vydūnas, Žemaitė. 
Iš mokslo žmonių, kurių daugelis ypač prieš Pirmąjį pasaulinį karą buvo visų pirma dar tik visuo- 
menininkai, minėtini: Petras Avižonis, Mykolas Biržiška, Kazimieras Būga, Vincas Čepinskis, 
Tadas Daugirdas, Jurgis Gerulis, Jonas Yčas, Jonas Jablonskis, Augustinas Janulaitis, Lietuvos 


+ V. Kapsukas, Raštai, t. X, Vilnius, 1971, p. 436. 
5 Žr. ten pat, p. 516. 


642 


piliakalnių tyrinėtojas Ludwikas Krzywickis, Mykolas Romeris, Liudas Vailionis. Iš muzikų ir 
dailininkų: Mikas Petrauskas ir Adomas Varnas. Itin gausi tai visuomenininkų, valstybės veikėjų 
ir spaudos žmonių grupė: Juozas Bagdonas, Kazys Balutis, Jonas Basanavičius, Felicija Bortkevi- 
čienė, Ernestas Galvanauskas, Antanas Garmus, Pijus Grigaitis, Kazys Grinius, Martynas Yčas, 
Jadvyga Juškytė, Vincas Kapsukas ir jo žmona Vanda Didžiulytė, Steponas Kairys, vysk. Pran- 
ciškus Karevičius, Petras Klimas, Petras Leonas, Stasys Lozoraitis, Ladas Natkevičius, Marija 
Piaseckaitė-Šlapelienė, Vladas Požela, kan. Kazimieras Prapuolenis, Juozas Purickis, Vaclovas 
Sidzikauskas, Mykolas Sleževičius, Antanas Smetona, prel. Kazimieras Šaulys, Stasys Šilingas, 
Liudas Vaineikis, Petras Vileišis, Augustinas Voldemaras, Dovas Zaunius, Morta Zauniūtė. 

Suminėjome 67 pavardes, bet tai dar ne visi Šauliui rašiusieji. Be to, vienų iš jų tėra vienas ar kitas 
laiškas, kitų - geroki pluoštai. Daugiausia laiškų bus Gabrielės Petkevičaitės, ne mažiau kaip 178 
iš ilgoko 20 metų laikotarpio (1906-1925). Šaulys su Petkevičaite labai gerai pasipažino. Jis gavo 
stipendiją iš „Žiburėlio“, kurio reikalais Petkevičaitė kaip tik ir rūpinosi. Be to, vasaros atostogų 
metu Šaulys dažnai viešėjo Petkevičių Puziniškyje. Čia sutvarkė dr. Petkevičiaus biblioteką, čia 
susipažino su atsilankančiais lietuvių veikėjais ir rašytojais, jų tarpe ir su Žemaite. Petkevičaitės 
gausūs laiškai, kuriuose ji atvirai ir nuoširdžiai pasisakydavo įvairiais ano meto klausimais, tei- 
kia daug geros medžiagos tiek jos pačios charakteristikai, tiek ano meto lietuvių visuomeninio 
gyvenimo reikalams pažinti. 

Labai įdomūs ir gausūs (61) yra Jono Biliūno laiškai. Su juo Šaulys, dar 1901 m. susipažinęs, 
ketvertą metų ligi par Biliūno mirties (1907) intensyviai susirašinėjo. Tie laiškai — tai pirmaeilis 
šaltinis Biliūno asmenybei i ir jo literatūrinėms pažiūroms pažinti. Tuos laiškus iš Šaulio buvo pa- 
siskolinęs ir nusirašęs Juozas Tumas. Jis rašė Šauliui (1924 X 25): 


Kitkart esi man pažadėjęs, kai ateis laikas, paskolinti p. Gabr. Petkevičiūrės ir J. Biliūno laiškų pasiskaityti. 
Šrai, aš rengiu G. Petkevičiūtės paskaitą ir Biliūno. Meldžiamasis, tuoj (paskolink?] man tą, o gal ir kitokią 
literatūros istorijai žinotiną korespondenciją. 


Tumo pasidarytieji nuorašai buvo išspausdinti Meilės Lukšienės parengto Biliūno raštų lei- 
dimo II tome (Vilnius, 1955). Redaktorė nurodė, kad Tumo „nurašinėta ne visur pilnai, bet iš 
viso ko atrodo, praleista daugiausia kreipimaisi ir laiškų pabaigos“.“ Betgi tuos Tumo nuorašus 
perspausdinant padaryta papildomų praleidimų. Antai neišspausdintos Biliūno laiškų vietos, 
kur buvo minimos Antano Smetonos (1905 III 6 ir 1907 VI 26), Juozo Tūbelio (1906 XII 11) 
ir Stepono Kairio (1907 VI 26) pavardės. Kricišką Biliūno laiškų (ir kitokios jo rankraštinės me- 
džiagos) leidimą i iš Šaulio archyve esančių originalų parengė Kostas Ostrauskas. Tai anksčiau 
minėtoji jo disertacija. 

Kitas artimas Šaulio jaunų dienų draugas buvo Vincas Mickevičius (Kapsukas), kuris tada buvo 
paprastai Mickum vadinamas. Štai Šaulys rašė Jonui Mikulskiui (Bern, 1906 VI 9): „Mickus 
jau išvažiavo Lietuvon.“ Laiškus Šauliui Kapsukas pasirašydavo Vincu, betgi yra vienas laiškas 
Sandoros nariui A. Leliui (1906 VI 7), kuriame yra parašas: V. Mickus. Ir jo žmona 1903 VII 3 
laišką Šauliui pasirašo: Vanda Mickienė. Betgi rusiškus laiškus iš Suvalkų ir lenkiškus iš Varšuvos 
kalėjimų Kapsukas pasirašo pilna pavarde: Mickevič ar Mickiewiecz. 

Kapsuko laiškai duoda nemaža medžiagos jo veiklai nušviesti, nes Šauliui draugiškai pasipasa- 
kodavo apie savo sumanymus, darbus ir nuotykius. Štai, pvz., 1904 XII 7 laiške labai vaizdingai 
aprašė savo nelegalią kelionę per sieną Prūsijon: 


“ J. Biliūnas, Raštai, t. II, Vilnius, 1955, p. 525. 

Kelionė buvo labai interesinga, bet brrr... Sunku man čia papasakot, kaip ten buvo; tiek tegaliu pasakyt, kad 
kirą kartą tokiais keliais prie panašių sąlygų anaiptol neisiu, o juk aš ne labai paisau ant tų kelių. Keliavom 
iš viso 25, braidžiojom po balas, riogsojom su peršlapusiom kojom; kas sukosi, lazda gauna... Taip ėjom 
kokius 5-7 verstus. Pagaliau basi kokią 10-15 minutų. Bėgam, o čia pykšt pokšt, pykšt pokšt! Šokam per 
griovį - negali peršokt, įkrinti į jį. Kabiniesi aukštyn. Molis ištižęs, klimsti į jį - negali išlipt. Draugai, jau 
išlipusieji iš griovio, paduoda lazdą ir ištraukia. Jau nebereikia bijories, bet tu to nežinai. Bėgi ir griūvi, bėgi 
ir vėl griūvi ir griūvi. Graibaisi šonus, ar sveiki, kad taip nusilpęs, kojų po savim nebejauti - nieko, sveikas. 
Pagaliau acsisėdi, o ten užpakaly vis pykšt pokšt - „trevoga“ [aliarmas], šauksmas. Vienas po kito atbėga, 
ber vis da ne visi. Skaitom - 6 trūksta. 4 kitą dieną iš ryto atsirado, o du pakliuvo; vieną mergelę paėmė ir 
vieną vaikiną subadė... Kiti kepures, batus pametė, aš - lazdą... Vieną kareivį parmušėm ant žemės... Ber 
kaip laisvai visi čia atsidusom! Kokie keiksmai pasipylė iš „išsiliuosavusių“ žmonių burnų!.. Tikrai, labai 
interesinga kelionė, bet ir baisi. Kaip aš čia apipasakojau ją savo pažįstamiems su visomis smulkmenomis, 
tai net šiurpuliai juos ima. 


Štai kokią šiurpulingą, anot Kapsuko, kelionę per sieną (nors ir labai primityviai tesaugomą, žiū- 
rint dabartiniu mastu) gavo išgyventi dažnas mūsų ano meto emigrantas Amerikon, prie kurių 
būrio, atrodo, buvo ir Kapsukas prisijungęs. 

Kapsuko laiškų Šauliui yra ne mažiau kaip 60. 1913 m. Kapsuką i ištrėmus Sibiran, jo ryšiai 
su Šauliu nutrūko. Paskiau judviejų keliai diametraliai išsiskyrė: vienas nuėjo Lietuvos Tarybon, 
kitas - Laikinojon revoliucinėn darbininkų ir valstiečių vyriausybėn. | 

Ne mažiau kaip Kapsuko yra ir jo pirmosios žmonos Vandos Didžiulytės laiškų. Su Šauliu ji 
bus susipažinusi Berno universitete studijuodama ir būdama aktyvi Sandoros narė. 

Kiti artimesnieji Šaulio draugai, su kuriais jis dažnokai susirašinėjo, buvo Antanas Garmus, 
Pijus Grigaitis, Konstantinas Jasiukaitis, Marija Piaseckaitė-Šlapelienė, Vladas Požela, Jonas Vi- 
leišis, Povilas Višinskis. 

Daug (bene 86) laiškų yra Vydūno, su kuriuo Šaulys susipažino 1903 m. nuvykęs Tilžėn Varpo 
redaguoti. Taip pat nemaža (arti pusšimčio) yra Lazdynų Pelėdos laiškų. 

Suprantama, kad tas didžiulis Šaulio laiškynas yra svarbus istorijos šaltinis, nes laiškuose ne 
kartą intymiau kaip spausdintame žodyje ar oficialiniuose dokumentuose atsispindi to ar kito 
laiko nuotaikos, džiaugsmai ir vargai, pastangos ir viltys. Pirmiau minėtame savo straipsnyje 
„Saugokime savo korespondenciją“ Liudas Gira rašė: 


Privarinė korespondencija ne tik visų svarbioji medžiaga biografams; ji, pažymėdama daugelį smulkesnių 
ar užkulisinių visuomenės gyvenimo faktų-faktelių, nepastebimų ir nežymimų spaudos, turi dideliausią 
svarbą ir visuomeninio darbo istorikui, 


Stai 1907 m. Vilniaus žiniose ir kai kuriuose kituose laikraščiuose buvo išspausdintas „Į pir- 
meivius plunksnos draugus atsiliepimas“ [t.y. kreipimasis, atsišaukimas]. Pasirašiusieji (Gabrielė 
Perkevičaitė, Antanas Lelis, Jurgis Šaulys, Jonas Biliūnas ir dr. Petras Avižonis) kėlė reikalą leisti 


.. nepriklausomą periodinį (event. mėnesinį) mūsų pirmeivės inteligentų (apšviestesniosios) visuomenės 
organą, skiriamą lireratūros, mokslo, visuomenės ir politikos reikalams. Mums žinoma, kad daugelio apie 
tokį organą seniai jau svajojama [...] Praktiškam dalyko įvykinimui šiokia tokia pradžia jau padaryta: yra 
susiradęs žmogus, kuris būti tokio laikraščio leidėju principe yra sutikęs, tik reikalauja dar kartu su būsimai- 
siais jo bendradarbiais visus laikraščio reikalus apkalbėti ir arčiau susitarti. Tam tikslui projektuojamas yra 
įsteigti vasaros gale tam tikras tų bendradarbių pasikalbėjimas, kurie panorės ir sutiks naujajame organe 
dalyvauti, [...] Nuomonių vienodumo mažmožiuose sumanytojai neieško ir nelaukia: tam ir steigiamas juk 
idėm nepriklausomos minties organas, kur žodžio ir kritikos laisvė privalo išvilkt aikštėn įvairias nuomo- 
nes. [-..] Kreipdamiesi šiuo atsiliepimu į Draugus, mes turime tuo tarpu vieną tik tikslą: sužinoti, kas [...] 
panorėtų prisidėti prie mūsų ir, apdirbus ir sutarus bendrai programą, kartu jame bendradarbiauti. [...] Mes 

būtume labai dėkingi, jei pranešdami teiktųsi Draugai tarp kiro ko būtinai nurodyti, kokios rūšies raštais 
maždaug galėtų kiekvienas iš jų laikraštį šelpti. Labai geistina taip par, kad jau visi Draugų atsakymai būtų 
suplaukę ne vėliau liepos mėn. galo. (...] Laukiame todėl, Draugai, Jūsų atsakymų!" 


Juos siųsti prašyta ligi VII 31 dr. Avižoniui Žagarėn, paskiau Šauliui Puziniškin. 

Maždaug po poros mėnesių Saulys („už sumanytojų būrelį“) Vilniaus žiniose pranešė tiems, 
„kam naujasis laikraštis rūpėjo, kad jo įsteigimas užsitęsė tuo tarpu ilgesniam laikui. Apie prie- 
žastis būtų ne vieta čia kalbėti“? 

Tai tiek iš spaudos ir težinome apie aną nepavykusį sumanymą išleisti naują laikraštį. Mat, 
kaip rašė aukščiau minėtame Vaivorykštės straipsnyje Liudas Gira, „laikraščiai pažymi-aprašo 
tik sausus faktus, tik vieną gyvenimo skeletą“. Tuo tarpu Šaulio archyvo esantieji laiškai ryškiai 
atskleidžia, kokio palyginti nemažo ir palankaus atgarsio buvo susilaukęs anas projektas. 

Visų pirma aiškėja, kad pagrindinis iniciatorius buvo Šaulys, Rašė jam Petras Avižonis 
(1907 II 7): 


Kad Tamsta sumanęs įkurti naują laikrašrį-žurnalą, buvau nuo Vinco [t.y. Kapsuko] girdėjęs ir laukiau to 
sumanymo įvykdymo. Tokio nepriklausomo organo reikalingumą gyvai arjaučia kiekvienas iš mūsų, ir nėra 
abejonės, kad susirastų užtenkamai ir bendradarbių, ir skaitytojų. Tiktai pati pradžia yra sunki, ir Tamsta 


riu tiek darbo (su ligoniais), [...] Antra vertus, aš nusimanau visiškai netikęs rokiam rimtam darbui, kokį 
Tamsta norėtum man pavesti. [...] Reikėtų apsidairyti, bene surastume tinkamesnio žmogaus. Jei Tamsta 
leisi, aš nusiųsčiau Tamstos laišką [Vladui] Putvinskiui. Jis yra ir laisvesnis, ir pakilesnis; jis ir su [Vladimi- 
ru] Zubovu (numatytu į laikraščio leidėjus] arčiau pasižįsra. Aš gi, kiek galėsiu ir kiek mokėsiu, prisidėsiu, 
kad ir nuošaliai būdamas. Tamstos sumanymas yra svarbus, jo įvykdymas labai lauktinas, tik jo įvykdymui 
reikia paieškoti geresnių rankų negu mano. 


Po mėnesio (1907 II 12) Avižonis pranešė, kad su Putvinskiu nieko neišėjo: 


Gavęs Tamstos leidimą, nusiunčiau Tamstos laišką Purvinskiui. Jis jau nebe demokratas ir pakolei bepar- 
tijinis, iš pažiūrų ir iš simpatijų s-d [socialdemokratas]. Bet... ir jis jaučiasi per silpnas esąs tokiam darbui 
kaip laikraščio įkūrimas. Be to, jis mano, kad Tamstos sumanymas tuo tarpu dar ir dėl bendradarbių stokos 
neįvykdomas, nors ir pripažįsta būtiną nepriklausomo laikraščio reikalingumą. Ką dabar Tamsra darysi? 
Tik širo samanymo visiškai užmesti nereikėtų. 


Šaulys ano sumanymo ir neužmetė, o energingai juo rūpinosi. Parengė atsišaukimą, į pasirašiu- 
sių „sumanytojų būrelį“ pakviesdamas, be Avižonio, dar kitus savo gerus draugus: Joną Biliūną, 
tada besigydantį Zakopanėje, Antaną Lelį, drauge studijuojantį Berno universitete ir Sandoros 
narį, ir Gabrielę Petkevičaitę. Rašė Biliūnas (1907 VI 26): „Laišką paėmiau, pasirašiau ir 24.VI 
išleidžiau Avižoniui (apsergėtą [= apdraustą]). [...] Aš iš principo kiekvienam laikraščio pasiro- 
dymui džiaugiuos, nors tat būtų ir Smetonos laikraštis.“ 

Laikraščio leidėju buvo numatytas grafas Vladimiras Zubovas (1862-1933), stambus Lietuvos 
dvarininkas, labai pažangus ūkininkas ir liberalinis visuomenininkas, suartėjęs su lietuvių, ypač 
kairiosios srovės, veikėjais ir juos ne kartą palaikęs.? " 

Su Zubovu Šaulys susisiekė per Jadvygą Juškytę, vieną iš „Žiburėlio“ steigėjų, tuo laiku moky- 
tojavusią Zubovo Ginkūnų dvare prie Šaulių. Ji rašė Šauliui (1906 XII 27): 


? Vilniaus žinios, 1907 VII 4/17, nr. 83. 
Vilniaus žinios, 1907 VII 29/IX 11, nr. 130. 
* Apie jį žr. S. Kairys, Lietuva budo, New York, 1957, p. 157-168. 

Ponas Zubovas principiališkai sutinka su Tamstos užmanymu kas link leidimo mūsų lir(eratūros], mok([slo] 
ir pollitikosĮ žurnalo, bet sako, tik tada gali duoti galutinį atsakymą, kada tą reikalą apkalbės ir susipažins 
su žmonėmis, norinčiais tame žurnale darbuoties. Užtat geriausiai pagal manęs būtų, idant Tamsta vasaros 
laike pasistengrumei su ponu Z. susipažinti arčiau. 


Netrukus (1907 I 182) papildomai informavo: 


Prie p. Z. gali Tamsta drąsiai lietuviškai rašyti, nors jis Tamstai atsakys lenkiškai. Dabar p. Z. labai yra užsi- 
ėmęs rinkimais į Dūmą [Rusijos parlamentą] ir abu jų vaiku sergančiu, taip kad man nuduoda geriau Tamstai 
su laišku luktelėri. Grapu laiške nevadink, tik ant konverto. Apie Tamstą p. Z. tik nuo manęs tegirdėjo, pirm 
nebuvo girdėjęs. Taip esu prasišalinusi nuo visų mūsų plunksnos darbininkų, kad tuo tarpu, apart Tamstai 
žinomų, kitų bendradarbių neišrandu. 


Zubovui i Šaulys parašė 1907 VI 28 (archyve yra laiško nuorašas), kadai grįžęs Lietuvon galėtų 
atsilankyti Šiauliuose po VIII 11 ir galėtų „arčiau ir plačiau Tamstą painformuoti apie visą da- 
lykų stovį. Tokiu būdu pasiaiškinus, galima būtų spręsti, kas toliau daryti.“ Grįžęs iš užsienio ir 
radęs namie Šaulio laišką, Zubovas jam (lenkiškai) 1907 VIII 12 parašė, kad dabar kokią savaitę 
būsiąs namie ir prašė atvykti pas jį į Ginkūnus. Šaulys gavo jo laišką VIII 17. Matyt, tas pirmasis 
pasikalbėjimas su Zubovu nebuvo labai sėkmingas, nes netrukus (1907 VIII 29) Vilniaus žiniose 
buvo paskelbtas jau pirma cituotasis Šaulio pranešimas (rašytas Puziniškyje VIII 23), kad laikraš- 
čio „įsteigimas užsitęsė tuo tarpu ilgesniam laikui“. 

Pats laikraščio sumanymas betgi nebuvo dar palaidotas. 1907 XI 6 iš Berno Šaulys vėl rašė 
Zubovui (yra išlikęs laiško juodraštis-nuorašas), pateikdamas laikraščio sąmatą, vaizdžiai rodan- 
čią ano meto spaudos sąlygas, todėl laišką ir pacituojame: 


Gerbiamas Tamsta, 

Nežinau, kaip Tamsta dabar bežiūri į mūsų vasarą svarstytąjį naujojo laikraščio klausimą, gal jau Tams- 
ta būsi visiškai ranka mojęs į jį... Bet Tamsta man dovanosi, jei aš vis dėlto dar kartą pagaišinsiu Tamstą 
savo laišku. Arvažiavęs būtent čionai [t.y. į Berną], aš gavau M. Kuktos spaustuvės padaryrąją sąmatą (jos 
nuorašą aš čia Tamstai pridedu) [originalas yra archyve), pagal kurią ir apskaičiau sumanomojo laikraščio 
biudžetą. Pamatan savo apskaitymui padėjau aš, jog Nfumeris] susideda iš 6 lankų (96 psl.) ir spausdinama 
1000 egz. [...] 1 N iš 6 lankų sustatymas (vidutiniškai) 2 20 r. lankas = rb. 120,-; spauda 4 3 r. = 18,- 

brošiūravimas 4 85 kap. = 5,10; viršeliai (be apsk.) - 3,55; poperis d 5 r. 50 k. = 33,-. 1 N viso labo rb. 
179,65; 12 NN -rb. 2155, 80. Lit. darbo apmokėjimas: 1 N iš 96 psl. 42r.1psl. = 192r.; 12 NN-2304 
rb. Taigi [...] viso labo rb. 4459,80. Suapvalinę tą sumą į 4500 rb. ir pridėję dar administracijos ir redakci- 
jos reikalams maždaug 1000 rb., turėsime viso labo 5500 rb. Taigi, pasirodo, jog ne tik 12.000 rb., bet ir 
8000 r., kaip vasarą buvo kalbėta, tokiam laikraščiui leisti nereikia. Tokio didumo laikraščiui kainą, metų 
prenumeratą, aš paskirčiau 5 rb. Prenumeratorių, mano nuomone, nors iš pradžių, tegalima tikėtis 500, bet 
tiek, maždaug, aš tvirtai tikiuos. Taigi atskaičius įeigą iš prenumeratūros (5 r x 500), būtent 2500 rb., liks 
dar 3000 rb., kurie reikia būtinai turėti fonde, iš kurio jie, kolei laikraštis reikalautų, turėtų būti prideda- 
mi balansan. Norint laikraštį todėl pradėri leisti ir iš pačių pradžių atsistoti ant tvirtų kojų, reikia sudaryti 
metinis fondas iš 3000 rb. Jo neturint, pradėti, žinoma, negalima, nenorint tuoj subankrutuoti. Bet 3000 
rb. nėra taip baisiai dideli pinigai, kad jų negalima būtų surasti. Aš tikiu, kad rasis žmonių, kurie patys tą 
reikalą užjausdami, nepasigailės visuomenės labui vieno-kito skatiko ir sudarys tą reikalaujamą sumą. To- 
dėl pradedu dunksnoti į širdis, į prorą ir - į kišenes. Jei Tamsta nebūsi dar atšalęs prie to reikalo ir jei matai 
Tamsta jo naudą mūsų visuomenei, gal neatsisakytum jį paremti ir paskirti samanomo laikraščio fondan 
tam tikrą sumą, kurią apsiimtum Tamsta kasmet mokėti tolei, kolei bus reikalas ir kolei Tamsta, žinoma, 
įstengsi. ([Paraštėje:] Gal dar ir iš savo pažįstamųjų galėtum Tamsta gauti tikrų tame dalyke pasižadėjimų?). 
Gali juk arsitikti, kad laikraščio reikalai geriaus eis, negu dabar tikimasi, bet sveikiaus pač. reikalui bus, 
jei mes iš pačių pradžių būsime prisirengę prie viso blogiausio, kas ypačiai iš pačių pradžių esti tankiai neiš- 
vengiama. Todėl aš lauksiu iš Tamstos gero, jei galima, o galų gale bent šiokio ar tokio atsakymo, Jisai man 
gauti, kiek galima greičiau, yra labai svarbu. 

Nežinome, kaip Zubovas pažiūrėjo į Šaulio atsiųstąją naujo laikraščio sąmatą. Mykolas Biržiš- 
ka, 1907 VIII 19 rašydamas Šauliui, linkėjo, „kad Zubovas nebūtų per daug “skūpas" (šykštus]“. 
Gabrielės Petkevičaitės 1907 X 22 laiške yra tokia užuomina: „Su Zubovu šnekėjau apie mūsų 
sumanytąjį laikraštį: jis nori vien partijinį organą palaikyti ir vien tokiam duoti pašalpą. Aš su 
tuo sutikti negaliu.“ 

Projektuotasis laikraštis, ar žurnalas, neišėjo, betgi jis buvo sukėlęs gražių vilčių („Laukiu nau- 
jo laikraščio kaip išganymo“, — rašė Sauliui Biržiška 1907 VIII 11) ir susilaukęs nemažo atgarsio, 
kaip rodo gana gausūs atsakymai į aną atsišaukimą naujo laikraščio reikalu, susitelkę Šaulio ar- 
chyve, kur atsidūrė ir Petro Avižonio adresu siųstieji. Juose ryškiai atsispindi ir tos visuomeninės 
bei kultūrinės problemos, kurios rūpėjo jų rašytojams. 

Antai, nors atsišaukime buvo nurodyta, kad naujasis laikraštis būsiąs pirmeivės inteligentų vi- 
suomenės organas, kai kurių tai dar nepatenkino ir jie norėjo griežtesnės visuomeninės-politinės 
laikraščio pakraipos. Štai Mykolas Biržiška 1907 VIII 19 rašė: „Mano mintys nuolat grįžta prie 
sumanomojo laikraščio. [...] Bijau tiktai, kad bespalviai “pirmeiviai" ir susirinkime [t.y. bendradar- 
bių pasitarime steigiamojo laikraščio reikalu], ir paskui laikr. vedime daug kenks.“ Jau anksčiau 
(1907 VII 4/17) jis buvo aiškiai pasisakęs laikraščio krypties klausimu: 


Bene kalba čionai [t.y. aname atsišaukime] apie Zubovo sumanyrąjį laikraštį? Jeigu taip, tai man aišku iš 
pasikalbėjimų su Janulaičiu, jog tai bus marksistiškasai laikraštis, ir aš karštai jį paremsiu, kiek galėsiu 
(raštais). [...] Suprantu reikalingumą laikraštyje „žodžio ir kritikos laisvės“ [taip buvo rašyta atsišaukime|, 
bet juk reikalingas vedimas, reikalinga žinoti į ką atsiremti, reikalingi tvirti pamatai, o ne tuščias žodis 
„nepriklausomybė“, oralėkis idealizmas, Be tokių pamatų išeis vaidai ir nesurikimai, redaktoriai mainysis, 
vėjui papūtus (juk po nieko nereiškiančia forma „nepriklausoma pirmeivių inteligentija“ lengvai sutilps ir 
demokratai, Smetonai vadovaujant, ir cicilikėdžiai, ir „bepartijiniai“ vileišiečiai, ir - kunigėliai...), o laik- 
rašris pavirs naujomis „Vilniaus Žiniomis“, tikrai „mėnesinėmis“ ir „mokslo“ pamatuotomis. Mano nuomo- 
ne, reikalinga - jeigu nenorime, kad laikr. ore kabėtų - statyti naujam laikraščiui moksliškojo marksizmo 
pamatus, užtikrinant ir „žodžio ir kritikos laisvę“. Nesupraskit, meldžiamieji, kad aš norėčiau jį paversti 
„moksliškuoju L.S.D.P. (Lietuvos socialdemokratų partijos] organu“ - anaiptol - juk partija da tur būt ne- 
bus prie to priaugus!, bet aš jokiuo būdu nenorėčiau, kad jis pavirstų pirmeiviškėmis „Vilniaus Žiniomis“. 
Išaiškinkit man tą dalyką ir, jeigu aš pamatysiu, kad Jūsų (sumanytojų ir būsimojo leidėjo) manoma maždaug 
toje linkmėje [leisti laikraštį], aš dirbsiu abiem rankom, o manau, kad ir kiti draugai (Janulaitis, Kairys ir 
kiti) parems laikraštį. [...] Jeigu laikr. ir nebūtų vedamas ištisoj marksizmo dvasioj, aš visgi neatsisakau nuo 
rašymo į jį, bet - neslepiu to - širdis prie jo nebelinks ir negalėsiu jau raip dirbti, kaip esu papratęs. 


Panašiai kaip Mykolas Biržiška, atsiliepė ir Augustinas Janulaitis Avižoniui adresuotam laiške 
(1907 VII 25): 


Pasiremdamas ant Tamstos apskelbimo laikraščiuose, šiuomi pranešu, jog galėčiau prisidėti raštu prie 
sumanomojo laikraščio, jeigu jis bus vedamas marksizmo dvasioj arba benc bus leisra šiojo šalininkams 
liuosai pakelti jame savo balsą. Kategoriškai pasakyti dabar sunku, nes sumanomojo laikraščio principai 
man neaiškūs. 


Konstantinas Jasiukaitis manė (laiškas be datos, Šaulio į jį atsakyta 1907 VIII 7): 


Svarbiausia, kas reikalaujama nuo to žurnalo, tai jo credo. Man ypatiškai rodos, kad jo credo tegali būti „ti- 
kiu į socializmą“. [...) Juk nekuriuos klausimus, kaip sociališkus, teisingai išrišti tegalima vien pasiremiant 
ant ekonomiškojo pamato kliasų ir kliasų kovos. Šiems klausimams tikrą ir teisingą diagnozę testaro viena 
socialdemokrarija, kitos partijos, besigilindamos į panašius klausimus, įklimpsta į doktrinas, įsipainioja į 
pinkles ir, nebežinodamos ką daryti, sketoja tik rankomis. Ir todėl, mano nuomone, žurnalas gali būti ve- 
damas tik socialdemokratiškoj pakraipoj ir grynai moksliškai. 

Iš Paryžiaus rašė Šauliui Kleopas Jurgelionis (1907 VI 1): 


Esant man Vilniuj, pasakojo draugai, jog pats turįs projektą užsiimti išleidinėjimu kasmėnesinio (ar nepe- 
riodiškai išeinančio) teoretiškojo partijos laikraščio. Tai juk iš seno jau visų pripažįstama reikalingiausiu 
dalyku. Dabar tai ypač reikalinga: kunigai išleidžia savo Draugiją, o pas mus nieko panašaus nėra. 


Iš Vilniaus Lukiškių kalėjimo atrašė (Kalinio slapyvardžiu) Vincas Kapsukas (1907 VII 26); 


Draugai! iš mažo akmeninio urvo, geležimis apkaustyto, siunčiu Jums pasveikinimą, perskaitęs Jūsų atsilie- 
pimą į pirmeivius plunksnos draugus. Ir aš priguliu prie rų, kurie jau seniai suprato tokio organo reikalin- 
gumą. [...] Aiškios tariamojo organo pakraipos aš nematau Draugų (pranešime) atsiliepime — juk mokslas 
mokslui taip pat yra nelygus: vienas mokslas yra, sakysime, klerikalų, kiras - demokratų, trečias - social- 
demokratų, - kurių mokslą žada išsirinkti sau tariamasis organas? Paimsime kad ir vienus pirmeivius - juk 
ir čia anaiptol mes nerasime pažiūrų vienodumo! [...] Man rodos, kad tariamasis organas ir turi stovėti ant 
bendrųjų soc.-dem. pamatų ir aiškiai pasisakyti, kuo nori būt. [...] Aš iš tikros širdies sveikinčiau tokį or- 
ganą, kuris, bepartijiniu būdamas, stovėrų ant tarptautinės socialdemokratijos pamatų. [...į Dabar kuo gi 
aš galėčiau prisidėt prie jo? Laisvas būdamas, be abejonės, prisidėčiau, o dabar... [-..] Ar ilgai man reikės 
gyvam kalėjime kirmyti, nežinau, bet rasi ilgai, ilgai, rasi ne vienus ar ne dvejus metus. 


Vėliau, ypač įsitraukę į Lietuvos valstybės organizavimo darbą, daugumas pakeitė savo jau- 
nystės radikalias politines pažiūras, kaip jas pakeitė ir Kapsukas, tik pasukdamas priešinga radi- 
kalesniąja kryptimi kairėn. 1924 m. Kapsukas taip apibūdino savo ir draugų anų laikų politines 
pažiūras: „Aš jau buvau tuomet [kai 1904 m. tyrinėjo 'Aušros' gadynę) išėjęs iš Lietuvių demok- 
ratų partijos; jau buvau socialistas, teisingiau pasakius - socialpatriotas, kaip ir kiti tų laikų lie- 
tuvių socialdemokratai.“!9 

Naujojo laikraščio sumanytojai savo atsišaukime nurodė, kad tai būsiąs inteligentijos organas, 
ir dar pridėjo: „Mums žinoma, kad daugelio apie tokį organą seniai jau svajojama, daugelio jo 
trokštama.“ XX a. pradžioje sparčiai kylant lietuvių kultūros lygiui ir gausėjant bei stiprėjant lie- 
tuvių šviesuomenei, ne kartą spaudoje buvo pabrėžiama mintis, kad lietuvių raštija nebūtų tik 
populiari liaudinė, o galėtų patenkinti ir šviesuomenės dvasinius poreikius. Pyko Juozapas Albi- 
nas Herbačiauskas (1908): 


Žinoma, būtinai reikia, kad mūsų liaudis turėtų visados dvasišką peną. Ber nereikia mums užmiršti, kad to 
dvasiško peno reikalauja ir kiri luomai, kuriems (ypač šviesuoliams) liaudiškos lirerarūros neužtenka! Mūsų 
šviesuoliai priversti yra skaityti... lenkiškas ir rusiškas knygas, nes beveik suvis nebėra tam tikrų lietuviškų 
knygų - ačiū rai fatališkai mūsų „populiarizacijos manijai“."' 


Ne mažiau priekaištavo ir Ciurlionienė: 


Supraskime, kad visa tai, kas vadinasi pas mus literatūra, Vokietijoj arba ir pagaliau Lenkijoj būtų [...] tik 
liaudžiai skaitymėliai. [...] Teisybė, daugumas mūsų rašytojų ir veikėjų galvoja, kad mums šiandien visai 
nereikalingos kitokios knygos, negu liaudžiai skaitymėliai; yra tai nuomonė tų, kurie patys, nenuvokdami 
to, eina prie išrautinimo Lietuvos.!2 


Ne tik knygų, bet ir laikraščių norėta aukštesnio lygio. Draugijos įžanginiame straipsnyje 
rašoma: 


10 V. Kapsukas, Raštai, t. X, p. 435. 
WN Lietuvių literatūros kritika, t. I, Vilnius, 1971, p. 377. 
12 Ten pat, p. 393. 

Kokia gi kultūriškai gyvuojanti tauta apsieina be rimtesnių laikraščių? Tat ir mes, lietuviai, jei norime tikrai 
apsišviesti, sutverti savąją kultūrą, turime neatidėlioti to darbo. [...] Ta tai mintis ir pažadino mus užsikrauti 
ant savęs gan sunkią našrą įkūrimo ir išleidimo „Draugijos“. 


Labai būdingai rašė Adomas Varnas Antanui Garmui (1908 XI 28, laiškas yra Šaulio archyve): 


Aš parašiau ilgoką straipsnį į „V. Žin.“ atsakymą J. Š., bet redakcija purtosi patalpinti — neva dėl to, kad 
dauguma dienraščio skaitytojų tai kaimiečiai, kurie nieko nesupranta iš mano rašalo. Kada gi susilauksime 
laikraščio, kurs ims rūpinties šviesuoliais ir grynąja kultūra. 


Nenuostabu, kad Šaulio ir jo draugų projektuojamasis inteligentijos laikraštis susilaukė palan- 
kaus atgarsio. Rašė Konstantinas Jasiukaitis, atsakydamas į atsišaukimą (laiškas be daros): 


Projektuojamas leisti žurnalas Lietuvos inteligentijai yra jau reikalingas ir, jei jis pasirodys, bus vienas sva- 
riausiųjų dalykų mūsų literatūroj. Mūsų gyvenime pastaruoju laiku jau subrendo ir atsirado daug klausimų, 
kurie reikalauja neatidėtino svarstymo, rišimo, bet... bet tie klausimai, nuomonės turi pelėti palėpiuose, 
nes dabartiniuose mūsų laikraščiuose apie juos ir išsižioti negalima: pirma, esančiuose laikraščiuose mažai 
vietos tėra, antra, gilesni ir sunkesni klausimai ten negali būti keliami, nes tie laikraščiai paskirti plačioms 
minioms. Projektuojamas žurnalas galės gvildenti ir rišti [?] aikšrėn sunkiausius uždavinius, kiek, žinoma, 
leis dvasiškos mūsų jėgos. 


Kokio pobūdžio būtų buvęs projektuotasis laikraštis, ryškėja iš būsimųjų bendradarbių paža- 
dėtų temų, kurios aiškiai taikytos aukštesnio lygio kultūros ir visuomenės žurnalui. Štai Mykolas 
Biržiška (1907 VII 4/17) žadėjo prisidėti „raštais mūsų kultūros istorijos (nuo 1902 m. dirbu toje 
linkmėje) ir visumenės [visuomenės] reikaluose“. Gražių vilčių mūsuose kėlęs, bet, deja, jaunas 
miręs filosofas Ramūnas Bytautas džiaugėsi (1907 VII 26): 


Sutikdamas ir džiaugdamas[is] sumanymui leisti mokslo laikraštį pirmeiviškoje pakraipoje, aš laikau savo 
priederme pranešti, jog norėčiau dalyvauti jame. Greitame laike pabaigsiu ir galėsiu patalpinti būsiančia- 
me organe du straipsniu: „Sodžiaus ūkio plėtojimos įstatymai“ ir „Marematiškasis poetiškumo krirerijus“ 
(Kritika B. Pruso teorijos). 


Tomsko gimnazijos mokytojas (vėlesnysis Lietuvos universiteto profesorius) Jonas Yčas pranešė 
(1907 VII 19), jog su mielu noru jis prisideda prie sumanyto darbo ir šelps laikraštį 


... hisrorijos veikalais. Lig Kalėdomis bus galima atspausti, jei, žinoma, draugai pripažins už atsakantį, 
mano straipsnį, kurį aš jau beveik prirengiau prie spaudimo, apie atsiradimą Lietuvos miestų. [Beje, tai jo 
diplominio darbo Petrapilio universitete tema.] Per metus galiu 2-3 didesnius straipsnius [duoti]. Galėčiau 
recenzuoti historijos veikalus, jei neatsirastų pašalesnio ir vertesnio recenzento. Per 1 metus grįšiu iš Sibe- 
rijos ir, jei bus likta laikraščiui gyvuoti, galėsiu arčiau dirbti su draugais. 


Savo laišką Yčas rašė iš Švobiškio, kurio evangelikų reformatų parapijos klebonas Jonas Šepe- 
tys žadėjo (1907 VII 19) „šelpti laikraštį darbais iš gyvenimo reformatų ir istorijos reformacijos 
Lietuvoje“. Plačiai žinomas savo laimėtąja draudžiamosios lietuvių spaudos byla inž. Antanas 
Macijauskas rašė (1907 VI 29): „Su mielu noru prisidėčiau prie rengiamojo laikraščio Lietuvos 
inteligentijai. Publicistika ir politika labiau tinka mano plunksnai.“ Veiklus visuomenininkas Vie- 
vio vaistininkas Jurgis Milančius manė (1907 VI 30): „Mą rodos, ne be visuomeninės naudos 
galėčiau aprašytie savo prityrimus vaistininkystėje. Taip pat ir spėjimus šiokius tokius link jos 
sutvarkymo ateityje. Lygiai šiokius tokius patėmijimus linkui lietuviškos rašybos.“ 

Ištų palankių pasisakymų tikru disonansu išsiskiria senosios kartos aušrininko Mečislovo Da- 
vainio-Silvestraičio balsas. Jaunoji XX a. pradžios veikėjų karta vis labiau pabrėžė gausėjančios 
lietuvių šviesuomenės dvasinius poreikius ir į juos orientavosi, o XIX a., kai lietuvių inteligentijos 
tebuvo saujelė, pagrindinis dėmesys buvo kreipiamas į liaudį, į jos kultūrinio lygio kėlimą, tau- 
tinio susipratimo žadinimą, visuomeninį bei politinį ugdymą. Davainio-Silvestraičio skirtingą 
nuomonę galime bent iš dalies vertinti kaip dviejų generacijų pažiūrų ir siekimų išsiskyrimą. Beje, 
Davainis-Silvestraitis tada jau artėjo į 60 metų, o Šaulys ir daugelis jo draugų dar nė 30 nebuvo 
perkopę. Cituojame jo 1907 VII 9 laišką: 


Aukštai Godo|[ja]mas Dakrare! [laiškas adresuotas Petrui Avižoniui] 


„Vilniaus Žinių“ No. 83 Tamista su kitais pirmeiviais teikeisi duoti atsiliepimą į visuomenę su užma- | 
nymu apie nepriklausomą mėnesinį mokslišką visuomenės organą. Žinoma, kad toks užmanymas yra 
pagirtinas, bet pagal mano nuomonės neišpildomas. Nes nors nepritrūktų sandarbininkų, bet pritrūktų 
prenumeratorių. Daugiaus kaip ant kelių desėtkų negalima jų rokuoti, nes tą parodo „Lietuvių Tauta“ 
[Jono Basanavičiaus nuo 1907 m. leistasis Lietuvių mokslo draugijos žurnalas], kuri yra ir moksliška, 
ir neprigulminga, vienok didelių skaitliu[m] prenumeratorių negal pasigirti. Jeigu didesnė tauta, kaipo 
lenkiška, tokio laikraščio be subsidijos negal išleidinėci, ką jau kalbėti apie mumis. Tada galėtų pasisekti, 
jei mūsų inteligencija nesuprastų svetimų kalbų, kuriose daugiaus kaip lietuviškoje randa, ir kad į mūsų 
mokslingumą būtų koks pasitikėjimas. Dabar pas mus turi tik šiokį tokį pasisekimą populiariška moksliška 
literatūra, kurią reiktų platinti dėl minės [= minios] pakėlimo. Mūsų jauni inteligentai nebenor nusiže- 
minti prie to darbo, kuris yra iš tikro reikalingesnis ir naudingesnis, nes pakel liaudį laipsniu aukštyn, 
negu rašymas straipsnių lietuviškoje kalboje iš gryno mokslo, kurį du trys tik supras, nęs žodžiai turės 
būti nukalti ir žmonės moksliškai prirengti prie jų supratimo. Jegut jau ką gero dėl tautos padaryti, rai 
jauni mūsų inteligentai gerai padarytų, suvartoję savo energiją dėl išleidimo „Lietuviškos Enciklopedijos“ 
ant pavidalo larviškos „Konwersacijos Wardnica“. Turi jau savo mokslo draugiją [1907 III 2 Vilniuj įvyko 
steigiamasis Lietuvių mokslo draugijos susirinkimas], su jos pagelba galėtų šį tą padaryti. Prenumeratorių 
ant tokios enciklopedijos atsirastų į kelis tūkstančius, kas duotų išgalėjimą ją leisti. Kad ji būtų įvairesnė 
nuo kitų enciklopedijų, tai reikia ten daugiaus talpinti iš Lietuviškos istorijos, geografijos, etnografijos, 
gamtos ir t.t. 

Su aukšta godone dėl Jumis M. Dovoina-Silvestravičius. 


Įdomu, kad iš tos pačios liaudies, kurios interesus stengėsi ginti Davainis-Silvestraitis, pasigir- 
do kaip tik labai palankus tam inteligentų laikraščiui balsas (1907 VII 10-23): 


Tamista! 


Dėl menko prasilavinimo neišdrįstu save pasivadint inteligentu, bet, karštai prijausdamas apskelbtam Jūsų 
sumanymui „leisti skiriamą pirmeivei inteligentų visuomenei laikraštį“, prižadu ant kiek jėgos ir laikas pa- 
velys jį palaikyti, remti šiokiu ar tokiu būdu. Raštiškai esmi silpnas, galėčiau prisiųsti iš savo krašto žinutes, 
na ir kokį mažmožį iš kaimiečių gyvenimo. Linkiu greito Jūsų sumanymo įvykimo. 

Su pagarba Jeronimas Švedas. 

Vilkaviškis, Suvalkų guber., kaimo Pustapėdžių. 


Svarbus buvo naujajam laikraščiui tinkamo redaktoriaus klausimas. Iškilo vardas Juozapo Al- 
bino Herbačiausko, jau atkreipusio skaitančiosios visuomenės dėmesį savo naujoviškos kritikos 
straipsniais Vilniaus žiniose ir 1907 m. išleistu Antano Baranausko atminimui skirtu Gabijos alma- 
nachu. Atrodo, kad ir pats Herbačiauskas, kuris tada gyveno Krokuvoje, bus norėjęs darbo prie 
kurio nors lietuviško laikraščio redakcijos Vilniuje. Antai Gabrielė Petkevičaitė rašė 1907 V 23 
Lietuvos ūkininko redakcijai (tada jį redagavo dr. Juozas Bagdonas): 

Tamsta rašei man norįs gauti pagelbininką savo darbe prie laikraščio. Kriokavos Juozas Gerbačauckas norįs 
tokią vietą gauti. Aš jo visai nepažįstu, galėčiau tik patarti Tamstai su juo nors per laiškus pasižinti." 


Naujojo laikraščio šalininkams, bent jų daugumai, Herbačiauskas betgi netiko. Pvz., griežtai 
prieš jį pasisakė artimas Šaulio draugas Konstantinas Jasiukaitis (be datos laiškas, į kurį Šaulys 
atsakė 1907 VIII 7); 


Man teko girdėti, būk į redaktorius manoma kviesti iš Krokuvos p. Gerbačevskį. Pernai vasarą „V. Ž.“ buvo 
pora p. Gerbačevskio straipsnių. [...] kiek atsimenu, tie straipsniai buvo parašyti labai ir labai reakcioniškoj 
dvasioj. Atsimenu, kad dabartinę Rusijos revoliuciją p. Gerbačevskis išvadino nesveikapročių darbu. Tas dar 
ne taip svarbu, kaip žmogus žiūri į dabartinį sukilimą Rusijoj, bet kiek matyti iš pono Gerbačevskio straips- 
nių, jis neturi mažiausios nuovokos apie istorijos bėgį, apie kelius, kuriais žmonija žengė prie dabartinio 
ekonomiško stovio - kultūros. (...] jam politiškas ir ekonomiškas gyvenimas yra terra incognita! Jis tesvajoja 
apie dvasiškas revoliucijas. (...] Jei p. Gerbačevskis bus išrinktas į redaktorius, tai iš anksto tam žurnalui 
liko iškasti duobę ir padirbti kryžių. Man rodos, kad tinkamiausiu redaktoriu[m] būtum sveikas (ty. 

aulys), jei, žinoma, leidžia ypariškos aplinkybės. Kiro žmogaus aš nerandu. Aš ypatiškai, jei redaktoriu[m] 
nebus išrinktas p. Gerbačevskis, kiek galėsiu, tiek dirbsiu tame žurnale. Rašinėsiu, žinoma, beletristiką. 
Bet daug dirbti vargiai galėsiu, nes manau keliauti Amerikon. 


Nenorėjo Herbačiausko ir Mykolas Biržiška (1907 VIII 25): 


Iš šalies girdėjau, kad kai kas laikraščio sumanytojų į redaktorius patariąs kviesti Gerbačauskį. Nieko ypariškai 
prieš jį neturėdamas, turiu visgi pasergėti, kad vargiai jis sugyvens su „pirmeiviais“ - žmogus ligfojras, fantastas, 
atsiskyrėlis nuo žmonių ir Lietuvos. Mano nuomone, redaktoriaus vietoje būdamas, jis ne naudą atneš, o tiktai 
užkenks laikraščiui ir išblaškys bendradarbius. Ypatiškai aš stoviu už Janulaičio kandidatūrą - kitų nematau. 


Kitaip į Herbačiausko kandidatūrą pažiūri Šaulio atsiklaustasis Jonas Biliūnas (1907 IX 5): 


Klausei, ar esu skaitęs Gerbačiausko darbus. Taigi tik dabar nusipirkau „Gabiją“ ir, kas tenai yra Gerba- 
čiauskio, perskaičiau ant greitųjų. Kita nieko nesu skaitęs. Apie tą, ką skaičiau, vargiai ką galiu pasakyti. Ir 
patiko, ir nepariko. Šį tą supratau, da daugiau nesupratau. Pati jo idėja prikelti poeziją, nuvalyti nuo jos visus 
tendencijos ir politikos purvus ir pasodinti ją ant aukuro švarią, gražią ir liuosą man labai patiko, aš pats apie 
tai sapnuoju; bet kelias, prie to vedantis, ir įvykdinimo būdas man svetimas ir nelabai suprantamas. Nema- 
ža yra pas jį nuduota, be jausmo, papuošta popieriniais žolynais. Begalinė daugybė žodžių, kurių prasmės 
ne visados galima suprasti, slegia žmogų, kankina atidžią ir trukdo skaitymą. [...] Nesuprantu, kam mane 
klausei apie Gerbačiauskį. Girdėjau, bene jisai peršamas tarp kitų į redaktorius mėnesiniam laikraščiui. Gal 
dėl to? Dailiosios literatūros skyriaus redaktorium gal jisai būrų labiau atsakantis už visus kitus, - nežinau?! 
Bet tat ne mano dalykas. Apie mėnesinį laikraštį man vėl tą patį pasakoja, ką pirma: kad būsiąs žinomos 
politikos teorijos organu - tiktai. Tiesa, būsianti jame vieta ir dailiajai literatūrai, bet, kiek supratau, ją pa- 
žabos politikos kamanomis ir spirs politikai molį vežioti ir plytas dirbti. Matyt, tu pars nežinai gerai, kas to 
laikraščio laukia ar gal nenorėjai man sakyti. Po „atsiliepimu“ pasirašiau, bet dabar nepasirašyčiau. Mano 
parašas politikai visai nereikalingas, o dailiosios lireratūros profanacijos, atvirai pasakius, nekenčiu: toks 
dailės supratimas, kaip „Skarde“ ir „Žarijoj“ [socialdemokratų laikraščiai, 1907-1908], tik žmonėse dailės 
supratimą ir skonį gadina, bet ne lavina. 


Literatūrinėmis pažiūromis Biliūnas atsiskyrė nuo savo draugų, kurių daugumai artimiausia 
tebebuvo visuomeninių tikslų siekianti literatūra. Biliūnas ryškiai pasuko naujoviška mūsų litera- 
tūros kryptimi, kurią tiksliai apibūdino Liudas Gira, leisdamas pomirtinį Edmundo Steponaičio 
poezijos rinkinį (1912): 


5 G. Perkevičaitė-Birė, (Raštai, t. 6:) Laiškai, Vilnius, 1968, p. 91. 

Steponaitis buvo vienas iš pirmųjų mūsų jaunųjų rašytojų, kurie duoda nūn pradžią grynos literatūros sro- 
vės, kurių visų pirmiausias tikslas jau nebe vien žadinimas tautos, visuomenės sąmonės, bet ir gaivinimas, 
tvėrimas pačios dailiosios mūsų raštijos. 


Naujoviškas literatūrines pažiūras Gira plačiai išdėstė atsakydamas į naujojo laikraščio sama- 
nytojų atsišaukimą (1907 VI 27/VII 10): 


Karštai atjausdamas neprigulmingojo literatūros ir dailos inteligentų laikraščio reikalingumą [toks buvo jo 
vėliau redaguotas Vaivorykštės žurnalas, 1913-1914] ir pilnai pritardamas gerbiamųjų „plunksnos draugų“ 
sumanymui leisti tokį laikraštį [atsišaukime betgi buvo nurodyta, kad naujasis laikraštis bus ne tik litera- 
tūros, bet ir mokslo, visuomenės ir politikos] ir imties darbo, pranešu draugams, kad sutinku būti tokio 
laikraščio bendradarbiu. (...] Tasai laikraštis, pagal manęs, turėtų būti pavestas tik literatūrai, kritikai, 
dailai ir mūsų visuomenės gyvenimui. Politikos, jei jau taip reikėtų, tai kuo mažiausia, ir tai tik tokiuose 
klausimuose, kurių gvildenimas žmonių laikraščiuose per sunkus dėlei savo painumo, subtiliškumo ir t.t. 
Literatūroje gi politiškoji rendencija stačiai turi būti nepakenčiama. Tikybos dalykuose toksai laikraštis 
turėtų būti indiferentiškas, to klausimo visai neliesti. Polemikos kitos, kaip tik literariškai kritiška, vengti 
būtinai. Toksai laikraštis turi būti gyvu atspindžiu ir atbalsiu mūsų jaunos sprogstančios dar raštijos, ar tai 
natūralistų, neo-romantizmo, simbolistikos, ar kad ir dekadentizmo ar kokių kitų rūšių (nes tik besiplėtojant 
įvairioms rūšims plėrojasi ir visa raštija), kad tik būtų tai sveika, demokratiškoji raštija, o ne priespaudos 
ir tamsos likučių apoteoza, 


Laišką pasirašė: Girių Liudas (L. Gerulis). B 
Tos pat „raštijos pilnybės“ vardu Gira vėliau (Aušrinėje, 1908) kritikavo Sofiją Ciurlionienę, 
tvirtinusią, kad „realizmas tai visai neatsakanti forma lietuvių dailei“: 


Tai jau demagogiškas pasikėsinimas prieš nepaliečiamybę raštijos pilnybės, kuri juo daugiau įvairių srovių 
turi, juo yra turtingesnė. [...] Literatūroje privalo žymėtis tiek „keisčiausiasai“ dekadentizmas [...], tiek pa- 
prasčiausias realizmas. Ir mūsų lireratūra ne tik nenukentės, bet pelnys, jei joje atspindės visos civilizuotųjų 
tautų literatūrų srovės.“ 


Naująjį laikraštį Gira žadėjo „šelpti“ savo raštais: 


Rašyti galėsiu: noveles, vaizdelius, eskizus, kritikos piešinėlius, o gal kartais parašysiu ir kokį platesnį apsa- 
kymėlį ar dramatiškąjį veikalėlį. Turiu nemaža pradėtų ir užbaigtų visokių lireratiškųjų piešinėlių ir novelių 
savo tekoje; tik keli jųjų, pirmiausieji bandymai, tilpo „Liet. Laikraštyje“, „Vilniaus Kalendoriuje“, 1907 m., 
„Lieruvyje“. Šiaip darbuojuos publicistikos dirvoje. 


Beletristika remti naująjį laikraštį žadėjo, kaip rašė aukščiau cituotame laiške, ir Konstantinas 
Jasiukaitis. Taip pat ir Keopas Jurgelionis (1907 VII 28): „Daugiausia iš mano pusės bus eilių ir 
beletristikos.“ Panašiai ir Kazys Puida (1907 VII 11): „... pranešu, kad naujai sumanyto laikraščio 
bendradarbiu būti sutinku ir galiu šelpti jį vien tik literatūros veikalais.“ 

Kuklusis Jovaras (Jonas Krikščiūnas) kukliai ir pasisiūlė (1907 VII 10): 


Jeigu tik tam žurnalui mano eilės tiktų, tai ašsu didžiausiu noru prisidėčiau. Aš galėčiau rašyt eiles, trumpas 
apysakėles ir tokius straipsnelius, kurie politikos laikraščiams netinka, tai yra, apie meilę ir kaip ją sodiečiai 
supranta; kaip pas mus žmonės apsiveda ir kaip paskui be galo nelaimingai gyvena, ir t.t. 

Su poeciška pagarba Jovaras. 


* Lietuvių literatūros kritika, t. I, p. 438. 

Naujasis laikraštis buvo jaunosios kartos žmonių sumanymas. Į atsišaukimą atsiliepė ir patys 
jaunieji, dar nepalikę gimnazijos suolų. Jie dar entuziastiškiau pasisakė dėl tokio laikraščio rei- 
kalingumo, nesitenkindami esamųjų laikraščių ribotumu ar pakraipa. Štai Zigmas Toliušis, tada 
dar Kauno gimnazijos mokinys, ragino (1907 VIII 10): 


Sumanymas Jūsų, be abejo, yra puikus ir, jeigu jį įkūnytumėt, ruo pačiu atliktumėt didelį darbą. Literatiš- 
kai-moksliškų (tokiu, aš manau, bus Jūsų laikraštis) laikraščių tur kiekviena tauta, ir tur jų nemažai; tik 
mes lietuviai dar lig šiolei negalim įsteigt gerą bepartyvišką lireratiškai mokslišką laikraštį. Teisybė, mes 
turėjom „Lietuvių laikraštį“ (tai 1904-1906 m. Petrapilyje ėjęs savaitraštis, pirmasis lietuviškas laikraštis 
spaudos draudimą panaikinus], kuris maždaug (tiktai maždaug!) atsakė tam tikslui, ber šiandien jo jau 
nėra, mes dar tebturim „Draugiją“, bet ši yra vienpusiškai klerikališka ir užganėdinti mus nejokiu būdu 
negali. Taigi ilgai nelaukdami, steikite laikraštį [...]. Medegos, pagal mano nuomonės, Jums netrūks, todėl 
kad jau nemažai yra tarp lietuvių rašančių. Tik dabar jie nelabai tesirodo, todėl kad, teisybę pasakius, ir nė 
kur rodytis. Parašys, padėkim, k[as] n[ors] kokį mokslišką daiktelį, arba išvers ką nors, nusiųs į „L. Ūkinin- 
ką“ — netalpin: arba trūksta vietos, arba neatsako laikraščiui. „V. Ž.“, kaip žinome, ilgai stovėjo, o dabar, 
nors ir eina, bet tokiame formate, kad didesnio daikto taipogi nėr kur talpinr. Kitur gi (kaip padėkime, 
„Draugija“ et cetera) nenor nė siųst; nenor, kaip sakant, terštis. Kiek, jeigu ne talentų, tai yparų, galinčių 
rašyt, ir ypatų, iš kurių gal išsidirbti su laiku raštininkai, žūsta vien per tą, kad nėr kur rašyt. Paklausiu 
Jūsų: kur mūsų eilės, apysakos, kur moksliški straipsniai (iš astronomijos, fizikos, gamtos istorijos - pačių 
elemencariškų daiktų) - jų nėr. (...] Iš savo pusės galėčiau retkarčiais, išvertęs arba perdirbęs iš rusų kalbos, 
prisiųst kokį nors mokslišką straipsnelį. 


Suvalkų gimnazijos mokinys Motiejus Pečiulionis (būsimasis Lietuvos kariuomenės generolas) 
itin pabrėžė naujojo laikraščio reikšmę moksleiviams (1907 VIII 8 naujuoju stiliumi): 


Kadtoksai laikraštis šiandien yra reikalingas, tai aiškiai matome. Ber aš (mokinys) ypariškai persitikrinęs, kad 
toksai Tamstų projektuojamasis laikraštis tarp kitko būtų ir mokinių organu, turėtų sulošti rolę atgaivintojo 
mokinių tarpe, turėtų būti, taip sakant, auklėtoju „jaunosios Lietuvos“, kitaip mus pribaigs ėsti beširdė giltinė 
apatija, dirvą kuriai priruošė paskutiniųjų metų atsitikimai ir dalykų stovis pas mus ir už mūs. Beveik kiek- 
vienas mūsų jaučiasi izoliuotu, ko seniaus nebuvo. Kurgi tokius jaunus žmones (ateities viltį!) dėri? Nejaugi 
sekti pavyzdį spartanų - mėtyti nuo uolos?! Man regis, kad išėjimas yra projektuojamam Tamstų laikrašty, 
kuris suspiesdintų apie save mūsų inteligentiją, platindamas visuomenės idėją ir paskui, jai apsipažinus, reik- 
tų pradėti visose šakose rimtą pozityvišką darbą. Nors aš nebegalėsiu būti nuolatiniu bendradarbiu, nors 
ir neatvyksiu bendradarbių susirinkiman, bet nuoširdžiai meldžiu Tamstą palaikyti susivažiavime mokinių 
klausimą organe, už ką laikraščiui prižadu šį tą rašinėt. 


Atsiliepė ir Marijampolės gimnazijos VII klasės mokinys Eliziejus Draugelis (būsimasis gydyto- 
jas ir vidaus reikalų ministras), nes „1) prijaučiu demokratams lietuviams, 2) einu mokslą ir tikiu 
į jo ateitį, 3) esu dailininkas (nes teplioju paveikslus), 4) ir kaipo lietuvys turiu tarnaut Lietuvai 
Tėvynei“ (1907 VII 6/19). 

Net iš tolimos Amerikos 1907 VIII 9 susilaukta laiško, rašyto Lietuvos ukesų [piliečių] klubo 
(Nautucket, Conn.) sekretoriaus Jurgio Virbicko prie plunksnos nelabai pratusia ranka: 


Mes Lietuvių ukesų klubas patemiom laikrasty lietuvos, kat godotiney tamistos norite iszleisti nepriklau- 
soma literaturos, mokslo, visuomenes ir politikos Laikrasty ir norite kad Nekurie galij prisidet pre to Laik- 
rasczo. [..-] ar nebutu galima mumis amerikieczems pre to prisidet. mes guodoim ir milim kozna Laikrasrij 
o jpac lietuvos ir norim jam padet givuot. taigi prasome pranesti Brangus Brolej tautieczey ape tay. 


Pacitavome gerą pluoštą įvairių pasisakymų dėl Šaulio ir jo kelių draugų spaudoje paskelbto 


atsišaukimo. Ir taip ana sumanyto, bet neišleisto laikraščio istorija, kuri būtų likus sausa biblio- 
grafine žinute (kaip ją, pvz., pateikia bibliografas Vladas Zukas savo straipsnyje „Pirmieji lietuvių 

literatūriniai almanachai ir žurnalai“!š), Šaulio archyve sukaupto laiškyno dėka tampa spalvingu 
lietuvių žurnalistikos istorijos epizodu. 

Einame į vėlesnius ir tokius lemtingus Lietuvai Pirmojo pasaulinio karo laikus. Šaulio vaid- 
muo politinėje lietuvių veikloje buvo tada vienas iš pačių pagrindinių, tad ir jo archyvo laiškai 
ne kartą ne tik gyvai pavaizduoja ano meto sąlygas, bet taip pat ir intymiau mums atskleidžia 
lietuvių siekimams vadovavusius asmenis. Mes lyg ir girdime juos kalbančius, jaučiame mąstan- 
čius, išgyvename jų nuotaikas, kažkaip artimiau suprantame juos, vienokį ar kitokį sprendimą 
bedarančius. Štai, pvz., kelios Mykolo Sleževičiaus laiško iš Maskvos (1918 X 7) ištraukos: 


Mielasai! 


Tavo laišką gavau. Ačiū. Jis daug ką mums nurodė ir mūsų poziciją nustatė. Dabar vėl daug kas atsimainė ir 
nuolat mainosi. Pranešk man apie visa. Be to, būdamas prezidiume, pasistenk kitus užtikrinti, kad jie rūpin- 
tųsi visų mūsų pajėgų Lietuvos atstatymui sunaudojimu. Taryba turi rasti laikiną bendrą platformą, kuri būtų 
visų mūsų partijų pagirta ir visų bendrai vykintina. Taryba turi sušaukti Seimą [...]. Tasai laikinasis seimas 
turėtų iš savo tarpo išskirti ir pildomąją valdžią - ministerijas. Pirmoje eilėje reikia rūpintis organizuoti ka- 
riuomenę, kuri galėtų daboti tvarkos ir ginti Lietuvą nuo užpuolimų. [...Į Saugokimės ir neįsileiskime senųjų 
rusų valdininkų biurokratų, kurių gana daug turbūt jau priplaukė į Lieruvą. Pagalios, nustatydami Lietuvos 
sieną, venkite gudų žemių. Tai akmuo prie Lietuvos kojų, kurs mus gali labai greitai paskandinti. Taip pat 
ir su karaliumi nesiskubinkite. Karaliaus iš Vokietijos pakvietimas ir tos konvencijos, kurios gal gali būti 
atšauktos, ypač kariškoji ir geležinkelių, kitiems nelabai malonūs. Jie bevelyrų, kad Lietuva rodytų daugiau 
noro tikrai nepriklausoma būti. Aš tik skleidžiu mintis. Pagalvokire. [...] Spaudžiu draugiškai tavo delną 
Mikas. 


Šaulys buvo visų pirma visuomenininkas politikas. Nesvetima jam betgi buvo ir literatūra. 
Jo archyve (aplankas nr. 8) yra Juozo Zygmuntinio (ruo pseudonimu bus, matyt, pats Šaulys 
prisidengęs) apysakos Skaisgirių Jonas, arba Lietuvos kaimas apie 1904 m. rankraštis (265 p.). 
Be to, Vilniaus žiniose ir Lietuvos žiniose jis yra skelbęs literatūrinės kritikos straipsnių. Jonas 
Biliūnas, kad ir nesutikdamas su Šaulio vieno Vilniaus žinių straipsnio mintimis, pripažino, kad 
„p. Bekampis [tai Šaulio pseudonimas] - naujosios lireratūros ir kritikos žinovas“.!ė Pats nusivylęs 
politika, Biliūnas kartą patarė ir Šauliui (1906 XII 11): „Imkim ir išleiskim 1907 metų “Aitvarą 
(literatūrinį almanachą]. Mesk politiką visai.“ | 

Savo pažįstamųjų ir net artimų draugų tarpe Šaulys turėjo žinomų rašytojų, tad jo archyve yra 
nemaža jų laiškų, ne kartą duodančių progos geram žvilgsniui į ano meto literatūros gyvenimo 
problemas ir į pačių rašytojų asmenybes. Itin įdomūs tuo atžvilgiu yra gausūs Jono Biliūno laiškai. 
Pasiaukojąs atsidėjimas visuomenės reikalams ir idealisto piktinimasis jos negerovėmis nuspalvina 
labai gausią Gabrielės Perkevičaitės-Bitės korespondenciją. Trys Žemaitės laiškai"? leidžia daryti 
kai kurių įdomių išvadų apie Žemaitės kūrybą. Charakteringos Lazdynų Pelėdai pesimistinės 
nuotaikos atsispindi jos dažname susirašinėjime su Šauliu. Vaižgantišku humoru blykčioja Tumo 
laiškai.'* Kažkaip atokiai nuo mūsų stovįs Vydūnas darosi, paskaičius gausius laiškus Šauliui, lyg 
ir artimesnis, suprantamesnis. Grožinės literatūros savarankiškumo mintį, kurią kėlė ir Biliūnas, 
karštai gynė savo laiškuose Konstantinas Jasiukaitis. Rafinuoto stiliaus grakštumu, subtilios iro- 
nijos paskanintu, sužvilga Jurgio Savickio laiškai. 


r 


Bibliotekininkystės ir bibliografijos klausimai, 1. VII, 1968, p. 139. 
6 Lietuvių literatūros kritika, r. |, p. 614. 

Paskelbti Lituanistikos darbuose, t. I, 1973. 

š Trys iš jų paskelbti Drauge, 1972, nr. 12. 

Šaulio archyvo apžvalgos užsklandai tebūnie kelios nostalgiškos refleksijos. Sėdi sau Pensilva- 
nijos universiteto bibliotekos retųjų knygų ir rankraščių skaitykloje. Atsiskleidi keletą aplankų 
iš Šaulio archyvo ir įsižiūri į seniai matytą, bet gerai tebepažįstamą rašyseną. Štai matai prieš save 
ant popieriaus lakšto karoliukais pabertas apskritas lygias Mykolo Biržiškos raides, tada dar ne 
tokias smulkutes, kaip paskiau, ir lyg jauti pusiausvyros išlygintą jo būdą. Mykolo Rėmerio eilu- 
tės nenutrūkstamai driekiasi kaip koks įmantrus arabiškas ornamentas; toks pat, kaip kadaise 
studijų knygelės įskaitose. Skaitai stambų ir statoką Tumo laiškų raštą ir lyg tebegirdi jo tokį pat 
tiesų bei statų, etiketo plonybėmis nesivaržantį žodį. Mažose greitai bėgančiose Janulaičio laiš- 
ko raidelėse regi jo nepailstamą judrumą, o kaligrafiškai išlygintame Igno Jonyno rašte - tiesiog 
pedantišką tikslumą. Žiūri į Balio Sruogos eilutes, kur mintis gena mintį, o drauge lyg ir lauki, 
kad tas lėtas milžinas taip ir prapliups nelengvai sulaikoma gaivalinga emocija. Ir t.t., ir t.t. 

Sėdi paskendęs senų dienų atsiminimuose. Užmiršti, kad nuo skaityklos sienos „iš auksinių 
rėmų“ (kaip Putino eilėraštyje liūdnas senas grafas) žiūri į tave ne koks Daukantas ar kitas sa- 
' vas Žmogus, 0 susimastęs apie „amerikoniškąją tragediją“ Teodoras Dreiseris; kad greta iš kitų 
„auksinių rėmų“ kažkaip pašaipiai žvelgia devynių viesulų sušiaušta vešlia galvos ir veido augme- 
nija energingasis Waltas Whitmanas. Užsimiršti, kad esi kažkokioje Filadelfijoje, nors jau visą 
ketvirtadalį šimtmečio joje išgyvenai. Pasivaidena tau, kad sėdi senuose Vilniaus universiteto 
bibliotekos rūmuose ar Lietuvos mokslų akademijos rankraštyne, ir staiga švelniai dilginančia 
srove tave visą perbėga jauki šiluma. 


[1973] 

Juozas Tumas-Vaižgantas“ 


Tautai priklauso ne tik dabar gyvenantieji jos nariai, bet ir pirma gyvenusios kartos. Tai 
jos ilgus amžius tobulino gimtąją kalbą, puoselėjo tautinius papročius, ugdė tautinio vieningumo 
sąmonę, diegė tautos valstybinio savarankiškumo mintį, kūrė savitą tautos kultūrą. Taigi davė 
tautai veidą, kuris skiria mus nuo kitų tautų ir kurį mes siekiame išlaikyti bei toliau ugdyti. Cia 
itin daug yra nusipelnę mūsų žymieji meno ir mokslo žmonės, rašytojai ir mintytojai, visuome- 
nės ir valstybės vyrai. Su pagarba juos minime. Jų tarpe ne tik su pagarba, bet ir su šilta simpatija 
prisimename Juozą Tumą-Vaižgantą. O minėtinas jis yra bent trimis atžvilgiais: dėl vertingos li- 
teratūrinės kūrybos, dėl energingos visuomeninės veiklos, dėl reikšmingo įnašo mūsų literatūros 
istorijos mokslan. 

Amerikoje savotiškai mėgstamas dešimties skaičius. Laikraščiuose skelbiama dešimt labiausiai 
perkamų knygų, dešimt švariausių didmiesčių, dešimt dailiausiai besirengiančių moterų, dešimt 
populiariausių sportininkų, pagaliau ir dešimt FBI labiausiai ieškomų nusikaltėlių. Jei taip kas mus 
paklaustų, kurie yra žymiausi dešimt lietuvių rašytojų, jų tarpan kiekvienas įrašytume Vaižgantą. 
Turbūt niekas jo nepraleistų, nors vieni tan dešimtukan Vaižgantą aukščiau, kiti gal kiek žemiau 
įtrauktų. Mat Vaižganto kūryba labai nelygiavertė. Jis nebuvo iš tų rašytojų, kurie savo raštus po 
daugelį kartų brauko, taiso, tobulina. Ouod scripsi, scripsi, - ką parašiau, tai parašiau, - pasakyda- 
vo. Pagaliau nė laiko neturėjo ilgai savo raštus taisinėti, nuolat darbų darbelių genamas. Jo raštai 
paprastai buvo skubos darbais. Tai jis ir pats priminė atsakyme į Naujosios Romuvos literatūrinę 
anketą: „Ot, ir tasai nelemtas rašymas. Liepia — rašau. Atsiųskite kurį žingeidą, aš jam įrodysiu, jog 
9096 mano raštų yra man, taip sakant, iš gerklės ištraukta: parašyk tą, parašyk tam galui.“! 

Tas nuolatinis skubėjimas tapo antrąja Vaižganto prigimtimi, ir jis tiesiog negalėjo neskubėti 
net ir tada, kai, pvz., viena reta proga laiko turėjo, rodos, per akis. Štai savo 1924 XII 24 laiške 
Matui Grigoniui labai būdingai pasipasakojo apie savo Pragiedrulius: 


Pasiųstas į Stokholmo konferenciją [1917 m.], grįžti nebenorėjau į Petrapilį. Veržiaus į vokiečių okupuotą 
Lietuvą. Bet per tautiečių intrigas vokiečiai manęs nepriėmė. Be kalbos, be užsiėmimo šveduose likęs, neri- 
moir nostalgijos ėdamas, nieko parankėje neturėdamas, nes į konferenciją buvau atvykęs tik viena baltinių 
atmaina, užsidariau viešbučio kambarėlyje ir neišėjau iš jo per 3 mėnesius, kol neparašiau visai kito dalyko, 
neg buvau seniau, ypač Petrapily, užsimojęs - pirmų dviejų knygų „Pragiedrulių“. 1918 metais sugrįžau ir 
gavęs darbo pradžią, paleidžiau [= paleidau] trečią knygą, kur turėjo būti užuomazga. Taigi visi „Pragied- 
ruliai“ - pripuolamas darbas ir yra rinkinys „vaizdų kovos dėl kultūros“, o ne ištisinis veikalas. 


* Paskaita Brukline Vaižganto kultūros klubo atidarymo proga (1972 IV 16). Paskaitą perrašant spaudai, kai kur 
pataisytas ar pridėtas vienas kitas žodis ar sakinys. 
1! Naujoji Romuva, 1932, nr. 13, p. 290. 

Toliau laiške skundžiasi laiko stoka: 


Kad kas mane per metus aprūpintų taip, kaip dabar esu aprūpintas universiteto, aš pirmon galvon visas 
trejas knygas perkracyčiau ir padaryčiau čielybę, o tada imčiaus trečiosios dalies - „Audros“, kuriai jau yra 
keletas vaizdų gatavų ir keletui medžiagos. Ber tai tik svajonė - mokytojauju [Tumas tada dėstė universitete] 
į tą darbą visai nepasirengęs. Tai pačiam mokytis, medžiagos rasti ir kitiems dėstyti yra toks darbas, kurs 
man atima visą laiką, ir jo dar pritrūksta. Tai ką čia besvajosi apie beletristiką. 


Paskaitę tokį paties Vaižganto pasisakymą nesistebėkime, kad jo kūryba tokia nelygiavertė. 
Nemaža yra joje literatūriškai silpnokų vietų. Betgi daug yra tokių, kurios neabejotinai priklau- 
so geriausiems mūsų literatūros puslapiams. Rašytoją betgi reikia vertinti ne pagal tai, kur jis 
literatūriškai gal ir sušlubuoja, bet pagal jo pasiektas kūrybines viršūnes. Ką gi, erelis gali kartais 
žemiau ir už žvirblį nusileisti, bet žvirblis už erelį niekados aukščiau neiškils. 

Dažno rašytojo vardas mūsų sąmonėje artimai susijęs su vieno ar kito veikalo antrašte. Bara- 
nauskas mums visų pirma Anykščių šilelio autorius, Maironis - Pavasario balsų, Pietaris - Algi- 
manto, Krėvė ypač Sarūno ar Dainavos padavimų. Panašiai ir Vaižganto vardas mums neatski- 
riamas nuo Pragiedrulių. 

Pragiedruliai - tai pirmasis tokio stambaus užsimojimo veikalas mūsų literatūroje. Ir tai ne 
tik puslapių skaičiumi, o dar labiau tuo plačiu, lyg kokioje epopėjoje, Lietuvos paveikslu anuo 
reikšminguoju mūsų istorijos laikotarpiu, kai tauta budo savarankiškam gyvenimui, kovojo dėl 
uždraustos spaudos ir apskritai dėl tautinės kultūros. Vaižgantas ir pavadino Pragiedrulius „vaiz- 
dais kovos dėl kultūros“. Pabrėžia Vaižgantas ir svarbias pastangas ekonomiškai stiprintis savame 
krašte, vaizduodamas Šešiavilkių i ir kitų jo vadinamųjų „protų-naujienų“ darbą Gondingoje. 

Nesteibodamas kuria viena Lietuvos kertele, Vaižgantas vaizdavo Vaduvų kraštą, tai yra savo 
gimtuosius Aukštaičius, ir Gondingos kraštą, t.y. Žemaičius, kuriuose jam teko ilgai kunigauti. 
Neliečia jis tik Sūduvos, jam artimiau nepažįstamos. 

Plačiai užsimojo Vaižgantas ir vaizduodamas Lietuvos žmones. Visi lietuvių tautos sluoksniai 
atstovaujami Pragiedruliuose. Daugiausia, žinoma, yra kaimiečių įvairaus amžiaus, ekonominio 
pajėgumo, socialinės padėties, išsilavinimo. Susitinkame veikale taip pat ir su miestelėnais, dar- 
bininkais, dvarininkais, kunigais, daktarais, studentais, rusų žandarais, žydais ir t.t. Nerasime tik 
miestiečių, bažnyčios hierarchų, aukštesniųjų valdininkų ir kitų, neturėjusių tada artimesnio tiesio- 
ginio kontakto su lietuviais ir apskritai stovėjusių už lietuvių tautos pagrindinės tėkmės ribų. 

Rašytojas paprastai koncentruoja dėmesį į ribotą asmenų skaičių, į vieną ar kelis, kurie ir tam- 
pa pagrindiniais jo veikalo personažais. Pragiedruliuose tokių pagrindinių personažų, vaizdžiai 
sakant, yra devynios galybės. Ir visi jie autoriui lygiai svarbūs, visi jie su panašiu autoriaus atsi- 
dėjimu vaizduojami. Tai vėl stiprina Pragiedrulių plataus mosto įspūdį. 

Turbūt maža tėra tokių rašytojų, kurie būtų visai abejingi savo personažams, 0 į vaizduojamąjį 
gyvenimą žiūrėtų su tyrinėtojo mokslininko objektyvumu bei neutralumu. Vaižgantas tai tikrai 
toks nėra. Jis neslepia savo pažiūrų ir jas tolydžio pareiškia savo asmeniškomis digresijomis veikale. 
Taip kartais ir atrodo, kad jis yra ne tik gyvenimo vaizduotojas, bet ir to vaizduojamojo gyvenimo 
aktyvus dalyvis, čia pat kur už kampo stebįs savo personažus ir jų elgesį bekomentuojąs. Jo švie- 
sus optimistinis pasaulėvaizdis ryškiai atsispindi ir veikaluose. Jis buvo linkęs gyvenime įžvelgti 
ir iškelti tai, kas jame šviesu, dora, sveika, džiaugsminga, darbštu, ryžtinga. Jau cituotame laiške 
Matui Grigoniui Vaižgantas šitaip rašė apie Pragiedrulius: „Pirmieji mano norai buvo pasergėti 


2 Naujoji Romuva, 1933, nr. 20, p. 466. 

ir-sukaupti į vieną vietą lietuvių tautos “diemenčiukus', kurių yra pilkame jų gyvenime.“ Ypač 
aukštino Vaižgantas darbą, būdamas ir pats pasigėrėtino darbštumo žmogus. Darbas jam ne tik 
ekonominių vertybių gamintojas, bet tiesiog laimės šaltinis. Pasiskaityti reikia tik jo Pragiedrulių 
skyrelį „Napalys darbus dirba“. Be to, darbas - tai ir moralinis žmogaus atgaivintojas. Štai dva- 
rininkas Sviestavičius, bevalis ištižėlis, suartėjęs su energinga jaunąja lietuvių Karta, nuostabiai 
pakinta ir tampa veikliu bei naudingu visuomenės žmogumi. 

Žinoma, Vaižgantas matė, kad gyvenime anaiptol ne viskas šviesu ir gera, nenutyli to ir savo 
veikaluose. Jo vaizduojamasis gyvenimas nėra kokia pasaldinta idilė. Bet tai nesugriauna giedros 
ir optimistinės nuotaikos, dvelkiančios iš jo veikalų, kuri užkrečia ir jo skaitytojus. 

Kalbant apie Pragiedrulius, reikia iškelti dar vieną dalyką. XX a. pradžioje pas mus buvo pradė- 
ta kelti mintis, kad tikrai tautinė literatūra bus ne ta, kuri tik pilna patriotinių šūkių, o ta, kurioje 
atsispindi tautos dvasia ir kuri reiškiama tautiniu stiliumi. Štai, pvz., Marija Pečkauskaitė-Šatrijos 
Ragana rašė Viltyje: 


Tautiškumas tai lyg kokia žymė, išspausta ant veikalo, visai nežiūrint to, ką tas veikalas vaidina. Tai kaži 
kas, kas yra tik tos tautos dvasioje, o jokioje kitoje nėra. Mūsų tautiško artisto veikale mūsų dvasia atras 
kažką gimtinį ir kolorite, ir piešinyje, ir idėjoje. Lietuviška dvasia turi apkvėpti visą veikalą.? 


Panašaus tautiškumo tada reikalavo savo kritikos straipsniuose dar Sofija Čiurlionienė, Juo- 
zapas Albinas Herbačiauskas ir kt. Pasiremdami liaudies daina, tautinio stiliaus savo kūryboje 
bandė ieškoti Vincas Krėvė, Liudas Gira. Tautinės dvasios pradus mėgino atskleisti savo romane 
Julijonas Lindė-Dobilas, o Krėvė Šiaudinės pastogės apysakaitėse. 

Ton lietuviškos dvasios ieškotojų eilėn įsijungia ir Vaižgantas. Savo būdingu pašaipiu stilium 
jis rašo apie save patį: „Iš esmės aš neesu kūrėjas nei beletristas. (...] teesmi paviršutiniškas, sek- 
lus feljetonistas etnografas, gavęs progos romantiškai pasivaipyti.“ Aišku, nesutiksime su tokia 
Vaižganto autocharakteristika, betgi sutiksime, kad etnografinių pradų jo veikaluose tai tikrai 
apstu. Vaižgantas, pasakytume, bene lietuviškiausias iš mūsų rašytojų. Toks įspūdis susidaro ypač 
skaitant romantiškos nuotaikos kupiną „Vaduvų kraštą“, kurio žmonių intymiame santykyje su 
gamta Vaižgantas bando įžvelgti lietuviškos dvasios pradus. 

Iš kitų Vaižganto veikalų paminėtina ne per didelės apimties apysaka Dėdės ir dėdienės, kuri 
dėl savo kompozicinio vientisumo daugelio net laikoma geriausiu Vaižganto kūriniu. Puikiai, su 
tikru etnografo pastabumu nupieštas senojo baudžiavinio ir tik iš baudžiavų atleisto kaimo gy- 
venimas. Jis lyg ir nevaižgantiškai liūdnas — tai sunki beteisių kaimo karšinčių dalia. Bet ir čia 
autorius pateikia daug vaižgantiškų deimančiukų, subtiliai įžvelgdamas kaimo žmogaus sielon. 
Net nustembi, kiek daug gilių išgyvenimų, psichologinių problemų ir didžiai vertingų dvasios 
savybių parodo tie paprasti ir, rodos, tokie pilki nelengvų gyvenimo sąlygų suvarginti dėdės ir 
dėdienės. Ir dar daugiau nustembi pagalvojęs, kokio didelio talento reikėjo rašytojui visa tai pa- 
stabiai įžvelgti ir stipriu meno žodžiu atskleisti, kad skaitytoją pagautų, sujaudintų, sužavėtų. Dar 
prieš Pragiedrulių ir Dėdžių ir dėdienių pasirodymą jau rašė Liudas Gira apie Vaižgantą: 

Po jo plunksna kiekvienas, rodos, akmenėlis gyvas, kiekvienas aprašomas žmogus su tavim pačiu, rodos, 


kalba, ir tu gyveni jo gyvenimu, sielojies jo vargais, džiaugies jo džiaugsmais. [...] Tai toks rašytojas, kad, 
rodos, jisai aritmetikos uždavinyną parašytų, ir tai neatsibosdamas jį skaitytum.“ 


3 Viltis, 1910, nr. 66. 
+ Vaivorykštė, kn. III, 1913, p. 401-402. 

Vertinant Vaižgantą kaip rašytoją reikia priminti, kad jis turi savo ryškų stilių. Paprastai yra 
sakoma, kad stilius — tai žmogus. Taip, bet ir ne visada taip. Juk stilius yra ne tik tiesioginė rašy- 
tojo asmenybės išraiška, bet taip pat ir jo pastangų, kartais ir labai didelio darbo rezultatas. Ir ne 
kartą pasidaro taip, kad stilius tampa savotiška rašytojo asmenybės uždanga. Artimiau susidūrę 
su kuriuo nors rašytoju, kurį buvome pažinę tik iš jo raštų, kartais net nusiviliame, kad jis visai 
ne toks, kokį mes buvome įsivaizdavę. Betgi Vaižgantui anas tradicinis posakis apie stilių galioja 
visu šimtu procentų. Vaižgantas ne iš tokių, kurie žodį atsargiai parėnka, rūpestingai dailina ir 
parašytą sakinį daug kartų lygina, taiso. Jis, kaip ir Binkio poetas, žodį sviedžia. Jis tipingas tie- 
sioginio pasisakymo žmogus. Šalia poetiškai pakilių, net lyriškų vietų rasime prozinio svarstymo 
puslapių; šalia entuziastingo pasigėrėjimo duria kandi ironija ir stačiokiškas žodis. Vaižgantas 
tiesus: jis nesidangsto ir nesivaržo žodžiais. Tik turbūt niekada jo stilius nėra ramus, šaltas, abe- 
jingas dalykui, apie kurį rašo. Koks įvairus, dinamiškas, ekspansyvus, nuotaikingas buvo pats 
Vaižgantas, toks buvo ir jo stilius. Anot Juozo Brazaičio, 


Jeigu sakoma, kad Mykolas Angelas turėjo keturias sielas, kurias dėjo į savo paveikslus; jeigu Šekspyras 
tūkstantį, tai Vaižgantas turi galingą, originalią, kitiems nepakartojamą ir visų veikalų stiliuje pasireišku- 
sią - ji vis ta pati. Toks jau Vaižgantas buvo.3 


Dar reikia pridėti, kad Vaižganto kalba labai žodinga - pilna gražių lietuviškų posakių, i imtų ne 
tik iš gerai pažintų gimtųjų Aukštaičių kalbos, bet prisirankiotų ir Žemaičiuose, kur jis praleido 
daug metų ankstyvaisiais kunigavimo laikais. Jo raštai - tikras aruodas kalbininkams. Tad kai 
vienas antraeilis kalbininkas ėmėsi spaudoje Vaižgantą pešioti, prikišdamas jam įvairius kalbinius 
netaisyklingumus, Vaižgantą plačiu straipsniu ginti išėjo patsai Būga. 


Kai Tumas ėmė bendradarbiauti spaudoje, visi rašantieji paprastai prisidengdavo slapy- 
vardžiais. Spaudos draudimo metu tai buvo savaime suprantama. Bet ir vėliau, kai to būtino rei- 
kalo nebebuvo, mūsų rašytojai mielai tebevartojo slapyvardžius, kurie ilgainiui net nustelbė tik- 
rąsias jų pavardes. Štai dabar ne kiekvienas iš karto pasakys, kuri yra Žemaitės, Lazdynų Pelėdos, 
Šatrijos Raganos, Vienuolio, Šeiniaus, Dobilo, gal netir paties Maironio tikroji pavardė. To nėra 
Tumo-Vaižganto atveju. Ir Vaižgantas rašytojas, ir Tumas veikėjas mūsų visuomenei yra lygiai ge- 
rai žinomi. Tumas neabejotinai įsirikiuoja mūsų pačių reikšmingųjų spaudos draudimo gadynės, 
prieškario ir karo meto, taip pat nepriklausomybės laikų visuomenininkų eilėn. 

Nuoširdus ir veiklus patriotizmas paskatino Tumą visuomenės darban: 
Kone nuo pat kūdikio lopšio ir iki pasenusio lazdos aš nieko konkrečiai nemylėjau, deja, nei paties Pono 

Dievo, prisipažįstu, nors ir be to prisipažinimo visiems tai aišku, kiek slieko širdžia tą velėną, po kurią aš 


štai jau septintą dešimtį metų landžioju.* 


Jau seminarijoje lietuviškai susipratęs, jaunas vikaras Tumas tuoj įsijungė į tada dar ne per 
gausių lietuvių veikėjų eiles. Linksmas, draugiškas, nuoširdus, liberalus ir sugyvenamas Tumas 


3 J. Ambrazevičius, Vaižgantas, Kaunas, 1936, p. 178. 
* Išatsakymo Naujosios Romuvos lireratūrinėn anketon (1932, nr. 13, p. 290). 

tautiniais klausimais betgi į jokius kompromisus nėjo. Tad greitai pateko konfliktan su dvasine 
vyresnybe, kurioje tebevyravo lenkiška dvasia, nepalanki vadinamajai litvomanijai. Buvo todėl 
nuolat kilojamas po įvairias parapijas, ne kartą į tolimus užkampius, pavasarį ir rudenį dėl neiš- 
važiuojamų kelių sunkiai tepasiekiamus. Bet ir čia ryžtingas jaunas vikaras sugebėdavo susirasti 
palankias širdis ir gausiai pasėdavo lietuvybės bakterijų. 1905 m. sušaukus Vilniuje lietuvių seimą, 
Tumas jame, aišku, aktyviai dalyvavo. Vilniun persikėlė 1907 m. ir dirbo Vilniaus žinių, o šioms 
netrukus užsidarius, Vilties redakcijose. Susikirtęs su lenkiška Vilniaus bažnytinę administraci- 
ja, šiai reikalaujant, buvo Žemaičių vyskupo atšauktas iš Vilniaus. Pabuvęs trumpai Laižuvoje, 
1911 m. drauge su kun. Konstantinu Olšausku išvyko Amerikon rinkti aukų „Saulės“ švietimo 
draugijos namams Kaune. Per tris mėnesius aplankė daugiau kaip 50 Amerikos lietuvių kolonijų 
ir pasakė pusantro šimto prakalbų. Grįžęs neilgai tebuvo Laižuvoje ir 1911 m. išsikėlė Rygon, 
kur redagavo Rygos balsą. 1915 m. buvo pakviestas į Lietuvių centrinį komitetą Petrapilyje ir 
lankė su pranešimais įvairiuose miestuose susitelkusius lietuvius karo pabėgėlius. 1917 m. daly- 
vavo lietuvių konferencijoje Srockholme, o 1918 m. atvyko Vilniun, kur dirbo Lietuvių draugijos 
komitete nukentėjusiems nuo karo šelpti ir Lietuvos aido redakcijoje. 

Apie tą savo nuolatinį keliavimą jau nuo pat pirmųjų kunigavimo laikų Vaižgantas 1917 m. 
šitaip rašė: 


Suėmus visas keliones į vieną, susidarytų ne mažiau kaip po tūkstantį kilometrų (viorsrų) kas metai ramiuo- 
ju laiku, kitais gi laikais po kelerą tūkstančių. Tuo pradėjimu važiuodamas būčiau jau kelissyk apvažiavęs 
aplink visą žemės kamuolį. [...] Keliaudavau ne malonumų sau ieškodamas, ne apsimetęs liga, laiką gaišin- 
damas, svečią kraštą juoba pamėgdamas, neg savo. Sau pamaloninti, savo įgeidžiams patenkinti aš, rodos, 
nesu atlikęs nė vienos, net trumpos kelionės.? 


1920 m. Tumas iš Vilniaus persikėlė Kaunan. Čia buvo paskirtas istorinės Vytauto bažnyčios rek- 
torium, dėstė universitete, gausiai bendradarbiavo spaudoje, rašė knygas, įvairiomis progomis skaitė 
paskaitas, dalyvavo daugybėje organizacijų. Čia ir mirė 1933 m. Darbo Kaune, ypač pirmaisiais ne- 
priklausomybės metais, kai taip trūko žmonių, buvo daug, bet Tumas jo nebijojo. Tiesiog ir matome 
gyvą Tumą, skaitydami jo šiurkštokai vaizdingus žodžius apie savo pirmuosius metus Kaune: 


Na, sugrįžo. Ir dar pėdos neataušo, kaip jam ėmė krauti griežtai visas pareigas. Laikraščiai kvietės bendradac- 
biauti, nes nesą kam dirbti. Bent keli ner siūlė juos vesti ir N. [t.y. pats Tumas] prisiėmė iš karto du vesti. Liepė 
jam vieną istorijos paminklą trobesį restauruoti, kunigauti, paskaitas laikyti, kalbos mokyti, tėvynės meilę 
skiepyti (pamokomis), dalyvauti klubuose, būri meno kūrėju, terminologu, blaivininku [savo laikraštiniuose 
straipsniuose „Škicai alkoholiu“, „Gegužinės suprastėjo“ (1921), „Inteligentija suburžuazėjo“ ir kt. Tumas 
aštriai smerkė didelį girtavimą], šauliu, teisėju, sifilioklastu [kovotoju prieš sifilį; Tumo publicistikoje, pvz., 
randame straipsnelį „Gelbėkimės“ (1921) - karštą įspėjimą saugotis venerinių ligų], - organizuok, steik, 
atskaitomybes vesk ar bent būk jei ne pirmininkas, tai valdybos narys griežtai visų esamų ir dar būsimų 
draugijų. Baisu pasidarė gyventi: kur tik pasirodys, tuoj jį „renka“, garbe velka, idant... dirbtų. Tik pykčiu 
ir energingu kemėravimu visomis keturiomis galūnėmis jam pasisekdavo nuo kai ko atsikratyti. Ir užgulė 
jį kaip šieno vežimas, kad nei pajudėti, nei viauktelėti: gelbėkite!* 


Bet tokia jau yra visuomenininko dalia. Susitaikė su ja Tumas ir amžiaus pabaigai beartėjant 
atsakyme Naujosios Romuvos anketon savo visuomeninę veiklą apibūdino šiais tumiškai vaizdin- 
gais (beje, apie Tumą rašančių dažnai pacituojamais) žodžiais: 


7  Cit. iš J. Ambrazevičius, Vaižgantas, p. 40. 
* Vaižganto raštai, t. IV, Kaunas, 1922, p. 9. 

Ir tapau savosios, lietuviškos visuomenės tarnas; ne, dar daugiau - jos vergas, dėl jos metų metais nebematąs, 
kaip skaisti saulutė šviečia ir džiugina. Kur tik kas man liepė eiti, ėjau, neatsiklausdamas, kas jį įgaliojo man 
liepti; bet tik visuomenės labui. Ėjau dirbau be atodairos, laiku nesumeręs, ar aš tam kvalifikuotas. Liepė būti 
kunigu, kad galėčiau likti savo krašte, esu, nesiskundžiu ir nusikunigavęs nesijaučiu. Liepė būti žurnalistu, 
buvau, Liepė būti politikos veikėju, diplomacu, revoliucionierium, tik tik ne anarchistu (buvau kviestas vieno 
tilto sprogdinti), buvau. Liepė „profesoriauti“, profesoriavau pačioje aukštojoje mokslo įstaigoje. Jei būrų liepę 
važiuoti į Anglų karalių, turbūt būč važiavęs savo gėdai, temokėdamas tarptautinės konversacijos: „varlė mušė 
paprūdėj, tprunkšnumėj“, su ta viena tauškalio Kaušakio kvalifikacija. Nei rašyt, nei skaityt, o visur vežiojo 
karaliautų - kalbėtų ir rašytų. Niekas ir iš liepėjų nepaklausė, ar gana turiu tinkamo pasiruošimo, kaip neatsiklau- 
siau ir aš pats savęs. Kai numirsiu, jūs mane iškimškite ir pasistatykite universitete zoologijos salėje, o varinėje 
lentelėje, kaip Radvilo šernui, parašykite: „Naš postriel viezdie pospiel“ [Mūsų vijurkas visur suspėjo]. 


Prisimenu, tėvas yra man pasakojęs apie Tumą tokį atsitikimą. Dar prieš pirmąjį karą po vie- 
nos mokslinės paskaitos (bene Lietuvių mokslo draugijos susirinkime) Tumas ėmęs polemizuoti. 
Vienas iš dalyvių (rodos, Kazimieras Būga) ji sudraudęs, kad niekus kalbąs. Tumas tikrai tumiškai 
maždaug taip atsikirtęs: „Aš ir pats Žinau, kad niekus. Betgi dienotvarkėje po paskaitos numaty- 
tos diskusijos. Tad jei niekas nekalbės, kaipgi bus įvykdyta dienotvarkė?“ 

Su tokiu pasakojimu labai gražiai derinas paties Tumo žodžiai (iš minėtos literatūrinės anke- 
tos): „Tikėkite manim, ne iš ambicijos aš visur kišuos ar duoduos kišamas, bet kad toks jau būdas: 
negaliu nebūti ten, kur žmonės ką bendra dirba, ar aš duosiu ten ko "talentinga", ar ne.“ 

Daugiausia tarnavo visuomenei Tumas tai savo plunksna. Jis vienas iš gausiausių ir populia- | 
riausių mūsų publicistų. Tą darbą jis pradėjo labai seniai, dar spaudos draudimo laikais. Kaip 
Kudirkos vardas neatskiriamai susijęs su Varpu, taip kito įtakingo tada laikraščio, Tėvynės sargo, 
svarbiausias bendradarbis, ilgametis redaktorius ir pati jo siela buvo Tumas. Ir taip ligi pat savo 
amžiaus galo jis uoliai bendradarbiavo mūsų laikraščiuose ir visą jų eilę net ir redagavo. Paties 
"Tumo žodžiais betariant, „galima buvo trigubai tiek prirašyti, ir tai nebūt buvę daug: toks tai buvo 
įvairus laikotarpis, tiek tuo laiku buvo matyta, jausta, galvota, kalbėta ir- dirbta“.? Draudžiamosios 
lietuvių spaudos reikalai, kova su rusų priespauda, Vilniaus seimo sukeltas sąjūdis, lietuviško- 
sios mokyklos klausimai, tautinės kultūros ugdymas ir ekonominis stiprinimasis krašte, lietuvių 
kalbos teisės bažnyčioje, Didysis karas ir karo tremtinių vargai, valstybinės nepriklausomybės 
viltys ir pastangos ją pasiekti, Vilnius ir santykiai su lenkais, bolševikų grėsmė, naujos valstybės 
organizavimosi darbai ir dar visa eilė smulkesnių kasdienio visuomenės gyvenimo reikalų, pro- 
blemų, bėdų, rūpesčių, laimėjimų. Žodžiu, visa, kas rūpėjo visuomenei, jautriai pagavo Tumo 
greita plunksna. Jis netgi buvo pavadintas visuomenės nuotaikų barometru. 

"Tumo žodį skaitė visa Lietuva. Skaitė ir dėjosi širdin. Jo žodis veikė kaip kokie skatinamieji 
vaistai. Jis juk nebuvo tik koks aprašomajam įvykiui abejingas reporteris, o aistringas kovotojas, 
šauklys, ragintojas, mokytojas. Jam rūpėjo iškelti tai, kas buvo šviesu, gražu, tauru. Ir ne tik iš- 
kelti, bet remti, skatinti, ugdyti ir (jo mėgtu ir bene jo mūsų literatūrinėn kalbon įvestu žodžiu 
betariant) puoselėti. Tokia vertenybė buvo jam, pvz., lietuviškoji knyga, dėl kurios jis dar XIX a. 
kovojo. Tad jis ir tikino: 

... kiekvienu leidiniu pirmų pirmiausia reikia pasidžiaugti. Tai mūsų dvasios turtas. Vieną kartą į mūsų iž- 


dinę - literarūrą įlaša tūkstantis auksinų, kitąkart šimtas, o kitąkart ir skatikas. Vis dėlto ir jis didina, ne 


nejaučiu, kai iš manęs vieni tyčiojas, kiti ner piktinas ir peikia, kam aš esąs specialistas knygoms ginti.!9 


*  Cit. iš V. Mykolaitis-Putinas, Naujoji lietuvių literatūra, Kaunas, 1936, p. 409. 
10 Vaižganto raštai, t. IV, p. 92. 

Antra vertus, pastebėjęs visuomenėje kokių negerovių, Tumas pliekė aštriu žodžiu, nevengė ir 
kandžios pašaipos. Mano tėvas (svėdasietis iš Vaitkūnų kaimo, taigi netolimas Tumo kaimynas) 
pasakojo, kad kartą per primicijas Tumas stačiai taip ir kirto per pamokslą: „Leidžiate savo sūnus 
ne į kunigus, bet į pinigus“, nedviprasmiškai paveždamas, kad čia dažnai lemdavo materialiniai 
apskaičiavimai, nes sūnus kunigas ne tik suteikdavo šeimai prestižo (kunigo tėvai!), bet ir mate- 
rialiai padėdavo. 

Veiklų ir ryžtingą Tumą itin pykino visuomeninis nerangumas ar tiesiog tingumas: 


Apsidairykime aplink, ką mes dabar Kaune matome per šaukiamus susirinkimus. [...] Šiaip jau tematome 
vis tuos pačius gerai pažįstamus žmones, kurie, nors vėluodamies, arbindžina į šaukiamąjį visuomeninės 
svarbos susirinkimą. Jų tėra keletas dešimtų. Ir statant kandidatais į valdybą mes girdime kone vis tuos pačius 
keliolika žmonių. Ir pasiryžėlių dirbti, tikrai, tėra keliolika, dažnai tik keletas; ir iš to keleto, jei viso rūpes- 
čio sunkenybės neprisiima vienas, nesti darbo. Dažnai kviečiamieji susirinkimai esti tiesiog tušti; tai net rų 
kelių kandidatų nėra iš kur gauti. [...] Ir turime daug draugijų. Jų beveik ir užtektų, kad jos nebūtų tokios 
anemiškos, kad darbas virte virtų, kad visi būtume jomis suinteresuoti. [...] Jei nepasitaisysime, jei ir toliau 
liksime išrižėliai, netapsime suorganizuoti veikėjai visuomenės ir valstybės darbui, žus mūsų valstybė, žūsi- 
me ir mes patys. Nejaugi mūsų širdis tesugraudina savasis pelnelis, savoji naudelė.*! 


Tai seniai, dar 1921 m. Lietuvių balse spausdinti žodžiai, betgi dažną jų galėtų pakartoti ir šios 
dienos mūsų visuomeninio gyvenimo stebėtojai kritikai. 

Nors ir matė Tumas gausių negerovių mūsų visuomenėje, nors ir plakė jas savo aštriu žodžiu, 
bet tai anaiptol jo neapkartino tautiečių atžvilgiu, nenustelbė jo nuoširdžios meilės Lietuvai ir 
lietuviams: „Vyžota, lopyta mano Lietuvėlė, bet - mano! Lininiai, arielkininkai, mėšluočiai, 
dažnai net padlecai tie lietuviai, bet - mano broliai“, atsakymo Naujosios Romuvos literatūri- 
nėn anketon žodžiais tariant. Ir nujautė skaitytojas už kietų bei rūsčių Tumo publicisto žodžių 
jo tėviškai gerą ir atlaidžią širdį. 

Iškeltina dar viena Tumo, kaip publicisto, savybė. Nors ir smarkiai ką nors bardamas, Tumas 
anaiptol nevaidina besipiktinančio šventuolėlio, kuris kaip evangelijos fariziejus didžiuojasi, kad 
nesąs kaip anas va muitininkas. Tumas nestato savęs ant pjedestalo, netgi moka pats iš savęs pai- 
ronizuoti. Štai aprašinėja rautą Kauno rotušės salėje valstybinės šventės proga: 


Muzika griežia tuščioje salėje, nes visa sukviestoji visuomenės grietinė sausakimšai bufeto salėse. Ne tiek 
kanda, kiek geria, ir tokiuo įnirtimu, pasiieškodami stiprumų, kad net skruostai ir akys krauju pasruvę. 
Pagaliau visus pagauna girtas džiaugsmas; ko gi, jei ne... Lietuvos nepriklausomybės. [...] Ir darosi ne kilnu, 
tik kvaila. Štai centre vienos gurguolės geras mano pažįstamas Vaižgantas; ir jis įkaušęs - iš patriotizmo. 
Iš vienos pusės jį bučiuoja krikščionis demokratas, drauge įkalbinėdamas, jog „Pažanga“ visai be reikalo 
„Siuntanti“, nes ir pati ne geriau veikusi. Iš kitos pusės jį bučiuoja lenkų frakcijos narys [... ir t.t.] Vaižgantas 
meiliai sutinka ir kiloja stiklelį į vos regimą tolį. Vienybė, jau ką gi! Jo akiniai, besibučiuojant, sulankstyti, 
per juos nebesimato, nors nuolar juos taiso. Jis - komiškas. [...] Štai pokylis „visa ko naujintojų — Kristuje“. 
Už susirinktus pinigus - brangi muzika, brangi vakarienė ir... tie patys brangūs gėrimai. (...] Jo gi paties 
rekomenduojamo Jaunajam Veikėjui [tokia antrašte Tumas vėliau, 1925 m., išleido knygelę) stiliaus neišlai- 
ko pats Vaižgantas per kanauninkų instaliaciją ir savo perdėtu vaišingumu užgauna svečius blaivininkus. 
Priimame užsienių svečius - tvanas alkoholio. Sutinkame svetimus artistus, lydime savuosius - tvanas alko- 
holio. Mūsų menininkai N. Metus sutinka visai ne dailiškai, ne sąmoningai, tik girtai. Taip visur, visados, 
ko! prilipome liepto galą, kol ėmė kilti toje pat girtoje srityje reakcija. Aš pats, noriai dalyvaudamas visose 
iškilmėse, drįstu viešai pasiimti dalį sunkios atsakomybės už tai; tai mane drąsina ir kitiems viešai pasakyti: 
imkitės dalį atsakomybės už sistematingą alkoholizavimą mūsų visuomenės.!? 


M Ten pat, p. 10-11. 
12 Ten pat, p. 20-21. 

Beje, Tumas niekada nebuvo koks girtuoklis, o netrukus griežtai atsisakė alkoholio, tapdamas 
uoliu blaivybės propaguotoju Lietuvoje. 

Tumo savęs neaukštinimas ir atviras prisipažinimas prie įvairių asmeninių silpnybių stiprino 
visuomenės pasitikėjimą jo nuoširdumu. Tumas iškilo visuomenės akyse kaip tiesaus žodžio vy- 
ras, nepataikaująs nei sau, nei kitiems. Kai 1920 m. vienas jo draugas kunigas, pasmerkdamas 
Tumo redaguotąją Tautą, prašė daugiau nebesiuntinėti to laikraščio ir pareiškė, kad nebegalįs 
gerbti Tumo, šis išspausdino tą laišką savo laikraštyje, o prieraše paaiškino: 


Mes visai nesistebime, kad griežtai visiems neįrinkame, nes mūsų uždavinys kaip tik ne kad įtiktume. O su 
manim asmeniškai kaip apsieisite, draugai, man vis tiek: aš skaitaus su ta viena savo sąžine ir mano Tėvynės 
nauda, kuriai pavelysite, draugai, taip tarnauti, kaip tik išmanau.! 


Tumo publicistika labai įdomi ir savo stiliumi, kuriame daug jausminės retorikos, bet taip pat 
ir linksmo humoro, šaižios pašaipos ir kandžios ironijos, daug ryškių palyginimų, vaizdingų api- 
būdinimų, net ištisų beletristinių gabaliukų. Nuo Tumo publicistikos ligi Vaižganto beletristikos 
tik vienas žingsnis. Ir pats Tumas pastebėjo, kad „anot E. Radzikausko ir kitų kritikų, nežinai, 
kur Vaižganto pasibaigia publicistika, o prasideda beletristika ir antraip“ (iš atsakymo Naujosios 
Romuvos literatūrinėn anketon). 


"Tumas buvo ne tik rašytojas ir publicistas, bet dar ir literatūros istorikas bei kritikas, taip 
pat universiteto docentas. Ne vienam dabar gali atrodyti kiek nuostabu, kad realinę mokyklą 
ir kunigų seminariją tebaigęs žmogus galėjo būti universiteto pakviestas dėstytoju. Tad meskim 
žvilgsnį į ano meto mūsų mokslo ir literatūros padėtį. Kvalifikuotų lituanistų mokslininkų, nebent 
Kazimierą Būgą išskyrus, neturėjome. Betgi turėjome ne vieną tokių, kurie, Mykolo Biržiškos taik- 
liu žodžiu tariant, sirgo Lietuvos mokslo liga. Tokie ligonys buvo pats Mykolas Biržiška, jo brolis 
Vaclovas, Augustinas Janulaitis, Petras Klimas ir kt. Jie ir sudarė lituanistų branduolį 1922 m. 
įsteigtame Lietuvos universitete. Tik Klimas pasirinko diplomato karjerą. Tumas jau nuo pat 
Tėvynės sargo spausdino straipsnius apie atskirus rašytojus, rinko ir skelbė senesnius literatūrinius 
rankraščius; žodžiu tariant, ir jis sirginėjo lietuvių literatūros ir jos istorijos liga. Tad buvo visai 
natūralu, kad ir jis buvo pakviestas universitetan. Senąją lietuvių raštiją dėstyti pasiėmė Mykolas 
Biržiška, o naujajai dėstytojo nebuvo. Tiesa, labai nedidutė ji dar tebuvo. Tokie naujosios literatū- 
ros šulai, kaip Vincas Mykolaitis-Putinas, Balys Sruoga, Kazys Binkis, Faustas Kirša ir kt., tada 
tebuvo pradedantieji rašytojai. Krėvė, Vienuolis, Šatrijos Ragana, patsai Vaižgantas dar nebuvo 
parašę daugelio savo svarbių veikalų. Nuo lietuviškųjų raidžių atkovojimo dar nė dvidešimt metų 
nebuvo praėję, taigi spaudos draudimo raštija buvo tada bent laiko atžvilgiu artimesnė, kaip kad 
dabar mums nepriklausomosios Lietuvos literatūra. Tumas, buvęs aktyvus kovotojas už lietuviš- 
kąjį raštą, gerai pažino daugumą ano meto ir vėlesniųjų rašytojų. Todėl ir manyta, kad būtų labai 
gera, jei jis tomis žiniomis ir su studentais pasidalintų. Ir štai 1922 m. rudens semestre Tumas 
pradėjo dėstyti lektoriaus titulu, o vėliau buvo pakeltas į docentus. 

Universitete dėstyti Tumą paragino Vincas Krėvė, kartą atsilankęs pasisvečiuoti. Savo dieno- 
raštyje Tumas šitaip prisiminė: 


B Vaižganto raštai, t. II, Kaunas, 1922, p. 6. 

Pasiūlymas buvo tiek netikėras, jog mane šiurpas nukratė, ėmė smilkiniuose rvinksėti - pajutau febrą [lenkiš- 
kai: drugį]. Jaučiau, kaip lūpos sukepa ir veidas vysta, ėmęs liguistai žydėti. Neveidmainiausiu: pasiūlymas 
buvo per garbingas, kad nebūtų pagundos priimti. 


O apsisprendimas buvo tikrai nelengvas, nes laukė tiesiog nepakeliamai sunkus darbas. Visų 
pirma dar nebuvo kokių išsamesnių tyrinėjimų apie paskirus rašytojus ar bendresnius lietuvių 
literatūros istorijos klausimus. Antra, dar nebuvo Vaclovo Biržiškos kruopščiai parengtos biblio- 
grafijos, be kurios literatūros istoriko darbas buvo labai labai apsunkintas. Trečia, nebuvo dar 
daugiausia to paties Vaclovo Biržiškos pastangomis suorganizuotos universiteto bibliotekos su jos 
turtinga lituanica. Pagaliau, ketvirta, pačiam dėstytojui stigo pasiruošimo akademiniam darbui. 
Nestigo betgi ryžtingumo, o kieto darbo jis niekada nebijojo. Tad nieko nelaukdamas tan darban 
ir pasinėrė. Skubiai darėsi kurso planus, rankiojo skolinos reikalingus retus leidinius ar periodikos 
komplektus ir rašė, rašė. Su savo klausytojais Tumas iš karto įėjo į artimus draugiškus santykius. 
Kaip savo publicistikoje jis nevaidino už kitus išmintingesnio ir doresnio pamokslautojo, taip ir 
dėstytojo katedroje jis nebandė dėtis kokiu neklaidingu žiniuoniu. Įvade į vieną savo paskaitų 
knygelę jis šitaip kreipėsi į studentus: 


Aš neesu didžių pretenzijų žmogus, savo autoritetu nesidangstysiu, tad bendrai dirbti sa manim nebus per 
sunku ar įkyru. Antra vertus, aš beveik arsisakau dėstyti literatūrą tiems žmonėms, kurie patys neskaitys tos 
lirerarūros, nes tai būtų tiesiog tuščias oro plakimas liežuviu, pasakų sakymas vakarušninkams, ne mokslo 
tyrinėjimas. [...] Jei mes rimtai norime kelti lietuvių literatūros dirvoną, susispietę į tą mielą, seniai laukiamą, 
aukščiausios pagarbos vertą Alma Mater, tai vieni rą dirvoną arkime, kiti akėkime, dar kiti užmėškime. Visi 
iš vieno. [...] Taigi, studiozai, padėkite man pačiam pasimokyti, jei norite, kad jus geriau pamokyčiau.!5 


Tumo vadovauti literatūros seminarai buvo lyg kokio literatūrinio klubo posėdžiai, ypač kad 
studentų tarpe tada nestigo vyresnio amžiaus žmonių, jau besireiškiančių spaudoje. Ir pati nuotai- 
ka buvo, pasakytume, neformali. Atsimenu, pvz., tokį nuotykėlį. Solidi ponia iš Užsienio reikalų 
ministerijos paskaitė referatą apie Lazdynų Pelėdą. Sako Tumas: „Na, gulkis dabar, kailį persim.“ 

Laisvų Tumo pasisakymų nestigo ir paskaitose. Štai kartą užsikirto bekalbėdamas. Kažką pamir- 
šo. Galvoja. Neprisimena, ir tiek. Pasitaiso akinius, pasikrapšto paausį. Nieko. Tik staiga šauna: 
„Ko aš čia suku galvą? Juk turiu užsirašęs.“ Įkiša ranką užantin, pasimuisto, išsitraukia mažą 
užrašų knygelę ir patenkintas perskaito pamirštą dalyką. 

Tumo paskaitos buvo mėgstamos ir gausiai lankomos. Sausakimšai prisigrūdusioje auditorijoje 
galima buvo pamatyti ne tik studentų literatų, kuriems Tumo paskaitos buvo pagal reguliaminą 
reikalingos, bet ir kitų skyrių, net kitų fakultetų studentų. Jiems juk nesvarbūs ar net neįdomūs 
buvo anie dažnai antraeiliai rašytojai, apie kuriuos Tumas kalbėjo per savo paskaitas. Betgi jiems 
svarbus ir įdomus buvo patsai paskaitininkas. Tai jo pasiklausyti jie ateidavo. 

Darbštusis Tumas savo paskaitas susirašydavo ir greitu laiku (1924-1925) išleido eilę knygelių 
(apie Maironį, Kudirką, Ivinskį, aušrininkų grupę, Apžvalgą ir apžvalgininkus, brolius Juzumus, 
Dovydaitį-Šiaulėniškį Senelį ir kt.). Kiti straipsniai buvo vėliau surinkti keliuose jo raštų tomuo- 
se. . 
Daugelis įdomių detalių iš mūsų rašytojų gyvenimo ir veiklos, jei ne Tumas, būtų taip ir dingę 
istorijai. Kai kurie mažesnieji rašytojai ir veikėjai, j jei ne Tumas, gal būtų buvę netir visai pamiršti. 
Žinoma, kai kas gal pasakys: „Didelio čia daikto, kad keli ar keliolika antraeilių rašytojų būtų 


“ Cir, iš A. Merkelis, Juozas Tumas Vaižgantas, Kaunas, 1934, p. 331. 
š J. Tumas, Lietuvių literatūra rusų raidėmis ir broliai Juškos-Juškevičiai ..., Kaunas, 1924, p. 8-12, 

pamiršti; jiems taip ir reikia.“ Betgi literatūros istorikas taip nepasakytų. Be tų, tegu ir antraeilių, 
rašytojų ir veikėjų vieno ar kito istorijos laikotarpio vaizdas būtų nepilnas ir net netikslus. Kai 
XVI a. pabaigoje patriotiškasis Žemaičių kanauninkas Mikalojus Daukša labai iškalbingai ragi- 
no gerbti gimtąją kalbą ir jos laikytis, jo balsas buvo dar per ankstyvas ir lyg to biblinio pranašo 
nuskambėjo tyruose be atgarsio. Vienas ar keli žmonės, kad ir kokie entuziastai jie būtų, sąjūdžio 
dar nesudaro. O Basanavičiaus Aušros prakalbos žodis jau surado palankią ausį ir širdį. Tautinis 
sąjūdis buvo ir kas kartą vis labiau darėsi masinis sąjūdis, jau nebenutrūkęs ir visą tautą prikėlęs. 
Tai buvo darbas ne tik Basanavičiaus, Kudirkos, Maironio, paties Tumo ir dar kelių, bet drauge 
ir visos masės tų antraeilių vardų. 

Paminėtinas dar vienas Tumo nuopelnas mūsų raštijos istorijai. Jis uoliai rinko senus rankraš- 
čius, dokumentus, korespondenciją jo vadovautame prie universiteto Rašliavos muziejuje, kuris 
vėliau davė pagrindą universiteto bibliotekos turtingam rankraščių skyriui. 

Įvertindamas Tumo nuopelnus, universitetas 1929 m. jam suteikė garbės daktaro laipsnį. Jis 
buvo jo vertas. 


Tumas veikė kitus ne tik ir gal ne tiek savo spausdintu raštu, kiek gyvu žodžiu („aš esu 
apsigimęs kalbėtojas“, - pasisakė Tumas minėtoje literatūrinėje anketoje) ir visa savo įtaigia di- 
namiška asmenybe. Kas jį kartą matė ir girdėjo, jo nepamiršo. Ryškiu žodžiu jį taip apibūdino 
Vincas Mykolaitis-Putinas: 


«„ iki pat savo mirties jis stovėjo visos tautos akivaizdoje kaip moralinis autoritetas ir nieku nesuteptos gar- 
bės bei dorovės žmogus. Turbūt nebuvo nė vieno lietuvio inreligento, kuris nepažino kanauninko Tumo, 
arba bent nebuvo daug ko apie jį girdėjęs. Gyvas ir judrus, jaunarvės entuziazmu degąs, balas, žilaplaukis, 
jis kur tik pasirodydavo, visų patraukdavo akį ir širdį. Jaunimas kanauninką Tumą laikė mėgiamiausiu savo 
svečiu, Įvairiausių pažiūrų žmonės jį lygiai mielai matydavo savo tarpe. „Bedieviai“ eidavo į Vytauto bažny- 
čią jo pamokslų klausyti. Visus traukdavo nepaprastas jo kalbos gyvumas, plastiškas įrikinąs vaizdingumas, 
įsijautimas ir sąmojis. Iš jo asmens ir iš jo kalbos tryško gyva fantazija, optimizmas, energija. Kanauninko 
Tumo ekspansyviškumas, universalumas, fantazija ir į griežtas logikos formulas dažnai nesiduodąs suimti 
jo mąstymo būdas pagamindavo jam kartais priešų tarp tų žmonių, kurie formulą yra pratę statyti aukš- 
čiausių gyvenimo vertenybių sargyboj. [-..] Tumas-Vaižgantas, savo kūryba ir darbu reikšdamas gyvenimą 
ir sielą, kliudė visas gyvenimo sritis ir, jei kartais prasilenkdavo su formula, tai vien tik dėl to, kad ir pari 
tikrovė dažniausiai formulų nepaiso.“ 


Prisimenu mažą epizodą, savotiškai rodantį Tumo populiarumą Kaune. Buvau tada studentas 
ir gyvenau prie Rotušės aikštės. Girdžiu kartą, kažkas sužvigo gatvėje, ir pasigirdo smarkoki be- 
sibarančių balsai. Priėjau prie lango. Karščiuojasi mostaguoja Tumas įraudęs, jo juodas katiliukas 
daugiau kaip paprastai ant pakaušio nuslinkęs. Tai šungaudys pagavo jo mylimą taksiuką. Tik 
išbėga iš kepyklos žydas krautuvininkas ir kone kabinasi šungaudžiui už krūtinės: „Ar tu nežinai, 
su kuo tu čia kalbi“ (ir t.t.). Nebepamenu, kaip tas epizodas tada baigėsi, betgi Tumas, nedidelis ir 
apskritas, ir paskiau riedėte riedėdavo skersai Rotušės aikštę pas savo draugą Jakštą-Dambrauską, 
vesdamasis savo taksiuką jau ant ilgos atspurijusios virvės. 


16 V. Mykolaitis-Putinas, Naujoji lietuvių literatūra, p. 382—383. 

Pragiedruliai - Vaižganto pagrindinio veikalo antraštė. Pragiedrulis— tai dangaus pragied- 
rėjimas, kai pro debesų properšą saulė tvoskia savo šviesių ir šiltų spindulių gaivinantį pluoštą. 
Ir Tumas-Vaižgantas nelyginant toks pragiedrulis skleidė visuomenėje šviesą ir šilumą. Kai jis 
1933 m. mirė, liūdesys perbėgo visą Lietuvą, o daugeliui taip ir atrodė, kad su Tumu-Vaižgantu 
užgeso mūsų visuomenėje šviesus žiburys, ir tapo joje kažkaip tamsiau, liūdniau, šalčiau. Visas 
Kaunas laidojo savo populiariausiąjį pilietį, o spaudoje pasipylė gausūs gedulo nuotaikos kupini 
nekrologai. Viename iš jų rašė Vaclovas Biržiška: 


Nei vienam mūsų didžiųjų nabašninkų mūsų laikraščiuose nebuvo duota tiek vietos, kiek a.a. Tumui. Už 
keliolikos metų mūsų naujajai kartai, kuri tiesioginai su Juo nesusidurdavo, teks stebėtis tais sutartinais 
gilaus liūdesio balsais visos be išimties mūsų spaudos. (...] nei vienas, net daug didesnis už Jį, mūsų rašyto- 
jas-beletrisras, mokslininkas, publicistas, politikas, kunigas nesusilaukė ir nesusilauks tokios nuoširdžios 
pagarbos ir to gilaus liūdesio Jam mirus, kurio susilaukė Vaižgantas. Tą gali suprasti tiktai tie, kas vienu 
laiku su Juomi gyveno, kurių tarpe Jisai gyveno, o gyveno Jisai su visa Lietuva. Nepasiekdamas aukščiausių 
viršūnių intelektualinio darbo srityje, Vaižgantas vienu atžvilgiu pralenkė visus savo vienlaikius, tuo pra- 


lenkdamas juos visus ir tuo virsdamas visos Lietuvos mylimu Vaižgantu. Jis buvo žmoniškiausias Lietuvos 
Žmogus." 


[1976] 


17 Bibliografijos žinios, 1933, nr. 3, p. 81. 

Nepriklausomybės besiilgint ir jos siekiant 
Žvilgsnis istorijon ir Vaižganto širdin 


... jaučiu ateinančią mano Saulės, Tėvynės Laisvės, šviesą. 
Vaižgantas 


Pirmojo Aušros numerio (1883) pratarmėje rašė Jonas Basanavičius: „Juk ir mes esame to- 
kie pat žmonės, kaip ir mūsų kaimynai, ir norime visomis teisybėmis [=teisėmis], prigulinčiomis 
visai žmogystei [= žmonijai], lygiai su mūsų kaimynais naudotis.“ Viena iš pagrindinių kiekvienos 
tautos „teisybių“ yra teisė turėti savo nepriklausomą valstybę. 

XVIII a. pabaigoje netektąją nepriklausomybę Lietuva ne kartą bandė ginklu atgauti drauge 
su lenkais. Dabar gi aiškiai atsisakyta bet kurių unijinių tradicijų. Bendrasis istorinis lietuvių ir 
lenkų kelias galutinai persiskyrė. Karštai įtikinėjo aušrininkas Miglovara (Juozas Miliauskas): 
„-. mes geidžiame visi ant visados palikti tuomi, kuomi mumis Dievas sutvėrė: ne lenkais, ne 
rusais, ne vokiečiais, bet lietuviais; norime visada kalbėti tarp savęs tokia kalba, kokią mums 
davė prigimimas.“! 

Basanavičius, jau anksčiau dėstęs rusų spaudoje naujas pažiūras į lietuvių ir lenkų santykius, 
J. Sapaliaus slapyvardžiu 1892 m. paskelbtame straipsnyje „Priedėlis prie lietuviško klausimo*“ 
rašė: 


Lietuvos apšviestūnai, kaip integrališka dalis tautos, [...] atsimetę ir nuog lenkų, kurie rengia pragaišrį dėl 
tautos lietuvių, atsistojo ant grynai lietuviško grunto, išganymo savo tautos tyrame lietuviškume ieškori 
mėgindami. Pažindami reikalus ir norus savo brolių, širie apšviestūnai pradėjo ir šviesą lietuviškoje kalboje 
ir dvasioje platinti; jų idealu tapo Lietuva par excellence. [...] Basanavičius, keliuose artikeliuose laikraštyje 
„Novoje vremia“ dar 1883 m. aprašydamas lenkiškuosius Lietuvoje geismus ištarė, kad Lietuva turinti būti 
dėl lietuvių, o Šliūpas 1887 m. išleistoje knygutėje „Litwini i polacy“ [Lietuviai ir lenkai] parašė „Lirwa 
chce byč niepodlegtą politycznie“. Ar Lietuva sulauks dar kartą būti „polirycznie niepodlegtą“, nieks negali 
žinoti, bet tuomi tarpu visi apšviestieji lietuviai tame sutaria, kad idealu mūsų turi būti savistovė Lietuva, 
arba, kitaip sakant, Lietuvos lietuviškumas. [...] Šios dienos apšviesti lietuviai „uniją“ su lenkais laiko per di- 
džiausią nelaimę, kuri Lietuvą padavė rankosna lenkiškųjų eksploaratorių; pripažindami tą „vienybę“ su 
lenkais kaipo nebuvusią ir išeidami iš principo „suum cuigue“, lietuviai gali su lenkais sėbrauci, kaip ir su 
igauniais [estais], suomiais, gudais ir k., kaip lygūs su lygiais, bet jie niekados nedaleis, kad lenkpalaikiai 
prisisavintų Lietuvą kaip savo „provinciją“ ...2 


Ragino savo tautiečius Varpas 1896 m. pirmojo numerio redakciniame straipsnyje: 
Tvirtai tikėdami, kad virs kada nors laikas, kad Lietuva pati valdys save, išsiliuosavus nuo svetimųjų jungo, 


mes ypačiai atkreipiame akį anr to, idant lietuviai kiek įmanydami rūpintųsi apie savo reikalus. (...] Lietuva 
priguli lietuviams ir jie privalo rūpinris apie save. 


Aušra, 1884, nr. 10/11, p. 333. 
2  Apšvieta, 1892, nr. 1, p. 25-30. 

Ne vieno svajonėse švietė laisva būsimoji Lietuva. „... mes svajojame apie gražiausias dienas 
būsiančios Lietuvos, kuomet suremta ant teisingų pamatų žydės skaisti kaip saulė“,? — rašė J. B. 
(Jonas Vileišis). 

Gausėjanti jaunųjų veikėjų karta darėsi kaskart ryžtingesnė ir kovingesnė. Blinda (Povilas 
Višinskis) tvirtino: 


Pakol dar mūsų mažas būrelis ir negalim tikėtis paveikt savo priešus; turim daugint skaitlių kareivių. Visoj 
pasaulėj kilstančios tautos tik kelis iš pradžios teturėjo kareivius, kurie dirbo dėl tėvynės; atėjo laikas, kad 
tautos atgijo ir dargi nuvertė nuo savo sprando prispaudėjus ir pačios save valdo. Mūsų idealas: laisva, ne- 
prigulminga Lietuva, nusikračiusi nuo svetimų ir savų despotų ...? 


To tikslo imta jau organizuotai siekti. Lietuvos demokratų partija Varpe išspausdintoje savo 
programoje skelbė: 


Lietuvai tebesant maskolių junge, mūsų tauta negal įgyti priderančių jai tiesų. Šauksmai ir maldavimai susi- 
mylėjimo prieš valdžią, užsispyrusią surusinti mūsų kraštą, nieko negelbsti; prieš valdžios stiprumą priseina 
išstatyti dar stipresnę tautišką sumanią lietuvišką organizaciją. Ilgainiui pradėjo Lietuvoj atsirasti naujos 
šviesos žiburėliai. Tie žiburėliai, skelbėjai laisvos ir nepriklausomos Lietuvos, užšviro pagaliau ir surūkusiose 
vargdienių grytelėse po kaimus ir miestus. Lietuva lietuviams, Lietuva tur būt laisva —šis, iš pradžios nedrąsus, 
šauksmas pradėjo apimti vis didesnes ir didesnes žmonių minias. Lietuva yra politiškai apmirus, Lietuva nori 
atgyti - toks tautos tikslas, to visi jos veikiančiųjų partijų programai [= programos] reikalauja. Laisva ir nepri- 
„ klausanti kitoms tautoms ir viešpatystėms Lietuva — tai tolimasis siekis mūsų Lietuvių Demokratų Partijos.3 


Tikrai tie šūkiai patraukė vis didesnes ir didesnes minias. Ir štai, 1905 m. revoliucijai sudre- 
binus Rusijos imperijos pamatus, į Vilniaus seimą iš visos Lietuvos sugužėję suplaukę pora tūks- 
tančių dalyvių entuziastingai priimtose ir Vilniaus žiniose visai Lietuvai paskelbtose rezoliucijose 
ryžtingai nutarė: 


... reikalauti Lietuvai autonomijos su seimu Vilniuje, išrinktu visuotiniu, lygiu, tiesiu ir slapru balsavimu, 
neskiriant lyties, tautos, rikėjimo. Toji autonomiškoji Lieruva turi būti sudėta iš dabartinės etnografiškos 
Lietuvos, kaipo branduolio, ir rų pakraščių, kurie dėlei ekonomiškų, kultūriškų, tauriškų arba kirokių prie- 
žasčių traukia prie to branduolio ir kurių gyventojai priklausyti prie jo panorės.“ 


Kultūrinis ir visuomeninis gyvenimas Lietuvoje palengvėjo. Buvo panaikintas spaudos draudi- 
mas, sparčiai daugėjo laikraščių ir knygų, kūrėsi įvairios draugijos, žmonės laisviau atsikvėpė. Vis 
dėlto autonomijos viltys greitai išblėso, reakcinei valdžios politikai tolydžio grįžtant ir stiprėjant. 
Netrukus nauji įvykiai sukrėtė ne tik Rusiją, bet ir visą Europą. Kilo Didysis karas, atnešęs realias 
viltis įvairioms svetimųjų pavergtoms tautoms. Taip pat ir lietuviams. Jie pradėjo organizuotai 
siekti nepriklausomybės. Tiek vokiečių okupuotoje Lietuvoje, tiek ir svetur. 

Tuo metu Rusijoje susirado daug lietuvių karo pabėgėlių. Cia, po vadinamosios Vasario (tiesa, 
pagal naująjį kalendorių - kovo) revoliucijos žlugus absoliutinei monarchijai, prasidėjo palaidas 
ir maištingas naujų politinių jėgų sūkurys. Laisviau pasijuto ir lietuviai. Iš įvairių lietuvių politi- 
nių grupių sudarytoji Lietuvių tautos taryba sušaukė 1917 m. gegužės mėn. Petrapilyje lietuvių 


Varpas, 1899, nr. 3, p. 49. 

Varpas, 1901, nr. 5, p. 50. 

Varpas, 1902, nr. 12, p. 257-258. 

Cir. iš P. Čepėnas, Naujųjų laikų Lietuvos istorija, t. I, Chicago, 1977, p. 346. 

seimą, kuriame dalyvavo daugiau kaip 300 atstovų. Kaip visas to meto Rusijos gyvenimas buvo 
neramus ir nepastovus, taip ir lietuvių seime nebuvo išvengta karštų ginčų ir nesutarimų. Betgi 
dauguma balsų priimtos rezoliucijos, kurių svarbiausias punktas buvo: „Visa etnografinė Lietuva 
privalo tapti nepriklausoma valstybė, nuolatinai neutrali.“ 

Seimo dalyvis Juozas Tumas-Vaižgantas savo kalboje susijaudinęs ragino atstovus: 


Vežkirės namo, kaip didžiausią savo brangenybę ir pasididžiavimą, jog „Lietuviai“, svetur suvargę, pajėgė 
padaryti tokį aktą, kokio tikėtis negalėjo visa eilė drąsiausiųjų ir pažangiausiųjų mūsų veikėjų, - Lietuva 
privalo tapti nepriklausoma valstybe! [...] Dabar tik tarėme tikrai laisvą žodį, nes jį visi mums gina tarti ir 
mes patys neturime egoistinių sumetimų! Šios laimėjimo valandos aš, kol gyvas būsiu, neužmiršiu! Ji seks 
mane, it muzika, į senatvės dimisiją, ir testamente paliksiu tą vienatinę per visą amžių laimėrą brangenybę! 
Valio Nepriklausoma Lietuva!? 


Judrusis Vaižgantas nenustygo vietoje ir, Rusijos Lietuvių seimo Vykdomosios komisijos de- 
leguotas, išvyko Kijevan, kur Ukrainos centrinė rada (taryba) rugsėjo mėn. sukvietė autonomijos 
siekiančių Rusijos tautų suvažiavimą. Lietuvos reikalu buvo ten priimta rezoliucija: „Atkreipti 
Laikinosios valdžios dėmesį į būtiną reikalą išleisti tam tikrą aktą, kuriame būtų pripažįstama 
lietuviams teisė susidaryti suvereninę Lietuvos valstybę iš Rusijos ir Prūsų Lietuvos žemių ir iš 
Suvalkų gubernijos lietuviškosios dalies, prisilaikant apsisprendimo principo.“* 

Netrukus Vaižgantas vėl keliavo; dabar Stockholman, kur 1917 X 18-20 įvyko pasaulio lie- 
tuvių konferencija. Buvo nutarta: „Liuosam Lietuvos plėtojimuisi reikalinga yra sudaryti iš jos 
nepriklausomą demokratiškai sutvarkytą valstybę etnografinėse ribose su būtinai reikalingomis 
ekonomiškam gyvenimui korektyvomis.“ Konferencijos rezoliucijose dar buvo nurodyta: „Pripa- 
žįstame Lietuvos Tarybą, minėtosios Lietuvių Konferencijos Vilniuje (rugsėjo m. 18-22 d. 1917 
m.) išrinktą, tikra Lietuvos atstove, vyriausia Lietuvių Tautos vadove ir (...] pasižadame Lietuvos 
Tarybai remti ją šitame jos darbe ir reikalui esant stoti už ją pasaulyje.“? 

Užsibuvo Vaižgantas Švedijoje. Nenorėjo grįžti Rusijon, nes jį traukte traukė Lietuvon, Vilniun. 
Jau būdamas Vilniuje, Vaižgantas šitaip prisiminė anuos laikus Skandinavijoje: 


... buvo džiaugsmo. O vilčių, ką ir besakyti! Iš anapus Balcijos kilo jos šviesiais rūkais. Jas skaistino mūsų 
pačių jausmai ir troškimai. Jos viliojo artyn į save, kaip gražios vandenų laumės, kad ir žadėdamos paskandin- 
ti, Ir aš nebetekau valios begrįžti atgal į Rusiją; bevelijau Centro Komiteto siunčiamas prasimušti Lietuvon, 
Vilniun, į čia palikusiąją pusę Centro Komiteto [Lietuvių draugijos nuo karo nukentėjusiems šelpi Centro 
komiteto dalis, vokiečiams 1915 m. okupuojant Lietuvą, liko Vilniuje, o kita dalis išsikėlė Petrapilin globoti 
lietuvių karo pabėgėlių Rusijoje]. Branginau, kaip šykštuolis nudilusį skariką, kiekvieną minutę, kad tik grei- 
čiau popieriai suvaikščiotų. Širdis išsiplėtė kartu visų džiaugsmų priimti; net sprogti, bet tik namie nurimus, 
lūpas nušvitus. Sunku buvo nusėdėti vietoje. Bėgi didžiamiesčio gatvėmis, ir tau rodos, bėgi arčiau Tėvynės, 
jos Tarybos, jos darbų. Tačiau... iš gatvių sugrįžti į viešbutį; iš pašto tuščiom rankom, be leidimo parvažiuoti. 
Prasidėjo laukimas. Septyni tokie ilgi mėnesiai, kaip teesti ilgu laukiant nesulaukiant, mylint nemylimam, 
veržiantis pirmyn ir negalint pajudėti iš vietos. Susigraužimas, nervai, nostalgija. [...] Ir nebėra žinios, kaip 
čia beišlaikius jausmų pusiausvyrumą. Pusę metų maklinėjimo po Rusiją nežiūrint jokių karo meto važiuo- 
tės nepatogumų, bet tik gavus vilčių ir džiaugsmo; ir vėl pusę metų po truputį dilimo ir nykimo visa to, ko 
buvo prisirinkta parsivežti Tėvynėn... Gaili žiedų, kurie vysta paunksnyje, gaili jausmų, kurie nieko nešildo. 
Kieno ir kieno naudai buvo man visa tai padaryta? Skaudėjo. Pykino. Pagaliau užsidariau kambarėlyje. Jis 
buvo visų mažiausias, vos pereinamas, svečias reikėjo lovon sodinti. Tik man ir nebereikėjo vietos, nukilus 


Vaižgantas, Tiesiant kelią Lietuvos Nepriklausomybei 1916-1917 m., Vilnius, 1919, p. 21-23. 
A. Merkelis, Juozas Tumas Vaižgantas, Kaunas, 1934, p. 238. 
* Pirmasis Nepriklausomos Lietuvos dešimtmetis, 1918-1928, Kaunas, 1930, p. 53-54, 


669 


į kitą pasaulį, visai nebepanašų į žemės vierą. Svajonių srityje nėra sienų, nei varžynių, nei kontrolės. Ir 
tapo gera. Po 14 valandų per dieną rašiau seniai pradėrą didžiulę „Pragiedrulių“ pasaką, jei nebuvo darbo 
užsienių komitete. Kankino gaištas pavalgyti ir atvėsti. Keturi mėnesiai gyvenimo savo paties atminimų ir 
svajonių susidarytame pasaulyje. Ak, kam išsisemia smegenų fosforas, kam džiūsta kūno raumens! [...] Ny- 
kau kūnu, dvasios irgi netekęs, ir, Stockholme nebetesėdamas, bėgre išbėgau į Daniją, į jos pajūrį, jos salas, 
„Zundus“, jos skroblynus. Tariaus, vietą pakeisdamas, pats save pasikeisiąs. Tačiau pats nuo savęs neišbėgau. 
[-..] Už tris kronas dienai anglių nešildė kambario. Z-z-z, vėjas pro sienas čiulpia iš kambario šilimą, čiulpia 
ir iš tavęs paskutinį linksmą jausmą. Nyku. Štorme jauti Europą, jos karą; jauti, kaip ru esi niekai šitame 
ištisų tautų sūkuryje, kaip niekam nėra laiko tavimi interesuotis ir rūpintis tavo likimu. Ar tu vietoje nyksi 
noksi, ar pargrįžęs tėvynėn krūvą raštų dovanosi, ką gi visa tai nusvers bendroje pasaulio iširutėje? Ir nuo 
tos minties darosi dar šalčiau neg nuo žvarbaus vėjo. Nyku. Jei niekam tu nereikalingas, nei žmonėms, nei 
prigimčiai, tai kam ir tau jie? [...] Ne, nebegera ir Zelandijoje! Nukilau į Jutlandiją. Salos, jūros; gariniai 
kelrai per jūras, saulė, nauji žmonės, naujos vietos, nauji miestai. [...] Jau maniau čia apsigyventi. Ir tik pa- 
manęs, užšalau visas. Čia dar greičiau apibėgau visą apylinkę, niekur širdimi neprikibęs. Kaipgi ir kurgi ji 
lips, kai ji veržte veržias į Lietuvą, į Vilnių [...]. Jaučiau, jog laikas kai kam dygti, ir dvasios gyvybės pajėga 
turi atsigaivelėti, tik negali, kol nenukils savon vieton, Lietuvon. Kada gi tai bus? [...] Įsižiūrėjęs į savo sielą, 
nusigandau: įsivaizdavau mano sielos beužteksiant gegužės mėnesiui. Surašiau paskutinį savo ilgesio balsą ir 
sustingau. Jei per gegužės mėnesį nebūtų atėjęs leidimas, tikrai būčiau jei ne numiręs, tai psichika susirgęs. 
Tik bal. 25 d. jau žinojau jį ateisiant, ir geg. 8 d. jau atsidūriau Vilniuje.!? 


Stockholme Lietuvos besiilgintį Vaižgantą pasiekė žinia, kad 1918 I 8 Lietuvos Taryba paskelb- 
sianti Lietuvos nepriklausomybę (kaip žinome, tai buvo padaryta kiek vėliau, II 16). Giliai su- 
jaudintas Vaižgantas tuoj parašė entuziastingą laišką „generaliajam Lietuvos Tarybos sekretoriui 
Dr. Jurgiui Šauliui“: 


... Šiandien sausio 8 diena. 

Pilka, pilka, net tamsu. Reikia pasišviesti elektros šviesa, kad galėrumei rašyti; net mintyti: tamsoje aš 
nei savo minčių nematau. Ir Elektros man negana: aš trokštu, aš pasiilgau - Saulės. [...] 

Šiandien sausio 8 diena. S 

Visa, ką matau, man šiandien simboliška ir reiškia tolimą mano Tėvynę. Pasaulis - šiandien man didelė 
pilis. Valstijos [Šaulio pataisyta: Valstybės] — dideli jos kvartolai [Šaulio paraisyta: kvartalai]. Lietuva - ma- 
žas mažas viename tų kvartolų kiemelis, apstatytas sverimais mūrais, prikrėktas visa ko svetima. Tačiau ji 
dar turi bent kiek laisvo dugno, kur kruta žmonės ir dirba - Laisvės šviesą; renkasi į tą dalį kiemo paskelbrų 
senovinę Krašto laisvę sugrįžus. 

Lietuva, vėl nebepriklausoma, tai mano Saulė, duosianti man gyvybės ir ūpo. Lietuvos širdis ir galva, 
Vilnius, toli nuo manęs. Vis dėlto jo ir mano minčių ir jausmų vilnys nepalieka manęs nutolus, riša mano 
sielos substanciją (Šaulio paraisyta: esybę] su jų. 

Jau aš jaučiu ateirančią [= ateinančią] mano Saulės, Tėvynės Laisvės, šviesą. Ji dar man nepašvietė, nes 
ir jos spinduliui reikia laiko erdvės tolybei perdurti. Bet eina jau, eina... Sveika gi, Šviesybe, kuri, ir Vilčių 
srityje tebebūdama, jau laimini sielą! 

Kam gi man reikia tos Laisvės? Ar aš žinau? Aš tesijaučiu be jos baigiąs vysti. Ir kam man teirautis? Argi 
teiraujas Augmuo, gerdamas Saulės šviesos? Yra Saulės- jis samantrus, žalias ir tarpus; plačiai žydi, smarkiai 
kvepia, gausiai dera. Nėra Saulės - liūsta, nyksta, lėpsta ir - miršta. Sveikas - džiugina ir gaivina pasaulio 
pasaulį; menkas - tetinka po kojų pakrėkti ir samindžioti. 

Kiti Tautos Laisvės Saulės vietoje žada užsidegri, sako, dar skaistesnę Šviesą, Elektros šviesą; Tautos 
Nepriklausomybės vieton padėti - atskirų žmonių laisvelę. Gerai ir tai; tik negana. Mano laisvė - man te- 
švies; elektros kriaušė tėra skaisti mano kambarėlyje. O aš ištroškęs, kad visos atskirų piliečių švieselės, į 
vieną susidėjusios, sutviskėtų tokia skaistybe, kad jos pašvaistę išvystų ir kraštas žemės. Man skaistesnis 
Saulės kamuolys už Elektros kriaušę. Man brangesnė Lietuvos laisvė; nelaisvoje Tėvynėje — aš tik bejuostis, 
one laisvas... 


10 Vaižganto raštai, t. I, Kaunas, 1922, p. 25-30. 

Tas stambių keturių puslapių Vaižganto rankraštis saugomas Pensilvanijos universiteto biblio- 
tekoje esančiame Jurgio Šaulio archyve, Lietuvos aido aplanke. Šaulys pridėjo straipsniui antraštę 
„Tautos laisvės ištroškus“ ir paaiškinamąjį prierašą: „Nuo Redakcijos. Straipsnis parašytas š.m. 
sausio 8 d., gavus autoriui žinią, kad tą dieną Lietuvos Taryba skelbianti Lietuvos nepriklauso- 
mybę.“ Straipsnyje Šaulio pataisyti kai kurie žodžiai ir nubrauktos dvi pastarosios pastraipos. 
Lietuvos aide Vaižganto straipsnis, rodos, nebuvo išspausdintas. Jį paskelbė pats Vaižgantas savo 
įvairių straipsnių knygelėje Tiesiant kelią Lietuvos nepriklausomybei (Vilnius, 1919). Knygelė 
buvo perspausdinta Čikagoje 1969 m., minint Vaižganto gimimo šimto metų sukaktį. 

Jakštas bara Vaižgantą 


Vai pūtė pūtė 
Šiaurės vėjelis, 
Vai barė barė... 


Nelengva kalbėti apie tokius žinomus rašytojus, kaip Jakštas ir Vaižgantas. Juk apie juos 
tiek daug rašyta ir paskaitų skaityta, kad ką čia naujo, rodos, ir bepasakysi apie juos. Pasirinkau 
tad porą nedidelių epizodų iš jų artimų ir dažnų santykių. Noriu papasakoti, kaip jie buvo porą 
kartų apsipykę. Tiesa, tokie smulkūs incidentai nėra labai svarbūs jų plačiose ir turtingose biog- 
rafijose. Antra vertus, jie gali mesti netikėtai ryškios šviesos paliestųjų asmenų charakteristikai. 
Nelyginant įėjus tamsian kambarin ir žybterėjus kišeniniu prožektoriuku, nors pats kambarys ir 
lieka skendėti prieblandoje, betgi kai kurie daiktai labai aiškiai nušviečiami. Taip ir iš nereikš- 
mingų, rodos, kurio nors rašytojo biografijos epizodų ne kartą iškyla gyvas žmogus, o ne kokio 
eilinio literatūros vadovėlio bespalvis ir bekraujis šablonas. 

Pradėsiu pirmąjį epizodą. 1913 1 7 Jakštas, Kaune palinkęs prie stalo ir piktokai sukandęs 
plonas lūpas, rašė laišką: 


Gerbiamasai kun. Juozai, 2 

Šv. Kaz[imiero] Dr-jai esi padaręs didelį nemalonumą ir nuostolį. Pasiėmei avanso 300 rub., liepei pradėti 
spausdinti savo veikalą apie Ameriką [tai Vaižganto knygelė Tex: gera, kur mūsų nėra, išleista 1913 m., nors 
ir su 1912 m. data], prižadėdamas jį greit užbaigti. Paklausėme, zeceriai rinko, Banaitis [Saliamono Banaičio 
spaustuvė] spausdino. Atspausta 4 lankai po 10.000 egz. Moraliai aš atsakau už tai, aš Banaičiui daviau į 
spaudą Tamstos knygelę, todėl ir paliepiau prie galo metų išmokėti spaustuvei už darbą. Tas mums apsiėjo į 
400 rub. su viršum. Tuo būdu Sveikas padarei mums nuostolio apie 700 rub. Na, ir Tamstos sąžinė, literato ir 
kunigo, matyt, yra rami, nes nei jokio iš Tamstos pasiteisinimo nei atsiprašymo - ničnieko. Aus den Augen, 
aus dem Sinn [Iš akių, tai ir iš minties]! Pasielgei kaip tikras cicilikas, ekspropriatorius arba koks nusenęs 
dvarponėlis — šlėktelė... Buvau pas Tamstą vasarą, mačiau, kaip gyveni. Laiko turi daug, galėtumei ne vie- 
ną, bet po kelis veikalus parašyti, jei tik įvestum į savo gyvenimą šiokią tokią tvarką. Tiesa, dėl dirbimo ir 
šįmet dirbai: rašinėjai „Vilčiai“ politiškus straipsnius, važinėjai su paskaitomis, vedei net pieno statistiką... 
Viena tik užmiršai, ką esi prižadėjęs Šv. Kaz. D-jai. Dėl ko? Negaliu įspėti. Skaičiau Sveiką doru žmogum, 
geru kunigu, rimtu veikėju, bet dabar iš tikro nebežinau, ką bemanyti. Tokio iš Tamstos šalies apsileidimo, 
tokio žodžio nelaikymo, tokio tiesiog nesąžiningumo aš ne tik nesitikėjau, bet nei pramatyti negalėjau. 
Viskas Tamstai svarbu - ir veršiukai, ir paskaitos, ir pienas, ir rinkimai, ir politiški straipsniai - nesvarbu 
tik duotas žodis Šv. Kaz. Dr-jai; nesvarbu, kad tuo padarei man tiek nemalonumo; nesvarbu, kad aš turiu 
vargti, rašinėti į Tamstą laiškus su iškalbinėjimais etc. Ak, kun. Juozai, užmušei manyje paskutinį pasitikėjimą 
žmonėmis! Nes jei toks veikėjas, kaip kun. Tumas, pasirodo pilniausiu ištižėliu, tikriausiu Molio Motiejum, 
galinčiu padaryti kuo didžiausią kiaulystę, tai ko besitikėti iš šiaip jau žmonelių, prie jokios aukštesnės idėjos 
niekados nerodžiusių jokio palinkimo. Negražu kolioris, nemalonu man tai rašyti, bet rašau šį paskutinį 
kartą, prašydamas atsako į klausimą, ar Sveikas žadi savo veikalą užbaigti (ar net užraukri) ar ne. Jei žadi, 
tai kada tai bus padaryta? Lauksiu greito ir kategoriško atsako.! 


1  Jakšro-Dambrausko laiškai Vaižgantui, spaudai parengė Juozas Ambrazevičius, Athenaeum, t. IX, sąs. 1, 1938, p. 38. 

Tiesiog nustembi dėl tokio šiurkštaus laiško tono. Juk Jakštas ir Vaižgantas jau daug metų drau- 
gavo, dažnai susirašinėjo, artimai bendradarbiavo Tėvynės sarge ir šiaip jau lietuviškoje veikloje. 
Dar daugiau nustembi dėl pačių priekaištų. Gerai žinome, kad Vaižgantas buvo nepaprastai darbš- 
tus ir didžiai pareigingas, ypač kai tai lietė lietuvių visuomenės reikalus. 1932 m. atsakydamas į 
Naujosios Romuvos literatūrinę anketą, Vaižgantas su jam būdingu ryškumu pasisakė: 


Ir tapau savosios, lietuviškos visuomenės tarnas; ne, dar daugiau - jos vergas, dėl jos metų metais nebema- 
tąs, kaip skaisti saulutė šviečia ir džiugina. Kur tik kas man liepė eiti, ėjau neatsiklausdamas, kas jį įgaliojo 
man liepti: bet tik visuomenės labui. Ėjau dirbau be arodairos...? 


Pasirodo, kad tai buvo retas Vaižganto gyvenime momentas, kada tas pavyzdinio darbštumo 
visur suspėjąs, visur dalyvaująs, daug rašąs veikėjas pasijuto pervargęs, išsisėmęs ir begrimztąs 
neveiklion apatijon. Jau 1912 XI 26 buvo skundęsis Liudui Girai, kad sergąs nervų sustingimu 
ar kuriuo ten biesu; nieko negalįs galvoti, naktimis nemiegąs.? 

Savo 1913 I 14 atsakyme Jakštui Vaižgantas plačiau išdėstė jį varginusias įvairias negalias: 


.« purtaus, pasispjaudau delnus, rengiuosi atsakyti visiems ne tuščiais laiškų žodžiais, bet darbais, - ir viskas 
velkas štai kuone ištisi metai: iš manęs negaunate nei žodžių, nei darbų. Esu, žinoma, kaltas, ką ir besakyri. 
Bet baudžiamas smarkiau, neg Tamsra, kunige Aleksandrai, savo publicisrišku talentu sugebi tai išreikšti. 
Kasdieną naktį kankinuos. Aš nei per valandą neužmirštu apsiimto darbo. Dėl ro aš doriškai skaitau save netu- 
rinčiu teisės užsiimti kuo kitu - rašyti bent trumpai „Vilčiai“. Visi mane keikia. Juo aš pats save. Ir vis dėlto... 
aš nieko neveikiu, į laiškus nebegaliu atsakyti, nebepaskaitau brevijoriaus, kurį taip akurariškai skaitydavau. 
[-..] Nenusimanau, nors jaučiu jau prasidedančią valios atrofiją. Aš nežinau, kuo tai vardu - neurastenija, 
paralyžius nervų ar kitaip sakant. Bet aš tuo sergu sodžiaus atmosferoje. 4 mėnesių sesers liga - dieną nakų 
prie pat mano šono Vilniuje; susidūrimai su administratoriumi [t.y. su Vilniaus vyskupijos administrato- 
rium kun. Michalkevičium, kurio pastangomis Vaižgantas buvo atšauktas, faktiškai ištremtas iš Vilniaus]; 
lenkų užpuolimai, nuo kurių turėjau net su policijos pagalba gincis; pirmeivių spardymai, kai koja man, 
veikėjui, paslydo; nustūmimas nuo miestų, judėjimo centrų, į tolimiausį užkampį; paleidimas ūkininkauti 
be vieno skariko kišenėje; ieškojimas kredito, sročnyje plareži [rerminuoti mokėjimai], trūkumai, keturių 
mėnesių darbas Amerikoje (1911 m. Vaižgantas ir kun. Konstantinas Olšauskas važinėjo po Amerikos lieru- 
vių kolonijas, sakydami prakalbas ir rinkdami aukas lietuvių švietimo draugijos „Saulė“ namams Kaune), 
kūniškas nuilsimas ir neregėti nervų įtempimai, kelios dešimtys paskaitų sugrįžus [ Vaižgantas su paskaitomis 
apvažinėjo keliasdešimt miestelių, pasakodamas apie Ameriką ir ragindamas neemigruori jon]; bronchitas, 
slogos ir- vasaros vyliai, ūkio paviršuciniai ramumai (kol nereikalauja pinigų), naujai tvarkomas sodiečio 
gyvenimas, - gerbiamasis, sunešk visa į kuperą, atmink „tour comprendre - tour pardonner“ [viską suprasti, 
tai viską ir atleisti] ir dar sykį mesk kiaulyste ir kirais kitokiais akmenimis.* 


Gavęs laišką, Jakštas atlyžo ir tuoj pat (1913 I 15) atsakė: 


Carissime [mat kaip sušvelnėjo], 

Pasiteisinimai parodo, kad daugiau dirbi, negu gali. Jei vietoj 20 paskaitų būtumei padaręs 10, nieko nebūtumei 
nuskriaudęs. Žmogaus energija turi ribas, žmogaus nervai ne geležiniai. Eikvojime kūno ir dvasios jėgų reikia 
laikytis tam tikros ekonomijos. Atsiimu atgal savo aštresnius žodžius ir duodu Tamstai laiko iki pavasario, by 
tik pradėtas darbas būtų užbaigtas. Geriau darbo nepradėti, negu pradėjus mesti. Tai būtų visai nelieruviškai. 
Na, liki sveikas ir nepyk ant mūsų. Mes apsišarvosime kantrybe, o Tamsta stenkis suvaržyt bent kiek savo 
„širokuju naruru“ [plačiąją prigimtį] ir nukreipti ją prie vieno darbo. Su tikra pagarba K.A.D.3 


Naujoji Romuva, 1932, nr. 13, p. 290. 

A, Merkelis, Juozas Tumas Vaižgantas, Kaunas, 1934, p. 202. 
Ten pat, p. 203. 

Athenaeum, t. IX, sąs. 1, p. 38. 

Po savaitės (1913 I 22) jau džiaugėsi: 


Carissime, 

Visus tris siuntinius gavau. Mat, kaip barimas „pamačijo“. Gailiuos, [kad] anksčiau to nepadariau. Pasirodo, 
sveikam reikia diadkos [prižiūrėtojo, auklėtojo], kurs primintų, koks darbas reikia dirbci. Tomis pačiomis 
jėgomis, tuomi pat laiku gali padaryti kas reikia, jei tik kaip pridera daboji savo jėgų ekonomijos. Suvaržy- 
tos jėgos, lyg garas, daug nuveikia, o paleistos — niekais nueina.“ 


Jakšto susirūpinimas, net užsirūstinimas visai suprantamas, betgi daugiažodžio pamokslavimo 
tonas, barant savo amžiaus ir tikrai ne mažiau visuomenei nusipelniusį žmogų, kažkaip nelabai 
simpatingai nuteikia, nes iš jo lyg ir kyšo įsitikinimas savo pranašumu. 

Kad ir gavo tris siuntinius, bet tai toli gražu dar nebuvo viskas. Po trijų mėnesių Jakšto kan- 
trybė, kuria buvo žadėjęs apsišarvoti, vėl išseko ir jis piktai prapliupo: 


Kada gi užbaigsi savo veikalą? Ouousgue abutere parientia nostra. Nejaugi nori, kad aš vicsčiau į darvinistą ir 
imčiau žiūrėti į kiekvieną lirerarą kaipo į bestiam pessimam [blogiausią žvėrį]. Be jokios pagarbos K.A.D. 


Ilgainiui Vaižgantas atsigavo ir nugalėjo jį kamavusią apatiją. Grįžo jo įprastinė energija, 
ir jis vėl griebėsi plunksnos, ją dabar ypač skirdamas beletristikai. Susirašinėjo su Liudu Gira, 
su Šv. Kazimiero draugija, su leidėju Jonu Rinkevičium ir kt. Savo draugo grįžusiu kūrybin- 
gumu džiaugės Jakštas (1913 VII 31): „Labai malonu, kad Tamsta ėmei vėlei labiau plunksna 
darbuotis. Dieve padėk Sveikam ilgiausius metus puošti savo raštais visus katalikiškus mūsų 
laikraščius.“7 

Toliau tame laiške Jakštas pateikė įdomių žinių apie gana didelį Vaižganto knygelės tiražą: 


Su savo veikalu apie Ameriką mums pridirbai keblumų. Pernai pradėję spausdinti jį, manėme užteksią 10000 
egz., nes metinių [Šv. Kazimiero d-jos] sąnarių teturėjome vos 8000 su viršum. Nuo tų 10 000 būtų koks 
1500 egz. likę arskiram pardavinėjimui. Dabar praslinkus metams sąnarių metinių priaugo 9748, taip kad 
knygynams Tamstos veikalo nebegalime duoti, o ir patiems sąnariams nebeužteks. Nežinau nei ką padaryti. 
Reiks rą klausimą įnešti valdybos posėdin, gal prisieis antru atveju spausti. Nebent davarkos nuo Tamstos 
veikalo atsisakytų ir panorėtų pakeisti jį kitais leidiniais.* 


Savo knygelėje Ten gera, kur mūsų nėra Vaižgantas norėjo atskleisti įvairias mūsų išeivių gyve- 
nimo negeroves ir karštai ragino nevažiuoti Amerikon, tad ir pačiai knygelei pridėjo paantrašrę 
Neapleiskim tėvynės! Betgi prieš 15 metų jis pats ką tik neišbėgo Amerikon. Buvo taip. 1896 m. 
su dideliu draudžiamųjų lietuviškų knygų kiekiu buvo areštuotas Vaižganto brolis Jonas Tumas, 
kuris knygas, brolio paprašytas, gabeno Svėdasų kraštan ir pas kurį per kratą buvo rasti Vaižganto 
laiškai. Valdžia buvo įsitikinusi abiejų kalte. Vaižgantas buvo už 1000 rublių užstatą laikinai paleis- 
tas, o jo brolis įkalintas. Paskiau jis buvo generalgubernatoriaus administraciniu būdu nubaustas 
trejais metais kalėjimo ir dviem ištrėmimo, o Vaižgantui buvo paskirti penkeri metai ištrėmimo. 
Draugai parūpino pinigų ir ragino bėgti Amerikon, kur Vaižgantas buvo labai laukiamas. Kun. 
Antanas Kaupas 1897 III 1 rašė iš Amerikos: 


Mumsreikia jaunų, darbščių ir energiškų, tokių kaip Tu. Taigi, gavęs širą laišką, tuojau, nieko nelaukdamas, 
imkis savo mantą po pažasčia ir brauk per sieną. [.-. Mums] nereikia kunigų per daug dievotų arba liurbių 


* Ten pat, p. 39. 
? Ten par. 
* Ten par, p. 40. 

arba paisančių pinigų, bet energingų, takringų ir teisingų, t.y. mokančių vesti parapijos reikalus. Atvažiuok, 
ir būsi perlu tarpe mūsų kunigų.? 


Kitame laiške (1897 III 29) Kaupas jau pranešė, kad Vaižgantą pristatęs vyskupui ir tas liepęs jį 
kuo greičiausiai atitraukti Amerikon. 

Pagunda bėgti Amerikon buvo didelė. Vaižgantą sulaikė Jakštas, neseniai dar pats grįžęs iš 
penkerių metų ištrėmimo Ustiužnon (kur, beje, gydytojavo Pietaris). Vėliau Vaižgantas aną savo 
amerikinį epizodą taip prisiminė: 


Man nemiela gera valia apleisti tėvynę, kur vos tepradėta dirbti. Tad darau anketą. Visi atsako: jei negalima 
laisvai darbuotis čia, namie, reikia Amerikoje pasiieškoti savųjų ir jiems padirbėti. Vienas kun. Dambraus- 
kas kitaip teatsakė. Žiūrėdamas į mano priepuolį kaip į kovos etapą, jisai pabėgimą palaikė nešlove. Tasai, 
girdi, vadinasi, ir yra nugalėtojas, kurs paskutinis kovos lauke atsiranda, Taigi reikią likti lig paskutiniosios. 
Aš likau ir nesiliauju kun. Al(eksandrui] dėkavęs už gerą ir išmintingą patarimą. Daug gražių jo laiškų ga- 
vau panaikinti. Bet širą iškarpą, kaip brangią relikviją, rebeturiu. Jaučiu, svetur būčiau žuvęs; namie likęs 
buvau naudingas.!? 


Petrapilyje atšaukus ištrėmimo įsakymą, Vaižgantas liko Lietuvoje. Ir pagalvoji, kaip Lietuva būrų 
galėjusi būti be Vaižganto, kuris keliasdešimt metų aktyviausiai dalyvavo lietuvių visuomenės ir kul- 
tūros gyvenime, taip gausiai bendradarbiavo įvairiuose laikraščiuose, savo straipsniais jautriai ir sku- 
biai reaguodamas į kiekvieną opų visuomenės reikalą, kad net buvo taikliai pavadintas lietuvių vi- 
suomenės nuotaikų barometru. Lietuva turi būti dėkinga Jakštui, kad tada neprarado Vaižganto. 

Jakštas ir Vaižgantas buvo didžiai skirtingų polinkių ir talentų asmenybės. Juos suartino bend- 
ras tautinis ir visuomeninis darbas, nes inteligentinių pajėgų tada per daug neturėta, ir teko 
noromis nenoromis būti visadirbiais. Jei juodu būtų gyvenę kitokiais laikais, turbut nebūtų net 
buvę pažįstami, o juoba nebūtų draugavę. Jakštas tikriausiai būtų buvęs universiteto matemati- 
kos profesorius ir akademijos narys, įvairių tarptautinių mokslo konferencijų dalyvis, solidžių 
mokslo leidinių autorius ir redaktorius. Negi jis būtų gaišęs laiką ir redagavęs juokų žurnaliuką 
Garnį, taip gausiai rašęs įvairiausių knygų, knygelių, knygelyčių recenzijas ar rūpinęsis Vaižganto 
kelionės Amerikon įspūdžių spausdinimu. 

Vėlgi, Vaižgantui akademinė Jakšto veiklos sritis būtų buvus tokia tolima ir svetima. Kažin ar 
jis net būtų buvęs kunigas, bet tikriausiai būtų likęs toks pat nenuorama ir drumstęs tingų visuo- 
menės snūduriavimą, viskuo domėdamasis, visur kišdamasis. Jis pats kartą prisipažino: „Tikėkite 
manim, ne iš ambicijos aš visur kišuos ar duoduos kišamas, bet kad toks jau būdas: negaliu nebūti 
ten, kur žmonės ką bendra dirba, ar aš duosiu ten ko “talentinga, ar ne.“!' Neabejotinai būtų buvęs 
Vaižgantas ir rašytojas, dargi gausiau ir stipriau pasireiškęs, nes mažiau tampomas į tautinio ir visuo- 
meninio darbo pašalius. Tiesa, Vaižgantas nevengė paironizuoti kaip ir apie patį save, taip ir apie 
savo literatūrinę kūrybą: „... teesmi paviršutiniškas, seklus feljetonistas etnografas, gavęs progos 
romantiškai pasivaipyti, tai ir padaro įspūdžio, būk aš imąsis beletristinės kūrybos.“! 

Netikėkime betgi tuo ironišku Vaižganto savo paries kūrybos nevertinimu. Tik pasiskaitykime 
jo prisiminimus, su kokiu entuziazmu jis rašė Pragiedrulius, karo metu įstrigęs Stockholme, kur 
buvo atvykęs lietuvių konferencijon: 


A. Merkelis, Juozas Tumas Vaižgantas, p. 81. 
W Vaižganto raštai, t. IV, Kaunas, 1922, p. 208. 
" Naujoji Romuva, 1932, nr. 13, p. 291. 

2 Ten pat, p. 290. 

Pagaliau užsidariau [viešbučio] kambarėlyje. Jis buvo visų mažiausis, vos pereinamas, svečias reikėjo lovon 
sodinti. Tik man ir nebereikėjo vietos, nukilus į kitą pasaulį, visai nepanašų į žemės vietą. Svajonių srityje 
nėra sienų, nei varžymų, nei kontrolės. Ir tapo gera. Po 14 valandų per dieną rašiau seniai pradėtą didžiulę 
„Pragiedrulių“ pasaką, jei nebuvo darbo užsienių komitete. Kankino gaištas laiko pavalgyti ir atvėsti. Keturi 
mėnesiai gyvenimo savo paties atminimų ir svajonių susidarytame pasaulyje. Ak, kam išsisemia smagenų 
fosforas, kam džiūsta kūno raumens! Kam tenka grįžti į cai, kas tikrai yra! 


Su nemeluotu nuoširdumu apgailestavo Vaižgantas 1924 XII 26 laiške Matui Grigoniui, kad 
negalįs, kaip norėtų, atsidėti literatūrinei kūrybai: 


Kad kas mane per metus aprūpintų taip, kaip dabar esu aprūpintas universiteto [čia jis gavo docento algą], 
aš pirmon galvon visas trejas knygas perkratyčiau ir padaryčiau čielybę, o tada jau imčiaus trečiosios dalies 
- „Audros“, kuriai jau yra keletas vaizdų gatavų ir keletui medžiagos. Bet tai tik svajonė — aš mokytojauju 
[dėstė universitete naująją lietuvių literatūrą], į tą darbą visai nepasirengęs. Tai pačiam mokytis, medžiagos 
rasti ir kitiems dėstyti yra toks darbas, kurs man atima visą laiką ir jo dar pritrūksta. Tai ką čia besvajoti 
apie beletristiką! 


Tikras paradoksas — tautinio darbo pareigos jausmas Jakštą paskatino rašinėti kad ir nedidutės 
vertės poeziją, o Vaižgantui tokie pat visuomeniniai darbai darbeliai sutrukdė išplėtoti neabejo- 
tinai didelį talentą ir duoti mūsų literatūrai tiek, kiek būtų galėjęs ir norėjęs. 

Jakštas didžiai vertino Vaižganto talentą: 


.-- „Pragiedruliai“ tiesiog sužavėjo. Po Tamstos „Karo vaizdų“ mūsų literatūroj nieko gražesnio aš neesu 
skairęs. Po tuo įspūdžiu parašiau jų gana platoką recenziją, kuri ir pasirodys netrukus išeisiančiame 4-5 
„Draugijos“ n-je. Ten aš pripažinau „Pragiedrulius“ gražesniais už visas mūsų eilėmis rašytas poemas. Mat 
joms visoms trūksta fabulos, akcijos, epiškumo; be to, ir jų tipai dažniausiai kažkokie migloti, neaiškūs. 
„Pragiedruliuose“ gi visi veikiantieji asmenys pasirodo ne tik savo gyvu veikimu; skaitytojui tuoj aišku, 
kad jie ne iš piršto išlaužti, bet iš tikro kunkuliuojančio gyvenimo pagauti, o draug tokie realūs ir reljefiški, 
kad tiesiog prašos iliustruoti. Jei Tamstai pavyks šis veikalas taip puikiai užbaigti, kaip jis pradėta, tai juo 
Sveikas pasistatysi sau monumentum aere perennius. 


Betgi Jakštas nebūtų buvęs Jakštas, jei čia pat nebūtų ir kiek pamurmėjęs: 


Kaipo kritikas, žinoma, aš kai ką esu ir prikišęs. Nepatiko man (o taipgi ir kitiems rimtiems skaitytojams) 
per didelis vietomis natūralizmas 4 la Zola, ypač lytiškos meilės apsireiškimų piešime. Teisingumo jie 
teisingi, sakyčiau, net fotografiški, bet dailėj dažnai esti geriau, jei jie pridengiama ar figos lapeliu, ar bent 
lengvučiu poezijos šydu. Mums, seniams, tokie nuogi meilės aprašymai nekenksmingi, bet „Pragiedrulius“ 
skaitys daugiausia jaunimas. Šiam gi būtų kur kas naudingiau palikus meilės paslaptį paslaptim, kuo ji po 
teisybei visados ir turėtų būti. Per daug šviesos - akims nesveika; per daug natūralizmo — dorai ir pačiai 
dailei nesveika.?5 


Medžiojimas nuogybių mene ir nepadorumų literatūroje buvo tikras Jakšto arkliukas. Vienas 
satyros žurnalas (Spaktyva) kartą įsidėjo tokį Jakšto šaržą: stovi jis dailės parodoj prisikišęs 
prie paveikslo ir su didinamuoju stiklu (beje, jis buvo didelis trumparegis) tyrinėja, ar nepaste- 
bės kokios nuogybės. Štai aprašinėja Jakštas 1925 m. Kauno meno mokyklos mokinių darbų 
parodą: 


5 Vaižganto raštai, t. I, Kaunas, 1922, p. 26. 
4 Naujoji Romuva, 1933, nr. 20, p. 495. 
1 Iš 1919 VI 3 laiško, Athenaeum, t. IX, sąs. 1, p. 41-42. 

Nuogų vyrų teparodyta tik vienas, o nuogų moterų apie dešimtį, o gal net ir daugiau. Nuoga moteris figū- 
ruoja čia įvairiausiose pozose -ir stovinti, ir sėdinti, ir gulinti, ir iš užpakalio, ir iš pryšakio. Tame gi piešime 
neprisileista jokio idealizavimo, jokio miglotumo; anaiptol, stengtasi nuogos moters kūnas atvaizduoti su 
forografišku realizmu lig paskutinio jos gimdymo organų plaukelio.!* 


Jakšto sprendimas kietas: „Tai yra nekintamas dailės dėsnis: nuogybės užmuša menininką, 
nes jos yra meno sifilis.“!7 Dėl nuogybių mene ir ypač dėl nuogų modelių pozavimo meno mokyk- 
loje Jakštas parašė net šešis piktokus straipsnius, aštriai polemizuodamas su dailininkais Justinu 
Vienožinskiu, Petru Rimša bei su kitais oponentais. Žinoma, čia nieko naujo. Jau XVI a. kitas 
toks Jakštas buvo liepęs lengvais drabužėliais pridengti — užteplioti nuogybes Siksto koplyčioje 
dar ne per seniausiai Michelangelo nutapytame „Paskutiniojo teismo“ paveiksle. 

Ne mažiau erzino Jakštą nepadorumai (bent jo manymu nepadorumai) literatūroje. Nors, ly- 
ginant, pvz., su seksualumu persunkta dabartine Amerikos raštija, Jakšto laikų lietuvių literatūra 
buvo kuklutė, jis vis tiek joje surasdavo smerktinų dalykų. Antai recenzuoja Adomo Lasto (beje, 
ne kažin kokio poeto) rinkinėlį Auksinės varpos, išknisa iš ten tokį posmelį: „Pamačiau aš ją pas 
upę / Skaisčią, nuogą, jauną, / Ir gyvi troškimai supę / Širdį nepaliauna“, ir piktai subara poetą: 
„Na, žinoma!.. Bet kas čia kaltas? Nereikėjo eit pas upę, kur mergos maudos.“!š 

Kai Balys Sruoga, kuris dažnai pašaipiai puldinėjo Jakšto pažiūras į meno dėsnius ir jo lirera- 
tūros kritikos straipsnius, kartą pavadino Jakštą mokytoju, Jakštas to jam teikiamo titulo nepri- 
ėmė ir atsikirto: 


Tarp manęs ir Tamstos nebuvo niekuomet to dvasinio giminingumo, jo nėra ir šiandien. Aš dirbu sau, 
Tamsta sau. Visai kitoki ir mudviejų tikslai: man brangi amžinoji Dievo Išmintis, Dievo Žodis - Logos, Svei- 
kam -efemeriški, anakreoniški „dievų takai“. Poezijoj man rūpi dvasios grožis, Tamstai gi „mylima daina“, 
tai mergaičių „kietos krūtys“. Savo leidiny „Dievų takai“ esi jas paminėjęs net penkis kartus [ir Jakštas su 
matematiko tikslumu išnašoje nurodo puslapius: 25, 78, 147, 144].!9 


Neiškentė temperamentingasis ir paradoksų nevengiąs Juozapas Herbačiauskas: 


Tačiau man bjauri baimė nusidėri! Tie, kurie bijojosi nusidėti, nieko prakilnaus nesukūrė... Aš manau, kad 
mūsų Vydūnas būrų kur kas įdomesnis, gyvesnis, gaivališkesnis, jeigu jis nesibijorų nusidėti ir benr vieną 
kartą į mėnesį išdrįstų pasigerti!.. O mūsų Adomas Jakštas, nesibijodamas nuogybės, nebūtų toks nuobodus 


poetas... Be nuodėmės nėra tikros kūrybos! Kūrybos istorija tai patvirtina...?? 


Savo rinkinyje Tarp dviejų auštų (1927) eiliavo Putinas: „Graži ir galinga esi, nuodėmingoji 
a Recenzuodamas poezijos antologiją Vainikai (1921), jis jau suabejojo dėl Putino: „„... kai kas 
paskaitęs jo lyriką yra įgavęs baimės, kad iš mūsų mielo Putino neišeitų kartais... Rasputinas.*?! Imi 
ir pagalvoji, gal būtų reikėję Jakštui gyventi puritoniškoje karalienės Viktorijos Anglijoje. 

Labai suerzino Jakštą Salio Šemerio naujoviškos poezijos rinkinys Granata krūtinėj (1924). 
Šemerys priklausė keturvėjininkų literatūrinei srovei, pasireiškusiai pirmame nepriklausomosios 


6 A. Jakštas, Meno kūrybos problemos, Kaunas, 1931, p. 101. 

V Ten pat, p. 103. 

6 A. Jakštas, Mūsų naujoji literatūra, t. |, Kaunas, 1923, p. 232. 

* Ką yra pasakęs A. Jakštas, Kaunas, 1930, p. 147-148. 

2 J. Herbačiauskas, „Stanislovas Przybyszewskis“, Naujas žodis, 1928, nr. 1, p. 6. 
2 A. Jakštas, Mūsų naujoji literatūra, t. I, p. 368. 


677 


Lietuvos dešimtmetyje ir susispietusiai apie trumpalaikį Keturių vėjų laikraštį-žurnalą. Kiekviena 
nauja srovė daugiau mažiau kritikuoja savo meto literatūrą, tuo stengdamos pagrįsti ir pateisinti 
naujus stilistinius ieškojimus. Keturvėjininkai puolė senuosius betgi su ypatingu aštrumu, net su 
užgaulia pašaipa. Taip buvo tada ir kitur. Italijoje jau kiek anksčiau futuristas Filippo Marinetti 
reikalavo deginti bibliotekas, atseit visai sunaikinti nebereikalingą senąją literatūrą. Vokietijoje 
ekspresionistai nesivaržė pasmerkti neliečiamuosius vokiečių literatūros stabus Goethę ir Schil- 
lerį. Lenkijoje naujovininkai reikalavo išvežti laukan pašvinkusias Mickevičiaus ir Slovackio 
mumijas, o rusų futuristai savo leidinyje Antausis visuomenės skoniui (1912) ragino iš „dabarties 
garlaivio“ išmesti Puškiną, Dostojevskį, Tolstojų ir kitus „didžiuosius senius“.?* Panašiai skelbė 
ir Keturių vėjų pranašas (1922): „Mes, jauni iškeltagalviai, nenuoramos ir vėjavaikiai, einame į 
gyvenimą Naujojo Meno vėliava nešini. Mes nudrėskėme nuo savo dvasios sumirkusį laiko baloj 
"apdarą ir sviedėm jį tiems, kurie senatvėje šąla.“ Šaipėsi Kazys Binkis: „Išsirikiavo senatvė už 
stalo / Ir taškosi rašalo jūromis.“ Anot keturvėjininko Petro Janeliūno, Binkio rinkinys 100 pa- 
vasarių buvo „vienas tų įžūlių nusikvatojimų, vienas skėlimas miesčioniškam, senam estetiniam 
skoniui į pačią viršūnę“.33 
Prikišo keturvėjininkai tam susenusiam, jų manymu, literatūriniam skoniui jausminį saldumą 
(„Gana sacharininti širdis“, skelbė Binkis); nepatiko jiems ir estetinis išdailinimas, nes karvės 
maurojimas esąs gražesnis už lakštingalų čiulbėjimą; juokėsi iš „žvaigždėpalaikių“ simbolizmo, 
smerkė šabloninį patriotizmą, bodėjosi įgrystančiu eiliavimo taisyklingumu ir t.t. 
Suprantama, kad visa tai turėjo gerokai supykinti tvarkingąjį Jakštą: 


„. tai vaikiškas išdykavimas. Išdykaujančiu vadinama toks vaikas, kurs nepaiso jokių draudimų, nesilaiko 
jokios tvarkos, nežiūri jokių įstatymų, bet daro ką tinkamas, eina galvatrūkčiais, laužo, gadina, kas jam pa- 
sipainioja; žodžiu sakant, kurs virsta mažu anarchistu. Į tokį vaiką išdykėlį ir panėši mūsų naujieji poerai. 
Jie laiko savo pareiga viską poezijoj aukštyn kojomis pastatyti. Poezijoj ikšiol gerbta ir branginta kūrinių 
forma, ritmas, rimas, eiliavimas, harmoningumas. Naujiems poetams visa tai persenę niekniekiai, mestini 
lauk. Na, jie ir svaido: ritmas lauk, rimas šalin, eiliavimas - prietaras. O jei ir eiliuoja, tai daro tyčia, pasi- 
tyčiodami iš rimo taisyklių.*“ 


Toliau Jakštas pakritikavo Vladimiro Majakovskio straipsnį apie eiliavimą. Majakovskio (beje, 
turėjusio nemaža įtakos keturvėjininkams) plakatiškai rėksmingas stilius buvo tikrai naujoviškas 
rusų poezijoje. 1923 m. Pravdoje kažkas apie jį taip pasakė: „Po russki napisano, a vrode kak 
sobačij laj [Rašyta rusiškai, o lyg ir šuns lojimas].“25 

Ne kitaip kaip lojimas turėjo ir Jakštui atrodyti naujoviška keturvėjininkų poezija. Recenzuo- 
damas Keturių vėjų pranašą, Jakštas piktinosi: 


Kaip iš Binkio „Vainikuose“ paskelbtos autobiografijos matyt, jis jau kiaules ganydamas buvęs „principi- 
niai nusistatęs, kad nevaržyt gyvuliams laisvės“. To savo principo jis laikosi ir nūn, leisdamas savo nera- 
liuotiems draugams tyčiotis iš poezijos ir jos formų, iš grožio ir jo dėsnių, iš gyvenimo ir net paries Dievo. 
[...] „Keturių vėjų pranašai“ turi pretenzijų sukurti naują lietuviškąją dailę, ber visos jų pastangos nueina 
niekais: dailės kaip nėra, taip nėra. Jos vietą užima vien špygų rodymas senajai dailei. Ši pramoga visai 
pritinka kaimo kiauliaganiams.2* 


2 V, Galinis, Naujos kryptys lietuvių literatūroje, Vilnius, 1974, p. 193-196. 

5 Lietuvių literatūros kritika, t. II, Vilnius, 1972, p. 540. | 

* A. Jakštas, „Dekadentizmas ir jo atstovai mūsų poezijoj“, Židimys, 1926, nr. 10, p. 135-136. 
2 I. Tchorževskij, Russkaja literatura, t. II, Pariž, 1946, p. 559. 

26 A. Jakštas, Mūsų naujoji literatūra, t. I, p. 386-387. 

Kaipgi nepyks Jakštas, nes jo pažiūros į poeziją ir apskritai į dailę buvo diametraliai priešingos: 


Mano giliausiu įsitikrinimu, kiekvienas grožis yra visada Amžinojo Logoso atspindys. Žemėje nėra ir negali 
būti tiesos, labo ir grožio, kaip tik iš Jo ir per Jį. Todėl kas Jam gyvenime ar kūryboj šiokiu ar tokiu būdu 
prieštarauja, tas jau tuomi pat elgiasi ir nelogiškai, ir neestetiškai, ir nemoraliai. Iš to pat Amžinojo Logoso 
plaukia ir absoliučiai tikri grožio kriterijai poezijoj ir dailėj. Jų aš ir stengiaus laikytis, vertindamas mūsų 
dainių kūrinius. Nebūdamas kietaširdis, aš mielai sveikinau kiekvieną talento pragiedrulėlį, smarkesnis 
tebuvau vien tik dainiams, kurių raštuose pastebėdavau sąmoningų amžinojo grožio įžeidimų. Nurodinėti 
tuos įžeidimus aš laikiau savo šventa pareiga.27 


Ir daro Jakštas kietą sprendimą apie naujovišką keturvėjininkų poeziją: „--. tai bjaurus piktšašis, 
darkąs šventą poezijos veido grožį. Kęsti toliau toji bjaurybė nebegalima.“23 
Šaipėsi 1925 m. Bare iš Jakšto Balys Sruoga: 


Kokiu keliu gauna jisai iš to Logoso instrukcijų, rašydamas savo straipsnius meno klausimais? Kokiu būdu mes 
galėtumėm patikrinti, kad jis instrukcijas gauna iš pirmojo šaltinio, kad jis jas gerai nugirsta, supranta, kad 
jis pagaliau jų nefalsifikuoja? Kitaip sakant, jo sprendimai meno klausimais yra grynas subjektyvizmas.2? 


Mūsų literatūros naujovininkai dar prieš Keturių vėjų sukelrąjį literatūrinį triukšmą kapojosi 
su Jakštu. Jau 1908 m. karščiavosi Juozapas Herbačiauskas: 


Poezija - tai ne rimų (galūnių) taisyklė, tai ne prozaiškų minčių ir jausmų galūniavimas. [...] Labai lengva 
rašyti mums eilutes pagal dogmaciškus įstatymus Jų Mylisrų Jakšrų ir kitų „dainių mokyklos daraktorių“... 
Baisiai lengva! Bet reikia žinoti, kad „dainius“, kursai skolina svetimą formą savo individuališkų jausmų 
išreiškimui, kursai „terminuoja“ pas „ponus daraktorius“, niekados nebuvo ir nebus poetu; jis moka vien 
tik eiles kalti!.. Tikras poetas nesibijo išreikšti savo individuališkus jausmus savo individuališkoje formoje, 
nors jį „ponai daraktoriai“ išpravardžiuotų „dekadentu“, „ekskomunikuotu modernistu“ ir t.r.*9 


Sruoga 1915 m. kandžiai prikišo Jakštui, kad jis, „dogmų dogmomis apsisvaiginęs, iš geros 
valios suvaržęs sielos liuosybę, užmušęs savyje gyvenimo ir tvėrybos ritmą, patsai pavirto į dog- 
mos ir formalumo skiautą“.3! : 


Nenuolaidusis Jakštas kietai laikėsi savo pozicijose. Tikrai taiklią antraštę parinko Kostas Kor- 


sakas savo straipsniui apie Jakštą: „Kritikas, kuris nesvyravo“.32 


Visai kitoks buvo Vaižgantas. Jis buvo laisvas paukštis, nepakenčiąs taisyklės varžtų. Nepri- 
klausomybės paskelbimo išvakarėse jis rašė: 


Kam gi man reikia tos Laisvės? Ar aš žinau? Aš tesijaučiu be jos baigiąs vysti. Ir kam man teirautis? Argi 
teiraujas Augmuo, gerdamas Saulės šviesos? Yra Saulės - jis stamantrus, žalias ir tarpus; plačiai žydi, smar- 
kiai kvepia, gausiai dera. Nėra Saulės - liūsta, nyksta, lėpsta ir - miršra.3 


Tai juk tikras himnas nevaržomai žmogaus laisvei, kurios Vaižgantas net ir savojoje valstybėje 
pasigedo: 


27 Ten pat, p. 6. 

28 A. Jakštas, „Dekadentizmas ...“, p. 150. 

2 Lietuvių literatūros kritika, t. Il, p. 263. 

* Lietuvių literatūros kritika, t. I, Vilnius, 1971, p. 373. 

3 B. Sruoga, „Po velėna pumpurėlis“, Pirsmasai baras, 1915, p. 202. 

32 Kultūra, 1930, nr. 8, p. 413. 

Vaižgantas, Tiesiant kelią Lietuvos nepriklausomybei 1916-1917 m., Vilnius, 1919, p. 39. 

+» pasijutau vėl beesąs „suorganizuotas“, mano valia ir veiksmai vėl supančioti atskirų komitetų reikalavi- 
mais, ne bendrais valstybės įstatymais. Mano valiai savoji partija diktavo savo valią, kaip pirmiau sverimo- 
ji mano Tėvynės administracija; partija liepė man daryti tai, ko aš nepagaliu daryti arba į ką mano širdis 
nelinksra; ir nedaryti to, į ką linksta. [...] Ne! Aš ne medžiaga „organizuoti“! Organizuokite sau stulpus, 
mietus, o aš pasiliksiu — laisvas sau-žmogis!3* 


Jau nuo pat mažens brendo Vaižganto dvasioje laisvės troškimas ir pasipriešinimas varžtams: 


Tėvelis vergiją besivaizdino gal tik kaip nemalonų sapną; nubudai, nebėra jo, tai nebėra ko nė skaitytis 
su juo. Man gi vergija tebebuvo gyvas faktas; jis tebesireiškė tėvelio nejučiomis tebesilaikomo ir kitiems 
tebeparariamo dėsnio: Lenkis, kad ir tau nekliūtų. Manęs tai nebejtikino; manęs nebeėmė noras lenktis ir 
aš paskui nebesilenkiau, daug kam galingam prieštaraudamas. (...) Man buvo nebepakenčiami ber kurie 
pančiai, ne tik išnykusi baudžiava.** 


Visą savo gyvenimą Vaižgantas karštai gynė savo laisvę nuo pasikėsinimų iš šalies. Nepataikau- 
damas sulenkėjusiai dvasinei vyresnybei, savo kunigavimo pradžioje Vaižgantas buvo kilnojamas 
po įvairius vyskupijos užkampius. Tik įšventintas į kunigus ir paskirtas Mintaujon, netrukus 
susikirto su klebonu Petru Valentu, kuris 1894 m. raštu įspėjo Vaižgantą, kad praneštų, pas ką 
išeinąs miestan (Vaižgantas dažnai lankydavo Joną Jablonskį ir kitus lietuvių veikėjus). Na, ir 
kirto jaunutis vikaras savo klebonui: 


Aš Tau ne mokyklos vaikėzas pas globėją ar piemuo pas ūkininką, tik Tavo padėjėjas, lygiateisis asmens 
laisvėje. [...] reikalauji, kad dalyvaučiau Tavo draugėje; na, atsiprašau, ne! [...] iki pusiaunaktų šveiti ten 
kortomis, aš gi, nesijausdamas pašauktas į tą profesiją, esu verčiamas žiovauti keletą valandų. [...] Tai pa- 
žįstamus aš telankysiu tada, kai man bus patogiau, o ne Tau, Klebone. Gali sau dėl to rašyti vyresnybei ir 
atestuoti mane, kaip tinkamas; gadinti man sveikatą nervindamas, gadinti man ateitį ir charakterį, jaunam 
žmogui užgriauti kelią, visa tai gali, jei turi lanksčią sąžinę.3* 


1906 m. Petras Vileišis, turėdamas finansinių sunkumų leisti Vilniaus žinias, kreipėsi paramos 
į lietuvių kunigiją, kuri pažadėjo sudaryti tam tikrą „katalikišką lygą“ ir delegavo laikraščio re- 
dakcijon Vaižgantą, tais metais nukeltą mažon Stakių parapijėlėn. Vaižganto 1906 XI 16 laiške 
ryškiai atsiskleidžia jo charakteris, nepataikaujantis nei kitiems, nei sau pačiam: 


Lyga - „katalikiška“, tik tas žodis man maža ką reiškia, nes šiandieną ir karalikiškumas laipsniuojasi net 
pačiame Ryme: yra ultra katalikų, yra progresistų katalikų (renesansistų), yra demokratų katalikų ir net 
socialistų katalikų. Iš kokių lyga susidarys, į kokią dūdą reiks pūsti? Ber aš ir žinodamas nepapūsiu taip, 
kaipo man liepta. Vyručiai, argi jūs nežinote, kas aš esu? Taigi atkartoju: esu katalikas širdyje, iš persitikri- 
nimo, jog tai vienatinė krikščioniškai doriška sistema, šventa, išganinga; savo kunigystę negut sutepiau tik 
netvarkiu liežuviu, darbais dar ne. Bet... praktikoj esu liaksus, ne dievotas, mažapoteris; mano dievotumas 
tesiekia valymą nuo doriškųjų purvų, kad bent pars ir kiti į pragarą susyk nenueitų (iš baimės Dievo teisy- 
bės); aukštyn tobulybėje nekylu, nė kitų nepakeliu, nė pakelti savęs mėginu. 9/10 mano trūso - idant katali- 
kystė ne prie dangiškos, bet prie žemiškos laimės vestų savo išpažintojus. Esu ultra liberalas, ultra taučius. 
[...] ultra arogantas, kuriam „niema dostatecznej pewagi, by zmilczat i niemachal rekami pod nosem“ [nėra 
pakankamai rimtumo, kad nutylėtų ir nemostaguotų rankomis palei nosį]; ultra zapaleniec [karštakošis], 
ultra individualistas, visai neparaisomas. Vyručiai, kaip Dievą ir katalikystę mylite, ar jūs neapsigaunate, 
tokiam pavesdami didį savo sumanymą? Gerai pagalvokite.37 


uu 


* Vaižganto raštai, t. X, Kassel-Mattenberg, 1949 (persp.), p. 161. 
35 Ten pat, p. 160. 

A. Merkelis, Juozas Tumas Vaižgantas, p. 54-55. 

37 Naujoji Romuva, 1933, nr. 20, p. 465. 

Suprantama, kad Vaižgantas, kuris aukščiau cituotoje laiško ištraukoje pats save apibūdino 
nedievotu ir mažapoteriu liberalu, susilaukdavo įtarimų ir net priekaištų iš griežtesnių teologų. 
Anot Jakšto, „pastoracijoje Lietuvos kunigijai jis [t.y. Vaižgantas] nėra joks pavyzdys, nes jo teo- 
logiškoji ir kanoniškoji tolerancija ne vienam atvejy buvo per toli nuėjus“.?* Neiškentė Jakštas ir 
nepasišaipęs: 


... negalima nutylėti Vaižganto daugiau negu neužtektino jaunavedžių prirengimo prie moterystės. Mat jis 
būdavo dažniausiai suvedamas į šį pamokslėlį: „Mylėkitės kaip paukšteliai, tik neužmirškit, kad ir moterys- 
tėj Dievulis ne viską leidžia“...?? 


Ne visi betgi tenkinos linksmu pasišaipymu ar nepiktu pakritikavimu. Štai Telšių klebonas 
ir Alsėdžių dekanas Povilas Korzonas, Vaižganto pažįstamas iš senų laikų, 1922 XII 15 rašė 
Vaižgantui: 


Labai gerbiu ir branginu Tamstą, bet ne kaipo teologą. 3 d. šfio] m[ėnesio] neryčia išklausęs Tamstos pa- 
mokslą supratau, dėl ko Kaune Tamstos bažnyčia yra praminta Vilkolakiu [tai buvo tada populiarus satyros 
teatras Kaune]. Savo pamoksle Tamsta iš sakyklos paskelbei tiek herezijų, kad aš, neatsižiūrėdamas į gilų 
mano prie Tamstos prisirišimą, palaikiau katalikų kunigo priederme pranešti apie tai Vyskupui ir būsiu 
patenkintas ir nuramintas, jei jo Ekscelencija pasiūlys Tamstai persimokyti Hurterio Medulla rheologiae 
dogmaticae.“? 


Paskaitęs kurijoje ilgą kun. Korzono skundą, Vaižgantas sarkastiškai smogė: „Kun. Dekane. Juk 
tai Tamstos paties Telšiuose išpuoselėta tamsybė. Sustingote savo katekizmo formose ir bailė jus 
ima net drąsesnio išsireiškimo.“*! 

Patsai Vaižgantas drąsesnio ar net kontroversinio pasakymo nei bijojo, nei vengė, nors dėl to 
susilaukdavo ne tik nepasitenkinimo, bet ir piktų puolimų. Štai kun. Antanas Maliauskis 1923 m. 
Laisvės laikraštyje šiurkščiai smerkė Vaižgantą: „Ar ne laikas sudrausti tą žilą kūdikį, docentą 
kun. Tumą, kad jis nebedarytų blėdies lietuvių katalikų visuomenėje.“*2 

Vaižgantas - tipingas nekonformistas. Dar 1915 m. tai pastebėjo jo artimas bendradarbis 
Antanas Smetona: „Viena kuri srovė jam per ankštu, jos katekizmas pildyti jam per sunku“? Po 
dvidešimties metų iš esmės panašiai apibūdino Vaižgantą Vincas Mykolaitis-Putinas: 


Kanauninko Tumo ekspansyviškumas, universalumas, fantazija ir į griežtas logikos formules dažnai nesi- 
duodąs suimti jo mąstymo būdas pagamindavo jam kartais priešų tarp tų žmonių, kurie formulę yra pratę 
statyti aukščiausių gyvenimo vertenybių sargyboj. (...] Tumas-Vaižgantas, savo kūryba ir darbu reikšdamas 
gyvenimą ir sielą, kliudė visas dvasinio veikimo sritis ir jei kartais prasilenkdavo su formule, tai vien dėl to, 
kad ir pati tikrovė dažniausiai formulių nepaiso.“* 


Trumpai apibūdindami pagrindinius Jakšto ir Vaižganto charakterio skirtumus pasakysime, 
kad Jakštas buvo taisyklės žmogus. Pripažindamas taisyklės būtinumą žmogaus gyvenimo veikloje 


“6 7 


tiek jo kūryboje, jis pats laisva valia jai subordinavosi, taip pat laikė „savo šventa pareiga“ žiūrėti, 


38 A. Jakštas, „Kelios pastabos dėl Vaižganto biografijos“, Židinys, 1934, nr. 7, p. 27. 
3 Ten pat, p. 23. 

* A. Merkelis, Juozas Tumas Vaižgantas, p. 312. 

4 Ten pat, p. 394. 

*2 Ten pat, p. 314, 

3 Vairas, 1915, nr. 1, p. 2. 

* V. Mykolaitis-Putinas, Naujoji lietuvių literatūra, Kaunas, 1936, p. 383. 

kad ir kiti laikytųsi tų objektyviųjų meno kriterijų, kuriuos jo oponentai (pvz., Sruoga) betgi laikė 
subjektyviomis paties Jakšto pažiūromis. Vaižgantas, pats nepakęsdamas taisyklės varžtų, turėjo 
juk pripažinti panašią laisvę ir kitiems, ypač literatūroje: „Jokie cenzoriai nestengia literatūros 
"sunormatinti', sustangrinti. Nėra nė prasmės. Rašytojai ne pelkių sausintojai - bendruoju planu, 
viena tiesia linija“ 

Vaižganto pažiūroms į literatūros vertinimą paaiškinti priminsime dar vieną dalyką. Lietu- 
viškoji knyga buvo didžioji Vaižganto meilė. Tai dėl jos jis vargo kovojo sunkiaisiais spaudos 
draudimo laikais, vos išvengdamas ilgamečio ištrėmimo Rusijos gilumon. Be to, nors visuome- 
nės negerovėms pasmerkti nebijojo ir nevengė rūstaus žodžio, Vaižgantas buvo linkęs iškelti tai, 
kas gyvenime yra šviesu, gera, dora. Laiške Matui Grigoniui (1924 XII 26) jis taip aiškino pačią 
Pragiedrulių užuomazgą: „Pirmieji mano norai buvo pasergėti ir sukaupti į vieną vietą lietuvių 
tautos "diemenčiukus", kurių yra pilkame jų gyvenime.““ Taip ir lietuvių knygoje reikia visų pir- 
ma ieškoti, kas joje yra gera ir vertinga. Skaitymų žurnale (1921, nr. 3) Vaižgantas netgi paskelbė 
straipsnį su tokia būdinga antrašte - „Knygoms... apginti nuo kritikų“, kur įtikinėjo: 


Recenzentas, imdamas į rankas knygas, išanksto turi būti į jas palinkęs, joms palankus. [...) Bet kuris leidinys 
literatūroj yra pliusas, didesnis ar mažesnis. Taigi kiekvienu leidiniu pirmų pirmiausia reikia pasidžiaugti. 
Tai mūsų dvasios turtas. Vieną kartą į mūsų iždinę - literatūrą įlaša tūkstantis auksinų, kitąkart šimtas, o 
kitąkart ir skatikas. Vis dėlto ir jis didina, ne mažina bendrąjį turtą. Tai kaipgi nesidžiaugsi? Reikia džiaug- 
tis, ir aš jokio sąžinės prikaišiojimo bei gėdos nejaučiu, kai iš manęs vieni tyčiojas, kiti net piktinas ir peikia, 
kam aš esąs specialistas knygoms girti.*7 


Suprantama, kad dėl tokio didelio pažiūrų į literatūrą ir jos vertinimą skirtumo Jakšto ir Vaiž- 
ganto susidūrimai buvo neišvengiami. Vienas toks smarkesnis ir spaudą pasiekęs susikirtimas 
įvyko, kaip jau buvo minėta, dėl Semerio rinkinio Granata krūtinėj, ypač dėl eilėraščio „Himnas 
mergelei“. Jau buvo nurodyta, kad Jakštas buvo itin opus įvairiems literatūros nepadorumams. 
Antai pirmiau cituotame laiške Vaižgantui girdamas Pragiedrulius jis drauge prikišo per didelį 
natūralizmą vaizduojant meilę ir reikalavo tai pridengti „bent lengvučiu poezijos šydu“. Ko jau ko, 
bet tokio poezijos šydo nerasime Šemerio poezijoje. Jau anksčiau italų futuristas Marinetti buvo 
pareiškęs, kad meilė yra tokia pat kūno funkcija, kaip valgymas ar gėrimas. Ir Šemerio poezijoje 
rasime ir anatomijos, ir fiziologijos. Štai viename eilėraštyje jis mini lieknaklubes, standžiakrūtes, 
skaisčiaveides mergas, o „Himne mergelei“ šūkalioja: „Aš, kąsnis kaulų ir mėsų tikrų, / Prašau 
tik tavo raumenų gaisrų.“ Betgi grubūs ar net vulgarūs posakiai tai dar nebūtinai pornografija. 
Kandžioje recenzijoje „emerio šemeriavimas“ pasišaipė Sruoga: 


Dėl nujodytos Šemerio knygeliūkštės „Granata krūtinėj“ subruzdėjo visas mūsų literatūros kvartalas. Nusi- 
keikė „Lieruva“, „Rytas“, „Klaipėdos žiniose“ Burkų Juzė nusikvatojo. [...] Ir dar kiek viešai ir slaptai apie 
Šemerio palaikę knygeliūkštę prišabašinta! Tumas - vyras: atsistojo vienas prieš pulką - tekit talentas! 
Kiti - bailiai: pornografija, pornografija! - ir kiša nosį po nekaltybės figos lapeliu! Deja! deja! Toje knyge- 
liūkštėj — nei talento, nei pornografijos: kažkoks nesusipratimas keturių vėjų supūstam šiukšlyne, [...] Bet 
Šemerys - nėra žmogus sąžiningas. Talento nesimą [= nebuvimą] jis pridengia stiliaus pompastiškumu, z00- 
loginio sodo burbulais. [...] Tokiu keliu eina Šemerys publikos apgaudinėtų. Ir Tumą jau apgavo! Bet apgavo 
ir visus Tumo neprietelius. Gąsdino, gąsdino, bliuznijo, bliuznijo, bet skaitytojui iš viso to - nei čia baisu, 
nei čia pikra pagunda ima, Pornografija tuo ir yra ypatinga, kad ji skaitytojuje sukelia visokių necenzūriškų 


* Naujoji Romuva, 1932, nr. 13, p. 291. 
*“ Naujoji Romuva, 1933, nr. 20, p. 466. 
* Vaižganto raštai, t. IV, Kaunas, 1922, p. 92. 

pageidavimų. Kokia gi čia pornografija pas Šemerį - jei beskaitant jo eilėraščius visos pagundos išglemba, 
jei jie taip pavyzdingai atstoja vaistus nuo nemigos. Susibarusiems dėl Šemerio knygeliūkštės šemeriavi- 
mo - metas taikintis vadovaujantis obalsiu: Null und Nichts [Nulis ir niekisĮ!* 


Vaižgantas, ištikimas savo principui kiekviename literatūros kūrinyje visų pirma ieškoti ko 
nors gero, straipsnyje „Mūsų naujaautoriai“*? manė, kad dvi Ryte ir Lietuvoje jo skaitytos recen- 
zijos apie Šemerio knygelę 


„parašytos per aistriai, per piktai, kad galėtų skaitytoją įtikinti. Kaip tik tų recenzijų paskatintas aš ėmiaus 
atsidėjęs žiūrinėti tą knygelytę. Na, radau visa to, dėl ko taip pyksta recenzentai; bet radau ir tokių dalykė- 
lių, dėl kurių toli gražu neverta pykti nei ant naujaautorio Salio Šemerio, nei iš viso ant mūsų naujaautorių, 
kam jie ieško naujų poezijoje kelių. [...] mano tokios jau pareigos: tinka, netinka, žiūrėk knygos ir ieškok 
ten nors krislų gerumo. 


Toliau Vaižgantas pacitavo aštuonis Šemerio eilėraščius („Litanija“, „Žaižaruojanrieji žibintai“, 
„Laisvėjantiems“, „Štai, kaip lakstau oru“, „Pasaulio prieblanda“, „Miestiškai“, „Reliatybė“, 
„Amen“), kurie „visai neatsiduoda neigiamuoju dekadentizmu“. Mūsų naujaautorių nelaimė 
esanti ta, kad jie dažnai seka nevykusiais svetimais pavyzdžiais, o „progresuoti — visai nereiškia 
eiti kitų skverno įsikibus“. Dvi esančios jų nepasisekimo priežastys. Vieni iš jų, būdami netalentin- 
gi, „tiesiog yra bejėgiai duoti mums naują žodį“. Bet ir „talentingieji, kai pristinga tikrųjų sąvokų 
drąsumui ir platumui pareikšti, griebiasi ekstravagancijos, peržengia galimumo ribas, perdeda ir 
tampa juokingi, nebenatūralūs ir atmestini. [...] Bet ir skaitytojų, ypač recenzentų klaida, kai jie, 
išvydę beždžioniavimą, nenarūralų kraipymąsi, per greitai nusigręžia nuo visa to ir nebeieško, 
ar ko neras, kas tikrai originalu, gilu ir platu, - kas pavykę“ 

Neišpeikė Vaižgantas, kaip kad darė kiti, ir Šemerio „Himno mergelei“, kur esąs „labai stiprus 
gašlumo išreiškimas“. Toliau Vaižgantas rašė: 


Čia visai kitas klausimas, ar tokios raštų ištraukos tinka į chrestomatijas „v nazidanije junošestvu“ [jaunimo 
pamokymui; Vaižgantas, kaip ir daug kitų senesniosios kartos žmonių, ėjusių rusiškon mokyklon, mėgda- 
vo pakaišioti į savo straipsnius jiems įprastinių rusiškų posakių]. Davarka ir šiaip jau gėdingas žmogus, tai 
perskaitęs, apsišlakstys su švęstu vandeniu. O ir šiaip jau padorus žmogus nusispjaus, aprikęs toki posakį: 
„Ir savo skreirėj kekšės džiaugias manim“, [...] Čia tegali būti klausimas, ar gašlumas išreikštas scipriai. Dėl 
to negali būti dviejų nuomonių. Mes esame papratę mergelę poezijoje maryti tiktai „lelijingą“, „rūtingą“; 
nematyti tam sykiui, jog ji esti ir vyriško gašlumo objektas. Ber jei vieną sykį mergelė paimta nebe senoviniu 
būdu, tai tam išreikšti valia imtis ir atitinkamų įmonių. Salys [Šemerys] tas įmones pavartodavo sumanin- 
gai. Technikos atžvilgiu tai jam pliusas, o doros žvilgsniu tegul sau, kas nori, abejoja, ar „Yr doros vainikas 
ir paleistuvystėj“. 


Pacitavęs įvairius nevykusius, jo manymu, Šemerio posakius („gastroliuosiu trimitingąjį stubur- 
kaulių koncertą“, „nutukę ilgesiais“, „laižysiu letenomis“, „akių trimitai“ ir kt.), savo recenziją 
baigė tikrai vaižgantiškai: 
Taigi, kad mūsų naujaautoriai granatomis svaidosi, yra labai gerai; tik reikia, kad tos granatos būtų cikrai 
sprogstamos ir perskrostų kietą širdžių luobą, o ne arkliamėšliai, kuriais tik akis užteškia. Iš Salio Šemerio, 
jei jis nusiims blozno peruką, galima daug ko rimta laukti. Nujau, kad tik jis nenuvarytų mūsų poezijoje, 
toje Dievo dirvoje, naujos vagos! 


4 Baras, 1925, kn. II, p. 45-48. 
9 Lietuvis, 1924, nr. 1/2. 

Susilaukęs dėl savo recenzijos priekaištų, Vaižgantas atsakė nauju straipsniu „Dėliai naujaau- 
toriaus“: 


... aš maniaus, visiems bekryžiuojant šitą „pornografistą“ Šemerį, ir pats įkalęs jam didelę didelę vinį ir jau 
būsiąs nuraminęs pilietinę ir kuniginę savo sąžinę. (...] Veikiai tačiau pasirodė mano niekam nejtikta Šeme- 
riui ir „Keturiems Vėjams“ įkaltosios vinys negi galėjo patikti. Kryžiavotojams pasirodė mano vinys negana 
aštrios. [...] Ak, tas mano ieškojimas „diemenčiukų“! Tegul juos keturi vėjai, kiek jie man klapato pridaro 
nebe nuo šiandie. [...] Dabar mane suėmė iš visų pusių, kuriems yra tam tikros macės ir kuriems neduota 
jos. Pasipylė perspėjimai, pabarimai, nustebimai, ner keiksmai ir koneveikimai; pagaliau pagrūmora man 
teismu už dalyvavimą pornografijos darbe, už jos reklamavimą, populiarinimą; na, nors gi už nepakanka- 
mą, būtent, nelygiai tokį jos pasmerkimą, kaip tai yra padaręs „Rytas“, „Lietuva“, „Klaipėdos žinios“ ir visi 
visi, nieko neišskiriant. Visa to formulavimas - „tu vienas teišsiradai išmintingas, o esi toks pat pamišėlis, 
kaip ir kiti keturvėjininkai“. Nieko negelbėjo nė pakartojimai, jog aš pornografiją iš visos širdies smerkiu. 
[... Šemerys] jaunas žmogus; jam rodos, tikrai naujų kelių srilistikoje ieškąs, na, tame „ieškojime“ klaidžio- 
jąs. Jis be jokių apeliacijų nuvesti ant negarbės laužo ir amžinai jį sudeginti nei būtų teisinga, nei naudinga. 

Jis dar žada galimybių. Mūsų pastangos turi būti nukreiptos į rai, kad tų galimybių „būtų gerų, nebe tokių, 
kaip buvo. Gyvą papjovus, tokių vilčių nebebūtų. [...] Aš griežtai ir jau be atodairų Šemerį pasmerksiu, kai 
būsiu užsivylęs ir pamarysiu, jog jis supuvęs ir nebeparaisomas. [...) Jūs tenkinorės knygos smerkimu, rai 
jūsų uždavinys; aš privalėjau knygą įvertinti, nes tai buvo mano, literatūros docento, pareiga. Ir iš to kelio, 
iš rokio savo pareigų ėjimo nemanau išeiti net ir tada, kai liausiuos docentavęs.3? 


Darbą universitete Vaižgantas labai vertino. Savo dienoraštyje jis prisiminė tą didelį įspūdį, 
kurį jam padarė dekano Krėvės viename pasikalbėjime iškeltoji mintis, kad Vaižgantas galėtų 
dėstyti universitete naująją lietuvių literatūrą: „Pasiūlymas buvo tiek netikėtas, jog mane šiurpas 
nukratė, ėmė smilkiniuose tvinksėti. [...] Neveidmainiausiu: pasiūlymas buvo per garbingas, kad 
nebūtų pagundos priimti.“9' Žinoma, buvo visai nelaukta tapti universiteto docentu žmogui, kurį 
gyvenimo aplinkybės buvo pastūmėjusios visuomeninio darbo sritin ir nesudarė galimybių baigti 
aukštąjį mokslą. Vis dėlto Vaižganto didelė pagarba mokslui, jo itin geras naujosios lietuvių lite- 
ratūros reikalų pažinimas, o ypač pavyzdingas jo darbštumas padarė tai, kad jo docentavimas 
buvo universitetui tikrai naudingas. Ir aš pats mielai tebeprisimenu jo paskaitas ir dalyvavimą jo 
seminare. Džiaugdamasis docento titulu, Vaižgantas bemaž su naiviu pasididžiavimu tuo titulu 
pasirašinėjo periodikoje net eilines recenzijas, ko nedarė, pvz., nei Krėvė, nei Sruoga, nei Myko- 
laitis, nei kiti. Betgi toji pagarba docento titului vertė Vaižgantą savo recenzijose laikytis nuosai- 
kumo. „Tai mano, literatūros docento, pareiga“, rašė jis aukščiau cituotame straipsnyje. 

Vaižganto recenzijas paskaitė akylasis literatūrinių įvykių stebėtojas Jakštas. Turbūt nebūtų rea- 
gavęs, jei Vaižgantas savo recenzijoje būtų aiškiai pasmerkęs Jakštą taip erzinusį Šemerio „Himną 
mergelei“. Tad sužaibavo sugriaudė kaip rūstusis Dzeusas Olimpo viršūnėje: 


„„ kai Šemerys savo „Granatoj“ buvo peržengęs visas padorumo ribas ir savo „Himne mergelei“ priėjęs 
šlykščiausios pornografijos, mūsų kritikai buvo sukrutę ir pasmerkę tokią ištvirkusią poeziją. Bet prieš šį 
teisingą pasmerkimą tuojau rados protestų ir tai net iš ten, iš kur mažiausiai galima buvo tikėtis, būtent, iš 
doc. kan. J. Tumo. Dalykas keistas, bet lengvai išaiškinamas. Mac pasirodė, kad Šemerys esąs universitete 
Tumo mylimiausias klausytojas. Pagautas tos meilės gerb. docentas, metęs į šalį visus katalikiškos esterikos 
ir kritikos principus, šoko savo benjaminuko ginti. (Toje vietoje žurnalo redakcija išnašoje pridėjo savo pa- 
stabą: „Mums atrodo, kad doc. J. Tumas vadovavosi rimtesniais sumetimais.“ Židinį tada redagavo Vincas 
Mykolaitis-Putinas.] Tam tikslui ėmė įrodinėti, kad Šemery esama nepaprastos drąsos ir daug originalumo. (...] 


5 Lietuvis, 1924, nr. 5, p. 13-14. 
3 A. Merkelis, Juozas Turnas Vaižgantas, p. 331. 

Kaip drąsos pavyzdį gerb. virškritikas imasi toliau analizuoti pornografiškąjį „Himną mergelei“, cituodamas 
šlykščiausias jo vietas. [...] Net ir rokia Puidienė (rašytoja Ona Pleirytė-Puidienė], vadinanti save bedieve, 
laikė savo pareiga pasmerkti Šemerio pornografiją. Vienas tik doc. Tumas, krikščionis, katalikas, kunigas 
ir kanauninkas, yra užsispyręs viską Šemeriui dovanoti ir, pro forma pabaręs, jį išteisinti ir apginti. Maža 
to, jis Semerį tiesiog į „pranašus“ kelia. [...] kai gerb. „Pragiedrulių“ autorius į „poezijos pranašus“ bruka 
mums studentėlį vaikėzą su neaiškiu moraliu veidu ir labai problemarišku talentu, prieš tai laikome savo 
pareiga pakelti viešą ir griežtą protestą. [...] O kadangi kan. Tumą ypatingai myli jaunimas, tatai yr rimto 
pavojaus, kad šis Tumo išgarbintas pranašas nepatrauktų paskui save daug jaunų sekėjų ir neišmokytų juos 
įvairių „Himnų mergelei“ ir kitų panašių savo kūrybos gražumynų. Norėdami tai blogybei už akių užbėg- 
ti, mes ir laikėme savo pareiga demaskuoti tą naująjį pseudopranašą ir drauge nurodyti aną pagailėtiną, 
visuomenę bjauriai klaidinantį ir todė! nedovanotiną kan. Tumo išsišokimą tame dalyke. Tan išsišokiman 
pastūmėjo jį ne protas, ne galva, tik jo per gera ir per minkšta širdis.32 


Aukščiau cituotieji Jakšto žodžiai buvo išspausdinti maždaug pora metų po Vaižganto recen- 
zijos pasirodymo. (Galimas dalykas, kad Jakštas jau ir anksčiau buvo tuo reikalu rašęs, tik man 
nepavyko to aptikti čia prieinamoje literatūroje.) Ilgai nelaukdamas, Jakštas tuoj pat gyvu žodžiu 
apibarė Vaižgantą, su kuriuo dažnai susitikinėdavo. Turime gerą liudininką, gyvenusį tuose pa- 
čiuose kaip ir Jakštas namuose, - kun. Mykolą Vaitkų: 


Vieną sykį girdžiu triukšmą už trijų sienų: prelatas kažką garsiai bara. Po valandėlės trinkrelėjo jo prieš- 
kambario durys, o dar po valandėlės kažkas skambina prie mano durų. Aridarau - Vaižgantas. Sumišęs, 
išraudęs. Klausiu, kas pasidarė. Sako, Jakštas išvaręs. Už ką? - Už Salio Šemerio „Granatą krūrinėj“, kad 
recenzijoj nepapeikiau nepadorumu. - Sakau: na, niekis! nueik rytoj pas Jakštą vėl - ir susigerinsita. Vaiž- 
gantas pasižadėjo. Nuėjau pats pas Jakštą. Jis jau išdūkęs. - O ką? prelatas išvarei Vaižgantą? Prelatas plačiai 
nusišypsojo: vadinas, jau žinai? Arsakiau: buvo užėjęs, pasipasakojo. Prelatas ėmė pasakoti, juo tolyn, juo 
karštyn, gyvai mostaguodamas, pakėlęs balsą (aš tik žvalgaus, ar negirdi kartais tarnaitė: pamanys ko gero, 
kad bara mane): „Na, matai! Na, kaipgi nebarti! kaip nevaryti lauk!“ — ir ėmė dėstyti... Baigus sakau: „O 
vis dėlto judu susiraikinsira. Rytoj jis ateis.“ —- Vaižgantas atėjo, ir juodu susitaikė.33 


Po daugelio metų prisimindamas tą patį įvykį, Vaitkus pasakojimą gerokai išplėtė ir subeletristi- 
no, tad ir susilpnino liudijimo tikslumą.** 

Datos, kada Jakštas apibarė ir išvarė Vaižgantą, Vaitkus nenurodė. Tai turėjo būti tuoj pat 
po Vaižganto recenzijos išspausdinimo Lietuvyje, ty. po 1924 XI 21, nes jau po savaitės (XI 28) 
Jakštas rašė Vaižgantui: 


Gerbiamasai kun. Juozai, 
Atsiprašau už susierzinime ištartus Tamstos adresu nemandagius žodžius. Tuo nusidėjau Tamstai, bet dar 


nęs, nieko bloga nepadaręs savo recenzija Šemerio leidinio.35 

Tas laiškas įdomus Jakšto charakteristikai. Taip jau yra, kad žmonės, susikirtę dėl politikos 
ar visuomenės reikalų, net ir dėl skirtingų nuomonių meno klausimais, dažnai tampa ir asmeni- 
niais priešais. Dar įprastesnis reiškinys, kad vertinant savo draugų ar savo artimos grupės žmonių 
mintis ir darbus linkstama teisinti jų silpnybes ar ner iš viso jų nepastebėti. Tuo tarpu rašant apie 
savo priešininkus dažnai neparodoma deramo objektyvumo. Atseit — būk atlaidus draugui, bet 


52 A. Jakštas, „Dekadentizmas ...“, p. 151-154. 

3 M. Vaitkus, „30 metų su Jakštu“, Židinys, 1938, nr. 3, p. 345. 

3 M. Vaitkus, „Jakštas išvarė Vaižgantą“, Lietuvių dienos, 1951, nr. 3, p. 10, 12-13; nr. 4, p. 10, 14-15. 
5 Atbenaeum, t. IX, sąs. 1, p. 45. 

nesigailėk priešo! Tad dar senovėje buvo keliamas kitas dėsnis: Amicus Plato, sed magis amica 
veritas. Tai buvo ir Jakšto principas. Kritikuodamas Vaižgantą dėl Šemerio recenzijos, Jakštas 
pabrėžė: „„.. kritikos pareiga būti kietai, nežiūrėti asmenų ir neleisti, kad tiesa kieno nors, kad 
ir labai mylimo žmogaus, būtų žeidžiama. Tai ir buvo viena iš priežasčių, dėl kurios ir parašyta 
šis straipsnis.“** 

Jakšrą, kuris savo kietoje polemikoje neskyrė nei draugų, nei priešų, taikliai ir palankiai apibū- 
dino Vaclovas Biržiška, šiaip jau tolimas Jakštui savo pasaulėžiūra. Jakštas buvęs „kariaujančios 
plunksnos“ žmogus. Jis 


... rašė ne populiarumo ieškodamas ir visi puolimai tik labiau smailindavo jo plunksną ir galiausiai vertė 
jo politinius priešus pripažinti jo intencijų švarumą ir kilnumą ir su juo reikštomis nuomonėmis rimčiau 
skaitytis. Ne mažiau nepasitenkinimo, įžeistų ambicijų sukeldavo ir jo lietuviškųjų raštų kritikos. Čia jis 
neturėjo pasigailėjimo niekam - čia nebuvo jam savų ar svetimų, visus vienodai jis pliekė ir galiausiai priver- 
tė pripažinti, kad ne kas kitas, bet A. Dambrauskas sukūrė lietuvių literatūros kritiką, tokią kritiką, kuri 
nesivadovauja asmens santykiu su kritikuojamu autoriumi, bet išimtinai paties kritiko grožio supratimu; 
tarp įvairių plačių jo literatūrinių nuopelnų šis bene bus didžiausias.37 


Panašiai ir pats Vaižgantas dar prieš konfliktą dėl Šemerio buvo rašęs apie Jakštą polemistą: 


Klystame tačiau manydami, jog jis nepasiduoda iš asmeninės puikybės, iš įsitikinimo savo neklaidingumu 
ar iš nepaliečiamybės. Kun. D[ambrauskas] gina ne save patį, tik savo mintis. [...Į Dambrauskas tipas inteli- 
gento, kurs taip tekalba ir tedaro, kaip mintija ir jaučia. Su jais konfliktai neišvengiami tiems, kurie linkę į 
kompromisus. [...] Nervai ir sąžinė priverčia Dambrauską-Jakštą žerti į akis teisybę. Tada jis Druskius [ruo 
slapyvardžiu Jakštas pasirašinėjo savo satyras]. Tokių sūrybių, tokių piktų satyrų dar niekas kitas lietuvis 
nėra paleidęs eilėmis ir ne eilėmis. O širdyje švelniausias dainius, ner sentimentalistas.33 


To skirtumo tarp Jakšto kietumo polemikoje ir švelnumo kasdieniniuose santykiuose su 
žmonėmis, kad ir priešingų pažiūrų, buvo nustebintas Antanas Miškinis, kai turėjo kartą progą 
arčiau pažinti Jakštą: 


Akis į akį su Jakštu teko susitikti 1934 metais V[alstybės] Teatre per vieną literatūros vakarą. Mes, jaunieji, 
teatro užkulisy ten su juo buvom supažindinti. Senukas sakėsi apie mus girdėjęs, skaitęs ir džiaugiąsis dabar 
turįs progos pažinti. [...] Tą vakarą patyrėm, kokio gero ir nuoširdaus to senelio esama. Tikrai ne tokio pikto 
ir griežto, kaip literatūros kcitikose ir recenzijose. Tai lyg ne tasai Jakštas, kuris išpliekė savo kritikose Balį 
Sruogą, Tysliavą, kerurvėjininkus ir kitus naujosios dvasios ir formos poetus. Čia mums ir pasimatė skirtu- 
mas tarp Jakšto raštuose ir gyvenime.*? “ 


Buvo nustebintas ir Antanas Venclova, kai akis akin susitiko su Jakštu, rinkdamas rašytojų 
parašus, kad iš kalėjimo būtų paleistas Kostas Korsakas, tada dar gimnazistas, 1928 m. už po- 
litirię veiklą nuteistas ir Šiaulių kalėjime sunkiai susirgęs. Vaižgantas, į kurį kreipėsi Venclova, 
kaip į gerai pažįstamą savo profesorių, prašymo nepasirašė, bet pažadėjo (ir ištesėjo) nueiti pas 
savo seną draugą prezidentą Smetoną ir užtarti jauną kalinį. Nepasirašė ir Maironis, kuris nepa- 
žįstamo Venclovos iš pradžių net įsileisti nenorėjo pamanęs, kad tai koks įkyrus aukų rinkėjas. 
Toliau cituoju patį Venclovą: 


“ 


* Jakštas, „Dekadentizmas ...“, p. 154. 

V. Biržiška, „Aleksandrui Dambrauskui - A. Jakštui 75 metai“, Bibliografijos žinios, 1935, nr. 5, p. 130. 
Vaižganto raštai, t. IV, p. 209-211. 

5 A. Miškinis, „Senasis Kaunas be poetų“, Akademikas, 1938, nr. 4, p. 81. 

... žingsniuoju pas Jakšrą. Jakštas, Tumas, Maironis - kaimynai. Visi jie gyvena prie Baltosios Gulbės [t.y, 
prie Kauno rotušės]. Po kelių minučių stoviu prie Jakšto durų. Skambinu. Maironį bent pažinau iš maty- 

"mo. Jakšto nė matyti niekad nepasitaikė. Duris atidaro mažutis liesutis seneliukas ir pro akinius, pakėlęs 
galvą, tartum nustebęs žiūri į mane. Pasakau labą. Neatsako. (Vėliau sužinojau, kad reikia pagarbinti.) 
Ranka tyliai rodo į kabinetą - einu. Tyliai rodo kėdę - sėdu. Jis atsisėda kitoj stalo pusėj prieš mane. Abu 
tylim. Įsidrąsinęs išklostau reikalą. - Nė žodžio. Paduodu prašymą - nė žodžio. Paima. Skaito. Skaito ilgai, 
prisitraukęs arti prie akių. Skaito, matyti, benc kelis kartus. Aš pradedu nerimauci. Argi ir čia mano vizitas 
susilauks fiasko? Ne. Jakštas keliasi. Eina į kirą kambarį. Po kiek laiko atneša man prašymą argal. Nė žodžio. 
Paimu — smulkiom raidelėm pasirašyta - A. Jakštas, Padėkoju, prašymą sulenkęs dedu argal į voką. Pakylu 
išeiti. Mažas žmogelis pro akinius, pakėlęs galvą, žiūri į mane liūdnom akim. 

„Reikia paleist, - kalba jis taip tyliai, jog aš, stovėdamas kitoj stalo pusėj, vos girdžiu. - Gaila vaikino. 
Labai gabus vaikinas. Aš rašiau į Šiaulius, kad jį sušelprų. Nežinau, ar sušelpė, ar ne... Gaila vaikino.“ - Padė- 
kojęs išėjau nuo šio žmogaus, kurį visada vaizdavaus akmeninį, su akim, svaidančiom neapykantos kibirkštis 
visokiom žemiškom silpnybėm, bedieviam ir socialistam. Žmogiškas žmogus.*? 


Venclovos cituotieji žodžiai nebuvo tik šiaip jau užuojautinis pareiškimas Korsako likimu be- 
sirūpinančiam jo draugui. Jakštas rašė apie tai ir spaudoje (Vienybė, 1928, nr. 42): „... šiauliečių 
katalikų pareiga - ne smerkti Korsaką, bet žodžiu ir darbu parodyti jam krikščioniškąją meilę 
ir užuojautą.“*! 

Beje, perspausdinant tą Venclovos straipsnį jo pokarinėje knygoje Epochos vėjas (1962) buvo 
nugnybti cituotos ištraukos du pastarieji žodžiai. Tuo betgi jie anaiptol nebuvo išbraukti, tik dar 
ryškiau pabraukti: Žmogiškas žmogus! 


Tuo laiku, kai Jakštas barė Vaižgantą dėl Šemerio, mokiausi tolimoje Linkuvos gimnazijoje 
ir apie aną mūsų literatūros žymūnų konfliktą nieko nežinojau. Gerai betgi žinojau jų pavardes, 
skaičiau jų raštus, girdėjau apie juos klasėje. Apie Jakštą, savo moksladraugį iš seminarijos laikų, 
man su didele pagarba papasakodavo dėdė klebonas. Vėlgi Vaižgantas buvo mano tėvo netolimas 
kaimynas svėdasietis. 

1926 m. atvykęs Kaunan studijuoti, apsigyvenau su broliu, taip pat studentu, prie Rotušės 
aikštės. Mūsų ilgo ir siauro, kaip kokio vienuolyno celė, kambario vienintelis langas buvo tie- 
siai prieš rotušę, kurią dėl jos liekno balto bokšto Vaižgantas buvo praminęs plačiai prigijusiu 
Baltosios gulbės vardu. Ji taip panėšėjo į bažnyčią, kad ne vienas iš kitur atvykęs kaimietis, pro 
šalį eidamas, pagarbiai nukeldavo kepurę, o maldingesnis ir persižegnodavo. Aplink Rotušės 
aikštę stovėjo ir tikrų bažnyčių. Į jos šiaurės rytų kampą rėmėsi didžiulė, griozdišką viduram- 
žinę tvirtovę primenanti katedra, su kuria siejosi Kaune dar ne taip baisiai seniai gyvenusio ir 
čia Palangos Juzę bei kitas apysakaites rašiusio vyskupo Motiejaus prisiminimas. Pietų šone prie 
baltos dvibokštės, lyg iš kurio parapijos miestelio čia atkeltos Jėzuitų bažnyčios prisiglaudusioje 
gimnazijoje kadaise mokytojavo ir Kauno apylinkėmis grožėjosi (vėliau jas ir aprašė) Adomas Mic- 
kevičius. Pietvakarių kampe didikų Pacų rūmuose kaip senovės magnatas rezidavo Maironis. Iš 
šiaurės vakarų kampo Kauno pilies griuvėsių link vinguriavo siaurutė Jakšto gatvelė, prie kurios 


9 A. Venclova, „Keli štrichai Tumo portretui“, Kultūra, 1933, nr. 5/6, p. 296-297. 
8 Ką yra pasakęs A. Jakštas, p. 88. 

kukliai buvo įsikūręs pats Jakštas. Priešpriešiais iš pietryčių kertės trumpa tiesi Aleksoto gatvelė 
pro mįslingus Perkūno namus šovė Nemuno prieplaukon, kur pakrantėje stūksojo kresna, lyg 
žemėn perlindusi, raudonų plytų Vytauto bažnyčia, populiari Kauno inteligentijoje, kuri gausiai 
rinkosi sekmadieniais pasiklausyti pamokslų, nes juos čia sakė bažnyčios rektorius Vaižgantas, 
gyvenęs kitoje gatvės pusėje. , 

Dar ir po daugelio metų sugrįžta atmintin įstrigę anų gražiųjų laikų vaizdai. Štai, rodos, matau 
pro savo studentiško kambario langą, kaip skersai Rotušės aikštę protekinis skuodžia Vaižgantas. 
Juoda kieta skrybėlė, tada vadintasis katiliukas, be kurio Vaižganto net negalima buvo vaizduotis, 
bemaž krinta nuo viršugalvio ir ant kaktos driekiasi baltutėliai žili plaukai. Apytrumpis sutonas 
plakasi tarp sparčiai žirkluojančių kojų, o riebusis Kaukas, jo mylimasis taksiukas, vos spėja bi- 
dzenti greta. Eina skuba Vaižgantas pas savo draugą Jakštą. O kurgi kitur? 


[1980] 

Vaižgantas ir Naujoji Romuva 
Zurnalo 50-mečiui suėjus 


„„ sudieu, Piliečiai Veikėjai: aš - nebe politikas. 
Vaižgantas 


Tais žodžiais Vaižgantas 1917 m. Rusijos lietuvių seime Petrapilyje užbaigė savo jausmingą 
kalbą. Jis buvo tiesiog pritrenktas, kad dėl partinių nesutarimų ir karštų tarpusavio ginčų didelė 
dalis atstovų pasitraukė iš seimo. Vėlgi, džiūgaute džiūgavo, kai likusieji priėmė nutarimą, kad 
Lietuva turinti būti nepriklausoma („Šios laimėjimo valandos, aš kol gyvas būsiu, neužmiršiu“). 
Jis piktinosi tais, 


+» kurie drįsta tokį didelį tautos darbą ardyti vien dėl to, kad tasai darbas ne jų vaga kol kas eina. [-..] Mane 
tai užmuša. Aš pasiieškosiu kitokio darbo, kur aš būsiu laisvas pars sau atsakyti. Kai kas pasako man pasiseka 
dailiosios literatūros darbas. Ir aš sugrįšiu į tą darbą, pasitraukęs iš kelio tiems, kurie monopolizavo sau 
demokratinį darbą. [...] sudieu, Piliečiai Veikėjai: aš - nebe politikas.! 


Dar visai neseniai (Lietuvių balse 1915 XI 22) Vaižgantas buvo prisiminęs partijų nesantarves 
1905 m. Vilniaus seime: 


Liaudis, iš visų tolimiausių kraštų subėgusi čia savo širdies, savo minties varginimų išdėstyti, savo sielvartų 
pasisakyti, išgirdo ir tuo pradėjimu klausė, kaip draskėsi, pešėsi nesupaistomi, nesuprantamo skirtumo so- 
cialiniai demokrarai, krikščionys-demokratai ir tiesiog demokratai. Visi šaukė: mes, mes, mes; mūsų, mūsų, 
mūsų; mums, mums, mums, per visus linksnius, idant galėrų „paimti“ visą seimą, lyg kokių avinų būrį, į savo 

" gardą. Liaudis, vadinas, 9096 susirinkusiųjų turėjo taip pat savo: mes, mūsų, mums. Ber taip akiplėšiškai 
nedrįso lįsti visiems į akis: ji savo nedrąsumu buvo kultūringesnė už savo žiedus - šviesuomenę. 


Vis dėlto labai klystume, jei manytume, kad Vaižgantas bus galutinai aną Vilniaus seimą taip 
ir pasmerkęs. Impulsyvusis Vaižgantas visada buvo paveikiamas pirmojo įspūdžio (o partiniai 
barniai jam labai nepatiko) ir nesivaržydamas jį pareikšdavo. Betgi jis gerai suprato didžiulę 
Vilniaus seimo reikšmę lietuvių tautai: 


Lietuviai Vilniaus seimu į bendrą anų metų istoriją įrašė vieną gyviausių lapų. Ir jei šiandien mane paklausrų, 
ar tu dabar gyvenimą atgyvendamas [beje, per daug susendina save Vaižgantas: 1915 m. jis tebuvo 46 m. 
amžiaus], visoko prityręs, daug ką pasvarstęs ir supratęs tikrą vertybę, benorėtumei antro „tokio pat“ 
seimo su visais jo nedorumais, negražumais, paklydimais, aš nesvyruodamas atsakyčiau: „Visa širdimi!“ 
Dygliuorais, žeidžiančiais takais, klupčiojant, apsibarant eita; ale visgi tai beieškant teisybės. Kas iš to gera, 
kad ir neklysti, jei nė neklaidžioji, niekur iš vietos neidamas.? 


1 Vaižgantas, Tiesiant kelią Lietuvos nepriklausomybei, Vilnius, 1919, p. 21-22. 
2 Vaižganto raštai, t. XVI, Kaunas, 1929, p. 201-202. 
3 Ten par, p. 205. 

O jau tiesiog, entuziastingai vertino Vaižgantas Lietuvos Steigiamąjį seimą savo redaguotoje 
Tautoje (1920): 


.. Steigiamasis seimas mums - tautos šventenybė, įvykęs demokrarijos dūsavimas. [...] Bolševikai daug 
nusidėjo žmonijai, mindžiodami visas demokratijos pasiektąsias laisves ir ner piliečių gyvybę. Tačiau visų 
sunkiausia jų nuodėmė - tai savo rankomis išvaikytas [Rusijos] Steigiamasis seimas. [-..] Mes, lietuviai, 
esame laimingesni. Iš mūsų šis demokratijos idealas neišrautas: jau stovime angoje savojo, Dieve brangus, 
lietuviškojo (!!!) Steigiamojo susirinkimo. Ar įrikėrina? Ar tai ne sapnas? [...] Už viena tai, kad pačių mūsų 
žmonių sudarytoji taryba Seimas reiškia tikrąją laisvę, nebe popierinį pažadą, Steigiamasis seimas iškyla 
aukščiau visų kitų tautos veiksmų, kokių tik randame mūsų istorijoje. [...] 1920 metų gegužės 15 d. liks ir 
privalo likti mums atmintina; ne mažiau atmintina, kaip vasario 16 diena, kada buvo Lietuvos nepriklau- 
somybė paskelbta.* 


Betgi vėl - pati rinkiminė partijų kova Vaižgantą labai erzino: 


„„ tinkimų agitacija bus suardžiusi ne mūsų ūkį, tik mūsų sielą. Rinkimai buvo taip par didžiulis priepuo- 
lis; jei ne audra, tai kirmėlių apnikimas: jos palieka augmenis be lapų. [-..] Soc. dem. niekšai, soc. liaud. 
niekšai, buržuazinis vidurys niekšai, nepartiniai niekšai, kr. dem. niekšai. Visi niekšai, teverti šovinio, 
ištikus anarchijai. Tai mes, inteligentai, susidarėme tokią liaudies nuomonę, beieškodami tos pat liaudies 
paramos ir pritarimo. Tokia gyvenimo pynė. Ji supinti buvo nesunku: užteko demagogijos. Kažin, ar taip 
jau lengva bus ji atpinti...3 


Žinoma, čia didele dalimi lėmė tai, kad lietuvių tauta, ilgai svetimųjų pavergta ir neturėjusi 
jokios savivaldos, negalėjo susidaryti ilgamečių demokratinio darbo tradicijų. Be to, buvo didelis 
skirtumas tarp prieškarinių ir pokarinių laikų. Prieš karą lietuvių politinių srovių ginčai spau- 
doje ar susirinkimuose iš esmės tebuvo savotiškas pasilavinimas gražbylystėje, nedaug ar net 
ir visai neturėjęs praktiškos reikšmės. Kas kita tapo nepriklausomaisiais laikais, kai partijoms 
jų sugebėjimas įtikinti ir patraukti rinkikus galėjo, kaip ir kiekvienoje demokratijoje, nulemti 
valdžią, o kartu jų nariams įtakingas vietas, valstybines tarnybas, taip pat ir įvairias medžiaginės 
privilegijas. Visa tai leido partijoms daryti tam tikrą spaudimą visuomenei, ypač valdininkijai. 
Ne vienai partijai visuomenė vaidenosi lyg sudėliota į komodos stalčius, kurių raktai priklausė 
partijų vadovybėms, ir kiekviena, žinoma, pretendavo į kuo didesnį stalčių. 

Visa tai buvo Vaižgantui, asmens laisvės varžtų nepakeliančiam, itin ne prie širdies, ir jis šitaip 
pasisakė Šaltinyje (1927, nr. 20/21): 


Išdygęs laisvas, augau laisvas, galop apsisprendžiau laisvas, laisvą savo sumetimais sudarąs savo valstybę. 
Man buvo nepakenčiami bet kurie pančiai [...] Iš pradžių rodėsi dabar jau visko pasiekta, o čia pat pasiju- 
tau vėl beesąs „suorganizuotas“, mano valia ir veiksmai vėl supančioti atskirų komitetų reikalavimais, ne 
bendrais valstybės įstatymais. Mano valiai savoji partija diktavo savo valią, kaip pirmiau svetimoji mano 
Tėvynės administracija; partija liepė man daryti tai, ko aš nepagaliu daryti arba į ką mano širdis nelinksta; 
ir nedaryti to, į ką linksta, ką aš gerai padaryčiau valstybės ir piliečių naudai. Visa tai kitiems nugalėti. Ir 
pasijutau patekęs į naują vergiją, „suorganizuotas“ - reiškia: surištom rankom ir kojom, apkaustyta krūtine. 
Aš-laisvas pilietis, laisvai nebegaliu savęs aukoti Tėvynei, mylėti žmoniją, nepasiklausdamas, kurios ji par- 
tijos vergė? Ne! Aš ne medžiaga - „organizuoti“! Organizuokite sau stulpus, mietus, o aš pasiliksiu - laisvas 
sau-žmogis! Ir seniai jau seniai pasiskelbiau - nepartiniu, vėl nebepriklausomu.* 


Vaižganto raštai, <. II, Kaunas, 1922, p. 64-66. 
5 Vaižganto raštai, t. UI, p. 11-16. 
6 Vaižganto raštai, t. X (perspausdintas), Kasse|-Mattenberg, 1949, p. 160-161. 

Lietuviškajai enciklopedijai atsiųstoje trumpoje autobiografijoje Vaižgantas šitaip rašė apie 
save: „Nuo 1923 metų formaliai išsibraukęs iš visų politinių organizacijų, dedas visai neprik- 
lausomu.'7 

Vaižgantui atrodė, kad su piktais ginčais susijusi partinė veikla ypač netinkama buvo kunigui. 
Savo straipsnyje „Kunigas kunigams“ (Tauta, 1920, nr. 26) Vaižgantas įtikinėjo: 


Rinkimai cik patvirtino mano instinktyvų numanymą: jei politikos kova kovojama tokiomis nešvariomis 
priemonėmis, melagystėmis, šmeižimais, klausytojų suvedžiojimais, tai Bažnyčios tarnams ne vieta imtis 
vadovaujamos rolės panašiose kovose.* 


Taip pat ir savo knygelėje Jaunam veikėjui (1925), taikytoje klierikams bei jauniems kunigams 
ir turinčioje Žemaičių vyskupo imprimatur, Vaižgantas ne be kartėlio rašė: 


Kaip aš begaliu eiti į dvasiškąjį tėvą savo sielos reikalais, matęs ir girdėjęs, kaip jis pargrimzdęs gryniausiame 
politikos materializme? Argi aš nenusispjausiu, išvydęs bažnyčios sakykloje skelbiantį nurimimą ir dovano- 
jimą, jei aš būsiu tą parį vakarykščiai girdėjęs seimo sakykloje skandinantį visus savo priešininkus?? 


Ir pats Vaižgantas jautėsi „gramzdinamas į tą prakeiktą politiką, vieton eiti apaštalauti meilės, 
teisybės, gailestingumo“.!9 
Juozas Svaistas prisiminė Vaižgantą kartą šitaip kalbėjus per paskaitą universitete: 


Jūs nežinot, kaip man kartais skaudu. Širdis draskosi, kaip pasiutusi katė. Ir kodėl mane visi taip puola? 
Dvasininkams aš nerimtas kunigas, beveik arskalūnas. Ir mano pamokslai kažkokia nesąmonė. Na, kaip 
aš taip atvirai ir viešai iš sakyklos kalbėjęs apie abortus? Sutuokiąs bet kokią pasipainiojusią porą, be jokio 
ištyrimo. Kairiesiems aš juodašimtis, o krikdemams parmazonas. O man visi geri, ic visus myliu, bile tik 
dirbtų ir tarnautų Lietuvos pažangai. Ar žydas, ar liuteronas - man vis taja, kai aš matau, kad padorus 
žmogus.!! 


Žinoma, tai tik iš atminties ir dar po keliasdešimt metų atpasakoti žodžiai, bet pažinusieji ir 
girdėjusieji Vaižgantą gyvai jaučia juose paties Vaižganto stilių ir jo pasisakymų nesislapstantį 
atvirumą. 

Panašių priekaištų Vaižgantas buvo ne kartą susilaukęs. Kovingasis kun. Antanas Maliauskis, 
polemizuodamas su juo, taip ir kirto Laisvėje (1923, nr. 127): „Ar ne laikas sudrausti tą žilą 
kūdikį [Vaižgantas pražilo dar nė 50 metų nesulaukęs] docentą kun. Tumą, kad jis nebedarytų 
blėdies lietuvių katalikų visuomenėje.“!2 

Daug kas stengėsi „sudrausti“ Vaižgantą jau tada, kai jis dar nebuvo „žilas kūdikis“, nes savo 
tipingu nekonformizmu jis dažnai kam užkliūdavo. Štai 1902 m. Kuršėnų klebonas A. Eidimtas 
savo raporte vyskupijai šitaip charakterizavo Vaižgantą: 


... kun. Juozas Tumas, neabejotinai gabus publicistas, yra vis dėlto per daug nepatikimas kaip krikščionis 
ir pilietis. Jis praėjusią vasarą išsirarė nerikįs Eucharistijos paslaptimi ir laikąs ją komedija, ką aš sužinojau 


7. Mūsų senovė, t. II, 1937, nr. 1, p. 109. 

* Vaižganto raštai, t. UI, p. 62. 

* Vaižgantas, Jaunam veikėjui, Kaunas, 1925, p.103. 

0 Ten pat, p. 105. 

M J. Švaistas, „Vaižgantas apeliuoja į auditoriją“, Pirmoji pradalgė, London, 1964, p. 343. 
12 A. Merkelis, Juozas Tumas Vaižgantas, Kaunas, 1934, p. 314, 


691 


neseniai iš vieno parikimo parapijiečio. [...] Viekšnių dekanato dvasiškijos, susirinkusios 1901 jubiliejinių 
iškilmių proga, akivaizdoje viešai pareiškė savo mintis, kurios yra pavojingos visuomenei. Dar nėra nė metų, 
kai aš esu asmeniškai pažįstamas su kun. Juozu Tumu, o jau jis sudarė man slegiantį geležinio ir laisvamanio 
lietuvių veikėjo įspūdį. Laikau garbe apie tai pranešti Jūsų Ekscelencijai." 


Vėliau pats Vaižgantas karčiai prisiminė: 


„dvasinė valdžia persekiojo, aikštėn išsimušti neleido, po tolimiausius ir menkiausius užkampius svetimojo 
Kuršo ir giliosios Žemaičių šalies ssumdė ir ten ištisus 14 metų laikė, kol nesusendino ir nepražildino. Ko 
man nebuvo prikišama, pradedant nuo silpnumo tikėjimo ligi kruvinosios revoliucijos! 


Nekonformistas liko Vaižgantas ir nepriklausomojoje Lietuvoje, tad ir vėl buvo ne kartą užsi- 
puolamas, net ir kurijai gaudavo aiškintis. Štai buvo apkaltintas, kad bendradarbiaująs Kultūroje, 
kairiosios pakraipos žurnale, ir 1923 XII 27 rašė kurijai: 


Per paskaitas nesu nusidėjęs katalikybės principams, o kabinėjimasis į mažmožius tai tik juokų darbas. 
„Kultūra“ ar kas kitas, kai mane kviečias, kviečias ne socializmo skelbti. Jie gerai žino, kad aš katalikas, 
kultūrtregeris, Dr. J. Basanavičiaus tradicijų. Toks buvau per visą amžių ir į pabaigą man nebepatogu 
virsti socialistu ar krikščioniu demokratu. [...] Ir viso mano gyvenimo tendencija — tiesti cilrą tarp vieno 
ir kito krypsnio inteligentų - yra davus, aš tai matau, labai dažnai geresnių rezultatų, neg šalinimasis ar 
brutalus prieštaravimas, [...] Arba man palikite laisvę darbuotis taip, kaip lig šiolei sa mano taktika, ir tik 
kontroliuokite faktinąją pusę, ne principinę, paties darbo: ar yra rezultatų ir ar aš nedarau klaidų katalikų 
moksle [...] Arba manim nepasitikėdami, pavelykite man pasitraukti nuo ganytojavimo ir palikti tik univer- 
sirere - lireratūros mokytoju tautinės kultūros reikalui. [...] Dėl mano „savotiškumo“ [dabar pasakytume, 
nekonformizmo) reiškiama man daug užgaulingų dalykų. Tiek to. Ką gi aš darysiu, jei toks esu apsigimęs. 
Mane seka partiniai krikščionys. Ir tai man gerai - lai žino patys, o ne klauso kitų. Bet dažnai esu patrak- 
tuojamas lyg neužauga, lyg beprincipinis, minkštas žmogus. Tai man, 55 m. amžiaus, 30 metų kunigystės, 
35 m. literatūros ir „tautininkavimo“ žmogui, yra užgaulinga. Aš turiu savotiškų principų, nepriešingų Šv. 
Katalikų Bažnyčiai, kuriai visados arsidėjęs tarnavau ir Jos garbės, lygiai ir savo Iuomo niekados neįžeidęs 
(nebent kuriais tuščiais pliauškalais). Tai ir mokslininko, nors nežymaus, pareigos reikalauja iš manęs di- 
desnio drąsumo, pasitikėjimo savim, reliatyvės laisvės. 


Kurija paliko Vaižgantą bent tuo tarpu ramybėje. Tame pasiaiškinime Vaižgantas taikliai 
apibūdino savo gyvenimo uždavinį - tiesti tiltą tarp skirtingų srovių ir tuo išvengti „brutalaus 
prieštaravimo“. Betgi derinti tuos priešingumus labai kliudė ta, kaip pats Vaižgantas buvo kartą 
ją pavadinęs, „prakeikta politika“. Ir jis pats ne kartą pakliūdavo tarsi tarp kūjo ir priekalo. Štai 
1923 XI 11 teatre per Sofijos Čiurlionienės Aušros sūnų spektaklio pertrauką jis viešai kreipėsi 
į prezidentą Aleksandrą Stulginskį, kad iš kalėjimo būtų išleistas Vairo redaktorius Antanas 
Smetona, karo komendanto administratyviškai nubaustas. Nepraėjo nė 5 pilnų metų, ir situa- 
cija pasikartojo, tik partijos susikeitė vietomis. Artimas senų laikų bendradarbis, nors su juo 
kartkartėmis ir pasiginčydavo, rūstusis Adomas Jakštas įpykęs rašė 1928 VII 25 Vaižgantui: 


„„ „Ryto“ redaktorius vėl nubaustas 2500 litų ir pasodintas kalėjiman. Šitokia administracinių pabaudų 
sistema yra blogiausias mūsų valdžios vėžys. Kai man Kauno gubernatorius vieną po kitos dėjo pinigines 
pabaudas už „Draugiją“, „Ateitį“, „Garnį“, „Vienybę“, kai Griazevas [Kauno gubernatorius] mane traukė 
teisman už „nepildymą spaudos įstatų“, aš tylėjau, nes baudė mane svetima barbariška rusų valdžia. Bet 


5 „Keli skundai prieš Tumą-Vaižgantą 1902 m.“, Mūsų senovė, t. II, 1938, nr. 2, p. 342-343. 
“ Vaižgantas, Tiesiant kelią Lietuvos nepriklausomybei, p. 20. 
15 A. Merkelis, Juozas Tumas Vaižgantas, p. 316-317. 

kai ta pati administracinių bausmių sistema išbujojo ir nepriklausomoj Lietuvoj, kai ją kaskart daugiau ima 
vartoti ir tautininkų valdžia, pakartodama tas pat kaltes, kurias yra darę krikščionys demokratai, tai aš 
šitokio valdžios pasielgimo negaliu kitaip pavadinti, kaip mūsų administraciniu vėžiu. Sveikas pradėjai kovą 
su visokiais praeities vėžiais (Vaižgantas 1927 m. Lietuvos aide spausdino Normanto vėžių romaną, 1929 m. 
pavadintą Šeimos vėžiais), tai apsišarvojęs tautiška drąsa, kibk visom keturiom ir įrą visų šlykščiausį spaudos 
spaudimo vėžį. [...) Taip elgtis tegali tik valdžia svyruojanti, netikra rytojaus, visko bijanti, nesijaučianti 
teisėta! Tokia tvirta valdžia kaip ir ką kita, taip ir spaudos nusidėjimus paveda teismui spręsti, ji leidžia 
kaltinamajam gintis, teisintis. Taip turėtų būti ir pas mus. [...] Ne tam aš visą amžių dirbau plunksna, kad 
koks beraštis cenzoriukas braukytų mano straipsnius [...J. Ne tam mes visą amžių kovojom su rusais, kad 
būtumėm tūkstančiais litų baudžiami. Pars žinai, kad aš nesu krikščionių demokratų prietelis, bet aš negaliu 
nelaikyti „Ryto“ spaudos organu. Kenčia „Rytas“, kenčia ir visa katalikiškoji spauda. [...] Aš žinau, kaip 
brangini lietuvių spaudą, taigi ir tikiuos, kad neatsisakysi stot į kovą su aukščiau nurodytu spaudos vėžiu, 
Pasinaudok savo autoritetu, kurį turi tautininkų tarpe, nueik stačiai pas J. E. Valstybės prezidentą ir griežtai 
pareikalauk: 1, kad tuojau panaikintų įstatymą apie administracines pabaudas laikraščiams, 2. kad įsakytų 
atleisti iš kalėjimo „Ryto“ redaktorių, 3. kad greičiau įvykintų pažadėtąjį cenzūros panaikinimą ir 4. kad 
spaudos nusidėjimus įsakytų spręsti teismo keliu. [...] Keturiskarr administratyviškai rusų baustas, penktą 
kart teisman trauktas Tavo kolega A. Jakštas.!“ 


Tautininkų režimui griežtėjant, aštrėjo ir politinė įtampa krašte, o su katalikiškąja visuomene 
santykiai ypač gedo, 1930 m. uždraudus mokyklose veikti plačiai išaugusiai ateitininkų organi- 
Zacijai. 

Tuo laiku ir vienur kitur Europoje daugiau mažiau įsigalėjo diktatūrinio pobūdžio valdžios. 
Negalėjo tai neatsiliepti ir Lietuvoje. Prezidentas Smetona 1932 VI 11 Tautininkų sąjungos su- 
važiavime taip kalbėjo apie liberalizmą ir fašizmą: 


[Europoje] parlamentarizmas sunkiai serga, vietomis merdėja. Gelbėdamas Iraliją, partijų ardomą, Musso- 
lini ryžosi kurti tautos atstovybę kitais dėsniais, nekaip mokė liberalizmas. [...] Daugelis kraštų, kur pasvirusi 
parlamentinė sistema, yra susidomėję fašizmu. [...] Ne paslaptis, kad Tautininkų s-gai patinka dabartinė 
Italijos politinė tvarka. [...] Reikia ir lietuviams perauklėti savo visuomenę, kad atsikratytų pasenusių libe- 
ralizmo tradicijų ir atsistotų ant savo pagrindo. Gali būti itališki dėsniai, ber lietuviškas pavidalas.'? 


Naujas režimas dažnai atneša ir naują terminologiją. Atsiranda Tautos vado vardas, kuriame 
ryškiai buvo jaučiamas italų Dučės atitikmuo: „Vieninga tauta su vienu vadu priešakyje! Toks šūkis 
pasigirdo Italijoje.“!* Smetona aiškino tautininkams 1931 V 30 suvažiavime, kad prezidentas „vi- 
enas valdo, vienas atsako prieš Tautą. Taigi nenuosaku, kad šiokia ar tokia partija jį kontroliuotų 
arba jam savo veto reikštų, nors šiaip jau jis įsiklauso savo bendradarbių, taip pat ir Tautininkų 
sąjungos balso“.'? Paplito ir žodis susiklausymas, kurį itin mėgo pats Smetona. Smerkdamas 
laikotarpį prieš gruodžio 17-osios perversmą, jis sakė, kad „tai viešpatavimas visokių partijų 
be drausmės ir susiklausymo“.?? Tačiau nors kalbėta apie susiklausymą, reikalauta klausymo, o 
tai buvo visai nepriimtina daugeliui, gyvai tebeprisimenančių laisvo ir demokratinio valdymosi 
laikus, kokių paskirų trūkumų tie laikai bebūtų turėję. 


po 
a 


Jakšro-Dambrausko laiškai Vaižgantui, spaudai paruošė Juozas Ambrazevičius, Athenaeum, t. IX, sąs. 1, 1938, 
p. 45-46. 

" A. Smetona, Pasakyta, parašyta, Kaunas, 1935, p. 310-315. 

18 Ten par, p. 320. 

5 Ten par, p. 309. 

20 Ten pat, p. 28. 

Svarbus nepalankių naujajam režimui nuotaikų židinys buvo universitetas, kurio palaužti 
nebuvo pajėgta, nors jo autonomija ir buvo varžoma valdžios potvarkiais. Antra vertus, Smetona, 
pats neseniai docentavęs universitete, bent teoretiškai pripažino universiteto profesūros autoritetą 
visuomenėje: 


... dabar reikia taip mūsų tautai tvarkytis, kad išaugtų jai visa eilė vadų visoms gyvenimo sritims. Vadinasi, 
ne mechaninė, liberalų skelbiama lygybė, kad politikoje profesoriaus balsas sveriąs tiek, kiek jo tarno balsas. 
Tai juk didžiausia nelygybė. [...] Šį dėsnį gerai įsidėmėkite, cautininkai.?! 


Vis dėlto ir iš profesūros reikalauta tokio pat klausymo. Štai studentų neolituanų leistasis 
žurnalas Akademikas rašė: 


Mes jau seniai prabilom. 1933 m. gruodžio 17 minėjime tautiškoji studentija išreiškė savo vyriausius siekimus 
rezoliucijoj: [...] V. D. Universitete turi viešpatauti valia, suderinta su tautos aspiracijomis. [...] Vieninga 
Tautos valia, reiškiamajos Vado, turi būti ir studentijai ir profesūrai aukščiausiu įstatymu.2ž 


Žinoma, tos Vado valios aukščiausiu įstatymu nepripažino didžioji dauguma universiteto 
profesūros ir studentijos. Tos rezoliucijos nebematė neoliruanų garbės narys Vaižgantas, nes 
prieš kelis mėnesius jau buvo miręs. Sunku betgi būtų vaizduotis, kad ana rezoliucija būtų buvusi 
priimtina tam nenuolankiajam „sau-žmogiui“, dargi taip vertinusiam universitetą ir savo kelerių 
metų dėstymo darbą jame. 

Iš seno artimai dirbęs su tautininkų srovės žmonėmis, Vaižgantas anaiptol ne visur ėmė su 
jais sutarti. Štai 1926 II 9 rašė Petrui Klimui, senam pažįstamui iš Vilniaus laikų, su kuriuo buvo 
dargi susigiminiavęs (Bronė Klimienė buvo jo sesers Mėginienės duktė): 


Iš Tautininkų partijos aš nuo N[aujų] M([etų] išstojau ir „Lietuvio“ [tautininkų savaitraščio, vėliau dien- 
raščio] nebešelpsiu: jis man atseidavo į 1000 litų metams. Nebepatinka. Virto asmeniniu Smetonos, Volde- 
maro ir Tamošaičio puolimu ir atsigynimu.*? 


Itin nemėgo prof. Augustino Voldemaro, kuris buvo smarkiai susikirtęs su savo kolegomis 
Humanitarinių mokslų fakultete. Rašė Vaižgantas Klimui 1926 II 13: 


Voldemaras darosi toks brutalis, jog sunku su juo net posėdžiauti. Visgi jis nenormalus su visais gabumais. 
Man tiesiog abuojas ir aš vieną sykį jį gerokai, taip pat brutaliai, aplamdžiau. Laukiu keršto.* 


Netrukus (1926 II 25) vėl rašė: 


Visi profesoriai Voldemaro nekenčia už jo aroganciją. O ir draugai sako jis ir Taurininkus prasmegdinsiąs, 
kaip prasmegdino Pažangininkus. Tad V. laikosi abiem rankom įsitvėręs Smeronos. Jį deda Moze, o save 
Aaronu - kalbėtoju. Iš tikrųjų gi tai “Liecuviui" toną yra suteikęs Voldemaras, o Smetoną tik paskui sude- 
moralizavęs.* 


2 Ten pat, p. 332. 

2 „Ateities perspektyvų pobūdis“, Akademikas, 1935, nr. 13/14, p. 299. 

3 J. Tumo-Vaižganto laiškai Petrui Klimui ir Bronei Mėginaicei-Klimienei, Aidai, 1970, nr. 4, p. 160. 
4 Ten par, p. 161. 

Ten pat. 

Tam pačiam Klimui atvirai parašydavo ir apie savo bėdas su krikščioniškuoju bloku, pvz., 
1931 X 22: 


Mane nuolat erzina neištikimumu:, Paskutinis išsišokimas buvęs, kad sakydamas pamokslą a.a. [Medicinos 
fakulteto prof.] Dr. [Petrui] Radzvickui, Katalikų Bažnyčią pavadinęs - „maža apeiga“. Buvo kažkas panašu, 
bet ne visai. Kas kunigas — tai man vilkas, o vis už tautininkus, už kuriuos aš niekur galvos neguldžiau. 
Fe!?6 


Neišvengė pagaliau konfrontacijos ir su savo senu bei gerbiamu bendradarbiu Smetona. Rašė 
Klimams 1932 IX 1: 


Buvau pas p. Prezidentą raginti, kad greičiau susitartų su mr. Arata [nuncijum Lietuvai, 1931-1935] ir 
nuramintų katalikus. [...] Ponas Antanas Smetona paklausė paklausė nesklandžios mano kalbos ir nusik- 
vatojo. Man pasirodė, kad tuo momentu tarp mudviejų užsileido šlagbaumas [kelio užkardas]: aš likau su 
mikrovisuomene savo širdyje, jis sa makro diktatorybe savo. Jis eis griežtu keliu, nebijodamas to, ko aš 
bijau: jei opozicija taip susiorganizuos, kaip katalikai, tai diktatoriaus pusėje beliks ginkluotos kariuomenės, 
policijos pajėgos, dar skautai ir Jaunoji Lietuva, kur aš kiek kišdavaus. Marau, kad kištis nebėra ko. Ir pats 
prezidentas lyg tarstelėjo: Išstok. Matyt, be manęs būtų konsekventingiau elgtis su tautiškąja jaunuomene, 
apsieinant be religinio auklėjimo. Man tai aišku, kad bent Lietuvos jaunimas pozityvistiškai ir pozityviai 
tegalima išauklėti su religija; jei be jos - išauklėsi kairįjį elementą, kurs nebesižinos savo krašto galo. Man 
liūdna.?? 


Anot Jono Aisčio, „tasai prezidento nusikvatojimas ir buvo, prancūziškai tariant, cowp de 
grūce, kuris moraliai Tumą-Vaižgantą užmušė, liko tik fiziška mirtis, kuri netrukus [1933 IV 29) 
ir atėjo“.28 

Nebūtinai. Bergi tai buvo vėl nauja nesėkmė, gal jau galutinai įtikinusi Vaižgantą, kad jam taip 
ir nepavyks nutiesti tilto tarp dviejų jam artimų, bet vis labiau nutolstančių grupių. Pesimistinėmis 
nuotaikomis persunktas ir Vaižganto 1932 III 29 (taigi vieneri metai prieš mirtį) rašytas laiškas 
artimam draugui kun. Julijonui Lindei-Dobilui, subtiliam kritikui ir žinomo romano Blzdas, 
arba Lietuva buvusios Rosijos revoliucijos mete (1912) autoriui: 


Mielas man ir brangus Julijonai! Be titulų. Nevadink ir manęs suktai: tie „ticuliariniai kanauninkai“ man 
nebe maža sunkenybė. Neva turiu šešėlį prerogaryvų, o iš tikrųjų reikalaujama tokio arsilyginimo Katalikų 
Bažnyčiai, kokio aš, laicizuotas, nors dar „nenusikunigavęs“, nebegaliu duoti. (Kun. Antanas] Maliauskis, 
1923 m. „Laisvėje“ paskelbęs du puolimu, kerinąs ir vėl pradėti ataką ir visiems įrodyti, koks aš esąs K. 
Bažnyčiai žalingas veikėjas. Nežinau, kas jį sulaiko. Gal šiaip jau geras mano vardas, su kuriuo skaitosi ir 
katalikai. Romoje ir Lietuvos Episkopate aš jau paskerstas ir tik besidairau, kur ir pro kur išlįsti į emeritus. 
(-..] Jaučiuos iškritęs iš profesinio balno ir nebegalįs pabaigti amžetį tame balne, kaip to norėjau. Kunigas aš 
liksiu; tik vis svajoju apie nebeatsakomą kurią funkciją. Dabartinė L. Episkoparo politika pribaigė mane. Aš 
jai nepritariu ir daraus jai nebereikalingas. Visą amžių jaučiaus kai kam reikalingas; kai dabar imu jaustis 
nebereikalingas, gyžtu ir griaudžiuos, kad mano gyvenimėlis nuėjo su laikais, ne su dvasiškiais. Ber kiraip 
negalėjo būti. Ner kai aš katalikiškumą atstovavau „Tėvynės sarge“, vyskupas Paliulionis nebuvo su manim. 
Išjo man yra tekę daug pažeminimų užtą patį pasaulinės kultūros darbą, nedavatkavimą. Vadinas, K.V.C-ui 
[Katalikų veikimo centrui] aš esu kliūtis, kai ne su juo, nors ir ne prieš jį. „Kad ri mums nieko nepadedi“, 
išsitarė prelatas Jakštas. O kaip aš jiems padėsiu, kad negaliu? Išstojau iš K.V.C., kur buvau vyskupo Juozapo 


26 Trys J. Tumo-Vaižganto laiškai Petrui Klimui ir Bronei Mėginaitei-Klimienei, Metmenys, kn. 19, 1970, p. 62. 


2 Ten pat, p. 64-65. 
28 J. Aistis, „Kanauninkas Juozas Tumas Vaižgantas“, Lietuvių Katalikų Mokslų Akademijos Suvažiavimo darbai, 


t. VIII, Roma, 1974, p. 49. 

[Skvirecko] įstatytas; viešai užprotestavau prieš „katalikų“ kongresą, kur ėjo ordinarinė politikos akcija: 
atsisakiau aiškinti vyskupų laišką — už revoliuciją; aš vienas „kanauninkas“ nepasirašiau pagyrimų nuncijui 
Bartoloniui [dėl susikirtimo su vyriausybę konkordato reikalu R. Bartoloni buvo 1931 m. išprašytas iš Lie- 
tuvos). Ner pasipiktinau Vatikanu ir Šv. Tėvu - triskart savo Raštuose [pvz., smerkė prolenkišką nuncijaus 
A. Ratti, būsimojo popiežiaus Pijaus XI, politiką, kai tas lankėsi Lietuvoje 1920 m., straipsnyje „Vatikanas 
neigia Lietuvos valdžią“, Vaižganto raštai, <. M, p. 231-234). O bergi atskalūnas aš nesu, tik pasiilgęs 
romantinės, mistinės, meilės religijos, ne politinės, ne kovų religijos. [...] Aš pergyvenu krizį, kurs negali 
pasibaigti tiek garbingai, kiek buvau garbingas pasauliečių nuomonėje iki šiol.?? 


Toji tema buvo Vaižgantui itin skaudi, ir jis pakartotinai guodėsi Lindei-Dobilui (1932 XI 30): 


.-- „tituliarinis“ dignitorius visiškai beprasmis dalykas. Juk tuo titulu vysk. Karevičius mane 1921 m. pa- 
dabino, girdis, visai ne jerarchiniais sumetimais, bet kad nepabaigčiau slysti nuo kunigystės. Ir kaipo Ka- 
tedros kapitulos narys aš neesu ten pavaidinęs per 12 metų nė mažių mažiausios rolės, man nebuvo duota 
nė mažiausia funkcija. O dėl kunigystės, jei tai būtų teisybė, tai geras mano prietelius vysk. Karevičius bus 
klydęs: aš niekados neturėjau noro išsibraukti iš dvasiškių. Ypač baigiant amžių, 64 m., Kristus ir jo evan- 
gelija man netušti žodžiai.39 


Vaižganto palūžimas palietė ir sritį, kurią mes laikome jo stipriausia - jo literatūrinę kūrybą. 
Jau aukščiau cituorame 1932 III 29 laiške Dobilui jis dar rašė: 


Kažkas panašu darosi ir literatūros akcijoje. „Kūrybos“ našta man nepakeliama. Nėra talento ir vėl tos pat 
erudicijos. Aš negaliu tarti stipraus žodžio, kaip Tu ar Jakštas; taręs, nebepalaikyčiau jo. [...] Patarti, pa- 
reikalauti ko, pykti ir koneveikti, kad ne tai pasidaro, kaip norima, tuščia. Reikia pačiam padaryti, sukurti. 
Ojei Dievulis nedavė žymaus talento pačiam, tai kam pykti, kad jis nedavė ir kitam? Aš nedrįstu reikalauti 
iš kitų to ir tiek, ko ir kiek pats netesiu duoti. Aš nieko neturiu tokio sukurto, ką galėčiau parodyti kitiems. 
Ir man jau sunku nešti literato našta. [...] Pagaliau gal tik grafomanija, kuris liguistas psichės pasireiškimas 
vertė nenormaliaisiais politikos laikais imtis visako ir nebesiliauti, nė laikams sunormalėjus. Kūrėjų tarpe 
aš jaučiuos kaip nuogas tarp apsivilkusių. Man sarmata pakelti akis, laikant po skvernu kokį menkniekėlį. 
Literatūros balne aš nebepasėdžiu, kaip ir religijos balne. Dabar tik gražiai supratau, kad aš niekados nebu- 
vau vadas ir negaliu būti. Neturiu ir pretenzijų; tenkinuos kai ką pridurdamas kitiems. Aš nepagaliu būti 
viršūnėje, man sarmata, kai ir kiras kas mėgina mane pakelti. Dėl ro aš sutikau dalyvauti J. Keliuočio litera- 
tūros anketoje vien tik tuo tikslu, kad vieną sykį atsiribočiau nuo „kūrybos“ ir per aukštų man nepasiekiamų 
jos uždavinių. Man fiziškai skauda, kai kas ima ordinariškai tyčiotis: fu, koks tu mažas! Nu, kaip galima 
būti tokiuo mažu! Vaižgantas nieko neduoda; jo raštai tik žvirbliams lesinti... (savo atsakyme į literatūrinę 
anketą ciravo pašaipų Juozapo Herbačiausko posakį iš 7 meno dienų nr. 73, kad Vaižgantas uoliai rankiojąs 
savo Raštuose kadaise prieš 30 metų žvirbliams išbarstytus straipsnius]. O kodėl aš privalau duoti, kai man 
pačiam neduota? Vaižgantas nedavė. Tai ką gi padarysi? Kad būč daugiau turėjęs, būčiau daugiau davęs. Ir 
Keliuotis nepatenkintas, kad aš taip lengvai pasidaviau jaunikliams nugalimas, kad jiems nesispyriau. (...] 
Tegul jiems Dievas padeda. Ko aš turiu prieš juos pūstis? O kai ir jauniklis kuris varle pasipučia, taip pat 
sprogsta, kaip burbulas. Aš tau vienam mėginu išdėstyti motyvus, kodėl aš dalyvauju literatūros anketoje: 
man palengvėjo. [...] Būrų geriau buvę parylėjus. Žinokitės, ir tiek. Jei kitaip įvyko, reikš mano vidaus didelį 
burbuliavimą. Nei man čia bėgti, nei kelnes turėti; nei berašyti, nei liautis rašius. Tfu! Ir iš viso, ant kurio 
kalno įvyko įsakymas - rašyti. Rašyti ir tada, kai už tai tave kolioja? Nei sau nei kitiems džiaugsmo. O 
nuo anketos Tu neatsisakyk, Priplūsk, ką nori, bet nerylėk. Tyla - kapas; kol gyvi kalbėkimės. Tylos niekas 
neįvertina. O paburnosi, reakciją iššauksi. [...] Tavo Vaižgantas.?! 


8 Literatūra ir menas, 1969 IX 20. 
30 J. Kuzmickis, „Vaižganto palūžimas“, Karyba, 1943, nr. 1, p. 16. 
3 Ten pat. 

Beje, toks nusivylimas savo kūryba gana būdingas ir bent kai kuriems net ir stambiems mūsų 
rašytojams. Štai Vincas Krėvė savo senatvės laiškuose ne kartą pesimistiškai užsimindavo apie 
savo kūrybos nereikalingumą: „... nežinau, ar geriau pasakius, nesuprantu, kam reikalinga mano 
kūryba“ (1954 I 10), „... jaučiuosi, kad jau seniai esu nereikalingas, ir mano darbas niekam ne- 
reikalingas, bet nerašyti negaliu“ (1954 VI).?2 Panašiai skundės ir Vincas Mykolaitis-Putinas.?3 
Taigi ir Vaižgantas čia nesudaro kokios ypatingos išimties. Be to, kad ir neslėpdamas (beje, tik 
privačiame laiške draugui) savo tam tikro nusivylimo, jis anaiptol neketino mesti (panašiai kaip 
ir Krėvė) rašytojo plunksnos: 1932 m. jis rašė nemažą apysaką Zemnaičių Robinzonas. 

Neabejotinai slėgė Vaižgantą ir vis labiau sušlubuojanti sveikata. 1929 III 1 prašydamas 
universitetą atleisti iš docento pareigų, jis skundėsi, kad „iš motinos paveldėtas dusulys darosi 
man vis sunkesnis“, ir darbas troškioje auditorijoje „pabaigė man pakirsti plaučių tamprumą. 
Paskaitas aš gaunu tikrai atsirgti.“?* Prisimenu, kartą jis nustebo, sutikęs mane Kaune, vasaros 
atostogoms jau prasidėjus. Kai pasakiau, kad turėsiu nedidelę nosies operaciją, jis nusiskundė, 
kad turėjęs reikalo su tuo pačiu gydytoju, kuris su pacientu elgiąsis labai nejautriai, lyg su kokiu 
stuobriu. Paskui padejavo ir dėl savo nesveikatos, vaižgantišku ryškumu pridurdamas, kad jau 
esąs sudužęs puodas. Dažnėjo jo vizitai pas gydytojus ir pobūviai ligoninėse. Vis dėlto jis išlaikė 
jam būdingą vitališkumą ir bent išoriškai tebebuvo toks par energingas, gausiai bendradarbiavo 
spaudoje, daug keliavo ir Lietuvoje, ir užsienyje, dalyvavo įvairiuose susirinkimuose ir konfer- 
encijose, skaitė paskaitas.35 Plačiajai visuomenei jis tebebuvo tas pats iš seno žinomas giedras 
optimistas ir visur spėjąs greituolis. Tik artimiesiems, kaip Lindei-Dobilui, jis atverdavo širdį, 
kurioje kaupėsi vis daugiau kartėlio ir nusivylimo. Viena iš to priežasčių buvo ir anas anksčiau 
minėtasis nesėkmingas „tiltų tiesimas“. 

Šalia tos partinės ir apskritai srovinės nesantarvės, Vaižgantą, kuris savo pagrindinį veikalą 
Pragiedrulius paantraštėje pavadino „vaizdais kovos dėl kultūros“, itin jaudino mūsų sotėjančios 
ir biurokratėjančios šviesuomenės nepakankamas dėmesys kultūros darbui. Su akylo publicisto 
pastabumu ir plunksnos aštrumu Vaižgantas tuos dalykus kėlė, pvz., Lietuvių balse (1921): 


Kuriamės savąją, Lietuvių valstybę, ne per daug teturėdami savosios šviesuomenės. Tai visą ją panaudojame 
valstybės aparatui aptarnauti. Veik visą savo inteligentiją padarėme valdininkais, apkrovėme ją formaliu 
darbu, netesime jos gerai apmokėti ir žengiame į mūsų mokytojos Rusijos valdininkų luomą, žmonių- 
makščių-įmaučių. Yr į ką įmaunama, nėra ko įmauti; yra kūnų, nėra sielų. Didysis karas teazmerkė mums 
patiems akis, kiek mūsų turima šviesuomenės. Tiesa, ne per stiprios, vis dėlto šviestosios. Tie keliolika tūks- 
tančių pamokytų lietuvių, kad jiems būtų lemta įsisunkti į minią, būtų padarę ją gan greit teisėtą vadintis 
kultūringa. Būtų buvę liaudyje žinių ir norų. Ai man, valstybės aparatas išsikošė mūsų visuomenės tirštimus 
sau; vėl nuplikino mūsų liaudį, kaip jau buvo atsitikę mūsų istorijoje. Seniau visus visuomenės gerumus išvilio- 
davo iš vietų tolimieji karai; paskui Lenkų valstybės aparatas. Dabar mes patys pakartojame aną žalingąjį, 
mus alinantį procesą. Štai, viskas per karą sugriuvo, ir iš griuvėsių kyla naujos formacijos. Sopamai darosi 
naujos gyvenimo formos. Šimtai ir tūkstančiai pozicijų laukia, kad kas pridėtų darbščią ir rūpestinga ranką. 
[...] Ir nėr kas tai darytų. Yra šviesuomenės, nėra jos norų ir darbų. Šviesuomenė tapo tam kartui numaldyta; 
nors menkai, sulig dabartiniu brangymečiu, vis dėlto aprūpinta. Pilvui nurimus, lengviau ir dvasiai nurimti. 
[-..] Mūsų šviesuomenė darosi neveikli, diržėja luominiame pasitenkinime [...] Štai, kodėl mus ima nerimas 
dėl ateities, dėl mūsų laisvės, nepriklausomybės, dėl mūsų pažangos ir garbės. Jei nėra užsigeidimų, nebus ir 


32 V. Maciūnas, Vincas Krėvė savo laiškuose, 1944-1954, Chicago, 1970, p. 38 (RR, p. 728). 
3 Žr. V. Mykolaitis-Putinas, Raštai, t. X, Vilnius, 1969, p. 727. 

* A. Vaitiekūnienė, „J. Tumas-Vaižgantas universitete“, Literatūra, t. XII(1), 1970, p. 23. 

35 Žr. A. Merkelis, Juozas Tumas Vaižgantas, p. 360-362. 

siekimų. Štai, kodėl ir laikraštininkas [..-] privalo žadinti, net brutališkai kumšėti į pašones, kad judėtų, kad 
norėtų, kad nerimtų, pasikliaudami rimties valandėle. Tame būryje būdamas, ir aš štai sumaniau nors kartą 
užgauti, tyčia užgauti susidarančią mūsų buržuaziją, kuri pakankamai yra buržuaziška, kad galima būtų ji 
pakoneveikti, ir nepakankamai buržuaziška, kad darytų Lietuvai tai, ką kitų kraštų ir valstybių miestelėnai 
yra darę ir padarę savo tautoms. Kitur jie visuomenę vedė, kultūros vertenybių darė, periodinę spaudą kūrė ir 
rėmė, dailės buvo ir mecenarai,. Mūsų „buržujai“, gal dėl to, kad jie dar nėra išėję iš biurokratų, [...] visuomeni- 
niame darbe silpnai tedalyvauja, laikraščiams beveik nereaguoja, jų beveik neskaito ir dailės vertenybių 
beveik nepripažįsta. [Kiek vėliau, 1930 m., Vaižgantas paskelbė visą straipsniuką „Knygų spinta lietuviams 
dar nežinomas baldas“, persp. Vaižganto raštai, t. XIX, Kaunas, 1931, p. 84-86.) Mūsų biurokratija tik 
mechaniškai užėmė buržuazijos vierą ir obalsių provincijai nepaduoda. Jie ūmai patapo tik žmonių įmau- 
tėmis, ne žmonėmis. [...] Manęs neįtikina tai, kad mūsų biuralistai buržujai esą pernelyg nuvarginti, einant 
tarnybos pareigas. [-.-] Jei nepasitaisysime, jei ir toliau liksime išrižėliai, netapsime suorganizuoti veikėjai 
visuomenės ir valstybės darbui, žus mūsų valstybė, žūsime ir mes patys. Nejaugi mūsų širdis cesugraudina 
savasis pelnelis, savoji naudelė. (-.-] Galimybė susidaryti savo valdžią susyk nubraukė nuo mūsų kone visą 
privatinę iniciatyvą, kone visą energiją, norą dirbti - visuomenei. Lyg draugijoje, išsirinkus valdybą, ant 
savo valdžios mes sukorėme visus Liecuvos vargus, visus rūpesčius, ir - darbus. Tedirbie, tesisieloje „mūsų“ 
išrinktieji, o mes „patys“ pasirūpinsime asmeniniais savo reikalėliais. Labai žemai atsiprašome rą liaudį, 
kuriai žadėjomės dirbsią: tokia gadynė... „Time is money“ - laikas rai pinigas: gaišti būtų nusidėjimas sau, 
savo šeimai, savo... [...] Materializmas baigia mumyse užmušti idėjingumą.?5 


Žinoma, tasai ką tik susikūrusios ir tebesiorganizuojančios nepriklausomos valstybės visuo- 
menės paveikslas, kokį jį čia nupiešė Vaižgantas, yra pernelyg tamsus. Betgi Vaižgantas neslėpė 
savo publicistinio vienašališkumo ir pats pasisakė, kad jo tikslas buvęs „tyčia užgauti susidarančią 
mūsų buržuaziją, [...] kad būtų galima jį pakoneveikti“, „brutališkai kumšėti į pašones, kad judėtų, 
kad norėtų, kad nerimtų“. 

Vaižgantui, kuris nuo pat jaunųjų dienų energingai dirbo lietuviškąjį darbą, ne tik niekieno 
neverčiamas, bet dargi persekiojamas tiek rusų valdžios, tiek ir savo dvasinės vyresnybės, buvo itin 
nemalonu ir net skaudu, kad dabar „lyg draugijoje, išsirinkus valdybą, ant savo valdžios mes su- 
korėme visus Lietuvos vargus, visus rūpesčius ir darbus“, o patys besirūpinome „asmeniniais savo 
reikalėliais“. Nepatenkino jo ir valdžia, kad per maža tesirūpino remti lietuvių kultūros ugdymą, 
irjis karčiai konstatavo, kad „dabar aukščiau už kultūrą atsistojo politika“.37 Žinoma, buvo svarių 
pateisinamųjų priežasčių: besitvarkančiai valstybei trūko ir žmonių („valstybės aparatas išsikošė 
mūsų visuomenės tirštimus sau“) ir dar labiau lėšų, kurių itin stigo daugiau kaip šimtmetį okupa- 
cinės valdžios alintam kraštui, ir dar taip žiauriai vokiečių kariuomenės apiplėštam Pirmojo karo 
metu. Vis dėlto tiek Vaižgantas, tiek ir kiti kulrūrininkai rasdavo priekaištų valdžiai. 

Julijonas Lindė-Dobilas bandė problemą nušviesti platesniu istoriosofiniu žvilgsniu: 


Lietuvių būde vyrauja dvi svarbios jo savybės: pasingumas ir entuziazmingumas. [-..] Gal nėra didesnio 
kultūros priešo, kaip panašus karžygio entuziazmas. Na, ir dingo mūsų karžygiai, dingo su jais ir jų mil- 
žiniškas darbas, dingo beveik atmintis apie galingą šalį. Atmenu, jaunystėj paliko man pirmutinį sykį en- 
ciklopediją vokiečių kalba - Meyers Conversations Lexikon. Kaip užsidegęs patriotas, ką gi? - ieškau savo 
Vytauto. Na, ir randu... ein berūhmter litauischer Held [garsus lietuvių karžygys]. Ir tiek. Vos pora eilučių 
(-..] Spręskime, kaip norime, o mūsų istorija, nors iš idėjos kilusi, tačiau grynai fizinės jėgos istorija, panaši 
į totorių. Tokiu nenatūraliu būdu sudarytos valstybės, kultūrai žengiant pirmyn, ilgai laikytis negali. Ir 
žūdamos jos išgaišta, kaip rūkas, arba sutirpsta, kaip pavasario sniegas, kuris taip menkai kam terūpi. [...] 
Taip, matyt, Europa į mus žiūri. [...] istorija, matyti, turi savo svarstykles, kuriomis tautų darbus svarsto, 


36 Vaižganto raštai, t. IV, Kaunas, 1922, p. 6-19. 
7 Vaižganto raštai, t. III, p. 12. 

vienus įtraukia į savo niekados neblunkančius lapus, o kitus atmeta. Su tuo reikia skaitytis [...] Susilaukėme 
neprigulmybės. Kiekvienam rimtai į dalyką veizinčiam, visados buvo aišku, jog tas mūsų laimėjimas nėra 
galutinai nustatytas ir jog jam iš visų pusių graso pavojus. Be abejo, pirmučiausis uždavinys tokiose ap- 
linkybėse yra politiniai sustiprėti. Ber ar vienintelis? Man rodos, atgavus laisvę po tiekos amžių vergijos, 
reikėjo turėti galvoje visos galimybės, kokios galėjo prieš tautą atsistoti ateityje. Ber ar taip buvo? Tik 
prisiminkime anų laikų laikraščius ir pažiūrėkime, kokiu tonu mes šnekėjomės. [...] Mums žodžius diktavo 
visados ūpas, nevaldomas, vos pabudusios iš miego tautos ūpas. Kada Latvijos kareiviai dar buvo basi arba 
vyžoti ir apdriskę, valdžia steigia universitetą ir kitas kultūros įstaigas. Mes tuomet rėdome savo armiją 
sulig visų formos reikalavimų ir kaip vaikeliai džiaugiamės, o latvius pašiepiame ir vadiname driskiais. Bet 
kaip dabar dalykai atrodo? Štai latvių universitetas jau turi apie 6000 studentų, o mes vos vos tik imame 
tvarkytis. Kultūra vis antroj ar trečioj eilėj. [.....) Brangūs bus mums visados mūsų karžygiai, vis tiek, ar 
juos kultūringasis pasaulis pripažins ar ne; tik prie jų apsistoti ir ant vietos strekinėti, būtų arkartoti faralin- 
giausią istorinę klaidą, kuri mums darosi stačiai chroninė. Kaip matėme, visi tie mūsų didvyriai atstovauja 
lietuvių dvasios tipą, kuris taip buvo reikalingas senovės, bet neužtenkąs mūsų laikų ner ir karžygiams, o 
ramiam kultūros darbui stačiai netinkąs. Bet ar tuo entuzijuotu karžygiškumu išsemtas visas mūsų dvasios 
sandėlis? Kas vadovavo Lietuvai, karžygiams subankrutijus? Kas išlaikė, baisiausiems viesulams šėlstant, 
brangiausius tautos dvasios turtus: kalbą, dainas, gimtinę kertelę, pats apveikęs, nuskurdęs, apstyręs, iš visų 
pusių persekiojamas, spaudžiamas, niekinamas, ner tų pačių ekskaržygių, kuriuos savo prakaitu penėjo, ir 
kaip gražiai išlaikė - kas buvo tas negirdėtas, nematytas, lyg iš kiro pasakingo krašto atėjęs galiūnas? - Ogi 
mūsų... artojėlis! Jo vaikai beveik visi mes esame. Jis dar mūsų istorijoje neparodė savęs, ber jo... ateitis. Tik 
kai jo privalumus - idealingumą, rezignaciją, ištvermę, idėjas, darbą, gimtinės šalelės ir žmonijos meilę, 
geraširdingumą ir nuoširdumą, pasišventimą ir žmoniškumą - išvysime dvasios srityj - moksle, tikyboj ir 
dailėj - tik rada - nevėliau ir neanksčiau - užtekės Lietuvai laimės saulutė. (...] Dabar jau aišku, prie kokio 
renesanso aš mėginu šaukti mūsų visuomenę - nuo entuzijuoto karžygio prie ramaus, darbingo, politingo, 
idealingo artojėlio. [...] artojėlio dvasia turi apsiceikšti kiekvienoj mūsų kultūrinio gyvenimo srityj, kitoniškai 
mes ir vėl susilauksime kokios nelaimės, ir šį kartą kur kas greičiau.*3 


Tos Dobilo mintys nebuvo jo vieno mintys. Štai po aštuonerių metų labai panašiai (lyg būrų 
šviežiai paskaitęs Dobilo straipsnį), rašė jaunas studentas Jonas Kossu-Aleksandravičius (vėles- 
nysis Aistis): 


Nei Kęstutis, nei Algirdas ir nei Vytautas nesirūpino kultūra. Jie kultūra rūpintis neturėjo laiko, kaip ir 
mes dabar. [...] Lietuva, kadaise kovodama su dviem milžinais, galop nepakėlė ir mirė. Šiandie Lietuva 
iš numirusių prisikėlė. [...] Galėjo būt liūdniau. Lietuviai galėjo susilaukti prūsų likimo. [...] Kur šiandie 
prūsai, ta didelė, karinga tauta? (...] Prūsus prarijo kulrūra, kuri ėjo iš vakarų į rytus. [...] Istorija nesako, 
kad prūsai buvo visi iki vieno išžudyti. Galėjo nebūr valstybės, bet likt taura gyva, kaip mes likome. Jūs 
pažiūrėkite į žydus. Žydai amžius vergavo, amžius valstybės neturėjo, bet žydų tauta ir po šiai dienai gyva. 
Mes kažkaip su panieka žiūrime ir žiūrėjome į žydus, bet senos kultūros žydas, tikintis senais pranašais, 
tikisi Mesijo, tikisi argauti savo pažadėrą žemę. [...) Ir šiandie aš aklai tikiu tam provincijos žydeliui, kuris 
mano atgauti savo pažadėtą žemę ir toje pažadėroje žemėje ridikus su česnakais sodinti. (...] mūsų laimė, 
kad mes nepakliuvome vokiečių nelaisvėn. Rusai buvo, jei ne tamsesni, tai lygūs mums, todėl mums buvo 
daug lengviau gyviems išlikti. [...] Vadinasi, mūsų istorija kaip pirštu parodo, kad kultūra, o ypatingai sava, 
tautiška kultūra, yra daug reikalingesnė už medžiagišką gerbūvį. Kunigaikščių Lietuva buvo sudariusi didelę 
valstybę nuo marių iki marių. Materiališkai ji buvo kuo geriausiai aprūpinta, nes nukariautus kraštus vis 
dėlto plėšdavo ir duokles imdavo, vadinasi, turtai plaukdavo į centrą, į tikrąją Lietuvą, bet kas iš to išėjo, 
kad jie nesirūpino mūsų kultūros reikalais, šiandie aiškiai matome. [...] Kas iš Tamerlano, kuris apie 20 
milijonų žmonių išžudė, kur jo tauta su žydišku tautos tikėjimu? Kur Atilos tauta, užkariavus Romą? Aš 
nenoriu patetikos, nors be patetikos apie šiuos dalykus rašyti negalima. Rūpinkimės ūkiu ir pramone, bet 
neužmirškime ir kultūros! [...] Jei manome gyventi tik šiandie, o ryt mirti, galime rūpinris tik medžiaginiu 


38 Į. Dobilas, „Reikalingumas mums renesanso ir kun. Vienožinskis“, Skaitymai, t. XVII, 1922, p. 89-95. 

gerbūviu, galime tverti smilgų tvorą. Kam rūpi ateitis, tas turi rūpintis ne vien ūkiu ir pramone, bet ir 
kultūra. Kas Tautai yra geriau: ar nūdiena, ar rytojus?*? 


Tas pats rūpestis buvo labai opus ir kitiems mūsų kultūrininkams, kurių dažnas savo lietuvišką 
visuomeninę ir kultūrinę veiklą pradėjo dar prieš karą. Tada svarbusis jų pastangų tikslas buvo 
iškelti mūsų kultūrą iš žemo liaudinio lygio. Tą mintį 1910 m. taikliai suformulavo anuo metu 
įžvalgiais ir aštrokais kritikos straipsniais besireiškianti Sofija Ciurlionienė: 


Garbė riems, kurie su tokiu atsidavimu mokėjo tarnauti liaudies švietimo idėjai, bet giliai įsitikinus esu, kad 
joks visuomenės darbas neišgelbės mūsų nuo ištautėjimo ir pražūties, jeigu nepasirūpinsime pasigaminti 
savo kultūrą, jeigu nemokėsime rasti savo žodžio, jeigu neieškosime patys savyje gilių gyvasties šaltinių. 
Tie šaltiniai turėtų apsireikšti mūsų etikoje, moksle ir dailėje ir tuomet gaivintų mums dvasią ir būtų mūsų 
tikro tautinio kilimo parama. [...] Užmirštame tai, kad politiškai ir ekonomiškai galima taurą pavergti, bet 
jeigu ji daboja savo turtus ir juos brangina tikrai, tai joks galiūnas neištautins ir nesunaikins jos.*? 


Susikūrus valstybei, mūsų kultūrininkai - vieni nuosaikiau, kiti smarkiau - papriekaištaudavo 
jau savajai valdžiai dėl per mažo, jų manymu, dėmesio kultūros reikalams. Tokių straipsnių buvo 
nemaža literatūros, meno bei kritikos žurnaluose - Gairėse (1923-1924), Bare (1925), Praduo- 
se ir žygiuose (1926-1927), Gaisuose (1930-1931) ir kt. Pyko ir pliekė aštriaplunksnis Balys 
Sruoga: 


„« iš visų pasaulio valstybių knygų leidimo aržvilgiu Lietuva užima beveik mizerniausią vietą. Rodos, tik 
juodaodžių Liberijoje leidžiama knygų truputį mažiau, negu Lietuvoj. [-..] Kur mūsų rašytojai-kūrėjai? Ar 
jie, tariant, išsisėmė, ar juos vilkai nusmaugė? — Anaiptol, ne! Rašytojai sveiki ir gyvi, ir senieji tebegalioja, 
ir jaunųjų plati eilė žengia, ir daug kilnių originalinių kūrinių yra rengta spaudai, tiktai nėra kas... leidžia! 
Knygos ir didelėj valstybėj retai kada tedaro greirą apyvartą, o mažoje - dar rečiau. Knygoms leisti, ypač 
mažoje tautoje ir valstybėj, reikalingas ilgalaikis, pigesnis kreditas, o mūsų kredito spekuliatyviškos są- 
lygos knygų leidimo darbą daro visai negalimu, privatiems leidėjams nepakeliamu! (...] nūdien Lietuvoj 
yra kredito politinių partijų biznio reikalams, yra kredito į Lietuvą, tą žemės ūkio krašrą, įvežti javams 
už milijonus litų, yra kredito tokiai turtingai tarprautinei organizacijai, kaip jėzuitų ordinas, yra Šv. Zitos 
draugijai, smokingams, rautams, tiktai lietuvių literatūros, lietuvių kultūros reikalui - nūdien Lietuvoj 
kredito nėra! Berods neturėtų būti dviejų nuomonių, kad tokioj mažoj valstybėj, kaip Lietuva, į šį reikalą 
šiokiu ar tokiu būdu turėtų kuoveikiausiai organizuotai įsikišti valstybė, kaip tai daroma pas mūsų mažus 
ar didesnius kaimynus. Pavyzdžiui, Estijoj literatūros žurnalus be jokių svyravimų šelpia valdžia. Tas pats 
dedas ir kultūringojoj Suomijoj ir net Lenkijoj. [-..] Dar geriau šis reikalas yra sutvarkytas Latvijoj, kur yra 
sudaryta ypatinga organizacija - „Kultūros fondas“. Tat šis latvių „Kultūros fondas“ yra įsteigęs po visą 
Latviją daugiau 900 liaudies knygynėlių lėšomis, kurios yra surenkamos ypatingu būdu per valstybės iždinę. Į 
tuos knygynėlius užprenumeruojami lireraūros ir mokslo žurnalai ir dailiosios literatūros leidiniai. Leidėjas, 
būdamas tikras, kad bent 900 egzempliorių bus veikiai išpirkta, gali drąsiai leisti. Ir Latviuose leidžiama 
knygų, tarytum jie būtų dešimt kartų už mus didesnė valstybė, ir bent pora šimtų metų jų kultūra būtų 
didesnė už mūsų! Kaip Lietuvoj rūpi lietuvių literatūra, lietuvių kultūros reikalas tiems, kuriems, rodos, 
jis negalėtų nerūpėti, gali pailiustruoti vienas kitas faktelis. Dar tebesant šv(ietimo] ministeriui daktarui 
[Leonui] Bistrui susidarė rašytojų bendrovėlė „Dainava“, pasistačiusi cikslą leisti originalinius lietuvių 
rašytojų kūrinius. Į tą bendrovėlę įėjo prof. Krėvė-Mickevičius, doc. kan. Tumas-Vaižgantas, kun. Mykolas 
Vairkus, Faustas Kirša, Petras Vaičiūnas ir Balys Sruoga, - vadinas, žmonės visi bepinigiai, nesiekią daryti 
kokio asmeniško biznio, o tiktai susirūpinę lietuvių literatūros liūdna padėtim. Tuomet dr. Bistras pažadėjo 
tai bendrovei minėtam tikslui paskolos mažais procentais bent 25,000 ir davė truputį avanso. Bendrovė 
suspėjo išleisti kelerą veikalų, [...] Tuo tarpu stojo ministeriauti kiras asmuo, kuris griežtai atsisakė išduoti jo 


3 J. Kossu-Aleksandravičius, „Ūkis, biznis, kultūra“, Gaisai, 1930, nr. 8, p. 353-354, 
* S. Čiurlionienė (Kymantaitė), Lietuvoje: Kritikos žvilgsnis į Lietuvos inteligentiją, Vilnius, 1910, p. 37-39. 

pirmrakūno pažadėtą paskolą. [...] Vadinas, tiems, kurių pareiga tai yra, galva neskauda, kad Vinco Krėvės, 
Vaižganto, Mykolo Vaitkaus, Maironies, Fausto Kiršos, Petro Tarulio, Jurgio Savickio, Igno Šeiniaus raštai 
rankraščiuos peli! Lietuvai dailioji literatūra nereikalinga! Vargu bau susirastų kita tokia šalis, kur švietimo 
ministeris širokios rūšies nuopelnais pasižymėtų. [-..] Juk ir lietuvių tautinį ideologinį atgimimą pašaukė 
ne aritmetikos ir buhalterijos vadovėliai, bet Kudirka, Maironis ir jiems panašūs vyrai! [...] Vos tik užeis 
kalba apie dvasios kultūrą, apie meno, literatūros reikalus - tuoj išlenda argumentas: negalima — reikia 
padegėliai šelpti. O kai eina reikalas apie subsidijas bei paskolas parrinėms organizacijoms, apie sudarymą 
tam tikro liuksuso žmonių saujelei — tas argumentas tyli. Literatai, norėdami paskleisti po Lietuvą Krėvės, 
Tumo-Vaižganto, Maironies ir kt. mūsų geresniųjų rašytojų raštus, prašė paskolos vos 25,000 lirų. O kiek 
kainuoja vienas rautas, kurio išlaidas padengia tik ne paskola? Kiek kainuoja vieno automobilio išlaikymas? 
Tuo tarpu kai tokiai Čiurlionies galerijai naujiems paveikslams įgyti į metus skiriama - gėda sakyti - 1000 
litų! Menininkai niekam nepavydi nei tų automobilių, nei rautų, tik šie pavyzdžiai rodo, kiek kultūringai 
mūsų valstybės biudžetas tvarkomas.*! 


Nuosaikusis Vincas Mykolaitis-Putinas, apžvelgdamas Židinyje 1927 metus, neslėpė savo 


nusivylimo. Jis buvo tikėjęsis, kad po 1926 XII 17 perversmo 


... į tautos vadų vietas stojo žmonės, iš kurių turėjom teisės laukti, kad tautinės kultūros kėlimą jie laikys 
svarbiausiu savo, valstybės ir tautos uždaviniu. Šiandien [...] matome, kad daugelis mūsų vilčių nuėjo niekais. 
(...] Merai laiko kultūros gyvenime per mažas tarpelis, kad jame galėtų įvykti žymių atmainų, vis dėlro pa- 
kankamas bent darbui pradėti ic pribrendusiais reikalais susirūpinti. Dar blogiau, kad vyriausybės vedama 
taupumo politika daugiausia atsiliepė kultūros reikalų sąskaiton. Pirmiausia teko tai pajusti universitetui, 
kurio lėšų klausimas ypatingai paaštrėjo prie tautinės vyriausybės. Artėjant 10 metų Lietuvos nepriklau- 
somybės sukaktuvėms, menininkų tarpe buvo kilęs sumanymas, surengti didelį visų meno šakų konkursą, 
galėjusį duoti kelerą žymių kūrinių. Sumanymas neįvyko dėl lėšų stokos. Spaudos srity tokis pat lietuviškos 
knygos merdėjimas, kaip ir anksčiau, o gal dar didesnis. Vyriausybės gi Knygų leidimo komisija lig šiol neat- 
liko nė vieno darbo, kuris turėtų mūsų tautinei kultūrai plačios reikšmės. K. Būgos Lietuvių kalbos žodynas, 
tautosakos rinkiniai, Europos klasikų vertimai dar tebelaukia organizuoto ir vyriausybės subsidijuojamo 
darbo. Tebelaukia ir tautodailės rinkiniai bei albumai, meno monografijos bei studijos valstybės paramos. 
[...] Meno taryba prie Švietimo ministerijos iširo, Meno tarėjo vieta panaikinta, o menininkų organizacijos 
veiklumo nerodė. Išganinga Kultūros fondo idėja šiose aplinkybėse turbūt dar ilgai lauks savo įsikūnijimo 
dienos. Tautinės lietuvių kultūros likimas tebelieka privatinėj geros valios žmonių globoj.?2 


Dar nemaža galima būtų pacituoti mūsų kulrūrininkų pasisakymų, griežčiau ar švelniau kri- 


tikuojančių kultūrinę valdžios politiką. Bet grįžkim prie Vaižganto. Kaip jau matėme, du dalykai 
jam užvis labiau rūpėjo. Jį itin skaudino partinė bei srovinė nesantarvė, bet antra vertus, jam 
ne prie širdies buvo ir „makro-diktatorybė“, kaip jis laiške Klimams buvo apibūdinęs Smetonos 
valdymo kryptį. Kitas jam svarbus dalykas - lietuvių tautinės kultūros ugdymas, arba jo mėgs- 
tamu (rodos, ir raštijon jo įvestu) žodžiu tariant, - puoselėjimas. Jau iš seno jis dėl to sielojos. 
1913 m. Vilties redakcijos pasiųstas Talinan į Estų Tautos teatro atidarymo iškilmes, Vaižgantas 
savo sveikinime kalbėjo: 


a 


Jūsų ir mūsų vienodas padėjimas, vienodos politikos sąlygos, kuriomis turime dirbti, keldami savotišką savo 
tautų kultūrą. Visi smarkiai pasivėlavome toje kultūrinimosi kelionėje. Dažnai net rankos lėpsta, dažnai imi 
nusiminti, atsiminus, begu tik pasiseks pavyti kitos tautos. [...] Mažosioms tautelėms, atstumtoms nuo pla- 
taus politikinio gyvenimo, [...] palieka nusigręžri į kirą pusę, kur kas garbingesnę: į puoselėjimą savotiškųjų 
kultūrų, ir tai sukrauti į bendrąjį žmonijos iždą“? 


B. Sruoga, „Dailiosios literatūros reikalas Lietuvoj“, Baras, 1925, nr. 9/10, p. 144-150. 


2 V. Mykolaitis, „Kultūros gyvenimas Lietuvoje 1927 m.“, Židinys, 1928, nr. 1, p. 39-43. 
3 Vaižgantas, Aplink Baltiją, Vilnius, 1919, p. 59-60. 

Tie dalykai buvo opūs ir kitiems mūsų rašytojams, menininkams, mokslininkams ir apskritai 
kultūrininkams, 

Jų tarpe buvo ir jaunas literatas Juozas Keliuotis (*1902), 1926 m. baigęs universitetą Kaune 
ir kaip Lietuvių katalikų mokslo akademijos stipendininkas 1926-1929 m. studijavęs Paryžiaus 
Sorbonoje žurnalistiką, o greta filosofiją, literatūrą, meną ir sociologiją. Tipingas vakarietiškos 
orientacijos žmogus, Keliuotis žavėjosi Vakarų kultūros dinamizmu ir kūrybiniu aktyvumu, 
kurių pasigedo Lietuvos kultūriniame bei visuomeniniame gyvenime ir smerkė čia, jo manymu, 
besireiškiančias rytietiškas nihilistines tendencijas, o itin piktais įsikarščiavusio dvidešimt kelerių 
metų jaunuolio žodžiais plakė Lietuvos laikraštiją: 


[Lietuvos] inteligentijos dauguma dar Rusijos kacile išvirta. Be to, ir visa tauta, ištisus šimtmečius vergavusi, 
silpnai beprisimena savo veiklumo ir heroizmo epochą. [...] Ištisus šimtmečius gyvenant po sverimu jungu, 
išaugo įtarinėjimų, nepasitikėjimo, valstybės negerbimo ir nihilizmo dvasia. (...Į Ak, reikia verkti kruvino- 
mis ašaromis ant šių Lietuvos tradicijos ir aukštesnės civilizacijos griuvėsių. Nihilizmas, vergavimo dvasia, 
pasyvumas ir bergždžias svajingumas iš niekur neatkeliavo ir nėra svetimųjų mums primesras — visa tai yra 
mūsų kraujuje, verda mūsų gyslose. (..-] Nekaltinkime kirų, kur patys esame kalti, nes nusikrarę atsakomybės 
jausmo ir kitiems primetę savo ydas, niekados neįstengsime pasitaisyti, [...] Lietuvoje veikimo ir kūrybos 
žmogus negali turėti padoraus asmens vardo. Pas mus, jei koks nors didelės energijos veikėjas pradeda smar- 
kiai veikti, tai tuojau įtariama, jog jis turi žemų tikslų ir užpakalinių minčių, jog jis nori pigiai pragarsėti ir 
siekia karjeros. [...] Kai po karo gimė [... mūsų kritika), tai ji vienu iš pirmiausių ir svarbiausių savo uždavinių 
pasirinko nihilistinį užsimojimą - „nuvainikuoti dėdes“; na, ir buvo „nuvainikuojami“ Maironis ir Jakštas, 
Vydūnas ir kiti. Ir kiek jau šios nihilistinės ir bacbariškos Lriūikas aukų! Pas mus dar nemokama branginti 
kūrybos ir veikimo žmonių. Vakaruose su entuziazmu sveikinama kiekviena pasirodžiusi jauna pajėga ir 
kiekvienas kūrybos žygis, o pas mus jaunus kūrybos daigus pakanda nihilizmo šalna, o didžiųjų žmonių 
pastangas paraližuoja siauras egoizmas ir niekšiškas pavydas. Pas mus, Vinco Krėvės žodžiais betariant, 
sakalams karpomi sparnai ir skundžiamasi, kad vienos varnos telekioja po tėvynės padangę. Pažvelkime 
į mūsų dienraščius: jų tikslas, rodos, tik vienas antrą žnaibyti ir kolioti. Jie nenori to suprasti, jog tokios 
rūšies polemika, kurią jie veda, yra įdomi tik jos autoriams. Skaityrojams tas nuobodu ir įkyru, ypatingai 
dar todėl, kad tie patys dalykai ir visados toje pačioje formoje kartojami per ištisą dešimtį merų! Jei kas nors, 
kada nors ir kokią nors rašys visuotiną spaudos istoriją, rai mūsų laikraščiams turės paskirti daug vietos 
kaip laimėjusiems pasaulinį nuobodumo rekordą. [...] Laikraštis negali būti visokio brudo išliejimo vieta. 
[...] mūsų laikraščiams reikia daugiau mylinčios širdies ir daugiau kūrybos žygių, daugiau psichologijos ir 
šviesaus džiaugsmo [-..] Su entuziazmu sveikinkime kiekvieną kūrybos žygį ir kiekvieną sveiką pastangą. 
Nesudievinkime savo ydų, nes tai saužudystė.“ 


Vis dėlto susigriebė, bene bus per karštai ir per vienašališkai parašęs, todėl išnašoje prie straip- 
snio pridėjo pastabą: „... gyvendamas užsieny, negaliu surinkti man reikalingų faktų ir patikrinti 
turimų pažiūrų tikslumą“.* 

Toks smarkus jauno žurnalistikos studento pasisakymas buvo lyg ir užsiangažavimas leisti 
naują žurnalą, kuriame atsispindėtų jo aukščiau išdėstytos mintys ir pažiūros. Dar Kaune studen- 
taudamas redagavęs (1924-1925) katalikiškojo jaunimo laikraštį Pavasarį ir 1926 m. išleidęs kelių 
autorių rinkinį Jaunam spaudos veikėjui (kelis straipsnius tai knygelei davė Vaižgantas), Keliuo- 
tis, grįžęs iš užsienio studijų, greitai pagarsėjo kaip savaitinio kultūros, visuomenės, literatūros, 
meno ir mokslo žurnalo Naujosios Romuvos (1931-1940) steigėjas ir redaktorius. Jo pavardė ir 
žurnalo antraštė taip susijo kiekvieno sąmonėje, kad buvo galima tiesiog pasakyti: Keliuotis tai 


* J. Keliuoris, „Rusija, Vakarų Europa ir Lietuva“, Židinys, 1928, nr. 11, p. 407-410. 
* Ten pat, p. 406. 

Naujoji Romuva, ar atvirkščiai: Naujoji Romuva tai Keliuotis. Labai nusiteikęs prieš partinę ne- 
santarvę, skaldančią mūsų visuomenę, Keliuotis pirmajam žurnalo numeriui išsirūpino arkivysk. 
Juozapo Skvirecko ir prez, Smetonos įvadinius straipsnelius, tuo norėdamas parodyti, kad mėgins 
tiesti tiltą (Vaižganto žodžiais betariant) tarp dviejų jam svarbiųjų besivaidijančių visuomenių 
grupių. Lietuvių visuomenės konsolidacija ir buvo pagrindinis Keliuočio kaip redaktoriaus ir 
publicisto uždavinys. Be to, jam labai rūpėjo skatinti lietuvių tautinės kultūros ugdymą. Kurios 
visuomeninės ir kultūrinės problemos jam buvo svarbios, gerai gali parodyti jo gausių straipsnių 
Naujojoje Romuvoje (imame pirmuosius dvejus metus, 1931-1932) antraštės: „Patriotizmas ir 
pareiga“, „Prie dvasinio ir kūrybinio renesanso“, „Spaudos etika“, „Politikos etika“, „Autoritetas 
ir laisvė“, „Šių dienų jaunuomenė“, „Modernusis žmogus“, „Kova dėl tautinės kultūros“, „Kas yra 
rusicizmas“, „Dvasinės ir kultūrinės nepriklausomybės klausimu“, „Demagogija ir fanatizmas“, 
„Ateina naujas kultūros gyvenimas“ ir t.t. 

Keliuočio minčių, pažiūrų ir visuomeninių bei kultūrinių nusiteikimų iliustracijai papešiosime 
keletą ištraukų iš jo pasisakymų taip pat Naujojoje Romuvoje: 


Lietuvių tautai turint savo politinę nepriklausomybę, dabar reikia parodyti savo kultūrinę ir kūrybinę 
didybę. [-..] Sverimos įtakos į mus veržiasi iš visų pusių, grumiasi mūsų teritorijoje ir stengiasi uždusinti 
tikrąją lietuvišką dvasią. Su jomis „N. Romuvai“ ir reko aštriai kovoti, Ji skelbė kultūrinės ir dvasinės ne- 
priklausomybės šūkius. [...] Kita didelė kliūtis, tiek daug trukdanti lietuviškam genijui pasireikšti, yra mūsų 
susiskaldymas. [...] mes žūstame izoliacijoje ir gražiausias savo jėgas eikvojame beprasmiškai rarpusavei 
kovai. „N. Romuva“ visomis jėgomis stengėsi įvykdyti lietuvių tautos konsolidacijos idėją. [...] Tad „N. 
Romuva“ ir toliau kvies visas politines ir kultūrinės grupes ir visas profesijas į bendrą, suderinrą lietuvišką 
darbą. [...] Trečias lietuviškos kūrybos priešas yra rutina ir sustingimas. (..-] Tad „N. Romuva“ ir skelbia 
reikalą ieškoti naujų kelių visose gyvenimo srityse: ir literatūroj, ir dailėj, ir teatre, ir muzikoj, ir politikoj, 
ir moksle. Ji ragina naikinti mirusias gyvenimo formas ir atsisakyti nuo pasenusių idėjų, papročių ir nuo 
išgyventų lyčių. [...] Mes turime užsidegti tuo kūrybiniu entuziazmu ir tuo nepermaldaujamu pasiryžimu, 
kurs visą mūsų mylimą kraštą apjuostų naujais gyvybės žiedais.** 


„N. Romuvai“ rūpi, kad mūsų kultūra būtų moderniška ir europietiška, krikščioniška ir lietuviška. Mes 
norime, kad visas mūsų gyvenimas reikštųsi europietiškomis ir pažangiomis formomis. Nepaneigiant praci- 
ties vertybių, reikia būti dabarties ir ateities žmonėmis. „N. R.“ stengiasi supažindinti su šių dienų kultūra 
ir savarankiškai spręsti šios epochos klausimus.*? 


... lietuvių jaunuomenei artimiausias anglų, prancūzų ir belgų jaunuomenės pasirinktas kelias. Lietuvių 
jaunuomenė turi sukurti naują epochą, ji turi iš vidaus reformuoti visas Lietuvos gyvenimo sritis. Daugelis 
senosios kartos jau išsisėmė, pavargo, atsiliko ir persidirbo. Atėjo laikas jaunuomenei tarti savo žodį ir 
jaunatve paženklinti visą mūsų gyvenimą.** 


Mes visiškai nemanome apsitverti kinų sienomis nuo savo kaimynų, bet visų pirma norime surasti ir kurti 
save. Lūkuriuoti jau nebegalime, nes kaip laisva valstybė įėję į energiškų Vakarų tautų tarpą būsime jų sutriuš- 
kinti, jei laiku nesuskubsime apsiginkluoti tokia pat aukšta tautiška kultūra. (...] Kviesdami svetimšalius 
atsakingoms pareigoms jokiu būdu neprisivysime kultūros pažangos. [.-.] Tik rytietiškame pasyvume ir 
slaviškame svajingume užaugęs gali manyti, kad kokie nors kiri iš kažkur atėję sukurs mums kultūrą ir 
iškels mūsų taurą į negirdėtas aukštybes. Daugeliui sričių mums stinga tinkamų žmonių. Todėl turime 
gabesniuosius iš savųjų siųsti užsienin. Jie ten parsineš technikinių sugebėjimų, bet dvasia pasiliks lietuviai. 


*“ Naujoji Romuva, 1934, nr. 201, p. 808-809, 
* Naujoji Romuva, 1934, nr. 157, p. 18. 
* Naujoji Romuva, 1934, nr. 164, p. 187. 

O pakviestas užsieniecis, drauge su technikinėmis priemonėmis, atsiveža ir savo svetimą mums dvasią, savo 
papročius ir kosmopolitines idėjas. Ir užsieniečių pas mus ne mažėja, bet gal net daugėja. [...] Mes patys 
turime savarankiškai kurti savo originalią tautišką kultūrą, nes tik tuo galime pateisinti savo egzistenciją 
ir laimėti sau nemirtingumą. Ir „N. Romuvoj“ bręsta naujas, ištisas, perdėm lietuviškas ir vakarietiškai 
nusiteikęs literatų, dailininkų, muzikų ir sociologų sąjūdis. [...] rusai priėmė pravoslaviją, pateko rytietiškos 
Bizantijos įtakon. O lietuviai draug su karalikybe paveldėjo ir Vakarų civilizaciją. [...] šio vieno fakto pakaktų 
įrodyti, kokia praraja skiria Lietuvį nuo Ruso. Galop su savo tais kaimynais drauge gyvenom ne gera valia. 
Buvome jų pavergti. Buvome jų neigiamai veikiami. Igijome daug vergavimo ir slavų pasyvumo. Ir visiškai 
teisingai nuo to viso dabar norime nusikratyti.*? 


Daugelis senosios inteligentų kartos atstovų nėra nuoširdžiai ir giliai pamilę lietuvių tautinę civilizaciją. Jie 
mokėsi rusų mokyklose. Jauni iš kaimo išvykę į Rusijos didmiesčius buvo sužavėti jos „aukštesne“ kultūra. 
Atlapa krūtine gėrė nihilizmo ir kitus specialiai rusiškus nuodus. Dirbo rusų įstaigose ir manė ten visam 
laikui pasilikti. Ber bolševikų revoliucijos buvo į Lietuvą atginti. Pramoko lietuviškai. Užėmė čia aukštas 
vietas. Bet visa jų galvosena pasiliko rusiška, svetima mūsų tautai ir tolima Vakarų Europai. Jų pasauližvalga 
nihilistinė. Jų veikimo būdas biurokratiškas. [...] Lietuvių tautos genijui jie netiki. Lietuvių literatūra, jų 
menu, jų spauda jie nesidomi. [...] Kaip iš rytų ir pietų veržiasi slaviška kultūra, taip iš vakarų plūsta germa- 
nizmo potvynis. [...] „N. Romuva“ pradėjo griežtą kovą prieš rusiciziną ir germanizmą (prieš polonizmą yra 
visuotinis ir savaimingas nusistatymas). Ją energiškai parėmė ypač jaunuomenė, gimusi, augusi ir mokslus 
išėjusi Lietuvoje, juos pagilinusi Vakaruose. Prasidėjo karšta kova. [...) Tuo mes neskelbiame fanariško 
šovinizmo ar siauro nacionalizmo. [...] Mums reikalinga ir daug ko skolintis ir pasimokinti iš kitų tautų. Bet 
kultūros turtų geriausiai imti ne iš kaimynų, bet iš tolimesnių kraštų. Pasiduodami kaimyno stipriai įtakai, 
galime ištautėti ar sukurti tokią kultūrą, kuri bus tik niuansas stipresnio kaimyno kultūros, tik jos skurdus 
šešėlis. O semdamies kultūrą iš prancūzų, italų, anglų ar skandinavų, nepateksime į ištautėjimo pavojų ir 
sudarysime skirtingesnę nuo kaimynų civilizaciją, kuria ryškiai galėsime išsiskirti. Galop nei vokiečiai, o 
ypač rusai ir lenkai nepriklauso prie pačių kulrūringiausių tautų. Tiesa, neišvengiamas yra bendravimas su 
kaimynais, bet jis turi būti laisvas, kaip lygaus su lygiu. Mes nesame laukinė tauta ir nei variagai nei kultur- 
trigeriai mums nereikalingi. Mes visais atžvilgiais turime būti laisvi ir savarankiški. Turime sukurti savirą, 
originalią, tautišką kultūrą. [...] „N. Romuva“ kultūros tautiškumu nemažiau sielojasi kaip jos krikščioniš- 
kumu. [...] Mūsų gyvenime kaip tik ir pasigendame tos Kristaus dvasios. Visur susiduriame su neapykanta, 
kerštu, noru sunaikinti savo „priešininką“. Santykiai tarp Bažnyčios ir Valstybės pakrikę. [--.] konfliktas 
tarp Bažnyčios ir Valstybės yra didelė nelaimė, [...] Partijos visur tarp savęs kovoja. Bet kai prasideda kova 
tarp Bažnyčios ir Valstybės, tai jau nebegerai. Partijų kovos geriausiai būtų nukelti į grynai politinę plotmę, 
tegul jos ren lenktyniauja ir rungiasi, nebandydamos nei valstybinės nei bažnytinės jėgos panaudoti grynai 
saviems reikalams. (...] Šitaip maždaug „N. Romuva“ žiūri į šį klausimą. Ji sielojas tautos konsolidacija, o 
ne kokių nors partinių blokų sudarymu, kaip kad kai kurie mano.3? 


Pas mus įsigalėjo labai žalingas įprotis - visus, kas tik ne krikščionis demokratas, o ypač kas tik ne kaki- 
ninkas [KAK - Katalikų akcijos komitetas], tuojau apšaukti nekatalikais, masonais, bedieviais, bolševikais 
[-..] Panašiai vyksta ir literatūros ir meno srityse. Kas tik nesilaiko pseudoklasicizmo absurdiškų taisyklių, 
kas tik neigia didaktinį sentimentalizmą ir naivųjį realizmą, tas jau ardo „dieviškos“ proporcijos principus, 
tas jau griauna Dievo sukurtąjį grožį, tas jau bolševikas, trečiafrontininkas. (Čia ir toliau Keliuotis aiškiai 
taiko į konservatyvųjį Jakštą.] Kas tik nesilaiko tradicinio ritmo ir rimo, tas jau ne katalikas! [-..] Gal ir 
geras klasikinis stilius, bet jei žmogui jis jau nusibodo, įkyrėjo, tai kodėl jis negali sau pasiieškoti naujo 
stiliaus? Kūryba juk turi reikštis vis naujomis formomis, kitaip ji pradeda lavonu dvokti. O pas mus vėl 
norima senoviškosios kūrybos technikos taisyklės paversti kažkokiomis religinėmis dogmomis. [...] Pas mus 
įsigali klaiki demagogija ir keistas fanatizmas. Gali mirti bekovodamas už didžiuosias katalikybės idealus, 
bet jei nebus pas tavę užuostas KAK'os ir deguto kvapas, tai vis tiek būsi „neaiškus“ katalikas, jei jau ne 
masonas. Tie demagogai, tie egzaltuori fanatikai begaliniai pamėgo visokią smarvę, ją tik vieną vertina ir 


* Naujoji Romuva, 1933, nr. 114, p. 218-219. 
5 Naujoji Romuva, 1932, nr. 48, p. 1034-1035. 

kur tik jos neužuodžia, tą niekina ir prakeikia. [...] Žilagalviai kanauninkai [Vaižgantas!], net ir kai kurie 
mūsų jėzuitai pašnibždomis jau apšaukti masonais. Bet šiam chamizmui turi pasipriešinti visi geros valios ir 
skaidrios dvasios žmonės. Laikas jau degutininkams ir kakininkams parodyti jų tikrąją vietą. (...] Ar meilė 
liepia plūsti visus net ir geriausius katalikus, bet vien todėl, kad jie bjaurisi partine demagogija ir visiškai 
laisvi nuo klaikaus fanatizmo?*! 


Pakaks citatų, kurių gausiau pateikta dar ir dėl to, kad dabar daugeliui Naujosios Romuvos 
komplektai neprieinami. Keliuočio su jaunuolišku užsikarščiavimu skelbtose mintyse ne kartą 
pasireikšdavo ir vienašališkumo, bet jos veikė ir traukė jaunąją kartą, išsimokslinusią jau neprik- 
lausomos Lietuvos mokyklose. Daugeliui, panašiai kaip ir Keliuočiui, atrodė, kad yra svarbesnis 
tautą stiprinantis kultūros darbas, kaip visų pajėgų ir pastangų sukaupimas politinei veiklai, nes 
politiniai režimai eina ir praeina, o tauta išlieka. 

Plarų atgarsį ir pritarimą, kurio susilaukė Keliuočio žurnalas, akivaizdžiai rodė netrukus 
įsteigtoji ir 1932 XI 25 Kauno miesto ir apskrities viršininko raštinėje įregistruotoji Naujosios 
Romuvos bičiulių sąjunga, kurios tikslas buvo „a) remti materialiniai bei moraliniai iliustruotą 
kultūros žurnalą “Naująją Romuvą), b) ugdyti ir gyvendinti Lietuvoje krikščioniškos kultūros ir 
tautinės civilizacijos mintį“.?2 Tam tikslui siekti sąjunga steigė „savo skyrius įvairiose Lietuvos 
vietose“. 1933 XII 30 Kaune įvykusioje visuotinėje konferencijoje sąjungos pirmininkas Kazimie- 
ras Bizauskas galėjo pranešti, kad jau buvo įsteigta 19 skyrių: Kaune, Klaipėdoje, Šiauliuose, 
Panevėžyje, Rokiškyje, Utenoje, Telšiuose, Raseiniuose, Biržuose, Kėdainiuose, Plungėje ir kitur.33 
Tai sudarė stiprų užnugarį, ir Naujoji Romuva, išvengusi ankstyvesniųjų trumpalaikių žurnalų 
(Gairių, Baro, Pradų ir žygių ir kt.) likimo, galėjo be pertraukos eiti ligi pat nepriklausomybės 
sutemų. 

Prie Naujosios Romuvos populiarumo daug prisidėjo ir tai, kad ir savo išore, ir turinio 
įvairumu tai buvo labai patrauklus mūsų šviesuomenei žurnalas: nemažo formato, gausiai ir 
įdomiai iliustruotas, apimąs visas kultūros gyvenimo sritis - literatūrą, dailę, muziką, tautodailę 
bei tautotyrą, istoriją, kraštotyrą, kalbotyrą, literatūros mokslą, sociologiją, religiją, filosofiją... 
Buvo platus kronikos ir recenzijų skyrius. Daugeliui jis buvo patrauklesnis už solidžiuosius 
žurnalus Židinį ir Vairą, kurie pasirodydavo tik kartą per mėnesį. Naujosios Romuvos naują 
numerį skaitytojai gaudavo kas savaitę (retkarčiais išeidavo dvigubi dvisavaitiniai numeriai). 
Didžiavosi savo žurnalu žinomasis veikėjas ir Dotnuvos žemės ūkio akademijos profesorius kun. 
Fabijonas Kemėšis: „... nepamirškime, kad duodami žymiai daugiau medžiagos, kaip "Židinys" 
ar “Vairas', mes imame žymiai pigiau, kaip anie žurnalai.“3* Didžioji žurnalo vertė — tai jo gausūs 
bendradarbiai (apie pusantro šimto), kurių tarpe buvo daug žymių vardų iš visų kultūros sričių. 
Galima pasakyti, kad jų sąrašas beveik būtų galėjęs būti savotiškas ano meto Lietuvos kultūros 
gyvenimo Who is who. 

Rašė Aug. R. (Antanas Vaičiulaitis): 


Daugiau kaip prieš metus pradėjus eiti „N. Romuva“ spėjo pasirodyti kaip rimtas savaitraštis ir užėmė vietą, 
kuri prieš tai buvo tuščia, [...] šiam laikraščiui pasisekė aplink save suspiesti gausų darbininkų būrį: jame 
matome rašant ir senuosius mūsų spausdintojo žodžio kėlėjus, sutinkam ir visą eilę jaunųjų plunksnos 


5 Naujoji Romuva, 1932, nr. 43, p. 913-915. 

32 Sąjungos įstatai išsp. Naujojoje Romuvoje, 1932, nr. 51/52, p. 1131. 
3: Naujoji Romuva, 1934, nr. 157, p. 18. 

Naujoji Romuva, 1932, nr. 124, p. 471. 

pionerių. Toks jėgų suderinimas „N. Romuvai“ duoda daugiau lankstumo ir savotiško demokratizmo. Įdomu, 
kad į šį laikraštį atėjo net ir priešingos ideologijos atstovų, kurie tačiau neaptemdė paties žurnalo pagrin- 
dinių nusisratymų. [-..] Bendra išvada apie šį žurnalą būtų tokia: mūsų inteligentams reikalingas kultūringas 
savaitraštis. Iki „N. Romuvos“ tokio laikraščio neturėjom. Todėl „N. Romuva“ pataikė į savo vietą.5 


Naujoji Romuva susilaukė nuoširdžių šalininkų ir iš vyresniosios kartos žmonių. Jų tarpe 


buvo kun. Fabijonas Kemėšis, aktyvusis prieš karą leistosios Vilties bendradarbis, įžvelgęs ano 
laikraščio pakraipoje panašumų su Naująja Romuva: 


A. Smetonos ir kun. J. Tumo [1907 m.) sukurtoji „Viltis“ buvo tiltas, ant kurio susitiko mūsų inteligentinės 
jėgos - kunigai ir pasauliečiai, ir padavė vieni kitiems rankas bendram tautos darbui. į... 1913] metų rudenį 
„Vilties“ tiltas nustojo veikęs. „Viltis“ su kunigais ir ateirininkais nuėjo savo keliu, p. A. Smetona] su „Vairu“ 
ir su mažesniu būriu nuėjo vėl savo keliu. [...] Tuo tarpu augo ir stiprėjo politinės partijos. Ir juo labiau jos 
stiprėjo, juo labiau kriko ir iro tautinė vienybė. [...] Mes peikiame krikščionis demokratus už tai, kad jie iškėlė 
savo partijos reikalus aukščiau valstybės reikalų, kad jie buvo pasikinkę į savo partijos vežimėlį kultūrines 
katalikų organizacijas, kad pačią net bažnyčią ir visą katalikybę buvo norėję savo partijai naudoti. Mums 
keistai ir skaudžiai skamba dabartinio ros partijos vado dr. [Leono] Bistro paskelbtas „Ryte“ pareiškimas, 
jog dar neatėjo laikas tautos jėgų konsolidacijai. [...] Mes, senieji viltininkai, kunigai, nepagiriame ir rau- 
tininkų sąjungos žmonių, kad, bekovodami su krikščionimis demokratais, jie ėmė kartoti jų klaidas ir eiti 
tais pačiais keliais, kad savo nepartinę sąjungą pavertė faktinai politine partija, kad tai partijai stiprinti 
naudoja politinį aparatą (pav., „Lfietuvos] Aidas“ — valdžios ir kartu tautininkų sąjungos oficiozas), kad kuria 
ir savo jaunimą, ir savo mokytojus, kad užuot jungę tautos jėgas, varo toliau jų skaldymo darbą, kad patį 
viltininkų šefą valstybės vadą, deda pastangų [...] padaryti tik savo partijos vadu - visa tai negali džiuginti 
senųjų viltininkų, nei jaunųjų tautinės vienybės šalininkų. [...] Tautos bei valstybės vadas negali būti tik 
vienos kurios partijos ar srovės vadas. [...] Susitarti ir vieningą darbą pradėti jau seniai laikas.5* 


Ir deda senas viltininkas naujas viltis į Naująją Romuvą: 


„„„ Štai turime ir naują „Vilties“ atžalą: Juozas Keliuotis, dar tebeverkęs lopšyje, kai „Viltis“ formavo lietuvių 
mintis, dabar per „Naująją Romuvą“ skelbia rą pačią „Vilties“ mintį ir gana sėkmingai telkia į tautos darbą 
jaunosios kartos veikėjus ir mintytojus. Jį, žinoma, laimina ir senieji viltininkai. Ar pasiseks jaunajai kartai 
arstatyti senąjį „Vilties“ tiltą?*7 


Nepasisekė. 1938 m. švietimo ministerija net uždraudė gimnazijų bibliotekoms prenumeruoti 


Naująją Romuvą. Tiesa, neilgam: 1939 m. dėl įtemptų tarptautinių santykių prireikus sudaryti 
koalicinį ministrų kabinetą, anas draudimas buvo atšauktas.5* 


Ne mažiau palankus Naujajai Romuvai buvo ir kitas senas viltininkas - Vaižgantas. Zurnalo 


100-o0jo numerio minėjime Vaižgantas pabrėžė Naujosios Romuvos reikšmę: 


N. R. užsimetė nudirbti niekieno nedirbamą, o tiek reikalingą visuomeniškai-valstybišką darbą - prarausti 
bendrą taką tarp priešingybių. Per dvejus metus darbas tiek pasireiškė, kad žymiosios mokslo ir meno pa- 
jėgos čia susitelkė, o priešingybės iš abiejų pusių ėmė reikšti nepasitenkinimą. Tai geriausia atestacija, kai 
abudu peikia; tai reiškia, kad gyvai pataikyta į skaudžiamąją vierą, atrasta silpnoji gyslelė. [...] viskas šaukte 
šaukia, kad N. Romuva gyvuotų visuomenės, Bažnyčios ir valstybės naudai.3? 


Židinys, 1932, nr. 2, p. 204-206. 

F. Kemėšis, „Viltininkai seniau ir dabar“, Naujoji Romuva, 1932, nr. 46, p. 985-986. 
Ten par, p. 985. 

Lietuvių enciklopedija, t. XX, Boston, 1960, p. 79. 

Naujoji Romuva, 1932, nr. 49, p. 1061. 

Dar Naujajai Romuvai neišėjus, Vaižgantas labai nuliūdo, išgirdęs gandus, kad žurnalas dėl 
politinių intrigų sustabdytas. Apie tai nusiskųsdamas rašė tuometiniam Lietuvos atstovui prie 
Vatikano Jurgiui Sauliui, savo senam pažįstamui, su kuriuo buvo neseniai matęsis Italijoje. Jo 
laišką pateikiame ištisai: 


Kaune, 1930 V[ytauto] Didžiojo] m. gruodžio 24 d. 

Mielas Ponas Jurgi! 

Negaliu susilaikyti nepasidžiaugęs ir Tamstos pasveikinimu ir atminimu man Romos kampanijos 
[Vaižgantas buvo nuvažiavęs pasidairyti Italijon; kelionės įspūdžiai iš periodikos perspausdinti Vaižganto 
raštuose, t. XVII, 1931]. Nekultiviruotas didžiausis laukas čia pat prie didelio miesto darė man gilaus 
įspūdžio, lyg tyčia išlaikomas kapų ramumas, praėjus marui ar barbarams. O kapų paminklai - vandentiekio 
griuvėsiai. Daug Romoje būta ir kultūringos barbarybės. 

Tos barbarybės nestingame ir dabar. Kalbu apie rariamąjį kulturkampfą. Jam sušvelninti bešaliai žmo- 
nės, kunigai ir nekunigai, buvo sumanę leisti „Naująją Ruomuvą“ [!] savaitinį žurnalą. Jis buvo gražiai 
užsinešęs. Bet kilo audra; ją pakėlė griežtieji, partingieji krikščionys demokratai, taip pat kunigai ir neku- 
nigai, „kampfą“ norį privesti iki pat revoliucijos. Tad „N. R.“ tapo sustabdyta. Dekanatai (Utenos, Šeduvos) 
padarė rezoliucijas apie taikymą represijų nepartiniams katalikams, kurie nesilaikė principo: juo blogiau, 
juo geriau. Urenos dekanato visas memorandumas apie mano dalyvavimą vyriausybės ar tautininkų leidi- 
niuose. Tad man tai ir uždraudė. Bulvariniuose šlamštuose dalyvauti neuždrausta; bet tik ne tautininkų. Kur 
dėsiuos, nežinau. „Ryte“ tačiau nedirbsiu: partingumo organiškai nepakenčiu. Visas Kaunas, visa Lietuva 
verčiama dyka jūsų kampanija. 

Taigi senieji merai liūdni ir bjaurūs. Sergu socialinėmis ligomis, o atsako fizinė mano širdis. Nemiegu, 
griaužiuos, o širdies plakimą jaučia pati lova. Visa tai verste verčia mane ypatingu atsidėjimu prašyti Dievulį, 
kad Naujieji Metai būtų ramesni. Velykime to par ir kits kitam. Daug priderės ir nuo Tamstos, mūsų diplo- 
mato prie Vatikano. Jei Šv. Tėvas nepadės dabar sunormuoti valstybės-Bažnyčios santykių, jie tiek suges, 
kad ir pataisyti nebebus galima. Ark. Bartoloni - nediplomatas; jis visai vienašalis. Lietuvoje nuomonė, kad 
tai jis ir yra ardytojas, ne taikintojas. 

Pax tecum! Kun. Juozas 


Betgi tą pačią dieną, nuėjęs Kūčių pas arkivyskupą Skvirecką, Vaižgantas labai apsidžiaugė 
(„džiaugiaus kaip vaikas“), nes ten pamatė ką tik išspausdintą pirmąjį Naujosios Romuvos numerį. 
Tą pačią dieną vėl trumpai rašė Šauliui: 


Kaune, 1930 VD m. gruod. 24 d. 

Kūčių vakarą betgi išėjo „Naujoji Romuva“ ir eis. Tai simpatiškas ir griežtai idėjiškas bus žurnalas. Jį gausite 
visi parsisiųsdinti. Aš buvau be galo nusiminęs, kai pasakė - sustabdyta, kad nedarytų skilimo tarp katalikų. 
Ir džiaugiaus kaip vaikas, kai bergi baigiantis kūčioms pas Arkivyskupą, jis parodė išėjusį N. 

Jūsų kun. Juozas“? 


Vaižgantas ne tik džiaugės naujuoju žurnalu, bet ir aktyviai bendradarbiavo, paskelbdamas 
jame keliolika straipsnių, du jau pačiam pirmame numeryje. Įdomiausias iš jo straipsnių — tai 
atsakymas į literatūrinę Naujosios Romuvos anketą. Kaip ir įvairiuose ankstyvesniuose pasi- 
sakymuose, kur Vaižgantas nebijojo linksmos autoironijos, taip ir čia su panašia autoironija 
apibūdina savo kūrybą. O gal čia kiek reiškėsi anas senatvės nusivylimas, kuris atsispindėjo ir jo 
1931 III 29 (aukščiau cituotame) laiške Dobilui. Kiekvienu atveju Vaižgantas buvo nuoširdus ir 
nepretenzingas rašydamas: 


* Abu laiškai imti iš Jurgio Šaulio archyvo Pensilvanijos universiteto bibliotekoje. 

Iš esmės aš neesu kūrėjas, nei beletristas. Tai kas? Ogi štai kas. 1933 m. gruodžio 10 d. sueis [beje, tos datos 
nebesulaukė!] lygiai 40 metų dvejopos man profesijos: kunigystės it autorystės. (...] Šiuo ilgu laikotarpiu aš 
prirašiau tiek, kad leidiniai tenka metru matuoti, kaip mėsiedo laiku [laikotarpis nuo Kalėdų iki Užgavėnių] 
ruskiams blynai. [-..] Toje metro ilgumo mano raštų lentynėlėje „kūrybinių“ ne daugiausia: Pragiedruliai, 
Dėdės ir dėdienės, Šeimos vėžiai ir dvejetas knygelių smulkiųjų vaizdų. Tos tariamosios beletristikos tebus 
10-1596 visų kitų raštų. Ir tie tektų perpus sumažinti, nes, anot E. Radzikausko [Liudo Giros] ir kitų kri- 
tikų, nežinai, kur Vaižganto pasibaigia publicistika, o prasideda beletristika ir antraip. O aš ir antrą pusę 
nušluoju, gerai nusimanydamas, kad teesmi paviršutiniškas, seklus feljetonistas etnografas, gavęs progos 
romantiškai pasivaipyti, tai ir padaro įspūdžio, būk aš imąsis beletristinės kūrybos. (...) Iki par 1916 metų 
[-.-] pasirodžiusios plonutės „vaizdelių“ brošiūrėlės nieko nelemia ir Vaižganto į Parnasą neįveda. Tik Didysis 
karas ir tremtinio būklė sujudino manyje romantinio pasiilgimo balelę ir aš abiem rankom įnikau - bele- 
trisriškai seilėtis. Paskui tai nutrūko, ir tik kada-ne-kada beletristiškai beatsirūgstu, kieno nors apduotas, 
kad „ką nors“ jam parašyčiau. [...] Pakartoju, iš esmės aš neesu kūrėjas; mano fantazija neveikli, intrigų 
sugalvoti nemoku, jos nuobodžios (Šimėnas) [keturvėjininkas Alfonsas Šimėnas], rai kurti man visai neniežti, 
kūryba nėra mano pašaukimas. Retkarčiais pažaidžiu [...] Pačiam save įvertinti labai sunku; ber kas linkęs 
sau papataikauti. Tačiau tikėkit manim, kad daug žemiau save ir savo darbą visuomenei, mokslui, lireratūros 
menui įvertinu, neg tai padaro nemandagūs kritikai ar perdėto mandagumo panegirisrai-pataikūnai. [...] 
Jokiai literatūros srovei todėl aš nepriklausau nei išmanau, kuri geresnė. 


Ir baigia savo atsakymą tipingu stačiokišku Vaižganto stiliumi: 


Reikia naujų talentų, ne naujų srovių. Nėra gyvo vandens, nėra ir srovės. Dėl to ir naujoji mūsų literarūra —be- 
srovė. Jei kas po savim pašlapina, tai dar ne srovė: srovė teka ir neša.“! 


Atsakymas į anketą atskleidžia ir dar vieną gražų Vaižganto būdo bruožą. Matėme, kad visą 
gyvenimą Vaižgantui teko kautis už savo asmens, savo pažiūrų, savo veiklos laisvę. Tai galėjo 
palaužti įgimtąji optimistą Vaižgantą, ir jo senatvės laiškuose draugui Lindei-Dobilui suskamba 
aiški nusivylimo gaida. Į amžiaus pabaigą sparčiai gendanti sveikata galėjo tik stiprinti pesimis- 
tines nuotaikas. Dažną tokios sąlygos būtų neišvengiamai padariusios paniurzgusiu mizantropu. 
Betgi ne Vaižgantą! Jį nuo to apsaugojo gili ir nemeluota Lietuvos ir lietuvio meilė, tokia akivaizdi 
kad ir jo atsakymo į Naujosios Romuvos anketą žodžiuose: 


Kone nuo pat kūdikio lopšio ir iki pasenusio lazdos aš nieko tiek konkrečiai nemylėjau, deja, nei paries Pono 
Dievo, prisipažįstu, nors ir be to prisipažinimo visiems tai aišku, kiek slieko širdžia tą velėną, po kuria aš, 
šrai, jau septintą dešimtį metų landžioju. (...] Vyžota, lopyta mano Lietuvėlė, bet - mano! Lininiai, arielki- 
ninkai, mėšluočiai, dažnai net padlecai [nenaudėliai, niekšai] tie lietuviai, bet - mano broliai! 


"Neilgai teko Vaižgantui džiaugtis Naująja Romuva ir joje bendradarbiauti. Žurnalui pradėjus 
trečiuosius metus, Vaižgantas mirė ir buvo Naujojoje Romuvoje palydėtas šiltu redaktoriaus ne- 
krologiniu straipsniu: 


Balandžio 23 d. mirė kan. J. Tumas-Vaižgantas. Šia mirtimi lietuvių tauta neteko vieno didžiausių vadų- 
veteranų. Su juo yra susijusi visa mūsų tautiško atgijimo epocha. Jis buvo tautos trimitas, kurs garsiai ir 
nuolatos visus šaukė į idėjos žygius. Nors daug dirbo, daug vargo, daug kliūčių suriko, ber niekad nepavargo 
ir nenusiminė. Visad pasiliko energiškas, šviesus ir veiklus. Iškilo, išaugo iš tautos gelmių, suspindėjo saule, 
kuri jau niekad nebenusileido. Ji visiems švietė ir visus šildė ir gaivino, Kiti mūsų veteranai, atėjus naujai 
generacijai, kažkaip pasiliko gyvenimo nuošaly, o kan. J. Tumas-Vaižgantas „nepaseno“, „neatsiliko“, jis 
draugiškai susigyveno ir su naujais žmonėmis ir alsavo moderniškojo gyvenimo rirmu. Tad Jis, rodos, buvo 
gimęs būti amžinai jaunu ir todėl jo mirtis tokia netikėta ir tokia klaiki. 


“Naujoji Romuva, 1932, nr. 13, p. 289-291. 

Mūsų tautoj yra daug neveiklių, ir mes dažnai skundžiamės savo nerangumu. Bet kan. J. Tumas-Vaiž- 
gantas buvo tarsi pats veiklumo idealas. Jis per visą savo gyvenimą, triūsė, veikė ir kūrė. Jis niekad nepanoro 
pailsėti ir pasidžiaugti savo dideliais laimėjimais. Jis visą laiką skubėjo, viskuo sielojos, visur ir visiems 
naudingas norėjo būti. [...] 

Laimėti titulai, garbė ir populiarumas neužkrėtė jo ambicija. Jis per visą savo gyvenimą pasiliko na- 
tūralus, širdingas ir klusnus visiems tautos reikalams. Jis niekad niekam nepasakė, kad šis ar kiras darbas 
nėra jo vertas ir jam netinka. Jis viską dirbo, kas tik buvo reikalinga. [...J 

Jis pamiršo siekti savo asmeniškų tikslų ir kultivuoti savo individualybę ir savo talentą. Taupydamas 
gausias savo kūrybines jėgas ir kultivuodamas savo talento individualumą, jis galėjo duoti daug didesnių 
lireratūros vertybių. Ber jis padarė daugiau. Jis kūrė tautą, gyvą ir tvirtą tautą, tautą su šviesiomis mintimis, 
su skaisčia širdimi ir su veiklia valia. [-..] 

Kur tik buvo reikalingas darbas, visur jis dalyvavo. Džiaugsmingai vykdė kiekvieną uždavinį. Jo raštų 
išėjo 18 tomų [dar vienas buvo išspausdintas tik 1938 m.|, tai vis publicistika, beletrisrika ir lietuvių lite- 
ratūros bei kultūros istorija. Jis buvo organizatorius ir kalbėtojas, publicistas ir beletristas, mokslininkas 
ir tautinės bei religinės idėjos apaštalas, politikas ir kritikas. Visas Lietuvos gyvenimo sritis jis gaivino ir 
puoselėjo. [...] Ir jis visur, kur tik ėjo, ten nešė entuziazmo ir optimizmo ugnį. Jis buvo šviesus entuziastas 
visur, tiek kritikoj ir grožinėj kūryboj, tiek politikoj ir organizaciniame veikime. [-..Į Ir visa jo grožinė 
kūryba dvelkia šviesiu optimizmu ir gyvenimo džiaugsmu. (...) Jis viską ir visus mylėjo. Jis turėjo tokią 
aukštą širdies kultūrą, kad, rodos, pykti, keršyti, neapkęsti, visiškai ir nemokėjo [...] Todėl jis ne vieno buvo 
dažnai pakaltinras, kodėl jis geruoju gyvena ir su „priešais“, kodėl jis su jais „bičiuliauja“, kodėl! jis „nepa- 
smerkia“. Ne, jis negalėjo jų pasmerkti ir nemanė kitaip manančių „sunaikinti“. (.....] Jis artino dvasiškius 
su pasaulininkais, tautininkus su krikščionimis, dešiniuosius su kairiaisiais [(...] Jis buvo krikščioniškojo 
humanizmo apaštalas.*? 


[1982] 


2 Naujoji Romuva, 1933, nr. 123, p. 433-434, 

Vinco Krėvės kūrybos apžvalga“ 


XX amžiaus pradžia — tai labai svarbi ir įdomi mūsų visuomenės ir kultūros istorijos 
gadynė. Ilgametis spaudos draudimas baigėsi šauniu lietuvių laimėjimu. Padvelkė laisvės vėjas, 
kai 1905 m. revoliucija sudrebino valdžios absoliutizmo pagrindus. Tais pat metais Vilniuje 
suvažiavę visos Lietuvos atstovai pareikalavo kraštui autonomijos. Tai buvo gal ryškiausias ženk- 
las, kaip labai buvo sustiprėjusi Lietuvos visuomenė. Jos šviesuomenė, smarkiai ir skaičiumi 
išaugusi, su patriotiniu užsidegimu puolė ugdyti savo tautinę kultūrą, stengdamos užpildyti ilgų 
metų priespaudos sudarytas kultūrinės spragas ir pasivyti kitas senos kultūros tautas. Įvairiose 
kultūros gyvenimo srityse buvo pasiekta gražių rezultatų. Štai, pvz., lietuvių dailininkas Mika- 
lojus Konstantinas Čiurlionis i išgarsėjo net ir visos Rusijos mastu. 

Pastangos pasiekti kitų tautų kultūrinį lygį, savaime suprantama, turėjo itin pasireikšti lietu- 
vių literatūroje. Tą didelį aukštos meno vertės veikalų pasiilgimą labiausiai patenkino Vincas 
Krėvė, savo talentu stambiausias iš anos lietuvių rašytojų kartos, iškilusios prieš Pirmąjį pasaulinį 
karą. Nenuostabu todėl, kad Krėvės vardas greitai išgarsėjo Lietuvoje, o jo raštai tapo klasiniais 
lietuvių literatūros veikalais, plačiai visose nepriklausomos Lietuvos mokyklose nagrinėtais, 
chrestomatijose daug kartų spausdintais. 

Savo kūrybai pagrindo lietuvių menininkai tada ieškojo, tarp kitko, ir liaudies mene. Mac 
menas, atsirėmęs į ilgų amžių tautinės tradicijas, būsiąs tikrai originalus lietuviškas ir galėsiąs 
ką naujo įnešti į pasaulinį meno lobyną. Čiurlionis vienos lietuvių meno parodos proga šitaip 
rašė: 


Liaudies menas turi būti mūsų meno pamatas, iš jo turi iškilti savotiškas lietuvių stilius, jis yra mūsų pa- 
sididžiavimas, nes tas gražumas, kurį turi savyje, yra grynas, savotiškas ir išimtinai lietuviškas. 


Panašiai ir rašytojai įkvėpimo ne kartą ieškojo liaudies poezijoje. Lietuvių tauta iš seno garsėjo 
savo dainų gausumu ir jų poetiniu švelnumu. XIX a. ne tik patys lietuviai, bet ir lietuvių kalba dėl 
jos senoviškumo besidomį svetimtaučiai kalbininkai išspausdino ne vieną dainų rinkinį. Tačiau 
nors ir netrūko kartais kuone entuziastingų atsiliepimų apie lietuvių dainų grožį, svarbiausias 
dėmesys joms buvo filologinio ar folkloristinio pobūdžio. O dabar, XX a. pradžioje, lietuvių 
literatūrinėje kritikoje tolydžio buvo keliamos mintys, kad liaudies poeziją reikia ne tik rinkti ir 
ja grožėtis, bet ja pasinaudoti ir meno kūryboje. Ne vieno lietuvių poeto veikaluose suskambėjo 
tautosakiniai motyvai. Tačiau plačiausiai tautosakinio stiliaus galimybes išnaudojo ir didžiausių 


* Kiek patrumpintas rašinys, kurio angliškas vertimas spausdinamas Studi Baltici žurnale. 

meninių rezultatų pasiekė Vincas Krėvė (jis yra, tarp kitko, ir vienas iš žymiųjų lietuvių tauto- 
sakos rinkėjų) savo Dainavos šalies senų žmonių padavimuose, tame gal lietuviškiausiame mūsų 
literatūros veikale. 

Lietuvių liaudies dainos perdėm lyrinės. Senoviško herojinio epo, panašaus į Nibelungų giesmę 
ar rusų bylinas, lietuviai neturi. Tačiau senieji kronininkai liudija, kad dainomis buvo garbinami 
didvyrių žygiai. Kaip žinome, romantizmo laikais kai kas (pvz., čekas Vaclavas Hanka) buvo 
mėginęs net falsifikuoti tokį senovišką epą, jo savo tautoje nerasdamas. Krėvė anaiptol nieko 
nenori falsifikuoti. Pasinaudodamas liaudyje išlikusiais padavimais, iš lietuvių dainų imdamas 
stilistinių priemonių ir laikydamasis būdingųjų epinės poetikos dėsnių, Krėvė panoro savotiškai 
atkurti tokį išnykusį lietuvių karžyginį epą, kad ir ne eiliuota forma, o tenkindamasis skambia 
poetine proza. 

Ir atgyja Krėvės veikale poetiškasis padavimų pasaulis: žuvusio bernelio liūdinti mergelė 
pavirsta pakelės akmeniu, o jos graudžios ašaros sūriu šaltinėliu iš žemės verčias; dėl bernelio 
nusikaltimo puikus dvaras nugrimzta ežeran, ant kurio mėnesienos naktimis skenduolis bernelis 
su mylimąja mergele vaiduokliškai nardo, žaidžia; užkeiktame kalne vidunaktį girdėti kraupus 
senovės kunigaikščio dejavimas; aukšti piliakalniai su senų mūrų liekanomis byloja apie narsias 
protėvių kovas su geležimi kaustytais kryžiuočiais už gimtosios šalies laisvę. Autorius mielai kalba 
tartum senovės dainiaus kanklininko lūpomis: „Vai jūs, berneliai, raibi sakalėliai, vai jūs nutilkit 
vieną valandėlę, manęs seno paklausykite, mano gūdžios pasakėlės, graudžiųjų žodelių. Tai aš, 
senas, jums padainuosiu...“ 

Karžyginis epas iškelia vaizduojamąjį gyvenimą ir žmones iš pilkos kasdieniškumo plotmės. 
Dainavos padavimų gyvenimas - tai lyg nuolatinis šventadienis: triukšmingos medžioklės, šaunios 
puotos, narsios kovos, o žmonės - nuostabos verti karžygiai. Psichologiškai jie nesudėtingi, kaip 
ir senoviškųjų epų didvyriai. Keli tėra jų pagrindiniai jausmai, ypač meilė, kerštas ir laimės, o už 
visa labiau - garbės siekimas. Tačiau tai didžios aistros, vertos milžinų be baimės ir svyravimo: 
„„» milžinai vyrai, kurie nežinojo, kurie nesuprato, kas baimė baimelė, sunki vergija nedalelė; 
kurių ranka už norus, už troškimus galingesnė, o veikimas, o darbai už mintis greitesni: ko godelėj 
nesugodojo, jau jų rankos atliko.“ 

Nekasdieniško gyvenimo vaizdavimas reikalauja ir nekasdieniškos kalbos. Dainavos pada- 
vimų kalba yra poetiška ir puošni. Kaip ir liaudies poezijoje, joje daug yra pastoviųjų epitetų 
ir palyginimų, grakščių paralelinių formų, švelnių diminutyvų, vaizdingų metaforų, įspūdingų 
antitezių ir pasikartojimų, herojinio epo mėgstamų hiperbolių. Tos gausiosios poetinės priemonės 
be galo išplečia stilių. Tačiau tikras epinis dainius kaip tik ir mėgsta tokį pasakojimo platumą. 
Jis anaiptol neskuba tik kuo greičiau perduoti klausytojams įvykius, o nori pasiskonėti ir pačiu 
pasakojimu. Tai lyg plati bekraštė upė, kurios srovenimas ramus ir vienodas. Pasakojimo ramumo 
nesutrikdo nei niūri kančia, nei laimės džiugesys. 

Darniai sutvarkyti sakiniai, dažnai išplėtoti ilgais ir skambiais periodais, reikia Dainavos 
padavimų kalbai malonaus ritmingo bangavimo. Tokios skambios, tikrai muzikalios prozos ligi 
tol lietuvių literatūra dar nebuvo turėjusi. Tad kalbos grožis ir patriotinis auklėjamasis pobūdis 
padarė Dainavos padavimus vienu iš pačių mėgstamiausių lietuvių literatūros veikalų. 

„ Lyg vienas iš Dainavos padavimų, išplėtotas į stambų dramine forma parašytą veikalą, yra 
Šarūnas, Dainavos kunigaikštis. Tai legendinis, istorijos šaltiniuose nežinomas asmuo. Roman- 
tine dvasia, kad galinga asmenybė nulemianti visą istorijos eigą, Krėvė vaizduoja Šarūną kaip 
lietuvių vienytoją stiprion valstybėn. Tačiau toji Lietuvos valstybinė idėja pačiam Šarūnui ne iš 
karto tepaaiškėja. Gamtos nuskriaustas ir negražus kupris, iš mažens visų niekinamas ir nepatyręs 

nei savo šeimoje švelnumo, nei meilės laimės, tačiau pilnas išdidumo Šarūnas lyg kerštui visiems 
suliepsnoja galingu garbės troškimu: „Aš atiduotau ir kraują, ir ašaras, ir gyvybę ne tik pasaulio, 
bet ir savo už vieną valandėlę tokios galybės, tokios garbės, kokios, kol pasaulis pasauliu, niekas 
dar nedėvėjo.“ Primityviomis žilos senovės sąlygomis tokios garbės Šarūnas galėjo ieškoti tik 
kovos lauke. Ir štai narsiais karo žygiais ir gausiai liejamu krauju sujudino Šarūnas visą idiliškai 
ramią Dainavą. Panoro jis „ereliu pasauly skraidyti“. Ber ilgainiui, dainiui Rainiui bekurstant, 
susiformuoja pagrindinis Šarūno žygių tikslas: „Viena saulė danguje, vienas tik valdovas turi būti 
Dainavoje.“ Žmonės nesupranta Šarūno ir keikia jį už kraują ir ašaras. Tik jaunimas, karo garbės 
masinamas, eina su juo. Tačiau Šarūno žygių prasmė visiems paaiškėjo tada, kada jis pats krito 
kovoje, nugalėjęs vieno savo priešo pasitelktus ligi tol nežinotus Lietuvoje kryžiuočius. Šarūnas 
žuvo, bet jo mintis liko gyva. Visi suprato, kad tik vieningos valstybės laikydamiesi įstengs ap- 
siginti nuo to naujo galingo priešo. 

Tačiau pagrindinę veikalo vertę sudaro ne tiek toji istorinė valstybės kūrimosi problema, kiek 

įdomi balos Salano asmenybė. Tai nėra elementariai vientisas epo herojus, o giliai tragiška ir 
psichologiškai komplikuota asmenybė. Jis ne tik su kitais kovoja, bet ne kartą ir su savo paties 
prieštaraujančiais norais ir jausmais. Jis ne kartą svyruoja ir kenčia. Šarūnas nėra tik atkaklus 
kovotojas dėl garbės ir valdžios, nėra tik piktas kerštautojas, bet jis taip pat ir žmogus, pasiilgęs 
ramios laimės džiaugsmo. Deja, jo neranda, ir kartus nusivylimas žmonėmis pripildo jo širdį. 
„ Giminingos Sarūnui dvasios žmogų Krėvė rodo Skirgailoje, 4 dalių dramoje. Skirgaila - tai 
Šarūnas, nukeltas jau į istorinius laikus. Jis jau iš istorijos žinomas asmuo, Jogailos brolis ir jo 
vietininkas Lietuvoje. Kaip ir Šarūnas, jis vaizduojamas niaurios dvasios ir kietos rankos valdovas. 
„Čia nėra kitos valios, jei aš savo pasakiau“, — kaip kirviu kerta jis. Tačiau jis jau nėra impulsyvusis 
Šarūnas. Savo niekam lenktis nenorinčią prigimtį jis jau ne kartą sutramdo, paklausydamas realias 
istorines sąlygas apsvarstančio proto. Didžiausias jo troškimas, kuriam jis patsai aukotųsi, yra 
didelė ir galinga Lietuva. Vis dėlto jis aiškiai mato, kad gausių priešų krikščionių apsupta ir naiki- 
nama senoji pagoniška Lietuva negalės atsilaikyti: „Mes negalėsime atsilaikyti visam pasauliui.“ Jis 
mato, kad senieji dievai nebegali apginti Lietuvos. Toje pasaulėžiūros kryžkelėje ir glūdi Skirgailos 
tragedijos esmė: „... esu niekšas, kad žmonių akivaizdoje priverstas esu gerbti nepakenčiamos 
tautos piktą ir neteisingą dievą, todėl, kad per jį krauju paplukusi mūsų Lietuva, kad kalaviju ir 
ugnimi privertė mus jam nusilenkti.“ Netekęs pagarbos pačiam sau, jis niekina ir kitus žmones; 
ypač kai išgirsta sumeluotą žinią, kad didysis senovės papročių gynėjas vaidila Stardas prieš mirtį 
apsikrikštijęs. Tačiau ir jo paties širdin skverbiasi abejojimas senaisiais dievais. Skirgaila, kuris 
tik jėga vadovaujasi ir tik ją vieną vertina, kuris net gali nuoširdžiai pasidžiaugti drąsaus priešo 
pasisekimu, nebegali gerbti net ir dievų, jei jie neteko galios keršyti ir bausti jų išsižadančių. 

Skirgailos tragediją pagilino jo šeimos santykiai. Kad Lietuva nebūtų skaldoma, Skirgaila 
prievarta susituokia su Lydos kunigaikštyte Ona Duonute. Jis žino, kad ji nemyli jo; tačiau, jaus- 
damasis pavargęs nuo įtemptų valstybinių reikalų, jis kartais norėtų jų atsisakyti ir ilgisi ramios 
ir giedrios idilės šeimoje. Deja, prievarta gimdo ne meilę, bet neapykantą. Ona Duonutė ren- 
giasi pabėgti, kryžiuočio Kellerio padedama. Sužinojęs apie tai, Skirgaila užverda keršto noru. 
Nedaugelio žinančiųjų pasibaisėjimui jis liepia vaidilos karste pasislėpusį ir už mylimą moterį 
didvyriškai pasiaukojantį Kellerį gyvą užkasti žemėn. „Aš kiekvieną darbą iki galo nudirbu, ir 
kerštą irgi“, - klaikiai sako jis. Savo dramatine įtampa Skirgaila nenusileidžia ryškiausiems pa- 
saulinės tragedijos personažams. 

Dar vieną galingą Lietuvos istorijos asmenybę Krėvė parodė savo dramoje Mindaugo mirtis, 
o visą Lietuvos istorijos kelią simboliškai atvaizdavo misterijoje Likimo keliais. 

Šarūnas ir Skirgaila kaip kokie milžinai iškyla iš miglų pridengtos senovės. Tačiau ne tik didingos 
istorinės asmenybės traukė Krėvės kaip rašytojo dėmesį. Ne mažiau artimas jo širdžiai ir paprastas jo 
laikų kaimo žmogus. Užaugęs dzūkų kaime, Krėvė iš mažens ne tik prisiklausė skambių liaudies dainų 
ir gražių legendų apie užburtus ežerus ir piliakalnius, bet drauge ir gerai pažino kasdienę pilką kaimo 
būtį, artimai susigyveno su kaimo žmonių džiaugsmais ir vargais, su jų mintimis ir jausmais. 

Kaimo gyvenimo apysakaičių rinkinyje Šiaudinėj pastogėj Krėvė parodo ne tik didelį psicho- 
loginį rašytojo pastabumą, bet drauge ir meilę vaizduojamam žmogui. Tai jam leidžia ne kartą at- 
skleisti tokį dvasios turtą ir grožį, kurio mes gal nebūtume tikėjęsi rasti paprastame, nemokytame 
kaimo žmoguje. Pvz., „Bobulės varguose“ su didele autoriaus simpatija išryškintas nuolarinio 
darbo nuo ankstybo rytmečio ligi vėlumos nuvargintos senutės motiniškas rūpestingumas ir 
atlaidus gerumas teikia visam apsakymėliui daug moralinės šilimos. 

Šviesus linkimas į gėrį, savotiškas teisybės jausmas glūdi dažnai gal ir nesąmoningai Šiaudinės 
pastogės žmonių dvasios gilumoje. Išdykęs piemenukas Petrukas, akmeniu nukovęs kiaulę ir 
kaip ugnies vengęs įpykusio ūkininko, šio pagaliau užtiktas, ne tik nesistengia pasprukti, bet 
apsiverkia, nes jam pagailo savo pikto darbo. Sunkiai vargsta ūkininkas Dvainis, tačiau ne tiek 
pats skurdas slegia jį, kiek tas įžeistas teisybės jausmas, toks gyvas jame. Kodėl visokiems ne- 
dorėliams taip sekasi gyvenime, o jo nemyli Dievas, ir tiek. Ir žybteli jame maištingos Šarūno 
dvasios liepsnelė: „Na, kad gi tu man taip, Dievuli, tai ir aš tau taipogi. Tu man už mano maldas 
gero neduodi, taigi aš tau ir nesimelsiu, bet otgi ką padarysiu. Ot, ten mišias kunigas laiko, o 
aš mišką kirsiu! Otgi!“ Jis ryžtasi keršyti pačiam Dievui, sąmoningai darydamas tokią didelę, 
liaudies manymu, nuodėmę. Tačiau neišlaiko ketinimo, nes jį, prietaringą kaimietį, nugąsdino 
nuo kertamo medžio staiga nuplasnojęs ir kažkaip keistai surikęs paukštis. Dvainis bėga laukan, 
prisiminęs girdėtus pasakojimus apie stebuklingus ir baisius atsitikimus miške. 

Gamta Dvainiui, kaip ir kitiems Krėvės apysakaičių žmonėms, tebėra gyva ir sudvasinta. Juose 
daugiau ar mažiau tebėra išlikusios senoviškos animistinės pažiūros į gamtą, kurios aiškiai at- 
sispindi ir lietuvių tautosakoje. Gamta taigi nėra autoriui tik gražus kraštovaizdis, kuriame vyksta 
jo vaizduojamųjų kaimiečių darbai. Tai galingas veiksnys Šiaudinės pastogės žmonių gyvenime. 
Tai ji, gamta, sutrukdo Dvainiui įvykdyti savo „kerštą“. Tai ji išdildo ūkininko Kalpoko taip ilgai 
išnešiotą norą skaudžiai išlupti jo kiaulę nudobusį piemenuką: rūsčiai lietingos rudens dienos 
miške paveiktas, jis ne tik nebelupa berniuko, bet dargi ramina jį beverkiantį. Tai ji, gamta, pri- 
pildo vadinamąjį „bedievį“ Vainorą tokios nuostabios dvasios ramybės ir giedros, kad jis mums 
pasirodo lyg koks išminčius, atspėjęs didelę gyvenimo paslaptį. 

Galbūt artimiausiai su gamta suaugęs skerdžius Lapinas, kuris ir savo paties gyvenimą sieja 
su šimtamečiu medžiu: jis gyvensiąs tol, kol stovėsianti didžioji Grainio liepa. Jis ir stebina mus 
tuo neįprastu tokiam senam amžiui gyvastingumu, ta didžiule gyvenimo energija. Juk patys 
seniausi kaimo vyrai jį apyžilį teprisimena. Bet nors ir baltutėlis, kaip žydinti obelis, Lapinas 
anaiptol nejaučia amžiaus naštos ir nuovargio, o juoba nėra senatviškai ramybės pasiilgęs. Kaip 
tik priešingai - jis labiau už viską mėgsta linksmumą, vaikų peštynes, suaugusiųjų kivirčus. Kur 
tik jis eina, aplink jį triukšmas. Panašiai kaip ir kita kaimo senelė, Grainio liepa, nuo pat ryto 
švokščianti šakomis, skambanti paukšrelių balsais. 

Lapinas senas ne tik metais, bet ir savo pažiūromis. Naujosios kultūros mažai tepaliestas, jis 
atrodo lyg iš amžių glūdumos užsilikęs, dar iš pusiau pagoniškų laikų. Piemenys ne kartą jį erzina, 
kad katekizmo nemokąs, kad netgi nežinąs, kiek dievų yra. 

Bet štai Grainis nukerta savo liepą. Tada ir Lapinas miršta. Tiesa, jo mirtį galime ir visai 
realiai išaiškinti: kiek išgėręs, senis užmigo sode ant žemės, peršalo ir susirgęs nebepagijo. Bet 

tai tėra, pasakytume, artimoji priežastis, o pagrindinė yra ta, kad liepos nukirtimas pakirto ir jo 
gyvybinę energiją; jis nebeteko noro gyventi: „Jau kad žmonės tokių medžių kaip liepa nesigaili, 
tai jie ir nieko nesigaili. E, mirti geriau, negu tokiais laikais gyvenus!“ Jis staiga pasijuto, kad 
seniai atgyvenęs savo amžių, kad nebederąs į tą naująją gadynę. Apsakymėlis baigiamas melan- 
choliška gaida: visi skirstosi liūdnai nusiteikę, nes šmėkštelėjo mirties šešėlis. Čia tačiau mirė ne 
tik Lapinas, mirė ir visa senoji gadynė. 

Skerdžius Lapinas, panašiai kaip i ir Šarūnas, pasidarė vienas iš populiariųjų lietuvių literatūros 
personažų. Mielas jis buvo ir pačiam autoriui, kuris panašų seną skerdžių vėliau aprašė savo il- 
gesnėje apysakoje Raganius. 

Lietuvos istorija, lietuvių tautosaka ir lietuviško kaimo gyvenimas - tai pagrindiniai Krėvės 
kūrybos motyvai. Tačiau jis nesiribojo tik Lietuva. Gerai susipažinęs su Rytų religine ir filosofine 
mintimi, jis davė geriausius orientinio stiliaus pavyzdžius lietuvių literatūroje: tai žavi legenda 
„Pratjekabuddha, šventųjų Gango vilnių pasaka“, graži orientinė parabolė „Indas, kuriame ka- 
ralius laiko savo geriausią vyną“ ir kiti dalykai, vėliau sudarę jo Rytų pasakų ciklą. Stambiausias 
tačiau tos srities veikalas - tai Dangaus ir žemės sūnūs, kuriame iš dalies bibliniu stiliumi Krėvė 
vaizduoja žydų gyvenimą Kristaus laikais. Ligi šiol tėra išspausdinta pirmoji veikalo dalis, api- 
manti laiką nuo Kristaus gimimo ligi Herodo mirties. 

Veikalo prologas vyksta danguje. Čia, panašiai kaip Goethės Fausto prologe, legendos forma 
norima atskleisti esmingoji Žmogaus savybė. Goethei rūpėjo parodyti žmoguje giliai glūdintį 
moralinį principą: žmogus savo tamsiame veržimesi nujaučiąs tikrąjį kelią. Krėvei žmonių būdin- 
goji savybė - tai svyravimas tarp gėrio ir blogio. Žmonės - tai aname bibliniame angelų maište 
susvyravusios dvasios, nubaustos už tai ištrėmimu gyventi žemėje: „Todėl eisite į pasaulius, kūnais 
prisidengę, ir keliausite, kol liausitės svyravę, kurį turite pasirinkti kelią, pas Mane, ar tą, kuris 
yra mano priešas.“ Veikale ir vaizduojami žmonės, kurie svyruoja tarp gėrio ir blogio. Vieni iš jų 
nuolankios širdies, kiti išdidūs maištautojai; vieni tiesios sielos, kiti šlykštūs veidmainiai; vieni 
meilės kupini, kiti verda pikto keršto ugnimi; vieni kukliai nereikalauja žemiškos prabangos, 
kiti - savo aistrų vergai; visi jie - tikri „dangaus ir žemės sūnūs“. 

Veikalo prologas turi, žinoma, tik simbolinės reikšmės, kaip graži legenda, nes pats pasa- 
kojimas eina realistine dvasia. Autoriui visų pirma rūpi duoti platų ir visapusišką žydų tautos 
gyvenimo paveikslą anuo lemiamuoju metu, kada žydai vis skaudžiau juro Romos priespaudos 
sunkumą ir vis karščiau ilgėjosi mesijo išvaduotojo. Pats Kristus, bent pirmoje veikalo dalyje, ma- 
žai teparodomas. Užtat ryškiai piešiami su jų nuotaikomis, mintimis ir norais visų luomų žmonės: 
ramūs Betliejaus piemenys ir Genezareto žvejai, grandiozinių Herodo statybų darbininkai, apie 
tariamąjį mesiją susimetę ir fanatiška neapykanta svetimiesiems degą ginkluotųjų būriai, taikieji 
esėjai, Sinedrione karštai besiginčiją sadukėjai su fariziejais, įvairiatautė Herodo karališkųjų 
rūmų aplinka: artimieji Herodo patarėjai graikai, šlykščiai pataikaująs savo valdovui Herodo 
šnipų viršininkas, kietai kariškos dvasios samdytosios svetimtaučių sargybos vadas ir t.t. Visus 
tuos žmones savo ryškumu viršija karalius Herodas, kurio galinga ir aistringa asmenybė jau iš 
seno traukė rašytojų plunksną: apie jį ir jo žmoną Mariamną yra parašyta keliasdešimt dramų. 
Krėvė vaizduoja Herodą jau jo gyvenimo pabaigoje. Jo Herodas - didžios valios ir karštų jausmų 
asmuo, kietas ir despotiškas valdovas, bet drauge tai ir nelaimingas žmogus. Ne tik sunki ir 
nepagydoma liga jį slegia; ne tik peiliu veria mylimos, tačiau ir jo paties nuteistos Mariamnos 
prisiminimai. Labiausiai jį kankina tai, kad jis nebuvo suprastas ir įvertintas tautos, kurią jis 
valdė ir kurią jis norėjo iškelti ir išaukštinti. Jis susilaukia fanatiškos žydų neapykantos, neapy- 
kanta ir pats jiems atsimoka. Savo patarėjui graikui jis guodžiasi: „Ach, helene, helene, negali 

tu suprasti, kaip sunku viešpatauti tautai, kurios nekenti.“ Netekęs moralinės pusiausvyros, 
Herodas tiesiog ligūstai džiaugiasi, galėdamas žiauriai keršyti. Herodo tragedija yra ta, kad jis 
buvo dviejų prieštaraujančių pasaulių kryžkelėje; šviesaus tolerantingo graikų ir fanatiškai nuo 
svetimųjų atsiribojančio žydų. Jo rūmų graikas jį taikliai apibūdina: „Tai ir yra jo nelaimė, kad 
siela jis helenas, o jausmais — žydas, kurių dargi nekenčia.“ 

Dangaus ir žemės sūnus Krėvė pradėjo rašyti dar prieš Pirmąjį pasaulinį karą, bet, išskyrus 
kelius fragmentus, vos 1949 m. išspausdino pirmąją veikalo dalį, pasižyminčią tikrai jaunatviška 
kūrybine galia. Tai juo labiau skatina laukti kitų dviejų rašomų veikalo dalių. 


[1953] 

Vincas Krėvė savo laiškuose 1944-1954 metais 


Ėjo 1944 metai. Dusliai, bet grėsmingai dundančios vis artėjančio fronto patrankos ne 
vienam kėlė aštrų klausimą - likti vietoje ar trauktis. Daugelis, gal net ir daugumas, būtų likę, jei 
ne šiurpus 1941 m. birželio mėn. masinių išvežimų ir kiti kartūs prisiminimai. Tad tūkstančiai 
lietuvių pajudėjo į Vakarus. Jų tarpe buvo ir Vincas Krėvė. Jis ir asmeniškų priežasčių turėjo gal 
daugiau už dažną kitą. 1942 m. padaręs, kaip dabar rašo Mažoji lietuviškoji tarybinė enciklope- 
dija, „viešą antitarybinį pareiškimą“ (tarp kitko, atskleisdamas savo pasikalbėjimą Maskvoje su 
užsienio reikalų komisaru Molotovu, iš kurio patyrė apie iš anksto suplanuotą prievartinį Lietuvos 
įjungimą į SSRS) ir tada Maskvoje leistame Lietuvos komunistų partijos oficioze Tiesoje (1942, 
nr. 21) paskelbtas drauge su kai kuriais kitais ne tik šiaudadūšiu ir veidmainiu, bet ir išdaviku, 
Krėvė nesijautė galįs likti Lietuvoje. Jau būdamas Austrijoje, jis rašė iš Wiener Neustadto miesto: 
„Mums atrodo, kad anksčiau mėnesiu kitu ar vėliau teks išvažiuoti iš čia, ypač jei frontas dar priartės, 
nes draugai" lietuvių tikrai nepaglostytų, jei kurie jiems į rankas patektų, ypač manęs“ (1944 X 30). 
Kiek vėliau rašė gavęs iš vieno pažįstamo žinią, kad „Justas Paleckis išleido visiems pabėgėliams 'am- 
nestiją. Nemanau, kad atsirastų žmonių, kurie tai amnestijai patikėtų“ (1945 IV 10). 

Suprantama, kad sunkios gyvenimo sąlygos karo išvargintame svetimame krašte ir visai neaiškus 
rytojus slėgė Krėvę, ir jis guodėsi laiške Mykolui Biržiškai: 


Beveik pavydžiu Jums, kad Jūs galite dirbti, kad susirinkore visu fakultetu vienoje vietoje [Greifswalde, kur 
tada gyveno keli Humanitarinių mokslų fakulteto žmonės], galite bendrauti, pasikalbėti vienas su antru, 
pagaliau pasiguosti skaudamaisiais klausimais. Aš čia sėdžiu vienas, kaip meška lauže; net su tais lietuviais, 
kurie čia yra, netenka dažnai susitikti, nes jie visi dirba nuo ankstyvo ryto iki vėlaus vakaro, o sekmadieniais 
pakrinka kažkur, kiekvienas savaisiais reikalais. Vienoje irgi rerai buvoju, nes ten nieko iš arčiau pažįstamų 
žmonių nesutinku. Dirbti irgi nieko nedirbu — nėra nei tinkamos nuotaikos, nei galimybės. Mokslišku darbu 
be bibliotekos užsiimti negalima. Čia net geresnės knygos pasiskaityti nėra kur gauti. Meniška kūryba irgi 
negaliu užsiimti, nes nėra tam reikalingų sąlygų. Be to, paskutiniu laiku nuolat esu susirūpinęs, kaip ir kiti 
čia, dėl artėjančio fronto, nuolat bijome, kad štai gal jau ryt ar poryt reikės iš čia nešdintis, vėl bastytis su 
lagaminais, žiemą, šalty, be pastogės, be nuolatinės vietos, iš visur vejamas. Suprantame gerai, kad dabartiniu 
metu bus sunkiau įsitaisyti, negu pirmą kartą, nes padaugėjo pabėgėlių. Kur čia tokiomis aplinkybėmis 
imsiesi kūrybos! Jokia šviesesnė mintis neateina į galvą. (1944 XI 2) 


Panašiai rašė ir kitiems savo pažįstamiems: 


Gyvename dar vis Wiener Neustadre, nors frontas jau priartėjo, manom, kad gal tikrai iki naujų metų ar 
Kalėdų nieko čia tokio neatsitiks ir šventes gal galėsime čia dar ramiai praleisti. Tik prisimena man mūsų 
išgyventos nuotaikos, kaip artėjo prie mūsų bolševikai Lietuvoje. Vis galvojai tada žmogus, kad galgi su- 
laikys juos, galgi jie neateis... Vis gyvenai kažkokiomis neramiomis viltimis. Šiandie tas pats čia pas mus, 
tik žymiai mažiau tikėjimo, kad jie gal bus sulaikyti. (1944 XII 6) į 

Man kartais būna taip sunku ir liūdna, jog gyventi nesinori. Imu net pavydėti tiems, kurie jau mirę ir visų 
šitų nelaimių nematė ir nenujautė. Čia jaučiuosi tada tokiu vienišu, jog net “staugti" norisi, kaip Tamista sakai. 
Gerai, kad esu lengvabūdis, ir tokia mano nuotaika neilgai užsiręsia. Pasiilgau begaliniai darbo, kurį visą savo 
netrumpą aniželį buvau pripratęs dirbti. Be to, jaučiuosi šiandien, kaip 'siela be vietos", anor Herbačiausko 
žodžių. Ir svajoju ir sapnuoju dažnai, kad esu Lietuvoje, o kai nubundu, būnu visai nelaimingas, kad tai 
buvo tik sapnas. (1944 XII 11) 


Aš čia gyvenu, geriau pasakius, tik vegetuoju. Dirbti nieko nedirbu, nėra nuotaikos, o gal ir jėgų trūksta, 
trūksta ir rūkalo. Vis rengiaus imtis darbo ir -tik rengiuosi, ber neprisirengiu. Sėdim čia [miestelyje Schaer- 
ding am Inn. ir beveik nieko nežinom, nes nieko pažįstamo neturim, vadinas, neturim ryšių su pasauliu. O 
laikraščiai, iš kurių maža ką sužinai, ateina dviem trimis dienomis pavėluotai. Gerai tik, kad jau nebijome, 
kad mus bolševikai čia netikėtai užklups, kaip baidydavomės anksčiau. (1945 II 2) 


Pavasaris mane blogai paveikia visuomet. Be to, ilgu be įprasto darbo. Man vis vaidenasi, kad Lieruvoje dabar 
žmonės kruta, dirba, o aš čia stūksau, kaip niekam nereikalingas daikras. Be to, įkyrėjo vaidinti trečiaeilio 
bereisio žmogaus rolę, nuolat galvoti, kas bus rytojuj, ar negresia dar pavojus iš „draugų“ pusės - vienu 
žodžiu, jaustis medžiojamu zuikiu. Atgimstanti gamta aštriau sužadina jausmus, giliau sujaudina sielą ir 
mintys kažkaip aistringiau bunda ir veržiasi iš pasąmonės [...]) Gyvename čia, kaip ir anksčiau, ramiai ir 
kol kas mūsų nedaužo, bet su maistu čia blogiau. Nebadaujam dar, bet pasigirti, kaip Jūs, kad esame sotūs, 
tai negalėčiau. Kortelių - ypač duonos ir sviesto daviniai žymiai sumažinti, o taip ko nors gauti visai neį- 
manoma. (1945 III 19) 


Austrijoje sulaukęs karo pabaigos, Krėvė apsigyveno Glasenbacho DP stovykloje (netoli Salz- 
burgo), kur galėjo įsitraukti į savo mėgstamą darbą: intensyviai rašė, buvo stovykloje leisto žur- 
nalo Tėvynėn vyr. redaktorius, skaitė paskaitas, mokytojavo: „... įsteigėm lietuvių gimnaziją, visas 
aštuonias klases. Kol kas aš neva direktoriauju joje. Nežiūrint įvairių sunkumų, stokos vadovėlių, 
darbas sekasi“ (1946 XII). Stovyklinio gyvenimo sąlygas taip apibūdino: „Nors gyventi čia visiems 
sunku, bet nepasakysiu, kad man būtų jau taip blogai, nors antri metai gyvenu stovykloje. Cia 
gyveną lietuviai visi mus globoja ir kiekvienas stengėsi padėti, kuo tik gali. Todėl iki šiol stovykloje 
neteko man dar nei badauti, nei šalti“ (1947 II 1). Malonų žodį skyrė tai stovyklai ir vėliau, jau 
Amerikoje gyvendamas: „... man prisimena draugiška šeima Glasenbache, kur jaučiausi kaip tarp 
artimiausių draugų Lietuvoje, lyg namie“ (1949 V 10). 

Iš Austrijos laikų nemaloniausių prisiminimų Krėvei buvo jo kai kurių rankraščių žuvimas: 


Kaip man šiandien skaudu, kad beveik trys tomai, jau spaudai paruošti, iš valdininkų gyvenimo žuvo: pa- 
siliko Lietuvoje, nors, kaip tuomet atrodė, saugiose rankose, bet kas gali šiandien būti saugus. Nuorašai, 
kuriuos išsivežiau, pražuvo drauge su visu lagaminu, su kostiumais pakelyje, rodos, visai netolimos kelionės 
metu, jau karui pasibaigus: iš Zell am See į Zalcburgą (tik 125 kil. tiesioginio kelio). (1949 I 14) 


Beje, Lietuvoje paliktas anas Krėvės rankraštis nedingo, ir kai kurie apsakymai iš ten 1965 m. 
buvo išleisti Likimo žaismo antrašte. 

1947 IV 18 Krėvė atvyko Amerikon, prof. Alfredo Senno rūpesčiu atkviestas Pensilvanijos 
universiteto Fidaldelfijoje. Čia Krėvė penkerius metus dėstė rusų ir lenkų kalbas bei literatūras; 
buvo gavęs dėstyti ir lietuvių literatūros kursą. Dėstydamas slavistikos dalykus, Krėvė galėjo 
išsiversti ir be anglų kalbos, kurios mokymasis jam sunkiai sekėsi: „Mokinuosi anglų kalbos 
ir - pykstu: kokiam velniui mokinuosi? Ar kad su šventu Petru kalbėtis pas dangaus vartus? [Beje, 
tai aliuzija į vieną epizodą Krėvės „Raganiuje“.] Juk jei ten pateksiu, manau, su juo ir lietuviškai 
galėsiu susikalbėti. Tiesiog juokus krečia su manim likimas“ (1948 XI 3). Arba: „Anglų kalboje, 
deja; visai nedarau pažangos. Esu baisiai nusivylęs, kad pasiseks man kada angliškai kalakutuoti“ 
(1947 XI 14). 

Darbas nebuvo Krėvei per sunkus: „... universitetas neapkrauna per daug manęs darbu. At- 
sižvelgdamas į mano gyvenimo sąlygas, net stengėsi ir šiuo atveju man padėti; gavau gerą šviesų 
kambarį universiteto patalpose, kuriame sėdžiu visą dieną ir dirbu ramiai, netrukdomas. Ir atly- 
ginimą man šiais metais pakėlė“ (1948 X 21). Panašiai rašė ir po penkerių metų: „Iki šiol Ameriko- 
je gyvenau laimingai ir materialiniu atžvilgiu jaučiausi gyvenimu patenkintas, nes nereikalavau 
daug iš gyvenimo. Negaliu pasakyti, kad moraliai buvau patenkintas“ (1953 II 16). 

Tas Krėvės gyvenimo reikalavimų kuklumas ne vieną stebino ir kėlė jam pagarbą. Žinoma, ne 
tų, kurie viską pratę vertinti dolerio mastu. Krėvė pats tai ryškiai jautė: „Čia ž Žmogus vertinamas 
tik pagal tai, kiek turi kišeniuje dolerių, o buvusio pabėgėlio kišenius dar tuščias“ (Mūsų kelyje 
1948 XI 3, nr. 61 spausdinto laiško ištrauka). 

Panašiai rašė ir kitą kartą: „Kas čia gera — tai kad ramu ir Bašaiii žmogumi, į kurį niekas 
nežvairuoja, neprikaišioja. Suprantama, pagarbos laukti iš nieko netenka, nes čia gerbiamas tik 
doleris ir tasai, kuris daug jo turi. Bet niekas čia ir negalvoja apie pagarbą, bet gyventi galima 
patogiai, o tai po visų DP išgyvenimų labai svarbu ir malonu“ (1948 XII 22). Vis dėlto neiškentė 
Krėvė ir nepasiguodęs: „... mano vardas liko Lietuvoje, čia atsivežiau tik pavardę, kuri jau nieko 
nereiškia“ (1951 VIII 17). 

Prisimena ir laikus, kai grįžo Pirmojo pasaulinio karo nuniokoton Lietuvon: 


Man jau teko trečią kartą iš naujo pradėti kurtis. Kai prisimenu savo padėtį, kada grįžau Lietuvon, pirmam 
pasauliniam karui pasibaigus, matau, kad man buvo žymiai sunkiau susitvarkyti, net negu čia, bet buvau 
jaunesnis, žymiai jaunesnis ir viską galėjau lengviau pakelti. Juk ir ten ištisus metus gyvenau, net pastovaus 
kambario neturėdamas, uždarbio užtekdavo tik pusei mėnesio pragyventi. Čia, ačiū Dievui, nors pastovų 
kambariuką turime, o Jūs net visą butą, ir uždirbi tiek, kad pragyventi užtenka. Apie tai, kad butą gauti, 

baldus įsigyti arba patogiai įsitaisyti, aš net nesvajoju. (1950 I 8) 


Nors pats labai kukliai gyvendamas, rūpinosi Krėvė padėti kitiems: „Daug širdgėlos turiu su 
draugais, kurie gyvena anoje pusėje vandenyno. Kaip rašo, ten pasunkėjo gyvenimas, kad beveik 
pakelti jo žmonės negali. Labai skaudu, kad nieku negaliu jiems padėti, išskyrus, kad vienam 
kitam pasiunti pakietėlį“ (1947 XII 4). 

Siaip ar taip, Krėvė buvo betgi laimingesnis už daugelį kitų, ypač panašaus amžiaus tremtinių 
(Krėvė Amerikon atvyko jau bebaigdamas 65 metus), nes jam neteko griebtis sunkesnio vyresniam 
žmogui fizinio darbo ar būti kitų išlaikomu bedarbiu, o tai būtų buvę itin nemalonu Krėvei, kuris 
viename savo laiške buvo rašęs: „... niekuomet, net jaunatvės dienomis, nesinaudojau pašaline 
parama, net tada, kai tekdavo pusbadžiai gyventi“ (1947 V 12). 

Krėvė netgi gavo pagal savo specialybę universitetinį darbą. Vis dėlto didelio pasitenkinimo jis 
nejautė: „Suprantama, kad darbas čia, kokis jis bebūtų, nereikia moralio pasitenkinimo, bent man, 
todėl manau, kad ir kitiems, nes dirbi ne savo krašto naudai, ne dėl savųjų žmonių, o svetimųjų naudai. 
Nejauku dargi gyventi tarp svetimųjų ir siela, ir nuotaikomis. Bet ką gi padarysi. Reikia gyventi, kol 
gyveni“ (1950 I 8). Tą pačią mintį Krėvė dar ryškiau pabrėžė savo kalboje per jo 70 metų sukakties 
minėjimą: „Aš pasakysiu, kad darbas čionai ir darbas Lietuvoje gimdė mano širdyje visai kitus jausmus. 
Aš ten dirbau žymiai sunkiau, negu čionai, bet tas darbas manęs nevargino. Ne todėl, kad aš buvau 
jaunesnis, bet todėl, kad aš dirbau dėl lietuvių ir dėl Lietuvos“ (Krėvės raštai, t. VI, p. 452). 

Tas jo amžiaus sukakties minėjimas sukėlė jam ir kitokių nelinksmų minčių: „70 metų sukak- 
tuvės, ypač man, yra itin nemalonios visais atžvilgiais - kam malonu, kada jam primena, kad 
tavo gyvenimas artėja savo galo, kad tu esi jau pasenęs, niekam tikęs, niekam nereikalingas ir 
neįdomus“ (1952 IX); arba: „„.. tokios iškilmės ant gyvenimo slenksčio nesukelia malonių jausmų, 
nors buvo labai jauku“ (1952 XI 22); vėlgi: „Sveikinate mane, 70-čiai metų sukakus. Ar ne geriau 

būtų pareikšti man užuojautą? Tokios sukaktuvės nesukelia džiaugsmo, nes tai yra - memento 
mori“ (1952 XI 2). 

Beje, toji pati žmogaus jėgas sužlugdančios senatvės ir neišvengiamos mirties mintis aštriai 
duria Krėvės veikaluose; kad ir šiuose išmintingojo maharadžos Sarjavano (iš „Pratjekabuddhos, 
šventųjų Gango vilnių pasakos“) žodžiuose: „Ar žinai, kas sunkiausia narsios sielos vyrui? [...] 
Tai senatvė, kuri atima jėgas kūnui, kuomet siela lieka galinga, kaip yra buvusi. [...] Kas yra 
piktesnio žmogui, kaip pasenti, patekti senatvei naguosna“ (Krėvės raštai, t. V, p. 75). Ir savotišku 
grauduliu blyksteli šie Krėvės žodžiai savo bendraamžiui Mykolui Biržiškai: „Nepasiduosime, 
mielas Profesoriau, senatvei. Turime parodyti visiems, kad ir aštuntą dešimtį metų begyvendami 
galime pasilikti jaunais siela ir nesudribti kūnu ir darbingumo nenustoti“ (1952 XII 16). 

Profesoriams nustatytos amžiaus ribos sulaukęs, Krėvė išėjo pensijon. Ta proga rašė: „22 d. 
gegužės mėn. atlikau paskutinę paskaitą universitete. Manau, kad ji buvo paskutinė ir mano gy- 
venime. 1 d. liepos mėn. turiu dėl amžiaus visai pasitraukti. Jeigu būrų Lietuvoje, būčiau labiau 
atjautęs savo pasitraukimą, bet čia, svetimoje šalyje, nepajutau ilgesio“; pajuto bergi, kad „kelias 
išeitas ir jo galas nebetolimas“ (1953 V 24). Ta įkyri mintis, atrodo, ne kartą dilgino Krėvę. Rašė 
vienam savo kolegai: 


Atsiprašau, kad taip vėlai atsiliepiu į jūsų laišką - pasibaigus mano tarnybai Pensilvanijos universitete, buvau 
užimtas asmeniniais savo reikalais, kuriuos sutvarkyti buvo nelengva. Susitvarkė geriau negu tikėjausi, ir 
šiandien jau galiu ramiai atsidusti - pragyvenimui minimumas yra užtikrintas, o tai jau daug reiškia. Neži- 
nau, kaip pasijusiu be nuolatinio darbo, kurį tiek merų su pamėgimu dirbau. [Beje, anksčiau buvo rašęs, 
kaip jau šiame straipsnyje cituota, kad universitetinis darbas svetimame krašte jam nereikęs pasitenkinimo. 
Ar neatsitiks su manim kaip su tuo pašto valdininku iš Čechovo apysakos, kuris svajojo apie laikus, kada 
susilauks pensijos ir galės ramiai ilsėtis, nieko nedirbdamas, o kai susilaukė - zaskučal i umer Įsunuobo- 
džiavo ir pasimirė). (1953 VIII) 


Tokios svyruojančios tarp nusiminimo ir optimistinių prošvaisčių nuotaikos atsispindi ir že- 
miau cituojamame nedatuotame laiške: 


Didysis Šeštadienis. Sėdžiu namie vienas, tylu ir taip liūdna. Prisimenu Kauną, Vilnių, Balį [Sruogą], Kar- 
saviną, kurių jau nepamatysiu, kaip nepamacysiu ir Lietuvos ir viso, kas buvo miela ir brangu. Kaip čia 
viskas pilka, neįdomu ir nuobodu. Jaučiuosi, kad esu visiems svetimas, neįdomus, ir man visi svetimi ir 
neįdomūs - vis jauni žmonės, gyveną savu gyvenimu, savomis viltimis, svajonėmis apie ateitį - man ateities 
nebėra, ir geriau apie tai visai negalvoti. Gal esate supykusi, kad ilgai neatsiliepęs esu į Jūsų laišką. Pernai 
vasarą dirbau, ir todėl šiemet jaučiuosi labiau pavargęs. Į paskaitas reikia ruoštis, o jokių knygų, kurios man 
pagelbėtų, nėra - viską reikia iš atminties. Nuo to dar labiau pavargstu. Nenoriu apsileisti ir literatūros 
srityje. Kai užeina nuotaika, savaitėmis dirbu, nuo rašomojo stalo neatsitraukdamas, ir raip nusivarau, kad 
nei skaityti, nei net laiško parašyti, nei su žmonėmis pasikalbėti jau nesugebu. Nuo Kalėdų iki velykinių 
atostogų nesu niekam nieko parašęs. Šrai ir yra priežastis, kodėl riek ilgai tylėjau, į Jūsų laišką neatsaky- 
damas. Be to, gyvenimas tokis vienodas, neįdomus, viena diena panaši į kitą, kad iš tikrųjų ir rašyti nėra 
apie ką. Gal tik apie tai, kad esu sveikas, fiziniai jaučiuosi gerai, bet tai juk kitiems visai neįdomu. Kada 
kartais pagalvoji, kad nereikalingai gyveni, bet ir tai net man pačiam neįdomu, nes vis tiek gyventi norisi. 
Pasakysiu, kad ir dirbti norisi, todėl dirbu, stengiuosi, kad antra dalis (Dangaus ir žemės sūnūs) neišeitų 
silpnesnė negu pirmoji. Kartais pagalvoji, kad visas šis darbas yra nereikalingas - gal nebus, kas skaitytų. 
Ber tokias mintis genu lauk. Nenoriu patekti bevilčiam pesimizmui į nagus. 


Tą stiprų norą gyventi pabrėžia Krėvė ir kitame laiške: „... gerai, kad jaučiuosi dar sveikas. 
Kaip ten bebūtų, bet gyventi dar norisi, o gal visuomet norėsis“ (1953 V 25). Bet po kiek laiko 
vėl užplūsta pesimistinės nuotaikos: „Tikėjausi, kad pasitraukęs iš universiteto daug padirbėsiu, 
bet pasirodė, kad aš beveik nieko šiandien nedirbu ir abelnai per visą pusmetį neparašiau nei 

vieno puslapio. Atbuko protas, pagavo kažkokia apatija. Ir jaučiuosi nekaip sveikatos atžvilgiu. 
Ilgai negalėjau net laiško Jums parašyti. Matau dabar, kad senatvė ne juokai. [-..] Gal kažkaip 
atsigausiu, bet kol kas nuotaika ne per geriausia“ (1953 XII 17). 

Ilgainiui Krėvė rimtai sunegalavo ir gavo pakelti pūslės operaciją. Rašė savo vienam artimam 
kolegai: „Atleiskite man, kad ilgai nerašiau: visą laiką sirguliavau, pagaliau priverstas buvau pasi- 
duoti operuojamas. Išėmė akmenis ir dar kažką išpjovė. Operacija, sako, pavyko, bet trečią dieną 
įvyko kažkokios komplikacijos, pakilo karštis, ir daugiau kaip parą išgulėjau be sąmonės, gerokai 
nugąsdinęs ir saviškius, ir gydytoją, kuris mane operavo. Šiandien jau viskas praėjo. Tris savaites 
išbuvęs ligoninėje, jau keletas dienų praslinko, kai esu namie, nors nesijuntu dar visai sveikas. 
Matyti, ne tiek greitai atgausiu jėgas ir lygsvarą. Gal šiais metais turėsi atostogų. Atsilankyk pas 
mus. Labai norisi man pasimatyti su Jumis“, — ir lyg nujausdamas artimą mirtį, pridėjo: „kol dar 
netenka leistis į kelionę, iš kurios niekas nebegrįžta“ (1954 VI 4). Ir tikrai, po mėnesio, 1954 VII 7 
anksti rytą, staiga sušlubavo Krėvės širdis, ir jis iškeliavo ten, iš kur niekas nebegrįžra. 

Amerikoje Krėvė praleido septynerius paskutinius savo gyvenimo metus. Atvyko jis čia dar 
prieš didžiąją lietuvių ateivių bangą, kuri iš DP stovyklų siūbtelėjo Amerikon tik 1949-1950 
metais, po to, kai JAV kongresas priėmė DP įsileidimo įstatymą. Tad Krėvė Amerikoje pateko 
senosios lietuvių išeivijos aplinkon, prie kurios nepritapo („negaliu pritapti prie vietinių žmo- 
nių“ - 1947 IX), ir guodėsi, kad „bendros kalbos surasti su jais negalima“ (1947 X 20). Ir nebent 
tik tas tėvų krašto ilgesys, kurį tebejautė bent kai kurie senesnieji, dar kadaise iš Lietuvos atvykę 
žmonės, buvo jam savas ir artimas. Šitaip rašė apie Amerikos lietuvius: 


Nauja karta, čia jau gimusi ir augusi, jau nėra lietuviška nei savo jausmais, nei pažiūromis, nei papročiais. 
Jiems Lietuva ir lietuviai visai nerūpi, nors kai kurie lietuviškai dar moka kalbėti. Sena gi, ypač senos mo- 
terys, tokios nuoširdžios, geros, kaip tikros kaimo moterys. Jos sakosi, kad pragyvenę ilgus ilgus metus vis 
dar ilgisi savo krašto. Manau ir tikiu, kad senos kartos žmonėms, gimusiems ir užaugusiems Lietuvoje, čia 
ilgu, nes jie neturi nieko bendro net su savo vaikais. Kur jau čia nebus ilgu. Kaip jaučias „inteligentai“ ir 
„visuomenės veikėjai“, nežinau. Su jais man neteko sueiti. (1947 IX 16) 


Atvykęs iš pilno įkyrių materialinių nepriteklių DP stovyklinio gyvenimo, Krėvė greitai atsi- 
gavo, betgi, anot jo, „ne viena duona žmogus gyvena, 0 ypač siela kažko daugiau reikalauja, ko aš 
čia nesurandu“ (1949 V 10). Tad po 3-4 mėnesių rašė Europoje dar likusiam kolegai: „Čia j jaučiuosi 
vienišas labiau, nepalyginamai labiau, negu Glasenbacho stovykloje, kur gyveno tokie pat kaip aš 
žmonės, tos pačios nuotaikos, tų pačių pažiūrų ir troškimų. Čia aplinkui viskas svetima. [...] Mudu 
su žmona fiziniai jaučiamės gerai. Ir nenuostabu: po sąlygų, kuriose teko gyventi Glasenbacho 
stovykloje, atrodo, kad gyvename kaip dausose, Bet ilgu, ir jaučiamės gana vieniši“ (1947 VIII 7). 
Panašiai rašė ir po pusmečio: „Moraliai aš čia jaučiuosi blogiau negu ten, Glasenbache. Nors čia 
gyvenu tarp lietuvių ir man beveik netenka kitaip kalbėti, kaip lietuviškai, bet žmonės labai svetimi. 
Jokio kultūrinio gyvenimo, jokių kultūrinių klausimų. Visi čia gyvena tik dėl dolerio, tik doleriu. 
Blogai mane ypač nuteikia jaunesnioji karta, kuri gėdijasi savo kilmės ir vengia lietuviškai kalbėti“ 
(1948 I 20). Guodėsi savo aplinka ir kitame laiške: „Gyvename kaip anksčiau gan vienišai, taigi 
norisi pasigirti atliktu darbu, o čia aplinkuma tokia, kad juokingai atrodyčiau, jeigu imčiau kam 
pasakoti apie savo literatūros darbus. Štai ir pasinorėjo jums pasipasakoti“ (1948 X 21). 

Kadir apskritai neigiamai žvelgdamas į senosios išeivijos lietuvius, Krėvė stengėsi juos suprasti, 
net ir pateisinti: 


Abelnai Amerikos lietuviai ne tokie, kaip mes pagal laikraščius buvome įsivaizdavę. Mažai yra tokių, kurie 
mūsų skausmus atjaučia ir dėl Lietuvos nelaimių sielojasi. Tai tik inteligentiškesnių saujelė, kuri deda didžiausias 

pastangas šiek tiek sujudinti patenkinrą savimi lietuvį amerikietį, amerikoniško snobizmo prisigėrusį. Na, 
ir sunku juos kaltinti. Prieš 30-40 metų čion atvykę, neatsivežė iš Lietuvos malonių atsiminimų ir šiandien 
vaizduojasi jiems tokia Lietuva, kokia ji buvusi prieš 40 metų. Taip jau žmonės neblogi; senesnė karta dar 
kvepia Lietuvos dirva. Apie jaunąją kartą, kaipo apie lietuvius, netenka nei kalbėti. (1947 X 20) 


Savo mintis ir pastebėjimus apie Amerikos lietuvius Krėvė ne tik paberdavo savo laiškuose, bet 
buvo ir užsimojęs ta tema rašyti apysaką. Po jo mirties išleistų jo raštų 5-ame tome paskelbti keli 
tokie beletristiniai fragmentai, kurių pagrindiniai veikėjai buvo John Nowell (Jonas Naujelis) ar 
Walter Mackeley (Vladas Mackelis). 

Atvykęs Amerikon, Krėvė labiausiai pasigedo lietuviško kultūrinio gyvenimo: „Man asme- 
niškai, kaip ir kitiems, pripratusiems dirbti kultūros srityje, čia sunku“ (1947 IX 16). Guodėsi 
ir kitame laiške, kad čia „nėra visai to, ką mes vadiname kultūriniu gyvenimu“; betgi, būdamas 
veiklos žmogus, Krėvė rašė, „kad neturime teisės sėdėti rankas sudėję“ (1947 VI 10). Tad vos po 
trejeto savaičių, net nespėjęs dorai „apšilti“ naujame krašte ir apsiprasti su naujomis gyvenimo 
sąlygomis, Krėvė jau dėstė laiške Antanui Vaičiulaičiui ištisą lietuviškos literatūrinės bei mokslinės 
veiklos planą: 


Visuomet buvau „nerami siela“, o šiandien dar tapau „siela be vietos“, tariant Herbačiausko žodžiais. Kai 
pasijuntu šiek tiek geriau, ima mano galvoje gimti įvairūs, dažniausiai neįvykdomi sumanymai, su kuriais 
ir kitiems nereikalingai kvaršinu galvas. Gal ir sumanymas kovoti su surambėjusiais Amerikos lietuviais 
už vietą lietuviškai knygai atrodo juokingas ir neįvykdomas, tuo labiau kad esame trijų alkanų gruzinų 
padėtyje, kurie vis galvojo, kaip turėtų užkariauti turtingą persų žemę. Bet vis dėlto nesinori atsisakyti 
ir vykdymą acidėti į šalį ad graecas calendas. Manau, kad a) turime pasistengti atspausdinti nors dvi tris 
knygutes lieruvių kalba parriotinio turinio, nedideles, kad kiekviena kainuotų ne brangiau 25 ct. Gal kai 
kas iš „amerikonų“ suras savyje tiek lietuviškumui meilės, jog nepagailės 25 ct., o iš nusipirkusiųjų gal kai 
kuris ir pasiskaitys; b) turime būtinai pasistengti išleisti anglų kalba vieną kirą mūsų dailiosios literatūros 
veikalą pavieniais tomeliais, bet ne rinkinio pavidalu. Paprastai į rinktinius leidinius mažai tekreipiama 
dėmesio net tuomet, kai ten yra tikrai vertingų dalykų. Pasirodymas anglų kalboje mūsų dailiosios liter- 
atūros kūrinių būtų didelė reklama Amerikos lietuvių tarpe: „Žiūrėkite, lietuviai turi tokių knygų, kurias 
net anglai verčia į savo kalbą“. Leidimu anglų kalba pavesto lituanistikai žurnalo, kuriame rastų sau vietos 
ir iš lieruvių grožinės lireratūros vertimai, ir moksliniai straipsniai, yra susirūpinęs prof. A. Sennas, o jis 
moka savo sumanymus įgyvendinti (turiu omenyje finansinę pusę), ir reikia tikėti, kad panašus leidinys, 
universiteto vardu leidžiamas, pasirodys, jei tik prof. Senną paremsime, kuo išgalim, labiausiai darbu. Ma- 
nau, kad jame galėtų tilpti vienas kitas rimtesnis straipsnis iš jau atspausdintų Lietuvoje įvairiuose rimruose 
leidiniuose, jei patys kuriais svarbesniais klausimais nesugebėsime nieko tinkama paruošti. Tikiuosi, kad 
šiuo reikalu prof. Sennui ką vertingo pasiūlysi. Man asmeniškai labiausiai pageidaujamas lietuvių kalba 
leidžiamas almanachas, kuriame galėtume talpinti savo kūrybinio darbo vaisius. Bet gerai namanau, kad 
jis mažiausiai turi davinių gimti. Ber aš tiesiog tikiu - stebuklu. Tuo reikalu turi gerų sumanymų p. Ale- 
ksandravičius [t.y. Aistis]. Esu jau kelis kartus kalbėjęs su prof. Sennu dėl sudarymo lituanistikos centro, bet 
šį klausimą jis sieja su tuo, ar pasiseks prie Pensilvanijos un-to sukurti lituanistikos skyrių. Viskas pareis nuo 
to, ar susiras žmonių, kurie panorėrų studijuoti lituanistikos dalykus. Vykdamas Amerikon, Bremene ir vėliau 
laive pasinaudojau proga, kad teko daug laiko praleisti su kun. Ražaičiu. Įkalbinėjau jį, kad jis susirūpintų 
lituanistikos mokslinio centro sudarymu ir suagituorų tuos sluoksnius, kurie labiau, negu kiti, galėtų paremti 
tokį sumanymą. Galima būrų čion sutraukti visas mokslines ir meno jėgas iš išeivijos. Šioji mintis jam labai 
patiko ir pažadėjo tuo reikalu išvystyti plačiausią agitaciją. Ber ar nepamiršo, pasiekęs Ameriką ir įsitraukęs į 
kitus darbus. Labai norėčiau susitikti su Jumis. Būrų galima visus šiuos klausimus nuodugniau apsvarstyti ir 
pasiruošti darbui. (1947 V 8) 


Krėvei, kuriam Lietuvoje nuo pat nepriklausomybės pradžios itin arti širdies buvo literatūros 
žurnalų reikalas (jis su kitais organizavo, bendradarbiavo, o kai kuriuos ir redagavo - Skaitymus, 
Gaires, Barą, Pradus ir žygius, Gaisus it kt.), tas dalykas ir čia, Amerikoje, labiausiai rūpėjo: „Vis 

labiau įsitikinu, kad lietuvių kalba almanachas (neperiodinis žurnalas) vis labiau įgyja realų pamatą 
ir turi pilną galimybę gimti anksčiau, negu kiti sumanyti leidiniai“ (1947 V 12). Tokį almanachą 
ketino remti ne tik raštais, bet ir lėšomis. Rašė Jonui Aisčiui: 


Dėl Jūsų sumanymo, apie kurį rašėte pirmame laiške, tai yra - apie išleidimą nors nedidelio rinkinio-a!ma- 
nacho, man atrodo, kad jis lengvai įvykdomas, jei būtų Europoje spausdinamas. Dalykas tame, kad ten jau 
atspausdinta mano knyga „Raganius“ ir baigiama spausdinti „Šiaudinėje pastogėje“. Išleido abi šias knygas 
p. Br. Šulaitis ir klausia, ką turi daryti su honoraru, kuris man priklauso. Jei Jūs tam pritartumėt, aš norėčiau 
visą tą honorarą pavesti spausdinimui Jūsų sumanyto leidinio. Manau, kad jo užtektų spaudai apmokėti. O 
jei kiek pritrūktų, tai gi dar ateityje laukia honoraras už „Dangaus ir žemės sūnus“. Nemanykite, kad tuo aš 
save nuskriausiu. Už „Dainavos šalies padavimus“ honorarą aš išdalinau D.P. reikalams ir buvau nusistatęs 
tą pat padaryti ir su honoraru už šias dvi knygas. Bet būsiu labai patenkintas, jei jį galėsiu sunaudoti Jūsų 
sumanymą įgyvendinti. Kai gausiu Jūsų pritarimą, parašysiu p. Šulaičiui, kad mano honorarą pavedu Jūsų 
dispozicijai, o ten jau Jūs tarsitės su juo visais spausdinimo reikalais. (1948 XI 26) 


Tuo reikalu rašė ir savo veikalų leidėjui, rada dar Vokietijoje tebegyvenusiam: „Dėl honoraro, 
kurį ketinate man sumokėti, tai štai ko norėčiau Jūsų prašyti: mes su p. Aisčiu-Aleksandravičium 
sumanėme išleisti almanachą, nedidelį, 60-70 puslapių, ir manome, kad jį geriau būtų spausdinti 
Vokietijoje. Tikimės, kad mums padėsite techniškai atlikti šį darbą. Spausdinimo išlaidoms padengti 
panaudosime mano honorarą. Jei to neužteks, pasistengsime prisiųsti iš čia“ (1948 XII 3). 

Patyręs, kad Anatolijus Kairys organizuoja Naujosios Aušros žurnalą, Krėvė nuoširdžiai džiau- 
gėsi: „Gerai, kad atsirado energingesnis už mus žmogyus, kuris tikisi sugebėti leisti literatūros 
žurnalą. [...] Duok Dieve, kad pasisektų ne tik gerai pradėti, bet ir tęsti juo ilgiausiai darbą“ 
(1947 VII 31). Ir taip pat nuoširdžiai apgailestavo išgirdęs gandus, kad Naujoji Aušra likviduojasi: 
„Girdėjau, kad "N. Aušra? yra jau nukeliavusi į amžinybę. Labai gailiuosi. Matau, kad man tiesiog 

nesiseka: kai galutinai baigiau savo veikalą ir galėjau raštais sušelpti “N. A., ji mirė. Dabar gerai 
atjaučiu jaunus rašytojus, kurie parašę veikalus nežino, ką su jais daryti, kur juos padėti, nes ir aš 
pats šiandien atsiradau jų padėtyje“ (1948 XI 3). Beje, Naujoji Aušra, kurioje buvo išspausdinti 
ir du Krėvės Dangaus ir žemės sūnų fragmentai, sustojo tik 1949 metais. 

"Tuo tarpu ėmė Amerikon gausiai važiuoti iš Europos lietuviai DP, ir lietuvių literatūrinis gy- 
venimas sparčiai pakilo, kaip dar niekada Amerikoje. Tobulėjo senieji laikraščiai, atsirado nauji 
žurnalai, palyginti gausiai pradėtos leisti lietuviškos knygos, o naujoji rašytojų karta jau nuo 
Vokietijos stovyklų laikų ėmė reikštis naujais veikalais, naujomis temomis ir nauja literatūrine 
pasaulėžvalga. Krėvė atidžiai sekė naujuosius literatūrinius laimėjimus, ir tai jį džiugino: „Aš čia 
gaunu beveik visas knygas, kurios pasirodo lietuvių kalboje Vokietijoje. Mane labai džiugina, 
kad taip sustiprėjo mūsų jaunieji ir senesnieji rašytojai. Kai kurių tiesiog atpažinti negalima, 
tiek yra ištobulėję. Vargai ir skausmai rašytojams, matyt, atnešė didelę naudą“ (laiško ištrauka, 
spausdinta Mūsų kelyje, 1948 XI 3, nr. 61). Vis dėlto su naująja literatų karta Krėvė nesutapo ir 
liko nuošalaus stebėtojo padėtyje: „Apie Škėmą ir visą jo sukeltą istoriją žinau iš laikraščių — su 
literatais jokių santykių neturiu. Beveik visus spausdintus jų raštus esu skaitęs - gėriuos sužydėjusia 
lietuvių literatūrine kūryba išeivijoje. Tik rietenos ir kritika vienų kitų man nepatinka. Gerai, 
kad esu nuošaliai nuo viso to. Esu nuošaliai, nes ryšių su jaunesne rašytojų karta visai neturiu“ 
(1953 VIII 8). Rašė tad kartą Mykolui Vaitkui: „Labai būtų malonu, jeigu [...] mes tikrai Jūsų 
susilauktume pas mus. [...] Bent būtų galima pasikalbėti su savo kartos žmogumi - su jaunąja 
karta nesurandi žmogus nei bendros kalbos, nei supratimo“ (1952 XI 14). 

Įvairios mūsų literatūrinio gyvenimo naujovės, atrodo, liko Krėvei svetimos: „Dabar įsiviešpa- 
tavo kūrybinės laikino pobūdžio srovės ir mažo išsilavinimo meno srityje žmonės linkę yra neigti 

visa, kas jas neatitinka. Bet nereikia užmiršti, kad srovės ir srovelės keičiasi - gimsta ir išnyksta, 
o su jomis dažniausiai užmirštami būna ir veikalai, kurie jų viešpatavimo laiku buvo išgarsinti. 
Tik tikras menas lieka amžinas“ (1953 XI 24). Tad ir iš naujųjų veikalų Krėvei labiausiai patiko 
tie, kurie daugiau mažiau atitiko jo tradicines literatūrines pažiūras: „Skaičiau Vinco Ramono 
apysaką "Kryžiai". Labai man patiko, gerai parašyta. Matyti iš pirmųjų puslapių, kad autorius 
turi didelį talentą, gerai pažįsta gyvenimą, kurį vaizduoja, ir veikalo kompozicijai beveik nieko 
negalima prikišti“ (1947 XII 4). Iš kitų naujų veikalų Krėvei patiko, prisimenu, Mariaus Katiliškio 
Užuovėja savo spalvingu Lietuvos kaimo atvaizdavimu, kuris turėjo būti toks savas ir artimas 
Šiaudinės pastogės autoriui. 

Daugiau kaip keturiasdešimt gražiausių savo gyvenimo metų skyręs literatūrinei kūrybai, Krė- 
vėjos ir dabar negalėjo mesti: „Šiuo metu noriu tik dirbti ir dirbti, kiek išgaliu, literatūrinį darbą. 
Tiek daug norėtųsi dar parašyti, tiek daug pasakyti, o juntu, kad nebeturiu * termino", kuris leistų 
man viską padaryti, ką esu sumanęs“ (1947 V 22). Tą reikalą skubėti Krėvė ne tik jautė, bet ir ne 
kartą savo laiškuose pabrėždavo: „Nedaug galbūt laiko pasiliko gyventi, todėl tenka išnaudoti 
kiekvieną valandėlę. Tiek daug dar turiu temų ir sumanymų, kad tam reikėtų ilgų ramių metų, o 
pasitikėti sveikata mano amžiuje jau negalima. Šiandien sveikas, kas atsitiks rytojaus dieną, negali 
žinoti. Kol buvau jaunesnis, nebranginau laiko, o dabar gailiuosi“ (1948 VIII 18). Kitą kartą rašo: 
„Nežiūrint neparogių spausdinimui sąlygų, visgi nenoriu išsižadėti savo darbo ir esu dar kai ką 
sumanęs didesnio, jei tam užteks laiko. Geriau pasakius - gyvenimo“ (1948 X 21). 

Suprantama, amžiaus naštai vis labiau slegiant, Krėvės darbingumas nuolat svyravo. Tai at- 
sispindi ir jo laiškuose: „Šiuo metu kažkodėl nesiseka man, ir mano darbingumas labai nukrito, ne- 
galiu priversti savęs rimčiau imtis darbo. Matyt, senatvė reikalauja ilgesnio atoilsio“ (1948 XI 13); 
kitą sykį: „„.. beveik nuo pačių Kalėdų pagavusi buvo mane kūrybinė karštligė; dirbau, kai turėjau 
nors minutėlę laisvesnio laiko. Beveik niekam neatsakinėjau į laiškus“ (1950 IV 18); bet ir vėl 
nusiskundžia: „... dėl negalavimų, dėl įvairių rūpesčių ir kitų nepalankių darbui sąlygų vasaros 
metas praslinko bergždžiai, ir darbo, kurį tikėjausi atlikti, neatlikau“ (1950 IX). 

Krėvė rašė įvairius atsiminimus (kai ką ir išspausdino periodikoje), paskelbė komunistinio 
režimo užkulisius atskleidžiančią reportažinę apysaką Pagunda, paliko nebaigtus beletristinius 
fragmentus iš Amerikos lietuvių gyvenimo, betgi svarbiausias jo rūpestis buvo pagaliau užbaigti 
Dangaus ir žemės sūnus, tą didįjį savo gyvenimo veikalą, kurį rašyti buvo pradėjęs dar tebestu- 
dentaudamas ir kurio paskirus epizodus buvo išspausdinęs įvairiuose nepriklausomos Lietuvos 
periodiniuose leidiniuose. Glasenbacho DP stovykloje gyvendamas ir turėdamas nemaža laisvo 
laiko, Krėvė rašė Dangaus ir žemės sūnus ir keturis fragmentus išspausdino stovykloje leistame 
žurnale Tėvynėn. 

Intensyviai tą darbą dirbo ir Amerikon atvykęs. Maždaug po mėnesio rašė: „Kol kas dirbu 
dabar išsijuosęs, kaip sako. Dirbu dabar beveik išimtinai tik literatūros srity. Norėtųsi šiek tiek 
aptvarkyti medžiagą "Dangausi ir žemės sūnūs" veikalo. Šiuo metu ruošiu dramatinį, galima pasa- 
kyti, abzacą: “Liūto mirtis" (Erodo Didžiojo paskutinės dienos). Tik tik, šiomis dienomis baigiau 
apie „sikerius“ abzacą, pavadintą “Jokūbo namų Žvaigždės sūnus'. Bijau, kad šis dalykėlis gali 
sukelti triukšmo kai kuriuose sluoksniuose dėl savo biblinio stiliaus“ (1947 V 22). Po metų rašė: 
„„«. esu ištaisęs ir perrašęs du dalykėliu iš mano veikalo, kurie sudaro atskirus vienetus ir gali būti 
spausdinami atskirai. Vienas vadinasi 'Legendų gimimas", kitas gi "Zadėtasis' - apie pasiskelbimą 
Jehudos iš Galilėjos Mesija“ (1948 VI 3). Po kelių mėnesių jau galėjo pranešti: 


Užbaigiau didelį veikalą, tik, deja, neturiu dabar ir negreit susilauksiu malonumo pamatyti jį atspausdintą. 
Veikalas (Dangaus ir žemės sūnūs) originalus savo forma, o idėjos atžvilgiu tokios rūšies, kad man būtų 

baisu jį dabar net spausdinti - išbartų mane ir katalikai, ir žydai, kuriems labai nepatiktų nupieštas žydų 
gyvenimo Kristaus laikais vaizdas. Na, padėsiu jį, teilsisi. Vieną egzempliorių pasiliksiu sau, kitą teks atiduoti 
į universiteto rankraščių skyrių - gal tokiu būdu nepražus ateičiai ir išliks, jei nesusilauksiu galimybės grįžti 
Lietuvon, kur jį galėčiau atspausdinti. (1948 X 21) 


Galimybė veikalą išspausdinti betgi susirado daug anksčiau negu buvo tikėjęsis: „Maniau, kad jį 
teks palaidoti ilgiems metams rankraštyje, bet gavau iš Europos net tris pasiūlymus spausdinti, ir jau 
dalį rankraščių išsiunčiau“ (1948 XII 22). Savo kitų knygų leidėjui Broniui Šulaičiui Krėvė rašė: 


Labai džiaugiuosi, kad „Raganius“ jau atspausdintas. [...] Dėl mano naujo veikalo „Dangaus ir žemės sū- 
nūs“ esu Jums labai dėkingas už malonų pasiūlymą jį išleisti. Jau anksčiau buvau gavęs panašų pasiūlymą 
iš Švietimo valdybos knygų leidimo komisijos ir ner buvau davęs savo sutikimą. Tamstos pasiūlymas visgi 
man labiau prie dūšios, ypač kad darbui turi prisidėti ir prof. Pr. Skardžius. Aš neabejoju, kad jis teksrą 
prižiūrėdamas nesugadins stiliaus. Aš juo visai pasitikiu. Todėl parašiau Knygų leidimo komisijai, kad ne- 
galėsiu išresėti savo pažado ir norėčiau rankraštį spausdinti atiduoti Jums, kaip leidėjui mano kirų knygų. 
Atsakymo negavau, bet jo nelaukdamas išsiųsiu Jums. Viskas yra baigra, rankraštis (mašinėle spausdintas) 
bus Jums išsiųstas kitą savaitę. (1948 XII 3) 


Parašė ir Pranui Skardžiui, prašydamas peržiūrėti veikalo kalbą: 


Dabar dėl mano veikalo. Jį spausdinti pasiūlymas mane užklupo visai netikėtai. Apie spausdinimą aš ir galvoti 
nedrįsau. Rankraštis todėl buvo beveik juodraštyje ir turėjau labai skubėti jį perrašyti mašinėle. Neturėjau 
laiko net paskaityti atidžiai, kas buvo perrašyta, nes mane ragino paskubėti ir siųsti jei ne visą, tai nors 
jau perrašytas dalis. Ko Jūsų prašysiu, tai pirmiausia ištaisyti dzūkizmus (sakytau, matytau). Manau, kad 
šiame veikale jie ne vietoje. Vėliau aš ir pats jų vengiau, bet pirmuose puslapiuose jų yra apsčiai. Kaip reikia 
rašyti: pharushimas, farušimas, parusimas, sikeris ar šikeris, heena ar geena, ir visi kiti rašymo klausimai 
tenka spręsti Jums. Kaip nustatysi, taip bus gerai. Tuose klausimuose Jūs man esate autoritetas ir prieštarauti 
neišdrįsiu. Norėčiau atkreipti Jūsų dėmesį tik į stilių ir kalbos struktūrą. Mano noras buvo sukurti orienta- 
linį, biblinį stilių, kurio pavyzdžio lietuvių literatūra neturi. Skvirecko vertimas, o ypač Naujas Testamentas, 
ištaisytas, nieko bendro su tuo stiliumi neturi. Gal man ne visai pasisekė. Taigi būkite aclaidus šioje srityje 
ir, kiek galima, nekeiskite kalbos struktūros. (1949 II 7) 


Ir štai 1949 m. „Sūduvos“ leidykla Vokietijoje išleido Dangaus ir žemės sūnų pirmąją dalį 
Žemės vingiais. 1949 IX 21 Krėvė jau pasiuntė vienam pažįstamam literatui „savo vos tik gautą 
kūrinėlį. Skaitydami, nebarkite manęs per daug.“ O tokių pabarimų Krėvė netruko susilaukti: 
„Skaičiau vienam paskutiniųjų “Aidų sąsiuvinių, kada jie ėjo dar Vokietijoje [tai nr. 29, 1949], 
labai palankų straipsnį [tai Albino Gražiūno recenzija, kurioje, tarp kitko, rašyta: „Savo nau- 
jame kūriny Krėvė vėl parodo savo kūrybinio talento dydį, kuris pasireiškia reto didingumo bei 
įspūdingumo vaizdais“] su labai piktais redakcijos prierašais. Čia dar niekas rimtesne nuomone 
nepasireiškė ir nelaukiu, kad pasireikštų“ (1950 IV 18). 

Patyręs, kad Aiduose spausdinamas vysk. Vincento Padolskio straipsnis, kuriame į jo veikalą 
kritiškai pažiūrima teologo akimis, Krėvė rašė: „Bus malonu man paskaityti Padolskio straipsnį. 
Asmeniškai jį pažįstu ir man atrodė, kad jis nepiktas, todėl ir nemanau, kad jo straipsnis būtų 
labai piktas. Bet jei ir būtų piktas, aš neužsigausiu — nesu pripratęs užsigauti kritika. Jei ji būna 
pamatuota, bent man taip atrodo, imu ją dėmesin, o jei ne - numoju ranka, ir tiek“ (1950 III 23). 
Beje, Česlovas Grincevičius, gyvenęs su Krėve toje pačioje Glasenbacho stovykloje, rašė savo 
straipsnyje „Didysis tremtinys Alpių papėdėje“ (Draugas, 1962 X 20): 


Apie tą veikalą, kuris turėjo būti jo visų kūrinių viršūnė, nemaža diskutavo ir su vysk. V. Padolskiu, kuris 
dažnai iš Vokietijos pas mus atvažiuodavo. Su vyskupu dėl kai kurių kontroversinių vietų, kurios jau buvo 

atspausdintos mūsų „Tėvynėn“ žurnale, nesutarė. Priešingai su kitu Bažnyčios dignitorium prel. Penkausku, 
kuris gyveno Austrijos kaime ir taip par būdavo dažnas mūsų svečias. Prelatas, tada dar kanauninkas, nerado 
nieko, kur meninė tiesa prieštarautų Bažnyčios tiesai. 


Pats Krėvė tuo klausimu taip buvo kartą rašęs: „Rašytojui dažnai tenka įeiti meno sumeti- 
mais į konfliktą su bažnyčios dogmatais, bet tuo atveju bažnyčia labai palankiai traktuoja tokius 
nukrypimus, kadangi tai nėra skelbimas nuomonės, kaip tokios, bet poetinis išmislas, į kurį 
skaitytojas ir turi žiūrėti kaipo į išmislą. Kitaip tektų pasmerkti net tokius veikalus, kaip Dantės 
Dieviškoji komedija“ (1950 I 15). 

Cituotoji Krėvės laiško ištrauka skamba lyg tiesioginis atsakymas į vysk. Padolskio straipsnio 
(„V. Krėvės "Dangaus ir žemės sūnūs' teologo akimis“, Aidai, 1950, nr. 5), nors Krėvės tada dar 
neskaityto, žodžius: 


Tiesa, turime pripažinti autoriui sugebėjimą atkurti orientalinį pasaulį, kiek tai liečia jų minties ir kalbos sa- 
voriškumus, galime grožėtis ir vaizdų meniškumu bei parinkto žodžio puošnumu, ber negalime nesijaudinti, 
kai iškreiprai vaizduojami ar interpretuojami krikščionybės pagrindus liečią įvykiai. [...] religinėje srityje 
jis eina aiškiu racionalizmo keliu, kiekvieną srebuklingą reiškinį, mums žinomą iš evangelijų, stengdamasis 
išaiškinti natūraliai. 


Krėvės veikalą panagrinėjęs vysk. Padolskis pareiškė savo nuomonę, „kad katalikui jo kūrinys 
bus nepriimtinas ir kad į katalikui neskaitytinų knygų sąrašą gali būti įrašytas“. 

Ir taip vysk. Padolskio recenzija sukėlė gana aktualią tada literatūrinę kontroversiją. Nestigo 
pasisakymų prieš jo straipsnį (pvz., Bronys Raila net parašė šiurkštokai pašaipų feljetoną apie 
„sąrašą knygorum uždraustorum“, Dirva, 1950, nr. 34), betgi nemažoje visuomenės dalyje, net 
ir tuose (o gal net ypač tuose), kurie Krėvės veikalo nebuvo ir skaitę, sudarė apie jį nepalankią 
nuomonę. Ji jau ir anksčiau buvo reiškiama, kai paskiri Krėvės veikalo fragmentai pasirodydavo 
periodikoje. Anot vysk. Padoskio, „jau ir tuomet jie sukėlė nepasitenkinimo bangą apdairesnių 
katalikų tarpe“. Juto tai ir pats Krėvė: „... krapštausi seniai sumanytame veikale 'Dangaus ir žemės 
sūnūs“. Gana daug nuveikiau, daug parašiau, nors irgi nesitikiu atspausdinti, ką esu parašęs ir 
paruošęs. Mėginau čia gabaliuką atspausdinti, patį nekalčiausią, bet susilaukiau griežtos katalikų 
spaudos ne kritikos, bet, geriau pasakius - protesto. Na, kitų dalykėlių iš to veikalo nedrįstu čia 
skelbti... Tiek to“ (1948 VII 18). Todėl ir vienam redaktoriui rašė: „Šiandien dar negaliu sušelpti 
Jus savo raštais. Nesinori šiuo metu blaškytis, kol nesu užbaigęs antrosios *Dangaus ir žemės sūnūs" 
veikalo dalies. Gi ištraukos iš tokio neaiškaus katalikybės atveju veikalo galėtų sudaryti Jums 
tam tikrų nepatogumų“ (1948 XI). Panašiai rašė ir Naujosios Aušros redaktoriui: „Iš antrosios 
dalies galėčiau kai ką jums pasiųsti, bet bijau, kad dėl to netektų jums susilaukti nemalonumų. 
Gerai atsimenu, kaip smarkiai buvome išbarti katalikiškojo *Garso* dėl vienos ištraukos, kuri 
buvo “N. Aušroje" išspausdinta“ (1949 III 3). ' 

Ilgainiui betgi visa ta kontroversija neteko savo aktualumo, ginčai aprimo ir net išnyko iš 
spaudos puslapių, o jaunesniosios kartos kritikas Kęstutis Keblys, po keliolikos metų Drauge 
(1965 12) palankiai panagrinėjęs Dangaus ir žemės sūnus, rašė, kad tai „„.. nėra biblinė biografija. 
Tai savitas, originalus literatūros kūrinys. Tai veikalas apie Kristaus laikų žmones ir aplinką; 
veikalas, kuris pretenduoja tik į literatūrinę tiesą. Prisiminus tai, nebūtų ko piktintis dėl Krėvės 
savarankiškumo. Tiesa, jis rašo labai įtikinančiai. Bet šiais pojoniniais laikais [t-y. po popiežiaus 
Jono XXIII], kada visi esame raštingi, vargu ar yra pavojaus kam nors palaikyti Krėvę penktuoju 
evangelistu arba "Dangaus ir žemės sūnus" skaityti vienam kontekste su Vulgata.“ 

Veikalo Krėvė buvo suplanavęs tris dalis: „Norėčiau dar šiais metais paruošti antrą "Dangaus 
ir žemės sūnūs" tomą. Nors antrą, nes nesitikiu, kad man pasiseks baigti ir trečią, kaip buvau 
sugalvojęs“ (1949 XI 2). 1950 m. jau buvo paruošęs du trečdalius antrosios dalies: 


Noriu dar šiais metais baigti antrąją „Dangaus ir žemės sūnūs“ dalį. Vienas trečdalis jau išbaigtas ir perrašy- 
tas, nors spausdink šiandien, kirą trečdalį dabar taisau, pertaisau ir vėl taisau ir perrašinėju mašinėle. Trečias 
trečdalis guli dar rankraštyje ir laukia savo eilės. Vasaros metu jokio darbo neturiu ir manau, arsilsėjęs, 
gerokai padirbėti, kad iki rudens užbaigčiau. Baisiai bijau karščio, kad man tik nesutrukdytų oras darbo. 
Karšta, mano galva visai nustoja galvojusi, o rankos nenori irgi manęs klausyti. Gali pasirodyti, kad visai 
negerai padariau, vasaros kursuose darbo nepaėmęs. Pragyvensiu, ką esu sutaupęs, ir nieko gero neatliksiu. 
Karščiai vasarą būna pasiutiški, tvanku ir drėgna, kaip pirtyje, kada vanotis garų užduoda. (1950 V 26) 


Dėl įvairių nepalankių sąlygų darbas taip užtruko, kad dar net ir 1953 m. tik tikėjosi, kad „gal 
šiais metais pasiseks išbaigti antrąją dalį“ (1953 VIII 8). Baigti pavyko, ir po trejeto mėnesių galėjo 
jau pranešti: „Esu jau paruošęs antrąją dalį“ (1953 XI 21). Trečiosios dalies parašyti nebespėjo, 
ir jos liko tik kai kurie fragmentai. 

Krėvės Dangaus ir žemės sūnų pirmosios dalies pasirodymas buvo labai reikšmingas įvykis 
lietuvių literatūroje, tad daugeliui buvo nemaloni staigmena ir nemažas nusivylimas, kai tas 
Krėvės veikalas negavo metinės Lietuvių rašytojų draugijos premijos. Ypač kad tai buvo lyg ir 
savaime siejama su ana kontroversija dėl Krėvės veikalo, kurio aukšta literatūrinė vertė buvo 
turbūt visuotinai pripažįstama. Nepasitenkinimo gaida nuskambėjo ne tik JAV lietuvių spaudoje, 
bet pasiekė net ir tolimąją Australiją, kur 1954 m. išleistame metraštyje Atolas Alena Karazi- 
jienė savo straipsnyje „Į užtrenktas duris“ rašė, kad „Krėvei tuo buvo padaryta dar viena didelė 
neteisybė“ (p. 20). 

Ir pačiam Krėvei buvo tai neabejotinai skaudus išgyvenimas, kad jo keliasdešimt metų bran- 
dintas kūrinys buvo lyg ir nustumtas šalin. Tiesa, Krėvė dėl to anaiptol nesiskundė (ne toks buvo 
jo būdas), bet jo tam tikras kartėlis ar net nusivylimas nebuvo kokia paslaptis tiems, kuriems tek- 
davo intymiau su juo pasišnekėti literatūriniais klausimais. Nesiskundė jis dėl to ir savo laiškuose, 
bent tuose, kuriuos teko iki šiol peržiūrėti (per pustrečio šimto). Krėvė kartais net sąmoningai 
pabrėždavo savo abejingumą kritikai: „Per daug gyvenime esu patyręs gero ir blogo, kad mane 
galėtų jaudinti žmonių apie mane gera ar bloga nuomonė“ (1948 VII 18). Kitą sykį rašė: „Aš 
neabejojau ir šiandien neabejoju, kad ji [t.y. naujoji knyga Dangaus ir žemės sūnūs] nepatiks, jos 
mintis bus iškraipyta, nors todėl, kad tai mano kūrinys. Bet aš į tai nekreipiu dėmesio, kaip kad 
niekuomet nekreipdavau“ (1950 I 15). J 

Iš tikrųjų betgi jis gana jautriai reaguodavo į savo kūrybos nutylėjimą. Štai rašė Aidų redak- 
toriui: 


Apysaką ruošiu, bet blogiausia, kad ji auga ir beaugdama netenka apysakos ypatybių ir virsta greičiau re- 
portažu negu apysaka. Atrodo, kad bus apie 30 mašinėle spausdintų puslapių ir savo turiniu (politiniu) 
gal Jums ir netiks. (Tai Pagunda, kuri Vinco Balraūsio slapyvardžiu buvo išspausdinta Naujienų 1950 m. 
184-200 nr.] Be to, manau, kad ir mano vardas gal ne visai tinka Jūsų žurnalo puslapiams, ypač po to, 
kai pasirodė „Dangaus ir žemės sūnūs“. Iš straipsnio, tilpusio trečiame sąsiuvinyje apie literatūros reikšmę 
ftai Jono Griniaus straipsnis „Meno reikšmė tautai“, Aidai, 1950, nr. 3), matau, kad minėti mano pavardę 
vengiama. (1950 V 7) ž 
Beje, aname straipsnyje buvo rašyta: „Juk šiandieną Valančiaus, M. K. Čiurlionio, Maironio, 
Šatrijos Raganos, Putino, B. Sruogos ir F. Kiršos, B. Brazdžionio ir J. Aisčio kūrinius mėgsta ir 
brangina įvairių profesijų ir partijų lietuviai.“ 

Tokie Krėvės pavardės nutylėjimai, kad ir kokie reti jie būtų buvę, taip pat ir premijos nepa- 
skyrimas galėjo sugestijuoti Krėvei mintį, kad jis pamirštamas, kad juo nesidomima. Tokia jo 
nuotaika atsispindi ir šiame atsakyme redaktoriui: „Širdingai ačiū už pakvietimą dalyvauti savo 
raštais "Draugo" kultūriniame priede. Labai norėčiau pasinaudoti Jūsų maloniu pasiūlymu, tik, 
deja, nieko tinkamo laikraščiui neturiu. Gal ir gerai, kad neturiu, nepatogu būtų varginti skai- 
tytoją savo nuobodžiais pasakojimais. Esu atsilikęs nuo šių dienų literatūrinės mados. Tamistos 
pareiškimas, kad Jūsų skaitytojai pageidauja mano raštų, yra tik Jūsų man malonaus mandagumo 
pareiškimas“ (1952 IX 16). Panaši nuotaika iškyla ir beveik prieš metus rašytame laiške: „Dirbu, 
nors labai lėtai ir savo asmeninį darbą literatūros srityje, nors to, ką dabar dirbu, spausdinti Ame- 
rikoje neketinu. Jaučiuosi neblogai, esu Volterio padėtyje. Noriu ramiai gyventi, nieko nesirūpin- 
damas, tuo labiau galiu ramiai jaustis, kad manim niekas nesidomi. Ir man tai leidžia sąžinė irgi 
mažai domėtis“ (1951 XII 26). 

"Tai buvo vienpusiškai perdėta ir netikslu, netgi aiškiai netikslu, nes nestigo nuoširdžių Krėvės 
talento gerbėjų, kurie brangino Krėvės kūrybą, o taip pat ir jo naująjį veikalą aukštai vertino. 
Jau buvo cituota jo laiško ištrauka, kur pats Krėvė minėjo labai palankią jo veikalo recenziją 
Aiduose. Taip pat palankiai veikalą panagrinėjo Nemuno žurnale (nr. 6, 1951) Genovaitė Irena 
ZŽidonytė: 


. Su „Dangaus ir žemės sūnumis“ Krėvė išeina į tarptautinę lireratūrą, paliesdamas jau nebe lietuvių tautos 
išgyvenimus, o tarptautiniu tapusį įvykį. [...] Bendroje išvadoje - veikalas didžiai vertingas. Jame įtiki- 
nančiai atkurta krikščionybės išvakarių epocha, vaizdžiai perteikti to meto žydų tautoje vyravę papročiai 
bei tradicijos, vykusiai panaudojant aprašomajam laikotarpiui būdingą kalbą, išryškinta gėrio ir blogio 
idėja — visa tai išreiškiant Krėvės skaitytojams gerai pažįstamu nuoraikingu stilium, kurio pagrinde glūdi 
paprastumas, nuoširdumas, jautrumas. 


Palyginti visai nemažai buvo rašyta apie Krėvę jo septyniasdešimrmečio proga. Čikagos Lietu- 
vių literatūros draugija išleido sukaktuvinę knygelę, kurioje be kelių straipsnių apie Krėvę buvo 
ir jo paties kūrybos dalykų. Prof. Alfredo Senno rūpesčiu žurnalas Studi Baltici skyrė specialų 
savo tomą Krėvei pagerbti (tokiu tarptautiniu leidiniu, beje, nebuvo dar pagerbtas nė vienas 
kitas lietuvių rašytojas). Nestigo straipsnių ir lietuvių periodikoje. Štai Krėvė dėkojo Draugo 
redaktoriui kun. Juozui Prunskiui: „Nuoširdus ačiū už nepaprastai palankius apie mane ir mano 
kūrybą atsiliepimus, tilpusius Jūsų laikraštyje, 70 metų amžiaus sukaktuvių proga. Daug daug 
džiaugsmo man tos sukaktuvės suteikė. Jų metu patyriau, kad dar nesu visai užmirštas, kaip kad 
turėjau pamato manyti“ (1952 XI 10). Panašiai sakė Krėvė ir savo kalboje per sukakties minėjimą 
Filadelfijoje: „Aš maniau, kad esu užmirštas, o matau, kad visuomenė domisi manimi. Tai mane 
nudžiugino. [...] aš norėjau atvaizduoti tų milžinų sielą, senovinę Lietuvą. (...] aš šiandien esu labai 
nusidžiaugęs, kad mane suprato taip, kaip aš noriu, kad suprastų“ (Krėvės raštai, t. VI, p. 452). 

Itin gražus buvo sukaktuvinis Antano Vaičiulaičio straipsnis Aiduose (1952, nr. 9). Krėvę jis 
iškelia net aukščiau už kitus žymiuosius lietuvių rašytojus: 


Jau su pirmaisiais savo veikalais jisai tapo mūsų klasiku, vienu iš mylimiausiųjų lietuvių tautos rašytojų. Jis 
lietuvių kūrybos pasaulį praturtino gausiau negu kuris kitas mūsų autorius, jeigu žiūrėri svarbiųjų veikalų 
skaičiaus. Donelaitis savo didybę ir garbę pagrindė tais vienais „Metais“, Maironis - „Pavasario balsais“, o 
Vincas Krėvė net keturiais tvirtais šulais - apysakomis „Šiaudinėj pasrogėj“, „Dainavos šalies senų žmonių 
padavimais“, dramomis - „Šarūnu“ ir „Skirgaila“. Dabar jis stato dar ir penkrą stulpą - „Dangaus ir žemės 
sūnus“. 


Vaičiulaičio straipsnio pabaiga — tikra Krėvės kūrybos apoteozė: 

„Skirgailoje“ yra graudi scena, kai vaidila Stardas, į šipulius sudaužydamas savo kankles, kalba: „Jūs ir aš, 
žilo plauko sulaukęs, Lietuvai berarnaudami, jos sūnų sielą bežadindami, šitoj šalyj daugiau nebereikalingi 
esame“. Vincas Krėvė, šių dienų vaidila, žilo plauko sulaukęs, yra nesudaužomai įaugęs į lietuvių tautą ir 
dvasinį jos lobyną. Jo veikalai eis iš kartos į karrą, žavėdami žmonių širdis. Jie supras ir įvertins jo meno 
grožį, žavesį ir didybę, lygiai kaip gyvai jaustą galingąją versmę, iš kurios autorius sau sėmėsi įkvėpimo. Ta 
versmė yra lietuvių tauta ir jos žmonės - nuo senovės ligi mūsų dienos. O mes, šios dienos vaikai, tegalime 
tarti Vincui Krėvei kiro „Skirgailos“ veikėjo žodžiais: „Tavo dainos kaip tik dabar mums reikalingos“, 


Ir vis dėlto, amžiaus naštai vis labiau slegiant, sveikatai sušlubuojant („Senatvė - nemalonus da- 
lykas. Anksčiau nežinojau, ką reiškia sirguliuoti, o dabar tenka dažnai jausti visokius negalavimus. 
Akys nė kiek negerėja. Vakarais prie ugnies visai negaliu nei skaityti, nei rašyti“ - 1953 III) ir 
vis aštriau juntant gyvenimo saulėlydžio artėjimą, nuogąstaujant dėl rytojaus, kai baigsis darbas 
universitete („„.. ir mane baimė pagauna dėl savo ateities - dar pora metų, ir aš nustosiu dar- 
bo“ - 1950 VI), nepriprantant prie šiaip ar taip nemielo gyvenimo svetimame krašte („Mano 
siela nesugeba nei priimti 'amerikoniško"' gyvenimo, jo pažiūrų, nei prisitaikinti“ - 1954 I 10) - vis 
dažnėjo nusivylimo nuotaikos ir net mintys dėl kūrybos nereikalingumo, kurias ir laiškuose ne 
kartą pareikšdavo: 


.. helinksma pasijusti, kad jau nesi tinkamas darbui, ir todėl niekam nebereikalingas. Na, bet dabar galėsiu 
visas jėgas ir laisvą laiką, kiek dar jo man pasilieka, pavesti kūrybai, nors gal ir ji niekam nebus reikalinga. 
Vanitas vanitatum et omnia vanitas. Kai pagalvoju, visas gyvenimas atrodo viena ištisa klaida, Ne tuo keliu 
eita, kuriuo eiti turėjau, bet dabar vėlu apie tai galvoti - kelias išeitas ir jo galas nebetolimas, (1953 V 24) 


1 dieną liepos mėn. jau nebūsiu universiteto narys, bet tikras bedarbis. Darbo gauti kitur nėra galimy- 
bės, - mūsų amžiaus žmogus Amerikoje laikomas baigtas ir jokiam darbui netinkąs. Atiduosiu todėl visą 
laiką, kiek man jo beliko, kūrybai, nors ir ji šiandien atrodo kaip niekam nereikalinga. Imu kitomis akimis 
šiandien žiūrėti. (1953 V 25) 


Maciūnas įkalbinėja rašinėti atsiminimus apie rašytojus, bet jo nepaklausysiu — nedėkingas darbas spręsti 
apie kitus, kada net apie save negaliu nuspręsti, ar turėjau tikrus gabumus, ar buvau gabus tik todėl, kad 
„Na bezrybje i rak ryba“ (kai nėra žuvies, tai ir vėžys žuvis]. Šiandien daugumas to, ką esu parašęs, man 
visai nepatinka. Kol kas gyvenu ramiai, kaip pas Dievą užantyje, laistau gėles, medelius ir esu patenkintas 
gyvenimu. Kaip pasijusiu rudenį - nežinau. (1953 VIII) 


Dabar nedirbu niekur. Gyvenu laisvas ir -nuobodžiauju. Labai keistas jausmas žmogui, visą amžių pripratu- 
siam dirbti. Savo srityje, literatūriniame bare, irgi sunkiai sekasi — nežinau ar, geriau pasakius, nesuprantu, 
kam reikalinga mano kūryba. Ji tiek svetima šiems laikams. (1954 I 10) 


Šiandien jau antra savaitė, kai esu namie, ber dar gerai nesijaučiu ir vis dar turiu reikalų su gydytojais. (...] 
8 J gydy Ę 

Manau, kad greitai vėl atgausiu jėgas nereikalingam darbui. Tikrai jaučiuosi, kad jau seniai esu nebereikalin- 

gas, ir mano darbas niekam nereikalingas, ber nerašyti negaliu — būtų labai nuobodu gyventi. (1954 VI) 


Pastarieji žodžiai, rašyti vos 2—3 savaitės prieš mirtį, akivaizdžiai betgi rodo, kad Krėvės pesi- 
mistinės nuotaikos anaiptol nenustelbė jo galingo noro rašyti, kurti. Negalėjo jis taip pat nematyti, 
kokia svarbi jo kūryba buvo Lietuvai ir dar ateityje bus. Netrukus po jo veikalo išspausdinimo 
Krėvė rašė: „... daugiau turėsiu laiko užbaigti "Dangaus ir žemės sūnus, nors nežinau, kuriam 
velniui šis veikalas Amerikoje reikalingas. O jei teks čia mirti, tai gal mano sielos gabaliukas, kurį 
įdėjau į šį veikalą, pasieks kada nors Lietuvą“ (1949 XII 14). 

Lietuva - nuoširdus sielojimasis jos dabarties vargais, tvirtas tikėjimas jos prisikėlimu lais- 
vam gyvenimui, aitrus jos ilgesys ir vis mažėjančios viltys grįžti laisvon tėvynėn - tai pagrindinė 
tema, tolydžio besikartojanti Krėvės laiškuose jau nuo pat 1944 m. Tai buvo betgi ne tik Krėvės, 

bet ir visos lietuvių tremties šviesių lūkesčių ir tamsių nusivylimų dešimtmečio istorija. Žemiau 
pateikiame eilę laiškų ištraukų, chronologiškai sutvarkytų: 


Žinios iš Lietuvos ateina nekokios. Net širdį skauda, kaip ten viskas sunaikinta ir dar naikinama. Kažin 
ar daug iš mūsų pasiliks, šiai audrai praūžus. Ką ten mes reiškiam ir mūsų nelaimės ir vargai, kai apie tai 
pagalvoji. (1944 VilI 24) 


Aš čia sėdžiu ir nieko nežinau, kas dedasi, kas yra daroma dėl vargšės Lietuvos, kokios yra perspektyvos ir 
viltys dėl josios ateities. Nepatingėkite, mielas Rektoriau [laiškas Mykolui Biržiškai], nors keliais žodžiais 
mane apie tai painformuoti. Čia drauge su nauja pabėgėlių banga ateina tokios baisios žinios, kad jau ima 
pagauti sielą nusiminimas ir sielvarta. (1944 X 12) 


Nenusroju vilties, kad visgi Lietuva išliks gyva, kad mes vis dar ten sugrįšime ir dar pasidarbuosime jos 
naudai. Nenoriu abejoti, kad po karo ji vėl bus laisva ir nepriklausoma, tik gal platesnėse ribose negu buvo. 
(1944 X 24) 


Tvirtai tikiu, kad sekančius naujus metus sutiksime namie, Vilniuje, laisvoje nuo visokių išlaisvintojų tė- 
vynėje. (1944 XII) 


«esu įsirikinęs, kad dar susilauksime laikų, kai visi vėl sėdėsime Vilniuje už vieno stalo ir gyvensime, kaip 
gyvenome. (1945 [ 8) 


Kaip Jūsų nuotaika? Ar matosi kuri nors prošvaistė ateity, ar tikitės grįžti Lietuvon ir kada? Mes, čia sė- 
dėdami, nieko nežinome. Lietuvių čia nėra, susirašyti sunku. [-..] Lietuvių laikraščių dabar jau negauname. 
(1245 III 9) š 


... nuotaika nekokia. Vis laukiau, kad gal sugrįšiu Lietuvon, bet dabar tos viltys vis mažėja, ir nežinau, kas 
mūs laukia ateity. Karui pasibaigus, daugeliui bus lengviau, ber mums, matyti, ateitis nieko geresnio nežada. 
Jūs čia galėsite įsitaisyti, o aš tik —- mirti. (1945 III 22) 


... rytojaus dieną šeštą valandą ryto išplaukiame į Ameriką. [..-] Kad įsikūnyrų mūsų svajonės grįžti laisvon 
Lietuvon ir ten vėl tęsti drauge bendrą darbą mūsų tėvynės naudai. (1947 IV 4) 


Tiek daug čia prieštaraujančių žinių, jog nežinai, kuriomis tikėri. Yra ir tokių, kad norisi rėkti iš skausmo. 
Vienas tik nusiraminimas, kad Lietuvai teko dar skaudesnius smūgius išgyventi, gal išgyvens ir šiuos sunkius 
jai laikus, ir nusikaltę teisingumui farisiejai, kas jie bebūtų, gaus savo arpildą šimteriopai. (1947 VII) 


Tur būti tikra tiesa patarlėje, kad tik „ten gera, kur mūsų nėra“. Niekur gerai nesijusime, kol negrįšime 
Lietuvon. (1948 I 20) 


Aš vis dar nesiliauju tikėjęs, kad iš visų šitų nelaimių, kurios pasaulį užklupo, Lietuva išsigelbės laimingiau 
negu kiti kraštai. Atgis nusivaliusi, didesnė ir ateityje laimingesnė ir stipresnė. Nenoriu užmiršti, kad fortuna 
est variabilis, Deus autem mirabilis. (1948 III 5) 


Aš nelaukiu greitų įvykių, kurie mūsų ir mūsų tėvynės padėtį pakeistų, nors manau, kad tie įvykiai neišven- 
giami. Teks jums, jaunesniesiems, tada daug dirbti, bus reikalingi visi, kurie turės ram darbui jėgų. Taupykite 
ir fizines, ir dvasines jėgas. (1948 IV 14) 


Dėkoju už laišką ir žinias. Aš čia irgi gaunu iš Lietuvos, arba, tiksliau pasakius, apie Lietuvą ir gyvenimo sąlygas 
tenai, bet visos jos labai liūdnos, tik nusiminimą gimdo, ir imu gailėtis, kodėl gyvenu iki šiol. (1948 V 3) 


Kiek sprendžiu iš laiškų iš Europos, ten jūs visi laukiate greito karo, vieni su baime, kiti su džiaugsmu, kad 
gal rasai karas atidarys duris į laisvą Tėvynę. Aš irgi manau, kad tik karas sugrąžins mums laisvę ir Tėvynę, 


bet, deja, aš netikiu, kad jis greitai prasidėtų. Stebint šio krašto nuoraikas ir gyvenimą tenka daryti išvadą, 
kad apie karą kalba kaip apie kažką neišvengiamą, bet labai tolimą. Čia niekam nerūpi idėjos, tik biznio 
reikalas, ir karas įvyks tada, kai bizniui atsiras pavojus, o jo dar čia niekas nemato, niekas už gerklės nestveria. 
O gražūs sakomi žodžiai yra tik tam, kad pridengrų visai realius ir praktiškus siekimus. (1948 V 31) 


Be karo laisvos tėvynės nepamatysime, nes taikios derybos, kas jas bevestų, mums nieko gero nežada. 
Grąžinti mums Tėvynę ir laisvę galės tik tas pats mūsų „bernelis artojėlis“, o ne kas kitas. Jis pirmą kartą 
iškovojo Lietuvai nepriklausomybę, jis ir dabar vienas tik galės tą nepriklausomybę apginti. Be jo mes 
diplomatams būtumėm vien mainų bei kitokių machinacijų objektu. (1948 VIII 18) 


„+ gal nesuspėsiu baigti visų seniai sumanytų raštų, nors esu tvirtai nusistatęs gyventi ilgai ir būtinai sulaukti 
laikų, kada galėsiu grįžti Lietuvon. (1948 XII 3) 


«+. kad naujieji - 1949 - metai būtų Jums ir mums laimingesni ir nors maža vilties prošvaistė suspindėtų ir 
mūsų Tėvynei, sugrįžti į kurią dieną ir naktį svajoju, nors vilties turiu mažai. (1948 XII 20) 


„mūsų kraštui, mūsų Tėvynei laisvės perspektyvos tolsta, ir teks dar ilgokai mums laukti ir tempti tremtinių 
gyvenimą. Jaunesnieji, kurie čion atvyksta, greitai apsipranta ir nesijaučia po kurio laiko tremtiniais, bet 
seni, tokie kaip aš, tai apsiprasti negali ir visuomet, kur bebūtų, jausis tremtiniais, kad materialiniai nors 
ir gerai gyventųsi. (1948 XII 22). 


„ vis dar nesiryžtate vykti iš Europos. Matyti, Jūsų širdyse dar neužgeso viltis sugrįžti į Lietuvą. Čia gy- 
vendamas aš neturiu vilties, kad galėtų atsitikti mums palankūs įvykiai, kurie pagreitintų mūsų grįžimą. 
Diplomatai, kaip anksčiau pardavė visą Rytinę Europą, kad greičiau „karą laimėtų“, taip dabar nusistatė 
parduoti kinus ir visą Rytinę Aziją, kad „taiką laimėtų“. (1949 II 4). 


„« netikiu, kad tikras lieruvis galėtų jaustis laimingas be savo Tėvynės. (1949 XII 14) 


Norėtųsi palinkėti, kad 1950 metais susilauktume įvykių, kurie nors mažą liepsnelę sukurtų mūsų širdyse 
ir pagimdytų viltį grįžti Lietuvon. (1949 XII 19) 


Vienintelę laimę man teikė iki šiol mintis, kad susilauksiu progos grįžti Lietuvon, berir šioji viltis vis pradeda 
labiau blukti. (1950 I 8). 


Nežinau, kaip Jūs visi ten jaučiatės, bet mes, kurie čia Filadelfijoje gyvenam, nuolar esame tarp vilties ir 
nusivylimo, sekdami politinių įvykių raidą. Mums visiems norisi, kad toji raida vystytųsi palankia mums 
kryptimi ir vystytųsi greičiau ir - nuolat tenka nusivilti. (1950 XI 18) 


.. šie laikai tokie reikšmingi, gimdo tai vilris, tai vėl į nusiminimą nugrimzdo sielą, kad kartais norėtųsi 
pasidalinti savo mintimis ir tuo, kas skauda. Gyvename nemalonius laikus; gal nemaloniausias dalykas, kad 
mūsų likimas priklauso nuo žmonių, kurie stovi priešakyje galingų valstybių, o patys jie tokie mažyčiai siela 
ir protu ir tokie nereikšmingi ir neryžtingi. Be to, jiems svetimas savigarbos jausmas... (1950 XII 30) 


Politiniai ginčai, kurie čia vedami, man atrodo bereikšmiai. Mums teks dar ilgai laukti čia, kol atsiras ga- 
limybė grįžti Lietuvon, o per tą laiką visus užmirš, ir jauna karta, kuri Lietuvoje dabar kitaip auklėjama, apie 
senus veikėjus nieko nebežinos, net jų pavardžių, ir kurs pati savo gyvenimą, senų nebejsileisdama. Manau, 
kad partijų vadai ir pačios nūdienos partijos ten neras savo veiklai vietos. Jei vietinė naujoji karta nesugebės 
suorganizuoti jėgos valstybei atstatyti ir ją apginti, būsime parduoti galingesniesiems. (1951 XII 26) 


Lietuvą pamatyti nesitikiu - greičiau galime čia susilaukti „draugų“. Jie ryžtingi, o kas pasidarė kitų galvose, 
nesuprantu. Todėl liūdna, kad nėra ryžtingumo, kurio buvo laukiama. (1953 V 25) 


Palinkėsiu Jums visiems, tolimoje Australijoje vargstantiems, laimingų švenčių, geros nuotaikos ir vilčių grįžti 


anksčiau ar vėliau į Lietuvą. Kiek suprasti galiu, kas dedasi pasaulyje, ilgai dar teks mums laukti, kol galėsime 
grįžti į savo svajonių kraštą. O man, galimas daiktas, teks tik svajonėmis pasitenkinti. (1953 XII 4) 

Tolydžio silpnėjant viltims kada nors sugrįžti į „savo svajonių kraštą“, Krėvę gąsdina mintis, 
kad jam teks mirti svetimame krašte. O jam taip norėtųsi bent mirti tėvynėje ir būti palaidotam 
gimtųjų Subartonių kapinėse. Ir savotišku grauduliu nuteikia toji mintis, nuolat grįžtanti Krėvės 
(anaiptol nesentimentalaus žmogaus) laiškuose: 


Prisipažinsiu Tamistai, kad nevažiuosiu į Ameriką su džiaugsmu, nes žinau, kad man senam sunku bus 
prisitaikyti naujoms gyvenimo sąlygoms, tiek visais aržvilgiais skirtingoms nuo tų, kuriose teko visą amžių 
gyventi. Mano šiandie didžiausias noras, kad Lietuvos žemelė galėtų priglausti mano senus kaulus ir tas 
pats kapinynas, kur ilsisi mano tėvai... (1947 I 19) 


Sėdžiu su žmona šiandien Miuncheno emigrantų stovykloje ir laukiu eilės važiuoti toliau, į užjūrį. [...] Kaip 
Įsitaisysiu ten, vienas Dievas težino, bet manau, kad ten manęs saldūs pyragai nelaukia. Vis dar norisi tikėti, 
kad teks dar sugrįžti Lietuvon, jei ne darbą dirbti, rai nors mirti tėvų žemelėje. (1947 III 7) 


Sėdime Bremene ir laukiame laivo. [...] Pasilieka tik palaikyti viltį, kad visgi sugrįšime nors mirti laisvon 
Lietuvon. (1947 III 23) 


Vai, sunku pagalvoti, kad jau tiek savo draugų nebepamatysiu, o greičiausiai, kad gimtinės irgi nebeteks 
man matyti. Niekas mane tiek negąsdina, kaip mintis, kad turėsiu mirti čia, Amerikoje... (1947 XI 14) 


... ir norisi vis tikėti, kad dar sulauksiu rų laimingų laikų, kada galėsiu grįžti Lietuvon ir ten atsigulti amži- 
nam poilsiui šalia savo tėvų ir protėvių ant Subartonių kapinyno. (1948 III 5) 


Gyvename viltimi, kad gal anksčiau ar vėliau įvyks kažkas, kas leis mums grįžti į seną tėvynę - raip nesi- 
norėtų čia baigti savo dienas, o ne ten, kur tėvų kaulai ilsisi. Šiomis dienomis tai gal mūsų vienintelė svajonė. 
(1948 IV 15) 


Aš nenoriu mirti Amerikoje, tik Lietuvoje. Man dabar vienintelė svajonė, kad mirus būčiau palaidotas tose 
pačiose kapinėse, kur palaidoti mano tėvai. (1948 VII 18) 


Aš svajoju irgi, kad gal pasiseks ir man grįžti į Lietuvą, bet vis mažėja ir mažėja mano viltis. Nemanau, kad 
greitai susidarys galimybė ten grįžti, o aš gal ir visai nesusilauksiu. O taip norėtųsi man atsigulti amžinam 
atoilsiui ant medžiais apaugusio kalnelio šalia savo tėvelių! (1949 V 10) 


Labai graudenosi Krėvė septyniasdešimtmečio minėjimo kalboje, tardamas šiuos žodžius: 
„Man rodėsi, kad mes dar negreit galėsime grįžti Lietuvon. Jaunesni sugrįš, džiaugsis laisva Lie- 
tuva, o aš čia amžinai pasiliksiu svetimoje žemėje. Dieve, man buvo sunku“ (Krėvės raštai, t. VI, 
p. 451). 

Grįžti Lietuvon durys buvo Krėvei kiečiau užtrenktos kaip daugumui kitų lietuvių tremtinių. 
Žinojo tai pats Krėvė ir rašė Mykolui Biržiškai: „Gal jau esi, p. Rektoriau, skaitęs, kad mudu su 
jumis esame išbraukti iš akademijos narių skaičiaus ir paskelbti liaudies priešais. Taigi tikėtis grįžti 
Lietuvon greitu laiku netenka svajoti“ (1946 XII). Apie tą išbraukimą skairome 1947 m. išspausdin- 
toje knygoje Lietuvos TSR Mokslų Akademijos visuotinio susirinkimo pirmoji sesija, 1946 II 20-23: 
„Sesijos dalyviai vieningai pritarė Lietuvos TSR Liaudies Komisarų Tarybos nutarimui nr. 31a 
dėl pašalinimo iš LTSR Mokslų Akademijos tikrųjų narių tarpo Vinco Krėvės-Mickevičiaus ir 
Mykolo Biržiškos, kaip lietuvių tautos išdavikų“ (p. 160). Akademijos viceprezidentas Juozas 
Žiugžda dar sustiprino tą pasmerkimą, savo kalboje paminėdamas, kad Krėvė su Biržiška ne 
tik „išdavė lietuvių tautą“, bet ir „patys save išsibraukė iš lietuvių tautos tarpo“ (p. 45). Todėl 
suprantama, kad 1948 m. išspausdintoje ir DP stovyklose paskleistoje knygelėje Mokslininkų 
žodis, kur keletas Lietuvoje likusių mokslo ir meno žmonių patraukliai aiškino mokslinio darbo 

perspektyvas Lietuvoje ir kvietė pasitraukusius užsienin mokslininkus grįžti Lietuvon, Krėvės 
pavardė į akis krintančiu ryškumu buvo praleista. Bent vienas toks kvietimas buvo paskelbtas 
Bruklino Laisvėje, ir ta proga Krėvė rašė: „Gal jau paskaitėte “Laisvėje? atsišaukimą garbingo 
prorektoriaus, rodos, Vilniaus universiteto, kuriame visi profesoriai pavardžiui kviečiami grįžti. 
Nėra tik mano ir Biržiškų pavardės. Ner ir Vaclovo. Matyti, visus mus laiko piktais liaudies prie- 
šais. Garbė nemaža. O visgi, tikiuosi, kad dar sugrįšiu, nors mirti, Lietuvon“ (1947 XII 8). 

Krėvės pavardė buvo išmesta ne tik iš kvietimo grįžti, bet ir iš viešojo Lietuvos gyvenimo, iš 
mokyklų programų, iš paskaitų, iš periodikos skilčių, iš lietuvių literatūros istorijos puslapių. Lyg 
tokio žmogaus, kaip Krėvė, niekada ir nebuvo buvę. Ironizavo Krėvė laiške Mykolui Biržiškai: 
„--- esu dar čia, ir kol kas bolševikai manęs nemėgino pagrobti. Atbulai, ir aš, ir Jūs esame “ne- 
susčestvovavšije' (neegzistavusieji], ir mūsų vardas iš visur išbraukiamas, kaip žmonių, kurie 
niekuomet negyveno“ (1948 XII 3). Rašė ir kitam iš savo draugų: „Užmiršimui mane pasmerkė 
ir bolševikai, konfiskavę ir sunaikinę mano veikalus ir uždraudę nors vienu žodžiu apie mane 
prasitarti. Iš vadovėlių, iš paskaitų mano pavardė visur yra išbraukta. Visa tai mane šiandien ne- 
jaudina ir nekelia susirūpinimo“ (1948 VII 18). 

Šiaip ar taip, toks nutylėjimas negalėjo būti Krėvei malonus, ir jis su aiškiu kartėliu rašė: 


Man čia siunčia kažkokį biuletenį, kur suradau tokį posakį kultūrinės apžvalgos dabartinėje Lietuvoje 
straipsnyje: „Vincas Krėvė iškeiktas, ir jo visi raštai išimti iš apyvartos“. Suprantama todėl, kad apie mane 
ten negali prasitarti nei vienu žodžiu. Skaičiau Korsako apžvalginę kalbą, pasakyrą 400 metų lietuviškos 
knygos paminėjimo proga. Ten irgi savo pavardės neužtikau. Taipogi prakalboje „Mažvydo katekizmo“, 
kur suminėti žymesnieji rašytojai: Maironis, Tumas, Mykolaitis, Sruoga, mano vardas nepaminėtas. Taigi 
esu Tarybinei Lietuvai miręs. Visgi tikiuosi, kad nesu miręs, ar, geriau pasakius - kaip ir nebuvęs, tikrai 
Lietuvai, lieruviškai Lietuvai. (1948 IV 15) 


Ir vis dėlto Krėvė grįžo Lietuvon, kad ir tik savo raštais. „Tačiau tam reikėjo, - anot A. Bal- 
taragio (žr. jo kruopščiai dokumentuotą straipsnį „Vincas Krėvė Lietuvoje 1940-1965“, Met- 
menys, nr. 10, 1965), - jo mirties, Stalino šermenų ir, neabejotinai, tuo metu Sovietuose, ypač 
kultūriniame gyvenime pasireiškusio atlydžio.“ Akademinė lietuvių literatūros istorija, jau pri- 
pažindama, kad „geriausieji V. Krėvės-Mickevičiaus kūriniai turi nenykstančios vertės ir užima 
reikšmingą vietą lietuvių literatūroje“, davė Krėvės kūrybos analizei ištisą tomo skyrių (1961, 
t. 3, d. 1, p. 280-334); be to, savo ruožtu visai nutylėdama daugiau kaip dešimtmetį užtrukusį 
visišką Krėvės nutylėjimą ir oficialų jo paskelbimą (ligi šiol oficialiai taip ir neatšauktą) lietuvių 
tautos išdaviku, tvirtino, kad „tarybinės santvarkos laikais Krėvė, kaip ir kiti lietuvių literatūros 
klasikai, susilaukė teigiamo įvertinimo ir deramos pagarbos. Jo geriausi kūriniai gausiais tiražais 
plačiai paplito tarybinėje visuomenėje, jie įtraukti į mokyklų programas, leidžiami mokyklinių 
skaitinių serijoje“ (p. 333). 

Periodikoje pradėta skelbti nemaža straipsnių apie Krėvę, kuriuose ir taip pat įvaduose prie jo 
naujai leidžiamų veikalų Krėvės kūryba aukštai vertinama, kad ir pridedant „privalomų“ pastabų 
apie Krėvės politinį nesusiorientavimą, jo prieštaringumą, buržuazinės ideologijos apraiškas ir t.t. 
Labai palankiai įvertinta Krėvės kūryba ir Mažosios lietuviškosios tarybinės enciklopedijos antra- 
jame tome (1968): „... Krėvės kūryba praturtino liet. literatūrą didelių istorinių ir psichologinių 
konfliktų vaizdais, ryškiais charakteriais, liaudies žmonių dvasinio grožio poetizacija. Krėvė 
ištobulino stiliaus ir kalbos kultūrą. Ypač dideli jo nuopelnai liet. dramaturgijos, novelistikos, 
romantinio padavimo srityse. Humanistinė Krėvės kūryba turi klasikinę reikšmę liet. literatūros 
istorijoje.“ 

Po čia pacituotais gražiais žodžiais gali pasirašyti kiekvienas Krėvės talento gerbėjas, drauge 
susimąstydamas, kaip sunku ir įkyru buvo Lietuvoje literatūros istorikams, gerai supratusiems 
Krėvės talento dydį ir jo kūrybos reikšmę lietuvių literatūrai, daugiau kaip dešimtį metų viešai 
ignoruoti Krėvę, nes sunku manyti, kad privačiai jie nebūtų skaitę Krėvės raštų ir jais gėrėjęsi. 

1955 m. buvo išleista pirmoji po ilgametės priverstinės tylos Krėvės rinktinių Apsakymų ir 
padavimų knygelė, kurios 10 000 egzempliorių, kaip informavo Literatūra ir menas (1965, nr. 30; 
cit. iš A. Baltaragio straipsnio), buvo išgrobstyti per pusmetį. Ją taip išgrobstė Krėvės pasiilgusi 
„tikra Lietuva, lietuviška Lietuva“, kuri Krėvės niekuomet ir nebuvo pasmerkusi. 


[1970] 

Dar apie Vincą Krėvę 


Kelios pastabos prie Vytauto Kazakevičiaus recenzijos 


Vilniuje leidžiamame Pergalės žurnale (1970, nr. 2) Vytautas Kazakevičius paminėjo mano 
rašinį „Vincas Krėvė savo laiškuose, 1944-1954“, kurį pernai Krėvės mirties 15 metų sukakties 
proga paskelbiau Drauge (šiemet išėjo ir jo atskiras atspaudas), tikėdamasis ateityje išleisti ir pilną 
(kiek jau jų man pavyks surankioti) Krėvės laiškų išeivijoje rinkinį. Gerai, kad Pergalėje pravertas 
nors dar ir siauras langelis, pro kurį to žurnalo skaitytojai šiek tiek sužino, kas dedasi kultūrinia- 
me išeivijos gyvenime. Štai ir iš Kazakevičiaus recenzijos skaitytojas patirs, kad Bostone buvo 
išleisti šeši Krėvės raštų tomai (tas faktas, beje, dar nutylėtas Mažojoje lietuviškojoje tarybinėje 
enciklopedijoje) ir kad šių eilučių autorius Pensilvanijos universiteto bibliotekoje telkia Krėvės 
archyvą, jam darydamas likusių Krėvės rankraščių ir laiškų nuotraukas, ir jų tikisi netrukus tu- 
tėti daugiau kaip tūkstantį lapų (jau ir yra daugiau kaip tūkstantis!). Ypač įdomios skaitytojams 
turėtų būti tos kelios Krėvės laiškų ištraukos, kurias Kazakevičius pacitavo iš mano rašinio. Deja, 
dėl nedidelių recenzijos rėmų tokių ištraukų tėra nedaug, ir jos gana vienašališkai parinktos; tad 
siaurai teleidžia pažinti Krėvės mintis ir nuotaikas. 

Kitame Pergalės numeryje (1970, nr. 4) Kazakevičius džiaugiasi, kad „tarybinė literatūra plačiu 
srautu įsiveržė į išeivių kultūrinį gyvenimą“ ir kad, atsilankęs pas Amerikos lietuvius, pats matęs 
jų „knygų lentynose iš Tarybų Lietuvos gautas knygas“. O kodėl gi jų neturės savo lentynose? 
Juk jų gali laisvai nusipirkti sovietinius leidinius pardavinėjančiuose knygynuose; be to, ir tiesiog 
iš Lietuvos gauna, nes paštas jas nevaržomai persiunčia, taip pat ir muitininkai, keleivių bagažą 
betikrindami, jų neatima. Ir savaime kyla mintis, ar nebūtų gera, gražu, teisinga ir lietuvių tautai 
naudinga, jei ir išeivijoje leidžiamos lietuviškos knygos ir žurnalai bei laikraščiai lygiai laisvai 
galėtų pasiekti skaitytoją Lietuvoje, o ne būtų uždaryti toli gražu ne kiekvienam prieinamuose 
bibliotekų „spec. fonduose“. Tada ir iš mano rašinyje gana gausiai pateiktų Krėvės laiškų ištraukų 
skaitytojas galėtų pats susidaryti visapusiškesnį ir tikslesnį vaizdą apie savo gerbiamo rašytojo 
gyvenimą išeivijoje, apie jo mintis, įvairias pažiūras ir besikaitaliojančias nuotaikas gyvenimo 
saulėleidyje negu iš Kazakevičiaus recenzijos. 

Sakysime, Kazakevičius pacituoja melancholišką Krėvės pasiguodimą, kad „manim niekas 
nesidomi“. Vis dėlto nebūtų tikslu tokią Krėvės nuotaiką per daug apibendrinti. Štai vienam 
pažįstamam savo 70-mečio sukakties proga Krėvė taip rašė: „Daug daug džiaugsmo man tos su- 
kaktuvės suteikė. Jų metu patyriau, kad dar nesu visai užmirštas.“ Taip pat neturėtume netikėti 
Krėvės nuoširdumu, kai anos sukakties minėjimo metu Philadelphijoje jis kalbėjo: „Aš maniau, 
kad esu užmirštas, o matau, kad visuomenė domisi manimi. Tai mane nudžiugino, [...] aš šiandien 
esu labai nusidžiaugęs, kad mane suprato taip, kaip aš noriu, kad suprastų.“ Gerokas pluoštas 
atskirų asmenų ir organizacijų sveikinamųjų laiškų Krėvės rankraštiniame palikime akivaizdžiai 

rodo, kad Krėvė anaiptol nebuvo lietuviškos visuomenės išeivijoje pamirštas. Antra vertus, nenu- 
neigiant, kad Krėvės liūdnos refleksijos dažniau pasikartodavo amžiaus naštai vis labiau slegiant, 
sveikatai sušlubuojant ir viltims grįžti išsiilgton tėvynėn galutinai išnykus, reikia pastebėti, kad 
mintis apie visuomenės (ypač jos jaunosios kartos) nebesidomėjimą į jais yra gana būdinga ir ki- 
tiems vyresnio amžiaus rašytojams, nors ir gyvenantiems visai skirtingomis sąlygomis. Štai, pvz., 
Vincas Mykolaitis-Putinas, kuris savo senatvėje galėjo, rodos, pasidžiaugti ir oficialiai, ir privačiai 
reiškiama pagarba, dažnu minėjimu įvairiuose viešuose parengimuose ir spaudoje, gausiu jo raštų 
leidimu ir t.t., vis dėlto 1962 VI 4 laiške nusiskundė: 


Tačiau paskutiniais merais buvau pajutęs aplink save kažkokią šaltą tuštumą. Iš literatūros gyvenimo buvau 
tarsi išbrauktas. Literatūrinė spauda manęs neminėjo, mano kūryba nesidomėjo. Į gyvenimą išėjo jauna 
rašytojų karta su kitokiais idealais, kitokiais ieškojimais, kitokiu stiliumi.! 


Pacitavęs vysk. Vincento Padolskio kritišką pasisakymą (beje, tik teologiniu atžvilgiu) apie 
Krėvės Dangaus ir žemės sūnus, Kazakevičius nurodo, kad anas veikalas Krėvei „atnešė daug 
skaudžių pergyvenimų, nusivylimų“. Ką gi. Laisvoje visuomenėje kiekvienas laisvai pasisako įvai- 
riais klausimais - politiniais, socialiniais, religiniais, taip pat ir literatūriniais. Negalima betgi 
nepastebėti, kad palankūs straipsniai apie Krėvės kūrybą labai smarkiai viršijo, netgi nustelbė 
tuos negausius kritiškus pasisakymus dėl Krėvės visuomeninės veiklos ar jo veikalų. Aiduose An- 
tanas Vaičiulaitis tiesiog aukštino Krėvę: 


Jau su pirmaisiais savo veikalais jisai tapo mūsų klasiku, vienu iš mylimiausiųjų lietuvių tautos rašytojų. Jis 
lietuvių kūrybos pasaulį praturtino gausiau negu kuris kitas mūsų autorius, jeigu žiūrėti svarbiųjų veikalų 
skaičiaus. Donelaitis savo didybę ir garbę pagrindė tais vienais „Merais“, Maironis - „Pavasario balsais“, o 
Vincas Krėvė ner keturiais tvirtais šulais - apysakomis „Šiaudinėj pastogėj“, „Dainavos šalies senų žmonių 
padavimais“, dramomis - „Šarūnu“ ir „Skirgaila“. Dabar jis stato dar ir penktą stulpą - „Dangaus ir žemės 
sūnus“.Ž 


Taigi pastarasis veikalas ne tik nenutylėtas, betgi net vadinamas penktuoju Krėvės kūrybos stul- 
pu. Ir dargi tuose pačiuose Aiduose, kur kiek anksčiau buvo išspausdintas to veikalo atžvilgiu 
kritiškas vysk. Padolskio straipsnis. 

Galbūt ir aš esu vienas iš tų, kurie, anot Kazakevičiaus, „nepajėgia ar nenori suprasti mūsų 
kultūrinės veiklos prasmės“ ?, betgi aš tikrai nesuprantu, kodėl gi tas, Kazakevičiaus visai teisin- 
gais žodžiais betariant, „didžiulio rašytojo talento pagimdytas veikalas, kurį autorius pradėjo 
rašyti seniai Lietuvoje ir kuriam paskyrė visas kūrybines jėgas, atsidūręs svetur“, ligi šiol tebėra 
neišleistas Lietuvoje, nors jau daugiau kaip 15 metų praėjo nuo Krėvės mirties. Gal dėl to, kad 
veikalo tema biblinė, betgi priėjimas prie jos yra juk istorinis ir psichologinis, ne teologinis. Kad 
bent būtų Lietuvon laisvai įsileidžiami Bostone išleistieji Krėvės raštai, kurių šeštame tome pa- 
skelbti Dangaus ir žemės sūnūs, kiek jau Krėvė jų buvo spėjęs parašyti. 

Užsiminęs apie vysk. Padolskio kritišką pažiūrą į tą Krėvės veikalą, Kazakevičius rašo: „Emig- 
racinėje spaudoje net imta praleidinėti jo pavardę.“ Jei vienas ar kitas, nepalankiai Krėvės atžvil- 
giu nusiteikęs, ir buvo nepaminėjęs kuriame nors savo straipsnyje Krėvės, kur galbūt derėję, tai 


Raštai, t. X, Vilnius, 1969, p. 727. 
Aidai, 1952, nr. 9, p. 390. 
Pergalė, 1970, nr. 4, p. 181. 
Pergalė, 1970, nr. 2, p. 184. 

nepalyginti daugiau buvo tokių, kurie jį nuoširdžiai gerbė ir jo kūrybą didžiai vertino. Išeivijos 
spaudoje nestokojo nei straipsnių apie Krėvę, nei jo kūrybos ištraukų, iš kurių susidarytų geroka 
Krėvės bibliografijėlė. Juk ne išeivijoje, o kaip tik Lietuvoje ligi pat Krėvės mirties jo vardas buvo 
visai nutylimas, jo veikalai nespausdinami, mokyklose nenagrinėjami, teatre nevaidinami ir t.t. 
Su kartėliu rašė apie tai pats Krėvė: „Taigi esu Tarybinei Lietuvai miręs.“ Tokie Krėvės pasisa- 
kymai, jei Kazakevičius būtų juos iš mano rašinio pacitavęs, tikrai galėtų būti įdomūs Pergalės 
skaitytojams, kurių jaunesnieji gal net ir nebežino, kad dabar taip aukštinamasis Krėvė dar ne 
taip seniai buvo tėvynėje visai uždraustas. 

Kaip ir daugumas vyresnio amžiaus išeivių, Krėvė ne tik ilgėjosi paliktos tėvynės, bet ir ne 
kartą reiškė norą bent numirti Lietuvoje. Keletą tokių ištraukų pacituoja ir Kazakevičius, primin- 
damas Krėvės norą būti palaidotam gimtuosiuose Subartonyse, kur, anot Kazakevičiaus, „taip 
gražiai gerbiamas mūsų klasiko atminimas“.3 Tikrai reikia pasidžiaugti, kad Subartonyse, kaip 
teko girdėti ir skaityti, Krėvės gimtoji pirkia yra paversta tam tikru Krėvės muziejumi, kur su- 
rinkta įvairių Krėvės nuotraukų ir kitokių su juo surištų daiktų. Atsilankiusieji tačiau pastebėjo, 
kad Krėvės paskutinis dešimtmetis (taigi tas pats laikotarpis, kada Krėvė buvo „represuotas“, so- 
vietiniu terminu betariant) atstovaujamas vos vienos mažytės Krėvės antkapio nuotraukos. Tikė- 
kimės, kad ateityje reikalai ir čia pasitaisys. 

Reikia tik džiaugtis, kad Krėvė grąžintas tautai, kad jo raštai (nors dar ir ne visi) gausiai lei- 
džiami, plačiai skaitomi, gaivina lietuvių kalbos meilę, stiprina prisirišimą prie gimtojo krašto ir 
apskritai kelia lietuvišką dvasią. Dar vienas svarbus dalykas betgi turi būti atliktas: būtent, Krė- 
vės oficialus pasmerkimas (1946 LTSR Liaudies komisarų taryba Krėvę paskelbė „lietuvių tautos 
išdaviku“) oficialiai atšauktas. Juk po Stalino mirties visa eilė „represuotųjų“ buvo reabilituoti. 
Antai Mažojoje lietuviškojoje tarybinėje enciklopedijoje į įvairių antraeilių rašytojų (Andriaus 
Dabulevičiaus, Aleksandros Merkytės, Bonaventūro Pauliukevičiaus) biografines apybraižas 
įterptos trafaretinės formulės: „Žuvo, neteisėtai represuotas asmenybės kulto sąlygomis. 1957 
reabilituotas.“ Toksai Bronius Pranskus buvo reabilituotas dar prieš savo mirtį. Kaip teko girdėti, 
privačiuose pokalbiuose kartais pareiškiamas apgailestavimas, kad buvusi padaryta klaida, ap- 
kaltinant ir pasmerkiant Krėvę. Reikia, kad pagaliau ir viešai būtų pripažinta, kad Krėvė „buvo 
neteisėtai represuotas asmenybės kulto sąlygomis“, ir dabar reabilituojamas. 

Baigdamas šias savo pastabas dar noriu pacituoti Krėvės pažiūroms į grįžimą Lietuvon būdingą 
ištrauką iš laiško, kurio nebuvau turėjęs, kai rašiau aną straipsnį. Tame 1949 X 17 laiške Mykolui 
Biržiškai Krėvė, pareiškęs pageidavimą grįžti Lietuvon, kad bent numirtų ten, toliau prideda: „O 
galiki to laiko ir Lietuva taps laisva, ir mes, nors seni, bet pasirodysim dar Jai reikalingi ir grįšime 
ne tik mirti, bet ir dirbti, padėti atstatyti tai, ką kultūros srityje yra sugriovę svetimi.“ 


[1970] 


5 Ten pat. 

Šarūno ir Lapino dvasia šešiuose tomuose 


Pilnas rašytojo raštų leidinys mūsuose retas, net per daug retas atsitikimas. Todėl ir džiaugs- 
mas, ir tiesiog neeilinė šventė, kad štai pagaliau jau turime mūsų didžiojo klasiko Vinco Krėvės 
grožinių raštų komplektą šešiuose didžiuliuose tomuose, išleistą Lietuvių enciklopedijos leidyk- 
los nepailstančiu Juozo Kapočiaus rūpesčiu. Tiesa, pokario metais ir okupuotoje Lietuvoje yra at- 
spausdinta vieno kito mūsų žymaus rašytojo kūrybos tomai, pretenduoją į jų palikimo pilnumą. 
Tik, deja, ten toli gražu iki to pilnumo. Kas okupantui nepatiko, to spausdinti neleido. Sakysim, 
šešiuose pomirtiniuose Balio Sruogos raštų tomuose trūksta ir dramos Algirdas Isborske, ir Radvi- 
los Perkūno libreto. Su šitokiais raštais okupantui, aišku, nepakeliui, nes juose rodomas ir Maskvą 
pasiekęs Algirdas, ir kunigaikštis Radvila, kuris maskoliui taipgi nenusileido. 

Krėvės raštų likimas pavergtame krašte dar liūdnesnis. Ten išleista tik nuotrupos. Todėl šitas 
pilnas jo raštų komplektas, pasirodęs laisvajame pasaulyje nūdieninėje situacijoje, yra bene vienas 
reikšmingiausių, tiesiog paminklinių lietuvių kultūros reiškinių svetimose padangėse. 

Žinoma, surinkti ir suredaguoti visus Krėvės raštus šiandieninėmis ir čionykštėmis aplinkybė- 
mis buvo nelengvas darbas. Tiesiog sunku įsivaizduoti, kaip visa tai jų redaktoriui dr. Vincui Ma- 
ciūnui sėkmingai pavyko atlikti. Tad šio ypatingo fakto proga redaktorių ir trukdome vienu kitu 
klausimu. 


Įdomu būtų žinoti, kada ir kaip gimė idėja išleisti visus Vinco Krėvės raštus čia, laisvajame 
pasaulyje? 

Laisvojo pasaulio lietuviams gausiai ir palankiai atsiliepus į Krėvės antkapio statymo komiteto 
atsišaukimą, dažnam taip pat kilo mintis, kad tinkamiausias paminklas didžiajam mūsų klasikui, 
prieinamas kiekvienam jo kūrybos gerbėjui, būtų pilnas Krėvės raštų rinkinys. Tad p. Krėvienei 
ir p. Krėvaitei-Mošinskienei susitarus su Lietuvių enciklopedijos leidėju p. Kapočium buvo pra- 
dėti Krėvės raštų leidimo parengiamieji darbai ir 1956 m. jau buvo išspausdintas vienas tomas. 
Buvau pakviestas rinkinį suredaguoti. Prisipažinsiu, kad nelengva buvo apsiimti, gerai nuvokiant 
numatomus (ypač dabartinėmis sąlygomis) darbo sunkumus ir dar turint nemažą savo laisvalai- 
kio dalį skirti Lietuvių enciklopedijai. Sutikimą redaguoti nulėmė didelė pagarba Krėvei, kuris 
buvo vienas iš mano mokytojų, o paskui vyresnysis kolega universitete. 


Kurie buvo pagrindiniai sunkumai Krėvės raštus leidžiant? 


Visų pirma nebuvo aišku, ar pavyks gauti reikalingus Krėvės veikalus, ypač jų paskutinius lei- 
dimus, kurie buvo autoriaus taisyti ir ne kartą gana skyrėsi nuo ankstesnių. Pvz., Skirgailoje 

netgi pakeistas veikėjas: 1925 m. leidime kaip Jogailos pasiuntinys veikia vyskupas Zbignievas 
iš Olesnicų, o 1938 m. - Polocko vyskupijos nominatas Henrikas Mazovietis. Nemažai taisyti 
ir abu vėlesni Šaržno leidimai (1923 ir 1939 m.). Daugiausia leidimų iš Krėvės veikalų susilaukė 
Dainavos padavimai. 1948 m. Vokietijoje spausdinant Dainavos padavimus (tai 5-as leid.), deja, 
buvo pasiremta 3-iuoju (1928 m.), o ne 4-uoju (1940 m.) leidimu, kuris vėl turėjo kai kurių ryš- 
kesnių kalbinių ir stilistinių pataisymų. Dabartiniame Krėvės raštų rinkinyje pasinaudota 4-uoju 
Dainavos padavimų leidimu. Laimingai buvo gauti ir kitų Krėvės veikalų paskutiniai leidimai. 
Tik Žentas turėjo būti imtas iš 1922 m. išleisto Krėvės raštų trečiojo tomo, nepavykus laiku rasti 
1941 m. spausdinto veikalo leidimo, kuris, beje, skiriasi tik kalbinėmis smulkmenomis, kartais 
netgi gal ir nelabai reikalingai pataisytomis. 


Ar visi Krėvės raštai pateko rinkinin? 

Žinoma, ne viskas, ką Krėvė yra parašęs. Antai neįdėtas ilgesnis mokslinis veikalas Piasinos 
piečių protėvynė, seniau rašytas ir dabar daugiau istorinės reikšmės beturįs; be to, lingvistams 
ir istorikams, kuriems jo prireiktų, net ir čia, Amerikoje, palyginti ne per sunkiai prieinamas, 
kaip spausdintas vienos ar kitos bibliotekos turimame Tautos ir žodžio leidinyje. Jau labiau būtų 
galima šiame rinkinyje pasigesti Krėvės publicistinių ir literatūrinių straipsnių. Jų teko atsisaky- 
ti, nes nebuvo įmanoma surankioti, ypač kad kai kurių žurnalų (pvz., Pradų ir žygių, Skynimų ir 
kt.), kur kaip tik buvo gausu pačių būdingųjų Krėvės kritinių straipsnių, niekur nepavyko, deja, 
surasti, nors ir daug kur buvo teirautasi. 

Kaip žinome, Krėvė yra išleidęs kelis tautosakos rinkinius. Jie taip pat neįtraukti, ribojantis 
paties Krėvės originaliniais kūriniais. Vis dėlto kai kurie tautosakos dalykai yra Krėvės ryškiai 
sustilizuoti ir įgauna tam tikrą originalios kūrybos atspalvį. Sakysime, pasakojimai apie lakštin- 
galą gyvai primena Dainavos padavimų stilių. Tad buvo padaryta tam tikra Krėvės pasakų ir pa- 
davimų atranka, kuri išspausdinta pirmajame rinkinio tome. Žinoma, tokia atranka daugiau ar 
mažiau subjektyvi, nes redaktoriui teko vadovautis savo nuožiūra; be to, reikėjo atsižvelgti ir į 
turimą vietą (vienas rinkinio tomas buvo numatytas apie 400 p. dydžio). 


Kodėl apsispręsta Krėvės raštų rinkinį išleisti šešiais stambiais tomais? 

Tai visų pirma leidėjo reikalas, ir jis geriausiai galėtų paaiškinti. Manau, kad bus nulėmę 
patogumo sumetimai. Leidžiant įprastiniais grožinės literatūros veikalų tomeliais, jų būtų išėję 
keliolika; tad ir rinkinio kaina, sprendžiant pagal kitas mūsų leidžiamas knygas, būtų bent dvi- 
gubai didesnės Žinoma, leidžiant rinkinį šešiais tomais, redaktoriui susidarė papildomų proble- 
mų, būtent, kaip geriau sugrupuoti tomuose paskirus Krėvės veikalus, nes tik du iš jų (Šarūnas 
ir Dangaus ir žemės sūnūs) užėmė po visą tomą. Stengtasi vienan toman dėti artimesnius savo 
pobūdžiu kūrinius, tik penktajan teko sudėti tuos, kurie kitur neįtilpo. 


Ar daug yra rinkinyje Krėvės raštų, kurie iš viso pirmąjį kartą spausdinami? 

Labai nedaug. Tik kelios rankraštinės nuotrupos apie viduramžių vienuolį Tėvą Bernardą 
ir taip pat rankraštiniai fragmentai iš apysakos apie Joną Naujelį (John Nowell) ar Vladą Mac- 
kelį (Walter MacKeley), kur Krėvė buvo užsimojęs kritiniu požiūriu pavaizduoti Amerikos 
lietuvių gyvenimą. Be to, kai kas iš Dangaus ir žemės sūnų dar nebuvo anksčiau spausdinta. 
Kai kurie Krėvės rankraščiai (eilė apysakaičių, Likimo keliais trečioji dalis, gal ir dar kas) 
liko Lietuvoje ir jais, žinoma, negalima buvo pasinaudoti rengiant dabartinį Krėvės raštų 
rinkinį. 

Ar Dangaus ir žemės sūnūs taip ir nebuvo Krėvės baigti? 

Šio veikalo Krėvė nebebaigė, nors jį buvo pradėjęs rašyti, Liudo Giros liudijimu, dar 1907 m. 
Krėvė tolydžio grįždavo prie to veikalo, visą eilę jo fragmentų išspausdindamas Skaitymuose, 
Bare, Iliustruotoje Lietuvoje ir kt. Tremtyje Krėvė ryžosi veikalą pagaliau baigti ir 1949 m. išlei- 
do jo pirmąją dalį. Parengė spaudai ir antrąją dalį, kurios fragmentus paskelbė periodikoje ir 
antologijose. Trečiosios dalies Krėvė nebeparašė. Rankraščiuose liko jos fragmentai „Šv. Jonas 
Krikštytojas“ , „Gundymai“ ir kitos nuotrupos. Suprantama, visa tai buvo išspausdinta dabarti- 
niame Krėvės raštų rinkinyje. Čia perspausdinti ir tie Dangaus ir žemės sūnų fragmentai, kuriuos 
Krėvė buvo paskelbęs Nepriklausomosios Lietuvos periodikoje ir kurių pavyko surasti septynis. 
Ar jie, kad ir perdirbti, visi būtų įėję neparašyton trečiojon veikalo dalin, nežinome, nes Krėvė 
nėra palikęs savo rankraščiuose kokio nors trečiosios dalies plano. 


Kurie buvo svarbesnieji redakciniai darbai leidžiant rinkinį? 

Visų pirma teko peržiūrėti ir vienur kitur pataisyti Krėvės raštų kalbą. Apskritai stengtasi ribo- 
tis rašybos netikslumų, kai kurių kalbinių nevienodumų ir ypač seniau spausdintuose veikaluose 
pasitaikančių grubesnių svetimybių pataisymu, siekiant išlaikyti Krėvės kalbą kuo mažiausiai 
paliestą. Kiek daugiau pataisymų buvo II ir IV tomuose (jie buvo pirmieji išleisti), kuriuos per- 
žiūrėti padėjo dr. Pranas Skardžius. Kitų tomų kalbą peržiūrint, redaktoriui talkino Leonardas 
Dambriūnas, kuris sudarė ir Krėvės raštų Žodynėtį paaiškindamas terminus ar šiaip jau retesnius 
žodžius. 

Jau vien redaktoriaus rūpestis buvo prie kiekvieno tomo pridėti bibliografines pastabas nu- 
rodant, kada kuris nors Krėvės veikalas ir kiekvienas jo leidimas buvo išspausdinti; taip pat 
kada ir kuriame periodiniame leidinyje buvo pirmą kartą išspausdinti paskiri Šiaudinės pastogės 
apsakymai, Rytų pasakos ir kitos apysakaitės. Suprantama, kad dabartinėmis sąlygomis tokius 
bibliografinius duomenis ne kartą buvo gana nelengva surasti. Taip pat pasistengta nustatyti, 
kada, kieno ir kuriame teatre buvo pastatyti Krėvės draminiai veikalai. 

Skiriant Krėvės raštų rinkinį platesniems skaitytojų sluoksniams, teko prie kai kurių veikalų 
pridėti paaiškinimus. Ypač reikėjo paaiškinti įvairius orientinius terminus Rytų pasakose ir bibli- 
nes sąvokas bei istorinius asmenvardžius ir vietovardžius Dangaus ir žemės sūnuose. 

Paskutinin raštų toman įdėta Krėvės biografinė apybraiža, tvarkyta pagal pagrindines jo 
gyvenimo ir kūrybos datas, ir trumpa kūrybos apžvalga, kad skaitytojui neliterarui būrų labiau 
paryškintos Krėvės veikalų mintys ir literatūrinė reikšmė. 


Ar pakankamas buvo laisvojo pasaulio lietuvių domėjimasis leidžiamais raštais? 
Konkretus lietuvių domėjimosi įrodymas visų pirma būtų Krėvės raštų prenumeratos ir par- 
davimo duomenys, o apie tai geriausiai galėtų painformuoti leidėjas. 


Kaip buvo reaguota Lietuvoje į čionykštį Krėvės raštų leidimą? Ar jie pasiekė okupuoto krašto 
bibliotekas ir privačias knygų lentynas? 

Apie tai neturiu jokių žinių. Neabejoju, kad skaitytojai Lietuvoje mielai įsigytų Krėvės 
raštų rinkinį, panašiai kaip jie grobstyte išgrobstė tas kelias Krėvės knygas, kurios po ilga-- 
metės priverstinės tylos apie Krėvę buvo jau po Krėvės mirties išleistos Lietuvoje ir, Lietuvos 
mokslų akademijoje išleistos lietuvių literatūros istorijos teigimu, „gausiais tiražais plačiai 
paplito tarybinėje visuomenėje“. Buvo ten ketinta išleisti ir 10 tomų Krėvės raštų rinkinį. 
Kaip 1960 m. lietuviškų knygų užsakymo kataloge nr. 11a nurodyta, tais metais Lietuvos 

valstybinė grožinės literatūros leidykla buvo numačiusi išspausdinti 5 tomus; ten pat buvo 
nurodyti ir tų tomų turiniai. Deja, ligi šiol nepasirodė nė vienas tomas ir net iš viso apie tą 
rinkinį nebekalbama. 


Suprantame, kad Krėvės raštų redagavimas Jus buvo kuriam laikui atitraukęs nuo kitų darbų. 
Būtų įdomu sužinoti, kur šiuo metu koncentruojasi Jūsų lituanistinis žvilgsnis? 

Redaguojant Krėvės raštų rinkinį, tuo pačiu metu ne mažiau dėmesio ir darbo teko skirti Lie- 
tuvių enciklopedijai. Šiuo tarpu dar teberengiu didesnį rašinį apie Antaną Strazdą, skirtą Aidams. 
Norėčiau rašyti ir apie Antaną Baranauską, bet jau kada nors vėliau, nes Galai savo laisvalaikį 
teks daugiausia skirti enciklopedijos darbams. 


[1963] 

Incidentas dėl Skirgailos premjeros 
Keli lietuvių kritikos istorijos puslapiai 


1925 m. Baro antrojoje knygoje B. Sirakūzinas (Balys Sruoga) pasipiktinęs rašė: 


Pereitus metus baigėme vienu negražiausių prietykių mūsų meno gyvenime. Valstybinės dramos aktoriai, 
bevaidindami pirmą kartą Vinco Krėvės „Skirgailą“, suvaidino jį taip, kaip jie buvo išmokę vaidinti per visas 
repeticijas, pasakydami ir tuos žodžius, kuriuos generalinės repeticijos metu buvo teatro direktorius išbrau- 
kęs. Ir rytojaus dieną spaudoj pareiškė, kad jis tuos žodžius — negeistinus - buvo išbraukęs ir kad aktoriui, 
juos ištarusiam, uždėjęs pabaudos (100 litų) (beje, teatco direktoriaus Liudo Giros laiške spaudai apie tą pa- 
baudą aktoriui neužsimenama]. Tie negeistini žodžiai buvo išbraukti ne dėl kurių nors samprotavimų meno 
atžvilgiu. Tomis išbrauktomis negeistinomis vietomis kaip tiktai ir remias visas Krėvės pjesės tragizmas; be 
jų ta išbrauktoji pjesė nustoja savo grožio, savo gilumo, pasidarydama prietykių komedija, kurią gyvendina 
neraliuoti barbarai - lietuviai. Prieš jų išbraukimą ir patsai autorius viešai protestavo. Ir jie buvo generalinės 
repeticijos metu išbraukti tik dėl to, kad jie pasirodė negeisrini. Ir teatro direktoriaus Liudo Giros laiškas į 
visuomenę parašytas nevertingu tonu. Nusiminę pergyvenome šią mūsų meno gėdą.! 


Krėvės Skirgaila buvo Valstybės teatro pastatytas 1924 X 12 Kaune. Režisavo Borisas Daugu- 


vietis. Skirgailą vaidino Petras Kubertavičius, vaidilą Stardą - Vincas Steponavičius, kun. Joną 
Skarbeką - Jurgis Petrauskas, kryžiuočių riterį Kellerį - rež. Dauguvietis, Lydos kunigaikštytę 
Oną Duonutę - Ona Rymaitė, bajoraitę Oligę - Nelli Vosyliūtė. Vaidinta iš rankraščio, nes dra- 
ma buvo išspausdinta tik 1925 m. kaip Krėvės raštų 6 tomas (1938 m, išėjo antrasis, pataisytas 
leidimas). Beje, Krėvė Skirgailą iš pradžių buvo parašęs rusiškai. Anoniminiame straipsnelyje 
„Nauja Valstybės dramos premjera“ (beje, tai buvo Valstybės teatro skelbimas, kaip jį vadino 
Vytautas Bičiūnas savo straipsnyje „Dėl Skirgailos premjeros“?) Skirgailos parašymo istorija 
taip paaiškinama: 


2 


„Skirgailos“ pirmoji redakcija parašyta dar didžiojo karo metu, autoriui gyvenant Kaukaze. Pirmykščiai 
autoriaus pavadintas „Kryžkelėje“. Šis veikalas buvo skiriamas M. Gorkio, Balmonto, J. Baltrušaičio ir kirų 
rusų rašytojų būreliui sumanytajam leisti Lietuvių Almanachui. Todėl jis buvo paries autoriaus pagamintas 
rusų kalba ir išleistas jo karo metu Vilniuje „Skirgailos“ vardu. [Tai nerikslu: nors pradėta spausdinti Vilniuje 
1918 m., bet tik 1922 m. buvo išspausdinta Skirgailo, drama iz žizni Litvy XIV v.) Valstybės dramos direkcija 
jau praeitų metų sezonui buvo tą veikalą nužiūrėjusi savo repertuarui, kas buvo savo laiku ir paskelbta. Deja, 
nenorint daryti lietuvių autoriaus veikalo iš svetimos kalbos vertimo, teko laukti paties autoriaus antrojo 
originalo, jau lietuvių kalba parašyto. Ir tik šios vasaros pradžioje Valstybės Dramos direktoriui L. Girai ir 
režisieriui B. Dauguviečiui pasisekė su autorium prof. V. Krėve-Mickevičium konkrečiai susirarti tuo reikalu 


Baras, kn. II, 1925, p. 51. 
Klaipėdos žinios, 1924, nr. 218. 

ir gauti patikrinimo, kad galima bus šis veikalas pastatyti lietuvių scenoje dabartinio rudens sezono pradžio- 
je. Pasidarbavęs šią vasarą, prof. V. Krėvė „Skirgailą“ parašė antrąkart, žymiai daugelį vietų pakeisdamas ir 
praplėsdamas. Veikalo pastatymas padarytas artimiausiame režisūros kontakte su autorium, kuris, būdamas 
ne tik poetas, bet ir mokslininkas, savo vaizduotės poetinę kūrybą yra parėmęs tikrais istoriniais veikėjų 
charakteristikos ir jų gyvenamojo tarpo bei tų laikų dvasios daviniais.? 


Čia tiksliai nurodyta, kad Krėvė visada stengėsi gerai pažinti savo kūriniuose vaizduojamus 
istorinius laikus. Antai Dainavos padavimų 1940 m. leidimo proga klausinėjamas Lietuvos žinių 
bendradarbio, Krėvė sakė: 


Dar bestudentaudamas Kijeve, aš labai kruopščiai pradėjau studijuoti veikalus, liečiančius Lietuvos senovę. 
Tų žinių man pirmiausia reikėjo rašant „Šarūną“ (jį pradėjau rašyti anksčiau už „Dainavos šalies padavi- 
mus“), Senovės Lietuvos vaizdą man padėjo susikurti [... toliau Krėvė išvardino visą eilę Lietuvos istorijos 
veikalų ir kronikų]. Visą šią medžiagą aš studijavau, svarbiausia, norėdamas susidaryti bendrą senovės 
Lietuvos psichologinį vaizdą.“ 


Kalbėdamas savo 70 metų amžiaus sukakties proga Philadelphijoje, Krėvė pabrėžė tam tikrą 
patriotinį savo susidomėjimo Lietuvos istorija pobūdį: 


.. man kilo noras tada atgaivinti tą senovės Lietuvą, o ypač kada man tekdavo susitikti dar universitete su 
kitų tautų studentais, kurie kalbėdavo apie savo didingą praeitį. Man tada kilo noras parodyti, kad mūsų 
praeitis yra didingesnė negu kitų. Ir tada norėjau atkurti tą senąją Lietuvą, kuri viena ranka kovojo prieš 
visą Europą, kai šioji kryžiuočiams teikė pagalbą. Lietuva ne tiktai nesužlugo, nenusileido, o sužlugdė tą 
kryžiuotį, kuriam visa Europa nešė pagalbą. Norėjau parodyti, kad kovose, mirtinose ir žūtbūtinėse, ji pasi- 
darė didžiausia ir galingiausia valstybė, kad ji atrėmė Azijos minias, kurioms atsispirti negalėjo visa Europa. 
Aš galvojau, kad jeigu tie žmonės galėjo tai padaryti, jie turėjo būti milžinai siela. lr aš norėjau atvaizduoti 
tų milžinų sielą - senovinę Lietuvą. 


Taigi ne fiziškai stiprus ir vikriai besikaująs riteris, tas tradicinis istorinių romanų didvyris, 
visų pirma rūpėjo Krėvei, o galingos dvasios asmenybė. Krėvės kūrybinis metodas čia toks: jis 
pasirenka iš istorijos kurią nors lemiamai svarbią gadynę, kada tauta buvo patekusi į likiminę 
kryžkelę, ir išryškina tas epochines problemas, kurios visu svoriu griūna ant jo didvyrių pečių; ir 
štai tos nepakeliamai sunkios istorinės naštos akivaizdoje iškyla Krėvės personažų dvasinė galy- 
bė, suspindėdama tragišku didingumu. Betgi antra vertus, tai nėra kokie mitologiniai titanai ar 
pusdieviai, kurių didžiais žygiais mes stebimės, bet kurių likimui ar net ir žuvimui mes liekame 
šalti. Tai nėra ir elementariai vientisi herojinio epo karžygiai, o psichologiškai sudėtingos asme- 
nybės. Istorinė kryžkelė, kurion jie yra patekę, atitinka jų sielos dvilypumą, kuris juos verčia ne 
kartą susvyruoti, suabejoti pasirinktuoju keliu, o drauge ir skaudžiai kentėti (Lietuvos Hamletu 
yra pavadinęs Šarūną viename savo straipsnyje Liudas Gira“). Jų kančia išperka jų šiaip jau mus 
atstumiantį žiaurumą, daro juos mums artimus, suprantamus, ir jų tragiškam likimui mes jau 
nebesame abejingi. 

Šarūne tokia istorinė kryžkelė, kurion buvo tada patekusi lietuvių tauta, buvo žūrbūtinis rei- 
kalas iš ramios idilinės būklės, gyvenant pasiskirsčius mažomis gentelėmis, pereiti į vieningą ir 


Klaipėdos žinios, 1924 X 12, nr. 211, priedas. 

Lietuvos žinios, 1940 V 11, nr. 106; cit. iš Krėvės raštai, t. I, Boston, 1960, p. 408-409. 
Krėvės raštai, t. VI, Boston, 1961, p. 452. 

Lietuvos aidas, 1931, nr. 283, 

stiprią valstybę, kad būtų galima išlikti laisviems naujo, dar nematytai galingo priešo grėsmėje. 
Tas vienytojo vaidmuo tenka Šarūnui; žmogui, kuris savo būdo atšiaurumu, rodos, tik visus at- 
stumti, o ne sujungti galėtų. Betgi tam istoriniam uždaviniui reikėjo galingos asmenybės, kuri 
pajėgtų įveikti visuotinę inerciją, prisirišimą prie tradicijos ir atkaklų priešinimąsi nesupranta- 
moms naujovėms, nuo kurių krauju ir ašaromis pasruvo Lietuva. Tai tikrai romantinė pažiūra į 
lemiamą individo reikšmę i istorijos eigai. 

Skirgaila panašus į Šarūną. Jis toks pat niaurus, išdidus ir kietas valdovas. Bergi jis nebėra toks 
impulsyvus kaip Šarūnas. Savo niekam lenktis nenorinčią prigimtį jis jau ne kartą sutramdo pa- 
klausydamas realias istorines sąlygas apsvarstančio proto. Ne taip kaip Šarūnas, kuris savo isto- 
rinį uždavinį vykdo, bent iš pradžių, nesąmoningai, siekdamas tik asmeninės garbės, - Skirgaila 
aiškiai supranta, kad gausių priešų krikščionių apsupta ir naikinama senoji pagoniška Lietuva 
neįstengs atsilaikyti. Cia ir yra ta lemtingoji lietuvių tautos kryžkelė (būdinga, kad pirmykštė 
rusiškoji dramos versija iš pradžių ir buvusi pavadinta Kryžkelėje), kurią skaudžiai išgyvena Skir- 
gaila: ar klausyti širdies, likti ištikimam senosioms protėvių tradicijoms ir beviltiškai grumtis su 
priešų persvara, ar eiti proto diktuojamu keliu, taikytis prie naujų sąlygų, priimti naują tikėjimą 
ir taip gelbėtis nuo kitaip sunkiai išvengiamos pražūties. Jis pats save vadina niekšu, kad yra pri- 
verstas garbinti „neapkenčiamos tautos piktą ir neteisingą dievą“. Netekęs pagarbos sau pačiam, 
Skirgaila niekina ir kitus, ypač kai išgirsta sumeluotą žinią, kad didysis senovės tradicijų gynėjas 
vaidila Stardas prieš mirtį apsikrikštijęs. Nusivilia Skirgaila ir senaisiais dievais. Jis, kuris tik jėgą 
gyvenime pripažįsta, kuris sugeba nuoširdžiai pasidžiaugti net savo narsaus priešo pasisekimu, 
negali suprasti ir gerbti dievų, kurie neteko galios keršyti ir bausti tų, kurie jų niekšingai išsiža- 
da. Tame visuotiniame Skirgailos nusivylime juntama ir visos pagoniškosios Lietuvos išgyventoji 
tragedija. Skirgaila tampa simboliniu epochos asmeniu. 

Krėvės Skirgaila netruko atkreipti mūsų kritikos dėmesį. Anot Balio Sruogos, Krėvė, sukū- 
ręs „kolosalų Skirgailos asmenį, padovanojo pasaulinei literacūrai naują tarptautinį tipą. [...] Su 
Skirgaila Vincas Krėvė Europos klasikų tarpe užėmė patvarią vietą“? Juozas Keliuotis rašė, kad 
Krėvė tuo veikalu „suteikia tikrą draminės kūrybos šedevrą, kurio nei mūsų dramos teatras, nei 
mūsų kritika, nei mūsų literatūros istorija negali ignoruoti. Tai veikalas, kurs gali būti verčiamas 
į svetimas kalbas: jis ir kitiems liudys mūsų tautos kūrybinį pajėgumą.“ Vincas Mykolaitis-Puti- 
nas tvirtino: „Skirgailos asmuo prilygsta prasmingiems tragiškiausiems Europos dramaturgijos 
personažams.“ Ir Lietuvos mokslų akademijos išleistoje lietuvių literatūros istorijoje pripažįsta- 
ma, kad „reikšmingu idėjiniu turiniu, stiprių charakterių ir žmogiškų aistrų atskleidimu, tobu- 
la dramine kompozicija šis veikalas gali būti statomas greta geriausių pasaulinės dramaturgijos 
pavyzdžių“.!9 

Betgi pastačius Skirgailą Valstybės teatre pasigirdo nepasitenkinimo balsų. Mat Krėvės dra- 
moje įžiūrėta vietų, kurios palaikytos įžeidžiančiomis religinius jausmus. Beje, tos rūšies kritika 
nebuvo kokia naujiena lietuvių raštijos istorijoje. Literatūrinis veikalas ar ir kitokio pobūdžio 
leidinys čia ne kartą buvo visų pirma vertinamas pagal tai, ar jis atitiko, ar neatitiko kritiko 
pasaulėžiūrą. Ne kartą buvo žiūrėta ne tiek viso leidinio vertės, kiek ieškota paskirų nepatin- 
kamų, kad gal ir neesminių visam veikalui vietų ar net posakių ir prie jų būdavo prikimbama 


7 Lietuva, 1926, nr. 19. 

* Naujoji Romuva, 1939, nr. 7, p. 153. 

* Varpai, 1944, p. 239. 

0 Lietuvių literatūros istorija, t. 3, d. 1, Vilnius, 1961, p. 299. 

visu aistringo polemininko karštumu. Būdingas yra šiuo atžvilgiu kad ir Aušros pavyzdys. Dabar 
Aušros vardas laikomas vienu iš garbingiausių Lietuvos istorijoje. Įvairių pakraipų istorikai, 
nebent sovietinius išskiriant, pripažįsta Aušrai labai didelę (kai kurie net lemiamą) teigiamą 
reikšmę lietuvių tautiniam atgimimui. Spauda, mokyklos, patriotinių sukakčių minėjimai tą 
pažiūrą plačiai paskleidė lietuvių visuomenėje. Betgi savo laiku Aušra buvo susilaukusi smarkių 
priekaištų. Kunigija, kad ir nebūdama iš anksto laikraščiui priešinga, jau iš pat pradžių rezervuo- 
tai į Aušrą žiūrėjo. Mat ligi tol pas mus vyravo religinė (turiniu ar bent pakraipa) raštija, pačių 
kunigų ar jiems artimų žmonių rašoma ir leidžiama. O Aušra jau buvo pasauliečių leidžiama ir 
pasaulietiška dvasia redaguojama. „Aušra' neabejotinai buvo “liberališkas" laikraštis, - rašė jos 
dvidešimtmečio sukakties proga Jonas Basanavičius. — To nė aš, nė kiti sandarbininkai gėdėtis 
neprivalo - ir kaipo toksai kunigijai nepatiko.“!' Tad pakako vieno kito nepalankaus ar gal net 
neatsargaus posakio (pvz., Jurgis Mikšas savo recenzijoje pačiame pirmame Aušros numeryje 
Kraševskio Vytolio raudos, poemos iš tariamosios lietuvių mitologijos, reikšmę lietuviams sulygi- 
no su Naujojo Testamento reikšme krikščionims), kad anas įtaringumas išvirstų nepasitenkinimu 
ir aitria kritika. „Rods aš, atradęs tą jo [t-y. Mikšo] recenziją, — rašė Basanavičius, - uždraudžiau 
tokių niekniekių daugiau "Aušron" be mano žinios nekaišioti, ale jau buvo per vėlai: ir tie kuni- 
gai, ką "Aušros" nė akyse nebuvo matę, pradėjo ant mūsų darbo šnairai žiūrėti ir atsisakė nuog 
jos skaitymo ir platinimo.“!? Tas priešingumas dar sustiprėjo, kai penktąjį Aušros numerį kaip 
jos „iszdavikas ir redakteris“ pasirašė ir laikraštį kurį laiką redagavo Jonas Šliūpas, jau spėjęs 
kunigų tarpe pagarsėti karingu bedieviu. „Nors “Aušroje? per visą jos gyvenimo laiką, - tvirtino 
Basanavičius, — ateizmo ir su žiburiu vidurdienyj atrasti negalėtum ir tik vietomis, Šliūpui reda- 
guojant, jauti menką socializmo kvapą, tačiau ant jos pradėta kaip ant kokio “bedieviško? laiško 
žiūrėti ir iš ambonų nuo jos skaitymo drausti.“33 
Kun. Silvestras Gimžauskas, karštai patriotinių, dar prieš Auš74 spausdintų eilėraščių autorius, 
1886 m. Krokuvoje išspausdino (anonimiškai dėl spaudos draudimo meto sąlygų) brošiūrą 1885 
meto prieszauszris, kurioje pasmerkė Aušrą dėl jos tariamo bedieviškumo. 


Džiaugdavaus Aušra kaip kažin kuom! Su didžiausia nekantrybe laukdavau tos dienos, kurioje Aušra atei- 
davo pas mane. Beskaitydams neatsidžiaugdavau jos tėvyniška dvasia [...J. Per dvejus metus visuomet taip 
buvo, bet šiemet datyriau pas Aušrą perkeitimą. [...] Jau besibaigiant mėnesiui liepiniui [beje, Šliūpas tada 
neberedagavo Aušros ir daugiau kaip metus jau buvo Amerikoje] nuog vieno karšto lietuvio išgirdau tą ne- 
laimingą žinią, kad būk tai Aušra tapusi bedieve. 


Tas lietuvis Gimžauskui ir pasakęs, esą Auš7a tvirtinanti, „kad nesą stebuklų ir nereikiama jais 
tikėti“. Per keliolika savo brošiūros puslapių įrodinėjęs stebuklų tikrumą, Gimžauskas rašė: 


Nesti stebuklų, tai nėra ir anų darytojo Viešpaties Dievo. Tokiame atvejyj pasaulė ir žmogus ne Dievo 
sutverta, tai ko gi? Bene Aušra nor pasaulę išvesti nuog kokių ten krislų [= atomų]? Ogi žmogų nuog 
bezdžionkos?.. Nesti stebuklų, tai nesti ir prisikėlimo iš numirusių, taigi išeina, kad mes lygūs su galvi- 
jais. Širai kad nori, kokiu nauju XIX amžiaus pranašu Aušra paliko! [...] Taigi skelbti tokius mokslus, 
iš kurių išeina, kad Dievo nesti, kad žmogus žvėris, kad jisai dūšės netur, argi tai nebus sugėdinimas ir 
subjaurinimas lietuviško reikalo?! 


"1 „Iš istorijos mūsų atsigaiveliavimo“, Varpas, 1903, nr. 3, p. 76. 
12 Ten pat, p. 72. 
3 Ten par, p. 73. 

Kad ir daugiau kas žiūrėjo tada į Auš74 kaip į „bjaurinančią lietuvišką reikalą“, rodo ir tas 
Aušros pasmerkimas, kurį savo pirmame numeryje (1887) paskelbė Šviesa: 


Buvo jau pas mus garsingas laikraštis „Aušra“, vienok ans neturėjo krikščioniškos dvasios, priešingas karali- 
kiškam tikėjimui ir erzinantis svietišką vyresnybę, ne tik nedarosi naudingas reikalams apšvietimo, bet dar 
sėdamas tarp gyventojų nesutikimus, didina tamsumą, per tai neilgai trukus pragaišo. 


"Panašus pasaulėžiūrinis, ar net politinis literatūros reiškinių vertinimas buvo nesvetimas ir 
kairiajai ano meto mūsų visuomenės srovei. 1895 m. Maironio (tada dar St. Garnio slapyvardžiu) 
išspausdintą poemą Tarp skausmų į garbę (vėliau perdirbtą į Jaunąją Lietuvą) daug kas tiesiog 
entuziastingai sutiko („Sykiu prarijau visą poemą, kaip praryji seilėse tirpstantį skanesį“, tikrai 
vaižgantiškai savo dienoraštyje apibūdino veikalo sukelrąjį įspūdį Juozas Tumas“), o Varpo ben- 
dradarbis N. (Stasys Matulaitis) niekinamai skelbė, kad St. Garnio poema „yra kapitalas, į purvus 
įmestas“. Savo ilgokoje recenzijoje! jis, tarp kitko, rašė: 


Tik tenemano skaitytojas, kad mūs poetas taip guodoja mokslą, kad jis iš mokslo vyrų tikisi tėvynei didelės 
garbės: O ne! Nors yra keletas eilučių apie garbingus mokslo vyrus, bet tos eilutės tarytum netyčia įspraus- 
tos, autorius lyg nenorėdamas apie tai kalba, užtai visas 9 giesmes poemoje pripildo pagyrimu kunigystės, 
parodydamas, kad kunigystė yra tai idealas pasišventimo tėvynei. [-..] Autorius, kad įmanytų, visus į semi- 
narijas sukištų ir nė vienam neduotų aukštesnius mokslus eiti. O mums iš co viso aišku, kad autorius yra 
tikras obskurantas (tamsūnas), nes nesupranta vertės mokslo ir nuodais jį vadina. [...] Jis žiūri ant svieto per 
klerikališkus sriklus, o per juos, kaip kiekvienam žinoma, daugumas daiktų išrodo visai ne taip, kaip yra 
pagal teisybę. Viskas, kas tik nearsiduoda klierikalizmu, pagal jį yra negeras. [.-.] Žinok, skaitytojau, kad 
visi klerikalai yra bedievėdros, kad visi jie, kad įmanytų, priraišiotų bedieviams akmenis prie kaklo ir į aketes 
sumestų, kad tiek dievuotieji galėtų ramiai kvėpuoti. [...] Mūs' autorius elgiasi taip, kaip pasakyta apie gaidį 
priežodyje; jis taipogi kaip tas gaidys, kaip įmanydamas giria savo mėšlyną; jis ir išgelbėjimą Lietuvos mato 
tik kuniguose. [...] Šiandien kiekvienas protingas žmogus žino, kad ne tie, kurie eina į kunigus, daugiausia 
gero žmonėms daro, kad ne jiems ateitis priguli; tame šiandien tik retai ką gali pertikcinti, nors ir kažin kiek 
poemų apie tai parašytum, nors ir kažin kaip mokėrum jose teisybę atbulai pakreipt. O mūsų poetas gerai 
moka saviškai teisybę perkreipti. [...] Autoriui mūs teisybė nerūpi, jam rūpi tik kaip savo mylimą išgirti. 


Grynai literatūrinio pobūdžio pastabų (beje, nurodoma, kad „poemoje eilės ir netikusios, ir sunkios, 
ir nuobodžios, jausmo mažai“) palyginti nedaug tėra, betgi ne tai recenzentui visų pirma ir rūpėjo. 

Taip pat ir vėliau, kai Krėvė spausdino savo pirmuosius veikalus ir kai jau imta raginti nebe- 
reikalauti „iš dailės duoklės pilietiškumui ir moralei“ (Balys Sruoga Pirmajame Bare“), pasaulė- 
žiūriniai kriterijai dažnai tebebuvo taikomi vertinant literatūros kūrinius. Dabar Igno Šeiniaus 
Kuprelis dažnam yra „vienas pačių žymiausių veikalų visoje mūsų naujųjų laikų literarūroje“", o 
1914 m. Draugijoje Adomas Jakštas šitaip rašė: 


Ką autorius norėjo savo „Kuprelyje“ skaitytojams parodyti, tikrai nežinome. Jei geidė jame nupiešti iškry- 
pusio dvasios kuprelio tipą, be tikros kultūros, paviršuriniškai tik apsiskaičiusio kaimo cicilikučio, kokių 
pas mus nemaža tarp įvairių šiaučiukų, kriaučiukų, antikuniginių laikraštpalaikių kaimo agentėlių, „Rygos 
naujienų“ bei „Vilnies“ platintojų, tai - savo tikslą pilnai pasiekė, Nes tokį pseudą-inteligenrą, su chaosu nuo 
nesugromuluoto skaitymo galvoje, su psichopatiška širdyje neapykanta Bažnyčios, jos dogmų ir apeigų, su 


“ Plg. Vaižganto raštai, t. IV, Kaunas, 1922, p. 135. 

5 Varpas, 1895, nr. 8, p. 133-136. 

6 Pirmasai baras, 1915, p. 202. 

7 Plg. Lietuvių enciklopediją, t. XX, Boston, 1960, p. 399, 

liguista megalomaniška pretenzija savotiškai Lietuvą ir net visą pasaulį reformuoti - geriau nupiešti būtų 
nelengva. Visas klausimas tik tame, ar autorius tikrai to norėjo. Pačioj apysakoj aiškaus atsakymo į tai ne- 
randame. Bet yra žymių, iš kurių galime spręsti, kad Kuprelis tai alter ego paties autoriaus. Vietomis, ypač 
Kuprelio credo dėstyme, matyti gana aiškus Šeiniaus tam naujo tikėjimo skelbėjui palankumas. Kuprelio 
pažiūros atrodė, matyt, autoriui kažkokia nauja evangelija, nes pats 252-me pusl. prisipažįsta virpėjęs jo 
beklausydamas... Taigi ir surašęs visa tai, matyt, ne kaipo objektyvus pasakotojas, ber kaipo tos naujos evange- 
lijos apaštalas, trokštąs, kad ji per jo „Kuprelį“ po visą Lietuvą pasklistų. Toji gan aiški tendencija ir gadina 
visą veikalą ir neleidžia mums jo rekomenduoti nei šiaip jau skaitytojams, nei mūsų bibliorekoms.'* 


Jakšto priekaištų neišvengė ir Krėvė. 1913 m. Draugijoje recenzuodamas Vaivorykštę, apie ten 
išspausdintą Krėvės „Pratjekabuddhą“ taip atsiliepė: 


Autoriui, matyt, baisiai patiko ta panteistiškai teosofiškoji Indijos filosofija. Ji, matyti, tiesiog žavėte suža- 
vėjo Krėvę, nes jis nesidrovėjo pavaišinti jąja ir mūsų visuomenę, suparodijuodamas prieg tam net šventus 
evangelijos žodžius. Žinoma, Krėvė gali sau rašyti kaip tinkamas. Abejotina tikrai, ar mūsų visuomenė 
padėkos jam už tą jo gan sunkią ir nuobodžią indiškojo panteizmo propagandą. Labai nemalonu mums tai 
rašyti, bet kito tinkamesnio vardo Prarjekabuddhai apibūdinti mes nerandame.'? 


1921 m. Draugijoje apžvelgdamas Skaitymų žurnalo pirmąją knygą (1920), Jakštas rašė: „Vaiz- 
dely 'Išsibarė? V. Krėvė piešia valstietį, įnirtusį ant kunigo išnaudojimo ir nedrįstantį jam tai į 
akis pasakyti. “Socialdemokratui" šis vaizdelis labai pritiktų, “Skaitymuose" jis ne savo vietoj.“20 
Taigi Jakštui visų pirma rūpėjo ne meniškas Krėvės įžvalgiai atskleistos psichologinės problemos 
sprendimas, o tos apysakaitės eventuali poleminė nauda ar nenauda: Jakšto manymu, ji tikusi 
nebent kokiam antireliginiam leidimui. 

"Toje pačioje Skaitymų knygoje išspausdintame Krėvės „Bedievyje“ Jakštas nieko blogo neįžiū- 
rėjo („Bedievis nebaisus, nes temanąs Dievą esant kitokį, negu žmonės sau vaizdinas, kas dalinai, 
žinoma, tiesa“?!), o Stasys Tijūnaitis Prano Dovydaičio redaguotoje Lietuvos mokykloje labai 
smarkiai tą apysakaitę (beje, vieną iš geriausių Krėvės Šiaudinėj pastogėj) užsipuolė: 


Rašinys menkas. Beskaitydamas taip ir junti, kad apsakymėlio žmonės ne savo supratimu „kiraip galvoja ir 
šneka“ apie gamtinius dalykus. Neidamas apologetikos reikalan, trumpai pažymėsiu, kad „Bedievis“ tiktai, 
didesniam nustebimui, aiškiai parodo mums mūsų rašytoją esant dviejų asmenų: vieno, kurs eina Lietuvos 
visuomenėn labai gražiai ir galingai 2 la „Bobulės vargai“ ir „Šarūnas“, ir kito, kuris pradėjo bandyti savo 
talento vaisiun visai nevykusiai pinti agitatorinio raudonumo. Kiek Krėvė yra kilnus savo bylose apie mūsų 
milžinkapius, žmones ir gamtą, kuriuos puikiai supranta ir permano, tiek pasirodo — labai atsiprašau -žemos 
filosofijos apie Dievą, kurio nepažįsta, ir kalboj apie katalikų katekizmą, kurio visai nemoka. „Bedievis“, 
triūsįs sode prie bičių, yra tikras Krėvės devynių dešimtų metų senelio tipas rimtam veikalėliui, bet tas pats 
filosofuojąs Vainorus yra jau Mickevičiaus tris kartus jaunesnis agitatorius proklamacijai. Tokių tipų, koks 
„Bedievyje“ piešiamas Vainoraus asmenyje, Lietuvoj šiandie dar vargu kaimo žmonėse rasti. Pagaliau žmogus, 
kuris katalikų religijos mokslą žino ir juo gyvena, taip kaip „Bedievyje“ niekuomet nenušnekės. Gerbdamas 
rašytoją (...] norėčiau jį prašyti visai nemaišyti savo gražaus dvasios vaisiaus su tuščiu raudonumu, kurs didelėj 
mūsų visuomenės didumoje neturi pamato nei pritarimo. Krėvė yra „Skaitymų“ redaktorius, Paprastai žur- 
nalo medžiagos sutvarkymas turi savo reikšmės. Tai nejaugi Švietimo ministerijos leidžiami „Skaitymai“ su 
sveiku maistu neš mūsų jaunimui ir dvasios nuodų? Kaip sau norite, bet turiu atvirai pasakyti, kad šis darbas 
tik parodo, kad Švietimo ministerija nėra tikinčiosios Lietuvos ministerija, kas labai labai liūdna. 


Mūsų naujoji literatūra, t. II, Kaunas, 1924, p. 77. 

5 Ten pat, p. 638-639. 

2 Mūsų naujoji literatūra, t. I, Kaunas, 1923, p. 384, 

* Ten pat, p. 382. 

2 Lietuvos mokykla, 1921, nr. 1, p. 44-45, - 


746 


Cituotoji ištrauka — tai ne tiek literatūrinė recenzija, kiek karšta agitacinė prakalba, o agitaci- 
nių kalbų anos recenzijos autorius, kuris buvo krikščionių demokratų frakcijos Seime narys, bus 
ne vieną pasakęs rinkimų į seimą metu ar kitomis progomis. Tapę rinkiminės agitacijos objektu, 
Bažnyčios reikalai ir religiniai dalykai sukeldavo ir spaudoje smarkių ginčų. Kokių aštrių formų 
tokie ginčai kartais įgaudavo, akivaizdžiai rodo, pvz., tie šiurkštūs priekaištai, kurių Juozas Tu- 
mas, įsivėlęs tam tikron porinkiminėn polemikon dėl neoficialaus krikščionių demokratų organo 
Laisvės, susilaukė iš kun. prof. Antano Maliauskio, Teologijos-filosofijos fakulteto Sociologijos 
katedros vedėjo. Rašė Maliauskis Laisvėje: 


Kan. Tumas su visu savo laisvamanystės rėmėjo fanatizmu užsisėdo ant katalikiško dienraščio „Laisvė“, kad 
tą dienraštį faktinai pasmaugus. [...] Bravo, kan. Tumai! Tą juodą darbą atlikęs, galėsi puošti savo žilą galvą 
ne vien tamsiu ignoracijos vainiku, bet ir juodu lietuvių katalikų kultūros grioviko diplomu. (...] Ar ne laikas 
sudrausti rą žilą kūdikį, docenrą kun. Tumą, kad jis nebedarytų blėdies lietuvių katalikų visuomenėje.** 


Tas aštrus poleminis įkarštis, ne kartą susijęs su politinėmis tendencijomis ir jų dilginamas, 
atsiliepdavo ir literatūrinius reiškinius vertinant, kaip matėme kad ir iš pirmiau cituoto Stasio 
Tijūnaičio pasisakymo apie Krėvės „Bedievį“. Stasys Pilka, prisimindamas Skirgailos premjerą, 
rašė, kad „pirmame vaidinime dalis žiūrovų buvo nusiteikę įvykdyti prieš viešpataujančią parti- 
ją... opozicijos demonstraciją. Vilkolakis karo komendantų jau buvo atpratintas liesti politines 
temas, jo publika dar tebetroško jų 'aktualijomis" pasismaginti.“?* 

Skirgaila susilaukė griežtos reakcijos spaudoje. Žinomasis literatas Vytautas Bičiūnas, tuo laiku 
buvęs krikščionių demokratų frakcijos Seime narys, o anksčiau kurį laiką ėjęs Tikybų departa- 
mento direktoriaus pareigas, pasipiktinęs rašė: 


„Skirgailoje“ veik kiekvienoje scenoje buvo tokių dalykų, dėl kurių publikos juokas teikė viešojo cinizmo 
atestaciją. Ciniški buvo kryžeivių atsiduksėjimai ir priesaikos („Šv. Jurgio ietimi prisiekiu!“) paleistuvybės 
reikaluose. Ciniškas buvo vyskupas Zbignievas (fioleruose!). Ciniškas kun. Skarbeko patarimas Danutai [r.y. 
Onai Duonutei] „neprisileisti“ Skirgailos prie savęs ir nepažinti jo kaipo vyro tol, kol jis nesusiraikys su šv. Baž- 
nyčia. Bet ypatingai neleistinas buvo rodymas tikybinių sakramentų (pav., krikšto). Kuomer Skarbek krikštijo 
mirštantį Stardą, salėj publika kvatojo. Kuomer jis apie tai pasakoja Skirgailai - žiūrovai irgi kvaroja. Kuomet 
Skirgaila, grasindamas durtuvu, liepia jį čia par apvesdinti su Danute - publikoje girdėti nepaliaujamas juokas. 
Viso to pasekmė lieka toji, kad kunigas-vienuolis ir vyskupas, darydami scenoje tikybines apeigas, kalbėdami 
apie tikybą, vaidina rolę šposininkų ar cirko intermedininkų. Galima būti netikinčiu žmogumi, bet gerbti 
tikėjimą, kaipo aukštesnio - dvasinio - gyvenimo paraišką. Nemanau, kad V. Drama [t.y. Valstybinis dramos 
teatras] sąmoningai pasidavė tam antireliginiam cinizmui. Visa nelaimė, mano giliu įsitikinimu, ta, kad nei 
autorius, nei režisūra neįstengė numatyti, ką patys darą ir ką liepią daryti ir kalbėti aktoriams scenoje. 


Jaukiekanksčiau ir žymiai nuosaikiau tuo klausimu pasisakė Tumas savo ilgokoje Skirgailos premje- 
ros recenzijoje, kurioje, tarp kitko, paaiškino svarbiausią publikos juoko spektaklio metu priežastį: 


Pažymėtinas Jurgis Petrauskas, puikus komikas; tiek puikus, kad jau visame Kaune iki mokinių populiarus. 
Jurgio Perrausko, kaip jo jumoristo Averčenkos, ir per laidotuves žmonės klaustų: „O Tamsta ko gi čia ar- 
ėjai? Ką gi čia randi juokinga?“ Kunigo pranciškono rolę jis vaidino kuo puikiausiai; ši rolė duoda didelio 
ūpo momentų; ir vis dėlto jis vienas savo rolę pražlugino: juo ralentingiau vaidino, juo buvo juokingesnis ir 
neatitinkamas vienuolio rolei. Publika, ypač aukštoji, ta, kur galerijoje, nenorėjo jam tikėti; ji nevaizdavosi, 


23 Laisvė, 1923 VI 10, nr. 127; cit. iš A. Merkelis, Juozas Tumas Vaižgantas, Kaunas, 1934, p. 314. 
22 „Vinco Krėvės kūryba lietuviškose scenose“, Aidai, 1957, nr. 9, p. 392. 
2 Klaipėdos žinios, 1924 X 26, nr. 223, priedas. 

kad operetės vaidila galėtų stilingai giedot egzekvijas. Ir visur, kur buvo niūraus ūpo, galerija sprogo juoku. 
Ji manė, kad Jurgis Petrauskas tik travesruoja, tik juokias iš religijos apeigų. Ne, tai rolei Petrauskas griežtai 
netinka. Jis tik gadina anų Šviesaus ir Tamsaus vyrų gilią daromą nuotaiką, o vaidino, sakau, kaip reta kas 
puikiai. Ir iš viso, krikščionybės atžvilgiu „Skirgaila“ šiurkštus veikalas. Publikai, buvo girdima, vis labiau 
nebepatinka dažnai pakartojamoji pagonų ideologija ir jos krikščionybės žeminimas. Religijos dalykų sceno- 
je reikia arba visai neliesti, arba apsieiti su jais su tinkamu rimtumu, Sancta sancte tractate, Gatvės miniai 
labai patinka nors mažiausias pasityčiojimas iš šventenybių, bet tai nėra sveikatos dalykai.28 


Savo recenzijoje Tumas pasisako ne „bičiūniškai“, o gana nuosaikiai: 


Stipras Stardas, bet ir jis su savo Krive ir katalikų kunigu pranciškonu Jonu neoriginalūs: jų agitacija prieš 
krikščionybę, paskutinės jų pastangos atsilaikyti naujai laiko dvasiai - stereotipinės; daina, tradicija, dievų 
rūstybė, - visa tai matome veik kiekviename istoriniame mūsų ir ne mūsų rašytame scenos veikale, Ner kata- 
likų kunigai vienodai klastingi sukčiai; kažin, ar tai istorinė tiesa. Aš labai abejoju. Ir Zbignievas Olesnickis, 
Krokuvos vyskupas, Lenkijos kancleris, [beje, antrame dramos leidime (1938) jis autoriaus pakeistas Plocko 
vyskupijos nominatu Henriku Mazoviečiu] nestiprus; ir jis tik priedėlis akcijai kiek tiek pakomplikuoti. Tas 
stambus istorijos asmuo, pirmasis visų mūsų nelaimių kaltininkas, „Skirgailoje“ nevaidina tinkamai žymios 
ir rimtos rolės. [...] Itin silpnai pasirodė pati pirmoji scena. Vyskupas neišlaikė jokio rimtumo. 


Stasys Pilka, prisimindamas Skirgailos premjerą, pagrindine publikos nerimtos laikysenos prie- 
žastimi laiko, kaipa ir Tumas, kun. Skarbeko rolę vaidinusį Jurgį Petrauską: 


Pastarasis žiūrovuose jau buvo įgavęs 100 96 komiko reputaciją ir publika jautė pareigą juoktis dėl kiekvienos 
jo tartos replikos. Ir tikrai, ištroškusi linksmybių teatro auditorijos dalis garsiu juoku lydėjo J. Petrausko 
žodžius, o kita, politinei pramogai linkusi publikos dalelytė, garsiai plojo P. Kubertavičiaus pagoniškoms 
mintims. Viena tų pavojingų replikų pasirodė Skirgailos frazė: Tu visur kaip juodas kranklys pastoji man 
kelią. Kur tu, ten nepasisekimas. Tuoj išginsiu iš čia jus visus, svetimą lizdą pamėgusius [žr. Krėvės raštai, 
t. IV, Boston, 1956, p. 79]. Tai ir porai kitų replikų nepasigailėjo karučių partiniai opozicionieriai. O J. Pet- 
rauskas, juo labiau stengėsi būti iškilmingesnis ir rimtesnis, savųjų žiūrovų akyse darėsi vis juokingesnis.*? 


Kilus tam tikram nepasitenkinimui spektakliu, teatro direktorius Liudas Gira paskelbė spau- 
doje šį laišką: 


Gerbiamasis Redaktoriau! Sąryšy su gerb. doc. kun. J. Tumo „Skirgailos“ premjeros recenzijos („Lieruvos“ 
233 nr.) padarytąja teisinga pastaba, kai dėl to veikalo šiokio tokio „šiurkštumo“ krikščionybės atžvilgiu, 
leiskit man pranešti per Jūsų gerb. laikraštį mūsų visuomenei, kad 1) galintieji užgauti ir gal užgavusieji to 
veikalo žiūrėtojus-karalikus posakiai bei žodžiai, kurių pasitaiko vieno tik, gali sakyt, Skirgailos replikose, 
buvo mano išbraukti [šis ir tolesni laiško teksto išskyrimai yra paries jo autoriaus] (nebuvo jų ir suflerio eg- 
zemplioriuje) ir scenoje neprivalėjo būti pasakyti; deja, tų kupiūrų, priimtų ir režisūros, įsivaidinusių aktorių 
nebuvo tik pabota, dėlei ko mano tuojau buvo padaryti atitinkamieji žingsniai ir kas daugiau nebepasikartos; 
rimta ir neneigiama kun. Skarbeko rolė, kuriai premjeroje tikrai neatitiko (ne dėl vaidinimo, kuris nė kiek 
nebuvo koks šaržas, bet dėl savo tipo - komiko) ją vaidinusis artistas (p. J. Petrauskas), pavesta kitam visai 
kito žanro artistui p. St. Pilkai; 3) galinčioms turėti neigiamos žiūrėtojams nuotaikos kai kurioms kaip ir 
apeiginio pobūdžio mizanscenoms, neturinčioms esminės reikšmės pačiam veikalui, padarytos naujos kupiū- 
ros. Be to, turiu taip pat pranešti, 4) kad šis, pasirodęs griežtai per ilgas (beje, Tumas savo recenžijoje rašė: 
„--- publiką priverčia po 5 Y4 val. prabūti teatro salėje ir nekreitėti, kad per ilga“) rimtos mūsų originalinės 
dramatinės literatūros kūrinys tolimesniems vaidinimams reikiamai sutrumpintas, išmetus kelis mažiau 
reikšminguosius paveikslus.2 


6 Lietuva, 1924 X 15, nr. 233. 
27 Aidai, 1957, nr. 9, p. 394-395. 
28 Lietuva, 1924 X 17, nr. 235. 

Polemikai dėl Skirgailos pasiekus spaudą, prabilo ir pats veikalo autorius Vincas Krėvė 
atviru laišku: 


Gerbiam. p. Redaktoriau. Prieš kelerą dienų buvo paskelbtas laikraščiuose („Lietuva“ ir „Rytas“) p. Valst. 
Teatro Direktoriaus L. Giros laiškas, liečiantis mane ir mano veikalą „Skirgailą“. Nesileisdamas į ginčus su 
p. Gira, turiu pareikšti: 1) kad mano dramatiniame veikale „Skirgaila“ nėra rendencingų vietų, liečiančių 
tuos ar kitus tikybinius klausimus: yra stabmeldžio psichologija, kokia ji turi būti padėtyje, mano veikale 
atvaizduotoje; 2) man neteko skaityti vietinėje spaudoje apie neva kieno tai pasipiktinimą, mano drama 
pagimdytą; 3) p. Liudas Gira gerai žinojo „Skirgailą“ ir tik jam prašant surikau jį duoti vaidinti; jeigu, jo 
nuomone, jis nėra statytinas „krikščionišku“ atveju, kam leido įtraukti jį Valst. teatro repertuaran; 4) įteik- 
damas „Skirgailą“ Valst. teatro režisieriui p. Dauguviečiui, leidau jam trumpinti ir daryti kupiūras, kur jis 
atras reikalingu vaidinimo ir sceningumo atveju, su sąlyga, kad tie sutrumpinimai nepakeistų veikalo vei- 
do. Ponui Girai tokio įgaliojimo nesu davęs ir nemanau duoti; 5) jei Valst. Teatro Direktoriui iš tų ar kirų 
priežasčių nepatinka „Skirgaila“, gali laisvai išimti jį iš Valst, Teatro repertuaro, bet darkyti neturi tiesos. 
Jeigu po sekančio vaidinimo aš pamatysiu savo dramą tikrai išdarkyrą, aš patsai pareikalausiu išimti ją iš 
teatro repertuaro,?? 


Neigiamai Giros laišką apibūdino ir Vytautas Bičiūnas, nors dėl kai kurių Skirgailos spektaklio 
dalykų jis, kaip pirma matėme, buvo piktai pasisakęs: 


V. Dramos direktorius L. Gira paskelbė dar negirdėtą mūsų teatro gyvenime „testimonium paupertacis“ 
(„Ryte“ ir „Lietuvoje“). O sekantis „Skirgailos“ spektaklio anonsas jau šitaip skambėjo: „Šį kartą veikalas 
eina sutrumpintas taip, kad pasibaigrų ne vėliau 11 val. 30 min.“ Reiškia, nuo šiandien veikalo tinkamumas 
įkainuojamas ne dramatingumo, bet laiko (valandų ir minučių) saiku. Į panašų elgesį su „Skirgaila“ skaitė 
reikalingu atsiliepti spaudoje to veikalo autorius V. Krėvė. 


Toliau Bičiūnas sutrauktai pateikė Krėvės laiško Lietuvos žinių redakcijai turinį.30 

Gira bus kupiūravęs kai kurias Skirgailos replikas, nes, anot Giros, beveik tik ten pasitaiko 
„galintieji užgauti ir gal užgavusieji to veikalo žiūrėtojus-katalikus posakiai bei žodžiai“. Tai pa- 
tvirtina ir ši Lietuvos žinių kronikos žinutė: „P. Kubertavičius esąs Direkcijos nubaustas 100 Lt. 
už panaudotas kupiūras, vaidinant "Skirgailą" pirmą kartą.“*! Kurios replikos buvo išbrauktos, 
dabar, žinoma, sunku tiksliai pasakyti. Pirmiau pateiktoje Pilkos atsiminimų ištraukoje nurodo- 
ma viena tokia „pavojinga“ replika, kur Skirgaila juodu krankliu išvadino kun. Skarbeką. Vietų, 
kurias Tumas bus galėjęs laikyti šiurkščiomis krikščionybės atžvilgiu, yra Skirgailos pokalbiuose 
su Ona Duonute. Prašančiai jos pasigailėti, nes sunkioje valandoje ir jo paties pasigailėsiąs Dievas, 
Onai Duonutei Skirgaila atkerta: 


Aš netikiu tavo [beje, tas žodis „tavo“ neapsižiūrėjus buvo praleistas spausdinant pastarąjį Krėvės raštų 
leidimą] Dievo gailestingumu ir niekuomet jo nepanorėsiu. Visas vargas, kuris ištiko mūsų kraštą, nuo jo 
priklauso. Jis pavydus ir nuolat kovoja su kitais dievais, ir todėl per jį nėra žmonėms gyvenimo žemėje. Kol 
apie jį nebuvo girdėti pas mus, gera buvo mūsų šaly. Tai sako mūsų dainos ir senų amžių padavimai. Gaila, 
kad aš ne dievas ir negaliu su juo kalaviju susiremti: lengviau tuomet gyventų žmonės pasauly. 


Onai Duonutei ketinant pasimelsti, kad Dievas suteiktų ramybės Skirgailos širdžiai, Skirgaila 
su kartėliu sako: 


2 Lietuvos žinios, 1924 X 22, nr. 239. 
30 Klaipėdos žinios, 1924 X 28, nr. 224. 
* Lietuvos žinios, 1924 X. 28, nr. 244, 

Gerai, melskis, jei nori, bet čia. Perkūnas manęs neišgirs, o kitiems dievams melstis aš nenoriu. Aš ir be to 
esu niekšas, kad žmonių akivaizdoje priverstas esu garbinti nepakenčiamos tautos piktą ir neteisingą die- 
vą, todėl, kad per jį krauju paplaukusi mūsų Lietuva, kad kalaviju ir ugnimi privertė mus jam nusilenkti. 
Ir dar kalba, kad aš turiu jį geru dievu vadinti!.. Paniekinom savo dievus, pikta jiems darom, bjaurinam jų 
buveines - šventus ąžuolynus, kuriuos garbino mūsų tėvai. Pasakysi, kad mes gerai elgiamės, nes darom, ką 
liepia mums naujas dievas. Tu lietuvaitė, nejaugi tu nenuvoki, kad jis niekšingas dievas ir begėdiško darbo 
iš mūsų reikalauja!.. Argi mes, garbindami senuosius dievus, žudėme gudus, deginom jų kaimus ir miestus, 
kai jie parekdavo mūsų globon? Kodėl gi mes nesielgėm taip bjauriai su kitais, kaip elgėsi su mumis tie žmo- 
nės, kurie jį vadina savo geruoju dievu, ir dar sako, kad jo valią pildydami taip elgiasi? Nekalbėk man! Tu 
moteris, tu nieko nenusimanai. Bet aš vis dėlto tikiu, kad atsiras jėga, kuri nugalės šitą dievą, bet kas ji yra, 
ir kaip tatai įvyks, aš nežinau. O, jeigu aš žinotau!3? 


Pateiktose Skirgailos ištraukose Tumo galėjo būti įžiūrėta „dažnai pakartojamoji pagonų ideo- 
logija ir jos krikščionybės žeminimas“. Bet antra vertus, iš tų Skirgailos pasisakymų iškyla, anot 
Krėvės, „stabmeldžio psichologija tokia, kokia ji turi būti padėty, mano veikale atvaizduotoje“. 
Turbūt šias vietas Sruoga ir bus laikęs tomis, kuriomis „kaip tiktai ir remias visas Krėvės pjesės 
tragizmas; be jų ta išbrauktoji pjesė nustoja savo grožio, savo gilumo, pasidarydama prietykių 
komedija, kurią gyvendina neraliuoti barbarai-lietuviai“. 

Ilgainiui Skirgailos premjeros sukeltasis triukšmas aprimo, nuotaikos atvėso, ir toji drama 
dar ne kartą buvo vaidinta. Stasys Pilka savo jau pirmiau cituotuose atsiminimuose rašė, kad po 
Skirgailos premjeros 


... rytojaus dieną prabilo spaudos partiniai organai. Laikrašty protestavo autorius, grasindamas išimti 
„Skirgailą“ iš repertuaro, savo pasipiktinimą spaudoje pareiškė ir Balys Sruoga. Ir čia... ištiko mane ne- 
smagumas: Teatro direktorius Liudas Gira įsakė ekspromtu suvaidinti krikščioniškos psichologijos kėlėją 
kunigą Skarbeką. Netgi be repeticijos! Per porą metų jau buvau suvaidinęs net kelis dvasiškius, įvairių išpa- 
žinimų, įvairaus amžiaus, įvairios socialinės padėties! Be pasiruošimo pasirodyti tokiame „pavojingame“ 
vaidmeny atrodė tikras siaubas! Isteriškai išsiderėjau, kad tevaidinsiu tik du spektaklius, kol bus paruoštas 
kiras aktorius. Gira turėjo sutikti, nes pagrasinau baigti su visais teatrais ir su visais jų direktoriais. Atėjo 
vaidinimo valanda. Ir besigrimuojant mane išriko tikra isterika (vienintelė visoje karjeroje!). Išėjau scenon, 
Skarbeko lūpomis paguodžiau nelaimingąją Oną Duonutę. Publika jokių priešiškų veiksmų nerodė. Scenon 
atėjo Kubertavičius ir prasidėjo krikščioniškojo įsitikinimo ir pagoniško nusistatymo susidūrimas. Žiūrovai 
nedemonstruoja, sėdi sau ramūs, klausosi (susikaupę ar iš nuobodumo, kas juos supras?). Vėliau, kai kuni- 
go Skarbeko vaidmeny pasirodė Ipolitas Tvirburas, publika, kurioje jau nebebuvo kurstytojų ir fanatikų, 
Skirgailos ir Skarbeko žodines dvikovas sekė taip pat be entuziazmo ir be demonstracijų. 


Dar pridėsime, kad paskiau Skirgaila buvo įtrauktas į vadovėlius, ir niekas nebeprotestavo, kai 
tas veikalas buvo mokyklose nagrinėjamas. 


Skirgaila susilaukė dar ir kitokio priekaišto, būtent, dėl kryžiuočių riterio Kellerio vaid- 
mens. Tai labai ryškus ir įspūdingas dramos personažas. Veikale įtikinamai parodoma jo ištisa 
dvasinė evoliucija, ar net revoliucija, kai tas iš pradžių tik nerūpestingas vėjavaikis ir ciniškas 


32 Cit, iš Krėvės raštai, t. IV, Boston, 1957, p. 41-43; pirmame veikalo leidime (1925) čia cituotosios vietos tesiskiria 
kalbiniais mažmožiais, : 

mergišius išauga į tikrą dvasios galiūną, neišsigandusį nepaprastai baisios mirties, kad tik apsau- 
gotų mylimos moters garbę. Anot Jono Griniaus, „šituo atsivertimu ir moraliniu iškilimu Kelleris 
yra vienas įdomiausių ir dramatiškiausių herojų ne tik V. Krėvės kūryboj, bet gal apskritai Vakarų 
Europos literatūroj“.3> Jau ir Taumas Skirgailos premjeros recenzijoje buvo atkreipęs dėmesį į tą 
nekasdienišką personažą: 


Neoriginaliai pieštas (kryžiuočius klastingais sukčiais ir ištvirkėliais vaizduoja mums vėl visi istoriniai mūsų 
veikalai), vis dėlro neapsakomai stipras tipas riteris Kelleris, kuriam aukso pentinai nėra „tuščias papuoša- 
las“. Jis tikrai „sans peur“, kareivis be baimės parodytas. Pilnas kūno ir dvasios pajėgų, netelpa savo kailyje; 
bet radęs tikrą objekrą išskelia iš savęs tokią žmogaus dvasios kilnybę, prieš kurią pati mirtis nusilenkia. Tai 
ne naujiena Vakarų literatūroje; bet naujiena ir pirmiena mūsų literatūroje. Tai klasinis tipas. 


Tačiau kai tų pačių metų XI 14 Klaipėdoje buvo suvaidintas gastrolinis Skirgailos spektaklis, 


lietuviškame Klaipėdos laikraštyje pasigirdo rūstus balsas: 

Žiaurus Skirgaila, iš kaulo it kraujo lietuvis, lygiai kaip ir Vytautas norėjęs ir troškęs Lietuvai laisvės ir galy- 
bės, bet nemokėjęs jos siekti ir dėl to per anksti dvasioj palūžęs ir dėl savo aistringo temperamento pasidaręs 
Lietuvos „Jonu Baisiuoju“. Taip bent autoriaus ir režisieriaus norėta. Visa 12 paveikslų rai ištisa grandinė 
žiaurių nuožmumų ir purtinančių scenų. Baisūs vaizdai: klastos, įrarimai, užmušimai, bažnyčios sambrėkš- 
mio šviesa su juodu baisiu karafalku, negyvomis kaukolėmis, žmogus grabe, gyvo žmogaus gulimas į grabą, 
vaško žvakių smilkimas ir kvapas, paplūdęs visame teatre, galop gyvo žmogaus grabe pakasimas, moterų 
ant kapo žudymas... Toks pasiliko įspūdis, tos žiaurios tragedijos pasižiūrėjus... [Beje, Vytautas Bičiūnas yra 
šiuo atžvilgiu jau atlaidesnis: „Skirgailos pabaiga yra tokia pat šiurpiai kruvina (dargi žiauri), kokią matome 
beveik visuose Šekspyro veikaluose“, - Baras, kn. I, 1925, p. 106.] Kokia idėja tos dramos - kitas reikalas. 
Tiesa, tokį dalyką vaidinti reikia ne tik saumanumo, bet ir gana pilietinės drąsos! Vaidilos arliko tą neleng- 
vą uždavinį su tikru pasiryžimu. Bet mes, klaipėdiškiai, nors namiškių padorumas verčia su svečiais elgtis 
mandagiai, priversti esame pasakyti mūsų įspūdį ir iš kitos pusės. Su tokiais šedevrais geriau būtų buvę pas 
mus nesirodyti. Kaip išvesta visa tos senovės tragedijos fabula? Ar tai autoriaus, ar režisūros buvo toks sko- 
nis - bet, regis, abiejų. Lietuvos kunigaikštis padarytas stačiai kokiu tai degeneratu, bajorai šiaudų pėdai, 
baltgudiški arba didžrusių mužikai. Vienas šviesuolis - tai kryžiuočių karžygis Kelleris, pilnas idealizmo, 
skaistaus romantizmo, išskirtinas šiame žiaurybių ir nesąmonių konglomerate lyg šviečianti žvaigždė! Jei 
kauniškiai norėjo kryžiuočius gerbti, tai jų reikalas. Mūsiškiai tik galėjo, grįždami iš teatro, juokuori ne be 
kartumo: tai ką, kaip vokietis vilioja lietuvaites... Galbūr jei be Kellerio, kaipo vienintelio skaistaus tipo, 
apsieiti nebuvo galima, jam būtų reikėję duoti panašią Konradui Valenrodui rolę. Dabar Kelleris pasiliko, 
kaip buvęs, tipingas kryžiuotis ir jo rolė tik tame, kad per jo vokiškas lūpas sarkastingai išjuokra lietuvių se- 
novė. Žodžiu, mūsų „Kulturbundas“ už šį pastatymą V. Dr. Teatrui paskirtų savotišką Nobelio premiją. 


[1965] 


„Vinco Krėvės istorinės dramos“, Aidai, 1957, nr. 9, p. 414. 


3 A-tė, „Skirgaila Klaipėdoje“, Klaipėdos žinios, 1924 XI 16, nr. 241. 

Marijai Krėvienei mirus 
Keli žodžiai, tarti prie velionės karsto 


Matai amžiaus ir sunkios ligos išvargintus velionės veido bruožus ir sunkiai gali vaizduotis 
aną juodbruvę gražuolę, kuri kadaise, prieš keliasdešimt ilgų metų, leido nerūpestingas jaunystės 
dienas tolimame Kaukaze ne tik nepagalvodama, kad jai teks gyvenimą baigti kažkur už jūrių 
marių svetimoje Amerikoje, bet ir apie Lietuvą nieko nežinodama. Jei patį Lietuvos vardą ir buvo 
girdėjusi, tai jis tada mažai ką jai tesakė, kol vieną kartą sutiko jauną Dainavos krašto dainių Vin- 
cą Krėvę, gyvenimo aplinkybių nublokštą Kaspijos pajūrin, čia vienišą savo audringose mintyse 
beskendintį, jaunatviškai meilės besiilgintį. Jiedu susitiko suartėjo, vienas kitą pamilo. Drauge 
gėrėjos Krėvės pamėgtųjų autorių Byrono, Ibseno, Lermontovo kūriniais, drauge jaunas svajones 
audė didingųjų Kaukazo kalnų papėdėje: 


Miglos vis klosto balas ir vis guli klonių lygumose. Bet liepsnoja vėl saulės spinduliuose snieguotieji Kaukazo 
kalnai ir dar labiau audrina ilgesiu mano krūtinę. [...] Vai, norėtau ten, vai, pats eitau ten ir kitus šauktau... 
Vai jūs, kalnai, aukšti kalnai! Jūs laimingi, toli žibar ir audrinat žmonių sielas! Vai jūs, kalnai, jūs galiūnai! 
Saulę matote, kada klonius dar tamsa naktis klosto. 


Tas bendras jaunystės svajones Krėvė prisiminė, kai savo raštų pirmąjį tomą dedikavo „vargingojo 
gyvenimo draugužei, kur savo meilės jausmais niūrias mano jaunystės dienas nušvietė“. 

Susituokė Krėvės 1913 m. Vilniuje, vienintelėje tada ten lietuviams skirtoje senoviškoje Šv. Mi- 
kalojaus bažnyčioje. Praėjo dar keleri metai, baigėsi karas, ir Krėvių šeima parvažiavo Lietuvon. 
Pamilo jaunoji Krėvienė naująjį kraštą, įsitraukė jo gyveniman, ir jos vyro tėvynė tapo ir jos pačios 
naująja tėvyne. Deja, po poros dešimtmečių apsiniaukė Lietuvos padangė, ir Krėvės drauge su 
tūkstančiais lietuvių turėjo trauktis iš Lietuvos į Vakarus. Kaip jaunystės dienomis Kaukaze abu 
bendrai svajojo, šviesią ateitį bekurdami, taip dabar, gyvenimo saulėlydžiui beartėjant, abu bendrą 
tremtinio vargą vargo, vienas kitą nepritekliuose paremdami, vienas kitą neviltyje paguosdami. 

Viename savo pirmųjų lyrinių kūrinėlių antrašte „Nuvargęs“ Krėvė tiesiog nujautė, ką anoji 
šviesiųjų jaunystės svajonių draugė jam reikš gyvenimo vakare: 


Nubalo mano plaukai, nuvyto veidas varguose, apalpo širdis kelionėj, ir toliau skrajoti aš jau nebegaliu. 
Skaudus ilgesys gelia krūtinę, liūdnas apsivylimo jausmas slegia širdį kaip naktis... 

Nebegaliu daugiau skrajoti ir per tai į tave grįžau, mergele... 

Grįžau, kad rasčiau poilsį ant tavo kelių. 


Pirmąjį raštų tomą Krėvė dedikavo draugužei, savo meilės jausmais jaunystės dienas nušvietu- 


siai, o savo paskutinio kūrinio - Dangaus ir žemės sūnų dedikacijoje įrašė: „Skiriu savo žmonai 
Marijai Onai, sunkaus gyvenimo kelionės draugei“. 

Ir mums velionė visų pirma tai žymiausio lietuvių rašytojo gyvenimo kelionės draugė. Betgi 
arčiau ją pažinusius ji ir pati veikė savo ryškia asmenybe. Žinoma, jei ryškiomis asmenybėmis 
laikysime tik tuos, kurie veržliai skverbiasi kirų priešakin, kurie valingai primeta kitiems savo 
norus ir pažiūras, kurie daugiau sau reikalauja, kaip kitiems linkę duoti, - tuo atveju velionės 
ryškia asmenybe negalėčiau laikyti. Betgi ji buvo ryški kaip tik priešingomis savybėmis: dideliu 
būdo švelnumu, nuolaidumu santykiuose su kitais; ji tiesiog baiminosi, kad kartais kuo nors ki- 
tam nesudarytų kokio nemalonumo, kokio apsunkinimo ar juoba ko neįžeistų. Nuostabi buvo 
jos didelė tolerancija, noras kito pažiūras bei poelgius suprasti; geriau jai pačiai nukęsti, o kitų 
nepasmerkti ir daug daug atleisti. 

Kai savaitę prieš mirtį ją drauge su žmona aplankėme ligoninėje, tos jos būdo savybės dar kartą 
savotišku graudumu išryškėjo. Būdama jau visai beviltiška ligonė, ji ir toliau rūpinos, kad kam 
nors kokio nepatogumo nesudarytų, savo pačios kančias pamiršdama. . 

Ir pagalvoji, ar ir visos mūsų visuomenės gyvenimas, jos tarpusavio santykiai nebūtų šviesesni, 
jei mūsuose daugiau pasireikštų anų gerųjų velionės būdo savybių. 

Pasiges velionės jos artimieji, kuriems priklauso mūsų visų nuoširdi užuojauta, bet ir visiems 
velionę pažinusiems išliks šviesus ir skaidrinantis jos atsiminimas. 


[1966] 

Šimtametis Krėvė 


Krėvė - vienas iš pačių žymiųjų mūsų rašytojų. Platūs yra jo kūrybos rėmai. Juose telpa ir 
gimtojo dzūkų kaimo „šiaudinė pastogė“, ir legendos žavesiu dvelkianti Dainavos šalies senovė, 
ir didingai tragiški Šarūno bei Skirgailos amžiai, ir tolimi spalvingieji Rytai, ir įspūdingai nupiešti 
bibliniai laikai. 

Dažnas rašytojas išlieka ateičiai tik vienu ar kitu savo veikalu. Štai visi gerai žinome Maironio 
Pavasario balsus, bet kas gi dabar besidomi jo istorinėmis dramomis ir jas skaito? Tuo tarpu Krėvė 
tvirtai įėjo mūsų literatūron ir Dainavos šalies senų žmonių padavimais, ir Šarūnu, ir Skirgaila, ir 
Šiaudine pastoge, ir (gal dar ne visai spėjo) Dangaus ir žemės sūnumis. 

Zavėdamasis Lietuvos istorijos grožiu, kadaise eiliavo Maironis: 


Aš norėčiau prikelti nors vieną senelį 
Iš kapų milžinų 
Ir išgirsti nors vieną, bet gyvą žodelį 
Iš senųjų laikų. 


"Tuoj pat betgi apgailestavo: „Veltui mano troškimas...“ 

Tokį troškimą turėjo ir Krėvė. Dar studentaudamas jau buvo surinkęs daug dainų Merkinės ir 
gretimose dzūkų parapijose. 1907 m. jis rašė su savo draugu Liudu Gira spaudoje paskelbtame atsišau- 
kime: „Ne vienas gal Dzūkijos padavimas gali po įkvėpta dailininko plunksna persikeisti į įstabiausią 
veikalą.“ Tai buvo ir jam pačiam paskatinimas parašyti bei 1912 m. išleisti Dainavos padavimus. 

Juose atgyja poetiškasis legendų pasaulis: žuvusio bernelio liūdinti mergelė pavirsta pakelės 
akmeniu, o jos graudžios ašaros sūriu šaltinėliu iš žemės verčiasi; giedrią dieną, kai vanduo ne- 
banguoja, giliame ežere matyti aukšti nuskendusio dvaro bokštai; užkeiktame kalne vidunaktį 
girdėti kraupūs senovės kunigaikščio dejavimai; aukšti piliakalniai iškalbingai byloja apie narsias 
protėvių kovas su geležimi apsikausčiusiais kryžiuočiais už gimtosios šalies laisvę. Lyg koks seno- 
vės vaidila kanklininkas prabyla autorius: „Vai jūs, berneliai, raibi sakalėliai, vai jūs nutilkit vienai 
valandėlei, manęs seno paklausykite, mano gūdžios pasakėlės, graudžiųjų žodelių.“ 


Dainavos padavimai 
Karžyginis epas iškelia vaizduojamąjį gyvenimą ir žmones iš pilkojo kasdieniškumo plot- 


mės. Dainavos padavimų gyvenimas - tai lyg nuolatinis šventadienis: triukšmingos medžioklės, 
šaunios puotos, narsios kovos, o žmonės - nuostabos verti karžygiai. Psichologiškai jie nesudėtin- 

gi, kaip ir senųjų epų didvyriai. Keli tėra jų pagrindiniai jausmai: meilės, keršto ir laimės, o 
labiausiai - garbės siekimo. Tačiau tai didžios aistros, vertos milžinų be baimės ir svyravimo: 
„+ milžinai vyrai, kurie nežinojo, kas baimė baimelė, sunki vergija nedalelė; kurių ranka už no- 
rus, už troškimus galingesnė, o veikimas, o darbai už mintis greitesni: ko godelėj nesugodojo, 
jau jų rankos atliko.“ 

Nekasdieniško gyvenimo vaizdavimas reikalauja ir nekasdieniškos kalbos. Dainavos padavi- 
mų kalba yra poetiška ir puošni. Kaip ir liaudies dainose, joje yra daug pastoviųjų epitetų ir paly- 
ginimų, švelnių deminutyvų, vaizdingų metaforų, įspūdingų antitezių ir pasikartojimų. Gausios 
poetinės priemonės be galo išplečia stilių. Betgi tikras epinis dainius kaip tik ir mėgsta tokį pa- 
sakojimo platumą. Jis anaiptol neskuba, kad tik greičiau perduotų klausytojams ar skaitytojams 
įvykius, o nori pasiskonėti ir pačiu pasakojimu. Tai lyg plati bekraštė upė, kurios srovenimas ra- 
mus ir vienodas. Pasakojimo rimties nesutrukdo nei niūri kančia, nei laimės džiugesys. Darniai 
sutvarkyti sakiniai, dažnai išplėsti ilgais ir skambiais periodais, teikiančiais Dainavos padavimų 
kalbai malonaus ritmingo bangavimo. Tokios skambios, tikrai muzikalios prozos lietuvių litera- 
tūra ligi tol dar nebuvo turėjusi. 

Gimtojo krašto senovė iškyla Krėvei kaip graži svajonė: 


Ir vaidenasi man, kad jau sugrįžo senovės laikai, kad jau girdžiu aš stiprius karžygių balsus, jausmingas vai- 
dilų dainas... Svajoju ir auksinį, vaivorinį sapną sapnuoju... 


Drauge autorius skaudžiai išgyvena, kad viso to jau nebėra, kad tai seniai seniai išnyko: 


Tylu aplinkui... Nebeskamba kalavijai, nebežvengia Dainavoje žirgai, tik verkia Merkinės kalnas nuplikęs, 
kad sienos suiro. Verkia, rauda, kad Dainavos sūnūs jį jau pamiršo. 


Tiedu jausmai ir sudaro emocinį Dainavos padavimų pagrindą. Susižavėjimas kuo ir liūdesys, 
kad to nėra, kelia ilgesį. Tasai romantinis praeities grožio ilgesys ir davė mums Dainavos pa- 
davimus, 


Senovės Lietuva 


Minint Filadelfijoje Krėvės 70-mečio sukaktį, savo kalboje jis pabrėžė tam tikrą patriotinį 
susidomėjimo praeitimi pobūdį: 


„man kilo noras atgaivinti tą senovės Lietuvą, kuri viena ranka kovojo prieš visą Europą, kai šioji kryžiuo- 
čiams teikė pagalbą. Lietuva ne tiktai nesužiugo, nenusileido, o sužlugdė tą kryžiuotį, kuriam visa Europa 
nešė pagalbą. Norėjau parodyti, kad kovose, mirtinose ir žūtbūtinėse, ji pasidarė didžiausia ir galingiausia 
valstybė, kad ji atrėmė Azijos tautas, kurioms atsispirti negalėjo visa Europa. Aš galvojau, kad jeigu tie žmo- 
nės galėjo tai padaryti, jie turėjo būti milžinai siela. Ir aš norėjau arvaizduoti tų milžinų sielą - senovinę 
Lietuvą. 


Taigi ne fiziškai stiprus ir vikriai besikaująs riteris, tasai tradicinis istorinių romanų didvyris, 
visų pirma rūpėjo Krėvei, o galingos dvasios asmenybė. Krėvės kūrybinis metodas, kurį galėtu- 
me pavadinti kryžkelės metodu, yra toks: Krėvė pasirenka iš istorijos kurį nors lemiamai svarbų 
laikotarpį, kai tauta buvo patekusi į likiminę kryžkelę, ir išryškina tas problemas, kurios visu 
svoriu griūna ant jo didvyrio pečių. Ir štai tos nepakeliamai sunkios istorinės naštos akivaizdoje 
iškyla dvasinė Krėvės personažų galybė, suspindėdama tragišku didingumu. 

Antra vertus, tai nėra kokie mitologiniai titanai ar pusdieviai, kurių didžiais žygiais mes stebi- 
mės, bet kurių likimui ar net žuvimui mes liekame šalti. Tai nėra ir elementariai vientisi herojinio 
epo karžygiai, o psichologiškai sudėtingos asmenybės. Istorinė kryžkelė, kurion jie yra patekę, 
atitinka jų sielos dvilypumą, kuris juos verčia ne kartą susvyruoti, suabejoti dėl pasirinktojo kelio, 
o drauge ir skaudžiai kentėti. Jų kančia išperka jų šiaip jau atstumiantį žiaurumą, ir jų tragiškam 
likimui mes nebesame abejingi. 


Vienijantis Sarūnas 


Krėvės Šarūne tokia istorinė kryžkelė, kurion buvo patekusi lietuvių tauta, — žūtbūtinis 
reikalas iš ramios idilinės būklės, gyvenant pasiskirsčius mažomis gentelėmis, susijungti į vie- 
ningą ir stiprią valstybę, kad būtų galima išlikti laisviems naujo, dar nematytai galingo priešo, 
Kryžiuočių ordino, grėsmėje. Tasai valstybės vienytojo vaidmuo teko legendiniam kunigaikščiui 
Šarūnui - žmogui, kuris savo būdo atšiaurumu, rodos, tik visus atstumti, o ne sujungti galėtų. 
Betgi anam istoriniam uždaviniui vykdyti reikėjo galingos asmenybės, kuri pajėgtų įveikti visuo- 
tinę inerciją, prisirišimą prie tradicijos ir atkaklų priešinimąsi naujovėms. Tai tikrai romantinė 
pažiūra į lemiamą individo vaidmenį istorijoje. 

To istorinio uždavinio, ty. reikalo sukurti vieningą valstybę, Šarūnas iš pradžių nė pats nesu- 
prato. Jam terūpėjo savo paties audringus norus ir nežabotas ambicijas patenkinti. Nusivylimas 
gyvenimu buvo pripildęs jo išdidžią sielą aitraus kartėlio ir žmonių neapykantos. Jis buvo pačios 
gamtos nuskriaustas — negražus kuprys. Niekas jo nemylėjo i ir tik pajuokdavo. Nuo pat mažens 
nepatyrė jis švelnumo net savo paties šeimoje. Nepatyrė jis ir meilės džiaugsmo, nors jo taip 


troško. Tad lyg keršydamas visiems suliepsnojo Šarūnas didžių žygių ir niekieno neužtemdomos 
garbės troškimu: 


Atiduotau ir kraują, ir ašaras, ir gyvybę ne tik pasaulio, bet ir savo už vieną valandėlę tokios galybės, tokios 
garbės, kokios, kol pasaulis pasauliu, niekas dar nėra pasiekęs! 


Primityviomis žilos senovės sąlygomis Šarūnas tokios garbės galėjo ieškoti tik mūšio lauke. Ir 
štai narsiais karo žygiais, gausiai liejamu krauju ir gaisrų pašvaistėmis sujudino Šarūnas idiliškai 
ramią Dainavą. Panoro, jo paties žodžiais tariant, „ereliu pasauly skraidyti“. Ir tik ilgainiui, dėl 
dainiaus Rainio įtakos, išryškėjo Šarūnui pagrindinis jo kruvinų žygių tikslas: „Viena saulė dan- 
guje, vienas valdovas turi būti Dainavoje, arba manęs gyvo žemė nelaikys.“ 

Žmonės nesuprato Šarūno ir tik keikė jį už kraują bei ašaras: 


Taip buvo tylu, taip ramu tėviškėj! Visi gyveno, kaip dievai liepė, kiekvienas dirbo linksmai savo darbą [...] 
ir viskas buvo gerai. Pasikėlė jis iš balų, iš pelkėtų ežerų, kaip šmėkla, kaip Pikulo pasiuntinys [...) aitvaru 
lakiodamas, ugnį ir kalaviją nešdamas [...] kur žengia, ten kraujas, ten gaisrai, ten vieni degėsiai lieka. 


Senasis Gelovinis, Šarūno dėdė, perspėjo jį: 
Griauni, kas amžių amžiais iš lėto kūrėsi. Gyvenimas kaip plati upė nusistovėjusia vaga tekėjo, o tu nori tą 
upę užtvenkti, kita vaga nukreipti - gerai darai, bet žmonės to nemato, nesupranta - jie mano, kad pavergti 


juos nori dėl savo išdidžios puikybės... 


Tačiau Šarūno žygių prasmė visiems paaiškėjo, kai jis krito kovoje nugalėjęs kryžiuočius, pir- 
mą kartą pasirodžiusius Lietuvos žemėje. Šarūnas žuvo, bet jo mintis išliko gyva. Visi suprato, 

kad tik vieningą valstybę turėdami pajėgs atsilaikyti prieš tą naują galingą priešą. Tad renka 
Šarūno darbų tęsėju ir įpėdiniu Mindaugą, kuris prie laužo, ant kurio dega Šarūno kūnas, taria 
iškilmingus žodžius: 


Prisiekiu pelenais tavo, mūsų tėvų pelenais, šventa ugnimi, kad neužmiršiu ir tavęs, broli. (...| Daug jėgų 
mano krūtinėje, daugel darbo padarysiu, ko nesapnavo net ir Šarūnas. Jis Dainavoje vienas norėjo būti. 
Man maža Dainavos... 


Išpopuliarėjo pas mus Krėvės Šarūnas: buvo ne kartą spausdintas, mokyklose skaitomas ir 
nagrinėjamas, netgi tapo neretu krikštavardžiu. Šaržno spektaklis, 1929 m. Kaune režisieriaus 
Andriaus Olekos-Zilinsko paruoštas, buvo žymus įvykis lietuvių teatro istorijoje. 


Skirgaila 


Savo dvasia Šarūnui giminingas yra Skirgaila to pavadinimo Krėvės dramoje iš XIV am- 
žiaus Lietuvos istorijos. Tai jau nebe legendinis kunigaikštis, kaip Šarūnas, o iš istorijos žinomas 
asmuo. Jis buvo Jogailos brolis ir jo vietininkas Lietuvoje, kai Jogaila išvyko Krokuvon. Krėvė bet- 
gi laisvai sugalvojo daugelį Skirgailos gyvenimo įvykių, nepaliudytų istoriniuose šaltiniuose. 

Kaip ir Šarūnas, Skirgaila yra niaurios dvasios ir kietos rankos valdovas. „Čia nėra kitos va- 
lios, jei aš savo pasakiau“, - kaip kirviu kerta. Tačiau jis nėra toks impulsyvus kaip Šarūnas. Savo 
niekam lenktis nenorinčią prigimtį jis jau ne kartą sutramdo, paklausydamas realias istorines są- 
lygas apsvarstančio proto. Didžiausias jo troškimas, kuriam jis pats aukotųsi, yra didelė ir galinga 
Lietuva. Betgi jis aiškiai mato tą lemtingą kryžkelę, kurion yra patekusi Lietuva; jis supranta, kad 
gausių priešų krikščionių apsupta ir naikinama pagoniškoji Lietuva neįstengs atsispirti. Vaidilai, 
raginančiam laikytis senųjų tradicijų, Skirgaila karčiai atkerta: 


Tautų likimo tu nenumanai, vaidila. Tu pažįsti praeitį, kuri tau jaunamartės grožiu spindi. Apie ateitį tu 
negalvoji. Iš rytų ir vakarų, iš pietų ir šiaurės apsupo šalį mūsų dievų priešai. Vokiečiai ir lenkai kalaviju ir 
ugnimi naikina kraštą, o kitos tautos teikia jiems pagalbą. Mes neišgalėsim atsilaikyti prieš visą pasaulį. 


Čia ir yra toji kryžkelė, kurią skaudžiai išgyvena Skirgaila: ar klausyti širdies, likti ištikimam 
senosioms protėvių tradicijoms ir didvyriškai, nors ir beviltiškai grumtis su priešų persvara; ar 
eiti proto diktuojamu keliu, laikytis naujojo tikėjimo ir tuo gelbėtis nuo kitaip neišvengiamos 
pražūties. Toje kryžkelėje ir glūdi Skirgailos tragedija: 


... esu niekšas, kad žmonių akivaizdoje priverstas esu garbinti nepakenčiamos tautos piktą ir neteisingą dievą, 
todėl, kad per jį krauju paplukusi mūsų Lietuva, kad kalaviju ir ugnimi privertė mus jam nusilenkti. 


Netekęs pagarbos sau pačiam, Skirgaila niekina ir kitus, ypač kai išgirsta klaidingą žinią, kad 
griežtasis senųjų tradicijų gynėjas vaidila Stardas prieš mirtį apsikrikštijęs. Skirgailos nusivylimas 
siekia dar giliau. Jis nusivilia net ir senaisiais Lietuvos dievais. Jis, kuris sugebėjo nuoširdžiai pa- 
sidžiaugti net ir savo narsaus priešo pasisekimu, negalėjo suprasti ir gerbti dievų, kurie neteko 
galios keršyti ir bausti tų, kurie niekšingai jų išsižadėjo: „Kodėl gi tyli Perkūnas ir netrenkia tų, 
kurie jį apleidžia?..“ - skausmingai klausia jis vaidilą. Tame visuotiniame Skirgailos nusivylime 
taip ir pajuntame visos pagoniškosios ano meto Lietuvos tragediją. Skirgailos asmuo įgauna epo- 
chos simbolio prasmės. 

Kaimo buitis 


Šarūnas ir Skirgaila kaip kokie milžinai iškyla iš miglų pridengtos senovės. Tačiau Krėvė 
nesutelkia savo kūrybinio dėmesio tik į didingus karžygius. Ne mažiau kaip niaurusis Šarūnas 
traukia ji gimtojo dzūkų kaimo žmogus, kurio pilkąją buitį nuo mažens jis gerai pažino, su ku- 
rio gausiais rūpesčiais rūpestėliais ir ne taip dažnais džiaugsmais, su intymiomis svajonėmis bei 
mintimis artimai susigyveno. Apsakymų rinkinyje Šiaudinėj pastogėj Krėvei ne tiek rūpėjo atvaiz- 
duoti paviršinį kaimo gyvenimą ir jo buitines problemas, kiek su psichologo akylumu įžvelgti 
Žmogaus vidun ir parodyti, kiek daug ten ne kartą glūdi dvasinio turtingumo ir grožio, kurio 
net ir nebūtume tikėjęsi pilkame šiaudinės pastogės žmoguje. Štai „Bobulės varguose“ su didele 
autoriaus simpatija išryškintas nuolatinio darbo nuo ankstyvo rytmečio iki vėlumos išvargintos 
kaimo senutės motiniškas rūpestingumas ir atlaidus gerumas suteikia visam pasakojimui žavios 
moralinės šilumos. 


Gamta ir žmogus 


Viena iš pagrindinių temų Krėvės apsakymuose yra gamta ir žmogus. Gamta čia nėra tik 
gražus peizažas, nėra tik dekoracija, kur vyksta kaimo žmogaus gyvenimas. Gamta - tai didžiulė 
jėga, kuri stipriai veikia šiaudinės pastogės žmogų, ne kartą nulemdama ne tik jo nuotaikas, bet 
ir jo pažiūras bei veiksmus. Gamta jam tebėra gyva kaip ir pirmykščiam senovės žmogui, ir jis 
įdėmiai įsiklauso į jos balsą. 

Apsakyme „Perkūnas, Vaiva ir Straublys“ kalba senas skerdžius: 


Štai tau medžiai švokščia. Ko jie švokščia, tu nežinai, o aš jau žinau. Štai ten pjovėja pabarėje dainuoja, o 
kam ji dainuoja, tu nesupranti, o aš jau suprantu. Štai tau kregždė ant kraigo trailiuoja, - ko ji trailiuoja, tu 
neišmanai, o aš kaip save suprantu. Tau vėjas plaukus kilnoja - ir tiek!.. - O man jis ausysna kušta... 


Vainoras, žmonių pramintas bedieviu, sename kapinyne sėdėdamas, pasirodo mums lyg koks 
išminčius, atspėjęs gyvenimo ir gamtos mįslę; 


Betgi aš vis juntu, kad ten kažkas gyvena, ir gana. Ten kryžius, ir tasai, rodosi, gyvas. Tik gyvybė ten kitoniš- 
ka, rami, ne tokia kaip žmonių tarpe. Sėdi ten žmogus, ir vis rodosi, kad štai, štai vienas akimirksnis — ir tu 
sužinosi didelę didelę paslaptį ir būsi tokis pat ramus. Neberūpės tau tada nei javai, nei gyvuliai, nei bitės. 


Artimiausiai su gamta suaugęs tai skerdžius Lapinas. Žilas kaip žydinti obelis, bet dar pilnas 
gyvastingumo, jis sakosi gyvensiąs tol, kol stovės didžioji Grainio liepa. Bet štai Grainis, kažko 
papykęs, nukerta liepą. Lapinas miršta. 

Tiesa, jo mirties priežastį galime visai realistiškai paaiškinti: per vestuves kiek apsikaušęs se- 
niokas užmigo sode ant žemės, sušalo ir nebepagijo. Ber tai, pasakytume, tėra paviršutinė jo mir- 
ties priežastis, o tikroji yra ta, kad jis nebeteko noro gyventi: „Jau kad žmonės tokių medžių kaip 
liepa nesigaili, tai jie nieko nesigaili. Ė, mirti geriau, negu tokiais laikais gyvenus!“ 

Jis staiga pasijuto atgyvenęs savo amžių, nebetinkąs naujiesiems laikams. Mirė betgi ne tik 
Lapinas - visa senoji epocha mirė. Mirė laikai, stebinę pilnutine žmogaus ir jį supančios gamtos 
sąsaja, kupini didžiulės vitalinės jėgos, trykštantys nemeluotu gyvenimo džiaugsmu. Drauge su 
Lapinu užgeso skurdžiame „šiaudinės pastogės“ gyvenime kažkas gražesnio, poetiškesnio. 

Apysakaitė baigiama melancholiška gaida: visi liūdnai nusiteikę skirstosi iš laidotuvių, nes šmėkš- 
telėjo kraupus mirties šešėlis. 

Krėvė buvo didelis savojo krašto gamtos mylėtojas. Vasaros atostogų sulaukęs, skubėjo iš to- 
limojo Kaukazo, kur mokytojavo, į gimtuosius Subartonis, čia klaidžiojo paežerėmis, paupiais, 
po miškus, šnekėjosi su žilais skerdžiais, klausėsi senų padavimų, užrašinėjo dainas. Gimtoji šalis 
jam buvo gražiausia: „Daugel mūsų tėvynėje yra puikių ir gražių vietų, daugel yra šalių, kurios 
pagarsėjo senų tėvelių darbais, bet tarpu jų visų gražiausia ir garsiausia Dainavos šalis...“ 

Visai kitokią gamtą jis pamatė Kaukaze. Savo kalnų didingumu ji smarkiai veikė rašytoją, pa- 
mėgusį stiprias (pasakysime, šarūniškos) dvasios asmenybes. Žavėjosi Krėvė: 


Miglos vis klosto balas ir guli klonių lygumose. Ber liepsnoja vėl saulės spinduliuose snieguorieji Kaukazo 
kalnai ir dar labiau audrina ilgesiu mano krūtinę. (...] Eitau ten patsai ir kitus šauktau, lėktau ten, kur dega 
snieguotosios tolimųjų kalnų viršūnės. [...] Vai jūs, kalnai, aukšti kalnai! Jūs laimingi, toli žibar ir audrinar 
žmonių sielas! Vai jūs, kalnai, jūs, galiūnai! Saulę matote, kada klonius dar tamsi naktis klosto. 


„Daina apie Arą“ 


Tokios gamtos veikiamas Krėvė parašė vieną iš populiariųjų savo kūrinių - „Dainą apie 
Arą“, įjungtą Dainavos padavimų rinkinin. Tai pakilus himnas laisvę užvis labiau pamilusiai dva- 
siai, ryžtingai ir jokios prievartos nepalaužiamai. 

Kalnų viršūnėse gyveno Aras, visų arų Aras. Jis svajojo: „... aš pasikelsiu taip aukštai, kur 
dar nei vienas aras nelekiojo. Aš nuskrisiu ten, kur dar nei vienas aras neskrajojo, aš atrasiu ke- 
lią nuo žemės į dangų.“ Bet pakilo smarki audra, pagavo Arą, nunešė toli į lygumas, kur žmo- 
nės pagavo jį ir uždarė auksuotan narvan. Nepalietė išdidusis Aras žmonių duodamo geriausio 
ėdalo ir tyro šaltinio vandens, o tik veržėsi laisvėn. Aplink narvą susirinkę naminiai paukščiai — 
vištos, antys ir kiti - negalėjo suprasti Aro ir smerkė jį, kad jis toks nedėkingas žmonėms, kurie 
taip gerai jį peni. 


Mirė Aras, apie kalnus, apie saulę besvajodamas. O rų, kurie čia stovėjo ir apie jį kalbėjo: vištų, žąsų - Aras 
nei matė, nei jų žodžių girdėjo. 

- Vai jūs, žmonės, pikti žmonės, kam pražudėt Arą?! 

- Laisvas gimęs, laisvas augęs, niaurią laisvę tik jis ir mylėjo. 

- Nors penėtute užpenėtute, nors ir gryno aukso būtų tasai jūsų narvas - žmonių vergas nebus Aras: 
aukštai mintis jo skraido... 


Persisotinimas neleidžia dvasiai aukštai skrajoti. Per didelis rūpinimasis tik medžiagine gero- 
ve slopina aukštesnius žmogaus polėkius. Gyvendamas Amerikoje, Krėvė ne kartą bodėjosi, kad 
čia ir privačiuose suėjimuose taip daug kalbama apie pinigą ir pinigą. Viename laiške su dideliu 
kartėliu rašė: 


Visų penas, siekimų, troškimų ir svajonių objektas yra doleris ir tik doleris. Šiuo atveju dipukai irgi savo 
žymioje daugumoje spėjo gerokai suamerikonėti, netgi pralenkti seniau čion atvykusius. Ir jų tarpe, kaip ir 
visos Amerikos kitų gyventojų tarpe, kiekvieno žmogaus vertė pareina visiškai vien nuo to, kiek jis uždirba 
ir kiek turi susikrovęs dolerių. Kito masto čia vertinti žmogų nėra. Todėl dvasinis gyvenimas čia apmiręs. 
[..] Žmogui, kuris nesugeba atprasti europiškai galvoti ir justi, čia sunku ir nuobodu. 

Žinoma, senyvas ir gyvenimu svetimame krašte nusivylęs žmogus gal kiek ir perdeda. Bet gal 
ir ne per daug. Jis taikliai pagavo mąstyseną tik sočiu penu besirūpinančių ančių, vištų ir kitų, 
kurios kadaise smerkė jo arų Arą. 


Rytų dvasia 


Kaukaze Krėvė rado ne tik kitokią gamtą, bet ir susidūrė su kitokia kultūra. Tik XIX:a. 
galutinai Rusijos užimtas Kaukazas buvo tikras tautų tautelių, papročių, religijų, senų istorijos 
tradicijų mišinys. Azerbaidžano, kur gyveno Krėvė, istorija siekia prieškristinius laikus. Tai senos 
kultūros tauta, turinti gausią tautosaką ir daug minėtinų literatūros paminklų. Visu tuo Krėvė 
ir pats domėjosi ir ragino, kaip pasakoja jo buvę mokiniai azerbaidžaniečiai, juos savąją kultūrą 
gerbti. 

Azerbaidžane vyraujantis mahometonizmas dar labiau siejo kraštą su Rytais. Ne kartą pasa- 
koma, kad Kaukazas tai Oriento prieškambaris, o Krėvė jau universitete domėjosi orientinėmis 
studijomis. Gyvendamas Baku mieste, Krėvė skaitė vietos liaudies universitete paskaitų apie bu- 
dizmą ciklą, o 1912 m. Kijevo universitete už disertaciją apie Buddhos ir Pratjekbuddhos vardų 
kilmę gavo lyginamosios kalbotyros magistro laipsnį. 

Tos studijos netruko pasireikšti Krėvės literatūrinėje kūryboje: 1913 m. Vaivorykštėje jis iš- 
spausdino „Prarjekabuddhą, šventųjų Gango vilnių pasaką“. Čia Krėvė iš indų veikalų, kuriuos 
studijavo, įsisavintu stilium vystė mintį apie labai nelengvą išminčiaus kelią ieškant gyvenimo 
prasmės: „Saldus yra gyvenimo miegas, kaip medus, o pažinimas sunkus, kaip tie kalnai, kuriuos 
matai nusigręžęs į šiaurę.“ 

Tą ir dar keturis kitus orientiniu stilium parašytus savo apsakymus Krėvė 1930 m. išleido Rytų 
pasakų pavadinimu. Vienu:iš jų, „Azerstano šalimi“ (beje, tai senas Azerbaidžano vardas), Krėvė 
atidavė duoklę kraštui, kuriame išgyveno daug metų. Krėvė ne tik domėjosi sena azerbaidžaniečių 
kultūra, bet ir su simpatija žvelgė į politinę krašto nedalią. Apsakymas baigiamas šiais žodžiais: 


Supyko tada vėl Alachas ant Azerstano sūnų ir atidavė juos uruso džiaūro rankosna, kuris yra visų džiaūrų 
pikčiausias [beje, džiaūras — tai niekinamasis kirarikių vardas pas mahometonus). (...] Kaip skėrės apsėmė 
jie visą kraštą, ir nebeliko tokios vietos, kur jų nebūtų buvę. [-..] Iki šio laiko Azerstano sūnūs vergauja ir 
dūsauja, ir nėra, kas juos išvaduotų iš jų priešų rankos. 


Neabejotinai bus atėjusi Krėvei galvon paralelė su Lietuva, kuri buvo tų pačių „urusų džiaū- 
„rų“ pavergta. 


Dangaus ir žemės sūnūs 


Dar viena tolima šalis ir tolimas amžius traukė Krėvės rašytojo dėmesį: tai bibliniai Kris- 
taus laikai Palestinoje. Savo veikalą ta tema Krėvė pradėjo labai anksti. 1909 m. laiške Liudui Gi- 
rai jis užsiminė, kad jau penkti metai rašąs Judą, „ir dar galo nėra“. 1911 m. vėl užsiminė, kad jau 
pabaigęs Šarūną, dabar rašąs Judą iš Kerioto, ir manąs, kad tas veikalas būsiąs geresnis už Šarūną. 

-1913 m. laiške vėl pranešė: „Aš tai dar vis su Judu kamuojuos“, o 1914 m. laiške nurodo ir veikalo 
pavadinimą: „... užbaigiau pirmąją dalį “Sūnų dangaus ir žemės' (aplink Judą iš Kerioto).“ 

Vis dėlto Krėvės Dangaus ir žemės sūnūs dar ilgai laukė spaudos. Paskirus veikalo fragmentus 
Krėvė skelbė nepriklausomybės laikų periodikoje, o visą veikalą užbaigti ir išspausdinti ėmėsi 
jau išeivijoje po karo. Pirmąją veikalo dalį, pavadintą paantraštėje Žemės vingiais, išspausdino 
1949 m. Parašė ir antrąją dalį, o numatytosios trečiosios dalies nebebaigė, palikdamas tik kelis 
nespausdintus fragmentus. Visas veikalas, kiek jo buvo Krėvės parašyta, buvo paskelbtas Bostone 
išleistų Krėvės raštų VI tome. 

Veikalo rašymas taip ilgai užtruko dėl gausių kitų darbų, nes Krėvė labai aktyviai dalyvavo 
nepriklausomosios Lietuvos tiek literatūrinėje, tiek apskritai kultūrinėje ir visuomeninėje veiklo- 
je. Prisidėjo dar ir tai, kad pats veikalas pareikalavo gana išsamių studijų: teko paskaityti nemažai 
mokslinių tyrinėjimų apie anuos laikus. 

Dangaus ir žemės sūnūs yra betgi ne istorijos ar teologijos veikalas, o grožinės literatūros 
kūrinys; kaip toks jis ir turi būti visų pirma vertinamas. Literatūriniame veikale autorius neįro- 
dinėja (ar neturi įrodinėti), o vaizduoja gyvenimą. Ir juo įtikinamiau vaizduoja, juo ir veikalo 
vertė kyla. 

Krėvė užsimojo duoti platų žydų tautos gyvenimo paveikslą anomis reikšmingomis Kristaus 
laikų dienomis. Ryškiai piešiami visų sluoksnių žmonės su jų kasdieniais rūpesčiais ir džiaugsmais, 
su jų siekimais ir abejojimais, su jų viltimis ir tikėjimu. 

Prieš gyvenimo pilnumu nustebinto skaitytojo akis praslenka taikieji Genezareto žvejai ir ra- 
mieji Judėjos aukštumų piemenys; kasdienio pragyvenimo sunkumu susirūpinę didžiųjų Erodo 
statybų darbininkai; Velykų proga Jeruzalėn iš visur suplaukusi įvairiaspalvė maldininkų minia; 
apie tariamąjį mesiją susispietę ginkluotų maištininkų būriai, kurių mintys ir žodžiai dega fana- 
tiška neapykanta; įvairiatautė Erodo rūmų aplinka su tolerantingaisiais patarėjais graikais ir su 
drausmingais svetimšaliais kariais; Sinedrione karštai besiginčiją uolieji parušimai (fariziejai) su 
politinin oportunizman linkusiais sadukimais (sadukėjais); kūniškųjų patogumų atsisakę asketai 
nazirai; asmeniško turto išsižadėję ir artimo meilės principą gyvenime vykdę esėjai; berhamid- 
rašuose prie mokytų soferimų kojų susėdę ir dėmesingai jų žodžių besiklausą mokiniai. 

Kaip ir kituose veikaluose, Krėvei ir čia rūpėjo atskleisti vaizduojamųjų žmonių vidų. Psicholo- 
ginį įžvalgumą Krėvė parodo piešdamas net ir antraeilius personažus. Ber itin subtiliai jis narplioja 
svarbiųjų veikėjų sielas. Skaitytojų dėmesin tiesiog įstringa didysis skeptikas Jehuda iš Kerioto, 
socialinis revoliucionierius Jehuda iš Hamalos, keršytojas pagal senąjį „akis už akį“ principą Ba- 
rabas, valingas, žiaurus Erodas ir jo priešingybė romusis Ješua, visus žavįs, net ir piktąjį Barabą 
apraminąs. Kadangi trečioji veikalo dalis, kur tų personažų likimas turėjo būti išspręstas ir jų 
charakteristikos baigtos, nebuvo Krėvės parašyta, tad ir apie tuos jo personažus negalime tarti 
paskutinio žodžio, išskyrus Erodą, kuris mirė jau pirmojoje veikalo dalyje. 


Erodo asmuo 


Kruvinu žiaurumu, politinėmis intrigomis, bet ir grandiozinėmis statybomis išgarsėjęs 
žydų karalius Erodas iš seno traukė ne vieno rašytojo dėmesį. Daug dramų įvairiomis kalbomis 
buvo parašyta apie jį ir apie jo gražuolę žmoną Mariamnę (Krėvė ją vadina hebraišku Mirjamos 
vardu), jo labai mylėtą, betgi pavydo priepuolyje ir nužudytą. 

Krėvei rūpėjo ne tas galingos meilės ir dar galingesnės neapykantos epizodas, o Erodo kaip 
valdovo tragedija: Iš niekinamųjų idumiečių (ar edomitų) kilęs ir iš romėnų malonės tapęs kara- 
lium Erodas buvo aistringai žydų nekenčiamas, nors ir norėjo iškelti savo valdomąją tautą. Ne 

tik nesulaukęs dėkingumo, bet dar ir nekenčiamas, atsimokėjo tokia pat neapykanta, tapdamas 
kone ligūstai žiaurus. Tokia yra Krėvės literatūrinė Erodo tragedijos interpretacija. 

Dar vienas dalykas stiprino abipusę neapykantą. Kaip istorikai nurodo, Erodas gerai matė, 
kad, Romos valdžiai nesulaikomai plečiantis į rytus, niekieno nepriklausoma, uždara ir fanatiš- 
kai svetimoms įtakoms besipriešinanti žydų valstybė buvo politinė negalimybė ar net politinė 
savižudybė. Erodas pateko į istorinę kryžkelę, panašiai kaip ir Skirgaila. Krėvės Erodas tai jautė 
ir skundės mokytajam rūmų graikui Nikalojui: „Mano nelaimė, kad siela esu helenas [t.y. grai- 
kas], o mane prievartauja ir verčia, kad elgčiausi kaip žydas.“ 

Nepavyko Erodui išsaugoti žydų nuo juos neilgai trukus ištikusios likiminės katastrofos. Kaip 
žinome, jau po Erodo mirties sukilusieji žydai buvo ne tik žiauriai numalšinti tada nenugalimųjų 
Romos legionų, bet dar ir po platųjį pasaulį išblaškyti. Ir vos 25 000 žydų bendruomenę 1881 
m. Palestinoje rado entuziastingasis hebrajų kalbos gaivintojas Ben Jehuda (beje, tą pavardę buvo 
priėmęs iš Dysnos apskrities kilęs Eliezaras Perelmanas, kuris Lietuvos žydų visuomenėje buvo 
kai kieno vadinamas „hebrajų kalbos Basanavičium“). 

Dar pažymėtina, kad veikalas Dangaus ir žemės sūnūs įdomus ne tik įžvalgiu žmonių sielos ir 
istorinių problemų atskleidimu, bet ir gražia kalba, kurioje taikliai pagautas biblinis stilius. Tai 
irgi nemažas mūsų literatūros paįvairinimas bei paturtinimas. 


Kiti veikalai 


Yra dar daug ir kitų veikalų: sodžiaus gyvenimo pjesė Žentas ir apysaka Raganius, stam- 
bi dviejų dalių misterija Likimo keliais, istorinė drama Mindaugo mirtis, satyriniai apsakymai 
iš Kauno valdininkų gyvenimo, apysaka Miglose, kurios antroji dalis tebėra Vilniaus bibliotekų 
rankraštynuose, ir kiti, 

Žinoma, kaip kitų rašytojų, taip ir Krėvės kūryboje yra silpnesnių veikalų ar silpnesnių vietų 
paskiruose veikaluose. Rašytojai betgi vertinami ne pagal tai, kur jie literatūriškai gal ir sušlu- 
buoja, bet pagal tuos kūrinius, kur jie iškyla į viršūnes. Juk, kaip sakoma, ir erelis gali kartais 
nusileisti žemiau už žvirblį, bet žvirblis už erelį niekados aukščiau neiškils. 


Išliekamoji vertė 


Kartą sakė Levas Tolstojus rusų dailininkui Leonidui Pasternakui, žinomojo romano Dak- 
taras Živago autoriaus tėvui: 


Viskas pasaulyje praeis: valstybės dings ir sostai, ir milijonų kapitalai. Ne tik mūsų kaulai, bet ir mūsų vai- 
kaičių bei provaikaičių kaulai bus jau seniai sutrūniję. Tačiau jei mūsų kūriniuose yra bent grūdelis tikrojo 
meno, tai jis liks gyventi per amžius amžinuosius. 


Tą pačią mintį yra pareiškęs ir mūsų Basanavičius, rašydamas apie Antaną Baranauską jo mir- 
ties penkerių metų sukakties proga: 


Vyskupo Baranaucko vardas, kaipo toksai, jau ir dabar užmirštin eina ir po tūlam laikui liks tik Seinų vys- 


kupystės istorijoje ir dulkių apdengtas archyve. Kaipo „Anykščių šilelio“ autorius Ant. Baronas liks lietuvių 
literatūroje, iki ta lireratūra bus literatūra vadinta ir iki Lietuvoje neperstos skambėję mūsų kalbos balsai. 


762 





Tą patį pasakysime ir apie Krėvę. O vis dėlto jau buvo bandyta Krėvės vardą visiškai išbraukti 
iš lietuvių literatūros. Pasitraukęs į Vakarus ir kietai pasisakęs prieš komunistinį Lietuvos režimą, 
Krėvė pateko didelėn nemalonėn. 1946 m. Krėvė ir Mykolas Biržiška buvo demonstratyviai iš- 
braukti iš Lietuvos mokslų akademijos „kaip lietuvių tautos išdavikai“, o tuometinis akademijos 
viceprezidentas Juozas Žiugžda savo kalboje dar pridėjo, kad jiedu ne tik „išdavė lietuvių tautą“, 
bet ir „patys save išsibraukė iš lietuvių tautos tarpo“, 2 

Krėvės vardas buvo tuoj pat išbrauktas iš mokyklų programų, iš vadovėlių, iš paskaitų, iš 
spaudos skilčių, lyg tokio autoriaus iš viso nebūtų buvę. Jo veikalai nebebuvo spausdinami ir 
bibliotekose nebeskolinami. Rašė Krėvė viename 1948 m. laiške: „Taigi esu Tarybinei Lietuvai 
miręs. Visgi tikiuosi, kad nesu miręs, ar, geriau pasakius, kaip ir nebuvęs, tikrai Lietuvai, lietu- 
viškai Lietuvai.“ 

Neapsiriko Krėvė. Jis liko visada gyvas lietuviškai Lietuvai, o po mirties buvo grąžintas ir „ta- 
rybinėn“ Lietuvon: jo veikalai (kad ir ne visi) vėl spausdinami, mokyklose skaitomi ir nagrinė- 
jami, teatre vaidinami, per radiją transliuojami; sulaukė didelio plačiosios visuomenės dėmesio. 
Mokslų akademijos išleistoji lietuvių literatūros istorija (1961) netgi visai nesivaržydama tvirtino, 
kad „tarybinės santvarkos metais Krėvė, kaip ir kiti lietuvių literatūros klasikai, susilaukė teigia- 
mo įvertinimo ir deramos pagarbos“. Taigi nė žodžio apie tai, kad dar taip neseniai Krėvė buvo 
išdaviku pravardžiuojamas ir iš akademijos bei lietuvių literatūros braukiamas. 


Platieji vandenys 


Lietuvių literatūron Krėvė atėjo jau prieš Pirmąjį pasaulinį karą. Įdomūs ir reikšmingi lie- 
tuvių tautai buvo anie laikai. Ji sparčiai brendo visuomeniškai bei politiškai, o drauge didėjo jos 
kultūriniai užsimojimai: augo literatūra, ėjo literatūros ir kultūros žurnalai, organizavosi daili- 
ninkai ir rengė pirmąsias lietuvių dailės parodas, plėtojosi muzikinė veikla, buvo įsteigta Lietuvių 
mokslo draugija, būsimosios mokslų akademijos pirmtakas. 

Nebuvo tačiau lengva. Svetimųjų vergiama tauta neturėjo galimybių valstybiniu mastu remti 
savo kultūrinių ir visuomeninių pastangų. Dar vis stigo ir reikalingos tokiam darbui šviesuome- 
nės, nes daugelis išsimokslinusių lietuvių negalėdavo gauti atitinkamo darbo savame krašte, ir 
jiems tekdavo kitur išsikelti. Tiesa, Rusijoje lietuviai tarnybiškai ir ekonomiškai ne kartą visai 
neblogai įsikurdavo, bet svetimoje aplinkoje ilgainiui nutoldavo nuo savo tautos ir jos reikalų. 

Tam tikrų paralelių matome ir dabartiniame mūsų išeivijos gyvenime. Mes net nusikalėme 
savotišką terminą - „išplaukė į plačiuosius vandenis“. Žinoma, daugumai tėra prieinamas labai 
negilus svetimas vandenėlis, bet ir jame galima patogiai nuskęsti ir dingti savajai tautai. Tai grėsė 
anuomet ir Krėvei, gavusiam gimnazijos mokytojo vietą tolimame Kaukaze. Ten ilgėjosi Lietuvos 
ir 1911 m. rašė Vilniun savo draugui: „Norėtau labai namo parvažiuoti. Kad rastau ten Lietuvoje 
vietą nors už 100 rublių, mestau visa čia, nors gaunu 200 rublių.“ 

Kad labiau paryškėtų anų laikų situacija, sugretinkime du mūsų rašytojus: Krėvę ir devyne- 
riais metais už jį vyresnį Jurgį Baltrušaitį. Iš lietuviškiausio panemunės kaimo kilęs jurbarkietis 
Baltrušaitis, baigęs universitetą Maskvoje, ten ir liko. Jausdamas didelį savo talentą ir nerasdamas 
pakankamai reiškimosi erdvės nedidutėje tada lietuvių literatūroje, Baltrušaitis aktyviai įsijungė 
į rusų literatūrinį ir apskritai kultūrinį gyvenimą; netruko išplaukti į jo viršūnes, bendravo su to 
meto pirmaujančiais rusų rašytojais, reatralais, dailininkais, gabiai vertė rusų kalbon moder- 
niųjų Vakarų Europos rašytojų veikalus, išleido du nemažo dėmesio sulaukusius savo rusiškos 

simbolistinės poezijos rinkinius. Aišku, jo pasisekimai buvo gerai žinomi lietuvių šviesuomenei, 
ir dažnai džiaugtasi, kad štai lietuvis yra išplaukęs į plačiuosius vandenis, kaip dabar pasakytu- 
me. Tačiau ne vienas ir apgailestaudavo, kad toks žymus poetas rašė tik rusiškai ar bent nerašė 
ir lietuviškai. 

Tiesa, negalime sakyti, kad Baltrušaitis būtų šalinęsis lietuvių. Jis sueidavo su jais Maskvoje 
ir lietuviškai kalbėdavosi, anot Petro Klimo, gryniausia suvalkietiška tarsena, išdainuodamas vi- 
sas priegaides, tik retkarčiais užsikirsdavęs, nerasdamas reikalingo žodžio. Jis išlaikė ne tik savo 
gražią lietuvišką pavardę, bet ir vardą, vadindamasis ne kokiu Georgijum, o Jurgiu. Žymusis rusų 
simbolistų poetas Valerijus Briusovas vieną savo eilėraštį, skirtą Baltrušaičiui, pavadino „Jurgisu 
Baltrušaitisu“ (t.y. Jurgiui Baltrušaičiui), o Konstantinas Balmontas eiliavo: „Gordyj Jurgis, ty 
pochitil veter, veter u menia“ (Išdidusis Jurgi, tu pagrobei vėją, vėją iš manęs). 

Kilus karui, Baltrušaitis aktyviai prisidėjo prie lietuvių pabėgėlių globos, o 1920 m. buvo pa- 
skirtas Lietuvos atstovu Maskvoje ir išbuvo tose pareigose iki 1939 m. Nepriklausomosios Lie- 
tuvos laikais Baltrušaitis vis daugiau ėmė rašyti poeziją lietuviškai ir jau Antrojo pasaulinio karo 
metu išleido dvi knygas. Deja, jo lietuviškoji poezija buvo gerokai suvėluota ir nebegalėjo turėti 
tos reikšmės bei įtakos, kokią būtų neabejotinai turėjusi, jei būtų pasirodžiusi prieš Pirmąjį pa- 
saulinį karą. 

Baltrušaičio pėdomis nesunkiai būtų galėjęs nueiti ir Krėvė. Kelias lietuvių literatūron tada 
ir kitiems rašytojams nebuvo toks lengvas. Štai net Maironis 1895 m. išleistos savo poemos Tarp 
skausmų į garbę pratarmėje teisinosi, kad jo kalba esanti šiurkšti: 


Bet neužmirškite, broliai, jog einu keliu visai nauju ir neišmintu, jog lietuviškas liežuvis ypatingai poezijoje 
visai dar neišdirbtas, ir ant vieno sakinio reikia ne kartą rymoti ištisomis valandomis, iki išrandi atsakantį 
išreiškimą savo mislies. 


Jeigu taip skundės Maironis, kuris kunigų seminarijoje lankė vėliau taip išgarsėjusio kalbi- 
ninko kun. Kazimiero Jauniaus pamokas, ką jau kalbėti apie kitus, taip pat ir apie Krėvę. Lietu- 
viškų aukštesniųjų mokyklų tada dar nebuvo, o iš lietuviško kaimo išsinešto kalbos mokėjimo 
nelabai tepakako aukštesnio lygio literatūrinei kūrybai. Tad nenuostabu, kad jaunasis Krėvė, dar 
penkiolikmetis vaikinas, rašė dramą rusiškai, o studentaudamas dranės su kolegomis literatais 
išleido kolektyvinę lenkiškos poezijos knygą. 

O vis dėlto Krėvė nenuėjo nei rusų, nei lenkų literatūron. Dar studentavimo laikais buvo aps- 
čiai prirankiojęs lietuviškų dainų, o savo pirmuosius lietuviškus kūrinėlius, jau kiek anksčiau pa- 
rašytus, išspausdino Viltyje 1909 m. 

Lietuvių kalba darėsi jam vis brangesnė. Būdingai rašė savo draugui 1911 m. iš Druskininkų, 
kur buvo nuvažiavęs paviešėti: 


Kiek pragyvenau, aš dar nė karto į vietinius žmones nei į žydus neprakalbėjau lenkiškai. Ir visur - ir namie, 


ir kromeliuose - visur ne tik mane supranta, bet ir atsako grynai lietuviškai. Tik stebisi, kodėl kalbu lietu- 
viškai, kad moku lenkiškai. Tokiam vienam atsakiau, kam kalbėti lenkiškai, kad moku lietuviškai, 


Laimėjimas tautai 
Krėvės raštai buvo palankiai, kartais net entuziastingai sutinkami. Apie 1909 m. Viltyje 


išspausdintą Krėvės „Gilšę“ Adomas Jakštas rašė, kad „tai tiesiog mūsų beletristikos pažiba“. 
Panašiai ir Vaižgantas apie Dainavos padavimus: „Jei man reiktų pasakyti, kuriai beletristikos 

knygai, 1912-13 metais spausdintai, duoti pirmoji premija, nesvyruodamas, turbūt ir neapsirik- 
damas, pasakyčiau — Krėvės 'Padavimams"“ 

Sofija Ciurlionienė, po keliasdešimt metų prisimindama, kokį didelį įspūdį tada darė skaity- 
tojams Krėvės Šarūnas, rašė: 


Kaip tas laikas bėga! Atrodo, buvo tai vakar, kai „Vilties“ atkarpose ėjo „Šarūnas“, o jo autorius už tolimų 
stepių ir kalnų gyveno, svetimą jaunimą mokė, nes lietuvis mokytojas carinės priespaudos laikais Lietuvoje 
duonos pelnytis negalėjo. Tada seniai aušrininkai irjaunesni kiek varpininkai su pasigėrėjimu poemą skaitė 
ir galvomis tik kraipė: „Iš to vaikino daug galima laukti. Tik kaip čia padarius, kad jis iš Kaukazo kalnų į 
savo kraštą grįžti galėtų...“ O jaunimas tik klausė: „Kur jis?.. Kur jis?..“ 


Ir pagalvoji, kaip skurdesnė būtų buvusi mūsų literatūra, jei joje nebūtų Dainavos padavimų, Ša- 
rūno, Šiaudinės pastogės ir kitų Krėvės kūrinių. 

Tai jautė ir Jurgis Baltrušaitis, rašydamas 1930 II 12 Krėvei, su kuriuo buvo ilgainiui artimai 
susidraugavęs: „... aš dažnai galvoju apie Tamstą ir dėkoju Viešpačiui, kad jis sutvėrė tokį žmogų 
Lietuvai.“ . 


[1983] 

Vinco Krėvės laiškų persiuntimo 
Vilniaus universitetui proga 


Daug metų toli nuo Lietuvos, Filadelfijoje (JAV) gyvenantis nenuilstantis literatūros istori- 
kas Vincas Maciūnas palaiko ryšius su Vilniaus universiteto biblioteka. Jam pačiam teko vadovauti 
šiai bibliotekai ypač sunkiu laiku -1942-1944 m. Šiemet kovo 21 d. Universiteto biblioteką aplankė 
Vinco Maciūno sūnus Vytas ir perdavė savo tėvo vertingą dovaną - daugiau kaip keturis dešimt- 
mečius rinktus, išsaugotus, iššifruotus, kruopščiai paruoštus saugoti Vinco Krėvės 1944-1954 m. 
įvairiems žmonėms rašytus laiškus. Prie dovanos pridėtas Vinco Maciūno pasakojimas apie jo 
pažintį su Vincu Krėve ir šio rinkinio kaupimą. 


Gal ne vienam vartančiam ar skaitančiam mano surinktus Vinco Krėvės laiškus - jų originalus 
ar xerox kopijas — ne kartą kils klausimas, kas gi paskaOkg 5 mane rinkti tuos jo laiškus? 

Pabandysiu į tą klausimą atsakyti kiek plačiau. 

Su Vincu Krėve susipažinau, arba, tikriau pasakius, jį pažinau studijuodamas Kauno Vytauto 
Didžiojo universitete ir klausydamas Krėvės kai kurių kursų, privalomų studijuojantiems lietuvių 
literatūrą. Jo parašu, kaip Humanitarinių mokslų fakulteto dekano, buvo patvirtintas ir mano 
universiteto baigimo diplomas. 

Baigęs studijas, 1932 m. VD universiteto buvau pasiųstas užsienin pagilinti literatūros studijų. 
Kurį laiką klausiau paskaitų Bonnos ir Mūncheno universitetuose. Grįžęs Lietuvon pradėjau rink- 
ti medžiagą disertacijai įvairiose bibliotekose ir archyvuose, pasiekdamas ir Vilnių bei Varšuvą ir 
Krokuvą, kur suradau daug archyvinės medžiagos senajai lietuvių raštijai. 

1935 m. buvau VD universiteto išrinktas vyr. asistentu, skaičiau kai kurias paskaitas iš senosios 
lietuvių literatūros ir rašiau disertaciją Lituanistinis sąjūdis XIX amžiaus pradžioje. Ją apgyniau 
1938 m. (išsp. buvo 1939 m.) ir gavau VDU filologijos dr. laipsnį. 

Taigi dabar jau dirbome su Krėve tame pačiame universitete Kaune, o nuo 1939 m. persikėlę 
Vilniaus universitetan - kaip tų universitetų mokomojo personalo nariai. Vilniuje net gyvenome 
tame pačiame name, kur Vincas ir Marija Krėvės turėjo butą, o aš buvau išsinuomojęs kambarį 
pas Balį ir Vandą Sruogas. 

Iš Lietuvos pasitraukėme dėl susidėjusių aplinkybių siai akis kryptimis. Krėvė su žmona, 
dukterimi ir žentu pasuko Austrijon, o vėliau nusikėlė Bavarijon, kur Glasenbacho išeivių stovyk- 
loje įsteigė su kitais pedagogais lietuvių gimnaziją ir buvo jos direktorius. 

Aš gi, jau vedęs, su žmona pasukome per Rytprūsius šiaurės vakarų Vokietijon - į Greifswaldą, 
kur susibūrė daugiau universiteto žmonių. Iš ten po kiek laiko nusikėlėme Hamburge įsteigtan 
Pabaltijo universitetan, kuris po metų buvo perkeltas į gretimą Pinnebergo miestelį. Pabaltijo 
universitete dėsčiau literatūrą asoc. prof. titulu ir kurį laiką buvau Humanitarinių mokslų fa- 
kulteto dekanas. 

Pabaltijo universitetui pradėjus likviduotis, 1949 m. iš Vokietijos emigravome į Ameriką ir 
apsistojome Filadelfijoje, kur aš, prof. Alfredo Senno rekomenduotas, gavau darbą Pensilvanijos 
universiteto bibliotekoje. Šiame universitete jau nuo 1947 m., to paties prof. Senno atkviestas, sla- 
vų kalbų ir literatūros skyriuje dėstė Krėvė. Dirbdami su Krėvė tame pačiame universitete ir, labai 
dažnai susitikdami, daug kalbėdavomės įvairiomis literatūrinėmis ir kultūrinėmis temomis. 

Kai 1950 X 19 buvo surengtas Vinco Krėvės 70-čio minėjimas-akademija, buvau rengėjų pa- 
kviestas apibūdinti Filadelfijos visuomenei Krėvės kūrybą. Paskiau teko apie Krėvę bei jo kūrybą 
daug rašyti tiek lietuviškai, tiek ir angliškai. 

Kai Čikagos Lietuvių rašytojų draugijos 1953 m. buvo išspausdinta jubiliatui pagerbti knygelė 
„i Krėvė-Mickevičius, joje buvo tarp kitų ir mano straipsnis „Vinco Krėvės kūrybos apžval- 

a“*. Krėvė knygelės egzempliorių užrašė man: „Mielam Vincui Maciūnui prisiminti bendras 
aa praleistas dienas - Vincas Krėvė, 1953.IL.18.“ | 

Per dažnus susitikimus bei pokalbius turtinga Krėvės asmenybė ir šakota jo kūryba darėsi vis 
artimesnė. Betgi tą malonų bendravimą 1954 VII 7 nutraukė staigi Vinco Krėvės mirtis. Buvau 
įgaliotas atsisveikinti su Vincu Krėve Lietuvių rašytojų draugijos vardu. Kartu su kitais artimes- 
niais Krėvės draugais sudarėme komitetą paminklui pastatyti Šv. Kryžiaus kapinėse - Filadelfi- 
joje, kur buvo palaidotas Krėvė. Paminklas didžiajam mūsų rašytojui ir buvo pastatytas įvairiuose 
kraštuose pasklidusių lietuvių vardu. 

Po kurio laiko buvo sumanyta surinkti visus Krėvės raštus ir išleisti juos pilnu komplektu. Tas 
darbas teko man. Jį pradėjau 1954 m. ir per eilę metų, šalia savo tiesioginio bibliotekoje darbo, 
suredagavau 6 stambius tomus Vinco Krėvės raštų su plačiais komentarais, ypač paskutiniojo jo 
veikalo Dangaus ir žemės sūnūs. 

Baigus šį nelengvą - daug laiko pareikalavusį redagavimo darbą, vieną gražią dieną šmėkštelėjo 
mintis: o kodėl nesurinkti Krėvės laiškų, kurių, žinojau, buvo daug prirašęs. Mintis turėjo tapti 
kūnu. Pamažu pradėjau juos rinkti. Susidarė nemažas jų skaičius — net 454 laiškai, rašyti 26** 
asmenims, kai kurie iš jų net labai artimiems draugams. 

Šia proga noriu padėkoti visiems, kurie atsiliepė į mano kvietimą ir atsiuntė laiškus - jų ori- 
ginalus ar jų xerox kopijas ir JAV Lietuvių bendruomenės Kultūros tarybai už paramą. Buvau 


* Žr. RR, p. 710-715. 
** Vilniaus universiteto bibliotekos Rankraščių skyriaus vedėja Nijolė Šulgienė, parengusi šią publikaciją, pastebėjo, 
kad laiške įsivėlė korektūros klaida - rinkinyje yra Krėvės laiškai ne 26 adresatams, o 62. Pirmame Vinco Krėvės 
“rašytų laiškų aplanke yra laiškai Jonui Aisčiui (51), Magdalenai Avietėnaitei (5), Beniui Babrauskui (4), Jonui Ba- 
liui (2), Mykolui ir Bronislavai Biržiškoms (55); antrame aplanke - Vaclovui Biržiškai (6), Pijui Brazauskui (11), 
Jonui Budriui (1), Vladui Civinskui (3), Vytautui Dambravai (3), Liudui Dovydėnui (1), Gediminui Galvai (4), 
Antanui Garmai (10), Česlovui Grincevičiui (24), Kristupui Gudaičiui (1), Algirdui Gustaičiui (2), Petrui Jonikui 
(11), Kostui Jurgėlai (4), Anatolijui Kairiui (11), Faustui Kiršai (5), Juozui Kojeliui (1), Antanui Krausui (2), Laisvos 
Lietuvos redaktoriui (1), Juozui Liudžiui (1), Stasiui Lozoraičiui (1), Vincui Maciūnui (1), Jonui Marulioniui (1), 
Aleksandrui Merkeliui (1); trečiame aplanke — Vytautui Mykolaičiui (22), Vladui Mingėlai (1), Glenn Morrow 
(2), Vytautui ir Aldonai Mošinskiams (1), Paul Musser (1), nežinomam adresatui (1), Petronėlei Orinraitei (5), 
Baliui ir Marijai Paramskams (1), Stasiui Pilkai (2), Juozui Prunskiui (7), Jonui Puzinui (1), Henrikui Radauskui 
(1), Broniui Railai (1), Stasiui Santvarui (4), Juozui Senkui (3), Alfredui Sennui (9), Rapolui Serapinui (2), Pranui 
ir Marijai Skardžiams (41), Daliai Sruogaitei-Bylienei (1); ketvirtame aplanke - Vandai Sruogienei (48), Jonui ir 
J. Staškevičiams (1), Algirdui Šalkauskui (1), Liudui Šmulkščiui (2), Jonui Štrauchui (2), Vladui Šulaičiui (1), Sonei 
Pipiraitei-Tomarienei (1), Antanui Vaičiulaičiui (43), Jonui Vairekūnui (4), Mykolui Vaitkui (3), Vladui Vameckui 
(5), Antanui Vasiliauskui-Vasiui (3), Povilui Žadeikiui (8), Srasiui Žakevičiui (1), Vytautui Žemkalniui (3). Visi 
Krėvės korespondencijos tomai dabar saugomi Vilniaus universiteto bibliotekos Rankraščių skyriuje. 

planavęs visus laiškus su ilgesniais paaiškinimais paskelbti atskiru leidiniu, bet, deja, užklupusios 
mane įvairios sveikatos negalios tai sutrukdė atlikti. 

Dabar juos perduodu Vilniaus universiteto bibliotekai, kuriai man pačiam teko keletų metų 
vadovauti, kur, neabejoju, bus geriausia vieta Vinco Krėvės laiškų rinkiniui. 

Esu dėkingas ir mūsų sūnui Vytui už visokeriopą pagalbą mums su žmona tvarkant tuos laiš- 
kus ir už nugabenimą Vilniaus universiteto bibliotekon. 


Filadelfija, 1996 III 14 

Jurgis Savickis ir jo laiškai Jurgiui Šauliui 


Jurgis Savickis (1890 V 2-1952 XII 22) - vienas iš to mūsų diplomatų būrelio, kuris, kaip 
ir Jurgis Baltrušaitis su Ignu Šeinium, mums išlieka žinomas ne savo valstybine tarnyba, tegul ir 
labai reikalinga ir naudinga, bet grožinės literatūros veikalais: trimis novelių rinkiniais (Šventa- 
dienio sonetai, 1922; Ties aukštu sostu, 1928; Raudoni batukai, 1951), Rimošiaus slapyvardžiu 
paskelbtais kelionių aprašymais (Atostogos, 1928; Truputis Afrikos, 1934: Kelionės, 1938), vienu 
romanu (Šventoji Lietuva, 1952) ir jau po jo mirties išspausdintu Antrojo pasaulinio karo laikų 
dienoraščiu (Žemė dega, 1956). 

Tais laikais, kada Savickis pateikė skaitytojų dėmesiui ir sprendimui savo rašto produkciją, 
mūsų besikonsoliduojančią literatūrą drebino naujoviški bruzdėjimai. Berniokiškai šūkavo ne- 
drausmingi keturvėjininkai. Jų vadas Kazys Binkis savo nusmailinta plunksna vėjavaikiškai 
bakšnojo solidžiai išsirikiavusią literatūrinę senatvę. Petras Tarulis visų keturių vėjų sujauktu 
stilium kažką nesuprantama eiliniam (o netgi ir ne visai eiliniam) skaitytojui postringavo savo 
apsakymuose, kuriuos sudėjo į Mėlynas kelnes. Tad ir naujoviškos Savickio novelės nesudarė 
kokios ypatingos literatūrinės sensacijos. „A, tai vėl naujas modernistas“, - nusprendė dažnas 
skaitytojas ir, tenkindamasis užlipdyta etikete, ramiai grįžo prie patikimų (ir juk gerai supran- 
tamų!) Maironio, Žemaitės, Krėvės. 

Tiktai budrusis senųjų literatūrinių ir kitokių gerbtinų tradicijų sargas Adomas Jakštas ne- 
išlaikė piktai nepasibaręs: 


Dėl ko „Sonetai“? Dėl ko „Šventadienio“? Pats veikalas įtai neduoda atsako. Kur kas labiau pritiktų šie auto- 
riaus rašiniai pavadinti „Dekadento sapaliojimais“. Kam yra tekę sirgti šiltine, tas, be abejo, žino, kaip galvoje 
viskas sukas, reginiai mainos, plaukia vienas po kito, jokiais logikos bei idėjų asociacijos dėsniais nesurišti. 
Panašaus įspūdžio daro ir autoriaus pseudo „Sonetai“. [...) Apskritai visas šis rinkinys dailės atžvilgiu yra 
nevykęs: jokio jame nėra grožio, jokios gilesnės minties, dėlei to jis nedaro jokio gilesnio įspūdžio.! 


Kietas ir jokių apeliacijų nepripažįstąs nuosprendis, bet ko gi daugiau galėjo laukti iš tvarką ir 
logiką tiek gyvenime tiek meno kūryboje garbinusio teisėjo anas naujasis mūsų literatūros ateivis, 
jei pats jo „talentas nedisciplinuotas, pasišiaušęs“. Be to, jis neskelbė taurių visuomeninių ar mora- 
linių idealų, o į vaizduojamąjį gyvenimą žvelgė lyg iš atokaus „aukšto sosto“ su neslepiama (kad 
ir nepikta) ironija, netgi iš savęs paties pasišaipydamas. Ir apskritai buvo kažkoks nerimtas. 

Toks jau buvo Savickis. 1930 XI 14 rašė Šauliui: „Juokų dėlei siunčiu brošiūrką: Atostogos. 
Nebark ir nepyk, nes ji labai nerimta (labai panaši į mane).“ Toks liko Savickis ir visą gyvenimą: 


' | Mūsų naujoji literatūra, t. II, Kaunas, 1924, p. 134. 

„+. aš keistu gimęs, nenustoju svajojęs ir fantazavęs. Geruoju, žinoma, negali baigtis; reikia su- 
rimtėti ir tapti realistu, kai žmonės sako ir kai prisibeldi prie 62, o nebe iškreipta eile: 26, kuo 
vis dar norėtum jaustis“ (iš 1952 I 18 laiško Antanui Vaičiulaičiui). Tų pačių metų X 22 (taigi nė 
poros mėnesių nelikus ligi mirties) rašė prel. Mykolui Krupavičiui: „Darbo daug: kad tik tos die- 
enos užtektų. Nes be humoro ir tie atsiminimai ir visas mano gyvenimas nieko kito nevertas.“ 

Jakšto užpultas, debiutantas Savickis susilaukė ir karšto užtarėjo. Balys Sruoga, kuris neat- 
laidžiai ir su kandžiu sąmoju tebešturmavo aną senųjų literatūrinės kritikos pažiūrų bastioną, 
Šventadienio sonetus recenzuodamas ir gindamas nuo Jakšto, neabejojo, kad „Jurgis Savickis 
didis dailininkas, stiprus talentas“ ir įsitikinusiai pranašavo, kad „apie Jurgio Savickio kūrinį 
ateitis dar tars savo skambų garsų žodį“? 

Neapsiriko Sruoga. Ateitis buvo Savickiui palanki. Štai Aitinas Vaičiulaitis jį laikė „stambiau- 
siu lietuvių beletristikos modernistu“.* Panašiai teigė ir Vytautas Vanagas (įvade prie 1967 m. 
Lietuvoje išleistų Savickio Novelių): „J. Savickis - žymiausias modernistas lietuvių literatūroje.“? 
Ypač aukštai kėlė Savickį Leonas Miškinas (Alfonso Nykos-Niliūno slapyvardis) savo straipsnyje 
„Raudoni batukai arba Jurgis Savickis“, be kitko tvirtindamas, kad „Jurgis Savickis yra kone vie- 
nintelis europietiško rašytojo tipas mūsų literatūroje“.“ Straipsnį paskaitęs, Savickis, kuris niekada 
pats energingai alkūnėmis ar palankių idėjos bei partijos draugų parama nesigrūdo prie literatūros 
garbės stalo, kone krūptelėjo (na, kaipgi čia dabar!) ir savickiniu stilium užsiminė apie tai laiške 
Vaičiulaičiui (1952 VI 4): „Nyka Niliūnas daug baimės man įvarė, juk tai žmogų įpareigoja! Dirbu 
išsijuosęs, griūdamas ir keldamas, ir vis atsimenu jį. Sveikinkite jį, nepažįstamąjį!“ 

Pirmoji spausdinta (Rimošiaus slapyvardžiu) jauno, nė 20 metų neturėjusio Savickio noveliukė 

„ „Dienos kančios“"- gana banali ir net sentimentaloka jaunuolio nepasisekusios meilės istorijėlė 
(jos Savickis net ir neįsidėjo į savo vėlesnius rinkinius), dar nieko neleido spręsti apie būsimąjį - 
Savickį rašytoją. Betgi savotiškai pranašingi tolesniam Savickio gyvenimui yra du paskutiniai 
apsakymėlio sakiniai: „Tačiau einu vienui vienas. Ir kelias iš pušyno bėga toli, toli ties manimi 
4 platų, platų pasaulį.“ 

Savickis dar jaunas išklydo į platų pasaulį. 1911 m. išvyko Maskvon studijuoti teisės. Karo 
metu Lietuvių centrinio komiteto 1915 m. buvo pasiųstas Danijon. 1917 m. dalyvavo lietuvių 
konferencijoje Stockholme. Valstybei susiorganizavus, Savickis perėjo į diplomatinę tarnybą. 
1919 1 1-1923 XII 6 buvo Lietuvos atstovas Danijai (nuo 1922 II 17 drauge dar ir Švedijai bei 
Norvegijai), 1923 XII 6-1927 VII 1 - Suomijai. Grįžęs Lietuvon, buvo Užsienio reikalų minis- 
terijos Teisių-administracijos departamento direktorius, o nuo 1928 V 5 taip pat dar ir valstyb- 
inio teatro direktorius. Vėl išvyko užsienin, 1930 I paskirtas pasiuntiniu Skandinavijai (rezidavo 
Stockholme), o nuo 1937 XII - Latvijai. 1938 XII 1-1940 VI 15 buvo Lietuvos nuolatinis delegatas 
prie Tautų Sąjungos Ženevoje. 

Ilgai gyvenęs šiaurės kraštuose, daugiausia Skandinavijoje, Savickis ten neprigijo. Jį traukte 
traukė saulėti pietūs, ypač Italija. Ir ateina mintin Goethės „Kennst du das Land, wo die Zitronen 
blūhn“ (Ar žinai tą kraštą, kur citrinos žydi) su nostalgišku šauksmu „Dahin, dahin!“ (Tenai, 

tenai). Tasai Italijos ilgesys tolydžio iškyla ir laiškuose Sauliui: 


Tėvynės sargas, 1962, nr. 2, p. 35. 

Skaitymai, kn. XXII, 1923, 

Lietuvių enciklopedija, t. XXVIII, Boston, 1962, p. 31. 
J. Savickis, Novelės, Vilnius, 1967. 

Aidai, 1952, nr. 1. 

Lietuvos žinios, 1910, nr. 31. 

Už 2 savaičių rengiuos iškeliauti, (...] be atostogų jaučiuosi lyg pritrenktas. Ar pavyks taip trumpu laiku 
pasiekti Italiją ir pauostyti kiek saulės, kaip svajoju, vargu, (1929 XII 12) 


.. sugalvojau keliauti atostogų. (...] patark ir pranešk, ar šilta ten pas Jūsų Capri. Ką aš sakau, ar šilta. Ar 
karšta? Čia kiek buvo šią vasarą Šveduose saulės, ją visą sugėriau, Bet po Kauno šnapso jos man dar trūksta. 
Dar noriu! Atostogų laikas - rugsėjo mėnuo, spalio pirmoji pusė. Kaip Capri tuo laiku? Ar karšta? [...] Jei 
su Capri neįvyktų - antroji galimybė: Prancūzijos pietuose. (1930 VIII 11) 


Capri - išsipildė mano svajonė. Jaučiuosi čia kaip rojuj. Gerai man čia! Aš nė svajoti negalėjau, kad taip 
gerai gali būti. (1930 IX 8) 


Jei pats būsi pasiilgęs Italijos, tai ką jau sakyti apie mane, šiaurės gyventoją, kiek aš esu pasiilgęs tos Icalijos. 
f...] Nors ir gražu čia [Švedijoje] vasarą, bet liekami 10 mėnesių - darganos, lietaus ir šiurpių vėtrų į beprot- 
namį gali, regis, nuvaryti žmogų. O diplomatavimo išdarkyta, anot Tavęs, „mašina“ jau neleidžia patempti 
ją būrinuoju šiom apystovom alkoholio kiekiu. Tai būtinas čia receptas, deja, šiaurėje. (1935 VII 4) 


Ilgainiui kad ir ne pačioje Italijoje, betgi prie pat Italijos Prancūzijos pajūryje tarp Mentono ir 
Monte Carlo Savickis įsigijo nedidelį gabalą žemės: „Įsikūrę čia pietuose, mes pasijutome rojuje 
esą. Užtenka žemės sklypo! Šios saulės gi niekas iš mūsų negali paveržti“? 

Tačiau ir tame gražiame kampelyje, kur „jūra, kokia tik pietuose tegali būti“, Savickiui, kaip 
kadaise Keturių Kantonų ežere irkluojančiam Maironiui, dažnai prisiminė gimtasis kraštas: 
„Kvepia kaip Lietuvoje“?; „... rūpinamės rinkti ir surinkti alyvas, nelygu kokius gintarų grūdelius 
pajūryje Lietuvoje“"? ir t.t. į 

Nebuvo tai tik senstančio žmogaus (beje, pasišaipė Savickis iš savęs: „į senatvę būsiu susenti- 
mentalėjęs“!') nostalgijos prasiveržimai. Jau ir 1934 m. išleistoje kelionių knygoje Truputis Afrikos 
netrūksta sugretinimų su Lietuva, tegul ir nebuvo jie maironiškai jausmingi: „Beveik kaip pas mus 
Kačerginėje“; „Mažutis nuo dviejų metrų kambariūkštis, toks kaip Kaune silkėms pardavinėti krome- 
lis“; „Man atrodo Tunisas kaip mūsų Kaunas prieš karą“; „-.. klykuojantieji vaikėzai gatvėse, barų 
valytojai. Visi murzini, beveik kaip Slabodkėje ar Aleksoto geriausiuose gabaluose“; „... pamačiau 
vieną arabą, savo gūnia užsitiesusį šaligatvyje, sakysime kokiame mūsų Aleksote prie naujo tilto, 
begulintį ir į dangų bežiūrintį, man staiga gera dūšioje pasidarė“; „O debesis čia pamatysi tik tokius, 
kokius tematydavai dvylikos metų vaikas būdamas skaisčiame Lietuvos sodžiuje“ ir t.t. Svetimame 
krašte tebejautė Savickis Lietuvą, ją matė, jos nepamiršo. Ir savo sklypelį Prancūzijos pajūryje pa- 
vadino tėviškės vardu: „Pakrikštijau savo sklypą ir savo vilą skambiu vardu: Ariogala. Šiaip lengviau 
ir Prancūzams ištarti ir pagaliau teprimena pasauliui skaistųjį Lietuvos miestą Ariogalą.“!2 

Savickis savo veikaluose patriotiškai negražbyliavo ir būtų galėjęs drauge su Henriku Radausku 
sakyti „aš nevedu tautos“. O vis dėlto buvo nemeluotai nuoširdus, kai jautriai (o tai jam neįprasta) 
pasisakė: „Dieną ir naktį vis viena ir ta pati mintis. Lietuva!“ 

„Ariogalos“ sodas ir daržas padėjo Savickiui verstis sunkiais karo metais. „Tik viena meilė 
ir paskutinė meilė — tai mano sodas.“!* Ne ne vienintelė tai buvo Savickio meilė. Tebebuvo dar 


* Žemė dega, t. I, Chicago, 1956, p. 13. 

* Ten par, p. 285. 

0 Ten pat, p. 419. 

Uu Ten pat, p. 139 

2 Ten par, p. 48. 

5 Žemė dega, t. II, Chicago, 1956, p. 188. 
Ww Žemė dega,t. I, p. 31. 

ir literatūra. Savickis, kuriam pagrindiniai literatūros griekai buvo nusibodęs stiliaus šablonas, 
tariamai gilių samprotavimų naivumas, o ypač įkyriai išpažintinis bei plepiai žodingas asmeninių 
jausmų išliejimas („Bet gana tos asmeniados“!?) apie rašytojo darbą neįprastu nuoširdumu ir 
nesidangstydamas defenzyvine ironija pasisako 1930 VIII 11 laiške Šauliui, besvajodamas apie 
atostogas saulėtoje Italijoje: 


Antroji svajonė: noriu visai pasprukti nuo žmonių. Savarankiškai, nepriklausomai nuo pansionatdamų, kurioje 
geresnėje karčiamėlėje gyventi, Supranti, noriu rašyti. Jei ir ne vienas būčiau, tai mano geriausioji draugė, mano... 
rašomoji mašinėlė. Ar romaną, ar dar novelų knygą turiu perleisti šiemet per ją šiomis dienomis turbūt galutinai 
nusistatysiu, kurio dalyko imtis, nes vienas ir kiras dalykas užuomazgoje. Šios 6 savaitės - tai mano gyvenimas. 


Vėl kitą kartą (1935 VII 4): 


Aš turiu prisikrovęs stalčius rankraščių, Tačiau tik vogtinai, kaip vagis, gali prie jų prieiti tr tęsti darbus. 
Mentone kaip suvarjavojęs mašinėlę plėšiau, nė nepastebėjau, kaip ir tos atostogos praėjo. Tik širdį dar 
daugiau nukankinau, kurios važiavau į šilimą taisyti. 


Taip pat ir po daugelio metų (1951 XII 30) prisipažino Mykolui Krupavičiui: 


Menui reikia pasiaukoti, kad ir paskutinėmis jėgomis. Kas nedaroma menui: arsarti. Per dvejetą mėnesių kanki- 
nau save (nuo Š ryto iki vakaro), iškankindamas visą savo rašomąją mašinėlę ir jai dantis išmušdamas.'* 


Stai kur buvo Savickiui tasai „mano gyvenimas“. Savo literatūriniam idealui jis liko ištikimas visą 
gyvenimą. Mūsų literatūroje Jurgis Savickis yra ne tik vardas, bet drauge ir reikšminga sąvoka. 


Pateikiame 19 Savickio laiškų“ dr. Jurgiui Šauliui (1879-1948), Lietuvos nepriklausomybės 
akto signatarui ir Savickio kolegai diplomatui. Laiškai imti iš Šaulio archyvo, kurį 1952 m. įsigijo 
Pensilvanijos universiteto biblioteka. Gal koks laiškas ir liko nepastebėtas, nes archyvas nėra 
suindeksuotas. Paskutinis laiškas rašytas 1935 m. Neabejojame, kad Savickis ir vėliau korespon- 
davo su Šauliu, betgi šio archyvo korespondencijos rinkinys baigiasi 1935 m. 

Su Šauliu Savickis susipažino dar valstybės kūrimo laikais, kai ir jam „teko vieną kitą plytą 
užvilkti ant kuriamojo pastato“.!? Jaunesnis ir anksčiau su Šauliu nesibičiuliavęs Savickis iš pradžių 
(pirmasis laiškas 1919 m.) kreipėsi oficialiuoju „Didžiai Gerbiamasis Tamsta“ ar paprastesniu 
„Gerbiamasis“. Vėliau, santykiams intymėjant ir šylant, jau rašė „Brangusis Tamsta“ ar tiesiog 
„Brangusai“, o 1930 VIII 11 laiške netgi teiravosi ir drauge sugestijavo: „... šiandien rašau Tau 
(kaip vadinti: Sveikas, Tamsta, Tu? - ilgai rinkau žodžius, man šiuo atveju daugiausia patinka 
pastarasis. Jei nebus kitokio iš Romos [Šaulys tuo metu buvo Lietuvos pasiuntinys Vatikane] pusės 
nutarimo, laikysiuos kalbamosios terminologijos)“. Iš Romos, matyt, atėjo pritarimas, ir sekantį 
(1930 IX 8) laišką Savickis jau pasirašo: „Tavo Tau labai dėkingas Jurgis iš Ariogalos - dabar 
Capri“, o laiškų kreipinius pakeitė į „Mielas [ar Brangus] Jurgi“. Drauge įdomėja ir laiškai, nes 
juose daugėja intymesnių pasisakymų. Itin paminėtinas 1930 VIII 11 laiškas - tikra Savickio 
beletristikos skiautelė. 


[1976] 


1 Žemė dega, t. II, p. 71. 

6 Tėvynės sargas, 1962, nr. 2, p. 28. 
* Laiškų tekstai RR (red. past.). 

" Žemė dega, t. L, p. 95. 

Vaclovo Biržiškos įnašas lituanistikon 


Dėl lietuviškos knygos eičiau nors į patį pragarą. 
Vaclovas Biržiška 


Vaclovas Biržiška, vienas iš mūsų stambiųjų lituanistų, gimė 1884 XII 2 Viekšniuose. 


Jis buvo antrasis gydytojo Antano Biržiškos sūnus. Visi trys sūnūs - Mykolas, Vaclovas ir Vik- 
toras — vėliau tapo žinomais Lietuvos universiteto profesoriais. Augo jie senoje žemaičių bajorų 
šeimoje ir iš mažens, kaip toje aplinkoje buvo įprasta, kalbėjo lenkiškai, betgi ilgaamžės tradici- 
jos juos tvirtai rišo su gimtąja Žemaitija. Ryškus tokios žemaitiškos dvasios atstovas buvo, pvz., 
Šatrijos Raganos apysakos Sename dvare bočelis (senelis), mėgęs pašnekėti žemairiškai, nes tai 
starozytny jezyk, bogaty język (senoviška kalba, turtinga kalba), didžiavęsis savo bibliotekoje 
turima Valančiaus Žemaičių vyskupyste, raginęs vaikus gerai žinoti savo gimtojo krašto istoriją, 
jiems ne kartą liepdavęs padainuoti Valiūno „Birutę“ ir pats pritardavęs. 


Panašus buvo ir Biržiškų „bočelis“. Savo vieną apsilankymą pas jį Šilalės parapijoje Mykolas 


Biržiška (tada buvo ką tik baigęs gimnaziją) šitaip prisiminė: 


2 


Paryręs mane esant istorijos mėgėją, nustebino mane žiniomis iš Lenkijos ir Lietuvos istorijos. Kalbėdamas 
su manim lenkiškai, staiga kalbą nutraukė, rimtai ir griežtai pažiūrėjo į mane ir lietuviškai užklausė: „Ar 
moki žemaitiškai?“ Sumišęs pramurmėjau: „Moku, moku“, nors toliau klausinėjamas lietuviškai tikrai ne- 
būčiau susikalbėjęs. Mano laimei, senolis pasitenkino griežtu įsakymu: „Patrz, nie zapominaj!“ (Žiūrėk, 
nepamiršk!) ir vėl lenkiškai man pasakojo įvairius istorijos dalykus. Kirais metais senolis mirė. Jo žodžius 
laikiau sau paskutiniu palaiminimu lietuvystės kelian.! 


Savo tėvą, studijavusį Maskvoje mediciną Basanavičiaus laikais, jis taip apibūdino: 


Lenkų kalboje užaugęs, ber gražiai mokėjęs žemaitiškai, tėvas nesvetimas buvo šiam prasidedančiam lietuvių 
bruzdėjimui, kad ir artimesnis už jo dalyvius lenkų visuomenei. [...] Tėvas man sakėsi suteikęs Basanavičiui 
dainų, kurias vėliau skaitęs Basanavičiaus knygoje. [...] Lenkų šviesuomenėje jis ėjo „žemaičiu“, kuris ne 
kartą ją šiurkščiai įkirsdavo, prieš daug ką šiaušėsi, dėl ko jis nevisiškai buvo jos laikomas „saviškiu“, nors 
visų gerbiamas, o lietuviškoms srovėms jis buvo per daug savarankiškas „bajoras“, tad sverimokas. [... Baigęs 
mokslus] jis nedvejodamas grįžo Lietuvon, bet čia su lieruviškuoju darbu organiškai nebuvo susirišęs, tik iš 
šalies jį tepalaikė. [...] Motina mus augino ir mokė lenkais patriotais [...]. Savo tarpe vaikai pasikalbėdavome 
ir apie būsimus sukilimus Lenkijai atvaduoti [...]. Lietuviai tebuvo mums rodomi pro Jogailos ir Žygimanto 
Augusto prizmę. Be Lietuvos krikšro, Žalgirio mūšio ir Liublino unijos, ne ką apie juos patirdavome iš savo 
knygelių ir motinos pasakojimų. Krokuva nustelbė mums Vilnių, nors, atsimenu, lietuvišku savo instinktu 
mėgdavau ką surasti apie Gediminą, Kęsturį ir Vytautą, o ypačiai apie žemaičius.2 


M. Biržiška, Anwo metu Viekšniuose ir Šiauliuose, Kaunas, 1938, p. 327. 
Ten par, p. 15-16, 131-132. 

Kai 1887 m. vyko visuotinis Rusijos gyventojų surašymas, Mykolas Biržiška, motinos paveik- 
tas, užsirašė, kad ir abejodamas, lenku („ir paskui graužiaus“ ), o jaunesnieji Vaclovas ir Viktoras 
pasisakė esą žemaičiai; beje, taip padarė Viekšniuose ir jų tėvas, ką tuo metu Šiauliuose su motina 
gyvenę gimnazistukai vėliau tesužinojo.3 Taigi pasielgė taip, kaip jau prieš 70 metų Silvestras Valiū- 
nas pareiškė savo eiliuotame laiške Dionizui Poškai: „... jog gimėm žemaičiais, neišsižadėkim“. 

Mylėdami savo gimtąjį kraštą, visi Biržiškiukai, dar gimnazijoje pagauti lietuvių tautinio sąjū- 
džio, uoliai mokėsi lietuviškai ir netrukus aktyviai įsijungė į lietuviškąjį kultūrinį ir visuomeninį 
gyvenimą. Sulietuvino ir savo pavardės formą. Rašė Mykolas Biržiška: 


Aš pirmas, tik susipratęs lietuviu, nebepakėliau suslavintos „Biržiško“ galūnės ir jau stojęs universitetan 
visur ėmiau „Biržiška“ rašytis. [...] Mano pavyzdžiu pasekė ir abu mano broliu (Vaclovas ir Viktoras); taip 
likome Biržiškos.* 


Vaclovas Biržiška, nors ir ne nuo vaikystės kalbėjęs lietuviškai, netgi ėmė rašinėti lietuviškas 
eiles ir nedidelius prozos dalykėlius, prisidengęs Smūtkelio slapyvardžiu. Tiko jam tas slapyvardis, 
nes jo literatūriniai bandymai buvo pilni liūdnų refleksijų, ypač dėl visuomeninių negerovių. Jo 
kūrinėliai buvo spausdinami Vilniaus žiniose ir įvairiuose socialdemokratų leidiniuose. Mat, kaip 
didelė ano meto lietuvių studentijos dalis, jaunieji Biržiškos priklausė tai mūsų politinei srovei. 

Vaclovo Biržiškos eilėraščiai buvo perspausdinami net ir Amerikos lietuvių periodikoje. Štai 
Bostone leistoje Aušrinėje (1919, nr. 8/9) įsidėtas jo eilėraštis „Kaip tos dienos greit prabėga“, ku- 
rio paskutinis posmas taikliai išreiškė čia pat Bostone po keliasdešimt metų įsikūrusio Biržiškos 
liūdnas gyvenimo saulėleidžio nuotaikas: 


Nors norėčiau, negalėčiau 
Sugrąžinti tų dienų... 

Viskas baigias, gal per staiga... 
Ber argal jau nėr kelių. 


Dar prieš pirmąjį karą spausdinti jo eilėraščiai nedidelės literatūrinės vertės, ir Vaclovas Biržiš- 
ka labai nemėgo, kad kas nors jo poeziją primintų. Lietuvių enciklopedijai (t. III, 1954) pateiktoje 
savo biografinėje apybraižoje jis vadina juos menkais („Spaudoje pradėjo bendradarbiauti nuo 
1906 pradžios [...], rašydamas ir menkus eilėraščius“). Bet kas kartą parašyta, to nebeišbrauksi. 
Ir štai lenkų Wielka Encyklopedia Powszechna (t. I, 1962) rašė, kad Vaclovas Biržiška yra „biblio- 
grafi poeta litewski“ (lietuvių bibliografas ir poetas). Mums jis išliko ne poetas, o bibliografas 
ir lietuvių raštijos tyrinėtojas. 

Baigęs Šiaulių gimnaziją, Vaclovas Biržiška 1903 m. įstojo Petrapilio universiteto Gamtos-ma- 
tematikos fakultetan. Nelinkęs į gamtos mokslus, po metų perėjo į Teisių fakultetą. Tiesa, ir tie 
mokslai nebuvo jam taip arti prie širdies, tad studijuodamas teisę drauge klausė paskaitų Istori- 
jos-filologijos fakultete. Taigi jis nuėjo tuo pat keliu, kaip prieš jį vyresnysis brolis Mykolas, kuris 
linko į istorijos studijas, bet tėvo patartas („Turto neturi, esi katalikas, tad ką Lietuvoje beveiksi? 
Negi tarnausi kur Maskvoje ar Samaroje?“?) įstojo Teisių fakultetan. 

Tėvas būtų galėjęs priminti ir Joną Jablonskį, kuris kaip katalikas negalėjo gauti Lietuvoje 
gimnazijos mokytojo vietos. Vėliau (1910?) tą patį patyrė geras Biržiškų šeimos pažįstamas, 


Ten pat, p. 279. 
Ten pat, p. 6. 
5 Tenpar,p.31. 

viekšniškis Kazimieras Daugirdas, istorikės Vandos Sruogienės tėvas. Jis tada iš Ukrainos norėjo 
persikelti Vilniun ir ten valstybiniame žirgyne gauti vyresniojo veterinaro vietą, bet susilaukė 
neigiamo atsakymo: esą nedera (2epolagaetsia), kad žirgyne ir vedėjas, ir veterinaras abu būtų 
katalikų tikėjimo; jei dabartinis vedėjas pasitrauktų ir jo vieton būtų paskirtas ne katalikas, Dau- 
girdas galėtų tikėtis vietos Vilniuje,“ 

Universitete Vaclovas Biržiška įsitraukė visuomeninėn veiklon, priklausė slaptai lietuvių 
studentų draugijai ir buvo jos bibliotekininkas. Beje, dar gimnazijoje 1901 m. buvo išrinktas 
vadovėlių bibliotekėlės vedėju. Taigi jau anksti lyg paties likimo buvo pastūmėras bibliotekinin- 
ko darban. 

Po 1905 m. neramumų laikinai uždarius Petrapilio universitetą, Vaclovas Biržiška buvo at- 
vykęs Vilniun. Čia darbavosi slaptoje socialdemokratų spaustuvėje, o paskiau kurį laiką jai va- 
dovavo. Dainavo Vilniaus „Kanklių“ chore ir 1906 m. vaidino Pilėnų kunigaikščio spektaklyje, 
atkakliai kapodamasis scenoje kardais su senuoju teatralu Gabrieliu Žemkalniu-Landsbergiu. 

Baigęs 1909 m. universitetą, dirbo Vilniuje prisiekusiojo advokato padėjėju, neapleisdamas 
ir visuomeninio darbo: buvo Vilniaus „Rūtos“ bibliotekininkas ir sekretorius, iš dalies tvarkė ir 
Lietuvių mokslo draugijos biblioteką. Atlikęs karinę prievolę ir išėjęs „praporščiku“ (tai žemasis 
karininko laipsnis rusų kariuomenėje), 1913-1914 m. advokatavo Šiauliuose, nemesdamas ir 
bibliotekinio darbo: pertvarkė Šiaulių visuomeninę biblioteką ir Šiaulių ekonomijos archyvą. 

Pradėjo Vaclovas Biržiška ir mokslinę bibliografo darbuotę. Petrapilio Viešosios bibliotekos 
tarnautojo Silvestro Baltramaičio, kuris ir pats buvo jau pasireiškęs svarbiais lietuvių biblio- 
grafijos darbais, paragintas, jaunas studentas ėmė domėtis bibliografija. Vėliau ir pats apie tai 
šitaip rašė: 

Dar spaudos draudimo laikų pabaigoj buvau pradėjęs Peterburge rinkri mūsų laikraščių bibliografiją. Į 
dešimt metų nuolatos tęsiamo darbo susidarė gan pilna bibliografija su smulkiu nurodymu visų lietuviškų 
laikraščių turinio ir istorijos. Tačiau, suspėjus man tik sudaryti 1914 m. spaudos parodai Peterburge mūsų 
laikraščių išsiplėtojimo diagramą ir pagaminus keletą straipsnelių apie mūsų laikraščių istoriją ir išsivys- 
tymą, kurie buvo išspausdinti prieškariniuose lietuvių laikraščiuose, užėjo karas ir visas darbas dingo, 
nežinoma kaip ir kur.? 


Beje, ir pats Biržiška buvo mobilizuotas karininku ir kelerius metus praleido fronte ir užfrontėje. 

Išėjęs iš kariuomenės, Vaclovas Biržiška kurį laiką 1918 m. tarnavo Maskvos srities tremtinių 
komisariato sekretorium. Gyvendamas Maskvoje, klausė paskaitų Šaniavskio liaudies universitete 
(Moskovskij gorodskoi narodnyj universitet imeni A.L. Saniavskogo). Tasai universitetas, įsteig- 
tas 1908 m. ir veikęs iki 1918 m., turėjo du skyrius: bendrojo vidurinio lavinimo ir akademinį, 
kuriame dėstė žymūs Maskvos profesoriai. Gerai buvo žinomi to universiteto bibliorekininkų 
kursai, kuriuos kaip tik ir lankė Biržiška, gaudamas teorinius pagrindus savo ikitolinei bibliote- 
kinės darbuotės praktikai. 


*  Mnogouvažaemyj Kazimir Rainol'dovič, Ego Prevoschoditel'stvo Upravliajuščij Gosudarstvennym Konnozavod- 
stvom poručil mne soobščit" Vam, čio on, k krainemu ego sožaleniju, ne možet naznačit Vas v nastojaščee vremia 
v Vil 'no, tak kak ne pologaetsia, čtoby tam na kazennoi službe byl i Upravliajuščij koniušneju į Staršij Veterinar 
oba katoličeskago veroispovedanija. 
V slučae, esli uidet nastojaščij Upravliajuščij i na ego mesto budet naznačen ne katolik, Ego Prevoschoditel'stvo 
vpolne nadeetsia ustroit" Vas v Vil 'no. 
Primite uverenie v soveršennom počtenii. A. Arcbangel'skij, 10 janv. [19102]. 

7 V. Biržiška, „Po naujausias bibliografijas apsižvelgus“, Baras, kn. I, 1925, p. 73. 

1919 m. atsiradęs Vilniuje, Vaclovas Biržiška buvo paskirtas kapsukinės vyriausybės švietimo 
komisaru ir, trumpą laiką būdamas tose pareigose, pagal išgales padėjo lietuviškai veiklai. Nuo tų 
metų rudens buvo Vilniaus lietuvių gimnazijos ir „Ryto“ draugijos mokytojų seminarijos mokyto- 
jas, taip pat ir Lietuvių mokslo draugijos Aukštųjų kursų dėstytojas. Lenkams 1920 X 3 užėmus 
Vilnių, pėsčias atkeliavo Kaunan. Cia kapitonu įstojo Lietuvos kariuomenėn, iš kurios 1923 XII 
išėjo atsargon pulkininko leitenanto laipsniu. Buvo kuopos vadas, paskiau bataliono vado padėjė- 
jas, pulko teismo pirmininkas ir 1921-1923 m. karių mokymo dalies vedėjas. Taip pat dėstė (iki 
1925-ųjų) Lietuvos istoriją ir kitus dalykus Karo mokykloje ir Aukštuosiuose karininkų kursuose. 
"To meto periodikoje (Karyje, Mūsų žinyne) yra kapitono ir majoro Biržiškos straipsnių. 

Kaunan atvykęs, Vaclovas Biržiška pateko pačian ką tik atsistačiusios valstybės organizavimosi 
sūkurin. Darbo buvo visiems per akis, tik ne kartą pristigdavo tinkamų darbininkų, ir teko dirbti 
išsijuosus. Tuometinę padėtį labai ryškiai atvaizdavo tais pačiais metais iš Vilniaus atsikėlęs Vaiž- 
gantas, rašydamas apie save trečiuoju asmeniu: „Na, sugrįžo. Ir dar pėdos neataušo, kaip jam 
ėmė krauti griežtai visas pareigas. [...] Tik pykčiu ir energingu kemeravimu visomis keturiomis 
galūnėmis jam pasisekdavo nuo kai ko atsikratyti.“ 

Panašiai buvo ir su Vaclovu Biržiška. Be tiesioginio darbo kariuomenėje, jis gavo apsčiai ir 
kitų pareigų. 1920-1922 m. buvo Aukštuosiuose kursuose valstybinės teisės lektorius, dalyvavo 
komisijoje sienai su Latvija nustatyti, tais pačiais 1921 m. paskirtas Valstybės centralinio knygyno 
(bibliotekos) vedėjo padėjėju ir 1922 m. Valstybės archeologijos komisijos nariu, 1921-1922 m. 
buvo Lietuvos mokytojų profesinės sąjungos suaugusiųjų gimnazijos direktorius ir iki 1923 m. 
mokytojas, 1922-1925 m. mokytojavo „Aušros“ gimnazijoje, organizavo Vinco Kudirkos liaudies 
universitetą ir iki 1926 m. jam vadovavo. Kaip savotišką kuriozą reiktų nurodyti tai, kad buvo 
trumpą laiką įtrauktas net teatro vadovybėn: 1921 I buvo paskirtas LKMD (Lietuvių meno kū- 
rėjų draugijos) vaidyklos vedėju, bet greitai (1921 IV 9) pasitraukė.? Pats Vaclovas Biržiška rašė: 
„1920 pabaigoje iš trijų grupių - Glinskio, Vaičkaus ir Vitkausko — sutiko sudaryti pastovų Meno 
kūrėjų draugijos teatrą, o 1921 II [16] vargais negalais suorganizavęs [Adomo Asnyko] Kęstučio 
statymą, iš teatro pabėgo.“!? 


Balys Sruoga, apžvelgdamas nepriklausomosios Lietuvos dvidešimtmečio teatro veiklą, šiaip 
rašė apie Vaclovą Biržišką: 


Meno kūrėjų draugijos valdyba dramos teatrui vadovauti pakvietė Vaclovą Biržišką, dabar profesorių, tuo- 
met buvusį mūsų kariuomenės karininką. Tokiu būdu Vac. Biržiška buvo faktiškai mūsų valstybinio dramos 
teatro direktorius, nes netrukus dramos ir operos teatrus iš draugijos perėmė valstybė. Vaclovui Biržiškai, iš 
dalies gal net kariškos drausmės priemones pavartojant, pavyko suorganizuoti pasrovesnę dramos trupę ir 
pradėti kūrybinį darbą. Teisybė, jis direktoriavo vos kelis mėnesius, bet profesinis dramos teatras vis dėlto 
jo pastangomis, jo vadovaujamas buvo įkurtas.!! 


Lemiamas posūkis Vaclovo Biržiškos gyvenime buvo pakvietimas naujai įsteigtan Lietuvos 
universitetan 1922 m. Čia jis profesoriavo Teisių fakultete (1922 IX 23 - administracinės tei- 
sės docentas, 1924 VI 1 - ekstraordinarinis profesorius, 1930 IX 1 - ordinarinis profesorius, o 


S Vaižganto raštai, t. IV, Kaunas, 1922, p. 9. 

> V. Maknys, Lietuvių teatro raidos bruožai, t. II, Vilnius, 1979, p. 74. 

0 Lietuvių enciklopedija, t. WI, Boston, 1954, p. 26. 

" B. Sruoga, „Mūsų teatro raida“, kolektyvinėje knygoje Lietuva, 1918-1938: Leidinys 20 metų Lietuvos nepriklau- 
somybės sukakčiai paminėti, redagavo Vincas Kemežys, Kaunas, 1938, p. 217. 

drauge dėstė Humanitarinių mokslų fakultete lietuvių knygos istoriją ir bibliografiją. Jis ėmė 
atsisakinėti visokių pašalinių darbų darbelių, įvairių visuomeninių pareigų pareigėlių, o vis 
labiau koncentruotis prie mokslinio darbo. Gerai sako arabų patarlė: mokslininkas be darbų, 
kaip debesis be lietaus. 

Suprantama, mokslo žmogus yra taip pat savojo krašto pilietis, tad ne kartą patiria tam tikrą 
pareigos mokslui ir pareigos visuomenei susidūrimą. Ilgus amžius brendusioje kultūrinėje visuome- 
nėje tokio konflikto nė neturėtų būti, nes kiekviena sąmoninga visuomenė juk yra suinteresuota 
kuo aukštesniu savo kultūriniu lygiu. Betgi Lietuvos visuomenei, prieš pirmąjį karą ir dar po jo 
sparčiai bebręstančiai ir besitvarkančiai, pristigdavo kvalifikuotų žmonių, ir savaime iškildavo 
prioriteto klausimai: ar mokslo bei literatūros pažanga, ar kuris nors opus visuomenės reikalas. 
Čia jau reikėdavo pačiam apsispręsti. Štai Vaižgantas su jam būdingu tiesumu kartą pasisakė: 
„Ir tapau savosios, lietuviškos visuomenės tarnas; ne, dar daugiau - jos vergas. (...] Kur tik kas 
man liepė eiti, ėjau, [...] bet tik visuomenės labui.“*? Dabar tiesiog sunku vaizduotis, kaip Lie- 
tuva būtų apsiėjusi be visuomenininko Vaižganto, visur dalyvavusio, visur suspėjusio, visais 
lietuviškais reikalais besisielojusio, karštai į opiuosius mūsų visuomenės klausimus reagavusio, 
kad net buvo taikliai pavadintas lietuvių visuomenės nuotaikų barometru. O vis dėlto tas uo- 
lus visuomenininkavimas neabejotinai sutrukdė Vaižgantui duoti mūsų literatūrai tiek, kiek 
jo didelis talentas būtų leidęs. 

Visuomenės ir mokslo reikalų susidūrimą skaudžiai išgyveno Kazimieras Būga. Jis buvo 
užsimojęs leisti didžiulį mokslinį lietuvių kalbos žodyną, kuriam jau buvo pririnkęs 400 000 
kortelių. Betgi visuomenei besiorganizuojančio valstybinio gyvenimo pradžioje labiau buvo rei- 
kalingas praktiškas aiškinamasis žodynas, panašus į Dabartinės lietuvių kalbos žodyną (21972). 
Skundėsi Būga, kad „jo žodynas yra skubos darbo vaisius. Žodyną pradedu leisti net žodžių 
lakštelių nesusitvarkęs. [...] Mane privertė pradėti leisti žodyną be priruošiamojo darbo, kurio 
būtų užtekę 10-15 metų. [...] Dėl skubos darbo netenka net žodyno sąsiuviniams pagulėti, nes 
tuojau parašęs turiu nešti spaustuvėn.“!? Būga spėjo išleisti tik pirmąjį žodyno sąsiuvinį, o po 
jo per ankstyvos mirties (1924) buvo išspausdintas dar vienas. Zodynas, kad ir labai vertingas, 
buvo tam tikras kompromisas tarp dviejų skirtingų reikalavimų, todėl negalėjo patenkinti nei 
vienų, nei kitų. Įvertindamas Būgos nuopelnus kalbų mokslui, rašė Alfredas Sennas, tada dėstęs 
Lietuvos universitete: 


Aš ir kiti baltologai esame įsitikinę, kad šitas nepasisekimas su žodynu Būgą be laiko užmušė. Mar jis buvo 
prievartos padėcyje: lietuvių visuomenės reikalavimai ir mokslo buvo visai priešingi. Jis norėjo kompromisą 
rasti ir tuomi pats žuvo, nes nerado pritarimo nei šioje, nei anoje pusėje.“ 


Būdingas ir Zenono Ivinskio pavyzdys. Kai leidykla jį ragino paskubėti su kai kuriais Lietuvių 
enciklopedijos straipsniais, jis rašė 1959 V 2: „Aš esu bejėgis ką nors daugiau padaryti. [...] Keletą 
metų ištisai, atidėjęs visus savo tiesioginius archyvinius bei mokslinius darbus į šalį, vien tik LE 
terašiau. [...] Tegul pasigaili mūsų toji daug reikalaujanti visuomenė!“ Prisiminė ir Būgą: „Kai 
1921-1923 visuomenė diktatoriškai iš prof. Būgos reikalavo Lietuvių kalbos žodyno, jis rengė jį 
dieną ir naktį, kol gavo smegenų ligą ir beviltiškoje padėtyje Karaliaučiaus ligoninėje mirė.“ 


12 Naujoji Romuva, 1932, nr. 13, p. 290. 
5 Tauta ir žodis, kn. II, 1924, p. 465. 
* A. Sennas, „Prof. K. Būgos reikšmė kalbų mokslui“, Humanitarinių mokslų fakulteto raštai, t. I, 1925, p. 291. 

Žinoma, yra ir tokių, kurie šią problemą paprastai ir sau patogiai išsprendžia: nei visuomenei, 
nei mokslui! Tai debesys be lietaus, kaip sakė ana arabų patarlė. 

Nors ir būdamas Teisių fakulteto profesorius (kurį laiką net to fakulteto dekanas), Vaclovas 
Biržiška labiausiai domėjosi lietuvių knygos istorija ir bibliografija, tam darbui atsidėdamas su 
visu savo temperamento karštumu. 

Panašus pasišventėlio mokslui pavyzdys buvo Kazimieras Būga. 1911 IV 9 jis rašė savo draugui 
poetui Kleopui Jurgelioniui: „Dirbu savo šakoje visai neatsitraukdamas, lygiai tasai girtuoklis, 
prie degtinės prilipęs. Virtau gyvu girtuokliu (tiktai ne degtinės, kurios visai nekenčiu!). Tasai 
dvasios girtuokliavimas atsišaukė tuo, kad dar ligi šiolei nebaigiu universiteto. Vis negaliu prisi- 
mygti prie lekcijų.“!5 Pasakojo jo žmona: „Ar išeis pasivaikščioti, ar kartais varu išvarydavau į 
teatrą, tik apie savo [žodyno] korteles, apie darbą ir galvoja. Būdavo, teatre, įpusėjus vaidinimui, 
pašnabžda man: “Ir ko čia, motin, atėjau? Tiek laiko sugaišti! Kiek būčiau darbo nudirbęs...? Jis 
tik darbu ir tegyveno. Darbo liga jį pribaigė..75 

Kaip lietuvių kalba Būgos, taip Vaclovo Biržiškos didžioji aistra (ar „dvasios girtuokliavi- 
mas“) buvo lietuviškoji knyga, o jos tyrinėjimas - svarbiausias jo gyvenimo uždavinys. Štai 
rašė (1932 IV 23) Adomui Jakštui, kad bibliografijos darbą gali dirbti tik naktimis nuo 12 iki 4 
valandos ryto, nes dieną esąs užimtas įvairiais kitais reikalais.! Vasarą Palangoje ištisas dienas 
taisydavo iš Kauno atsiųstas korektūras, nes ko gi čia dykas voliosis pliažo smėlyje! 

Vaclovą Biržišką pažinusieji jį kaip gyvą mato Povilo Lukošiūno (1910-1976), karo metu Vie- 
noje sueidavusio su savo buvusiuoju profesorium ir ji E.obojušio bei jo rankraščius išsaugojusio, 

1957 XI 20 laiške Mykolui Biržiškai: 


Vienoje lankydavo visas bibliotekas ir archyvus. Turėjo tam specialų leidimą. Ieškojo lietuviškų pavardžių 
užsieny studijavusių lietuvių ir lieruviškos knygos pėdsakų sudulkėjusiuose archyvuose. Dirbdavo archyvuo- 
se net miesto bombardavimo metu. Pogrindis Vienoje buvo labai gerai organizuotas ir informuotas. Vienas 
prancūzų inžinierius man pranešdavo iš anksto, kokia dalis miesto bus bombarduojama. Aš įspėjau poną 
profesorių Vaclovą, kad nevyktų į pirmą becirką [rajoną], kadangi 10 val. prasidės jo bombardavimas. Man 
ponas prof. Vaclovas atsakė, kad tas jam visai nesvarbu. “Dėl lietuviškos knygos eičiau nors į patį pragarą', ir, 
nežiūrint jo gyvybei pavojaus, nuvyko į Centrinę biblioteką ir dirbo iki 12 val., krentant aplink bomboms. 
iaip taip pavyko įkalbėti eiti į slėptuvę. Po bombardavimo bibliotekos neliko nė ženklo. Dažnai ponas prof. 
Vaclovas praeidavo specialiai pro tą vietą ir vis gailėdavos, kad liko sunaikinta vertinga biblioteka. 
Ir turbūt šmėkšteldavo jam mintis: dirbti yra būtina, o gyventi - ne taip jau svarbu. 
Įdomu, kad iš mažens Vaclovas Biržiška anaipto! nebuvo toks darbštus. Mykolas Biržiška taip 
rašė apie savo brolį gimnazistą: 


Mokytis nemėgo, nebent kas jam ypatingai patiko, bet savo gabumais, ne pasiryžimu išlygindavo nesimo- 
kymo pasėkas [...] Kad jis užaugs mums Lietuvos bibliografu ir Lietuviškosios enciklopedijos vadovu, taigi 
pasirinks sau kaip tik atsidėjimo ir kruopštumo reikalingą sritį, žinoma, niekam galvon neateidavo. [...] 
Priešingai, kai kam kildavo abejonių, ar beganės jam ne gabumo, tik kantrybės išeiti mokslus ligi galo. 


Betgi bent kai kurios jo būdo savybės buvo jau vaikystėje išryškėjusios. Ten pat rašė brolis My- 
kolas: „Vaclovas pasižymėjo ne tik savo gabumais, bet ir gyvumu, staigumu, nepastovumu. [...] 


5 K. Būga, Rinktiniai raštai, t. II, Vilnius , 1961, p. 929, 

* K. Būga, Rinktiniai raštai, t. I, Vilnius, 1958, p. 53. 

17 V. Žukas, Lietuvių bibliografijos istorija (iki 1940 metų), lala: 1976, p. 149. 
1 M. Biržiška, Anwo metu ..., p. 214-215. 

Labai geros širdies, lengvai prisirišdavo prie kitų, bet ir, dėl menkniekių supykęs, visu įnirtimu 
puldavo didžiausią savo draugą ir čia pat atlyždavo.“!? 

Jo poleminiai straipsniai ne kartą buvo kieti ir aštrūs. Ypač išeivijoje, kada sunkios karo laikų 
sąlygos ir klaiki nežinia išnervino jau senyvą žmogų. Jis ir pats tai suprato. Štai 1948 X 5 rašė 
Stasiui Zymantui (brolio Mykolo žentui) apie vieną savo poleminį straipsnį Aiduose: 


Mano atsakymas nebuvo visai toks, kaip išspausdintas - rašydamas pirmo įspūdžio pagautas, aš visados 
daug aštriau parašau ir neretai nevengiu kontrpuolimų, ad personam taikomų. Ir čia buvo visai tas pats. 
Tiktai šį kartą protingas [Aidų redaktorius] Bradūnas po ilgo laiko man pranešė, kad jei aš reikalausiu, tai 
mano atsakymas bus išspausdintas toks, koks parašytas, bet jam atrodo, kad būtų geriau kai kurias vietas, 
jo čia pat nurodomas, išbraukti, nieko jų vietoje neparašant. Kadangi man piktumas buvo jau seniai praėjęs, 
tai sutikau, kad tiktai nieko nuo savęs nepridėtų. Ir jis, mano nurodomas, kiek sutrumpino, ir prisipažįstu, 
kad taip išspausdintas jis man daugiau patiko už tokį, kurį pradžioje buvau parašęs. 


Lietuvių knygą įsimylėjęs, Vaclovas Biržiška ją gynė su pavyduolio aistringumu. 
Savo entuziazmu lietuviškajai knygai Vaclovas Biržiška sugebėdavo ir kitus užkrėsti. Štai pri- 
simena jo buvusi studentė rašytoja Halina Korsakienė: 


Tiesa, prof. Biržiškos skaitomos senosios bibliografijos kursas juo labiau, rodos, galėjo mums įvaryti nuo- 
bodulį. Ir vis dėlto profesorius, karštai įsimylėjęs į senąją knygą ir į savo paskaitas įdedąs ne tik daug naujų, 
jo paties surastų žinių, bet ir širdies šilumos, sukeldavo klausytojų tarpe iš tiesų didžiulį susidomėjimą. Jis 
kviesdavo ir studentus būti senųjų leidinių ieškotojais ir atradėjais. Pamenu, kaip daugelis mūsų vasaros 
atostogų metu važiuodavo į sodžius pas dėdukus, dėdes ir dėdienes ir ten išnaršydavome visas palėpes ir 
skrynias. Išrausę kokį seną giesmyną, psalmyną ar kalendorių, rudenį gabendavome jį į universiteto biblio- 
tekos rūsį, jos direktoriui prof. V, Biržiškai. Dar ir šiandien matau, kaip užsidega už akinių stiklų senyvo 
profesoriaus žvilgsnis, jam pamačius dažnai ir kirvarpų negailestingai sukaporą foliantą. O jei dar kam 
pasitaiko sužvejoti kokį nors iš vadinamųjų „kontrafakcinių“ leidinių, tai už šį radinį aistringasis bibliofilas 
atsidėkoja, pasirašydamas studijų knygelėje įskaitą.?? 


Tas aistringasis bibliofilas buvo paveikęs ir mane, tada dar jauną lietuvių literatūros istorijos 
tyrinėtoją. Įvairūs tos istorijos klausimai, užsienio (Krokuvos, Varšuvos ir kt.) bibliotekose bei 
archyvuose mano aptikti seni rankraščiai buvo dažna mūsų pokalbių tema. Mudu itin suartėjome, 
kai aš jam padėjau redaguoti Mžsų senovę. Kai dabar žvelgiu atgal, apsvarstydamas senus prisi- 
minimus, matau, kad gal svarbiausias jo poveikis man buvo tas: pažintis ir bendravimas su juo 
nejučiomis diegė mintį, kad mokslo darbas neturi būti tik daugiau ar mažiau pelninga profesija, 
o pagrindinis gyvenimo uždavinys tam, kuris pasirinko mokslo kelią. 

Susidomėjimas knyga skatina jas rinkti, moksliškai registruoti ir istoriškai tyrinėti. Tose trijo- 
se srityse svariai reiškėsi Vaclovas Biržiška: jis buvo ir bibliotekininkas, ir bibliografas, ir raštijos 
istorikas. . 

Didelis smūgis po karo besiorganizuojančiai nepriklausomai Lietuvai buvo Vilniaus netekimas. 
Ypač XX a. pradžioje Vilnius tapo sparčiai bekylančios Lietuvos pats židinys: čia spietėsi lietuvių 
laikraštija, meno ir mokslo gyvenimas, įvairios draugijos, politinė veikla, pagaliau čia 1918 m. 
buvo paskelbta Lietuvos nepriklausomybė. Tuo tarpu Kaunas tebuvo šiaip jau niekuo ypatingu 
nepasižymįs provincijos miestas, kurio normalų augimą dargi trukdė rusų čia įsteigta tvirtovė. 
Nebuvo lengva kurti Kaune naujosios valstybės administracinį, ekonominį ir kultūrinį centrą. 


19 Ten pat, p. 214, 
20 H. Korsakienė, Susitikimai: Įspūdžiai ir mintys, Vilnius, 1977, p. 157-158. 


779 


Taip ir 1922 m. įsteigtajam Lietuvos universitetui stigo ne tik tinkamų patalpų, reikalingų moks- 
lo priemonių, bet ir bibliotekos, be kurios mokslo žmogus, tai lyg žuvis be vandens. Vilniuje tuo 
atžvilgiu padėtis buvo nepalyginamai geresnė. Čia 1867 m. įsteigta Viešoji biblioteka 1914 m. 
turėjo jau daugiau kaip 300 000 knygų. Po karo ji buvo perduota naujajam lenkų universitetui. 
Buvo Vilniuje ir daugiau bibliotekų, iš kurių mums itin svarbi Lietuvių mokslo draugijos biblio- 
teka, nes ten buvo sukaupta, daugiausia Jono Basanavičiaus rūpesčiu, labai daug lituanistikos. 
Nieko panašaus nebuvo Kaune. Skundės Juozas Tumas-Vaižgantas, kuris 1922 m. buvo pakviestas 
dėstyti Humanitarinių mokslų fakultete naująją lietuvių literatūrą: 


Nelaimė, kad mes dar neturime griežtai nė vieno centrinio knygyno, tokio, kaip Valstybinis Rusijos knygy- 
nas Petrapilyje, kur nuėjęs gali pareikalauti šio ar to periodinio leidinio komplektų ir juos čia pat paskaity- 
ti. Mūsų leidinių komplektai vieni pas vieną, kiti pas kitą. O kai kurių ir visai nėra. Nebuvo bibliomanų, 
nujėgiančių, kiek svarbu tai surinkti, turėti ar į kurį centrą mokslui atiduoti. Dabar mums tenka vargingai 
ir dideliu laiko sugaišimu “medžiotis" periodinių leidinių.2' 


Taigi vienas iš pirmųjų naujojo universiteto uždavinių buvo kuo greičiau susikurti savo bib- 
lioteką. Nebuvo tai lengva, nes valdžia stigo pinigų įvairiems būtiniems besikuriančios valstybės 
reikalams, o kraštas buvo karo metu labai žiauriai nualintas.22 Didesnės finansinės paramos iš 
svetur nebuvo galima tikėtis. Kalbėjo per universiteto dešimtmečio iškilmes rektorius Vincas 
Čepinskis: 


Kiti daug turtingesni universitetai, kaip, pvz., Briuselio universitetas, gavo statybai lėšų iš tam tikrų Ameri- 
kos visuomenės organizacijų ir iš atskirų Amerikos turtuolių fondų didelių subsidijų. Pvz., minėtas Belgijos 
universitetas gavo 5 milijonus dolerių. Mums niekas nepadeda. Mes gyvename mūsų visuomenės, mūsų 
tautos lėšomis.?3 


Kadangi taip stigo lėšų, buvo svarstomas net spaudoje klausimas, ar nereiktų ribotis viena 
didele valstybine biblioteka, nebesteigiant atskiros prie universiteto. Tos bibliotekos pagrindą 
būtų turėjęs sudaryti 1919 m. įsteigtasis Valstybinis centralinis knygynas, kuriam vadovavo 
žinomasis latvių kilmės lituanistas Eduardas Volteris, buvęs Petrapilio universiteto privatdo- 
centas, po karo įsikūręs Lietuvoje. Buvo ir kitokių nuomonių. Antai Vaclovas Biržiška įrodi- 
nėjo („Dar dėl universiteto bibliotekos“, Lietuva, 1922 X 21) atskiros bibliotekos universitetui 
reikalingumą.** Pastaroji nuomonė nugalėjo, ir buvo nutarta steigti atskirą universiteto biblio- 
teką. Jai vadovauti pakviestas Biržiška, kuris ir ėjo tas pareigas nuo 1923 I 1 (1940-1941 m. 
buvo taip pat dar ir Vilniaus universiteto bibliotekos direktorius) ligi tol, kai 1944 m. išvyko 
iš Lietuvos. 

Negaunant pakankamai lėšų knygoms pirktis, teko atsišaukimu kreiptis į visuomenę, kad 
padėtų piniginėmis aukomis, knygomis, rankraščiais ir kitokia archyvine medžiaga. Žinoma, 
apeliuota į patriotinius jausmus: 


2 J. Tumas, Lietuvių literatūra rusų raidėmis. Broliai Juškos-Juškevičiai, Kaunas, 1924, p. 11. 
2 Apie vokiečių okupacinės valdžios pridarytus didžiulius nuostolius Lietuvai vaizdžiai ir dokumentuotai rašė Ma- 
rija Urbšienė, „Vokiečių okupacijos ūkis Lietuvoje“, Karo archyvas, t. X-XI, 1938-1939. 
2 Vytauto Didžiojo Universitetas: Antrųjų penkerių veikimo metų (1927.11.16-1932.1X.1) apyskaita, Kaunas, 1933, 
. 16-17. 
22 a Užkuraitė, „Kauno politechnikos instituto bibliotekos veikla 1923-1965 metais“, Bibliotekininkystės ir biblio- 
grafijos klausimai, t. V, Vilnius, 1966, p. 61. 

Lietuvos kultūros turtais nemaža turtingų bibliotekų sukurta svetur, Rusuose, Lenkuose; Lietuvos knygos 
dabar nuolatos į svetimus kraštus plaukia, Lietuvos universitetas mano, kad mūsų visuomenei atėjo laikas 
ne svetimiems, bet sau ir savo pajėgomis tą naują kultūros židinį sukurti. Taigi teneša visi Universitetan tas 
kultūros plyteles, iš kurių laikui bėgant išaugs Lietuvos mokslo rūmai.** 


Susilaukta atgarsio. Pradėjusi tik su 40 knygų?“, biblioteka, kaip rodo 1922-1924 m. apyskaita, 
gavo iš 168 organizacijų, universitetų ir paskirų asmenų.?? Daug vertingos lituanistikos buvo uni- 
versiteto bibliotekon patekusiuose žymiojo lituanisto Karaliaučiaus universiteto prof. Adalberto 
Bezzenbergerio, Kazimiero Būgos, Silvestro Baltramaičio, Amerikos lietuvių Antano Burbos, 
Jono Žiliaus, Petro Mikolainio ir kt. rinkiniuose. Svarbi savo inkunabulais buvo Kauno vokiečių 
knygyno savininko Fischerio nupirktoji ir universiteto bibliotekai padovanotoji Raudondvario 
grafo Stanislovo Tiškevičiaus 7809 tomų biblioteka; beje, tai bebuvo jos dalis, nes dauguma kny- 
gų buvo dar prieš karą išgabenta Lenkijon. 

Pirmaisias metais universitero bibliotekon įplaukė 24 000 tomų, 1932 m. jau buvo 95 883 
knygos, iš kurių 70 648 buvo dovanotos ir tik 24 700 pirktos, taigi truputį daugiau kaip ketvir- 
tadalis.28 

Biblioteka, kad ir pamažu, nuolat augo ir 1939 m. pasiekė 175 000 tomų.?? Vaclovas Biržiška 
nurodo, kad tais metais universiteto bibliotekoje drauge su fakultetinėmis buvo jau daugiau kaip 
300 000 tomų. 30 Žinoma, tai buvo ne per daug didelė biblioteka, ypač dabartinio book explosion 
mastu vertinant. Studentų buvo kartais net nusiskundžiama, kad „labai dažnai bibliotekoje ne- 
randame tų knygų, kurias profesoriai rekomenduoja skaityri“.3! 

Didžioji bibliotekos vertė buvo jos lituanistika, kuriai kaupti Biržiška negailėjo pastangų. Ir 
po daugelio metų jis galėjo su pagrįstu pasididžiavimu rašyti, kad jo vadovautoji biblioreka tuo 
atžvilgiu ne tik pralenkusi Vilniaus Lietuvių mokslo draugijos biblioteką, bet ir apskritai tapusi 
„didžiausiu pasaulyje lietuviškų knygų centru“.32 

Vis dėlto Vaclovui Biržiškai arčiau prie širdies buvo ne bibliotekos administravimas, o biblio- 
grafija. Prieškariniams jo bibliografijos darbo bandymams žuvus, jis anaiptol nemetė minties ir 
toliau darbuotis toje srityje. Lietuvos mokslų akademijos biblioteka turi Biržiškos užrašų knygutę, 
kurioje yra 1918 V 1 įrašas apie ateities darbo planus: parengti 1883-1904 m. užsienyje leistos 
lietuvių periodikos straipsnių bibliografiją, 1904-1914 m. Lietuvos spaudos ir 1904-1917 m. 
lietuvių išeivių Rusijoje, Amerikoje ir kitur leistos spaudos bibliografijas. 2 

Kad ir turėdamas daug į įvairių darbų, Vaclovas Biržiška tuoj pat ėmėsi ir bibliografijos. 1922— 
1924 m. redagavo Švietimo ministerijos leistąjį kritikos ir bibliografijos žurnalą Kzzygas, didžiąją 
medžiagos dalį pats parengdamas. Įvadiniame redakcijos žodyje „Darbą pradedant“ (Kmygos, 1922, 
nr. 1) rašė Biržiška: „... norėtumėm prašalinti vieną žymių mūsų kultūros darbo trūkumų - stoką 


2 Knygos: Bibliografijos ir kritikos žurnalas, nr. 4/6, 1924, sklc. 444. 

26 Ten pat, sklc. 443. 

27 S. Užkuraitė, „Kauno politechnikos instituto bibliotekos veikla“, p. 62. 

2 V. Biržiška, „Pirmasis Vytauto Didžiojo universiteto bibliotekos dvidešimtmeris“, Bibliografijos žinios, 1933, 
nr. 1, p. 2; straipsnis, tik be autoriaus pavardės, paskelbtas ir universiteto antrųjų penkerių mėtų apyskaitoje, 
p. 303-308. 

2 S. Užkuraitė, „Kauno politechnikos instituto bibliorekos veikla“, p. 66. 

30 Lietuvių enciklopedija, Boston, t. II, 1954, p. 483. 

3 R.A., „Studentas ir knyga“, Lietuvos studentas, 1932 V 1. Cit. iš S. Užkuraitės straipsnio, p. 66. 

32 V. Biržiška, Senyjų lietuviškų knygų istorija, t. I, Chicago, 1953, p. 30. 

3 V. Žukas, Lietuvių bibliografijos istorija, p. 145. 

savosios bibliografijos. Norėtumėm padėti pavyti šiuo atžvilgiu kitas kultūros tautas, kur knygų 
registracija ir mokslo bibliografija yra valdžios ir visuomenės sistemačiai vedamos.“ 

Vėliau, 1928-1944 m., jis redagavo (formaliai, anot jo paties?*) Bibliografijos žinias, prie univer- 
siteto bibliotekos 1923 m. įsteigto Lietuvos bibliografijos instituto organą. „Šio leidinio paruoši- 
mas, - rašė Vaclovas Biržiška universiteto bibliotekos pirmojo dešimtmečio apyskaitoje, - sudaro 
vieną svarbiausiųjų universiteto bibliotekos darbų.*33 Biržiška davė žurnalui daug biografinių apy- 
braižų (apie 300) ir daug vertingų straipsnių. Bibliografijos žinios sistemingai registravo knygas 
ir svarbesniuosius periodikos straipsnius nuo 1928-m. Beje, paties pirmojo numerio įžanginiame 
žodyje redakcija pažadėjo: „... kadangi 'Knygoms" nebeeinant susidarė mūsų knygų redakcijoj 
spraga 1923-1927 m., tai, kiek leis vieta, dabar einančių spaudinių sąrašai bus papildomi sąrašais 
senesnių mūsų spaudinių.“ Pažadas buvo tik iš dalies teįvykdytas: pirmaisiais metais tebuvo sure- 
gistruotos 1927 m. knygos.3“ Lietuvių bibliografiją iki tos datos, t.y. iki 1926 m. imtinai, apsiėmė 
parengti pats Biržiška. Nors jau seniai tai šen, tai ten būta siauresnių ar platesnių bibliografinių 
užuominų, sistemingos lietuvių bibliografijos pradžia galime laikyti nedidelį 73 lietuviškų knygų 
ir rankraščių sąrašą, kurį jaunas Vilniaus universiteto studentas Kajetonas Nezabitauskis pridėjo 
prie savo elementoriaus (1824) ir tais pačiais metais paskelbė, kiek papildęs, Vilniaus laikraštyje 
Dziennik Wilenski. Vėliau jo sąrašu ne vienas naudojosi ir papildinėjo. Pirmą jau palyginti išsamią 
bibliografiją pateikė Silvestras Baltramaitis, 1892 m. išspausdintame sąraše (iki 1891 m. imtinai) 
suregistravęs 1352 spaudos vienetus, o antrame 1904 m. leidime (iki 1903 m. imtinai) jau 2665; 
faktiškai buvo tik 2656, nes įtraukti kai kurie fiktyvūs leidiniai.37 

Vaclovas Biržiška iš pradžių buvo ketinęs perspausdinti po karo sunkiai begaunamą Silvestro 
Baltramaičio bibliografiją. „Tačiau ton bibliografijon įsigilinęs, - rašė Biržiška savo bibliografijos 
I dalies įžangoje, - radau didelių trūkumų, kurie verste vertė lietuvių bibliografiją iš naujo per- 
dirbti.“ 

Per 15 metų Vaclovas Biržiška išleido 4 bibliografijos dalis. Pirmoji (XVI-XVIII a.) išėjo 
1924 m. kaip Knygų priedas. Antroji (1800-1864) pasirodė 1926 m. kaip Knygų 7 numeris. Spau- 
dos draudimo laikotarpiui skirta trečioji dalis (1865-1904) buvo išspausdinta 1929 m. Ketvirto- 
sios dalies pirmas tomas (1905-1909) išleistas 1935 m., o 1939 m. antrojo tomo pirmas sasiuvinis 
(1910). Tolesniųjų metų (1911-1926) bibliografijos Biržiška nebespėjo išleisti. 

Spaudai buvo parengtas 1911-1914 m. apėmęs tęsinys, kuris „dėl naujo sutrukdymo nebuvo iš- 
spausdintas, ir, atrodo, yra sudegęs kaime, kur jis buvo išvežtas kaip tik apsaugai nuo gaisro“.33 Betgi 
nežuvo penktoji ir šeštoji dalys: jų kartotekos yra Lietuvos mokslų akademijos Lietuvių kalbos ir 
literatūros institute. Penktoji dalis (1915-1920) turi 4750 kortelių, kuriose suregistruota apie 3500 
spaudos vienetų; šeštoji dalis (1921-1926) turi apie 4500 ir daugiau kaip 3800 spaudos vienetų.3? 

Penkiolika metų bibliografiją leidžiant dalimis, susidarydavo daug papildymų bei pataisymų, 
kurie vis būdavo pridedami prie naujai spausdinamų tomų. Tokia bibliografija buvo labai nepato- 
gu naudotis, ir Vaclovo Biržiškos jau karo metu (1941-1943) buvo parengtas I, II ir III dalių (taigi 
iki 1904 m. imtinai) leidimas, „ne tik suvedus į vieną vietą visus papildymus, pridėjus daugybę 


4 Lietuvių enciklopedija, +. III, p. 27. 

35 Bibliografijos žinios, 1953, nr. 1, p. 6. 

3 V. Žukas, Lietuvių bibliografijos istorija, p. 157. 

37 Ten pat, p. 707, 110. 

3 V, Biržiška, Senųjų lietuviškų knygų istorija, t. I, p. 30. 
3 V. Žukas, Lietuvių bibliografijos istorija, p. 152. 

naujų dar nespausdintų, bet ir patikrinus visus užrašus ir literatūros nurodymus. Bet ir šis darbas 
ne tik nebuvo išspausdintas, bet irgi galimas daiktas, kad visiškai dingęs“.*? Betgi Lietuvos mokslų 
akademijos Lietuvių kalbos ir literatūros institute yra išlikusios keturios Biržiškos bibliografijos 
dalys „su gausiais įrašais, pataisymais ir papildymais bibliografijos tekste ir pagalbinėse rodyklė- 
se“; nuodugniau parengtos I-III dalys.*! 

Biržiškos sąrašas buvo pilnesnis už Baltramaičio ne tik bibliografinių pozicijų skaičiumi, bet ir 
iš viso daug tobulesnis. Baltramaičio sąraše buvo duotos tik plikos antraštės ir ne kartą net netiks- 
liai, o Biržiška pateikia daug papildomų svarbių duomenų apie knygas, pvz., duodamos biogra- 
finės ir bibliografinės žinios apie autorius, atskleidžiami jų slapyvardžiai, aiškinami anonimiškai 
išleistų knygų autoriai, pateikiami periodinių leidinių turiniai ir t.t. Įtraukiami ne tik visi žino- 
mi lietuviški spaudiniai (knygos, laikraščiai, atsišaukimai...), taip pat bent svarbesnieji lietuviški 
senesni rankraščiai, taip pat ir senesnės kitomis kalbomis išleistos knygos, kuriose yra lietuviš- 
kų tekstų. Biržiškos bibliografija tapo nepamainoma parankinė knyga lituanistui. Ji yra vienas iš 
pačių kapitalinių nepriklausomosios Lietuvos lituanistinių veikalų. 

Vaclovo Biržiškos bibliografinį darbą vertinant reikia iškelti dar vieną svarbų dalyką. Stambūs 
bibliografiniai veikalai reikalingi ne tik didelio tiriamojo, bet taip pat ir labai gaišinančio vadina- 
mo juodojo darbo, tad jie paprastai esti kolektyvinių pastangų objektas. Štai Lietuvoje 1969 m. 
išleistos bibliografijos (1547-1861) sudarytojų buvo 12, o pratarmėje dar suminėti 3 padėjėjai. 
Tuo tarpu Biržiškos bibliografija praktiškai parengta jo vieno paties. Tiesa, jis vienam kitam pra- 
tarmėse padėkoja už talką, bet ji negalėjo būti reikšminga. Pagaliau ir stigo kvalifikuotų žmonių, 
nes jie buvo užangažuoti kitiems darbams. Vienas pradėjęs, Biržiška ir toliau darbą vienas varė. III 
dalies (1929) prakalboje nors ir užsimena apie „skaitlingus“ savo darbo draugus, toliau rašo: 


.. visą technikinį darbą teko pačiam vienam atlikti; pačiam knygas ir laikraščius surasti, iš esamų knygų 
korteles surašyti, daryti ištraukas iš senesnių bibliografijų, katalogų ir literatūros, pačiam daryti korektūrą ir 
sudaryti rodyklę - taigi visi darbo netobulumai mano vieno galvai ir krenta. Tačiau gėrbiamųjų būsimų kritikų 
ir peikėjų melsčiau neužmiršti, jog ir šiaip šis darbas atėmė man keturis penkis rūksrančius daugiausiai nakties 
darbo valandų - turėdamas daug kito profesinio darbo, šiam jokiu būdu daugiau laiko skirti negalėjau. 


Panašiai ir sekančio tomo (1935) prakalboje teisinosi, kodėl užtrukęs net 6 metus: „Pats su- 
darydamas visą rankraštį, jo rodykles ir atlikdamas visas korektūras, buvau priverstas užtęsti ir 
patį spausdinimą.“ Nelengvas buvo jam tas darbas, ir nesistebime, kad nebespėjo viso numatyto 
veikalo užbaigti. 

Vaclovo Biržiškos bibliografija dabar Lietuvoje didžiai vertinama. Ji buvo gera atrama 1969 m. iš- 
leistai 1547-1861 m. lietuvių bibliografijai, kurios įvade apie Biržišką labai palankiai pasisakoma: 


Daugiau kaip pusšimtį metų lietuvių bibliografijai atidavė Vaclovas Biržiška. [... Jis] visą gyvenima ieškojo 
nežinomų spaudinių, studijavo spaustuvių istoriją, kaupė bibliografinę medžiagą, aiškino slapyvardžius, 
kontrafakcinius leidinius ir pan. Kartu jis rūpinosi bibliografinės medžiagos tvarkymu ir apibendrinimu. 
„Lietuvių bibliografijoje“ knygų aprašas turi plačias anotacijas, kuriose pateikiama žinių apie autorius, ver- 
tėjus, knygų pasirodymo sąlygas, naujus leidimus ir kt. Prie aprašo V. Biržiška nurodė jam žinomą literarūrą 
bei bibliografiją, kurioje minimas jo aprašomasis spaudinys. Tuo būdu jis sukūrė mokslinius bibliografijos 
pagrindus, glaudžiai susiedamas bibliografiją su knygotyra. 


* V. Biržiška, Senųjų lietuviškų knygų istorija, t. I, p. 29. 
“+ V. Zukas, Lietuvių bibliografijos istorija, p. 152. 
2 Lietuvos TSR bibliografija, serija A: Knygos lietuvių kalba, t. 1: 1547-1861, Vilnius, 1969, p. XXXV. 

Aukštai įvertina Vaclovą Biržišką ir iškilusis dabartinis lietuvių bibliografas Vladas Žukas, 
Vilniaus universiteto profesorius: 


Reikšmingiausias ikitarybinis lietuvių bibliografijos veikalas buvo V. Biržiškos „Lietuvių bibliografija“. Ji 
žymiai pralenkia visus tos srities lietuvių bibliografų darbus ir pagal užregistruotos literatūros kiekį, ir pa- 
gal metodiką. Didelė yra jo veikalo mokslinė ir informacinė reikšmė. [...] V. Biržiška įtvirtino mokslinius 
metodus lietuvių bibliografijoje, susiejo ją su knygos, žurnalistikos, literatūros istorija. Jis atliko didelį 
tyrimo darbą, atskleisdamas atskirų spaudinių bei rankraščių istoriją. „Lietuvių bibliografija“ ir šiuo metu 
turi didelės reikšmės lietuvių kalbos, literatūros, kultūros bei švietimo istorijos tyrimui. [-..] Išlikę V. Biržiš- 
kos raštai bibliografijos klausimais rodo jų autorių buvus ne tik didelio masto bibliografu praktiku, ber ir 
žymiausiu Lietuvos bibliografijos teorijos ir metodikos žinovu.*3 


Rengdamas lietuvių bibliografiją, Biržiška savaime turėjo gilintis į įvairius lietuvių knygos is- 
torijos klausimus ir periodikoje skelbė daug straipsnių straipsnelių, kurių tarpe buvo ir didesnių 
apžvalginių rašinių, pvz., „Žemaitiškoji knyga“ (Gubos: Literatūros almanachas, 1927), „Lietuvių 
knygos augimo etapai“ (Mūsų žinynas, t. XIX, 1930), „Lietuvių spaudos dešimtmetis“ (Pirma- 
sis nepriklausomos Lietuvos dešimtmetis, 1918-1928, Kaunas, 1930). Itin minėtinas jo veikalas 
Lietuviškų knygų istorijos bruožai, I: Senosios lietuviškos knygos (Kaunas, 1931). 

Žinoma, senos knygos daug kam labai nepatrauklus dalykas, tad Vaclovas Biržiška, didelis jų 
mylėtojas, stengėsi aiškinti jų reikšmę: 


Plačioji skaitytojų visuomenė turi senoms knygoms įprastą vardą - šlamštas. Kas nereikalinga ruoštis įvai- 
riems egzaminams, kasdieniam darbui ar lengvam skaitymui, suverčiama bendron krūvon nereikalingų 
knygų. [... O tačiau senoji knyga] sudarė vieną apčiuopiamiausių kultūros istorijos lapų. Kultūros istorija 
be knygos istorijos neįmanoma bent XVa. pradedant, Ir čia kiekviena senoji knyga gali įnešti ką nors naujo. 
[-..] O kai specialiai dėl lietuvių, tai neleidžiama pamiršti, kad greta senųjų rankraščių tik jos vienos ikšiol 
ir leido mums išplėsti mūsų žinias apie kultūrinį Lietuvos liaudies lygį praeityje.“* 


Vaclovas Biržiška buvo ne tik kruopštus bibliografas, bet ir stropus lietuvių kultūros istori- 
kas. Pagrindinį dėmesį jis skyrė XIX amžiui, lemiamai svarbiam mūsų tautos istorijoje: tuo laiku 
formavosi ir subrendo modernioji lietuviška Lietuva (ne Mickevičiaus ir kitų Litwa), galutinai 
atsisakiusi senųjų unijinių ryšių su Lenkija, ryžtingai besilaisvinusi iš kitų kultūrinės globos ir 
apsisprendusi savarankiškam valstybiniam gyvenimui. 

XIX a. betgi sudarė mūsų istorikams ne kartą daugiau sunkumų, kaip senesniųjų amžių tyri- 
nėjimas, kuriais iš seno domėjosi ne tik lietuvių, bet ir lenkų, rusų, vokiečių istorikai, prirašę įvai- 
rių monografijų, išleidę istorijos šaltinių daugiatomių rinkinių. To kaip tik ne kartą pasigesdavo 
lietuvių tautinio atgimimo ir apskritai XIX a. tyrinėtojas, nes daug jam reikalingos medžiagos 
slypėjo nespausdintuose ir nelengvai surandamuose rankraščiuose. Tai gerai suprato Biržiška, ir 
jo rašinių mokslinę vertę didina ta aplinkybė, kad jis savo tyrinėjimuose rėmėsi ne tik spausdin- 
ta ir kitiems prieinama medžiaga, bet ir gausiai naudojosi rankraščiais, mūsų rašytojų ir veikėjų 
korespondencija, nespausdintais dokumentais, net ir ištisais archyvais. 

Vaclovas Biržiška rūpinosi paskelbti tokios rankraštinės medžiagos, kad ji būtų lengvai prieina- 
ma ir kitiems tyrinėtojams. Šalia įvairių smulkesnių publikacijų, galime, pvz., nurodyti Tautoje ir 
žodyje (kn. IV-V, 1926-1930) jo išspausdintą „Medžiagą lietuvių spaudos uždraudimo istorijai“; čia 


* V. Žukas, Lietuvių bibliografijos istorija, p. 144, 153, 235. 
*“* V. Biržiška, „Kuo mums brangios senosios knygos?“, Bibliografijos žinios, 1931, nr. 4, p. 129-131. 

buvo paskelbti iš Martyno Jankaus archyvo jo knygų prekybos užrašai ir keli šimtai laiškų (tarp jų 
Jono Basanavičiaus, Jono Šliūpo, Vinco Kudirkos, Petro Vileišio ir kt.; iš viso 125 asmenų). Taip 
pat Tautoje ir žodyje (kn. VII, 1934) jo buvo išspausdintas gerokas pluoštas rankraštinės medžiagos 
antrašte: „Nežinomi senieji lietuviški tekstai“. Su broliu Mykolu (nors šis savo bendradarbiavimą 
labai sumenkina, vadina tik „kai kurių patarimų davimu““) iš rankraščio paskelbė Simano Dau- 
kanto dar studentavimo laikais Vilniuje rašytus Darbus senųjų lietuvių ir žemaičių, kurie leido ne 
tik paties Daukanto rašto veiklą, bet ir visą XIX a. pradžios lietuviškąjį sąjūdį pilniau nušviesti. 

Senai rankraštinei medžiagai skelbti Vaclovas Biržiška atgaivino Juozo Tumo-Vaižganto 
1921-1922 m. leistąją Mūsų senovę ir išleido penkias jos knygas (1937-1940). Įžanginiame re- 
dakcijos žodyje Biržiška nurodė, kad jis ribosis straipsniais ir medžiaga, „kuri daugiau ar mažiau 
padės nušviesti atskirus lietuvių tautinio atgimimo momentus“. Didelė Mūsų senovės medžiagos 
dalis buvo paties Biržiškos pateikta. 

Vaclovo Biržiškos, kaip lietuvių raštijos istoriko, dėmesį itin traukė Motiejus Valančius ir jo 
laikai, nes „per 14 metų, praėjusių nuo Valančiaus vyskupavimo ligi lietuvių spaudos uždraudimo, 
lietuviškosios katalikų religinės literatūros srityje buvo padaryta ne mažiau, kaip per praėjusius 
300 metų nuo pirmųjų lietuviškų knygų pasirodymo Didžiojoje Lietuvoje. Šiame balanse labai 
žymi vieta priklausė paties Valančiaus parašytoms knygoms ir knygutėms.“** 

Recenzuodamas Antano Aleknos 1923 m. išleistą monografiją apie Valančių ir prikišdamas 
jai bendros istorinės perspektyvos stoką bei Valančiaus asmens „susmulkinimą“, betgi pripažin- 
damas, kad istorikai „ras joj nemaža tokios medžiagos, [...] kokios jie patys ir nebūtų surinkę“, 
toliau rašo: “ 


Taigi knyga, kad ir klausimo neišsemia, vienok yra visais aržvilgiais sveikintina, kaipo pirmas bandymas 
nušviesti vieną įdomiausiųjų ir mažiausiai žinomų Lietuvos istorijos laikotarpių ir šio laikotarpio centrinį 
asmenį - vyskupą Valančių, kuris bent naujais amžiais buvo ir yra vienintelis žmogus, kurį galėrumėm di- 
deliu politiku vadinti.*? 


Ir daug vėliau (1947) pasisakė, kad „man jis pasidarė mylimiausias mano studijų personažas ir 
mano akyse išaugo taip, kad jį sau pastačiau eilėje ryškiausių Lietuvos praeities asmenų - Vytauto 
Didžiojo, Mikalojaus Radvilos, Merkelio Giedraičio“. 

Apie Valančių Biržiška yra paskelbęs nemaža straipsnių: „Vyskupo Valančiaus bylos“ (Mūsų 
senovė, nr. 1, 3, 1921, 1922), „Lietuvių politinės brošiūros 60-jų metų gale“ (Svietimo darbas, 
1922, nr. 3-6), „Du Valančiai“ (Krivulė, 1925, nr. 9), „Daugiaveidis Valančius“ (Literatūros nau- 
jienos, 1935, nr. 11), „Nespausdintieji vyskupo Valančiaus ganytojiškieji laiškai“ (Mūsų senovė, 
kn. II, nr. 1-2, 1938), „Iš vyskupo Valančiaus veiklos“ (Mūsų senovė, kn. II, nr. 2, 1938) ir kt. 
Jau Amerikoje paskelbė stambų rašinį Vyskupo Motiejaus Valančiaus biografijos bruožai (Brook- 
lyn, 1952; tai atspaudas iš Aidų, 1951, nr. 8-10). 

Dėl Valančiaus lietuvybės sampratos buvo iškilusi spaudoje diskusija tarp Vaclovo Biržiškos ir 
istoriko Juozapo Stakausko, kuriam atrodė, kad Biržiška nepakankamai įvertino samoningą Valan- 
čiaus lietuviškumą. Biržiška taikliai atsakė, kad negalima savo dienų pažiūrų nukelti praeitin.“? Tą 


* V. Biržiška, Aleksandrynas, r. UI, Chicago, 1965, p. 12. 

*“ Ten par, t. III, p. 88. 

“7 Knygos, nr. 4/6, sklt. 327. 

* Žiburiai, 1947 VI 21, nr. 25. 

* V. Biržiška, „Iš vyskupo M. Valančiaus veiklos“, Mūsų senovė, kn. II, nr. 2, 1938, p. 371. 

patį pabrėžė Biržiška ir Amerikoje išleistuose Valančiaus biografijos bruožuose: „Valančių turime 
vertinti tokį, koks jis buvo, o ne tokį, kokį mes jį norėtume ar nenorėtume turėti, nes ir laikai 
buvo visai kiti“? Į tuos „kitus laikus“ Biržiška bus galėjęs įsijausti, nes ir pats savo jaunystėje 
buvo išgyvenęs išsivadavimą iš lenkiškos dvasios. Anot Biržiškos, Valančius „buvo tikras realistas 
ir niekados nemėgino įspėti [...] mūsų tautos ateities kelią“.?! Ir pagalvoji, kad Valančius, jei būtų 
sulaukęs Aušros, vargu ar būtų pritaręs jos pakraipai, kaip jai nepritarė jo laikų žmogus Antanas 
Baranauskas, nesugebėjęs sutraukyti tradicinių unijinių ryšių. Betgi anais priešaušriniais laikais 
Valančius Prūsuose išspausdintomis brošiūromis, slaptai platinamomis Lietuvoje ir aštriai nukreip- 
tomis prieš rusų valdžios politiką ir prieš rusiškas raides, anot Biržiškos, „sumezga pirmutinę, 
kad ir siaurose ribose, aktingą lietuvių politinę programą, kuri viešpatavo iki pat "Aušros" laikų, 
kada liko formuluota nauja, tautinė programa“.32 

Dar Valančiui tebegyvenant prasidėjęs kovingasis spaudos draudimo laikotarpis labai domino 
Vaclovą Biržišką, nuo studentavimo laikų įsitraukusį aktyvion veiklon prieš caro valdžią. Tad ir 
vienam savo straipsniui apie tos sunkios kovos dėl spaudos laikus jis parinko būdingą antraštę: 
„Lietuvių Golgota“ (Mūsų žinynas, 1921, nr. 2). Apie tuos laikus Biržiška yra paskelbęs nemaža 
didesnių ir mažesnių straipsnių, o populiariai apžvelgė savo knygelėje Kaip buvo uždrausta ir 
atkovota lietuvių spauda (1929). Kelis straipsnius tais klausimais Biržiška dar parašė, jau gyven- 
damas Amerikoje. 

Viena iš spaudos draudimo laikų įdomybių ar net savotiškų keistenybių yra vadinamieji kontra- 
fakciniai leidiniai, t.y. knygos su fiktyviomis, dar prieš spaudos draudimą nurodytomis datomis, 
atseit tariamai legalūs spaudiniai. Pasiremdamas Juozo Angrabaičio-Zanavykučio parengtu Prū- 
suose 1864-1896 m. spausdintų lietuviškų knygų sąrašu (1897) ir įvairia archyvine medžiaga, 
taip pat tyrinėdamas knygų šriftą, popierių bei iliustracijas, Biržiška pateikė savo bibliografijoje, 
anot Vlado Žuko, „daugiausia atskleistų kontrafakcijų“, apie 450.33 

Spaudos draudimo metu išaugo mūsų periodika, kontrabanda gabenama iš Prūsų Lietuvon ir 
turėjusi tiesiog lemiamos reikšmės mūsų tautiniam atgimimui. Jos istoriją Biržiška apžvelgė išsa- 
miame rašinyje „Iš lietuviškosios laikraštijos praeities“ (Bibliografijos žinios, 1931, nr. 6; 1932, 
nr. 1, 2, 5, 6; yra ir atspaudas: Iš mūsų laikraščių praeities, 1932). Taip pat minėtini Biržiškos 
straipsniai apie Aušrą (Lietuviškojoje enciklopedijoje, t. I, 1933, ir kitur). 

Kadangi lietuvių spauda buvo draudžiama ir persekiojama: lietuviškųjų knygų autoriai ir 
laikraščių bendradarbiai buvo priversti prisidengti įvairiais slapyvardžiais. Tas paprotys išliko 
net ir tada, kada lietuviškoji spauda nebebuvo draudžiama. Daugelio rašytojų slapyvardžiai net 
buvo geriau žinomi už jų tikrąsias pavardes, pvz., Maironis, Jakštas, Žemaitė, Lazdynų Pelėda, 
Šatrijos Ragana, Šeinius, Vienuolis ir t.t. Žinoma, tai labai sunkino vėlesniųjų istorikų ir bib- 
liografų darbą, todėl buvo gyvas reikalas atskleisti tuos gausius slapyvardžius. Tuo rūpinosi ir 
Vaclovas Biržiška. Aukščiau minėtoje savo užrašų knygutėje jis 1918 m. įrašė kaip vieną iš savo 
bibliografinės darbuotės uždavinių - „taip pat išaiškinti slapyvardžius“. 

1924 m. Knygose (nr. 4/6) davė nedidelį („skelbiu pradžiai mažą slapyvardžių rinkinėlį“) 176 
(klaidingai nurodydamas 175) autorių daugiau 300 slapyvardžių sarašą. Leisdamas dalimis savo 

bibliografiją, Biržiška tolydžio atskleisdavo vis daugiau slapyvardžių, o 1943 m. kaip Bibliografijos 


50 V. Biržiška, Vyskupo Motiejaus Valančiaus biografijos bruožai, Brooklyn, 1952, p. 6. 

3 Ten pat. 

32 V. Biržiška, „Lietuvių politinės brošiūros 60-jų metų gale“, Švietimo darbas, 1922, nr. 3/6, p. 407. 
5 V. Žukas, Lietuvių bibliografijos istorija, p. 149, 

žinių priedą išleido jau didelį jų sąrašą Lietuviškieji slapyvardžiai ir slapyraidės, kuriame buvo apie 
1950 autorių beveik pusseptinto tūkstančio slapyvardžių. Tiesa, tas sąrašas, kaip pats Biržiška 
pratarmėje nurodė, dar „neapima nei pusės iki 1914 m. mūsų spaudoje vartotų“. Vis dėlto tas 
didžiulis Biržiškos darbas yra pagrindinė atrama tolesniems tyrinėjimams. 

Kaip Bibliografijos žinių priedą Vaclovas Biržiška spausdino ir savo ilgamečių studijų veikalą 
Lietuviškos bibliografijos istoriją. Deja, 1944 m. suspėta išspausdinti tik du veikalo lankus, kitkas 
liko rankraščiuose. Bibliografijos istorija baigiama 1919 m.3* 

“ Rašė Biržiška ir Lietuvos spaustuvių istoriją. Viename jo 1949 m. straipsnyje randame tokią 
užuominą: „... buvau parašęs platesnę Lietuvos spaustuvių istoriją, bet ir tas darbas rankraščiu 
karo metu dingo“? 

Tuo pat metu Vaclovas Biržiška ėmėsi ir kito didelio darbo: jis užsimojo sudaryti mūsų 
rašytojų bibliografijas, ribodamasis (bent pradžioje) tais, kurie buvo pradėję rašyti dar prieš 
spaudos draudimą. Tas darbas betgi pareikalavo daug laiko, kurio Biržiškai vis pristigdavo, 
tad jo ir neįstengė baigti. Laimingai galėjo pasiimti savo rankraščius, 1944 m. išvykdamas 
iš Lietuvos. Veikalas, išeivijoje perrašinėtas, tikrintas ir kiek papildytas, nors ir neužbaigtas, 
buvo Aleksandryno antrašte trimis stambiais tomais išleistas Amerikoje jau po autoriaus mirties 
(1960-1965). 

Zinoma, senųjų raštų istorija ir ypač dar bibliografija plačiosios visuomenės nedomina, todėl 
ir Biržiška Lietuvoje turbūt labiausiai buvo žinomas kaip vyriausias Lietuviškosios enciklopedijos 
redaktorius. Suprantama, jau lietuviškas mokyklas baigusiai, vis gausėjančiai mūsų šviesuome- 
nei buvo gyvai reikalinga savąja kalba rašyta enciklopedija su plačia lituanistine dalimi. Kadangi 
eiliniam skaitytojui itin imponuoja stambūs veikalai, daugiatomė ir visas mokslo sritis apimanti 
enciklopedija jam atrodo lyg pati mokslo viršūnė, nors iš esmės tai tik apžvalginis mokslo infor- 
macijos leidinys, kuris dargi turi būti periodiškai atnaujinamas, kad nesusentų ir neprarastų ver- 
tės. Veikė ir tam tikras patriotinis motyvas: juk tai buvo pirmoji iš viso lietuviška enciklopedija. 
Tokios ir susilaukta 1931 m., kai pasirodė enciklopedijos pirmojo tomo I sąsiuvinis. Dėl kilusio 
karo enciklopedija, deja, nebuvo baigta: iki 1944 m. išėjo 9 tomai ir 10-ojo tomo 10 sąsiuvinių 
(baigiant raidėmis Ind-). 

O vis dėlto turbūt reiktų apgailestauti, kad Vaclovas Biržiška apsiėmė redaguoti enciklopedi- 
ją. Čia jį būtų galėję pavaduoti ir kiti, nes kvalifikuotų žmonių jau turėjome, o tinkamo užvado 
Biržiškai jo pasirinktoje tiriamojo mokslo srityje tada dar nebuvo. Enciklopedijos redagavimas 
iš Biržiškos pareikalavo labai daug laiko, ypač kad jis su savo įprastiniu darbštumu net visas ko- 
rektūras pats tikrino, nors vyriausiajam redaktoriui tai ir nebūtų buvę būtina. Be to, jis ir pats 
daug rašė enciklopedijoje: štai 1931-1938 m. jis davė enciklopedijai 8672 straipsnius.3* Tiesa, tai 
didele dalimi mažareikšmiai straipsneliai, bet ir jie juk gaišino redaktorių. Visa tai neabejotinai 
turėjo atsiliepti kitiems Biržiškos darbams. Ir štai liko neužbaigtas jo svarbusis veikalas Lietuvių 
bibliografija, o taip pat neišspausdintas labai reikalingas jo bibliografijos antrasis leidimas, kuria- 
me atskirų dalių papildymai ir pataisymai būtų suvesti krūvon. Biržiška pagrįstai būtų nusipelnęs 
lietuvių Estreicherio vardą (tai žymusis lenkų bibliografas). Jei ne enciklopedija, Vaclovas Biržiš- 
ka, reikia manyti, būtų dar Lietuvoje galutinai parengęs ir išleidęs savo Aleksandryną; gal net ir 
daugiau tolesnių tomų pridėjęs. 


“4 Ten par, p. 11-12. 
55 V. Biržiška, „Lietuvių knyga prieš 400 metų“, Darbas, 1949, nr. 3, p. 17. 
5 Žr. I, Kisinas, Prof. Vaclovo Biržiškos bibliografija, d. 1: 1906-1938, Kaunas, 1940. 

1944 m. Vaclovas Biržiška, nebesuredagavęs enciklopedijos, nesurvarkęs savo bibliografijos ir 
neužbaigęs Aleksandryno, gavo pasitraukti su tūkstančiais kitų lietuvių į Vakarus, kur jo, senyvo 
jau žmogaus, laukė neaiškus likimas. Suprantama, jį labai turėjo slėgti ir ta mintis, kad greičiau- 
siai nebegalės dirbti savo pamėgtojo lituanistinio darbo. O vis dėlto, kad ir labai apsunkintomis 
sąlygomis, labiausiai dėl didelio reikalingos lituanistinės medžiagos trūkumo, Biržiška grįžo prie 
savo raštų ir rašymų. Ypač keleri metai (1946-1949) Pabalrijo universitete (iš pradžių Hamburge, 
paskiau netolimame Pinneberge) buvo jam ramūs ir teikė bent dalinį buvusio universitetinio gy- 
venimo pakaitalą. Jis pats pasisakė, kad „lyginant su kitais, esu laimingesnėje padėtyje, nes galiu 
dirbti savo tikrąjį darbą, tiek dėstydamas kad ir nedideliam studentų būreliui, tiek ir rašydamas 
šį bei tą savo mokslinėje srityje“.37 Užsidaręs savo siaurame kambarėlyje (universitetui buvo pa- 
vestos buvusios vokiečių kareivinės) ir paskendęs tirštuose tabako dūmuose (ne be reikalo vienas 
iš pirmųjų jo slapyvardžių buvo Rūkorius), nekliudomas tvarkė savo atsivežtuosius rankraščius 
ir rašė naujus straipsnius, kurių nemaža davė Aidams, Lietuvių žodžiui, Pėdsakams, Žiburiams, 
Žingsniams... Rašė taip pat ir Amerikos lietuvių laikraščiams. Atskirai paminėtinas jo išsamus ap- 
žvalginis rašinys „Mažosios Lietuvos rašytojai ir raštai“ (Aidai, nr. 18, 1948). Angliškai išverstas jo 
rašinys apie XVI a. rašytoją ir švietėją Abraomą Kulvietį buvo išspausdintas Pabalrijo universiteto 
darbų serijoje Contributions of the Baltic University (nr. 47, 1947), o vokiškai verstas apie Mažvy- 
dą ir jo bendradarbius priedu prie žurnalo Scbolar (Heidelberg, 1948). Biržiškai labai padėjo ta 
aplinkybė, kad galėjo naudotis Hamburge gyvenusio ir Pabaltijo universitete kelis lingvistinius 
kursus dėsčiusio žinomojo lituanisto prof. Ernsto Fraenkelio asmenine biblioteka. 

Atskira knyga 1946 m. išleido Lietuvių rašytojų kalendorių, kuriame pateikė 1149 trumputes 
mūsų rašytojų biografines apybraižas. 

Naudodamasis susidariusiomis gana palankiomis darbui sąlygomis Pabaltijo universitete, Vac- 
lovas Biržiška rašė ir stambų veikalą — senųjų lietuviškų knygų istoriją. Tai buvo dar 1931 m. 
išleistų Lietuviškų knygų istorijos bruožų pataisytas leidimas, išplėstas nauja medžiaga, surinkta 
dar dėstant Lietuvos universitete, o taip pat iš dalies jau ir išeivijoje. Knyga vėliau išspausdinta 
dviem tomais Amerikoje (1953 ir 1957). 

Pabaltijo universitetas užsidarė 1949 m. Tai iš viso buvo lietuvių išeivių didžiojo kraustymosi 
iš Vokietijos metai. Vaclovas Biržiška atvyko Amerikon 1949 X 24 ir apsistojo pas dr. Mykolą 
Devenį kaime prie Waterburio, Conn. Beje, Devenio žmonos tėvas Jonas Vileišis (1872-1942) 
buvo geras Biržiškų pažįstamas ir bendradarbis dar iš senų Vilniaus lietuviškos veiklos laikų. 

Nors ir radęs naujame krašte palankesnes sąlygas negu daugelis kitų, ypač jo amžiaus ateivių, 
Vaclovas Biržiška jautėsi nekaip, nes gyveno, kaip man rašė 1949 XI 10, „vien tiktai iš gerų žmo- 
nių loskos, kas, žinoma, gerokai mane slegia“. Jis netgi įžvelgė tam tikrą analogiją su Daukanto, 
kurį laiką gavusio prieglaudą pas vysk. Valančių, senatvės dalia. Užsiminė 1951 V 21 laiške, kad 
rašydamas Aidams Valančiaus biografiją, „tarp kitko ko, išaiškinau, visai nešliūpiškai, genezę to 
konflikto tarp Valančiaus ir Daukanto, kurį supratau, tiktai pats gyvendamas panašiose sąlygose, 
kaip Daukantas pas Valančių“. 

Liūdnos mintys ne kartą slėgė Vaclovą Biržišką: 

Bendrai viskas įkyrėjo - pavydžiu Jums, jauniems, kurie galite dirbti, bent nepergyvenate to, ką man - se- 
niui, bevaikiui, našliui - tenka dabar pergyventi; dėl ko kartais jau ima noras sukišti visus savo rankraščius 


į laužą prie vištininko, kur deginamos visos sąšlavos, nes juo daugiau žmogus dirbi savo srityje, juo labiau. 
įsirikini, kad tas tavo darbas čia niekam nereikalingas (iš 1950 X 13 laiško). 


57 Mintis, 1948 VI 23, nr. 43. 

Bet tai tik kartkartėmis užeinančių nusivylimo momentų nuotaikos, kurias silpniau ar stipriau 
išgyvendavo ir kiti vyresnio amžiaus mūsų kultūrininkai, pvz., Vincas Krėvė, kuris laiškuose irgi 
ne kartą nusiskųsdavo dėl savo kūrybos nereikalingumo čia. Bet kaip Krėvė nenaikino savo raštų, 
taip ir Biržiška jų nedegino nei prie vištininko, nei kur kitur. Keliasdešimt metų studijuodamas 
mūsų raštų istoriją ir akivaizdžiai įsitikinęs, kokios lemiamos svarbos mūsų tautiniam atgimimui 
turėjo rašytojų ir laikraštininkų darbas, jis gyvai jautė, kad jų darbas ne mažiau reikšmingas ir 
dabartinės išeivijos laikais. Antai savo straipsnį „Lietuviškos knygos kelias“ (Naujienos, 1951, 
nr. 52-66)3 baigė šiais įtaigiais žodžiais: 


Tauta, kuri neturi galimumo savo kultūros kelti, kuri negamina ir nespausdina naujų knygų, kuri nepatei- 
sina savo savita kultūra savo tautinio individualumo kitų tautų tarpe, yra mirusi. Bet lieruvių tauta, išgy- 
venusi tiek skaudžių karastrofų ir jau ne kartą iš numirusių prisikėlusi, mirti nenori ir nemirs. Ir dėl to ji, 
nelaukdama ir savo tautos židinio atstatymo ir dar po visą pasaulį išsklaidyta, acgaivins ir savąją knygą ir 
jau netuščiomis rankomis grįš į išlaisvintą tėvynę. 


Žinoma, dar svarbiau buvo tai, kad jį traukte traukė prie įprastinio darbo, kurį jis diena iš dienos 
dirbo jau keliasdešimt metų. Nespėjęs kaip reikia apšilti naujame krašte, jau rašė man 1949 XI 10: 
„+ pradedu šį bei tą rašyti, bet ir tai iš karto visais frontais [... —] vieną straipsnį Naujienoms, kitą 
Keleiviui, trečią Darbui, ketvirtą Sandarai, penktą [...] Draugui, nes iš visų galų jau manęs šio bei to 
reikalauja.“ Savo laiškuose (Amerikoje iš jo esu gavęs 41) jis tolydžio užsimindavo apie savo darbus, 
kad rašo straipsnius apie Pabrėžą (išsp. Aiduose, 1951, nr. 2) ir Valančių (Aiduose, 1951, nr. 8-10), 
kad turi (1949 XII 1 laiškas) „užbaigti ir du skirsnius senosios knygų istorijos, nes ją norima spaus- 
dinti“ (I dalis buvo išspausdinta 1953 m. Čikagoje), kad rengia savo senų straipsnių rinkinį Tarp mi- 
rusių žmonių ir gyvųjų knygų, kad gavo „oficialinį nuo čikaginio komiteto pakvietimą rašyti Šliūpo 
biografiją“ (1950 XII 11 laiškas) ir jau renka medžiagą, kad perrašinėja Aleksandryną, kad paruošė 
naują Lietuvių rašytojų kalendoriaus leidimą, apimantį jau pustrečio tūkstančio asmenų ir t.t. 

Gavo netgi siūlymų redaguoti enciklopediją. 1951 VII 12 rašė gavęs iš Vokietijos laišką, kad 
ten „jie pasiryžę spausdinti kokių 1000 puslapių [...] grynai lituanistinę enciklopediją ir klausė 
mano patarimo ir sutikimo imtis redagavimo. Visokius tuo žvilgsniu savo sumetimus aš jam 
pasiunčiau, nieko kategoriškai neatsakydamas. [...] Faktiškai enc. turėtų būti redaguojama čia 
[Amerikoje], o tik spausdinama ir koreguojama Vokietijoje. [...] Bijau, kad kaip nors neduočiau 
sutikimo tą enc. redaguoti, nes tuomet turėsiu mesti į šalį visus kitus rašinius.“ 

Enciklopedijos mintis buvo iškilusi ir Amerikoje. Niujorke Lietuvių patariamosios grupės 
prie Europos Laisvės komiteto šalia kitų darbų buvo numatytas „enciklopedinio pobūdžio visas 
Lietuvos sritis apimąs leidinys apie Lietuvą sverimiesiems“.3? Apie tą enciklopedijos projektą rašė 
1951 IX 15 Vaclovas Biržiška, drauge nurodydamas, kad ir jį kiti („aš pats asmeniškai į tą biznį 
nesikišu — tai daro už mane kiti“) mėgino „prastumti į Free Europe bendradarbius (ne narius) jų 
sumanytai kažkokiai lituanistinei enciklopedijėlei suredaguoti“. Nieko iš to bent kol kas neišėję, 
ir „galiu gyventi dar kaime, o ne dūsauti tuo tvankiausiu newyorkiniu oru“. 

O vis dėlto netrukus gavo išsikelti iš kaimo Vašingronan. Rašė 1951 XI 4: „„.. tupiu dabar 
stalyčioje. Čia atvykau prieš pustrečios savaitės iššauktas [Lietuvos ministro Vašingtone Povilo] 
Žadeikio vienam darbui, susietam su Kongreso biblioteka (...] atrodo, kad bent ligi Naujų Metų 
čia išbūsiu tuo “konsultantu lietuviškais klausimais", kokiu mane biblioteka paskyrė.“ 


“8 Straipsnis persp.: V. Biržiška, Senųjų lietuviškų knygų istorija, t. UI, Chicago, 1957, p. 157-298. 
5 Lietuva: Politikos žurnalas, 1952, nr. 1, p. 80. 

Užsibuvo ilgiau, dirbdamas įvairius bibliografinio pobūdžio darbus. Apie juos šitaip informa- 
vo 1951 XI 9: „[Slavų skyriaus viršininkas] Jakobsonas sugalvojo man ir tris darbus - įvertinti, 
prieš tai jos sudėtį patikrinus, [dr. Jurgio] Šaulio biblioteką [ją paskui nupirko Pensilvanijos uni- 
versiteto biblioteka], paskiau sudaryti pavyzdinį sąrašą tokių knygų, kurios skaitytinos tiems, kas 
nori pažinti Lietuvą, lietuvių kalbą, kultūrą ir t. t., o pagaliau “sudaryti" Amerikos lietuvių knygų 
bibliografiją apytikriai ligi Pirmojo pasaulinio karo.“ 1952 I 6 rašė: „... šiomis dienomis baigiu 
savo antrąjį darbą -Amerikos lietuvių bibliografiją 1875-1910 m. (toliau nerašau, nes neturiu 
medžiagos, kadangi visas mano bibliografijos tęsimas buvo likęs Lietuvoje ir ten sudegė)“ 

Beje, Kongreso bibliotekos Slavų skyriuje yra du Vaclovo Biržiškos parengti bibliografiniai sąrašai: 
The American Lithuanian press from 1875 to 1910 (parengta 1952, 1366 antraštės) ir Bibliography 
on Litbuania (1953 m., 885 antraštės).“? Įvadinis Biržiškos straipsnis prie jo Amerikos lietuvių biblio- 
grafijos buvo išspausdintas 1959 m.: „The American-Lithuanian publications, 1875 to 1910“, by Vac- 
lovas Biržiška (Journal of Central European Affairs, vol. 18 (4), 1959, p. 396-408). Biržiškos Amerikos 
lietuvių 1875-1910 bibliografinės medžiagos fotokopija yra Vilniaus universiteto bibliotekoje.“ 

Vašingtone senas bibliotekininkas ir bibliografas maloniai pasijuto savo įprastinėje aplinkoje tarp 
knygų lentynų. Nors Amerikos bibliotekos ir nėra turtingos savo lituanistika, Biržiška rado Kongreso 
bibliotekoje kai kuriuos leidinius, kurių nebuvo matęs nuo išvykimo iš Lietuvos laikų. Tad, seniai iš- 
siilgtos bibliotekinės aplinkos gaubiamas, sėdėjo nuo ryto iki vakaro tarp knygų, darydamas įvairius 
reikalingus išrašus, o taip pat nusirašinėdamas iš periodikos savo senesniuosius straipsnius. 

Vaclovo Biržiškos neetatinė tarnyba Kongreso bibliotekoje buvo laikinė. Jis turėjo vilčių gauti 
darbo prie aukščiau minėto niujorkinio enciklopedijos leidinio projekto. Deja, nei iš to, nei iš 
tuo pat metu Vokietijoje svarstytų enciklopedijos sumanymų nieko neišėjo. Jie betgi akivaizdžiai 
rodė, kad enciklopedijos leidimo mintis lietuvių išeivijoje buvo gyva. Ji ir buvo įgyvendinta, kai 
ją vykdyti ėmėsi energingas ir iniciatyvos nestokojąs Juozas Kapočius. Jis, suprantama, kreipėsi į 
buvusį Lietuviškosios enciklopedijos vyriausiąjį redaktorių. Biržiška į tą jam nepažįstamo žmogaus 
sumanymą iš pradžių pažiūrėjo labai skeptiškai. Rašė 1952 VI 6: 


Fantastų visokiems nerealiniams planams kurti netrūksta. Štai neseniai gavau laišką (greičiausiai ir pats tokį 
par gausi) iš tūlo Brooklyno spaustuvininko Kapočiaus, kuris sumanė ne mažiau ne daugiau kaip išleisti 30 
tomų lietuvišką enciklopediją ir tai bene per du metus, leidžiant po du tomus į mėnesį. Pats suprantat, ką aš 
jam į tai atsakiau, juo labiau kad čia, kur tiek yra visokių amerikinių enciklopedijų, leisti bendro pobūdžio 
enciklopediją yra tiesiog absurdas. 


Įdomu, kad jau prieš 40 metų (1911 IV 9-22) panašų atsakymą davė Kazimieras Būga Kleopui 
Jurgelioniui, kuris buvo pakviestas Čikagos knygų leidėjo Antano Olšausko (Olševskio) projek- 
tuotos lietuviškos enciklopedijos redaktorium: 


Enciklopedijos sumanymui aš nelabai reprirariu. Manaip mums reikalinga visai kitokia enciklopedija: Liruano- 
logijos enc. Bendrosiomis žiniomis mes galime naudotiesir iš svetimtaučių enciklopedijų. Liruanologijos enciklo- 
pedijon turėtų eiti visa tatai, kas paliečia plačiausiai Lietuvą. Tokion enciklopedijon aš šį tą parašyčiau.“? 


8 Lithuania and Litbuanians: A selected bibliograpby, compiled by J. Balys, New York, 1961, p. 5-6. Biržiškos pa- 
skolintu Amerikos lietuvių 1875-1910 m. bibliografijos rankraščiu plačiai pasinaudojo Vytautas Širvydas, rašy- 
damas straipsnį „Amerikos lietuvių knygos, 1875-1904“ (kolektyvinėje knygoje Kovos metai dėl savosios spau- 
dos, Chicago, 1957, p. 239-296). 

8 Lietuvių rašytojai: Bibliografinis žodynas, t. I, Vilnius, 1979, p. 219. 

2 K. Būga, Rinktiniai raštai, t. UI, p. 928. 

Žinoma, gal ir nedaug buvo prasmės spausdinti tokią didelę enciklopedijos dalį sudariusių 
astronomijos, biologijos, chemijos, filosofijos, fizikos, matematikos, medicinos, technologijos, 
teologijos, visuotinės istorijos bei literatūros ir kitų panašių straipsnių, kuriuos išeiviai lengvai ga- 
lėjo susirasti savo naujųjų kraštų gausiose ir gerai parengtose enciklopedijose. Todėl, pvz., latviai 
tuo pat metu leistoje savo enciklopedijoje (1950-1955) apsiribojo tik Latviją ir latvius liečiančiais 
dalykais („... Latvju Enciklopedija dod tikai faktus par Latviju un latviešiem“). Bergi anie mažai 
tereikalingi straipsniai kaip tik buvo ta kaina (ir nemaža!), kurią teko sumokėti, kad lietuviška 
enciklopedija iš viso galėjo būti išleista. 

"Tokie argumentai paveikė Biržišką. Jis sutiko su Juozu Kapočium ir rašė man 1952 VII 3: 


„kodėl neapsiribojama vien lituanistine enciklopedija, tai tam yra rimtų motyvų. [...] privariniam asmeniui 
neįmanoma jos organizuoti, nes tektų vis viena išlaikyti kurį laiką kelerą asmenų, o iš dviejų trijų liruanis- 
tinės enciklopecijos tomų jam nei dalis išlaidų negrįžrų ir būtų tikcas bankrotas. Tuo tarpu leidžiant dau- 
giatomę enciklopediją, jei pavyks užtikrinti keletą tūkstančių jos nuolatinių pirkėjų, tai ras pilnai padengs 
visas leidimo pagrindines išlaidas ir pačiam leidėjui šiokį tokį pelną duos. Tai čia yra vienas iš pagrindinių 
motyvų, kuriuo ir mane Kapočius įtikino. 


Ir darbas prasidėjo. Rašė Biržiška 1952 IX 1: „... enciklopedijos leidimo reikalas eina pirmyn, 
organizuojame ne tik štabą, bet ir bendradarbius“, o 1953 III 6: „Tai jau visa savaitė, kaip mane 
Kapočius supakavo į traukinį ir atgabeno į Bostoną su enciklopedija nešiotis. Na, jau tie, kurie 
čia prie to darbo esame užkinkyti, čia pasitarę, nusistatėm ligi balandžio mėnesio pusės paruošti 
visą medžiagą pirmajam tomui.“ Pirmasis Lietuvių enciklopedijos tomas ir buvo išspausdintas 
tais pačiais 1953 metais. 

Kad ir labai užimtas enciklopedijos rengimu, Biržiška anaiptol nepamiršo ir kitų savo darbų. 
Rašė 1953 XI 10: „Šiaip jaučiuos nekaip - jau pervargau gerokai [...] ir nervus įvairios smulkme- 
nos veikia. [...] Bet vis dėlto naktimis kartais ir savo bibliografijos antrą, niekam nereikalingą 
leidimą po truputį poilsiui ruošiu. [...] Po truputį kartais tarp 2 ir 4 valandos nakties [...] varau 
toliau ir Aleksandryną.“ 1954 III 8: „Velniai atnešė tą spaudos draudimo panaikinimo sukaktį. 
Čia vėl iš kelių galų reikalauja paskaitų, nors jų pasiutiškai nemėgstu skaityti. O vėl [Aidų redak- 
. torius] Vaičiulaitis prikibo prie ilgesnio straipsnio.“ 

Vis dėlto, kad ir gerokai pervargęs (kaip pats rašė), kad ir pykdamas, davė tos sukakties proga 
apsčiai straipsnių: „50 metų spaudos laimėjimo sukaktį minint“ (Aidai, 1954, nr. 4, 6), „Lietu- 
vių karas su maskoliais už savo spaudą“ (Naujienos, 1954, nr. 240) ir dar tris straipsnius davė 
kolektyvinei knygai Kovos metai dėl savosios spaudos (1957). 

Aname 1954 III 8 laiške dar užsimena teberašąs Aleksandryną ir prideda: 


Svajoju apie tai, kada galėsiu iš enciklopedijos iššokti ir ramiai sau kaime gyvendamas varyti toliau visus 
mano kitus rašinius. Tiesiog man pikta, kad iš suplanuotų 10 000 lapų ligi šiol vos tik 3200 esu surašęs, tai 
vos trečdalį. O kaime gyvendamas, galėčiau [-..) ramiai ištisomis dienomis ir naktimis toliau tai visa prie 
pabaigos varyti, Juk ir šiaip jau turbūt neilgai rebegyvensiu, tai norėrųs prieš tai [...] sutvarkyti visa tai, ko 
gal kiti ir nedirbs ir ką ramia sąžine Jūs, jaunesnieji, galėsite Lietuvoje atsiradę spausdinti. 


Neilgai Vaclovas Biržiška dirbo enciklopedijoje, nes dėl kilusių nesutarimų ir nesklandumų 
gavo iš redakcijos pasitraukti: 4-ajame enciklopedijos tome (1954) jo, kaip vyr. redaktoriaus, 
pavardės nebėra; jis peržiūrėjo maždaug 3/4 šio tomo. Nėra prasmės aiškinti tos nesantarvės 
priežasčių, nes po tiekos metų tai neaktualu ir nesvarbu. Enciklopedija buvo baigta ir be Bir- 
žiškos, betgi labai abejotina, ar būtų galėjusi būti be jo pradėta. Naujam projektui reikalingas 
žinomas vardas. Dar neseniai iš Lietuvos pasitraukusiems išeiviams Lietuviškosios enciklopedijos 

vyr. redaktoriaus pavardė buvo gerai žinoma, o drauge buvo prenumeratoriams svari garantija, 
kad naujoji enciklopedija bus tinkamai leidžiama. Rašė Zenonas Ivinskis: 


Kam teko nors kiek su prof. Vacl. Biržiška bendrauti, tuoj įsitikino, kad jis yra tikroji ir gyvoji lituanistikos 
enciklopedija, stebinanti mus visus savo žinojimu, patyrimu apie faktus ir dalykus, kurių jokiose knygose, 
jokiuose šaltiniuose negali rasti. Tad jam ir teko dar šalia savo mokslinių, bibliografinių bei bibliotekinių 
darbų imtis redaguoti Lietuviškąją enciklopediją Kaune (1932-44) ir Lietuvių enciklopediją Amerikoje. 
Šiam darbui jis nuo seniau buvo ruošęsis.S? 


Apkartęs ir nervingas Vaclovas Biržiška grįžo prie savo paties raštų. 1955 XI 17 rašė: „... iš 
naujo perredagavau, beveik du kartu padidinęs, savo Liet. bibliografiją ligi 1904 m. imtinai (tai 
apėmė tik 2050 didelių mašininių lapų)“ 

Vincas Krėvė savo priešmirtiniame laiške (1954 VI) Mykolui Biržiškai rašė: „Tikrai jaučiuo- 
si, kad jau seniai esu nebereikalingas, ir mano darbas niekam nereikalingas, bet nerašyti ne- 
galiu.““* 

Negalėjo ir Vaclovas Biržiška nerašyti. Jis ne tik tebetvarkė savo senus rašinius, bet ilgainiui 
ėmė kurti ir naujus stambius darbo planus. Rašė man 1955 XI 17: 


... esu pasiryžęs griebtis dar vieno naujo [darbo], kuriam per maža turiu medžiagos ir čia norėčiau ir Jūsų 
pagalbos prašyti. Dalykas toks. Jau užbaigęs „Aleksandryno“ pirmuosius tris tomus, kurie teapima rašytojus, 
rašiusius dar prieš spaudos uždraudimą, noriu pradėti (jau kiek tuo požiūriu esu medžiagos ir pririnkęs) rašy- 
ti ir kitus to paties Aleksandryno tris tomus, kurie apimtų apie 500 rašytojų, rašiusių ar bent tik pradėjusių 
rašyti jau spaudos uždraudimo metu, taigi 1865—1904 metais. Tuo žvilgsniu nemaža man reikalingų trumpų 
biografijėlių buvo spausdinama savo laiku „Bibliografijos žiniose“, tačiau aš teturiu jas vien iš 1938-1940 
m., O nei senesnių, nei vėlesnių neturiu. O kiek žinau, pas Jumis [Pensilvanijos universiteto] bibliotekoje tai 
yra, tai ar nebūtų galima iš tų numerių padaryti fotokopijas. [...] Būtų taip pat įdomu sužinoti, kokias ano 
laiko rašytojų monografijas Jūs ar pats, ar jūsų biblioteka, ar kiras kas turi. 


Prašomas informacijas, kiek jų surankiojau, nusiunčiau, ir jis man 1955 XII 8 atrašė: „Dide- 
lis ačiū už atsiųstas biografines ištraukas iš "Bibliografijos žinių' senesniųjų metų. Jomis galėsiu 
pasinaudoti, kada virsiu vėl darbingas, nors šiuo metu jaučiuos labai nekaip ir vis tebelaukiu, ar 
nepakratysiu pagaliau ir aš kojų.“ 

Tai buvo paskutinis jo laiškas. Vaclovas Biržiška mirė 1956 I 3, tik prieš mėnesį sulaukęs savo 
71-ojo gimtadienio. Išvargusi širdis nebeatlaikė. 

Jo paliktus nespausdintus veikalus aprašė brolis Mykolas.“ Tame palikime buvo šie dalykai: 
1) Lietuviškoji bibliografija (iki 1904 m. imtinai) - antrasis perredaguotas, papildytas ir spaudai 
parengtas leidimas, rašytas 1952-1955 m.; 2) Aleksandrynas: Senųjų lietuvių rašytojų, rašiu- 
sių prieš 15 m., biografijos, bibliografijos ir biobibliografijos - 3 tomai, 1006 p. (išsp. Čikagoje, 
1960-1965); 3) Studentai iš Lietuvos užsienio universitetuose XV-XVIII amžiuose - 1938 studentų 
sąrašas; kaip priedas pateikiama 1801-1855 m. Dorpato (Tartu), Karaliaučiaus ir dar vieno kito 
universiteto per 300 studentų; medžiaga pradėta rinkti 1944 m. Vienoje, darbas baigtas rašyti 
1954 m. Bostone, 222 p.; 4) Lietuvių rašytojų kalendorius - antrasis ligi 3015 vardų papildytas 
leidimas (1946 m. leidime buvo 1149); 5) trys įvairių seniau skelbtų straipsnių rinkiniai: Praeities 


8 Z. Ivinskis, „Visas gyvenimas lietuviškajai knygai“, Aidai, 1955, nr. 4/5, p. 158. 
“4 V. Maciūnas, „Vincas Krėvė savo gyvenimo saulėlydyje“, Metmenys, nr. 39, 1980, p. 124. 
6 M. Biržiška, „Prof. Vaclovo Biržiškos rankraštinis palikimas“, Draugas, 1956 IX 29. 

pabiros (31 str., išsp. Brukline 1960), Tarp krygų ir bibliotekų (81 p.) ir Tarp mirusių žmonių ir 
gyvųjų knygų bei raštų (apie 80 straipsnių, 457 p.); 6) Senųjų lietuviškų knygų istorija, 2-oji dalis 
(išsp. Cikagoje 1957, 1-oji dalis buvo ten pat išsp. 1953); 7) Lithuania and Lithkuanians mirrored 
in the books - Kongreso bibliotekai 1952 m. parengti du lietuviškų knygų ir svetimomis kalbomis 
apie Lietuvą ir lietuvius sąrašai, 284 p. 

Ištų veikalų svarbiausias yra Aleksandrynas, pradėtas rašyti dar Lietuvoje pastarojo karo metu. 
I tomo pratarmėje buvo pateiktas paties Vaclovo Biržiškos paaiškinimas apie tas aplinkybes, ku- 
riomis buvo rašomas veikalas ir kaip buvo pasirinkta jo antraštė: 


Keliasdešimt metų dirbant man lietuvių knygai, savaime prisirinko ir medžiagos lietuvių rašytojų biogra- 
fijoms ir jų bibliografijoms. Tačiau įvairūs kiti darbai neleisdavo man surinktosios medžiagos tinkamai 
sutvarkyti ir susisteminti. Ir tik žmonai (Aleksandrai) atsigulus į mirties paralą, iš kurio ji jau nebeatsikėlė, 
ir keletą mėnesių jai bekovojant su mirtimi, o man Ją slaugant per dienas ir naktis [tai buvo 1943 m.), Jos 
pačios raginamas, ilgomis nakties valandomis ėmiaus to darbo, kuris čia Jos vardu ir pavadintas. To darbo 
dalis, skirta rašytojams, pradėjusiems rašyti prieš spaudos uždraudimą, turėjo apimti apie 450 asmenų. Ta- 
Čiau tris ketvirtadalius darbo atlikus, žmonos mirtis jį sustabdė. Ir nors po to dar apie metus laiko buvau 
tokiose sąlygose, kad galėjau naudotis visa savo seniau surinkta medžiaga, tačiau neturėjau jėgų prie jos grįž- 
ti, ir darbas liko neužbaigtas ir tuo meru, kada man teko atsisveikinti su tėvyne. Svetur atsidūręs, tegalėjau 
tik vienu kitu bruožu jau parašytąsias biografijas ir bibliografijas papildyti, bet be lietuviškosios medžiagos 
ir ypač be Lietuvoje likusių mano užrašų nei vienos biografijos visai išsamiai jau negalėjau parašyti. Ir tuo 
būdu daugiau kaip šimtas rašytojų liko čia neapimtų. 


Betgi ir išeivijoje nepamiršo Aleksandryno ir sugebėjo rasti papildymų. Pvz., rašė 1952 IX 1 
iš Vašingtono: 


.„ vieną [biografiją] suradau tiktai praėjusią savaitę - XVII amžiaus lietuvių rašytojo jėzuito Jokūbo Paške- 
vičiaus. [... Kongreso] bibliotekoje besiknaisiojant po įvairias senesnes knygas vis dėlro pavyksta kartais 
vieną kirą naują faktelį jau užbaigtoms biografijoms surasti, pvz., radau čia datą, kada Kulvietis pabaigė 
Krokuvos akademiją bakalauro laipsniu; suradau be ano Paškevičiaus dar XVIII a. Mažosios Lietuvos neži- 
nomą lietuvių giesmių rašytoją [Joną] Melankeitį (turėtų būti turbūt Melankairį). 


Tame pačiame laiške dar rašė: „„.. teturiu 325 biografijas [...] trūksta kaip tik stambiausių: 
Bretkūno, Chilinskio, Donelaičio, Rėzos, Bagužio [Bohušo], Daukanto, Baranausko ir dar eilės 
kiek smulkesnių, nes, mano apskaitymu, pradėjusių ligi spaudos uždraudimo rašyti rašytojų tu- 
rėjome ne mažiau kaip 450.“ 

Dirbo sparčiai ir po trejeto mėnesių (1952 XI 29) jau galėjo pranešti: „... mano Aleksandry- 
nas jau prie galo artinas, jau turiu 955 mašinėle rašytus puslapius ir jau sugebėjau pavaryti tuos 
stambiausius, kurie pas mane buvo beveik visi rankraščio juodraštyje likę (užvakar susidorojau 
su Daukantu).“ 

Papildinėjo Aleksandryną, ir 1953 m. Bostonan nusikėlęs. Rašė 1954 III 8: „O kaip eina Strazdas?“ 
[...] savo Aleksandrynui jau baigiu Strazdą tvarkyti. [...] Kol kas turiu užbaigtas 364 biografijas“ (iš- 
spausdintame Aleksandryne yra 370 biografijų). Brolis Mykolas, rengęs Aleksandryną spaudai, straips- 
nio apie Strazdą biografinės dalies nerado brolio paliktųjų raštų tarpe ir pats gavo tai parašyti.*7 


66 Jau tada buvau pradėjęs rengti, bet tik 1963-1964 m. Aiduose išspausdinau savo rašinį apie Strazdą, paremrą 
dar Vilniuje mano surasta dokumentine medžiaga, kurią buvau jau anksčiau paskolinęs Vaclovui Biržiškai, kad 


pasinaudotų. 
7 Žr. M. Biržiškos pastabą Aleksandryne, t. II, p. 251. 

Mykolas Biržiška parengė spaudai visus tris Aleksandryno tomus, juos tikrino, taisė, vienur 
kitur papildė. Beje, tai buvo ir paskutinis jo darbas. 1962 IX 6 rašė man Mykolo Biržiškos duktė 
Marija Žymantienė: „Rugpjūčio 23 d. apie šeštą valandą vakaro jam atsikėlus nuo “Aleksandry- 
no' II tomo korektūros taisymo, jį ištiko dalinis paralyžius. [...] Rugpjūčio 24 d. [...] 9 val. vakaro 
ištikus naujam smūgiui, jis pasimirė.“ Buvo tai kaip tik 80-asis jo gimtadienis. 

Nors dėl išeivijos gyvenimo sąlygų ir nebuvo išvengta trūkumų bei netikslumų“s, ypač pačiam 
autoriui nebegavus tikrinti galutinių korektūrų, Aleksandryno reikšmė didelė. Anot bibliografo 
Vlado Žuko, „vertingiausias biobibliografinio tipo darbas lietuvių kultūros ir bibliografijos isto- 
rijoje yra V. Biržiškos trijų tomų veikalas Aleksandrynas". Jis padeda giliau tyrinėti lietuvių kul- 
tūrą, raštiją ir literatūros istoriją. Jame panaudota daug retos, šiandien sunkiai randamos arba 
visai dingusios medžiagos, nurodyta svarbių šaltinių“? 

Vaclovo Biržiškos veikalai ir straipsniai nuolat tebecituojami lituanistų tiek išeivijoje, tiek ir 
Lietuvoje. Jis tebėra mums reikalingas. Parafrazuodami jo neišleisto straipsnių rinkinio antraštę 
Tarp mirusių žmonių ir gyvųjų knygų bei raštų, pasakysime, kad žmonės miršta, bet jų knygos 
išlieka. Žinoma, jei vertingos. 

Eilėraštyje „Prie Vaclovo Biržiškos karsto“ (išspausdintame Laidojimo komiteto išleistoje kny- 
gelėje Prof. Vaclovui Biržiškai atminti, 1956) velionio gerbėjas H. (turbūt Henrikas Blazas) gražiai 
išreiškė ne tik savo paties vieno mintį: 


Nesakome - sudie, Profesoriau mielasis... 

Ir šalčio nejaučiam užgesusių akių. 

Knygų lentynoje ne vienas tomas rasis, 

Kurs liudys mums, kad vis esi dar tarp gyvų. 


[1985] 


“Kai kurių paaiškinimų apie tai davė Mykolas Biržiška savo straipsnelyje „Mea culpa“, Aidai, 1962, nr. 8, 
p. 366-367. 
9 V, Žukas, Lietuvių bibliografijos istorija, p. 224-226. 

Mykolas Biržiška 


70 metų amžiaus sukakties proga 


Šiemet sulaukė 70 metų amžiaus žymus mūsų mokslo vyras ir visuomenininkas prof. My- 
kolas Biržiška, gimęs Viekšniuose 1882 VIII 24 (senuoju stilium 12). 

Iškeldami sukaktuvininko patriotinę veiklą visų pirma prisimename, kad jis yra vienas iš tų, 
kurie 1918 m. pasirašė Lietuvos nepriklausomybės deklaraciją. Visai nedaug bėra likusių gyvų 
Lietuvos Tarybos narių: laisvajame pasaulyje (galbūt ir iš viso), be sukaktuvininko, dar prof. Ste- 
ponas Kairys ir prel. Kazimieras Šaulys. Jų vardai mūsų visuomenėje gaubiami deramos pagarbos, 
kaip gyvų liudininkų to akto, kuris buvo toks lemtingas lietuvių tautai ir kuris šiandien šviečia 
kaip pagrindinis mūsų patriotinių pastangų tikslas. Gražiais paties sukaktuvininko žodžiais 
betariant, „nepriklausomybiniu, vasario 16 d. nustatytu keliu per kovas, aukas, kančias žengia, 
parpuola ir vėl pakildama eina į priekį visa lietuvių tauta“.! 

Lietuvos Tarybon Mykolas Biržiška pateko ne atsitiktinai, o jau turėdamas nebetrumpą visuo- 
meninio darbo Vilniuje stažą. Dar 1905 m. dalyvavęs Didžiajame Vilniaus seime ir 1906 m. ilges- 
nį laiką Vilniuje darbavęsis, Biržiška, baigęs 1907 m. Maskvos universitetą, tų pačių metų rudenį 
grįžo į Vilnių ir čia pastoviai apsigyveno. Jau iš anksčiau įsitraukęs į Lietuvos socialdemokratų 
partijos veikimą, nuo 1907 m. darbavosi jos centre (iš partijos išstojo 1917 XII, partijos pareika- 
lautas pasitraukti iš Lietuvos Tarybos). Pasižymėdamas dideliu apsiskaitymu ir gabia plunksna, 
Biržiška atsidėjo ypač spaudos darbui. Jau iš seniau bendradarbiavęs lietuvių (Darbininkų balse, 
Vilniaus žiniose, Naujojoje gadynėje) ir kai kuriuose lenkų laikraščiuose, 1907-1908 m. drauge su 
Augustinu Janulaičiu redagavo socialdemokratų savaitraštį Žarija, 1908-1909 m. buvo Vilniaus 
žinių redakcijos sekretorius, 1910-1911 m. redagavo visuomenės ir kultūros žurnalą Visuomenė, 
1914 m. išleido kairiosios j JaunuogenS almanachą Nauju taku ir t.t. Veikliai dalyvavo ir Lietuvių 
mokslo draugijoje. 

Kilus karui ir tūkstančiams pabėgėlių bei evakuotųjų traukiantis į rytus, Biržiška metė tarnybą 
Vilniaus žemės banke, kuris 1915 m. taip pat evakuavosi, ir liko Vilniuje. Cia smarkiai sumažėju- 
siam lietuvių inteligentų būreliui labai padaugėjo visuomeninio darbo, ypač sunkiomis vokiečių 
okupacijos meto sąlygomis. Lietuviškoji veikla labiausiai koncentravosi lietuvių draugijos nuken- 
tėjusiems dėl karo šelpti centro komitete, į kurį buvo, jau vokiečiams Vilnių užėmus, be kitų, 
kooptuotas ir Mykolas Biržiška. Komitetas rūpinosi ne tik šalpa, bet ir kitais lietuvių reikalais. 
Ypač aktualus buvo lietuviškojo švietimo klausimas. Tad 1915 m. rudenį komitetas steigė lietu- 
višką gimnaziją, paskirdamas Biržišką jos direktoriumi. Gimnazija iš pradžių buvo pavadinta 


V Mūsų kelias, 1947, nr. 22. 

„Jono Basanavičiaus, Mykolo Biržiškos ir Povilo Gaidelionio Vilniaus lietuvių gimnazijos kurso 
pamokomis“. Vėliau iš jos išaugo Vilniaus lietuvių Vytauto Didžiojo gimnazija. 

Aktualūs buvo ir politiniai uždaviniai - siekti Lietuvai nepriklausomybės. Tam tikslui susi- 
spietė įvairių srovių vilniečių lietuvių būrelis, kurio darbuose ir pasitarimuose veikliai dalyvavo 
ir Mykolas Biržiška. Drauge su kitais mūsų veikėjais jis pasirašė ne vieną memorandumą lietu- 
vių reikalais vokiečių okupacinei valdžiai. Jis įėjo ir į vykdomąjį komitetą, sukvietusį žinomąją 
1917 IX lietuvių konferenciją Vilniuje, kurioje dalyvavo daugiau kaip 200 atstovų iš visos Lietuvos 
ir kuri išrinko 20 asmenų (jų tarpe ir -BiežiEką) Lietuvos Tarybą, 1918 II 16 paskelbusią Lietuvos 
nepriklausomybę. 

Nepriklausomos Lietuvos visuomenėje Mykolo Biržiškos vardas buvo plačiai žinomas ryšium 
su Vilniaus klausimu. Tai nenuostabu. Kai visur skambėjo šūkis „Mes be Vilniaus nenurimsim!“, 
jungęs vienan tikslan visų srovių lietuvius, negalėjo būti nežinomas vardas ilgamečio Vilniui va- 
duoti sąjungos pirmininko, karštai kovojusio dėl Lietuvos teisių į Vilnių, iš kurio jis buvo lenkų 
ištremtas. 

Žymiają savo visuomeninės veiklos dalį Biržiška ir yra skyręs Vilniaus reikalams. Ypač 1919 
1922 m. jam teko labai energingai darbuotis ir ne kartą kentėti lenkų persekiojimus. Pakviestas 
švietimo ministeriu 1918 m. gale Mykolo Sleževičiaus sudarytan ministerių kabinetan, Biržiška 
nesikėlė Kaunan su Lietuvos Taryba ir vyriausybe nuo bolševikų, o liko Vilniuje kaip generalinis 
Lietuvos vyriausybės įgaliotinis. 1919 I Vilnių užėmusių bolševikų buvo areštuotas, bet po poros 
dienų ištardžius paleistas iš kalėjimo. Lenkų kariuomenei atėmus Vilnių iš bolševikų, Biržiška 
gavo iki pat savo ištrėmimo 1922 m. vadovauti Vilniaus lietuvių tautiniam ir politiniam veiki- 
mui, būdamas 1919 IV 22 Vilniaus lietuvių visuotinio susirinkimo išrinkto laikinojo komiteto 
pirmininku. V 7 savo straipsnelyje „Rimta valanda“ jis programiškai formulavo pagrindinius 
politinius Vilniaus lietuvių tikslus ir darbo gaires: 


Vilniaus lietuvių, susispietusių apie Laikinąjį Vilniaus lietuvių komitetą, politinis nusistatymas, balandžio 
27 d. pareikštas Generaliniam Rytų žemių komisarui pil. J. Osmolskini, yra aiškus ir nepamainomas. Tvir- 
tai įsitikinę galutiniu Lietuvos laimėjimu - demokratinės Lietuvos nepriklausomybės įvykinimu su Vilniaus 
sostine, neturime nei nusiminti skaitydami ar matydami daug, kas įžeidžia mūsų jausmus, nei nervų leisti 
provokuojami, nei rankas susidėję laukti „geresnių laikų“. Tadgi turime 1) likti Vilniuje, jei bent badas ar 
prievarta iš čia išvys; 2) kelti savo įstaigas; 3) stori bendran kuriamajin visuomenės darban su kitomis Vil- 
niaus tautomis, ypačiai atsirėmę jų demokratiniais sluoksniais; 4) kelti politinę ir kultūrinę plačiųjų minių 
sąmonę, padėdami jiems susiprasti ir pasijusti Vilniaus reikalų bendrumą su visa Lietuva ir tos Lietuvos 
savybes. Sit darbas, kuris reikalauja iš mūs daug ištvermės, samanumo ir takto, bet kuris vienas teprives 
mus į mūsų siekiamąjį tikslą.2 


Žinomas Vilniaus lietuvių veikėjas Danielius Alseika Mykolo Biržiškos vaidmenį 1919-1922 m. 
šitaip apibūdina: „Širą laikotarpį Laikinajam Komitetui vadovavo profesorius M. Biržiška. Tiesa, 
tekdavo jam išvažiuoti, 0 1922 metų pradžioj buvo ištremtas ir jau nebegrįžo, pavaduodavo jį kiti 
asmenys, bet idėjiniai visą šį laikotarpį jis vadovavo, jo nustatyta linkme ėjo veikimas“? 

1920 VII Vilnius vėl atiteko į bolševikų rankas, o iš jų pagal pasirašytąją taikos sutartį Vilnių 
perėmė Lietuvos valdžia. Deryboms su lenkais buvo paskirta Lietuvos delegacija. Jon įėjo ir My- 
kolas Biržiška, kuris drauge su kitais 1920 X 7 pasirašė garsiąją Suvalkų sutartį, po poros dienų 


Nepriklausomoji Lietuva, 1919, nr. 10. 
3 Vilniaus krašto lietuvių gyvenimas 1919-1934 m., Vilnius, 1935, p. 65. 

sulaužytą tariamai maištaujančio, o iš tikrųjų tik klausiusio Pilsudskio įsakymo lenkų generolo 
Želigovskio, j jėga užėmusio Vilnių. Po to lenkai Biržiškos, kaip jiems nepageidaujamo, nenorėjo 
įsileisti Vilniun, ir jis kurį laiką gavo gyventi Kaune. Tik lapkričio mėn., lenkams areštavus drau- 
ge su kitais Vilniaus lietuvių veikėjais jo žmoną, Biržiška galėjo Tautų Sundos komisijai skirtu 
traukiniu grįžti Vilniun. 

Pagrindinis Vilniaus lietuvių politinės veiklos uždavinys buvo kova su lenkų užmačiomis nuneigti 
Lietuvos teises į Vilnių ir jį įjungti Lenkijos valstybėn. Svarbiausia Vilniaus lietuvių kovos priemonė 
buvo spauda. Tam tikslui laikinasis lietuvių komitetas rūpinosi leisti laikraščius ne tik lietuviškai, bet 
ir rusiškai, o ypač lenkiškai, kad sėkmingiau galėtų veikti įvairiakalbę Vilniaus visuomenę ir kovoti 
su lenkų valdžia ir spauda. Tame spaudos darbe Mykolo Biržiškos vaidmuo buvo žymiausias. 

Nelengvas buvo tas darbas. Ne kartą tekdavo patirti įkyrių policijos kratų, prisiklausyti grasi- 
nimų, susilaukti piniginių pabaudų, būti traukiamam lenkų teisman. Lenkų valdžia laikraščius ne 
kartą konfiskuodavo, o net ir visai juos uždarydavo. Reikėjo tad atkaklaus ryžtingumo nepalūžri 
toje kovoje. Štai 1919 V 22 pasirodė komiteto leidžiamas ir Biržiškos redaguojamas dienraštis Glos 
Litwy (Lietuvos balsas). 1919 XII 5 jis buvo lenkų teismo uždarytas, bet po savaitės pasirodė nauju 
vardu: Echo Litwy (Lietuvos aidas). Jį uždarius 1920 VII 26, po poros savaičių pasirodė Wiadomošči 
wiležskie (Vilniaus žinios); XII 12 vėl Echo Litwy, XII 14 Glos Litwy, XII 24 Dzwon Litwy (Lietu- 
vos varpas), 1921 121 Straž Litwy (Lietuvos sargyba), V 22 Nowiny wileiskie (Vilniaus naujienos), 
VI 1 vėl Dzwon Litwy, VIII 31 dar kartą Gtos Litwy, kuris IX 11 vėl buvo uždarytas. Nebegaunant 
leidimo naujam laikraščiui lenkų kalba, griebtasi originalios minties leisti kas kartą naujus (vis po 
to konfiskuojamus) vienadienius raštus įvairiais net neįprastais laikraščiams pavadinimais: Adam, 
Ewa, Josef (pastarasis pavadinimas - tai Pilsudskio vardas — tyčia parinktas, tuo atsakant į lenkų 
spaudos ironišką pasiūlymą po Adomo ir Ievos imti Kaino vardą), Marja, Piotr, Zosia, Hela, Litwa 
nepodlegta (Nepriklausomoji Lietuva), W stolicy Litwy (Lietuvos sostinėje), Jeszcze Litwa nie zgi- 
neta (Dar Lietuva nežuvo, - parafrazuojant lenkų himno pirmąją eilutę) ir kt. XII 31 vėl iškovotas 
leidimas laikraščiui Gžos Litwy, bet 1922 I 28 jis dar kartą uždarytas. 

Be lenkiškųjų, Mykolas Biržiška redagavo ir lietuviškus laikraščius Vilnius (1920-1921) ir ViL- 
nietis (1921-1922), taip pat rusiškus: draugę su broliu Vaclovu Ližva (1920 VIII 19-X 8) ir vėliau, 
nuo 1921 XII 19, drauge su broliu Viktoru - Vilenskij Kurjer, po to Litva, ir vėl Vilenskij Kurjer 
Prisiminę, kad tuo pačiu metu vadovavo lietuvių gimnazijai ir joje dėstė, taip pat pirmininkavo 
Laikinajam lietuvių komitetui, matome, kokią nelengvą darbo naštą teko jam tada pakelti, ypač 
kad jis dar ir labai gausiai rašė tuose laikraščiuose. 

Savo lenkiškuosius straipsnius Biržiška iš tų laikraščių surinkęs 1920-1922 m. išleido ir skyrium 
keliomis knygelėmis Na posterunku wileiskim (Vilniaus sargyboje). Jo mokslinių veikalų stilius 
yra ramus ir santūrus, o publicistikos visai kitoks. Čia Biržiška parodo daug temperamento, yra 
aštrus ir kovingas. Rodos, kad tame žemaičių bajore, kuris išaugo lenkų kultūroje ir tik 1900 m. 
galutinai apsisprendė esąs lietuvis, atgijo senųjų Giedraičių ar Radvilų dvasia - kietai kovoti su len- 
kų pretenzijomis į Lietuvą. 

Persekiodama lietuvių spaudą, lenkų valdžia nepaliko ramybėje ir lietuvių gimnazijos, kuriai va- 
dovavo Mykolas Biržiška. 1921 X 1 jis drauge su mokiniais buvo lenkų policijos brutaliai išmestas 
iš Lietuvių gimnazijos rūmų (prie Lukiškių aikštės), kur kaip direktorius turėjo butą. 

Lenkų įtūžimas ant lietuvių veikėjų ypač pakilo, kai lietuvių spauda griežtai pasipriešino Že- 
ligovskio valdžios rengiamam Vilniaus prijungimui prie Lenkijos ir sėkmingai ragino lietuvių, 
gudų ir žydų visuomenę boikotuoti rinkimus į Vilniaus seimą 1922 I 8. Represijų neteko ilgai lauk- 
ti. 1922 I 20 buvo areštuota lietuvių ir gudų veikėjų grupė ir įmesta Lukiškių kalėjiman. Suimrųjų 

tarpe buvo ir Mykolas Biržiška su broliu Viktoru, taip pat aktyviu tos lietuvių kovos dalyviu, ją 
vaizdingai ir su dideliu temperamentu aprašiusiu savo įdomioje atsiminimų knygoje Neužgijusios 
žaizdos (1936). Po poros savaičių 33 suimtieji (20 lietuvių ir 13 gudų) buvo ištremti į nepriklau- 
somąją Lietuvą. Tremtiniams buvo leista atsisveikinti su šeimomis, bet niekam tyčia nesakyta, 
kur jie vežami. Tad jų šeimos kelias dienas gyveno baimėje, kad jų artimieji gal ir sušaudyti, kol 
pagaliau apie juos atėjo žinios iš Kauno. 

Įsikūręs Kaune, Mykolas Biržiška nesiliovė karštai rūpinęsis Vilniaus reikalais. Jis buvo vienas 
iš Vilniui vaduoti sąjungos steigėjų 1925 m. ir jos kasmet perrenkamas centro komiteto pirminin- 
kas. Vilniaus klausimais jis skaitė daug paskaitų ir uoliai bendradarbiavo draugijos leidžiamame 
žurnale Mūsų Vilnius. Vilniaus lietuvių 1918-1928 m. vargus ryškiai aprašė savo knygoje Vilniaus 
Golgota (1930). Vilniaus reikalu 1931 m. apvažinėjo su paskaitomis per 3 mėnesius JAV lietuvių 
kolonijas. Kelionę vėliau aprašė knygoje Vilniaus reikalu Amerikos Lietuvoje, kuri buvo 1940 m. 
išspausdinta, bet Lietuvą užėmusių bolševikų nebeišleista knygų rinkon ir sunaikinta. 

1939 m. Lietuvai atgavus Vilnių, Mykolas Biržiška 1940 I 15 buvo išrinktas Vilniaus universi- 
teto rektorium. Tai buvo jam pelnytas atpildas už ilgametį darbą ir sielojimąsi Vilniaus reikalais. 
Jis ir pats tai jautė: „Supratau mane renkant kaip buvusį Vilniui vaduoti sąjungos pirmininką.“ 
Ir ne vienam atrodė tada kažkaip savaime suprantama, kad kaip tik Biržiška turėjo būti Vilniaus 
universiteto rektorium. Antai Vytauto Didžiojo universiteto rektorius prof. Stasys Šalkauskis iš- 
kilmingame universiteto posėdy 1940 II 16 šitaip kalbėjo: 


Su Vilniumi ir Vilniaus universitetu prof. Mykolas Biržiška yra itin glaudžiai susijęs. Nuo pat studentavimo 
laikų jis gyveno Vilniuje ir kovojo už jo lieruviškumą iki to momento, kol buvo per prievartą, kaip tik dėl 
tos priežasties, iš Vilniaus ištremtas. Tada drauge su savo vienminčiais jis suorganizavo Vilniui vaduoti są- 
jungą ir jos priešakyje kovojo už Vilniaus avvadavimą. Kova už Vilnių jam visada buvo kova už lietuviškąjį 
Vilniaus universitetą, nes ar galima atvaduoti Vilnių nuo aklo vergavimo svetimoms įtakoms be pagalbos 
tokio tautinės šviesos židinio, koks kad yra lietuviškasis universitetas? Vilniaus universiteto idėja lydėjo prof. 
Mykolą Biržišką visuose jo darbuose ir visose jo kovose nuo to laiko, kai jis drauge su M. Yču, A. Voldema- 
ru ir J. Purickiu dar Didžiojo karo metu buvo Valstybės Tarybos parinktas į komisiją, kuri turėjo rūpintis 
Vilniaus universiteto steigimu. Nenuostabu todėl, kad šiandien mums tenka sveikinti, kaipo to universiteto 
rektorių, kaip tik mūsų brangųjį svečią prof. Mykolą Biržišką.3 


+++ 


Lenkų ištremtas Kaunan, Biržiška buvo pakviestas tais pačiais metais įsteigtan Lietuvos uni- 
versitetan ir tapo vienu iš žymiųjų jo profesorių. Naujųjų mūsų profesorių kelią universitetan pars 
Biržiška šitaip apibūdino rektoriaus kalboje universiteto iškilmingame posėdyje 1927 III 20: 


Lietuva prieš tai neturėjo savų mokslininkų. Apsišvietęs lietuvis, kuris norėjo savo kraštui tarnauti ir jame 
veikti, tegalėjo eiti kunigo, gydytojo ar advokato pareigas, šiaip jau tautos gyvenime ir darbe turėjo būci 
viskadirbiu; mokslui, benr kuriai jo specialybei pasiskirti negalėjo, jei bent kartu ir su savo kraštu persiskir- 
damas. Tad mokslininkų lietuvių reta tebuvo; kurie buvo, svetur gyveno, retas kuris gyviau savo kraštą 
atsimindamas. Karas davė lietuvių aukštesniąsias mokyklas, kuriose mokyti ir vesti daugeliui „viskadirbių“ 
teko mokytojais pasidaryti. Kiti jųjų dar prieškario metu, ypačiai Lietuvių mokslo draugijos darbo įtakoje, 


* Tremties metai, Tūbingen, 1947, p. 554. 
5 Židinys, 1940, nr. 2, p. 174-175. 

bent kiek ėmė jau specializuotis vienoje ar kitoje mokslo šakoje, kai kada viešai ką-ne-ką paskairydami 
draugijos posėdžiuose ir suvažiavimuose, Vilniaus ir Kauno pokariniai aukštieji mokslo kursai juos dar 
labiau su mokslu surišo,“ 


Dėl tų aukščiau apibūdintų sąlygų ir Mykolas Biržiška, panašiai kaip daugumas kitų mūsų 

naujųjų profesorių, negalėjo turėti normalaus universitetinio darbo stažo. Bergi Biržiška turėjo 

brangintinas mokslo žmogaus savybes: mokslo meilę, rerą darbštumą i ir didžiulį apsiskaitymą; 
jau turėjo ir moksliškai vertingų lietuvių literatūros istorijos ir tautosakos tyrinėjimų. 

Linkimą į mokslinį darbą Biržiška parodė jau labai anksti, dar Šiaulių gimnazijos mokiniu 
būdamas. Jau tada nemaža perskaitė knygų, uoliai naudodamasis tiek didele savo tėvo, tiek apy- 
linkės dvarininkų ir Šiaulių gimnazijos bibliorekomis. 1901 m. įstojo Maskvos universiteto Teisės 
mokslų fakultetan. Apie fakulteto pasirinkimą jis pats vėliau sakėsi, kad ir „jis nėra išvengęs ben- 
dro mūsų prieškario šviesuomenės prakeikimo - dėl politinių ir tautinių kliūčių išėjo ne istorijos 
ar filosofijos mokslus, kuriems visados buvo palinkęs, bet duoningą amatą“? 

Tad studijuodamas teisės mokslus Biržiška savo noru uoliai lankė žymiųjų Istorijos-filologi- 
jos fakulteto profesorių paskaitas, klausydamas istorijos pas Kliučevskį ir Liubavskį, kalbotyros 
pas Porzezinskį, literatūros pas Koršą ir kt. Lietuvių raštijos ir Lietuvos istoriją teko studijuoti 
savarankiškai, besidarbuojant turtingose Maskvos universiteto ir Rumiancevo bibliotekose, o 
per atostogas atlankant ir garsiąją Petrapilio viešąją biblioteką. Savo studijuotais klausimais pa- 
skaitydavo referatų slaptoje Maskvos lietuvių studentų draugijoje, kurion įstojo 1901 m., o vėliau 
buvo jos vicepirmininkas. 1903 m. Varšuvos savaitraštyje Ogniwo išspausdino savo straipsnį 
„Ze Žmudzi“ (Iš Žemaitijos), kuriame apžvelgė XVI-XVIII a. lietuvių raštiją. 1904 m. paskaitė 
paskaitą apie 1801-1831 m. lietuvių literatūrą prof. Trubeckojaus vadovaujamoje istorijos-filolo- 
gijos studentų draugijoje, kurios nariu buvo. 1904-1906 m. subūręs kelis savo mokslo draugus 
į kuopelę lietuvių literatūros istorijai pažinti, reguliariai skaitė jiems paskaitas. „Tais jau laikais, 
t.y. prieš trisdešimt kelerius metus, klausiau kolegos M. Biržiškos lietuvių literatūros istoriją, 
skaitytą mums, jaunesniems draugams“, — prisiminė tas paskaitas prof. Stasys Šalkauskis savo 
kalboje iškilmingame Vytauto Didžiojo universiteto posėdyje 1940 II 16. 

Baigęs universitetą ir apsigyvenęs Vilniuje, Mykolas Biržiška įsitraukė į Lietuvių mokslo drau- 
gijos darbą, skaitydamas jos susirinkimuose referatus ir spausdindamas jos žurnale Lietuvių tauta 
savo rašinius. Be to, sutvarkė Lietuvių mokslo draugijos bibliotekos senąsias lietuviškas knygas, 
tuo pagilindamas savo lietuvių raštijos istorijos žinias. Paskaitas iš lietuvių literatūros istorijos 
Biržiška paskaitydavo ir platesnei visuomenei - Vilniaus „Rūtos“ klube, Kauno „Dainoje“ ir kt. 

Iš prieškarinių Mykolo Biržiškos lietuvių literatūros istorijos tyrinėjimų svarbiausias bus 
Lietuvių literatūra Vilniaus universiteto metu, išspausdintas jo paties redaguotoje Viswomenėje 
1910-1911 m.? Pasireiškęs kaip lietuvių literatūros istorijos tyrinėtojas, Biržiška buvo pakviestas 
parašyti straipsnį apie lietuvių literatūrą Didžiajai lenkų enciklopedijai (Wielka encyklopedya 
powszechna ilustrowana, t. 43/44, 1909). Tas Biržiškos rašinys 1919 m. buvo ištisai išspausdin- 
tas (enciklopedijoje jis buvo sutrumpintas). 1920 m. išėjo Jono Jablonskio atliktas lietuviškas 
vertimas — „Mūsų raštų istorija“, kurios pirmą dalį, apimančią literatūrą ligi 1864 m., Biržiška 


Lietuvos universitetas, 1922.11.16-1927.11.16: pirmųjų penkerių veikimo metų apyskaita, Kaunas, 1927, p. 4. 
Baras, kn. I, 1925, p. 66. 

Židinys, 1940, nr. 2, p. 174, 

Atskira knygele išsp. 1921; trečią kartą išsp. knygos Iš mūsų kultūros ir literatūros istorijos I tome, 1931. 

papildęs išleido 1925 m. Lietuvių literatūros apžvalgą Biržiška parengė ir rusų Granato encik- 
lopediniam žodynui (Enciklopedičeskij slovar, t. 27, 1915). Vėliau, kad ir sunkiomis karo meto 
ir vokiečių okupacijos sąlygomis, parašė keletą svarbių tyrinėjimų apie mūsų liaudies dainas. 
Okupacijos metu gavo dirbti pedagoginį darbą, dėstydamas lietuvių literatūrą ir kitus dalykus 
lietuvių gimnazijoje, kuriai ir vadovavo. Dėstė dar ir Aleksandro Stulginskio vadovaujamuose 
lietuvių pedagoginiuose kursuose. 

Valstybės Tarybai 1918 XII 5 priėmus Vilniaus universiteto statutą, Mykolui Biržiškai su Vin- 
cu Čepinskiu buvo pavesta universitetą organizuoti. Deja, to nebebuvo galima padaryti, Vilniui 
netrukus atitekus į svetimas rankas. Todėl Lietuvių mokslo draugija surengė tam tikrą universi- 
teto pakaitalą - Aukštuosius mokslo kursus, veikusius 1919-1921 m. Kursų rengimo komisijos 
vardu 1919 III 24 juos atidarė ir pirmąją paskaitą paskaitė Mykolas Biržiška. Daugelis tų kursų 
dėstytojų, panašiai kaip ir Biržiška, vėliau buvo pakviesti profesoriais Lietuvos universitetan. 

Paskirtas Lietuvos universitetan, Biržiška buvo dažnai renkamas įvairioms vadovaujamoms 
pareigoms: 1922-1925 m. ir 1938-1939 m. buvo Humanitarinių mokslų fakulteto dekanas, 
1925-1926 m. universiteto prorektorius, 1926-1927 m. rektorius. 1940 m. buvo išrinktas 
pirmuoju lietuviškojo Vilniaus universiteto rektorium ir tas pareigas ėjo ligi pat pasitraukimo 
iš Lietuvos 1944 m. . 

Universiteto pavedamas Biržiška ne kartą dalyvavo įvairiose mokslo konferencijose užsieny- 
je. 1932 m. Vytauto Didžiojo universitetas jam suteikė garbės daktaro laipsnį, o 1934 m. tą pat 
padarė ir Latvijos universitetas. 

Dirbdamas Lietuvos universitete, Mykolas Biržiška buvo taip pat paskirtas ir Kauno gim- 
nazijos (vėliau „Aušros“ berniukų gimnazijos) direktoriumi ir ėjo tas pareigas 1922-1930 m., 
o mokytojavo dar ir ligi 1931 IX 1. Dažnai paskaitydavo paskaitų ir visuomenei, ypač įvairių 
minėjimų proga. 

Gyvai rūpindamasis Lietuvos mokslo ir r kultūros reikalais, dar 1930 m. kėlė Kultūros akademijos 
sumanymą. 1941 m. pradžioje Lituanistikos institutui persiorganizavus į Lietuvos mokslų akademi- 
ją, buvo jos narys, vėliau kurį laiką ir pirmininkas. Dar primintina, kad Mykolas Biržiška buvo ir 
Lietuviškosios enciklopedijos redakcijos narys, parašęs jai daugybę straipsnių straipsnelių. 

Tremtyje susiorganizavus Pabaltijo universitetui, Biržiška nuo pat pradžios įsijungė į jo darbą, 
vaizdžiu savo pasakymu, persikėlęs iš Vilniaus baroko į Hamburgo barakus. 1947 m. Pabaltijo 
universitetui išsikėlus į netolimą nuo Hamburgo Pinnebergą, Biržiška ten išgyveno ligi pat išva- 
žiavimo į JAV 1949 m. 


1554 


Iš Mykolo Biržiškos lietuvių literatūros ir kultūros istorijos raštų, be minėtųjų Mūsų raštų 
istorija ir Lietuvių literatūra Vilniaus universiteto metu, nurodysime dar tyrinėjimą apie XIX a. 
pradžios poetą Antaną Klementą (Lietuvių tauta, 1910, ir atskirai) ir kai kuriuos rašinius: „Iš 
D. Poškos raštų“ (Lietuvių tauta, 1934), „Mažosios Lietuvos visuomenė Duonelaičio metu“ (Ba- 
ras, 1915), „Svetimosios kalbos lietuvių rašto istorijoje“ (Lietuvos aidas, 1917, nr. 1, 3, 8, 11), 

„Jėzuitų mokyklos teatras Lietuvoje“ (Lietuvos mokykla, 1918), „Lietuvių mokykla ligi XVIII a. 

pabaigos“ (Liuosoji valanda, 1918), „Lietuvos sukilimas 1794 metais“ (Liuosoji valanda, 1919), 
„Adomas Šimelpenikas“ (Lietuva, 1925), „Jokūbas Daukša“ (Tauta ir žodis, 1926), „Žemaitis 
Pr. Šemeta — Ad. Mickevičiaus bičiulis“ (XXVII knygos mėgėjų metraštis, 1933), „Simano Dau- 

kanto biblioteka“ (XXVII knygos mėgėjų metraštis, 1937), „XVI-sis amžius povytautinės Lietuvos 
tautinės kultūros raidoje“ (Aidai, 1950, nr. 5) ir kt. Savo paskirus straipsnius Biržiška surinko į 
du stambius tomus - Iš mūsų kultūros ir literatūros istorijos (1931, 1938). Buvo jau spausdinamas 
ir trečiasis tomas, bet jo nebespėta išleisti. Daug vertingų lituanistinių straipsnių Biržiška yra 
davęs ir Lietuviškojoje enciklopedijoje. 

Atskiromis knygomis išėjo dar šie Mykolo Biržiškos veikalai: Duonelaičio gyvenimas ir raštai 
(1918, 1921, *1927), Iš Adomo Mickevičiaus raštų (1921, *1927), Barono gyvenimas ir raštai 
(1924), Rinktiniai mūsų senovės raštai (1927), Senasis Vilniaus universitetas (1942). Atskirais 
atspaudais buvo išleisti ir įvairių periodikoje ir enciklopedijoje spausdintų straipsnių. 

Biržiška buvo atsidėjęs taip pat lietuvių dainų tyrinėjimui ir išleido šias knygas: Lietuvių dainas 
(1916, buvo vokiečių okupacinės valdžios uždrausta; 21923 antrašte: Dainų literatūros vadovėlis; 
31925: Dainų istorijos vadovėlis), Lietuvių dainų literatūros istoriją (1919; antrosios nespausdintos 
dalies rankraštis drauge su kitais dingo neramiųjų 1920-1921 m. žiemą), Dainų atsiminimus iš 
Lietuvos istorijos (1920), Dainos keliais (1921) ir išvertė iš vokiečių kalbos olando Reinderio van 
der Meuleno disertaciją Gamtos prilyginimai lietuvių dainose ir raudose (1919). 

1935-1937 m. labai kruopščiai parengė Rėzos garsiojo dainyno trečiąjį leidimą, antroje vei- 
kalo dalyje paskelbdamas dar nespausdintas dainas ir eilėraščius iš Rėzos rankraštinio palikimo. 
Su broliu Vaclovu 1929 m. parengė spaudai pirmąją Daukanto istorijos redakciją Darbus senųjų 
lietuvių ir žemaičių. Skyrium paminėtina stambi Mykolo Biržiškos jaunystės atsiminimų knyga 
Anuo metu Viekšniuose ir Šiauliuose (iš 1882-1901 m. atsiminimų, pasakojimų ir raštų) (1938). 
Tremtyje, be daugelio trumpesnių ir ilgesnių straipsnių, parašė Galvojimus apie lietuvių tautą, 
dabar jau, rodos, atiduotus spaudai. 


+ X 


Apžvelgdami Mykolo Biržiškos veiklą galėjome matyti, kad jis ne užsidaręs kabinetinis 
mokslininkas, bet uolus visuomenininkas. Tas jo visuomeniškumas įvairiais atžvilgiais būdingai 
atsispindi ir jo moksliniame darbe. 

1) Visų pirma tai dar ano prieškario metu pasireiškė tvirta mintimi, kad reikia kelti mūsų 
visuomenės mokslinę kultūrą, ir pastangomis organizuoti mokslinį darbą platesniu mastu. Tas 
mintis Biržiška labai ryškiai išdėstė 1910 m. keldamas lietuviško žinyno (enciklopedijos) išleidi- 
mo reikalą. Cituojame būdingas ištraukas iš jo straipsnelio, paskelbto Analfabeto slapyvardžiu 
Visuomenėje: 


Mūsų šviesuomenė negyvena mokslo kultūra. Mokslu užsiimą žmonės kas sau darbuojasi, užsidarę, išsi- 
blaškę. Mokslo draugija tai yra labiau formališkas, negu stiprus vidurinis jųjų susirišimas. [...] Mokslo 
tyrinėjimas Lietuvos ir lietuvių dabarties ir praeities, šiandieninėms sąlygoms tebesant, galės plėtoris tiktai 
tuokart, jei mūsų draugija bus nuolatinai ir ankštai susirišus su naujakulrūre, arba, kaip kiti sako, tautiškai 
susipratusia visuomenės dalim. O toks ryšys tebesiranda bendrame darbe. [...] Mano gi siūlomasai mokslo 
ir kultūros darbas, kuriame, draugijai vedant, mūsų šviesuomenė galės dalyvauti ir karštai juo cūpinties, tai 
lietuvių žinyno (enciklopedijos žodyno) suruošimas. Jo parūpinimas reikalauja, kad įremptume visas savo 
žinias, kokias turime iš Lietuvos istorijos, literatūros, ekonomijos, ernografijos, filologijos, geografijos, bo- 
tanikos ir t.t. Maža to! Dabartinis mūsų mokslo stovis neleidžia mums pasitikėti savo jau įgytomis nuo kirų 
žiniomis, reikalauja, kad mes čionai pat jas pertikrintume. Tai ne šovinisriškas išdidumas, tai ne iš anksto 
nutartas paniekinimas viso, kas svetima, tiktai liūdnu patyrimu įgauras ir bene visų jau su mokslu šiurtur 
susidūrusiųjų išduodamas mūsų žinijai tesrimonium paupertatis. Tiesa, šis tas jau dabar daroma: draugijos 

knygynan pakliūva viena kita ligi šiolei nežinoma knygelė ar rankraštis, dainų ar žodžių sąsiuvinėlis, 
pamažėl auga archyvas, muziejaus rinkiniai, vieno kito užrašoma dainos, kasinėjama piliakalniai, dulki- 
namasi archyvuose ir archyvėliuose ir t.t., bet vis tai daroma dažniausiai nesistemiškai, lyg ir privatiškai. 
Tyrinėjimų suosekmės, išskyrus madai ar „politikai“ parūpusias mokslo šakas, daugiausiai pasilieka 
neskaitlingų „akademininkų“ „sferose“. Kas kita rengiant žinyną. Tasai sisremiškasai darbas ir mokslinin- 
kus tarp savęs suartins ir, reikalaudamas iš šviesuomenės ne tik piniginės, bet ir nemažos intelektualinės 
pašalpos, užinteresuos jos platesnius sluoksnius, stipriau už ką kita suriš juos su draugijos varomu darbu, 
pakels juose mokslo kultūrą, išplės jo veikimo ribas, palengvins mokslo tyrinėjimus, skubins jo paties 
plėtojimąsi. Tai, žinoma, ne vieniems dviem metams darbas; galbūt visai šviesuomenės kartai prisieis jį 
kelti ant savo nugaros. Gal tat ir geriau... Jauskime mokslo sunkumą!.. [...] Bet jau dabar renkimės prie 
darbo! Susekim, kaip kitur enciklopedijos sustatoma. Apsvarsrykim skyrius. Peržiūrėkim jų „skyles“. 
Pristatykim prie darbo senus ir jaunus mokslininkus, šviesuomenę. Neužmirškim jaunuomenės jėgų. Pasi- 
rūpinkim „Lietuvių Taurą“ kuo greičiau bent bertaininiu laikraščiu paversti, kurs sakoncentruotų tą visą 
darbą. Rinkim knygas ir rankraščius tam tikru, prie žinyno išleidimo pritaikintu planu. Visur, visame 
kame turėsim tam tikrai susitvarkyti. Jei ne šiemet, tai kitais metais, už 2-3 m. vis tiek prisieis mums tas 
darbas pradėti. Tat galvokime!!9 


Deja, tasai lietuviškosios enciklopedijos projektas tada nebuvo realizuotas, ypač kad po kelerių 
metų prasidėjo karas, kuris išblaškė mūsų šviesuomenę, labai pasunkino jos darbo sąlygas ir pa- 
galiau iškėlė jai daug naujų svarbių uždavinių. Bergi tai yra labai įdomus anos prieškario gadynės 
kultūrinis dokumentas. Jis vaizdžiai parodo, kad anuo smarkiai pakilusio kūrybingumo visose 
mūsų kultūros gyvenimo srityse laikotarpiu, kada uoliai stengtasi ligi kitų kultūrinių tautų lygio 
iškelti mūsų literatūrą ir meną, nebuvo pamiršta ir mūsų mokslo kūryba. 

Keldamas reikalą išugdyti savąjį mokslą apie Lietuvą, Mykolas Biržiška ragino ypač studentiją 
tan darban. Savo straipsnyje „Visuomenės istorijos mokslas ir studentija“ (taip pat Analfabeto 
slapyvardžiu išsp. Visuomenėje) jis apgailestavo prisimindamas, kaip studentai savo referatams 
studentų draugijos susirinkimuose temas pasirinkdavo ne iš Lietuvos istorijos, o įvairias mums 
svetimas. Ten pat jis surašė keliasdešimt iš Lietuvos visuomenės ir kultūros istorijos temų, nuro- 
dydamas ir svarbesniąją literatūrą tais klausimais. Jis rašė: 


Užvedžiau kalbą apie studentus. Manau, kad mūsų dabartinio kulrūros gyvenimo sąlygose ypač jie turi iškelti 
minėtuosius mokslus ir užinteresuoti šviesuomenę šios rūšies darbais. Jie arti universiteto mokslo, reika- 
le gaus ir mokslo pagalbą (profesoriai, draugai), gali naudotis knygynais, archyvais it t.t., pačiu gyveni- 
mu - mokslo atmosfera stumiami darban. Nelaukim iš jų nepaprastų mokslo darbų! Jei jie bent kai kuriems 
klausimams susistemins medžiagą ir sutvackys literatūrą, jei nors pajudins vieną kitą visuomenės mokslo 
klausimą, tai bematant ir patys Lietuvos mokslan įsitrauks ir rasi kitus užkrės tąja „liga“."' 


Tuo metu, kada Lietuva neturėjo savų universitetų ir mokslo institutų, kada Lietuvos mokslas 
tebuvo daugiau ar mažiau privatus pačių mokslo mėgėjų reikalas, toji mokslo „liga“ buvo svarbiau- 
sias Lietuvos mokslo augimo veiksnys. Tąja „liga“ sirgo ir pats Mykolas Biržiška, panašiai kaip 
Kazimieras Būga, Augustinas Janulaitis, vėliau Vaclovas Biržiška, Petras Klimas ir kt. 

2) Antrasis dalykas, kurį reikia iškelti kaip būdingą Mykolo Biržiškos visuomeniškumui, tai 
mokslinio darbo derinimas prie opiųjų visuomenės reikalų. Tai ir iš viso būdinga ano prieškario 
meto žymė. Antai Juozas Tumas-Vaižgantas į Naujosios Romuvos literatūrinę anketą, tarp kitko, 
šitaip atsakė: 


0 Visuomenė, 1910, nr. 5, p. 170-171. 
1 Visuomenė, 1910, nr. 7/8, p. 265. 

Ir rapau savosios, lietuviškos visuomenės tarnas. (...] Ot, ir tasai nelemtas rašymas. Liepia - rašau. Atsiųs- 
kite kurį žingeidą, aš jam įrodysiu, jog 9096 mano rašrų yra man, taip sakant, iš gerklės ištraukta: parašyk 
tą, parašyk tam galui. Vadinas, ne aš savo raštus paleidžiu kam suprovokuoti, bet mano raštų tuo ar kitu 
laiku buvo reikalaura.!2 


Vienas iš opiųjų mūsų visuomenės dalykų buvo savų vadovėlių reikalas lietuviškajai mokyklai. 
Jį gyvai juto ir Mykolas Biržiška, ypač pakviestas 1915 m. Vilniuje įsteigtos pirmosios lietuvių 
gimnazijos direktoriumi. Jis įėjo nariu ir į vadovėlių rengimo komisiją prie Lietuvių mokslo drau- 
gijos. Komisijos vedėjui Petrui Klimui 1918 m. gale išvykus iš Vilniaus, Biržiška gavo perimti jo 
darbą ir, susitaręs su „Švyturio“ bendrove, 1919-1922 m. išleido keliasdešimt įvairių vadovėlių ir 
mokslinių tyrinėjimų. Ne vieną vadovėlį ir pats parašė: 1917 m. Lietuvos geografiją (ketvirtą kartą 
išsp. 1921), 1919 m. Lietuvos istorijos pradžiamokslį (1923) ir įvairius (jau aukščiau suminėtus) 
lietuvių literatūros ir tautosakos vadovėlius. Nepriklausomojoje Lietuvoje Mykolas Biržiška mo- 
kyklai parengė knygas apie Baranauską (Baroną) ir Donelaitį su jų kūrybos atranka, Mūsų raštų 
istorijos pirmosios dalies antrąjį leidimą, senųjų lietuviškų raštų rinktinę knygą. 

Savo knygų prakalbose Biržiška vaizdžiai apibūdina jų parašymo sąlygas, taip ir primenančias 
aukščiau cituotus Tumo-Vaižganto žodžius. Štai, pvz., Dainų literatūros vadovėlio (1923) prakalboje 
rašė: „I-sis leidimas, galima sakyti, kuone prievarta buvo iš manęs išgautas.“ Išspausdinęs Visvomenė- 
je studiją Lietuvių literatūra Vilniaus universiteto metu, Biržiška buvo prieraše pažymėjęs: „„.. rašiau 
draugų prispirtas, idant kiti, kurie dirbs geresnėse sąlygose, turėtų kuo atsiremti. O tų kitų išsiilgęs 
laukiu..“'3 1921 m. tą rašinį perspausdindamas, prie anų prierašo žodžių prakalboje prideda: „Tų kitų 
ir po šiai dienai tenka man laukti. O vėl mokyklos reikalas spiria mus, mokytojus, ruošti medžiagos 
lietuvių literatūros istorijos vadovėliui... Laiko aplinkybės neleidžia manęs iš naujo šį raštą perdirbti. 
Manau betgi, jog ir šitoks jis palengvins mokytojų darbą ir pagilins mokinio žinias.“ 

Savo vadovėliais Biržiška norėjo ne tik mokyklos reikalus patenkinti, bet drauge duoti ir svaresnį 
įnašą lietuvių literatūros istorijos mokslui. Todėl jo vadovėliai ne kartą yra per sunkūs mokiniui, 
per moksliški, perkrauti medžiaga. Dažnai tai ne tiek vadovėlis mokiniui, kiek mokslo priemonė 
mokytojui, taip stokojusiam vadovėlių anais ankstybaisiais lietuviškos mokyklos laikais. Taip ir 
pats Biržiška pažymi, pvz., prakalboje prie Mūsų raštų istorijos (1920): 


Mokyklai ji yra tik tam tikra mokslo priemonė, bet toji priemonė galės atstoti, bent tuo tarpu, ir reikalingą jam 
mūsų raštų istorijos vadovėlį. Kaip reikia šira priemone naudotis - tą dalyką turi nuspręsti jau pats to gyvojo 
mokyklos darbo vadovas: savo darbe jis eis, tikiuosi, kalbos metodikos mokslu ir naudosis savo ir draugų paste- 
bėjimais. Šiaip ar taip, nieku būdu neparariu mokiniui atmintinai mokytis visos tos chronologijos, kuri čia duota 
įvairiems rašinio galams; tą pat turiu pasakyti, žinoma, ir apie rašinio vardus, pavardes, knygų antraštes... 


3) Mykolo Biržiškos visuomeniniai polinkiai yra aisiliepę ir jo literatūros istorijos tyrinėjimo 
metodui: jis stengiasi visų pirma atskleisti visuomeninį literatūros raidos pagrindą. Jau iš pat pra- 
džių jis labai aiškiai tuo klausimu pasisako. Jam „literatūros istorija, kaipo visuomenės istorijos 
mokslo šaka, tai visų pirma visuomenės santykių istorija, kiek šie atsispindi rašomoje kultūroje. 
[-..] Žinoma, toli ne viskas literatūroje išaiškinama visuomenės santykiais. Apsireikšdama ne 
minios, bet atskirų žmonių tvėrime, daug priklausančiame nuo kiekvieno rašytojo prigimto- 
jo būdo, šiais santykiais jiji nepilnai tepadengiama.““ Jis reikalauja lietuvių literatūrą tyrinėti 


2 Naujoji Romuva, 1932, nr. 13, p. 290. 
B Visuomenė, 1911, nr. 7/8, p. 280. 
M Visuomenė, 1910, nr. 2, p. 46. 

„kaipo dailiąją raštiją, o jos istoriją kaipo lietuvių visuomenės kultūros tveriamąją“.!5 Tą mintį 
jis ne kartą pabrėžia savo rašiniuose. Antai straipsnyje apie Donelaičio laikų Mažosios Lietuvos 
visuomenę pat pradžioje pažymi: „Duonelaičiui suprasti, jo poezijos reikšmei nusistatyti svarbu 
pažinti toji visuomenė, kurioje jis augo ir dirbo. Juk tai toji visuomenė, ne kas kita, viešpatauja, 
veikią santykiai davė mums tokį, ne kitokį poetą.“!“ Tą Biržiškos metodą aiškiai rodo, pvz., jo 
knygelės apie Baranauską (1924) pačios skyrių antraštės: 1. Lietuvos bajorų visuomenė pirmoje 
XIX amžiaus pusėje, 2. Ponai ir mužikai, 3. Nuo Daukšos iki Barono, 4. Barono gyvenimas, 
5. Barono poezija (ir t.t.). 

Kritikuodamas Prano Augustaičio disertaciją apie lietuvybės elementus lenkų romantizme 
(išsp. lenkiškai 1911 m.), Biržiška mano, kad „svarbiausias užmetimas, kuris prisieina jam pada- 
ryti, tai jo visiškas visuomenės pagrindo niekinimas“.!? Jis padaro tikslią ir metodiškai svarbią 
XIX a. pradžios mūsų literatūrinio ir kultūrinio gyvenimo tyrinėjimui pastabą: jeigu Augustaitis 
nebūtų tenkinęsis „vien literatūriniais šaltiniais ir įtekmėmis“, o būtų atsižvelgęs „į Lietuvą, į pačią 
Lietuvos visuomenę“, daug kas būtų paaiškėję tikresnėje šviesoje. Biržiška taip rašo: 


Ar neprisieitų mums atskirti Varšuvos literatūros lietuvinimas nuo Vilniaus literatūros lietuvėjimo? Ar 
nepasidarytų mums aiškus skirtumas tarp etnografinės Lenkijos Brodzinskio ir ukmergiškio Baužo lietu- 
viškumo? Ar beatrodytų tuomet Vilniaus lirerarūros lietuvybė kaipo provincialės varšuvieriškos lietuvybės 
atspindis? Ar neįgytų ji tuomet savitos šviesos, savitos reikšmės? Ir ar nepaaiškėtų, jog didžioji Pr. A. pa- 
duodamųjų faktų dalis nėra ankštai susirišusi su romantizmu, kaipo literatūros srove? [...] Nurodysiu benr 
vaizdžiausią pavyzdį - staigų šviesuomenės užsiinteresavimą etninėmis mūsų žmonių ypatybėmis. Pasak 
Pr, A., tasai apsireiškimas [...] išaiškinama ypač romanrizmo (vokiečių) literatūros įrekme. Prisiminkime, 
kiek svėrė tuomet Lietuvos visuomenės [...] gyvenime baudžiavų panaikinimo klausimas, ką veikė tarp 
žmonių bajorų visuomenė, ką darė Vilniaus studentai žemaičiai, kad toksai, sakysime, Poškos „Žemaičių 
ir Lietuvos mužikas“ nieko bendra su romantizmu neturėjo, - o perstosime tenkinęsi „svetimomis lireratū- 
rinėmis įrekmėmis“. Tas įrekmes taip šį, taip kitus romantizmo lietuvybės apraiškus aiškinant turėtų, mano 
manymu, užleisti vyriausiąją vietą visuomeniai-kultūriniams veiksniams ir pasitraukti į antrąsias, o tai net 
ir dar tolesniąsias vietas.!š ž 


Taigi „kultūros judėjime paniekinęs visuomenės pagrindą, tuojau pat ir kitu kuo Pr. A. istorijos 
tiesą nuskaudžia. Jis per menkai įvertino pačių lietuvių (žemaičių) kultūros judėjimą, per mažai 
iškėlė jo savitą vertę ir svarbą lietuviškuose lenkų literatūros padažuose.“"? Tai ir buvo kelias, kuriuo 
ėjo Mykolas Biržiška, tyrinėdamas tą patį, nors ir kitu atžvilgiu kaip Pranas Augustaitis, XIX a. 
pradžios laikotarpį savo veikale Lietuvių literatūra Vilniaus universiteto metu. 

Vertindami Biržiškos vaidmenį lietuvių literatūros istorijos moksle turime prisiminti, kad 
jam pradėjus savo tyrinėjimus, nors jau ir buvo vertingų veikalų apie lietuvių kalbą ir Lietuvos 
istoriją, lietuvių raštijos istorija labai mažai tebuvo dar ištirta. Daugiau dėmesio jau buvo kreipta 
į lietuvių bibliografiją, kur ypač minėtini svarbūs, bet toli gražu dar ne be didelių trūkumų Sil- 
vestro Baltramaičio darbai. Siaip jau literatūrinių straipsnių, daugiausia biografinio pobūdžio, 
buvo išbarstyta periodikoje ar atskiruose veikaluose. Dažniausiai tai buvo atsitiktinis mėgėjų, 
one literatūros istorijos mokslui atsidėjusių žmonių plunksnos darbas. Plačiausia, betgi menkai 


IS Ten pat, p. 47. 

6 Baras, 1915, p. 171. 

P Lietuvos žinios, 1912, nr. 59. 
iš Ten pat. 

* Lietuvos žinios, 1912, nr. 61. 

parengta lietuvių literatūros apžvalga buvo tada Jono Šliūpo Lietuviškieji raštai ir raštininkai 
(1890). Pagaliau tai ir nebuvo kokia literatūros istorija, o tik palaidas siauresnių ar platesnių 
biografijų rinkinys. Suprantama todėl, kad Mykolo Biržiškos literatūriniai tyrinėjimai, rašyti 
su rimtu mokslininko atsidėjimu ir metodu, turėjo didelės reikšmės paties mūsų literatūros is- 
torijos mokslo plėtotei. 

Literatūros istorijai stigo tada parengiamųjų tyrinėjimų. Reikėjo patikrinti ir kruopščiai rinkti 
bibliografinius duomenis, nes dar neturėjome pakankamai pilnos bibliografijos. Reikėjo, iš visur 
rankiojant medžiagą, pilniau nušviesti ar ir naujai sudarinėti mūsų rašytojų biografijas, išaiškinti 
jų savitarpio santykius, parodyti ryšius su to meto visuomene, susieti su jų laiko kultūros gyve- 
nimo sąlygomis ir t.t. Ne kartą tai buvo itin nelengva, nes stigo medžiagos, ne visada buvo lengva 
ir pačius raštus gauti dėl jų retumo; vėl daug kas tebuvo išlikę rankraščiuose, kuriuos reikėjo ap- 
tikti, išnagrinėti, rasti juose svarbių žinių. Reikėjo tad knaisiotis po archyvus ar bibliotekų ran- 
kraštynus, ieškoti reikalingų dokumentų, peržiūrinėti kur išlikusią mūsų rašytojų ar šiaip veikėjų 
korespondenciją, atsiminimus ir t.t. 

Čia suminėtos sąlygos lėmė ir Mykolo Biržiškos mokslinių tyrinėjimų kelią. Iš gausybės iš- 
našų jo veikaluose ( pvz., Lietuvių literatūra Vilniaus universiteto metu, 1921: 70 p. knyga turi 
241 išnašą, daugiausia bibliografinio pobūdžio; Dainų atsiminimai iš Lietuvos istorijos: teksto 
yra 113 p., o pastabų yra 578 ir jos užima dar 29 p.) matome, su kokiu kruopštumu jis rankiojo 
medžiagą iš įvairiausių spausdintų ir nespausdintų šaltinių. Tai ne kartą, žinoma, daro jo raštus 
sausokus ir sunkius eiliniam skaitytojui, bet literatūros istorikas džiaugiasi, kad jam nebereikia 
antrą kartą dirbti to varginančiai įkyraus paruošiamojo darbo. 

Ypač svarbūs literatūros istorijai yra tie Biržiškos tyrinėjimai, kurie paremti medžiaga, rasta 
rankraščiuose, vėlesniems istorikams dažnai neprieinamuose. Štai, pvz., Biržiška išspausdino Lau- 
ryno Ivinskio suredaguotąjį 1856 m. kerinto leisti lietuviško laikraščio Aitvaras numerį, užrašė 
įdomius Jono Koncevičiaus atsiminimus apie XIX a. 7-ojo dešimtmečio studentų lieruviškąsias 
nuotaikas; paskelbė nespausdintų Poškos, Baranausko ir kt. eilėraščių; iškėlė iš nežinios, jų raš- 
tus Lietuvių mokslo draugijos rankraštyne aptikęs, du mūsų poetus: XIX a. pradžioj Žemaičių 
bajorų lietuviško literatūrinio sąjūdžio dalyvį Antaną Klementą ir XIX a. vidurio patriotą Jokūbą 
Daukšą, neįprastu tam ankstybam laikui ryškumu apsisprendusį lietuviu. Tiesa, juodu nėra stam- 
būs poetai, betgi jų raštai ir pažiūros daug padeda jų gadynei nušviesti. Tokių antraeilių rašytojų 
tyrinėjimo svarbą Mykolas Biržiška buvo aiškiai pabrėžęs: 


... įsigilinus į visuomenės prietykius ir į gyvenimo apsireiškimus, nepasitenkinus įžymiaisiais rašytojais, 
bet pasirūpinus perkratyti visą rašciją, surandami aiškiausi ryšiai tarp talentuotųjų veikalų ir rašrpalaikių, 
tarp raštijos ir visuomenės gyvenimo; surandamas aritikimas, vėlėliau ir priežastinė raštijos priklausomy- 
bė nuo viešpataujančiųjų ar tebeįvykstančių visuomenės santykių - „talenrai“ tikrai giliau ir vaizdžiau už 
kitus juos išreiškia.20 


Iš Biržiškos literatūrinių tyrinėjimų iškeltinas jau aukščiau minėtas rašinys Lietuvių literatūra 
Vilniaus universiteto metu. Susintetindamas gausiai surinktus faktus jis gražiai parodo, kad tada 
būta ištiso literatūrinio sąjūdžio žemaičių bajorijoje, prisidedant čia ir Vilniaus studentų būreliui; 
parodė ir tam sąjūdžiui atsiliepusias visuomeninio ir kultūrinio gyvenimo sąlygas. Tuo savo svar- 
biu veikalu Mykolas Biržiška davė tvirtą pagrindą vėlesniems anos įdomios mūsų literatūros ir 
kultūros istorijos gadynės tyrinėtojams. 


20 Visuomenė, 1910, nr. 2, p. 45-46, 

Svarbūs yra ir Biržiškos lituanistiniai straipsniai apie Baranauską, Daukantą, Donelaitį ir t.t. 
Lietuviškojoje enciklopedijoje. Tai nėra tik trumpos informacijos apie tuos autorius, bet tikrai 
išsamūs rašiniai, kad ir enciklopediškai konspektyvūs, sutraukią visus žinomus reikšmingesnius 
faktus ir pateikią pagrindinę bibliografiją. Apie tuos autorius plačiau rašantiems tai yra nepamai- 
noma parankinė medžiaga. 

Mūsų literatūros rūpestingai paruoštą apžvalgą davė Biržiška savo Mūsų raštų istorijoje. Kadan- 
gi ji buvo rengiama enciklopedijai, ji negalėjo nebūti konspektyvi (kiek praplatinta buvo antrame 
leidime). Žinoma, dėl to ir atskiri mūsų literatūros istorijos reiškiniai negalėjo būti plačiau pa- 
nagrinėti. Lenkų enciklopedijoje išspausdintą literatūros apžvalgą pats Biržiška šitaip apibūdina: 
„Joje kadir mėginama literatūrai surasti visuomenės pagrindas ir išaiškinti pirmosios plėtojimosi 
istorija, bet spausdinimo sąlygos neleido nei nuodugniau tat atlikti, nei per daug atsitolinti nuo 
bibliografiniai istorinio pasakojimo.“?! 

Svarbūs yra jo lietuvių liaudies dainų tyrinėjimai. Balys Sruoga apie juos rašo, kad „Mykolas 
Biržiška pats vienas sukūrė mūsų mokslą apie dainas, sukūrė mūsų dainologiją“.22 

Domėdamasis ir apskritai Lietuvos kultūros istorija, Biržiška, atgavus Lietuvai Vilnių, su ti- 
pingu savo kruopštumu ilgai rinko iš valstybinio archyvo rankraščių medžiagą Lietuvos švietimo 
istorijai. Jau daug svarbios medžiagos buvo surinkta, bet, deja, tremtis nutraukė tą darbą. 


Gerbiamajam sukaktuvininkui, toli nuo savo numylėtojo Vilniaus leidžiančiam nelengvo 
tremties gyvenimo dienas, linkėjimus išreikšime jo paties žodžiais: 


„„ atskirti nuo Lietuvos žemės, visuotiniu lietuvių tautos frontu - kur tik bebūrume - kovodami už jos išlais- 
vinimą ir savo grįžimą į vėl Nepriklausomą Tėvynę, mes taip par kovojame ir už savo sostinės išlaisvinimą, 
kad galėtume jon grįžti, ir ten, Vilniuje, ne tik savo valstybės ir tautos kūrybinį darbą dirbti, bet šiame mie- 
lame, visų brangiausiame mūsų mieste alsuotume, gėrėtumės ir džiaugtumės didinga Lietuvos ir jos sostinės 
praeitimi, miesto, jo padėties ir apylinkės neišsakomu, nė su kuo nepalyginamu grožiu, tautiškai atgyjančiu 
jo gyventojų maloniu būdu, jaustumės gyvos, nemarios, didžios istorijos bendrakūriai, jaučią savo istorinį 
atsakingumą jo dabarties ir ateities vairuotojai.23 


[1952] 


21 Visuomenė, 1910, nr. 2, p. 48. 
2 Mūsų tautosaka, t. X, 1935, p. 211. 
85 Žingsniai, 1948, nr. 15, p. 14-15. 


806 


PRISIMINIMAI. INTERVIU 





Pabaltijo universitetą prisiminus 


Kovos universitetas 


1951 III 14 suėjo lygiai penkeri metai, kai tolimame Hamburge, Vokietijoje, pradėjo 
savo mokomojo darbo pirmąjį semestrą Pabaltijo universitetas. Buvo tai pasididžiavimo vertas 
tremtinių kultūrinis laimėjimas, didelio kūrybinio pajėgumo ir energijos vaisius. Įvairios, daž- 
nai labai nepalankios sąlygos steigiant ir ypač išlaikant universitetą pareikalavo ir daug kieto, 
ne kartą tiesiog kovotojiško ryžtumo. Per vienas Pabaltijo universiteto sukaktuves vienas iš jo 
rektorių labai sąmojingai pajuokavo, pasiūlydamas dėl artimo, kad ir skirtingos prasmės, žodžių 
skambėjimo anglišką pirminį Pabaltijo universiteto pavadinimą, Baltic Camp University, vokiš- 
kai versti - Baltische Kampf Universitaet (taigi Pabalcijo stovyklinį universitetą vadinti Pabaltijo 
kovos universitetu). lr tikrai universiteto žmonėms ne kartą reikėjo kovote kovoti su grėsmingais 
valdžios pareigūnų pasikėsinimais prieš patį universiteto likimą. Minėtrosios penkerių metų su- 
kakties proga trumpai apžvelgsime Pabaltijo universiteto veiklą, kuri jau perėjo istorijon, prieš 
pusantrų metų uždarius universitetą. 

1945 m. nacinei Vokietijai kapituliavus, tremtinių gyvenimas įėjo į naujas vėžes ir jų kultūros 
darbui atsirado naujų galimybių. Tuoj imtasi sėkmingai organizuoti taip reikalingas augančiajai 
kartai lietuviškas mokyklas. Iškilo ir universitetinių studijų klausimas, juolab kad tremtyje atsidū- 
rė nemaža lietuvių profesūros ir daug akademinio jaunimo, kuriam karas sutrukdė tęsti tėvynėje 
pradėtą mokslą ir kurio tik dalis galėjo tikėtis patekti į vokiečių universitetus, tada dar ne visai 
ir teatgaivintus. Buvo ir tam tikrų tautinės savigarbos akstinų, nes sugebėjimas organizuoti uni- 
versitetą turėjo svetimtaučiams akivaizdžiai liudyti aukštą mūsų tremtinių kultūrinį lygį. 


Universiteto organizavimas 


Panašių kaip lietuviai pastangų darė ir kiti pabaltiečiai. Iš britų okupacinės valdžios sulauk- 
ta pritarimo. Jos nurodymu lietuvių, latvių ir estų žygiai buvo suderinti į vieno bendro visoms 
trims tautoms Pabaltijo universiteto steigimą Hamburge. Vietinės valdžios įstaigų atsiklaususi 
britų Užsienio reikalų ministerija taip pat palankiai pažiūrėjo į šį reikalą ir arsakė nematanti 
kliūčių Pabaltijo universitetui. Ir štai po ilgesnį laiką trukusių parengiamųjų darbų ir pasitarimų 
su britų pareigūnais galėjo būti sukviesta Pabaltijo universiteto steigiamoji konferencija. Ji įvy- 
ko 1946 I 8-9 Hamburge. Jos atidaryme dalyvavo oficialūs britų karinės valdžios ir UNRRA 
atstovai, kurie tiek pačiu savo dalyvavimu, tiek ir gražiomis sveikinimo kalbomis suteikė kon- 
ferencijai oficialų pobūdį. Konferencijon susirinkę pabaltiečiai profesoriai apsvarstė ir priėmė 

universiteto statutą, paremtą trijų tautų lygybės principu. Todėl buvo numatyti trys rektoriai, 
atstovaują universiteto vadovybėje tų atskirų tautų reikalams; taip pat ir fakultetų vadovybėse 
turėjo būti po tris asmenis: vienas dekano, kiti prodekanų pareigoms. Derinantis prie valdžios 
įstaigų pageidavimo, kad universiteto viršūnėje būtų vienas asmuo, statutas numatė universiteto 
prezidentą, kuriam pavestas universiteto reprezentavimas. Fakultetai nustatyti aštuoni, būtent: 
filosofijos, ekonominių i ir teisės mokslų, matematikos ir gamtos eksNĘ? žemės ūkio, medicinos, 
architektūros ir inžinerijos, chemijos, mechanikos. 


Darbo pradžia 


Buvo nutarta dar to paties sausio pabaigoje pradėti darbą. Tačiau nelauktai iškilo to- 
kia kliūtis, kuri vos nepalaidojo paties organizuojamojo universiteto. Mat draudimo įstaigos 
„Deutscher Ring“ rūmai, dideli ir moderniški, kurių dalis buvo skirta universiteto auditorijoms 
ir įstaigoms, buvo atiduoti Hamburgo policijai, o rasti universitetui kiek tinkamesnes patalpas 
išgriautame ir gyventojų perpildytame Hamburge atrodė neįmanoma. Vis dėlto pavyko gauti 
universiteto auditorijoms Hamburgo miesto istorijos muziejaus rūmus, karo metu bombų ge- 
rokai apgriautus. 

Išsisprendus patalpų klausimui, kovo pradžioje jau vyko iš įvairių stovyklų Hamburgan pirmieji 
profesorių ir studentų transportai. Kad dar ir nespėjus visiems suvažiuoti, nebenorėta delsti, nes 
jau ir taip buvo nemažai sugaišta. Pradėtos buvo paskaitos ir III 14 paskelbta pirmojo semestro 
pradžia. Taip Pabaltijo universitetas, ilgai planuotas ir lauktas, tapo tikrenybe. 

Akademinis gyvenimas užvirė pilnas darbingos, o neretai ir entuziastingos nuotaikos. Ham- 
burgo miesto istorijos muziejaus rūmuose, paremontuotuose ir vestibiulyje trijų tautų herbais ir 
aštuonių fakultetų emblemomis išpuoštuose, pirmą, o gal ir vienintelį kartą istorijoje suskambo 
lietuvių, latvių ir estų profesorių paskaitos, dėstomos pabaltiečių jaunimui ne tik vokiečių kal- 
ba, — t.y. praktiškai anuo metu pabaltiečiams tremtiniams tarpusavio susižinojimui patogiausia 
kalba, - bet ir gimtosiomis kalbomis; jomis buvo dėstomi kai kurie paraleliniai kursai vienos 
kurios tautybės studentams, taip pat gimtųjų kalbų ir literatūros kursai. Gyvas judėjimas buvo ir 
universitetinėje stovykloje, kuri buvo įkurdinta vadinamajame Zoolageryje (Hamburgo centre 
esančiame), kur kadaise buvusių kapinių sklype karo metu buvo pristatyta darbininkams papras- 
tučių barakų. Ir taip mūsiškiams prisiėjo tęsti universitetines tradicijas persikėlus, vaizdingu prof. 
Mykolo Biržiškos pasakymu, iš Vilniaus baroko į Hamburgo barakus. Prie stovyklos vartų šalia 
britų vėliavos plevėsavo Pabaltijo universiteto vėliava, kurioje baltame dugne trys aukso spalvos 
lygiagretės linijos simbolizavo darnų bendradarbiavimą trijų tautų, likimo čia atblokštų nuo gim- 
tųjų banguotosios Baltijos krantų. 


Darbo sąlygos 


Sunki betgi buvo darbo pradžia; auditorijos nebaigtos įrengti ir šaltos, laboratorijų ne- 
buvo, knygų stigo, mokslo priemonių trūko, net ir rašomosios medžiagos nebuvo pakankamai. 
Energingai imtasi nugalėti sunkumus. Išsirūpinus popieriaus, buvo athektografuota keliasdešimt 
skaitomų kursų konspektų. Pradėta organizuoti sava biblioteka, gaunant iš visur knygų dovanų. 


810 


Studentams technikams įrengtos braižyklos. O svarbiausia - susitarta su Hamburgo vokiečių uni- 
versitetu, kuris palankiai leido naudotis biblioteka ir kai kuriais mokslo institutais. Pabaltijo 
universiteto mokymo darbas galėjo būti dirbamas. 

Sunkino jį betgi dar ir nelengvos stovyklinio gyvenimo sąlygos. Menkučiai lentiniai barakai, 
žiemą sunkiai apšildomi, labai apleisti ir tirštai apgyvendinti, labai trukdė ramų mokslo ir mo- 
kymo darbą. Pažymėtina dar ir tai, kad lyg tyčia maistas ir aprūpinimas drabužiais buvo aiškiai 
blogesnis kaip daugumoje kitų eilinių stovyklų. Tad vienas kitas ir nesiryžo įsijungti į universite- 
to darbą, Kudirkos žodžiais betariant, dėl gardaus valgio šaukšto, tiesiogine to žodžio prasme. 
Betgi daugumo tai neatbaidė. Vienas kitas atvažinėdavo net iš amerikiečių ar prancūzų zonų, 
nepabijodami nei tolimos kelionės vargingumo, nei galimų nemalonumų važiuojant dažniausiai 
be sunkiai gaunamų leidimų per zonų sieną. 


Studentai ir universiteto vardas 


Studentų skaičius buvo palyginti nemažas. Jis greitai pasiekė, o kurį laiką net ir viršijo 
1000. Tik jau vėliau, pakilus emigracijos į užjūrius bangai, studentų skaičius ėmė smarkiai kris- 
ti. Estų, lietuvių ir latvių studentų skaičius apytikriai imant santykiavo kaip 1:2:4. Tai maždaug 
atitiko ir tų tautų skaičiaus santykį britų okupacinėje zonoje. 

Dėl žiemos meto sąlygų ir kitų priežasčių negalėjus padaryti iškilmingo akto universitetui dar- 
bą pradedant, juo buvo pradėta V 25-26 surengtoji universiteto pavasario šventė. Akto metu, be 
prezidento ir rektorių sveikinimo, žodį tarė ir Hamburgo britų karinės valdžios atstovas. Šventės 
metu buvo suorganizuota kukli trijų tautų meno ir knygos paroda, koncertas, pabaltiečių litera- 
tūros vakaras ir studentų sporto varžybos. Nuotaika buvo tikrai studentiškai pavasariška, ir ne 
vienam prisiminė gražūs universitetiniai laikai savose tėvynėse. 

Tuo tarpu ėmė tačiau rodytis ir tamsūs debesėliai gražiai besidarbuojančio universiteto pa- 
dangėje. Oficialiosios įstaigos, kurioms buvo atiduota tremtinių priežiūra ir globa, sumanė tokį 
mums reikšmingą Pabaltijo universiteto vardą pakeisti kanceliariškai bespalviu DP studijų centro 
pavadinimu. Žinoma, pavadinimas nėra esminis dalykas, bet čia slypėjo ir kai kas svarbesnio, 
būtent, nenoras pripažinti šiai institucijai universitetinio pobūdžio i ir lygmens. Visa tai buvo 
netikėta, nes anksčiau, universitetą dar tebeorganizuojant ir jau įsteigus pačių britų ir UNRRA 
įstaigų buvo vartojamas tik Baltic University ar, prisiderinant prie DP stovyklinio gyvenimo 
terminologijos, Baltic Camp University pavadinimai. Tai buvo savaime suprantama, nes juk ne 
kam kitam, o tik Pabaltijo universitetui prašyta leidimo, ir jis buvo gautas. Universiteto vadovy- 
bei priešinantis reformoms, buvo leista bent jau laikinai pasilaikyti universiteto vardą, bet žodis 
„Baltic“ turėjo būti nedelsiant išmestas, kaip aiškinta, dėl politinių sumetimų. Ir štai birželį po 
pirmųjų trumpų tarpsemestrinių atostogų grįžę studentai jau rado iškabose prie įėjimo į uni- 
versiteto rūmus ir universitetinę stovyklą žodį „Baltic“ užteptą ir užrašą pakeistą į H[amburg] 
DP University. Kiek vėliau, liepos mėnesį, per konferenciją su atitinkamomis britų okupacinės 
valdžios įstaigomis universiteto atstovai buvo įspėti nedaryti sau kokių iliuzijų dėl universiteto, 
o ribotis studentų parengimu į vokiečių universitetus. Nustatytas buvo ir naujas vardas: DP 
University Study Centre. Vis dėlto ir toliau oficialiuose įstaigų raštuose tebuvo vartojamas DP 
Study Centre pavadinimas: ne kartą netgi buvo reiškiamas nepasitenkinimas, kad nenorima 
atsisakyti universiteto vardo. 

Įvairių universitetų sveikinimai ir linkėjimai 


Visa tai betgi neišmušė universiteto iš jo užsibrėžtojo darbo vėžių. Iš viršaus į universiteto 
vidaus santvarkos reikalus beveik nesikišant, Pabaltijo universitetas praktiškai galėjo savarankiš- 
kai tvarkytis, todėl ir galėjo išaugti į neabejotinai akademinio lygio įstaigą su universitetiniais 
mokslo planais, sudarytais derinant Lietuvos, Latvijos ir Estijos universitetų reguliaminus. 

Pabaltijo universitetas pranešė apie savo įsteigimą kitiems universitetams visame pasaulyje. 
Bent porai šimtų universitetų ir mokslo institucijų buvo siuntinėjama Pabaltijo universiteto lei- 
džiama mokslinių rašinių serija, pavadinta Contributions of the Baltic University, nekreipiant dėme- 
sio į tai, kad Pabaltijo universiteto vardas ir nebebuvo toleruojamas vietinėse oficialinėse įstaigose. 
Netrukus iš įvairių viso pasaulio universitetų pradėta gauti gražūs sveikinimai ir linkėjimai. Jų 
gauta ne tik iš Europos, bet ir iš JAV, Kanados, Meksikos, Pietų Afrikos, Indijos, net ir tolimosios 
Australijos... Štai, pvz., ištrauka iš garsiojo JAV Harvardo universiteto rašto: 


I am writing to extend the felicitations of Harvard University to the newly opened Baltic University in 
Hamburg. The young people of three Baltic Srates are fortunate in being able to continue their studies 
under its aegis. 


Nebraskos universiteto: 


We extend to you our congratulations and most sincere good wishes on the opening of Balric University. It 
is to be hoped that many difficulties which you have encountered wi!l be finally overcome, and that your 
institution may have a brilliant and successful future, We thank you for sending us the first issues of your 
Contributions. [...] For our part, the University of Nebraska can offer in exchange our new series of Uni- 
versity Studies ... 


Londono universiteto: 


It is indeed encouraging to hear of the being done by your University, and I should like on behalf of che 
Principal and my colleagues to send you our greetings and good wishes for your further work. 


Guebecko universitetas Kanadoje sveikino su šauniu darbu (magnifigue travail), atliktu nežiū- 
rint visų sunkenybių. Goteborgo universitetas Švedijoje linkėjo, kad naujai įsteigtame Pabaltijo 
universitete nuo savojo krašto atplėštasis jaunimas rastų bent dvasinę tėvynę. 

Visi tie gražūs sveikinimai kėlė nuotaiką ir stiprino pasiryžimą atsilaikyti vietinės valdžios pa- 
reigūnų kartkartėmis parodomam nepalankumui. Pabaltijo universitetas jautėsi esąs priimtas į 
pasaulinę universitetų šeimą. 


Naujose patalpose 


1947 I Pabaltijo universitetas buvo iškeltas iš Hamburgo į netolimą (/2 valandos kelio 
traukiniu) Pinnebergą, kur universitetui buvo skirtas visas modernių kareivinių rajonas. Teko 
vėl gerokai pavargti, nes kelta pačiu nepalankiuoju anos pažymėtinai šaltos ir ilgos žiemos metu. 
Į prašymą atidėti persikėlimą patogesniam laikui nebuvo atsižvelgta, nes Hamburge paliekamos 
patalpos tariamai buvusios neatidėliotinai reikalingos darbininkams apgyvendinti, nors faktiškai 
dar labai ilgą laiką neužimtos. Daug vargo buvo sudarę, dar ruošiant perkeliamam universitetui 

patalpas, dėl šalčių susprogę centrinio šildymo įrengimai. Dėl kuro stokos negalint apkūrenti visų 
pastatų, tarp jų ir auditorijų, teko labai susispausti, o ne vienam ir visai nešildomose patalpose 
praleisti šalčius. Nenorint tačiau ilgesniam laikui pertraukti mokslo, buvo įrengtos laikinos au- 
ditorijos apšildomųjų blokų koridorių aikštelėse, tinkamesnėse rūsių patalpose ir t.t. Taigi, kada 
daugelis vokiečių universitetų buvo dėl šalčių padarę priverstines atostogas, Pabaltijo universitete 
darbas nenutrūko. 

„ Vieta universitetui buvo parinkta nebloga. Netoli geležinkelio stotis ir patogus susisiekimas 
su Hamburgu; universitetinės stovyklos rajonas didelis, jame atokiai nuo vienas kito taisyklin- 
gai išdėstyti šeši gyvenamieji blokai, auditorijų, virtuvės, raštinės ir kt. pastatai; rajone tiesiog 
cementuotos gatvės; toliau platūs laukai. Ir taip pirmą kartą istorijoje susidarė pabaltiečių uni- 
versitetinis miestukas, kuriame netektąsias tėvynes turėjo priminti savųjų miestų vardais pava- 
dinti gyvenamieji blokai: iš eilės susirikiavo Tartu, Ryga, Vilnius, Talinas, Jelgava, Kaunas. Deja, 
veikiai netekus „Kauno“, o paskui dar ir „Jelgavos“ su „Talinu“, kuriuose buvo apgyvendinti iš 
kitų stovyklų atkelti pašaliniai universitetui žmonės, anasai idiliškas uždaros universitetinės sto- 
vyklos-miestuko pobūdis buvo vis labiau naikinamas. 


Įrengimai 


Perkeltas Pinnebergan, Pabaltijo universitetas, jau išgyvenęs organizavimosi laikotarpį, 
vis labiau įsitraukė į normalų universitetinį darbą ir stiprėjo. Nusistovėjo parengtos fakultetų 
mokslo programos, ir paskaitos ėjo tvarkingai. Pagal išgales buvo suorganizuotos reikalingos 
studijoms laboratorijos ir kabinetai. Sutvarkyta nedidutė biblioteka su patogia ramiai mokytis 
skaitykla. Čia dar pažymėsime, kad lietuviškų knygų mielai skolino iš savo asmeniškos biblio- 
tekos Hamburgo universiteto prof. Ernstas Fraenkelis, kuris ir pats dėstė Pabalcijo universitete 
per visą jo gyvavimo laiką, lituanistinius kursus skaitydamas lietuviškai. Neblogai įrengtas 
anatomikumas leido tinkamai mokytis pirmųjų kursų medikams. Kai kuriais kitais reikalin- 
gais institutais (pvz., histologijos) jie ir toliau galėjo naudotis savų profesorių vadovaujami 
Hamburgo vokiečių universitete. Galėjo naudotis ir modernia Marijos ligonine Hamburge 
(Marienkrankenhaus). Vis dėlto aukštesniųjų Medicinos fakulteto kursų Pabaltijo universi- 
tetas negalėjo turėti dėl reikalingų klinikų stokos. Betgi sėkmingai mokęsi studentai turėjo 
galimybių čia įpusėję mokslą pereiti į vokiečių universitetus tolesnėms studijoms. Geriau buvo 
Odontologiniam skyriui, kuris galėjo suorganizuoti nuosavą polikliniką ir dantų technikos 
laboratoriją. Matematikos-gamtos fakultetas įrengė kad ir nedidelius zoologijos, geologijos, 
fizikos kabinetus. Boranikai galėjo naudotis 15 000 egz. herbariumu. Universitetas turėjo studi- 
jų darbui keliolika mikroskopų. Geriausiai pavyko įrengti chemijos laboratoriją. Mat Pabaltijo 
universitetui buvo pavestas vieno britų zonos miestelio barakuose aptiktas (tiesa, jau gerokai 
apnaikintas) Kauno chemijos tyrimo laboratorijų turtas, per karą vokiečių pagrobtas ir čia 
atvežtas. Iš to paties turto buvo įrengtos mechanikos dirbtuvės ir mašinų tyrimo laboratorija. 
Turėta ir geodezijos instrumentų, su kuriais studentai technikai atlikinėjo praktikos darbus 
plačiame universitetinės stovyklos rajone. Norint studentus supažindinti su naujaisias mokslo 
laimėjimais, buvo organizuojamos studijinės ekskursijos. Pvz., Žemės ūkio fakultetas surengė 
tokias į Taikomosios botanikos institutą Arensburge, į Durpynų tyrimo stotį Bremene ir t.t. 
Studentai miškininkai galėjo atlikti praktiką vienoje iš didžiausių Vokietijoje miško atželdini- 
mo firmų netoli nuo Pinnebergo. 

Instrukcijos, kurios draudė vartoti Pabaltijo universiteto vardą 


Žodžiu tariant, dirbti norintiems studentams suteikta galimybė eiti aukštąjį mokslą, kuris, 
nestingant patyrusių dėstytojų, buvo išlaikytas neabejotinai universitetiniame lygyje. Akivaizdus 
to darbo įvertinimas buvo tas, kad vokiečių universitetai, priimdami buvusius Pabaltijo univer- 
siteto studentus, jiems įskaitydavo išeitąjį mokslą. Ir štai, pvz., vienas gabus lietuvis studentas, 
gavęs brandos atestatą jau tremties gimnazijoje ir kelius semestrus darbščiai pastudijavęs Pabaltijo 
universiteto Žemės ūkio fakultete, perėjęs į vieną vokiečių universitetą galėjo netrukus jį baigti. 
Reikia pažymėti, kad ir gaunantiems progos dabar įstoti į JAV universitetus Pabaltijo universite- 
to studijų knygutė su išklausytųjų dalykų ir egzaminų atžymėjimais yra labai vertingas, nes JAV 
universitetų pripažįstamas universitetinio mokslo dokumentas. 

Rimtai išugdęs savo akademinį darbą, Pabaltijo universitetas betgi ir Pinneberge gavo patirti 
nemalonumų, o kartais net ir visai kritiškų momentų išgyventi. Mat DP priežiūros įstaigos ir 
toliau užsispyrusiai nenorėjo pripažinti jam universitetinio pobūdžio ir vardo, reikalaudamos 
universitetą versti trumpalaikiais kursais studentams į vokiečių universitetus paruošti, nors vo- 
kiečių universitetams pakakdavo mūsiškių brandos atestatų be kokių nors dar papildomų kursų; 
be to, esant apribotam į vokiečių universitetus priimamų DP studentų skaičiui, tik nedidelė dalis 
Pabaltijo universiteto studentų būtų galėjusi ten patekti. Deja, to nenorėta suprasti. 

1947 VII buvo gautos instrukcijos, kurių pirmasis paragrafas dar kartą įsakmiai draudė var- 
toti Pabaltijo universiteto vardą (:be use of the words Baltic“ and “University“ be discontinued 
forthwitb), nors tas vardas, kaip atitinkąs tikrąją padėtį, buvo jau taip įsipilietinęs, kad jį Žemųjų 
rūmų debatuose minėjo pats britų užsienio reikalų viceministras Mayhew 1947 V 23, atsakyda- 
mas į paklausimą DP globos reikalais. Įdomu pažymėti, kad pačios britų okupacinės valdžios 
aukščiausia instancija vartojo Pabaltijo universiteto terminą 1946 X 3 telegramoje universiteto 
perkėlimo iš Hamburgo Pinnebergan reikalu (commander in chief [...] after careful consideration 
bas decided that Baltic university must be accommodated in Eggerstedt barracks; [...] Baltic uni- 
versity must be kept in being). 


Kiti reikalavimai 


Daug skaudesni buvo universitetui betgi kiti minėtosios instrukcijos reikalavimai, būtent, 
kad studentais gali būti tik jaunesni kaip 25 metų amžiaus asmenys ir kad nė vienas studentas nega- 
li būti ilgiau laikomas kaip du semestru. Visa tai faktiškai reiškė universiteto likvidavimą, nes žymi 
studentų dalis, kuriems karas buvo sutrukdęs studijas, buvo vyresni kaip 25 metų, o ir jaunesniųjų 
daugumas buvo jau porą semestrų studijavę; be to, dar tų pat metų birželį buvo uždrausta priimti 
naujus studentus. Kad jau iš tikrųjų buvo užsimota uždaryti universitetą, rodė ir tokia smulkme- 
na: iš vienos stovyklos atvažinėjančiam paskaitų skaityti profesoriui liepą UNRRA jau nebedavė 
leidimo, nes „studijų centras“ būsiąs greitai uždarytas (it is believed that Study Centre is closing 
down in the near future). Vis dėlto, padarius energingų žygių, ypač pasiekus net ir Londoną, ta 
pragaištingoji instrukcija nebebuvo įvykdyta. Padėtis atslūgo, ir universitetas vėl galėjo ramiai 
dirbti. 1948 m. ilgainiui net buvo leista priimti ir naujų studentų, tremties gimnazijoms paren- 
gus kandidatų į universitetą. Tik štai visai nelauktai universitetą ištiko naujas smūgis. 1948 XI 8 
buvo gautas griežtas potvarkis, kad daugiau kaip semestrą išbuvę studentai turėjo ne tik būti . 
pašalinti, bet ligi 1948 XII 31 netgi iškelti į kitą stovyklą. Kitiems studentams leista likti, bet tik 

ligi semestro galo, t.y. ligi 1949 II 28. Taigi dar kartą norėta įgyvendinti nusistatymas paversti 
universitetą trumpalaikiais paruošiamaisiais kursais. Naujasis potvarkis palietė ir profesūrą, 
uždrausdamas skaityti paskaitas iš anglų lapo išbrauktiems dėstytojams ir įsakydamas juos ligi 
tų pačių metų galo, kaip ir šalinamuosius studentus, iškelti iš universitetinės stovyklos. Reikia 
paaiškinti, kad 1946 m. profesoriai algų negavo, nors mokyklų mokytojams jos jau buvo moka- 
mos. 1947 m. atlyginimas profesūrai jau buvo mokamas. Algų lape iš pradžių buvo 184 asmenys. 
Ilgainiui atlyginamųjų dėstytojų skaičius buvo vis mažinamas, ir 1948 m. rudenį jų beliko tik 
33. Jie algas dėdavo „bendran katilan“, iš kurio universiteto vadovybė paskirstydavo atlyginimus 
visiems dėstytojams, taip pat apmokėdavo ir kai kurias universiteto išlaidas. 


Žiauraus potvarkio atšaukimas 


Įvykdžius aną potvarkį, universitete bebūtų likę tie 33 dėstytojai ir nedidelis būrelis studen- 
tų. Savaime suprantama, kad universiteto darbas nebebūtų buvęs galimas. Šį kartą, atrodo, jau 
visai griežtai buvo nusistatyta pagaliau sulikviduoti neklusnųjį universitetą, nes visos pastangos 
gelbėti padėtį buvo be rezultatų. 1948 XI 29 universiteto stovyklon buvo atsiųsti keli sunkveži- 
miai, kurie turėjo tą dieną išgabenti pirmąjį pašalinamųjų studentų transportą. Šiems, nors ir 
grasomiems, atsisakius važiuoti, padėtis labai įsitempė. Pagaliau universitetas dar kartą laimėjo: 
žiaurusis potvarkis buvo atšauktas, ir universitetui buvo leista tęsti darbą ligi 1949 IX 30. Tą li- 
kusį laiką universitetas galėjo jau palyginti ramiai dirbti. Daug ilgiau kaip tas nustatytas terminas 
universitetas ir pats vargu ar bebūtų galėjęs sėkmingai veikti, nes emigracija į užjūrius smarkiai, 
ypač 1949 m., retino tiek studentų, tiek profesorių eiles. 


Projektas perkelti universitetą į Ameriką 


Reikia dar priminti, kad buvo daryta žygių perkelti Kanadon ar į JAV ir visą Pabaltijo 
universitetą. Antai 1947 m. ir Amerikos spaudoje buvo rašyta apie BALF-o projektą perkelti 
universitetą į JAV Maine'o valstijos Ouoddy kaimą. Žinoma, lėšų neturint, tas projektas greit 
atkrito, betgi Pabaltijo universiteto vardą pagarsino. Vėliau dar daugiau jį pagarsino Committee 
for Baltic University in Exile vardu išleistas atsišaukimas, pasirašytas keliasdešimties JAV ir Ka- 
nados universitetų prezidentų, rektorių, profesorių, taip pat ir kitų žymių Amerikos visuomenės 
žmonių. Atsišaukime, tarp kitko, buvo rašoma: 


It would be a terrible tragedy ifrhis unigue instirurion [t.y. Pabalrijo universitetas] were to go out of existen- 
ce [...] It is imperative that the cultures of rhe Baltic people, which are roday being destroyed by a genocidal 
foreign regime, should be kepr alive, and that there should be ar least a small body of Balric incelleccuals 
prepared and able to assist on their countries recovery. 


Atsišaukimą paminėjo The New York Times (1948 VI 20) ir kiti laikraščiai. Tas atsišaukimas, 
kaip rašė Mintis (1948, nr. 70), buvo „propagandos už bendrą mūsų tautų reikalą šedevras“. 
Deja, lėšų stoka sužlugdė ir tą sumanymą. Dėl tos pačios priežasties atkrito ir projektai perkelti 
universitetą Kanadon, nors jais ir buvo pavykę sudominti atitinkamus aukštus Kanados pareigū- 
nus. Pvz., 1948 IV 22 H. L. Keenleyside, Deputy Minister of Mines and Resources, rašė Pabalrijo 
universiteto prezidentui: „The proposal to re-establish the Baltic University in Canada is being 

examined here [...] your views will be given both serious and sympathetic consideration.“ Vėliau 
dėl to projekto palankiai buvo pasisakę ir Kanados universitetai. Betgi visa tai nebuvo galima 
įvykdyti, ir Pabaltijo universitetas Vokietijoje likęs baigė savo gražią ir reikšmingą veiklą. 

Minėdami jo sukaktį, tie, kurie turėjo laimės jame dirbti, su pasiilgimu prisimena tą šviesią 
ir pakilią kūrybinę nuotaiką Pinneberge, kurios labai dažnas pasigenda dabartiniame gyvenime, 
kad ir kur kas sotesniame ir patogesniame už pinneberginį. 


[1951] 

Aleksandras Stulginskis savo gyvenimo saulėlydyje" 
Keli brūkšniai iš jo laiškų 


Žvelgdami į žymiuosius tautos vyrus paprastai daugiau dėmesio kreipiame ne į juos pačius, 
oįtuos reikšmingus įvykius, kuriuose jiems teko aktyviai dalyvauti. Ir Stulginskis mums visų pirma 
Vasario 16-osios akto signataras, Steigiamojo Seimo pirmininkas, valstybės prezidentas. Jo vardas 
artimai susijęs su laisvan gyveniman bežengiančios ir nepriklausomybę atgavusios tautos istorijos 
laikotarpiu. Betgi lygiai stipriai susijęs jo vardas ir su tomis nelaimėmis, kurios ištiko lietuvių tautą 
Stulginskio gyvenimo saulėlydyje. 1941 m. su tūkstančiais lietuvių jis buvo ištremtas tolimajin Sibi- 
ran, iš kurio tik po penkiolikos metų galėjo grįžti tėvynėn. Cia skurdo, kol užmerkė akis nebesulau- 
kęs Lietuvos prisikeliant nepriklausomam gyvenimui, kaip anais nepamirštinais 1918 metais. 


Esame gavę vienuolika jo laiškų, rašytų Čikagoje gyvenančiai dukteriai dr. Aldonai Juo- 
zevičienei. Tokie, rodos, paprasti yra tie dar tvirta ranka, nors ir po tiek išgyventų vargų rašyti 
laiškai. Rašo jis apie savo kasdienio gyvenimo darbus bei rūpesčius, apie savo ir žmonos negala- 
vimus, apie vaistus, apie siuntinėlius, apie gimines, teiraujasi apie dukters šeimą. Panašių laiškų 
dažnas iš mūsų yra gavęs ar ir tebegauna iš Lietuvos. Todėl tie laiškai mums tokie savi, artimi, 
atjaučiami. Betgi iš tų paprastučių Stulginskio laiškų ryškiai iškyla jo tauri asmenybė, ramus ir 
nuosaikus būdas; vengia jis smarkių nusiskundimų, nekrinta tamsion neviltin, kantriai pakelia 
sunkią likimo nedalią ir tik retkarčiais santūriai sudejuoja. Ir kyla mumyse, tuos laiškus beskai- 
tant, ne tik pagarba, bet ir šilta užuojauta tam šviesiajam mūsų nepriklausomybės veikėjui, nesu- 
laukusiam tikrai pelnytos giedros gyvenimo vakare. 

Grįžęs Lietuvon, Stulginskis gavo darbą sodininkystėje. 1959 III 20 laiške jis raip aprašė savo 
gyvenimą: 


Greitai paaiškės, kaip padarysiu su daržais. Gal pavyks taip susitvarkyti, kad aš jų visai nusikratysiu. Ne 
taip sunku būtų jas [t.y. daržoves] išauginti, kiek keblumų susidaro jas parduoti. Pačiam vykti į turgų ir laiko 
nėra, ir neparogu, o per kitą asmenį parduodant, susidaro nuostolių. Tie, kurie vietoje gyvena, surenka už 
daržoves nemaža pinigų, bet jie turi, kaipo seniai vietoje gyveną, ir geresnius daržus, ir turi galimybių patys 
betarpiškai parduoti. Be to, jie laiko po karvę; tokiu būdu jie gauna daugiau negu antrą algą. Fiziniai aš dar 
gana stiprus, nepalyginamai stipresnis negu mano amžininkai, bet dirbti daugiau 2 mėtų nenorėčiau, nes 


* Šis straipsnis yra paskaita, skaityta Aleksandro Stulginskio minėjime, kurį Filadelfijoje surengė ateitininkai 
[1970 m.] spalio 25 d. 

darbo sąlygos, santykiai su bendradarbiais yra nelabai malonūs; įžūliai lipa kiram ant kulnų (o jų ner kelio- 
lika). Darbas arti miesto, visi čionai veržiasi. Mieste savo specialybėje darbo gauti neįmanoma, ypač mano 
amžiuje. Iš pat pradžių man siūloma buvo provincija, bet aš nesiryžau ten vykti su senele-ligoniu. Manau, 
kad per tuos du metu man pavyks gauti šiokį tokį butelį, nes ilgiau gyventi kambariuke 2/4 metro ant 244 
metro yra labai sunku. Jau dveji metai, kaip gyvename tame kambarėlyje, o šeimininkas, nors ir žadėjo, ne- 
pajėgia net fortkelės lange įtaisyti... Šį pavasarį turbūt bus galima gauti sklypą namui pasistatyti toj vietoj, 
kuri man labai patinka, bet toji statyba mane labai baugina. Čia reikia turėti ir daug laiko, ir nepaprasto 
apsukrumo, ko man labai trūksta. Apie 10 val. išbuvęs darbe, kartais net su viršum [0 nepamirškim, kad 
Stulginskis buvo jau 74 metų amžiaus!], nebelieka nei laiko, nei pajėgų namelio statyba rūpintis. Kas kita, 
jei senelė būtų stipri. Pagalios visas santaupas į namelį sudėsi, gal ir sveikatą prarasi - kas tuomet iš namelio. 
Nors praeitais metais buvau labai užsidegęs, bet dabar pradedu atšalti - tai ne mano amžiui. Mano idealas 
būtų senatvėje turėti nors mažą darželį ir jame triūstis, bet turbūt tatai paliks svajonių srityj. 


Kitame tų pat metų laiške (1959 IX 6) rašė: 


Išvažiuoju į darbą ankstokai ir grįžtu vėlokai - jau pavargęs. Sekmadieniais reikia į turgų produktų, į krautu- 
ves apsipirkti ir šiaip jau visokie reikaliukai arlikti, taip kad mažai telieka laiko ką nors paskaityti. Bendrai 
imant, mūsų gyvenimas labai pilkas, mažai kas mus teužeina ... 


Pastebėjęs, kad jau skundžiasi, kuklusis Stulginskis prideda šiuos raminančius, bet anaiptol ne- 
įtikinančius žodžius: 


Nemoku aš Tau laiškų rašyti. Mano laiškai vis išeina tokie liūdni; turbūt jie Tau tik ūpą gadina, bet Tu tų visų da- 
lykų labai į širdį neimk - bendrai mes gyvename jau ne taip blogai. Esame sočiai pavalgę, neblogai apsirengę. 


Pensijon išėjęs, Stulginskis buvo laisvesnis ir galėjo pasidomėti savo specialybe (agronomija). 
Rašė (1960 II 3): 


Man visgi reiks įsigyti fotoapararą, bet dabar taip mažai teturiu laiko, kad man nėra ką apie jį galvoti. Aš 
mėginu į specialius žemės ūkio žurnalus rašinėti straipsnius. Čia reikalingos nuotraukos. Beje, gal atsiųs- 
tum žemės ūkio knygų katalogą. Tokie turbūt praeis, o žmonės ir žvėrys [tai kun. Stasio Ylos atsiminimų iš 
Srurthofo koncentracinės stovyklos knyga Žmonės ir žvėrys Dievų miške), matyt, žuvo. Daugiau panašaus 
turinio knygų nebereiktų siųsti. Buvau Dotnuvoje, parsivežiau didelį pundą žemės ūkio žurnalų vokiečių 
ir anglų kalbomis. Labai specialūs moksliški žurnalai. Pakol kas verčiu rų žurnalų straipsnių pavadinimus 
ir tai man gana sunkiai duodasi. Anglų kalbos buvau pramokęs iš knygų, skairydamas grožinę literatūrą. 
Ten kalba daug lengvesnė, bet specialiosios mokslinės literatūros nebuvau skaitęs. Čia liečiama chemijos, 
bakteriologijos, botanikos, zoologijos viršūnės. Man nežinoma pastarųjų laikų tų dalykų terminologija, žo- 
dynuose jų nerasi. 50 merų praėjo, kai aš tų dalykų mokinausi. Ką žinojau, užmiršau, nes gyvenime nebuvo 
reikalo jais domėtis. Pamėginsiu - gal įprasiu. Sunku, kai tenka į visokias sritis blaškytis. 


* 
x 
* 


Skaudžiausias Stulginskiui smūgis buvo jo mylimos žmonos mirtis. Jis staiga pasijuto klai- 
kiai vienišas, taip pat sunkiai susirgo širdimi. Vos trims savaitėms po žmonos mirties suėjus, jis 
rašė iš ligoninės (1962 VIII 8): 


Pasirodo, kad per gerai mane įvertini, aš visgi neatlaikiau, teko suklupti, bet nepasiduodu, kovoju su negalavi- 
mais. Jau antrą savaitę guliu klinikų ligoninėje. [...] Šiandie ėmė kardiogramą. Ryt matysime, koks skirtumas 
su kardiograma, daryta savaite anksčiau. Manau, kad dar turbūt kokią savaitę pagulėsiu, nes namuose ne tik 
niekas nelaukia, bet visur sutinki tą nelemtą tuštumą - „nebėra“! [...] Man neaišku, kaip dabar likus vienam 
teks gyventi. Tokių giminių, kurių tarpe tam tikrą laiką galėčiau praleisti, taip pat nebeliko. Vienintelė išeitis 

būtų vykti pas krikštasūnius, bet čia sunkiai įveikiamas kelias! [...] Mano padėty būrų naudinga pakeisti 
butą, bet tai neįmanoma, nes butą gauti labai retai pasitaikanti laimė. Bendrai daug įdomiau kurtis, negu 
pradėti likviduotis... Ateinančią savaitę teks grįžti namon; kad žinotum, kaip aš nenoriu būti namuose. 


Stulginskio laiškai grynai privatinio pobūdžio. Platesnės reikšmės visuomeninių ar juoba po- 
litinių dalykų dėl visai suprantamų priežasčių laiškuose nelietė. Viename laiške bergi užsimena 
apie prezidento Kennedy mirtį, dar tą patį 1963 m. lapkričio mėnesį: 


Dėl tragiškų įvykių Jūsų šalyje mes visi ir visi lietuviai labai atjaučiam ir pergyvenam. Ir kaip nesigailėti 
tokio įžymaus, išmintingo, labai drąsaus (o gal ir per daug drąsaus) valstybės vyro, tragiškai žuvusio nuo 
kažkokio niekšo nelemtos kulkos. Mano šeimininkai, sužinoję apie įvykusią nelaimę, sugužėjo, vakare par- 
ėję iš darbo, į mano kambarį pasiklausyti radijo žinių (jųjų radijas neveikia). Sekmadienį bažnytėlėje daug 
daugiau žmonių negu paprastai. Visi atrodo susikaupę, kaip ir nusiminę. 


* 
* 
* 


Stulginskį minime ne tik kaip prezidentą, bet ir kaip vieną iš Vasario 16-osios aktą pasi- 
rašiusiųjų. Du bebuvo likę gyvi to akto signatarai: Stulginskis ir Petras Klimas, kuris, iškankintas 
nacių ir sovietų kalėjimuose, visai paliegęs buvo grąžintas Lietuvon. Mirė jis 1969 m. Stulginskis 
dalyvavo to savo seno draugo laidotuvėse. Rašo 1969 I 22: 


Štai 18 sausio palaidojome Petrašiūnų kapinėse Petrą. Vieta labai graži, šalia didžiojo tako. Mirė 17 sausio. Pas 
mus žiemos metu labai sunku surengti vainiką. Gėsė nupirko 6 gėlių vazonus ir iš jų sukombinavo vainiką. [...] At- 
važiavome, laiptuose ir kambariuose labai daug žmonių. Prasiskynėme kelią, kur pašarvoras. Abu kambariai viršuje 
taipgi pilni, o gėlių, dauguma vazonuose, tiek, kad mūsų vainikui net vietos nebeliko; ir gana gražių [...]. Važiuori 
nulydėjome į kapus. Kelias gana ilgas. Prie kapo pasišovė kalbą sakyti V. Gustainis. Gerai pasakė, visarą, ką ašbuvau 
manęs sakyti, o tą patį kartoti atrodė neįdomu... Taigi laidoruvėse buvo labai daug gražių gėlių, daug žmonių, ypač 
ponių. Buvau labai susijaudinęs, nakrelę nemiegojau, nes aš Petrą ir mėgau, ir gerbiau. Laiks nuo laiko jį lankydavau 
ir stebėjaus, kaip jis pamažėl eina silpnyn ir silpnyn. Jau antri metai iš kambario neišeidavo, paskiau mažai ir lovą 
apleisdavo, nebematė visiškai skaityti, kitokie negalavimai prisidėjo ir pribaigė. Mirė krikščioniu. 


Neilgai tepergyveno Klimą pats Stulginskis. Tų pačių metų rudenį jis jau lemiamai susir- 
go. Savo paskutiniame laiške (1969 IX 13) rašė: 


Buvau nustojęs Tau rašyti, nes iš tiesų buvau labai stipriai susirgęs. 27 rugpjūčio turėjau labai stiprų širdies priepuolį. 
Gerai, kad pas mane buvo seselė, kuri man leidžia vaistus, tai jinai greitai iškvietė greitąją pagalbą. Aš visai troškau, 
nebeturėjau kuo kvėpuoti. Atrodė, kad gyvybė ant plauko kabo... Šiandie pirmą kartą daktarė leido išeiti į lauką 
pasivaikščioti. Sugrįžęs gavau tavo laišką, taigi rašau į abu tavo laiškus. Iki šiol jausdavausi labai gerai ir manyda- 
vau, kad aš nepalaužiamas, taigi taip labai daug dirbdavau, skaičiau, pervargdavau, nakų nebeužmigdavau. Tai 
visa susidėjo ir mane gerai pamokino, kaip reikia gyvenimą tvarkyt. Juk ištiesų, ne 25, bet 85 metai! Ačiū Dievui, 
kad, susidėjus puikioms aplinkybėms, viskas laimingai praėjo. Jaučiuosi neblogai, tik jėgų mažiau. Už keletos dienų 
parašysiu ilgą laišką su visokiais užsakymais, o rų užsakymų prisirinko visa liranija. Gal būsiu sustiprėjęs. 


Deja, daugiau jau nebesustiprėjo ir žadėto laiško su „litanija užsakymų“ nebeparašė. Ir tų mažė- 
jančių jėgų teko tik dar dešimčiai dienų. 1969 IX 22 Stulginskio pavargusi širdis nustojo plakti. 


[1970] 

Lietuvių kalbai skirtas gyvenimas 
Keli bruožai ir prisiminimai apie Antaną Salį 


Buvo tai seniai. Daugiau kaip prieš keturiasdešimt metų. Buvau bebaigiąs universitetą, 
kai iš užsienio Kaunan sugrįžo jaunas kalbotyros daktaras Antanas Salys. Jis, kaip ir jo kolega 
Pranas Skardžius, kiek anksčiau parvykęs iš studijų tame pačiame Leipcige pas prof. Jurgį Gerulį 
ir kitus, buvo mūsų universitete ir labai reikalingi, ir labai laukiami. Jonas Jablonskis buvo jau 
visai paliegęs, o Kazimieras Būga prieš kelerius metus (1924) miręs. Rašė Švietimo darbe (1924) 
susigraudinęs Jablonskis: 


Su K. Būga mūsų kalbos mokslas nustoja pagrindinio savo šulo, didžiojo savo tyrėjo. [...] To didžiojo savo 
šulo nustoja ir mūsų Universiteto Humanitarų Fakultetas, mūsų kalbos mokytojai, kalbos mokslo jaunuome- 
nė, visa Lietuva... Kaip čia ką pradėsim tame moksle, nebeturėdami K. Būgos man, seniui, sunku ir suprasti: 
be Būgos gilesnis ir tvirtesnis tas mokslas lyg nebegalimas... Liūdna, skaudu! 


Dar liūdniau ir skaudžiau pasidarė, kai 1930 m. mirė ir Jablonskis. Tad visuomenė su viltimi 
žvelgė į abu jaunuosius kalbininkus, laukdama iš jų Būgos ir Jablonskio užvadų. Tai, be abejo, 
dėjo abiem ir didelę atsakomybę, ir nelengvą pareigą. Darbo abiem buvo tiek ir tiek. 

Didelė buvo laimė jaunam salantiškiui, kad jo mokslinio kelio pradžioje stovėjo Būga, kurio 
ne tik paskaitų 1923-1924 m. klausė universitete, bet su kuriuo ir artimiau galėjo susieiti. Ž0- 
dyno įvade nurodydamas savo talkininkus, iš kurių gavo medžiagos, Būga suminėjo ir keturių 
savo studentų pavardes: Petro Būtėno, Juozo Bukotos, Edvardo Viskantos ir Antano Salio. Vėlgi, 
vienoje žodyno išnašoje rašė: „Stud. A. Salys tvirtina, kad salantiškiuose šauksmininkas“ ir t.t. 
Netrukus po Būgos mirties jo didelį rankraštinį palikimą su milžiniška žodyno kartoteka Salys 
inventorišku pilnumu aprašė Tautoje ir žodyje (t. II, 1925). 

Pradedančiam kalbininkui turėjo itin imponuoti Būgos tikras entuziazmas mokslui. Dar 
1911 IV9 (22) Būga buvo rašęs savo draugui Kleopui Jurgelioniui: „Dirbu savo šakoje visai neat- 
sitraukdamas, lygiai tasai girtuoklis prie degtinės prilipęs. Virtau gyvu girtuokliu (tiktai ne 
degtinės, kurios visai nekenčiu!).“ Tasai, Būgos lakiu žodžiu tariant, „dvasinis girtuokliavimas“ 
turėjo užkrėsti ir jo mokinius, bent uolesniuosius. Ne mažiau juos turėjo veikti ir tvirtas Būgos 
įsitikinimas, kad pagrindinis mokslininko uždavinys yra mokslinės tiesos ieškojimas nenukryps- 
tant į klystkelius, į kuriuos ne kartą stumte stumia įvairūs laikiniai to ar kito meto politiniai bei 
visuomeniniai tikslai: „Patriotizmas mokslinguose tyrinėjimuose yra piktas patarytojas. Kur jis 
įsibrauna, ten drąsiai gali ieškoti įvairių bei įvairesnių moksliškų nesąmonių.“ Tas pavojus ypač 
gresia įvairiems mokslo mėgėjams diletantams, kurie nestokoja gražių intencijų, bet kuriems daž- 
nai pristinga ir mokslinio pasirengimo, ir mokslinio metodo. Tokiems ir išvados paprastai jau iš 
anksto aiškios, nes jiems ne tiek svarbu ką nors ištirti, kiek parodyti tą ar kitą norimą teiginį. 

Susidūrimo su patriotiškai nusiteikusiais diletantais neišvengė ir Būga. Štai daugelio tautinę 
savigarbą maloniai glostė Basanavičiaus ir kitų teorijos apie garsią ir didingą lietuvių tautos kil- 
mę ir prosenovę, o Būga rašė: „Palaima - tikintiesiems, o vargas (vae!) mums netikėliams, kurie, 
nepatriotiškai elgdamies, išdrįstame ieškoti Lietuvos čia pat jos pašonėje, visai nedausiodami po 
Trakiją, Frigiją, Indiją ar Iraną!“! 

Užkliuvo kai kam ir Būgos žodynas, į kurį Būga, kaip moksliniam, o ne praktikos reikalui ski- 
riamą, dėjo ir rašomojoje kalboje nevartotinus kalbinius barbarizmus: 


Manasis žodynas kai kuriems rėvynainiams (patriotams) labai nepatinka savo skoliniais. [...] Kad ne tas 
nevidonas Būga, būtų buvę ramu, ir užsieniai būtų nesužinoję nieko tokio, kas tųjų patriotėlių nuomone 
daro Lietuvai „sarmatą“! Taigi tegu valdžia Būgą sudraudžia ir paveda žodyno darbą tikrajam tėvynainiui, 
kuris neterš lietuvių kalbos žodyno abrozais, adynomis ir kitomis „špėrnybėmis“ ir tuo nežemins lietuvio 
vardo! 


Toliau Būga aiškina: 


Kiekvienos kalbos žodynas turėrų būti „zerkolu“, kuriame būtų matyti visas tautos veidas. „Zerkolas“ nie- 
kuo nekaltas, kad žiūrėtojas išvysta save ne tokį, koks jis norėtų būti. Žiūrėtojui nėra ko kaltinti „zerkolo“, 
nės „zerkolas“ teparodo tiktai tai, kas yra paties žiūrėtojo veide.ž 


Ta objektyvaus „zerkolo“ teorija tinka ne tik žodynui, bet ir apskritai kiekvienam moksliniam 
tyrinėjimui. Tokia mintis betgi ir dabar Lietuvoje, bent oficialiai, nepriimtina. Štai Būgos Rirzk- 
tinių raštų tritomio (1958-1961) įvade Būga supeikiamas: „Jis naiviai tikėjo, kad mokslas turi 
ir gali būti apolitiškas, laikėsi požiūrio “mokslas mokslui". Gyvenimas parodė, kad taip nėra“, ir 
kai kuriuos Būgos teiginius vokiečiai vėliau panaudoję savo propagandai. Taigi ne tiek svarbu, ar 
kokia mokslinė išvada yra teisinga ar ne; svarbiau tai, ar ji yra, netgi ar kada nors ateityje galės 
būti „naudinga“ ar „nenaudinga“. Ir taip Būgai teko, anos dainos žodžiais betariant, „iš dešinės 
ir iš kairės“. 

Tą mokslinio tyrinėjimo ir politinių interesų susidūrimą juto ir Salys. Savo mokytojo dvasia, 
tik vengdamas anam būdingų ironizuojančių bakstelėjimų, rašė Salys straipsnyje apie senosios 
prūsų žemės sritį Skalvą: 


Po karo [t.y. po Pirmojo pasaulinio karo] dėl politinių aistrų įsisiūbavimo ramus M. Lietuvos praeities klau- 
simų svarstymas buvo pasidaręs beveik nebeįmanomas. Vokiečiai, pvz., P. Kargė, su ypatingu užsidegimu 
įrodinėjo lietuvių ateiviškumą M. Lietuvoje, lyg tartum anksčiau čia gyvenusios, bet Ordino nukariautos 
ir išnaikintos skalvių ir nadruvių prūsiškos, bet tuo pačiu baltiškos kiltys būrų kokia paveldėtinė jų nuosa- 
vybė. O iš mūsų pusės užsidegėliai P. Pakarklis ir V. Vileišis vėl nuėjo tiek toli, jog neigė net atskiros prūsų 
tautos ir kalbos buvimą.? 


X 


Dėstyti Salys pradėjo 1930 m. pavasario semestre. Atsiskleidę gelstelėjusius Židinio pus- 
lapius, skaitome šią akademinio gyvenimo kronikos žinutę: 


"- K. Būga, Kalba ir senovė, Kaunas, 1922, p. VIII. 
2 Tauta ir žodis, r. II, 1924, p. 464. 
3 Lietuvių enciklopedija, t. XXVII, Boston, 1962, p. 541. 

Naujas docentas. Nuo šių metų pradžios į Teologijos-Filosofijos fakultetą pakviestas einančiu docento pa- 
reigas dr. Antanas Salys. Savo įžanginę paskaitą „Fonetika ir rašyba“ naujasis docentas skaitė sausio 16 d. 
Universitete šį semestrą skaitys fonetiką ir įvadą į baltų kalbotyrą.* 


Paskiau Salys perėjo į Humanitarinių mokslų fakultetą, o 1940 m. drauge su fakultetu persi- 
kėlė Vilniun. 

Man pačiam nebeteko klausyti Salio skaitomų kursų, bet daug kartų teko girdėti palankius 
atsiliepimus apie juos. To didžiai talentingo kalbininko ir puikaus dėstytojo paskaitos buvo jo 
gausių klausytojų labai mėgstamos. Per keturiolika metų jų klausė šimtai mūsų bestudijuojančių 
lituanistų. Kai prieš trejetą metų Salys lankėsi Lietuvoje, jį su didele pagarba sutiko nemažas bū- 
rys jo buvusių klausytojų, kurių tarpe buvo ir iškilusių kalbos mokslininkų. Jiems tai buvo ne tik 
susitikimas su buvusiuoju profesorium, bet ir nemaža moralinė atrama. Vienas iš jų, nors ir ne- 
abejotinai suprasdamas savo minties neįvykdomumą, pasiūlė: „Pasilikit, profesoriau, Vilniuje. 
Galėsit apsigyventi prof. Balčikonio [jis buvo prieš pusmetį miręs] bute ir dėstyti universitete.“ 
Salys jam būdingu taikliu žodžiu atsakė: „Būtų gerai, tik kad pas jus klimatas labai nepastovus.“ 
Tą pačią mintį turėjo Salys, kai 20 dienų prieš mirtį juoston įrašytame žodyje pasidžiaugęs, kad 
„tėvynėje lietuvių kalbos tyrimo darbas varomas plačia ir šakota vaga“, drauge nuogąstavo: „Tik 
kad tas užsidegimas ir entuziazmas nebūtų užgesintas šiauraus rytų vėjo.“ 


x*++* 


Nesu kalbininkas, tad ir nesiimsiu Salio mokslinių rašinių kritinio vertinimo, o ribosiuos 
bendrais apžvalginiais bruožais. Man matos, kad Salio, kaip kalbos tyrinėtojo, dėmesys labiausiai 
krypo į tris sritis: į tarmes, į asmenvardžius ir vietovardžius, į leksikologiją bei leksikografiją, t.y. 
į žodyno reikalus. 

Salio daktarinė disertacija, 1929 m. priimta Leipcigo universiteto, buvo skirta gimtajai žemai- 
čių tarmei, būtent, žemaičių kalbos ploto istorijai: Die žemaitischben Mundarten. Teil 1. Geschichte 
des žemaitischen Sprachgebiets.3 Kaip retas mūsų kalbininkas, Salys parodė savo disertacijoje itin 
gerą istorinių šaltinių pažinimą ir kruopštų jų panaudojimą savo temai. Į to pobūdžio studijas Salį 
bus pastūmėjęs ir jo mokytojo Būgos pavyzdys. Būga kaip tik yra labai domėjęsis ir nemaža rašęs 
lietuvių ir apskritai baltų gyvenamųjų plotų senovėje klausimais. 

Susipažinimas su istoriniais šaltiniais teikė mokslinio svorio ir vėlesniems Salio rašiniams apie 
asmenvardžius ir vietovardžius. Štai, pvz., Gimtojoje kalboje atsakydamas į klausėjo pasiteiravimą 
„Ar Kulautuvos vardas lietuviškas ir kokia jo kilmė“, Salys nurodo, kad toji vietovė 


„„ pirmą kartą ordino metraščiuose paminėta 1364 m. kaip villa (= kaimas) Kalanten, kuri tėra skaitymo 
klaida vieroje *Kalauten. [...] Taigi Kulautuvą XIV amž, lietuviai bus rarę - *Kulautai [...] *Kulautai bus 
atsiradę iš pavardės *Kulautas (plg. Vyniautas, Gedautas), kuri savo ruožtu yra išvestinė iš *Kulas (išlikusi 
ši yra Skuodo apyl. kaimo varde Kulai ir taip pat tėvavardinėse pavardėse Kul-aitis, Kul-ėnas) su priesaga 
-autas, kaip ir anas Gedautas ir pirminio Gedas. [...] Vėliau *Kulautai, pridėjus dar naują priesagą -uva, 
išvirto dabartine - Kulautuva. [...] Dabartinė vardo lytis, matyti, jau XVI amž. buvo visuotinai vartojama 
vietoje senųjų *Kulautų, nes gudiškoji mūsų valstybės raštinė nuosekliai rašė Kolovtovo ir rečiau Kolotovo. 

Taigi šios mūsų beaugančios vasarvietės vardas yra lietuviškas ir labai senas.“ 


+ Židinys, 1930, nr. 1, p. 72. 
5 Išsp. Tautoje ir žodyje, t. VI, 1930; yra ir atskiras atspaudas. 
* Gimtoji kalba, 1936, nr. 6, p. 99. 

Pacitavome kelias straipsnio ištraukas, kad vaizdžiau pailiustruotume Salio kalbinių nagri- 
nėjimų pobūdį. Panašus kruopštus istorinių šaltinių panaudojimas būdingas ir čia, Amerikoje, 
Salio rašytiems Lietuvių enciklopedijos straipsniams apie Kauno, Klaipėdos, Nemuno, Vilniaus 
ir kitus vardus, taip pat jau tikroms studijėlėms apie prūsus, žemaičius, Nadruvą, Notangą, 
Skalvą ir kt. 


X» 


Tarmėtyrai (tai paties Salio dar 1929 m. pasiūlytas terminas) Salys buvo gerai pasirengęs 
ne tik Leipcigo universitete (tuo domėjosi ir jo tenykštis profesorius Jurgis Gerulis, 1930 m. išlei- 
dęs Litauische Dialektstudien), bet dar ir Hamburge pagilinęs eksperimentinės fonetikos studijas 
1929 m. rudens semestre. 

Lietuvių tarmės dar ne daugiausia tebuvo tyrinėtos. Pirmasis mūsų dialektologas buvo 
savimoka lituanistas, kaip jį pavadino Salys?, kun. (vėlesnysis vyskupas) Antanas Baranaus- 
kas, šiaip jau gerai žinomas kaip Anykščių šilelio autorius. Jis įžvalgiai pastebėjo tarmių 
" skirtingumus, į kuriuos kiti kalbininkai dar nebuvo atkreipę pakankamo dėmesio. Toksai 
Fridrichas Kuršaitis, žinomojo lietuvių kalbos žodyno ir gramatikos autorius, išsitarė apie 
Baranauską Valančiui: „Tas pons tokius ma stebuklus paskaitė, jog aš pats turiu žmonių pa- 
siklaust, beg jie taip kalb.“ Apie Baranausko tarminius tekstus, jo surinktus iš seminarijos 
klierikų, kuriems dėstė lietuvių kalbą, ir 1920 m. Franzo Spechto atskira knyga išleistus, 
rašė Būga: „Nežiūrint netobulumų; Baranausko pasakų rinkinys yra vienatinis šaltinis, iš 
kurio galime nors apgraibomis pasižinti su lietuvių kalbos šnektomis.“* Pripažino ir Salys, 
kad „nors Baranausko tarmių sistematikoje yra nemaža dogmatiškumo, bet jos pagrindiniai 
dėsniai dar ir šiandie tebegalioja“? 

Vis dėlto Baranausko darbe buvo ir netikslumų, ypač kai kalba ėjo apie tas tarmes (ne ry- 
tiečių aukštaičių), kurias jis mažiau tepažino. Baranausko tarmėmokslį reikėjo pakoreguoti. 
Tad Salys ėmėsi darbo ir... motociklo, su kuriuo apvažinėjo nevieną kaimą ypač žemaičių bei 
aukštaičių tarmių pasieniuose. 1933 m. Humanitarinių mokslų fakulteto leidinyje Archivum 
pbilologicum Salys paskelbė reikšmingą konspektyvinį straipsnį „Kelios pastabos tarmių isto- 
rijai“, prie kurio pridėjo labai svarbų tarmių žemėlapį. Rašė tame straipsnyje: „... paskelbiau 
ir kelias tikslesnes, mano apeitas [mes pridėtume: ir apvažinėtas] tarmių sienas.“'? 1935 m. 
hektografu buvo išspausdinta Salio skaityto lietuvių kalbos tarmių kurso santrauka, Juozo 
Laboko surašyta. Antras pataisytas leidimas išėjo 1946 m. Tūbingene, kur tada Salys dėstė 
universitete. Dar galime nurodyti nedidelį straipsnį „Klaipėdiškių tarmė“, paskelbtą Lietuvos 
aide (1934, nr. 10). Paskutinis šios srities Salio rašinys buvo jo puikus apžvalginis straipsnis 
apie lietuvių kalbos tarmes Lietuvių enciklopedijoje." 


7 Lietuviškoji enciklopedija, t. II, Kaunas, 1934. 

* K. Būga, Kalba ir senovė, 1922. 

* Lietuviškoji enciklopedija, x. II. 

w Archivum philologicum, x. IV, 1933. 

u Lietuvių enciklopedija, t. XV, Boston, 1968, p. 571-589. 

Itin domėjosi Salys asmenvardžiais. Ir čia, Amerikoje, ne vienas prisimena, kaip mielai 
Salys patardavo norintiems sulietuvinti ar patogiau sutrumpinti savo pavardes. Apie asmenvar- 
džius Salys yra paskelbęs eilę straipsnių: „Apie mūsų vardus ir pavardes“ (Židinys, 1933, nr. 5/6), 
„Mūsų lietuviškieji vardai“ (Gimtoji kalba, 1933, nr. 4—8), „Mūsų gentivardžiai“ (Gimtoji kalba, 
1937, nr. 1-3, 5), „Moterų pavardinės priesagos“ (Gimtoji kalba, 1939, nr. 4) ir kt. Čia dar rei- 
kia pridėti jo gausius enciklopedijos straipsnius: Asmenvardžiai, Gentivardžiai, Krikštavardžiai, 
Pravardės, Tėvavardžiai, taip pat išsamius paskirų vardų.ar pavardžių lingvistinius bei istorinius 
aiškinimas toje pat enciklopedijoje: Jogaila, Jurgis, Juška, Kazimieras, Margiris, Marija, Mažvy- 
das, Mikalojus, Mindaugas, Povilas ir kt. 


Apie asmenvardžius berašant, Saliui labai rūpėjo ir praktikos reikalas. Minėtame straipsnyje 
apie mūsų lietuviškuosius vardus Salys rašė: 


Visos tautos turi savo tautinių vardų. Jais visur mėgsta vadintis ypačiai š šviesuomenė. Nearsiliekame ir mes. 
Šiandien jau su žvake reikia ieškoti inteligento šeimos, kuri vaikus vienu krikščioniškuoju krikštavardžiu 
tekrikštydina. Kiti jau net nusiskundžia tautinių vardų trūkumu. Girdi, turime Vytautą, Algirdą, Gediminą, 
Kęstutį ir dar keliolika kunigaikščių vardų, o moteriškųjų Birutę, Aldoną, Pajautą... - ir viskas. Daugis dėl 
to tariasi reikiant vardų naujai kaltis ir, žinoma, kala. (...] Tas vadinamasis vardų badas radosi dėl to, kad 
daugumas vardais tenori pripažinti tik kunigaikščių vardus. (-..] Taigi tautinių vardų trūkumu mums nėra 
ko guostis. Turime jų daugiau nei kitos tautos. Tik reikia visuomenę su jais suvesti į pažines, juos plačiau 
paskleisti. Kirame „Gimtosios Kalbos“ numeryje duosime porą šimtų rinktinių tautinių vardų. (...) 

Nors mes galime rieškučiomis semtis gražių gražiausių vardų iš senojo lietuvių ir prūsų vardyno, bet 
vienas kitas neiškęs ir pats naujo patinkamo vardo nepasidaręs. Ta vardų kūryba neišvengiama ir nepeikti- 
na. [Salys čia nurodo tokius vardus: Auksė, Aušra, Audronė, Alaušas, Dalia, Danguolė, Eglė, Guoda, Jūra, 
Laimutis, Putinas, Rimtas, Rytis, Vakaris, Venta, Vida ir kr.]. Tie vardai gražūs ir raiškūs, nors daryba ir 
labai paprasta. [...] Negalima pritarti pakliūtinei vardų „išmonei“, kur vardas daromas šiaip sau by tik būtų, 
kalėjų nuomone, skambus garsų rezginys. Tai priešinga ne tik kalbos kūrybai, jos ugdymui, bet ir vardo 
esmei, nes vardas vis turi ką nors reikšti arba bent seniau yra reiškęs.!? 


Kažin ar nevertėtų tą Salio straipsnį su visu ten pateiktu vardų sąrašu persispausdinti? Jis būtų 
ir įdomus, ir naudingas. 

Dar aktualesnis už vardų buvo tada pavardžių klausimas. Dėl nepalankiai susidėjusių istorinių 
sąlygų daugelis grynai lietuviškų pavardžių buvo suvokietintos ar suslavintos, bent gavo slaviš- 
kas priesagas (-avičius, -evičius, -auskas, -inskis ir t.t.). Spaudoje buvo daug straipsnių pavardžių 
klausimu. Daugumas karštai pasisakė už pavardžių atlietuvinimą; buvo betgi ir santūresnių ar 
net ir priešingų nuomonių. Salio pažiūra tuo atžvilgiu buvo visai aiški: 


Taigi lietuvinant mūsų pavardes, be jokio skrupulo galima vienu brūkiu nubraukti visas anas slaviškąsias 
priesagas. Juk, kaip matome, XVI amž. jos tebebuvo dar gana svetimos. (...] Taip pat tektų ir verstines pa- 
vardes atlietuvinti arba lietuviškomis pakeisti. Bet Šimkaus ir Aleksos tipo-pavardžių nebevertėtų užkliūti. 
Jos šiandien yra visiškai sulietuvėjusios, mums kokiu svetimumu akių nebado. Mūsų pavardžių gryninimo 
klausimu daug spaudoj rašyta. Reikalas visų pripažįstamas gyvu. Turi, pagaliau, kuri oficialinė įstaiga žengti 
čia pirmąjį žingsnį. Paralkinėsime visi kas kuo mokėdami. 


12 Gimtoji kalba, 1933, nr. 4, p. 49-50, nr. S, p. 69-70. 
5 Židinys, 1933, nr. 5/6, p. 488. 

Skaudėjo Saliui ir mūsų pavardžių vokietinimas. Ilgokame straipsnyje „Dėl Klaipėdos krašto 
pavardžių lietuviškumo ir vokiškumo“ jis aštriai kirto Klaipėdos laikraščio Memeler Dampfboot 
išvedžiojimus, kad lietuviai Klaipėdos krašte lietuvinę vokiškas pavardes. Salys nurodė, kad kaip 
tik vokiečiai savaip iškrevezoję lietuviškas pavardes, pateikdamas pavyzdžius iš oficialaus surašy- 
mo medžiagos: Jagstadt, Jagstat, Jagkstat (-Jakštaitis), Koegst (- Kėkštas), Jettkandt (- Gedkan- 
tas), Mattegat (-Motekaitis) ir t.t.“ 

Ilgai neteko laukti, ir pavardėmis susirūpinta jau valstybinėje plotmėje. 1937 XI 11 seimo po- 
sėdyje buvo svarstomas pavardžių įstatymas. Trumpai aprašydamas Gimtojoje kalboje tą seimo 
posėdį, Salys neslėpė savo džiaugsmo dėl seimo palankumo pavardžių atlietuvinimui: 


Projekto referentas ats. Kviklys gražioje ir turiningoje kalboje nupasakojo mūsų pavardžių svetimėjimą ir 
gadinimą ir baigdamas pabrėžė: pavardžių atlieruvinimas didelė nepriklausomosios Lietuvos dovana rautai 
jos 20 metų nepriklausomybės sukakčiai paminėti. Seimo pirmininkas Gvildys savo rimta, o retoriškai 
tiesiog meistriška kalba arrėmė vad. ūkiškuosius sumetimus prieš pavardžių arlietuvinimą. Ūkišku mastu, 
sakė jis, toks dalykas nematuorinas, čia dera mūsų priežodis: geriau be dalies, negu be garbės. [...] Apskri- 
tai, atlietuvinimo idėjai pritarė visi kalbėjusieji atstovai. O pasisakyta plačiai, svarstymas truko ištisas 3 
val. Prataiklūs atstovo Merkio teisinio pobūdžio priekaištai nepajėgė seimo įtikinti įstatymo atidėtinumu. 
Ir balsuojant projektas 38 balsais pripažintas svarstytinu." 


Pavardžių įstatymas buvo seimo priimtas 1938 XII 6 ir prezidento paskelbtas Vyriausybės ži- 
niose. Įstatymas, be kitko, numatė: 


14. Atitaisomos šios lietuvių pavardės: 1) turinčios slaviškas priesagas, 2) verstos į kitas kalbas ir 3) iškreip- 
tos svetimų kalbų įtaka. 

15. Ištaisomos šios lietuviškos pavardės: 1) tarminės ir 2) nukrypusios nuo bendrinės kalbos dėsnių. 

17. Asmeniui, kurio pavardė atitaisytina ar ištaisytina, vidaus pasą duodanti įstaiga siūlo pavardę iš Pavar- 
džių Žodyno pagal pataisytą lytį, atitinkančią jo pavardę. 

28. Ligi išleidžiant Pavardžių Žodynų pavardės taisomos Vidaus Reikalų Ministro nurodymu. 


Prie Pavardžių įstatymo parengimo buvo prisidėjęs ir Salys, kuris buvo Pavardžių komisijos (prie 
Vidaus reikalų ministerijos) narys. Jis taip pat suredagavo ir Pavardžių žodyną, likusį rankraščiu, 
netrukus karo meto negandoms Lietuvą užklupus. 

Vieną labai žinomą lietuvišką pavardę betgi Salys ištaisė nelaukdamas nei pavardžių žodyno 
išleidimo, nei net paties pavardžių įstatymo. Tiesa, jo nė nereikėjo, nes anos pavardės nešiotojas 
buvo jau prieš pusantro šimto metų miręs, tad ir jo sutikimo nebereikėjo atsiklausti. Tai Done- 
laitis. Jis pats ano meto įpročiu buvo susilotyninęs savo pavardę ir pasirašinėjo Donalitius. Žino- 
masis kalbininkas Augustas Schleicheris, 1865 m. leisdamas jo raštų antrąjį (po Rėzos) leidimą, 
nusprendė, kad to lietuvių dainiaus pavardė turėjusi būti Duonelaitis, sudaryta iš žodžio duonelė, 
panašiai kaip Burnelaitis - burnelė, Galvelaitis - galvelė ir t.t. 

Nors 1909 m. leisdamas Donelaičio raštus Jurgis Šlapelis dar buvo suabejojęs („Mūsų dainiaus 
pavardė greičiau bus buvusi Donelaitis, ne Duonelaitis“), betgi ir jis pats, ir vėlesnieji rašė tik 
Duonelaitis. Tą pavardės formą ypač išpopuliarino Mykolo Biržiškos ir kirų autorių mokykliniai 
vadovėliai. Bet štai 1935 m. Archivum pbilologicumm V tome paskelbė du straipsniukus: Augusti- 
no Janulaičio „Donelaitis ar Duonelaitis“ ir Antano Salio „Dar dėl Donelaičio pavardės“. Abu 


4 Lietuvos aidas, 1936, nr. 57, 59, 61. 
5 Gimtoji kalba, 1937, nr. 9, p. 158. 
Iš Vyriausybės žinios, 1938 XII 23, nr. 629. 

autoriai buvo už Donelaitį. Nulėmė, žinoma, Salio straipsnis, nes paremtas įtikinamais kalbiniais 
argumentais. Anot Salio, toji pavardė kilusi ne iš žodžio duonelė, o buvusi krikštavardinės kilmės. Pa- 
grindinė lytis buvusi Donys, gudiškai Danis, o tai mažybinė Evdokimo vardo lytis. Tad, linksmojon 
pusėn versdami, pasakytume, kad Donelaitis — tai Evdokimaitis. Beje, kai kam, o gal ir daug kam, 
tokie išvedžiojimai atrodys nepatikimi. Betgi tokių „nepatikimų“ pavyzdžių yra tieki ir tiek. Štai Vaš- 
kys, Vaškaitis, Vaškelis jau tokios, rodos, lietuviškos pavardės, o jos kilusios, kaip yra aiškinęs Salys, 
ne iš lietuviško vaško, o tik iš gudiško krikštavardžio Vasko (sa minkštuoju s, kuris lietuvių išvirto į Š; 
tai mažybinė Ivano forma, atseit Jonelis). Panašios krikštavardinės kilmės esančios dabar visai sulietu- 
vėjusios mūsų pavardės Jurkus, Mickus, Rimkus, Stankus, Šimkus, Venckus ir kt. Taigi toks Vaškaitis 
tikrai mūsiškai būtų buvęs Jonaitis. 

Salys rekomendavo: „Schleicherio pramanytu Duonelaičiu turėtų ir literatūros istorikai nusi- 
kratyti.“ Ir tikrai nusikratė. Dabar visur literatūros istorijos knygų ir šiaip jau spaudos puslapiuose 
tik Donelaitį tematysime. O vis dėlto senieji, dar mokykloje pripratę prie Duonelaičio, tos pavar- 
dės lyg ir pasiilgsta. Juk dainiui, taip gražiai aprašinėjusiam žemdirbius būrus, kurių pagrindinis 
gyvenimo rūpestis ir visas jų nelengvo triūso tikslas buvo kasdieninė duona duonelė, Duonelaičio 
pavardė, tegu ir savavališkai pramanyta, buvo kažkaip simboliškai prasminga. Kažin ką pasakytų 
patsai būrų dainius, jei būtų galimybė jo atsiklausti? 

Ne mažiau opus kaip pavardžių buvo tada ir vietovardžių klausimas. Labai rūpinos juo ir Sa- 
lys. Savo straipsnyje „Iš Maž. Lietuvos vietų vardų“ Salys rašė: 


Seniau mūsų vietų vardus kaip beįmanydami yra kraipę svetimieji. Mat, norėta juos padaryti artimesnius 
nelietuvio ausiai. Dėl to ne vienas lietuviškas vietovardis stačiai išverstas į svetimą kalbą arba šiaip jo lytis 
susvetiminta. Suslavintuose Marcinkance, Butrimance, Uciana dar lengvai atpažįsrame lietuviškas lytis Mar- 
cinkonys, Butrimonys, Utena, sunkiau beįspėri, kad Olava, Olkieniki, Przelaje, Werden - Alovė, Valkininkas, 
Perloja, Verdainė (netoli Šilutės), o kad Krakopol, Szydtėw, Godlewo, Coadjuthen (XVI a. dar Kottiten), 
Windenburg dygę iš Krokialaukio, Šiluvos, Garliavos, Katyčių, Ventės (kaimas ties Minijos žiorimis), žinovas 
tepasakys. Neseniai dar vieną „mohikaną“ girdėjau Kauno stotyje prašant bilieto do Strasznego koūca; taip jis 
sau buvo išsietimologizavęs Baisiogalą. Šiandien guodžiamės nevienodu vietų vardų rašymu. To vienodumo 
tesulauksime tik surinkę ir patikrinę visos Lieruvos žemės vardyną. Širas reikalas tiesiog verkiamas.!7 


Apie vieną tokį lietuviško vietovardžio suslavinimo atvejį, galėjusį turėti net tragiškų pasek- 
mių, yra pasakojęs mano tėvas. Pirmojo pasaulinio karo metu kazokų dalinys, besitraukiąs nuo 
vokiečių, Svėdasų valsčiuje pasiklydęs, ieškojo kelio. Klausė ir vietos žmonių, kur esąs kelias į 
kaimą Jaice. Kai žmonės nemokėjo kelio nurodyti, kazokai smarkiai pykę, įtardami, kad esą są- 
moningai klaidinami, nes generalinio štabo žemėlapiai aiškiai rodė aną kaimą esantį kažkur čia 
pat. Bet kaipgi žmonės galėjo pasakyti, kur tie Jaice, nes tai buvo visiems gerai žinomi Gykiai. 

Iškilo ir kita bėda. Uolūs vietovardžių taisytojai, ne visada patys gerai nusimanydami, naujai 
pripainiodavo. Savo straipsnyje „Geležinkelių stočių vardai“ Salys perspėjo: 


Seniau kraipė mūsų vietovardžius prašalaičiai, o dabar neatsiliekame ir mes patys. Labai dažnai, nežiūrėda- 
mi gyvosios kalbos vartosenos, lietuviškąsias vardų lytis stačiai išsivedame iš suslavintųjų ar suvokietintųjų 
lyčių. Kitur vėl, nieko nenusimanydami apie vietos tarmės garsų dėsnius, vardus savotiškai pasitaisome, 
per daug „sulietuviname“ arba ir tarmiškai vartojame. Netrūksta, žinoma, ir „etimologų“, norinčių visus 
vietovardžius „išaiškinti“. Dėl to visa vartosenoje randasi nebepakenčiama maišatis. Visų pirma reikia susi- 
tvarkyti dažniau viešai vartojamus vardus. Netikusioms lytims gyvenime prigijus, labai sunku jomis paskiau 
benusikratyti. Čia duodame parikrintą visų geležinkelių stočių ir pusstočių sąrašą.' 


7 Gimtoji kalba, 1933, nr. 8, p. 122-123, 
* Gimtoji kalba, 1934, nr. 1/2, p. 8-9. 

Daug paskirų vietovardžių Salys yra aiškinęs Gimtojoje kalboje ir kitur. Žinoma, anaiptol ne jis 
vienas tais klausimais rašė, betgi jo straipsniai apie vietovardžius buvo itin svarūs ir autoritetingi. 

Atgavus Vilniaus kraštą, labai aktualus buvo sulenkintųjų vietovardžių atitaisymas. Lietuvių 
kalbos instituto buvo parengtas (ir Salio suredaguotas) kirčiuotas Vilniaus krašto gyvenamųjų 
vietų sąrašas (lietuviškai lenkiškas), kuris 1943-1944 m. jau buvo spaudoje, bet dėl karo įvykių 
taip ir nebebuvo išleistas. 

Lietuvos vietovardžiais Salys nesiliovė rūpintis ir išeivijoje. Lietuvių enciklopedijos išleisto 
Lietuvos žemėlapio (1956) sudarytojo Juozo Andriaus pratarmėje rašoma: „Žemėlapį ruošiant 

talkino visa eilė mūsų mokslo darbininkų, įvairių sričių specialistų. Didžiausia našta čia teko 

Pensilvanijos universiteto profesoriui Dr. A. Saliui, patikrinusiam visus žemėlapio vardus ir su- 
dariusiam išsamų kirčiuotą jo vardyną.“ Tame vardyne yra per 3600 pagrindinių (žemėlapinių) 
vardų, o su nuorodiniais iš viso apie 7000. 

Kaip ir visada, Saliui visų pirma rūpėjo, kad mūsų visuomenės lietuvių kalba būtų kuo tobules- 
nė. Jis tikėjosi, kad jo sudarytasis vardynas „galės eiti patarėju laikraštininkams, vadovėlių auto- 
riams ir visiems kitiems rašto žmonėms. Į jį pravartu bus žvilgterėti ir šiaip inteligentui, prireikus 
patikrinti kurios vietovės upės ar ežero vardą, jo kirtį.“ 

Savo vardyne tarminius vietovardžius Salys ištaisė, pritaikydamas juos prie bendrinės kalbos 
tarimo; taigi čia randame Alantą (ne Aluntą), Andrioniškį (ne Indrioniškį), Nedingę (ne Nedzin- 
gę), Pampėnus (ne Pumpėnus) ir t.t. Dėl to, žinoma, galima turėti ir skirtingų nuomonių. Tačiau 
daugumas kalbininkų (tiek išeivijoje, tiek ir Lietuvoje) yra tuo klausimu tos pačios pažiūros kaip ir 
Salys. Vienas betgi Salio pasiūlytas vietovardis jau bemaž kontroversiją sukėlė. Nuo pat mokyklos 
suolo visi gerai žinojome, kad Jogaila liepė nužudyti Kęstutį Krėvos pilyje, kurioje kiek vėliau pasi- 
rašė susitarimo su lenkais aktą. Salys tą dabar Gudijai priklausanti miestelį pavadino Kriavu. Prie 
Krėvos pripratusiems naujasis vardas pasirodė keistas ir nepriimtinas. Betgi seniau ir Donelaitis 
daugeliui atrodė keistas, o vis dėlto gana greitai išstūmė įsigalėjusį Duonelaitį. Priėmė Kriavą Zeno- 
nas Ivinskis ir kiti istorikai, vartojo jį Lietuvių enciklopedija. Dabartiniuose Lietuvos istorijos raštuose 
matėme, bent kol kas, tik Krėvą. Betgi kalbininkas Aloyzas Vidugiris Kalbos kultūroje pateikė Juozo 
Balčikonio nuomonę, kad „vietovardį Krėva [...] reikėtų rašyti taip, kaip jį taria lietuviškai kalbantys 
aplinkinių vietų žmonės, ty. Krevas. Taip tą miestelį ir pilį vadina visi lietuviškai kalbantys Gervėčių 
apyl. gyventojai, taip jį vadina ir senesnieji dieveniškėnai. Forma Krėva, dažnai pasitaikanti istorinėje 
literatūroje, nėra parernta liaudies šnekamosios kalbos duomenimis.“*? Beje, Kriavas ar Krevas — tėra 
neesminis rašybos skirtumas. Man matos, tiksliau būtų rašyti Krevas, kaip kad rašome kresnas, krepšys, 
kreklas (gegnė), kreša (nuo krešėti) ir t.t. Bet tegu jau kalbininkai tai nusprendžia. 

Rengdamas vardyną, Salys labai sielojosi ir tuo, kas daroma su vietovardžiais Lietuvoje: 


Lietuviškųjų žemių vardai amžiais kaimynų savaip perdirbinėta - lenkinta, vokietinta, rusinra. O mūsų lai- 

“kais M. Lietuvos lietuviškasis vardynas nacių ir sovietų bandyta šluote nušlooti. Pagaliau įkandine seka ir 
sovietinimas. Marijampolei prieš visus lietuvių kalbos dėsnius - jau prikergtas „tarybinis“ Kapsukas. [...] 
Okupavus Lietuvą, sovietinė kartografijos valdyba (GUGK) atsargiai, užuomina, kad Lietuva nebesanti „už- 
sieninis kraštas“, buvo pasiūlusi, jos leidžiamuose žemėlapiuose vartoti rusiškas vardų lytis. Ber sumaniai 
paaiškinus, kad tai „lietuviams primintų caristinę priespaudą“, pavyko to išvengti. 


Itin skaudu buvo Saliui, kad „dabar vietoj Tilžės, Ragainės, Pilkalnio, Lazdynų jau rašoma 
Sovietskas, Niemanas, Dobrovolskas, Krasnoznamenskas“. 


5 Kalbos kultūra, nr. 16, 1969, p. 7. 

Trečioji sritis, kuri traukė Salio mokslinį kalbininko dėmesį, buvo leksikologija. Dar stu- 
dentaudamas galėjo iš arčiau susipažinti su savo mokytojo Būgos žodyno rengimo darbu ir netgi, 
kaip aukščiau minėta, teikė Būgai žodyninės medžiagos. Su Būgos mirtimi nutrūkus jo pradėto 
didžiojo lietuvių kalbos žodyno leidimui, 1930 m. žodyną iš naujo pradėjo rengti Juozas Balči- 
konis, kurio suredaguotas pirmasis tomas buvo Lietuvos mokslų akademijos išleistas 1941 m. 
Įdomu, kad pirmasis ir taip pat antrasis žodyno tomas (suredaguotas dar Lietuvių kalbos instituto 
komisijos, bet išleistas jau tik 1947 m.) buvo abu sulaikyti ir neplatinami, kaip neatitinką parti- 
jos žmonių nustatytos linijos. Tai išsamiai ir vaizdingai aprašė Salys Lietuvių enciklopedijoje.?9 
1968-1969 m. išleisti pirmojo ir antrojo tomų atitinkamai pataisyti leidimai. Pataisant buvo, 
tarp kitko, iš naudotosios kalbinės medžiagos santrumpų išbraukta Salio pavardė (taip pat Prano 
Skardžiaus, Petro Joniko ir kt.). 

Labai reikšmingą įnašą lietuvių leksikografijai Salys davė jau Amerikoje, kai padėjo prof. Al- 
fredui Sennui tęsti lietuvių-vokiečių kalbų žodyną Woerterbuchb der litauischen Schriftsprachbe, 
kurio pirmasis sąsiuvinis išėjo dar 1926, o visas pirmasis tomas 1932 m. Iš pradžių žodyną rengė 
trys šveicarų kalbininkai - Maxas Niedermannas, Alfredas Sennas ir Franzas Brenderis (pasta- 
rieji du tada profesoriavo Kaune). Sennui išsikėlus Amerikon (1930) ir mirus Brenderiui (1938), 
žodyno leidimas sulėtėjo, ir jo antrasis tomas pasirodė tik 1951 m. Nuo antrosios to tomo pusės 
(nuo 16-to sąsiuvinio) prisidėjo jau ir Salys, įsijungęs žodyno darban 1947 m. Niedermannui 
1954 m. mirus, pastaruosius tris žodyno tomus (III-V, 1957-1968) parengė jau tik Salys ir Sen- 
nas. Šio žodyno pradžiai daugiau mažiau atsiliepė lietuvio kalbininko nebuvimas jo redakcijoje, 
O pastarieji tomai, dviejų patyrusių kalbininkų (kurių gimtosios kalbos buvo vieno vokiečių, kito 
lietuvių) parengti, yra turbūt geriausias ligi šiol tų dviejų kalbų žodynas. 

Salys'buvo dar užsimojęs parašyti istorinį lietuvių kalbos žodyną, kurį jis pats kukliai vadino 
žodynėliu. 1969 m. lankydamasis Lietuvoje, susirinko apsčiai reikalingos medžiagos. Rinko me- 
džiagosi ir kitur, Štai tarėsi su manim, kaip pasidaryti Pensilvanijos universiteto bibliotekoje esan- 
čių Bretkūno Biblijos vertimo mikrofilmų nuotraukas, kurias būtų patogu skaityti be specialių 
aparatų. Šiemet buvo gavęs iš Pensilvanijos universiteto visą rudens semestrą apmokamų atostogų 
(vadinamųjų Sabbatical leave) ir ketino, kitų darbų atsisakęs ir išvykęs Floridon, nekliudomas 
rašyti aną žodyną. Nebesuspėjo. 


Apžvelgdami Salio straipsnius apie asmenvardžius ir vietovardžius matėme, kaip svarbūs 
buvo ne tik jam, bet ir iš viso tuo laiku kalbos praktikos klausimai. Jau iš seno, 0 ypač nuo tauti- 
nio atgimimo laikų XIX a. antroje pusėje kalbos ugdymo reikalas darėsi vis opesnis. St. Garnys 
(vėlesnysis Maironis) savo poemos Tarp skausmų į garbę (1895) pratarmėje dėl galimų priekaištų, 
kad jo veikalo „rūbai pasirodys dar šiurkštūs ir stori“, teisinosi: 


Ber neužmirškite, broliai, jog einu keliu visai nauju ir neišmintu, jog lietuviškas liežuvis ypatingai poezijoje 
visai dar neišdirbtas, ir ant vieno sakinio reikia nekartą rymoti ilgomis valandomis, iki išrandi atsakantį 
išsireiškimą mįslies [minties]. 


22 Lietuvių enciklopedija, t. XXXV, Boston, 1966, p. 405-406. 

Tad reikėjo lietuvių kalbą tobulinti, turtinti jos žodyną, daryti ją kuo tinkamesnę beaugančiai 
literatūrai ir bekylančiam kultūriniam tautos lygiui. Ir buvo tai didelės laimės dalykas, kad tuo 
laiku mūsuose iškilo Jonas Jablonskis, ne be reikalo pramintas lietuvių rašomosios kalbos tėvu. 
Tam jis turėjo visas kvalifikacijas: rimtą filologinį išsilavinimą, kurio daugeliui mūsų savimokų 
kalbininkų tada kaip tik ir stokojo; puikų gimtosios kalbos pažinimą, o drauge ir tikrai gyvą kal- 
bos jausmą; nepavargstantį darbštumą, skatinamą bei įkvėpiamą lietuvių kalbos didelės meilės. 
Rašė Vaire (1915): 


Kalba yra visų didysis tautos, jos pačios pasistatytasis, paminklas. Patys mes, būdami tautos vaikai, savo 
motinos paminklo negriaukime! Tvorele jį aprverkime ir tiems, kur žemę knisa, jo biaurinti neleiskime. 
Tausokime jį - gerbkime, branginkime, puoškime, vainikuokime! 


Jei kiti kalbininkai kartais ir nesutikdavo dėl vieno kito kalbos ar rašybos klausimo su Jab- 
lonskiu, jei kartais ir pats Jablonskis pakeisdavo savo sprendimus, tai plačiojoje visuomenėje jo 
autoritetas buvo visagalis: Jablonskis taip pasakė ar parašė, taip turi ir būti. Iš linksmesnės pusės 
galime priminti, kad ir studentai savo tradiciniuose alučiuose mielai pasiremdavo išgarsėjusiu 
Jablonskio gramatikos sakiniu - Alus gerti sveika. Juokai juokais, betgi Jablonskis tikrai uždėjo 
savo vardo antspaudą visam lietuvių kalbos raidos laikotarpiui. 

Nepriklausomos Lietuvos laikais Jablonskis buvo jau visai paliegęs, ir jo sveikata nykte nyko. 
Paralyžiuotas ir vežiojamas rateliuose, jis vis labiau gavo pasivaduoti savo mokiniais, kurių tarpe 
vienas iš jo mylimiausių ir labiausiai vertinamų buvo Antanas Salys. 


LA 


„Nelengvas ir atsakingas jaunam studentui darbas, kurį Salys gavo perimti iš Jablonskio, 
buvo Žemaitės raštų redagavimas. Žemaitės raštų kalbą Jablonskis jau iš seno tvarkė. Kad ir 
puikiai mokančiai gimtąją kalbą, mažamokslei Žemaitei stigo rašymo įgūdžių ir Jablonskio pa- 
galba buvo labai reikalinga, atiduodant Žemaitės apsakymus spaudon. Jablonskis suredagavo 
pirmąjį Žemaitės raštų rinkinį, Jono ir Petro Leonų 1914 m. išleistą. Suredagavo Jablonskis ir 
pomirtinio Žemaitės raštų leidimo (leido Andrius Bulota) pirmąjį tomą (1924). Jablonskiui atsi- 
sakius redaguoti tolimesnius tomus (liga vis sunkėjo), antrąjį tomą (1925) suredagavo Salys. Jam 
išvykus užsienin studijuoti, sekančius du tomus suredagavo Juozas Žiugžda ir Albinas Iešmanta 
(1927-1929). 

Redaguodamas Žemaitės raštus, Jablonskis taisė ne tik rašybos dalykus ar šiaip aiškias kalbos 
klaidas, bet ir apvalė Žemaitės kalbą nuo daugelio grubių skolinių - barbarizmų, netgi taisė ar 
pridėliojo atskirus sakinius. Salys redagavimo uždavinį kiek kitaip suprato. Dar šiemet jis man 
pasakojo, kad tada leidėjas Bulota buvęs nepatenkintas didokais Jablonskio taisymais ir reikalavo, 
kad taip nebūtų daroma. Salys atsakęs, kad jis visai neketinęs liesti stiliaus dalykų ar juoba daryti 
prasmės pataisymų. Jo uždavinys buvo kiek galima tiksliau išlaikyti Žemaitės tarmės savybės; netgi 
atstatyti jas ten, kur Žemaitė jų nebevartojo. Tokiam redagavimui Salys turėjo geriausius duomenis, 
nes abu buvo ne tik žemaičiai, bet dar ir artimi kaimynai: Salio gimtasis Reketės kaimas Salantų 
valsčiuje buvo visai netoli nuo Plungės valsčiaus Bukantiškės dvarelio, kur gimė Žemaitė. Žinoma, 
Salio užsimojimas nebuvo lengvas. Ir Jablonskis rašė Bulotai (1924 XI 1): „Nors jis [t.y. Salys] pats 
yra žemaitis ir nepaprastai moka žemaičių kalbą, bet vis dėlto iš atsiųstos medžiagos sunku jam 
atstatyti Žemaitę - padaryti, kad Žemaitė visai sveika išliktų bent savo raštuose.“ 

Savo įžvalgiame Žemaitės raštu tekstologiniame nagrinėjime Aleksandras Šešelgis taip apibū- 
dino Salio redakcinius tikslus: „... Il-jame tome tarmybių atsirado žymiai daugiau, negu autogra- 
fuose. Galimas daiktas tai buvo savotiška reakcija prieš redakcinį jau aukščiau publikuotų tekstų 
įvairumą, siekiant žemaičių tarmės pagrindu nustatyti vieningą Žemaitės raštų redakciją“?! Ma- 
tome taigi, su kokiu rimtu ir originaliu užsimojimu jaunas studentas ėmėsi redakcinio darbo. 


Jaunoje Lietuvos valstybėje savos mokyklos, sparčiai bekyląs mokslas, smarkiai išaugusi 
laikraštija ir lireratūra, sava administracija, įstatymų leidimas ir kiti valstybiniai kasdienos dalykai 
reikalaute reikalavo vis tobulesnės, žodingesnės ir vis labiau pritaikytos visapusiškai besiplėto- 
jančiam gyvenimui kalbos. Daugumas vyresniųjų valdininkų ir visuomenės veikėjų nebuvo išėję 
lietuviškos mokyklos, ir jų lietuvių kalbos mokėjimas buvo ne kartą labai trūkstamas. Kalbos tai- 
symų, patarimų, nurodinėjimų reikalas buvo labai aktualus. Tai, pvz., vaizdžiai rodo kad ir šios 
kelios 1933 m. įsteigtos Gimtosios kalbos straipsnių antraštės: „Kalbos piktžolės“, „Nedarkykime 
vietovardžių“, „Daugiau dėmesio šnekamajai kalbai“, „Pagarbos viešajam žodžiui“, „Trūkstamasis 
žodynas“, „Suslavintųjų pavardžių keitimas“, „Kai kurie taisytini mūsų vietovardžiai“, „Kalbos 
prietarai ir negalavimai“, „Gelbėkite nuo kalbos šiukšlių pavojaus“, „Laikraštinės kalbos negala- 
vimai“ ir t.t. Gimtoji kalba netgi buvo skelbusi „kalbos švaros savaites“.22 

Didelis darbas teko kalbos mylėtojams ir ypač kalbininkams specialistams. Jų buvo visas būrys, 
o pačiose pirmose eilėse buvo ir Salys, ėjęs savo didžiojo mokytojo Jablonskio pėdomis. Jis visa 
galva pasinėrė tan darban: buvo Gimtosios kalbos redakcijoje ir visą laiką labai artimas jos ben- 
dradarbis; dalyvavo terminologijos rašybos pavardžių komisijose, buvo patarėjas prie Valstybės 
Tarybos įstatymų kalbos reikalais, patardavo kino priežiūros įstaigai lietuviškų įrašų klausimais 
(nepamirškime, kad filmai buvo tada dar negarsiniai, ir reikėjo užrašų), domėjosi teatro tinkamos 
kalbos reikalu, talkininkavo Šventraščio vertėjui vysk. Skvireckui, buvo 1939 m. įsteigro Litua- 
nistikos instituto Lietuvių kalbos skyriaus vedėjas, vėliau Lietuvos mokslų akademijos Lietuvių 
kalbos instituto direktorius, vadovavo Vilniaus krašto vietovardžių tikrinimo darbui. Dar buvo 
ir Lietuvių katalikų mokslo akademijos narys ir drauge su prof. Juozu Eretu suredagavo tos aka- 
demijos suvažiavimo darbų II tomą (1937). 

Įžvalgūs Salio straipsniai buvo su dėmesiu perskaitomi, ir mielai klausomi jo taiklūs kalbiniai 
sprendimai Gimtosios kalbos klausimų kraitelėje ir kitur. Pasižymįs itin gyvu kalbos jausmu Sa- 
lys dažnai pasiūlydavo vykusį naujadarą ar gerą kalbinę pataisą bei paaiškinimą. Štai visuotinai 
vartojame gražų ir tokį lietuviškai skambų žodį, kaip staigmena, o labai maža kas težino, kad tai 
Salio sugalvotas naujadaras. Kartą kino filmų tikrintojai paklausė Salį, ar negalima būtų vartoti 
kokį lietuvišką žodžio siurprizas pakaitalą. Salys pasiūlė staigmeną, kuri veikiai ir įsigalėjo. 

Taip pat dabar visuotinai prigijęs yra pobūvis, Salio pasiūlytas vietoje nevykėlio ssbuvimo, bene 
iš vokiško Zusammensein ar Beisammensein išsiversto. Pobūvis sudarytas nusižiūrėjus į tokius lietu- 
viškus žodžius, kaip postovis, poilsis, pogulis, polaidis, pobėgis. Dar prideda Salys, mėgęs vaizdingus 
liaudiškus priežodžius: „Plg. žmonių posakį: pabūkime, pasikalbėkime, ar pekla dega.“ 


21 A. Šešelgis, Žemaitės raštų tekstologiniai klausimai, Vilnius, 1968, p. 44. 
2 Gimtoji kalba, 1933, nr. 6-7; 1935, nr. 1-2. 
B Lietuvos aidas, 1936 XII 12. 

Jau prieš pirmąjį karą jaunoji kunigų karta labai uoliai ėmėsi gryninti mūsų bažnytinę kalbą 
nuo įsikerojusių slavybių, kurios ne taip lengvai davėsi išstumiamos. Daugeliui vis atrodė, kad, 
pvz., iš seno gerai žinomą grieką pakeisti kažkokia 2u0dėme buvo tikras „griekas“. Tokių įsistip- 
rinusių slavybių tarpe buvo mūsų liaudies mene gerai pažįstamas smžtkelis. Beje, gal nedaugeliui 
žinoma, kad Smūtkelio slapyvardžiu prof. Vaclovas Biržiška pridengdavo savo jaunystėje rašytąją 
poeziją. 1926 m. Putinas davė savo žinomąjį eilėraštį „Rūpintojėlis“ (Dievuli mano, kas per švie- 
sios naktys...), bet smūtkelis nė nemanė taip lengvai kapituliuoti. Kai 1934 m. Valstybės teatre 
buvo suvaidinta Antano Jasiūno drama Smūtkelio šalis, prabilo Salys: 


Bet kuriems galams jos varde ta slavybė smūtkelis (smūtkas iš lenkų smutek ar gudų smutok). Turime savo 
nekaltinį rūpintojėlį: tuo vardu liaudies mene vadinama ranka pasirėmusio, susirūpinusio Kristaus statulėlė. 
Taigi mūsų bendrinėje kalboje anai svetimybei vietos nėra. Iš bažnyčios smūtkai seniai jau išnykę." 


Įdomus Salio pasisakymas jau sovietinio režimo metu dėl žodžio ataskaita, kuris rusų kalbos 
analogijos įtakoje stūmė laukan įprastinę apyskaitą. Beje, dabar ataskaita (apyskaitos prasme) 
plačiai vartojama ne tik Lietuvoje, bet ir išeivijon atklysta. Atsakydamas į klausimą „Ar apyskaita 
keistina ataskaita?“, Salys rašė: 


Mūsų įprastinės apyskaitos nėra jokio reikalo keisti kitu žodžiu. Ji paprastai vartojama tokiuose posakiuose, 
kaip darbų, veikimo apyskaita. Čia rytieriškoji ataskaita arba atskaita visiškai neriktų, nes juk nieko iš darbų 
ar veikimo neatskaitoma, tik apskaitoma, kiek tų darbų padaryta arba kiek nuveikta. Matyti, kam pasišovė 
rusiškasis otčiot ir pagal jį (ot: ata-) ėmė vartoti ataskaitą. Pagaliau ši netikusi vartosena nėra naujiena, jau 
pirmuosiuos mūsų laikraščiuose po 1905 m. rusų otčiot taip buvo lietuviškai verčiamas. Tik J. Jablonskis, 
pasiūlydamas apyskairą, išveisė tą vertinį iš bendrinės kalbos. Šiaip pars žodis ataskaita [...], žinoma, nėra 
nieku dėtas. Ber jis vartotinas tik atskaitymo reikšme ir rusiškai verčiamas vyčiot, otčislenie.23 


Tas klausimas darėsi aktualus tada, ir po kiek laiko Salys vėl atsakinėjo į pasiteiravimą „Ar var- 
totina ataskaita“ ir pakartotinai tėigė, kad tai „netikusi vartosena“, nes apyskaita „yra įprastesnė ir 
taisyklingesnė“.25 Šiuos Salio žodžius turėtų įsidėmėti ir pas mus pasitaiką „ataskaitininkai“. Kaip 
rusiška įtaka sovietinio režimo sąlygomis skverbiasi lietuvių kalbon, Salys jau čia Amerikoje ryškiai 
parodė išsamiame straipsnyje „The Russianization of the Lithuanian Vocabulary under the Soviets“ 
(Lituanus, 1967, nr. 2). 

Kalbiniais klausimais Salys yra prirašęs daug straipsnių Gimtojoje kalboje ir kitur. Dažnas ir 
dabar tebebūtų mūsų skaitytojui reikšmingas. Tad ar nevertėtų išleisti Salio rinktinių straipsnių 
knygą? Susidarytų gražus tomas. 

Salio bibliografija nėra sudaryta, tad be anksčiau minėtųjų čia nurodysiu dar kai kuriuos 
mano pasižymėtus Salio straipsnius: „Kalba ir taryba (ortofonija)“ (Kalba, 1930, nr. 1), „Iš Ra- 
šybos komisijos darbų“ (ten pat; straipsnis rašytas projektuotąja rašyba), „Kalbos tikslumas ir 
kitkas“ (Židinys, 1931, nr. 11), „Naujosios rašybos belaukiant“ (Gimtoji kalba, 1935, nr. 1-2), 
„Mokykla ir kalbos jausmas“ (ten pat), „Bendrinė vaidybinė ir šnekamoji tartis“ (Gimtoji 
kalba, 1935, nr. 10), „Baranauskas - kalbos darbininkas“ (Naujoji Romuva, 1935, nr. 9), „Jakš- 
tas - kalbos darbininkas“ (Naujoji Romuva, 1936, nr. 10), „A. a. prof. Meillet ir jo santykiai su 


2 Lietuvos aidas, 1934 XI 24. 
5 Gimtoji kalba, 1940, nr. 9-10. 
2 Gimtoji kalba, 1941, nc. 1-3. 

Lietuva“ (Naujoji Romuva, 1936, nr. 46), „Dėl ispanų tikrinių vardų rašymo ir tarimo“ (Gimtoji 
kalba, 1936, nr. 8), „Iš naujybinės kalbos praktikos“ (Gimtoji kalba, 1937, nr. 10), „Kalbotyra 
mokyklinių kalbų dėstyme“ (Lietuvių Katalikų Mokslo Akademijos Suvažiavimo darbai, t. II, 
Kaunas, 1937), „Lietuvių kalba savo giminių tarpe“ (Naujoji Romuva, 1937, nr. 4-5), „Kalba ir 
visuomenė“ (Naujoji Romuva, 1937, nr. 49), „Lietuvių kalbos reikalas konservatorijoje ir teatre“ 
(Gimtoji kalba, 1938, nr. 9), „Keletas fotografijos terminų“ (ten pat), „Gimtoji kalba ir mąsty- 
mas“ (Tautos mokykla, 1938, nr. 15-16), „Priegaidės ir jų tarimas“ (Gimtoji kalba, 1939, nr. 6), 
„Netaisyklingoji prieveiksmių daryba“ (ten pat), „Kasdienės kalbos ydos“ (Gimtoji kalba, 1939, 
nr. 8), „Kortų vardai“ (Gimtoji kalba, 1940, nr. 5). 

Dar paminėtinas Salio straipsnis „Kretingos vienuolyno lietuviškieji rankraščiai“ (Švietimo 
darbas, 1927, nr. 1), svarbus mūsų bibliografams ypač dabar, kai ne vienas ten aprašytas rankraš- 
tis jau yra dingęs. Štai šiemet Lietuvos mokslų akademijos Botanikos instituto išleistoje knygelėje 
apie mūsų žinomąjį botaniką pranciškoną kun. Jurgį Ambraziejų Pabrėžą, pateikiant jo išsamią 
bibliografiją, dažnoje vietoje yra pastaba: „Rankraštis neišliko, nurodė A. Salys.“ 

Tikra staigmena Salio bibliografijoje — tai jo 79 puslapių knygelė Automobilio praktika. 
Pastabos teorijai ir praktikai (Kaunas, Vyriausiojo štabo spaudos ir švietimo skyrius, 1932). 
Kaipgi toks kuriozas atsirado tarp kalbininko rašinių, ne vienas nustebęs pasiteiraus. O buvo 
taip. 1930 m. rudenį Salys buvo pašauktas atlikti karinės prievolės, atidėtos dėl studijų. At- 
skaldęs pakaustytais užkulniais žiežirbas Šančių grindinyje, priskardenęs Nemuno atšlaites 
„Šėriau žirgelį“ garsais ir kitomis karingesnėmis dainomis, imtomis kad ir iš kompozitoriaus 
Juozo Tallat-Kelpšos 1920 m. išleistos knygelės Kariagos aidai, ir baigęs pradinį kariagos ap- 
mokymą, Salys buvo paskirtas į autorinktinę (ar kaip ten kitaip anie motorizuotieji mūsų da- 
liniai vadinosi), iškopė į puskarininkio laipsnį ir pagamino „viršminėtą“ (ano meto įprastiniu 
kanceliarinės biurokratijos terminu tariant) kūrinį, tapdamas vienu iš pirmųjų mūsų negausios 
automobilinės raštijos pradininkų. 


XX 


Salys nebuvo rašytojas, imant tą žodį siauresne, tik grožinės literatūros kūrėjo prasme. 
Man tiesiog būtų sunku vaizduotis Salį, berašantį apysakas, noveles, dramas, ar juoba poeziją. 
Betgi jo raštų kalbos galėjo jam pavydėti nevienas rašytojas. Ji ne tik gryna ir taisyklinga (ne 
be reikalo juk jis vienas iš mūsų žymiųjų kalbininkų), bet taip pat aiški, taikli, žodinga; žodžiu 
tariant, graži. Jo raštų stilius tikrai sklandus. Tiesa, pasakymas „sklandus stilius ar kalba“ taip 
dažnai vartojamas įvairių recenzentų bei kritikų, kad darosi trafaretiškas ir kartu mažai tereikš- 
mingas. Bet tam, kuriam yra tekę taisyti ar redaguoti kitų straipsnius ar ištisus veikalus, posakis 
„sklandi kalba“ anaiptol nėra tuščia ir bereikšmė sąvoka. Skaitai kartais straipsnį, ir net pikta 
darosi: negali aiškiai suprasti, ką autorius nori vienu ar kitu sakiniu pasakyti; ne kartą taip ir 
jauti, kad tas ar kitas žodis ar net ištisas sakinys visai nereikalingi ir tik apsunkina minties dėsty- 
mą. Imi tad raudoną pieštuką ir negailestingai brauki paskirus žodžius, sakinio dalis, du ar net 
kelis sakinius jungi vienan ir t.t. Tokių dalykų, skaitydamas Salio straipsnius, nepastebi. Kaip iš 
dainos žodžio neišmesi, taip iš Salio sakinio nieko neišbrauksi. Jo mintis visada aiški, nuosekliai 
dėstoma ir kalba sklandžiai priderinta prie minties, kaip gerai sukirptas drabužis prie kūno. Čia 
bus atsiliepęs ir Salio būdas: griežtas, racionalus, praktiškas. Emocionalumo jis vengė, o kokio 
nors sentimentalumo tai nė su žiburiu nebūtum radęs. Bene vienintelė nuokrypa emocinėn pu- 

sėn - tai jo humoras: taiklus, bet nepiktas, atmieštas linksmoka pašaipa, bet kartais ir šaižoka 
ironija, mielai pajvairinamas gerai pritaikyta vaizdinga liaudies patarle ar priežodžiu. Ieškodamas 
sugretinimų, taip ir prisimeni kitą salantiškį žemaitį - Motiejų Valančių. Skaitai Palangos Juzę ar 
Žemaičių vyskupystę, ar pagaliau i ir Živatus šventųjų ir junti jo blaivų ir praktišką gaspadoriaus 
protavimą (tokį svetimą jo draugo Simano Daukanto pakiliam jausmingumui), grožies jo ryškia 
liaudiška kalba su daugybe vaizdingų patarlių, skaniai nusišypsai iš jo šviežio humoro, ne taip 
jau dažno mūsų literatūroje. 
Mokėjo pasišaipyti ir Salys, ypač kai reikalas paliesdavo jam skaudamus kalbinius dalykus: 


Atvažiuoja į Kauną iš provincijos inteligentė mergaitė su negadinra, bet dar aiškiai pažįstama tarmiška ištar- 
me, o, žiūrėk, po kelių mėnesių, po pusmečio ji jau visiškai taip pat „cypčioja“, kaip ir tikrosios kauniškės! 
Jai atrodo daug elegantiškiau tarti ciktai, o ne paprastai kaimiškai tiktai; ji nesąmoningai lyg jauste jaučia, 
kad tariant „važiuosiu“ truks to „Schwung'o “, kurį kitos sugeba įdėti į trupučiuką dar ir pro nosį ištariamą 
„Vvažosiu“.27 


Švietimo ministerijos biurokratams 1936 I 11 ministro aplinkraščiu mokykloms „nužu- 
džius“ specialistų komisijos (joje buvo ir Salys) ilgai ruoštąjį rašybos reformos projektą, Sa- 
lys paskelbė „nekrologinį“ straipsniuką „Ties neužkastu rašybos kapu“, kuriame su kartėliu 
brūkštelėjo: „Taigi, visiems greičiau ko nauja laukiantiems tegalime mūsų patarlę priminti: 
taisykitės, varnos, į užmarį Iškti.“ Toliau ironizuodamas, kad ir nesinervindamas (o ko gi čia 
karščiuotis!), rašė: 


Norime priminti dar šiuos Švierimo Ministerijos atsakymo žodžius: „Rašybos reforma bus galima tik 
tuomet, kai ji bus įtikinamai išdiskutuota ir pakankamai pritaikyta praktikai ir kalbos dvasiai“. Tuo pasa- 
koma, kad rašybos reformai dirbusieji (LKD [Lietuvių kalbos draugija), lituanistai mokytojai, universiteto 
žmonės) savo darbo nėra kaip reikiant atlikę. Kitų specialistų tuo tarpu Lietuvoje neturime. Taigi, savaime 
prašosi išvada, kad reikės naujos kartos kalbos darbininkų palaukti. Tikėkimės jų po laimingesne žvaigžde 
gimsiant... [...] Norėdami ar nenorėdami vis tiek turime pripažinti, kad Šv. Ministerijos aplinkraštis rašybos 
mazgo galutinai nearmezgė. Iki tvarkos ir vienybės dar toli šaukia.2* 


Reformuotosios rašybos projekto atmetimas buvo Saliui, aišku, nemažas nusivylimas. Kaip 
Rašybos komisijos narys, jis ir darbo bei pastangų buvo tam reikalui daug skyręs: komisija baigė 
darbą 1932 XI 6 net po 42 posėdžių! 1933 m. Salys drauge su Pranu Skardžium ir Jurgiu Talmantu 
galutinai suredagavo rašybos projektą ir paskelbė visuomenei. Jis, be to, ir atskirais straipsniais 
buvo aiškinęs rašybos dalykus ir kėlęs jos reformos būtinumą. Prisimindami dar ir aktyvų Salio 
rūpinimąsi lietuvių asmenvardžiais, terminologija, naujadarais, kalbos negerovių taisymais ir 
kitais kalbos reikalais galime pasakyti, kad jo visas gyvenimas buvo skirtas lietuvių kalbai. 

Ne vienas gal pasidomės, o kokį mėgstamą laisvalaikio užsiėmimą, kaip čia Amerikoje esame 
įpratę sakyti bobby, turėjo Salys. Beje, jis jau čia, išeivijoje, buvo pasiūlęs angliškąjį bobį pakeisti 
lietuvišku mikiu. Tą žodį jau seniai, bet nesėkmingai buvo siūlęs ir Viktoras Kamantauskas savo 


*7 Kalba, 1930, nr. 1, p. 24. 
28 Zidinys, 1936, nr. 2, p. 219. 

knygelėje Kalbėkime lietuviškai (1933). Nikis -tai gyvosios kalbos žodis, nors retas ir nedaug kam 
tepažįstamas. Be to, jis reiškia daugiau neigiamą polinkį, užsispyrimą, kaprizą, ydą. Ir pats Salys 
rašė: „Jei kam nikio peikiamasis priereikšmis labai priešais šoka, tai hobio pakaitu, rodos, gerai 
galėtų eiti mogis (kirčiuojamas kaip žodis). Jo pirminė reikšmė pomėgis, smagumas. Taigi reikš- 
me hobiui dera.“?? Taigi nikiu gal derėtų vadinti nebent polinkį laisvalaikio atgaivos ieškoti, pvz., 
aistringame kortavime ar dažname stiklelio cinktelėjime. Tokių nikių Salys tai tikrai neturėjo. 
Mėgstamasis jo laisvalaikio užsiėmimas, ar, jo siūlytu terminu tariant, - mogis, buvo bitininkystė. 
Tai jau tikrai lietuviškas mogis. Mūsų literatūroje jis tiesiog poetizuojamas. Pasiskaitykime kad 
ir Krėvės Šiaudinėje pastogėje vaizdelį, kaip vadinamasis bedievis Vainoras bites kopinėja: 


Ir Vainoras tris kartus peržegnojo avilį. Aukštas, žilas, saulės spinduliais apvainikuotas, jis panašus buvo 
dabar į kažkokį senąjį krivį, kuris seniai kažkada gal taip par laimino mažas bičiukes. Abu vyrai persižeg- 
nojo. Kad nesugadintau sau įspūdžio, ūpo kitiems, aš irgi persižegnojau. 


Ne be reikalo lietuvių tautosakoje bitė vadinama šventu vabalėliu. Jau žiloje senovėje bitės buvo 
mūsų protėvių gerbiamos, turėjo savo globėjus dievus, o midus buvo ne tik žmonių, bet ir dievų 
mėgstamas gėrimas. Mini bites savo Žemaičių vyskupystėje ir didysis salantiškis Valančius: 


Senovės raštininkai pasako, penkioliktame ir šešioliktame amžiuj Žemaitių kunigaikštystę kiaurai užgulta 
buvus tankiais miškais ir traškančiomis giriomis. [...] Tose giriose visosi daugybė visokio gyvio [-..]. O už 
vis nemieruotą galybę bitių, katros nešusios kas metą dideliai apstei medaus balto iš liepų krūmo. 


Argi galėjo būti tinkamesnis „mogis“ uoliajam lituanistui salantiškiui? Aš pats tai bičių niekada 
nemėgau (žinoma, ypač vaikystėje) ir apie jas nieko nenusimaniau, tad ir su Saliu tuo klausimu jokios 
doros šnekos turėti negalėjau. Betgi jo gamybos gintarinio midaus taurelę esu mielai išlenkęs. 


Su Saliu susipažinau Kaune, bet suartėjau jau Vilniuje. Nukėlus ten mūsų fakultetą, orga- 
nizacinis darbas labiau sujungė ypač tuos, kurie universitete turėjo atsakingų pareigų (Salys, beje, 
1941-1944 m. buvo universiteto senato narys — sekretorius, o man tuo pat laiku buvo tekusios Hu- 
manitarinių mokslų fakulteto prodekano, o truputį vėliau dar ir bibliotekos direktoriaus pareigos). 
Susidraugavome ir asmeniškai. Ligi šiol nepamirštinos anos puikios dienos, kartu praleistos gražioje 
Trakų ežeryno gamtoje. Nelengvai pamirštama yra ir mudviejų bendra rizikinga kelionė Minskan 
1944 m., kai abu kartu - ir nuvažiuojant, ir grįžtant - traukinys nuėjo nuo bėgių dėl raudonųjų par- 
tizanų padėtų minų. Drauge su Saliu teko ir trauktis iš Vilniaus anais lemtingaisiais 1944 metais. 

Prieš tai dar dalyvavau Salio vestuvėse: Šv. Petro ir Povilo išvakarėse (VI 28) jis susituokė su 
Sofija Vaškelyte Užpalių bažnyčioje. Tai senas Rytų Aukštaitijos miestelis, jau 1373 m. vokiečių 
metraštyje paminėtas castrum (= pilis) Uswpalle vardu, kaip rašė Salys??, tada dar nenumanyda- 
mas, kad tas tolimas nuo jo Salantų miestelis bus vėliau toks svarbus jo gyvenime. Užpaliuose 
buvau pirmąjį (manau, ir paskutinį) kartą savo gyvenime. Betgi patsai kraštas buvo man savas. 
Juk kaimyninio Svėdasų valsčiaus Vaitkūnų kaime, netoli Vaižganto Malaišių, buvo gimęs mano 


2 „Dėl anūko su vaikaičiu ir kelių kitų naujadarų“, Draugas, 1971 III 27. 
30 Gimtoji kalba, 1936, nr. 5, p. 70. 

tėvas, o gretimoje Debeikių parapijoje prie tos pačios Šventosios, kuri teka pro Užpalius, buvo 
mano mamos gimtasis Ragaišių kaimelis. Vestuvių svečiams išvažinėjus, aš su savo būsimąja 
žmona dar pasilikome pas jaunavedžius paviešėti. Saulėtos dienos ir vešli kaimo žaluma pačia- 
me vidurvasaryje puikiai derinosi su mūsų visų smagia ir draugiška nuotaika. Tik neramino 
beartėjančio fronto patrankos, kurių duslus dunksėjimas buvo aiškiai girdimas giedro vakaro 
ramumoje. Vilniun visi grįžome sekmadienio (VII 2) vakare. Net nenumanėme, kad Vilnių jau 
buvo apėmusi kone panikos nuotaika: kažkur buvo pratrūkęs frontas, ir žmonės visokiais būdais 
stengėsi pasitraukti iš kautynių grasomo Vilniaus. Išvykti iš miesto betgi buvo nelengva. Geležinke- 
lio stotis buvusi žmonių apgulta ir reguliaraus susisiekimo nebebuvo. Nebebuvo ir autobusų. Kai 
kas ir pėsčias patraukė iš Vilniaus. Betgi žemaitis Salys įrodė, kad teisinga yra žinomoji pararlė: 
Kas bus, kas nebus, bet žemaitis nepražus. Energingas ir sumanus, jis surado išeitį. Pirmadienį 
Vilniaus gatvėje užkalbino du vokiečių kareivius, kurių dalinys kažkur Gudijoje buvo sumuštas, 
Ojie turėjo su savo tuščiais sunkvežimiais prisistatyti į dalinio susirinkimo vietą - Kaišiadoris. Jie 
mielai sutiko paimti ir mus. Tad, surinkę draugų ir pažįstamų būrį, išvažiavome iš Vilniaus. Vėlai 
vakare, apnakvydinti Kaišiadorių mokyklos patalpose, stebėjome rytuose prie pat horizonto iška- 
bintus šviesulius: sovietų lėktuvai bombardavo Vilnių. Rytojaus dieną susiradome Kaune, iš kur 
Saliai išvyko į Salantus. 

Iš ten ryžtingas ir rizikos nebijąs ir jos nevengiąs Salys nutarė žvejų laivu pasiekti Švediją. 
Susidarius nemažam bėglių būriui, buvo išplaukta iš Šventosios uosto trimis laivais. Deja, nepa- 
vyko: jūroje juos sulaikė vokiečių karo laivai. Bėgliai vyrai buvo išvežti Latvijon kasti pafrontės 
apkasų. Apsukriam Saliui pavyko greitai ištrūkti, ir jis buvo „įdarbintas“ Liepojoje. Vėlai rudenį, 
kai frontas grėsmingai pajudėjo, Salys, prisikalbinęs motociklistą kareivį, su juo skubėjo į gimtąjį 
Reketės kaimą, kur tuo laiku buvo jo žmona. Pakeliui suriko ją ir svainį, besitraukiančius nuo 
fronto Palangon, bet nepastebėjo susigūžęs už skubančio motociklisto nugaros. Sovietų tankams 
prie Salantų atkirtus kelią, turėjo grįžti ir Palangoje laimingai susitiko su savaisiais. Iš čia nuvyko 
Klaipėdon, iš kur sugebėjo išplaukti Karaliaučiun laivu. Jau paskutiniuoju! Kas bus, kas nebus, 
bet žemaitis nepražus. 

Mano kelias iš Kauno į Vakarus ir ėjo tiesiai į vakarus Nemunu, paskiau prie Smalininkų per 
Nemuną. Netoli Ragainės teko mėnesį rausti apkasus toje pačioje senoje lietuviškoje žemėje, ku- 
rią, tik kiek toliau į pietus, kadaise pureno, duonelę augindami, Donelaičio (kodėl gi ne Duone- 
laičio) būrai. Rudeniop abu su žmona nusidanginom į Baltijos pajūrio miestą Greifswaldą, kurį 
Mykolas Biržiška savo pamėgtu įpročiu buvo sulietuvinęs į Gripgirį (Greif- grifas ar gripas, toks 
paukštis; Wald - giria), o mes kiti baigėm lietuvinti Grybgiriu. 

Čia vieną vėlyvo rudens dieną į mūsų kambario duris pasibeldė Saliai. Suprantama, tai buvo 
tikra staigmena ir labai maloni. Kaip, iš kur, kada ir visi klaustukai, kiek tik jų yra gramatikoje, 
buvo gausiai sunaudoti mūsų pašnekesyje. Mūsų kambaryje kurį laiką visi ir talpinomės, kol Šaliai 
susirado sau kambarį bėglių perpildytame Grybgiryje. Salys įsitaisė universitete, kur gavo skaityti 
kelis lingvistinius kursus. Aš taip pat gavau šiokį tokį bibliografinį darbelį žinomojo archeologo 
(jis buvo tada ir rektorius) Carlo Engelio seminare. 

Grybgiryje susirado gerokas būrys lietuvių pabėgėlių; jų tarpe buvo ir keli Humanitarinių 
mokslų fakulteto žmonės: be Salio ir manęs, dar čia buvo Mykolas Biržiška, Pranas Cepėnas, 
Jonas Puzinas; gyveno ir prof. Balio Sruogos (tada kalėjusio Stutthofe) žmona istorikė Vanda 
Daugirdaitė-Sruogienė. Iš tolimos Austrijos 1944 XI 2 rašė Mykolui Biržiškai Krėvė: „Beveik 
pavydžiu Jums, kad Jūs galite dirbti, kad susirinkote visu fakultetu vienoje vietoje, galite ben- 
drauti, pasikalbėti vienas su antru, pagaliau pasiguosti skaudamaisiais klausimais. Aš čia sėdžiu 
vienas, kaip meška lauže.“ 

Neilgai betgi toji „idilė“ užtruko. Priartėjo frontas, ir 1945 m. pradžioje visiems teko trauktis 
tolyn. Mes su Saliais atsidūrėme gražiame universitetiniame Marburgo mieste. Čia prie universi- 
teto prisikabinti jau nepavyko. Atsimenu, buvome su Saliu atlankę prof. Waltherį Mitzką, žinomą 
vokiečių kalbininką dialektologą. Salys tuoj surado bendrą kalbą juos abu dominančiais lingvisti- 
niais klausimais. Šnekai nukrypus į vokiečių ir lietuvių kalbų ryšius, pridūriau savo dvylekį ir aš. 
Prisiminiau, kaip vienas rudmarškinis (bene daržininkas iš Tilžės), kasant apkasus, liepdavo jų 

- kraštus „mit Kupsten bedecken“ (t.y. apdengti velėnomis). Betgi Mitzka anaiptol nesutiko, kad 
tai lieruvių kalbos skolinys, ir ėmė įrodinėti jo germaniškumą. Susižvilgčiojome su Saliu — nėra 
prasmės ginčytis. Po to, kai Mitzka dar pradėjo priekaištauti, kad mudu neiname frontan Reicho 
ginti, mums beliko „padėkoti už pokalbį“ ir atsisveikinti. 

Neilgai tepagyvenę bombarduojamame Marburge, išsikėlėme į netolimą Bauerbacho kaimą, 
tikriau - bažnytkaimį, ir ten ramiai prieš pačias Velykas sulaukėme amerikiečių kariuomenės. 
Nacių valdžios laikotarpis mums pasibaigė. Po Vokietijos kapituliacijos pradėjus visur organizuo- 
tis DP stovykloms, Saliai patraukė į pietus, o aš su žmona į šiaurę. Čia aš įsijungiau į Pabaltijo 
universiteto darbą, o Salys (taip pat ir Pranas Skardžius) ėmė dėstyti Tūbingeno universitete li- 
tuanistinius kursus, įvestus aukšto prancūzų okupacinės valdžios pareigūno (švietimo komisijos 
pirmininko) Raymondo Schmittleino, seniau profesoriavusio Kaune, rūpesčiu. 

1947 m. Salys atvyko Amerikon, atkviestas (kaip ir Vincas Krėvė) Pensilvanijos universiteto 
Filadelfijoje. Tuo pasirūpino prof. Erichas Sennas, atvykęs 1930 m. iš Lietuvos ir tapęs tikruoju 
liruanistikos pionierium Amerikoje. Jo pastangomis 1947 m. Pensilvanijos universitete buvo įsteig- 
tas baltų-slavų filologijos skyrius, kurio pagrindiniai dėstytojai ir buvo jis pats, Krėvė ir Salys. 

Slavistika anksčiau nėra buvusi Salio specialybė, todėl jam teko bent iš pradžių nemažai 
padirbėti. Betgi rimtas lingvistinis išsilavinimas, ilgametis universitetinis patyrimas, dideli ga- 
bumai, kietas darbas ir gero dėstytojo talentas, kuriuo jis visada pasižymėjo, padarė tai, kad 
jis greitai tapo labai mėgstamas ir aukštai vertinamas profesorius. Man pačiam teko girdėti 
palankių atsiliepimų iš Salio klausytojų, kurių tarpe yra ir jau gana pasireiškusių mokslininkų. 
Antai Pensilvanijos valstybinio universiteto profesorius dr. Williamas Schmalstiegas, vienas iš 
pačių žymiausių dabartinių Amerikos lituanistų, Salį su didele pagarba ir įvertinimu prisimena 
kaip savo mokytoją. Priklausė Salys eilei kalbininkų draugijų, aktyviai dalyvaudavo jų konfe- 
rencijose, kur jo žodis buvo svarus. Taip pat buvo Lituanistikos instituto ir Lietuvių katalikų 
mokslo akademijos narys. 

Mums itin svarbu tai, kad Salys turėjo progą Pensilvanijos universitete dėstyti ir lituanistinius 
kursus, kurių čia klausė tiek lietuviai (jų tarpe kun. dr. Vladas Jaskevičius S], dr. Antanas Klimas, 
dr. Kostas Ostrauskas, dr. Bronius Vaškelis), tiek ir kitataučiai, iš kurių jau minėjau dr. Schmalstie- 
gą. Nesiimdamas plačiau apibūdinti ir vertinti Salio kaip Pensilvanijos universiteto profesoriaus 
darbo (o dėstė jis čia lygiai 25 metus), tikiuos, kad tai geriau atliks jo buvusieji klausytojai. 

Lietuvių kalbos dalykus dėstė Salys ir šalia Pensilvanijos universiteto. Pvz., keliolika metų 
skaitė paskaitas dr. Antano Vasio suorganizuotuose vasariniuose lituanistiniuose kursuose prie 
Fordhamo universiteto New Yorke. Dažnai skaitė paskaitas įvairiuose studentų ir lietuvių moky- 
tojų kursuose. Štai dar ir šiemet liepos mėnesį ketino važiuoti Kanadon, kur buvo numatyta jo 
paskaita (ją jau buvo ir paruošęs) Pasaulio lietuvių jaunimo kongreso stovykloje. Deja, nuvažiavo 
ne stovyklon, bet ligoninėn, iš kurios jau nebesugrįžo, piktos ligos (limfinių liaukų sarkomos) 
pakirstas. 

Kaip jis rūpinos lietuvių kalba ir apskritai Lietuvos reikalais, teko ne kartą matyti dažnuose 
pasikalbėjimuose ypač pastaraisiais metais. Kai jį aplankiau ligoninėje, žinojau, kad jo dienos jau 

labai suskaitytos. Žinojo tai ir jis pats. Nelengva buvo matyti sunkios ligos nuvargintą senų dienų 
draugą ir dar sunkiau surasti tinkamą pokalbiui žodį. Pašnekesys kažkaip savaime nukrypo į lie- 
tuvių kalbą. Ir net graudu buvo tada stebėti, kaip ligonis atgijo ir su kokiu aiškiu pasirenkinimu 
ėmė kalbėti savo mylima tema. O drauge nuostabu, kokia aiški tebebuvo jo mintis, koks tikslus 
galvojimas ir užvis labiau, kokia giedriai rami dvasia. Salį mačiau tada paskutinį kartą. Netrukus 
jojau nebebuvo. Mirė jis 1972 VII 31 anksti rytą, vos prieš 10 dienų perkopęs septyniasdešimtąjį 
savo gyvenimo slenkstį. Tyliu liūdesiu ataidi kadai skaitytas Aisčio eilėraštis: 


O jeigu kartais po daugio metu 
Sueisim vėl, mieli draugai, 

Tai mūsų gretos jau bus praretę, 
Ir pasikeitę mūs veidai. 


Siaubingai retėja mūsų gretos! 

Dvidešimt dienų prieš Salio mirtį buvo juoston įrašytas ilgokas jo pasisakymas, kuriame itin 
išryškėjo tas jo nuoširdus susirūpinimas lietuvių kalba ir jos išlikimu išeivijoje. Prisiminė ten Salys 
ir savo seno mokytojo Jablonskio skaitymų knygoje Vargo mokyklai įrašytuosius žodžius: „Nedi- 
delė garbė svetimomis kalbomis kalbėti, bet didi gėda savosios gerai nemokėti.“ 

Tie žodžiai, tiek daug kartų skaityti ir kartoti, daugeliui jau yra tapę nusibostančiu trafaretu. 
Antanui Saliui jie betgi nebuvo koks tuščias trafaretas, o nuoširdus įsitikinimas. Dar 1937 m. 
Naujojoje Romuvoje jis išspaudino straipsnį „Kalba ir visuomenė“, kurį baigė jam rūpimais, o 
dabar testametiniu rimtumu skambančiais žodžiais: „Tauta gyvybiškai jaučia, kad, kalbai žuvus, 
ir ji pati turės žūti. [...] Žymus prancūzų rašytojas Johannet yra pasakęs: “Kalbos atgijimas yra 
pirmutinis tautos šaukimas prie ginklų. Mūsų visų priedermė tą ginklą aštrinti ir šveisti, kad 
deimantu švitėtų'**! 


[1972] 


3 Naujoji Romuva, 1937, nr. 49, p. 926. 

Žvangančios jaunystės lyrikas 


1926 metų rudenį atvažiavau Kaunan studijuoti. Kodėl pasirinkau literatūrą, o ne, pvz., 
matematiką, kurią gimnazijoje labiausiai mėgau, man ligi šiol taip ir nepaaiškėjo. Bet dabar tai ir 
nebesvarbu. Studijų knygutėn įtraukiau ir Balio Sruogos skaitomąją naująją rusų literatūrą, kuri 
pagal fakulteto reguliaminą buvo privaloma lietuvių literatūrą studijuojantiems. 

"Tuo metu mūsuose tebedominavo senesniojo kultūros periodo kryptys, idėjos ir vardai. Arti- 
mai tolimame, nes per demarkacijos liniją nepasiekiamame, Vilniuje Aušros aureole tebešvytėjo 
Jonas Basanavičius (aušrininkų, ypač varpininkų ir sargininkų tebebuvo apsčiai nepriklausomo- 
je Lietuvoje), Tebegyveno ir teberašė iš mokyklos pamokų gerai pažįstami Maironis, Vaižgan- 
tas, Jakštas, Šatrijos Ragana, Bitė-Petkevičaitė, Aišbė-Kriščiukaitis, o iš kiek jaunesnių į klasikus 
kopė Krėvė, Vienuolis, Šeinius. Sruoga tada buvo dar tik trisdešimtąjį amžiaus slenkstį peržengęs, 
bet ir jo vardas buvo bent j jau literatūros mėgėjams gerai žinomas, kaip bruzdančios ir kylančios 
naujosios poetų kartos ryškiojo atstovo ar net vado. Savotiškai jį populiarino plačiai skaitomas, 
nors anaiptol ne visų vienodai vertinamas griežtasis kritikas Adomas Jakštas, puldamas Sruogą 
už modernizmą ir net rašydamas jo poezijos parodijas. Anot Jakšto, Sruoga buvo „pamilęs naują, 
modernų, liguistą, 'sumaizgytą-suraizgytą', grynai dekadentinį simbolizmą, kuriame raciona- 
liam elementui beveik nepalikta vietos“.! O ką jis pats labiausiai vertino poezijos kūrinyje, Jakš- 
tas, recenzuodamas dabar mažai kam begirdėto Petro Biržio menkučius Sielos akordus (1919), 
suformulavo šiais žodžiais: „Viskas čia aišku, suprantama, miela, gražu. Jokių pretenzijų, jokių 
kraipymųsi, jokio noro stebinti skaitytoją naujomis formomis, keistais prilyginimais.“? 

Tokius reikalavimus poezijai kėlė tada ne tik Jakštas, bet ir dauguma ne per daug poezijoje 
teišprususių mūsų skaitytojų, kuriems poezijos idealas, ar net poezijos sinonimas buvo skambi, 
aiškiai suprantama, taurius patriotinius ir visuomeninius idealus bereiškianti Maironio poezija. 
Ji buvo tūkstančių mokinių uoliai nagrinėjama mokyklose, kur Maironis buvo pagrindinis lie- 
tuvių literatūros autorius. Ji buvo dažnai deklamuojama įvairiuose vakaruose, sukaktuviniuose 
minėjimuose ar šventėse tiek Kaune, tiek ir tolimuose provincijos užkampiuose. Ji buvo plačiai 
drauge su populiariomis liaudies dainomis dainuojama (ypač Juozo Naujalio ir Česlovo Šasnaus- 
ko sukomponuotomis melodijomis) chorų ar net ir privačiuose susibūrimuose. Maironio poezijos 
sekimais gausūs epigonai pripildydavo periodinę spaudą, moksleivių laikraštėlius, taip pat ir at- 
skirais leidiniais pasirodydavo. Betgi tie epigonai daugiausia ir bus pakenkę visagalei Maironio 
įtakai. Toksai šiaip jau antraeilis poetas Paparonis (Antanas Šmulkštys) netgi viešai priminė 


A. Jakštas, Mūsų naujoji literatūra, t. I, Kaunas, 1923, p. 240. 
2 Ten par, p. 288. 

Maironiui: „Tave [...] matau saulėlaidos masinančioj šviesoj ir tariu, gerbdamas Tavo vardą: La- 
banakt, Maironi!“? Vis labiau kilo pomaironinės poezijos terminas. Šai Kazys Binkis 1921 m. 
leisdamas Vainikų antologiją sakėsi bandęs „duoti mūsų naujosios poezijos vaizdą to laikotarpio, 
kuris jau dabar mėginamas vadinti pomaironiniu“. 

Nors šiaip jau Maironio poezijos vertė ir jos didžiulė reikšmė lietuvių literatūros istorijoje ne- 
buvo nuneigiama (Aistis savo apybraižų rinkinyje Apie laiką ir žmones vaizdžiai pasakoja, kaip 
Binkis kartą smarkiai subarė vieną jauną poetą, pasišaipiusį iš Maironio), bet daugelis ėmė abejoti 
tokiais „maironinės“ poezijos idealais ir reikalavimais, kurių vardan Jakštas galėjo kelti įvairius 
trečiaeilius poetus, nors jų literatūrinė menkystė ne vienam buvo akivaizdi. Sruoga aštriai kirto 
Jakštui: „Tai šitaip jis auklėjo mūsų skaitančiosios plačiosios publikos ir raip jau ne kažkokį skonį! 
Ir jis dar pyksta, jei konstatuojama, kad jis mūsų literatūrai kenkė.“ O tokio literatūros kenki- 
mo pavyzdžiu Sruogai galėjo būti kad ir ta Jakšto recenzija, kurioje dabar niekam nebežinomo 
Krislelio rinkinėlis Iš Nemuno (1921) buvo iškeliamas kaip „dailės žvilgsniu brangesnis už ne 
vieną storoką, pretensionaliais viršeliais papuoštą modernios poezijos leidinį [...] Tokios švelnios 
poezijos, tokio gilaus jausmo veltui beieškotumėm pas mūsų naujoviškus poetus [...] Tikėkimės, 
ateity Krislelis pagamins kita tiek. Dieve, jam padėk“ 

Daugelis ėmė bodėtis tokia „pagaminta“ poezija, kurios eilutėse pagal vadovėlio reikalavimus 
taisyklingai išrikiuoti chorėjai, jambai, daktiliai turėjo skambėti metronomo tikslumu (deja, tai 
retai tepavykdavo). Daugeliui seklus ir mažai poetiškas ėmė rodytis ir anas Jakšto reikalaujamas 
šimtaprocentinis eilėraščio suprantamumas. Recenzuodamas Juozo Tysliavos Žaltvykslės - „tai ne 
dainos, bet galvosūkiai, kurių sveiku protu nesuprasi“, - Jakštas pašaipiai pataria poetui, kad jis 
geriausiai padarytų „paskaitydamas mamytei savo eiles ir paklausdamas: "Ar supratai, mamyt?““ 
Tą patį prikiša Jakštas ir Sruogai, kad jis „to tik ir tegeidžia, kad jo niekas nesuprastų“? 

Daug kas vėlgi galvojo, kad patriotinių ir apskritai visuomeninių idealų, tegu ir labai kilnių, 
skelbimą geriau reiktų palikti prakalbininkams ir publicistams. Sruoga jau Pirmajame Bare (1915) 
lūkuriavo „geresnių laikų, kada skaitytojai ir kritikai [...] nebereikalaus iš dailės duoklės pilietiš- 
kumui ir moralei“, nes „vien tik sielos atvėrimo galingumu galim veikalą vertint“, o toksai Jakštas, 
„dogmų dogmomis apsisvaiginęs, iš geros valios suvaržęs sielos liuosybę, užmušęs savyje gyveni- 
mo ir tvėrybos ritmą, patsai pavirto in dogmos ir formalumo skiautą“. 

Tasai aštrus Sruogos ir Jakšto susikirtimas buvo drauge ir dviejų kartų (arba, kaip dabar labiau 
mėgstama sakyti, dviejų generacijų) susidūrimas. „Balys Sruoga eina pirmojoje mūsų jaunosios 
raštijos avangardo grandinėje“, - rašė Skaitymų žurnale (1921) E. Radzikauskas (Liudas Gira). 
Suprantama, kad jaunesniųjų širdys savaime linko į jaunesnįjį. Tad ne vienas į Jakšto ir kitų senes- 
niųjų pastangas ironiškai žvelgė drauge su Kaziu Binkiu: „Išsirikiavo senatvė už stalo ir taškosi 
rašalo jūromis.“ Ne vienas pritarė ir Sruogai, kad „kur gyvenime jaunatvės galia vėliavas kelia, 
ten anachronizmai kraunami muziejuosna“.3 Ne vienas juto, kad „jaunystė žvanga“ naujoviškoje 
Sruogos poezijoje, pilnoje ano galingo „sielos atvėrimo“ ir nesuvaldomo, ar net nevaldomo, tem- 
peramento („Laukas, rytmetys svaigina. Jaunas ašei...“). 


Laisvė, 1920, nr. 169, 

Baras, 1925, kn. 3, p. 57. 

A. Jakštas, Mūsų naujoji literatūra, t. I, p. 301-304. 
Ten par, p. 261. 

Ten pat, p. 242. 

Baras, 1925, kn. 3, p. 51. 

Ir taip Sruoga tapo vienu iš pagrindinių mūsų poezijos, pasakytume, revoliucijos vadų. Jo 
įtaką jaunesniesiems pastebėjo ir Jakštas. Recenzuodamas Tysliavos Žaltvykslės ir tirštindamas 
priekaištus, Jakštas rašė, kad 


... Čia iš tiesų jokios minties nėra, jos vierą užima vien įvairių skambių žodžių kratinys. Ir kad jis bent būtų 
savas, originalus! Bet ir to nėra. Tysliava vergiškai nevykusiai kopijuoja Balio Sruogos visokias „išlaisvas“, 
„bokštus“, „gandus“ ir kitką. Tiesiog nuostabu, kaip Tysliavai nenusibosta pamėgdžioti svetimą rašymo 
būdą ir autis svetimus koturnus? 


Savaime suprantama, kad kiekvienam pradedančiam studijas buvo labai įdomu, kaipgi atro- 
dys jo profesoriai, apie kuriuos dar tolimoje gimnazijoje buvo daugiau mažiau girdėta, jų raštai 
skaityti ir tam tikras vaizdas apie juos susidarytas. Sruogos kaip literatūros dėstytojo vaizdą su- 
gestijavo ne tik jo stipriai emocinė lyrika, pilna nuotaikų svyravimo nuo juodžiausio sielvarto 
(„Tarytum akmuo, per ištisus amžius ant kelio gulėjęs, / Užugulė sielvarta dūšią“) ligi šviesaus 
džiūgavimo („Mano sieloj šiandien šventė, / Skambink, sese, dar linksmiau“), bet ir jo trumpa 
Vainikuose išspausdinta autobiografinė apybraiža. Tad ne vienas naujas studentas Sruogą tikėjosi 
pamatyti kaip dėstytoją, nevengiantį temperamentingų mostų, kartkartėmis nubraukiantį nuo 
kaktos užkrintančius neklusnius plaukus, su giliu jausmu įsigyvenantį į aiškinamąjį dalyką, o ypač 
į cituojamas poezijos ištraukas, ir pagal tai kaitaliojantį tiek balso įtampą, tiek ir patį kalbėjimo 
greitį. Betgi jo laukė savotiškas nusivylimas. Tiksliau pasakius, ne nusivylimas, o daugiau nuste- 
bimas. Panašiai, pvz., Jurgis Baltrušaitis, anot Krėvės, labai nustebo, kai pirmą kartą susitikęs 
su Krėve pamatė mažo ūgio, švelnių veido bruožų ir simpatingai nusišypsantį vyrą, o ne niūrų 
milžiną, kažkodėl dar su didele juoda barzda, kaip jis buvo vaizdavęsis Šarūno autorių... 

Po tiekos metų sunku tiksliai beprisiminti, kada ir kur teko pirmą kartą pamatyti Sruogą. 
Vaizduojuos tad dabar. Įeina auditorijon gana niūraus veido milžinas. Atrodo, kad jam būtų tie- 
siog sunku skaniai pilna burna nusijuokti. Tai tokį galėjo Baltrušaitis vaizduotis Šarūno autorių. 
Stigo tik juodos barzdos. Neskubėdamas atsisėda už profesoriaus katedros, atsiskleidžia užrašus 
ir visas 45 minutes ramiai, nesijaudindamas, nesikarščiuodamas, be jokių mostagavimų (nerei- 
kėjo ir nuo kaktos braukyt plaukų, nes jie buvo trumpokai nukirpti) vienodu, lyg kiek pavargusiu 
balsu skaito. Lyg rudens vakaro lietus vienodai barbena į lango stiklą. Net pagalvoji, argi tai tas 
pats žmogus, kuris eiliavo: „Aš audringas, aš kaip vėjas.“ 

Vėliau, kai jau aš pats buvau įėjęs fakulteto personalan, teko kartą su Sruoga išsitarti dėl paskai- 
tų skaitymo ar kalbėjimo gyvu žodžiu. Progą tam pokalbiui, jei gerai prisimenu, davė nuotykis 
su Putinu-Mykolaičiu, o apie tai buvo tada linksmokai pakalbama. Buvo taip. Ateinąs Putinas 
auditorijon, atsiverčiąs užrašus ir jau bepradedąs skaityti, tik dideliam savo siaubui pamatąs, 
kad tai kažkokie hebrajiški rankraščiai. Mat docentas Nachmanas Šapira, eidamas po paskaitų 
namo, per apsirikimą pasiėmęs profesoriume Putino portfelį ir jį išsinešęs, palikdamas Putinui 
savąjį. Nukaitęs Putinas ir atsiprašęs, kad paskaitos neskaitysiąs. Man nusistebėjus, kaip tai tokį 
ilgametį patyrimą turįs dėstytojas negalėtų valandos pakalbėti gerai jam žinoma tema, Sruoga 
atsakė: „Laimingas, jei gali; aš tai turiu paskaitas skaityti iš užrašų.“ 

Tad auksaburnio Krėvės ar temperamentingojo ir su žodžiu nesivaržančio Tumo, ar europie- 
tiškai rafinuoto sąmojingo prancūzų literatūros profesoriaus Vlado Dubo paskaitų ateidavo pasi- 
klausyti net ir kitų fakultetų studentai, o Sruogos dėstyto kurso klausė turbūt tik tie, kuriems tai 


? A. Jakštas, Mūsų naujoji literatūra, t. I, p. 260. 

buvo pagal reguliaminą reikalinga. Betgi tie, kurie jo paskaitų klausė, nenusivylė. Sruoga man 
atrodė lyg koks vokiečių profesorius (nors tada dar jų nebuvo tekę klausyti), dėstąs savo kursą 
kiek sausai ir gal net nuobodokai, bet užtat sistemingai ir pagrindinai. Ne per seniai dar grįžęs 
iš Mūncheno (po dešimties metų ir man teko ten klausyti kai kurių tų pačių profesorių), Sruoga 
studentams visų pirma rekomendavo ne populiarųjį Sipovskio ar kurį kitą rusišką vadovėlį, bet 
su vokišku kruopštumu parašytą Arthuro Lutherio Geschichte der russischen Literatur (1924). 

Kiekvienas galėjo jausti, kad Sruoga ir pats rūpestingai pasirengdavo savo paskaitoms. Vanda 
Sruogienė pasakojo, kad Kaune Žemuogių (ar kurių ten kitų uogų) gatvės bute vakarais atsilanky- 
davęs jų kaimynas prof. Vladimiras Šilkarskis. Atsisėsdavęs patogiai sofoje ir ištisomis valandomis 
gražbyliaudavęs. Sruoga pyksta, nervinasi, mintimis siunčia svečią po velnių... Pagaliau jau vėlai 
svečias išeina, o Sruoga dar gerą nakties dalį sėdi palinkęs prie rytdienos paskaitos užrašų. 

Krito tai ir man pačiam akin, kai vokiečių okupacijos laikais Sruogų bute Vilniuje buvau išsi- 
nuomojęs kambarį. Imponavo buto tyla. Tai man buvo akivaizdus ne tik didelės darnos šeimoje, 
bet ir rimto darbo nuotaikos ženklas. Kartais pasijusdavai lyg kokioje pritilusioje skaitykloje. 
Rodos, smarkiau sukalbėsi, o žiūrėk kur iš kampo pakels į tave nustebusias akis koksai knyggrau- 
ža, pažvelgs piktokai ir grasiai sušnabždės: tsss... 

Sruoga daug dirbo. Rašė eilę istorinių dramų, o tam reikėjo susipažinti su atitinkama lireratūra, 
kartais gal net ir šaltinius pastudijuoti. Rašė daug poleminio ir apžvalginio pobūdžio straipsnių. 
Rašė rimtų literatūrinių ir teatrinių studijų, kurias skelbė žurnaluose ar net ir atskiromis knygo- 
mis. Jis buvo ne tik žymus rašytojas kūrėjas, ne tik temperamentingas ir kandus kritikas, bet ir 
rimtas literatūros mokslininkas. O visam tam reikėjo darbo ir laiko ir dar kartą darbo ir laiko. 

Kitų Sruogos skaitytų kursų, rodos, nebeklausiau. Tad ir mano klausytojo-dėstytojo santykis 
su juo greitai nutrūko. Nenutrūko betgi ir toliau mano domėjimasis jo literatūrine kūryba, ilgai- 
niui iš lyrikos perėjusia dramon. Vis dėlto, nors dramomis Sruoga davė savo stambiausią įnašą 
mūsų literatūron, daugeliui išliko giliai įstrigęs Sruogos lyriko vaizdas. Jo dramos nesunkiai 
laimėjo skaitytojų, bent daugumos, įvertinimą, tuo tarpu dėl lyrikos pripažinimo jam buvo 
tekę smarkiai kovoti jaunosios kartos poetų priešakinėse eilėse, o tai žadino dažno literatūros 
mėgėjo simpatijas kovingam lietuvių lyrikos novatoriui. Beje, ir Sruogos dramose lyrinis ele- 
mentas išliko stiprus. 

Jau Amerikoje teko kartą kalbėtis su Krėve apie Sruogą kaip lyriką. Krėvė iš esmės pritarė 
mano minčiai. Gal čia daugiau mažiau veikė Krėvės ir Sruogos pažiūrų į dramos kūrybą skirtin- 
gumas, bet gal ne mažiau lėmė faktas, kad Krėvės ir Sruogos ilgametė ir tokia intymi draugystė 
užsimezgė dar tada, kai Sruoga buvo visų pirma lyrikas, kuriam 


Širdis pati kūrenasi, 
Daina pati dainuojasi. 


Filadelfija, 1972 IV 18 


841 


Mano tėvas 
Vieno gydytojo gyvenimo kelias tautos atgimimo 
ir valstybės atkūrimo istorijoje 


Bėgte bėga metai. Per greitai, kaip ne kartą vyresnieji nusiskundžiame, praslenka ir ke- 
liasdešimt metų. Bet šimtmečiai, rodos, stovi nejudrūs, nekintami ir tokie tolimi. Juk seniai se- 
niai, bent mums dabar matos, Basanavičius su kitais leido Aušrą, Kudirka rašė būsimojo himno 
žodžius ir caro žandarai bizūnais bei kardais daužė Kražių bažnytėlę gynusius žemaičius, o juk 
nuo tų visų įvykių dar nė šimto metų nėra. Tik štai dingteli mintis, kad jau visas šimtas metų 
suėjo, kaip gimė tavo paties tėvas. Net krūpteli. Ir kažkaip ne visai jaukiai. Dievaži, kaip jau tu 
pats pasenėjęs! Net nepajutai, 


Vaduvų krašte 


Mano tėvas Juozas Maciūnas gimė 1874 X 29 Vaitkūnų kaime, nutįsusiame (vėliau vien- 
kiemiais išsiskirsčiusiame) prie vieškelio iš Svėdasų į Salas ir prigludusiame prie žuvingo Jaros (ar 
tiesiog Vaitkūnų) ežero (1934 m. melioratorių nuleisto). 

Kai universitete lietuvių literatūrą dėsčiusiam Juozui Tumui (beje, kilusiam iš netoliese nuo 
Vaitkūnų esančio Malaišių kaimo) padaviau pasirašyti studijų knygelę, jis žvilgtelėjęs sako: „Koks 
tu Maciūnas, tu - Mociūnas.“ Gal ir taip. Betgi tėvo dokumentuose buvo įrašyta: Maciūnas. Taip 
ir liko. 

Visą tą Rytų Aukštaitijos kampą svėdasietis Tumas-Vaižgantas savo Pragiedruliuose pavadino 
Vaduvų kraštu, kurį vaizdavo pakiliai poetiniu mostu. Taip jau yra, kad vieno ar kito peizažo po- 
veikį mums labai sustiprina ar net tiesiog sukuria žymieji rašytojai. Anykščių grožį visoje Lietuvoje 
išgarsino Antanas Baranauskas. Krėvės gimtąją Dzūkiją, net joje nebuvę, gyvai regime Dainavos 
padavimų ar Šiaudinės pastogės vaizduose ir, pasiduodami sugestyviam Krėvės poetinio žodžio 
žavesiui, tikime, kad nors „daugel mūsų tėvynėje yra puikių ir gražių vietų, [-..] bet tarpu jų visų 
gražiausia ir garsiausia Dainavos šalis“. 

Vykdamas į Svėdasus, kuriuose dar nebuvo tekę būti, taip ir jutausi važiuojąs Vaduvų kraštan. 
Tad kone aiktelėjau iš nustebimo ir ne be tam tikro nusivylimo, kai važiuojant paprastu kaimo 
keliuku pro mažą Malaišos upelį, kur jau nieko ypatingo ir laukti nebuvo galima, dėdė staiga bot- 
kočiu parodė: „Štai Juodžiaus kelmas.“ Tiesiog nebegalėjai tikėti Vaižgantu, kuris Pragiedruliuose 
tvirtino, kad „Juodžiaus kelmas - tai pati žymioji vieta visoje labai plačioje Vaduvų apylinkėje“. 
Toji nereikšminga vietelė taip nesiderino su romantiškai įjautrinta Pragiedrulių dvasia. Nesparčia 
ristele važiuojam toliau. Mus gaubė plačių laukų tyla ir iš kiekvieno kampelio sruveno į tave jauki 
ramuma. Tą savo tėviškės laukų nuotaiką ir bus taikliai pagavęs Vaižgantas Pragiedrulių Sauliuko 

žodžiais: „Ak, kaip čia ramu.“ Pridūrė Vaižgantas: „Mažas jo protelis nė nemokėjo visą Lietuvos 
malonumą kitaip išreikšti. Tik kitaip jo ir neišreikši.“ 

Sakoma, kad peizažas formuoja žmogaus charakterį. Tai gal netiktų iš ro Lietuvos kampo 
kilusiam nenuoramai (ar neramuoliui) Tumui. Bet tai labai derintųsi su mano tėvo būdu. Retai 
man teko sutikti tokio ramaus išlyginto būdo žmogų. Dar ir dabar man, sangvinikui su choleri- 
ko bruožų priemaiša, ne kartą iškyla prieš akis tėvo pavyzdys, taip ir pamokantis: nesijaudink, 
nesikarščiuok, būk ramus! 

Apžvelgdamas savo tėvo gyvenimą, nepateiksiu gausių biografinių detalių ir datų (jų, beje, ir 
stokoju, neturėdamas po ranka šaltinių), o daugiau sustosiu prie tų visuomeninių problemų, ku- 
rios buvo svarbios ano meto mūsų žmonėms, kurios net ir dabar ne kartą aktualiai suskamba. 

Kai mano tėvas brendo ir mokėsi, lietuvių tautinis sąjūdis, reikšmingai, net ir lemiamai Aušros 
pastūmėtas, sparčiai augo ir plėtojosi. Vis dėlto Lietuvos šviesuomenėje lenkiškoji dvasia dar tebe- 
buvo stipriai įsigalėjusi. Pamažu jon smelkės ir rusiškoji įtaka. Tad mokslus einančiam jaunuoliui 
ne kartą ir gana ryžtingai reikėjo apsispręsti būti sąmoningu lietuviu. Svarbus buvo iš lietuviškojo 
kaimo atsineštas tautinis pagrindas, bet jo nepakako. Dažnai įvairūs kalbėtojai, ypač Motinos 
dienos proga, aukština vaidmenį kaimietės motinos, anais sunkiaisiais laikais išlaikiusios ar net 
įžiebusios savo vaikams lietuvybę. Betgi jau tada Kudirka buvo blaiviai nurodęs: 


Mano motina davė man, ką apskritai motina lietuvė gali duoti savo vaikams, o dagi daugiau, nes pari daugiau 
turėjo. Labai gražiai dainavo, labai puikiai margino margučius, labai dailiai sekė pasakas ir prie tų „dailių“ 
dalykų mane pritraukė, (...] O vienok užaugau ir nuo tos motinos, kuri mano nuomonėje buvo ideališka, 
niekad negirdėjau, kas tai Lietuva, lietuvis, gaivinimas Lietuvos ir t.t. Negirdėjau to nė nuo močiutės, nė 
nuo tetų, nė nuo vienos moteriškės iš mano kaimo ir visos apygardos.! 


Mano tėvas iš mažens augo grynai lietuviškojo kaimo aplinkoje. Svėdasiečiuose buvo keli di- 
desni dvarai (Marikonių ir kt.), bet čia nebuvo, kaip kad kai kuriose kitose Lietuvos dalyse, smu!- 
kios „akalicų“ (bajoriškų kaimelių) šlėktos, tad ir lenkiškoji kultūrinė įtaka kaime buvo minima- 
li. Prisimenu, pasakojo tėvas, kad kartą svėdasiečiai siuntę savo atstovus kažkuriais ten reikalais 
pasitarti ar ko prašyti vyskupijoje; parinkę geriausiai mokančius lenkiškai kaimiečius, bet ir tie 
nesugebėję dorai susikalbėti. 5 

Antra vertus, tas natūralusis lietuviškumas dar nebuvo sąmoningas, principinis. Štai vėl pa- 
sakojo tėvas, kad geležinkelio stotin atvežtieji gimnazistukai, ką tik lietuviškai kalbėję su tėvais 
ar kitais giminaičiais, sulipę į traukinio vagonus tuoj pat pradėdavę šnekėtis rusiškai. Lygiai tą 
patį liudija ir jaunesnysis mano tėvo moksladraugis Palangos progimnazijoje kurklietis (Ukmer- 
gės aps.) Steponas Kairys: 


Vos susikrovėme daiktus vagone ir atsisveikinome su tėvais, garvežys žviegtelėjo ir truktelėjo. [...] „Teper 
budem govorit po russki“ (dabar kalbėsime rusiškai) - neginčijamu balsu pareiškė Simonas Kėblas, ir nuo 
to momento ne tik kelyje, bet ir Palangon nuvykus, gyvendami žemaičio Jurgučio bendrabutyje, mokykloje, 
Palangos gatvėje, žaisdami, — visur tarp savęs rusiškai tesikalbėjome. 


Tą patį prisimena ir kitas buvęs Palangos progimnazijos mokinys Antanas Smetona: „Palangos 
mokiniai kalbėdavo rusiškai ne tik mokykloje, bet ir savybėje (bute), vaikščiodami ir žaisdami.“3 


1 Varpas, 1894, nr. 4, p. 57. 
S. Kairys, Lietuva budo, New York, 1957, p. 41. 
3 Kalba, 1930, nr. 2, p. 38. 

Lietuviškoji Jono Jablonskio Mintauja 


Sąmoningu lietuviu tėvas tapo Mintaujoje (latviškai Jelgava, rusiškai Mitava, vokiškai 
Mitau), kur jis nusikėlė baigęs 1892 m. Palangos progimnaziją. Mintaujoje gyveno gana daug 
lietuvių, ir 1889 m. vietos katalikų bažnyčioje net buvo įvesti lietuviški pamokslai. Ilgainiui čia 
susirado ir susipratusių lietuvių inteligentų būrelis, kurio pačiame centre buvo Jonas Jablonskis, 
1889-1896 m. Mintaujos gimnazijoje dėstęs lotynų ir graikų kalbas. Jis, Vinco Kudirkos moksla- 
draugis, dar anksčiau už Kudirką tapo susipratusiu lietuviu, Maskvos universitete paveiktas Jono 
Šliūpo ir kitų draugų. Kai į jo jau lietuvišką laišką, rašytą iš Maskvos, Kudirka atsakė lenkiškai ir 
dar kiek pasišaipė iš Jablonskio naujųjų draugų, Jablonskis smarkiai jam atkirto: „Atrašiau jam, 
turbūt labai įžūliai, skaudžiai, parašiau dalį laiškelio eilėmis (daugiau nesu rašęs lietuv. eilių), 
bariau jį taip, kaip bara tiktai karštas naujatikis.“ 

Jablonskį, kaip kiek vėliau ir Kudirką, lemiamai paveikė Aušra. Anot Jablonskio, „lietuviai, 
kurie prieš pasirodymą "Aušros" svyruliavo kaip ežero lendrelės, jos sulaukę jautėsi stiprius spar- 
nus įgiję“? Aušra sėkmingai diegė mintį, kad tas, kuris yra lietuvis, negali savęs laikyti taip pat ir 
lenku, rusu ar vokiečiu. O tada ne vienas net ir nuoširdus Lietuvos mylėtojas dar nesugebėjo savo 
dvasioje galutinai nutraukti tradicinių unijinių ryšių su lenkais. Netgi toks Antanas Baranauskas. 
Jablonskiui Aušra buvo „naujosios evangelijos žodis“, kuri „kaip perkūnas trenkė pasirodžiusi 
mūsų tarpe ir tuoj išblaškė visus [...] abejojimus ar svyravimus“.* 

Jablonskis ir Mintaujoje ne tik nesislėpė esąs lietuvis, bet tai dar pabrėždavo kiekviena tinka- 
ma proga. Anot Tumo, Mintaujos gimnazijos mokytojas „tikras lenkybės ir bajorystės maniakas“ 
J. M. Gyžickis (beje, Wolyniak slapyvardžiu paskelbęs Lietuvos vienuolijų istorijos vertingų tyri- 
nėjimų) „Jablonskio kęste nepakentė, kam jis, deklaruotas lietuvis, tai visados akcentuoja viešai 
pedagogų susirinkimuose ir net duryse laiko vizitinį savo bilietėlį lietuviškai “Jonas Jablonskis? 
[taigi be lenkiško perbraukto kietojo I], kurį Gyžickis skaitė Jablionskis“.? 

Savo atsiminimuose apie Jablonskį rašė Antanas Smetona: 


Gimnazijoje lieruviškai jis, rodos, nieko nekalbindavo. Mat buvo įsakyta visiems, o ypatingai mokytojams, 
tenai rusiškai kalbėtis su mokiniais. [...] Kas kita viešumoje arba namuose: čia kiekvienas kalbėdavo, kaip 
norėdavo, taigi ir Jablonskis kalbindavo lieruvius mokinius lietuviškai.3 


Bet ir gimnazijoje Jablonskis rasdavo progų skiepyti lietuvybę. Petras Avižonis prisiminė, 
kad 1892 m. jis drauge su savo kitais klasės draugais įsirašęs, kad tikybos nori mokytis gimtąja 
lietuvių kalba; tai labai patikę Jablonskiui. 


Viename lapelyje skaito: Pavardė - Matulis, luomas - ūkininkas, tautybė - lenkas, tikyba — katalikas, tikybos 
mokytis nori rusiškai. Ir ėmė Jablonskis vargšą Matulį kamantinėti: kuo jis lenkas, kuri yra jo gimtoji kalba, kaip 
kalba namiškiai, tėvai, broliai, giminės ir kodėl nori tikybos mokytis rusiškai. Atsakinėdamas Matulis taip susipai- 
niojo, kad tik ašaromis išsivadavo. Visai klasei buvo pasidarę aišku, kad Matuliui nepriderėjo rašytis lenku.? 


Jablonskio raštai, t. I, Kaunas, 1933, p. 71-72. 

Varpas, 1903, nr. 3, p. 98... 

Jablonskio raštai, t. I, p. 282. 

J. Tumas, „Lietuvių kultūros centrai. Mintaujoje“, Lietuvos aidas, 1928 V 2, nr. 74. 
Kalba, 1930, nr. 2, p. 39. 

Ten pat, p. 51. 

Gandas apie Jablonskio lietuviškumą buvo ir plačiau pasklidęs. Rašė Antanas Smetona: 


Dar tebesimokydamas Palangos progimnazijoje, girdėdavau iš savo draugų, nusikėlusių Mintaujos gimna- 
zijon [beje, ir mano tėvas, gyvenęs su Smetona, kaip man 1963 I 16 rašė Steponas Kairys, tame pačiame 
Zobernienėsbendrabutyje, metais anksčiau už Smetoną atsikėlė Minraujos gimnazijon], kad ten esąs jaunas 
mokytojas, kurs ne tik namie, bet ir viešai, išėjęs pasivaikščioti su savo žmona, lietuviškai kalbąs. Tatai buvo 
mums didelė naujiena, Mes, palangiškiai, stebėdavomės, galbūt stebėdavos ir kiti. Nebuvome matę tokio 
mokytojo, taip drąsiai kalbančio lietuviškai, rad taip įdomu būtų toks pamatyti!!? 


Be Jablonskio, Mintaujoje buvo ir daugiau jaunų susipratusių lietuvių. 1889 m. baigęs Maskvos 
universitetą čia kurį laiką advokatavo uolus varpininkas Motiejus Lozoraitis, o apygardos teismo 
kandidatais dirbo Antanas Kriščiukaitis-Aišbė (1891-1896) ir Motiejus Čepas (1894-1897), taip 
pat Varpo bendradarbiai. 1891-1896 m. Mintaujoje gyveno aušrininkas Mečislovas Davainis- 
Silvestraitis. 1894—1896 m. čia vikaravo tik į kunigus įšventintas Juozas Tumas, kuris, be abejo, 
susitikdavo su kaimynu svėdasiečiu mano tėvu. 1896 m. Mintaujon atsikėlė ir čia laikė mokinių 
bendrabutį žinomojo visuomenininko ir bibliofilo Stanislovo Didžiulio žmona Liudvika, ir pati 
rašinėjusi draudžiamojoje spaudoje Žmonos slapyvardžiu. Iš netolimos Rygos dažnai atsilanky- 
davo Pranas Mašiotas. Dar atvažiuodavo Gabrielė Petkevičaitė-Bitė, varpininkas dr. Adomas 
Sketeris, Gabrielius Landsbergis-Žemkalnis i ir kt. 1894 m. Mintaujoje Jablonskio bute įvyko 
metinis varpininkų suvažiavimas. 

Tais pačiais 1894 m. į Jablonskio dukters Onos krikštynas atvykęs Vincas Kudirka (jis su Gab- 
riele Petkevičaite buvo krikšto tėvai) atsivežė dar nespausdintos Keturakio komedijos Amerika 
pirtyje rankraštį, kuris Jablonskiuos ir buvo, pasidalinus paskiromis rolėmis, perskaitytas, atseit 
pirmąjį kartą suvaidintas. Po kelių mėnesių pas Jablonskius toji komedija buvo jau ir tikrai suvai- 
dinta. Vaidinusių tarpe buvo ir gimnazistas Jurgis Šlapelis. L 

Daugiau kaip po trisdešimt metų Tumas šiaip prisiminė mintaujiečių lietuviškas nuotaikas ir 
jų veiklą: 


Kartą dieną [...] ateina grupė ponų, inteligentų, labai svarių miesriečių, visai man dar nepažįstamų, ir prisista- 
to esą: Jonas Jablonskis, mokytojas, Motiejus Lozoraitis, prisiekusiojo advokato padėjėjas; rods, dar Antanas 
Kriščiukaitis, teismo kandidatas, ir nebežinau kas dar. [...] Jie be fanaberijų pasiaiškino: išgirdę atvažiavus 
jauną kunigėlį, lietuvį, ėmę ir atėję pasižiūrėti, kas per vienas ir ar netiks lietuviškajai jų draugei, kuri ne 
per gausinga esanti. [Tumas arsiprašinėjęs, kad tai jis pirmas turėjęs vizitus padaryti.] Tačiau svečiai pareiš- 
kė: jiems visos tos ceremonijos esančios svetimos; jie manęs laukią ne ceremonialiai vizituoti, bet lankyti 
jų namus, kada tik norėsiu ir kiek tik kartų panorėsiu; pas juos esą pakarčiui lireratūros susirinkimai; kas 
ką parašęs paskaitąs, klausytojai pakritikuoją turinį, pataisą kalbą ir, jei kas tinkąs spaudai, tai pasiunčią į 
Tilžę bendru siuntiniu, kad būtų pigiau ir patogiau, ojau ten laikraščiai pasidaliją medžiagą. Jei panorėsiąs 
ir galėsiąs, tai ir man reiksią kas ne kas parašyti ir draugėje paskaityti. [...] Aš cariausi visai sutirpsiąs toje 
meilioje visai man svetimų žmonių atmosferoje. Čia pirmą kartą aš faktinai suprarau, jog tautiečių esama 
brolių, visai ne svetimų žmonių. [...] Aš pradėjau lankyti Jablonskius ir Lozoraičius, įsitraukiau į „Lietuvių 
kolonijos“ gyvenimą, ėmiau rūpintis, kuo ji rūpinasi, džiaugtis tuo, kuo ji džiaugiasi ir dirbri lietuvišką, 
ne latvišką darbą. O toji „Lietuvių kolonija“ buvo inteligentų kolonija, dalinai moksleivija. [...] Visų mūsų 
pramušta galva buvo draudžiamoji lietuvių literarūra, šelpimas raštais ir pinigais tilžiškių „Varpo“ ir „Ap- 
žvalgos“. Ir aš ėmiau uoliai rašyti ir draugėje skaityti. 


10 Ten pat, p. 38. 
" Žr. V. Maknys, Lietuvių teatro raidos bruožai, t. I, Vilnius, 1972, p. 212. 
12 Lietuvos aidas, 1928 V 2, nr. 74. 

Tą lietuvišką dvasią turėjo pajusti ir Mintaujos lietuviai mokiniai, kurių skaičius čia tolydžio 
augo, kai buvusion vokiškon Mintaujos gimnazijon „pagal aukščiausią paliepimą [t.y. pagal caro 
pasirašytą įsakymą] 1887 m. pradėjo įvesti išguldymą visų dalykų rusiškoj kalboj, o nuo 1890 m. 
ir įstatymus rusiškų gimnazijų“. P. A. Pakeleivingas (Pranas Mašiotas) tvirtino, kad „šiandien 
Mintaujos gimnazija ar tiktai nebus pirmutinė pagal skaitlių mokinančiųsi joj lietuvininkų“. 
K. Ob. (Jonas Jablonskis) aiškino, kodėl lietuviai mėgo Mintaujos gimnaziją: 


Kas žino verksmingą padėjimą mūsų mokytų Lietuvoje, tam bus gerai suprantama, kodėl taip grūdžiasi į 
Kuršo gimnazijas mūsų vaikai. Gana pasakyti, kad daugelio tų kliūčių, dėl kurių nepriima mūsų vaikų į 
Lietuvos gimnazijas, čionai suvis nebėr: vietos daug, kliasos dar vis nepilnos, priima gi ir ne visai jaunus, 
valdžia žiūri pirmiausia į galvą vaiko, o ne į turtą jo tėvų. Tokiu būdu čionai randa prieglaudą ir gauna 
mokslą daugelis tokių vaikų, kuriuos tėvai negalėjo atiduoti į artimesnes mokyklas. 


Ir Tumas savo atsiminimuose pabrėžia tą laisvesnę dvasią Mintaujos gimnazijoje, kuri traukusi 
lietuviukus: 


Čia režimas buvo daug minkštesnis neg Šiauliuose, Kaune, Dinaburke: tai Lietuvos jaunuomenė mielai puo- 
lė į buvusias vokiečių gimnazijas Mintaujoje ir Liepojoje; tiesa, kad ir vakansų čia buvo daugiau: Lietuvos 
gimnazijos buvo pernelyg perpildytos. Pagaliau Mintaujos gimnazijoje lietuviai moksleiviai sudarė didu- 
mą: 51 proc.; kartais, sako monsignoras [Kazimieras] Jasėnas [1902-1944 m. Mintaujos klebonas], net 60 
proc., nors tai, man rodos, perdėta. Ir mokytojai „nie ruskago proischoždenija“ [ne rusų kilmės] Latvijoje 
lengviau gaudavo vietų. [...] Mintaujoje latviukai ir lietuviukai jautės mažiau varžomi, mažiau nutautinami. 
[...] Lietuviukai, kurie panorėjo, laisvai konversavo lietuviškai; o tų panorėjusių, atseit susiprantančių, vis 
daugiau rasdavosi, J. Jablonskiui globojant. Jo bute būdavo moksleiviams vakarėlių su skaitymais ir vaidini- 
mais: kartais net repertuarą patys gimnazistai susidarydavo; būdavo ir pašalaičių svečių.!* 


Apie lietuviškuosius moksleivių pobūvius pas Jablonskius savo atsiminimuose rašė ir ano meto 
gimnazistas Antanas Smetona: 


Šventadieniais vaikščiodavome į Jablonskio namus, kur tuomet gyveno Kriščiukaitis, mokytis dainuoti. Kriš- 
čiukaitis fortepijonu vedžiodavo, o mes dainuodavome. Tai mums labai patikdavo, ir laukdavome šventadienio 
ateinant. Labai nepaprasta būdavo ir labai mus, mokinius, suskatino savanorių teatras. Kriščiukaitis ir Čepas 
įsimanė parodyti „Ameriką pirtyje“. Pasiruošėme ir suvaidinome, žinoma, Jablonskių namuose, Agotos rolę vai- 
dino ponia Jablonskienė. Tai buvo linksma šeimininkės vedama pramogėlė. Susirinko mokinių, kiek tik galėjo 
dainos. Kiek džiaugsmo, kiek pasakojimų buvo po to vakarėlio mokinių tarpe! Kvėprerėjo visus jautri lieruviška 
dvasia, šeimynos šilima... O mokiniai lietuviai niekur kitur, kaip tik Jablonskiuose, neturėdavo užeigos.!? 


„Kūdikio“ draugijos poveikis 


Jablonskis mums visiems žinomas kaip kalbininkas, kurio nuopelnai lietuvių kalbos ugdymui 
neginčijami. Susipažinus kad ir bendrais bruožais su jo veikla Mintaujoje išryškėja, kad jis buvo dar 
ir didelis tautinės dvasios gaivintojas mūsų jaunimo. Jis globojo ir 1890 m. Mintaujos moksleivių 
suorganizuotą patriotinę „Kūdikio“ draugiją, apie kurios steigimą Petras Avižonis šiaip prisimena: 


5 Žr. Varpas, 1892, nr. 1, p. 13. 

4 Varpas, 1892, nr. 7, p. 106. 

5 Varpas, 1890, nr. S, p. 77. 

6 Lietuvos aidas, 1928 V 2, nr. 74. 

7 Cir. iš Jablonskio raštai, t. L, p. XVIII. 

Kai buvau V-je klasėje, keliese kartu su Lialiu, Gaidelioniu, Gudzinsku, Kuču ir dar vienu kitu mokiniu 
sumanėnm įsteigti lietuvių mokinių draugiją. Surašę įstatus, nustatėm draugijos tikslą, narių pareigas, pra- 

minėm „Kūdikiu“, tikėdamiesi, kad ilgainiui tas kūdikis augs ir bręs, kaip ir mes aus: dar vaikai būdami, 

Man buvo pavesta parodyti tie įstatai Jablonskiui. Jis pagyrė mūsų sumanymą, kai ką įstatuose paraisė 
ir pritarė draugijos vardui. Tada mes susirinkę pasirašėm įstatus, tuo duodami pažadą juos vykdyti. „Kū- 
dikio“ pirmininku teko būti man, kol tik gimnaziją baigiau [1894 m.]. Jo reikalais ne kartą teko tartis 
su Jablonskiu." 


Draugijos tikslas, kaip kitoje vietoje rašė tas pats Avižonis, buvo „mokytis lietuvių kalbos, isto- 
rijos, ugdyti tėvynės meilę, žadinti savo draugų ir namiškių tautinį susipratimą“.!? Dėl ano mero 
politinių sąlygų draugija, aišku, turėjo būti slapta, ir jon buvo priimami patikimi aukštesniųjų 
(nuo penktos) klasių mokiniai. 1900 m. draugija Kudirkos atminimui pasivadino Vinco Kapso 
draugystėle, o dar po kelerių metų ji ir sunyko, jaunimui buriantis į įvairių pakraipų kuopeles. 

Nemažai kūdikiečių vėliau iškilo mūsų visuomeniniame ar mokslo gyvenime. „Kūdikio“ 
nariais, pvz., yra buvę Petras Avižonis (mūsų universiteto profesorius ir rektorius), Povilas Gai- 
delionis (Vilniaus lietuvių gimnazijos mokytojas), Povilas Jakubėnas (profesorius, Lietuvos evan- 
gelikų reformatų Bažnyčios superintendentas), Konstantinas Jašinskas (veterinarijos gydytojas, 
daug rašęs veterinarinės medicinos klausimais), Kazimieras Jokantas (gimnazijos direktorius, 
švietimo ministras, lotynų-lietuvių kalbų žodyno autorius), Pranas Kvedaras (karo veterinari- 
jos departamento viršininkas), Antanas Lalis-Lelys (Amerikos lietuvių veikėjas, anglų-lietuvių 
kalbų žodyno autorius), Petras Mironas (veterinarijos departamento direktorius), Vladas Požėla 
(advokatas, ministras), Antanas Smetona (prezidentas), Vladas Stašinskas (advokatas, ministras, 
Lietuvos banko valdytojas), Jurgis Šlapelis (Vilniaus lietuvių veikėjas, žodynininkas), Pranas Vai- 
ciuška (gydytojas, Medicinos fakulteto dėstytojas, veikėjas) ir kt. Čia sužymėti keli „Kūdikio“ 
nariai iš to laiko, kai draugijos nariu buvo ir mano tėvas. Draugija veikė keliolika metų, ir nemaža 
mintaujiečių moksleivių yra buvę jos nariais. 

Apie draugijos veiklą Konstantinas Jašinskas savo atsiminimų trumpame fragmente taip rašė: 


Mūs darbas pasireikšdavo ruo, kad kiekvienam susirinkimui bet kuris mokinių turėjo išversti kurį veikalėlį į 
lietuvių kalbą arba parašyti kokį straipsnelį ir jį skaityti susirinkimui. Vėliau referatas buvo kritikuojamas.?? 


Tuose susirinkimuose aktyviai dalyvavo ir mano tėvas: „Maciūnas savo apžvalgose supažin- 
dino mus su slaptos čekų organizacijos 'Maticos" veikla ir jos reikšme tautos atgijimui. “21 Tema, 
kurią jis savo referate ar referatuose („savo apžvalgose“) nagrinėjo, nebuvo šiaip jau atsitiktinai 
pasirinkta. Čekų tautinis atgimimas buvo padrąsinąs pavyzdys lietuvių veikėjams, tad buvo jų 
nuolat prisimenamas, spaudoje aprašinėjamas. Gabrielė Petkevičairė-Birė savo straipsnyje „Čekų 
atgijimas“ rašė, „kad naudinga būtų arčiau prisižiūrėti istorijai atgijimo tos tautos, kuri, būdama 
beveik tokiam pat padėjime kaip mes, jau laimingai pasiekė tą siekį, kurlink mes da ne per seniai 
pradėjome kreipti savo valtį“; ir toliau: „Kaip iki šiolei rusai nenori mūsų pripažinti da už gyvą 
tautą, taip pat ir vokiečiai buvo jau išsitarę tokius žodžius, kaip: *Čekų ateityje nebebus, arba 
“Jau nebėra čekiškos tautos'“?? Panašiai ir Kudirka: 


š Kalba, 1930, nr. 2, p. 49, 

? Lietuvos aidas, 1933 XII 12, nr. 281. 

9 Lietuvos aidas, 1933 IV 20, nr. 87. 

2! V. Požėla, Jaunystės atsiminimai, London, 1971, p. 63. 
2 Varpas, 1893, nr. 7, p. 97. 

Kiek kartų išgirstu apie naujus kratymus ir užsipuolimus policijos ant lietuvių, persiskaitau iš naujo straips- 
nius „Varpe“ apie atgijimą čekų ir prisipažįstu, kad kiekvienąkart įgaunu, rodos, naują dvasią, neprilei- 
džiančią nusiminimo ir linksmai žiūrinčią į mūs ateitį, mūs pačių darbais ir vargais iškovotą. Vyrai buvo 
tie pirmieji čekų darbininkai! Ogi mes ar tai negalime būti tokiais vyrais? [...] Čekai išturėjo ir jų darbas 
nepražuvo. Nepražus nė mūs darbas, tiktai pradėję išturėkime!?3 


Mūsų jaunuosius patriotus drąsino ir kitų tada atgimstančių tautų pavyzdys. Pranas Kveda- 
ras, kitas kūdikietis, savo draugams skaitė apie vengrų kovas su austrais dėl nepriklausomybės.2* 
Mintaujietis (tada) Antanas Kriščiukaitis-Aišbė 1892 m. išleido sutrumpintą vengrų rašytojo 
M6ro Jėkai patriotinės apysakos Pajudinkime, vyrai, žemę! vertimą, labai pamėgtą ano meto 
mūsų skaitytojų. Plačiai ir garsiai nuskambėjo Maironio „Jau slaviškos šalys iš miego pakilo, / 
Pavasariu žydžia jauni jų darbai! [...] Prižadinkim Lietuvą mūsų.“ Tie jaunimą uždegę žodžiai 
(vėliau Maironio pataisyti į „Jau slavai sukilo“ ir kai kurių net mūsų himnu siūlyti) buvo 1895 m. 
paskelbti St. Garnio slapyvardžiu išleistoje poemoje Tarp skausmų į garbę, kurią Mintaujoje su 
dideliu susijaudinimu perskaitė („sykiu prarijau visą poemą“) Tumas: 


Teiravaus nebe vieno, kokį įspūdį į juos darė pirmą sykį paskaityta poema. Kas tik buvo be priešingos, lai- 
ku įgytos minties, neklausdamas, kas ją parašė, paėmęs į rankas, vienodai atsakydavo, jog buvo pagautas, 
patrauktas, įkairintas,2 


Neabejotina, kad poemą skaitė, gal net iš paties Tumo ar iš Mintaujon atsilankančių knygne- 
šių gavę, ir kūdikiečiai. Bundančio tautinio pavasario nuotaikas pagavo ir stiprino ir Maironio 
Pavasario balsai, tais pačiais 1895 m. išspausdinti. 

Pagrindinis „Kūdikio“ draugijos uždavinys buvo savimokos keliu pasiekti tai, ko tada ne- 
davė rusiškoji gimnazija. Anot Tumo, „visi buvo įpareigojami, kad bent kalbėt, skaityt ir ra- 
šyt lietuviškai išmoktų“.?* Kartą per Velykų atostogas kūdikiečiai pasidalinę nusirašinėjo Jab- 
lonskio iš Kauno seminarijos klierikų pasiskolintą Jauniaus lietuvių kalbos gramatiką, dėstytą 
seminarijoje, 

Geros lietuvių kalbos pratybos buvo vertimai iš kitų (daugiausia rusų) kalbų, kurie buvo „Kū- 
dikio“ susirinkimuose skaitomi ir taisomi — nagrinėjami (plg. aukščiau cituotus Konstantino 
Jašinsko prisiminimus). Petras Avižonis parengė mokslo populiarizacijos knygelę Apsakymai 
apie žemę, vandenį ir orą (išsp. 1898 m.), o mano tėvas gera kalba išvertė žinomojo rusų mokslo 
populiarizatoriaus Nikolajaus Rubakino knygelę Vanduo ant žemės, po žeme ir viršuje žemės (Či- 
kagoje 1900 m. Drugio slapyvardžiu Tėvynės mylėtojų draugystės išleistą). 

Dar ir kita raštijos rūšis buvo patraukusi kūdikiečių vertėjų dėmesį. Tai anuo metu mūsų 
visuomenėje labai populiarūs lenkiški veikalai, kurie savo idealizuotai gražiais Lietuvos pra- 
eities vaizdais ne vienam kėlė ir stiprino Lietuvos meilę. Kaip prisimena Smetona, „Kūdikio“ 
bibliotekėlėje šalia lietuviškų knygų ir laikraščių buvo „taip pat ir lenkiškų knygų, kaip Norbuto 
Lietuvos istorija, Kraševskio Lietuvos istorija, jo apysakos iš lietuvių praeities ir t.t“? Labai 
populiarią Lietuvoje Kraševskio apysaką Kunigas (apie Pilėnų kunigaikštį Margirį) sumanė 
išversti Petras Avižonis: 


u 


Varpas, 1896, nr. 9, p. 132, 

2 V, Požėla, Jaunystės atsiminimai, p. 63. 

25 Vaižganto raštai, t. IV, Kaunas-Vilnius, 1922, p. 136. 

26 J. Tumas, Jaunosios Antano Smetonos dienos, Kaunas, 1931, p. 16. 
? Kalba, 1930, nr. 2, p. 49. 

Jablonskis pritarė ir žadėjo padėti, pamokyti. Vertimo reikalais tekdavo dažnai užeiti. Išrisas valandas aiš- 
kindavo jis man mano vertimo klaidas [...J. Prirengtas spaudai rankraštis ilgai gulėjo, nebuvo kas išleidžia, 
o į Ameriką nusiųsti niekas nepamokė. (...] Per karą tas rankraštis dingo." 


Kitą taip pat populiarią Lietuvos istorijos apysaką (Felikso Bernatavičiaus Pajautą, Lizdeikos 
dukterį) išvertė mano tėvas. Vertimas, kaip tėvas man pats yra pasakojęs, buvęs nusiųstas Ame- 
rikon ir ten dingęs. Nebent tai būtų Andriaus slapyvardžiu (bibliografų neatskleistu) 1898 m. 
išspausdinta pirmoji apysakos dalis, atmušta iš 1897 m. Garso Amerikos lietuvių. Galimas dalykas, 
kad vertimą pasiųsti Amerikon patarė, gal net pats ir pasiuntė, Mečislovas Davainis-Silvestraitis, 
Amerikos lietuvių spaudos bendradarbis, kurs tada kaip tik gyveno Mintaujoje ir susitikdavo su 
lietuviais moksleiviais. 

Reikia manyti, kad kaip Avižoniui, taip ir mano tėvui, beverčiančiam Bernatavičiaus apysaką, 
bus savo patarimais padėjęs Jablonskis. Smetona prisiminė: „Kai būdavo kokių abejojimų kalbos 
dalykuose (o jų kildavo ką verčiant lietuviškai), tai patikimieji [„Kūdikio“] draugijėlės nariai nu- 
eidavo į jį pasiklaustų.“2? 

Kai jau buvau studentas lituanistas, ne kartą nusistebėdavau, iš kur mano tėvas, juk nėjęs lie- 
tuviškos mokyklos, buvo taip puikiai išmokęs lietuvių kalbą, gerai nusivokė apie jos gramatiką, 
rašybą ir net nelengvą juk kirčiavimą. Tai buvo man savotiška mįslė. Buvo tai neabejotinas „Kū- 
dikio“ draugijos poveikis. Iš kūdikiečių tarpo iškilo tikrai gerų lietuvių kalbos žinovų kaip Petras 
Avižonis, Kazimieras Jokantas, Antanas Smetona, Jurgis Šlapelis. Diskutuodamas su tėvu vieną 
kitą kalbinį dalyką, dažnai išgirsdavau jo pastabą, kad svėdasiečiuose žmonės taip ar kitaip pa- 
sakydavo, taip ar taip kirčiuodavo. Čia vėlgi aiški sena „Kūdikio“ globėjo Jablonskio įtaka. Savo 
Lietuviškos kalbos gramatikos (1901), kurioje perdirbo kūdikiečio Avižonio Lietuvišką gramati- 
kėlę (parašytą 1897 m. ir hektografuotą 1899 m.), įžangoje Jablonskis ragino (neabejotinai tai 
bus ne kartą sakęs ir mintaujiškiams), kad rašytojas „privalo kaip reikiant pats ištirti šnekamąją 
kalbą, nes rašomoji arba raštų kalba tiktai ant jos įstatymų tereikėtų remti“. Tuos savo mokytojo 
žodžius mano tėvas buvo tvirtai įsidėmėjęs. 

1896 m. rudenį visoje Lietuvoje pagarsėję Mintaujos įvykiai (apie juos rašė ir Kudirka Varpe) 
sukrėtė lietuviškąją vietos moksleiviją. Tai buvo savotiškos (tik nekruvinos) Kražių skerdynės. 
Griežtai atsisakę (ne be „Kūdikio“ narių paskatinimo ir net vadovavimo) rusiškai melstis kažku- 
rios ten caro sukakties proga, daug mokinių buvo nubausti, kiti išmesti iš gimnazijos, kai kurie 
net be teisės įstoti kurion kiton gimnazijon. Mano tėvas, tų pačių metų pavasarį jau baigęs gimna- 
ziją, apie Mintaujos įvykius bus, be abejo, ne tik girdėjęs, bet ir dėl jų jaudinęsis, nes nubaustųjų 
bei pašalintųjų tarpe buvo ir jo artimų draugų kūdikiečių (Smetona ir kt.). 


Kodėl medicina? 


Dar Palangos progimnazijoje pasižymėjęs, anot Stepono Kairio, „neeiliniais gabumais“??, 
tėvas su pasižymėjimo medaliu 1896 m. baigė Mintaujos gimnaziją ir rudenį išvyko Maskvos uni- 


versitetan, kur gavo valstybinę stipendiją. 


2 Ten pat, p. 39. 
2 Ten par. 
30 S. Kairys, Lietuva budo, p. 66. 

Beje, išvykdamas Rusijon būtų kad kiek gavęs ir surusintą pavardę. Buvo taip. Bažnytiniai met- 
rikai tada privalomai buvo rašomi rusiškai. Tad ir tėvo metrikuose buvo įrašyta, kad jis yra sy» 
Maciunov (t.y. Maciūnų sūnus). Kadangi rusiškos m ir £, ypač jei neaiški rašysena, nelengvai 
atskiriamos, tai vargonininkas, duodamas metrikų išrašą, įrašė Taciunov. Ir tik valsčiuje tėvas 
išsirūpino pažymėjimą, kad jis ne koks Taciunovas, o Maciūnas. 

Maskvos universitete tėvas studijavo mediciną. Dabar profesijos pasirinkimas laikomas kiek- 
vieno asmenišku reikalu pagal jo turimus gabumus bei polinkius, finansinius išteklius ir kitas 
studijavimo sąlygas. Žinoma, ir tada kiekvienas pats turėjo galutinai apsispręsti. Betgi profesijos 
pasirinkimas buvo drauge laikomas ir svarbiu visuomenės reikalu. Apie tai buvo diskutuojama ir 
draugijose, ir spaudoje. Tokios jau buvo mūsų politinio ir kultūrinio gyvenimo aplinkybės. 

Viename redakciniame Varpo straipsnyje rašyta: 


Tvirtai tikėdami, kad virs kada nors laikas, kada Lieruva pari valdys save išsiliuosavus nuo svetimtaučių 
jungo, mes ypačiai atkreipiame akį ant to, idant lietuviai kiek įmanydami rūpintųsi apie savo reikalus, [-..] 
idant nesiduotų ant kiekvieno žingsnio skriaustis visokiems prispaudėjams. [-.-] Lietuva priguli lietuviams 
ir jie privalo rūpintis apie save!?! | 


Vėliau, nepriklausomaisiais laikais, šūkyje „Lietuva priguli lietuviams“ gal kas būtų galėjęs 
įžvelgti lyg ir šovinistinį nusistatymą prieš mažumas, betgi anais sunkiaisias metais lietuvių tau- 
ta savame krašte pati buvo beteisė mažuma. Ji ne tik neturėjo kokios savivaldos, bet dar buvo 
kietai ir savavališkai valdoma iš tolimojo Petrapilio ar vietos gubernatorių rusų. Net ir eiliniai 
valdininkai Lietuvoje (ir mokytojai) turėjo būti rusai. Ir ekonominiame gyvenime lietuviai anaip- 
tol nebuvo šeimininkai. Miestai buvo nutautę; prekyba, pramonė ir stambieji žemės ūkiai buvo 
nelietuvių rankose. Kaimas negalėjo išmaitinti gyventojų prieauglio, ir lietuviams teko duonos 
ieškotis svetur. Skundėsi J. B. (Jonas Vileišis): „... šiandien į Lietuvą brukasi maskoliai, lenkai, 
vokiečiai, lietuviai gi ieško sau duonos svetimose šalyse.“?2 


Nestigo tokių duonos ieškotojų lietuvių ir Mintaujoje. Betgi lietuviui, kaip rašė K. Ob. (Jonas 
Jablonskis), 


pasiliekti toks tikrai pelnas, prie katro noringai prileidžia jį latvys, ieškodamas arba jau suradęs dėl savęs ką 
geresnį. Prie tos geresnės duonos, dėl kurios paliekti čionai latviai vieną kirą mums vietelę, reikia priskaity- 
ti, žinoma, ir tuos turtus, tas dubas [=ūkius], kurios vis dažniau išslysta iš mūsų rankų ir tenka Lietuvoje 
latviams. Tokiu būdu galima sakyti, kad atsikraustymas lietuvių į Kuršą ir vėl latvių į Lietuvą nurodo tiktai 
labai graudulingą mūsų, lietuvių, padėjimą: mes juo tolyn, juo menkyn ir silpnyn einame, visa, kas mieliausia 
ir brangiausia, - savo žemę, paliekame atėjūnams - latviams, kurie užtat duoda mums Kurše tiktai sergėti, 
važioti vokiečius ir jiems tarnauti.33 


Neabejotina, kad tas pačias mintis Jablonskis bus sakęs ir Mintaujos moksleiviams, bent artimiems 
kūdikiečiams, kurie ir patys galėjo stebėti lietuvių darbininkų padėtį Kurše ir darytis išvadas. 

Žmogus (Augustinas Janulaitis) savo knygelėje Mūsų dėlės (1901) konstatuoja liūdną faktą, 
kad „mūsų pačių žmonės, ieškodami duonos, išeina į Maskoliją, Siberiją, Ameriką, Apriką, pas 
mus gi persikelia gyventi svetimieji. Ar turi taip būti? Ne, taip nepridera būti. [...] Reikia, kad 
lietuviai nekeliautų svetur, bet tėvynėj pasiliktų.“?* 


“ 


1 Varpas, 1896, nr. 1, p. 197. 

2 Varpas, 1899, nr. 3, p. 49. 

3 Varpas, 1890, nr. S, p. 76. 

* Žmogus, Mūsų dėlės, Plymouth, Pa., 1901, p. 12-13. 

Buvo atsiradę agentų, viliojusių mūsų žmones Brazilijon. Ragino Vincas Kudirka: 


Kur galėdami ir kaip galėdami, stenkimės tą brazilijomaniją apmalšinti [...]. Rusijoje valdžios jau patėmijo šį 
dalyką ir ketina stabdyti išeivystę į Pietinę Ameriką, tik Rusijai rūpi pirmiausia „saviejie“, o apie Lietuvos kraštą 
nesirūpina ir turi teisybę: juom daugiaus iš Lietuvos iškeliaus, juom mažiaus liks aukų dėl sumaskoliavimo ir 
daugiaus vietos dėl šiaurinių civilizatorių. Dėl to gi apie savo kraštą, kiek įstengdami, turime rūpintis patys. 


| Žinoma, latvių klausimas (kad ir ryškus mintaujiečiams), taip pat ir emigracija (tada dar ne- 
didelė) Brazilijon tebuvo maža dalelė tos visos problemos, kurią sudarė rūkstantinis žmonių 
plūdimas Siaurės Amerikon. Tiesa, lietuviai ten neblogai kūrėsi, steigė draugijas, išaugino gausią 
laikraštiją, daug padėjo ne tik savo Lietuvoje likusiems giminėms, bet ir visam lietuvių kultūri- 
niam, o vėliau ir politiniam gyvenimui. Betgi, antra vertus, dideli emigruojančių skaičiai maži- 
no ir silpnino tautą. Vzrpo bendradarbis L. S. ilgokame straipsnyje „Kas daugiausiai naudojo iš 
išeivystės lietuvių“ baiminosi: 


Per išeivystę liuosiname tik vierą svetimiems, kurių vis daugyn po Lietuvą vysta. [...] Nuošimtis lietuvių, 
Lietuvos gyventojų, mets į merą mažinasi [-..]. Užrarai auga skaitlius stačiatikių [...]. Ar mes anr išmirimo 
paskirti? Ar nėra pas mus nė tiek gyvybės, kad mes Lietuvą ir nuo maskolių apginti negalime, ir cai dabar, 
kada mūs da su viršum 73 96. Tai kas gi bus tąsyk, kada skairlius mūsų susimažins iki 50 90.* 


Tad ir spaudoje, ir literatūroje nestigo pasisakymų prieš emigravimą, ypač pabrėžiant paskirus 
nepavykusius kūrimosi Amerikoje atvejus. Tumas-Vaižgantas, vėliau pars atsilankęs Amerikoj, 
parašė aitriai antiemigracinę knygelę Ten gera, kur mūsų nėra, arba Neapleiskime tėvynės (1912). 
Tas šūkis „neapleiskime tėvynės“ jau iš seno skambėjo lietuvių patriotų mintyse ir širdyse. 

Ypač jie graudinosi, kad iš Lietuvos išvyksta lietuvių šviesuoliai, kurių buvo dar tiek maža ir 
kurie buvo tokie reikalingi kraštui čia pat vietoje. Augustinas Janulaitis aukščiau minėtoje savo 
knygelėje rašė: 


„„ apšviestūnai, ko! jauni, minta Lietuvos oru, duona ir pinigais, o pabaigę mokslus iškeliauja į Rusiją ar kitur 
ir tenai, toli nuo Lietuvos, užmiršta apie ją, kad ji vargus kenčia (sunku, kad rūpėrų tas, ko nemato ir apie ką 
negirdi); kad tie apšviestūnai sugrįžtų atgal į tėvynę, tai iš to būtų didelė nauda: užkirtę kelią svetimraučiams, 
jie prašalintų iš čia daugumą iš tų svetimtaučių; taipgi šviestų ir keltų iš miego suspaustus brolius.?? 


Panašiai rašė ir S. Z. (Juozas Bagdonas?): 


Taigi svarbu, kad Lietuvoje būtų lietuviškos inteligencijos ir kad lietuviai, pabaigę mokslus, apsigyventų tėvynėje. 
Bėgimas lietuviškos inteligencijos į Maskoliją nemažai silpnina mūs tėvynę, atimdamas nuo mūs tas spėkas, ku- 
rios yra įgytos už Lieruvos pinigus, per Lieruvos vargus ir rūpesčius... Dėl to ne dyvai, kad visuomenė jau seniai 
apsūdijo tokį inteligentų apsiėjimą ir ne sykį yra išreiškus savo paniekinimą kas link tų duonos ieškotojų.?* 


Tokiu paniekos žodžiu ir Kudirka buvo apsūdijęs (nuteisęs) mūsų inteligentus, kurie „ėmė mainy- 
ti tautiškus idealus ant ragaišiaus“ ir „beragaišiaudami išbėginėjo į Maskoliją auginti maskoliukus 
ir šviesti visokias prispaudėjų pakampes spinduliais, pavogtais nuo savo tikros tėvynės“.?? 


35 Varpas, 1890, nr. 9, p. 137. 

38 Varpas, 1895, nr. 9/10, p. 140. 
7 Žmogus, Mūsų dėlės, p. 14. 

38 Varpas, 1900, nr. 1, p. 3. 

»* Varpas, 1898, nr. 6, p. 96. 

Gerai Kudirką pažinęs Kazys Grinius Vargėlos slapyvardžiu rašytame nekrologiniame straips- 
nyje šitaip prisiminė velionį: 


Neišpasakytai jis buvo prisirišęs prie savo prigimtos žemės - Lietuvos. Nors ne kartą turėjo progą gauti šiltą vietą 
Maskolijoj, tačiaus jam nė per mislį neperėjo noras atsiskirti nuo savo motinos Lietuvos, ir nei kareivis koksai 
tvirtai išliko ant savo vietos iki paskutiniam kvėpavimui. Patsai labai pildydamas savo pareigą, to paties reikalau- 
davo ir nuo kitų ir baisiai pykdavo ir net nekentė, gali sakyt, tokių lietuvių-renegatų (kaip jis vadindavo), kurie, 
daug prižadėję, paskui pamynę po kojų tuos įžadus, prasišalindavo nuo darbo ir dingdavo dėl Lietuvos.“ 


Tokį pamynusį po kojų savo įžadus lietuvį inteligentą vaizdavo Musė (varpininkas Juozas 
Lozoraitis) savo satyrinėje apysakaitėje Idėja ant mėšlyno (1900). Aštuntaklasis Jonas Šapas pik- 
tindamasis kalbėjo savo draugams: „Visi juk sakė: gyvensim ir dirbsim išvien su savo broliais dėl 
labo savo tėvynės - Lietuvos, o kur gi dingę tie 'milžinai'? Kur jų žadėti darbai ir vienybė? Kur 
jų tėvynė? Visur pakriko: vieni tapo kaimynais kalmukų, kiti — totorių broliais; žodžiu, ne vienas 
jų apsirinko sau tėvynę, kaip sako, kur baltos meškos riaumoja, arba kur pipirai auga! Baisu, kad 
nė ant savęs negali užsitikėti! Vienok da kartą sakau, jog ne vėjavaikių pėdomis pasiskyriau eiti, 
ne dėl karjeros gyventi, tik su tikra idėja ir tik dėl idėjos.“ Dar šeštoje klasėje „visiems sakėsi, kad 
labiausiai jam patinka tiesos [=teisės] mokslas, nes baigęs tą mokslą galės lengvai rasti vietą pa- 
čioje Lietuvoje, savo tėvynėje, ir galės dirbti dėl labo savo brolių, savo tautos“. Lenkaitei Liucijai, 
kurią buvo įsimylėjęs ir kuri, norėdama jį tikriau prisivilioti, paraikavo jo lietuvybei, paklausus, 
kur ketinąs mokslus baigęs apsigyventi, nesvyruodamas atsako: „Be abejonės, tik Lietuvoje, nes 
tai mano idėja jau nuo jaunų dienų, jau seniai prisiekiau. Juk daug rasis tarp mūsų, kuriuos drą- 
siai galima pavadinti plėšikais, nes kiek išgėrė prakaito savo broliams, eidami mokslą, kiek anie 
ant jų dirbo, o štai spėjo pabaigti mokslą, išriedėti lyg kurapkytis iš kiaušinio, tai ir išnešė plynė 
kur į Sibiro dugną, tai ir nauda tėvynei, kuriai juk daug daug yra kalti.“ Baigęs mokslus, Jonas 
norėjo važiuoti Kaunan, ten „pabylinėti su prisiekusiais advokatais, prisirašyti prie katro nors 
už pagalbininką ir paskui užsiimti advokatūra“. (Beje, Kaune advokatavo apysakaitės autoriaus 
brolis Motiejus Lozoraitis). Jis prašo mylimosios kiek palaukti su vedybomis: „Tu, Liucyte, tuo 
tarpu pagyventum pas savo tėvelius. Juk dabartės sunku gauti išsyk tokią vietą ir algą, kad galė- 
tum išgyventi su šeimyna, ypačiai savame krašte, kur viską apglėbę maskoliai.“ Liucija pasiūlė 
„laikinai“ važiuoti Rusijon. „Teisybė, - tarė Jonas Šapas abejodamas, - “miravo? sūdžios [=taikos 
teisėjo] vieta gana gera, algos duoda į du tūkstančius rublių, o su visu kuom pareina per metus į tris.“ 
"Taip ir išvyko Jonas Šapas su jauna žmonele toliman Užuralin. Iš pradžių nekaip jautėsi tame svetima- 
me krašte, bet „gyvenimas tolyn ėjo smagyn, linksmyn, o praslinkus vieniems metams, išrodė, kad, 
rodos, čion gimę ir augę. [...] Jau devinti metai gyvena Šapai Kalmukijoje; kaip jiems ten einasi - nieko 
nežinia, nes per šituos paskutinius metus jokio gando nė giminės, nė draugai negavo“ 

Piktai barėsi N. (gydytojas Stasys Matulaitis), apgailestaudamas, 


kadiš mūs inteligentų paskutiniais metais 2ė vienas neapsigyveno Lietuvoje, o visi mokslus pabaigusieji nubėgo 
paskui mamoną, visi savo doriškas pareigas, savo pažadėjimus, kuriuos padarė būdami studentais, metė į šalį 
ir nubėgo tarnauti aukso veršiui. [...] Jeigu, arčiaus prisižiūrėdami mūsų gyvenimui, matom mažai apšviestus 
kaimiečius, neveizint ant persekiojimų ir medegiškų nuopolių, drąsiai kovojančius už idealą, jeigu matome ne 
vieną už tai patekusį kalėjiman, tad su kokiais žodžiais paniekinimo turime atsiliepti apie tuos inteligentus, 
kurie rūpinasi vien tik apie savo fizišką laimę, kurie įgytą mokslą sunaudoja tik ant išmislinimo visokių sofiz- 
mų, idant anais apmalšinti savo sąžinę, idant apdumti kitiems akis ir ramiai sau semti medegiško gyvenimo 


40 Varpas, 1899, nr. 6, p. 90. 

smagurius. Tokiu būdu bėgimas į Maskoliją yra dalykas ne natūrališkas, bet kadangi jis yra iššauktas vienu tik 
geismu asabiškos medegiškos naudos, parodo dorišką nupuolimą inteligentų, tik ne kiekvieno. Taip negalima 
sakyti apie tuos, kurių profesija jokiu būdu neleidžia jiems Lietuvoje pasilikt, Prie tokių priguli filologai, ma- 
tematikai ir kiti, kurie tik nuo vyriausybės gali gauti vietą; nors ir čion geri norai daug gali pagelbėti. Peiktini 
už bėgimą yra tik tie, kurie užsiima laisvomis profesijomis, kaip štai: gydytojai, juristai, aptiekoriai ir kiti.*! 


Pasakojo Petras Avižonis Juliui Būtėnui, kad Jablonskis labai pykęs, kai teisininkas Motiejus 
Čepas, kuris buvo vedęs j jo seserį, išsikėlė Sibiran, gavęs Čitos mieste teisėjo vietą. Mintį, kad 
reikia imtis profesijų, kurios duoda galimybių lilkris Lietuvoje, Jablonskis skelbęs savo mintaujiš- 
kiams mokiniams.** Jis galėjo pasiremti ir asmeniška patirtim. 1884 m. baigęs Maskvos univer- 
siteto Filologijos fakultetą, Jablonskis kreipėsi į Vilniaus mokslo apygardos globėją gimnazijos 
mokytojo vietos. Tas net nustebęs: „Kaipgi Tamsta, baigęs universiteto kursą, ligi šiol nežinai, 
jog Vilniaus apygardoje nepriimami katalikai į mokyklų tarnybą?“ Negavo jis mokytojo vietos 
taip pat ir Marijampolės bei Suvalkų gimnazijose, kurios priklausė Varšuvos mokslo apygardai. 
Po to Jablonskis gyveno Lietuvoje versdamasis privačiomis pamokomis ir paskiau dirbo Mari- 
jampolės teismo raštinėje. Savo darbštumu atkreipęs teismo pirmininko dėmesį, jam užtariant, 
gavo mokytojo vietą Rygos mokslo apygardoje (prieš tai buvo ir čia gavęs neigiamą atsakymą) ir 
pasirinko Mintaują, esančią labai arti prie Lietuvos. 

Tas pats klausimas buvo ne kartą diskutuojamas i ir kūdikiečių susirinkimuose. Štai, pvz., Jurgis 
Šlapelis skaitė referatą „Kas gali gyventi Lietuvoje“, sukėlusį karštus ir ligi vėlumos užtrukusius 
ginčus dėl inteligentijos išsikėlimo iš Lietuvos.“ Prisimindamas Mintaujos laikus, rašė Tumas: 


J. Jablonskio įtaka „Kūdikio“ draugijai reiškės per P. Avižonį. Buvo smarkiai raginama, kad lietuviai ruoštųs 
tokiuosin moksluosin, kurie paskui pavelys jiems Lietuvoje likt; tad kuniguosin, medikuosin, advokatuosin. 
Daug ko nebuvo galima pasirinkt, daug kas paklausęs ne savo BABukiuią atitiko ir apsivylė; J. Šlapelis, 
K. Jokantas, išėję medikų mokslus, dabar jų nė žiūrėt nebežiūri.** 


Toks kūdikiečių nusiteikimas bus nemaža lėmęs ir mano tėvui, medicinos studijas pasirenkant. 
Šiaip jau jis gal būtų ir kurią kitą profesiją pasirinkęs, nes gabumų mokslui jam tikrai nestigo. 
Betgi ir vėliau jis nesijautė nusivylęs savo profesija, kaip, pvz., jo artimas draugas Jurgis Šlapelis. 
„Kūdikio“ draugijos idėjomis persiėmęs, mano tėvas priklausė tai gausiai mūs gydytojų visuome- 
nininkų kartai, kuri, tęsdama Jono Basanavičiaus, Jono Šliūpo, Vinco Kudirkos, Kazio Griniaus, 
Juozo Bagdono ir kt. tradicijas, nesiribojo tik savo profesijos reikalais, bet laikė garbės pareiga 
atiduoti duoklę lietuvių visuomenei. 


„Už Uralo, žemės galo“ 


Tikros datos, kada tėvas baigė universitetą, nežinau. Manau, kad tai buvo 1901 m. 
Darbuotis Lietuvoje, kaip tiek kartų buvo kalbėta ir svajota „Kūdikio“ susirinkimuose, tėvas iš 
pradžių negalėjo. Už gautąją stipendiją reikėjo atitarnauti, Maironio žodžiais tariant, „už Uralo, 


4 Varpas, 1896, nr. 9, p. 125-126. 

2 Žr. Jablonskio raštai, t. I, p. XIX. 

3 Ten par, p. XVI-XVII. 

“ V. Požėla, Jauzystės atsiminimai, p. 36-40. 

“J. Tumas, Jaunosios Antano Smetonos dienos, p. 17. 

žemės galo“, nes valdžia stipendininkus paprastai siųsdavo į tolimus užkampius, kur labai stigo 
gydytojų. Štai, pvz., Semipalatinsko srityje (Altajaus kalnyno pašonėje, dabartinio Kazachstano 
šiaurės rytų kampe), kurion tėvas buvo paskirtas, tebuvo tada vos dvylika gydytojų, ir visi jie 
buvo valstybinėje tarnyboje, nes laisvai praktikuoti čia niekas nevažiavo. O ta „oblastis“ buvo 
tikrai nemaža: daugiau kaip dvylika kartų didesnė už visą Kauno guberniją; amerikietišku 
mastu imant, buvo kiek didesnė už sudėtinį Naujosios Anglijos, Niujorko, Pensilvanijos, New 
Jersey, Delaware'o ir Marylando valstijų plotą. Tiesa, gyventojų buvo tada labai nedaug (pagal 
1897 m. surašymą, beveik 700 000), bet dvylika gydytojų vis tiek tebuvo lašas statinėje.** An- 
tra vertus, kirgizai, kurie sudarė apie keturis penktadalius visų gyventojų, mažai ir tesinaudojo 
rusų medicinos pagalba. 

Beje, tie vietos gyventojai (rusai čia tebuvo ne per seni kolonistai, susispietę miestuose bei 
miesteliuose) save vadino, kaip prisimenu tėvą pasakojus, kazachais ar kazakais. Dabar jie taip 
oficialiai ir vadinami, paliekant kirgizų vardą toliau į pietus gyvenantiesiems (ten yra kirgizų so- 
vietų respublika), bet anais laikais visi buvo vadinami bendru kirgizų vardu. Dauguma jų buvo 
skurdūs klajokliai, tik žiemas praleidžiantieji vienoje vietoje kur nors skurdžiose medžio pirkaitėse 
ar net iškastose ir velėna pridengtose žeminėse. Prisimenu tokį tėvo pasakojimą. Vienas kirgi- 
zas (dabar pasakytume, kazachas) už kažkokį nusikaltimą buvo nuteistas kelis mėnesius kalėti. 
Verkdamas prašėsi, kad tik neuždarytų kalėjime. Besėdint atėjo žiema, o drauge baigės ir baus- 
mės laikas. Ir vėl vargšas kirgizas verkdamas prašė, kad tik jo žiemą nevarytų iš šiltos kalėjimo 
užuovėjos, kur ir duonos gabalą kasdien gaudavo, nes tikrai nedidelis buvo malonumas tūnoti 
ankštoje landynėje ir klausyti šėlstančio burano (sniego pūgos) ar stepėse gūdžiai staugiančių 
alkanų vilkų. Siurkštus buvo čia klimatas, ypač lyginant su Lietuva: ilgos ir labai šaltos žiemos, 
trumpučiai (kad ir gražūs) pavasariai ir karštos sausos vasaros, kada kaitros išdžiovintas stepes 
kartkartėmis smėlio audros nusiausdavo. 

"Tėvas buvo paskirtas Zaisansko apskritin, Semipalatinsko srities rytų kampe pagal Kinijos 
pasienį. Visur čia buvo didžiuliai plotai, tad ir Zaisansko apskritis buvo trečdaliu didesnė už visą 
Kauno guberniją, o amerikietiškai matuojant, prilygo bemaž pusei Ohio valstijos. Visoje apskri- 
tyje tebuvo dvidešimt viena gyvenvietė, tarp jų tik du miestai: Zaisanskas (dabar Zaisanas) ir 
Kokpekty. Man rodos, kad tėvas dirbo apskrities mieste Zaisanske, bet gal nuvykdavo ir į tą kitą 
miestą, nes prisimenu minėjus abu. 

Buvo tai užkampis tikriausia to žodžio prasme. Nuotoliai buvo milžiniški. Nuo neseniai pasta- 
tytos transibirinio geležinkelio stoties Omsko mieste buvo gerokai daugiau kaip 1000 kilometrų. 
Didžiule Irtyšo upe (žiemą užšąlančia), ištekančia iš Zaisano ežero, ligi Omsko buvo daugiau kaip 
1500 kilometrų. Suprantama, kaip pavėluotai ateidavo čia žinios iš plačiojo pasaulio, o iš Lietuvos 
jų dar mažiau. Ir negalėjai nesijausti tremtiniu, kažkur toli toli nublokštu prievarta nutraukiant 
ryšius su tuo, kas tau buvo artima ir brangu. Nebebuvo artimų draugų, kaip dar taip neseniai 
Mintaujoje, su kuriais būtum galėjęs karštai padiskutuoti, kurti veiklos planus, pasvajoti apie 
Lietuvos ateitį. Nedideli miestai (Zaisanskas 1897 m. turėjo beveik 8000 gyventojų, o Kokpek- 
ty - beveik 3000) negalėjo suteikti kultūrinės ir apskritai dvasinės atgaivos progų, o negausios 
provincinės rusų valdininkijos tarpe juk ne per daugiausia tepasitaikydavo šviesesnių žmonių. Tad 
jei nebuvai linkęs į alkoholinę atgaivą, jei bodėjais kortomis, jei nesidomėjai vietinės high society 
kasdienos pletkeliais, jei nemėgai medžioklės, tai kas gi liko daryti laisvalaikiu? Nors išjok stepėn 
ir ten stauk drauge su vilkais. Toji pilkutė užkampio atmosfera stelbė ir skandino idealistiškai nu- 


* Žr. Bolšaja enciklopedija, t. XVII, S.-Peterburg, 1904, p. 253-256. 

siteikusį jauną žmogų, nelyginant anas klampaus liūno akivaras, kuriame prasmego Pragiedrulių 
Juodžiaus ž žynio Valero Burzdulio įgrūstas bespurdantis antstolis Agejevas. 

Ir prisimeni Algimanto autorių Vincą Pietarį, kuris Ustiužnoje (beje, ne kažin kokiose nepasiekia- 
mose tolybėse nuo Lietuvos, nes tik apie 400 kilometrų į šiaurę nuo Maskvos) begydytojaudamas, 
sukūrė rusišką šeimą (anot Kudirkos, augino maskoliukus) ir čia pasiliko, tik savo raštuose reikšda- 
mas didžiulį Lietuvos pasiilgimą ir aitrią neapykantą rusiškai aplinkai, kuri jį ir užgožė. 

Prisimeni ir kitokį Jono Gaidamavičiaus pavyzdį. Kudirkos moksladraugis Varšuvos univer- 
siteto Medicinos fakultete, vienas iš Varpo steigėjų ir uolus jo bendradarbis, Gaidamavičius už 
gautąją stipendiją 1890 m. turėjo išvykti Turkesranan. Dirbdamas karo gydytoju ir pasiekęs 
aukštą tarnybos laipsnį, betgi (gal ir palūžęs dėl anos svetimos aplinkos sąlygų) tapo alkoholiku 
ir, 1905 m. grįžęs Lietuvon, nebeilgai bepagyveno.*? 

Buvo betgi ir visai priešingų atvejų, kai toli nuo Lietuvos iškeltasis ilgainiui gerai suaugda- 
vo su nauja aplinka, jautėsi patenkintas, gal net ir laimingas. Apie vieną tokį pasakojo Petras 
Avižonis Juliui Būtėnui: 


Prisimenu tokį gydytoją Pautienių. Kai gyvenau Ariogaloje, jis pas mane apsilankė ir stebėjosi, kaip aš, in- 
teligentas, galįs tokiame užkampyje tūnori. Baigęs mokslus, jis išvyko praktikuoti į Astrachanę. Išvažiavo 
verkdamas, nes buvo perspektyvų įsikurti ir savo krašte, bet reikėjo atitarnauti už stipendiją ten, kur valdžia 
skiria. Atirarnavęs galėjo pasirinkti vietą. Bet ne. „Man dešimt rublių ne pinigai - gyrėsi jisai tada. - Darbo 
sąlygos geros, pinigų uždirbu kaip šieno.“** 


M. Sk-ra (gyd. Mikalojus Kuprevičius) Varpe atskleidė savo kūrimosi Lietuvoje sunkumus: 


1891 m. pabaigęs gydytojaus mokslus universitete K[azanėje), norėjau važiuoti tėvynėn, ber pabūgau; ką 
tik baigęs mokslus, maniau sau, duonos neuždirbsiu: turiu tik teorerišką medicinos moksluose gudrumą, o 
taip varžytis su mikliais gydytojais praktikais pavojinga. Užtarai priėmiau vietą prie ligonbučio ziemstvoje 
K. gub. [zemstvo - carinės Rusijos vietos savivaldybė, įvesta 1856-1876 m. europinėse Rusijos gubernijose; 
jų nebuvo nerusų gyvenamose srityse, taigi ir Lietuvoje; zemstvoms tarp kitko priklausė ligoninių steigimas 
ir visokie sanitarijos reikalai) [...] 5 metai nebuvau lankęs Lietuvos. O tuom tarpu gavau nuog vieno brolio 
laiškelį, kur tarp kito ko buvo rašyta, kad, girdi, „pakaks svetimiemns tarnauti, saviesiems dabar pararnauk“. 

Padūmojau parymojau, meilius žodelius minėdamas, ant galo nutariau sau atsisakyti nuo „riebios“ vietos 
ir plaukiau-važiavau tėvynėn. Čia apsigyvenau miestelyje X. [Grinkiškyje] su noru įleisti giliaus šaknis ir 
ištupėti sau gūžtą. Gyvenau metus, gyvenau antrus, užeina treti metai, o mano gūžta kaip šalta, taip šalra. 

Dar pasklido prastas garsas, žmonės kalbėjo: rai tas ...ietis [grinkiškietis] daktaras tikrai menko mokslo, 
kad mat nė lenkiškai nemoka - nori, kad visi su juomi lietuviškai kalbėtų. [Nusistatė prieš jį ir ponai. Buvo 
paplatinta nuomonė, kad] gydytoju miestelio X yra pasamdytas maskolių „šnipukas“ [...]. Aiškiai mačiau, 
kad aš arba turiu pūsti į vieną dūdą su anais ponais, arba be duonos sėdėti. O kad mano menko uždarbio 
neištekdavo ne tik užganėdinimui mano kulrūriškų reikalų, bet ir žmoniškui užlaikymui sveikatos - rai 
pasitraukiau šalin. Mea culpa. [...] Ant galo - trečia - prisipažinsiu, kad rinkimas nuo ligonių po 20-40 
skatikų ir t.t. visados buvo dėl manęs morališku diegliu, prie kurio negalėjau priprasti. Praktiką turėjau tik 
tarpe prasčiokų, nėsa kitos luomos žmonių aplinkui labai mažai tebuvo.“ 


Karštai ragindamas gydytojus likti Lietuvoje, P. A. (kūdikietis Petras Avižonis, pats gydy- 
tojas) rašė: 


2 Žr. J. Būtėnas, Istoriografo užrašai, Vilnius, 1974, p. 226-228. 
4 Ten par, p. 80. 
2 Varpas, 1896, nr. 9, p. 139-140. 

Daugumas mūsų inteligentų skundžiasi, būk nėsą ką savo tėvynėje veikti ir todėl reikią, esą, ieškoti duonos 
įvairiose Maskolijos pakertėse. Neteisybė, Tiktai neringėkime apsidairyti, o būtinai rasime daug vietų, kur 
ne tik duoną, ber ir ragaišių valgyti galėsime. Tuo tarpu aš paduodu sąrašą vietų, kuriose daktarams būrų 
geras gyvenimas.*0 


Čia pat P. A. nurodė 31 miestelį, kur ar visai nebuvo gydytojo, ar kur būtų dar ir kitas gydy- 


tojas reikalingas. Netrukus tą sąrašą P. A. papildė dar septyniais miesteliais.*! Po kiek laiko P. A. 
vėl rašė tuo pačiu reikalu: 


Vidaus dalykų ministerija galutinai atsisakė nuo užmanymo įvesti Lietuvoje ir Lenkijoje zemstvas. Tūli mūsų 
apšviestūnai (ypač daktarai), baigę mokslus, apsigyveno Maskolijoje būk dėl to, kad priprastų prie tarnystės 
zemstvoje ir paskui, kada, esą, įves Lietuvoje zemstvą, greičiaus galėsią čia pat gauti vietą. Taigi, kas dėl 
šitos priežasties išvažiavo ar dar ketina važiuoti Maskolijon, grįžkite greičiaus Lietuvon: čia rasite daugybę 
puikių vietų, kur galėsite nors ir be algos padoriai gyventi. Kokia daugybė sutelpa Lietuvoje visokių advo- 
karų, daktarų, inžinierių, ir vis tai svetimtaučiai. Mūsiškiams gi, pačios Lietuvos sūnums, čia per ankšta, 
jie ieškoti sau platesnės erčios Turkesrano tyruose arba Sibiro giriose. Ar tai ne ištvirkimas?*2 


Buvo betgi gydytojų, kurie nepabijojo likti ir praktikuoti Lietuvoje, tarp jų buvo ir Stasys Ma- 


tulaitis: „Pirmaisiais metais materialiai gyvenau gana kukliai, bet mane ramino tai, kad dirbu 
gimtajam krašte ir galiu veikti savo tautos žmones.“?* Kadangi jis 1895-1896 m. kaip tik buvo ir 
Varpo redaktorius, galėjo atsakyti M. Sk-rai (Kuprevičiui) tame pačiame 1896 m. 9 numeryje. 
Piktai kaltindamas savo kolegas gydytojus, kurie dėl didesnio uždarbio traukė Rusijon, Matulai- 
tis (įprastine slapyraide N prisidengęs) vedamajame prikišo: 


Taip štai p. Sk-rai rinkimas pinigų nuo ligonių po 20-40 skatikų išrodo „morališku diegliu“, kuris drauge 
su apkalbėjimais bajorų ir blogu atsiliepimu klebono apie skaitymą lietuviškų laikraščių yra priežasčia bė- 
gimo į Maskoliją, kada tuom tarpu kiti lietuviai gydytojai, kiek man žinoma, jaučia save morališkai visai 
gerai, neveizėdami, kad taip pat renka po 40 skatikų, kad lenkomanai apkalba, o klebonas dantims griežia 
ant jųjų. Šitie nebėga į Maskoliją, nes mato, kad jų įrekmė Lietuvoje reikalinga. (...] Pons Sk-ra [...] išbėgo 
ten, kur jį maloniai priėmė, t.y. davė gerą vietą. [...] kur nereiks imti po 20-40 skatikų, nes gaus gerą algą 
1000 arba ir 1500 rublių. Da ist der Hund begraben [Čia šuo pakastas). 


Pastiprinant Matulaičio žodžius apie lietuvių gydytojų norą padėti savo žmonėms, galima 


pacituoti ištrauką iš Greitakojo (Motiejaus Cepo) korespondencijos: 


50 
a 
52 
53 
54 


Mūsų apielinkėje beveik kiekviename miestelyje yra daktaras (...]. Negana to, jau keletas metų, kaip kelių 
miestelių daktarai daro kas mėnesį po kartą susivažiavimus tai pas vieną, tai pas kitą; šįmet prie tų susiva- 
žiavimų priguli jau septyni daktarai, iš kurių keturi yra jauni lietuviai. Paskirtoj vieroj ant užsakytos dienos 
[-..] jie daro neturtėliams, kurie negali pas save namuose, padaryti taip vadinamą „consilium'ą“ daktarų, tai 
yra pakviesti kelis daktarus pas ligonį; dabar toksai consilium'as - kurio rodoms žmonės, žinoma, daugiaus 
tiki, negu vieno daktaro - atsieina visiškai pigiai; užmoka, kiek kas gali: vieni po rublį, o nuo kitų užtenka ir 
po auksiną. Tokį susivažiavimą teko man matyti Linkuvoje. Ligonių čionai susirinko taip daug, jog daktarai 
dagi pailso, iki visus priėmė, nes dirbo nuo 3 val. po pietų iki 11 val. nakties be perstojo. Už tokią geradarys- 
tę galima tik padėkavoti mūsų garbingiems dakrarams, velyjant, idant jie būrų paveikslu dėl kitų.3* 


Varpas, 1900, nr. 2, p. 21. 

Varpas, 1900, nr. 5, p. 59-60. 

Varpas, 1901, nr. 3, p. 36. 

S. Matulaitis, Atsiminimai ir kiti kūriniai, Vilnius, 1957, p. 85. 
Varpas, 1892, nr. 11, p. 163. 

Bakstelėjo Kuprevičiui ir Varpo bendradarbis L. I. (Juozas Lozoraitis?). Užsiminęs, kad „dau- 
gumas jaunų vaikinų, mokslus išėjusių, tręšia dirvą visokiuose Rusijos kampuose“, karčiai prie- 
kaištavo: Ė 


Kiti gi vėl bijo, kad juos nediegtų morališki dieguliai, imant nuo lietuvių už savo darbą po 20-40 skarikų, 
todėl ir laiko per geresnį daikrą imti Rusijoj iš kasos algą ir nejausti, kad ca alga, rasi, yra kuolu išdaužyta 
nuo žmonių, Siberijoj ar kalinyj kiūtančių.? 


Reikia nurodyti, kad M. Sk-ra (Mikalojus Kuprevičius) 1906 m. vis tiek grįžo Lietuvon ir ak- 
tyviai dalyvavo lietuviškoje veikloje. Betgi daugelis lietuvių šviesuolių, susiradusių Rusijoje gerą 
uždarbį, grįžo Lietuvon tik po karo drauge su karo pabėgėlių minia. Tokiems ir skyrė Maironis 
savo piktą satyrą „Kai kam“: 


Kaip „istinas“ [= tikras] ruskavo caro sūnus, 
Su drūta gude susituokęs, 

Kai kur kai kas 

Dabar, iš Maskvos alkanos vos skvernus 
Parnešęs, nors „barinia“ [= ponia] juokias, [...] 
Uolus Lietuvos patriotas 

Ne vienas kai kas. 


Namo! 


Su rusiškąja aplinka, kurion buvo aplinkybių nublokštas, tėvas nesusigyveno, nesistengė ir 
nenorėjo. Betgi vilčių bent artimu laiku grįžti Lietuvon nebuvo. Liko tik svajonė ir ilgesys. Įdomu, 
kad tėvynės ilgesys, viena iš vadinamųjų amžinųjų poezijos temų, buvo itin būdingas bekylančiai 
lietuvių literatūrai. Vienas iš populiariausių ano meto lietuvių literatūros eilėraščių buvo Antano 
Baranausko „Sudieu, Lietuva“. Jį mielai dainavo ne tik Amerikon emigruojantieji, ne tik itin ne- 
malonion rusų kariuomenės tarnybon išvykstantieji ar šiaip jau išsikeliantieji iš Lietuvos, bet ir 
tie, kurie niekur iš savo krašto nevažiavo. Net ir laikinai išvykę iš Lietuvos su ilgesiu prisimindavo 
Lietuvą, kaip, pvz., Maironis, gėrėdamasis Šveicarijoje Keturių kantonų ežero grožybėmis. Dar 
prieš Aušrą lietuviškai susiprantantieji Seinų klierikai (tuo laiku ten mokėsi didysis patriotas Petras 
Kriaučiūnas) kaip lietuvių tautinį himną sudainuodavo Adomo Mickevičiaus Pono Tado pradžios 
žodžius, reiškiančius didžiulį netektosios tėvynės Lietuvos ilgesį. Beje, vėliau vieno buvusio Seinų 
klieriko, o tada jau klebonavusio Amerikoje, kun. Petro Abromaičio iniciatyva tie Mickevičiaus 
žodžiai (aišku, lietuviškai išversti) buvo sugiedoti kaip „himnas narodavas [tautinis]“ trečiojo 
Susivienijimo katalikiškų draugijų seimo metu 1888 m. Mahanoy City, Pa. 

Tėvo amžininkas poetas Pranas Vaičaitis savo populiariame eilėraštyje „Yra šalis“ tikino, kad 
to, koks mielas kraštas yra, tėviškės, „neišreikš nė vienas raštas, tą pasakys vieni jausmai“. Tikrai, 
nedaug kas gebėjo gražiais poezijos žodžiais skelbti savo ilgesį, bet labai dažnas jį giliai jautė ir 
dažno širdyje jis skambėjo paprastučiais liaudies dainos žodžiais: „Broleliai, namo.“ 

Ir štai visai nelauktai susidarė galimybė grįžti namo. 1904 m. rusai susikovė su japonais. 
„Kepurėmis užmėtysim [šapkami zakidajem) tuos geltonuosius makakus“ (tai Pietų ir Pietryčių 


3 Varpas, 1897, nr. 2, p. 17. 

Azijoje paplitusios beždžionių rūšies vardas, japonų pravardžiavimas), - su panieka ir su išdidžiu 
pasitikėjimu skelbė rusų strategai. Įvyko betgi visai kitaip. 1905 m. rusai gėdingai pralaimėjo karą, 
kai japonai, tie Azijos vokiečiai, sutriuškino sunaikino į Tolimuosius Rytus aplink visą Pietų Aziją 
nuskubėjusį galingą rusų laivyną. Susiūbavo subraškėjo didingo (bent taip iš paviršiaus atrodė) 
rusų imperijos pastato sienos, ant silpnų pamatų stovėjusios. Nusilpo rusiško absoliutizmo — sa- 
moderžavijos (dabar kerėpliškai patvaldybe verčiamos) kietai sugniaužtas kumštis. Visą plačiąją 
Rusiją nusiaubė 1905 m. revoliucijos audra. Net ir lietuviai, ligi tol smarkiai engti ir prispausti, 
1905 m. Didžiajame Vilniaus seime drąsiai pareikalavo savo kraštui savivaldos. 

Tų visų revoliucinių įvykių sukrėsta valdžia atlyžo, bent laikinai. Tokiomis aplinkybėmis 
tėvui pavyko išsirūpinti perkėlimą Kauno gubernijon. Kurin valsčiun jis buvo atkeltas, tikrai 
nežinau. Lyg ir prisimenu jį minėjus Eržvilką ir Telšius. Paskiau darbavosi Jurbarke, Papilėje ir 
Rozalime. 

Lietuvon tėvas grįžo jau perkopęs 30 metų. Buvo jau pats laikas kurti šeimą. Rodos, jis yra 
pasakojęs, kad aname tolimame Rusijos pavietyje prie jo buvo „kabinusis“ viena rusaitė, bene 
vietos tardytojo duktė. Betgi tėvas iš Lietuvos buvo atsivežęs griežtą nusistatymą prieš ruses žmo- 
nas. Apie tai, be abejo, buvo ne kartą diskutuota ir Mintaujos kūdikiečių susirinkimuose; apie 
tai ne kartą rašyta buvo ir spaudoje bei literatūroje, kuri tada gausiai pasiekdavo Mintaują, o 
kūdikiečiai netgi turėjo lietuvišką bibliotekėlę.3* Galėjo smigti širdin ir Maironio Pavasario balsų 
satyros „Tautos pabėgėliams“ kartus priekaištas: „Juk štai jau ne vienas parsiveža pačią / Nuo 
Tulos ar Viazmos namo.“ Dar pikčiau barės Jonas Kėkštas (Mačys): „Dėl tų gi lietuvių, kurie 
apsivedė ar gali apsivesti su maskolaitėmis, mūsų tauta neranda kitokio vardo, kaip tik renegatų, 
ir jų nelemtai atminčiai stato juodus kryžius“? ž 

Buvo pasisakoma ne tik prieš ruses žmonas, bet ir iš viso prieš svetimtautes. Dar Aušroje Sar- 
ka (Liudmila Malinauskaitė-Šliūpienė) prisiminė kartų faktą, kad „vaikai tokių maišytų tėvų 
niekuomet nebus lietuviais, kadangi motina nėra lietuvininkė“.3* Tas pats klausimas nuo pat 


pradžios buvo keliamas ir diskutuojamas taip pat ir Varpe. J. G. (vienas iš Varpo steigėjų Jonas 
Gaidamavičius) rašė: 


Dabar labai daug apšviestų lietuvių su visuomi pranyksta dėl lietuvystės vien tik iš priežasties stokos ap- 
šviestų lietuvninkių, nes, pačiuodamiesi su sverimtautėmis, pavirsta ar į lenkus, ar į vokiečius, ar į gudus, 
vaikai gi jų su visuomi nepažįsta prigimimo tėvo ir laikosi prie motinos tautos.?? 


Taigi, anot Jono Kėkšto (Mačio), „vienu iš svarbiausių, be abejojimo, padarų ūgyje mūsų tau- 
tos ir draugijos [mes dabar pasakytume, visuomenės] yra parinkimas tam tikrų lietuvių-motinų 
ir lietuvių-pačių“.“? Vincas Kudirka viename savo „Tėvynės varpų“ straipsnyje iškėlė tam tikrą 
lyg ir tautinės kovos šūkį: „Atmink lietuvišką šeimyną [t.y. šeimą].““! Tas tautiškai mišrių šeimų 
ir su tuo susijusių tautinių negerovių klausimas buvo ne tik gausiai (ir kartais labai karštai) disku- 
tuojamas mūsų laikraštijoje, bet buvo dar ir tapęs viena iš pagrindinių mūsų grožinės literatūros 
temų (pvz., Lazdynų Pelėdos apysaka Klaida ir kt.). 


3 Plg. V. Požėla, Jaunystės atsiminimai, p. 62. 


57 Varpas, 1893, nr. 1, p. 2. 

3 Aušra, 1885, nr. 4/5, p. 99. 

5 Varpas, 1889, nr. 3, p. 33. 

60 Varpas, 1893, nr. 1, p. 181. 

«4 Varpas, 1891, nr. 2, p. 21-23. 

Tėvas, grįžęs Lietuvon ir jautęsis tikru lietuviškosios visuomenės nariu, negalėjo juk nematyti 
ir nesirūpinti tuo, kuo rūpinos, sielojos, ko siekė ir apie ką svajojo visa tautiškai susipratusioji 
Lietuvos visuomenė. Tasai visuomenės nusistatymas turėjo jam daug sverti ir šeimą kuriant. Ži- 
noma, galutinis apsisprendimas tokiais klausimais visada yra asmeninis. Betgi tėvo atveju nei 
mūsų publicistai, nei beletristai nebūtų galėję padaryti kokio priekaišto: jis vedė tikrą lietuvaitę 
aukštaitę Juzę Šiaučiūnaitę. 

Gausi Šiaučiūnų (kadaise jie vadinęsi Eigintais) š šeima gyveno Ragaišių kaimelyje nuostabiai 
gražioje ir Anykščių šilelio autoriaus plunksnos vertoje Šventosios pakrantėje, ten, kur įbėga Jaros 
upė, ištekėjusi iš Vaitkūnų ežero, esančio maždaug už 10 kilometrų į šiaurę. Ragaišiai - netoli nuo 
Anykščių-Svėdasų vieškelio. Tad, nors kaimas priklausė Debeikių parapijai, Šiaučiūnai paprastai 
važiuodavo ir bažnyčion, ir kitais reikalais į susisiekimo atžvilgiu patogesnius Svėdasus. Taip ir 
mano tėvas bus su Šiaučiūnais susipažinęs. Ė 

Išleidusi vieną sūnų į kunigus, jo padedama, Šiaučiūnų šeima ilgainiui paliko gimtuosius Ra- 
gaišius, patogiau įsikurdama kitose vietose, o jaunė duktė Juzė (būsimoji mano ir abiejų mano 
brolių motina) apsigyveno pas savo vyresnįjį brolį Liudviką, Joniškio kleboną, puikiosios Joniškio 
bažnyčios statytoją. Mokęsis seminarijoje su Aleksandru Dambrausku - Adomu Jakštu ir vėliau 
su juo palaikęs draugystės ryšius, kun. Liudvikas Šiaučiūnas (1862-1939) ir pats nebuvo sveti- 
mas lietuviškam jaunosios kunigų kartos sąjūdžiui. Gal net ir pats yra ką lietuviškai rašinėjęs. 
Prisimenu, kad vėliau man, jau studentui, dėdė klebonas buvo rodęs kažkokius savo lietuviškus 
eilėraščius. Juozas Vaišnora rašė apie jį Lietuvių enciklopedijoje: 


Dar būdamas Liepojos gimn. ir kun. seminarijoje platino draudžiamą lietuvišką spaudą, vėliau, vikarauda- 
mas Joniškyje, mokė žmones skaityti iš „Aušros“ ir „Apžvalgos“, organizavo knygnešius; už tai rusų valdžios 
buvo baustas. Joniškyje įsteigė vartotojų b-vę, ten klebonaudamas pastatė bažnyčią. Vokiečių okupacijos 
metu (1914-1918) daug padėjo okupantų skriaudžiamiems žmonėms, ne vieną išgelbėjo nuo mirties. 1915 
įsteigė Linkuvoje lietuvišką pradžios m-lą.*2 


“Vincas Kapsukas savo vienoje korespondencijoje (Ūkininkas, 1902, nr. 1), nors ir apdovano- 
jęs jį savo įprastaisiais antikuniginiais epitetais ir priekaištais, vis dėlto pripažino, kad „pereitą 
gi vasarą jis drąsiai per pamokslą ragino žmones skaityti lietuviškas knygas“; taip pat paminėjo, 
kad „lietuviai, keliaudami per Joniškį, kur užeis neužeis, o klebono niekad neaplenks“.“? 

Jaunoji šeima susilaukė trijų sūnų: Jurbarke 1908 m. gimė Vytautas (vėliau inžinierius, žuvęs 
pastarojo karo metu), o Papilėje - 1909 m. Vincas (humanitaras, dabar Filadelfijoje) ir 1913 m. 
Algirdas Kazimieras (gydytojas, dabar Čikagoje). 

Netrukus ramų ir laimingą šeimos gyvenimą sukrėtė kilęs rusų-vokiečių karas. Tėvas buvo mo- 
bilizuotas ir dirbo kaip karo gydytojas iš pradžios Daugpilio (rusiškai Dvinsk) tvirtovėje, paskiau 
Polocke ir Nevelyje, taigi ne per tolimos užfrontės miestuose, kadaise priklausiusiuose Didžiajai 
Lietuvos Kunigaikštijai. Drauge gyveno ir visa mūsų šeima. Nevelyje vyresnysis brolis Vytautas 
jau ėmė lankyti čia Saraie Pao gimnazijos pirmąją klasę, kurion kitais metais ir aš jau 
būčiau turėjęs stoti. Čia gyvendami, vaikai gerai išmokome rusiškai, skaitėme rusiškas knygas, 
betgi namie buvo kalbama, žinoma, tik lietuviškai. Atsilankydavo pas mus ir kiti lietuviai, o Po- 
Iocke netgi gyveno jau iš seniau mūsų tolimų giminaičių šeima. 


2 Lietuvių enciklopedija, t. XXIX, Boston, 1963, p. 436. 
3 V. Kapsukas, Raštai, t. I, Vilnius, 1960, p. 456-458. 

Kad tėvas iš karto gavo gan aukštą papulkininkio laipsnį, galima paaiškinti carinės Rusijos 
valstybinės tarnybos taisyklėmis. Dar 1722 m. caras Petras Didysis paskelbė vadinamąją rangų 
tabelę, pagal kurią kiekvienas valdininkas (rusiškai činovnik, nuo graikiškos kilmės žodžio či: 
tarnybos laipsnis, rangas) priklausė vienai iš 14 tarnybinių kategorijų, turėjusių specialius pava- 
dinimus, pvz., žemiausioji (14-oji) kategorija buvo kolegijos registratorius (kolležskij registrator), 
o aukščiausioji - kancleris. Tėvas, jau daugelį metų tarnavęs valsčiaus gydytoju, buvo pasiekęs tą 
tarnybinį laipsnį, kuris prilygo papulkininkiui kariuomenėje. Iš rusų kariuomenės tėvas išėjo jau 
pulkininko laipsniu. Turėdamas aukštą karinės tarnybos laipsnį, tėvas būtų galėjęs vėliau Lietu- 
voje tęsti karinės tarnybos karjerą, bet kariuomenė jo netraukė. 

1917 m. Rusijoje kilo revoliucija. Lyg per dūmus prisimenu vieną didelį mitingą Nevelio mies- 
to aikštėje. Prisimenu tėvą pasakojus, kad per vieną tokį mitingą kalbėtojas piktais žodžiais ir 
parinkčiausiais epitetais plūdo kažkokį „liaudies priešą“. Tėvas ėmęs ir paklausęs, kuo gi anasai 
kaltinamas. „Aha, štai atsirado to nedorėlio gynėjas“, - suriaumojo kaltintojas, ir tėvui teko sku- 
biai pasišalinti. 

Drauge su teroro banga augant asmeninio nesaugumo nuotaikoms ir didėjant kasdienio pra- 
gyvenimo sunkumams tame revoliucinės audros apimtame ir ekonominės suirutės varginamame 
krašte, vis labiau stiprėjo lietuvių troškimas, tėvo kadaise jau užuralyje išgyventas: namo, namo! 
Visoje Rusijoje išsibarstę lietuviai ėmė organizuoti komitetus, rūpintis atstatysimos Lietuvos 

reikalais ir grįžimu tėvynėn. Ne visai mažas būrys lietuvių susirado ir Nevelyje. Lietuvių enciklo- 
pedija rašo: „1917 IV 18 čia buvo susirinkę lietuvių 128 kareiviai, karo gyd. J. Maciūnas ir kt. 
Jie sudarė lietuvių karių komitetą ir, prisidėję prie Petrapilio Liet. karių s-gos, pasiuntė atstovą 
į Petrapilio liet. seimą.““* 

1918 m. susidarė galimybė grįžti Lietuvon. Karas su vokiečiais pasibaigė Brastos (Brest Li- 
tovsko) sutartimi, pasirašyta 1918 III 3. Rašė Lietuvos aidas: 


Vokiečių ir rusų taikos sutarties protokoluose yra visas skyrius apie tremtinių ir pabėgėlių grąžinimą. Ta 
sutartimi sekant, savo kraštan turi teisę grįžti visi jo nuolatiniai gyventojai ir jiems turi būti duota progos 
ra reise pasinaudoti. Ber Lietuvos tremtinių plačiosioms po visą Rusiją išblaškytosioms minioms ligi pasta- 
rųjų dienų tąja teise dėl daugelio priežasčių naudotis neteko, ir tik balandžio 9 d. į Vilnių nuvežtas pirmasis 
didesnis (beveik 800 žmonių) transportas iš Pskovo.“ 


Netrukus ir mes grįžome Lietuvon. Tikslesnės betgi datos neprisimenu. Tėvas, rodos, buvo 
norėjęs apsistoti Anykščiuose, bet ten jau buvo gydytojas, tad nuvažiavome ligi Linkuvos, kur 
dideliame valsčiuje gydytojo nebuvo ir kur rada klebonavo tėvo svainis. Po keliolikos metų nuo- 
latinio kilnojimosi tėvas norėjo pastoviai įsikurti kurioje nors vienoje vietoje. 


Nepriklausomybės saulėje 
Savo daugiatomių atsiminimų vieną dalį kan. Mykolas Vaitkus pavadino Nepriklausomy- 


bės saulėje. Tautinio atgimimo laikų poezija ir šiaip patriotiniai raštai buvo pilni tokių simboli- 
nių įvaizdžių, kaip - naktis, aušra, miegas („pabuskim iš miego“), rytas, saulė... Stai, pvz., dvi 


“4 Lietuvių enciklopedija, t. XX, Boston, 1960, p. 264. 
6 Lietuvos aidas, 1918 IV 16, nr. 45. 

Maironio eilutės: „Negreit su saule išauš dar rytas, / Miega aplinkui naktis.“ Kaip saulė švietė 
svajonėse būsimoji laisva Lietuva. Ne tik savo vieno lūkesčius reiškė J. B. (Jonas Vileišis) šiais pa- 
kiliais žodžiais: „... mes svajojame apie gražiausias dienas būsiančios Lietuvos, kuomet suremta 
ant teisingų pamatų, žydės skaisti kaip saulė.“““ Tokia skaisti saulė patekėjo Lietuvai 1918 m., 
betgi rytas dar ilgai buvo labai miglotas. 

Kas neprisimena 1918-ųjų Lietuvos ar tada net ir gimęs dar nebuvo, dažnai pagalvoja labai pa- 
prastai ir, rodos, taip patikimai: 1918 II 16 Lietuvos Taryba paskelbė Lietuvos nepriklausomybę, 
ir laisva Lietuvos Respublika ėmė pati nevaržoma tvarkyti savo valstybinius ir kitus visuomeninius 
reikalus. Ir būtų tokiems nemažas nustebimas, net nusivylimas, jei kas juos galėtų bent valandėlei 
nukelti į anuos Lietuvos valstybinio kūrimosi laikus. 

Panašus nusivylimas laukė tada ir ne vieno grįžtančio Lietuvon iš revoliucinio kvaitulio pa- 
gautos Rusijos. Stai kaip savo įspūdžius prisiminė žurnalistas A. Kelmutis (Adolfas Klimas): 


Jau 1918 m. pradžioje aš, bebūdamas dar Rusijoje, paskaičiau keletą parekusių į mano rankas „Lietuvos aido“ 
numerių, tad buvau įsivaizdavęs Lietuvą beveik savarankiškai besivaldžiusią ir maniau, kad aukščiausia valdžia yra 
Lietuvos Tarybos rankose. [...] Ir mums, besirengiantiems iš Rusijos grįžti į savo tėvynę, be galo smagu darėsi, kad 
grįžtame pagaliau į savo kraštą, kuris jau turi daugiau teisių negu prieš Didįjį karą. Kada apleidome Rusiją ir pate- 
kome į vokiečių valdomą sritį, tai mano viltis ėmė menkėri. [...] Pajutau, kad vokiečių stipri ranka viską valdo“? 


Ne mažiau buvo nusivylęs ir studentas Jonas Navakas (vėlesnysis Klaipėdos krašto gubernatorius): 


Aš važiuoju Lietuvon, laisvon, nepriklausomon Lietuvon! Esu beveik tikras, kad Lietuvoje yra lieruviška valdžia. 
[...] Šrai jau Daugpilis, aš jau Lietuvoje! Noriu pamaryti iš „tepluškos“ [krosnele apšildomas prekinis vagonas] 
nors vieną lietuvių valdininką, manau, kad pažinsiu iš uniformos. Dairaus. Vien tik vokiečių kareiviai, nėra 
nė vieno, kuris būt panašus į lietuvių valdžios atstovą. Ner Tarybos įgaliotinio tremtiniams grąžinti nematau. 
Nenustoju vilties lietuvių valdžios atstovus pamatyti pakelėje, nes mūsų traukinys, kaip pranešta, turi važiuoti 
Rokiškin, [...] Tarp Daugpilio ir Rokiškio, pamatęs vienoje stotyje darbininką, klausiu lietuviškai apie gyvenimą 
Lietuvoje, apie lietuvišką valdžią. Darbininkas nustebo išgirdęs „lietuvišką valdžią“... Pasisako, kad uždirbąs 
pusę markės per dieną, kad lietuvių valdžios niekur nėr ir kad vien tik vokiečių valdžios tesama. Nusiminiau, 
nesmagu pasidarė. Ar gali būti, kad Lietuvoje lietuviškos valdžios nebūtų?! Galvojau sau vienas: Valstybės Tary- 
ba paskelbė Lietuvą Nepriklausomą 1918 m. vasario mėn. 16 dieną, šiandien turiu rugsėjo mėn. 2 dieną. Argi 
per tiek laiko, per šešis mėnesius, dar nieko nepadaryta, nieks nesuorganizuora! Negaliu cikėc.** 


Vasario 16-osios aktas buvo smarkiai supykdęs okupacinę valdžią, nes, jį skelbdama, Lietuvos 
Taryba faktiškai atsisakė nuo ankstesnio 1917 XII 11 nutarimo, kuriame šalia nepriklausomybės 
deklaravimo buvo numatyti, vokiečiams verčiant, tvirti konvencijų ryšiai su vokiečių valstybe. 
Lietuvos aido numeris (1918 II 19, nr. 22) su nepriklausomybės paskelbimo tekstu buvo tuoj pat 
vokiečių cenzūros konfiskuotas (tik Petras Klimas savo rizika atspausdino ir paskleidė kelis šimtus 
to numerio egzempliorių). Iš Tėvynės sargo 1918 II 26 numerio vokiečių cenzūra išbraukė žodžius: 
„16-to vasario 1918 metų diena, kol lietuvių tauta gyvuos, bus aukso raidėmis įrašyta Lietuvos 
istorijoje“? Tarybos nariams netgi grėsė areštas; tik dešimtosios (Lietuvą okupavusios) armijos 
generalinio štabo viršininką pulk. Hahnkę perkalbėjo kiti nuosaikesni vokiečių pareigūnai.?9 


$ Varpas, 1899, nr. 3, p. 49. 

67 Lietuvos aidas, 1928 II 18, nr. 15. 

“J. Navakas, Lietuvai besikeliant, Kaunas, 1928, p. 12-13. 

9 M. Urbšienė, Vokiečių karo meto spauda ir Lietuva, Kaunas, 1939, p. 102. 
2 Žr. Lietuvių enciklopedija, +. XXXIII, Boston, 1965, p. 216. 


861 


Vis dėlto, spaudžiant reichstagui (vokiečių parlamentui), kuriame Lietuvos nepriklausomybės 
reikalas turėjo palankių užtarėjų, kancleris Georgas von Hertlingas Berlynan arkviestai Lietuvos 
Tarybos delegacijai iškilmingame priėmime perskaitė kaizerio 1918 III 23 aktą, pripažįstantį 
Lietuvą nepriklausoma valstybe, kad ir surišta konvencijomis su Vokietija. 

Lietuvos aidas tuoj pat (1918 III 26, nr. 26) pasiskubino apie tai painformuoti skaitytojus, 
pateikdamas atitinkamus tekstus ir uždėdamas stambiomis raidėmis antraštę: Lietuva - nepriklau- 
soma valstybė. Suprantama, kad tai labai jaudino Lietuvos žmones ir kėlė entuziastingas viltis. 
Visame krašte buvo rengiamos džiaugsmo demonstracijos. Šios nuotaikos gyvai jaučiamos, pvz., 
šioje korespondencijoje iš Linkuvos, kur mūsų šeimai teko netrukus apsigyventi: 


Linkuvos miestelyje sekmadienį, balandžio 14 d., buvo daromos demonstracijos išreikšti džiaugsmui, ap- 
skelbus Lietuvos nepriklausomybę. Diena buvo puiki, taigi ir iš apylinkių žmonių buvo galima matyti, kad 
Linkuva pasiruošusi prie ko tai nepaprasta - visame miestelyje kiekvieno lietuvio namų durys buvo papuoš- 
tos eglelėmis ir plevėsavo Lietuvos vėliavos. Po pamaldų bažnyčioje, įnešus Lietuvos vėliavas, pagiedora „Te 
Deum laudamus“ ir kitokios pamaldos atlikta. Vietinis klebonas [mano dėdė kun. Liudvikas Šiaučiūnas) 
paaiškino žmonėms, kad laikytųsi tvarkoje, kad tai daroma dėlei mūsų pačių naudos ir laisvės. Toliau ragino 
žmones neklausyti visokių pasklidusių paskalų (mat buvo kalbama, kad kaip tik susirinks žmonės, tai tuomet 
ir paimsią visus jaunuosius kariuomenėn). Po to dar paaiškino vokiečiams vokiečių kalba, nes ir jų daug da- 
lyvavo - įvairių valdininkų ir šiaip kareivių ir net pats amtsforštejeris [vietos viršininkas]. Po pamaldų nuėjo 
per miestelį, dainuodami tautines dainas ir Lietuvos imną [t-y. himną] „Lietuvininkai mes esam gimę, 
Lietuvininkai mes turim būti“ [tai dar 1879 m. Lietuviškoje ceitungoje išspausdintoji Jurgio Sauerweino 
daina, kuriai vėliau Stasys Šimkus sukūrė įspūdingą melodiją ir kuri buvo dažno siūlyta Lietuvos himnu). 
Ėjo dainuodami ligi turgavietės, Lietuvos vėliavomis nešini, kurių viena buvo trijų spalvų — raudona, geltona 
ir žalia, antra - Lietuvos vytis ant raudono lauko. [Vėliavos spalvų tvarka netrukus buvo galutinai nutarta: 
„Lietuvos Tarybos išrinktoji komisija lietuvių tautinėms spalvoms nustatyti savo posėdyje balandžio 19 d. 
galutinai priėmė kaipo lietuvių ir Lietuvos valstybės spalvas - tris: geltonąją (viršutinė), žaliąją (vidurinė) 
ir raudonąją (apatinė). Tokias tad nuo šiol ir turime siūdintis ir vartoti tautines vėliavas.“ - Tėvynės sargas, 
1918 V 1, nr. 17.] Dainavo vietinis choras ir vaikai, mokytojo p. Brazdžiūno išmokyti. Apsistojus ant tur- 
gavietės, buvo daug prakalbų pasakyta. Tarpe kalbėtojų buvo ir viena mergina, Iš pradžios buvo išdėstyta 
Lietuvos praeitis ir istorija, mūsų didžiųjų kunigaikščių darbai. Paskui kalbėta apie šių dienų padėjimą ir 
visi buvo raginami bendrai ir vienybėje stoti į darbą. Kiekvienas kalbėtojas buvo lydimas delnų plojimais ir 
šauksmais: „Lai gyvuoja laisva ir nepriklausoma Lietuva! Valio, valio!“ Buvo renkamos aukos tautos reika- 
lams ir kiekvienas aukotojas gavo ženklelį Lietuvos spalvomis. Po prakalbų demonsrrantai dar pavaikščiojo 
dainuodami gatvėmis ir, sugrįžę prie moterų arbatnamio, pradėjo skirstytis.?! 


Tokių patriotinių demonstracijų buvo ir kitose vietovėse. Buvo netgi nutarta iškilmingą ne- 
priklausomybės šventę - demonstracijas surengti visos Lietuvos mastu Vilniuje. Lietuvos aidas 
(1918 IV 27, nr. 50) pranešė, kad Lietuvos Taryba savo IV 25 sesijoje „nutarė iškilmei dėl Lietuvos 
nepriklausomybės paskelbimo sudaryti trijų narių komisiją. [...] Iškilmės diena turi būti paskirta 
gegužės mėn. Terminą galutinai nustato prezidiumas, pasitaręs su komisija.“ Po poros savaičių 
Lietuvos aidas informavo, kad iškilmių komisija „dėlei nužiūrėto plataus darbo“ kooptavo dar 7 
Vilniaus lietuvius, ir davė smulkesnių žinių apie rengiamas iškilmes: 


Lietuvos nepriklausomybės iškilmė manoma nuskirti ne anksčiau, kaip šių metų birželio 15 d. Iškilmių 
apeigos turėsiančios tęstis ne mažiau kaip tris dienas. Lietuvos nepriklausomybės iškilmėn nutarta kviesti 
sodžiaus arstovai tokia tvarka: parapija, turinti ligi 3 tūkstančių žmonių, privalys siųsti 2 atstovu; turinti 
lig 6 tūkst. - 4 atst. Vidurinės mokyklos siųs po 1 atst.; visos gyvuojančios liet. draugijos — po 2 atst.; visi 


" Lietuvos aidas, 1918 V4, nr. 53. 


862 


Lietuvos miestai po 3 atst.; Kauno miestas - 4 atst. [..]. Prie to pabrėžtina, kad provincija taip par rengtųsi 
prie tos tautinės šventės, kad pareikalavus atstovai būtų pasirengę važiuoti. Tai vis tuo tarpu priruošiamieji 
darbai, nes ligi šiol L. Tarybos dar nėra galutinai susitarta dėl iškilmės sudarymo su vokiečių valdžia.?! 


Vėl po poros dienų: 


Iškilmių komisija, rūpindamasi būsiančiomis Liet. nepr. iškilmėmis, mananti kreiptis į visuomenę, kad 
kiekviena parapija ar nors apskritis turėtų savo ženklą bei vėliavą.?? 


Dar po trijų dienų: 


Į Kauną [ten buvo okupacinės valdžios vadovybė] važiavusioji delegacija (L. Tarybos pirm. A. Smetona 
ir Liet. Komit. nukent. dėl karo šelpti pirm. M. Yčas) š. m. 11 d. vakarą sugrįžo Vilniun. Delegacija buvo 
nuvykusi į Ober Ostą [Oberbefeblshaber Ost - vyriausios vokiečių karo vadovybės 1914 m. gale sukurtas 
atskiras Rytų štabas, žr. Lietuvių enciklopedija, t. XX, p. 527) pasitarti apie eilę praktikos klausimų. [...] Dėl 
tautos šventės, kurią mano L. Taryba suruošti maždaug birželio m. pusėje, Lietuvos kaip nepriklausomos 
valstybės paskelbimo paminėjimui, Ober Osras pareiškęs, kad jis jokių kliūčių tai šventei nedarysiąs. Vokie- 
čių valdžia duos delegatams iš provincijos Vilniun važiuoti vagonų ir net pasiųsianti specialinius traukinius 
į tas vietas, iš kur delegatų daugiausia važiuos." 


Paruošiamasis iškilmių darbas, apie kurį nuolat informavo Lietuvos aidas ir kiti laikraščiai, 
ėjo toliau: buvo kooptuojami nauji komisijos nariai, sudarinėjamos įvairios darbo pakomisės, 
numatyti vaidinsimieji veikalai (tarp jų Vydūno Mūsų laimėjimas), padarytas svarbus nutarimas 
himno reikalu: „Šiomis dienomis p. J. Tallat-Kelpša, kun. prof. Teodoras Brazys ir p. J. Naujelis 
galutinai nustatė iškilmių muzikos-dainų programą. Kaip himnas bus giedama Kudirkos “Lie- 
tuva, Tėvyne mūsų'.“" Tas nutarimas padėjo Kudirkos „tautiškai giesmei“ galutinai įsitvirtinti 
kaip Lietuvos himnui. Tęsiant informacijas, buvo pranešta, kad „per (V 13) posėdį maždaug pa- 
aiškėję, jog iškilmės būsiančios antroje birželio mėn. pusėje. Jau nutarta, kad Vilniaus iškilmės 
prasitęsiančios tris dienas. Priėmimo komisija įgaliota kuo greičiausiai įkurti Vilniuje tam tikrą 
informacijų biurą provincijai.“* 

Sujudo ir provincija. Marijampolėje 


23 gegužės buvo susirinkimas pasitarti, kaip Lietuvos nepriklausomybės iškilmes ruošti. (...] Visai lietuvių 
tautai padaryti iškilmes Vilniuje. Vilniuje visi suvalkiečiai turi stoti į iškilmių eiles kaipo atskira didelė grupė, 
turinti vieną visiems bendrą Suvalkijos vėliavą. [...] Po Vilniaus iškilmių nutarta padaryti Suvalkijai iškilmes 
Marijampolėje. [...] Pagaliau kiekvienas bažnytkaimis padarys tautos iškilmes kaip tinkamas.“ 


Pivašiūnuose (Alytaus aps.): 


Gegužės 30 d. susirinkę žmonės išrinko iš savo tarpo delegatus, kurie atstovaus jiems Vilniuje per iškilmes, 
rengiamas Lietuvos Tarybos Lietuvos laisvei ir nepriklausomybei paminėti.“ Ž 


2 Lietuvos aidas, 1918 V9, nr. 55. 

3 Lietuvos aidas, 1918 V 11, nr. 56. 
* Lietuvos aidas, 1918 V 14, nr. 57. 
5 Tėvynės sargas, 1918 VI 21, nr. 24. 
"“ Lietuvos aidas, 1918 V 23, nr. 60. 
77 Lietuvos aidas, 1918 VI 8, nr. 66. 
"8 Lietuvos aidas, 1918 VII 9, nr. 75. 

„Žiburio“ draugijos Vilkaviškio skyriaus susirinkime V 12 nutarta 


išrinkti nuo Žiburio skyriaus du delegatu Vilniaus Lietuvos iškilmėje dalyvauti. (...] Buvo pakeltas klausimas, 
ar ir provincija privalo rengti tokias pat iškilmes, kaip kad sostinė (Vilnius), ar ne. Į šį klausimą pasipylė 
obalsių, kad ir provincijai derėtų su entuziazmu sutikti tą būsiančios Lietuvos istorijoj įžymiausią bei iški!- 
mingiausią dieną, bet tiktai po sostinės iškilmių.?? 


Visos tos gausiai pateiktos anų laikų spaudos citatos akivaizdžiai rodo, kaip entuziastingai 
rengėsi visa tauta sutikti savo ilgametę valstybinės nepriklausomybės svajonę. Deja, tolydžio pa- 
sigirsdavo neraminančių žinių apie iškilmių atidėliojimą. Jos iš pradžių buvo numatytos (taip ir 
buvo skelbiama) gegužės mėnesį. Vėliau jos jau nukeltos į birželio mėnesį, o dar vėliau pranešta: 
„Lietuvos nepriklausomybės iškilmės dėl kai kurių aplinkybių birželio mėn., kaip buvo pranešta, 
nebegalės įvykti. Spėjama jas įvyksiant pirmomis liepos mėnesio dienomis.“*? Po trijų savaičių 
Lietuvos aidas įsidėjo tokią žinutę: 


Lietuvos visuomenei (dėl iškilmių). Lietuvos Tarybos prezidiumas mums pranešė: „Lietuvos nepriklauso- 
mybės iškilmės, žadėtos Vilniuje pirmomis liepos mėn. dienomis, nebegali ketintu laiku įvykti ir turi būti 
atidėtos. Kuomet aplinkybės leis jas įvykinti, bus savo laiku apie tai pranešta per laikraščius.*! 


Tą pačią žinutę randame ir Vienybėje (1918 VI 26, nr. 23). Atėjo žadėtasis liepos mėnuo, betgi 
Lietuvos aidas vėl pranešė, kad 


Lietuvos nepriklausomybės šventė dėl įvairių priežasčių yra atidėta paskesniam laikui. Kada tos iškilmės 
tikrai bus, Lietuvos Tarybos komisija paskelbs paskiau. Galime tik pastebėti, kad tos iškilmės bus ne anks- 
čiau kaip rudenį, pasibaigus sodžiaus darbymečiui.*2 


Jos taip ir nebejvyko. 

Kad ir nebuvo nurodomos priežastys, kodėl tos iškilmės buvo vis atidėliojamos ir pagaliau 
visai nebeleistos, niekam tai nebuvo paslaptis. Tiesa, galėjo keista atrodyti, nes juk pats kaizeris 
skelbė Lietuvos nepriklausomybę, aukštoji vokiečių karo vadovybė Lietuvoje iškilmėms netgi 
žadėjo parūpinti reikalingus traukinius, betgi jie visi savo pažadais nesirūpino ir net pamiršo, o 
gal slapta ir kitokias instrukcijas davė. Jau iš pat pradžių, dar kai Berlyne buvo paskelbtas nepri- 
klausomybės pripažinimas, buvo dėl tų iškilmių bloga lemiančių ženklų. Dr. Jurgis Šaulys taip 
prisiminė anuos 1918 III 23 įvykius: 


Padėkojęs delegacijos vardu reichskanzleriui už nepriklausomybės pripažinimą, aš, delegacijos pavedamas, 
išreiškiau čia pat reichskanzleriui Lietuvos Tarybos prezidiumo (Berlynan buvo ta proga atvykęs ir L. Tary- 
bos pirmininkas A. Smetona) prašymą, kad malonėtų jis paskirti dieną ir valandą, kada L. Tarybos prezi- 
diumas galėtų jį aplankyti ir pasitarti visais aktualiais Lietuvos klausimais. Į tai reichskanzleris tuoj atsakė, 
kad tatai, deja, šiuo tarpu nebūsią galima, nes okupacinė vyriausybė laukianti mūsų Vilniuje tuoj grįžtant 
rengiamoms ten pripažinimo proga iškilmėms. Toksai reichskanzlerio pareiškimas mums buvo visai nelauk- 
tas, o buvęs čia pat okupacinės vyriausybės šefas atrodė mums kiek sumišęs, tartum katė, paliejusi pieną. 
[...] Žinoma, L. Tarybos delegacijos grįžtant Vilniuje niekas su jokiomis iškilmėmis nelaukė, kaip tvirtino 
mums reichskanzleris. Tai buvo tik pretekstas neduoti delegacijai progos pasikalbėti su reichskanzleriu ir 


* Tėvynės sargas, 1918 VII 7, nr. 25. 

0 Lietuvos aidas, 1918 VI 1, nr. 64. 

! Lietuvos aidas, 1918 VI 20, nr. 69. 

2 Lietuvos aidas, 1918 VII 11, nr. 77. 


864 


skubiai grąžinti ją atgal iš Berlyno. Jei Reicho vyriausybė, apystovų verčiama, buvo priversta pareikšti Lie- 
tuvos nepriklausomybės atstatymo pripažinimą, tai daryti kurių nors išvadų iš to savo pripažinimo akto ji 
visai nė nemanė, Priešingai, savo veiksmais ji, po militarinių veiksnių įraka, visa darė duoti mums pajausti, 
kad ji su tuo pripažinimo aktu nesiskaito.** 


Šis neįvykusių iškilmių epizodas gal ir nėra toks reikšmingas lietuvių tautos kelyje į nepriklau- 
somybę. Betgi, antra vertus, jis labai akivaizdžiai atskleidė lietuviams vokiečių valdžios laikyseną, 
jos visišką nesiskaitymą su didžiaisiais lietuvių tautos lūkesčiais ir net grubų savo pačių pažadų bei 
pareiškimų ignoravimą. Tad ne tik kartino nuotaikas, bet drauge ir grūdino ryžtingai kovai. 

Lietuviai tada turėjo daugiau palankių draugų Berlyne, ypač reichstago partijose, kaip Kaune, 
kur buvo vyriausioji okupacinės valdžios būstinė. Valstybės Tarybos (taip 1918 VII 11 pasivadino 
Lietuvos Taryba, nors vokiečiai su tuo ir nesutiko) vicepirmininkas kun. (vėlesnysis Telšių vysk.) 
Justinas Staugaitis savo 1919 I 16 kalboje per II Lietuvos konferenciją Kaune šiaip apibūdino 
buvusią okupacinę vokiečių valdžią: 


Didžiausias mūsų reikalų trukdytojas, be abejo, buvo vietos vokiečių okupacijos vyresnybė. Paskelbti ir pri- 
pažinti Lietuvos nepriklausomybę reiškė vis tiek, ką išsižadėti savo privilegijų. Į įvairias okupacijos valdžios 
įstaigas buvo prilindę begalės oficierių, kuriems nemalonu buvo eiti frontan ir guldyti savo galvas. Tie ponai, 
visomis keturiomis įsikabinę, laikėsi šiltų savo vietelių. Jie tai srengėsi įtikinti Berlyną, kad Lieruva nieku 
būdu be jų neapsieisianti, kad čia nesą nei inteligentų, nei tinkamos politinės sąmonės. [...] Geriausia čia 
būsianti tvarka, jei kita didelė valstybė, kad ir Vokietija, valdysianti tą šalį. [...] Susidaręs Berlyne ūpas Ta- 
rybai nebuvo galima atitaisyti, nes centralės vokiečių vyresnybės susižinodavo su Taryba tik vietos valdžios 
organams tarpininkaujant. Kelias į Berlyną Tarybos nariams buvo užkirstas. Berlynan išsiveržti - nuolatinis 
buvo Tarybos rūpesnis. Ypač tai rūpėjo jai susižinoti bent su Reichsrago didžiuma ir paaiškinti jai ne tik apie 
Lietuvos politikos stovį, bet ir apie pačios okupacijos valdžios darbus. Bet rai valdžiai kaip tik ir rūpėjo, kad 
Reichstagas nesužinotų, kas darosi Lietuvoje, todėl Tarybai ir buvo trukdoma pasiekti Berlynas. Visgi dėl 
to Tarybai pavyko rasti keliai susižinoti su Reichstago atstovais.** 


Vis dėlto 1918 m. po visų pasitarimų dėl nepriklausomybės, net ir po paries kaizerio viešo 
pareiškimo („Mes, Vilhelmas, iš Dievo malonės Vokiečių kaizeris, Prūsų karalius ir t.t., šiuo skel- 
biame visų žiniai [-.., kad] Vokiečių Viešpatijos vardu pripažįstame Lietuvą laisva nepriklausoma 
valstybe“??) okupacinės valdžios brutalus valdymas ir net savavaliavimas Lietuvoje nesumažėjo. 
Jurgis Šaulys (o jis buvo itin gerai informuotas, nes daugiausia ir vedė Tarybos susirašinėjimą ir 
pasitarimus su vokiečių okupacine valdžia) vėliau šitaip prisiminė anuos sunkiuosius laikus: 


Krašte savo rėžtu ėjo toliau tikras vokiečių siautimas ir savavaliavimas. Pirmiausia, rekvizicijos ėmė darytis 
vis sunkesnės ir griežtesnės. Į žmonių nusiskundimus vokiečių žandarai su pasityčiojimu nurodinėjo, kad 
tai, girdi, daroma su L. Tarybos sutikimu. L. Tarybos teikiami raštai ar Vokiečių reichskanzleriui ar pačiai 
okupacinei vyriausybei su reikalavimais sanormuoti rekvizicijas ir pašalinti griežtumus (prieidavo prie to, 
kad žmonėms atimdavo paskutines karves) nieko negalėjo padėti. [...] Krašte ėjo griežtas Lietuvos miškų 
naikinimas ir miško medžiagos gabenimas į Vokietiją. Susisiekimas krašte buvo visais būdais sunkinamas, 
gi susisiekimas tarp apskričių be leidimo buvo draudžiamas ir baudžiamas, tik jis 1918 m. rudeniop buvo 
pagaliau leistas, kai ėmė masėmis grįžti pabėgėliai iš Rusijos. Lietuvos liaudies mokyklos, kiek jų buvo leis- 
ta, buvo ir toliau, net po Lietuvos nepriklausomybės pripažinimo, vokietinamos.** 


8 J. Šaulys, „Nepriklausomybės statymo dienomis“, Santarvė, 1958, nr. 2, p. 54-55. 
* Lietuvos Valstybės Tarybos darbai, Kaunas, 1919, p. 9. 

5 Visas tekstas išsp. Lietuvos aide, 1918 V9, nr. 55. 

36 J. Šaulys, „Nepriklausomybės statymo dienomis“, p. 56. 

Nenuostabu, kad iš Rusijos grįžtantieji karo pabėgėliai turėjo labai nusivilti, neradę tėvynėje 
lauktosios lietuvių valdžios. Ir tik kai 1918 m. rudenį vokiečių militarinė galybė lemiamai subraškė- 
jo Vakarų fronte, Lietuva, jau daugiau kaip prieš pusmetį paties kaizerio paskelbta nepriklausoma 
valstybe, pagaliau galėjo XI 11 sudaryti savo pirmąjį ministrų kabinetą. Suskato organizuotis ir 
provincija. Vienas iš aktyviųjų ano meto veikėjų Jonas Navakas prisimena: 


Vieną gražią dieną gaunu „Lietuvos aido“ numerį, kur pranešama, kad pirmoji Lietuvos vyriausybė su prof. 
A. Voldemaru priešakyje jau suorganizuota ir kad veikiai pradės savarankiškai kraštą tvarkyti. Džiaugsmin- 
ga naujiena! Nutariu važiuoti Vilniun ir tikrai sužinoti, kas daroma ir kas reikia daryti vietose. Atvažiavęs 
Vilniun, aplankau Lietuvos Valstybės Tarybą ir atskirus asmenis veikėjus, kad gaučiau instrukcijų, kas reikia 
daryti vietose. Niekur nieko tikro, [...] Norisi kaip galima veikiau namon važiuoti ir pradėti organizacijos 
darbą vietose. Žinau, kad niekas manęs tam darbui neįgaliojo, jaučiu, kad tai yra mano pareiga. Valstybės 
Taryba išleidžia garsų ir pirmą atsišaukimą į gyventojus, kuriuo raginama parapijų komitetus kurti; parapijų 
komitetai laikomi mažiausiu valstybinės organizacijos vienetu apskrityse. Tai buvo 1918 m. lapkričio mėn. 
11 dienos atsišaukimas. Atsišaukimas labai bendras ir neaiškus. Tačiau toji aplinkybė nepakenkė suprasti 
jį. Ir jis buvo suprastas visuose Lietuvos kampeliuose kaip šauksmas organizuotis, Tai buvo oficialus do- 
kumentas, kuriuo pasirėmė vietos darbininkai, veikti pradėdami. Visi stojo darban... Atėjo metas lietuvių 
valdžią organizuoti...57 


Kadangi centrinė valdžia tebebuvo labai silpna ir mažai tegalėjo padėti provincijai, pastarajai 
teko organizuotis savarankiškai savo pačios pajėgomis. Ir vėl cituojame Navako atsiminimus: 


Grįžęs iš Vilniaus, šaukiu tuojau viešą susirinkimą pradėti kurti organizacijoms, Valstybės Tarybos atsišauki- 
mo numatytoms. Mane apylinkės gyventojai išrinko į Daujėnų valsčiaus tarybos steigiamąjį susirinkimą [...] 
renkami delegatai į Linkuvos suvažiavimą, šaukiamą lapkričio mėn. 27 dieną [...]. Geros nuotaikos pilnas 
išvykstu Linkuvon. Suvažiavimas paskirtas Linkuvos gimnazijos rūmuose. Posėdžiai turi prasidėti 10 val. 
ryto. [...] Delegatų skaičius siekia šimtą žmonių, išrinktų valsčių tarybų susirinkimuose [...]. Linksma, kad 
suvažiavusių tarpe yra daug inteligentingų žmonių: daktarų, agronomų ir šiaip žmonių, aukštąjį mokslą 
baigusių; beveik pusė delegatų yra gimnazijos mokslus baigusių. Sąstatas visai sąmoningas, ne mitinginis, 
tai orientuojasi visuose reikaluose. [...) Kiek didesnių debatų sukelia p. Michelevičiaus, tik ką grįžusio iš 
Vilniaus, pranešimas. [- Iš jo pranešimo aiškėja, kad Valstybės Taryba ir Lietuvos vyriausybė yra beveik 
bejėgės, nes neturi pinigų, negauna ginklų, kad niekuo vietos organams tuo tarpu negali padėti. [..-] Šis 
p. Michelevičiaus pranešimas virsta incidento objektu. Kairiame suvažiavimo sparne pasigirsta šauksmas 

„Šalin Tarybą“. Tai Žeimelio delegatai su komunistu Bušmanu priešakyje [Jurgis Bušmanas, kaip rašo Ma- 
žoji lietuviškoji tarybinė enciklopedija, nuo 1917 m. partijos narys, „1918 X atvyko į Žeimelio vls. dirbti 
pogrindinio part. darbo“; 1920 m. išvykęs į Sovietų Sąjungą, 1938 m. „žuvo, neteisėtai represuotas asme- 
nybės kulto sąlygomis“), kurie pradeda kelti triukšmą ir reikalauja, kad suvažiavimas priimtų Valstybės 
Tarybą smerkiančią rezoliuciją. Galų gale prieinama prie apskrities komiteto rinkimų. Komitetran tapo 
išrinkti: p. p. M. Marma, J. Navakas, d-ras V. Paliokas, d-ras Maciūnas, Kazėnas ir kiti. Suvažiavimas 
ramiai išsiskirsto, posėdžiavęs nuo 1918 m. lapkričio mėn. 27 dienos 11 val. ryto iki lapkričio mėn. 28 
dienos 4 val. ryto.3* 


Taigi ir tėvas buvo įtrauktas valstybinio organizavimosi darban. Tik kaip jis galėjo suderinti 
tas naujas pareigas su gydytojo darbu, pareikalaujančiu juk daug laiko, nežinau. Mažas tebebu- 
vau ir daug ko nesupratau, ką mačiau ir girdėjau. Vis dėlto kai kurie anų laikų įspūdžiai giliai 
įstrigo. Ypač ana prislėgta nuotaika, kai 1919 m. pradžioje Linkuva pateko bolševikų valdžion, 
nuo kurios juk dar tik pernai buvome pasitraukę iš Rusijos. Neseniai iš Rusijos grįžusio teisininko 


*7 J. Navakas, Lietuvai besikeliant, p. 20-22. - 
a Ten pat, p. 28-32. 

Stasio Bagdonavičiaus žiaurus sušaudymas pakelėje už puskilometrio nuo Linkuvos tik sustiprino 
nesaugumo ir baimės jausmus. Tad su dideliu palengvėjimu atsikvėpta, kai Raudonoji armija tu- 
rėjo netrukus pasitraukti. Prisimenu, su kokiu susidomėjimu drauge su kitais sutikau pirmuosius 
lietuvių kariuomenės dalinius, ypač kad jų tarpe buvo ir mano tolimas giminaitis amerikietis 
Kazys Siaučiūnas, savanoris iš Pensilvanijos anglies kasyklų. 

Ilgai užtrukęs Lietuvai miglotas rytas pamažu nusiblaivė ir sušvito nepriklausomybės saulė. 
Vis dėlto padėtis tebebuvo sunki, nes kraštas buvo karo labai nualintas. Vokiečiai elgėsi Lietuvoje 
kaip anas senųjų germanų vadas, kuris ant svarstyklių, sveriančių romėnų duoklės auksą, dar už- 
metė savo sunkų kardą, ciniškai tardamas: „Vae victis!“ (Vargas nugalėtiems!). Taip ir lietuviai, 
nors ir ne jie juk kariavo su vokiečiais, gavo pakelti visą nugalėtųjų vargą. 

Yra toks vokiškas anekdotas. Bokso čempionas Maxas Schmelingas, sausai išspaudęs citriną, 
pasiūlė lažytis, kad niekas daugiau jau nebeišsunks. Tik štai atsistojo liesas paplikęs akiniuo- 
tas Žmogėnas ir iš anos citrinos išspaudė dar trejetą lašų. Nustebo stipruolis: „Kas gi tu toks 
esi?“ — „Mokesčių inspektorius.“ 

Taip, apraizgę visą kraštą tokios biurokratijos voratinkliu, vokiečiai iš nuskurdinto krašto 
su visu įkyriu vokišku metodingumu sugebėjo išspausti daug naudos savo kariuomenei ir visam 
vaterlandui.3? Dejavo kraštas dėl nepakeliamai sunkių javų pyliavų, gyvulių rekvizavimo (apskai- 
čiuota, kad Lietuva neteko 90 000 arklių, 140 000 galvijų, daugiau kaip 750 000 smulkių gyvulių, 
kaip kiaulių, avių ir kt.), beatodairiškai kertamų naikinamų miškų, varginančių prekybos mono- 
polių ir įvairių mokesčių mokestėlių beveik už viską. Labai įkyrus, pvz., buvo druskos prekybos 
suvaržymas ir jos maži gaunami kiekiai, o tai buvo daroma ir tam, kad trukdytų slaptą gyvulių 
skerdimą (druska buvo reikalinga mėsai sūdyti) vietos žmonių maistui. 

Yra išlikusi liaudies dainuška: „Bėdos mums buvo, kai valdė ruskis, — šiandien gyvenam, 
valgom be druskos.“ Vyriausioji komisija karo nuostoliams skaityti apskaičiavo, kad vokiečių 
okupacinė valdžia privatiems gyventojams yra padariusi nuostolių daugiau kaip 1 bilijoną lirų. 
Tai buvo Lietuvai labai didelė suma, ypač prisiminus, kad visos Lietuvos valstybės iždo ir savival- 
dybių pajamos, pvz., 1925 m., taigi nepriklausomybės pradžioje, siekė tik truputį daugiau kaip 
vieną ketvirtadalį bilijono litų. 

Tokią tad sunkią ekonominę padėtį paveldėjo nepriklausomoji Lietuvos Respublika. Beje, 
nebuvo tada, kaip po Antrojo pasaulinio karo, Marchallo ir kitokių Amerikos planų padėti 
karo nuniokotiems kraštams. Tiesa, naudingos Lietuvai buvo amerikiečių lietuvių aukos, bet 
valstybiniu mastu jos negalėjo būti labai reikšmingos. Lietuvai reikėjo atsistatyti ir užgydyti 
karo žaizdas pačiai. 

Viena iš tokių svarbių ekonominių pastangų buvo kooperacinis sąjūdis. Rašė Lietuvos aido 
bendradarbis J. Vaitkus: 


Norėdami atstatyti Lietuvos prekybą ir pramonę kooperacijos pamatais, neprivalome laukti galutinės karo 
pabaigos, bet ruojau stoti į organizacijos darbą. [...] Mums tad privalo rūpėti lyginai polirikos areiris, kaip 
ir ekonominė. Nes jeigu vien turėsime politikos liuosybę, bet ekonomijos žvilgsniu būsime silpni, nesusior- 
ganizavę, silpnas bus ir mūsų politikos gyvenimas. [...] Baigdamas noriu dar dėl to keletą žodžių tarti mūsų 
sodžiaus inteligentams, o ypač kunigijai. Jie būtent dabar turėtų pasistengti išaiškinti žmonėms kooperacijos 
prasmę ir naudą. Turi būti visa sunaudota Lietuvos gerovei ir jos ekonominiam sustiprėjimui? 


5 Žr. kruopščiai parengtą Marijos Urbšienės studiją Vokiečių okupacijos ūkis Lietuvoje, Kaunas, 1939, atspaudas 


iš Karo archyvo. 
3 Lietuvos aidas, 1918 III 16, nr. 33. 

Kooperacinis sąjūdis, prasidėjęs Lietuvoje jau XIX a. pabaigoje, plėtojosi toliau. Linkuvoje 
pokario metais sėkmingai veikė nežinau kuriais metais čia įsteigtoji vartotojų bendrovė. Prie jos 
veiklos ir mano tėvas buvo aktyviai prisidėjęs. Nežinau, kurias pareigas jis ten turėjo, ar valdybo- 
je, ar revizijos komisijoje, tik prisimenu jį namie dažnai palinkusį prie didelių buhalterijos knygų, 
stropiai tikrinantį, taisantį, rašantį. 

Šalia politinio organizavimosi ir ekonominio stiprinimosi buvo dar viena labai svarbi valsty- 
bės kuriamojo darbo sritis - krašto švietimas. Vokiečiai, okupavę Lietuvą, ir jos švietimą paėmė 
į savo rankas. Jau 1915 XII 22 (taigi pačioje pradžioje, nes Kaunas buvo vokiečių užimtas tik tų 
metų rugpjūčio mėnesį, o Vilnius - rugsėjo) buvo išleistas įsakymas „Pagrindinės kryptys mokyk- 
liniams reikalams atgaivinti“, kur su tipingu vokišku pedantiškumu išdėstyti mokyklų tikslai ir 
jų priežiūros nuostatai. Vokiečiams rūpėjo faktiškai tik pradžios mokyklos. Jiems buvo svarbu 
pamokyti ūkininką, kad jo darbas (sykiu ir ekonominė nauda vokiečiams) būtų našesnis. Lietuviš- 
kos inteligentijos ugdymas jiems ne tik nebuvo reikalingas, betgi dar ir nenaudingas (panašiai jie 
žiūrėjo į lietuvių švietimą ir Antrojo pasaulinio karo metu), tad lietuviškų gimnazijų jie nesteigė 
ir nerėmė, tik pakentė tas kelias, kurios buvo išlaikomos švietimo draugijų. 1916 m. buvo tik ketu- 
rios lietuvių gimnazijos (Vilniuje, Kaune, Šiauliuose ir Panevėžyje) ir viena vadinamoji miesto 
mokykla Ukmergėje.?! Aukštojo mokslo studijų organizavimas jau 1916 II 21 įsakymu buvo stačiai 
uždraustas: „Mokyklos ir mokslo kursai, vadinami “universitetais', yra uždrausti.“?2 

Patiko lietuviams betgi tai, kad vokiečiai jau 1915 X 27 įsakymu uždraudė mokyklose dėsty- 

ti rusiškai ir įvedė gimtąją kalbą. Šiaip jau germanizacinė politika buvo stipri: ne tik buvo daug 
vokiečių kalbos pamokų, bet dar ir įsakyta mokyklose skiepyti vokiečiams palankią dvasią. Pvz., 
1915 XII 22 mokyklinių taisyklių 5-ame paragrafe, tarp kitko, numatyta, kad „mokyklos pri- 
valo gaivinti tikybišką pakraipą, pratinti jaunimą klausyti įstatymų, gerbti Vokiečių vyriausybę 
bei tosios ginkluotąją galią [t.y. kariuomenę]“. Be to, dar įsakyta, kad „berniukai būtų pratinami, 
be pagerbtinų vietos asmenų, ypačiai kunigų ir mokytojų, sveikinti ir uniformuotus vokiečių 
karininkus bei valdininkus, nusiimdami kepurę nuo galvos“.?3 Mokytojų kursų dalyviams buvo 
nurodoma, kad turėtų su mokiniais tokio pobūdžio pokalbius: 


Kas yra tavo viršininkas? - Mano tėvas. Kas yra tavo tėvo viršininkas? — Seniūnas. Kas yra visų seniūnų 
tėvas? — Viršaitis. Kas yra visų viršaičių tėvas? - Apskrities viršininkas. Kas yra visų apskrities viršininkų 
tėvas? — Kunigaikštis Isenburgas. Kas yra kunigaikščio Isenburgo tėvas? - Kaizeris Vilhelmas.** 


Beje, viršaičiai (amtsforštejeriai) ir apskričių viršininkai (kreishauptmanai) buvo vokiečiai. Franzas 
Josephas Isenburgas-Birsteinas buvo 1916-1917 m. vokiečių karinės valdžios (Militūrverwaltung) 
Lietuvoje viršininkas, itin nekęstas dėl tuo metu vykdytų sunkių rekvizicijų ir kitokių žiaurumų. 

Keli pateiktieji bruožai ryškiai apibūdina švietimo padėtį Lietuvoje. 1918 m. vis daugiau vilčių 
įgaunanti ir stiprėjanti lietuvių veikla krypo ir į tą svarbią švietimo sritį. Itin aktualus buvo lietu- 
viškų gimnazijų, kurių tiek maža tebuvo, reikalas. Dėl karo meto sąlygų daugelis buvo priversti 
nutraukti pradėtąjį gimnazijos mokslą, o dar daugiau buvo tokių, kurie net ir progos neturėjo jo 
pradėti. Jie prašyte prašė, reikalaute reikalavo lietuviškų gimnazijų. Štai Lietuvos aide skaitome 
tokį atsišaukimą: 


1 Žr. M. Urbšienė, Lietuvos mokykla Didžiojo karo metu, atspaudas iš Židinio, 1937, nr. 3-4, p. 24. 
22 Ten par, p. 20. 
3 Ten par, p. 15. 
5 Ten par, p. 27. 

Žemaičių moksleivių atsišaukimas. Jau ketveri metai, kaip užėjo baisus karo laikas. Sunkus tas laikas visai 
Žmonijai, bet ypačiai sunkus ir mokslus einančiai jaunuomenei. Mokslas sustojo, mokyklos (ypač gimnazijos) 
uždarytos, o metai bėgte bėga. Dabar jau, ačiū Dievui, šiek tiek prašvito Lietuvos padangė, bet mes, žemaičiai, 
vargstame tamsumoje. Kaip laikraščiai praneša, įvairiose vietose atsidarė gimnazijos. Ber mes turime senti, 
skursti ir neturėti tos vilties, kad galėsime pasidarbuoti atgimusioje Lietuvoje. Čia prieš karą buvo Palangos, 
Tauragės, Telšių, Šiaulių gimnazijos, o dabar visi, likę be jų, laukia į jų kaip supis [t.y. suopis, toks paukštis] 
lietaus lašo. (...] Sunku jau mums ilgiau laukti. Čia pas mus būtinai reikalinga gimnazija ar Palangoje, ar Tau- 
ragėje, o geriausiai prieinamos vieros yra Rieravas arba Varniai, o gal ir Švėkšna. Norinčių stoti labai daug, 
o nėra, kas pasirūpintų jais. Mes nežinome parys, kaip pradėti prašyti ir ko? Dabar tylėti nebegalima, nes 
metai bėga, ir mes visi mokslui pasensi me ir tinkamai nebegalėsime darbuotis tėvynei. [...] [ kitas gimnazijas 
mums nuvažiuoti toli. [...] Buvusieji Palangos gimnazijos mokiniai. Švėkšna, 1918 m. sausio m. 21 d.“ 


Tokių senstančių gimnazistų buvo daug visoje Lietuvoje. Tad, pvz., Šiaulių gimnazijos įstojamų- 
jų egzaminų skelbime nurodoma, kad „bus priimami mokiniai be skirtumo lyties ir amžiaus“.?* 
Prisimenu, buvo ir mano klasėje dvigubai už mane vyresnių mokinių, kiti jau ir kariuomenę 
savanoriais atitarnavę. 

Taigi buvo gyvas reikalas steigti lietuviškas gimnazijas. 1916 m., kaip aukščiau minėta, jų 
tebuvo keturios, o 1918 m. jos veikė į jau bent dvidešimtyje Lietuvos miestų bei miestelių. Su- 
sirūpinta ir Linkuvoje steigti gimnaziją. Jų nebuvo gana dideliame Šiaurės Lietuvos plote, o 
Šiaulių i ir Panevėžio gimnazijos buvo tolokai, nelengvai pasiekiamos i ir jau turinčios pakanka- 
mai mokinių. Linkuva buvo patogioje centrinėje pozicijoje. Buvo čia ir šiek tiek inteligentijos, 
aktyviai įsijungusios, kiek jau sąlygos leido, Lietuvos atstatymo darban. Susirado ir mokytojų 
būrelis. 1918 IV 28 čia netgi įvyko Joniškėlio apskrities mokytojų sąjungos steigiamasis susi- 
rinkimas.?? Susirado mokytojų ir naujai gimnazijai. Pranešė Lietuvos aidas: 


Šiemet nuo Velykų Linkuvoj žadama atidaryti lietuvių gimnaziją. Ši gimnazija steigiama tam tikro komiteto, 
kurio pirmininku yra vietinis Linkuvos klebonas [Šiaučiūnas]. Iš pradžių joje žada mokytojauti Ign. Brzozauskas 
(kaipo vedėjas) [Ignas Brazdžiūnas, vėliau ilgametis gimnazijos direktorius], M. Kripas, P. Spudas ir J. Gobis. Tuo 
tarpu gimnazijoje bus atidarytos pirmosios keturios klasės. Mokinių spėjama būsią daugiau kaip šimtas.?* 


Rudenį gimnazija jau veikė, ir aš įstojau jos pirmojon klasėn. Iš pradžių tebuvo keturios kla- 
sės, bet gimnazija pamečiui augo, ir 1925 m. išleido pirmą abiturientų laidą. Aš buvau antroje 
(1926 m.) laidoje. 

Mano tėvas įėjo gimnazijos draugijos valdybon ir buvo vienas iš aktyviausių jos narių. Kadangi 
Linkuvos gimnazija buvo privati (ji žymiai vėliau tebuvo suvalstybinta), draugijos valdybai teko 
rūpintis jos lėšomis, patalpomis ir kitais įvairiais gimnazijos išlaikymo reikalais. Vėliau tėvui teko 
dar arčiau susirišti su gimnazija. Aukštąjį mokslą baigusių žmonių tada dar labai stigo, ir tuos 
pačius labiau traukė didesnieji miestai, ypač Kaunas su centrinėmis įstaigomis. Tad Linkuvos 
gimnazijoje mokytojauti teko dėl karo sąlygų mokslo nebeužbaigusiems studentams ar net iš viso 
universitetų nelankiusiems asmenims. Linkuvos progimnazijai virstant pilna gimnazija, Švietimo 
ministerija pareikalavo, kad bent du mokytojai būtų su aukštuoju mokslu. Buvo atsikviestas buvęs 
rusų gimnazijos mokytojas B. Staškevičius, po karo kaime apsigyvenęs. Nesurandant tuo tarpu 
kito mokytojo, ministerija pasiūlė tėvui, kaip baigusiam aukštąjį mokslą, mokytojauti. Jis apsiėmė 


35 Lietuvos aidas, 1918 II 21, nr. 23. 
* Lietuvos aidas, 1918 III 7, nr. 29. 

37 Lietuvos aidas, 1918 IV 30, nr. 51. 
8 Lietuvos aidas, 1918 II 21, nr. 23. 

dėstyti higieną, anatomiją ir, kad turėtų mokytojui reikalingą pamokų minimumą, dar pasiėmė 
vienoje aukštesnėje klasėje dėstyti lotynų kalbą. Tai jam nesudarė sunkumų, nes rusų gimnazijose 
klasikinės kalbos (Mintaujoje jas šalia kitų mokytojų dėstė ir Jablonskis) labai stipriai išeinamos. 
Bemokytojaudamas tėvas parengė mokyklinį higienos vadovėlį (1929). 

Darbas gimnazijos draugijos valdyboje ir kitoks reiškimasis viešojoje veikloje buvo tėvui visuome- 
ninės pareigos, kuriai jau Mintaujoje išmoko būti jautrus, reikalas. Pagrindinis jo darbas, žinoma, 
buvo gydytojo praktika. Deja, nors augęs gydytojo šeimoje, aš niekada nebuvau linkęs į mediciną 
ir ja per mažai domėjausi, kad galėčiau apibūdinti tėvą kaip gydytoją. Jis pats buvo iš jaunų dienų 
kuklus (rašė man 1963 I 16 Steponas Kairys, pažinęs mano tėvą dar Palangos progimnazijoje: „vi- 
suomet labai kuklus ir mielas Juozas Maciūnas“). Tad labai nemėgo nei pats girtis, nemėgo ir kitų 
reklamavimosi. Prisimenu, kad ironiškai pasisakė apie vieną Kauno gydytoją, kuris prisipirkęs gal 
ir nebūtinai reikalingos aparatūros, kad labiau imponuotų savo pacientams, o pats neatpažinęs pa- 
prasto apendicito ir numarinęs žymų mūsų universiteto profesorių. Ypač erzino jį šundaktarių šarla- 
tanizmas. Antai Eitkūnuose buvo pasigarsinęs toks stebuklingas daktaras, kuris iš akių atpažindavęs 
ligas ir pas kurį gausiai važiuodavę žmonės iš Lietuvos. Tėvas skaniai juokėsi, kad net jo senų dienų 
draugas veterinarijos gydytojas važiavęs pas aną stebukladarį gydytis. Betgi pačių žmonių lengvatikiš- 
kumas padėdavo tokiems šundaktariams iškilti. Atsimenu tėvą pasakojus tokį atsitikimą. Varšuvoje 
dar senais rusų valdžios laikais kartą buvo teisiamas vienas šundaktaris, nes gydęs tokiais vaistais, 
kuriuos tik tikras gydytojas tegalėjo receptu prirašyti. Teisme betgi anas šundaktaris pasisakė turįs 
tam teisę ir pateikė gydytojo diplomą. Nustebo teisėjas, kodėl gi jis, būdamas gydytojas, gyvenąs ir 
praktikuojąs kaip koks šundaktaris. Tasai labai paprastai paaiškinęs: „Baigęs mokslus, išsinuomojau 
butą didelėje Varšuvos gatvėje, įsirengiau brangų kabinetą ir laukiau pacientų. Deja, jų tiek maža 
tesusilaukiau, kad negalėjau išsimokėti gausių skolų. Tad apsigyvenau užkaboryje ir per kiemsargius 
paleidau gandus, kad čia atsikėlęs stebuklingas daktaras. Pacientų negalėjau atsiginti.“ 

Nebuvo lengvas gydytojo darbas dideliame valsčiuje. Ypač kai reikėdavo menku vežimu važiuo- 
ti toliman kaiman rudens klampiu purvynu, pažliugusiais keliais ar žiemos šalčiams spiginant. 
Vėliau Linkuvon atsikėlė dar vienas gydytojas, ir tėvui darbas palengvėjo. 

Laisvalaikiu tėvas mėgo užsiimti nedideliais dailidės darbais, turėjo daržinėlėje varstotą, o 
pjūklas, kirvis, kaltas ir kiti įrankiai klausė jo miklios rankos. Man itin imponavo jo pasidaryti 
tam tikri spaustuvai, su kurių pagalba jis visai dailiai įrišdavo knygas. Įrišo jis ir mano disertaciją, 
vienintelę knygą, kurią 1944 m. vasarą išsivežiau iš Lietuvos. 

Pasistatydinęs miestelio šiauriniame pakraštyje patogius, kad ir anaiptol ne prabangius namus, 
įveisęs obelaičių sodą, prisisodinęs įvairių uogų krūmų ir dekoratyvinių medelių (tai irgi buvo 
mėgstamas jo poilsio valandų darbas), tėvas niekur nebeketino keltis iš Linkuvos, kur buvo plačiai 
žinomas ir gerbiamas. O vis dėlto jam teko ilgesniam laikui palikti Linkuvą. 1930 m. jo senas 
moksladraugis iš Palangos ir Mintaujos laikų prezidentas Antanas Smetona pakvietė Sveikatos 
departamento direktorium. Pasiūlymas buvo tikrai patrauklus, nes du sūnūs, Vytautas ir Vincas, 
jau lankė Kauno universitetą, o trečiasis, Algirdas, kaip tik tų metų rudenį ketino stoti Medicinos 
fakultetan. Tėvas pasiūlymą priėmė ir išbuvo Sveikatos dėpartamento direktorium ligi 1938 m. 

Kaune tėvo laukė jau visai kitoks darbas: jau nebe kasdienė medicinos praktika, o medicinos 
administracija, nutolusi nuo konkretaus paciento, kad ir besirūpinanti jo reikalais. Nebereikėjo 
kabinete priiminėti ligonių ar jų lankyti, nustatinėti diagnozių, gydyti, o rengti su sveikatos reika- 
lais surištų įstatymų projektus, juos referuoti ir ginti ministrų kabineto posėdžiuose, leisti įvairias 
sanitarijos taisykles, rūpintis ligoninių bei kurortų tinkama veikla, prižiūrėti valdžios gydytojų 
darbą ir t.t. Betgi visa tai vėl ne mano sritis ir aš, deja, nesugebėčiau įvertinti tėvo įnašo Lietuvos 

sveikatos reikalų tvarkyman. Galiu tik pacituoti dr. Vinco Tercijono užuominą trumpame enci- 
klopediniame straipsnyje apie sveikatos apsaugą nepriklausomojoje Lietuvoje: 


1935 buvo išleistas įstatymas kovai su veneros ligomis, paruoštas Sveikatos dpr. dir. dr. J. Maciūno iniciaty- 
va. Tas įstatymas praplatino kovą, uždėjo atsakomybę už apkrėtimą ir įvedė į valstybės biudžerą specialias 
sumas kovai su veneros ligomis. Visose apskrityse buvo įsteigtos odos ir veneros ligų ambulatorijos, kurios 
praplėtė kovą su veneros ligomis. Po kelerių metų buvo pastebėtas veneros ligų, ypač sifilio, mažėjimas.?* 


"Tėvui bedirektoriaujant 1933 m. buvo paskelbtas Lietuvos kurortų sąrašas ir viešo tvarkymo 
taisyklės.!00 

Vieną svarbų darbą galiu nurodyti, kurį tėvas atliko ne tik savo asmenine iniciatyva, bet ir 
savo laisvalaikiu: jis išvertė iš vokiečių kalbos dvi stambias ir pagalbiniam medicinos personalui 
labai reikalingas knygas (vokiškus kandbuchbus): Akušerės vadovėlį (1936) ir Ligonių slaugymo 
vadovėlį (1938). Kaip pamenu, tėvas labai rūpinosi gera vertimų kalba ir ypač tinkama lietuviška 
medicinos terminija. Tie vertimai, aišku, pareikalavo nemaža darbo ir laiko, betgi jo pakako, 
nes į balius ir restoranus nesilankydavo, kortuoti ir dažnai svečiuotis nemėgo, o pramogai kart- 
kartėmis nueidavo kinan ar teatran. 

Tėvas mėgo knygą ir plunksną. Sveikatos ir medicinos klausimais rašinėjo Medicinoje (Medicinos 
fakulteto ir Kauno medicinos draugijos žurnale), Vaire ir kt. Buvo Lietuviškosios enciklopedijos me- 
dicinos skyriaus bendradarbis. Domėjosi taip pat psichologija. Vėliau (karo metu) iš vokiečių kalbos 
išvertė populiarų Rudolfo Lehmanno filosofijos įvado vadovėlį (vertimas nebuvo išspausdintas). 

Gerai mokėdamas vokiškai, jis ir man padėjo dar gimnazijoje skaityti jo užprenumeruotą vokišką 
jaunimo laikraštį Der gute Kamerad (Geras draugas). Kai vėliau studijuodamas Vokietijoje neturėjau 
sunkumų su vokiečių kalba, ne kartą dėkingai prisimindavau savo tėvą. Buvo jis taip pat pramokęs pran- 
cūziškai ir išsirašinėdavo prancūziškas knygas. Tarp jų, atsimenu, buvo puikiojo stilisto Anatole'io Fran- 
ce'o veikalai ir net tada toks modernus rašytojo Cėline'o romanas Kelionė į nakties pabaigą (1933). 

Norėdamas padėti man, berašančiam disertaciją, paskubinti darbą, jis sudarė knygos pavardžių 
rodykles. Tėvas labai brangino mokslą ir buvo labai patenkintas, kad jo sūnūs pasirinko mokslinę 
sritį, likdami prie universiteto (Technikos, Humanitarinių mokslų ir Medicinos fakultetuose). 


Saulėlydžiui gęstant 


Nepriklausomybės saulei 1940 m. užgesus, ir tėvui jau artėjo gyvenimo saulėlydis. 
Nebuvo jis giedras, nes žlugo tai, apie ką tėvas dar Mintaujoje svajojo ir prie ko jis, grįžęs po 
karo iš Rusijos, aktyviai prisidėjo. Iš Kauno sugrįžęs Linkuvon, čia sulaukė vokiečių-rusų karo 
ir vėliau pakartotinio Raudonosios armijos atėjimo. Jis jau buvo bebaigiąs 70 metų ir tvirtai 
apsisprendė jau niekur trečią kartą iš Lietuvos nebevažiuoti. Stalinui aklinai nuleidus geležinę 
uždangą, ryšiai su Lietuva visai nutrūko, ir nieko nebežinojome apie tėvų likimą. Tik kiek vė- 
liau broliui pavyko susirašyti su mama, iš kurios laiško patyrėme liūdną žinią, kad tėvas mirė 
1946 VII 22 ir buvo palaidotas Linkuvos kapinėse. Po dvidešimties merų ten buvo palaidota ir 
mama, mirusi 1960 XII 2. 


[1975, 1996) 


» Lietuvių enciklopedija, t. XV, Boston, 1968, p. 124. 
W0 Ten par, p. 128. 

Su prof. dr. Jonu Puzinu atsisveikinant 
Zodis prie karsto 


Sunku ramiai ir šaltai kalbėti apie taip netikėtai mirusį artimą draugą, su kuriuo mane 
rišo keliasdešimt metų pažinties ir bendro darbo. Velionis atvyko studijuoti Kaunan 1925 m., 
aš - 1926. Jis buvo 1934 m. išrinktas Humanitarinių mokslų fakulteto asistentu ir pradėjo savo 
paskaitas, aš - 1935. Kiek vėliau abu kėlėmės į Vilnių, kur jis buvo Humanitarinių mokslų fakul- 
teto dekanas, o aš — to pat fakulteto prodekanas ir universiteto bibliotekos direktorius. Išvykę 
Vokietijon, abu darbavomės Pabaltijo universitete, kur jis buvo Filosofijos fakulteto dekanas, 
aš — to fakulteto prodekanas, vėliau dekanas. 

Taip jau likimas lėmė, kad Amerikoje atsiradome tame pačiame Filadelfijos mieste. Čia vėl 
bendradarbiavome kultūrinėje ir visuomeninėje veikloje; abu drauge vykome į pirmąją Lietuvių 
bendruomenės Tarybos sesiją, abu dalyvavome Pasaulio lietuvių bendruomenės Kultūros tary- 
boje, Lituanistikos institute, Lietuvių enciklopedijoje. Jam išvykus iš Filadelfijos Čikagon, ryšiai 
suretėjo, bet anaiptol nenutrūko ir išliko šilti bei artimi. 


+++ 


Mintimi nukylu į gražiuosius nepriklausomos Lietuvos metus. Nepakako atgauti laisvę, 
bet dar labai reikėjo Lietuvą stiprinti ekonomiškai ir kultūriškai, kad taptų vertu nariu kitų vals- 
tybių šeimoje. Jau nebebuvo galima, kaip senais tautinio atgimimo laikais, vienam dirbti įvairiose 
srityse, O reikėjo specializuotis, kad darbas būtų našesnis. 

Velionis pasirinko vieną lituanistikos sritį - Lietuvos archeologiją. Ligi tol be vieno kito atsi- 
tiktinio svetimtaučio Lietuvos proistore daugiau ar mažiau domėjosi Daugirdas, Basanavičius, 
generolas Nagevičius, Tarasenka... Betgi suprantama, kad mėgėjų darbas negalėjo būti labai našus 
moksliškai. 

Su a. a. Puzinu sulaukėme savo pirmo jau rimtai moksliškai pasirengusio archeologo, susipa- 
žinusio su naujais to mokslo metodais žinomajame Heidelbergo universitete. Daktaro laipsniu 
baigęs studijas ir grįžęs Lietuvon, velionis plačiai organizavo archeologinius kasinėjimus, pririn- 
ko daug vertingų eksponatų ir juos labai gražiai tvarkė Kauno kultūros muziejaus Proistorės sky- 
riuje. Tai buvo vienas iš geriausių archeologinių muziejų Pabaltijy. Taip pat dalyvavo daugelyje 
tarptautinių mokslinių konferencijų ir gausiai rašė proistorės klausimais. 

Buvo labai geras ir rūpestingas dėstytojas. Todėl, nors archeologija ir nebuvo labai patrauklus 
studentams dalykas, jo auditorijoje susirado gražus būrelis rimtų klausytojų, kurių tarpe buvo 
dabartiniai mūsų svarbieji proistorikai: čia, Amerikoje, Alseikaitė-Gimbutienė, o Lietuvoje Jablons- 
kytė-Rimantienė, Kulikauskas ir Volkaitė-Kulikauskienė. Tai vėl didelis velionio nuopelnas. 

Mokslo darbas nebuvo velioniui tik geresnio pragyvenimo ar asmeninės karjeros reikalas, 
O visų pirma jo gyvenimo pašaukimas, jo pareiga tautos kultūros ugdymui. Todėl ir tremtyje, 
kur jis neteko galimybės kasinėti piliakalnius, kur nebeturėjo mokslo darbui reikalingų Lietu- 
vos archeologijos rinkinių, velionis anaiptol nepasitraukė iš nepelningos lietuviškos kultūrinės 
veiklos ir neužsidarė egoistiniame savo asmeniškų interesų kiaute. Gyvendamas DP stovyklose 
Vokietijoje, labai aktyviai prisidėjo prie taip mums tada reikalingo Pabaltijo universiteto suorga- 
nizavimo, o čia, Amerikoje, darbavosi Lituanistikos institute, Lietuvių enciklopedijoje, įvairiuose 
mažesniuose užsimojimuose, taip pat neatsisakydamas, kai gyveno Filadelfijoje, ir pamokytojauti 
šeštadieninėje mokykloje. 

Nebūdamas tik siauras archeologas specialistas ir gerai susipažinęs su kitomis lituanistikos 
sritimis, ypač kultūros istorija, etnografija, kalba, velionis ir tremtyje nepadėjo šalin plunksnos 
ar rašomosios mašinėlės. 

Be to, kad ir nebūdamas itin stiprios sveikatos, visą laiką labai aktyviai dalyvavo ir visuome- 
ninėje išeivijos veikloje. 

Jo vaidmens mūsų visuomenėje reikšmę itin stiprino asmeniškos charakterio savybės. Ramaus 
ir tolerantiško būdo, jis stengėsi ne aštrinti, bet kaip tik derinti, švelninti, raminti visokius nesu- 
tarimus, pas mus, deja, ne kartą ištinkančius. Tad jo nebuvimas mūsų tarpe juoba bus skaudus. 

Bet taip jau yra gyvenime, kur nuolat ką nors prarandame. Nyka-Niliūnas vieną savo poezi- 
jos rinkinį net pavadino Praradimo simfonijomis. Profesoriaus Puzino mirtis ir yra toks didžiulis 
praradimas tiek jo gausiems draugams, tiek ir visai mūsų visuomenei. 

Suprantama, kad pats skaudžiausias praradimas yra jo šeimai. Ir jai priklauso mūsų visų nuo- 
širdi užuojauta. Ypač velionio našlei p. Konstancijai. Daug metų artimai draugaudamas su Puzi- 
nais, mačiau, kiek daug ji reiškė velioniui. Juk mokslininko darbas reikalauja neapskaičiuojamai 
daug triūso ir kartu labai daug laiko. Ponia Konstancija kaip tik labai rūpinosi ir sugebėjo suda- 
ryti velioniui namuose kuo palankiausias jo darbui sąlygas. Tad jai turime pareikšti ne tik mūsų 
širdingą užuojautą, bet drauge ir gilią padėką. 


X + 


Savo kelias mintis šia liūdna proga noriu užsklęsti ištrauka iš Krėvės, su kuriuo mes, fila- 
delfiečiai (drauge, aišku, ir Puzinai), buvome artimai susigyvenę ir labai jį gerbėme. 
Šiaudinėj pastogėj senasis kaimo išminčius Vainorius, sėdėdamas senose kapinaitėse, šitaip 
kalbėjo savo jauniesiems klausytojams: 


Bergi aš vis juntu, kad ten kažkas gyvena, ir gana. Ten kryžius, ir tasai, rodos, gyvas. Tik gyvybė ten kitoniška, 
rami, ne tokia kaip žmonių tarpe. Sėdi ten žmogus, ir vis rodosi, kad štai vienas akimirksnis - ir tu sužinosi 
didelę, didelę paslaptį ir būsi tokis pats ramus. Neberūpės tau tada nei javai, nei gyvuliai, nei bitės. 


Ir Tau, Jonai, niekas čia žemėje neberūpi, nes Tu jau sužinojai tą didelę didelę paslaptį. 


[1978] 


873 


Pranas Čepėnas 
Keli prisiminimų brūkšniai 


Su tam tikra melancholija prisimename senesnieji Jono Aisčio eilėraščio žodžius: „O 
jeigu kartais po daugio metų / Sueisim vėl, mieli draugai, / Tai mūsų gretos jau bus praretę... 
Sparčiai rėtėja mūsų gretos! Štai jau penkeri metai suėjo, kaip mirė Pranas Čepėnas (1980 X 3). 
Žinoma, laikas bėga nesustabdomai. Ateina nauji žmonės, iškyla nauji reikalai, nauji rūpesčiai, 
naujos idėjos. Viskas kinta, ir praeitis pamažu uždengiama užmiršties drobule. Taip jau visada 
buvo ir bus. O betgi ne visi pamirštami. Ne vienas palieka apie save žymę ateičiai, davęs ką sva- 
resnio mūsų visuomeniniam ar kultūriniam gyvenimui. Ir „po daugio metų“ tyrinėjantieji mūsų 
išeivijos kultūrinį gyvenimą užeis jame Prano Čepėno vardą. 

Mintimi nukylu į laikus prieš 50 metų. Jau buvau grįžęs iš studijų užsienyje, rašiau disertaciją 
ir rengiaus 1935 m. rudens semestrą Humanitarinių mokslų fakultete skaitysimam kursui. Iš savo 
buvusių profesorių daugiausia suartėjau su Vaclovu Biržiška, nes kaip ir jis labiausiai domėjausi 
senesniąja mūsų literatūra ir senais rankraščiais, o jų įdomių buvau aptikęs ypač Krokuvos bib- 
liotekose ir archyvuose. Turėjome tad daug bendrų interesų ir kalbos. Vaclovas Biržiška tada buvo 
ėjusios Lietuviškosios enciklopedijos vyriausiasis redaktorius.-Kambarį LE redakcijai jis surado 
savo vadovaujamoje universiteto bibliotekoje. Čia nuolat lankėsi daug profesorių, LE bendradar- 
bių. Susidarė lyg savotiškas intelektualinis klubas, kur kartkartėmis buvo pasikalbama ne tik en- 
ciklopediniais ir moksliniais klausimais, bet ir universiteto bei šiaip visuomeniniais reikalais. 

Čia ir susipažinau su Pranu Čepėnu, Lišis nuo pat pradžios (1931 m.) buvo LE sekretorius, tad 
kasdien tame kambaryje darbavosi. Anksčiau mudu nebuvome susitikę. Jis buvo vyresnės už mane 
kartos (gimęs 1899 IV 4), mokęsis karo metu Voronežo lietuvių gimnazijoje, o vėliau studijavęs 
Kaune istoriją, dar prieš man įstojant universitetan: Nuo 1935 m. nuolat su juo matydamasis, ne 
tik gerai susipažinau, bet ir suartėjau. Iš pat pradžių gerą įspūdį padarė jo ramus būdas, tvirtas 
principingumas, bet drauge ir tolerantinga laikysena kitaip manančiųjų atžvilgiu, o labiausiai 
tai jo didelis mokslo pamėgimas. Jau pirmaisiais mudviejų pažinties metais (1935) buvo išleistas 
jo parengtas (drauge su žmona Albina Sirutyte- Cepėniene ir Kaziu Boruta) Tarptautinių žodžių 
žodynas, labai reikalingas mūsų visuomenei, tokio didelio (1064 p.) dar neturėjusiai. 

1940 m. Čepėnas buvo pakviestas LE redakcinin kolektyvan, taigi tapo vienu iš redakto- 
rių. Buvo įtrauktas universiteto darban: 1940 m. Humanitarinių mokslų fakulteto tarybos 
buvo išrinktas asistentu ir dėstė kai kuriuos visuotinės istorijos kursus. Po karo dėstė trumpai 
(1946-1949 m.) veikusiame Pabaltijo universitete, kuris buvo įsteigtas Hamburge, o netrukus 
iškeltas netoliman Pinnebergan. 

1949 m. Čepėnas su šeima atvyko Amerikon ir įsikūrė Čikagoje. Kaip patyręs ilgametis Lietu- 
viškosios enciklopedijos darbuotojas, jis buvo pakviestas 1953 m. Bostone pradėtos leisti Lietuvių 

enciklopedijos redakcinin kolektyvan. Paskutinę jam tekusią LE dalį Čepėnas suredagavo 1966 m. 
Taigi prie abiejų enciklopedijų (prieškarinės ir bostoninės) darbavosi po 13 metų. Iš viso daugiau 
kaip ketvirtadalį šimtmečio! Ilgiau negu kuris kitas mūsų enciklopedininkas. 

Sulaukęs pensininko amžiaus, Čepėnas nemetė savo pamėgtojo knyginio darbo ir suredaga- 
vo kelias vertingas knygas. Lietuvių profesorių draugijos Amerikoje pakviestas, parengė spau- 
dai (beje, kelis skyrius pats parašė) kolektyvinę (48 bendradarbių) knygą Lietuvos universitetas, 
1579-1803-1922 (išsp. 1972). Veikale šalia senojo Vilniaus universiteto istorijos buvo detaliai 
apžvelgta Kauno ir Vilniaus universitetų 1922-1944 m. santvarka ir veikla. Buvo pridėta mokslo 
personalo spaudinių bibliografija, taip pat gerokas pluoštas atsiminimų, rašytų buvusių profeso- 
rių ir studentų. 

Suredagavo Čepėnas ir dvi įdomias atsiminimų knygas: Kazio Musteikio (Lietuvos krašto apsau- 
gos ministro 1938-1940 m., su kuriuo susipažino Čikagoje, bedirbdamas tame pačiame geležies 
fabrike) Prisiminimų fragmentus (išsp. 1970) ir Vlado Požėlos (energingai su caro valdžia prieš 
Pirmąjį karą kovojusio lietuvių socialdemokratų veikėjo, vėliau Lietuvos ministro ir žymaus ad- 
vokato) Jaunystės atsiminimus (išsp. 1971). 

1972 m. išspausdinta Čepėno redaguota Kazio Ališausko (su juo Čepėnas artimai susipažino 
dar Voronežo gimnazijos laikais) Kovų dėl Lietuvos nepriklausomybės pirmasis tomas (kiti du 
tomai, parengti Antano Rukšos, buvo išspausdinti 1981 ir 1982 m.). Į Ališausko knygos paren- 
gimą spaudai Čepėnas įdėjo daug kruopštaus darbo, ir autorius pratarmėje labai jam dėkojo: 
„Ypatingą pagarbą ir padėką reiškiu Pr. Cepėnui, GaslotnSiai daug laiko šiam veikalui sureda- 
guoti, padariusiam nemaža esminių papildymų, panaudojant literatūrą svetimomis kalbomis ir 
sutikrinusiam visus vietovardžius.“ 

Dar nurodysime, kad žymiojo visuomenės veikėjo ir Vasario 16-osios akto signataro Stepono 
Kairio dviem stambiems atsiminimų tomams (Lietuva budo, 1957, ir Tau, Lietuva, 1964) Čepėnas 
sudarė Geografinių vardų ir Pavardžių bei vardų rodykles (įdėtas antrojon knygon). 

Nesiribodamas kitų autorių knygų redagavimu, Čepėnas skelbė savo straipsnius įvairioje 
periodikoje, taip pat užsimojo parašyti plačią Naujųjų laikų Lietuvos istoriją, kurios I tomas 
(xv, 543 p.) buvo išspausdintas 1977 m. Pradedant rašyti kokį didelės apimties darbą reikia būti 
tikram, kad jis bus kieno nors išleistas. Tokį užtikrinimą Cepėnas turėjo. Rašė L tomo pratarmėje: 
„Baigus ilgametį darbą redaguojant Lietuvių Enciklopediją, Dr. Kazio Griniaus fondas pasiūlė 
man parašyti platesnę naujųjų laikų Lietuvos istoriją.“ 

Didysis sunkumas rašyti išeivijoje tokį išsamų veikalą yra kiekvieno autoriaus opiai jaučiami 
reikalingos lituanistinės literatūros trūkumai. Ir dar ta pati visur išmėtyta, nelengvai surandama 
ir pasiekiama, Betgi ryžtingas noras daug ką nugali. Padėjo ir ilgametis darbas prie enciklopedi- 
jos, skatinęs visur teirautis, ieškoti reikalingų knygų ir senos periodikos komplektų. Dideliam 
lietuvių knygos mylėtojui Čepėnui, kruopštaus darbo nesigailint, pavyko pakankamai susiieškoti 
medžiagos, nors gal ir ne viską dėl dabartinių išeivijos gyvenimo sąlygų. 

Pirmajame tome Čepėnas aprašinėjo laikotarpį nuo 1863 m. sukilimo iki Pirmojo pasaulinio 
karo. Antrajame, dabar jau spausdinamame ir netrukus pasirodysiančiame, aprašomi laikai iki 
Steigiamojo Seimo. Trečiajame turėjo būti aprašyti laikai iki 1940 m. Jo parašyti Čepėnas nebe- 
suspėjo. 

Beje, tas liūdnai nuskambąs žodis „nebėsuspėjo“ randamas daugelio rašančiųjų biografijose. 
Štai Krėvė labai norėjo užbaigti savo viso amžiaus kūrinį Dangaus ir žemės sūnūs. Jau išeivijoje 
išspausdino pirmąją veikalo dalį (1949). Parašė ir antrąją dalį, kuri buvo išspausdinta jau po jo 
mirties (šeštame jo Raštų tome). Trečiosios dalies parašyti Krėvė taip ir nebesuspėjo. 

Vaclovas Biržiška, visada darbų darbeliais apsikrovęs, rašė man 1955 XI 17: „... esu pasiryžęs 
griebtis dar vieno naujo“ (darbo), ir prašė atsiųsti jam reikalingos medžiagos iš Pensilvanijos uni- 
versiteto bibliotekos, kurioje dirbau. Tai turėjo būti tęsinys jo Aleksandryno (lietuvių rašytojų 
biografijų, bibliografijų ir biobibliografijų rinkinio). Deja, nė dviejų mėnesių nepraėjo, ir jis mirė, 
širdies smūgio ištiktas. Nebesuspėjo. 

Visą laiką darbuose paskendęs buvo Pranas Skardžius. Neatsitraukė nuo jų ir pensijon išėjęs 
bei sunkiai susirgęs. Žmonos raginamas eiti pasivaikščioti, kaip jam buvo gydytojo nurodyta, 
atsakęs: „Palauk, eisiu vėliau, man dabar labai gerai sekasi dirbti.“ Nesuspėjo ir jis. 

Prisimenu Antaną Salį. 1972 m. gavęs iš Pensilvanijos universiteto semestrą atostogų, ketino 
nuvažiuoti Floridon ir ten ramioje aplinkoje nekliudomas rašyti istorinį lietuvių kalbos žodyną 
(jį kukliai vadino žodynėliu), kuriam medžiagos buvo prisirinkęs 1969 m. lankydamasis Lietuvo- 
je. Deja, išvyko ne Floridon, o ligoninėn, ir jau nebegrįžtamai. Žodyno parengti nebesuspėjo. 

Dar daug galima būtų suminėti tokių nebesuspėjusių. Nebesuspėjo ir Pranas Čepėnas. Esame 
betgi jam dėkingi ir už tai, ką jis suspėjo duoti. 


[1985] 

Apie lituanistiką ir rašytojus 


Tarp šviesiųjų tremties asmenybių mes džiaugiamės turėdami dr. Vincą Maciūną. Tas mūsų 
kruopštus literatūros istorikas šį mėnesį švenčia savo 50 m. amžiaus jubiliejų; taigi - mūsų moks- 
lininkas yra pačiame savo bajėgume ir dar iš jo nemažai tikimės. Tam jis gerai pasiruošęs. Baigęs 
humanitarinį fakultetą Lietuvos universitete, studijas gilino Bonnos ir Mūncheno universitetuose. 
Ruošdamas disertaciją, rinko medžiagą Vilniaus, Varšuvos ir Krokuvos bibliotekose ir archyvuose, 
ten atrasdamas iki šiol nežinotų rankraščių. Nuo 1935 m. pradėjo dėstyti Vytauto Didžiojo universi- 
teto Humanitarinių mokslų fakultete. 1939 m. gavo filologijos daktaro laipsnį, apgynęs disertaciją 
Lituanistinis sąjūdis XIX amžiaus pradžioje. Talkininkavo prof. Vaclovui Biržiškai redaguojant 
Mūsų senovę. 54 Humanitariniu fakultetu persikėlęs į Vilnių, buvo išrinktas to fakulteto prode- 
kanu; drauge buvo ir Kaune įsteigto Filosofijos fakulteto docentas. 1942 m. paskirtas Vytauto 
Didžiojo universiteto bibliotekos direktorium. Nuo 1940 m. pakviestas dirbti prie Lietuviškosios 
enciklopedijos. Tremtyje Pabaltijo universitete dėstė lietuvių literatūrą, o 1948-1949 m. buvo to 
universiteto Eilologijos fakulteto dekanas. Dabar dirba Pensilvanijos universitete ir prie Lietuvių 
enciklopedijos. Įvairiuose žurnaluose yra paskelbta eilė jo studijų. 

Sukakties proga kreipėmės į mūsų vieną pirmaujančių literatų su eile klausimų, kuriuos čia 
toliau rasite su jo atsakymais. 


- Jūs gavote doktoratą apgynęs disertaciją apie lituanistinį sąjūdį XIX a. pradžioje. Kaip Jums 
atrodo lituanistinis tremties lietuvių sąjūdis lyginant su Jūsų išstudijuotu laikotarpiu? 
- Savo disertacijos pratarmėje apibūdinau man rūpėjusią istorinę problemą: 


Pažvelgę į XIX a. mūsų istoriją, galime pastebėti kas kartą stiprėjusį domėjimąsi lietuvių kalba, istorija ir 
apskritai savąja tauta, jos gyvenimu, kūryba, papročiais. Būta ir patriotinio momento - aukštinti visa tai, 
kas sava, kas lieruviška. (...] Suprantama, kad visa tai negalėjo staiga atsirasti, Aušrai pasirodžius ar kita 
kuria proga, o pamažu vystėsi ir brendo Lietuvos visuomenėje. Autoriaus manymu, to sąjūdžio užuomazgos 
reikia ieškoti XIX a. pradžioje, nors atskirų jo daigų būta ir anksčiau. 


Kitais žodžiais betariant, jau XIX a. pradžioje galime įžiūrėti pirmuosius mūsų tautinio atgimi- 
mo, visiškai subrendusio tik antroje XIX a. pusėje, pasireiškimus. 

Dabarties gyvenimo sąlygos, žinoma, visai kitokios kaip kad buvo XIX a. pradžioje. Betgi 
mūsų tautinio išsilaikymo klausimas turi daug ką bendro su tautinio atgimimo raida anais laikais. 
Būtent, jei gimtosios kalbos gaivinimas ir jos meilės skiepijimas, noras geriau pažinti savo tautą 
ir jos istoriją, liaudies kūrybos branginimas ir pastangos ugdyti savą literatūrą stiprino tada be- 
bundančią tautinę sąmonę, tai tų pačių dalykų rūpestingas puoselėjimas padės ir dabar išlaikyti 
lietuvybę gyvą mūsų jaunojoje kartoje. 

- Jūs esate literatūros istorikas. Kaip manote, kas iš tremties ir kas iš okupuotos Lietuvos kūry- 
bos pateks į literatūros istoriją? 

— Bandydamas atsakyti į tą klausimą, ribosiuos principine plotme. Literatūros istorikas, da- 
rydamas kurio nors periodo apžvalgą, tolydžio susiduria su klausimu, į kuriuos rašytojus jis turi 
kreipti daugiausia dėmesio, kurių tik trumpesniu suminėjimu pasitenkinti, o kuriuos ir visai pra- 
leisti, nes nėra galimybės, o pagaliau ir reikalo išminėti visus rašiusius. Literatūros istorikui visų 
pirma įdomūs tie rašytojai, kurie savo kūryba duoda ką nors naujo literatūrai - ar sugeba ne tik 
giliai, bet ir naujai įžvelgti į žmogų ir iškelti naujas psichologines, filosofines, socialines ir kt. pro- 
blemas, ar suranda kokių išliekančių stilistinių naujovių ir yra naujos srovės ar ištisos literatūri- 
nės gadynės pradininkai. Žodžiu tariant, tie rašytojai, kurių veikalais ir remiasi literatūros raida. 
O vadinamiesiems epigoniniams veikalams, nors ir talentingai parašytiems bei susilaukusiems 
nemažo populiarumo skaitytojų tarpe, literatūros istorikas skirs mažiau dėmesio. Tą literatūrinį 
mastą ateities istorikas taikys, be abejo, ir mūsų šių dienų tremties literatūrą apžvelgdamas. 

Dabartinę Lietuvos literatūrą tik iš dalies tepažįstu. Bet sunku laukti, kad aukštos vertės litera- 
tūra (vieną kitą veikalą išskyrus) išaugtų tokiomis sąlygomis, kurioms stinga reikalingos kūrybi- 
nės laisvės. Pamokantį pavyzdį rodė pati rusų literatūra, kuri per pastaruosius keliasdešimt metų 
anaiptol nebedavė pasaulio literatūrai tokių pažymėtinų vardų, kuriais garsėjo XIX amžiuje. 


- Redaguodamas Krėvės raštus, Jūs turėjote progos juos gerai išstudijuoti. Į ką, Jūsų nuomone, 
Krėvės kūryboje mūsų visuomenė yra per mažai dėmesio atkreipusi? Kas Jums pačiam iš Krėvės 
kūrybos padarė giliausią įspūdį? 

- Krėvę laikau žymiausiu iš visų mūsų rašytojų. Jo kūryba turtinga bei įvairi, ir dažnas jos pus- 
lapis vis kuo nors kitu patraukia skaitytoją. Dainavos padavimai žavi savo muzikalia kalba ir kar- 
žyginiam epui būdingu vaizduojamo gyvenimo skaidrumu bei nekomplikuoto į jausmo tiesiogi- 
numu. Šiaudinės pastogės apsakymai nustebina atskleisdami nelauktą dvasinį grožį paprastame 
kaimo žmoguje. Krėvės dramos pagauna savo istorinės problematikos gilumu ir savo stiprios dva- 
sios herojais, kurie konflikte su istorinių sąlygų gniuždančiu svoriu suspindi tragišku didingumu. 
Nors šalia audringojo Šarūno Krėvė su dideliu įsijautimu moka pavaizduoti ir paprastutę kaimo 
bobulę, bet artimiausi jo širdžiai yra galingi asmenys, pilni kieto ryžtingumo ir didžių aistrų, 
neramios ir maištingos dvasios, išdidūs ir niekam nesilenkią. Juose plazda laisva, nerimstanti, 
kovojanti, svyruojanti, bet ir vėl pasiryžtanti dvasia. Gyvenimas jiems anaiptol nėra tik kokia 
maloni pramoga, o sunkus uždavinys. Jie jaučia slegiantį gyvenimo sunkumą, bet nesitraukia iš 
pasirinktojo kelio. Jie traukia mus savo didingumu ir skatina mumyse didžios ir galingos dvasios 
pasiilgimą, kuris mus kelia ir gaivina pilkoje ir susmulkėjusioje kasdienybėje. Čia ir yra didžioji, 
nepraeinančioji Krėvės kūrybos reikšmė. 

Į klausimą, kurį iš Krėvės veikalų mūsų visuomenė daugiau ar mažiau vertina, sunku atsaky- 
ti. Apie tai galima būtų tik netiesiogiai spręsti iš to, kiek kurio veikalo išperkama ar kiek kuris 
veikalas yra skaitytojų reikalaujamas viešosiose bibliorekose. Žinoma, šiuo tarpu tai neįmanoma 
padaryti. Kiek atgarsio kuris nors rašytojas susilaukia visuomenėje, galimai iš dalies spręsti iš to, 
kaip daug jo veikalai spaudoje minimi, recenzuojami, nagrinėjami. Ir štai apie Krėvę spaudoje 
yra gana gausiai paberta straipsnių bei straipsnelių, nors stambesnių tyrinėjimų jų tarpe maža 
(beje, išsamių literatūrinių studijų apie paskirus rašytojus iš viso nedaug teturime). Visuose tuose 
straipsniuose Krėvė paprastai aukštai vertinamas. 

Krėvės populiarumą rodo ir tai, kad daugumas jo veikalų susilaukė po keletą leidimų, ypač 
Dainavos šalies senų žmonių padavimai, kurie ligi šiol išspausdinti jau 6 kartus, o paskiri pada- 

vimai buvo dar išleisti ir atskiromis knygelėmis bei spausdinti (ištisai ar ištraukomis) įvairiose 
chrestomatijose. Prie Krėvės išpopuliarėjimo prisidėjo ir tai, kad jo veikalai buvo įtraukti į 
mokyklų programas ir buvo ten palyginti plačiai nagrinėjami. Visa eilė Krėvės personažų yra 
giliai įsirėžę mūsų sąmonėn: čia ir skerdžius Lapinas, i ir vadinamasis bedievis Vainorius, ir Gil- 
šės bernelis, ir narsusis Milžinkapio Zubrys, ir visų pirma Šarūnas, kuris ne tik jau yra tapęs 
pas mus krikštavardžiu, bet bemaž virtęs bendrinės reikšmės žodžiu; kaip, pvz., Tartiufu pava- 
diname veidmainingą šventuolėlį arba Hamletu - veiksmui pasiryžti nepajėgų skeptiką, taip 
šarūniškos dvasios žmogumi pavadiname valingą ir niauriai išdidų maištautoją. 

Tremties laikais buvo išspausdinti nauji kelių Krėvės veikalų leidimai, o be to, pirmą kartą 
atskira knyga išleista Krėvės prieš keliasdešimt metų pradėtų ir atskirais fragmentais žurnaluose 
skelbtų Dangaus ir žemės sūnų pirmoji dalis Žemės vingiais, kurioje ypač iškyla šarūniškai galin- 
ga ir Krėvės labai originaliai įžvelgta Herodo asmenybė ir parodyta jo, kaip valdovo, tragedija. 
Manau, kad į tą neeilinį veikalą, vertintiną ne tik tremties, bet visos mūsų literatūros mastu, dar 
nebuvo pakankamai atkreipta dėmesio. Drauge tenka apgailestauti, kad jis nebuvo pažymėtas 
savo metų literatūrine premija - nemažam Krėvės talento gerbėjų nustebimui ir nusivylimui, o 
paties Krėvės tam tikram kartėliui. 


- Kaip atrodys Jūsų redaguojamas Lietuvių enciklopedijos žomas - Lietuva? Kiek jau čia darbas 
pasistūmėjęs? Kokios talkos jam lauktumėte iš mūsų visuomenės? 

- Visa Lietuvių enciklopedija yra žymia dalimi lituanistinė. Kiekviename jos tome apsčiai yra 
didesnių ar mažesnių straipsnių apie paskiras Lietuvos vietoves, asmenis, draugijas, įstaigas, laik- 
raščius, istorinius įvykius, papročius ir t.t. Manajame tome bus tik bendros atskirų sričių apžval- 
gos. Sakysime, platesnės ar siauresnės mūsų rašytojų apybraižos dedamos į atitinkamų raidžių 
tomus, o manajame bus istorinė lietuvių literatūros apžvalga, apibūdinanti literatūrinę raidą ir 
ją pailiustruojanti ryškesniais tos ar kitos gadynės rašytojais. 

Iš viso straipsnių straipsnelių yra numatyta per šimtą. Mat kai kurių platesnių sričių (istori- 
jos, kalbos, ekonomikos ir t.t.) apžvalgos bendradarbių patogumui yra suskaldytos į smulkes- 
nius straipsnius: pritraukiant daugiau rašančiųjų, sumažėja našta paskiriems bendradarbiams, 
kurių daugumas ir taip nemaža talkininkauja eiliniams LE tomams, sunkiau berasdami laiko 
dar ir manojo tomo straipsniams. Visi straipsniai grupuojami į 5 stambius skyrius: 1) Kraštas 
(gamta), 2) Gyventojai, 3) Istorija, 4) Menas ir mokslas, 5) Visuomenė ir ūkis. Dalis straipsnių 
jau parašyta ir atsiųsta redaktoriui, bet dar daugelio trūksta. Taigi tebeina parengiamasis LE 
tomo darbas, iš šalies nepastebimas, bet redaktorių labai apsunkinąs ir gaišinąs, nes sudarius, 
pagal įvairias enciklopedijas ir savo asmenišką nuožiūrą, smulkų tomo planą, jau teko parašyti 
500 laiškų kviečiant bendradarbius, aiškinantis (kartais ir gana išsamiai) dėl straipsnio pobū- 
džio ir apimties (dėl straipsnių gausumo jiems tegalima skirti iš anksto apibrėžtos apimties tome 
labai ribotai vietos, kuri dažnai nepatenkina bendradarbių), tai vėl iš pradžių įkyriai ir ne vi- 
sada lengvai ieškant naujų bendradarbių, kai kuriems dėl įvairių priežasčių nebetesint duotojo 
pažado ir atsisakius. į 

Klausiate, kas būtų pageidaujama iš visuomenės? Visų pirma - tai suprasti ir įvertinti dabar- 
tinio meto sąlygas (ypač laisvo laiko stoką ir nemažus reikalingos lituanistinės literatūros trūku- 
mus), kurios labai apsunkina tiek bendradarbių, tiek ir paties redaktoriaus darbą, nudelsdamos 
galutinį tomo parengimą. 

- Kokie nauji darbų planai šiuo metu Jūsų mintyse bręsta? 

- Visokius planus labai suvaržo laiko stoka. Tiesa, mano darbas Pensilvanijos universiteto bib- 
liotekoje ne kartą man leidžia lengviau prieiti prie reikalingos literatūros. Taip pat turiu būti dė- 
kingas savo žmonai, kuri pasirūpina sudaryti sąlygas, kad laisvalaikį po tarnybinio darbo galėčiau 
kuo pilniau sunaudoti savo lituanistiniams tyrinėjimams ir rašymams. Sunku betgi galvoti apie 
kokius naujus darbus, kai dabartinį mano laisvalaikį jau su kaupu užima LE tomo parengiamieji 
darbai, Krėvės raštų rinkinio redagavimas, straipsniai eiliniams LE tomams ir kartkartėmis mūsų 
žurnalams, taip pat viena kita paskaita. 

Iš seno betgi man rūpi rašyti apie Antaną Strazdą. Mat po ilgesnio rausimosi Vilniaus valsty- 
biniame archyve ir bibliotekų rankraštynuose buvau aptikęs daug pirmaeilės medžiagos Strazdo 
biografijai ir charakteristikai. Ją buvau davęs pasinaudoti prof. Vaclovui Biržiškai, kuris ją su- 
registravo savo Aleksandryne. Didžiąją rastosios medžiagos nuorašų dalį laimingu būdu pavyko 
atsivežti čia. Tos medžiagos apdoroti Lietuvoje nebespėjau. Trumpą straipsniuką išspausdinau 
Naujojoje Lietuvoje (Vilnius, 1943), taip pat buvau dalį medžiagos sunaudojęs platesniam rašiniui 
apie Strazdo dainas Vilniaus cenzūroje. Rašinys buvo numatytas prof. Vaclovo Biržiškos 60-me- 
čiui paminėti skirtam kolektyviniam leidiniui (1944), kurio nebebuvo, deja, spėta išleisti. To savo 
rašinio neturiu. Esu betgi painformuotas, kad jis yra atsidūręs vadinamojoje Respublikinėje bib- 
liotekoje ir kad juo esą kai kieno pasinaudota. Dabar Lietuvoje yra paskelbta nemaža medžiagos 
apie Strazdą nepamirštant tolydžio nurodyti, kad vadinamaisiais buržuaziniais laikais Strazdu 
visai nesidomėta. Kiek galėjau matyti iš užuominų ir platesnių nuorodų ar ištraukų spaudoje ir 
knygose (deja, savo rankose nesu turėjęs 1952 m. Strazdo raštų plačiojo leidimo), kai kas iš dabar 

paskelbtosios medžiagos man nebuvo žinoma, betgi didelė tos medžiagos dalis bus ta pati, ku- 
rią aš jau anksčiau buvau radęs ir nurašęs. Neturiu bent šiuo tarpu tikrų duomenų spręsti, ar toji 
medžiaga visa bus naujai rasta archyvuose, ar gal bus pasinaudota ir mano rastosios medžiagos 
nuorašų dublikatais, kuriuos palikau Vilniaus universiteto bibliotekoje savo kabineto stalčiuose, 
Beje, mano atsivežtos medžiagos tarpe susirado ir Strazdo vieno rašto originalas, kurio nuorašą 
irgi esu palikęs. Įdomu, ar jis yra dabar paskelbtos medžiagos apie Strazdą tarpe? 

Tyrinėdamas lietuvių literatūros istoriją, itin rūpinausi rasti naujos rankraštinės medžiagos. 
Jos esu šiek tiek ir paskelbęs Mūsų senovėje. Kai kurių dar nepaskelbtų rankraščių nuorašus (ke- 
liolika XIX a. pradžios mūsų tautotyrininko Liudo Jucevičiaus laiškų Juozui Kraševskiui ir kai 
ką iš senojo Vilniaus universiteto susirašinėjimo lietuvių kalbos reikalu) turiu pas save ir norėčiau 
paskelbti su atitinkamais komentarais. Taip pat turiu universitetinių paskaitų apie Antaną Bara- 
nauską juodraščius, kurie duotų medžiagos keliems straipsniams ir net ir platesniam rašiniui apie 
Baranauską. Būtų dar ir daugiau planų, bet kad to laiko jiems vis tiek dabar neturiu. 


[1959] 

Lituanistikos institutas ir jo veiklos gairės 


Man malonu čia susirinkusius pasveikinti Lituanistikos instituto vardu, širdingai padėkoti | 
užatsilankymą suvažiaviman ir tuo parodymą mūsų institutui dėmesio, kurį mes tikrai vertina- 
me. Malonu taip pat susirinkti Čikagoje, nes čia prieš dvidešimt metų institutas ir buvo įsteigtas. 
Taigi šie metai yra institutui sukaktuviniai. 

Per tuos ilgus metus daug kas pakito mūsų gyvenime, daug kas amžinai atsiskyrė iš mūsų tarpo, 
bet pagrindinis instituto tikslas, mokslinis ir drauge tautinis, išliko tas pats, kuris buvo ir institurą 
steigiant. Tai tas pats taurus tikslas, kuris jau iš seno skatino mūsų mokslo žmones skirti savo jėgas 
Lietuvos mokslui. Dar praeito šimtmečio pradžioje jis sušvito jaunam Vilniaus universiteto stu- 
dentui Simanui Daukantui, kuris savo pirmojo istorijos veikalo pratarmėje, pažymėtoje 1822 m. 
data, rašė šiuos įsidėmėtinus žodžius: 

Taigi, kad mokslas ir gudrybė giminės [ruo žodžiu Daukantas ir kiti tada vadino tautą] yra amžina ir visų 

didžiausia garbė, dėl ko gi lietuviai ir žemaičiai negal stengri, idant dasiektų tą laiprą šviesybės, ant kurio 

išsikėlė kitos giminės? Užvis, jog kiekviena gal pelnyti garbę ne tiktai vienu kardu, ber ir pačiu mokslu. 


Nepaneigdami ir kitokios veiklos Lietuvai reikšmės ir anaiptol patys neišsijungdami iš jos, mes, 
kaip Lituanistikos instituto nariai, savo svarbiausias pastangas skiriame Lietuvos mokslui, ar, 
tiksliau pasakius, mokslui apie Lietuvą, t.y., apie jos istoriją, kalbą, literatūrą, tautosaką, kraštą... 

Gyvename išeivijoje. Neturime čia palankių sąlygų, kurios augintų naujus lituanistus ir juos 
skatintų. Tad kiekvieno lituanisto netekimas yra mums skaudus nuostolis. Su giliu apgailestavimu 
prisimename, kad nuo Lituanistikos instituto praeito suvažiavimo mirė du mūsų instituto nariai: 
istorikai Konstantinas Avižonis ir Pranas Pauliukonis. Taip pat mirė ir mūsų instituto garbės narys 
Juozas Bačiūnas. Ir Lietuvoje mirė kėli lituanistai, jų tarpe literatūros istorikas Jurgis Lebedys ir 
kalbininkas Jonas Kazlauskas. Neseniai spaudoje skaitėme liūdną žinią, kad Lenkijoje mirė žy- 
musis lietuvių kalbos tyrinėtojas ilgametis Vilniaus universiteto prof. Janas Otręebskis. Jų šviesų 
atminimą pagerbkime tyliu susikaupimu. 

Reikia betgi ir pasidžiaugti, kad dar turime žmonių ir galime ne tik papildyti, bet ir pagausinti 
LI narių eiles. Štai ir šiemet LI-tan įsijungė 17 naujų tikrųjų narių. Juos ir noriu dabar širdingai 
pasveikinti LI vardu. 

Šalia vyresniosios kartos žmonių, iš seniau besireiškusių lituanistikoje, LI narių tarpe nestin- 
ga ir jaunesnių, aukštuosius mokslus jau čia, išeivijoje, baigusių. Daugumas jų savo daktarato 
disertacijoms buvo pasirinkę lituanistinės temas ir dabar, kad ir dėstydami universitetuose ar ko- 
Iedžuose anaiptol ne lituanistinius dalykus ar dirbdami kitose mokslinio pobūdžio institucijose, 
ir toliau neatsisako savo lituanistinių interesų ir skiria jiems laiko šalia savo tiesioginių mokslo 

darbo pareigų. Toji grupė jau sudaro ketvirtą visų LI narių dalį ar net kiek ir daugiau. Neabejo- 
tinai ji ir toliau didės, o ilgainiui perims ir paties instituto vadovavimą. 

Kai pažiūrime į sąrašą narių, prieš dvidešimt metų sudariusių tada naujai steigiamo instituto 
branduolį, nebe liūdesio matome, kiek daug žymių ir dabartinėmis sąlygomis čia sunkiai bepakei- 
čiamų lituanistų yra iš gyvenimo pasitraukę: mirė Mykolas ir Vaclovas Biržiškos, Krėvė, Pakštas, 
Šapoka, Matusas, Avižonis. Kr kiti vyresnieji, dar Lietuvoje moksliškai subrendę Ituanieiai, sens- 
tame, pavargstame ir neišvengiamai siauriname savo mokslinę veiklą. Tad būtinai reikia naujo 
kraujo, jaunų jėgų, kad institutas pamažu nesužlugtų, o ir toliau sėkmingai gyvuotų ir veiktų. 

Prieš šešiasdešimt metų, kai dar neturėjome savo lietuviško universiteto nei mokslinių insti- 
tutų ir tik Basanavičiaus rūpesčiu įsteigtoji Lietuvių mokslo draugija jungė toje srityje besidar- 
buojančius, Mykolas Biržiška ragino įtraukti lituanistikos darban studentiją, drauge pateikdamas 
keliasdešimt lituanistinių temų. Jis rašė Visuomenės žurnale (1910): 


Užvedžiau kalbą apie studentus. Manau, kad mūsų dabartinio gyvenimo sąlygose ypač jie turi iškelti minė- 
tuosius mokslus ir užinteresuoti šviesuomenę šios rūšies darbais. Jie arti universiteto mokslo, reikale gaus ir 


mokslo pagalbą (profesoriai, draugai), gali naudotis knygynais, archyvais ir t.t., pačių gyvenimu - mokslo 
atmosfera stumiami darban.! 


Kad ir nelaukdamas iš jų kokių nepaprastų mokslo darbų, Biržiška tikėjosi, kad jie „patys 
Lietuvos mokslan įsitrauks ir rasi kitus užkrės tąja liga“. Mes gerai žinome, kad tokia Lietuvos 
mokslo liga tada ir užsikrėtė Mykolas ir Vaclovas Biržiškos, Augustinas Janulaitis, Kazimieras 
Būga, Petras Klimas ir kiti, kurie itin svariai vėliau pasireiškė mūsų lituanistikoje. 

Norime tikėtis, kad ir LI, įtraukdamas į savo eiles mūsų jaunąsias mokslo jėgas, gal irgi įstengs 
juos susargdinti chroniška lituanistinio mokslo liga. Išlaikyti lituanistinį interesą gyvą ir jį dar 
ugdyti yra esminis LI uždavinys. 

Viena iš priemonių palaikyti dėmesį lituanistikai yra ir LI suvažiavimai. Tai itin gera ir nedaž- 
na proga lituanistams susitikti, paskaityti savo pranešimus, padiskutuoti, pasitarti rūpimomis 
mokslo problemomis, pasiinformuoti. Tokius suvažiavimus galima būtų pavadinti tam tikru li- 
tuanistiniu atsigaivinimu, nes kasdieniame darbe mūsų daugumui anaiptol netenka susidurti su 
lituanistiniais dalykais. Tad šin suvažiaviman pasistengėme sutraukti didoką paskaitininkų būrį. 
Ir labai malonu, kad jų tarpe kaip tik yra nemaža mūsų jaunesniųjų mokslo žmonių. 

Rašydamas apie dvidešimtmetinę Lietuvių mokslo draugijos sukaktį, Augustinas Janulaitis 
taip prisiminė jos suvažiavimus: 


Atgydavo tuomet lietuviškasis Vilnius. Visi rinkdavosi į Mokslo Draugijos susirinkimus... Taigi tautiniu 
atžvilgiu Mokslo Draugijos metiniai susirinkimai virto meriniais visos Lietuvos ir net kartais į Rusiją ištrau- 
kusios inteligentijos susirinkimais.2 


Tokių didelių ambicijų mes anaiptol neturime ir nepretenduojame į tokį mūsų suvažiavimų 
vaidmenį. Vis dėlto manome, kad LI suvažiavimai turi svarbos ne tik instituto nariams, bet ir tam 
tikros kultūrinės reikšmės platesnei visuomenei. Kad suvažiavimas turėtų ir daugiau išliekamos 
reikšmės, ketiname suvažiavimo paskaitas paskelbti atskiru leidiniu. 


1 Visuomenė, 1910, nr. 7/8, p. 265. 
2 Iliustruotoji Lietuva, 1927, nr. 16. 

Suprantama, kad tokius visuotinius LI suvažiavimus sukviesti nėra lengva, ypač dėl didelių 
atstumų, skiriančių po visą kraštą plačiai pasklidusius LI narius. Tad reikės apsvarstyti tam tik- 
rą decentralizaciją toje LI veiklos srityje: mažesnius rajoninius LI suvažiavimus galima būtų ir 
lengviau, ir dažniau surengti. Be to, įvairiose vietovėse ruošiami, jie būtų ir platesnei visuomenei 
prieinamesni. Toks ryšys su lietuviškąja visuomene, o ne užsidarymas savo organizacijos ribose, 
ir turi rūpėti LI-tui. 

Šalia visuotinių ir rajoninių suvažiavimų galima būtų rengti ir siauresnes mokslines konferen- 
cijas, skirtas vienai kuriai lituanistikos sričiai (kalbotyrai, literatūrai, istorijai...) ar simpoziumus 
kuriai nors aktualiai mūsų kultūros problemai panagrinėti. 

Pereiname prie svarbiausios LI darbo srities - prie mokslinių leidinių. Deja, turime atvirai 
prisipažinti, kad čia mūsų reikalai nekokie. Žinoma, LI-tui anaiptol nestinga rašančiųjų, LI narių 
eilėse kaip tik yra daug mūsų žymių kalbininkų, istorikų, literatų, sociologų, tautotyrininkų, ku- 
rių straipsnių ir stambesnių studijų pilna mūsų periodikoje, Lietuvių enciklopedijoje, kirakalbiuose 
mokslo žurnaluose; yra ir atskiromis knygomis išleistų. LI narių įnašas išeivijos lituanistikon, 
taip pat ir apskritai kultūrinin gyveniman yra labai reikšmingas. Betgi paties LI leidybinę veiklą 
suvaržo lėšų stoka. Tiesa, pačioje pradžioje LI-tui gerai pasisekė: Kultūros fondas nepašykštėjo 
gausios paramos, ir galėjo būti išleistas Vaclovo Biržiškos Aleksandrynas, vienas iš pačių stam- 
biųjų ir svarbiųjų išeivijos lituanistinių veikalų, kuris dėl savo didelės mokslinės reikšmės net ir 
Lietuvoje dabar plačiai lituanistų naudojamas ir cituojamas, nors šiaip jau išeivijos leidiniai ten 
oficialiai ignoruojami. 

Savo paties sutelktomis lėšomis LI galėjo išleisti tik dvi ne per didelės apimties Lituanistikos 
darbų knygas. Jau pradėtos rengti trečiosios Lituanistikos darbų knygos leidimą teko atidėti, kai 
Lietuvių fondas nepaskyrė prašytos paramos. Norime tikėti, kad tai tik laikinas susitrukdymas, ir 
ana vertinga lituanistinė medžiaga, kurios nemaža pavyko sukaupti tai knygai, bus vėliau išleista. 

Išeivijos lituanistinė bibliografija per 25 metus bus susidariusi gana didelė. Vis dėlro daugelio 
dalykų joje dar pasigestume. Pagaliau mokslas niekada nesitenkina tuo, kas pasiekta: vis susiran- 
da naujų problemų, naujų tyrinėjimų, naujų veikalų. Tai galima ir iš anksto daugiau mažiau pla- 
nuoti. Toliau pabandysiu nurodyti vieną kitą dalyką, kad ir anaiptol neprerenduodamas į išsamų 
lituanistinių leidinių planą. 

Tai ir nebūtų įmanoma. Pagrindinis kiekvieno mokslo veikalas yra kurio nors klausimo ar 
periodo, ar asmens monografija. Jų temos betgi priklauso visų pirma nuo rašančiojo pasirinki- 
mo, jo turimos medžiagos (o tai itin svarbu dabartinėmis mūsų sąlygomis) ir kitų dažnai grynai 
asmeninio pobūdžio priežasčių. Neabejoju, kad dažnas iš LI narių vienos ar kitos monografijos 
apmatus turi savo stalčiuje ir renka medžiagą ar net jau yra parašęs. Kiek žinau, pvz., dr. Juozas 
Jakštas yra parengęs nemažą monografiją apie Joną Šliūpą, o dr. Jurgis Gimbutas rengia apie 
Steponą Kolupailą, buvusį LI narį; dr. Jonas Puzinas ruošia veikalą apie baltų priešistorinės kul- 
tūros problemas, o aš pats jau iš seniau renku medžiagą Lietuvos himno istorijai. Šį temų sąrašą 
galima būtų dar gerokai pratęsti. | 

Kai ką betgi galima ar net ir reikia atlikti sutelktinėmis jėgomis. Štai, pvz., LI narių grupė yra 
užsimojusi anglų kalba parengti literatūros istorijos apžvalgą. 

Kai dabar ir šiame krašte auga interesas baltistikai, būtų labai reikalingas panašus mokslinis 
informacinis veikalas apie lietuvių kalbą, kuriame būtų pateikta bendroji lietuvių kalbos charak- 
teristika, kalbos istorijos bruožai ir ryšiai su kitomis kalbomis, duomenys apie tarmes, žinios 
apie senuosius lietuvių tekstus, lietuvių ir kitataučių kalbininkų lituanistų darbų apžvalga ir pa- 
grindinė bibliografija. 

Būtų gera panašių apžvalginių angliškų veikalų sulaukti iš tautosakos, tautodailės ir kitų litua- 
nistikos sričių. Labai naudinga būtų, pvz., Lietuvos architektūros istorija, kuri ryškiai rodytų tiek 
savam, tiek ir svetimtaučiui skaitytojui senus ir glaudžius lietuvių kultūrinius ryšius su Vakarais, 
nes per Didžiąją Lietuvos Kunigaikštiją kaip tik ėjo vakarietiškos architektūros riba, 

Itin mums reikalingas naujai parašytas Lietuvos istorijos veikalas. Jį, kaip ž žinome, dabar ir 
rengia dr. Zenonas Ivinskis, kuris yra ir LI narys. 

Kalbant apie istoriją, mintin tuoj ateina vienas jos svarbus periodas, kurį mūsų išeivijos istorikai 
galėtų ir turėtų išnagrinėti, pasiremdami gausiais po karo išleistais diplomatinių dokumentų rin- 
kiniais, tebegyvų valstybininkų ir kitų ano meto įvykių dalyvių atsiminimais ir kitais jiems dabar 
prieinamais šaltiniais. Tai liūdnasis nepriklausomybės netekimo ir okupacijos laikotarpis. 

Mūsų istorikų laukia ir pokariniai DP stovyklų laikai. Tiesa, tai labai trumpas, vos kelerių 
metų laikotarpis, bet jis ir įdomus, ir svarbus mūsų išeivijos istorijoje. Tai juk jis savo intensyvia 
organizacine ir kultūrine veikla uždarose lietuviškose stovyklų bendruomenėse neabejotinai už- 
grūdino mus tolesniam lietuviškam gyvenimui. Jei likimas mus būtų iš karto išbarstęs po platųjį 
pasaulį, tai išsisklaidymas ir įsikūrimo svetimuose kraštuose vargai ir rūpesčiai būtų labai nudelsę 
ir apsunkinę mūsų lietuvišką susiorganizavimą. Gal ir tokio štai suvažiavimo, kaip dabartinis, 
nebūtume galėję turėti. Dalis ano laikotarpio medžiagos buvo prieš porą metų paskelbta Vincen- 
to Liulevičiaus (beje, LI nario) redaguotame veikale apie lietuvių švietimą Vokietijoje, bet darbo 

dar daug ir kitiems prieš akis. Manau, kad bent vienas kitas universitetas leistų savo studentams 
pasirinkti iš ano meto temas magistro ar daktaro disertacijoms, nes tai juk būdingi Europos po- 
kario reiškiniai. 

Naujoji pokarinė ateivių banga, kaip žinome, smarkiai pakeitė Amerikos lietuvių kultūrinį 
ir visuomeninį gyvenimą. Tad mums būtinai reikalingas naujas angliškas kruopščiai parengtas 
informacinis veikalas apie (Mykolo Biržiškos žodžiu betariant) Amerikos Lietuvą, kad besido- 
mintieji Amerikos lietuviais ar apie juos rašantieji neturėtų imtis žinių iš jau pasenusių šaltinių. 
Paskatinantį pavyzdį parodė Kanados lietuviai, ne per seniai išleisdami kolektyvinę knygą Litbhua- 
nians in Canada. 

Ryšium su dabartinėmis išeivijos gyvenimo sąlygomis labai naudingas būtų vienas, tiesa, ne 
grynai mokslinis, bet vis tiek su visu moksliniu rūpestingumu parengtas veikalas. Jį pavadinčiau 
Lietuvio vadovu. Gerai žinome, kad mūsų jaunesniosios kartos lituanistinis bagažas dėl supran- 
tamų priežasčių ne kartą labai ribotas. Jau iš seniau yra kartojamas anekdotas, kad vienas jau- 
nuolis, paklaustas apie Mykolą Biržišką, atsakęs, kad tai pirmasis savanoris, žuvęs už Lietuvos 
laisvę. Tokie nesusipratimai dabar, deja, neišvengiami. Šeštadieninė mokykla, į jei ir buvo lankyta, 
tesuteikia gana ribotą lituanistinį išsilavinimą, o literatūroje reikalingų žinių susirasti ne visada 
lengva. Lietuvių enciklopedija, kad ir kokia reikšminga ji būtų, mūsų jaunuoliui dažnai per sunki. 
Sakysim, nori jis trumpai drūtai sužinoti, kas buvo Donelaitis, Vytautas, spaudos draudimas, Di- 
dysis Vilniaus seimas, Zalgirio mūšis ir t.t.; atsiverčia enciklopediją ir bejėgiškai nuleidžia rankas, 
radęs apie tuos dalykus ilgus kelių ar keliolikos skilčių rašinius, kuriuos perskaityti ne kiekvienas 
teprisivers, kai kas ir nepajėgs. Jam reikia vieno, kad ir stamboko tomo, kur enciklopedinio žody- 
no būdu būtų sutrauktos pagrindinės informacijos apie Lietuvą, kurias kiekvienam sąmoningam 
lietuvini būtų privalu žinoti. Tokį Lietuvio vadovą galima būtų (ir reiktų) išversti ir angliškai. 

Mūsų periodikoje yra skelbiama daug ne kartą ir labai vertingų lituanistinių straipsnių. Deja, 
ilgainiui jie taip ir dingsta drauge su nesaugomais senos periodikos sąsiuviniais ar laikraščių 
numeriais. Būtų tad gera paskirų lituanistų vertinguosius straipsnius išleisti rinktiniais tomais. 
Tokie straipsnių rinkiniai visur leidžiami. Buvo tai daroma Lietuvoje ir dabar tebedaroma. Ir čia, 

Amerikoje, buvo išleistas Vaclovo Biržiškos įvairių straipsnių rinkinys Praeities pabiros. To pat 
pobūdžio yra ir neseniai išleistoji dr. Rimvydo Šilbajorio angliška knyga apie keturiolika mūsų 
išeivijos rašytojų. Tokie mūsų kalbininkų, literatų, istorikų straipsnių rinkiniai gražiai pratur- 
tintų lituanistinę biblioteką. Gal net ir atskiri laikraščiai galėtų leisti savo metraščius, kuriuose 
pakartotų savo svarbesniuosius, išliekamos vertės turinčius straipsnius. 

Knygas ir straipsnius reikia ne tik parašyti, bet ir juos surašyti; atseit sudaryti jų bibliografiją. 
Čia daug yra nusipelnęs darbštusis Aleksandras Ružancovas, kuris tikrai sirgo chroniška ir sun- 
kia lietuvių bibliografijos liga. Vis dėlto jo leistoji Knygų lentyna, nežiūrint jos didelės reikšmės, 
negali mūsų patenkinti ir dėl techniškų spaudos, ir dėl nepakankamos spaudinių atrankos trūku- 
mų, kurių plačiau neturiu laiko panagrinėti. Knygų lentyna yra tačiau geras pagrindas, kuriuo 
atsiremiant reiktų parengti suvestinę išeivijos, pvz., pirmojo dvidešimtpenkmečio bibliografiją. 
Geras pavyzdys būtų puikiai išleista suvestinė latvių tremties bibliografija, parengta žinomo kal- 
bininko Benjamino Jegerio. 

Labai reikalinga būtų ir lituanistinė išeivijos bibliografija, nes šios srities knygų ir ypač straips- 
nių yra per ketvirtį šimtmečio parašyta gana daug. 

Viena iš esminių kliūčių, su kuriomis susiduria išeivijos lituanistas, rašydamas kokį straipsnį 
ar knygą, tai sunkumas gauti reikalingos literatūros ar net ir jos stoka. Tačiau ir čia, Amerikoje, 
lituanistinės literatūros yra ne visai maža. Jos daug turi Kongreso biblioteka, įvairių universitetų 
bibliotekos (pvz., Pensilvanijos, Harvardo ir kt.), taip pat ir privačios bibliotekos, iš kurių noriu 
paminėti LI garbės nario prel. Pranciškaus Juro „Alkos“ muziejų. Visa bėda ta, kad ne visada yra 
lengva žinoti, kur kokia reikalinga knyga yra. Todėl labai naudingas būtų suvestinis Amerikoje 
esančios lituanistikos katalogas. Cia daug gražių vilčių teikia Adomo Kantauto, Edmontono (Ka- 
nadoje) universiteto bibliotekininko, rengiamas bibliografinis veikalas, kurin įtraukiama daugelio 
Šiaurės Amerikos bibliotekų lituanika. Aš pats rengiu Pensilvanijos universiteto bibliotekos litua- 
nikos katalogą ir jau turiu bent 6000 kortelių. Prieš keletą metų Drauge Pranas Pauliukonis buvo 
paskelbęs Marianapolio bibliotekoje esančių lietuviškų knygų sąrašą. Būtų labai gera ir daugiau 
tokių, kad ir dalinių sąrašų matyti spaudoje. 

Paminėsiu dar vieną svarbią, bet Amerikos lituanistų beveik neliečiamą sritį. Tai archyvinės 
rankraštinės medžiagos skelbimas. Tiesa, Amerikoje nerasime, kaip, pvz., Vokietijoje ar Vati- 
kane, archyvų, kuriuose galima būtų ieškoti šaltinių senajai Lietuvos istorijai. Bergi vėlesniųjų 
laikų archyvinės medžiagos ir čia yra. Štai tikros aukso kasyklos yra Pensilvanijos universiteto 
bibliotekoje esąs dr. Jurgio Šaulio rankraštinis archyvas, kurio 89-iuose rankraščių pluoštuose 
(„bylose“) yra daug dokumentinės medžiagos iš Lietuvos kūrimosi laikų per Pirmąjį pasaulinį 
karą ir iš vėlesnės dr. Šaulio tarnybos įvairiuose Lietuvos diplomatiniuose postuose; be to, ten yra 
didžiulis jo korespondencijos archyvas, kuriame yra ir mūsų žymių rašytojų bei veikėjų laiškų: 
Biliūno, Lazdynų Pelėdos, Žemaitės, Vydūno, Višinskio, Basanavičiaus, Jablonskio, Biržiškos, 
Rėmerio ir dar daugelio kitų. Vertingos i ir skelbtinos rankraštinės medžiagos susirastų, Manau, 
senesniųjų laikraščių ir organizacijų archyvuose, taip pat ir privačių asmenų rinkiniuose. Tuo 
būdu man, pvz., pavyko rasti 22 labai įdomius Žemaitės laiškus ir surinkti per pusketvirto 
šimto Krėvės laiškų, rašytų kelioms dešimtims asmenų. Beje, Žemaitės laiškai bus paskelbti 
Lituanistikos darbų II knygoje. 


[1971] 

„Aš dar vis gyvenu Lietuvoje“ 


Dr. Vincas Maciūnas - literatūros tyrinėtojas, kultūros istorikas ir kritikas. Su jo darbais 
Akiračių skaitytojus supažindinti kiek plačiau nebereikia. Ji plačiai aprašyta enciklopedijose šiapus 
ir anapus, nors anapus teminimi tik jo darbai, atlikti nepriklausomoje Lietuvoje. Neminima, kad 
jis uoliai darbuojasi ir išeivijoje. Ne visai palankiomis sąlygomis JAV-se dr. Maciūnas yra surinkęs 
ir paskelbęs daug vertingos medžiagos apie Antaną Strazdą, Vincą Krėvę ir kitus didžiuosius mūsų 
kultūros vyrus. Išeivijoje dr. Maciūną taip pat pažįstame kaip nepailstantį lituanistinės veiklos 
judintoją, paskyrusį jai daug savo laisvalaikio valandų. Nors ši veikla neminima Lietuvoje, jo 
monografija Lituanistinis sąjūdis XIX amžiaus pradžioje (1939) yra turbūt vienas iš dažniausiai 
cituojamų veikalų Lietuvos lituanistų darbuose. Dr. Maciūnas, nors ir apsikrovęs niekada nesibai- 
giančiais darbais, maloniai sutiko atsakyti į Akiračių pateiktus klausimus. 


Lietuvių kultūros istorija Lietuvoje yra nagrinėjama marksistiniu metodu. Kokie yra šio metodo 
teigiami ir neigiami padariniai lietuvių kultūros tyrinėjimuose? 

Turiu prisipažinti, kad vadinamasis marksistinis metodas man anaiptol nėra jau toks aiškus. 
Paskaitai spaudoje, kad ir Lietuvoje, kur marksistinio metodo jau tiek metų laikomasi ir moko- 
masi, tolydžio vienas kitas istorikas ar kritikas apkaltinamas, jog teisingai nesupratęs to metodo 
ir todėl savo tyrinėjimuose priėjęs nepageidautinas išvadas. Paimkime, pvz., Čiurlionio atvejį. 
Juk dar ne taip seniai jis buvo labai neigiamai vertintas. Aleksandras Kamenskis straipsnyje 
„Įveikti formalizmo įtaką“! Čiurlionį apšaukė reakciniu mistiku, o jo kūrinius laikė šizofreninio 
kliedėjimo pavyzdžiais. Viena lietuvė dailininkė (jos pavardė nesvarbu, nes ji tikriausiai bus 
dabar pakeitusi savo nuomonę) tvirtino, kad Čiurlionio kūryba esanti „imperializmo epochos 
merdėjančios buržuazijos pažiūrų ir psichikos išraiška“.? Panašiai ir du žinomi lietuvių dailinin- 
kai priekaištavo, kad svarstant Čiurlionio kūrybą, kuri iš esmės esanti mistinė-reakcinė, nebuvo 
parodyta principingumo? (beje, vienas iš jų jau visai kitaip kalbėjo minint Čiurlionio šimtmetį 
Vilniuje). Tokių pasisakymų tada netrūko. 1956 m. leidinyje Lietuvių literatūros ir meno dekada 
Maskvoje 1954 Frida Roginskaja (jos straipsnis apie lietuvių dailę ten išverstas iš rusų žurnalo Is- 
kusstvo) apgailestavo, kad dekados metu surengtoje lietuvių dailės parodoje „žymi vieta skiriama 
M. Čiurlionio kūrybai, tartum patvirtinant šito menininko vaidmens svarbumą lietuvių meno 


1 Literaturnaja gazeta, 1950 IX S; lietuviškas str. vertimas - Literatūroje ir mene, 1950 IX 17. 
2 Literatūra ir menas, 1952 I 20. 
3 Literatūra ir menas, 1952 II 17. 

istorijoje. Su tuo nieku gyvu negalima sutikti. [...] Neatsitiktinai, dar Čiurlioniui gyvam esant, 
jo kūrybą į į padanges iškėlė mistikai ir buržuaziniai estetai. Tai, kad tiek daug vietos parodoje 
skirta šiam svetimam mūsų Li Si0s menui, rodo, kad ne visas liežuvių dailės palikimas įvertintas 
iš marksistinių-lenininių pozicijų.“ 

Nuščiuvo Ciurlionio meno gerbėjai, ir nesimatė spaudoje atsikirtimų ar juoba protestų dėl 
tokios paniekos Čiurlionio kūrybai. Ber laikai bėgai ir kinta. Dabar Čiurlionis Lietuvoje jau visuo- 
tinai ir entuziastingai vertinamas. Čiurlionio gimimo šimtmečio jubiliejus tapo, anot LTSR kul- 
tūros ministro Liongino Šepečio, „visaliaudine tarybinės meno kultūros švente“.3 Buvo surengta 
daug iškilmingų minėjimų, pasakyta daug kalbų, išleista minėjimams skirta knyga Čiurlioniui 
100. Pagrindiniame Čiurlionio minėjime-koncerte, įvykusiame 1975 IX 22 Vilniaus akademi- 
niame operos ir baleto teatre, Šepetys urbi et orbi pareiškė: „Lietuvių kultūros istorijoje turime 
nemaža vardų, pelniusių pripažinimą, tačiau gal nė vienas jų nėra mums toks reikšmingas, kaip 
Mikalojaus Konstantino Čiurlionio vardas.“ Betgi kaip toje žinomojoje pasakoje - kam teks, 
kam neteks, o tam striukiui beuodegiui visada teks, — taip ir Šepetys neiškentė nebakstelėjęs: „. 
sumiesčionėjusiai Lietuvos buržuazijai Čiurlionio menas [...] savo krištoliniu taurumu, idealo 
ieškojimu buvo svetimas, nesuprantamas.“? Tačiau, kaip aukščiau buvo minėta, tokia Roginska- 
ja pagrindiniame rusų meno žurnale Iskusstvo ne taip dar seniai buvo tvirtinusi, kad Čiurlionis 
svetimas šių laikų menui ir kad kaip tik buržuaziniai estetai buvo jo kūrybą į padanges iškėlę. O 
buvo tada jos ir kitų Čiurlionio priešininkų balso įdėmiai Lietuvoje klausyta, jų straipsniai lietu- 
viškai versti. Užmarštin nugarmėjo Roginskaja, Kamenskis ir tutti guanti. 

Žvilgterkim ir į literatūrą. 1946 m. kompartijos CK sekretorius Kazys Preikšas gerai ištrinko 
galvas lietuvių rašytojams.3 Smarkiai puolė jis ir Sruogą, „kad jis gyvena dar senomis buržuazinė- 
mis nuotaikomis, kad jam artimas buržuazinės Lietuvos supuvęs gyvenimas“. Ypač jam užkliuvo 
kacetinių atsiminimų knyga Dievų miškas: „... Sruogos knygoje tų stovyklų aprašymas yra iš 
esmės pasityčiojimas iš tų Žmonių, ciniškas šaipymasis iš vokiškųjų grobikų aukų. [...] Srai kodėl 
visai yra netikusi Sruogos knyga “Dievų miškas! ir štai kodėl gerai, kad ji neišėjo, nes išėjusi tebū- 
tų naudinga tik mūsų priešams.“ 

Praėjo 11 metų, ir jau visai kitaip tą Sruogos knygą vertino vienas iš pagrindinių Lietuvos 
marksizmo žiniūnų ir nuo 1948 m. Partijos istorijos instituto direktorius Romas Šarmaitis: „“Die- 
vų miško" pasirodymas yra vertingas indėlis į lietuvių tarybinę literatūrą. Nepaisant kai kurių 
šio veikalo ideologinių trūkumų [...] "Dievų miškas' daro skaitytojui gilų įspūdį savo originalu- 
mu, meniniu meistriškumu ir aktualumu. [...] Nėra abejonės, kad tarybinė visuomenė, pažangieji 
žmonės visame pasaulyje šiltai sutiks šį svarbų dokumentą, demaskuojantį hitlerinę santvarką, 
tą kaltinamąjį aktą fašizmui“? 

Ir vieni, ir kiti vertino tiek Čiurlionį, tiek Sruogą marksistiniu metodu (ar, kaip rašė Rogins- 
kaja, iš marksistinių -lenininių pozicijų), o išvados buvo diametraliai priešingos. Ir kas žino, ar 
nebus dabartiniai literatūriniai sprendimai po kiek laiko vėl reviduoti. 


* Lietuvių literatūros ir meno dekada Maskvoje 1954, Vilnius, 1956, p. 206. 
5 Čiurlioniui 100, Vilnius, 1977, p. 36. 

S Ten pat, p. 9. 

7? Tenpar, p. 10. 

8 


Žr. leidinį Už tarybinę lietuvių literatūrą: Visuotinio Lietuvos TSR tarybinių rašytojų susirinkimo, įvykusio 1946 
metais spalio 1-2 d.d., medžiaga, 1947, 
? B. Sruoga, Raštai, t. V, Vilnius, 1957, p. 15. 

Rašydamas apie kurį nors literatūros istorijos klausimą stengiausi, kaip ir mano mokytojas 
universitete prof. Mykolas Biržiška, iškelti vieno ar kito laikotarpio specifines visuomeninio ir 
kultūrinio gyvenimo sąlygas. Skaičiau Literatūroje ir kalboje“, kad savo straipsnyje apie Donelaitį"! 
aš gana teisingai aptaręs Metų socialinius motyvus, o vienas mano sprendimas „faktiškai atliepia 
tarybinės donelaitikos teiginiams šiuo klausimu“. Betgi Mažoji lietuviškoji tarybinė enciklopedija 
trumpai drūtai paskelbė, kad mano darbai „parašyti iš buržuazinės istoriografijos pozicijų“. 

Svetima man yra toji terminologija, ir nematau prasmės svarstyti, kurios gi mano tyrinėjimų 
išvados yra „buržuazinės“, o kurios ne. Ir iš viso, kai skaitai kurią nors gerą dabartinę literatūrinę 
studiją (o tokių Lietuvoje nestinga), taip ir atrodo, kad pagrindinis vadinamųjų buržuazinio ir 
marksistinio metodų skirtumas yra tas, kad pastaruoju atveju vienoje kitoje vietoje yra pridėliota 
citatų iš Marxo ir Lenino; pagaliau dažnai jų ir iš viso nėra. 

Niekada nesu buvęs marksistas, kaip niekada nepriklausiau nei krikščionims demokratams, nei 
frontininkams, nei tautininkams, nei liaudininkams, nei socialdemokratams, nei ateitininkams, 
nei neolituanams, nei varpininkams, nei aušrininkams, nei dar kokiems kitiems. Nelinko širdis 
į savo pažiūrų varžymą, nes jos nesutapo su kurios nors konkrečios ideologinės organizacijos 
ar politinės partijos programa. Be to, anaiptol nepaneigdamas visuomeninio ar politinio darbo 
reikšmės, o pasirinkęs sau mokslinį lituanisto kelią, norėjau ton sritin ir sutelkti savo jėgas, ne- 
siblaškyti. Juk visuomeninei ar politinei veiklai nestigo žmonių ir, manau, kvalifikuotesnių už 
mane. Dar Lietuvoje man labai imponavo prof. Vaclovas Biržiška, su kuriuo teko bendradarbiauti, 
ypač padedant jam redaguoti Mūsų senovę (1937-1940), ir iš arti stebėti jo darbštumą. Įsigilinęs 
mokslo darban, jis atsitraukė nuo aktyvaus dalyvavimo visuomeninėje veikloje, nenorėdamas 
eikvoti laiko, kurio darbščiam mokslo žmogui visada pristinga. Atsimenu, kartą pasakojo, kad 

pakviestas įsirašyti į populiarų Kauno aukštojoje visuomenėje rotariečių klubą, šiaip jau visuome- 
nėje garsėjantį savo bendrais trečiadienio pietumis žinomame Metropolio restorane, jis atkirtęs: 
„Nenoriu gaišti, nes pietus galiu geriau pavalgyti namie.“ Darbo fanatiku liko ir išeivijoje. Jo 
buvęs studentas teisininkas Povilas Lukošiūnas (miręs Australijoje 1976 m.) 1957 XI 20 laiške 
Mykolui Biržiškai šitaip prisiminė laikus, drauge su Vaclovu Biržiška praleistus Austrijoje: 


Vienoje lankydavo visas bibliotekas ir archyvus. Turėjo tam specialų leidimą. Ieškojo lietuviškų pavardžių 
užsieny studijavusių lietuvių ir lietuviškos knygos pėdsakų sudulkėjusiuose archyvuose. Dirbdavo archy- 
vuose net miesto bombardavimo metu. Pogrindis Vienoje buvo labai gerai informuoras. Vienas prancūzų 
inžinierius man pranešdavo iš anksto, kokia dalis miesto bus bombarduojama. Aš įspėjau poną profesorių 
Vaclovą, kad nevyktų į pirmą becirką [= apygardą], kadangi 10 val. prasidės jo bombardavimas. Man ponas 
prof. Vaclovas atsakė, kad tas jam visai nesvarbu. - „Dėl lietuviškos knygos eičiau nors į patį pragarą!“ - ir, 
nežiūrint jo gyvybei pavojaus, nuvyko į Centrinę biblioteką ir dirbo iki 12 val., krentant aplink bomboms. 
Šiaip taip pavyko įkalbėti eiti į slėptuvę. Po bombardavimo bibliotekos neliko nė ženklo. Dažnai ponas prof. 
Vaclovas praeidavo specialiai pro tą vietą ir vis gailėdavos, kad liko sunaikinta vertinga biblioteka. 


Ir turbūt šmėkšteldavo jam mintis: dirbti yra būtina, o gyventi - jau ne taip svarbu. 

Imponavo man ir kitas darbo fanatikas - Pranas Skardžius, kad ir yra tekę su juo pasiginčyti 
(ne spaudoje) kalbiniais klausimais. Pasinėręs lituanistikon, jis buvo daugiausia mokslinių dar- 
bų davęs mūsų pobūginės kartos kalbininkas. Ir išeivijoje jis nebuvo pavergtas amerikoniškojo 
trijų P (patogumų, prabangos, pramogos) troškulio, o lietuvių kalbotyra tebebuvo jo didžioji 


W Literatūra ir kalba, t. VII, Vilnius, 1965, p. 21. 
1"  Teviškės žiburiai, 1964 X 15, 22, 29, XI 5 (RR, p. 136-144). 

prabanga ir geriausia pramoga. Taip pat ir tautinė pareiga. Sektinu pavyzdžiu tebešvietė didysis jo 
mokytojas Kazimieras Būga, kurio mirties dešimtmečio proga Skardžius buvo šitaip rašęs: „.. yra 
atsimintinas velionies įsitikinimas, kad mūsų kalbos mokslas Lietuvai yra ne asmeninės garbės ir 
prabangos dalykas, bet gyva kasdieninė duona, tas laidas, kuriuo mūsų tauta amžiais yra išlikusi 
gyva ir kuris toliau mums bus nuolatiniu tautinės gyvybės akstinu ir raiška.“!2 

Intensyviai dirbo ligi pat gyvenimo pabaigos. Jau mirtinai susirgęs, žmonos raginamas eiti 
pasivaikščioti, kaip jam buvo gydytojo nurodyta, atsakęs: „Palauk, eisiu vėliau, man dabar labai 
gerai einasi dirbti“! 

Kai stokoji laiko, negi leisies į vienokių ar kitokių metodų ilgus svarstymus, o tiesiog eini prie 
darbo, pasikliaudamas savo paties nuovoka ir per daugelį metų įsigyta mokslinio darbo patirtimi. 
Ir gera darosi jaučiant, kad gali laisvai tyrinėti pasirinktąjį mokslo dalyką, nekvaršindamas sau 
galvos, patiks ar nepatiks tavo darbo išvados vieno ar kito metodo saugotojams. 

" Kiek išeivijos lituanistai gali pasinaudoti dabartiniais Lietuvos leidiniais ir kiek išeivijos leidiniai 
yra prieinami lituanistams Lietuvoje? 

Mokslas nežino nei geografinių, nei politinių neperžengiamų sienų. Mokslo žmogus nežiūri, 
kur knyga yra išspausdinta ir kas ją išleido. Jis tik žiūri, kiek ta knyga yra, jo supratimu, moksliš- 
kai vertinga ir kiek jis gali ja pasinaudoti savo darbe. Jis skaito ją su atvira mintimi, bet drauge 
ir su savarankišku bei kritišku sprendimu. Taigi be kokio išankstinio nusistatymo, kad toje kny- 
goje nieko naudingo negali būti. Antra vertus, nebūtinai sutikdamas su visais knygos autoriaus 
samprotavimais ir išvadomis. 

Prisimena viena ryški patirtis Vokietijoje, kai, ten man bestudijuojant, valdžion atėjo Hitle- 
ris. Užsukęs vienan Mūncheno knygynan pastebėjau dailiai drobe įrištą ir gausiai iliustruotą 
daugiatomį pasaulinės literatūros istorijos veikalą, kuris buvo parduodamas už juokingai žemą 
kainą. Suabejojus, ar tai nėra koks apsirikimas, man buvo paaiškinta priežastis: veikalo autorius 
Gustavas Karpeles esąs žydas. Ką gi, krautuvininkas skubėjo gauti bent kelias markes, kol rud- 
marškiniai dar nespėjo be jokio atlyginimo konfiskuoti ir sudeginti. Žinoma, tas kelias markes 
mielai sumokėjau ir paskiau knygą parsivežiau Lietuvon. Dar daugiau nustebau, kai Mūncheno 
universiteto bibliotekoje paskaičiau pranešimą, kad nebeskolinamos pacifistinės, kosmopolitinės, 
komunistinės, žydų autorių ir dar kitokių, dabar mano nebeprisimenamų kategorijų knygos. 
Nutariau išbandyti tą rudąjį index librorum probibitorum. Užsirašiau iš katalogo (kortelės bent 
tada nebuvo pašalintos) trijų uždraustųjų autorių (ju tarpe buvo žinomasis austrų rašytojas 
Arthuras Schnitzleris, žydas) knygas ir nuėjau pas bibliotekos direktorių. Tasai siūlė imti ku- 
riuos kitus veikalus, nes vokiečių autorių esą daug ir kitų. Atsakiau, kad atvažiavau Vokietijon 
literatūros studijuoti, o kaipgi galiu gerai pažinti naująją vokiečių literatūrą be tų ryškiųjų jos 
atstovų. Nieko nebeprieštaraudamas direktorius išrašė leidimą, ir knygas gavau pasiskolinti. Ir 
giliai įstrigo man tada mintis, kaip sunku ir skaudu turi būti mokslo žmogui, kai negali laisvai 
naudotis jam reikalinga knyga. 

Išeivijos lituanistui dabartiniai Lietuvos leidiniai yra palyginti iiėsinlėiai gaunami, ir jis daug 
kuo gali pasinaudoti savo darbe. Imu vieną konkretų atvejį. Štai Lituanistikos darbų III knygo- 
je (1973) paskelbiau pluoštą anksčiau dar nespausdintų Žemaitės laiškų, pridėdamas plarokus 


e Archivum pbilologicum, t. V, 1935, p. 9. 
5 Iš B. Skardžiuvienės 1977 VII 5 laiško. 

komentarus, nes dabartiniam skaitytojui juk nebegali būti gerai žinomi įvairūs asmenys ir įvy- 
kiai, minimi anuose, daugiau kaip prieš pusšimtį metų rašytuose laiškuose. Ir man pačiam daug 
kas nebuvo žinoma. Tad apie visa tai turėjau ieškoti medžiagos literatūroje nepaisydamas, kur 
ji išleista — čia, Amerikoje, ar Lietuvoje, prieškarinėje ar dabartinėje. Kaipgi galėjau išsiversti be 
1957 m. Lietuvoje išleisto ligi šiol pilniausio Žemaitės raštų šešiatomio, kur buvo išspausdinta 
ir daug Žemaitės laiškų. Naudingas man buvo Žemaitei skirtasis Literatūros ir kalbos XII tomas 
(1972). Kai kuriuos reikalingus duomenis radau taip pat Bibliotekininkystės ir bibliografijos ir 
įvairių kitų leidinių rašiniuose apie Žemaitę. , 

Ar Lietuvos lituanistai panašiai lengvai gali pasinaudoti mūsų leidiniais, tiksliai nežinau. 
Tiesa, išeivijos lituanistika nėra labai gausi, bet ir joje yra vertingų veikalų ir ypač straipsnių iš 
Lietuvos istorijos, kalbotyros, literatūros, tautosakos. Lietuviškai knygai betgi kelias į Vakarus 
yra lengvesnis negu atvirkščiai. Ypač seniau. Antai žinomasis rašytojas Jonas Šimkus, tuo metu 
Pergalės vyriausiasis redaktorius ir LTSR Aukščiausiosios tarybos deputatas, savo 1957 X 1 laiš- 
ke Amerikon Antanui Petrikai apgailestavo, kad „dipukų knygos mums sunkiai pasiekiamos“. 
Jis net nusiskundė: „... mano adresu siunčiant, kai kas yra žuvę, ir man labai gaila. Man dingo 
Mizaros siųstas nemažas pundelis dipukų knygų.““ 

Matyt, ir vėliau būta panašių sunkumų. Štai atsiverčiame LTSR Knygų rūmų darbuotojų labai 
kruopščiai parengtą lietuvių bibliografijos pirmąjį tomą (1969), apimantį 1547-1861 metus. Išsa- 
miame naudotosios literatūros sąraše nurodytoji Vaclovo Biržiškos knygelė Vyskupo Motiejaus 
Valančiaus biografijos bruožai (1952) pažymėta žvaigždute, o ji buvo pridedama prie antraščių, 
„kai nepavyko patikrinti, leidėjų nuomone, svarbaus šaltinio“ (p. XLI). Taigi net Knygų rūmams, 
kurių uždavinys yra rinkti ne tik Lietuvoje, bet ir už jos ribų leidžiamas lietuviškas knygas“, - 
nepavyko gauti, bibliografijos rengėjų manymu, to svarbaus šaltinio. Kadangi tas Biržiškos vei- 
kaliukas yra atspaudas iš Aidų, tad ir to čia populiaraus ir lengvai juk gaunamo žurnalo ten bent 
tada neturėta. 

Minėtan bibliografijos naudotos literatūros sąrašan įtraukti ir kai kurių išeivijoje atsiradu- 
sių lituanistų raštai, pvz., Vaclovo Biržiškos 45 veikalai ar straipsniai, Mykolo Biržiškos - 20, 
mano - 19, Bettai vis seni, dar prieškariniai darbai. Tik Vaclovo Biržiškos įrašyti trys jau Ameriko- 
je spausdinti veikalai: Aleksandrynas (1960-1965), Senųjų lietuviškų knygų istorija (1953-1957) 
ir jau minėti Vyskupo Motiejaus Valančiaus biografijos bruožai. Nėra mano straipsnio (atspausto iš 
Aidų ir atskira knygele) apie Strazdą, nors ten yra daug svarbios Strazdo biografijai dokumentinės 
medžiagos. O jau toks yra elementarus mokslinės bibliografijos reikalavimas, kad būtų nurodyti 
veikalai, kuriuose koks dokumentas ar rankraštis buvo pirmą kartą paskelbtas. Dabar sąrašan 
įtraukta Vytauto Vanago monografija apie Strazdą, kurioje keli dokumentai buvo paimti iš mano 
rašinio. Taigi mano straipsnis negalėjo būti nežinomas. 

Reikia pasakyti, kad išeivijos literatūra buvo, bent seniau, aiškiai ignoruojama ir bibliografijose 
vengiama. Štai detalioje Strazdo bibliografijoje (1969) visai nėra bostoninės enciklopedijos ne- 
trumpo straipsnio apie Strazdą, nors rūpestingai sužymėtos įvairios kitakalbės enciklopedijos, ku- 
riose Strazdo vos vardas tepaminėtas trumputėse lietuvių literatūros apžvalgėlėse. Bibliografijos 
pratarmėje rašoma, kad medžiaga imta iš knygų, „išleistų Lietuvoje ir už jos ribų“, betgi išeivių 
autorių tėra įtraukti du dalykai: Vaclovo Biržiškos Aleksandrynas ir mano straipsnis (Aiduose). 


* J. Šimkus, Apie žmones, įvykius ir save, Vilnius, 1971, p. 281. 
15 Taip jų tikslus apibūdina Mažoji lietuviškoji tarybinė enciklopedija (t. II, Vilnius, 1968, p. 172). 

Tiesa, įtraukta nereikšminga užuomina apie Strazdą Antano Bimbos straipsnyje (Bruklino Lais- 
vėje, 1952), betgi nėra, pvz., Mykolo Biržiškos Lietuvių tautos kelio (1953-1957), kur ir daugiau, 
ir reikšmingiau pasisakoma apie Strazdą. 

Visai kitokia yra trijų autorių su pavyzdiniu kruopštumu parengtoji Čiurlionio bibliografija 
(1970), kur jau nevengiama suminėti net ir smulkių straipsnių straipsnelių iš emigracinės peri- 
odikos. Tokia bibliografija dar ir tuo svarbi, kad jos skaitytojas galės nors ir per siauroką langelį 
žvilgterti, kas yra daroma rašoma išeivijoje. 

Ryškų pažiūrų į išeivijos raštiją pasikeitimą rodo Mažoji lietuviškoji tarybinė enciklopedija. Jos 
III tome (1970), ne taip kaip dar I ir II (1966-1968), nebevengiama negausiose išeivijos autorių 
apybraižose suminėti ir jų pokarinius raštus. 

Ilgainiui senesniųjų autorių vertinimas darosi nebe toks atšakiai priešiškas. Pvz., Strazdo 
raštų 1952 m. leidimo įvadiniame straipsnyje A. Rimkūnas niršte niršo (ne visi betgi buvo to- 
kie pikti): 


Įvairūs buržuaziniai literatai, keliaklupsčiuodami prieš supuvusią Vakarų kultūrą, ber kokia kaina ieškojo A. 
Strazdo kūryboje to ar kito užsienio rašytojo tariamos įtakos. [...| kad tik būtų galima paneigti A. Strazdo 
talentą, jo savitumą, jo liaudiškumą. Kalbėdami apie įtakas, šie pseudomokslininkai be jokių rimtų duo- 
menų stengėsi sumenkinti poetą [... Tie] buržuaziniai rašeivos nepagrįstai kėlė religinių giesmių reikšmę 
poeto kūryboje [ir t.t.]. 


Tuo tarpu po keliolikos metų Vytautas Vanagas pagrindinėje ligi šiol Strazdo monografijoje 
(1968) anaiptol nebepasmerkė prieškarinių Strazdo tyrinėtojų: „-.. dauguma šiuo laikotarpiu 
apie poetą rašiusių literatūros istoriografų bei kritikų jo asmenybę ir kūrybą vertino iš esmės 
teisingai.“ 

Pastaruoju metu pasitaiko ir labai palankių recenzijų apie išeivijos autorių (bent kalbininkų) 
darbus. Jonas Palionis apie Petro Joniko studiją Lietuvių bendrinės ir rašomosios kalbos kūrima- 
sis antroje XIX a. pusėje (1972) rašo: „Rimtesnių priekaištų nei raidyno, nei rašybos dėsnių [...] 
analizei negalima padaryti: ji atlikta labai kruopščiai, su lingvistine erudicija ir moksliniu įžval- 
gumu.“'* Panašiai ir Aleksandras Vanagas vertina Prano Skardžiaus rašinį, išspausdintą Lituanis- 
tikos darbuose (kn. III, 1973): „„.. aplamai imant, P. Skardžiaus studija “Lietuvių vandenvardžiai 
su -nt' atrodo labai pavykusi. Be jos lietuvių ir baltų hidronimų tyrinėtojai dabar jau nebegalės 
išsiversti. Ji bus gera atrama tolesniems vandenvardžių aiškinimams.“" 

Žinoma, grynai lingvistiniuose rašiniuose neužkliūva kokie ideologiniai ar politiniai dalykai. 
Bet štai Prano Čepėno redaguotą stambią knygą apie Lietuvos universitetą (1972) recenzentas 
įvertina šabloniškai publicistine fraze, kaip „universiteto 1922-1940 m. veiklos atspindį buržu- 
aziniame klerikaliniame veidrodyje“.! 

Išeivijos raštų recenzijų ar bent užuominų apie juos vis dar labai maža. Itin, pvz., krinta akin 
tai, kad nebuvo atsiliepimų (bent aš nepastebėjau) apie Krėvės raštų šešiatomį (1956-1963), nors 
ten buvo pirmą kartą išspausdintų mūsų didžiojo rašytojo kūrinių. Šiaip ar taip, išeivijos skaity- 
tojas yra geriau painformuotas apie dabartinę Lietuvos raštiją, kaip atvirkščiai. 

Įdomesnis tačiau klausimas,.ne kiek išeivijos darbai yra parecenzuojami, o kiek jais Lietu- 
voje lituanistai pasinaudoja. Neturėdamas daug duomenų, ribosiuos tik keliais pastebėjimais, 


* Baltistica, 1973, nr. 1, p. 105. 
17 Baltistica, 1976, nr. 1, p. 104. 
1 Lietuvos istorijos metraštis: 1975 metai, Vilnius, 1976, p. 117. 

liečiančiais mano paties rašinius. Štai, pvz., Vytautas Vanagas savo gražiame veikale apie Straz- 
dą persispausdino iš mano rašinio kai kuriuos dokumentus, nesuradęs jų archyvuose: gal jie 
jau ir dingę? 

Mano paskelbtieji Žemaitės laiškai (1973) buvo trumpai paminėti Pergalėje (1974, nr. 8), bet 
jais, deja, nebegalėjo pasinaudoti 1970 m. miręs Kazys Umbrasas savo monografijoje apie Žemai- 
tę, jau po autoriaus mirties išspausdintoje 1975 m. 

Apžvelgdamas Šaulio archyvą (Lituanistikos Instituto 1973 m. suvažiavimo darbuose), aprašiau 
Šaulio ir jo draugų 1907 m. iškeltą, bet neįvykdytą sumanymą leisti mėnesinį žurnalą ir pateikiau 
nemaža ištraukų iš jų susirašinėjimo tuo reikalu. Tai ligi šiol vienintelis šaltinis ano įdomaus mūsų 
žurnalistikos istorijos epizodo, ir juo platokai pasinaudojo Leonas Gudaitis savo įdomioje knygoje 
Platėjantys akiračiai: lietuvių literatūrinė spauda, 1904-1917 (1977, p. 70-71). 

Teko girdėti, kad bent keli mano knygelės Vincas Krėvė savo laiškuose 1944-1954 m. (1970, at- 
spaudas iš Draugo) egzemplioriai yra nukeliavę Lietuvon ir ten mielai skaitomi norinčiųjų patirti, 
kaip Krėvė gyveno ir jautėsi savo gyvenimo saulėlydyje. Vienoje kitoje knygoje ar straipsnyje esu 
pastebėjęs ištraukų iš Krėvės laiškų, imtų (kad ir nenurodant šaltinio) iš tos mano knygelės. 

Mano straipsniu apie Krėvę Lietuvių enciklopedijoje bus pasinaudojusi (kad ir to nenurody- 
dama) akademinė lietuvių literatūros istorija (t. 3, d. I, 1961, p. 304). Kai kurie žodiniai ir minties 
sutapimai gana ryškūs, ir aš čia pacituosiu, pabraukdamas sutampančias vietas. Aš rašiau: 


Dangaus ir žemės sūnuose Krėvė užsimojo duoti plaių žydų tautos Kristaus laikais paveikslą, [...] žodžiu, 
norėjo visapusiškai nušviesti epochos, kurioje užgimė krikščionybė, istorines sąlygas. [...] Herodo tragedijos 
pagrindinė priežastis literatūrinėje Krėvės interpreracijoje yra ta, kad jis 2ebuvo suprastas ir įvertintas tautos, 
kurią jis valdė ir kurią norėjo kuo aukščiausiai iškelti. Jis buvo žydų didžiausiu aistringumu mekenčiamas [...) 
Galinga, daugiau ar mažiau Šarišnui ir Skirgailai artima, Herodo asmenybė palūžo nesuderinamoje dviejų 
pasaulių - šviesaus kosmopolitinio heleniškojo ir uždarai fanatiško žydų - sankryžoje. 


O štai palyginimui kelios ištraukos iš akademinės literatūros istorijos: 


Rašytojas buvo užsimojęs atkurti platų žydų tautos gyvenimo tariamais Kristaus laikais paveikslą, remda- 
masis bibliniais padavimais parodyti krikščionybės atsiradimą. [...) iškyla Herodo figūra, kurią Krėvė vaiz- 
duoja kaip tragišką asmenybę, xorėjusią iškelti žydų tautą, bet jos nesuprastą ir nekenčiamą. Herodas, kaip 

arižnas ir Skirgaila, palūžta lemtingoje istorijos kryžkelėje - Reženibsei ir naujai atsiradusios krikščionybės 
susidūrimo laikotarpyje. 


Beje, čia apsirikta, nes vienas dalykas nebuvo suprastas. Aš rašiau apie Herodo palūžimą heleniz- 
mo ir judaizmo susidūrime, o ne pagonybės ir krikščionybės, nes pastarosios Herodo laikais dar 
nebuvo. Tai rodo ne tik to akademinės literatūros istorijos skyriaus autoriaus nesusiorientavimą 
Herodo laikų istorijoje, bet ir tai, kad jis pats nebuvo skaitęs Krėvės veikalo, nors ir mini, kad 
pirmoji Dangaus ir žemės sūnų (jis netgi klaidingai rašo: sūnaus!) dalis jau buvo išleista. 

Tai vėl rodytų, kad bent anais laikais „dipukų“ knygos sunkiai pasiekdavo Lietuvą, dėl ko ir 
Jonas Šimkus buvo skundgęsis. Bet ir dabar eilinis skaitytojas Lietuvoje bostoninio Krėvės raštų 
leidimo, rodos, nemato. Net ir 1977 m. Lietuvos mokslų akademijos rusų kalba išleistos lietuvių 
literatūros istorijos skyrelio apie Krėvę autorius vargu ar bus skaitęs Dangaus ir žemės sūnus, 
nes juos tik trumpai apibūdina, aiškiai pasinaudodamas mano enciklopediniu straipsniu, net 
pakartodamas kai kuriuos specifinius posakius. Betgi ne taip, kaip senojoje akademinėje litera- 
tūros istorijoje, čia jau teisingai nurodyta, kad Herodas palūžo dėl jo helenistinės pasaulėžiūros 
konflikto su uždarai fanatišku žydų pasauliu (s zamknutym mirkom judeiskogo fanatizma). Taip 
ir aš buvau rašęs. 


892 


Dar vienas atvejis su kitu mano straipsniu. Kolektyviniam veikalui Adam Mickiewicz in 
World Literature (University of California Press, 1956), jo redaktoriaus prof. Waclawo Lednic- 
kio paprašytas, daviau straipsnį apie Mickevičių lietuvių literatūroje. Konradas Gėrskis (prieš 
karą profesoriavęs Vilniuje, o paskiau Torunėje), tą knygą apžvelgdamas!? man prikišo, kad aš, 
atpasakodamas lietuvių tautinio atgimimo laikų veikėjų pažiūras į Mickevičių, solidarizuojąs su 
jų reiškiamu perdėtu Mickevičiaus sulietuvinimu. Anot jo, mano straipsnis anon kolektyvinėn 
knygon patekęs „tiktai dėl antikomunistinių emigracinių grupių tam tikro solidarumo jausmo“. 
Štai tau ir argumentas! Net keista, kad senas profesorius nesuprato, ar naujų gyvenimo sąlygų 
paveiktas nebesuprato, jog istorikas, nušviesdamas kurių nors pažiūrų istorinę raidą, anaiptol 
neturi būtinai jas girti ar kritikuoti, atseit kištis su savo dvylekiu. Istorikas ne polemizuoja su 
praeitimi, o stengiasi atskleisti, kaip ten tada iš tikrųjų buvo (wie es eigentlich gewesen, anot XIX 
a. vokiečių istoriko Leopoldo von Rankės, laikomo moderniojo istorijos mokslo pagrindėju). 
Ne istoriko, o publicisto, politiko, ideologo reikalas suvedinėti sąskaitas su praeitimi. Jei aš anų 
Mickevičiaus lietuvintojų pažiūrų nekritikuoju, tai juk dar nereiškia, kad su jomis solidarizuoju, 
kaip sugestijonuoja Gėrskis. Jis savavališkai man primeta tam tikras pažiūras, o paskiau mane 
už jas smerkia. Tai jau kvepia moksliniu nesąžiningumu. Man svaresnė yra prof. Oskaro Halec- 
kio (žymaus lenkų istoriko, buvusio Lenkijos eksperto prie Tautų Sajungos, Varšuvos, o po karo 
Kolumbijos universiteto Niujorke profesoriaus) nuomonė, kaip neginčijamai kvalifikuotesnio 
lietuvių-lenkų istorinių santykių klausimuose, nes daug rašiusio apie Lietuvos istoriją, ypač apie 
jos uniją su Lenkija. Aną kolektyvinę mickevičinę knygą recenzuodamas?" jis šitaip pasisakė apie 
mano straipsnį: „Kadangi žymiausiasis lenkų poetas buvo gimęs istorinėje Didžiojoje Lietuvos, 
kurią vadino “mano tėvyne", Kunigaikštijoje, yra ypatingai svarbu panagrinėti tuos ryšius, kurie 
siejo jo vardą su Lietuva ir jos tradicija; tradicija, neatskiriama nuo Lenkijos. Vincas Maciūnas 
atliko tą delikatų uždavinį su visišku objektyvumu [perfect objectivity].“ 

Beje, su Gėrskiu man buvo tekę kartą ir asmeniškai susitikti, kai 1940 m. iš Stepono Batoro 
universiteto profesorių Gėrskio ir Manfredo Kridlio oficialiai turėjau perimti polonistikos semi- 
naro biblioteką, mūsų universiteto Lenkų kalbos ir literatūros katedros vedėjo prof. Vinco Krėvės 
paprašytas jį pavaduoti. Nemanau, kad Gėrskis bebūtų prisiminęs aną lietuviškojo universiteto 
jauną asistentą. Jau čia, Amerikoje, teko girdėti iš vieno 1937-1939 m. Gėrskio studento, kad 
Gėrskis buvęs ryškių lenkiškų nacionalistinių pažiūrų ir buvęs vienas iš tų Vilniaus profesorių, 
kurie sutikę su ekstremistinių grupių reikalavimu, kad studentai nekrikščionys sėdėtų kairėje 
auditorijos pusėje. Todėl per tokių profesorių paskaitas žydai ir daug kitų studentų protesto žen- 
klan stovėdavę. Visai kitoks buvęs simpatingasis liberalas prof. Kridlis (taip pat didelis Mickevi- 
čiaus kūrybos žinovas), kuris kartą piktai išvijęs iš savo auditorijos anokios sėdėjimo „tvarkos“ 
reikalautojus. 

Žinoma, mums nebūtų svarbu, kas buvo apie mano straipsnį lenkų spaudoje rašyta. Betgi 
Gėrskio priekaištą pakartojo lietuvių autoriai Vytautas Kubilius ir Kęstutis Nastopka savo rašinyje 
(tai buvo jų rusiško referato, skaityto 1973 m. slavistų suvažiavime Varšuvoje, vertimas) „Lenkų 
romantizmas ir baltų literatūros“?! ir netiksliu vertimu lenkiško žodžio balamutmy dargi pasūdė 
priekaištą: anot jų, Gėrskis pavadinęs mano straipsnį kurstančiu (?!), o turėtų būti: neaiškiu, 
klaidingu, supainiotu, ar kaip kitaip; tik jau ne kurstančiu. 


19 Žr. jo Z bistorii i teorii literatury, ser. II, Warszawa, 1964, p. 172. 
20 The New York Times Book Review, 1955 XII 30. 
21 Literatūra ir kalba, t. XIII, Vilnius, 1974, p. 297. 

Ir štai vėl susiduriame su faktu: išeivių darbai nebuvo prieinami Lietuvos autoriams, ir jie 
ėmė netikslias žinias iš svetimų šaltinių. Tad būtų labai gera, jei Lietuvos lituanistai (net ir eilinis 
kuriuo lituanistikos klausimu susidomėjęs skaitytojas) galėtų taip naudotis išeivių raštais, kaip 
mes dabar Lietuvoje leidžiamais čia naudojamės. 


Vytautas Kazakevičius vilniškėje Pergalėje rašė, kad lituanistinė medžiaga, sukaupta archyvuo- 
se (pvz., Pensilvanijos universitete) yra „neprieinama platesniems lituanistiniams tyrinėjimams“. 
Ten pat sakoma, kad šia medžiaga užsienyje per mažai naudojamasi. Prašome Jūsų komentarų. 
Ar negalvojate, kad laikui bėgant ir lituanistų būriui emigracijoje retėjant, ši medžiaga būtų nau- 
dingesnė Vilniuje negu čia? 

Kadangi Akiračių atsiųsti klausimai gana ilgai pas mane užsigulėjo, Kazakevičiaus straipsnio, 
kaip jau seniau rašyto, gerai nebeprisimenu. Tokių užsienio (bent čia, Amerikoje) archyvų, kur 
būtų sukaupta (atseit, daug surinkta) lituanistinės medžiagos, aš nežinau. Pensilvanijos univer- 
siteto bibliotekoje esąs dr. Jurgio Šaulio archyvas yra lengvai prieinamas lituanistams, tik reikia 
atvažiuoti Filadelfijon. Betgi taip yra su kiekvienu kitu archyvu, nes rankraštinė medžiaga ne- 
skolinama išsinešti iš archyvo ar bibliotekos. Šaulio archyvu jau ir yra pasinaudoję lituanistai, 
tiek lietuviai, tiek ir kitataučiai. Wisconsino universiteto profesorius istorikas Alfredas Erichas 
Sennas, žinomojo kalbininko lituanisto sūnus, savo veikale The Emergence of Modern Litbuania 
(1959) pasisako, kad jo nebūtų galėjęs parašyti be Šaulio archyvo, kuris ir sudaręs jo studijos pa- 
grindą (:be foundation of this study). Aš pats iš to archyvo esu paskelbęs pluoštą Žemaitės, Tumo- 
Vaižganto, Antano Smetonos, Jurgio Savickio ir kt. laiškų. Tikiuos, kad ateityje tiek aš, tiek ir 
kiti lituanistai paskelbsime dar ir daugiau panašios rankraštinės medžiagos. 

Žinoma, reikia sutikti, kad tokios medžiagos pas mus nedaug paskelbiama. Betgi nedaug tetu- 
rime čia ir lituanistų, o jų daugumą galime pavadinti savaitgaliniais lituanistais, nes lituanistikai 
jie gali skirti daugiausia tik laisvalaikį po tarnybinio darbo. Be to, ir lėšų pristinga leidiniams, 
nes visa kultūrinė išeivijos veikla iš esmės remiasi savanoriškomis mūsų ne per gausios ir ne per 
turtingos (imant vidurkį) visuomenės finansinėmis aukomis. Kitos sąlygos Lietuvoje. Ten juk yra 
daug lituanistų, kurie gali visą laiką dirbti lituanistinį darbą, gaudami už tai valstybines algas. 
1973 m. informaciniame leidinėlyje apie akademijos Lietuvių kalbos ir literatūros institutą, ku- 
riam vadovauja Kostas Korsakas, suskaičiau apie 70 to instituto mokslinių darbuotojų. Tai juk 
geroka lituanistų minia! Be to, valdžia skiria lėšų (kitas klausimas, kurio čia nesiimu spręsti, ar 
pakankamai) lituanistikos tyrinėjimams paremti ir knygoms bei mokslo žurnalams leisti. Ir dar, 
pačiame Vilniuje, taigi lengvai pasiekiamų, yra turtingų rankraštynų, su kuriais lyginant Šaulio 
archyvas tėra ne per didelis, kad ir šiaip jau vertingas, vieno žmogaus rinkinys. 

Turint tokias palankias sąlygas galima būtų, bent man taip atrodo, ir daugiau rankraštinės 
lituanistinės medžiagos paskelbti. Juk tuose archyvuose yra ne tik kokių antraeilių rašytojų, 
bet ir pačių mūsų klasikų (Vaižganto, Maironio, Krėvės — tik tris čia suminint) laiškų ir kitokių 
rankraščių. Štai Krėvė, 1944 m. išvykdamas į Vakarus, paliko savo apysakos Miglose rankraštį 
(beje, pirmoji apysakos dalis buvo išspausdinta 1944 m. vokiečių okupacijos laikais). Rankraštis 
išliko ir buvo rengiamas spaudai. Dvikalbiame kataloge Lietuvių knygos iš TSSR, kurį leidžia 
„Meždunarodnaja kniga“ Maskvoje, buvo nurodyta, kad 1969 m. II ketvirtyje bus išleista „lie- 
tuvių literatūros klasiko V. Krėvės [...] apysaka "Miglose*“. Deja, knyga nepasirodė ir naujuose 
išleisimų knygų kataloguose nebeminima. 

Vilniaus universitete yra nemaža parašoma lituanistinių disertacijų - mokslo kandidato, kartais 
ir daktaro laipsniui. Pagal aukštojo mokslo vadovybės reikalavimus, yra rotaprintu atspausdinami 

rusiški tų disertacijų autoreferatai santraukos. Betgi ištisiniai lietuviški tekstai tėra išspausdina- 
mi tik nedaugelio, nors jų tarpe nestinga tikrai vertingų lituanistinių tyrinėjimų. Štai istorikas 
Piotras Lossowskis straipsnyje apie lietuvių ir lenkų santykius 1921-1939 m.22 cituoja Reginos 
Zepkaitės kandidatinės disertacijos Lietuvių tautos kova dėl Vilniaus 1918-1928 metais (1965) 
rankraštį. Tema labai įdomi, ir būtų gera, kad tas darbas, kaip ir bent kai kurios kitos disertaci- 
jos, būtų išspausdintos. Be kurių nors galimų kitų priežasčių, čia neabejotinai atsiliepia ir lėšų 
ribotumas, kuris nuo pat senovės buvo nemaža kliūtis mūsų raštijai. Jau 1600 m. skundėsi Tilžės 
klebonas Zacharijas Blotnas, „jog ir lietuviškame liežuvyje nun taipjeg daug surašyta turime, 
tiktai tiek bereik, jog drukavodint nepagalim“. 

Į klausimą, ar turimoji archyvinė lituanistinė medžiaga nebūtų naudingesnė Lietuvoje, kaip 
čia, atsakymas, jei kalbame apie Šaulio archyvą, labai paprastas: tas archyvas buvo Pensilvanijos 
universiteto bibliotekos nupirktas iš dr. Šaulio našlės ir yra bibliotekos nuosavybė, kurią ji saugo 
retųjų knygų ir rankraščių skyriuje, leisdama norintiems juo naudotis mokslo darbui. 

Dėl privačioje nuosavybėje esančios, kad ir negausios, rankraštinės archyvinės medžiagos, 
manau, geriausia būtų, jei išeivijos ir Lietuvos lituanistai tarpusavyje susižinotų. Galėtų vieni ki- 
tiems patalkinti. Štai ir aš pats trims pagrindinėms Vilniaus bibliorekoms esu pasiuntęs Pilypo 
Ruigio seno lotyniško rankraščio apie lietuvių kalbą nuotraukas. Būtų gera, kad tas rankraštis 
būtų išspausdintas Lituanistinės bibliotekos serijoje. Esu pasiuntęs ir savo straipsnio apie Ruigio 
rankraštį nuotrauką, taip pat ir kitus savo straipsnius. Būčiau patenkintas, jei jie neužsigulėtų kur 
bibliotekų uždarose spintose, o būtų lituanistams prieinami. 


Kaip vertinate kultūros istorikų darbus Lietuvoje? Kuriose srityse padaryta didžiausia pažanga 
ir kas labiausiai apleista? 

Nesu visų lituanistikos sričių žinovas ir nesiimu autoritetingai apie jas visas spręsti. Be to, juk 
nesu visais veikalais, kurių daug išleista ir leidžiama, galėjau susipažinti. Man regis, kad silpniau, 
kaip kitose lituanistikos srityse, reiškiamasi Lietuvos istorijoje, o iš jos mes kaip tik buvome įpratę 
daugiausia laukti. Jau nuo pat Aušros laikų mūsų dėmesys krypo į istoriją, nes ji labiausiai ryškino 
Lietuvos valstybingumo ilgaamžes tradicijas, skatinusias nepriklausomam gyvenimui besikelian- 
čią tautą. Tiesa, nestigo Lietuvos praeitį tyrinėjusių vokiečių, rusų ir ypač lenkų istorikų. Betgi 
tautinio atgimimo metu lietuvių ir kaimyninių tautų interesams ne kartą susikryžiuojant, ne vi- 
sada norėta pasitikėti svetimtaučių istorikų objektyvumu. Be to, svetimtaučiai istorikai Lietuvos 
praeitį dažnai tyrinėjo tik kaip savosios istorijos dalį ar lietė tik tuos aspektus, kurie daugiau 
mažiau siejosi su jų kraštų istorija. Tad mūsuose tolydžio stiprėjo reikalavimas: savąją istoriją tu- 
rime mes patys ir tyrinėti. Turbūt neapsiriksiu pasakęs, kad nepriklausomaisiais laikais istorikų 
(tiek kvalifikuotų, tiek ir mėgėjų) buvo daugiau negu kitų lituanistų. Žinoma, ir dabar Lietuvoje 
yra vertingų istorijos veikalų, bet apie juos tegul pasisako mūsų istorikai. 

Nemaža vertingų veikalų yra išleidę archeologai, tautosakininkai ir etnografai, bet labiausiai 
iškilus dabar Lietuvoje, man rodos, yra kalbotyra. Tiesa, karo metu pasitraukus į Vakarus dau- 
geliui kalbininkų (jų tarpe trims didiesiems - Pranui Skardžiui, Antanui Saliui ir Petrui Jonikui), 
kalbotyrai buvo užėję liesieji metai, kaip kadaise Egipte bibliniais laikais. Netrukus betgi subren- 
do nauja gabių kalbininkų karta, ir kalbotyra ėmė sparčiai kilti. Kiek pašlubavęs iš pradžių, eina 
didysis lietuvių kalbos žodynas (jau 10 tomų). Išleista daug dvikalbių ir dalykinių žodynų. Labai 


2 Kolektyvinėje knygoje Przyjanie i antagonizmy: Stosunki Polski z pastwami sąsiednimi w latach 1918-1339, 
Wroctaw, 1977. 

naudingas ir tiesiog parankine rašančiojo knyga yra tapęs Dabartinės lietuvių kalbos žodyno ant- 
rasis leidimas (1972), įspūdingai atrodo pernai pradėtasis leisti lietuvių kalbos atlasas. Minėtina 
stambi trijų tomų gramatika (kolektyvinis akademijos leidinys). Nuolat išeina vertingi paskirų 
kalbininkų veikalai: Jono Kazlausko istorinė gramatika, Zigmo Zinkevičiaus dialektologija ir 
antroponimika, Aleksandro Vanago hidronimai, Vytauto Mažiulio apie baltų ir kitų indoeuro- 
piečių kalbų santykius, Jono Palionio apie XVI-XVII a. kalbą, Jono Balkevičiaus sintaksė, Eval- 
dos Jakaitienės morfologija, Aldonos Paulauskienės veiksmažodis, Vlado Grinaveckio žemaičių 
tarmių istorija, Juozo Pikčilingio stilistika ir kt. 

Prie tų veikalų prisišlieja rimtų periodinių leidinių: Lietuvių kalbotyros klausimų, Kalbotyros 
ir Baltisticos tomai. Praktinės kalbotyros reikalams skiriami du simpatingi žurnaliukai: Kalbos 
kultūra ir Mūsų kalba. Rūpinamasi, kad tiek rašomoji, tiek ir šnekamoji lietuvių kalba būtų kuo 
taisyklingesnė, turtingesnė, sklandesnė ir apskritai dailesnė. Juozas Pikčilingis pagalbon pasitel- 
kia patį Leniną. Savo straipsnį „V. Lenino šaukimas branginti kalbą“?3, atrodo, tam ir parašė, kad 
jį baigtų šitaip: „Visi V. Lenino nurodymai, pastabos bei patarimai tinka ir lietuvių kalbai, jos 
dabarčiai. Iš jų turime mokytis branginti kalbos taisyklingumą, savitumą, grožį, turtingumą, 
ją ugdyti ir puoselėti.“ Negi prieštarausi tokiam stipriam argumentui! Rašė kadaise šv. Augus- 
tinas: Roma locuta est, causa finita est (atseit, Roma prabilo, ir ginčas nutilo; arba: Roma tarė 
ir burnas uždarė). 

Piktai subara kalbos darkytojus dramaturgas Kazys Saja: „Dažnas agronomas, inžinierius, gy- 
dytojas ir net mokytojas brenda per tokius žodžių šiukšlynus, kad net gėda klausytis. [...] Kalba - 
mūsų kultūros motina, mūsų vidinį turinį atspindinti kasdieninė muzika, todėl kalbos tarša tokia 
pat grėsminga, kaip užterštas oras, žemė ir vanduo.“*“ 

Abiejuose žurnaliukuose dedami straipsniai apie įvairias kalbos negeroves ir jų taisymą, o 
1976 m. išleista nemaža (beveik 400 p.) knyga Kalbos praktikos patarimai. 

Itin pabrėžiamas mokyklos vaidmuo. Rašo žinomasis kalbininkas Kazys Ulvydas: „-.. iškyla ne- 
paprastai svarbus uždavinys vidurinę mokyklą maksimaliai panaudoti gimtosios kalbos kultūros 
ugdymui. Ji turi ne tik išugdyti būtiniausius literatūrinės kalbos įgūdžius ir supažindinti jaunuolį 
su reikalingiausiais kalbos mokslo pagrindais, bet ir įskiepyti jam meilę gimtajai kalbai.“?3 

Kitame savo straipsnyje, norėdamas parodyti, kaip labai yra pasikeitusios rašomosios kalbos 
normos, Ulvydas pacituoja gabaliuką iš 1883 m. Jono Jablonskio straipsnio Aušroje (beje, palik- 
damas ir seną rašybą, kuri čia sudabartinama): 


Jauni lietuviai, grįždami iš mokslaviečių vidutinių ir aukšrųjų, sugrįžta su tikra savo giminės ir kalbos meile, 
norint visą mokslą svetimoje kalboje ir svetimoje dvasioje yra gavę. Pagirtinas yra jų išsilaikymas ir neužša|- 
dymas ir menkiausios dalies meilės tėvynės. Kitąkart vos į svetimą mokslavietę įstoję, jau ir ant amžių savo 
giminės ir kalbos ir tėvynės išsižadėdavo ir nebenorėdavo nei kalėti prigimtoje kalboje su savo gimine arba 
pačiais tėveliais, nemokančiais kitos kalbos!28 


Aišku, Ulvydo reikalui būtų tikus ir bet kuri kita ano meto raštų citata, bet jis pasirinko vietą, 
kur aukštinama gimtoji kalba ir raginama jos neišsižadėti. Juk ir dabar ne vienas išvyksta iš Lietuvos 
į svetimus universitetus ir į svetimą aplinką. Seniukės Aušros keltosios mintys tebėra aktualios. 


3 Kolektyvinėje knygoje Žmonės ir kalba, Vilnius, 1977, p. 12. 
2 Kalbos kultūra, nr. 31, 1976, p. 7-8. 

25 Kalbos kultūra, nr. 32, 1977, p. 6. 

6 Kalbos kultūra, nr. 33, 1977, p. S. 

Ta pati lietuviška patriotinė dvasia dvelkia ir prof. Zigmo Zinkevičiaus knygelės Kalbotyros 
pradmenys (1969) baigiamuosiuose žodžiuose: „Mes, lietuviai, žinoma, turime tik džiaugtis, kad 
įvairiuose kraštuose esama tiek daug mūsų draugų bei lituanistinio darbo talkininkų. Jų pavyzdys 
turėtų mus skatinti dar labiau vertinti, puoselėti ir tyrinėti savo nuostabiąją gimtąją kalbą.“ Jauti 
ataidintį aušrininkų džiūgavimą, kad „šiandien kuone visuose Auropos [= Europos] universiretuose 
yra išguldoma ir mokinama lietuvių kalba“7; o gal net ir aušrininkų nuogastavimą dėl paties gimto- 
sios kalbos likimo. Ir nenuostabu. Priklausant įvairiatautei valstybei, kurioje dominuoja ir net yra 
proteguojama svetima kalba, visada gresia gimtajai kalbai tam tikras pavojus, ir ji savaime atsiranda 
gynimosi pozicijose. Eilinis žmogus šiaip ar taip yra vienkalbis, ir kuo daugiau jam tenka vartoti sve- 
timą kalbą, tuo daugiau stelbiama savoji. Tai ypač juntama emigracijoje. Bet ir ne tik emigracijoje. 

Pereinu prie literatūros mokslo. Su pasitenkinimu žiūriu į savo knygų lentynas, kur taikiai su- 
siglaudę ir nesibardami stovi įvairių laikotarpių, skirtingų krypčių ir priešingų pasaulėžiūrų ra- 
šytojai: Jurgio Lebedžio Daukša ir Stanevičius, Leono Gineičio Donelaitis, Albino Jovaišo Rėza, 
Vytauto Vanago Strazdas, Vytauto Merkio Daukantas, Reginos Mikšytės Baranauskas, Kazio 
Umbraso Žemaitė, Vandos Zaborskaitės Maironis, Meilės Lukšienės Biliūnas, Juozo Jasaičio Pet- 
kevičaitė-Bitė, Viktorijos Daujotytės Baltrušaitis, Algio Samulionio Sruoga, Jono Lankučio My- 
kolaitis-Putinas, Kosto Doveikos Gira, Ramonos Dambrauskaitės Simonaitytė, Vytauto Kubiliaus 
Tilvytis, Donato Saukos Nėris, Vytauto Galinio Cvirka ir dar kiti. Greta išsirikiuoja įdomios 
monografijos įvairiais literatūros klausimais: Lankučio apie lietuvių dramaturgiją, Vytauto Galinio 
apie naująsias literatūros kryptis, Gineičio apie klasicizmo problemas lietuvių literatūroje, Zabors- 
kaitės apie realizmo klausimus, Kęstučio Nastopkos apie lietuvių ir latvių literatūrinius ryšius, Al- 
-berto Zalatoriaus apie lietuvių apsakymo raidą, Janinos Žėkaitės apie lietuvių romaną ligi 1940 m., 
Juozo Girdzijausko apie eilėdarą. Visko ir neišskaičiuosi. Pagaliau čia ir nesudarinėju pilno biblio- 
grafinio sąrašo. Taip pat nesiimu kiekvienos iš tų monografijų atskirai vertinti. Tam reiktų daugiau 
laiko ir vietos. Norėjau tik parodyti gana platų lietuvių literatūros tyrinėtojų užsimojimą. 

Labai vertingas yra periodinis leidinys Literatūra ir kalba (yra išėję 14 tomų), kur šalia straips- 
nių yra ir archyvinės medžiagos. Ilgainiui leidinio tomus pradėta skirti vienam ar kitam rašytojui 
ar kuriai nors literatūros problemai, pvz., VII tomas - Donelaičiui, X - lietuvių literatūriniams 
ryšiams ir sąveikoms, XI - lietuvių tautosakos stiliui ir žanrams, XII - Žemaitei, XIII - lietuvių 
poetikos tyrinėjimams, XIV - literatūros kryptims. 

Itin minėtinas yra serijinis leidinys Lituanistinė biblioteka, labai gražiai spausdinamas, dailiai 
įrištas, papuoštas gausiomis iliustracijomis ir senų spaudinių bei rankraščių faksimilėmis, aprūpin- 
tas įvadiniais straipsniais ir išsamiais paaiškinimais. Ligi šiol jau išėjo 21 tomas (dėl numeracijos 
klaidos paskutinis tomas pažymėtas 20-uoju). Leidinyje skelbiamas mūsų literatūrinis palikimas 
nuo pat XVI amžiaus. Vienas tomas (XV) skirtas mūsų pirmajai knygai, Mažvydo katekizmui. 
Skaitytojai turi būti labai dėkingi už plačiojo XVI a. Lietuvos metraščio, vadinamosios Bychovco 
kronikos, lietuviško vertimo išspausdinimą. Čia jie ras žinomuosius istorinius pasakojimus apie 
Palemoną, apie Gedimino sapną ir Vilniaus įkūrimą, apie Kęstučio susitikimą su Birute Palango- 
je, apie Algirdo žygį prieš Maskvą ir savo ieties atrėmimą į Maskvos pilies mūrus pergalės žen- 
klan, apie Vytauto išgelbėjimą iš Krėvės (Kriavo) kalėjimo, apie šaunias Vytauto vaišes Slucke ir 
jo ketinimą karūnuotis Lietuvos karalium ir t.t. Pasiskaitys ir, anot himno, pasisems iš praeities 
stiprybės. O tokių veikalų kaip tik stinga. 


7 Aušra, 1884, nr. 1/3, p. 72. 

Iš XIX a. priešaušrinio laikotarpio po vieną tomą skirta Simanui Stanevičiui, Valerijonui Ažu- 
kalniui, Liudui Jucevičiui (jo rankraščiui, čia išverstam lietuviškai, apie mokytuosius žemaičius, 
kur sukaupta netoli nuo 200 biografinių apybraižų) ir Jono Goštauto knygelei Ponas Teisėjaitis, 
arba pasakojimas apie Lietuvą ir Žemaitiją (1839). Tik ne visai tiksliai pratarmėje teigiama, kad 
tą retą Goštauto knygelę „iš užmaršties iškėlė 1957 metais“ Konstantinas Jablonskis: aš jau bu- 
vau citavęs ją savo disertacijoje. Žymiesiems to laikotarpio autoriams - Daukantui, Valančiui ir 
Baranauskui skirta po du tomus. Itin svarbus yra antrasis daukantinis stambus (200 p.) tomas, 
kurį beveik visą užima iš rankraščio atspausdintas Pasakojimas apie veikalus lietuvių senovėje 
(anksčiau tik dalis to veikalo buvo išspausdinta 1893 m., gerokai suaukštaitinus Daukanto kalbą). 
Labai gerai buvo padaryta, kad buvo ištisai išspausdinta ir Valančiaus Žemaičių vyskupystė, kurios 
originalinis 1848 m. leidimas dabar pernelyg retas, o amerikinis 1897 m. leidimas nekoks. 

Pirmame valančiniame tome randame 4 žinomąsias jo beletristines knygeles, trumpas ištrau- 
kas iš dienoraščių, keliolika laiškų ir dvylika šventųjų gyvenimų. Manau, kad jų reikėjo išspaus- 
dinti žymiai daugiau, gal net ir visus, kiek jų Valančius buvo paskelbęs savo dviejose knygelėse: 
Žyvatai šventųjų ir Gyvenimai šventųjų Dievo. Čia gal net geriau kaip kituose Valančiaus raš- | 
tuose matyti jo pastangos rašyti vaizdinga liaudiška kalba, prikamšyta plačiai vartotų patarlių, 
šiurkštokai ryškių palyginimų, tipingai žemaitiškų posakių, grubokai linksmo kaimiško humoro, 
įžvalgaus taikymosi prie anų laikų nemokyto baudžiauninko supratimo ir skonio. Taigi Valančius 
sąmoningai stilizavo liaudies kalbą savo raštuose. Čia ir pasireiškė jo neabejotinas literatūrinis 
talentas, kuriuo jis išsiskyrė iš gausių kitų religinės raštijos gamintojų ir buvo aukštai įvertintas 

mūsų vėlesniųjų literatų. Sofija Ciurlionienė gėrėjosi Valančiaus šventųjų gyvenimais: „„.. tai rašy- 
tojo darbas, kurs pastatė nemirštantį vainiką žemaičių tarmei, būdui ir sąmonei“2š, o dar po 30 
metų rašė Antanas Venclova: „Kiekvienas literatūros mėgėjas seniai laukia išleidžiamų puikiųjų 
Valančiaus “Gyvenimų šventųjų Dievo", kur tiek daug gražiosios mūsų kalbos, liaudiškų vaizdų 
" ir liaudies sąmojo.“?? Zinoma, dėkui ir už įdėtus dvylika gyvenimų. Derėjo duoti ištraukų ir iš 
kitų tikybinių Valančiaus raštų, kur taip pat netrūksta stilistiškai puikių vietų. Būtų pilnesnis 
didžiojo žemaičių rašytojo paveikslas. 

Baranausko dvitomyje pateikta ne tik jo lietuviškoji poezija ir giesmės, bet taip pat iš rankraš- 
čio buvo paskelbti jo jaunystės lenkiškieji eilėraščiai (žinoma, drauge-su lietuvišku vertimu), jo 
1853-1855 m. dienoraščio lietuviškas vertimas ir daugiau kaip 90 jo laiškų, įdėtos dienoraščio 
ir daugelio laiškų faksimilės. Taigi skaitytojui tiesiog pateiktas Baranausko archyvas. Kadaise, 
prieš 40 metų, skaitydamas universitete epizodinį kursą apie Baranauską, aš pats tais rankraščiais 
naudojausi. Tad tie baranauskiniai tomai sukelia man mielų prisiminimų. 

Vienas betgi dalykas nemaloniai nuteikia: neįdėtas Baranausko 14 eilėraščių ciklas Kelionė Pe- 
taburkan (žinomas taip pat kaip Gromata iš Petropilės), pratarmėje visiškai neįtikimai aiškinant, 
kadjame „vyrauja mūsų skaitytojams svetima ideologija“. Bet juk nebuvo praleistas Pasikalbėjimas 
giesmininko su Lietuva, nors, anot akademinės lietuvių literatūros istorijos, ten peršama „per- 
dėm reakcinė programa, neatitikusi nei objektyviosios visuomenės santykių raidos, nei lietuvių 
liaudies interesų“.?? To ciklo eilėraštyje „Nu, Lietuva, nu, Dauguva“, anot tos pačios akademinės 
istorijos, „Baranauskas išreiškė nusistatymą prieš Lietuvoje varomą carizmo politiką“.?' Ne be 


(T 

S. Čiurlionienė, Lietuvoje, Vilnius, 1910, p. 36. 
Dienovidis, 1940, nr. 3, p. 171. 

0 Lietuvių literatūros istorija, t. I, Vilnius, 1957, p. 566. 
Ten pat, p. 564. 

reikalo caro žandarai, radę tą eilėraštį pas Praną Vaičaitį, pavadino jį kratos protokole prieš valdžią 
nukreiptu kūriniu (protivopravitelstvennoje sočinenije). Tumas-Vaižgantas tą dainą netgi buvo 
siūlęs tautos himnu. Vėlgi, kitas to paties ciklo eilėraštis, „Sudieu, Lietuva“ greitai virto viena 
iš pačių populiariųjų liaudies dainų. Kelionės Petaburkan neįdėjimas - tai lyg keliolikos šiurkščiai 
išplėštų lapų palikta spraga toje dailioje knygoje. 

Aušrai ir vėlesniesiems laikams ligšiolinėje Lituanistinėje bibliotekoje atstovauja Juozas Andziu- 
laitis-Kalnėnas, Keturakis, Jonas Basanavičius, Jonas Šliūpas ir Vincas Pietaris. Žinoma, raštų 
atrankos klausimas visada gali būti diskutuojamas. Ypač, kai susiduriama su tokiu kontroversiniu 
autorium, koks buvo Šliūpas. Tačiau pastaruoju atveju atranka, bent mano manymu, padaryta 
gana tikslingai; būterit, parinkti Šliūpo rašiniai lietuvių literatūros istorijos klausimais (pvz., 
beveik ištisai Pespauedinti) jo Lietuviškieji raštai ir raštininkai), recenzijos, atsiminimai, geras 
pluoštas laiškų (jų tarpe 20 laiškų Basanavičiui). Tas Šliūpo rinktinių raštų tomas yra įdomus ir 
svarbus ypač tautinio atgimimo istorijai. 

Su Pietario raštų atranka, deja, negalime sutikti, nes praleistas svarbiausias jo veikalas Algi- 
mantas; net jo ištraukų neįdėta. Teisindamasis redaktorius pacituoja vargu ar ką įtikinantį Antano 
Venclovos pasisakymą viename senesniame straipsnyje, kad Algimantas esąs vienas iš silpniausių 
Pietario kūrinių. Verčiau būtų pateikęs akademinės lietuvių literatūros kad ir šias ištraukas: 


Svarbiausią vierą Pietario kūryboje užima istorinis romanas „Algimantas“. [...Pieraris siekė] savo romanu duoti 
atkirtį kitų tautų romanistams, tendencingai vaizdavusiems tolimąją Lietuvos praeitį ir lietuvių tautą. Daugelis 
kitataučių romanistų senovės lietuvius vaizdavo kaip nekultūringus, pusiau laukinius žmones. Pietaris šiame 
romane lietuvius parodė kaip aukštos kultūros, taurią ir narsią tautą. [...] apskritai tai įdomus, dinamiškas ir 
patrauklus istorinis romanas. [... Algimantas] kalbiniu aržvilgiu buvo vienas iš geriausių XIX a. pabaigos lietu- 
vių literatūros kūrinių, nemažai prisidėjęs prie lietuvių literatūrinės kalbos tolesnio ugdymo.?? 


Panašiai rašo ir po 20 metų Akademijos rusiškai išleistoji lietuvių literatūros istorija: 


Svarbiausias Pietario kūrinys - dviejų dalių istorinis romanas „Algimantas“. [...] Algimanto pabėgimas iš 
nelaisvės, jo herojiška kova už gimtosios kunigaikštijos išlaisvinimą sudaro gana intriguojantį ir dinaminį 
romano siužetą. Veikalas [...] pilnas optimizmo, karštos meilės tėvynei, kuri, tiesa, kartais pereina į ten- 
dencingą praeities ir tautinių tradicijų idealizaciją. [...] Parraukli intriga, pasakojimo gyvumas ir kalbos 
raiškumas savo laiku užtikrino tam romanui didelį populiarumą. Tai [...] vienas iš ryškiausių romantinės 
krypties kūrinių ankstyvojoje stambioje lietuvių prozoje.33 


Ir darosi nei šis, nei tas: nėra Algimanto, o įdėta drama Kova ties Žalgiriais, nors, anot akade- 
minės literatūros istorijos (lietuviškos), „meniniu atžvilgiu šis Pietario kūrinys yra labai mažos 
vertės“.3* 

Tomo redaktoriaus pagrindinis patrankos šūvis prieš Algimantą: jo atsisakyta „kaip kūrinio, 
tendencingai vaizduojančio XIII a. Lietuvos istoriją ir priešingo tautų draugystės ir interna- 
cionalizmo idėjoms“. Betgi tai nebuvo kliūtis įsidėti daug silpnesnę Kovą ties Žalgiriais, kur, 
anot akademinės literatūros istorijos, „aiškiai pasireiškia nacionalistinės tendencijos, ypač 
vaizduojant lenkus“.3 


32 Lietuvių literatūros istorija, t. I, Vilnius, 1958, p. 192-195. 
3 Istorija litovskoi literatury, Vilnius, 1977, p. 125. 

4 Lietuvių literatūros istorija, t. II, p. 195. 

35 Ten pat. 

Reikia dar priminti, kad ir kitų tautų istoriniuose romanuose (ypač romantinės krypties) buvo 
linkstama daugiau mažiau paidealizuoti savąją tautą jos istorinių priešų sąskaita. Darė tai patys 
to žanro klasikai Walteris Scottas, Henrykas Sienkiewiczius ir kt. Taip par ir Nikolajaus Gogolio 
apysakai Tarasas Bulba, idealizavusiai Dniepro kazokus ir neslėpusiai nepalankumo jų priešams 
lenkams, juk niekas neprikiša nusikaltimo „tautų draugystės ir internacionalizmo idėjoms“. A/- 
gimanto praleidimas lieka nemaloni ir nepateisinama spraga šiaip jau gražiai sudarytame tome. 

Nežiūrint kai kurių aukščiau iškeltųjų trūkumų (jų rastume ir daugiau), Lituanistinę biblio- 
teką reikia teigiamai vertinti. Ji labai praplečia skaitytojo žvilgsnį į mūsų literatūrą. Jis jau nėra 
ribojamas dabartiniais (arba šiuolaikiniais, kaip dabar sakoma Lietuvoje) rašytojais ar vienu 
kitu klasiku (kurių pilnų raštų rinkinių, deja, vis dar neišleidžiama), ir jame atsiskleidžia kelių 
šimtmečių mūsų literatūrinis palikimas. Taip ne tik didėja nusivokimas apie ilgametes lietuvių 
kultūrines ir tautines tradicijas, bet ir stiprėja noras jas branginti ir išlaikyti. Tai ir yra didžioji 
Lituanistinės bibliotekos reikšmė. 


Jūsų studija Lituanistinis sąjūdis XIX amžiaus pradžioje yra Lietuvos lituanistų, rašančių 
apie XIX amžių, turbūt dažniausiai cituojama knyga. Jeigu turėtumėt sąlygas pilnai atsiduoti 
lituanistinėms studijoms, kurį lietuvių kultūros laikotarpį ar kurį rašytoją labiausiai norėtumėte 
studijuoti? | 

Ne visai tikslu būtų sakyti, kad mano disertacija būtų taip daug cituojama apie XIX a. rašan- 
čiųjų, nes ji skirta tik vienam XIX a. laikotarpiui ir tik tam tikrai XIX a. kultūrinių ir tautinių 
problemų daliai. Žinoma, man labai malonu, kad mano knyga yra naudinga apie XIX a. pradžią 
rašantiesiems ir cituojama ne tik lietuvių autorių. Pvz., ja pasinaudojo lenkų istorikas Jerzy Och- 
maniskis savo veikale apie lietuvių tautinį sąjūdį (Litewski ruch narodowo-kulturalny w XIX wie- 
ku, 1965). Man itin malonus vienos buvusios studentės, dabar gražiai besireiškiančios Lietuvoje 
literatūros istorijos studijomis, mano disertacijos vertinimas: „Tiek metų prabėgo, o ji nesensta, 
parankinė mūsų knyga“ (iš 1977 m. laiško). 

Kaip savotišką mano disertacijos panaudojimo kuriozą nurodysiu žinomojo lituanisto Jurgio 
Lebedžio monografiją apie Simaną Stanevičių (1955). Ten mano disertacija cituota, kaip savo 
recenzijoje suskaičiavo Mykolas Biržiška“, daugiau kaip 20 kartų, tačiau ne tik neminima mano 
pavardė, bet ir pati mano disertacijos antraštė: ji suanoniminta, nurodant Humanitarinių moks- 
lų fakulteto žurnalą (Darbai ir dienos, t. VIII, 1939), kur ji buvo išspausdinta. Tiesa, tuo man 
nebuvo padaryta kokia speciali išimtis, nes taip pat nebuvo minimos Mykolo ir Vaclovo Biržiškų 
pavardės, nors jų veikalai buvo cituojami. Tokie buvo tada laikai. Bet tai buvo jau seniai, daugiau 
kaip prieš 20 metų. 

Prisimenu, kai 1934 m. vykau Lenkijon rinkti (ypač Krokuvos bibliotekose ir archyvuose) 
medžiagos savo pasirinktajai disertacijai, mano profesorius Mykolas Biržiška suabejojo, ar aš 
pakankamai tos medžiagos surasiąs. Gal dar daugiau abejojau aš pats, neturėjęs patyrimo su 
archyvais. Vis dėlto po įtempto beveik ištisų metų darbo pavyko prisirankioti pakankamai me- 
džiagos, kurioje buvo ir dar niekieno neaptiktų rankraščių. Disertacijos rašymą sulėtino 1935 m. 
Humanitarinių mokslų fakultete pradėti skaityti kai kurie lietuvių literatūros istorijos kursai. 
Betgi dar prieš pat prasidedant karui pavyko disertaciją baigti ir apginti 1939 m. Joje mėginau 
panagrinėti, kaip kilo XIX a. pradžioje domėjimasis Lietuvos istorija, tautosaka ir ypač lietuvių 


36 Santarvė, 1957, nr. 4, p. 173. 


900 


kalba. Anot Renė Johannet, nesą žinoma jokio tautinio atbudimo, kuris nebūtų prasidėjęs kalbos 
renesansu; o man kaip tik ir rūpėjo parodyti, kad jau tada, dar gerokai prieš Aušrą, pasirodė 
tautinio atgimimo daigai. 

Ano meto lietuvių grožinės literatūros, nors ir buvau pasirankiojęs medžiagos, savo disertaci- 
joje nenagrinėjau, tai atidėjęs vėlesniam laikui. Deja, pasunkėjusios karo meto sąlygos ir papildo- 
mos pareigos universitete man tai sukliudė. Be to, tuo metu dar buvau įnikęs ieškoti archyvinės 
medžiagos apie Antaną Strazdą. Žinoma, mielai norėčiau, j jei būtų sąlygos palankios, užbaigti aną 
seniau atidėtą darbą (apžvelgti XIX a. lietuvių poeziją, išnagrinėti jos literatūrinę kryptį, žanrus, 
ryšius su lenkų ir eventualiai su kitomis literatūromis). Deja, šaukštai jau seniai po pietų. 


Kokie yra Jūsų artimieji moksliniai planai? 

Saulei leidžiantis geras gaspadorius nebesiima naujų darbų, o tik skuba baigti jau pradėtuo- 
sius. Matyt, aš nekoks gaspadorius, nes esu apžiojęs daugiau, negu turbūt valiosiu nukąsti. Moks- 
linių planų tebeturiu apsčiai, o daugeliui ir medžiagos jau yra parankiota. Nėra daug prasmės 
kalbėti apie dar neatliktus planus, nes žadinys - kely radinys. Betgi Akiračių klausiamas nema- 
tau reikalo jų neatskleisti. Pagaliau gal kokia suminėta tema parūps kitam lituanistui, jei aš jos 
nebeparašyčiau. 

Jau nuo seniau esu pradėjęs rengti Pensilvanijos universiteto bibliotekoje esančios lituanikos 
(taigi, lietuviškų leidinių i ir knygų kitomis kalbomis apie Lietuvą) katalogą, kuriame būrų apie 
8000 antraščių, gal net ir daugiau. Žinoma, tai pareikalaus dar daug laiko ir darbo. Kadangi 
čia yra nemaža dabar sunkiai gaunamų leidinių, toks katalogas būtų mūsų lituanistams didžiai 
naudingas. 

Prieš porą metų, man pasiūlius, Lituanistikos instituto leidykla paketino fotografuotiniu būdu 
perspausdinti senąją basanavičinę Aušrą (būrų apie 1000 nedidelio formato puslapių). Aušros 
reikšmė mūsų tautinio atgimimo istorijoje visiems gerai žinoma, o nenumatoma, kad Aušra būtų 
šiuo metu Lietuvoje perspausdinta. Apsiėmiau parašyti įvadinį straipsnį ir parengti reikalingus 
paaiškinimus. Dėl įvairių kliūčių projektas buvo atidėtas, bet anaiptol nepalaidotas. 

Kitas Lituanistikos instituto projektas - išleisti anglų kalba lietuvių literatūros istorijos tomą. 
Antanas Vaičiulaitis apsiėmė parašyti apie naująją literatūrą, o man tektų apžvelgti senesnįjį 
laikotarpį. Prisipažinsiu, kad tas darbas man labai ne prie širdies. Tai lyg įkyrus, pvz., enciklo- 
pedinių straipsnių rašymas: daug darbo ir gaišto, o beveik nieko naujo negali duoti, tik kartoti 
apskritai žinomus dalykus. Ir pačiam autoriui daug maloniau pasakyti ką nors naujo, pateikti 
naujos, nežinomos medžiagos. Ypač kai čia pat, pašonėje yra dar mažai tepaliestos rankraščių 
kasyklos - Šaulio archyvas. 

Turiu ir savo paties surankiotame įvairios korespondencijos archyvėlyje kokį tūkstantį laiškų, 
jų tarpe 400 Krėvės laiškų (originalų ir nuotraukų), rašytų 1944-1954 m. 49 asmenims. Būtų 
gera juos ištisai ar bent ištraukomis paskelbti. 

Suredagavęs šešis Krėvės raštų tomus, Lietuvių enciklopedijos XV tomą, Lituanistikos darbų 
III tomą ir spaudai parengęs ketvirtą, buvau nutaręs nebesiimti gana įkyraus dabartinėmis sąly- 
gomis ir gaišinančio redakcinio darbo. Sutikau betgi redaguoti Aisčio raštus. Tebūnie tai tam 
tikra pomirtinė paslauga universitetiniam moksladraugiui, su kuriuo anais gražiais laikais teko 
kartu klausyti Biržiškos, Tumo, Krėvės paskaitų. Aisčio poezijos tomą spaudai parengs Alfonsas 
Nyka- Niliūnas, o aš - prozinius raštus, kurių susidarys ne mažiau kaip du tomai. Į juos įeis trys 
paties Aisčio išleistos knygos, prieškarinėje ir pokarinėje periodikoje išbarstyti straipsniai i ir šiek 
tiek jo palikime esančių nespausdintų dalykų. 

Esu ne vieno raginamas parengti spaudai savo paties straipsnių atranką, kokius du tomus. 
Žinoma, straipsnius reiktų paredaguoti, kai kur papildyti nauja medžiaga, tad vis atidėlioju, nes 
labiau norisi rašyti ką nors naujo. Prieš keletą merų buvau paskelbęs pluoštą netikėtai aptiktų Že- 
maitės laiškų (Lituanistikos darbuose, t. II, 1973). Dabar gerų talkininkų padedamas rankioju 
medžiagą apie Žemaitės gyvenimą Amerikoje. 

Nors Lietuvoje domėjausi daugiausia senesniąja mūsų literatūra, čia teko jau ne kartą rašyti 
apie Krėvę. Dar norėtųsi panagrinėti Herodo tragediją Dangaus ir žemės sūnuose, kur Krėvė origi- 
naliai ir įdomiai interpretuoja pasaulinėje literatūroje jau daug kartų vaizduotąjį Herodą. Domina 
mane ir laikai prieš pirmąjį karą, kai brendo Krėvės talentas ir formavosi jo kūrybos motyvai ir 
kryptis. Įdomios tam klausimui medžiagos teikia prieš keletą metų Literatūroje ir mene Valerijos 
Vilnonytės paskelbti keli Krėvės laiškai Girai. Bet jų dar mažoka, ir aš labai laukiu, kai Krėvei 
skirtame Literatūros ir kalbos XVI tome bus išspausdinta daugiau Krėvės laiškų. 

Mano dėmesį visada traukė Tumas-Vaižgantas, mano tėvo kaimynas svėdasietis, kurį ir man 
pačiam teko pažinti, kai atvykau Kaunan studijuoti. Apie Vaižgantą yra daug rašyta, todėl pasi- 
rinkau tik du jo gyvenimo epizodus - jo literatūrinį susidūrimą su Jakštu ir kalbinį susikirtimą 
su Balčikoniu. Juose ne tik ryškiai iškyla Vaižgantas su savo karštu temperamentu ir pažiūromis, 
bet atsiskleidžia drauge ir platesnė ano meto literatūrinė situacija. 

Daug pas mus rašyta ir apie Basanavičių. Bandžiau ir aš neseniai išspausdintame straipsnyje 
apžvelgti, kaip trys kartos yra žiūrėjusios į Basanavičių. Seniau Basanavičiaus vaidmuo buvo 
kartais net pervertinamas, o dabar jis ne kartą lyg ir nuvertinamas. Ir ne tik Lietuvoje. Man 
dar norėtųsi žvilgterėti į pačią Basanavičiaus lietuviškos veiklos pradžią, kada jis jau aiškiai kėlė 
svarbią mintį, tada dar ne visų tinkamai suprastą (antai Basanavičius polemizavo su Pierariu), 
kad negalima ribotis lietuvišku liaudies švietimu (pasakytume, liktis valančinėje gadynėje), o 
susirūpinti šviesuomene, kad ji nebenutaustų arba, kaip Basanavičius rašė, strimagalviais iš savo 
lietuviško kailio neišsinertų. 

Užkliuvo man pastaraisiais laikais reiškiamoji nuomonė, kad Tumas, Basanavičius ir kiti labai 
neteisingai apkaltinę (vienas net pasakė: apšmeižę!) Baranauską nepalankiu nusiteikimu prieš 
ano meto lietuvių tautinį sąjūdį. Labai vertinu Anykščių šilelio autorių kaip vieną iš žymiausių 
mūsų poetų, betgi mano turimoji medžiaga ne tik neleidžia reviduoti anos tradicinės Tumo ir 
kitų pažiūros, netgi ją dar sustiprina. Ketinu tuo klausimu plačiau rašyti. 

Cia iš viso susiduriame su tam tikru metodiniu priėjimu prie istorijos tyrinėjimo. Rašydamas 
Valančiaus biografijos bruožus, labai tiksliai perspėjo Vaclovas Biržiška: „Valančių turime ver- 
tinti tokį, koks jis buvo, o ne tokį, kokį mes norėtume ar nenorėtume turėti, nes ir laikai buvo 
visai kiti“? Deja, mes ne kartą esame linkę savo dabartines pažiūras nukelti į praeitį ir priskirti 
anuomet gyvenusiems asmenims, ypač mūsų simpatizuojamiems, savo pačių jausmus, mintis ir 
siekimus. Be to, pamirštame, kad į tais pačiais žodžiais reiškiamas sąvokas buvo dažnai dedamas 
labai skirtingas turinys. Kudirkai „Lietuva, tėvyne mūsų“ ir Mickevičiui „Lietuva, mano tėvyne“ 
toli gražu ne tą patį reiškė. Net toks Kosciuška kartais taip sulietuvinamas, jog Lietuvos himno 
negiedojo, atrodo, tik dėl to, kad Kudirka dar nebuvo jo parašęs. Norėčiau savo mintis apie mūsų 
tautinės sąmonės raidą išdėstyti atskirame straipsnyje. 

Dažnai parašoma apie kurio nors romanisto ar poeto kūrybinį procesą. Manau, kad skaity- 
tojui gali būti įdomų žvilgterti ir į literatūros istoriko darbo užkulisį. Tad panorau pasipasakoti, 


37 Aidai, 1951, nr. 8, p. 346; atspaudas, p. 6. 

kaip susidomėjau Strazdu ir kaip ieškojau apie jį dokumentinės medžiagos Vilniaus bibliotekų 
rankraštynuose ir karo metu žiemą neapkūrentame valstybiniame archyve, kur buvo atgabentas 
ir netvarkingai sukrautas buvęs Vilniaus kapitulos archyvas. Straipsnį, pavadintą „Strazdo me- 
džioklėje“, jau buvau pradėjęs, tik turėjau vėliau nutraukti. Tikiuos galėsiąs jį baigti. 

Taip pat rengiuos paskelbti penkis 1802-1803 m. laiškus iš Vilniaus universiteto susirašinė- 
jimo, rodančius ano meto domėjimąsi lietuvių kalba. Viename iš tų laiškų yra užuomina apie 
mums arčiau nežinomo jėzuito Jurevičiaus lietuvišką poeziją. Vaclovas Biržiška, kuriam buvau 
davęs susipažinti su tais laiškais, manė, kad tai bus buvęs Tadas Jurevičius. Bergi mano turimie- 
ji išrašai iš jėzuitų archyvo Vatikane (už juos dėkoju prof. Antanui Liuimai SJ) rodytų, kad tai 
turėjo būti ne Tadas, o turbūt Stanislovas Jurevičius. Taigi mūsų literatūros istorijon galėtume 
įpilietinti naują poetą, nors jo poezijos bent kol kas dar nežinome. 

Literatams visada artimi kalbos praktikos reikalai, ir jie čia ne kartą nesutaria su kalbininkais. 
Man, pvz., atrodo, kad daugelis, ar net daugumas mūsų kalbininkų be reikalo taiso vietovardžių, 
kartais net ir asmenvardžių tarmybes. Štai Vilniaus universiteto 1942/43 mokslo metų tvarkaraš- 
tyje žemaitis Stonkus buvo jo dideliam nepasitenkinimui savavališkai suaukštaitintas Stankum. 
Ir aš pats, rengdamas spaudai Krėvės raštus, gavau pasiginčyti su Pranu Skardžium dėl dzūkiškos 
Nedzingės. Jau iš seniau rankioju medžiagą straipsniui apie reikalą palikti tikriniuose daiktavar- 
džiuose bent tam tikrą tarminį atspalvį, kaip tai daroma ir kitose kalbose. 

Amerikoje ne tik buvo išleista pirma pilna lietuvių enciklopedija, bet čia dar prieš pirmąjį 
karą buvo iškeltas sumanymas leisti tokią enciklopediją, kuriai Amerikos lietuviai davė lėšas 
(Lietuvos leidėjas Antanas Olšauskas) ir redaktorių (poetą Kleopą Jurgelionį), o bendradarbiai 
buvo kviečiami iš Lietuvos. Tiek Amerikos, tiek ir Lietuvos spaudoje buvo nemaža rašyta tuo 
reikalu. Jau turiu parankiojęs kiek medžiagos, tik dar reiktų jos daugiau straipsniui apie aną en- 
ciklopedijos sumanymą. 

Straipsnių temos kartais ir visai nenumarytai iškyla. Štai niekada nebuvau ketinęs rašyti apie Pi- 
lypą Ruigį, betgi teko, kai netikėtai susirado jo lotyniškas XVIII a. rankraštis apie lietuvių kalbą. 

Sąrašą galima būtų dar tęsti. Bet pakaks, jau ir taip jis pernelyg ištįso. Tarytum man prieš 
akis dar būtų geroka itin darbingų metų krūva. O čia, Vaičaičio žodžiais tariant, „jau pajėgos 
mažinas“. Betgi - žmogus šaudo, Dievas kulkas gaudo. Kodėl gi nepašaudyti? 


Ir paskutinis klausimas: ar neketinate kada nuvažiuoti Lietuvon? 

Neketinu. Tegul geriau nuvažiuoja jaunesni, kuriems ilgos kelionės vargas tėra maloni pramo- 
ga. Jiems ir labiau reikalinga savo akimis pamatyti tėvų kraštą, apie kurį tiek daug girdėjo namie 
ar šeštadieninėje mokykloje, kad galėtų drauge su praeito šimtmečio pradžios Vilniaus studentu 
Simanu Stanevičium pasakyti: „Mačiau Vilnių, šaunų miestą.“ Tegul iš Gedimino pilies bokšto 
apžvelgia, kaip kadaise Maironis, kur „Vilnius rūmais dunkso tarp kalnų plačiai“. Tegul pamato 
Vilnių su senojo universiteto rūmais, su Šv. Petro ir Povilo, Šv. Onos ir kitomis nuostabios archi- 
tektūros bažnyčiomis. Tegul Kaune Čiurlionio galerijoje pasigroži jo paveikslais, tegul vytautinės 
senovės dvasia atsikvepia Trakų pilyje. Tegul pasiirsto Žaliuosiuose ežeruose prie Vilniaus, pasi- 
kaitina Valakampių smėlyje ir paskui atsigaivina sraunioje Neryje. Kur čia viską beišskaičiuosi! 
Svarbiausia, tegul pabūna krašte, kur, anot Maironio, broliai artojai (ir ne tik artojai) lietuviškai 
šneka. Tegul tampa jiems Lietuva ne iš tėvų pasakojimų susidarytoji kad ir graži abstrakcija, o 
realybė su visais gerumais ir blogumais, kuriuos jie patys įvertins, akylai lygindami su gerai jiems 
pažįstamu Amerikos ar kurio kito krašto gyvenimu. 

Aš pats, nors jau trečdalį šimtmečio (kaip greitai tas laikas bėga!) gyvenu svetur, iš tikrųjų 
nesu išvykęs iš Lietuvos. Mūsų namuose skamba, kaip vėl pasakytų Maironis, lietuviška kalba, o 
angliškai girdžiu tik darbovietėje, krautuvėje, gatvėje, na ir televizijoje ar radijo aparate. Artimiau 
sueinu tik su lietuviais. Savo lankomuose parengimuose girdžiu lietuviškai dainuojamą ar sakomą 
žodį. Lietuviška knyga ir laikraštis - mano kasdieninė duona. Poilsio valandą mielai pavartau 
kurio nors lietuvio dailininko reprodukcijų aplanką (jų dabar nemaža Lietuvoje išleidžiama), iš 
kurių labiausiai mėgstu savo tėvo draugo svėdasiečio Kajetono Sklėriaus skoningas akvareles. Taip 
pat pasiklausau lietuviškos muzikos plokštelių. Laisvalaikiais po įstaiginio darbo rašau straipsnius 
apie lietuvių literatūrą ir tikiuosi atiduodąs savo duoklę lituanistikai, o kartu lietuvių kultūrai. 
Netgi mano darbo sąlygos taip susidėjo, kad nebuvau atskirtas nuo lietuviškų dalykų. Pensilva- 
nijos universiteto bibliotekoje, kurioje dirbu nuo pat atvažiavimo Amerikon, galiu pasidžiaugti 
ir pasinaudoti savo darbui keliais tūkstančiais lietuviškų knygų, kurių didžioji dalis atkeliavo į 
bibliotekos lentynas mano paties rūpesčiu. Bibliotekos turimame Šaulio archyve beskaitydamas 
Žemaitės, Tumo-Vaižganto, Basanavičiaus, Vydūno, Lazdynų Pelėdos, savo profesoriaus Mykolo 
Biržiškos ir kitų rašytojų bei veikėjų laiškus, jaučiuos besėdįs Vilniaus universiteto bibliotekos ar 
kuriame kitame Lietuvos rankraštyne. 

Tebegyvenu Lietuvoje, nes lietuviška yra mano visa dvasinė aplinka, o o fizinė - man ne taip jau 
svarbi. Juk ar ne abipus Atlanto ta pati saulė šviečia ir raudonai nudažo vakaro padangę! Toks 
pat vėjas gainioja dangaus žydrynėje tokius pat debesėlius, šiurena medžių lapuose ar kušta tau 
ausysna, lyg senajam skerdžiui Krėvės Šiaudinėj pastogėj. Vėlgi, miškai taip pat sužaliuoja pava- 
sariais ir žavi rudenėjančiomis spalvomis, kaip ir Anykščių šilelyje, kur „lapeliai geltoni, raudoni 
tartum krauju Marčiupio pakalnes aptraukia“. Pagaliau iš kažkur palangėn atspurdėjęs sučirškia 
žvirblis, toks pat būriškai pilkas, kaip ir Donelaičio Metuose. 

Ir svečioje šalyje gyvendamas gali, jei tik nori, likti Lietuvoje. 


[1978] 

APŽVALGOS, RECENZIJOS 





Krokuvos bibliotekose pasirausus 


Trys didelės bibliotekos puošia Krokuvą: Jogailaičių universiteto, Lenkų mokslo akademi- 
jos ir Kunigaikščių Čartoriskių. 

Didžiausia iš jų yra pirmoji. Tai vadinamoji „lenkų bibliotekų motina“. Ji yra viena iš seniausių 
lenkų pasaulietiškų bibliotekų, nes siekia XV a. pradžią (vienuolynų bibliotekų yra ir senesnių). 
1925 m. ši biblioteka turėjo apie 500 000 tomų knygų, 8653 rankraščius, 2879 inkunabulus. Per 
kelis šimtmečius bibliotekoj prisirinko daug vertingų ir labai retų dalykų. Yra daug unikatų. Labai 
turtingas bibliotekos Polonistikos skyrius. Yra daug vertingų ir senajai lituanistikai spaudinių. 

Lenkų mokslo akademijos biblioteka palyginti jauna (įsteigta 1873 m.), bet jau spėjo praturtėti. 
Ji turi dabar jau daugiau kaip 100 000 tomų knygų ir apie 2000 rankraščių. 

Didžiai vertinga yra ir trečioji biblioteka - kunigaikščių Čartoriskių, esanti prie to paries vardo 
muziejaus. Siekia XVIII a. pabaigą. Pagrindą jai padėjo Vilniaus mokslo apygardos kuratoriaus 
kunigaikščio Čartoriskio ir jo tėvo turtingi rinkiniai. Biblioteka buvo Pulavuose, Čartoriskių 
rezidencijoje. Po 1830-1831 m. sukilimo biblioteka buvo konfiskuota ir išvežta Petrapilin. Tačiau 
dalis bibliotekos buvo išslapstyta ir išsaugota Lenkijoj. 1876-1880 m. kunigaikščiui Vladislovui 
Čartoriskiui pavyko sukoncentruoti išsklaidytus rinkinius Krokuvoj. Dabar biblioteka turi dau- 
giau kaip 100 000 tomų knygų, 5500 rankraščių, daug senų dokumentų, rankraščių kodeksų ir t.t. 
Yra čia labai senų, net XII a. rankraščių. Lietuvos istorikui Čartoriskių archyvas teikia pirmaeilių 
šaltinių. Labai daug medžiagos Lietuvos švietimo istorijai duoda čia esanti Vilniaus mokslo apy- 
gardos kuratorijos (iš XIX a. pradžios) archyvo dalis (Vilniaus universiteto studentų sąrašai, 
mokyklų apyskaitos, vizitatorių raportai, Vilniaus universiteto Tarybos posėdžių protokolai, 
Lietuvos mokyklų vadovybės susirašinėjimas su kuratorium ir t.t.). Bibliotekoj yra daug retų senų 
lietuviškų knygų, net unikatų: pvz., Jono Šulco dešimties Ezopo pasakėčių lietuviškas vertimas, 
išspausdintas Karaliaučiuj 1706 m. (fotokopija Vytauto Didžiojo universiteto bibliotekoj). 

Lietuvių raštijos (literatūra būtų per siaura sąvoka) istoriką itin vilioja šių bibliotekų rankraščių 
rinkiniai, kurie dėl žinomų aplinkybių mums sunkiai tepasiekiami ir kurie slepia daug mums 
nežinomų turtų mūsų raštijos istorijai. Ne vienas juk mūsų praeitos gadynės literatų rankraštis 
bus patekęs į šiuos rinkinius, nors ir toli nuo Lietuvos esančius. Pasirauskime tad po tų bibliotekų 
rankraštynus. 


Pradėkim nuo Lenkų mokslo akademijos bibliotekos. 

Nežinia iš kur ir kokiu būdu rado čia prieglobstį mūsų Dionizo Poškos storas sąsiuvinis, pa- 
vadintas Pszczėžka w Baublu (Bitelė Baublyje). Rankraštis mūsų literatūros istorikų lig šiol nebuvo 
sunaudotas. Nežinojo, kur tas Poškos rankraštis yra, ir Michatas Brensztejnas, praeitą rudenį 

išleidęs monografiją apie Pošką.' Rankraščio yra 230 p.; popierius aptrūnijęs, pageltęs, bet raštas 
dar gerai išskaitomas. Tai Poškos silva rerum. Randame čia įvairių lenkiškų eilėraščių nuorašų ir 
visokių straipsnių ištraukų; yra ir originalių Poškos raštų. Kai kurie dalykai rašyti paties Poškos, 
kiti nepažįstamos rankos (matyt, kokio nors jo sekretoriaus). Iš Poškos lietuviškų eilėraščių (be 
kelių dvieilių ir ketureilių) čia randame šiuos: „Užraszas Stanistowuy Poniatowskiuy Karaluy 
Leku“ (čia pat yra ir lenkiškas tų eilių originalas; taigi pasitvirtina prof. Mykolo Biržiškos spėji- 
mas, kad šis eilėraštis Poškos verstas iš lenkų kalbos?), „Pas Kuniga Xavera Bohusza Lietuwi, yr 
Iokima Leleweli Mozura - Rasztas Žiemaytczia metuse 1810“ (fotokopija VDU bibliotekoje) ir 
„Mužikas Žiemayteziu yr Lietuwos“ (fotokopija VDU bibliotekoje) - taigi turim čia autentišką 
Poškos Mužiko tekstą; lig šiol težinojom nuorašus. Dar randame šiame sąsiuvinyje Poškos ranka 
užrašytą „Dumoimas sena Žiemaytezia ant kalna Birutos, Dayna historini“ (fotokopija VDU 
bibliotekoje; iš čia keturi posmai įdėti į Lietuviškosios enciklopedijos III tomą, p. 1172). Tai bus 
seniausias mums žinomas garsiosios „Birutės“ dainos tekstas. 

Be to, tame sąsiuvinyje yra nurašyti trys Poškos ilgesni lenkiški straipsniai: 

1) „Rozmyšlania Wiešniaka Rolnika o Historyi Narodu Litewskiego i Žmudzkiego, oraz O 
iego Jezyku“ (Kaimiečio artojo mąstymai apie lietuvių ir žemaičių tautos istoriją ir kalbą). Šis 
straipsnis buvo išspausdintas 1829 m. Varšuvos laikraštyje Dziennik Warszawski (ir atskirai) — kiek 
pakeistas, žymiai praplatintas, bet be įdomios prakalbos (rankraštyje esančios), kurioj Poška 
svarsto reikalą rašyti Lietuvos istoriją. 

2) „O starožytnych obrządkach Religijnych Poganiskich w xięstwach Litewskim i Žmudzkim“ 
(Apie senobines pagoniškas religines apeigas Lietuvos ir Žemaičių Kunigaikštijose). Šio straipsmo 
nuorašas esąs ir Vilniuj, Lietuvių mokslo draugijos bibliotekoj.3 

3) Dar yra čia straipsnis, kuriame Poška aprašo savo garsųjį Baublį. Šis straipsnis kiek sutrum- 
pintas buvo išspausdintas Varšuvoj (Dziennik Warszawski, 1826). 

Kaip Poškos Pszczėlka w Baublu pateko į į Lenkų mokslo akademijos biblioteką, nepavyko 
išaiškinti. 

Randame čia ir kitą labai įdomų lietuvišką rankraštį - Gegužės 3-iosios konstitucijos vertimą 
(Prowa pastanawita treczio Dieno Moios, 1791 Miatu). Tame pačiame rankraštyje yra dar trijų 
to paties seimo priimtų įstatymų vertimai: „aplink seymiku, ap. kningos zemloniszkos, ap. sudus 
seymawus“ (viso rankraščio fotokopija VDU bibliotekoje). Rankraštis įdomus kaip bandymas 
versti lietuviškai ilgą juridinį tekstą. Deja, kalba labai bloga: polonizmų knibždėte knibžda. 
Nėra jokių nurodymų, kas ir kada tą vertimą atliko. Rankraštis yra jau iš XIX a. (popieriaus 
vandens ženklai rodo 1803 m. datą); tada juk Gegužės 3-iosios konstitucija nebeturėjo aktualios 
juridinės reikšmės ir vargu ar bebuvo tikslo versti ją lietuviškai. Atrodo, kad turimasis rankraštis 
yra senesnio vertimo nuorašas. Tai rodytų ir kai kurios to rankraščio smulkmenos, pvz., tekste 
praleistos (aišku, nurašinėjant) eilutės prirašomos vertimo gale. Matyt, vertimas bus atliktas 
XVIII a. gale, senosios lietuvių ir lenkų valstybės žūtbūtinės kovos su rusais metu. 

Iš to laiko turime keletą lietuviškų politinio turinio tekstų (atsišaukimų, ištrauką iš agitacinio 
kun. Karpavičiaus pamokslo), kuriais raginta lietuviai sukilti prieš rusus. Gegužės 3-iosios kon- 
stitucija, kaip ilgų pastangų nugalėti senosios valstybės anarchiją rezultatas, buvo kovojančiųjų su 


1 M. Brensztejn, Dionizy Paszkiewicz: Pisarz polsko-litewski na Žmudzi w pierwszej potowie XIX wieku, Wilno, 
1934, 

2 Plg. Iš mūsų kultūros ir literatūros istorijos, Kaunas, 1931, p. 300. 

2 Plg. M. Biržiška, Iš mūsų kultūros ir literatūros istorijos, p. 263. 

rusais šventenybė. Be kitko, toje konstitucijoj buvo minimi, nors dar ir nedrąsiai, baudžiauninkų 
reikalai. Pamini tą konstituciją ir „Aciszaukunas Rodos neydidžiausias naradaus Letuvos unt 
wisos gaspadorios“ (1794). Ten rašoma: 


Del Diewa ginkiet yr rarawokiet sawa Tiewiszkie, wienay achatnikus sunskiet, an balsa wayska musu 
karalistes, kursay tayp dydela daykta padary su pamaciu Diewa, Wylnuy, jog mums jau wartus pyrmos 
walnastys atwiery yr konstytucyą treczios dienos Moja, kuria jums swabada yr walnasty ustanawyja, sug- 
rąžynty pastanawija.* 


Taigi tada buvo reikalo supažindinti Lietuvos žmones su ta konstitucija, kuri jiems „swa- 
bada yr wa!nasty ustanawyja“. Tačiau koks gi reikalas buvo nurašinėti tą vertimą XIX a., kai 
ta konstitucija nebeturėjo reikšmės, senajai valstybei žuvus. Galbūt todėl galima būtų tai jungti 
su XIX a. pradžios lietuviškuoju sąjūdžiu. Visa eilė Lietuvos patriotų (Poška, vysk. Giedraitis, 
Daukantas, Stanevičius ir kt.) kėlė lietuvių kalbos grožį, jos turtingumą, patys rašė ir kitus ragino 
rašyti lietuviškai. Norėta sukurti sava literatūra ir apsaugoti lietuvių kalbą nuo išnykimo. Ne 
kartą buvo nurodoma, kad lietuvių kalba prilygstanti kitoms kalboms ir tinkanti literatūrai. Štai, 
pvz., Daukantas savo Lietuvos istorijos rankraštyj iš 1822 m. rašo: „Norėjau wiel muną raszta 
parodity nepritelems Lituwos yr Žemaycziu kalbos, jog kikwinas norijs gal raszity lituwiszkay 
jey tur spieka, ligy daly kayp yr kyta yszdaylynta jau kalba.“? Tad ir konstitucijos vertimas buvo 
brangus lietuvių kalbos mylėtojui, kaip įrodymas, kad lietuvių kalba tinkanti ir juridiniams 
tekstams. Žinoma, sunku šiuo tarpu ką nors tikro pasakyti apie tą rankraštį, nes jis lig šiol dar 
visai nebuvo tyrinėtas. Vertimo pradžia yra išspausdinta prof. Mykolo Biržiškos senosios lietuvių 
literatūros chrestomatijoj.* 

Toj pačioj bibliotekoj randame dar Lauryno Ivinskio rankraštį: Prigimtumėne turente sawieje 
dalikus žemies, žoliun ir giwunun su parodimu anun wartojimo (Spis mineralow, roslin i twordw 
žyjących (zwierzecych). Sutejkta per L. Iwinski. Dalis I. Częšc I. - Žemienina. Mineraly. Fos- 
silia. Krokuva. Cracoviae. Krakėw. Krakau (fotokopija VDU bibliorekoj). Kaligrafiškai surašy- 
tas 62 puslapių sąsiuviniukas, formato 22,5 X 18 cm. Kaip iš antraštės galima spręsti, rašinys 
buvo skirtas Krokuvoj išspausdinti. Prie rankraščio yra pridėtas Mokslo akademijos Gamtos 
matematikos skyriaus sekretoriaus 1877 IX 13 raštas, kur pranešama Akademijos vadovybei, 
kad Gamtos matematikos skyrius nutaręs šį Ivinskio rankraštį, prof. dr. Janczewskio įteiktą, 
perduoti Akademijos kalbos komisijai. Rankraštis įdomus kaip bandymas sisteminti ir kurti 
lietuvišką gamtos mokslų terminologiją. Keli pavyzdžiai: šiaurės ašigalis - žekunas sziaurinis, 
ekvatorius — ligintuwis, ekliptika - sautatakis, meridianas - pietinis arba dienowidinis, potvynis 
(jūros) - pritwanis, atoslūgis - nuotwanis, magnetas - traukmė, meteoras — žažtwikstas, zodija- 
kas - žwerinė dangjuostė ir t.t. 

Akademijos bibliotekoj esančiam 1830-1831 m. sukilimo emigracijos įvairių raštų rinkiny 
susirado pora labai retų lietuviškų spaudinių, būtent: fragmentai iš H. K. F. Lammenais raštų 
I. Wendraunikas. II. Jaunas kariotojus. III. Hyrmnas"ir Adomo Mickevičiaus Litania Pakeleiwinga. 
Matda Pakeleiwingas. Nežinia, kas išvertė tuos dalykėlius. Gal tai bus darbas kunigo Kiprijono 


Lietuvių tauta, kn. II, d. I, 1911, p. 128. 

S. Daukantas, Darbay senuju lituwiu yr žemaycziu, spaudai paruošė V. ir M. Biržiškai, Kaunas, 1929, p. 6. 
Rinktiniai mūsų senovės raštai, Kaunas, 1927, p. 92-97, 

Plg. V. Biržiška, Lietuvių bibliografija, d. II, nr. 648. 

Plg. ten pat, nr. 686. 

Nezabitauskio, kurs emigravęs iš Lietuvos (o gal dar tr prieš tai?) rašinėjo lietuviškus eilėraščius 
ir kai ką vertė lietuviškai (taip pat ir iš Lammenais raštų).? 


Jogailaičių universiteto bibliotekoj pavyko aptikti mūsų aušrininko Andriaus Vištalio rank- 
raščių: laišką Juozui Kraševskiui ir lietuviškų Vištalio eilėraščių pluoštą, Kraševskiui su laišku 
siųstą. Laiške pasisako ketinąs versti Kraševskio Anafželą lietuvių kalbon (Anafielo, pirmosios Vy- 
tuolio raudos dalies, lietuviškas Vištalio vertimas išspausdintas 1881-1882 m.). Laišką baigia šiais 
žodžiais: „Sudie, sudie! Twoj Kochający cię syn i stuga J. Wysztelewicz z Wanagelisėw.“ (Laiškas 
be datos; pridėtųjų Vytuolio raudos vertimo fragmentų antraštėje įrašyti 1879 m.). Šitą Vištalio 
poezijos pluoštą sudaro Vytuolio raudos vertimo fragmentai ir 8 mažesni eilėraščiai (vertimai 
iš Kraševskio ir kitų), būtent: 1) „Nenusigandantis“ (iš Kraševskio), 2) „Ktonis Akermano“ (iš 
Ad. Mickevičiaus „Krimo sonetų“), 3) „Pakarnas Lavas“ (lutas), 4) „Winas yr Wanduo“ (unduo), 
5) „Meszka yr Lape“, 6) „Ponas yr szuva (szua)“, 7) „Wilkas yr awes“, 8) „Diedas yr Boba“ (iš 
Kraševskio). Šie Vištalio eilėraščiai berods lig šiol nebuvo spausdinti; bent jų nežinojo Juozas 
"Tumas savo paskaitose apie Vištalį.'? Išrašysiu todėl vieną iš tų eilėraščių (rašybos netaisau): 


KLONIS AKERMANO 


Uzplaukiau ant piaribes asz sausuju juriu, 
Wežims kaip eldžia niaria žatumo grožibej. 
Wilnij piewu užencziu yr kwietku daugibej? 
Aplenkdams wysas salas karielines žiuriu. 


Jau tiamsta, o niekur kialo ne kurhano: 

Ant dangaus žvaigždžiu jeszkau, roditoju taka. 
Isz toto debesis žwitg - tian auszrine tiaka... 

Tai Dniestruppe rwisk, tai žyb lampa Akermanu. 


Stokim!.. Kaip tyku!.. girdžiu kur gerwes traukiasi; 
Kuriu akis sakalo nedasiektu taukia: 
Girdžiu kur pereliszke ant žoles supasi. 


Kur žaltis slidapilwis per žolina plaukia. 
Tam tykume teip statau insilgusia ausi, 
Kad girdecz in Lietuwos balsa (wažuokim) nieks neszaukia! 


Pabaigoje prierašas: „Niech kto inny zrobi lepiej, ja niemogę!“ (Tegu kas kitas geriau padarys, 
aš negaliu!) 

Nemaža įdomios medžiagos duoda lietuvių raštijos ir apskritai kultūros istorikui šioj bibliote- 
koj esą gausūs garsiojo istoriko prof. Jokimo Lelevelio ir Kraševskio korespondencijos rinkiniai; 
pirmojo yra 6 stori tomai, o antrojo net 100. 

Lelevelio korespondencijos rinkiny aptikau įdomų Dionizo Poškos laišką Leleveliui (laiškas 
dabar yra jau paskelbtas Brensztejno praeitą rudenį išėjusioj monografijoj apie Pošką). Tas laiškas 
parodo, kad mūsų Poška nebuvo tik smulkus Žemaičių užkampio literatėlis, bet plačiai žinomas 
lietuvių praeities ir kalbos tyrinėtojas, palaikąs santykius su Vilniaus mokslo viršūnėmis. 


9 Plg. A. Janulaitis, Kipr. J. Zabitis-Nezabitauskas: Žemaičių rašytojas ir politikos veikėjas, Kaunas, 1931. 
10 Plg. J. Tumas, Lietuvių literatūros paskaitos: Draudžiamasis laikas: Aušrininkų grupė, Kaunas, 1924. 

Dar daugiau įdomių dalykų randame Kraševskio korespondencijos tomuose. Visų pirma pami- 
nėsiu kun. Liudo Adomo Jucevičiaus 11 laiškų Kraševskiui iš 1839-1842 m.; jie duoda nemaža 
naujos medžiagos Jucevičiaus, to gal įdomiausio XIX a. pirmos pusės mūsų literato, asmeniui ir 
jo literatinei veiklai nušviesti. Ten, pvz., jis nuolat reiškia savo susižavėjimą Kraševskio Vytolio 
rauda ir sakosi verčiąs ją lietuviškai. Deja, apie to vertimo likimą nieko nežinome. Visi tie laiškai 
lig šiol dar niekur nebuvo paskelbti ir Jucevičiaus biografams nežinomi. 

Įdomūs yra ir lietuvių liaudies švietėjo Mikalojaus Akelaičio laiškai Kraševskiui. Jie nušviečia 
ne tik paties Akelaičio, bet iš dalies ir vysk. Valančiaus darbuotę. 

Yra tame rinkinyje ir vienas lietuviškas laiškas - tai aušrininkas Jurgis Mikšas sveikina 
Kraševskį, 70 m. amžiaus sukakusį (1882 m.). Charakteringas yra Kraševskio prierašas kitoj 
laiško pusėj, kuriame jis prašo vieną savo pažįstamą paaiškinti, apie ką tame laiške rašoma. Taigi 
Kraševskis, tiek daug rašęs apie Lietuvą, kėlęs jos praeities, dainų ir kalbos grožį, patsai nemokėjo 
lietuviškai, bent senatvėje pamiršo ir tą truputį, ką jaunystėj buvo pramokęs iš knygų. 

Dar porą įdomių laiškų pavyko aptikti šioj bibliotekoj, būtent: 1) žemaičių literato Kajetono 
Nezabitauskio laišką lenkų literatūros istorikui Wiszniewskiui, kuriame plačiai pasakoja apie 
savo literatinę veiklą ir 2) Vilniaus vyskupo Jono Kosakovskio 1802 XII 27 raštą Vilniaus uni- 
versitetui, kuriame ragina Vilniaus universitetą parankioti žinių apie lietuvių kalbą, senoviškų 
lietuviškų dainų ir šiaip senienų. 


Kunigaikščių Čartoriskių bibliotekoj randame du lietuvių kalbos gramatikos rankraščius; 
vieną lotynišką, kitą lenkišką. 

Lotyniškasis - nedidelis sąsiuviniukas, 60 puslapių. Rašytas kažkokio nežinomo jėzuito (au- 
toriaus pavardės nėra). Kataloge nurodoma, kad šis rankraštis yra iš XVII a. Pačiame rankrašty 
data nepažymėta. (Rankraščio fotokopija VDU bibliotekoje.) 

Lenkiškojo — autorius taip pat nežinomas. Rankraščio viršelyje išspaustos raidės: „G. L. przez 
X. D. K. P.S.“ (tai reiškia - Lietuvių kalbos gramatika, parašyta kunigo D. K., S. klebono). Kas tas 
kunigas D. K., S. parapijos klebonas, iš XIX a. pradžios rubricelių išsiaiškinti nepavyko (grama- 
tika bus parašyta XIX a. pradžioj iki 1830 m., nes rankraštis turi Pulavų bibliotekos exlibrisą, 
o toji biblioteka buvo per 1830-1831 m. sukilimą išdraskyta). Gramatikos autoriaus pažiūrose 
į lietuvių kalbą pastebima garsiojo XIX a. pradžioj lietuvių kalbos išaukštintojo kunigo Baužo 
įtaka. 

Čia pat aptikau ir Baužo įdomų laišką kunigaikščiui Čartoriskiui (kuratoriaus tėvui), kuriame 
pasakoja apie savo įgarsėjusio veikalo O poczgikach narodu i języka Litewskiego genezę. 

XIX a. pradžioj kilusiam susidomėjimui lietuvių kalba nušviesti yra čia labai įdomus doku- 
mentas, būtent, Vilniaus universiteto bibliotekininko Kazimiero Kontrimo rašras Vilniaus mokslo 
apygardos kuratoriui Čartoriskiui, 1822 m. rašytas, kuriame dėsto reikalą įsteigti prie Vilniaus 
universiteto lietuvių kalbos katedrą; to pageidaujanti Lietuvos visuomenė.!! 

Kad XIX a. pradžioj mokslo vyrai domėjosi lietuvių kalba, rodo ir kitas toj bibliotekoj esąs 
rankraštis - Lietuvos teisės istoriko Tado Čackio surašytos Vilniaus profesorių komisijos suranki- 
otos žinios apie lietuvių kalbą ir tautą.!? 


W Tas raštas yra paskelbtas prof. S. Pigonio knygoj Z dawnego Wilna (1929). 

12 Tas raštas yra paskelbras dr. Pr. Augustaičio knygoj Lietuvybės elementai lenkų romantizme (1921, lenkiškasis 
leidimas 1911); be to, tas raštas perspausdintas, berods tik nevisai tiksliai, ir M. Wiszniewskio lenkų literatūros 
istorijoj (Historja Literatury Polskiej, t. VI, Krakėw, 1844). 

Tai tokius dalykus pasisekė rasti minėtose Krokuvos bibliotekose. Žinoma, ir kitose lenkų 
bibliotekose yra įdomių mums rankraščių. Noriu dar čia paminėti porą lietuvių kalbos žodynų, 
kuriuos aptikau Varšuvos universiteto bibliotekoj. Vienas iš jų yra žinomojo mūsų XIX a. pirmos 
pusės literato Kajetono Nezabitauskio lietuviškai lenkiškas žodynas, pradėtas rašyti dar studen- 
tavimo laikais. Žodynas nepilnas (iki K raidės). Kitas — vienų lietuviškų žodžių rinkinys (Zbiėr 
wyrazow Litewsko-žmudzkich alfabetyczemym porządkiem spisany). Autorius nepasirašęs, rašysena 
nepažįstama. Teksto 90 puslapių; žodynas nuo Aiki Z. Zodynas yra buvęs Nezabitauskio rankose, 
kurs žodyno gale pridėjo prierašą: „Ogėlem jest tu wyraz6w 21.461. K. Niezabitowski.“ Taigi 
žodynas nemažas; betgi sudėta į jį daug barbarizmų. Išrašau 12 pirmųjų žodyno žodžių: Abazas, 
Abazwiety, Abcacas, Abcugay, Abdilgas, Abecawoimas, Abecawoti, Abeciadta, Abejojymas, Abe- 
juty, Abejutis, Abetnicze... 

Kai kurie mums įdomūs rankraščiai bus patekę ir į privačias rankas, pvz., kun. Liudo Ado- 
mo Jucevičiaus Wiadomošci biograficzne i literackie o uczonych Žmudzinacb (Biografinės ir 
literatūrinės žinios apie mokytuosius žemaičius) dabar yra privačioj grafo Potockio bibliotekoje 
Krzeszowicuose, netoli nuo Krokuvos. 


[1935] 

Šis tas apie Pošką 
Ryšium su Micbalo Brensztejno monografija 


Poškos gadynė, t.y. XIX a. pradžia, yra labai įdomi mūsų literatūros ir kultūros istorijoj. 
Pirmąkart turime čia (bent Didžiojoj Lietuvoj) platesnį pasaulietiškos literatūros sąjūdį. Be to, 
šioj gadynėj pastebimi tautinio lietuvių atgimimo daigai, kristalizuojasi po truputį lietuviškos pa- 
saulėžvalgos tradicijos, pasiekusios ir Aušrą. Štai, pvz., toks charakteringas Aušrai mūsų praeities 
garbinimas yra tąsa XIX a. pradžioj kilusio susidomėjimo Lietuvos istorija ir jos poetizavimo. 
Aušrininkų mėgstamas lietuvių kalbos aukštinimas taip pat eina nenutrūkstama gija nuo kunigo 
Baužo (Bohuszo) veikalo apie lietuvių tautos ir kalbos kilmę, kur pirmąsyk taip plačiai stengtasi 
įrodyti lietuvių kalbos tobulumas ir grožis. 

Deja, šis laikotarpis dar nėra pakankamai išnagrinėtas. Ir ne dėl to, kad mūsų literatūros is- 
torikai nebūtų atkreipę į tą gadynę reikiamo dėmesio, bet svarbiausia dėl medžiagos trūkumo. 
Daugelio to laiko lietuvių literatų mes težinom vieną kirą biografinę smulkmeną. Taip pat lie- 
tuviškųjų to laiko raštų tik dalis mus tepasiekė. Pvz., gyveno tuo laiku Leonas Uvainis, Poškos 
kaimynas. Turėjo jis būti neblogas lietuvių kalbos žinovas, nes buvo siūlomas kandidatu į pro- 
jektuojamą lietuvių kalbos katedrą prie Vilniaus universiteto. Tačiau visas turimas apie jį žinias 
galime sutraukti į kelias eilutes. 

Žinom vėl, kad Poška vertė Eneidą. Kurgi tas jo vertimas? Tokio žemaičio literaro Kobeckio 
teturime trumpą eilėraštuką. Gabiausio XIX a. pradžios lietuvių poeto Stanevičiaus teturim 6 pa- 
sakėčias ir vieną odę. Tačiau yra pagrindo manyti, kad jis daugiau yra parašęs. Ir apie jo gyvenimą 
mūsų žinios labai skurdžios. Nieko nežinome ir apie Stanevičiaus kolegų Vilniaus studentų lietuviš- 
kąją poeziją. Ligi šiol žinomi XIX a. pradžios mūsų poetai yra senesniosios kartos žmonės - Poška, 
Klementas, Valiūnas (pastarasis, tiesa, Vilniaus studentas, bet ne Stanevičiaus kartos). Savaime su- 
prantama, kad ir Stanevičiaus draugų tarpe turėjo būti vienas kitas, rašęs lietuviškas eiles, juo labiau 
kad nestigo jų tarpe lietuvių kalbos mylėtojų, svajojusių apie lietuvių kalbos iškėlimą ir lietuviškos 
literatūros sukūrimą. Yra, pvz., žinių, kad žinomas lietuvių dainų rinkėjas Emerikas Stanevičius, 
kurio lenkiškus eilėraščius spausdino Vilniaus laikraščiai, yra palikęs i ir lietuviškų raštų.! 

Čia buvo duoti tik keli pavyzdžiai. Taigi šiai gadynei i išsamiai nušviesti visų pirma reikia rasti kiek 
galima daugiau medžiagos - išaiškinti mūsų rašytojų biografijas, suieškoti jų gal dar ne visai žuvusius 
rankraščius, laiškus. Kiekvienas darbas šioj srity mums įdomus ir svarbus. Su dideliu tad susidomė- 
jimu paimame į rankas praeitą rudenį Vilniuj išėjusią p. Brensztejno monografiją apie Pošką.“ 


' Plg. Encyklopedia powszechna Orgelbranda, +. XXIII, 1866, p. 954. 
* "M. Brensztejn, Dionizy Paszkiewicz: Pisarz polsko-litewski na Žmudzi w pierwszej polowie XIX wieku, Wilno, 


1934, 112 p. 

Monografijoj rasim naujų žinių apie Poškos genealogiją, apie jį patį ir jo gimines, autoriaus 
kruopščiai iš įvairių archyvinių dokumentų surankiotų. 

Seniau Poškos gimimo ir mirties datos nurodinėta įvairios.? Brensztejnas iš Kaltinėnų bažny- 
čios mirusiųjų knygos nustatė tikslią Poškos mirties datą - 1830 IV 30. Poškos mirties metrikoj 
nurodoma, kad jis miręs 73 metų amžiaus. Taigi išeitų, kad Poška gimęs 1757 m.3 

Monografijoj randame ištisai paskelbtą įdomų dokumentą - Poškos testamentą, surašytą 
1830 II 5. Ligi šiol jis berods nebuvo žinomas mūsų literatūros istorikams. Tame testamente Poš- 
ka dar kartą pasirodo kaip savo krašto švietimu ir mokslu susirūpinęs vyras. Dalį savo senoviškų 
šarvų ir ginklų rinkinio, numizmatikos rinkinį ir dalį savo knygų Poška skiria Kražių mokyklai, 
kurioj ir patsai mokslus ėjo. Dalį savo senienų rinkinio užrašo Vilniaus universitetui. Parodo susirū- 
pinimo ir Lietuvos raštija, prašydamas testamento vykdytojų savo likusius lietuviškus rankraščius 
persiųsti Kajetonui Nezabitauskiui, kurs dirbąs, anot testamento, lietuvių kalbos atgaivinimui. 

Autorius gana plačiai dėsto Poškos genealogiją ir jo gyvenimą, kiek tai rodo įvairūs dokumen- 

tai. Taigi sužinom, pvz., kada ir kokį dvarelį pirko Poška (ar jo tėvas), už kiek; sužinom, kokias 
žemes paveldėjo ar gavo kaip žmonos pasogą, kokias tarnybas turėjo, su kuo buvo susigiminiavęs. 
Sužinom net, už ko pirmą ir antrą kartą buvo ištekėjus Poškos uošvė, ir tolygias smulkmenas. 
Deja, apie Poškos literatūrinę ir mokslinę veiklą, jo santykius su kitais to laiko žemaičių litera- 
tais ne ką nauja tesužinom. Kalbėdamas apie Poškos literatūrinį palikimą, autorius sąžiningai 
išskaičiuoja jau seniau žinomus Poškos raštus. Pasitaiko tačiau vienas kitas netikslumas. Pvz., 
monografijos p. 35 nurodoma, kad Poška išvertęs Torguato Tasso Kupidinas piemeniu rubose. 
Tačiau tai juk yra vysk. Giedraičio vertimas, kurį jis atsiuntė Poškai, kad šis pataisytų kalbą.“ Tą 
patį sako ir Brensztejno šaltinis - Jr Jonas, Lietuviški dainiai pradžios XIX šimtmečio, 1899. Kitoj 
vėl vietoj (p. 34) nurodoma, kad Poška pats išvertęs lenkiškai savo lietuviškąją odę, Baužo ir Lele- 
velio garbei parašytą; o juk spausdinant šias eiles aiškiai pasakyta, kad tai Valiūno vertimas. Na, 
bet tai mažmožis. Tolydžio sužinom apie naujus Poškos raštus (Brensztejno neminimus). Poškos 
rankrašty Pszczdfka w Baublu (Birelė Baublyje) nurodoma, kad Poška vertęs žymiojo lenkų rašy- 
tojo Krasickio eiles (jų tarpe žinomąją satyrą „Modna žona“). Adomas Jakštas sakosi matęs kelis 
puslapius Poškos verstų Ovidijaus poemos Amores fragmentų.5 Kur dabar tas rankraštis? 

Monografijos p. 33 autorius rašo, kad Vilniaus universiteto prof. Jonas Loboika siuntęs garsia- 
jam istorikui Leleveliui kažkokius Poškos istorinius rašinius. Atrodo, kad tai bus žinomas Poškos 
rašinys „Rozmyšlania wiešniaka rolnika o narodzie i języku lirewsko-žmudzkim“ (Kaimiečio ar- 
tojo samprotavimai apie lietuvių-žemaičių tautą ir kalbą). Tai matyt iš Poškos laiško Leleveliui: 
ten Poška rašo, kad per Loboiką siuntęs Leleveliui savo straipsnį, kur buvo rašoma apie Herodoto 
upes, apie nomadus ir numus (apie tuos dalykus kalba Poška ir savo „Samprotavimuose“). Be 
to, prie tų „Samprotavimų“, išspausdintų 1837 m., yra prierašas, kad Kajetonas Nezabitauskis 
raginęs Pošką siųsti savo istorinius rašinius, galinčius būti naudingus rengiamam naujam Wagos 
istorijos vadovėlio leidimui; vadovėlį leido Lelevelis. 

Labai įdomus yra monografijos septintas skyrelis, kur autorius palygina Poškos Mužiką ir len- 
kiškąjį nežinomo autoriaus Chžop polski. Jau seniau buvo nurodoma, kad Poškos Mužiko „susek- 
tas ir lenkų tekstas, nežinia kas iš ko versta“.“ Lenkiškasis tekstas tačiau senesnis. Brensztejnas, 


Pig. M. Biržiška, Lietuvių literatūra Vilniaus universiteto metu, Vilnius, 1921, p. 50. 
Tas datas nurodo ir J. Macelis Lietuvos aide, 1934, nr. 45. 

Plg. Mittbeilungen der Litauischen Literarischen Gesellschaft, x. IV, 1899, p. 308. 
Židinys, 1934, nr. 7, p. 25. 

M. Biržiška, Lietuvių literatūra Vilniaus universiteto melu, p. 29. 

palyginęs kelis Chžop polski tekstus, patyrinėjęs popierių ir spaudą, prieina išvadą, kad Chlop 
polski spausdintas kurioj nors Vilniaus spaustuvėj XVIII a. pabaigoj. Poškos Mužikas parašytas 
daug vėliau. Jo parašymo datą Brensztejnas nustato iš vienos Mužiko eilutės: „Rašyk pas Alek- 
sandrą ir Konstantiną.“ Caras Aleksandras mirė 1825 m., kunigaikštis Konstantinas buvo Lenkų 
Karalystės, 1815 m. įsteigtos, vyriausiasis kariuomenės vadas. Taigi Poškos Mužikas parašytas ne 
anksčiau kaip 1815 ir ne vėliau kaip 1825 m. Poškos Mužikas tačiau nesąs tik vertimas, nes vos 12 
eilučių pažodžiui išversta. Gaila, kad autorius neduoda nė vienos citatos iš Cblop polski. Poškos 
Mužikas yra ilgesnis - turi 166 eilutes, o Chlop polski tik 124. Ne tik teksto panašumas rodo, kad 
Poška žinojo Chblop polski. Poškos rankrašty Pszczotka w Baublu greta su lietuviškuoju Mužiku 
išrašytas ir Cbžop polski. Kad lenkiškas tekstas - ne Poškos kūryba (juk gali kam ir tokia mintis 
dingtelėti) parodo tai, kad ištrauka iš Chlop polski Poškos žodyne pažymėta „anonim. oryg.“? 

Stabteli Brensztejnas prie vieno įdomaus epizodo, būtent, kaip pašiepė Pošką ir jo Baublį 
vadinamieji Vilniaus šubravcai ir kaip Poška reagavo į tai. Visų pirma trumpai susipažinkim su 
tais šubravcais. 1816 m. kai kurie Vilniaus profesoriai ir šiaip jau veikėjai susibūrė Nenaudėlių 
draugijon (Towarzystwo szubrawcėw). Draugijos tikslas - pasitelkus satyrą kovoti su savo laiko 
visuomenės ydomis: tamsumu, girtuokliavimu, baudžiauninkų engimu, pamėgimu bylinėtis, 
kvaila bajoriška fanaberija ir t.t. Leido savo organą Wiadomošci Brukowe (Gatvės žinios). Žemaičių 
bajorų perdėtas gimtosios praeities ir kalbos aukštinimas (pvz., lyginimas su romėnais) atrodė 
jiems juokingas. Pašiepia jie kun. Baužo tvirtinimą, kad lietuviai jau gilioje senovėje buvę aukštos 
kultūros ir turėję daug savų mokslininkų, kurių rankraščiai dingę, nes juos sunaikinę nuolati- 
niai karai, gaisrai ar jie sutrūniję, paslėpti kur nors miške medžių drevėse (Lietuvoj mat nebuvę 
patogių slėptuvių uolose). Ir tie šubravcai parašydavo kartais apie tariamą tokių senų lietuviškų 
rankraščių radimą. Teko tos pašaipos Poškai ir jo garsiajam Baubliui. Gana sąmojingai, betgi 
neskaudžiai pašieptas Poška straipsny su lietuviška antrašte: „Apey Iszkalba Sudyne Mokslas“?, 
kurį parašė, Brensztejno manymu, Lietuvos istorikas Mykolas Balinskis. Poška įsižeidęs ir savaip 
arsikeršijęs, išrėždamas akmens plokštelėj Baublyj eiles - „Respons Szubr-m Wilen-m“ (Atsaky- 
mas Vilniaus šubravcams). Kadangi Poškos Baublys lyg ir simbolizavo žemaičių bajorų lietuvišką 
patriotizmą, dėl Baublio pašiepimo įsižeidė ne tik pats Poška, bet ir daug kirų žemaičių bajorų. 
Deja, Brensztejnas (galbūt i ir dėl medžiagos trūkumo) neparodo, kaip reagavo į šubravcų pašaipą 
lietuvių kalbą ir praeitį pamilę žemaičių bajorai. Šiek tiek medžiagos tam dalykui duoda Poškos 
Pszcz6tka w Baublu. Iš ten matom, kad Poškos kaimynai Radzevičius ir Puzyrevskis laiškuos 
piktinas šubravcais; kažkoks B. P. atsiunčia Poškai eilėraštį - „Obrona Baublisa“ (Baublio apgy- 
nimas), kurį baigia taikydamas į šubravcus: „juk nuo pasaulio pradžios varnos karkia“. Eilėraštis 
paplitęs rankraščiu. Poškos draugai norėję, kad eilės būtų paskelbtos kuriame nors laikrašty, bet 
šubravcai neprileidę. 

Savo monografijos priede Brensztejnas duoda šešis Poškos laiškus. Keturi iš jų spausdinami iš 
rankraščių pirmą kartą (visi jie lenkiškai rašyti): 1) Juozui Svirtūnui, Telšių pilies teismo teisėjui, 
1812 X 10; humoristinio pobūdžio laiškas su įterpromis eilėmis; 2) Vilniaus knygininkui Juozui 
Zavadzkiui - 1824 XII 19; 3) prof. Jokimui Leleveliui - 1826 IX 29, - laiškas įdomus tuo, kad 
parodo Poškos santykius su žymiais anuomet mokslo žmonėmis; 4) trumpas laiškutis Šiaulių 
pavieto bajorui Butkevičiui - 1827 X 17. 


7 Žr. M. Biržiška, Iš mūsų kultūros ir literatūros istorijos, kn. I, Kaunas, 1931, p. 295. 
5  Wiadomošci Brukowe, 1818, nr. 11. 

Rašydamas monografiją apie Pošką, Brensztejnas turėjo dar nenaudotų lig tol šaltinių - įvairių 
archyvinių dokumentų, Felikso Rimgailos užrašus, kelis ligi tol nespausdintus Poškos laiškus. Ta- 
čiau tolydžio atsiranda ir naujų dalykų, kurių nežinojo Brensztejnas. Štai, pvz., Vytauto Didžiojo 
universiteto biblioteka pernai įsigijo fotokopijas Poškos užrašo žmonai („Dokument dožywotni 
przez męža Dyonizego Paszkiewicza wydany žonie Urszuli z Sosnkowskich“), žmonos laiško Poš- 
kai ir įdomaus Simano Stanevičiaus laiško Poškai, 1826 II 7. Nežinomi Brensztejnui buvo ir kai 
kurie dalykai iš prof. Loboikos ir grafo Rumiancevo korespondencijos, kur ne kartą minimas 
Poška.? Jau po Brensztejno monografijos atspausdinimo man pavyko aptikti Lenkų mokslo aka- 
demijos bibliotekoj Krokuvoj Poškos rankraštį Pszczožka w Baublu (jame yra keli Poškos straips- 
niai ir eilėraščiai; be to, išrašų iš laikraščių ir įvairių lenkiškų eilėraščių nuorašų!?). Tą rankraštį 
Brensztejnas pamini kaip nežinia kur dingusį. 

Brensztejnas sąžiningai ir kruopščiai surenka jau žinomas, taip pat ir jo suieškotas naujas 

žinias apie Pošką. Betgi ši monografija yra daugiau biografiškai bibliografinio pobūdžio ir mes 
pasigendame bendro tos gadynės fono, nurodymo tų socialinio ir kultūrinio gyvenimo sąlygų, 
kurios išaiškintų Poškos literatūrinę ir mokslinę darbuotę. Tiesa, autorius pažymi, kad to meto 
žemaičių bajorų tarpe Poška nebuvo vienintelė išimtis („Paszkiewicz byt w prawdzie wyjątkiem, 
lecz nie pojedyūczym i nie osobniczym“, p. 33), bet nepaaiškina to charakteringo lietuviško są- 
jūdžio (lietuvių kalbos ir praeities pamėgimo) žemaičių bajorijoj, nepaaiškina Poškos santykių 
su kitais žemaičių literatais, nenurodo Poškos santykių su tais ano laiko mokslininkais, kurie . 
domėjos Lietuvos istorija ir kalba. Taigi nors iš Brensztejno monografijos sužinom ir naujų biog- 
rafinių smulkmenų, sužinom viską (kiek lig šiol žinoma), ką Poška yra parašęs, - Poškos asmuo ir 
jo rolė anuo metu lieka neišaiškinta. Be to, Poškos asmuo lyg ir susmulkėja. Nekalbėdamas šiuo 
tarpu apie bendrą ano laiko foną, nesistengdamas nušviesti Poškos reikšmės lietuviškos minties 
brendimui, noriu stabtelėti prie vieno dalyko; noriu parodyti (kiek turimoji medžiaga leidžia), 
kaip plačiai Poška buvo žinomas ir vertinamas. 

Poška buvo Lietuvoj žinomas ir dėl savo Baublio, kurs buvo plačiai pagarsėjęs. Ne kartą jis 
buvo minimas ir spaudoj. Pirmąkart Baublį aprašo Kurjer Litewski 1815 m. 71 numeryje. Kiek 
vėliau pamini jį Dziennik Wilenski (1817, t. VI, p. 502). Po kelerių metų tas pats laikraštis (1823, 
t. II, p. 157) įdeda Kajetono Nezabitauskio straipsniuką apie Baublio rinkinius; ten pat išspaus- 
dintam prof. Loboikos straipsny apie Žemaičių milžinkapius irgi minimas Baublys (1823, t. II, 
p. 145). Dziennik Warszawski 1826 m. įdeda paties Dionizo Poškos rašinėlį apie Baublį. Baublys 
dažnokai minimas ir šubravcų raštuose. Stai, pvz., spausdindami savo satyras šubravcai pastebi: 
tai yra paimta iš „Bibl. Baublinianae“ (pvz., Tygodnik Wilenski, t. VIII, p. 31). Pašiepti galima 
tik tai, kas plačiai yra žinoma; kitaip juk satyra bus nesuprantama. Baublys turėjo būti plačiai 
žinomas Lietuvoj, kad ir Adomas Mickevičius Pon0 Tado IV knygoj jį prisimena. 

Ne mažiau buvo žinomas ir pats Baublio savininkas. Jo vardas ir po jo mirties buvo su pagarba mini- 
mas. Buvęs Telšių pavieto maršalka Vladimiras Gadonas, emigravęs po 1831 m. sukilimo Prancūzijon, 
prisimena Pošką: „Garbė tam nusipelniusiam vyrui! O kad daugiau panašių į jį vyrų turėtų Žemaitija! 
Tikrai tada tas kraštas nebūtų ligi šiol taip mažai tautiečių pažįstamas ir kuone pamirštas“! 


9 Žr. Sbornik statei čitannych v otdielenii russkago jazyka i slovesnosti Imperatorskoj Akademii nauk, t V, leid. II, 
Sankt Peterburg, 1873, ir Čtenija v imperatorskom obščestvie istorii i dreunosti rossyjskich pri moskovskom uni+ 
versitete, kn. II, Maskva, 1854, p. 41-43. 

10 Apie tą rankraštį esu rašęs šių metų Vairo nr. 7, p. 173-174, 

" W. Gadon, Statystyka Xiestwa Žmudzkiego ..., Paryž, 1839, p. 90. 

Kažkoks korespondentas iš Ukmergės, pasirašęs Mieczystaw Hippocentaurus, ragina išspaus- 
dinti Poškos žodyną, „nes tokio sąžiningo tyrinėtojo, koks buvo Dionizas Paškevičius, darbas 
negali neturėti vertės“.!2 

Kažkoks Ed. Chtopicki korespondencijoj iš Kražių rašo: „Pirmą vietą tarp jų [t.y. tarp tų, 
kurie mokėsi buvusioj Kražių mokykloj] užima a.a. Dionizas Paškevičius, garsiojo Baublio sa- 
vininkas.“!3 

Dr. Teodoras Tripplinas, apvažinėjęs Lietuvą ir Žemaičius, rašo, kad Poška „slynny na calej 
Litwe“ (garsus visoj Lietuvoj). 

Lietuvos istorikas Mykolas Balinskis pirmą vietą lietuvių kalbos mylėtojų ir žinovų tarpe ski- 
ria Simanui Stanevičiui, kurs Balinskiui nemaža padėjo rašant Lietuvos istoriją. „Po Stanevičiaus 
eina garsus visoj Lietuvoj Dionizas Paškevičius, ano garsaus ąžuolo savininkas.“ 

Dešimčiai metų po mirties suėjus, Poška susilaukia kun. Liudo Jucevičiaus parašytos 
biografijėlės.'“ 

Poškai gyvam tebesant, laikraščiai spausdino vieną kirą jo raštą. 1818 m. Tygodnik Wilenski 
išspausdina ištrauką iš Poškos laiško; 1826 m. Dziennik Warszawski išspausdina Poškos straipsnį 
apie Baublį, o 1829 m. Poškos „Rozmyšlania ...“ (Samprotavimus ...). 

Leono Rogalskio išverstame rusų mokslininko Petro Keppeno straipsnyj apie lietuviškų tautų 
kilmę, kalbą ir literatūrą Poška šitaip charakterizuojamas: „Prie šių (t.y. prie lietuvių rašytojų] 
reikia pagaliau priskirti ir Dionizą Paškevičių, žinomą lietuvių literatūros gerbėją ir uoliai besi- 
darbuojantį tėvynės garbei vyrą“. Toliau pažymima, kad straipsniui naudotasi įdomiomis Poškos 
pastabomis.!? 

Taip pat ir prof. Loboika savo rašiny apie Žemaičių milžinkapius dėkoja Poškai: „Kartu lai- 
kau savo pareiga viešai pareikšti nuoširdžią padėką gerbiamajam ponui Dionizui Paškevičiui, 
buvusiam Raseinių raštininkui, kurs man suteikė daug vertingų senienų ir tyrinėjimų.“!* 

Suprantama, kad tokie žinomų mokslo vyrų atsiliepimai apie Pošką turėjo pakelti jo vardą 
žemaičių bajorų akyse. Poškos vardas Zemaičiuose buvo labai pažįstamas. J. J. W. Lituwys, Sta- 
nevičiaus ir Donelaičio pasakėčių leidėjas, prakalboj Pošką vadina: „Garsyngas par wysus Žema- 
yczius yr garbyngas, kaypogy mokitas wiras Dionyzas Paszkiewicze ...“!? 

Poška buvo viena iš centrinių figūrų žemaičių bajorų lietuviškojo sąjūdžio. Jis buvo kitų ger- 
biamas dėl savo mokytumo lyginant su kitais žemaičių bajorais ir nusimanymo lietuvių kalbos 
dalykuose. Turėjo jis jiems imponuoti ir savo santykiais su žinomais to laiko mokslininkais. 

Vysk. Giedraitis siunčia Poškai savo lietuvišką vertimą iš Tasso, prašydamas pataisyti kalbą. Iš- 
taiso Poška ir garsiąją Valiūno „Birūrą“. Kažkoks Puzyrevskis prašo Poškos atsiųsti savo lietuviškų 
eilėraščių. Maldingasis Kretingos bernardinas Pabrėža brangina Pošką dėl jo rūpinimosi lietuvių 
kalbos tobulinimu.?? Žinome vėl visą eilę vadinamųjų poetinių laiškų, Poškai skirtų. Valiūnas 


2 Kronika wiadomošci krajowych i zagranicznych, Warszawa, 1858, nr. 268. 

5 Kronika ..., 1858, nr. 298; tas pats - Ed. Chlopicki, Notatki z rėžnoczasowych podrėžy po kraju, Warszawa, 
1863, p. 41. 

4 Dziennik podrėžy po Litwie i Žmudzi, t. II, Wilno, 1858, p. 65. 

15 T. Lipirski ic M. Balinski, Starožytma Polska, t. III, Warszawa, 1846, p. 505. 

* Pišmienniciwo krajowe, Warszawa, 1841, p. 172-174. 

V Dziennik Wileūski, 1828, t. V, p. 492. 

8 Dziennik Wilenski, 1823, t. II, p. 157. 

W Szeszes pasakas S. Stanewiczes ..., Wilnius, 1829, p. VIII. 

20 Plg. V. Biržiška, Lietuvių bibliografija, d. IV, Kaunas, 1935, p. CCLV. 

rašė „Raszantem lietuviszka žodini“, kažkoks klajūnas Šimkevičius rašo Poškai, „siediedams ant 
Danios karalistes kraszta“; kun. Antanas Savickis rašo satyrą „del Dyoniza Poszkewiczes“. 

Žinojo apie Pošką ir Vilniaus studentai, lietuvių kalbos mylėtojai. Daukanto Darbuos senuju 
Lituwiu yr Žemaycziu skaitome: Rasžinio apykarto wyina toky aužoula tebier dar stoubris [...], 
baublu szendien wadynamas kuremy giwen garbingas daynius yr pirmasis raszitos Žiamaicziu 
katbu Jomilesta Poszkas, kursai, poikey tou baubli apraszeis apskelby swietuj.“?* Ar Daukantas 
pasipažino ir korespondavo su Poška, žinių neturim. 

Gerai pasipažino su Poška kitas Vilniaus studentas - uolus lietuvių kalbos tyrinėtojas Kajetonas 
Nezabitauskis. Laiške Leleveliui Poška vaidina jį savo kaimynu ir bičiuliu („Kaietan Nezabitowski 
moy ziomek, somsiad i Przyiaciel“). Nezabitauskis aprašo Poškos Baublio rinkinius; spausdina 
Poškos „Rozmyšlania ...“; duoda Poškai pasiskaityti savo rašinį apie lietuvių mitologiją (plg. 
Pszczotka w Baublu) ir t.t. Kad tarp Poškos ir Nezabitauskio buvo artimi santykiai, rodo ir ras 
faktas, kad Poška testamente užrašo Nezabitauskiui savo lietuviškus rankraščius. 

Mažiau žinom apie Poškos santykius su Simanu Stanevičium. Iš Poškos žodyno galima spėti, 
kad Poškai buvo žinoma Stanevičiaus pasakėčia „Arklys i ir meška“ dar prieš Stanevičiaus pasakė- 
čių išspausdinimą. 22 Stanevičius susirašinėjo su Poška. Štai 1826 II 7 rašytame laiške Stanevičius 
ragino Pošką parašyti mirusio caro Aleksandro garbei lietuviškas eiles, nes kitas niekas be Poš- 
kos to neatliksiąs („a nikt zapewne prėcz W. Pana Dobr. się nie znaydzie“). Matome, kaip labai 
vertina Stanevičius Pošką. 

Stanevičiaus kolega grafas Jurgis Plateris, kurs taip pat tyrinėjo lietuvių kalbą ir istoriją, krei- 
piasi laišku į Pošką prašydamas patarimo apie lietuvių kalbos gramatikos ir žodyno sudarymą 

(„zasiega rady o uloženiu gramatyki Litewskiego Igzyka oraz slownika“).23 

Dėl medžiagos trūkumo kol kas negalima išsamiau nušviesti Poškos santykių su Vilniaus 
studentais. Galime tačiau konstatuoti, kad ir jų tarpe Poška buvo žinomas ir vertinamas kaip 
autoritetas lietuvių kalbos dalykuose. 

Poškos vardas kaip žemaičių literato ir plačiau pagarsėja. Ne vienas prašo jį informacijų apie 
žemaičių kraštą, jo praeitį, kalbą. Štai, pvz., žinomo orientalisto keliautojo grafo Rzewuskio žmo- 
na, šiokia tokia lenkų literatė, kreipiasi į Pošką žinių apie Birūtos kalną etc.2* Dziennik Warszaw- 
ski redaktorius Michatas Podczaszyūskis prašo Pošką atsiųsti žemaičių papročių aprašymą (plg. 
Poškos laišką Leleveliui). Žinomas rusų filologas ir istorikas Petras Keppenas pasinaudoja Poškos 
informacijomis apie lietuvių literatūrą. Prof. Loboika gauna iš jo žinių apie Žemaičių senybes. 

Poška buvo žinomas ne vienam ano laiko mokslininkui, susidomėjusiam lietuvių istorija ir 
kalba. Iš senesniosios kartos mokslininkų, palaikiusių santykius su Poška, pažymėsim žinomąjį 
Lietuvos teisės istorijos tyrinėtoją Tadą Cackį (1765-1813). Domėdamasis Lietuvos istorija ir 

sekdamas, kas šioj srity yra rašoma, Poška negalėjo nežinoti apie pagarsėjusį Čackio veikalą Apie 
lietuvių ir lenkų teises (1801). Sužinojęs, kad Čackis ieško Žemaičiuos Sirvydo žodyno, rašo „Gro- 


2 Darbay senuju Lituwiu yr Žemaycziu, 1822, spaudai paruošė M. ir Ve. Biržiškai, Kaunas, 1929, p. 33. Pastarasis 
sakinys sukelia tam tikrų neaiškumų. Kaip žinome, Poškos straipsnis apie Baublį išspausdintas 1826 m., o tas 
Daukanto rankraštis turi 1822 m. datą. Galbūt Daukantas čia turėjo galvoj trumpą anoniminį straipsniuką apie 
Baublį, išsp. Kurjer Wileriski, 1815, nr. 71. 

2 Plg. M. Biržiška, Iš mūsų kultūros ir literatūros istorijos, kn. I, Kaunas, 1931, p. 282-283, 

2 Žinia imta iš seno anoniminio rankraščio apie Simaną Stanevičių, kuriuo gavau pasinaudoti pas p. Brensztejną 
Vilniuj 

* Plg. ištiauką Iš iš Poškos laiško kažkokiam K. D. (Tygodnik Wileūski, t. V, 1818, p. 262). 

meta pas Tadeusza Czackia“, girdamas Čackį, kurs ieškąs „pradžios lietuvių kalbos prapuolusios“. 
Čackiui labai prašant („na usilną prošbę š. p. Tadeusza Czackiegi“), Poška pasiuntė Krzemienieco 
gimnazijai Papilės fosilijų rinkinėlį. 25 Laiške Leleveliui Poška rašo, kad turėjęs laimės korespon- 
duoti su Čackiu; pacituoja ir sakinį apie lietuvių kalbą iš Čackio 1811 VIII 15 rašyto laiško. 

Iš visų to laiko raštų apie Lietuvą ir lietuvių kalbą bene labiausiai Pošką (kaip ir kitus žemaičių 
patriotus) sužavėjo kunigo Ksavero Baužo veikalas apie lietuvių tautos ir kalbos kilmę. Baužo (ir 
Lelevelio) garbei Poška rašo lietuvišką odę. Ar Poška pasipažino ir susirašinėjo su Baužu, neturim 
žinių. Prof. Mykolas Biržiška spėlioja, kad kunigas Baužas „pasižino su žymiausiais lietuvių kalbos 
žinovais ir literatūros. mėgėjais, turbūt su vyskupu Giedraičiu, Poška ir kitais, bene jie tiktai bus 
aprūpinę jį anais 'senaisiais" vertimais“.2* Tačiau tai labai abejotina; Baužas laiške (1808 VII 2) 
kunigaikščiui Čartoriskiui, kuratoriaus tėvui, rašo, kad prieš kelerius metus, būdamas mokyklos 
vizitatorium, išvažinėjęs visą Lietuvą ir visur Klausinedavos: ar nėra kur kokių rankraščių, kokių 
lietuviškų dokumentų; visur tačiau radęs visišką abejingumą ir nesidomėjimą tais klausimais. 


Kai pradėjau rašyti darbą, parašiau Lietuvoj visiems, iš kurių tikėjaus gauti kokių nors informacijų; rašiau 
ne Universitetui, ne kapituloms, nes žinojau, kad ten nieko neišmoksiu, bet tiems, kurie laikyta geriausiai 
mokančiais lietuviškai: keliems klebonams, Kėdainių senjorui, Kauno miestiečiams, Ukmergės pijorams, 
Telšių bernardinams ir t.t. Ar patikėsi Tamsta? Nė vienas netgi neatrašė man, vienas tik maršalka Lach- 
nickis, mano seserėnas, prisiuntė man lietuvišką knygelę, neseniai vieno klebono išleistą ir todėl pilnurėlę 
lenkiškų makaronizmų, apie krikščionišką mokslą.?? 


Taigi, matyt, Baužas nei su Giedraičiu, nei su Poška nepasižino, nes tikrai būtų gavęs iš jų kokių 
informacijų apie lietuvių kalbą. 

Drauge su Baužu Poška giria savo žinomojoj odėj ir garsųjį istoriką Jokimą Lelevelį, kurs 
taip pat rašinėjo apie Lietuvą. 1808 m. jis išleidžia Žvilgsnį į į lietuviškų tautų senovę, 1809 m. 
išspausdina Baužo veikalo kritiką, kurioj kiek pašiepia Baužo nekritiškumą, betgi reiškia pa- 
geidavimą, kad tas veikalas paragintų lietuvius labiau domėtis savo kalba. Su Leleveliu Poška 
susirašinėjo. Man pavyko rasti Jogailaičių universiteto bibliotekoj (Krokuvoj) Poškos laišką 
Leleveliui (1826 IX 26). Kaip Poška susiartino su Leleveliu ir kada ėmė susirašinėti, nežinom. 
Aišku tik, kad dar prieš Lelevelio išsikėlimą Varšuvon (1824 m.). Tai rodo ir Brensztejno paskelb- 
tas Poškos laiškelis (1824 XII 19) Zavadzkiui, kuriam praneša, kad Vilniaus universiteto prof. 
Lelevelis, išsikeldamas iš Vilniaus, prašęs Pošką jam laiškus („niepokączone z nim korespondencje 
lirerackie“) siųsti Varšuvon per Zavadzkį. 

Poška Leleveliui siuntinėjo savo istorijos rašinius. Lelevelis, matyt, juos vertino, nes manė, 
kad kai kurie Poškos plunksnos dalykėliai verti paskelbti („niektėre ulamki są warte rzutu oka 
publicznošci“ — Poškos laiškai Leleveliui). Poška siuntė Leleveliui savo rašinį apie senoviškas lie- 
tuvių pagoniškas apeigas ir berods „Artojo samprotavimus“. Prieraše prie tų „Samprotavimų“?š 
Poška nurodo, kad jį Kajetonas Nezabitauskis laišku (1824 III 14) raginęs siųsti ko greičiau savo 
rašinius, galinčius būti naudingus Lelevelio rengiamajam jėzuito Wagos istorijos vadovėlio nau- 
jam leidimui. Prakalboje prie 1824 m. Wagos istorijos leidimo Lelevelis nurodo, kad buvęs kai 
kurių lietuvių subartas už tai, kad 1818 m. leidime neskyręs tinkamos vietos Lietuvos istorijai. 


5 Plg. Tygodnik Wilenski, t. V, 1818, p. 265. 

26 Lietuvių literatūra Vilniaus universiteto metu, p. 8. 

27 Laiško rankraštis Čartoriskių muziejuj, Krokuvoj; laiško dalis išspausdinta L. Debicki, Pežawy ..., t. III, Lwėw, 
1883, p. 36. 

28 Dziennik Warszawski, 1829, nr. 46, p. 220. 

Galimas dalykas, kad ir Poška prikaišiojo tai Leleveliui. Ir jis buvo nepatenkintas, kad ten Lietu- 
vos istorijai skirta vos 3 puslapiai, ir tai dar stambaus šrifto.?? 

Poškos vardas buvo žinomas ir kitam Vilniaus universiteto profesoriui, Ignui Onacevičiui, 
uoliajam Lietuvos istorijos tyrinėtojui, Onacevičius, kurs buvo žinomas savo aštriu stiliumi ir ne- 
pataikaujančiomis charakteristikomis, dėl kurių ne vieną buvo prieš save sukiršinęs, smerkdamas 
Lietuvos bajoriją dėl nesidomėjimo krašto istorija, išskiria iš jos Pošką: „Dyonizy Paszkiewicz pi- 
sarz Rosieūski i Adam hrabia Chreptowicz cztonek komisyji edukacyjnej stanowią wyjątek.“?? 

Rusų mokslininkas Keppenas, rašydamas apie Lietuvą, kreipėsi į Vilniaus universiteto rektorių 
Pelikaną prašydamas žinių apie lietuvius ir jų kalbą; taip pat prašė nurodyti asmenį, nusivokiantį 
apie lietuvių literatūrą. Pelikanas tą dalyką pavedė Onacevičiui.?! Kaip žinome, Keppenui buvo 
rekomenduotas Poška, kurs ir informavo Keppeną apie lietuvių literatūrą. 

Pažino Pošką dar ir trečias Vilniaus universiteto profesorius, rusas Jonas Loboika. Jis, rodos, 
labiau už kitus profesorius buvo susiartinęs su lietuvių rašytojais. Štai laiške (1824 III 30) grafui 
Rumiancevui jis nurodo, kad raginęs Kajetoną Nezabitauskį ir Simaną Stanevičių rinkti lietuvių 
dainas ir naujuosius eilėraščius.3ž Tame pat laiške nurodo, kad jis buvo užvažiavęs pas Pošką ir jį 
raginęs tyrinėti Lietuvos praeitį. Su Poška jį greičiausiai bus supažindinęs Nezabitauskis, su kuriuo 
Loboika važinėjo vieną vasarą (1823) po Žemaičius lietuvių kalbos tarmių ir senovės paminklų 
tyrinėti.33 1828 m. vėl buvo Loboika aplankęs Pošką.?* 1823 m. Tygodnik Wilenski išspausdintame 

straipsny apie Žemaičių milžinkapius Loboika dėkoja Poškai už įvairias pastabas bei nurodymus. 
Minėtame laiške Rumiancevui Loboika rašo, kad neseniai gavęs Poškos rašinį apie pagoniškas 
lietuvių apeigas; o kitą istorinį Poškos straipsnį palikęs pas Fadejų Bulgariną išspausdinti. (Kas 
tai per rašinys ir ar jis buvo išspausdintas, nieko nežinom.) Loboika ir Lelevelį ragino išspausdinti 
Poškos istorinius rašinius, kuriuos siunčia Varšuvon.33 Matome, kad Loboika vertino Pošką. 

Per Loboiką apie Pošką sužino ir garsusis mokslo mecenatas grafas Rumiancevas. Per Lo- 
boiką Poška siunčia Rumiancevui Žemaičių senienų rinkinį. Rumiancevas rašo 1825 IV 14 Lo- 
boikai: „Prašau pareikšti p. Paškevičiui mano padėką už labai įdomią [preliubopytmyj| dovaną, 
jo surinktas lietuvių senienas. [Petrapilin grįšiąs tik liepos mėnesio pabaigoj.] Įspėkite apie tai 
p. Paškevičių, kad jis nesistebėtų, jog iki to laiko negaus iš manęs tiesioginio atsako.“?* Kad tai 
nebuvo tik kurtuazija, rodo jo didelis susidomėjimas tuo rinkiniu. Apie tą dovaną jis praneša 
rusų mokslininkams Vostokovui ir metropolitui Eugenijui, vadindamas tą dovaną labai svarbia 
(kakoj važnyj dlia menia podarok)3? 

Taigi matom, kad Poška nebuvo smulkus Žemaičių užkampio literatėlis, kaip koks Klementas 
ar kitas, o gerbiamas lietuvių praeities tyrinėtojas, vertinamas lietuvių kalbos žinovas ir žinomas 
Žemaičių poetas. 


[1935] 


2 Plg. Pszczėtka „.., p. 154. 

Panowanie Kazim. Jagielloūczyka ..., z rekop. J. Albertrandego wyda! Ž. Onacewicz, t. I, Warszawa, 1827, p. IL. 
Plg. 1825 X 23 Onacevičiaus laišką Leleveliui (rankraštis Jogailaičių universiteto bibliorekoj). 

32 Čienija ..., t. II, 1864, p. 41. 

Plg. 1842 V 1 Nezabitauskio laišką Wiszniewskiui (rankraštis Jogailaičių universiteto bibliorekoj). 

4 Plg. M. Brensztejn, Dionizy Paszkiewicz ..., p. 55. 

3 1824 X 26 Loboikos laiškas Leleveliui (rankraštis Jogailaičių universiteto bibliorekoj). 

36 Sbornik statei ..., t. II, 1873, p. 198. 

37 Ten pat. 

Sis tas apie jaunąjį Daukantą ir jo gadynę 
Pastabos prie Vinco Laurynaičio studijos 


Pastaruoju laiku galime pastebėti lyg kylantį susidomėjimą mūsų istoriku Simanu Dau- 
kantu, tuo darbščiu tautinės sąmonės žadintoju priešaušrio gadynėje. Besibaigiant 1935 metams 
buvo iš naujo išspausdintas Daukanto Būdas senovės lietuvių, o šiemet pasirodė keli vertingi 
rašiniai apie Daukantą: Juozo Ambrazevičiaus Židinyje (nr. 2), dr. Zenono Ivinskio du straipsniai 
Naujojoj Romuvoj (nr. 11 ir 12) ir ne per seniai Vinco Laurynaičio studijėlė S. Daukanto jaunatvės 
kūryba (tai atspaudas iš Darbų ir dienų V knygos). Tame rašinyje nagrinėjamas bene pats pirmasis 
Daukanto Lietuvos istorijos bandymas Darbay senuju Lituwiu yr Žemaycziu. 

Šis Daukanto veikalas yra labai įdomus mūsų literatūros bei kultūros istorikui. Kol nebuvo 
rasti Darbų rankraščiai (pirmas tikras žinias apie Darbus patiekė prof. Eduardas Volteris Švietimo 
darbe 1920 m.), Daukanto literatūrinė veikla buvo nukeliama į vėlesnius laikus, nes pirmoji 
Daukanto knygutė buvo išspausdinta vos 1837 m. Tiesa, žinota, kad Daukantas, vos baigęs 
universitetą ar dar net ir bestudentaudamas, rašė Lietuvos istoriją. Taigi Darbay duoda taip pat 
medžiagos ir XIX a. pradžios lietuviškajam sąjūdžiui paaiškinti. Deja, į Darbus dar neatkreipta 
reikiamo dėmesio, nors jau 1929 m. juos išspausdino prof. Biržiškos. Todėl Laurynaičio rašinį 
labai mielai sutinkame. Tame rašinyje randame gražią Daukanto Darbų charakteristiką: pana- 
grinėtos Daukanto tautinės idėjos, pažiūros į gimtąją istoriją, parodyta Daukanto didelė savo 
žmonių meilė, sumaniai patiekta pavyzdžių Daukanto beletristiniam stiliui apibūdinti. Betgi 
ten, kur autorius nori duoti bendresnio pobūdžio išvadų bei sprendimų, - pvz., susieti Darbus su 
bendra laiko dvasia, iškelti įtakas ir reikšmę, - rasime ir kai kurių netikslumų ar trūkumų, nes 
tas laikas mažai teištyrinėtas; tam ir medžiagos stinga; be to, ne visa reikalinga medžiaga, pvz., 
kai kurie svarbūs rankraščiai, Kaune neprieinama. Vis dėlro vienoje kitoje vietoje autorius nela- 
bai atsargiai elgiasi darydamas griežtus sprendimus, nors ir neturi tam pakankamai medžiagos. 
Taigi šiame straipsnyje noriu duoti keletą palaidų pastabų dėl kai kurių autoriaus netikslumų ir 
pabandyti paaiškinti kai kuriuos dalykus, į kuriuos autorius nebus atkreipęs dėmesio. 

Visų pirma nesinorėtų sutikti su autoriaus manymu, kad „nė vienas mūsų literatūros laiko- 
tarpis nėra taip gerai ir aiškiai nušviestas ir įvertintas, kaip XIX a. pradžios, Vilniaus universiteto, 
laikotarpis“ (p. 4). Argi, pvz., kad ir Aušros gadynė yra mažiau žinoma ir tyrinėta? XIX a. pradžia 
kaip tik dar mažai teištirta, nes ir medžiagos mums stinga: daug to laiko literatų žinome tik iš pa- 
vardžių, nes jų raštų neišliko; kitų gi ne visi ar visai nedaug raštų težinomi;.neišaiškintos daugelio 
biografijos, trūksta jų korespondencijos ir t.t. Antai tokio Leono Uvainio, kurį autorius vadina 
„vienu iš žymiausių Žemaičių veikėjų“ (p. 6), neturime nė vieno rankraščio ir apie jį patį ne kažin 
kiek težinome. Pagaliau ir pats autorius kitoje vietoje (p. 5) teisinasi medžiagos trūkumu. 

"Ivirtindamas, kad toji gadynė yra geriau už kitas nušviesta, autorius nurodo: „Kiekvienas mūsų 
literatūros istorijos vadovėlis tam laikotarpiui pašvenčia ilgiausius puslapius.“ Kas gi iš to? Juk tie 

vadovėliai daugiau ar mažiau kartoja tai, ką randa prof. Mykolo Biržiškos studijėlėj Lietuvių literatūra 
Vilniaus universiteto metu ir vienam kitam straipsnyje, labai maža tepateikdami kokių nors naujų duo- 
menų. Ir pats autorius pripažįsta, kad tų vadovėlių „aiškinimams tenka ko primesti“ (p. 4). 

Kaip minėjau, Darbų yra žinomi du nuorašai. 1833 m. datuoto rankraščio viršelyje pieštuku 
įrašyta - Uwoja. Betgi tai dar nereiškia, kad rankraščio nurašytojas ar bent savininkas būtinai 
turėjo būti žinomasis Leonas Uvainis, kaip mano autorius. Tiesa, seniau panašiai spėjo prof. 
Vaclovas Biržiška (Lietuvių bibliografija, d. 2, nr. 652); betgi prakalboje prie išspausdintų Darbų 
jis to neberašo, Taigi Uvainio mirties data (1828 m.) atkrinta kaip argumentas svarstant Darbų 
parašymo datą. Juk galėjo būti ir koks nors kitas Uvainis. Antai prof. Mykolas Biržiška nurodo, 
kad 1859 m. Gazeta Warszawska rašo apie žemaičių filologą L. Uvainį kaip dar tebegyvą.! 

Žemaičių lietuviškąjį XIX a. pradžios sąjūdį autorius supranta kaip instinktyvų pasiprieši- 
nimą pražūtingai lenkų įtakai. Žemaičiams (kaip ir visai Lietuvai) grėsęs ne tik tautinis, bet 
ir materialinis pavergimas — lenkų kolonizacijos klausimas pasidaręs aktualesnis. Lenkų ir 
nutautusių lietuvių bajorų rankose atsidūręs visos Lietuvos visuomenės likimas (kiek gi buvo 
tos nenutautusios Lietuvos šviesuomenės?). Toms mintims pailiustruoti ir patvirtinti autorius 
pacituoja Strazdo posmelį: „Tegul lenkai ką nor sako, / Tegul muša, tegul plaka, / Tegul žada 
vietas geras -/ Nepamesme tėvų vieros.“ Deja, tai reikia skeptiškai priimti. Visų pirma tų eilių 
nėra Strazdo spausdintų dainų rinkinyje (1814); jos yra žinomos tik iš vėlesnio nuorašo. Taigi mes 
negalime būti visai tikri dėl jų autentiškumo. Ypač, kad ir pats turinys įtartinas. Ar tik tam pos- 
melyje vietoj „lenkų“ neturėtų būti rusai? Juk lenkai taip pat katalikai, o čia raginama nepamesti 

„tėvų vieros“. Visa tai labai primena kovą su pravoslavijos propaganda Valančiaus ir Baranausko 
laikais. Baranauskas dainavo: kad ir „mokestim didžiausiom“ apkrautų, kad ir Cibirijon bruktų, 
„nepamesme vieros šventos Rymo“. Taigi šiaip ar taip autoriaus cituojamas posmas netinka nei 
kaip argumentas, nei net kaip iliustracija. 

Norėdamas geriau paaiškinti Daukanto veikalo nuotaiką, autorius pateikia vaizdingą, stipriu 
stilium parašytą „aukso laisvių“ netekusios bajorijos charakteristiką, gražiai pasakoja, kaip toji 
bajorija linko į gerėjimąsi ta šviesa, laisva praeitim, lyginant su niauria dabartimi (p. 10-11). 
Vis dėlto Daukantas kaip istorikas mums būtų labiau paaiškėjęs, jei autorius būtų žvilgterėjęs į 
kultūrinį to laiko Lietuvos (iš dalies ir Lenkijos, nes būta glaudžių ryšių) gyvenimą, o ypač į to 
laiko istoriografijoje vyravusias idėjas: meilę ir pagarbą gimtajai istorijai, gėrėjimąsi savo protėvių 
žygdarbiais, iškėlimą reikalo pažinti savo krašto praeitį, supratimą istorijos reikšmės auklėjimui 
bei tautinės sąmonės stiprinimui. Matytume, ko Daukantas galėjo iš kitų pasimokyti, galėtume 
Daukanto veikalą artimiau susieti su laiko dvasia. Antai Daukanto mylimasis prof. Onacevičius 
žavėjo studentus, poetiškai vaizduodamas paskaitose Lietuvos giliąją senovę. 

Neatkreipus dėmesio į intelektualinį gyvenimą, neišvengta vieno kito netikslumo vertinant Dau- 
kanto reikšmę. Antai nurodydamas, kad prof. Onacevičius ir Danilavičius kvietė savo studentus rinkti 
svarbius istorijai senovės dokumentus, autorius pažymi, kad ir Daukantas Darbuose tam pritaria. 
Toliau rašo: „Po šio kvietimo atsiranda visa eilė tuo reikalu besirūpinančiųjų - renkami ne tik patys 
rankraščiai, betir spausdintos knygos. Kaj. Nezabitauskis (1824), Petras Kepenas (1827), L. Rogalskis 
eina Daukanto nurodytais takais“ (p. 56). Deja, pastarasis sakinys yra visai nepagrįstas. 

Pradėsiu nuo Nezabitauskio. Tas studentas žemaitis buvo tada vienas iš veikliausių lietuvių 
literatų: ne tik domėjosi istorija ir kalba, bet ir pats rašė lietuviškas knygeles, sudarinėjo lietuvių 
bibliografijėlę (išsp. Dziennik Wilenski, 1824), kurioje tačiau nemini Daukanto, nors ir pažymi 


1 Plg. M. Biržiška, Iš mūsų kultūros ir literatūros istorijos, t. 1, Kaunas, 1931, p. 302. 

kelis lietuviškus rankraščius. Galima manyti, kad Nezabitauskis pasipažino su Daukantu, bet ne- 
turima jokių duomenų spręsti, kad Nezabitauskis buvęs Daukanto paragintas rinkti senus raštus. 
"To paraginimo jam ir nereikėjo. Nezabitauskis buvo veiklus ir apsukrus studentas, pasipažino su 
prof. Leleveliu, Onacevičium, Loboika (pastarasis jį ir Stanevičių ragino rinkti lietuviškas dainas 
ir šiaip eilėraščius); per pastarąjį apie Nezabitauskį sužino žinomasis mokslo mecenatas grafas 
Rumiancevas, kurio skatinamas Nezabitauskis rašęs Lietuvos istoriją, lietuvių kalbos gramatiką ir 
žodyną.? Nėra reikalo sakyti, kad Nezabitauskis ėjo Daukanto nurodytais keliais. Galima kalbėti 
labiau apie bendrybes jų veikloj nei apie jų įtakas vieno kitam. 

Na, dėl Nezabitauskio dar pusė bėdos. Blogiau jau dėl Rogalskio. Kur jis eina Daukanto keliais? 
Neaišku. Didelis klausimas, ar jį iš viso galime laikyti lietuvių literatūrinio sąjūdžio dalyviu. Jokių 
lietuviškų raštų jis nepaliko ir niekur nerandame žinių, kad jis būtų ką rašęs lietuviškai. Tiesa, 
jis paskelbė Vilniaus laikraštyje porą lietuviškų dainų. Betgi ten pat jis išspausdino ir kelias kitų 
tautų dainas (ukrainiečių, estų). 1864 m. rašydamas lenkų enciklopedijoje straipsnį apie Lietuvą, 
lietuvių literatus vadina „užkietėjusiais šalininkais provincinių svajonių“. Jei Rogalskis domėjosi 
tarp kito ir lituanistika (bent kol Vilniuje gyveno), tai čia dar nėra ėjimas Daukanto nurodytais 
keliais, nes juk Vilniaus mokslo sferose domėtasi Lietuvos istorija ir kraštu visai nepriklausomai 
nuo Daukanto. Be to, dar klausimas, ar Rogalskis tada iš viso žinojo ką apie Daukanto darbus. 
Antai 1828 m. laikraštyje Dziennik Wileūski pažymėdamas, kad Stanevičius ir Nezabitauskis 
daug pasidarbavo lietuvių literatūrai, Rogalskis visai neužsimena apie Daukantą. 

Pagaliau visai nebeaišku, ką galėjo turėti bendro su Daukantu rusų filologas Keppenas. Tuo 
laiku dėl panslavistinių idėjų pakilimo rusų, čekų ir lenkų mokslas nori ištyrinėti visas slavų tau- 
tas. Į lietuvius daugelio žiūrėta kaip į slavų šaką. Antai ir Keppenas manė, kad lietuvių „nė vienas 
šviesus rusas negali laikyti svetima tauta“. Tokiomis sąlygomis Keppenas parašė Apie lietuvišką 
tautų kilmę, kalbą ir literatūrą (1827). Lietuviškas literatūrinis sąjūdis ir koks nors Daukantas 
Keppenui, suprantama, jokios reikšmės ir įtakos neturėjo. Keppenas tik pasinaudojo Poškos, kurį 
jam buvo rekomendavęs Vilniaus universitetas (rodos, prof. Onacevičius), informacijomis apie 
lietuvių literatūrą. Įdomu dar pažymėti, kad tarp lietuvių literatų, kurių darbai nors ir žinomi 
visuomenei, bet nėra išspaudinti, čia visai neminimas Daukantas. 

Taigi matome, kad autorius beskubėdamas daryti išvadas suklydo. Panašių pastabų galime 
padaryti ir dėl autoriaus Daukanto vaidmens mūsų folkloristikos istorijoje vertinimo. Autorius 
visai teisingai aiškina Daukanto pažiūras į tautosaką: liaudies dainos ir padavimai esą istorijos 
šaltinis. Tačiau būtų pravertę pastebėti, kad tokia pažiūra buvo tuo laiku labai populiari. Dau- 
kanto mokytojas prof. Onacevičius ją iškeldavo savo paskaitose; Lietuvos teisės istorikas Cackis 
savo veikale rėmėsi žiniomis iš padavimų ir dainų (lietuviškų dainų jam buvo patiekęs kažkoks 
Neliubavičius); panašiai ir Narbutas. Tokių pat minčių rasime Lelevelio, Krasickio, Koltatajaus, 
Lacho Szyrmo, Surowieckio ir t.t. rašiniuose. Analogiškų pažiūrų būta ir vokiečių moksle. Be 
reikalo todėl autorius, rasdamas tokių minčių Rėzos tekstuose, spėlioja apie galimą Daukanto 
įtaką Rėzai. Jis rašo: „Jeigu turėtume pagrindo manyti, kad Rėza bus skaitęs arba bent kalbėjęsis 
su pačiu Daukantu, tai jo aiškinimuos tikrai rastume Daukanto įtakos: ta pati pažiūra kai dėl 
istorinių ir mitologinių dainų“ (p. 59). Jei jau reiktų spėlioti apie įtakas, tai galima būtų kalbėti 
tik apie Rėzos įtaka Daukantui. Rėza tas mintis išdėstė jau 1818 m. (žurnale Beitrage zur Kunde 
Preussens). Tasai Rėzos straipsnis buvo Kazimierzo Brodzifiskio išverstas lenkiškai ir išspaudintas 
1822 m. viename Varšuvos laikraštyje (Pamigtnik Warszawski, t. III). 


2 Pig. Encyklopedia powsechna Orgeborga, Warszawa, 1865, t. XIX, p. 418. 

Pažymėjęs, kad Daukantas Darbuose aprašo lietuviškų vestuvių ir laidotuvių papročius duo- 
damas raudų tekstų, autorius nesiima spręsti, kiek tai paimta iš ankstyvesnių rašytojų, kiek paties 
autoriaus užrašyta tiesiog iš liaudies (p. 57). Nuostabu, kad čia autorius neatkreipė dėmesio į paties 
Daukanto nurodymus prierašuose, kad jis tuos dalykus ėmęs iš Augusto von Kotzebue Preussens 
ėltere Geschichte. Tada tas reikalas būtų galėjęs žymiai paaiškėti. Tariamą raseiniškių pasakojimą 
apie legendinį ateivį Nemuną, kurs atplaukęs Nemunu bei Dubysa ir įsteigęs Seredžiaus, Čekiškio 
ir kt. miestelius, Daukantas pats pasisako ėmęs iš Narbuto straipsnio. Be reikalo tad autorius ieško 
žinios dr. Puzino straipsnyje Naujojoj Romuvoj, kad tą pačią pasaką žinąs ir Narbutas (p. 70). Žinią 
apie dainą apie Kernių Daukantas bus paėmęs iš Stryjkovskio. Gana skeptiškai tenka vertinti ir 
autoriaus pastabą dėl Daukanto mokslinių tyrinėjimų tautosakos srityje, kurių esą yra Darbuose. 

Autorius iškelia dar vieną, anot jo, naują daukantišką tautosakos aiškinimo bruožą: tautosakoj 
galima esą ieškoti atsispindinčios ten tautos dvasios, charakterio. Tai nėra nauja, tai Herderio 
ir romantikų pažiūra. Rėza ją priėmė kur kas anksčiau už Daukantą (jau prierašuos prie savo 
eilėraščių rinkinio Prutena 1809 m.). Be to, labai gaila, kad autorius tos minties neargumentavo, 
pailiustruodamas tą Daukanto pažiūrą bent vienu pavyzdžiu - citata iš Darbų. 

Ryšium su mūsų folkloristikos istorija reikia atitaisyti dar vieną autoriaus netikslią smulkmeną. 
Jis rašo, kad Mažojoj Lietuvoj Pilypas Ruigys i ir Šimelpenigis pirmieji atkreipė dėmesį į tautosaką 
(p. 68). Čia reikia priminti, kad jau prieš Ruigį pačioj XVIII a. pradžioj ar ir XVII a. pabaigoje 
lietuviškomis dainomis domėjosi kalbos veikalui Gumbinės kun. M6rlinas. Susidomėti dainomis 
jis paragino kun. Šulcą, Ezopo vertėją, ir turbūt Ruigį, kuris taip pat buvo karštas jo šalininkas 
ginče dėl lietuvių kalbos gryninimo.3 

Kai kurių pastabų reikia ir prie autoriaus aiškinimų dėl Daukanto kalbinių argumentų nau- 

dojimo istorijai. 60 puslapyje skaitome: „Be gimtosios kalbos, tvirtina autorius [t-y. Daukantas] 
kaip tikras romantikas, nebus net suprantama ir pati istorija.“ “ Čia tuoj turime pastebėti, kad ir 
Baužas kalbą laiko vienu iš svarbiausių šaltinių giliajai senovei pažinti, o Baužą ir pats autorius 
įsakmiai laiko ne romantiku (p. 52). Tada dažnas iškeldavo kalbos svarbą istorijos pažinimui.“ 
Romantizmas iškėlė pažiūrą, kad kalba auga kaip organizmas ir joje pasireiškia tautos individau- 
lybė, tautos dvasia. Tačiau tokie kalbiniai argumentai kaip Daukanto istorijoje buvo naudojami 
jau daug anksčiau. Jau prieš pusantro šimto metų toks Pratorius iš lietuvių kalbos sprendė apie 
lietuvių ir prūsų tautos kilmę, praeitį. Tai buvo tas pats naivusis etimologizavimas, kurį randame 
pas Baužą, Pošką, Narbutą ir daugelį kitų, taip pat ir pas Daukantą. Tik be reikalo autorius rašo, 
kad Daukantas imasi lyginamojo kalbų mokslo (p. 61), apie kurį Daukantas tada (gal ir vėliau?) 
neturėjo supratimo. Daukanto kalbiniai išvedžiojimai ne visada originalūs. Antai miestelių eti- 
mologizaciją (Seredžius - čia radom, Eiriogala - ė, yra galas ir t.t.) Daukantas ima iš Narbuto; 
aiškinimą, kad „sarmatai“ yra sudarkytas žemaičių vardas, ima iš Malte-Bruno. Autorius, ci- 
tuodamas tuos pavyzdžius, galėjo pažymėti, iš kur jie imti (tai pats Daukantas nurodo). Tada 
matytumėm, kad Daukantas čia nėra jau toks originalus. Todėl ir Basanavičius, Vištalius (autorius 
teberašo Vištelis), Akelaitis nebūtinai turėjo eiti Daukanto keliais (p. 61). 

Nagrinėdamas Daukanto tautinę ideologiją, autorius-teisingai atkreipia dėmesį į tai, kaip 
Daukantas žiūri į lietuvių santykius su kitomis tautomis. Nors Daukantas, kiek žinome, buvo 
daug sąmoningesnis lietuvis už kitus to laiko lietuvių literatus, bet autorius jį charakterizuoja 
vis dėlto lyg per dabartinėmis sąvokomis: Daukantui „rūpėjusi visų pirma tautiškoji idėja, kur 


3 Plg. M. Biržiška, Iš mūsų kultūros ir literatūros istorijos, p. 256, ir Archivum pbilologicum, kn. V, 1935, p. 135. 
+ Plg. mano straipsnį Važre, 1936, nr. 6 ir 7/8. 

kvieste kviečia savo tautiečius tautiškai atbusti ir griebtis tautiškojo lietuviškojo darbo“ (p. 25). 
Atkreipę dėmesį į to laiko rašytoją pamatysime, kad ir Daukantas daugiau ar mažiau yra savo 
laiko sūnus. Antai kryžiokų galbūt ne mažiau kaip Daukantas nemėgo ir jo mokytojas prof. Ona- 
cevičius. Net ir vokietis Kotzebue, kuriuo Daukantas labai plačiai naudojosi, smerkia ordiną dėl 
lietuviškų tautų klastingo ir žiauraus puolimo. O prieš jį jau Herderis buvo iškėlęs tą skriaudą, 
kurią ordinas buvo padaręs lietuviškoms tautoms. Ryškiau išsiskiria iš kitų Daukantas savo an- 
tilenkiškumu. Savo antisemitizmu Daukantas nėra jau labai originalus. Ne vienas tada pyko ant 
žydų, kad jie, laikydami sodžiuose smukles, tvirkinę ir išnaudodavę valstiečius. Žydų klausimas 
ne kartą buvo keliamas Vilniaus seimeliuose. Nemėgo žydų ir Vilniaus „šubravcai“ - nenaudėliai. 
Antai šubravcas kun. Marcinskis rašė, kad žydų vienintelis rūpestis esąs vengti darbo, gyventi 
krikščionių išnaudojimu, įvairiais apgavimais krauti turtą.3 

Sunku be rezervų sutikti su griežtu autoriaus tvirtinimu, kad iki Daukanto žiūrėta į amatų 
reikalingumą abejingai. Daukantas esą pirmasis pastebėjęs tą nenormalumą, kad amatai yra 
kitataučių rankose. Bet štai toksai Lachnickis savo Valstiečio biografijoj 1815 m. rašo: kol pra- 
monė ir prekyba bus žydų rankose, tol sunku bus tikėtis, kad krašto gerovė pakiltų, valstiečių 
būklė pagerėtų (žr. Žydai Lietuvoje, p. 99). Žinome taip pat, kad tuo laiku keliamas liaudies 
švietimo reikalas: leidžiama populiarių knygučių (lietuviškai - Stanevičius, Nezabitauskis), 
labiau susirūpinama liaudies mokyklomis. Antai mokyklų vizitatorius Jonas Chodzka išdėsto 
projektą liaudies mokyklos, kurioje šalia skaitymo, rašymo ir skaičiavimo būtų suteikiama žinių 
apie daržininkystę, žemės ūkio įnagius, gyvulių auginimą, trobų statymą, drobių baltinimą, 
siūlų dažymą ir t.t.“ Žinoma, visa tai nemažina Daukanto reikšmės, bet padeda jį labiau susieti 
su laiku ir teisingiau suprasti. 

XIX a. pradžioje, kaip žinome, daug kas ėmė aukštinti lietuvių kalbą, keldami jos gražumą, 
tobulumą, turtingumą. Sutinkame su autorium, kad liaudyje toks kalbos aukštinimas negalėjo 
kilti, nes liaudies lietuvybė buvo ne programinė, ne skelbiama, bet savaime suprantama. Tačiau 
labai neaiškus yra autoriaus posakis: „Kalbos kėlimas ir jos aukštinimas teatsiranda politiniais 
sumetimais“ (p. 12). Kokių gi politinių sametimų aukštindamas lietuvių kalbą galėjo turėti, pvz., 
toksai kun. Baužas, nuo 1804 m. įsikūręs Varšuvoje, uolus lenkų Mokslo bičiulių draugijos narys 
ir šiaip jau lenkiškos kultūros orientacijos žmogus? Antra vertus, mes žinome, kad valstybinis, 
politinis Lietuvos separatizmas (pvz., XVII a. Lietuvos didikų) kaip tik nebuvo grindžiamas et- 
niniais lietuvių ir lenkų skirtingumais. 

Imdamas nagrinėti Darbų stilių autorius pastebi, kad, kurdamas dailiosios prozos stilių, Dau- 
kantas negalėjęs pasimokyti iš senesniųjų religinių raštų (autorius daro tam tikrą rezervą tik 
dėl vysk. Juozo Arnulfo Giedraičio ir jo padėjėjų religinių raštų XIX a. pradžioje), nes jų kalba 
buvusi labai sudarkyta. O Daukša, Sirvydas? Antai Stanevičius ragina rinkti žodžius iš senųjų 
raštų. Iš tų senųjų knygų, „ysz kuriu mokitise kalbos galyme“, Stanevičius labiausiai vertina 
Daukšos pamokslus; 1823 m. net perspausdina ištrauką iš jų. Galėjo ir Daukantas pasimokyti 
iš Daukšos, Sirvydo. 

Lietuvių kalbos dailinimu ir turtinimu rūpinosi tuo laiku ne vienas Žemaičių literatas. Dau- 
kantas nebuvo čia nei vienintelis, nei pirmas. Todėl ne visai tiksliai autorius rašo apie Daukantą, 
kad „tai buvo žmogus, kuris jau sąmoningai savo gimtąją kalbą valė, gaivino, ugdė ir kūrė“ 
(p. 40). Antai Poška tais dalykais rūpinosi jau anksčiau už Daukantą. Įdomu pastebėti, kad Darbų 


5 Plg. A. Janulaitis, Žydai Lietuvoje, Kaunas, 1923, p. 100. 
* Dzieje Dobroczynnošei krajowey i zagraniczney, t. I, Wilno, 1820, p. 321. 

nuoraše Poška (taip dešifruoja prof. Vaclovas Biržiška inicialus D. P. prie kai kurių pataisų) taiso 
Daukanto kalbą: ciekawaste - stebiejimos, usluga - nupelnas ir t.t. 

Bandydamas to laiko lietuvius literatus susieti su literatūros kryptimis, autorius, sekdamas 
prof. Mykolu Biržiška, suskirsto juos į dvi grupes: senesniąją ir jaunesniąją kartą. Pirmieji — pseu- 
doklasikai, antruosius autorius linkęs laikyti romantikais. Deja, mums stinga medžiagos, kad galėtum 
daryti kokius griežtesnius apibendrinimus. Dėl senųjų pseudoklasiškumo turime daugiau medžiagos; 
pvz., toks Poška savo poezijoje tipingas pseudoklasikas. Sunkiau su jaunąja karta. Tiesa, tada jau įvyko 
Vilniaus lenkiškoje lireratūroje romantinis persilaužimas (pasirodė Mickevičiaus poezija). Bet, deja, 
mes tos jaunosios lietuvių literatų kartos turime per maža raštų. Stanevičiaus turime odę ir šešias pa- 
sakėčias - kaip tik pseudoklasikų mėgstami žanrai. Daugiau tos kartos Vilniaus studentų lietuviškos 
poezijos neturime, todėl ir negalime nieko kategoriškai spręsti. Daukanto Darbuose, be abejo, yra 
romantiško grožėjimosi praeitimi. Deja, autorius, cituodamas romantišką Živilės epizodą, neprimena, 
kad jį Daukantas ima iš Mickevičiaus, Reikia pastebėti, kad ir autoriaus cituojama Daukanto Kęstučio 
romantiška charakteristika nėra originali, o išsiversta iš Kotzebue Preussens aeltere Geschichte (t. II, 
1808). Nesutiksime su autoriaus tvirtinimu, kad „daug daugiau rasime lietuviškumo, tautiškumo, 
patriotizmo jaunųjų rašytojų kartos raštuose“, kaip sėnesniosios (p. 54). Turimoji medžiaga leidžia 
tai pasakyti tik apie Daukantą. Kiti nepralenkia tuo žvilgsniu, pvz., Poškos, taigi senesniosios kartos 
žmogaus. Antai Kajetonas Nezabitauskis 1825 m. išsikelia Varšuvon ir nuo to laiko aktyviau nebeda- 
lyvauja lietuvių literatūriniame gyvenime. Stanevičius, toks veiklus Vilniuje, vėliau pamažu dingsta iš 

literatūros istoriko akių. Dėl tokio Leono Rogalskio, kurį autorius skiria jaunesniajai lietuvių literatų 
kartai, lietuviškumo reikia stipriai paabejoti, kaip jau pirma buvau nurodęs. 

Nelabai teisingas yra ir toks Poškos apibūdinimas: „D. Poška yra išgarsėjęs dėl savo raštų socia- 
linių motyvų, tačiau tikro tautiškumo taip pat pasigendama. Jo istorijos rašymas kaip ir kalbėtų 
už tautiškumą, bet prisiminus vien tai, kad jis "rašęs" istoriją eilėmis, lyg kalbėte kalba mums ne 
apie gryną jausmą, bet kiek apie literatūrinę pretenziją“ (p. 53—54). Tiesa, dabar Poška žinomas 
bemaž tik kaip lietuviškų eilėraščių, o ypač Mužiko, kūrėjas. Tada jis buvo visų pirma istorikas, 
senienų rinkėjas Baublyje, kalbininkas; na, šalia to ir poetas. Kad jis rašęs Lietuvos istoriją eilėmis, 
praneša Stanevičius laiške Narbutui (1836). Tai nebuvo kokia tuščia literatūrinė pretenzija, bet 
greičiau noras populiarinti gimtąją istoriją platesniuose sluoksniuose. Lenkų poetas Niemce- 
wiczius sueiliavo svarbesnius lenkų istorijos momentus (išsp. 1816 m.) tikėdamasis, kad tos jo 
istorinės giesmės dainuojamos, motinų kartojamos vaikams įkvėpsiančios ateinančioms kartoms 
tą tėvynės meilę, tą ugniškumą, kuriais pasižymėjo praeities didvyriai. Poška vertino Niemce- 
wiczių ir reiškė pageidavimą (rankraštyje Pszcz6žka w Baublu), kad kas nors lietuvių valstiečiams 
sudėstytų Niemcewicziaus pavyzdžiu Lietuvos istoriją eilėmis. Poška buvo labai pamėgęs Lietuvos 
istoriją. Labai laukė, kad kas ją parašytų. „O kad galėčiau iki to laiko išgyventi ir pamatyti bent 
pradžią“ (t.y. Lietuvos istorijos), - rašo Poška (Pszcz6!ka). Šį tą jis ir pats mėgino parašyti, kad būsi- 
masis Lietuvos istorijos rašytojas turėtų kuo pasinaudoti. Vienas jo rašinys - „Kaimiečio artojo 
mąstymai apie lietuvių žemaičių tautą ir kalbą“ — buvo net išspausdintas (Dziennik Warszawski, 
1829). Rankraščiu yra likęs jo darbelis apie lietuvių mitologiją. Tiesa, tie rašiniai diletantiški ir 
menki, betgi ir Daukanto istorija nepasižymi moksliniu kritiškumu. 

Baigdamas tas savo pastabas turiu dar kartą priminti, kad recenzuojamoji studija, nors ir turi 
kai kurių netikslumų ten, kur bandoma Darbus susieti su gadyne, vis dėlto gerai supažindina 
su Daukanto Darbų idėjomis ir stiliumi, todėl rekomenduotina paskaityti mūsų senesniosios 
literatūros mėgėjams. 


[1936] 

[Kazio Plačenio romanas Pylkim ant kelių] 


I 


Tai romanas" apie populiariosios giesmės „Pulkim ant kelių“ autorių. Kun. Antanas Straz- 
das — vienas iš įdomiausių asmenų mūsų senesniosios literatūros istorijoje. Kam nėra žinomos jo 
dainelės, kas nėra girdėjęs gausių anekdotų apie Strazdo išdaigas? Ir dabar gyvai vaizduojamės 
tą „mužikų dainių“, vilkintį nučiurusią sutaną, dirbantį mužiko darbus lauke, dainuojantį jam 
linksmas ir liūdnas daineles, tikrą prastų žmonių bičiulį, nemėgstantį jų skriaudėjų ponų ir šoki- 
ruojantį bajoriją ir ponišką dvasiškiją savo elgesiu ir kalbomis. Ne tik istorikui, bet ir beletristui 
gali būti labai įdomu parodyti, kaip galėjo susiformuoti tokia originali asmenybė tuo sulenkėju- 
sios bajorijos idealų, interesų ir etiketo viešpatavimo metu. 

Tą klausimą jau mėgino spręsti Juozas Petrulis savo dramoje Prieš srovę. Jis buvo iškėlęs, 
rodos, du svarbiausius Strazdo pasaulėžiūros plėtotės faktorius. Pirmasis — tai baudžiava. Bau- 
džiauninko vaikas Strazdas pats savo kailiu patiria jos sunkumus; taigi jame nuo mažens bręsta 
ponų (kartu ir jų lenkiškumo, kuriuo jie skyrėsi nuo engiamųjų valstiečių) neapykanta. Antrasis 
faktorius - tai demokratinės Vakarų Europos idėjos, atklydusios į Lietuvą; jos tą natūralią neapy- 
kantą susąmonina, suformuoja į pasaulėžiūrą. Plačenis taip pat itin pabrėžia tą socialinį momentą 
(Strazdo kilmę) Strazdo asmenybės evoliucijoje. Taigi jis plačiai pasakoja apie baudžiauninkų 
vargingą gyvenimą be poilsio ir sotaus valgio, ištvirkusių urėdų sauvaliavimą, žmonių plakimą 
už niekniekius ir t.t., ir t.t. 

Kaip pavyko autoriui pagauti baudžiavų laiko dvasią? Tiesa, kas ten pasakojama, atrodo tei- 
singa, bent eiliniam skaitytojui, ne istorikui, kokių ryškesnių klaidų ar disonansų nekrinta į akis. 
Betgi tai yra visų pirma dėl to, kad ten baudžiavos vaizdai — tai trafaretiški, visiems žinomi ir visų 
kartojami pasakojimai apie baudžiavų gadynę. Autoriui, deja, nepavyko iškelti jų į meniškesnę 
plotmę. Taigi nors ir žiaurūs dalykai pasakojami, bet nėra stiprių, gyvybe trykštančių, gyvenimo 
spalvingumu žėrinčių scenų. Dar blogiau, kad nėra gyvų žmonių: veikėjai — tai tik vardai, apie 
kuriuos būtų galima pinti pasakojimai; net ir pats Strazdas gana neryškus tipas. 

Trūksta įsigyvenimo, be kurio sunku sudaryti gadynės koloritą. Antai 91-92 puslapyje 
bajorų politinio pobūdžio ginčas — lyg Lietuvos-Lenkijos istorijos vadovėlio žinios, sudėliotos 
į besiginčijančių lūpas. Tada, tiesa, išvengiama aiškių nesutarimų su istorija, bet to dar nepa- 
kanka meniškam gadynės pavaizdavimui. 167 puslapyje klebonas draudžia Strazdui sakyti 
pamokslą lietuviškai. Neginčydami, kad Bažnyčia, tikriau — sulenkėję kunigai, prisidėjo prie 


* K. Plačenis, Pulkim ant kelių: Romanas, (d.] I, Kaunas, 1936, 200 p. 

krašto polonizacijos, paabejosime, ar minėtas reiškinys galėjo būti charakteringas. Nors ir nie- 
kinta lietuvių kalba, bet juk reikėjo žmonėms aiškinti Kristaus mokslą jų kalba, nes kitaip jie 
nemokėjo. Antai iš ano laiko turime ne vieną lietuviškų pamokslų rinkinį mūsų universiteto 
bibliotekos rankraščių skyriuje. 

Apie Strazdo mokslo laikus, kaip ir apskritai apie jo gyvenimą, maža teturime žinių. Taigi 
čia autoriaus fantazijai plati dirva. Plačenis padaro Strazdą (reikia pasakyti, tai vykusiai sumany- 
ta) savo ponaičių, besimokančių Ilukštos jėzuitų mokykloje, tarnu. Čia Strazdas atspėjamu laiku 
mokosi, skaito knygas, net pralenkia savo tinginius ponaičius. Vėliau Strazdas pabėga į kunigų 
seminariją, nes ponas neleido. Išsilavinimas, padedąs Strazdui geriau suprasti baudžiavų netei- 
singumą, lektūra, seminarijoje tokio pat baudžiauninko klieriko draugystė — visa tai stiprina 
Strazdo demokratišką ir lietuvišką pasaulėžiūrą. Norėdamas parodyti, kad ta Strazdo pasaulėžiū- 
ra organiškai išaugusi, Plačenis nupiešia dvarininkę Gauronskienę, kurią Vakarų demokratinės 
idėjos tik paviršutiniškai tepalietė, kuriai tam tikras pažiūrų liberališkumas tik savotiška, giliau 
nesiekianti mada, maniera. Jos mokytojai buvę - Corneille'is, Voltaire'as, Rousseau, kurių „kova 
su aklu fanatizmu, su nepajudinamais autoritetais, su pūvančia monarchija“ ir t.t. ją žavėjo. Nesu- 
prantama, kaip į tą trijulę pateko visai kitos gadynės ir pažiūrų dramaturgas Corneille'is (p. 196 
jį pakeičia Racine'as). Paprastai į tą trijulę dedamas Montesguieu. Bet tiek jau to. 

Romanas dar nebaigtas. Tikėsime, kad antroje dalyje autorius nupieš Strazdą kaip poetą. 


II 


Romane“ pateiktoji Strazdo asmenybės interpretacija neturtinga ir nelabai originali. Au- 
torius daugiausia akcentuoja tas Strazdo pasaulėžiūros ir charakterio savybes, kurios parodo jį 
kaip prispaustųjų ir išnaudojamųjų baudžiauninkų draugą, jų drąsų užtarytoją, nebijantį savo 
vyresnybės, solidarizuojančios su bajorija, persekiojimų. Žinoma, tomis tauriomis savybėmis ro- 
mano vyriausiasis personažas patraukia skaitytojo simpatijas, bet dėl to vieno dar netampa gyvu 
žmogumi. Iš viso dialoguose, kur paliečiami valstiečių santykiai su ponais ir kunigais, vyrauja sau- 
sas, vietomis piktas publicistinis tonas, neskanus beletristiniame veikale. Būdingiausios Strazdo 
savybės - jo sąmojingumo autorius nesugebėjo atvaizduoti. Juk nepakanka pakartoti (ir tai visai 
bespalviai) keletą žinomų anekdotų apie Strazdą! Nepavyko autoriui rasti kokių originalesnių 
bei intymesnių bruožų Strazdo kaip poeto interpretacijoje. Iš viso recenzuojamasis romanas gali 
patenkinti tik nelabai didelių literatūrinių reikalavimų skaitytoją, kuriam jis vis dėlto bus įdomes- 
nis, taip pat ir naudingesnis už kokį nors menkavertį verstinį dalyką, nes primena, nors ir nelabai 
meniškai, ano meto Lietuvos vargą ir vaizduoja populiarų „Pulkim ant kelių“ autorių. 


[1936-1937] 


** K. Plačenis, Pulkim ant kelių: Romanas, [d.] II, Kaunas, 1936, 160 p. 

[Antano Strazdo Pasaulinės ir dvasinės giesmės) 


Iš mūsų senesniosios gadynės rašytojų Strazdas, be abejo, yra vienas iš labiausiai įstrigusių 
mūsų sąmonėn. Visas šimtmetis, nuo jo mirties praslinkęs, neįstengė išdildyti jo vardo. Lig šiol 
tebedainuojamos kai kurios jo dainos ir tebėra populiarūs įvairūs anekdotai apie jį. Tebetraukia 
jis ne tik literatūros istoriko, bet ir rašytojo dėmesį. Juozo Petrulio drama Prieš srovę ir Kazio Pla- 
čenio romanas Pylkim ant kelių (deja, nelabai tenusisekęs) yra to domėjimosi Strazdu rezultaras. 
Betgi ir Strazdui grėsė tai, kas atsitiko su ne vienu kad ir dažnai minimu literatūros vardu. Antai 
daug lūpų kartoja bet kurio senesnių laikų rašytojo vardą, nors dažnai pasitaiko, kad jau retas tėra 
arčiau susipažinęs su jo kūryba. Ne visada lengva tai padaryti. Pvz., Strazdo dainų rinkiniai dabar 
jau sunkiai bebuvo prieinami, o mokyklų vadovėliuose ir chrestomatijose vos kai kurios Strazdo 
dainos tecituojamos. Todėl tad mūsų literatūros mėgėjas bus didžiai dėkingas Juozui Petruliui ir 
Kostui Korsakui-Radžvilui, parengusiems kiek galima pilną Strazdo kūrybos rinkinį, ir Spaudos 
fondui, jį gražiai išleidusiam savo „Lietuvių klasikų“ serijoje. 

Recenzuojamos knygos turinys: Petrulio pastabos apie leidinio kalbą, jo parašyta Strazdo biog- 
rafija ir charakteristika, Korsako-Radžvilo plunksnos Strazdo kūrybos apibūdinimas, toliau pa- 
teikiamos Strazdo dainos, paaiškinimai su dainų šaltiniais ir variantų nurodymais, gale pridėtas 
Strazdo tarmybių bei svetimybių žodynėlis ir literatūros sąrašas. Knygoje yra kelios iliustracijos: 
Strazdo portretas, paminklo ir antkapio fotografijos. 

Strazdo biografijoje Petrulis pasistengė nustatyti, kuriose parapijose Strazdui teko kunigauti. 
Šiaip jau kitokių svarbesnių naujų faktų jam nepavyko surasti. Truputį keista, kad autorius čia pa- 
miršo pažymėti, kur ir kada yra miręs Strazdas, ir tik kitose knygos vietose (prakalboje ir paaiškini- 
muose prie antkapio fotografijos) apie tai netiesiogiai užsiminta. Be to, kad ir žinoma autoriui!, 
bet čia be reikalo nepaminėta Kajetono Nezabitauskio (1824) duodama žinutė, kad žemaitiškų 
kantičkų leidėjas kun. Vincas M. Vilmikas ketinęs spausdinti Strazdo ir Rapolo Aleknavičiaus 
dainas. Ta smulkmena labai įdomi, nes leidžia spėti, kad Strazdo turėta tam tikrų santykių su 
platesniuoju XIX a. pradžios lietuvių literatūriniu sąjūdžiu. Be 1814 m. išspausdintųjų savo 
„svietiškų ir šventų giesmių“, Strazdas dar yra išleidęs kelias religines knygeles - jų sąrašą būtinai 
reikėjo pateikti Strazdo biografijoje ar jo kūrybos apžvalgoje. 

Strazdo charakteristikai Petrulis ypač naudojosi Strazdo „eksplikacija“ — pasiaiškinimu dvasinei 
vyresnybei. Atrodo, kad bent prierašuose reikėjo tą įdomią Strazdo eksplikaciją ištisai išspausdinti. 


A. Strazdas, Pasaulinės ir dvasinės giesmės, spaudai paruošė J. Petrulis ir K. Korsakas-Radžvilas, Kaunas, 1938, 
247 p. 
"Pig. jo straipsnį apie Strazdą (Židinys, t. XVIII, 1933, p. 383). 

Savo ryškiu liaudiškumu Strazdas nebuvo kokia absoliučiai vienintelė asmenybė. Panašių atsi- 
rasdavo ir atsiranda ir daugiau. Apie vieną tokį kunigą, veikusį XIX a. pradžioje Lietuvos gudų 
šalyje, Krošino miestelyje, papasakojo iš archyvinės medžiagos prof. Augustinas Janulaitis.? Tasai 
kun. Magnušauskas labai primena Strazdą. Cituoju Janulaitį: 


Buvo tai žmogus ne toks, kaip kiti. Savimi jis nedaug tesirūpino, sau maža tereikalavo. Jisai stengėsi padėti 
kaip išmanė savo žmonėms. Pelno jisai turėjo užtektinai, todėl ir pinigų nerinko, jis pats dykai krikšrijo, 
šliūbus davė, o kartais pavargusiems žmonėms dar pats padėdavo. Gyveno jisai vienų vienas pas save klebo- 
nijoj, susigyveno su savo žmonėmis, apsiprato, apsileido, ėmė kalbėti žmonių, o metė ponų (lenkų) kalbą, o 
miesto ir dvarų ponai stebėjosi, kad jis kalba „mužikiškai“, ir su ponais, toks mokytas būdamas, nesusideda. 
Kai kurie ėmė šnabždėti, kad klebonas esąs nepilno proto, truputį pamišęs. Bet jiems taip tik rodėsi. Buvo 
tai žmogus protingas, išmintingas. Ponai jam rodėsi dykaduoniais, svetimo darbo naudotojais, o ir jų mo- 
kytumas buvo jam nedidelis, tik ką patys gyrėsi. Nejauku jam buvo jų tarpe. Surado paguodą gero daryme 
kitiems, - keldamas žmonių šviesą, jiems varge padėdamas. 


Kilus vietiniam valstiečių bruzdėjimui, Magnušauskas juos padrąsino nenusileisti ponams. Rad- 
vila skundė Magnušauską tardytojui, kad jis „niekuomet nesakydavęs pamokslų žmonėms naudin- 
gų, kviečiant jį pastovui nenorėjo sulaikyti žmonių nuo maisto, pristovui gi įteikus jam paskelbimą, 
kad žmonėms jį perskaitytų, berods perskaitė, bet taip, kad žmonėms rodėsi, jog jis laikąs anų 
pusę, nenorėjo visai naudotis savo padėtim žmonėms numalšinti ir prikalbėti, kad eitų pas poną 
dirbti“. Byla baigėsi kelių valstiečių nubaudimu, Magnušausko globojamos mokyklos uždarymu 
ir jo paties atidavimu policijos priežiūron. Netrukus Magnušauskas pasimirė (1828 XII 24). 

Kaip Petrulis, taip ir Korsakas-Radžvilas rodo aiškių simpatijų Strazdui - tai suteikia jo para- 
šytai Strazdo kūrybos charakteristikai tam tikros šilumos ir gyvumo. Autorius įdomiai svarsto 
Strazdo dainų didelio išpopuliarėjimo problemą ir panagrinėja jų reiškiamą ideologiją, mintis, 
jausmus. Vieno dalyko čia lyg ir trūktų, būtent - Strazdo kūrybos formalinio nagrinėjimo ir jos 
įterpimo į literatūros istorijos eigą. Žinoma, to negalima laikyti priekaištu autoriui, nes tam 
dalykui iš viso dar stinga parengiamųjų tyrinėjimų. Dėl to čia iškelsime kelias mintis. Ieškant 
veiksnių, formavusių Strazdo kūrybą, būtų iškeltini bent šie trys dalykai: religinė giesmė, liaudies 
daina ir lenkų poezijos įtaka. 

Per du šimtmečius prieš Strazdą beauganti mūsų religinė poezija sudarė tam tikras literatūrines for- 
mos tradicijas, turėjusias veikti ir Strazdą, kuris ir pats yra rašęs religinių giesmių. Antai senuosiuose 
giesmynuose aptinkame charakteringąją Strazdui 5 eilučių strofą, kurių paskutinioji labai trumpa („Si- 
ratų giesmė“, „Kiškis“, „Pagrabas Palšio“ ir kt.). Štai, pvz., garsiosios giesmės apie smertį strofa: 


O dūšia kiekviena, 
mislyk sau kas diena, 
kolei čėsas ir vieta 
yr Žmogui ant svieto 
gyventi. 


Rasime Strazdo dainose posakių, lyg ir iš giesmių paimtų, pvz., „Linksma diena, linksma ana“ 
(plg. „Diena rūsti, diena ana“), „Ak tu, Dieve visagalis, garbin Tave visos šalys“ (plg. 82 psalmės 
„Dieve, gynėjau mūsų Visagalis, esi nuo amžių, jaučia visa šalis“) ir t.t. 


2 „Iš praeities vaizdelių“, Tauta ir žodis, kn. I, 1923, p. 87-92. 
Cit. iš M. Biržiška, Rinktiniai mūsų senovės raštai, Kaunas, 1927, p. 177. 
+ Ten par, p. 164. 

Lenkų pseudoklasicistinėje poezijoje ir jos įtakoje rašytoje Dionizo Poškos, Antano Klemento 
ir kitų to laiko žemaičių literatų kūryboje nematome tautosakos motyvų. Kas kita Strazdo dai- 
nos, kur toji įtaka aiški. Vis dėlto čia neįžiūrėsime naujųjų literatūros srovių, keliančių tautosakos 
reikšmę poezijai, veikimo. Čia bus buvęs kitas veiksnys, būtent — publika, kuriai buvo skiriama 
Strazdo kūryba. Žemaičių literatai savo eiles rašė didesnio ar mažesnio literatūrinio išsilavinimo 
skaitytojui, o Strazdo dainos skirtos liaudžiai, todėl Strazdą, gal ir nejučiomis, turėjo paveikti 
liaudies skonis ir jos kūryba. Įdomu tad būtų panagrinėti liaudies tradicinės poetikos įraką Straz- 
dui (plg., pvz., liaudiškąjį paralelizmą dainoje apie strazdą ir t.t.). 

Neabejotina yra lenkų pseudoklasicistinės poezijos įtaka Strazdui. Antai tipinga pseudokla- 
sicistinė odė su satyrais, faunais, neptūnais ir kitokiais pseudoklasicistinio stiliaus požymiais yra 
Strazdo lenkiškai parašyta (ar tikrai jo?) giesmė Rygos miesto garbei (recenzuojamoje knygoje 
pateiktas sklandus jos vertimas; būtinai reikėjo prierašuose pridėti ir lenkiškąjį originalą). Ir kitur 
pastebime pseudoklasicistinės poetikos ypatumų. Štai, pvz., randame pseudoklasikų mėgstamąjį 
epitetą: pievelė linksmesnė, upelė linksmai plaukia ir t.t. („Daina apie strazdą“). Be to, kažin ar 
nebūtų galima bendru pseudoklasicistinės poezijos pobūdžiu paaiškinti autoriaus iškeltąjį Strazdo 
kūrybos tam tikrą neasmeniškumą. Autorius rašo: 


A. Strazdas - vienas objektyviausių mūsų poetų. Jo kūryboje niekur nedominuoja jo paties asmuo, indivi- 
dualūs motyvai ar asmeninė tematika. [...] Jo dainos kaip tik neturi jokio individualinės lyrikos atspalvio ir 
yra grynai objektyvaus, epiško pobūdžio, dainuojančios ne paries poeto, o tik poezijos kūriniuose įkūnytų 
personažų jausmus ir išgyvenimus. 


Oštai kaip Ignacas Chrzanowskis apibūdina lenkų pseudoklasicistinę poeziją: ji buvusi objekty- 
vi, bet ne dėlto, kad jai būtų stigę emocinio elemento, bet dėl to, kad poetų daugumas, dainuodami 
ne sau, o kitiems, dainavo ne apie savo pačių gyvenimą, ne apie nuosavus jausmus, bet apskritai apie 
žmogų, apie jo charakterį, ydas ir dorybes, mintis ir jausmus, skausmus ir džiaugsmus ir t.t.3 Ypač 
bus paveikusi Strazdą sentimentaliai dirbtinė idilė, lenkiškai sielanka vadinama. Jų keletą Strazdas 
pats yra parašęs. Tik čia nerandame pseudoklasicistinei idilei būdingųjų zefyrų, kupidonų, aurorų, 
chlojų ir t.t. (plg., pvz., Klementą). Juk, kaip minėjome, Strazdo dainos buvo liaudžiai skiriamos. 

Pereiname prie paties Strazdo dainų. Nelengvas dalykas leisti seną autorių, ypač jei jis pats 
nebuvo išspausdinęs pilno savo raštų rinkinio ir nėra palikęs savo rankraščių; taigi tenka tada 
graibstytis iš visur, kartais ir iš nelabai patikimų šaltinių. Kaip tik taip buvo ir su Strazdo dainų 
leidimu. Čia prisidėjo dar vienas sunkumas, būtent - reikalas išlyginti spausdinamose dainose 
Strazdo tarmę. Leidėjai surankiojo 51 Strazdo eilėraštį (kai kurie tėra spėjami). Jie sugrupuoti į 
šešis skyrius pagal jų turinį. Tik kažin ar labai tikslu buvo taip skirstyti. Stai, pvz., visai skirtingos 
savo pobūdžiu ir turiniu dainos „Kiškis“ ir „Strazdas“ sudėtos į vieną paukščių ir žvėrių skyrių; 
„Kiškis“ būtų lygiai gerai tikęs humoristinių dainų skyriun, o „Strazde“ daug „sielankinio“ elemen- 
to. Kažin ar toks skirstymas nebūtų buvęs tinkamesnis mokykliniame Strazdo leidime, o šiame 
ar ne geriau buvo tas dainas sugrupuoti pagal jų autentiškumą? Juk tik 9 dainos ir kelios religinės 
giesmės buvo išspausdintos Strazdui dar gyvam tebesant. Kitus dalykus težinome iš vėlesnių užrašų. 
Iš jų patikimiausias yra Jono Basanavičiaus paskelbtasis Liudvikos Didžiulienės 26 Strazdo dainų 
rinkinys. Betgi ir tenai yra abejotinų dalykų. Pvz., jau paviršutiniškas „Giesmės senųjų“ teksto pa- 
nagrinėjimas leidžia spėti, kad tai jau vėlesnių laikų padaras, o ne Strazdo kūrinys: 


5 Encyklopedia Polska Akademji Umiejętuošsci, 2-as leid., Krakow, 1935, t. XXI, p. 296. 


931 


Tegul lenkai ką nor sako, 
Tegul muša, tegul plaka, 
Tegul žada vietas geras — 
Nepamesma tėvų vieros! 


Atrodo, kad tame posmelyje vietoje lenkų turėjo būti paminėti rusai. Lenkai juk taip pat ka- 
talikai ir negalėjo versti išsižadėti „vieros“. Visa tai labai primena vėlesnę kovą su pravoslavijos 
propaganda, kada Baranauskas dainavo, kad ir „mokestim didžiausiom“ apkrautų, kad ir „Cibi- 
rijon“ bruktų, „nepamesme vieros šventos Rymo“; plg. taip pat ir Valančiaus politines brošiūras. 
Deja, leidėjai paaiškinimuose prie cituotosios dainos nepareiškė kokių nors rezervų, nors kitų, 
gal ir patikimesnių, Strazdo dainų autentiškumu suabejojo (pvz., nr. 3). 

Dar kelios dainos paimtos iš įvairių rinkinių. Dėl jų autentiškumo nieko tikra pasakyti nega- 
lime. Antai trys (nr. 16, 19, 38) paimtos iš Liudo Giros parengto jubiliejinio Strazdo dainų leidi- 
nio (1914); dainininkė, iš kurios Gira užrašė, tas dainas girdėjusi iš savo brolių kunigų, kad tai 
esančios Strazdo dainos (tas dalykas reikėjo pažymėti prierašuose, kad skaitytojui būtų aiškiau, 
kodėl tos dainos įtraukiamos rinkinin). Pagaliau kelios dainos įdėtos tik dėl tokių svarstymų: 
„daina priskirtina Strazdui dėl savo formos ir turinio“ (nr. 29), „dainos forma labai strazdiška“ 
(nr. 57) ir t.t. Aišku, kad čia lengva būtų ir apsirikti. Ir patys leidėjai pripažįsta, kad kai kurių 
dainų „autentiškumo visu šimtu nuošimčių neįmanoma patikrinti“ (p. 34). 

Taigi recenzuojamame leidinyje Strazdo dainos yra trejopos jų patikimumo atžvilgiu: tikrai 
Strazdo, turbūt Strazdo, galbūt ir Strazdo. Jei Strazdo dainos būtų kaip nors panašiai sugrupuotos, 
skaitytojui būtų patogiau naudotis leidiniu ir jis būtų labiau apsaugotas nuo kai kurių neatsargių 
išvadų, nes vaizdžiai matytų, kurios dainos nėra visai patikimos. 

Dainų komentaruose leidėjų yra kruopščiai sužymėti Strazdo dainų variantai. Vis dėlto šiek 
tiek trūkumų yra: pvz., dainos nr. 7 yra dar šie variantai - Juškevičiaus Lietuviškos dainos, 
nr. 706, 838b; dainos nr. 14 — Juškevičiaus Svotbinės dainos, nr. 915, Niemi ir Sabaliausko Liet. 
dainos, nr. 280, 296; dainos nr. 34 — Juškevičiaus Svotbinės dainos, nr. 695, 698 (variantai nuto- 
lę); dainos nr. 37 — Basanavičiaus Ožkabalių dainos, nr. 361. 

Baigiant šias pastabas, kurios, žinoma, nepaneigia didelės leidinio vertės, dar kartą reikia 
pareikšti džiaugsmo dėl senųjų autorių leidimo sumanymo. 


[1938] 

Poeto Antano Strazdo bibliografija 


Du svarbūs veikalai apie Antaną Strazdą buvo išleisti Lietuvoje: užpernai Vytauto Vanago 
monografija, o pernai Patricijos Vitkauskienės ir Vlado Žuko parengta bibliografija.' Palikdamas 
Vanago knygos apžvalgą gal kitam kartui, čia noriu kiek stabtelti prie bibliografijos. 

Iš karto reikia pasakyti, kad ji labai kruopščiai ir sistemingai sudaryta. Jos yra du pagrindi- 
niai sai, savo ruožtu padalinti dar i poskyrius. Pirmajame skyriuje sužymėti Strazdo kūriniai, 
tautosakiniai variantai, Strazdui priskiriamos dainos), vertimai į kitas kalbas. Antrajame skyriuje 
surašyta literatūra apie Strazdą: dokumentai (spausdinti ir nespausdinti), literatūros istorija ir 
kritika apie Strazdą (lietuvių ir kitomis kalbomis), Strazdas grožinėje literatūroje ir menė, ran- 
kraštinė medžiaga apie Strazdą. Prie PSUESINOS bibliografinių pozicijų pridėtos trumpos aiškina- 
mosios pastabos (anotacijos). 

Knygos prakalboje autorių nurodyta: 


Peržiūrėtos lietuvių literatūros istorijos ir kritikos knygos, tęstiniai mokslo darbų leidiniai, Lieruvos isto- 
rijos veikalai, apžvalginės knygos, taip par įvairios enciklopedijos bei informaciniai leidiniai. Medžiaga 
buvo imama iš almanachų, antologijų, rinkinių, kalendorių, mokyklinių chrestomarijų, skaitymo knygų 
bei elementorių, išleistų Lietuvoje ir už jos ribų. Literarūra renkama iš lietuvių tautosakos rinkinių, dainų 
knygelių ir kitų panašaus pobūdžio leidinių. 


Žodžiu, darbo įdėta tikrai daug. Tad nenuostabu, kad ir pati bibliografija yra labai išsami. 
Žinoma, siekiant sudaryti bibliografiją kuo pilnesnę, neišvengiama, net ir nevengiama įvairių 
mažareikšmių smulkmenų. Ne kartą tiesiog negali nesusidaryti įspūdžio, kad apskritai į vadinamą- 
sias išsamias bibliografijas patenka apsčiai daugiau ar mažiau balastinio pobūdžio dalykų, kurių 
ieškojimas gali tik be reikalo varginti ir gaišinti bibliografijoje pažymėtos antraštės sudomintą (ir | 
ne kartą suklaidintą) tyrinėtoją. Tiesa, recenzuojamos bibliografijos prakalboje nurodyta, kad „šia- 
me leidinyje bandoma suregistruoti ir susisteminti su A. Strazdu susijusią pagrindinę literatūrą“. 
Atseit nepagrindinė literatūra bibliografijoje praleidžiama. Betgi nebeaišku, ką gi autoriai laiko 
tokia nepagrindine, taigi nesvarbia literatūra, jei savo bibliografijon stengiasi, kaip tai kiekvienas 
skaitytojas gali lengvai įsitikinti, įtraukti viską, kur tik randa kokią užuominą apie Strazdą (pvz., 
net sieninį kalendorių, vaikų laikraštėlius, pradinių mokyklų skaitinius ir t.t.) ar net tik pliką 
Strazdo pavardę tepaminėtą. Sakysime, bibliografijon įtrauktas Januszo Ostrowskio straipsnis 


* Antanas Strazdas: Bibliografija, Vilnius, 1969, 240 p. 

apie Vilniaus krašto lietuvius (kolektyvinėje knygoje Wil1o i ziemia wilenska, t. I, 1930), kur 
tiek tėra nurodyta, kad XIX a. pradžioje šalia kitų lietuviškų knygelių išleista ir kun. Strazdo 
(Drozdowskio) poezija. 4 

Vėlgi, kokia čia pagrindinė literatūra yra ir Juozo Žiugždos straipsnis „Didžioji rusų tauta“ 
(Komunistas, 1950, nr. 9), kuriame apie Strazdą tėra (anotacijoje netgi ištisai pacituotas) neįro- 
dytas ir net neįrodomas propagandinis teiginys, kad Strazdo, kaip ir Dionizo Poškos, raštuose 
atsispindėjusios „priešakinės rusų literatūros, rusų visuomeninės minties idėjos“ (beje, Vytautas 
Vanagas apie tai net neužsimena, nors savo monografijoje palyginti platokai narplioja Strazdo 
ryšius su ano meto visuomeninėms ir kultūrinėms idėjomis). 

Taip pat juk nėra kokia pagrindinė literatūra bibliografijon įtraukti svetimkalbių enciklo- 
pedijų trumpi informaciniai (dažnai net ir netikslūs) straipsniukai apie lietuvių literatūrą, kur 
Strazdo tepateikiama pavardė, datos (ne visada) ir tik rečiau vienas kitas (paprastai nieko nau- 
jo neteikiąs) charakteristikos žodis. Pagaliau tų enciklopedijų tiek daug, kad jas visas (ypač su 
jų paskirais leidimais) sunku būtų ir sugaudyti; ir daug prasmės nėra. Praleista jų daug ir šioje 
bibliografijoje. Išsamiau, gal ir visos suregistruotos įvairios rusų enciklopedijos, bet, pvz., vokie- 
čių nėra nė vienos, nors Strazdą apžvalginiuose lietuvių literatūros straipsneliuose sumini Der 
Grosse Brockhbaus (t. XI, 1932) ir jo naujesnysis leidimas (t. VII, 1955), Meyers Neues Lexikon 
(t. V, 1964), Der Grosse Herder (t. V, 1954), Schweizer Lexikon (t. IV, 1947). Jei įtraukta len- 
kų Mata encyklopedia powszechna (1959), kodėl nėra didžiosios - Wielka encyklopedia pow- 
szechna (t. VI, 1965). Šalia dviejų itališkų enciklopedijų tokia pat teise galėjo būti įtrauktas ir 
Dizionario encielopedico italiano (t. VII, 1957). Jei įtraukta vengrų enciklopedija Uj magyar 
lexicon (t. IV, 1961), kur trumputėje 47 eilučių lietuvių literatūros apžvalgoje paminėta ir 
Strazdo pavardė, kodėl praleistos Encyclopedia Britannica (t. XIV, 1968), čekų Ottuv slovnik 
naučny (t. XVI, 1900) ir Masarykov slovnik naučny (t. IV, 1929), švedų Svensk applagsbook (t. 
XVIII, 1951), norvegų Gyldendals store konversasjons leksikon (t. II, 1965), bulgarų Kratka 
bulgarska enciklopedija (t. II, 1966) ir t.t., o ypač New Catholic Encyclopedia (t. VIII, 1967), 
kur netrumpoje 10 skilčių lietuvių literatūros apžvalgoje (rašytoje Antano Salio, Jono Balio ir 
didžiąja dalimi Antano Vaičiulaičio) Strazdui skirtas palyginti nemažas, bendrosios enciklope- 
dijos mastu imant, 10 eilučių skaičius. 

Tas pats pasakytina ir apie įvairiakalbius literatūros žodynus bei literatūros istorijos veikalus, į 
kuriuos lietuvių literatūra vis dažniau įtraukiama ir kuriuos visus taip pat sunkiai būtų įmanoma 
suregistruoti. Neabejotinai daug jų praleista ir šioje Strazdo bibliografijoje. Žemiau suminėsime 
kai kuriuos, kur ir apie Strazdą buvo trumpiau ar plačiau užsiminta ir kurių nederėjo praleisti: 
1) Sofijos Čiurlionienės (Sophie Ciurlionis) straipsnis „Abrėgė d'histoire littėraire de la Lithuanie“ 
(žurnale Mercure de France, 1929; yra ir atspaudas); 2) Antano Vaičiulaičio Outline History of 
Lithuanian Literature (1942); 3) Antano Maceinos apžvalginis straipsnis apie lietuvių literatūrą 
vokiškame literatūros žodyne Die Welt Literatur (t. II, 1953); 4) panašus Maceinos straipsnis 
knygoje Die Literaturen der Welt ... (Zirich, 1964); 5) Algirdo Juliaus Greimo lietuvių literatūros 
apžvalga prancūziškame veikale Histoire des litteratures (t. II, 1956); 6) Fabijono Neveravičiaus 
rašinys, kuriame Strazdui skirta apie pusantro puslapio, kolektyviniame lenkų veikale Dzieje 
ziem Wielkiego Księstwa Litewskiego (serijoje „Alma Mater Vilnensis“, 1953); 7) Alfredo Senno 
itališka platoka (128 p.) lietuvių literatūros istorija (Strazdui ten skirtas visas puslapis), paskelbta 
Giacomo Devoto redaguotame veikale Storia delle letterature baltiche, 1957 (perspausdinta 1963); 
8) Williamo K. Matthewso ir Kosto Ostrausko straipsnis akšEeamian poetry“ (Encyclopedia of 

Poetry and Poetics, 1965). į 

Strazdo bibliografiją sudarant buvo peržiūrėti, kaip prakalboje nurodoma, taip pat Lietuvos 
istorijos veikalai ir apžvalginės knygos apie Lietuvą įvairiomis kalbomis. Eilė tokių knygų, kurio- 
se Strazdas paminėtas, bibliografijon įtrauktos, betgi ir čia yra praleidimų. Pavyzdžiui nurodysiu 
tris: 1) A. Bossin, La Lituanie (1933), 2) M. Hellmann, Grundzuege der Geschichte Litauens und 
des litauischen Volkes (1966) ir 3) J. Ochmanski, Historia Litwy (1967). 

Jei pirmųjų dviejų knygų praleidimą galime lengvai paaiškinti paprastu nepastebėjimu, tai ge- 
rai Lietuvoje žinomo Poznanės istoriko Ochmaūskio knygos praleidimą (jo ankstyvesnė knyga, 
beje, įtraukta bibliografijon) sunkiau suprasti. Nebent ji yra Lietuvoje nepageidaujama (oficialiai) 
ar net nepriimtina, nes Ochmaūskio Lietuvos istorijos samprata, nežiūrint komunistinių kraštų 
istorijos veikalams privalomos frazeologijos, bent kai kur iš esmės skiriasi nuo dabar Lietuvoje 
privalomos. Pvz., nors dabar 1917 m. Lietuvos istorijos periodizacijoje yra laikomi pradine nau- 
jo periodo data (taip yra akademinėse LTSR ir lietuvių literatūros istorijose), Ochmanskis savo 
istorijos prakalboje teigia, kad Spalio revoliucija neturėjusi 1917 m. tiesioginės įtakos Lietuvos 
istorijai. Todėl jis nepriklausomos (beje, tą žodį rašo be kabučių) Lietuvos laikus pradeda 1918 m. 
ir nepabijojo savo knygon įsidėti Vasario 16-osios akto faksimilės, net Antano Smetonos atvaizdo. 
SSRS 1940 m. ultimatumą Lietuvai jis ultimatumu ir vadina, nesušvelnindamas to termino, kaip 
tai darė akademinė LTSR istorija, į SSRS vyriausybės notą ar pareiškimą. Be to, nors ir trumpai, 
bet gana konkrečiai atpasakojo ano ultimatumo turinį, duodamas skaitytojams progą tiksliau 
suprasti tikrąją 1940 m. padėtį, negu tai galima sužinoti iš akademinės istorijos. Savo istorijoje 
Ochmanskis LTSR laikų neliečia, pasakojimą baigdamas Lietuvos įjungimu į SSRS 1940 m., nors 
nuo to laiko ligi jo veikalo išleidimo praėjo daugiau negu ketvirtadalis šimtmečio, taigi daugiau 
negu Lietuvai teko XX a. nepriklausomai gyventi. Kažkaip savaime iškyla mintyje paralelė su 
žinomuoju XIX a. pirmosios pusės istoriku Teodoru Narbutu, kuris savo platųjį devyniatomį Lie- 
tuvos istorijos veikalą nutraukė priėjęs „prie tos epochos, kada tautos savarankiškumas baigėsi“, ir 
užsklendė knygą šiais žodžiais: „Paskutinis iš paskirųjų Lietuvos valdovų ir paskutinis Jogailaitis 
Žygimantas Augustas mirė... ir aš savo plunksną ant jo kapo sulaužau.“ — Gal tad Ochmaifskio 
veikalas ir negalėjo būti įtrauktas bibliografijon? 

Anksčiau nurodytus įvairių svetimkalbių enciklopedijų, lireratūros žodynų ir panašius praleidi- 
mus suminėjau (kad ir ne visus) ne dėl to, kad jie būtų svarbūs ir priklausytų esminei bibliografijos 
daliai, bet todėl, kad tokie dalykai recenzuojamoje bibliografijoje žymimi. Juos suminėdamas, 
drauge norėjau kiek paabejoti, ar iš viso verta bibliografijas perkrauti nereikšmingomis smulkme- 
nomis, ypač kad negalima išvengti palyginti gausių praleidimų. 

Recenzuojamos bibliografijos esminėn dalin įeina pačių lietuvių ar bent Lietuvos žmonių raštai 
ir pasisakymai apie Strazdą, kurie ir sudaro pagrindinę medžiagą tiriant Strazdo gyvenimą, jo 
kūrybą ir vertinant jo reikšmę tautai. Deja, šią bibliografijos dalį man kaip tik sunkiausia vertin- 
ti ar juoba kritikuoti, atsižvelgiant į kiekvieno lituanisto darbą labai varžantį lietuviškų leidinių 
trūkumą šiame krašte, taip pat prisimenant, su kokiu rūpestingumu bibliografijos sudarytojai 
peržiūrėjo jiems Lietuvoje gausiai ir lengvai prieinamą literatūrą. Vis dėlto kai kurie praleidimai 
man krito akin. Juos žemiau ir nurodau: 

1) Bibliografijon įtrauktas Franciszeko Nowakowskio išvykos Lietuvon aprašymas, išspausdin- 
tas viename Varšuvos žurnale (1857), bet praleista Vilniuje spausdinta panaši dr. Teodoro Trip- 
plino knyga Dziennik podrožy po Litwie i Žmudzi, kurios antrame tome (1858) autorius Strazdą 
kaip poetą aukščiau kelia už Pošką ir nurodo, kad jo giesmės gerai žinomos liaudžiai bažnyčiose. 
Tai įdomus, ypač kad gana ankstyvas, Strazdo populiarumo liudijimas. 

2) Savo „Tėvynės varpuose“ Vincas Kudirka rašė (Varpas, 1895, nr. 2; taip pat Kudirkos raš- 
tai, t. II, p. 280-281), kad „pernai keletas vyrų užmanė išleisti fotografijas mūsų raštininkų“. 
Pirmoji buvo išleista Strazdelio fotografija. Kai kas piktinęsis: „Tai, Tamista, negaliu to imt, o 
ypač dagi platint, nes, matai Tamista, Strazdelis kaipo kunigas buvo suspenduotas.“ Su kartėliu 
rašė Kudirka: 


Jeigu jau prakeikimas, puolęs ant Srrazdelio-kunigo, lieka prakeikimu jo raštų, tai reiktų išmesti iš bažnyčios 
populiariškiausią iš visų giesmių „Pulkim ant kelių“. [...) Kad taip išleistų kas fotografiją Iskarijoto, kabančio 
po drebulės šaka, tai į ūmą laiką išparduotų - niekas nežiūrėtų, kad čia iš tikrųjų „suspenduotas“. 


Labai gaila, kad tokioje kruopščioje bibliografijoje buvo praleista ana Kudirkos straipsnio vie- 
ta, atvaizduojanti ne tik to žymaus rašytojo ir kitų pažiūras į Strazdą, bet ir nurodanti įdomų 
Strazdo atvaizdo išspausdinimo faktą. 

3) Bibliografijos skyriuje „Strazdas grožinėje literatūroje ir mene“ nurodoma, kad Strazdo 
„Pulkim ant kelių“ paminėjo Maironis savo poemoje Tarp skausmų į garbę (1895) ir vėlesnėje 
tos poemos redakcijoje, Naujojoje Lietuvoje. Pamiršta betgi nurodyti, kad visai panaši užuomi- 
na apie Strazdą yra ir viename iš populiariausiųjų Maironio eilėraščių, „Lietuva brangi“. Tiesa, 
vadinamojo asmenybės kulto laikais tas posmas buvo išmestas, ir, pvz., 1947 m. Pavasario balsų 
leidime nėra šių dviejų posmų: 


Bažnyčios tavo ne tiek gražybe, 
Ne dailės turtais, ne auksu žiba; 
Bet dega meilės maldos galybe, 
Senųjų amžių gyva tikyba. 


Kai ten prieš sumą visi sutarę 

Griaudžiai užtraukia „Pulkim ant kelių“, 
Jausmai bedievio, vėl atsidarę, 

Tikėti mokos nuo tų vaikelių. 


Betgi vėliau tie Maironio posmai jau nebebuvo braukiami, ir juos randame 1958 m. Pavasario 
balsų leidime ir Maironio rinktinių raštų I tome (1956). 

4) Įtraukiant Maironio poezijos užuominą apie Strazdą, nereikėjo praleisti ir kun. Silvestro 
Gimžausko, neprilygstančio, žinoma, Maironiui, bet šiaip jau gana reikšmingo Aušros (o net jau 
ir priešaušrio) poeto, nors kažkodėl nerandamo Broniaus Pranskaus sudarytoje XIX a. lietuvių 
poezijos antologijoje (1955). 1870 m. Leipcige anonimiškai išleistoje savo knygelėje Linkmenės 
Gimžauskas guodėsi, kad esą pamiršti lietuvių kalba besirūpinusių žymių vyrų vardai, kurių tarpe 
suminėjo ir Strazdą, o tai irgi gana ankstyvas Strazdo įvertinimo liudijimas, dar prieš kun. Jono 
Katelės žinomojo straipsnio apie Strazdą išspausdinimą. Gimžauskas rašė (cituoju iš Eduardo 
Volterio Lietuviškos chrestomatijos, 1901): 


Ogi šito nebevilkis [= nesitikėk], 
Kad žinotų, kas tas Milkis, 
Daukšus, Širvyds ir Bretkūnas, 
Ruikis, Kurša, Nesselmūnas, 
“Aakas, Šleikers, Laukis, Rėza, 
Strazdas, Poška ir Pabrėža (ir t.t.) 

5) Galima buvo bibliografijon įtraukti ir Motiejaus Gustaičio Stilistiką (1923), kur Strazdo po- 
ezijos ištraukos cituojamos kaip perifrazės ir toninio liaudies kirčiavimo pavyzdžiai. Žinoma, tai 
nėra kokie labai svarbūs dalykai, betgi šioje bibliografijoje yra sužymėtų ir mažiau reikšmingų. 

6) Bibliografijos tautosakinių variantų skyriuje reikėjo įrašyti kun. Prano Bieliausko paruoštą 
knygą Varguolių dainos. Vilniaus krašto lietuvių liaudies dainų tekstas ir melodijos (1936); čia pa- 
teiktoje dainoje „Tu, gegute, mandri ponią“ kiek suskamba žinomosios Strazdo dainos motyvas. 

7) Recenzuojamon bibliografijon įtraukti įvairūs bibliografiniai sąrašai, kuriuose minimas ir 
Strazdas; pvz., lietuviškų leidinių sąrašai Kajetono Nezabitauskio elementoriuje (1824), Lauryno 
Ivinskio kalendoriuje (1860), Jano Kartowicziaus veikale O jezyku litewskim (1875). Įtraukta ir 
žinomoji Karolio Estreicherio XIX a. lenkų bibliografija (t. I, 1872), kur paminėti du Strazdo 
dalykai. Tad visai nesuprantama, kodėl neįtraukta Vaclovo Biržiškos Lietuvių bibliografija, ku- 
rioje juk sužymėti visi Strazdo veikalai ir kur anotacijose Strazdo pavardė ne kartą minima ir 
aiškinamos įvairios bibliografinės Strazdo problemos. Išėjo taip, kaip anoje Krylovo pasakėčioje, 
kur entuziastingas zoologijos sodo lankytojas džiaugiasi pamatęs įvairius smulkius vabalėlius, 
o dramblio jis tai nepastebėjęs. Tiesa, prakalboje ir paskirų bibliografinių pozicijų anotacijose 
Biržiškos bibliografija dažnai minima ir ja ne kartą pasiremiama. Betgi ją būtinai reikėjo įtraukti 
ir pačioje bibliografijoje leidinių tarpan. Panašiai, kaip įtraukta daug mažiau juk svarbi Estreiche- 
rio lenkų bibliografija nesitenkinant jos nurodymu anotacijoje prie Strazdo „Kant na pochwale 
miasta Rygi“ pažymėjimo bibliografijoje. 

Kadangi Vaclovo Biržiškos bibliografijoje paskiri leidiniai sunumeruoti, recenzuojamos bib- 
liografijos skaitytojams būtų patogu, jei ir čia būtų nurodyti anie Biržiškos bibliografijos nume- 
riai, kuriais pažymėti Strazdo veikalai ar kur anotacijose minimas Strazdas. Būtų buvę gera, jei 
ir recenzuojamoji bibliografija pati būtų buvusi sunumeruota. Tai būtų nemažas palengvinimas 
norint ją cituoti. Sakysime, kai kurių vokiečių lingvistų rašiniuose vietoje kurio nors lietuviško 
leidinio antraštės tiesiog nurodomas atitinkamas Biržiškos bibliografijos numeris, taip supapras- 
tinant ir labai sutrumpinant citavimą. 

8) Be reikalo praleista ir Šiauliuose leisto Varpų almanacho redaktoriaus rašytojo Kazio Jan- 
kausko (dabar Lietuvoje žinomo Kazio Janonio pavarde) pasikalbėjimas su Vaclovu Biržiška 
„Aštuoniolika valandų“ (Varpai, 1944), kur ryšium su ankstesniame almanacho tome paskelbtu 
Juozo Povilonio straipsniu „Sužalotas poeto veidas“ šitaip pasakyta: 


Štai tas Povilonis apie Strazdelį kiek daug neteisybės prirašė, nepatyrinėjęs tiesioginių šaltinių. Juk mes 
dabar viską aiškiai apie Strazdelį žinome. Vilniuje yra apie jį visa medžiaga. Jis tikrai turėjo du sūnus, jis 
mišių metu ant grindų nusišnypšdavo nosį, įsigėręs susišaudydavo. Netiesa, kad Rėmeris norėjo Strazdą 
sukarikatūrinti [ir t.t.). 


Tas pasikalbėjimas tuo įdomus ir svarbus, kad ten ne tik pranešta apie naujai rastą Vilniuje me- 
džiagą apie Strazdą, bet taip pat, kad ten kai kurios detalės (pvz., apie Strazdo susišaudymą - tai 
iš bylos su Ignu Petraševskiu; apie nusišnypštimą ant bažnyčios grindų - tai iš Obelių dekano 
1828 V 15 raporto) pirmą kartą buvo spaudoje paskelbtos. Mat, tuo laiku suradęs Vilniuje nema- 
ža naujų dokumentų apie Strazdą, juos parodydavau prof. Vaclovui Biržiškai, kuris juos susire- 
gistruodavo (sąrašas vėliau paskelbtas jo Aleksazdryne, t. II, 1963). Be to, anie Biržiškos žodžiai 
akivaizdžiai rodo, koks neteisingas yra Tiesos (1953 IV 23, nr. 96) teiginys, kad „buržuaziniai 
istorikai, norėdami nuslėpti nuolatinius Strazdo persekiojimus, kuriuos jis patyrė iš bažnytinės 
vyriausybės, netyrinėjo archyvų ir neieškojo ten žinių apie Strazdą. Tik tarybiniai literatūros 
istorikai ėmėsi tirti archyvus, ieškodami žinių apie Strazdą (ir t.t.“ 

9) Iš gausios surastos medžiagos apie Strazdą tada spaudoje paskelbiau tik vieną nedidelį straips- 
niuką „Strazdo dainos Vilniaus cenzūroje“ (Naujoji Lietuva, 1943, nr. 273; tas straipsnis, beje, 
įtrauktas bibliografijon). Strazdo ir jo talkininko kun. Vincento Valmiko (ar Vilmiko) kovą dėl 
Strazdo poezijos antrojo leidinio plačiau aprašiau, pridėdamas ir surastuosius Vilniaus cenzūros 
komiteto bylos dokumentus (beje, ir jie suregistruoti Vaclovo Biržiškos Aleksandryne). Rašinys buvo 
skirtas prof. Biržiškos šešiasdešimtmečio (1944) proga sukaktuviniam leidiniui Bibliotbeca Lituana, 
kuris dėl karo sąlygų taip ir nebebuvo išleistas. Mano rašinys betgi nedingo. Vienam mano draugui 
prieš kokią dešimtį metų iš Lietuvos rašytame laiške buvo užsiminta, kad „V. Mc. rankraštis yra 
Respublikinėje bibliotekoje. Atrodo, kai kas juo pasinaudojo.“ Jis tačiau neįtrauktas šion biblio- 
grafijon, nors joje ir yra specialus nespausdintos medžiagos apie Strazdą skyrius ir, pvz., tokio Juozo 
Petrulio diplominis darbas (1933) suminėtas, kad ir reikėjo pridėti pastabą: „Nėra duomenų, ar šis 
rankraštis išlikęs.“ Sunku būtų patikėti, kad mano rankraštis (tiksliau, mašinraštis) būtų neišlikęs. 
Ne taip jau lengvai dingsta bibliotekose saugomi rankraščiai. Matyt, jis neįtrauktas bibliografijon 
anaiptol ne dėl to, kad būtų likęs nežinomas ar net dingęs. Ką gi. Tiesa juk seniai buvo paskelbusi, 
kad „buržuaziniai istorikai [...] netyrinėjo archyvų ir neieškojo ten žinių apie Strazdą ...“ 

10) Labiausiai betgi mane nustebino tai, kad buvo praleisti du straipsniai, nors jie buvo spaus- 
dinti ne kur kitur, bet pačiame LTSR Rašytojų draugijos savaitraštyje Literatūra ir menas. Tai 
Vlado Abramavičiaus straipsnis „Daugiau dėmesio kultūrinio-literatūrinio palikimo klausimams“ 
(Literatūra ir menas, 1955 VI 18, nr. 25), kuriame užsimenama apie Vilniaus universiteto ir aka- 
demijos bibliotekose rastus Strazdo gyvenimo dokumentus ir rankraščius su Strazdo kūrybos 
pavyzdžiais. Kitas straipsnis (ir svarbesnis) - tai Jono Kabelkos ir Jurgio Lebedžio „Ar tiksliai ir 
teisingai pateikiama praeities literatūra?“ (Literatūra ir menas, 1957 V 25, nr. 21), kur nurodo- 
mi įvairūs netikslumai ir iškraipymai Strazdo „Giesmės Rygos miestui pagerbti“ ir jo biografijos 
dokumentų lietuviškuose vertimuose, 

Bibliografijos autoriai medžiagą rinko iš įvairios periodikos ir knygų, „išleistų Lietuvoje ir už 
jos ribų“. Lietuvos ribas jiems nebuvo sunku peržengti, bet anaiptol ne 1944 m. slenkstį. Tiesa, 
Antano Bimbos ir kitų autorių straipsniai ar pasisakymai apie Strazdą Brooklyno Laisvėje ir jai 
artimuose leidiniuose rūpestingai, bent kaip atrodo, sužymėti. Bet iš naujosios pokarinės išeivijos 
darbų vos tik du, kiek pastebėjau, paminėti; būtent, Vaclovo Biržiškos Aleksandrynas ir mano 
rašinys „Pluoštas dokumentų apie Antaną Strazdą“ (Aidai, 1963-1964). Tai neleistinai per maža, 
ypač tokioje išsamioje bibliografijoje, kur nepagailėta vietos tokioms smulkmenoms, kaip užuo- 
minai apie Strazdą 1948 m. sieniniame kalendoriuje, ir kur kruopščiai suregistruota, jei kokia 
Strazdo daina išspausdinta Vabalninko Komunizmo švyturyje, Pasvalio Stalino vėliavoje, Šilutės 
Leninietyje ir kituose provincijos laikraštukuose. 

Su panašiu kruopštumu peržiūrėjus išeivijos (po 1944 m.) spaudą, susidarytų ne visai jau maža 
(ypač kaip tokiam trumpam laikotarpiui) Strazdo bibliografija. Nestigo čia platesnių ar trumpes- 
nių pasisakymų apie Strazdą paskiruose veikaluose, pvz., Bronius Kviklys Mūsų Lietuvoje (t. II, 
1965), aprašydamas Kamajus, skyrė Strazdui dvi nemažas skiltis; Antanas Vaičiulaitis Kazio 
Gečio knygoje Katalikiškoji Lietuva (1946), trumpai apžvelgdamas lietuvių literatūrą, nepagai- 
lėjo Strazdui viso puslapio. Nestigo ir periodikoje straipsnių apie Strazdą jo gimimo sukakties 
ir kitomis progomis ar ir be kokių ypatingų progų. Kartais buvo ir naujos medžiagos paskelbta. 
Pvz., iškilus laikraščiuose tam tikrai diskusijai, ar žodis „bambizas“ yra pašiepiamos reikšmės ir 
todėl vengtinas, Ad. Šernas (slapyvardis?) straipsnyje „Bambizas ir kiti Lietuvių kalbos vadovo 
neaiškumai“ (Naujienos, 1951 XI 2, nr. 259) trumpai atpasakojo (beje, informacijos buvo gavęs 
iš Vaclovo Biržiškos) Strazdo bylą, evangelikams reformatams apskundus Strazdą katalikų dvasinei 

vyresnybei, kad jis juos netinkamai pašiepęs eilėraščiu „Pagrabas Palšio“. Taigi toji Strazdo byla 
Naujienose buvo atpasakota anksčiau kaip Kosto Korsako Tiesoje (1953 IV 23), kuris ten tą bylą 
paminėjo kaip dar ne per seniausiai („prieš kiek laiko“) surastą. 

Nesistengdamas čia sudarinėti pilnos Strazdo bibliografijos iš pokarinės išeivijos raštų, nuro- 
dysiu tik keletą dalykų, kurių tenka pasigesti recenzuojamoje bibliografijoje: 

1) Jokiu būdu negalima buvo praleisti Vaclovo Biržiškos Senųjų lietuviškų knygų istorijos 
(1953-1957), ypač kad tai yra pataisytas ir labai išplėstas to paties autoriaus Lietuviškų knygų 
istorijos bruožų (1930) leidimas, o pastaroji knyga bibliografijon įtraukta. 

2) Derėjo įtraukti ir Mykolo Biržiškos Lietuvių tautos kelią į naująjį gyvenimą (1952-1953); 
juk žymiojo mūsų raštijos istoriko, kurio ankstyvesnieji darbai gausiai suregistruoti ir šioje bib- 
liografijoje, pasisakymai apie Strazdą (kurių anoje knygoje nemaža) yra juk svarbesni, kaip, pvz., 
tokio Antano Bimbos, kurio net ir trumputė užuomina apie Strazdą („Koks ten Baltinis rašo ..“, 
Laisvė, 1952 XI 20) rūpestingai užregistruota. 

3) Jei bibliografijon įtrauktos įvairios svetimkalbės enciklopedijos, kur dažnai Strazdo vos 
plika pavardė tepaminėta, tai jau tikrai negalima buvo praleisti platoko straipsnio apie Strazdą 
(dargi paremto naująja medžiaga) Bostone leistoje Lietuvių enciklopedijoje. 

4) Nėra ir mano pranešimo „Naujoji dokumentinė medžiaga apie Antaną Strazdą“, skaityto 
Lituanistikos instituto suvažiavimo Washingtone metu (1964) ir vėliau išspausdinto LI metraštyje 
Lituanistikos darbai (1966). 

5) Nenurodytas ir mano Aidų straipsnio atspaudas, atskira knyga Juozo Bačiūno 1967 m. išleis- 
tas, nors jau ir paminėtas Vytauto Vanago monografijoje. Beje, mano Aidų rašinys, kad ir įtrauk- 
tas bibliografijon, bet neminimas (kaip kad, pvz., Vanago monografija) taip pat ir bibliografijos 
spausdintų dokumentų skyriuje, nors mano rašinyje eilė Strazdo gyvenimo dokumentų buvo juk 
anksčiau paskelbta spaudoje kaip Vanago, kuris kelis tokius dokumentus tiesiog iš mano straips- 
nio persispausdino. O žinom, jau toks elementarus yra mokslinės bibliografijos reikalavimas 
nurodyti, kur kuris nors dokumentas buvo paskelbtas pirmą kartą spaudoje. 

6) Minint bibliografijoje Kazio Plačenio romaną apie Strazdą Pulkim ant kelių (1936), reikėjo 
paminėti ir jo antrą leidimą, išspausdintą Amerikoje (1958, 1966). 

7) Jei bibliografijon įtraukti įvairūs net pradinių mokyklų vadovėliai, tai negalima buvo pra- 
leisti ir dviejų išeivijoje išleistų lietuvių literatūros vadovėlių - Prano Naujokaičio (1948) ir Domo 
Veličkos (1961), kuriuose apie Strazdą palyginti platokai rašoma. 

8) Jei įtraukiami net mažyčiai poezijos rinkinėliai ar laikraščiai, kur buvo paskelbtas vienas 
ar kitas Strazdo eilėraštis, negalima buvo neįtraukti stambios Jono Aisčio ir Antano Vaičiulaičio 
parengtos lietuvių poezijos antologijos (1951), kurion įdėta 10 Strazdo dainų. 

Aukščiau pateiktieji pavyzdžiai neginčijamai parodo, kad bibliografijoje pokarinės išeivijos 
leidiniai ignoruojami. Prieš 1944 m. spausdintų dalykų pasitaikančius praleidimus galima paaiš- 
kinti paprastu, net ir kruopščiausiose bibliografijose sunkiai išvengiamu neapsižiūrėjimu (ne taip 
kaip „asmenybės kulto“ laikais, dabar čia diskriminacijos nebėra, nes štai įtrauktas net Mykolo 
Krupavičiaus straipsnis iš Krikščionio demokrato žurnalo), o pokarinės išeivijos raštų praleidimai 
rodo, kad autoriams teko laikytis ne tik grynai mokslinių bibliografinių, bet ir kai kurių kitų rei- 
kalavimų, o tai savo ruožtu meta tam tikrą mokslinio credibility gap šešėlį tai šiaip jau gražiai ir 
rūpestingai parengtai bibliografijai. Žinoma, negalima kaltinti autorių, nes jie turėjo laikytis iš 
aukščiau nustatytos linijos, kurią labai vaizdžiai matome, pvz., kad ir Mažojoje lietuviškoje tary- 
binėje enciklopedijoje, kurion įtrauktų pokarinių išeivių (Mykolo ir Vaclovo Biržiškų, Bernardo 
Brazdžionio, Zenono Ivinskio, Fausto Kiršos ir kt.) nurodyti tik prieškariniai leidiniai. 

Prie recenzuojamos bibliografijos pridėti keli straipsniai. Pirmame Vytautas Vanagas pateikė 
trumpą Strazdo biografinę apybraižą, paremtą naująja per pastaruosius tris dešimtmečius rasta 
dokumentine medžiaga. Nurodo ir naują Strazdo gimimo datą (1760 III 9) pagal Kriaunų para- 
pijos knygose surastą kitą metriką, kuri esanti tikroji Antano Strazdo gimimo metrika (apie tai 
plačiau rašė jau savo monografijoje). 

Vertingas yra ir Vlado Žuko straipsnis „A. Strazdo kūrybos leidimas ir bibliografavimas“. Pas 
mus bibliografu ne kartą pavadinamas paprastas knygų bei straipsnių registruotojas ir jų viršinių 
žymių (antraštė, data, puslapių skaičius ir t.t.) aprašinėtojas. Žukas anaiptol nėra tik toks knygų 
surašinėtojas; jis taip pat ir rimtas mūsų raštijos istorikas, jau spėjęs pasireikšti ne vienu svarbiu 
darbu. Ir šiame straipsnyje jis sumaniai ir žinoviškai nagrinėja Strazdo Giesmių svietiškų ir šven- 
"tų, Giesmės Rygos miesto garbei ir kitas bibliografines problemas. Būtų tad būvę gera, jei būtų 
paaiškinęs ir tokį klausimą ryšium su Strazdo gyvenimo dokumentais. Vytautas Vanagas, savo mo- 
nografijoje (1968) pateikdamas 90 Strazdo gyvenimo dokumentų (beje, jų dauguma buvo mano ' 
jau anksčiau rasti ir bent dalinai paskelbti), nurodė, kad jų kelis persispausdino iš mano rašinio 
apie Strazdą (Aidai, 1963-1964), nes „originalų kol kas nepavyko rasti“. Vieną iš jų (1831 III 11 
Strazdo raštą, kurio faksimilė duota mano rašinyje ir kuris Vanago knygoje pažymėtas dok. nr. 
80), įsimaišiusį tarp mano pasidarytų nuorašų, atsivežiau čia, ir dabar jis yra pas mane. Betgi visi 
kiti liko Lietuvoje ir, matyt, yra dingę, jei ligi šiol jų nepavyko, kaip rašo Vanagas, rasti. Tačiau 
labai įdomu, kad vieną iš tokių dabar nebesurandamų dokumentų - būtent, Pažaislio vienuolynan 
tremiamo Strazdo 1828 VII 9 skundą, kuriame jis būdingai pasivadino lietuvių literatūros nariu 
(Vanago knygoje dok. nr. 67; Biržiškos Aleksandryne Strazdo dok. nr. 47), - jau citavo akademi- 
nė lietuvių literatūros istorija (t. I, 1957, p. 399), kai mano rašinys su ano dokumento visu tekstu 
dar nebuvo paskelbtas. Tad ir kyla klausimas, iš kur tada buvo gautas anas dokumentas? Sunku 
manyti, kad jis vėliau būtų dingęs. Lieka vienintelis paaiškinimas, kad tos akademinės lietuvių 
literatūros istorijos autoriai pasinaudojo Vilniuje mano paliktais Strazdo dokumentų antraisiais 
nuorašais. Bet kodėl tada reikėjo Tiesoje (kaip aukščiau cituota) skelbti, kad „buržuaziniai istori- 
kai“ archyvuose neieškoję Strazdo dokumentų... Na, Vladas Žukas čia niekuo nedėtas. 

Sekančiame straipsnyje, „Lietuvių literatūros kricika: ir istoriografija apie Antaną Strazdą“, jo 
autorius Vytautas Vanagas gražiai užsirekomenduoja geru nagrinėjamo klausimo literatūros paži- 
nimu, taip pat ir nuosaikia laikysena vadinamųjų buržuazinių istorikų atžvilgiu. Jam svetimi tokio 
A. Rimkūno grubūs pasisakymai (ar net pasiburnojimai) Strazdo raštų 1952 m. leidimo įvade: 


Įvairūs buržuaziniai literatai, keliaklūpsčiaudami prieš supuvusią Vakarų kultūrą, ber kokia kaina ieškojo 
A. Strazdo kūryboje to ar kito užsienio rašytojo tariamos įrakos [beje, iš kur jis tai ištraukė? - V. M.) [...] 
Kalbėdami apie įtakas, tie pseudomokslininkai be jokių rimtų duomenų stengėsi sumenkinti poetą [...] 
Buržuaziniai rašeivos nepagrįstai kėlė religinių giesmių reikšmę poeto kūryboje. [...] Tik Lietuvos darbo 
žmonėms nuvertus visus išnaudotojus ir atkūrus Tarybų valdžią, susidarė sąlygos tinkamai suprasti ir įver- 
tinti A. Strazdą (p. 6). 


Tuo tarpu Vanagas jau ir savo monografijoje teigė, kad „dauguma šiuo laikotarpiu apie poetą rašiu- 
sių literatūros istoriografų bei kritikų jo asmenybę ir kūrybą vertino iš esmės teisingai“ (p. 6). 
Aukščiau cituotasis Rimkūnas keliaklupsčiaudamas (pasiskoliname jo terminą) rašė: „Genia- 
lūs draugo Stalino veikalas “'Marksizmas ir kalbos mokslo klausimai" padeda teisingai suprasti 
bei įvertinti A. Strazdo kūrybos reikšmę.“ Net ir akademinė lietuvių literatūros istorija, rašyda- 
ma apie Strazdą, negalėjo išsiversti be Lenino citatos; mat „šios V. I. Lenino mintys padeda at- 
skleisti Strazdo poezijos vertę ir prasmę“ (t. I, p. 417). Ogi Vanagas savo straipsnyje nesivargina 

ir skaitytojų nevargina nei Marxo, nei Lenino šventraščių citatomis. Jis ramiai apžvelgia (kartais 
sutikdamas, kartais kritikuodamas) įvairių literatūros istorikų ir kritikų darbus apie Strazdą. 
Vis dėlto 1944 m. slenkstis ir jam neperkopiamas. Jis juk puikiai žino (apie tai prabėgomis net 
užsimena savo monografijos prakalboje), kad aš dar karo metu buvau suradęs daug naujų Straz- 
do gyvenimo dokumentų, bet vis tiek savo straipsnyje tenurodo, kad „pokario laikotarpiu [...] 
buvo surasta daug naujų archyvinių dokumentų“ ir ta proga sumini kelias vadinamųjų tarybinių 
autorių pavardes. 

Nemini savo straipsnyje jis ir Vaclovo Biržiškos Aleksandryno, nors ten juk pirmą kartą buvo 
pateikta išsami Strazdo bibliografija (neabejotinai nemaža padėjusi ir šios bibliografijos sudary- 
tojams), kurioje, be to, duotas (irgi pirmą kartą) toks didelis naujai rastųjų dokumentų sąrašas, 
ne kartą trumpai atpasakojant ir jų turinius. Bet, matyt, nebuvo galima iškelti pokario išeivių 
istorikų (Rimkūnas pasakytų, buržuazinių pseudomokslinių rašeivų) įnašo Strazdo gyvenimo 
tyrinėjiman. Betgi vėl, ne Vanagas tą „liniją“ nustatinėja... Daug rūpestingo kruopštumo paro- 
dyta ir vertingame paskutiniame knygos straipsnyje „A. Strazdo dainos S. Daukanto tautosakos 
rinkiniuose“, rašytame Kazio Grigo ir Vytauto Jurgučio. 

Užverčiame knygą. Iškėlėme kai kuriuos jos trūkumus (kur čia rasi tobulybę be priekaištų!), 
bet jie anaiptol neturi paneigti knygos vertingumo. Mes turime nuoširdžiai pasidžiaugti ta knyga, 
taip pat jos autorių bei bendradarbių dideliu kruopštumu ir dideliu atsidėjimu (gal tiesiog meile) 
lietuvių literatūrai. Tai kelia ir gaivina mūsų gražias viltis, nes tautos kultūrinio palikimo brangi: 
nimas ir rūpestingas jo išlaikymas yra drauge ir geriausias pačios tautos išsilaikymo laidas. 

Savo knygos prakalbą autoriai baigia šiais žodžiais: „Sudarytojai bus dėkingi už nurodytus 
trūkumus bei pateiktus papildymus.“ Neabejoju, kad ir šie Draugo numeriai su mano straipsniu 
nueis Lietuvon. Tik ten jis, deja, pateks į bibliotekos „spec. fondus“, kuriais naudotis skaityto- 
jams leidimus duoda ar neduoda Maskvos Glavlito (Glavnoe upravlenie po delam literatury i 
izdatelstv - Vyriausioji literatūros ir leidyklos reikalų valdyba) skirti valdininkai. Tikiuos, kad 
šios bibliografijos autoriai leidimą gaus ir eventualiai pasinaudos mano pastabomis. 


[1970) 

[Vaclovo Biržiškos Vyskupo Motiejaus Valančiaus 
biografijos bruožai) 


Pernykštė triguba vysk. Motiejaus Valančiaus sukaktis (150 metų gimimo, 100 - įsivys- 
kupavimo ir 75 — mirties) Aiduose buvo pažymėta labai vertingu prof. Vaclovo Biržiškos rašiniu, 
dabar jau ir atskira knyga" atmuštu. 

Būdamas ne tik lietuvių raštijos, bet ir bendrosios mūsų, ypač XIX amžiaus istorijos žinovas, 
autorius galėjo išvengti tų netikslumų, kurių ne sykį pasitaiko rašant apie Valančių mūsų litera- 
tams, dažnai pagrindiniau nepažįstantiems ano meto istorijos sąlygų, juoba kad ir mūsų istorikai 
savo tyrinėjimuose tą amžių, kuris mums kaip tik turėtų būti itin įdomus, yra daugiau ar mažiau 
primiršę ankstyvesniųjų mūsų praeities amžių sąskaiton. Ir iš viso, Valančiaus tyrinėjimas žymiąja 
dalimi juk priklauso ne literatams, bet istorikams, nes, tiksliu prof. Vaclovo Biržiškos pasakymu, 
Valančius svarbiausiai tuo ir nustelbia kitus ano meto mūsų rašytojus, „kad jo veikla nesiribojo 
vien literatūriniu darbu kaip daugumo anų, bet prasiskverbdavo į visas Lietuvos viešojo gyveni- 
mo sritis, [...] Visose jose jisai savarankiškai pasireiškė ir tuo būdu visai Lietuvos XIX a. istorijai 
uždėjo savo, valančinį antspaudą“ (p. 5). 

Kaip milžinas iškyla Valančius iš Lietuvos vyskupų tarpo, „ir tik kai kuriais atžvilgiais greta 
jo, - anot prof. Biržiškos, - tegalima pastatyti veikusį XVI-XVII a. sąvartoje vyskupą Merkelį 
Giedraitį“ (p. 6). Valančiaus didelė valia ir aštrus protas įspūdingai reiškėsi tiek žymiai prie jo 
padidėjusios Žemaičių vyskupijos administravime, tiek kitose šakotos jo veiklos srityse: nepapras- 
tame parapinių mokyklų tinklo išplėtime, visus tada stebinusioje ryžtingoje blaivybės akcijoje, 
rimtoje mokslo veikloje (profesoriavimas Vilniuje, Petrapilyje, Varniuose; Žemaičių vyskupystė), 
sėkmingame lietuviškos raštijos darbininkų telkime ir našiame jo paties plunksnos darbe, vals- 
tiečių ir bajorų santykių derinime. Ypač daug orientacijos, tiesiog diplomatinio lankstumo teko 
parodyti santykiuose su rusų valdžia, kurios brutalus elgesys su pavergtuoju kraštu po 1863 m. 
sukilimo dar pagriežtėjo. Valančius dėl savo padėties buvo tada vienintelis, nors ir nerinktas rusų 
prispaustos Lietuvos atstovas, su kuriuo ir pati valdžia daugiau ar mažiau skaitėsi. 

Visos šitos Valančiaus veiklos sritys ir yra iškeliamos prof. Biržiškos knygoje, nors ir palyginti 
trumpai, bet aiškiai ir vaizdingai. Pvz., itin ryškiai ir įdomiai parodyti tie gudrūs diplomatiniai 
manevrai, kurių dėka rusų valdžia sutiko su Valančiaus paskyrimu į vyskupus, nors ir turėjo mie- 
lesnių sau kandidatų. Randame taip pat daug ir kitų įdomių faktų bei ryškių apibūdinimų, taip 
ir įstringančių skaitytojo atmintin. 


* V. Biržiška, Vyskupo Motiejaus Valančiaus biografijos bruožai, Chicago, 1952, 99 p. 

Pasakodamas Valančiaus gyvenimą, autorius tolydžio apibūdina įvairias anų laikų politines, 
kultūrines, visuomenines sąlygas, nušviečia Katalikų Bažnyčios organizacinius reikalus Rusijos 
imperijoje ir jos įtemptus bei painius santykius su rusų valdžia, paaiškina įvairių institucijų, kur 
teks mokytis ar dirbti Valančiui, santvarką. Ir raip skaitytojui išryškėja ne tik imponuojanti Va- 
lančiaus asmenybė, bet ir geras mūsų istorijos gabalas. 

Valančiumi prof. Biržiška jau iš seno yra susidomėjęs. Ne tik spausdintąją medžiagą apie Valan- 
čių išstudijavęs, bet ir išknaisiojęs archyvus, parašęs visą eilę straipsnių apie vieną ar kitą Valan- 
čiaus veiklos dalyką, jis labai pamėgo ir patį Valančiaus asmenį: „... man jis pasidarė mylimiausias 
mano studijų personažas ir mano akyse išaugo taip, kad jį sau pastačiau eilėje ryškiausių Lietuvos 
praeities asmenų — Vytauto Didžiojo, Mikalojaus Radvilos, Merkelio Giedraičio“! 

Aukštai vertindamas Valančiaus asmenį, prof. Biržiška betgi nori jį matyti tokį, kokį jį pada- 
ro ano meto gyvenimo sąlygos bei pažiūros ir kokį jį mums rodo dokumentinė medžiaga. Savo 
požvilgį jis taip apibūdina: 

Tiesa, šių dienų akimis žiūrėdami į jo veiklą, mes neretai darydavome ir darome jam tuos ar kitus priekaiš- 
tus, kodėl jis atitinkamais savo veiklos momentais elgėsi ne taip, kaip mūsų dabartinėmis pažiūromis jis būtų 
turėjęs ar galėjęs pasielgti, kaip, mūsų nuomone, būtų buvę geriau ir mūsų tautai naudingiau. Kira vertus, 
kartais vėl kiti jo veikloje pastebi ir tokius nuopelnus, kurių jis iš tiesų neturėjo, kelia jį per aukštai ten, kur 
jis daug kukliau veikė. Bet tai yra įprastos klaidos, kada šių dienų akimis matuojami praeities žmonės ir įvy- 
kiai. Valančių turime vertinti tokį, koks jis buvo, o ne tokį, kokį mes jį norėtume ar nenorėtume turėti, nes 


ir laikai buvo visai kiti. O ir pats jis buvo grynas realistas ir niekados nemėgino būti kokiu areities pranašu 
ir įspėti mūsų tautos ateities kelią (p. 5-6). 


Valančius tiesiog priešingas savo būdu kitam ryškiam savo amžininkui - Simanui Daukantui. 
Ir kaip tik tame jų charakterių nesuderinamame skirtingume autorius įžiūri pagrindinę priežastį, 
kodėl jie pagaliau visai išsiskyrė, anaiptol nepasmerkdamas Valančiaus, kuris ne kartą būdavo 
pakaltintas, kaip nuskriaudęs Daukantą: 


Buvotai visai natūralus išsiskyrimas dviejų vienose sienose nesutelpančių srambių asmenybių. Neabejoju, jei 
Daukanto vietoje būtų buvęs Valančius, o Valančiaus - Daukantas, rezultatas būtų toks par buvęs (p. 66). 


Ši prof. Biržiškos knyga yra ištrauka iš jo parengto ir papildinėjamo, bet, deja, rankraštyje 
tebesančio lietuvių rašytojų biografijų ir bibliografijų rinkinio, Aleksandrynu pavadinto. Gaila, 
kad negalėjo būti iš ten išspausdinta išsami ir labai svarbi Valančiaus biobibliografija. Būtų labai 
gera, kad prof. Biržiška ir toliau galėtų Aiduose ar kitur spausdinti iš savo Aleksandryno svarbes- 
niųjų mūsų rašytojų apybraižas. 


[1952] 


1 Žiburiai, 1947 VI 21, nr. 25. 

Dvi knygos, kurių mums reikia 


Aišku, mums reikia ir daugiau knygų, betgi šiame trumpame straipsnelyje ribosiuos tik 
dviem. 

Mintis apie reikalingumą vienos iš jų man itin išryškėjo, kai gavau kelis laiškus iš asmenų, kurių 
suanglintose pavardėse dar nesunkiai buvo atpažįstamos senosios lietuviškos lytys. Nors jie nebe- 
mokėjo lietuviškai, bet jautėsi esą lietuvių kilmės, norėjo daugiau ką sužinoti apie savo tėvų kraštą 
ir teiravosi atitinkamos literatūros. Tad tuoj ir kilo man klausimas, ką jiems galėčiau pasiūlyti. 


Ką turime 


Visų pirma parinkau geriausią ligi šiol lietuvių kalbos vadovėlį angliškai kalbantiems. Tai 
trijų kalbininkų - Leonardo Dambriūno, Antano Klimo ir Williamo R. Schmalstiego - Iztroduc- 
tion to Modern Lithuanian, 1966 m. pranciškonų Brukline išleistas. Žymiai mažesnė, ber nebloga 
ir netgi labai patogi savo kišeniniu formatu yra M. Variakojytės-Inkenienės knygelė Lithuanian 
SelfTaugbt, Marlborough leidyklos išleista Londone 1936 m. jos savimokos vadovėlių serijoje 
Marlborough's Self-Taugbt Series. Tiesa, knygelė senokai išleista, bet yra prieinama, nes 1973 m. 
buvo Čikagoje perspausdinta (ir gaunama Drauge). 

Neketinantiems mokytis lietuviškai, bet norintiems susipažinti su lietuvių kalbos būdingomis 
savybėmis ir su jos vieta kitų kalbų tarpe, galime rekomenduoti prof. Alfredo Senno nedidelę 
knygutę The Lithuanian Language: A Characterization. Tik ji, dar 1942 m. tada Niujorke veikusio 
Lietuvių kultūros instituto išleista, dabar jau bent lengvai nebegaunama. Tad būtų labai pagei- 
dautinas jos naujas pataisytas bei papildytas leidimas. 

Pereiname į lietuvių literatūrą. Manyland Books (Stepo Zobarsko) ir kitos mūsų leidyklos 
yra išspausdinusios jau ne visai mažą kiekį lietuvių beletristikos ir net poezijos vertimų. Senes- 
niuosius autorius toje vertiminėje literatūroje atstovauja Nado Rastenio išversti Kristijonas 
Donelaitis (Tbe Seasons, 1967) ir Antanas Baranauskas (The Forest of Anykščiai, 1956), Vincas 
Kudirka (Memoirs of a Lithuanian Bridge, 1961), Juozas Tumas-Vaižgantas (Sin at Easter and 
Other Stories, 1971), Vincas Krėvė (The Herdsman and the Linden Tree, 1964; The Temptation, 
1965), Mykolas Vaitkus (The Deluge: A Love Story of Ancient Times, 1965), Ignas Šeinius (The 
Ordeal of Assad Pasha, 1963; Rejuvenation of Siegfried Immerselbe, 1965). Iš jaunesnių, kurių 
dauguma jau išeivijoje iškilo: poetas Leonardas Andriekus (Amens in Amber, 1968), Aloyzas 
Baronas (Footbridges and Abysses, 1966; The Third Woman, 1968), Jurgis Gliauda (House Upon 

the Sand, 1963; The Sonata of Icarus, 1968), Anatolijus Kairys (Curriculum Vitae: A Comical 
Tragedy, 1971), Algirdas Landsbergis (Five Posts in a Market Place, 1968), Vincas Ramonas 
(Crosses, 1954), Stepas Zobarskas (The Maker of Gods, 1961). Prie šių knygų pridėsime dar 
kelis poezijos, liaudies dainų, pasakų ir apsakymų rinkinius: The First Marian Reader: Folk- 
tales, Legendas, and Sbort Stories (1951), Vytauto F. Beliajaus parengtą rinkinį (The Evening 
Song, 1951), tris Zobarsko leidinius (Selected Lithuanian Sbort Stories, 1959; Litbuanian Folk 
Tales, 2d Edition, 1959; Lithuanian Ouartet: Aloyzas Baronas, Marius Katiliškis, Algirdas Land- 
sbergis, Ignas Šeinius, 1962), dvi Algirdo Landsbergio ir Millso Clarko paruoštas antologijas 
(Tbe Green Oak: Selected Lithuanian Poetry, 1962; The Green Linden: Selected Lithuanian 
Folksongs, 1964). 

Norintiems bendrais bruožais susipažinti su lietuvių literatūros istorija galime rekomenduoti 
Antano Vaičiulaičio simpatingai parašytą trumpą apžvalgą Outline History of Lithuanian Lite- 
rature (1942). Deja, ta daugiau kaip prieš 30 metų Lietuvių kultūros instituto išleista knygelė 
sunkiai begaunama. Būtų tad labai gera, jei autorius parengtų antrąjį leidimą, gal papildyrą, taip 
pat praplėstą ligi dabartinių laikų. Naujosios lietuvių literatūros išeivijoje išsamios apžvalgos nėra. 
Betgi keturiolika autorių gražiai apibūdino įžvalgus literatūros kritikas Rimvydas Šilbajoris Ok- 
lahomos universiteto išleistoje knygoje Perfection in Exile: Fourteen Contemporary Lithuanian 
Writers (1970). Gerų straipsnių apie paskirus lietuvių rašytojus (taip pat ir jų veikalų vertimų) 
yra Lituanus žurnale, iš kurio angliškai kalbantieji gali susipažinti ir su kitais Lietuvą liečiančiais 
klausimais. | 

Ne vieną turime ir Lietuvos istorijos veikalą. Kai kurie iš jų populiaresnio pobūdžio ir skirti 
platesniajai visuomenei; o kiti rimto mokslinio lygio. Daugiau koncentruodamasis į naujesniuo- 
sius laikus visą betgi Lietuvos istoriją apžvelgia buvęs JAV atstovas Lietuvai O. C. J. Noremas 
(Timeless Lithuania, 1943; yra ir vėlesnis leidimas). Platoką (pusšešto šimto puslapių) Lietuvos 
istoriją pateikia Kostas Jurgėla (History of tbe Lithuanian Nation, 1947). Tą senokai ir turbūt 
lengvai nebegaunamą knygą pavadavo Alberto Geručio redaguotoji kolektyvinė Lietuvos istorija 
(Lithuania 700 Years, 1969; paskiau pakartotinai išleista). Deja, kaip dažnai nutinka su kolek- 
tyviniais veikalais, ne visos dalys yra lygios vertės. Kam tos knygos būtų per storos, galėtų imti 
nedidukę Juozo Končiaus History of Lithuania (1972). Deja; jos ir dėl pasenusio dėstymo būdo, 
ir dėl pasitaikančių faktinių klaidų rekomenduoti negalime. 

Nestinga veikalų apie paskirus Lietuvos istorijos klausimus ar laikotarpius. Su prosenove 
supažindina Marija Gimbutienė puikiai iliustruotame savo veikale The Balts (1963). Apie 
gintaro prekybą senovės Pabaltijy rašo latvių istorikas ir diplomatas Arnoldas Spekke'as (The 
Ancient Amber Routes and the Geograpbical Discovery of tbe Eastern Baltic, 1957). Ilgametį 
lietuvių susidūrimą su vokiečiais bando nušviesti nedidele knygele Kostas Jurgėla, Kazys Gečys 
ir Simas Sužiedėlis (Lithuania in a Twin Teutonic Clutch, 1945). Lemiamam Lietuvos ir jos 
sąjungininkų mūšiui su kryžiuočiais prie Žalgirio knygelę skiria Jurgėla (Tannenberg/Eglija- 
Grunwald, 15 July, 1410, 1961). Amerikiečiui skaitytojui gali būti įdomi Petro Klimo knygelė 
apie vieno iš prez. F. D. Roosevelto protėvių kelionę viduramžių Lietuvon (Gus!lebert de Lan- 
noy in Medieval Lithuania: Voyages and Embassies of an Ancestor of one of America's Great 
Presidents, 1945). Informacinės medžiagos lietuvių atgimimo istorijai amerikiečiui skaitytojui 
pateikia Jokūbas Stukas (Awakening Lithuania, 1966). Naujosios Lietuvos Respublikos kūrimo- 
si laikus nagrinėja Alfredas E. Sennas, žinomojo kalbininko sūnus, Wisconsino universiteto 
profesorius (The Emergence of Modern Lithuania, 1959), Albertas Tarulis (American-Baltic 
Relations 1918-1922: The Struggle Over Recognition, 1965), Stanley W. Page (The Formation 

of tbe Baltic States, 1959). Nepriklausomosios Lietuvos ekonomiką apžvelgia Anicetas Si- 
mutis (The Economic Reconstruction of Lithuania after 1918, 1942). Apie Vilnių ir svarbųjį 
Lietuvai Vilniaus klausimą rašo Tadas J. Vizgirda (Vilnius: The Capital of Lithuania, 1948; 
knyga gausiai iliustruota), Adolfas Šapoka (Vilnius in the life of Lithuania, 1962), Alfredas E. 
Sennas (Great Powers, Lithuania, and tbe Vilna Ouestion 1920-1928, 1966). Valstybės žlugi- 
mo ir vėlesnius okupacinius laikus aprašinėja Johnas A. Swettenhamas (The Tragedy of the 
Baltic States, 1952), K. Pelėkis (slapyvardis) (Genocide: Litbuania's Threefold Tragedy, 1949), 
Ernestas J. Harrisonas (Litbuania's Fight for Freedom, 1944; paskiau pakartotinai išleista), 
J. Savasis (slapyvardis) (The War Against God in Lithuania, 1966), Leonas Sabaliūnas (Litbu- 
ania in Crisis: Nationalism to Communism, 1939-1940, 1972), Algirdas M. Budreckis (The 
Lithuanian National Revolt of 1941, 1968). Itin minėtini du veikalai, redaguoti Vytauto S. Var- 
džio (Lithuania Under tbe Soviets: Portrait of a Nation, 1940-1965, 1965) ir Bronio J. Kaslo 
(The USSR- German Aggression Against Lithuania, 1973). Daugiau kaip dvidešimtmetį sovietų 
politikos Pabaltijo valstybių atžvilgiu nagrinėja Albertas Tarulis (Soviet Policy Toward tbe Baltic 
States 1918-1940, 1959). Pabaltijo valstybių įjungimo į SSrS istorijai daug medžiagos pateikia 
JAV kongreso leidinys Report of tbe Select Committee to Investigate Communist Aggression and 
tbe Forced Incorporation into U.S.S.R. (1954). Apie lietuvių partizanų kovas pasakoja K. V. Tau- 
ras (slapyvardis) (Guerilla Warfare on the Amber Coast, 1962). Apie okupacinius laikus nemaža 
ryškios medžiagos duoda memuarinio pobūdžio veikalai: Jono Petruičio (Lithuania Under tbe 
Sickle and Hammer, 1945; mirties išvengusio Červenės žudynių liudininko prisiminimai), Bar- 
boros Armonienės (Leave Your Tears in Moscow, 1961), Hildos Tautvaišienės (The Cemetery 
in tbe Siberian Tundra, 1968), Stasio Ylos (A Priest in Stuttbof, 1971; atsiminimai iš nacių kace- 
to). Cia paminėtinos ir JAV Lietuvių bendruomenės išleistos jau trys brošiūros The Violations 
of Human Rights in Soviet Occupied Lithuania for 1971, 1972, 1973 (1972, 1973, 1974). Apie 
okupacinius laikus daug faktų, surinktų iš sovietinės spaudos, pateikia Vytautas Vaitiekūnas 
jau keturiuose mimeografuotuose leidiniuose A Survey of Developments in Captive Lithuania 
in 1961, 1962, 1962-1964, 1965-1968 (1962, 1963, 1965, 1970). Europos Saugumo konferen- 
cijos proga Baltų komitetas Skandinavijoje išleido gerai parengtą informatyvinę knygelę The 
Baltic States, 1940-1972: Documentary Background and Survey of Developments presented to 
The European Security and Cooperation Conference (1972). Iš sovietų laivo bandžiusio pabėgti 
jūreivio Simo Kudirkos epizodui, plačiai nuskambėjusiam ne tik Amerikoje, bet ir visame pasau- 
lyje, skirti du veikalai: Jurgio Gliaudos (Simas, 1971) ir Algio Rukšėno (Day of Shame, 1973). 
Cia reikia pridėti ir JAV Kongreso leidinį Attempted Defection by Lithuanian Seaman Simas 
Kudirka. Hearings. Ninety-First Congress. Second Section, 1971. 

Lieka dar priminti labai svarbų žinių apie Lietuvą šaltinį angliškai kalbantiesiems. Tai dar 
nebaigta Encyclopedia Lituanica, kurios yra numatyti šeši tomai. Tiesa, eiliniam skaitytojui 
būtų patogesnė naudotis (ir ypač įsigyti) vieno kad ir stambesnio tomo enciklopedija, kurioje 
ir dedamieji straipsniai galėtų būti labiau kondensuoti, o mažiau reikalingi (kartais ir net, bent 
mano manymu, visai nereikalingi) visai praleisti, Betgi mums visiems labai turėtų rūpėti, kad ta 
enciklopedija patektų į kuo didesnį Amerikos viešųjų ir universitetinių bibliotekų skaičių, kur 
besidomintieji patogiai galės susirasti žinių apie Lietuvą. 

Ir dar viena knyga. Tai Jono Balio Lithuania and Litbuanians (1961). Tiesa, kaip ir beveik 
kiekviena bibliografija, ji nėra be spragų; be to, angliškos knygos ir straipsniai tesudaro jos dalį 
šalia lietuvių ir kitų kalbų. Betgi ir tik angliškai mokąs skaitytojas galės čia susirasti nemaža rei- 
kalingos medžiagos. į 


946 


Ko trūksta 


Nurodžius palyginti nemažą skaičių lietuvių literatūros ir istorijos knygų anglų kalba 
(beje, čia ribotasi jau po 1940 m. spausdintomis knygomis), savaime iškyla klausimas, kad jų 
„bent tam kartui gal ir pakanka. O vis dėlto nepakanka. Tiesa, pvz., magistro tezę iš Lietuvos 
istorijos rašantieji jau bent vienam kitam klausimui turi medžiagos. Betgi eiliniam skaitytojui, 
nesigilinančiam į kokio specialaus klausimo studijas, reikia knygos, kuri apžvelgtų ne tik krašto 
istoriją, bet ir duotų žinių apie patį kraštą, jo gamtą, įvairias jos gyventojų kultūrinio gyvenimo 
sritis. Beje, tokio pobūdžio knygelę jau turime. Tai Vytauto Vaitiekūno Lithuania (1965, VLIK-o 
Tautos fondo leidinys; antras pataisytas leidimas 1968). Čia apžvelgiama ir geografija, ir istorija, 
ir kalba, ir literatūra, ir menas, ir švietimas, ir žemės ūkis, ir pramonė, ir t.t. Rodos, ko gi čia 
betrūksta. O trūksta visų pirma štai ko. Visa ta nedidelio formato knygelė teturi 64 puslapius. 
Taigi čia tėra santrauka ir net gana trumpa santrauka. Ką gi galima daug pasakyti apie lietuvių 
kalbą penkiolikoje eilučių, apie muziką drauge su teatru taip pat penkiolikoje eilučių, apie lite- 
ratūrą su tautosaka nepilnuose dviejuose puslapiukuose. Palyginti kiek daugiau vietos skiriama 
politiniams pastarųjų laikų reikalams, bet irgi mažai. Tokių sausai išsunktų santraukų niekas 
neskaito, nebent žvilgteri kartais į jas, jei iškyla koks būtinas reikalas. Nedaug kas ir telaikys to- 
kias neįspūdingas brošiūrėles savo asmeninėse bibliotekose. 

Taigi ta išleistinoji knyga apie Lietuvą turi būti gražiai išspausdinta, gražiai įrišta ir gražiai 
iliustruota. Žodžiu tariant, tai turėtų būti lyg ir aabuminio pobūdžio knyga, kurios nesinori taip 
lengvai išmesti, o geriau pasidėti ant staliuko ar lentynėlės su kitomis puošnesnėmis knygomis, 
kur būtų patogu ir pačiam kartkartėmis pasižiūrėti, ir apsilankiusiam svečiui pavartyti. 

Iliustruoti knygą reiktų įdomesniais Lietuvos gamtos vaizdais, tautodailės pavyzdžiais, lietu- 
vių dailininkų paveikslais, stilingais architektūriniu požiūriu pastatais (anot mūsų meno istoriko 
Mikalojaus Vorobjovo, „Vilnius yra tarytum atvira knyga, gyvais vaizdais atskleidžianti Europos 
stilių istoriją - nuo gotikos iki empiro“), bent kelių įžymiųjų asmenų portretais, kai kurių istori- 
nės reikšmės dokumentų faksimilėmis, keliais būdingesniais žemėlapiais. Bent kelios iliustracijos 
galėtų būti spalvotos. Nereikia betgi pamiršti, kad verčiau gera juoda iliustracija, negu nekaip 
atspausdinta spalvota. 

O dėl knygos turinio, tai čia turėtų būti maždaug tie patys dalykai kaip ir Lietuvai skirtame 
Lietuvių enciklopedijos XV tome; taigi - geografinio pobūdžio žinios apie kraštą, statistiniai duo- 
menys apie gyventojus, Lietuvos istorijos apžvalga nuo seniausių laikų ligi šių dienų, žemės ūkis ir 
kitos Lietuvos ekonominio gyvenimo sritys, kultūra (literatūra, dailė, muzika, švietimas ir t.t.). 

Kad knyga būtų mieliau skaitoma ir tų, kurie tik daugiau mažiau tenori susipažinti su Lietuva, 
one pagrindiniau studijuoti vieną ar kitą lituanistikos klausimą, dėstymas turėtų būti pakankamai 
patrauklus eiliniam skaitytojui, kuriam knyga juk ir skiriama. Reikia vengti perkrovimo datomis 
ir faktine medžiaga lyg kokioje žiniomis kondensuotoje enciklopedijoje, kurių juk niekas ištisai 
neskaito, o tik atsiverčia, kai prireikia patikrinti ar patirti vieną ar kitą sudominusį dalyką. Štai 
geografinę krašto apžvalgą labai pagyvintų tinkamai įrerpti padavimai apie gintaro atsiradimą 
iš žvejį Kastytį pamilusios jūrų deivės Jūratės įpykusio Perkūno sudaužytų rūmų skeveldrų, apie 
romantinį Kęstučio ir vaidilutės Birutės susitikimą „ant marių krašto Palangos miestely“, apie Ge- 
dimino sapną ir Vilniaus miesto įkūrimą ir t.t. Taip pat, nesitenkinant tik pareikimu istorijos faktų, 
reiktų išryškinti senosios Lietuvos vaidmenį ano meto Rytų Europai, pvz., ilgiems amžiams užkirti- 
mą vokiečių Drang nach Osten, Rytų Europos valstybinį organizavimą, totorių grėsmės sulaikymą, 
Vakarų kultūros pradų puoselėjimą Rytų Europoje (čia suminėtini renesanso ir humanizmo idėjų 

atspindžiai, baroko stiliaus suklestėjimas vietos architektūroje, Vilniaus akademijos įsteigimas, 
moderni anam laikui įstatymų kodifikacija Lietuvos statutuose, toli Vakarus viršijanti tikybinė 
tolerancija). Pereinant į vėlesnius laikus, galima ir reikia lietuvių tautinį atgimimą susieti su plačiai 
Europoje XIX a. pasireiškusiais nacionaliniais sąjūdžiais, tuo būdu ir Lietuvą įrikiuojant Europos 
istorijos tėkmėn. Lygiai tokių pat platesnių istorinių sąryšių fone reikia nušviesti ir valstybinį Lie- 
tuvos atkūrimą, nepamirštant betgi iškelti ir pačių lietuvių pastangų bei kovų už laisvę. Rašant 
apie nepriklausomuosius laikus, reikia išryškinti faktą, kad susirišusi įvairiomis sutartimis bei 
tarptautinėmis konvencijomis su kitomis valstybėmis ir priimta į Tautų Sąjungą, Lietuva buvo ta- 
pusi suvereninių Europos valstybių šeimos pilnateisiu nariu. Žinoma, reikia įtikinamai nušviesti 
dabartinę Lietuvos padėtį ir lietuvių politinius bei kultūrinius siekimus. 

Nebenurodinėsiu toliau, kaip reiktų tokią knygą rašyti. Būsimieji leidėjai tai patys žinos, kai 
konkrečiai teks imtis redakcinio darbo. Norėtųsi pateikti dar tik vieną sugestiją. Knygos gale (gal 
ir skirtingu smulkesniu šriftu) reiktų skirti kokius kelis ar net keliolika puslapių lyg ir trumputei 
lietuvių enciklopedijėlei, kad norintieji galėtų patogiai rasti ir patikrinti bent pagrindinius faktus 
ir datas apie Lietuvą. Cia įeitų žymesniųjų (labai parinktų!) asmenų vardynas, svarbesnieji Lietu- 
vos vietovardžiai, pagrindiniai Lietuvos istorijos įvykiai ir faktai; be to, trumpa Lietuvos istorijos 
chronologija ir, žinoma, pagrindinė bibliografija. 


Dar viena knyga 


Mintis apie dar vieną mums reikalingą knygą naujai iškilo prisiminus porą anekdotinio 
pobūdžio pasakojimų. Dar prieš keliolika metų kažkuriuose lituanistiniuose kursuose ar vasaros 
stovykloje apie prof. Mykolą Biržišką paklaustas vienas jaunuolis nesvyruodamas atsakęs, kad tai 
pirmasis už Lietuvos laisvę kovos lauke kritęs savanoris. Tada juk prof. Biržiška ne tik tebegyveno 
čia, Amerikoje, bet ir uoliai bendradarbiavo lietuvių spaudoje, kurioje jo pavardė buvo įvairiomis 
progomis dažnai minima. 

Anas pasakojimas apie prof. Mykolo Biržiškos palaikymą žuvusiu savanoriu gal ir buvo 
pramanytas (to nežinau), o ne per senas nuotykis su Krėvės pavarde anaiptol nebuvo anek- 
dotas. Buvo taip. Kartą į Filadelfijos šeštadieninę mokyklą, pasivadinusią Vinco Krėvės vardu 
ir prisiglaudusią Sv. Andriejaus parapijos patalpose, užėjo lietuviškoje veikloje ir net spaudoje 
besireiškiąs jaunosios kartos vyras, čia, Amerikoje, išėjęs mokslus. Pamatęs ant sienos kabantį 
portretą paklausė, kas tai. Kai jam buvo atsakyta, kad tai Krėvė, jis ir leptelėjo: „A, tai turbūt 
buvęs šios parapijos klebonas.“ 

Filadelfijoje, kur Krėvė praleido savo gyvenimo Amerikoje visus penkerius metus ir kur jo 
vardas ligi šiol su pagarba tebeprisimenamas, iš ano nuotykio skaniai pasijuokta. Bet gal ne tiek 
juoktis derėtų, o liūdniau susimąstyti. 

Pridėsime dar vieną mokyklinį anekdotą. Mokytoja klausia, su kuriuo Europos kraštu galima 
būtų tikslingiausia sugretinti Lietuvą. Pakyla mokinio ranka: „Su Šveicarija.“ — „O kodėl?“ — „Mat 
Šveicarija tokia pat nedidelė, abu kraštai turi tik po kelis milijonus gyventojų; be to, Lietuvoje 
daug kalnų, kaip ir Šveicarijoje.“ - „Kalnų?“ — „O kaipgi. Štai Vilniuje yra žymiausias Lietuvoje 
Gedimino kalnas. Kaune žinomas Žaliasis kalnas. Be to, dar yra Rambyno, Šatrijos, Palemono, 
Birutės, Kryžių, Punios, Napoleono, Palemono ir daug kitų kalnų.“ 

Anaiptol nemažinant didelės šeštadieninių mokyklų reikšmės lietuviškumo išlaikymui ir 
ugdymui mūsų priaugančioje kartoje, negalime nematyti, kad ir dėl laiko stokos (juk tos kelios 

pamokos tėra vos vieną kartą per savaitę!) ir dėl vis aktualėjančio tinkamai parengtų mokytojų 
trūkumo tos mokyklos negali duoti tokio lituanistinio išlavinimo, kokio pageidautume. O dar 
nemaža jaunimo dalis dėl įvairių pateisinamų ir nepateisinamų priežasčių nelanko šeštadieninių 
mokyklų net ir ten, kur jos gražiai veikia. 

Kai pasikalbi su kuriuo mūsų jaunuoliu, kad ir neblogai dar mokančiu lietuviškai ir nesišali- 
nančiu lietuviškojo gyvenimo, negali nepastebėti ir nemažų spragų jo lituanistiniame žinyne. O 
jas užpildyti jam ne taip jau lengva. Kai kas pasakys, juk turime didelę net 36 tomų Lietuvių 
enciklopediją, iš kurios kaip iš talpaus aruodo gali semtis žinių apie Lietuvą. Tik norėk. Rodos, 
teisingai sakoma. Bet štai toks jaunuolis (ar jau ir spėjęs iš jaunuolių išaugti) panori ką daugiau 
ir tiksliau sužinoti apie jo dažniau girdėtus asmenis ar įvykius, pvz., apie Vytautą Didįjį, apie 
Donelaitį, apie Čiurlionį, apie Žalgirio mūšį, apie spaudos draudimą, apie 1863 m. sukilimą, apie 
Vasario 16-osios aktą, apie Vilnių ir Kauną, apie Nemuną ir t.t., ir t.t. Atsiverčia jis atitinkamą 
mūsų endiklopedijos tomą, bet radęs sunkokai jam įkandama kalba ir su enciklopediniu nuobo- 
dumu bei perkrovimu sausais faktais parašytus kelių ar net keliolikos puslapių, ir dar smulkaus 
šrifto, straipsnius, apatiškai nuleidžia rankas ir užvožia tomą. Žinoma, yra dar ir kirų knygų bei 
knygelių, bet kur tu čia susigaudysi; ypač kad jų dažnai po ranka ir nėra. 

Ir pamanai, kad būtų gera turėti kokį storėlesnį tomą su rūpestingai atrinktomis žiniomis apie 
Lietuvą, kurias turėtų žinoti kiekvienas sąmoningas lietuvis apie Lietuvos gamtą, istoriją, ekono- 
miką, kultūrą. Gale turėtų būti pridėtas biografinis ir geografinis žodynas, apimąs pagrindinius 
asmenis ir vietovardžius, kad jau Krėvė nebebūtų palaikytas kurios nors parapijos klebonu. 

Tokia išleistinoji knyga, kurią galima būtų pavadinti Lietuvio vadovu, turėtų būti lyg ir vidurys 
tarp Lietuvai skirtojo Lietuvių enciklopedijos XV tomo ir pirmiau šiame straipsnyje apibūdinto 
veikalo, skirto svetimtaučiui ar jau gerokai nutautusiam lietuviui bent bendrais bruožais susipa- 
žinti su Lietuva. Tokį veikalą išleidus, galima būtų vėliau parengti, jei būtų reikalo, ir anglišką 
jo vertimą. 


[1974] 

Reikšmingas bibliografinis veikalas 


Buvo tai prieš keletą metų. Pas mane, Pensilvanijos universiteto bibliotekoje, atsilankė 
nepažįstamas vyras, maždaug mano amžiaus. Pasisakė esąs Adomas Kantautas (kokia graži lietu- 
viška pavardė, dingtelėjo man), dirbąs Albertos universiteto Edmontone (Kanadoje) bibliotekoje, 
užsimojęs surašyti Kanados ir JAV bibliotekose esančią lituanistiką ir tuo tikslu lankąs svarbesnią- 
sias Amerikos bibliotekas, kuriose tikisi rasti daugiau medžiagos savo veikalui. Kadangi lituanisti- 
niai reikalai man visada arti prie širdies, mudviejų kalba greitai ir lengvai užsimezgė. Taip pat ir 
tarpusavio simpatijos jausmas. Toks tokį pažino. Užimponavo man ir svečio geras pasiruošimas 
pradėtam darbui. Mano susidarytąją Pensilvanijos universiteto bibliotekos lituanikos kartoteką 
(tada turėjusią maždaug 6000 ar 7000 kortelių) jis visą specialiu aparatu greitai nusifotografavo. 
Pasikalbėjome dar įvairiais rūpimais klausimais, pažadėjau savo tolesnę pagalbą, ir jis po kelių 
dienų išvyko toliau. 

Ir štai dabar prieš mane ant stalo guli stambi, lyg senoviškas mišiolas, knyga. Atsiverčiu ant- 
raštinį lapą: A Lituanian Bibliography: A check-list of books and articles beld by tbe major libraries 
of Canada ant the United States. [By] Adam and Filomena Kantautas. The University of Alberta 
Press, 1975. 

Skaitau ir galvoju, kokie keisti ir nesuprantami mūsų likimo keliai. Gal tik labai jau retam iš 
mūsų prieš keliasdešimt metų bus šmėkštelėjusi mintis, kad nusidanginsim kažkur už jūrų ma- 
rių tolimon Amerikon, čia pastoviai įsikursime ir dirbsime darbą, kuriam daugumas nebuvome 
namie rengęsi. Nepagalvojo ir Tauragės maisto fabriko direktorius Adomas Kantautas, kad bus 
nublokštas nežinoman Edmontono miestan ir.čia dirbs vietinio universiteto bibliotekoje. Nau- 
jame krašte visi mes griebėmės bet kurio pragyvenimui reikalingo darbo, bet drauge stengėmės 
įsigyti naujas vietos sąlygomis tinkamesnes specialybes. Kantautas jau Lietuvoje buvo pamėgęs 
knygas. 1934 m. baigęs Prekybos institutą Kopenhagoje ir paskirtas Šiaulių vidurinės prekybos 
mokyklos direktorium, jis įsteigė mokyklos knygynėlį ir jį sutvarkė Dewey dešimtainės sistemos 
pagrindais. Kaip neseniai atvykęs užsienietis, negaudamas ekonomistui tinkamo darbo, Kantau- 
tas ilgainiui įstojo Washingtono universitetan (Graduate School of Library Science, University 
of Washington, Seattle, Wash.) ir 1960 m. baigė magistro laipsniu. Grįžęs Edmontonan, dirbo 
Albertos universiteto bibliotekos Bibliografijos ir užsakymų skyriuje kaip vyr. bibliografas ir už- 
sakymų skyriaus vedėjo padėjėjas (Assistant Head of Order Department). Užsitikrinęs pastovų 
ir malonų darbą, Kantautas, ne taip kaip dažnas iš mūsų, tuo dar nesitenkino. Jam knietėjo, 
savo naująja specialybe pasinaudojant, atiduoti reikšmingą duoklę lietuviškajai visuomenei, o 
visuomeninės pareigos jausmą jis bus paveldėjęs iš savo tėvo (taip pat Adomo), istorinės 1917 m. 
Vilniaus lietuvių konfederacijos dalyvio. Tokia yra, bent aš taip vaizduojuos, jo bibliografinio 
veikalo genezė. 

Jis gerai suprato savo užsimoto darbo didelę reikšmę mums. Nori rašyti kuriuo nors lituanisti- 
niu klausimu, ir bematant susiduri su reikalingos literatūros stoka. Vyresnieji, kurie jau buvome 
susidarę didesnes savo asmenines bibliotekas, turėjome jas palikti, ir tik labai retas bus sugebėjęs 
daugėliau knygų atsivežti. Reikšmingesnių asmeninių bibliotekų Amerikoje buvo labai maža. Su 
didžiausiu apgailestavimu prisimeni, kad energingojo Amerikos lietuvių veikėjo bei knygų leidėjo 
kun. Antano Miluko turtinga biblioteka (ten, sako, buvę net Daukanto rankraščių) tuoj pat po jo 
mirties 1943 m. buvo išmesta miesto šiukšlių vežėjams. Yra lietuviškų knygų ir įvairiose Amerikos 
viešosiose ir universitetų bibliotekose. Betgi niekas specialiai nebuvo čia telkęs lietuviškų knygų. 
Nors lietuvių imigrantų skaičius Amerikoje buvo nemažas, bergi mokslinių pajėgų jie maža teišugdė, 
o Amerikos mokslo dėmesys lituanistikai buvo palyginti minimalus. Ir tik po antrojo karo ima atsi- 
rasti čia daugiau lituanistų net ir nelietuvių tarpe. Drauge gausėja ir lietuviškų knygų skaičius Ameri- 
kos bibliotekose. Pvz., Kento universiteto (Kent State University) bibliotekoje dr. Johno Cadzow (jo 
motina Amerikos lietuvaitė) rūpesčiu pastaruoju laiku jau susidarė reikšmingas lituanikos rinkinys. 
Ir aš pats, jau daugiau kaip ketvirtį šimtmečio dirbdamas Pensilvanijos universiteto bibliotekoje, 
stengiuos čia sukaupti kiek galiu daugiau lituanikos. Palyginti nemaži lietuviškų knygų kiekiai yra 
Kongreso, New Yorko viešojoje, Harvardo universiteto ir kai kuriose kitose bibliotekose. Vertingą 
senų lietuviškų knygų rinkinėlį turi Newberry Library Chicagoje. Pasitaiko lietuviškų knygų ir 
kitose bibliotekose, kur jų, rodos, net nebūtum tikėjęsis. Betgi žinok, žmogau, kur kas yra, kur ko 
ieškoti. O žinant nesunku per vadinamąjį Interlibrary Loan skyrių, kurie yra bent didesnėse biblio- 
tekose, pasiskolinti reikalingą knygą; arba užsisakyti kokio straipsnio, net ir ištisos knygos xeroxinę 
nuotrauką. Todėl visi lituanistai su dideliu džiaugsmu pasitinka naująjį bibliografijos veikalą ir junta 
nuoširdžią padėką Adomui Kantautui ir jo mielajai talkininkei p. Filomenai Kantautienei. 

Veikalas turi 764 (XXXIX + 725) nemažo formato puslapius. Bibliografiniame sąraše yra 
10 168 pozicijos. Be atskirų leidinių, čia sužymėta ir šiek tiek straipsnių; apie 1500, kaip mane 
yra informavęs autorius. Prie kiekvienos bibliografinės pozicijos nurodoma, kuriose bibliorekose 
tas ar kitas leidinys randamas. Akis užkliuvo betgi už kelių knygų (nr. 3125, 3275, 3501, 9035) 
be nuorodų, kuriose bibliotekose jos yra. Veikalo gale pridėtos autorių ir antraščių rodyklės, taip 
pat ir sąrašas periodikos, iš kur imti bibliografijon įtrauktieji straipsniai. Pateikiami ir bibliotekų, 
iš kur imta medžiaga, sąrašai. 

Rinkdamas medžiagą, Kantautas aplankė 46 bibliotekas. Jų tarpe buvo 6 lietuviškų instituci- 
jų bibliotekos: Chicagoje - Balzeko muziejaus, Kazimieriečių vienuolyno ir Lietuvių muzikolo- 
gijos archyvo; Putname, Conn. - Alkos muziejaus ir Nekaltojo Prasidėjimo seserų vienuolyno; 
Thompsone, Coon. - Marianapolio kolegijos. Svarbesnės jo aplankytos nelietuviškos bibliotekos: 
Columbia University (New York), Harvard University, Hoover Institution on War, Revoliution, 
and Peace (Standford, Calif.), Library of Congress (Washington, D.C.), New York Public Libra- 
ry, University of California (Berkeley, Calif.), University of Chicago, University of Pennsylvania 
(Philadelphia). Korespondenciniu būdu dar gauta informacijų iš 63 bibliotekų; jų tarpe yra: Cle- 
veland Public Library, Kent State University, Newberry Library (Chicago), University of Kansas 
(Lawrence, Kan.; jei neapsirinku, čia yra patekusi prel. Juozo Končiaus biblioteka). Vienas kiras 
leidinys yra nurodytas ir Europos bibliotekose; jų 11: Biblioregue Nationale (Paris), Institut fūr 
Weltwirtschaft (Kiel) ir kt. Gaila, kad praleistos dvi lenkiškų institucijų bibliorekos Chicagoje, 
kur esama, kaip mane informavo kolegos lituanistai, vertingų knygų Lietuvos istorijai. 

Suprantama, daug laiko reikėjo, kad galėtų aplankyti tiek daug bibliotekų ir išvažinėti Ame- 
riką nuo rytų ligi vakarų. Tam Adomas Kantautas sunaudojo iš Edmontono universiteto gautas 
apmokamas metines atostogas (sabbatical leave). 

Veikalo, kad ir daug darbo pareikalavusio, parengimas spaudai — tai dar toli gražu ne viskas. Jį 
dar reikėjo juk ir išspausdinti. Cia Kantautas parodė ir daug energijos, ir sumanios patyrusio eko- 
nomisto iniciatyvos. Jis sugebėjo išsirūpinti Kanados federalinės valdžios ir Albertos provincijos 
Kultūros departamento finansinę paramą. Veikalo pratarmėje taip pat dėkojama ir lietuviškoms 
institucijoms: Lituanistikos institutui, Kanados Lietuvių fondui, Kanados Lietuvių bendruome- 
nės valdybai ir Lietuvių fondui (Chicagoje). 

Ir štai veikalą turime rankose. Normaliomis sąlygomis toks veikalas — tai ne vieno ar dviejų 
žmonių, o didesnio talkininkų (ir dar iš įvairių lituanistikos sričių) sambūrio darbas. Medžiagos 
surinkimas, jos sugrupavimas ir surašymas, o ypač didelio kruopštumo, kantrybės ir gaišto rei- 
kalaująs tikrinimas ir dar kartą tikrinimas - visa tai vienam ar dviem tikrai nelengvas darbas. 
Tad tam tikri praleidimai, neapsižiūrėjimai ar netikslumai tiesiog neišvengiami. Štai prof. Vac- 
lovo Biržiškos Lietuvių bibliografijos (kad ir nebaigtos) kelių tomų pasirodymas buvo epochinė 
mūsų bibliografijos data. Betgi vienas, kad ir labai įtemptai dirbdamas, autorius neišvengė įvai- 
rių netikslumų. Jis pats tai geriausiai matė, todėl rengė antrąjį savo bibliografijos leidimą, kuris, 
deja, nebebuvo išspausdintas. Todėl nenuostabu, kad yra netikslumų i ir Kantautų veikale, ir kai 
kuriuos jų suminėsiu. Žinoma, paprašytas greitai parengti šią recenziją, neturiu laiko pagrindi- 
nai įsigilinti ir išnagrinėti veikalo. Noriu betgi aiškiai pabrėžti, kad pasitaikantieji netikslumai 
anaiptol! nenuneigia didelės veikalo svarbos. 

Visų pirma pati veikalo antraštė (Lituanian bibliography) gali būti dvejopai suprantama. Tai 
gali būti sąrašas visų lietuviškų knygų, kiek jų rasta Kanados ir JAV bibliotekose. Betgi taip pat 
gali būti sąrašas knygų apie Lietuvą (įvairiomis kalbomis), kaip ir yra Kantautų veikale. Gal tad 
būtų derėję knygos paantraštėje paminėti, kad tai „Books on Lituania“ ar kaip nors panašiai. 

Recenzuojamame veikale viename sąraše faktiškai sujungti du, kad ir ne tuo pačiu principu 
sudaryti sąrašai: knygų ir straipsnių. Knygos įtraukiamos visos, kurias pavyko aptikti čionykštėse 
bibliotekose. Nebent iš netyčių viena kita praleista; pvz., pasigendu kelių Pensilvanijos universiteto 
bibliotekoje esančių (jau buvusių 1964 m. išspausdintame Pensilvanijos universiteto bibliotekos 
lituanikos sąraše) Vydūno veikalų: Apšvietimas (1908), Kaimo didvyris (1914), Mūsų laimėjimas 
(1913), Pasaulio gaisras (1928), Piktoji gudrybė (1908), Slėpiningoji žmogaus didybė (2-as leid., 
1921), Sąmonė (1936), Tauresnio žmoniškumo užtekėjimas (1948), Visumos sąranga (2-as leid., 
1920), Žmonijos kelias (2-as leid. , 1914). Taip pat pasigedau Aleksandro Armino Glenancijaus 
Ališo), Algimanto Mackaus, Asiano Šmulkščio (Paparonio) poezijos rinkinių, Jono Balvočiaus 
(Geručio) apsakymų, Jurgio Savickio (Rimošiaus) šaunios beletristinės knygos Truputis Afrikos 
(1934). Dar neradau Kazio Gečio lenkiškos disertacijos apie blaivybės brolijas Žemaičių diecezi- 
joje 1858-1864 m. 

Tėviškės žiburių (1975 VII 17) recenzentas pasigedo Dabartinės lietuvių kalbos žodyno, 1962 m. 
Chicagoje perredaguoto. Betgi jis apsiriko neradęs 1936 m. „Sakalo“ bendrovės išleisto Tarptau- 
tinių žodžių žodyno. Kantautų bibliografijoje toji knyga yra (nr. 352), tik nenurodyta, kad ją turi 
ne tik MB (t.y. Bostono viešoji biblioteka), bet ir PU (Pensilvanijos universiteto biblioteka). Beje, 
ir prie kelių kitų knygų (nr. 6337-6341, 7268, 9027, 9028, 9036) pasigedau PU santrumpos. 

Recenzuojamame veikale nerasime kad ir svarbių lituanistikai knygų, jei jų neaptikta Ameri- 
kos bibliorekose. Antra vertus, surašytos ir mažesnės reikšmės knygos, jei jos tose bibliotekose 
yra. Taigi tai nėra rinktinė bibliografija (selected bibliograpby), o jungtinis Amerikos bibliotekų 
lituanikos katalogas ar sąrašas (cbeck-list, kaip ir rašoma paantraštėje). Kitaip yra su straipsniais. 
Tiesa, ir jie parinkti tik iš Amerikos bibliotekose esančių leidinių, betgi čia jau tikra selected bib- 
liograpby, ir tai ne per didelė, nes tik maždaug septintąją viso veikalo dalį teapimanti. Kai kur, 

atrodo, tikrai galima buvo parinkti daugiau straipsnių, pvz., visame filosofijos (tiesa, nedideliame) 
skyriuje tėra du straipsniai. 

Žinoma, straipsnių parinkimas — tai autoriaus nuožiūros dalykas. Betgi dėl kai kurių straipsnių 

parinkimo tikslingumo galima būtų ir suabejoti. Sakysim, straipsnių sąrašan įtraukti bent keli 
Lietuvos mokslų akademijos išleistosios penkiatomės lietuvių literatūros istorijos skyriai: „Lite- 
ratūros raida pokario laikotarpiu“ (nr. 8088), „Tarybinė lietuvių poezija“ (nr. 8104) ir kt. Tuo 
būdu galima būtų išrinkti keliasdešimt straipsnių, betgi skaitytojas juk ir pats žino, kad tokiame 
išsamiame veikale jis gali rasti paskirų literatūrinių laikotarpių ar rašytojų apžvalgas. 
“+ Akis dar užkliuvo už nr. 8173 — iš Balio Sruogos raštų imtos Butkų Juzės Žemės liepsnos re- 
cenzijos. Vargu ar tikslinga įtraukti tokias, dargi antraeilių literatūrinių veikalų, recenzijas, nes 
jų sąrašas būtų labai didelis ir tiktų nebent grynai literatūrinei bibliografijai. Taip pat vargu ar 
verta įrašyti itin mažus, vos dviejų puslapių, straipsnelius (pvz., nr. 8118). 

Pasitenkinsime tomis trumpomis pastabomis dėl straipsnių sąrašo. Gal buvo galima jo ir 
iš viso atsisakyti, nes tai tik ne per didelis priedas prie knygų sąrašo, kuris lituanistams ir yra 
svarbiausias. 

Iškyla knygų bei straipsnių smulkmeniškos klasifikacijos klausimas. Sąrašas padalintas į 13 
pagrindinių skyrių: bibliografijos, informaciniai leidiniai, bendrieji veikalai, serijiniai leidiniai, 
žemės mokslai, gyventojai, valstybė, visuomenė, ekonomika, istorija, filosofija, religija ir kul- 
tūra. Skyriai dalinami į poskyrius, o šie dar į mažesnius skyrelius. Iš viso skyrelių, į kuriuos 
sugrupuoti veikalai ir straipsniai, yra net 269, Tai rodo autoriaus rūpestį ir kruopščias pastangas 
padėti skaitytojui susirasti įvairių lituanistikos sričių sritelių medžiagą. Betgi antra vertus, toks 
smulkmeniškumas ne kartą sudaro keblumų ir pačiam autoriui, ir skaitytojui. Tai lyg komoda su 
daugybe stalčiukų. Ir nelengva išvengti, kad kuris nors daiktelis nebūtų įdėtas ne tan stalčiukan. 
Kartais net nelengva nuspręsti, kurin „stalčiukan“ viena ar kita knyga geriau tiktų. Neišvengė tų 
savotiškų spastų ir autorius. Štai Vydūno knygelė Gyvenimas Prūsų Lietuvoje apie 1870 m., kaip 
ją vaizdavo Kr. Donelaitis (nr. 6124) yra istorijos skyriaus „Lituania Minor and East Prussia“ 
poskyrio „General studies“ skyrelyje, o vokiška to veikaliuko versija (nr. 1051) yra visai kitoje 
vietoje: bendrųjų veikalų (General works) skyriaus „Cultural, intellectual, and social life gėne- 
ral“ poskyryje. i 

Iliustracijai pateiksime dar kelis pavyzdžius. Jono Šliūpo Lietuviškieji raštai ir raštininkai 
(nr. 73) pateko prie bendrųjų bibliografijų, nors tikroji tos knygos vieta yra šalia kitų lietuvių 
literatūros istorijos apžvalgų. Lietuvos lenkų rašytojo Igno Chodzkos lenkiški raštai (jo Lietuvos 
paveikslai ir Lietuvos padavimai, nr. 6552) klaidingai įtraukti kultūros skyriaus „General studies“ 
poskyrin, o turėjo būti tarp grožinės literatūros kūrinių „Original works in foreign languages 
on Lituanian themes“ poskyryje. Mano disertacija Lituanistinis sąjūdis XIX amžiaus pradžioje 
(nr. 7328) įdėta kalbos skyriaus „History and research“ poskyrin, nors ji ne mažiau tiktų istorijos 
skyriaus istoriografijos poskyriui, nes apie susidomėjimą istorija ten net plačiau rašoma kaip apie 
susidomėjimą kalba. Lietuvos archeologijos, botanikos, geologijos, hidrologijos, medicinos, muzi- 
kos, pedagogikos, senosios lietuvių religijos ir dar kitokios dalykinės bibliografijos yra „Subject 
bibliographies“ (nr. 89-129) skyriuje; betgi folkloro, istorijos, kalbos ir literatūros bibliografijos, 
juk taip pat dalykinės, yra jau folkloro, istorijos ir t.t. poskyriuose. Kosto Doveikos knygelė apie 
Donelaitį (nr. 8130) yra literatūros skyriaus biografijų poskyryje (nr. 8119-8184), o analogiškas, 
tik daug didesnis ir reikšmingesnis, Leono Gineičio veikalas (nr. 525) paskirų asmenų biografi- 
jų skyriuje (nr. 449-709). Tiesa, pastaruoju atveju autorius padarė atitinkamą nuorodą į rą kirą 
skyrių, palengvinančią skaitytojui susirasti; betgi toli gražu ne visada tokiais atvejais nuorodos 

pateikiamos. Štai, pvz., Balio Sruogos Giesmė apie Gediminą (nr. 6323) yra istorijos skyriaus 
„Historical novels, poetry, and drama“ poskycyje, ir skaitytojas, neradęs tos knygelės šalia kitų 
Sruogos poezijos rinkinių, pamanys, kad tos knygelės čia iš viso nėra; tiesa, yra atitinkama bib- 
liografinė nuoroda, bet ji apsirikus įdėta dramos skyrelin. 

Minėtame „Historical novels ...“ poskyryje randame kai kuriuos lietuvių grožinės literatūros 
veikalus istorinėmis temomis, pvz., Krėvės Mindaugo mirtį, Šarūną ir Skirgailą. Nerasime betgi 
istorinių Sruogos dramų, Vinco Mykolaičio-Putino Sukilėlių, Vinco Pietario Algimanto, Antano 
Vienuolio Kryžkelių ir kt., kurie yra tik grožinės literatūros skyriuje. Tame skyriuje yra du isto- 
riniai Juozo Kralikausko romanai (nr. 8577, 8579), betgi jo Mindaugo nužudymas (nr. 6276) 
nukeltas „Historical novels ...“ poskyrin. Panašiai yra ir sa Kaziu Karpium (nr. 6272-6273 ir 
8560-8562). Gal tad būtų buvę geriausia aną „Historical novels ...“ poskyrį riboti tik kitakal- 
biais veikalais, kuriems čia atstovauja Feliksas Bernatavičius, Juozas Kraševskis, Adomas Mic- 
kevičius ir kt. Tik įtraukiant Mickevičiaus Gražiną, Konradą Valenrodą ir Poną Tadą reikėjo 
nepamiršti ir Vėlinių III dalies, kur ryškiai atvaizduotas Vilniaus studentų ir kitų Lietuvos 
moksleivių persekiojimas. 

Beje, tame poskyryje yra anglų poeto Rooperto Brooke'o (1887-1915) vienaveiksmė drama 
Lituania (nr. 6261). Cia tėra klaidinanti antraštė, nes tame kriminaliniu įvykiu paremtame veika- 
lėlyje, kurio vienas iš pagrindinių veikėjų yra Ivanas (tai tau ir lietuvis!), jokios Lietuvos iš viso 
nėra. Poeto biografas taikliai nurodo, kad veikalo antraštė yra beprasmė (pointless), nebent tas 
kraštas blogai garsėtų žmogžudystėmis; galima būtų veikalą vadinti ir Mackbeto Skorija.! Kadai- 
se ir aš, veikalo antraštės suklaidintas, puoliau jį skaityti ir nusivyliau. Norėjau tuoj apie jį net ir 
rašyti, tik kiti darbai sukliudė. 

Neaišku, kodėl filosofija gavo savarankišką skyrių, o ne buvo padaryta kultūros skyriaus pa- 
daliniu. Be to, manytume, kad filosofija buvo gerokai nuskriausta, nes visame jos skyriuje tėra 
13 bibliografinių pozicijų, kurių beveik pusę sudaro 6 Vydūno veikalai. 

Vienu betgi atveju būčiau linkęs pridėti naują skyrelį. Štai kalbos poskyrio senųjų tekstų (O/d 
texts) skyrelyje šalia pasaulietinių bei kitų religinių tekstų randame 36 Šventojo Rašto (viso ar 
paskirų jo dalių) vertimus. Jų tarpe yra ir Bretkūno 1590 m. vertimo mikrofilmas, kurį turi Pen- 
silvanijos universiteto biblioteka. Žinoma, tai tikrai senas lietuvių kalbos tekstas, ir labai svarbus 
kalbininkams. Tačiau vadinti senu tekstu arkiv. Juozapo Skvirecko vertimus dar lyg ir nederėtų. 
Kadangi Šventojo Rašto vertimai sudaro itin reikšmingą kiekvienos raštijos (ir lietuvių) dalį, 
ypač ankstyvesniais periodais, gal būtų reikėję klasifikacijon įtraukti Šventojo Rašto vertimų ar 
bent jau religinės raštijos skyrelį. 

Dar ir daugiau galima būtų diskutuoti veikalo klasifikacijos klausimais. Betgi svarbiau yra 
juk ne tai, kurin skyriun knyga įtraukta, o tai, kad ji iš viso įtraukta ir kad skaitytojas ją suras. 
Kiekvienos betgi bibliografijos pagrindinis uždavinys, kad naudotojas kuo lengviau susirastų jam 
reikalingą knygą ar straipsnį. Man atrodo, kad jam būtų lengviau susigaudyti, jei klasifikacija 
būtų mažiau komplikuota ir skyrių skyrelių būtų mažiau. 

Imant bibliogra fijon knygas iš įvairių bibliotekų, susiduriama su tam tikrais sunkumais ar net 
savotiškais „spastais“, nes paskiros bibliotekos tuos pačius veikalus kartais skirtingai sukatalo- 
guoja. Štai vienas pavyzdys. 1800 m. Kristijonas Milkus (Christian G. Mielcke) išleido dvikalbį 
lietuvių-vokiečių žodyną, kuriame atsirėmė ir maždaug dvigubai padidino 1747 m. Pilypo Ruigio 


! Chr. Hassal, Roopert Brooke: A Biograpby, London, 1964, p. 340. 

(Ruhig) žodyną. Tad kai kurios bibliotekos 1800 m. žodyną laiko ne Milkaus žodynu, o tik nauju 
Ruigio žodyno leidimu. Ir taip čia recenzuojamame veikale atsirado du 1800 m. žodynai: Milkaus 
(nr. 279) ir Ruigio (nr. 295), nors faktiškai tai yra ta pati Milkaus knyga. 

Lietuviškų knygų (ypač seniau) antraštiniame lape autoriaus pavardė kartais pateikiama kilminin- 
kolinksniu. Ir štai Britų muziejaus biblioteka vieną Mykolo Biržiškos knygą taip sukatalogavo: M. Bir- 
žiškos anuo metu Viekšniuose ir Šiauliuose. Tai suklaidino recenzuojamosios knygos autorių, kuris tą 
antraštę pateikė taip, kaip ir Britų muziejus, ir ją išvertė (beje, lietuviškų antraščių duodami taip pat 
ir angliški vertimai): The Biržiškos at that in Viekšniai and Šiauliai (nr. 6192). Gaila, kad autorius tos 
antraštės nepaėmė iš Pensilvanijos universiteto bibliotekos, kur ji tiksliau sukataloguora. 

Dar vienas pavyzdys. Randame du leidimus Stanislovo Zanavyko (tai ankstyvesnysis Maironio 
slapyvardis) Lietuvos istorijos apžvalgos Apsakymai apie Lietuvos praeigą. Tik 1891 m. leidimas 
(nr. 4468) įtrauktas kaip Jono Mačiulio knyga, o 1903 m. leidimas (nr. 4503) kaip St. Zanavyko, 
nes bibliotekos, kuriose tas leidimas rastas, nebuvo atskleidusios Zanavyko slapyvardžio. Kadan- 
gi autorių rodyklėje nėra nuorodos, kad Stanislovas Zanavykas yra Jono Mačiulio slapyvardis, 
skaitytojas galės nepastebėti, kad turime du to paties veikalo leidimus. Ir dar. Nėra rodyklėje ir 
nuorodos, kad Jonas Mačiulis - tai Maironis. Tad skaitytojas taip ir nesužinos, kad anoji Lietu- 
vos istorija yra Maironio veikalas. 

Susiduriame su tikrųjų pavardžių ir slapyvardžių problema. Paprastai bibliotekos atskleidžia, 
jei tik žino, autorių slapyvardžius. Kartais betgi palieka slapyvardžius, jei jie geriau žinomi, 
kaip tikrosios pavardės. Štai Kongreso biblioteka (o jos praktikos laikosi daugumas bibliotekų, 
taip pat ir Kantautas savo veikale, kaip ir pats pasisako pratarmėje) kataloguodama palieka 
tokius slapyvardžius kaip Maironis, Salomėja Nėris, Vienuolis; antra vertus, rašo ne Lazdynų 
Pelėda, Šatrijos Ragana, Ignas Šeinius, Vaižgantas, Vydūnas, Žemaitė (nors tai irgi labai žino- 
mi slapyvardžiai), o Sofija Pšibiliauskienė, Marija Pečkauskaitė, Ignas Jurkūnas, Juozas Tumas, 
Wilhelm Storost (tą vokišką pavardės formą vartoja ir Kantautas; beje, Pensilvanijos universi- 
teto bibliotekos kataloge yra Vilius Srorasta), Julija Žymantienė. Kadangi karaloguose ir biblio- 
grafiniuose sąrašuose visada duodamos nuorodos nuo slapyvardžių (ar retkarčiais atvirkščiai), 
skaitytojui nesunku susirasti visas kurio nors vieno autoriaus knygas. Recenzuojamame veikale 
slapyvardžiai atskleidžiami pateiktose antraštėse, bet atitinkamos nuorodos kartais iš neryčių 
yra praleistos autorių rodyklėje (ir tai gali sudaryti keblumų skaitytojui), pvz., Dr. S. Aliūnas - 
A. Baronas, O. B. Audronė - O. Balčiūnienė, J. Dobilas - J. Lindė, Jaunutis Vienuolis - J. A. Her- 
bačiauskas, Jovaras - J. Krikščiūnas, J. Laukys - S. Daukantas, Putinas — V. Mykolaitis, Seirijų 
Juozas — J. Židanavičius, Liūnė Sutema - Z. Kariliškienė, Šatrijos Ragana — M. Pečkauskaitė, 
M. Šiaulėniškis - M. Šikšnys, J. Švaistas - J. Balčiūnas, Balė Vaivorytė — P. Orintaitė. Kai kurie 
slapyvardžiai taip ir liko iš viso neatskleisti, pvz., J. Dewinskis — S. Daukantas (nr. 7447), Pa- 
paronis - A. Šmulkštys (nr. 4523), St. Zanavykas - J. Mačiulis-Maironis (nr. 4503). Kaip jau 
buvo minėta, veikale neatskleista, kad Maironio tikroji pavardė Jonas Mačiulis. Reikėjo taip 
pat nurodyti, kad ir Antano Vienuolio tikroji pavardė - Antanas Zukauskas, nes taip kai kurių 
bibliotekų kataloguose rašoma. Autorių rodyklėje randame ir Vladą Būtėną (nr. 9591), ir jo čia 
neatskleistąjį slapyvardį - V. Ramojų (nr. 2875, 9532). Kazio Puidos beletristinė knygelė Ruduo 
(nr. 8737) yra išspausdinta K. Žegotos slapyvardžiu, bet to slapyvardžio nerandame nei pateik- 
toje antraštėje, nei autorių rodyklėje. Skaitytojas panašiai nesužinos, kad ir Antano Maceinos 
poezijos knyga Gruodas (nr. 9205) buvo išspausdinta tik Antano Jasmanto slapyvardžiu. Dar 
būtų reikėję paaiškinti, kad slapyvardžiu Dvi Moteri (nr. 9837-8938) prisidengusios dvi mūsų 
žinomos rašytojos Žemaitė ir Gabrielė Petkevičaitė. 

Jei kurio nors autoriaus pavardės yra vartojamos skirtingos formos, kataloguotojas daro nuo- 
rodas į pasirinktąją. Randame tokias nuorodas ir recenzuojamame veikale: K. Szyrwid - K. Šir- 
vydas (beje, mūsų išeivijos kalbininkai rekomenduoja rašyti: K. Sirvydas), John Szlupas - Jonas 
Šliūpas, M. Mosvidius - M. Mažvydas ir kt. Būtų tad reikėję nuorodos L. Rėza - L. Rhesa, nes 
pirmoji pavardės lytis vartojama dabar leidžiamose knygose (plg. nr. 953). 

Kartais kuris nors autorius ilgainiui kiek pataiso ar net ir visai pakeičia savo pavardę. Žino- 
ma, ir tokiu atveju kataloge vieno autoriaus knygos laikomos draugėje, o skaitytojui susigau- 
dyti padeda atitinkamos nuorodos. Recenzuojamo veikalo pratarmėje rašoma, kad tam tikrais 
atvejais (i1 a few unusual cases) dėl tam tikrų priežasčių (kurių gi?) vartojamos abi autoriaus 
pavardės formos, rodyklėse dedant nuorodas see also. Bet taip ir lieka neaišku, kodėl sąraše 
šalia, pvz., Kazio S. Karpiaus (nr. 2367, 6272-6273) palikta senoji jo pavardės forma Kazi- 
mieras S. Karpavičius (nr. 4850 ir kt). Taip pat neaišku, kodėl straipsnių autorių pavardės (tai 
ir pratarmėje nurodoma) turi būti rašomas taip, kaip yra atitinkamam žurnale ar laikraštyje, 
nors knygų autoriams ta taisyklė netaikoma. Tad Juozo Ambrazevičiaus, vėliau pasivadinu- 
sio Juozu Brazaičiu, straipsniai (senesnieji) įrašomi kaip Abrazevičiaus (nr. 960), o jo knygos 

(ir senesniosios) įtraukiamos naująja Brazaičio pavarde (nr. 7957, 8125). Alfonsas Čipkus ir 
knygas, ir straipsnius pasirašinėja savo pasirinktuoju Alfonso Nykos-Niliūno pseudonimu. Jo 
straipsniai taip ir įrašomi (nr. 7994, 7995); betgi jo knygos jau įtraukiamos kaip Alfonso Čip- 
kaus (nr. 9124-9126). Žinoma, tai nėra esminis dalykas, nes skaitytojas vis tiek susigaudys, 
nors gal ir turės tam tikro galvosūkio. 

Nurodysiu dar keletą paskirų netikslumų, pastebėtų veikalą greitosiomis peržiūrinėjant. 

Nr. 467 ir 468: ta pat Jono Basanavičiaus autobiografija Mano gyvenimo kronika ir mano ligos isto- 
rija įrašyta skirtinga antrašte, taip pat nurodyti ir ne tie Lietuvių tautos žurnalo metai ir numeris. 
Antraštė tiksliau pateikta (kad ir nepilna) nr. 468, o žurnalo numeris - nr. 467. Ar tik nebus mūsų 
autoriaus čia suklaidinusi Lietuvių enciklopedija (t. II, p. 247; žr. bibliografiją, pridėtą prie str. apie 
Basanavičių). - Nr. 5102: Kovos metai dėl savosios spaudos (1957) redaguoti ne vieno tik Vytauto 
Bagdanavičiaus, bet taip pat ir Petro Joniko bei Juozo Švaisto-Balčiūno. - Nr. 7345: Vasilijaus 
Rotkircho rusiška knyga apie lietuvių pagonybės klausimus (1890) klaidingai patekusi į kalbos 
skyrių. - Nr. 7362: Tai Konstantino Jablonskio, o ne Prano Skardžiaus straipsnis. - Nr. 8160: 
Onos Narbutienės knygelė apie Eduardo Balsio kūrybą (1971) turi būti ne literatūros, o „muzikos 
leidimas nėra Vinco Maciūno redaguotas; mano ten tėra straipsnis apie Baranausko poemą. Kal- 
biniu atžvilgiu Amykščių šilelio tekstas čia blogai pateiktas, ir nenoriu, kad man būtų skiriama 
atsakomybė už leidimą. — Autorių rodyklėje praleista poeto Jurgio Baltrušaičio pavardė, nors jo 
dvi knygos yra bibliografijoje (nr. 2086, 9087). - Dar autorių rodyklėje neišskirti du Pranai Nau- 
jokaičiai (nr. 109 ir nr. 7992 ir kt.), du Vytautai Steponaičiai (nr. 329, 3677 ir 78-80 ir kt.), du 
Petrai Vileišiai (nr. 2916 ir 3246, 3247); antra vertus, iš vieno Juliaus Būtėno padaryti du autoriai 
(nr. 627 ir 497-501). - Nr. 9457; tai Kristijono Donelaičio Das Jabr in vier Gesaengen. Uebertra- 
gen von L. J. Rhbesa (1818). Knyga įrašyta lietuvių literatūros vertimų į kitas kalbas skyrelyje. Iš 
tikrų betgi čia yra ne tik vokiškas vertimas, bet ir pirmasis, Rėzos kiek sutrumpintas, Donelaičio 
poemos leidimas. Jo vieta turėjo būti lietuvių poezijos skyrelyje šalia kitų Donelaičių Metų lei- 
dimų. Neradęs ten, pagalvojau, kad tos knygos iš viso nėra Amerikos bibliotekose. Nerado jos 
čia ir recenzuojamo veikalo autorius, pridėdamas prie knygos įrašo santrumpą BM (t.y. British 
Museum). Tą knygą betgi aptikau Harvardo universiteto bibliotekos kataloge.* 

Recenzuojamo veikalo gale yra autorių ir antraščių rodyklės. Yra knygų, kurios savo antrašte 
visų pirma ir yra žinomos. Tai kolektyviniai leidiniai, anoniminiai veikalai, periodika, istorinių ir 
kitokių dokumentų rinkiniai, įvairūs oficialūs valdžios leidiniai ir t.t.; pvz., Aidai, Codex diploma- 
ticus Lithuaniae, Dabartinės lietuvių kalbos žodynas, Lietuvių enciklopedija, Lietuvos apgyventos 
vietos, Sodžiaus menas, Vainikai ir kt. Tokių knygų antraščių rodyklė yra, aišku, labai reikalinga. 
Betgi dėl kitokių antraščių, pvz., grožinės literatūros kūrinių ir ypač žurnalinių bei laikraštinių 
straipsnių, rodyklės būtinumo galima būtų ir suabejoti. 

Nemanau, kad kam galvon ateitų mintis alfabetinėje rodyklėje ieškoti viena raide prasidedan- 
čių antraščių, pvz.: A. Venclovos kūryba, J. Biliūnas, J. G. Herder und die Dainos ir t.t. Arba, 
kas gi ieškos tokių antraščių: Dr. Kazys Grinius, Jo malonybė naujas. žem. vysk. Pr. Karevičius, 
Katalog der Bibliothek, Poezijos rinktinė, Profesorius Juozas Eretas ir t.t. Ieškojimą sunkina ir tai, 
kad kai kuriais tais pačiais žodžiais prasideda labai daug antraščių: Dzieje (lenk. istorija) - 25, 
Iš - 54, Lietuvių - 277, Lietuvos - 380 (Lithuanian - 100), Mūsų - 48, O (slaviškai: apie), - 51, 
Uber (vol, apie) -34 ir t.t. 

Skaitytojui patogiausia būtų kombinuota autorių ir antraščių rodyklė, būtent, kad prie auto- 
rių pavardžių būtų pridėtos trumpos jų veikalų antraštės. Vietos veikale tokia rodyklė užimtų 
maždaug tiek pat, kiek dabar dvi atskiros rodyklės. Tai būtų pilnas alfabetinis šion bibliografijon 
įtrauktos lituanikos sąrašas. Ir skaitytojas būtų labai patenkintas. Dabar nori jis sužinoti, ar ku- 
tis nors, pvz., Mykolo Biržiškos veikalas yra įtrauktas. Atsiverčia rodyklę ir randa prie jo pavar- 
dės pridėtus 35 numerius. Tad ir vartyk storą tomą ieškodamas norimos knygos. Kombinuotoje 
rodyklėje iš karto būtų aišku, kurios vieno ar kitos autoriaus knygos yra čia randamos. Tokios 
rodyklės klasifikuotose bibliografijos dažnai ir yra vartojamos, pvz., kad ir aukščiau minėtame 
Harvardo kataloge Widener Library Sbelflist. 

Baigsiu man pačiam nelauktai nusitęsusią recenziją. Norėjau parodyti skaitytojui, su kuriomis 
problemomis ir sunkumais ne kartą gauna susidurti bibliografijų ar katalogų sudarinėtojai. Tad 
visi būsime atlaidesni dėl kai kurių netikslumų, kurie tokiuose veikaluose tiesiog sunkiai išven- 
giami; ir ypač dabartinėmis mūsų lituanistinio darbo sąlygomis. Ir dar sykį noriu pakartoti, ką 
jau buvau recenzijos pradžioje pažymėjęs, kad pasitaikantieji netikslumai, kurių kai ką iškėliau, 
anaiptol nenuneigia didžiulės svarbos to bibliografinio veikalo, kokio dar nebuvome turėję iš- 
eivijoje ir dėl kurio pasirodymo aš džiaugiuos drauge su kitais lituanistais ir juo nuolat turėsiu 
naudotis savo moksliniame ir bibliotekos darbe. Žinoma, per tuos kelerius metus, kurie praėjo 
nuo veikalo galutinio parengimo spaudai, įvairiose bibliotekose gauta daug naujų knygų. Štai ir 
Pensilvanijos universiteto biblioteka įsigijo daug ne tik naujų, bet ir senesnių vertingų leidinių. 
Būtų tad visiems labai pageidautina, kad Kantautai ilgainiui parengtų savo veikalo papildymą. 


[1975] 


2 Žr. Widener Library sbelflist, 40: Einnisb and Baltic bistory and literatures, Cambridge, Mass., 1972, - nr. 
Balt 9645.19.100. 

Nuo Papilės iki Filadelfijos 


Vinco Maciūno biografijos bruožai 


Jonas Šlekys 


Vinco Maciūno tėvas Juozas Maciūnas (1874-1946) buvo senosios kartos šviesuolis gydy- 
tojas. Jis gimė vaizdingoje Rytų Aukštaitijoje, Vaitkūnų kaime, buvusiame prie vieškelio iš Svėdesų 
į Salas. Mokėsi Palangos progimnazijoje ir Mintaujos gimnazijoje, kur įsijungė į lietuvių naciona- 
linį judėjimą. Maskvos universitete baigęs medicinos studijas, tapo paskirtas gydytoju į Semipala- 
tinsko srities Zaisansko apskritį atidirbti už gautąją valdžios stipendiją. Po Rusijos- Japonijos karo 
išsirūpino, kad būtų perkeltas į Kauno guberniją. Čia dirbo gydytoju Eržvilke, Telšiuose, Jurbarke, 
Papilėje ir Rozalime. Apie 1907 m. vedė gerokai jaunesnę rytų aukštaitę Juzę Šiaučiūnaitę, kilusią 
iš Debeikių parapijos, Ragaišių kaimo. Seima netrukus susilaukė trijų sūnų. 

Pirmojo pasaulinio karo metu Juozas Maciūnas buvo mobilizuotas kaip karo gydytojas. Tuo 
būdu šeimai teko gyventi Daugpilio tvirtovėje, Polocke ir Nevelyje. Iš rusų kariuomenės jis de- 
mobilizavosi jau turėdamas pulkininko laipsnį ir 1918 m. su šeima grįžo į Lietuvą. Apsigyveno 
Linkuvoje, kur tada klebonavo jo svainis kun. Liudvikas Šiaučiūnas (1862-1939). Dirbo gydytoju, 
mokytojavo vietos gimnazijoje.! Antanui Smetonai pakvietus, Maciūnas 1930 m. užėmė Sveikatos 
departamento direktoriaus postą Kaune ir juo išbuvo ligi 1938 m. Išėjęs į pensiją, grįžo į Linkuvą, 
kur ir leido senatvės dienas, turėdamas „medinius vieno buto namus ir 1 ha žemės“.2 

Būsimasis lituanistas Vincas Maciūnas gimė 1909 VII 18 (naujuoju stilium) Papilėje. 1918 VIII 16 
jis įstojo be egzaminų į Linkuvos gimnazijos pirmąją klasę. Mokėsi labai gerai. Dar mokyklos 
suole, tėvo skatinamas, pramoko užsienio kalbų: „Gerai mokėdamas vokiškai, jis ir man padėjo 
dar gimnazijoje skaityti jo užprenumeruotą vokišką jaunimo laikraštį Der gute Kamerad (Gerasis 
draugas). Kai vėliau studijuodamas Vokietijoje neturėjau sunkumų su vokiečių kalba, ne kartą 
dėkingai prisimindavau savo tėvą.“? 1923 m. Linkuvos gimnazija iš klasikinės buvo pertvarkyta 
į realinio tipo gimnaziją su sustiprintu gamtos ir matematikos mokslų dėstymu. Prancūzų kalba 
buvo pakeista anglų, lotynų kalbos kursas padarytas fakultatyvu, be to, pradėti dėstyti aukštosios 
matematikos pagrindai.“ Po aštuonerių mokslo metų Vincas Maciūnas kuo sėkmingiausiai baigė 
Linkuvos gimnaziją. Jo arestate - vieni penketai.3 


! J. Maciūno autobiografija Lietuviškosios enciklopedijos redakcijai, Lietuvos nacionalinės M. Mažvydo bibliotekos 
Rankraščių skyrius (toliau -LNB RS), f. 32-93. 

2 Lietuvos centrinis valstybės archyvas (toliau -LCVA), f. R-856, ap. 1, b. 70, 1. 1. 

3 V. Maciūnas, Mano tėvas: Vieno gydytojo gyvenimo ir jo laikų istorija, (Philadelphia, 1975], p. 25 (mašinraštis 
saugomas VU bibliotekos Rankraščių skyriuje; toliau - VUB RS). 

4 J. Žagrakalys, Linkuvos gimnazija, 1918-1925: Atsiminimai, Biržai, 1975, |. 51. - mašinr. LNB RS, F 117-11. 

5 VUB RS, f. 133-869. 

1926 IX 16 Maciūnas buvo priimtas į Lietuvos universiteto Humanitarinių mokslų fakulteto 
Filologijos skyrių.“ Pats jis rašo: „Kodėl pasirinkau literatūrą, o ne, pvz., matematiką, kurią gim- 
nazijoje labiausiai mėgau, man ligi šiol taip ir nepaaiškėjo. “7 Galimas dalykas, kad tam įtakos turėjo 
Linkuvos gimnazijoje lietuvių kalbą ir literatūrą dėstęs šviesus mokytojas Juozas Gobis (1895-1970). 
Antai 1925 m. šią gimnaziją baigęs Juozas Žagrakalys liudija, jog „literatūra buvo pats patrauk- 
liausias mūsų gimnazijoje dalykas“.? Galėjo lemti ir kiti faktoriai. Pavyzdžiui, vyresnysis brolis 
Vytautas (*1908) buvo Linkuvos gimnazijoje mokinių savitarpio lavinimosi kuopelės šapirografu 
leisto laikraštėlio Banga (1925) atsakomasis redaktorius?, taigi turėjo literatūrinių bei žurnalistinių 
polinkių. Beje, 1979 X 17 laiške Kostui Korsakui pats Maciūnas prisipažįsta: „... buvau pradėjęs 
eiles rašyti, nors jų niekur nespausdinau. Jos gal mane pastūmėjo į humanitarinį fakultetą, nes 
šiaip jau gimnazijoje labiausiai mėgau matematiką ir tuo labiausiai garsėjau draugų tarpe. Dar 
ilgai universitete pasigesdavau matematikos, o poezijos rašymą tuoj pat mečiau.“!? 

Vinco Maciūno kurse LU studijavo ištisa plejada būsimųjų poetų, prozininkų bei literatūros 
tyrinėtojų: Jonas Aleksandravičius (būsimasis Aistis), Benediktas Babrauskas, Bernardas Braz- 
džionis, Antanas Miškinis, Petronėlė Orintaitė, Bronys Raila, Gražina Tulauskaitė, Antanas 
Vaičiulaitis, Antanas Venclova ir kt. Skirtingai nuo poetų, kuriems universitetinės paskaitos 
nebuvo labai įdomios!', Maciūnas studijavo tikrai kruopščiai. Jo kolega Vytautas Maknys prisi- 
mena, kad jų kurse egzistavęs kervertukas (Julius Čiuta, Vladas Kulbokas, Maciūnas ir Maknys) 
garsėjo kaip uolūs „zubrilos“. Kruopščiai darydavę paskaitų užrašus, pertraukų metu sėdėdavę 
universiteto bibliotekoje, kuri buvusi I aukšte (II ir III aukštuose buvo įsikūręs Humanitarinių 
mokslų, o IV - Teologijos-filosofijos fakulteras).!? Jau nuo 1927-ųjų pavasario semestro Maciū- 
nas aktyviai dalyvavo prof. Mykolo Biržiškos literatūros istorijos seminaruose, vertindavo kitų 
studentų skaitytus referatus ir bent porą pats parašė.3 Antai 1928 V 18 Maciūnas skaitė referatą 
apie Pranciškaus Šrubauskio Širdies balso giesmes, o 1929 II 18 - „Valančiaus Gyvenimai šventųjų 
istoriniu ir literatūriniu atžvilgiu“. 

* Maciūnas aštuonis semestrus studijavo LU/VDU. Per tą laiką jis surinko 112 įskaitų ir išlaikė 
22 egzaminus (14 labai gerai, 8 - gerai).'5 Tačiau išklausęs visą privalomą kursą neskubėjo laikyti 
baigiamųjų egzaminų ir ginti diplominio darbo - prof. Biržiška jam buvo pažadėjęs užsienio sti- 
pendiją, ir reikėjo laukti, kol iš Vienos grįš ankstesnysis stipendininkas istorikas.Juozas Jakštas 
(1900-1989).'* 1931 VI 3 Maciūnas išlaikė labai gerai baigiamuosius egzaminus iš lietuvių kalbos ir 
literatūros.'? Tų pačių metų XI 11 jis įteikė ir diplominį darbą Vysk. M. Valančiaus „GIWENIMAS 


*“ LCVA, £. 631, ap. 7,b. 8211, 1.5, 9. 
7 V. Maciūnas, „Žvangančios jaunystės lyrikas“, in Balys Sruoga mūsų atsiminimuose, spaudai paruošė V. Sruogienė, 
2-as leid., Vilnius, 1996, p. 257. 

Še Žagrakalys, min. veik., L. 25. 

? Lietuvos mokslų abademijos bibliotekos Rankraščių skyrius (toliau - MAB RS, f. 29-848, p. 57. 

10 Lietuvių literatūros ir tautosakos instituto bibliotekos rankraštynas (toliau - LLTI BR), f. 17-5246, I. 3. 

U V. Kubilius, Jonas Aistis, Vilnius, 1999, p. 35-36; V. Katilius, Židiniai ir žmonės, Vilnius, 1997, p. 8-36; R. Tūdlytė, 
Antanas Miškinis, Vilnius, 1997, p. 78-81. 

12 Iššio straipsnio autoriaus pokalbio su Vytautu Makniu (1999 XI 30). 

5 M. Biržiška, 1922-1942 m. Lietuvos (Vytauto Didžiojo, pagaliau ir Vilniaus) Universiteto studentų darbai 
M. Biržiškos lituanistiniame seminare, 1942 - rankraštis MAB RS, f. 165-860, I. 5-11. 

M Ten pat, L. 6, 8. 

1 LCVA, f. 631, ap. 7, b. 8211, I. 86-116. 

* V. Maciūno 1976 VI 9 laiškas A. Žirguliui, Literatūros ir meno archyvas (toliau - LIMA), f. 188, ap. 2, b. 272, l. 17. 

17 LCVA, £. 631, ap. 7,b. 8211, I. 6, 7. 

SZWENTUJU DIEWA“, kurį prof. Mykolas Biržiška ir prof. Vincas Mykolaitis-Putinas įvertino 
ketvertu. Darbo trumpoje recenzijoje, be kita ko, pažymima: „Maciūnas rašo lengvai, nenuo- 
bodžiai; jo rašinys ir spaudai tinka. [...] V. Maciūnas gali subręsti rimtu literatūros nagrinėtoju. 
Jam sveika būtų dar pasidarbuoti kuriame užsienio universitete.“!š 

Pagaliau 1932 III 4 Maciūnas gavo VDU lituanisto diplomą.!? Kadangi stipendijos užsienyje 
reikėjo laukti, nuo 1930 IX 14 iki 1932 V 30 jis dar studijavo Teisės fakulteto Teisių skyriuje 
(baigė du kursus).?? 

Gavęs Humanitarinių mokslų fakulteto užsieninę stipendiją profesūrai ruoštis, Maciūnas 
nuo 1932-ųjų spalio iki 1933-iųjų liepos gilino studijas Vokietijoje: vieną semestrą Bonnos, o 
kitą - Mūncheno universitetuose.?! Bonnoje jam teko klausytis žymių literatūrologų Henricho 
Liūtzelerio, Oskaro Franzo Walzelio, Wilhelmo Schneiderio, o Mūnchene - Hanso Heinricho 
Borcherdto, Walrherio Brechto, Arturo Kutscherio, Waltherio Rehmo paskaitų.22 

Grįžęs iš Vokietijos ir vėl gavęs VDU užsienio stipendiją, būsimasis daktaras nuo 1934-ųjų 
pradžios iki 1935-ųjų pradžios rinko medžiagą savo disertacijai Lenkijoje: Krokuvoje (Jogailaičių 
universiteto, Lenkijos Mokslų akademijos ir Čartoriskių bibliorekose), Varšuvoje (Universiteto 
bibliotekoje) ir Vilniuje (Universiteto, Vrublevskio ir Lietuvių mokslo draugijos bibliotekose).23 
Pasak paties Maciūno, „po įtempto beveik ištisų metų darbo pavyko prisirankioti pakankamai 
medžiagos, kurioje buvo ir dar niekieno neaptiktų rankraščių“. 

Grįžęs iš Lenkijos, Maciūnas 1935 m. gegužės mėnesį kreipėsi į VDU Humanitarinių mokslų 
fakulteto tarybą, prašydamas jį priimti į Lieruvių kalbos ir lireratūros katedrą neetatiniu vyr. asisten- | 
tu be atlyginimo. Prof. Mykolui Biržiškai davus teigiamą atestaciją?3, fakulreto taryba 1935 V 24 

posėdyje sutarė prašymą patenkinti.2“ Taigi nuo 1935 IX 1 Maciūnas pradėjo dirbti VDU: skaitė kai 
kurias paskaitas iš senosios lietuvių literatūros, o vėliau - ir atskirus spec. kursus.?7 Daugiau kaip 
dvejus mokslo metus jis dirbo Lituanistikos katedroje vyr. asistentu be jokio atlyginimo.2š Tiesa, 
už pirmąsias mokslines publikacijas gavo kad ir nedidelius honorarus: už Archivum Philologicum 
penktojoje knygoje išspausdintą straipsnį „Šulco Ezopas“ jam sumokėta 121 Lt 85 ct; už šeštojoje 
+ knygoje publikuotą straipsnį „Bohušo veikalas apie lietuvių kalbą“ —- 145 Lt 32 ct.?? 1937 XI 19 
Maciūnas pagaliau tapo išrinktas etatiniu vyr. asistentu.3? Tų pačių metų XI 29 švietimo ministro 
įsakymu jis patvirtintas XII kategorijos valdininku ir pradėjo gauti atlyginimą.?! 


18 LCVA, £. 631, ap. 10, b. 146 (tekstas prieš diplominio darbo mašinraštį). 
3 LCVA, £. 631, ap. 7, b. 8211, L. 7. 
20 Ten pat, I. 24-28; V. Maciūno 1976 VI 9 laiškas A. Žirguliui, LIMA, £. 188, ap. 2, b. 272, L. 17. 
21 LCVA, £. R-856, ap. 1, b. 70, I. 1-2. 
VUB RS, f. 133-870. V. Maciūno Vokietijoje klausytų paskaitų stropūs užrašai - penki sąsiuviniai vokiečių kalba 
(iš viso 492 p.) saugomi VUB RS, f. 133-861. 
3 VUB RS, f. 133-867, 1. 3. 
„Aš vis dar gyvenu Lietuvoje: Pokalbis su Vincu Maciūnu“, in Pokalbių akiračiai: „Akiračių“ interviu su išeivių | 
“ kultūros veikėjais (1969-1989), sudarė L. Mockūnas, Vilnius, 1991, p. 151. 
5 VUB RS, f. 133-844, I. 2. 
26 LCVA, f. 631, ap. 12, b. 846, L. 2. 
7 P. Jonikas, „Lietuvių ir kitų kalbų studijos Lietuvos Universitete“, in Lietuvos Universitetas, 1579-1803-1922, 
red. P. Čepėnas, Chicago, 1972, p. 443-444, 
22 LCVA, f. 631, ap. 3, b. 414, I. 4; ap. 12, b. 917, |. 2. 
2 LCVA, £. 631, ap. 12, b. 998, L. 15; f. R-856, ap. 1, b. 617, |. 363. 
30 LCVA, £. 631, ap. 12, b. 996, I. 20 (antra pusė). 
2 LCVA, f. 631, ap. 3, b. 414, I. 4, 8. 

Ketvirtajame dešimtmetyje Maciūnas pamažu įsijungė į laikinosios sostinės kultūrinį gyve- 
nimą. Antai lankydavosi Sofijos Čiurlionienės namuose vykusiuose kalbos šeštadieniuose?, nors 
tie susitikimai stipresnio įspūdžio nepadarė: „Buvo tai, bent kiek aš buvau lankęsis juose, - rašė 
Maciūnas 1978 I 2 laiške Korsakui, - savotiški vertėjų seminarai, pasitarimai vertimų kalbos 
reikalais. Įdomesnių platesnio pobūdžio literatūrinių ar visuomeninių diskusijų neprisimenu.“ 
Jos prasidėdavusios į jau išėjus iš Čiurlionienės salono. 1975 XII 10 laiške Aleksandrui Žirguliui 
Maciūnas prisimena: „Po pobūvio dažnai su K. Korsaku kelis kartus peržygiuodavomne Laisvės 
alėja, kalbėdamies literatūrinėmis temomis.“?* Nuo 1935-ųjų Maciūnas - „Sakalo“ leidyklos 
literatūros premijų komisijos nuolatinis narys (būdavo renkamas kaip visuomenės atstovas).33 

1938-ųjų vasarą Vincas Maciūnas Humanitarinių mokslų fakulteto tarybos buvo koman- 
diruotas į Vokietiją rinkti medžiagos savo habilitaciniam darbui (vyko savo lėšomis).?* O tų 
pačių metų rudenį jis fakultetui jau įteikė disertaciją Susidomėjimas lietuvių kalba, istorija ir 
tautosaka XIX a. pradžioje. Speciali komisija, kurią sudarė Mykolas Biržiška, Pranas Skardžius 
ir Vincas Mykolaitis-Putinas, išnagrinėjusi darbą, 1938 XI 9 jį įvertino iš esmės teigiamai: „ 
davė mums aiškų ir įtikinantį, tiesiog imponuojantį faktų gausingumu, svarbios mūsų istorijoje 
Vilniaus universiteto gadynės paveikslą, papildydamas jį dar keliolika reikšmingų priedų, dau- 
giausia Krokuvoje rastų rankraščių.“ Padariusi neesminių priekaištų, komisija pasiūlė fakulteto 
tarybai „priimti V. Maciūno darbą disertacija ir, autoriui ją išspausdinus, leisti ją ginti“.37 Di- 
sertacija kiek pakeistu pavadinimu - Lituanistinis sąjūdis XIX amžiaus pradžioje - buvo išspaus- 
dintas leidinio Darbai ir dienos aštuntojoje knygoje. Leidinys atiduotas spausdinti 1938 XII 20, 
išleistas 1939 IV.38 

1939 V 24 Maciūnas išlaikė lietuvių literatūros egzaminą filologijos daktaro laipsniui gauti. 
Komisija (Pranas Augustaitis, Mykolas Biržiška ir Vincas Mykolaitis) jo žinias įvertino „aukščiau- 
siu fakulteto pažymiu magna cum laude“.3? Po dviejų dienų - gegužės 26-ąją įvyko disertacijos 
gynimas. Oficialūs oponentai - Biržiška ir Mykolaitis - disertaciją įvertino teigiamai. Po to Hu- 
manitarinių mokslų fakulteto taryba slaptu balsavimu (12 balsų magna cum laude ir 2 balsai cum 
laude) nutarė suteikti Vincui Maciūnui filologijos daktaro laipsnį magna cum laude.“9 Po įtempto 
pavasario jaunasis daktaras nutarė kiek atsipūsti - visą liepos mėnesį poilsiavo Palangoje.*! 

1940-ųjų pradžioje Humanitarinių mokslų fakultetas iš VDU buvo perkeltas į VU. Taigi vyr. 
asistentas Maciūnas atsidūrė Vilniuje. Už persikėlimą vasario pabaigoje jam buvo išmokėta kėlimosi 
pašalpa ir atlygintos bagažo pervežimo išlaidos - iš viso 282 Lt. 1940/41 mokslo metų rudens 


32 Plačiau apie šiuos šeštadienius žr.: R. Karmalavičius, Sofija Čiurlionienė-Kymantaitė: Epocha. Idealai. Kūryba, 
Vilnius, 1992, p. 244-247. 

3 LLTI BR, f. 17-4838, L. 5. 

* LIMA, f. 188, ap. 2. b. 272, I. 16. 

35 V. Žukas, „Sakalo“ bendrovė raštams leisti ir platinti, 1924-1940 ir 1943-1944, Vilnius, 1998, p. 120, 121; 
V. Maciūno 1973 IV 1 laiškas A. Žirguliui, LIMA, £. 188, ap. 2. b. 165, L. 7. 

35 LCVA, f. 631, ap. 1, b. 242, 1. 281. 

37 LCVA, f. R-856, ap. 1, b. 617, L. 287-289. 

3 LCVA, f. 631, ap. 1,b. 242, L. 172; ap. 12, b. 1174, l. 31. 

» LCVA, £. 631, ap. 12, b. 1174, L. 32. 

40 Ten pat, I. 31. Beje, už savo disertaciją Maciūnas negavo nė cento, jam tik buvo duota nemokamai 300 minėto 
leidinio egzempliorių. O štai Horstas Engertas už ten pat išspausdintus keturis nedidelius straipsnelius gavo 600 
Lt, Vincas Krėvė-Mickevičius už leidinio redagavimą - 742 Lt 50 cr. - LCVA, f. R-856, ap. 1, b. 617, I. 352. 

“1 V. Maciūno 1939 VII 1 ir 8 atvirlaiškiai prof. V. Biržiškai, MAB RS, f. 163-460. 

42 LCVA, f. R-856, ap. 1, b. 117, L. 7. 


961 


semestre VU vyr. dėstytojas Vincas Maciūnas skaitė spec. kursą „Lietuvos lenkiškoji literatūra“ 
(1 val.) ir vedė senosios lietuvių literatūros proseminarą (2 val.).*3 Adomo Mickevičiaus 85-ųjų 
mirties metinių minėjime, įvykusiame 1940 XI 26 VU Centriniuose rūmuose, jis skaitė paskaitą 
„Adomas Mickevičius lietuvių literatūroje“.**. Šios paskaitos santrauka - „Adam Mickievič v 
litovskoj literaturie“ buvo išspausdinta Vilniuje ėjusiame dienraštyje Novaja žyzn' (1940 XI 26). 
Tai vienintelė Maciūno publikacija rusų kalba. 

Naciams išvijus bolševikus, Maciūnui, kaip studijavusiam Vokietijoje, atsivėrė naujų 
galimybių. Nuo 1941 VIII 1 jis buvo patvirtintas docentu ir paskirtas Lietuvių literatūros 
katedros vedėju bei Filosofijos fakulteto prodekanu VDU.“ Beveik tuo pačiu metu ir VU Hu- 
manitarinių mokslų fakulteto taryba, Adolfui Šapokai atsisakius einamų pareigų, Maciūną 
1941 X 4 išrinko prodekanu.“*“ Tačiau generalinis švietimo tarėjas Pranas Germantas nesu- 
tiko Maciūno skirti naujoms pareigoms, nes jam, kaip dirbančiam dviejuose universitetuose, 
esą būtų sunku jas eiti.“ Tuomet pats Maciūnas sutarė su VDU vadovybe, kad jis čia eis tik 
antraeiles pareigas. Dar kartą kreipųsis į Germantą**, Maciūnas nuo 1941 XII 1 iš VDU Filo- 
sofijos fakulteto prodekano pareigų buvo atleistas ir patvirtintas VU Humanitarinių mokslų 
fakulteto prodekanu.“? Tačiau ryšiai su VDU galutinai nenutrūko - jam buvo palikta pusė 
docento etato, todėl paskaitų skaityti važinėjo iš Vilniaus.*? Pačiame VU Maciūnas 1941/42 m. 
m. rudens semestre skaitė kursą „Adomo Mickevičiaus kūryba“, o pavasario semestre — „Lie- 
tuvių pseudoklasinė poezija“.?' 

Lietuvos Mokslų akademijos pirmininkas Mykolas Biržiška 1941 VIII 21 Maciūną 
paskyrė Lietuvių literatūros instituto moksliniu sekretoriumi su 1000 RM mėnesiniu at- 
lyginimu.*2 Vokiečiams panaikinus mokslinio sekretoriaus etatus akademijos institutuose, 
Biržiškai 1941 X 30 Maciūną iš minėtų pareigų teko atleisti.33 Reikia pažymėti, kad jaunojo 
lituanisto statusas moksliniuose sluoksniuose tuo metu jau buvo gana aukštas. Antai Lietuvos 
MA Humanitarinių mokslų skyrius 1941 XI 11 pasiūlė išrinkti šio skyriaus nariais bendradar- 
biais Juozą Ambrazevičių, Joną Balį, Vincą Maciūną, Joną Puziną, Adolfą Šapoką i ir Juozapą 
Stakauską.?* Visuotiniame akademikų susirinkime, įvykusiame XII 2, nutarta „iš pasiūlytųjų 
kandidatų tuo tarpu rinkti keturis narius bendradarbius“.3 Maciūno ir Stakausko kandidatūros | 
kažkodėl buvo atmestos. 

Nuo 1942 II 1 Maciūnas buvo paskirtas ir VU bibliotekos direktoriumi (iki 1941 XII 1 
juo buvo Vaclovas Biržiška) ir šias pareigas oficialiai ėjo iki universiteto uždarymo, o neoficia- 
liai — iki 1944-ųjų.?* Levo Vladimirovo žodžiais, „negausus karo meto bibliotekos kolektyvas, 


“ LCVA, f. R-856, ap. 1, b. 324, L 11. 

“ LCVA, f. R-856, ap. 1, b. 618, I. 635. 

“ LCVA, £. 631, ap. 3, b. 414, I. 12, 13. 

4 LCVA, f. R-856, ap. 1, b. 323, I. 277. 

7 Ten pat, L. 255. 

4 Ten par, L. 256. 

9 LCVA, f. 631, ap. 3, b. 414, I. 20. 

50 V. Žukas, Adomas Mickevičius Lietuvos mokyklose, 1908-1943, Vilnius, 1999, p. 56. 
s Ten pat, p. 57. 

32 Lietuvos mokslų akademijos Prezidiumo archyvas, f. 1, ap. 1, b. 61, I. 46; b. 65, L. 7. 
5 Ten pat, b. 61, I. 120. 

34 Ten pat, b. 6, 1. 8. 

5 Ten pat,, b. 60, L. 19, 

Vilniaus universiteto istorija, 1940-1979, Vilnius, 1979, p. 370. 


962 


vadovaujamas V. Maciūno, stengėsi žiauriomis hitlerinės okupacijos sąlygomis palaikyti gyvybę 
merdinčioje bibliotekoje, išsaugoti jos fondus. Tačiau organizuoti bet kurį konstruktyvų darbą 
buvo be galo sunku.“57 

Vilniuje Vincas Maciūnas gyveno Tauro 21-3 — nuomojo kambarį Vandos ir Balio Sruogų 
bute.?* Esama liudijimo, kad jaunasis prodekanas anaiptol nebuvo sausas kabinetinis mokslinin- 
kas. Štai prancūzų kalbininkas Georges Matorė (*1908), dirbęs lektorium VDU ir VU, vaizdingai 
prisimena Tauro gatvėje praleistas dienas: 


Rektorius M. Biržiška, V. Maciūnas ir S. Žakevičius buvo mano kaimynai; su dviem pastaraisiais mano 
santykiai buvo kuo geriausi, ber mes buvome jauni, ir visi drauge su Maciūnu, mano svainiu dr. Čeičiu, 
dr. Baronu ir keliais kitais draugais dažnai triukšmingai pasilinksmindavome, dėl ko Biržiška kartais nu- 
siskųsdavo Maciūnui, kuris, žinoma, niekad neatskleisdavo jam, kad ir jis pats aktyviai dalyvaudavo tuose 
pobūviuose. 


Vokietmečiu Maciūnas, beje, kaip ir jo jaunesnieji kolegos literatai, penktadieniais mėgo 
lankytis vilniečių Koletos ir Algirdo Jurskių literatūriniame salone, kuris pokario metais buvo 
likviduotas.5? 

Vis dėlto ne pasilinksminimai dominavo jaunojo mokslininko gyvenime, o sistemingas dar- 
bas. Metai, praleisti Vilniuje, Vytauto Maknio liudijimu, Maciūnui buvę „didžiausio darbštumo 
laikotarpis“.*! Jis susitelkęs tyrinėjo trijų autorių - Mickevičiaus, Baranausko ir Strazdo - kūrybą. 
Likę žinių, kad jau 1941-ųjų spalio mėnesį jis buvo parengęs darbą „Ad. Mickevičius lietuvių lite- 
ratūroje“.“ 1942 VI 19 VU Humanitarinių mokslų fakulteto dekanas išsiuntė rektoriui fakulteto 
darbuotojų (35) paruoštų ar ruošiamų mokslo darbų sąrašą. Jame nurodyta, jog doc. V. Maciūnas 
jau parengęs: „A. Mickevičius lietuvių (EBM bei rengiąs: „Lietuvių pseudoklasinė poezija“ 
ir „A. Baranauskas -— poetas“.93 

Kiek daugiau duomenų esama apie pirmąjį iš iižių Maciūno darbų. Studijinį straipsnį „Mic- 
kevičius lietuvių literatūroje“ mokslininkas ketino išspausdinti Lietuvos nacionalinės bibliotekos 
planuotame leidinyje Biblioteca Lithbuana. Šios bibliotekos direktoriui Juozui Rimantui Maciūnas 
1944 m. pradžioje, be kita ko, rašė: 


.. straipsnyje aš apžvelgiu Mickevičiaus veikalų lietuviškus vertimus pradedant Daukanto išverstaja ir į 

> Daibus senųjų lieruvių“ įsidėrąja „Živile“. Tai nėra grynai bibliografinė, bec drauge ir literatūros istorijos 

studija: aš stengiuos parodyti, kas (vertėjų yra apie 50!), kodėl ir kuriais Mickevičiaus veikalais domėjosi 

įvairiose mūsų kultūros ir literatūros istorijos gadynėse. <...> Rašinio su išnašomis susidarytų apie 45 
mašinėle rašytus puslapius <-..> ir apie 2400 eilučių priedų, kuriuos galima būtų spausdinti peritu.“* 


Dėl artėjančio fronto minėtas leidinys nespėjo pasirodyti. Papildytą šios studijos variantą 
Maciūnas išspausdino tik po dešimtmečio žurnale Aidai (1955, nr. 10).5 „A. Mickevičiaus 


37 L. Vladimirovas, „400 metų kultūros, švietimo ir mokslo tarnyboje“, in Kultūrų kryžkelėje, Vilnius, 1970, p. 83. 

5 LCVA, f. R-856, ap. 1, b. 70, I. 2; V. Maciūnas, „Žvangančios jaunystės lyrikas“, p. 263. 

3 G. Matorė, „Atsiminimai iš mano universitetinio gyvenimo Lietuvoje“, in Lietuvos Universitetas, 1579-1803— 
1922, p. 720. 

* A. Ruzgas, „Du literatūriniai salonai“, Knygzešys, 1990, nr. 4, p. 41-42. 

“Iš šio straipsnio autoriaus pokalbio su V. Makniu (1999 XI 30). 

2 LCVA, f. 631, ap. 3, b. 414, I. 15 (antra pusė). 

8 LCVA, £. R-856, ap. 1, b. 323, 1, 196. 

4 V. Maciūno 1944 II 15 laiškas J. Rimantui, LNB RS, f. 47-85, L. 1-2. 

S V. Žukas, Adomas Mickevičius Lietuvos mokyklose, p. 59, 


- 

vertėjų į lietuvių kalbą bibliografija“ turėjo pasirodyti 1944 m. Bibliografijos žiniose. Tekstas jau 
buvo surinktas, tačiau dėl karo įvykių šis žurnalo numeris taip ir nepasirodė.“ Du identiški šios 
bibliografijos mašinraščiai yra išlikę Lietuvos bibliotekose.“ Apie trečiąjį darbą tegalima daryti 
prielaidų, kad jis natūraliai rutuliojosi iš Maciūno jau nuo 1938-ųjų skaityto spec. kurso apie 
Antaną Baranauską.“ 

Mykolas Biržiška 1944 VII 2 laiške broliui Vaclovui, be kita ko, užsimena ketinąs rašyti 
„Straipsnį apie Daukantą ir kitus žemaičius Maciūno rinkiniui“.“? Vadinasi, Maciūnas tuo metu 
planavo išleisti straipsnių rinkinį apie XIX a. Lietuvos kultūrinį gyvenimą. Deja, antroji bolševikų 
okupacija visus sumanymus sugriovė. 

Maždaug nuo 1942 m. pradžios Vincas Maciūnas labai kruopščiai ieškojo dokumentinės 
medžiagos apie Antaną Strazdą Vilniaus bibliotekų rankraštynuose, o ypač - valstybiniame ar- 
chyve. 1984 III 24 laiške prof. Vladui Žukui, jis, be kita ko, prisimena: 


Nelengvas tai buvo darbas, ypač žiemą, kai neapkūrentose archyvo patalpose šiurpas bėgiojo po nugarą, o 
sugrubę pirštai neklusniai vartė senus raštus, Ir štai po ilgų valandų man visai neįdomių įvykių ir pavardžių 
skaitymo, staiga - DROZDOWSKI. Ner šilta pasidarydavo. Ir taip per ilgas valandas ir dienas, praleistas 
archyve (universiteto bibliotekoje palikdavau atstovauti, jei reiktų, direktoriaus pavaduotoją) susidarė ne 
visai maža strazdinių dokumentų krūvelė. Didelėse kelių aukštų archyvo patalpose paprastai buvome tik 
du gyvi padarai - ašir archyvo vedėjas kun. Dr. J. Stakauskas, jau iš seno aistringas archyvų knislius. <...> 
Rastųjų dokumentų nuorašus pavyko atsivežti į Vakarus, kad ir su tam tikrais kliuviniais.?? 


Juos Maciūnas iš pradžių paskelbė Aiduose, o 1967 m. išleido ir atskira knyga. Recenzentas 
Juozas Gobis pažymėjo, jog Maciūnui „iš dalies pavyko A. Strazdą iš legendos priartinti prie 
tikrovės, bet tik iš dalies, nes dar daug legendariškumo tebėra to mūsų liaudies poeto biografi- 
joje“. Sugretinęs publikuotą medžiagą su Strazdo interpretacija, kuri pateikiama Vilniuje išleistos 
Lietuvių literatūros istorijos pirmame tome (1957), Gobis padarė išvadą, kad Maciūno knygoje 
„Jaučiamas ryškus, objektingas mokslingumas, kai tuo tarpu sovietinių mokslininkų išvadiniai 
teiginiai yra dirbtinai patempiami ant klasių kovos kurpalio.“7! 

1944-ųjų vasara buvo tragiška: Vincas ir Algirdas Maciūnai traukėsi į Vakarus, o tėvai liko 
Lietuvoje. „Stalinui aklinai nuleidus geležinę uždangą, - rašo Maciūnas, - ryšiai su Lietuva visai 
nutrūko, ir nieko nebežinojome apie tėvų likimą. Tik kiek vėliau, broliui pavyko susirašyti su 
mama, iš kurios laiško patyrėme liūdną žinią, kad tėvas mirė 1946 VII 22 ir buvo palaidotas 
Linkuvos kapinėse. Po dvidešimt metų ten buvo palaidota ir mama.“? Tenka pridurti, jog 1945 m. 
Lietuvoje žuvo vyriausias brolis Vytautas Maciūnas - Kauno universiteto Technologijos fakulteto 
mechanikos skyriaus jaunesnysis asistentas. 

Beje, Sruogų bute Vilniuje liko Vinco Maciūno rankraščiai ir nemaža asmeninė biblioteka. 
Didžioji dalis rankraščių vėliau pateko į VU bibliotekos rankraštyną. Įdomesnis Maciūno bib- 
liotekos likimas. Baliui Sruogai mirus, jo knygos buvo pervežtos į Kauną, kur jas prižiūrėjo 
rašytojo brolis Juozas. 1953 m. didžiąją bibliotekos dalį (1708 knygas) nupirko Lietuvių kalbos ir 


“6 Jo korektūrinis egzempliorius saugomas LNB RS, f. 25-33, I. 34-41. 

47 VUB RS, £. 141-1 ir LNB RS, f. 47-2467. 

6 „Aš vis dar gyvenu Lietuvoje“, p. 148. 

6 LNB RS, F 47-81. 

70 Šis laiškas prof. V. Žukui, kaip ir trylika kitų, saugomi VUB RS, f. 141-283. 
1 J. Gobis, „Pluoštas dokumentų apie Strazdą“, Tėviškės žiburiai, 1968 IV 4. 
"2 V. Maciūnas, Mano tėvas, p. 25. 

literatūros institutas. Bibliotekininkė Laimutė Janeliūnaitė, 1977 m. aprašiusi rašytojo biblioteką, 
joje rado ir 27 Maciūno knygas su autografais.?? Tarp jų esama literatūrologijos veikalų ne tik 
lietuvių, bet ir rusų, lenkų bei vokiečių kalbomis. Kai kurios knygos daugelyje vietų pabrauktos, 
išmargintos gausiomis pastabomis paraštėse.“ 

1944-ųjų liepos pradžioje Vincas Maciūnas su žmona Genovaite, kaip ir tūkstančiai kitų 
Lietuvos inteligentų, pasirinko tremties kelią." Jo paties žodžiais, „pasukome per Rytprūsius 
šiaurės vakarų Vokietijon - į Greifswaldą, kur susibūrė daugiau universiteto žmonių. Iš ten po 
kiek laiko nusikėlėme Hamburge įsteigtan Pabaltijo universitetan, kuris po metų buvo perkeltas į 
gretimą Pinnebergo miestelį.“7* Maciūnas šiame universitete dėstė naująją lietuvių literatūrą kaip 
asocijuotas profesorius, o 1948-1949 m. dar buvo ir Filologijos fakulteto dekanas.?? Genovaitė 
Maciūnienė 1948 m. čia studijavo bibliotekininkystę. Nepaisydamas įvairiausių anglų okupacinės 
valdžios trukdymų, Pabaltijo universitetas egzistavo jo dėstytojų bei studentų ištvermės dėka. 
Pats Maciūnas 1951 m. rašė, jog „tie, kurie turėjo laimės jame dirbti, su pasiilgimu prisimena 
tą šviesią ir pakilią kūrybinę nuotaiką Pinneberge, kurios labai dažnas pasigenda dabartiniame 
gyvenime, kad ir kur kas sotesniame ir patogesniame už pineberginį“.?* Deja, nuolat mažėjant 
studentų skaičiui, 1949 IX 30 devynis semestrus veikęs Pabaltijo universitetas oficialiai buvo 
uždarytas. 

Matyt, iš anksto žinodamas apie liūdną šios a/mae matris likimą, Vincas Maciūnas su žmona 
1949 X 1 atvyko į JAV ir apsigyveno Filadelfijoje (Pensilvanijos valst.). Prof. Alfredo Senno re- 
komenduotas, jis gavo vietą Pensilvanijos universiteto bibliotekoje, kur išdirbo beveik trisdešimt 
metų (nuo 1949 X 17 iki 1978 VI 30), kol išėjo į pensiją. „Man buvo tikra laimė svetimame 
krašte dirbti su knygomis, kurias visada mėgau“, - rašė Maciūnas 1978 XII 15 laiške Kostui 
Korsakui.?? Teisus Algis Vaškelis, tardamas: „išskirtinis nuopelnas Maciūnui priklauso už tai, 
kad jis, dirbdamas Pensilvanijos universiteto bibliotekoje, suorganizavo vieną iš pačių geriausių 
ir turtingiausių lituanistinių bibliotekų už Lietuvos ribų“.*? O ir pats Maciūnas 1978 m. interviu 
Akiračiams džiaugėsi galįs „pasinaudoti savo darbui keliais tūkstančiais lietuviškų knygų, kurių 
didžioji dalis atkeliavo į bibliotekos lentynas mano paties rūpesčiu“.*! Beje, šioje bibliorekoje jau 
8-ajame dešimtmetyje lankėsi nemaža Lietuvos kultūros ir meno žmonių: rašytojai Jonas Avyžius 
ir Alfonsas Maldonis, dailininkas Antanas Gudaitis, kompozitorius Juozas Indra, filosofas Eu- 
genijus Meškauskas, bibliotekininkė Valerija Vilnonytė, anglistas Albertas Steponavičius ir kt.32 
Pats Maciūnas, be kita ko, parengė ir išleido bibliografinę rodyklę Lituanistika Pensilvanijos 
universiteto bibliotekoje (1964). 1978 VII 5 laiške Korsakui Maciūnas painformavo, kad šioje 
bibliotekoje jau sukaupta apie 8000 lituanistikos leidinių.*? 


5 Žr.: L. Janeliūnaitė, Balio Sruogos biblioteka: diplominis darbas, vadovas - e. prof. p. V. Žukas, Vilnius, 1977, 
p. 286. - mašinr. VUB RS f. 85-2972. 

* Op.cit., nr. 329, 333, 347, 358, 454, 462, 476, 485, 491. 

* V. Maciūno 1970 V 11 laiškas K. Korsakui, LLTI BR, f. 17-3020, I. 5. 

** V. Maciūnas, „Laiškų persiuntimo proga“, Tarp knygų, 1996, nr. 8, p. 15. 

77 V. Maciūno 1973 V 27 laiškas A. Žirguliui, LIMA, f. 188, ap. 2, b. 272, I. 3. 

** Pinebergietis [V. Maciūnas], „Pabalrijo universiterą prisiminus“, Naujienos, 1951 V 1. 

* LLTI BR, f. 17-5246, 1. 1. 

8 A. Vaškelis, „Pėdos lituanistikoje“, Akiračiai, 1980, nr. 2, p. 14. 

* „Aš vis dar gyvenu Lietuvoje“, p. 156. 

32 V. Maciūno 1977 V 14 ir 1978 VII 4 laiškai J. Baltušiui, LNB RS, F 28-44, L. 5, 10. 

* LLTI BR, f. 17-4839, L. 5. 

Vincas Maciūnas - ir veiklus visuomenininkas bei kultūrininkas: 1955-1957 m. buvo JAV 
Lietuvių bendruomenės tarybos narys, 1969-1972 m. - Kultūros tarybos narys, 1962-1972 m. - 
Lituanistikos instituto pirmininkas. Vadovaudamas šiai mokslo draugijai, Maciūnas daug jėgų 
atidavė redaguodamas jos leidinius, Anot Vytauto Volerto, „nedėkingiausias darbas yra encik- 
lopedininko ir specialių leidinių redaktoriaus. Čia jo beveik niekas nepastebi, nors tai yra patys 
svarbiausi, sunkiausiai statomi ir ilgiausiai išlieką paminklai.“8* 

Gana reikšminga Maciūno veiklos sritis - paskaitų skaitymas plačiajai visuomenei. Antai dar 
1938 m. per Mokytojų dienas Kaune jis skaitė paskaitą „Tautinės sąmonės brendimas XIX a.“; 
1939 XI 5 Šiauliuose - „Vilnius lietuvių atgimimo priešaušryje“; 1940 II 13 per Vilniaus radiją 
pranešimą „Iš Vilniaus universiteto praeities“.33 Tremties metais Vokietijoje Maciūnas „pasime- 
tusiai bei į tuščią laiko leidimą pasinėrusiai mūsų visuomenei, - liudija Vladas Kulbokas, - nenu- 
ilsdamas kalbėjo ir rašė apie kultūrą, literatūros reikšmę tautos gyvenime, iš naujo prikeldamas 
praeities literatūros kūrėjus ir jų darbus.“** Daug paskaitų visuomenei apie Joną Basanavičių, Kris- 
tijoną Donelaitį, Vincą Krėvę, Antaną Salį, Juozą Tumą-Vaižgantą, Motiejų Valančių, Lietuvos 
himną ir spaudos draudimą Maciūnas yra skaitęs Filadelfijoje, Baltimorėje, Bostone, Klyvlende, 
Čikagoje, Niujorke ir Vašingtone. Minint Vilniaus universiteto 400 m. sukaktį išeivijoje, jis buvo 
tapęs „kuone nepamainomu tų minėjimų kalbėtoju“.*7 1979 X 17 laiške Korsakui Maciūnas 
pažymi, kad „šiemet net aštuonias paskaitas (3 temas) esu skaitęs įvairiose vietose“.?* Vytautas 
Volertas apie Maciūno paskaitas rašo: „Tai būdavo kruopščiai sutvarkyta medžiaga, be tuščių 

žodžių, tačiau perduota taip šiltai ir patraukliai, kad suprasdavo ir mišraus išsilavinimo žmonės, 
nė vienas nenuobodžiaudamas.“*? Be to, Maciūnas 1956-1961 m. yra perskaitęs 24 literatūrines 
paskaitėles per „Amerikos balso“ radiją. 

Reikšmingas ir Vinco Maciūno kaip enciklopedininko įnašas. 1968 m. Bostone išėjo stambus 
(per 800 puslapių) Lietuvių enciklopedijos XV tomas, specialiai skirtas Lietuvai. Visas didžiulis 
leidinio redagavimo darbas gulė būtent ant Maciūno pečių. Jis sulygino iš daugelio autorių gautus 
straipsnius, juos kruopščiai redagavo bei taisė. Pats redaktorius šiam tomui parašė nemažą (11 p.) 
straipsnį apie senąją lietuvių literatūrą. Antrasis šio tomo leidimas, pavadintas Lietuva, pasirodė 
1990 m. Vilniuje. Ir visas 50 000 egzempliorių tiražas, Virginijos Paplauskienės žodžiais, „tuoj 
pat dingo iš knygynų lentynų“.?? 

Deja, 1984-ųjų balandžio mėnesį Vincas Maciūnas pateko į didelę automobilio avariją, kuri, 
žmonos liudijimu, „labai stipriai palietė jo sveikatą ir fiziškai, ir dvasiškai — buvo sulaužyta koja, 
paliesta širdis ir kt. negalios“.?! Pakirsta sveikata nebeleidžia žymiam mokslininkui plačiau reikštis 
lituanistikos bei visuomeninio darbo dirvonuose. Jį jau globoja šeima. Kaip minėta, Vincas Maciū- 
nas 1944 m. vedė istorikę ir archeologę Genovaitę Ruželytę (*1920).22 Maciūnų sūnūs - Vytas 
Vincas ir Algis Juozas — JAV baigė aukštuosius mokslus ir sukūrė gražias lietuviškas šeimas. 


V, Volerras, „Dirbančio žmogaus kelias: Įspūdžiai dr. Vinco Maciūno kaimynystėje begyvenant“, Draugas, 
1977 XII 24, d. II. 

* VUB RS, f. 133-823, 827, 830, 

3 V. Kulbokas, Lietuvių literatūrinė kritika tremtyje, Roma, 1982, p. 90. 

7 A. Vaškelis, „Pėdos liruanistikoje“, p. 14. 

3 LLTI BR, £. 17-5246, L. 3. 

39 V. Volertas, „19 a. tautinio atgimimo kultūros tyrinėtojas“, Draugas, 1989 VIII 19, d. II. 

30 V. Paplauskienė, „Pagarbos žodis nepailstančiam plunksnos darbininkui“, Kauno diena, 1994 IX 26. 

1 G. Maciūnienės 1999 VI 18 laiškas šio straipsnio autoriui. 

2 Plačiau apie ją žr: Jungtinių Amerikos Valstijų lietuviai: Biografijų žinynas, t. 1, Vilnius, 1998, p. 604. 

Pagrindinis Vinco Maciūno veikalas, be abejonės, yra Lituanistinis sąjūdis XIX amžiaus pra- 
džioje. Ši studija ir pačiam autoriui, regis, labai brangi, nes, jo teigimu, vienintelė knyga, kurią 
1944 m. vasarą išsivežęs iš Lietuvos, kaip tik ir buvęs tėvo įrištas Lituanistinis sąjūdis.?3 Prisi- 
mindamas savo disertaciją Maciūnas 1983 II 3 laiške Korsakui rašė: „-.. visų pirma man rūpėjo 
surinkti kuo daugiau faktinės medžiagos [...], kad mano išvados būtų paremtos gausiais faktais, 
one kabėtų ore'.“?* Išspausdintą Maciūno disertacinį darbą labai gerai įvertino ne tik literatūros 
tyrinėtojas Juozas Ambrazevičius („šis veikalas yra nepamainomos vertės“?3), bet ir Petras Šalčius, 
radęs ir ekonomistui įdomių dalykų.“ Net ir stalininio pokario metais ši knyga kartais būdavo 
cituojama, nenurodant nė autoriaus pavardės.?7 Šių dienų lietuvių istorikai Vinco Maciūno studiją 
laiko klasikiniu akademinės istoriografijos veikalu.?* Panaši ir literatūros istorikų nuomonė: „Jo 
kruopšti studija ir šiandien tebėra parankinė informacinė knyga tyrinėjantiems XIX a. pradžios 
lietuvių kultūrinį bei literatūrinį gyvenimą.“?? Tai „viena iš ne itin gausių knygų, darančių garbę 
lietuvių literatūros bei kultūros istoriografijai“.!9? Šios Maciūno knygos reikšmingumą pripažįsta 
ir mūsų kalbininkai.'?! Nenuostabu, jog Lituanistinis sąjūdžis XIX amžiaus pradžioje 1997 m. 
buvo perleistas fotografuotiniu būdu. Tuo tarpu daugybė kitų liruanisto publikacijų iki šiol lieka 
mažai žinomos net ir specialistams. 

Nepriklausomoje Lietuvoje Vincas Maciūnas daugiausia bendradarbiavo Akademnike, Archivum 
pbilologicum, Dienovidyje, Mūsų senovėje, Naujojoje Romuvoje, Vaire ir Židinyje. Keliolika jo straips- 
nių paskelbta pokario Vokietijoje leistuose laikraščiuose Lietuvių žodis, Žiburiai, žurnale Aidai. 
Gyvendamas JAV, mokslininkas dažniausiai savo rašinius duodavo spausdinti Draugui; esama jo 
publikacijų ir Darbininke, Dirvoje, Gimtojoje kalboje, Metmenyse, Naujienose, Tėviškės žiburiuose 
bei kituose periodiniuose ir neperiodiniuose leidiniuose. Nuo 1932 m. Vincas Maciūnas yra paskel- 
bęs dešimtis straipsnių, recenzijų, anotacijų, dokumentinių publikacijų, kalbų, prisiminimų, interviu 
bei keletą studijų. Pažymėtina, j jog daugumą darbų Maciūnas paskelbė savo tikrąja pavarde; iš jo 
slapyvardžių žinomi tik keturi: V. Drugys, Pinebergietis, J. Vaitkūnas, Žiniavaldas. 

Paties Maciūno sudarytos bibliografijos duomenimis, jis yra 156 publikacijų autorius.!?ž Tačiau 
iš tikrųjų šis skaičius gerokai didesnis. Negalutiniais duomenimis, vien lietuvių kalba yra bent 212 
publikacijų. Be to, dar esama nespausdintų Maciūno rankraščių. Antai VU bibliotekoje saugoma 50 jo 
perskaitytų naujausios lietuvių literatūros knygų anotacijų, liudijančių autoriaus gerą skonį bei neeilin- 
ius analitiko gabumus.'9* 28 publikacijas Maciūnas yra paskelbęs anglų kalba. Daugiausia - leidinyje 
The New Century Cyclopedia of Names (New York, 1954); vieną kitą žunaluose Lituanus, Library 
Chronicle, Studi Baltici, The Slavic and East European Journal ir kt. Taigi savo darbais Vincas Maciūnas 
tikrai pademonstravo, jog „ir svečioje šalyje gyvendamas, gali, jei tik nori, likti Lietuvoje“.!9* 


33 V. Maciūnas, Mano tėvas, p. 24. 

* LLTI BR, £. 17-7390, L. 1. 

* Lietuvos praeitis, t. 1, sąs. 1, 1940, p. 337. 

* Ekonomika, 1939, nr. 3, p. 264. 

*7 „Aš vis dar gyvenu Lietuvoje“, p. 151. 

* E. Aleksandravičius ir A. Kulakauskas, Carų valdžioje: Lietuva XIX amžiuje, Vilnius, 1996, p. 32. 

3 L. Gineitis, Lietuvių literatūros istoriografija ligi 1940 m., Vilnius, 1982, p. 268. 

00 V. Vanagas, „Vinco Maciūno sukaktis“, Literatūra ir menas, 1989 VII 22. 

0 Lietuvių kalbos enciklopedija, Vilnius, 1999, p. 401. 

102 „Vinco Maciūno bibliografija“, in V. Maciūnas, Lituanistinis sąjūdis XIX amžiaus pradžioje, 2-as fotografuotinis 
leidimas, Vilnius, 1997, p. I-X. 

0 VUB RS, £. 133-856. 

14 „Aš vis dar gyvenu Lietuvoje“, p. 157. 

Apie ką Maciūnas daugiausia rašė? Apie „etapinę prasmę turinčius objektus, reprezentuo- 
jančius lietuvių istorinės atminties, kultūrinės, tautinės, politinės sąmonės brendimą ir ūgį“, - 
atsako Vytautas Vanagas.!“ jo dėmesys nuolat buvo sutelktas į tokius autorius kaip Adomas 
Mickevičius (10 publikacijų), Juozas Ignas Kraševskis (4), Kristijonas Donelaitis (5), Antanas 
Strazdas (6), Dionizas Poška (4), Simonas Daukantas (4), Simonas Stanevičius (3), Motiejus Va- 
lančius (5), Antanas Baranauskas (9), Žemaitė (5), Vincas Kudirka (4), Vaižgantas (6), Vaclovas 
Biržiška (7). Taigi apie Maciūną šiuo atveju galėtume pasakyti tą patį, ką jis sako apie savo 
mokytoją Vaclovą Biržišką: „Ypač jį traukė XIX amžius, kada brendo jau lietuviškoji Lietuva, o 
lietuviškoji knyga buvo ne tik ryškiausia tautinio atgimimo žymė, bet ir didysis jo skatintojas.“!06 
Maciūno pamėgtoji tema buvo Vilniaus universiteto literatūrinė istorija (11 publikacijų). Šia tema 
jis paskelbė ir išsamų studijinį straipsnį „Vilniaus universitetas ir lietuviškasis XIX a. pradžios 
sąjūdis“ (1981), gerokai papildantį bei patikslinantį jo daktarinę disertaciją. Lietuvių kalbotyrai 
ypač vertingas Maciūno studijinis straipsnis „Iš susidomėjimo lietuvių kalba istorijos“ (1986). 
Periodikoje Filadelfijos lituanistas yra rašęs ir bendresniais lietuvių kalbos klausimais, taip pat 
išspausdinęs straipsnių apie Antaną Salį ir Praną Skardžių, vokiečių baltistą Ernstą Fraenkelį. 
Rašė jis ir apie kitus savo amžininkus - istorikus Juozą Puziną ir Petrą Čepėną, rašytojus Kazį 
Puidą ir Jurgį Savickį. 

Kaip jau yra pastebėta!??, daugiausia dėmesio Maciūnas skyrė plačiašakei Vinco Krėvės kū- 
rybai. Pradėjęs ja domėtis dar studijų metais (vienas pirmųjų jo rašto darbų, rašytas 1927 m. va- 
dovaujant Juozui Tumui-Vaižgantui, buvo „Žemaitės ir Krėvės gamtos aprašymai“'93), Maciūnas 
ilgainiui tapo vienu rimčiausių krėvistų. Studento ir žymaus rašytojo profesoriaus pažintis vėliau 
virto artimais kolegiškais santykiais. Jie ypač sustiprėjo gyvenant Filadelfijoje, kur nedidelėje 
universiteto rajono užkandinėje priešpiečiais dažnai susitikdavę Krėvė, Maciūnas ir Kostas Os- 
trauskas.'?? Per panašius dažnus susitikimus bei pokalbius, Maciūno žodžiais, „turtinga Krėvės 
asmenybė ir šakota jo kūryba darėsi vis artimesnė“.!'? Nenuostabu, jog, Krėvei mirus, Lietuvių 
rašytojų draugijos vardu Maciūnas tarė atsisveikinimo žodį, vėliau rinko aukas paminklui statyti. 
Šalia tiesioginio darbo bibliotekoje, Maciūnas laisvalaikiu parengė ir suredagavo šešis tomus Krė- 
vės raštų su plačiais komentarais LS) Kalbos dalykus jam padėjo tvarkyti Leonardas 
Dambriūnas ir Pranas Skardžius. 

Ne vienus metus Maciūnas rinko Krėvės laiškus ir sukaupė išties didelę jų kolekciją (454 laiškai, 
rašyti 62 asmenims). Disponuodamas šia vertinga medžiaga, jis išleido dvi knygeles: Vizcas Krėvė 
savo laiškuose 1944-1954 m. (1970) ir Vincas Krėvė savo gyvenimo saulėlydyje. Jo 1944-1954 
metų laiškų ištraukos (1980). Visą minėtą laiškų kolekciją Maciūno pavedimu jo sūnus Vytas 
atgabeno Lietuvon ir 1996 III 21 perdavė saugoti VU bibliotekai. Iš viso apie Krėvę Maciūnas 
išspausdino bene 23 publikacijas (19 lietuviškai ir 4 angliškai). Joms bent kiek išsamiau aptarti 
reikėtų atskiro straipsnio. 

Tyrinėtojų dėmesio laukia ir gana gausi paties Maciūno korespondencija. Genovaitės Maciū- 
nienės teigimu, vien redaguodamas Lietuvių enciklopedijos XV tomą jis parašęs įvairiems asmenims 


0 V. Vanagas, „Vinco Maciūno sukaktis“. 

106 V. Maciūno 1983 V 17 laiškas V. Zukui. 

07 V, Kulbokas, Lieiuvių literatūrinė kritika tremtyje, p. 92-93. 

108 VUB RS, f. 1, F 320, p. 513-528. 

10 K. Ostrauskas, „Atsiminimų nuotrupos apie Krėvę“, in Kostas Ostrauskas, Žodžiai i ir žmonės, Vilnius, 1997, 
p. 182. 

10 V. Maciūnas, „Laiškų persiuntimo proga“, p. 16. 

apie 500 laiškų, o rinkdamas Krėvės korespondenciją - ne mažiau kaip 150. Asmeninių laiškų 
taip pat esą nemažai. Be to, Maciūnas surinkęs įvairių lietuvių mokslo, kultūros bei visuomenės 
veikėjų - maždaug 270 asmenų - laiškų rinkinį. Jame, pavyzdžiui, esama 36 Jono Aisčio laiškų 
Maciūnui, 28 Vytauto Alanto laiškų Kazimierui Barėnui ir kt. Kultūros istorikus, be abejonės, 
sudomins ir Maciūno korespondencija, esanti Lietuvoje. Palyginti ilgai (1970-1986) Maciūnas iš 
tolimosios Filadelfijos yra susirašinėjęs su akademiku Kostu Korsaku!!!, vertėju ir tekstologu Alek- 
sandru Žirguliu"'. Įvairiais klausimais Maciūnas dar korespondavo su Vytautu Kazakevičium, 
profesoriais Zigmu Zinkevičium ir Vladu Žuku, kauniečiais Antanu Kniūkšta, Marija Macijaus- 
kiene, tikriausiai ir su kitais literatūros bei mokslo ž žmonėmis. Iš minėto susirašinėjimo ypač krinta 
į akis tas liūdnas faktas, kad visagalis KGB šią korespondenciją kruopščiai tikrino: dingdavo ner 
LSSR AT pirmininko pavaduotojui akademikui Korsakui siųsti kai kurie straipsniai, kserokopijos, 
knygos, taip pat ir laiškai (ką jau kalbėti apie kitus adresatus!). 

Sunku būtų apibrėžti Maciūno visuomenines bei politines pažiūras, kadangi jis pats prieš porą 
dešimtmečių yra pareiškęs: 


Niekada nesu buvęs marksisras, kaip niekada nepriklausiau nei krikščionims demokracams, nei frontinin- 
kams, nei tautininkams, nei liaudininkams, nei socialdemokratams, nei ateitininkams, nei neolituanams, 
nei varpininkams, nei aušrininkams, nei dar kokiems kitiems. Nelinko širdis į savo pažiūrų varžymą, nes 
jos nesutapo su kurios nors konkrečios ideologinės organizacijos ar politinės partijos programa.!!? 


Panašių pažiūrų gyvenimo pabaigoje laikėsi, beje, ir Mykolas Biržiška, mėgdavęs sakyti: „Aš 
neinu nei su 'mumis', nei su jumis". Aš einu pas visus lietuvius ir eisiu su visais, kur tik matysiu 
ar jausiu, kad atliekamas naudingas darbas Lietuvai.“"* Tad teisingiausia, matyt, būrų pasakyti, 
kad tiek Maciūno, tiek Biržiškos partija buvo pati Lietuva - jos istorija, literatūra ir kultūra. 

Vinco Maciūno, kaip ir jo mokytojų Mykolo ir Vaclovo Biržiškų, darbai priklauso kultūrinei 
istorinei literatūrologijos krypčiai, kurios atstovų vis mažiau lieka tiek išeivijoje, tiek ir pačioje 
Lietuvoje. Prof. Viktorijos Daujotytės taikliu pastebėjimu, „universiterų disertantai zulina vis 
tuos pačius kelis autorius, taikydami modernius metodus, bet nesiimdami įpareigojančios atsa- 
komybės“.!5 Būtent atsakomybės galima pasimokyti iš Maciūno: kad ir apie ką rašytų, jo tekstas 
visada argumentuotas, apgalvotas ir pasvertas, jame nerasime prasimanymų, pritempimų bei 
„Iš piršto išlaužimų“. Jis ir pats liudija: „Visada buvau linkęs rašyti ir rašiau ne savo atmintimi 
pasikliaudamas, bet kitų raštais, šaltiniais, dokumentais pasiremdamas, todėl mano rašiniuose 
paprastai gausu ištraukų, nuorodų, bibliografinių duomenų.“!!6 Maciūno darbų specifiką, jų stilių 
bene geriausiai bus nusakęs Vytautas Vanagas. Jiems būdinga „aukšta minties ir žodžio kultūra. 
Jie analitiški, apstūs įdomių aiškinimų ir taiklių vertinimų, kalbama juose dalykiškai, paprastai 
ir kartu gyvai, įtaigiai.“"!7 Deja, Filadelfijos lituanisto darbai JAV niekad nebuvo surinkti vienon 


"! LLTI BR saugomi 41 V. Maciūno laiško K. Korsakui ir 40 Korsako laiškų Maciūnui autografai (f. 17-3020, 3325, 
3433, 3608, 3609, 3806, 3807, 4286, 4370, 4371, 4638, 4686, 4838-4840, 5246, 5305, 6092, 6182, 6183, 6186, 
6187, 7390). 

"2 LIMA saugomi 34 V. Maciūno laiškų A. Žirguliui ir, deja, tik 7 Žirgulio laiškų Maciūnui autografai (f. 188, 
ap. 2. b. 165, 204, 272, 363, 393, 436, 456). 

"5 „Aš vis dar gyvenu Lietuvoje“, p. 133. 

W Cir. iš: S. Yla, Dievas sutemnose: Religiniai lūžiai lietuvių gyvenime, Toronto, 1964, p. 231. 

us V. Daujotytė, „Rašytojos dokumentai“, Metai, 1999, nr. 6, p. 85. 

u6 V. Maciūno 1979 XII 12 laiškas V. Žukui. 

Uu? V. Vanagas, „Vinco Maciūno sukaktis“. 

vieton, nors jau Korsakas 1978 V 3 laiške Maciūnui kėlė tokią mintį: „Su dideliu įdomumu, netgi 
smalsumu peržiūrėjau Jūsų bibliografiją - kiek daug Jūsų prirašyta, kiek daug man (ir turbūt 
daug kam Lietuvoje!) nežinomų pozicijų, ypač iš pokario laikų! Jeigu visa tai būtų surinkta į 
vieną vietą, susidarytų keli stambūs tomai. Ar negalvojate apie tai, ar neturite tam galimybių!“?* 
Regis, kad ir pačiam Maciūnui ši mintis nebuvo svetima, nes 1981 XII 12 laiške Vladui Zukui jis 
rašė: „Turiu vilčių, kad galėsiu išleisti porą tomų savo senesniųjų straipsnių, kurių per 35 išeivijos 
metus gerokai prisirinko.“ Tai, kas savo metu nepadaryta už Atlanto, dabar, nors ir pavėluotai, 
daroma Lietuvoje. Tebūnie tad šie rinktiniai raštai pirmoji rimtesnė pažintis su įžymaus lituanisto 
vertingu palikimu. 

Lietuvos Respublikos Prezidentas Valdas Adamkus 1999 VIII 29 už nuopelnus lietuvių 
literatūros istorijai apdovanojo daktarą Vincą Maciūną Gedimino IV laipsnio ordinu ir me- 
daliu"? 


Mirė Vincas Maciūnas 2003 VII 20 Filadelfijoje sulaukęs 94-erių. 


"8 LLTI BR, £. 17-4840, I. 1. 
n V, Volertas, „Žmonių, darbų, ordinų įvairybė“, Draugas, 1999 XII 24, II d. 

TAUTOS GYVATOS GIESMĖ - Aidai, 1950, nr. 8, p. 353-368. 
Ankstesnio str. ta pačia tema: „Tautos gyvatos giesmė: 
„Šlovės žemaičių“ 125 merų sukakčiai paminėti“, Lietu- 
vių žodis, 1948, nr. 41. 
PIRMASIS EMIGRANTAS LIETUVIŲ POEZIJOJE — Lietuvių 
žodis, 1948, nr. 36-37. 


LIETUVIŲ KALBA ŽEMAIČIŲ BAJORIJOJE XIX AMŽIAUS VI- 
DURYJE - Mūsų senovė, t. II, 1939, nr. 4(9), p. 681682; 
parašas: V. Mc. 


ANDRIUS UGIANSKIS - Židinys, 1936, nr. 5/6, p. 517- 
528. 


MŪSŲ SENOSIOS DIDAKTINĖS LITERATŪROS ŠABLONAS — 
Židinys, 1938, nr. 5/6, p. 705-718. 

MOTIEJAUS VALANČIAUS GIWENIMU SZWENTUJU DIEWA 
STILIUS — Vairas, 1935, nr. 7/8, p. 273-286. 
ŽVELGIANT Į MOTIEJŲ VALANČIŲ POŠIMTO METŲ - Draugo 
kultūrinis priedas, 1976 II 21, 28; III 6, 13, 20, 27; 
IV 3, 10, nr. 44, 50, 55, 62, 68, 74, 80, 86. Rašinio 


. santrauka išsp.: G. Valančius, Žemaičių didysis tarp 


rinktinių: Istoriografiniai pasakojimai, Los Angeles, 
d. 2, p. 275-281. 
LIETUVYBĖS IDĖJA PRIEŠAUŠRIO GADYNĖJ IR ANTANAS BA- 


RANAUSKAS - Akademikas, 1935, nr. 2, p. 51-52, nr. 3, 
p. 71-72; parašas: V. M. 


ANYKŠČIŲ ŠILELIO LITERATŪRINĖ REIKŠMĖ — Antanas Ba- 
ranauskas, Anykščių šilelis, New York, 1961 (puslapiai 
nenumeruoti; pavadinimas: „Poemos literatūrinė reikš- 
mė“). Ankstesnis str.: „Antano Baranausko “Anykščių 
šilelis*“, Žiburiai, 1946 III 9, 16, 23, nr. 10-12; parašas: 
V. M. 

LIETUVIŠKOJI „MARSELIETĖ“ - Literatūra: Lietuvių litera- 
tūros, meno ir mokslo metraštis, red. M. Gudelis, Chi- 
cago, 1954, kn. 2, p. 99. Prieš tai tekstas su paantrašte 
„A. Baranausko mirties 40 metų sukakties proga“ iš- 
spausdintas Literatūros metraštyje su kalendorium 1942 
metams, red. B. Brazdžionis, Kaunas, 1941, p. 169-175, 
ir Naujienose, 1953 VII 11, nr. 198. 


KELI ANTANO BARANAUSKO CHARAKTERISTIKOS BRUO- 
ŽAI - Lietuvių žodis, 1947, nr. 25—26. 

KOVOTOJAS DĖL VILNIAUS KRAŠTO LIETUVYBĖS - Trimitas, 
1940, nr. 3, p. 56-57. 

ŠEŠIASDEŠIMT METŲ AUŠRAI UŽGESUS - Lietuvių žodis, 
1946, nr. 6-7. 

SPAUDOS DRAUDIMO LAIKUS PRISIMENANT — Draugas, 
1964 XI 14, 21, 28, nr. 269, 275, 280. 

LIETUVOS HIMNO ISTORIJOS BRUOŽAI - Draugo kultūrinis 
priedas, 1974 II 16, 23; III 2, nr. 40, 46, 52. Dar dėl 


himno: „Vienu mūsų himno teksto klausimu“, Mūsų 
kalba, 1966, nr. 1, p. 8-10. 

XX amžiaus literatūra: meną kurianti 


DVIDEŠIMT PENKERI METAI NUO ŽEMAITĖS MIRTIES - Lie- 
tuvių žodis, 1946, nr. 9. 


ŽEMAITĖ AMERIKOJE: IŠTRAUKOS IŠ NESPAUSDINTŲ LAIŠ- 
KŲ- Draugo kultūrinis priedas, 1971 XII 11, 18, nr. 
290, 296. 


ŽEMAITĖS AUTOBIOGRAFINIS FRAGMENTAS - Draugo kul- 
tūrinis priedas, 1974 I 26, nr. 22. Kitos Žemaitės laiškų 
irrankraščių publikacijos: „Dvidešimt septyni Žemaitės 
laiškai“, Lituanistikos darbai, t. WI, d. 2, Brooklyn, 1973, 
p. 71-132; „Iš Žemaitės rankraščių“, Lituanistikos dar- 
bai, t. IV, Chicago, 1979, p. 195-201. 


TRYS DEKLARACIJOS IR TRYS GENERACIJjOS: TREJOPAS 
ŽVILGSNIS Į JONĄ BASANAVIČIŲ - Draugo kultūrinis prie- 
das, 1977 XII 10, nr. 289. Ankstesnė str. versija: „Trys kar- 
tos apie Basanavičių“, Tėviškės žiburiai, 1950, nr. 7-8. 
DR. JURGIO ŠAULIO ARCHYVAS — Lituanistikos instituto 
1973 metų suvažiavimo darbai, Chicago, 1975, p. 39-64. 
Kiti str. apie dr. Šaulio archyvą: „Dr. J. Šaulio knygos 
Pensilvanijos universiteto bibliorekoje“, Knygų lentyna, 
1954, nr. 1/2; su Kostu Ostrausku: „The Šaulys collec- 
tion: Books on Lithuania“, Library Chronicle, t. XX, 
1954, p. 35-46, 


JUOZAS TUMAS-VAIŽGANTAS - Devintoji Pradalgė: Li- 
teratūvos metraštis, red. K. Barėnas, London, 1976, 
p. 262-288. 


NEPRIKLAUSOMYBĖS BESIILGINT IR JOS SIEKIANT: ŽVILGS- 
NIS ISTORIJON IR VAIŽGANTO ŠIRDIN — Aidai, 1981, nr. 
1, p. 12-19. 

JAKŠTAS BARA VAIŽGANTĄ - Aidai, 1980, nr. 2, p. 81-95. 
VAIŽGANTAS IR NAUJOJI ROMUVA — Aidai, 1982, nc. 1, 
p. 24-42. Šio str. santrauka persp. dienraštyje Diena, 
1994 IX 20, nr. 57, su Algimanto Bučio įvadiniu žodžiu. 
Kiri str. apie Vaižgantą ir Vaižganto laiškų publikacijos: 
„Šimtametis Tumas-Vaižgantas“, Tėviškės žiburiai, 1969, 
nr. 38-39 (su redakcijos prierašu: Rašytojo kun. J. Tu- 
mo-Vaižganio 100 metų gimimo sukaktis buvo pami- 
nėta per „Bendruomenės Balso“ radiją Pbiladelfijoje. 
Paskaitą skaitė dr. Vincas Maciūnas 1969 m. rugsėjo m. 
6 d.); „Tumo-Vaižganto laiškai Jurgiui Šauliui“, Draugo 
kultūrinis priedas, 1972 I 15, nr. 12. 

VINCO KRĖVĖS KŪRYBOS APŽVALGA - Vincas Krėvė Micke- 
vičius: Rašytojo 70 metų sukaktis, Chicago, 1953, 
p- 32-48. Nepatrumpinto straipsnio vertimas į anglų k. 
pavadinimu „Vincas Krėvė place in Lithuanian litera- 
ture“ išsp. Studi Baltici, t. IX, 1952, p. 11-22. 

VINCAS KRĖVĖ SAVO LAIŠKUOSE 1944-1954 METAIS - Chi- 
cago, 1970, 49 p. (atspaudas iš Draugo kulrūrinio priedo, 
1969 VII 26, VIII 2, 9, 16, 23, 30, nr. 174, 180, 186, 
192, 198, 204). 


DAR APIE VINCĄ KRĖVĘ: KELIOS PASTABOS PRIE VYTAUTO 
KAZAKEVIČIAUS RECENZIJOS - Drago kultūrinis priedas, 
1970 VI 27, nr. 150. 


ŠARŪNO IR LAPINO DVASIA ŠEŠIUOSE TOMUOSE: POKALBIS 
SU KRĖVĖS RAŠTŲ REDAKTORIUMI DR, VINCU MACIŪNU - 
Draugo kultūrinis priedas, 1963 X 5, nr. 234; kalbino 
k. b., t.y. Kazys Bradūnas. 


INCIDENTAS DĖL SKIRGAILOS PREMJEROS: KFLI LIETUVIŲ 
KRITIKOS ISTORIJOS PUSLAPIAI - Metmenys, nr. 10, 1965, 
p. 40-60. 


MARIJAIKRĖVIENEI MIRUS: KELI ŽODŽIAI, TARTIPRIEVELIO- 
NĖS KARSTO - Draugo kultūrinis priedas, 1966 VII 16, 
nr. 165. 


ŠIMTAMETIS KRĖVĖ - Tėviškės žiburiai, 1983 II 10, 17, 
24,31, nr. 10-13. Kiti straipsniai apie Krėvę: „Grožio 
pradas Krėvės kūryboje“, Gabija, nr. 4, 1953, p. 62-69; 
„Krėvės kūrybinis žodis“, Tėviškės žiburiai, 1954 VIII 12, 
nr. 31; tuo pačiu pavadinimu - Vincas Krėvė, Raštai, 
red. V. Maciūnas, t. VI, 1963, p. 453-456; „From native 
Lichuania to the distant Orient: A survey of the lirerary 
heritage of Vincas Krėvė“, Lituanus, t. 13, 1965, nr. 3, 
p. 18-68; „Dvidešimt metų be Vinco Krėvės“, Draugo 
kultūrinis priedas, 1974 VII 6, nr. 156; „Vincas Krėvė 
savo gyvenimo saulėlydyje: Jo 1944-1954 metų laiškų 
išrraukos“, Metmenys, nr. 38, 1979, p. 83-121; nr. 39, 
1980, p. 90-124; (Iš kalbos prie Vinco Krėvės pamin- 
klo, pasakytos 1958 VI 7], Draugo kukūrinis priedas, 
1992 X3, nr. 194. 


VINCO KRĖVĖS LAIŠKŲ PERSIUNTIMO VILNIAUS UNIVER- 
SITETUI PROGA - Tarp knygų, 1996, nr. 8, p. 15-16. 


JURGIS SAVICKIS IR JO LAIŠKAI JURGIUIŠAULIUI - Metmenys, 


nr. 31, 1976, p. 152-175. 

VACLOVOBIRŽIŠKOS [NAŠAS LITUANISTIKON - Lituanistikos 
instituto 1981 metų suvažiavimo darbai, Chicago, 1985, 
p. 208—-242. Kiti str. apie Vaclovą Biržišką: „Profeso- 
rius Vaclovas Biržiška - garbės daktaras“, XX amžius, 
1939 X 30, nr. 250; parašas: V. M.; „Prof. V. Biržiška 
lietuviškos knygos baruose“, Naujienos, 1949 XII 9, 
nr. 289; „Vaclovo Biržiškos įnašas lituanistikon“, Nau- 
jienos, 1957 IV 19; tuo pačiu pavadinimu - Aidai, 1982, 
nr. 3, p. 170-187. 

MYKOLAS BIR ŽIŠKA: 70 METŲ AMŽIAUS SUKAKTIES PROGA — 
Aidai, 1952, nr. 7, p. 302-310. 


Prisiminimai. Interviu 


PABALTIJO UNIVERSITETĄ PRISIMINUS - Naujienos, 1951, 
nr. 100-104; parašas: Pinnebergietis. Dar apie Pabalrijo 
universitetą: „Pabaltijo universiteto trejų metrų vargo ir 
kovos kelias“, Lietuvių žodis, 1949 IV 2, nr. 14; parašas: 
Pinnebergietis. 

ALEKSANDRAS STULGINSKIS SAVO GYVENIMO SAULĖLY- 
DYjJE - Darbininkas, 1970 XI 3, 6, nr. 71, 72; parašas: 
J. Vaitkūnas. 


LIETUVIŲ KALBA! SKIRTAS GYVENIMAS: KELI BRUOŽAI IR 
PRISIMINIMAI APIE ANTANĄ SALĮ — Draugo kultūrinis 
priedas, 1972 X 28, XI 4, 11, nr. 254, 260, 266. Kitas 
rašinys apie Salį: „Antanas Salys - Būgos ir Jablonskio 
mokinys“, Darbininkas, 1973 VI 8, nr. 23. 
ŽVANGANČIOS JAUNYSTĖS LYRIKAS - Balys Sruoga mūsų 
atsiminimuose, spaudai paruošė V. Sruogienė, Chicago, 
1974, p. 322-329. 
MANO TĖVAS: VIENO GYDYTOJO GYVENIMO KELIAS TAUTOS 
ATGIMIMO IR VALSTYBĖS ATKŪRIMO ISTORIJOJE - tekstas 
skelbiamas iš rankraščio, autoriaus palydėto tokiu prie- 
rašu: „Rašinys “Mano tėvas" buvo išspausdintas Draugo 
dienraštyje 1975 m. 69, 74, 80, 86, 92, 98 ir 104 nu- 
meriuose. 1996 VII 22 suėjo 50 metų nuo mūsų tėvo 
gyd. Juozo Maciūno mirties. Mudviem su broliu Algir- 
du sutarus ir mūsų vaikams pageidaujant, šį straipsnį 
išleidžiame atskira knygute, pridėdami ir jos anglišką 
vertimą. Rašinio tekstas, perspausdinant jį daugiau kaip 
po 20-ties metrų, yra šiek tiek papildytas ir pakeistas, o 
pabaigoje pridėtas platesnis aprašymas apie visus tris jo 
sūnus bei jų išsimokslinimą. Už tai esame dėkingi mūsų 
tėvui, kurio darbai, pareigingumas ir darnus šeimos su- 
gyvenimas buvo mums gražus pavyzdys ir paskata moks- 
lo darbui.“ RR skelbiamas rašinio variantas be priedų ir 
angliško vertimo, paisant kitų papildymų ir pakeitimų. 
SU PROF. DR. JONU PUZINU ATSISVEIKINANT: DR. VINCO 
MACIŪNO KALBA PRIE KARSTO BALANDŽIO MĖN. 16 D. CHI- 


CAGOJE - Draugo kulcūrinis priedas, 1978 IV 22, nr. 94. . 


PRANAS ČEPĖNAS: KELI PRISIMINIMŲ BRŪKŠNIAI - Draugo 
kultūrinis priedas, 1985 XII 28, nr. 252. 


APIE LITUANISTIKĄ IR RAŠYTOJUS: INERVIEW SU SUKAKTU- 
VININKU DR. V. MACIŪNU - Draugo kultūrinis priedas, 
1259 VII 11, nr. 161. 


LITUANISTIKOS INSTITUTAS IR JO VEIKLOS GAIRĖS — Ližua- 
nistikos instituto 1971 metų suvažiavimo darbai, Chi- 
cago, 1971, p. 247-253. Kiri Maciūno tekstai apie Insti- 
tutą: „Lituanistikos inst. dvidešimtmetis: Suvažiavimo 
belaukiant, pokalbis su pirm. dr. V. Maciūnu“, Draugo 
kultūrinis priedas, 1971 V 22, nr. 120. 

„AŠ DAR VIS GYVENU LIETUVOJE“ — Akiračiai, 1978, 
nr. 5-7; kalbino Liūtas Mockūnas; persp. Pokalbių 
akiračiai: „Akiračių“ interviu su išeivių kultūros veikėjais 
(1959-1989), sudarė, pratarmę ir paaiškinimus parašė 
Liūtas Mockūnas, Vilnius: Vaga, 1991, p. 130-157. 


Apžvalgos, recenzijos 


KROKUVOS BIBLIOTEKOSE PASIR AUSUS - Vairas, 1935, nr. 6, 
p. 172-179, 


ŠIS TAS APIE POŠKĄ: RYŠIUM SU MICHALO BRENSZTEJNO MO- 
NOGRAFIJA — Vairas, 1935, nr. 10, p. 274-285. 


ŠIS TAS APIE JAUNĄ JĮ DAUKANTĄ IR JO GADYNĘ: PASTABOS 
PRIE VINCO LAURYNAIČIO STUDIJOS - Naujoji Romuva, 
1936, nr. 49/50, p. 1011-1014. 


[KAZIOPLAČENIO ROMANAS PULKIM ANT KELIŲ] - Židinys, 
1936, nr. 11, p. 501-502; 1937, nr. 1, p. 135. 


ĮANTANOSTRAZDO PASAULINĖS IR DVASINĖS GIESMĖS] - Ži- 
dinys, 1938, nr. 7, p. 168—172; apie knygon įdėtą eilėraštį 
„Katinėlis“ žr. Maciūno kartu su Vaclovu Biržiška pa- 
rengtoje publikacijoje „Kun. Andriaus Barkausko eilė- 
raštis“, Mūsų senovė, t. II, nr. 4, p. 682-683. 

POETO ANTANO STRAZDO BIBLIOGRAFIJA - Draugo kultū- 
rinis priedas, 1970 13, 10, nr. 2, 8. 

[VACLOVO BIRŽIŠKOS VYSKUPO MOTIEJAUS VALANČIAUS BIO- 
GRAFIJOS BRUOŽAI] - Aidai, 1952, nr. 7, p. 330-331. 

DVI KNYGOS, KURIŲ MUMS REIKIA — Į Iaisvę, nr. 62, 1974, 
p. 15-22. 

REIKŠMINGAS BIBLIOGRAFINIS VEIKALAS - Draugo kultū- 
rinis priedas, 1975 IX 6, nr. 208. 


Į Rinktinius raštus neįdėtos recenzijos, 
anotacijos, peržvalgos 


[ANTANO VIENUOLIO RAŠTŲ IX TOMAS: MINISTERIS) - Ži- 
dinys, 1935, nr. 11, p. 476-480. 

ĮSTEPO ZOBARSKO ANAPUS MIŠKO] - Vairas, 1935, nr. 12, 
p. 503—504. 

S. DAUKANTO „LIETUVIŲ BŪDAS“ — Lietuvos aidas, 1935 
XII 28, nr. 348 (su autoriaus pataisa, žr. VUB RS F 133- 
855). 

[FABIJONO NEVERAVIČIAUS DIENOS IR NAKTYS] - Vairas, 
1936, nr. 1, p. 109111. 

[ANTANO VAIČIULAIČIO VALENTINAJ -Židizys, 1936,nr. 12, 
p. 635-639, 

[FABIJONO NEVERAVIČIAUS BLAŠKOMOS LIEPSNOS) - Židi- 
nys, 1937, nr. 1, p. 133-134. 

STUDIJA APIE VAIŽGANTĄ [JUOZO AMBRAZEVIČIAUSĮ - XX 
amžius, 1937 VI 12, nr. 130; parašas: V. Mc. 
SEPTYNIOLIKA KŪRĖJŲ [APIE JUOZO AMBRAZEVIČIAUS 
LIETUVIŲ RAŠYTOJUS| - XX amžius, 1938 IV 2, nr. 75; 
parašas: V. Mc. 

[JONO DAGIO STR. „KUN. JUOZAPAS FEDORAVIČIUS - ILUKŠ- 
TOS IR ZARASŲ KRAŠTO FLORISTAS“] - Mūsų senovė, t. II, 
1938, nr. 3, p. 530-531; parašas: V. Mc. 

[MYKOLO BIRŽIŠKOS IŠ MŪSŲ KULTŪROS IR LITERATŪROS IS- 
TORIJOS II DALIS] = Ten pat, p. 531-532; parašas: V. Mc. 
[NEŽINOMAS 1831 M. SUKILĖLIŲ ATSIŠAUKIMAS LIETUVIŲ 
KALBA - Ten pat, p. 534, parašas: V. Mc. 

[KOSTO KORSAKO-RADŽVILO LATVIŲ LIAUDIES DAINOS] - 
Zidinys, 1938, nr. 11, p. 621-622; parašas: V. Mc. 

DAR PRIE MASKVIEČIŲSTUDENTŲ ŽEMAIČIŲ 1849 M.- Mūsų 
senovė, t. II, 1939, nr. 4, p. 678-679; parašas: V. Mc, 

A. BARANAUSKO RAŠINYS APIE LIETUVIŲ KALBĄ - Ten pat, 
p. 679-680; parašas: V. Mc. 

[KUN. PETRO VEBLAIČIO KOVA SU CARO VALDŽIA UŽ KĘS- 
TAIČIŲ BAŽNYČIĄ] - Ten pat, p. 702; parašas: V. Mc. 
[JUOZO ERETO RĖZOS SANTYKIAI SU GOETHE] - Ten pat; 
parašas: V. Mc. 

[VACLOVO BIRŽIŠKOS LIETUVIŲ BIBLIOGRAFIJOS IV DALIES II 
TOMO I SĄSIUVINIS] - Židinys, 1940, nr. 3, p. 391-393; 
parašas: V. Mc. 

(ALBINO JOVAIŠOS LIUDVIKAS RĖZA) - The Slavic and East 
European Journal, t. XV, 1971, nr. 1, p. 138-139, 
LINKSMA KNYGA [APIE ČESLOVO GEDGAUDO MŪSŲ PRAEITIES 
BEIEŠKANTĮ - Draugo kultūrinis priedas, 1973 V 26, nr. 
124; parašas: Ziniavaldas. 


Neįdėti enciklopediniai straipsniai 


ČARNOCKIAI - Lietuviškoji enciklopedija, t. S, Kaunas, 
1937, skl. 978-981. 

ČARTORISKIS, ADOMAS KAZIMIERAS, IR LIETUVIŲ KALBA 
BEI ISTORIJA —- Lietuviškoji enciklopedija, t. 5, Kaunas, 
1937, skl. 996-997, 

GIMŽAUSKAS, SILVESTRAS - Lietuviškoji enciklopedija, 
t. 8, Kaunas, 1940, skl. 1513-1517. 

KAIRYS, KLEMENSAS - Lietuvių enciklopedija, t. 10, Bos- 
ton, 1957, p. 251-252. 

KAŠARAUSKIS, AMBRAZIEJUS PRANCIŠKUS - Lietuvių enci- 
klopedija, t. 11, Boston, 1957, p. 144-145. 
KONDRATAVIČIUS, LIUDVIK - Lietuvių enciklopedija, t. 12, 
Boston, 1957, p. 319-320, 

KRĖVĖ, VINCAS - Lietuvių enciklopedija, t. 13, Boston, 
1958, p. 75-81. 

MARGIRIS - Lietuvių enciklopedija, t. 17, Boston, 1959, 
p. 305-308. 

MAŽVYDAS, MARTYNAS - Lietuvių enciklopedija, t. 18, 
Boston, 1959, p. 44-50, 

MICKEVIČIUS, ADOMAS - Lietuvių enciklopedija, t. 18, 
Boston, 1959, p. 342-352. 

NEZABITAUSKIS (ZABITIS), KAJETONAS ROKAS - Lietuvių 
enciklopedija, t. 20, Boston, 1960, p. 299-301. 
NEZABITAUSKIS (ZABITIS), KIPRIJONAS JUOZAPAS - Lietuvių 
enciklopedija, t. 20, Boston, 1960, p. 301-302. 

NIEKŠŲ DRAUGIJA - Lietuvių enciklopedija, t. 20, Boston, 
“1960, p. 330-331. 


PABALTIJO UNIVERSITETAS - Lietuvių enciklopedija, t. 21, 
Boston, 1960, p. 292-296. 

POŠKA (PAŠKEVIČIUS), DIONIZAS - Lietuvių enciklopedija, 
t. 23, Boston, 1961, p. 343-347. 

SENOJI LIETUVIŲ LITERATŪRA - Lietuvių enciklopedija, 
t. 15, Boston, 1968 (21991, Vilnius), p. 597-607, 
STANEVIČIUS, SIMANAS TADAS - Lietuvių enciklopedija, 
t. 28, Boston, 1963, p. 430-434, 

STRAZDAS, ANTANAS - Lietuvių enciklopedija, t. 29, Bos- 
ton, 1963, p. 28-33, 

VALMIKAS (AR VILMIKAS), VINCENTAS = Lietuvių enciklo- 
pedija, t. 33, Boston, 1965, p. 49-50. 


Kiri neįdėti tekstai ir parengtos 
publikacijos 


DAR RYTPRŪSIŲ LiETUVIŠKUMO KLAUSIMU - Akademikas, 
1935, nr. 9, p. 227; parašas: V. M. 

LIETUVYBĖ XIX A. PRADŽIOJE; XIX A. PRADŽIOS LIETU- 
VIŠKOJO SĄJŪDŽIO SĄLYGOS; SUSIRŪPINIMAS LIETUVIŲ 
KALBA XIX PRADŽIOJE — Vairas, 1936, nr. 1, p. 13-22, 
nr. 2, p. 169-173, nr. 3, p. 258-271, nr. 5, p. 500-510, 
nt. 6, p. 640-646, nr. 7/8, p. 754-767. 

DĖL MEDŽIAGOS MŪSŲ LITERATŪROS ISTORIJAI — Lietuvos 
aidas, 1936 IV 25, nr. 190. 

POŠKOS LAIŠKAS AL. PUZYREVSKIUI - Mūsų senovė, t. II, 
1937, nr. 1, p. 137-141. 

678, 679, 681, 682, 684- 688, 692, 693, 695, 702, 
704, 745, 746, 764, 770, 778, 786, 831, 838-840, 
859, 902, 914, 959, 973 

Dambrauskas, Antanas, 335 

Dambrauskas, Jonas, 599 

Dambrauskas, Mykolas, 393 

Dambrava, Vytautas, 767 

Dambriūnas, Leonardas, 739, 944, 968 

Danilavičius (Danitowicz), Ignas, 199, 265, 283, 287, 
309, 344, 460, 922 

Dante Alighieri 17, 136, 163, 182 

Daraškevičius, Leonas, 524 

Daškevičius, Kiprijonas, 460 

Daugėla (Dowgialto), Kazimieras, 413 

Daugirdaitė-Sruogienė žr. Sruogienė 

Daugirdas 509 

Daugirdas, Kazimieras, 775 

Daugirdas, Tadas, 596, 642, 872 

Dauguvietis, Borisas, 741, 749 

Daujotas, Ignas, 300 

Daujotytė, Viktorija, 897, 969 

Daukantas, Simanas, ix, 29-36, 39, 40—43, 47, 48, 50, 
58-61, 72-74, 79, 82, 87, 129, 140, 154, 162, 165, 
174, 179, 195, 200-204, 216, 221, 222, 225, 226, 
245, 247, 249, 250, 260, 261, 263-265, 270, 273, 
276, 280, 282, 283, 287, 289, 292, 299, 300, 302, 
304, 307-310, 312, 315, 316, 318, 319, 321, 323, 
325-327, 329, 343, 344, 361, 374-376, 387, 404, 
442, 443, 447, 450, 452-456, 458-—461, 464, 465, 
475-481, 492-494, 505, 511-521, 523, 525-527, 
530, 531, 535-538, 540, 541, 554, 557, 655, 785, 
788, 793, 800, 806, 833, 881, 897, 898, 909, 918, 
921-926, 941, 943, 951, 955, 964, 968, 974 

Daukša, Edvardas Jokūbas, 74, 220, 221, 226, 249, 
255, 477, 801, 804, 805 

Daukša, Kazimieras, 479 

Daukša, Mikalojus, 21-23, 49, 54, 55, 70, 71, 81, 86, 
101, 107, 117, 160, 169, 170, 178, 193, 197, 201, 
300, 303, 318, 319, 323, 445, 446, 454, 458, 462, 
518, 536, 665, 804, 897, 925, 936 

Davainis-Silvestraitis, Juozapotas, 472 

Davainis-Silvestraitis (Silvestravičius; Dowojna-Sylwes- 
trowicz), Mečislovas, 75, 202, 225, 228, 230, 232, 
249, 250, 252, 269, 284, 318, 336, 374, 375, 453, 
457, 472, 473, 515, 516, 563, 650, 845, 849 

David, Lukas, 330, 339 

Dębicki, L., 919 

Delille, Jacgues, 137 

Dembskis, Vladislovas, 515 

Demokritas 11 

Deoklecianas 523. 

Deržavin, Gavriil, 58 

Deutsch, Friedrich, 102, 104, 120, 121 

Devenienė, Alena, 788 

Devenis, Mykolas, 788 

Devoto, Giacomo, 934 

Dibelius, Wilhelm, 18 

Dickens, Charles, 18 

Diderot, Denis, 262 

Didžiuliai, šeima, 612, 613 

Didžiulienė-Žmona, Liudvika, 376, 383, 387, 400, 405, 
419, 551, 580, 581, 612, 845, 931 

Didžiulis, Stanislovas, 551, 571, 572, 581, 845 

Didžiulytė, Vanda, 612, 613, 637, 643, 644 

Dilthey, Wilheim, 11, 13 

Dimitrijus, Maskvos didysis kunigaikštis, 97 

Dlugošas, Jonas, 95, 96 

Dmochowski, Franciszek, 314, 415 

Dmowski, Roman, 240 

Dobilas žr. Lindė-Dobilas 

Dobrovsky, Josef, 105, 326 

Dobrzycki, Stanistaw, 322, 466 

Dobševičius (Dobszewicz), Tomas, 321, 441, 454, 478, 
485, 553 

Dogelis, Paulius, 588 

Dolęga Chodakowski, L., 212 

Domeika, Ignas, 267 

Donelaitis (Donalitius, Donaleitis, Duonelaitis), Kristi- 
jonas, v, vii, 23, 27, 33, 56-58, 71, 72, 81-85, 101, 
104-107, 109, 111, 114, 119, 123, 128-146, 149, 
150, 152, 153, 156, 158, 160-171, 173-181, 184, 
185, 199, 201, 242, 257, 259, 260, 277, 293, 300, 
350, 448, 468, 475, 511, 523, 569, 727, 735, 793, 
800, 801, 803, 804, 806, 825-827, 835, 884, 888, 
897, 904, 917, 944, 949, 953, 956, 966, 968, 971 

Dostojevskij, Fiodor, 50, 240, 678 

Doveika, Kosras, 897, 953 

Dovydaitis, Juozas Silvestras, 60, 87, 490, 491, 493, 
502, 526, 529, 532, 533, 664 

Dovydaitis, Pranas, 637, 746 

Dovydėnas, Liudas, 767 

Draugelis, Eliziejus, 653 

Dreiser, Teodor, 655 

Drija-Visockis, Juozas, 593 

Drozdovskiai, Mozūrų giminė, 428 

Drozdovskis (Drozdowski), Juozapas, 424, 425, 428 

Družbacka, Elžbieta, 137 

Dubas, Vladas, 3, 840 

Dulaitienė-Glemžaitė, E., 412 

Dulski, Gasper, 436 

Dumas Pėre, Alexandre, 256 

Durasevičius 391, 392 

Dusburgietis, Petras, 150 

Dziewanowski, Marian K., 639 

Džingischanas 195 


Eidimtas, A., 691 

Einaras, Adomas, 561 

Einikas 293 

Eisimantas (Eysymont, Eysymontt), Antanas, 406, 407, 
430, 431, 434, 435, 437 

Elijošaitis, Jonas, 222 

Emalinavičius, Antanas, 396, 419 

Engel, Carl, 835 

Engert, Horst, 961" 

Epremas, šv., 502 

Erdvilas, Žemaičių kunigaikštis, 307 

Ereminas, Leonas, 581 

Eretas, Juozas, 165, 166, 204, 830, 957, 975 

Ermatinger, Emil, 11, 12, 17 

Erodas (Herodas) 714, 715, 723, 761, 762, 879, 892 

Eskulapas 96 


Estreicher, Karol, 223, 787, 937 

Eugenijus, metropolitas 920 

Ezopas 100, 105, 106, 121, 145, 149, 158, 163, 176, 
448, 485, 907, 924, 960 


„ Fairfax, S-asis lordas Thomas, 124 

Fairfax, 6-asis lordas Thomas, 124, 126 
Fairfax, 7-asis lordas Robert, 126 

Fairfaxai, lordai, 126 

Fairfax-Wilkinsienė, Margareta, 124, 126 
Falkenhahn, Viktor, 113, 116, 118 
Fedoravičius, Juozapas, 974 

Fedras 321, 448, 455, 526, 527 
Feuchrwangen 114 

Fichte, Johann Gottlieb, 11, 261 

Fischer 781 : 

Fontenelle, Bernard Le Bovier de, 138 
Fraenkel, Ernst, 521, 788, 813, 968, 975 
France, Anatole, 871 

Francev, V. A., 329 

Frankas, Jonas, 199, 266 

Frankas, Juozas, 199, 266 

Fridrichas Didysis, Prūsijos karalius, 114, 261 
Fridrichas Vilhelmas, Prūsijos kunigaikštis, 114 
Fromas-Gužutis, Aleksandras, 234, 235, 249, 375, 563 


Gabonskis, Antanas, 512 

Gabrys, Juozas, 386, 588, 631 

Gabšys (Gabševičius, Gabszewicz), Andrius, 33, 227, 
540, 543, 544 

Gadonas, Mykolas, 458 

Gadonas, Vladimiras, 268, 314, 343, 440, 453, 458, 
459, 916 

Gaidamavičius, Jonas, 855, 858 

Gaidelionis, Povilas, 796, 847 

Gailevičius (Goylewicz), Bonaventūras, 312, 343, 424, 
425, 468 

Galinis, Vytautas, 678, 897 | 

Gallus (Gaidys), Danielius, 116 

Galva, Gediminas, 767 

Galvanauskas, Ernestas, 643 

Garbovskis, Liudvikas, 422, 423 

Gardnerio Aniuolas 599 

Garmus, Antanas, 582, 637, 643, 644, 649, 767 

Gasc, Jean Pierre, 331 

Gawroūski, Fr. Rawita, 212 

Gečys (Gieczys), Kazys, 505, 938, 945, 952 

Gedgaudas, Česlovas, 975 

Gediminas, Lietuvos didysis kunigaikštis, 6, 29, 34, 44, 46, 
97, 195, 196, 202, 207, 244, 258, 288, 289, 293,315, 
375, 449, 450, 461, 560, 773, 897, 903, 947, 948 

Gedkantas, Fridrichas, 101, 107 

Gedvilas, Mečislovas, 600 

Geitler, Leopold, 544, 555 


Gelgaudas 293 

Gellert, Christian F., 106, 145, 147, 148, 150 

Germantas, Pranas, 962 

Gerulis (Gerullis), Jurgis, 101, 113, 115, 178, 488, 642, 
820, 823 

Gerutis, Albertas, 945 

Gervais, Ludwig, 174 

Gessner, Salomon, 138, 139, 179 

Ghislanzoni, Antonio, 255 

Giecus, prelatas, 333 

Giedraičiai, kunigaikščių giminė 44, 797 


"Giedraitis, Gasparas, 361, 428 


Giedraitis (Gedroyc), Juozas Arnulfas, 29, 30, 38, 57, 
58, 82, 177, 200, 260, 271, 294, 296, 298, 343, 
356, 361, 352, 363, 366, 369, 370, 374, 382, 385, 
416, 424, 427, 428, 458, 462, 468, 512, 526, 553, 
554, 909, 914, 917, 919, 925 

Giedraitis, Merkelis, 22, 23, 29, 30, 38, 54, 81, 107, 
504, 785, 942, 943 

Giedraitis, Norbertas, 508 

Giedraitis, Simanas Mykolas, 292 

Giedraitis, Sreponas Jonas, 391, 424, 522 

Giedrius, kunigaikščių Giedraičių protėvis, 44 

Gimbutas, Jurgis, 883 

Gimžauskas-Vargomatis, Silvestras, 63, 70, 289, 416, 
551, 557, 558, 559, 560, 563-565, 574, 641, 744, 
936, 975 

Gineitis, Leonas, 114, 386, 399, 897, 953, 967 

Giniotis (Giniotas), Juozas, 292, 361, 364, 421 

Gintila, Jonas Krizostomas, 298, 453, 508, 512, 513 

Gira, Liudas, (slp. E. Radzikauskas) 88, 336, 594, 640, 
642, 644, 645, 651, 652, 658, 663, 673, 674, 708, 
739, 741, 742, 748-750, 754, 760, 839, 897, 902, 
932 

Girdzijauskas, juozas, 897 

Gyžicki, Jan Mark, 844 

Gliauda, Jurgis, 944, 946 

Glinskis, Kastantas, 776 

Glinskis, Mykolas, 93, 94 

Gobis, Juozas, 869, 959, 964 

Godlevskis, Mikalojus Pranas, 220, 225, 249, 250 

Goebel, Severin, 324 

Goethe, Johann Wolfgang, 10, 11, 12, 14, 105, 110, 
139, 166, 168, 169, 179, 180, 313, 608, 678, 714, 
770, 975 

Gogol, Nikolaj, 50, 520, 900 

Golianskis (Golanski), Pilypas Nerijus, 278, 330, 340, 
349, 360, 416, 465 

Gomalevskis, Petras, 483, 487, 490, 491, 526, 529, 532 

Gorkij, Maksim, 741 

G6rski, Konrad, 283, 893 

Goščinskis 240 

Goštautas, Jonas, 898 

Gottsched, Johann Christoph, 18 

Grajevskis, Liudvikas, 527 

Grasserus, Joannes Jacobus, 91, 92, 99 

Gražiūnas, Albinas, 724 

Grėbelytė, K., 623, 624 

Greimas, Algirdas Julius, 934 

Griazev 587, 594, 692 

Grigaitis, Pijus, 621, 637, 643, 644 

Grigas, Kazys, 941 

Grigonis, Maras, 656, 657, 676, 682 

Grigorovič 479 

Grikis, Edvardas, 599 

Grimailo 588 

Grimm, Jacob, 166, 180, 263, 277 

Grimmai, broliai Jacob Ludwig Carl ir Wilhelm Carl, 3 

Grinaveckis, Vladas, 896 

Grincevičius, Česlovas, 724, 767 

Grinius, Jonas, 726, 751 

Grinius, Kazys, 581, 582, 583, 632, 635, 643, 852, 
853, 957 

Griniuvienė, Joana, 582, 583 

Groddeckas, Ernestas, 199, 266, 299, 360 

Grunau, Simanas, 329, 330, 339, 447 

Gruodis 588 

Gruodis, Juozas, 593 

Grūzdas, Jonas, 5 

Gudaitis, Antanas, 965 

Gudaitis, Kristupas, 767 

Gudaitis, Leonas, 892 

Gudelis, M., 972 

Gudzinskas 847 

Gundolf, Friedrich, 12, 17, 19 

Gurkus 640 

Gurnickis (Gėrnicki), Lukas, 266 

Gustainis, Valentinas, 819 

Gustaitis, Algirdas, 767 

Gusraitis, Motiejus, 236, 237, 241, 246, 250, 254, 591, 
937 

Gutauskienė, Janina, 380, 399 

Gutzkow, Karl Ferdinand, 18 

Gvildys 825 


Haack, Friedrich Wilhelm, 145, 326, 349, 350, 936 

Hadži Girėjas, chanas, 92 

Hagedorn 139, 179 

Hahnke, 861 

Halecki, Oskar, 893 

Halko (Galkus?) 191 

Haller, Albert von, 139, 179 

Hamann, Johann Georg, 168 

Hžne, R., 12 

Hanka, Viclav, 244, 245, 261, 447, 711 

Hanuševičius 268, 453 

Harasimavičius, Motiejus, 378, 380, 384, 393, 394, 395, 
399, 400, 402, 404, 405, 417, 420, 557 


Harrison, Ernest John, 946 

Hartknochas, Kristupas, 150, 325, 351, 446 

Hassal, Chr., 954 

Hegel, Georg Wilhelm Friedrich, 11 

Heilsberg, C. F., 174, 329, 350, 457 

Heine, Heinrich, 6 

Hellmann, Manfred, 935 

Heraklitas 11 

Herbačiauskas (Gerbačiauskas, Gerbačevskis), Juozapas 
Albinas 66, 67, 88, 239, 242, 642, 648, 650, 651, 
658, 677, 679, 696, 721, 955 

Herder, Johann Gontfried, 3, 33, 83, 104, 110, 153, 154, 
163, 164, 169, 173, 174, 180, 181, 185, 261-264, 
329, 462, 924, 925, 957 

Herodotas 286, 914, 914 

Hertelis, Jonas Fridrichas, 106 

Hertling, Georg von, 862 

Hesiodas 165, 179 

Hilferding, Aleksandr, 480 

Hidler, Adolf, 194, 640, 889 

Hlebovičius, Antanas Boleslovas, 289, 460, 451 

Holovinskis, Ignas, 513 

Homeras (Omeras) 3, 46, 58, 68, 82, 129, 139, 140, 
156, 157, 162, 163, 179, 228, 258, 285, 447, 476 

Hopfneris, Jonas, 116 

Horacijus 58, 86, 162, 266, 452, 467 

Hubarsch, W., 115 

Humboldt, Wilhelm, 168, 180 

Hurčinas, Vincenras, 300 

Hurtelijus, Jonas, 116 


Y. 0.210 

Ibsen, Henrik, 752 

Yčas, Jonas, 642, 649 

Yčas, Martynas, 643, 798, 863 

Iešmanta, Albinas, 829 

Yla, Stasys, 818, 946, 969 

Inčiūra, Kazys, 250 

Indra, Juozas, 965 

Ingelevičius, Vladas, 588 

Isenburg-Birstein, Franz Joseph, 868 

Ivanauskas, Tadas, 204 

Ivanavičius 273 

Ivanavičius, Ferdinandas, 448 

Ivinskis, Laurynas, 30, 35, 37, 50, 60, 87, 225, 273, 
400, 472, 474, 477, 479, 480, 481, 482, 492, 493, 
544, 552, 557, 561, 567, 623, 664, 805, 909, 937 

Ivinskis, Zenonas, 41, 60, 777, 792, 827, 884, 921, 940 


J. J. W. Lituwys no Szwentos Upes kraszta 58, 448, 
459, 917 

J. Z. 320 

Jabtoūska-Erdmanowa, Z., 272 

Jablonskienė, Konstancija, 846 

Jablonskis, Jonas, 63, 75, 77,78, 120, 172, 203, 204, 
294, 525, 534, 535, 555, 566, 575, 612, 623, 624, 
626, 629, 630, 638, 642, 680, 774, 799, 820, 829, 
830, 831, 837, 844, 845, 846, 847, 849, 850, 853, 
870, 885, 896 

Jablonskis, Konstantinas, 112, 412, 898, 956 

Jablonskytė-Landsbergienė, Ona, 845 

Jablonskytė-Perkevičienė, Julija, 96 

Jablonskytė-Rimantienė, Rimutė, 872 

Jackevičius (Jackiewicz), Antanas, 397, 402, 405—407, 
435, 436 

Jadvyga d'Anjou, Lenkijos karalienė, 21, 26, 267 

Jakaitienė, Evalda, 896 

Jakavičius, Liudas, 585-587 

Jakelaitis, Vytautas, 593 

Jakimavičius, Jokūbas, 402 

Jakobson 790 

Jaksa, Jokūbas, 401, 411 

Jakštas, Adomas, žr. Dambrauskas, Aleksandras, (slp. Ado- 
mas Jakštas) 

Jakštas, Juozas, 883 

Jakubėnas, Povilas, 847 

Jakubowski, J-, 96 

Jakuškin, V., 358 

Janeliūnaitė, Laimutė, 965 

Janeliūnas, Petras, 678 

Jankauskas, Kazys, 937 

Jankus, Martynas, 159, 473, 562, 563, 571, 629, 
640-642, 785, 975 

Janovič, G., 367, 369 

Janowski, Ludwik, 199, 264, 265, 287, 452 

Janulaitis, Augustinas, 199, 203, 204, 223, 235, 250, 
265, 273, 303, 321, 347, 403, 460, 637, 642, 647, 
655, 663, 795, 802, 825, 850, 851, 882, 910, 926, 
930 

Janulaitytė-Alseikienė, Veronika, 637 

Januškevičius, Juozas, 582 

Jaroševičius, Juozas, 283, 347, 460 

Jasaitis, Juozas, 897 

Jasėnas, Kazimieras, 846 

Jasinskis, Jokūbas, 278, 301 

Jasiukaitis, Konstantinas, 88, 637, 642, 644, 647, 649, 
651, 652, 654 

Jasiūnas, Antanas, 831 

Jaskevičius, Vladas, 836 

Jašinskas, Konstantinas, 847, 848 

Jaunc Žemaytys 226, 250 

Jaunius, Kazimieras, 555, 557, 764, 848 

Jaunutis, Lietuvos didysis kunigaikštis, 44 

Jegers, Benjaminš, 885 

Jenisch, Daniel, 109, 152, 169, 170, 174, 325, 329, 
350, 457 

Jogaila (Jogėla) Vladislovas, Lietuvos didysis kunigaikštis 
ir Lenkijos karalius, 21, 23, 26, 44, 47, 48, 96, 154, 


155, 192, 204, 229, 267, 284, 290, 310, 313, 315, 
415, 461, 466, 477, 712, 757, 773, 827 

Jogailaičiai, giminė, 310, 315, 415 

Johannet, Renė, 261, 462, 837, 901 

Jėkai, Mor, 848 

Jokantas, Kazimieras, 847, 849, 853 

Jokūbauskaitė-Daukantienė, Uršulė, 610, 611, 612, 618, 
619, 620, 621 

Jonas III, Maskvos didysis kunigaikštis, 94 

Jonas IV Žiaurusis (Baisusis; Ivan Groznyj), Maskvos 
didysis kunigaikšris, 65, 94, 97, 576, 751 

Jonas XXIII, popiežius, 725 

Jonas, šv., 497, 500, 501 

Jonas, Vilniaus vyskupas, 21 

Jonikaitė, Z., 298 

Jonikas, Petras, 78, 120, 299, 767, 828, 869, 895, 956, 
960 Ž 

Jonynas, Ignas, 91, 95, 655 

Jordan, Christian Ernst, 114 

Jordanas, Jonas Gotfridas, 150 

Jovaišas, Albinas, 165, 166, 167, 171, 263, 277, 306, 
897, 975 

Jovaras žr. Krikščiūnas-Jovaras 

Jucevičius (Jucewic), Liudas Adomas, 31, 33, 40, 206, 
224, 228, 251, 258, 259, 310, 335, 336, 347, 348, 
356, 375, 376, 379, 383, 416, 418, 425, 437, 461, 
472, 513, 530, 531, 880, 898, 911, 912, 917 

Jučas, M., 412 

Julijus Cezaris 95, 96 

Jundzilas, Stanislovas, 199, 266 

Juozapas II, Romos imperatorius, Čekijos ir Vengrijos 
karalius, 261 

Juozevičienė, Aldona, 817 

Juras, Pranciškus, 885 

Jurevičius (Jurewicz) 324, 330, 331, 335, 336, 337, 
339, 903, 972 

Jurevičius, Andrius, 331, 332 

Jurevičius, Antanas, 333, 334 

Jurevičius, Baltramiejus, 331, 332 

Jurevičius, Dominikas, 331, 332 

Jurevičius, Jonas, 333, 334 

Jurevičius, Mykolas, 331, 332 

Jurevičius, Stanislovas, 331, 332, 333, 334, 903 

Jurevičius, Tadas, 331, 332, 333, 903 

Jurgėla, Kostas, 767, 945 

Jurgelionis, Kleopas, 237, 251, 642, 648, 652, 778, 
790, 820, 903 

Jurgevičius, Norbertas, 292, 310, 361, 365, 366, 370, 
371, 420 

Jurgis Albinus, Vilniaus pavyskupis, 193 

Jurgis Fridrichas, Prūsijos kunigaikštis, 112, 113 

Jurgutis, J., 319 

Jurgutis, Vytautas, 941 

Jurgutis, Vladas, 204, 270, 305 

Jurjevičius, St., 347 

Jurskiai, Koleta ir Algirdas, 963 

Jusevičius, J., 417 

Jussieu, Pierre Laurent de, 484 

Juška (Juškevičius), Antanas, 8, 33, 41, 74, 165, 440, 
479, 780, 932 

Juška (Juškevičius), Jonas 31, 33, 74, 481, 479, 780 

Juškytė, Jadvyga, 637, 643, 645 

Juzienė 402 

Juzumas (Juzumavičius), Tadas, 472, 526, 664 

Juzumas (Juzumavičius), Vincentas, 526, 664 


K. D. 918 

Kabelka, Jonas, 938 

Kačanauskai, šeima, 284 

Kačanauskas, Aleksandras, 581, 588 

Kačkovskis, Karolis, 321 

Kairys, Anatolijus, 722, 767, 945 

Kairys, Klemensas, 73, 228, 539, 544, 975 

Kairys, Steponas, 204, 643, 647, 795, 843, 845, 849, 
870, 875 

Kallenbach, Jėzef, 465 

Kalnietis, Vincas, 624, 626 

Kalvaitis, Vilius, 165 

Kalvinas, Jonas, (Jean Cauvin) 21 

Kamantauskas, Viktoras, 440, 443, 833 

Kamaryr, Jozef Vladistimil, 167, 180 

Kamenskij, Aleksandr, 558, 886, 887 

Kanopka, Juozas, 222, 251 

Kant, Immanuel, 11, 81, 139, 143, 145, 149, 168, 169, 
174, 175, 179, 185, 329, 350, 457 

Kantautas, Adomas, jaunesnysis 885, 950-952, 955, 
957 

Kantautas, Adomas, vyresnysis 950 

Kantautienė, Filomena, 950-952, 957 

Kapočius, Juozas, 737, 790, 791 

Kapsukas, Vincas, žr. Mickevičius-Kapsukas 

Karadžič, Vuk Stefanovič, 290, 293 

Karalius, Juozas, 224 

Karamzin, Nikolaj, 289, 326, 477 

Karazijienė, Alena, 726 

Karevičius, Pranciškus, 643, 696, 957 

Kargė, P., 821 

Karlowicz, Jan, 117, 232, 249, 252, 279, 326, 347, 
353, 354, 347, 475, 555, 564, 937 

Karmalavičius, Ramutis, 961 

Karnavičius, Jurgis, 250 

Karpavičius (Karpowicz), Justinas, 413 

Karpeles, Gustav, 889 

